
forme sous laquelle elle se présente, sera poursuivie 
rigoureusement, conformément aux lois. 

addita, ut id suum editor reddiderit et, quidquid sui 

erit et de injuria postulabitur. 

AD BARONIT ANNALES 


EDENDOS AERE COLLATO NOMINA DEDERE * 


Sanctissimus DD. N. PIUS Papa IX; 
ILL. ac RR. DD. Card. ANTONELLI, Minister Secretarius 


RR. 


Regni. 

CHIGI, Nuntius Apostolicus. 

S. Altitudo Imperialis BONAPARTE, camerarius SS. 
DD. N. Pape. 

Card. REISACH. 

Card. GOUSSET, archiepiscopus Remensis. 

Card. DONNET, archiepiscopus Burdigalensis. 

Card. MATHIEU, archiepiscopus Vesontiensis. 

DD. DE LA TOUR D’AUVERGNE, archiepiscopus Bitu- 
ricensis. 

GUIBERT, archiepiscopus Turonensis. 

REGNIER, archiepiscopus Cameracensis. 

GODEFROY BROUSSAYS SAINT-MARC , archiepi- 
scopus Rhedonensis. 

ROSSAT, episcopus Virdunensis. 

DU PONT DES LOGES, episcopus Metensis. 

DE LA VIGERIE, episcopus Nanceiensis. 

RASS, episcopus Argentinensis. 

BARA, episcopus Catalaunensis. 

RIVET, episcopus Divionensis. 

PIE, episcopus Pictaviensis. 

PALLU DU PARC, episcopus Blecensis. 

JACQUEMET, episcopus Nannetensis. 

ANGEBAULT, episcopus Andegavensis. 

FILLION, episcopus Cenomanensis. 

COUSSEAU, episcopus Engolismensis. 

WICART, episcopus Valleguidonensis. 

DE DREUX-BREZE, episcopus Molinensis. 

ROUSSELET, episcopus Sagiensis. 

LYONNET, episcopus Valentinensis. 

DE MARGUERYE, episcopus Iduensis. 

DEVOUCOUX, episcopus Ebroicensis. 

PLANTIER, episcopus Nemauseunsis. 

DAVID, episcopus Briocensis. 

FORCADE, episcopus Noviodunensis. 

GERBET, episcopus Perpivianensis. 

DE LA BOUILLERIE, episcopus Carcassonensis. 

PESCHOUD, episcopus Cadurcensis. 

CAVEROT, episcopus Sancti-Deodati. 

PARISIS, episcopus Atrebatensis. 

BOUDINET, episcopus Ambianensis. 

DEHESSELE, episcopus Namurcensis. 

DELEBECQUE, episcopus Gandavensis. 

LABIS, episcopus Turnacensis. 


RR. DD. BELAVAL, episcopus Apamiensis. 
DD. HOINARD, in majori seminario Valleguidonensi. 


ZIEGLER, vicarius in pago gallice dicto Soultz. 

GAGEY, eleemosynarius in lyceo Divionensi. 

JACQUIER, professor in collegio Sancti-Bonaven- 
ture Lugdunensi. 

DESNOYERS, vicarius generalis Aurelianensis. 

LUQUET, presbyter missionarius in monasterio Car- 
tusiensium Lugdunensi. 

D’ALZON, directorin collegio Assumptionis Nemau- 
sensi. : . 

DE CABRIERES, vicarius generalis Nemausensis. 

PETIT, archipresbyter Maceriensis. 

THOMAS, professor in majori seminario Virdunensi. 

SYLVESTRE, parochus ecclesie Sancti-Thome Re- 
mensis. 

FAUDET, parochus ecclesia Sancti-Rochi Parisien- 
Sis. 

SUDRE, superior in majori seminario Cameracensi. 

BONCE, superior in collegio Sancli-Caroli Camera- 
censi. 

HAUTECOEUR, director in collegio Sancti-Joannis 
Duacensi. 

ROUSSEL, ceconomus in majori seminario Atreba- 
tensi. 

ROBERT, bibliothecarius in majori seminario, Tu- 
tele. 

WASSEIGE, ceconomus in seminario episcopali Na- 
murcensi. 

Seminarium episcopale Gandavense. 

MEIGNAN, -vicarius generalis Parisiensis. 

LAMY, vicarius generalis, superior in majori semi- 
nario Lingonensi. 

DE CONNY, vicarius generalis Molinensis. 

Cu. DE QUINCEROT, parochus ecclesie dicte * 
Saint-Bonnet Biluricensis. 

GAY, vicarius generalis Pictaviensis. 

RICHARD, vicarius generalis Nannetensis. 

BUFFET, parochus ecclesiz Sancti-Jacobi Remensis. 

LEBACHEUR, vicarius generalis Sagiensis. 

DE REYNVAL, abbas Parisiensis. 

Bibliothecarius in majori seminario Valleguidonensi. 

HUET, Ebroicis. 


“DE MOREAU, Camerarius Sancte Sedis Romane in 


inslituto Sancti-Pauli, Leodii. 
Abbatia, in pago Bornheim. 


Preterea per Bibliopolas quinquaginta et ducentialii jam stipem contulerunt: quorum nomina, simul 
atque erunt cognita, Editor proferet. 


4 In voluminibus sequentibus hoc album non iterabitur; continuabitur tantum. 


HRRATA 


Quoties, quod efflagitamus, mende nobis erunt notate, statim ex nostris fixis litteris tollemus, ut nova 
deinceps exemplaria emendata edantur. Quin etiam cuique volumini, quum hujusce voluminis, tum superiorum 
voluminum errata inscribemus, ut ipse suum exemplarium , quum charta non sit bibula, atramento lector possit 


corrigere, textumque quam emendatissimum habeat. 


pag. -col.lin. pro: 
Iv, » 22, penuriare ; 
x, » 48, at te levavi; 
XI, » 7, Zaccharie; 
40, 4, 39, eumdum; 
47, 4, 45, indelibili; 
20, 2, "2, seniores; 
21, 1, 7, dionem; 
ieee, Eis xs 
27, 1, 47, pellicido ; 
29, 1, 41, acervissimo ; 
43,2, 3, eductus; 
86, 2, 40, faciunt. » Ad; 
444, 4, 47, testatur. 


A137, 2, innotis,*Gel. lib. to. c. Xx1II; ! Gel. lib. x, c. 23. 


lege : 

penuriam. 
ad te. 
Zacharie. 
eundum. 
indelebili. 
seniore. 
Dionem. 

et. 
peliucido. 
acerbissimo. 
educatus. 
faciunt , » ad. 
testatur, 


TOMUS PRIMUS 


pag. col.lin. pro: lege : 

274, 2, 10, Hec ipse, certum, etc.; Hee ipse. Cxterum, etc. 

277, 2, 40, Thome. Rursum, etc.; Thome. » Rursum, etc. 

285, 2, ad calcem,} Hieron ad Vigibant; * Hieron. ad Vigilant. 

286, 1, 17, numerum : duodenarium; numerum duodenarium. 

310, » 3, in nota, Contantini; Constantini. 

314, » 417, querentibus, fidei, etc.; querentibus fidei, etc. 

100, 1, 19, pro : imo pro ceteris; putamus legendum : imo pre ce- 
teris. 

204, 1, 26, Pro : ... Phlegontis auctoritate suadent , argumento mani- 
festo eos passionem eo anno consignasse quo Phlegon 
illud solis deliquium. 

Putamus legendum : ... Phlegontis auctoritate suadent; 
quippe qui passionem eo anno consignent quo Plegon 
illud solis deliquium. 


~~“ 


MONTTUM. 


Qui Baronium nominaverit, is nobis in memo- 
riam revocaverit virum in historia ea auctoritate 
preditum, qua ejus municeps, sanctus Thomas 
Aquinas, in theologia valet: Annales enim Ecclesia- 


‘ sticos unum esse hoc in genere absolutum opus , 


nemo non profitetur : quippe qui, authenticis in 
lucem prolatis, idque in proprio sermone Ecclesia, 
Keclesie historiam a fontibus bauriant. Quo minus 
mirabere, si tantum opus, nunc etiam, presertim 
in Germania, scholasticum habetur, 

Ipsius Baronii Annales non ultra annum 414198 
progrediuntur.: quos postea eodem tenore provexit 
ad annum 1565 Rainaldus , ad annum 1571 Lader- 
chius; in editione autem Lucensi, tum criticis Pa- 
gius, tum notis Mansius illustravere. Editio vero 
Lucensis rarissima est, plerumque manca ac mutila, 
propterea quod volumina, nimio temporum inter- 
vallo edita (4738-1757), quasi disjecta sunt ac di- 
spersa. Accedit quod multa exemplaria tribus 
indicum voluminibus carent , omnia Laderchii 
supplementis. Unde fit ut hodie, quum in ceteris 
regionibus, tum presertim in Gallia , vix unum aut 
alterum venale reperias’ Annalium exemplarium , 
quod non modo supplementa, sed etiam numeros 
suos habeat. 

Quum, his rationibus adducti , Baronii Annales 
denuo excudendos suscepissemus , unus omnium is 
esse, qui cos ab anno 1571 ad nostram memoriam 
produceret, nobis visus est R. P. Augustinus Thei- 
ner, et ipse, ut antecessores, Congregationis Orato- 
rii Romani presbyter, Sanctiorum tabulariorum 
Vaticant Prefectus, Congregationis Indicis Con- 
sultor, 

Neminem fugit quam famam et auctoritatem 
vir sibi comparaverit, qui ex tenebris ultime me- 
mori in lucem ediderit Monwmenta vetera Hun- 
garie@ (2 vol. in-fol.), Polonie et Lithuania (3 vol. 
in-fol.), Russie (4 vol. in-fol.) et Slavorum Mert- 
dionalium (4 vol. in-fol.). Accedit Codex Diplo- 
maticus Dominti temporalis S. Sedis (3 vol. in- 
fol.) , cujus unum exemplarium Roma abastulit 


quicumque episcopus Martyribus Japonie in cano- 
nem Sanctorum referendis interfuit. 

Ad quem quum his de rebus scripsissemus, et ° 
ipse secum deliberasset, consulta petiisset, Deum 
esset precatus, Sanctissimum Patrem adiit, qui non 
modo utilissimum Ecclesie consilium approbavit, 
sed etiam R. Patri Theiner permisit ut Barrum-Ducis 
statim veniret et nobiscum rem totam precaveret. 

Doctus Oratorii Presbyter nonnulla in melius 
mutat; si quid incidit depravati, emendat; si quid de- 
sideratur, addit; si quid in primis, quod ad tempora- 
lem Summi Pontificis potestatem attineat, securitate 
temporum pretermissum est, ex suo Codice Diplo- 
matico.in Annales Ecclesiasticos transfert et suo 
tempore inserit. Nec illa tantum perfecit; cexte- 
rorum , quam primo tomo preposuit , prefatio 
admonebit *. 

Quod spectat ad Annales ex anno 1571 ad no- 
strum tempus continuandos, pars jam Rome (1856) 
tribus voluminibus est in lucem edita : que, quum 
res Christianas pontifice Gregorio XIII gestas con- 
tinet, tum pontificatum illum novo quodam lumine 
illustrat : ita ut reperias, quum ceterorum ejusdem 
temporis regum, tum in primis Caroli IX, Catha- 
rine Medicee, Henrici III, Henrici IV et Marie 
Stuart multas epistolas, et ipsorum manu de- 
scriptas et adhuc ineditas *. 


* Considerantibus nonnullis quantum nostris temporibus rerum scri- 
ptarum scientia progressa sit, desiderio fuit,aR. Patre Theiner Annales 
Ecclesiasticos, qualescumque sint, fere edi, non de integro retractari. 
Quibus respondebimus : 1° Studiosissimo cuique futurum fuisse per- 
molestum, si que tam acriter et tanto lepore, ut volunt, Baronius 
enarrat, ipsi adulteravissemus et quasi depravavissemus; 2° Authentica, 
quibus Baronius nilitur, semper eadem valere auctorilate; quod si 
criticis quibusdam recentioribus displicuerit tantam ex iis utilitatem a 
nostro capi, istos presto habere et quasi in manu, unde, si possint, 
ejus judicia rescindant; 3° R. Patri Theiner in animo esse, si quid a 
Fecenlioribus repertum est, quod vetera documenta aut abroget aut 
confirmet, colligere et separatim edere : ita ut, eruditis nihil deside- 
rantibus, Baronii Annales neque mutentur, neque incondita notarum 
mole obstruantur. 

2 Tria isla volumina adhuc 175 fr. separatim veniere : unde fit ut, 
Annalibus eodem pacto continuatis, sex aut etiam quinque volumina 
majoris constilissent, quam quadraginta quingue aut quinquaginta nostra. 


Quod superest ad Pium VI, cujus Commentarii 
nondum enotuere, summa tantummodo manus est 
imponenda ': ita ut nihil dubii sit, quin totum opus 
hoc quingquennio absolvatur; imo jam speretur, 
fore ut volumina singula singulis mensibus appa- 
reant. 

Annalibus in singulos annos, suapte natura 
distributis, nihil impedit quo minus nostra volu- 
mina fere eodem sint foliorum numero, non sine 
pulchritudine quadam et commoditate. Quid enim 
refert, contendas ut seculo cuique suum volumen 
adscribas? Ista temporum distributio ex usu, non ex 
eventuum concursu, ex humana voluntate , non ex 
providentia divina, pendet. Que quum nihil habeat 
momenti, meliorem nos dabimus operam, ul ma- 
gne cuiquam rei et volumini cuique finis idem esse 
soleat ; nempe pontificatus sancti Petri primum to- 
mum concludit. 

Aliud quoque in melius mutavimus, quod lecto- 
ribus velimus approbari. In editione Lucenci, volu- 
‘minibus singulis singuli rerum indices sunt additi ; 
nostra autem, unus rerum omnium index univer- 
sum opus conficiet : quod nobis visum est tum mi- 
noris compendii, tum verioris rationis et majoris 
utilitatis. Quod spectat ad compendium, si quod 
eminet verbum, si qua res, semel, non quadragies, 
inscribetur. Scilicet, si de Summ Pontificis erroris 
immunitate agetur, sufficiet in nostro unico indice 
quatuor hec verba semel scribi, unde ad tomos 
et paginas rei respondentes remittaris. Sed quid de 
compendio Joquor, quum tua ipsius utilitas nostram 
rationem requirat ? Etenim, si te fugiet rei, quam 
queris, «tas, in necessitatem venies voluminum 
omnium, sin minus, multorum consultare indices. 
Quod si etatem noveris, reique, hac tantum etate, 
studebis, tibi indice non erit opus : in volumine 
enim , quod istam etatem comprehendit , suf- 
ficiet perlegas summarium numeris signatum : 
jam inde ad locum, quem queris, quasi manu du- 
ceris. Si vero aut res minoris erit momenti, quam 
ut summario contineatur, aut ipse certiora volue- 
ris, index tibi cito declarabit quo res sit tomo, qua 
pagina. Accedit quod, si feret animus extendere 


4 Quum nuper (mense Aprili 1864) Index Litterarius Monasterit 
magna R. Patris Theiner opera amplissimis ornaret laudibus Annalesque 
nostros Ecclesiasticos commendaret, « Ulinam, inquit, et tota hac 
« historia ad Pium VI vere sit preparata et summa tantum manus 
« requiratur! » Indict, quod vult, obtigit. Quod ut persuasum habea- 
tur, nec in timore sit, ne tanlum opus unquam evadat imperfectum, 
nobis in animo est unaedere et que scripsere R. Patris Theiner anteces- 
sores, et que ad eorum opus continuandum ipse de suo adudit : ita ut, 
quarto aut quinto quoque mense, volumen in supplementum priorum 
Annalium excudetur. 


controversiam , uno quasi aspectu videbis, que 
singulis etatibus momenta habuerit, que vestigia 
reliquerit. 

Totum opus a Christo ad nostrum tempus cir- 
citer quadraginta quinque volumina, quinquaginta 
ad summum, complectetur : quorum, ut speramus, 
macrocolum tibi videbitur nonnulla dignitate et 
commoditate, littere vero tum justa magnitudine, 
tum composite et clare. Adde quod charta prime 
note non bibula est: ut lector, si quid annotare 
velit, marginibus possit atramentoinscribere. D. Bi- 
chelberger, cujus officinam chartariam in loco 
Clari-Fontis omnes mirantur, pollicetur se charte 
conficiende quam maximam daturum operam : 
ut qui velit opus nostrum in suum nomen adsci- 
scere. 

Stereotypeiam huic operi domi nostre accom- 
modavimus : que quum alias commoditates, tum 
in primis perfecte correctionis prebet. Quoties 
enim, quod efflagitamus, mende nobis erunt no- 
tate, statim ex nostris fixis litteris tollemus, ut nova 
deinceps exemplaria emendata edantur. Quinetiam 
cuique volumini voluminis superioris errata inscri- 
bemus, ut ipse tuum exemplarium, quum charta 
non sit bibula, atramento possis corrigere, textum- 
que quam emendatissimum habeas. 

Operculum eo est colore, qui opus tante gra- 
vitatis deceat. Ut volumina firmissima sunt, sic 
tractatu facillima ; sic etiam compaginata , ut gluti- 
natorem non desiderent. 

Qu omnia quum meliora fecimus, sepe postu- 
lantibus amatoribus, adducti sumus in necessitatem, 
tum improvisum sumptum faciendi, tum pretium 
singulorum voluminum augendi. Qua amplifica- 
tione exsolvuntur, qui primi stipem contulerunt : 
ut enim nos fide sumus obligati, sic et ipsi meruere, 
qui talem optime voluntatis mercedem acciperent. 
Sed ex eo die iis, qui nomen suum dabunt, pretium 
cujusque voluminis 13 fr. constituimus : quod 
quam minimum sit, non necesse est amatores 
admoneamus. 

Que sunt nostre conditiones, Annales Eccle- 
siasticos in maxima quaque bibliotheca eruditi jam 
non percurrent. Ipsi sibi librum comparabunt, quo, 
domi, quisque suo tempore, commode otia terant, 
studiis prebeant alimenta, errores hujus temporis 
ex historia ductos redarguant. Si enim epitomen 
epitome objeceris , litem nullo modo dirimes : 
oportet origines et quasi fontes repetas. 


Ludovicus GUERIN, 


Typographus atque Editor. 

Congregationis Oraterii Fundatori gratiarum actio. 


Quod de his que spectant ad Ecclesiasticorum Annalium scriptionis primam originem atque progressum, vix pauca hactenus attingere 
licuit, ut involvisse obscuritate potius ea, quam explicasse visi fuerimus , eo quod adhuc superstes is esset, de quo dicendum erat, qui non solum 
suarum laudum esset contemptor, sed acerrimus hostis : eo jam ad superos evocato, ipsa quibus detinehatur compedibus oratio libera, secura per 
latum campum acceptorum ab ipso beneficiorum excurrat. : 

Est enim majorum nostrorum jucunda memoria, a quibus tanquam ex uberrimo fonte innumera nobis bona copiose fluxere. Sed et est 
proficua ipsa Patrum nostrorum , sanctorum virorum, recordatio, quod admoneat nos non debere ab eorum virtutibus esse degeneres , secundum 
divinum illud oraculum* : Attendite ad petram unde excisi estis, et ad cavernam laci de qua pracisi estis : attendite ad Abraham patrem vestrum, 
et ad Saram, que peperit vos. Verum que jucunda atque proficua eadem est et necessaria commemoratio eorumdem, a quibus sumus et maxima 
beneficia consecuti, ne ex silentio vel oblivione turpiter redarguamur ingrali. 

Sane quidem, generatim cuncta que filiis prospere feliciterque obveniunt, ea accepta ferenda esse parentibus, sepe divinis litteris admonemur, 
potissimum vero illa a magno -patriarcha Jacob 2 impertita Joseph benedictione , qua inter alia, ista divinitus dicta narrantur : Sedit in forti arcus 
ejus, et dissoluta sunt vincula brachiorum et manuum illius per manus potentis Jacob; inde pastor egressus est lapis Israel. Cum igitur cuncta 
prospera Joseph potenti manui Jacob adscribantur, qui non solum abesset quam longissime, sed jam eum deplorasset mortuum, planxissetque 
occisum ; quid nobis de Patre illo dicendum, qui in omnibus presens et adjutor existens, in primis Apostolico spiritu * nos sepe parturiit, et ab 
ipsa adolescentia ejusdem spiritus freno coercuit, cohibuitque a lubrico juvenilis xtatis procurrentis ad malum ; atque reddidit indomitum pullum 
divinis legibus obsequentem, super quem et Christum 4 fecerit considere? 

At cum nos multiplici nomine ipsi longe plurimum debeamus : de his modo, que spectant ad Annalium, quam habemus pre manibus 
scriptionem , extet ei, tanquam institute omnis lucubrationis nostre auctori, ista semper vivens, semper loquens gratiarum actio monumentis 
perpetuis consignata. AEquum est enim, et animi humiliter de se ac modeste sentientis, per quem profecerit, profiteri; iniquum vero et arrogans 
suis viribus plus satis adscribere. Qui enim magis quam par erat sibi tribuit atque dixit *: In fortitudine manus mee feci, et in sapientia mea intellexi ; 
acerbum illud accepit a Deo ultore responsum : Numquid gloriabitur securis in eum qui secat in ea? aut exaltabitur serra contra eum a quo 
trahitur? Moxque addita- est comminationi vindicta, quam et ille quoque infelix ° expertus est, qui eadem de causa, e regio solio dejectus, inter 
bestias exulavit. 

Quamobrem quod mortales omnes wxterna Sapientia Christus ipse Redemptor noster edocuit, cum de Patre ad Philippum sic locutus-est , 
dicens 7: Pater in me manens, ipse facit opera; de Patre Philippo et nos ingenue profitemur : non quod gloriemur in homine et non in Deo, sed 
ut per quem tanta beneficia largitus est Deus, Dei cooperatorem hominem demonstremus ; sicqueé ut Deo, ita et hominibus grati simus. Ipse enim 
divini quodam impulsu Spiritus ista facienda precepit, non secus ac Moyses qui quod vidit § Tabernaculi exemplar in monte faciendum illud 
indixit opifici. Ejusdem namque Patris nostri iteratis sepius jussionibus, sumus nos tantum opus aggressi, inviti licet ac renitentes, propriisque 
diffisi viribus : suscepimus tamen, tanquam divino parentes imperio, quo quidem ipse adeo opus urgebat, ut si quando nos tante molis pondere 
superati, desisteremus a cceptis, stimulis acerrime reprehensionis impelleret. 

_Exestuans tu quidem (ad te enim, Pater, orationem converlo), exestuans, inquam, zelo Ecclesia laborantis : ubi mente illa tua divino perfusa 
lumine, ac prophetico (dicere liceat) afflata spiritu vidisti e portis inferis in Ecclesia detrimentum progressas esse Centurias Satane; ex adverso 
consurgens pro domo Israel praliaturus prelia Domini, non majori vel pari saltem numero militum compensato certamine decernendum putasti : 
sed probe sciens, quod que ° infirma mundi sunt eligit Deus, ut confundat fortia; puerum tuum, fratrum minimum, et hebetioris ingenii delegisti, 
quem unum , eumdemque inermem tot objiceres armatis hostibus. Et aliud agere simulans, non Jatum campum ad prelium, sed ad experiendas 
vires angustum ornasti locum palestre ; ipsum videlicet sacrum Oratorium Sancti Hieronymi, ubi inter quotidianas de rebus divinis collationes , 

illud a nobis symbolum exegisti, quo res gestas Ecclesia in medium afferremus. Quod tua jussione semel ccepwwm, ad triginta annorum spatia 
est feliciter propagatum, ipsa integra rerum gestarum serie, dicendo, jam septies in Oratorio repetita. 

Adstabas jugiter operi, urgens presentia ; instabas verbis, durus semper (ignoscas si hoc dixero) diurni pensi existens exacter, adeo ut piaculumn 
putares, si interdum ad alia enarranda divertissem, dum nec minimum quidem ab instituto deflectere patereris. Sepe vero et in eo humani 
aliquid passus sum, fateor, cum nondum intelligens rem ipsam occulte abs te apud Deum precibus confici, meas ipse metiens vires, quererer, 
mecum ferme agi tyrannice, quod non solum aliquis non jungeretur ex fratribus, qui ad collaborandum eidem subjiceret collum jugo; sed multi- 
plicato labore, nec datis paleis 1, multiplex opera exigeretur; cum, inquam, et adhue alii ad susceptum munus negotiorum fasces imponerentur, 
cura videlicet animarum, publicnm de suggestu ministerium verhi Dei, prafectura domestica, preter alia quamplurima , que inopinate et impor- 
tune molestiores quotidie ingererent interventores. 

Adeo ut tu vel ista faciens, vel fieri ab aliis patiens, nihil minus velle videreris, quam quod plurimum velles. In quo quidem visus es imi- 
tatus Eliam 2 dum congressus cum sacerdotibus Baal, eos expugnaturus per ignem ceelitus implorandum, qui propositam victimam inflammaret 
atque consumeret, in contrarium nisus, eamdem quatuor aque hydriis tertio voluit affluenter aspergi, quo magis summa Dei potentia innotescerct. 

At vero alia ex parte cum prompto animo idem tu ipse ad prastandum auxilium precibus tuis manum fortissime admovisti * : visus es secutus 
Heliseum, qui manum suam Regis manui superimponens in emissione sagitte, fecit eum esse totius Syrie percussorem. Quo pariter symbolo 
tu mecum agens, manui mez debili tuam validissimam jungens, obtusum stylum in sagiltam salutis Domini, contra insultantes Assyrios conver- 
tisti. Quod sicut verum, ita pulchrum ac jucundum est mihi de te publice profiteri. 

Pugnasti, tu quidem ; sed aliena manu, usitato more tuo, qui cum admiranda operari consueveris, mirandus tamen nunquam volueris appa- 
rere, nihil tam sollicite cavens, quam ne quid de te magnifice diceretur, operimento stultitia. sape operiens sapientiam, juxta pervulgatum illud et 
celebratum, mentique tue infixum penitus Apostolicum paradoxum 4 : Qui vult sapiens esse, stultus fiat. Ila quidem ut nullis compedibus blandientis 
seculi tenereris, exemplo David 5 ad tempus ora mutantis, magna dona spiritus occultares, qua sunt infirmitatis humane foris ostentans; sciresque 
secundum Apostolum * abundare et penuriare pali, ut cum ipso dicere posses 7: Sive mente excedimus, Deo; sive sobrii sumus, vobis : atque 
exemplo cognominis tui Philippi  diaconi, pro ratione temporis, vel inhereres hominibus, ipsorum saluti consulens, vel magno impetu spiritui 
venienti vela panderes. 

Sed quam tu vivens in Christi erarium gloriam copiosissime intulisti, post migrationem ex hac vita, aucto multiplici foenore, ipse rependit. 
Siquidem ubi laguncula ° terrea fracta est , quie latebat intus sua claritale refulgens lampas apparuit : et que absconsa crat sub modio lucerna 
ardens et lucens, super 2ternitatis altum candelabrum exaltata, perspicua facta est miraculorum fulgore coruscans. 

Tunc enim et qu vivens edideras, sed occullaveras, mirifica signa, sunt cognita, et alia quamplurima recens edita patuerunt. Splendet vile 
licet adhuc, utpote temporarium, sepulcrum tuum votivis tabellis, et ex pretioso metallo signis affixis, tuorum miraculorum indicibus, quibus magis 
quam pretiosorum marmorum crustis, vel A2gypliis pyramidibus et obeliscis effulget, majus decoris in dies accipiens incrementum ab iis, qui nova 
beneficia consecuti inferunt nova signa. 

Detur et mihi locus (vos fratres appello, qui pia ac nobili corona ejus cingitis monumentum) ut hee mea gratiarum actio, tametsi acceptis 
heneficiis longe impar, eidem adherescat affixa sepulcro: ita tamen, ut per orbem terrarum, quocumque iidem feruntur Annales, excurrat. Mobilis 
sit ipsa atque vocalis sculpta columna, que amplis notis ipsum praedicet Annalium primum auctorem et architectum ; ut si quem ex eis mortales 
fructum ceperint, ipsiin primis omnes gratias agant. Sfet, inquam, mea ista professio velut indelebile eidem sepulcro inditum epitaphium, cupiens 
et ego ipse eidem inherere viva tabula, que, formata penicillo ipsius precum, integram referat ejus sanctitatis imaginem. 

Age jam Pater (te rursum tanquam presentem alloquor, dum eum vides, qui prasens ubique adest), age, inquam, fave operi tuo; et ut tibi 
in omnibus victoria adscribatur (quod Joab scripsit ad David '°), veni et quod reliqaum est confice prelium ; ccelestem desuper tuis precibus move 
militiam, ut, debellatis tandem penitus hostibus, triumphale carmen Debora '! concinnamus : De ccelo dimicatum est contra eos, stelle manentes in 
ordine suo adversus Sisaram pugnaverunt. Me vero filium tuum, quem degens in terris assiduo fovisli prasidio , vigilantia custodisti, consilio 
gubernasti, patientia tolerasti, vivens in ccelis forlioribus protege patrociniis ; ampliora mihi crescant de tua jam perfecta et in omnibus consum- 
mata charitate subsidia. Sed et quod a Basilio se Gregorius 12 theologus consecutum affirmat, ut eum etiam post obitum habuerit monitorem, 
hoc nobis abundantius prasta; ut, te ipso adhuc etiam vite mex moderante habenas, quod reliquum est labilis hujus curriculi senectutis inoffenso 
pede percurram, perveniamque tandem post labores bene perfunctos ad beatam illam requiem, qua tu modo frueris in Patre et Filio et Spiritu 
sancto, quibus in unitate perfecta semper sit laus, honor et gloria in secula seculoram. Amen. 

Apud Mansium in Apparatu Annalium Baronii, pag. 422. Luce 1740 in-fol. 

PRACFATIO. 


CLK VRID 


Nullum fortasse opus seeculis retro lapsis tantum sibi auctoritatis vindicasse com- 
pertum est, non modo quoad Ecclesiz principatum et regimen, sed et historicarum rerum 
generatim disciplinas, quantum Annales Ecclesiastici, auctore Cardinali Ceesare Baronio. 
Paucze quidem sunt lucubrationes, quze, instar eorumdem, si vere et ingenue loqui velimus, 
adeo claram et apertam divinee ferme inspirationis notam et veluti signaculum pre se ferre 
videntur. 

Cum seeculo sexto decimo, cujus recordatio subit moerore plenissima, magnum illud 
de religione dissidium factum fuisset, quod per ludibrium Reformationis nomine circumfere- 
batur, Ecclesize hostibus omnia arma in ipsam convertere consilium fuit; maximas vero ab 
Historia mutuari vires conati, ad quam, mirabili prorsus audacia, fallaciis aspergendam ani- 
mum induxerunt ; in quo quidem haud mediocri usi fuisse videntur sapientia, sed ea videlicet 
quze talis secundum carnem ab Apostolo nuncupatur. 

Nec magnum revera illis facessebat negotium circa sacrosancta Ecclesiz dogmata, 
et zeternas fidei veritates, fidelium mentes in fraudem inducere ; quorum plerosque vel minus 
cautos sibique constantes, vel temporum injuria haud fortasse satis excultos, captiosis argu- 
mentorum fallaciis facile ii nimirum illaqueabant, quibus nec divine, nec humane auctoritatis 
quidquam pensi erat. Sed nequaquam par illis suppetebat consilium, quo intemeratam His- 
toriz auctoritatem prosternerent, ac de medio tollerent ; quae profecto potentissimum suppe- 
ditat robur ad perpetuam et immutabilem Ecclesize fidem vindicandam in iis, quae ad ejus 
sancta dogmata et disciplinam spectare dignoscuntur. Hic jam nihil erat loci speciosis subdo- 
lisque argumentationibus, quas philosophico vel morali pallio induerent, vel linguarum, aut 
philologize versutiis adumbrarent. Ad factorum igitur historiam mendaciis obruendam illico 
confugiendum : ad quod quo majori audacia et impudentia contenderent, eo certiorem erroris 
triumphum assequendi spes elucebat. Hunc enim triumphum seeculi decimi sexti Reforma- 
tores, veluti metam sibi contingendam, propositum ante oculos habuere. 


VI PRAFATIO. 


Mathias Flach Francowiez, quem die secunda Martii an. 1520 Albonee in Histria 
natum, que regio ad Ilyricum pertinet, mors intercepit die undecima Martii an. 1979, Flac- 
cius Illyricus ideo dictus, eoque nomine magis notus, primus inter Protestantes extitit, qui ad 
exortas doctrine novitates fulciendas tuendasque Historiam adscivit. Hic, consociatis sibi non- 
nullis ejusdem ingenii propositique hominibus, doctrinee quadam specie hand spernendis , 
Magdeburgi, in qua urbe Lutheranismus preecipuum constituerat domicilium, illas quas nomi- 
navit Centurias digessit, in quibus quoddam Historie Ecclesize simulacrum effingere com- 
mentus est; quam per singula secula partitam in lucem edidit Basilez in Helvetia ab 
anno 1559 ad annum 1574, prima duodecim Ecclesiz saecula in tredecim voluminibus in- 
folio continentem. Opus satis notum, ut in eo immoremur: quod nihil cum Historia preeter 
nomen commune habet; cum verius dicas mendaciorum acervum, non modo adversus Eccle- 
siam Catholicam, sed et universam Christianam Religionem contumeliosis blasphemisque 
scatentem sententiis. Nunquam alias Historia tantum pessumdata, obceecato mentis impetu 
ac furore, atque ignorantie tenebris obvoluta fuit, quantum in hisce Centuriis videre licet. 
Quas tamen (vix putes) novatorum doctrina in ccelum efferre, veluti maximum propugna- 
culum, arcemque inexpugnabilem. Hoc extitit ditissimum promptuarium, unde Ecclesize 
hostes venenatas sagittas ad eam confodiendam vel expromerent, vel acuerent. 

Cum interea tanta de hujusmodi opere celebratio per Europam, quam heeresis 
misere dilacerabat, percrebresceret, Philippus Nerius, pius sacerdos, qui probis doctisque 
stipatus sociis, totus in eo erat, ut fidelium animos pietate et sanctitate imbuendo ad priorum 
Ecclesize seeculorum emulationem sedula opera componeret atque inflammaret, superioris 
mentis intuitu gravissima contemplatus detrimenta, que ab hisce Centuriis in Ecclesiam 
defluxura fuissent,, et facile sibi persuadens nihil aptius excogitari posse tum ad Christifideles 
a novatorum insidiis tutandos, tum ad alendam et corroborandam in eorum pectoribus fidem, 
preter Historiam Ecclesiasticam, veris germanisque desumptam fontibus ; illud in sua 
nuperrime orta congregatione munus instituit, ut quotidie in templo alternis a suis sermo 
historicus haberetur, in quo a Christi Domini nativitate per singula sese excipientia seecula, 
nobilissima rerum gestarum in Ecclesia series explicaretur, ad suam usque etatem perducta: 
Quod idem faciendum jussit quoad vetus et novum testamentum, cujus explanationem in 
totidem sermonibus tum historicis, tum moralibus contineri sapienter voluit. 

Quid (quod potissimum ad rem nostram spectat), nonne primus is Nerius, qui Chri- 
stianze genti thesaurum reseraret, in veteribus illis quodammodo latentem coemeteriis , quas 
Catacumbas dicimus, illumque per doctas suorum filiorum lucubrationes patefaceret , quos 
honoris causa nominamus : Gallonium, Tarugium, Severanium, Bosium, Aringhium, quibus 
antiquitatum Christianarum studium vel excitatum, vel maximis auctum incrementis, refe- 
ramus oportet? Philippus quidem, nemo enim ignorat, in sanctis illis latebris diu ac pie adhuc 
juvenis delitescens, inter insignia martyrum monumenta beatissimis animum deliciis enu- 
trivit. Ut autem hujusmodi, quos ipse tantopere expertus fuerat, sanctitatis fructus ad ceeteros 
Christifideles propagaret, quippe qui probe noverat ,~quantum inesset virtutis in locorum 
adspectu, quee ab insignibus sanctitate viris celebrata, eorumdem sanctas reliquias deinde con- 
didissent ; piissimam illam invexit exercitationem ac peregrinationem, que septem Kcclesias 
obeundo conficitur, a quo et nomen obtinuit. Ila autem a Romanis in deliciis habita, et nun- 
quam intermissa adyenarum etiam animos dulci admiratione perstringit, qui undique in 
Urbem confluunt Apostolorum sepulcra et augustum Petri successorem veneraturi. 


PRAFATIO. VII 


Memorare preetermittimus, quantas ab hujusmodi institutis Ecclesia experta fuerit, 
et quotidie experiatur utilitates ; illud vero ex eo colligere ac statuere in presentiarum 
duximus, Philippum nempe una cum suis merito habendum ac dicendum esse verum 
magnumque tum concionandi e suggestu, tum scientiarum historicarum instauratorem. Id 
autem in primis confessi esse videntur illius zevi eruditissimi quique viri, cum Baronium 
Parentem Historie uno ore acclamarint; quem amplissimum titulum nulla unquam etas 
posterior ei denegavit, et Protestantes ipsi temporibus nostris ultro libenterque imper- 
tiuntur. ; 

Itaque Caesar Baronius Philippo apprime carus, utpote qui ex coetu suorum 
delectus fuit, qui conciones historicas in templo edissereret ; in quo munere cum triginta 
ferme annos septies universam Ecclesiastice historize provinciam relegisset; aliud ei a Phi- 
lippo officium fuit demandatum, ut Ecclesiz Annales perscriberet, quibus nempe ad lucem 
historicee veritatis et antiquitatum Christianarum digestis Magdeburgensium Centuriee profli- 
garentur. Baronius operi nimis arduo sui ingenii exiguitatem pro modestia ratus minime 
sufficere, diutius obstitit, neque profecto, nisi obedientia coactus, sese tractabilem preebuit , 
postquam divino prorsus consilio id cum eo agi a Philippo certior factus erat *. Ita vir ille, 
quem ferme miraculum preedicaverim virtutis ac doctrinze (ideoque venerabilis titulo a Christi 
Vicario Benedicto XIV insignitus), non prius operi manum admovisse compertus est, quam 
singulare de divina voluntate auspicium per Nerium retulerit. Cujus rei veritatem mirus 
omnino tanti operis exitus comprobavit ; quam reapse idem Baronius adeo habuit exploratam, 
ut maximas Deo semper gratias habuerit, a quo luculenter ad id se electum esse senserat , 
atque inde perficiendo usque ad extremum vite spiritum vires animumque hauserat. Quis 
enim, quin penitus animo commoveatur, admirandum illum legat supplicem libellum, in quo 
idipsum profitetur, et Philippo Parenti optimo, cui totum quantumcumque est Annalium 
opus tribuere non dubitat, gratias agens ob Numinis auxilium sibi conciliatum tantis obeundis 
laboribus? Quem libellum ad eternam posteritatis memoriam in ejus sepulcro suspendi 
voluit, nobisque iterum liceat subjicere. 

Ubi prima Annalium volumina excusa innotuere, statim conclamatum fuit de Magde- 
burgensium Centuriis, que, pulvere obrutz et in bibliothecis jacentes , eternum suis aucto- 
ribus dedecus pepererunt. Quo autem studio, quantaque animarum exultatione Annales 
Christianus orbis exceperit, testantur tum versiones eorumdem in preecipuis Europze idioma- 
tibus , nempe Alemanno, Gallico, Polono, et Italo, tum totius operis exemplaria decies, 
vivente adhuc auctore, excusa, in Italia, Germania et Belgio *. 

Philippus eeque ac Baronius illud profecto habuere in votis, ut Annales ad exitum 
perducerentur, quippe quos Dei gloria, et Ecclesiz decus atque incrementum mire incen- 
debat ; nec dubitandum quin id a Deo enixis precibus flagitaverint ac flagitent, cum hoc 
muneris suis filiis veluti testamento reliquerint, ut ad Annales ulterius pertrahendos incum- 
berent. Id revera preestitere Odericus Raynaldus et Jacobus Laderchius, uterque ex Oratorii 
Congregatione Nerii filius, quorum alter ab anno 1199 ad annum 1565 opus perduxit, Rome 
decem voluminibus editis spatio annorum inter 1646 et 1677 intercedentium ; alter vero tribus 
voluminibus Rome item excusis ad annum 1571 historiam perduxit. Raynaldiana productio, 


* Vid. Baccium in vita S. Philippi Nerii, lib. 1, cap. 13. 
2 Vid. Raym. Albericium Cong. Orat. presbyt. in vita Baronii, lib. 11, cap. $8, pag. 42-46; inter Epistolas et opuscula Ces. Baronii, etc, 
Tom. 1, Rome 1759, in-4°, 

utpote que a viro acerrimi ingenii profecta, et facile cum preedecessore comparandi, pluries 
in Italia et alibi una cum Baronii Annalibus typis edita fuit; cum viginti sint exemplaria 
diversis locis ac temporibus in lucem prolata. Postremum ac vigesimum primum, idemque 
absolutius, Luce per Dominicum Mansium clericum Regularem Congregationis Matris Dei 
fuit excusum , qui postea vir omni eruditionis genere cumulatissimus , ad ejusdem urbis ar- 
chiepiscopatum evectus fuit. Hanc editionem Mansius tum critico commentario, quem doctis- 
simus Antonius Pagius ex Minorum Conventualium familia super Annales redegerat, tum suis 
ipsius animadversionibus locupletavit. Universa hujusmodi collectio octo et triginta volumini- 
bus in-folio continetur, tres copiosissimos indices complectens, sub annis 1738 et 1759. 

Jamdiu tum ecclesiastice , tum profane historiz cultoribus illud erat in votis, ut 
nova de Baronii Annalibus ejusdemque accessionibus editio susciperetur, cum illa Lucensis 
rara admodum evaserit, magnoque pretio. Idem porro studium Protestantes quoque nos- 
trorum temporum arripuit sive Germanos sive Anglos, qui (mirabile quidem dictu magnoque 
Kcclesize bono ac solatio futurum), veteri illa opinione, qua temere imbuti a majoribus contra 
Annales Baronianos, tandem remissa, ipsos pluris faciant et consulant, preesertim vero Ray- 
naldi accessiones, tanquam copiosissinum et purissimum historice veritatis fontem. 

Laus igitur merito tribuenda egregio viro Ludovico Guerin ex Barro-Ducis (Bar-le- 
Duc) in Gallia, qui, cohortantibus insigni pietate et doctrina przesulibus virisque ecclesiasticis, 
novam de universis Annalibus Baronianis editionem ex sua officina excudendi consilium 
iniit, quo et nihil doctorum hominum votis accidere poterat jucundius, et Ecclesize necessi- 
tatibus magis consentaneum. Heec enim, in presenti animorum conditione, nisi ab Historia 
amplissimam triumphorum segetem referre posse videtur; postquam Rationalismus, quem 
vocant, cuilibet auctoritati vel dogmatice , vel philosophicze ac morali nefarium bellum 
indixit, et Christianam scientiam imis ab radicibus evulsit. Ad Historiam nostrum hoc 
szeculum suapte natura fertur, quemadmodum Dogmatum studio seeculum sextum decimum 
tenebatur ; ac-propterea in eo allaborandum, ut, historia rite in aciem producta, tum Eccle- 
size, tum Ordini sociali validissimum paretur propugnaculum. Cum enim nihil sit reliqui quod 
Rationalismus susque deque permiscere non audeat, auctoritati tantum historice fasces sub- 
mittat necesse est, quze factorum testimoniis contra illius impia commenta perpetuo insurgit. 

Equidem a preefato viro ipse compellatus per ejus fratrem Paulum, quem sacer- 
dotalis pietas et scientia apprime commendant, in Collegio urbis Sancti Desiderii (S‘ Dizier) 
dicecesis Lingonensis Philosophiz professorem, ut de excudendis Annalibus Baronianis con- 
silio auctor, ac pene princeps accederem, diu multumque, ingenue enim fatebor, dubitayi 
tantum mihi onus suscipere, eoque magis, quod in illa jam eetate sim-constitutus, qua, expe- 
ditis quibusdam litterariis lucubrationibus, magna jam ex parte confectis, valde optandum 
ducerem dies, quos mihi divina misericordia faciet reliquos, uni Deo sacrare, et parandze 
eeternitati insumere. r 

In ancipiti mentis contentione Deum enixe precatus, Christi Vicarii Oraculum, 
prout officium postulabat, supplex adivi, ut quid consilii in tanto negotio capiendum mihi 
esset superno ejus lumine discerem. Pius 1X, quem mirabili zestuantem studio erga omnia quae 
ad Divinam promovendam gloriam faciunt, universus Orbis suspicit , ut opus agerederer ani- 
mum addidit, quod Ecclesize valde utile et historicis disciplinis fore arbitratus est , veniamque 
dedit, ut me Barrum-Ducis conferrem, ubi de re coram agerem commodius ; eke et dignatus 
Apostolica Benedictione incepta auspicari. 


PRAFATIO. Ix 


Verum operi nobis manum admoventibus suborta dubitatio, num, preter observa- 
tiones a Pagio insertas, novis ditaremus Annales documentis identidem in lucem editis , 
passim a doctissimis viris , ac preecipue ex Benedictina familia sancti Mauri in Gallia, et quo-. 
rum innumera post Baronii, Raynaldi, et Laderchii zevum prodiere. Verum intelleximus nos 
a proposito longius abstractum iri; cum non modo voluminum numerus, jam satis per se 
magnus, esset augendus, sed etiam textus ipse pluries corrigendus, vel instaurandus, unde 
potius novum emergeret operis genus, quam vetus promulgaretur. Hine fieret ut minime 
assequeremur quod maxime pree oculis habuimus, ut nempe ad hance Historiam aditus facilius 
pateat, mediocri pretio comparandam, Ecclesiasticis preesertim cujuscumque ordinis viris, 
qui ab ea recte haurire possint, unde animus preclarissima rerum in Keclesia gestarum serie, 
sive in conciliis, sive in sanctorum Patrum, cozevorumque scriptorum libris evoluta jucunde 
detineretur, solidaque instrueretur eruditione rite adscita ad Ecclesiam, ejusque dogmata 
ritusque propugnandos. Illud etiam movet, quod viris doctis et eruditionem historicam ex 
professo recolentibus nonnihil commodi allaturos putamus Annales, licet breviori, quam 
innuimus, methodo digestos , cum per eosdem optatissimus rerum ordo causarumque veluti 
ante oculos propositus elucescat. Nec dixeris preeclusum hine fore aditum altissimis disquisi- 
tionibus, que ad doctrinam historicam maximopere conferunt, quibusque singularia facta 
dilucidantur ; ad id enim comparate preestoque sunt peculiares monumentorum historicorum 
collectiones , quas vir doctus pro suo libito consulat licebit ; quod minime ei preestare possint 
nostri Annales diffusiori quantumlibet ratione concinnati. Nec preetermittendum est illud quod 
amplissimee hujusmodi editioni obstaret quammaxime : temporum nempe ratio, que haud 
sinit strenuum adeo inveniri ex editorum familia virum, quem non deterreat tantz molis 
librarize difficultas ; ac propterea quamvis id ex voto contingeret, tantze voluminum copize 
ille fortasse honor maneret tantummodo, ut bibliothecis publicis ornamento essent ac decori ; 
proptereaque, instar praecedentium, raritate admodum et caritate editio laboraret. Que 
incommoda a presenti nostra editione abfutura confidimus, imo ipsam eidem Lucensi antei- 
turam, cum nonnulla vel emendanda.vel addenda, prout expediverit, curaverimus. 

Atque in primis, quod attinet ad monumenta proprie dicta, nempe Privilegia, Diplo- 
mata, tum Pontificia tum Imperatoria, et id genus alia, textu utemur ad unguem perfecto et 
absolutissimo , quod idem, ne in ceeteris quoque ad concilia sanctorum Patrum, scripto- 
rumque Ecclesiasticorum loca spectantibus, ob temporis preesertim angustias preestare 
possimus, vehementer displicet. Unicuique insuper volumini preepositum Swmmarium excer- 
ptum ex singulis annis materiem uno veluti ictu oculi conspiciendam preebebit, expunctis que 
in margine extant adnotationibus, itemque in imas paginas relegatis locorum testimoniis ; 
ex quo tum perspicuitati, tum aptee librorum moli consultum videtur. Pagii criticas adno- 
tationes continenter subjiciendas singulorum annorum historiz putavimus. Observationes 
vero Mansii plerasque omisimus, utpote quee versantur in Chronologia consulum, magistra- 
tuum, imperatorumque vindicanda plerumque a Pagianis erroribus, ope inscriptionum , 
quarum etiam partem magnam exulare jussimus. Nemo enim ignorat quibus quantisque 
incrementis hodierna eetas circa hoc eruditionis genus glorietur, cum vel depravatze, vel 
false omnino plures deprehendantur inscriptiones, vel nove e latebris emerserint ; ita ut non 
modo Pagius, sed et Mansius sepissime emendatione indigeret. Nihil prohibet. quominus ex 
recentissimis exemplaribus aliunde veritas exploretur. Idem prorsus de Numismatibus 

cum valde accuratius et elegantius nostra heec zetas in hisce cudendis et elucidandis operam 
navarit. 

Et quoniam Baronius aque ac Raynaldius in rerum Ecclesiasticarum tractatione 
quodammodo inclusi immorandum minime censuerunt in vicissitudinibus revolvendis, que 
temporalem Romani Pontificis respiciunt dominationem in Populis eidem quoad civilia etiam 
jura subjectis, nihil antiquius nobis erat, quam de historica ejusdem potestatis constitutione 
et legitimo exercitio, ea in medium afferre, que temporum et rerum ratio identidem obtu- 
lerit, ad vindicandum jus illud regium, quo nullum aliud in Europa validioribus nititur funda- 
mentis, et quod a Divina Providentia datum atque oblatum fatemur ad universe Ecclesize 
libertatem decusque tuendum, cum civilis societatis bono conjunctum : cujus rei documenta, 
jam a nobis edita separatim extant volumine. 

Insuper visum est nobis, quod et Mansio, novum Apparatwm Criticum universo operi 
subjungere ; qui ex Mansiano licet plura referat quee magis congrua videbuntur, multis 
tamen concinnabitur additamentis, que non modo utilitatis sed et necessitatis fore haud 
immerito judicavimus. Primum enim ut historie cultoribus, presertimque juvenibus Eccle- 
siasticis viam sternamus, concinne breviterque ibi disseremus de diversis temporum eeris 
apud Christianos, quee in monumentis historicis tum sacris tum profanis usitantur, et de notis 
temporum que easdem eras aut respiciunt, aut explicant. Describende ideo nobis erunt : 
eera Christiana ; era Passionis et Ascensionis ; era Alexandrina ; era Antiochena; «ra Con- 
stantinopolitana ; cera Seleucidarum, Greecorum, aut Syro-Macedoniorum vulgo etiam era. 
Alexandri nuncupata ; era Czesariana Antiochiee ; era Actiaca et Augustorum ; era Juliana ; 
era Hispanica ; era Diocletiani, seu martyrum ; era furdationis Rome, et periodus Juliana ; 
era Olympiadum, et cera Heegiree, quibus adnumerandee sunt sre queedam minus frequen- 
tiores, uti zeree Abrahami, Nabonassaris, Tyri et Armenorum; «ra Isdegerdis regis Per- 
sarum, ejusque reformatio per Malek-Schal-Dgelaleddin , vulgo cera Gelalezena vel Malalezena 
dicta. Sermonem deinde instituemus de diversis Cyclis, et primum de Indictionibus ; de Cyclo 
Solis ; de Concurrentibus et de Regularibus ; de Cycle Decemnovennali ; de Numero aureo, 
seu Cyclo Lune, et de Calendario Judzeorum ; de Epactis ; de Clave Terminorum, seu Fe- 
storum mobilium ; de Cyclo Pascali, et de Calendario Gregoriano. 

Preecipue accedent Tabula, quas Concordantiarum vocant, ex quibus juxta diversas 
rationes chronologicas facile dilucideque innotescat a quo die data documenta, preesertim 
vero Tabula Paschalis-et Indictionum ab an. 300 usque ad an. 2000. De festis etiam mobilibus 
Tabula subjicietur Concordantiz Cycli annualis, tum communis, tum bisextilis ratione 
dierum quinque et triginta, a die nimirum vigesima secunda Martii ad diem Aprilis vige- 
simam septimam, quorum spatio Pascham intercidere opus est ; ubi Litterse Dominicales, 
Numerus Dominicarum post Epiphaniam et Pentecosten, et prime Dominicee adventus dies 
adnotabuntur. : 

Illud in more positum fuit, in medio eevo, pietatis ac religionis studio, non modo apud 
Episcopos et Principes, verum cujuscumque ordinis Christifideles, ut epistolas, privilegia, 
contractus, testamenta, aliasque hujusmodi tabulas obsignarent, datas a die vel festo alicujus 
sancti nomini sacro, vel solemniori, vel a Dominicis anni insignioribus ; ut passim istas desi- 
gnationes videre est : feria tertia post Nativitatem B. M. V., post Mattheeum Apostolum, post 
S. Ceeciliam, etc., post Dominicam : At te levavi (quee prima nempe Adventus), post Dominicam: 
Adorate Dominum (tertiam post Epiphaniam), post Dominicam: Quasi modo (Dominica in 

Albis), post Dominicam : Rorate celi (quartam Adventus), etc. Hinc non abs re fore putavimus 
Glossarium addere nominum paululum cognitorum in veteribus Diplomatibus , et apud Eccle- 
siasticos scriptores medii evi usitatorum, ex quibus queedam festa, dominicze, et dies domini- 
carum et mensium denotabantur; necnon Catalogum Alphabeticum et Chronologicum san- 
ctorum precipuorum, a quorum die festo in medio evo data sunt vetera monumenta in 
substitutionem diei et mensis. Huic catalogo preibit et inserviet perbrevis notitia vetustis- 
simorum qu in Ecclesia cognoscuntur Calendaria, ac Martyrologia. 

Eumdem excipiet Catalogus Chronologicus summorum Pontificum diem referens 
electionis, consecrationis atque obitus; idem Romanorum Imperatorum usque ad Romani 
Imperii extinctionem; Regum Longobardorum in Italia; Regum Carolinorum; Regum 
Romanorum et Imperatorum Germaniz ; Regum denique Galliz, Angliz, Hispaniz et Lusi- 
tanie ; Regum Danie, Svetize et Norvegize ; Regum Hungariz et Poloniz , et Ducum Mos- 
covie ; Imperatorum tandem Orientis usque ad annum 1453, quo, Constantinopoli a Turcis 
capta, Imperium Orientale misere interiit. 

Nemo in historia medii evi paulisper versatus ignorat, quanta auctoritate usi 
fuerint trium sedium Archiepiscopi Coloniensis nempe, Trevirensis, et Maguntinz jam a 
tempore Regum Carolinorum, postquam Imperium Romanum, ita dictum, a Gallis ad Ger- 
manos transierat, circa negotia omnia tum ecclesiastica, tum civilia, ac proinde valde con- 
eruum fore ducimus et chronologicam horum Preesulum seriem subtexere, quo melius inno- 
tescant dies a quibus data Regum et Imperatorum diplomata. Tribus enim hisce Archiepiscopis 
attributum scimus Archicancellarii munus in Regno et Imperio; ita tamen ut, cum Germania, 
Italia et Gallia Belgica sub uno eodemque Imperatore esse coeperint, quoties Imperator esset 
in Italia, Archiepiscopus Coloniensis omnia privilegia et diplomata Imperialia signabat, et 
ejus interventu et nomine edebantur. Quoties Imperator esset in Galliis Belgicis, id munus 
subibat Archiepiscopus Trevirensis, in Germania vero Maguntinus. 

Tabule successionis Regu et Imperatorum, maximi sane rei historicze commodi, 
quasque ut monuimus suo loco exhibebimus, justissima causa nobis vise sunt, cur preetermit- 
tenda censuerimus nomina Imperatorum, que Baronius ejusque continuatores in fronte 
singulorum annorum et paginarum nominibus Romanorum Pontificum apposuerunt, quem- 
que usum ab antiquitate prorsus alienum, lidem ex vetustis Annalium scriptoribus medii evi 
mutuati sunt: quod tanto magis supervacaneum est, cum Pagius, in Criticis suis observa- 
tionibus hunc usum pariter retinens, Imperatorum nomina singulis annis jam preemiserit. 

Finem tandem imponet Catalogus omnium Provinciarum Ecclesiasticarum, quas 
Orbis Christianus medio zevo exhibebat, adjectis Episcopatibus et Monasteriis quae hisce Pro- 
vinciis suberant, qui Catalogus vulgo inscribitur : Provinciale omnium mundi Ecelesiarum Pa- 
triarchalium , Metropolitanarum, et Episcopalium, quemque ex vetustis codicibus membraneis 
szeculi XIII et XIV eruemus. 

Ab adminiculis historicis modo enarratis vix separari potest historia Ecclesiastica 
litteraria, quze ad recte intelligendos fontes, in Annalibus Ecclesiasticis passim citatos vel 
laudatos valde confert, quamque ideo in altero ab apparatu nostro disjuncto volumine elabo- 
rabimus, summa qua fieri potest brevitate singula capita perstringentes. Historiam istam a 
primordiis Kcclesiz incipientes , ordine Chronologico servato, usque ad finem XV szeculi quo 
medium zevum ita dictum desinit, perducemus, recensendo sanctos Patres, aliosque scriptores 
tum ecclesiasticos tum profanos qui hisce seeculis floruerunt, Ecclesiamque suis scriptis illu- 

strarunt. Agemus hine de preecipuis eorum operibus horumque editionibus. Disseremus 
denique de veteribus temporum annalibus et chronicis, sive certo auctore, sive incerto. 

Quod denique ad Annales per nos continuandos attinet, ea de re suo loco copiose 
disseremus; interim sufficiat benevolum lectorem admonuisse, nos omnia monumenta, 
quee historiam Pontificum, qui Gregorio XIII, cum quo Annales nostri desinunt , 
usque ad Pium PP. VII. successere, concernunt, jam collegisse, ac etiam in suo 
ordine distribuisse; ita ut absolutionem totius operis usque in exitum seculi Xxvul, 
quam metam nobis prefiximus, nulla interposita mora, Deo propitio, progressuram fore 
nobis persuasum sit. 

Heec voluimus Annalium initio preenotanda, ut nempe operis, cui edendo insu- 
damus, utilitas penitus dignoscatur; quod profecto nullis nostris viribus, sed Divina freti 
misericordia ut ad exitum prospere feliciterque perducatur confidimus. 

Rome ex sanctioribus Vaticani Tabulariis, die festo Cathedree{S. Petri Apost. Antio- 
chenze A. D. MDCCCLXIV. 

JESU 


1. Prelocutio. — Cum rerum omnium condi- 
tor et moderator Deus calum ‘ creasset et terram ; 
nec ulla utrisque gratia vel pulchritudo inesse posset 
sine luce; omniaque essent tenebris obvoluta, ipsa- 
que terra inanis et vacua : opportune consuluit, ut 
p:imum omnium ipsis rerum principiis lucem crea- 
ret, cujus fulgore tam que facta essent quam etiam 
que essent facienda, velut quodam claritatis et glo- 
rie indumento circumamicta, naturali suo splen- 
dore nitescerent. Hac autem cum in orbis institu- 
tione sint facta : rursum cum tempus advenit, in 
ejusdem restitutione sunt felicius adimpleta. Cum 
enim universo humano gerieri, peccati culpa, sem- 
piterne noctis esset offusa caligo, cunctaque undique 
densis tenebris obscurata, et squallens horrensque 
esset omnium rerum facies : immensa sue bonitatis 
largitate prospexit Deus, ut nova luce cuncta per- 
funderet, mitteretque ex se genitum, suzeque sub- 
stantize Filium, ipsum celeste jubar, candorem lucis 
«terns ?, lumen de lumine, lucem veram ®*, justitiz 
solem *, novumque institueret diem, illum scilicet, 
de quo olim est prophetice dictum*: « Hec dies , 
quam fecit Dominus.» Cujus cum jam crepusculum 
et auroram prefati simus , quod reliquum est, ipsum 
solem orientem spectemus, eumdemque apposite 
levi nube contectum, quo minus aciem oculorum 
perstringeret, et dispensationem implere posset, 
quam consummandam acceperat. Age nunc, Verbum 
ipsum carne velatum, Deum hominem factum, et 
Virgine sanctissima natum spectemus ; atque de ipso, 
qu in primis Evangelista nos docuit, enarremus. 

2. Natalis Domini. — Cum igitur (quod ante 
diximus) edicto cogente, e Nazareth Galilee in Beth- 
lehem Jude Joseph atque beatissima Virgo Maria, 
ut profiterentur, ascendissent : « Factum est, in- 
quit Lucas *, cum essent ibi, impleti sunt dies ut 
pareret : et peperit filium suum primogenitum, et 
pannis eum invyolvit, et reclinavit eum in presepio , 
quia non erat eis locus in diversorio. » Hec Evan- 
gelista. Quod in primis ad locum ipsum, ubi Chri- 
stus est natus, pertinet : spelunca fuit in suburbiis 
Bethlehemiticis posita, de qua Origenes contra Cel- 

sum ‘ scribens, hee ait : « Quod autem in Bethle- 
hem sit genitus Jesus, si velit aliquis post Micha 
vaticinium et post Evangelii per Jesu discipulos con- 
scriptam historiam fieri alias certior, intelliget ut 
subsequenter in Evangelio, cum ejus nativitas enar- 
ratur, et in Bethlehem speluncam ostendi, ubi ille 
sit natus : quod utique et in illis locis percelebre est; 
vel apud eos quidem quia fide sunt alieni, fama et 
nomine circumfertur, eadem et in spelunca Jesum 
quemdam, quem christiani adorent et demirentur, 
genitum esse. » Hee Origenes. Porro eamdem spe- 
luncam foris in agro suburbano positam fuisse, Eu- 
sebius * Pamphili monstrat his verbis : « Hodie quo- 
que, qui illum locum incolunt, tanquam a patribus 
eorum accepta memoria, his qui visendi gratia 
Bethlehem petere consueverunt, testimonium suum 
afferunt, veritatem fidei facientes, agrumque demon- 
strantes, ubi Virgo enixa infantem posuit.» Hec ille. 
KEjusdem spelunce meminit Justinus martyr in dia- 
logo cum Tryphone et Epiphanius * : sed ceteris 
omnibus S. Hieronymus, qui illic etatem transegit, 
locupletius scribit, dum sic litteris suis Marcellam * 
alloquitur : « Quo, inquit, sermone, qua voce spelun- 
cam Salvatoris exponam? et illud presepe, in quo 
infantulus vagiit, silentio magis, quam infimo ser- 
mone honorandum est. » Et paulo post: « Bethle- 
hem ecce in hoc parvo terre foramine celorum 
conditor natus est, hic involutus pannis, hic visus a 
pastoribus, hic demonstratus a stella, hic adoratus 
amagis. Sanctior locus est rupe Tarpeia, que de 
celo sepius fulminata, ostendit quod Deo displi- 
ceat.» Heec ad Marcellam. . 

Erat Bethlehem supra collem in longum porre- 
ctum sita; in cujus extremitate, Orientem versus, sub 
rupe quadam existente tunc temporis juxta muros 
civitatis, erat *stabulum ac presepe Domini excisum 
in rupe, ubi natus est Christus. At vero qui loca illa 
ignorarunt, nihil de spelunca dixerunt, quod putarint 
in alicujus rustice domuncule stabulo Christum 
natum. Hinc apud Cyprianum * hec leguntur : « Nul- 
lum arcta domus diversorium occultabat, nec secreti 

recessus erant illius casule ; incrustaturam tectum 
et soli parietes per circuitum vestiebant.» Heec ibi. 
Porro de spelunca non dicti tantum auctores, sed et 
alii ' testimonium ferunt. . 

3. Presepe Domini, ejusque cultus. — Ad hee 
(quod tacet Evangelista) non illic tantum fuisse pree- 
sepe, sed bovem et asinum ad illud alligatos (quod 
olim propheta ® cecinerat) cum Hieronymus, tum 
etiam complures antiquorum Patrum testantur. [lle 
ad Eustochium * de Paula scribens, hee ait : « Inde 
Bethlehem ingressa, in specum Salvatoris introiens, 
postquam vidit sacrum Virginis diversorium, et sta- 
bulum in quo agnovit bos possessorem suum, et asi- 
nus presepe Domini sui: ut illud impleret, quod in 
eodem propheta scriptum est : Beatus qui seminat 
super aquas, ubi bos et asinus calcant: me audiente, 
jurabat, cernere se oculis fidei infantem pannis invo- 
lutum, vagientem in prasepe Dominum, magos ado- 
rantes, stellam fulgentem desuper, matrem Virgi- 
nem, nutrilium sedulum, pastores nocte venientes , 
ut viderent verbum quod factum erat, etc. » Eadem 
de bove et asino Gregorius Nazianzenus *, itemque 
Nyssenus *, Paulinus °, Cyrillus 7, Prudentius *, et 
alii *. 

4. Nec tacendum, quod tune etiam in eodem 
puerperio accidisse fertur miraculum; nimirum, 
quod in eadem spelunca, ad ea que tsus quotidianus 
exposcebat, e petra fluxit aqua, quae nunquam po- 
tuit exhauriri, sed mansit diutius divine virtutis 
egregium monumentum: siquidem adhuc Bede 
temporibus vigebat cunctis perspicuum tante rei 
prodigium : quod ipse, a teste qui hec viderat san- 
ctissimo episcopo acceptum, his verbis scriptis man- 
davit *°: « Hac spelunca tota interius specioso mar- 
more tecta, supra ipsum locum, ubi Dominus 
natus specialiter traditur, sanctee Marie grandem 
gestat ecclesiam. Petra juxta murum cavata, pri- 
mum Dominici corporis lavacrum de muro missum 
suscipiens, hactenus servat: qué si qua forte occa- 
sione vel industria fuerit exhausta, nihilominus 
continuo dum respicit, sicut ante fuerat, plena re- 
dundat. » Hee ille. 

5. Vix credi potest, in quanta veneratione et 
cultu christiani semper habuerint locum illum: ut 
quantumlibet Hadrianus imp. ad abolendam tante 
rei memoriam (quod scribit Paulinus"! et alii ) Ve- 
neris et Adonidis templum desuper erexisset, nihilo- 
minus (ut nuper ex Origene vidimus) percelebris 
etiam apud gentiles esset tanti loci memoria. Sed, 
reddita pace Ecclesie, spelunca illa mirifico est 
opere exornata, ipsumque presepe honoris causa 
tectum argento: de quo hee apud Chrysostomum *”: 
«O simihi videre liceret illud presepe, in quo Do- 
minus jacuit! Nunc nos christiani quasi pro honore 

tulimus lateritium, et posuimus argenteum: sed 
mihi pretiosius estillud quod ablatum est: argentum 


autem et aurum meretur gentilitas : christiana fides 


meretur illud luteum. Non tamen condemno eos, 
qui honoris causa fecerunt; neque illos condemno, 
qui in templo fecerunt vasa aurea: sed admiror 
Dominum, qui creator est mundi, non inter aurum 
et argentum, sed in luto nascitur. » Hee ille, pu- 
tans fortasse vas illud argento tectum, fuisse lu- 
teum, quod tamen conslat fuisse ligneum : vel eum- 
dem auctorem non de vase ipso esse locutum, sed 
de exigua lateritia illa structura, que ipsum pre- 
sepe, Christi cunabula, continebat, existimandum. 
Porro Christi natalis nobilissimum monumentum 
ex ligno confectum, nullaque argenti vel auri cela- 
tura contectum, post multa tempora inde transla- 
tum, Roma possidet, eoque multo felicius illustra- 
tur quam tugurio Romuli, quod intextum ex 
stipula, eorum * majores ad multa secula de indu- 
stria conservarunt. 

6. Sancte Marie integritas. — Sed jam ad 
ipsum sacrosanctum Virginis puerperium redea- 
mus. Cum nature Dominus gignitur, nature legi- 
bus non tenetur : que conceperat sine viro, parit 
sine dolore; et que virgo semper fuerat ante par- 
tum, eque permansit in partu, ac proinde eadem 
perseveravit post partum : unde ipsa in Ecclesia Dei 
a perpetua virginitate consecula est cognomentum. 
Nam quantumvis Dei mater esset, quo excellentior 
nullus est titulus : tamen nunquam nominari a 
majoribus consuevit sine superaddito cognomine 
Virginis. In quam sententiam hec Epiphanius ? : 
«Quis unquam, aut quo seculo ausus est proferre 
nomen S. Marie, et interrogatus, non statim intulit 
Virginis vocem? Ex ipsis enim nominibus epithetis, 
etiam. virtutis signa elucent : dignitatis enim appel- 
lationem acceperunt justi, unusquisque decenter, 
ut congruum fuit. Et Abraham quidem impositum 
est epitheton, Amicus Dei, et non dissolvetur : Jacob 
vero, ut Israel vocetur, et non alternabitur : Apo- 
stolis, Boanerges, hoc est, filii tonitrui, et non relin- 
quetur : et S. Marie vox, Virgo, et non mutabitur ; 
impolluta enim permansit et sancta. » Hc Epipha- 
nius. Que ergo et in partu et post partum virgo di- 
vina virtute permansit, eque sine dolore parturiit, 
nec aliquo indiguit obstetricantis obsequio; « sed 
ipsa genitrix * et obstetrix devotam dilecte soboli 
exhibet clientelam, attrectat, amplectitur, jungit 
oscula, porrigit mammam, totum negotium ple- 
num gaudio, nullus dolor, nulla nature contumelia 
in puerperio. »- Hee apud Cyprianum. Nihil sane 
commune cum ceteris mulieribus in hoc habuit, 
ut, sicut ile, peccati poena id exposcente, cum do- 
lore pareret, vel quae partum sequuntur, experiretur 
molestias lassitudinis. Unde et S. Zeno ‘ episcopus 
Veronensis de his agens, hac ait : « Non mater ejus 
tanti partus pondere exhausta, totis pallens jacuit 
resoluta visceribus : non filius matris aut suis est 

ullis sordibus delibutus : neque enim revera aliquid 
circa se habere posset immundum, qui humani ge- 
neris peccata, sordes et maculas venerat mundatu- 
rus. Denique purgationes, que sunt tarditate peri- 
culos, nullo puerum maternorum viscerum secute 
sunt damno; nulla adhibita rudifcetee sueto more fo- 
menta : neque enim, fratres, his poterat indigere, 
que accipere in uterum meruerat animarum om- 
nium Salvatorem. » Hec ille. 

7. Que autem mox subdit de poena incredule 
obstetricis, et sospitate eidem restituta, haud dubium 
ex apocryphis est mutuatus; sic enim ait : « Maria 
incorrupta concepit, post conceptum virgo peperit, 
et post partum virgo permansit. Obstetricis incre- 
dulx periclitantis , enixa in testimonium reperta 
ejusdem esse virginitatis, incenditur manus; qua 
tacto infante, statim edax illa flamma sopitur : sic- 
que illa medica feliciter curiosa, dum admirata mu- 
lierem virginem, admirata infantem Deum, ingenti 
gaudio exultat, que curatum venerat, curata re- 
cessit. » Hactenus Zeno; sed non aliunde, ut dixi- 
mus, quam ab apocryphis accepta. Refelluntur istec 
de obstetricis obsequio, ex his, que Athanasius * 
scribit his verbis : « Que sine dolore aliquo mater 
fuit, eadem et obstetricis munere functa est, cum a 
nulla muliere didicisset : non enim permisit quem- 
quam impuris manibus attrectare partum ab omni 
labe purum: illa per se eum, qui ab ipsa et pro 
ipsa genitus est, suscepit, pannis involvit, et in 
presepio reclinavit. » Heec ille. 

8. Sacre fascie.— Porro quod ad ipsos pannos 
pertinet , quibus dicit Evangelista * Christum a 
matre fuisse involutum, admirabili quadam divina 
dispensatione factum est, ut sacratissime ille fasciee 
ad tante rei memoriam futuris temporibus serva- 
rentur, in quarum honorem nobilissima erigeretur 
basilica, et anniversaria festa dies a christiano po- 
pulo ageretur , prout significant Patrum * encomia, 
ea die in Ecclesia dici solita. Sed jam reliqua prose- 
quamur, que tune temporis contigisse dicuntur. 

9. Miracula in nativitate Christi. — Cum 
multa , que Augusti imperatoris tempore generi 
humano commoda et utilia contigerunt, ex anti- 
quioribus historicis scribat Orosius *, rerum om- 
nium auctori illa tribuens, qui eo tempore quo ven- 
turus esset in mundum, multis bonis locupletaverat 
orbem : de pace post tot civilia atque externa bella 
populo restituta, cujus causa templum Jani dicit ab 
eodem ter clausum, agit; atque equissimi principis 
modestiam commendat, quod ne dominus dicere- 
tur, edicto vetuit : cumque alia multa prodigia re- 
ferat *, ut de fonte olei ex Transtiberina taberna me- 
ritoria fluente, de arcu celesti solem ambiente, et 
si que alia id genus recenset : complures sunt qui 
inconsulte nimis ea ipsa omnia, eadem qua Domi- 
nus natus est die, contigisse scripserunt : certe hoc 
non dicit Orosius. Nam quod ad prodigia pertinet 


* Athanas. serm. de nat. Chr. apud Lip. tom. vit. — 2 Luc. n. — 
3 German. et Euthy. in orat. de fasciis Dom. apud Lip. tom. v1. die 31. 
Aug. — 4 Oros. lib. vi cap. 22, — 5Idem. lib. vi. cap. 20. 


quibus Augusti imperii annis longe ante Christum 
natum acciderint, ex Dione ac ceteris antiquis his- 
toricis, superius, cum de signis que adventum Do- 
mini precesserunt, pertractavimus, satis egimus.: 
Quod vero spectat ad Jani fores ab eodem impera- 
tore * ter clausas : quam longe id ante Christi 
natalem diem acciderit, ex Dione, qui res Roma- 
norum per singulos annos descripsit, facile intellige- 
mus. Primo * enim post Actiacum bellum, Augusto 
quintum et Sexto Apuleio coss., idem imperator Jani 
portas clausit; que iterum reserate bello Canta- 
brico, rursum eo feliciter confecto sunt occluse °, 
eodem Augusto nonum et M. Silano coss. Sed iis- 
dem Cantabris seepius rebellantibus, ac Germanic 
populis tumultuantibus, aperte denuo, Alio Tube- 
rone et Fabio Max. coss., ab eodem ‘ jusse sunt 
claudi : verum ne id fieret, Daci Istrum trangressi 
fuerunt impedimento. Hec ex Dione; cujus aucto- 
ritate constat, primo ante annos viginti septem, ac 
iterum ante annos viginti lres, quam Dominus nas- 
ceretur, Jani fores occlusas esse ; demum ante an- 
nos decem de iisdem claudendis fuisse décretum. 
Ad hec quod domini nomen oblatum Augustus 
recusaverit, id accidisse sub cons. Alii Cati et Sentii 
Saturnini, ex eodem Dione * colligi potest; est is an- 
nus sextus a Christo nato. 

10. Porro hec omnia et alia, divina quadam dis- 
pensatione esse facta, omniaque celestis Regis ad- 
ventui inservisse, nemo sapiens unquam negare 
poterit. Quod si, ut Athenis fecit Apostolus °, ea ipsa 
que ethnici alia occasione peragere consueverunt, 
in nostrarum rerum argumentum trahere velimus : 
certe nec illud pretermittendum est, quod his tem- 
poribus, eodemque ipso anno quo Jani porte sunt 
iterum clause , accidit; cum idem Augustus collata 
sibi pecunia a senatu populoque Romano ad ima- 
gines faciendas : nullam , inquit Dio ’, sibi, sed tan- 
tum Saluti publica, Concordizque et Paci posuit. 
Sane quidem non me preterit, ipsorum ° gentilium 
auctoritate constare, ex carminibus sibyllinis esse 
predictum, affore Regem, a quo tantum speranda 
salus esset : hunc quidem fuisse Christum, ex ipso 
nomine Salvatoris, non est qui nesciat. Ipsum etiam 
prophetico sermone ° Principem pacis esse dictum, 
quis adeo rerum omnium ignarus aut ignorat, aut 
negat? De cujus concordia inestimabili quid dicam? 
quam nullis majoribus evidentioribusque signis 
demonstrare, vel melius exprimere ipso divino vate, 
quisquam potest : ait enim ille *° : « Habitabit lupus 
cum agno, et pardus cum hedo accubabit : vitulus 
et leo et ovis simul morabuntur, et puer parvulus 
minabit eos.» — 

41. Pacis templum Rome. — At sicut veris 
innitimur, et verisimilibus non contradicimus; ita 
que sunt a veritate prorsus aliena, procul (ut insti- 
tuimus) abjicimus atque refellimus; cujusmodi sunt 

ea que de templo Pacis Rome collapso ea nocte qua 
natus est Christus, a multis ut vera certaque scri- 
buntur. Invenimus hec primum narrata in homilia 
quadam incerti auctoris, titulo tamen Petri Da- 
miani ‘ preenotata: sed cum ille diem obierit annis 
circiter quinquaginta , antequam S. Bernardus , 
quem citat,ea conscriberet, facile tantus Pater falsi 
tituli calumnia liberatur. Sed quod magis displicet, 
complures rerum ecclesiasticarum scriptores non 
ignobiles, falso decepti titulo, eadem tanquam vera 
affirmasse, scriptis mandasse, vel pro concione nar- 
rasse reperiuntur : taceo de industria illorum no- 
mina, ne videar in homines potius invehi, quam 
adversus mendacia agere pro veritate. Sed ante- 
quam istec refellamus, opere pretium ducimus, ea 
que in dicta homilia incerto auctore narrantur, hic 
velut ex scripto recitare : sunt hujusmodi: « Tem- 
plum Rome, quod vocabatur ewternum, corruit, 
omnibus impensis et urbis et orbis consummatum., 
Cum enim Romani in victoriose antiquitatis me- 
moriam templurn singulari schemate facere decre- 
vissent, ab omni illa deorum, imo demoniorum 
multitudine quesierunt , usquequo durare posset 
tam excellentis operis operosa constructio. Re- 
sponsum est : Donec virgo pareret. Illi ad impossi- 
bilitatem oraculum retorquentes, Templum eter- 
num, solemnem illam machinam vocarunt. Nocte 
autem ista, cum de Virginali thalamo virgineus flos 
Marie egressus est, ila cecidit et confractum est 
illud murale et columnarum opus, ut vix appare- 
rent vestigia ruinarum. » Hee ibi. Porro omnes 
qui eamdem rem describunt, illud quod ‘dicitur 
templum eternum, idem fuisse cum templo Pacis 
eque consentiunt. 

- 42. Sed quomodo hee non facillime erroris re- 
darguuntur, cum ostenditur templum Pacis nondum 
Christi tempore Rom esse erectum; quod testi- 
monio omnium antiquorum historicorum constat, 
domitis Judeis per Titum, a Vespasiano imp. fuisse 
constructum? Id quidem in primis Suetonius ?, Jo- 
sephus Judeus *, Plinius*, et alii complures, qui 
scripserunt vilas imperatorum, testantur: fuisse 
autem ante Vespasiani tempora Rome tante molis 
aliquod templum Pacis, nullus unquam monstrare 
poterit. Nec est quod quis adhibendam fidem putet 
Clementi Alexandrino *, dicenti a Numa erectum 
esse templum Fidei et Pacis; nam antiquorum nul- 
lus rerum Romanarum tractator de templo Pacisa 
Numa erecto quid affirmare invenitur, et Tertullia- 
nus expresse in Apologetico profitetur nullum Rome 
templum fuisse erectum sub Numa: quod et alii 
confirmant scriptores per scholiastem Pamelium ibi 
citati: adversus quos nec audiendus incertus auctor, 
qui de templo Pacis Rome a temporibus Romuli 
erecto testatur. Quod enim a recentiore auctore de 
rebus adeo antiquis sine alicujus vetustioris aucto- 
rifate profertur, contemnitur. Sed esto verum sit 

aliquod fanum a Numa erectum, putasne tante 
molis fuisse opus, ut templum dici deberet? Habes 
in secundo Annalium tomo, testimonio Varronis, 
illa a Romanis solita dici templa, que sumptuosis- 
sime essent extructa ; adeo ut perpauca invenirentur 
in urbe templa, cum tamen plurime essent diis 
dicate edes. Quin nec quod vestalium erat in urbe 
fanum, templum dici meruisse, ejusdem auctoris 
fide monstratum est. Ubi ergo erat Rome tempore 
Romuli, vel Nume, templum Pacis, cujus nulla 
penitus quovis seculo a gentilibus scriptoribus 
facta mentio reperitur? Atcerte templum Pacis, de 
quo ea prenunciata esse testantur immense fuisse 
molis opus, iidem ipsi confirmant: nam de templo 
Pacis quod collapsum sciunt, cujus et ruine spe- 
ctantur, eos intellexisse, quis dubitat ? 

13. Quid quod dicunt de inscriptione templi 
eterni, fortasse ad illam alludunt, que bactenus in 
illustri antiquitatis monumento marmori insculpto, © 
Rome legitur his verbis *. 

PACL ATERNE 
DOMUS 
IMP. VESPASIANI 
CESARIS AUG. 
LIBERORUMQ. EJUS 
SACRUM 
TRIB. SUC. JUNIOR 
DEDIC. XV. K. DEC. 
L. ANNIO BASSO 
C. CECINA PATO 
Inscripte im eodem marmore leguntur singule 
tribus, que in edificationem templi, ut jussum 
fuerat, pecuniam contulerunt. Porro (ut Herodia- 
nus ? est auctor) sub Commodo imp. idem tem- 
plum incendio conflagravit : verum non penitus 
fuisse flammis absumptum credimus : nam (quod 
ait Ammianus Marcellinus *) Constantinus imp. Ro- 
mam veniens, inter cetera admiranda urbis edi- 
ficia, ipsum templum Pacis spectans, in admiratione 
habuit. 

Sed de his satis. Eadem ratione habenda puta- 
mus alia nonnulla id genus, que nullo vel incerto 
auctore feruntur. Jam cetera que sunt histori 
Evangelice prosequamur. 

44. Pastores ad presepe. — « Pastores, inquit 
Evangelista‘, erant in regione eadem vigilantes, et 
custodientes vigilias noctis super gregem suum. Et 
ecce angelus Domini stetit juxta illos, et claritas 
Dei circumfulsit illos, et timuerunt timore magno. 
Kt dixit illis angelus : Nolite timere : ecce enim 
evangelizo vobis gaudium magnum, quod _ erit 
omni populo, quia natus est vobis hodie Sal- 
vator, qui est Christus Dominus in civitate David. 
Et hoc vobis signum : invenietis infantem pannis 
involutum, et positum in presepio. Et subito facta 
est cum angelo mullitudo militie celestis laudan- 
tium Deum, et dicentium : Gloria in allissimis Deo, 
et in terra pax hominibus bone voluntatis. Et fa- 

ctum est, ut discesserunt ab eis angeli in celum, 
pastores loquebantur ad invicem : Transeamus us- 
que ad Bethlehem, et videamus hoc verbum quod 
factum est, quod fecit Dominus, et ostendit nobis. 
Et venerunt festinantes, et invenerunt Mariam, et 
Joseph, et infantem positum in presepio. Videntes 
autem cognoverunt de verbo, quod dictum erat 
illis de puero hoc. Kt omnes qui audierunt, mirati 
sunt, et de his que dicta erant a pastoribus ad ipsos. 
Maria autem conservabat omnia verba hec confe- 
rens in corde suo. Et reversi sunt pastores glorifi- 
cantes et laudantes Deum in omnibus que audie- 
rant et viderant, sicut dictum est ad illos. » Hactenus 
S. Lucas. « Erat locus ipse, inquit Hieronymus ‘+, 
turris Ader, id est, gregis, jaxta quam Jacob pavit 
greges suos, et pastores nocte vigilantes audire me- 
ruerunt : Gloria in excelsis Deo, et super terram 
pax hominibus bone voluntatis; dumque servant 
oves, invenerunt Agnum Dei puro et mundissimo 
vellere, quod in ariditate totius terre celesti rore 
complutum est, et cujus sanguis tulit peccata 
mundi, et exterminatorem Aigypti litus in postibus 
fugavit. » Hee Hieronymus. Est hac turris gregis, 
de qua olim Michzas ?, dum loqueretur de admira- 
bili adventu Dei, hee ait: « Et tu turris gregis ne- 
bulosa filia Sion usque ad te veniet, et venict po- 
testas prima, regnum filize Hierusalem. » De eadem 
egregiis illustrata monumentis hac Beda * : « Porro 
ad Orientem in turre Ader, id est, gregis, mille 
passus a civitate Bethlehem segregata est ecclesia, 
trium pastorum divine nativitatis consciorum mo- 
numenta continens. » Hee ille : quibus signifi- 
cari videtur, tres tantum npastomes presepe Domini 
adiisse. 

45, Libri sibyllini de natali Christi. — Preterca 
sicut Christi Domini nostri natali letati sunt angeli, 
et sacrum hymnum, cum hee essent annuntiata 
pastoribus, cecinerunt : ita et mali demones per- 
territi atque turbati de nato puero Hebreo, qui 
suas ipsorum vires enervaret atque contereret , licet 
inviti , responsa dedere : que cum innotuissent 
Augusto, qui et ex sibyllinis versibus de eodem 
complura perceperat, ea que prefati sumus, dum 
egimus de adventu Domini, debite religionis per- 
solvit obsequia. Sane quidem admiratione digna 
est in tanto homine contraria de eadem re senten- 
tia, acrepentina mutatio : quippe qui antea Judeo- 
rum cultui adeo erat infensus, ut (quod testatus 
Suetonius‘) Caium nepotem laudaverit, quod Ju- 
dxam pretervehens, apud Hierosolymam non sup- 
plicasset. Contigit autem Caii in eam regionem ad- 
ventus (ut ex Dione * auctore colligimus) sub 
consulatu C. Antistii Veteris et Lelii Balbi, anno 
ab urbe condita septingentesimo quadragesimo oc- 
tavo; est is annus ante natum Dominum tertius. 

16. Porro quantum posthac Judeorum religio- 
‘nem in pretio habuerit, Judwisque tum Rome, tum 
etiam ubique feratim commorantibus faverit ; 

Philonem * hee ipsa apud Caium Augustum refe- 
rentem audire, pergratum erit : « Ipsum, inquit, 
Augustum nunquam inflatum talibus obsequiis , 
bile certo colligitur, “quod nunquam sustinuit se 
appellari Deum vel doontnare aversatus hance adu- 
lationem, nec dissimulans probari sibi Judeos, qui 
abominarentur talia. Alioquin non passus fuisset 
Transtiberim bonam urbis partem teneri a Judeis, 
quorum plerique erant libertini; quippe qui belli 
jure in potestatem redacti, ab heris suis manumissi, 
fuerant permissi jure majorum vivere. Hos sciebat 
habere suas proseuchas, id est, synagogas, in quibus 
ceetus facerent, presertim sabbatis juxta religionem 
patriam. Sciebat eos collectas primitiarum mittere 
Hierosolymam, et certos homines, qui pro ipsis 
offerrent victimas. Hos tamen nec urbe jussit exce- 
dere, nec mulctavit jure civium : quandoquidem 
ne in Palestina quidem extinctam volebat eorum 
religionem et rempublicam; nec circa proseuchas 
quidquam novavit; nec coetus in quibus leges disce- 
rentur, fieri vetuit : nec solemnem modum primi-. 
tiarum offerendarum ullo edicto sustulit; sed tam 
sancte nostra sacra habuit, ut pene omnium ejus 
domesticorum dona extent in templo nostro, in quo 
mandavit quotidianas mactari victimas suis sumpti- 
bus Deo votas altissimo : que sacra in hodiernum 
peraguntur, durabuntque perpetuo, monumentum 
virtutum imperatoris. Domi quoque quotics men- 
struas pecunias frumentive distributiones populus 
acciperet, Judeorum rationem haberi voluit : quae 
liberalitas si in sabbatum incideret, quando nostris 
nec dare licet, nee accipere, nec operis quidquam 
facere, presertim questus gratia, jubebantur diri- 
bitores Judeis in posterum reponere publicum be- 
neficium : quapropter omnes ubique gentes suopte 
ingenio Judeis parum propitiea, verebantur tamen 
violare jura Judaica. » Hec Philo, qui habet post- 
modum permulta alia, que cumulate reperiuntur 
in supplici illo Agrippe ad Caium misso libello, 
quem ipse Philo recenset in sua quam scripsit lega- 
lione ad Caium, quem nos quoque, cum tempus 
postularit, inferius his nostris scriptis inseremus : 
que quidem omnia eo magis sunt admiratione 
digna; quod idem. Augustus (ut Suetonius ? tradit) 
non tantum, quod diximus, abominaretur olim re- 
ligionem Judeorum, sed et superstitiones pere- 
grinas, quamvis gentilium, contemneret, ut Atti- 
cam, et Agyptiam, quam etiam in Urbem se infe- 
rentem (ut auctor est Dio *) edicto repressit, vetuit- 
que ne quis Atgyptia sacra nec in suburbano intra 
quingentos passus ageret. 

17. Heee ifaque satis de natali Domini. Restat ut 
de ejus infantia quelibet exacte prosequamur; pri- 
mumque ipsius annum (cum nonnisi bhujus, quo 
nalus est, supersint sex dies) ab ipsis kalendis ja- 
nuariis numerare, more majorum, feliciter auspi- 
cemur, quibus consulatum Augustus decimumtler- 
tium et Plautius Silvanus inierunt. 

18. Circumcisio Domini. — Redemptor humani 
generis Christus Dominus postquam in Bethlehem 
natus est, quoniam, ut ait Apostolus*, « missus est 
a Patre in similitudinem carnis peccati, » octavo die, 
ipsis kal. januarii, Augusto decimumtertium et 
Plautio Silvano consulatum gerentibus, eodem in 
quo natus est loco circumciditur; nomenque JESUS, 
quod ab angelo fuerat preemonstratum , eidem est 
inditum. Cujus geste rei historiam Evangelista pau- 
cis enarrat, cum ait? : « Postquam consummati sunt 
dies octo ut circumcideretur puer, vocatum est 
nomen ejus JESUS, quod vocatum est ab angelo, 
priusquam in utero conciperetur. » Hee Lucas. In 
spelunca circumcisum esse Dominum, Epiphanius * 
testatur : neque enim aliqua adstringebantur lege 
Judi, ut circumcidendum infantem deferrent in 
templum. Cum itaque in circumcisione nomen ac- 
cepisset, censu Cesaris (quod superius fusius dictum 
est, dum egimus de descriptione ac censu Quirini) 
descriptus est +. Quique in hune mundum (quod ait 
Joannes *) ad hoc venit, ut dissolvat opera diaboli, 
ipsas kal. januarias pre ceteris anni diebus genti- 
lium superstitionibus pollutas, fuso sanguine con- 
secravit; sibique ipsas primilias temporis, diaboli 
tyrannide occupatas, primitiis sui sanguinis vendi- 
cavit : quod mysterium symbolicis quibusdam verbis 
olim involverat Isaias, cum diceret * : « Delectabitur 
infans ab ubere super foramine aspidis. » Quibus au- 
tem ritibus ecclesiasticis dictam diem Christi san- 
guine adeo illustratam christiani consueverint solem- 
niter celebrare, alibi’ pluribus diximus. Cetera vero 
que spectant ad sanctissimum ac divinitus inditum 
nomen JESU super omne nomen admirabile, cui 
omne genu * celestium, terrestrium, ac inferno- 
rum, divino cogente imperio, flecti debeat; relin- 
quimus interpretibus, qui hee copiosius pertracta- 
runt : nos interim, quod est nostri instituti, evan- 
gelice historia seriem percurramus. 

19. Magi et unde venerint. — Mattheus evan- 
gelista ° describens magorum adventum ad Chri- 
stum infantulum adorandum, hec ait : « Cum natus 
esset Jesus in Bethlehem Juda in diebus Herodis 
regis, ecce magi ab Oriente venerunt Hierosolymam, 
dicentes : Ubi est qui natus est Rex Judsorum ? 
vidimus enim stellamn ejus in Oriente, et venimus 
adorare eum. Audiens autem Herodes rex, turbatus 
est, et omnis Hierosolyma cum illo. Et congregans 
omnes principes sacerdotum et scribas populi, sci- 
scitabatur ab cis, ubi Christus nasceretur. At illi 
dixerunt ei : in Bethlehem Juda: sic enim scri- 
ptum est per Prophetam : Et tu Bethlehem terra 
Juda, nequaquam minima es in principibus Juda : 
ex te enim exiet dux, qui regat populum meum 
Israel. Tunc Herodes, clam vocatis magis, diligenter 
didicit ab eis tempus stelle, que apparuit eis : et 
mittens illos in Bethlehem, dixit : Ite, et interro- 
gate diligenter de puero; et cum inveneritis, renun- 

tiate mihi, ut et ego veniens adorem eum. Qui cum 
audissent regem, abierunt: et ecce stella, quam 
viderant in Oriente, antecedebat eos, usque dum 
veniens staret supra, ubi erat puer. Videntes autem 
stellam gavisi sunt gaudio magno valde: et in- 
trantes domum, invenerunt puerum cum Maria 
matre ejus, et procidentes adoraverunt eum : et 
apertis thesauris suis, obtulerunt ei munera, au- 
rum, thus, et myrrham. Et responso accepto in 
somnis ne redirent ad Herodem, per aliam viam 
reversi sunt in regionem suam. » Hactenus de 
magorum adventu Mattheus. 

20. Quoniam vero non ipsam tantum rerum 
historiam narrandam suscepimus; sed que in ea 
sunt difficultates et nodi, dissolvere et enodare pro 
nostris viribus polliciti sumus : complures que in 
Matthei de magis historia oboriuntur questiones, 
explicandas nobis proposuimus: quas aggressurus 
Joannes Chrysostomus‘ in hune modum prefatus 
est : « Multa, inquit, nobis opus est vigilantia, mul- 
tis precibus, ut presentis loci difficultatem possimus 
absolvere, et discere, quinam sint magi, et unde 
venerint, et quonam modo, quove suadente : que- 
nam etiam illa stella fuerit, qua magos usque ad 
Christum perduxerit. » Hac ille. Quod in primis ad 
geste rei narrationem spectat : cum Mattheus, qui 
primus omnium Evangelium scripsit, eam adeo 
diligenter ac copiose fuerit prosecutus ; inde accidit, 
ut ceteri, qui post eum evangelicam historiam 
scriptis mandarunt, Evangelist referre eamdem 
pretermiserint : quam etsi Josephus Judzeus silentio 
preeterierit, sicut et alia quamplurima; certe si ab 
externis testimonium quis querat, habet Macro- 
bium ?, hominem alioqui rebus christianorum in- 
fensissimum, sed dum Joquitur de Herodis infanti- 
cidio, ejusdem veritatis «quum adstipulatorem. 
Hee dixerimus contra recentiores Anabaptistas, qui 
eo insaniw pervenerunt, ut eidem historie adver- 
santes impietate superarint Manicheos omnium 
hereticorum scelestissimos; cum illi adversus Mat- 
thei Evangelium * mira contradicendi libidine in- 
sanientes nullam tamen de magorum historia con- 
troversiam movere sunt ausi; sicut neque ceteri 
impietatis alumni, qui (quod dicitur) omnem vol- 
vere lapidem, si quo modo notam potuissent inurere 
evangelice veritati, ut Celsi, Porphyrii, et Juliani. 
Sed missis his, de ipsis magis, quinam fuerint, pri- 
mum omnium instituamus orationem. 

21. Cum de ea re diverse reperiantur scripte 
sententie, ab antiquioribus sumemus exordium. 
Justinus * philosophus et martyr de magis his scri- 
bit, quod malis artibus, magicisque excantationibus 
atque prestigiis sibi demones conciliaverant : qui- 
bus cum addicti penitus essent, cognita per Christi 
adventum, indicante stella, ‘veritate, ab illis, ad 
rerum Dominum venientes, defecerint. Dixerat. 
eadem ante ipsum Ignatius ad Ephesios scribens in 

hee verba, dum agit de magis : « Hinc evanuit 
mundi sapientia, prestigie facte sunt nuge, magia 
risus, omnes ritus malitice aboliti, ignorantie caligo 
fugata, et tyrannicus principatus destructus, cum 
Deus ut homo apparuit, et homo ut Deus operaba- 
tur. » Hee ille. His haud discrepantia Origenes 
contra Celsum' agens, scribit : quam rem ge- 
stam putavit, his verbis enarrat : « Si scrutanda 
fuerint que nato Domino de magis et stella 
scribuntur, secus equidem Grecos ac Judeos affa- 
bor. Nam Grecis id dixerim; magos losce, quia 
demonibus assuevissent, ut quos pro eorum consue- 
tudine, et pro arbitrio invocarent, idcirco id agere 
et demones colere, quia nihil divinius his aut 
fortius, vel carminibus, quibus hos provocarent, 
potentius ducerent et faterentur. Quod si majoris 
ac vere divinitatis vis queedam appareat, tollentur 
mox demonum operationes, quippe qui nequeant 
objectam divinitatis lucem spectare. Jure ergo se- 
-cundum hance Jesu uativitatem cum celestis exer- 
citus multitudo (ut Lucas scripsit, et ipse teneo) 
Deum collaudando : Gloria in excelsis Deo, ef in 
terra pax hominibus bone voluntatis, decantarent : 
deemones ipsi attriti sunt, et infirmiores sunt red- 
diti, ubi eorum deprehense sunt et convicte pre- 
stigie, et actiones omnes non modo per angelos 
prorsus delete qui ob Jesu nativitatem ad terram 
hanc celitus commigrarunt, sed per Jesu animam 
ipsam et divinitatem omnino sublate. » 

22. « Magi itaque,.qui Jesum postea adoratum 
venerunt, cum vellent, que soliti fuerant, magicis 
quibusdam carminibus factitare, apparentis stella 
causam conquerentes, et non mediocrem esse hance 
contemplati; cum in clo signum spectarent, quod 
divina, non humana preferret; cepit cupido ani- 
mum, quid illud portenderet, pervidere. Et ut nobis 
apparet, cum haberent et hi ex. Balaam prophetias, 
quas Moyses ipse, ut erat ingenio acer, conscripserat, 
et ‘in his de stella quod traditur comperiissent : in- 
tellexerunt hominem demigrasse ad vitam, et 
natum esse quem prophete cum stelle indicio jam- 
pridem venturum denuntiassent. Et cum hunc, ut 
potiorem, demonibus pretulissent, qui soliti essent 
vanis rerum imaginibus ludificari, in Judeam 
eumdem adoraturi se contulerunt; certiores jam 
redditi, esse Regem aliquem natum, ignari tamen 
quale hic esset imperium habiturus, et ubinam 
gentium nasceretur, etc. » Hac Origenes in Celsum ; 
ef alibi? de iisdem rursus in hunc modum : « Si, 
inquit, a Moyse prophetize Balaam sacris insertze 
sunt voluminibus, quanto magis descripte sunt ab 
his qui habitabant tunc Mesopotamiam, apud quam 
magnificus habebatur Balaam, quosque artis ejus 
constat fuisse discipulos? Ex illo denique fertur 
magorum genus et institutio in partibus Orientis 
vigere : qui descripta habentes apud se omnia que 
prophetaverat Balaam, etiam hoc habuerunt scri- 
ptum, quod orietur stella ex Jacob et exurget homo 
ex Israel. Hee scripta habebant magi apud semet- 

ipsos ; et ideo quando natus est Jesus, agnoverunt 
stellam, et intellexerunt adimpleri prophetiam magis 
ipsi, quam populus Israel, qui sanctorum prophe- 
tarum audire verba contempsit. Illi ergo ex his tan- 
tum que Balaam scripta reliquerat, agnoscentes 
adesse tempus, venerunt, et requirentes eum, statim 
adoraverunt. » Hactenus ille. 

23. Porro his que diximus de excuntationibus 
demonum ab iisdem fieri solitis, assentitur Basi- 
lius *, atque adstipulatur Hieronymus ? et alii, qui 
eos fuisse Chaldwos, eosdemque ab Erythrea Si- 
bylla de Christo venturo edoctos esse testantur. Inter 
alios qui hos magos Chaldzos fuisse dixerunt, Chal- 
cidius Platonicus fuit, qui hee habet in suis com- 
mentariis in Timeum Platonis : « Est, inquit, alia 
sanctior et venerabilior historia, que perhibet de 
ortu stelle cujusdam, non morbos mortesque 
denuntiantis, sed descensum Dei venerabilis ad hu- 
mane conversationis rerumque mortalium gra- 
tiam : quam stellam cum nocturno itinere suspexis- 
sent Chaldzorum profecto sapientes viri, et conside- 
ratione rerum cielestium satis exercitati, quasisse 
dicuntur recentem Dei ortum, repertaque illa ma- 
jestate puerili, venerati esse, et vota Deo tanto con- 
venientia nuncupasse. » Hee ille. 

24. Fuit autem ab his diversa complurium Pa- 
trum ea sententia, eosdem magos fuisse sapientes Per- 
sarum, quorum sententia ejus gentis principes cuncta 
facere consuevissent, ut veteres tradunt historici , 
ac etiam testatur S. Hieronymus *. Hac senserunt 
Clemens Alexandrinus ‘, Joannes Chrysostomus °, 
Cyrillus Alexandrinus *, Theodoretus’, S. Leo 
papa °,et alii; quorum aliquos, qui dixerunt eos- 
dem magos fuisse reges Persarum, errasse certum 
est; quandoquidem longe ante Christi adventum 
magi regnarunt in Perside : nam post mortem Cam- 
bysis, duos magos fratres tantum mensibus septem 
regnasse in Perside, Herodotus ° et alii tradiderunt. 
Errat tamen Ammianus *° qui magos septem post 
Cambysem regnasse testatur. Erant enim magi in 
Media populi, ut idem Herodotus tradit. Verum Per- 
sas a popularibus suis appellatos esse Magog et 
Maguseos testatur Suidas in verbo payay et in verbo 
unde iidem Perse magi eque dici potue- 
runt. Porro magos ab Hiestaspe famosissimo rege 
sapientiam didicisse, Ammianus testatur ; hisque 
adeo studuisse Persas constat, ut tradat Cicero de 
divinatione, regem Persarum esse non potuisse, 
qui non ante magorum disciplinam atque scientiam 
percepisset. 

25. Caterum non e terra Chaldeorum, nec e 
Perside, sed ex Arabia magos venisse, alii complures 
affirmant, ut Justinus martyr *', Tertullianus '*, Cy- 
prianus '* vel quialius ille fuerit auctor, qui scripsit 


TEpoaL ¢ 


* Basil. orat. de hum. Christi generat. — 2 Hieron. in Isa. x1x et 
xivit.— 3 Hier. in Dan. c. 11.—4 Clem. Alex. lib. 1. Strom.— ® Joan. 
Chrys. in Matth. homil. 6. —§ Cyril. in Isa. ¢. xL1x. orat Iv. lib. Iv. 
—7 Theodor. lib. v. hist. c. 39. —%S. Leo. serm. 4. in Epiph. 
—° Herod. lib. mt. Euseb. in chron. — 9 Ammian. lib. xx1v. —* Jus- 
tin. dialog. cum Tryphone. — !2 Tertul. lib. advers. Judeos. et lib, 111. 
contr. Marcion — ‘3 Cypr. de oper. card. de Stella et Magis. 


8 JESU CHRISTI ANNUS 1. 


de operibus cardinalibus, Epiphanius ' et alii, se- 
cundum id quod in psalmo scriptum est ?: « Reges 
Arabum et Saba dona adducent. » Que de Messia 
esse intelligenda, tam nostri interpretes, quam 
etiam rabbini complures eque assentiuntur ; sicut 
et illa que scribuntur ab Isaia*. « Surge, illuminare 
Hierusalem : » etinferius : «Inundatio camelorum 
operiet te, dromedarii Madian et Epha : omnes de 
Saba venient, aurum et thus deferentes, et laudem 
Domino annuntiantes. » « Madian, inquit Hierony- 
mus', et Epharegiones sunt trans Arabiam, omnisque 
provincia appellatur Saba. » Huic sententia, quod 
magi venerint ex Arabia, cum nos, ut veriori liben- 
tius adhereamus : perapte, quo et ipsa certior fir- 
miorque reddatur, harum gentium sunt repetenda 
principia, et unde ita sint denominate, causa et 
ratio perquirenda. Atque hoc quidem factu haud 
multum difficile : constat enim ex divina Scriptura ®, 
Abraham ex Cetura multos genuisse filios, et inter 
alios Jexan et Madian : ex Jexan vero ortus est Saba, 
et ex Madian Epha, et alii; quos omnes Arabiam in- 
coluisse constat, atque ex ipsorum nominibus loca 
ipsa esse sortifa nomina, ac populos denominatos 
Sabeos et Madianitas, quorum (ut diximus) memi- 
nit Isaias. Rursus etiam Balaam, qui de stella pra- 
dixerat vaticinium hoc ° : « Orietur stella ex Jacob : » 
licetipse Mesopotamenus esset, Haran incolens, ut 
ipse profitetur dicens’ : « De Haran adduxit me 
Balac rex Moabitarum, » tamen in Arabia constat 
ea de oritura stella esse vaticinatum. Nam Moab, 
cujus rex erat Balac, qui eum mercede conduxit, 
erat (ut tradit Hieronymus *) civitas atque provincia 
ejus nominis in Arabia. Sicque sive Scripturam, 
sive traditionem de stella et Rege futuro penes 
Arabes, quibus prenunciata fuerat, perpetua me- 
moria viguisse, par est credere : quibus admoniti, 
et novee stella visu excitati simulque directi, queesi- 
tum Regem Judazorum in Judeam venerunt. 

26. Quod insuper observatione dignum est: Abra- 
ham cum ex Cietura et Agar filios genuisset, nequa- 
quam illos cum Isaac heredes instituit ; sed separans 
eos ab illo, plagam Orientalem illis tribuens, ac sic 
dimittens, largitus est illis munera; hec ex Seri- 
pturee ° sacree auctoritate didicimus. Quenam autem 
fuerint munera que Ceture filii acceperint, Epi- 
phanius *° ex Hebraicis traditionum fontibus hisce 
declarat: « Filiis Caeturee dona erant, pecunie pre- 
sentes, aurum, argentum, ac vestitus: et in myste- 
rio conclusit Abraham in peris thus, et myrrham, 
et aurum regum Sodomorum et _ Gomorrhe , 
quando *' Codorlahomor et Bersa ac reliqui a Sodo- 
mis et Gomorrhis ac reliquis acceperunt, et equos 
depredati sunt, et hominum multitudinem capti- 
vam abduxerunt, et ab unoquoque opulentiam pe- 
cuniarum et aliarum rerum multitudinem diripue- 
runt: quam reduxit Abraham tunc a cede regum: 

et neque avertere ea que jam Deo destinata erant, 
ausus fuit; sed dedit ipsa cum aliis donis filiis suis 
ex Cetura, veluti in traditionibus Hebreorum repe- 
rimus. At vero in Christi adventu, cum iidem filii 
Abraham et discessissent et habitassent in partibus 
Arabicis Magodie regionis; magi, qui ex successione 
seminum illorum descenderunt, eadem dona in 
participatione ejusdem spei Christo in Bethlehem 
obtulerunt, quando stellam conspicati venerunt. 
Quorum donorum manifestam certitudinem ‘ pro- 
pheta declarat, dicens: « Antequam sciat puer vocare 
patrem suum et matrem suam, capiet vim Damasci, 
et spolia Samarize contra regem Assyriorum. Hac 
enim a Damasco in temporibus Abraham (velut an- 
tea dixi) a regibus qui venerant, accepta sunt. 
Quando ergo accepit ipsa? priusquam nosset vocare 
patrem aut matrem, quando venerunt magi, et ape- 
ruerunt peras suas, sive thesauros, veluti aliqua 
exemplaria habent, et obtulerunt myrrham, thus, 
etaurum.» Hactenus Epiphanius. In eamdem ferme 
sensum interpretatus est Justinus > martyr dictum 
Isai textum, dum agens cum Tryphone Judo de 
verilate fidei christian, magos ex Arabia venisse, 
eosdemque Arabes fuisse dicit, itemque-Damascum 
olim in Arabia civitatem positam. Hee ipsa etiam 
Tertullianus * ingenue fatetur: ipsa quippe Syria 
Damasci, Arabia nominata * reperitur. Idem Tertul- 
lianus per regem Assyriorum usitato Scripture lo- 
quendi .modo, Herodem esse intelligendum, prout 
et idem Justinus et Petrus Alexandrinus, affirmat. 
27. Ex omnibus his tam ex divine Scripture 
auctoritfate ac antiquorum interpretatione, quam 
etiam ex Hebreorum traditionibus enarratis, satis 
elucidatum videtur quod dicti auctores dixerunt, 
magos ex illa regione Arabiz venisse, quae vergit ad 
Orientem (inde enim eos venisse, Evangelista * testa- 
tur) praesertim ex dicto illo divine Scripture loco * 
quo dicitur, Ceture filios in Oriente ab Abraham 
esse locatos. Qui insuper Jude situm descripsere, 
eam ex Orientali parte spectare dixerunt Arabiam : 
inter quos Tacitus 7 de his agens, hee ait: « Terra 
finesque qua ad Orientem vergunt, Arabia termi- 
nantur: a meridie Augyptus objacet, ab occasu Phee- 
nices et mare, Septentrionem a latere Syrie longe 
prospectat. » Hac ille : quod eo verius est, si hie- 
malis solstitii ratio habeatur: secundum quod cre- 
ditur locutus Evangelista, cum Christus sit natus 
media hieme. Ceterum quod spectat ad Persidem, 
unde complures venisse magos affirmant : Joannes 
Chrysostomus * eam Septentrionem versus positam 
affirmare videtur: quod et testatur S. Hieronymus * 
hee scribens in eamdem sententiam: « Operatus est 
salutém in medio terre: a partibus Orientis cingitur 
plaga que appellatur Asia, a partibus Occidentis ea 
qua appellatur Europa, a Meridie et Austro Libya et 
Africa, aSeptentrione Scythis, Armenia, et Perside, 

et cunctis Ponti nationibus. » Hac Hieronymus. At 
vero Cyrillus Alexandrinus ', qui eosdem magos a 
Perside venisse contendit, eam provinciam ex Oriente 
Judeam spectare testatur: quod et qui Plolemei ta- 
bulas perlegerit, exploratum et evidens esse cogno- 
scet. Verum si consideretur magorum adventus 
temporis spatium, nempe dierum tredecim (ut plu- 
ribus paulo inferius demonstrabimus) eos certe non 
e Perside, vel e Chaldga, sed ex Arabia Orientali 
venisse perfacile quisque percipere poterit. 

98. Regina Saba. — Sed et consideratione di- 
gnum est, quod regina Saba, ex iisdem et ipsa Ce- 
ture filiis originem ducens, illam incolens regionem 
que a parte Austri est confinis Arabia, venit regem 
Israel explorare; cui ef eadem que magi munera 
attulit, nempe aurum et aromata, licet et gemmas 
superaddiderit, prout his verbis docet divina Scri- 
_ptura?: « Regina Saba, audila fama Salomonis in 
nomine Domini, venit tentare eum in enigmatibus. 
Et ingressa Hicrusalem multo cum comitatu et divi- 
tiis, camelis portantibus aromata, et aurum infini- 
tum nimis et gemmas pretiosas venit ad regem 
Salomonem.» Que, obsecro, tanta cupido tum illius, 
tum magorum, qui ex iisdem (ut dictum est) pro- 
genitoribus descendebant, incessit animum de rege, 
‘qui in Israel regnaret, pervestigando; nisi quod in 
illis regionibus de re tanta Balaam * oraculo erant 
admoniti? At quod illa credidit esse impletum in 
Salomone, qui et ipse Christi venturi typum gerebat; 
isli, duce stella, adhuc perquirendum putarunt re- 
gem Israel, quem et feliciter invenerunt. 

29. Magi an reges fuerint, et quando venerunt. — 
Cur vero iidem magi sint nominati, superest investi- 
gare; simulque an jidem ipsi reges fuerint, perqui- 
rere. Penes antiquos triplicis generis magos fuisse, 
tradit Eusebius* : quorum primi erant doctissimi 
atque abstinentissimi, ut, excepta farina et olere , 
nihil aliud in cibum haberent: alii erant sacerdo- 
tes, ut videmus perseverasse in Perside , quorum 
sacerdotes constat magos esse appellatos : tertii vero 
generis illi fuere, qui invocationibus malorum 
dzmonum intendentes, vel ad commovendos ani- 
morum affectus in contraria studia, vel ad futura 
prenoscenda, et occulta divinanda, maleficia exer- 
cerent: cujus magiz# genus maxime proprio voca- 
bulo malas artes dici, testatur Philo *, qui tamen 
veram magiam, ut scietitiam libero homine dignam, 
summopere laudat. « Porro tertii generis magi Ro- 
manorum legibus, inquit Tertullianus °, cum dam- 
nati sint atque proscripti: cumque magia punitur, 
cujus species est, ait, astrologia, judiciaria scilicet; 
utique et species in genere damnatur. » Hee ille, 
qui ejus generis hos fuisse magos est opinatus, sic 
dicens : « Magi et astrologi ab Oriente venerunt: 
scimus magi et astrologie inter se socictatem. 
Primi igitur stellarum interpretes natum Christum 
annunciarunt, primi munerarunt. » Hec Tertullia- 

nus ', qui et eosdem reges fuisse assentiri videtur, 
dum sic ait *: «Reges Arabum et Saba dona afferent 
illi; nam et magos reges, fere habuit Oriens. » Hec 
ille, alludens nimirum ad Plinium *, qui ait ma- 
giam in Oriente regum regibus imperasse : vel ad 
id quod ante Philo dixerat hoc modo: « Non solum 
eam plebei sectantur, sed etiam reges regum ma- 
ximi, preesertim Persici, tam curiosi haruin artium, 
ut regnare non liceat, nisi cum magis versato fami- 
liariler. » Hactenus ille *. 

30. At quod magi fuerint reges, etiam Theophy- 
lactus * asserit, idemque fidelium-pia traditio tenet : 
eosdemque tres numero fuisse, secundum tria mu- 
nerum genera, «que confirmat; quod et S. Leo ° in 
suis sermonibus spe testatur. Hos igitur fuisse re- 
ges dixerimus, usitato more divine Scripture, que 
cujusque oppidi dominum regem appellare consue- 
vit; ut patet de quinque regibus, quos Abraham 7 
armatis suis vernaculis debellavit. Nec quidem pro- 
pinquioris Jude Arabiz cos fuisse reges putamus; 
nam illi preerat Sylleus, cujus Josephus frequenter 
meminit: sed potius interioris partis provincie il- 
lius, que longe lateque ad Orientem et Meridiem 
sese diffundit. Quod vero eosdem Matthzus magos 
appellet ; in cam sententiam sumus procliviores, ut 
existimemus, illius magie studiosos, que ex rerum 
naturalium cognitione percipitur, extitisse; cui qui- 
dem nostre seutentiz adstipulatus videtur Chalci- 
dius Platonicus, dum suis in Timeum Platonis 
commentariis hee ait: « Est quoque alia sanctior 
et venerabilior historia (alludit enim ad Matthei 
Evangelium) que perhibct ortu stelle cujusdam 
non morbos mortesque denunciatas, sed descensum 
Dei venerabilis ad humane conversationis rerum- 
que mortalium gratiam. Chaldeorum profecto sa- 
pientes viri, et consideratione rerum celestium sa- 
tis exercitali, quesisse dicuntur recentem ortum 
Dei; repertaque illa majestate pucrili, venerali esse 
et vota Deo tanto convenientia nuncupasse. » Hu- 
cusque ille, ratus tamen hos fuisse Chaldzeos. Cum 
autem Epiphanius * dicat, dictos Cature filios, ma- 
gorum progenitores, habitasse in partibus Arabicis 
Magodie regionis: haud inepte quis dixerit, magos, 
non a magica facultate, sed ab eadem Magodia re- 
gione esse denominatos. 

31. Ve tempore antem quo magi Bethlehem vene- 
rint, inter se dissentiunt antiqui scriptores : quorum 
aliqui, ut Eusebius Pamphili*, Epiphanius'’, ac 
veeteri hos secuti in ea fuerunt sententia, ut post 
biennium a Christo nato magos in Bethlehem ad Chri- 
stum venisse dicerent; ea nimirum ratione addu- 
cli quod Herodes (ut testatur Evangelista '') omnes 
pueros occidi jussit a bimatu et infra secundum 
tempus quod exquisierat a magis. Sicque anno Au- 
gusti imperatoris quadragesimo quarto magos Beth- 

lehem pervenisse asseruerunt. Alii vero dixerunt, 
decimo tertio a nativifate Domini die magos Bethle- 
hem advenisse, verum biennio ante Christum natum 
illis stellam apparuisse : cujus sententie Augu- 
stinus ' fuisse reperitur, et alii, nec alia ex causa, 
quam quod a bimatu et infra Herodes pueros om- 
nes necandos curavit. Sed ut ab his omnibus dissen- 
tiamus, multa persuadent. Dicant, rogo, qui post 
biennium a Christo nato eos advenisse tradunt, an 
id acciderit, quia non statim ut viderunt stellam, 
se itiueri commiserunt? At non ea est causa: quan- 
doquidem eos confestim ut  stellam inspexerunt, 
esse profectos, Evangelista non obscure insinuare 
videtur : alioquin ea mora ipsos reddidisset suspe- 
ctos posteris nomine ignavie, si tam Insolito signo 
admoniti, adhucannum et multos menses oscitanter 
nimis iter capessere detrectassent. Si vero statim ut 
in celo visa est stella, iter arripuerunt, quidnam 
fuit cause ut biennii tempus insumpserint in iti- 
nere ? cum, non dico si e Perside vel Babylone, sed 
etsi ab extremis Indiis Orientalibus profecti fuissent, 
illud licet longissimum itineris spatium sex mensi- 
bus cos conficere potuisse, quilibet equus rerum 
wstimator dijudicare possit. Insuper si, ut dicunt, 
post biennium magi advenerunt , quo modo ( quod 
refert sanctus Matthzus?) eum in Bethlehem inve- 
nerunt, quem (ut testatur sanctus Lucas * evange- 
lista) post quadraginta dies, secundum Moysi legis 
mandatum, tulerunt Hierusalem, ut sisterent eum 
Domino, hisque impletis officiis Joseph et Maria 
Virgo sanclissima una cum infantulo sunt reversi 
in Galileam, atque Nazareth habitarunt? Aliqui 
vero ex bis qui banc sententiam firmare conati sunt, 
non valentes his respondere, commentum excogita- 
runt, dicentes, iterum parentes cum puero, occa- 
sione cujusdam festi, esse reversos Bethlehem. Sed 
quod festum fuerit illud, dicant obtestor. Nam si 
aliquod fuit ex legalibus , Hierosolymam, et non 
Bethlehem eumdum fuisset. Si vero aliquod specta- 
culum Bethlehem ederetur, absit ut ejus causa vel 
pedem extra domus limen integerrima Virgo pro- 
duxisse credatur. Atque hec satis sint ad hance sen- 
tentiam refellendam. 

32. Strages Innocentium , cur a bimatu jussa. 
— Quod autem ad illos pertinet, qui stellam ante 
biennium apparuisse putarunt, etsi satis esse pos- 
sent que paulo ante de tam longo temporis spatio 
in itinere insumpto dicta sunt : tamen quia et 
iidem una cum illis ea nituntur ratione, quod dicat 
Evangelista, Herodem occidi jussisse infantes omnes 
a bimatu et infra secundum tempus quod exqui- 
sierat a magis : ad hec primum inferimus id quod 
Joannes Chrysostomus * iisdem respondens ait : 
« Quod Herodes a biennio et infra pueros interfici 
jussit, non mireris : siquidem conveniunt in eum 
tyrannum pavor et furor; pro abundantia cautionis 
majus tempus inclusit, ne quis vel proxime etatis 

effugeret. » Heec ille, et prudenter sane. Quis enim 
insanientis tyranni, et metu perdendi regni, in pro- 
prios filios immaniter debacchantis, furorem intra 
terminum rationis vel temporis metam putaverit 
continendum? Tyrannorum est cuncta pavere, nec 
quantavis adhibita cautela atque custodia posse reddi 
securum. Didicit ille a magis tempus stelle , et licet 
ex ortu stella potuisset simul intelligere tempus 
nascentis infantis, tamen veritus ne fortassis antea 
natus esset quam illi stellam vidissent, ea sibi arte 
consulendum putavit, ne ulterius quod in ea re sus- 
picaretur, reliquum esset : sicut cum nulla subesset 
ratio, ut qui extra Bethlehem nati essent, occideren- 
tur; eo quod ex divina Scriptura per principes sa- 
cerdotum et scribas certior factus esset, quod Chri- 
stus in Bethlehem nasceretur; tamen omnes, qui in 
omnibus finibus ejus essent, necari precepit. 

33. Sed cum illud biennii spatium Evangelista 
referat ad ea que amagis dicta essent Herodi, cum 
ait : « A bimatu et infra secundum tempus quod 
exquisierat a magis; » dici posse videtur, quod etsi 
Herodes omnes pueros a bimatu et infra occidi man- 
davit, tamen quod dicitur : « Et infra secundum 
tempus quod exquisierat a magis; » illud, « Secun- 
dum tempus, » non esse referendum ad id quod 
dixerat, « a bimatu; » sed ad illud potius, quod 
subdit, « et infra: » sicque Evangelistam significare 
voluisse, eo cedis edicto non includendos eos qui 
geniti essent post Christum natum, ct stellam visam 
amagis, quorum nulla posset esse suspicio; atque 
ita voluisse caedendorum puerorum terminum esse 
secundum tempus quod exquisierat a magis. Sicque 
ex his, ni fallor, sublata illa videltur de biennio et 
tempore a magis perquisito difficultas. Eumdem lo- 
cum sic declaratum vidi postea a Cornelio Jansenio 
episcopo Gandavensi, viro quidem theologicis facul- 
tatibus nobiliter exculto; quo non mediocriter de- 
lectatus sum, ne ego novi sensus evangelice inter- 
pretationis, quantumlibet veri atque germani, dicerer 
primus auctor. 

34. Magorum adventus et stella tpsos comitans. 
— Itaque ea magis nobis probatur sententia, que 
catholice Ecclesia consuetudine magis recepta vi- 
detur : nempe, magos tunc, cum natus est Chri- 
stus, statim vidisse stellam ; eosdemque mox Judzeam 


versus iter suscepisse, ad Judeorum metropolim 


Hierosolymam accessisse, atque interrogasse de nato 
puero; totumque itineris spatium termino dierum 
tredecim confecisse, atque Bethlehem pervenisse eo- 
dem die quo S. Dei Ecclesia tantam solemnitatem 
anniversaria memoria celebrare consuevit. Quod qui- 
dem haud mirum videri debet, si ex Arabia Juda 
adjacente (quod superius demonstravimus) eosdem 
advenisse dixerimus, et (ut pradixerat propheta *‘) 
ad celeritatem itineris dromedariis usos fuisse, quos 
velociores esse ad cursum equis Nysswis, Aristoteles 
tradit *. Constans insuper est de his sanctorum Pa- 
trum sententia, magos Bethlehem advenientes, in 

prasepe, ubi natus est, Christum Dominum repe- 
risse, id Chrysostomo*, Augustino *, Hieronymo * 
sepius, et aliis fere omnibus attestantibus. Unde 
summo jure redarguuntur qui aliter senserunt, ea 
levi ratione permoli, quod Mattheus nullam de pre- 
sepe fecerit mentionem, sed dixerit * eos intrasse 
domum, et invenisse puerum cum Maria matre 
ejus : quasi vero non sit divine Scripture satis fre- 
quens phrasis, locum quemlibet, ad habitandum ta- 
men accommodatum, quantumlibet exiguum, do- 
mum appellare : cum et nidum avium, domum 
quoque nominet, ut videre est in psalmo : « Herodii 
domus : » unde Euthymius °® sic optime : « Hic, in- 
quit, tugurium domum appellat. » 

35. Quod ad stellam pertinet, que iisdem magis 
apparuil : cujus generis astrorum fuerit, jam penes 
omnes antiquos Patres in confesso est, nequaquam 
ex illis fuisse, quibus calos videmus ornatos, nec 
etiam ex illis, que ex vaporibus coagmentatis ac- 
cense in aere, comete sunt dict, quod Origenes °, 
Basilius 7, Chrysostomus * et alii optime intellexere. 
Cum autem divino miraculo celitus apparuerit, na- 
ture superans facultatem, cujus substantie fuerit, 
non est facile definire : unde in eo consentiunt om- 
nes, divinam quamdam fuisse virtutem, que non 
aspicientium tantum oculos sui fulgoris radiis illu- 
straret, sed que et mentes illorum divina luce per- 
funderet, atyue ad Christum natum perquirendum 
excitarct; idque pre ceteris affirmat S. Leo ° his 
verbis : « Agente sine dubio in eorum cordibus di- 
vina inspiratione, ut eos tant visionis mysterium 
non lateret ; et quorum oculis ostendebatur insoli- 
tum, animis non esset obscurum. » Id ipsum Chry- 
sostomus '°, Fulgentius '', et alii. Gregorius Nysse- 
nus ' exislimavit esse angelum, qui ea figura stelle 
apparuerit. Quidquid sit, illud exploratissimum est, 
ipsum Deum omnipotentem, qui visibilibus illis si- 
gnis, columna ignis per noctem, et nubis columna 
in die populum tot annis per desertam regionem 
deduxit, eumdem ipsum stelle signo magos ad pre- 
sepe perduxisse. Certe non ejus fulgoris, quo czte- 
ras nitere videmus stellas, fuisse, sed longe fulgen- 
tioris,S. Ignatius ** proximus illis temporibus decla- 
rat his verbis, ad Ephesios scribens: « Stella fulsit 
splendore exuperans omnes quotquot ante fuerant : 
lux enim illius inenarrabilis erat, et stuporem in- 
cussit omnibus aspicientibus eam rei novitas. Om- 
nia autem reliqua astra una cum sole et luna 
chorus fuere stelle illius, ipsa vero claritate exupe- 
rabat omnes. » Hec ille. Hinc Prudentius cecinit de 
ipsa dicens: 

Stella que solis rotam 
Vincit decore ac lumine, etc. 


Ex quibusdam autem apocryphis Seth nomine 

scriptis libris, multa de magis feruntur, deque stella _ 
que illis apparuit, quod formam pueri crucem ge- 
stantis exprimeret: sed» quia hee commenta ab 
hereticis 1 Sethianis excogitata videntur, ut inania 
pretermitlimus. 

36. Festum Epiphanie. — Cetera autem que 
hujus historiz sunt mysteria, ipsaque a magis oblata 
mystica munera, qui hec cupit, interpretes con- 
sulat; nos vero nostri instituti limites non exce- 
dimus. Illud tantummodo non pretereundum puta- 
mus, ejusmodi magorum ad Christum adventum, 
quod ex eo vocatio gentium ad Christum expressa 
fuerit, percelebri anniversario cultu Ecclesiam con- 
suevisse celebrare, ac magnificentissime colere, ut 
sanctorum Patrum fere innumere de ea re descri- 
pte homilie declarant: adeo ut extorris prorsus a 
christiana religione viderelur, qui tante ejus diei 
celebritati non interfuisset. Unde de Juliano Apo- 
stata Ammianus ? scribit, quod licet clam demoni- 
bus immolaret, tamen ne detegeretur quod erat 
idolorum cultor, voluit suam presentiam exhibere 
his feriis, quas, inquit, christiani celebrantes mense 
januario , Epiphanie nomine nuncupant. Eadem de 
Valente imperatore testatur Gregorius Nazianze- 
nus *, At jam de his satis. 

37. Magorum reditus. —Postquam autem magi, 
ut decebat, Christo infanti debitum exhibuere reli- 
gionis obsequium, in somnis admoniti, per aliam 
viam reversi sunt in regionem suam: qui tantum 
abest, ut Jerosolymam ad Herodem redierint, ut 
nec in his que esse solent in via, publicis hospita- 
rentur hospitiis, sed in montibus et in speluncis 
agerent, cum post labores itineris, quicscendi tem- 
pus advenisset. Atque hac quidem ex his que Cyril- 
lus * fidelis historicus scribitin rebus gestis S. Theo- 
dosii coenobiarche, facile possunt intelligi; qui dum 
agit de monte et spelunca, quam sibi ad habitan- 
dum sanctissimus vir ille delegit, hac ait : « Qua- 
dam enim fama ab alto a parentibus tradita ad nos 
usque pervenit, que dicit fideles illos magos qui 
Bethlehem venerunt ab Oriente, cum Deo, qui ex 
superna specula in Occidentem hujus mundi vene- 
rat, aurum, thus, et myrrham pie admodum obtu- 
lissent; deinde ab angelo responsum accepissent, 
ne eamdem viam rursus inirent, sed per aliam 
prorsus redirent in suam regionem : hos, inquam, 
dicit magos in hac spelunca in reditu fuisse diver- 
satos; cumque hic noctu dormissent, mane ingres- 
sos esse viam que dacebat in patriam. Tale quidem 
esse id quod dicitur, nulla labefactat improbabilitas. 
Nam primum quidem cum statuissent non ingredi 
iter per Hierosolymam, non est admodum facile, ut 
ii alia via ex Bethlehem domum reverterentur ; 
sicut etiam nunc videmus, eos quia Bethlehem, vel 
ab ea que est circumcirca regione transeunt, per 
hanc proficisci. » Heee ille. Pergit vero Evangelista. 

38. Oblatio Christi in templo, et de vaticinio 
Simeonis et Anne de eodem. — « Postquam ' im- 
pleti sunt dies purgationis Mari«, secundum legem 
Moysi, tulerunt illum in Jerusalem, ut sisterent eum 
Domino, sicut scriptum est in lege Domini: Quia 
omne masculinum adaperiens vulvam , sanctum 
Domino vocabitur, et ut darent hostiam, secun- 
dum quod dictum est in lege Domini : par turturum, 
aut duos pullos columbarum. Et ecce homo erat in 
Hierusalem, cui nomen Simeon, et homo iste justus 
et timoratus, expectans consolationem Israel, et Spi- 
ritus sanctus erat in eo. Et responsum acceperat a 
Spiritu sancto, non visurum se mortem, nisi prius 


videret Christum Domini. Et venit in spirita in. 


templum: et cum inducerent puerum Jesum_ pa- 
rentes ejus, ut facerent secundum consuetudinem 
legis pro eo : et ipse accepit eum in ulnas suas, et 
benedixit Deum, et dixit : Nunc dimittis servum 
tuum, Domine, etc. Et erat pater et mater ejus mi- 
rantes super his que diccbantur de illo : et bene- 
dixit illis Simeon, et dixit ad Mariam matrem ejus : 
Ecce positus est hic in ruinam, et in resurrectio- 
nem multorum in Israel, et in signum cui contra- 
dicetur: et tuam ipsius animam pertransibit gla- 
dius, ut revelentur ex multis cordibus cogitationes. » 
Hee Lucas. Porro hac omnia, ut legi obsequerentur, 
legalia exhibuerunt officia; quod et Lucas, dum ip- 
sas citat leges, insinuat, cum alioqui nullatenus as- 
tringeretur Virgo sanctissima: quippe quae sicut cum 
concepit filium, nulla est ex parte foedata, sed. miri- 
fice illustrata; ita cum peperit, nullam virginalis 
claustri jacturam sentiens, remansit in omnibus 
illibata, atque prorsus impolluta, magis magisque 
donis ceelestibus aucta. 

39. Non est igitur quod quis requiratin natura 
modum, dum qui supra naturam habet imperium, 
hee miracula operatur, et superexcellenti_ quadam 
divine operatione nature : qui enim e mortuis 
exurgendo signaculum sepulture non solvit, quo- 
modo nascendo virginale claustrum violavit? nisi 
quis impie dixerit, qui pepercit lapidi, non peper- 
cisse matri. Si quid autem contra hee loqui visi 
sunt Tertullianus *, Origenes *, et Ambrosius ‘, ita 
accipiendew sunt eorum sententiw, ut sic Christus 
per sacra virginei uteri-claustra transierit, ut eadem 
clausa remanserint, secundum illud quod de porta 
Orientali * prophetice dictum est. « Porta hac clausa 
erit : non aperictur, et vir non transibit per eam : 
quoniam Dominus Deus Isracl ingressus est per 
eam : eritque clausa principi. » Quod ad specialem 
Salvatoris nativilatem esse referendum, ait Hiero- 
nymus °, ut sic dicatur Christus aperuisse claustra 
ipsius virginalis pudoris, ut tamen eadem jugiter 
clausa permanscerint. Augustinus 7 novo miraculo 
in re minima edito, vetus in re omnium maxima 
factum demonstrat, cum agit de annulo ad zonam 
ligato, atque sine ipsius annuli vel zone fractura 

foras in terram elapso. Sicut ergo ea ratione lege 
soluta erat sanctissima Virgo : ifa etiam (quod non 
sicut cetere femine, viri semine conceperit, nec 
ut alim, cum dolore pepereri!) omnium que ex pec- 
cati culpa proveniunt, infirmitatis atque languo- 
ris expers omnino fuit : hine sibi tempus purgationis 
expectandum non erat; et nihilominus hee omnia 
libens volensque, ut sacre legi obsequeretur, sibi 
implenda proposuit. 

40. Sed. ad ipsum Simeonem veniamus, de quo 
heee scriptis mandasse reperitur Timotheus * presby- 
ter Hierosolymitanus : «Cum, inquil, Simeon esset in 
templo, vidit quidem multas matres cum suis filiis 
templum ingredientes ad peragendum sacrificium 
purificationis ; in quarum medio erat que portabat 
venerandum foetum, et nullis sordibus contamina- 
tum. Justus autem Simeon huc et illue oculos cir- 
cumferens, postquam vidit multas matres in privato 
habitu humanitatis, solam autem Virginem infinito 
et divino lumine circumdatam, separavit religuas 
matres, clamans, et dicens coram omnibus : Date 
mihi locum, ut teneam eum qui desideratur : vidi 
eum, qui me previdit; unde et meus germinavit 
spiritus. Cur que estis ancille, cum libera et do- 
mina concertatis? cur infantes vestros are offertis ? 
huc convertimini, et eos offerte huic puero, qui est 
antiquior Abraham, etc. » Hac ille; sed, ut puta- 
mus, pia polius mediltatione, quam historica asser- 
tione. Idem Simeon de quo agimus, inter prophe- 
tas annumeratur : de cujus vita et obiltu Epipha- 
nius ? agens, hec habet in fine: « Vila functus est 
Simeon iste quidem pluribus annis obsitus, bene 
confectus : nec tamen a sacerdotibus postremum 
honorem consecutus, humatus est. » Hae ille. Cur 
autem id acci'lerif, nullam affert causam; sed ea 
putatur, quod palam Christi adventum annuncians, 
in se sacerdotum ceterorum invidiam et odium 
concitarit. Porro commentum illud de Simeone, 
quod cecus fuerit, sed cum Jesum accepit in ulnas, 
visum receperit, nec dignum quidem putavimus, 
quod Annalibus intexeretur : nam divine Scripture 
adversari constat. Levitici enim capite vigesimo 
primo sententia Domini declaratum scimus, ne 
cecus in templo Domini fungeretur munere sacer- 
dotis : functionem autem illam sacerdotalem fuisse 
cum Lucas insinuat, tum Patres ferme omnes 
agnoscunt, et Ecclesiam in sacris imaginibus pro- 
fiteri, certum est. Auctor autem ejus historie est 
qui prefationem habet versionis dialogi Jasonis cum 
Papisco, quae extat in calce operum Cypriani editio- 
nis Pamelii, ex quo alii accepisse videntur. Sed cum 
nullus antiquorum Patrum Simeonis cecitatis repe- 
riatur.assertor , equidem eam historiam ut apo- 
crypham esse rejectam, argumento est. 

44, Verum enim vero non tantum cum accepisset 
puerum in ulnas suas Simeon, illud de adventu 
Christi palam canticum occinuit, et prophetice, 

que de illo essent ventura, pradixit : sed, « et erat, 
inquit Lucas, Anna prophetissa, filia Phanuel, de 
tribu Aser : hec processerat in diebus mulltis, et 
vixerat cum viro suo annis septem a virginitate sua. 
Et hee vidua erat usque ad annos octoginta qua- 
tuor : que non discedebat de templo, jejuniis et 
obsecrationibus serviens nocte ac die. Et hac, ipsa 
hora superveniens, confitebatur Domino, et loque- 
batur de i'lo omnibus qui expectabant redemptio- 
nem Israel.» Hac de ipsa Lucas evangelista. Quo- 
modo autem Anna nunquam e templo discessisse 
dicatur, ut merito eamdem S. Cyrillus ® Hierosoly- 
mitanus religiosissimam monialem appellet, consule 
que superius dicta sunt de presentatione Dei geni- 
tricis in templo. At quomodo presentationis Christi 
solemnitas, quam et purificationem, sive occursum 
majores nuncupavere, ad abolenda Lupercalia, 
Rome ccepta sit anniversaria festa die celebrari, suo 
loco dicturi sumus inferius. 

42. De Christi in Agyptum fuga. — Cum vero 
hee Hierosolymis non in angulo, sed in temploage- 
rentur, et tam ex Simeonis cantico et prophetia , 
quam etiam (ut dictum est) ex Anne attestatione , 
jam spargerentur in vulgus, et in Herodis aures 
illaberentur : qui nuper de nato Rege Judeorum 
ex relatione magorum magnum timorem concepe- 
rat; his denuo de adventu Christi nunciis exacer- 
batus , in furorem actus, ut se eo metu libera- 
ret, necem meditatur infantis. Sed tanto facinori, 
per angelum Joseph monens, occurrit Deus: tunc 
enim accidif, quod post magorum discessum conti- 
gisse Matthaus * evangelista scribit his verbis : «Cum 
recessissent, ecce angelus Domini apparuit in som- 
nis Joseph, dicens: Surge, accipe puerum et matrem 
ejus, et fuge in Agyptum, et esto ibi usque dum 
dicam tibi. Futurum est enim ut Herodes querat 
puerum ad perdendum eum. Qui consurgens ac- 
cepit puerum et matrem ejus nocte, et secessit in 
Agyptum, et erat ibi usque ad obitum Herodis: ut 
adimpleretur quod dictum esta Domino per pro- 
phetam dicentem : Ex Aygypto vocavi filium meum. » 
Hee Mattheus. Que autem Domino nostro Jesu- 
Christo Agyptum adeunti contigerint, ex Sozomeno ! 
hee scribente describimus. 

43. Memorant, inquit, arborem esse, que persis 
dicitur, Hermopoli, quod est oppidum Thebaidis; cu- 
jus fructus aut folium aut particula aliqua corticis 
wgrotis admota, morbos a compluribus depulerit. 
Nam traditum est, Joseph cum propter Herodem, 
assumptis secum Christo et Maria sancta Deipara, 
fugisset, atque venisset Hermopolim, simul ut porte 
appropinquavit, statim arborem, licct plane maxi- 
mam, adventu Christi curvatam esse, atque ad so- 
lum usque se inflexisse, et Christum adorasse. Atque 
hec quidem de hac arbore, sicut a multis audivi, a 
me commemorata sunt. Que quidem, si quid ego 
judico, vel significabant jam Christum in urbe 
adesse: vel, ut est verisimile, non modo arborem, 

quam incole propter magnitudinem et pulchritudi- 
nem lege gentilifia venerabantur, demone jam qui 
ibi colebatur ob Christum talium rerum eversorem, 
qui In eo loco comparebat, perhorrescente, sua 
sponte commotam esse : verum etiam omnes Agyp- 
tiorum statuas, adventante tum Christo, juxta pro- 
phetiam Isaiz, concussas. Itaque demone inde 
abacto, arbor, quo rei geste testimonio esset, re- 
mansit ibi, fidelesque morbis liberavit. Atque ut 
Agyplii et Palestini istarum rerum, sic alii singuli 
aliarum, que apud ipsos geste sunt, testes locupletes 
existunt. » Hactenus Sozomenus. At vero Isidi con- 
secratam fuisse perseam arborem, Plutarchus * ait; 
ea de causa, quod ejus fructus cordis, folium lingua 
speciem referat. 

44, Quod pertinet ad Agypti simulacra : de illis 
olim hee predixerat Isaias?: «Ecce Dominus as- 
cendet super nubem levem, et ingredietur Mgyp- 
tum, et commovebuntur simulacra Avgypti a facie 
ejus, et cor Agypti tabescet in medio ejus. » Euse- 
bius  Pamphili de his agens, hee ait: « Hi qui prius 
incolebant Agyptum pravi viliosique damones per 
multa secula in simulacris latitantes, animasque 
Agyptiorum omnis superstitionis errore addicentes 
ac subjicientes, cum sensissent novam quamdam di- 
vinamque virtutem ad se accessisse, illico commoti 
sunt, et fluctuationem ac perturbationem in semet- 
ipsis pertulerunt ; corque eorum et vis intelligendi 
intrinsecus ab ipsis convicta sunt; cesseruntque et 
fugati sunt ab eadem virtute, que vi effugere eos 
compellebat, et ignis instar ineffabili quadam ratione 
adducebat : et tune quidem invisibiliter daemones 
talia passi sunt, cum Salvator noster in Agyptum 
cum visibili corpore pervenit. » Hee Eusebius. Sed 
et S. Athanasius * Alexandrinus episcopus, non tan- 
tum commota esse, sed corruisse simulacra Heypti 
testatur his verbis : « Quis justorum aut regum in 
Aigyptum descendit, et ejus descensu idola in 
Agypto ceciderunt ? Abraham descendit , nihilo- 
minus tamen idololatria ubique viguit : natus est 
ibi Moyses, weque illic hesit religionis error; » et 
inferius: « Agyptiorum superstitio non quievisset, 
nisi Dominus omnium in corpore, quasi in nube 
vectus, eo descendisset et idolorum errores compes- 
cuisset. » Hee ille. 

4d. Origenes * etipse Hgyptius in hune modum: 
« Fuge in Kgyptum, propterea ut destruantur ma- 
nufacta eorum, et confringantur et pereant idola ip- 
sorum ; propterea ut demones turbentur, et regum 
fabric in idolis destruantur, ut fiat in adventu Do- 
mini fugitivorum-servorum et malorum interitus. » 
Hee ille, et alia multa id genus: eadem alii com- 
plures sanctorum Patrum : que quidem omnia sic 
accipienda esse putamus, non ut cuncta que tunc 
erant in Agypto corruerint simulacra, sed de his 
aliqua; non tam in signum quod ille advenisset, 
quam quod idololatriam esset penitus eversurus. 
Demum in Vitis Patrum, quod opus Evagrii esse pu- 

tatur, hee scripta leguntur : « Vidimus et alium 
sanctum virum, nomine Apollonium, apud Thebai- 
dem in finibus Hermopolis : ad quam civitatem Sal- 
yatorem cum Maria et Joseph de Jude finibus ve- 
nisse tradunt, secundum prophetiam Is2iz : Vidimus 
ergo ibi et templum ipsum, in quod ingresso Salva- 
tore, corruisse omnia idola in terram, et commi- 
nuta esse, memorabantur. » Hee ibi. Sane quidem 
illinc fluxisse in Grecos fontem idololatria , qui 
Herodotum legerit in Euterpe , plane intelliget. 

46. Quod autem (ut hoc non pretereat) citantes 
nos librum inscriptum Vitas Patrum, hie et alibi 
Evagrium ejus nominamus auctorem, et alii putent 
Ruffino potius tribuendum : Molanum non invili 
sumus secuti, locum Hieronymi amphibologicum 
in epistola ad Ctesiphontem ita interpretantem, ducti 
ea potissimum conjectura, quod si adeo immane 
scelus Ruffinus perpetrasset, ut hereticos pro ca- 
tholicis alque sanctis universe Ecclesia legendos 
tribuisset ; quoties istud in tribus libris illis in Ruf- 
finum conscriplis ipse pro more suo exagyerans 
sanctus Hieronymus exprobrasset, cum e contra nec 
leviter ejus meminisse reperifur? His accedit quod 
Gennadius exacte relegens omnia Ruffini scripta, 
nequaquam ejus operis verbum facit, licet nee Eva- 
grio tribuat, sed Petronio. Sed coeptam jam prose- 
quamur historiam. 

47. Porro non modo Agyptum Domini praesen- 
tia illustratam, sed et ipsam solitudinem, per quam 
transivit, esse nobilitatam tradunt: que tune quo- 
dammodo semen benedictionis suscipiens, postea 
suo tempore (quod idem ait propheta ': « Exullabit 
solitudo, et florebit quasi lilium : germinans germi- 
nabit » ) tot sanctorum monachorum, illic quaqua- 
versum incolentium, produxit sacra germina. At 
non pretermiltendum putamus nobile monumen- 
tum habitationis Cbristiin Agypto ; quod traditione 
piorum cognitum, posteris, ab his qui religionis 
ergo ad illa peregrinati sunt loca, et inter alios ab 
eo qui ceteris habetur fidelior *, sic describitur : 
« Inter Heliopolim et Babylonam, medio ferme loco, 
est balsami hortus : » et post multa : «Rigatur, inquit, 
hortus; ille ex parvulo fonte, sed ubere; in quo 
fama est beatam Virginem Jesum parvulum pluries 
lavisse , panniculosque ejusdem mundasse, cum 
esset Agypto propter metum Herodis : est et ibidem 
lapis, super quem dicitur eosdem exsiccasse : hac 
omniavenerantur a Christianis et Sarracenis. Verum 
quia fons Jesu parvulus est, non sufficiens irriga- 
tioni totius horti, Sarraceni alium profundum fode- 
runt puteum juxta illum, ex quo quatuor boves per 
rotam aquam extrahunt, sperantes ex vicinitate 
fontis Jesu aquam alterius fontis fore virtuosam. At 
se deceptos animadvertentes, construxerunt canalem, 
per quem transmiltunt aquam illam in fontem Jesu, 
ut sic ex eis mixtis foecundaretur hortus. Nec eos 
fefellit opinio : nunc enim sufficienter et virtuose 
feecundatur ex aquis sic mixtis. » Hee et alia admi- 
randa, que auctor oculis contemplatus est, refert ; 

cui, ut diximus, ceteri qui ejusdem argumenti libros 
scripserunt adstipulantur : qui et addunt* locum 
illum in quo habitasse ferebatur sancta Deipara, ab 
ipsis etiam Sarracenis magna veneratione haberi, 
adco ut ibi lampadem perpetuo ardentem in memo- 
riam Jesu illic olim habitantis conservent : locum- 
que illum ab incolis 4gypliis Matuream nominari 
tradunt. Sunt et alia multa de his quie tum in ilinere, 
tum etiam cum manerent in Aigypto, contigisse di- 
cuntur : que, quoniam firma carent auctoritate , 
libentius silentio praterimus : accepta enim puta- 
mus ab apocrypho illo de Infantia Salvatoris in- 
scripto libello, qui legibus * ecclesiasticis est inter- 
dictus. Sed his omissis , evangelicam jam prosequa- 
mur historiam. 

48. Caedes Innocentium. — Cum vero Christus 
ex Judea recessisset : « Tunc, inquit Mattheus evan- 
gelista*, videns Herodes quoniam illusts esset a ma- 
gis, iratus est valde, et mittens occidit omnes pueros, 
qui erant in Bethlehem, et in omnibus finibus ejus, 
a bimatu et infrasecundum tempus quod exquisierat 
a magis. Tunc adimpletum est quod dictum est per 
Hieremiam Prophetam, dicentem : Vox in Rama au- 
dita est, p!oratus et ululatus multus : Rachel plo- 
rans filios suos, et noluit consolari, quia non sunt. » 
Hactenus de his Matthaus. Non sensit ante dictum 
tempus dierum quadraginta Herodes se illusum a 
magis:siquidem cum illi magno silentio recessissent, 
spe sua-frustratos alque delusos esse putavit, vitasse- 
que in ilinere Jerosolymam, ne populi tutius deri- 
sioni paterent. Hae ratus ille, que magi dixerant de 
Christo nato, humanum existimavit esse figmentum. 
Cum primum autem de eodem ex his qua accidis- 
sentin templo (ut diximus) certior factus esset, tunc 
se amagis, qui se redituros Jerosolymam ad ipsum 
spopondissent, illusum fuisse cognovit : magnoque 
furore percitus, quoslibet mox infantes qui Bethle- 
hem essent, ac in finibus ejus , necandos esse man- 
davit; eos videlicet qui essent bimuli ac inferioris 
wtatis, usque ad illud tempus quo stella magis appa- 
ruisset, et de Christo nato certam fidem fecisset. 
Cur autem a bimatu et infra Herodes pueros occidi 
jusserit, satis superius dictum est, cum de tempore 
apparentis stella sermonem habuimus. 

49, Hic tantum refellendum est illorum com- 
mentum, qui dixerunt idcirco bimulos ab Herode 
esse jussos occidi, quod tune temporis ipse Romam 
abierit accusatus a filiis, neque usque ad biennium 
in Palestinam redierit. Hee licet conficta omnino 
videantur, tamen esse falsa, Josephi t. stimonio con- 
vincuntur. Constat quippe ejusdem * auctoritate, 
Herodem tempore regni sui Romam bis concessisse: 
prinio quidem non accusatus a filiis, sed potius ipse 
accusaturus filios, illuc se contulit; indeque in Pa- 
lestinam est reversus ante annum vigesimum octa- 
vum regni ipsius; quo anno, olympiade centesima 
nonagesima secunda, Cesaream in honorem Ciesaris 


* Vide Cornel. Jans. concord. Evang, cap. 14. — 2 Gelas. in can. 
de lib. apocryph. — * Matth. i. — 4 Joseph. antig. lib. xvi. ¢. 7. 


e Ue 


JESU CHRISTI ANNUS 1. 15 


dedicavit. Quod certe tempus neque secundum an- 
nos regni Herodis ab eodem Josepho supputatos, ne- 
que secundum initam superius a nobis rationem 
ejusdem regni, tenpori natalis Domini aptari potest, 
et multo minus posterior ejusdem Romam adventus, 
cujus idem ‘ meminit, ut recte intuenti veritas se 
ante oculos offert. Itaque illa tum Eusebii *, tam 
etiam aliorum asserentium infanticidium perpetra- 
tum post biennium a Christo nato, sententia prorsus 
irrita redditur. 

50. Necantur miserando modo interea infantes : 
luxit tune Bethlehem infantulos suos : et quod pra- 
dixerat Hieremias * propheta, vox in Rama audita 
fuit : nimirum, sive (quod habet hebraica lectio) 
immensum de tam miserabili infantium strage la- 
mentum auditum est in excelso, sive in Rama civi- 
tate in sorte Benjamin contra Hierusalem, cujus est 
frequens mentio in divinis Scripturis *; sive in 
Rama, que erat in Arabia (ut Justinus martyr °, dis- 
serens cum Tryphone, putat intelligendum) longe 
lateque fama percrebuit : eademque non tantum 
Ramam, sed Romam perlata est, et pervenit ad au- 
res imperatoris ; quod ethnicus auctor testatur. 
Macrobius * enim ejusdem infanticidii his verbis 
» meminit, dum agit de Augusto: « Cum, inquit, au- 
disset, inter eos quos in Syria Herodes rex Judeo- 
rum inter bimatum jussit interfici, filiam quoque 
ejus occisum, ait: Melius est Herodis porcum esse, 
quam filium. » Quod scilicet, qui filios occideret, 
abstineret a nece porcorum, utpote Judeus. Judai 
enim a nominaltione etiam ipsa porcorum abstinere 
solebant, qui eos, uti testatur Josephus 7, nefanda 
animalia appellare consueverunt. Eo insaniz, atque 
furoris processit caeca dominandi cupido, ut cum 
omnes homines sic regnare cupiant, ut possint re- 
gnum ipsum in filios propagare : ipsamet modo 
armet parentes in filios, veluti adversus immanissi- 
mos hostes, ne regnent : ita factum vidimus ab He- 
rode, non unius sed plurium filiorum sevissimo in- 
terfectore. Non enim, unum tantum quem Macrobius 
tradit, occidit Herodes filium, sed plures. Verum 
quis iste fuerit apud Josephum non invenies, nec 
nomen quidem ipsius sciri potest: facile enim acci- 
dit ut nulla ratio habeatur infantis, qui e vestigio 
de utero transferatur ad tumulum, et pene sit mor- 
tuus, antequam viveret ; ne tu putes ex Josepho 
Macrobium erroris esse redarguendum, cum et ipse 
multa quidem memoria digna preteriisse noscatur. 
Nolim tu ergo existimes, que apud alium aliquem 
dignum probatumque auctorem reperiri contingat, 
fide minui ex eo, quod Josephus ea silentio obvoluta 
reliquerit, cum nec ipsa quidem sacra Evangeliorum 
historia non ab uno duntaxat, sed a quatuor scripta 
Evangelistis id sibi vendicet, ut cuncta qua a Re- 
demptore nostro Domino Jesu Christo sunt facta, a 
quatuor illis fuerint scriptis prodita, testante id qui- 

dem atque ingenue veritatem profitente uno ex illis 
qui ultimo loco scripsit, S. Joanne evangelista, dum 
verbis istis sue scriptioni finem imposuit, dicens ! : 
« Sunt autem et alia multa, que fecit Jesus, quae si_ 
scribantur per singula, nec ipsum arbitror mundum 
capere posse eos, qui scribendi sunt, libros.» Hac 
sint dicta in defensionem Macrobii, cujus fidem sci- 
mus in suspicionem adduci, eo quod novum quem- 


‘dam-Herodis filium infantem inducat a Josepho pe- 


nitus pretermissum, eumdemque causa Christi 
peremptum. In quo quidem patrato scelere eo appa- 
ruit Herodes iniquior, quo qui occisus est innocen- 
tior : Reliquos enim sic jussit occidi filios, ne occi- 
deretur ab illis qui dicebantur necem parasse patri : 
at in filio infante quid timuit? ne ipse esset, quem 
magi predixissent natum Regem Judeorum ? Sed 
ex hoc ipsi magis gratulandum fuisset, quod sciret 
certum habiturum regni filium successorem. At 
quid rationem queris in homine truculento omnis 
rationis et humanitatis experte ? Invidet tyrannus 
numini, minuique ab eo putat facultate regnandi, 
si non ipse, sed Deus de. successore decernat. Sic 
quidem innatum est superbo, contra propria com- 
moda bellum gerere adversus Deum. Interfecit He- 
rodes et tres alios filios, sed aliis temporibus, aliis- 
que de causis: videlicet Antipatrum, qui venenum 
patri paraverat: sed id factum est (ut narrat Jose- 
phus *) quinto die ante ejusdem Herodis obitum. 
Jussi sunt item ab eo occidi alii duo, sed longe ante 
heec tempora : fuerunt hi Aristobulus et Alexander ; 
qui non cito furore Herodis de medio sublati sunt, 
verum ipso Augusto permittente, et concilio centum 
quinquaginta virorum Beryti ad hoc coram Syri«e 
prasidibus convocato, decernente. 

51. Quod pertinet ad necatos infantes : quod 
pro Christo occisi sint, imo et in singulis Christus 
videatur occisus, merito magno honore eos semper 
Ecclesia affecit , et ut martyres coluit, atque anni- 
versaria memoria celebrare consuevit: unde Ori- 
genes > : « Bene, inquit, et secundum voluntatem 
Dei eorum memoriam sancti Patres mandaverunt 
sempiternam in Ecclesiis celebrari, veluti pro Domino 
morientium , veluti pro Judis et gentibus credi- 
turis, vel etiam ipsis parentibus ; quorum parentes, 
ut diximus, pra nimio dolore percutiebantur, ut eis 
intercessio filiorum ad Deum plurimum profuisset. » 
Hee Origenes : et S. Augustinus ex Latinis de cultu 
sanctorum Innocentium ab Ecclesia recepto testatur 
agens contra Pelagianos, et in sermonibus de iisdem 
habitis. Addunt nonnulli (quod modo diximus ) 
iisdemtemporibus Herodem complures phariseeorum 
occidi mandasse, eo quod non sicut alii Judai, Casari 
et ipsi jurassent. Timore enim nuper nati Regis 
tyrannus exagitatus, ne regni dispendium pateretur ; 
quo sibi illud magis magisque firmaret, populum 
ad juramentum adegit : sed haec fusius anno sequenti, 
quo sunt facta, dicentur. Narrat Eusebius * Herodem 
post necem infantium perpetratam in multas cala- 

mitates incidisse, morboque protinus vexatum esse, 
sicque ad extremum usque spiritum perseverasse, 
Verum quod ad morbum pertinet, ille zrumne alio 
tempore acciderunt : deceptus est enim ipse , quod 
infanticidium (ut vidimus) post biennium a Christo 
nato esse perpetratum putarit. 

52. Ad hee etiam spectare Videtur quod scribit 
S. Petrus ' episcopus Alexandrinus et martyr in suis 
regulis ecclesiasticis, quas recepit atque probavit 
sexta synodus *; occasione hujus infanticidii, Zacha- 
riam sacerdotem Joannis paltrem, quod ad necem 
quesilum filium subtraxisset, ab eodem Hcrode 
inter templum et allare occidi jussum : scribit hee 
istis verbis : «Cum quibus Herodes et alium prius 
natum infantem cum interfecturus quesivisset , et 
non invenisset, patrem ejus Zachariam interfecit 
inter templum et altare , cum effugisset fillus cum 
matre Elizabeth. » Hac Petrus : non quod edicto 
Herodis includeretur Joannes, qui nec in Bethlehem, 
nec in finibus ejus, sed in domo paterna in montanis 
Jude (ut superius dictum est) alebatur; sed quod 
Herodes ea suspicione nati Regis Judeorum vehe- 
menter exagitatus esset : cum enim ad aures ejus 
pervenissent admiranda illa , que in conceptione et 
nativitate Joannis contigissent , eum Christum esse 
ratus (sicut et Judi postea, eodem errore lapsi sunt) 
ipsum speciali mandato necari jussit, ut se ea suspi- 
cione liberaret. Magna certe fuerant signa illa, atque 
in. ore omnium pervulgata: nam quod ait Evange- 
lista * : « Factus est timor super omnes vicinos 
eorum, et super omnia monfana Judex divulga- 
bantur omnia verba hee ; et posuerunt omnes qui 
audierant in corde suo, dicenles : Quis , putas, puer 
iste erit? » Equidem sicut cum tantus sacerdos, pater 
ejus Zacharias , offerens incensum in templo mutus 
est redditus ; quod visionem vidisset, cognovit po- 
pulus : sic etiam reddila illi loquela , ac ministrante 
ipso in templo, tante rei causa neminem latuit. At 
quod sciebant omnes, Herodem unum preteriisse 
ac. ignorasse , stultitia est dicere; sicut et obtuse 
mentis, existimare Herodem hee tanta dissimulasse, 
et patientia tolerasse. 

53. De Zacharie@ nece. — Heec dixerimus, quo 
magis nobis probetur Zacharie necis causa a Petro 
allata, licet ex apocryphis accepta noscatur; quam 
his quoque verbis recenset Cyrillus * Alexandrinus : 
« Hic Zacharias prophetico spiritu ad occultorum 
cognitionem deductus , cum mysterium Virginis de 
eximio partu probe intelligeret, non arcuit inconta- 
minatam purissimamque matrem ab eo templi loco, 
qui virginibus ex lege designatus erat: docens nimi- 
rum Judeos, quod creator totius universi et omnis 
creature Rex humanam naturam, ut reliqua etiam 
omnia, subjectam habet , pro suo arbilratu eam ad 
quodcumque velit ducens, non autem ipse creature 
addictus : adeo ut in ipsius potestate sit situm, novam 
creaturam creare, que matrem effectam virginitate 


* Petrus Alex. can. 3. — 2 Sex. Syn. c. 4. apud Theod. Balsam. 

non privet, idcireo non arcuit eam a loco templi 
virginibus dicato : erat enim locus hic inter altareet 
templum intermedius. Quando igitur audierunt 
Regem totius creationis ad humanam nativitatem 
divino consilio procedere , veriti ne in ejus Regis 
potestatem et imperium venirent , eum qui hee de 
partu testificatus erat, interficiunt, sacerdotem sacri- 
ficantes. » HacS. Cyrillus. Narrant eadem Origenes’, 
Gregorius Nyssenus ?, Basilius *, et alii post eos. 
Haud tamen dubium est de his intellexisse Hiero- 
nymum, dumait* : « Alii Zachariam patrem Joannis 
intelligi volunt : ex quibusdam apocryphorum 
somniis approbantes , quod propterea occisus sit, 
quia Salvatoris preedicaverit adventum : hoc quiade 
Scripturis non babet auctorilatem , eadem facilitate 
contemnitur, qua probatur. » Hiec ille , in eam sen- 
tentiam magis inclinans, ut Zacharias ille , quem 
Dominus, exprobrans Judweis, interfectum dicit* inter 
templum et altare , non fuerit pater Joannis de quo 
agimus, sed ille potius qui a Joas rege inter tem- 
plum et altare in Regum historia ° occisus dicitur : 
quem tamen Joiade fuisse filium, eadem divina 
Scriptura testatur : quamvis , quod citat, in Evan- 
gelio Nazarenorum pro filio Barachive filium Joiadie 
scriptum esse dicat; ex quo etiam Epiphanius * eum- 
dem Joannis patrem Joiada genitum esse tradit, qui 
et Zachariam prophetam Barachia natum scribit *. 
Certe si fides preestanda est Hippolyto martyri, au- 
ctori gravissimo *, ejus testimonio exploratum ha- 
betur, Zachariam Joannis parentem filium fuisse 
Barachie sacerdotis. 

54. De patre Joannis Christum Dominum esse 
locutum, illa etiam ratio persuadet, quod dicens *° : 
«Ut veniat super eos omnis sanguis justus, qui 
effusus est super terram, a sanguine Abel justi us- 
que ad sanguinem Zacharie filii Barachie, » volue- 
rit primum et novissimum justum occisum signifi- 
care, omnesque simul his duobus extremis includere. 
Nam si de Zacharia filio Joiade, qui a Joas rege 
occisus est, intelligere voluisset ; quae subest ratio 
diversitatis, ul sanguis justus, qui post illum usque 
ad Christi tempora effusus est, non esset (quod 
minalur) super illos venturus ? Nec satisfacit bis illa 
responsio, qua dicitur, quod Scriptura tantum 
explicat petitionem vindicte in Abel et Zacharia. In 
Abel, cum dicitur : « Vox sanguinis fratris tui 
clamat ad me de terra ; » et in Zacharia, cum nar- 
rat eum morientem dixisse : « Videat Dominus, et 
requirat. » Quasi etsi reliqui justi ultionem non 
expetierint, non sint conferte divine Scripture 
testimoniis et exemplis, quod Dominus vindicat san- 
guinem servorum suorum, et vindictam tribuit in 
hostes eorum. Certe sicut sanguis Abel, ila et 
omnium justorum sanguinem a Deo vindictam 
exposcere, ostenditur in Apocalypsi ''. An non et 

Machabei fratres, cum ab Antiocho cruciarentur, 
futuram in illum Dei ultionem sunt comminali? cum 
dixerint' : « Dominus Deus aspiciet veritatem, etc. » 
Cxterum quod ad verilatem histori pertinet , 
non dicti tantum auctores Petrus, Origenes, Basilius, 
Gregorius, et Cyrillus, Zachariam Joannis patrem 
occisum tradunt inter templum et altare, licet de 
causa necis non .eque conveniant, sed id ipsum 
testatur Epiphanius sic * dicens : « Hunc Herodes 
ille tyrannus juxta aram domumque Dei occidit, 
effususque est sanguis ejus in vestibulo templi. 

55. Sed quod ad effusum sanguinem spectat , 
Hieronymus simplicitati credentium potius tribuens, 
quam histori veritati, eque rejicit quod dicebatur 
de saxis templi indelibili nota conspersis sanguine 
Zachariz, hec habens®* : « Simpliciores fratres inter 
ruinas templi et altaris, sive in portarum exitibus 
qui Siloam ducunt, rubra saxa monstrantes, Zacha- 
rie sanguine putant esse polluta. Non condemna- 
mus errorem, qui de odio Judworum, et fidei pie- 
tate descendit. » Heec ille. Sed certe non erat de ea 
re vulgi recens rumor ; quandoquidem Tertullia- 
nus ' qui tot seculis pracessit Hieronymum, in Scor- 
piaco hee testata reliquit his verbis : « Zacharias 
intra altare et edem trucidatur, perennes cruoris 
sui maculas silicibus adsignans. » Hac Tertullianus. 
Memini me aliquando incidisse in antiquum codi- 
cem scriptum bibliothece Vaticane, de Peregrina- 
tione ad loca sancta, in quo eadem de Zachariie 
sanguine lapidibus templi indelebili nota inharente 
certa fide consignata erant. Sed missis his, de Za- 
chariz Joannis parentis nece ilata Christi tempore, 
ac de ultione in interfectores secuta, Valentinianus * 
imp. etiam in epistola quam scripsit ad episcopos 
Asie, his verbis breviter meminisse videtur : « Ne 
in ea, que testamenti Christi sunt, damna incurra- 
tis, id quod in Zacharie sanguine eveniebat ; nam 
funesti illi, perinde ac pestifer demon, qui cadis 
illius socius erat, mortis supplicio traditi, adve- 
niente celitus Rege nostro Jesu Christo, disrupti 
perierunt. » Hee ibi : que quidem ad priorem Za- 
chariam, de quo diximus, nullo modo aptari posse 
videntur. 

56. Quin insuper Gnostici etiam heretici tem- 
poribus apostolorum propiores, de Zacharia Joannis 
patre, quod occisus fuerit in templo, pro constanti 
affirmarunt; verum causam necis ejus ridiculam 
pretexerunt, quam recitat ac refellit S. Epiphanius ° 
dum contra illos scribit in Panario. Quod vero su- 
perius auctore Petro Alexandrino diximus causam 
necis Zacharie fuisse, quod filium suum Joannem, 
qui querebatur ut occideretur, prodere noluisset, 
illumque una cum matre Elizabeth fuga lapsum ce- 
lasset. Quod ad Joannem pertinet, Nicephorus’ cum 
agit de Herodis infanticidio, tradit his verbis : « Sal- 
vator quidem, ita ut dictum est, in Agypto exula- 

bat : filius autem Zacharie Joannes, in cujus nati- 
vitate patris vox soluta est, cum primum ab illo 
Joannis nomen in tabula fuisset exaratum , alterum 
cum dimidio annum agebat, et una cum matre Eli-' 
zabeth in spelunca quadam ad regionem montanam 
salvus conservabatur, fortasse Herodis sanguinariam 
effugiens manum ; atque inde in solitariis locis 
libenter versari solitus, angeloque duce usus, in 
remotiores silvarum recessus secessit, etc. » Hacte- 
nus de his ille : eadem Cedrenus', qui addit, Eli- 
zabeth post dies quadraginta in eadem spelunca 
diem obiisse , Joannis vero curam ab angelo esse 
susceptam. Sed licet hac tam antiqua ab eo sine 
certo auctore ferantur ; tamen quod ait de suscepta 
cura ab angelo, haud adeo impossibile videri debet, 
si quis mente recolat, Ismaeli a matre projecto an- 
gelum ? adstitisse. Hae satis de Zacharie nece, et 
Joannis latebris.Sed non pratermittamus, adhuce de 
alio Zacharia Josephum * agere, qui ipsum et in 
medio templo a factione Zelotum temporibus Vespa- 
siani Augusti interemptum affirmat, hominem cum 
primis illustrem, probum ac divitem, quem Baruch 

filium fuisse testatur. Jam reliqua prosequamur. 
57. Galileorum secta — Hoc ipso anno, quo 
Christus est natus atque descriptus censu Quirini , 
ejusdem descriptionis occasione Judas Galileus, in- 
dignum ratus et contra leges patrias, Judéos alieni- 
genis tributum pendere, populum ad defectionem 
sollicitavit, Causam autem erroris in Josepho *, qui 
hac post annum nonum, nimirum post Archelaume 
regno exactum recenset, jam superius diximus, dum 
de annis Herodis regis exactam pervestigationem 
instituimus ; ut non sit opus eadem secundo repetere. 
Meminit ejus defectionis Gamaliel in eo Judaorum 
conventu, in quo causam dicere jussi sunt Apostoli ; 
aitque postalia®: « Ante hos dies extilit Theodas, di- 
cens se esse aliquem; cui consensit numerus viro- 
rum circiter quadringentorum, qui occisus est; et 
omnes, qui credebant ei, dissipatisunt, et redacti ad 
nihilum. Post hune extitit Judas Galilwus in diebus 
professionis, et avertit populum post se : et ipse periit 
et omnes quotquot consenserunt ei, dispersi sunt. » 
Hac Gamaliel apud Lucam : que hoc ipso anno conti- 
gisse, ea quae superius diximus, dum de annis regni 
Herodis fusius disseruimus, facile monstrant. Verum 
si in his que ad tempus spectant, Josephum* consu- 
las, non tantum (quod diximus) Quirini censum, 
et Jude defectionem novem post annos a Christo 
nato contigisse affirmare invenies; sed quod magis 
mireris, contra Gamalielis asserlionem, primum 
extitisse Judam, inde post longum tempus Theodam 
seduxisse populum, testari. Sed quod omnia excedit 
ac pro monstro habendum est, longe post dictum 
concilium Judzorum, ubi Gamaliel ea dixit, Theo- 
dam vixisse, eaque molitum esse tradit, nimirum 
sub Cuspio Fado Juda procuratore, qui a Claudio 
imper. una cum Longino Syria preside eidem pro- 
* Cedrenus in compend. hist. — 2 Genes. xx1.— ? Joseph. de bel. 

vinci legatus est; cum alioqui prefatum conci- 
lium sub Tiberio imp. fuisse coactum, certum sit, 
prout suo loco facile inferius demonstrabimus. 
Quonam igitur pacto potuit Gamaliel in senatu re- 
tulisse, que non facta essent? 

58. Sed antequam de Juda Galileo agamus, 
que de Theoda, qui Judam precessit, idem Jose- 
phus’ scribat, in medium afferamus : « Fado, 
inquit, procuratore apud Judzam, prestigiator qui- 
dam nomine Theodas persuasit magne vulgi mul- 
titudini, ut assumptis suis facultatibus sequerentur 
se ad Jordanem fluvium : Prophetam enim se 
jactabat, promiltens se verbo scissurum fluvium, et 
facilem prebiturum transitum ; talique promissione 
permultos seduxit. At Fadus effecit, ut nihil lucri 
facerent ex sua insipientia, immissis in eos turmis 
equitum,; qui ex improviso irruentes, ex his multos 
interemerunt, multos vivos ceperunt, et in his ip- 
sum Theodam, cujus caput abscissum reportarunt 
Hierosolymam. » Hactenus Josephus. Post Theodam 
vero, Judam Galilwum, de quo est sermo, populum 
ad defectionem permovisse, Gamalielis attestatione 
cognovimus. ; 

59. De hoe acturi, in primis videamus quo- 
modo hic sibi ex divina lege compararit auctoritatem, 
Judzos non debere pendere tributum alienigenis ; 
an ea nimirum ex causa, quod scriptum esset in 
Deuteronomio 2: » Non erit vectigal pendens ex 
filiis Israel ; » que in Vulgata editione desiderantur, 
sed apud Septuaginta interpretes eadem verba legun- 
tur : ex quibus Tertullianus * citat dictum locum, 
necnon ex eodem auctore Hieronymus * scribens 
ad Damasum. « Vel motus ille, quod scrip'um 
esset > : Dominum Deum tuum timebis, et illi soli 
servies ; » ea ratione Deum tantum, Dominum, et 
non Herodem, vel Cesarem, esse dicendum, Judas 
Galilzeus in populo predicaret; avertere eum stu- 
dens, ne censu Cesaris describeretur, quo se illi 
esse subditos declararent. Cujus denique rei tune 
geste seriem describit Josephus * his verbis 
« Extitit quidam Judas Gaulanites, ortus ex oppido 
Gamala, qui adjuncto sibi phariseeo Sadoch, sollici- 
tavit ad defectionem populos : censum nihil aliud 
esse quam manifestam servitutis professionem di- 
ctitans, et universam gentem ad tuendam libertatem 
adhortans. Fore enim ut, re bene gesta, fortunis suis 
fruantur feliciter, et: confirmati in earum posses- 
sione, laudem quoque sibi parent fortitudinis; nec 
sperandum auxilium celestis numinis, nisi quoque 
ipsi suis rebus consulant. Accipiuntur hec pronis 
vulgi auribus, ita ut accenderentur ad audendum 
aliquid : atque ita dici vix potest, quantum hi viri 
totam gentem conturbaverint, dum omnia miscent 
cedibus et latrociniis, promiscuisque nullo vel ami- 
corum vel inimicorum respectu predationibus, ct 
insignium virorum cedibus, pretextu quidem pro- 

pugnande libertatis publice, revera privatorum 
lucrorum studio. Itaque conficientibus se mutuo 
civibus, et furiosissima contentione certantibus, ne 
externus quidem hostis cessabat interim : ac ne 
extrema quidem fames forte superveniens potuit 
eos compescere, quo minus sevirent expugnandis 
oppidis; donec eo malum progressum est, ut hos- 
tilis flamma Dei templum invaderet. » Sed hee 
postea. Idem inferius * : « Hicetera cum Phariseis 
consentiunt, nisi quod constantissimo libertatis 
amore flagrant, credentes solum Deum Dominum 
habendum ac Principem, facilius vel exquisitissima 
penarum genera laturi una cum cognatis suis ac 
carissimis, quam mortalem aliquem appellaturi 
Dominum : quod quia multis sepe spectatum scio, 
plura de hoc non libet dicere. » Hactenus Josephus 
de origine Galileorum ex Juda Galila@o : quem esse 
diversum a Simone, de quo alibi idem * agit, suo 
loco dicemus. 

60. Ceterum etsi Gamaliel (ut vidimus) testetur 
et heresis auctorem periisse, et omnes quotquot 
consenserunt ei; tamen eadem heresis dimanavit 
ad posteros : siquidem Jude filii*, Jacobus et Si- 
meon, sub Claudio crucis supplicium subiere, ea- 
dem, ut putatur, ex causa. Invaluisse eamdem se- 
ctam in Agypto apud Judzos qui eam regionem 
incolebant, idem auctor * testatur : qui et de his 
que post cladem Hierosolymitanam illis acciderint, 
instituens narrationem , hec inter alia de Galileis : 
« Omni enim genere tormentorum et vexatione 
corporum in eos excogitata, ob hoc solummodo , 
ut Caesarem dominum faterentur, nemo cessit, ne- 
que dicere velle visus est; sed omnes illa necessi- 
tate validiorem sententiam conservavere : tanquam 
brutis corporibus, nonanimis etiam cruciatus ignem- 
que susciperent. Maxime vero puerorum ‘tas mira- 
culo spectantium fuit; nec enim vel eorum quis- 
quam commotus est, ut dominum Cesarem no- 
minaret : usque adeo corporum infirmitatem vis 
audaciz superabat. » Hactenus de his ille. 

61. Hac igitur ratione credimus permotum He- 
rodem, ut compulerit Judeos sibi ac suis posteris 
regnum jurare. Sed quia hee facta sunt trigesimo 
primo anno regni ejus, fusius dicenda loco suo in 
presentia relinguimus. Hujus vero secte homines 
fuisse illos quorum Lucas * meminit, quod Pilatus 
miscuit eorum. sanguinem cum sacrificiis eorum, 
tradunt Greci auctores OEcumenius *, et Anastasius 
Nicenus’, qui addit etiam hos statuisse, non esse 
pro Romano imperatore vel aliis ethnicis offeren- 
dum Deo sacrificium. Hujus vero heresis occasione, 
quod vigeret temporibus Christi Domini nostri, ac 
etiam, Apostolorum; accidit, ut quoniam tam ipse 
Christus, quam Apostoli Galilei essent, in suspicio- 
nem adducti sint, ne eadem sentirent cum Galileis : 
eo enim nomine sectatores ejus heresis dicebantur. 

Quamobrem (ut observat Hieronymus ') Pharisei 
volentes experiri (quod ait Matthzus *) accesserunt 
ad Jesum, tentantes eum, rogantesque num liceret 
censum dari Cesari, necne ? Quibus Dominus pru- 
denter cauteque respondens, ait: « Reddite que 
sunt Czasaris Cesari, et qua sunt Dei Deo. » Sicut 
diversa licet ralione * alias, ne scandalum inferret, 
jubet Petrum piscari, et ex statere in piscis ore in- 
vento, mandat eidem pro utroque pendere tribu- 


‘ Hier. in epist. ad Tit. c. 1m. —? Matt. xx11. —* Ibid. xv. 


tum. Eadem denique consideratione et Paulus (ut 
idem testatur Hieronymus '\ spe adversus Galileo- 
rum dogma jaculatur sententias : ut cum dicit? : 
« Omnis anima potestatibus sublimioribus subdita. 
sit. » Et scribens ad Titum *: « Admone, » inquit, 
«illos principibus et potestatibus subditos esse ; » 
vel cum item Romanos instituit, dicens * : « Reddite 
omnibus debita : cui tributum, tributum : cui vec- 
tigal, vectigal; » et his similia. 

1. Judei jurant. — Secundum agente annum 
Redemptore nostro Domino Jesu Christo, coss. Cor- 
nelio Lentulo et L. Calpurnio Pisone cum Hero- 
des ‘in regno ageret annum trigesimum primum, 
Judeos juramento adegit, sibi ac posteris subditos ac 
fideles fore : quando (ut habetur apud Philonem?”) : 
« Hebrei tandem fessi, ultro ipsi ac ejus posteris re- 
gnum obtulerunt, jurantes in fide ipsius ac postero- 
rumsese permansuros. » Hecauctor; qui mox subdit : 
«Regnavit hic primus Herodes tyrannico principatu 
annistrigintaunousque ad presens tempus, legitimo 
vero sex.» Quaautemi ratione Judi distinguerent 
principatum Herodis legitimum ab illegitimo (de- 
trahunt his enim qui res Judaicas minus callent) 
dictum est superius, cum de infanticidio actum est. 
His autem apud Philonem conscriptis Josephus * ad- 
stipulatur, dum agens de Herode, quomodo in Pha- 
riseos jurare renuentes ultus sit, hee ait: « Hi 
Phariseei vocantur, genus hominum astutum et 
arrogans, et interdum regibus quoque infestum, 
ut eos jam aperte impugnare non vereantur. Nam 
cum tota gens Judeorum fidem suam jurejurando 
obligasset Herodi regi, et Caeesari; hi soli non jura- 


‘ Dio lib. xxxv. hist. Rom. — 2 Philo lib. 2. de Tem —‘* Joseph. 

verunt, excedentes sex millium numerum : quibus 
hoc nomine a rege mulctatis, Pheroree Herodis regis 
fratris uxor pro eis mulctam persolvit ; cui reponentes 
gratiam , quoniam credebantur futura prescire ex 
Dei colloquiis, preedicebant decretum esse Deo, re- 
gnum ablatum ab Herode et ejus progenie, ttans- 
ferre in ipsam et maritum Pheroram, ac communes 
liberos. Sed hoc quoque regi per Salomen innotuit, 
et quod aulicorum quosdam sollicitarent atque cor- 
rumperent : qua in culpa Phariseorum aliquot de- 
prehensos interfecit, » etc. Hac de nece Phariseeorum 
jurare denegantium scribit Josephus. 

2. De Salome ejusdem. — Quod vero pertinet 
ad Salomen Herodis sororem, cujus non hic tantum 
meminit Josephus, sed et eam supers{item post fratris 
obitum dicit, aperte his contradicit Eusebius‘, et 
dictus auctor, qui Philo ? de Temporibus inscribitur, 
qui eam anno trigesimo sui regni una cum viro de 
tribu Juda neci traditam esse testatur. Verum Jose- 
phus sibi ipsi inconstans esse reperitur, dum quam 
sororem Herodis dicit, eamdem, cum agit de ejus 
obitu (nisi scribenti vel typographo vitio et errori 
tribuatur) uxorem * ejus appellat. 

1. Successio consulum — Anno Christi tertio C. 
Cesar et L. Amilius Paulus consulatum gesserunt. 
Ita Fasti consulares Onuphrii, quos nos sequentes, 
sero licet, errasse cum ipso sensimus ex Dione; qui 
hoc anno non Caium consulem, sed Augustum deci- 
mum quartum ponit una cum eodem Paulo Aimilio 
collega; idemque Dio testatur, petitum quidem fuisse 


aCaio consulatum, sed ab Augusto negatum, quod ei 
non liceret per etatem, nec mores suffragarentur. 
Hec itaque cum adeo constent ex accuratissimo histo- 
rico Dione, evanescit objectio illa ex dicto consulatu 
Caii male asserto adversus ea que dicta a nobis sunt in 
Apparatu, Cyrinum sive Quirinum Syrie prefectura 
successisse Caio, quasi errantes dixerimus, Caio de- 

functo Quirinum ante natum Christum in prafe- 
ctura Syriz successisse, quem constaretadhuc Christi 
anno tertio fuisse superstitem, et consulatum cum 
P. Aimilio collega gessisse. Ceeterum qui hee ob- 
jecit haud de Quirini prefecture tempore meum 
assecutus est institulum. Quod illud fuit, ut multi- 
plici ratione, atque auctoritate ex Josepho Judo 
petita, eumdem ipsum adeo delirantem de tempore 
ejusdem prefecture Quirini, quam non ante annum 
a Christo nato decimum sextum ponit, exaclo jam a 
regno Archelao, sub Tiberio imperatore , contra ip- 
sam evangelicam veritatem, erroris multipliciter 
redarguerem, demonstrans testificatione Taciti , 
Quirini preefecturam in Syria tempore Herodis se- 
nioris non semel tantum, sed iterum contigisse : ex 
quo, ut dixi, idem Josephus manifesti redarguere- 
tur erroris, dum videlicet ostendi priorem ejus in 
Syria prefecturam post ejusdem Quirini consula- 
tum, posteriorem vero tunc contigisse, cum Caio in 
Syriam proficiscenti datus est ab Augusto rector, cui 
et successit post mortem; adeo ut tum Caio vivente 
et post ejus obitum eamdem provinciam Syria Qui- 
rinus administrasse reperiatur. Sicque contra Jo- 

sephi deliria certo appareret, sub Augusto impera- 
tore, vivente Herode seniores reperiri duplicem, imo 
triplicem Quirini in Syria prefecturam , primam 
post consulatum ipsius, que exemplo aliorum po- 
tuerit esse prolixior, secundam cum Caio , ipsi in- 
herente rectore, et tertiam post ejus mortem , cum 
eam solus administravit. Hac autem, cum ex eodem 
auctore ad Josephum arguendum monstravimus, 
nequaquam diximus descriptionem illam famo- 
sam sub Qnirino factam, contigisse post obitum 
Caii, ut sic potuissem jure coargui ex falso asserto 
dicto ejus consulatu hoc tertio Christi anno, quo nec 
Caius, (ut dictum est) ponendus est consul, sed Au- 
gustus decimum quartum. 

2. Sequenti anno Vinucius Nepos et Alfinius 
Varus consulatum gesserunt : quibus, sicut et ca- 
teris inferius positis, licet nihil dignum reperiatur 
quod Ecclesiasticis inseratur Annalibus : tamen ut 
in serie temporis cujusque anni ratio habeatur ; ne- 
cessario prout in Fastis adscripti habentur, suis 
locis per singulos annos describendos eos esse puta- 
vimus. 


P. ANTONIL PAGL CRITICA, 

CAESARIS CARDINALIS BARONII. 


Anno periodi Greco-Romane 5404. — Jesu Christi 1. secundum Baronium 3. — Periodi Alexandrina 5504. — Incarnationis secundum Alexan- 
drinos 4. — Periodi Antiochene 5404. — Incarnationis secundum Antiochenos 2. — Periodi Constantinopolitane 5510. — Incarnationis 
secundum Constantinopolitanos 2. — Periodi Juliane 4714. — Juliano 46. — Urbis condite 754. — Augusti imp. 45. — Olympiadis 195. 
Anno 1. 


1. Consules. — Ad num. 4, coss.. Caius Cesar, 
et L. Amilius Paulus. An Caius Cesar Augusti fi- 
lius, vel ipse Augustus XIV consul hoc anno pro- 
cesserit, ad nostra usque tempora in controyersiam 
vocatum. Baronius in Additionibus in calce tomi x, 
et in posterioribus editionibus ad annum Christi 3, 
reprehendit Onuphrium, qui prafatos consules pro- 
posuit: « Ita, inquit, Fasti consulares Onuphrii, 
quem nos sequentes, sero licet, errasse cum ipso 
sensimus ex Dione, qui hoc anno non Caium consu- 
lem, sed Augustum XIV, ponit cum Paulo Aimilio 
collega. Subjungit Baronius, petitum quidem fuisse 
a Caio consulatum, sed ab Augusto negatum. » At 
ab Onuphrio hac in re non peceatum; cum Caium 
Cesarem hoc anno consulem processisse, et deci- 


mumquartum Augusti consulatum commentitium 
esse, fam certum, quam quod in Fastis certissimum. 
Quare Baronius quod recte scripserat, perperam re- 


‘tractavit, a quo ideo Spondanus hac in re merito 


discessit. Emin. enim cardinalis Norisius in dis- 
sert. 11 de Cenotaphiis Pisanis , cap, 13, Augustum 
tredecim tantum consulatus gessisse, invictis argu- 
mentis demonstrat. Difficultas itaque solum esse po- 
test de Dionis mente, quem alii Catum Cesarem, 
alii Augastum consulem profiteri volunt. Norisius 
laudatus ait: « In Indice consulari Dionis, qui 
lib. 55 prefigitur, legimus :.0. Kaicne Avyouares Ta .d. 
C. Cesar Augustus XIV. Muretus in nolis ad lib. 1. 
Tacili ait in codice Dionis scriptum fuisse, Tr. Avyou- 
orov tos, Caius Augusti filius. Et Nylandrum Dionis 

interpretem corrupto textu auctoris pro Caio Au- 
gustum consulem XIV perperam posuisse, At falso 
id vitio interpreti datur ; nam in vetustissimo codice 
Mediceo ad D. Laurentii in Pluteo LXX legitur : 
T. Katoxp Avyoveres Ta SS. » Quam Mureti conjecturam in 
Dissertatione Hypatica etiam amplexus sum. Cum 
dionem in eum errorem lapsum esse mihi persua- 
dere non possem, petii a Cangio V. C. quo nullus 
plura MSS. greca tractavit, an aliqua hujus scripto- 
ris MSS. extarent; qui cum me docuisset, haberi 
unum integrum in bibliotheca regia preter duo 
ejusdem auctoris fragmenta etiam MSS. ad eam- 
dem statim me confero, invenioque librum 55, in 
cujus indice hic consulatus memoratur in duobus 
illis fragmentis desiderari; in illo vero qui ad li- 
brum sexagesimum inclusive perducitur, corrupte 
a librario exaratum fuisse, ita tamen ut ex loco, li- 
cet corrupto, mens Dionis certo erui posset. Aquas 
Sextias Parisiis redux hujus difficultatis solvende 
rursus cupido incessit, eamque ob rem Nicolaum 
Toinardum virum in lingua greca_ exercitatissi- 
mum, mihique amicissimum , rogavi ut ea verba 
transcribere, et omnes Dionis codices impressos, 
quos reperire posset, percurrere vellet, ut mihi 
constare posset, an Dionis editores manuscripta a 
regio diversa secuti essent, in iisque diversas le- 
ctiones invenissent. Respondit is, Parisiis alia hujus 
auctoris non inveniri, misilque prefatum locum 
mox ame recitandum, et que ex editionibus tam 
Roberti Stephani, quam Henrici Stephani filii de- 
scripsit, subdens se alias Dionis ediliones videre non 
potuisse. Hoc subsidio adjutus mihi manifeste inno- 
tuit Dionem quidem hujus anni consules exacte 
proposuisse, sed amanuensem MS. regii locum ejus 
depravasse, ac dein illius interpretes, dum ejus er- 
rorem corrigere tenlarunt, auxisse. In MS. regio 
legitur : y. Kaicxs abyevorcs rv vi. Quae verba descripsit 
Robertus Stephanus in editione greca Dionis, quam 
juxta regii hujus MS. exemplar anno millesimo 
quingentesimo quadragesimo octavo Divione in lu- 
cem emisit, nisi quod post vocabulum z, punctum 
apposuit, quod in MS. non habetur, quodque om- 
nino tollendum, et loco, ai-svores, legendum: adycsoren : 
ita ut sensus sit, Caius Cesar Auqusti filius, uti 
recte scripserat Dio. Observandum enim, in MS. vo- 
cabulum +» nullo aecentu notari, quod cum prace- 
denti conjungi debere manifeste indicat. In notis 
Robertus Stephanus ait: «Paulo ante legitur : ziycv070; 
taeB. et 7 ty. Snares hic igitur legendum puto, 7 .d. 
loco harum litterarum, = y. » Hinc apparet, quanta 
fide Robertus Stephanus MS. regium secutus fuerit; 
sed exaltera parte quam infeliciter Jocum illum cor- 
rexerit; quem cum hactenus alii Dionis editores imi- 
tati fuerint, nulla Dionis editio graco-latina prodiit, 
in qua eadem textus ejus corruptio non habeatur. 
Nam Guillelmus Xylander, cum hujus scriptoris 
versionem suscepisset, in textum latinum pravam 
correctionem Roberti Stephani inseruit. Mihi eam 
quidem videre non licuit, sed id colligere est ex 
editione greco-latina, que anno millesimo quin- 


gentesimo nonagesimo secundo ab Henrico Ste- 
phano curata, in qua nulle note habentur, sed 
pag. 627 legitur : 1. Kiwoxp Adyoueres 7a d- id est, C. Ca- 
sar Augustus XIV, ubi ex =o vi fecit 7 3. Cum cor- - 
rigendum veniret Atyavores tov, legendumque, Asyiereu, 
sua emendationis seu verius corruptionis lectore 
non monito; qua in re Roberti patris optimam et 
spectatissimam fidem haud imitatus est. 

2. A Dione recte editi. — Guillelmo Xylandro 
anno millesimo quingentesimo septuagesimo sexto 
demortuo, ut testatur Thuanus libro tx, Joannes 
Leunclavius anno millesimo quingentesimo nona- 
gesimo secundo editionem Xylandri revisit, et cor- 
ruptum Dionis textum in eamdem etiam inseruit ; 
tandemque anno millesimo sexcentesimo sexto Han- 
novie in lucem data amplior editio Dionis cum 
notis omnium scriptorum ad ejus opera, et pag. 964 
inter Xylandri notas hee recitatur : « r. Kaioxp A¥yeu- 
ores zed ur. Legendum utique [Roberto etiam annuente] 
zo 0, id est, XIV. Nec me fugit, Suetonium Augusti 
tredecim tantum consulatus numerare, totidemque 
etiam Tacitum, qui Augustum numero suorim con- 
sulatuum. Valerium Corvinum, et C. Marium simul 
eequasse , libro primum scripsit. Verumtamen quia 
tredecim Augusti consulatus diserte sunt ab au- 
ctore nostro jam ante recitati, quatuordecim utique 
legendum est; idque etiam apud Cassiodorum. Cur 
eum Tacitus et Suetonius omiserunt, facilius puto 
intelligeremus, si Dionis ea de re verba haberemus: 
nunc id conjicere tamen possumus, non gestum 
fortassis eum ab Augusto, sed omnino eum aut re- 
pudiatum, aut statim alii traditum, sicut et alias fe- 
cerat. [llud magis mirum cur alii hunc totum an- 
num omiserint, cum eum Cassiodorus habeat, eum- 
demque quem Dio collegam Augusto XIV consuli 
assignet L. Paulum. Nobis is annus pretereundus 
nullo modo visus est. Idque tanto minus quod infra, 
lib. sexagesimo, quem annum Dio octingentesimum 
Urbis condita habet, is apud alios peccrx dicitur. 
Unde patet, uno anno nostram alias precedere ra- 
tionem, ut ibi quoque dicemus. » Sed preter id 
quod scribit Xylander, presentem scilicet annum, 
qui Urbis condite est pcciiv, pretermittendum non 
fuisse, caeteree ejus conjecture vane futilesque. Ex 
illis enim que in medium adduximus, liquet Dio- 
nem Catum Cesarem, non vero Cesarem Auqu- 
stum consulem edidisse : ex scriptorem manuscripti 
regii, quo usi sunt omnes Dionis editores (Floren- 
finum quippe bac in parte etiam corruptum ab illis 
non visum) male consulatum illum descripsisse : 
Robertum Stephanum in notis manuscripti regii 
depravationem auxisse : tandemque ceteros operum 
Dionis curatores pravam ejus emendationem contra 
critice regulas pro Dionis textu obtrusisse. Auctor 
Chronici Alexandrini pag. 463, consulatus quatuor- 
decim Augusto assignat, et postea pag. 483, Publium 
Cesarem , et Paulum hujus anni consules exhibet. 
Muretus in notis ad Tacitum lib. 1, cap. 9, ait Xy- 
landrum, cum in textu legisset, Pr. Adycioreu tubs, id est, 
Caius Augusti filius, nisi quod librarius leviter er- 

rayerat, et pro Avyzieres scripserat, Avyvortereu Cesarem 
Augustum vertisse, et de suo addidisse XIV.Sed tam 
hee conjectura, quam Chronici Alexandrini error 
ex dictis corruunt. Que omnia Toinardi VY. C. dili- 
gentie magis quam mee attribuas velim. Certe non 
minor adhibenda fuit, ne nobilissima era, qualis 
est Christiana, a consulatu depravato exordium su- 
meret. His scriptis Romam ad amicum scripsi, ut 
videret an in bibliotheca Vaticana extaret aliquod 
MS. historiz Dionis, et quibus verbis hujus anni 
consulatus exprimeretur; qui rescripsit in codice 
MS. Dionis n. 993, illum ita descriptum esse : Kaiezg 
abyovares ToD wt. A’ Anuthios 2” ur. TAVILS, qui locus ut in 
aliis Dionis MSS. depravatus. Sed vox u.seu ix; id est 
filius, librarii errorem manifeste indicat, ostendit- 
que legendum esse duycierey txts, id est filius Augusti, 
NON Vero aixex070; 703 ; cum Voces he minime inter se 
-_ cohereant. Pretermisit etiam librarius litteram 4. 
id est Cazus. 

3. Lra Christiana ah hoc consulatu inchoanda. 
— Porro xram Christianam a presenti consulatu 
auspicandam esse, jam in Apparatu diximus, et 
cerlissimis argumentis sparsim in hoc opere exhi- 
bendis monstrabitur. Id vel solus usus cyclorum 
solis, lune, et indictionis extra dubium ponit. Si 
enim vy. g. annus Christi millesimus sexcentesimus 
octogesimus sextus, in quo versamur, indictione 
nona notetur, quod nullus inficias ibit, primum il- 
lorum anpnorum indictione quarta insignitum fuisse 
necesse est; cum si primus Christi annus indictione 
quarta non signaretur, nona hoc anno in cursu 
esse non posset. Preterea idem Christi annus 1686 
cyclo lune XV, solis item XV, preditus est, ut 
infer omnes convenit. Quare primus illorum anno- 
rum cyclo lune II, solis X, munitus fuisset, si cy- 
clorum doctrina tunc innotuisset. Scaliger, qui pri- 
mus cyclorum chronologos docuit, primus etiam 
fuit, qui animadvertit Baronium e#ram Christianam 
biennio antevertisse, eoque pacto eamdem usque ad 
Diocletiani tempora depravatam reprasentasse. Non 
defuere, qui Cardinalem doctissimum, de universa 
Ecclesia optime meritum, scriplis defenderent , 
eumque Annalium Ecclesiasticorum initium recte 
consignasse ostendere conati fuerint. Sed eos oleum 
et operam perdidisse, 2ramque Christianam a con- 
sulatu Caii Cesaris, et L. Aimilii Pauli inchoandam 
esse, unus omnium erudiforum chronologorum 
sine ulla varietate nunc sensus est, quorum senten- 
tie ipsemet Baronius subscriberet, si adhuc in vivis 
esset; cum ea certissimis demonstrationibus innita- 
tur, et puerilia sint quecumque adversus illam ob- 
jecta. Excusatione tamen dignus Baronius, cujus 
#iate cyclorum usus ignotus erat, quique frequen- 
tatus non fuit, nisi postyuam potiorem nobilissimi 
sui operis partem absolvit. 

4. Expeditio Caii Cesaris adversus Parthos. — 
Dionysius Exiguus, qui sexto Ecclesia seculo e2ram 
Christianam, que in Oriente jam ab aliquot seculis 
usurpabatur, publicavit, Christum sub hujus anni 
consulibus et conceptum et natum tradidit, eram- 

que Incarnalionis, non vero a Nativitate adbibuit. 
Post aliquot secula era Christiana a Christi natali 
inceepta, quod tunc placuit in precedentem consu- 
latum rejicere. Ex quo factum, ut ea varia sortita sit 
initia, ut suo loco diximus. Christi aulem nativitatem 
in hunc annum incidisse, quod voluit Dionysius, 
prorsus incredibile. Nam preterquam quod Herodes 
jam mortuus erat, Christus in mundum venit, dum 
altissima pax in eo vigeret; et tamen per hee tem- 
pora bellum in variis imperii Romani partibus ge-_ 
stum. Velleius lib. 2 scribit, Tiberium. V. kal. Ju- 
lias Elio Cato et Sentio Saturnino consulibus, 
anno nempe Christi 1v, ab Augusto adoplatum, 
quem, inquit, « protinus in Germaniam misit; ubi 
ante triennium sub Marco Vinicio, avo tuo, claris- 
simo viro, immensum exarserat bellum.» Hoe ita- 
que anno immensum in Germania bellum erupit, 
quod cum per triennium protractum fuisset, Tibe- 
rius ad illud profligandum anno Christi quarto le- 
gatus fuit. Quod si quis velit, triennium illud ab 
anno tantum Christi sequenti putandum esse, non 
inde tamen sequetur, imperium hoc anno tranquil- 
lum fuisse; certum enim est Caium Cesarem con- 
sulatum in Syria iniisse, eamque dignitatem inter 
arma gessisse, ut nos docet ejus Cenotaphium, quod 
Pisis extat, quodque Card. Norisius insigni opere 
explicat, in quo legitur : Post. ConsuLatum. QUEM. 
Utrera. Finis. Extremas. Poputt. Romani. BELLuM. 
GERENS. FELicITeER. PereceratT. Hoc itaque anno 
Caius bellum in hostili gessit, et adversus Parthos 
pugnavit. Eum Roma hoc anno abfuisse docet fra- 
gmentum epistole Augusti ad Caium, quod Gellius 
lib. 15, cap. 7, recitat : « Ave, mi Cai, meus ocellus 
jucundissimus, quem semper medius fidins desi- 
dero, cum a me abes, sed precipue diebus talibus, 
qualis est hodiernus, oculi mei requirunt meum 
Caium, quem, ubicumque hoc die fuisti, spero le- 
tum et valentem celebrasse quartum ac sexagesimum 
natalem meum. Nam, ut vides, K.vs+%. commu- 


nem seniorum omnium tertium et sexagesimum 


evasimus. » Natus est Augustus IX kal. Octobris, 
Antonio et Cicerone coss., anno Urbis 691, ex Suc- 
tonio , cap. 5. Quare anno Urbis 754 currenti , nempe 
die 23 Septembris, exacto anno 63 climacterico, 
sexagesimum quartum auspicatus eas ad Caium fi- 
lium litteras dedit, cum hic procul in Oriente bello 
Parthico distineretur. 

5. Expeditio Caii Cesaris adversus Arabes. — 
Expeditionem Parthicam Arabica precessit, ut ob- 
servavit erudilissimus Card. Norisius in Cenotaphiis 
Pisanis dissert. u, cap. 12. Plinius pluribus in lo- 
cis expedilionis Caii Cesaris in Arabiam mentionem 
facit, quam tamen omisit Baronius, aliique qui de 
Caii in Orientem navigatione sermonem institue- 
runt. Plinius itaque lib. 6, cap. 27, ait Dionysium 
geographum ab Augusto in Orientem premissum, 
«quem, inquit, ad commentanda omnia in Orien- 
tem premisit Divus Augustus, ituro in Armeniam 
ad Parthicas Arabicasque res majore filio, » nempe 
Caio Cwsare. Hunc, vel certe eos, qui erant in ejus 

comitatu, profectos ad Arabicum sinum Plinius in- 
dicat lib. 2, cap. 67, ubi de eodem sinu loquens, in- 
quit : «In quo, res gerente C. Cesare Augusti filio, 
signa navium ex Hispaniensibus naufragiis feruntur 
agnita. » Eo usque per totius Africa gyrum disje- 
ctarum navium fragmenta Oceani furor ejecerat. Ex 
Arabia in Ayyptum Caium rediisse auctor est Oro- 
sius, lib. 7, cap. 3. « Caium nepotem suum Cesar 
Augustus ad ordinandas Agypti Syrizeque provin- 
cias misit, qui preteriens ab Aigypto fines Palestine 
apud Hierosolymam in templo Dei tune sancto et 
celebri adorare contempsit, sicut Suetonius Tran- 
quillus refert. » Caium vero per Palestinam in Sy- 
riam iter fecisse testatur Suetonius in Augusto, 
cap. 93. « Caium nepotem, quod Judwam preterve- 

hens, apud Hierosolymam non supplicasset, collau- 
davit. » Augustus enim peregrinas c#remonias 
contemptui habuit. Orosius dicit Augustum, quod 
Caium Hierosolymitani templi cultum omittentem 
laudasset, anno imperii quadragesimo octavo a Deo 
punitum, Roma tam dira fame vexata, ut Augustus 
lanistarum familias, omnesque peregrinos , servo- 
rumque maximas copias Urbe pelli jusserit. Hee ta- 
men fames, quam describit Dio lib. 55, contigit 
anno Urbis pccitx, post sexennium ab adyentu Caii 
Cesaris in Judeam, ipso, ejusque fratre Lucio ex- 
stinclis. Plura card. Norisius de utraque Caii expedi- 
tione loco laudato, ubi et plurium scriptorum ana- 
chronismos de expeditione Caii in Orientem refellit. 


Anno periodi Greco-Romane 5495. — Olymp. 195. an. 2. — Urbis condita 755. — Jesu Christi 2. secundum Baronium 4. 
— Augusti imp. 46. 


4. Consules. — Ad num. 4, coss. P. Vinicius, et 
P. Alfenus. Baronius Vinucium nepotem, et Alfi- 
nium Varum consules proponit, minus observans 
Onuphrii characterem seu methodum in Fastis de- 
scribendis, et vocem nepos, que originem con- 
sulum ab avis indicat, pro ecorumdem consulum 
cognominibus accipiens, ut notat card. Norisius in 
epistola consulari, ubi yaria nepotum cognomina 
addita in Fastis, consulibus ipsis fictitia esse de- 
monstrat, et tantum ostendere cujus avi, puta Caiz, 
Cnet, Quinti, iidem nepotes fuerint. 

9. Lucti Cesaris obitus, et Tiberiti Romam redi- 
tus. — Lucius Cesar Caii Cesaris frater Hispanias 
petens Massilie decessit, ait Vellcius lib. 2, cap. 102. 
Que mors hoc anno contigit : Suetonius enim in 
Augusto cap. 65 inquit : « Caium et Lucium in 
duodeviginti mensium spatio amisit ambos. » Quare 
cum Caius die vigesima prima februarii anni «re 
Christiane quarti e vivis excesserit, ut infra videbi- 
mus, Lucius currenti anno ante mensem octobrem 
obiit; preesertim cum in ejus Cenotaphio a card. No- 
risio doctissimis disscrtationibus illustrato dicatur, 
die decima nona septembris, cum Augustus dicere- 
tur Tripuntci&® Porestatis xxv, currenti anno ccepte, 
annuas inferias Lucio Cesari decretas fuisse. Tiberius 
Lucium privignum anno etatis vicesimo sublatum 
lyrico carmine deflevit, teste Suetonio in Tiberio 


cap. 20, sed fictis lacrymis, cum emulo imperii 
cui inhiabat exstincto, altero tantum gradu a su- 
premo rei romane fastigio distaret. Ante Lucii et 
Caii Cesarum mortem Tiberius hoc anno Rhodo 
Romam redierat, ut tradit Velleius cap. 103. « Ante 
utriusque horum obitum, patre tuo Publio Vinicio 
consule, Tiberius Nero reversus Rhodo incredibili 
letitia patriam repleverat. » Vinicius autem cur- 
renti anno consulatum suscepit. Idem habet Tacitus, 
qui in fine lib. 6 de Tiberio scribit : « Dein Rhodo 
egressus, vacuos Principis penates duodecim annis 
mox rei Romane arbitrium tribus ferme ac viginli 
oblinuit. » Tiberius die 19 Augusti anni Christi xtv , 
imperare ccepit; a quo anno si per annos duodecim 
retrocedamus, quibus Rome Rhodo reyersus vixit, 
perveniemus ad currentem Christi annum. Postquam 
Romam advenit, data virili toga filio Druso, «e 
Pompeiana domo in hortos Mecenatianos transmi- 
gravil, ac omnium negotiorum publicorum expers, 
totum se ad quietem contulit, » inquit Suetonius in 
Tiberio cap. 15, qui jam cap. 13 scripserat : « Per- 
mittente ergo Caio revocatus est; verum sub condi- 
tione ne quam partem curamve Reipublice attinge- 
ret. Rediit octavo post secessum anno. » Velleius 
cap. 99. ait: eum «septem annos Rhodi moratum, » 
quia ejus secessum anno uno tardius, quam Dio et 
Suetonius, consignavit, ut suo loco dixi. 

Quinto autem Christi anno creati sunt consules Alius Lamia et M. Servilius Geminus. 


Qh. 

Anno periodi Graeco-Roman 5496. — Olymp. 195. an. 3. — Urb. cond. 756. — Jesu Christi 3. secundum Baronium 5. 


— Augusti imp. 47. 


1. Consules. — Ad num. 4, coss. L. Alius 
Lamia, et M. Servilius. 

Ita recte Baronius ex Dionis Indice. In priori 
hujus tomi editione, innixus numismate mihi a Cla- 


rissimo Toinardo communicato, scripseram Cnetum 
Sentium Saturninum hoc tempore Syrie prefuisse, 
sed postea numisma illud confictum esse, idem vir 


: doctissimus mihi asseruit. 

Nero ab Augusto adoptatur. — Sequenti 
postmodum anno, Sex. Atlio Cato et C. Sentio Sa- 
turnino consulibus, Christus sextum etatis suc 

agebat annum : quo (ut auctor est Velleius) Tibe- 
rius Nero ab Augusto adoptatur, cui in imperio 
successil. 


~ 


Anno periodi Greco-Roman 5497. — Olymp. 193. an. 4. — Urb. cond. 757. — Jesu Christi 4. secundum Baronium §. 


— Augusti imp. 48. 


1. Consules. — Ad num. 4, coss. Ser. Avlius 
Catus, et C. Sentius Saturninus. 

De utroque accurate agit card. Norisius in Ce- 
notaphiis Pisanis dissert. u1, cap. 9, ubi ostendit 
Henschenium in diatriba preliminari ad mensem 
Aprilem perperam edidisse Caium Sentium Saturni- 
num cum nota numerali, et Baronium memorize 
lapsu scripsisse, Quinctilium Varum amplissima 
consulatus dignitate secundo auctum, primum cum 
collega Vespillo , secundo cum Ailio Cato, ubi 
Quinctilii Vari nomen calamo decidit, cum Sentium 
Saturninum scribere vellet. Nam Sentius Saturninus 
consul fuit anno Urbis pccxxxv, collega Vespillone, 
ut ex Fastis liquet. Sed is Saturninus diversus ab eo 
qui presenti anno nomen dedit : prior enim Cnedus 
Sentius Saturninus vocatus; qui vero hoc anno 
consul fuit, Caius Sentius Saturninus appellatus est. 

2. Obitus Cait Cesaris. — Caius Cesar Augusti 
filius Armeniam cum exercitu ingressus, dum Aréa- 
geram obsidet, a Prefecto per insidias vulneratur, 
et in Italiam revertens in Lycia moritur, « cum 
ante annum ferme Lucius Cesar frater ejus Massilia 
decessisset, » inquit Velleius cap. 103. Contigit ille 
obitus A. D. 1x. k. Mart. ut legitur in Caii Cenota- 
phio , quod Pisis extat , a Norisio card. eruditis dis- 
sertationibus explicato, Sex. Auto. Cato. C. Sentio, 
SATURNINO. cos. ul ibidem legitur. Mortuus itaque 
Caius Cesar sub currentis anni consulibus, dieque 
nona kalendas Martias, quod Baronium aliosque vi- 
ros eruditissimos, qui Cenotaphium illud non vide- 


rant, fugit. Ex Caii Cesaris obitu recte consignato 
liquet quantum deceptus fuerit Baronius, dum mor- 
tem Herodis cum anno Christi octavo, ut ipse nu- 
merat, conjunxit. Certum enim Herodem aliquot 
annos ante Caium Cesarem periisse. 

3. Adoptio Tiberit. — Caio Cesare mortuo, Au- 
gustus V kalendas Julias, ut scribit Velleius cap. 103, 
Tiberium adoptavit, eique tribunitiam potestatem 
ad annos decem dedit. Quod et Dio lib. 53, quoad 
tribunitiam potestatem testatur. Suetonius tamen in 
‘Tiberio cap. 16, ait Tiberio datam rursus potesta- 
tem tribunitiam 72 gwinguiennium. Quare Dio et 
Velleius quod diversis annis contigit, uno tenore 
recitant. « Adoptatus eodem die etiam Marcus » 
Agrippa, inquit Velleius cap. 104, « coactus prius 
ipse (nempe Tiberius) Germanicum fratris sui filiam 
adoptare, » inquit Suetonius in Tiberio cap. 15, Ubi 
observabis tribunitiam potestatem Augustum Tibe- 
rio concessisse, eodem , quo ipse obtinuerat, die V 
nempe kalendas Julias. « Protinus in Germaniam 
misit Tiberium Augustus, ubi ante triennium im- 
mensum exarserat bellum, » ut ait Velleius cap. 104. 
Numeravit itaque hoc anno Tiberius sextum tribu- 
nitiz potestatis annum; percussusque hic nummus 
aureus a Mediobarbo in numismatis Impp. relatus : 
Ti. Casar August F. Cos. 11. Tr. P. vi. in postica, 
Aveur. Pont. Ive. ui. Antea enim per annos quin- 
que eamdem tribunitiam potestatem gesserat, et 
imperator iterum vocatus fuerat, ut numismata de- 
monstrant. 

Ultio divina in Herodem. — Septimo vero anno 
Lucius Valerius Messala et Cornelius Cinna consules 
creati sunt. Sedenim quoniam qui brevi summa 
enumerati sunt anni usque ad Herodis obitum, nul- 
la re memorabili, que ad rerum ecclesiasticarum 
statum pertineat (ut dictum est) sunt insignes : inci- 
piemus hoc anno, quo contigit, de Herodis insanabili 
morbo agere ; ac sequenti de ejusdem interitu mi- 
serando. In eas enim calamitates virum alioqui feli- 
cissimum divina ullione ob persecutionem in Chri- 
stum excitatam, et immanem ejus sevitiam, quam in 
infantes Bethlehemiticos exercuit, incidisse , om- 
nium ecclesiasticorum est sententia, id in primis 
Eusebio ' testante, qui sic ait: « Verum deinceps post 
necatos infantes, que merces crudele Herodis facinus 
contra Christum et pueros ejus equales admissum 
subsecuta sit ; et quo pacto statim post, nulla ne mi- 
nima quidem dilatione interposita, divina ultio il- 


1 Euseb. hist. Eccl. lib. 1. c. 8. 


CHRISTI .ANNUS 7. 


lum, dum adhuc in vita manebat, exagitaverit, et 
quasi preemia rerum ei post discessum e vita obven- 
turarum evidenter ostenderit, opere pretium est in- 
telligere. Qua autem ratione prosperum et florentem 
regni sui statum, quo se tum frui putabat, domesti- 
cis calamitatibus, quarum ali ex aliis orte sunt, 
ipse obscurarit, dum uxorem (al. sororem), et liberos, 
dumque reliquos quibuscum propter propinquitatem 
generis et amoris conjunctionem maxima ei interces- 
sit ne cessitudo, nefaria cede afficeret : in preesentia 
commode explicare non possumns ; presertim cum 
istarum rerum argumentum omnem illam crude- 
litatem, que a poetis in tragcediis describi solet, 
longe superet. Quod quidem si quis scire desiderat, 
legat Josephi historiam, qui idem uberrime plenissi- 
meque persequitur. » Hee Eusebius ; qui ejusdem 
Herodis interitum ex eodem Josepho mutuatus , 
compendio describit. Sed nos gratius fore existima- 
mus, si ex verbis ejusdem auctoris eadem descri- 
bamus, sed anno sequenti, quo facta sunt. 


Anno periodi Graeco-Romane 


1. Consules. — Ad num. 1. Coss. L. Valerius 
Messalla Volusus, et Cnr. Cornelius Cinna Magnus. 

2. Victoria Germanice Tiberii. — Tiberius, qui 
anno precedenti ad bellum Germanicum conficien- 
dum missus fuerat, et ob victorias imp. III. dictus 
fuerat , estiva usque in Decembrem perduxit; ait 
enim Velleius cap. 105. « Anni ejus estiva usque in 


5498. — Olymp. 196. an. 1. — Urb. cond. 758. — Jesu Christi 5. secundum Baronium 7. — Augusti imp. 49. 


Decembrem mensem perducta immanis emolumen- 
tum fecere victoria ; » additque eum in Urbem re- 
diisse. Hoc vero anno veris initio rediit in Germa- 
niam, inquit Velleius. « Perlustrata armis tota Ger- 
mania est. Victe gentes pene nominibus incognile ; » 
tum Tiberius « eadem, qua priore anno, festina- 
tione Urbem » petiit, inquit Velleius cap. 407. 


JESU 


1. Herodis etas, interitus et mores. — Anno 
igitur Domini octavo, M. Aimilio Lepido et L. Ar- 
runtio Nepote consulibus, Herodes moritur regni 
sui trigesimo septimo inchoato, prope tempus pas- 
chale, cum annum etatis ageret sexagesimum sep- 
timum, ut ex Josepho! colligitur, dum ait, ipsum 
jam egisse annuin etatis quintum decimum, cum 
pater ejus Antipatera C. Julio Cesare Judie pro- 

* Joseph. ant. lib. xiv. c. 45. in fine et 46, et 17. 

curator est institutus, Fusio Caleno et Vatinio consu- 
libus. Unde ne sibi ipsi auctor contrarius penitus 
esse videatur ; quod indefinite dicitipsum ad annum 
septuagesimum sue etatis appropinquasse, ad ea 
que de etate ejus superius dixerat, est accommo- 
dandum. At quoniam alii, iidemque diversi, in alia 
atque diversa tempora Herodis obitum referunt, ne 
nos temere contra aliorum sententias hoc ipso anno 
Herodem ab kumanis desiisse affirmare videamur, 

consule que de annis ejus regni exactissima dili- 
gentia pervesligata sunt superius, cum de tempore 
nati Christi Dominiegimus, quibus et demonstratum 
est, anno ejusdem regis vigesimo nono Jesum Re- 
demptorem natum, ac post inde Herodem octo annis 
supervixisse, atque usque ad consulatum presentis 
anni fuisse superstitem. 

2. Sed age modo que de portentoso illius morbo, 
qui obitum pracessit, Josephus suis scriptis memorie 
mandavit, ejusdem verbis hic enarremus; simulque 
de his in quibus vacillet fides auctoris , admonea- 
mus: « Interea, » inquit ', « legati instructi_ man- 
dalisac lilleris Romam properant, nimirum utinno- 
tescat Augusto Antipatri filii detecta proditio in 
patrem, quem veneno comparato necare paraverat, 
cujus causa ille convictus asservaretur in. carcere. 
Interea morbo rex correptus, testamentum condidit, 
-successionem regni relinquens natorum minimo, 
exasperatus in Archelaum et Philippum calumniis 
Antipatri ; Ceesarique legavit mille talenta, et uxori 
Juliz liberisque ejus, amicis, atque libertis talenta 
quingenta. Suis quoque filiis distribuit pecunias, et 
agros, ac reditus, similiter etiam nepotibus. Salo- 
mes etiam ratio est habita, quam propter perpetuam 
et inconcussam benevolentiam ditavit egregie. Des- 
perata deinde salute, quod jam ad septuagesimum 
wtatis annum accederet, mirum in modum efferatus 
est, ire impatiens, et amarulentus in rebus omni- 
bus: in causa erat opinio contemptus, quodque 
existimaret gentem letari suis infortuniis : quam 
opinionem confirmavit quorumdam apud, populum 
gratiosorum seditio mota ex causa tali. » 

3. «Judas Sariphei filius, et Matthias Margalothi, 
doctissimi erant Judxorum, et interpretes patrie 
legis prestantissimi, ob idque cari populo, quod 
juventutem disciplinis instituerent : totis enim die- 
bus eis dabant operam quotquot cupiebant in vir- 
tute proficere. Hi postquam cognoverunt morbum 
regis esse incurabilem, concitaverunt juventutem, 
ut sublatis operibus que rex preter patriam consue- 
tudinem fecerat, propugnatores pietatis se osten- 
derent, debitum inde expectantes premium. Nam 
hance esse regi causam cum calamitatum domestica- 
rum, tum postremo presentis morbi , videlicet quod 
contemptis legibus, multa novare ausus sit: nam 
hac parte multis in rebus pietatem regis hi doctores 
desiderabant. Inter cetera supra majorem portam 
templi dedicaverat donum pretiosum, aquilam au- 
ream magni ponderis : cum lex nostros homines 
vetet imagines statuere, aut consecrare animantium 
effigies. Quamobrem hi doctores auctores erant dis- 
cipulis, ut aquilam illam detraherent. Et si enim 
res videatur non carere periculo, tamen etiam 
jucunde vite preponendum esse honestum obitum, 
si contemnatur propter tuendas leges patrias ; quan- 
doquidem sempiterna fama nullo sxeculo passura sit 
gloriam eorum intermori, et alioquin ignavos juxta 
ac fortes eumdem manere interitum ; proinde recte 

facturos virtutis cultores, si ex communi necessitate 
honorem sibi decerperent, et cum hoc solatio de 
presenti vila recederent; magnum enim levamen 
esse honestis conatibus immori, et periculi non con- 
temnendum premium laudem transmissam ad 
nepotes ac pogteros, cujus in partem tota cognatio 
tam viri quam femine veniant : quo quid esse possit 
optabilius ? » 

4, «Hac exhortatione accensis juvenibus, rumor 
supervenit extinctum regem nuntians, et propensos 
jam ad facinus perpulit. Itaque claro meridie ascen- 
dentes, detractam aquilam conciderunt securibus, 
inspectante congregata in templum multitudine. 
Quod ut renuntiatum cognovit dux regius, majorem 
aliquam conspirationem metuens, occurrit eo cum 
valida suorum manu, cohibiturus demolitores 
aquile : et irruens in vulgus rude et imparatum ac 
conglobatum temere, facile reliquis disjectis et 
cedentibus , circiter quadraginta juvenes resistere 
ausos comprehendit, cumque his auctores facinoris 
Judam et Matthiam, turpe putantes cedere ; omnes- 
que ad regem perduxit. Quo rogante, quo freti ausi 
sint sacratam imaginem demere ; aiunt, et delibe- 
rasse id multo antea, et deliberatum executos, ut 
fortes viros decuit. Nam et honori divino, inquiunt, 
succurrimus, et legem, cujus discipuli sumus, vin- 
dicavimus. Nec est quod mireris, si tuis decretis 
leges preponimus, quas nobis Moyses auctore et 
doctore Deo pertulit: nec recusamus mortem ac 
supplicium quodcumque nobis intuleris, conscii nos 
non maleficii, sed pietatis causa hee perpeti. Hac 
illi, non minore animo quam verbis preferentes 
fortitudinem, eque tum ad constanter patiendum 
alacres, aque antea ad fortiter agendum fuerant. » 

5. «Eos rex vinctos misit Hiericunthem : moxque 
accitis Judeorum primoribus, in concionem eorum 
lectica ob imbecillitatem delatus, coepit comme- 
morare labores suos exhaustos pro republica, 
tum instauratum templum impendiis ingentibus, 
quale opus per ducentos viginti quinque annos 
nemo Assamoneorum regum ad honorem Dei va- 
luisset perficere; nec extructum id tantum a se, 
verum etiam ornatum volivismuneribusac donariis 
templo dignissimis, et ob hac facta sperasse se vel 
post obitum sempiternam et memoriam et gloriam. 
Nunc, proh nefas, vivo etiam ac superstiti, pro 
heneficiis reponi injuriam, et medio die, inspe- 
ctante multitudine, sua dona sacrata violari ac de- 
trahi ; que injuria licet in ipsum intentata, re 
tamen vera ad Deum magis pertineat, cujus sacra 
compilata sunt. Tum honoratiores quique, veriti 
crudelitatem ejus, ne forte efferatus in se quoque 
gravius animadverteret, negaverunt hee facta ex 
ipsorum sententia ; viderique sibi admissam rem 
dignam supplicio. Ille in ceteros mitior, Matthia 
pontifici adimit sacerdotium, quasi non alieno ab 
hoc consilio ; eique successorem dedit fratrem uxo- 
ris sue Joazarum. Hujus Matthie pontificatu accidit 
eliam alium pontificem ad unam diem substitui, 
qua Judei populariter jejunium celebrant : nam 

Matthias ea nocte qua precedebat diem jejunii, 
visus est sibi per somnum cum uxore congredi; et 
cum ob eam causam rem divinam facere non esset 
idoneus, Josephus Ellemi filius adjutor vicarius 
propter cognationem ei datus est. Caterum Herodes 
post mulctatum Matthiam. sacerdotio, alterum 
Matthiam seditionis auctorem ejusque socios vivos 
exussit, in quam noctem etiam defectus lune in- 
cidit. » 

6. Hee de horum supplicio Josephus, cujus 
causa est opinatus Herodem crudeli morbo esse 
vexatum, omnia illius adscribens crudelitati, quod 
hos viros ob insigne factum tam crudeli morte mul- 
ctasset. Sed dicat auctor, quonam pacto morbus He- 
rodis huic culpe tribui possit, qui jam ante, quam 
heec accidissent, ut ipse ait, eum vexare inceperat? 
Verius illud, quod et ceteri existimarunt, Herodis 
plagas divinitus inflictas, non in alterius criminis 
quam infanticidii culpam rejiciendas. Rursum, 
quantum adhuce conjectura assequi licet, facile ad- 
ducimur, ut opinemur hos populi doctores, quod 
scientia omnes facile antecellerent, ex illorum nu- 
mero fuisse, quorum Herodes rogavit sententiam 
(ut habet Evangelista ') ubi Christus nasceretur : 
et quantumvis verba certa ex Scripturis sanctis de- 
prompta respondissent; ipsi nihilominus, licet ex 
his aliisque permultis de adventu Messi certiores 
redditi essent, illum requirere, et, ut par erat, vene- 
rari pretermiserunt; non sine suspicione adhuc 
juxta illud evangelicum dictum ? : «Qui non est me- 
cum, contra me est; et qui non colligit mecum, 
dispergit, » in obscurando adyventu Christi eamdem 
cum Herode funem traxisse, atque eam ob causam 
meritas poenas dedisse. Certe angeli loquentis ad 
Joseph testimonio constat, non unum tantum Hero- 
dem, sed et alios ( forte hos ipsos) Christi interitum 
procurasse, cumait: « Defuncti sunt enim qui quie- 
rebant animam pueri. » Sed jam de morbo Herodis : 
ex Josepho cetera prosequamur. 

7. « Regi vero, inquit *, morbus factus est gra- 
vior, poenam impietatis exigente numine. Lento 
enim calore torrebatur, qui non tam externo tactu 
deprehenderetur, quam intus popularetur viscera ; 
aderat et vehemens voracitas, cui necesse esset con- 
tinuo cibos suggerere, simulque vexabatur intesti- 
norum exulceratione et colicis passionibus ; pedes 
tumebant phlegmate humido et pellicido, similiter- 
que inguina; ipsa quoque verenda putrefacta sca- 
tebant vermiculis, accedente foeda nec minus mole- 
sta tentigine, non sine fcetore gravissimo: super 
hec omnia nervorum contractione laborabat, et dif- 
ficultate anhelitus. Quamobrem constans erat inter 
viros divinos et fatidicos opinio, Regem tot modis 
lese pietatis Deo poenas expendere. Qui tametsi gra- 
vius affligeretur, quam ut videretur posse morbo 
perferendo sufficere, tamen evasurum se sperabat, 
accersendis medicis intentus, et medicamentis con- 
quirendis undique. Profectus eliam ultra Jordanem 

fluvium, calidis aquis se fovebat apud Callirrhoen, 
que preter vim medicam potu quoque jucunde 
sunt, He aque in Jacum bituminis feracem effluunt: 
ibi de medicorum consilio immissus fovendus in 
refertum oleo solium, visus est illis jam agere ani- 
mam. Quare exorta comploratione familiarium 
excitatus, et ad se reversus, nullamque amplius sa- 
lutis spem superesse intelligens, donativum militi- 
bus quinquagenas drachmas jussit distribui ; magna 
denique liberalitate usus in duces atque amicos, 
rursus Hiericunthem reversus est; ubi atra bile 
pregravante, eo immanitatis prolapsus est, ut faci- 
nus animo conciperet longe atrocissimum. 

8. «Nam cum e tota ditione nobiliores Judio- 
rum ad eum convenissent, evocati minaci edicto, 
peenam capitis intentante non parentibus, infensus 
ex equo sive sontibus sive innoxiis, universos con- 
clusit in circo; accita deinde Salome sorore, marito- 
que ejus Alexa, ait instare sibi terminum vite suc- 
cumbenti tantis doloribus: quod quidem ferendum 
esse, quando juxta.communem mortalium sortem 
accidat. Illud permolestum esse, si carendum sit ex- 
tremo honore luctus, qui debeatur regibus; non 
enim ignotam sibi Judeorum mentem esse, quod 
optatam suam mortem letis accepturi sint animis, 
quandoyuidem vela viventis non abstinuissent con- 
tumelia; sed illorum esse officii, levamen aliquod 
presentis hujus doloris decernere: nam si assen- 
sum consilio suo prebeant, fore funus longe quam 
aliorum regum honoratius, et manibus suis gratius, 
omnibus per totam ditionem non ficte lugentibus. 
Ergo quamprimum vyiderint se exhalasse animam, 
debere eos clausam circo nobilium multitudinem 
cingere militibus, ignorantibus etiam tum suum 
obitum, non prius vulgandum, quam mandatum 
execuli sint; jubere deinde, ut circumactos una 
omnes jaculis configerent. Quibus hoc modo cesis, 
duplicem se eis habiturum gratiam, vel quod man- 
datorum fuerint memores, vel quod obiftum suum 
publico luctu honoraverint. Hac ille cum lacrymis 
lamentabundus cognatos per mutuam fidem et be- 
nevolentiam perque omnia sacra obtestabatur, ne se 
extremo hoe honore fraudatum vellent: eis contra 
pollicentibus daturos se operam, ut cuncta juxta 
ejus mandatum fierent; » et paulo post. 

9. « Dum hee mandata cognatis dat, superve- 
nerunt a Roma littere a lJegatis missis ad Cesa- 
rem, quarum suynma erat: Acmen ab irato Cesare 
occisam esse » (paraverat hec venenum propinan- 
dum Herodi) « propter locatam Antipatro operam ; 
ipsumque Antipatrum relinqui arbitrio et regis et 
patris, sive in exilium vellet eum pellere, sive capite. 
plectere. His auditis, Herodes paululum recreatus 
est, voluptate nuntii poene Acmes, et permisse sibi 
potestatis libere statuendi de filio. Mox  repetitus 
gravi dolore; cibi tamen avidus, malum simul et 
cultellum poposcit; solebat enim et antea per se 
paulatim incidendo comedere ; tune vero circumspi- 
ciebat, ferire se ipsum cupiens, perpetrassetque 
facinus, ni Achiabus nepos ictum preveniens, cla- 

more sublato, cohibuisset ejus dexteram ; moxque 
denuo luctus cum trepidatione ac tumultu occupa- 
vit palatium quasi rege jam agente animam. 
Quem strepitum ubi persensit Antipater, ratus pa- 
trem vere vitam finisse, spem concepit fore, ut so- 
lutus vinculis sine difficultate regnum acciperet ; 
ceepitque cum custode carceris de missione agere, 
multa et in presens et in futurum post acquisitam 
potestatem pollicens. Ille vero adeo non paruit, ut 
mox conatus ejus regi renuntiaret, ulque sollicita- 
tus ab eo sit ostentato premio. 

10. « Tum Herodes, qui jam ante male affectus 
erat erga filium, postquam audivit custodem carce- 
ris, exclamans pre indignatione, et caput sibimet 
verberans, quamvis morti proximus, erexit se in 
cubitum, jussitque unum e satellitio sine mora eum 
occidere, et corpus obscuro funere condi in castello 
Hyrcanio. Deinde' mutata voluntate, mutavit etiam 
testamentum: Antipam enim, quem prioribus tabu- 
lis regni successorem destinaverat, Galilee simul 
ac Pere tetrarcham constituit : regnum vero Ar- 
chelao largitus ; Trachoniticam, Gaulaniticam, Bata- 
neam, et Paneada regiones tetrarchie nomine assi- 
gnavit Philippo filio, germano fratri Archelai: 
Jamniam autem, Azotam, et Phasaelida Salome so- 
rori sue tribuit, et argenti signati quingenta millia. 
Habita est ceterorum cognatorum ratio, abundeque 
prospectum singulis leganda pecunia, et reditibus 
annuis. Cesari quoque legavit argenti signati cen- 
ties centena millia, preterque sua vasa tam aurea 
quam argentea, magnumque vestis pretiose nume- 
rum: Julie autem Cesaris uxori et quibusdam 
amici$ quinquagies centena millia. Hisita ordinatis, 
quinta die postquam Antipatrum filium occidit, vita 
functus est. » Hactenus Josephus de Herodis obitu: 
prosequitur cetera de missione nobilium in circo 
inclusorum, deque funere ejus sumptuosissime per 
Archelaum regni heredem curato: que qui scire 
cupit, eumdem auctorem consulat. Contigit vero 
Herodis obitus hoc anno prope tempus paschale, ut 
ex his que de Archelao idem qui proxime auctor 
inferius tradit, facile percipi potest. 

11. Verum quod ad ceteros Herodis mores spe- 
ctat, preeter incomparabilem hominis immanis sevi- 
tiam, constat, hee testantibus ac perorantibus Judzis 
insenatu Romano 2, eumdem fuisse moribus turpis- 
simum, ut qui ex libidine effrenata virgines constu- 
praret, et thoros alicni conjugii sepius vi adhibita 
violaret ac foedaret. Nullum denique tam magnum 
scelus et immane facinus reperiri potuit, ad quod 
ille vel illecebris voluptatis vel impetu furoris ac 
crudelitatis non impelleretur. Cujus rei cum pleni 
sint omnes libri, plena antiquorum monumenta, 
plena denique omnia; alio nos, utres ipsa postulat , 
transeamus. 

42. Archelai regnum. — Archelaus autem, cu- 
rato funere patris, etsi ex ejus testamento regni 
heres fuisset institutus, tamen a regis nomine absti- 

nuit '; quod non tam a patris, quam ab Augusti im- 
peratoris arbitrio id penderet: ceterum cuncta que 
patris erant, in ipsius potestate fuerunt, illique pa- 
rebat exercilus; a quo quantumvis sepe rex accla- 
maretur, regem se dici non tulit, donee constaret 
de imperatoris animo. Interim ? compluribus sedi- 
tiosorum exposcentibus de nece doctorum ac juve- 
num occasione dejecte atque concise aquile inte- 
remptorum in quosdam Herodis amicos vindictam 
Archelao detrectante , et blandis verbis eos placare 
studente ; illi majori ira perciti, templum adeuntes, 
ibi ceteram multitudinem ad rebellionem sollicita- 
runt (erat prope infinitus numerus, cunctis ad sa- 
crum celebrandum pascha Hierosolymam undique 
confluentibus). Saxis insuper ferientes, complures 
occiderunt cohortalium militum, qui ad eos com- 
pescendos miissi erant ab Archelao; a quo immisso 
in eos equitatu, ad tria millia virorum c#sa sunt 
ipsis diebus paschalibus. Post hac Archelaus pro 
stabilimento regni et firmandis patris tabulis testa- 
menti, Romam ad Augustum adnavigavit. Profectus 
et Herodes Antipas tetrarcha Galilee , ut contra 
Archelaum ageret, et sibi ex prioribus tabulis de- 
bitum regnum , quod posteriores esse invalidas di- 
ceret, ab Augusto impetraret. Verum re in senatu 
pertractata, placuit Augusto ex ullimis tabulis, quas 
firmas ratasque esse voluit, Archelaum regem insti- 
tutum regnare. Sicque hoc anno exordium regni 
auspicatus, tenuit annis novem. Hee omnia pluri- 
bus Josephus describit, qua nos summatim con- 
traximus. 

13. Jesus reducitur in Palwstinam. — Inter 
hee: « Defuncto Herode, inquit Evangelista *, ecce 
angelus Domini apparuit in somnis Joseph in 
‘Kgypto, dicens: Surge et accipe puerum et ma- 
trem ejus, et vade in terram Israel; defuncti sunt 
enim qui querebant animam pueri. Qui consur- 
gens, accepit puerum, et matrem ejus, et venit 
in terram Israel. Audiens autem quod Archelaus re- 
genaret in Judea pro Herode patre suo, timuit illo 
ire ; et admonitus in somnis, secessit in partes Gali- 
lez. Et veniens habitavit in civitate, que vocatur 
Nazareth: ut adimplerelur quod dictum est per pro- 
phetas : Quoniam Nazareus vocabilur.» Hactenus 
Evangelista. Scimus de redifu Domini ex Agypto 
diversas esse sententias : ult enim variarunt scriptores 
in supputatione annorum regni Herodis, ita etiam 
de tempore Christi reditus diversa inter se sentire 
coacti sunt; quandoquidem statim post Herodis obi- 
tum ab angelo de reversione Joseph fuisse admoni- 
tum, Evangelii-auctoritate omnes wque consentiunt. 
Quid de accessu et recessu ab Kgypto senserit Epi- 
phanius * ipse his verbis declarat: « Descendit, in- 
quit, in Hgyptum trigesimo quinto anno Herodis ; 
rediit autem ab gypto post mortem Herodis ; qua- 
propter trigesimo septimo anno principatus ipsius 
Herodis, puer erat quatuor annorum, quando Herodes 
impletis annis trigintaseptem, vitam finivit. Arche- 

laus vero novem annos regnat; in cujus regni prin- 
cipio egressus Josephus de Augypto una cum Maria 
et puero, cum audisset Archelaum regnare, secessit 
in partes Galilee, et habitavit tune in Nazareth.» Hae 
Epiphanius, qui iterum Christum in gypto bien- 
nio tantum mansisse testatur’, Nicephorus ? vero 
triennio, quinquennio alii * vel sexennio, nonnulli 
vix * anno uno: quos omnes decipi certum est: nam 
usque ad octavum Christi annum Herodem super- 
vixisse, cujus regni anno vicesimo nono inchoato 
natus est, jam satis superius demonstravimus. Euse- 
bius sexto Christi «tatis anno Herodis obitum re- 
censet, septimo autem Archelai institutionem. Porro 
uno eodemque anno et Herodem defunctum, et Ar- 
chelaum ab Augusto in regno confirmatum esse, 
jam superius vidimus. Ceterum etsi hoc anno He- 
rodes obiit, et Archelaus regnum accepit, et angelus 
de reditu Joseph admonuit: tamen quoniam tum 
Martyrologium Romanum °, tum ° cetera testantur 
contizisse Christi reditum ex AXgypto septima Ja- 
nuarii: religuum est, dicamus , id nequaquam fa- 
ctum hoc anno, sed sequentis initio ; quandoquidem 
prope paschatis celebritatem hoc anno Herodem 
efflasse animam, ac subinde Archelaum auctoritate 
Augusti coepisse regnare, cognovimus. 

14. Judai tumultuantes reprimuntur. — Dam 
ergo adhuc Rome ageret Archelaus , a Varo Syrie 
preside, inquit Josephus’, venerunt litter, defe- 
ctionem Judzorum significantes. Hi enim post dis- 
cessum Archelai cum tumultuarentur, ad eos com- 
pescendos cum Hierosolymam advenisset Varus , 
supplicio affecit auctores : reversusque Antiochiam, 
ubi presides agere consueverant , Hierosolymis 
legionem unam reliquit, ut Jadeis novandarum 
rerum facultatem preriperet; preerat illi Sabi- 
nus Judwe procurator, qui militum insolentia in 
Judzos abutens, maxime omnium dissensionis in 
populo praebuit occasionem. Cum enim advenisset 
sacra dies Pentecostes apud eos celeberrima et more 
patrio undecumque, Judei religionis ergo Hieroso- 
lymam convenirent; excitati illi ommes acervis- 
simo odio in Sabinum, partiti trifariam, inclusos 
undique Romanos oppugnare etiam parabant. Insu- 
per dum hee Hierosolymis aguntur, quod provincia 
sine rege esset, quam plurimorum studia regnum af- 
fectantium increbuere, ut Jude Ezechie filii ducto- 
ris latronum, Simonis servi Herodis, et Atrongis 
pastoris obscurissimi, qui sibi regni diadema et re- 
gium nomen usurparunt ; quorum omnium conatus, 
et damna, que tum ipsis Judzis, tum externis intu- 
lerunt, idem Josephus * pluribus tractat. Interim 
Sabinus procurator Jude, his perterritus, exemplo 
Vari presidis, quo periclitantem legionem ab inte- 
ritu eriperet, postulavit auxilium, pugnantibus in- 
terea adversus Judeeos Romanis militibus, qui et 
sacre pecunie conditorio potiti sunt, Judaeorum 

compluribus desideratis. Inde vero accessione mili- 
tum Archelai, et adventu Vari cum duabus aliis le- 
gionibus, et finitimorum regum ac tetrarcharum 
copiis, omnibus que in itinere sunt inventa ab illis 
igni ferroque absumptis, et inter alia oppida Em- 
maus igne cremato, fuge se commiserunt Judai, 
qui obsidebant legionem. Varus vero, pervestigatis 
sedilionis auctoribus, egit in crucem ea de causa 
circiter duo millia Judeorum ; insuper decem mil- 
lia iloram qui in unum confluxerant, invadens, 
non ausis illis manus conserere, sed deditionem fa- 
cienlibus , dimissis cateris, in aliquos necessarios 
Herodis regis animadvertit; sicque rebus Judeorum 
compositis, Antiochiam rediit, quando ejusdem 
Vari permissu quinquaginta legati a Judseis missi 
ad Augustum imperatorem Romam venere, quibus 
etiam presto fuere qui Rome agebant Judi, ut nu- 
merat Josephus ', plusquam octo millia. Erat om- 
nium illa petitio, ut eis liceret suis legibus vivere, 
nec amplius esse sub regibus; sed tantum Romanis 
subditi aggregarentur provincie Syria. Auditi sunt 
ab Augusto in wde Apollinis, quam magnificentis- 
sime in Palatino monte construxerat : aderat Arche- 
laus necnon et Philippus tetrarcha Herodis filius. 
Orantes primo loco in senatu Judeorum legati, 
que fuerant sub sevissimo ac impurissimo rege 
Herode passi, pro concione dixere, multaque in Ar- 
chelaum jactavere ; sed Nicolaus Damascenus orator 
adversus eos pro Herode et Archelao respondens, que 
ab illis essent dicta, confutavit. 

15. Palestine in tetrarchias divisio. — « Di- 
misso his auditis senatu, Augustus ? paucos post 
dies Archelaum non regem declarat, sed dimidia 
parte ditionis, que Herodis fuerat , ei concessa , 
tetrarcham constituit, regnum quoque pollicitus, 
cum primum se tali honore dignum redderet : 
alterum dimidium partitus est inter alios duos 


filios Herodis, Philippum et Antipam. Huic Tran- 


saimnana regio cessit cum Galilea, et ducenta talenta 
annua: Bathansa vero cum Trachonitide et Aura- 
nilis, cum parte quadam Zenodori, ut vocant, domus, 
obtigit Philippo, et centum talenta annui redditus ; 
Archelao vero Judea, et Idumea, preterque has Sa- 
maria, cui ex auctoritate Casaris tributorum quarta 
pars remissa est, eo quod ceteris tumu!tuantibus 
soli quiete manserant in officio. In Archelai ditione 
comprehendebantur urbes Stratonis turris, Sebaste, 
Joppe, et Hierosolyma; nam Gazam, Gadaram, et 
Hippon, Greecanici instituti urbes Caesar ob id sepa- 
ratas a regni terminis, Syriz contribuit. Sexcenta 
autem talenta quotannis redibant ad Archelaum. » 
Hee Josephus de partitione Judeorum regni ab Au- 
eusto facta tune temporis, cum Rome Herodis here- 
dum causa acta est in senatu. 

16. Pseudo-Alexander, filium Herodis se simu- 
lans, supplicio plectitur. — Rebus itaque in hune 
modum firmatis ac stabilitis, Archelaus, Philippus, 
et Antipas, ceterique Judeorum legati in Judaam 

reversi sunt. Horum meminit brevi compendio 
Tacitus ‘ sic dicens : « Post mortem Herodis , 
nihil expectato Cesare , Simon quidam regium 
nomen invaserat : is a Quintilio Varo obtinente 
Syriam punitus; et gentem coercitam liberi He- 
rodis tripartito rexere. » Hee ille. Post hac autem 
quidam vyultu simillimus Alexandro Herodis filio, 
qui una cum Aristobulo fratre ex sententia pre- 
sidum et Herodis patris fuerat morte mulctatus, se 
a nece clam subtractum simulans, paternum re- 
gnum ab Augusto petere non dubitavit; sed impo- 
stura detecta, pseudo-Alexander ille sententia ejus- 
dem imperatoris in ordinem remigum est redactus. 
Hac omnia cum describat Josephus * admirari libet, 
quot ludibria, que damna coactus sit subire popu- 

lus Judeorum, postquam verum legitimumque a 
Deo promissum ac datum regem, Christum ipsum 
recipere ac venerari contempsit ; quo semel spreto, . 
et in fugam adacto, non unum tantum Herodem, 
sed complures compulsus est pati fyrannos ; nec fuit 
ipsi amplius a vexatione quies aliqua, donec a Ro- 
manis funditus deletus est. Reversus autem in Ju- 
deeam Archelaus, Joazarum summum sacerdotem, 
quem Herodes abrogato Matthie suffecerat, in ordi- 
nem redegit ejusque fratrem Eleazarum nomine in 
eam dignitatem provexit: qui nec ea diu_ potitus 
est: sed et ipso sublato, Jesum Sie filium in ejus 
locum substituit.Hac omnia de successione pontifi- 
cum Judzorum Josephus cum scribat: quantum ta- 
men temporis ea quisque administratione sit functus, 
non explicat. 


Anno periodi Greco-Romane 5499. — Olymp. 196. an. 2. 


1. Consules.— Anum. 4 ad 12. Coss. M. Aimilius 
Lepidus et L. Arruntius, ex Dionis Indice. Baronius 
L. Arruntium Nepotem vocat. Sed ut anno Christi 11 
cum card. Norisio observavyimus, vox illa Nepos, 
que in Fastis Onuphrii originem consulum ab avis 
indicat, per supinam hallucinationem in fictitium 
cognomen Nepotis transiit.Quare ubi Baronius eam 
vocem pro consulum cognomine accipit, praetermit- 
tere oportet. 

2.’ Herodis obitus. — Herodis Judeorum regis 
interitus longe ante presentem annum contigit, ut 
videre est in Apparatu Chronologico, ubi de eo plu- 
ribus egimus. 

3. Archelai Principatus. — Ad num. 42 et 


seqq. Archelai Herodis Magni filii principatus longe. 


etiam ante priesentem annum inchoatus, ut in eo- 
dem Apparatu ostendimus. Sed Baronius a Josephi 
Historia recedens in plures anachronismos non po- 
tuit non Jabi. 

4. Bellum Germanicum. — Velleius, narratis 
iis, que anno antecedenti Tiberius in Germania 
gessit, ait: « Prima estate belli Messallini opus 
mandandum est memorize , » cui suffragatur Dio 


— Urb. cond. 759. — Jesu Christi 6. secundum Baronium 8. — Augusti imp. 50. 


lib. 55, qui sub currentis anni consulibus recitat 
prelia Valerii Messallini cum Batone Pannoniorum 
duce. Ait autem Dio lib. 7. licet nihil magnopere 
memorandum in Germania actum sit, tamen de 
Germanis imperatoris nomen non Augustum modo, 
sed Tiberium etiam invenisse, quod tam Augusti, 
quam ‘Tiberii numismata demonstrant, Augustus 
enim, qui huc usque in nummis dicebatur tantum 
Imp. x1v. hoc anno quo tribuniliam potestatem xxix. 
iniit, in nummis dicitur Imp. xy. Tiberius vero 
qui erat tantum Imp. i, dicitur in nummo apud 
Mediobarbum Tr. Casar Aucustt F. IMPERATOR Iv. 
Pontirex Tripunicia Porestate vil. S, C. Tribuni- 
tiam enim potestatem vii. Tiberium hoc anno 
inchoasse , ex dictis patet. Vincentibus ducibus 
Augustos imperatoris nomen mulliplicasse, idque 
Octaviani Augusti exemplo sepe indicabimus. 

5. Christi in Palestinam reditus. — Cum Chri- 
stus , defuncto Herode , a Josepho in Palestinam 
reductus fuerit, reditus ille longe ante currentem 
annum accidit. Incertum tamen quanto tempore 
Christus in Agypto manserit. 

1. Jesus Nazareth ducitur , unde Nazarenus 
nuncupari coepit. — Anno Christi nono, A. Licinio 
Nerva Siliano et Q. Cecilio Metello Silano coss., idem 
Jesus Christus Redemptor noster, cum superiori anno 


~~ 


(ut diximus) monitus ab angelo Joseph ex Agypto 
recessisset, septima Januarii in Palawstinam ' redu- 
ctus, ac in Galilaam perductus, Nazareth habitavit. 


* Malt. 11. 


JESU CHRISTI ANNUS 10. 31 


Memorabilis fuit antiquitus in Ecclesia ea dies, quae 
cum in Martyrologio ' Romano, tum in ceteris * anni- 
versaria commemoratione recolitur. « Est Nazareth, 
ubi Christus egit, inquit Hieronymus *, viculus in Ga- 
lilea juxta montem Thabor ; unde et Dominus noster 
Jesus Christus Nazarenus vocatus est: habetque ec- 
clesiam in loco quo angelus ad beatam Mariam 
evangelizaturus intravit ; sed et aliam ubi Dominus 
est nutritus. » De iisdem duabus domibus et Beda * 
meminit, cum agit de locis sanctis. Porro domus 
illa, in qua de Verbi incarnatione sanctissima Virgo 
celeste accepit nuntium, adhuc magno miraculo 
non tantum integra perseverat , sed angelorum mi- 
nisterio ab infidelium manibus vindicata, in Dalma- 
tiam primum, inde in Italiam, translata est in agrum 
Lauretanum Piceni provincie : quod perinsigne ac 
nobilissimum vetustatis monumentum totus chri- 
stianus catholicus orbis veneratur ac colit. Nec est 
quod quis de re gesta dubitet , qui memoria repetat 
illic dictum esse ab angelo, non esse impossibile 
apud Deum omne verbum. Fidei christiane esse , 
predixit Christus, ut et montes christianorum im- 
perio e loco in locum transferrentur : prestiterunt 
hoc complures sancti, et inter alios Gregorius ille 
‘Magnus * cognomento Thaumaturgus, complura 
enim id generis certa auctorum fide reperiuntur 
miracula edita: sed in his modo non immorandum. 
Qui Nazareth inviserunt, ejusdem domus situm ea- 
dem omnino mensura signatum inspexerunt ; acco- 
lis, quod factum est, fideliter attestantibus. Sed hac 
obiter: neque enim est in animo rei geste historiam 
egregie testatam hic enarrare; agemus de ea suo 
tempore, quo facta scribitur. Interim his fruere 
lector, que venerandus pater Petrus Canisius ', 
cujus laus est in Evangelio per omnes Ecclesias, non 
minus pie, quam ornate atque erudite, suo more, 
conscripsit. Sed relicta repetamus. 

2. Ex eo autem quod Dominus noster fuit in- 
cola Nazareth, juxta sermonem propheticum , Naza- 
renus est appellatus ; que etiam vox ignominie 


* Martyr. Rom. 7 Januar. — 2 Beda Usuard. Ado ead.die. — 3 Hie- 

causa inscripta est titulo crucis. Porro et angelus 
apud Marcum ', et Apostoli honoris causa Jesum 
Nazarenum dicere consueverunt ?. Quinetiam ipso . 
principio nascentis Ecclesiz,a Jesu Nazareno omnes 
item Christiani, Nazarwi dicebantur ; et ipsa Chri- 
stiana religio , secta Nazarenorum. Nam qui accusa- 
bant Paulum Judei, ut habent Acta Apostolorum ° : 
« Invenimus, dicebant, hunc hominem pestiferum, 
et concitantem seditiones omnibus Judeis in uni- 
verso orbe, et auctorem seditionis sectee Nazareno- 
rum, etc. » Perseveravit vero ejusmodi nomenclatura, 
ut Christiani dicerentur Nazarei, quousque omnes 
aque cceperunt dici christiani ; tunc etenim Naza- 
reorum nomen remansit hereticis , quorum duplex 
erat differentia: alii namque fuerunt ante Christum, 
nec Christum noverunt; alii vero, qui sic in Chri- 
stum credebant, ut tamen in observatione legalium 
Judi esse non desinerent, de quibus pluribus Epi- 
phanius +. 

3. Ad hee insuper, eo quod Dominus in pro- 
vincia Galilea habitasset, ab impiis nominatus est’ 
Galileus, et ab eo Christiani etiam Galilei sunt ap- 
pellati : eo quippe nomine insignes impietate viri 
Porphyrius et Julianus Apostata, et alii his similes 
nuncupare Christianos consueverunt. Sunt autem > 
duc Galilee in Palestina; quarum altera confinis 
est Jude, altera vero contermina Phcenicibus (sic 
eas describit Cyrillus *, quas Josephus * superiorem 
et inferiorem nominat). Prior posita in tribu Nephta- 
lim, Galilea Gentium dicta est, posterior autem In 
tribu Zabulon circa Tiberiadem, et stagnum Gene- 
zareth (ut tradit Hieronymus’) sita est : in harum 
posteriori est Nazareth, ubi Christus Dominus habi- 
tavit. Sed et de Galilaorum natura hee breviter 
Josephus *: « Sunt, inquit, pugnaces ab infantia 
Galilei, et omni tempore plurimi; neque aut for- 
mido unquam yiros, aut penuria regiones illas oc- 
cupavit, quoniam tote optime et fertiles sunt, ete.» 
Atque hee satis. 

1. Consules. — Ad num. 1. Coss. A. Licinius Nerva Silianus, et Q. Cecilius Metellus Creticus 


Silanus. 


JESU CHRISTI ANNUS 


Consules.— Qui sequitur annus habuit consules ' 


* Dio hist! Rom. lib. Ly. 


10. 


Furium Camillum et Sextum Nonium Quintilianum, 
quando Dominus Jesus Christus agebat sue etatis 
annum decimum. ; 


32 


JESU CHRISTI ANNUS 11. 


Anno periodi Greco-Romane 5501.— Olymp. 196. an 4. — Urb. cond. 761. — Jesu Christi 8. secundum Baronium 10. — Angusti imp. 52. 


4. Consules. — Ad num. 1. Coss. Furius Camil- 
lus, et Sex. Nonius Quinctilianus. 

2. Archelai exilium. — Hoe anno Archelaus 
Herodis Magni filius exilio mulctatus, ejusque bona 
fiseco adjudicata, ut anno Christi x1v Baronii ordi- 
nem sequentes explicamus. Hine sequitur Quiri- 
nium hoc tantum anno in Syriam missum esse, ut 
ibidem dicemus. 

3. Germanicus in Pannoniam missus. — Cum 


Augustus suspicaretur Tiberium bellum consullto . 


in Pannonia trahere , «Germanicum eo misit, que- 
sturam tune gerentem , » qui Dalmatas aliquot 
damnis affecit, inquit Dio lib. 55. sub hujus anni 
consulibus. 

2. Gesta in Pannonia.— Presenti anno Dalma- 
lia partim bello, partim pacificatione ad Romanos 
rediit, ut narrat Dio sub hujus anni consulibus, 
qui addit Pannonios etiam in deditionem venisse, 
cui suffragatur Velleius , cap. 114. 


JESU 


4. Augusti leges contra celibatum. — Undeci- 
mus autem consignatus est consulibus * Q. Sulpitio 
Camerino et C. Poppeo Sabino : quo anno (ut 
omittamus cetera que ab instituti nostri ratione 
abhorrent) illud consideratione dignum ducemus, 
quod cum Augustus imperator recensito equitum 
Romanorum numero, inyenisset superiorem esse 
numerum illorum qui celibes essent, quam eo- 
rum qui haberent uxorem; gravissima oratione con- 
jugium cum primis laudans, celibatum deinde ve- 
hementer exagitavit : quod scilicet Urbe ob bella 
civilia civibus Romanis exhausta, eamdem, sobolis 
foecunditate suscepta, ut olim florentissimam nu- 
mero civium cupiebat ; itaque sicut conjugium 
preemiis ac privilegiis honorari, ita et celibatum 
penis voluit notari. Porro cum talia tantaque sta- 
tuisset , non a poenis tantum calibum immunes esse 
voluit que perpetuam virginitatem servassent ; sed, 
inquit Dio *, eisdem eadem que matribus pramia 
largitus est. Oderat enim ille in primis fictum celiba- 
tum: unde pro concione in illos invectus qui simu- 
late illum colerent, exemplo Vestalium yirginum, 
eque illos esse puniendos, iisdemque suppliciis sub- 
jiciendos, si pudicitiam non servassent, est commi- 
natus. Ut ex his videas «que apud omnes virginalis 
vite maxime omnium esse habitam rationem : 
quandoquidem (quod pluribus docet Hieronymus * 
scribens contra Jovinianum) apud Grecos et barba- 
ros pariter, apud omnes tam poeticis quam historicis 

litterarum monumentis semper ante omnia reperi- 
tur virginitas commendata : jam vero Christi Dei et 
hominis admirabili conceptione ac partu nobilitata, 
atque insigniter exaltata, ad quantum fastigium cel- 
situdinis sit provecta, non est humane facultatis 
explicare. 

2. Varuse Palestina revocatur.-— Eodem anno 
(quod auctore Dione * etiam superius dictum est) 
« Quintilius Varus Syrix prases, cujus paulo ante 
facta est mentio, e Syria avocatus, eodem prafectu- 
re munere ornatus ad administrandam Germaniam 
provinciam amandatur : qui dum aspere nimis ac 
dure barbaram gentem illam tractaret, ad defectio- 
nem impulit; atque adeo cum adversus eosdem bello 
decerneret, profligatis ac cesis Romanorum copiis, 
ipse desperatione actus, sibi ipsi mortem conscivit. » 
Hec Dio, sed de morte inferius. Ceterum quod ad 
rationem temporis spectat, hallucinatum reperies* 
Josephum , qui Varum perseverasse in provincia 
Syrie usque ad successorem Quirinum, quem yult 
ili Successisse post expulsum e regno Archelaum, 
affirmat. Habifa enim ratione annorum regni He- 
rodis, quos numerat trigintaseptem a consulatu Do- 
mitii et Pollionis , necnon successoris ejus Arche- 
lai; ex ejus sententia quadriennio ante prasentem 
annum Varum e Syria recessisse, et Quirinum su- 
brogatum esse, dicere opus esset. Sed de his, aliis- 
que Syrie presidibus ea consulas, que superius a 
nobis dicta sunt, cum egimus de Quirino. 


* Dio hist. Rom. lib. Lvr. 

1. Consules. — Ad num. A. Coss. Q. Sulpicius 
Camerinus, et C. Poppeus Sabinus. 
2. Clades Variana.— Clades Variana, quam Ba- 


ronius in annum sequentem differt, ad prasentem 
spectat, ut tune explicabimus. 
3. Bellum Pannonicum finitur. — Tiberius et 

Germanicus bellum Pannonicum adversus Batonem 
hoc anno profligarunt : « Victoria nuntium attulit 
Germanicus ejusque ergo Augusto et Tiberio nomen 
imperatorium auctum ac triumphus decretus ; Ger- 
manico insignia triumphalia : His recens decretis 
adversus ex Germania allatus nuntius triumphos 
eorum impediit, » inquit Dio lib. 56, sub hujus 
anni coss., qui postea cladem Varianam refert. Ex 
quibus sequitur, Augustum , qui usque ad tribuni- 
tiam potestatem xxxm, quam hoc anno suscepit, di- 

ctus fueratimp. XV, vocatum fuisse imp. XVI, eadem 
tribunitia potestate xxxu, currente, ut ostendit in- 
scriptio apud Onuphrium, licet Mediobarbus anno © 
Christi x hunc titulum datum Augusto perperam 
scribat. Tiberium vero qui hoc anno tribunitiam 
potestatem x, absolvit, quique antea dicebatur imp. 
IV, vocatum esse imp. V, patet ex hoc Tiberii 
nummo, quem ad annum precedeniem male refert 
Mediobarbus : Tr. Camsar. Aug. F. Imperat. V. Pon- 
TIFEX TRIBUNICIA POTESTATE X. 


4. Jesus Hierosolyme in templo predicans 
ejusque in domo paterna exercitia. — Cum Jesus 
Christus Dominus noster ageret sue etatis annum 
duodecimum, coss. P. Cornelio Dolabella et C. Ju- 

nio Silano ; el a parentibus duceretur ex more Hie- 
" posolymam ad diem festum paschatis ; nescientibus 
illis, remansit Hierosolymis ; ac triduo quesitus ab 
eis est inventus in templo. Rem gestam his verbis 
S. Lucas‘ describit : « Puer autem crescebat, et con- 
fortabatur plenus sapientia : et gratia Dei erat in illo. 
Et ibant parentes ejus per omnes annos in Hierusa- 
lem in die solemni pasche. Et cum factus esset an- 
norum duodecim, ascendentibus illis Hierosolymam 
secundum consuetudinem, diei festi, consummatis- 
que diebus, cum redirent, remansit pucr Jesus in 
Hierusalem, et non cognoverunt parentes ejus. Exi- 
stimantes autem illum esse in comitatu, venerunt 
iter diei, et requirebant eum inter cognatos et notos. 
Et non invenientes, regressi sunt in Hierusalem, 
requirentes eum. Et factum est, post triduum inve- 
nerunt illum in templo sedentem in medio docto- 
rum, audientem illos , et interrogantem eos. Stupe- 
bant autem omnes, qui eum audiebant, super pru- 
dentia et responsis ejus. Et videntes admirati sunt. 
Et dixit mater ejus ad illum: Fili, quid fecisti 
nobis sic? ecce pater tuus et ego dolentes quareba- 
mus te. Et ait ad illos : Quid est quod me querebatis? 
nesciebatis quia in his, que Patris mei sunt oportet 
me esse? Et ipsi non intellexerunt verbum quod lo- 
cutus est ad cos. » 

2. Hee ut intelligamus , sciendum, Judeorum 
morem fuisse, ut non in synagogis tantum legem 
explicarent et de lege dissererent, sed etiam in 
templo. Unde Paulus * apostolus, cum suam coram 
Felice preside dixit defensionem, hac ait : « Neque 
in templo invenerunt me cum aliquo disputantem, 
aut concursum facientem turbe, neque in syna- 
gogis, etc.» In ejusmodi autem publico conventu is 
ab illis ordo servari consuevit, qui apud Ambro- 
sium °* descriptus habetur: nimirum, ut sedentes 

disputarent, seniores dignitate sederent in cathedris, 
que ordine erant disposile (erant he illa cathedre, 
de quibus Dominus in Pharisvs * ait: « Amant pri- 
mas cathedras in synagogis»), cxteri minoris ordinis 
in subselliis ; novissimi omnium in pavimento super 
mattas, quibus et dabatur dicendi locus, cum eis 
quid revelatum esset ; que omnia majores dijudica- 
bant. Hune quidem morem, ut rem valde laudabi- 
lem Paulus conatus est inferre in Christi Ecclesiam, 
ut ea epistola quam scripsit ad Corinthios ? ipse 
affirmat. Sed de his inferius suo loco pluribus. In 
ejusmodi vero congressum volens incidit Dominus 
Jesus, apud quem etiam inventus est a parentibus. 

3. Sed quenam fuit causa, ut sanclissimorum 
parentum oculis, qui in alendo puero vigilantissi- 
mum semper studium adhibuerint, tam inopinate 
sese Jesus subduxerit? Reducendum in primis est 
in mentem, quod de templo Hierosolymorum et 
Judeorum consuetudine Josephus? tradit. Ipse qui- 
dem dum templum ab Herode restitutum describit, 
hee inter alia: « Necessario, inyuit, proprius locus 
qui religionis causa mulieribus destinatus muro 
discernebatur, altera quoque porta opus habere vi- 
debatur. Contra primam vero secreta erat ex aliis 
regionibus una porta meridiana, et una septentrio- 
nalis, quibus ad mulieres introibatur : per alias enim 
transire ad mulieres non licebat. Sed nee suam por- 
tam interjecto muro transgredi licebat : patebat 
enim ille locus pariter indigenis ct hospitibus femi- 
nis religionis causa venientibus ; » et inferius: « Aliz- 
rum quidem porlarum magnitudo par fuit; que 
vero super Corinthiam posita, quo mulieres con- 
veniebant, ab Oriente apcriebatur, porta templi 
sine dubio major erat : quinquaginta enim cubitis 
surgens, quadraginta cubitoruin fores habebat, orna- 
tumque magnificentiorem; quoniam crassiori ar- 
gento atque auro vestiebatur, quod quidem novem 
portis infuderat Tiberii pater Alexander. Gradus au- 
tem quindecim a muro, qui mulieres segregabat, 

ad majorem portam ducebant : namque illis qui in 
alias portas iter dirigerent, quinque gradibus erant 
breviores. » Hactenus de his auctor : ex quibus qui- 
dem probe intelligi potest, tam in ingressu templi, 
quam etiam intra templum, et portis diversis et 
parictibus interpositis, mulieres a yiris fuisse dis- 
tinctas. Porro puerulos innocentes de quibus nulla 
posset esse peccati suspicio, matres sequi, si vellent, 
non erat vetitum; quibus etiam liberum esset, si 
voluissent, magis patribus inherere. Caterum non 
portis tantum ac muris separati erant a mulieribus 
viri, sed et diversis porticibus, prout idem auctor * 
contra Apionem scribens tradit his verbis : « Tem- 
plum quatuor porticus habuit in circuitu et haram 
singule secundum legeth habuere custodiam. In 
exteriorem itaque ingredi licentia fuit omnibus, 
etiam alienigenis; mulieres tantummodo men- 
' struate transire prohibebantur. In secundam vero 
porticum cuncti Judei ingrediebantur, ecorumque 
conjuges, cum essent ab omni pollutione munde. 
In tertiam masculi Judeorum mundi existentes ac 
purificati. In quartam autem sacerdotes, etc. » Hu- 
cusque Josephus. 

4. Ex his igitur de loco distinctis in hunc modum 
viris a mulicribus, quod apud alterutrum quisque 
parentum existimaret esse puerum Jesum, ea occa- 
sione perditum esse fuit opinio; sed que minus 
probetur, ut dicetur inferius. Beda ? aliam ab hac 
paulo diversam affert causam, dicens fuisse apud 
Judeos consuctudinem, ut ad festa venientes, vel 
redeuntes in patriam, seorsum viri a mulieribus 
choros ducentes , incederent; exemplo petito (ut 
opinor) quod olim mari rubro transmisso, Judxo- 
rum viri ac mulieres seorsum ab invicem proceden- 
tes, laudes Deo cecinerint. Verum id tantum ab iis 
templum adeuntibus, non autem redeuntibus do- 
mum, fieri solifum arbitramur. Sed et repugnat 
Bede quod ait Lucas *, parentes existimasse pue- 
rum esse in comitatu inter cognatos et notos, non 
autem apud alterutrum ipsorum ; quod equius 
fuisset opinari, si seorsum ab invicem processis- 
sent. Refellitur insuper quod dictum est supe- 
rius, id in templo contingere potuisse, non autem 
foris : nam licet vera sint que recitata sunt ex Jose- 
pho, tamen cum Lucas pariter dicat, consumptis die- 
bus, 2v 7 ixcorpdvety avzebs, IN ipso actu redeundi reman- 
sisse Hierosolymis puerum Jesum , plane significat, 
expletis octo illis pasche diebus, cum discederent 
Hierosolymis , contigisse. 

5. Alia igiturin parentibus non sentientibus Jesu 
subductionem est causa querenda : quam inter 
multas que accidere potuissent, illam veriorem esse 
putamus, nimirtim quod illi Hierosolymis recessuri 
una cum cognalis et notis ac reliquo comitatu, ce- 
teris preecedentibus, improvisa aliqua, sed Dei pro- 
videntia oborta (ut accidere solet) occasione detenti, 
mox velociter consecuturi premiserint cum cogna- 
tis et notis puerum Jesum : qui paululum cum illis 

progressus, non autem civitate egressus, veluti pa- 
rentum cupidus (ut pueri esse solent) vel loco ste- 
terit, illos expectaturus ; vel ad illos rediturus, hospi- 
tium versus tendens, iter alio flexerit; eoque modo, 
parentibus et cognatis ac notis insciis, divino 
consilio se subduxerit; nec id illis sentienlibus, nisi 
emenso ejus diei itinere. Sed nec tunc eo invento, 
sequenti die iidem ejus parentes Hierosolymam sunt 
reversi : «etcum ad tertium usque diem quesissent, 
tandem post triduum (inquit Lucas) invenerunt eum 
sedentem in medio doctorum.» Reliqua autem que 
post hee acciderunt, idem exacte prosequitur. 

6. Inventus a parentibus Jesus (inquit Evange- 
lista') « descendit cum eis, et venit Nazareth, et 
erat subditus illis. » His tantum verbis totam Christi 
adolescentiam ac juventutem perstrinxit; ut nihil 
preterea de eoscripserit vel ipse, vel ex quatuor ali- 
quis alius; sed hoc solum , quod erat subditus illis. 
Cetera enim que ex libro de infantia Salvatoris, vel 
ex aliquo alio apoerypho sunt accepta, non probat, 
quinimo repudiat ac rejicit Dei Ecclesia. Valenti- 
niani enim heretici quaedam ridicula commenti 
sunt de infantia Salvatoris; de quibus Ireneus * : 
« Assumunt, » inquit « in hoe et illam falsationem, 
quasi Dominus cum puer esset et diceret litteras, 
cum dixisset magister ejus, quemadmodum in con- 
suctudine est: Dic A, respondit A. Rursum cum 
magister jussisset dicere eum B, respondisse Domi- 
uum: Tu prior dic mihi quid est A, tune ego 
dicam tibi quid est B. » Sed facessant deliria hee. 

7. Quod ad miracula spectat, hac egregie Joannes 
Chrysostomus *: « Si antea cum junior esset , mira- 
cula fecisset, non indiguisset Israel, qui ipsum ma- 
nifestaret. Vir enim factus, miraculorum multitudine 
non Judeis modo, sed et Syris, et longinquiora co- 
lentibus cognitus est tribus annis duntaxat. Qui igi- 
tur tam brevi miraculis claruit, longe magis a prima - 
infantia, si ea fecisset , claruisset : fuisset enim ma- 
jori admirationi, utpote puer quam vir; neque tam- 
diu in obscuro Jatuisset. Sed nihil a pueris operatus 
est. » Hee et alia plura Chrysostomus in eamdem 
sententiam. Sed quid interim Jesus? Inservisse ip- 
sum adultum nutritio Joseph, eidemque fabro in 
fabrili exercitatione, testimonio Judeorum testatum 
habetur apud Marcum ‘ evangelistam ; quorum as- 
sertione non tantum filius fabri, sed et ipse faber 
dicebatur, aientibus illis, non externis solum , sed 
ejusdem patrie viris : « Nonne hic est faber, filius 
Marie, frater Jacobi, et Joseph, et Jude, et Simonis ? 
nonne et sorores ejus hic nobiscum sunt? » His op- 
time consentiunt que Justinus * martyr in dialogo 
cum Tryphone Judeo his verbis ait: « Cum fabri 
tignarii filius haberetur, informis videlicet , quem- 
admodum Scripture annuntiaverant, apparens , 
faber atque adeo et ipse putaretur esse; fabrilia 
namque, cum in hominibus esset, faciebat opera, 
aratra et juga conficiens. » Hee Justinus. Inde for- 

tasse (quod tractant fabrilia fabri) sub jugi et aratri 
symbolicis verbis Evangelium proposuit , cum 
dixit': « Tollite jugum meum super vos. » Item 
de aratro: «Nemo mittens manum suam ad ara- 
trum, et respiciens retro, aptus est regno Dei. » 

8. Josephi etas. — Sane quidem quod ad Jose- 
phum spectat, si tam grandevee etatis erat, nempe 
(ut ait Epiphanius *) agens annum fortassis octoge- 
simum et ultra, cum sanctissima Virgo Maria illi est 
desponsata : jam in Christi adolescentia decrepite 
wtatis, ad subeundos artis fabrilis labores minus 
fuisse idoneus existimari posse videtur : adeo ut li- 
gnarie officine labores omnes refunderentur in 
Jesum , atque eo magis, si eidem auctori acquiesci- 
mus * dicenti, Joseph post repertum Jesum puerum 
in templo haud multo post ex hac vila migrasse , et 
propterca in Evangelica scriptura nullam amplius de 
eo haberi mentionem. Sunt et heec Epiphanii verba: 
«Sed neque post reditum ab Aigypto iden Joseph 
multis annis vixit. » Et paulo post : « Duodecimo 
anno, ascendentibus illis ad Hierosolymam ,, quesi- 
tus est Jesus, quando non reperiebatur in itinere, 
velut habet Evangelium secundum Lucam. Post hos 
annos moritur Joseph, et educatus est non amplius 
a Joseph, sed in domo Joseph. Unde non amplius dicit 
Evangelium quod venit pater ipsius; sed : « Ecce, 
inquit, mater tua et fratres tui foris stant, querentes 
te.» Neque enim nuptiis in Cana Galilee celebratis, 
quibus tum sanctissimam Virginem, tum Jesum 
presto fuisse constat, interfuisse legitur, neque 
Christo morienti adfuisse reperitur : nam si tunc 
Joseph superstes fuisset, haud dubium non Joanni 
a filio commendata fuisset, cui superesset fidissimus 
ac probatissimus custos virginitatis. 

9. Hee de etate ac tempore obitus quamvis ab 
Epiphanio et aliis ipsum secutis affirmentur, scimus 

tamen non esse omnium eamdem sententiam : sunt 
enim qui velint eum fuisse juniorem ad subeundos 
peregrinationis labores : quasi non potuerit esse 
senex robustarum virium et infracti roboris, nec - 
valuerit promereri a Deo benedictionem illam, que 
Aser est impartita, cum dixit illi Moyses ' : « Sicut 
dies juventutis tue, ita et senectus tua. » Hee qui- 
dem non ea ratione dixerimus, ut affirmemus Jo- 
seph fuisse octogenarium, cum desponsata est illi 
beatissima Virgo; quod nec ipse Epiphanius certe 
affirmat, cum dubie id asserat, dum ejus fortasse 
wtatis fuisse dicit : sed quod libentius illorum inhe- 
reamus sententia, qui traditione quadam, que per 
singulas xtates ad posteros dimanavit, illum matu- 
rioris fuisse etatis, cum sanctissimam Virginem etsi 
in conjugem, tamen in custodiam fidissimam susce- 
pit, dicunt. Sicut et illis magis assentimur, qui una 
cum Epiphanio, eum dicto tempore diem obiisse 
dixerunt, quam ceteris qui post resurrectionem Do- 
mini adhue fuisse superstitem tradiderunt : cujus 
opinionis assertor reperitur auctor, cujus apud Cy- 
prianum? habetur editus commentarius de operibus 
cardinalibus : sed et Augustinus * ejusdem sectator 
fuisse videtur. 

10. Variana clades in Germania. — Tisdem 
consulibus, contigit memorabilis illa Variana clades 
in Germania, cum Romanus exercitus sub Varo est 
penitus profligatus; qua accepta, idem Varus sibi 
ipsi intulit manus, dans meritas pcenas de expilata 
a se Syria; de co enim Velleius tradit, quod Syriam 
divitem pauper ingressus, dives egrediens pauperem 
reliquit. Proseculi sunt hee pluribus idem Vel- 
leius *, Suetonius *, ac Dio *. Ex his videas, quam 
insigniter Orosius 7 errore labatur, dum cladem Va- 
rianam ante Christum natum accidisse commemorat. 

4. Consules. — Ad num. 1. Coss. P. Cornelius 
Dolabella, et C. Junius Silanus. 

2. Clades Variana. — Ad num. 10. Anno pre- 
cedenti, cum bellum Pannonicum jam finitum 
esset, ac triumphus Tiberio decretus, adversie for- 
tune nuntius affertur ex Germania, Quinctilium 
nempe Varum sibi manus intulisse in Germania, 
postquam ejus exercitus inclusus silvis, ad interne- 
cionem trucidatus fuisset. Calvisius , in opere Chro- 
nologico ait vestigia ejus cladis esse in Westphalia 
ad oppidum Hornam, ubi campus Binfeld ad saltum 
Teuteberg , per quem a Visurgi fluvio ad Rhenum 
itur. Sed mirum, eum hance cladem presenti anno 
cum Baronio consignare. Dio enim, qui eam pluri- 
bus narrat, ea recitata, ait: « Anno sequenti Tibe- 
rius adem Concordie sacravit , » quod currenti 


anno factum ; ideoque clades illa Sulpicio Camerino 
et Poppxo Sabino consulibus acta. Praeterea Sueto- 
nius, Vari interitu narrato, inquit : « Proximo anno 
repetita Germania, cum animadverteret Varianam 
cladem temeritate et negligentia ducis accidisse, » 
etc. Ita Suetonius in Tiberio cap. 18. Tiberius autem 
currenti anno in Germaniam missus. Denique Vel- 
leius, cap. 1145, de rebus “anno Christi praecedenti 
gestis loquens, indicat eam cladem populo. Romano 
illatam eo anno, quo Lepidus in Pannoniam ad Ti- 
berium venit. Lepidus autem sub Tiberio bellum 
gessit sub precedentis anni consulibus, ut apud 
Dionem laudatum videre est. Quare clades Variana, 
que populo Romano luctuosa fuit, ad annum pre- 
cedentem certo pertinet. Observat autem card. No- 
risius in Cenotaphiis Pisanis dissert. x1, cap. 10, 

Paulum Orosium lib. 1, cap. 4, et Casaubonum 
ipsum secutum in notis ad cap. 22, Suetonii graviter 
errasse, quando scripsere, Christo nato Jani portas 
terlio ab Augusto clausas fuisse usque ad cladem 
Varianam, et per duodecim fere annos remansisse 
obseratas, quo falsius nihil dici potuit, ut ex iis, 


que jam diximus, manifeste liquet. Bella quidem 
nascente Christo toto orbe cessarunt, ideoque 
Christus ante annum Urbis pccui in mundum 
venit; nam post illum annum varia bella Romanos 
gessisse, ex dictis intelligitur. 

1. Consules. — Ad num. 4. Coss. M. Avmilius 
Lepidus et T. Statilius Taurus ex Dione lib. 56. Prior 
Mannius Acmilius Lepidus vocabatur., ut ostendit 
card. Norisius in Cenotaphiis Pisanis, pag. 257, ex 
inscriptione Gruteriana, non vero Marcus Aimilius 
Lepidus, ut perperam existimavit Onuphrius. 

2. Tiberius imperii collega dictus. — Anno 
precedeuti Tiberius Concordia «edem dedicavit, ut 
testatur Dio lib. 56, ubi narratis iis, que Sulpicio 
Camerino et Poppzo Sabino coss. gesta sunt, ait : 
« Anno sequenti Tiberius dem Concordiz sacravit, 
inscripto suo et fratris Drusi vita pridem functi 
nominibus. » Facta ea dedicatio die XVII kalend. 
Februarias , teste Ovidio lib. 1 Fastorum. Tum 
missus Tiberius in Germaniam, ut discimus ex 
Suetonio in Tiberio cap. 18. « Proximo anno repetita 
Germania, etc. » post nempe cladem Varianam. Ubi 
dum adversus hostes pugnat, Rome ab Augusto 
V_ kalend. Septemb. imperii collega renuntiatur, 
ut scribit Tacitus Jib..4 Annal. qui, Caii Cesaris 
morte recitata, de Tiberio inquit : « Illuc cuncta 
vergere, filius, collega imperii, consors tribuniltia 
potestatis adsumitur. » College imperii dicli, qui 
tribunitia potestate et imperio proconsulari praditi 
erant, quique ideo extra Urbem idem jus in exercitus 
acimperatores et Augustihabebant. Tiberium imperii 
collegam fuisse, et ab ea dignitate annos ejus nume- 
ratos pro certo posuerunt antiqui Ecclesie Patres, ut 
de baptismo Christi loquentes ostendemus. Ubi tamen 
hoc seculo Joannes Georgius Hervartus in sua chro- 
nologia cap. 248, hanc opinionem renovavit, passim 
rejectus fuit; eaque mibimetipsi prima fronte am- 
bigua incertaque visa. Quare in mentem venit 
examinare, an aliqui ex Augusti successoribus, qui 


hunc sibi tanquam exemplar proponere soliti erant, 
aliqguem in imperii consortium vocassent, antequam 
illud a pluribus Augustis eodem tempore regnan- 
tibus regeretur : quod primum sub Marco Aurelio 
contigisse nullus negaverit. Comperi autem Titum 
a Vespasiano, Trajanum a Nerva, Antoninum ab 
Adriano, et Marcum Aurelium ab eodem Antonino 
in societatem imperii adscitos fuisse, et imperatori 
prenomen non minus quam ipsos Augustos tulisse. 
Quare conclusi id Augusti exemplo factum fuisse 
minimeque dubitandum quin Tiberius vere collega 
imperii fuerit, annique ejus ab ea epocha aliquando 
deducti; eo magis, quo Suetonius in Tiberio cap. 21, 
et Velleius lib. 41, cap. 21, quorum verba infra re- 
feremus Tacito suffragentur. 

3. Tiberium imperii collegam fuisse multis pro- 
batur. — Profecto auctor incertus Panegyrici Maxi- 
miano et Constantino dicti Augustum, saltem ex 
parte, ante mortem imperium deposuisse, in ejusque 
consortium Tiberium vocasse, tanquam rem suo 
tempore omnibus notam supponit. Nam sub urbis 
Romez nomine imperii depositionem Maximiano 
Herculio dissuadens, cap. 14 ait : « Quousque hoc, 
Maximiane , patiar me quati, te quiescere, mihi 
libertatem adimi, te usurpare tibi illicitam mis- 
sionem? An quod divo Augusto post septuaginta 
etatis, quinquaginta imperii, non licuit annos, tam 
cito lieuit tibi ?» Affert hune locum Hervartus, ex 
quo Tiberium  participem imperii factum certo 
colligi ex iis , que dicemus anno Christi xcvu, quo 
Trajanus, a Nervaeodem honore decoratus, manifeste 
constabit. His adde, Tiberium censorem renuntia- 
tum Urbis curam L. Pisoni commisisse, « quod 
biduo , duabusque noctibus perpotationem conti- 

nuasset apud ipsum jam principem, » utin postremo 
libri 44, capitulo prodit Plinius, et Suetonius in 
Tiberio cap.- 42; his verbis confirmat : « Postea 
princeps inipsa publicorum morum correctione cum 
Pomponio Flacco et Lucio Pisone noctem continu- 
umque biduum epulando potandoque consumpsit : 
quorumalteri Syriam provinciam, alteri prefecturam 
Urbis confestim detulit. » Porro auctor est Tacitus 
annal. lib. v1, cap. 41, Pisonem in urbis prefectura, 
« viginti per annos pariter probatum, A‘nobarbo et 
Vitellio coss., » id est, anno ere Christiane xxx 
mortuum esse. Si ab eo anno viginti numerando 
retrocedas, pervenies ad annum Christi x1, quo Piso 
Urbi prefectus est, quo censura a Tiberio acta, quove 
Augustus adhuc in vivis erat. Neque hanc narra- 
tionem unus ab altero accepit ; cum Plinius duabus 
noctibus, Suetonius nocte una perpotationem illam 
continuatam fuisse scribant. Hic Taciti locus adeo 
Lipsium in notis torsit, ut cum non haberet quo se 
verteret, x pro xx legendum esse scripserit : « Sit 
ergo, inquit, hic error ex notis geminatis. » Sed 
frustra, cum nullus codex vel impressus vel manu- 
scriptus ejus conjecture faveat. Praterea Plinius et 
Suetonius eodem principis nomine Tiberium indi- 

, gitant. College enim imperii principes vocabantur : 
quod colligo ex Spartiano, qui vitam /¥lii Veri his 
verbis incipit : « In animo mihi est, Diocletiane 
Auguste, tot principum maxime, non solum eos qui 
principem locum in hac statione, quam temperas, 
retentarunt; sed illos etiam, qui vel Cesarum nomine 
appellati sunt, nec Principes aut Augusti fuerunt, 
vel quolibet alio genere , aut in famam aut in spem 
principatus venerunt, cognitioni numinis tui ster- 
nere. » Que verba lucem accipiunt ex iis, quibus in 
ejusdem vite calce auctor ille utitur : « Mihi pro- 
positum fuit, omnes qui post Casarem dictatorem, 
vel Cesares, vel Augusti, vel Principes appellati sunt, 
quique in adoptionem venerunt, vel imperatorum 
filii aut parentes Cesarum nomine consecrati sunt, 
singulis libris exponere. » Ubi Spartianus tria per- 
sonarum genera distinguit, Casarum nempe, Prin- 
cipum, et Augustorum. 

4, Piso per annos xx Urbis preefectus. — Hoe 
argumentum conatur evertere card. Norisius V. C. in 
dissert. xt de Cenotaphiis Pisanis Caii et Lucii 
Cesarum, cap. 16, paragrapho 412 et 13, ubi ait 
Tiberium ante Augusti mortem intra Urbem habuisse 
solum jus intercedendi ob tribunitiam potestatem , 
ex quo concludit cum Lipsio, apud Tacitum pro 
viginti annis legendum esse decem. At licet verum 
sit, collegarum imperium extra Urbem_ precipue 
fuisse; in Urbe tamen tribunitie potestatis vi, aliqua 
auctoritate pollebant. Unde Eusebius in Chronicoseu 
Hieronymus, ut significet, Tiberium Druso filio 
tribunitiam potestatem concessisse, sic scribit : 
« Tiberius Drusum consortem regni facit; » quod 
anno Christi xxu contigit. Virtute itaque tribunitia 
potestalis varia poterant Casares ac College imperil, 
non quidem prafecturam Urbis committere , sed 
saltem viros idoneos Augustis proponere, quod hica 

Tiberio factum insinuat Plinius lib. x1v, cap. ult., 
ubi de ebrietate loquens indicat prefecturam Urbis 
initio principatus a Tiberiocollatam Pisoni, non vero 
anno imperii ejus Augustei octavo aut nono , ut © 
Lipsius et card. Norisius volunt : « Gloriam hac vir- 
tute (nempe de ebrietate inquit Plinius) Parthi que- 
runt, famam apud Agyptios Alcibiades meruil, apud 
nos cognomen etiam novellus Torquatus Mediola- 
nensis ad proconsulatum usque e pretura honoribus 
gestis, tribusque congiis epotis uno impetu, spe- 
ctante, miraculi gratia Tiberio principe, in senecta 
jam severo atque etiam sevo alias, sed ipsa juventa 
ad merum pronior fuerat, eaque commendatione 
credidere L. Pisonem urbis Rome cure ab eo dele- 
ctum, quod biduo duabusque noctibus perpota- 
tionem continuasset apud ipsum jam principem. » 
Ubi vides Pisonem a Tiberio quidem delectum , sed 
non creatum Urbis prefectum, idque initio imperii 
Tiberiani, Plinius enim Tiberii senectam et juventam 
inter se confert , et quid in utraque egerit narrat. 
Observandum interim, nec Plinium, nec Senecam 
epist. Lxxxur, ubi etiam de hac Pisonis ebrietate 
loquitur , ob eamque Urbis curam illi commissam 
asserit, aliquam de Pomponio Flacco mentionem 
facere, quod is Syriace prefecture ob ebrietatem 
sibi delate possessionem non inierit, ut mox dicam. 

5. Pomponius Flaccus Syrie a Tiberio desti- 
natus. — Dicit preterea card. Norisius Pomponium 
Flaccum anno Christi xvi consulatum ordinarium 
gessisse , et ex Tacito lib. 2 Annal., Julio Silano et 
Norbano Flacco coss., anno nempe Christi xx Moesiam 
venisse , tandemque anno Urbis pccixxxvi, Christi 
scilicet xxxin, Syrie propratorem defunctum esse, 
teste Tacito lib. 6 Annal. Respondeo verum quidem 
esse Pomponium Flaccum prefectum Urbis mor- 
tuum fuisse , sed inde tantum colligi , eum, quando 
Syriz regende a Tiberio imperii collega destinatus 
fuit, propter rationes nobis ignotas, hujus dignitatis 
possessionem non iniisse; quod non raro contigit. 
Tacilus lib. 6. Annal. anno Urbis pccixxxvi, Christi 
scjlicet xxxim, ait eo anno Alium Lamiam obiisse , 
« quiadministrande Surie imagine tandem exolutus 
Urbi prefuerat, » quique anno antecedenti Lucio 
Pisoni in Urbis prefecturam successerat.. Quibus 
verbis Tacitus significat Alium Lamiam propre- 
torem quidem Syrie designatum fuisse, sed hujus 
muneris possessionem non adiisse. Quod Dio lib. 58, 
anno Urbis pccrxxxv, manifeste insinuat, dum scri- 
bit: « Lucium ei questorem suffecit (id est, Tiberius 
Lucio Pisoni Urbis prafecto demortuo substituit La- 
miam. Nam, ut recte Lipsius in notis ad Taciti lib. 
6 Annal. in greco loco Awzie, id est, Lucium, legen- 
dum Aapicv, id est, Lamiam) quem dudum exercitui 
destinatum Rome detinuerat, idemque cum mulltis 
aliis egerat, nihil quidem iis opus habens, tantum 
ut honores eis tribuere videretur. » Si itaque Lamia 
propretor Syriz a Tiberio nominatus eam provin- 
ciam non obtinuit, cur negabimus Pomponio Flacco 
idem quod Lamiz, multisque aliis, contigisse ; cum 
de Pomponii ad eam provinciam destinatione, Au- 

gusto imperante, non vero de ejus in eam profectione 
constet? An Tiberius imperii collega al.us a Tiberio 
Augusto ? Insuper Tacitus lib. 43 Annal. de iis, que 
Nerone et L. Antistio coss. anno nempe Christi Lv 
gesta sunt a Nerone imp., loquens ait, « Syria P. An- 
teio destinata, et variis mox artibus elusus, ad po- 
stremum in Urbe retentus est : » quod etiam de Pom- 
ponio Flacco existimandum; cum certum sit, eum 
anno Christi xu, quo Tiberius censuram egit, quove 
L. Piso Urbis prefectus creatus est, in Syriam pro- 
fectum non esse, ut infra magis patebit. Memoratus 
itaque Taciti locus, in quo dicitur Pisonem per annos 
viginti preefecturam Urbis administrasse, purus est; 
cum a currenti Christi anno ad xxx, quo L. Piso 
obiit, nullius alterius Urbis prefecti mentio in scri- 
ptoribus historia Auguste extet. Vide que infra di- 
cimus de tempore censure Tiberio collate. 

6. Tiberius a Dionysio Alex. imperti colleqa 
agnitus. — Venique imperii proconsularis Tiberii 
egregium exemplum habemus in libro carminum 
geographico, cui titulus, Descriptio orbis. Nam 
Dionysius Alexandrinus ejus auctor indicatse vixisse, 
dum plures imperatores simul dominarentur. Quare 
recte Eustathius ejus scholiastes ait-eum vixisse ctx 
int tov brary, od) int roy avixzev, dest, nonsub consrulibus, 
sed sub imperatoribus. In cujus rei argumentum 
adducit hune locum : 


"Ex Aros Avoovidies cet piya KOLAVEOVTES. 


Id est, e Jove Ausonii semper strenue dominantes ; 
Et imprimis versus istos : 
Pouyy tipneatay, euov peyov Glney dvaixtov, 
Muzipx mactev mohioy, devetcy edebhev. 

Loquitur de Tiberio , aitque : « Qui amabilem secat 
in duas partes Romam, Romam honorabilem, meo- 
rum magnam domum principum, vel dominorum.» 
Sed qui sint plures illi principes, qui Rome impe- 
rabant, quando Dionysius opus suum elucubravit, 
hue usque ignotum. Solum Eustathius recte monuit, 
cum Dionysius dicit, uv évixzov, id est meorum prin- 
cipum, satis ostendere non sub consulibus se isfa 
scribere, sed sub imperatoribus. At sub quo impe- 
ratore ? hic opus, hic labor est. Antoninorum tem- 
poribus Dionysium vixisse, atque eos per dvaxras 
intelligendos censet Barthius lib. 58 Adversariorum, 
cap. 5. Scaliger in notis Eusebianis, num. 2245, 
Severum ae Caracallam et Getam filios ibidem 
significare arbitratur; idque adeo confidenter, ut 
Kustathium interpretem somniasse putet, cum indi- 
cat Dionysium Augusto imperante scripsisse. Vos- 
sius lib. 2, de Historicis Grecis cap. 5, ait : « Quid 
prohibet, ut divos fratres M. Aurelium et L. Verum 
intelligamus? » Addit tamen ex Plinii verbis proxime 
recitandis videri Dionysium sub Augusto floruisse. 
Card. Norisius cap. 9 Dissert. xt, de Cenotaphiis 
Pisanis Caii et Lucii Cesarum, arbitratur Dionysium 
loco laudato Caium et Lucium Cesares designare. 
Nam, ingquit, « filii regis gaxze a Greecis dicuntur, 
et ab Ammiano lib. 16, cap. 12, Regales appellantur, 
dum ait : Hos sequebantur potestate proximi reges 

numero quinque, regalesque decem, et optimatum 
series magna. In Codice veterum grammaticorum , 
pag. 2205, incertus auctor de Differentiis vocum 
ait : Inter regem et regalem hoc interest, quod 
regis puer, regalis est, rex, qui regit regnum. » Ita 
card. Norisius. Sed reges illi ac domini, de quibus 
Dionysius loquitur, alii non sunt, quam Augustus 
imperator , et Tiberius imperii collega. Certum 
enim, ut optime card. Norisius observavit, Diony- 
sium imperante Augusto vixisse , qui eum in Orien- 
tem premisit, ut Caio Casari in Syriam advenienti 
omnium regionum urbium, ac montium situs de- 
scriptos exhiberet; quod docet Plinius lib. 6, cap. 27. 
« Hoc in loco genitum esse Dionysium (in Arabia 
nempe) terrarum orbis recentissimum auctorem 
constat, quem ad commentanda omnia in Orientem 
premisit divus Augustus, ituro in Armeniam, ad 
Parthicas Arabicasque res, majore filio, » Caio se. 
Cesare. 

7. Augustus et Tiberius duces Ausonii appellati. 
— Itaque Dionysius Ausoniorum -semper strenue 
dominantium nomine, Augustum et Tiberium in- 
dicat. Card. Norisius loco laudato ait Dionysium , de 
Parthis sub num. 1040 loquentem, Augustum intel- 
ligere, dum ait: 

AMD Ep.tens KATH dot AUALWIKETOUS THEDECYTOLE 
Abcsovicu Baoiiiog ememonuvey axmxn 


id est, juxta Henrici Stephani versionem : Verwm- 
tamen prelio indomiti (insuperabiles) quamvis essent, 
Ausonii regis mansuefectt cuspis (hasta). Dionysius 
Augustum intelligit, inquit Norisius, qui cum Asiam 
perlustrans, Tiberium cum legionibus anno Urbis 
pccxxx1v in Armeniam misisset, tot armorum stre- 
pitu, tantum Phraati Parthorum regi terrorem 
incussit, ut feritate ac odio in Romanos posito , ra- 
ptas Crasso aquilas ac signa ad Augustum remiserit, 
ac diuturniorem cum eodem pacem servaverit. Que 
etiam sententia est Vossii laudati, ubi ad explicandos 
hos versus Dionysii, locum Suetonii in Augusto cap. 
21 adducit, qui ostendit eos oplime Augusto con- 
venire. At Ausonii regis nomine Tiberium etiam 
alibi significari docet Ovidius lib. 2 Tristium, qui 
ad Augustum scribens ait : 

Sic assuela luis semper victoria castris, 

Nune quogue se prastat : notaque signa petat. 

Ausoniumque ducem solitis circumyolitet alis : 

Ponat et in nitida aurea serta coma : 


Per quem bella geris, cujus nunc corpore pugnas : 
Auspicium cui das grande : Deosque tuos. 


Loquitur Ovidius de bellis a Tiberio post annum 
Christi quartum usque ad Augusti mortem gestis, 
et Tiberium Ausontum ducem appellat,teste ipsomet 
card. Norisio loco laudato, cap. 6. Quare per Auso- 
nios Semper strenue dominantes Dionysius Alexan- 
drinus alios intelligere non potest, quam Augustum 
et Tiberium; cum constet, ulrumque Ausonios 
vocatos; nec Caius et Lucius Casares eo nomine 
unquam appellati, quos etiam Dionysius dvexros non 
vocasset. Certe in priori imperii Romani forma, que 
ab Augusto ad Marcum Aurelium et Lucium Verum 

duravit, Casares ac imperatorum filios ab antiquis 
reges dictos me legisse non memini. Auctoritates a 
card. Norisio allate , pluresque hujusmodi, que 
leguntur in Glossario medi et infime latinitatis, 
verbo, regales intelligende de usu, qui invaluerat 
in regnis Romano imperio minime subditis, ac de 
regnis, que reges ab imperatoribus accipiebant ; 
non vero de usu, qui in ipso imperio ab Augusto ad 
Marcum Aurelium viguit. Ex Dionysio itaque, qui 
Tiberii tempore vixit , habemus hunc cum Augusto 
corregnasse. 

8. Tiberius censor dictus. — Cum imperio pro- 
consulari censuram Tiberius accepit; quod elicio 
ex Suetonio in Tiberio cap. 21, ubi ait: « Ac non 
multo post, lege per consules lata, ut provincias 
cum Augusto communiter administraret, simulque 
censum ageret, condito lustro in Illyricum profectus 
est. » Docet Suetonius in Octavio Augusto cap. 27, 
recepisse Augustum « et morum legumque regimen 
ceque perpetuum, » quam censuram in Tiberium 
contulisse, quando eum imperii collegam dixit, ex 
verbis ejusdem Suetonii supra laudatis intelligitur. 
Reprehendit card. Norisius in Dissert. xt de Ceno- 
_ taphiis Pisanis Caii et Lucii Caesarum, cap. 16, Usse- 
rium, qui in Annalibus veteris Testamenti, ex co 
quod Suetonius cap. 42, de Tiberio scribat, « in 
ipsa publicorum morum correctione, » praefecturam 
Urbis Pisoni detulisse, quod noctem continuumque 
biduum epulatus esset, colligat Usserius id conti- 
gisse, cum Tiberius « ‘censor est factus. » Nam 
censor fuit, inquit card. Norisius, cum Augusto 
anno Christi xiv. Quare anno superiori censor desi- 
gnatus fuerat, non vero. anno Christi xu. Sed 
Suetonius , si censorem Tiberium. significaret , 
annum Christi xtv designasset , quo , «ipsa publico- 
rum morum correctio » a censoribus peracta fuit. 
Itaque designat tempus, quo Tiberius publicis edictis 
urbano luxui modum ponebat anno Christi xxi. Ita 
card. Norisius, qui illud probare conatur ex Tacito 
et Suetonio paragrapho 13 ejusdem capitis. Sed 
non dubito, quin card. doctissimus hallucinetur, 
et quin censura Tiberio cum imperio proconsulari 
concessa fuerit; non quidem, ut eam tunc exer- 
ceret, cum ea a presentibus Rome censoribus sem- 
per acta fuerit : sed, ut eidem suo tempore incum- 
beret. Cui Tiberium anno Christi xu, quo Roman 
rediit, operam dedisse suo loco videbimus. Eodem 
itaque anno Tiberius et collega imperii, et censor, 
appellatus. 

9. Quo die et anno Tiberius imperti collega 
dictus. — Major difficultas est de anno, quo ii tituli 
Tiberio concessi. Clemens Alexandriuus lib. 4 
Stromatum scribit Tiberium regnasse « annis 
viginti sex, mensibus sex, diebus novemdecim. » 
Quibus ex verbis sequeretur Tiberium V kalend. 
Septembris precedentis anni, die nempe vicesimo 
octavo mensis Augusti , collegam imperii dictum 
esse. Obiit enim Tiberius, ut suo loco videbimus, 
XVII kalendas Apriles anni Christi xxxvir, ideoque 
a die quinto kalendas Septembris anni Christi x ad 

quiotum kalendas Septembris anni Christi xxxvy, 
anni sunt viginti sex absoluti: ab eo die ad quintum 
kalend. Martias anni Christi xxxvi., tres illi menses © 
interjiciuntur tandemque a quinto kalendas Martias 
ejusdem Christi anni xxxvi ad xvi, kalendas 
Apriles, quo die Tiberius obiit, ultimo termino 
excluso, dies sunt xix. Sic enim menses et dies a 
Clemente memorati, more scilicet Romano, non 
vero nostro, numerandi, ut in dissertatione Hypa- 
tica, parte prima. cap. 3, num. 11, demonstravi. Hac 
numerandi ratione ab antiquis, dum menses ac dies 
numerant, sepe usurpata, a recentibus scriptoribus 
non observata, loca clarissima non raro ab his intel- 
lecta non fuere. Dies quintus kalendas Septembris 
ab Augusto electus, quia, ut ibidem num. vir ostendi, 
dies quintus kalendas in quamdam religionem ve- 
nerat ab anno Urbis pccxxv, quo Augustus, victis 
superiori anno Antonio ct Cleopatra, aram Victoria 
dedicavit, ut ostenderet « imperium se ex victoria 
esse adeptum, » ut inquit Dio lib. 51. Ad quam de- 
dicationem electus quinto kalendas Septembris , ut 
discimus ex antiquo kalendario marmoreo apud 
Gruterum pag. 133, in quo ad eamdem diem habe- 
tur annotatum : ARA VICTORIA IN CURIA DEDICATA EST. 
Sic Augustus anno Urbis pecxxx1, non alio die quam 
quinto kalendas Julias imperium proconsulare ac- 
cepit, eodemque postea Tiberium Casarem nuncu- 
pavit. Quare Clemens Alexandrinus rei geste diem 
nobis conseryavit, sed numeri annorum corrupti, 
quod in eo auctore non infrequens. ; 

10. Velleius et Suetonius de anno, quo Tibe- 
rius imperit collega dictus, dissentiunt. — Velleius 
lib. 2, cap. 120, de rebus a Tiberio anno su- 
periori gestis agens ait : « Mittitur ad Germa- 
niam, Gallias confirmat, disponit exercitus, pre- 
sidia munit, etc., maximaque cum gloria, in columi 
omnium, quos transduxerat, numero, in hiberna 
revertilur. » Hac precedenti: anno acta. Tum cap. 
124 ait Velleius: « Eadem et virtus et fortuna sub- 
sequenti tempore ingressa animam imperatoris Ti- 
berii fuit, quae initio fuerat; qui concussis hostium 
viribus, classicis peditumque expeditionibus, cum 
res Galliarum maxim molis, accensasque plebis 
Viennensium dissensiones, coercitione magis, quam 
poena, mollisset ; et senatus populusque Romanus, 
postulante patre ejus, ut equum ei jus in omnibus 
provinciis exercitibusque esset, quam erat ipsi, de- 
creto complexus esset : (etenim absurdum erat non 
esse sub illo, que ab illo vindicabantur; et qui ad 
opem ferendam primus erat, ad vindicandum hono- 
rem non judicari parem) in Urbem reversus, jam- 
pridem debitum, sed continuatione bellorum dila- 
tum, ex Pannoniis Dalmatisque egit triumphum ! » 
Per hec verba, subsequenti tempore, intelligit Vel- 
leius annum Christi x1 et xu, aitque primo Tibe- 
rium res Viennenses composuisse , et imperium 
proconsulare accepisse ; anno vero insequenti eum 
Romam venisse, ibique triumphasse. Que opinio 
superiori preferenda, ut ait card. Norisius in litteris 
ad me nuper scriptis, quod Velleius rerum a Tiberio 

gestarum testis fuerit, et hac verba, in hiberna re- 
verlitur, gesta a Tiberio precedenti anno claudere 
videantur. Refragatur tamen Velleio Suetonius in 
Tiberio cap. 20 et 24; ubi legem illam in Tiberii 
gratiam anno tantum Christi duodecimo Jatam 
scribit, aitque: « A Germania in Urbem post bien- 
nium regressus, triumphum, quem distulerat, egit... 
Dedicavit et Concordiz «dem, item Pollucis et Cas- 
toris, suo fratrisque nomine de manubiis. Ac non 
multo post lege per consules lata, ut provincias cum 
Augusto communiter administraret, simulque cen- 
sum ageret, condito lustro in Illyricum profectus 
est!» Ubi vides Suetonium prius memorare trium- 
phum anno Christi xu, certissime actum, quam 
legem illam, qua imperium proconsulare Tiberio 
concessum. Nec hic solum Suetonius Velleio contra- 
rius est in rebus gestis Tiberii describendis ; sed 
étiam alibi, quando loquitur de anno, quo Tiberius 
Rhodum secessit, ut supra ostendimus. In ijisdem 
litteris ait card. Norisius, jam anno Urbis pcciix, 
Christi nempe sexto, edem Pollucis et Castoris Tibe- 
rium dedicasse, teste Dione lib. 55, adem vero Con- 
cordi# anno Urbis pccrxim, antecedente nempe 
Christi anno ex eodem Dione ibidem, ideoque Sue- 
tonium intelligere manudias, hoc est, spolia in 
triumpho lata, postea in utroque templo Tiberium 
dedicasse. Vox enim illa manub/e id temporis trium- 
phum, cujus ille pompam auxerant, jam peractum 
indicant, ita ut manubie hostiles in pompa trium- 
phi spectande delate fuerint, et ex his utrumque 
templum sacratum. Sed quidquid sit, certum est 
Suetonium velle triumphum praecessisse legem 
illam in Tiberii favorem emissam, adeoque a Velleio 
in anno rei geste dissidere. Uter erravit, incertum ; 
eoque magis, quod Clemens Alexandrinus ab utro- 
que discrepat, ut mox vidimus. Quia tamen Tiberius 
anno Christi xx1, rursusque anno Christi xxx1 con- 
sul processit, existimandum, utrumque consulatum 
ob decennalia et vicennalia imperii proconsularis a 
Tiberio gestum; ideoque et illum anno Christi x1 
imperio proconsulari donatum : quanquam uterque 
consulatus anno Christi x11, quo rem actam narrat 
Suetonius, respondere etiam possit, etiamsi quin- 
quennalia legitimo tempore celebrata fuerint. 

41. Primum argumentum Petavii adversus no- 
stram sententiam. — Petavius lib. 1 de Doctrina 
Temporum, cap. 7, proconsularem Tiberii dignita- 
tem pluribus examinavit, eamque citra principatum 
eidem datam conclusit. Primum ejus argumentum 
deductum a Livie post Augusti mortem sollicitudine, 
que Tiberio absente « acribus custodiis domum et 
vias sepsit, donec Tiberius advenisset ; ac tum simul 
excessisse Augustum, et rerum potiri Neronem fama 
tulit, » ut inquit Tacitus. Mox: « Primum facinus 
novi principatus fuit, posthumi Agrippe cédes. » 
Nondum igitur imperator, princepsve creatus erat 
Tiberius, alioqui neque metuendi causam haberet 
Livia; neque novum principatus exordium capere- 
tur; neque novus denique principatus appellaretur. 
Quod et ostendit Tiberii cunctatio, et imperii per 


speciem in senatu detrectatio, de qua idem Tacitus 
et Suetonius in Tiberio cap. 24. Ita Petavius. Sed 
Tacitus et Suetonius ex eorum verbis explicandi ; 
ille Tiberii tergiversationis cause et finis ab eo in- 
tenti rationem reddit, quia nempe Germanicus le- 
giones, immensa sociorum auxilia, et favorem po- 
puli in manu habebat; adeo ut fuerint qui promptos 
se ostentavere, « si Germanicus vellet imperium, » 
inquit Tacitus Annal. lib. 4, quod et Velleius lib. 2, 
et Suetonius in Tiberio cap. 25, confirmant; imo 
Suetonius ait: « Simulavit et valetudinem (nempe 
Tiberius), quo equiore animo Germanicus celerem 
successionem vel certe societalem principatus ope- 
riretur. » Qui locus notatu dignissimus; si enim 
nullus antea in societatem imperii assumptus, vana 
hee ridiculaque Tiberii simulatio fuisset. Denique 
novus principatus, monarchicus nempe novumque 
principatus exordium minime officiunt priori Tibe- 
rii principatui; cum spe contigerit, ut filii a pa- 
tribus Augusti dicti fuerint, et post eorum mortem 
a novo principatu nova epocha inchoata fuerit, ut 
omnibus notum. 

12. Alia arqumenta Petavii adversus eamdem.— 
Affert preeterea Petavius locum Spartiani in Ha- 
driano, ubi de M. Aurelio et L. Vero loquens: « Hi 
sunt, inquit, qui postea duo pariter Augusti primi 
rempublicam gubernavere , » quod et in A‘lio Vero 
et in Antonino Philosopho rursus repetit. Unde in- 
fert Petavius, Augusto demum mortuo principatum 
et absolutum imperium obtinuisse Tiberium, et 
quod par Augusto in provincias et exercitus nactus 
fuerit imperium, non ex eo principem et imperato- 
rem, Augustumve consalutatum esse. Sed vana hee 
objectio; nullus enim unguam dixit, Tiberium, vi- 
vente Augusto, Augusteam dignitatem adeptum esse, 
cum Romanum imperium ante M. Aurelium duos 
Augustos non viderit. Tiberius ilaque collega qui- 
dem imperii fuit, sed non Augustus; princeps etiam 
et imperator appellatus est, sed inde non sequitur, 
eur Augustum fuisse, quia nullam in Urbe pote- 
statem aut imperium habebat, sed tantum tribuni- 
tiam potestatem et proconsulare imperium, ratione 
cujus idem quod Augustus in provinciis et exercili- 
bus poterat. At, inquit Petavius, pleraque quidem 
summi imperii et potestatis, hoc est, Graci dicunt, 
rhs Baothetag Ornamenta jampridem in Tiberium col- 
lata fuerant, sed hujusinodi fere, que citra amplis- 
simum fastigium aliis concessa sunt, quos nemo 
ideo Romanos imperatores appellet. Sunt hee tri- 
bunitia potestas et proconsulare in provincias atque 
exercitus imperium. De tribunitia potestate dubium 
non est, quin permulti compotes ejus fuerint, qui 
imperatores nullo modo censentur : ut Agrippa, qui 
ante Tiberium co honore exornatus fuerat. Multi 
etiam proconsularem dignitatem citra imperium 
adepti sunt. Germanicus Drusi filius adoptatus a 
Tiberio nunquam imperator fuit, neque Romanos 
inter imperatores refertur. Et huic ipsi tamen pro- 
consulare imperium, Tiberio postulante, senatus 
detulit. Tacitus lib. 1, qui et lib. 2, refert anno ab 

Urbe condita pccixx Christi nempe xvi, eidem pro- 
vincias a senatu permissas, « que mari dividuntur, 
mMajusque imperium quoquo adisset, quam his, qui 
sorte aut missu principis obtinerent. » Sed et aliis 
nonnullis, ut ad spem imperii successionisque cer- 
tissimam, priusquam imperatores et Augusti forent, 
idem honor est habitus. I!a Petavius, qui non ani- 
madvertit eos imperii collegas dictos fuisse, non 
qui tribunitia tantum potestate, aut qui imperio 
tantum proconsulari, sed qui utroque titulo absoluti 
imperii partibus atque ab imperatoribus cum impe- 
rio pariter assumptis, decorati essent. Quare exem- 
pla, que in medium adducit, ad rem non faciunt. 
Proconsulare enim imperium, quod inter titulos 
principatus, nullis extra Urbem limitibus coarcta- 
batur, et tamen quod concessum est Germanico, ad 
provincias tantum, que mari dividuntur, extende- 
batur. Unde et fallitur Lipsius, dum in notis ad 
lib. 4 Annal. Tacili scribit petitum fuisse Germa- 
nico proconsulare imperium perpetuum, que pars 
supreme potestatis est. Qua de re legenda que 
scripsiin prima parte Dissert. Hypat. cap. 3, num. rv. 
Denique non audiendus Petavius, quando negat eos 
imperatores dictos fuisse, qui tribunitia potestate 
et imperio proconsulari prediti erant. Nam tot 
exemplis contrarium inferius constabit, ut mirum 
sit, virum doctissimum in ea sententia fuisse; cum 
etiam a Gete Cesaris quinquennalibus Cesares 
omnes : licet neque tribunitia potestate , neque im- 
perio proconsulari exornati essent, imperatores 
nuncupati fuerint, ut infra ostendam. Velleius lib. 2, 
cap. 21, postquam locutus est de rebus a Tiberio 
anno Christi x gestis, ait: « Eadem et virtus et for- 
tuna subsequenti tempore ingressa animam Impe- 
ratoris Tiberii fuit, que initio fuerat, » etc. supra 
recitata. Loquilur de rebus anno Christi x1, quo 
Tiberius proconsulare imperium accepit, gestis : et 
Tiberium, quem antea Cesarem tantum appellarat, 
imperatorem vocat. Verum est Tiberium impera- 
toris prenomen etiam post mortem Augusti recu- 
sasse, ut ait Suetonius in Tiberio cap. 26. « Pra- 
nomen quoque imperatoris, cognomenque patris 
patria, et civicam in vestibulo coronam recusavit: ac 
ne Augusti quidem nomen, quanquam heredita- 
rium ullis , nisi ad reges ac dynastas epistolis addi- 
dit. » Sed ex illis verbis male infert Petavius, Tibe- 
rium ante Augusti mortem imperatorem dictum 
non esse, cum Velleius eum eo nomine appellet; 
certumque sit, alios imperii collegas imperatores 
nuncupatos fuisse , idque ratione imperii proconsu- 
laris : ut suo loco demonstrabo. 

13. Tiberius et Germanicus in Germania bellum 
gerunt. — Dio lib. 56, loquens de rebus hoe anno 
gestis ait : « Tiberius et Germanicus , cui proconsu- 
lare erat imperium, impressionem in Germaniam 
fecerunt, etc., prope Rhenum usque ad autumnum 
morati, ludis in honorem natalium Augusti actis, 
in Italiam reversi sunt. » Zonaras in Vita Augusti 
de Tiberio Joquens ait: « Post hec ipse et Germa- 
nicus in Celticam impressione facta, quasdam ejus 


Tomes I. 


partes incursarunt, etc. » Qua supra ex Dione retu- 
limus. Ubi vides Zonaram vocem proconsulis omit- 
tere, quam in priori parte Dissert. Hypat. cap. 3, 
num. rv et v ad Tiberium, non vero ad Germanicum 
referendam censui, quod tunc existimarem, Tibe- 
rium anno precedenti proconsulari imperio dona- 
tum, hancque inscriptionem ab Hervarto cap. 248 
sue Chronologie recitatam, quam Vienne in Gallia 
legi dicit, ad Tiberium referri. 

Id est, Jovt Optimo Maximo, Tiberius Claudius 
Censor, P. Proconsul, votum solvit lubens merito. 
Tiberium vero hoc anno Viennam venisse diserte 
docet Velleius loco anno precedenti citato; et insi- 
nuat Dio laudatus, quando ait, cic siv Kerrixny eloé- 
Bary id est, tm Celticam impressionem fecerunt. 
Celticee enim nomine non tantum Germania, sed et 
Gallia intelligitur, ut testis est Cluverius lib. 1 de 
veteri Germania. Unde et Dionis locus male ab in- 
terprete versus. Sed preterquam quod inscriptio 
illa nune Vienne non extat, ut vir clarissimus ju- 
venis in historia Delphinatus universeque Galli 
versatissimus ad me scripsit, monuit me per litteras 
card. Norisius, Gruterum pag. 14, has duas inscri- 
ptiones in medium adducere. 

14. Tiberius Africe proconsul diversus a Tibe- 
rio Augusti filio, — Ex quibus discimus, inquit 
card. Norisius, Tiberium Claudium cognomine 
censor, hoc est, censorinum (desunt enim syllaba 
finales) ibidem designari non proconsulem , sed 
provinci@ , vel privatarum , seu private rei pro Cu- 
ratorem : additque Josephum Scaligerum compila- 
torem Indicis Gruteriani cap. 23. CensorEm pro co- 
‘gnomine legere, qua de re, inquit card. Norisius , 
se non litigare ; sed haberi in priori Japide Claudium 
Pproguestorem, in alio procuratorem, virum alium 
sane a Tiberio postea Augusto. Ita card. doctissi- 
mus. Prefata itaque inscriptio ab Hervarto recitata 
ad Tiberium imperii collegam non spectat, sed ad 
Tiberium censorinum in Gruterianis inscriptionibus 
memoratum, cujus etiam Tertullianus in Apologe- 
tico cap. 9, ut opinor, meminit, quando ait: « In- 
fantes penes Africam Saturno immolabantur palam 
usque ad proconsulatum Tiberii. » Scaliger in epi- 
stola ad Casaubonum, que post ejus Opuscula legi- 
tur pag. 485, dicit hac verba non posse intelligi 
nisi de imperatore : « Alii enim omnes, inqnit, cum 
nomine ipso citantur, Tiberius Julianus, Tiberius , 

Cornelius, et quidem compendio ti solus imperator 
suo prenomine tantum designatur. » Sed Tiberium 
Africe proconsulem , Porphyrii et Lactantii auctori- 
tate, Hadriano imperante floruisse, ostendit Valesius 
in notis ad orationem Eusebii habitam in tricenna- 
libus Constantini. Prior lib. 2, de Abstinentia ait: 
« Pallas vero, qui de sacris Mithriacis optime om- 
nium scripsit, humanas victimas fere ubique aboli- 
tas esse prodit, principatu Hadriani; » quod confir- 
mat Lactantius in lib. 1 Divinarum Institutionum 
cap. 21. « Apud Cyprios humanam hostiam Joyi 
Teucer immolayit; idque sacrificium posteris tradi- 
dit : quod est nuper Hadriano imperante sublatum. » 
Quare ad idem tempus respexit Tertullianus, quando 
scripsit infantes in Africa Saturno palam immolatos 
fuisse usque ad proconsulatum Tiberii, qui sacer- 
dotes Saturni ob eam causam cruci suffixif. Cujus 
rei testem Tertullianus addit, esse militiam patrie 
su@, vel ut quidam codices scriptum habent. patris 
sui, que idipsum munus Tiberio proconsuli functa 
est. Ex quo apparet, adhuc recentem fuisse hujus 
rei memoriam. Cur enim testes citaret milites seu 
apparitores proconsularis officii, nisi adhuc quidam 
superfuissent, aut superesse potuissent ex lis qui 
Tiberio proconsuli apparuerant, tunc cum sacer- 
dotes illos in crucem_egit? Quare proconsulatus ille 
Tiberii commode refertur in tempora imperatoris 
Hadriani, inquit Valesius, cui subscribo. Ex his ma- 
nifestum fit eumdem Tiberium cognomine censo- 
rem, fuisse diversis temporibus proquestorem, re- 
rum privatarum procuratorem, et Africe procon- 
sulem. 

45. An tam Tiberius quam Germanicus fuerint 
proconsules, — Sed, ut redeam ad Tiberium, qui 
postea imperavit, videtur ille proconsul fuisse in 
expeditione Cellica, hoc anno suscepta, ideoque in 
hoc Dionis loco, « Tiberius et Germanicus cui pro- 
consulare erat imperium, » vox Germanicus trans- 
posita, vel ultima verba ad Tiberium referenda, 
cujus durioris loguendi modi non desunt exempla. 
Et ratio est, quia Germanicus missus est ab Augusto 
in Germaniam anno Christi septimo, ibique usque 
ad annum Christi nonum bellum gessit, sed Tiberii 
legati nomine, non vero tanquam proconsul: quod 
ex eo constat, quod anno Christi rx Augusto et 
Tiberio triumphus decretus, Germanico insignia 
triumphalia, ut suo loco ex Dione ostendimus. Quod 
si proconsul bellum gessisset, ovatione cohonestatus 
fuisset. Ovidius lib. 2 de Ponto, eleg. 1 ad Germa- 
nicum, describens triumphum a Tiberio sequenti 
Christi anno gestum ait: 


Pertulit boc idem nobis, Germanice, rumor, 
Oppida sub titulo nominis esse tui. 


Nempe in triumphali pompa argenteas figuras op- 
pidorum, que Germanicus ceperat, sub nomine 
Germanici, id est a Germanico capta, in titulis indi- 
cata. Nihil de ovatione Germanici, quia ei decreta 
non fuerat, sed ornamenta tantum triumphalia, que 
aliis etiam legatis data Dio testatur anno Urbis 
pecLxu. Cum itaque ante cladem Varianam Germa- 
nicus Tiberii legatus tantum fuerit, non videtur 
post eam cladem, quando rursus in Germaniam 
cum Tiberio missus est, alio titulo exornatum 
fuisse ; presertim cum post institutum impe- 
rium vix videamus duos proconsules in eodem 
exercitu fuisse. Norisius tamen card. in litteris ad 
me scriptis, ubi prefatos Ovidii versus describit, 
arbitratur, cum ob cladem Varianam majoribus co- 
plis bellum gerendum esset, Augustum, non Tibe- 
rium solum, sed etiam Germanicum proconsulari 
imperio fultum, anno Christi antecedenti in Ger- 
maniam misisse; uti olim bello periculoso per duos 
consules idem bellum, stante republica, administra- 
batur, quod minus mihi probatur. Recte tamen in 
iisdem litteris card. Norisius monet, perperam me 
adduxisse sequentem locum Suetonii Caligule vite 
initio ad ostendendum in prefato Dionis loco, vo- 
cem proconsul non ad Tiberium, sed ad Germani- 
cum, et epitheta non semper ad proximiora substan- 
tiva referri: « Germanicus Caii Cesaris pater, a Ti- 
berio patruo adoptatus, questuram quinquennio 
antequam per leges liceret, et post eum consulatum 
statim gessit, » inquit Suetonius, cujus verba in 
Dissert. Hypat. parte prima cap. 3, numer. YI, sic 
explicanda dixi cum Casaubono, ut virgula ante ad- 
verbium sfatim apponenda esset, et significaret Sue- 
tonius, Germanicum, statim ut adoptatus, questu- 
ram gessisse; sicque adverbium statin: proxime 
referretur ad questuram, non vero ad consulatum, 
qui immediate ante illud legitur. At hec Casauboni 
explicatio, quam ibi secutus sum, rejicienda; cum 
vox statim non sit exclusiva medii temporis, sed 
magistratus intermedii, nempe preture, que sem- 
per medius erat magistratus inter questuram et 
consulatum. Scribit enim Dio anno Urbis pectxy, 
Christi xm: « Postea consulatum Germanicus, non- 
dum gesta pretura, accepit. » Quod indicat, inquit 
card. Norisius, vox illa statim apud Suetonium; 
cum Dio anno Urbis pecrx, Christi va, Germanicum 
questuram gessisse scribat. Illud superest obser- 
vandum Zonaram hujus anni initio citatum, cam 
hereret, an vox proconsulis apud Dionem transpo- 
sita fuisset, lam pretermisisse, solumque scri- 
psisse : « Post hac ipse (mempe Tiberius) et Germani- 
cus in Celticam impressione facta, quasdain ejus 
partes incursarunt, ete. » 

Consules. — Decimus quartus annus T. Julio 
Germanico et Fonteio Capitone coss. adscribitur ' : 


* Dio. Hist. Rom. lib. Lvr. 


quo, ut in precedente, nihil gestum reperitur quod 
ad nostrum institutum spectare videatur : sicut nec 
in sequenti, quo inierunt consulatum C. Silius 
Nepos et L. Munatius Plancus. 


Anno periodi Graco-Romane 5505. — Olymp. 197. an. 4. — Urh. condit. 765. — Jesu Christi 12. secundum Baronium 44. 
— Augusti imp. 56. 


4. Consules. — Ad num. 1. Coss. Germanicus 
Cesar, et C. Fonteius Capito. 

2. Tiberius et Germanicus Romam reverst. — 
Tiberius et Germanicus currenti tantum: anno e 
Germania in Urbem redierunt, ut elicio ex Velleio 
lib. 2, cap. 104, ubi postquam Tiberium, protinus 
ab adoptione, que V kalendas Julias anni Christi 1v 
contigit, in Germaniam missum scripsit, addit : « Mis- 
sus cum eo prefectus equitum in Germaniam suc- 
cessor officii patris mei, celestissimorum ejus ope- 
rum, per annos continuos novem prefectus, aut 
legatus, spectator, et pro captu mediocrilatis meee 
adjutor fui. » Quod si anno precedenti Tiberius et 
Germanicus Romam venissent, non annos novem, 
sed octo tantum Velleius Tiberii legatus fuisset. 
Quare, quando Suetonius in Tiberio cap. 20 de Ti- 
berio ait: « A Germania in Urbem post biennium 
regressus, » biennium illud usque ad presentem 
annum prorogat. Quando vero Dio et Zonaras pra- 
cedentis anni initio citati scribunt, Tiberium et 
Germanicum autumno, precedentis nempe Christi 
anni, Romam reversos.esse, adversus Velleium te- 
stem oculatum audiendi non sunt. De triumpho 
Tiberii hoc anno gesto, eique jam ab anno Christi 1x 
decreto, legendi Dio, Velleius et Suetonius. 

3. Caligula alio in loco genitus, in alio natus. 
— Natus hoc anno Caius Caligula, qui postea impe- 
ravit, de cujus nativitatis loco hactenus contro- 
versia mota. Suetonius in ejus vita, cap. 8, ait : 
« Caius Cesar natus est pridie kalendas Septembris, 
patre suo et C. Fonteio Capitone coss. Ubi natus sit, 
incertum diversitas tradentium facit. Cnaus Len- 
tulus Geetulicus Tiburi genitum scribit : Plinius 
Secundus in Treveris, vico Ambialino supra Con- 
fluentes; addit etiam pro argumento, aras ibi os- 
tendi inscriptas, OB AGRIPPINAY PUERPERIUM. 
Versiculi, imperante mox eo, divulgati apud hiber- 
nas legiones procreatum indicant. 


Jn castris natus, patriis nutritus in armis , 
Jam designati principis omen erat. 


Ego in Actis Antii invenio editum. » Respondetque 
-postea ad Plinii rationes. Lipsius vero in notis ad lib. 


1 Annal. Taciti, ubiis de Caio Caligula scribit: «Jam 
infans in castris genitus, in contubernio legionum 
eductus, » pluribus refellit Suetonium, Pliniumque 
tuetur, dicens nihil obstare, Agrippinam relictam 
a Germanico marito in Germania, ibi hoc anno pe- 
perisse, eodemque in Urbem rediisse. Sed tam 
Plinius, quam Suetonius et Lipsius, aliique alteru- 
trum secuti, meo judicio hallucinantur, Caius enim 
alio in loco genitus, alio in loco natus. Incidit ejus 
natale in diem ullimum mensis Augusti currentis 
Christi anni, ideoque mense circiter Octobris anni 
antecedentis, quo Germanicus adhuc in Germania 
erat, procreatus est; sicque accurate Tacitus ait, 
hunc in castris genitum, et in contubernio legionum 
eductum ,- seu educatum. Ex quibus tamen ver- 
bis perperam infert Lipsius, existimasse Tacitum 
in Germania Caium natum esse. Versiculi vero 
laudati neque ei, neque Plinio favent : in castris 
enim natus, idem est quod, in caslris genitus, quo- 
modo eos divulgatos existimo, quibusve verbis eos 
ipsemet Lipsius exhibet. Denique recte dicit Sueto- 
nius, cum Agrippina bis in Germania filias enixa 
fuerit, inscriptionem a Plinio allatam ad rem non 
facere. Caius itaque in Germania genitus, Antiique 
in Italia natus. 

4, Census inchoatur. — Eusebius in Chronico 
anno Abrabami 2028 secundum editionem Pontaci 
ait : «Augustus cum Tiberio filio suo censum Rome 
agitans, invenit hominum nonagies trecentena et 
septuaginta millia. » Incipit hic annus Abrahami 
kalendis Octobris precedentis Christi anni. Quare 
census, qui annos aliquot, antequam lustrum con- 
deretur, fieri solitus: erat, hoc anno inchoatus. Ille 
enim nonnisi censoribus Rome presentibus editus. 
Ad alium itaque annum lustrum, ad alium census 
pertinet. Praeterea censura cum imperio procon- 
sulari. Tiberio communicata, isque censor decla- 
ratus, sed ea potestas ante ejus in Urbem reditum 
ad actum non reducta. Que duo hactenus non satis 
observata. Toto anno sequenti census continuatus, 
cum lustrum ad annum Christi x1v pertineat. 


NA JESU CHRISTI ANNUS 16. 


Anno periodi Greco-Romane 5506. — Olymp. 198. an. 1. — Urb. cond. 766. — Jesu Christi 13. secundum Baronium 15. — Augusti imp. 57. 


1. Consules. — Ad num. 4. Coss. C. Silius et 
L. Munacius Plancus, ex Dione. Baronius priorem 
vocat C. Silium Nepotem : sed cognomen illud 
Nepos fictitium, ut jam alibi cum card. Norisio dixi. 

2. Imperium Augusto in decennium concessum, 
— Augustus « gquintum in decennium guberna- 
tionem reipublice , invilus scilicet accepit : Tiberio 
tribunitiam potestalem prorogavit : Druso Tiberii 
filio potestatem consulatus tertio anno, etiam non 
gesta pretura, petendi, » inquit Dio sub hujus anni 
coss. Mediobarbus hunc nummum Tiberii producit, 
Tl. Czsar Avueusti F. Tr. Por. xv. Representantur 
quadrige triumphales. In postica, Czsar Augustus 
pivi F. Pater Patria. Visitur caput Augusti. Pro- 
ducit et nummum Augusti, Casar Aveustus pivi F. 
Pater Patrix. Caput Augusti. In postica, Tr. Cxsar 
Aveustir. F. Tr. Por. xv. Quadrige triumphales. 
Tiberius currenti anno V kalend. Julias tribuni- 
tiam potestatem xv suscepit. Quare prefati nummi 
similesve a Mediobarbo in numismatibus impera- 


forum Romanorum descripti, hoc anno cusi sunt. 
Ait Mediobarbus V. C. ad triumphum Tiberii de 
Pannonibus, Dalmatis, et Germanis, quem anno 
superiori duxit, hos nummos spectare. At referendi 
illi ad victorias ultimo decennio reportatas, non vero 
ad Tiberii triumphum. Hine factum, ut annis decen- 
nalibus imperatorum dicatis quadrige triumphales 
ob victorias precedenti decennio relatas decrete 
fuerint, ut infra sepius visuri sumus. Imperatorum 
enim decennalia a prorogatione imperii Augusto 
concessi in decennium nafa : ideoque in illis de 
more acta, que singulis decenniis in honorem Oc- 
faviani Augusti factitata fuerant. Ob eamdem ratio- 
nem Augustus, qui hactenus zmperator tantum xx 
in nummis dicebatur, appellatus est imp. xx1., ut 
liquet ex hoc nummo a Mediobarbo recitato, mp. 
Casar pivi F. Aveustts mp. xxt. in postica, Pontir. 
Maxim. Trisun. Porest. xxxvir. 8S. C. quod exem- 
plum successores in decennalibus quandoque imitati 
sunt. 

1. Archelaus damnatus exilio. — Anno Christi 
decimo sexto , duobus Sextis, iisdemque Nepotibus, 
Pompeio et Appuleio coss., Archelaus Ethnarcha 
Rome a legatis Samaritanorum ac Judeorum ju- 
dicio postulatus, nono principatus sui anno (ut Jose- 
phus testatur *) damnatus Viennam Gallie civitatem 
in exilium mittitur, pecunia ejus fisco adjudicata, et 
ditione sua contributa Syrie. Hee pluribus Jose- 
phus : qui tamen sibi parum constans, alibi dicit * id 
accidisse anno regni ejus decimo. Porro quod spe- 
ctat ad tempus damnationis Archelai : Dio * Jose- 
phum secutus (cum enim post multos annos, nempe 
Severi imperatoris temporibus, scripserit ; res Judeeo- 
rum a Judo historico mutuatus creditur) damna- 
tum dicit Herodem Palestinum (sic enim Arche- 
laum nominat) et trans Alpes relegatum, ac partem 
ejus ditionis in publicum esse redactam sub consu- 
latu M. Aumilii Lepidi et L. Arruntii, anno ab Urbe 
condita septingentesimo quinquagesimo nono, quo 
ipso anno a Josepho exactus ponitur, prout ex numero 
annorum regni Herodis patris ejus ab eodem auctore 
descripto perfacile quis intelliget. Sed quam mani- 
feste erret, satis superius demonstravimus, cum de 
tempore nati Christi egimus. Assentitur et nostra 
huicchronologie Eusebius * dum anno Augusti im- 

peratoris ultimo contigisse ait exilium Archelai in 
Galliam. 

2. Adversus autem ista hec nobis objectio facta 
est ex Josepho Judo. Si post tot Christi annos 
vixisse ponatur Herodes : non potuit (ut a Josepho 
asseritur) ejici ab Augusto in exilium Archelaus. 
Cui primo responderim, si Josephum quis sibi se- 
quendum proponat, deserat necesse est evangelicam 
veritatem, utpote qui Judeus auctor (ut ostendimus) 
ante Christum natum ponat Herodis senioris obitum. 
Sed redarguimus ejusdem auctoris levitatem et in- 
constantiam ex ipsiusmet scriptis superius recitatis. 
Porro si quis eidem ita secum pugnanti, et evange- 
lice veritati penitus repugnanti fidem adhibendam 
putaverit : hac ex parte Celsum , Porphyrium et Ju- 
lianum impietate se superare cognoscat, cum iidem 
licet Christiane religionis hostes infensissimi, et 
contradictores acerbissimi, nunquam tamen ausi 
reperiantur preponere Josephum Evangelistis. At 
cum fion solum (quod satis erat) evangelica veritate 
redarguerimus Judeum historicum, sed ex suis ip- 
sius scriptis sepenumero, aperta luce eum menda- 
cissimum ostenderimus , et in hoc ipso de annis 
Herodis adeo diversa et plane contraria locutum 
viderimus, quomodo non magis sequendus nobis 
fuit Eusebius, quem scimus ea que hujus sunt 
temporis esse mutuatum a Phlegonte chronographo 

omnium antiquissimo ac famosissimo. Qui quidem 
Eusebius ponit ultimo Augusti anno exilium Arche- 
lai, ubi novem regnasset annos, ultimo autem tan- 
tummodo inchoato. Eusebium secutus est Beda de 
sex wtatibus, et alii nobiliores chronographi. At vero 
qui ea objecit severus exactor, ut excludat tempus 
Augusti ab exilio Archelai, novem ipsius regni an- 
nos ex Josephi sententia vult numerari plenissimos, 
non inchoatos tantum, ut diximus, ita magis favens 
uni Judeo, quam pluribus Christianis, et Josepho 
sibi ipsi contradicenti , quam Eusebio ex Phlegonte 
vera prodenti, et inhewreat Judaice historic magis 
quam evangelice veritati; sed ostendat ipse pri- 
mum Josephum multipliciter mendacii redargutum 
non adeo enormiter et frequenter errasse: ut sui 
prarogativa sit ceteris preponendus. Sed ad ejusdem 
Archelai proscriptionem redeamus. 

3. Queenam autem objecta sint illi crimina, ut 
sic damnatus fuerit, Josephus * his verbis rem ge- 
stam enarrat : « Primates tam Judeorum quam Sa- 
maritarum, non ferentes ejus tyrannidem, detule- 
runt eum ad Cesarem; maxime cum scirent eum 
contra ipsius mandatum fecisse : a quo jussus fuerat 
ex quo ac bono preesse subditis. Hoc audito Caesar 
commotus accersit procuratorem ejus Rome agen- 
tem, et ipsum Archelaum nomine : nec dignatus 
quidquam scribere : Vade, inquit et quamprimum 
illum ad nos adducito. Qui accelerata navigatione 
in Judeam delatus, reperit eum cum amicis in con- 
vivio ; indicataque voluntate Cesaris , ad_profectio- 
nem hortatus est. Mox ubi venit, Caesar auditis ejus 
accusationibus et ipsius defensione, misit eum Vien- 
nam in exilium, que est urbs Gallie, mulctatum 
prius omni pecunia. » Hec ille. 

4. Cur Josephus eumdem timuit. — Ex his ita- 
que certior causa redditur, cur Joseph monitu angeli 
reversus ab Heypto idcirco noluit in Judseam venire, 
quod audisset illic regnare Archelaum Herodis filium 
loco patris sui : nam et in Galilaea, quo secessit, iti- 
dem filius Herodis regnabat : unde patet illum non 
extimuisse successores Herodis, sed Archelai tyran- 
nidem jam omnibus notam. « His peractis, ac fini- 
bus Archelai principatus in provinciam redactis, 
inquit Josephus *, procurator Coponius quidam 
eques Romanus in Judeam missus est, ea sibi a 
Cesare potestate mandata. Hoc disceptante, Galileus 
quidam , Simon nomine, defectionis arguebatur : 
quia indigenas increparet, si tributum Romanis pen- 
dere paterentur, dominosque post Deum ferre mor- 
tales. » Heec Josephus : quem, dum alibi* id factum 
ait per Quirinum consularem tunc a Cesare in Sy- 
riam missum, et cum eo Coponium, jam superius 
cum de annuis regis Herodis egimus, confutavimus, 
ipsumque errore temporis Japsum ostendimus. 

5. Judea in provinciam redacta.—Videas eum- 
dem auctorem, confusis semel temporibus et res 
gestas simul confundere; ut cum scribit * tempore 

census Quirini, Judam Gaulanitem una cum Sa- 
docho Phariseo novam heresim de non pendendo 
tributo Romanis pervulgasse, idque post Archelai 
obitum contigisse : alibi tamen ‘ (ut vidimus) id 
ipsum factum scribit a Simone quodam homine 
Galileo : sed verius existimamus, cum diversa 
sint nomina, diversas etiam fuisse personas, ac 
tempora; Judamque auctorem secte, Simonem 
vero assectatorem; et illa de Juda temporibus na- 
scentis Christi sub preside Syrie Quirino, ista vero 
de Simone post exactum Archelaum, cum Judea est 
juncta Syriz; illa occasione census, ista vero conti- 
gisse ea ex causa, quod Juda sit in provinciam re- 
dacta, facta haud dubium deterioris conditionis. 
Quantumvis enim Archelaus tyrannus esset, cir- 
cumcisus tamen proselytus ex patre itidem circum- 
ciso proselyto natus erat, ac proinde eorum gentilis 
videretur : sed redacta semel Judeea in provinciam, 
regnum Judeorum jam penitus videretur abscissum : 
qua novitate, compressa semel secta Galileorum, in 
Simone revixit. Sepius enim, post excisas etiam 
Hierosolymas, Galilaos eadem solitos predicare , 
turbasque ciere ac movere, ob idque libenti animo 
mortem oppetere; jam superius, cum de Galileorum 
origine egimus, satis manifestavimus. Nec est quod 
quis dicere possit, eumdem fuisse Judam atque Si- 
monem, eamdemque personam nominatam duobus 
nominibus : nam etsi in Scriptura divina id fre- 
quens est, ab eodem tamen Josepho haud facile usur- 
patum invenitur. 

6. Augusti obitus. — Eodem anno, decimo 
quarto kal. Septembris, qua die quondam primum 
consulatum inierat, Octavianus Augustus e vita 
excessit, cum annos septuaginta quinque, menses 
decem, et dies viginti sex vixisset : siquidem natus 
est nono kal: Octobris. Solus summum imperium 
gessit a victoria Actiaca annos quadraginta qua- 
tuor, demptis diebus tredecim. Hec Dio ? post Ta- 
citum. Qui autem numerant annos ejus imperii 
a triumviratu inchoato, regnasse colligunt annos 
quinquaginta sex, et menses sex; ut Epiphanius * 
et alii, quos superius recensuimus. Qui vero sup- 
putant annos a nece Cesaris, quo anno eidem ar- 
mato in Antonium (ut diximus) collata est a senatu 
summa imperii potestas , quinquaginta septem 
annos, menses sex, ac dies duos annumerant, ut 
Josephus * et alii : ea ratione auctor libri de Ora- 
toribus, longe alius haud dubie quam Tacitus* eum 
regnasse ait annos quinquaginta et octo, quod scili- 
cet ejus ultimi anni dimidium et amplius regnasset. 
At de annis Augusti fusius superius actum est. 

7. Ejusdem de greeco sermone iex. — Sed. an- 
tequam ad Tiberium Octaviani Augusti succes- 
sorem convertamus stylum; ea que de eodem 
Augusto scribit Suetonius, attendamus; dum ait, 
ipsum haud diu ante obitum togas distribuisse 
ac pallia, vestimenta nimirum Romanorum atque 

Grecorum, lege proposita (si famen res serio facta 
est) ut Romani greco, Greci romano habitu et ser- 
mone uterentur. Hec cum Suetonius ‘ de illo scri- 
bat, tamen antea irrepserat in Italiam usus pallii; de 
quo sic Tertullianus * : « Pallium etsi greecum ma- 
gis, sed lingua jam penes Latium est: cum voce 
vestis intravit. » Porro pallii usus haudquaquam visus 
esta Romanis fuisse receptus : nam Plinius * memi- 
nit, quod qui aqua et igne interdicebantur, togis 
exuebantur, et palliis amiciebantur, quasi peregrino 
induendi modo. Reus item constituebatur * peregri- 
nitatis, si quis advena toga indutus videri vellet esse 
Romanus : non tamen Romanis uti pallio vetitum 
esse videtur; ut de Scipione, cum esset in gymnasio, 
et de Catone minore, cum jus diceret, quos pallio 
usos esse traditur, videre licet : constat etiam, quod 
de Tiberio scribit Suetonius *® ipsum abjecta toga 
ferme biennio permansisse in pallio. 

8. Greco etiam uti sermone, haudquaquam usu 
in Urbe receptum fuisse intelligitur : unde de eodem 
Tiberio, qui successit Augusto, hac idem * auctor 
scribit : « Sermone greco, quanquam alias prom- 
plus et facilis, non tamen usquequaque usus est : 
abstinuitque maxime in senatu; adeo quidem ut 
monopolium nominaturus, veniam postularit, quod 
sibi verbo peregrino utendum esset; atque in quo- 
dam decreto Patrum, cum 280 recitaretur, 
commutandam censuerit vocem, et pro peregrina 
nostratem requirendam, aut si non reperiretur, vel 
pluribus et per ambitum verborum rem enuntian- 
dam. Militem quoque grece testimonium interro- 
gatum, nisi latine respondere vetuit. » Hac Sueto- 
nius : eadem fere de ipso testatur Dio’. Atque de 
Claudio * traditur quod splendidum virum, Grecie- 
que provincie principem, verum latini sermonis 
ignarum, non modo albo judicum erasit, sed etiam 
in peregrinitatem redegit. Ad heec spectant, que nar- 
rat Cicero ® de Lucullo, quod dicere solebat, se 
libenter Greecis barbara admiscuisse, ut se Romanum 
probaret. Commendat Valerius ‘° de eadem re Ro- 
manorum magistratuum pristinum usum, cum ait : 
« Magistratus vero prisci quantopere suam populique 
Romani majestatem retinentes se gesserint, hinc 
cognosci potest, quod inter cetera obtinende gravi- 
tatis indicia, illud quoque magna cum perseverantia 
custodiebant, ne Grecis unquam nisi Jatine re- 
sponsa darent : quinetiam ipsa lingue volubilitate, 
qua plurimum valent, excussa, per interpretem lo- 
qui cogebant, non in Urbe tantum nostra, sed etiam 
in Grecia et Asia; quo scilicet latin vocis honos 
per omnes gentes venerabilior diffunderetur; nec 
illis deerant studia doctrine, sed ulla non in re pal- 
lium toge subjici debere arbitrabantur; indignum 
esse existimantes, illecebris et suavitate litterarum, 
imperii pondus et auctoritatem domari. » Hec ille. 

9. Latine lingue majestas. — Unde inferri 
potest, in titulo crucis Domini, quem scripsit 
Pilatus hebraice , grece et latine, non, eo ordine 
quo recensentur ab Evangelistis ', inscriptiones 
esse positas: nam diversi cum inter se reperian- 
tur, non ordinem ipsos secutos esse, sed tantum 
quod factum esset, insinuasse, sed latinam inscri- 
ptionem primo loco positam esse. Nam et Ni- 
colaus ? papa in Michaelem impium imperatorem 
furore quodam percitum in latinam linguam insul- 
tantem ait: « Hee cum hebrea et greca in titulo 
Domini a reliquis discreta, insignem principatum 
tenens, omnibus nationibus pradicat Jesum Nazare- 
num regem Judorum. » Sed de tituli crucis in- 
scriptione plura inferius. Porro eadem latina lingua 
Christi fidei sacramentis in Romana Ecclesia magis 
magisque nobilitata, sicut illa totius catholice fidei 
semper tenuit principatum, eodem modo et ipsa est 
pre ceteris exaltata. Unde Marcianus imperator in 
Chalcedonensi sacrosancto concilio coram amplis- 
simo Patrum conventu concionaturus, licet homo 
Grecus, et inter Greecos, et in ditione ac regione 
Grecorum , eamdem orationem latine prius post- 
modum grece dixit, ut ex ipsius synodi * Actis con- 
stat. Legati etiam A postolice sedis Ecclesia Romane, 
litteras Romanorum pontificum ad synodos Greeco- 
rum episcoporum conscriptas nonnisi latine legi, 
ac coram omnibus ex scripto recitari jubere consue- 
verunt; et nisi efflagitantibus omnibus ejus conses- 
sus episcopis grece reddere. Fidem facit horum 
omnium unus ex legatis ejusdem sedis Philippus 
presbyter in ss. concilio ceeumenico Ephesino ; ubi 
recitatis Coelestini pape litteris latine scriptis, uni- 
versi episcopi petierunt, ut eadem epistola grace 
translata, denuo recitaretur. Tunc his verbis sic in- 
terlocutus Philippus legatus : « Vetus, » inquit, 
«consuetudo habet, ut Apostolicee sedis diplomata 
Jatine proponantur, et hoc sat esse solet. Nunc vero 
quoniam beatitudo vestra efflagitat, ut litterae allate 
grece itidem relegantur, necesse fuit vestre beatitu- 
dinis desiderio satisfacere, etc. » Hac habent ipsa 
Acta ss. synodi * Ephesinz. In sacris etiam missa- 
rum solemniis penes Greecos ea semper viguit con- 
suetudo, ut tam lectiones evangelice , quam aposto- 
lice, primum latine , inde grace eadem in ecclesia 
publice recitarentur, ut idem qui supra Nicolaus ° 
papa ad eumdem imperatorem scribens. testatur. 
Sed quando occasione edicti Augusti imp. pene non 
sentientes longius digressi sumus, nunc ad proposi- 


‘tum revertamur. 


10. Studium Herodis in Tiberium et Augu- 
stum, quibus civitate, templa, et lacus dicat. — 
Post ebitum Augusti imperatoris, ipsa die XIV 
kal. Septembris, Tiberius Nero, Julie Auguste 
filius capessit imperium, tenuitque annis viginti 
duobus, mensibus sex, diebus viginti sex : erat ipse 

tunc annum agens quinquagesimum quintum. Mitti- 
tur vero tunc ab eo mox ad procurandam Judeam 
Valerius Gratus, mansitque in eo magistratu annis 
undecim, ut testatur Josephus ‘. « Tunc Herodes te- 
trarcha, qui et Antipas, receptus in amicitiam Tibe- 
rii, de ipsius nomine urbem a se conditam vocavit 
Tiberiada, electo ad hoc optimo agro ad ora lacus 
Genezareth, unde non longe ab Emmaus sunt aque 
calide: hec partim a convenis, partim a Galileis 
habitata est, quorum nonnulli eo commigrare coacti 
sunt, quidam etiam e nobilitate sedes illic sibi opta- 
verunt: at quo major esset frequentia, recepti sunt 
ad incolendum etiam tenuissimi quique undecum- 
que confluentes. » Hac et alia de Tiberiade narrat 
idem Josephus *. Porro et lacus ipse ab eadem civi- 
tate cognominatus est Tiberiadis: hujusest frequens 
mentio apud sanctos Evangelistas ; in ea enim re- 
gione frequenter versabatur Dominus noster. 

41. Hic non ommittendum, ipsum Herodem 
olim, Augusti tempore, Sephori civitatem cinxisse 
meenibus, et totius Galil caput constituisse, et in 
honorem Julie Auguste Juliada nomen imposuisse : 
quo etiam tempore Philippus* tetrarcha pari zmu- 
latione in gratiam ejusdem Cesaris Paneada sitam 
ad Jordanis fontes, auctam edificiis, Cesaream dici 
voluit; et vicum situm in ripa lacus Genezareth, 
Bethsaida dictum, in speciem urbis nobilitatum, no- 
mine Cesaris filie, Juliam nuncupavit. Fuit vero 


AT 


stolorum '. Hee prestiterunt hi paterno exemplo 
ducti, qui ex turri Stratonis Cesaream maritimam 
amplissimam civitatem in honorem Augusti con- 
struxerat *. Horum non piguit meminisse, quod in 
Evangelio et Actibus Apostolorum spe eorumdem 
locorum mentio habeatur. Verumenimvero. in eo 
Herodem parentem Antipas et Philippus imitari mi- 
nime potuerunt, ut sicut ille, qui in honorem Au- 
gusti templa erexerat, unum Cesare, cnjus memi- 
nit Philo *alterum in Panio, de quo Josephus +, ita 
et istieadem in Tiberii gratiam prestarent. Nam is 
primis annis sui imperii, adeo optimi principis et 
ab omni fastu alienissimi specimen dedit; ut non 
tantum (quod ait Suetonius *) se Dominum dici ve- 
tuerit; sed (quod scripsit Dio *) neque ullum tem- 
plum sibi proprium, extrui, neque se in ullo alio 
coli passus fuerit ; edicto etiam palam, ne quis pri- 
vatus, neque urbs ullam statuam ipsi poneret in- 
jussu suo addideritque se nunquam id concessurum. 
Heec et alia id genus digna optimo principe de Ti- 
berio memorize commendavit Dio Cassius ; additque 
Tacitus 7 ingestum a populo sepius nomen Patris 
patria ipsum repudiasse, vetuisseque in acta sua 
jurare, etiamsi senatus id censuisset; ac dictitare 
solitum, cuncta mortalium incerta ; quantoque plus 
aliquis adeptus foret, tanto magis esse expositum 
ludibrio ; eadem et Suetonius * pluribus. 

1. Consules. — A num. 1 ad 5. Coss. Sez. 
Pompeius , et Sex. Appuleius ex Dione. Baronius 
utrique Nepotis cognomen affingit errore jam supra 
confutato. 

2. Archelaus Viennam relegatus. — Archelaus 
Herodis Ascalonite filius anno Christi va Vien- 
nam Galli in exilium ab Augusto missus, patri- 
monio ejus et thesauris fisco adjudicatis. Et ratio 
est, quia anno Juliano quadragesimo tertio patri 
successit, decimumque regni annum attigit, quo 
anno Josepho sacerdoti natus est filius Matthias, 
Bacrrelovros Apyeddov to déxarev , id est, decimo regni 
Archelai anno, ut ex publicis tabulis in libri de 
vita sua initio retulit Matthia hujus filius Flavius 
Josephus historicus. Is ob hance rationem, quod in 
libris Belli Judaici de novem Archelat annis prius 
scripserat, in libris Antiquitatum omnino mu- 
tandum esse censuit : decem et annos in regno et 
aristas in somno Archelai substituens. Qui quidem 
anni decem utrinque incompleti fuere. Dio quidem 
lib. 55, anno Urbis pccuix, Christi scilicet vi, scribit: 
«Herodes Palestinus a fratribus accusatus, trans 
Alpes est relegatus, ac pars ejus ditionis in publicum 


redacta. » Sed non mirum, eum exilium ejus anno 
uno antevertisse ; cum posterius Her‘edis patris re- 
gnum anno uno tardius consignarit; sicque mortem 
ejus anno etiam uno differre coactus fuerit. In eo 
autem quod Archelaum Herodem Dio appellat ; non 
hallucinatur, ut communiter recentes historici scri- 
bunt; sed Archelaum duplex nomen tulisse nos. edo- 
cet ; sicut et Arche/aus junior, qui Herodes Arche- 
laus dictus est, ut inferius visuri sumus, Josephus 
in fine lib. 17 de Antiquit. scribit; Archelao Rome 
damnato, atque Viennam Galli# in exilium depor- 
tato, « mittitur a Cesare Quirinius vir consularis, 
qui censum agat in Syria, » qui census nunquam 
antea in Judea actus fuerat, ut in Apparatu Chrono- 
logico dixi. Idem Josephus lib. 18, cap, 3, annum 
census primitus peracti ita designat, « tricesimo ac 
septimo anno post cladem Antonio apud Actium a 
Cesare illatam. » Annus Actiacus xxxvu coeptus 
est die xxx mensis Augusti anni Christi sexti. Quare 
anno insequenti facultates Archelai in publicum fis- 
cum relate, et census in Judea actus. 

3. Historia Judeorum accurate a Josepho scri- 
pta. —Baronius existimat cum Eusebio in Chronico, 

Archelaum Viennam presenti anno relegatum fuisse, 
ac Dioni Josephum imposuisse,a quo rex Jud@orum 
creditur mutuatus. Quod certe admitti non potest, 
cum Josephus accurate Herodis historiam ex Roma- 
nis Auguste etatis scriptoribus, qui injuria tempo- 
rum intercidere, exscripserit ; historia vero Herodis 
ac filiorum ejus ab Eusebio elucubrata intolerabili- 
bus erroribus scateat. Petavius lib. 11 de Doct. 
Temp, cap. 1, eosdem errores Eusebio tanquam pri- 
mario auctori tribuit, ait enim : « Horum omnium 
ragevpnycereoy et mapaxoucv.dro , atque illius historia 
calamitatis, si quis fundum esse dicat Eusebium, is 
a veritate, me quidem judice, non abhorreat. Ete- 
nim tam ille in Herodis temporibus digerendis hal- 
lucinatus est, ut reliquis, qui eum universi ferme 
seculi sunt, largissime peccandi segetem occasio- 
nemque prebuerit. » At longe diu ante Eusebium 
hujusmodi perturbationes in Herodis historiam in- 
ducte ; Julius enim Africanus, Clemens Alexandri- 
nus, aliique multi, qui Eusebium precessere , et 
natale Christi in annum Julianim xuin contulere , 
Herodem adhuc in vivis fuisse, ac ad insequentes 
annos vitam produxisse sine dubjo supposuere ; 
cum tamen certum videatur, eumdem ultra illum 
annum Julianum imperium et vitam non propa- 
gasse. Quare errores illi vetusti, ab Eusebio, qui 
in eorum patrocinium Josephum trahere nititur , 
magis quidem aucti, non tamen primum disseminati. 

4, Silanus Quirinio succedit in prefectura 
Syria. — Quoad Quirinium, de quo plura adversus 
Baronium in Apparatu Chronologico diximus, Syriam 
administrandam suscepit anno Christi septimo, ut 
mox diximus ex Josepho, eamque rexit usque ad 
annum Christi duodecimum, quo Q. Cecilius Sila- 
nus Creticus eam provinciam obtinuit. Scripsit ad 
me card. Norisius VY. C. extare in museo illustris- 
simi marchionis Riccardi et in Mediceo, nummos 
duos ereos, in quorum antica visitur caput Jo- 
vis, et in postica legitur : EMI SIAANOY ANTIOXEON, 
Representatur aries retro sydus aspiciens, et in 
medio rm. Est annus Antiocbenus xiii, ab anno 
Urbis pecxxim, seu victoria Actiaca deductus : extare 
et duos alios etiam ereos in Gaza Medicea ejusdem 
Silani omnino similes cum his verbis, Ent stAANoY 
ANTIOXEQN et in medio aM. Est annus Antioche- 
nus xLtv. Prior Antiochenus annus inchoatur anno 
Christi xu, posterior currenti Christi anno. Quare 
jam anno precedenti Sz/anus Syriam administra- 
bat. Quod ex eo certum redditur, quod card. Nori- 
sius in iisdem litteris moneat, asservari in gaza 
Medicea nummum Silan/, in cujus antica visitur 
caput Tiberii cum inscriptione : SEBAZTOY KATZAP 
quia Tiberius cognomen Augusti initio non admisit, 
ut testatur Suetonius in Tiberio. Hee ejus postica : 

Nota superior A primum Tiberii annum; note infe- 
riores EM annum xLy, ab imperio Augusti in Syria 
notant. Incipit is Augusti annus anno Urbis condite 
pccLxvil, Christi nempe xiv, quo die decima nona 
Augusti Octaviano Tiberius successit. Preeterea Toi- 
nardus vir doctissimus scripsit ad me, Vidisse se 
Silani nummos anno Antiocheno ZM, notatos cum 
nota supra Silani nomen, que non tantum terltium 
imperii Tiberiani annum designant; sed etiam no- 
fam A nummo Mediceo adscriptam primum Tiberii 
annum significare certo demonstrant. Quadragesi- 
mus autem septimus annus Antiochenus incipit 
anno Urbis pecrxtx, anno scilicet Christi xvi, quo 
Tiberius tertium imperii annum iniit. Ex ullimis 
Silani nummis «ram Antiochenam in numismatis 
presidum Syrie expressam, ab anno Urbis pccxxxil, 
quo pugna Actiaca habita, deductam fuisse mani- 
feste liquet, ac card. Norisium in Cenotaphiis Pisa- 
nis Dissert. 1, cap. 16, paragrapho 13, non bene 
eam ab anno insequenti, Urbis nempe pccxxty, de- 
sumpsisse, ut ipsemet ad me scripsit. Sic enim fieri 
non posset, uf annus Antiochenus xLv, cum primo 
Tiberii, et annus xLvi, cum tertio ejusdem impera- 
toris concurreret, ut examinanti patet. Videnda 
que diximus, cum de era Actiaca locuti sumus. Si- 
lanus ilaque Syric Jegatus fuit usque ad annum 
Christi decimum septimum, ut eo anno videbimus. 

5. Augustus lustrum condit, et moritur. — Ad 
num. 5 et seqq. Augustus die decima nona mensis 
Augusti e vivis excessit, ut recte in Epitome, cui 
Tiberius jam imperii collega successit. Ante mor- 
tem lustruam condidit « in campo Martio, » inquit 
Suetonius in Augusto cap. 97 et quidem « centum 
dies » antequam moreretur, ut testatur ibidem Sue- 
tonius. Ex quibus elicio, lustrum IV dus Mazi 
fuisse conditum : ad eum enim diem in veteri ka- 
lendario, quod apud Goltzium extat, legitur, Lac 
Mart. in circ. et a die IV idus Maii ad diem XIV. 
kalend. Septembris dies centum interjiciuntur. 
Addit ibidem Suetonius de Augusto loquens : « Vota 
que in proximum lustrum suscipi mos est, colle- 
gam suum nuncupare jussit; nam se, quanquam 
conscriptis paratisyue jam tabulis, negavit susce- 
pturum. que non esset soluturus. » Mortem enim 
suam presagiebat. In lustris itaque vota solvi, et 
nova in quinquennium suscipi mos fuit, indeque 
origo votorum, que in quinquennalibus et id genus 
festis postea suscepta, repetenda. Augustus tria lu- 
stra fecit ex marmore Ancyrano, et Suctonio cap. 27. 
Primum anno Urbis pccxxvi, in sexto suo consulatu, 
collega M. Agrippa ex Dione cap. 53. Secundum 
anno Urbis pccxtvi in eodem enim marmore Ancy- 
ranowAugustus ait : « Nuper lustrum solus feci, 
legi, » Censorino et Asinio coss. etc. Tertium de- 
nique Justrum ab Augusto actum ad hunc annum 
pertinet. De his Augusti lustris legenda, que scribit 
card. Norisius in Cenotaphiis Pisanis Dissert. u, 
cap. 1. Tiberius « cendito lustro in INyricum pro- 
fectus est : et statim ex itinere revocatus spirantem 
adhue Augustum reperit. » Profectus itaque in Uly- 

ricum non est, nisi post diem duodecimum Maii, 
quo lustrum peractum demonstravimus, quove illud 
de more factum existimamus. Livius lib. 1 loquens 
de Servio Tullio Romanorum rege, qui lustrum 
instituit, ait: «In campo Martio instructum exer- 
citum omnem, sue, ove, taurilibus lustravit, idque 
conditum lustrum appellatum, quia in censendo 
finis factus est. » Idem postea a censoribus in aliis 
lustris factitatum. Card. Norisius in dissert. de 
Votis decennalibus cap. 4, arbitratur hujusmodi 
sacrificia in quinquennalibus et id genus festis 
etiam facta. Sed que ad id probandum Card. erudi- 
tissimus in medium adducit, ostendunt quidem illa 
sacrificia ob alias etiam quam ob lustrum causas a 
Romanis, sed non in quinquennalibus, peracta. 
Cum tamen vota quinquennaliorum et decenna- 
liorum ab his que in lustro condendo nuncupa- 
bantur, originem etiam duxisse videantur, ejus con- 
jectura verisimililtudine non caret. 

6. Augusti mors male ab Eusebio consigqnata. 
— Eusebius in Chronico Augusti mortem anno pre- 
cedenti perperam consignat. Eam enim cum anno 
Abrahami 2029 connectit; qui Abrahami annus 
kalendis Octobris anni Christi duodecimi inchoatur. 
Quare cum Augustus die decima nona mensis Au- 
gusti vita functus fuerit, mors ea secundum Eusebii 
sententiam ad annum precedentem pertinet : que 
cum sit falsissima, trium sequentium imperatorum 
chronologia in Chronico Eusebiano depravata. Ex 
ea tamen opinione deduco primum, Eusebium annos 
Augustei imperii aliter in universum quam ino par- 
ticulari numerare. Quando enim de toto, quo Au- 
gustus regnavit tempore, in Chronico loquitur, ejus 
imperii initium a morte Julii Ceesaris, seu ab idibus 
Martiis anni Abrahami millesimi nongentesimi se- 
ptuagesimi tertii, qui anno periodi Greco-Romane 
5449 mense Septembri exorditur, desumit, quod ex 
eo probatur, quod Augusti mortem collocet anno 
Abrahami bis millesimo vicesimo nono, qui majori 
sui parte cum anno Christi decimo tertio concurrit. 
Quo pacto recte scribit Eusebius regnasse Augustum 
annos quinquaginta sex, menses sex. At quando 
Augusli annos in particulari numerat, primum 
conjungit cum anno Abrahami millesimo nongen- 
tesimo septuagesimo quarto ab Octobri mense in- 
choato, licet mense Marlio anni Abrahami ante- 
cedentis Julius Cesar occisus fuerit. Et ratio est, 
quia certum haberi debet, Eusebium exislimasse 
Christum natum esse anno Abrahami bis mil- 
lesimo decimo quinto, quod verum esse non po- 
test, nisi primum Augusti annum abanno Abrahami 
millesimo nongentesimo septuagesimo quarto in- 
choarit. Quod eo magis dicendum, quod sequen- 
tium impera'orum annus primus a mense Oc- 
tobri morti decessoris proximiori incipere soleat. 
Deduco secundo , Eusebium annum Abrahami 

bis millesimum decimum quintum, quo Christum 
nalum asscrit , et quadragesimum secundum Au- 
gusti annum anno Juliano xu illigare. Ex quo 
et sequitur errasse Scaligerum in editione Chro- 
nici Eusebiani, in quo primum Christi annum 
cum anno Augusli quadragesimo terlio componit. 
Nam, ut advertit Vale-ius in notis ad Eusebium 
lib. 4, cap. 5, in velustissimis codicibus Eusebiani 
Chronici primus Christi annus concurrit cum anno 
XLU imperii Augusti. Quod in Eusebii sententia 
necessario dicendum; cum annos ab Incarnatione 
Christi numeraverit, idque secundum «ram Incar- 
nationis Alexandrinorum, que anno quadragesimo 
terlio inchoatur. Ex co Scaligeri errore alius conse- 
quitur, quod nempe annum Incarnationis xiv cum 
anno Abrahami 2029 copulavit; quamvis in Eusebii 
Opinione Augustus mortuus sit anno Incarnationis 
secundum Alexandrinos xv, qui cum eodem anno 
Abrahami 2029 mense Octobri seu ere Christiane 
xu! inchoatur. Denique Valesius citatus hallucinatur, 
quando ait annum primum Augusli secundum 
Eusebii supputationem , eum esse quo Hir ius et 
Pansa consules fuerunt. Nam si ab eo anno primum 
Augusti annum inchoasset, non dixisset Augustum 
regnasse annos LvI, menses vi. In eumdem errorem 
incidit Pelavius, quod non observasset Eusebium 
Augusti mortem cum anno ere nostre xu conjun- 
gere. Ex quo et in alium delapsus est, Christum 
nempe secundum Eusebium natum esse anno Ju- 
Jiano XLIV quem perperam exislimat concurrere 
cum anno xii Augusti ab Eusebio memoralo, ut 
videre est in Animadvertionibus Epiphanianis ad 
heresim 541, pag. 130. 

7. Tiberius decennalia induxit. — Dio lib. 57 
de Tiberio ait : « Decem annis imperii ejus exactis, 
ad resumendum id, nihil decreto opus habuit : ne- 
que enim in decennia intercisum, quod Augustus 
fecerat, id gerere statuerat. » Tiberius itaque primus 
ex imperatoribus fuit, qui quinquennalia , decen- 
nalia, et id genus festa in morem induxit. Intro- 
ducta et ab eodem secunda consulatuum Cesareo- 
rum regula, ut nempe imperatores annis hujus 
modi festivitatibus addiclis consulatum sumerent ; 
prima enim Augusto attribuenda, qui anno post 
Julii Cesaris mortem consulatum suffectum iniit. 
Quia vero chronologia Fastique summam ab hujus- 
modi festis tam a gentilibus, quam a christianis 
imperatoribus, magna pompa celebratis, lucem ac- 
cipiunt, ea modo ex conjecturis, modo certis argue 
mentis, annis suis consignabo. Post familiam Juliam 
in Nerone extinctam , Casares omnes vota quin- 
quennalia nuncupasse certum : antea, cum nomen 
illud potius familia quam imperii esset, Casares 
quinquennalia non exhibuere, nisi vel tribunitia 
potestate , aut imperio proconsulari, aut utroque 
exornati essent. 

1. Presidum summum jus eorumque vestes sa- 
cerdotales. — « Sequenti anno, Druso Casare et C. 
Norbano Flacco coss., Valerius Gratus Jude praeses 
adempto summo sacerdotio Annano pontifici, in lo- 
cum ejus Ismaelem Fabi filium subrogavit : quo 
etiam paulo post in ordinem redacto in Eleazarum 
Annani pontificis filium honorem transtulit. » Hec 
Josephus '. Redacta semel, quod diximus, post Ar- 
chelaum exactum Judea in provinciam, qui illuc 
presides mittebantur ab imperatore, veluti rerum 
domini sibi etiam in sacra jus vindicabant, atque 
ex animi libidine summum sacerdotium tribuebant 
itidem et auferebant. Stolam siquidem pontificiam, 
quasi regni hereditariam, insuam potestatem rede- 
gerant : quomodo autem acciderit, -id totum Jose- 
phus * his verbis describit : « Hyrcanus pontifex ejus 
nominis primus, extructa prope templum turri, de- 
gebat in ea majorem temporis partem : et quoniam 
hance stolam habebat in sua custodia, qua nemo 
preter illum utebatur, recepturus privatum habi- 
tum, eo loci illam deponebat : idem mos fuit etiam 
successoribus posteris. Herodes autem regnum ade- 
ptus, turrim hanc opportuno loco sitam, magno 
sumptu exedificatam, denominavit ab amico Anto- 
nio; et stolam ita ut ibi reperta est, detinuit, ratus 
eo magis obnoxium se habiturum populum. Idem 
fecit Archelaus filius ejus et successor : cujus regno 
in provinciam mutato, Romani simul et pontificie 
stole possessionem nacti sunt, in cella ad hoc ipsum 
structa reposite et obsignate sigillo pontificum 
atque custodum sacri erarii, preefecto castelli accen- 
dente ibi lucernam quotidie. Hanc septimo ante fe- 
stum die prefectus exhibebat pontifici : qua purifi- 
cata indutus sacrorum tempore, sequenti die rursum 

eam reponebat in cellam, ubi antea condita fuerat. 
Id fiebat singulis annis ter, jejunii tempore. » Hee 
ille. 

2. Porroadjuncta erantstole duo aliaindumenta, 
quorum alterum superbumerale, alterum vero pe- 
ctorale dicebatur, amboque pretiosis lapidibus erant 
insignia. De his hee alibi idem auctor ' memoria 
digna testatus : « Ex lapillis, inquit, quos pontifex in 


humeris gestabat (sardonyches erant, quorum natu- 


ram nulli non notam narrare supervacuum puto), 
micabat alter, quoties litatum esset, is qui dextrum 
humerum occupabat : tantumque fulgorem emitte- 
bat, ut procul etiam intuentibus conspiceretur, id- 
que preter naturam suam et consuetudinem : quod 
certe admirationem meretur apud omnes, nisi si qui 
ex contemptu religionis sapientie opinionem aucu- 
pantur. Sed mirabilius est quod nunc dicturus sum. 
Per duodecim gemmas, quas in pectore pontifex in- 
sutas rationali gestat, in bello victoriam Deus pre- 
nuntiare solebat : nam priusquam exercilus se mo- 
veret, fantus fulgor ex eis emicabat, ut toti populo 
perfacile innotesceret adesse: Deum, opemque et 
auxilium suum invocantibus esse allaturum. Qua- 
propter Greci, quotquot a nostra religione non ab- 
horrent, cum hoc miraculum pro compertissimo 
habeant, ila ut negari non possit, rationale vocant 
réyov, hoc est, oraculum. Desiit tam rationale quam 
sardonyx fulgorem emiltere annis ducentis ante- 
quam hec commentaremur, irato Deo propter le- 
gum suarum prevaricationem. » Hactenus de his 
Josephus. Porro Philo ? gemmas illas, quas Josephus 
appellatsardonychas dicit smaragdos, agensque tam 
de his quam de rationali, eleganter eorum myste- 
rium declarat. ' 


* Joseph. antiq. lib. 111 c. 9. —? Phil. lib. de Monarchia. 

1. Consules. — Ad num. 1. Coss. Drusus Cesar, 
et C. Norbanus Flaccus. Erat Drusus Tiberii Augu- 
sti filius, qui anno Christi x1 queesturam gesserat, 
ut docet Dio lib. 56, cuique Augustus anno Ur- 
bis pccLxvi, Christi scilicet xm, « potestatem consu- 
latus tertio anno, etiam non gesta pretura, petendi 
concessit, » inquit Dio ibidem. 

2. Cesar, nomen familie, non dignitatis, ante 
Neronis interitum. — Cum Drusus filius Tiberii 
Cesaris esset, Caesar ratione familie vocatus est. 


Zonaras quidem in Tiberio scribit, Germanicum tres 
filios reliquisse, « quos, inquit, Augustus in testa- 
mente suo Cesares appellavit. » Quod si verum esset, 
sequeretur Drusum non minus ob dignitatem , 
quam ob familiam, Cesaris nomen tulisse. Sed Zo- 
naram ea in re errare existimat card. Norisius, ut 
me per litleras monuit, ideoque ante Neronis inte- 
ritum, Cesaris nomen familiam, non vero dignita- 
tem designabat, in quantum conjicere possumus ; 
hac enim in re mihi aquam heerere fateor. 

4. Tiberius Judeos exagitat. —Anno Christi Do- 
mini nostri decimo octavo Statilius Taurus et L. 
Libo consules creali sunt’: quo tempore Valerius 
preses in Judea, quem nuper tribuerat pontifica- 
tum Eleazaro Annani pontificis filio, abrogavit; eam- 
que dignitatem Simoni Camithi filiocontulit, quiin 
pontificatum annum tantummodo exegit. Hac Jose- 
phus? in Judea tradit evenisse. Rome autem, ut 
auctor est Dio *, Tiberius imperator inter alia lau- 
datissima edicta que promulgavit, ut de veste serica 
non utenda, neque vasis aureis, nisi in sacris, aliud 
addidit adversus magos et quoslibet divinationes 
exercentes, quos omnes severissimo edicto exagita- 
vit. Causam aulem ejus ferende legis idem auctor 
narrat his verbis : « Porro Tiberius, etsi Thrasillo 
assidue utebatur, ac singulis diebus vaticinia acci- 
piebat, tamen re accurate considerala, cum aliquando 
per somnum jussus esset cuidam argentum dare, 
hominem interemit, quod intelligebat per magicam 
artem demonem immissum fuisse : reliquos omnes 
astrologos magos, aut quicumque aliquopiam modo 
divinationes exercerent, exteros necavil; cives, qui 
(etiamnum neglecto priore edicto, quo prohibitum 
fuerat usu harum artium omnibus qui in urbe es- 
sent) tractare ejusmodi res deferentur, extorres 


' Dio lib. Lv. et Tacit. lib. 1r.—? Joseph. antiq. lib. x. cap. xviu 3. 
— 5 Dio hist. Rom. Jib. Lit. sub. dictis Coss. 

egit : qui vero destitissent, impunitatem conseque- 
bantur. » Hec Dio. 

2. Addit ad hec Tacitus * sub idem tempus, 
lisdem coss., Libonem Drusum Urbanum pretorem, 
quod invocationibus demonum inservisset, multis 
accusationibus judicio postulatum, teslibusque con- 
victum, domi mortem voluntariam oppeliisse , se 
ipsum necando : item ejusdem criminis reum L. 
Pituanium e saxo Tarpeio dejectum; et in P. Mar- 
cium extra portam Exquilinam, precinente classico, 
more prisco, consules advertisse. Sicyue magiz cri- 
men, quod per multos annos, ut aif ?, Romanam ur- 
bem excedit, hocanno primum repressum est, atque 
severe punitum. Memiuit ejusdem adversus magos 
Tiberii sanclionis eliam Plinius * : ut plane conside- 
ratione sit dignum adveniente Christo in mundum, 
magos ex Oriente venientes, ipsum Dominum co- 
gnovisse et adorasse , demones in Aigypto perterre- 
factos; Roma vero, idemque ab Italia magos expul- 
sos, et in eosdem severissime lege actum esse. 
Venerat quippe in orbem ille quiadversus demones 
bellum indiceret, eorumque Vires infringeret et sub 
eodem imperatore crucem perferendo, sibi cuncta 
subjiceret. 


* Tacit. Annal. lib. m. sub. iisdem Coss. — 2 Tacit. lib. 1. hist. — 

4. Consules. — Ad n. 4. Coss. T. Statilius Si- 
senna Taurus, et L. Scribonius Libo, ex Dione. 

2. Quinquennalia Tibertt. — Incidunt in hune 
annum quinquennalia imperii proconsularis Tiberii 
ab anno Christi xt deducta. Ad ea revocanda, que 
Tacitus lib. 2 Annal. sub hujus anni consulibus 
scribit : « Fine anni arcus propter edem Saturni ob 


recepta signa cum Varo amissa, ductu Germanici, 
auspiciis Tiberii : et edes Fortis Fortune Tiberium 
juxta : sacrarium genti Julie, effigiesque divo Au- 
gusto apud Bovillas dicantur. » Annis enim hujus- 
modi festis addictis arcus erigi et templa dicari mos 
erat. 

4. Caiphe sacerdotium. — Post hec, anno qui 
sequitur Redemptoris nostri decimo nono, ‘ C. Ceelio 


* Dio lib. Lviz. Tacit. lib. 1. et alii. 


Rufo et L. Pomponio Flacco coss., ' Simon Camithi 
filius summus sacerdos, anno tantum eo honore per- 


* Joseph. antig. lib. xvitt. c. 3. 


functus, a Valerio Grato Jude preside in ordinem 
redactus est, suffectusque ab eodem in locum ipsius 
Josephus qui cognominabatur Caiphas : hujus sacer- 
dotium diuturnius fuit, de quo plura suo loco infe- 
rius dicturi sumus. 

2. Tisdem coss., cum oracula vana quedam, tan- 
quam sibyllina, de Urbis interitu anno nongente- 
simo ab ejus origine obventuro ferrentur; Tiberius 
tanquam falsa redarguit, eaque occusione adjecit 
animum, ut omnes fatidicos libros inspiceret, eo- 
rumyue alios probaret quos legitimossciret, spurios 
vero rejiceret. Hac ex Dione * referimus, quo mani- 
festius reddatur Christianis, qui (ut superius dictum 
est) in predicando Gentilibus adventum Christi veri 
Dei, ct idolorum falsitatem, ex sibyllinis carmini- 
bus interdum, quod illi divine Scripture non cre- 
derent, peterent testimonia, nonnisi ab expurgatlis 


~* Dio hist. Rom. lib. xivir. sub his Coss. 

toties per ipsos libris id facere licuisse, ut nulla de 
impostura jure objici posset calumnia : ab Augusto 
id etiam factitatum, jam prefati sumus. 

3. Sub idem tempus, Judzi ‘ fessi oneribus tri- 
butorum, pro relevatione apud Tiberium imperato- 
rem suppliciter egerunt, simulque Syria de eadem 
re conquesta : cum his aliisque casibus Oriente exa- 
gitato, ab eodem Tiberio Germanicus, quem ex 
Druso Germanico fratre suo, Livie filio genitum, in 
filium adoptaverat, ad res provinciarum componen- 
das in Syriam mittitur. Tiberius enim eque atque 
Augustus Judeis favit; eisdemque Rome degenti- 
bus, in cives distributiones fieri solitas, sicut et ille 
fecerat, impertiri voluit, ut Philo ? testatur: que 
autem iidem Rome agentes passi sint dolo Sejani, 
suo loco narrabimus. 


* Tacit. lib. 11. — 2 Philo lib. de legat. ad Caium. 


Anuo periodi Greco-Romane 5510. — Olymp. 199. an. 14. — Urb. cond. 770. — Jesu Christi 17. secundum Baronium 59. — Tiberi imp. 4. 


4. Consules. — Ad num. 4. Coss. C. Celius 
Rufus, ct L. Pomponius Flaccus, ex Tacito lib. 2 
Annal. 

2. Sibyllina oracula. — Ad num. 2. Que nar- 
rantur in Annalibus de sibyllinis oraculis, pertinent 
ad annum Christi x1x, cum ea Dio lib. 57 recitet 
sub consulatu Silani et Norbani, qui illo anno fastis 
nomen dedere. 


3. Piso fit Syrie preses. — Ad num. 3. Hoc 
anno, decreto senatus « permisse Germanico pro- 
vincie, que mari dividuntur,» ut motum Orientem 
componeret, ut ait Tacitus lib. 2 Annal. Et quia Sy- 
rie preses Creticus Silanus per affinitatem Germa- 
nico erat connexus, Cn. Pisonem successorem illi 
constituit Tiberius, ad spes Germanici coercendas. 
Ita Tacitus loco citato. 


JESU 

20. 


1. Consules. — Christi annus vigesimus habuit consules Tiberium Aug. tertio, et Germanicum se- 


cundo, ut annales Taciti ! demonstrant. 


* Tacit. Annal. lib. 11. sub iisdem Coss. 


Anno periodi Greco-Romane 5341. — Olymp, 199. an. 2. — Urb, cond. 771, — Jesu Christi 48. secundum Baronium 20.— Tiberii imp. 5. 


1. Consules. — Ad num. 1. Coss. Tiberius 
Aug. III et Germanicus II. 

2. Cuindecennalia imperit Cesaret Tiberii. — 
Sumptus is a Tiberio consulatus juxta 1 regulam 
consulatuum Cxesareorum, propter nempe Cesarei 
ejus imperii quindecennalia, ab anno Christi xu, 


quo ei tribunitia potestas prorogata, deducta. Ad ea 


~~“ 


solemnia pertinent que Tacitus lib. 2 Annal. sub 
hujus anni consulibus scribit: « Cappadoces in for- 
mam provincie redacti, Q. Veneranium legatum ac- 
cepere, et quedam ex regiis tributis diminuta, quo 
mitius Romanum imperium speraretur. Comagenis 
Q. Serveus preponitur, tum primum ad jus preto- 
ris translatis. » Heec horum solemnium indicia : an- 

nis enim his festis, regna in provinciam redacta, po- 
puli tributis levati, et novitates inductee. Quare licet 
Cappadocia anno precedenti Archelaum regem ami- 


53 


sisset, ut testatur Tacitus laudatus, ante tamen pre- 
sentem annum in jus provincie non redacta. 


1, Judai Rome vexati, et restituli. — Sequenti 
anno Junio Silano et Norbano Flacco coss. jubente 
Tiberio, gravissimis senatus decrelis feminarum li- 
bido, que etiam in senatorias grassabatur, est coer- 
cifa; cautumque ne quiestum corpore faceret, cui 
avus, aut pater, ant maritus eques romanus fuisset. 
Hec pluribus Tacitus * qui Vestilie, qua causam 
‘dedit edicto, narrat impudicitiam: quibus autem 
peenis convicte roman femine essent addicende, 
Suetonius * tradit; et mox subdit °: Externas ceri- 
monias, xgyptios judaicosque ritus compescuit : 
coactis qui ca superstitione tenebantur, religiosas 
vestes cum instrumento omni comburere. Judzorum 
juventutem per speciem sacramenti in provincias 
gravioris celi distribuit: reliquos gentis ejusdem, 
vel similia sectantes, urbe submovit, sub poena per- 
petue servitutis : nisi obtemperassent. Hac Sueto- 
nius. Id enim dictis coss. Silano atyue Norbano 
actum, testatur Tacitus * qui ait, quatuor millia Ju- 
deorum liberlini generis in insulam Sardiniam 
amandatos sub specie coercendorum latrociniorum, 
re ipsa tamen ut ob aeris gravilatem interirent. 

2. Quenam autem hujus decreti adversus Ju- 
dos causa pracesserit , Josephus * in hunc modum 
describit : « Erat quidam Judeus, qui ne legibus 
poenas daret, metu solum verterat, vir modis omni- 
bus pessimus. Is Rome agens gerebat se pro Mo- 
saice legis interprete , adscitis in societatem tribus 
aliis per omnia sui similibus. His cum se in disci- 
plinam dedisset Fulvia mulier nobilis amplexa legem 
Mosaicam , persuaserunt ei, ut purpuram et aurum 
in Hierosolymitanum templum milteret ; que ac- 
cepta in proprios usus verterunt, quod ante destina- 
verant. Id postquam Tiberius ex amico suo Satur- 
nino, ipsius Fulvie marito, de injuria conjugi facta 
questo cognovit, jussit universos Judeos ex Urbe 
pelli: ex quibus consules de‘ectu habito, quatuor 
millia militum miserunt in Sardiniam : plurimos 
etiam, qui ob patriam religionem detrectabant mili- 
tiam, affecerunt peenis gravissimis. Ita propter qua- 
tuor sceleratos, omnes Judai coacti sunt Urbe ce- 
dere. » Hee de his Josephus *: qui et de immani 
scelere perpetrato ab Aigypliis sacerdotibus adversus 


 *Tacit, Annal. lib. 11. sub iisdem Coss. —2 Suet. in Tib. cap. 36. 
—*Suet. in Tib. cap. 35. — 4 Tacit. Ann. lib. ri. sub iisdem Coss. — 
‘e Joseph. antiq. lib. xviir.¢. 5. — © Joseph. ibid. c. 4. 


Paulinam clarissimam feminam, quo ex facinore: 
iidem Azyplii sacerdotes sunt in crucem acti, de- 
que diruto Isidis templo , ejusdemque statua in Ti- 
berim mersa texit historiam : at cum vera narret ; 
tamen cum post Christi Domini nostri crucis suppli- 
cium contigisse hac asserat, more suo plurimum a 
veritate temporis discrepat : id enim annis ante tre-: 
decim esse factum, Taciti testimonio, qui per annos 
singulos res tunc Rome gestas digessit, comprobatur. 

3. Manserunt ita exules extra Urbem, pulsi Ju- 
dei usque ad necem Sejani, cujus calumniis (ut 
scribit Philo ') tam dire a Tiberio exagitati sunt : 
qui demum (ut ait) comperta Judeorum innocentia, 
res illorum in feliciorem statum restituit, atque 
multa in eosdem contulit beneficia; hoc enim idem 
Philo his verbis testatur : « Itidem jura Judeorum 
sub Tiberio conservata sunt, licet Sejano res novas 
moliente in Italia. Cognovit enim ille mox post ne- 
cem insidiatoris , meras calumnias fuisse , delata de 
Judeis Urbem incolentibus crimina conficta a 
Sejano, ut gentem e medio tolleret, quam norat vel 
solam vel preecipue repugnaturam conalibus impiis, * 
et conspirationi caput imperatoris petenti. Proinde 
mandavit omnibus provinciarum presidibus, ut 
oppidatim huic genti parcerent, exceptis consciis 
paucis admodum; ceterum de ritibus eorum nihil 
novarent, sed commendatos haberent tum viros 
ipsos, ut pacis amantissimos, tum mores eorum 
legesque, ut conferentes ad tranquillitatem publi- 
cam. » Hac Philo. Que vero pro Judeis, conque- 
rente de illis Pilato Juda preside, imperator re- 
scripserit, suo Joco oppoitunius ex eodem auctore 
narrabimus. Si enim temporis ratio habeatur, haud 
dubium hec pro Judzis Tiberius rescripsisse anno 
Domini nostri trigesimo tertio invenietur. 

4. Eodem anno, Germanico Cesare Orientis pra- 
fecto, arte Pisonis tunc in Syria presidis, morte. 
sublato : « Tiberius (inquit Dio ?) cum antehac plu- 
rima egregie fecisset, tum in contraria omnia mu- 
tatus imperavit crudeliter, et ad omnia impulsorem 
habuit, et administrum A‘lium Sejanum, Seji Stra- 
bonis filium. » Porro Suetonius *, Tacitus’, Dio °, 
et alii portentosa Tiberii facinora prolixe descri- 
bunt, ad quos ea nosse optantes remittimus. 


* Philo de legat. ad Caium. — 2 Dio hist. Rom. lib. Lyi. — 3 Suet. in 
Tib. — 4 Tacit. lib. 11 et arr. — 5 Dio lib. Lvir et Lvur. 

Anno periodi Greco-Romane 5512. — Olymp. 199. an. 3. — Urb. cond. 772. — Jesu Chris‘i 49. secundum Baronium 21. 
— Tiberii imp. 6. 


4. Consules. — Ad num. 1. Coss. M. Julius Si- 
lanus , et C. Norbanus Balbus. Sic enim appellan- 
dus, non vero Flaccus, ut observat card. Norisius ex 
Pighii inscriptione ad annum Urbis 771 ; Gruteriana 
altera pag. 1044, Plinio lib. 2, cap. 57, et Idacii Fa- 
stis : ita card. eruditissimus in litteris ad me scri- 
ptis. 

2. Quinguennalia imperii Augustei Tiberti. — 
Quinguennalia imperii Augustei Tiberii in hunc 
annum incidunt, ut ex ejus decennalibus liquet. In 
Gaza regia asservatur nummus inscriptus, T1. Casar. 
Divi Aue. F. Aue. P. M. Tr. P. xxi. S. €.; in aversa 
-parte, Civiratipus Asi® Restirvutis. Visitur effigies 
Asie muliebri specie sedens. Anno Christi xv duo- 
decim celebres Asie urbes terre motu collapse, ut 
scribit Tacitus lib. 2 Annal., quas cum Tiberius 
restituisset, ei colossus erectus juxta edem Veneris, 
in Romano foro; et in unaquaque restauratarum 
urbium statue illi posite, ut ex Appollonio gram- 


matico refert Phlegon Trallianus in lib. de Mirabili- 
bus. Que hoc anno facta occasione quinquennalium 
Tiberii , ostendit bujus tribunitia potestas xxi 
V kalendas Julii capessila. Porro annis quinquen- 
nalibus et id genus festis dicatis, urbes aut con- 
structas aut de novo reedificalas multis exemplis 
liguet. 

3. Saturninus Syrie preficitur. — Ad num. 4. 
Germanico Cesare arte Pisonis Syrie presidis ex- 
tincto, Cneius Sentius Saturn’nus prolegatus Syriam 
oblinuit, ut testatur Tacitus lib. 2 Annal, anno 
Urbis pccixxit. Hunc Saturninum diversum esse ab 
eo, qui jam ante Quw/rin’wn Syriam administra- 
verat, non dubito. Videtur filius fuisse C. Sentii 
Saturnini, qui ante Quintilium Varum Syriam 
rexerat. Josephus enim lib. 16 Antiquit. cap. 47, 
ait illum C. Sentium Saturninum tres filios ha- 
buisse, eosque ejus legatos fuisse. 


JESU 


1. Tiberii leges. — Anno sequenti, Valerius 
Messala et Aurelius Cotta consules creati sunt *. Hos 
secuti sunt Tiberius quartum et Drusus secundum 
ineuntes consulatum*. Tunctemporis idem Tiberius, 
christiano quidem nedum philosopho principe di- 
gnum, de histrionibus Urbe pellendis promulgavit 
edictum , iisdemque ea arte interdixit, ut Dio * te- 
statur. Tacitus autem id post biennium factum sub 
consulatu Asinii, et Antistii, tradit. Preeterea hoc 
anno, scribit Dio *, iisdem coss. ex senatusconsulto 
statuisse Tiberium, ne sententia mortis damnatus in- 
tra decimum diem duceretur : quod quidem edictum 
latioribus spatiis Theodosius * Augustus christianus 
imp. ampliavit nimirum, ut trigiuta etiam diebus 
executio capitilis sententie dilferretur. Ex his cor- 
rigendus est Sidonius Apollinaris *, gui ejusmodi 
dilationem triginta dierum tribuit senatus consullto 
Tiberiano : nam decem tantum dies ab illo sunt 
dati, ceteri autem viginti a Theodosio imperatore 
sunt additi. 

2. Sulpitit Quirini obitus. — Sub hoc tempus 
P. Sulpitius Quirinus, qui olim praefuerat Syriz, 
ac censum egerat, sub cuo descriptus est Dominus 


£ Tacit. lib. 11. sub iisdem Coss. — 2 Idem ibidem sub iisdem Coss. 
— ° Dio Hist. lib. Lvit. sub iisdem Coss. — * Dio ibidem et Sueton. in 
vit. Tib. c. 75. — ° L. si vindicari C. de penis. Ruflin. lib. u. ¢. 48. 
et Soz. lib. 1. ¢ 24. — * Sidon. lib. 1. epist. vir. in fin. 

noster Jesus Christus, ex hac vita migravit; cujus 
funus jussu Tiberii publicis exequiis frequentatum 
est a senatu : de rebus ab eo gestis hac summatim 
Tacitus ‘ : « Nihil ad veterem et patriciam Sulpi- 
tiorum familiam Quirinus pertinuit, ortus apud 
municipium Lanuvium : sed impiger militiew, et 
acribus ministeriis consulatum sub divo Augusto, 
mox expugnatis per Ciliclam Homonadensium cas- 
tellis, insignia triumphi adeptus, datusyue rector 
Caio Cesari Armeniam obtinenti, Tiberiuin quoque 
Rhodi agentem coluerat : quod tunc patefecit in 
senatu, laudatis in se officiis, et incusato M. Lollio, 
quem auctorem Caii Cesaris pravitatis et discor- 
diarum arguebat. Sed ceteris haud Jwta memoria 
erat Quirini, ob intentata (ut memoravi) Lepide 
uxori repudiate pericula, sordidamque et praepo- 
tentem seneclam. » Hee de Quirino Tacitus. 

3. Acta Pilati spuria. —-Sub hoc ipso consu- 
Jatu quarto Tiberii imperatoris, consignata erant 
fals@illa adversus Redemptorem nostrum conficta a 
Maximino imp. et aliis acta * Pilati : que falsitatis 
certa ratione arguit Eusebius; quod tanti mendacii 
assertores, rerum nostrarum ignari, sub hoc con- 
sulatu et sub Pilato contigisse scripserint, quando 
necdum Pilatus in Judeam missus fuerat preses; 


* Tacit. lib. 1m. sub iisdem Coss. — * Euseb. hist. lib. 1. ¢. 9. 

quod anno duodecimo ejusdem imp. factum ese, 
Josephus testatur *. Hac repetens Eusebius sic ait * : 
« Idem scriptor in decimo octavo Antiquitatis libro, 
anno regni Tiberii duodecimo, Pontium Pilatum 
Judee regimen oblinuisse, atque eumdem decem 
annos continuos ad Tiberii fere occasum ibidem 
commoratum enarrat. Quocirca commentum eo- 
rum, qui heri prope et nudiustertius commentarios 
contra Salvatorem nostrum ediderunt, perspicue 


* Joseph. antiq. lib. xvitt.c. 3. — 2 Euseb. hist. lib. 1. ¢. 9. 


55 


refutatur : in quibus primo omnium temporis ip- 
sius ratione falso ab illis observata, mendacium 
eorum qui talia commenti sunt, evidenter et aperte 
coarguit. Nam ad quartum consulatum Tiberii 
Cesaris, qui fuit anno regni ejus septimo, facinora 
a Judeis in salutari Salvatoris nostri passione ad- 
missa fuisse, commentarii isti complectuntur : quo 
quidem tempore satis liquet Pilatum nondum ad 
Judee prefecturam gerendam adventasse. » Heec 
ille. Porro de actis Pilati suo loco paulo post plenius 
atque exaclius agemus. 


Anno periodi Greco-Romane 5513. — Olymp. 199. 


t. Consules. — Ad num. 1. Coss. 


an. 4. — Urb. cond. 773. — Jesu Christi 20. secnndum Baronium 22. — Tiberii imp. 7. 


M. Aurelius Messala, et M. Aurelius Cotta. 


Anno periodi Greco-Romane 5514. — Olymp. 200. an. 1. — Urb. cond. 774. — Jesu Christi 21. secundum Baronium 23. — Tiberii imp. 8. 


4. Consules.—Ad num. 1. Coss. Tiberius Aug. 1V 
et Drusus Cesar II. 

2. Proconsularis impertt Tiberii decennalia. — 
Tiberii consulatus juxta m consulatuum Cexsareo- 
rum regulam, Drusi juxta 111, non solum quia Cesar 
erat, sed eliam propter ejus consulatum gemi- 
natum. Fastos enim consulares diligenter evolvens 
deprehendi, iterato consulatu cohonestatos, aut 
imperatorum collegas in consulatu fuisse, vel insi- 
enioribus annis consules processisse prasertimque 
annis decennalium et id genus festorum. In.hune 
autem annum imperii proconsularis Tiberii decen- 
nalia incidunt. Ad ea referenda inscripltio, que extat 
in territorio S. Canati, oppidulum est Gallo pro- 
vincie , quam nuper clarissimus dominus Ludovi- 
cus Thomassinus de Mazauques parlamenti Aquen- 
sis senator detexit ac mecum communicavit. 


« 


TI. CASAR. 


DIVI. AUGUST. I. F. 
AUGUSTUS 


PONTIFEX 
MAXIMUS 
TRIBUNICIA 
POTESTATE XXII. 
REFECIT ET 
RESTITUIT. 


Tiberius tribunitiam potestatem xxi usque 
ad V kalendas Julias, quo xxim iniit, gessit, et 
imperii proconsularis decennalium occasione vel 
aquaductum, vel templum aliquod, vel aliud edi- 
ficium in provincia reficiendum curavit. 


JESU CHRISTI 


Consules. — Post predictos C. Sulpitius et 
anno sequenti C. Asinius et C. Antistius *. 


Tacit. ib. rt. —2 Idem lib. rv. 


ANNUS 24 kr 


D. Haterius gesserunt 


consulatum '. Hos secuti sunt 

Anno periodi Graeco-Roman 5515. — Olymp. 200. Au 2. — Urb. cond. 776. — Jesu Christi 22. secundum Baronium 24. — Tiberii imp. 9. 


4. Consules. — Ad num. 4. Coss. C. Sulpicius 
Galba, et D. Haterius Agrippa. 

2. Vicennalia imperit Cesarei Tiberii, — Vi- 
cennalia imperii Cesarei Tiberii in hunc annum 
conferenda ; quorum varia extant indicia. Nam 
Tiberius Druso Cesari filio tribunitiam potestatem 
concessit, quod liquet ex eo quod anno sequenti 
Sejani insidiis sublatus fuerit, cum tribunitiam 
potestatem 1 gereret, ut ex nummis apparet. Le- 
gendus Tacilus lib. 3 Annal. Annis autem decen- 
nalibus etid genus festis addictis imperatores, filios 
aut Casares nuncupasse, aut tribunitia potestate 
exornasse, sepius infra visuri sumus. Preterea 
*Mediobarbus in numismatis imperatocum, unum 
Tiberii producit inscriptum : TI. CHSAR DIVI AUG. F. 
AUGUST. P. M. TR. POT. XXIV. S. C. in postica : cIvITA- 
TIBUS ASIA RESTITUTIS. Cernitur figura sedens, dextra 
pateram, sinistra hastam tenens. Tiberius V kalend. 
Julias currentis Christi anni tribuniliam pote- 


statem xxtv iniit : Asia autem urbes, que terre 
motu corruerant, jamdiu ab eo reslilute. Sed fere- 
bat usus, ut annis decennalibus deslinatis preece- 
dentium annorum victori#, magnifice in populum 
largiuiones, aliaque idgenus rursus nummis inscul- 
perentur ; eorumque memoria renovaretur. Quod 
viros eruditos non raro in fraudem induxisse video. 
Autumarunt enim victorias v. g. eo anno, quo in 
nummis memorantur, relatas fuisse; cum tamen 
occasione decennaliorum post aliquot annos ii per- 
cussi fuerint. 

3. Pomponius Flaccus Syrie legatus. — Hoe 
circiler anno Cn. Sentius Saturninus, a Syria re- 
motus, et in ejus locum LZ. Pomponius Flaccus 
subslitutus. Josephus lib. 48 Antiquit., cap. 8, de 
Agrippa rege loyuens ait : « Ad Flaccum virum 
consularem et tum Syrie presidem se contulit. » 
Quare nonnisi post annum Chrisli xvi, quo is con- 
sulatum gessil, Syrie preefuit. 


Anno periodi Greco-Roman 5516. — Olymp. 200. an. 3. -- Urb. cond. 776. — Jesu Christi 23. secundum Baronium 25. — Tiberii imp. 10. 


1. Consules — Ad num. 4. Coss. C. Astnius Pollio, et C. Antistius Vetus 

Consules. — Inde vero anno Domini nostri vi- 
gesimo sexto consulatum inierunt Cornelius Cethe- 
gus et Visellius Varro ‘ : post quos Cossus Cornelius 


4 Tacit. lib. Iv. 

et Asinius Agrippa ' eo functli sunt magistratu : 
quibus omnibus annis nilil memoria dignum, quod 
ad res nostras pertineat, gestum est. 


4 Tacit. lib. Iv. 


Anno periodi Greco Romane 5517. — Olymp. 200. an. 4. — Urb. cond. 777. — Jesu Christi 24. secundum Baronium 26. — Tiberii imp. 41. 


1. Consules.— Ad num. 4. Coss. Cornelius Ce- 
thegus, et L. Visellius Varro, sub quibus, ut inquit 
Dio lib. 57, ludi decennales facti, ob imperium 
nempe Augusteum Tiberii. 

2. Imperii Auguste Tiberii decennalia. — Ta- 
citus lib. 4 Annal. ait: « Cornelio Cethego, et Vi- 
sellio Varrone coss., pontifices eorumque exemplo 
ceteri sacerdotes, cum pro incolumilate principis 
vola susciperent, Neronem quoque et Drusum iis- 


dem diis commendavere, » filios nempe Germanici. 
Queverba Lipsius in notis ad lib. 16 Aunal. Taciti 
recte refert ad vola, que ipso anni inilio nuncupari 
solitum erat. Sed huc revocanda que babet Euse- 
bius in Chronico juxta editionem Pontaci anno 
Abrahami 2041 qui kalend. Octobris currentis 
Christi anni inchoatur : « Philippus tetrarcha Pa- 
neadem, in qua plurimas des construxerat, Casa- 
ream Philippi vocavit, et Juliadem aliam civitatem. 

Annis enim qui decennalibus dicabantur, nove 
urbes construct, aut antique novis nominibus do- 
nate. Verum est, Josephum lib. 18 Antig. cap. 3 
hec ad tempora Augusti referre. Sed eo capite Jose- 


phus ordinem temporis non servat, contentus nar- 
rare, quomodo Herodes et Philippus res sue quis- 
que tetrarchie post Archelai relegationem ordina- 
rint. 


Anno periodi Graco-Romane 5518. — Olymp. 201. an. 1. — Urb. cond. 778. — Jesu Christi 25. secundum Baronium 27. — Tiberii imp 12. 


4. Consules. — Ad num. 1. Coss. M. Asinius 
Agrippa, et Cossus Cornelius Lentulus. 

2. Imperii proconsularis Tiberti quindecen- 
nalia. — Imperii proconsularis Tiberii quindecen- 
nalia, quorum multa indicia apud Tacitum lib. 4 
Annal., ubi narrat missos ab Hispania ulteriori le- 
gatos, ut senatus Tiberio matrique ejus delubrum 
extrueret, alioque a Lacedemoniis et Messenis de 
jure templi Diane Limenetidis, et a Segestenis de 


ede Veneris restauranda. Que legationes pro reli- 
gione annis decennalibus destinatis fieri solite. 

3. Baptisma Christi. — Incipit hoc anno V kal. 
Septembris annus decimus quintus imperii procon- 
sularis Tiberii, de quo si intelligatur divus Lucas 
cap. 3, quando ait, anno xv « Tiberii factum esse 
verbum Domini ad Joannem, » Christus anno se- 
quenti die vi Januarii baptizatus fuerit, vel saltem ini- 
tio anni ere Christiane xxv, ut infra explicabimus. 


JESU CHRISTI ANNUS 28. 


1. Pontius Pilatus Judee preses, ejusque in 
Judeos acta. — Anno Christi vigesimo octavo, Cn. 
Lentulo Getulico et C. Calvisio Sabino coss., cum Va- 
lerius Gratus Jude preses annum in magistratu 
egisset undecimum, successorem habuit Pontium 
Pilatum, qui in eadem functione annis decem per- 
mansit. Hec Josephus‘ et alii?. Quid autem idem 
preses, cum primum in Judeam venit, adversus 
Judsos egerit, idem auctor recenset his verbis? : 
« Pilatus cum curandam accepisset regionem, nocte 
intempesta opertas Hierosolymam intulit imagines 
Cesaris: que res post triduum ingentem inter Ju- 
dos suscitavit tumultum. Nam qui aderant, stu- 
pore permoti sunt, quasi jam profanatas leges suas 
viderent: nullum enim fas esse collocari in urbe 
simulacrum. Ad querelam autem eorum qui in ci- 
vitate erant, subito etiam ex agris multitudo con- 
fluxit. Euntes autem illico Casaream ad Pilatum, 
intentissime deprecabantur, ut ab Hierosolymis au- 
ferrentur imagines, et eis jura patria servarentur. 
Pilato autem supplicantibus abnuente, circa domum 
ejus proni corruerunt, et immobiles quinque diebus 
noctibusque continuis mansere. Post autem Pilatus 
tribunal ascendens, studio magno convocat multitu- 
dinem Judzorum, quasi qui velit eis dare respon- 
sum. Cum subito milites accepto signo (sic enim 
jam fuerat preparatum) armati circumsteterunt Ju- 
dos; circumdataque triplici acie, Judai quidem 


* Joseph. antiq. lib. xvii. c. 3 et 4. in fine, et de bello Jud. lib. 1. 
c. 6. —? Euseb. hist. lib. c. 9.— 3 Joseph. de bello Jud. lib. 11. ¢. 8. 


‘Tomus Me 


stuporis erant pleni, videntes insperatam rerum fa- 
ciem. Tunc Pilatus denuntians trucidaturum se 
omnes, nisi imagines Cesaris susciperent, annuit 
militibus ut educerent gladios. Judei autem quasi 
uno consilio omnes subito corruerunt, et cervices 
nudatas excipiendis ictibus pararunt : vociferantes 
universos se interfici magis velle, quam legem pro- 
fanari. Tunc Pilatus circa religionem studium po- 
puli demiratus, confestim de Hierosolymis statuas 
jussit auferri. Haec Josephus de Bello Judaico, eadem 
et in libris de Antiquitatibus ‘ narrans. 

2. Porro Philo Judeus, qui his ipsis vivebat 
temporibus, rem a Pilato adversus Judeos gestam 
Jonge aliter contigisse scribit *, sic dicens: « Quid 
alter avus tuus (alloquitur Caium Augustum) Tibe- 
rius Cesar? nonne manifeste voluntatem eamdem 
habuit? Certe per viginti tres annos, quibus impera- 
vit, antiquissimam religionem templi conservavit 
incolumem, immotamque modis omnibus: et pos- 
sum quiddam in -laudem ejus proferre, quamvis 
mille sub ipso jactatus casibus. Sed amica est et tibi 
quoque grata veritas. Pilatus erat procurator Ju- 
dee: hic non tam in gratiam Tiberii, quam in 
odium populi auratos clypeos dedicavit intra sanctam 
urbem in Herodis regia, nulla insignes imagine, 
nec habentes quicquam vetitum: tantum titulus 
continebat nomen dedicantis, et ejus cui dedicaban- 
tur. Id ubi divulgatum est in populum, advocatis 
usi quatuor regiis filiis fortuna dignitateque regia 


* Joseph. antiq. lib. xvil. cap. 3. — 2 Philo de legat. ad Caium. 

praditis, reliquisque hujus familia, atque optimati- 
bus ceteris, orabant ut tolleretur illa clypeorum 
novitas, nec violarentur ritus patrii conservati a su- 
perioribus regibus et imperatoribus. Cumque ille 
adversaretur rigide, ut erat pertinaci duroque inge- 
nio, conclamatum est: Desine seditiones bellaque 
ciere; desine pacem profligare: non honoratur im- 
perator per Ilegum contumeliam : noli hunc injurize 
pretextum querere. Tiberius nihil vult temerari 
de ritibus nostris: aut ostende illius edictum, vel 
epistolam, aliudve simile: vel da, ut te omisso, per 
legatos oremus dominum. Id vero magis eum exas- 
peravit, veritum ne, si mitteretur legatio, cetera 
quoque detegerent ejus crimina, venditatas senten- 
tias, rapinas, injurias, clades, tormenta, crebras cx- 
des indemnatorum, crudelitatem svissimam. Ira- 
tus igitur homo iracundus, anceps erat animi, quod 
neque demere semel dedicatas res auderet, nec sub- 
ditis gratificari vellet, non ignorans Tiberii talibus 
in rebus constantiam. Quod ubi viderunt optimates, 
et animadverterunt eum peenitere ccepti, quantum- 
vis dissimularet, scripserunt Tiberio litteras humili 
deprecatione plenissimas. Qui cognito quid dixerit 
Pilatus , quid minatus sit, non est opus ut dicam 
quantum excanduerit; quamvis non commoveretur 
temere : ipsa res iram ejus indicat. Confestim, nihil 
procrastinans, scribit litteras, valde objurgando ejus 
audaciam, jubendo ut sine mora clypeos illos tolle- 
ret: et translati sunt Cesaream maritimam, ab Au- 
gusto proavo tuo denominatam, quo in ejus sacrato 
templo dedicarentur; sicut factum est. Ita consul- 
tum fuit et imperatoris honori et civitatis antiquis 
moribus; hee sunt decreta Tiberii. » Hee Philo; 
cui potius, quam Josepho, fidem adhibendam, nemo 
non dixerit; ut ex his plane intelligas, quantum in 
auctore vacillet fides historica, qui non tantum a 
nostris scriptoribus, sed a suis gentilibus mendacii 
arguatur. 

3. Addit post hec idem Pilatus adversus Judzos 
ejusmodi scelus : « Est , inquit Josephus ‘, apud Ju- 


* Joseph. de bello Jud. lib. 11. c. 8. et antiq. lib. xviiI. c. 4. 


58 JESU CHRISTI ANNUS 28. 


dos sacer thesaurus, quem Corban dicunt: hune 
Pilatus ad inductionem aquarum jussit expendere : 
erat autem inducenda aqua ab stadiis trecentis : ob 
hoc itaque vulgi oriebantur querele; ita ut etiam 
Pilati, qui Hierosolymam venerat, cum clamore cir- 
cumdarent tribunal. [lle autem previderat tumul- 
tum eorum: siquidem populo permiscuit armatos 
milites, qui tune essent privatorum vestibus induti; 
precepityue ut gladiis quidem non uterentur, fusti- 
bus autem acclamantes ferirent. Sicque composilis 
rebus, dat ex tribunali signum, confestimque cede- 
bantur Judei: quorum multi quidem plagis, multi 
vero se invicem conculcantes in fuga, misera pro- 
trilione perierunt. Tunc ad calamitatem interfecto- 
rum stupens multitudo conticuit : atque ob hoe ac- 
cusator Herodis tetrarche Agrippa, qui fuit filius 
Aristobuli, quem pater Herodes interfecit, ad Tibe- 
rium venit. Ilo vero non suscipiente accusationem, 
residens Rome, reliquorum quidem potentium no- 
titias ambiebat, maximis autem colebat offictis 
Germanici filium Caium, cum adhuc esset privatus.» 
Hee Josephus. Quenam vero post hee eidem 
Agrippe Rome obvenerint, quove modo sit, jubente 
Tiberio, detrusus in carcerem, et inde exaltatus in 
regnum, suo loco dicemus. Hec itaque ipso Pilati 
ingressus initio recitata sunt, non quod eodem primo 
sui magistratus anno facta esse contendamus: sed 
cum incertum plane sit tempus, quo eadem sunt per- 
petrata, hic maluimus recensere; ut quale fuerit in- 
genium hominis, et quibus moribus comparatum, 
ex bis facilius innotescat. Duxit una secum Pilatus 
in provinciam uxorem suam, ul ex Evangelista ex- 
ploratum habetur; nuper enim sub quarto * consu- 
latu Tiberii, Severo Cecinna gravissima oratione 
censente ne uxores maritos in provinciam profici- 
scentes comitarentur, intercedente Valerio Messala, 
ac per omnia commodius esse, si ille maritos asse- 
ctarentur, ostendente, legis rogatio elusa est. 


* Tacit. Annal. lib. ir. 

4. Consules. — Ad num. 1. Coss. Lentulus Ge- 
tulicus, et C. Calvisius, ex Tacito lib. 4 Annal. 
ubi refert certamen undecim Asi# urbium de ho- 
nore statuendi Tiberio templum decertantium, ad- 
ditque hunc in Campaniam digressum esse « specie 
dicandi templi apud Capuam Jovi, apud Nolam 
Augusto. » 

2. Quinta quinquennalia imperii Cesarei Ti- 


éerii. — Hee indicia quintorum quinquennalium 
imperii Cxsarei Tiberii, ad que etiam referendum 
quod scribit Eusebius in chronico tam secundum 
editionem Pontaci, quam Scaligeri, anno Abrahami 
2043,,qui kalendis Octobris presentis Christi anni 
inchoatur: Herodes, inquit Eusebius, 7iberiadem 
condidit et Liviadem, in honorem nempe Tiberii et 
Livie Auguste. 

Consules. — Annus Christi vigesimus nonus 
habuit consules M. Licinium et L. Calpurnium, 
fuitque Romanis ingentibus cladibus memorabilis : 
nam collapso apud Fidenas amphitheatro, quinqua- 

ginta millia hominum obtrita sunt , Romeque totus 
mons Clius conflagravit : sed hac omnia pluribus 
Tacitus '. 

* Tacit. Annal. lib. Iv. 


Anno periodi Graco-Romane 5520. — Olymp. 201. an. 3. —- Urb. cond. 780. — Jesu Christi 27. secundum Baronium 29. — Tiberii imp. 14. 


1. Consules. — Ad num. 4. Coss. M. Licinius 
Crassus et L. Calpurnius Piso, ex Tacito lib. 4 An- 

Sequenti anno inierunt consulatum Junius 
Silanus et Silius Nerva. Nihil tamen his, quod pro 
Annalibus nostris Ecclesiasticis faciat, aut iis di- 
gnum sit, reperimus; licet a nonnullis, hoc ipso 
‘anno sue éetatis trigesimo Christum esse baptizatum, 


nal. et Tabula «nea apud Sponium in Miscellaneis 
erudite Antiquit. pag. 278. 

affirmetur : sed id accidisse anno sequenti, aperte 
demonstrant que a nobis dicta sunt superius, dum 
de anno quo natus est Christus , in Apparatu fusius 
disputavimus. 


Anno periodi Greco-Romane 5521. — Olymp. 201. an. 4. — Urb. cond. 787. — Jesu Christi 28. secundum Baronium 30. — Tiberii imp. 15. 


1. Consules. — Ad num. 1. Coss. Ap. Junius 
Silanus et P. Silius Nerva, ex Dione. 

2. Initium periodi Victoriane.— Ab hoc anno, 
non vero a sequenti, ut perperam quibusdam visum, 
Victorius Aquitanus periodum suam quingentorum 
et triginta duorum annorum inchoavit : ait enim in 
Prologo : « Diebus kalendarum Januariarum, a 
duobus geminis Rufo scilicet et Rubellio, usque ad 
consulatum Constantini et Rufi, » colligi quadrin- 
gentos et triginta annos, consulatus Constantini et 
Rufi in annum Christi cccctvit convenit. Quare a 
currenti Christi anno periodum suam orsus est Vic- 


torius , qui unifatem superfluam addidit. Legendus 
Bucherius cap. 12 de Doct. Temp., qui eam periodum 
pluribus illustrat. Ea annos Christi exhibebit, dum- 
modo annos viginti septem addas. Ostendit et Chro- 
nologiam Baronii ante Diocletiani imperium depra- 
vatam esse: Baronius enim duorum Geminorum 
consulatum cum anno Christi xxx1 componit , ideo- 
que annos illos triginta et quadringentos, usque ad 
Rufi et Constantini consulatum, colligere non potest. 
Denique ea periodus in Gallia, licet non in omni, 
communius atque diutius admissa fuit, ut liquet ex 
primo canone synodi IV Aurelianensis. 

A. Evangelice historia dignitas et concordia. 
— Proximus sequitur annus decimus quintus impe- 


rii Tiberii Ceesaris, evangelica ‘ attestatione celeber- 
4 Lue. IIL. 

rimus , quo gesserunt consulatum Rubellius atque 
Fusius , ambo gemini‘. Annus quippe idem qui ab 
Isaia? placabilis per antonomasiam dictus est, et 
acceptabilis * : quo nimirum orbi terrarum profun- 
dis tenebris obvoluto , Redemptor humani generis 
Christus Deus noster, lux vera, lumine predicationis 
ceepit affulgere. j 

2. Hujus quidem rei preclarissime geste histo- 
ria, non a quibuscumque, sed a Deo tantum preordi- 
natis testibus, ab ipsis inquam sanctissimis quatuor 
Evangelistis, monumentis meruit divinitus consi- 
gnari : quorum admirabilem excellentiam atque 
prestantiam Ezechiel* propheta sub quatuor ani- 
malium symbolicis speciebus in divina illa celitus 
ostensa visione glorie Domini precognovit. «Sienim 
quod ait Apostolus*, ministratio mortis (ipsa inquam 
legis scriptio) litteris deformata in lapidibus, fuit 
in gloria, ita ut non possent intendere filii Israel in 
faciem Moysi propter gloriam vultus ejus, que eva- 
cuatur : quomodo non magis ministratio spiritus 
erit in gloria? » Fuerunt hi ministri novi Testa- 
menti, non littera tantum, sed spiritu : ut non 
solum ipsorum scriptis res geste narrentur, sed 
quod superat humanum captum, vim quamdam 
spiritus ipsis Deus indiderit, ac perinde divinam 
illam Ezechieli ostensam pre se ferant imaginem, ut 
appareat aspectus eorum velut carbonum ignis 
ardentium, et quasi aspectus lampadarum, splendor 
ignis, sed et de igne fulgur egrediens ad destructio- 
nem * munitionum, consilia destruens, et omnem 
altitudinem extollentem se adversus scientiam Dei, 
in captivitatem redigens omnem intellectum in 
obsequium Christi. Porro etsi diversis in locis, 
variisque temporibus et occasionibus in eodem 
argumenti genere singuli versati sint; tamen admi- 
rabili quodam modo, ac nonnisi divino consilio 
factum est, ut consensione quadam harmonica, 
quod simul omnes, hoc singuli quique in scribendo 
prestitisse videantur : ut merito, juxta propheticum 
illud enigma, sic propria a ceteris distincta esset 
facies singulorum, ut tamen eadem quatuor facies 
singulis conjuncte essent. 

3. Fuit antiquorum scriptorum studium , ut 
quatuor sancta Evangelia in unum conjungentes , 
ex iisdem quatuor unum intexerent. Id conatum 
esse scimus primum omnium Theophilum Antio- 
chene Ecclesie episcopum , ut Hieronymus’ ad 
Algasiam scribens testatur his verbis : « Theophi- 
lus Ecclesie Antiochene septimus post Petrum 
apostolum episcopus, qui quatuor Evangelistarum 
in unum opus dicta compingens , ingenii sui nobis 
monumenta reliquit. » Id ipsum prestitit Tatianus : 
id item tertio loco Ammonius, quem (inquit 
idem Heronymus *) secutus est Eusebius epi- 
scopus Cesariensis. Hi quidem de convenientia 
ipsorum Evangelistarum canones quosdam scri- 


* Tacit. lib. v. — 2 Isai. Lx1. —% Luc. rv. secundum LxxII interpr. 
— 4 Ezech. 1. — * 2Cor. m1. — ® 2 Cor. x. —? Hier. epist. cLu. 
quest. 6. — ® Hieron. prefat. in quatuor. Evang. ad Damascen. 
epist. CXXIII. 


pserunt, quos idem Hieronymus latinitate donavit. 
Meminit horum Victor episcopus Capuanus in 
prefatione ‘ quam Tatiani Evangeliorum quatuor 
Harmonie prefixit : hec de antiquioribus. Caterum 
complurium recentiorum in eadem re enituit stu- 
dium , quorum precipuum sibi locum vindicare 
videtur eruditus eque ac pius Cornelius Jansenius 
episcopus Gandavensis ; cujus sic nobis proponimus 
sequenda vestigia, ut tamen liberi interdum esse 
velimus, per aliam viam, que rectior videatur, in- 
cedere. 

4, Age, ipsam evangelicam historiam prose- 
quamur, quam Lucas evangelista , egregia certitu- 
dine temporum, more majorum, testatam sic exor- 
ditur : « Anno quinto decimo imperii Tiberii Czsaris, 
procurante Pontio Pilato Judeam , tetrarcha autem 
Galilee Herode, Philippo autem fratre ejus tetrar- 
cha Ituree et Trachonitidis regionis, et Lysania 
Abiline tetrarcha, sub principibus sacerdotum 
Anna et Caipha : factum est verbum Domini super 
Joannem Zachariz filium in deserto. Et venit in 
omnem regionem Jordanis , predicans baptismum 
penitentia, etc. » 

5. Tetrarchiarum distinctio. — Etsi aliam in- 
terpretis , aliam vero historici sciamus in scribendo 
esse rationem , tamen nos debere difficultates ac 
nodos ad historiam elucidandam dissolvere , nemi- 
nem negaturum esse puftamus, Quamobrem in iis 
que tum hic tum alibi occurrant , enodandis de 
rebus gestis difficultatibus (quod prefando polliciti 
sumus) studium nostrum non deerit. Quod vero in 
primis pertinet ad tetrarchias, quarum meminit 
evangelista : jam superius dictum est, tam ex testa- 
mento Herodis *, quam ex divisione ab Augusto * 
facta, Josephum scripsisse consentientia evangeliste; 
nimirum Herodi Antipe Galileam cum Transam- 
nana regione esse tributam, Philippo autem Tracho- 
nilidem regionem, una cum Auranitide, et parte 
quadam, que fuerat Zenodori, olim Herodi tradita‘*, 
quas S. Lucas, et post eum Dio *, lturaam appellat. 
Fuisse et his temporibus tetrarchiam Lysani«, idem 
auctor consentire videtur, dum eamdem primum a 
Caio ° Tiberii successore , inde a Claudio Agrippe 7 
donatam affirmat. 

6. De Lysaniis tetrarchis. — Quisnam fuerit 
iste Lysanias : sicut errare certum est illos qui dixe- 
runt * Herodis fuisse filium, ac Herodis Antipe et 
Philippi fratrem ; ita etiam errore labi eos * constat, 
qui hos corrigentes, et ipsi correctione sunt digni , 
dum Lysaniam hunc, de cujus tetrarchia hic mentio 
habetur, illum putant esse filium Ptolemei Mennei, 
cujus Josephus ‘° meminit : nam ejusdem auctoris 
testimonio '' expressum habetur, eumdem Lysaniam 
Cleopatre arte fuisse necatum, ut ejus potiretur 


4 Habes eam tom. 11. bibl. S. Mar. — 2 Joseph. antiq. lib. xvi. c. 10. 
— 3 Joseph. Ibid. c. 43. — * Joseph. antig. lib. xv. ec. 13. — 
5 Dio. hist. Rom. lib. xLrx. — ® Joseph. antiq. lib. xv. c. 8. in fin. 
—7 Joseph. antiq. lib. xix. c. 4. et de bello Jud. lib. m1. ¢. 44. —*® Eu- 
sebius in Chronic. anno Domini 7. — ° Corn. Jans. in concord. Evang. 
et alii eum seculi. — 4° Joseph. antiq. lib. xiv. ¢. 23. in fin. — 4 Jo- 
seph. antiq. lib. xv. c. 4. 

ditione , que erat apud Libanum posita: idque 
Dione ‘ auctore, contigisse constat sub consulatu 
Publicola et Nerve, anno ab Urbe condita septin- 
gentesimo decimo octavo. 

7. Cleopatra vero simul cum Antonio sublata 
de medio, rebus in integrum restitutis , actisque 
Antonii irritis; Lysanic alteri, ejusdem cum priore 
nominis, ea tetrarchia fuisse videtur ab Augusto 
restituta : nam cum idem Josephus ? longe post 
obitum dicti Lysanie senioris meminit Zenodori , 
quod conduxisset dilionem Lysaniew, certe non de 
priore Lysania tetrarcha, sed de posteriori necesse 
est intellexisse. Erat Abila, ex qua dicta est tetrar- 
chia Abilina, civitas una (ut ait Plinius *) in provin- 
cia Decapoleos; cujus Lysanias (ut Lucas tradit) 
tetrarcha erat. Quod insuper ad vocem ipsam te- 
trarchie pertinet; in ea potius usus loquendi, 
quam vocabuli proprietas attendi debet; cum au- 
ctore Plinio’ certum sit, non quartam regni vel 
provincie partem esse eo nomine intelligendam , 
sed potius principis cujusque dominium, etiamsi 
unius tantummodo fuerit civitatis : quippe qui dicat 
provinciam in Palestina Decapoleos dictam , cujus 
est mentio in Evangelio*, cum decem habuerit civi- 
tates , earumdem fuisse tetrarchias singulas, regno- 
rum instar, et in regna solere contribui. 

8. Funetio sacerdotalis. — Quod preterea 
S. Lucas evangelista, non tetrarcharum dictorum 
tantummodo, sed principum sacerdotum Anne et 
Caiphe temporibus predicationem Joannis inchoa- 
tam tradat : res haud mediocri difficultate obvoluta 
videtur : tum cum unum tantummodo, non duos 
simul, et ante et post hac tempora summum sacer- 
dotem penes Judxos fuisse , certum exploratumque 
habeatur : tum etiam, si Josepho credimus, quod 
non Auna (ut vidimus), sed Caiphas hoc tempore 
summi sacerdotii munere fungeretur. Scimus et vi- 
cariam ejusdem sacerdotii prefecturam nemini 
solere concedi, nisi aliqua necessitate urgente, et 
ad modicum temporis spatium : cum et idem Jose- 
phus testetur °, Matthiz summo sacerdoti, quod 
inter dormiendum pollutus esset, rem divinam 
facere lege vetito, ad unius tantum diei spatium vi- 
carium adjutorem esse datum Josephum Ellemi 
fiium. Nec insuper constare posse videtur quod 
dicunt summos sacerdotes fuisse Annam et Cai- 
pham, ita tamen ut alternis annis sacerdotalem 
functionem obtinerent. Nam nonnisi alterius horum 
tempore potuit Joannes predicationem exordiri : 
cum, quo tempore alter esset summus sacerdos , 
alterum cessasse , dicere necesse sit. Nec demum 
esse verum quod scribit Eusebius 7, delectos a pre- 
sidibus Romanis summos sacerdotes ; et unum- 
quemque illorum uno tantum anno co ministerio 
perfunctum esse, nemo non videt : nam etsi (quod 
scribit Josephus *) primis annis Valerii Grati presi- 


* Dio hist. Rom. lib, xxix. — ? Joseph. antiq. lib. xv. c. 13. — 
3 Plin. hist. nat. lib. v. c. 18. — 4 Plin. ibid. — * Matt. rv. Mar. v. 
et vit. — § Joseph. antig. lib. xvi. c. 8. —7 Euseb. hist. lib. 1, c. 10. 
‘— 8 Joseph. antiq. lib, xvIll. c. 3. 


dis, qui a Tiberio illuc primo sui imperii anno 
missus est, per annos illos tres primos totidem 
mutati sunt summi sacerdotes ; tamen qui ultimo 
loco creatus est Caiphas anno tertio Tiberii impera- 
toris, absque alio successore non ad preesentem tan- 
tum annum, sed (quod constat ex Evangelistis) usque 
ad Redemptoris nostri crucem, imo et post resur- 
rectionem (ut testantur Acta Apostolorum ') eumdem 
Caipham in eadem functione perseverasse , ac sic 
per annos saltem decem et septem ipsum eodem 
munere functum fuisse apparet : cui veritati et Jo- 
sephus ” adstipulatur, dum creationem Caiphe sub 
tertio anno Valerii Grati constituens, nullum alium 
ei datum successorem usque ad Vitellii presidis , 
qui Pilato successit, tempora, testatur : func vero 
ipsum redactum in ordinem, et Jonatham Anani 
filium subrogatum tradit. 

9. Quod ergo ab Evangelista eodem tempore 
Anna, perinde ac Caiphas, princeps sacerdotum 
dicatur, alia est pervestiganda ralio. Ac primum 
illud dicimus, quod etsi unus idemque summus 
pontifex apud Judeos esset, tamen complures alios 
sacerdotalis ordinis dictos esse principes sacerdo- 
tum, quorum frequens est mentio in divinis Seri- 
pturis, certum est: hos fuisse viginti quatuor numero, 
sicut et totidem erant vices sacerdotales, ex his que 
leguntur in libris Paralipomenon *, facile intelligi- 
tur: qui enim cujusque vicis princeps et caput erat, 
ille ipse princeps sacerdotum dicebatur. At non 
dicimus Annam hac tantum ratione esse dictum 
principem sacerdotum, sed et alia prorsusque di- 
versa, quam sub inferimus. 

10. Concilium Lxxul, sive synedrium.— Erat qui- 
dem apud Judeos ex senioribus atque magistris con- 
flatum collegium, quod ab illisSynedrin (al. Sanedrin) 
dicebatur, constabatque ex septuaginta duobus viris. 
Hujus originem a Deo per Moysen institutam habes 
in libro Numeri*, quando Deus Moysi precepit ut 
septuaginta viros deligeret, quos senes et magistros 
populi esse nosset. Hoc seniorum collegium, junctis 
duobus aliis qui Heldad et Medad personas agerent 
(qui licet remansissent in castris, eodem tamen 
afflati Spiritu. prophetarunt), numero septuaginta 
duorum semper perseveravit in posteris. Erat horum 
summa auctoritas, ut qui de lege cognoscerent, et 
de Propheta, ac simul de Regibus judicarent. Horum 
namque judicio Herodes rex postulatus est; in quos 
postea crudeliter seeviit ut testatur Josephus °, At de 
horum munere pluribus acturi sumus inferius : 
modo autem (quod ad rem propositam pertinet) qui 
septuaginta duorum, seniorum primus haberetur, 
idem princeps sacerdotum dicebatur ; cum alioqui 
summus sacerdos primum omnium locum teneret , 
cunctisque preesset principibus sacerdotum : seque 
habebat amborum perfunctio instar prefecture 
Moysis et Aaron, quorum quamdam similitudinem 
exprimebant. Sicque Anna cum esset ejusmodi col- 
legii princeps, merito, sicut et Caiphas, princeps 

sacerdotum dicebatur, licet utriusque functio esset 
omnino distincta. In eo libro qui Philonis nomine 
de Temporibus inscriptus habetur, non prorsus 
contemnendo si purgalis mendis integer redderetur, 
hee, que id ipsum monstrant, habentur : « Herodes 
anno trigesimo principatus sui tyrannici, Synedrin 
ex domo David delevit; et Annanelum queindam 
{quod nomen idem est quod Anna) atque Synedrin 
ex proselytis suffecit, qui nimirum in lege videban- 
tur eruditi. » Hee ibi. Videas insuper in Evangelio ‘, 
cum Christi causa ageretur, ac subinde de vero pro- 
pheta questio esset : An ille ipse Christus esset : 
eumdem primo ad Annam, tanquam ad principem 
sacerdotum illius collegii, esse perductum, cujus 
muneris erat de Propheta judicare : ac demum ad 
Caipham, sine cujus assensu sententia ferenda non 
erat. Videas etiam apud Acta Apostolorum , cum de 
lege esset judicium, nimirum de fide Christi, quam 
predicabant Apostoli in eo consessu primo loco no- 
minatum Annam, inde Caipham, postea vero juxta 
consessus ordinem, Joannem, Alexandrum, ac czte- 
ros. Hee sunt que de Anne et Caiphe principatu 
sacerdotum inter se distincto habuimus dicere : 
jam cetera prosequamur. 

41. Joannis predicatio et mores. — Eodem ita- 
que anno, dictorumque principum sacerdotum 
tempore, Joannes Zachariz filius, qui ea occasione 
quam superius recensuimus, secesserat adhuc in- 
fantulus in desertum, afflatus divino Spirifu venit 
inomnem regionem Jordanis, predicans baptismum 
peenitentiz. Describitur tanti prophete locus, habi- 
tus, atque victus : ut qui nimirum habitasset in de- 
serto loco *, indutus vestimento ex pilis camelorum 
confecto *, ac zona cingeretur pellicea : esca vero 
locuste essent , et mel silvestre *. At primum, quod 
ad habitationis locum spectare videtur ; quomodo 
idem ipse post multa tempora fidelibus innotuerit, 
sincera attestatione Sophronii *, qui ejusmodi scribit 
hi-toriam, enarremus : «Erat, inquit, senex quidam 
habitans in monasterio Abbatis Eustorgii , Joannes 
nomine : quem S. Elias episcopus Hicrosolymorum 
voluit ducem monasterii constituere. Ile vero non 
acquiescebat, dicens : In montem Sina orationis 
causa pergere volo. Archiepiscopus autem cogebat 
eum, ut prius abbas fieret, et postea pergeret quo 
vellet. Cum vero senex non acquiesceret, dimisit 
eum, spondentem se, postguam reversus esset, 
suscepturum regiminis curam. Et ila salutato ar- 
chiepiscopo, iter arripuit, ut ad Sina montem pro- 
ficisceretur , assumpto secum et discipulo suo : 
transvadatoque Jordane fluvio, cum vix uno lapide 
processissent , coepit senior rigore detineri, ac post 
paululum invasit eum febris. Cum vero in tantum 
excresceret ardor febris, ut ambulare non posset, in- 
venerunt speluncam parvulam, in quam ingressi 
sunt, ut requiescerent. Cum vero febris ita inva- 
luisset, ut se vix movere posset, in ipsa spelunca tres 
dies commorati sunt. Tune senex in somnis aspexit 

quemquam adstantem sibi, et dicentem : Dic, senex, 
quo ire vis? Respondit : In montem Sina. Dicit ei : 
Ne, queso, recedas hinc. Cum vero seni id persua- 
dere non posset, abscessit : febris vero seni acrius 
infesta erat. Rursus nocte sequenti idem seni adsti- 
tit eodem habitu, et ait: Quid. senior, alfligi vis ? audi 
me, et nusquam bine proficiscaris. Ait illi senex: 
Tu quisnam es? Respondit is qui apparuerat : Ego 
sum Joannes Baptista, et ideo tibijubeo ut nusquam 
recedas : nam spelunca ista brevis, major est monte 
Sina, quippe in hane sepius Dominus noster Jesus, 
cum me visitaret, ingressus est. Pollicere mihi, 
quod hic habitabis; et ego mox tibi sanitatem resti- 
tuo. Quod senex audiens, libenter spopondit se in 
eadem spelunca permansurum : et continuo sanus 
effectus, perseveravit ibidem toto vite suze tempore: 
speluncam vero illam fecit ecclesiam, congrega- 
vityue fratres. Appellatur locus ille Sapsas. Fuit in 
eodem loco Sapsas commorans in spelzo senex alius 
tante virtutis, ut leones secum in eadem spelunca 
susciperet, atyue cibum in sinu suo ipsis preberet. 
Hactenus Sopbronius. Ejusdem monasterii memi- 
nisse videtur Beda ', cum agit de locis sanctis. Porro 
quod locus hic tam proximus fueril Jordanis ripe, 
existimamus speluncam istam fuisse polius Joannis 
habitationem, cum e deserto veniens baplizaret in 
Jordane, quam ubi antehac in deserto commorans 
ageret. 

42. Quod autem ad ejusdem integerrimi nostri 
Precursoris vestimentum pertinet; quale nam esse 
soleret illud ex pilis camelorum intextum indumen- 
tum, perfacile est demonstrare. Sed pretermillimus 
innumeras pene de Joannis vestis asperitate san- 
ctorum Patrum scriptas sententias : satis namque sit 
ex verbis Evangeliste, maleriam ipsam ex qua essct 
confecta, describentis, qualis esset, certo experimento 
cognoscere. Ex pilis camelorum nonnisi rude atque 
asperum intexi sulere indumentum, quod cilicium 
appellatur, certum est : id enim S. Paulinus ? Nola- 
nus episcopus , dum de Melania Romana clarissima 
femina agit, asserit in hunc modum : « De palhiis, 
que ex camelorum pilis texta, asperitate setarum 
compungebant homines, et in mentem revocabant 
Joannem, quem pili camelorum hirto tegmine ve- 
stiebant. » Alius item Paulinus consularis de eodem 
amictu in carmine de Joanne Baptista sic ait® : 


Vestis erat curvi setis conserla cameli; 
Contra luxuriem molies duraret ut artus; 
Arceretque graves, compuncto corpore, somnos. 


43. Jam autem quod ad zonam attinet : cum in 
Palestina Judzi zonis uterentur laneis, Joannes ex 
zona etiamcomparans sibi corporis affliclionem , 
pellicea cingebaiur : unde Hieronymus : « Stupebat, 
inquit*, ad conversationem Eliz et Joannis Baptiste, 
querum uteryue zona pellicea adstrinxit ac mortifi- 
cavit lumbus suos.» Hee Hieronymus. Nunc denique 

quod ad cibum spectat : exacte, qualis fuerit, 
recenset Evangelista: nimirum locustis et melle sil- 
vestri Joannem consuevisse famem pellere : pane 
enim et vino carnisse, Salvatore id testinte ', didi- 
cimus. Porro nec baccis, seminibus, vel oleribus 
usum esse, Clemens Alexandrinus ? certo credidit , 
dum ait : « Mattheus apostolus seminibus, baccis , 
oleribusque absque carnibus utebatur : Joannes 
continentiam ulterius extendens, locustas et mel 
silvestre comedebat. » Quod enim non adeo commu- 
nibus uteretur cibis, ea de causa de ipso Salvator 
noster testatus est dicens *: « Venit Joannes neque 


manducans, neque bibens. » Que cum ita sint, ut- 


profecto sunt: proculdubio Joannes, qui longe ab 
hominum consuetudine agebat, non communibus 
ceteris usus est cibis, sed eo qui pre manibus habe- 
retur, nec ullo labore longe quesitus, vel arte para- 
tus esset. Locustas in Palestina, genus fuisse ani- 
malium ad cibi usum, divina Scriptura * plane 
demonstrat, dum locustam inter comestibilia, que 
munda essent, recenset. Sane quidem auctor est 
Strabo*, genus quoddam Aithiopum locustas in 
cibum habere, quibus sale permixto in massas con- 
fectis vescantur : de Parthis eadem tradit Plinius ° : 
de’ Orientalibus et Libycis eadem scribit Hierony- 
mus’: iisdem usum in cibum fuisse Joannem , 
tradit Augustinus® et Beda®, qui et a sancto episcopo 
Arculpho, qui ad ea loca peregrinatus erat, hec 
que didicit, suis scriptis testata reliquit : nimi- 
rum notissimas esse locustas in Palestina, que 
corpusculis in modum digiti manus exiguis et 
brevibus in herbis facile capte , cocteque oleo, 
pauperem victum parent : easdem solitas exsiccari 
fumo, et sic comedi, habereque malum odorem , 
et gravem gustum , Euthymius scribit. De silvestri 
melle, quidnam fuerit, cum multi multa eaque 
diversa scribant, hac Beda a dicto episcopo fide 
dignissimo accepta conscripsit : « In eodem deserto 
sunt arbores folia lata habentes et rotunda , lactei 
coloris, et melliti saporis , que natura fragilia ma- 
nibus confricantur et eduntur , hocque esse mel 
silvestre dicitur. » Hec ille. 

44. Verum his omnibus adversatur Isidorus 
Pelusiota, qui et ipse monasticam vitam cum diutius 
excoluerit, ca que scribit, potuit a Palestine mona- 
chis didicisse : sic enim ait ad Timotheum lectorem 
scribens *°: « Locusta, quibus Joannes alebatur, 
non animantia sunt (ut quidam imperite putant) 


scarabeis similia (absit), verum herbarum ac planta- 


rum summitates. Eodemque modo rursum non herba 
quaedam est mel silvestre, verum mel montanum, 
quod ab agrestibus apibus conficitur, summeque 
amarum est, et gustatui omni infestum atque ini- 
micum. Quibus ex rebus singularem quamdam ac 
pene incredibilem corporis afflictationem Joannes 
pre se ferebat : ut qui non inedia duntaxat, verum 
etiam victus asperitate omnem corporis appetitio- 

nem amaram redderet. » Hucusque Isidorus ad 
Timotheum. Ad Nilum item scribens ', eadem 
quoque habet, additque : « Quocirca sic cibos et 
vestitum monastice vite juxta Deum perfecte om- 
nibusque numeris absolute in Joanne Baptista didi- 
cimus. » Hee cum scribat Isidorus, et nonnisi majo- 
rum auctoritate ; quid de his sentiendum sit, defi- 
niendum nobis non est, sed totum relinquimus 
lectoris arbitrio. Nam constat grecam dictionem 
dxades, et locustam insecti genus infirmas habens alas 
ad volandum, et summitates herbarum significare. 

15. Porro ejusmodi vite genere Joannem jecisse 
vite monastice fundamenta , non tantum qui supra 
Isidorus, sed et Catholici omnes fatentur : eaque de 
causa Chrysostomus eumdem Joannem monacho- 
rum principem nominat, cum ait*: « Sicut sacer- 
dotum principes sunt Apostoli, ila et monachorum 
princeps Joannes Baptista. » Et iterum*: « Con- 
siderale, monachi, dignitatem vestram : Joannes 
princeps vestri est dogmatis ; ipse monachus, statim 
ut natus, in eremo vivit, in eremo nutrilur. » Et ad 
Eustochium Hieronymus ‘* in hunc modum : « Hu- 
jus vite auctor Paulus, illustrator Antonius, et ut 
ad superiora conscendam, princeps Joannes Bapti- 
sta. » Hac ille. His cum invideant Novatores, eo de- 
venerunt stultitia, vel potius iniquitatis, ut malint 
corrumpere verbum Dei, et Joannem vile otiose et 
deliciosee infamare, quam monasticam ab eo dima- 
nasse vitam, in Ecclesia altissimis defixam radicibus, 
evangelica nempe attestatione , ut subripi aut evelli 
nequeat, adstipulari, vel profiteri. Sed in his non 
immoramur diutius : quandoquidem, omnium sen- 
tentia, sibilis potius et risu, quam ampliore confu- 
tatione digni sunt : licet ad illos imperitia, demen- 
tize, ac (ut uno verbo dicam) perfidiz summo jure 
redarguendos, non defuerit vigilans studium erudi- 
tissimi ac maxime pii viri Petri Canisii, ad quem, 
qui talia cupit, amandamus; nos interim textum 
ipsum historize evangelice prosequemur. 

16. Christi baptismus. — Cum plurimos ad se 
venientes Joannes ° exciperet, ad pietatem insti- 
tueret, eosdemque baptizaret, ac eliam de Christo, 
quod venisset, illis annuntiaret : venit et Jesus, et 
ab ipso est baptizatus. Rem gestam Mattheus * his 
verbis enarrat : « Tunc venit Jesus a Galilaa in Jor- 
danem ad Joannem, ut baptizaretur ab eo. Joannes 
autem prohibebat eum, dicens : Ego a te debeo 
baptizari, et tu venis ad me? Respondens autem Je- 
sus dixit ei : Sine modo : sic enim decet nosimplere 
omnem justiliam. Tunc 7 dimisit eum ; et baptizatus 
est a Joinne in Jordane. Baptizatus * autem Jesus, 
confestim ascendit de aqua. Et ecce aperti sunt ei 
celi : et vidit Spiritum Dei descendentem sicut co- 
lumbam, et venientem super se. Et ecce vox de 
celis dicens : Hic est Filius meus dilectus, in quo 
mihi complacui. Et * ipse Jesus erat incipiens quasi 
annorum triginta, ut putabatur filius Joseph. » 

17. De tempore baptismatis Christi diverse 
admodum sunt antiquorum sententie. Sunt enim 
qui baptizatum esse dicunt, cum inciperet annum 
trigesimum agere, ipso mense Januarii : id quidem 
Origenes *, id Hieronymus’, et alii. Discrepat ab his 
Epiphanius *, qui hec ait: « In trigesimo consulatu 
a nativitate sua circa decimum mensem venit ad 
Joannem, et baptizatus est in Jordane fluvio, trige- 
simo anno nativitatis in carne, hoc est, secundum 
Agyptios, Athyr mensis duodecima; ante sextum 
iduum Novembrium. » Et infra : « Trigesimo anno 
baptizatus implevit annos viginti novem, et menses 
decem (velut dixi) duodecima mensis Athyr, ante 
sextum idus Novembris. » Hec ille, intelligens ni- 
mirum Evangelistam illis verbis significare voluisse, 
Jesum prope esse ccepisse, hoc est, prope implesse 
trigesimum annum, ut sic diceretur esse triginta 
annorum : sicut et Irenxus * intellexisse videtur, 
dum ait : « Ad baptismum venit, qui nondum tri- 
ginta annos suppleverat, sed qui inciperet esse tan- 
quam triginta annorum. » 

48. Discrepat vero Ignatius ab his omnibus : 
qui secundum germanam ex Greco factam transla- 
tionem, ad Trallianos scribens, hec dicit : « Expletis 
tribus annorum decadibus, vere baptizatus est a 
Joanne , et triennium predicavit Evangelium. » 
Quam sententiam sequi Chrysostomum, et alios 
complures nobiles Grecorum et Latinorum au- 
ctores, imo et S. R. Ecclesiam istud ipsum pro- 
fiteri, superius, cum de anno quo natus est Christus, 
plenissime disseruimus, exacte demonstravimus in 
Apparatu; eamque veriorem, ac merito ceteris pre- 
ferendam fusius diximus : ea consulat lector, qui 
hee avidius cupit, quamvis enim hic opportunior 
videretur locus quo istec explicanda fuissent; tamen, 
quoniam ad pervestigandum, quo Christus natus 
est, annum, in hujus loci Evangelista interpreta- 
tione tota vis erat, illic potissimum de tempore et 
anno, quo baptizatus est Dominus, fuit agendum. 
Quod vero ad mensem et diem, quibus baptizatus 
est Christus, spectat : id factum esse sexta Januarii, 
ex communi et antiqua traditione Eusebius Pam- 
phili ad Marinum scribens testatur * : confirmat hoc 
ipsum Hieronymus °, ac denique omnes scriptores 
ecclesiastici, uno duntaxat excepto Epiphanio, ut vi- 
dimus : qui sicut addiendus non est, dum ait Chri- 
stum natum sexta Januarii, ita nec cum dicit bapti- 
zatum esse sexto idus Novembris, cum et eidem 
contradicant Aigyptii; licet de die natali Domini 
zque ipsi consentiant. 

19. Locus ipse fluminis, quo Dekifatis voluit ba- 
ptizari, remansit posteris perpetua memoria cele- 
bris, et virtute miraculorum conspicuus: de eo enim 
hee scribit Gregorius Turonensis*: « In Jordane, 
habetur locus in quo Dominus baptizatus est. In 
uno etenim reflexu aqua ipsa revolvitur, in qua 
nunc leprosi mundantur. Cum enim advenerint, 

sepius lavantur in flumine, donec ab infirmitate 
purgentur: de publico tamen, dum ibi commorati 
fuerint, victum accipiunt, sanati autem ad propria 
discedunt. Ipse quoque Jordanis ab eo loco in 
quinto milliario mari commixtus mortuo, nomen 
amittit. » Hac Gregorius qui et alia multa de locis 
sanctis dicit a suo diacono, qui (ut ipse ait*) illuc 
peregrinatus est. De eodem heec etiam Beda? : «In 
loco, inquit, in quo Dominus baptizatus est, Crux 
lignea stat usque ad collum alta, que aliquoties 
aqua transcendente absconditur: a quo loco ripa 
ulterior, id est, Orientalis in jactu funde est. Supe- 
rior vero ripa in supercilio monticuli grande mo- 
nasterium gestat, beati Joannis Baptiste ecclesia 
clarum, de quo per pontem arcubus suffultum so- 
lent ascendere ad illam crucem, et orare. In extrema 
fluminis parte quadrata ecclesia quatuor lapideis 
cancris superposita est, coctili creta desuper tecta; 
ubi vestimenta Domini, cum baptizaretur, servata 
esse dicunlur. Hanc non homines intrare, sed undi- 
que cingere ac penetrare solent. » Hac Beda. His 
scilicet perpetue memorie monumentis locus ille 
nobilitatus est, quem Christus baptismate consecra- 
vit, quo nobis iter ad coelum aperuit. 

20. Postguam autem Christus Dominus noster 
baptizatus est a Joanne: « Tunc, inquit Matthzeus °, 
Jesus ductus est in desertum a spiritu, ut tentaretur 
a diabolo, » etc., texit enim totius rei geste seriem. 
Quod vero ad veritatem historicam pertinet, rejici- 
tur sententia auctoris illius, quisquis fuerit, qui 
scripsit de Operibus cardinalibus (quod quidem 
opus Cypriani ‘ nomine est insignitum), dum ait : 
« Etsi revera Christus est ductus a spiritu in deser- 
tum, atque tentatus: tamen quod dicit Evangelista 
assumpsisse eum diabolum in sanctam civitatem, 
atque statuisse super pinnaculum templi, id non 
esse factum locali motu, sicut contigit Habacuc, 
qui de Judea in Babylonem delatus est; vel Phi- 
lippo, cum occurrit Eunucho: sed quo modo, in- 
quit, Ezechiel, cum super fluvium Cobar sederet, 
Hierosolymam raptus in spiritu civitatem <edificat 
et metitur, et muros et templum instaurat, hoc 
modo super culmen templi Christum in spiritu esse 
delatum. » Hee cum dicat ille; nos libentius cete- 
ris tam antiquis quam recentioribus assentimur 
auctoribus, qui loco Christum motum affirmant. 

WA. Legatio Judeorum ad Joannem.— Jam vero 
cum tot tantaque de Joanne in Jordane baptizante 
audirentur; Judi qui erant Hierosolymis, sacer- 
dotes et levitas ad eum miserunt, ut interrogarent 
an ipse esset Christus * : qui ingenue confessus est, 
se non esse Christum, neque Eliam, neque Prophe- 
tamy illum scilicet a Deo per Moysen olim promis- 
sum. Existimamus hance ipsam fuisse publicam 
legationem missam a concilio seniorum, quod Sy- 
nedrin appellabant, de quo ante mentionem feci- 
mus: nam illorum muneris erat in primis de Pro- 
pheta cognoscere. Post hee vero, idem subdit 

Evangelista : « Altera die vidit Joannes Jesum ve- 
nientem ad se, et aif : Ecce Agnus Dei, ecce qui tollit 
peccata mundi. Hic est de quo dixi: Post me venit 
vir, qui ante me factus est, quia prior me erat: et 
ego nesciebam eum, sed ut manifestetur in Israel, 
propterea veni ego in aqua baptizans. Et testimo- 
nium perhibuit Joannes, dicens: Quia vidi Spiri- 
tum descendentem quasi columbam de ccelo, et 
mansit super eum. Et ego nesciebam eum: sed qui 
misit me baptizare in aqua, ille mihi dixit: Super 
quem videris Spiritum descendentem, et manen- 
tem super eum, hic est qui baptizat in Spiritu 
sancto. Et ego vidi, et testimonium perhibui quia 
hic est Filius Dei. » Hac Joannes. 

22. Andree et Petri vocatio ad apostolatum. 
— Ecce quam gloriosa coram legatis Joannis de 
Christo confessio; quam illi Hierosolymam redeun- 
tes, iis a quibus missi fuerant retulerunt : sed ab 
illis spretam esse, ea que postea contigerunt, facile 
demonstrant. Sed quid post hec? Non satis habuit 
Joannes dicta attestatione facta de Christo omnes 
admonuisse Judsos; sed data sibi iterum occasione, 
eumdem esse Messiam, discipulis suis aperuit: qui, 
eo audito, Jesum sequi cceperunt. Rem peractam 
sic describit Evangelista ‘: « Altera die iterum sta- 
bat Joannes, et ex discipulis ejus duo. Et respiciens 
Jesum ambulantem, dicit : Ecce Agnus Dei. Et au- 
dierunt eum duo discipuli loquentem, et secuti sunt 
Jesum. Conversus autem Jesus, ef videns eos se- 
quentes se, dicit eis: Quid queritis? Qui dixerunt 
ei: Rabbi (quod dicitur interpretatum Magister), ubi 
habitas? Dicit eis: Venite, et videte. Venerunt, et 
viderunt ubi maneret, et apud eum manserunt die 
illo: hora autem erat quasi decima. Erat autem 
Andreas frater Simonis Petri unus ex duobus, qui 
audierant a Joanne, et seculi fuerant eum. Invenit 
hic primum fratrem suum Simonem, et dicit ei: 
Invenimus Messiam, quod est interpretatum Chri- 
stus. Et adduxit eum ad Jesum. Intuitus autem eum 
Jesus, dixit’: Tu es Simon filius Joanna : tu vocabe- 
ris Cephas; quod interpretatur Petrus. » Hac Joan- 
nes evangelista de primordiis Christi Ecclesia jam 
coalescere incipientis. 

23. Petri nomina et prelatio inter apostolos.— 
De his agens Epiphanius*, hec ait: « Neque vero de 
hoc quisquam ambigens curiosius perscrutetur, cum 
videat, quod Andreas primus obviam venilt Jesu, 
deindé Petrus, et per ipsum vocatus est: neque hoc 
gre ferre incipiat. Occursus enim Andree primus 
contigit, cum minor esset Petrus tempore etatis: 
postea enim rursus, quando perfecta renuntiatio 
facta est, ipse fratrem suum precessit. Insuper au- 
tem et in hoc Deus est qui novit vocationes cordium 
et scit quis dignus sit primo loco locari; et elegit 
Petrum, ut dux esset suorum discipulorum, velut 
omnino clare indicatum est.» Hee Epiphanius: qui 
de xtate Andree magis audiendus, quam alii, qui 
postea dixerunt Petrum majorem natu Andrea. 
Prelatus vero Andree Simon Petrus a Christo me- 

rito confessionis : etenim non in renuntiatione tan- 
tum, sed et in summe fidei professione Simonem 
tum Andree, tum etiam ceteris apostolis prestitisse 
constat; ut merito ille eligeretur, qui ceteris presse 
deberet : tuncque implendum, quod nunc tantum- 
modo pollicetur, nempe ut Cephas, hoc est, Petrus, 
appellaretur : quod magis veritati consentaneum 
videtur, quam (quod nonnulli sunt arbitrati) ex hoc 
tempore, habito respectu ad ea que de Petro Chri- 
stus futura previderat, Petrum esse nominatum. 
De iisdem Andrea et Simone hee Sophronius ‘ Hie- 
rosolymitanus : « Andreas celibem vitam ducens, 
Precursoris Domini factus est discipulus. Petrus 
negotiis intendebat; qui uxori, et familia, et patris 
senio providebat. 

24. Ex his apparet, quam turpiter errent qui 
primatum putant Petro collatum, quod senior cete- 
ris esset. Nam quod ad hoc spectat, etsi non alii, 
certe Andreas major etate, prior in vocatione, et in 
perfectioris vite electione Petro prestabat, sed si 
divini consilii rationem humane menti concessum 
est aliquando perscrutari, illa in Petro quam dixi- 
mus, causa precessisse videtur, ut princeps om- 
nium constitueretur Apostolorum, quod in profes- 
sione fidei ceteris antecelluit. Sed quod insuper 
consideralione dignum existimamus: hoc ipso ini- 
tio Ecclesiz erigende (que edificatio Dei est?) Chri- 
stus Dominus tante molis excitande sapientissimus 
architectus, de primario lapide in fundamento lo- 
cando statim cogitans, Simoni mox, dixit: 7 voca- 
beris Cephas. Vox syriaca * latine interpretata, idem 
quod Petra, significat : ex greca autem lingua 
dicitur Petrus: nam apud illos é wérpcc idem est quod 
A wézea: Sicque apud nos idem sit Petrus quod Petra: 
nec a Petra Petrus, sed ipse Petra, quo nomine a 
Christo appellatus cognoscitur ; quod nunc pollice- 
tur, cum ail: Tu vocaberis Cephas: ac si diceret: 
Tu vocaberis Petra. Ex his quidem solida firmaque 
veritate constantibus redarguuntur qui minus caute 
sciteque dixere, non dictum esse Petro, Tu es Petra: 
sed, Tu es Petrus: quod scilicet petra esset Christus, 
quem confessus Simon, dictus sit Petrus. Quod 
quamvis Augustinus ‘ aliquando dixisset; tamen in 
Retractationibus, an Petrus ipse sit petra, vel a pe- 
tra Petrus sit dictus, nihil definiens *: « Que, zn- 
quit, duarum harum sententiarum sit probabilior, 
eligat lector. » Sed idcirco, quod syriacam vocem 
haud fuerit ipse Africanus assecutus, que proprie 
petram ipsam significat; quam latinus interpres 
greco rérpos, quod est petra, Petrum transtulit. 

25.Sed idem S. Augustinus in sermone de cathe- 
dra Petri, ipsum Petrum Petram dictum esse, ma- 
nifeste profitetur his verbis : « Denique pro solidi- 
tate devotionis Ecclesiarum, petra dicitur, sicut ait 
Dominus: Tu es Petrus, et super hance petram edi- 
ficabo Ecclesiam meam. Petra enim dicitur, eo quod 

tanquam saxum immobile totius operis christiani 
primus in-nationibus fidei fundamenta posuerit, et 
compagem molemque contineat. Petra ergo pro de- 
votione Petrus dicitur, et petra pro virtute Dominus 
nuncupatur, sicut ait Apostolus: Bibebant de spiri- 
tuali, consequente eos petra: petra autem erat 
Christus. Recte consortium meretur nominis, qui 
consortium meretur et operis. Petrus fundamentum 
ponit, Petrus plantat: Dominus incrementum dat, 
Dominus irriguum subministrat. » Hee Augusti- 
nus '. Ac iterum de Petro in eadem verba: « Tu es 
Petrus, et super hanc petram, etc., dignus certe, 
inquit, qui edificandis in domo Dei populis Petrus 
esset ad fundamentum, columna ad sustentaculum, 
clavis ad regnum *. » Sed ut ad proposita redea- 
mus: nemo equidem sibi constans affirmaverit, 
Christum locutum esse latine, ut dixerit, Petrus; 
‘sed, quod habet Evangelista syriace, Cephas, quod 
est Petra: at, Petrus, dixit interpres, mutans no- 
men femininum in masculinum, quod viro magis 
conveniens esset. Certe adhuc, si Petrus derivative 
diceretur a petra, non Petrus, sed Petreus potius 
fuisset latine dicendus. Sed in re adeo perspicua 
non amplius immorandum. 

26. Ceterum Cephas cum syriace petram signi- 
ficet, non tamen quamlibet petram, sed que sit 
omnium durissima *, nempe cautem. Sed cur po- 
tius Dominus eum appellavit petram, quam aliam 
quampiam materiam solidissimam, nempe es, fer- 
rum, vel quid simile? id quidem non ob aliam cau- 
sam factum esse apparet, nisi quia et ipse Christus 
petra ‘ dictus est; ut quem sui gregis relinqueret 
vicarium successorem, eumdem suo nomine insi- 
gniret. Unde Tertullianus in hanc sententiam *: 
« Sed cur, inquit, de Simone Petrum? Si ob vigo- 
rem fidei, multe materie solide nomen de suo 
accommodarent. An quia et petra et lapis Christus ? 
siquidem et legimus eum positum in lapidem offen- 
diculi, et petram scandali: omitto cetera. Itaque 
affectavit carissimo discipulorum de figuris suis pe- 
culiariter nomen communicare, puto, proprius 
quam de non suis. » Hee Tertullianus : eadem fere 
Basilius °, atque Hieronymus * et S. Leo § ex persona 
Christi : « Cum ego sim inviolabilis petra, ego lapis 
angularis, qui facio utraque unum, ego fundamen- 
tum, preter quod nemo potest aliud ponere : tamen 
tu quoque petra es, quia mea virtute solidaris, ut 
quz mihi potestate sunt propria, tua sint mecum 
participatione communia, et super hanc petram 
edificabo Ecclesiam meam: super. hanc, inquit, 
fortitudinem eternum extruam templum, etc. » 
Hec Leo. Cum itaque Petrus petra, ut et Christus 
petra, dicatur; hac ratione dici potest nomen Petri 
derivatum a Christo, non tamen derivativum nomi- 
nis Christi. Sicque accipe illud Hieronymi®: « No- 

men, inquit, novum accipiet, quod ei Dominus im- 
posuerit, dicens ad apostolum Petrum: Tu es Pe- 
trus, et super hanc petram edificabo Ecclesiam 
meam, et porte inferi non prevalebunt adversus 
eam; quod vocabulum a nomine Domini derivavit, 
ut dicatur Dominicum. » 

27. Noverunt et hoc ipsum antiquiores theologi, 
quorum nobilissimus Hippolytus martyr hee ait : 
« Princeps Petrus fidei petra, quem beatum judicavit 
Christus Deus noster : ille doctor Ecclesie, ille 
primus discipulorum, ille qui regni claves habet, 
docuit nos dicens, etc. » His nominibus exornat 
Petrum Hippolytus '. Porro sunt ex nostris scripto- 
ribus complures, et primus omnium Optatus ? Mile- 
vitanus , qui nomen Cephas, non a syra lingua, 
sed a graca ’And rig xegad%c, caput interpretantur; nec 
quidem reprehendendi : ejusmodi enim interpre- 
tandi modum ab aliis nonnullis, quorum in Ecclesia 
Dei est memoria celebris, usurpatum scimus, dum 
hebraicam vocem in grecam significationem tran- 
sire fecerunt. Gregorius enim Nazianzenus * hebrai- 
cum nomen Phase cum sciret in Pascha mutatum, 
aliam ex eo mysterio congruam reddidit interpreta- 
tionem : ut quod in hebreo significat transitum , 
apud Grecos xdoxe interpretetur. Id ipsum cum 
plures alii prestiterint, hoc etiam et de nomine 
Christi Justinum * martyrem fecisse constat; quod 
et ante hos oinnes sepius factitatum a septuaginta 
interpretibus, Origenes dum agit de prino et schino 
arboribus, scribens ad Africanum, testatur. Alia 
sunt de his exempla in divina Scriptura; ut cum 
nomina siderum non secundum voces hebraicas, 
sed secundum grecam > nomenclaturam sunt posita, 
idque ob notiorem significationem : observat hoc 
ipsum ex Photio in questionibus ad Amphilochium 
episcopum Cyzici Turrianus *. Unde apposite, quod 
apud Syros petram solidam sonat nomen Cephe, 
apud Grecos caput significat : ac sic divina quadam 
dispensatione factum videtur, ut una eademque 
voce, duabus linguis, Petri principatus exprime- 
retur. Hec jam de nomine Cephe satis, nec quidem 
preter institutum : quandoquidem de obscuris vo- 
cibus interdum agere, in prefatione polliciti su- 
mus. 

28. Post heec de vocatione Petri ab Evangelista 7 
narratur, de Philippo a Christo vocato subinfertur 
historia : ad hune vero Dominum hec ipsa verba 
dixisse : « Sequere me, et dimitte mortuos sepelire 
mortuos suos, » tanquam rem minime dubiam, 
testatur Clemens Alexandrinus *. Idem vero Phi- 
lippus Nathanaelem de Christo, quod vanisset, ad- 
monuit, et ad Christum perduxit, qui et in ipsum 
credidit : negotium peractum pluribus Joannes ° 
describit. Putarunt vero aliqui *? Nathanaelem eum- 
dem esse cum Bartholomwxo , levibus quibusdam 

conjecturis permoti : quibus minime assentimur, 
sed Augustino ‘ tutius inheremus, dum ait, id- 
circo Nathanaele non fuisse a Domino electum inter 
Apostolos, quod esset legis doctor. Post de Natha- 
naele recensitam historiam , quid subinde die tertia 
actum sit, idem Evangelista *? ejusmodi instituit 
narrationem : 

29. Nuptie in Cana Galilee. — « Et die tertia 
nuplie facte sunt in Cana Galilee; et erat mater 
Jesu ibi. Vocatus est autem et Jesus, et discipuli 
ejus ad nuplias. Et deficiente vino dicit mater 
Jesu ad eum : Vinum non habent. Et dicit ei Je- 
sus : Quid mihi et tibi est, mulier? nondum venit 
hora mea. Dicit mater ejus ministris : Quodcumque 
dixerit vobis, facite. Erant autem ibi lapidew hydrize 
sex posite secundum purificationem Judeorum , 
capientes singule metretas binas, vel ternas. Dicit 
eis Jesus : Implete hydrias aqua. Et impleverunt 
eas usque ad summum. Et dicit eis Jesus : Haurite 
nunc, et ferte architriclino. Et tulerunt. Ut autem 
gustavit architriclinus aquam vinum factam, et non 
sciebat unde esset, ministri autem sciebant, qui 
hauserant aquam : vocat sponsum architriclinus, et 
dicit ei : Omnis homo primum bonum vinum ponit ; 
et cum inebriati fuerint, tunc id quod deterius est ; 
tu autem servasti bonum vinum usque adhuc. » 
Hactenus de nuptiis : de quibus aligua, que ad 
historie veritatem pertinent, elucidanda proponi- 
mus. Ac primum illud occurrit : Cum ejusmodi nu- 
ptiz, eo quod inter edendum defecerit vinum, pau- 
peris alicujus hominis fuisse credantur : quidnam 
est, quod non secus ac si ditissimi cujuspiam essent, 
ministris abundaverint, nec quicquam defuerit quod 
desideraretur in lautis conviviis, ut copia ministro- 
rum, et qui tricliniis preesset architriclinus? Verum 
ad hee intelligenda, quenam esset consuetudo He- 
breorum in parandis nupliis, dicere opus est, S. Gau- 
dentius * Brixianus episcopus , equalis Ambro- 
sio, de his agens, heec ait : « Nuptize apud Judeos 
cum fierent, unus (quantum ex traditione compe- 
rimus) dabatur de sacerdotali ordine, qui morem 
discipline legitime gubernaret, curamque pudoris 
ageret conjugalis, simul et conviviorum apparatum, 
ministros, alque ordinem dispensaret, et hoc pro 
officio architriclinus, hoc est, triclinii prapositus 
diceretur. » Hac Gaudentius, ut non mireris, si 
rebus adeo bene dispositis, cum censor morum 
adesset, non Jesus tantum, qui etiam cum publica- 
nis et peecatoribus aliquando discumberet, sed et 
ipsa sanctissima Virgo Dei genitrix interesset. Porro 
verisimili conjectura creditum est, ejusmodi nuptias 
fuisse alicujus qui Christo esset aliqua cognatione 
conjunctus. 

30. Proditum est a nonnullis, has fuisse nuptias 
Joannis evangelist , qui cum duxisset uxorem, et 
nuptias celebrasset, tamen viso miraculo de aqua in 
vinum per Christum mutata, conjugem dimiserit, 
ac Christum secutus fuerit. Sunt hec omnia com- 

mentilia, ac nuper excogitata, cum penes antiquos 
Patres nulla prorsus mentio de his habeatur. Si hac 
scissent veteres quantum ' putas negotii fecisset 
Hieronymo Jovinianus heresiarcha, qui tam perti- 
naci animo Joannem apostolum et evangelistam 
virginem, fuisse negabat? Si hic; inquam, quoquo 
modo, vel per conjecturam saltem dicere potuisset, 
nuptias factas in Cana Galilee fuisse Joannis : qui 
thalami secreta scrutatus, Joannem adhuc post nu- 
ptias virginem permansisse, confirmare valuisset ? 
Quomodo * et Manichei, qui et apocrypha quecum- 
que adversus nuptias congerere soliti sunt, tam 
optata non sunt usi occasione, ut ex dirempto Joan- 
nis conjugio, Christum odisse nuptias affirmarent ; 
non veriti et Paulum in exemplum adducere, quod 
sua predicatione Theclam, sponso oppigneratam, e 
nuptiis terrenis divulserit? Certe tantum abest ut 
hec de Joannis nuptiis illi vel saltem meditarentur, 
vel a Patribus qualibet alia occasione eadem dice- 
rentur ; ut potius ex iisdem nuptiis, quibus Salvator 
sui augustissimam presentiam exhibuit, contrarium 
prorsus adstruerent atque firmarent : nimirum 
Christum probasse nuptiarum sacramentum, ac 
suamet presentia consecrasse. 

31. Ceterum de celibatu Joannis, quod nun- 
quam contraxerit nuptias, non Hieronymus * tan- 
tum adversus Jovinianum agens, sed et Ignatius ‘, 
non mediocris auctoritatis vir, gravissimus assertor 
est. Id ipsum vero non de Joanne tantum, sed et de 
Jacobo quoque Epiphanius * testatur : quibus Au- 
gustinum ° consentire , nemo sanz mentis non 
viderit, dum ail, ea de causa Joannem a Christo 
plus ceteris amatum, quod neque uxorem duxerit, 
et ab ineunte pueriltia castissimus vixerit. Quod si 
apocryphis interdum uti licet : apud Abdiam habe- 
tur, eumdem Joannem Christi persuasione nunquam 
conjugium appetiisse. Verumenimvero ne leviter 
res graves attingere videamur, dicamus unde com- 
mentum illud de Joannis nuptiis sit deductum, ut 
et intelligatur quam parum judicio valeant, qui 
talia fingunt. Augustinus in prefatione in Joannem 
evangclistam hee habet: « Iste siquidem est Joan- 
nes, quem Dominus de fluctivaga nuptiarum tem- 
pestate vocavit, et cui matrem Virginem virgini 
commendavit. » Hec igitur Auguslini verba in eum 
sensum accipiunt isti et adducunt, quasi Joannes 
obligatus nuptiis, a Christo vocatus fuerit : non 
animadvertentes, sic Augustinum dixisse vocatum 
a nuptiis, non quod cum uxorem duxisset, eam reli- 
querit, sed quod eam prorsus non acceperit, prout 
idem ipse Augustinus in fine ejusdem operis aperte 
testatur, cum his utitur verbis : « Plus amatum, 
quod neque uxorem duxerit, et ab ineunte pueritia 
castissimus vixerit. » Nam (quod omnes sciunt) non 
est uxorem ducere, eam a domo parentum ad pro- 
pria traducere, sed se conjugio obligare, juxta illud’ 

Comici : « Pamphilus uxorem duxit. » Nec aliud ab 
his de Joanne Augustinum sensisse, exploratissi- 
mum est : nam dictum Evangelium de nuptiis 
explicans (quod in primis dicendum fuisset) nullam 
prorsus mentionem de Joanne habuit. Sed hee satis 
ad refellendam ridiculam de nuptiis Joannis sen- 
tentiam. Qua in re potius Nicephoro ‘ assentiendum 
esset , affirmanti fuisse ejusmodi nuptias Simonis 
Cananei, qui unus ex duodenario Apostolorum nu- 
mero, Zelotes est dictus. Caeterum et Nathanael erat 
e Cana Galilee, oppido (ut tradit Hieronymus *) 
posito in Galilea gentium. 

32. Inhis nuptiis primum omnium ac per insigne 
miraculum Christus Dominus operatus est, cum 
aquam mutavit in vinum : quod ob sui excellentiam, 
longe antequam fieret Isai prophet fuit divinitus 
demonstratum. Unde ille Christi pradicationem, et 
aquam in vinum mutandam prophetico spiritu no- 
‘scens, in hec verba erupit*: « Hoc primum bibe, 
velociter fac regio Zabulon, terra Nephtalim , et re- 
liqui qui juxta mare estis trans Jordanem, etc. » 
Epiphanius * id factum scribit undecima mensis 
Tybi, que est apud nos sexta dies Januarii, qua die 
etiam catholica Ecclesia recolit anniversaria solem- 
nitate tante rei celebritatem : quam annuis miracu- 
lis in pluribus orbis locis illustrari consuevisse , 
idem auctor testatur, dum ait: « Post annos triginta 
factum est primum miraculum in Cana Galilee, 
quando aqua facta est vinum. Quapropter etiam in 
multis locis usque in hune diem hoc fit quod tune 
factum est divinum signum, in testimonium incre- 
dulis : velut testantur in multis locis fontes ac fluvii 
in vinum convyersi. Cybires quidem urbis Carize 
fons, qua hora hauserunt ministri, et ipse dixit : Date 
architriclino. Testatur et in Gerasa Arabiz fons simi- 
liter. Nos bibimus de Cibyres fonte, fratres vero 
nostri de eo qui est in Gerasa in martyrum templo. 
Sed et multi in Aigypto de Nilo hoc testantur. Quare 
in undecima Tybi apud Aigyptios, omnes hauriunt 
aquam et reponunt, tum in ipsa Avgypto, tum in 
multis regionibus, etc. » Hac Epiphanius. 

33. Enimvero et Plinius © similis rei alibi 
quoque fieri solite egregius videtur assertor, licet 
unius tantum diei spatio discrepet, dum sic ait : 
« In Andro insula, templo Liberi patris, fontem 
Nonis Januarii vini sapore fluere, Mutianus ter con- 
sul tradit : Diotecnosia vocatur. » Hee ille. Sed 
accole , causam quam diximus, ignorantes, Baccho 
hoc tribuerunt, edificato ei templo. Apud Naxum 
quoque insulam fontem fuisse, ex quo nonnunquam 
vinum, et illud quidem suavissimum fluere con- 
suevisset, auctor ‘est Ctesias in suis Indicis. Unde 
accidisse credimus insulam illam Dionysiada esse 
nominatam , sive, ut vult Plinius, a fertilitate vinea- 
rum. Sed hee longe ante Christi tempora contige- 
runt, nempe que dicta sunt de Naxo ex Ctesia au- 
ctore; si tamen eum fide dignum putaverimus:nam 

Lucianus ' et alii complures auctores veteres com- 
mentarium, ejus de rebus indicis, wbi ea de Naxi 
fonte memorize tradidit, fabulosum existimant ; mul- 
taque scripsisse aiunt, que nec ipse audierat, neque 
ab alio, qui vera narraret, acceperat. Que autem a 
Plinio ex Mutiano consulari accepta, scripta sunt, 
satis firmiter testata videntur : claruit enim Mutia- 
nus temporibus Vespasiani, cui ad imperium capes- 
sendum, cum esset preses in Syria, maxime stu- 
duit : citat eum Plutarchus, sed frequenter ipse 
Plinius illi equalis. Meminit insuper Tertullianus * 
de Lyncestis quoque in Macedonia vena vinosa, sed 
diversa ab aliis nuper dictis, quippe que aceti po- 
tius quam vini saporem redderet: de qua Plinius*: 
« Lyncestis aqua, que vocatur acidula, et vini modo 
temulentos facit. De eadem item Seneca *. Ceterum 
de dictis fontibus , diversis locis positis, vinum sca- 
turientibus, nullum antiquorum, qui ante Christum 
vixerit, auetorem mentionem fecisse, memini me 
legisse : ut plane intelligas, ea omnia virtute hujus- 
cemodi Christi miraculi facta esse. Videas ex his 
admirabilem quamdam capitis cum ceteris corporis 
membris consensionem , nempe Christi cum Eccle- 
sia: cum diem, quam in tante rei geste memoriam 
solemniter ipsa celebrat, ille his miraculis voluerit 
annis singulis illustrare. His similia erant illa olim 
fieri quolibet anno consueta miracula, dum pleris- 
que in locis orbis Occidentalis (ut suo loco dicemus 
inferius) paschali tempore, quo solemne baptisma 
in Ecclesia peragi consuevit, e sicco aridoque fonte 
lapideo copiose ad baptismi usum aque exundare 
consueverunt : non quidem ad ipsam insinuandam 
diem qua baptizatus est Christus; sed quod tune 
temporis solemne baptisma in Ecclesia peragi con- 
suevit. 

34. At minime assentimur illis, qui dictum 
miraculum sequenti anno, ea ipsa die qua bapti- 
zatus est Dominus, factum esse dixerunt : quod 
etiam quasi auctoritate Ecclesie, que una cum 
magorum adventu, et Christi baptismo, idem quo- 
que miraculum de aqua in vinum mutata recolit, 
firmare nituntur. Sane cum eadem hec tria ad 
ostensionem Christi virtutis facta dicantur, non una 
eademque die singulis quibusque annis sunt peracta; 
sed ipsorum tantum memoriam eadem die ab Ec- 
clesia recenseri solitam, testantur antiqui Patres, ac 
in primis S. Augustinus * his verbis : « Licet de so- 
lemnitate hujus diei veterum sit diversa traditio, 
una tamen sancte devotionis est fides. Nam quamvis 
nonnulli Dominum nostrum stella duce a magis 
existiment adoratum ; alii asserant aquam in vinum 
mutasse; quidam vero baptizatum esse a Joanne 
confirment : in omnibus tamen Dei Filius cre- 
ditur; in omnibus festivitas est vera. » Hec 
Augustinus et S. Maximus ® in hunc modum : « In 
hac, dilectissimi, celebritate, sicut relatu paterne 

traditionis instruimur, multiplici est festivitate le- 
tandum : ferunt enim, Christum hodie vel stella 
duce a gentibus adoratum, vel invitatum ad nu- 
ptias aquam vertisse in vinum, vel suscepto a Joanne 
baptismate, Jordanis fluenta consecrasse : sed quid 
potissimum presenti hoc factum sit die, noverit ipse 
qui fecit. » Hactenus Maximus. Sed et hec ipsa prius 
S. Paulinus * cecinit his versibus, agens de eadem 
solemnitate diei Epiphaniz : 

Quo puerum stella duce mystica dona ferentes 

Suppliciter videre magi: seu qua magis illum 

Jordanis trepidans lavit, tingente Joanne, 

Sacrantem cunctas recreaudis gentibus undas. 

Sive dies eadem magis illo sit sacra signo, 


Quo primum Deus egit opus, cum flumine verso 
Permutavit aquas predulcis nectare yvini. 


Auctor item ille, qui falso nomine Eusebii Emisseni 
circumfertur, revera autem Eucherius Lugdunen- 
sis, hac in eamdem sententiam habet : « Hodie per 
documenta certissima Deus in homine declaratus , 
aquas ad salutem humani generis suo baptismate 
consecravit : sive hc eadem illius mirandi dies sit, 
qua primum in Cana Galilee in nuptiali convivio 
aquas in vinum convertit , etc. » Isidorus * etiam de 
Officiis ecclesiasticis sic ait : « Tribus ergo ex causis 
heec dies vocabulum sumpsit; sive quia baptismate 
Christus populis ostensus fuerit; sive quod eo die 
sideris ortu magis est proditus; sive quod primo 
signo per aquam in vinum versam, multis est ma- 
nifestatus. » Hee ille. Sicque videas preedictos omnes 
antiquos auctores, quenam potissimum ex tribus 
his recensitis rebus insignibus acciderit, fuisse 
ambiguos. Quod si certam habuissent de iisdem 
Ecclesiz auctoritatem, equidem rei veritatem certa 
assertione firmassent. Quod vero Dei Ecclesia in ea 
celebritate canit : « Hodie vinum ex aqua factum est 
ad nuptias; » Idem est, ac si diceret usitato more 
quodam : « Hodie ejus rei memoria agitur; » repe- 
ries enim Ecclesie phrasim eam esse, atque usitatam 
dicendi consuetudinem. 

35. Insuper irrefragabili plane id monstra- 
mus ratione firmatum ex his que §. Augustinus 
scribit in sermone tertio ferie sexte Paschatis, qui 
est cenlesimus quinquagesimus quartus de tempore : 
ubi hec signa sic facta esse uno die testatur, non ut 
anniversaria recurrente die miraculum de aqua 
facta vinum acciderit; sed quod uno eodemque die, 
nempe Dominico, a Domino editum fuerit : sic enim 
ait, dum admiranda Dei opera die Dominico perpe- 
trata describit : « Venerabilis est hic dies, qui Domi- 
nicus dies, et dies primus atque perfectus est, et dies 
clarus; in quo visa est prima lux; in quo transgressi 
sunt filii Israel mare rubrum siccis pedibus; et in 
quo pluit manna filiis in deserto; et quo Dominus 
baptizatus est in Jordane; quo vinum de aqua factum 
est in Cana Galilee; quo benedixit Dominus quinque 
panes, et satiavit quinque millia hominum; in quo 
resurrexit Dominus a morte; quo intravit Dominus 
in domos clausas, ubi erant discipuli congregati 

propter metum Judxorum; in quo Spiritus sanctus 
descendit in apostolos; et in quo speramus Domi- 
num Jesum Christum ad judicium venturum, etc. » 
Hec Augustinus. 

36. Si igitur tam Christi baptismus, quam 
ex aqua vinum factum miraculum, die Domi- 
nico contigit, manifeste probatur, ac in apertam 
deducitur consequentiam, nequaquam illud eadem 
die post annum interlapsum accidisse, sed prorsus 
diversa : nam si presenti anno in diem Dominicum 
incidat festum Epiphanie, sequenti anno in alteram 
incurrat diem necesse est. Non igitur diverso anno, 
sed uno eodemque Christi baptismus, et dictum imi- 
raculum est celebratum : quod et alia multa de- 
monstrant. Cum enim constet Dominum hoc anno 
post baptismum allegere ccepisse discipulos, Evan- 
geliique predicationem auspicatum esse; nulla pa- 
titur ratio, ut per anni spatium nullum miraculum 
ediderit : nam primum illud constat coram disci- 
pulis factum esse signum, cum aquam mutavil in 
vinum. Rursus ex contextu Joannis apparet, ea 
cuncta facta esse primo anno ab aliis Evangelislis 
pretermisso, que ipse magna adhibita diligentia, et 
quid diebus singulis usque ad nuptias celebratas sit 
actum, ordinate digessit. Absurdum insuper seque- 
retur, ut novum esset addendum Pascha : sicque 
Evangelii predicationem , contra omnium antiquo- 
rum sententiam, ultra quadriennium perdurasse, 
dicere oporteret. Certe Ignatii testimonio, qui eo 
vixit seculo, constat Dominum in _ predicatione 
Evangelii triennium tantum explesse. Sunt et multa 
que in hance sententiafn dicenda essent; sed quia 
hee satis esse putamus, pretermittimus. Quod au- 
tem ad rei geste historiam spectat : non tacendum 
existimamus, locum illum Cane Galilee, qui fam 
celebri est illustratus miraculo, S. Helenam Con- 
stantini imp. matrem nobili Ecclesia ibi erecta no- 
bilitasse, ut Nicephorus * auctor est : sed ea jam col- 
lapsa, excrescente aggere, locum illum sic subtus 
remansisse, ut opus esset per scalam deorsum ad 
locum ferri, recentiores 2, qui de locis sanctis seri- 
psere, memorie prodiderunt. 

37. Predicatio Christi. — Post nuptias ce- 
lebratas, « descendit Jesus (inquit Joannes *) Ca- 
pharnaum ipse, et mater ejus, et fratres ejus, et 
discipuli ejus : et ibi manserunt non multis diebus. » 
Post hec autem sanctissimam Deiparam rediisse 
Nazareth ad propria, et illic habitasse, certum cst. 
Nam Nazareorum apud Mattheum * hic est sermo : 
« Nonne hic est fabri filius? Nonne mater ejus dici- 
tur Maria : et fratres ejus, Jacobus, et Joseph, et 
Simon, et Judas : et sorores ejus, honne omnes apud 
nos sunt? » H 

38. Interim vero, appropinquante pascha , as- 
cendit Jesus Hierosolymam, et facto quasi flagello 
de funiculis, ejecit ementes et vendentes in templo. 
Cumque multa operaretur miracula, multi ea vi- 
dentes crediderunt. Hc sunt ex Joanne summatim 

collecta , qui rei geste seriem fusius est prosecutus. 
At cum hee vidissent, atque dixissent Judai: « Quod 
signum ostendis nobis quia bac facis? » Respondit 
Jesus : « Solvite templum hoc, et in tribus diebus 
excitabo illud.» Tunc illi: « Quadraginta et sex 
annis edificatum est templum hoc, et tu in tribus 
diebus excitabis illud? » Pari consensione omnes 
interpretes in eam abierunt sententiam , ut de tem- 
plo quod sub Zorobabel est edificatum, Judei intel- 
lexerint : quod licet aliquo interposito spatio, tamen 
tot annorum numero et paulo majori constat edifi- 
catum ‘. Sed his mirum in modum contradicere vi- 
dentur que Josephus? testatur, Herodem vetus illud 
templum sub Zorobabel erectum, fuisse demolitum 
a fundamentis, et novum desuper ab eo edificatum, 
idemque octo annis esse absolutum : sunt hec ejus 
verba : « Sublatis deinde veteribus fundamentis et 
“ novis repositis , desuper templum extruebat, etc. » 
Ostendit pluribus tam exteriores , quam interiores 
templi porticus, et tam quod foris in atrio, quam 
quod erat intrinsecus, ipsa penetralia, ac tandem (ut 
uno dicam verbo) integrum ipsum templum a fun- 
damentis per Herodem esse excitatum. Que ergo 
causa ut Judei ab edificatione sub Zorobabel facta 
deducere argumentum voluerint, cum illud am- 
plius non extaret? Vel quonam modo de templo 
quod tunc extabat, dicere potuerunt : « Quadraginta 
et sex annis edificatum est templum hoc? » quod 
scilicet pre oculis erat : cum illud ipsum (ut idem 
Josephus * testatur) annis octo et nonnihil supra ex- 
truxisset Herodes ? 

39. Certe adeo res in angusto posita. esse vide- 
tur, ut dicere alterum de duobus sit opus : vel Jose- 
phum mentitum esse, vel Judeos esse hallucinatos : 
quos quidem, cum de rebus omnibus notis agerent, 
et eo argumento Christi verba redarguere vellent , 
nulla potest esse suspicio, tam nota‘atque patentia 
esse locutos mendacia, adeo ut non a Christo tantum, 
vel a discipulis ejus, sed a quovis e vulgo homine 
redarguierroris potuissent. In Josepho ergo vacillat 
fides historica; atque eo magis, quod sua ipsius 
sententia redarguitur : quippe qui * prius dixerit, 
cum de templo ab Herode extructo ageret, vetus 
templum integrum esse demolitum, et aliud novi- 


ter constructum * : alibi autem, cum agit de rebus - 


Judeorum sub Nerone gestis, porticum Orientalem, 
Salomonis maximum opus, adhuc integram per- 
mansisse testetur, et cerlo quidem : habetur enim 
ejusdem mentio in Evangelio *, et in Actis 7 Aposlo- 
lorum. Sed non patitur ratio ut illi-de templo Salo- 
monis voluerint intelligere , quod longe minori an- 
norum numero est edificatum, scilicet annis sep- 
tem, ut testatur divina Scriptura *. Nos autem verius 
existimamus, Judzos de templo ab Herode restituto 
esse locutos; fuisseque veram eorum sententiam 
hoc sensu acceptam, ut cum dixerunt : « Quadra- 
ginta et sex annis edificatum est templum hoc; » 

tempus respexerint a quo ab Herode cceptum est 
edificari, ac inde usque ad presentem annum nu- 
meraverint annos quadraginta sex. Nam quantum- 
libet Josephus ' affirmet ipsum templum octo annis 
fuisse ab Herode absolutum : tamen ejusdem ® asser- 
tione certissimum est, perseverasse ipsam templi 
structuram usque ad tempus Neronis, operantibus 
in eo circiter octodecim millibus opificum. Sicque 
illos dicere voluisse, concludendum est : Hoc opus, 
quod oculis cernitur, quadraginta et sex annis ab- 
solutum est, et tu in tribus diebus excitabis illud? 
Sed etsi hac dicere voluerimus, nihilominus Jose- 
phus in eo corrigendus est, quod ait Herodem anno 
decimo octavo sui regni auspicatum esse edificatio- 
nem templi : nam secundum dictum numerum 
quadraginta sex annorum, dicere opus esset, tem- 
plum cceptum esse edificari anno decimo quinto 
ejusdem regis, numerando scilicet ab Actiaca pu- 
gna, ex quo tempore annos ejusdem Herodis esse 
numerandos , superius diximus. Sed hee hactenus. 

40. Cum heec Hierosolymis acta essent, Nicodemus* 
Judeorum nobilissimus et inter illos facile princeps 
(nam eum Joannes principem Judzorum appellat) 
nocte venit ad Jesum, et habito cum eo sermone, 
ab eodem docetur mysteria fidei. « Post hc (inquit 
Joannes ‘) venit Jesus, et discipuli ejus in terram 
Judeam : et illic demorabatur cum eis, et baptiza- 
bat. » Quinam autem fuerint a Christo baptizati, ex 
his que scribit Evodius * episcopus Antiochenus, 
facillime dignoscitur ; aitenim : «Christus manibus 
suis Petrum tantummodo baptizavit; Petrus porro 
Andream et filios Zebedee ; ii denique reliquos Apo- 
stolos : septuaginta autem illos Petrus, et Joannes 
theologus dictus, baptizarunt. » He ille. Eadem de 
Petro a Christo baptizato testatur Clemens ° Stro- 
mateus , qui in quinto Hypotyposeon, apostolicum 
illud exponens dictum : « Gratias ago, quia nemi- 
nem vestrum haptizavi: Christus, inquit, dicitur 
Petrum solum baptizasse ; Petrus Andream, Jaco- 
bum, et Joannem : illi autem reliquos. » Hc Cle- 
mens. De baptismate Apostolorum pluribus agit 
Tertullianus *, necnon Augustinus * adversus eos 
qui negabant illos fuisse baptizatos, sed ipsos ba- 
ptizasse alios tunc temporis, cum Christus baptizasse 
dicitur. Nam baptizandi opus a se inchoatum per 
suos eum perfecisse, omnes eque affirmant, ex 
Joannis * sententia, qui ait quod Jesus non bapti- 
zaret, sed discipuli ejus. 

4M. Baptizati a Christo. — Pergit post hee 
Evangelista ‘°: « Erat autem et Joannes baptizans 
in Ainnon juxta Salim : quia aque multe erant 
illic et veniebant, et baptizabantur. » Additurque ex- 
postulatio discipulorum Joannis de eo quod omnes 
properarent ad baptismum Christi : qua occasione 
idem Joannes egregiam iterum de Jesu, quod ipse 
vere esset Christus, confessionem instituit , deque 

illius exaltatione, sui vero humiliatione predixit , 
multaque alia in ejus commendationem est locutus. 
Hec autem cum in Ainnon juxta Salim facta esse 
dicat Evangelista; de ipso loco disquirere ex insti- 
tuto, opere pretium ducimus. Sanctus Hieronymus * 
ad Evagrium scribens, ac de his agens, idem esse 
ait Salim, quod Salem , eo quod Hebrei vocalibus 
in medio perraro utantur; putatque Atnnon esse 
prope Salem juxta Sichen, ubi olim regnabat Mel- 
chisedech : cui sententie et alii interpretes inhesisse 
videntur. 

42. At vero quod me maxime ab hac sententia 
distrahit, illud in primis est, quod Ainnon juxta Salim 
ab Evangelista poni videtur in Judea : « quo, inquit, 
Christus venit cum discipulis suis, et baptizabat ; 
quod videntes discipuli Joannis, conquesti sunt, di- 
centes : Ecce hic baptizat, et omnes veniunt ad 
eum. » Sicque Christum baptizasse haud longe ab 
anon, ubi baptizabat Joannes , aperte constare vi- 
detur ; locumque illum fuisse in Judea quo venerat 
Jesus , Evangelista satis expressit. Porro A‘nnon 
illud juxta Sichen fuisse in tribu Ephraim, qui 
scripserunt de locis sanctis, testantur ?. Certe fuisse 
in‘ terra Samarie locum illum, ex eodem Hiero- 
nymo *, qui dicit Salem fuisse juxta Sichen, satis 
manifestum est. Demum Samariam a Juda esse 
distinctam , et appellatione Jude duas tantum in- 
cludi tribus que quondam Jude vocabantur, ad dis- 
tinctionem Galilee et Samarie, aliarumque in terra 
repromissionis regionum, idem auctor ‘ testatur. 
Rursus in Sichen , aliisque locis qui ei adjacent , 
nulla erant aquarum fluenta, que baptismo (nam 
his tradit Evangelista Ainnon abundasse ) inservire 
potuissent : puteis enim utebantur homines regio- 
nis illius; eratque et ibi puteus , qui et fons Jacob 
dictus est, ubi sedens Christus sermonem habuit 
cum muliere Samaritana. Unde existimamus Atn- 
non idem esse quod Atnan (utrumque enim nomen 
fontem interpretatur Hieronymus *) qui erat locus 
inter Aliam et Diospolim , ut idem Hieronymus as- 
serit ° qui et ait: « Est et fons in supradicto Anan 
loco : unde et Ainan, id est, fontis nomen accepil. » 
Hec ille. Quod vero ad Salim sive Salem pertinet : 
non tantum idem’ ait fuisse Salem in Sichen, vel 
secundum Josephum , Salem dictam olim fuisse Je- 
rusalem : « Sed ejus nominis, inquit, alia villa os- 
tenditur usque in presentem diem juxta Aliam, 
contra Occidentalem plagam. » In eadem quoque 
plaga esse Diospolim ad Agyptum vergentem, cujus 
nuper facta est mentio, eodem auctore liquet. Ko 
igitur in Jude loco, quod (ut ait Evangelista °) 
aque multe ibi essent, Christum atque Joannem 
proxime baptizasse putamus : veniens enim Jesus 
in Judeam, longe aberat a Jordane. 

43.8i quis querat quantum temporis manserit 
Jesus in Judeea , cum dicat Joannes quod illic mora- 

batur cum discipulis suis, et baptizabat : dicendum 
videtur , haud continuo recessisse ; longiores enim 
illic traxisse moras, ea ratione necessario concluden- 
dum, quod inde recedens , ac per Samariam trans- 
iens , allocutus suos discipulos, dixit * : « Vos dicitis 
quod adhuc quatuor menses sunt et messis venit.» 
Si ergo quatuor mensibus ante messem ex Judea 
recessit Dominus , manifestum est illic permansisse 
saltem usque ad Novembris mensem : nam certum 
est ex divine Scripture auctoritate , quod mense 
primo, altera die pasche * manipulum spicarum of- 
ferebat sacerdos. Ut autem inde recederet, et in Ga- 
lileam rediret , due ab Evangelistis cause reddun- 
tur : quarum prior est, quod audierat Joannem , 
qui redierat in Galileam, ab Herode esse detrusum 
in carcerem : altera autem est, ut cederet invidie 
Phariseorum, qui cum magis Joannem observarent 
quam Christum, iniquo ferebant animo, quod plures 
accederent ad Christi baptismum, quam Joannis. 
Sed antequam de his que ad priorem causam spe- 
ctant, agamus, monemus lectorem, nos sic res gestas 
Domini ab Evangelistis narratas ordine prosequi: non 
quod hoc anno Domini trigesimo primo cuncta que 
hic ponimus, facta esse affirmemus, quorum multa 
haud dubie in sequentem annum essent referenda. 
Sed hanc licet invitos nos rationem iniisse oportuit, 
quod nullo alio charactere , quam paschatis festivi- 
tate , annus ab anno distingui possit. Sic igitur 
quemque annum predicationis Christi usque ad 
ejus passionem a paschate auspicari, et in sequens 
pascha producere, consultius visum est, quam a 
kalend. Januarii inchoantes, quid certo suo quoque 
anno sit factum, divinare. Sed ad propositam nar- 
rationem redeamus. 

44, « Postquam autem traditus est Joannes (in- 
quit Marcus?) venit Jesus in Galileam , pradicans 
Evangelium regni Dei, et dicens : Quoniam imple- 
tum est tempus et appropinquavit regnum Dei : 
poenitemini, et credite Evangelio. » Hc Marcus , 
sed de adventu Jesu in Galileam agemus inferius : 
nunc autem agendum de Joanne; ac in primis 
quenam causa precesserit , ut Joannes ab Herode 
in vincula conjiceretur : que sic describitur ab 
Evangelistis * : « Herodes autem tetrarcha cum 
corriperetur ab illo de Herodiade uxore fratris sui , 
et de omnibus malis que fecit Herodes, adjecit et 
hoc super omnia : ipse enim misit, ac tenuit Joan- 
nem, et alligavit eum, et posuit in carcerem propter 
Herodiadem uxorem Philippi fratris sui, quia duxe- 
rat eam. Dicebat enim Joannes Herodi : Non licet 
tibi habere uxorem fratris tui. Herodias autem insi- 
diabatur illi, et volebat occidere eum, nec poterat. 
Herodes enim metuebat Joannem, sciens eum virum 
justum et sanctum : et custodiebat eum, et audito 
eo multa faciebat, et libenter eum audiebat. Et 
volens illum occidere, timuit populum : quia sicut 
prophetam eum habebant. » 

45. De nece Joannis. — De amoribus autem He- 

rodis cum Herodiade agens Josephus‘, in hunc mo- 
dum rem gestam describit: « Herodes, inquit, 
tetrarcha uxorem habebat Arete filiam , cum qua 
jam multo tempore convixerat. Romam deinde iter 
faciens, divertit ad Herodem fratrem, sed genitrice 
natum alia, Simonis pontificis filia. Hujus uxoris 
Herodiadis amore captus, que erat Aristobuli com- 
munis fratris filia, et Agrippe majoris soror, ausus 
est de impetrando ejus conjugio mentionem facere. 
Qua assentiente, convenit inter eos, ut quaamprimum 
ipse Roma reverteretur in patriam, mulier migraret 
in ejus domicilium. Intercessit autem et hoc pac- 
tum, ut Arete filiam ejiciat. Post hac Romam navi- 
gat. Ubi postquam expedivit negotia propter que 
venerat, domum reversum uxor, comperto quid 
pactus sit cum Herodiade, dissimulanter rogat ut se 
mittat Macheruutem, castrum situm in confiniis 
regionis Arete subdite, quantum poterat celans 
suum propositum. Morem gessit Herodes mulieri, 
putans eam nihil sensisse. Illa quae jam ante cura- 
verat apud Macheruntem patri suo tune obnoxiam 
ad iter omnia parari, a preefecto ejus excepta, dedu- 
centibus Arabibus, magna celeritate pervenit ad 
edes patris, eique indicavit Herodis animum, etc.» 
Pergit agere de bello ea causa inter Herodem et 
Aretam conflato, deque strage exercitus Herodis ab 
Areta illata : moxque de carcere et nece Joannis 
Baptiste heec subdit. 

46. « Apud Judeos autem fuit opinio , justa ul- 
tione numinis deletum Herodis exercitum, propter 
Joannem, qui Baptista cognominatus est. Hunc enim 
tetrarcha necavit, virum optimum, Judeos excitan- 
tem ad virtutum studia, et in primis pietatis ac jus- 
titie simulque ad baptismi lavacrum; quod ita 
demum Deo gratum aiebat fore, si non ab uno 
tantum alterove peccato abstineant, sed animis 
prius per justitiam mundatis, addant et puritatem 
corporis. Cumque magni ad eum concursus essent , 
plebe talis doctrine avida, Herodes veritus ne tanta 
hominis auctoritas defectionem aliquam pareret , 
quod viderentur nihil non facturi ex ejus consilio ; 
judicavit satius esse, priusquam aliquid novi orire- 
tur, illum tollere, quam rebus turbatis seram poeni- 
tentiam agere ; itaque vinctum missum in Mache- 
runtem supra dictam, illic occidi imperat : quod 
factum secuta est Judeorum existimatio, ab irato 
Deo perditum esse Herodis exercitum. » Hactenus 
de carceris et necis Joannis causa Josephus ; que 
quidem non tantum quod diversa sit ab ea quam 
refert Evangelista, sed alia etiam ratione nobis non 
probatur. Nam si frequens populi ad Joannem con- 
cursus invidiam Herodis in eum concitavit : quanto 
magis ille sollicitus fuisset post hec , ut Christum 
ipsum in carcerem truderet, ad quem longe fre- 
quentior, et a remotioribus quoque provinciis erat 
accessus ? Sed negligebat hec ille, quod sciebat hos 
longe esse diversos, imo contrarios secte illi Gali- 
leorum, de qua superius egimus, que prohibebat 
tributa Romanis solvi. 


* Joseph. antiq. lib. xvirt. cap. 7. 


JESU CHRISTI ANNUS 31. 


47. Dum vero idem Josephus dicit cladem 
illam ab Areta illatam contigisse sub Vitellio pra- 
side; necesse est affirmare, eam post sex saltem 
annos a nece Joannis accidisse , et non confestim. 
Nam cum L. Vitellius consulatum gesserit una 
cum Paulo Persico anno Domini trigesimo sexto, ac 
idcirco proconsulatum Syrie nonnisi sequenti anno 
Domini trigesimo septimo obtinuisse more majorum 
potuerit, anno videlicet Tiberii vigesimno primo ; 
necesse est affirmare , quinquennium saltem inter- 
cessisse a Joannis obitu usque ad illatam ab Areta 
cladem sub Vitellio Syrie preside. Sed de procon- 
sulatu Vitellii suo loco agemus. 

48. Quod insuper idem Josephus ‘ subdit infe- 
rius de Herodiade, Herode atque Philippo, non me- 
diocri indiget animadversione. Nam dum stemma 
Herodis recenset , ait Herodiadem filiam Aristobuli 
Herodis majoris filii nupsisse Herodi filio dicti He- 
rodis majoris ex Marianne filia Simonis summi 
sacerdotis, ex quo genuerit Salomen , que primo 
nupta sit Philippo tetrarche, ac deinde post ejus 
mortem Herodi filio Aristobuli , Herodis majoris 
filio, ex quo tres susceperit liberos, Herodem, 
Agrippam , et Aristobulum : ipsam vero Herodia- 
dem, spreto primo viro, nempe Herode filio majoris 
Herodis ex Marianne, ex quo genuerat Salomen , 
nupsisse Herodi Antipe Galilee tetrarche. Videas 
hominem more suo (ut alias sepe vidimus ac dixi- 
mus) hallucinatum haudquaquam sibi ipsi constan- 
tia loqui : quippe qui, quod ad Herodiadem spectat, 
dicat > eam nuptui traditam, non Philippo tetrar- 
che (ut habet Evangelista), sed Herodi filio majoris 
Herodis ex alia Marianne filia Simonis pontificis. 
Mirum quidem videtur, unde novus iste Herodes 
emerserit : nam cum idem Josephus * agit de testa- 
mento Herodis iterum instituto , additque de regno 
Herodis majoris inter filios ipsius ex senatusconsulto 
ab Augusto * diviso, nulla hujus Herodis facta est 
ab eo unquam mentio, nec de eo habita aliqua ratio. 
Rursus cum dicit, filiam Herodiadis ex eodem inco- 
gnito Herode genitam, nuptui traditam Philippo 
tetrarche , insigniter errat : nulla siquidem alia 
legitur Herodiadis filia, nisi puella saltatrix. 

49. Equidem Josepho ceteri omnes _historici 
contradicunt * ; sed in primis trium Evangelistarum 
scribentium res gestas suorum temporum testimonio 
manifesti erroris accusatur. Errare etiam videtur 
qui *® dictam Herodiadem filiam fuisse Arete regis 
Petree Arabi testatur non Evangelistis tantum Jo- 
sepho contradicentibus , sed ceteris adversantibus , 
asserentibusque eam (quod diximus) filiam fuisse 
Aristobuli Herodis majoris filii. Quod vero pertinet 
ad Philippum virum Herodiadis , cujus Evangeliste 
meminerunt, summopere ab eodem Josepho’ lau- 
datur his verbis : « Vir inquit , perpetuo modestus , 

et amator quietis et otii. Degebat enim semper in 
sua ditione : quoties domo progrederetur, iter facie- 
bat cum paucis selectis comitibus, subsequente sella, 
in qua sedens, solitus est jura reddere : et si quis 
ex occursu opem ejus invocaret, sine dilatione mox 
ibi sella posita residens , causam cognoscebat , aut 
sontem damnaturus, aut absoluturus innoxium. » 
Hee Josephus : qui et testatur eumdem sine liberis 
ex hac vita excessisse anno vigesimo Tiberii impera- 
toris. Non pratermittimus dicere , locum istum 
Evangelistarum de Herode, quod duxisset fratris sui 
uxorem,, a Montanistis fuisse depravatum : qui ad 
struendam heresim de monogamia, non licere 
vidue ulterius virum ducere, ut ex Evangelio id 
ipsum probare possent, adjecerunt, ut perperam 
legerent, Herodem duxisse fratris sui defuncti uxo- 
rem, prout et Tertullianus ‘ qui eamdem cum illis 
defendebat sententiam, legebat. Sed hec ille, dum 
agit contra Marcionem Evangelium contemnentem : 
ceterum cum agit adversus Catholicos , quos Psy- 
chicos nominat, in libro de Monogamia, a falsa ejus- 
modi citatione abstinet. 

50. Recedens autem Jesus a Judea, venturus in 
Galilzam, transiens per Samariam, pervenit ad fon- 
tem Jacob , ibique cum Samaritana muliere sermo- 
nem habuit : quam prius aversantem ipsius tanquam 
hominis Judi consuetudinem , paulatim instillans 
in aures ejus verba salutis, ad veritatis cognitionem 
pedetentim, ac denique ad meliorem frugem per- 
duxit : rem gestam fusius describit S. Joannes ” 
evangelista. Cur autem tam infensi hostes inter se 
essent Judai ac Samaritani, causam breviler recen- 
sebimus, quam tum regum Jude sacre historie , 
tum etiam Josephus perpetuis monumentis testatam 
religuerunt. Anno igitur sexto Ezechie regis °, 
Salmanazar rex Assyriorum expugnavit Samariam, 
transtulitque filios Israel in Assyrios; numerant 
hunc annum ab origine mundi, secundum hebrai- 
cam veritatem , ter millesimum ducentesimum 
vigesimum septimum., ab Urbe condita annum 
duodecimum. Porro regionem illam Assyriorum 
colonis tradidit habitandam. Accidit autem prodi- 
gium, ut iidem paulatim a leonibus absumerentur : 
et quando nullum ad eam cladem avertendam pote- 
rat inveniri remedium , ratus rex id mali illis 
accidere, quod alterius legis essent ab illis qui inde 
eaptivi ducti sunt, misit illic unum ex sacerdotibus 
Judeorum, qui captivi in Assyria detinebantur ut 
illos Dei legem edoceret, optimisque institueret 
disciplinis. Coloni tamen sic leges Judaicas didice- 
runt, ut nequaquam Gentiles ritus desererent , 
dediscerentque superstitiones quibus hactenus uti 
consueverant. Post hec vero” Sanaballath a Dario 
rege missus Samariam, in monte Garizim templum 
edificavit, quod factum est ab origine mundi anno 
ter millesimo sexcentesimo trigesimo tertio, ab 
Urbe condta quadringentesimo decimo septimo, 

Olympiadis centesime undecime anno secundo , 
qui et fuit Alexandri Magni annus secundus. Etenim 
oceasione schismatis inter Judeos oborti, quod hac- 
tenus intentatum fuerat, persuasioneschismaticorum 
Judeorum templum illud fuit noviter excitatum. 
Nam Manasses frater Jaddi summi pontificis , cum 
filiam Sanaballath , feminam alienigenam (quod 
Judais non licebat) uxorem duxisset , cogereturque 
lege patria dimittere eam, defecit a Judeis, adherens 
Samarilis ; augustissimumque illud templum socero 
edificandum persuasit, seque ipsum in schismate 
summum pontificem appellavit : qua occasione 
semper inter Samaritas et Judeos agilata est de 
religione controversia : adeo ut non tantum in 
Palestina, ubi utrique populi agerent, mutuo ea de 
causa digladiarentur quotidie ; sed quibusvis in locis 
iidem reperirentur, easdem inter se lites assidue 
exercerent, Quid autem inter Judeos et Samaritas 
gestum sit, cum ejus rei altercatio Alexandrize penes 
judices ex partium consensu ad hoe delectos habe- 
retur; ut rem memoria dignam a Josepho * con- 
scriptam, propriis ejus verbis referre equum duxi- 
mus; ait enim : 

51. Dissidia Judeorum cum Samaritanis. — 
« Apud Alexandriam inter Judwos et Samaritas, qui 
sub Alexandro Magno Garizitani templi religionem 
induxerunt, seditio est orta de sacris ipsorum, ita ut 
res ad regis cognitionem perveniret : dum Judzi 
contendunt juxta Moysi prescripta Hierosolymorum 
templum esse legitimum, Samarite vero Garizita- 
num : provocatumque est ad regem et amicorum 
ejus consessum, ut ab eis causa audiretur ; et utrius 
partis causidici succumberent, morte mulctarentur. 
Patrocinabatur Samaritanis Sabbeeuscum Theodosio, 
Hierosolymitanis Judeis Andronicus Messalami fi- 
lius : juraveruntque per Deum et regem, quod ex 
lege probationes allaturi essent : et rogaverunt re- 
gem, ut necaret eum qui jusjurandum non ser- 
vasse deprehenderetur. Itaque rex, multis amicis 
in consilium adhibitis, consedit causam auditurus. 
Judei vero, qui Alexandriam habitabant, valde 
erant solliciti pro defensione jurium Hierosolymitani 
templi, wgre ferentes antiquissimi et nobilissimi 
templi auctoritatem in discrimen vocari. Sed cum 
Sabbzeus et Theodosius concessissent Andronico, ut 
prior diceret: orsus ex lege approbare ejus sancti- 
tatem et religionem, ostendens per continuam pon- 
tificum successionem sacerdotii usque ad sua tem- 
pora propagationem , et ab omnibus Asie regibus 
majestatem ejus loci honoratam donariis ; Garizitani 
vero, ac Siomnino nullum esset, nunquam ab eis 
habitam rationem : his et talibus rationibus persua- 
sit regi, ut decerneret Hierosolymitanum esse ex 
sententia Moysis conditum, Sabbeum vero et Theo- 
dosium addiceret supplicio. Atyue hec sunt qua 
Alexandrinis Judeis acciderunt tempore Ptolemei 
Philometoris. » Hac Josephus. 

52. Porro tantum abfuit, ut Samarile sapien- 

tissimi regis sententiz acquiescerent ac primas tem- 
plo Hierosolymorum deferrent, ut ea de causa ma- 
jori in Judeos odio succensi fuerint, neque ullam 
occasionem pretermiserint Judeorum templi vio- 
landi, Judeosque ledendi : quippe qui illis tempo- 
ribus, quibus prefecturam Jude totiusque Syrice 
Quirinus, sub quo Christus Dominus noster natus 
est, ageret, Hierosolymorum templum in hunc mo- 
dum profanarint : « In festo et enim Azymorum 
(inquit Josephus *) quod Pascha vocamus, mos est 
sacerdotibus per mediam noctem aperire templi ja- 
nuas. Tunc igitur quamprimum aperte sunt, Sama- 
rite quidam clam ingressi Hierosolymam, sparse- 
runt. ossa humana per porticus, et per totum 
templum : quo factum est. ut posthac sacerdotes so- 
lito diligentiores custodias agerent. » Hec ille. Justa 
itaqueratione, cum Christus, Judeus homo, a Sa- 
~ maritana femina aquam ad bibendum postulasset, 
excipiens illa de inimicitiis inter Judeos et Sama- 
ritas conflatis, dixit?: «Quo modo tu Judeus cum 
sis, bibere a me poscis, que sum mulier Samaritana ? 
non enim coutuntur Judai Samaritanis. » Sed de his 
hactenus. Que quidem referre non piguit, tum ad 
historiam evangelicam elucidandam, tum etiam ut 
sapientissimi regis ac oplimatum de re tanta solum- 
modo ex legitima pontificum successione tune data 
sententia, atque ex ea ratione Judeis causa adjudi- 
cata, adversus schismaticos et hereticos in exem- 
plum perpetuo permaneret : cum ex cujusvis homi- 
nis, qui compos sit rationis, sententia, certum 
exploratumque habeatur, illic esse legitimum tem- 
plum, ipsam inquam Catholicam Ecclesiam, apud 
quam successio pontificum ab ejus exordio est legi- 
time conservata ac custodita. 

53. Puteus Jacobi. — Quod autem spectat ad 
ipsum puteum Jacob, qui et fons dictus est, prasen- 
tia Domini ejusque sessione mirifice illustratum, 
egregiisque a christianis postea monumentis nobili- 
tatum, heec scribit Beda’: « Prope civitatem, inquit, 
Sichem, quee nunc Neapolis dicitur, ecclesia quadri- 
fida est, hoc est in modum crucis facta : in cujus 
medio fons Jacob habetur quadraginta cubitos altus, 
de quo Dominus aquas a Samaritana muliere petere 
dignatus est. » Hac ille. Meminit ejusdem ecclesic 
ante Bedam Hieronymus’, cum agit de locis He- 
braicis, aitque ad latus montis Garizim positam 
esse. 

54. Cum igitur Jesus* apud Samaritanos ipsum 
henigne habentes, duos peregisset dies, et complures 
ex eis credidissent in eum ; inde recedens, abiit in 
Galileam, divertensque a Nazareth, testimonium 
perhibuit quod propheta in sua patria honorem non 
habeat. A ceteris vero Galileis humanissime ex- 
ceptus est : quippe qui viderant que fecisset Hiero- 
solymis, cum et ipsi ad diem festum se illue contu- 
lissent : « Venit ergo (inquit Joannes °) iterum in 
Cana Galilee, ubi fecit aquam vinum. Et erat qui- 

dam regulus, cujus filius infirmabatur Capharnaum. 
Hic cum audisset quia Jesus adveniret a Judea in 
Galileeam, abiit ad eum, et rogabat eum ut descen- 
deret, et sanaret filium ejus : incipiebat enim mori. 
Dixit ergo Jesus ad eum : Nisi signa et prodigia vi- 
deritis non creditis. Dicit ad eum regulus : Domine, 
descende priusquam moriatur filius meus. Dicit ei 
Jesus : Vade, filius tuus vivit. Credidit homo ser- 
moni, quem dixit ei Jesus, et ibat. Jam autem eo 
descendente, servi occurrerunt ei, etnuntiaverunt di- 
centes, quia filius ejus viveret. Interrogabat ergo 
horam ab eis, in qua melius habuerit. Et dixerunt 
ei : Quia heri hora septima reliquit eum febris. Co- 
gnovit ergo pater, quia illa hora erat, in qua dixit ei 
Jesus : Filius tuus vivit. Et credidit ipse, et domus 
ejus tota. Hoc iterum secundum signum fecit Jesus, 
cum venisset a Judea in Galileam. » Hactenus 
Joannes. 

55. De filio reguli a Christo sanato. — Quod ad 
prefate historie elucidationem pertinet : non arbi- 
tror esse deceptum interpretem (quod aliqui putant) 
ut Baorrxy regulum reddiderit potius quam.regium, 
sed legisse facatcxev, cum et sic legisse noscantur an- 
tiqui Patres, qui itidem regulum dixerunt : nec 
adeo antiquam lectionem convellendam esse exi- 
stimo ; quantumvis sanctus Hieronymus‘ Jegens 
Baoxmev palatinum pro regulo interpretandum puta- 
rit. Magis itaque placet, ut hic fuerit loci alicujus 
dominus, et ob eam causam sit regulus appellatus. 
Erat enim in eadem Galilea posita provincia , Deca- 
poleos dicta, quod in ea decem essent civitates, in- 
ter quas una annumerabatur ? Capharnaum. De illis 
agens Plinius *, testatur in singulis decem illis civi- 
tatibus fuisse singulas tetrarchias , regnorum instar, 
et in regna solere conferri. Hac cum ille dicat, in 
eam sententiam magis adducor, ut iste sic regulus 
dicatur, quod ejus loci dominus esset ; sic tamen ut 
tetrarche Galilee Herodi Antipe subesset, vel sal- 
tem Romano presidi, cui et ceteri tetrarche pare- 


‘bant, qua ratione et facrx< recte dici potuisset, 


nempe quod alteri subesset principi : quem puto 
Evangelistam regulum potius, quam juxta Plinium, 
tetrarcham nominasse, ne dictum existimaretur de 
Herode totius Galilee tetrarcha; nee etiam secun- 
dum eumdem dixisse regem, quod nullus eo titulo 
amplius in Palestina regnaret. 

56. Cum vero adventus Jesu in Galileam eam 
causam fuisse scribant Evangelista, quod Joannes 
Baptista ab Herode detrusus essetin carcerem : ut 
ubi coeperat predicatio evangelice veritatis, ibi 
etiam magis ac magis coalesceret : idem Jesus quod 
cessasset Joannes, ubi ille desierat, inde sibi exor- 
digndum putavit : nimirum peenitentiam predicare, 
idque secundum propheticum vaticinium Isaiz, 
prout Evangeliste de eadem re in hac verba texunt 
historiam * : « Relicta civitate Nazareth, venit, et ha- 
bitavit in civitate Capharnaum maritima, in finibus 

Zabulon et Nephtalim : ut adimpleretur quod di- 
ctum est per Isaiam * prophetam : Terra Zabulon, et 
terra Nephtalim, via maris trans Jordanem Galilee 
gentium : populus qui ambulabat in tenebris, vidit 
lucem magnam, et sedentibus in regione umbre 
mortis, lux orta est eis. Exinde ccepit Jesus predi- 
care Evangelium regni Dei, et dicere : Quoniam 
impletum est tempus, et appropinquavit regnum 
Dei : poenitemini, et credite Evangelio. » Quod ad 
incolatum Christi Capharnaum spectat, constat qui- 
dem ibidem adeo frequenter versatum esse, ut Mat- 
theus appellet Capharnaum civitatem ipsius. Quod 
autem illic potius quam in aliis Galilee civitatibus 
Dominus diutius egerit, ea ratio afferri solet, quod 
frequentior illuc esset accessus hominum, cum tam 
hi qui Transamnanam habitarent regionem, quam 
ceteri e longinquo mercature causa eo confluerent. 

57. De Abagaro principe Edesse , ejusque ad 
Christum epistola. — Quid vero post hee secutum 
sit, in hunc modum narrant Evangeliste * : « Am- 
bulans autem Jesus juxta mare Galilee, vidit duos 
fratres, Simonem qui vocatur Petrus, et Andream 
fratrem ejus, miltentes rete in mare (erant enim pi- 
scatores) , et ait illis : Venite post me, et faciam vos 
fieri piscatores hominum. At illi continuo relictis 
retibus secuti sunt eum. » Noverat eum Andreas 
ante apud Joannem et per ipsum idem Jesus inno- 
tuerat ( ut vidimus) Petro. Sed post hae idem pergit 
Evangelista : « Et procedens inde pusillum, vidit 
alios duos fratres, Jacobum Zebedxi, et Joannem 
fratrem ejus in navi cum Zebedeo palre eorum re- 
ficientes retia sua : et stalim vocavit eos. Illi autem 
relictis retibus, et patre suo Zebedzo in navi cum 
mercenariis, secuti sunt eum *. Et circuibat Jesus to- 
tam Galileam, docens in synagogis eorum : et pre- 
dicans evangelium regni, et sanans omnem languo- 
rem, et omnem infirmitatem in populo. Et abiit 
opinio ejus in totam Syriam, et obtulerunt ei omnes 
male habentes variis languoribus et tormentis com- 
prehensos, et qui demonia habebant, et lunaticos et 
paralyticos. » Cum igitur Mattheus Evangelista di- 
cat, in omnem Syriam famam de his que facta es- 
sent a Jesu, fuisse vulgatam : inde accidit, ut ea 
superioris Syriz fines attingeret, et ad Edesse Syrice 
civitatis regem Abagarum penetraret : his ille per- 
motus, ad Jesum fertur scripsisse epistolam, quam 
Eusebius * Pamphili e syriaca lingua in grecam 
transtulit, simul cum ea quam ad eumdem Dominus 
Jesus Christus eidem tabellario dedit. Eas ipsas la- 
tino idiomate donatas nos hic deseribemus, ac su- 
binde de earumdem fide agemus; sic vero se ha- 
bent : 

« Abagarus (Augarus, vel Agabarus) princeps 
Edessie, Salvatori propitio, qui in confiniis Hierusa- 
lem in carne apparuit, S. 

58. « Insignes illas virtutes et curationes, quae 
abs te sine medicamentis, et sine herbis facts sunt, 
auditione accepi. Cacos enim (ut fama est) videre 

efficis, claudos ambulare, et leprosos mundas; spi- 
ritus iracundos et demones ejicis ; eos etiam, qui . 
diutius morbis pressi sunt, sanas ; mortuos denique 
ad vitam revocas. Que quidem cum de te audivis- 
sem, de duobus hisce alterum verum esse cogita- 
bam: te aut Deum esse, et e celi fastigio delapsum ; 
aut Dei filium saltem, qui ista tam stupenda edas 
miracula. Quapropter hac ad te scripsi, magnopere 
precatus ut laborem ad me accedendi suscipere , 
hunecque quo crucior morbum curare non graveris. 
Etenim audio Judeos tibi obstrepere malevole, et 
velle libenter aliquo magno malo afficere. Est mihi 
civitas perexigua quidem, sed ornata sane et illu- 
stris; que utrique nostrum rerum necessariarum 
suppeditabit satis. » Hactenus epistola. Sequitur Eu- 
sebius : «Ista, divino splendore ei tum paululum 
elucente, ad Jesum hoc modo perscripsit. Opere 
pretium est porro, epistolam, licet brevem, plenam 
tamen virtulis et efficacitatis, audire, que per eum- 
dem tabellarium a Jesu ad illum missa fuit, culns 
quidem hec erat sententia. » 

59. Rescripta Jesu ad Abagarum principem , 
per Ananiam cursorem missa, 

« Abagare, beatus es, qui cum non videris me, 
in me tamen credidisti. De me enim scriptis prodi- 
tum est: eos qui me viderunt, in me non credere ; 
ut hi qui me non viderunt, credant, et vitam con- 
sequantur. Quod scribis ad me, te velle ut ad te 
veniam : eas res, quarum gratia sum missus, debeo 
hic necessario obire : quas cum plene perfecero, ad 
eum recipi qui me misil. Quo simul ac assumptus 
fuero, aliquem ex discipulis meis mittam ad te, qui 
morbo quo tantopere torqueris, faciat medicinam, 
et vitam tibi tuisque impertiat. » Hactenus Jesu lit- 
tere, de quarum fide hec idem auctor paulo supe- 
rius : «Harum rerum insigne et locuples testimo- 
nium ex tabulario Edesse civitatis, id temporis a 
rege gubernate, depromptum habes. Nam in tabulis 
publicis, que nedum veteres, sed recentes etiam res 
nuper ab Abagaro gestas continebant, hac eadem 
in hanc nostram etatem reservata reperiuntur. 
Quare nihil commodius esse putavi, quam ipsas 
epistolas a veteribus illis annalibus petitas, -atque 
adeo ad verbum ex lingua syriaca hoc loco citare , 
que ita ut sunt posile, se habent. » Hac Eusebius : 
cetera autem que ipse de eodem scribit, suo loco 
inferius dicemus : nos vero nunc hec recitavimus ea 
occasione, quod dicatur ab Evangelista, in omnem 
Syriam Christi famam fuisse pervulgatam ; non ta- 
men ut dicamus hoe anno epistolam scriptam : nam 
dictus princeps mulla in ea recenset a Christo et in 
Christum facta, que post praesentem annum conli- 
gisse certum est. 

60. Quod pertinet ad dictarum epistolarum 
fidem : eo quod non reperiantur ab Evangelistis 
conscripte , idcirco Gelasius ? papa recenset illas 
inter apocrypha, quasi non hagiographa; non tamen 
ut eas ab Ecclesia omnino proscribat, sicut nec 

complures alios libros quos proxime recensuit. Eas 
vero absque aliqua dubitatione ab antiquioribus 
fuisse receptas, evidenter testatur epistola Darii Co- 
mitis ad S. Augustinum scripta, in qua earumdem 
argumentum recenset, et ex eis ad persuadendum 
Augustino ‘ ut sua scripta ad se mittat, exemplum 
adducit. Sed et ante Augustini tempora ipse S. 
Ephrem diaconus ejusdem civitatis Edesse , in eo 
opusculo quod novissimum omnium scripsit, cujus 
est titulus, Testamentum Ephrem, de iisdem epi- 
stolis egregiam habuit mentionem. De his etiam 
agit Theodorus Studita in epistola* ad Paschalem 
papam in fine. Extitisse integram epistolam Jesu 
ad Abagarum missam, adhuc temporibus Michaelis 
Paphlagonis imp. qui imperium auspicatus est anno 
Domini millesimo trigesimo quinto, et in honore 
habitam, Cedrenus tradit in suo historiarum com- 
pendio. Hec vero non sic a nobis sunt recilata, ut 
apocrypha in hagiographa transferri velimus ; sed 
tum ne quid lectorem pretereat; tum etiam ne ea 
quis omnino contemnenda existimet, que majores 
complures venerati esse noscuntur. 

61. Quin et ab ipso Christo sui imaginem, non 
arte hominis elaboratam, sed ab ipsomet summo 
rerum architecto et opifice Domino nostro, ad Aba- 
garum missam post datam epistolam, a compluribus 
gravissimis auctoribus scriptum reperimus. Eva- 
grius scholasticus id testatur*, at non fuit ipse ejus 
rei primus auctor : sed quoniam miracula inde pro- 
dita recenset, occasione ejus rei meminit > que vero 
ab ipso scripta recitata sunt in concilio Niceno * 
secundo, a Patribus, ut egregie testata, fideque di- 
gna, comprobata habentur. Quomodo autem ea 
imago non manufacta dicatur , Joannes Damasce- 
nus ® sic scribit : « Historie quoque proditum est : 
cum Abagarus Edesse rex eo nomine pictorem mi- 
sisset, ut Domini imaginem exprimeret, neque id 
pictor ob splendorem ex ipsius vultu manantem 
consequi potuisset ; Dominum ipsum divine sue ac 
vivifice faciei pallium admovisse, imaginemque 
suam ei impressisse : sicque illud ad Abagarum, ut 
ipsius cupiditati satisfaceret, misisse. » Hee Dama- 
scenus; nec diversa Nicephorus *. De eadem prete- 
rea luculenta oratio ’ Constantini Porphyrogeniti 
extat, et cumulata mentio habetur in Actis sancto- 
rum Samonis et Gurie® : Greeci insuper de eadem ce- 
lebrant anniversariam solemnitatem decimo septimo 
kalendas Septembris, ut constat ex eorum Monolo- 
gio. At quod ad Latinos pertinet :-testimonio Ha- 
driani pape * scribentis ad Carolum Magnum testa- 
tum habetur, eamdem de imagine ad Abagarum 
missa historiam cognitam et receptam esse a Ste- 
phano papa in concilio Romano, cujus fidei adsti- 
pulator est gravissimus. Crebra certe et insignia 
miracula ex eadem imagine prodita ejus rei verita- 

tem abunde declarant et demonstrant, que et recenset 
Evagrius ' de temporibus Chosroes, et alii *. Theo- 
phanes * etiam auctor est, ingentes Persarum copias 
presidio hujus sine manu facte imaginis, quam 
secum in acie duxisset Philippicus dux sub Mauritio 
imp. esse penitus profligatas. Sed de his opportunius 
suis locis agemus. Nunc ad institutam de Christi 
rebus gestis evangelicam historiam revertamur, a 
qua, occasione fame de operibus Christi per omnem 
Syriam pervulgatis paululum digressi sumus. 

62. De piscatione Petri, et lacu Genesareth. — 
Cum ergo Dominus noster Jesus Christus (ut vidi- 
mus) predicationem auspicans, eamdemque signis 
ac miraculis pluribus illustrans, Galilaam peragra- 
ret, fama rerum ubique pervulgata : « Secute sunt 
eum (inquit Mattheus *) turbe multe de Galilea, 
et Decapoli, et de Hierosolymis, et de Judea, et de 
trans Jordanem. Tune * factum est, cum. turbe 
multe irruerent in eum, ut audirent verbum Dei, 
et ipse stabat secus stagnum Genesareth. Et vidit 
duas naves stantes secus stagnum : piscatores autem 
descenderant, et lavabant retia. Ascendens autem in 
unam navim, que erat Simonis, rogavit eum e 
terra reducere pusillum. Et sedens docebat de na- 
vicula turbas. Ut cessavit autem loqui, dixit ad Si- 
monem : Duc in altum, et laxate retia vestra in 
capturam. Et respondens Simon dixit illi: Preeceptor, 
per totam noctem Jaborantes, nihil cepimus : in 
verbo autem tuo laxabo rete. Et cum hoc fecissent, 
concluserunt piscium multitudinem copiosam 
rumpebatur autem rete eorum. Et annuerunt sociis, 
qui erant in alia navi, ut venirent, et adjuvarent 
eos. Et venerunt, et impleverunt ambas naviculas, 
ita ut pene mergerentur. Quod cum videret Simon 
Petrus, procidit ad genua Jesu, dicens : Exia me 
Domine, quia homo peccator sum. Stupor enim cir- 
cumdederat eum, et omnes qui cum illo erant, in 
captura piscium, quam ceperant. Similiter autem 
Jacobum et Joannem filios Zebedei, qui erant socii 
Simonis. Et ait ad Simonem Jesus : Noli timere : 
ex hoc jam homines eris capiens. Et subductis ad 
terram navibus, relictis omnibus, secuti sunt eum. » 

63. Consideratione quidem dignum esse vide- 
tur, quod divina Sapientia , que in terra apparuit, 
et cum hominibus in carne versata est, que et in 
sui dispositione non fallitur, singulari yuadam pro- 
videntia erga Petrum esse propensior visa est : 
quippe que ipso primo intuitu eumdem admirabili 
nomine illo, ut Cephas, hoc est, petra, diceretur, 
insignivit. Post inde concionaturus ipse Jesus ad 
populum, non in alteram, cum due essent naves in 
littore , sed in eam que ipsius Simonis erat, ascen- 
dit, quam pro pulpito habuit ad docendas turbas : 
eamdemque mox in altum jubet duci, et ingenti 
piscium multitudine onerari voluit : his  scilicet 
tanquam quibusdam lineamentis adumbrans que 
postmodum in Ecclesia futura erant : nimirum sta- 


1 Evag. bist. lib. Iv. c. 26. — ? In Actis predict. sanct. apud Me- 
taph. — * Apud histor. Miscell. lib. xviz. — 4 Matt. rv. Mare, 1. — 
5 Luc. v. Concord. Evang. Jansen, ¢. XXVi. 


JESU CHRISTI ANNUS 31. 


biliendam primum fore Ecclesiam super petram , 
que Christo primario lapidi firmiter inherens, nulla 
posset unquam concussione convelli. Sed alio signo 
eadem Ecclesia rursus navi comparatur, quod tur- 
binibus mundi hujus esset exposita, ex qua Christus 
universum populum docturus esset. Petro insuper, 
nec alii imperatum ut ducat in altum, ct laxet retia 
in capturam ; eique tantummodo datum, ut tantam 
multitudinem piscium rete concluderet ; quod fu- 
turum esset, ut Catholice Ecclesie, quasi navis, Pe- 
trus uti princeps clavum teneret , necnon calcaret 
altas hujus seeculi undas, et Verbi Dei predicatione 
omnes gentes per se , vel alios, in Ecclesiam addu- 
ceret : hac enim symbolice facta esse , Dominus de- 
claravit, cum dixit : « Ex hoc jam homines eris ca- 
piens. » 

64. At quoniam de Genesareth lacu frequens 
incidit mentio in Evangelio : opere pretium duxi- 
mus, illum ex Josepho descriptum ob oculos ponere ; 
sic enim ille ait’: « Lacus Genesar a terra conti- 
nente appellatur : quadraginta vero stadiis in lati- 
tudine patens, centumque in longitudine, aque 
dulcis est, atque potabilis. Palustri enim crassitu- 
dine tenuiores habet latices ; et undique in littora et 
arenas desinens, purus est , ac praeter hoc tempera- 
tus ad hauriendum : et fluvio quidem sive fonte 
lenior est; semper autem frigidior, quam lacus dif- 
fusio patitur, manet : estivisque noctibus ejus aque 
sub divo perflate nequaquam estibus cedunt: id 
enim facere indigenis moris est. Varia autem sunt 
in eo piscium genera, ab alterius loci piscibus tam 
sapore, quam specie discreta : mediusque fluvio 
Jordane secatur. » Hec Josephus de lacu. Quod au- 
tem spectat ad regionis ubertatem et pulchritudi- 
nem , hec addit ? : « Ad Genesar vero lacum, ejus- 
dem nominis terra pretenditur, natura simul et 
pulchritudine admirabilis : nullum enim ipsa pro 
ubertate sua negat arbustum , totamque plantis con- 
severe cultores. Celi vero temperies etiam diversis 
aptissima est : nuces enim que arborum maxime 
frigoribus gaudent , infinite florescunt ; ubi etiam 
palme , quas nutrit calor estivus ; has juxta ficus 
et olew , quibus aura mollior destinata est ; ut na- 
ture magnificentiam hanc esse quis dixerit, vim 
adhibentis, ut in unum conveniant inter se repu- 
gnantia, annique temporum contentionem bonam , 
velut singula peculiari studio terre faverent ; non 
enim solum nutrit preter opinionem poma varia, 
sed etiam servat , egregia quidem , et quodammodo 
regnantia, Uvas sane et caricas sine intermissione 
decem mensibus suggerit, caeteros vero fructus anni 
spatio senescentes. Nam preter aeris lenitatem , 
fonte quoque irrigatur uberrimo , qui Capernaum 
ab indigenis appellatur : eum nonnulli venam esse 
Nili fluminis opinantur, quod similes coracino 
Alexandrino generat pisces. Longitudo autem regio- 
nis secundum littora cognominis lacus, triginta 
stadiis extenditur, et latitudo viginti. » Hactenus de 
ea regione Josephus. 

65. Porro non fons tantum, sed et ab eo denomi- 
natum erat oppidum Capharnaum ; eique proxima 
ad secundum lapidem erat Corozain, ut tradit 
Hieronymus '. Erat et in ejus Jacus ripa Tiberias , 
sic dicta (ut superius meminimus) a Tiberio, in cujus 
honorem ab Herode tetrarcha est edificata; ubi 
primo fuisse vicum nomine Chephira, idem testa- 
tur *. Denique ab eodem oppido Tiberiadis, factum 
est, ut et ipse lacus appellatus sit Tiberiadis. Erat 
ibidem ad ripam ipsius Bethsaida oppidum , quod 
Herodes nomine Julie ,. Cesaris filie , Juliam nun- 
cupavit. Sed de his supra. 

66. Res Christi in Galilea geste. — Sub 
idem tempus ingressus Jesus Capharnaum *, diebus 
sabbati in synagoga docebat populum , ibique de- 
moniacum curavit , inde socrum * Simonis Petri, et 
multos alios egrotos ac demoniacos : exibantque 
demonia a multis, clamantia , et dicentia : Quia tu 
es Filius Dei; sed ipse increpans, non sinebat ea lo- 
qui, quia sciebant ipsum esse Christum. Inde exeun- 
tem comitatus est Simon , et alii, qui cum eo erant. 
At requirens eum turba cum invenisset , non sine- 
bat inde recedere. Sed ille aliis se oportere regnum 
Dei predicare testatus , Galilaam peragrans docebat 
in synagogis, et ejiciebat demonia. Unique * ex 
Scribis, cum se sub ejus disciplina professurum 
jactaret , dixit : « Vulpes foveas habent , et volucres 
celi nidos ; » filius autem hominis non habet ubi 
caput suum reclinet. Alteri autem, ut se sequeretur 
imperavit, nec sepultura patris voluit retardari. Al- 
teri insuper nec domum reverti permisit. Ascen- 
dens * inde in naviculam una cum discipulis suis , 
cum sero esset , somno se dedit : magna vero tem- 
pestate agitante naviculam, excitatus ab illis, impe- 
ravit vento et mari, factaque est tranquillitas magna. 
Appulit inde ad regionem Gerasenorum , liberavit- 
que duos demoniacos de monumentis exeuntes, se- 
vos nimis : daemones vero permissu ipsius in porcos 
se immittentes , dederunt eos in mare precipites : 
quam ob causam timore perculse gentes regionis 
illius, ipsum rogaverunt ut inde recederet : qui 
rursus mare transfretavit, et rediit in Galileam. 

67. Que a Mattheo dicta sunt de damoni- 
bus atque porcis facta esse in terra Gerasenorum , 
apud Marcum et Lucam leguntur contigisse in terra 
Gadarenorum ; licet apud Matthei greece redditum 
Evangelium repyeonvv, id est, Gergesinorum, sit scri- 
ptum. Neque vero, ut putant multi, una civitas tribus 
his nominibus dicta erat ; sed Gergeszi dicti , sicut 
Evei, Cetthai et Jebuseei, erant populi trans lacum 
Genesareth positi, quorum civitates ab Hebreis sunt 
excise , ut Josephus” testatur; harumque nomen 
tantum remansit , licet S. Hieronymus de locis He- 
braicis agens , dicat superesse viculum super mon- 
tem, juxta stagnum Tiberiadis qui Gergesa dictus 
sit, ibique factum miraculum de porcis. Porro in 

ea Gergesweorum regione inter alias due erant civi- 
tates trans lacum Genesareth posite ; quarum altera 
Gadera dicta erat , a tribu Gad, cui ea in sortem ve- 
nit : que cum a Judeis destructa esset, Pompeius * 
in gratiam liberti sui Demetrii Gadarensis eam re- 
stauravit : Altera diversa prorsus ab ea erat Gerasa 
dicta, seu Gerasis, ut ex Josepho ? colligitur : nam a 
Gadara Gadarenses *, et a Gerasa Geraseni dicti sunt 
populi. 

68. At quod pertinet ad demoniacos qui dicun- 
tur exiisse de monumentis, sic accipe. S. Epipha- 
nius * cum agit contra Ebioneos, de Gadara civitate, 
dicit fuisse prope ipsam tumbas, sepulcra scilicet , 
in speluncis que erant in petris excise, ac desuper 
struct : illicque prestigiatores demonum inyoca- 

_tiones exercuisse tradit. Idem auctor agit de balneis, 
aquis calidis scilicet , qua erant in Gadareno agro , 
ad quas erat frequens accessus. Ad eas potius quam 
ad lacum Genesareth porcos esse mersos, conjici 
potest, eo quod locus ille impudicitiis et illusionibus 
demonum esset expositus : sic enim idem Epipha- 
nius ait : « Proficiscuntur ad Gadara, ad aquas cali- 
das, quo loco singulis annis conventus celebratur. 
Accedunt enim undequaque qui lavare volunt ad 
dies aliquot , morborum videlicet deponendorum 
gratia : id quod diabolicum est stratagema. Ubi enim 
miracula a Deo facta sunt, ibi adversarius perniciosa 
sua retia ponere anticipavit : nam viri et feminze 
illine lavantur, etc. » Subdit de muliere christiana 
perpulchrum exemplum, quod signi crucis virtute 
liberata sit a lascivo juvene sibi arte demonum il- 
ludente. Meminit et Strabo * de aquis Gadarenis in 
hunc modum : «In agro etiam Gadareno est aqua 
quedam pessima ex lacu : qua degustata, pecora 
pilos, ungues et cornua amittunt. » 

69. Fuisse autem dictas aquas calidas ad radi- 
cem montis, super quem erat Gadara civitas edifi- 
cata trans Jordanem, contra Scythopolim et Tiberia- 
dem ad Orientalem plagam, tradit S. Hieronymus : 
licet ° ipse dicat porcos in stagnum Genesareth esse 
precipitatos. Quod si prior sententia magis placeat , 
nulli faciat dubium quod dicat Evangelista eos esse 
in mare precipitatos : quandoquidem penes He- 
breos, quantumlibet parva aquarum congregatio, 
mare dici consuevit; unde et in divina Scriptura 
habes mare e2neum, vas in templo ad sacerdotum 
usum aquam continens. Nunc vero quod ad suariam 
artem pertinet : cum populi illi essent Judei, illi- 
cite illam exercuisse putantur, adeo enim sues apud 
Judeos in abominatione erant, ut nec eos suo no- 
mine Judi nuncupare dignarentur : Josephus 7 
enim cum nefanda dicit animalia , porcos intelligit. 
Porro ad suppeditandam annonam Romanis militi- 
bus certum est, sicut et in aliis provinciis, in Pale- 
stina sues ali consuevisse : ea de causa et multa 
suarlis concessa privilegia * leguntur. 

70. Rediens Jesus in Galilaam inferiorem, Gali- 
leam inquam minorem dictam (nam alia Gentium 
nominata est Superior‘ seu Major, et regio Tran- 
samnana’*), iterum venit Capharnaum : Quo cum 
venissent Phariszi et legis doctores , ex Galilea, Ju- 
dea, et e civitate Hierusalem , essentque in domo 
sedentes, et turba foris undique circumfusa, desuper 
per tegulas paralyticum demittunt ante illum : qui 
eum sanavit, reprehensis prius Phariseis de his que 
in ipsum corde meditabantur. Humilem plane fuisse 
domum illam , in quam ascendentes vectores para- 
lytici aperto tecto , per tegulas eum deorsum intule- 
runt, satis est etiam argumento, quod Judeorum 
sublimiores domus non essent imbricibus tegulisque 
contecte , sed solaria haberent desuper pavimento 
constrata; in quibus manere ac deambulare libe- 
rum esset, cum haberent circumcirca repagula ex 
legis preescripto hac jubentis* : « Cum edificaveris 
domum novam, facies murum tecti per circuitum, 
ne effundatur sanguis in domo tua, et sis reus la- 
bente illo, et in preeceps ruente. » Sic et David , re- 
fert divina Scriptura * deambulasse in solario domus 
sue, et Bethsabeam lavasse itidem se in sue domus 
solario. Ex his etiam facile rem accipias, quid sit 
quod Dominus dixit * : « Qui fuerit in tecto, ne des- 
cendat. » Quod autem per tegulas paralyticus de- 
mitteretur, fidei ardore factum commendatur, cum 
alioqui maximo vitio verteretur in domum alienam 
submitti per tegulas : quod Antonio objecit Cicero 
in secunda Philippica. Sed prosequamur cetera. 

71. Post hac autem idem Dominus Mattheum 
Publicanum sedentem ad telonium vocans, se sequi 
jussit : quiet sumptuosum illi convivium , in quo 
discubuit ipse Jesus cum discipulis suis, simulque 
multi publicani et peccatores, paravit. Cumque Pha- 
risei redarguerent Dominum, ac discipulos ejus, 
quod manducaverit cum publicanis et peccatoribus : 
brevi responsione ipse Jesus instituit apologiam, di- 


‘cens non esse opus sanis ac bene valentibus medico, 


sed his qui male se habent. Sane quidem tam ex his 
que hic habentur, quam etiam. ex plerisque aliis 
locis Evangelii constat, penes Judzos, publicanos 
fuisse male existimationis homines. Unde et cum 
alias a Zaccheo ° publicanorum principe exceptus 
esset Dominus, de eo murmurabant Phariszi, quod 
apud hominem peccatorem divertisset : et ipse Je- 
sus, de incorrigibili peccatore dum loquitur, ait : 
« Sit tibi sicut ethnicus et publicanus. » Rursum- 
que parabolam dicens * de phariseo et publicano in 
templo orantibus , illum in his que fcris sunt, jus- 
tum hominem, hune autem peccatorem represen- 
tare demonstrat. Tertullianus * existimavit publica- 
nos omnes fuisse Gentiles ; quem S. Hieronymus ” 
redarguens , ait: « Vehementer admiror Tertullia- 
num in eo libro quem de Pudicitia adversus pceni- 
tentiam scripsit, et sententiam velterem nova opi- 

nione dissolvit, hoc voluisse sentire, quod publicani 
et peccatores, qui cum Domino véscebantur, ethnici 
fuerint, dicent Scriptura : Non erit vectigal pendens 
ex filiis Israel : quasi vero et Mattheus non ex cir- 
cumcisione fuerit publicanus ; et ille, qui cum pha- 
riseo in templo orans oculos ad celum non audebat 
erigere, non ex Israel fuerit publicanus, etc. » Hac 
Hieronymus. 

72. Sed quinam fuerint Publicani, e loco unde 
sumpserunt originem, interpretatiosumenda est. Ju- 
risconsulti, qui Romanorum leges sunt interpretati, 
illos dixere esse Publicanos, qui vectigalia a fisco 
conducunt : id Ulpianus ‘ et Caius ? affirmaverunt ; 
addit Marcianus *, non tantum horum fuisse munus, 
vectigalia a subditis, verum,etiam professionem ab 
illis exigere : Hujus quidem muneris functio apud 
Romanos honestissima erat, ut que nonnisi equestris 
ordinis nobilibus Romanis conferri soleret : quod 
ex his accipies. « Scribit Cicero’ ad M. Brutum de 
Terentio Varrone, quod se in Publicanorum socie- 
tatem contulerit : quod , inquit, homo versatus in 
utrisque subselliis existimavit honorem honestissi- 
mum. » Idem in oratione pro Plancio, cum agit de 
Publicanorum ordine, hec ait : « Qni ordo quanto 
adjumento sit in honore, quis nescit? Flos enim 
equitum Romanorum, ornamentum civitatis, firma- 
mentum Reipublice, Publicanorum ordine conti- 
netur, etc. » Rursus etiam idem scribens ad Q. fra- 
trem de regimine prefecture Asian, plura habet 
de dignitate Publicanorum, et quantum prosint Ro- 
mane reipublice pluribus disserit, additque nomen 
Publicanorum non tantum Judeis, sed et Gracis 
fuisse infensissimum ac plane invidiosum. 

73. Mittebantur hi in provincias ad vectigalia 
exigenda, qui ex jisdem provinciis homines , quos 
eidem muneri adscriberent, sibi eligebant*®, qui 
item Publicani dicebantur ; cujus ordinis Mattheus 
erat, et Zaccheeus dictus princeps Publicanorum, 
qui dicebatur hebraice Gabbe , ceteri vero Publi- 
cani ° Gabbain, unde fortasse deductum nomen Ga- 
bella. Verum in hebraico textu Evangelii S. Matthei, 
quod pervetustum habetur , Publicanos Parisim 
invenimus appellatos, quod est proprium nomen 
ilorum Jatronum qui maceriam vel sepes dissipant, 
ut ad furandum atque predandum pateat aditus, Eo 
etiam nomine utitur Jeremias’, dum ait; « Num- 
quid ergo spelunca latronum facta est domus ista ?» 
quod hebraice, loco latronum, habet parisim. La- 
tronum ergo nomine Publicanos Judai appellabant, 
quod libertatis asylum viderentur effringere , atque 
ad servitutem aditum aperire. Hac ergo de causa ab 
illis iidem habebantur infames, atque una cum ce- 
teris turpibus personis a magistralibus publicis ar- 
cebantur : nam apud Thalmudistas *, ubi agitur de 
Judicum rejectione , inter alios infames, quos ab ea 
functione excludebant, Publicani nominati erant. 

Cur autem eo nomine notati essent, nulla alia subest 
causa, nisi quod Judi, genus Abraham ex libera , 
liberos se esse profiterentur, nec quicquam aliis de- 
bere , nisi decimas Deo; legeque statutum esse , ne 
esset vectigal pendens ex filiis Israel. Unde quan- 
tumlibet inviti ad vectigal et tributum pendendum 
adigerentur, nefas tamen execrandumque existima- 
bant, Judzos a contribulibus suis ad id Romanis 
prestandum compelli, cum illud nomine impera- 
toris ab illis exigerent. His accedit, quod (ut Suidas 
scribit ex Jamblico) ob duras acerbasque exactiones, 
nomen Publicanorum erat invisum ; additque : 
« Vita Publicanorum aperta est violentia , impunita 
rapina, negotiatio nulla ratione constans , invere- 
cunda mercatura. » Hac de Publicanis apud Suidam. 

74. Sed jam ad evangelicam historiam redea- 
mus. Post hac vero * rogatus Jesus ab archisynagogo 
ut filice sue in extremis laboranti succurreret, abiens 
obviam habuit mulierem, que annis duodecim san- 
guinis fluxum passa, tactu fimbriarum vestimenti 
ejus curata est; quee quod fecerat, et quod a Christo 
acceperat, palam confessa est : heec pluribus Evange- 
liste ; nos historiam cunctis notam summatim colle- 
gimus. Ambrosius hanc mulierem fuisse Martham 
Marie sororem, in libro quem de Salomone scripsit, 
sentire videtur, cum hec ait ?: «Dum largum sangui- 
nis fluxum siccat in Martha, dum demones pellit ex 
Maria, dum corpus redivivi spiritus calore constrin- 
git; et quod mors sibi vindicaverat ad poenam, lux 
denuo recepit ad vitam, etc. » At vero quecumque 
illa fuerit mulier nobilissima «que ‘ac ditissima , 
tanti non immemor beneficii, ne illud aliquando 
memoria hominum excideret, egregio monumento 
testatum posteris omnibus cupiens, eneis simulacris 
tam Jesu quam sui effigiem referentibus , rei geste 
memoriam futuris seculis in perpetuum commen- 
dandam voluit. Quamobrem non est quod dici 
possit, eam fuisse Martham Marie et Lazari soro- 
rem Judeam feminam : cum non liceret ullo pacto 
Judeis simulacrum cujusvis quavis occasione for- 
mare. 

75. Quod vero spectat ad statuas ab hac fieri 
jussas , rem credo nemini ignotam ; sic breviter de- 
scribit Eusebius *, dum de Cesarea Philippi, quam 
Pheenices Paneada vocabant, agit his verbis: « Sed 
quoniam in hujus civitatis mentionem incido, ope- 
re pretium arbitror historiam hoc loco citare, que 
digna plane videtur , quam memorize ad posterita- 
tem commendemus. Mulierem illam sanguinis pro- 
fluvio afflictatam , quam sanctorum Evangeliorum 
testimonio a Salvatore nostro morbi remedium in- 
venisse cognovimus, ex ea civitate oriundam, illius- 
que domum ibi ostendi, et admirabilia quedam 
Salvatoris in eam beneficii monumenta et quasi tro- 
pheea ad hoc tempus durare memorant. Pro foribus 
enim domus illius eneam mulieris effigiem geni- 
bus flexis, et manibus instar supplicantis in anterio- 
rem partem extensis, super editum lapidem collo- 

catam : huic e regione, viri erectam imaginem ex 
eadem materia conflatam, vestitu ad talos demisso 
decenter ornatam, et manum mulieri porrigentem : 
ad cujus pedes in ipsa basi peregrinam quamdam et 
inusitatam herbe speciem enasci : quam quidem, 
ubi ad enei vestitus fimbriam excreverit, morbi cu- 
jusque generis medicandi vim et facultatem habere. 
Hance statuam effigiem Jesu exprimere dicunt : quam 
ad nostram usque etatem manentem, ipsi ad eam 
civitatem profecti, oculis cernebamus. Nec plane 
mirum : eos qui ex Gentilibus prognati, a Salvatore, 
dum inter homines vivebat, beneficiis affecti fuissent, 
ita fecisse : cum et nos Petri et Pauli apostolorum, 
et Christi etiam ipsius imagines in picturis colorum 
varietate expressas conservatasque aspexerimus ; id- 
que propterea, sicut verisimile est, quod majores 
nostri ad gentilis consuetudinis similitudinem quam 
proxime accedentes, eos qui tanquam salvatores 
illis fuissent, id est, qui illis aliquid salutis et sub- 
sidii attulissent, apud se honore ad hune modum 
afficere consueverant. » Hactenus de his Eusebius. 
Porro recenset Joannes Damascenus ' ex Chronico 
Joannis Antiochie episcopi cognomento Malale , 
supplicem libellum oblatum Philippo tetrarche 
Trachonilidis regionis , ut de beneficio quod acce- 
perat, liceret in perpetuum ejus rei monumentum 
erigere statuas. Sed cum in multis ejus scriptis fides 
vacillet , et compluribus scatere mendaciis cogno- 
scatur, indignum putavimus his nostris chartis in- 
texere. Qui locum cupit, habet numerum citatum 
ad calcem pagine, qui facile indicet. 

76. Itaque jam evangelicam narrationem insti- 
tuto prosequamur. Curata a sanguinis fluxu muliere, 
mox de morte filie archisynagogi nuntii venerunt ?: 
at nihilominus Christus in domum ejus se contulit : 
ubi ingentem de puelle morte luctum excitatum, 
ipsosque tibieines ad hoc vocatos, ut lugubre cane- 
rent, reperit. Morem quidem fuisse Judzeorum ad 
luctum tibicines adhibere, ex Josepho * etiam facile 
cognosci potest, dum ait : « Luctus ducis publicus 
erat : et hi quidem hospites, alii propinquos, amicos 
alii, nonnulli etiam fratres flebant, Josephum autem 
universi, adeo ut per dies triginta nungquam la- 
menta in civitate cessarent, magnaque mercede 
conducerentur tibicines neniarum. » Hac Josephus. 
Verum id equidem non ex divine legis prescripto, 
sed potius more Gentilium, tam Latinorum, quam 
Grecorum: nam in funere nobilium zneatores et ti- 
bicines adhiberi solitos doc et Seneca in Ludo Claudii, 
Plutarchus de Consolatione ad uxorem, et alii com- 
plures. Erat eorum Rome frequentior usus, ubi (ut 
docet Valerius ‘) tibicines tecto capite, nempe perso- 
nati, sonare consueverant; nam et personam a per- 
sonando Gellius* dictam tradit. Hine est, puto, quod 
in compluribus antiquis sepulcris marmoreis per- 
sone patentibus buccis habentur insculpte. Nisi 
potius dignius est existimare, ejusmodi imagines sic 

ab illis in sepulcris effigiari solitas, quod essent hie- 
roglyphicum animarum, qu absque lumine apud 
inferos detinentur : sic enim defunctorum animas 
ejusmodi facie, instar persone, effingi solitas, auctor 
est Orus Apollo antiquissimus scriptor in Hierogly- 
phicis. Caterum non tantum funebre carmen, quod 
dicebatur nenia (ut auctor est Festus) canebatur ad 
tibiam : sed (ut docet Lucianus ‘) ipsa in luctu ite- 
rari solite pectoris tunsiones altemperabantur ad 
modos tibie. 

77. Quod igitur in Judea etiam frequens esset ejus 
rei usus, inde erat quod proverbium vertebatur illud 
apud Lucam?: « Cantavimus vobis tibiis : et non 
saltastis : Jamentavimus (iisdem nempe tibiis) et 
non plorastis. » Porro.cum Paulus moneat ne con- 
tristemur de dormientibus, sicut ceteri qui spem 
non habent, tibicines nequaquam adhiberi soliti 
sunt in funeribus Christianorum : unde Tertullia- 
nus *: « Mortuus etiam tuba inguietabitur wneato- 
ris, qui excitari a tuba angeli expectat? » Sed histo- 
riam prosequamur. Ingressus igitur Jesus una cum 
patre et matre ubi puella mortua jacebat, apprehensa 
manu ejus, imperansque puelle jussit surgere : 
quie surgens continuo ambulavit; cibumque jubente 
Domino, ei dederunt. Cum vero Jesus, ne cui hee 
dicerent, monuisset eos; fama tamen rei geste in 
universam regionem illam effusa est. Sed hee plu- 
ribus Evangelist *. 

78. Subdit Matthzus * de duobus cecis et daemo- 
niaco muto curatis a Dominio perbrevem historiam 
quando cceperunt Pharisei ipsum calumniari, quod 
malis artibus demones ejiceret, nimirum non virtute 
Dei, sed principis demoniorum. Hic incipiunt calum- 
nize Phariseorum adversus Christum : hicque merito 
finem imponimus presenti anno primo predicatio- 
nis Christi, neque illum consulibus (ut diximus) 
modo metimur ; quippe qui certo sclamus, majorem 
partem rerum gestarum in Galilea, quas narravi- 
mus, contigisse ipso initio anni sequentis trigesimi 
secundi Christi Domini : nam (quod diximus) usque 
ad. mensem Novembris saltem mansit Dominus hoc 
anno in Judea. Sed cum non sit certum quid quo 
die vel mense factum sit : eam inimus rationem in 
annis Christi predicationis recensendis, ut primum 
annum, quem propterea acceptabilem preedixit Isaias 
quod predicatio tempore illo facta, ab omnibus 
acciperetur, his Christi rebus gestis concludamus 
more majorum termino paschatis, et pacifico statu 
evangelice predicationis. De eodem enim anno 
scribit heee Epiphanius *: « A baptismo Joannis Jesus 
predicabat annum acceptabilem, ita ut nemo ipsi 
contradiceret, neque Judai neque Greci, neque Sa- 
marit&, neque quisquam alius : deinde vero contra- 
dictieonem sustinens, predicavit annum secundum, 
et facti sunt auni decem et novem ejusdem Herodis, 
Salvatoris vero trigesimus secundus. » Hee ille. 
Sane quidem etsi aliqua levis intercessit contentio 

Phariseorum cum Christo hoc primo anno predi- 
cationis ejus, non fuit tamen ejus generis, ut inimi- 
citiz graves oborirentur, et quererent eum perdere, 
quod sequenti anno fecerunt : cujus jam aggredimur 
ex Evangelistis acceptam atque in breve compen- 


\ 


dium perstrictam narrationem , incipientes a pa- 
schate sequentis anni : nulla enim aliaaliqua ratione 
quis primus, quisve secundus, vel tertius sit annus 
predicationis Christi, nisi distinctione diversorum 
paschatum, posse discriminari, certum est. 


Anno periodi Graco-Romane 5522. — Olymp. 202. an. 1. — Urb. cond. 782. — Jesu Christi 29. secundum Baronium 31. 


— Tiberii imp. 16. 


1. Consules. —Ad num. 4. Coss. C. Fusius Gemi- 
nus, et L. Rubellius Geminus , ut ostendit card. No- 
risius in Epistola consulari , ubi refellit Baronium , 
aliosque, qui priorem consulem Fustwm vocant, non 
advertentes Fusiam familiam a Fusia diversam 
fuisse. Affert ibidem card. Norisius inscriptionem , 
ex qua liquet, Rubellium Luczwm vocatum esse. 

2. Quindecennalia imperti Augustet Tiberit. — 
Quindecennalia imperii Augustei Tiberii in hunc 
annum incidunt. 

3. Quo etatis anno Christus baptizatus. — A 
num. 8 ad 20. Commovetur Baronius in eos, qui 
baptismum Christi in annum ejus tricesimum se- 
cundum inchoatum distulere, qui sine dubio magis 
iis succensuisset, qui Christum anno etatis tricesimo 
quarto baptizatum, volunt. Licet enim ex Luce loco 
cap. 3, nihil cerli erui possit de etate Christi cum 
baptizatus est, an nempe anno tricesimo ineunte vel 
exeunte id factum sit, aut vicesimo nono finiente, et 
tricesimo primo incipiente; verba tamen ejusdem 
Evangelista tantam latitudinem non videntur pati : 
saltem nullus ex antiquis Christum anno etatis tri- 
cesimo secundo aut tricesimo tertio ad baptismum 
accessisse tradidit. Verum est, conatos fuisse quos- 
dam, Tertulliani exemplo, huic licentia auctorila- 
tem afferre, quod is cum Christum per tres annos 
Evangelium predicasse cerneret, in lib. 4 contra 
Marcionem scripserit, Christum anno Tiberii duode- 
cimo clarificatum, seu baptizatum fuisse, quod idem 
est ; ideoque, inquiunt, anno etatis vicesimo octavo 
aut circiter, juxta Tertullianum, qui docet eum an- 
nos tantum triginta vixisse. Sed illi, meo judicio, 
hallucinantur. Tertullianus enim videns eam , 
quam libro adversus Judéos scripserat , opinionem, 
Christum scilicet passum esse, natum annos circiter 
triginta, maximas pati difficultates, tres vite ejus 
annos in lib. 1 contra Marcionem addidit. Unde non 
baptismum in annum vite ejus xxvii, sed natale 
in annum Julianum quadragesimum primum re- 
traxit. 

4. Sententia antiquorum de baptismo Christi. — 
Observandum antiquos de etate Christi loquentes, 
menses novem, quibus in ulero Virginis fuit, in 
summam contulisse, primumque ejus annum nume- 
rasse eum, in quo incarnatus est; quod pluribus 
eorum auctoritatibus demonstrari posset. Hoc re- 

centes auctores , qui de baptismo Christi Joquuntur, 
non animadvertentes, loca afferunt, que de annis 
Christi ab ejus Incarnatione deductis explicanda 
sunt, queque ideo ad rem non faciunt. Patres itaque 
qui Cbristum anno etatis trigesimo aut circiter mor- 
tuum fuisse sensere, idque duobus Geminis consul- 
bus, currenti nempe anno, arbitrati sunt, eum anno 
Incarnationis tricesimo expleto baptizatum fuisse, - 
anno scilicet integro, aut circiter ante passionem. 
Deduco id ex Clemente Alexandrino lib. 1 Stroma- 
tum, ubi ait: «Erat autem Jesuscumad baptismum 
venit, quasi annorum triginta. Quod autem uno 
duntaxat anno predicaturus esset, hoc et pro- 
pheta dicit et Evangelium. Quinto decimo itaque 
anno Tiberii, et quinto decimo Augusti hoc modo 
triginta complentur anni donec passus est. » Idem 
habet Origenes lib. 4 de Principiis, cap. 4, ubi scri- 
bit Christum wo anno et aliquot mensibus do- 
cuisse. Nec alio modo intelligendi alii. Supponunt 
enim, eum conceptum anno periodi Graeco-Ro- 
mane 5491, anno nempe Juliano xtxu1, licet quoad 
Nativitatem inter se differant; eamque aliiin ejusdem 
anni finem, alii in anni sequentis initium conferant: 
Ab anno autem periodi Graeco-Romane 5491 ad an- 
num ejusdem periodi 5521, quicum anno ere no- 
stre: xxvui concurrit, anni sunt completi triginta. 
Ko igitur anno Christum baptizatum, et peractis 
duobus paschatis anno ejusdem ere xxix, mortuum | 
volunt. Nisi enim hoc modo eos explices, ut multi ex 
iis sese diserte explicant, dicendum erit, eos credi- 
disse Christum anno ere Christiane xxix, duo- 
rum Geminorum consulatu notato, et baptizatum et 
crucifixum fuisse : quod tam ab Evangelio, quam 
ab eorum mente alienum. Petavius lib. 12 de Doct. 
temp., cap. 47, inquit : « Sepe mirari soleo, Chri- 
stiano ulli, qui quidem in Evangelistarum lectione 
paululum opere posuerit, tam abhorrentem, et iis 
ipsis Evangeliis contrariam opinionem probari po- 
tuisse, ut secundum baptismum, uno anno atque 
paschate preedicationem Christi circumscribendam 
putaret ;: atqui neque paucorum neque plebeiorum 
scriptorum fuit hec sententia, sed doctrina et au- 
ctoritate preestantium, et sane vetustissimorum : e 
quibus occurrunt modo Tertullianus lib. contra Ju- 
dos, cap. 8, Clemens Alex. lib. 1 et 6 Strom., Afri- 
canus apud Hieronymum in Danielem cap. 9, La- 

ctantius lib. 4, cap. 10, Gaudentius Brixianus 
Serm. 3 de paschate , cujus hec verba sunt : Anni- 
culus est, quia post illud baptismum, quod pro no- 
bis in Jordane susceperat , usque ad passionem 
unius anni tempus impletur. » Ita Petavius qui ve- 
rius scripsisset, antiquos duo paschata tantum 
Christo attribuisse. Arbitrabantur itaque alio anno 
verbum Domini ad Joannem factum, alio Christum 
a Joanne baptizatum, que Lucas cap. 3, uno tenore 
recitat. Neque ullo modo ex Luce verbis inferri po- 
test, annum illum decimum quintum Tiberii ab 
eodem Evangelista expressum, referri necessario ad 
baptismum. Certe ministerium Joannis Baptiste 
ante Christi predicationem non parvum spatium 
durasse, Pauli verba Act. 13, v. 25, indicare viden- 
tur : « Cum impleret Joannes cursum suum, dice- 
bat: Quem me arbitramini esse, non is ego sum, sed 
ecce venit post me, etc. » Quin et ipsamet narratio 
Evangelist inter vocationem Joannis et baptismum 
Christi multa intercessisse insinuat, imo nec Chri- 
stum prius ad eum accessisse, quam omnis populus 
esset baptizatus, Lucas cap. 3, v. 21, satis aperte de- 
clarat. Hec igitur veterum Patrum sententia fuit. 
Existimarunt illi anno Christi xxvi ministerium 
Joannis inchoatum esse, currente nempe anno de- 
cimo quinto imperii proconsularis Tiberii, annoque 
ere Christiane vicesimo octavo Christum baptiza- 
tum esse : ita ut ministerium Joannis uno vel altero 
anno durarit. Ex his manifestissimum redditur, an- 
tiquos non solum imperium proconsulare Tiberii 
agnovisse, sed etiam ab eo Tiberii annos numerasse : 
alioquin quomodo scribere potuissent, Christum 
anno decimo quinto Tiberii duobus Geminis consu- 
libus crucifixum fuisse, et anno uno cum aliquot 
mensibus ante passionem predicasse, cum eo Tibe- 
riianno Lucas Christum baptizatum dicat? 

5. Annus 15 Tibertt a qua epocha deductus. — 
Quod si quis querat, an verisimile sit Lucam evan- 
gelistam Tiberii annos ab ejus imperio procon- 
sulari deduxisse , respondebo improbabile non esse, 
Lucam sacrum scriptorem secutum esse morem 
Scripture. Nabopolassarus Babylonize rex Nabu- 
chanesarem filium, Nabuchodonosorem seniorem 
vulgo vocatum, anno periodi Greeco-Romane 4881 
in societatem regni assumpsit. Berosus in 3 Chal- 
daice sue Historie libro.. Josephus lib. 10 An- 
tiq. cap. 11, et Ptolomeus in regum Babyloniorum 
Canonem quadraginta tantum quatuor annos Nedu- 
chadnesari tribuunt, licet is imperarit annos xxiv, 
menses vil, et dies circiter x, ut ostendit Usserius in 
Chronologia sacra, cap. 6. Ratio hujus -est, quia au- 
ctores laudati principis annos a patris morte dinu- 
merant; at in Jeremia ac in sacra regum Historia 
ab expeditione ejus in Syriam et Judeeam vivente pa- 
tre suscepta, ejus principatus epocha ducitur, ut 
apud Usserium videre est. Quare incertum, an Lucas 
hujusmodi exemplum secutus fuerit, et an an- 
num xv, Tiberii ab ejus monarchia, vel ab ejus im- 
perio proconsulari desumpserit. 

6. Locus Ignatio attributus. — Restat ut mo- 


neam locum istum S. Ignatii in epistola ad Tral- 
lianos, in quo dicitur : « Et expletis tribus annorum 
decadibus baptizatus est a Joanne » insititium esse, 
nec reperiri in germana Ignatii ad Trallianos epi- 
stola. Sed Baronius, qui nonnisi ejusdem sancti epi- 
stolas interpolatas legerat, vim facit in illis verbis, 
ut ostendat Christum anno tricesimo etatis completo 
baptizatum fuisse. 

7. Baptismus Christi ab Orientalibus renovari 
solitus. — Juvabit etiam observare, Orientales Ec- 
clesias quasdam singulis annis, Epiphaniorum die 
baptismum Christi renovare, aquamque, in quam 
statua Christi pueri trina immersione immittitur in- 
corruptam conservari. Docet hoc Leo Allatius dicens 
fuisse Rome, qui eam de industria servatam, post 
annos triginta incorruptam repererit. Josephus 
Giorgerinus archiepiscopus Samos in insula Archi- 
pelagi, cum anno 1676 eadem Epiphaniorum die in 
hac aquensi civitate versaretur, in nostra Ecclesia 
aquam consecravit, et in ea Ecclesiae grece ritu, 
pueri Jesu statuam ter immersit, baptismi Christi 
ceremoniam solenniter renovando, cujus aqua 
phiala plena conservata per multos annos incor- 
rupta permansit, ac forte diutius conservata fuisset, 
si phialam illam frangi non contigisset. Scaliger 
lib. 7 de Emendat. Temp. AXthiopicum computum 
explicans testatur, christianos Coptos quotannis die 
Epiphanie sacra omnes in piscinam sese immergere, 
memoriam baptismi Christi eo facto se instaurare 
dicentes.' 

8. Conversio Agbari Edessenorum regis. — A 
num. 57 ad 64. Thaddeus ex septuaginta duo- 
bus Christi discipulis unus, Edessem hoc anno ab 
Apostolis missus dicitur, qui sanat Agdarwm Edes- 
senorum regem, et populum ejus convertit; quod 
in annalibus et in epitome perperam differtur in 
annum ere Christiane x11, ubi de Agbaro rege et 
epocha Edessenorum agemus. 

9. Obitus Livie Auguste. — Obiit hoe anno 
Livia Augusti imp. uxor, que in nummo apud Me- 
diobarbum dicitur Augusta MATER Patria. Tacitus 
lib. 5 Annal. sub hujus anni consulibus mortem 
ejus recitat, que post mensem Junium contigit, si 
Livia anno primo Olympiadis 202, ut dicitur in Syl- 
loge Hist. apud Scaligerum pag. 339, e vivis exces- 
serit. Suetonius in Tiberio cap. 54 aif: «Toto quidem 
triennio, quo vivente matre abfuit, semel omnino 
eam, nec amplius quam uno die, ac paucissimis 
vidit horis. » Lipsius in notis ad lib. 4 Annal. Taciti, 
ubi locum illum refert, ait : « Et malim, toto dien- 
nio. Egressus enim Tiberius fine anni Urbis pccixxix. 
(Christi nempe xxvi) obiit illa principio anni 
DCCLXXxHl, ut ex Tacito clarum. Non ergo fuerunt 
inter tofi tres anni.» Sed inde intelligere poterat vir 
eruditissimus, Suetonium tres annos utrinque in- 
completos totum triennium appellare. Seepius enim 
videbimus antiquos, annos inchoatos quandoque 
exactos appellasse, quo non animadverso, Chronolo- 
gia non raro labefactata, ab illis etiam, qui eidem 
restituende magnam operam navarunt. Suetonius 

in Augusto cap. 65 ait : « Caium et Lucium in duo- 
deviginti spatio amisit ambos; » qui tamen in Tibe- 
rio cap. 45 scribit : « Caio et Lucio intra triennium 
defunctis. » Lipsius in notis ad lib. 4 Annal. Taciti 
duo hec loca in medium adducens inquit : non 
ambigas quin scribendum sit, éntra bienniwm. Ubi 
ad eumdem lapidem offendit. Lucius Cesar circa 
mensem Septembrem anni ere Christiane secundi, 


Caius Cesar mense Februario anni quarti ejusdem 
wre e vivis excessit. Quare Suetonius utrumque 
extremum annum incompletum pro integro nume- 
rat, licet ultimus:duobus mensibus integris non 
constet. He loquendi formule hic a nobis explicande 
fuere, ut correctio variorum errorum inferius dete- 
gendorum magis lectori probetur. 

4. De secundo Jesu paschate. — Anno igitur Do- 
mini trigesimo secundo, Longino et Quartino consu- 
libus ', cum adesset dies ? festus Judeeorum, Pascha 
scilicet , venit Jesus Hierosolymam, et languentem 
hominem annis triginta octo excubantem in proba- 
tica piscina, Bethsaida (Bethasda) dicta, sanavit : 
quod quidem quomode peractum sit, enarrat Joan- 
nes ; qui idcirco acta superioris anni majori ex parte 
pretermisisse visus est, quod cum novissimus om- 
nium scriberet Evangelium , que ab aliis tribus 
Evangelistis essent abunde narrata, repetere non 
curavil; que vero pretermissa vidisset, ipse supple- 
vit; eo enim consilio in scribendo Evangelio usum 
fuisse , testatur S. Hieronymus *. Sed jam quod 
multi * dictum diem festum fuisse Pentecosten sunt 
interpretati, nulla sane ratione id posse dici cogno- 
scet, qui exactam temporis rationem habuerit. Si 
enim ad superioris anni Pascha Dominus veniens, 
Hierosolymis non ante mensem Decembris comperi- 
tur recessisse (id enim patens est ex verbis Domini 
inde recedentis, et per Samariam transeuntis, dicen- 
tisque : « Vos dicitis : Adhbuc quatuor menses sunt, 
et messis venit; » que paschali tempore, quo offe- 
rebatur spicarum manipulus adesse consueverat) 
certe cum Hierosolymam ad diem festum iterum 
rediisset, plane perspicuum est, id minime contin- 
gere potuisse nec Pentecoste, nec etiam festo Taber- 
naculorum illius anni, quee jam elapsa essent. Porro 
de festo Paschatis Joannem intellexisse, Irenaeus ° 
egregie testatur his verbis : « Post hac, inquit, ite- 
rum secunda vice ascendit in diem festum Paschze 
in Hierusalem, quando paralyticum, qui juxta Nata- 
toriam jacebat triginta octo annos curavit, jubens 
ut surgeret, et tolleret grabatum suum. » Hec ille. 

2. De turbis a Pharisa@is in Jesum, curato egroto, 
excitatis. — Curato egroto, excitantur turbe in Je- 
sum a Phariseis, ea nimirum ex causa (dicit Evan- 
gelista °) quod sabbato, quo illum curasset, graba- 
tum tollere jussisset, et patrem suum Deum dixisset : 

quamobrem de eo interficiendo cogitare cceperunt, 
quantumvis Jesus apud ipsos de rebus a se bene 
gestisinsignem apologiam instituisset. Quod quidem 
odium nova ex causa iterum refricatur, magisque ” 
ac magis exasperatur : nimirum quod sabbato ‘ se- 
cundo primo, Jesu transeunte per sata, esurientes 
ejus discipuli spicas vellentes, ac manibus confri- 
cantes , triticum ex illis purgatum comederent : 
quamobrem indignati sunt Pharisei, quod id illi 
facerent in sabbatis. Cum enim tunc segetes fuisse 
maturas insinuet Evangelista, fuisse etiam tempus 
pasche interpretes omnes affirmant; imo id conti- 
gisse septima Paschatis, yuz et sabbatum dicebatur, 
multi * existimarunt : verum cum in his diebus pa- 
rare que ad cibum pertinent, lex * divina minime 
prohiberet , non potuit ea de causa negotium factum 
esse discipulis, quod spicas vellentes, inde sibi ci- 
bum captassent. Ut igitur Pharisei aliquo pretextu 
justilize, eo nomine illos reprehendere potuissent, 
vel oportuit eos id fecisse, antequam manipulus 
spicarum offerretur in templo, lege * prohibente ex 
segete aliquid edi ante oblationem manipuli (fiebat 
idem altera die sabbati, nempe secunda azymorum), 
vel ipsos id egisse die sabbati, nimirum septima 
hebdomadis die qua nec que spectarent ad victum, 
parare ° liceret. Quamobrem cum eam diem sabba- 
tum appellet ex sabbato, vel sabbatum devregomparoy , 
secundo primum, seu sabbatum sabbatorum : magis 
placet quod Isidorus Pelusiota ° de hac re consultus 
scribit ad Isidorum diaconum : nimirum illam fuisse 
diem, que post primam azymorum mox sequitur, 
sicque dictum sabbatum secundo primum, seu sab- 
batum ex sabbato; adhuc insuper, quod eadem 
dies incidisset in sabbatum hebdomadarium, duo- 
rum festorum conjunctione dictum esse sabbatum 
sabbatorum. Huic igitur Isidori sententia , ex his 
que a nobis nuper sunt dicta, libentius subscripse- 
rimus, quam ceterorum varias ac diversas causas 
afferentium, cum id ipsum sensisse videatur Epi- 

phanius dicens ' : « Post factam azymorum diem, et 
finitam sabbati diem, in sabbato ex natura, quod post 
azymorum diem in sabbatum computatum fuit, in- 
venti sunt transeuntes per sata, et evellentes spicas, 
ete. » Hecque ipsa aliqua saltem ex parte affirmasse 
visus sit Joannes Chrysostomus 2, qui tradit sabba- 
tum ex sabbato festum fuisse duplex, nimirum quod 
una cum sabbato hebdomadario aliqua alia festivi- 
tas juncta esset; hacque de causa reprehensos a 
Phariseis, quod id egissent (ut Evangeliste dicunt) 
in sabbatis. Consentit his et Suidas *, dum ait fuisse 
eam diem secundam Paschatis, quam tamen nomi- 
nat primam azymorum. At hee de his satis. Vetus 
hec est questio, de qua obiter Hieronymus * rogans 
Gregorium Nazianzenum, lepida ab eo tergiversa- 
tione elusus est. 

3. Quod igitur facta hee esse paschali tempore, 
quo segetes in Judea maturescere incipiunt ad 
messem, certum habeatur: putarunt aliqui® hac 
auctoritate, quasi novo paschate adinvento, quinque 
esse paschata numeranda ab illo primo post nuptias 
celebrato : eaque ratione affirmare sunt ausi, Chri- 
stum crucifixum esse anno trigesimo quinto per tres 
menses inchoato. Sed hee repugnare multis, suo 
loco, cum agemus de passionis Christi tempore , 
pluribus demonstrabimus : interea cetera prose- 


quamur. 
4. Jesus Hierosolyma in Galileam reversus 
novos apostolos eligit. — Reversus * post hee Jesus 


e Hierusalem in Galilaam, alia die sabbati est in- 
gressus in synagogam : cumque Scribe et Pharisei 
junctis animis observarent an in sabbato euraret , 
ipse inventum ibi hominem habentem manum 
aridam reddidit sanitati. Hujus rei geste historia 
paulo fusius recitatur in Evangelio Nazarenorum , 
quod S. Hieronymus de hebreo sermone in grecum 
transtulit : ubi homo iste aridam habens manum 
cementarius fuisse scribitur, atque istiusmodi voci- 
bus auxilium precatus : « Cementarius eram, mani- 
bus victum queritans : precor te Jesu, ut mihi 
restituas sanitatem , ne turpiter mendicem cibos: » 
Hee ex eo Hieronymus *. Domino vero , quod 
sabbatum esset, facta est calumnia ab iisdem , 
quod ea die, qua operari non liceret, hominem 
curasset : idcirco exeuntes statim cum Herodianis 
inierunt adversus eum consilium, quomodo eum 
perderent. Quinam fuerint Herodiani, qui adver- 
sus Christum Dominum una cum Phariseis sepe 
conspirasse inveniuntur, jam supra, cum de sectis 
Judeorum locuti sumus, cumulate disseruimus , 
ut non sit opus de iisdem hic agere..Cum vero in 
dies frequentior esset ad Christum concursus ve- 
nientium non a Galilea tantum atque Judwa, sed 
ab Idumzea Transamnana regione , et illorum etiam 
qui apud Tyrum et Sidonem habitarent (Hierosoly- 
mis enim in Galileam redierat), ne comprimeretur 

a turba, naviculam parari jussil : omnes etenim vel 
saltem tangere eum optabant, quo ab xegritudinibus, 
guibus afflictabantur ; sanarentur : cumque arreptitii 
prociderent ad pedes ejus, ac palam confiterentur 
quod Christus Filius Dei esset, habitantes in eis 
dzmones atque clamantes ab eo arguebantur. 

5. Ascendens * deinde in montem ut oraret, 
elegit mox duodecim ex discipulis, ut mitteret eos 
ad predicandum : quibus et dedit potestatem curandi 
morbos et ejiciendi demonia , eosque Apostolos 
nominavit. Usitatum nomen fuit apud Hebrxos, ut 
Apostolos illos nominarent, qui assidue versarentur 
cum summo sacerdote consulendi gratia, qui et ad 
ipsum referrent ea que sunt in lege; quos etiam 
ipse sibi legare consuevisset ad componendos opti- 
mos mores sacerdotum, ipsas synagogas inspiciendas, 
pravos mores corrigendos , atque ipsos denique 
ministros , qui non secundum legem vixissent, in 
ordinem redigendos ; ut ex his colligitur que Epi- 
phanius * de Josepho apud Judzxos Apostolo agens 
contra Ebionwos, conscribit. Perseveravit eadem 
functio ordinis apud eosdem etiam ad tempora Ar- 
cadii et Honorii impp. in quorum rescripto * de 
lisdem habetur mentio, quod mitterentur ab eorum 
patriarcha certo tempore ad exigendum aurum et 
argentum a singulis synagogis, exactamque summam 
ad eumdem reportarent. Jam vero quod ad Christi 
Apostolos spectat, ea de causa illos elegit Christus , 
ut verbi predicatione orbi caligine offuso lumen 
veritatis impartirent. Quinam vero hi fuerint, ab 
Evangelistis hoc ordine recensentur. 

6. « Elegit* Simonem , quem cognominavit 
Petrum , et Andream fratrem ejus, Jacobum, et 
Joannem , et imposuit eis nomina Boanerges , quod 
est Filti tonitrui : Philippum, et Bartholomeum, 
Mattheum, et Thomam, Jacobum Alphai, et Simo- 
nem, qui vocatur Zelotes, Judam Jacobi, et Judam 
Iscariothem , qui fuit proditor. » Ordinem fuisse 
inter Apostolos, ut scilicet ex bis aliquis tanquam 
caput inter eos prestaret, apud omnes antiquos 
Patres et ceteros in confesso fuit; illumque ipsum 
fuisse Petrum, pro comperto semper ab omnibus est 
habitum-; unde Gregorius Nazianzenus hee ait * : 
« Vis aliud quoque ordinis ac discipline exemplum 
in medium proferam, idque preclarum ac laudabile, 
atque presenti commemoratione atque admonitione 
in primis dignum ? Vides quemadmodum ex Christi 
discipulis, magnis utique omnibus et excelsis et 
electione dignis, hic Petra vocetur, atque Ecclesia 
fundamenta fidei sue credita habeat, etc.? » Hae 
ille : quibus haud discrepantia (ne singulos comme- 
morando, tedium afferam) quotquot ab exordio 
nascentis Ecclesiw orthodoxi fuere scriptores, absque 
aliqua sunt ambiguitate professi. Si enim ex ordine 
temporis, quo quisque a Domino vocatus est, recen- 
sendus fuisset numerus Apostolorum , Andreas certe 
primo loco nominandus fuisset. Si etiam etatis ea 

in re ratio fuisset habenda, eidem prime fuissent 
deferende ; quandoquidem (ut dictum est) Epipha- 
nius testatur' Andream Petro etate prastasse. Si 
denique ille primo loco ponendus fuisset, quem 
Jesus pre cunctis amasset, Joannes in hoc ceteros 
antecellens, fuisset primus omnium numerandus. 
Cur ‘itaque Petro, et non Joanni inter Apostolos 
primatus delatus est? S. Hieronymus * agens adver- 
sus Jovinianum, hee ait : « Propterea inter duode- 
cim Apostolos unus eligitur, ut capite constituto , 
schismatis tollatur occasio. Sed cur non Joannes 
electus est virgo? Atati delatum, quia Petrus senior 
erat, ne adhuc adolescens et pene puer progressée 
wtatis hominibus preferretur. » Hee ille. Sed de 
causa plenius alibi. 

7. Apostolorum genus. — Quod autem ad genus 
Apostolorum omnium spectat : omnes fuisse Gali- 
leos, angelorum hominumque testimonia suffra- 
gantur : illos enim simul angeli allocuti sic dixe- 
runt *, « Viri Galilei, quid statis aspicientes in 
celum, etc.? » Eadem de ipsis etiam Judai palam 
testati sunt, cum dixerunt *: « Nonne ecce omnes 
isti, qui loquuntur, Galilei sunt?» Ceterum Galileis 
insitam a natara, Josephus * testatur, animositatem 
quamdam , gua intrepidi semper ingentem animi 
vim roburque corporis in omnibus pre se ferrent : 
«Nam, inquit, et pugnaces sunt ab infantia Galilei, 
et omni tempore plurimi, neque aut formido 
unquam viros, aut eorum regiones penuria occupa- 
vit, etc. » Hine videas Petrum ingentes sumentem 
spiritus, solum adversus cohortem militum intrepide 
eladium evaginasse, servum principis sacerdotum 
vulnerasse , longeque his audaciora experturum, 
nisi verbis Domini cohibitus esset. Quod vero ad 
stirpem pertinet , ipsorum aliqui ex tribu Juda, 
ceteri autem ex tribubus Zabulon et Nephtalim 
fuisse putantur, secundum quod predictum habetur 
in Psalmo *: « Principes Juda, duces eorum : Prin- 
cipes Zabulon, principes Nephtalim. » Putantur 
enim, qui dicti sunt fratres Domini, ex tribu Juda 
fuisse , unde et ipse Dominus secundum carnem 
ducebat originem ; ceteri vero, quod in terra Zabu- 
lon et Nephtalim habitarent, ex iisdem tribubus 
fuisse prognali: id S. Hieronymus ’, Theodoretus 8, 
atque alii complures affirmant. 

8. Nec quis objiciat de duabus dictis tribubus , 
quod ante * alias octo fuerint ducte captive *, nec 
amplius postliminio sint reversee. Nam quantumli- 
bet Israeliticus populus totus abactus fuerit captivus 
e Palestina; nihilominus major fortasse numerus 
illorum erat, qui tunc extra eam regionem in diver- 
sis mundi partibus agerent; quos liberos remansisse, 
nec captivos adductos esse, certissimum est. Philo" 
et ipse Judzeus in sua legatione ad Caium Augustum 
de populo Judeo longe lateque per orbem sparso 
hee aif : « Hierosolymam esse metropolim non 

unius regionis Judee, sed et. multarum, propter 
colonias inde olim deductas, vel propius in finiti- 
mam Agyptum, Phenicem, Syriam tum citeriorem, 
tum eam que Cele cognominatur, vel longius in 
Pamphiliam, Ciliciam , plerasque Asia partes usque 
Bithyniam et Ponti sinus intimos : pari modo Europe 
Thessaliam , Boeotiam, Macedoniam, A*toliam, Atti- 
cam , Argos , Corinthumque Peloponnesi partes 
precipuas : nec tantum continentes provincie plene 
sunt coloniis Judaicis, sed et insularum celeberrime, 
Eubeea , Cyprus , Creta, ne quid dicam de trans 
Euphratensibus: excepta enim parva parte Babylonis 
et aliarum prefecturarum, omnes urbes que bonum 
agrum habent, a Judeis incoluntur. Itaque si exorat 
mea patria tuam clementiam, preter ipsam alias 
civitates demereberis plurimas , sitas in diversis 
orbis tractibus, Asia, Europa, Africa, insulares, 
maritimas , mediterraneas. » Hec Philo. Sic itaque 
de unaquaque tribu aliquos remansisse, nullus jure 
poterit dubitare. 

9. Cum dictum sit Apostolos omnes ex tribu 
Juda, Zabulon, et Nephtalim fuisse : existimavit 
tamen aliquando S. Hieronymus ', Judam Iscario- 
them fuisse ex tribu Ephraim, esseque [scarioth 
vicum ejusdem tribus : aliquando vero putavit 
fuisse sic dictum a tribu Issachar, quod interpretatur 
merces ; sed tunc legendum esse Issacharioth, idem 
testatur?. Verum magis placet, dictum * fuisse Judam 
Iscariothem ex duobus verbis, /s, quod interpretatur, 
vir, et Carioth , quod est oppidum in tribu Juda, de 
quo est mentio in divinis ‘ Scripturis : sicque Judas 
Iscarioth, idem sit quod vir Cariothensis : a patria 
enim complures reperiri denominatos viros, qui 
sacris litteris vel mediocriter imbutus est, non 
ignorat. Quod vero et aliqui ex Apostolis dicantur 
fuisse ex tribu Juda, ut fratres Domini , non impedit 
quin iidem nominari potuissent Galilei: nam et 
Dominus noster, licet esset ex tribu Juda, et natus 
in terra Juda, nihilominus quod habitavit Nazareth, 
Nazarenus, idemque Galileus appellatus est. 

10. Christi predicatio. — Descendens * post 


-hee Dominus cum illis de monte, stetit in loco cam- 


pestri : ubi coram discipulis ac turba copiosa eorum 
qui convenerant ex Judea, Hierusalem, ac locis 
maritimis Tyri et Sidonis, ut audirent eum, et sana- 
renturalanguoribus suis, qui et simul ac tetigerunt 
eum, sanati sunt; docens discipulos suos, habuit 
sermonem de beatitudine , et ubinam illa esset sita , 
pluribus demonstravit ; in quibus item infelicitas 
versaretur, edocuit. Suos etiam discipulos dixit esse 
salem terre, et lucem mundi; his nimirum symbo- 
licis verbis , quales’ esse deberent , insinuans : lon- 
gioremque adhuc producens sermonem, hee admo- 
nuit, dicens : « Nisi abundaverit justitia vestra 
plusquam Scribarum et Phariseorum, non intrabi- 
tis in regnum celorum. Audistis quia dictum est 

antiquis : Non occides : qui autem occiderit , reus 
erit judicio. Ego autem dico vobis : quia omnis, qui 
irascitur fratri suo, reus erit judicio. Qui autem 
dixerit fratri suo, racha, reus erit concilio. Qui 
autem dixerit, fatue : reus erit gehenne ignis. » 

41. Hec quidem constat Dominum esse locutum 
more Hebreorum, secundum institutam ipsorum 
rempublicam , alludentem nimirum ad diversa 
judiciorum tribunalia, que ibi essent constituta. 
Duo enim judiciorum genera erant apud illos; ni- 
mirum alterum pecuniarum , quod hebraice dice- 
batur Mammonoth (nam et Mammona, quicquid ad 
pecuniam pertinet , dictum est}, alterum Nepha- 
soth , id est, animarum judicium , nominabatur ; 
que quidem judicia eadem erant apud eos, que 
apud nos dicuntur pecuniarum, et capitalium 
questionum. Porro horum judicum tribunalia tria 
erant apud Hebreos : primum, quod dicebatur 
domus judicii trium virorum, qui minores judica- 
bant causas : secundum, domus judicii viginti trium 
virorum, Vel cvvédpuv parvum, in quo majores cause, 
nempe capitales, cognoscebantur : tertium vero erat 
septuaginta duorum virorum, quod ov2de0, magnum 
dicebatur, in quo gravissime agebantur cause, ille 
nimirum que ad summam reipublice pertinerent , 
ut de tribu, lege, rege, propheta, ac summo denique 
sacerdote : hec quidem curia tantummodo erat 
Hierosolymis , ce ere autem sparse in singulis tri- 
bubus. Magnum vero concilium septuaginta duo- 
rum, illud erat quod Deus olim Moysi instituendum 
mandarat, de quo et superius sermonem habuimus, 
dum de Herode egimus : qui quod horum judicio 
postulatus esset aliquando , excepto uno Samea ‘, 
omnes neci tradidit, sublatisque de medio quotquot 
erant ex tribu Juda, proselytos suffecit. 

12. Ad hos itaque tres judiciorum ordines res- 
pectum Dominus habuisse videtur, dum ait : « Au- 
distis quia dictum est antiquis : Non occides : qui 
autem occiderit, reus erit judicio; » illo scilicet 
quod dicebatur parvum ovvdeuyv viginti trium viro- 
rum, a quibus capitales cause judicabantur. At 
Dominus longe sublimiorem esse sue legis perfe- 
ctionem significans, ait : «Omnis, qui irascitur fratri 
suo, reus erit judicio; » scilicet viginti trium viro- 
rum : adeoque esse grave facinus fratri suo succen- 
sere , ut ejusmodi reus ad tribunal causarum 
capitalium protrudi deberet , ostendit. Quod si quid 
adhuc spirans contumeliosum , dixerit fratri suo, 
racha ; hujusmodi hominis esse adeo grave delictum 
ut sit reus concilii : videlicet a magno septuaginta 
duorum virorum concilio judicandus. Quod si quis 
adhuc addiderit scelus, ut dixerit fratri suo, fatue ; 
tale esse delictum, quod cujusvis tribunalis sententia 
non possit digne puniri ; sed peenis gehenne eternis 
delinquentem fore mancipandum denotat. Hee de 
tribus judiciorum ordinibus apud Hebreos existen- 
tibus ex Thalmudicis a Canisio * sunt deprompta. 

43. Ex eodem etiam fonte et illud addit, fuisse 

apud Hebreos triplicem legis interpretationem ; 
quarum prima diceretur auditio, secunda extensio, 
tertia vero parabolica. Prima utebantur Rabbini , 
cum tantummodo populo explicarent historiam ; 
cui alludens Dominus, ait ad suos : « Audistis quia 
dictum est antiquis, etc. » Secunda ‘quando ipsa 
historia mystice soleret interpretari vel extendi , ut 
et hic Dominus fecisse visus est : tertia vero , cum 
que essent dicenda, parabolis involverentur, quod 
genus non tantum Dominum attigisse, sed eo sepe 
sepius usum esse constat. Non pretermitltimus de 
racha, quod ex iisdem ille prodit; esse nimirum 
genus contumelie familiaris, cum superior quispiam 
inferiorem corrigere verbis solet : ut quod ibidem 
in exemplum ducitur de Rabbino; gui cum homi- 
nem minus devote et altente orare conspiceret , 
eumdem increpando dixit, Richa ; ita enim hebraice 
dicitur pro racha, quod syriace prolatum est: Syros 
enim uti solere, a, pro, i, ut Mariam, pro Miriam, 
Magdal pro Migdal, idem tradit. At vero richa, seu 
racha, idem esse quod contemptus causa alicui 
pauperem dicere, ex hebraica. voce egregie deducit 
Cornelius Jansenius ‘. In Thalmud autem parte illa 
que dicitur Camma, de lege civili sexto capite hec 
leguntur dicta a Rabbino quodam : « Racha, quare 
locum tuum alteri cedis? » Ac si dixisset, Vir stulte , 
seu ignave, vel iners, aut quid hujusmodi. Sed 
missis his que magis interpretum esse solent, reli- 
qua prosequamur. 

44. Multa cum inculcasset ? Dominus de abso- 
Intissima christiane legis perfectione, quod suos 
quam maxime a fastu Phariseorum cuperet esse 
alienos, ne quid facerent quo videantur ab homini- 
bus, admonuit * : neve ethnicis assimilarentur, qui 
in multiloquio se exaudiri putarent, compendiosam 
eosdem precum formulam docuit. Non tamen ex eo 
inferendum vel existimandum quod reprehenderit 
Dominus prolixum psalmorum cantum : nam et in 
templo frequens multiplexque erat usus psalmorum; 
sed dum ait : « Quod ethnici faciunt. » Ad supersti- 
tiosam illorum observationem alludit ; unde textus 
Evangelist non habet mwvroyiav, Sed Barzoroyiav, quod 
non simpliciter multiloquium, sed inanem sermo- 
nem demonstrat. Quam vocem interpretans Grego- 
rius Nyssenus*: ¢ Est, inquit, Barreacyia, quasi 
lingue volubilitas, et variussermo, ut aliquis greece 
melitis explicans dixerit +d vd grvap, quasi dicas , 
mentis effervescentia, atque effutitio, rigs zai aiy- 
ayes , hoc est, deliramenta et nuge, etc. » Hee Nys- 
senus. Putamus insuper Dominum alludere voluisse 
ad eam, que in Syria erat, idololatriam, cum videlicet 
deam Syriam circumferentes, quasi divino quodam 
perciti spiritu essent, fanatice multa jactabant; 
cujus ritus meminit Apuleius*, Caeterum quam pie, 
quamque salubriter traditione Apostolorum instituta 
sit in Ecclesia psalmodia, opportunius suo loco 
dicemus inferius. 

15. Longiorem deinceps protrahens Dominus 
orationem , ab avaritia eosdem liberos esse , nec ni- 
mia sollicitudine rerum temporalium detineri cu- 
piens, multa in eam sententiam coram eis disseruit ; 
itemque * ne quemquam temere judicarent , multas 
alias salutares monitiones illis impartiens , admo- 
nuit : que singula Mattheus recenset. Inde ? descen- 
dens, leprosum curavit, eumdemque ad sacerdotem 
abire jussit, ut quod deberet ex lege, pro incolumi- 
tate munus offerret. Rediens * rursus Capharnaum, 
centurionis servum paralysi laborantem restituit 
sanitati. Quod ad centurionem spectat : cum com- 
plures legiones a Romanis in diversis provinciis ale- 
rentur ; legio sexta, que Ferrea cognomine dicta 
erat, in Judea degere consuevit, ut auctor est Dio: 
cujus legionis unum ex centurionibus eum futisse 
existimamus , qui post hc pro servo suo sollicitus 
Dominum interpellavit, cujus fides adeo insigni Do- 
mini elogio commendatur. Postmodum vero pro- 
grediens Jesus in civitatem Naim , filium vidue de- 
functum , qui ad sepulcrum efferebatur, e mortuis 

.revocatum, vite restituit. 

16. Interim Joannes *, qui detinebatur in vin- 
culis, cum tam insignia ac tam preclara audisset 
opera Christi, duos ex discipulis suis legavit ad Je- 
sum, ut ab eo percunctarentur et interrogarent, an 
ipse Christus esset : qui nullam aliam dedit respon- 
sionem, nisi ut de signis, que audierant ac viderant 
a se facta, Joannem redderent certiorem. De fre- 
quenti miraculorum Christi operatione hee Arno- 
bius * adversus Gentes : « Unus, inquam, fuit e no- 
bis, qui debilitatibus variis morbisque vexatos 
centum , aut hoc amplius , semel una intercessione 
sanabat. » Illis vero ad Joannem redeuntibus , Jesus 
de eo ad populum qui aderat, magna ac mirifica , 
tantoque viro dignissima preedicavit : multaque in 
Pharisexos locutus , quod sprevissent Joannis baptis- 
mum ; simulque adversus Capharnaum et Corozaim 
civitates, apud quas egregia esset operatus miracula, 
immensa mala ventura predixit. Hac autem omnia 
hic compendio descripta , pluribus narrant Evange- 
listee ; additque Mattheus, post heec Jesum laudasse 
Deum Patrem, quod ea mysteria abscondisset sa- 
pientibus et prudentibus, et revelasset parvulis. 

17. Magdalene conversio : una an plures Ma- 
gdalene fuerint. — Subdit Lucas’ post hec de Si- 
mone qui Dominum Jesum convivio excepit, sic 
dicens : « Rogabat autem illum quidam de Phari- 
seis ut manducaret cum illo. Et ingressus domum 
Pharisei discubuit. Et ecce mulier, que erat in civi- 
tate peccatrix, ut cognovit quod Jesus accubuisset 
in domo Phariszi , attwlit alabastrum unguenti : et 
stans retro secus pedes ejus, lacrymis coepit rigare 
pedes ejus, et capillis capitis sui tergebat, et oscula- 
batur pedes ejus, et unguento ungebat. » Haud fa- 
cile quis ex integro rem tune gestam assequi poterit, 
nisi complura que ad historiam pertinent, exactiori 

‘ 

diligentia expendantur.. Ex quo enim semel polliciti 
sumus non Ecclesiasticam tantum historiam Anna- 
libus nostris intexere , sed et omnes que in eis re- 
periuntur difficultates pro viribus enodare, ex insti- 
tuto cogimur de antiqua questione disserere : num 
una vel plures fuerint Magdalene : imo , an una ea- 
demque sit mulier, que hic peccatrix dicta unxit 
pedes Jesu, cum illa que soror Lazari, Magdalena ab 
Evangelistis nuncupata, ejusdem Domini alias unxit 
pedes et caput. Questionem satis prolixam , multis- 
que inter disserendum perplexitatibus auctam ag- 
gredimur : in qua brevitati studentes , quid veritati 
consentaneum sit, multipliciterque testatum sum- 
matim tractabimus. Scimus quidem in his pervesti- 
gandis tam antiquorum quam etiam recentiorum 
scriptorum magnum studium magnumque laborem 
collocatum : ut jam non mediocris laboris sit, sin- 
gula ab iis scripta pensare, et quid certius ac quid 
verius dictum sit, dijudicare. At nos non tanti su- 
mus, nec nobis tantum sumimus , ut de his supre- 
mam ferre sententiam presumamus, vel propona- 
mus : sed potius nostrum esse munus existimamus, 
ut Catholic sectantes Ecclesie vestigia , quod ipsa 
de ea re sensisse videatur, id ipsum vere probatum 
firmiterque stabilitum relinquere studeamus. Qua 
in re certe non esset nobis laborandum, si que post 
tot ea de re antiquitus agitatas controversias , ipsa 
Ecclesia usu probasse videtur, Sexti et Pyrrhones 
(sic dixerimus eos qui de omni re dubitandi et sem- 
per contradicendi libidine quadam exagitantur) ite- 
rum in dubium revocantes, eadem convellere editis 
commentariis non statuissent; hi scilicet ' qui de 
tribus Magdalenis sententiam firmare conati sunt. 
Si enim (quod pluribus monstrat Tertullianus *) 
tanta est Ecclesie auctoritas, ut quod longioris tem- 
poris spatio dixisse vel fecisse videtur, id ipsum ut 
divinitus institutum haberi debeat , satisque sit ad 
convincendos omnes hereticos : quanto magis hec 
immunitas a Catholicis probanda est , et inviolabili- 
ter custodienda? Sed esto adversus veritatem men- 
dacium nunquam prescribit. Equidem hac in re 
veritatem ipsam traditam non levis una vel alia con- 
jectura, sed manifestissima ostendit demonstratio. 
Ceterum cum heec deest , et levibus quibusdam ar- 
gumentis res agitur ; aliter sentire, quam quod pro- 
basse videtur Ecclesia , temerarium esse censemus. 
Sed age, rem ipsam agerediamur. 

18. Dubitatio vetus illa fuit, An mulier, cujus 
hic Lucas meminit, illa ipsa sit que soror Lazari et 
Marthe fuit, de qua scribit Joannes *, quod in Be- 
thania unxit pedes Jesu. Rursumque an una eadem- 
que sit cum illa, que in domo Simonis leprosi, fracto 
alabastro, effudit unguentum super caput ipsius ; 
cujus rei geste historiam Mattheus * et Marcus ° 
conscripserunt : Insuper num et ipsa sit, que Maria 
Magdalene dicta, Christi passioni praesens fuit , et 
una cum ceteris ad Domini sepulcrum unguentum 

attulit , cujus omnes Evangeliste ’ meminerunt. In 
primis igitur, quid de his veteres scriptores sense- 
rint, opus est diligenter pervestigare, necnon que a 
recentioribus sunt apposita, examinare. Clementis 
Romani nomine, in libro qui inscribitur * Constitu- 
tiones Apostolorum , hee verba scripta habentur : 
«Erant nobiscum mater Domini, et sorores ejus, 
preterea Maria Magdalene , et Maria Jacobi, et Mar- 
tha, et Maria soror Lazari, et Salome , et quedam 
alia. » Hee ibi: quibus distinguitur Maria Magda- 
lene a Maria sorore Lazari et Marthe ; ut secundum 
hanc sententiam dicendum esset, duas fuisse Marias 
inter se diversas, que unxerunt Dominum. Sed uno 
verbo his liberari possemus, si apocryphum esse 
librum, exciperemus. Sane quidem si hee dicta sunt 
a Clemente , quomodo ea latere potuerunt tot anti- 
quos Patres , qui de ea re scripserunt? cum preser- 
tim tanti auctoris precipua fuerit auctoritas in Ke- 
clesia : adeo ut licet ejus epistola ad Corinthios 
scripta penitus exciderit; tamen quod sepius citata 
reperiatur, pene reviviscat integra in fragmentis. 
Certe cuilibet adjudicata causa fuisset , qui auctori- 
tate Clementis id demonstrare potuisset. 

19. Sed pretermisso hoc quantumvis honesto 
de apocryphi exceptione confugio; in primis dici- 
mus attestatione Joannis * evangelist, imo Christi, 
apertissime constare , unam eamdemque personam 
fuisse Mariam Lazari et Marthe sororem cum Maria 
Magdalena. Nam cum in Bethania eadem soror La- 
zari unxisset pedes Jesu, ac Judas ob eam causam ei 
esset infensus : ipse Jesus furentis discipuli auda- 
ciam reprimens, dixit: « Sinite illam ut.in diem 
sepulture mee servet illud. » Ceterum eamdem 
ipsam , que ad ungendum corpus Jesu paratum un-» 
guentum ad sepulcrum attulit, Marcus ‘ evangelista 
fuisse Mariam Magdalenam affirmat, que cum Maria 
Jacobi et Salome id officii exhibuerit : cumque nec 
aliqua apud eum vel alios Evangelistas habeatur 
mentio de Maria sorore Lazari ad illud munus pre- 
standum a Domino premonstrata, cognosci perfa- 
cile potest, unam eamdemque fuisse Mariam, que 
utramque obierit functionem. Quod vero spectat ad 
refellendam Clementis nomine suppositam auctori- 
tatem ; dicimus ab aliquo alio ea verba esse addita 
longe post Clementis tempora : idque evidenti con- 
jectura. Origenes * erlim testatur, complures, qui 
ante se vixerunt , scriptores ecclesiasticos, unam 
tantum , eamdemque fuisse mulierem , que sepius 
Jesum unxerit, esse professos : nec aliquem dicit 
extitisse , qui de pluribus sententiam adstruere au- 
sus sift: novit quippe ipse non tantum authentica 
scripta Clementis, sed etiam apocrypha; nam eodem 
ipso tractatu, alia tamen occasione, ex ejusdem Cle- 
mentis itinerario citat quamdam Petri sententiam. 

20. Primus autem auctor, qui plures, scilicet 
tres vel quatuor inter se distinctas feminas que Je- 
sum unxerint, ponat, fuit aliquando idem ipse Ori- 

genes , quem ex Grecis secuti sunt Theophylactus ' 
atque Euthymius *. Verum idem Origenes sanioris 
judicii effectus , longe diversam firmat sententiam : 
nimirum unam eamdemque fuisse mulierem , que 
in domo Simonis unxit pedes Jesu, cum Maria sorore 
Marthe , ac Magdalena, que ad sepulcrum cum un- 
guento accessit. Id quippe ipse profitetur in insigni 
illa ac tam celebri bomilia de Magdalena, in qua to- 
tius Altice eloquentiz vela pandit. Reddam ipsius 
verba , quo hec certius cognoscantur ; sic enim ait 
in apostrophe ad Magdalenam : « Fortasse nescis an 
diligat te. Olim te diligebat; a Phariseeo te defende- 
bat; a sorore tua diligenter excusabat : olim Jauda- 
bat te, quando unguento pedes ejus ungebas, lacry- 
mis rigabas, capillis tergebas : dolorem tuum 
mulcebat, peccata dimittebat , etc. » Rursum in fine 
hee habet : « Ploret unusquisque ad Jesum, queerat 
fideliter Jesum, quia non celavit querenti se pecca- 
trici. Disce peccator homo a peccatrice muliere , cui 
tamen dimissa sunt peccata sua, etc. » Ex his plane 
perspicue intelligitur, eamdem Origenem profiteri 
unam eamdemque esse Magdalenam, que unxit 
olim pedes in domo Simonis, cum sorore Marthe, 
atque illa que dicta Maria Magdalene ad sepulchrum 
cum unguento accessit. 

21. Post Origenem Eusebius* Pamphili de duabus 
Magdalenis ponit opinionem; cum ipse tamen nihil 
prohibere dicat, quin una eademque dicatur. Joan- 
nes * Chrysostomus de his disserens, duas inter se 
diversas dicit fuisse mulieres que Christum unxe- 
runt; alteram innominatam, cujus tum Lucas*, tum 
alii meminerunt; alteram vero Mariam sororem 
Lazari atque Marthe : confirmans et hec ipsa alibi 
distinguit*® peccatricem a sorore Lazari, sicque unam 
eamdemque fuisse testari videtur, que unxit pedes 
in domo Simonis, et que postea unguentum super 
caput Jesu recumbentis effudit. Hieronymus? et ipse 
duas fuisse affirmare videtur, sed non eo modo quo 
Chrysostomus : nam cum unam eamdemque putat , 
que unxit pedes, ac inde caput in Bethania; ab ea 
tamen esse diversam dicit, que apud Lucam poni- 
tur in civitate peccatrix. At dum hee subdit verba : 
« Nec enim poterat statim capite digna fieri mere- 
trix, » plane insinuat, se nec negare, quin et illa 
que effudit unguentum super caput, ipsa peccatria 
fuerit. Idem * vero ad Marcellam scribens, Mariam 
Magdalenam et mulierem illam peceatricem unam 
eamdemque fuisse, affirmat his verbis : « Maria 
Magdalene ipsa est a qua septem demonia expulerat, 
ut ubi abundaverat peccatum , superabundaret gra- 
tia. » Hee ille : qui et alibi dum numerat Marias, 
nec recenset inter eas Mariam sororem Lazari, plane 
eamdem et unam esse cum Maria Magdalene quam 
quartam ponit, aperte significat. Ambrosius * autem 
non dubitat, quin eadem sit, que unxil pedes et 
caput in Bethania : an vero eadem fuerit illa pecea- 

trix affirmare non audet, sed sic ait : « Potest autem 
non eadem esse, ne sibi contrarium Evangeliste 
dixisse videantur : potest autem questio metiri, et 
ex temporis diversitate dissolvi, ut adhuc illa pec- 
catrix, ista perfectior : etsi non personam mutat 
Ecclesia, tamen mutat profectum. » Hec Ambrosius : 
qui in sua prefatione dici solita in Ecclesia celebri- 
tatis die S. Marie Magdalene, eamdem ipsam unam- 
que cum peccatrice fuisse confirmat : quod etiam 
demonstrat, dum recenset * miracula in tribus illis 
Martha, Maria, et Lazaro facta, dicens : « Dum lar- 
gum sanguinis fluxum siccat in Martha : dum de- 
mones pellit ex Maria : dum corpus redivivi spirilus 
calore constringit. » Augustinus * aliquando de ea 
re anceps, quid certi affirmare non audet, dum sic 
ait : « Ecce ipsa soror Lazari (si tamen ipsa est que 
pedes Domini unxit unguento, et tersit capillis suis, 
quos lavaverat lacrymis) melius suscitata est, quam 
frater ejus. » Idem * tamen dum hec accuratius ex- 
pendit, ac subtilius disputat, veram confirmat esse 
sententiam, unam eamdemque fuisse sororem La- 
zari cum peccatrice. Gregorius * istud ipsum szpius 
profitetur Beda * etiam, et ceteri. 

22. At quoniam incidimus in scriptum quoddam 
nostri temporis hominis, cujus idcirco nomen sub- 
tacemus, quod illud nondum edidit, nec ab eo eden- 
dum putamus qui distinguit Mariam Magdalenam 
ab ea que erat in civitate peccatrix; eas quibus ille 
‘nititur rationes in medium afferre ac confutare 
opere pretium ducimus. Ad stabiliendam enim 
suam sententiam illud in primis conatur ostendere 
peccatricem illam, cujus Lucas meminit, non fuisse 
Judeam, sed gentilem feminam : cum e contra de 
Magdalena exploratum habeatur fuisse Judeam : 
« Lex, inquit *, divina precipit, ut non sit me- 
retrix ex filiabus Israel. Porro Phariszi legis divine 
observantissimi cum essent, haud passi fuissent 
filiam Israel esse queestuariam. » Studet et id ipsum 
ex verbis Evengeliste extorquere, quod apud illum 
Simon dicat : « Hic si esset propheta, sciret utique 
que et qualis est mulier, que tangit eum. » Quasi 
illud , que patriam significet, et quod esset gentilis 
insinuet. Sed inania prorsus hc sunt. Quid enim? 
licet lex divina prohiberet esse meretricem in Israel ; 
nonne eadem lex omnia peccata vetuit, et tamen 
nedum vulgares homines, sed nec ipsi legis custo- 
des Pharisei eam observabant; exprobrante illis 
Domino, ac dicente : « Nemo ex vobis facit legem. » 
Ceterum cum nulla poena statuta a lege adversus 
Israelitas meretrices, sicut contra adulteras, reperia- 
tur; non esse id generis crimen, quod per judices 
puniretur, sed quod haberet tantummodo Deum 
ultorem, satis apparet, nisi dixerimus ea tantum 
poena meretrices affectas videri, quod earum oblatio 
non reciperetur a sacerdotibus , prohibente hoc di- 
vina Scriptura : que et mox ut prohibuit, ne sit 
meretrix ex filiabus Israel, subdit : « Non offeres 

mercedem pro stibuli. Sed an non meretrices Israe- 
lite ille erant, quarum causam adeo sapienter 
Salomon ‘ judicavit, nec ullum illis, quod meretrices 
essent, negotium fecit? Certe quod ad legem divi- 
nam spectat, facilius Judi passuri essent esse me- 
retrices Israelitas, quam alienigenas atque gentiles : 
cum ad alienigenam accedentem hominem Judeum 
ab omnibus occidi posse, licitum esse videretur : 
nam ea de causa tantopere laudatus est Phinees, 
quod Israelitam ? cum Madianitide in lupanari cu- 
bantem aggressus ambos confodit gladio. Rursum si 
non essent permisse Israelite meretrices in Judea, 
inanis ea esset legis divine preceptio , qua?* prohi- 
bebatur ne sacerdos duceret uxorem meretricem, 
haud dubie ex feminis Israelitis : nam alienigenam 
ne virginem quidem fas erat habere conjugem. Ex 
his itaque satis constare videtur, peccatricem illam 
que unxit pedes Jesu in domo Simonis, fuisse Ju- 
dieam mulierem; nec quicquam esse impedimento, 
quominus una sit cum Magdalena. Equidem liquido 
constat, quod si gentilis fuisset femina, Evangeliste, 
quemadmodum de Chananea, vel Syropheenissa, ut: 
de re inusitata loquentes, nequaquam silentio pre- 
termisissent. 

23. Adhuc objicit, quod et alii eamdem sectantes 
sententiam objecerunt : peccatricem hanc feminam, 
cujus meminit Lucas habitasse in Galileea, et quod a 
multis creditur, in civitate Naim; illam autem soro- 
rem Lazari atque Marthe in Bethania prope Hiero- 
solymam egisse cum suis, constare ‘. At quid volunt 
meretricem feminam uno loco consistere, nec in 
aliam regionem commigrasse : cum de his loquens 
divina Scriptura *, meretricem dicat garrulam, va- 
gam, et quietis impatientem, nec valentem domi 
consistere? certe ejusmodi feminas suam patriam 
aversari, et alienas querere civitates, quo liberius 
pudoris laxent habenas, nec a cognatis vel optimis 
amicis commoneantur, plus satis docet experimen- 
tum. Sic ut de hac, cujus maxime meminit Lucas, 
jure dicere possimus, a suis secessisse , atque in Ga- 
lileam commigrasse, inde vero meliorem factam ad 
propria rediisse :-licet alia honestior causa afferri 
posset, vel quod ibi nupsisset, vel quod quippiam 
aliud actura in Galileam profecta esset. Verum non 
indigenam, sed natam esse in Galilea testantur; eo 
quod in Galilea sit oppidum in tribu Nephtalim °, 
Magdalel dictum, unde Magdalenam volunt esse 
cognominatam. Dicere ad hee possemus, Magdale- 
nam dictam a Magdal’ oppido in tribu Juda posito, 
vel a Magdalo apud Aigyptum *. Sed concedamus ita 
esse denominatam a Magdalel Galilee civitate 
numquid eam ob causam fateri cogimur illic esse 
natam? cum certum sit, morem fuisse Hebreorum, 
a loco ubi quis habitat nomen accipere ; ut Evange- 
lista de Domino ait, quod Nazarenus sit appellatus, 
quia Nazareth habitavit. 

24. Porro cum peccatrix mulier, que in Galilaea 

pedes Christi unxit, eadem Magdalena fuisse dicatur 
(quod tradant Evangelista ' Magdalenam unam ex 
illis mulieribus esse, que e Galilea secute sunt 
Dominum, ministrantes ei) cumque superius osten- 
derimus ex ipsius Domini verbis unam eamdemque 
esse sororem Marthe et Lazari cum Magdalena que 
ad sepulcrum unguentum attulit : jam satis constare 
videtur , peccatricem feminam Mariam Magdalenam 
atque sororem Marthe, unam eamdemque esse per- 
sonam, sicque jam peroratam esse causam, nisi 
adhuc levibus quibusdam objectionibus satisfacien- 
dum esset : ut cum dicitur : Si Magdalena, a qua 
Dominum septem demonia ejecisse testantur Evan- 
geliste *, ipsa una eademque est cum illa peccatrice : 
tunc aut septem illa ab ea demonia ejecit ante unc- 
tionem pedum , vel postea. Si antea ; quomodo non 
tunc, sicut libera a demoniis, ita etiam desierit esse 
meretrix? quod si desiisset, cur apud Lucam pecca- 
trix dicitur et mox ea de causa , quod magno animi 
amantis ardore pium illud officitum exhibuerit, 
fuisse illi peccata dimissa, quod Christi testimonio 
comprobatur dicentis : « Remittuntur ei peccata 
multa? » Si vero postea a septem illis deemoniis est 
liberata ; cur post dimissa illi peccata, a deemoniis est 
obsessa? Hoc dilemmate nitebatur scriptor ille, de 
quo antea, dum Magdalenam a peccatrice muliere 
esse diversam statuere et affirmare conaretur. Sed 
que necessitas urget, ut ante vel post unclionem 
curata fuerit peccatrix illa; cum eodem ipso tem- 
pore quo illa pietatis prestabat officia, septem illi 
deemones ab ea exire potuissent? quod si nihil ejus- 
modi scribit Lucas evangelista : nec idem * cum 
paulo post de Maria Magdalena habet mentionem, 
dicens ab ea exiisse septem demonia, quando id fa- 
clum sit narrat; adeo ut multa de ea ab ipso esse 
preetermissa, necesse sit affirmare. Ad hee quid 
impedit quominus hee ante unctionem contingere 
potuissent : nimirum ut liberata a septem illis eam 
obsidentibus immundis spiritibus, mox in se re- 
versa, delictorum peenitens , illud grati animi obse- 
quium prestiterit? Nee est etiam quod -aliquod 
sequatur-absurdum, si postea eam obsessam ab illis 
nequam spiritibus dixerimus : cum magna Dei pro- 
videntia, etiam pios ac justos viros eis aliquando 
cruciari sit permissum , ut pluribus monstrat Joan- 
nes Chrysostomus *, et Hieronymus ad’ Paulam ° sic 
scribens : « Que causa est,» inquit, «ut sepe bi- 
muli, trimulique et ubera materna lactentes, a da- 
monio corripiantur? Inscrutabilia hee inscrutabili 
altissimi Dei judicio sunt referenda. » Certe quidem 
ejusmodi facinorosas mulieres, quantumvis poeni- 
tentes ac Deo per omnia placentes assecute fuerint 
suorum indulgentiam delictorum, nihilominus acer- 
bioribus solere infestationibus demonum exagitari, 
qui res gestas Pelagie poenitentis, et Marie Aigyp- 
tiace, et aliarum legerit, plane intelliget. 

25. Hee cum ita se habeant, non tamen sic di- 

cimus, ut affirmemus illam post unctionem pedum 
id passam esse : cum enim non. scribat Evangelista 
quando id acciderit, nec nos presumimus defi- 
nire. Bene quidem demonstrasse voluimus quolibet 
id tempore accidere potuisse, nihilque omnino veri- 
tati repugnare, si unam eamdemque et peccatricem 
illam dictam mulierem, et Magdalenam existiman- 
dam esse affirmemus. At vero cum tam insigniter 
testetur Joannes evangelista ‘, Mariam sororem La- 
zari et Marthe eamdem esse cum illa, que unxit 
Dominum unguento, et pedes capillis extersit : nulla 
videtur relicta dubitatio, quin una eademque sil, 
que in primis peccatrix, inde Maria soror Lazari et 
Marthe, et Magdalena demum est appellata : cum 
presertim superius ostenderimus ex ministerio ex- 
hibilo sepulturee, eamdem Lazari sororem esse cum 
Madgdalena : licet verba illa Joannis, quibus lo- 
quens de Maria sorore Lazari et Marthe, in bhunc 
modum : « Maria erat, que unxit Dominum un- 
guento, et extersit pedes ejus capillis suis : cujus 
frater Lazarus, etc., » dicta esse velint ab Evangelista 
per recapitulationem, alludente non ad illam pedum 
unctionem factam in Galilea, sed eam potius, que 
facta est in Bethania, cujus idem Joannes meminit 
sequenti capitulo ; sicque distorquent cavillanturque 
germanum sensum Evangeliste ; cum aperte constet 
eX €O0 ministerio, queenam esset illa Maria Marthe so- 
ror, voluisse nostrum Evangelistam monstrare ac 
patefacere : qui quidem si non de illa que unxil in 
Galilza intellexisset, non tantum eo signo quenam 
esset, non significasset, sed potius obscurasset, ac 
confudisset; nimirum quia illa prima, que unxerat 
in Galilea, videretur esse descripta. At quoniam de 
illa loquebatur, non alio ad eam demonstrandam 
opus erat signo; quod quidem non suffecisset, sed 
aliud necessario addendum fuisset, ut hance ab illa 
distingueret, si de alia ab ea diversa intelligere vo- 
luisset. 

26. His in hunc modum solutis objectionibus, et 
de una Magdalena stabilita sententia de iterato ab 
eadem sepius unctionis officio paucis adhuc agen- 
dum putamus. Post primam unctiouem factam in 
Gali!ea in domo Simonis a Luca ? descriptam, se- 
cundo * in Bethania ante sex dies pasche eadem 
quoque unxit pedes Jesu, et capillis tersit, ut prius 
egerat. Res plane erat inusitata ut pedes unguento 
ungerentur, presertim nardi pistici, hoc est, non 
adulterati, cujus excellentiza meminitPlinius* : non 
enim nisi Athenis apud aliquos qui deliciis dediti 
essent, fuisse in usu pedes unguento perungi, et a 
virginibus, reperitur apud Atheneum 5 : sed de Ju- 
dis nullum exemplum extat; imo nec: Rome 
quidem, ubi omne genus deliciarum aftluere po- 
tissimum illis temporibus consueyerat, nec de impe- 
ratoribus ipsis, pedes eorum unguento ungi solitos 
legimus. Nam quasi pro miraculo recitat Plinius ® 
de Othone, qui hoc primum Neronem docuit, dum 

ait : « Vidimus etiam vestigia pedum tingi, un- 
guentis scilicet : quod Marcum Othonem monstrasse 
Neroni principi ferebant. Queso, ut qualiter senti- 
retur juvaretque ab ea parte corporis?» Hee ille. 
Quin et Xenophon in Symposio plane demonstrat, 
fuisse mulierum, et non virorum, unguento ungi : 
ut ex his etiam conjicere possis, inusitatum opusnon 
fuisse nisi ab una tenlatum ac iteratum muliere ; 
que et tertio unxit,-quando biduo ante pascha, ut 
tradit Marcus ', itidem Bethania in domo Simonis 
leprosi fracto alabastro, effudit id genus unguenti 
super caput Jesu recumbentis. Hac autem cum 
evangelica veritate liquido constent, nihilominus 
qui de pluribus Magdalenis sententiam stabilire co- 
nati sunt, non veriti germanum sensum cavillatio- 
nibus obscurare, dixerunt unam eamdemque esse 
coenam factam in Bethania ante sex dies pascha, 
cum ea quam dicit Marcus factam biduo ante pas- 
cha : quasi illud biduum non ad convivium, sed 
concilium sit referendum, nec possit dici eo tem- 
pore convivium factum esse, quod scilicet eo ipso 
die sit factum concilium Hierosolymis sacerdotum , 
ad quos Judas proditurus Jesum accessit ; quasi mi- 
nime esse potuerit in Bethania in convivio, cui in- 
terfuisse perbibetur, qui Hierosolymis ageret, prodi- 
tionem contra Dominum moliturus : atque ex his 
inferunt, unum idemque convivium a Joanne, Mar- 
co, et Mattheo descriptum; diversasque inter se 
muliercs dicunt, que ab iisdem Evangelistis recen- 
sentur, quarum altera pedes, altera vero caput 
unxisset. 

27. Sed plane contrarium , duoque distincta 
fuisse convivia, unam eamdemque mulierem, et in 
priori pedes, in posteriori caput unxisse, facile de- 
monstrabimus. Si enim unum idemque fuit convi- 
vium cum alio, illudque ante sex dies pasche per- 
actum; cum constet Matthei testimonio , tunc 
abiisse Judam ad principes sacerdotum, et de prodi- 
tione Christi convenisse ; necesse esset nos dicere , 
ante sex dies pasche ejusmodi de prodendo Christo 
pactum esse conventum : quod nemo sane jure di- 
cere poterit, cum Marcus expresse testetur, id fa- 
ctum biduo ante pascha. Sed ad ea que dicunt, non 
potuisse Judam interesse concilio Hierosolymis, qui 
aderat Bethaniz in convivio: nullus certe Evangeli- 
starum? de Juda scribit, quod concilio interfuerit : 
sed convenisse quidem dicunt principes saccrdotum 
eo tempore, quo nimirum Judas in Bethania e mensa 
recedens, Hierosolymam petiit, ad perficiendum 
quod animo conceperat facinus. Nam si erat Betha- 
nia sita in latere montis Oliveti (ut tradit Hierony- 
mus *) nec amplius quam duobus milliaribus ab 
Hierosolymis distans ; imo cum dicat Evangelista * : 
« Erat Bethania juxta Hierosolymam quasi stadiis 
quindecim, » stadio uno minus duobus milliaribus 
aberat : potest a quocumque intelligi, nibil esse im- 
pedimento, quominus eadem die Judas e convivio 
recedens, adiverit principessacerdotum ; potissimum 

vero ex hoc quod excesserit, nulla interposita mora, 
post defensionem ab Jesu factam de unguenti effu- 
sione, ut aperte sic docet Mattheus*: « Abiit unus 
de duodecim, qui dicebatur Judas Iscariothes, ad 
principes sacerdotum, et ait illis : Quid vultis mihi 
dare, et ego vobis eum tradam ? ete. » 

28.Ex his itaque jam satis liquido declaratum 
videtur, duo diversa diversisque diebus exhibita fuisse 
Jesu convivia : quorum primum factum dicitur in 
domo Lazari ? a mortuis excitati, in quo et Lazarus 
ipse unus ex discumbentibus fuit, Martha ministravit, 
Maria ejus soror pedes unxit, et Judas ei detraxit *: 
alterum vero apud Simonem cognomento Leprosum, 
quo accedens mulier habens alabastrum (vas scilicet 
ex alabastro factum) effudit super caput recumben- 
lis; quando non unus Judas, sed et ceteri discipuli 
indignati sunt, ac tunc Dominus secundam pro illa 
habuit defensionem a prima diversam, et addidit di- 
cens *: «Amen dico vobis, ubicumque predicatum 
fuerit Evangelium istud in universo mundo, et quod 
fecit hc, narrabitur in memoriam ejus. » Certe 
quidem etsi nulla alia subesset ratio, qua hee ipsa 
mulier, et peccatrix, eademque Maria soror Lazari, 
Magdalena cognominata, dici posset ; amen ut justi- 
ficetur Jesus in sermonibus suis, ne falsi vaticinii 
(quod nefas est dictu) arguatur, affirmare necesse 
est, unam eamdemque esse Magdalenam, nec diver- 
sas seu plures, dum unam tantum longe lateque per 
orbem diffusa Ecclesia preedicat Magdalenam. Hee 
hacteaus. Accepimus eodem argumento a Roffensi 
perillustri nostrorum temporum martyre adversus 
Novatores egregium esse editum commentarium, a 
quo abundantius forte hec haurire possis : nos ta- 
men nondum in eum incidimus, sed citatum ab 
aliis tantum auctoribus novimus. 

29. Quod vero ad alabastrum unguenti pertinet, 
ne quid de hoc dicere praetermittamus, magni pretii 
munus fuisse alabasirum unguenti, ex eo facile pos- 
sumus intelligere, dum scribit Herodotus in Thalia , 
Cambysem regum Persarum omnium potentissimum 
dono misisse ad regem Atthiopum inter alia munera 
alabastrum unguenti. At cur alabastrum? Docet 
Plinius * alabastritem lapidem ad vasa unguentaria 
excavari solere, quod que intus ponuntur incorrupta 
conservari soleant. Licet Epiphanius in libro de 
Mensuris, de alabastro unguenti aliam afferat ratio- 
nem, dicens : « Alabastrum unguenti vasculum est 
vitreum, capiens libram olei, mensura vero est sex- 
tarii dimidii : Alabastrum autem appellatum est 
propter fragilitatem. » Sed magis in his Plinio assen- 
timur. De diversis unguentorum generibus, que in 
deliciis essent cum agit Clemens Alexandrinus ° , 
illud quod dicitur Nardus, maximi fuisse pretii tes- 
tatur. Ex quibus omnibus facile intelligere quisque 
possit, dictam mulierem opulentissimam fuisse, qua 
sepe anti pretii ad unctionem Domini unguentum 
pie liberaliterque profuderit. At nec illud preteriisse 

volumus, testari Suidam * urceum unguenti, quo 
Christus inunctus fuit, depositum fuisse una cum 
multis aliis sacris reliquiis a Constantino Magno in 
foro Constantinopolitano, sed a Theodosio Magno 
inde sublatum, et honestiori loco esse reconditum. 

Nunc autem evangelicam, a qua digressi sumus, 
historiam prosequamur, et compendiose, quantum 
fas est, repetamus. Convenit* Christum turba multa, 
adeoque importune detinebat eum, ut nec aliquan- 
tulum quiescere, vel cibum sumere discipulos per- 
mitteret : cumque sibi oblatum demoniacum cecum 
et mutum curasset, rursum Pharisei calumniati 
sunt eum, quod in Beelzebub principe demoniorum 
ejiceret demonia : adversus quos egregiam suo 
more divinamque instituit defensionem, peccataque 
ipsorum redarguit, ac denique acrius in eos inve- 
hitur, quod signum peterent, qui facta mira- 
cula contempsissent. Ea * vero dum loqueretur, 
extollens vocem quedam mulier de turba dixit illi : 
« Beatus venter qui te portavit, et ubera que 
suxisti. At ille dixit : Quinimo beati qui audiunt 
verbum Dei, et custodiunt illud. » Accurrerunt inde 
sui, ut tenerent eum, falsa quadam fama decepti, 
quod in furorem versus esset : etadhuc eo loquente, 
qui aderant, interpellabant eum de matre sua, et 
fratribus qui foris starent querentes illum alloqui. 
Tunc ille : « Que est, » inquit, « mater mea, et qui 
sunt fratres mei? Et extendens manum in discipulos 
suos, dixit : Ecce mater mea, et fratres mei. Qui- 
cumque enim fecerit voluntatem Patris mei, qui in. 
ceelis est, ipse frater meus, et soror mea et mater 
est. » Aderat mater sanctissima cum ceteris, sed non 
eo affectu quo alii, ut existimaret filium in furorem 
esse conversum, ac teneret eum : sed maternis vis- 
ceribus filio hec patienti compatiens presto erat, 
sicut et passionis tempore novimus accurrisse, et 
quemadmodum tune cum operaretur salutem in 
medio terre, eam non proprio nomine, sed com- 
muni, mulierem appellavit : sic et in presentiarum 
verbo predicationis intentus, quasi nullo move- 
retur carnis affectu , in eum modum voluit respon- 
disse. 

30. Exiens* inde domo, accedensque ad Tibe- 
riadis mare, cum undique frequens turba conflueret : 
conscendens naviculam, ex ea concionabatur ad po- 
pulum : sermonemque parabolis texens, de semi- 
nante similitudinem primo loco recensuit, addidit- 
que alias * nempe de superseminatis zizaniis, de 
grano sinapis, et de fermento , de thesauro * marga- 
rita, et sagena 7. His absolutis, inde recedens venit 
Nazareth, et ingressus synagogam, ex Isaia * pro- 
pheta ea legit verba : « Spiritus Domini super 
me, etc. » ostenditque eo tempore prophetiam illam 
esse impletam. Qui aderant, audientes doctrinam 
ejus non vulgarem , sed que magnam pre se ferret 
scientiam et sapientiam , mirum in modum mira- 

bantur, quod putarent filium esse fabri , ipsumque 
olim fabrum, cujus noverant matrem , fratres et so- 
rores, quorum causa eum contempserant, nec , ut 
par erat, in honore habuerant. Unde cum apte illos 
Dominus admonuisset , prophetas ubique gentium 
preeterquam in patria in existimatione esse ; illi in- 
dignati , ejicientes eum extra civitatem, et usque ad 
montis supercilium perducentes, inde ipsum praci- 
pitare parabant : sed Jesus transiens illesus, per 
medium illorum abiens recessit , cum nonnisi pau- 
cos illic infirmos curasset propter incredulitatem 
ipsorum. Addunt‘ aliqui, auctore Beda, ejusmodi 
historiam : Dominum manus predictorum yiolentas 
evadere volentem, cum ad radicem montis descen- 
deret, sub rupe latuisse , saxumque tunc eidem ces- 
sisse , ac latebris locum prebuisse , in quo corporis 
Domini remanserint impressa signa, pedumque ve- 
stigia : sed nihil hujusmodi apud Bedam. 

31. Christus mittit Apostolos. — Inde recedens 
Dominus (Mattheus ? ait) circuibat omnes civitates 
ac castella Galilee , predicans Evangelium, et cu- 
rans omnem languorem; erantque cum eo duode- 
cim Apostoli, et mulieres alique , que curate erant 
a spiritibus malignis et infirmitatibus, Maria que 
vocatur Magdalena, de qua septem demonia exie- 
rant, et Joanna uxor Chuse procuratoris Herodis, et 
Suzanna, et alie multe , que ministrabant ei de fa- 
cultatibus suis. Videns autem tunc turbas tanguam 
oves sine pastore , misertus earum, statuit mittere 
Apostolos ad predicandum Evangelium : quibus ad 
se advocatis , dedit illis potestatem super deemones, 
ut ejicerent eos , et curarent omnem egritudinem , 
misitque illos binos : quorum nomina, eo ordine , 
quo sunt missi recenset Evangelista * sic dicens : 
« Duodecim autem Apostolorum nomina sunt hec. 
Primus : Simon, gui dicitur Petrus, et Andreas fra- 
ter ejus, Jacobus Zebedei, et Joannes frater ejus , 
Philippus , et Bartholomeus , Thomas, et Mattheus 
publicanus , Jacobus Alphei, et Thaddeus , Simon 
Chananeus, et Judas Iscariothes. » Sic mittens ipsos 
nulla rerum temporalium voluit sollicitudine pre- 
gravari, multaque admonuit, que servare deberent ; 
atque nonnulla que ipsis essent obventura, pre- 
dixit ; et ut insignis belli dux, ad fortitudinem exci- 
tavit. Ea omnia quidem non secus magnanimi ac 
generosi illi abeuntes prestiterunt, ac Evangelium 
predicarunt, sed et demonia ejecerunt ; ungentes- 
que oleo multos egrotos maxima cum omnium ad- 
miratione curarunt. Quod autem spectat ad ejusmodi 
wegrotantium unctionem, inferius opportuniori loco 
agemus. His de secundo anno predicationis Christi 
ex evangelica historia recitatis : quoniam que se- 
quuntur, sequenti anno prope paschale tempus facta 
esse noscuntur, presenti anno finem imponimus. 
Cum enim (quod alias diximus) annos predicationis 
Christi nonnisi a paschali tempore metiri possimus : 
secundum cujusque anni pascha, annum Domini 
consignare necesse est. 

Anno periodi Greco-Romane 5523. — Olymp. 202. an. 2. — Urb. cond. 783. — Jesu Christi 30. secundum Baronium 32. — Tiberi imp. 37. 


1. Consules. — Ad. num. 1. Coss. L. Cassius 
Longinus, et M. Vinicius, ut ostendit card. Norisius 
in Epist. consul. ubi docet eradendum fictitium 
Quartini cognomen, quod M. Vinicio in Fastis Ba- 
ronii et recentiorum scriptorum tribuitur. 

Tacitus lib. 6 Annal. anno Urbis 786 Christi 
sc. xxxim ait, Tiberium Aug. eo anno L. Cassio 
Drusillam, M. Vinicio Juliam Germanico genitas 
conjunxisse, quos diversos esse a L. Cassio et M. Vi- 
nicio hoc anno coss. perperam putavit Petavius in 
Animadvers. Epiph. ad Heresim 11. Pomponius, 
D. De regulis Juris laudans C. Cassium Longinum, 
inquit : « Hic consul fuit cum Quartino. » Ex quo 
Onuphrius hos consules formavit, M. Vinicium 
Quartinum, et C. Cassium Longinum, jurisconsul- 
tum. At apud Pomponium loco Quartino legendum 
Surdino , ut card. Norisius demonstrat ex inscri- 
ptione Gruteriana pag. 1087, in qua consules ordi- 
‘narii proponantur L. Cassius Longinus et M. Vini- 
cius ; suffecti vero C. Cassius Longinus et L. Nevius 
Surdinus. 

2. Imperii Cesarei Tiberit tricennalia. — Tibe- 
rius imperii Cesarei tricennalia dedit, ad que re- 
ferendum est marmor, quod Puteolis (Urbs est 
Campanie in ora liltorali Terre Laboris) anno 
mMpcxcur inventum est cum hac inscriptione, cur- 
renti anno, quo Tiberius tribunitiam potestatem 
xxxil inchoavit, posita : 


Tr. Casart Divs. 

Avueusti F. Divi 

Juni N. Augusto. 

Pontir. Maxrmo. Cos. rv. 
Imp. vit. Trip. POTESTAT. XXXII. 

AUGUSTALES 
RESPUBLICA 
RESTITUIT 


Circa eam inscriptionem sunt quindecim statue 
quas Bulifonus in libro quem de illo marmore pu- 
blicavit, existimat reprasentare Asie urbes, que 
anno Christi xvu terre motu corruerunt, quasque 
« deinde Tiberius suo sumptu restauravit, propter 
quod beneficium Asiani ei colossum fecerunt, ac 
posuerunt in foro Romano prope fanum Veneris, 
et singularum deinceps urbium statuas subjunxe- 
runt,» ut narrat Apollonius Grammaticus apud Phle- 
gontem Trallianum in lib. de Mirabilibus. Hanc 
conjecturam certam existimo, licet enim Asie 
urbes, jamdiu a Tiberio restitute essent, usus 
tamen ferebat, ut annis decennalibus et id genus 
festis destinatis, preecedentium annorum victorie, 
magnifice in populum largitiones, aliaque id genus, 
rursus nummis et inscriptionibus insculperentur , 
ut saepius a nobis dictum. 


3. Quid sit sabbatum secundo primum. — Ad 
num. 2. Quid sit xafBatev Sevrepinemrev, id est, altero 
primum, vel secundo primum, vetus questio est, de 
qua SS. Patrum varie sunt ac discrepantes senten- 
tia. Vera autem proculdubio illa est, quam Scaiiger 
lib. 6 de Emendat. Temp. et in Isagoge Canonum 
pag. 1814 docuit, et post eum Petavius in notis Epi- 
phanianis ad heresim xxx scilicet, sabbatum altero 
primum, primum esse sabbatum, quod and rig Sevrépac 
tay atijuey. Nam secunda die azymorum novarum 
frugum manipulum Judei offerebant; a quo die 
deinceps vit hebdomadas computare jussi sunt : 
quarum sabbata ano ris Sevtépag tov ACUnay id est , ab 
Omer, cognominata sunt. Veluti primum sabbatum, 
quod proxime riy Seuréeny tov xfer Sequitur, vocatur 
Jevteodngwrov. Secundum Sevreaodevrepev. Tertium Seutepdtpi- 
rev, atque ita deinceps, ut uberius Scaliger citatus 
explicat. Veterum Patrum opiniones utcumque con- 
sentanee, a recentioribus parum fideliter express 
sunt. De Isidoro tantum loquar, cujus in Annalibus 
hec refertur, approbaturque sententia : 26€arey dev- 
tepdmpwrey « illam fuisse diem, que post primam azy- 
morum mox sequitur ; sicque dictum sabbatum 
secundo primum, seu sabbatum ex sabbato ; adhuc 
insuper quod eadem dies incidisset in sabbatum 
hebdomadarium duorum festorum conjunctione di- 
ctum esse sabbatum sabbatorum.» Quibus in verbis , 
ut observat Petavius laudatus, duo sunt ex Isidoro 
contra Isidori mentem et orationem allata. Alterum 
sabbatum secundo primum diem illam appellari , 
que post primam azymorum mox sequitur. Isidorus 
enim perspicue primam ipsam azymorum diem 
sabbatum ait esse devrepdevreav 3 quod sabbatum ideo 
vocatur, quia Judei festa omnia sabbati nomine 
complecti solent. Acvzeaérpare Vero propterea dicitur, 
quod secunda fit a paschate, et azymorum prima. 
Isidori verba sunt : Aeutepomowtoy etontat ererda) debtepov peey 
hy rod madoye, modrov Jt tay Albuwy, Eoméong yap Obovtes ro Tdoya, 
ti eis Thy Tov ACU Eravnyvortoy gootny, fy xat Devtepdmowroy 
exsthovy Ore To, og Bony, Devréouy dy iva rod Maioya, moatny Ob Toy 
"Atopov. Id est, « Deuteroproton dictum est, quia po- 
sterius quidem die pasche, primum autem azymo- 
rum. Vespere enim pascha immolantes , postridie 
azymorum festum celebrabant, quod quidem etiam 
Deuteroproton appellabant, propterea quod, ut dixi, 
dies ille pasche posterior esset, azymorum autem 
primus. » Ubi Isidorus in libro 3, epistola 1010, a Ba- 
ronio citata, manifeste primam ipsam azymorum 
diem devrepérporev Nominat , eam videlicet , sub cujus 
priorem vesperam immolatum est pascha, non ab 
illa secundam ac proximam. Isidori verba suo more 
Suidas a Baronio citatus exscripsit. Alterum, quod 
ab Isidori sententia abhorret , illud est, quod in 
eamdem diem sabbatum legitimum et hebdomada- 

rium incidisset , ob id sabbatum sabbatorum appel- 
latum fuisse. Sed hujusmodi nihil ab Isidoro dicitur. 
Hoc unum ut rationem redderet, cur sabbatum 
prima illa dies azymorum nuncupetur, subjunxit : 
sabbatum a Judeis festum omnem diem vocari, 
indeque loquendi genus illud manasse, 24€¢a7a. 32664- 
zov, id est, sabbata sabbatorum ; quoniam accide- 
bat interdum, ut alicujus festi principium, aut finis 
in hebdomadarium sabbatum incideret : quemad- 
modum apud Christianos Natalis Christi, vel Epi- 
phania in Dominicum incurrit. O5ze xai mag? abrois A nat 
% Tavnyuers : 
Corrigendum « xo: 4 wav. Quare non eo anno, quem 
Lucas commemorat, concursum illum incidisse scri- 
bit Isidorus ; sed alias potuisse , cum sabbata sab- 
batorum vocarentur. Isidori locus necessario adscri- 
bendus est : °E: 3: Exz66atm gtontor, pn bavudons, TA6barov 


tH Bakbairo ovviminte, adeura cacldrwy exareito : 

yao Taco EooThy xaAcdar xa dia todro slonto. SACbara UxCbaroy, 
emeron €o0? dre, 7 Hpyn THs Tovnyopss, N To Téhog GuVem~TTE TH 
tig Salldrw, etc. Id est, « Quod si sabbato dictum 
est, ne tibi id mirum videatur. Sabbatum enim 
festum omne nuncupant. Ac propterea dictum est, 
sabbata sabbatorum : quoniam interdum festi prin- 
cipium aut finis in hebdomade sabbatum incidebat, 
quemadmodum etiam apud nos plerumque contingit. 
Nam cum Epiphania, aut carnalis Salvatoris Nativi- 
tas Dominico die occurrit, duplicem solemnitatem 
efficit ac veluti festum in festo. Eodem quoque modo 
apud illos, si festum in Sabbatum diem incidisset, 
sabbata sabbatorum vocabatur. » Ita Isidorus loco 
Jaudato. Explicat etiam ibidem Petavius Chrysostomi 
et Epiphanii in Annalibus:citatorum sententlias, ad 
quem ideo lectorem remitlimus. 


JESU 


1. Herodis et Herodiadis immane in Joannem 
facinus. — Anno Domini trigesimo tertio', Augusto 
quintum et Ailio Sejano coss., prope paschalem ? ce- 
lebritatem S. Joannes Baptista ab Herode Antipa 
tetrarcha Galilee jussus est capite truncari : id au- 
tem quomodo se habuerit, rem gestam in hune 
modum recensent Evangeliste * : « Cum dies oppor- 
tunus accidisset, Herodes natalis sui coenam fecit 
principibus, et tribunis, et primis Galilee. Cumque 
introisset filia ipsivs Herodiadis , saltavit in medio, 
et placuit Herodi. Unde cum juramento pollicitus 
est ei dare quodcumque postulasset ab eo. Et cum 
saltasset, et placuisset Herodi , simulque recumben- 
tibus , rex ait puelle : Pete a me quod vis et dabo 
tibi; et juravit illi: Quia quidyuid petieris, dabo 
tibi, licet dimidium regni mei. Que cum exisset, 
dixit matri sue : Quid petam? At illa dixit : Caput 
Joannis Baptiste. At illa preemonita a matre sua, 
cum introisset statim cum festinatione ad regem , 
petivit dicens : Volo ul protinus des mibi in disco 
caput Joannis Baptiste. Et contristatus est rex : pro- 
pter jusjurandum autem, el propter simul discum- 
bentes noluit eam contristare ; et misso spiculatore 
precepit afferri et dari caput ejus in disco. Misitque 
et decollavit Joannem in carcere, et attulit caput 
ejus in disco, et dedit illud puelle, et puella dedit 
matri sue. Quo audito , discipuli ejus venerunt, et 
tulerunt corpus ejus, et posuerunt illud in monu- 
mento : et venientes nuntiaverunt Jesu. » Hactenus 
Evangelist de nece Joannis. 

2. De festo die natalis Herodis regis a Judzis 


* Tacit. lib. v. Dio lib. Lv. — 2 Bed. in Mare. c. vi. — $ Matth. 
xiv. Mare, vi. Concord. Evang. ¢. LVI. 

Rome solemniter celebrari solito pulamus Persium 
esse locutum, cum ait : 

At cura Herodis venere dies, unctaque fenestra 

Disposita pinguem nebulam vomuere lucerne, 

Portantes violas. 
Non tamen de Herodis regis , de quo est sermo, na- 
tali die heec sunt intelligenda, sed potius Herodis 
Agrippe ultimi Judorum regis, quo tempore Per- 
sius claruit, natus (ut ait Eusebius in Chronico) anno 
vigesimo primo Tiberii, mortuus vero nono anno 
Neronis. In regiis vero conviviis ejusmodi saltatrices 
adhiberi consuevisse, Josephus alio demonstrat 
exemplo , dum de Josepho Tobie filio hac ait' : 
«Cum aliquando venisset Alexandriam cum patre 
ducente secum filiam nubilem , ut eam alicui nobili 
Judo nuptui traderet : conans cum rege , ingres- 
sam in convivium furmosam saltatriculam adama- 
vit. » Idque a Grecis etiam in conviviis factitari soli- 
tum declarat Xenophon in Symposio. Ceterum nihil 
esse tam velhemens ad animum quamvis durissimum 
inflectendum emolliendumque perinde ac ipsa ad 
modos musicos accommodata sa!tatio. Lucianus * 
scriplo de hac re commentario , complurium anti- 
quorum philosophorum docet sententiis , ac multis 
probat exemplis, et eorum que sub Nerone suo 
tempore acciderunt experimentis. Unde illa jure 
facta est admonitio in Ecclesiastico * ; « Cum salta- 
trice ne assiduus sis : nec audias illam , ne forte pe- 
reas in efficacia illius. » Hoc igitur omnium potis- 
simo telo usus est diabolus , ut Herodis animum ad 
tam immane facinus perpetrandum , ad inferendam 
scilicet Joanni necem, induceret. 


‘Joseph. antiq. lib. xii. cap. iv. ~ 2 Lucian. de saltat. — * Eeel. xi. 

3. Non tamen aliquod apud Judeos, vel Gentes 
quantumvis Deum ignorantes reperitur exemplum , 
ut in convivium ejusmodi apophoretum , precisum 
nempe caput hominis presentaretur in disco : nisi 
(quod pro monstro atque portento apud Romanos 
habitum fuit) cum‘ Q. Flaminius, Placentia dum 
esset cum fascibus proconsularibus , ut discumbenti 
secum meretricule talis spectaculi avide morem 
gereret, non quempiam justum hominem, sed unum 
ex damnatis ante triclinium capite cadi pracepit : 
quod facinus adeo Romani sunt detcstati, ut in eum- 
dem reum majestatis ea de causa factum omnes 
rhetores nobiles declamarint. Sed et rabies belli ci- 
vilis eo furoris adegit Marium, ut exectum caput 
Antonii consularis inter epulas summa animi inso- 
lentia letis manibus attrectaret *. 

4, Agit et Josephus * de nece Joannis, quem mi- 
rifice laudat , ejusque facinoris causa Herodem pce- 
nas dedisse ait, ut exercilus ejus funditus profliga- 
retur a Parthis : cumque idem auctor aliam causam 
afferat carceris ac necis Joannis, refellimus eam 

_superius, cum de eodem Joanne in carcerem detruso 
egimus. Insultasse Herodiadem preciso capili, atque 
acu discriminali sanctissimam illam linguam perfo- 
rasse , Hieronymus * in Ruffinum agens tradit , sic 
dicens : « Nec magnopere glorieris , si facias quod 
faciunt scorpiones , atyue cantharides. Fecerunt hoc 
et Fulvia in Ciceronem, et Herodias in Joannem : 
quia veritatem non poterant audire, Jinguam. veri- 
loquam discriminali acu confoderunt. » Hee ille. 
Idem ait® corpus Joannis sublatum, a discipulis ejus 
sepultum fuisse Sebaste , que est Samaria, longe a 
Macherunte, ubi*® in carcerem actus atque necatus 
fuit : caput vero nequaquam cum corpore conces- 
sum ad sepeliendum fuisse, id prohibente Herodiade, 
de qua hee Nicephorus '. 

5. « At ipsa Joannis reprehensionem verita , 
conjungere id rursus reliquo corpori timens, apd 
se remotis arbitris, in abstrusiore regie loco sepe- 
liendum duxit: truncum autem abjiccre quopiam 
jussit; eum porro solum discipuli ejus furtim sub- 
latum cum solemni veneratione in celebri quodam 
sepeliere loco. » Hacc Nicephorus. Quod vero Joan- 
nis corpus Samariam usque discipuli detulerint , ea 
ratio afferri. posse videtur, quod ea provincia non 
esset sub Herodis Antipe ditione : sed quoniam con- 
juncta Jude concessa fuerat ab Augusto ° Archelao 
regi, illo semel in ordinem redacto, tam Samaria , 
quam Judea et Idumea, que erant Archelao subje- 
cle, redacte ® sunt per Tiberium in provinciam , 
gua et per Romanos presides administrari solebant : 
sicque ne Herodias rursus de trunco negotium exhi- 
beret, illum Samariam detulerunt : sed co potius , 
quam alio extra ditionem Herodis, quod Samarite 
hostes essent (ut prius cumulate diximus) Judo- 


* Senec. controv. lib. v. Livius lib. xxxtx. et Hieron. in Mat. c. xiv. 
— 2 Plutarch. in Mario. Val. Maxim. lib. 1x. c. 2. Luc. Flor. lib. nr. 
c. 21. -— 3 Joseph. antiq. lib. xvirt. c. 7. — 4 Hier. in Ruffin. Apol. 
— 5 Hier. ep. xxv. — © Jos. antiq. lib. xvnr. cap. 7. ei marere: 
hist. lib. I. cap. 9. — ® Joseph. aatiq. lib, XVI. cap. 13. - 9 Idem. 

rum, ac pro patriis rebus pugnacissimi. Quis autem 
exilus tandem saltatricis femine scelestissime fuerit, 
et quod supplicium acceperit feralis impietas , Nice- 
phorus rem gestam his verbis conscribit! : 

6. Herodiadis et filie obitus. — « Pas sed 
enim et adultera incestaque adeo illa, que qui- 
dem Herodis habebatur , revera autem Philippi 
erat conjux, vita longius acta, cum prius filiam sal- 
tatricem acerbo fato sublatam vidisset, deinde ipsa 
quoque decessit futuri seculi judicio et supplicio 
reservata, meras ibi quam cilissime divine ire feces 
intolerabilisque indignationis Domini calicem hau- 
stura. Filia autem ejus (dignus est enim qui me- 
moriz commendetur) talis fuit obitus. Eundum ei 
quodam brumali tempore erat, et fluvius trajicien- 
dus : qui cum glacie constrictus coagmentatusque 
esset , pedes eum transibat : glacie autem rupta, 
idque non sine Dei numine demergitur illa statim 
capite tenus, et inferioribus corporis partibus lasci- 
viens, molliusque se movens saltat, non in terra, 
sed in undis : caput vero scelestum, frigore et 
glacie concretum , deinde etiam convulneratum , et 
a reliquo corpore non ferro , sed glaciei crustis re- 
sectum , in glacie ipsa saltationem lethalem exhi- 
bet ; spectaculoque ejus omnibus prebito, in memo- 
riam ea que fecerat, spectantibus revocat. » Hac 
Nicephorus. At quoniam hujusmodi historia baud 
constans habetur veritas, esto fides apud auctorem. 

7. Herodis de Christo opinio. — Porro quan- 
tumvis necatus esset Joannes Baptista, tamen tante 
erat existimationis, ut putaretur a quibusdam re- 
surrexisse, et ipse Christus esse Joannes : existima- 
bat hoc inter alios Herodes , de quo hee Marcus *: 
« Et audivit rex Herodes, opera scilicet que faciebat 
Christus ; et dicebat : Quia Joannes Baptista resur- 
rexit a mortuis, et propterea virtutes operantur in 
illo. Alii autem dicebant : Quia Elias est. Alii vero 
dicebant : Quia propheta est, quasi unus ex pro- 
phetis. Quo audito Herodes ait : Quem ego decollavi 
Joannem , hic a mortuis * resurrexit. Hacc Marcus : 
eadem fere Matthaus et Lucas. Itaque patet, aliqua 
miracula mox post obitum Joannis facta esse a 
Christo, que non videntur esse ab Evangelistis re- 
censifa : multa enim ab illis esse pratermissa, 
Joannes * quoque testatur. His permotus Herodes 
existimavit Joannem resurrexisse a mortuis. Vi- 
deas hominem stimulis conscientie exagitatum , 
timere Joannem, licet occisum : et quantumlibet 
alii aliter sentirent de Christo, ipse tamen in ea erat 
sententia, terrore quodam affectus, ipsum esse Joan- 
nem qui surrexisset a mortuis. Res quidem magna, 
planeque admiratione digna, quomodo hac Herodes 
de Christo existimare potuisset, qui jam biennio , 
ubi ipse regnabat, praedicasset in Galilea , famaque 
miraculorum ejus non Galileam tantum, Judeam , 
atque alia propinquiora loca, sed (quod diximus ) 
omnem Syriam pervasisset. Quod igitur omnes sci- 
rent, unum latuisse Herodem quasi prodigium vi- 


* Niceph. hist. lib. 1. cap. 20. — Mare. vi. — 3 Matth. xiv. Luc. 

detur : cum presertim Jesus sepius circuisset Gali- 
leam, et frequens undique populus in dies ad eum 
confluxisset. 

§. Putamus nihilominus fuisse in causa quo- 
minus Herodes ea sciverit, quod dictis temporibus 
absens esset in expeditione Arabica bellum agens 
adversus Aretam regem ; quod mullis annis du- 
rasse oportuit , nimirum usque ad Vitellium presi- 
dem , successorem Pilati, ut Josephus‘ testatur. 
Cxeterum ante detrusum Joannem in carcerem, He- 
rodem Romam venisse , idem auctor affirmat : post 
reditum autem mox abductam fuisse Herodiadem, 
et inchoatum fuisse adversus Aretam bellum Ara- 
bicum , idem Josephus enarrat. Ut ex his videas, 
Herode absente, et bellicis negotiis occupato , non 
adeo mirum videri debere , vel impossibile, si hac 
de Christo ipsum preteriere. His adde et incredibi- 

-lem fuisse in homine de Christo cognoscendo socor- 
diam atque desidiam : nam cum dicat hic Marcus, 
quod Herodes ex hoc tempore querebat Christum 
videre; tamen neglexit , nec per annum integrum, 
quo Christus egit in Galilea, unquam vidit, sed Hie- 
rosolymis tantummodo tempore passionis , quando 
ad ipsum missus est a Pilato , et gavisus est valde , 
quod (ut ait Lucas *) ex multo tempore erat cupiens 
eum videre, eo quod audierat multa de eo. Sed hac 
quasi nihil amplius ad rem nostram facientia dese- 
ramus, atque cetera prosequamur. 

9. Acta Jesu.anece Joannis.— Post necem Joan- 
nis, Apostoli, qui missi fuerant ad predicandum 
Evangelium, redierunt, et que fecissent narrarunt. 
Interim Jesus, quod nuntium accepisset de nece 
Joannis , inde secessit; ac conscendens naviculam , 
sese recepit in locum desertum. Cumque turba nihi- 
lominus sequeretur eum , ipse Dominus eos omnes * 
primum predicationis verbo , deinde vero quinque 
panibus hordeaceis et duobus piscibus admirando 
quodam modo multiplicatis, abunde pavit, adeo ut 
quingue millibus virorum, exceptis mulieribus et 
parvulis, saturatis , superfuerint duodecim cophini 
fragmentorum. Hec autem facta sunt (ut auctor est 
Joannes evangelista) cum proximum esset pascha, 
dies festus Judzeorum : quod et tertium numeratur 
a tempore quo Redemptor noster Evangelii praedica- 
tionem est auspicatus. 

40. Quod autem numerus discumbentium quin- 
que milliam hominum fuisse dicatur, exceptis femi- 
nis atque parvulis, plane innuit Evangelista servasse 
Dominum antiqnam Judeorum consuetudinem, qui 
tam in templo, quam in Synagoga, aliisque conven- 
tibus publicis, seorsum viros, seorsum vero collo- 
care feminas (quod et superius nos dixisse memi- 
nimus, et postmodum dicturi sumus) consueverunt: 
parvulosque infantes apud matres esse, grandioris 
autem etatis intra pubertatem ubi magis vellent. 
Unde quod Marcus ait: « Precepit illis, ut accum- 
bere facerent omnes secundum contubernia, » non 
sic accipiendum, ut omnes per familias singulas pro- 

miscue recumberent : nam proprius explicat graca 
dictio cprdoz corner, hoc est convivia, comvivia : 
nam idem mox subdit Evangelista : « Et discubue- 
runt in partes per centenos, et quinquagenos. Hee 
illa erant convivia, seu contubernia, que magis pro- 
prie dicimus mensas. In conviviis seorsum viros 
dextrum latus tenentes , seorsum feminas sinistrum 
occupantes accumbere consuevisse, et non sine lec- 
tisternio, vel stramento aliquo, Philo de Essenis ‘ 
testatur : qua de causa et in hoc convivio Domini, 
loco strati, fuit feenum. 

11. Petri confessio et principatus. — Magna 
itaque * crevit ex his opinio apud Judzos , quod Je- 
sus vere ille esset Propheta magnus , qni preedictus 
erat in mundum venturus; adeo ut cogitarent fa- 
cere eum regem. Quare cum Jesus cognovisset, 
quod venturi essent utraperent eum ac regem 
crearent , compulit discipulos suos ascendere in na- 
viculam, et precedere trans fretum Bethsaidam, 
donec ipse dimitteret turbas : interim vero ascendit 
solus in montem orare. Porro discipuli, qui vespere 
conscenderant navim, orta subinde tempestate cum 
ea magis magisque urgerentur, et usque ad quar- 
tam noctis vigiliam jactarentur fluctibus, resque in 
ultimo discrimine versaretur : adfuit continuo Jesus 
ambulans supra mare, quem videntes discipuli, pu- 
tantes esse phantasma, amplius conterriti atque tur- 
bati sunt; donec se aperiens dixit illis : « Habete 
fiduciam : ego sum, nolite timere. Tunc Petrus ad 
illum : Domine, si tues, jube me ad te venire super 
aquas. At ipse ait : Veni, et descendens Petrus de 
navicula, ambulabat super aquam, ut veniret ad Je- 
sum. Videns vero ventum validum, timuit : et cum 
coepisset mergi, clamavit dicens: Domine, salyum 
me fac. Et continuo Jesus extendens manum, ap- 
prehendit eum, et ait illi : Modice fidei, quare dubi- 
tasti? Post hac acceperunt eum in navim, et adora- 
verunt eum : et cum appulissent in terram Genesa- 
reth, omnes qui inilla erant regione, ut cognoverunt 
de adventu ejus obtulerunt infirmos, et male se 
habentes , cupientes vel saltem tangere fimbriam 
vestimenti : quotquot vero tetigerunt eum sanati 
sunt. Hec pluribus Evangeliste. 

42. Altera die * cum turba quereret Jesum, nee 
invenirent, conscendentes naviculas , navigarunt 
Capharnaum : ubi Dominus eos docturus, in primis 
illoram impetum retundens, et ad celsiora eos per- 
ducere cupiens , sic est eos affatus : « Amen, amen 
dico vobis : queritis me, non quia Vidislis signa , 
sed quia manducastis ex panibus, et saturati estis. 
Operamini non cibum qui perit, sed qui permanet 
in vilam eternam, etc. » Hac itaque occasione , lon- 
giori sermone multa de manducando pane celesti 
disserit; carnemque suam vere esse cibum, quem 
sumpturi essent, qui vellent vitam habere eternam, 
dicit. Cumque hee audientes Judi, minime cape- 
rent, neque assequerentur quid sibi vellet, invicem 
disserebant : offensionemque ex iisdem verbis passi 

sunt etiam complures diseipulorum, ut jam ab illo 
recederent, nec ulterius sequerentur. Quod videns 
Jesus , conversus ad duodecim Apostolos dixit : 
« Numquid et vos vultis abire? Tunc Petrus ex per- 
sona omnium (quod esset ipsorum caput) profitetur 
dicens : Domine , ad quem ibimus? Verba vite 
zterne habes, et nos credimus, et cognovimus quia 
tu es Christus Filius Dei. » 

43. Hujus equidem singularis, ac que aureis 
scribi et commendari debeat in perpetuum litteris, 
opportune vereque Petri confessionis sensum altio- 
rem, quo cumulatissime referta est, perscrutatus Cy- 
prianus*, hec ait : «Loquitur illic Petrus, super quem 
edificata fuerat Ecclesia, Ecclesiae nomine, docens et 
ostendens quia etsi contumax et superba obaudire 
nolentium multitudo discedat , Ecclesia tamen a 
Christo non recedit : et illisunt Ecclesia, plebs sacer- 
doti adunata, et pastori suo grex adherens. Unde scire 
debes episcopum in Ecclesia esse, et Ecclesiam in 
episcopo. » Hee Cyprianus. Non pretermittimus 
dicere, unum ex his, qui a Christo Domino recesse- 
runt, tradi fuisse Marcum, qui postea Evangelium 
scripsit, sed per Petrum ad Dominum revocatum : 
id enim Epiphanius ? his verbis testatur : « Hic : 
{Marcus scilicet), unus erat de septuaginta duobus dis- 
persis ob verbum quod dixerat Dominus : Nisi man- 
ducaveritis carnem filii hominis, et biberitis ejus 
sanguinem, non habebitis vitam in vobis; velut 
Evangelii verba legentibus clare indicant; tamen 
per Petrum revocatus, dignus efficitur repleri Spi- 
ritu sancto, et Evangelium scribere. » Hucusque 
Epiphanius. Monuit interim Jesus duodecim Aposto- 
los, quantumlibet ipse eos elegisset, nihilominus 
unum ex ipsis esse diabolum, intelligens nimirum 

Judam Iscariothen, qui eum traditurus erat. 
44. Sub idem tempus peragrabat *® Jesus Gali- 
leam, a Juda declinans, quod jam Judei quere- 
rent illum interficere. Accedentes autem ad eum 
Pharisei, de discipulis Domino, quod non lavarent 
manus cum manducarent, negotium faciunt ; sed 
redarguit eos Jesus, quod que sunt foris tantum, 
emundent ; que autem sunt intrinsecus , cordis 
nempe immunditias, negligant, et quod maximum 
omnium est, Dei mandata pessumdent, et suas ser- 
vandas constituant traditiones, nimiram baptismata 
urceorum et calicum, et his similia; quod addit 
Evangelista : « Pharisei, et omnes Judai, nisi cre- 
bro laverint manus, non manducant; tenentes 
traditionem seniorum et a foro venientes, nisi bapti- 
zentur, non comedunt : et alia multa sunt, que 
tradita sunt illis servare. » Addit Epiphanius* fuisse 
quoddam genus Scribarum et Phariseorum, qui 
singulis anni diebus baptizarentur, eaque de causa 
appellatos esse Hemerobaptistas , statuentes homi- 
nem non posse vivere, nisi singulis diebus in aquam 
mergeretur, ac ita ablueretur, et sanctificaretur ab 
omni culpa. At de his jam supra nonnihil attigimus. 
Exprobrabat insuper Dominus, quod et in eo illi 

irritum facerent mandatum Dei propter traditionem 
hominum, dum contra legem Dei parentes neglige- 
rent, quodque illis debebatur, tribuerent sacerdo- 
tibus. Demum docet que sint que hominem possint 
inquinare, nimirum non que intrant in os homi- 
num, sed que progrediuntur ex ore; et que illa 
sint, numerat. 

15. Secessit * post hae Dominus in partes Tyri 
et Sidonis : quando gentilis femina Syropheenissa , 
ex stirpe Chanaan , indeque Chananza nominata, 
habitans in Phoenicia maritima regione Syrie , 
egressa e finibus suis, conveniens Dominum pro 
filia sua, quod male a demonio torqueretur, pluri- 
mum interpellat : quam cum aliquandiu quasi 
adversatus fuisset, quod gentilis esset femina, tandem 
illa instantius et importunius magnis precibus con- 
tendens, ab eo postulatum accepit. Inde vero rece- 
dens, reversus est ad mare Galilee per medios fines 
Decapoleos : cujus provincie civitas erat omnium 
maxima (ut auctor est Josephus ?) Scythopolis, Tibe- 
riadi vicina, at eam provinciam Plinius * et recen- 
liores auctores * describunt. Cum autem eo aceessis-: - 
set Dominus, adducunt ad eum surdum et mutum ; 
cujus liniens linguam sputo , mirifice curavit °. 
Ascendentem deinde in montem, turbe mult se- 
cute sunt eum, offerentes mutos, cecos, claudos, 
ac debiles ; quos omnes curavit. Cumque jam turba 
triduo apud Jesum perseverasset, nec haberet quid 
manducaret ; septem panes et paucos_ pisciculos 
quos habebant discipuli, benedicens, jussit illis 
apponi : quibus cibo expletis, superfuerunt adhuc 
septem sporte fragmentorum, cum hi qui comedis- 
sent, ad quatuor millia fuissent, exceplis mulieribus 
atque parvulis. Post hec vero ascendens naviculam, 
venil in fines Mageddon et Dalmanutha, loca (ut tra- 
dit Hieronymus °) trans mare Galilee circa Gerazan. 
Accesserunt 7 interim ad eum Phariswi et Sadducei, 
querentes ab eo signum de celo: sed rejecit eos 
Dominus, quod pravo animo id exquirerent; eosque 
reprehensos dimittens, conscendens navim transfre- 
tavit : inde discipulos de pane sollicitos redarguit, 
monuitque cavere fermentum Phariseorum, Saddu- 
ceorum, necnon Herodis : ipsorum hereses signans, 
quarum antea meminimus. Pervenerunt simul Beth- 
saidam ubi Christus caecum curavit, sputo ejus 
oculos tangens. 

16. Venit post hac in partes * Cesaree Philippi : 
et cum solus esset orans, cum discipulis suis, inter- 
rogabat eos, dicens : « Quem dicunt homines esse 
filum hominis? At iJli dixerunt : Alii Joannem 
Baptistam, alii autem Eliam, alii Hieremiam, alii 
vero quasi unum de prophetis, et quia unus pro- 
pheta de prioribus surrexit. Tunc dicit illis Jesus : 
Vos autem quem me esse dicitis? Respondens Simon 
Petrus, dixit ei: Tu es Christus, Filius Dei vivi. 

Respondens autem Jesus, dixit ei : Beatus es, Simon 
Barjona , quia caro et sanguis non revelavit tibi, 
sed Pater meus, qui in celis est. Et ego dico tibi, 
quia tu es Petrus, et super hanc petram edificabo 
Ecclesiam meam : et porte inferi non prevalebunt 
adversus eam. Et tibi dabo claves regni celorum. 
Et quodcumque ligaveris super terram, erit ligatum 
et in celis : et quodcumque solveris super terram, 
erit solutum et in celis. » Hac cum dixisset, com- 
minatus est eis, ne cui dicerent quia ipse esset Chri- 
stus; adjiciens eundum sibi Hierosolymam in qua 
multa pateretur, novissime vero dirum mortis sup- 
plicium, tertiaque die gloriose virtute sua resurge- 
ret. Verum, quod monuisset cavendum a fermento 
Herodis, quem aliquando vulpem nominavit ; ab 
ejus tetrarchia cum jam recessisset, ad Philippi 
tetrarche ditionem commigrare voluit, profectus * 
Cesaream Philippi, sic dictam ex Panneade, ac po- 
stea Neroniam ab Agrippa in Neronis? gratiam nun- 
cupatam, de qua et anfea verba fecimus. Admi- 
randum est quam maxime in Galilea fuerit illa 
Phariseorum heresis propagata, qua (quod diximus 
superius, dum de sectis Judeorum egimus) defun- 
ctorum animas in alia corpora pro meritis cujusque 
persone commigrare dicebant; dum post tot signa 
a Domino in Galilea edita, ea de Christo invaluisset 
opinio, ipsum esse Joannem Baptistam, vel Hiere- 
miam, aut quempiam alium ex prioribus prophetis 
illis : quos quidem omnes cum constet fuisse de- 
functos, sic intellexisse certum est, quod anima 
alicujus ex his in Christum migrasset. 

17. Hic pedem sistat, atque paulum attendat 
diligens lector rem animadversione dignissimam. 
Ejusmodi namque tanti ponderis et auctoritatis actio 
Christi, typum quemdam exprimit celebrandi con- 
cilii. Cum, missis ceteris, solus cum discipulis, post 
preces Deo oblatas, de summa rerum questionem 
proponit : et admirabili quodam ordine, ut prius 

_ destruantur errores, ac subinde solida firmitate ve- 
ritas stabilita locetur; in primis interrogat, qui sit 
illorum qui foris sunt opinio de filio hominis : sed 
cum deliramenta potius et insana ab illis dicta fer- 
rentur, quid demum ipsi de ea re sentirent, rogat 
sententias omnium. Petrus primus omnium, licet 
non tate, ut sepius diximus, sed dignitate, talem 
fert sententiam, ut causam ipse definiat, et quid ab 
omnibus sentiendum esset, erudiat atque decernat, 
ac fidei canonem perpetuo permansurum constituat : 
ut nihil ferme jam esset opus consulere ceteros tune 
Apostolos, ac rogare queenam essent aliorum de ea 
re sententiz ac opiniones. Idcirco etiam satis fuit 
Christo, Petrum fuisse locutum, ac quid de fide sen- 
tiendum esset, clavum fixisse. Quin et laudavit sen- 
tentiam ejus ; eamque non esse habendam ut com- 
munem vel vulgarem, aut ex sensibus humanis 
depromptam , sed divinitus a Deo Patre illi per 
Spiritum sanctum infusam, ceteris audientibus pa- 
tefecit. 

18. Hine etiam, quoniam divina illa Sapientia 
previdebat fore, ut in Ecclesia sepius ejusmodi que 
ad fidem pertinent, orirentur controversiz ac disce- 
ptationes, jure consuluit, ut a quo quid quolibet 
tempore decernendum foret, in comperto esset ; et 
ne ex cujusque animi sententia, fide in diversa dis- 
tracta, divina in Ecclesia collata sacramenta vile- 
scerent , unum idemque visibile omnibus caput 
statuendum putavit, cui ceeteri subessent ac parerent. 
Quod quidem jure divino humanoque semper ubi- 
que gentium factitatum esse, compertissimum est. 
Apud Hebreos enim summum pontificem, qui ceete- 
ris preesset sacerdotibus, a Deo institutum esse, 
non est qui nesciat : de quo preter illa que legun- 
tur in divinis Scripturis, hec Josephus ' adversus 
Apionem agens habet his verbis : « Que poterit lex 
esse melior, aut justior, quam ea que Deum Princi- 
pem omnium esse confirmat, sacerdotibus in com- 
muni quidem res precipuas dispensare permittit, 
summo vero pontifici aliorum sacerdotum principa- 
tum competenter injungit? » Hec Josephus. Sed et 
quenam apud Gentes optimis legibus reperitur in- 
stituta respublica in qua non unus esset summus 
sacerdos, qui jure et auctoritate cateros antecelleret 
sacerdotes ? Non morabimur hec in singulis demon- 
strare : satis ad exemplum ipsa in primis Romana 
respub. in qua pontifex maximus maximum om- 
nium tum in ceteros sacerdotes, tum in alios 
magistratus sibi vindicabat imperium. In Athenien- 
sium quoque republica sammus etiam sacerdos 
erat, qui in Areopago rogabat singulorum senten- 
tias, ac colligebat : est de his exemplum in de- 
creto, quod Josephus * recitat facto, sub principe 
Agathocle. 

19. Quod igitur divino humanoque jure, ac 
optima rationique in omnibus consentanea institu- 
tione, sancte pieque ab omnibus, nonnisi numine 
impellente, vel nature jure id exigente, mutua velut 
quadam consensione factum esse reperiretur : Jesus, 
qui non legem scriptam venisset abrogare, jusve 
naturale a Deo menti cujusque insitum labefactare, 
sed numeris omnibus omnia absolutissima reddere, 
instituto jam in Ecclesia collegio Apostolorum, ex 
illis unum omnium maximum ac principem, qui 
ceteris preesset, elegit. Fuit hic Simon Joannis , 
sive dixerimus Jone (est idem Joannes quod Jonas 
abbreviate apud Hebreos), hic, inquam, qui (ut vidi- 
mus) tam prompto et alacri animo, que divinitus 
acceperat de Christi divinitate, palam confessus fuit : 
et ab eo gratiam rependente, sponsionem illam 
omnium maximam, quod Cephas vocandus esset, 
acceperat ; in presentiarum est, id feliciter conse- 
cutus, dicente ei Domino : .« Tu es Cephas (sic enim 
voceni hanc, ut a Domino syriace est prolata, de- 
scribimus) et super hanc Cephan (quod significat 
durissimam petram) edificabo Ecclesiam meam : 
latine sic dicenda sententia : Tu es Petra et super 
hanc Petram, etc. » Sed usitatius loco Petre, Petrus, 


* Joseph. contra Apion. lib. 11. — ? Idem antiq. lib. xrv. c. 16. 


JESU CHRISTI ANNUS 33. 


quod magis conveniat viro vox masculina , dici 
consuevit. At de nomine Petri, quod idem sit ac 
petra, et non derivativum ab ea, satis superius 
ostensum est, cum de Cephe nomine disseruimus ; 
eosque insigniter decipi ignorantia vocis syriace 
demonstravimus, qui Petrum non esse petram, sed 
a petra deductum esse, existimarunt. 

20. Quoniam vero hoe sacro Apostolorum con- 
ventu Dominus noster Jesus Christus Ecclesia sue 
sancte jacturus faundamentum , primarium lapidem 
ponit, dicens : « Tu es Petrus, etc., » quod instituti 
ratio postulat, de ipso Ecclesie fundamento paulo 
fusius agamus. Nemo quid abjectum vel humile co- 
gitet, dum audit super Petrum a Christo esse super- 
edificatam Ecclesiam, quasi tanta structura super 
hominem quempiam innitatur : nam sic eam dici- 
mus supra Petrum esse a Christo fundatam, ut idem 
ipse Christus basis queedam sit, ac potius structure 
fundamentum , de quo Paulus * ait : « Fundamen- 
tum aliud nemo potest ponere, preter id quod po- 
situm est, quod est Christus Jesus. » Et quoniam 
sicut caput est Ecclesie Christus, ita et caput Christi 
(ut idem ait Apostolus *) Deus est : merito affirman- 
dum sit, tantam molem edificii potissimum supra 
Deum inniti, in quo omnis ®* edificatio constructa 
crescit in templum sanctum in Domino. Verum 
quantumlibet Deus omnipotens totum hoc quod 
oculis cernitur, admirabili quadam sapientia ac pro- 
videntia moderetur; nihilominus tam in coelo quam 
in terra statuit principatus : quibus qui sunt subditi 
pareant , quamobrem licet ipse sit auctor Ecclesiz , 
protector ac moderator; tamen principatum quem- 
dam in ea esse voluit, ac monarchiam , quam Petro 
contulit, ac in ejus successores propagavit. Sicut 
ergo (quod certum est) nemo potest aliud ponere 
fundamentum , preter id quod positum est, quod 
est Christus; ita etiam nec aliud quispiam ponet , 
quam quod posuit Christus , neque convellet, quod 
ipse firmavit, dicens : « Tu es Petrus, et super hane 
petram eedificabo Ecclesiam meam. » 

21. Hanc nihilominus sententiam , quantumvis 
apertam ac perspicuam, Novatores destruere volentes 
cavillationibus, eo amentize provecti sunt, ut dicere 
non erubescentes eam non esse intelligendam de 
Petro, sed de Christo, in alienum prorsus sensum et 
longe a vero diversum distrahere hac verba non veriti 
sint, adeo ut non magis Petri, quam aliorum chri- 
stianorum hominum, de quibus Apostolus dicit : 
« Et vos cowdificamini in habitaculum Dei in Spi- 
ritu sancto , » velint habitam esse rationem. Verum 
quam germane, quam pie ac sancte ea Christi verba 
sancti Patres semper acceperint , instar omnium 
unus Satis idoneus posset esse testis Cyprianus, qui 
temporis antiquitate , doctrine prestantia, martyrii 
denique dignitate et amplitudine czteros facile an- 
tecellere videatur : quem, quid in eam sententiam 
dixerit, audiamus ; in primis enim ad Cornelium 
scribens hee ait * : « Petrus tamen, super quem 
edificata a Domino fuerat Ecclesia, unus pro omni- 

bus loquens , et Ecclesia respondens voce , ait: 
Domine , ad quem ibimus? verba vile eterne 
habes , etc. » Hae eadem scribens ad Florentium 
Pupianum‘, cujus verba superius recitavimus. Idem 
de habitu virginum sic: « Petrus etiam, cui oves 
suas Dominus pascendas tuendasque commendat , 
super quem posuit et fundavit Ecclesiam, aurum 
quidem sibi esse et argentum negat. » Jdem de uni- 
tate Ecclesiae : « Super illum unum (Petrum scili- 
cet) edificat Ecclesiam suam. » Et infra hee 
etiam verba, post multa de primatu Petri : « Hoc 
erant utique et ceteri Apostoli, quod fuit Petrus, 
pari consortio prediti honoris et potestatis : sed 
exordium ab unitate proficiscitur. Primatus Petro 
datur, ut una Christi Ecclesia, et cathedra una mon- 
stretur : et pastores sunt omnes, sed grex unus 0s- 
tenditur. » Alia id genus multa ibi habet, que bre- 
vitatis causa pretermittimus. Rursum de bono pa- 
tientie : «Item, inquit, Petrus, super quem Ecclesia 
Domini dignatione fundata est, etc. » Hac Cyprianus, 
qui de Petro sepe eadem inculcat. Antiquior. ipso 
quidem Tertullianus ?, licet alioqui in Romanam 
Ecclesiam parum equus, hec de Petro nihilomi- 
nus : « Latuit aliquid Petrum edificande Ecclesie 
petram dictum? » Idem in libro de Monogamia : 
« Petrum solum invenio, maritum per socrum : 
monogamum presumo per Ecclesiam, que super 
illum edificata, omnem gradum ordinis sui de mo- 
nogamis erat collocatura. » Et in libro de Pudicitia : 
« Qualis es, inquit , evertens atque commutans ma- 
nifestam Domini intentionem, personaliter hoc Petro 
conferentem : Super te, inquit, zdificabo Ecclesiam 
meam. » - 

22. Origenes * item in hunc modum : « Petro 
summa rerum de pascendis ovibus cum traderetur, 
et super ipsum velut super petram fundaretur Ec- 
clesia , nullius confessio virtutis alterius ab eo nisi 
charitas exigitur. » Idem ‘ ipse alibi : « Petrus, su- 
per quem Christus fundavit Ecclesiam, duas tan- 
tummodo epistolas scripsit. » Epiphanius ° vero non 
minus eleganter profitetur eadem; cujus idcirco 
verba audiamus : « Ipse Dominus, inquit, constituit 
eum primum Apostolorum , petram firmam, super 
quam Ecclesia Dei edificata est et porte inferorum 
non valebunt adversus illam : porte enim infero- 
rum sunt hereses et heresiarche, etc. » At quid 
Hilarius * de Petro? « O in nuncupatione novi no- 
minis felix Ecclesia fundamentum, dignaque xdi- 
ficatione illius petra, que infernas leges, et tartari 
portas, et omnia mortis claustra dissolveret : O bea- 
tus celi janitor , cujus arbitrio claves eterni aditus 
traduntur , cujus terrestre judicium prejudicata 
auctoritas sit in coelo! » Hec ille. Hieronymus 7 in- 
super scribens ad Damasum, egregius ceterorum 
veritati adstipulantium socius invenitur, sic dicens : 
« Beatitudini tus, id est cathedre Petricommunione 

consocior : super illam petram edificatam Ecclesiam 
scio; quicumque extra domum hance agnum come- 
derit, profanus est. » Idem alibi‘: « Sicut ille prin- 
ceps philosophorum, ita hic Apostolorum fuit, super 
quem Ecclesia Domini stabili mole fundata est, que 
necimpetu fluminis, nec ulla tempestate concutitur.» 
Ac iterum ?: « Super unum montium Christus fun- 
dat Ecclesiam, et loquitur ad eum : Tu es Petrus, et 
super hanc petram edificabo Ecclesiam meam. » At- 
que hac eadem alibi sepius °. 

23. Ambrosius etiam id ipsum mulltoties testa- 
tum reliquit, ut cum ait: «* Vos autem quem me 
esse dicitis? Petrus statim , loci non immemor sui 
primatum egit, primatum confessionis utique , non 
honoris, primatum fidei, non ordinis. » Hec de 
Petro Ambrosius, cum nondum caput Ecclesiz fue- 
rat a Domino constitutus. Sed quid subdit? « Hic 
est ergo Petrus, quirespondit pro ceteris Apostolis, 
imo pro ceteris, et ideo fundamentum dicitur : 
et post pauca : « Fides ergo est Ecclesize fundamen- 
tum : non de carne Petri, sed de fide dictum est : 
quia porte inferi non prevalebunt, sed confessio 
fidei vicit infernum ; » hane idcirco. Ambrosius de 
carne Petri et fide Petri habet distinctionem, ne vi- 
deretur cum Petro etiam interiisse Ecclesia : cete- 
rum nonnisi ex fidei confessione eam Petrus prero- 
gativam promeruit. Unde idem Ambrosius * hee 
alibi: « Tu es Petrus et super hanc petram edifi- 
cabo Ecclesiam meam : petra enim dicitur, eo quod 
primus in nationibus fidei fundamenta posuerit, et 
tanquam saxum immobile totius operis Christiani 
compagem molemque contineat, » etc. Certe ipsum 
Ambrosium non aliud quam hoc ipsum sensisse, 
quod Petrus sit petra, super quam Ecclesia sit fun- 
data, Augustinus testatur °. 

24. Sic etiam eodem sensu super fidem Petri 
et aliqui alii dixerunt fundatam esse Ecclesiam ; non 
quod illam separarent a persona Petri, sed ne uno 
extincto Petro, eliam fides Christi, ipsaque Ecclesia 
corruisse videretur ; cum et Dominus sit Petro pol- 
licitus fidem ipsius nullo unquam tempore desitu- 
ram. Nam et Cyrillus 7 qui istud ipsum dixerat 
in libris de Trinitate, quid alibi * profiteatur , atten- 
damus : « Non Simon, inguit, fore jam nomen sibi, 
sed Petrus, pradicit : vocabulo ipso commode signi- 
ficans, quod in eo tanquam in petra lapideque fir- 
missimo suam esset edificaturus Ecclesiam. » In 
eodem sensu Basilius ° etiam hac de Petro : « Quo- 
niam fide prestabat, Ecclesia in se edificationem 
suscepit ; » et alibi '?: « Etsi, inquit, Petrus petra est, 
non ut Christus petra est, sed ut Petrus petra est. 
Christus enim revera petra est immobilis et incon- 
cussa; Petrus vero propter hanc petram : largitur 
enim Deus suas dignitates, non evacuans se, sed ha- 
bens dat. Lux est : Vos estis, inquit, lux mundi. Sa- 

cerdos est : sacerdotem facit. Petra est : petram fa- 
cit, etc. » Rursus etiam Gregorius Nazianzenus ' hac 
habet verba , dum agit de Petro : « Vides quemad- 
modum ex Christi discipulis, magnis utique omni- 
bus, et excelsis, atque electione dignis, hic petra 
vocetur , atque ,Ecclesize fundamenta fidei sue cre- 
dita habeat? » Hec Gregorius. Chrysostomus item , 
qui in eamdem sententiam locutus videbatur , hec, 
locum illum Matthei explicans?, ait: « Pater ad Hie- 
remiam dicebat? : Sicut columnam ferream, et sicut 
murum eneum posui te, sed ipsum quidem genti 
uni Pater, hunc autem universo terrarum orbi 
Christus preposuit; » et paulo post sic: « Ego tibi 
dico, inquit, tu es Petrus, et ego super te edificabo 
Ecclesiam meam; » et alibi :-« Princeps Apostolo- 
rum Petrus, super quem Christus fundavit Eccle- 
siam, vere immobilis petra, et firma confessio, nonne 
pauper erat? etc. » 

25. Non pretereamus Augustinum, qui et istee 
de Petro in Ecclesia adversus Donatistas cani voluit 
his versibus * : 

Numerate sacerdotes vel ab ipsa Petri sede, 


Et in ordine illo Patrum quis cui successit, videte. 
Ipsa est petra, quam non vincunt superbe inferorum porte. 


Heec cum dicat, atque occini in Africana Ecclesia 
ipse velit : cur Novatores de eodem Patre questio- 
nem moyent, quasi hec verba, « Et super hanc Pe- 
tram, » intelligenda dixisset de Christo ? Sed ad hac 
et alia que superius ex eodem auctore citavimus, 
dum de Cephe nomine egimus, provoco illos. Quod 
si idem ipse in Retractationibus suis legentium ar- 
bitrio relinquat, quam velint ex duabus sententiis 
alteram sequi; hec idcirco tune ipse (quod alias 
diximus) quod vim vocis syriace minus fuerit asse- 
cutus, dum putavit (quod ait) nomen Petri non esse 
idem quod petra, sed derivatum ab ea. At ne eadem 
sepe repetere cogamur, consule que superius dicta 
sunt de nomine Cephe. Porro nullum est dubium, 
quin idem Pater sit fidissimus assertor primatus 
Petri, ut cum ait® : « Quis enim nesciat Apostolo- 
rum principem beatissimum esse Petrum? etc. » 
26. In hanc sententiam hec S. Leo*: « De toto 
mundo unus sanctus Petrus eligitur qui et universa- 
rum gentium vocationi , et omnibus Apostolis , 
cunctisque Ecclesie Patribus preponatur : ut quam- 
vis in populo Dei multi sacerdotes sint multique 
pastores, omnes tamen proprie regat Petrus , quos 
principaliter regit et Christus, etc. » Hee ille, qui 
plura habet id genus. Isthec ipsa omnia etiam in 
sacrosancto concilio cecumenico Ephesino’ coram 
Patribus Apostolice sedis legatus Philippus his 
professus est verbis : « Non ignara est vestra beati- 
tudo, totius fidei, caeterorumque omnium Apostolo- 
rum caput beatum apostolum Petrum extitisse : » 
Idemque inferius hee verba* : « Nulli dubium, imo 

seculis omnibus notum est, sanctum beatissimum- 
que Petrum Apostolorum principem, et caput , 
fideique columnam, Ecclesiz Catholice fundamen- 
tum,aDomino nostro Jesu Christo, Salvatore nostro, 
humanique generis Redemptore, celestis regni 
claves accepisse : solvendi atque ligandi potestate , 
quam acceperat, usum fuisse; necnon per successores 
suos hucusque semper vivere, causas decernere, 
semperque victurum esse. » Hee ille in frequenti 
ac plena synodo. 

27. Denique ne ulterius longiori digressione 
vagemur, sed uno verbo dicamus, quotyuot post 
recitatos fuerunt scriptores ecclesiastici orthodoxi , 
quotquot etiam fuerunt synodi in Spiritu  sancto 
legitime congregate, id ipsum omnes «que constan- 
ter ingenueque professi sunt, Petrum scilicet a 
Christo Domino fundamentum Ecclesie esse consti- 
tutum : atque adeo, ut sicut (quod diximus) nemo 
potest fundamentum aliud ponere, preter id quod 
positum est, quod est Christus; ita nemo revellere 
aut dissolvere unquam valeat Ecclesiae fundamen- 
tum, quod posuit Christus , compaginatum Christo , 
ac stabilitum verbo Christi. Hac itaque adeo solida 
atque constantia, verbo Domini ac totius Catholice 
Ecclesiz confessione recepta atque probata, velle 
iterum in dubium revocare, nonnisi emote mentis, 
perfricte frontis, infraenis lingue, ac denique vecor- 
dis hominis esse potest. Sed insaniant licet : firmata 
famen semel verbo Domini supra firmam petram 
Ecclesia , porte inferi non prevalebunt, sicut nec 
prevaluerunt, adversus eam. Verum stabit et in hoc 
verax sententia Domini, qua dicit ': « Qui ceciderit 
super lapidem istum, confringetur : super quem 
vero ceciderit, conteret eum. » Ceterum quod perti- 
netad primatum Petri jam verbis Domini stabilitum : 
quomodo alias in futurum frequentius fuerit de- 
monstratus, et certis quibusdam signis evidentissime 
declaratus , ac subinde in posteros propagatus , suis 
locis opportunius dicemus ; nec suo etiam loco 
lacebimus , quomodo Dominus pollicitus sit se 
daturum claves Petro, et quando id impleverit. 
Nune vero ad ipsam evangelicam historiam_re- 
deamus. 

28. Christi de sua passione preedicatio, et trans- 
figuratio. — In hunc modum stabilito Ecclesize 
Catholice fundamento, Dominus comminatus ? ne 
cui dicerent quod ipse Christus esset, docens eos quid 
passurus Hierosolymis, et quomodo postea tertia die 
resurrecturus esset, palam predixit. Tunc Petrus 
apprehendens eum, ccepit increpare illum , dicens : 
« Absit a te, Domine, non erit tibi hoc. Ad quem 
conversus Jesus, redarguens eum dixit : Vade post 
me, satana, scandalum es mihi, quia non sapis que 
Dei sunt, sed que sunt hominum. » « Hine certe vi- 
demus (inquit Joannes Chrysostomus *) non a se ipso, 
sed ex revelatione priora illa dixisse : quia in his 
que revelata non sunt, turbatur, et percellitur, et 
centies audiendo non sentit quod dicitur. Didicerat 


* Matt. xxr. — 2 Matth. vi. Mare. vim. Luc. rx. Concord, ¢. LXVI. 
— 3 Joan. Chrysost. in Matt. hom. 55. 


104 


qu professus fuerat rudimenta fidei, quod Christus 
esset Filius Dei : sed nondum didicerat mysterium 
crucis : non enim adhuc, sicut illud, fuerat ci reve- 
latum a Patre : ut merito dicatur sapere que sunt 
hominum , et non que sunt Dei, appareatque 
humano spiritu ea dixisse; et quia immenso quo- 
dam ' amore illius tenebatur, nonnisi que pacifica 
ac jucunda essent, cupiebat illi : ut cum in monte 
Thabor dixit : Faciamus hic tria tabernacula, tibi 
unum, etc. » Sicque quantumlibet appellet eum 
satanam, non tamen ? afflatum dicit spiritu satane , 
sed humano potius, quippe quod sapiat que sunt 
hominum. Porro sic appellat eum satanam , non 


‘quod sit spiritus ille nequam (quomodo enim vel 


esse, vel agi poterat diabolico spiritu, cum Dominus 
illum , quod que sunt hominum et non Dei sapiat , 
tantum accuset?), sed satanam appellat, hoc est, 
adversarium (id enim proprie hee Vox aazavxs si- 
enificat) ut qui cruci ipsius adversaretur : sic et 
eumdem sibi esse scandalo dicit, quasi impedimento 
sive offendiculo in via, dum obsistit Domino, ne 
pateretur. Eo vero velut terremotu etsi conciissus 
est Petrus, non tamen convulsa est ipsa petra, verbis 
Domini compaginata et stabilita, quam immobilem 
fore permansuram promisit. 

29. Post hac * convocata turba, de tollendo ab 
unoquoque crucem suam, et ul sequerentur se tra- 
didit disciplinam ; et que foret pcena non confitentis, 
sed erubescenlis, admonuit, predixitque de suo 
adventu cum gloria. Inde ' post dies ferme octo 
assumens secum Petrum, Jacobum, et Joannem, 
ducit eos in montem excelsum seorsum; et dum 
oraret, transfiguratus est ante eos , adeo ut sicut sol 
facies ejus resplenderet. Visi sunt Moyses et Elias 
loquentes cum eo de excessu quem Hierosolymis 
impleturus erat : quid tunc Petrus dixeril, ac cetera 
qu sunt secuta, Evangelista fusius prosequuntur. 
Montem illum excelsum, fuisse Thabor in Scripturis 
divinis celeberrimum, apud omnes est in confesso. 
Hunc Josephus * Itabyrion nominans, situm scribit 
inter Scythopolim et campum magnum protensum 
in altitudinem triginta stadiis , ex Septentrionali 
parte esse inaccessum, in vertice habentem plani- 
tiem viginti stadiorum. De eo item Hieronymus ° 
hac habet : « Thabor terminus Zabulon : est autem 
mons in medio Galilee campo; mira rotunditate 
sublimis, distans a Diocaesarea decem millibus con- 
tra Orientalem plagam : qui confinium quoque inter 
tribum Issachar et Nephtalim fuit. » Heec ille. Idem- 
que superius distare ait ab eo Naim duobus milliariis 
contra meridiem. Nazareth vero contra Orientalem 
plagam ab eo distare quindecim milliariis. Ita Hiero- 
nymus. Distare autem Nazareth a monte Thabor sex 
duntaxat milliaribus ad Occidentem, prodidere, qui 
scripsere de locis sanctis. Auctor est Beda 7, in 
memoriam tam gloriosi mysterii , tres illic in 

montis vertice esse edificatas ecclesias secundum 
quod dixerat Petrus : « Faciamus hic tria taberna- 
cula; » grande insuper apud eas monasterium esse 
constructum. Fuisse totam planitiem montis verticis 
muro cinctam, atque munitam adversus Romanos, 
idem qui supra Josephus testatur. Christianos illo 
accedere consuevisse religionis causa, affirmat 
S. Hieronymus *, qui de Paula hee scribit : « Scan- 
debat montem Thabor, in quo transfiguratus est 
Dominus : aspiciebat procul montes Hermon et 
Hermonium, et campos latissimos Galilee, in qui- 
bus Sisara et omnis exercitus ejus, Barach vincente, 
prostratus est : Torrens Cisson, qui mediam plani- 
tiem dividebat, et oppidum juxta Naim, in quo 
vidue suscitatus est filius, monstrabatur. » Hec ille. 
Sed jam ceteras res a Domino gestas prosequamur 
ceepto ordine. 

30. De tributo a Christo soluto. — Sequenti * 
vero die, cum jam descendisset de monte, demonia- 
cum curat, quem discipuli ejus curare non potue- 
rant, quos incredulitatis redarguit, et quanta 
tribuenda essent habenti fidem, adjunxit. Post hec 
Galileam * peragrans, rursus de futura sua passione 
sermonem ingessit: quo contristati sunt discipuli 
ejus, ac timentes non ausi sunt quicquam eum 
rogare. Cum vero advenisset Capharnaum, exactor 
tributi de didrachmate persolvendo a Domino , 
Petrum interpellat. Jesus quamvis se ab eo tributo 
esse liberum demonstraret, tamen ne offenderentur 
homines, jussit Petrum piscari, et de statere invento 
in ore piscis persolvi tributum. Quod cum didrachma 
sit dictum, non aliud esse videtur, quam illud * 
quod a Domino est imperatum filiis Israel : nimirum 
ut viri omnes a vigesimo anno et supra pro redemp- 
tione et propitiatione sua darent in usum tabernaculi 
dimidium sicli, quod est didrachma: duo autem 
didrachmata unum faciunt staterem; duo autem 
stateres unam unciam, prout Epiphanius* docet his 
verbis: « Libra habet duodecim uncias : uncia habet 
stateres duos : stater quidem est dimidium uncie , 
habet autem duo didrachmata. Siclus, qui et qua- 
drans dicitur, quarta pars est uncie , dimidium 
stateris, habens duas drachmas : unciw enim erant 
octo drachme. » Hec Epiphanius, quibus consen- 
tientia scribit Hieronymus ¢, et alii. 

31. Usque autem ad Vespasiani tempora perse- 
verasse ejusmodi tributi solulionem, ut singuli duas 
drachmas offerrent in templo, Josephus’ auctor est : 
qui addit, templo destructo, ac subactis Judais, illud 
ipsum didrachma ab omnibus Judeis ubique gen- 
tium habitantibus in Capitolium ferri jussum. Sunt 
heec verba ipsius. « Stipendium vero, ubicumyue 
degerent, Judeis indixit, binasque drachmas singu- 
lis annis deferre in Capitolium jussit, ita ut ante 
hac Hierosolymorum templo pendebant. » Sic 
namque ubicumque gentium agere solerent Judei , 

singulos eorum ejusmodi didrachma pendere solitos, 
idem ‘ auctor affirmat. Putarunt nonnulli, eo quod 
dixerit Dominus, interrogans Petrum ; « Reges terre 
a quibus accipiunt tributum vel censum? A fillis 
suis, an ab alienis? » dictum didrachma, tributum 
esse, quod tunc Judei Romanis persolverent. Sed 
hec minime nobis probantur : quandoquidem id 
quod in exemplum deducitur, non est id ipsum de 
quo agitur. Porro ea de regibus gentium exempli 
causa a Domino fuisse inducta, nulli dubium est : 
nam quo modo cum veritate consistere potest, et ad 
Christum inferri quod dicitur de regibus gentium , 
qui non exigunt tributum a filiis? Num ex regibus 
gentium erat progenitus Christus, ut immunis esset 
a pensione tributi? Sed optime illud infertur : sicut 
reges gentium a filiis tributum non exigunt, ea- 
dem ratione Dei filium esse immunem a tributo, 
quod Deo penditur ad usum templi. Verume 
nimvero diversi generis fuisse tributum, quod 
Judei persolyebant Romanis, opportunius suo loco 
agemus, cum de numismate census, quod osten- 
sum est Christo , fusius disseremus. Quiergo venit 
in omnibus legem implere, didrachma etiam, ne 
quisquam ex Judezis offenderetur, persolvere non 
recusavit. 

32. Sed quod pre ceteris Petrus interpellatur 
pro Domini tributo, eidemque de eo solvendo pre 
ceteris mandatur cura, ac ad piscandum mittitur ; 
et invento statere , pro Domino ac pro se exactori 
solvere jubetur : quid aliud nisi Petri primatum in- 
sinuat? Verum cum reges non a filiis tributum exi- 
gere solere, Dominus monstrasset, inde nec se nec 
suos tributi lege teneri, perspicue inferre voluit; ut 
et hinc videas quam perperam ex his Novatores no- 
vam inferant sententiam , sacerdotes ac clericos non 
esse immunes a principum vectigalibus. Quid de 
his dicam , cum reges gentium tantum detulerint 
sacerdotibus suis, ut absque tributo eos liberos agere 
voluerint, hisque majora prestiterit Pharao? rex 
AXgyptiorum sacerdotibus suis? Apud Romanos tan- 
tum abfuit, ut ipsi tributa persolverent, ut potius 
sumptus acciperent ex erario, ut Dionysius * Hali- 
carnassensis testatur. Ceterum non subest amplius 
aliqua ratio vitandi scandali, qua pro se et Petro vo- 
luit Jesus staterem pendi ; nam tune yenerat implere 
legem, et necdum a Patre acceperat gentes heredi- 
tatem suam. At cum ille Rex regum mundo innotuit, 
et regale instituit sacerdotium, queenam subest ratio 
vitandi scandali, si tributum a suis sacerdotibus non 
solvatur? Unde et Hieronymus‘ optime hoc in loco : 
« Nos, inguit, pro illius honore tributa non reddi- 
mus, et quasi filii regis a vectigalibus immunes su- 
mus.» Quod scilicet immunes essent sacerdotes , ac 
omnis ecclesiasticus ordo a pensione tributi, Christi 
causa, cujus respectu principes christiani nullam 
illic de ea re negotium exhiberent. Atque hee obi- 
ter, sed alias locupletius. Et ut redeamus unde di- 
gressi sumus : hee declaravit Christus de primatu 

Petri : nam quantumlibet antea id sepius demon- 
strasset, tamen quod ‘ suborta fuisset in itinere con- 
tentio inter Apostolos, quis eorum videretur esse 
major, Jesus factis potius, quam verbis, voluit eos 
admonuisse. Ceterum non pretermisit admonere 
eos : nam cum essent domi, ac de his que tractas- 
sent in via , rogaret eos ; ea occasione de humililate 
sectanda egregiam instituit orationem : et ne invidie 
stimulis exagitarentur, aperte monstravit , eo majo- 
res fore homines in regno celorum , quo hic humi- 
liores animo extiterint, nec nisi humiles illuc in- 
gressuros. 

33. Inter hee Joannes Jesum interpellat de 
homine, qui in ejus nomine demonia ejiceret. At 
ille nullum ea de causa negotium ei faciendum 
dixit, quod non esset adversarius , qui suo nomine 
adversus demones uteretur. Rursus institutam se- 
mel persequens orationem , sicut premium illi qui 
parvulum quempiam nomine suo reciperet, vel quid 
minimum eidem impartiretur eodem nomine , fore 
predixit; ita® etiam gravissimis poenis esse subji- 
ciendum premonet, si quis aliquem ex pusillis qui 
in ipsum crederent, quoquo modo offenderet ; habe- 
reque illos angelos defensores ac testes, qui semper 
yideant faciem Dei Patris : omniaque insuper hic a 
nobis sufferenda, quantumlibet gravia, quam pati 
extorres esse a regno celorum, admonuit : seque 
venisse in hunc mundum salvatorem, perinde ac 
pastor solet, relictis ceteris, ovem perditam querere 
in deserto. Postmodum peccantes * admonendos esse 
docuit, et quo ordine id faciendum esset , commo- 
nuit Apostolos : ia eorumque esse arbitrio eosdem 
solvere atque ligare : et quod ipsi statuissent in ter- 
ris, haberi ratum in celo. Roganti tum Petro , quo- 
ties peccanti homini deberet ignoscere, num septies, 
respondit : Non tantum septies, sed etiam septuagies 
septies. Post hac vero exemplo duorum conservo- 
rum debitorum , eosdem ad remittenda aliorum er- 
rata eleganter instituit : quorum alterum a domino 
suo debiti remissionem consecutum , quod conservi 
sibi pauca debentis non misertus fuisset, dominus 
iratus tradidisset cruciandum tortoribus, quoad- 
usque redderet universum debitum. 

34. Tortoribus quidem jure antiquo Romano- 
rum tradi olim debitores, nulla est dubitatio : habes 
apud Livium ‘ id spe testatum, nimirum debitores, 
qui solvendo non essent, dari in servitium credito- 
ribus, ab illis in ergastulum trudi, ac verberibus 
flagellari. Dionysius * quoque idem testatur, addit- 
que non debitores tantum, sed et eorum filios credi- 
toribus tradi solitos. Certe longe his immitiomerat 
ac inhumanior lex duodecim tabularum , que his 
verbis conscripta recitatur a Gellio ®: « Aris con- 
fessi, rebusque jure judicatis, triginta dies justi 
sunto : post deinde manus injectio esto, in jus du- 
cito : ni judicatum facit, aut quis endo eo in jure 

vindicit, secum ducito, vincito, aut nervo, aut com- 
pedibus quindecim pondo, non minore, aut si volet 
majore vincito : si volet, suo vivito; ni suo vivit; 
qui eum vinctum habebit, libram farris endo dies 
dato. Si volet, plus dato. » Erat, subdit auctor, jus 
interea paciscendi : ac nisi pacti forent , habebantur 
in vinculis dies sexaginta. Inter eos dies trinis nun- 
dinis continuis ad pretorem in comitium produce- 
bantur, quanteque pecunie judicati essent predi- 
cabatur : tertiis autem nundinis capite poenas dabant, 
aut trans Tiberim peregre venum ibant : sed eam 
capitis peenam , sanciende, sicuti dixi, fidei gratia , 
horrificam atrocitatis ostentu, novisque terroribus 
metuendam reddiderunt. Nam si plures forent, qui- 
bus reus esset judicatus, secare si vellent, atque 
partiri corpus addicti sibi hominis, permiserunt. Et 
quidem verba ipsa legis dicam, ne existimes me in- 
vidiam istam forte formidare : « Tertiis, inquit, nun- 
dinis partes secanto ; si plus minusve secuerunt, 
sine fraude esto. » Hec apud Gellium lex duodecim 
tabularum. Porro quantumlibet mitiores Romani 
redditi, a nece debitorum et sectione abstinuisse visi 
sint : tamen usque ad Constantini tempora, debito- 
res, eorum legibus, plumbatis caedi consuevisse con- 
stat : siquidem idem imperator ' christiana mansue- 
tudine imbutus, a plumbatarum ictibus primus 
exemit debitores. Apud Judzos legibus Romanorum 
adstrictos, iisdem peenis affici debitores consuevisse, 
a Domino recitata parabola non obscure indicat. 

35. Christi miracula. — Post hee autem ® ea 
oratione absoluta, Dominus noster inde recessit, at- 
que e Galilaa migravit : cumque Hierosolymam ad 
festum diem, qui Scenopegia dicebatur, iturus, a 
Samariltanis prohiberetur hospitio, discipulos para- 
tos ulcisci, redarguit. In itinere * adhuc posito, apud 
quoddam castellum, occurrunt decem viri leprosi a 
longe stantes, ac clamantes implorabant ejus opem : 
quos Dominus abire jussit ad sacerdotes : cumque 
illi obtemperantes irent, mundati sunt : at ex illis 
unus tantum rediens, gratias illi egit. Perveniens ‘ 
inde Hierusalem, ipso die festo ascendit in templum, 
ac docuit populum, laudantibus aliis, aliis miranti- 
bus , et aliis adversantibus ac apprehendere conan- 
tibus , quos Dominus sermone repressit. Perrexit * 
inde ad montem Oliveti, qui adjacet Hierosolymis a 
plaga Orientali : unde in templum rediens, sedens 
docebat populum ; tune oblatam sibi mulierem de- 
prehensam in adulterio, deficientibus accusatori- 
bus, absolvit, perseverans docere populum : at 
contradicentibus Phariseis, et lapidare eum que- 
rentibus, se ab illorum subduxit aspectu , et exivit 
de templo. Preteriens * autem, videns hominem 
cecum a nativitate, faciensque lutum ex sputo, lini- 
vit ex eo oculos ejus , precepitque abire ad Natato- 
riam Silow, illicque oculos lavare ; quod ut ille fecit, 
visum recepit. 

36. Quod spectat ad aquas Siloe, hee de iis tra- 
dit Hieronymus !: « Siloam autem fontem esse ad 
radices montis Sion , qui non jugibus aquis , sed in 
certis horis diei ebulliat, et per terrarum concava ad 
antra saxi durissimi cum magno sonitu veniat, du- 
bitare non possumus, nos presertim, qui in hac ha- 
bitamus provincia. » Hec Hieronymus. Quomodo 
vero fons ille primum eruperit precibus Isaie , et 
unde nomen acceperit, Epiphanius ? his verbis ejus- 
modi recenset historiam : « Fontem quippe Deus 
Siloam causa Prophete effecit : quoniam priusquam 
moreretur, pusillum precatus est, uti undas illinc 
emittere dignaretur : et confestim dimisit illi celi- 
tus aquam viventem, unde sortitus est locus ille ap- 
pellationem Siloam, quod si quis interpretetur, sonat 
demissum. Sub Ezechia quoque rege, antequam 
stagnum piscinasque fabricasset, precibus Isai effe- 
ctum ut exigua lympha scaturiret, quod populus in 
obsidione hostium teneretur ; ne ipsa periret undis 
destituta civitas. Milites igitur perscrutabantur un- 
dique ubinam sedare sitim daretur, ignorabant enim. 
Urbe quippe potiti, obsidebant Siloam. Quandocuim- 
que itaque indigentes Judei aquatum venerant, sca- 
turiebat eis unda, et aquabant : exterarum vero 
nationum homines reperire nesciebant ; latex nam- 
que aufugiebat. Eoque usque ad hodiernum diem 
eructatur clanculum, quo significetur mysterium. 
Ceterum quandoquidem Isaiz prophet istud acce- 
ptum referunt, in perennem ejus rei memoriam, 
populus accurate propbetam isti solo cum gloria et 
honore reddidit : ut per ejus intercessionem, in con- 
summationem usque seculi, aque hujusmodi fru- 
ctus impetretur, cui scilicet usum referebant acce- 
plum.» Hac Epiphanius, cum agit de sepulcro Isai«e 
apud Siloam posito. Hujus quoque fontis meminit 
et Josephus. 

37. At huic fonti Siloew haud valde dissimilis 
videtur fons ille seu fluvius item in Palastina , Sab- 
baticus dictus , quod die tantum sabbati flueret, ca- 
teris diebus alveo sicco, non apparens, de quo his 
verbis mentionem facit Josephus *, dum agit de Ves- 
pasiano imperatore, qui illum vidit : « Conspicit in 
itinere fluvium cognitione dignissimum : is fluit 
medius inter Arcas et Raphaneas Agrippe regni ci- 
vitates : habet autem quoddam peculiare miracu- 
lum; nam cum sit, quando fluit, plurimus, neque 
meatu segnis, tamen interpositis sex diebus , a fon- 
libus deficiens, siccum exhibet locum : deinde quasi 
nulla mutatione facta, septimo die similis exoritur : 
atque hunc ordinem eum semper servare, pro certo 
compertum est : unde etiam Sabbaticus appellatus 
est, a sacro Judeorum seplimo die sic denominatus. » 
Hee Josephus : ex quo erroris arguilur Plinius *, 
qui de eodem amne agens semper fluere , sed sab- 
batis omnibus siccari testatur. Sed de his hactenus. 
Post reprehensos qui miraculum de exco illuminato 
obscurare conabantur, idem Dominus * de bono pa- 

store subintulit orationem ; qua etiam, mercenarius 
quis sit, egregie demonstravit. Quibus traditis , ca- 
lumniabantur alii ipsum esse arreptum a demone , 
alii contra excusabant atque laudabant. 

38. De 1xxu Christi discipulis. — Post * inde 
vero designavit Dominus et alios septuaginta duos, 
et misit illos binos ante faciem suam in omnem 
civitatem et locum quo erat ipse venturus : quos 
etiam de his que agere deberent, admonuit. Quod 
vero de numero discipulorum textus Evangelii re- 
periantur diversi, dum alii codices habent, septua- 
ginta duos, alli vero septuaginta fantummodo : inde 
in ore omnium versatur disputatio, Num septuaginta 
tantum , vel septuaginta duo rei veritate discipuli 
fuerint. Si auctoritate antiquorum res agitur, se- 
ptuaginta duo reperiuntur. Tatianus enim in sua 
evangelica Harmonia legit septuaginta duos, Ammo- 
nius * itidem, Epiphanius *, Hieronymus *, Augusti- 
nus *, Beda, et alii recentiores quamplurimi : nec 
pretermittimus testimonium ex constitutionibus 
Clementis °, apud quem septuaginta duo discipuli 
leguntur. Sed objicitur Hieronymum: septuaginta 
discipulos numerare : cum enim‘ agit de quadra- 
ginta duabus mansionibus ad Fabiolam, sic ait : 
« Nec dubium quin de duodecim Apostolis sermo sif, 
de quorum fontibus derivate aque totius mundi 
siccitatem rigant. Juxta has aquas septuaginta creve- 
runt palm, quos et ipsos secundi ordinis intelligi- 
mus preceptores, Luca evangelista testante duo- 
decim ‘fuisse Apostolos, et septuaginta discipulos 
minoris gradus. » Verum cuni idem ipse perpurga- 
tum omnique labe emaculatum ejusdem Luce 
Evangelium una cum aliis tribus ad Damasum 
mittit, ex emendatioribus codicibus restituit * nume- 
rum septuaginta duorum. Porro de egregia a se na- 
vata opera in emendandis codicibus depravatis 
quatuor Evangeliorum, idem ad Damasum scribens 
hec ait *: « Igitur presens preefatiuncula pollicetur 
quatuor tantum Evangelia, quorum ordo hic est, 
Mattheeus, Marcus, Lucas, Joannes, codicum greco- 
rum emendata collatione, sed veterum; que ne 
multum a lectionis latins consuetudine discrepa- 
rent, ita calamo temperavimus, ut iis tantum que 
sensum videbantur mutare correctis, reliqua ma- 
nere pateremur, ut fuerant. » Hee ille, ac plura id 
genus de labore a se suscepto in tanto negotio 
obeundo. : 

39. Caeterum haud mirandum, si penes aliquos 
sepluaginta tantum nominatos discipulos quis inve- 
niat : id enim perinde accidit, ac cum citati repe- 
riuntur Septuaginia interpretes, quos absque ulla 
dubilatione constat fuisse septuaginta duos, sex e 
singulis tribubus ; tamen brevitatis causa apud 
nonnullos usu receptum esse videtur, ut cum illos 
allegant , Septuaginta tantum dicant interpretes. 
Sicut et olim apud Romanos collegium Cenlumvirum 

dicebatur, cum tamen revera constaret fuisse cen- 
tum et quinque judices, qui lites judicarent’: nam 
tres eligebantur ex singulis tribubus, que erant 
triginta quinque. Porro si dicere voluerimus , eo 
numero alludere voluisse Dominum ad illos senio- 
res, quos Deus precepit* Movsi ut eligeret, qui in 
administranda tanti populi cura essent illi adju- 
mento : plane constat eos fuisse septuaginta duos, 
additis nimirum Eldad et Medad, qui in castris re- 
manserant : nam et ipsi (inquit divina Scriptura) 
descripti fuerant, quo exemplo perseveravit apud 
Judeos concilium seniorum septuaginta duorum, 
quod Synedrin (Sanedrin) appellabant, toltidemque 
fuerunt interpretes magna cura ab Eleazaro pontifice 
ad Ptolemeum regem missi, qui sacros codices in 
‘greecam linguam verterent. 

40. Nomina autem discipulorum, qui a Domino 
fuerunt electi, dum singula exprimere conati sunt 
aliqui : omnes fere, quorum invenerunt in epistolis 
Pauli fieri mentionem, quos ejusdem apostoli con- 
stat fuisse discipulos, simul consarcinantes, nulla 
prorsus habita ratione veritatis, inter discipulos 
Domini adnumerarunt : et quod deterius est, cos 
admiscuerunt, qui nec Apostolorum discipuli fuisse 
noscuntur. Primus post Hippolytum (quod invene- 
rimus) ejus rei auctor fuit Dorotheus, qui falso 
cognomine Tyri episcopus inscribitur, imo et ab 
aliquibus martyris titulus eidem adjicitur : sed 
quam diversus sit ab illo Dorotheo Tyrio, qui multa 
passus est temporibus Julisni Apostate , dicemus 
suo loco: tu consule que notavimus in Martyrologio 
Romano, dum de Dorotheo Tyrio egimus. Hic, in- 
quam, Dorotheus Cesarem quemdam unum fuisse 
dicit ex discipulis Domini : « Et hujus, inguit, me- 
minit Paulus ? cum scribens ad Philippenses dicat : 
Salutant vos omnes sancti, maxime autem qui de 
domo Cesaris sunt.» Perinde ac si de privato ali- 
quo homine, et non de imperatore Paulus loquatur. 
Sed hec potius risu sunt digna, quam confutatione, 
cum nullum illis temporibus Casarem dici po- 
tuisse certum sit, nisi qui imperator futurus elige- 
retur. 

41. At vero magna certe cautela adhibita, Lucas 
in Actis*, dum de Jasone Domini discipulo men- 
tionem facit, quo a recentioribus Apostolorum dis- 
cipulis distinguat, antiquum discipulum nominat. 
Ex illis aliquot recenset Epiphanius * dum ait : 
« Misit et alios septuaginta duos ad predicandum, 
quorum numero fuerunt septem viduis_ prefecti , 
Stephanus, Philippus, Prochorus, Nicanor, Timon, 
Parmenas, et Nicolaus; et Matthiam ante ipsos, 
Marcum, Lucam, Justum, Barnabam, Apellem, 
Rufum, Nigrum, et reliquos septuaginta duos. » Hac 
Epiphanius. Sed quod de Luca ait, res est accuratius 
inferius examinanda. At Eusebius * qui in his per- 
quirendis haud parum laboris videtur insumpsisse, 
aperte fatetur, nuspiam inveniri catalogum ejusmodi 
septuaginta duorum discipulorum : recenset tamen 

aliquos, quos ipse hine inde expiscatus est, videlicet 
Barnabam, Sosthenem, Cepham, diversum a Petro, 
Matthiam, et Thaddeum, putarem et Ananiam inter 
eos adnumerandum. Papias * antiquus theologus, 
auditor Joannis evangelist, recenset inter eosdem 
Domini discipulos Aristionem, et Joannem alium, 
ab Evangelista quoque diversum. Hactenus de no- 
minibus discipulorum Domini?®: qui a predicatione 
reversi, gloriantes quod demones etiam suo subji- 
cerentur imperio, a Domino repressi sunt. 

42, Alia Christi opera. — Interim * interpellatus 
Jesus a quodam legis perito de salute consequenda, 
cum docuisset quid agere deberet, parabolam de 
homine qui incidit in latrones, et de Samaritano 
subjunxit. Inde * Hierosolymis discedens , Betha- 
niam veniens, apud Martham divertit; ubi Maria 
soror ejus, ad pedes Domini sedens audiebat verba 
illius. Alio post hac in loco constitutus, multa de 
orando Deum discipulos suos admonuit. Deinde ° 
invitatus a Phariso, adversus justitiam pharisaicam 
multa disseruit; suosque discipulos, ne illis essent 
similes, rursumque ne corporis mortem timerent, 
et alia id genus plura ad virtutes capessendas insti- 
tuit. Rogatus postea ab altero duorum fratrum, ut 
communem inter eos divideret hereditatem, facere 
recusavit ; deyue abjicienda divitiarum sollicitudine 
et cura, ut alias sepius, multa disseruit: paratosque 
esse debere ad diem novissimum, atque ad pceni- 
tentiam de admissis iniquitatibus agendam, recenti 
exemplo vehementius inculcavit. His ita ° intento 
Domino, de Galilewis occisis a Pilato, cum seorsum 
sacrificarent, nuntium est delatum, deque turri illa 
in Siloe collapsa, cujus ruina decem et octo homi- 
nes oppressi fuerunt. Constat quidem hos proculdu- 
bio fuisse, qui non sacrificarent cum ceteris, sed 
seorsum, quippe qui secte Galileorum gregales 
erant, quorum superius meminimus. Hi quod nega- 
rent tribulum pendendum Romanis, vel pro eis 
victimas ceedendas, cum hec omnia Judzi facerent, 
templo abstinebant, seorsumque conventus agebant, 
ac sacrificia offerebant : quos cum sacrificantes 
nactus esset Pilatus, immissis in eos militibus, im- 
maniter trucidavit. Sed magnopere considerandum 
est, quales essent ceteri Judeorum, si comparatione 
horum, quos constat fuisse hereticos, nihilo me- 
liores istis fuisse testetur Dominus. 

43. Interim * vero cum sabbati die doceret in 
synagoga , oblatamque sibi contractam mulierem 
sanasset; mox ab archisynagogo de die sabbati, 
quo curasset, mota est controversia : quem Dominus 
multis redarguit, adeo ut adversantes jam erubesce- 
rent; cumque multa in eam dixisset sententiam, 
regnum celorum grano sinapis ac fermento, accom- 
modatis ad eam rem collationibus , comparavit. 
Peragrans * postmodum Galilee civitates ac castella, 
docebat omnes : tumque de mullitudine pereuntium, 

et paucitate eorum qui salvandi essent, admonuit ; 
ob eamque causam contendendum sedulo ac stu- 
dendum, non secus ac si per angustissimam portam 
intrandum esset, persuasit. Hec cum diceret, de 
Herode , quod quereret eum occidere, Phariszi 
ipsum monuerunt , illincque recedere suaserunt : 
quibus ipse respondit, sibi non alibi preterquam 
Hierosolymis fore moriendum : insuper mala, qui- 
bus illi perdendi essent, pradixit. Invitatus ‘ post 
hee die sabbati apud Phariseum quemdam discu- 
buit, ubi sanavit hydropicum, nihilque ea opera pre- 
judicii allatum esse festo diei, pluribus docuit, eosdem- 
que accommodatis exemplis ad meliorem vitam 
peragendam instituit. Inde vero turbis adstantibus, 
de abnegatione.rerum temporalium multa disseruit. 
Hyeme ® vero adveniente, Hierosolymam contendit 
ad festum diem Enceniorum, qui agebatur vige- 
-sima quinta die mensis Casleu (hic est nonus mensis *) 
usque ad diem octavam : et ad templum veniens, 
deambulat in porticu Salomonis (eam enim integram 
remansisse post tot templi ruinas, Josepho auctore, 
inferius dicemus), ubi cum doceret populum, rursus 
obortz sunt contentiones, et querebant eum Judei 
lapidare. Inde vero recedens, abiit trans Jordanem, 
ubi turbam sequentem multa docuit *, ac de ove et 
drachma perditis, filio prodigo, ac de villico iniquo 
subintulit parabolas, elegantes quidem, et ad per- 
suadendum magnam vim habentes. Inde * autem 
Phariswis rogantibus, de matrimonii conjunctione 
servanda multa locutus est. 

44. Postea vero de divite epulone, et mendico 
Lazaro narrationem intexuit. Que quidem parabola 
ne esset, an rei geste vera historia plurium fuit dubi- 
tatio. Nos vero illis potius adstipulamur, qui putarunt 
eam esse historiam; eam certe antiquiores tanquam 
veram historiam de poenis damnatorum apud infe- 
ros , citare consueverunt ; unde Tertullianus ° : 
« Animas torqueri foverique penes inferos, licet 
nudas, licet adhuc exules carnis, probavit Lazari 
exemplum. » Hec ille. Euthymius ‘ ex traditione 
quadam Hebreorum, rem vere gestam fuisse tradit, 
divitemque illum Nynensem nominatum esse affir- 
mat : Que quidem sententia jam rata firmaque ha- 
beri debet, quod multis in locis in memoriam ejusdem 
Lazari ecclesiz erecte habeantur, deque eo in eisdem 
anniversaria celebritas peragi consueverit. Nec quem- 
quam movere debet, quod in eadem recensita per 
Lucam historia, quedam dicantur , que revera 
consistere non possunt, ut de lingua, de digito, de 
sinu Abrahe; cum anime solute corporibus, his 
membris careant, necesse sit. Nam usitatum est in 
divinis Scripturis, ad faciliorem intelligentiam, ut 
corporea membra, quibus carent, non tantum ani- 
mabus et angelis, sed etiam ipsi Deo optimo maximo 
adscribantur. 

45. Apostolorum celibatus.— Hee locutus ' Do- 
minus, de non inferendo scandalo, et alia plura suos 
admonuit. De Phariseo insuper et Publicano exem- 
plum proposuit. Inde vero parvulis ad se perductis 
manus imposuit : adolescentem * denique ad per- 
fectiora sectanda instituit : quibus tamen auditis 
cum ille tristis abiret, quam difficile esset divitem 
intrare in regnum Dei exemplo cameli per foramen 
acus deducendi Dominus monstravit. De hac qui- 
dem similitudine placet quod Caninius * de Hebrai- 
cis deducens fontibus scribit : fuisse nimirum inter 
cetera Judeorum adagia, illis adeo peculiaria ad 
desiguandam rem quamlibet factu impossibilem , 
apud eos illud frequenti usu, quo dicerent : Ele- 
phantem per foramen acus. Sed pro elephante ca- 
melum dixisse Dominum, quod magis notum esset 
animal audientibus. Idemque auctor tam de ru- 
dente , quem volunt xéyxv dictum esse a Grecis , 
quam etde acus foramine, quo nomine quod di- 
ctum aliqui velint portam Hierosolymarum parvam, 
commentum scite refellit. Cum autem hee adeo ad- 
miranda discipuli ejus audissent : Et quis, dixerunt, 
potest salvus fieri ? Dominus vero, possibilia esse 
apud Deum , que hominibus impossibilia videren- 
tur, edocuit. 

46. Tunc Petrus, ut caput omnium , exque per- 
sona omnium subdit: « Ecce nos reliquimus omnia, 
et secuti sumus te : quid ergo erit nobis? Jesus au- 
tem dixit illis : Amen dico vobis, quod vos, qui se- 
cuti estis me, in regeneratione cum sederit Filius 
hominis in sede majestatis sue, sedebitis et vos su- 
per sedes duodecim, judicantes duodecim tribus 
Israel. Et omnis qui reliquerit domum, vel fratres, 
aut sorores, aut patrem, aut matrem , aut uxorem , 
aut filios , aut agros propter nomen meum, centu- 
plum accipiet, et vitam «ternam possidebit. » Ac 
subdit : « Amen dico vobis, nemo est qui reliquerit 
domum, aut fratres, aut sorores, aut patrem , aut 
matrem, aut filios, aut agros propter me, et propter 
regnum Dei et Evangelium, qui non accipiat centies 
tantum nunc , et inseculo futuro vitam eternam. » 
Ex his sane verbis S. Hieronymus * cum ad Julia- 
num scribit, et cum agit adversus Jovinianum, op- 
time infert : Apostolos, ex quo a Domino electi ip- 
sum secuti sunt, uxoribus relictis, qui conjugati 
erant , a carnali copula abstinuisse : sicque reli- 
quisse uxores, ut quod pertinet ad illum actum, de- 
sierint esse viri. Cum demum Dominus sententiam 
illam protulisset, quod videretur paradoxum , qua 
dixit : « Multi autem erunt primi novissimi , et no- 
vissimi primi: » quo ejus rei facilior sensus esset , 
mox de operariis in vineam conductis parabolam * 
proposuit. Que vero post’ hee secuta sunt , quoniam 
ad sequentem annum pertinere certum est, ordine 
temporum ex instituto de iis suo loco agemus. Non 
enim secundum tempus ineuntis anni ab ipsis ka- 
len. Januariis, quod nulla ejus ratio certa haberi 

possit, sed ex paschalibus festis, que habentur ex- 
pressa in Evangelio , nos annos Domini distinguere 
ac numerare oportere, alias sepius diximus. 

47. Sejani casus. — Quod pertinet ad res Ro- 
manas : hoc eodem anno periit Sejanus, qui cum 
Tiberio iniit consulatum; fuit hic ille toto orbe 
celeberrimus, qui non solum, ut ceteri, amplissi- 
mas occupavit et assecutus est dignitates et admi- 
nistrationes , sed diutius absente Tiberio , et apud 
Capream insulam multo tempore otiante , se ipsum 
pro imperatore, Tiberium vero pro insule rectore 
habuit; eoque existimationis provectus est, ut ipsi 
tanquam deorum alicui res sacra fieri soleret , es- 
setque hoc anno delatus consulatus cum proroga- 
tione quinquennii : insuper et iu litteris publicis a 
senatu , sicut Tiberii, ita et Sejani nomen inscribe- 
retur , et sicut imperator , aureo curru in theatrum 
adveheretur, jurarentque omnes per fortunam ejus : 
Hic, inquam (audi rerum humanarum inconstantie 
admirandum exemplum), convocato senatu, ut reci- 
tarentur litterse imperatoris , quibus collata sibi po- 
testas tribunitia credebatur : mox inversa alea, quas 
ipse sibi letas atque jucundas sperabat , contrarias 
omnino, ac ipsimet perniciosas , omnibus audien- 
tibus, contra opinionem et expectationem percepit. 
Unde statim infelix ipse depositus jussu Reguli con- 
sulis suffecti, consentiente senatu , in vincula duci- 
tur , atque ibidem capite mulctatus, deinceps in 
gemonias unco trahitur : sicque demum per tri- 
duum a populo maximo ludibrio habitus, in Tiberim 
tandem immittitur. Liberi quoque ex S. C. necati 
sunt , ante vero filia, quam pater pactus fuerat 
Claudii filio, prius (0 inauditam rem!) a carnifice 
constuprata. Hec pluribus Dio Cassius ', que nobis 
exemplo sane egregio rerum humanarum incon- 
stantie et mobilitatis esse debent, ne quis sibi arri- 
denti et blandienti felicitati admodum credat, sed 

in rebus prosperis modeste, et non superbe sese 
gerat. Sed ad rem redeamus. 

48. Hee cum hoc anno facta esse asserat idem 
auctor, ac etiam Tacitus ', vides errasse Eusebium 
in Chronico , dum post annos tres Sejanum adhuc 
vixisse vult; itemque Paulum Orosium ?, dum ait ro- 
gatum esse a Tiberio senatum, ut Christus, quem 
constaret tot insignia miracula edidisse , ac e mor- 
tuis resurrexisse , Deus haberetur : verum quomi- 
nus id fieret , Sejanum intercessisse , atque pertina- 
citer contradixisse : nam jam ante Christi mortem, 
ex dictis satis liquet, Sejanum vitam cum morte 
commutasse. Sed decepti sunt ipsi, quod Josephus * 
de Sejani interitu agat ultimo tempore Tiberii imp., 
putantes nimirum tunc eum esse necatum : verum 
quod ibi Josephus de Sejani agat occubitu, non tem- 
poris ratio, sed quod complures res gestas Tiberii, 
diversis temporibus factas , una eademque narra- 
tione perstrinxit, fuit in causa. Constat tamen, au- 
ctore Philone *, Sejanum fuisse animo infensissimo in 
Judxos, quippe qui ut illam gentem e medio tol- 
leret, confinxerit queedam -crimina adversus eos, 
qui tunc Rome agerent , Judeos , cognoscens qui- 
dem eam solam precipue gentem repugnaturam 
conatibus suis : sed per mortem ejus detectas fuisse 
calumnias dicit. Putamus causam odii Sejani ad- 
versus Judgos ea occasione conflatam esse, quod 
non sicut ceteri , ipsi statuas (prohibentibus hoc eo- 
rum legibus) erexissent, nec erectas venerati essent : 
nam et ad id spectare videtur , quod ait Suetonius , 
solas Syriacas legiones nullam Sejani imaginem 
inter signa coluisse : Hebrei enim xgre ferebant , 
Romanos militaria insignia imaginibus picta per 
eorumdem ditionem circumferre, ut Josephus * te- 
statur, cum de Vitellio agit. 


* Tacit. Annal. lib. vy. — 2 Oros. lib. vil. c. 4. — 3 Joseph. antiq. 
lib. xvir.c. 8. — 4 Philo in leg. ad Caium. — 5 Joseph. antig. lib. xvi. 

Anno periodi Greco-Romane 5524. — Olymp. 202. an. 3. — Urb. cond. 784, — Jesu Christi 31. secundum Baronium 33. 
— Tiberii imp. 18. 


1. Consules.—Ad num. 4. Coss. Tiberius Aug. V, 
et L. OElius Sejanus. 

2. Imperii proconsularis Tiberti vicennalia. — 
Tiberii consulatus juxta 1 consulatuum Cesareo- 
rum regulam , ob vicennalia nempe ejus imperii 
proconsularis, ad que referendus nummus Tiberii 
tribunitia potestate xxxm1 hoc anno inchoata nota- 
tus, in cujus postica extant quadrige triumphales 
absyue inscriptione, ut videre est apud Mediobar- 
bum in numismatis imperatorum : cum enim pre- 
senti anno nulla expeditio suscepta fuerit, quadrigz 
illa ad renovandam in vicennalibus memoriam 
- precedentium victoriarum, ut moris erat, decrete. 


Suetonius in Tiberio cap. 26, ait de hoc Tiberii con- 
sulatu, absens illum wsgze in tidus Matas gessit. 
Card. Norisius in Epist. consul., pag. 13, existimat 
Suetonium errare , quod in Lapide Nolano legatur , 
Tiberium VII idus ejusdem mensis consulatum ab- 
dicasse, et in ejus locum Faustum Syllam suffectum. 


Ti. Casar Aue. V. 
Sur. vil. Ip. Mar. Faustus. Cor- 

SEXTEIDIUS. CATULL. Cos. 

Hee Fastorum tabula post Sejanum damnatum, 
sculpta est; quare ejusdem nomen omittitur. Ex 
eadem apparet, inquit card. Norisius, error Sue- 
tonii, qui ad idus Maias Tiberio consulatum proro- 
gavit; cum VII idus ejusdem mensis illo se abdica- 
verit cum Sejano collega , suffecto cum Fausto 
Sylla, Sextidio Catulino. Nec eodem mense. L. 
Fulminus, ac Publius Memmius Regulus magi- 
stratum inierunt, sed ille semestrem, hic trimestrem 
consulatum gessit. Et enim Tiberius, cum Sejano 
necem inferre destinasset, Fuleinio Trioni, quem 
Sejani studiosum sciebat, P. Memmium colle- 
gam addidit, qui kal. Octobris magistratum auspi- 
catus, die xvii ejusdem mensis litteris Tiberii con- 
tra Sejanum recitatis, eamdem in carcerem traxit, 
ac decreto senatus eadem quoque die mulctavit. 
Ita Card. doctissimus, qui non advertit Suetonium, 
quando ait Tiberium hune consulatum wsgue in 
tidus Maas gessisse, iduum nomen absolute usur- 
pare , nec in particulari definire usque ad quem 
iduum Maii diem in ea dignitate permanserit. Idus 
enim et kalende eo modo ab antiquis aliquando 
accepte. In regula S. Benedicti cap. 48 precipitur je- 
junium a Pascha usque ad kalendas Octobris, id 
est, usque ad festum Exaltationis S. Crucis, quod 
cum decimo octavo kalendas Octobris concurrit. 
S. Fructuosus idem quod S. Benedictus, statuens 
cap. 28 suze regule edicit a Pentecoste usque ad 
XVIII kalend Octob. interdiana jejunia. Vides 
S. Benedictum kalendarum eo modo quo Suetonius 
iduum nomen adhibere, nec alium diem , quam 
S. Fructuosum proponere. 

3. Sejani interitus. — Ad num. 47. Possi- 
nus Y. C. apud Papebrochium in Conatu Chro- 
nico-Historico ad catalogum Romanorum ponti- 
ficum cap. 24, autumat Sejani catastrophen anno 
tantum Christi xxxm1 contigisse, quod Dio lib. 
58 dicat, Sejanum jam exconsulem adhue inco- 
lumem, et specie precipui favoris apud Tiberium 
solita cum maxime florentem « peenituisse, quod 
non in consulatu aliquid tentasset , » hoc est, 
non conatum exprompsisset invadendi imperii , 
quod jamdudum machinabatur. Verba Dionis sunt: 
peteyieouey oct uxdty 2y TH Snarein dedyuocey. Paulo post 
ait Dio Nevium Sertorium Macronem pretoria- 
nis cohortibus prefectum a Tiberio clam missum 
ad perdendum Sejanum arcana « mandata commu- 
nicasse cum Memmio Regulo tune consule : nam 
collega ejus Sejano favebat. » Ex quibus infert Pos- 
sinus Sejanum anno quo interfectus est , consulem 
non fuisse. Sed vana hee illatio : nam consules or- 
dinarii, qui de more kalendis Martiis abdicabant, et 
suffectis locum dabant, post depositam dignitatem 
ab historicis sepe exconsules vocantur, cum nar- 

rant res post kalendas Martias gestas ; cum jam con- 
sules suffecti munus gererent, Sejanum itaque hoc 
anno, ut recte Baronius, periisse, certissimum. Dio 
enim rem sub hujus anni consulibus recitat, et tam 
ipse quam Suetonius in Tiberio cap. 69 indicant, 
dum aiunt, Tiberium, ut Sejanum astu et dolo sub- 
verteret, hunc collegam sibi in quinto consulatu as- 
sumpsisse, subjungitque Suetonius : « Deinde specie 
affinitatis ac tribunitie potestatis deceptum , inopi- 
nanter criminatus est, etc.» Tacitus etiam lib. 5, 
qui imperfectus est, sub hujus anni consulibus tra- 
dit Sejani filiam a carnifice constuprari jussam, 
quod nonnisi post Sejanum occisum scriptores alii 
factum testantur. Publicum vero Memmium pre- 
senti anno, non vero anno Christi xxxiu, ut sibi per- 
suasit Possinus, consulatum suffectum gessisse , in- 
scriptio preecedenti numero recilata indubitatum 
reddit. Ex his sequitur primo, consules ordinarios 
post kalendas Martias aliquando ab historicis con- 
sules non yvocari; quos tamen etiam consules, ab 
lisdem aliquando appellatos inferius visuri sumus. 
Unde erravit Possinus, qui arbitratus est Sejanum 
hoc anno consulem non fuisse, quod Dio scribat 
Memmium tune consulem fuisse. Sequitur secundo, 
Tiberium currenti anno imperii proconsularis vi- 
cennalia edidisse; cum tribunitia potestas annis 
hujusmodi solemniis addictis conferri soleret. Nee 
refert, quod Suetonius dicat, Tiberium ad decipien- 
dum Sejanum-hoe anno consulatum iniisse. Nam 
consulatus, qui ex propria institutione ad hee so- 
lemnia referebatur, potuit ex peculiari imperatoris 
fine ad alium scopum dirigi; quemadmodum in 
artibus finis operantis diversus aliquando est a fine 
operis. 

4. Indicium vicennalium Tiberii. — Preter- 
miseram observare , ad Tiberii vicennalia spectare 
inscriptionem repertam Ampuriis, vicus est dice- 
cesis Forojuliensis in provincia , et mecum a Jose- 
pho Antelmio viro eruditissimo communicatam. 

Tiberius hoc anno V kalend. Julias_ tribunitiam 
potestatem xxx suscepit, et opera aliqua publica 
in provincia restituit; ex quo intelligimus , illum 
hoc anno vicennalia celebrasse , et aliquibus mo- 
numentis memoriam suam immortalitati consecrare 
voluisse, quod in more positum fuisse sepius vi- 
suri sumus. 

1. Annus Christi passionis. — Absoluto trige- 
simo tertio anno Domini, et trigesimo quarto in- 
choato, Cn. Domitio AXnobarbo , et Vitellio Nepote, 
vel (ut a Cornelio Tacito ponitur) Camillo Scribo- 
niano consulibus, Paschatis ipsa die, idem Dominus 
noster Jesus Christus humani generis Redemptor, 
pro salute omnium, volens libensque crucis suppli- 
cium subiit. Que autem hec precesserint , eo or- 
dine quo sunt gesta, summatim recensentes , exa- 
ctam subinde temporis rationem (quod sumus polli- 
citi) afferemus. 

2. Lazari resurrectio. — Jam proxime adyen- 
tante paschali tempore : cum Jesus * Dominus no- 
ster in Galilea ageret, Marthe et Maris sororum 
nuntio accersitur, ut Lazaro fratri Bethanie morbo 

‘languenti opem ferret : sed consulto moras nectens, 

cum eo tandem accessisset, jam quatriduo illum 
esse defunctum invenit; quem a mortuis excitavit. 
Auctor est Hieronymus * ob tam insigne miracu- 
lum, quo non tantum rei geste Joannis Evangelio 
testatee, sed et loci illius in quo erat Lazari sepul- 
crum, perpetuum esset posteris monumentum, ere- 
ctam fuisse nobilem ecclesiam Bethanie super ip- 
sam Lazari tumbam. Quod castellum quindecim 
stadiis Hierosolymis distans, non sic dicitur (ut 
multi decipiuntur) Marthe et Marie sororum, quasi 
domine loci illius essent, sed usu loquendi : sicut 
et alibi evangelista Mattheus de Capharnaum et de 
Domino illuc accedente cum meminit, suam * ipsius 
dixit civitatem : sicut et Nazareth Domini civitatem 
Lucas appellat, nimirum quod Dominus in illis ha- 
bitaret : quo modo et Joannes * Bethsaidam dicit 
civitatem Andree et Petri. Nam redacta semel ea 
parte Judee in provinciam non tantum nulli ex 
Judxis quantumlibet illustribus, sed nec ipsi te- 
trarche, Herodes et Philippus, castellum sibi ali- 
quod vindicasse putantur. 

3. Concilium adversus Christum. — Pervul- 
gato tam admirando de Lazari resurrectione mira- 
culo: tanta re Judi perculsi, coegerunt * concilium 
ut quid de Jesu statuendum esset , consultarent. 
Erat illud magnum Sanedrin dictum , septuaginta 
duorum seniorum, de cujus institutione superius 
actum est : horum erat officium graviores judicare 
causas, utpote cum de propheta ageretur, de lege 
sacra vel rege. Huic presidens summus sacerdos 
Caiphas, Christum morti addicendum esse , senten- 
tiam tulit in hee verba : « Vos nescilis quicquam, 

nec cogitatis quia expedit nobis ut unus moriatur 
homo pro populo, et non tota gens pereat. Hoc au- 
tem, inquit Evangelista, a semetipso non dixit : sed 
cum esset pontifex anni illius, prophetavit. » Porro 
quod dicit, anni illius fuisse pontificem , idem est 
ac si diceret, eo anno, eo scilicet tempore ille ponti- 
ficatum gerebat, et non (ut quidam putant) ipsum 
unacum Anna anniversariis vicibus summi sacer- 
dotii functionem administrasse, prout superius anno 
Christi trigesimo primo pluribus demonstravimus. 
Lata itaque de occidendo Christo sententia, ipse se 
subtraxit , indeque recedens abiit Ephren civitatem . 
juxta desertum positam in tribu * Juda; illic tan- 
tisper moratus donec tempus Paschatis propius es- 
set. Tunc assumens secum * duodecim Apostolos , 
iter aggressus Hierosolymam versus, omnia que 
obventura essent de sua passione ac resurrectione , 
predixit. Tune mater filiorum Zebedei interpellans 
eum, pro filiis rogavit, ut sederet alter ad dexteram 
sedem, ad sinistram alter in regno suo. Cum vero 
in itinere constitutus , appropinquaret * Hiericho , 
que haud longe distabat ab Ephren, caecum secus 
viam mendicantem illuminat. Ingressus Hiericho, 
apud Zaccheum Publicanorum principem divertit : 
ubi eos qui aderant docens, apposite de patrefami- 
lias, qui servis pecuniam ad negotiandum tribuisset 
parabolam dixit. Hiericho egrediens * duos item 
cecos in via repertos curavit. 

4, Cena in Bethania. — Ante sex * dies Paschie 
pervenit Jesus Bethaniam, ubi dum ccenaret , Laza- 
rus fuil unus ex discumbentibus , Martha ministra- 
vit, et Maria soror ejus unguento nardi pistici (de 
quo superius) unxit pedes Jesu. Divertisse apud La- 
zarum, et apud ipsum ccenasse , etsi Evangelista id 
taceat , par est credere; nam et alias illac transeun- 
tem apud eosdem mansisse, et Martham id ipsum 
ministerium exhibuisse, auctor est Lucas ° evange- 
lista : haud enim assentimur jis qui hanc conam 
confundunt cum ea, que ibidem Bethanie facta est 
in domo Simonis leprosi: diversas enim, diversis- 
que diebus factas esse has ccenas, superius etiam 
demonstravimus ;-cum de tribus Magdalenis erro- 
rem confutavimus , unamque tantummodo fuisse 
disseruimus. Ne autem hic eadem, que dicta sunt 
superius, repetamus, eo amandamus lectorem ; nos 
interim rerum gestarum seriem prosequemur. De 
eo ministerio effusionis unguenti tunc oblatrante 

cor. c. cIlV. — 3 Luc. xv. xIx. Concord. ¢. cy. CVI. CV. — 
“ Matth. xx. Marc. x. Concor. ¢. cv. — 5 Joan. x1. — ® Luc. xX. vii. 


110 


Juda, Jesus pro Maria defensionem habuit. Cum 
vero frequens populus Bethaniam conflueret, non 
tantum Jesu causa, sed ut Lazarum a mortuis redi- 
vivum videret, eo furoris acti sunt principes sacer- 
dotum, ut Lazarum cogitarent interficere, quod 
ejus causa multi Judeorum in Christum crederent. 
Sed quid? mira res : voluit Dominus Lazarum , 
quem suscitavit, diutius vivere, ut tante rei mira- 
culum cunctis innotesceret , totique perspicuum 
fieret orbi ; Epiphanius enim agens contra Mani- 
cheeos, testatur Lazarum post resurrectionem annos 
vixisse triginta ; nam ait: « Sed et in tradilionibus 
invenimus quod triginta annorum tune erat Laza- 
rus, quando est suscitatus : postquam vero susci- 
tatus est, annos triginta vixit. 

5. De Hosanna. — Quid autem actum sit se- 
quenti die , qui numeratur quintus ante diem 
festum Pasche , his verbis idem Joannes *’ evange- 
lista recenset : « In crastinum aulem turba multa , 
qu venerat ad diem festum, cum audissent quia 
venit Jesus Hierosolymam, acceperunt ramos pal- 
marum, et processerunt obviam ei, et clamantes : 
Hosanna, benedictus qui venit in nomine Domini. » 
Narrantur hee fusius a ceteris tribus Evangelistis *. 
Scimus de voce Hosanna complures esse veterum 
sententias , quas pretermittimus recensere. Conve- 
niunt * plures ut sit idem, quod latine dicimus : 
Salva queso. Vox usitata in festo Tabernaculorum, 
quando Deum deprecantibus sacerdotibus populus 
respondere consueverat (ut nos in Litaniis facimus) 
Hosanh Na : Libera, seu Salva queso. Certe quidem 
neque in divinis Scripturis , neque apud profanos 
auctores , qui res Judeorum sunt prosecuti (quan- 
tum legere potuimus) ullum plane huic simile 
exemplum invenimus, ut ingredientibus regibus 
Hierosolymam, quis occurreritcum ramis arborum. 
Unde divinum quodpiam ac plane insolitum Christo 
Domino exhibitum fuisse ministerium, nulla est du- 
bitatio. Quod igitur ea, que in Dei cultum exhiberi 
tantummodo consueverunt, viderent exhibita Christo 
redemptori nostro; hinc illa Judeorum molesta in 
ipsum facta compellatio. « Audis quid isti dicunt? » 
Arguentes nimirum, quod qui Dei solius esset, colla- 
tum a plebe honorem sibi sumpsisset. 

6. His insuper ut acquiescamus, magnopere 
persuadet, quod in paraphrasi chaldaica in Hester 
hee leguntur : 

Qiod idem est, ac si diceret : « Die decimo quinto 

ejusdem (nempe mensis Tiscri) inumbrabant opaca 
tectorum domorum suarum in hortis , et preecide- 
bant ramos dactylorum, et sumebant cedros, et 
incidebant chilfana (quam alii dicunt esse salicem , 
rosmarinum alii, alii vero carices) et faciebant sibi 
ipsis Hosciahnna, et legebant in libris suis , et ora- 
bant, et gaudentes gaudebant cum Hosciahnna, et 
cantabant, et exultabant sicut hedi.» Ex quibus plane 
apparet, ramos arborum, quos in ea solemnilate 
gestabant, dicere consuevisse Hosciahnna. Et obti- 
nuit quidem usus usque hodie ex ejusmodi veterrima 
consuetudine, ut si quis salicis ramum Judo osten- 
dat, ejusque nomen ab eo requirat : mox dicat, 
Hosciahnna vocari. Sed unde accidit, ut arborum 
rami in ea solemnitate adhiberi soliti, Hosciahnna 
dicti sint? Non aliunde puto, nisi quod sic illi 
circumeuntes altare, et exultantes canerent illud 
psalmi centesimi decimi septimi: «0 Domine salvum 
me fac: 0 Domine bene prosperare; » ut aperte 
testantur libri rituales Hebreorum, qui extant : inter 
que verba, Hosciahnna, vox xzywin expressa habe- 
tur, que repetitur in singulis versibus septem 
hymnorum , qui septimo die canuntur : quam 
quoties illi concinerent, ramum illum extollebant, 
dicentes, Hosciahnna : unde illi nomen est inditum, 
ut et ipse diceretur Hosciahnna. 

7. Porro non tantum in Scenophegia in honorem 
Dei precidebantur ac circumferebantur rami arbo- 
rum, sed etiam id factum reperies alias, cum Simon, 
recuperata Hierusalem, ac potitus arce, expurgata 
ea ab immunditiis, ingressus est in eam, laudans 
Deum cum ramis palmarum et canticis ; cujus rei 
causa instituta est annua celebritas, ut vigesima 
mensis secundi diem festum omnes agerent. Est et 
ejusdem rei aliud exemplum; ut cum Judas Macha- 
beus, expurgato templo, diem solemnem‘ consti- 
tuit : ut satis appareat ea Judeos facere solitos 
tantummodo in honorem Dei. Ceterum morem 
fuisse Grecorum, ut in triumphis milites ferrent 
ramos palmarum, eamdemque consuetudinem postea 
ad Romanos dilapsam, auctor est Livius *. Haud 
injucundum erit modo, quoniam hujusmodi divi- 
num honorem Deo exhibitum constat, scire palmam 
illam, ex qua Judei ramos acceperunt, ut obviarent 
Jesu, quasi egregium Christi triumphi monumen- 
tum, quantumlibet arbores omnes tempore obsidio- 
nis sub Tito excise fuissent, divina quadam 
providentia intactam ad multa secula perdurasse : 
adducit eam in testimonium post crucem Cyrillus * 
Hierosolymitanus , sic dicens : « Palma que est in 
Pharinge testatur, ramos exhibens his qui tunc 
benedicebant. » Sed cetera prosequamur. 

8. Mons Oliveti. — Cum e monte Oliveti Jesus 
Hierosolymam spectaret , flens super illam , que illi 
obventura essent , predixit. Est res observatione 
certe ac stupore digna, in eodem monte Oliveti, ubi 
Christus aspiciens Hierosolymam, fudit lacrymas , 
Romanos cum essent obsessuri eamdem civitatem , 

ac funditus vastaturi et eversuri, primum castra 
posuisse ; quod his verbis testatur Josephus‘: «His, 
inquit, preeceptum erat sexto ab Hierosolymis stadio 
castra ponere, qua in parte mons, qui appellatur 
av, id est olivarum, contra civitatem ab Oriente 
situs est, alftaque interjacente valle discernitur, cui 
nomen est Cedron. » Hec ille. Ingressus igitur civi- 
tatem Dominus cum esset, novo spectaculo universus 
commotus est populus : cumque omnes abirent post 
eum , discruciabantur Pharisei, dicentes intra 
semetipsos : « Videtis quia nihil proficimus? Ecce 
mundus totus post eum abiit. » Venit deinde ® in 
templum, ubi ceci et claudi qui ad eum venerant, 
ab eo curati sunt. Dumque Hierosolymis moraretur, 
gentiles homines, qui ad diem festum convenerant 
ut orarent , apud Philippum agunt ut viderent 
Jesum. Hee cum ab Andrea illi renuntiata essent, 
de fructu passionis sue multa locutus est, et rogans 
Patrem ut clarificaret Filium suum, facta est vox de 
celo dicens: « Et clarificavi, et iterum clarificabo. » 
Cumque alia de passione sua Jesus preedixisset ; inde 
recedens, reversus est in Bethaniam, ubi usque ad 
diem sequentem mansit. 

9. Ficus arefacta. — « Mane * autem facto (hic 
est dies quartus ante festum Pasche) dum reverte- 

‘retur Hierosolymam, arborem fici in via positam, 
quod fructus non invenisset in ea, arefecit. » Non 
pretermittimus hic dicere , ut inde magis possis rei 
geste mysterium assequi : majorum traditione per- 
latum, ficum fuisse illara arborem, ex quo primi 
parentes post peccatum legentes folia , pudenda 
texerunt. Inter alios enim qui hec testantur, Isido- 
rus Pelusiota ‘, scribens ad Theopompum tribunum, 
hec ait : « Exaruit igitur arbor, ut hominibus 
terrorem injiciat: quin in hac quoque re arcanus 
quidam sermo adnexus est a senibus sapientibus ad 
nos grassatus, nempe hanc transgressionis arborem 
esse, cujus etiam foliis ad corpus tegendum, hi qui 
mandatum violarunt, usi sunt.» Hucusque Isidorus, 
sed prosequamur cetera. Regrediens in civitatem , 
est ingressus templum, ubi quotidie docebat. Tum 
circumstantes principes sacerdotum ac seniores , in 
qua potestate id faceret, eum rogant : cumque multa 
adversus eos dicta essent ab illo, parabolis de patre- 
familias qui plantavit vineam, atque de rege qui 
fecit nuptias filio suo, eosdem magis magisque per- 
strinxit. 

10. Insidie Christo a Judeis ex tributi pen- 
sione parate. — His in hunc modum oratione 
Domini debellatis ac profligatis, novam artem 
excogitant Phariswi conjuncti cum Herodianis; cum, 
ut eum caperent sermone suo, rogant, an liceret 
tributum dari Cesari, nec ne? Id nimirum conantes, 
ut velsi negaret, hostem Czsari, reamque majestatis 
accusarent ; vel si affirmaret, populi offensam in- 
curreret. At ille comperta illorum fraude , ostendi 
sibi preecepit numisma census, in quo erat Casaris 


* Joseph. de bello Jud. lib. vi. c. 3. — 2 Matth. xxiv. Joan. xm. 
Concord. ¢. cx. — 3 Matth. xx. Joan. xit. Concord. ¢. cxt. — “Isi- 
dor. ad Theopompum. lib. 1. epist. LI. 


414 


imago ac superscriptio : responditque reddenda esse 
Cesari que sunt Cesaris, et Deo que essent Dei; 
qua illi responsione illusi, abierunt. Apposite sane 
Dominus noster , inspecto ejusmodi numismate 
census , atque cognita imagine ac superscriptione 
ipsius , reddenda ait que sunt Cesarjs Ceesari : ut 
que essent a Cesare profecta numismata , ad ipsum 
redirent. Moris enim fuit apud Romanos, ut numi- 
smata pro ratione tributi vel census ab imperatoribus 
cuderentur, nec uno semper modo eadem permane- 
rent; sed numismata tributorum a ceteris usualis 
pecunie nummis in eo differrent, quod istorum 
pretium semper idem esset ; numismata vero census 
vel tributi, cum mutaretur tributi qualitas , eadem 
ad rationem tributi recens formarentur. Est ejus rei 
locuples testis Alius Lampridius in Alexandro imp. 
dum ait: « Vectigalia publica ita contraxit, ut qui 
decem aureos sub Heliogabalo prestiterant, tertiam 
partem aurei prestarent, hoc est, tricesimam par- 
tem : tuncque primum semisses aureorum formati 
sunt: tunc etiam cum ad tertiam partem aurei 
vectigal decidisset ; tremisses, dicente Alexandro’ 
etiam quartarios futuros , quod minus non posset : 
quos etiam formatos in moneta detinuit , expectans , 
ut si vectigal contrahere potuisset, eosdem ederet. 
Sed cum non potuisset propter publicas necessitates, 
conflari eos jussit, et tremisses tantum, solidosque 
formari, etc. » Heec Lampridius : ex quibus colligere 
possis, quale esse soleret numisma tributi, quod 
subditi Cesari penderent. Quanti esset pretii dictum 
numisma, dicere aliud non possumus, nisi quod 
Marcus et Lucas pro numismate dixerunt denarium, 
modestum plane tributum. Sane quidem cum non- 
nisi post debellatos Judeos a Tito, ipsos didrachma 
imperatori solvere ccepisse, superius sit demonstra- 
tum : equum est existimare hoc tempore nonnisi 
denarium ratione tributi solvisse. Laudat Dio * 
Cassius Augustum , quod pro restituendo palatio , 
quod incendio conflagrarat, a privatis denarium a 
singulis vero conventibus aureum tantummodo 
accepisset, quod constabat ex denariis viginti 
quinque. 

44. Jam vero principibus sacerdotum primum, 
inde Phariseis Domini sermone superatis, Saddu- 
cei * novum certamen ineunt, et de resurrectione 
mortuorum, quam impugnabant, questionem pro- 
ponunt. Sed et his etiam devictis, Pharisei iterum 
pugnam repetunt, ac rogant quod esset magnum 
mandatum legis, quibus cum Dominus satisfecisset, 
ipse illos de Christo , cujus filius esset, interrogat : 
et cum ea occasione de divinitate Filii Dei disseruis- 
set, ad populum conversus, multa adversus hypo- 
crisim Phariseeorum locutus est : qua cum pero- 
rasset, et contra * gazophylacium sedens , offerentes 
pecuniam inspiceret, laudavit pre ceteris pauperem 
viduam, que duo era minuta obtulisset. Hac Domi- 
num esse locutum in templo, cum omnes Evange- 

liste confirment ; non existimet quis, in parie 
interiori templi, ubi Judi Deum precari consue- 
vissent, sed vel in porticu , ut alias fecisse legitur, 
vel in atrio populum docuisse ; sicut olim Hieremie ' 
Dominus preceperat dicens : « Sta in atrio domus 
Domini, et loqueris ad omnes civitates Juda, de 
quibus veniunt, ut adorent in domo Domini. » 
Egressus est? post hac Dominus de templo, et in 
nobilem edificii structuram discipulis oculos con- 
vertentibus, unus ex illis ad Jesum ait: « Magister, 
aspice quales lapides, et quales structure. » Qua 
occasione ille permotus, ejusdem templi ruinam 
preedixit. 

42. Erat plane templi structura ab Herode 
recens excitata ejusmodi, ut merito omnium oculos 
in se converteret, et intuentium animos admiratione 
afficeret : nam quod ad lapides ibi positos spectat, 
ad quos aspiciendos ille discipulus Dominum invita- 
vit, dicens , Aspice quales lapides; Josephus * de his 
agens, hec scribit : « Constabat autem structura e 
lapidibus candidis firmissimis, magnitudine viginti 
cubitorum in longum, octo in altum, latitudine vero 
cubitorum duodecim. » Et paulo post : « Saxorum 
enim magnitudo a fronte est conspicua : interiora 
ferro vincta, juncturas continent contra omnium 
temporum injurias firmissimas. » Hee ille de lapi- 
dibus templi. Idem de magnitudine columnarum , 
que porticus suffulciebant, hec habet : « In ejus 
porticibus stabant paribus intervallis quatuor co- 
lumnarum ordines, quorum quartus intextum 
habebat lapideum parietem : crassitudo autem cu- 
jusque column, quantum possent tres homines 
consertis inter se complecti brachiis , longitudo 
viginti septem pedum : numerus universarum fuit 
centum sexaginta duo, capitellis sculptis opere co- 
rinthio , pulchris usque ad miraculum. » Hec ipse. 
Cetera admiranda de ejusdem templi edificio re- 
censere pretermittimus, cum idem auctor cuncta 
accurate sit prosecutus , que pre manibus cunctis 
esse solent. Hierosolymis vero egressus Dominus , 
cum pervenisset ad montem Oliveti, ibique e regione 
templi sederet : interrogantibus eum secreto Petro, 
Jacobo, Joanne, et Andrea de iis que de templo 
preedixerat, deque adventu * ipsius, et consumma- 
tione seculi, multa signa futura significavit, et quid 
ipsi agere deberent admonuit, adjecit in eam sen- 
tentiam parabolam de decem virginibus : aliam 
insuper addidit de distributis talentis : modum °* 
denique aperuit futuri judicii. 

413. Coena in domo Simonis. — Hos * cum con- 
summasset Jesus sermones, dixit discipulis suis : 
« Scitis quia post bidaum Pascha fiet, et filius homi- 
nis tradetur ut crucifigatur. Hec cum dixisset, e 
monte Oliveti venit Bethaniam, ubi cum esset in 
domo Simonis leprosi, accessit ad eum mulier 
habens alabastrum unguenti pretiosi, et effudit su- 

per caput ipsius recumbentis. Videntes autem disci- 
puli, indignati sunt dicentes : Ut quid perditio hee? 
potuit enim istud yenumdari multo, et dari pauperi- 
bus. » Hec Evangeliste. Unam eamdemque fuisse 
mulierem, eamque Mariam sororem Lazari, que 
ante sex dies Pasche item Bethanie unxit pedes Jesu, 
cum hac que biduo ante Pascha in domo Simonis 
unguentum super caput effudit, jam superius de- 
monstravimus, dum adversus eos qui plures Magda- 
lenas inducunt, pluribus disseruimus. Cur autem 
que prius semel atque iterum unxerat pedes, jam 
tertio unctura Dominum, caput illius unguento 
aspergat, mihi certe (ut interim de mysterio agere 
pretermittamus) nulla magis probatur ratio, quam 
illa, quod Judam indignantem et oblatrantem audie- 
rat : rata enim inde offensum esse Judam, quod 
pedes unxisset (quod a nullo unquam hactenus fa- 
ctum esse, nec Rome quidem usque ad Neronis tem- 
pora, superius ex Plinio satis demonstravimus) ne 
ulterius offensionis eamdem occasionem preberet; 
quod et ceteri frequentius in conviviis factitare con- 
suevissent, ipsa sibi absque aliquo scandalo caput 
Domini unguento ungere concessum putayit. At 
nihilominus non unus Judas, sed omnes qui aderant 
discipuli indignati sunt : quos Dominus compescuit, 
nec tantum mulicris opus laudavit , verum in poste- 
rum in universo mundo opus ipsum celebrandum 
fore predixit. 

14. « Tune (inquit Mattheeus *) abiit unus de 
duodecim, qui dicebatur Judas Iscariothes, ad prin- 
cipes sacerdotum : et ait illis: Quid vultis mihi dare, 
et ego vobis eum tradam? At illi constituerunt ei 
triginta argenteos. Et exinde querebat opportunita- 
tem ut eum traderet. » Eadem ? etenim die congre- 
gati erant principes sacerdotum, et seniores populi 
in atrium principis sacerdotum, qui dicebatur Cai- 
phas : et consilium fecerunt ut Jesum dolo tenerent, 
et occiderent. Non interfuit tum Judas; nullus enim 
Evangelistarum illum concilio interfuisse scribit, 
sed tantum convenisse principes sacerdotum, et de 
prodendo Christo cum illis convenisse. Neque re- 
pugnat, quominus Judas, qui reperitur in Bethania 
in domo Simonis cum ceteris accubuisse Apostolis, 
idem ipse eadem die Hierosolymis esse potuerit, et 
de Christi proditione cum principibus sacerdotum 
pactum iniisse : nam cum (ut ante docuimus ex 
Evangelista *) Bethania distaret Hierosolymis duobus 
milliaribus, stadio uno minus; furenti animo et 
diabolico spiritu agitato perbreve iter illud videri 
poterat : quippe qui etiamsi de concilio ea die 
agendo ignorasset, tamen puto sciebat jam ante 
fuisse aliud concilium * celebratum, ei de perdendo 
Christo sententiam Caiphx esse prolatam, atque ex 
ea die ~Jesum interficere statutum esse; quando 
Dominus inde se subducens, migravit in Ephren. 
Hec itaque de unctione capitis, et concilio seniorum 
atque proditione Jude facta cum constet biduo ante 

Pascha ; feria quarta hebdomadis habita esse, cer- 
tum est. 

45. Sed antequam cetera, que post hec sunt 
subsecuta, narremus; pretermisisse penitus nolu- 
mus de pecunia dicere, quam Judas cum principi- 
bus sacerdotum pactus est sibi dari, ut Christum 
proderet. Cum ipse (quod diximus) ait ad illos : 
« Quid vultis mihi dare, et ego vobis eum tradam ? 
At illi constituerunt ei triginta argenteos. » Lucas 
eamdem texens historiam, ait de iisdem principibus 
sacerdotum ! : « Gavisi sunt, et pacti sunt pecuniam 
illi dare. » Ut appareat non fuisse datam tune pecu- 
niam, sed tantummodo stipulatam. Quanti autem 
fuerit prelii istiusmodi summa argenteorum. tri- 
ginta, quam illi Jude se daturos polliciti sunt, 
diverse quidem reperiuntur sententiz : nempe illo- 
rum qui putarunt quemlibet argenteum fuisse 
pretii decem denariorum, ac proinde triginta argen- 
tei implerent summam trecentorum denariorum, 
quorum doluisset in unguenti effusione factam esse 
jacturam. Recitat hanc, aliasque diversas opiniones, 
easque diserte Cornelius Jansenius °* confutat, illi 
tamen ipse innitens, ut idem fuerit argenteus ille 
nummus, qui et siclus in divina Scriptura no- 
minatus sepius reperitur ; quod et sicli nummi 
‘argentei essent : colligitque summam illorum tri- 
ginta argenteorum fuisse florenorum argenteorum 
quindecim : hecque ipse multis. Caeterum (quod 
addit) si triginta argentei illi ejus generis fue- 
runt , cujus nunc sunt qui visuntur argentei 
nummi tum Rome, tum Parisiis asservati, qui ex 
illis ipsis esse dicuntur, impressique hominis facie, 
a tergo habentes flosculum , dicta summa argenteo- 
rum triginta dimidio minor erit, nempe septem et 
semis florenorum argenteorum, quod singuli eorum 
didrachmi ponderis esse videantur, quod in divina 
Scriptura itidem argenteus nominatus invenitur 
didrachmum ; hee ille pluribus. 

46. At nos sic affirmamus, nummos illos ar- 
genteos eo modo signatos, qui Rome atque Parisiis, 
vel alio loco habentur, ex illis esse quia principibus 
sacerdotum numerati sunt Jude; ut tamen non 
triginta tantum ex illis fuerint numerati ; sed quod 
illius monet argenti signati cerfam summam , 
quam dicemus, Judas acceperit. In reliquis vero, ut 
diversam ab his de appensi argenti quantitate inea- 
mus rationem, multa sunt que nobis non tantum 
persuadent, sed propemodum cogunt : ac in primis 
illa consideratio, quod tradit Matthaus *, cum Judas 
retulisset triginta argenteos principibus sacerdotum, 
eos, consilio inito, emisse ex eis agrum figuli in se- 
pulturam peregrinorum, ex quo et ager nomen 
acceperit, ut sit dictus Acheldema, hoc est, Ager 
sanguinis. Sed et Lucas in Actis * plane insinuat, 
nonnisi ex ea pecunia illum esse emptum agrum, 
dum ait : « Posseditagrum de mercede iniquitatis ; » 
plane significans, nullam aliam pecuniam ad agri 
pretium esse additam. - 

47. His sic se habentibus , considerandus est 
ipse ager, cujus prelii esse potuerit, ut ex eo triginta 
argenteorum summam, qua emptus est, estimare 
possimus. Erat hic ager non tantum in suburbiis 
(que, auctore Josepho ', speciosissima ac pretiosis- 
sima erant), sed et ceteris suburbanis propinquior 
Hierosolymis, ut qui inhereret monti Sion : nam hec 
de eo leguntur apud Hieronymum ” : « Acheldema, 
qui hodie quoque demonstratur in A®lia ad Austra- 
lem plagam montis Sion : et hactenus juxta Judao- 
rum consilium mortuos ignobiles alios terra tegit, 
alios sub divo putrefacit. » His accedit, quod ille 
dictus habetur Ager figuli, nempe nominatus ager, 
ac proinde non ignobilis; quem si velimus dictum 
esse agrum figuli, quod ibi figlina esset, indeque 
suppeditaretur argilla ad vasa fingenda , majoris 
fuisse pretii certum est. Rursum etiam in agrorum 
emptionibus apud Hebreos fieri solitis illud est 
observandum , omnes possessiones vendi solitas 


_usque ad annum Jubilei, sic statuente divina lege ’, 


ut anno Jubilzi omnes possessiones redirent ad do- 
minos suos : quanto autem plures anni remanerent 
post Jubileeum, tanto (inquit divina lex) cresceret et 
pretium. Hac igitur habita ratione, quod venditus 
sit ager figuli non usque ad annum Jubilei, vel 
ultra, sed penitus et in perpetuum fuerit ejus dire- 
ctum translatum dominium , nunguam amplius ad 
venditorem reversurum ; quippe qui usui sepulture 
peregrinorum semel adscriptus, sic semper esset 
permansurus : cariori eum venditum esse pretio, 
quemque prudentem facile existimare debere, cer- 
tum est. Que cum ita sint: quis, rogo, mente con- 
cipere poterit, ut ager suburbanus, Hierosolymis 
propimquior, nominatus figuli, perpetua dominii 
translatione venderetur (ut ipse tradit) septem vel 
quindecim florenis argenteis, vel trecentis (ut alii 
dixerunt) denariis? cum presertim latiorem illum 
campum fuisse, exislimare liceat, ubi omnium pe- 
regrinorum cadavera infoderentur : nam eam civi- 
tatem peregrinis fuisse referlam, ut metropolim 
omnium Judzorum toto orbe agentium, Josephus 
seepe testatur. 

18. Aliam ergo putamus habendam esse rationem 
illorum triginla argenteorum : illam nempe, quam 
Elias levita Judeus in libro cujus est titulus, Tisebi, 
ex majorum diligenti observatione describit : nimi- 
rum hance vocem, argenteus, si posita reperiatur in 
Pentateucho, selagh, hoc est siclum unum signifi- 
care : si vero reperiatur in Prophetis, litrin, nempe 
libram intelligi debere : si autem in Hagiographis, 
eadem voce exprimi canterim, quod dicimus talen- 
tum aliter cantarum. Eamdem distinctionem ex 
rabbinis aliis recitat ac probat Arias Montanus in 
dictionario Syrochaldaico in verbo Cheseph. Cum 
ergo Mattheus evangelista de triginta argenteis 
agens, propheticam de ea re predictionem afferat, 
dicens *: « Tunc impletum est, quod dictum est 
per Hieremiam prophetam, dicentem : Et accepe- 

runt triginta argenteos pretium appretiati, quem 
appretiaverunt a filiis Israel : et dederunt eos in 
agrum figuli; » plane necessario dicendum est Mat- 
theum ejus pretii triginta argenteos expressisse, quod 
a Prophetis accipi consuevit, nimirum pro triginta 
libris argenti : quarum aviditate Judas illectus, pro- 
ditionem sit pollicitus, atque molitus : quibus ab eo 
redditis, ut de summa non exigua principes sacer- 
dotum coegerunt concilium ; et quid de ea agerent, 
rogaverunt singulorum sententiam’: decretumque 
fuit, pecuniam illam debere converti in pretium 
agri figuli emendi ad sepulturam peregrinorum. 

19. Jude proditio. — At non Elias tantum nu- 
per citatus, aliique rabbini, per argenteum, libram 
interdum intelligi tradiderunt ; sed et Epiphanius in 
libro de Mensuris atque ponderibus , prope finem , 
dum ait argenteorum nummorum diversam esse ra- 
tionem ; addit tamen, hoc nomen, argenteum, idem 
significare quod apud Romanos miliaresium , quod 
est donativum militare; et cum inferius agit de 
phole : « Pholes, inquit, quod et talentum vocatur, 
duplex est, ex duobus argenteis compositum, et fiunt 
ducenti et octo denarii. » Qua ratione quemlibet 
argenteum centum et quatuor docet denarios conti- 
nere. Sic igitur (ut dictum est) aecepit Judas in pro- 
ditionis premium triginta libras : quas cum facti 
penitens projecisset in templum, suburbanus ager 
figuli emptus est in sepulturam peregrinorum ; cu- 
jus quidem rei geste typum jam Dominus expresse- 
ratin Zacharia, cum ait’: «Appenderunt mercedem 
meam triginta argenteos. Et dixit Dominus ad me : 
Projice illud ad statuarium decorum pretium, quo 
appretiatus sum ab eis. Et tuli triginta argenteos, et 
projeci illos in domum Domini ad statuarium. » His 
velut lineamentis quibusdam exprimitur Jude faci- 
nus, et Judeorum : nempe quod hi putarunt esse 
decorum pretium, nempe magnum, datum Jude 
proditionem spondenti : quod ille, facti pcenitens 
(ut ait Evangelista) projecit in templum, et a Judeeis 
est collatum ad statuarium , nempe, quod Hierony- 
mus interpretatur, ad figulum in pretium agri. 
Quod vero non Zacharias, sed Hieremias citatus ha- 
beatur apud Mattheum : cum de antiqua questione 
diverse diversorum habeantur opiniones ; illa tamen 
nobis sententia magis placet, ut nomen Hieremie 
aliunde in textum illapsum sit : tum quod tempori- 
bus Augustini, ut ipse’ testatur. Hieremiz nomen 
non haberent codices omnes, nec omnino Syriacum : 
tum etiam , quod Matthzus* sepe alias Prophetam 
citans, quem intelligat, nunquam exprimere con- 
suevit. 

20. His de agri figuli pretio elucidatis : non 
tam qui dixerunt agrum figuli emptum triginta 
siclis, erroris arguuntur, quam qui etiam agentes 
de agro vendito Hieremiz * (ut habet Vulgata) sta- 
teris septem et decem argenteis, dixerunt emptum 
tantummodo siclis decem et septem : nam in primis 
paraphrasis chaldaica, quod habetur hebraice , 

Sciechalim , minas intelligit, nempe minas septem 
argenti; id ipsum rabbi David Chimchi. Sic igitur, 
cum constet Josephi * auctoritate, Judaicam minam 
continere libras duas et semis; septem mine erunt 
decem et septem libre cum dimidia : quibus si 
addas decem Cheseph, hoc est, decem argenteos . 
nempe secundum citatam superius rabbinorum 
auctoritatem , totidem argenti libras , fiet Hieremize 
agri pretium, viginti septem et semis libre argénti : 
nec certe putandum minoris fuisse pretii agrum 
illum hereditarium, qui semel in divisione regionis 
in sortem acceptus, nonnisi in ejusdem familie pro- 
pinquiores distrahi consuevit. Agros namque Ju- 
dxorum provincie magni fuisse pretii , ex eo quis 
facile conjicere potest, si immensam populi multi- 
tudinem in angusta Syrie parte habitasse conside- 
ret; nam totius Palestine fines a Plinio > ponuntur 
centum octoginta millia passuum a confinio Arabie 
usque ad Phcenicem : adeo ut nulla in orbe terra- 
rum reperiatur esse regio, que tantam caperet ho- 
minum multitudinem. Quamobrem nulla ratio per- 
suadet , ut ille figuli ager suburbanus , triginta 
tantum siclis, nempe dimidia unius mine parte, et 
Hieremie campus tertia parte mine unius, minus 
siclis tribus, fuerit emptus. Sic igitur de triginta 
argenteis a pontificibus Jude traditis, et in agri 
pretium collatis sententiam antiquorum rabbino- 
rum auctoritate probatam , aliisque rationibus sta- 
bilitam, veriorem certioremque putamus. At de his 
satis : jam reliqua historie evangelice prosequamur. 

21. De loco ubi pascha peractum. — I\haxit in 
crastinum prima dies azymorum, in qua necesse 
erat occidi pascha, quando misit Jesus Petrum et 
Joannem dicens * : « Euntes parate nobis pascha ut 
manducemus. » Totam rei geste seriem fusius ex- 
plicant Evangelista. Hee facta sunt feria quinta 
hebdomadis (ut ait Joannes*) ante diem Pasche. 
Quod ad domum spectat, ubi Jesus pascha sibi pa- 
rari mandavit : Nicephorus °, et alii tradiderunt 
fuisse domum Joannis Evangeliste : sic enim ille 
ait : « Hee ceena paratur in domo, ut aiunt, Joannis 
Evangeliste : quam ille possessione sua (non exigua 
autem ea fuit) in Galilea, Caiphe ejus temporis 
Jude pontifici vendita (cujus gratia etiam illi no- 
tus extitit, sicuti ipse alicubi sacro suo testimonio 
astruit) in locis circum Sion montem sitis compara- 
verat. » Hecille : eadem et Cedrenus * et alii. Hiero- 
nymus item 7 de Joanne testatur, ipsum propter no- 
bilitatem generis notum fuisse pontifici. Quicquid 
sit , Evangelist * testimonio ipsum fuisse piscato- 
rem, et retia consarcinasse constat; ditiorem tamen 
ceteris Apostolis piscatoribus fuisse, ea est conje- 
ctura , quod mercenarios ad piscationem conductos 
habebat : nam Marcus * de ipso, et Jacobo fratre ip- 
sius ait’, quod, relicto patre suo Zebedeo in navi 
cum mercenariis, secuti sunt Jesum : habuisseque 

Hierosolymis domum, in quam, post Christi passio- 
nem, Dei genitricem recepit, eque assentimur. 

22. An vero apud ipsum Dominus noster hoc 
anno celebraverit pascha, dubium valde redditur , 
quod Lucas scribat ipsum Joannem cum Petro 
Anissum ad perquirendum ubi pascha parandum 
foret; nec ut in domo sua pararet, Dominum pre- 
cepisse , nec illos id compertum habuisse ; sed ro- 
gantes apud quem parandum esset, jussos esse sequi 
hominem lagenam aque portaniem. Quapropter 
Alexander Monachus ', qui res gestas sancti Bar- 
nabe prosecutus est, affirmat celebratum esse sa- 
crum pascha a Domino in domo alterius Joannis , 
illius scilicet filii Marie, qui cognominatus est Mar- 
cus, cujus meminit Lucas’, et Paulus *; nam ejus 
domum Hierosolymis fuisse, atque Apostolis pa- 
tuisse, ejusdem Luce * testimonio satis perspicuum 
exploratumque habetur. De utraque domo, tam 
Joannis filii Zebedzi, quam illius qui cognominatus 
Marcus, Marie filius fuit, mentio habetur in tragoedia 
de Christo patiente apud Gregorium Nazianzenum 
(quamvis credatur fuisse potius Apollinaris opus 
illud) his versibus : 

Eamus hine citis silentes gressibus, 
Ades petendo, femine in quibus manent 
Ut hospites cum matre Marci Maria. 
Quo et convolabit, ut reor, sacer chorus : 
Ibique dulcem prestolabimur diem. 


Potiusye eamus in novi gnatidomum, 
Quem filius mihi arrogavit unicus. 


Hactenus ille ex persona Deipare, satisque de domo 
ubi Dominus noster una’ cum suis exoptatum pa- 
scha peregit. 

23. De tempore Paschatis. — At quoniam in 
historia ecclesiastica enarranda, et iis, quee spectant 
ad exactam temporum rationem, pervestigandis , 
omne nostrum studium polliciti sumus : antecuam 
ad ceteras res gestas recensendas ulterius progre- 
diatur oratio , de ipso die quo Dominus noster pa- 
scha celebravit, primum omnium ex instituto nobis 
agendum proponimus. Ac in primis quid de ea re 
testatum reliquerint Evangeliste , ipso narrationis 
exordio adducamus in medium. Staluto igitur a 
lege * die, ipsa decima quarta luna primi mensis ad 
vesperum , Dominum nostrum commune Judeis 
omnibus pascha cum suis celebrasse ipsa feria 
quinta ad vesperam, Mattheus, Marcus, ac Lucas 
absque ulla controversia affirmare videntur : Mat- 
theus ° enim ait: « Prima die azymorum accesse- 
runt discipuli ad Jesum, dicentes : Ubi vis paremus 
tibi comedere pascha? At Jesus dixit. Ite in civita- 
tem ad quemdam, et dicite ei : Magister dicit : tem- 
pus meum prope est, apud te facio pascha cum dis- 
cipulis meis. Et fecerunt discipuli sicut constituit 
illis Jesus, et paraverunt pascha. Vespere autem fa- 
cto, discumbebat cum duodecim discipulis suis, etc.» 
Marcus 7 id ipsum his verbis : « Primo die azymo- 
rum, quando pascha immolabant, dicunt ei disci- 


* Habes eum apud Metaphr. die 11 Junii, — # Act. x11. — * Cologs. iv. 
— 4 Act. xu. — ® Exod. xm. Levit. xxi. n. 28. — ® Matt. xxvr, — 
7 Mare. XIV. 


115 


puli : Quo vis eamus et paremus tibi ut manduces 
pascha, etc. » Lucas! eliam in hanc eamdem sen- 
tentiam : « Appropinquabat dies festus azymorum, 
qui dicitur Pascha. » Et paulo inferius - « Venit dies 
azymorum, in qua necesse erat occidi pascha. Et 
misit Petrum, et Joannem dicens : Euntes parate 
nobis pascha, ut manducemus, etc. » Nisi enim com- 
mune cum ceteris Judzis Dominus pascha egisset, 
non utique ex improviso hospitem adeo paratum of- 
fendisset : nec enim erat ejusmodi ministerium quod 
continuo exhiberi potuisset : lege enim cautum erat, 
ut qui immolandus esset agnus decima quarta luna 
ad vesperam, luna decima domum intioduce- 
retur *. 

24. Cum itaque horum auctoritate satis perspecta 
res habeatur, Dominum nostrum celebrasse pascha 
decima quarta luna ad vesperam, quando et Judei 
ceteri illud ipsum agebant : de Joanne evangelista , 
quod a ceteris discrepare videatur, suboritur con- 
troversia. Ille enim, in primis agens de lotione pe- 
dum, quam peractam constat in coena Domini, sic 
ait*: « Ante diem festum Pasche sciens Jesus, etc. » 
Rursus idem de Judeis agens : « Erat, inquit‘, 
mane : et ipsi non introierunt in pretorium , ut 
non contaminarentur, sed ut manducarent pascha. » 
Hee ille, quasi dicere vellet Judeos non egisse pa- 
scha preterito vespere diei quinte, sed quod se- 
quenti diei sexts vespere pascha comesturi essent. 
Idemque inferius appellat eam diem parasceve Pa- 
sche, quasi in crastinum Pascha fuisset celebran- 
dum. Rursum cum, absoluta coena, dixisset Jesus 
Jude : « Quod facis , fac citius, » subdit idem 
Joannes °, existimasse aliquos discipulorum, di- 
ctum illi ut emeret que opus erantad diem festum. 
Idemque ° dum illud sabbatum magnum appellat , 
pascha in illud fuisse translatum videtur annuere. 

25. Hee autem omnia tanti momenti existima- 
runt nonnulli, ut cum minime assecuti fuerint 
Evangelist verborum sensum, novas diversasque 
sententias excogitarint. Et inter alios eo dementize 
progressi sunt novantes quidam Greculi, ut non 
erubuerint affirmare, Joannem evangelistam , qui 
ultimus omnium Evangelium scripsit, cae!eros Evan- 
gelistas temporis errore lapsos voluisse corrigere. 
At facessant heec , ut heretica , ab auribus ac mente 
cujusque fidelis. Fuit aliorum Grecorum, sed plane 
antiquorum, ea opinio, ut Dominus in celebrando 
paschate, non sicut Judei ceteri, decima quarta luna 
ad vesperam, sed diem anticipando, luna decima ter- 
tia illud egerit; sicque apposite Joannem volunt 
dixisse : « Ante diem Pasche, etc. » Fuit ejus sen- 
tentiza Epiphanius ‘, Euthymius °, et alii hos seculi. 
Rursus vero quorumdam Latinorum ea fuit assertio, 
Dominum non anticipasse pascha, sed legitimum 
celebrasse , nimirum luna decima quarta ad vespe- 
ram, Judzos vero mutasse illud, ac distulisse in diem 
sabbati : cujus quidem dilationis quidam ipsorum 

eam afferunt causam, ut quam citissime Christum 
crucifigere possent , nec expectare cogerentur donec 
preteriissent omnes illi dies septem azymorum ; 
quos Herodem Agrippam his religiosiorem expe- 
ctasse constat * ut Petrum, quem vinxerat, neci tra- 
deret. Alii * vero illam ex lacunis recentiorum He- 
breorum de dilato in sabbatum paschate causam 
adducunt; quod dicant, post restitutionem templi , 
divina quadam previa revelatione, ex decreto magni 
ipsorum concilii comprobata, statutum esse, ne 
sexta die pascha ullo tempore celebrari deberet; ea 
scilicet ratione , ne duo simul festa conjungerentur, 
quod perdifficile esset in biduum parare cibum. 
Dixerunt * adhuc alii, ea ex parte tantum, que ad 
feriationem spectat, Pascha fuisse dilatum : ceeterum 
quod ad esum agni pertinet , legitime celebratum. 
Hec sunt, que occasione Joannis evangeliste, quod 
visus sit ceteris adversari, sunt a diversis excogitata. 
Verum non patitur ratio, evangelicam veritatem 
per tot diversos ac varios anfractus circumduci. Di- 
cimus itaque ea, que scripta sunt a Joanne, esse in 
omnibus consentientia iis que a tribus ceteris Evan- 
gelistis sunt tradita ; ac proinde unum idemque Pa- 
scha uno eodemque die a Domino nostro atque Ju- 
dis esse celebratum. 

96. Ante autem quam hec demonstremus; de 
antiquo usu Judzorum in die Paschatis celebrando, 
tam ex divinis Scripturis, quam etiam ex antiquis 
auctoribus , quo cuncta planiora fiant, narrationem 
perbrevem instituendam putamus. Ac primum illud 
monendum ex divine legis institutione solemnita- 
tem paschalem esse diversam ab ea que dicitur azy- 
morum, sicut in Levitico * his verbis notatum ha- 
betur : « Mense primo, quarta decima die mensis 
ad yesperam phase Domini est: et quinta decima 
die mensis hujus solemnitas azymorum Domini est. 
Septem diebus azyma comedetis, dies primus erit 
vobis celeberrimus, etc. » Habentur eadem in Exodo, 
et in libro Numeri; que quidem duplex solemnitas 
ex diversis rebus gestis, ac duplici beneficio a Deo 
accepto , originem duxit : nimirum quia Dominus 
transiliens domos filiorum Israel, ASgypti primoge- 
nita interfecit : et quod populus Israel ex Aigypto 
liber egressus, comedit azyma. Verum celebraban- 
tur pascha et azyma non diversis diebus, sed una 
eademque die : nam licet dicat divina Scriptura : 
« Decima quarta die primi mensis ad vesperum 
phase Domini est, et quinta decima die solemnitas 
azymorum ; » tamen vespere decime quarte diei 
reputatur initium diei sequentis : ante vesperum 
enim auspicari consuevisse dies festos Judzos, suo 
loco dicemus; quod ex ea re manifestius redditur, 
dum eo vespere azyma comedebant, nimirum quod 
esset initium quinte decime lune : ex qua die, non 
autem ex precedenti, septem dies azymorum nu- 
merare necesse erat, cum terminus septem dierum 
sit dies vigesima prima*® ad vesperam. Rursum vero 

quod ad feriandos eos dies pertinet , hee erat insti- 
tutio legis divine : « Nibil operis facietis in eis, exce- 
ptis his que ad vescendum pertinent. » 

27. Ritus celebrandi paschatis. — His ex divinis 
Scripturis depromptis , reliquum est , ut que Judi 
in celebrando paschali festo circa hee Christi tem- 
pora observare solerent, ex antiquis auctoribus pro- 
ponamus. Anatolius * episcopus Laodicenus ex Phi- 
lone, Josepho, et aliis antiquioribus Judeis, monstrat 
tempore celebrandi paschatis ab illis observatum 
fuisse «quinoctium , videlicet ut pascha et azyma 
post equinoctium agerentur. Philo ?, qui his Tiberii 
temporibus vivebat, hec de ritu servari solito in pa- 
schate celebrando : « Ejus mensis, inquit, die quarta 
decima sub ipsum tempus quo luna suum orbem 
solet implere lumine, celebratur migrationis publica 
festivitas, quam chaldaice Pascha nominant : quo 
tempore non, ut alias, plebeii homines victimas ad- 
ducunt ad altare mactandas a sacerdotibus : sed 
jubente lege, tota gens sacrificat, dum pro se quisque 
mactat hostiam suis manibus : tunc universo populo 
celebrante letas epulas , quisque se gerit pro sacer- 
dote, etc. » Idem alibi, hec ipsa una eadem die ab 
omnibus fieri solita, testatur *. De tempore autem 
quo cedi victime inciperent, Josephus * hee ait : 
« Cum dies festus adesset, qui Pascha vocatur, 
quando, a nona hora quidem usque ad undecimam 
hostias cedunt, per singulas vero hostias contuber- 
nia non pauciorum quam decem fiunt ; solum enim 
epulari non licet; multi autem etiam vicini conve- 
niunt : hostiarum quidem ducenta et quinquaginta 
sex millia et quingentas numeravere. Fiunt autem 
(ut denos epulatores per singulas imputemus vices) 
centena et septingenta millia, sancti omnes, et puri. » 
Hee ille. Idemque de usu indicendi tempus, quo 
auspicandus esset dies festus, hee ait ® : « Quarta 
turris supra verticem Pastophoriorum condita erat , 
ubi moris est, unum de sacerdotibus astantem post 
meridiem, quod septimus quisque dies inciperet , 
tuba significare : rursumque vesperi, quod desine- 
ret : nunc ferias populo, nunc ut opus faciat, de- 
nuntiantem. » Heec Josephus. Probatur * istud ipsum 
ex rescripto Augusti imperatoris pro Judzis ad pro- 
vincie presides, in quo hee post alia scripta haben- 
tur : « Neque Judeos cogi ad prestanda vadimonia 
sabbatis , aut pridie sabbatorum post horam nonam 
in parasceve. » Hee ibi. Ex his itaque duobus locis 
citatis, de tempore quo Paschatis festum, quove 
diem sabbati auspicari illi solerent, plus certo testa- 
tum habetur. 

28. His visis , jam reliquum est, ut his que ex 
Evangelio Joannis de translato in sabbatum paschali 
festo objiciunt, respondeamus : ac primum, cum ipse 
pedum lotionem factam in ccena Domini, dicat ante 
diem festum Pasche contigisse ; haud repugnat ce- 
teris Evangelistis, qui ceenam Dominicam factam 
dicunt ipsa Paschatis et azymorum die : constat 

enim communi loquendi usu Joannem esse locu- 
tum : nam crastinum diem cum dicimus, non de 
legali accipimus, qui a vespere diei precedentis in- 
cipit numerari, sed cum nocte transacta sol oriens 
novum adducit diem. Nec vero est ista vulgaris tan- 
tum loquendi consuetudo, sed que reperitur etiam 
in divinis Scripturis sepius usurpata , atque etiam 
ab ipsis Evangelistis. Lucas* enim sic ait: « Dies 
erat parasceves, et sabbatum illucescebat, etc. » cum 
tamen ex legali institutione parasceve desiisset pra- 
cedenti die hora nona, et tunc dies sabbati incepis- 
set. Eodem modo et Mattheus *, cum dicit: « Ve- 
spere autem sabbati, quee lucescit in prima sabbati ; » 
cum tamen vespera precedentis diei non esset 
revera sabbati, sed prime sabbati, quam ipse ab illu- 
cescente die denominat. Marcus * etiam in hunc mo- 
dum : « Et cum jam sero esset factum (quia erat pa- 
rasceve, quod est ante sabbatum) venit Joseph, etc. » 
Certe proprie loquendo, illud «sero» non erat para- 
sceve , sed principium sabbati. Sic itaque eodem 
modo Joannes vespere illud decime quartz lune , 
quando facta est coena, nominat ante diem festum 
Pasche, cum tamen esset principium Pasche. 

29. Rursus vero ad illud Joannis‘ quo ait : 
« Erat autem mane : et ipsi non introierunt in pre- 
torium , ut non contaminarentur, sed ut manduca- 
rent pascha; » non sic accipiendum est, ut ad 
vesperam ejus diei, qua sabbatum auspicabantur, 
comesturi essent Judei paschalem agnum; sicque 
in ipsum sabbatum, quod dicunt, Pascha translatum 
esset : sed quod tradit éx divine Scripture testimo- 
niis Abulensis *, manducare pascha, non tantum de 
agno paschali dici solitum, sed etiam de quocumque 
sacrificio, quod illis septem diebus festis ° offerri so- 
leret , quibus agni, vituli, arietes, hirci, boves, et 
tauri immolarentur diebus singulis, eorumque pars 
una consumebatur in holocaustum , alia vero cede- 
bat sacerdotibus, tertia demum a populo comedeba- 
tur : que quidem sacrificia et ipsa, sicut et agni, 
pascha dicebantur. Sunt de his complures divine 
Scripture auctoritates, ut cum ait Dominus in Deu- 
teronomio *: « Observa mensem novarum frugum , 
et verni primum temporis, ut facias phase Domino 
Deo tuo : quoniam in isto mense eduxit te Dominus 
Deus tuus de Aigypto nocte. Immolabisque phase 
Domino Deo tuo de ovibus, et de bobus, ete. » Ka- 
dem in Paralipomenon * ubi habetur, quod septem 
diebus agebatur phase, et comedebatur phase (quod 
idem est quod pascha) quo cum nonnisi qui sancti- 
ficati essent ac mundi, vesci solerent ; merito Pha- 
risei noluerunt mane ingredi pretorium , ne conta- 
minarentur, ut possent manducare pascha, quod eo 
ipso die ac sequentibus soleret offerri. 

30. Quod insuper idem Joannes * ipsam sextam 
diem, qua crucifixus est Dominus appellet parasce- 
ven Pasche : « Erat autem, inquit, parasceve Pa- 
sche, hora quasi sexta, etc. » Haud dubium de sab- 

bati parasceve est intelligendum ; nam et singuli illi 
septem dies Pascha dicebantur. Sic etiam habes apud 
Lucam ‘, dum ait de Herode, quod post Pascha, 
expletis scilicet diebus azymorum, Petrum occisu- . 
rus esset : Paschatis enim festi nullum legitur in 
divinis Scripturis parasceve fuisse , quod non essent 
Judei divina lege prohibiti eo die ac ceteris sequen- 
tibus parare ea que ad cibum pertinent, cujus rei 
causa parasceve tantum sabbati legitur institutum , 
quod ea die nec que ad cibum spectarent, curare 
liceret , secus vero in Paschatis diebus, sic dicente 
divina Scriptura *: « Dies prima erit sancta atque 
solemnis , et dies septima eadem festivitate venera- 
bilis : nibil operis facietis in eis, exceptis his que 
ad vescendum pertinent. » Sic nihil impedit , imo 
maxime congruit, ut una eademque dies et Pascha 
sit dicta, et parasceve Pasche, quod erat sabbatum. 
Porro etsi superius dixerat, parasceve Pasche, infe- 
rius perspicue significat fuisse sabbati parasceven , 
dum ait *: « Judai ergo (quoniam parasceve erat) 
ut non remanerent in cruce corpora sabbato, etc. » 
Eadem quoque ratione satisfactum constat jis, que 
ex eodem Joanne adducunt, existimasse aliquos Apo- 
stolos, Dominum in cena dicere voluisse Jude ut 
emeret que opus essent ad diem festum, quasi illa 
die non fuerit Pascha, sed sequenti. Nam (ut dictum 
est) ipso die Paschatis emere licebat , imo necesse 
erat, ea que spectarent ad cibum, non tantum diei 
illius, sed sequentis sabbati, quod eadem dies et Pa- 
scha esset, et parasceve sabbati. 

31. Ad postremum vero , quod ex eodem ipso 
Evangelista objiciunt in sabbatum translatum fuisse 
Pascha, ea videlicetratione, quod ipse dicat * de eo- 
dem sabbato : « Erat enim magnus dies ille sabbati ; » 
quod ea de causa dictum putant, quasi in eam diem 
Pascha translatum esset. Respondeant velim , qua 
ratione idem Evangelista ultimum diem Scenophe- 
giz eque magnum appellet, dicens * : « In novis- 
simo autem die magno festivitatis stabat Jesus, et 
clamabat dicens : Si quis sitit, etc. » Nihil est quod 
dicant : nisi forte, quod sicut prima dies, ita et no- 
vissima a lege eque sanctificari juberetur *. Qua 
ratione et nos etiam dicere possumus, dictum esse 
magnum diem sabbati, quod non tantum sabbatum 
esset, sed etiam secunda Pasche diceretur ; sicque 
unam eamdemque diem duplici auctam celebritate, 
magnam esse merito nuncupatam. Reperies ejus- 
modi nomenclaturam apud Isaiam’, secundum Se- 
ptuaginta interpretes, sicut citavit Tertullianus his 
verbis * : « Neomenias vestras, et sabbata, et diem 
magnum non sustinebo. » Idemque Tertullianus in 
illa verba Pauli ad Galatas : « Dies observatis , et 
menses, et tempora, et annos, et sabbata, ut opinor, 
et coenas puras, et jejunia, et dies magnos. » Hec 
satis de his que ex Joanne evangelista erant objecta : 
quibus exploratum habetur, ipsum nihil a ceteris 
dissentire, imo illis esse in omnibus consentien- 

tem, quippe qui expresse testetur * eadem ipsa sexta 
die fuisse Pascha, dum verba Pilati reddens, hc 
ait : « Est autem consuetudo vobis ut unum dimit- 
tam vobis in Pascha. » 

32. Heec cum expresse quatuor Evangeliste te- 
stentur; alia rursus objiciunt, qui dicunt Pascha in 
sabbatum esse translatum ; nimirum quod in con- 
cilio seniorum ? fuerit illa omnium sententia, ne in 
die festo Jesus esset tenendus et occidendus, scilicet 
ne tumultus fieret in populo : quod illi non religio- 
nis causa, sed ut commodius fieret, istud ipsum visi 
sunt consultasse. Verum postquam Judas (ut dictum 
est) accessit ad principes sacerdotum, et suum offi- 
cium pollicitus est : nihil melius nec opportunius 
rati, quam quod Judas spopondisset, ab ea sententia 
discesserunt. Ille vero * querebat opportunitatem , 
quomodo eum traderet : et quominus tumultus fie- 
retin populo, noctu et extra civitatem id faciendum 
putavit, ut sic Judeis omnibus satisfaceret, nimirum 
ut sine tumultu populi Dominus Jesus teneretur ac 
duceretur. Instant rursum , non licuisse Judeis Pa- 
schatis festo Christum crucifigere. Sed satis redar- 
guuntur ex ipsa Judeorum consultatione , qui me- 
ditantes necem Christi , nullam habuisse rationem 
diei festi visi sunt, cum dicerent abstinendum esse 
ne id fieret in die festo, non pietatis ergo, sed ne 
tumultus fieret in populo. Ceterum Pilati ministerio 
id eos fecisse constat : nam a Pilati militibus tentus, 
et perductus, ab iisdem flagellatus, ac denique cruci 
affixus est. Nec etiam id alicujus momenti est, quod 
objiciunt ex Mattheo , quod dicat. « Consilio autem 
inito emerunt ex illis agrum figuli. » Quasi id mi- 
nime licuisset, si festa dies fuisset. Verum Evange- 
lista nequaquam id eo die factum dicit; sed quod 
postea factum fuit insinuat. Porro quod ad conci- 
lium spectat, non videtur fuisse lege vetitum, quo- 
minus festo die simul coirent, et comitia agerent , 
nam ipso sabbato, quo duplex erat solemnitas, simul 
conyenisse , ac Pilatum adiisse ; atqgue apud eum 
de custodiendo sepulcro egisse , Mattheus * te- 
statur. 

33. Urgent adhuc ea ratione : Quomodo, in- 
quiunt, si festum Paschatis fuisset, licuisset ad se- 
pulturam Domini sindonem emere *, et myrrhe et 
aloes quasi libras centum parare °? Sed cum dicant 
Evangelista 7 hee facta esse a Joseph ab Arimathia, 
cum sero jam factum esset, nihil est quod pertineat 
ad diem Pasche, qui jam (ut diximus) Judeorum 
more ab ipsa hora nona elapsus esset, et jam sab- 
batum incepisset. Et quamvis Marcus sero illud, 
non sabbatum, sed parasceve, que erat ante sabba- 
tum, nominet , tamen id factum constat solito more : 
nam quantumlibet festa dies inciperet ab hora nona, 
tamen reliqua pars ejus diei usque ad occasum solis 
non denominabatur a die sequenti, sed priecedenti : 
sicut videmus toties esse repetitum in divinis scri- 
pluris; agnum occidendum esse decima quarta luna 
ad vesperam ; cum tamen illa vespera non ad quar- 

tam decimam lunam spectaret, sed ad diem sequen- 
tem, quam (ut dictum est) post horam nonam aus- 
picari Judi horum temporum consueverunt. At 
cum dicant Evangeliste sindonis emptionem et aro- 
matum mixturam vespere factam esse, ac sic sabbati 
die, non tamen pulamus hominem maxime pium 
Moysi legem transgressum esse; nam ministerium 
sepulture non videtur fuisse lege probibitum festo 
die, cum Tobiam ' constet id ipsum fecisse. Nec ali- 
quem puto dicere jure posse, opera legis festo die 
esse vetita : ut cum lex mandat infantulum circum- 
cidendum esse octava die; nam si in sabbatum ea 
dies incidisset, nihil erat impedimento quominus 
infans circumcideretur. Lege ? etenim etiam san- 
citum erat, ut qui in patibulo appensus esset, eadem 
die sepeliretur : de qua lege agens Philo *, id con- 
suevisse fieri ante solis occasum testatur. Si licebat 
igitur die festo sepeliri defunctum ; utique et cetera 
concessa erant que ad illud opus conducere vide- 
bantur : porro testatur Evangelista *, eo modo quo 
sepultus est Dominus, consuevisse Judeos suos mor- 
tuos sepelire, sicque nihil in sepultura Domini fa- 
clum esse constat contra legem et morem. 

34. His ergo in hunc modum de efficto com- 
mento translati Paschatis ex Judaicis fabulis confu- 
tatis : jam videamus quam firmiter atque constanter 
mandaverit Deus ® servari, ne alia die quam quarta 
decima luna ad vesperam sacrum Pascha celebra- 
retur. Usque adeo id ratum atyue inoviolabile esse 
voluit : ut si qui, eo quod essent immundi, ea illud 
celebrare non possent, non in sequentem, tertium 
quartumve diem id illis facere permiserit , sed 
expectare eos eamdem quartam decimam lunam 
mensis secundi preceperit. Sic videmus tempore ° 
Ezechie regis, cum legitima ex causa, ob raritatem 
scilicet sacerdotum, Pascha in aliam diem transfe- 
rendum esset, nonnisi ex legis instituto in decimam 
quartam lunam secundi mensis esse dilatum. Fa- 
cessant igitur qui ex revelationibus quibusdam ina- 
nibus , et commentitiis scriptis nomine Gamalielis 
vel aliorum , ac denique ex simulato Judeorum 
concilio, de translato Paschate novam in Ecclesiam 
Dei invexerunt opinionem ; quam quidem permul- 
lis ac gravibus diserlisque rationibus et Patrum te- 
stimoniis confutat ac rejicit noster Marcellus, litteris 
ecclesiasticis excultissimus , in commentario quem 
diserte admodum scripsit de Horis canonicis, ubi 
hanc pertractantem questionem eodem tempore quo 
nos istec scriberemus, in omnibus nobis consen- 
tientem invenisse, gavisi sumus, atque grato acce- 
pimus animo. Quod si quis bec uberius tractata 
cupit, ipsum consulat : nostri enim instituti ratio 
non patitur his diutius immorari. 

35. His igitur firmiter stabilitis, sileant et ii qui 
Pascha intercisum fuisse tradunt, dicuntque alia 
die agni comestionem , alia vero festum ipsum esse 
celebratum : taceantque qui dixerunt non commune 
cum céeteris Dominum pascha celebrasse , sed pri- 

vatum, illudque anticipatum egisse. Stet vero firma 
sentenlia, quatuor Evangelistarum et totius divine 
Scripture attestatione suffulta : Dominum nostrum 
Jesum Christum luna decima quarta ad vesperam 
commune Judeis omnibus egisse pascha, illud ip- 
sum etiam Judeis ceteris celebrantibus ; nullamque 
causam vel ipsius anticipandi , vel intercidendi, aut 
denique transferendi intercessisse. Congruit et histo- 
rive veritas sacro mysterio ; utille ipse agnus, qui ve- 
nit peccata omnium et culpas, licet integerrimus et 
innocentissimus, sibi assumere, ipso Paschatis die 
pro salute omnium immolaretur in cruce. Sed hee 
quantumlibet longiora , majori qua licuit brevitate 
contraximus. Nune jam cetera, que ad historiam 
pertinent enarremus. 

36. Vespere * autem facto , Pascha celebraturus 
Dominus domum venit, discubuit cum duodecim , 
agnum comedit , lavitque pedes illorum, et de hu- 
militate servanda eosdem admonuit, ac denique sa- 
cramentum augustissimum Eucharistie instituit : 
hee pluribus Evangelist. Factam esse ablutionem 
pedum ante sacre Eucharistie institutionem , sed 
post esum agni, facile persuademur ex multis, que 
inferius explicabimus. Scimus tamen aliquos existi- 
masse, Dominum nostrum, primum omnium, an- 

‘tequam etiam comederit agnum, lavisse pedes Apo- 
stolorum : quod etiam probari posse videtur ex 
multis, et ex co in primis, quod apud Lucam ? olim 
exprobrans Dominus Simoni dixit: «Intravi domum 
tuam, aquam pedibus meis non dedisti. » Hoc id- 
circo , quod statim post ingressum convivarum 
pedes lavari esset in usu : hospilibus enim ingre- 
dientibus ejusmodi officium exhiberi solitum esse , 
de Abraham et Lot testatur divina * Scriptura : inde 
vero sic lotis mensa apponebatur : unde et illud 
libri Judicum *: « Postquam laverunt pedes suos, 
recepit eos in convivium. » De Romanis nulli est 
dubium , lotos prius in balneo accumbere consue- 
visse ; quod si loti non essent, pedes saltem lava- 
bant : unde illud Plauti * : « Locus hic tuus est, hic 
accumbe : ferte aquam pedibus, preebe tu puer. » 

37. Sane quidem ex quo Judei a Romanis sub- 
jugati sunt, more Romano ccenare didicisse , erudi- 
tus vir meique amantissimus Petrus Ciacconus di- 
ene memorize, in brevi illa, sed non brevis erudi- 
tionis tractatione, quam scripsit de modo convivandi 
apud priscos Romanos, pluribus docet : nimirum, 
quod sicut illi , Judwi quoque in conviviis lavaren- 
tur, ungerentur, veste ccenatoria uterentur, itemque 
accumberent, et non sederent, et alia id genus. Ve- 
rum quod heec illi a Romanis acceperint, affirmare 
non auderem : nam eumdem fere epulandi usum 
apud Indos servatum esse, apud quos nunquam 
Romani suo imperio pervenerunt , Philostratus ° 
auctor est. Testimonio insuper divine Scripture * 
describentis convivium Assueri regis, exploratum 
habetur , convivas illos super lectulos accubuisse , 

qui erant aurei et argentei, super pavimentum 
smaragdino et pario lapide stratum dispositi. Vetus 
esse triclinii nomen et usum apud Hebreos, de Sa- 
muele eadem agens divina Scriptura testatur, dum 
ait': « Assumens itaque Samuel Saulem, et pue- 
rum ejus, introduxit eos in triclinium, et dedit eis 
locum in capite. » Accumbentes item consuevisse 
convivari Judeos, multa sunt exempla, ut cum dici- 
tur de Tobia ? quod cum fecisset convivium contribu- 
libus suis, cum accubuisset, etde Judeeo, quod occisus 
in platea jaceret, nuntium accepisset, statim exiliens 
de accubitu suo, relinquens prandium, jejunus per- 
venit ad corpus, et infra iterum de discubitu. 

38. Caeterum quod spectat ad ipsam pedum lo- 
tionem, de qua agimus, factam tunc esse post coenam 
agni existimamus , multis iisdemque efficacibus ra- 
tionibus persuasi : atque in primis, quod Joannes 
expresse dicat, id contigisse coena facla , ac rursum 
Dominum e ccena surrexisse , accepisse linteum, et 
lavisse pedes Apostolorum : quantumlibet illud, 
coena facta, hoc est, coena parata, aliqui sint inter- 
pretati. Quod vero dictum est, ipso ingressu domus, ’ 
solitos esse convivarum pedes lavari : id quidem 
verum esse dicimus , cum qui accubituri erant, non 
essent loti, ut idem qui supra auctor exacte demon- 
strat : verum cum convive loti essent, absque alia 
mora recumbere consuevisse, idem docet. Lotos 
vero fuisse discipulos Domini , satis expressisse vide- 
tur Jesus , cum dixit Petro ®: « Qui lotus est, non 
indiget nisi ut pedes lavet, et est mundus totus. » 
Sane quidem solitos fuisse Judeos in paschali con- 
vivio iterum lavare pedes ac manus, ex libro Rituali 
Hebreorum constat; eujus rei illa habetnr expressa 
ratio, quod ejus convivii duplex esset coena con- 
juncta, vel, si dicere velimus , unius ccene duplex 
mensa; in cujus priori esus agni, in posteriori vero 
cerimonia agebatur azymorum. Porro non tantum 
in Paschate, sed et in aliis maximis Judeorum so- 
lemnibus diebus, ut Pentecoste, et Scenophegia, ejus- 
modi duplices ceenas exhiberi consuevisse, ex canone 
Ritualis eorumdem apparet. Sed ea erat inter eas 
differentia, quod in aliis semel tantum pedes lava- 
rent, in paschatis coena iterum, primum scilicet 
ante esum agni, postea vero ante secundam mensam 
et cerimoniam azymorum. His igitur in hunc mo- 
dum se habentibus, cum ritus paschalis, qui tune 
penes illos in usu erat, bis lavari pedes exposceret : 
primam pedum lotionem ante esum agni factam 
esse, dicere opus est; secundam vero a Domino ante 
secundam mensam. Verum ex verbis Domini, qui 
dixit Petro : « Qui lotus est, non indiget nisi ut 
pedes lavet; » in omnibus lotos accubuisse in prima 
mensa discipulos (ut dictum est) nisi ea verba ad 
baptismi mysterium referamus, opus est affirmare. 
Primam igitur illam agni coenam jam fuisse con- 
sumptam, cum inde consurgens Dominus lavit pedes 
discipulorum , illud etiam certo persuadet, quod 
idem Joannes ‘ scribit his verbis : « Surgit a coena, 

et ponit vestimenta sua : et cum accepisset linteum, 
precinxit se, etc. » 

39. Quod vero dicatur Dominus posuisse non ves- 
timentum, sed vestimenta sua, cum pedes discipu- 
lorum lavit, par est credere, eum in veste ccenatoria 
remansisse : absque ejusmodi enim veste Judzos 
accumbere, religio erat: quod plane idem Dominus ' 
demonstrat in parabola illa de nuptiis filii regis, in 
qua male mulctatus legitur ille, qui sine veste cce- 
natoria, quam ob nuptias nuptialem appellat, dis- 
cumbere presumpsisset. Sed non ccenatoria tantum 
indutum yeste, sed majoris decoris gratia propriis 
super indutum vestimentis Dominum ccenasse, pu- 
tandum : nam et palliatos atque togatos convivas 
interdum accumbere solitos, diserto viro Fulvio 
Ursino, quibus id monstret, non desunt exempla °*. 
Apostolos etiam eadem indutos veste in coena accu- 
buisse credendum. Sindon enim esse solebat, eadem- 
que prolixa, ut merito fugam arripiens, abjecerit 
eam adolescens ille existimatus * Joannes evange- 
lista, qui, quod (ut creditur) mcerore oppressus non 
recepisset vestimenta sua, ut erat In mensa, reman- 
sit amictus sindone super nudo. Ejusdem plane 
generis fuisse vestes illas coenatorias non tantum 
pluribus antiquorum auctoritatibus, sed ex ipsis 
tricliniaribus mensis marmoribusque sculptis idem 
auctor facile monstrat. Sic igitur cum dicat Evan- 
gelista post ablutionem pedum Jesum recepisse 
vestimenta sua, satis significat, absoluta jam ccena, 
lotisque pedibus discipulorum, ccenatoriam vestem 
exuisse, ac propriam induisse. Aliud enim longeque 
a priori diversum cum ipse suis esset exhibiturus 
convivium, diverso etiam a solito coenandi habitu, 
decentiori cultu (ut tantum mysterium exposcere 
videbatur) illud sibi instituendum putavit. Novum 
ergo Dominus paraturus convivium (quod conviva- 
toris videbatur esse munus) primum omnium convi- 
varum voluit lavare pedes, ac subinde divinum illud 
ferculum propinare. Sed antequam de hac secunda 
agamus mensa, de prima que imago quedam vide- 
batur esse secunde, ac de ipso in ceena accubitu, 
guid idem auctor scripserit referamus. 

40. Constat Joannis * evangelist assertione 
ipsum dilectum pre ceteris a Christo discipulum, in 
sinu Domini in eadem ccena recubuisse. Quid autem 
sit in mensa in sinu recumbere, cum idem qui 
supra auctor pluribus demonstrasset, ac prius osten- 
disset Judeeos in mensa more Romano accumbere 
consuevisse, hee ait : « Romani liberos suos, aut 
quos caros habebant, in conviviis infra se, hoc est, 
in sinu suo, collocabant: nam id esse in sinu re- 
cumbere, superius ostendi. Et Joannes Christo 
maxime carus, in ipsius sinu recubuit, et in ejus 
pectore se quam familiariter composuit, dum ex 
eo querit quis illum esset traditurus. Ambrosius * 
ad illud : Cecidit in collum ejus: Nonne, inquit, 
tibi videtur Christum cecidisse in collum Joannis, 

quando erat Joannes in sinu Jesu cervice recumbens 
reflexa? et ideo Verbum apud Deum vidit, qui ere- 
ctus est ad superna. » Addit ille : Regem sacrorum, 
qui apud Romanos maxime dignationis erat inter 
pontifices , summum locum in pontificalibus ccenis 
occupare solitum, neminemque supra eum accubare 
diximus. Et in his pontificalibus ccenis, Christus 
vere rex et sacerdos secundum ordinem Melchise- 
dech eumdem locum occupat, nee quisquam super 
eum accubat : alioqguin non potuisset olim Maria 
Magdalena in domo Simonis alabastrum unguenti 
effundere super caput ipsius recumbentlis, si in me- 
dio loco accubuisset ; aut ipse Joannem in sinu ha- 
bere, si in imo. Romani non raro quini in lectis 
discumbebant: quo didemauctor pluribus monstrat. 
Et Christi discipuli (ut verisimile est) quini in sin- 
gulis lectis discubuere, in reliquo autem tres tan- 
tum, ipse nempe, et Joannes ' et Petrus : is enim 
veluti proximus Joanni innuit, ut ex Domino aucto- 
rem tanti facinoris quereret. In commune illi ve- 
scebantur, ut ex Plutarcho retuli; et hiin commune 
vescuntur, omnesque in eamdem patinam manus 
porrigunt : « Quiintingit, inquit Dominus ?, mecum 
manum in paropside, hic me tradet;» et post multa: 
« Denique ut omnia, quemadmodum dixi, semel 
ostendam ex Romanorum moribus tracta, qui con- 
vivis abeuntibus grata et pretiosa solebant apophoreta 
conferre : liberalissimus ac sui nimium profusus 
Dominus, ex hoc mundo ipse discedens, pretiosissi- 
mum corpus suum et sanguinem convivis in apo- 
phoretis dedit, ut sibi haberent, et secum domum 
deducerent, et iter ingredientibus etiam pro viatico 
foret. » Hec de his ille. Sed qui uberius hee scire 
cupit, libellumde ea re ab ipso accurate conscriptum 
petat. 

41. Verum quod ad hance agni coenam spectat : 
his admodum adversari ea videntur que lege sta- 
tuta essent, cum agnum ipsum paschalem astan- 
tibus, non vero’ recumbentibus esse comedendum 
jubetur. Sed qui antiquum illam commentarium 
Hebreorum legerint, quem Ritualem librum seu 
Cerimonialem appellant, plane intelligent fuisse 
usum illum intermissum. et antiquatum a tempore 
exilii Babylonici. Et ne recedamus a superius dictis; 
ralione accubitus Joannis, qui in ea cena primum 
locum post Christum obtinuit, suborta esse videtur 
in eadem ccena illa inter Apostolos contentionis oc- 
casio, quis eorum * videretur esse major; dum vide- 
rent ceteri, in ceene ilius accubilu omnibus prela- 
tum esse Joannem. 

42. Contentio Apostolorum de primatu, quando. 
— Est observatione dignum nunquam Apostolos de 
primatu questionem movisse, nec indigne tulisse 
Petrum, prepositum ceteris esse ; verum haud wqua- 
nimiter tolerare potuisse, Joannem vel Jacobum 
fratres apud Christum primos haberi. Hine videas 
eosdem Apostolos eadem indignatione percitos, cum 
mater ipsorum pro duobus filiis suis dextram et si- 

nistram in regno petiit; de quibus hec Marcus! : 
« Et audientes decem indignati sunt de Jacobo et 
Joanne. » Rursus etiam, cum iidem selecti a ceteris 
ducti essent a Domino una cum Petro in montem 
Tabor : « Intravit, inquit Lucas ?, cogitatio in eos, 
quis eorum major esset. » [mo, ut ait Marcus *, et 
in via inter se disputaverunt, quis eorum major 
esset. Ceterum quantumlibet vidissent Petrum 
omnibus aDomino prelatum, ac prerogativis quam- 
plurimis auctum; nunquam tamen id infenso ani- 
mo tulisse sunt visi. Porro quantumlibet Joannes 
primum locum post Christum accepisset in mensa, 
tamen in pedurn ablutione ceteris Petrum esse pree- 
positum, primumque omniumJesum pedes Petri la- 
visse, S. Augustinus * testatur; quod et multis etiam 
rationibus demonstratur °. Sed de his hactenus. 

43. Ritus in institutione Eucharistie observati. 
— Ceterum, ut que scripta sunt ab Evangelistis de 
sacratissimee Eucharistie institutione facilius in- 
telligantur, opere pretium existimavi hic in- 
texere que in antiquo Hebreorum libro Rituali 
habentur. In canone enim eorum hee continen- 
tur : In paschali convivio, posterior que esset 
mensa, non ut in aliis dierum festorum secundis 
coenarum mensis bellaria apponebantur, sed tantum 
a lege statutus cibus, nimirum primo loco em- 
bamma ex intybis et lactucis agrestibus factum, 
aliisque rebus condilum : inque eum primum pa- 
terfamilias intingebat offam azymam, mox ceteri, 
sicque consumebatur. Deinde idem paterfamilias 
tortam azymam (seu, ut, alii textus habent, dimi- 
diam) sub mappa hactenus servalam , in frusta 
frangebat; in tot particulas illam dividens, quot 
essent in coena discumbentes, sicque divisam singu- 
lis porrigebat : quo facto, ipse poculum degustatum 
tradebat proximo, ille secundo, donec poculum per 
totum convivium circumferretur. Insuper quoniam 
secunde illa mense Judeorum erant ob accepta 
beneficia ad gratias Deo agendas potissimum com- 
parate : cum in ceteris secundis mensis esset usitata 
quedam communis benedictionis formula, in pa- 
schali secunda mensa post illam benedictam, cum 
distribueretur torta azyma, hec verba idem pater- 
familias dicebat : «Iste est panis arumne, quem 
comederunt patres nostri in terra Aigypti : quisquis 
esurit, accedat et peragat pascha. » Post hac idem 
acceplo poculo benedicebat his verbis : « Benedictus 
es Domine, qui fractum vitis creasti, etc. » sicque 
delibatum (ut dictum est) poculum tradebat proximo, 
ille secundo, et sic deinceps : hec ex libro rituali 
Hebreorum. Ceterum (quod est notatu dignissi- 
mum) non tantum apud Judeos vetus illa erat 
consuectudo, ut in secundis mensis sic libantes gra- 
tias Deo agerent, sed et Gentiles ipsi in iisdem se- 
cundis mensis merum libarent diis, et alia sacra 
facerent, ut Athenzus ° tradit, et alii : sed in his 
non immoramur. Hee igitur ex rituali veteri He- 
breeorum libro accepta, quantum conferant ad ipsam 


* Marc. x. — 2 Luc. 1x. — 3 Mare. x. — 4 August. in Joan, c. xl. 
— 5 Jans. Conc. c. cxxx.—® Athenzus lib. I. c. 9. 


Tomus I. 


424 


evangelicam historiam de coena Domini intelligen- 
dam, facile perspici potest. Dominus enim, servato 
eo ipso antiquo Judeorum ritu, illud effecit, ut novis 
benedictionibus additis novum institueret sacra- 
mentum ; et que in memoriam veterum beneficio- 
rum fuerant instituta, in commemorationem om- 
nium prestantissimi noviter accepti beneficii muta- 
rentur. 

44, Quod vero (ne longius digredi videamur, 
quam res postulet) nonnulli dicunt, post ablutos 
discipulorum pedes, iterum recumbentem Jesum 
cum suis, quod reliquum erat ceene agni absum- 
psisse (volunt enim Dominum inter ccenandum a 
mensa recessisse) ex superius dictis arguuntur satis ; 
atque ex eo etiam, quod lege divina statutum erat, 
agnum paschalem comedendum esse festinanter * : 
qua ex parte cerle Dominus legem minus implesset, 
si agno ex parle comesto, e mensa recessisset, pedes- 
que discipulorum lavisset, ac post longam moram ? 
ad esum agni iterum rediisset. Unde quod dicit Mat- 
theus * : « Coenantibus autem eis, accepit Jesus pa- 
nem, et benedixit; » et quod Marcus * ait: «Et man- 
ducantibus illis, accepit Jesus panem, et benedicens 
fregit; » idem est ac si dixisset, Recumbentibus 
illis ; hee etenim in hunc modum esse intelligenda, 
Lucas aperit, dum testatur Eucharistiam esse insti- 
tutam post coenam, dicens °: « Similiter et calicem , 
postquam coenavit, dicens : Hic est calix, elec. » 
quod et ipse testatur Paulus ° scribens ad Corin- 
thios. 

45. Quod vero, ablutione pedum facta (ut tradit 
Joannes "), imo (ut testatur Lucas *) post institutam 
Eucharistiam, de discipulo proditore Dominus sermo- 
nem habuisse dicatur, Mattheus* vero etMarcus *° ante 
mysticam illam mensam id contigisse tradant : nihil 
prorsus estabsurdi, de ea re bis in priori, ac inde poste- 
riori mensa (hoc discrimine ccenam abesu Euchari- 
stie placet distinguere) Dominum esse locutum, cum 
presertim de perditione illius adeo sollicitus esset ; 
dicente de se Apostolo ‘* : « Eadem vobis scribere, 
mihi quidem non pigrum, vobis autem necessarium. 
Videte canes, videte malos operarios, videte conci- 
sionem. » Constat ex his itaque coenam Domini 
(sicenim Patres *” appellare consuevere instiltutionem 
sacratissimz Eucharistie ; idemque esse manducare 
ceenam Dominicam, quod Eucharistiam sumere , 
Augustinus '* demonstrat : licet ea voce, ut aliis, 
abuti soleant Novatores) fuisse distinctam a coena 
agni paschalis, ac post illam fuisse administratam. 
In qua primum illud sacramentum ineffabile est 
institutum, quo transsubstantiatio fit panis et vini in 
carnem et sanguinem Christi, in ipsum Christi 
corpus sub utraque specie integrum. Tunc et Apo- 
stoli, cum ipsis Dominus precepit id ipsum facere 
in sui memoriam, sacerdotes sunt facli, atque ipsum 

sacrificium quod offerrent, est ordinatum. Id Apo- 
stoli ipsi, id Patres omnes, id traditio ecclesiastica, 
atque ipsa catholica fides ab ipso exordio nascentis 
Ecclesie predicavit , et hactenus profiteri. non 
desinit. 

46. Atque ut de his singulis (quod instituti 
ratio postulat) breviter interea agamus, in hujus 
sacramenti institutione in primis considerandum 
est ipsum tempus. Cum enim ipsa prima die azy- 
morum, decima quarta luna ad vesperam, cum 
Pascha secundum legis Moysi ritum ageretur, post 
esum agni sacra Eucharistia fuerit instituta, nulla 
est dubitatio esse confectam in azymis, et non in 
fermentato : quem etiam ritum servatum esse ab 
Apostolis, ac eorum successoribus , Epiphanius *, 
quantumlibet (ut dictum est superius) ipse dicat 
legitimum pascha esse a Domino anticipatum , 
agens contra Ebionxos hereticos, qui primi fuerunt 
Apostolorum temporibus (Ebion enim primus post 
Simonem magum ab Ignatio * recensetur here- 
siarcha), testatur, sic dicens : « Mysteria autem 
faciunt ad imitationem sanctorum in Ecclesia, ab 
anno in annum, per azymos, hoc est non fermenta- 
tos panes. » Hec ille. Si igitur illi ad imitationem 
sanctorum in Ecclesia in azymis mysteria conficie- 
bant (hoc enim nomine antiqui Eucharistiam no- 
minabant) nulla est dubitatio majores omnes 
eumdem servasse ritum, ut in azymis eadem myste- 
ria sacrosancta confecerint. At unde hoc illi, nisi a 
suis ipsorum patribus, Apostolis Domini, et illi a 
Christo id facere didicissent ? Sed in his non immo- 
ramur. 

47. Nomina Eucharistie.— Agedum, antequam 
de re ipsa agamus, quibus nominibus majores nostri 
consueverint sacram Eucharistiam nuncupare, quo 
ex ipsis nominibus tanta res facilius cognoscatur, ad- 
ducamus in medium. In primis, habito respectu ad 
fideles, qui eam accipientes Christo peromniamaxime 
uniuntur, eodem nomine quo nos in presentiarum 
utimur, communionem seu communicationem ab 
Apostolis illam esse dictam, fidem facit Paulus Apo- 
stolus, dum ad Corinthios scribens, hee ait *: 
« Calix benedictionis , cui benedicimus , nonne 
communicatio sanguinis Christi est? » Lucas * item 
in Actis : « Erant, inquit, perseverantes in doctrina 
Apostolorum, et communicatione fractionis panis. » 
Insuper ob admirabilem ac ineffabilem rerum divi- 
narum secretam quamdam conjunctionem, a Grecis 
veer, a Latinis vero Sacramentum invenies no- 
minatam. Tertullianus > plane Eucharistie sacra- 
mentum appellat, et alii * post eum. Nomen vero 
Eucharistie a gratiarum actione deductum, com- 
mune esse reperitur ex equo Grecis pariter ac La- 
tinis. Rursus etiam quoniam Dominus’ dixit : « Pa- 
ter meus dat vobis panem de celo verum : Panis 
enim verus est, qui de celo descendit, et dat vitam 

mundo; » ea ratione Ignatius ' Apostolorum disci- 
pulus ipsam Eucharistiam, Panem Dei, Panem ce- 
lestem frequenter appellat ; et ad Romanos scribens 
hec ait : « Non gaudeo corruptibili nutrimento, nec 
voluptatibus hujus vite : Panem Dei volo, Panem 
celestem, que est caro Christi Filii Dei. » 

48. Eadem igitur ratione, quatenus continet 
ipsum Christi corpus, majores idem Sacramentum 
appellare consueverunt Corpus Christi. Ejusmodi 
nuncupationem sepius a Tertulliano usurpatam in- 
venies, ut cum ait ® in libro de Oratione : « Quod 
oratio solvenda sit, Corpore Domini accepto; » et 
paulo post : «Accepto Corpore Domini et reservato,» 
et*in libro de Idolatria : « Eas manus admovere Cor- 
pori Domini; » et alibi*: «Caro Corpore et sanguine 
Christi vescitur, ut anima Deo saginetur; » et de Pu- 
dicitia * sic: «Opimitate Domini Corporis vescitur. » 
Sunt de his alia innumera aliorum testimonia, Cy- 
priani, Hieronymi, Ambrosii, Augustini, et aliorum, 
que preterimus. Istud ipsum sacramentum, quod 
non esset cibus omnibus communis, sed Caro Christi 
oblata pro seculi vita, ea ratione Africani fideles Vi- 
tam proprio nomine dicere consueyerunt; unde 
Augustinus ®: « Optime, inquit, Punici Christiani 
baptismum ipsum, nihil aliud quam salutem ; et sa- 
cramentum Corporis Christi nihil aliud quam Vitam 
vocant. » Demum habito respectu, quod pro peccatis 
hostia offertur, Oblatio, Sacrificium, Liturgia ac 
Missa dicta antiquitus reperitur. Sed de his suo loco 
paulo inferius. 

49. Quod autem rei veritate, non per figuram, 
vel similitudinem, allusionemve, vel quovis alio 
modo fictitio, ipsa Eucharistia sit illud ipsum vivi- 
ficum corpus Christi, quod natum de sanctissima 
Virgine, in ara crucis oblatum est, et ineffabili quo- 
dam modo manentibus specierum panis et vini 
accidentibus in ipsum transsubstantiatum , quod 
semper catholica veritas est professa, ex innumeris 
sanctorum Patrum locis, aliisque firmissimis ratio- 
nibus esset facile demonstrare. Ceterum cum scia- 
mus complures disertissimos ac integerrimos , 
atque de fide catholica optime meritos viros, eo ar- 
gumento commentarios fere innumeros omni pru- 
dentia, doctrina, ac fide sincera cumulate refertos, 
facilitate illustratos, ac denique (ut multa paucis 
complectar) plane divinos, suggerente id iis Spiritu 
sancto, conscripsisse : supervacaneum existimamus, 
ac lectori onerosum, eadem hic repetere, vel aliqua 
iis velle addere : illos igitur consulant omnes qui- 
cumque earum rerum cupidi sunt, eo se conferant, 
ac tanquam ad sacram quamdam anchoram confu- 
giant, adversus pravorum dogmatum in nostram 
fidem adeo certam atque firmiter stabilitam vibrata 
venenesa tela. 

50. Nos interim ne lectorem frustremur, cum 
prefando polliciti simus in nostris Annalibus, more 
majorum, Christiane religionis institutorum origi- 

nem ac firmitatem repetere et intexere, hac libando 
potius, atque summis labris (ut dicitur) degustando, 
quam fusius tractando (ne jejunum penitus lectorem 
abire sinamus) illud unum modo dicemus de Eucha- 
ristia, quatenus est sacrificium a Domino institutum, 
ac sacerdotibus nove legis traditum offerendum. 
Tam ampli sacerdotii ac sacrificii symbola cum 
mille fere modis fuerint olim per veterem legem di- 
vinitus premonstrata atque pradicta, satis sit in 
presentiarum illa paucis commemorasse, que in 
rege et sacerdote Melchisedech sunt quibusdam 
non obscuris certe figuris expressa, atque oraculo 
prophetico consignata ; dicente de Christo David, et 
quid dico David? imo ipso Deo Patre : « Tu es sa- 
cerdos in eternum. secundum ordinem Melchise- 
dech. » Unde in hane sententiam Cyprianus ' : 
«Item, inquit, in sacerdote Melchisedech sacrificii 
Dominici sacramentum prefiguratum videmus, se- 
cundum quod divina Scriptura testatur, et dicit® : 
Et Melchisedech rex Salem, protulit panem et vi- 
num. Fuit autem sacerdos Altissimi, et benedixit 
Abraham. Quod autem Melchisedech typum Christi 
portaret, declarat Spiritus sanctus in Psalmis, ex 
persona Patris ad Filium dicentis * : Ante Luciferum 
genui te : Tu es sacerdos in eternum secundum or- 
‘dinem Melchisedech. Qui ordo utique hic est de sa- 
crificio illo veniens, et inde descendens, quod Mel- 
chisedech sacerdos Dei summi fuit, quod panem et 
vinum obtulit, quod Abraham benedixit. Nam quis 
magis sacerdos Dei summi, quam Dominus noster 
Jesus Christus, qui sacrificium Deo Patri obtulit, et 
obtulit hoc idem quod Melchisedech obtulerat, id 
est, panem et vinum, suum scilicet corpus, et san- 
guinem?» Hec Cyprianus. 

51. Cum vero idem Dominus istud ipsum Apo- 
stolis suis faciendum pracepit : satis expressit saum 
sacerdotium et cum eo sacrificium voluisse ad po- 
steros propagari. Unde idem Cyprianus ‘ dé iisdem 
agens, hecsubdit : « Si Jesus Christus Dominus et 
Deus noster ipse est summus sacerdos Dei Patris, et 
sacrificium Patri seipsum primus obtulit, et hoc 
fieri in sui commemorationem precepit, utique ille 
sacerdos vice Christi vere fungitur, qui id quod Chri- 
stus fecit, imitatur; et sacrificium verum et plenum 
tunc offert in Ecclesia Deo Patri, si incipiat offerre 
secundum quod ipsum Christum videat obtulisse ; » 
et inferius : « Et quia passionis ejus mentionem in 
sacrificiis omnibus facimus (passio enim Domini sa- 
crificium est quod offerimus), nihil aliud quam quod 
ille fecit, fucere debemus. » 

52. Apostolorum sacrificia. — Id ipsum fecisse 
Apostolos, et universam Ecclesiam ab illis edoctam 
in universo mundo facere perseverasse, Irenzeus ° 
Polycarpi Joannis apostoli discipuli auditor testatur 
sic dicens : « Suis discipulis Dominus dans consilium 
primitias Deo offerre ex suis creaturis non quasi in- 
digenti, sed ut ipsi nec infructuosi, nec ingrati sint, 
eum qui ex creatura panis est, accepit, et gratias 

egit, dicens : Hoc est corpus meum; et calicem si- 
militer, qui est ex ea creatura que est secundum 
nos, suum sanguinem confessus est; et novi testa- 
menti novam docuit oblationem, quam Ecclesia ab 
Apostolis accipiens, in universo mundo offert Deo; » 
etinferius*: «Igitur Ecclesie oblatio, quam Dominus 
docuit offerri in universo mundo, purumsacrificium 
reputatum est apud Deum, et acceptum est ei; » et 
post mulla, dum in hereticos invehitur : «Quomodo, 
inguit, constabit eis, eum panem in quo gratie 
act sint, corpus esse Domini sui, et calicem san- 
guinis ejus, si non ipsum Fabricatoris mundi Filium 
dicant, id est, Verbum ejus ? Quomodo autem rursus 
dicunt carnem in corruplionem devenire et non per- 


Cipere vitam, que a corpore Domini et sanguine 


alitur? Ergo aut sententiam mutent, aut abslineant 
offerendo que predicta sunt. Nostra autem conso- 
nans est sententia Eucharistie, et Eucharistia rursus 
confirmat sententiam nostram. Offerimus ei, que 
sunt ejus, congruenter communicationem et unita- 
tem predicantes carnis et spirilus. Quemadmodum 
enim qui est e terra panis, percipiens invocationem 
Dei, jam non communis panis est, sed Eucharistiaex 
duabus rebus constans, terrena et celesli: sic et 
corpora nostra percipientia Eucharistiam, jam non 
sunt corruptibilia, spem resurrectionis habentia. 
Offerimus autem ei, non quasi indigenti, sed gratias 
agentes donationis ejus, et sanctificantes creatu- 
ram. » Itemque alibi hee in eamdem sententiam, 
agens adversus eosdem hereticos carnis resurre- 
ctionem negantes : « Quando ergo, inquit?, et mixtus 
calix, et fractus panis percipit verbum Dei, fit Eu-- 
charistia sanguinis et corporis Christi, ex quibus 
augetur et consistit carnis nostre substantia : quo- 
modo carnem negant capacem esse donationis Dei, 
qui est vita eterna, que sanguine et corpore Christi 
nutritur, et membrum ejus? » Hee Ireneus * mar- 
tyr, Apostolorum temporibus proximus, et discipuli 
Apostolorum auditor. 

53. Ignatius * ipso antiquior, Apostolorum dis- 
cipulus, sacerdotes nove legis consuevisse sacrifi- 
cium offerre, spe testatur, et de ipsa Eucharistia ad 
Philadelphios in hunc modum scribit : « Obsecro 
vos, ut una fide, una predicatione, una Eucharistia 
utamini : una est enim caro Domini nostri Jesu 
Christi, et unus illius sanguis, qui pro nobis effusus 
est; et unus calix, qui pro omnibus nobis distri- 
butus est; unus panis, qui omnibus fractus est; 
unum altare omni Ecclesiz, et unus episcopus cum 
presbylerorum collegio et diaconis conservis meis; » 
et ad Smyrnenses *: « Rata Eucharistia habeatur, 
que sub episcopo -fuerit , vel cui ipse concesserit. 
Non liceat sine episcopo baptizare, neque offerre, 
neque sacrificium immolare ; » hoc ipsumaliud non 
esse, quam sacram Eucharistiam conficere, eam- 
demque panem esse celestem, ac ipsam denique 
carnem et sanguinem Christi, ad diversos scribens 
inculcat. Quin etiam locum ejusdem Ignatii in dicta 

epistola ad Smyrnenses Theodoretus in Impatibili, 
terlio dialogo, ex verbis ipsius sic recitat : « Eucha- 
ristias et oblationes non admittunt; quod non confi- 
teantur Eucharistiam esse carnem Salvatoris nostri 
Jesu Christi, que pro peccatis nostris passa est, quam 
Pater sua benignilate suscitavit. » Hac Ignatius apud 
Theodoretum ; que miramur sive librariorum, sive 
interpretum vitio excidisse. Rursus idem ad Ephesios 
ait : « Date itaque operam ut sepius congregemini 
ad Eucharistiam; » et in fine : « Obedientes episcopo 
et presbytero, frangentes panem unum, quod phar- 
macum immortalitatis est, mortis antidotum, vitam 
quoque Deo concilians per Jesum Christum, medica- 
mentum purgans vilia, et omnia pellens mala. » 
Quid ergo is panis sit, planius ad Romanos his verbis 
explicat ? : « Panem Dei volo, panem celestem, que 
estcaro Filii Dei. » 

54. Justinus martyr °, et ipse etiam Apostolorum 
temporibus vicinus, de ejusmodi Eucharistie sacri- 
ficio satis explicite in ea oratione, quam ad Anto- 
ninum Pium Augustum scripsit, loquitur in hee 
verba : « Precibus finitis, mutuis nos invicem 
osculis salutamus. Deinde ei qui fratribus preest, 
offertur panis et poculum ayue et vini : quibus ille 
acceptis, laudem et gloriam rerum universarum 
Patri, per nomen Filii et Spiritus sancti offert, et 
Eucharistiam sive gratiarum actionem, pro eo quod 
nos donis hisce dignatus sit, prolixe exequitur. 
Atque ubi ille preces et gratiarum actionem absol- 
vit, populus qui adest omnis fausta approbatione 
acclamat dicens, Amen. Amen autem voce Hebrea, 
Fiat, significat. Presidens vero postquam gratiarum 
actionem perfecit et populus universus approbatione 
leta eam comprobavit, qui apud nos vocantur dia- 
coni atque ministri, distribuunt unicuique presen- 
tium, ut participent eum, in quo gratie acte sunt, 
Eucharistiam, panem, vinum, et aquam, et ad ab- 
sentes perferunt. Porro alimentum hoc apud nos 
appellatur Eucharistia : quod nulli alii participare 
licitum est, quam veram esse nostram doctrinam 
credenti, lavacro propter remissionem peccatorum , 
et regenerationem abluto, et ita ut Christus tra- 
didit, viventi. Non enim ut communem panem, ne- 
que communem potum, ista sumimus ; sed quem- 
admodum per Verbum Dei caro factus Jesus 
Christus Salvator noster, et carnem et sanguinem 
salutis nostre causa habuit : ad eumdem modum 
etiam eam alimoniam, in qua per preces Verbi ejus 
ab ipso profecti gratize sunt acte, unde sanguis et 
caro nostra per mutationem aluntur, incarnati illius 
Jesu carnem et sanguinem esse, edocti sumus. Nam 
Apostoli in commentariis a se scriptis; que Evan- 
gelia vocantur, ita tradiderunt precepisse sibi Je- 
sum : Eum enim, pane accepto, cum gratias egisset, 
dixisse : Hoe facite in meam commemorationem : 
Hoc est corpus meum. Et poculo similiter accepto, 
et gratiis actis, dixisse : Hic est sanguis meus : ac 
solis ipsis ea tradidisse. » Hee Justinus, de cujus 

excellenti doctrina et rerum ecclesiasticarum peri- 
tia, integritate, sanctitate, et fide, suo loco uberius 
dicturi sumus. 

55. Plura hic essent intexenda ex Tertulliano et 
Cypriano loca, nisi nos nimia prolixilas ab hac re 
avocaret. Sane quidem sive Cypriani sit, sive alte- 
rius, certe tamen ejusdem ferme etatis auctoris et 
probate fidei est commentarius ille de Operibus car- 
dinalibus : ubi cum agitur de ccena Domini, de vero 
et vivifico sacrificio Eucharistiz , deque vera certa- 
que panis et vini in corpus Christi verum transsub- 
stantiatione est verax atque fidelis assertio. Sed non 
est presentis negotii, singulos orthodoxos scriptores 
commemorare, quia temporibus Apostoloruim usque 
in presens in Ecclesia floruere : satis sit predicto- 
rum antiquorum Patrum testimoniis recensitis , 
pauca addere, que postea celebriores in Ecclesia 
doctores in eamdem sententiam sunt locuti; ac po- 
tissimum doctrina et pietate celeberrimus Hierony- 
mus, sic dicens !: « Recurre ad Genesim, et Melchi- 
sedech regem Salem hujus principem invenies 
civitatis , qui jam tunc in typo Christi panem et vi- 
num obtulit , et mysterium christianum in Salvato- 
ris sanguine et corpore dedicavit; » et rursum de 
ipsis christianis sacerdotibus * : « Absit, inquit, ut 
de ipsis quicquam sinistrum loquar, qui apostolico 
gradui succedentes , Christi corpus sacro ore confi- 
ciunt, et per quos nos christiani sumus ; qui claves 
regni celorum habentes , quodammodo ante judicii 
diem judicant ; qui sponsam Domini sobria castitate 
conservant. » Idemque rursus alibi in hee verba $ : 
« Ad episcoporum et presbyterorum preces , Christi 
corpus sanguisque conficitur. » Idem ad Damasum 
de filio prodigo : « Christus, inquit, quotidie fideli- 
bus immolatur; » et alibi * : « Nec Moyses dedit no- 
bis panem verum, sed Dominus Jesus; ipse conviva, 
et convivium; ipse comedens, et qui comeditur : 
illus bibimus sanguinem, et sine ipso potare non 
possumus : et quotidie de sacrificiis ejus , de geni- 
mine vitis ejus vere et vinee Sorec, que interpreta- 
tur electa, rubentia musta calcamus. » 

56. Non possum tacere Ambrosium *, cum de 
eodem sacrificio his usus est verbis : «Ego, Domine, 
memor venerande passionis tue , accedo ad altare 
tuum, licet peccator, ut offeram tibi sacrificium , 
quod tu instituisti, et offerri praecepisti in comme- 
morationem tui pro salute nostra. » Id quomodo 
conficiatur, alibi sic explicat® : « Tu forte dicis : 
Meus panis est usitatus. Sed panis iste, panis est ante 
verba sacramentorum : ubi accesserit consecratio , 
de pane fit caro Christi. Hoc igitur astruamus. Quo- 
modo potest, qui panis est, corpus esse Christi? Con- 
secratione. Consecratio igitur quibus verbis est, et 
cujus sermonibus? Domini Jésu. Nam reliqua omnia 
que dicuntur, laudem Deo deferunt : oratio premit- 
titur pro populo, pro regibus , pro ceteris. Ubi ve- 
nitur ut conficiatur venerabile sacramentum, jam 

non suis sermonibus sacerdos , sed utitur sermoni- 
bus Christi. Ergo sermo Christi hoc conficit sacra- 
mentum. Quis sermo Christi? nempe is quo facta 
sunt omnia. » Et paulo post: « Ego tibi ut respon- 
deam, non erat corpus Christi ante consecrationem , 
sed post consecrationem ; dico tibi quod jam corpus 
est Christi : Ipse dixit, et factum est : ipse manda- 
vit, et creatum est. » 

57. Augustinus itidem de eodem ipso sacrificio 
hec ait’: «Id enim sacrificium successit omnibus 
illis sacrificiis veteris Testamenti, que immolabantur 
in umbra futuri : propter quod etiam vocem illam 
in psalmo decimo nono ejusdem mediatoris per pro- 
phetiam loquentis agnoscimus : Sacrificium et obla- 
tionem noluisti, corpus autem perfecisti mihi : quia 
pro illis omnibus sacrificiis et oblationibus corpus 
ejus offertur, et participantibus ministratur; » et 
alibi * de oblato eodem sacrificio ad pellendos de- 
mones hec ait : «Rogavit nostros, me absente, pres- 
byteros, ut aliquis eorum illo pergeret, cujus 
orationibus cederent. Perrexit unus , obtulit ibi sa- 
crificium corporis Christi, rogans quantum potuit , 
ut cessaret illa vexatio : Deo protinus miserante , 
cessavit. » Itemque alibi *: «Jam Christiani peracti 
ejusdem sacrificii memoriam celebrant sacrosancta 

‘oblatione , et participatione corporis, et sanguinis 
Christi. » Sed quomodo id fiat, alibi sic declarat *, 
agens contra Faustum manicheum: « Noster autem 
panis et calix, non quilibet (quasi propter Christum 
in spicis et in sarmentis ligatum, sicut illi desipiunt), 
sed certa consecratione mysticus fit nobis , non na- 
scitur. Proinde quod non ita fit, quamvis sit panis 
et calix , alimentum est refectionis, non sacramen- 
tum religionis, etc. » Nonne eadem et Greci? 

58. Cyrillus Hierosolymitanus de eodem sacri- 
ficio Catechesim mystagogicam ° conscripsit, idem- 
que de ejusdem veritate ac certitudine hac ait °; 
« Non ergo consideres tanquam panem nudum, et 
vinum nudum : corpus enim est et sanguis Christi , 
secundum ipsius Domini verba ; quamvis enim sen- 
sus tibi hoc non suggerit, tamen fides te confirmet, 
quin potius habeas ex fide pro certissimo , ita ut 
nulla subeat dubitatio. » Et paulo post : « Hoc sciens, 
proque certissimo habens, panem hunc, qui videtur 
a nobis non esse panem, eliam si gustus panem esse 
sentiat ; sed esse corpus Christi. » Hee ille, et Chry- 
sostomus in eamdem sententiam 7: « Non enim 
homo est, qui proposita de consecratione mens 
Domini, corpus Christi facit et sanguinem ; sed ille, 
qui crucifixus est pro nobis Christus. Sacerdotis ore 

‘verba proferuntur, et Dei virtute consecrantur et 
gratia : Hoc est, ait, corpus meum : hoc verbo pro- 
posita consecrantur. Et sicut illa vox, que dicit: 
Crescite et multiplicamini, et replete terram; semel 
quidem dicta est, sed omni tempore sensit effectum, 
ad generationem operante natura : ita vox illa semel 

quidem dicta est, sed per omnes mensas Ecclesie 
usque ad hodiernum diem, et usque ad ejus adven- 
tum prestat sacrificio firmitatem. » 

59. Multa his essent addenda, sed hee nos cur- 
sim ad alia festinantes. Neque tamen’ pretermitten- 
dum, quod cum multa sint hujus sacrificii nomina, 
illud est antiquissimum , et apud Latinos usitatius 
atque frequentius, Missa : quod quidem (sicut et 
Christiana fides profifetur) ex hebraica vel chaldaica 
nomenclatura acceptum esse videtur. Quod enim in 
nostra Vulgata legitur, Spontanea‘ oblatio, hebraice, 
et chaldaice dicitur, Missah , quam offerebant Do- 
mino in gratiarum actionem de fructibus terre , 
qua et vescebantur in templo cum _ recordatione 
preterite servitutis , et ab eadem liberationis. Que 
quidem omnia cum optime conveniant predicto a 
Christo instituto sacrificio ; eo potius majores nostri 
usi sunt nomine , quam cujuspiam alterius sacrifi- 
cii : nam et ea potissimum ratione ab illis id factum 
esse videtur, quod spontanea recolatur prima illa 
sui ipsius a Domino nostro Jesu Christo facta obla- 
tio, de qua Isaias* : « Oblatus est quia ipse voluit. ». 
Et Dominus de se ipso *: « Potestatem habeo po- 
nendi animam meam, et potestatem habeo iterum 
sumendi eam. » Et quod scriptum est in Psalmo ¢ : 
« Holocaustum et pro peccato non postulasti : tunc 
dixi : Ecce venio. » Sane quidem creditur ejusmodi 
nomen ab ipsis Apostolis Petro et Paulo, ex hebrai- 
cis fontibus , traditum esse Romanis : quod et Jaco- 
bus Hierosolymorum Episcopus, idemque Apostolus 
et frater Domini tradidit suis; nam eadem usus est 
voce in sua, quam posteris reliquit, Missa, de cujus 
certa fide ac veritate suo loco pluribus agemus, 

60. Ea voce usa videtur suo ipsius exordio Ro- 
mana Ecclesia : nam Pius papa proximus Apostolo- 
rum temporibus, scribens ad Justum episcopum 
Viennensem , idem sacrificitum missam vocans, sic 
dicit *: « Soror nostra Euprepia, sicut bene recor- 
daris, titulum domus sue pauperibus assignavit : 
ubi nunc cum pauperibus nostris commorantes 
missas agimus. » Hee ille. Item Cornelius papa epi- 
stola ad Lupicinum Viennensem episcopum his 
utitur verbis : « Publice, neque cryptis notioribus 
missas agere Christianis licet. » Eodem usi sunt no- 
mine ceteri Romani pontifices quos longum esset 
singulatim recensere. In concilio Romano ° sub Sil- 
vestro, in concilio Carthaginensi 7 secundo, in con- 
cilio Agathensi *, et aliis, Patres qui interfuerunt, 
eodem quoque misse nomine ipsum incruentum 
sacrificium nominarunt, sicut et Ambrosius *, Au- 
gustinus *°, Victor Ulicensis '', ac denique ceteri, et 
post ipsos recentiores omnes. Caeterum quod ad ipsum 
sacrificii ritum spectat, opportuniori loco agemus. 

61. Usus cone Dominice. — Ut autem ad ipsam 
Dominicam ccenam redeamus, quam cceptam esse a 

Domino ejus diei hora vespertina constat : remansit 
ea consuetudo apud nonnullas Ecclesias, ut etiam 
vespere, sed a jejunis, idem sacrificium offerretur. 
Viguisse eumdem usum in Ecclesia Africana olim, 
auctor est Cyprianus *. Id ipsum, sed post sumptum 
cibum, de Ecclesia Alexandrina testatur Sozomenus?. 
Augustinus * autem ad Januarium scribens, id se- 
mel in anno in cena Domini et nonnisi a jejunis 
fieri solitum asserit, dum ait: « Queris enim his 
verbis, quid per quintam feriam ultime hebdomadis 
quadragesime fieri debeat : an offerendum sit 
mane, et rursus post coenam, propter illud quod 
dictum sit : Similiter postquam ccenatum est : An 
jejunandum et post cenam tantummodo offeren- 
dum: an etiam jejunandum, et post oblationem, 
sicut facere solemus, coonandum? etc. » Vesperti- 
narum etiam missarum mentio habetur in concilio 
Agathensi *‘. 

Ceterum quoniam diversa erat aliquarum 
Ecclesiarum consuetudo, passimque post ccenam 
sacrificium offerebatur, eam sustulit in Africa con- 
ciliam Carthaginense tertium *, slatuens ut a jejunis 
semper , excepta ipsa die anniversaria cene Do- 
mini, offerretur. Sed heec etiam fuerunt contrariis 
legibus abrogata ° ac penitus antiquata, ob eam 
potissimum causam quod universalis Ecclesie vetus 
consuetudo contraria esset, cum ut nonnisi a jejunis 
sacra Eucharistia sumeretur, antiquitus observatum 
esse videretur : id affirmat Terlullianus 7, dum ad 
uxorem scribens ait: « Non sciet maritus quid se- 
creto ante omnem cibum gustes. » Cyprianus ° (ut 
vidimus) id ipsum confirmat, et quod in melius 
mutatum sit, rationem reddit. Itemque Augustinus 
de his agens, ait : « Liquido apparet, quando pri- 
mum acceperunt discipuli corpus et sanguinem 
Domini, non eos accepisse jejunos. Numquid tamen 
propterea calumniandum est universe Ecclesiz, 
quod a jejunis semper accipitur? Et hoc placuit 
Spiritui sancto, ut in honorem tanti sacramenti, in 
os christiani prius Dominicum corpus intret, quam 
ceteri cibi. Nam ideo per universum orbem mos 
iste servatur. Neque enim quia post cibos dedit 
Dominus, propterea pransi vel ccenati fratres ad 
illud sacramentum accipiendum convenire debent, 
aut sicut faciebant quos Apostolus arguit et emen- 
dat, mensis suis ista miscere. » Hec et alia de his 
Augustinus, reddens rationem qua de causa id Do- 
minus voluerit vespere instituisse. Grecos etiam 
conficere ac sumere consuevisse semper jejunos 
ante coenam, testatur Gregorius Nazianzenus °; qui 
et multis disputat, Ecclesiam Dei non omnia qua 
Christo facla sunt eodem tempore quo ille, facienda, 
majorum traditione suscepisse : idemque adversus 
illos invehitur, qui eo pretextu differebant sanctum 
baptisma in annum sue etatis trigesimum, quod 
eumdem annum agens Christus voluerit baptizari. 

62. An Judas Eucharistiam sumpserit, et quando 
discessit. — Confecta igitur a Domino Jesu Christo 
sacratissima Eucharistia, distribuit ipsam Apostolis. 
An autem eamdem Jude impartierit, cum tradidit 
eidem buccellam ‘ intinclam, et post buccellam 
introivit in eum satanas , atque ad accelerandam 
proditionem inde recessit? Scimus S. Augustinum * 
ejus fuisse sentenliv, ac firmiter affirmasse Judam 
nequaquam tunc sacram Eucharistiam cum ceteris 
participasse ; sicque dicit : « Non, ut putant quidam 
negligenter legentes, tunc Judas Christi corpus 
accepit : intelligendum est enim quod jam his om- 
nibus distribuerat Dominus sacramentum corporis 
et sanguinis sui, ubi et Judas erat, sicut S. Lucas 
evidentissime narrat : et deinde ad hoc ventum est, 
ut secundum narrationem Joannis apertissime Do- 
minus per buccellam intinctam atque porrectam, 
suum exprimat traditorem : fortasse per panis tin- 
ctionem, illius significans fictionem. » Hee ille, qui 
tamen sicut ibi, ita et aliis in locis Eucharistiam 
eum accepisse tradit dum ait* : « Christus quid 
nobis fecit, qui traditorem suum tanta patientia 
pertulit, ut ei primam Eucharistiam, confectam 
manibus suis, et ore suo commendatam, sicut cete- 
ris Apostolis tradiderit? » et alibi’: « Traditorem 
enim suum, qui jam pretium ejus acceperat, usque 
ad ultimum pacis osculum inter innocentes secum 
esse perpessus est : quibus non tacuit, esse inter 
illos tanti sceleris hominem ; et tamen primum sa- 
cramentum corporis et sanguinis sui, nondum illo 
excluso, communiter omnibus dedit. » Hac Augu- 
stinus. Affirmat hoc ipsum S.Joannes Chrysostomus * 
dum ait : « Adfuit Judas, et illius sacrificii commu- 
nicationem meruit; » et paulo post : «In illum post 
communicationem diabolus intravit, non quia con- 
tempserat Dominicum corpus : sed quia impudentia 
Jude, et malignitas mentis, ut adversarius in eo 
habitaret, effecit : ut discas quod indigna et fucata 
mente mysteriorum secreta celebrantibus a diabolo 
preparantur insidie. » Hac eadem Cyrillus °, et alii 
complures, quos omiltimus numerare. 

63. Ceterum et nos his assentientes, sic dici- 
mus Judam una cum ceteris sacratissimam Eucha- 
ristiam participasse , ut tamen nequaquam illis 
assentiamur qui putarunt buccellam illam intinctam 
fuisse Eucharistiam ; sed potius existimamus panem 
illum, quem (ut dictum est) initio secunde mense 
intingebant in pultem, seu embamma ex lactucis 
agreslibus confectuin, ut ex rituali libro antiquo 
Judeorum superius est demonstratum : sicque in- 
linctio illa, ex more, Eucharistiam precesserit. Se- 
cundum igitur dictum Judxorum ritum dicere 
opus est rem gestam eo esse ordine , quo a Joanne 
recensetur; nimirum post ‘pedum ablutionem de 
sua proditione Jesum sermonem habuisse, tune et 
Joanni de proditore roganti signum illud per intin- 
clam buccellam dedisse. Scd quod dicit, accepta 

buccella, continuo exiisse ; id quidem non ita acci- 
piendum putamus, ut tune temporis statim, et 
nulla interposita mora, abierit; sed quod velut 
furore quodam percitus non expectaverit prolixam 
illam mirificam post ceenam habitam a Domino 
orationem : nam S. Lucas aperte testatur Judam 
cum ceteris permansisse usque ad finem communi- 
cationis Eucharistie, postquam nihil jam videbatur 
esse reliquum in mensa (secundum predictum Ju- 
deorum ritum) quo potuerit panis intingi, sicque 
nec dici posse videtur illum panem intinctum 
fuisse Eucharistiam : nam Evangelistarum testimo- 
nio constat, non simul utrumque, sed seorsum, 
primoque panem, inde vero vinum suis verbis 
sacrasse, ac propinasse. Sed hee satis. Non preteri- 
mus tamen dicere, quod calix ille, in quo Redemptor 
noster Jesus Christus sacratissimam Eucharistiam 
consecravit, ut egregium tante rei monumentum, 
a communi usu selectus, ac summa industria asser- 
vatus, adhuc Bede temporibus Hierosolymis vise- 
batur, de quo hec ipse': «In platea, quee Martyrium 
et Golgotha continuat, exedra est, in qua calix Do- 
mini scriniolo reconditus, per operculi foramen 
tangi solet, et osculari : qui argenteus calix, hinc 
inde duas habens ansulas, sextarii Gallici mensaram 
‘ eapit, in quo illa est spongia Domini potus ministra. » 
Hactenus Beda. 

64. Petri animosa promissio. — Nox * adyene- 
rat, cum Judas, peracta coena, e mensa exiit, et ad 
perficiendum quod in animo habebat, festinavit. 
Cum sic ille recessisset, obortam interim contentio- 
nem inter discipulos de primatu Dominus sedavit : 
et eos consolatus, quod eos cito relicturus esset , 
admonuit. Petrus, tacentibus reliquis, ut princeps 
omnium, quonam iturus esset, rogavit ; secuturum- 
que non segniter promittit; et si opus sit, pro ejus 
vita atque dignitate tuenda, vitam ipsam profundere, 
ardenter pollicetur : denique cum Dominus ei per- 
fidiam futuram ac sui ipsius negationem pradiceret, 
obnititur , seque id nunquam esse facturum mul- 
toties contestatur. Hec Evangeliste * pluribus verbis 
prosequuntur. His absolutis , novissimum illum 
admirabilem sermonem habuit, quem Joannes * 
diligentiori cura conscripsit. Eo * postmodum dicto, 
simul et hymno absoluto, inde egressus cum suis, 
secundum consuetudinem abiit in montem Oli- 
varum. 

65. De Hymno in cena dicto, — Quisnam vero 
fuerit hymnus ille, quem Dominus post ccenam 
dixit, haud certo compertum habetur. Scimus au- 
ctore Augustino ° ad Ceretium episcopum scribente, 
olim circumferri solitum hymnum quemdam hac 
inscriptione notatum : Hymnus Domini, quem dixit 
secrete sanctis Apostolis discipulis suis : quia 
scriptum est in Evangelio : « Hymno dicto, ascendit 
in montem:» sed in scripturis apocryphis illum 

reperiri, quibus Priscillianiste heretici potissimum 
uterentur, idem testatur : qui ef ex eo nonnulla 
verba recitans, illorum imposturam detegit. Verum 
quisnam hymnus ille fuerit, quem Judai post esum 
pasche dicere consueverint , ex antiquo eorum 
rituali libro , ubi ipsorum cerimonie habentur 
descripte, proditur : nimirum moris fuisse in alio- 
rum solemnium ccenis alios ac diversos dicere 
psalmos ad mysterium ejus diei accommodatos, in 
paschali autem ccena recitari solitum psalmum cen- 
tesimum decimum tertium, qui incipit : «In exitu 
Israel de Aigypto, » et alios perbreves. Ceterum 
haud ignorandum est, exemplo Domini laudabilem 
illam consuetudinem in Ecclesia coaluisse, ut in 
mensa gratiarum actiones ab omnibus dicerentur; 
quales ille essent quibus Orientales uti consueve- 
rint, Joannes Chrysostomus * docet.: caeteras vero 
antiqui Ecclesie rituales libri exhibent. 

66. De loco ubi Christus oravit. — Cum acces- 
sisset Jesus in montem Oliveti, ingressus ” in villam 
que dicitur Gethsemani, ubi erat hortus, suos orare 
admonens, assumptis secum Petro, Joanne, et Ja- 
cobo seorsum a ceteris, pavore ac meerore affectus 
(eas enim communes ceteris animi passiones pru- 
dens volensque suscépit), avulsus ab illis jactu lapi- 
dis, Patrem rogans, ut, si possibile esset, a se cali- 
cem passionis transferret : eumdem sermonem non 
semel, sed iterum ac tertio repetiit, cum interdum 
dormientes discipulos excitaret. Ei vero sic oranti 
apparuit angelus confortans eum : sed cum prolixius 
oraret, in agonia positus est, factusque sudor ejus. 
sicut gutte sanguinis decurrentis in terram. Locus 
ille ubi hee contigerunt, ad radices montis Oliveti 
positus, tante rei nobilitatus insignibus, quasi tro- 
pheis victorie Christi, preclara postmodum desu- 
per erecta ecclesia (ut auctor est Hieronymus *) est 
mirifice illustratus. Addit Beda * petram ipsam, 
super quam Dominus orans flexis genibus innixus 
est, quasi mollem ceram cessisse, in seque genuum 
ejus vestigia recepisse ; ipsumque lapidem, ut insi- 
gne tanti miraculi monumentum, intra ecclesiam 
translatum, et parieti affixum, cunctisque factum 
perspicuum. Accepimus ab his qui hec viderunt , 
etiam in imo vallis, quam torrens Cedron preter- 
fluit, in lapidibus ipsis ejusdem Christi Domini 
nostri vestigia pedum impressa remansisse, hacte- 
nusque servata esse. 

67. Quid Christus cum a Judeis duce Juda in- 
vaditur. — At historiam evangelicam persequamur. 
Venit interim * Judas cum militum cohorte, quibus 
signum dederat (ne noctis tenebris decepti, in alium 
quempiam manus injicerent) ut, quem ipse oscula- 
tus esset, tenerent ac ducerent. Cumque osculatus 
eum esset, ipse Dominus se ultro obtulit illis, rogans 
quem quererent : seque illum esse manifestans, re- 
trorsum abeuntibus illis, atque in terram cadenti- 


* Chrys. ad pop. Antioch. hom, 57..— 2 Matt. xxvr. Mare. XIV. 
Luc. xxit. Joan. xvir. Conc. ¢. cxxxvit. —* Hier. de locis Hebraicis. 
— ' Beda de locis sanct. c. vi. in fine. — 5 Matt. xxv. Mare. xIv. 
Luc. xxi. Joan. xviit. Conc. ¢, CXXXVII. 


128 


bus, iterum eosdem eodem modo interrogans, tan- 
dem se ab illis teneri permisit. Sed quid tunc magno 
animo Petrus, amans cupidusque Christi salutis, 
generoso accensus amoris ardore; quid, inquam, 
fortiter gesserit ; quomodoensem exerens, Malchum 
servum principis sacerdotum invaserit, et auricu- 
lam dexteram eidem amputaverit, omnes sciunt. At 
Jesus ejusmodi tumultum compescens, et Malcho 
amputatam aurem restituit , et Petrum cohibuit; ac 
perquam modeste conversus ad principes sacerdo- 
tum, et alios Judeorum qui venerant cum militibus, 
redarguit. 

68. Discipuli dehinc omnes, relicto eo, fugerunt 
et qui sequebatur eum adolescens amictus sindone 
super nudo, cum teneretur, ea relicta, nudus aufu- 
git. Creditur hic fuisse Joannes', veste adhuc ce- 
natoria indutus, ut superius est dictum, cum de 
cena Domini actum est. Par est existimare (si in 
rebus dubiis agere conjectura licet) amantissimum 
Jesu discipulum, cum Jud proditionem ceteris 
manifestius cognovisset, vehementi quodam meerore 
affectum , Dominique tantum memorem , profunda 
sui ipsius oblivione sepultum, nihil de sumendis 
suis vestibus cogitasse ; et cum nox esset, quando e 
ceenaculo recesserunt, perfacile id ipsum et alios 
preteriisse potuit. Fuisse hunc Joannem Evangeli- 
stam , Ambrosius in primis testatur, itemque Gre- 
gorius ?, Beda *, et alii complures.!Si quis autem ex 
recentioribus ab hac opinione dissentit, inde potissi- 
mum accidit, quod causam cur Joannes super nudo 
sindone amictus esset, ignoravit. 

69. Sicut igitur in hane de Joanne opinionem 
procliviores sumus : ita ab illis penitus dissentimus, 
qui opinati sunt hune adolescentem amictum sin- 
done fuisse Jacobum fratrem Domini , cognomento 
Justum ; ea polissimum adducti ratione , quod He- 
gesippus de eo scripserit (ut dicemus suo loco) atque 
alii testati sint, ipsum amictum sindone incedere 
solitum esse. Nam tantum abest, ut Jacobus bis tem- 
poribus adolescens etate fuerit , quin potius jam se- 
nex dicendus esset : etenim de eo testatur Epipha- 
nius ', ipsum fuisse etatis annorum nonaginta sex, 
cum martyrium consummavit; quod contigit (ut 
auctore Josepho, Eusebio, atque Hieronymo inferius 
dicemus) anno septimo Neronis imperatoris, qui est 
Domini sexagesimus tertius : qua ratione dicendum 
est, Jacobum annis triginta tribus Domino etate 
fuisse majorem. Certe quidem, quod his tempori- 
bus tante fuerit estimationis apud omnes, ut ob 
virtutum excellentiam , cognomento Justus ab om- 
nibus diceretur, (quem titulum nonnisi post diutur- 
num experimentum absolutissime vile-consecutum 
fuisse , est equum existimare) eum nonnisi prove- 
ctiorem wtate fuisse, dicendum esse videtur. Quam- 
obrem cum hee de adolescente dicta, potius 
Joanni quam alteri cuipiam aptari possint ; nihil est 
quod a Domino tutus est redditus, quod dixisset : 
«Si ergo me queritis, sinite hos abire; » nam et 

illud implendum erat, quod idem Dominus nuper 
predixerat ‘ : « Venit hora , et jam venit, ut disper- 
gamini unusquisque ad propria, et me solum relin- 
quatis ; » et illud : « Percutiam pastorem, et disper- 
gentur oves gregis. » Sed licet fuerit casu concussus , 
tamen vis amoris , ut ad Dominum in domum pon- 
tificis reverteretur, effecit. Sed de his infra. At sci- 
mus de hac re diversam diversorum esse senten- 
tiam. Quicquid autem sit, non amplius immorandum 
in his, sed cetera magis necessaria scitu ex instituto 
nobis persequenda sunt. 

70. Cur Jesus primo ad Annam. — In bune? 
modum Jesus Dominus noster a militibus prensus , 
primo ad Annam ducitur, non quod ipse esset sum- 
mus sacerdos , eo quippe Caiphas munere fungeba- 
tur; sed (quod diximus superius anno quinto de- 
cimo Tiberii imperatoris, ac fusius de eadem re 
disputavimus) quoniam tunc ipse Anna prefectus 
erat magno concilio septuaginia duorum seniorum, 
quod Sanedrin appellabant , cujus officium erat de 
propheta atque doctrina cognoscere et judicare. 
Unde Anna pontifex jure ex officio Christum inter- 
rogabat * de discipulis ejus atque doctrina. Cum au- 
tem responderet Jesus se nibil usquam in occulto 
esse locutum, sed palam docuisse populum : hae 
dicendi libertate in deteriorem partem accepta, unus 
ex ministris inflixit ili alapam. At quoniam non 
erat liberum Anne, absqgue magno illo concilio cau- 
sam judicare, ac ferre sententiam, misit Jesum liga- 
tum ad Caipham summum sacerdotem, apud quem 
comitia haberentur. 

71. Petri negatio. — Interim * Petrus, qui Je- 
sum sequebatur a longe , introducitur ab alio disci- 
pulo, qui Joannes putatur, in atrium summi sacer- 
dotis : ubi tertio requisitus ab ancilla ostiaria an 
Christi discipulus esset, tertio negavit. Cantante inte- 
rim gallo , recordatus Petrus quod dixerat ei Jesus : 
Priusquam gallus cantet bis, ter me negabis, egres- 
sus foras, facti poenitens , ccepil flere. Sed hec longe 
pluribus Evangeliste , que brevi quadam summa 
contraximus : qui quidem nec sibi invicem adver- 
santur, dum alii a Domino dictum Petro tradunt : 
« Antequam gallus cantet, ter me negabis. » Marcus 
vero dicat: «Prius quam gallus cantet bis ; » nam* 
duplex fertur gallicinium , primum post sextam ho- 
ram noctis, secundum post horam decimam in 
quarta vigilia. Heec omnia * Petro contigisse in atrio 
Caiphe summi sacerdotis, libentius assentimur. Nam 
etsi ex verbis Joannis in domo Anne primum facta 
esse videantur, tamen verba illa de Petro prius nar- 
rata ea occasione videntur, quod cum de eo semel 
dicere ccepisset ipsum et alterum diseipulum secu- 
tos esse Jesum, cetera que Petro contigerunt postea, 
eidem orationi simul junxit: 

72. Christus ad Caipham. — Cum igitur ad Cai- 
pham summum pontificem Christus perductus esset, 

quo magnum illud septuaginta duorum seniorum 
summo' mane cogendum concilium erat, atque hoc 
expectaretur : viri® qui tenebant Jesum , illudebant 
ei. Et quoniam questio de eo habenda erat, an esset 
propheta : id prius illi experturi, velantes eum, per- 
cutiebant faciem ejus, et interrogabant eum, dicen- 
tes : « Prophetiza , quis est qui te percussit? et alia 
multa blasphemantes dicebant in eum. » Hee ergo 
cum ante coactum concilium’ Lucas accidisse con- 
scribat, Matthzeus * vero atque Marcus post senten- 
tiam mortis in eum latam facta dicant : easdem 
contumelias a perfidissimis atrocissimisque ac pro- 
cacibus illis ministris iterum repetitas esse adversus 
Dominum Jesum, facile possumus_ intelligere. 
« Mane‘ ergo coacto concilio, principes sacerdotum °, 
et omne concilium querebant falsum testimonium 
contra Jesum, ut eum morti traderent : et non inve- 
nerunt, cum multi falsi testes accessissent. Novis- 
sime autem veniunt duo falsi testes, et dixerunt : 
Hic dixit : Possum destruere templum Dei, et post 
triduum reedificare illud. » Cumque hec et alia ab 
aliis aliter dicerentur, nec convenientia essent eo- 
rum testimonia, nec Christus ad ea responderet, 
summus sacerdos Caiphas cupidus mortis Jesu, ut 
qui antea in alio eorumdem conventu, Christum oc- 
cidendum esse, sententiam tulerat ; more impatiens, 
paucis causam absoluturus, sic captiose demum Je- 
sum alloquitur : « Adjuro te per Deum vivum, ut 
dicas nobis si tu es Christus Filius Dei. Dicit illi Je- 
sus : Tu dixisti; verumtamen dico vobis , amodo 
videbitis Filium hominis sedentem a dextris virtutis 
Dei, et venientem in nubibus celi. Tune princeps 
sacerdotum scidit vestimenta sua, dicens : Blasphe- 
mavit, quid adhuc egemus testibus? ecce nunc au- 
distis blasphemiam , quid vobis videtur? At illi re- 
spondentes dixerunt : Reus est mortis. » Hc 
Mattheus et Marcus. 

73. Quod autem dicunt scidisse Caipham vesti- 
menta sua, ac de dicta blasphemia calumniatum 
esse Jesum, scire debemus moris fuisse apud He- 
breos , cum quid contra divinum honorem factum 
dictumve esset, qui hec audirent, sua vestimenta 
scindere consuevisse. Unde apud Hieremiam ° datum 
est crimini regi et servis ejus, quod cum propheti- 
cus liber igni traditus esset, ipsi videntes , non sci- 
dissent vestimenta sua; sicut’ fecisse constat Eze- 
chiam regem , cum Rabsacis blasphemias audisset. 
Quamobrem et severissime * ultus est Deus in Hero- 
dem Agrippam,-qui cum divinos honores faustis 
acclamationibus populi sibi impartitos non repulis- 
set, nec, ut par erat, vestem regiam conscidisset , 
continuo percussus interiit. Hac autem consuetudine 
ceteri, haud tamen sacerdotes tenebantur : nam 
divina lege * sacerdotibus vetitum erat, ne sua scin- 
derent vestimenta : sed Caiphas, illa contempta, quo 
ceterorum astantium animos in Christi perditionem 

magis ac magis concitaret, furore quodam percitus, 
primus summorum omnium pontificum (quorum 
sit memoria) sic sua vestimenta conscidit. 

74. Dixi, sic, nempe causa blasphemie, scidisse— 
vestem sacerdotalem, preter morem summorum 
pontificum et contra legis preceptum. Nam si Jo- 
nathas summus sacerdos in libro primo Machabzo- 
rum ‘dicatur scidisse vestimenta sua, id non causa 
blasphemie fecit, neque vestem sacerdotalem con- 
scidit, de qua in Levitico? : « Quod vestitus sit sum- 
mus sacerdos sanctis vestibus , vestimenta sua non 
scindet , » sed vestem militarem. Erat enim non in 
procinctu tantum, sed in conflictu ipso, atque ob 
turpem suorum militum fugam, militarem, ut dixi, 
vestem conscidit , imitatus dux ducem Josue *®, qui 
et ipse ob cladem bello acceptam scidit vestimenta 
sua, ipse, inquam , non autem Eleazarus summus 
sacerdos, qui veste sacerdotali indutus extra pre- 
lium esset. Ceterum non solum luctus causa, sed 
neque blasphemie (quod majus) reperitur aliquando 
summus sacerdos scidisse sibi vestem, aliis ea de 
causa suam scindentibus. Afferemus hic duo exem- 
pla potissima. Cum murmuravit contra Deum, atque 
(ut divina Scriptura dicit) detraxit Deo * populus 
Israel in deserto : sciderunt principes populi vesti- 
menta sua, Moyses autem et Aaron nequaquam , 
quod scirent id Dei lege vetitum, sed tantummodo 
ad orandum prostraverunt se in terram. Sic etiam 
tempore Ezechie regis >, cum urgeret dies ille bla- 
sphemie (ita a divina Scriptura nominatus), tam rex 
ipse quam principes ejus sciderunt sibi vestimenta. 
Azarias autem qui tunc erat summus sacerdos, ut in 
posteriori libro Paralipomenon ° legitur, nequaquam 
vestimenta conscidisse invenitur; nimirum quod 
sciret lege divina prohibitum. Muniuntur hee no- 
stra preterea auctoritate S. Leonis’ paps Caipham 
pluribus detestantis , quod contra legis praeceptum 
sua sciderit vestimenta. Hec nove-objectionis occa- 
sione oportuit addidisse , atque fusius declarasse ; 
jam coepta prosequamur. 

75. Jude interitus. — Igitur cum sententia * 
summi pontificis Caiphe , ac totius concilii, morte 
damnatus esset Dominus Jesus, eumdem vinctum 
tradiderunt Pontio Pilato presidi. Tunc videns Ju- 
das, qui eum tradidit , quod damnatus esset , poeni- 
tentia ductus retulit triginta argenteos principibus 
sacerdotum , detestans quod patrarat grande scelus. 
Illi, inito consilio, emerunt agrum in sepulturam 
peregrinorum : qui quod ex pretio sanguinis emp- 
tus esset, appellalus est Acheldema, hoc est, ager 
sanguinis. Judas vero in desperationem tanto cri- 
mine actus, abiens laqueo se suspendit, sicque sus- 
pensus ® crepuit medius, et diffusa sunt omnia 
viscera ejus. Atque hec cumulalius Evangeliste. 
De miserando Jude interitu S. Augustinus '° agens , 

eum non statim ac retulit triginta denarios, sibi 
manus intulisse, sed post mortem Salvatoris, te- 
statur. Greci auctores * ex Papia, ut aiunt, ejusmodi 
de interitu Jude narrant historiam : « Judas sus- 
pendio e vita non discessit, sed supervixit : suspen- 
sus enim dejectus est, priusquam suffocaretur : hoc 
autem planius scripsit Papias Joannis apostoli disci- 
pulus, dicens : Ad magnum impietatis exemplum 
in hoc mundo permansit Judas; in tantum enim 
corpore inflatus, ut progredi non posset, cum cur- 
rus levi cursu pertransiret, curru compressus est , 
ita ut.effunderentur ejus intestina. Vel alio modo 
sic (duplex enim est lectio) : corpore enim adeo in- 
flatus est, ut neque posset progredi, qua currus levi 
cursu pertransibat. Imo nec solus capitis tumor : 
siquidem et palpebras oculorum ejus adeo intu- 
muisse ferunt, ut lumen omnino videre non posset; 
oculi vero ejus neque medici instrumenti admini- 
culo aperiri possent , tanta profunditate ab exteriori 
aspectu erant separati: porro sanies ac vermes con- 
tumeliose confluentes ex toto ipsius corpore fere- 
bantur , egredientes per sola loca secretoria. Post 
vero multa tormenta et justas ultiones, cum in suo 
predio, ut aiunt, mortuus esset; pre feetore illud 
desertum permansit, et inhabitatum tsque ad ho- 
diernum diem : sed neque ad hoc usque tempus 
locum illum quisquam prelerire potest, nisi obtu- 
ratis manu naribus. » Hee illi, wt dicunt, ex Papia, 
interpretantes evangelistam Lucam dicentem in Ac- 
tis : « Suspensus crepuit medius , et diffusa sunt 
omnia viscera ejus; » ul que facta sint, non quod 
simul statimque alterum post alterum fuerit subse- 
cutum, dixisse voluerit. Sed an predicte historie 
vere Papias ille sit auctor, ut vera certaque habenda 
sit, relinguimus prudentis lectoris arbitrio : nam ne 
contradicant divine Scripture in his que Evange- 
liste scripserunt de Juda, aliqua, ut vera esse pro- 
bentur , indigent declaratione, sive censura; cum 
preesertim magis vera plurium testificatione Patrum 
probetur illa sententia , Judam ante Christi obitum 
laqueo sibi impacto vivendi finem imposuisse : quo 
enim impetu stimulo gravis culpe adactus est red- 
dere nummos, eodem pariter videri potest ad ne- 
cem impulsus. 

76. At nec illud pretermittimus dicere, majo- 
rum tradilione acceptum esse, arborem illam, in 
qua Judas laqueo se suspendit, fuisse ficum. Ju- 
vencus ? enim poeta de his agens, hee cecinit : 


Exorsusque suas laqueo sibi sumere pcenas, 
Informem rapuit ficus de vertice mortem. 


Beda * de locis sanctis scribens , hec habet in eam- 
dem sententiam : « Portam David egredientibus fons 
occurrit in Austrum per vallem directus , ad cujus 
medietatem ab occasu Judas se suspendisse narra- 
tur : nam et ficus magna ibi et vetustissima stat, 
juxta quod Juvencus ait, etc. » Haud mirum videri 

debet , adhuc Bedx temporibus illam ficum fuisse 
superstitem : nam de ficu Romulea, Nerone tertium 
et Messala consulibus , in trunco ac ramis arescente, 
hee scribit Tacitus ': « Eodem anno ruminalem ar- 
borem in comitio , que per octingentos et quadra- 
ginta ante annos Remi Romulique infantiam texerat, 
mortuis ramalibus et arescente trunco diminutam , 
prodigii loco habitum est, donee in novos foetus re- 
vivisceret. » Hee Tacitus. De loco autem illo qui in 
sepulturam peregrinorum emptus est pretio san- 
guinis , hee scribit Hieronymus ? : « Acheldema 
ager sanguinis hodie quoque demonstratur in Ailia 
ad australem plagam montis Sion : et hactenus 
juxta Judeorum concilium, mortuos ignobiles, alios 
terra tegit, alios sub dio putrefacit. 

77. Jesus ante Pilatum. — Cum ergo prin- 
cipes * sacerdotum introducturi Jesum essent ad 
Pilatum, foras manserunt, nolentes ingredi pre- 
torium, ut non contaminarentur. Pilatus ad eos 
foras exiens , rogans causam cur eum adduxissent, 
cum nullam idoneam inveniret, in eos refundere 
judicium cupiens, dixit : « Accipite eum vos, et 
secundum legem vestram judicate eum. » At illi: 
« Nobis, inquiunt, non licet interficere quem- 
quam.» Quibus sane verbis haud. putandum illos 
intelligere voluisse de ferenda sententia capitis , 
quippe qui jam ante (ut ait Marcus ‘) condemnave- 
rant eum esse reum mortis : sed de executione ip- 
sius sibi interdicta per septem dies illos azymorum : 
quibus item diebus et Petrus ab * Herode Agrippa 
est detentus in carcere, nec ad supplicium ductus ; 
volente illo, transactis diebus azymorum, producere 
eum populo , ac in eum lege agere; hee enim in 
hance sententiam esse accipienda, Augustinus ° , Cy- 
rillus 7, et alii * persuadent, sic enim ait Cyrillus : 
« Vetari aiunt ab impia cede pascha celebraturi : 
nam aliter ministerium Pilati non quesissent. Velox 
enim semper animus Judeorum ad omne malum 
est. Petunt ergo a Pilato, ut judaicam crudelitatem 
imitatus , sue in presentia insanie serviat. » Hee 
ille. Porro horum successores quam egregie patrum 
suorum in eo potissimum genere sectati sint mores, 
Ambrosius ° fidem facit, dum ait : « Hi enim arte 
insinuant se hominibus, domos penetrant , ingre- 
diuntur pretoria, aures judicum et publica inquie- 
tant , et ideo magis prevalent, quo magis sunt im- 
pudentes. Hoc enim non recens in ipsis, sed invete- 
ratum et originarium malum est : nam olim jam et 
Dominum Salvatorem intra pretorium persecuti 
sunt , et presidis eum judicio condemnarunt. In 
pretorio ergo a Judeis innocentia opprimitur , se- 
cretum proditur , religio condemnatur : cum enim 
Christus occiditur , omnis in eo veritas et justitia 
condemnatur ; quoniam ipse est veritas, justitia, re- 
ligio, sanctitas , atque mysterium. » Hucusque Am- 
brosius. 

78. Ceterum quod ad humanitatem et mansue- 
tudinem spectat pontificum , etiam apud ethnicos 
pontifices maximi a cede hominum temperabant ; 
unde (quod consideratione dignum est) Titus qui 
Judeeos debellavit , ea de causa fieri pontifex maxi- 
mus optavit, ut servans manus puras, a cede etiam 
noxioram abstineret ; cum e contra Judeorum pon- 
tifices innoxium quoque sanguinem condemnarint. 
Suetonius enim hee de Tito habet * : « Pontificatum 
max’mum ideo se professus accipere, ut puras ser- 
varet manus, fidem prestitit, nec auctor post hac 
cujusquam ceedis , nec conscius, quamvis interdum 
ulciscend: causa non deesset: sed periturum se po- 
tius, quam puniturum adjurans. » Porro hec omnia 
facta esse, inquit Evangelista , ut sermo Jesu imple- 
reiur, quem dixit, significans qua morte esset mo- 
riturus. Jam enim predixerat suis se Hierosolymis 
crucis supplicium subiturum, quod nonnisi ex pre- 
sidis sententia fieri potuit : nam cum in Judeorum 
concilio calumniante Caipha, Jesus quod dixisset 
blasphemiam , sententia mortis damnatus esset , 
plane secundum legem * Moysi lapidandus erat. 

79. Cum igitur Judei viderent Pilatum Jesu 
supplicium detrectare , novas * ingerunt accusatio- 
nes : majestatis ream Jesum faciunt, calumniantes 
‘ quod subvertisset Judeeos, prohibuissetque tribu- 
tum dari Cesari, seque ipsum Christum regem esse 
dixisset : mira quadam calliditate presidem in Je- 
sum concitantes , quem viderant nuper in homines 
illos Gaiileeorum secte addictos, quod negarent tri- 
buta alienigenis regibus esse pendenda, vel pro eis 
victimas esse offerendas, adeo sevisse, ut immittens 
in eos milites, miscuisset ( ut tradit Evangelista) ip- 
sorum sanguinem cum sacrificiis, dum seorsum a 
ceteris victimas immolarent. His vero commotus 
Pilatus, ingressus pretorium vocato ad se Jesu, a 
graviori delicto exorditur questionem , interrogans 
an ipse rex esset Judzorum ; sed cognito quod re- 
gnum ejus non esset de hoc mundo, iterum exiens 
extra pretorium ad principes sacerdotum, qui erant 
foris expectantes, nullam testatus est se morlis cau- 
sam ineo invenire. Secum duxerat et Jesum : quem 
multi Judi cum accusarent, nec ad ea quicquam 
responderet, quamvis causam suam agere a preside 
esset impulsus; admiratus vehementer Pilatus, an- 
ceps quid esset acturus, cum a Judzis eum accu- 
santibus, quod Jesus Galileus esset, audisset, ad 
Herodem Galilee teltrarcham, qui opportune Hiero- 
solymis aderat, Jesum amandavit : qui vehementer 
gavisus est, quod multa de eo audisset, et jamdiu 
eum videre optasset : et cum multa rogaret, nec 
quicquam Christus responderet ; quasi fatuum quem- 
dam ac morionem illudens , veste alba indutum ad 
Pilatam remisit ; his officiis se invicem provocantes 
Pilatus et Herodes, scissam olim amicitiam redin- 
tegrarunt. 

80. Caterum quod ad vestem albam pertinet : 
cujusnam generis ejusmodi vestimentum esset , 

opere pretium ducimus accuratius pervestigare. 
Observat, et recte quidem mea sententia, Cornelius 
Jansenius ' greecam dictionem non proprie, quam di- 
cimus albam, significare , sed potius splendidam , 
quam magis proprie candidam dicere consuevimus. 
« Non enim inquit, revxnv, sed rxyxpav apud Evangeli- 
stam legitur; » que quidem vox reperitur etiam a 
Jacobo * apostolo usurpata , cum ait : « Si introierit 
in conventum vestrum vir aureum annulum habens 
in veste candida, etc. » Quibus cum nobilissimum 
quempiam virum describat : inde idem auctor dedu- 
cit vestem illam, qua ab Herode Salvator indutus 
est, fuisse regium indumentum, et proinde eo modo 
Dominum illusum esse quasi fatuum insignibus 
regiis. Verum in his eidem auctori minime assen- 
tior, dum existimat vestem candidam fuisse regium 
indumentum : quod, Josepho * auctore, constat 
fuisse purpuram, qui alicubi ait : « Herodes cedis 
reus, et tam gravi obnoxius crimini, adstat hic pur- 
puralus, etc. » 

81. Hee igitur ut explorata habeantur, non 
minimum conferre existimamus, si nuper ‘citatus’ 
Jacobi textus dilucidius explicetur. Errasse siquidem 
videntur omnes, qui putarunt a Jacobo nobilissi- 
mum descriptum hominem, qui annulum aureum, 
ut egregium nobilitatis insigne gestaret in digito, et 
candido indumento esset decoratus ; nam quod ad 
annulum spectat, non ornabatur illo manus, sed 
vestis : et ita annulus in veste candida idem erat 
quod aurea fibula, qua vestis perstringeretur : pro 
annulo enim fibulam intelligi, satis modo declarat 
ille locus Exodi* quo dicitur: « Stringatur rationale 
annulis suis, etc. » Sed hec omnia expressius a 
Josepho  declarata habentur, dum tradit in more 
fuisse apud Hebreos, fibulam auream, sive dicamus 
annulum, gestare regis affines in veste, eumque cui 
magna ex gratia rex hoc concessisset : sunt enim 
heec verba ipsius ° : « Misit ei, virtutis ergo, fibulam 
auream, quod gestamen solis cognatis regis conce- 
debatur; » quod habetur expressum séepius in primo 
Machabeorum °. Erat autem ejus fere generis orna- 
mentum , quale apud Romanos nobilissimos latus- 
clavus. Sic igitar quod dicit Jacobus : « Si introie- 
rit in vestrum conventum vir annulum aureum 
habens in veste; » quempiam regium virum desi- 
gnat, cui hujusmodi ornamentum gestare liceret in 
veste candida. 

82. Ejusmodi igitur fuisse vestem illam qua 
Herodes ludibrii causa induit Redemptorem, nulla 
debet esse dubitatio. At magnum profecto et admi- 
randum plane divinum consilium, quo et certius 
intelligatur, cor regis, quantumlibet scelestissimi, 
in manu Dei esse’. Cum enim apud Judxos etiam 
ea vigeret consuetudo, ut alicujus criminis reus, 
judicio postulatus, atratum se sisteret, quod Jose- 
phus * non semel testatur, ut cum ait : « Quisquis 

hactenus apud hunc consessum (nempe Judeorum 
conciliam) judicandum se prabuit, humilis venit, 
et habitu timentis periculum, ac captantis misericor- 
cordiam, atratus et-promisso capillitio; » et alibi‘: 
« His auditis, confestim mutata veste, atratus eum 
adiit : » ac de se ipso ? : « Mutataque veste, atratus 
prodii; suspensum a cervice gestans gladium : » 
Jesus vero contra: nam non tanquam criminis reus, 
atratus ; sed ut innocentissimus candidatus jubetur 
incedere, et Pilati iterum judicio sisti. Sic igitur 
innocentiz causa candidatus ad Pilatum ab Herode 
cum missus esset, ipse Pilatus, couvocatis principibus 
sacerdotum et magistratibus et plebe, palam pro- 
fessus est, neque se, neque Herodem causam ullam 
mortis dignam in eo invenisse. 

83. Quoniam vero ea solemnitate vinctus unus 
reus mortis erat ex consuetudine dimittendus : quo 
ea occasione sibi liberum esset Christum dimittere, 
Pilatus Barabbam latronem seditiosum et homici- 
dam, ac Jesum innocentem, in quo nullam se mor- 
tis causam invenisse sepe téstatus erat, in optionem 
populo dat, cui optandi jus competebit, ut utrum 
vellet ex his duobus eligeret : sed suadentibus prin- 
cipibus sacerdotum, conclamantes simul omnes, 
Barabbam liberari, Christum vero crucifigi petie- 
runt. Interea Pilato sedente pro tribunali, misit ad 
eum uxor, dicens : « Nihil tibi, et justo illi; multa 
enim passa sum hodie per visum propter eum; » 
ad hee Ignatius scribens ad Polycarpum : « Cum, 
inquit, paranda esset crux, diabolus tumultuabatur, 
et penitentiam immisit proditori, et laqueum illi 
monstravit, et suspendium, quo strangularetur, 
edocuit ; et mulierculam turbans eamdem’ insom- 
niis, ut a crucifigendo cessarent, inducere molieba- 
tur, qui prius omnem lapidem moverat ut eadem 
crux pararetur : non quod peenitudine duceretur ob 
tantum malum; hac enim parte minus fuisset sce- 
leratus ; sed sentiebat suam ipsius perniciem. » 

84. Post hac vero contestans Pilatus jam tertio 
nullam in Jesu reperiri causam satis dignam morte, 
aliam rationem ipsum dimittendi tentat, nimirum, 
ut quo Judwis aliqua saltem ex parte satisfaceret, 
Jesum flagellis subjiceret, ac sic flagellatum dimitte- 
ret. Apud Romanos duplex erat flagellorum usus, 
quorum alter ullimum supplicium precedere con- 
sueverat, nimirum ut cum quis capite plectendus 
esset, prius virgis caderetur : alter vero, qui ad 
alicujus levioris delicti emendationem inferretur, 
non tamen usque ad mortem : licet ministrorum 
immanitate multi eliam sub ejusmodi flagellis in- 
teriisse reperti sint; ut Ulpianus * jurisconsultus 
testatur. Sed observatione quidem dignum est , 
etiam in hoc ipso apparere Christum Dominum 
Redemptorem nostrum (quod ait Paulus ‘) servilem 
formam induisse : siquidem non virgis ac fustibus, 
sed permisit se cedi flagellis. Liberos quidem ho- 
mines virgis ac fustibus, servos vero flagellis affici 


* Joseph. antiq. lib. xvi. ¢. 14. — 2 Joseph. in vita sua. — $ L. vin. 
ff. de paenis. — 4 Philip. 11. 


JESU CHRISTI ANNUS 34. 


solitos, Paulus *, Marcellus ?, Ulpianus *, atque Cal- 
listratus * tradiderunt. 

85. Ceterum presides provinciarum ad coercen- 
dos delinquentes citra mortem vel exilium, ejusmodi 
peenas, tradit Callistratus ° exhibere consuevisse, vide- 
licet fustium admotionem, flagellorum castigatio- 
nem, vel virgarum verberationem. Ministros vero, qui 
ad has inferendas poenas presidibus ministrabant , 
fuisse Brutios, tradit Festus Pompeius °, et.A. Gellius’, 
qui hos, in poenam quod a Romanis ad Annibalem 
defecissent, hac ignominia notatos tradit, ut magi- 
stratibus in provincias euntibus apparerent, et ad 
infligenda supplicia delinquentibus suam operam 
exhiberent : Picentes vero populos, quod ad eum- 
dem descivissent, Romana civitate privatos, loco 
militie, cursores ac tabellarios esse, eoque munere 
reipublice inservire damnatos, auctor est Strabo *. 
An vero a diclis fuerit Christus flagellatus, asserere 
non auderem. Nam alicubi, ut in Aigypto, diverso- 
rum ministrorum id erat munus; siquidem honoris 
causa, qui erant Alexandriui, non a presidum licto- 
ribus, sed tantum ab Alexandrinis, virgis caedeban- 
tur; ceteri vero Agyptii a communibus presidum 
apparitoribus hisce poenis afficiebantur, ut Philo ° 
testatur. Sed ut Brutios hac calumnia omnino redda- 
mus liberos, dicimus, quod etsi olim Brutii ejus- 
modi fuerint adscripti muneribus, tamen postea id 
ceteris cujusque regionis militibus constat cessisse 
officium, ut ex lege, jussu judicum, sontes punirent. 
Certe quidem non de Brutiis tantum, sed de omni- 
bus militibus loquitur Tertullianus *°, dum suadens 
homini christiano ne militet, hee ait: « Et vincula, 
et carcerem, et tormenta, et supplicia administrabit, 
nec suarum ultor injuriarum ? » Sic igitur cum 
hee faclitari solita indistincte a cujusque nationis 
militibus ille demonstret , nibil est quod magis 
Brutiis, quam ceteris, Christo illate pone atque 
crucifixio adscribantur. Hac aulem noluimus pre- 
teriisse , quod audierimus sepe hee in Brutios 
ludibrii causa imperite jactari. Sed jam reliqua 
passionis ejus persequamur acta. 

86. Cum Dominus noster flagellandus esset, 
eum ad columnam fuisse ligatum, auctor est S. Hie- 
ronymus ‘', dum ad Eustochium de Paula matre 
scribens, hac ait : « Ostendebatur illi columna eccle- 
sie porticum sustinens, infecta cruore Domini, ad 
quam vinctus dicitur et flagellatus. » Hae ille. Tem- 
pore Bede in medio ecclesie eam fuisse silam, ipse 
testatur #2. De eadem hec etiam Gregorius '* Turo- 
nensis : « Ad hance, inquit, columnam multi fide 
pleni accedentes, corrigias textiles faciunt, eamque 
circumdant : quas rursus pro benedictione recipiunt, 
diversis infirmitatibus profuturas. » Sic igitur fla- 

gellatus Dominus ' Jesus Christus, a militibus in 
atrium pretorii ducitur, exuitur, ac chlamyde coc- 
cinea superinduitur ; et ut omni ex parte, quasi in 
scena, regem ex ludibrio representarent, coronam 
spineam in capite et sceptrum arundineum in manu 
ejus dextera milites posuerunt. 

87. Huic plane similem actum jocum ab Alexan- 
drinis, cum irriderent Judeorum regem Agrippam 
Alexandriam appulsum, describit Philo ? : sed de eo 
opportunius agemus inferius. Auctor est Clemens 
Alexandrinus *, Christianos ob reverentiam spinexe 
corone Domini nostri, coronis intextis floribus 
tempora ornare, Gentilium more, exhorruisse. Sed et 
Tertullianus’ eadem pluribus, vulgatamque ait fuisse 
disciplinam Christianorum, ut coronis abstinerent. 
De iisdem Domini nostri corone spinis hec Grego- 
rius Turonensis: « Ferunt ipsas corone sentes quasi 
virides apparere, que tametsi videantur aruisse fo- 
liis, quotidie tamen revirescere virtute divina. » 
Hec Gregorius. At nullatenus audiendos puto, qui 
ex junco marino Domino coronam contextam fuisse 
dixere : cum certum sit, Luce et Joannis evangeli- 
starum assertione, ex spinis esse compaclam ; am- 
bobus ita dicentibus : « Plectentes coronam de 
spinis. » Longe enim diversa est junci ac. spinarum 

‘ratio’: nam junco marino nulle nec in fuste vel 
ramis inherent spine, sed ejus tantum acumina in 
spinas desinunt. Sed et unde, rogo, pra’ manibus 
agentibus Hierosolymis militibus marinus juncus, 
cum ea civitas longe distet a littore maris ? Ex spinis 
igitur, que circa urbem illam nasci solerent, para- 
tam ab illis coronam Domino, ratio persuadet, et 
docet experimentum, cum que hactenus asservate 
reperiuntur ex eadem corona spine, vere ex senti- 
bus esse decerpte noscantur, proculque abesse ut 
aliqua ex parte cum junco marino communicent. 

88. Sed accipe perelegantem Isidori Pelusiote * 
de corona spinea Domini analogiam, sic scribentis 
ad Eutonium diaconum : « Quandoquidem execra- 
tionis illius, qua terra post mandatum a nobis vio- 
latum mulctata est, seges spinea erat; Dominus 
autem, ut omnem in se ipso morbum curaret, 
advenerat : idcirco spinea corona ut victor redi- 
mitus est; quemadmodum scilicet clari et celebres 
victores faciunt, qui hoc ipsum telum, cujus ope 
victoriam:consecuti sunt, in triumphum gestant. » 
Eadem Ruffinus in expositione Symboli. 

89. Quod vero ad chlamydem coccineam spe- 
ctat, fuisse chlamydem vestem militarem, omnes 
norunt ; quam rubri coloris esse consuevisse, disti- 
chon illud admonet®: 

Roma magis fuscis vestitur, Gallia rufis : 
Et placet hic pueris militibusque color. 
Purpuram, que nobilior esset, rubri fuisse coloris 
instar sanguinis concreti, auctor est Plinius’. Ad 
hujusmodi colorem alludit Tertullianus *, cum 

agens de milite christiano, ait : « Et nunc russatus 
sanguine suo. » Et post multa : « Illic purpure tue, 
sanguis Domini, etc. » Cur autem milites uterentur 
ejusmodi vestimentis, rationem affert Plutarchus 
in Laconicis institutis, dum id ipsum Spartanos fa- 
cere consuevisse tradit. Veste igitur purpurea mili- 
tari in hunc modum Creator ac Redemptor humani 
generis, velut scenica larva regem fictilium ac ridi- 
culum agens, ab iisdem militibus. illuditur : qui 
speciem adorationis genuflexi pre se ferentes, loco 
tributi sputa alapasque pendebant, et arundine ca- 
put ejus percutiebant. Sic male affectus, a Pilato fo- 
ras educitur, cunctisque aspiciendus proponitur : 
sed conclamantibus pontificibus ac ministris, ut 
crucifigeretur, Pilatus cum iterum conteslaretur 
nullam se in eo mortis causam reperire, cupiebat 
adhuc eum dimittere. Tandem tamen, suggerentibus 
illiset inculcantibus, si illum dimilteret, fore ini- 
micum Cesaris, sedit pro tribunali: nullamque pu- 
tans relictam esse facultatem eum liberandi, cum 
illi importunius acclamarent, ac major tumultus 
fieret : contestans se rem aggredi iniquissimam, . 
accepta aqua coram populo lavit manus dicens : 
« Innocens ego sum a sanguine justi hujus : vos vi- 
deritis. » Cuirespondit populus : «Sanguis ejus super 
nos, et super filios nostros. » Tunc Pilatus, ditmisso 
Barabba, tradidit Jesum eis crucifigendum. 

90. Sed ut in his que a Pilato sunt gesta, pau- 
lulum immoremur, quod laverit manus suamque 
eo facto innocentiam sit professus, haud ex Romana 
consuetudine aliove Gentilium ritu, sed potius ex 
cerimoniis Judeorum videtur mutuatus exemplum. 
Lege enim * Moysi jussum erat, ut quo se quis inno- 
centem esse a nece hominis demonstraret, manus 
suas lavaret super ceesam ‘vitulam, ac diceret : « Ma- 
nus nostre non effuderunt sanguinem hunc, nec 
oculi viderunt; propitius esto populo tuo Israel, 
quem redemisti, Domine. » Subdit legislator : « Et 
auferetur ab eis reatus sanguinis : tu autem alicnus 
eris ab innocentis cruore, qui fusus est, cum feceris 
quod preecepit Dominus. » Hee ibi. Ad que etiam 
allusisse Propheta videtur, dum ait *® : « Letabitur 
justus cum viderit vindictam : manus suas lavabit 
in sanguine peccatoris. » Nimirum ut sic lavando 
manus, suam contestaretur innocentiam, ut Hila- 
rius * et Theodoretus * interpretantur, et alii. 

91. Scimus tamen alios provinciarum judices 
aliis ritibus consuevisse sententiam ferre, et se im- 
munes a cede viri quem legibus judicarent, solitos 
declarare. Heec etenim apud Clementem * scripta 
leguntur : « Aspicite mundana judicia, quorum po- 
testati videmus tradi homicidas, adulteros, venefi- 
cos, sepulcrorum perfossores, latrones. De quibus 
cum quesiverunt prefecti judicio ab iis qui illos in 
judicium adduxerunt, demum interrogant reos an 
illa ita se habeant ? Quibus affirmantibus, non con- 
tinuo eos ad supplicium mittunt, sed per plures dies 
questiones. exercent, cum multo consilio, et vclo 

interjecto. Tandem vero is qui sententiam mortis 
in reum pronuntiaturus est, sublatis manibus 
adversus solem se innocentem ab illius sanguine 
contestatur. Quod illi faciunt, quanquam ethnici, et 
divini numinis ignari, ultionisque a Deo proposite 
propter innocentum damnationem. » Hec ille ; etin 
eamdem sententiam Basilius ‘ itidem hec verba 
habet : « Qui enim rerum in hoc mundo potiuntur, 
quando facinorosum aliquem morti sunt adjudica- 
turi, corlinasobducunt, et expertissimos quosque ad 
cause tractationem advocant, multumque temporis 
insumunt, nunc legis rigorem contuentes, nunc na- 
ture communionem suspicientes; multumque in- 
gemiscentes, ac judicandi necessitatem deplorantes , 
nemini non manifestum faciunt, quod non ex pro- 
pria libidine, sed ex necessario legis ministerio 
condemnationis inferunt sententiam. » Hactenus 
Basilius. 

92. Ceterum, ut ad Pilatum redeamus , ipsum 
in leges Romanas etiam graviter deliquisse tradendo 
Christum crucifigendum, nec ablutione manuum fa- 
cinus expiasse, facile demonstrari potest. Quantum- 
libet enim Judeiin suo ipsorum concilio de nece 
Christi equam tulissent sententiam, quam fuisse 
iniquissimam certum est : nihilominus ejus sen- 
tentie executio ad decem saltem dies propaganda 
fuisset. Recens quippe erat senatusconsultum Tibe- 
rianum, sic dictum, quod Tiberio imperatore, a quo 
ipse preses in Judzam est missus, factum erat ante 
annos duodecim, ipso Tiberio quartum et Druso 
coss., quo cautum fuerat, ut supplicia damnatorum 
in decimum usque diem differrentur, ut Suetonius ?, 
Dio *, et alii testantur. Certe quidem ad omnem Ju- 
dzorum coercendum impetum, et comprimendum 
furorem, ejusdem Cesaris (cujus voluntatem de nece 
Christi illi preetexuerant ad impellendum Pilatum) 
plus satis sufficere poteratdictum senatusconsultum. 
Nec est quod quis existimet posse excusari aliqua ex 
parie Pilatum ea ratione, qua permotus Ulpianus ‘ 
ad Sabinum scripsit, licite preter legum prescripta 
posse judicem supplicium accelerare damnato, si 
aliqua popularis timeatur seditio, ut juste Pilatus 
timere posse videbatur, jam populari concitato tu- 
multu. Nam Judee procuratores Romanorum mili- 
tum legionibus vallabantur, ut nihil esset quod 
Pilatus metuere debuisset, cum nonnisi magno 
damno suo Judai semper fuerint tumultuati. 

93. De supplicio crucis. — Sed, his omissis, 
quenam causa fuit, ut Pilatus Christum-a Judeis 
ut blasphemum damnatum in crucem adigendum 
statueret? Nam si eorum lege agenda res erat (ut 
nuper diximus), lapidationi erat subjiciendus: si jure 
Romanorum ; famosis latronibus ejusmodi suppli- 
cium debebatur. T, enim littera, quod crucis figu- 
ram exprimat, notari consuevyisse fures, apud Lucia- 
num * testatum habetur. Erat et apud Judeos crux 

in usu, sed ea pcena afficiebantur homicide, ut 
Philo * tradit. Ex his itaque videas supplicium cru- 
cis, quod Barabbe duplici ex causa debebatur, tum 
ut latroni, tum quia homicidium feceratin seditione, 
injuste prorsus irrogatum esse Domino nostro Jesu 
Christo. Videas insuper Judeos nunquam antea 
adversus Christum, ut crucifigeretur, conclamasse, 
quam cum optionem dedit illis Pilatus, ut alterum 
de duobus quem vellent, Jesum, vel Barabbam pe- 
terent : ut intelligas non satis illis fuisse latronem 
et homicidam liberasse, nisi etiam supplicium cru- 
cis duplici ex causa illi debitum in ipsum Christum 
convertissent. Sed hec divina quadam dispensatione 
agebantur, ut Dei Filius pro redemptione humani 
generis crucis supplicium pateretur : cujus myste- 
rium a sanctis Patribus toties decantatum, hic pre- 
termittimus enarrare. Satis sit in prasentiarum 
scire, tam apud Judzos, quam etiam apud Gentiles, 
crucis figuram fuisse salutis insigne. Signandos esse 
signo Thau, qui liberandi essent ab ira Dei, Eze- 
chieli prophete * fuit divinitus demonstratum. Apud 
Agyptios istud ipsum crucis siguum in ipsorum 
litteris sacris significasse vitam, Ruffinus *, Socra- 
tes *, Sozomenus *, et alii complures testantur. 

94. Sed cum diversa generacrucium essent, ut in 
notis ad Martyrologium diximus , cujus forme esset 
parata crux Domino, audi Ireneum * hee dicentem : 
« Ipse habitus crucis fines et summitates, hoc est, 
extremitates, habet quinque, duos in longitudinem, 
duos in latitudinem, et unum in medio, ubi requie- 
scit qui elavis configitur. » Hee ipse. Sed et cum 
Tertullianus 7 dicat stipites tropheorum fuisse cru- 
ces, et ipsa signa militaria recta hasta et transversa 
hastula formam crucis representasse; qualis esset 
figura crucis, plus certo descripsit. Verum cum ea- 
dem ab aliis Patribus, ut ab Ambrosio describatur $, 
et ab universa Ecclesia antiquis imaginibus sculpta 
vel picta reddatur ; de his ambigere, insaniz potius 
quam inscilie adscribendum esse putamus. Sed et 
vide quam graphice ipsa crux describatur ab Augu- 
stino °, cum ait: « Lata est quippe in transverso li- 
gno, quo extenduntur pendentis manus ; etsignificat 
bona opera in latitudinem charitatis. Longa est a 
transverso ligno usque ad terram, ubi dorsum pe- 
desque figuntur : et significat perseverantiam in 
longitudine temporis usque ad finem. Alta est in 
cacumine, quod transversum lignum sursum versus 
excedit; et significat supernum finem, quo cuncta 
opera referuntur. » Hee Augustinus, quibus plane 


intelligas eam fuisse crucis formam, quam 
in hunc modum diversis in locis videmus 
expressam. Ausonius vero cumsingulorum 


grecorum elementorum figuras exprimit, et unam- 
guamque alicui comparat forme; hac ex causa, 
quod ( ut dictum est ex Augustino) super transver- 
sum crucis lignum stipes promineret, crucis signo 

ipse assimilat ©, a Palamede inventam litteram, ubi 
ait : 
Hee crucis effigies Palametica porrigitur ©. 


Nisi dicere velimus Ausonium per elementi 
illius formam significare voluisse crucem cum ho- 
mine crucifixo;dum appensis brachiis hinc inde, 
inherente stipiti reliqua parte corporis, eamdem 
ferme reddit quam elementum illud imaginem, 
cum aperta hinc inde duo illa foramina ampla re- 
linquat. 

95. Sed ad institutam ab Evangelistis de Christi 
Domini nostri crucis supplicio narrationem redea- 
mus : quam summatim perstringemus , ut rem 
omnibus notam, ac multis sanctorum doctorum 
scriptis illustratam. Ducendus ‘ Redemptor noster 
exuiltur chlamyde, et propriis induitur vestimentis. 
Crux, cui affigendus erat, super humeros ejus im- 
ponitur : cogitur et Simon Cyrenzus altera ex parte 
eamdem post Jesum portare : comitabatur eum fre- 
quens populus, mulieresque miseratione commotee 
lugebant : ad quas Jesus conversus, que eventura 
illis essent mala praedicens, se ipsas potius ac filios 
suos flere admonuit. Perductus inde est in Golgotha 
montem : et antequam cruci affigeretur, propina- 
tum illi fuisse vinum myrrhatum, tradit Marcus ? 
evangelista : vinum vero felle admixtum eidem tri- 
butum, scribit Mattheus : sed noluisse myrrhatum 
accipere, Marcus ait ; licet vinum felle dilutum gu- 
slasse saltem, Mattheeus narret : diversa vero admo- 
dum hec inter se fuisse monstrabimus. Constat 
insuper, auctore Joanne, ‘vas etiam aceto plenum 
illuc fuisse allatum, ut etiam crucifixorum usui in- 
serviret. Sed unde hec omnia deducta sint, est 
exactius perquirendum. 

96. De vino myrrhato. —Vigebat apud Hebrzeos 
ea consuetudo ut damnatissolatium aliquod impen- 
derent (ut videmus hodie quoque inter nos. fieri), 
vinum illis propinare perquam optimum, secundum 
illud Proverbiorum * : « Date siceram mecerentibus , 
et vinum his qui amaro sunt animo : ut bibant, et 
obliviscantur egestatis suze, et doloris sui non recor- 
dentur amplius. » Est et alibi * mentio de vino dam- 
natorum. Unde cum Christus Dominus noster cruci 
damnatus esset, pro affectu animorum sive commi- 
serationis ergo, allatum est vinum myrrhatum : sive 
ex odio, quo in eum Judei flagrabant, conditum est 
vinum felle : acetum vero ad alium usum fuisse 
paratum, suo loco dicemus. 

Non uno eodemque animo affectos fuisse Judéeos 
omnes adversus Christum passionis tempore , satis 
declarat Lucas evangelista, dum ait * : « Sequebatur 
autem illum turba populi et mulierum, que plan- 
gebant et lamentabantur eum. Quid ergo mirum si 
que uberes lacrymas dabant , commiserationis vero 
causa conditum illi vinum ex consuetudine darent? 
Ut his non possit aptari illud Davidicum ° : « Et sus- 

tinui qui simul contristaretur, et non fuit, et qui 
consolaretur et non inveni; » fuerunt siquidem qui 
simul contristarentur, nec caruit etiam illa saltem 
consolatione, cum crucis est onere alleviatus, con- 
ducto licet invito Simone Cyrenzo, qui portaret eam; 
alius ergo verborum illorum requirendus est sensus, 
cum tamen non dubitem ea cuncta ad Christi pas- 
sionem pertinere. Caterum myrrhatum vinum ne- 
quaquam (ut multi explicant) amarum erat et 
insuave, sed perquam jucundum et gratum : sic 
enim dictum, quod in vasis myrrhinis ad saporem 
odoremque querendum calidum poneretur : ea 
enim vasa apud antiquos in magno erant pretio; 
quod cum vinum calidum in ea infunderetur, odo- 
rem ac saporem quemdam mirificum ex illis con- 
traheret, ex quo pre ceteris gratissimum suavissi- 
mumque ad potum redderetur. De hujusmodi enim 
vino in hunc modum condito habes Martialis ! dis- 
tichon : 


Si calidum potas ardenti myrrha Falerno, 
Convenit, et melior fit sapor inde mero. 


97. Eadem vina, a myrrha, myrrhina etiam ab 
antiquis seepe dicta reperiuntur, de quibus agens 
Plinius *, hee ait : « Lautissima apud priscos vina 
erant myrrhe odore condita, ut apparet in Plauti 
fabula que Persa inscribitur, quanquam in ea et 
calamum addi jubet. Ideo quidam aromatite dele- 
ctatos maxime credunt : sed Fabius Dossennus his 
verbis decernit : 


Mittebat vinum pulchrum, myrrhinam. 


Et in Acharistione :: 


Panem, et polentam, vinum, myrrhinam. 


Scevolam quoque, et Lelium, et Atteium Capitonem 
in eadem sententia fuisse video : quoniam in Pseu- 
dolo sic : 


Quod si opus est ut dulce promat 
Indidem, ecquod habet? rogas? 
Myrrhinam, passum, defrutum, mella. 


Quibus apparet, non inter vina modo myrrhinam, 
sed inter dulcia quoque nominatam. » Hucusque 
Plinius. 

98. Ex his manifesti erroris arguuntur, qui dixe- 
runt vinum myrrhatum fuisse amarissimum : nam 
dulcedinem etsi non ex myrrha, ex aliis tamen ad- 
mixtis speciebus contrahebat. Errant pariter, qui tra- 
diderunt vinum myrrhatum fuisse potionem sopori- 
feram, que hausta a mente alienet ; solitamque esse 
ultimum supplicium passuris propinari, quo mor- 
tem imminentem minus attenderent. Verum tantum 
abest ut myrrhatum vinum soporem afferret ex te- 
mulentia quadam per vapores sursum in caput 
ascendentes , ut potius ab ebrietate bibentes praser- 
varet, surgentesque vapores digereret. Est de his 
insignis locus Athenzi ex Aristotele acceptus, quo 
etiam declaratur quibus aromatibus ejusmodi vinum 
myrrhatum condi consueverat, sic dicentis *: « Ari- 

stoteles in libro de Ebrietate : Ollule, inquit, etiam 
que Rhodiace dicuntur, tum ob voluptatem infe- 
runtur in convivia, tum quia cum vinum calefa- 
ciant, minus ebrietatem inferri patiuntur. Nam si 
myrrha, mastiche, resque hujusmodi in aquam in- 
jecta coquantur, ac mox vino misceantur, minus, 
qui bibunt, fiunt ebrii. » Et alibi sic idem : « Fiunt 
ollule Rhodiace myrrha, lentiscique floribus, croco, 
balsamo, amomo, ac cinnamomo simul coctis; ex 
quibus que vino mixta fuerit aqua, ila sistit ebrieta- 
tem, ut vel venerem sedet, surgentesque etiam spi- 
ritus digerat. » Hac Athenzus. Quod ad usum pre- 
terea myrrhe attinet, adeo veteribus probatus fuit, 
ut Parthi, Carmani, et alii Orientales populi, qui 
myrrhe proventum habent, ex ea etiam vasa confi- 
cere consueverint, que myrrhina dicuntur. 

99. Ad hee insuper ob questionem nuper obor- 
tam nonnulla addere in hac editione compellimur. 
Vir enim cum primis eruditus Nicolaus Faber Pari- 

‘siensis clarissimus J. C. omni genere lilterarum 
egregie excultus, familiaribus agens lilteris , in eam 
sententiam cum pluribus nos. potius abiisse, se 
optasse, de vino myrrhato declarat, ut soporiferam , 
que mentem abalienaret a sensu, eam potionem 
Domino propinatam extitisse professi essemus, quam 
fuisse vinuin myrrhinum, quod myrrha conditum 
in magnis consuevisset esse deliciis. Cum, ut ait, 
apud Hebreos antiquus mos ille vigeret, ut omnes 
licet vilissimi cruciarii ante supplicium potarent 
propinatum myrrbatum vinum, quo penitus de- 
mentati ac stupore quodam in omnibus corporis 
membris consopiti , efficerentur doloris expertes. Id 
quidem apud Hebreos fuisse usu receptum, Galati- 
num adducit in medium : sensisse hoc ipsum quo- 
que Patres, et haud dubium inter alios tradit esse 
sententiam sancti Hieronymi ‘ in Ma!theum his ver- 
bis : Usque hodie Judai, et omnes increduli Domi- 
nice resurrectionis aceto et felle potant Jesum, et 
dant ei vinum myrrhatum, ut eum consopiant, ct 
mala eorum non videat. Rursum vero myrrhe esse, 
soporem inferre, ex Dioscoride ® sibi vindicat. Sed 
et apud Gentiles eum fuisse usum myrrhe, probare 
conatur, ut ex ipsa condita potio illis daretur, qui 
graves essent subituri dolores, ne eos sentirent, con- 
sopitis ex ea sensibus : idque ex duobus Apuleii lo- 
cis, quorum prior se habet his verbis *: « Indidem 
sese multimodis commulcat ictibus, mire prasump- 
tione munitus; » et alibi * « Obfirmatus mira pre- 
sumptione, nullis verberibus, ac ne ipsi quidem 
succubuit igni. » Sed ipse quidem hos sic restituen- 
dos textus esse putavit, ut ad germanam lectionem 
sit, myrrhe, pro mire, seu mira, utrobique redden- 
dum : sed absque exemplo aliorum antiquorum 
scriptorum , vel alicujus codicis, haud facile admit- 
tendum. \ ‘ 

100. At ubinam rogo, ad obstupefacienda ad 
sectionem membra reperiri potest medicos usos 
myrrha? Vel ubi in reorum judiciariis questionibus 

mentio facta est de reo aliquo eludente myrrha se- 
verum judicem? Aut quo alio exemplo Isiacus ali- 
quis ad futuros ictus premunisse se myrrha legitur? 
Vel quo probari potest exemplo, vocem illam , pre- 
sumptionem, ab ipso Apuleio pro manducatione 
acceptam ? cum pro audacia, vel temeritate, sicut ab 
aliis plurimis, usurpata ab ipso reperiatur, ut cum 
ait ' : « Contra vesanam eorum presumptionem 
modestiam meam approbarem. » Et rursum : « Sa- 
crilega presumptione Dei, quem predicabat uni- 
cum, etc.» Quamobrem haud facile Jectionem anti- 
quam convellendam existimo, quam retinent omnes 
codices, et interpretes secuti sunt. 

101. At quod spectat ad antiquum illum Judxo- 
rum morem propinandi vinum myrrhatum iis qui 
essent ultimum supplicium subituri : non imus infi- 
cias, quod in Thalmudicis scriptis id sit facile re- 
periri : Sed an ob eam causam, ut myrrhatum vyi- 
num bibentes, mentis alienationem passi, carerent 
sensu doloris, hoc pervestigandum est. Id ne sit 
myrrhe prestare, haud adeo facile concedendum 
esse videtur ex lis que superius sunt recitata ex 
Aristotele et Athenzo : quorum illa sententia est, 
myrrhe esse preservare potius ab ebrietate, quam 
deliquium mentis adducere. Quibus consentientia 
sunt que tradit Plutarchus item ex Aristotele in 
libro de Iside ex Aigyptiorum sententia; iis namque 
ob loci propinquitatem et frequentiorem rei usum 
notior myrrha erat : ait enim : « Myrrham Aigyptii 
Bal nominant; que vox (si interpreteris) delirii signi- 
ficat amolitionem. » Hec ipse. Non tamen negamus, 
quod ait Galenus *, myrrham, si largius bibatur, 
aut dementare , aut mortem afferre : cum hoc et vi- 
num ipsum absque myrrha abundantius sumptum 
prestare soleat. : 

102. Sed ex effectu rem quoque pensemus, et 
cognoscamus exemplo. Si enim ex antiqua Judeo- 
rum traditione propinatum vinum myrrhatum Do- 
mino volumus, illud pariter et latronibus item cum 
ipso equale supplicium subituris oblatum fuisse 
dicendum est . Solemne * namque eis erat, ut omni- 
bus ad supplicii locum perductis delinquentibus , 
peccatumque ibi suum, cujus causa damnati essent, 
publice confessis , myrrhata potio propinaretur, sic- 
que potatos affigerent illos cruci. At cum constet ex 
Evangelistis latrones in cruce positos mentis fuisse 
compotes, eaque locutos que sibi constantes eos 
fuisse significarent, plane declaratur haud extitisse 
eam naturam myrrhati vini, ut bibentes illud homi- 
nes dementaret : sed quod exhilararet potius , dare- 
turque damnatis , secundum sententiam illam supe- 
rius recitatam * : « Date siceram meerentibus, et 
vinum his qui sunt.amaro animo : ut bibant, et 
obliviscantur egestatis sue, et doloris sui non recor- 
dentur amplius. » Cur igitur non in eam cum mul- 
tis de myrrhato vino sententiam iverimus, cum ex 
his que superius dicta sunt, tum etiam iis que hic 
addidisse voluimus, satis potest cuique fieri mani- 

festum. Ceterum lectori liberum esto, quam velit 
sententiam sequi. Quod enim myrrhe sit obfirmare 
mentem , potius quam amentem reddere hominem ; 
quodque latrones, ex usu myrrhe poti, permanse- 
rint sensibus integri; in hanc nos jure traxere sen- 
tentiam. 

103. Sed posterioribus litteris que noster Faber 
addiderit, hic describamus : post multa enim officii 
plena hee ait : « Addi etiam posset, quod habetur 
cap. ult. Proverb. : Date siceram moerentibus ; he- 
braice legi, date quod inebriet, morientibus. He- 
braicum enim vocabulum, sichar, vel ut expolie- 
runt Greci oipx, significat, inquit sanctus Basilius 
Magnus, wi ro Soveipevoy pdny gumcrviont , et rabbi Moses 
Aigyptius morientes, interpretatur reos, damnatos. 
Id etiam quod habelur Psalmo tix: Potasti nos vino 
compunctionis ; B. Hieronymus vertit : Potasti nos 
vino consopiente; et chaldaicus paraphrastes : Calice 
maledictionis; nempe quia cruciariis maledictis a 
lege dabatur, ejusmodique phrasi summam crucem 
designari , adnotant interpretes hebraici : inter 
ceteros vero rabbi Sclomoh vinum illud esse ait 
cor obvolvens, et cerebrum feriens, sternutareque fa- 
ciens : quod quid aliud est dicere, quam vinum 
istud sensus deturbare et adimere ? a qua sententia 
nec Septuaginta longe recesserunt, qui civey xaravEens 
transtulerunt. Nam Alexandrino idiomate, quo modo 
sacrorum librorum idioma grammatici greci nun- 
cupant, xarévé¢ altum soporem et veternum signifi- 
cat, ita B. Paulus ad Rom. x1, Isaie locum xxix 
cap. explicans, spiritum soporis, mvetpores xaravi€ews VO- 
culis exprimit : cujus etiam effectus ex ejusdem 
prophete sexto cap. subjicit , cgdarycb¢ rod ph Brdmew nat 
dra ro) ph dxobdew, a cCompunctione toto celo alienos; 
quod agnovil syriacus, qui, spiritum stupiditatis , 
transtulit. Ex eo more etiam phrases ille deducte 
censeri possunt, quibus Dominus per Prophetas im- 
plis exilium denuntians, se potui daturum eis vi- 
num sive calicem soporis, vertiginis, torporis, 
stuporis, ac ebrietatis interminatur. » Hee ipse, 
ad postremum id addens: « Hee tamen apud me 
minime tanti sunt ponderis, ut non in tuam senten- 
tiam concedam, cujus auctoritatem mihi pro summa 
lege et ratione prescripsi. » Hactenus de his Faber, 
qui christiana modestia, magna animi demissione, 
amico victoriam cedit, qua jam prope potiturus 
videri possit. Sed nihil inferat prajudicii veritati 
adeo liberalis ab amico facta spontanea juris cessio. 
Integrum (iterum dico) liberumque esto lectori , 
quam veriorem putat sententiam, sequi. Inter nos 
autem ita sciat esse transactum, ut vincente veritate, 
cujus professores atque cultores sumus, victoriam 
asseculus uterque dicatur. 

104. Adjicimus ad hec omnia corollarium , de 
usu vini conditi sanctis martyribus etiam propinati 
egregium exemplum ex Actis sanctorum martyrum 
Fructuosi episcopi Tarraconensis et sociorum, que 
(ut suo loco dictum est), noverunt atque probarunt 
S. Augustinus atque Prudentius. Hac enim ibi le- 
guntur : « Cum ad locum ubi essent subituri sup- 

plicium ducerentur, cumque multi ex fraterna 
charitate ei offerrent condimentum uti permixtum 
poculum sumeret, ait: Nondum est hora solvendi 
jejunium. Agebatur enim hora diei quarta, etc. » | 
Et de usu et natura myrrhe in potu que habet Ful- 
gentius terlio Mythologiarum ex antiquis deprompta 
scriptoribus, ubi post multa de myrrhe natura, hec 
de condito ex ea confecto : « Petronius Arbiter ad 
libidinis concitamentum myrrhinum se poculum bi- 
bisse refert; » citat et Subrium veterem comicum 
istud ipsum per Glyceram asserentem : ut plane 
appareat, non soporis inducendi causa , sed ad re- 
missas vires revocandas roborandasque in usu fuisse 
ex myrrha conditum apud antiquos. 

405. Heec quidem longius pertractare, preter 
sentenliam nobis accidit, cogente tamen necessitate 
ob emergentes post primam editionem ea de re 
questiones. Qua item ratione et illi pariter de 
myrrhato vino objectioni satisfacere eque tenemur, 
que ex Gellio, et qui eum citat, recentiore auctore, 
mota est: Myrrhina inter vina nequaquam recen- 
senda esse, eo quod illis uti liceret Romanis mulie- 
ribus, que vini usu interdicte penitus essent : sunt 
enim hec Gellii verba ‘ : « Bibere aulem solitas 
ferunt loream, passum, myrrhinam, et que id genus 
optant potu dulcia. » Sic ipse. Errat mea sententia , 
qui ex hoc sugillat Plinium, *? a quo mutuati sumus 
auctoritatem, quod inter lautissima vina myrrhinam 
recensuerit, que potius inter dulcia tantum erat 
adnumeranda, quibus Romane femine patria lege 
abstemiz licite uli possent : errat, inquam, qui dis- 
creta putat esse specie a vino dulcia : nam appella- 
tione dulcium, contineri quoque dulcia vina, Paulus * 
I.-C. expresse testatur, dum ait : « Dulcibus legatis , 
sapa, defrutum, mulsum, dulce quoque vinum, 
etc., legata videbuntur. » Quin et passum, quod 
inter dulcia a Gellio recensetur, non solum Plinii 
testificatione, vini nomine continetur, sed et Ulpiani 
I.-C. * cum ait : «Si quis vinum legaverit ; OEnomeli 
plane, id est, dulcissimum vinum continebitur, et 
passum. » Hee ipse. Nihil igitur prohibet, quin 
vini nomine significentur hee dulcia : nec impedit, 
quominus ex sententia Plinii myrrhina inter lau- 
tissima vina atque eliam dulcia recenseatur. Nec 
quod myrrhinam Romane femine licite biberent, 
negarim ob eam causam esse vinum : sicut nec 
inficiari quisquam potest passum esse vinum, quod, 
sententia Gellii atque Varronis illud Romane mu- 
lieres lege abstemie compotarent. 

406. Etenim hee licet vina dicta essent, tamen 
eam ob causam quod inebriare minime solerent, 
mulieres eis uti,’ haud vetitum erat: nam .quod 
essent sui natura dulcia, nequaquam vim habebant 
inebriandi, sed ebrietati potius resistendi, quod Plu- 
tarchus * atque Macrobius ° inter alios attestantur. 
Passumn quidem, vinum perdulce, quod non ine- 
briaret, Romanas feminas cilra delictum bibere po- 

tuisse, testatur Varro, ac proinde multo magis 
myrrhinam, que non tantum ob dulcedinem, sed et 
ob sui naturam (ut dictum est) absque ebrietate 
mentem liberam conservaret. Ex quibus omnibus 
illud infertur, vina cuncta mulieribus Romanis 
vetita esse,.illa vero tantum permissa, que aliqua 
arte confecta, effectaque dulcia, essent inducende 
ebrietatis expertia, juxta illam Plutarchi sententiam : 
« Dulcia admixta vino, reprimunt ebrietatem. » 
Ceterum et illud scimus ; sicut ex vinaceis pressis, 
iisdemque aqua lotis loram confici; ita et passo vino 
peracto, ex aqua addita, teste Plinio * effici secun- 
darium passum : sicque potuisse accidere de myr= 
rhina, ut priori vino educto, aqua injecta super 
residua, myrrhina alia conficeretur instar lore , 
hisque Romane feminz uti legitime possent : atque 
ita si cui magis libet, Gellius interpretandus sit, ut 
non ipsum primarium vinum, sed quod ex aqua 
injuncta vinaceis postea redderetur, jure Romane 
femin biberent, dum ipse Gellius non loram ait, 
sed loream, sive lorea, ut omnia scilicet que specta- 
rent ad loram, atque instar lore confici solerent , 
nempe (quod Columella* testatur) ut dulcis aqua 
conjiciatur super vinacea vino pressa, eis potare li- 
ceret. At hac satis, imo superflua ad significandum 
myrrhinam recte ex Plinii sententia inter vina lau- 
fissima recensitam ; cum aliogui non desintinnumeri 
plane testes, qui myrrhinam vinum appellent. His 
de myrrbato vino absolutis controversiis, ut unde 
digressa est revocemus orationem; magna conside- 
ratione dignum est, quod scribit Evangelista *, 
Dominum myrrbatum vinum non accepisse : quippe 
qui prudens volensque omnes erumnas sponte sus- 
ceperat, quamlibet quavis occasione oblatam conso- 
lationem admittere recusavit; cum e contra vinum 
felle mixtum saltem gustasse *, et oblatam calamo 
acetum accepisse, tradant Evangeliste *. Sed reliqua 
prosequamur. 

107. De Golgotha. — Quod in primis ad Golgo- 
tha spectat, locum illum quo ad supplicium crucis 
ductus est Jesus; hec Hieronymus *® : « Locus, in- 
quit, est Calvariz et usque hodie ostenditur in Atlia 
ad septentrionalem plagam montis Sion. » Hunc 
eumdem esse montem, in quo Abraham jussus est 
immolare filium suum Isaac, ex majorum traditione 
per generationes singulas ad posteros dilapsa , com- 
plures antiquorum Patrum testantur, inter quos hec 
Augustinus 7: « Hieronymus presbyter scripsit, ab 
antiquis et senioribus Judeis se certissime cogno- 
visse, quod ibi immolatus sit Isaac, ubi postea Chri- 
stus crucifixus est. Denique ab eo loco, unde B. 
Abraham jussus est proficisci, tertio die ad locum, 
ubi Christus crucifixus est, pervenitur.» Hac de 
Golgotha Augustinus. Ceterum ubi hec dixerit 
Hieronymus, non invenimus, nisi tantum .in com- 
mentariis in Marcum °, qui illi falso attribuuntur. 

Beda ' hec in eamdem sententiam : « In loco autem 
illo, quo Abraham altare ad immolandum filium 
construxit, mensa est lignea non parva, in quam 
pauperum eleemosyne solent a populo deferri. » 
108. Cur vero idem mons Golgotha dictus sit 

Calvariz locus : majores omnes antiquorum etiam 
firma acceperunt traditione, sic esse nominatum 
montem illum, quod ibi primus homo sepultus sit. 
Id in primis Tertullianus *, in carmine quod scripsit 
adversus Marcionem, testatur his versibus : 

Golgotha locus est capitis, Calvaria quondam : 

Lingua paterna prior sic illum nomine dixit. 

Hic medium terre est : hic est victoria signum. 


Os magnum hic veteres nostri docuere repertum : 
Hic hominem primum suscepimus esse sepultum, etc. 


Hec Tertullianus. Origenes * etiam hec in eamdem 
sententiam : « Locus Calayarie dicitur non qualem- 
cumque dispensationem habere, ut illic qui pro 
hominibus fuerat moriturus, moreretur. Venit ad 
me traditio queedam talis, quod. corpus Ade primi 
hominis ibisepultum est, ubi crucifixusest Christus : 
ut sicut in Adam omnes moriuntur, sic in Christo 
omnes vivificentur : ut in loco illo qui dicitur Cal- 
varie locus, id est, locus capitis, caput humani gene- 
ris resurrectionem inveniat cum populo universo , 
per resurrectionem Salvatoris, .qui ibi passus est, et 
resurrexit.» Hac Origenes. Item et Basilius* : « Obti- 
nuit, inquit, fama quedam in Ecclesia memoriam 
conservans, non quidem scripto proditam, que talis 
est : Quod prima utique Juda hominem habebat 
accolam.: nimirum Adam, simul atque excidit deli- 
ciis paradisi, in hac terra collocatum, ad mitigan- 
dam jacturam bonorum, quibus fueratexutus. Prima 
igitur etiam mortuum hominem excepit qui et illic 
eam cui addictus erat, sententiam condemnationis 
plene est executus. Itaque insolens esse ac novum 
videbatur illius «tatis hominibus spectaculum, os 
capilis defluente carne nudum : at illi recondentes 
cranium, loco illi indiderunt nomen Cranion, id est, 
Calvarium. Probari ratione potuit, Noe non igno- 
rasse sepulcrum principis hujus , et mortalium 
omnium primigenii : siquidem de hac re fama a 
diluvio mox per orbem propagata est ab ipso et di- 
manavit : eoque Dominus, excussa origine humane 
mortis, in Calvarie loco est passus. » Hucusque Ba- 
silius. Et ne singulorum sententias velut ex scripto 
recitando prolixiores videamur, nomina tantum au- 
ctorum, qui eadem pene scripserunt, hic referamus, 
nimirum Athanasium *, Epiphanium °, Joannem 
Chrysostomum ’ et alios recentiores Greecorum : ex 
Latinis vero, post Tertullianum, auctorem illum, 
sive Cyprianum, sive illi ferme equalem qui scri- 
psit de Operibus cardinalibus, Ambrosium*, Au- 
gustinum °, et apud Hieronymum * ad Paulam et 
Eustothium et Marcellam in hee verba : «In hac 
urbe, imo in hoc tunc loco, et habitasse dicitur, et 

mortuus esse Adam; unde et locus, in quo cruci- 
fixus est Dominus noster, Calvaria appellatur , scili- 
cet quod ibi sit antiqui hominis calvaria condita : 
ut secundi Adam, id est, Christi sanguis de cruce 
stillans , primi Adam et jacentis protoplasti peccata 
dilueret, et tunc sermo ille Apostoli compleretur : 
Excitare qui dormis, et exurge a mortuis, et illumi- 
nabit te Christus. » Hac ille. 

409. Ipse autem Hieronymus‘ hee ipsa reci- 
tans, haud libenter his adstipulari videtur , imo et 
contradicit , cum ait : * « Audivi quemdam expo- 
suisse Calvarie locum, in quo sepultus est Adam, et 
ideo sic appellatum esse , quia ibi antiqui hominis 
sit conditum caput , et hoc quod Apostolus dicat : 
Surge qui dormis, et exurge a mortuis, et illumi- 
nabit te Christus. Favorabilis interpretatio, mulcens 
aurem populi, nec tamen vera. Extra urbem enim , 
et foras portam loca sunt, in quibus truncantur ca- 
pita damnatorum, et Calvarie, id est, decollatorum, 
sumpsere nomen. Propterea autem ibi crucifixus 
est Dominus, ut ubi prius erat area damnatorum, 
ibi erigerentur vexilla martyrii : et quo modo pro 
nobis maledictum crucis factus est, et flagellatus est, 
et crucifixus , sic pro omnium salute quasi noxius 
inter noxios crucifigeretur. Sin autem quispiam 
contendere voluerit, ideo ibi Dominum crucifixum, 
ut sanguis ejus super Ade tumulum distillaret : in- 
terrogamus eum , quare et alii latrones in eodem 
loco crucifixi sunt? Ex quo apparet Calvariam non 
sepulcrum primi hominis, sed locum significare de- 
collatorum : ut ubi abundavit peccatum , supera- 
bundet gratia. Adam vero sepultum juxta Hebron 
et Arbee, in Jesu * filii Nave volumine legimus. » 
Hec Hieronymus. 

410. At (tanti Patris in primis rogata venia) his 
nequaquam adduci possumus, ut quod non ab uno 
vel alio, sed ab omnibus fere antiquis Patribus , nec 
ut quidpiam recens excogitatum , sed a majoribus 
traditum et scriptum est, tam facile convellamus : 
cum presertim ea que ad hec impugnanda inducit, 
non videantur esse hujusmodi, que nos ab illis pe- 
nitus dissentire compellant. Quid enim repugnat, 
ut locus ille, ubi primus homo sepultus dicitur , 
postmodum electus fuerit (quod in edito loco situs 
sit et Hierosolymis proximus) ad supplicia damnato- 
rum? Nec illud probatur, a capitibus decollatorum, 
quod illic truncarentur capita damnatorum , locum 
illum appellatum esse Calvariam : ejusmodi enim 
supplicium apud Hebreos nec lege esse sancitum, 
nec consuctudine invenimus approbatum : apud Ro- 
manos enim erat in usu, quos haud multo ante hac 
tempora Judeis dominari ccepisse certum est. Rur- 
sum vero quod ad illum Adam pertinet, qui divine 
Scripture testimonio diciltur sepultus in Hebron : 
haud putamus locum adeo patentem preteriisse tot 
disertissimos viros; ut adeo inconsulte, ne dicam 
temere, ea de primi parentis sepultura conscripse- 
rint, si existimassent tanto testimonio mendacii. 

posse redargui, et accusari : nisi et ipsi sensissent , 
de altero potius Adam, quam de primo omnium 
patre, divinam Scripturam esse locutam. 

411. Haec vero ut certiora habeantur, ipsa ejus- 
dem civitatis origo ex eodem Scripture loco petenda 
est, que sic se habet ‘ : « Nomen Hebron ante voca- 
batur Cariatharbe : Adam maximus ibi inter Enacim 
situs est.» Hac ibi. Porro Cariatharbe idem est, 
quod civilas Arbe. Fuit Arbe pater Enac, ut paulo 
inferius sequenti capitulo dicitur *. Enac vero fuisse 
gigantem, et parentem gigantum, habet liber Nu- 
meri bis verbis * : « Ibi, in Hebron scilicet, vidimus 
monstra quedam filiorum Enac de genere giganteo, 
quibus comparati, quasi locuste videbamur. » Ab 
Enac slirpem Enacim ipsos gigantes eadem divina 
Scriptura * nominare consuevit. Quod igitur Adam 
maximus inter filios Enacim sepultus dicatur , non 
de alio quam de uno ex gigantum numero, qui ce- 
terorum maximus haberetur, quique Adam sit ap- 
pellatus , dictum existimamus. Testatur Josephus ° 
adhuc temporibus suis monstrari solita ossa gigan- 
tum, qui in Hebron sepulti erant, adeo magna, qua- 
lia, inquit, vix credant, qui non viderunt ipsi. Per- 
suadet id ipsum illud maxime, quod inusitata sit ea 
in divina Scriptura nomenclatura, ut primus om- 
nium parens Adam sit maximus appellatus. Sed hec 
de his satis. 

412. Quod vero idem locus in medio terre situs 
dicatur, ac secundum propheticum sermonem, Deus 
operatus sit salutem in medio terre : Hieronymus ° 
inilla Ezechielis verba : « Hec dicit Dominus Deus : 
Ista est Hierusalem , in medio gentium posui eam, 
et in circuitu ejus terras,» ait: « Hierusalem in medio 
mundi sitam, hic idem propheta testatur, umbili- 
cum terree esse demonstrans ;» et inferius : «Operatus 
est salutem in medio terre : a parte enim Orientis 
cingitur plaga que appellatur Asia; a partibus Occi- 
dentis , ejus que appellatur Europa; a Meridie et 
Austro , Libya et Africa ; Septentrione Scythia, Ar- 
menia, atque Perside, et cunctis Ponti nationibus. 
In medio igitur gentium posita est, ut quia notus 
erat in Judea Deus. » Hee Hieronymus. Josephus * 
aliam iniit rationem, dum Judaam describens, hac 
ait : « Media vero ejus est Hierosolyma : unde qui- 
dam non sine ratione umbilicum ejus terre eam 
vocaverunt. » Victorinus Pictaviensis de eodem loco 
his agit versibus : 

Est locus ex omni medium quem credimus orbe; 
Golgotha Judai patrio cognomine dicunt. 


Beda * qui eadem Victorini recitat carmina, hec 
ait : «Columna celsa stat, que estivo solstitio um- 
bram non facit :-unde putant ibi mediam esse ter- 
ram, et historice dictum : Deus autem ante seeula 
operatus est salutem in medio terre. » Hec ille. Sed 
profecto fieri non potest quod asserit Beda: nam si 
id ita esset, necesse omnino foret Hierosolymam 
ponere intra zonam torridam , et tropico saltem 

cancri subjicere : at ab illo longius abesse omnes 
qui terras describunt, apertissime tradunt, et cer- 
tissimis experimentis etiam nunc cognosci potest. 
Sed illud non male, vel Hierosolymam sitam in me- 
dio terre habitabilis, vel in medio Palestine. Ani- 
madvertit atque correxit eumdem Bede errorem 
noster Thomas Bozius vir cum primis eruditus. 

413. De morte Christi et de miraculis que eam- 
- dem comitata sunt. — His igitur, que ad Golgotha 
spectant, in hunc modum enarratis , que reliqua 
sunt passionis Christi, brevi quodam compendio 
perstringam. Exuerunt' suis vestibus milites Jesum, 
easque in quatuor diviserunt partes, et quisque mi- 
litum partem suam accepit : super tunicam vero 
inconsutilem miserunt sortem. Errare illos existimo, 
qui putarunt Christi vestem inconsutilem fuisse 
pretiosam : nam haud credendum est ejus generis 
vestibus Dominum usum esse, qui Joannis preedi- 
cans sanctitatem, dixerat : « Qui mollibus vestiun- 
tur, in domibus regum sunt. » Unde consideran- 
dum, quod Isidorus Pelusiota ad Cratonem * scri- 
bens, hee ait: « Erat autem tunica ejus desuper 
contexta per totum. Quis autem vestis illius vili- 
tatem ignorat? ut qua Galileorum pauperes utan- 
tur : apud eos enim maxime hujusmodi vestis genus 
fieri solet, arte quadam, ut pectoralia, retractim 
consutum. » Hee Isidorus. « Erat illa, ait Joannes, in- 
consutilis : quod sane genus vestis haud facile scis- 
suram patitur, quin tota pariter retexatur. Contex- 
tam illam fuisse a sanctissima Virgine , par est 
credere : nam in Oriente hominum vestes a feminis 
confici solitas, liber qui dicitur Esdre testatur, cum 
ait ° : Ips faciunt stolas omnium hominum. » Ea- 
dem etiam in Proverbiis * de optima muliere di- 
cuntur : « Confidit in ea cor viri sui, et spoliis non 
indigebit. » Et postea : « Domestici ejus vestiti sunt 
duplicibus. » 

114. Sic spoliatum Redemptorem mundi cruci 
affixerunt tribus, vel (ut tradit Gregorius ° Turo- 
nensis) quatuor clavis : id quidem secundum anti- 
quum crucifigendi ritum : nam Plautus°: « Ego 
dabo ei talentum, primus qui in crucem excucurre- 
rit. Sed ea lege, ut affigantur bis pedes, bis brachia. » 
Ceterum interdum martyres pluribus etiam clavis 
in cruce confixos , dicemus tertio Annalium tomo. 
At de Christo Domino nostro antiquiores imagines, 
quatuor ipsum affixum clavis representant, nempe 
seorsum singulis pedibus singulis confixis clavis. 
Sed aliam sententiam de tribus clavis recentior pro- 
bavit usus. 

145. Post hac autem scriptus est a Pilato cause 
titulus, qui super crucem affigitur eo ordine quo 
ponitur a Joanne, nempe hebraice, grace, et latine, 
ut apparet in parte tituli, que Rome extat : ita ta- 
men, ut secundum ea que a nobis superius dicta 
sunt 7, et que I. C. habet *, in ipsius ordine nobilior 

locus, ac proinde prior ille sit visus, qui Christo vi- 
cinior esset : sicque latina prior , novissima vero 
hebraica , ut que graca inferior et barbara a Ro- 
manis haberetur, posita esset inscriptio. Siquidem 
apud eos in theatro locus infimus senatorum, sum- 
mus vero plebis *, et in triumpho postremus impe- 
ratoris, sed et in triclinio novissimus consulis erat? ; 
sicque sedendo , procedendo, et recumbendo , locus 
ultimus primus esset. Crucifixi sunt cum eo pariter 
duo latrones, unusa dextris , alter vero a sinistris. 
Tune pro persecutoribus exoravit , dicens: « Pater, 
dimitte illis ; non enim sciunt quid faciunt. » Ad hee, 
principes sacerdotum, et qui cum eis erant, irride- 
bant eum et blasphemabant : illudebant eidem et 
milites. Insuper cum et unus ex latronibus qui cum 
eo affixi cruci erant, convitiaretur ei : mox alter 
illum blasphemantem redarguens, Christum con- 
fessus, se eidem commendavit; qui et ab eo meruit 
audire : « Hodie mecum eris in paradiso. » Stabat 
interim juxta crucem Jesu Maria mater ejus, et soror 
matris ejus Maria Cleophe, et Maria Magdalene ; ade- 
rat et Joannes. Cum vidisset ergo Jesus matrem, et 
discipulum stantem quem diligebat , dixit matri 
sue : « Mulier ecce filius tuus. » Deinde discipulo : 
« Ecce mater tua. Et ex illa hora accepit eam dis- 
cipulus in sua. » 

416. Dum hee agerentur, hora sexta * facte 
sunt tenebre super universam terram, usque ad 
horam nonam. Cumque his addat Lucas evangelista 
et solem esse obscuratum, satis perspicue decla- 
ratur, non, ipsam Judeam tantum (ut aliquando 
Origenes * dixit) sed universum plane terrarum or- 
bem offusum fuisse tenebris. Porro ille ipse Orige- 
nes auctor hujus sententie , cum agit * adversus 
Celsum philosophum epicureum, Christianorum 
hostem infensissimum, de admiranda tune facta 
solis eclipsi, non ex Evangelistarum testimonio , 
quibus ethnicus homo non crederet, sed ex Phle- 
gonte Hadriani imperatoris liberto, insigni chrono- 
grapho, de quo plura scribit Suidas, testimonium 
citat his verbis: « De sole autem Tiberii Cexsaris 
tempore obscurato, quo imperante Jesus creditur 
cruci fuisse affixus, et de magnis terre tunc moti- 
bus factis, scripsit Phlegon in tertio decimo vel 
decimo quarto (ut arbitror) de Temporibus libro; » 
et inferius : « Putat autem prodigii loco ducendum, 
quod moriente Jesu contremuerit terra, et cuncta 
sint tenebris obvoluta : de quibus tamen, ut licuit, 
supra respondimus ; cum et Phlegonta ipsum pro- 
duximus, Salvatoris temporibus patientis, historiam 
fuisse complexum, etc.» Porro ipsius Phlegontis 
verba Eusebius ° recitat, sic dicens : « Scripsit vero 
super his et Phlegon, qui Olympiadum egregius 
supputator est, in libro decimo quarto ita dicens : 
Quarto datem anno ducentesime secunde Olym- 
piadis, magna et excellens inter omnes que ante 

eam acciderant, defectio solis facta est: dies hora 
sexta ita in tenebrosam noclem versus, ut stelle 
celi visee sint : terreque motus in Bithynia Ni- 
cene urbis multas «des subverlit. » Hac Phlegon. 
Tertullianus ‘item adversus Gentiles agens, non ex 
Evangelio testimonium, sed ex ipsorum scriptis 
adducit, cum ait : « Eodem quidem momento dies, 
medium orbem signante sole, subducta est: deli- 
quium utique putaverunt, qui id quoque super 
Christum predicatum nescierunt. Et tamen eum 
mundi casum relatum in archivis vestris habetis. » 
Hac Tertullianus. Lucianus * itidem adversus Gen- 
tes agens: « Perquirite, inquif, in Annalibus 
vestris, et invenietis temporibus Pilati, fugato 
sole , interruptum tenebris diem. » 

417. Quomodo autem ejusmodi solis defectio 
facta sit, Dionysius Areopagita scribens ad Polycar- 
pum, cum invehitur in Apollophanem philoso- 
phum, narrat his verbis: « Quid de illo, qui tempore 
crucis Dominice factus est, solis defectu dicturus 
es? Eramus tunc ambo apud Heliopolim , amboque 
simul incidentem mirabiliter soli lune globum no- 
tabamus (non enim ejusce conjunctionis tunc aderat 
tempus) ipsamque rursus ab hora nona ad vesperum, 
ad solis diametrum supra nature vires restitutam. In 
memoriam autem illius revoca etiam aliud quod- 
dam: nempe enim (ut ipse non ignorat) eam lune 
incidentiam ab Oriente coepisse, et usque ad solaris 
corporis finem pervenisse, ac tum demum resiliisse 
notavimus : neque vero eadem ex parte, ut assolet, 
et incidentia illa et repurgatio facta est, sed ex ad- 
verso diametri; heec sunt que tunc temporis conti- 
gere, naturam profecto superantia, ac soli Christo 
possibilia, qui auctor est omnium, facifque magna 
ac stupenda, quorum non est numerus : ista illi, 
si licuerit, dicito. » Hac Dionysius ad Polycarpum. 

418. Idemque de eadem re scribens ad ipsum 
Apollophanem, agit his verbis : «Heliopoli tu quidem 
pene mihi cozvus, et ego quinque et viginti fere 
annorum tempus exsolvens, una morantes constite- 
ramus, cum feria quadam sexta, et hora etiam pene 
sexta, sol horribilibus subito est obsitus tenebris, 
luna ipsum intercurrente : quia non Deus, sed 
creatura Dei in ipsius vere lucis occubiltu lucere 
non potuit. Querebam enim tuac apud te, qui mihi 
sane sapientissimus videbaris, quid ipse inde sen- 
tires; tu vero mirabili prudentia subintulisti : quod 
usque adeo penetralibus mentis mee alte inhesit, 
ut nulla oblivione.deleri, nulla unquam valeat 
mortis imagine deterreri. Offusi enim tenebris ipsi 
eramus , orbem solis undequaque ef ex «quo occu- 
pante caligine; et postquam repurgatio et restitutio 
facta est, luna ad solis diametrum conversa aufugit. 
Et tunc quoque regulam Philippi Aridei assumpsi- 
mus : Cumque reperissemus, quod et erat notissi- 
mum, eo tempore solem eclipsis molestias labo- 
resque minime perpeti debuisse, ac nihilominus 
Iunam ab Oriente solarem splendorem pullis ni- 

grantibusque velis obduxisse, cum soleat ex occidua 
parte solem ingredi : tunc autem opifices lucis the- 
sauros caliginibus , quas ipsa genuerat, ad occiduos 
usque solis fines pervagata (ut ipsi putavimus) oc- 
cultavit: cum tamen et lune id tempus deesset, 
nec coitus vicinum tempus esse cognosceretur : 
Aio ad te (neque enim adhuc mysterii tante rei 
conscius eram), Oingentis prudentiz promptuarium: 
quid, inquam, o doctrine speculum Apollophanes , 
his secretis adscribis? Ad hec, nescio quo pacto, 
divino quodam afflatu, et non humani sensus ser- 
monem subintulisti : He, o bone Dionysi, divina- 
rum Vicissitudines sunt rerum. Denique vero adno- 
tatum diligenter ferize diem, et annum, annuntia- 
tione quam sacer Paulus nostris attentis auribus 
infudit, consentientibus signis conspirare et concor- 
dare expertus, manus veritati submisi, et ex falsi- 
tatis nexibus sum absolufus : quam quidem verita- 
tem mirifice effero, quam et tibi communico. » 
Hactenus de his Dionysius. 

119. De eodem quoque solis defectu admirando 
Hieronymus * agit, Augustinus* etiam pluribus, - 
qui et fuisse preter omnem nature ordinem, scri- 
bens * ad Hesychium, his demonstrat : « Non erat, 
inquit, talis ille solis defectus, quando Christus eru- 
cifixus est, etideo vere mirabilis erat et prodigiosus. 
Pascha enim fuerat Judeorum, quod nonnisi in 
plenitudine lune celebratur. Secundum autem 
astrologorum numeros, certum est, solem, quando 
luna plena est, non posse deficere , sed quando finis 
est lune; non quidem semper, sed aliter nunquam, 
cum. secundum illos numeros deficit. Quis ergo tale 
unquam meminit apparuisse de celo, ex quo Domi- 
nus illa preedixit, quale apparuit, quando passus 
est? » Hee Augustinus. 

120. Cum hee igitur agerentur, circa * horam 
nonam exclamavit Jesus voce magna dicens : « Eli, 
Eli, lamma sabacthani? » quod est interpretatum , 
Deus meus, Deus meus, ut quid dereliquisti me? 
Postea dixif: «Sitio; » oblatumque tunc acetum ac- 
cepit. Hec pluribus Evangeliste. Quod ad propina- 
tionem aceti spectat, nulla inter sanctos Evange- 
listas est discrepantia, quantumlibet Joannes dicat 
spongiam aceto plenam hyssopo circumpositam 
Christi ori admotam, Matthzus vero et Marcus eam 
arundini seu calamo tradant impositam ; ut ex his 
que dicturi sumus, facile apparebit. Sed in primis 
illud pervestigandum est : Quorsum hec omnia pa- 
rata ex industria erant, nimirum vas aceto plenum, 
spongia, hyssopus, et arundo? certe hec non casu 
in monte extra urbem posito sunt inventa. Sed si 
consideremus attentius , quis esset horum singulo- 
rum usus ac virtus; rem integram proculdubio 
intelligemus : simulque esse commentum certo 
sciemus, quod aliqui dixerunt, ad accelerandam 
reorum mortem consuevisse Judeos cruci affixis 
propinare acetum. Ut igitur de hoc primum aga- 

mus ; virtutem a natura insitam esse aceto sistendi 
sanguinem, eamdemque hyssopo simul et spongie 
inherere, pluribus in locis testatur Plinius ' : cujus 
est in primis locus egregius et ad rem de qua agi- 
mus valde accommodatus, cum ait acetum fasciculo 
hyssopi conditum sistendi sanguinis vim quamdam 
et efficaciam habere, sive spongie superponatur, 
sive ad potandum detur : tribuit et Dioscorides * 
eamdem aceto virtutem , cum aif: « Acetum erum- 
pentem undecumque sanguinem potu sistit. » Si 
vero acetam junctum sit hyssopo; majorem inde 
haurire efficaciam ad sistendum sanguinem ex cla- 
vorum vulneribus manantem, cum pendenti in 
cruce spongia super arundinem affixa admovetur, 
jure dici posse videtur; hee quod ad potum per- 
tinet. 

421. Verum non potu tantum, sed earumdem 
rerum applicatione, et facta vulneribus admotione, 
eadem hec ipsa prestari solebant. De spongia qui- 
dem cum loquitur Plinius*, hee ait : « Veteres 
spongie conglutinant vuloera. » Et paulo post : 
« Spongiis vulnera utilissime feventur. » Ac rur- 
sum: «Ipse inflammationibus vulnerum ponuntur, 
nunc sicce , nunc acelo consperse. » Ac denigue : 
« Sanguinis profluvium sistunt ex aceto, vel frigida. » 
His autem que scribit Plinius, antiquus rei usus 
consentit : siquidem mos erat ut gladiatori vulne- 
rato, -ad siccandum fluentem sanguinem spongia 
continuo ministraretur. Unde Tertullianus* in libro 
de Spectaculis , de his mentionem habens, sic ait : 
« Poterit et de misericordia moveri defixus in mor- 
sus ursorum, et spongias retiariorum. » Id ipsum 
et in marmoribus nobiliter sculptis vidimus, nimi- 
rum Adonidi ab apro recenter vulnerato , continuo 
a ministro quopiam admotam spongiain, ac vulneri 
superpositam, ut fluentem cruorem sisteret. Haben- 
tur hee in antiquo sarcophago ea historia egregie 
admodum effigiato, quod Rome asseryatur in adi- 
bus Tiberii Cevoli, via Triumphali. 

422. Sic igitur (ut ad rem, cujus causa hujus- 
modi est suscepta digressio , redeamus) ex industria 
omnia potiora medicamenta que sanguinem sisle- 
rent a Judeis parari solita, cum quis cruci affige- 
retur, satis superque demonstratum esse videtur, 
elucidatumque quod ait Joannes *: « Vas ergo erat 
positum aceto plenum. Illi autem spongiam plenam 
aceto, hyssopo circumponentes, obtulerunt ori 
ejus. » In quo et magis veritati consentaneum esse 
videtur, quod ex greco textu colligitur, et ex 
Theophylacto , qui hunc locum est interpretatus, 
acetum illud hyssopo fuisse permixtum, atque con- 
ditum, sicque ex aceto et hyssopo spongiam fuisse 
imbutam atque arundini affixam, ad potum Domino 
propinandum. Ceterum medicamentum illud sic 
compositum, non potus causa fuisse precipue insti- 
tutum putamus, sed magis ut eo sic infusa spongia 
recentibus admota vulneribus , fluentem largiter 

sanguinem continuo sisteret. Est et ejus rei conje- 
clura non levis: quia (ut accepi ab his qui eam 
viderunt) spongia qua potatus est Dominus Jesus 
Christus, que usque hodie summo honore asserva- 
tur Rome in basilica Lateranensi , quasi aliquando 
sanguine tincta fuisset, ruborem quemdam adhuc 
retinet , quem semel imbibisset : sicque putamus 
madidam prius sanguine spongiam, atque pressam , 
aceto postea et hyssopo superinfusam (proh scelus) 
sacratissimo ori Domini propinatam. Verum quod , 
cum accepisset dixerit : « Consummatum est; » et 
inclinato capite tradidit spiritum: id non idcirco 
evenit, quod ejusmodi potus sui natura (quod non- 
nulli perperam dixerunt) mortem accelerandi vim 
haberet ; sed potius Deo sic dispensante, ne longiore 
vita reservaretur ad crurifragium, quod de eo pro- 
phetice scriptum esset: «Os non comminuetis ex 
eo. » Quamobrem, quod maxima omnium pcena 
crurifragium esse soleret : haud putamus, humani- 
tatis intuitu, his ad sistendum sanguinem eos consue- 
visse uti remediis, sed potius ferali sevitia , ut sic 
diutius peenis atque erumnis cruci affixi distineren- 
tur, ac demum crudelissima fractura ossium ante 
solis occasum (ut mos erat) ad vesperum neca- 
rentur. 

423. Cum igitur (ut dictum est) acetum Domi- 
nus accepisset, dixissetque ‘ : « Consummatum est ; 
clamans subinde voce magna, ac dicens * : Pater in 
manus tuas commendo spiritum meum : inclinato 
capite , tradidit spiritum. Tunc vero velum templi 
scissum est in duas partes, a summo usque deor- 
sum. » Quale autem ejusmodi genus veli esse 
soleret; preter illa que in divina Scriptura de eo 
scripta Jeguntur, Josephus *, qui vidit, sic una cum 
loco in quo appensum erat, describit : « Interior 
porta inaurata erat, et circum ipsam auratus paries 
desuper habebat auratos pampinos, unde racemi 
statura hominis pendebant, et fores habebat aura- 
tas, quinquaginta et quinque cubitis altas, sexdecim 
vero latas. Ad hec auleum longitudine pari , hoc 
est, velum Babylonium, hyacintho, et bysso, et 
cocco, et purpura variatum, admirabili opere fa- 
ctum, neque contemplationis expers colorum per- 
mixtione ; cocco enim videbatur ignem imitari, 
bysso terram, et hyacintho aerem, et mare purpura, 
partim quidem coloribus, bysso autem et purpura 
origine; quoniam byssum quidem terra, mare 
autem purpuram gignit: eratque in eo perscripta 
omnis celi ratio, preter signa. » Hactenus Josephus 
de velo exterius posito ante primum tabernaculum, 
ubi candelabrum erat, mensa, atque thuribulum: 
additque alterum fuisse velum quo intima pars 
templi, que dicebatur Sancta Sanctorum, operieba- 
tur. Ex his quidem erroris arguuntur, qui existima- 
runt unum tantum fuisse velum in templo. Porro 
hoc tempore conscissum fuisse velum  exterius 
positum, quod erat cunctis perspicuum, et populum 
segregabat a sacerdotibus , Hieronymus * jure affir- 

mat. Quid vero portenderit tantum prodigium , 
relinquimus interpretibus hac fusius explicanda. 
Additad hac S. Ephrem Syrus', cujus summam in 
scribendo fuisse auctoritatem, Hieronymus tradit ? ; 
tunc cum velum templi scissum est, columbam 
etiam e templo egredi visam esse. 

424, Tune etiam et magnus factus est terraemo- 
tus, adeo ut ea concussione scisse sint petree : de 
quo testimonium ex Phlegonte ab Origene et Eusebio 
recitatum superius descripsimus. Meminit Plinius ° 
sub Tiberio ingenti terremotu dirutas esse duode- 
cim civitates in Asia; ad quas sublevandas factam 
ab eodem imperatore tributorum remissionem , 
Suetonius tradit'; eadem et Dio*®. Que cum ad hac 
tempora passionis Domini referre conetur Orosius , 
plane a Tacito ac Dione arguitur, qui ambo sub 
consulatu Ccelii Rufi atque Pomponii Flacci ea 
ponunt, anno Domini scilicet decimo nono; Eusebius 
vero in Chronico anno vigesimo. Ceterum quis 
neget terremotus hoc anno iterum repetitos, id 
ipsum presertim post Evangelistas testante Phle- 
gonte, etsi non Asiamtune concussisse, certe in 
aliis orbis regionibus sui magnitudine prodigiosos 
fuisse? De lapidibus eo terreemotu conscissis , hec 
Cyrillus ° Hierosolymorum episcopus : « Hactenus 
Golgotha monstrat, ubi propter Christum petra 
scisse sunt. » Porro non Hierosolymis tantum , sed 
et in plerisque aliis orbis terrarum partibus scissos 
montes eodem terremotu, incole firma traditione 
testantur, nempe in Hetruria montem Alvernize 
dictum, et prope littus Campanum Caietse promonto- 
rium. Ad hec insuper addidimus, tradere S. Hiero- 
nymum’ ex Evangelio Nazareorum, quod in Lati- 
num transtulit, eodem quoque terremotu templi 
superliminare collapsum esse : tum et angelos 
presides templi auditos esse, dicentes : « Transeamus 
ex his sedibus; » id et Eusebius quoque tempore 
Christi passionis accidisse testatur; licet Josephus ad 
Pentecostes referat tempus. Sed quam facile homo 
ille, sive inconsiderantia, sive dolo malo in his que 
sunt temporis errore lapsus inveniatur, superius 
seepe demonstravimus. Eodem insuper -terremotu 
et monumenta sepulcrorum aperta esse , ef multa 
corpora sanctorum a mortuis surrexisse, Hierosoly- 
mamque venisse (nam sepulcra foris erant posita) 
et apparuisse multis, evangelica * docet historia. 

125. At quoniam de prodigiis agimus, non 
pretermittimus dicere que scribit Plutarchus his 
Tiberii temporibus accidisse que et Eusebius ° 
recitat (qualiacumque sint, fides esto penes aucto- 
rem) in heec ipsa verba: « De morte vero demonum, 
audivi ego ab Aumiliano, viro prudente simul atque 
modesto, quem credo multos vestrum cognovisse : 
Cum in Italiam pater suus navigaret circa insulas , 
quas Echinadas appellant, flatu ventorum deficiente, 
noctu prope Paxas devenisse : cumque omnes pene 

qui simul navigabant, atlentiores vigilarent, repente 
a Paxis insula vocem magnam auditam fuisse, qua 
Thramnus (Thamus) quidam vocabatur; quae vox 
novilate rei omnes magno perculit miraculo. 
Thramnus enim ille qui vocabatur, homo erat 
Atgyptius , ejus ipsius navis gubernator, qui bis 
vocatus nihil respondit: tertio vero vocatus, morem 
gessit vocanti, atque respondit. Illum vero multo 
majore voce sic exclamagse : Quando juxta paludem 
fueris, annuntia tunc, Pana magnum mortuum 
esse. Qua re audita, magno dicebat Epitherses (sic 
enim Aimiliani pater vocabatur) omnes terrore 
perculsos fuisse. Cumque dubitarent, utrum obtem- 
perandum esset voci illi, an non: hoc Thramni 
consilium ab omnibus approbatum esse : si secundi 
quidem spirarent venti, nihil esse dicendum; sin 
vero tranquillitas maris esset, et ventorum flatus , 
cum in eo loco essent, omnino deficerent , non esse 
retinenda que audivere. Cum igitur juxta paludem 
essent, quia nullus esset flatus ventorum, tunc 
Thramnum in mare pronum respicientem magna 
voce dixisse que audivit : Magnus Pan mortuus est. 
Qua re nuntiata, magnus multorum gemitus, imo | 
vero innumerabilium, miraculo quodam commixtus 
subito auditus fuerat. » 

426. « Et quoniam multi fuerant qui ea in navi 
navigabant, cilo ac facile cum Romam venissent, 
hujusmodi rei rumores universam urbem replevere; 
et a Tiberio Cesare, qui tunc gubernacula reipu- 
blicee gerebat, Thramnum accersitum fuisse. Cui rei 
tantam fidem Tiberius prebuit, ut pbhilosophis, qui 
tunc Rome reperti erant, accitis, diligenter quisnam 
esset ille Pan, ac curiose scrutaretur. Omnes autem 
illos quibusdam in idem convenisse conjecturis , ac 
dixisse , de illo sibi videri nuntiatum fuisse , qui a 
Mercurio et Penelope natus fuit. Cum heec de morte 
Pan Philippus dixisset : nonnulli eorum qui ade- 
rant, eadem ipsa ab A‘miliano sene audisse se testa- 
bantur. » Hactenus de Pane Eusebius ex Plutarcho. 
Hee quidem ab aliquibus in eum sensum sunt 
accepta, ut Pan Christus Dominus universorum 
intelligeretur, ejusque mortem ut suam ipsorum 
cladem luxisse demones, quippe qui adhuc ipso 
vivente seepius fuissent lamentati se ab ipso torqueri. 
Sane quidem, si rei geste fidem adhibendam esse 
putamus, nequaquam de illo Pane quem Gentiles 
colebant, ea possunt intelligi. Nam si Panem, ut illi 
dicebant, hominem fuisse dixerimus, longe ante 
heec seecula ipsum obiisse humanum diem , certum 
est : si vero aliquem demonum fuisse affirmaveri- 
mus ; intellectuales ipsas creaturas morti non sub- 
jacere, exploratissimum est. Sed ad evangelicam 
historiam redeamus. 

427. Cum igitur tot tantaque divina operatione 
prodigia facta essent, centurio * hac videns, ac pre- 
cipue admiratus quod Jesus voce magna clamans 
expirasset, glorificavit Deum, et publica confessione 
testatus : « Vere, inquit, filius Dei erat iste.» Omnes 

insuper his visis revertebantur pre dolore admissi 
facinoris pectora sua percutientes. Porro centurio- 
nem hunc, Longinum nomine appellatum fuisse , 
Christique tidem secutum, abdicasse se a militia, ac 
denique ad martyrii palmam advolasse , qui ejus res 
gestas scripserunt ', testantur. Ex quibus redar- 
guuntur, qui ex apocryphis quibusdam scriptis 
tradiderunt , Longinum nomine , eumdemque 
cecum fuisse militem illum, qui lancea latus Do- 
mini aperuit. 

428. Cum ? vero appropinquasset initium diei 
sabbati, quem post horam nonam Judeos publico 
signo auspicari consuevisse , Josephi auctoritate su- 
perius demonstravimus : ne remanerent in cruce 
corpora sabbato, cum alioqui a lege divina statutum 
esset, ut appensi in patibulo * eadem die, et (ut 
addit Philo*) ante occasum solis, sepelirentur : 
Judei adierunt Pilatum, ut jam viventes adhuc in 
cruce, ex more, crurifragio necarentur, eorumque 
corpora tollerentur. Advenientes ad hoc milites , 
utriusque latronis fregerunt crura, idem cum Jesu 
acturi : sed cum mortuum vidissent, abstinuerunt : 
unus tamen militum lancea latus ejus aperuit, ac 
continuo fluxit sanguis et aqua. Porro Dei genitri- 
cem, que cum ceteris prius enarratis feminis 
aderat, magna cum reverentia collegisse , quantum 
licvit , sanguinem et aquam que e Domini latere 
fluxerat, ex antiquioribus monumentis recitat Meta- 
phrastes * qui et heec insuper addit : «Dicunt hi qui 
de his rebus tractarunt, eam ab initio usque ad 
finem se fortiter atque constanter gessisse , honeste 
quidem, et non indecore utentem motu animi, 
factis etiam ostendens se esse matrem, sed matrem 
omnino illius, qui motum animi certis finibus con- 
tinuit : mortuumque videns filium, eo motu animi 
usa est, ut oportuit: quin etiam in eo. de cruce 
deponendo maternis manibus inservivit, et clavos 
qui extrahebantur, in sinu suo accepit; et mem- 
bra illius amplexa est, partim quidem ulnis as- 
tringens , partim quidem suis lacrymis plagas 
emundans. Deinde tota toti corpori circumfusa : 
Ecce tibi ab omni seculo prefinitum mysterium 
ad finem usque venit, o Domine, placida voce 
dicit : et Josepho in manus tradens sudarium, ait : 
Tibi autem deinceps cure erit, ut sepulture tradens, 
hoc eum honeste componas, myrrha condias, et ei 
justa facias. » Heec ille-; additque Josephum adhuc 
occultum discipulum propter metum Judeorum, et 
timentem illos, hortatu tamen Deipare , grande 
opus ac plane arduum aggressum esse , et omni 
excussa formidine audacter introisse (ut ait Evan- 
gelista ° ) ad Pilatum, ac petiisse corpus Jesu. 

129. Scimus alios animi affectus in sanctissima 
Deipara expressos inveniri in tragcedia illa inscripta, 
Chrislus patiens, que ab eruditis Apollinaris Laodi- 
ceni potius , quam Gregorii Nazianzeni esse opus, 
merito existimatur. Scimus preterea complura a 

sancto Anselmo et aliis nonnullis piis viris de Christi 
passione ferri, que ex devota meditatione ac con- 
templatione potius, quam ex historica antiqua vera- 
que narratione fluxisse noscuntur. Si quid autem 
alicui sancto viro divinitus revelatum fuerit, non 
rejicimus, sed his non ea miscemus, quod non 
Apocalypsim, sed historiam conscribere, instituti 
ratio exigat. Sed jam reliqua prosequamur. 

130. De sepultura Christi. — Josephus * igitur, 
accepto Jesu corpore, sepulturam ejus diligenter 
curavit : nam (sicut mos est Judeis defunctorum 
corpora sepelire) mixtura myrrhe et aloes librarum 
quasi centum conditum corpus Jesu et linteis in- 
volutum, sepelivit illud in monumento suo novo, 
quod exciderat in petra. Ponendi autem in novo 
sepulcro Christi corporis quenam ratio fuerit, col- 
ligitur ex compendio Thalmud, quod dicitur Alphesi, 
et rabbinis Jacob Turin, et Moyse Aigyptio: qui 
aiunt cadavera damnatorum velita esse inferri in 
sepulcra ceteris communia, sed in privata seorsum 
ab aliis esse ponenda: rursumque separatim esse 
pariter sepelienda instrumenta illa, quibus mors 
illata fuisset, nempe cruces , clavos, enses, lapides, 
pro mortis genere, quo quis affectus esset : eaque 
ratione velitum pariter fuisse tradunt, aliquem 
suffigi arbori, sed ex ligno exciso juberi componi 
crucem, eamdemque seorsum sepulture mandan- 
dam cum reliquis ad mortem inferendam adhibitis 
instrumentis. In petra autem excidi solitas sepul- 
turas apud Judeeos, jam superius dictum est : eam- 
demque consuetudinem ad Christianos esse dila- 
psam, coemeteria que tum Rome, tum alibi in 
cryptis arenariis sunt antiquitus instituta, fidem 
faciunt: in his enim, non in terra deorsum, sed 
desuper in lateribus cryptarum fornices sustinen- 
tibus, in excavatis ibi loculis reponi cadavera, moris 
fuit. = Hi 
Quenam vero in reliquis esset Judeorum in 
mortuis sepeliendis consuetudo, quam in Christi 
sepultura esse servatam Joannes affirmat ?, eam ex 
parte in defuncto Lazaro idem insinuat, dum ait ?; 
« Ligatus pedes et manus institis, facies illius sudario 
erat ligata. » Addimus ad hee insuper que rabbi * 
Jacob memorie prodidit ex rabbi Moyse A.gyptio : 
nimirum viros virorum, et feminas feminarum 
curare consuevisse cadavera, in huncscilicet modum: 
oculos in primis et ora claudere defuncto, ac strin- 
gere fascia, tondere capillos, corpus lavare, unguen- 
tis ungere, hisque delibutum cadaver obvolvere 
linteis, sicque curatum ponere in sepulcro. Quod 
vero pertinet ad capillorum tonsuram, extat ejus 
rei egregium monumentum apud Sozomenum * 
de corpore Zacharie prophete sub Honorio' impera- 
tore divinitus invento atque refosso; ubi hee inter 
alia habentur: « Propheta vero tametsi seculis jam 
plurimis sub terra jacuisset, vivus tamen adhuc 
apparebat, capite raso, naso oblongo, barba modice 

prominenti, etc. » Ponuntur item hee ibi de puero 
regio apud eumdem invento, qui creditus est Joadis 
regis filius, regali pompa tumulato: « Jacebat, in- 
quit, puer regali apparatu sepultus : habebat enim in 
capite coronam auream, et aurea in pedibus calcea- 
menta, et vestem pretiosam. » 

431. Ceterum quod spectat ad sepulturam 
damnatorum : quod maledictioni legis obnoxii 
essent, abstinebant pollinctores a capillorum inci- 
sione , iidemque ea que damnatorum corporibus 
inhesissent, una cum eis sepeliebant : qua ratione 
ducimur, ut existimemus clavos spineamque co- 
ronam eodem cum Domino esse sepulcro inclusam ; 
crucem vero, quam locus sepulture non caperet, in 
propinquiori aliquo specu esse reconditam. Nec pre- 
termiltimus dicere, tantum olim excrevisse apud 
Hebreos impensam funerum, ut ejus magnitudine 
cognati perterriti, relicto cadavere, se aliquando 
subducerent. Sed qui heec idem rabbi Jacob testatur, 
addit ea moderata fuisse a Gamaliele seniore, cujus 
tam in sacerdotibus quam populo potissima aucto- 
ritas erat: ejusque sententia factum est, ut nonnisili- 
neis linteaminibus, eisdemque haud magni pretii , 
corpora defunctorum obvolverentur, nec in his ullam 
esse ralionem habendam cujusvis ordinis et dignita- 
tis, etiam si regali effulgeref amplitudine , voluit, 
eoque modo seipsum sepeliri mandavit : quoda po- 
steris inviolate idem tradit fuisse servatum. Sed 
prosequamur cetera. 

132. Interea die sabbati inchoato , principes 
sacerdotum et Pharisei adierunt Pilatum, roga- 
runtque muniri sepulcrum, et adhiberi custodiam, 
ne discipuli Jesu corpus auferrent, et resurrexisse 
falso jactitarent. Ille vero ad ejusmodi officium, ut 
perquam diligenter curaretur, datis ad custodiam 
mililibus, illis obtemperavit: qui abeuntes munic- 
runt sepulcrum, signantesque lapidem, milites ad 
custodiam reliquerunt. Qualis fuerit ejusmodi se- 
pulcri munitio, a Nicephoro sic describitur *: 
«Primum, inquit, sigillum sepulcro est impressum, 
quod et intactum permansit, et custodia militaris, 
illa et genere alienigena, que in propinquo sigillum 
observabat. Praterea ingens ille lapis ad os sepulcri 
appositus. » Et paulo post : « Traditum est nobis ab 
antiquis, Judeos lapidem illum, qui in salutiferum 
sepulcrum illud pro operculo positus fuerat, ad 
summum monumenti labrum, petramque inferne 
se illi conjungentem, ferramentis quibusdam fabrili 
lapicidarum arte perforasse, ferrumque ingens a 
fabro ex propinquo acceptum per utrumque fora- 
men immisisse, et in circuli sive annuli formam 
circumegisse, atque ita firmiter capitibus commissis, 
omni ex parte quasi vinculum circumduxisse, ut 
lapis qualicumque modo loco suo revelli, aut sal- 
tem ratione aliqua removeri (nisi arte quadam et vi 
adhibita, necessario aut ferrum, confringeretur, aut 
petra rumperetur) non potuerit : atque in hunc 
modum cum magna cura, atque etiam signo im- 
presso, cum sepulcrum firmissime communissent, 

custodia insuper competenti adhibita, eos abisse. » 
Hee Nicephorus. His consentientia testatur Beda *, 
dum ait etiam suis temporibus illum superpositum 
lapidem monstrasse vestigia ferreorum vinculorum. 
433. Remanserunt omnia illa passionis Christi 
atque sepulcri instrumenta , ipsaque loca, ubi hc 
facta sunt, tante rei digna memoria consecrata , 
velut quedam trophea victori#, eademque facta 
toto orbi conspicua atque proficua, ex quibus 
velut e perennibus quibusdam fontibus fluenta 
gratiarum atque miraculorum eruperint. Ipsas 
spinas corone Jesu, columnam ad quam alligatus 
est cum flagellis cederetur, arundinem atque 
spongiam, qua fuit aceto potatus, magna fuisse 
diligentia asservata, tradit Gregorius Turonensis ”, 
simul et Beda *. Tunicam etiam illam inconsuti- 
lem, a militibus sorte datam, a Christianis redem- 
ptam et conservatam, auctor est idem Gregorius 
Turonensis *, qui suis temporibus in Galatia fuisse 
repositam tradit. Ipsum sudarium insuper, quo 
caput Domini est involutum in sepulcro, quod divina 
virtute ab incendio remanserat illasum, esse trans- 
latum ad posteros, Beda * testatur. Ab hoc diversum 
sudarium illud existimatur, quod a Berenice faciei 
Domini sanguine et sudore aspersz admotum, ejus- 
dem Dominici vultus effigiem in se retinuit, ut 
habet christiana traditio, et libellus manuscriptus 
de translatione ejus Romam facta, qui asservatur in 
Vaticana bibliotheca, testatur. De eadem Berenice, 
que et Veronica dicta habetur, deque eadem Christi 
imagine velo excepta, Methodius episcopus antiquus 
chronographus meminit *. Permansit integra, 
divina operante virtute, illesaque hactenus sanctis- 
sima sindon illa, que corporis Domini nostri Jesu 
Christi delibuta unguento, in sepulero posita fuit 
veluti operimentum et stratum, que et in se imagi- 
nem in sepulcro Domini jacentis expressit, asser- 
vaturque summo honore in ecclesia Taurinensi. 
434. Sed quid de ipsa sanctissima cruce Domini 
dicam, que quantumvis sive Judzorum invidia, sive 
alia causa diutius occultata subtus terram permanse- 
rit, tandem sic divina providentia disponente, in lu- 
cem prodita, fulgoris sui radiis universum orbem il- 
lustrat, adeo ut vix sit reperiri personam et locum, in 
quo non sit aliqua ejusdem sacratissimi ligni parti- 
cula? Nam et S. Paulinus 7 hee de ipsa testatur, sic 
dicens: « Que quidem crux in materia insensata 
vim vivam tenens, ita ex illo tempore innumeris 
pene quotidie hominum votis lignum suum com- 
modat, ut detrimenta non sentiat, et quasi intacta 
permaneat, quotidic dividua sumentibus, et semper 
tota venerantibus : sed istam imputribilem virtutem 
et indetribilem soliditatem de illius profecto car- 
nis sanguine bibit, quee passa mortem, non vidit 
corruptionem. » Hee Paulinus. At Cyrillus * : « Li- 
gnum crucis, inquit, testatur ad hodiernum diem 

apud nos apparens, et apud eos, qui secundum fi- 
dem ex illo capientes, hinc universum orbem fere 
jam repleverunt. » : 

135. Terra ipsa insuper , que Domini ad- 
jacet sepulcro, divinam quamdam ex Dominico cor- 
pore proxime posito virtutem hausit ; ut merito 
fideles illuc peregrinantes avide solerent accipere, 
qua tum ad morbos curandos, tum etiam ad demones 
perfugandos uti consueverint. Est ejus rei locuples 
lestis S. Augustinus ', dum hec ait de Hesperio 
viro tribunitio : « Acceperat autem ab amico suo 
terram sanctam de Hierosolymis allatam, ubi sepul- 
tus Christus die tertio resurrexit; eamque suspen- 
derat in cubiculo suo, ne quid mali etiam ipse pa- 
teretur. At ubi domus ejus ab illa infestatione pur- 
gata est, quid de illa terra fieret, cogitabat, quam 
diutius in cubiculo suo reverentie causa habere 
nolebat. Forte accidit, ut ego et collega meus epi- 
scopus Sinicensis Ecclesia Maximinus in proximo 
essemus: ut veniremus rogavit, et venimus : cum- 
que nobis omnia retulisset, etiam hoc petivit, ut in- 
foderetur alicubi, atque ibi orationum locus fieret, 
ubi etiam possent Christiani ad celebranda que Dei 
sunt, congregari.» Hec Augustinus: ex quibus 
videas antiquam Christianorum pietatem, qui non 
modo loca illa sancta, in quibus Dominus est con- 
versatus et passus, edificiorum molibus illustrarint, 
sed tenuem ex sepulcri loco sumptum pulvisculum 
eodem honore habendum existimarint, adeo ut ejus- 
dem condendi causa etiam ecclesiam excitarint: Ex 
eadem terra, aqua admixta, formari consuevisse 
tortulas quasdam, easdemque per diversas mundi 
partes transmilti solitas ad morbos curandos, alias- 
que divinas gratias impartiendas, testatur Gregorius 
Turonensis *. Atque de his satis. 

136. De Christi etate, et de anno ejus passionis. 
— Quod reliquum est, antequam de resurrectione 
Domini historiam aggrediamur, opere pretium exi- 
stimamus de ipso tempore passionis Christi, quo 
potissimum anno etatis sue sit passus , narratione 
brevi quedam examinantes, perquirere ; cum pra- 
sertim (ut seepius diximus) ex certa ratione tempo- 
rum historia veritas soleat maximopere confirmari. 
De anno itaque, quo passus est Christus, quidam 
agentes , exorbitarunt absurde nimis cum putarent 
eum cruci affixum natum annum quadragesimum 
sextum : idque nulla habita ratione temporis quando 
sit natus vel passus; sed tantum quod eo annorum 
numero edificatum fuerit templum, quod ipsius 
Christi typum gerebat. Horum errores Augustinus 
refellens, heec ait * : « Per Olympiadas et consulum 
nomina, multa sepe queruntur a nobis; et igno- 
rantia consulatus quo natus est Dominus, et quo 
passus est, multos coegit errare, ut putarent qua- 
draginta sex annorum etate passum esse Dominum, 
quia per tot edificatum esse templum, dictum est a 
Judeis, quod imaginem Dominici corporis habebat. 
Et annorum triginta fere baptizatum esse, retine- 

mus auctoritate evangelica : sed postea quot annos 
in vita egerit, quanquam textu ipso actionum ejus 
animadverti possit , {amen ne aliunde caligo dubita- 
tionis oriatur, de historia gentium collata cum 
Evangelio liquidius certiusque colligitur. Tunc enim 
videbitur non frustra dictum esse, quod quadraginta 
et sex annis templum edificatum sit : ut cum re- 
ferri iste numerus ad etatem Domini non potuerit, 
ad secretiorem instructionem humani corporis re- 
feratur, quo indui propter nos dignatus est unicus 
Dei Filius, per quem facta sunt omnia. » Hucusque 
Augustinus. 

437. Rursus vero et inde irrepsit error, ut cum 
Judei ad Dominum dixerint ‘ : « Quinquaginta an- 
nos nondum habes, et Abraham vidisti? » Quasi 
huic «tati proximus accessisset : scriptum invenia- 
tur apud Ireneum * passum Dominum post annum 
sue etatis quinquagesimum. Hee licet apud ipsum 
legantur, quod ab ipso sint scripta, negamus om- 
nino : nam eodem capitulo superius his contraria 
profitetur, cum baptizatum Dominum dicit existen- 
tem annorum triginta, ac subinde tria numerat 
Paschata , quorum tertio ipsum Jesum esse passum 
affirmat; quibus temporibus Dominum predicasse 
Evangelium, testantibus id ipsum quatuor Evange- 
listis. Augetur insuper de impostura suspicio, dum 
auctor in fine confirmare ac stabilire nititur tam 
patens mendacium majorum auctoritate , discipu- 
lorum nempe Joannis , qui id ipsum ab €0 accepe- 
rint, et ab aliis Apostolis ; cogens in primis in hunc 
modum evangelium per Joannis discipulos, ac ipsum 
denique Joannem, ceterosque Apostolos manifestis- 
simo errori adstipulari ac consentire. 

138. Fuit ea preterea Tertulliani de anno pas- 
sionis Christi sententia , ipsum subiisse crucis sup- 
plictum anno sue etatis trigesimo : idque profitetur 
scribens adversus Judeos, sic dicens* : « Hujus 
(Tiberii videlicet) quinto decimo anno imperii pas- 
sus est Christus, annos habens quasi triginta cum 
pateretur. » Nec est quod dici possit textum esse 
depravatum, ac legendum esse loco passus, bapti- 
zatus : nam cum ipse agens contra Marcionem 
affirmet ipsum revelatum esse , hoc est, auspicatum 
predicationem Evangelicam anno duodecimo Tibe- 
rii imperatoris, plane significat triennio predicatio- 
nis pervenisse ad annum decimum quintum ejus- 
dem imperatoris. Sed et dum illud ipsum tempus 
consulibus signat, quid in ea re senserit, manifestis- 
sime declaratur; sic enim ait * : « Passio hujus 
exterminii intra tempora septuaginta hebdomada- 
rum perfecta est sub Tiberio Cesare , coss. Rubellio 
Gemino et Fusio Gemino, mense Martio, temporibus 
Pasche, die octavo kal. Aprilium. » Hee ille. Porro 
hi consules reperiuntur iniisse consulatum ipso 
anno *~decimo quinto Tiberii imperatoris qui nu- 
meratur a nobis Christi trigesimus primus , quo in- 
choato est baptizatus. Caeterum hujus sententia non 

Tertullianus, sed primus assertor videtur fuisse 
Valentinus heresiarcha, de quo hec Epiphanius ' : 
« Primus Valentinus, qui triginta nobis seecula con- 
finxit, ab eo quod triginta annos educationis vite 
ac Virilis ipsius etatis fuisse putavit, ignorans quod 
non solum triginta annos complevit, etc. » Complu- 
res antiquorum legentes apud Tertullianum his 
consulibus consignatum esse annum passionis Chri- 
sti, nec advertentes ipsum errore lapsum, aperta in 
hunc modum semel erroris via, et ipsi in eumdem 
lapidem offenderunt, affirmantes Christum Domi- 
num iisdem consulibus passum esse. Fuerunt bi 
scriptores non ignobiles , sed spectatissimi in Eccle- 
sia Dei, nimirum Julius Africanus ? in eo libro quem 
scripsit de Temporibus , Lactantius *, Hieronymus * 
item : sed et Augustinus* etiam sub lisdem coss. a 
Tertulliano appositis Christum passum esse confir- 
mavit; qui et ad Hesychium scribens * hee ait : « A 
nativitate Domini computantur anni ferme quadrin- 
genti viginti, a resurrectione autem vel ascensione 
ejus, anni plus minus trecenti nonaginta. » Ex qui- 
bus plane videas xtatem Christi circa annum tri- 
gesimum ea ratione terminasse; sic et Severus’ : 
ex Grecis antiquior Clemens * Alexandrinus , trige- 
simo impleto anno, eumdem crucis supplicium 
subiisse tradit. 

439. Fuit et opinio Gnosticorum °, qua affir- 
mabant Dominum nostrum anno tantum Evange- 
lium pradicasse. Apollinaris Laodicenus *° diverse 
fuit sententiz , Christum dicens biennio post bapti- 
smum predicasse : quem secutus videtur Cassiodo- 
rus ''. Id ipsum visus est sensisse Cyrillus ’* Alexan- 
drinus, dum tradit Christum duobus annis docendo 
peragrasse Judeam. Philastrius ** vero Christum 
vixisse uno et triginta annis tradit, quod Severus 
probat , totidem annos Christo tribuens, ut videre 
est, si ad caleulum reducas annos Christi ex numero 
annorum regum Judzorum ab ipso computatos. Sed 
et S. Gaudentius episcopus Brixianus in tractatu 
tertio de prima Dominica Pasche hee expressius : 
« Anniculus est (Christus nempe) quia post illud 
baptismum , quod pro nobis in Jordane susceperat , 
usque ad passionis sue diem unius anni tempus im- 
plevit, et illa tantum scripta sunt in Evangeliis, que 
in illo anno vel docuit vel fecit, etc. » His proximus 
accedit Orosius ‘* dum anno decimo septimo Tiberii 
imperatoris Christum Dominum passum affirmat. 
Fuerunt et hujus sententie nonnulli ex recentiori- 
bus, quos recensere preetermittimus. 

440.8. Epiphanius ** per consulares Fastos Christi 
annos enumerans, Redemptorem nostrum passum 
esse tradit anno sue etatis trigesimo tertio, dum 
ait: « Comperitur trigesimo tertio anno adventus 
incarnationis sue Unigenitus passus esse : » et post 

multa : « Trigesimo tertio suze dispensationis in 
carne, postquam transgressus est duos consulatus 
quos diximus, duorum Geminorum, et Fusii ac Ru- 
bellii, deinceps, in tertio consulatu , in tertio ipsius 
mense post Januarium et Februarium, in mense 
Martio perfecit mysterium passionis. » Sed plane 
constat ipsum in mendaces Fastos incidisse, cum 
anno trigesimo Domini alios diversos ponat consu- 
les, distinguatque consulatum duorum Geminorum 
a consulatu Rubellii et Fusii; sic etiam superius di- 
cens : « Post illum consulatum, qui trigesimo ipsius 
anno indicatus est, Silvani scilicet et Nerve, alius 
consulatus fuit duorum Geminorum appellatus ; 
deinde alius Fusii et Rubellii : et sic in medio con- 
sulatu eo, qui post Rubellii consulatum successit , 
Vinucii et Longini Cassii appellatus, patitur Salvator 
ante diem decimum tertium kal. Aprilis. » Hac 
ipse : cum tamen liqueat omnium antiquorum as- 
sertione et tabulis consularibus , duorum Gemino- 
rum consulatum fuisse Rubellii et Fusii gemino- 
rum. 

441. Sunt plerique alii, qui dixerunt Dominum 
nostrum passum anno trigesimo tertio sux etatis 
per tres menses inchoato : sed cum eo polissimum 
innitantur fundamento , quod Dominus fuerit bapti- 
zatus ipso trigesimi anni exordio : cum in hoc er- 
rent, in ceteris quoque deducendis annis errare , 
non mirum est. Sane quidem ipsum Dominum non- 
nisi expleto anno sue etatis trigesimo, et trigesimo 
primo inchoato, esse baptizatum, superius ex Olym- 
piadum supputatione , consulum positione , Patrum 
auctoritate , et Romane Ecclesize testimonio satis 
demonstratum est, cum de anno Christi primo dis- 
seruimus ; ad que , qui ista uberius scire cupit, re- 
mitlimus : fixa enim semel chronologia, quoto Chri- 
stus natus est anno, ceteri qui inde sequuntur anni 
facile dinumerantur. Attamen quia cupidi facilitatis 
sumus, et in hoc totis viribus elaboramus, ut unus- 
quisque veritatem manu altingere et quasi attre- 
ctare possit , eadem aliqua salfem ex parte repetere, 
polissimum qué adeo vera ac necessaria sunt, non 
vitamus : nam etsi cerle que sunt dicta satis esse 
possent ad tempus ipsum passionis colligendum , 
tamen ne etiam suo loco hee pretermisisse videre- 
mur, aliqua repetere, et alia quoque addere institui- 
mus. Res est in confesso apud omnes recentiores , 
qui exactiori diligentia Paschata ab Evangelistis re- 
censita numerarunt, post baplismum Christi qua- 
tuor per annos singulos esse Paschata revoluta, de 
quibus singulis per singulos annos, ut res postula- 
bat, egimus. Hec cum ita se habeant, exacteque 
probatum sit primum Pascha a Joanne recensitum 
incidisse in annum Domini trigesimum primum : 
concludendum necessario erit, ultimum, quo passus 
est, in annum ejus etatis trigesimum quartum in- 
currisse. 

442. Quod ab his recentiores aliqui dissentiant, 
non ea ex causa factum est, quod negent quatuor 
Paschata in Evangelio esse descripta, sed quod puta- 
rint (ut dictum est) ab anno trigesimo primum esse 

Pascha numerandum, Ignatii textus vitiosa transla- 
tione decepti : cum tamen yerba in epistola ad Tral- 
lianos in hunc modum conscripta habeantur, ut jam 
explicavyimus alias, cum de his egimus. Kai zp:i: trav 
« Et expletis 
tribus annorum decadibus, baptizatus esta Joanne. » 
Post hee vero idem Ignatius hee subdit: « Et ubi 
triennium predicavit Evangelium, signa et prodigia 
patravit, a falsis Judais et preside Pilato judicatus 
est, etc. » Quibus plane significatur Christum pas- 
sum esse annos natum triginta quatuor. Itaque Igna- 
tius proximus etati Christi, imo qui eadem vixit 
etate, qui ef Christum post resurrectionem se vidisse 
in carne testatur, scribens ad Polycarpum (qui locus 
ab Hieronymo citatur ‘) nostre sententi# non tantum 
assertor, sed auctor habetur, qua dicitur Christus 
affectus supplicio crucis anno trigesimo tertio ac 
mense tertio sue extatis : nam expleto anno trige- 
simo esse baptizatum, et triennio preedicationis evo- 
luto esse crucifixum, ex ejus sententia affirmare 
necesse est; eumdemque Redemptorem nostrum in 
humanis fuisse annis triginta tribus, et quod superest 
a natalis tempore usque ad ipsum mensem Martium : 
quam sententiam in hisce nostris Annalibus profite- 
mur. Sed quo iste certiora reddantur , quibus nos 
adhuc persuasi, hanc potius quam aliam sectati fue- 
rimus sententiam, dicere prosequamur. Non immo- 
rabimur autem in refellendis de ea re multorum 
sententiis, qui vel trigesimo, vel trigesimo primo, 
sive secundo, vel terlio sue wtatis Christum cruci- 
fixum esse dixerunt : nam nostris rebus firmiter 
stabilitis, sua sponte contraria queque corruant 
necesse est. : 

143. Hujus sententie, qua Christus asseritur 
cruci affixus anno sue etatis trigesimo tertio, et 
mense tertio, nequaquam quidem (prout multi exi- 
stimant) fuit Beda primus asserior, cujus Ignatium 
fuisse auctorem diximus , qui potius sectator acces- 
sit, ut ejusdem auctoris assertione probatur : nam 
ejus sententia ipsam sanctam Romanam Ecclesiam 
assertricem et observatricem fuisse (quod ceteris 
omnibus preestare debet auctoribus) idem ? ipse te- 
statur his verbis : « Habet, ni fallor, Ecclesie fides, 
Dominum in carne paulo plus quam triginta tres 
annos, usque ad sua tempora passionis, vixisse. » Et 
inferius : « Sancta siquidem Romana et Apostolica 
Ecclesia hane se fidem tenere et ipsis testatur indi- 
culis, que suis in cereis annuatim scribere solet; 
ubi tempus Dominice passionis in memoriam popu- 
lis revocans , numerum triginta annorum semper et 
tribus annis minorem quam ab ejus incarnatione 
Dionysius ponat, adnotat. Denique anno ab ejus na- 
tivitate , juxta Dionysium, septingentesimo secundo 
(non * primo , ut habent depravata exemplaria), in- 
dictione quarta decima, fratres nostri, qui tune 
Rome fuere, hoc modo se in natali Domini in cereis 
sancte Marie scriptum vidisse, et inde descripsisse 
referebant : A passione Domini nostri Jesu Christi 

anni sunt sexcenti sexaginla octo. Quoniam igitur (ut 
supra Memoravimus) quingentis triginta duobus 
annis circulus paschalis cireumagitur; his adde tri- 
ginta tres, vel potius triginta quatuor, ut illum ipsum 
quo passus est Dominus, attingere possis annum, 
fiunt quingenti sexaginta sex : ipse est ergo annus 
Dominica passionis et resurrectionis a mortuis. » 
Hactenus Beda, ex quibus concludit Dominum 
nostrum passum esse post trigesimum tertium an- 
num, et menses tres. Nec ab his discrepat (quod 
multi putant) quod alibi dicat Christum natum qua- 
dragesimo secundo ‘ Augusti anno, et decimo octavo 
Tiberii passum : nam numerando annos Augusti a 
nece Cesaris, et inchoando annorum Christi nume- 
rum a dictis consulibus Lentulo et Messalino, eque 
infer se consentiunt Christum passum anno suz 
etatis trigesimo tertio expleto, et amplius tribus 
mensibus, idque accidisse anno decimo octavo Ti- 
berii imperatoris. 

444. Denique (ut paucis dicam) quotquot dixe- 
runt Christum natum quadragesimo secundo Au- 
gusti anno, ac passum decimo octavo Tiberii (quo- 
rum est ingens numerus) huic nostre sententize 
zeque consentiunt; sed in numero annorum Christi 
illi a nobis discrepant, qui parum atiente conside- 
rantes quando natus et baptizatus est Christus, tri- 
ginta duos annos et tres menses tribuunt ejus etati : 
guod quantum a majorum assertione, usu Ecclesiz, 
et germana Evangelii interpretatione abhorreat, est 
dictum superius. Non tantum igitur (ut diximus) his 
nostris favet Ecclesia Romana, adstipulatur et Beda, 
sed et Marianus Scotus *, qui ante quingentos vixit 
annos , nobilis chronographus assentitur, qui et sub 
dictis coss. Christum natum, annoque Tiberii de- 
cimo octayo passum, annum sue etatis agentem 
trigesimum quartum per tres menses inchoatum, 
testatur. Id ipsum etiam Victorinus, qui a baptismo 
Dominico usque ad ultima Justiniani imperatoris 
tempora per coss. paschales cyclos perducens, in 
anno trigesimo quarto Domini, ex adverso laterculi 
annum passionis Domini adnotavit. Graces itidem 
in eamdem ire sententiam certum est : Chrysosto- 
mum in sermone de Joanne Baptista , Nicetam, Ce- 
drenum, et alios, Videas et perbelle his respondere 
a Hieronymo ‘ assertam chronographiam, quam Ro- 
mane Ecclesie potius quam Hieronymi esse dixeri- 
mus‘; quippe qui passum dixerit Dominum (ut 
dictum est) anno irigesimo. Sed cum ait a passione 
Domini usque ad secundum Neronis annum, quo 
Paulus Romam mittitur, amnos excurrisse viginti 
quinque, rursumque numerat ab eadem passione 
Dominica usque ad-ejusdem Neronis imperatoris 
annum decimum guartum annos triginta septem : 
omnia adamussim (ut aiunt) dicta a nobis asserte 
respondent Romane Ecclesie chronographie, illi 
tradite haud dubium ab Apostolorum principibus, 
qui eamdem suo sanguine consecrarunt : appellat 
enim eam S. Irenzus locuplex Petri et Pauli deposi- 

torium, in quod illi omnia que sunt doctrine et 
traditionum intulerunt; ut nulli sit dubium, eos- 
dem tempus etatis quo passus est Christus, iis qui 
tunc Rome erant, Christianis notum fecisse. 

145. Ex his igitur tam ex antiquo Romane Eccle- 
siz usu, majorum traditione , Ignatiique in primis, 
qui seeculo Christi vixit , assertione , et complurium 
tum latinorum tum grecorum auctorum adstipula- 
tione, satis superque firmatum ac stabilitum habe- 
mus, passim Dominum nostrum anno sue etatis 
trigesimo tertio et mense tertio, agente Tiberio in 
imperio annum decimum octavum. Qui vero con- 
sentiunt passum Christum dicto sue etatis anno, 
sed Tiberii decimo nono, inde illis erroris causa acci- 
dit, quod tempus quo natys est Christus parum 
exploratum habuere, vitiosaque Ignatiitextus trans- 
latione decepti, natum dixerunt eum sub Augusto 
et Silvano coss. Id ipsum etiam illis errandi tribuit 
occasionem, qui eque nobiscum sentiunt passum 
Dominum anno Tiberii decimo octavo, sed tamen 
sue ipsius etatis trigesimo tertio per tres menses 
inchoato, quod natum putant Dominum sub dictis 
consulibus. 

446. Unum est tamen quod his obstare videtur, 
nempe Phlegontis auctoritas, dum ait anno quarto 

‘Olympiadis ducentesime secunde factum esse illud 
preter nature ordinem solis deliquium : cumque 
Olympiaci anni numerari incipiant a solstitio «estivo 
circa finem mensis Junii; quartus annus dicts Olym- 
piadis inchoatus dicto anno decimo octavo Tiberii 
imperatoris in decimum nonum ejusdem produci- 
tur, adeo ut ea defectio solis non sit facta hoc anno 
decimo octavo, sed sequenti decimo nono. Haud 
enim putamus hec preteriisse Eusebium *, qui ad 
verbum testimonium Phlegontis recitat, exacteque 
Olympiadas supputat , et tamen secundum ejusdem 
sententiam passim ponit Dominum anno decimo 
octavo ejusdem imperatoris Tiberii, eumdemque 
baptizatum tradit ejusdem anno decimo quinto, 
quarto anno Olympiadis ducentesime prime; ut vi- 
deas ipsum interpretatum esse Phlegontem, ut quod 
dicit accidisse illam solis eclipsim anno quarto Olym- 
piadis ducentesime secunde , accipiendum sit de 
Romano , quo dictus annus quartus, ipso Tiberii 
anno decimo octavo, inchoatur. Reddam ejusdem 
Eusebii verba, testimonio Joannis evangeliste dictam 
interpretationem firmantis associata : postquam enim 
Phlegontis verba recitavit, hac mox addidit : « Ar- 
gumentum autem hujus rei, quod Salvator isto anno 
passus sit, Evangelium prebet Joannis, in quo scri- 
bitur post annum decimum quintum Tiberii Cesaris, 
annis tribus Dominum predicasse. » Hec ille, non 
(ut puto) ex verbis Joannis, nisi aliud a communi 
ipse nactus sit exemplar ejus Evangelii, sed tot Pas- 
chatibus a Joanne commemoratis. 

147. Opinati etiam sumus aliquando, cum ab 
Eusebio ponatur Christi passio Olympiadis illius 
anno tertio, rursumque seid ex sententia Phlegontis 
facere profiteatur; omnino in notam numeri erro- 

rem irrepsisse : nam cum ille tradat, anno quarto 
ejus Olympiadis illam eclipsim accidisse, et ipse ni- 
hilominus ponat anno tertio , manifestus error 
apparet : sicque quod dicit anno quarto illud 
contigisse deliquium, restituendum sit, anno ter- 
tio, prout ab eodem Eusebio sub eadem nota nu- 
meri ponitur, atque scriptis confirmatur : longe 
enim verisimilius est in numeri notam errorem ir- 
repsisse, quam tam egregium, et quem unicum ha- 
bemus Olympiadum supputatorem, quasi imperitis- 
simum una eademque sententia ( quod vix nisi 
amens quispiam, vel certe infans, qui adhuc nume- 
rare nesciat, facere posset) contraria prorsus scri- 
psisse, dum profitetur se sequi Phlegontem, et anni 
spatio ab illo mox discrepat. Sed hec legentium 
linquantur arbitrio. At magis placet quod superius 
dictum est, Phlegontem, cum non scribat quoto 
anni mense illa eclipsis acciderit, sic dixisse anno 
quarto ejus Olympiadis contigisse, quod sub dictis 
consulibus, eo anno decimo octavo Tiberii, dictus 
annus quartus incipiat. Sic enim consuevisse majores 
ab anni exordio ipsum integrum denominare;multis 
exemplis esset facile demonstrare. Sed de his hac- 
tenus. 

448. Quod vero ad ejus anni Dominice pas- 
sionis mensem pertinet, fere omnium fuit senten- 
tia, Dominum nostrum passum esse mense Martii; 
paucissimorum, mense Aprilis. Sed quota potis- 
simum die mensis Martii? Quamvis antiquorum 
nonnullorum opinio ea fuerit, ipsum Redemptorem 
nostrum cruci affixum vigesima quinta : tamen cum 
tabule astronomice non his «que consentiant, 
exedemque adeo inter se diverse tradantur, nec quid 
in his statuisse videantur quod constans solidumque 
permaneat, sed contrarlis objectionibus vacillet : viri 
harum facultatum consultissimi, desperatione peni- 
tus superati, certum quid affirmare impossibile rati, 
rem inabsolutam aliis reliquere. Si consulatur anti- 
quitas quid de his fuerit opinata, reperimus in 
concilio Cesariensi sub Theophilo ° ejus civitatis 
episcopo tempore Victoris Romani pontificis, dictum 
Theophilum sic esse locutum: « Passus namque 
Dominus ab undecimo kalendarum Aprilium, qua 
nocte a Judeis traditus est, et septimo kalend. re- 
surrexit. » Hee ille, cui et cateri consenserunt : qua 
ratione dicendum esset, Christum passum esse nono 
kalendas Aprilis. Quod ad diem passionis pertinet, 
exploratum est omnibus, et Evangelii auctoritate 
firmatum, passum esse Dominum hebdomadis sexta 
die, quam Judi sextam sabbati, Gentiles diem 
Veneris, Christiani greci parasceven, latini sextam 
feriam dicere consuevere. 

149. Ceterum quod ad _ parasceven spectat: 
licet graeca vox sit, ea tamen Judeos uti consuevisse 
Augustinus ? testatur his verbis: « Isto verbo greco 
libenter utuntur Judzi in hujusmodi observationibus 
etiam qui magis laline quam grece loquuntur. » 
Verum quod alii putarunt ab iisdem appellari soli- 

tam sextam feriam coenam puram ; res se longe 
aliter habet : minime enim assecuti videntur sen- 
sum verborum S. Augustini * quem citant : sunt 
hujusmodi: « Acceleratam vult intelligi sepulturam, 
ne advesperasceret, quando jam propter parasceven 
quam ceenam puram Judzi latine usitatius apud nos 
vocant, facere tale quid non licebat. » Extat de ccenis 
puris eliam locus Tertulliani ? dum ait : « Dies ob- 
servatis, et tempora, et annos, et sabbata, ut opinor, 
et coenas puras, et dies magnos. » Sed ut hec facilius 
assequamur ; in primis quenam a senioribus dicta 
sit coena pura, ac subinde quam etiam Judi intel- 
ligerent ceenam puram, res est exactius perquirenda, 
cum neminem presertim invenerimus, qui rem 
ipsam nobis videatur penitus assecutus. Que apud 
Festum * ccena pura dicitur, cum in ea apposita 
dicatur offa porcina, nihil est quod ad Judeos per- 
tineat. Apud Philonem Judeum, in libro quem 
scripsit de Vitacontemplativa, hac leguntur : «Mensa 
pura est a cruentis dapibus: pro cibo panis apponi- 
tur, sal pro opsonio, pro condimento hyssopus. » 
Tertullianus * hec in eamdem ferme sententiam : 
« Pastum et potum pura nosse; non ventris scilicet, 
sed anime causa. » Hancque fuisse coenam puram, 
quam alibi* Xerophagiam nominat, nimirum arido- 
rum ciborum usum. His assentiuntur, que ab 
Apuleio in hee verba dicuntur: « Hoc optantes, 
convertimus ad puram et sine animalibus ccenam. » 
Testatur id ipsum Plutarchus in libro de Esu ear- 
nium, nempe ccenam puram illam esse, que absque 
animatis paratur. Sicigitur quantum ex his colligere 
licet, non quodlibet jejunium ceenam puram majores 
dixere, sed in quo abstinentius victitarent: cum 
aliogui austera et tetrica fuisse Judeorum jejunia, 
Philo testetur in vita Moysi; eosque nonnisi sub 
stelle ortu coenare consuevisse, Hieronymus ‘ 
tradat. 

150. Erant quidem abslinentissima Judeorum 
jejunia, atque adeo ut apud Gentiles eadem essent in 
proverbio. Suetonius * enim hec recitat ex lilteris Au- 
gusli ad Tiberium scriptis: « Dum lectica ex regia 
domoredeo, panis unciam cum paucis acinis uve du- 
racine comedi. » Acrursum : «Ne Judzeus quidem, mi 
Tiberi, tam libenter sabbati jejunium servat, quam 
ego hodie servavi: quiin balneo demum post horam 
primam noctis duas bucceas manducavi, priusquam 
ungi inciperem. » Hec Augustus apud Suetonium. 
Trogus Pompeius * ait sabbata Judeorum a Moyse 
in omne evum jejunio esse dicata, ex quo Justinus * 
id ipsum: sed et Martialis *! ait: 

Quod jejunia Sabbatarioram 


appellat enim Sabbatarios Judeos. Quin apud Per- 
sium * etiam hee de jejuniis Judeorum : 


Recutitaque sabbata palles 

perinde ac si diceret, Judaica sabbata. A circumci- 
sione enim Judzos dictos esse Recutitos, alio loco 
opportunius demonstrabimus. Strabo etiam meminit 
de jejuniosabbati, dum ait Pompeium Magnum Hiero- 
solymam cepisse, observato jejunii die, dum videlicet 
Judi ab omni opere cessarent. 

451. Sed cur ab his omnibus jejunium sabbati 
nominatur, cum nefas esset Judwis sabbatis jejunare? 
Nam. rabbi * Moyses A®gyptius expresse testatur, 
vetitum fuisse Judeis sabbato jejunare: nec in ali- 
qua afflictione fuisse licitum indicere jejunium 
sabbato tradit, nisi uno casu tantummodo, cum 
videlicet ab hostibus civitas esset obsessa: paenam- 
que ait fuisse statutam, ut qui sabbato jejunaret, 
sequenti etiam die jejunare deberet ; idemque cum 
agit de jejunio Purim, cum illud incidisset in sabba- 
tum, anticipandum esse, et quinta sabbati persolven- 
dum tradit. Est expressum de Judith ?, quod omni- 
bus diebus vite sue jejunabat, preter sabbata et 
neomenias et festa domus Israel. Quid ad hee certi 
respondeamus, haud facile est invenire. Suppetunt 
tamen ejus nominis nonnulle cause, ut illa in pri- 
mis que a Josepho in Vita sua ponitur, consuevisse 
nimirum Judzos jejunii tempore pene feriatos esse, 
synagogam adire, et cum aliis preces fundere; qua 
fortasse ex causa eadem jejunia ab illis sabbataria, 
seu sabbati dicerentur. Alia insuper ratio occurrit 
ejus nomenclature, quod scilicet cum Judai dies 
omnes, adjectione tamen numeri, sabbata nomina- 
rent, videlicet primam sabbati, secundam sabbati, et 
sic de cieteris : quacumque die jejunassent, sabbalo 
jejunare putarentur : usitatus enim apud eos sermo 
fuit, ut quod in hebdomade diebus singulis facerent, 
in sabbato seillud ageredicerent : unde apud Lucam 
Phariseus : « Jejuno, inquit, bis in sabbato, » duo- 
bus videlicet diebus hebdomadis, nempe (ut supe- 
rius diximus ex Epiphanio) secunda et quinta die. 

452. At, si neutrum horum placet, illud inge- 
ram : Quis requirat apud gentiles scriptores de re- 
bus externis agentes magis proprium loquendi mo- 
dum, cum in his que spectant ad res Judaicas, 
complures eorum, licet consultissimos, #que esse 
hallucinatos, nulli sit dubium? Et ne aliunde peta- 
mus exempla : quod ad sabbatum spectat ex hac 
voce tantum Plutarchus * Judzos Bacchum colere 
exislimavit, credens nimirum sabbatum a greco 
deductum oxéa%ev, quod significat debacchari, nam 
Bacchus 3260; a Greecis dictus reperitur; idque 
rerum Judaicarum ignorantia. Porro non ipse tan- 
tum, sed et alii ethnici scriptores in eumdem lapi- 
dem impegerunt : nam et Tacitus * calumniatus 
etiam Judzos Bacchum colere, aliis id quoque addi- 
tis rationibus affirmabat: sunt enim hecejus verba: 
« Sed_quia sacerdotes eorum tibia tympanisque con- 
cinebant; hedera vinciebantur, vilisque aurea in 
templo reperta, Liberum patrem coli dominatorem 
Orientis, quidam arbitrati sunt, nequaquam con- 

gruentibus institutis : quippe Liber festos latosque 
ritus posuit, Judeorum mos absurdus sordidusque. » 
Hec Tacitus qui omnino fallitur; nam Judeos he- 
dera redimitos sacra peragere solitos , quis unquam 
poterit reperire ? Non enim habenda ratio est quod 
aliquando coacti ab Antiocho, id videanturegisse, ut 
habet secundus Machabeorum ' his verbis : « Du- 
cebantur autem cum amara necessitate indie natalis 
regis ad sacrificia: et cum Liberi sacra celebraren- 
tur, cogebantur hedera coronati Libero circuire. » 
Nam longe aliud est id quod aiunt, ex prescripto 
legis ipsorum facere eos semper consuevisse ; aliud, 
ad id invitos esse aliquando coactos ab hoste. 

153. Et quod ad vitem auream in templo reper- 
tam spectat : ut hac eliam calumnia eosdem libere- 
mus, ex multis Tacitus hance potuit de Judeis 
concepisse opinionem, et in primis, quod (ut Jose- 
phus ? est auctor) Pompeius Magnus donatam sibi 
vitem auream ab Aristobulo rege Judeorum, ut rem 
magni pretii posuit in templo Jovis Capitolini, 
inscriptione ejus qui donaverat consignatam, quam 
se legisse cum Rome esset, testatur Strabo Cappadox, 
ex quo Josephus accepit : donum plane quod a 
Bacchi cultoribus solet offerri. Insuper quod dicit 
vitem auream in templo repertam : idem Josephus * 
addit alibi, in superliminari porte templi, cui pri- 
mum velum erat appensum, vitem itidem fuisse 
auratam, mira arte fabrefactam, tanta magnitu- 
dinis, ut botri ejus hominis equarent staturam. Nec 
pretermittimus dicere de mensa illa aurea, egregio 
Ptolemiei Philadelphi dono, in qua etiam ex auro et 
gemmis vilis et hedera et ornamentum ejus compo- 
sita erant, qua ab eodem rege in templum missa, 
fuit Deo dicata, ut Josephus * et Aristeas * testantur. 
His igitur decepti Gentiles, de Judéis, quod colerent 
Bacchum, falso opinati sunt. Quin etiam ob tam 
exactum cultum et diligens studium diei sabbati, 
quod ab ethnicis Saturno dicatus esset, perperam 
quidam existimarunt Judwos eumdem Deum colere, 
quod et Tacitus ° asseverat : omittimus dicere de 
Varrone 7, qui existimavit Judeos Jovem colere : 
sunt et alia multa a Gentilibus excogitata, que qui- 
dem Josephus singulatim in Apionem agens refellit : 
de quibus et nos alias opportunius. 

154. Sed ut tandem ad ccenam puram, cujus 
gratia est suscepta narratio, redeamus: sicut Judeis 
nefas fuit sabbato jejunare, ita etiam jejunare solitos 
qualibet sexta die, nusquam reperitur. Quamobrem 
omnis cessare videtur ratio, quod jejunii causa, 
sexta sabbati appellata sit coena pura. Alius ergo 
verborum Augustini requirendus est sensus ; quem 
illum esse verum atque germanum non dubitamus 
asserere , qui ex aliis ejusdem auctoris scriptis acci- 
pitur. Dicimus igitur Augustinum eo loco voces illas 
parasceven et ccenam puram, nequaquam ea signifi- 
catione sumpsisse, ut sextam diem cujuslibet hebdo- 

madis significare voluerit, sed parasceven Pasche : 
nempe diem qui Pascha precedit, secundum eam 
sententiam, qua aliqui dicerent, Judeos eo anno 
Pascha sabbato celebrasse, ac proinde sextam diem 
vere fuisse parasceven Pasche : id quidem ipsum 
sensisse, ea que nuper dixerat in eodem commen- 
tario in Joannem tractatu centesimo decimo septimo, 
facile monstrant : sed multo apertius que ante dis- 
seruerat, tractans eamdem questionem locupletius 
in libro tertio t de consensu Evangelistarum, ad que 
ipse lectorem rejicit, hac ipsa declarant. Si quidem 
narrat, una eademque die fuisse duplicis Pasche pa- 
rasceven, sed diverso tempore auspicatam ; nimirum 
hora nona noctis Christi Paschee ccepisse parasceven, 
Judeorum autem serius, eosdemque vespere ejus 
diei sexte ccepisse comedere azyma : quam quidem 
sententiam ab aliis assertam tantum abest ut rejiceret, 
quin potius confirmasse videretur, cum diceret : 
« Quis fidelis non huic faveat solutioni questionis? » 
etc. Ex his igitur, que ab eo dicta superius recitavi- 
mus de parasceve et coesna pura, non esse intelli- 
genda de parasceve sabbati, sed Pasche, plus certo _ 
monstratur. Sic et intelligas illud ? Irenei : « Pa- 
rasceye, que dicitur coena pura, id est sexta feria , 
quam et Dominus ostendit, passus in ea. » 

155. At licet hac de parasceve Pasche dicta, ex 
his que suo loco superius sunt disputata remaneant 
confutata ; tamen non ad eam probandam senten- 
tiam sunt hee anobis adducta, sed ut ex verbis ejus, 
quid per parasceven et ccenam puram intellexerit, 
appareat declaratum : nimirum Judeos appellare 
solitos ceenam puram, vesperum ante Pascha, quo 
ipsi inciperent azyma manducare. Refellitur etiam 
eadem opinio de sexta die et coena pura, ex his que 
Tertullianus * scribit adversus Marcionem, ubi agens 
de loco illo epistole Pauli “ ad Galatas : « Dies obser- 
vatis, ef menses, et tempora, et annos;» addit : «Et 
sabbata, ut opinor et coenas puras, et jejunia, et dies 
magnos. » Citat et superius * Judaicos Fastos, quibus 
ejusmodi Judaica observationes descripte essent. Si 
enim ceena pura, ut aiunt, sextam quamlibet diem 
hebdomadis monstrat; quie ratio erat, ut coene pure 
inter dies celebres Fastis adscriberentur, cum neque 
jejunium, neque aliqua alia esset ea die celebritas ? 
Eodem quoque Tertulliani loco que superius dixi- 
mus, validius confirmantur, nimirum per cenam 
puram non esse intelligendum jejunium : quando- 
quidem dum post ccenas puras addit jejunia, plane 
demonstrat ea ab invicem esse distincta. 

156. Cum igitur ex his dictis satis appareat de- 
claratum per coenas puras nec jejunia, nec sextam 
diem significari : reliquum est ut cum Augustino 
dicamus, Judeos per ccenam puram intelligere 
consuevisse Pasche parasceven, quando ad vesperam 
primo azyma comedebant, dignam ob celebrem so- 
lemnitatem, que scriptis consignaretur in Fastis. 
Sed quod spectat ad nomen, sic coenam puram esse 

nominatam dicimus, quod puro pane iidem ipsi 
puri vesci soliti essent : per fermentum enim 
quicquid esset impurum significari, satis admonet 
Paulus‘ dum ad Corinthios scribens, hee ait: « Nes- 
ciltis quia modicum fermentum totam massam cor- 
rumpit ? Expurgate vetus fermentum, ut sitis nova 
conspersio, sicut estis azymi. » Significans nimirum 
idem esse azymos, quod puros : idque amplius de- 
clarans, mox subdit : « Itaque epulemur, non in 
fermento veteri, neque in fermento malitia et ne- 
quitiz , sed in azymis sinceritatis et veritatis. » Ut 
merito ab his ccena pura dici soleret, que gereret 
typum absolutissime purilatis. Sed de ccena pura 
esto jam finis. 

157. His igitur de anno, mense, et die dictis, 
quibus Christus Dominus summus omnium rerum 
opifex crucifixus est, non putamus aut lectori inju- 
cundum, aut ab instituto alienum, nonnihil et de 
hora diei illius salutiferi attigisse. Evangelistarum ? 
testimonio exploratum habetur, cruciaffixum fuisse 
Dominum ante horam sextam : nam postquam cru- 
cifixus est, ab hora sexta usque ad horam nonam 
facta sunt tenebre. Marcus item hora sexta tenebras 
factas esse super universam terram affirmat, qui et 
ait crucifixum Christum hora tertia-: cui cum ad- 
versari videatur Joannes evangelista, quod dicat 
fnisse horam quasi sextam, cum in eum Pilatus esset 
laturus sententiam; complures tam antiquorum 
quam recentiorum scriptorum ad has solvendas am- 
bages desudasse cognovimus : quorum omnium sin- 
gulas hic de ea re recitare.sententias pretermitti- 
mus : illam tamen, quam veriorem putamus , 
referemus. Sicut igitur apud Judzos nox in quatuor 
vigilias, ita dies in quatuor horas seu stationes divi- 
debatur, sed diversimode quoque id effici * quidam 
volunt, dividentes in hunc modum, dicentesque a 
diluculo usque ad horam diei tertiam exclusive, ut 
aiunt , horam esse primam : secunda a tertia usque 
ad boram diei sextam dicebatur ab iis hora tertia , 
eo quod a tertia initium sumpsisset : tertiam vero 
partem eam, que ab hora sexta usque ad nonam 
progrederetur, sextam nuncupabant, quod similiter 
ab hora sexta inchoaretur : quartam denique inci- 
pientem a nona, etusque ad solis occasum perduran- 
tem, nonam itidem seu vesperam dixere. 

158. Alii vero et melius, ut nobis videtur, hance 
inierunt rationem numerandi quatuor illas diei par- 
tes; quas volunt esse wquales, ut singulie trium 
horarum spatio constituantur, eedemque non a 
principio, sed a fine nomen accipiant; sicque prima 
pars diei illa, a mane usque ad tertiam horam pro- 
ducta , tertia diceretur: secunda, que ad sextam 
horam diei perveniens, sexta nominaretur : tertia 
vero pars diei, usque ad nonam horam deducta, 
nona appellaretur : quarta, que usque ad noctem 
durans, vespera nuncuparetur. Quam quidem sen- 
tentiam ut veriorem amplectimur, quam et Petri ‘ 
apostoli auctoritate firmamus : sic enim in Actis lo- 

quitur : « Non enim, sicut vos xstimatis, hi ebrii 
sunt, cum sit hora diei tertia. » Sane quidem si (ut 
illi volunt) hora tertia producebatur usque ad sex- 
tam; quid adeo mirum et inusitatum significasset 
Petrus, illos non esse ebrios, eo quod esset hora diei 
terlia, cum jam pransos esse ea hora qua termina- 
retur ad sextam, potuisse, non sit dubium ? Unde 
cum ad defensionem illorum, quod ebrii non essent, 
Petrus, eo quod tunc esset hora diei tertia in argu- 
mentum deducat ; manifestissime significat, horam 
diei tertiam esse terminum partis prime diei, nec 
tertia hore fines excedere. 

159. Quod igiturJoannes ait, fuisse horam quasi 
sextam, cum Pilatus in Christum sententiam jam 
proxime dicturus esset, sic accipiendum est, ut ul- 
lima hora prime diei partis, que tertia dicta est, 
jam ccepta esset, et proxime jam inchoanda foret se- 
cunda pars diei, que sexta est nominata: sieque 
merito ab Evangelista dictum fuisse tune horam 
quasi sextam, nondum videlicet tertia absoluta : 
ac ita eamdem novissimam horam prime partis 
diei fuisse terminum ejus jam desinentis, et se- 
cunde partis, que sexta dicta est, jam proxime 
incipientis : qua ipsa hora Dominus noster a Pi- 
lato sententiam mortis accepit, ac paulo post 
cruci affixus est. Nec absurdum, si quod hore ter- 
lia proximum erat, Marcus eidem tribuerit hore 
terliex, cum id loquendi usus obtinuerit, mullaque 
suppetant de his exempla. Nec quis, puto, dixerit, 
scrupulosa quadam circumscriptione per singulos 
suos punctos enumeratas horas Evangelistas po- 
suisse, sed potius communi quadam loquendi con- 
sueludine ; quod spe alias in descriptione tempo- 
rum fecisse vyidentur , cum iidem et interdum 
hyperbolice locuti esse noscantur. 

160. Ex his igitur dicimus hora tertia in Chri- 
stum esse prolatam sententiam a Pilato, quai illi 
ejus necis silibundi ac famelici Judxi repente exe- 
quendam curantes, ac sibi ipsis satisfacientes, con- 
tinuo nulla interjecta mora, nisi quam opus exige- 
ret, per gentiles eum cruci affixerunt : quo sic in 
cruce pendente, jamque facta hora sexta, vel appro- 
pinquante (quod ait Lucas), tenebra facte sunt usque 
ad horam nonam. Sed quod ipse dicit, fere hora 
sexta, Marcus et Matthwus absque ulla distinctione 
dixerunt, hora sexta, ut ex his cognoscas Evange- 
listas in conscribendis horis horologium non ha- 
buisse pra manibus, ut per sua puncta singulas 
horas distinguere potuissent, sed de horis scripsisse 
quod tune opinali essent. De singulis horis passionis 
Christi Ignatius, qui eo vixit tempore, hee ait, seri- 
bens ad Trallianos : « Hora terlia sententiam accepit 
a Pilato, permittente id Patre : hora sexta .cruci- 
fixus est, nona expiravit, ante solis occasum sepul- 
tus est. » Hee ipse, que secundum diclas quatuor 
horarum seu diei partes enumeratas , sunt acci- 
pienda, In quatuor enim partes, sicut noctem (ut 
paulo ante diximus) in quatuor vigilias, diem dividi 
solere, auctor est Censorinus ' : eamdemque fuisse 

consuetudinem apud Hebreos, ex divina Scriptura 
colligitur, ubi de dictis quatuor horis frequens ha- 
betur mentio, perraro de ceteris. Videasque eam- 
dem rem expressam in parabola a Mattheo ' recitata 
de patrefamilias conducente operarios in vineam, 
qui dicitur exiisse primo mane ad eos conducendos, 
hora tertia, sexta, nona, et undecima; quasi insi- 
nuare velit id factum per omnes horas : mane enim 
ponitur tanquam diei principium, et undecima 
tanquam hora novissima operandi, cum duodecima 
claudatur dies. Porro dict hore egregiis Domini 
operibus consecrate, ab Apostolis observate, ad po- 
steros sacris precum officiis transmisse esse noscun- 
tur, ut docent Tertullianus in libro de Jejunio, Cy- 
prianus de oratione Dominica, Chrysostomus * de- 
mumad populum Antiochenum, et alii plures. Sed 
hee alias fusius. 

461. Quod insuper ad ritus Christiane religio- 
nis spectat : constat quidem non solum sextam diem 
passione Dominica consecratam, in honore habitam, 
sed et feriam quartam, itemque ipsam totam hebdo- 
madam, quam Majorem, ob grandia in ea operata 
mysteria, sive Pcenosam, ob Christi dolores in ea 
perlatos, majores nostri dicere consueverunt ; quam 
etiam in dolore et lacrymis mcerentes in memoriam 
peenarum quas pro nobis Christus Dominus subiit, 
ex traditione apostolica Christiani transigere soliti 
sunt. Est harum observationum locuples testis 
S. Epiphanius *, dum ait: « A quo vero non assen- 
sum est in omnibus orbis terrarum regionibus , 
quod quarta et pro sabbato jejunium estin Ecclesia 
decretum ? Si vero etiam oportet constitutionem 
Apostolorum proferre, quo modo illi decreverunt 
quarta et pro sabbato jejunium per omnia, excepta 
Pentecoste, et sex diebus Paschatis, quomodo prie- 
cipiunt nihil omnino accipere, quam panem et sa- 
lem et aquam, ete. » Et de jejunio Majoris hebdo- 
made idem superius agens adversus eosdem Aerianos 
heereticos, sic in illos invehitur : « In diebus autem 
Paschatis, quando apud nos fiunt humi dormita- 
tiones, castitates, afflictiones, siccorum esus, preces, 
vigiliz, ac jejunia, et omnes animarum salutes per 
sanctas afflictiones : ipsi asummo mane cbsonantur, 
ridentes ac subsannantes eos qui sanctum hune cul- 
tum hebdomadis Paschatis perficiunt. » Et alibi *: 
« Per sex dies ipsius paschatis, omnes populi in sic- 
corum esu perseverant, pane, Inquam, et sale, et 
aqua tunc utentes ad vesperam. » Ibidem etiam re- 
petit de jejunio quarte et sexte feria. Eadem apud 
Clementem * leguntur. Huic simile erat jejunium, 
quod Tertullianus greca voce Engoyayiav appellare 
consuevit, de quo adversus ®° Psychicos agens, hac 
ait : « Arguunt nos, quod jejunia propria custodia- 
mus, quod stationem plerumque ad vesperam per- 
ducamus, quod etiam xerophagias observemus, sic- 
cantes cibum ab omni carne et jurulentia; et 
uvidioribus quoque pomis : ne quid vinositatis 

edamus, vel potemus. » Idemque inferius ab Apo- 
stolorum temporibus éngegayiae fuisse in usu testatur. 
Habes ejusdem ferme generis jejunium expressum 
apud Philonem ‘, dum agit de Esseis, quos fuisse 
christianos, et Marci discipulos, Hieronymus * est 
opinatus : ipse igitur dum de eorum agit jejunio, 
heec ait: «In mensa cibus ille sacratissimus panis 
fermentatus, cum sale apponitur et hyssopo, ob re- 
verentiam mense dedicate in templi vestibulo : 
nam et in ea solent apponi panes cum sale, absque 
condimento alio, sed panes non fermentati. » 

162. De jejunits ob Christi passionem susceptis. 
— De eodem jejunio Majoris hebdomade hee scribit 
Dionysius episcopus Alexandrinus in epistola cano- 
nica ad Basilidem : « Alii quidem, vel omnes sex 
jejuniorum dies transmittunt jejuni permanentes, - 
alii duos, alii tres, alii quatuor, alii nullaum. Et iis 
quidem quiin illis transmittendis valde laborave- 
runt, ignoscendum est, quod celerius gustent. Si 
qui autem non modo transmissis, sed ne jejunatis 
quidem, vel etiam in delicatis opiparisque conviviis 
consumptis preecedentibus quatuor diebus, ad duos, 
eosque solos extremos dies cum venerint, illis, a se 
cibo non gustato, transmissis parasceve et sabbato, 
magnum quid et egregium se facturos existimant, 
si ad auroram usque permanserint : non existimo 
eos ex «quo certamen subiisse cum his qui se pluri- 
bus diebus prius exercuerant. » Hee * Dionysius : 
qui et eam fuisse in Ecclesia consuetudinem narrat, 
fideles nequaquam solvere solitos jejunium magni 
sabbati, nisi ad eam horam sequentis noctis, qua 
Christus resurrexisse crederetur. Est admiratione 
dignum, adeo religiosum ac sacrum habitum esse 
ejusmodi quod Pascha precedit jejunium, ut et Re- 
ges illud implere pro viribus non pretermiserint. 
Procopius * enim hec testatur de Justiniano impe- 
ratore : « Omnibus, inquit, illis diebus, qui pascha- 
lem solemnitatem pracedunt, jejunio addictus, 
duram quamdam vitam egit, nedum regi alienam, 
sed neque privato alicui aliquo modo acceptabilem. 
Per dies abstinebat : summo mane itidem e lecto 
consurgens, reipublice invigilavit, cujus negotia 
verbo et opere pertractans, matutinum, meridia- 
num, et non minus nocturnum tempus implevit : 
nam in seram noctem lectum petens, mox surrexit, 
quasi plumarum pertesus. Cibi appetens, vinum, 
panem, et alia id genus cibaria abesse voluit, brassi- 
cam solum et agrestes herbas longo tempore sale et 
aceto maceratas edebat; potus aqua erat sola ; neque 
his ad saturitatem utebatur, sed petitum cibum 
paulisper degustatum mox dimisit, non eo sumpto 
quod nature satis erat. » Hee Procopius. 

163. Ceeterum non majorem tantum hebdoma- 
dam, in memoriam passionis Christi, ejusmodi cum 
abstinentia et carnis afflictione transigere consue- 
verunt majores nostri: sed et cxeteris diebus, quos 
diximus, cujusque hebdomade, nempe feria quarta 

et sexta, quod in illa de morte Christi sit initum 
consilium, et in ista fuerit affixus cruci, jejunare. 
Extat de eo non solum apostolicus * canon, et Cle- 
mentis ? nomine edita constitutio, sed et expressum 
habetur S. Ignatii * testimonium, quo his verbis tam 
religiosam observationem inculcat : « Quartis et 
sexlis feriis jejunare non negligatis, ciborum reli- 
quias pauperibus largientes, etc. » De his hac etiam 
Clemens Alexandrinus * : « Novit, christianus sci- 
licet, enigmata jejunii quogue horum dierum , 
quarti, inquam, et sexti; ille quidem Mercurii, hic 
vero 'Veneris. » Hec ille, qui jejunii enigmata ap- 
pellat mysticam allusionem, cujus causa eadem ipsa 
jejunia celebrantur : quam Augustinus °, ad Casu- 
Janum scribens, his verbis tradit : « Cur autem 
quarta et sexta maxime jejunet Ecclesia, illa ratio 
reddi videtur, quod, considerato Evangelio, ipsa 
quarta sabbati, quam vulgo quartam feriam vocant, 
concilium reperiuntur ad occidendum Dominum 
fecisse Judai. Intermisso autem uno die, cujus ve- 
spera Dominus pascha cum discipulis manducavit, 
qui finis fuit ejus diei quem vocamus quintam sab- 
bati, deinde traditus est ea nocte, que jam ad sex- 
tam sabbati, qui dies passionis ejus manifestus est, 
pertinebat. » Et paulo post : « Hoc ergo die, quinto 
scilicet, intermisso, passus est Dominus, quod nullus 
ambigit, sexta sabbati : quapropter et ipsa sexta 
recte jejunio deputatur : jejunia quippe humilitatem 
significant. » Hucusque Augustinus. Meminerunt 
preterea horum dierum jejunii Origenes *, Tertul- 
lianus 7, et alii. Ex quibus omnibus tum hic tum 
superius a nobis enarratis, satis perspectum explora- 
tumque habetur, non tantum loca, sed tempora, dies 
et horas, et quelibet sacratissima passionis Christi in- 
strumenta, in tante rei memoriam magno veneratio- 
nis cultu fuisse semper a fidelibus celebrata. Jam vero 
ad cetera que sunt historie evangelice que horum 
causa liqueramus, redeamus. 

164. De hora resurrectionis Domini. — « Cum 
transisset * sabbatum, Maria Magdalene, et Maria 
Jacobi, et Salome emerunt aromata, ut venientes 
ungerent Jesum. Et valde mane una sabbatorum , 
veniunt ad monumentum, orto jam sole. » Hac 
Marcus. Condire aromatibus corpora defunctorum , 
ab Atgyptiis Judwos esse mutuatos , auctor est Taci- 
tus *: illienim per quadraginta dies ejusmodi un- 
ctiones iterare consueverunt. Unde de patriarche 
Jacob corpore sic in Aigypto condito hec leguntur 
in Genesi *° : « Precepit Joseph servis suis medicis, 
ut aromatibus condirent patrem. Quibus jussa 
explentibus, transierunt quadraginta dies : iste 
quippe mos erat cadaverum conditorum. » Ea ete- 
nim arte Aegyptii ita siccabant cadavera defuncto- 
rum, ut quasi «nea redderent, que et lingua sua 
Gabaras appellabant, ut tradit S. Augustinus ‘*. Hine 

cum idem mos ad Hebros transisset, ut dictum 
est, non satis illis fuit unctum semel corpus Jesu 
sepelivisse; quin et ut iterum ungerent, emerunt 
aromata, ac ad sepulcrum festinis passibus prope- 
rarunt: «Quo cum peryenissent diluculo , ait Mat- 
theus ', terremotus factus est magnus. Angelus 
enim Domini descendit de celo, et accedens revolvit 
lapidem, et sedebat super eum.» Cum adhuc autem 
in itinere essent, nec ad sepulcrum pervenissent, 
dicebant (inguit Marcus’) : « Quis revolvyet nobis 
lapidem ab ostio monumenti? Cumque pervenissent, 
inspicientes invenerunt revolutum lapidem; erat 
quippe magnus valde. Et introeuntes in monumen- 
tum viderunt juvenem sedentem in dextris , cooper- 
tum stola candida, et obstupuerunt; qui dicif illis : 
Nolite expavescere : Jesum querilis Nazarenum 
crucifixum : surrexit, non est hic; ecce locus ubi 
posuerunt eum. » Hee Marcus. His consentientia , 
eademque pluribus de apparitione angeli scribit 
Matthzus : Lucas * vero duos tradit apparuisse an- 
gelos: sed non obid, quod que alii tacuerunt, 
unus expresserit, contrarii inter se fuisse dicendi 
sunt. 

165. Sed magna in eo apparet contradictio, 
dum Marcus *, Lucas, et Joannes dicunt dictas mu- 
lieres venisse mane ad monumentum; unus Mat- 
theeus contrarium videtur affirmare, dum non mane, 
sed « Vespere, inquit, sabbati, que lucescit in prima 
sabbati, venit Maria Magdalene, et altera Maria vi- 
dere sepulcrum. Et ecce terremotus factus est 
magnus: Angelus enim Domini descendit de celo. » 
Antiquiores Ecclesie scriptores in ea sententia 
fuisse videntur, ut per vesperam sabbati nox ipsa 
intelligeretur; sic Dionysius Alexandrinus *, sic 
Augustinus °, sic et apud sextam synodum in ca- 
none nonagesimo, et alios complures, qui per 
illud Vespere sabbati, tempus post mediam noctem 
acceperunt. S. Hieronymus non semel, sed sepius 
mulieres illas cucurrisse et recurrisse sedule visi- 
tationis officio existimavit, sicque et vespere abiisse, 
et mane rediisse ad monumentum. Sed has omnes 
interpretationes Matthei textus minime pati posse 
videtur; dum quod ait, in illarum adventu terre- 
motum factum esse magnum et angelum locutum 
esse mulieribus, plane demonstrat mane id factum 
esse, non vespere precedente, vel post summam 
noctem. Augetur ex eo etiam difficultas , quod sibi 
ipsi contraria proferre videatur idem Evangelista, 
dum de vespere agens, lucescere eam ait in prima 
sabbati : cum si de vespere communi usu loquendi 
intellexisset, obtenebrescere potius quam lucescere 
in diem primam sabbati dicere debuisset. Sed esto 
(quod ait Cornelius Jansenius ’, qui ceterorum re- 
citat et rejicit sententias) idem esse clarescere in 
prima Sabbati, quod inchoari primam sabbati, sicut 
et Lucas * de pridie ejus diei agens vespere, sic 

dicit : « Et dies erat parasceves, et sabbatum illu- 
cescebat » : tamen negare, quod dicit Evangelista, 
venisse mulieres videre sepulcrum, sed tantum 
tunc emisse aromata, certe vim infert litterae, et 
negare compellit Evangelistam, quod alioquin pro- 
fitetur expresse, tunc scilicet venisse mulieres vi- 
dere sepulcrum, tuncque terremotum factum esse 
magnum, et angelum apparuisse, locutumque esse 
mulieribus. 

166. Exquirendus igitur ejus historie, quam 
Mattheeus recitat , sensus est, quomodo idem sit ve- 
sperum lucescere in prima sabbati ; quod alii dicunt 
fuisse valde mane, ut ait Marcus’, vel valde diluculo, 
ut tradit Lucas *, seu quod scribit Joannes *, mane , 
cum adhbuc tenebre essent. Sane quidem est locus 
perdifficilis, et qui sedulum  postulet exactumque 
studium, cum etin eo non parum fatigata fuerint 
doctissimorum virorum ingenia : quorum diversa- 
rum opinionum illa nobis magis persuadetur, quam 
scribit $. Hieronymus * ad Hedibiam ubi post multa 
hee ait: «Mihi quidem videtur evangelistam Mat- 
theum, qui Evangelium hebraico sermone conscri- 
psit, non tam vespere dixisse, quam sero; et eum 
qui verba interpretatus est, verbi ambiguitate dece- 
ptum, non sero interpretatum esse, sed vespere : 
sicque quod superius ait, Vespere sabbati, sero sab- 
bati intelligendum, hoc est, appropinquante jam 
luce sequentis diei. Similem huic dicendi usum sepe 
divina Scriptura usurpat, ut vesperam accipiat ali- 
quando non pro ultima diei parte, sed pro eo quod 
novissimum tempus dicimus ; sic in Psalmo ® : Con- 
vertentur ad vesperam. Et in Job °. « Quasi meridia- 
nus flulgor consurget tibi ad vesperam : et cum te 
consumptum putaveris, orieris ut lucifer. » Sicque 
illud : « Vespere autem sabbati, que lucescit in 
prima sabbati, » idem esse, ac si diceretur, ultima 
hora, que lucescit in prima sabbati. 

167. At nos in eam opinionem adducimur, ut 
existimemus Mattheum evangelistam non de vespere, 
hoc est, ultima diei parte, intellexisse, sed de stella 
sic dicta : que cum eadem sit cum ea que mane 
ante solem oriatur, ob idque Lucifer dicta, ut Pli- 
nius, ‘ et Hyginius °, et alii testantur; tamen unico 
nomine ab antiquis Latinis, ut Plauto,® et Varrone, *° 
Vesperugo appellatareperitur, ut notat Augustinus, ' 
eamdemque ab Homero dictam gone ait : a Phari- 
seis vero, qui nomina planetarum ex greca astro- 
nomia in hebraicam linguam transtulerunt, Seruha 
Lued, esse appellatam, Epiphanius * tradit. De ipsa 
itaque stella credimus evangelistam Matthzeum in- 
tellexisse , atyue dixisse mulieres venisse ad sepul- 
crum ortu stella ejus diei, que lucescit in prima 
sabbati : interpretem vero non curasse aliam ejus- 
dem nominis distinctionem, cum presertim addita- 
mento illorum verborum, « Que lucescit in prima 
sabbati, » eam satis expressam esse existimaret. Hac 

si accipiamus, mox omnis de ea re questio ac con- 
troversia conquiescet : sin minus, certe quantumli- 
bet quis Evangelist verba distorqueat, quo Mat- 
theum cum ceteris consentientem in omnibus. 
reddat, haudquaquam ex sententia efficiet, nec aque 
omnibus in omnibussatisfaciet. Ceeterum hec nostra 
sic afferimus, ut eruditorum arbitrio diligentiori 
examine expendantur. Certe quidem his que dixi- 
mus, nihil certius atque verius quod pertinet ad 
historicam conciliationem dici posse videtur. In 
hujusmodi enim difficultatibus, ex conjecturis in- 
terdum, presertim iis que ita verisimiles sunt ut 
veritatem ipsam quodammodo necessario pre se fe- 
rant, magna solet ad indagandam veritatem accessio 
fieri. 

168. Scimus his objectum, quod grecus Matthei 
interpres ex hebreo non transtulit goneoov, sed per abé 
vertit adverbium, quod nunquam significat stellam 
matutinam. Sed dico quod grecus textus cujus fidei 
sit, nisi collato cum hebreo originali affirmare non 
possumus, nec tute asserere, an ille ipse sit, quem 
se transtulisse S. Hieronymus in commentariis in 
Matthzum tradit, cum idem ipse dicat de scriptori- 
bus ecclesiasticis Matthei Evangelium jam ante ab 
alio nescio quo in grecum fuisse translatum. Cete- 
rum cum est controversia in textu latino Evangelii 
Matthei, non provocandum estad textum grecum , 
ex sententia ejusdem S. Hieronymi, qui id testatur 
in prefatione ad Damasum in quatuor Evangelia, 
ubi cum agit de Matthei Evangelio hee ait : « Hoc 
certe cum in nostro sermone discordat, et in diver- 
sos rivulorum tramites ducit, uno de fonte queeren- 
dum est; » hebraico textu scilicet, quem extitisse 
suo tempore, et a se descriptum testatur in libro de 
Scriptoribus Ecclesiasticis. Ipse igitur qui ex fonte 
hebraico textum Matthei latinum emendavit, non 
dixit sero, sed vespere. At si ista non placent, se- 
quendum in his pre ceteris interpretibus proponi- 
mus Maldonatum. At de his satis. 

169. Quod vero Marcus! dicat : « Et valde mane 
una sabbatorum, veniunt ad monumentum, orto 
jam sole » : non recedimus ab interpretatione majo- 
rum. Dionysius enim Alexandrinus ad Basilidem 
scribens sic explicat : « Valde enim mane hic quo- 
que dixit, quod idem sit ac summo diluculo; et sub- 
junxit : Orto jam sole. Profectio quidem et iter 
earum summo diluculo, et valde mane incepit : in 
itinere autem, et circa monumentum moram traxe- 
runt usque ad ortum solis. » Hee Dionysius, quem 
complures alii secuti sunt, licet et alii aliter explica- 
rint. Omnium vero (ut tandem dubiorum solutioni- 
bus finem imponamus), omnium, inquam, Evange- 
listarum testimonio expressum cum sit, eaipsa nocte 
que clarescit in prima sabbati, Dominum a mortuis 
surrexisse : quotanam hora potissimum surrexerit, 
accuratius exquirendum putamus. Ambiguitas qui- 
dem dictorum verborum Matthei evangelist, qui- 
bus dicit, vespere que lucescit in prima sabbati 
mulieres adiisse sepulerum, quando et de resurre- 

ctione Domini certiores sunt reddite, quamplurimos 
tenuit suspensos animo, ut aliquid de ea re affirmare 
non auderent. Unde Gregorius Nyssenus ' hee ait : 
« Neque enim sacri Evangelii scriptores vel vespere 
sabbatorum, vel majori parte noctis preterita, vel 
diluculo rursus, vel post solis radii emersum, resur- 
rexisse Dominum dixerunt. Sic enim contrarietas 
esset, si unum factum, non uno, sed diversis tem- 
poribus accidisse, scriptores memorize prodidissent : 
sed mulieres scripserunt alio tempore ad sepulcrum 
venisse ; omnes similiter audisse ab angelis de Sal- 
vatore : Surrexit, non est hic; non adjecto quando : 
quasi in illa divina nocte absque controversia , et in 
hocomnibus consentientibus, factum sit, et Dominus 
surrexerit; nemo autem horam notaverit, que omni- 
bus ignota erat, preeterquam Deo, qui resurrexit ; et 
Patri, qui ita cognoscit Filium, sicut cognitus est 
a Filio, tum Spiritui sancto , qui omnia scrutatur. » 
Heec Gregorius. 

170. Porro cum ea nocte omnes Dominum re- 
surrexisse testentur, tamen id ante noctis dimidium 
accidisse, asserere velle, temerarium admodum esse 
antiquiores Patres existimarunt; inter quos Diony- 
sius Alexandrinus * ea ratione jejunium sabbati, 
quod solvi non licebat olim, nisi transacto mceroris 
tempore, quo Dominus resurrexisse crederetur, ne 
ante noctis dimidium solveretur, admonuit; idem- 
que de Romane Ecclesiz consuetudine heec ait: «Qui 
enim Rome sunt fratres, utaiunt, gallum expectant : 
innuens quidem ejus Ecclesie fuisse opinionem, in 
primo gallicinio Dominum surrexisse. » Verum id 
non sic accipiendum, ut ea potissimum hora Domi- 
num Jesum Christum surrexisse Romana Ecclesia 
professa sit, sed quod a media nocte dies sit solita 
numerare : quod etiam Orientales facere consue- 
verunt, ut canon * sexte synodi indicat, et Theo- 
dorus, cum ait: « Qui sunt religiosiores, toto sabbato 
usque ad horam sextam noctis in ecclesia assident, 
et hora sexta divinis sacramentis communicantes, 
panem et aquam gustant, fortasse autem et 
modicum vini : septima autem hora matutinas psal- 
modiasaudientes, quando etiam Christus resurrexisse 
dicitur, domum suam revertuntur, magni Dominici 
sacrorum celébrationem expectantes. Quod autem a 
septima hora noctis, que est ante Dominicam, inci- 
piat dies Dominicus, manifestum est, eo quod ortus 
solis sive dici illuminatio est a septima hora noctis 
que eum precessit, etc. » In hoc consensisse cate- 
ros Grecorum auctores, testatur Euthymius ‘; Hie- 
ronymus * etiam disputando idem affirmat, Domi- 
num nostrum scilicet medio noctis tempore sur- 
rexisse. ; 

171. Verum Romana Ecclesia expresse absque ali- 
qua ambiguitate profiteri videtur Dominum nostrum 
surrexisse Dominico die diluculo, dum sacro hymno 
in ecclesiasticis officiis paschali tempore sic canit : 

Aurora lucis rutilat, 
Celum laudibus intonat, 
Mundus exullans jubilat, 
Gemens infernus ululat : 

Cum Rex ille fortissimus, 
Mortis confractis viribus, 
Pede conculcans tartara, 
Solvit a pena miseros. 

Tile qui clausus lapide, 
Custoditur sub milite, 
Triumphans pompa nobili, 
Victor surgit de funere. 


Quin et ipse antiquus Ritualis, qui Ordo Romanus 
inscribitur, liber hac habet : « In vigilia resurre- 
ctionis Domini, ante mediam noctem populus non 
est dimittendus de ecclesia, juxta canonum sanctio- 
nes. In ipsa nocte, matutina luce rumpente tene- 
bras, surgentes in ecclesiam veniant, et mutua cha- 
ritate se invicem osculantes, dicant : Surrexit 
Dominus de sepulcro. » Hec ibi : que cum non 
medio noctis tempore, sed mane diluculo esse fa- 
cienda dicantur ; eo sane tempore Dominum sur- 
rexisse, eadem significare videtur Ecclesia. Id qui- 
dem et Marcus ' evangelista expresse testari videtur, 
cum ait : « Surgens autem Jesus mane, prima 
sabbati, apparuit primo Maric Magdalene. » 

172. Ceterum qui de media nocte id firmare 
conati sunt, diversa interpunctione illum textum 
legi voluerunt, nempe ut diceret : «Surgens autem, 
mane prima sabbati apparuit, » etc. Verum yerma- 
nam esse primam lectionem, ac prorsus veriorem, 
S. Ignatius * qui (ut diximus ante) Christi seeculo 
vixit, omnimode persuadet, dum scribens ad Tral- 
lianos hec ait: « Illucescente Dominico die, resur- 
rexit ex mortuis, juxta id quod dixerat : Sicut * Jonas 
fuit in ventre ceti tres dies et tres noctes. Comple- 
ctitur itaque parasceve passionem, sabbatum sepul- 
turam, Dominicus dies resurrectionem. » Hee 
Ignatius ; qui et paulo ante intra triduum eum re- 
surrexisse testatur. Augustinus * etiam resurrexisse 
Dominum mane diluculo profitetur, et alii quam- 
plurimi. 

173. Quomodo vero secundum Domini senten- 
tiam, quam nuper citatam vidimus ab Ignatio, sicut 
Jonas in ventre ceti, tribus diebus totidemque nocti- 
bus Christus manserit in sepulcro, perquiramus. 
Quod ad tres dies pertinet, solutam ab Jgnatio habes 
questionem, nimirum quod vespere ferie sexte, 
toto sabbato, et parte diei Dominici Dominus man- 
serit in sepultura : quod apud omnes tam antiquos 
quam recentiores scriptores ecclesiasticos est in con- 
fesso; unius enim qui ab his discrepat, de quo 
paulo inferius agemus, non putamus habendam 
esse rationem. Quod vero ad tres spectat noctes : . 
cum plures de ea re scripserint, et alii alias diver- 
sasque rationes inierint, complures penuria tempo- 
ris eo Usque progressi sunt, ut trium horarum spa- 
tium, quo eclipsi illa admiranda dies est conversus 
in tenebras, in noclis unius numerum receperint. 

Fuit et quidam ‘ affirmare ausus, tribus diebus et 
noctibus expletis Christum in sepulcro fuisse : qui 
totam Ecclesiz ceconomiam invertit, dum vel Chri- 
stum non esse passum feria ‘sexta, vel non sur- 
rexisse die Dominico, vel rursus hebdomadam illam 
non ex septem, sed octo diebus conflatam esse, pro- 
bare nititur. Sed apage ejusmodi fabulosum com- 
mentum, nec diutius aures Ecclesiz Dei pulset. Unus 
nobis quasi instar omnium sit Ignatius, qui (ut ipse 
scribit, et Hieronymus * testatur) Christum in carne 
vidit : quem vel mentitum esse, vel istec ignorasse, 
religio sit dicere. Non parum certe interest, in veri- 
tate historica disquirenda, auctorum, qui res gestas 
scripserunt, quo vixerint tempore, cujusve fuerint 
eruditionis atque existimationis, habere rationem ; 
potissimumque, si hujusmodi scriptores rerum per- 
spectarum, ac eorum etate editarum, pietatem et 
virtutem cum doctrina et veritate conjunxerint : ut 
plane digni sint, quibus fides integra adhibeatur ; 
soli sint, quibus ceteri assentiantur; soli denique 
sint, quibus reliqui que sciverint, vel scripserint, 
tanquam ab iis accepta, referant. At sane talis est 
noster Ignatius, omnibus numeris absolutissimus, 
qui a se visa pene omnia, veraque prosequitur. Ipse 
equidem est, in quo nihil amplius desiderari posse 
‘videatur : ut merito eumdem pre ceteris ausculte- 
mus, et que ab eo scripta sunt amplectamur, atque 
ceteris anteponamus. Certe nihil jam ulterius di- 
cendum esset de his tribus in sepulcro peractis a 
Christo noctibus (presertim cum non sit presentis 
instituti longiorem de iis instituere disputationem), 
si Ignatium tanquam divinum oraculum omnes 
audirent. Verum quia infinilis prope chartis hec 
scripta sunt, eoque argumento complures editi com- 
mentarii reperiuntur, hecque etiam recentiorum 
sunt scriptis aucta, rem ipsam perpaucis altinge- 
mus. ~ 

474. Inter alios scriptores veteres, quos recen- 
sere omittimus, Isidorus Pelusiota *, Joannis Chryso- 
stomi discipulus, clarissimus suorum temporum 
scriptor, deeadem questione iterum consultus, so- 
lutiones plures afferens, copiose disseruit : qua- 
rum que ceteris prestare videntur, in medium 
afferemus. Ad Timotheum enim lectorem scribens, 
in primis hec ait: « Is igitur qui se Jone typum ex- 
pressurum receperat, cum eum exacte nosset, quippe 
qui etiam Jone adesset, cum in profundum preceps 
ageretur, atque e profundo ejiceretur, eum quoque 
haud dubie explevit; tanto nimirum temporis spatio 
in sepulcro commoratus, quanto Jonas in ceti ven- 
tre; » ea enim mensura tres illos dies ac noctes 
mensus est, ut sicut ille, non tres integros dies toti- 
demque perfectas noctes, sed ex illis duobus extre- 
mis partem permanserit, ut ait, in corde terre. 
Idem rursusad Theognostum ‘scribens, eamdemque 
iniens rationem, satis impletum esse tempus de- 
monstrat, cum ea in sepulcro mora tres dies ac no- 

ctes attigerit : declaratque loquendi usu frequenter 
accidere, ut quod vel extrema ejus diei hora conti- 
gerit, id ea die factum describatur. Sic igitur hac 
ratione stabilita, vult Dominum ex tribus diebus 
medium tam die quam nocte integrum absolvisse , 
ex duobus vero extremis tam diem quam noctem 
participasse. Sed qua ratione, id accuratius perspi- 
ciendum est. 

175. In primis enim quod ad tres noctes perti- 
net : sisecundum communem usum Hebreorum, 
quo a media nocte diem auspicabantur, et in se- 
quentem mediam noctem producebant, diem acci- 
piamus , de tribus noctibus nulla est difficultas : si- 
quidem mediz diei noctem integram, extremorum 
autem dierum singulorum noctem mediam nume- 
rabimus : dierum vero prime dimidium, secunde 
integrum, tertiz vero diluculum recensendo: nam 
(quod diximus ex Ignatio, illucescente Dominico die 
Dominum resurrexisse) tres utique dies constitue- 
mus. Qui vero putarunt Dominum media nocte sur- 
rexisse, aliam inierunt numeri rationem : ut sic de 
duobus diebus extremis triduum illud participaverit, - 
et medium incluserit, ut tamen nullam putaverint 
diei vel noctis habendam esse rationem; sed satis 
esse, si dierum extremorum, diei vel noctis aliquam 
partem inclusissent. Addit his Isidorus ', exemplo 
resurrectionis Dominice obtinuisse usum in Eccle- 
sia, ut sic tertia die defuncti ageretur memoria, ut 
tamen dies numerando, unus tantummodo integer 
haberetur, duorum vero solummodo partes : nam 
ait : « Sic autem nos quoque eorum, qui mortem 
obeunt, memoriam celebrare consuevimus. Qua- 
cumque hora diei quispiam vitam cum morte com- 
mutarit ; postero duntaxat die interjecto, altero 
post die tertianum ipsius diem agimus. » Hee Isi- 
dorus. 

176. Qui et ad tollendam de tribus diebus ex- 
pletis objectionem , tertia utique die, non post tres 
dies, se Dominum fore resurrecturum predixisse 
ait, vel cum dixit apud Mattheum ?, et Lucam °: 
« Oportet Filium hominis multa pati, et tertia die re- 
surgere, » vel cum apud Joannem‘ ad Judeos ait : 
« Solvite templum hoc, et in tribus diebus excitabo 
illud. » Hac cum dixerit ipse Dominus, non est quod 
quis Marcum * reprehendere jure possit, quod a ca- 
teris discrepans, cum preedicta refert, dicat : « Et 
post tres dies resurgere. » Sicut nec calumnie Ju- 
deos arguimus, quod dixerunt ad Pilatum ° : « Do- 
mine recordati sumus quia seductor ille dixit adhuc 
vivens : Post tres dies resurgam :» nam non eadem 
ipsa verba Christi iidem retulerunt, sed quod usitato 
loquendi more, quod faciendum dicitur tertia die, 
id post tres dies, nimirum inchoatos, agendum eque 
diceretur. Ad quam rem indicandam, illud sit in 
exemplum, quod cum lege divina ’ mandetur ut 
die octavo circumcidatur infantulus : tamen Lucas ° 
post dies octo circumcisum Jesum fuisse, his ait : 
« Postquam consummati sunt dies octo ut circumci- 

deretur puer; » consummatos ait dies octo, cum 
scilicet advenisset jam dies octavus, quo ex legis 
prescripto Jesus erat cireumcidendus : sicque, quod 
illi dixerunt: « Post tres dies, » usitato dicendi 
more, pos{quam tertius dies advenisset, debet in- 
telligi. At nec illud aliter Judzos accepisse, vel si- 
gnificare voluisse, que mox addiderunt, satis signi- 
ficant : « Jube, inquiunt, custodiri sepulcrum usque 
in diem tertium; » et non utique post diem tertium, 
vel ultra diem tertium. Sed de his satis. 

177. Firma igitur stabilisque his paucis senten- 
tia maneat , tribus diebus , totidemque noctibus 
(quod ipse predixerat) Christum Dominum in se- 
pulero mansisse , ac Dominica denique die diluculo 
surrexisse. In cujus tante rei memoriam, ac gra- 
tiarum actionem, ipsa prima dies, qua Domi- 
nus resurrexit, Dominica est appellata, non ab aliis, 
quam ab ipsis Apostolis : nam et Joannes evange- 
lista de eadem die sic dicta meminit in Apocalypsi : 
“necnon Ignatius. et alii Apostolorum temporibus 
proximi : eamque celebrandam statuerunt, non an- 
niversario revoluto tantum mensium orbe, sed cu- 
juslibet hebdomadis eadem prima recurrente die. 
At jam historiam prosequamur. | 

178. De variis ejus apparitionibus , vel mani- 
festationibus. — Cum igitur angelus de resurre- 
ctione Christi admonuisset mulieres, que venerunt 
adsepulcrum, hec insuper verba subintulit* : « Sed 
ite, dicite discipulis ejus et Petro , quia precedet 
vos in Galileam : ibi eum videbitis , sicut dixit 
vobis. » Hee angelus; qui Petrum potissimum no- 
minasse tum ob primatum, quem inter ceteros a 
Domino fuerat consecutus, tum vero ut Gum me- 
rore ac dolore prostratum erigeret, ac sublevaret , 
existimatur. Quantumlibet enim Christum Petrus 
negasset, tamen eum non ob eam causam a primatu 
excidisse , idem Christus pluribus demonstravit : 
prius etenim ipsi, quam cuipiam Apostolorum , ap- 
paruisse , testimonio Pauli apostoli affirmari posse 
videtur; imo et pro constanti ac certo id Ambro- 
sius? habuit, cum ait : « Sicut ex mulieribus Marie, 
et alia Maria Magdalene, ita ex viris Petro visus est 
primo mane; et Paulus sic ait : Resurrexit tertia 
die secundum Scripturas, et visus est Cephe. Et 
ideo Marcus specialiter induxit javenem mandan- 
tem, ut Petro et discipulis dicerent mulieres, quia 
surrexit Dominus. Petrus ergosolus vidit Dominum, 
alibi cum Joanne, alibi solus, ubique tamen impiger 
currit , ubique aut solus, aut primus. » Hee Am- 
brosius. Sed quam amplioribus privilegiis a Do- 
mino, postquam resurrexit , Petrus sit auctus, suis 
locis inferius dicemus. : 

179. Porro quamvis non omnia , que a Christo 
sunt gesta, Evangeliste memorie fidelium com- 
mendarint : tamen vetus traditio per manus majo- 
rum ac per subsequentia secula ad posteros di- 
lapsa testatur , eumdem Dominum nostrum ap- 
paruisse’ primum omnium sanctissime genitrici 

Marie : quod nemo pius, puto, negarit. Quod 
insuper eodem fere tempore et Jacobo, qui frater 
ipsius dictus est , apparuerit, ex Evangelio Matthi , 
quo Nazarei utebantur, hec Hieronymus ’ recitat , 
dum prius ait : « Evangelium quoque, quod appel- 
latur secundum Hebreos, et a me nuper in grecum 
Jatinumque sermonem translatum est, quo et Ori- 
genes sepe utilur, post resurrectionem Salvatoris 
refert : Dominus autem cum dedisset sindonem 
servo sacerdotis, ivit ad Jacobum , et apparuit ei. 
Juraverat enim Jacobus se non comesturum panem 
ab illa hora qua biberat calicem Domini, donec vi- 
deret eum resurgentem a mortuis. Rursumque post 
paululum : Afferte, ait Dominus, mensam et panem. 
Statimque additur : Tulit panem, et benedixit, ac 
fregit, et post dedit Jacobo Justo, et dixit ei : Frater 
mi, comede panem tuum, quia resurrexit Filius ho- 
minis a dormientibus. » Hactenus ex dicto Evange- 
lio Nazareorum Hieronymus; quicum non excipiat 
de apocrypho (ut de aliis assolet) se ejusdem histori 
fidem haud impugnasse demonstrat. 

180. His visis, evangelicam cceptam persequa- 
mur historiam : que licet ab Evangelistis diverse 
referatur, dum quod unus vel alius tacuit, non de- 
fuerit alius exprimendo : tamen neque hae de causa 
quis rem propius spectans , contrarietatem esse ali- 
quam affirmarit. Hieronymus *, et greci nonnulli, 
non semel easdem mulieres, de quibus jam supra 
sed iterum atque iterum eadem die ad sepulerum 
venisse testantur, multasque idem Hieronymus * ad 
Hedibiam scribens objectionibus affert solutiones : 
sed in illis certe admirati sumus vehementer , ac 
proinde dubitavimus num idem ipse sit auctor, quod 
ibidem non vereatur in discrimen adducere ulti- 
mum caput Evangelii S. Marci, dum sic ait: «Hujus 
questionis duplex est solutio : aut enim non reci- 
pimus Marci testimonium , quod in raris fertur 
Evangeliis , omnibus Grecie libris pene hoc capi- 
tulum in fine non habentibus, etc. » Equidem cum 
Marcus Rome, Latinis (ut utar verbis Gregorii Na- 
zianzeni *) et latine (ut dicemus) scripserit Evange- 
lium ; si diversa essent ejusdem exemplaria, nostri 
potius quam Grecorum auscultandi fuissent. Cete- 
rum capitulum illud ultimum Marci, non tantum 
ab antiquioribus Latinorum Tertulliano , Cypriano, 
et aliis , sed a Grecis ipsis frequenter citatum inve- 
nies. At ne in singulis recensendis, ab instituto lon- 
gius digredientes, moram trahamus, satis idem ipse 
Hieronymus erit, qui sibi et omnibus satisfaciat, et 
de jactura ultimi capituli Marci Evangelii suspicio- 
nem pureget. 

481. Nam ejus testificatione constat., tantum 
abesse ut eo capitulo Greci caruerint, ut illud cum 
additamento potius quodam legerent, quod in la- 
tinis exemplaribus desideraretur. Reddam singula 
ipsius verba, que ejusmodi sunt , dum contra Pela- 
gianos agit, atque illorum cunctis respondet obje- 

ctionibus ! : « Tu dicis possibile esse omni tempore 
peccata vitare. In quibusdam exemplaribus , et 
maxime in grecis codicibus juxta Marcum ? in fine 
ejus Evangelii sic scribitur : Postea cum accubuis- 
sent undecim, apparuit eis Jesus, et exprobravit in- 
credulitatem, et duritiam cordis eorum, quia iis qui 
viderant eum resurgentem non crediderunt. Et illi 
satisfaciebant , dicentes : Seculum istud iniquitatis 
et incredulitatis substantia est, que non sinit per 
immundos spiritus veri Dei apprehendi virtutem : 
idcirco jam nunc revela justitiam tuam. » Hec ibi: ex 
quibus patet Greecorum codices non tantum eo ulti- 
mo capitulo non caruisse, sed dicto additamento 
auctos esse : quod cum Manicheorum sapiat heresim, 
ut qui mundi substantiam a malo principio esse 
dicerent , ab aliquo illorum esse superadditum , 
facile conjectamus. Aliquos codices divine Scri- 
pture ab illis fuisse depravatos , aliosque loco 
illorum suppositos, cum de his agemus suo loco, 
non reticebimus : quamobrem Dei Ecclesiam ad 
instar Latinorum correxisse Grecorum exemplaria 
certum est. In hee vero digressi sumus ne tanti 
Patris testimonio fides capituli illius Marci vacillet, 
et infirmum animum suspicio pulset : consultiusque 
dicendum esse putamus, Hieronymum (si tamen 
‘ille ipse est), ut humana fert infirmitas, memoria 
lapsum, quam evangelicam veritatem in discrimen 
adducendam : et pro eo quod dicere debuisset, in 
grecis codicibus Marci ultimum caput quibusdam 
auctum reperiri, illud ipsum in eis desiderari di- 
xisse : vel ipsum posterioribus scriptis corrigere 
voluisse priora : citatus enim liber contra Pelagianos 
ullimo loco ab eo scriptus est, utsuo tempore dicturi 
sumus. Hee quidem omnia si comperta satisque ex- 
plorata habuisset quidam * ex recentioribus, nequa- 
quam adeo temere in re tanta catholico homine indi- 
gnam tulisset sententiam , dicens ultimum Marci 
capitulum non esse solide auctoritatis ad firmandam 
fidem. Atque de his satis ; ad omissa festinemus. 
182. Non igitur una tantum Maria Magdalena, 
quam nominat Joannes ‘, nec altera solum Maria, 
quam recenset Matthus ° venerunt ad monumen- 
tum, sed et Salome, quam inter alias numerat Mar- 
cus °, atque efiam omnes que secute fuerant Jesum 
a Galilea, ut post dictas, Joanna uxor Chuse procu- 
ratoris Herodis, ac cetere, ut tradit Lucas 7, que 
cum eis erant, quarum ignorantur nomina. Io Or- 
dine Romano, ex majorum puto traditione, additur 
et Martha, dum sie antiphona canitur : « Maria et 
Martha cum venissent ad monumentum , angeli 
splendentes apparuerunt, dicentes : Quem queritis 
viventem cum mortuis. » He igitur omnes, sicutin 
passione Domini fuerant una in Calvarie# monte, ita 
et ad monumentum eodem pietatis officio accurre- 
runt, nec (quod alii putant) diverse diversis tempo- 
ribus ejusmodi visitationis officium exhibuere, ut 
egregia concinnatione in sua Concordia Cornelius * 


* Hier. advers. Pelag. lib. 11. — 2 Marc. xvi. — 3 Caietan. vide Xyst. 
Sene. biblioth. lib. vr. cap. 132. — 4 Joan. xx. — 5 Mat. xvi. — 
6 Mare, xvi. —? Lue. Xxit. xx1t. — ® Cor. Jans. Concord. c. cxLv. 


159 


Jansenius monstrat, cetera vero relinquimus inter- 
pretibus. « Tum ergo ille redeuntes, ut acceperant 
ab angelo, hac que viderant, properarunt nuntiare 
discipulis; et que prior inter eas nominabatur Maria 
Magdalene, ea primum‘ Simoni Petro et Joanni 
narravit : qui avulsi a ceteris, pre gaudio cucurre- 
runt ad monumentum. Joannes cum pervenisset 
citius Petro, non tamen introivit, sed inclinans se 
vidit linteamina. Petrus vero cum venit, introivit in 
monumentum, et vidit, (inquit Joannes) linteamina 
posita, et sudarium, quod fuerat super caput ejus, 
non cum linteaminibus positum, sed separatim in- 
volutum in unum locum. Tunc ergo introivit et ille 
discipulus, qui venerat prius ad monumentum; et 
vidit, et credidit. » 

483. Ad elucidationem rerum gestarum ab 
Apostolis ac mulieribus in sepulcro, conducere ma- 
gnopere arbitramur, si quale fuerit sepulcrum Do- 
mini, tum ex antiquioribus, tum ex his qui ad 
sancta loca invisenda Hierosolymam sunt peregri- 
nati, qui et hec memorize commendarunt, adduca- 
mus in medium. Sed ante hec omnia illud admo-: 
nemus, moris fuisse Judeeis (quod et superius dixi- 
mus) in speluncis habere sepulcra excavata. Constat 
de Abraham? ad sepeliendam Saram, emisse ab 
Ephron Hetheo speluncam duplicem : caeteros He- 
breorum, quibus divitiarum facultas suppeteret, id 
ipsum facere solitos, argumento sunt ea que Epi- 
phanius * narrat his verbis : « Ducunt miserum 
adolescentem post occasum solis in propinquas 
tumbas; sepulcra enim sic appellantur; spelunce 
videlicet in petris effosse atque constructe, » ete. 
Qualis igitur fuerit spelunca, in qua Dominus Sal- 
vator noster sepultus est, difficile est ex his que re- 
centiores scripsere assequi : nam ex nobilibus mu- 
rorum structuris, aliisque superadditis ornamentis, 
prima illa spelunce forma est penitus.mutata, ut 
recte quidem S. Cyrillus ‘ Hierosolymorum episco- 
pus, qui claruit temporibus Constantii imperatoris, 
teslatur his verbis: « Et unde resurget Salvator? 
Dicit in Canticis canticorum : Surge, propera, amica 
mea. Et in sequentibus : In foraminibus petra. Fo- 
ramen petre dicit id quod tune ante ostium Salva- 
toris monumenti erat foramen ex eadem petra, sicut 
hic esse solet ante monumentum excisunt. Nunc 
enim non apparet; quoniam erasum est vestibulum, 
propter presentem ornatum. Nam ante hune rega- 
lem ornatum et apparatum, sepulcri vestibulum erat 
ante petram : Sed ubi est petra que habuit vestibu- 
lum? Numquid in his que sunt circa civitatem po- 
sita, aut circum muros, aut circa monumenta? et 
utrum in antiquis muris est, aut in his qui posterius 
facti sunt antemuralibus? Dicitur in Canticis: In 
caverna macerie habentis petras. » Hac Cyrillus de 
vestibulo, quod in spelunca erat ante sepulcrum 
Domini positum, quod ob ornatum ecclesie desuper 
structe fuisse demolitum testatur. 

184. Ceeterum locus ipse sepulturee Domini qui 


*Joan. xx.— 2 Genes. xx111. — % Epiph. contra Ebion. her. xxx. 
— " Cyrill. Hieros. catech. xiv. 


160 


excisus erat in petra, integer permansisse cogno- 
scitur ; testantibus id omnibus qui de locis sanctis 
commentarios edidere ; quorum prior ex lis qui 
extant, est ille ab Adamnano ‘ conscriptus, quem 
Beda redegit in compendium, qua de causa nos 
nomine Bede citare consuevimus. In eo igitur ? 
libro, ubi describitur ecclesia in occidentali parte 
Calvarie montis erecta, hee de Domini sepulcro 
narrantur : « Hujus in medio monumentum Do- 
mini rotundum in petra excisum est, cujus culmen 
extrinsecus stans homo manu contingere potest, ab 
Oriente habens introitum : cui lapis ille maximus 
appositus est, quod intrinsecus ferramentorum 
vestigia usque ad presens ostendunt : nam extrin- 
secus usque ad culminis summitatem totum mar- 
moreum tectum est; summum vero culmen auro 
ornatum, auream magnam gestat crucem. In hujus 
ergo monumenti aquilonari parte sepulcrum Do- 
mini in eadem petra excisum, longitudinis septem 
pedum, trium mensura palmorum, pavimento altius 
imminet, introitum habens a latere meridiano ; ubi 
die noctugque duodecim lampades ardent, quatuor 
intra sepulcrum, octo super in margine dextro ; 
lapis qui ad ostium monumenti positus erat, nunc 
fissus est : cujus pars minor quadratum altare ante 
ostium nihilominus ejusdem monumenti stat ; major 
in orientali ejusdem loco quadrangulum aliud altare 
sub linteaminibus extat. Color autem ejusdem mo- 
numenti et sepulcri, albo et rubicundo permixtus 
videtur. » Hactenus Beda ex Adamnano, que aliis * 
in locis recitat iterum. Qui vero recentius eadem 
invisit loca atque descripsit *, his in omnibus «que 
consentit; nisi diceret ante speluncam Dominici 
sepuleri aliam esse cryptam ejusdem magnitudinis 
et figure, solo pariete intermedio segregatam ; et ad 
hane primo destendi, ex qua per ostium intermedii 
parietis pervenitur ad speluncam Dominici se- 
pulcri; quod ostium clausum fuisse dicit, quando 
mulieres tempore resurrectionis dicebant ad invi- 
cem : « Quis revolvet nobis lapidem ab ostiomonu- 
menti? » sed quoniam cum de his agitur, antiquio- 
ribus potius standum est cum multa tempore poste- 
riori mutari potuerint : unam tantum speluncam 
fuisse, qua sepulcrum Christi contineretur, ex Bede 
descriptione apparet, eamque medio postea con- 
structa pariete fuisse divisam : sicque ostium lapide 
clausum, non fuisse illud quod apertum extat in 
pariete , sed *quod in ingressu ejus spelunce , 
guam Beda secundum Evangelistas appellat monu- 
mentum, ab orientali parte positum erat, cui, inquit, 
lapis ille maximus superpositus erat. 

485. Ex his igitur omnibus hee brevi quadam 
summa perstringimus ; nimirum fuisse in parte 
occidentali Calvarie montis speluncam in petra 
excisam, eamque peramplam in modum vestibuli, 
que aliam intus contineret specum; rursumque 
intra eam excisum fuisse sepulcrum Domini. Porro 

vestibulum, primam ipsam speluncam, extruende 
ecclesia causa (ut vidimus ex Cyrillo) fuisse demoli- 
tam constat, lapidemque itlum pregrandem non- 
nisi secunde spelunce, quam Evangeliste et Beda 
appellant monumentum, fuisse ostio superpositum. 
Quod ergo dicit Joannes‘ de se ipso, primum ve- 
nisse ad monumentum, sed non introisse; verum 
cum se inclinasset, vidisse linteamina ; sic accipias : 
ipsum in speluncam primam ingressum , ad se- 
cundam pervenisse, sed in eam non introisse, ve- 
rum ex ostio illius inspexisse, et sepulcrum Domini, 
quod erat in ejusdem spelunce parte aquilonari, 
apertum tamen a meridie, intuitum esse, in eoque 
posita linteamina conspexisse. Quod insuper dicit 
Lucas *: « Petrus procumbens vidit linteamina sola 
posita, » et Joannes de se refert, quod cum se incli- 
nasset, viderit linteamina ; illud quod est dictum 
demonstrat , nimirum locum sepulture Domini 
deorsum positum, tribus tantum palmis a pavi- 
mento altius excisum fuisse, nec nisi accuruum ac 
deorsum inclinatum quempiam illud intus a sini- 
stris positum inspicere valuisse. Ex his insuper 
facile quis accipiet, quid sit quod dicunt Evange- 
liste, mulieres ingressas esse in monumentum, et 
angelum dixisse : « Venile, et videte locum, ubi 
positus erat Dominus ; » et quod ingress non in- 
venerunt corpus Domini: quid sit insuper quod 
addit Joannes, dicens : « Maria stabat ad monumen- 
tum foris, plorans: dum ergo fleret, inclinavit se- 
et prospexit in monumentum; et vidit duos angelos 
in albis, sedentes unum ad caput, et unum ad pedes, 
ubi positum fuerat corpus Jesu ; » ut ex his videas, 
etiam si quis foris staret, nec monumentum ingre- 
deretur, dum tamen se inclinans per ostium aspice- 
ret monumenti , sepulcrum Domini satis videre 
potuisse. At hee de his sufficiant in presentiarum : 
pergamus reliqua recensere. + 

186. Cum ergo Maria ad monumentum plorans 
persisteret, apparuit ei Dominus quasi hortulanus : 
quam cum nomine appellasset, ipsa eum agnovit : 
describit hec Joannes* pluribus, Marcus vero his 
tantummodo verbis * : « Surgens autem Jesus mane 
prima sabbati, apparuit primo Marie Magdalene, de 
qua ejecerat septem demonia. » Heec facta esse cum 
consiet in monumento, relatione Joannis, primum- 
que omnium Magdalene apparuisse testetur Marcus ; 
plane constat hane apparitionem fuisse distinctam 
ab ea quam scribit Mattheus his verbis*: « Ecce 
Jesus occurrit illis, dicens : Avete. Ile autem ac- 
cesserunt, et tenuerunt pedes ejus, et adoraverunt 
eum. Tunc aitillis Jesus : Nolite timere ; ite, nuntiate 
fratribus meis ut eant in Galileam, ibi me vide- 
bunt : » sicque satis liquet, non tantum Mariam 
MagdaJenam, sed et ceteras mulieres illas jam se- 
cundo ad sepulcram Domini rediisse. « Cum ille 
igitur * abiissent, inquit Matlheus, ecce quidam 
de custodibus venerunt in civitatem, et nuntiaverunt 
principibus sacerdotum omnia, que facta fuerant. 

Et congregati cum senioribus, consilio accepto, pe- 
cuniam copiosam dederunt militibus, dicentes : 
Dicite quia discipuli ejus nocte venerunt, et furati 
sunt eum, nobis dormientibus. Et si hoc auditum 
fuerit a preside, nos suadebimus ei, et securos vos 
faciemus. At illi, accepta pecunia , fecerunt sicut 
erant edocti. Et divulgatum est verbum istud apud 
Judeos, usque in hodiernum diem. » Hec Mat- 
theus. 

187. His minime discrepantia, imo consentien- 
tia, et uberius enarrata ex vetustioribus monumentis 
Metaphrastes ‘ in rebus gestis sancti Longini centu- 
rionis martyris recitat in hunc modum, incipiens a 
sepulcri custodia : « Postquam, inquit, sepulture 
mandatum fuit vivificum Christi corpus, Longino 
centurioni rursum jussit Pilatus Vite sepulcrum 
tueri custodia militari. Et ille quidem fecit quod 
erat imperatum, etsi essef ejusmodi cum Pilato sen- 
tentie , ut jam didicimus. Cum autem peractum esset 
magnum mysterium resurrectionis, et milites mira- 
cula, que erant majora quam ut ea caperet humana 
cogitatio , principibus sacerdotum et presbyteris 
Judaici coetus annuntiassent : hoc illi ignominiam 
et dedecus sibi afferre existimantes et miraculum 

_ Volentes extinguere, pecuniis persuaserunt militibus 
ut calumniarentur Christi resurrectionem. Illi igi- 
tur ad Pilatum accedentes, falsam esse dixerunt 
resurrectionem. Verum non sic Longinus, sed men- 
dacii quidem fuit preeclarus confutator : verax enim 
testis veritatis, ut qui non sustinuerit calumniari 
Christum, tanquam furto subreptum; sed lingua 
et mente libera eum verum esse Deum predicavit, 
et e mortuis esse excitatum affirmavit. Quo factum 
est ut et ipse Pilatus, et Judeorum synagoge prin- 
cipes, invidiam qua prius movebantur in Christum, 
et quem in eum animo concipiebant furorem, eum 
nunc in Longinum transferrent, ei adeo irascentes, 
ut, quicquid pateretur Longinus, existimarent eum 
non satis daturum esse poenarum. Hine ea res de- 
venit ad aures Longini, et eorum ira fuit ei signifi- 
cata. Quapropter magis volens abjici cum Christo, 
quam habitare in tabernaculis Judeorum, cum 
veste et cingulo dignitatis, ipsam quoque simu] 
quamprimum exuit militiam : et acceptis duobus 
militibus, qui habebant eumdem zelum pro Christo 
et veritate, declinat cum populo congressionem, et 
cum Veo solo et secum versatur. Nee multnm inter- 
cessit temporis, relictis Hierosolymis, venit in Cappa- 
dociam preco simul etapostolus Christi admirabilium 
operum, et que sunt preter opinionem cum duo- 
bus illis militibus effecta. » Hucusque de confes- 
sione Longini. Quomodo vero, agentibus Judzis 
apud Tiberium adversus Longinum, jussus sit a 
Pilato teneri ac duci, idem auctor pluribus narrat. 

488. Rursus vero (quod ad eumdem centurio- 
nem et milites pertinet) illud recensere minime 
pretermittimus, quod de Joseph ab Arimathia, qui, 
ut habent Evangelist *, audacter ingressus ad Pila- 

tum petiit corpus Jesu et sepelivit in monumento 
suo novo, quod exciderat in petra, his verbis refert 
Gregorius Turonensis ', nonnisi ex Actis , ut ait, 
Pilati ad Tiberium Romam transmissis : « Apprehen- 
sus, inquit, et Joseph, qui eum aromatibus condi- 
tum in suo monumento recondidit , in cellam inclu- 
ditur, et ab ipsis sacerdotum principibus custoditur, 
majorem in eum habentibus sevitiam (ut Gesta 
Pilati ad Tiberium missa referunt) quam in ipsum 
Dominum, cum ille a militibus, hic a sacerdotibus 
custodiretur. Sed resurgente Domino, custodibus 
visione angelica territis, cum non inveniretur in 
tumulo, nocte parietes de cellula, in qua Joseph 
tenebatur, suspenduntur in sublimi; ipse vero de 
custodia , absolvente angelo, liberatur, parietibus 
restitutis in locum suum. Cumque pontifices militi- 
bus exprobrarent et sanctum corpus ab iisdem 
instanter requirerent, dicunt eis milites : Reddite 
vos Joseph, et nos reddimus Christum ; sed, ut ve- 
rum cognovimus, nec vos benefactorem Dei, nec 
aos Filium Dei reddere nunc valemus. Tum illis 
confutatis, milites ab hac accusatione liberantur. » 
Hee Gregorius, que et in pseudo evangelio nomine 
Nicodemi scripto recitata habentur : qualia autem 
sint ea omnia, fides apud auctores remaneat; nos 
vero sic ponimus ne que ab antiquis sunt enarrata, 
inconsulte pretermisisse videamur. Lector itaque 
boni consulat; et quod monet Paulus, omnia pro- 
bet, et quod bonum est teneat. 

489. Rursus * eadem die Dominus noster duo- 
bus discipulis (horum alter Cleophas dictus est, no- 
men vero alterius silentio pratermittitur) euntibus 
Emmauntem , et in via de his que acciderant Hie- 


-rosolymis sermonem habentibus apparuit, sed vultu 


diverso, ita ut non cognosceretur ab illis : qui tamen 
divinis Scripturis ab eo explicatis sensim proficien- 
tes, die jam ad vesperam declinante, cum coegissent 
illum fingentem se longius ire , una cum ipsis ma- 
nere; tandem recumbentem simul ad mensam 
cognoverunt eum : cum enim panem frangeret, et 
daret illis: « Oculi eorum, inquit Lucas, aperti 
sunt. » Sic vero manifeste cognitus, se confestim 
ab illorum visu subtraxit. Qui eadem hora surgen- 
tes , regressi Hierosolymam , quod Dominum vidis- 
sent testati sunt. Apostoli rursum, quod apparuisset 
Jesus Simoni, eosdem certiores reddiderunt; hee 
Lucas pluribus. Quod ad Emmauntem spectat : cum 
Cleopham Emmauntis fuisse indigenam testetur 
Hieronymus *, jam satis liquet ipsum tedio expecta- 
tionis superatum ad propria remeare voluisse. Ca- 
stellum Emmauntem, quod dicit Evangelista, nobile 
fuisse olim oppidum constat; sed ob cesos_ illic 
Romanos milites, haud multum ante tempus a 
Varo Syrie preside crematum * est : que postea 
Nicopolis appellata *, nobilis extitit civitas Pale- 
stine. 

490. Ejusdem meminit Sozomenus °; deque 

fonte , qui e Christi pedibus in eo ablutis virtutem 
medicam est consecutus, agit his verbis : « Est urbs 
Palestine, que jam Nicopolis dicitur, cujus quidem 
tum pagi (sic enim jam tum fuit) divinus Evange- 
liorum liber facit mentionem, eamque Emmaus 
appellat. At Romani, capta Hierosolyma, et parta 
contra Judeos victoria, eam Nicopolim nuncupabant, 
nomine ex eventu belli imposito. Ante hanc urbem , 
prope trivium, in quo Christus, post resurrectionem 
a mortuis , cum Cleopha incedens , simulabat se ad 
alterum pagum propere contendere , est fons qui- 
dam salutaris, in quo non homines modo qui «gro- 
tant, loti curantur, verum etiam animalia que 
variis morbis laborant. Nam ferunt Christum una 
cum discipulis quodam tempore e via ad fontem 
illum divertisse , in quo eo lavisse pedes , et aquam 
ex eo tempore vim medendi morbis habuisse. » Hee 
Sozomenus. At quanquam Josephus ‘ id naturali 
aquarum virtuti potius quam miraculo tribuere vi- 
deatur, dum ait: « Ammaus (est idem quod Em- 
maus) si guis nomen interpretetur, aque calide 
vocantur : ibi enim ejusmodi fons est sanandis cor- 
porum vitiis idoneus. » Tamen cum Plinius * teste- 
tur Emmauntem pluribus fontibus fuisse irriguam , 
in aliquo ipsorum ab aliis diverso , quod scribit So- 
zomenus, contingere facile potuit. Sed jam ad pro- 
positam evangelicam historiam redeamus. 

491. Cum summo vespere (ut ex his quee Lucas * 
scribit, manifeste patet) Cleophas una cum comite 
cognovisset Jesum in fractione panis : licet eadem 
hora, ut idem ait, redituri Hierosolymam inde re- 
cessissent; nonnisi in fine prime vigilie noctis, 
tertia videlicet hora illuc pervenisse oportuit; curn 


constet, eodem auctore Evangelista, sexaginta sta-. 


diorum , hoc est, septem ac dimidii milliariorum 
fuisse illius itineris spatium. Addit Lucas : « Dum 
hec loquuntur, stetit Jesus in medio eorum, et di- 
cit eis : Pax vobis : ego sum, nolite timere. Contur- 
bati vero, et conterriti, existimabant se spiritum 
videre. Et dixit eis : Quid turbati estis , et cogitatio- 
nes ascendunt in corda vestra? Videte manus meas, 
et pedes, quia ego ipse sum : palpate, et videte, quia 
Spiritus carnem et ossa non habet, sicut me videtis ha- 
bere. » Haud dubium eadem esthec manifestatio cum 
illa quam Joannes ‘in hunc modum describit: « Cum 
ergo sero esset die illo, una sabbatorum , et fores 
essent clause, ubi erant discipuli congregati propter 
metum Judorum : venit Jesus, et stetit in medio 
et dixit : Pax vobis. Et cum hoc dixisset, ostendit eis 
manus, et latus : » ut ex his manifeste intelligas , 
quod factum est non ante tertiam horam noctis; 
Joannem dicere id accidisse sero illius diei , usualis 
scilicet, qui (ut superius diximus) usque ad mediam 
noctem extendebatur. 

192. Meminit hujus apparitionis proculdubio 
Ignatius , cujus de hac re testimonium recitat Hie- 
ronymus * his verbis : « Ego vero et post resurre- 

ctionem in carne eum vidi, et credo quia sit; et 
quando venit ad Petrum, et ad eos qui cum Petro 
erant, dixit eis : Ecce palpate me, et videte, quia 
non sum demonium incorporale. Et statim tetige- 
runt eum, et crediderunt. » Hactenus verba Ignatii 
a Hieronymo recitata ex epistola ad Polycarpum, 
que tamen in ea que hodie legitur, desiderantur : 
verum Eusebius ‘ eadem ex ipsomet quoque Ignatio 
repetit, sed ex epistola ad Smyrnenses, ubi revera ea 
scripta erant verba, licet tamen in recentiori edi- 
tione * nonnihil mutata habeantur, fortasse quia in- 
terpres depravata nactus est exemplaria, vel alia’ ex 
causa non est assecutus ; sic enim ibi legitur : «Ego 
vero non modo in carne venisse ipsum cognosco ex 
nativitate et crucifixione ; sed et post resurrectionem 
scio eum in carne fuisse, et credo etiam nunc esse; 
et quando ad Petrum venit, inquit ipsis: Accedite, 
palpate, et videte quod non sum demonium incor- 
porale: spiritus enim carnem et ossa non habet, 
quemadmodum me videtis habere. » Hec ibi, que 
haud dubium secundum lectionem antiquam eam- 
demque germanam, ut Eusebius et Hieronymus le- 
gebant, restituenda sunt. Verum illa verba Domini : 
« Palpate, et videte quod non sum demonium in- 
corporale, » licet in ceteris Evangelistis minime le- 
gantur, sed recte illa: «Quia spiritus carnem et ossa 
non habet : » legi tamen eadem ipsa in Evangelio 
Maithei nomine, quod dicebatur Nazareorum, et a 
se translatum esse ait, testatur ipse Hieronymus *. 
In recentiori vero Eusebii translatione cum eadem 
verba desiderentur, non dicam oscitantia interpre- 
tis, sed codicis depravatione hoc accidere potuit : 
nam in Ruffini versione eadem ultima verba, sicut 
a Hieronymo posita sunt, eque recitantur; quam 
quidem recentiori in his merito anteponimus. Sed 
jam cetera prosequamur. 

193. Quée subdit Lucas de Domino, quod appo- 
situm sibi cibum manducavit, et reliquias dedit dis- 
cipulis, et que verba Domini refert ; ea in novissima 
manifestatione contigisse, ex eo facile colligi potest, 
quod iis illi a Domino admonerentur, ne recederent 
Hierosolymis, sed. illic expectarent promissum Spi- 
ritum sanctum : cum alioqui hac prima die (ut vi- 
dimus) jussi sint per mulieres * ab angelo in Gali- 
laam proficisci ; sicque post ipsorum reditum ex 
Galilea Hierosolymam ea facta esse, necesse est af- 
firmare. Ceterum que post ostensionem manuum 
atque lateris sint secuta, ex narratione Joannis * satis 
aperte significantur, dum ait Dominum post illa, 
pacis salutationem ingeminasse , sicque dixisse : 
« Pax vobis. Sicut misit me Pater, et ego mitto vos. 
Hoc cum dixisset, insufflavit, et dixit eis: Accipite 
Spiritum sanctum : quorum remiseritis peccata, re- 
mittwntur eis: et quorum retinueritis, retenta sunt. » 
Munere suo Christus, a Patre missus in hunc mun- 
dum (ut ait Apostolus °) peccatores salvos facere, jam 
prope perfunctus : consulturus Ecclesie sue, eam- 
dem quam ut homo accepit a Patre potestatem di- 

mittendi peccata, per Spiritum sanctum, quem in- 
sufflationis visibili signo est impartitus, transfudit 
in discipulos suos, et illiin posteros succedentes sibi 
invicem usque ad presentem diem. Si enim (quod 
habet liber Numeri ‘) auferens Deus de Spiritu qui 
erat in Moyse ac tradens septuaginta viris, eamdem 
prophetandi gratiam in illos contulit; qaomodo non 
magis decuit Spiritum Christi in posteros propagari? 
Participant proculdubio Spiritum Christi, quotquot 
vice Christi initiantur in Ecclesia sacerdotio : qui si- 
cut in cena Dominica faciendi, hoc est (quod dixi- 
mus etiam fusius in Notationibus ad Rom. Marty- 
rologium) sacrificandi facullatem acceperunt, ita 
etiam nunc peccata dimittendi vel retinendi adepti 
sunt potestatem. Quod enim olim promiserat dicens: * 
« quecumque alligaveritis super terram, erunt li- 
gata et in celo : et queecumque solveritis super ter- 
ram, erunt soluta et in celo; nunc impartiens il- 
lis Spiritum sanctum, feliciter implet. Et cum ratum 
certumque sit neminem peccata dimittere nisi so- 
lum Deum, tradendo suis hanc facultatem, in quod 
sublime dignitatis fastigium sacerdotes nove legis 
evexerit, ut in hac parte etiam super angelos subli- 
maverit, facile potest intelligi. Agunt de bis pluribus 
tum Joannes Chrysostomus *, tum ceeteri orthodoxo- 
‘yum Patrum. 

494, Cum igitur in horum arbitrio munussolvendi 
et ligandi, remittendi ac retinendi peccata homi- 
num, a Christo Domino per Spiritum sanctum fuisse 
positum Jiquido constet: hos adeant necesse est 
(cum facultas subest) qui peccatorum suorum a Do- 
mino veniam consequi cupiunt. Sed quoniam eorum 
munus est inter peccata atque peccata distinguere, 
et conditionem delinquentium disquirere et exami- 
nare, et quos solvere, quosve ligare, quorum peccata 
remittere, quorum denique retinere, debeant exacta 
pervestigatione cognoscere ; hinc fit, ut sua illis poe- 
nitentes confiteri peccata, ac quantum fas est, sin- 
gillatim conditiones aperire debeant: quod necessa- 
ria assumptione consequi, illi tantum non vident 
qui rebelles sunt lumini. Concessa itaque semel a 
Christo Apostolis solvendi atque ligandi, remittendi 
atque retinendi peccata hominum facultate ; hos ad 
illa confitenda, et sicad veniam promerendam, obli- 
gare voluisse, exploratissimum est. Porro hanc esse 
puram sinceramque Christi doctrinam, Apostolorum 
traditione receptam, et usu Catholicee Ecclesie con- 
firmatam, opportuniori loco inferius demonstrabi- 
mus : propositam interim, quantum breviter licet, 
Evangelii prosequamur historiam. 

495. « Thomas (inquit Joannes ‘) unus ex duo- 
decim, non erat cum eis quando venit Jesus.» Porro 
quantumlibet absentem, collate gratis per Spiritum 
sanctum remittendi peccata ceteris impartite, fuisse 
Thomam expertem, nemo jure dixerit, qui attenta 
consideratione recogitet, quod olim factum esse in 
Heldad et Medad divina Scriptura commemorat ° : 


nam licet cum ceteris preesentes non essent, cum 

cxteros Dominus imbuit spiritu prophetandi, tamen 
quod semel scripto fuissent inter alios recensiti, 
ejusdem prophetici muneris, admirantibus ceteris , 
participes facti sunt. At vero invisibilem illam gra- 
liam visibili signo tune a Domino presentibus col- 
latam Apostolis atque discipulis, universis etiam qui 
iisdem legitima ordinatione in posterum successuri 
essent usque ad consummationem seculi, eque esse 
tributam, nemo est qui negare possit; nisi qui una 
cum Apostolis atque discipulis extinctis funditus 
periisse Ecclesiam, stulte admodum impieque nimis 
dicere ausus fuerit. Caeterum (ut ccepta prosequa- 
mur) Thomas, de quo est suscepta narratio, audiens 
a discipulis Dominum illis apparuisse , cupiens et 
ipse eodem quo illis nuper modo tribuentem sibi 
quoque manus et latus videnda atque palpanda, 
manifestari Dominum, atque incredibili «stuans 
ejusmodi desiderio, in ea sic contestatus erupit 
verba 1: « Nisi videro in manibus ejus fixuram cla- 
vorum , et mittam digitum meum in locum clavo- 
rum, et milfam manum meam in latus ejus, non 
credam. » Prestitit et hoc ipsum Jesus Thome post: 
dies octo, quando ilerum. ingressus ad discipulos, 
januis clausis, pacis salutationem suo more impar- 
tiens illis, ad Thomam conversus , aperiens eidem 
manus et latus, ut inferret digitum, et admoveret 
ad latus manum, et ne esset incredulus, sed fidelis, 
admonuit. Cum ille his superatus, ac plus certo 
persuasus , ipsum suum Dominum ac Deum esse 
confessus est; tunc ad eum Jesus: « Quia vidisti me, 
Thoma, credidisti; beati qui non viderunt et credi- 
derunt. » Facta sunt hec omnia Hierosolymis. 

196. Apostoli in Galileam abeunt.— Post hee 
vero Apostoli, ut admonili per mulieres ab angelo 
fuerant, abierunt in Galileam, non tamen confestim 
in illum montem, quem (ut ait Mattheeus *) consti- 
tuerat illis Jesus. Nam cum Pauli? testimonio constet 
illuc convenisse plusquam quingentos fratres (de illa 
enim Paulum esse locutum, consentiunt omnes, 
cum omnium solemnissima fuerit facta manifestatio), 
haud facile fuit dispersos septuaginta duos discipulos 
in unum colligere; ceterosque qui tum in Judea, 
tum etiam in Galilaa erant Christo credentes , 
admonere utad certam diem omnes uno loco siste- 
rentur. Ex his igitur que Joannes scribit ‘ ; colligi 
potest, Petrum ac cewteros quos recenset Apostolos , 
in Galileam proficiscentes, ad propria remeasse , 
illieque donec ceteri omnes credentes colligerentur 
in unum, moras traxisse : tunc etiam (quod idem 
scribit Evangelista) ipsis piscantibus , Dominum 
apparuisse : quam cum tertiam ordine factam appa- 
ritionem fuisse dicat*; haud dubium ante manife- 
stationem in monte factam eam contigisse, necesse 
est affirmare. Rem gestam exacte admodum descri- 
bit idem Joannes evangelista, postquam precedenti 
capitulo finem yideretur imposuisse evangelice 
scriptioni; ut appareat hac eo consilio addidisse , 
quod videret ea esse a ceteris pretermissa, quodque 

magni essent ponderis : non involvendam silentio 
nobilissimam Christi actionem, qua Petro totius 
universalis Ecclesie contulit prefecturam , existi- 
mavit. 

197. Joannes igitur post descriptam a se Petri 
ac sociorum piscationem, Christique factam illis 
manifestationem ad mare Tiberiadis, ac admirandam 
piscium capturam, et mensam ipsis a Christo para- 
tam, hee addit : « Cum ergo prandissent, dicit 
Simoni Petro Jesus : Simon Joannis, diligis me plus 
his ? Dicit ei : Etiam, Domine, tu scis quia amo te. 
Dicit ei : Pasce agnos meos. Dicit ei iterum : Simon 
Joannis, diligis me? Ait illi : Etiam, Domine, tu scis 
quia amo te. Dicit ei iterum: Pasce agnos meos. 
Dicit ei tertio : Simon Joannis, amas me? Contristatus 
est Petrus, quia dixit ei tertio, Amas me? Et dixit 
ei : Domine, tu omnia nosti : tu scis quia amo te. 
Dixit ei : Pasce oves meas. » Jam ipsa piscatione 
typus quidam ac figura Petri primatus fuerat presi- 
gnata, dum ipse primus piscandi iniit consilium, et 
piscationem aggreditur : et licet alii simul rete ja- 
ctarent in mare, etad littus traherent, educere tamen 
illud ex aquis in terram, Petri solius fuit opus : 
« Ascendit (inquit Joannes) Simon Petrus , et traxit 
rete in terram, plenum magnis piscibus centum 
quinquaginta tribus. Et cum tanti essent, non est 
scissum rete. » Quem igitur piscationis symbolo no- 
vimus corypheum Apostolorum, Dominus alia ab 
his diversa metaphora, gregis scilicet atque pastoris 
eumdem universalem totius Ecclesize demonstrat 
esse pastorem. Jam olim preedixerat : «Tu vocaberis 
Cephas, » Petra scilicet, super quam suam esset 
edificaturus Ecclesiam. Rursus eidem ipsi’ pollicitus 
erat claves, dicens : « Tibi dabo claves regni celo- 
rum. » In presentiarum vero hec felicius implens , 
ait : « Pasce agnos meos : Pasce oves meas. » 

198. Que communia Apostolis omnibus, et de 
primatu Petri. — Sicut enim que ceteris Apostolis 
eque ac Petro contulit, et communia omnibus esse 
voluit, evidenter expressit ; nimirum cum dixit de 
his que ad sacrificium pertinent : « Hoc * facite in 
meam commemorationem ; » et que ad verbi pre- 
dicationem , queque ad baptismum : « Euntes ? 
docete omnes gentes, baptizantes eos; » que insuper 
ad remissionem peccatorum spectarent: « Queecum- 
que * alligaveritissuper terram, erunt ligata et in 
celo : et quecumque solveritis super terram , erunt 
soluta et in celo;» vel cum dixit : « Accipite Spiri- 
tum sanctum : quorum remiseritis peccata, remit- 
tuntur eis : et quorum retinueritis, retenta sunt; » 
sive cum * aperuit illis sensum , ut intelligerent 
Scripturas. Ita etiam que peculiaria voluit esse Petri, 
aperte significavit, sive cum dixit : « Tu vocaberis * 
Cephas; » vel cum ait: «Tu ® es Petrus, et super 
hanc petram_edificabo Ecclesiam meam; » aut cum 
subdit : « Et tibi dabo claves regni celorum : » ac 
denique cum eadem modo perficiens atque adim- 
plens ait”: « Pasce agnos meos, et ,Pasce oves meas. » 

199. Ex his igitur videas Dominum nostrum, 
certo quodam discrimine adhibito , que communia 
essent omnibus Apostolis, et quae Petro tantummodo 
contulisset, egregie distinxisse ; ut non mireris, si 
eadem adhibita distinctione , Patres dixerint ali- 
quando omnes Apostolos pari fuisse preeditos pote- 
state ; aliquando vero, Petrum ceterorum caput, et 
principem : ut Cyprianus ‘ fecisse videtur, cum 
secundum germanam lectionem sic ait : « Loquitur 
Dominus ad Petrum : Ego dico tibi quia tu es Petrus, 
et super istam petram edificabo Ecclesiam meam : 
et porte inferorum non vincent eam. Et tibi dabo 
claves regni celorum : et que ligaveris super 
terram, erunt ligata et in celis : et queecumque sol- 
veris super terram, erunt soluta et in celis. Et 
iterum eidem post resurrectionem suam dicit : 
Pasce oves meas. Super unum illum edificat Eccle- 
siam suam, et illi pascendas mandat oves suas. Et 
quamvis Apostolis omnibus post resurrectionem 
suam parem potestatem tribuat, et dicat ; Sicut misit 
me Pater, et ego mitto vos : Accipite Spiritum 
sanctum : si cui remiseritis peccata, remittuntur 
illi; si cui retinueritis, retinebuntur : tamen ut 
unitatem manifestaret, unam cathedram constituit, 
et unitatis ejusdem originem ab uno incipientem , 
sua auctoritate disposuit. Hoc erant utique et ceteri 
Apostoli, quod fuit Petrus, pari consortio prediti 
honoris et potestatis : sed exordium ab unitate pro- 
ficiscitur. Primatus Petro datur, ut una Christi 
Ecclesia, et cathedra una monstretur. Et pastores 
sunt omnes, sed grex unus ostenditur, qui ab Apo- 
stolis omnibus unanimi consensione pascatur. Quam 
unam Kcclesiam etiam in Cantico canticorum Spiri- 
tus sanctus ex persona Domini designat, et dicit : 
Una est columba mea, perfecta mea, una est matri 
sue, electa genitrici sue. Hane Ecclesie unitatem 
qui non tenet, tenere fidem se credit? Qui Eeclesie 
renititur et resistit; qui cathedram Petri, super 
quam fundata est Ecclesia deserit, in Ecclesia se esse 
confidit? » Heec Cyprianus : qui et multa alia in 
eamdem sententiam , cum ibi, tum aliis in locis pie 
eruditeque admodum coagmentat : qui et sepe ? 
firmiter contestatur, non aliunde obortas hereses 
esse, ac nata schismata, quam inde, quod unus in 
Ecclesia Dei sacerdos, qui Christi vice fungatur, non 
cogitetur, ac pariter cognoscatur ; quem esse Petri 
successorem Romanum pontificem , pro constanti et 
absque aliqua controversia sepius asseverat. 

200. Asserte distinctioni etiam que respondet, 
quod S. Hieronymus modo super omnes Apostolos 
fundatam dicit Ecclesiam, paremque eosdem adeptos 
a Domino potestatem : modo vero Petrum caput et 
principem appellat Apostolorum, ac super eum fun- 
datam testatur Eeclesiam. Ut in primis cum ait ® : 
« At dicis : Super Petrum fundatur Ecclesia, licet id 
ipsum in alio loco super omnes Apostolos fiat , et 
cuncti claves regni celorum accipiant, et ex aquo 
super eos Ecclesiz fortitudo solidetur : tamen pro- 

pterea inter duodecim unus eligitur, ut capite consti- 
tuto, schismatis tollatur occasio. » Hac Hieronymus, 
qui et alias‘ pluries super Petrum fundatam esse 
tradit Ecclesiam, eumque principem? Apostolorum 
et Ecclesie seepe nominat: cujus * successori qui 
non communicat, esse ab Ecclesia Catholica alie- 
num, nec esse Christi, sed Antichristi, gravi asser- 
lione confirmat Joannes Chrysostomus *, dum de his 
agit verbis, quibus Christus affatus est Petrum, heec 
ait: « Quid tandem, aliis omissis, de his duntaxat 
Petrum affatur ? Os erat Apostolorum, et princeps 
et vertex ipsius coetus; propterea et Paulus eum 
preter alios visurus ascendit: simul ut ei ostenderet 
jam sibi fiduciam habendam : tanquam enim ne- 
gationis oblivisceretur, fratrum curam ei committit 
neque negationis meminit, neque exprobrat, sed 
tantum dicit : Siamas me, fratrum curam suscipias. » 
Hee Chrysostomus, alludens, ut apparet, ad illud a 
Domino Petro dictum *: « Et tu aliquando conver- 
sus confirma fratres tuos. » 

201. Cwterum, ut ad sententiam S. Hieronymi 
revertamur, qua dicit cunctos Apostolos claves regni 
celestis accepisse, sic eam accipiendam esse existi- 
mamus, ut Apostoli aque ac Petrus earumdem cla- 
vium usum habuerint, ordinaria potestate scilicet 
dimittendi peccata. Verum quod spectat ad supre- 
mum dominium et auctoritatem, quam per clavium 
traditionem significatam esse ex clave ° David satis 
confirmatur : constat Evangelii testimonio, Petro 
tantummodo a Domino tunc temporis fuisse pro- 
missas, ac Petro duntaxat esse datas, atque sic su- 
premam potestatem, hoc ipso scilicet tempore, cum 
a Domino eidem universus grex pascendus commit- 
titur. Unde Optatus ’ Milevitanus: « Bono unitatis, 
inquit, beatus Petrus (cui satis erat, si postquam 
negavit, solam veniam consequeretur) et preferri 
omnibus Apostolis meruit, et claves regni celorum 
communicandas ceteris solus accepit ;» et post non- 
nulla : « Stant tot innocentes, et peccator accipit 
claves: ut unitatis negotium formaretur, provisum 
est ut peccator aperiret innocentibus, ne innocentes 
clauderent contra peccatores, et que necessaria est, 
unitas esse non posset.» Heec ille, et alia plura id 
genus : qui * et non semel expresse firmiterque te- 
statur, universalem totius Ecclesie prefecturam 
quam a Christo Petrus est consecutus, transfusam 
esse in Romanos pontifices, Petri cathedre legitimos 
successores, ut cum hec ait: «Igitur negare non 
potes, scire tein urbe Roma Petro primo cathedram 
episcopalem esse collatam, in qua sederit omnium 
Apostolorum caput Petrus, unde et Cephas est 
appellatus : in qua una cathedra unitas ab omnibus 
servaretur, ne ceteri Apostoli singulas sibi quisque 
defenderent; ut jam schismaticus et peccator esset, 
qui contra singularem cathedram, alteram colloca- 

ret. Ergo cathedra unica, que est prima de dotibus. 
Sedit prior Petrus, cui successit Linus, etc. » 

202. Et ut agamus exemplo prudentis patris- 
familias, qui profert de thesauro suo nova et vetera, 
his addamus que scribit S. Bernardus ad Eugenium 
Romanum pontificem cum ait: «Tu es, cui claves 
tradite, cui oves commisse sunt. Sunt quidem et 
alii celi janitores, et gregum pastores, sed tu tanto 
gloriosius, quanto differentius utrumque pre 
ceteris nomen hereditasti. Habent illi sibi assignatos 
greges, singuli singulos. Tibi universi crediti sunt, 
uni unus: nec modo ovium, sed et pastorum tu 
unus omnium pastor. Unde id probem, queris? 
Ex verbo Domini. Cui etiam non dico episcoporum, 
sed et Apostolorum sic absolute, sic indiscrete tote 
commisse sunt oves? Si me amas, Petre, pasce oves 
meas. Quas? illius vel illius populos civitatis, aut 
regionis, aut certi regni? Oves meas, inquit. Cui 
non planum, non designasse aliquas, sed designasse 
omnes? etc. » Sic igitur cum omnes Christi oves et 
agnos Petrus a Domino post resurrectionem ejus 
pascendos acceperit, universi gregis pastoris nomen 
est consecutus, quod nemini Apostolorum constat 
esse concessum. Unde Arnobius * hec in eam sen- 
tentiam, ef quidem egregie : « Apostolo peenitenti 
succurritur , qui est episcoporum episcopus : et 
major gradus redditur ploranti, quam sublatus est 
deneganti. » Addit : «Quod utdoceam, illud ostendo, 
quod nullus Apostolorum pastoris nomen accepit. 
Solus enim Dominus Jesus Christus dicebat : Ego 
sum pastor bonus; et iterum : Me, inquit, sequuntur 
oves mex. Hoc ergo nomen sanctum, et ipsius no- 
minis potestatem post resurrectionem suam, Petro 
peenitenti concessit; et ter negatus, negatori suo 
hanc, quam solus habuit, tribuit potestatem. » 

203. Sed et S. Leo * : « Inter beatissimos Apo- 
stolos, inquit, in similitudine honoris fuit quedam 
discretio potestatis : ef cum omnium par esset electio, 
uni tamen datum est ut ceteris praeemineret, de qua 
forma episcoporum quoque est orta distinctio. » 
Gregorius * itidem: « Certe, ait, Petrus apostolus 
primum membrum sancte et universalis Ecclesize 
est : Paulus, Andreas, Joannes, quid aliud quam 
singularum sunt plebium capita? » Hee quidem 
secundum dictam distinctionem, habita~. ratione 
eorum que pre ceteris a Domino collata sunt Petro: 
cum alioqui quod pertinet ad apostolicum munus 
Evangelii preedicandi, atque peccata solvendi, eque 
omnes Apostolos plenissima potestate in universum 
mundum missos esse, idem ipse Gregorius* profi- 
teatur : qui et eadem ratione Paulum apostolum caput 
Gentium etfectum esse, et totius Ecclesia principa- 
tum obtinuisse testatur. Caterum quantumlibet 
amplissimus fuerit ejus apostolatus, quem accepit 
ad Gentes salvandas, tamen nihil est, quod potestati 
equari possit principi Apostolorum omnium Petro, 
quem cum prefecerit Dominus universo gregi, 
Gentes etiam ejusdem subdidit potestati : future: enim 


* Arnobius in Psal. cxxxvi1. — ? Leo epist. ad Anast. Episc. Thes- 
salon. — 3 Greg. lib. iv. epist. LVI. —% Greg. in lib. 1. Reg. cap. Iv. 


166 


erant et ips Christi oves, de quibus ait aliquando': 
« Alias oves habeo, que non sunt ex hoc ovili: et 
illas oportet me adducere, et vocem meam audient , 
et fiet unum ovile, et unus pastor. » Cum itaque 
nonnisi omnium ovium dicat unum ovile esse fu- 
turum, unumgue pastorem, cujus Dominus oves 
suas omnes et agnos cure subjecerit : illum ipsum 
fuisse Petrum, nec alium preter ipsum, eadem po- 
testate qua ipsum, in universali Ecclesia unicum 
institutum esse pastorem, ex his que dicta sunt, 
neminem puto, nisi forte delirum et mente captum, 
non.intelligere. Nec quia Petrus eos potissimum, 
qui ex circumcisione erant, erudiendos suscepit, 
angustioribus finibus apostolatum suum amplis- 
simum coarctavit: sicut nec cum Dominus de se 
dicat atque profiteatur, non esse missum nisi ad 
oves que perierunt ex domo Israel, excluditur he- 
reditate Gentium, quam postulavit a Patre, ut non 
zque Genlium ac Judeorum pastor esse dicatur. 
204. Est igitur Christi ovile unum, ejusdemque 
pastor unus, idemque Petrus electus a Domino, 
ac maxima omnium prefectura nobilitatus : quam 
ne extinctam esse cum Petro, et unius tantum 
hominis vita superstite Christi Ecclesiam perdurasse, 
ac subinde gregem sine pastore, corpus sine capite, 
fundamentum sine -structura, seu sine fundamento 
structuram penitus remansisse, stulle nimis eque ac 
impie dicere cum ethnicis ceterisque Christiane 
fidei hostibus compellamur: fateri necesse est, eam- 
dem collatam a Domino in Petrum summam om- 
nium potestatem, in posteros ejus cathedre succes- 
sores esse derivatam. Istud ipsum denique est, quod 
Augustinus * spe testatur Dei Ecclesiam-in Petro 
claves accepisse, et in se Petrum totius -Ecclesiz 
figuram representasse : ne videlicet tantum munus 
videretur in Petri personam solummodo esse colla- 
tum, ac cum illo pariter extinctum; sed potius in 
ipsum tanquam in totius corporis caput mysticum 
quod non extingueretur, sed semper viveret in 
successoribus. Unde idem ipse Augustinus ad cathe- 
dram Petri sepe provocat Donatistas, ut cum scribit 
ad Generosum his verbis: * « Si, inquit, ordo episco- 
porum sibi succedentium considerandus est, quanto 
cerlius et vere salubriter ab ipso Petro numeramus, 
cui totius Ecclesie figuram gerenti Dominus ait: 
Super hanc petram edificabo Ecclesiam meam, et 
porte inferorum non vincent eam. Petro enim suc- 
cessit Linus, » etc. Post recensitos singulos Romanos 
episcopos , Petri successofes, usque ad Anastasium 
qui tunc sedebat, hec subdit: « In illum autem 
ordinem episcoporum, qui ducitue ab ipso Petro, 
usque ad Anastasium, qui nunc eamdem cathedram 
sedet, etiam si quispiam traditor per illa tempora 
subrepsisset, nihil preejudicaret Ecclesie et innocen- 
tibus Christianis, quibus Dominus providens ait de 
prepositis malis: Que dicunt facite; que autem 
faciunt, facere nolite. » Ex quibus liquet privilegia 
sic a Christo fuisse Petro concessa, ut idem ipse 

velut persona propria exprimeretur in singulis suc- 
cessoribus, atque in Ecclesia viveret semper ; nec 
ejusmodi veritatis signum posse successoris alicujus 
criminibus unquam vel leviter labefactari. 

205. Id ipsum de Petro, ac de Romane Ecclesize 
pontificibus testati sunt, quotquot ab ipso exordio 
nascentis Ecclesie extiterunt nostrarum rerum 
catholici tractatores, et quotquot etiam fuerunt 
unquam sacra concilia in Spiritu. sancto legitime 
congregata : hoc ipsum omnes denique Sancti, 
quorum vila est illustrata miraculis, sunt semper 
absque aliqua dubitatione professi. Non est autem 
presentis instituti predictorum omnium singula hic 
intexere testimonia : nam ccepta atque inita semel 
rerum gestarum tractandarum ratione, ab ea divelli 
non patimur; cum alioqui eadem ipsa in nostro- 
rum Annalium singulis fere annis recensendis 
lector inveniat ubique testata, ac facile explicata. 
Hee vero summatim perstricta in presentiarum 
pretermisisse minime oportuit, quod in prefatione 
polliciti simus, non tantum res gestas prosequi, sed 
ipsius Ecclesie# institutionis originem, et que ad 
eam spectant ordinationes atque traditiones, iisdem 
nostris Annalibus interserere. His igitur sic cursim 
explicatis, que reliqua sunt narrationis evangelice 
prosequamur. 

206. Alie manifestationes Domini. — Post 
hee omnia de primatu Petri a Domino stabilita ; quo 
ipse genere morlis ad postremum clarificaturus 
esset Deum, eidem predixit : quem et quod curiose 
de Joannis futuro statu perquireret, Dominus ab ea 
rogatione dimovit. Hac cum narrasset Joannes, suo 
Evangelio finem iniponit, multa (ut ipse testatur) 
pretermittens : satis enim sibi visa sunt ea que 
scripsit, tam ad veritatem evangelicam adstruen- 
dam, tum etiam ad hereticos arguendos, quo- 
rum causa ejusmodi suscepisse negotium, Hie- 
ronymus' et alii altestantur. Jam vero sequitur, 
rerum ac temporum ordine, celeberrima omnium 
Domini illa manifestatio in Galilea, in monte facta, 
qui Thabor fuisse ab omnibus existimatur : de qua 
agens Mattheeus, ? hec ait: « Undecim autem disci- 
puli abierunt in Galileam in montem, ubi consti- 
tuerat illis Jesus, etc. » Porro non ille tantum disci- 
pulorum numerus, qui Hierosolymis in Galileam 
profectus est, tunc interfuit: sed fere quotquot vi- 
debantur fuisse in Christo credentes, nimirum post 
Apostolos, ac septuaginta duos discipulos, reliqui 
omnes qui tam in Judea, quam etiam in Galilea, 
Christi fidem fuerant amplexati, eidem manifesta- 
tioni omnium celeberrime presentes fuere: hanc 
enim omnes fere existimant fuisse illam, cujus 
meminit Paulus Apostolus *, dum czeteras numerans 
ait : « Visus est Cephe, et post hoc undecim : deinde 
visus est plusquam quingentis fratribus simul : ex 
quibus multi manent usque adhuc, quidam autem 
dormierunt. » Hac enim non sicut relique a Domino 
facte manifestationes, inopinato et preter spem ac- 

cidit ; que quidem a Domino primum prenuntiata, 
et locus in quo agenda esset, ab eo destinatus ac 
constitutus est : quae etiam ab angelo post resurre- 
ctionem fuerat indicata, ac Apostolis per mulieres 
significata. Quamobrem certa dies ab Apostolis pu- 
tatur esse condicta, qua predicti omnes uno loco 
sese sisterent, atque advenientem Dominum expe- 
ctarent. « Cum igitur illue venissent, inquit Mat- 
theus ', videntes eum adoraverunt : quidam autem 
dubitaverunt. Et accedens Jesus locutus est eis, 
dicens : Data est mihi omnis potestas in celo, et in 
terra. Euntes ergo docete omnes gentes baptizantes 
eos in nomine Patris, et Filii, et Spiritus sancti : 
docentes eos servare omnia quecumque mandavi 
vobis : et ecce ego vobiscum sum omnibus diebus, 
usque ad consummationem seculi. » Hactenus Mat- 
thei Evangelium. 

207. Quod vero post hec addit Paulus, apparuisse 
Dominum Jacobo, nulla penitus de ea re apud 
Evangelistas habetur mentio : que vero ex Evan- 
gelio Nazareorum a Hieronymo ? recitatur Jacobo 
fratri Domini facta manifestatio, contigisse creditur 
prima die, et existimatur esse ab hac diversa, que 
remanet prorsus obscura. Quod insuper adhuc ma- 
nifestationem aliam post eam omnibus Apostolis 
“factam esse idem Paulus affirmat, proculdubio 
illam novissimam omnium esse credimus, que a 
Marco * evangelista ac Luca * narratur, licet ab aliis 
alio loco ponatur. Postquam enim e Galileea Hiero- 
solymam Apostoli sunt reversi, ejusmodi manifesta- 
tionem Domini contigisse Lucas non obscure signi- 
ficat ex verbis Domini, quibus jussi sunt Apostoli 
manere in civitate, donec acciperent Spiritum san- 
ctum : cum alias antequam inde recessissent, admo- 
niti essent ab angelo proficisci in Galileam : ut 
manifeste appareat. post reditum e Galilaa Hieroso- 
lymam , factam esse. 

208. Apparuisse autem hac ullima vice Domi- 
num Apostolis recumbentibus, Marcus testatur, 
cum ait : « Novissime recumbentibus illis undecim 
apparuit, et exprobravit incredulitatem eorum, et 
duritiam cordis. » Lucas de eadem mensa testari 
videtur, dum ait : « Adhuc autem illis non creden- 
tibus, et mirantibus pre gaudio, dixit : Habetis hic 
aliquid quod manducetur? At illi obtulerunt ei 
partem piscis assi, et favum mellis. Et cum mandu- 
casset coram eis, sumens reliquias dedit eis : » ac 
subinde ex Scripturarum testimonio suam resur- 
rectionem confirmans, tunc aperuit illis sensum ut 
intelligerent Scripturas, admonuitque ne inde sece- 
derent, sed Hierosolymis manerent, donec indue- 
rentur virtute ex alto; quibus dictis, educens eos 
foras, Bethaniam versus, elevatis manibus bene- 
dixit eis, et celum conscendit. Hac omnia Lucas, 
sed pluribus Marcus; qui (ut diximus) de hac novis- 
sima Domini manifestatione agens, dixisse adhuc 
Apostolis ait : « Euntes in mundum universum 
predicate Evangelium omni creature. Qui credi- 

derit, et baptizatus fuerit, salvus erit : qui vero non 
crediderit, condemnabitur. Signa autem eos, qui 
crediderint , haec sequentur: In nomine.meo demo- 
nia ejicient, etc. » Addit demum : « Dominus qui- - 
dem Jesus postquam locutus est eis, assumptus est 
in celum, et sedet a dextris Dei; » ut ex his mani- 
feste appareat, unam eamdemque manifestationem 
a Marco et Luca descripltam, eamdemque esse novis- 
simam, de qua quod alter scripsisse videretur vel 
preetermisisse, alter tacuit vel expressit. Quin et 
Lucas, quod tam Marcus quam ipse etiam in narra- 
tione evangelica preteriisse visi essent, scribens 
postea Acta Apostolorum, ipso eorum exordio super- 
addidit, dicens ‘: «Igitur qui convenerant, inter- 
rogabant eum, dicentes : Domine, si in tempore hoc 
restitues regnum Israel? Dixit autem eis : Non est 
vestrum nosse tempora vel momenta, que Pater 
posuit in sua potestate : sed accipietis virtutem su- 
pervenientis Spiritus sancti in vos, etc. » 

209. De duabus dotibus Ecclesie concessis, de 
operatione nempe miraculorum, et de divinarum 
Scripturarum intelligentia et interpretatione. — At 
quoniam hac sua novissitha manifestatione, preter 
alias dotes quas Christus Dominus noster sue Eccle- 
sie liberaliter contulit, duas superaddidisse videtur, 
unam a Marco positam, alteram vero a Luca enar- 
ratam : illam de operatione miraculorum collatam 
fidelibus , que communis omnibus christianis esse 
posset , istam de divinarum Scripturarum intelli- 
gentia Apostolis tantum peculiariter concessam : 
non possumus leviter sic rem percurrere, ut non 
aliquantulum ejusmodi dona consideremus, que 
eo quod nonnisi in Ecclesia Catholica reperiri, nec 
ab aliis’ usurpari possint, merito dotes Ecclesi«e 
sunt a Patribus appellata ; sunt enim signa quedam 
firmiter inherentia vere Christi Ecclesia, quibus 
eadem ab hereticorum conventibus, satane syna- 
gogis, distingui possit : qua tamen sic ei data esse 
noscuntur, ut non singulis qui sunt in Ecclesia 
sint concessa; non enim quibuscumque Catholicis 
est miraculorum gratia impartita, vel semper : ne- 
que etiam omnes, qui loco Apostolorum successe- 
runt episcopi, assecuti sunt sensum et intelligen- 
tiam Scripturarum; vel eos ipsa semper excelluisse 
gratia fuerit necessarium. Nam sanctissimos Patres, 
quos Doctores Ecclesiz ob illorum sublimem erudi- 
tionem merito nominamus , quantumlibet ea Spiri- 
tus sancti gratia pre ceteris imbutos esse liqueat, 
in interpretatione Scripturarum non semper ac in 
omnibus Catholica Ecclesia sequitur. Sed sic dicta 
Spiritus sancti charismata a Christo sue Ecclesie 
concessa esse dicuntur, ut ejus sint propria; nec 
penes alios qui foris sunt, inveniri queant. 

210. Et ut agamus de singulis : quod in primis 
ad miraculorum virtutem spectat, nunquam ad false 
doctrine attestationem ab hereticis aliquod factum 
aliquando miraculum reperitur, quod vere mira- 
culum  dici posset, ut suis locis inferius declarabi- 

mus. Cum enim, quod ad eam rem pertinet, nihil 
aliud sit miraculum, quam a Deo omnipotente pa- 
tenter editum testimonium secundum quod et ipse 
Dominus aliquando ad eam confirmandam verita- 
tem ait ‘: « Ut autem sciatis quia filius hominis 
habet potestatem in terra dimittendi peccata, (ait 
paralytico) tibi dico: Surge, tolle grabatum tuum, 
et vade in domum tuam; » vel cum inculcat de 
testimonio Patris *: quod et Sancti seepissime fecisse 
noscuntur. Certe penes quos veritas doctrine non 
est (quoniam Deus verax est, nec fallere, nec falli 
potest), nec per miracula facta divina attestatio un- 
quam accedet : repugnant enim et omnino contraria 
sunt inter se; ut veritas mendacio adstipuletur, ac 
Deus consentiat falsitati. Caeeterum quotiescumque 
expedire visum est ad confirmationem vere doctri- 
ne, et utilitatem electorum, ac reproborum confu- 
sionem, exhiberi miracula, Deus nunquam Kcclesie 
sue defuit, nec deerit, cum se ipsum (ut ait Aposto- 
lus *) negare non possit. Suppetunt innumera de his 
exempla, que suis locis secundum temporum ordi- 
nem opportunius enarrabimus; addemus pariter de 
nonnullis hereticis, qui ejusmodi dotem Ecclesie 
emulantes, gratiam miraculorum affectantes , per 
fictionem saltem, cum non liceret per veritatem , 
eam usurpare conati sunt; sed confusi sunt, quo- 
niam Deus sprevit eos. 

244. Quod autem pertinet ad intelligentiam 
Seripturarum a Christo collatam Apostolis, ac 
transfusam per eosdem in sanctam Ecclesiam : 
nemo tanti muneris amplitudinem facile mente con- 
cipiet, nisi que ejusdem sit Scripture altitudo, lati- 
tudo, sublimitas, et profundum, perfecte noverit. 
Ecce enim, qui tam immensum pelagus navigarunt 
(quod ait Psalmista *) facientes operationem in aquis 
multis , viderunt mirabilia in profundo. Audi quid 
de his, quod didicit experimento, Augustinus * teste- 
tur : « Tanta est, inquit, christianarum profanditas 
litierarum, ut in eis gquotidie proficerem, si eas solas 
ab ineunte etate usque ad decrepitam senectutem 
maximo otio, summo studio, meliore ingenio cona- 
rer addiscere : non quod ad ea que necessaria sunt 
saluti, tanta perveniatur difficultate; sed cum quis- 
que ibi fidem tenuerit, sine qua pie recteque non 
vivitur, tam multa, tamque multiplicibus myste- 
riorum umbraculis opaca intelligenda proficientibus 
restant, tantaque non solum in verbis quibus ista 
dicta sunt, verum etiam in rebus que intelligende 
sunt, latet altitudo sapientia, ut annosissimis , acu- 
tissimis , flagrantissimis cupiditate discendi hoc 
contingat, quod eadem Scriptura quodam loco 
habet. Cum consummaverit homo, tunc incipit. » 
Hec Augustinus. Gregorius ° etiam in eamdem sen- 
tentiam : « Multa quidem, inquit, in illa ita aperta 
sunt, ut pascant parvulos : quedam vero obscurio- 
ribus sententiis, ut exerceant fortes, quatenus cum 
labore intellecta, plus grata sint. Nonnulla autem in 
ea ita clausa sunt, ut dum ea non intelligimus, 

agnoscentes infirma nostre cecitatis, ad humilita- 
tem magis quam ad intelligentiam proficiamus. 
Sunt enim quedam, que ita de celestibus loguun- 
tur, ut solis illis supremis civibus in patria sua per- 
sistentibus pateant, ac necdum nobis peregrinanti- 
bus reserentur, etc. » 

212. Quamobrem Patres omnes que consen- 
tiunt, sensum divine Scripture, absque mentis 
illustratione divinitus facta, posse percipi, impossi- 
bile esse : unde apud Justinum ‘ martyrem divinus 
catechista heec in eam sententiam : « At tu, inquit, 
votis et precibus tibi ante omnia lucis portas aperiri 
opta : neque enim ab aliquibus perspiciuntur atque 
infelliguntur, preterquam si cui Deus et Christus 
ejus concesserit intelligentiam. » Hac ad Justinum 
philosophum incognita, sed a Deo missa persona , 
que illum imbueret Christiana fide, locuta est. 
Ireneus * hec etiam : « Scripture quidem perfecte 
sunt, quippe a Verbo Dei et spiritu ejus dicte : nos 
autem secundum quod minores sumus et novissimi 
a Verbo Dei et Spiritu ejus, secundum hoc et scien- 
tia mysteriorum ejus indigemus. Et non est mirum, 
si in spiritualibus celestibus, in his que debent re- 
velari, hoc patimur nos : quandoquidem etiam 
eorum que ante pedes sunt (dico autem que sunt 
in hac creatura , et que conteruntur a nobis, et vi- 
dentur, et sunt nobiscum) multa fugerunt nostram 
scientiam, et Deo hxc ipsa committimus. » Chryso- 
stomus * eadem his verbis: « Neque enim vel syl- 
laba, vel apiculus est in sacris litteris, in cujus” 
profundo non sit grandis quispiam thesaurus : 
proinde nobis opus est divina gratia ducamur, et 
Spiritu sancto illustrati, eloquia divina adeamus. 
Neque opus habet divina Scriptura hominum 
sapientia, ut intelligatur, sed revelatione Spiritus; 
ut hausto inde vero sensu, magnum nobis hinc 
Jucrum accrescat. » Hee ille. Id denique ceteri 
omnes ecclesiasticarum rerum scriptores : quippe 
qui sciant Petrum* Apostolorum principem sic esse 
locutum : « Hoc primum intelligentes, quod omnis 
prophetia Scripture propria interpretatione non fit. 
Non enim voluntate humana allata est aliquando 
prophetia : sed Spiritu sancto inspirati, locuti sunt 
sancti Dei homines. » Quomodo igitur eedem di- 
vine Scripture, alio spiritu ab eo quo scripte 
sunt, possent intelligi? Unde et Gregorius ° in illa 
Domini verba ad Ezechielem : « Comede volumen 
istud. Et aperui os méum, et cibavit me volumine 
illo. Hoc ipsum, inquit, sumere, nostrarum virium 
non est, nisi ipse cibaverit, qui ut comedatur jus- 
sit. Ille enim cibatur, qui per se edere non potest : 
et quia ad capienda verba celestia idonea nostra 
infirmitas non est, ipse nos cibat , qui nobis in tem- 
pore mensuram tritici temperat; quatenus in sacro 
verbo dum hodie intelligimus quod hesterna die 
nesciebamus , cras quoque comprehendimus quod 
hodie nescimus, per divine dispensationis gratiam 


* Justin. mar. de veritate Christ. relig. — 2 fren. adver. heres. lib. 1. 
cap. 47. — * Chrys. hom. 2{. in Genes. — 4 2. Pet. 1. — ° Greg. in 
Ezech. ho. 10. 


JESU CHRISTI ANNUS 34. 


quotidiano alimento nutriamur. Omnipotens enim 
Deus quasi toties ad os cordis nostri manum porri- 
git, quoties nobis intellectum aperit, ut cibum sacri 
eloquii in nostris sensibus milttat: cibat ergo nos 
volumine, cum sensum nobis Scripture sux dispen- 
sando aperit, et ejus dulcedine nostras cogitationes 
replet. » Hac Gregorius. 

243. Alia multa id genus in eamdem sententiam 
a Patribus dicta sunt, qua, ne nimia prolixitate si- 
mus onerosi, consulto pretermitltimus. Hic itaque 
lapis est offensionis, et petra scandali : quotquot 
enim temeraria presumptione, proprii ingenii freti 
viribus, non per ostium (quod tantum clavis David 
cum aperit, nemo claudit ; et cum claudit, nemo 
aperit) ad divinam Scripturam sibi aditum patefa- 
ciunt, ut fures habendi sunt et latrones; quippe qui 
spiritu inflati superbie, profundis offusi tenebris, 
errantes in invio et non in via, heresum auctores 
vel sectatores esse inveniuntur. « Quos, inquit Gre- 
gorius ', ad intellectum pravum intentio perversa 
non raperet, nisi prius superbia inflarct. Dum enim 
se pre ceteris sapientes arbitrantur, sequi alios ad 
melius intellecta despiciunt : atgue ut apud imperi- 
tum vulgus scientie sibi nomen extorqueant, stu- 
dent summopereet ab aliis recte intellecta destruere, 
et sua perversa roborare. » Hac ipse. 

214. Quantumlibet igitur quis sit moribus vite 
sublimis, eruditione preclarus , ingenii acumine 
pollens, adde si placet, ab aliquo celesti angelo, 
imo etiam ab ipso Deo quolibet modo edoctus et eru- 
ditus : adhuc tamen aliquid sibi decsse, ut apud 
alios fidei firmitate constare debeant que tradit, in- 
telliget, donee eadem illa ab Ecclesia Catholica fue- 
rint cognila et confirmata; ipsa enim non modo 
privata cujuspiam scripta probare, sed et que sint 
canonica, definire consuevit. Hac de causa, inquit 
Augustinus * de Paulo, quod a Deo licet instructus, 
mittitur ad Ananiam; item addit de Cornelio cen- 
turione, qui ab angelo tradilur Petro imbuendus : 
et ipse Paulus * qui hoc didicit, docens alios de se 
ait, scribens ad Galatas, quod cum non ab homine, 
sed a Deo accepisset Evangelium, tamen Hierosoly- 
mam ascenderit, ut illud conferret cum Apostolis. 
Idemque ex his que fecerat, alios similiter docens : 
« Sed licet nos, ingquit, aut angelus de celo evange- 
lizet vobis preterquam quod evangelizavimus vobis, 
anathema sit. » [aque sicut (quod ait Augustinus ‘) 
divina Scriptura demonstrat Ecclesiam, ita et Eccle- 
sia divinam Scripturam interpretatur. Nonnisi Ec- 
clesiz Scripturas esse, Tertullianus * agens adversus 
hereticos, monstrat. Unde et merito Augustinus ° : 
« Ego vero, inquil, Evangelio non crederem, nisi 
me Catholice Ecclesiz commoveret auctoritas. » 
Cujus ergo sunt Scripture divine, ejusdem esse 
etiam illarum interpretationem, quis neget? Est igi- 
tur solius Ecclesia munus, non tantum divinarum 
Scripturarum veram intelligentiam assequi, sed 

et cuncta que ad illas pertinent, cognoscere, si- 
mulque vera probare, et que sunt falsa rejicere. Sed 
in his non amplius immorandum. 

215. Cum ejusmodi munera Christus Redem- 
ptor noster ultima sui manifestatione (ut vidimus) 
impartitus esset Ecclesiae , jam proxime ascensurus 
in celum, « elevatis manibus suis, inquit Lucas’, 
benedixit eis. » Hoc quippe signum, ut elevatis 
manibus benedictio traderetur, apud Hebreos in 
usu fuisse apparet : nam et de Aaron * Jegitur, quod 
extendens manum ad populum, benedixit ei. Divini 
numinis imprecationem eo actu significari solere, 
satis expressum habemus in Exodo *, dum exten- 
sione manus ea signa a Moyse et Aaron fiebant. Usu 
receptum est, haud aliunde quam ex traditione Apo- 
stolorum, apud Christianos etiam, ut benedicendo 
manum extendant, ac insuper crucis signum eadem 
manu deducant. Sed de crucis signo opportuniori 
loco dicemus inferius. 

216. De Ascensione Domini. — « Factum est 
igitur , inquit Lucas *, cum benediceret illis, re- 
cessit ab eis, et ferebatur in calum. » In Actis® au- 
tem idem hee paulo fusius his verbis : «Etcum hee 
dixisset, videntibus illis, elevatus est, et nubes sus- 
cepit eum ab oculis eorum. Cumque intuerentur in 
celum euntem illum, ecce duo viri astiterunt juxta 
illos in vestibus albis, qui et dixerunt : Viri Galilei, 
quid statis aspicientes in celum? Hic Jesus, qui 
assumptus est a vobis in celum, sic veniet quem- 
admodum vidistis eum euntem in celum. Tunc 
reversi sunt Hierosolymam a monte, qui vocatur 
Oliveti, qui est juxta Hierusalem, sabbati babens 
iter. » Quantum autem esset sabbati iter, hee, qui 
ex secta.Phariseeorum essent, solebantdicere: « Rab. 
Achiba, et Simeon, et Hillel, magistri nostri, tradi- 
derunt nobis, ut bis mille pedes ambularemus in 
sabbato. » Hec apud Hieronymum °. Sed apud Sui- 
dam": « Sabbati via est, inquit, duorum millium 
cubilorum : tanto enim spatio arca castra antecedebat 
tantoque intervallo, quibus id fas erat, arcam move- 
bant in sabbato. » Heec ibi. 

217. Ceterum quod mons Oliveti non amplius 
mille passibus (quod Beda et alii tradunt qui scripse- 
runt de locis sanctis) ab Hierosolymis distet : quan- 
tum iter sabbati esset, ex eo facile metiri licet. Ve- 
rum quod Josephus * de Romanis agens, qui primo 
Hierosolymam obsederunt, dicat montem Oliveti 
sexto ab Hierosolymis distare stadio; quarta parte 
minus uno milliario fuisse iter sabbati, dici posse vi- 
detur. Sed longe minus erat illud iter sabbati Pha- 
riseorum positum a Hieronymo, nempe duorum 
millium pedum : nam si stadium (quod scribit Pli- 
nius *) habet sexcentos et viginti quinque pedes, sex 
stadia continent ter mille septingentos quinquaginta 
pedes. Sed missa istec. De eadem ipsorum rever- 
sione item Lucas in Evangelio habet hee verba : 
« Et ipsi adorantes regressi sunt in Hierusalem cum 

gaudio magno. » Quod vero addit : « Et erant 
semper in templo, laudantes et benedicentes Deum ; » 
junxisse pradictis, que postea facta sunt, certum 
est : sicut et cum de ascensione locutus esset Mar- 
cus, mox subdit * : « Illi autem profecti preedicave- 
runt ubique, etc., » cum alioqui de Apostolis et disci- 
pulis constet, decem illis diebus qui medii sunt ab 
Ascensione Domini usque ad Pentecosten, non alibi 
quam in domo una mansisse. 

218. Ex quatuor Evangelistis Marcus tantum et 
Lucas de ascensione Domini meminerunt ; que enim 
ab aliis praetermissa vel dicta essent, ab aliis addita 
vel tacita ut plurimum fuisse, ex eisdem Evangeli- 
stis exploratissimum est. Multa preterea obvoluta 
silentio remansisse, satis testatur Joannes *, qui no- 
vissimus omnium Evangelium scripsit et que ab 
aliis eo argumento litteris commendata essent probe 
novit, dum his utitur verbis : « Multa quidem et 
alia signa fecit Jesus in conspectu discipulorum 
‘suorum, que non sunt scripta in libro hoc. Hec au- 
tem scripta sunt, ut credatis quia Jesus est Christus 
Filius Dei, et ut credentes vitam habeatis in nomine 
ejus. » Rursum hec ille in fine : « Sunt autem et 
alia multa, que fecit Jesus : que si scribantur per 
singula, nec ipsum arbitror mundum capere posse 
eos, qui scribendi sunt, libros. » Ut ex his videas eam 
iniisse rationem Evangelistas in evangelica historia 
conscribenda, ut non singulas res gestas susciperent 
enarrandas, sed quantum satis esset ad fidem ad- 
struendam ; et ex ejusoperibus demonstrarent (quod 
ait Joannes) ipsum Jesum esse Christum Filium Dei, 
satisque ea esse ad salutem, ut sic credentes vitam 
haberent in nomine ejus. At quoniam scimus ejus- 
modi Evangelist sententiam a Christiane religionis 
hostibus solitam derideri, ipsumque Joannem su- 
gillari, quod ea hyperbole usus in historia, minus 
perfunctus sit partibus perspicacis historici : opere 
pretium ducimus, quid de ea re Isidorus * ad Aphro- 
disium scripserit, hic intexere. 

219. «Quoniam, ingquit, Judzeus quidam (ut 
ad me scripsisti) inscitie plenus, divinum Evange- 
listam, quod his verbis usus sit : Ne ipsum quidem 
mundum capere posse arbitror eos, qui scribendi 
sunt, libros : hyperbolice locutionis damnans, nego- 
tium tibi facessit; operee pretium est ex veteri Te- 
stamento, quod ipse quoque probat ac divinum 
existimat, ea que per hyperbolen dicta sunt inp 
medium producere; ut ille intelligat Evangelistam 
quogue veterem illam Scripturam sequentem ea 
scripsisse que scripsit. Quidnam igitur scriptum sit, 
discamus. De Chananzis quidem urbibus ‘ : Urbes 
muro cincts sunt usque ad celum. De terra autem 
eorum dictum est® : Terram fluentem lacte et melle. 
Denique de navigantibus * : Ascendunt usque ad ce- 
los, et descendunt usque ad abyssos. Hee igitur ille 
rustice sapiens exponat’, non ad allegoriam confu- 
giens, nec moralem sensum afferre studens, sed res 
ipsas explicans. Quod si non potest (necesse enim 

est, ut vel hac hyperbolice dicta esse fateatur, vel in- 
terpretatione opus habere), quid est, quamobrem ex- 
treme inscitia adversum se argumentum prebens, 
Evangelistam carpat? qui etiam si hyperbolen adhi- 
buisse videatur, eam tamen mitigavit, dum dixit, 
puto. Etenim illic quidem mera est hyperbole , hic 
autem temperata : nec eam simpliciter dimisit, sed 
castigavit ac lenivit. Porro qui hyperbolas castigat, 
duplicem rem facit : nam et cupiditatem suam indi- 
cat, et veritatem attingit. Quia illud quoque proba- 
bile est, ne hyperbolice quidem hoe dictum esse. 
Neque enim dictum est Jesum multa quoque alia 
signa in hoc mundo fecisse, sed indefinite fecisse. 
Sunt autem alia ipsius miracula hoc mundo anti- 
quiora, que quidem nec scripto, nec libris tradi 
possunt, non modo propter multitudinem et magni- 
tudinem, sed etiam quia sermonis et mentis viam 
superant. Quis enim celestium agminum naturam, 
ordinem, ornatum, concordiam, concinnationem, 
charitatem, pacem referre poterit, aliaque omnia 
que ne enumerando quidem recenseri possunt? » 
Hec Isidorus. 

220. Joannes igitur, qui a divinitate Filii Dei 
exorsus est Evangelium , cum ad calcem illud per- 
ducit, ultima prioribus jungens , ineffabilia dicit 
esse illius opera, per quem omnia, ut prefatus erat, 
facta sunt, et sine ipso factum est nihil : ac ita mira 
quadam concinnatione , quod aiebat Propheta * : 
« Domine, consideravi opera tua, et expavi ; » admi- 
rabili quaadam , et que humanum captum superat , 
admiratione affectus , non tantum que facta sunt in 
carne existente opera Jesu, sed que ab initio et ante 
secula, sit divinitate operatus, quantum homini 
licet, mente complectens, ea ultima periodo (quod 
scribendum susceperat) Filii Dei divinitatem insi- 
nuat. Atque in hune modum Joannem hac etiam ex 
parte numeros omnes absolutissimi historiarum 
scriptoris absolvisse constat; quippe qui non que 
sunt hominis tantum , sed que ejusdem Dei et ho- 
minis sunt gesta, enarranda suscepisset : sed cum 
que Dei sunt superent vires hominum , necessario 
appositeque ea sibi utenda fuit ultimo loco senten- 
tia. In hune quoque sensum invenimus Dionysium 
Alexandrinum in epistola priori adversus heresim 
Samosateni hunc locum explicasse, nempe Joannem 
intellexisse de Christo Verbo : licet sciamus tam 
a dicto auctore, quam ab Augustino ’, et aliis, alium 
adhuc esse allatum sensum illorum verborum ; ni- 
mirum mundum haud satis capere posse omnem 
perfectissime evangelice predicationis excellen- 
tiam. Ceterum sicut nec cuncta Christi facta, ita 
multo minus omnia dicta ab eo verba , Evangelist 
sunt prosecuti. Citat Paulus apostolus Christi sen- 
tentiam ab illis pretermissam , cum Ephesios allo- 
quens sic ait *’: « Meminisse verbi Domini Jesu , 
quonian ipse dixit : Beatius est magis dare, quam 
accipere. » Rursus illa in ore multorum adhuc Do- 
mini versatur sententia : « Estote probati nummu- 

larii. » Recitat eam Hieronymus‘ sic scribens ad 
Minerium : « Sciat me illud Apostoli libenter au- 
dire : Omnia probate : quod bonum est, tenete; et 
Salvatoris verba, dicentis : Estote probati nummu- 
larii. » Usurpat eamdem Cassianus; sed et illud : 
« Ubi te invenero , ibi te judicabo ; » et si que alia 
hujusmodi sit invenire. 

291. Flavit Josephi de Christo testimonium. — 
Post sanctos Evangelistas , Josephus * Judeus repe- 
ritur, qui post annos quinquaginta greeco sermone 
res gestas Judzorum est prosecutus : qui res etiam 
gestas Christi addens, eas his paucis perstrinxit : 
« Eo, inquit , tempore fuit Jesus , vir sapiens (si ta- 
men virum eum fas est dicere : erat enim mirabi- 
lium operator, et doctor eorum qui libenter vera 
suscipiunt, plurimosque tam de Judeis quam de 
Gentibus sectatores habuit); Christus hic erat: quem 
accusatum a nostre gentis principibus, Pilatus cum 
addixisset cruci, nihilominus non destiterunt eum 
diligere qui ab initio coeperant. Apparuit enim eis 
tertia die vivus, ita ut divinitus de eo vates hoc et 
alia multa miranda predixerint : et usque in ho- 
diernum diem Christianorum genus ab hoc deno- 
minatum non deficit. » Hec Josephus : cujus testi- 
monium in pervetusto Judworum codice, in quo 
’ ejus historiz e greco in hebraicum translate , anti- 
quitus scriptee sunt, cum hic Rome requireretur (0 
perfidorum impudentiam !) abrasum inventum est, 
adeo ut nulla ad excusandum scelus posset afferri 
defensio, cum membrana ipsa id exclamare videre- 
tur. Habes ejusdem Josephi de Christo testimonium 
ab Eusebio * recitatum, atque ab aliis compluribus. 

222. Ceterum de rebus Christi ab eodem Jose- 
pho scriptis, parum aut nihil est quod illi debea- 
mus: quippe qui temporum ordinem intervertendo, 
complura (ut superius est demonstratum) ambigua 
potius et obscura, quam clara et certa reddidit. 
Unde minus diligentis historici munus exsolvisse et 
hac in parte implesse judicandus est; atque ex eo 
presertim , quod res nobilissimas tunc temporis ge- 
stas, ac summa memoria dignas, surda aure preter- 
ierit, atque sic obvolutas circumfusasque tenebris 
ignobiliter reliquerit. At certe credo, hunc, quate- 
nus Christum Dei Filium esse fatetur, nonnisi Dei 
virtute compulsum atque coactum fecisse : quan- 
doquidem cum agit’ de immensa clade Judeis a 
Tito illata, illius belli causam Jacobi potius neci, 
quam Christi atroci supplicio adscribendam putavit : 
ut videre sit ipsum erga Christum et res Chlristiano- 
rum parum equum, et sibi minime constantem 
fuisse historicum. Hinc merito de eo conqueritur 
Hegesippus > Judaicarum rerum scriptor (non ille , 
ut falso quidem multi existimant, qui proximus fuit 
temporibus Apostolorum, sed, ut ex ejus scriptis ° 
probatur, qui scripsisse noscitur post tempora Con- 
stantini) sic dicens : « Utinam tam religioni et veri- 
tati attentus, quam rerum indagini et sermonum 

sobrietati fuisset : consortem se enim perfidia Ju- 
dzorum etiam in ipso sermone exhibuit , quem de 
eorum supplicio manifestavit : et quorum arma de- 
seruit, eorum tamen sacrilegia non dereliquit : de- 
ploravit flebiliter wrumnam, sed ipsius causam 
erumne non intellexit. » Heec juste in eum expo- 
stulat Hegesippus. Quamobrem nemo, queso, in 
deteriorem partem accipiat , si cujus frequenter ad- 
ducitur testimonium , idem ame sepius Josephus 
sugilletur, ac mendacii arguatur ; videarque fortasse 
hoc nomine pugnax et audax : cum alioqui non 
ignorem laudatissimum haberi historicum, quem 
et noster Hieronymus celebri ac preclaro illo exor- 
net titulo , cum honoris causa Livium Greecum ap- 
pellat. Sed cum multa ab eo aliter quam ab Evan- 
gelistis esse scripta legantur, cumque etiam a se 
ipso interdum discrepasse reperiatur, vel aliis cer- 
tioribus testimoniis erroris arguatur ; plus equo illi 
a me tribui, veritas quam profiteor minime pati- 
tur. Sed, ut redeamus ad Hegesippum, idem in sua 
Anacephaleosi de morte et resurrectione Christi, Pi- 
lati preesidis epistolam ad Claudium scriptam reci-' 
tat : cui si qua est adhibenda fides , in titulo tamen 
certus est error, qui aliunde fortasse irrepsit , dum 
Claudium loco Tiberii positum habet : quanquam 
ante imperium idem Tiberius Claudius diceretur. 
Est autem his verbis concepta. 

223. Acta et dicta Pilati de Christo ad Tiberium 
missa. — «Nuper accidit, quod etipse probavi, Judeos 
per invidiam se suosque posteros crudeli condem- 
natione punisse. Denique cum promissum haberent 
patres eorum, quod illis Deus mitteret de celo San- 
ctum, qui eorum rex merito diceretur, et hunc se 
promiserit per virginem missurum in terram : 
Istum itaque, me preside in Judea, Deus Hebreeo- 
rum cum misisset, et vidissent eum cecos illumi- 
nasse, leprosos mundasse, paralyticos curasse, de- 
mones ab hominibus fugasse , mortuos etiam susci- 
tasse, imperasse ventis , ambulasse siccis pedibus 
per undas maris, et multa alia fecisse : cum omnis 
populus Judeorum eum Dei Filium esse diceret, in- 
vidiam contra eum passi sunt principes Judeorum, 
et tenuerunt eum, mihique tradiderunt, et alia pro 
aliis mihi de eo mentientes dixerunt, asserentes eum 
magum esse, et contra legem eorum agere. Ego au- 
tem credidi ita esse, et flagellatum tradidi illum ar- 
bitrio eorum. Illi autem crucifixerunt eum, et 
sepulcro custodes adhibuerunt. Ille autem, militibus 
meis custodientibus, die tertio resurrexit. In tan- 
tum enim exarsit nequitia Judzeorum, ut darent 
pecuniam custodibus, et dicerent: Dicite quia dis- 
cipuli ejus corpus’ipsius rapuerunt. Sed cum acce- 
pissent pecuniam, quod factum fuerat tacere non po- 
tuerunt: namet illum surrexisse testati suntse vidisse, 
etsea Judais pecuniam accepisse. Hec ideo ingessi, 
ne quis aliter metiatur, et existimet credendum 
esse mendaciis Judaorum. » Hactenus epistola : quee 
quidem an eadem ipsa sit, quam a Pilato ad Tibe- 

rium tune temporis scriptam esse constat, relin- 
quimus lectoris prudentis judicio. 

224. Certe quidem consuevisse presides pro- 
vinciarum res magni momenti, que contigissent in 
provinciis, ad imperatores scribere, mille exemplis 
exploratissimum est. Pilatum vero hec nuntiasse 
Tiberio imperatori, ex his que scribit Tertullianus* 
facile potest intelligi, dum ait: « Tiberius ergo, 
cujus tempore nomen Christianum in seeculum in- 
troivit, nuntiatum sibi ex Syria Palestina, quod 
illic veritatem illius divinitatis revelaverat, detulit 
ad senatum cum prerogativa suffragii sui. Senatus 
quia non in se probaverat, respuit. Cesar autem in 
sententia mansit, comminatus periculum accusa- 
toribus Cbristianorum. » Et post multa : «Ea omnia 
super Christo Pilatus, et ipse jam pro sua conscientia 
Christianus Cesari tum Tiberio nuntiavit. » Hec 
ille. Ejusdem etiam epistole meminisse  vide- 
tur Gregorius Turonensis ?, cum ait : « Resurgens 
‘autem Dominus, per quadraginta dies cum disci- 
pulis de regno Dei disputans, videntibus illis, in 
nube susceptus, avectusque est in celos, et ad Patris 
dexteram residet gloriosus. Pilatus autem gesta ad 
Tiberium Cesarem mittit, et ei tam de virtutibus 
Christi quam de passione vel resurrectione ejus 
insinuat : que gesta hodie apud nos retinentur scri- 
pta. Tiberius autem hoc ad senatum recensuit : 
quod senatus cum ira respuit, pro eo quod non 
ad eum primitus advenisset. Hee etenim contra 
Christianos prima odiorum germina pullularunt. » 
Hee Gregorius : eadem longe ante ipsum scripsit 
Orosius*; sed que de Sejano subdit, multo ante 
hec tempora contigisse superius demonstravimus ; 
tribuit namque (ut dictum est), ipsi occasionem er- 
randi Eusebius *, quires gestas a Sejano adversus 
Judos apud Tiberium in annum sequentem rejicit ; 
quando autem ea contigerint, suo loco superius 
enarravimus. Quod vero ad dictam epistolam Pilati 
ad Tiberium spectat: in eo quod dicit Jesum a 
Judeis magie insimulatum, ad illud quod Judi in 
eum dicerent: «In Beelzebub principe demoniorum 
ejicit demonia ; » videtur Pilatus habuisse respe- 
ctum, et apposite magic fecisse mentionem, quo sic 
melius causam suam defenderet : quippe qui sciret 
ab eodem imperatore adversus magos (ut vidimus 
superius) sancitum fuisse edictum, multosque ea 
ex causa morte mulctatos fuisse: sicque se excu- 
saret, siin Jesum magie reum ita animadvertissct ; 
licet hee omnia in Judeorum culpam rejiciat, qui 
livore et malevolentia inducti, eum morte mulctan- 
dum curassent. 

225. Porro hec de Pilati ad Tiberium de Christo 
facta relatione Eusebius, nescimus qua ratione, post 
annos quinque, Olympiade ducentesima tertia, anno 
quarto, recenset, quo anno Tiberius decima sexta 
Martii mortuus est. Sed hec statim post Christi re- 
surrectionem palam factam contigisse, verius existi- 

mamus. Ceterum non tantum Pilati litteris ad Ti- 
berium scriplis hec de Christi rebus gestis Rome in- 
notuerunt, sed etiam ex publicis monumentis, que 
a notario exceptore in publicis tabulis ex more de- 
scripta fuerant, Romam missis; que aliquandiu in- 
ter publica Gesta sunt asservata: ad ea enim Justinus 
philosophus christianus Antonium Pium, ad quem 
scribit Apologiam, provocat, dicens : « Hee ita 
gesta esse, cognoscere ex Actis que sub Pilato sunt 
scripta, potestis. » Et rursus post multa : « Et quod 
ista fecerit, ex eis qui sub Pilato scripti sunt com- 
mentarii, cognoscere potestis. » Atque cum hee ita 
se habeant, monendum putamus lectorem, post di- 
cta vera certaque Pilati Acta de Christo, alia rursus 
ab his longe diversa fuisse conficta, eaque duplicis 
generis : horum enim alteris utebantur Quarto- 
decimani heretici, ut Epiphanius‘ auctor est; sed 
eadem fuisse inter se diversa, nec de die passionis 
Christi consentientia, ille idem testatur : altera vero 
fuisse excogitata a Maximino tyranno Christianis in- 
fensissimo, tradit Eusebius * his verbis : « Pilati prae- 
terea et Salvatoris nostri rerum gestarum tanquam 
commentarios quosdam omni blasphemia et convicio 
contra Christum refertos confinxeruit: quos de 
sententia imperatoris, in totum. regnum quod ejus 
ditioni parebat, miltunt ; perque litteras jubent, ut 
in quibusvis locis, agris, et civitatibus hi palam 
omnibus ponerentur, et ludimagistri pro aliis dis- 
ciplinis pueros in hisce sedulo exercerent, hosque 
illis memorize mandandos traderent. » Hac Eusebius 
qui eosdem commentarios manifest arguit® falsi- 
tatis ; nam dum sub quarto Tiberii consulatu Christi 
passio accidisse in eis dicitur, Tiberium septimum 
tantum declaratur tunc in imperio egisse annum, 
quo necdum Pilatus missus fuerat in Judzeam. Hic 
apocrypha quedam, que legimus de legatione 
Volusiani cujusdam a Pilato ad Tiberium missi, quod 
nulla antiquorum fide probentur, intexere preter- 
mittimus : sicut et fabulosa illa que scripta sunt a 
Suida * de Nerone, quod jusserit Annam, Caipham, 
et Pilatum ad dicendam causam de Christi morte 
judicio Rome sisti, et alia multa que addit : nam 
longe ante Neronis imperium Pilatum ex humanis 
desiisse, inferius suo loco dicemus. 

226. Quoniam vero de actis Pilati Romam trans- 
missis verba facimus, non tacenda putavimus que 
apud ethnicos scriptores, qui res Christianorum con- 
sulto narrare neglexerunt, scripta inveniuntur ; scili- 
cet de carminibus sibyllinis hoc anno Rome tum in 
senatu, tum apud quindecim vires diligenter discussis 
atque examinatis, occasione (ut ait Tacitus *) quorum- 
dam sibyllinorum carminum noviter inventorum : 
qui quidem Tacitus rem gestam sub dictis hujus anni 
coss..Domitio Anobarbo ét Camillo Scriboniano his 
verbis enarrat : relatum est inde ad Patres a Quin- 
tiliano tribuno plebis de libro Sibylle, quem Cani- 
nius Gallus quindecimvir recipi inter ceteros ejus- 
dem vatis, et de ea re senatusconsultum postulave- 

rat: quo per discessionem facto, misit litteras 
Cesar, modice tribunum increpans, ignarum anti- 
qui moris ob juventam : Gallo exprobrabat, quod 
scientia, cerimoniarumque vetus, incerto auctore, 
ante sententiam collegii, non ut assolet, lecto per 
magistros estimatoque carmine, apud infrequentem 
senatum egisset. Simul commonefecit : quia multa 
vana sub nomine celebri vulgabantur, sanxisse 
Augustum, quem intra diem ad pretorem urbanum 
deferrentur, neque habere privatim liceret quod a 
majoribus quoque decretum erat, post exustum so- 
ciali bello Capitolium, quesitis Samo, Ilio, Erythris, 
per Africam etiam, ac Siciliam , et Italicas colonias 
carminibus Sibylle , una seu plures fuere; datoque 
sacerdotibus negotio, quantum humana ope potuis- 
sent, vera discernere. « Igitur nunc quoque notioni 
Quindecim virum is liber subjicitur.» Heec Tacitus: 
que quidem omnia mira Dei providentia esse facta, 
quis dubitat? Sicenim carmina sibyllina antea dis- 
quiri, examinari, atyue probari in omnibus voluit, 
ne cum ea adversus Gentiles citarentur a Christianis, 
iidem falsitatis vel imposture argui potuissent, tan- 
quam minus recepta, ac recens ab illis essent ex- 
cogitata. Atque hac satis, que occasione Actorum 
Pilati Romam transmissorum breviter perstrinxi- 
mus; jam ea que post Christi ascensionem contige- 
runt, ordine prosequamur. 

227. De vestigiis a Domino in Ascensione re- 
lictis. — Egregium plane monumentum sue ad 
celos ascensionis Dominus Redemptor noster non 
modo suis Apostolis, sed posteris quoque spectan- 
dum reliquit : nimirum suorum sacrorum pedum 
terre impressa vestigia. De his olim Zacharias ! 
propheta intellexisse videtur, cum prophetice heec 
locutus est: « Stabunt pedes ejus in die illa supra 
montem Olivarum, qui est contra Hierusalem ad 
Orientem. » Secundum hujusmodi situs rationem, 
‘eam consuetudinem ad posteros esse dilapsam, ut 
Christiani ad Orientem conversi precarentur, Atha- 
nasius * auctor est. Quod vero ad impressa vestigia 
Domini pertinet, hac apud Hieronymum °* : « Mons 
Oliveti ad Orientem Hierosolyme, torrente Cedron 
interfluente, ubi ultima vestigia Domini humo im- 
pressa hodieque monstrantur. Cumque terra eadem 
quotidie a credentibus hauriatur: nihilominus 
tamen eadem sancta vestigia pristinum statum con- 
tinuo recipiunt. Denique cum ecclesia, in cujus 
medio sunt, rotundo schemate et pulcherrimo opere 
conderetur , summum tantum cacumen, ut perhi- 
bent, propter Dominicicorporis meatum nullo modo 
contegi et concamerari potuit, sed transitus ejus a 
terra ad celum usque patet apertus. » Hec ibi 
auctor : que etsi satis testata sint, tamen quoniam 
(juxta illud evangelicum ) « in ore duorum aut 
trium stat omne verbum, » haud gravabimur hic 
item intexere que alii antiqui Patres de eadem re 
scripsere. Ad ea enim allusisse videtur Optatus Mi- 
levitanus * qui, cum meminit de ecclesia orientali, 

inter alia: «Ibi, inquit, ejus sancta sunt impressa 
vestigia. » : 

228. S. Paulinus‘ Nolanus episcopus ad Severum 
scribens, eadem fusius testatur his verbis : « Mirum . 
vero inter heec, quod in basilica Ascensionis locus 
ille tantum, de quo in nube susceptus ascendit ca- 
ptivam in sua carne ducens captivitatem nostram, ita 
sacratus divinis vestigiis dicitur, ut nunquam tegi 
marmore, aut paviri receperit, semper excussis, 
solo respuente, gue manus adornandi studio ten- 
tavit apponere. Itaque in toto basilice spatio solus 
in sui cespitis specie virens permanet, et impressam 
divinorum pedum venerationem calcati Deo pulveris 
perspicua simul et attigua venerantibus arena con- 
servat : ut vere dici possit: Adoravimus ubi stete- 
runt pedes ejus. » Hactenus Paulinus: que accepit: 
a Melania illustrissima ac spectatissima femina, 
cum Hierosolymis Romam illa rediens, apud eum, 
Nolam veniens, divertisset. Rursum et Sulpitius 
Severus ? in hec verba : « Illud mirum, quod locus 
ille, in quo postremum institerant divina vestigia, 
cum in celum Dominus nube sublatus est, con- 
tinuari pavimento cum reliqua stratorum parte non 
potuit: siquidem quaecumque applicabantur, in- 
solens humana suscipere terra respueret, excussis 
in ora apponentium sepe marmoribus. Quin etiam 
calcati Deo pulveris adeo perenne documentum 
est, ut vestigia impressa cernantur : et cum quo- 
tidie confluentium fides certalim Domino calcata 
diripiat, damnum tamen arena non sentiat : et 
eadem adhuc sui speciem, velut impressis signata 
vestigiis, terra custodit. » Hac Severus. 

229. Auget sane miraculum, quod cum eodem 
in loco fut superius Josepho auctore monstravimus) 
Romanus exercitus sub Tito castrametatus est, Hie- 
rosolymam obsessurus, non tantum (ut in talibus 
accidere consuevil) levi terre tolies percalcate im- 
pressa non potuissent remanere vesligia, sed nec si 
celte lapidi fuissent insculpta, eadem aliqua ex parte 
integra apparuissent. Porro hujusmodi miracula 
edita in monte Oliveti in loco ascensionis Domini , 
non dictorum tantum auctorum tempore cunctis 
perspicua permanebant; sed post septingentos fere 
annos eodem statu perseverasse Beda *, dum de his 
agit, his verbis significat : «In ejus summo Vertice, 
ubi Dominus ad celos ascendit, ecclesia rotunda 
grandis ternas per circuitum cameratas habet porti- 
cus desuper tectas. Interior namque domus, propter 
Dominici corporis meatum, camerari et tegi non 
potuit, altare ad Orientem habens angusto culmine 
protectum, in cujus medio ultima Domini vestigia, 
celo desuper patente, ubi ascendit, visuntur : que 
cum quotidie a credentibus terra tollatur, nihilomi- 
nus manent, eamdemque adhuc speciem sui, velut 
impressis signata vestigiis, servant; » et post non- 
nulla: «In die Ascensionis Dominica, per annos sin- 
culos missa peracta, validi flaminis procella de sur- 
sum venire consuevit, et omnes qui in ecclesia 


+ Paul. ad Sev. epist. x1. — 2 Sever. sacr. hist. lib. 11. — * Beda de 
Joc. sanct. ¢. VII. 


174A 


fuerint, terre prosternere. Tota illanocte lucerne ar- 
dent, ut non illustrari tantum, sed et ardere mons 
et supposita loca videantur. » Hucusque Beda. Porro 
lapidem illum, qui Domini continebat impressa 
vestigia, Christiane fidei hostium invidia inde subla- 
tum, in porta orientali ejus ecclesie ab eis clausa 
positum esse, recentiores ', qui eadem loca sancta 
descripserunt, testati sunt. 

230. Acta Apostolorum post Ascensionem, et de 
dono linguarum ipsis concesso. — Superest nobis , 
ut qui de Christo hactenus, quanta tamen potuimus 
brevitate, ut in re omnibus plane perspicua ac pro- 
pemodum cunctis nota, tractavimus; quod jam re- 
liquum esse. videtur, deinceps Actorum quoque 
Apostolorum, secundum ordinem temporum, sa- 
cram historiam a Luca descriptam «quis passibus 
prosequamur ; de qua Hieronymus * ad Paulinum 
scribens, hec ait : « Actus Apostolorum nudam qui- 

dem sonare videntur historiam, et nascentis Eccle- 
size infantiam texere : sed si noverimus scriptorem 
eorum esse Lucam medicum , cujus laus est in 
Evangelio, animadvertemus pariter omnia verba 
illius, anime languentis esse medicinam. » Non sic 
quidem alia Apostolorum nomine Acta conscripta, 
ut que habentur Petri vel Pauli, Andree, Joannis, 
Thome, Philippi, vel aliorum nomine insignita : 
qu Patres merito ecclesiastica censura proscripse- 
runt; ut que non legitima, sed spuria, et ab here- 
ticis inveniantur esse commenta *. Porro quod ad 
titulum spectat hujus, de quoagimus, commentarii, 
scilicet Actorum Apostolorum : « Sic nomen indi- 
tum est, inquit Chrysostomus *, non quod acta 
omnia, neque omnium, sed unius tantum vel alte- 
rius, eademque facilia numeratu contineat. » Sed 
rem ipsam aggrediamur. 

231. Cum igitur regressi essent e monte Oliveti 
Apostoli et alii Hierosolymam; ascenderunt, inquit 
Lucas *, in coenaculum, ubi simul manebant Petrus, 
ac ceteri, quos recenset, Apostoli, aliique omnes fere 
centum viginti : additque omnes hos fuisse perseve- 
rantes unanimiter in oratione cum mulieribus, et 
Maria matre Jesu, et fratribus ejus. Creditur hee 
eadem domus esse illa, cujus idem Lucas ® inferius 
meminit; eamque fuisse ait Marie matris Joannis, qui 
cognominatus est Marcus, quo Petrus e carcere libe- 
ratusaccessit, ubi et ceteros illic ad precum offictum 
congregatos invenit discipulos. Consentiunt his Acta 
Barnabe’, ubi de eadem domo hee fusius habentur 
scripta : « In illo ccenaculo Dominus pascha fecit ; 
in illo apparuit Thome apostolo, cum a mortuis 
surrexisset ; illuc , postquam in celum assumptus 
est, discipuli cum reliquis fratribus centum viginti , 
in quibus erat Barnabas, et Marcus, ex monte Oliva- 
rum convenerunt; illuc Spiritus sanctus in linguis 
igneis ad discipulos descendit in die Pentecostes. 

Illic collocata nunc est magna et sanctissima Sion, 
omnium ecclesiarum maxima.» Hee ibi. Meminit 
ejusdem ecclesie in Sion posite S. Hieronymus ‘; 
in eaque fuisse postea locatam columnam illam, ad 
quam vinctus ductus est Dominus ac flagellatus, 
testatur ; quod Beda * etiam narrat. 

232. Cum igitur illic cum ceteris congregati 
essent Apostoli, Petrus Apostolorum princeps °*, 
cujus cure commissi ceteri videbantur (dixerat enim 
Dominus ad illum : « Et tu aliquando conversus 
confirma fratres tuos ») ut Ecclesiz afflictate, et 
Jude proditoris perditione concusse consuleret, de 
substituendo aliquo ex discipulis in locum illius 
perditi hominis, concionem habuit. Pastoralem Petri 
sollicitudinem, ac pervigilem, non solum gregis, 
sed et pastorum curam admirans Joannes Chryso- 
stomus * hec ait : « Quam est fervidus ? quam co- 
gnoscit creditum sibi a Christo gregem ? quam in 
hoc choro princeps est , et ubique primus omnium 


‘incipit loqui?» et post multa: « Primus omnium 


auctoritatem usurpat in negotio, ut qui omnes habeat 
in manu. Ad hunc enim dixit Christus : Et tu ali- 
quando conversus confirma fratres tuas. » Hec ipse. 
OEcumenius*® veroin eamdem sententiam : «Surgit, 
inquit, Petrus et non Jacobus tanquam ferventior , 
et velut is cui discipulorum presidentia commissa 
erat.» Cum vero Petrus perorasset: « Statuerunt, in- 
quitLucas®, duos, Joseph, qui vocabatur Barsabas, qui 
cognominatus est Justus; et Matthiam. Et cum oras- 
sent, dederunt sortes eis, et cecidit sors super Mat- 
thiam, et annumeratus est cum undecim Apostolis. » 
Ambos illos fuisse ex numero septuaginta duorum 
discipulorum, Clemens Alexandrinus affirmat ’, 
quorum Joseph idem dictus est Barsabas, gui plane 
diversus est ab alio Joseph *, qui cognominatus est 
Barnabas ; et alius quoque ab illo cujus in lisdem 
Apostolicis Actis habetur mentio, qui et cognomina- 
tus * est Judas, quem una cum Sila Apostoli mise- 
runt Antiochiam : in iisdem enim Apostolorum 
Actis hi tres non solum nomine vel cognomine, sed 
et.rebus gestis inter se distinguuntur. 

233. Quod vero ad sortem pertinet, quam super 
illos duos dederunt Apostoli : cum ab aliis diversa 
dicantur , quid de ea Dionysius *° scribat, in medium 
adduxisse satis erit; sic enim ait : « De illa sorte di- 
vina que Matthie divinitus obtigit, alii quidem alia 
sensere ; meo judicio non recte : aperiam autem et 
ipse quid sentiam. Videtur mihi Scripturam sortem 
appellasse divini quiddam et precipui muneris, 
per quod illi choro sacratissimo insinuaretur, qui 
esset divina electione declaratus. » Hac Dionysius. 
Circumferebatur olim liber , titulo pranotatus , 
Sortes Apostolorum : sed censura *! Gelasii est reje- 
ctussinter apocrypha. Eadem insuper occasione , 
quod Apostoli quem eligerent sortiti sint, irrepsit 

aliquando in Christianos genus quoddam sortilegii, 
quod honesto nomine diceretur, Sortes sanctorum : 
sed a sanctis Patribus ecclesiasticis * sanctionibus ab 
Ecclesia Dei procul rejectum est. Sed eam licentiam 
nonnisi ante adventum Spiritus sancti Apostoli usur- 
passe inveniuntur : nec id tentasse, nisi previa pre- 
catione : cum alioqui sacros sortiri ministros ad 
solitam functionem obeundam, tam ex Luce Evan- 
gelio, quam ex Josepho, apud Judzos in usu fuisse , 
cum de Zachario actum est superius, dixerimus. 
Ceterum ut sorte quis eligeretur in summum pon- 
tificem , nunquam prius esse tentatum, quam paulo 
ante Hierosolymorum excidium, sed a factiosis homi- 
nibus, ex Josepho * est pariter dictum. Quin et apud 
Gentiles vetitum fuisse, ne sacerdotes deligerentur 
sorte , sicut nec pretio, auctor est Dionysius Hali- 
carnasseus °*. 

234. Elapsis jam ab ascensione Domini decem 
diebus : « Dum, inquit Lucas *, complerentur dies 
Pentecostes, erant omnes pariter in eodem loco : et 
factus est repente de celo sonus tanquam adve- 
nientis spiritus vehementis, et replevit totam domum 
ubi erant sedentes. Et apparuerunt illis dispertite 
lingue, tanquam ignis, seditque supra singulos 
eorum : et repleti sunt omnes Spiritu sancto. » Hac 
- Lucas. Locus ille (ut dictum est) ubi erant discipuli 
congregati, cum. venit Spiritus sanctus , nobili post- 
modum basilica est illustratus, que dicta est 
Ecclesia Apostolorum, cujus meminit Cyrillus Hie- 
rosolymorum episcopus cum ait: «Spiritus sanctus, 
qui locutus est per prophetas, in die Pentecostes 
descendit super Apostolos in specie linguarum ignea- 
rum, hic Hierosolymis in superiori Apostolorum 
ecclesia. » Cyrillo assentiuntur ceteri qui de locis 
sanctis scripserunt. Quod autem ad tempus pertinet, 
seu diem : facta hac esse die Dominico, sanctorum 
Patrum ° assertio, sacrorum conciliorum ° canones, 
ecclesiastica traditio firmant, ac ipsa denique ratio 
monstrat. Numerandi enim ex legis 7 prescripto 
erant dies Pentecostes ab altero die Pasche, quo ma- 
nipulus offerendus erat : id ipsum tunc servasse 
Judzos, Josephus ® plane demonstrat, dum ait : 
«Secunda die azymorum, que est hujus mensis 
decima sexta, frugibus demessis et hactenus intactis 
incipiunt frui : equumque rati Deum hujus uber- 
tatis auctorem per gratitudinem honorari, hordei 
primitias offerunt in hunc modum. Spicarum ma- 
nipulum igni torrent, hordeum deinde pinsunt, at- 
que ita in alice modum fracti assaronem ad aram 
offerunt : inde pugillo uno in eam injecto, reliquum 
sacerdotum usui cedit : et ex eo licitum fit publicas 
et privatas messes metere. » Hac Josephus. Verum 
cum hoc anno die sequenti Paschatis esset sabbatum, 
quo faleem in messem mittere vetitum esset (spe- 
ciali enim lege * die sabbati metere prohibitum erat, 

sicut nec que ad cibum pertinerent, ea die parare 
licebat), manipulum hoc anno constat oblatum fuisse 
ipso die Dominico, quo Dominus resurrexit, cujus 
ipse elevatus manipulus figuram exprimebat : id | 
Epiphanius ‘ et alii testantur. Sic igitur ab eo tem- 
pore quinquaginta dies numerando usque ad diem 
Pentecostes, Spirifum sanctum datum esse ipso die 
Dominico, certum est. 

235. Tanto celitus misso illi potiti munere « co- 
perunt loqui, inquit Lucas’, variis linguis, prout 
Spiritus sanctus dabat eloqui illis. » Hac audiebant 
Judi agentes Hierosolymis ex omni natione, inquit, 
qu sub celo est. Licet hec videantur hyperbole ; 
tamen auctore Philone *, qui his temporibus vive- 
bat, Judeos non in Palestina tantum, sed in Asia, 
Africa, et Europa magno numero habitare consue- 
visse exploratissimum est. Verum ex omnibus quin- 
decim tantum numerat nationes, nimirum Parthos, 
Medos. Elamitas , habitantes Mesopotamiam , Ju- 
dxam, et Cappadociam, Pontum, Asiam, Phrygiam, 
Pamphiliam, Aigyptum, Libes, Cyrenenses, Roma- 
nos, Cretenses, et Arabes. Cum vero Judes inter 
predictos eque recenseat esse admiratos, quod ipso- 
rum loquerentur lingua : plane significat Galileos 
diversa a Judeis uti lingua consuevisse : unde et 
ancillam ostiariam merito apparet dixisse olim Pe- 
tro : « Galileus es : nam et loquela tua manifestum 
te facit. » Sententia fuit Chrysostomi * tot linguarum 
locutiones impartitas fuisse Apostolis, quot erant 
Hierosolymis externe nationes que eos loquentes 
audirent; et si plures fuissent, plures etiam acce- 
pturos fuisse : ac denique cum dispersi sunt per or- 
bem terrarum, lingua omnium gentium ad quas 
profecti-fuissent, esse locutos. » 

236. Quod vero spectat ad linguarum genera 
qué essent in orbe terrarum : Clemens Alexandri- 
nus * recifat testimonium scriptorum gentilium, qui 
non aliunde quam ex Judworum libris linguas se- 
ptuaginta quinque fuisse testentur, cum ait: « Epho- 
rus autem et multi alii historici, et gentes et linguas 
dicunt septuaginta quinque, cum audissent vocem 
Moysi dicentis : Erant autem omnes anime ex Jacob 
septuaginta quinque, que descenderunt in Atgy- 
ptum. Videntur autem ex vera ratione, lingue seu 
dialecti, ut vocant, et sermones generales , esse 
septuaginta due, ut nostra tradunt Scripture. Fiunt 
autem alize per communionem duarum, vel trium, 
vel etiam plurium dialectorum, etc. » Quod vero ex 
divinis Scripturis id se deducere Clemens testatur, 
aliam plane rationem iniisse videtur Augustinus °, 
qui septuaginta duas linguas fuisse putat : « Quod, 
inquit, ex illis tribus hominibus Noe filiis septua- 
ginta tres, vel potius (ut ratio declaratura est) se- 
ptuaginta duc gentes totidemque lingue per terras 
esse coeperunt, que crescendo, et insulas impleve- 
runt, auctus est autem et numerus gentium multo 
amplius quam linguarum. Nam etin Africa barbaras 

gentes in una lingua plurimas novimus. » Hee Au- 
gustinus. Ante ipsum eadem Epiphanius ', eadem- 
que ratione, cum ait: « Septuaginta duo viri tunc 
turrim edificabant, quando in septuaginta duas lin- 
guas ex una confusi sunt. » Pacianus * vero cum 
numerat centum viginti linguas, respectum habuisse 
videtur ad numerum eorum qui simul in una ?* 
domo fuerant congregati, super quos omnes putatur 
descendisse Spiritus sanctus : quasi velit non omnes 
illos omnia assecutos esse linguarum genera, sed 
singulos singulas. 

237. Sed hec communi interpretum sententia 
rejiciuntur : sic enim linguarum donum accepisse 
constat Apostolos, ut quivis eorum linguis omnibus 
loqueretur, non (ut aliqui existimarunt) uno ex illis 
una lingua loquente, omnes qui audirent, licet es- 
sent diversarum linguarum, intelligerent. Cum pos- 
sint multa ad hanc firmandam sententiam adduci, 
unius modo Gregorii Nazianzeni * testimonium affe- 
ram, acturus presertim de eadem re alibi inferius. 
Heec enim ait : « Audiebant autem. Verum hic pau- 
lulum consiste; afque addubita, quomodo distin- 
guenda sit oratio. Textus enim nonnullam ambigui- 
tatem habet, puncto dirimendam. Utrum enim au- 
diebant sua quisque dialecto, ita ut verbi gratia, vox 
quidem una resonaret, ceterum, multe audirentur, 
sic videlicet pulsato ac perstrepente aere, pluribus- 
que vocibus (ut magis perspicue dicam) ex una voce 
effectis? An potius in hoc verbo, Audiebant, pun- 
ctum statuendum est, atque hec verba, Loquebantur 
suis linguis, cum his que sequuntur jungenda sunt, 
ut sic legatur: Loquentes linguis, propriis scilicet 
audientium, hoc est externis ? qui sensus mihi magis 
arridet. Nam si priorem modum sequar, eorum 
potius quiaudicbant, quam qui verba faciebant, hoc 
miraculum fuerit; at juxta posteriorem sensum, 
eorum qui loquebantur, qui etiam temulentie in- 
simulantur, haud dubie, quia ipsi Spiritus afflatu 
novi miraculi aliquid circa voces designabant. » Hac 
Gregorius. Cetera, que adalia spectant, relinquimus 
interpretibus. 

238. Cum sic audientes obstupescerent, rei vero 
causam ignorantes, admirantesque dicerent « Quid- 
nam yult hoc esse?» Alii irridentes dicebant : « Quia 
musto pleni sunt isti. Stans autem Petrus cum un- 
decim, levavit vocem suam, et locutus est eis : Viri 
Judeei, et qui habitatis Hierusalem universi, hoc 
vobis notum sit, et auribus percipité verba mea. Non 
enim sicut vos estimatis, hi ebrii sunt, cum sit ho- 
ra diei tertia, etc. » Recitat quasi ex scripto Lucas 
Petri tune ad populum habitam concionem, qua non 
tantum pro suis apologiam dixit, sed de Christi pas- 
sione, resurrectione, ascensione, et Spiritus sancti 
missione, sacrarum Scripturarum auctoritate dis- 
seruit. Sed quod excipit de hora tertia : quid tam 
insolens mirumve videri debet quod ad suorum 
excusationem adducit, eos ebrios esse non potuisse, 
quod esset hora diei tertia? nam (quod et superius 

vidimus) cum apud Hebreos etiam singuli quique 
dies duodecim horis terminarentur, plane hora 
tertia quartam diei partem contingbat. Cumque 
hore estive ceteris longiores esse solerent : quid 
fam mirum, inquam, novumye , si ea hora illi 
pransi fuissent homines presertim peregrini et 
piscatores? Qui hune nodum solverit, hactenus 
non invenimus : sed perfacilis erit ejus solutio , 
si noverimus Hebreorum illam fuisse a majoribus 
traditam et usu receptam ac tanquam lege probatam 
consuetudinem, ut non liceret diebus festis cuiquam 
ante sextam horam prandere. Meminit ejus consue- 
tudinis Josephus in Vita sua, dum hee ait : « Plebs 
autem non assentiebat horum orationibus; et pro- 
culdubio exorta fuisset seditio, nisi concionem sol- 
visset sexta hora superveniens, que nostros ad pran- 
dium vocare solet sabbatis. » Tube enim sonitu 
certas horas Hebreis significari solitas, alibi dictum 
est. Merito igitur Petrus excipit de hora diei tertia, 
cum ante sextam horam diebus festis prandere, re- 
ligio esset. 

239. Haec ex alio loco etiam declarantur, imo 
ex his elucidatur alius locus Actorum * quo dicitur : 
« Ascendit Petrus in superiora ut oraret circa horam 
sextam : et cum esuriret, voluit gustare. Parantibus 
autem illiscecidit super eum mentis excessus. » Fuisse 
autem eam diem sabbatum, qua nonnisi hora sexta 
prandere liceret, illud in primis persuadet, quod 
tune pararentur que apponenda essent mense, que 
videlicet die parasceves erant ad esum accommodata : 
nam qua ratione eadem sexta hora illa parari po- 
tuissent, nisi fuissent pridie praeparata? Quod insuper 
dicat Angelus ad Petrum: « Surge, descende, et 
vade cum eis nihil dubilans; » et inferius Lucas : 
« Sequenti autem die surgens profectus est cum 
illis; » plane demonstrat, illa ipsa die ob festum id 
facere minus licuisse. Sed jam cetera prosequamur. 

240. Quod vero eadem oratione Petrus, que de 
Davide dicta sunt, de Christo esse intelligenda testa- 
tur, meminitque de ejusdem Davidis sepulcro, di- 
cens: « Et sepulcrum ejus est apud nos usque in 
hodiernum diem. » Observatione quidem dignum 
est, sepulcrum illud, quod et Salomonis dictum est, 
quod et ipse illic conditus esset, remansisse inte- 
grum usque ad extremam omniumque novissimam 
Judeorum cladem per Hadrianum illatam : tune 
temporis enim antequam illa sequeretur, quasi in 
prodigium futuri ultimi Judeorum gentis exter- 
minii, sponte corruit, ut Dio Cassius auctor est in 
Hadriani Vita, quam scripsit. Ejusdem sepulcri Jose- 
phus seepe meminit, quod non tantum augustis edi- 
ficiis Salomonis opera extructis erat insigne, sed et 
thesauro nobilitatum : ingentem enim vim auri ab 
eodem Salomone illic fuisse reclusam, haud dubium 
est; festatur namque idem * auctor, Hyrcanum, cum 
obsideretur ab Antiocho, cognomento Pio, ablatis e 
sepulcro Davidis tribus millibus talentorum, iis to- 
tius populi vexationcm redemisse. Rursum vero quid 

Herodi idem sepulcrum perscrutanti obvenerit, 
idem ' testatur his verbis : 

244. « Herodes multum pecuniarum domi fo- 
risque profundens, audito quod Hyrcanus, qui ante 
eum regnavit, recluso Davidis sepulcro, tria millia 
talentorum argenti extulisset, superesseque multo 
plura, que possint quantumvis magnis sumptibus 
sufficere, multo tempore animum habuit idem ag- 
gredi. Tunc vero noctu apertum sepulcrum ingre- 
ditur, cum prius accurate cavisset ne hoc sciret po- 
pulus, assumptis tantum amicorum fidissimis:: 
depositas tamen pecunias, sicut Hyrcanus, non in- 
venit, sed mundi pretiosi et aureorum ornamento- 
rum vim magnam inde sustulit. His invitatus ad 
diligentius scrutandum, interius processit usque ad 
condiloria Salomonis ac Davidis : ibi duos satellites 
amisit, erumpente (ut fertur) ex adytis flamma con- 
tra progressos temere: quo casu exterritus, exivit, 
et tactus religione, ad expiandum se, inaditu sepul- 
cri monumentum e candido marmore condidit 
sumptuosissimis impendiis. Ejus operis et Nicolaus 
illius temporis scriptor meminit, sed non item de 
descensu regis, preter decorem id factum existi- 
mans : idque more suo fecit. Vivi enim regis 
hee auribus dedit , captans gratiam, etc. » Hee 
Josephus. Sepultum fuisse Davidem in civitate * 
sua, que dicta est Sion, habet divina® Scriptura. 
Hierosolymis nimirum, ubi est Sion, a Salo- 
mone tumulatum fuisse Davidem, item Josephus ‘ 
testatur. Admiratione sane dignum, quod a Tito ea 
civitate funditus excisa, nihilominus idem sepulcrum 
remanserit integrum, nec nisi temporibus Hadriani 
(ut ex Dione dictum est) sponte corruerit : verum 
quid dico corruerit? Id quidem non sic accipiendum 
est, ut solo adeyuatum, sed tantum aliqua ex parte 
collapsum fuerit : nam Hieronymus * ad Marcellam 
scribens, relegens loca sancta, ac si ipsum integrum 
remaneret , in mausoleo Davidis precari solitum 
tradit. Sed hac satis occasione Petri in sua concione 
de sepulcro Davidis mentionem facientis. 

242. Cur autem Petrus pre ceteris, tam ad 
suorum defensionem, quam aliorum ad fidem con- 
versionem , verbi predicalionem exorditur, nisi 
quia primatum tenet inter Apostolos? Unde Chry- 
sostomus ®: « Petrus, inquit, agit causam omnium, 
primus verbum Dei predicat, qui primus est om- 
nium, et prophetarum testimoniis de Spiritus sancti 
futura missione testimonia profert, docetyue eadem 
tunc fuisse impleta, etc. » «His auditis, inquit Lu- 
cas 7, compuncti sunt corde. et dixerunt ad Petrum 
et ad reliquos Apostulos : Quid faciemus, viri fratres ? 
Petrus vero ad illos : Poenitentiam, inquit, agite, et 
baptizetur unusquisque vestrum in nomine Jesu 
Christi in remissionem peccatorum vestrorum : et 
accipietis donum Spiritus sancti. » Subdit vero : 
« Qui ergo receperunt sermonem ejus, baptizati 
sunt : et apposite sunt in die illa anime circiter tria 

millia. » De his agens Tertullianus ‘ : « Primus, 
inquit, in Christi baptismo Petrus reseravit aditum 
celestis regni. » 

243. Quod vero Lucas dicit, conversos ad fidem 
jussos a Petro baptizari in nomine Christi; non sic ° 
accipiendum ut Patris, et Spiritus sancti, non eque 
ac Filii nomina, qui baptizarent, expresserint ; 
nam Justinus martyr in oraltione ad Antoninum 
Pium imp. « Ex apostolica, inquit, institutione in 
baptismate Parentis omnium et Domini Dei nomen 
nominatur , » et paulo post: «In nomine etiam Jesu 
Christi crucifixi sub Pontio Pilato, atque in nomine 
Spiritus sancti, qui per sacros prophetas pronuntia- 
vit res Christi omnes, abluitur is qui illuminatur. » 
Hee Justinus. Cyprianus * sic in eamdem senten- 
tiam : «Jesu Christi mentionem facit Petrus, non 
quasi Pater omitteretur, sed ut Patri quoque Filius 
adjungeretur. » Ceterum ex Ecclesize antiqua tradi- 
tione ratum fuisse baptismum in nomine tantum 
Christi collatum, scripsisse Stephanum Romanum 
pontificem, idem Cyprianus in epistula ad Jubaia- 
num, licet ab eo dissenserit, aperte testatur. Verum- 
enimvero nea Petri digna commendatione longius 
recedamus (hac enim de baptismate quasi per di- 
gressionem dixisse satis est) Joannes Clirysostomus * 
admirans Petri preclara et tali preesule dignissima 
facta hee dicit : « Erat Petrus os omnium, causam 
fidei agit pro omnibus, doctrina sua instruit omnes ; 
ipse pracipuus fidei assertor est, pracipuus cate- 
chista habetur, et primus extitit verbi concionator, 
et primus coegit Ecclesiam, eamque non ex Hiero- 
solymitanis et cireumcirca habitantibus Judeis, sed 
ex Parthis, Medis, Phrygiis, Libycis, Hgyptiis, Arabi- 
bus, advenis Romanis, et aliis. Et qui omnium 
pastor fuit a Domino institutus, ex omnibus natio- 
nibus cogere ccepit oves : docuit eos fidem simul et 
apostolicos mores , nempe renuntiare omnibus , 
simul convenire in oratione, et panis a Christo edo- 
cta fractione. » Hucusque Chrysostomus. 

244, « Erant autem, inquit Lucas ‘, perseve- 
rantes in doctrina Apostolorum, et communicatione 
fractionis panis, et orationibus. Fiebat autem omni 
anime timor. » Quamobrem non tantum Christi 
fidem avide susceperunt; sed et que habebant, iu 
communem omnium usum contu!erunt. Omnes 
enim qui credebant, addit Lucas *, erant pariter, et 
habebant omnia communia. Possessiones et substan- 
tias vendebant, et dividebant illa omnibus, prout 
cuique Opus erat. « Hee erat, ait Chrysostomus °, 
angelica respublica, nihil dicere proprium : hoc 
protulit primum germen nascens Ecclesia. Petrus 
plantat verbo, rigat baplismate ; sed qui incremen- 
tum dat, Deus est. » Ac rursus 7: « Petrus piscator 
hos superavit, quasi cum mutis piscibus certamen 
fuissel : nec enim aliter quam piscator mutos pisces, 
ila hic illos superavit; » et paulo post : « Ubi nunc 
Greecie fastus, ubi nomen Athenarum, ubi philoso- 

phorum deliramenta? ille Galileus, ille Bethsaide 
natus, ille rusticanus, universos illos devicit. Age- 
dum non ad nominatam patriam illius, qui hos 
devicit, erubescitis ? quod si nomen ipsum hominis 
audietis (Cephas enim dictus est) multo magis 
obtegetis faciem. » Hee ille, Christi in Petro admi- 
rabilem virtutem predicans. 

245. Caeterum verbi predicationi adjuncta etiam 
fuisse miracula, testatur Lucas‘! dum ait : « Multa 
quoque prodigia et signa per Apostolos in Hierusa- 
lem fiebant. » Additque post alia, sic ab Apostolis 
esse distributa officia per loca singula, ut quotidie 
in templo perseverarent, nimirum orantes, vel Dei 
verbum annuntiantes : in domibus vero panem 
frangerent , sacram videlicet Eucharistiam mini- 
strantes, mira quadam divinitus impartita spiritus 
discretione, que domi, queve in templo sibi essent 
agenda distinguentes : ad sacra nimirum celebranda 
mysteria domos privatas habentes ; ad verbi Dei 
vero predicationem, et communem omnium preca- 
‘tionem, templum adeuntes. Unde subdit Lucas ? : 
« Petrus autem et Joannes ascendebant in templum 
ad horam orationis nonam. Cur autem (ait Chryso- 
stomus * ) tune ascenderunt in templum ? Numquid 
judaice vivebant? minime: sed utiliter hoc faciunt. » 
Nunc vero in adeundo templo, ipsorum consilium 
quodnam fuerit, satis exprimitur, cum ad horam 
orationis nonam eos ascendisse Lucas dicit. Que 
enim scripta in lege, vel consuetudine laudabili 
introducta essent apud Hebreos preecepta moralia, 
eadem non modo Apostoli non sprevisse, sed etiam 
in Ecclesiam transfudisse noscuntur. Unde S. Leo 
papa * in hance sententiam : « Apostolica, inquit, 
institutio, dilectissimi, que Dominum Jesum Chri- 
stum ad hoc venisse in hune mundum noverat, ut 
legem non solveret, ita veteris Testamentj sacra- 
menta distinxit, ut quedam ex eis, sicut erant con- 
dita, evangelice eruditioni profutura decerperet ; 
et que dudum fuerant consuetudinis judaice, fie- 
rent observantie christiane. Quamvis enim varie- 
tates hostiarum, differentia baptismatum, et otia 
sabbatorum cum ipsa carnis circumcisione cessave- 
rint, manent tamen ex.ipsis voluminibus et apud 
nos precepta plurima moralia. » 

246. Quod igitur spectat ad antiquum certis 
horis orandi ritum, ex Judzorum fontibus ab Apo- 
stolis in Ecclesiam deductum ; Tertullianus * tradit 
in primis hisce verbis : « Salva indifferentia semper 
et ubique et omni tempore orandum : tamen tres 
istas horas, ut insigniores in rebus humanis, que 
diem distribuunt, que negotia distinguunt, que 
publice resonant, ita et solemniores fuisse in oratio- 
nibus divinis ; quod etiam suadet Danielis argumen- 
tum ter in die orantis, utique per aliquarum hora- 
rum exceptionem, non aliarum autem, quam 
insigniorum exinde apostolicarum, tertie, sexta , 
none. Hinc itaque et Petrum dicam ex veteri potius 
usu nonam observasse , tertio orantem supreme 

orationis munere, etc. » Hc enim ex Petri, instituto 
et exemplo in Ecclesia observari confirmat. De 
iisdem tribus horis, aliisque superadditis, ac omni- 
bus etiam divinis mysteriis felicius consecratis, in 
Ecclesia servari solitis , Cyprianus * scribit his ver- 
bis :. «In orationibus vero celebrandis invenimus 
observasse tres pueros cum Daniele, tres pueros in 
fide fortes et in captivitate victores, horam tertiam, 
sextam, nonam, sacramento scilicet Trinitatis, que 
in novissimis temporibus manifestari debebat. Nam 
et prima hora in tertiam veniens, consummatum 
numerum Trinitatis ostendit. Itemque ad sextim 
quarta procedens, declarat alteram Trinitatem : et 
quando a septima nona completur per ternas horas, 
Trinitas perfecta numeratur. Que horarum spatia 
jampridem spiritualiter determinantes adoratores 
Dei, statis et legitimis ad precem temporibus serva- 
bant: et manifestata postmodum res est, sacramenta 
olim fuisse, quod ante sic justi precabantur. Nam 
super discipulos hora tertia descendit Spiritus san- 
ctus, qui gratiam Dominice passionis implevit. Item 
Petrus hora sexta in tectum superius ascendens , 
signo pariter et voce monentis instructus est, ut 
omnes ad gratiam salutis admitteret, cum de emun- 
dandis Gentilibus ante dubitaret. Et Dominus hora 
sexta crucifixus, ad nonam peccata nostra suo san- 
guine abluit; et ut redimere et vivificare nos posset, 
tunc victoriam suam passione perfecit. Sed nobis, 
fratres dilectissimi, preter horas antiquitus obser- 
vatas orandi, nunc et spatia et sacramenta creverunt. 
Nam et mane orandum est, ut resurreclio Domini 
matutina oratione celebretur ; quod olim Spiritus 
sanctus designabat in Psalmis dicens : Rex meus, et 
Deus meus, quoniaim ad te orabo Domine, mane 
assistam tibi, et contemplabor te. Et iterum per 
Prophetam loquitur Dominus : Diluculo vigilabunt 
ad me, dicentes : Eamus, et revertamur ad Domi- 
num Deum nostrum. Recedente item sole, ac die 
cessante, necessario rursum orandum est. Nam quia 
Christus sol verus, et dies est verus : sole a die 
seculi recedente, quando oramus et petimus ut 
super nos lux denuo veniat, Christi precamur 
adventum, lucis eterne gratiam prebiturum. » 
247. Quinque his horis canonicis: due ali re- 
periuntur superaddite , eedemque aliis divinis 
consignate mysteriis, et septenario numero conse- 
crate, de quibus magnus Athanasius ? his verbis 
meminit: «Oriens sol videat librum in manibus tuis. 
Post tertiam synaxes conficies ; quoniam ea hora 
defixum est lignum crucis. Sexta hora absolves de- 
precationes cum psalmis, ploratu, et supplicationi- 
bus; quoniam hac hora pependit Filius Dei in cruce. 
Nona hora rursum in hymnis et glorificationibus 
eris, cum lacrymis et confessione peccatorum tuorum 
Deo supplicabis; quoniam hac hora Dominus in 
cruce pendens reddidit spiritum; et post synaxim 
hore none comede panem tuum.» Et post non- 
nulla : «Si, inquit, ingredieris in templum duode- 

cima hora, majorem et longiorem facies synaxim 
cum virginibus tecum concordibus : quod si nullam 
habeas concordem, sola synaxim absolves, Deo pre- 
sente et audiente. Bonum autem est lacrymas effun- 
dere coram Domino, memoremque esse duodecime 
hore, quod in illa Dominus ad inferos descendit : » 
inferius vero hee addit : « Media nocte excitaberis, 
et hymnis celebrabis Dominum Deum tuum : ea 
enim hora surrexit a mortuis Dominus Deus tuus, 
et Patrem suum hymnis celebravit : atque ideo no- 
bis injunxit ut eadem hora hymnos Deo diceremus. 
Cum primum surgis, hunc versum recita : Media 
nocte surgebam ad confitendum tibi, super judiciis 
justitie tue : et precare, et incipe recitare psalmum 
quinquagesimum, donec absolvas. Et hee tibi certa 
sint pensa per singulos dies, et tot psalmos dices, 
quot poteris, et ad quemlibet psalmum preces et 
genuum flexio cum lacrymis addantur, pronuntiando 
Domino peccata tua, orandoque ut tibi remittan- 
tur. » Et paulo post : « Ceterum matulino tempore 
hunc psalmum dicito: Deus, Deus meus, ad te de 
luce vigilo, etc. » 

248. De septem item orandi horis, quatuor 
diurnis, et tribus nocturnis, agit sepe Joannes Chry- 
sostomus ', et ante ipsum Basilius ?, qui de iisdem 
‘ agit multis et frequenter : licet alicubi octavam vi- 
deatur addidisse horam; tamen ipsam quam ponit 
post mediam noctem ante diluculum, jungere simul 
consuevit Ecclesia, easdemque pro una numerat 

hora, quam matutinum officium nominat Hierony- 
mus *, qui de his etiam, septem horis bec paucis : 
_«Horam tertiam, sextam, nonam, diluculum quoque 
et vesperam nemo est qui nesciat : » et paulo post : 
« Noctibus bis terque surgendum, revolvenda yue de 
Scripturis memoriter retinemus. » Idem alibi ‘ de 
tribus horis in veteri Testamento servari solilis, 
tertia, sexta et nona, ecclesiastica traditione receptis 
agit: rursumque de horis vespertinis, mediayue 
noctis, et matutinis meminit, scribens ad Demetria- 
dem ’*, et ad Laetam®, et Eustochium ’. Cassianus ° 
de iisdem pluribus, Isidorus °, et alii fere innumeri 
“quos enumerare nimis longum esset. Heec igitur ex 
antiqua sanctorum virorum institutione, ac maxime 
Davidis dicentis, « Septies in die laudem dixi tibi; » 
per Apostolos semel in Ecclesiam translata, feliciter 
perseverant. Quod vero pertinet ad nocturnas preces, 
ipsas sacras vigilias, accommodatius agemus infe- 
rius. 

249. Heec vero satis ad insinuandas ex instituto 
Ecclesia Catholicee antiquas ab Apostolis acceptas 
traditiones. Quarum usu non ceteras tantum diei ho- 
ras precibus consecratas didicimus, sed et locum , 
quo ad preces Deo fundendas convenire debeant 
fideles, admoniti sumus. Quantumlibet enim priva- 
tas quis orationes domi agere intra cubiculum suum 
(ut Dominus docuit ) debeat esse sollicitus : tamen 


* Joann. Chrys. homil. 49. ad po. Antioc. et hom. de laud. mon. 


et hom. 14. in £. ep. ad Tim. et in Psal. — 2% Basil. in reg. inter- 
rog. XXxvil. — ® Hier. ad Eustuch. ep. xxu.— 4 Hieron. in Daniel. 
c. vil. — > Hier. ep. viti. — © Idem epist. vit. — 7 ldem ep. Xxil. 


et xxxvul. — ® Cassian. col. vit. — ® Isid. de Eccl. offic. c. xIx. 


179 


exemplo Apostolorum templum adeuntium, ad pu- 
blicas preces in unum convenire debere locum , 
ipsam scilicet ecclesiam, admonentur Christiani : 
quod quidem faciendum esse, S. Ignatius ', qui: 
iisdem vixit temporibus, scribens ad Magnesianos 
inculcat, sic dicens : « Omnes ad orandum in idem 
loci convenite : sit una communis precatio, una 
mens, una spes in charitate, et fide inculpata in 
Christum Jesum, quo nilil est prestantius. Omnes 
velut unus quispiam ad templum Dei concurrite , 
velut ad unum altare, ad unum Jesum Christum 
summum sacerdotem Dei unigenitum. » At de 
his hactenus : jam cceptam historiam percurramus. 

250. « Quidam vir, inquit Lucas?, qui erat clau- 
dus ex utero matris sue, bajulabatur : quem pone- 
bant quotidie ad portam templi que dicitur Spe- 
ciosa, ut peteret eleemosynam ab introeuntibus in 
templum, etc. » Claudi enim narrat historiam sanati 
miraculose a Petro ; additque simul, quo modo ejus 
rei novitate perculsi populi, ad eosdem ad porticum 
Salomonis concurrerint. Hec quidem cum tam dilu- 
cide ab evangelista Luca narrentur , de locis ipsis, 
de porta, inqguam, Speciosa, quaenam fuerit, et porti- 
cu Salomonis, ubinam sita-esset, solvende rema- 
nent magne in eadem historia difficultates : quas 
fortasse pretermisissem, nisi animadvertissem in 
his errasse nonnullos, dum existimarunt: nullam 
prorsus Herodis temporibus reliquam fuisse porti- 
cum antiquioris templi illius a Salomone constructi, 
quod divine Scripture auctoritate constet confla- 
grasse temporibus * Sedechie : dumque etiam illam 
esse putarunt portam Speciosam, per quam pateret 
aditus ad porticum Salomonis. Cum igitur hi omnes 
manifeste errare noscantur, opere pretium existi- 
mavi de ipsa porticu Salomonis ac portis templi fu- 
sius agere. Res sunt scitu dignissime, qua non ad 
presentis historize tantum elucidationem, sed ad 
alia nonnulla novi Testamenti loca-declaranda con- 
ducant. 

251. Cum vero templum (ut superius dictum 
est) cujus est frequens mentio in novo Testamento , 
non illud primum a Salomone edificatum, nec se- 
cundum tempore Zorobabel restitutum, sed tertium 
ab Herode scilicet excitatum, constet fuisse; nec ab 
aliquo antiquorum scriptorum, perinde ac a Josepho 
descriptum illud per singulas partes distincte inve- 
niatur : ab ipso in primis petenda est harum rerum 
cognitio. Age vero antequam de ipsius templi portis 
agamus, de ipsa in primis porticu Salomonis ora- 
tionem instituamus : ac primum de illa, cujus non 
tantum hic Lucas, etinferius *, sed et Joannes*® men- 
tionem fecit. Agens igitur Josephus ° adversus Apio- 
nem, hec habet de quadruplicibus porticibus templi 
atque earum usu : « Quatuor porticus habuit in cir- 
cuitu, et harum singule propriam secundum legem 
habucre custodiam. In esteriorem itaque ingredi 
licentia fuit omnibus etiam alienigenis : mulieres 
tantummodo menstruate transire prohibebantur. In 

secundam vero porticum cuncti Judei ingredieban- 
tur, eorumque conjuges, cum essent ab omni pollu- 
tione munde. In tertiam masculi Judeorum, mundi 
existentes, atque purificati. In quartam autem sa- 
cerdotes stolis induti sacerdotalibus. In adytum soli 
principes sacerdotum, propria stola circumamicti. » 
Hec Josephus: 

252. Que autem harum porticuum Salomonis 
diceretur, idem aliis in locis non obscure declarat : 
ut cum agit ‘ de templo ab Herode restituto, partem 
tem pli exteriorem porticu Salomonis fuisse nobilita- 
tam tradit, et qualis esset describit in hune mo- 
dum : « Tantis fundamentis digna erant opera impo- 
sita. Duplices porticus omnes quas columne 
sustinebant, quinis et vicenis cubitis alte, de sin- 
gulis saxis marmore candido, et laquearia cedrina 
protegebant : quorum naturalis magnificentia , 
quodque ligno rasili erant, apteque coherebant , 
opere pretium spectantibus exhibebat, nulloque aut 
‘pictoris aut sculptoris opere extrinsecus ornabatur. 
Late autem triginta cubilos erant : omnisque gyrus 
earum sex mensura stadiorum cum Antonia con- 
cludebatur. Totum autem sub dio spatium variaba- 
tur omnium quidem generum lapide stratum; qua 
adsecundumtemplum ibatur.» Hee de exteriori por- 
ticu, que Salomonis dicebatur, Josephus ; de qua et 
alibi quoque his verbis * : « Suasit regi ut orienta- 
lem instrueret porticum : ea templi extima claude- 
bat profunde valli et anguste imminens, ac proinde 
subnixa muro quadringentos alto cubitos , saxis 
coustructo quadratis, valde candidis : eratque cu- 
jusque saxi longitudo cubitorum viginti, sex vero 
altitudo, opus Salomonis regis, qui primus inte- 
grum templum condidit. » Hucusque ipse. Ex quibus 
etiam facile causam intelliges, cur post tot templo 
illatas clades, post denique ejusdem demolitionem 
(ut vidimus) ac restitutionem ab Herode factam, 
adhuc porticus Salomonis remanserit etiam cum suo 
nomine integra : nimirum propter solidam firmi- 
terque fundatam ac stabilitam tante structure 
molem, quar Japidibus inter se plumbo compactis , 
ferroque intrinsecus vinctis fuisse firmatam, alibi 
idem * auctor affirmat: ut nonsit mirum, si post 
totius templi bustum temporibus Sedechie igne 
consumpti, porticus Salomonis remanserit adhuc 
integra. 

253. Appellatur dicta porticus Salomonis a Jose- 
pho interdum primum templum, aliquando prima 
porticus, que patebat etiam alienigenis. « Per ejus 
atrium lapidibus nobiliter stratum, ad secundum 
{idem inquit Josephus) templum ibatur cancellis 
septum saxeis ad tres cubitos altis nimiumque grato 
opere factis: ubiwequis dispositisintervallis column 
stabant, legem castimonie premonentes, alie gre- 
cis, ali latinis litteris, in locum sanctum transire 
alienigenas non debere : Sanctum enim vocabatur 
alterum fanum, et quatuordecim gradibus ascende- 
batur a primo; » et infra : « Post quatuordecim au- 

tem gradus, spatium erat usque ad murum trecentis 
cubitis planum. Hine rursum alii quinque gradus et 
scale ad portas ducebant; a Septentrione quidem 
atque Meridie octe, due vero ex Oriente. » Paulo 
vero post de ornamento agens hee ait : « Portarum 
autem alize quidem auro et argento undique tecte 
erant, itemque postes ac frontes : una autem extra 
templum ere Corinthio, que multum argento in- 
clusas et inauratas honore superabat : et bine fores 
quidem in singulis januis erant, tricenis cubitis 
alte, quinis denis etiam late. Post introitum vero , 
ubi latiores fiebant, tricenis utrinque cubilis exe- 
dras habebant, exemplo quidem turrium longas et 
latas, supra vero quam viginti cubitis celsas ; sin- 
gulas autem bine columne duodecim cubitorum 
crassitudine sustinebant. Et aliarum quidem por- 
tarum magnitudo par fuit : que vero supra 
Corinthiam posita, quo mulieres conveniebant, ab 
Oriente aperiebatur, porta templi sine dubio major 
erat; quinquaginta enim cubitis surgens, quadra- 
ginta cubitorum fores babebat , -ornatumque ma- 
gnificentiorem; quoniam crassiori argento et 
auro vestiebatur, quod quidem novem portis infu- 
derat Tiberii pater Alexander. » Hee Josephus de 
portis secundi, quod vocat, templi : ac paulo infe- 
rius agit de porta interioris templi, quod ad distin- 
ctionem prioris, quod Sanctum dixerat, Sacrosan- 
ctum appellat, dum aif : «Ipsum vero templum in 
medio positum, hoc est, fanum sacrosanctum , 
duodecim gradibus ascendebatur » : et paulo post 
de portis : « Prima vero ejus porta septuaginta cubi- 
tis alta erat, et viginti quinque lata, neque fores 
habebat ; celum enim undique conspicuum lateque 
patens significabat : erantque tote frontes inau- 
rate; » et post aliqua , de porta interiori hee ait : 
« Interior vero porta tota inaurata erat, et circum 
eam auratus paries : desuper autem habebat auratos 
pampinos, unde racemi statura hominis pendebant: 
fores habebat auratas quinquaginta, et quinque cu- 
bitis altas, sexdecim vero Jatas : ad hee auleum 
longitudine pari, hoc est, velum Babylonium, ete. » 
Pergit agere de intima parte templi, que dicebatur 
Sancta sanctorum. Idem alibidetempli portis agens, 
hee *® ait: « Janue quidem templi altitudine cubi- 
torum erant sexaginta, latitudine vero viginti, omnes 
deaurate, et pene auro puro confecte : has claude- 
bant non minus quam viri ducenti diebus singulis, 
et relinquere eas apertas nefandum nimis erat. » 
Hec ipse. Easdem item templi portas Aristeas * 
admiratus, hic de illis scribit : « Portarum vero as- 
pectus, et lapidum connexiones, et superliminarium 
mirum decus summa claritudine fulgent , utpote 
que nulla samptuum parcimonia, ob magnificen- 
tiamscuncta abundantissime constructa fuerant. » 
Hee Aristeas. 

254. His igitur de templi portis sic se habenti- 
bus; quenam ex his Speciosa porta diceretur, per- 
vestigandum est. Constat in primis nullam de portis 

tertie partis templi, quod dicebatur Sacrosanctum, 
ad quod sacerdotes tantum accessum habebant , di- 
ctam esse Speciosam : nam per eam, auctore Luca, ' 
constat non solum Petrum et Joannem, sed et clau- 
dum illum jam sanatum esse ingressos ; reliquum est 
igitur, eam vel in porticu Salomonis, que (ut nuper 
est dictum) extima erat, vel in secunda porticu, que 
et secundum dictum templum, quod et Sanctum 
dicebatur, fuisse locatam. Porro de portis porticus 
Salomonis, licet nihil expresse a Josepho dicatur , 
tamen dum agens contra Apionem ?dicit claudi tem- 
plum januis cubitorum sexaginta altitudine, et vi- 
ginti latitudine ; cum ea mensura nec secunde, nec 
tertiz templi porticibus conveniat ; prime porticus, 
Salomonis dicte, eas fuisse, affirmare necesse est. 
An vero ex his aliqua dicta fuerit Speciosa, ut aliqui 
existimarunt, res accuratius examinanda est. Existi- 
mavi aliquando, aliquam ex his que erant in ipsa 
fronte porticus Salomonis, fuisse portam illam Spe- 
ciosam de qua agimus : id quidem ex eo deducens, 
quod fuisset olim illud in proverbium apud He- 
breeas * : « Ceecus et claudus non intrabunt in tem- 
plum.» Obidque non licuisse, claudum hominem, in 
illud quod intra templum erat, exponere. Verum 
cum de cecis et claudis id non reperiatur Moysi lege 
' vetitum, constetque Josephi * auctoritate caevos in 
templum admilti, imo si essent ex genere sacer- 
dotali, etiam inter sacerdotes residere, absque tamen 
amictu sacerdotali; et de claudis etiam, nulla du- 
bitatio esse videatur, eosdem intra templum admitti 
licuisse, ac multo magis intra atrium porticus Salo- 
monis, quod (ut eodem auctore vidimus) etiam pate- 
bat ethnicis : nihil est quod affirmare cogamur Spe- 
ciosam portam fuisse in porticu Salomonis ; praser- 
tim cum nulla ex illis eque celebretur, ac ille qui 
erant in secunda porticu, quam secundum templum 
Josephus appellat, quarum ornatum mirificum pre- 
dicat. 

255. Caterum attentius, quae ab eodem auctore 
scribuntur, consideranda sunt; parum enim sibi 
constare videri potest, dum alibi * (ut vidimus) fuisse 
templi portas decem, a Meridie quatuor, totidemque 
a Septentrione, ab Oriente duas affirmat ; alibi * vero 
de iisdem agens, cum describit novuam templum ab 
Herode restitutum, auctum, atque nobilitatum, ma- 
nifeste tradit ternas tantum a Meridie, ex adverso 
tolidem, et unam magnam ad Orientis partem fuisse 
locatam. Sed preestat ut ejusmet verba reddamus, 
quo certiora ac manifestiora habeantur hac que di- 
cimus : sunt ergo ejusmodi: « Post primum ambi- 
tum, interius non longo interstitio, secundus paucis 
gradibus scansilis septum habebat lapideum, cum 
inscriptione que vetaret transgredi alienigenam, sub 
interminatione pene capitis : hoc interius septum 
tam Austrino quam Septentrionali latere patebat ja- 
nuis ternis eque distantibus, ab Oriente vero una 
magna, per quam intrarent casti una cum uxoribus. 

Interiora autem fani mulieribus nefas erat ingredi. 

Tertium vero spatium intimum solis sacerdotibus 

accessibile.» Heec ibi ; que non tantum, quod perti- 
net ad portarum numerum, pugnare videas cum. 
superius dictis, sed et in eo quod mulieres per se sine 
viris intrare dixit, hic vero unam tantum ait fuisse 
portam ad Orientem positam, per quam castos viros 
una cum uxoribus intrare solitos tradit. Certe nec 
structure ratio pati posse videtur, ut in eodem fron- 
tispicio ad Orientem vergente due porte fuerint in- 

zquales constructe ; quarum altera tricenis, ut aif, 

cubilis alta, quindenis lata, altera vero quinquaginta 
cubitis eminens esset: quam cum ejus templi por- 

tam Majorem appellat, respectu ceterarum quas in 
eodem secundo templo positas dixit; illam ipsam 

esse mihi persuadeo, quam alibi idem auctor Majo- 

rem appellans, locatam super eam ab Herode seniore 
aquilam auream tradit'; quam non fuisse extra 
templum in porticu Salomonis, efficax illa ratio per- 
suadet, quod ibidem auctor affirmet detraxisse e 
porta juvenes illos dictam aquilam auream, inspe- 

ctante, ut ait, congregata in templum multitudine : 

adeo ut opus fuerit, tam audax facinus non foris, 

sed intra Salomonis porticum esse patratum. Deni- 
que quod spectat ad locum in templo feminis tan- 

tum adscriptum; mediis parietibus a ceteris fuisse 

distinctum, nec unam, vel ab uno latere, sed plures 
ad eumdem patuisse portas, idem Josephus? non 

obscure significat, dum hee ait: « Necessario nam- 
que proprius locus religionis causa mulieribus de- 
stinatus muro discernebatur. Altera quoque porta 
opus esse videbatur : contra primam vero secreta 
erat ab aliis regionibus una porta Meridiana, et una 
Septentrionalis, quibus ad mulieres introibatur : 

per alias enim ad mulieres transire non licebat, sed 
nec suam portam interjecto muro transgredi lice- 
bat; patebat enim locus ille pariter indigenis atque 

hospitibus feminis religionis causa venientibus. » 

Hec ille. 

256. Ut autem que idem auctor inter se diversa 
ac plane contraria diversis in locis narrat aliqua ra- 
tione conciliari mutuo possint, accuratius conside- 
randum est, quod adversus Apionem * agens, cum 
secundam porticum tribuat feminis mundis, ter- 
tiam vero masculis purificatis; in eodem secundo 
quod dicit templo, duplicem fuisse porticum, femi- 
nis alteram, alteram masculis destinatam, significare 
videtur : cum alias. (ut vidimus) in eodem secundo 
templo, licet inter se separatos, viros, ac mulieres 
pariter agere consuevisse testetur ; sicque priorem 
ejusdem loci porticum tributam esse feminis, poste- 
riorem denique viris eque mundis esse concessam : 
qua tantum ratione dici posse videtur, duas portas 
ejusdem templi ad Orientem vergentes esse positas, 
non in eodem frontispicio, sed alteram ipsarum in 
prima ejusdem loci porticu, alteram vero in secunda, 
prioremque ad aliam fuisse perviam; et quod major 
ceteris esset, viris ac feminis, ut ait, fuisse commu- 

nem ; ingressas vero hanc illas, per alias portas sua 
ingredi septa muro distincta, viros vero intcriorem 
ejus loci adire porticum ; et hoc ipsum esse quod 
ait’, Orientalem magnam portam castos simul in- 
trare una cum uxoribus, interiora autem fani mu- 
lieribus nefas ingredi: hacque item ratione effici 
potuisse, quod ait, fuisse ejusdem secundi templi 
decem portas, quarum tres prime porticui ubi mu- 
lieres agerent, inservirent; Majoremque dictam po- 
sitam fuisse ad Orientem, per quam tum ipse, tum 
viri eque transirent : duas reliquas, ut ait, alteram 
a Meridie, alteram a Septentrione privato illarum 
usui destinatas. Rursum vero in interiori porticu 
septem fuisse portas, sex a lateribus, ternas hinc inde 
posilas; et unam que spectaret ad Orientem, que 
prime ac majori porte e regione posita esset : hanc- 
que fuisse illam Corinthiam, super quam Josephus 
- Majorem portam locatam fuisse testatur ; quam sic 
extra lemplum positam dicit, quod scilicet non esset 
in prime illius templi porticus. frontispicio, sed ex- 
tra illud, nimirum in secunda porticu posila: nulla 
etenim ratio patitur, ut in prima esset porticu, quae 
minor altitudine et latitudine haberetur. Hec de por- 
_ tis templi quod Sanctum dicebatur, quo tum viri 
tum femine purificati omnes convenire consueve- 
rant. De portis vero interioris templi, quod sacerdo- 
tes tantum adibant, nihil ad presentem rerum. tra- 
ctatiouem. 

257. His visis, quenam dictarum omnium fuerit 
illa templi porta, quam Lucas Speciosam appellat, 
jam reliquum est ut dicamus. Cum enim cetcrarum 
portarum due in primis omnium pulcherrime ha-~ 
berentur, Major illa, atque Corinthia :-illa quidem, 
quod (ut idem Josephus testatur’), crassiori argento 
et auro vestiretur ; ista vero, quod ere Corintbio fa- 
brefacta, multum (ut idem ait) argento inclusas et 
auratas honore superaret. Quenam harum dicta 
fuerit Speciosa, in eam libentius adducor senten- 
tiam, ut Corinthia illa, que pulchritudine ceteras 
antecelluit, appellata fuerit Speciosa: cum preser- 
tim illi prime suum videretur inditum esse nomen : 
nam porta Major nominata ab omnibus erat; cum 
ergo non ad portam Majorem, sed ad Speciosam 
claudum illum Lucas excubasse testetur; non de 
alia, quam de Corinthia ceteris pulchriore, intelligi 
posse videtur. 

258. Claudus ille igitur ibi agens, cum a Petro 
et Joanne eleemosynam peteret; Petrus se nec aurum 
nec argentum, quod daret, habere excusans, appre- 
hensa ®? manu ejus dextera, allevavit eum; et « pro- 
tinus, inquit Lucas, consolidate sunt bases ejus et 
planta. Et exiliens stetit, et ambulabat, et intravit 
cum illis in templum ambulans, et exiliens, et lau- 
dans Deum. Et vidil omnis populus eum ambulan- 
tem, et laudantem Deum. Cognoscebant autem illum, 
quod ipse erat qui ad eleemosynam sedebat ad Spe- 
ciosam portam templi: et impleti sunt stupore et 
extasi in eo quod contigerat illi. » Hac Lucas. Negat 

se argentum et aurum habere quod tribuat. Cum 
enim rerum pretia deferrentur ad pedes Apostolo- 
rum : sicut a Christo unus ex omnibus delectus 
erat, qui loculos habens, que essent necessaria ad 
victum curaret; id ipsum factum ante electionem 
diaconorum ab Apostolis, par est credere. Non enim 
ob eam causam, quod Dominus dixisset ' : « Nolite 
possidere aurum, neque argentum, neque pecuniam 
in zonis vestris; » prohibiti erant Apostoli eadem 
secum ferre. Non igitur usuram rerum, sed pravum 
affectum, et temporalium rerum sollicitudinem a 
Christo esse interdictam, monstrant Augustinus?, Hie- 
ronymus °* et alii. Caterum quod spectat ad Perum, 
adeo pauperem sibi vivendi genus prescripsit, ut 
(quodait Gregorius Nazianzenus in oratione de amore 
pauperum) lupinis famem urgentem expelleret. Sic 
igilur carens auro, abundans gratia, claudo restiluit 
incolumitatem. 

259. Non impar sane miraculum claudi a nali- 
vilate a Petro sanitati restituti, est illi, quo Dominus 
cco homini nato lucem reddidit : unde merito ab 
Evangelista accurate esse descriptum, intelligendum 
est. Quantumlibet enim prodigia ac signa ab Apo- 
stolis antehac facta esse testetur ‘; tamen ab co 
quod tam insigniter est editum ab Apostolorum 
principe , ceteris. preetermissis , narrationem insti- 
tuit: ut tum rei geste, tum etiam persone que 
gessit illam , innotesceret claritudo. Rursum vero 
quale mysterium contineretur eo miraculo, S. Am- 
brosius *, et egregie quidem , paucis enarrat, sic di- 
cens : « Primum ergo signum mirabilium suorum 
Petrus fecit, claudo pedum restituendo vestigia. 
Diximus frequenter ipsum Petrum a Domino nun- 
cupatum , sicut ait : Tu es Petrus et super hance pe- 
tram eedificabo Ecclesiam meam. Si ergo Petrus 
petra est, super quam edificatur Ecclesia, recte 
prius pedes sanat : ut sicul in Ecclesia fidei funda- 
mentum continet, ita et in homine membrorum 
fundamenta confirmet. Recte , inqguam , primum in 
christiano pedes curat, ut jam non trepidus nec im- 
becillis possit supra petram Ecclesie , sed robustus 
et fortis incedere. » Hae ipse. Jam vero (ut quid pe- 
ractum sit, videamus) magna turba ob rei novita- 
tem undique confluente, cum ingressi templum 
fuissent Petrus et Joannes, redeuntes ad porticum 
Salomonis, illic populi frequentis corona vallaban- 
tur. Tunc Petrus, ea Christum annuntiandi arrepta 
digna satis occasione , haud propria, quin potius 
Christi virtute factum esse miraculum, est concio- 
natus ad populum. Supervenientes * vero interea 
sacerdotes et magistratus templi cum Sadduceis , 
et egre ferentes tam Petrum quam Joannem do- 
cere populum, et ex mortuis resurrectionem prie- 
dicare, injecerunt in eos manus, ingue carcerem 
detruserunt in crastinum ; erat enim jam vespera : 
cum interim eorum qui Pelvi pradicationem audie- 

rant, numero quinque millia ad Christi fidem con- 
versa essent. Sed hee pluribus Lucas. 

260. Sequenti vero die (quod esset causa gra- 
vissima, que ad synedrin, illud scilicet magnum 
concilium septuaginta duorum seniorum, spectaret), 
habentur comitia, conveniuntque principes sacer- 
dotum et seniores , et scribe : nimirum (ut inquit 
Lucas ') Annas princeps sacerdotum , et Caiphas, et 
Joannes , et Alexander, et quotquot erant de genere 
sacerdotali. Non sic quidem (ut aliqui putant) Annas 
hic nominatur princeps sacerdotum , quod Caiphas , 
qui ante duos menses tempore mortis Christi , testi- 
monio Evangelistarum , summus pontifex fuisse di- 
citur, ea functione privatus , redactus in ordinem 
fuerit , et loco ipsius Annas suffectus, dum non tan- 
tum sacerdotum princeps, sed et primus omnium 
nominatur : sed quod dicto seniorum concilio prees- 
set , eo nomine appelletur ; et ea ratione , qua Chri- 
stus ad eumdem primum est ductus, eadem hic 
primo loco recenseatur. At cum de his superius 
actum sit, eadem hic repetere supervacaneum du- 
cimus. Joannes vero, qui a Luca tertio loco ponitur, 
fuit Anne principis sacerdotum filius, qui in admi- 
nistratione rerum Judaicarum pollebat , cujus Jose- 
phus ? meminit. Alexandrum vero qui quartus 
ordine numeratur, haud alium puto ab illo qui sicut 
ditissimus omnium Judaorum , ita etiam maxime 
pius erga Deum habebatur, ut idem Josephus * au- 
ctor est. Hic Alexander Lysimachus, Alabarcha est 
cognomento dictus, quod illum magistratum Alexan- 
driz gessit *, bic idem a Caio imp. postea est conje- 
ctus in vincula, demum a Claudio ejus in imperio 
successore solutus atque honorifice habitus. Hujus 
pater Tiberius appellatus (ut nuper vidimus) portas 
fempli argento et auro sumptuosissime exornavit. 
Habuil Alexander filium , qui nomine avi Tiberius * 
nominatus, desertor paterne religionis effectus , 
temporibus belli Judaici Romanis adversus Judeos 
adherens , ob insignem adversus eos navatam ope- 
ram exercitui prefici meruit. 

261. Coacto igitur Judeorum magno concilio , 
sistuntur judicio ® Petrus et Joannes, jubenturque 
causam dicere, ac presertim qua virtute vel nomine 
tantum miraculum edidissent , exhibito et illo, qui 
ante claudus a Petro curatus fuerat. Tunc Petrus li- 
bera voce , repletus Spiritu sancto (inquit Lucas) ita 
exorsus est : « Principes populi, et seniores, audite. 
Si nos hodie dijudicamur in benefacto hominis in- 
firmi, in quo iste salvus factus est, notum sit omni- 
bus vobis, et omni plebi Israel, quia in nomine 
Domini nostri Jesu Christi Nazareni, quem vos cru- 
cifixistis, quem Deus suscitavit a mortuis, in hoc iste 
adstat coram vobis sanus. Hic est lapis , qui repro- 
batus est a vobis edificantibus , qui factus est in ca- 
put anguli: et non est in alio aliquo salus. Nec enim 
aliud nomen est sub celo datum hominibus, in quo 
oporteat nos salvos fieri. » Hactenus Petrus. Subdit 

Lucas hee de iis, qui in eo erant concilio congre- 
gati : « Videntes autem Petri constantiam , et Joan- 
nis, comperto quod homines essent sine litteris et 
idiote, admirabantur, et cognoscebant eos quoniam : 
cum Jesu fuerant; hominem quoque videntes stan- 
tem cum eis, qui curatus fuerat, nihil poterant con- 
tradicere. Jusserunt autem eos foras extra concilium 
secedere : et conferebant ad invicem, dicentes : Quid 
faciemus hominibus istis? quoniam quidem notum 
signum factum est per eos omnibus habilantibus 
Hierusalem : manifestum est, et non possumus ne- 
gare. Sed ne amplius divulgetur in populum , com- 
minemur eis, ne ultra loquantur in nomine hoc 
ulli hominum. Et vocantes eos, denuntiaverunt ne 
omnino loquerentur, neque docerent in nomine 
Jesu. Petrus vero et Joannes respondentes , dixerunt 
ad eos: Si justum est in conspectu Dei vos potius 
audire quam Deum, judicate. Non enim possumus, 
que vidimus et audivimus, non loqui. At illi com- 
minantes dimiserunt eos, non invenientes quomodo 
punirent eos propter populum , quia omnes clarifi- 
cabant id, quod factum fuerat in eo quod acciderat. » 
Hucusque Lucas de rebus gestis in concilio senio- 
rum. 

262. Revertente* vero Petro unacum Joanne ad 
suos , cum ambo, que coram senioribus essent fa- 
cta, narrassent, et universa que tum congregata in 
unum erat multitudo Deum laudasset, oransque 
petiisset ut Evangelii predicatio magis magisque 
signis atque prodigiis illustraretur : factus est ter- 
remotus, omnesque Spiritu sancto desuper veniente 
repleli sunt : eratque omuium sicut una voluntas 
idemque animus, ita temporalium bonorum usus 
communis : « Quotquot enim (inquit Lucas) posses- 
sores agrorum aut domorum erant, vendentes affe- 
rebant pretia eorum que vendebant, et ponebant 
ante pedes Apostolorum ; » et inter alios Barnabas 
Cyprius genere, agrum quem habebat vendens, at- 
tulit et ipse ejus pretium, ut ceteri, ad pedes Apo- 
stolorum. Quod Barnabas pre ceteris, qui id ipsum 
prestiterunt, nominetur ab Evangelista, id in causa 
fuisse putatur, quod ipse ditissimus cum esset, non 
agellum quempiam , sed latifundium Christi causa 
vendiderit ; hac qui ejus res gestas scriptis manda- 
vit Alexander * testatur : addens, eumdem origine 
Cyprium, Hierosolymis habitasse, atque a Gamaliele 
una cum Stephano ac Saulo sacris litteris imbutum 
fuisse ; ad Christum demum venisse una cum ejus 
consobrino Joanne Marie filio, apud quem (ut vidi- 
mus) Christi nova Ecclesia coalescere ccepit. Sane 
Eusebius * et Epiphanius * inter antiquos Christi 
discipulos ipsum annumerant : nec est quod de hoc 
aliqui dubitent ob eam causam , quod nondum Bar- 
nabas usyue ad hanc diem omnia sua dimisisset , 
cum illaa Domino lex discipulis preescripta esset : 
« Si quis non renuntiaverit omnibus que possidet , 
non potest meus esse discipulus. » Nam et Joseph ab 
Arimathia nobilis decurio , et ipse dives , erat disci- 

pulus Jesu , ut Matthzeus ‘ atque Joannes * testantur, 
animi enim affectu id implendum erat. 

263. Quod vero tam Barnabas, quameret alii ad 
pedes Apostolorum rerum pretia posuisse dicantur : 
considerans hec Joannes Clhrysostomus * : « Magnus, 
inquit, honor : quandoquidem non in manus, sed 
ad pedes Apostolorum ponebant; » et alibi iterum * : 
« Ponebant ad pedes Apostolorum : non ad manus 
jpsorum ponebant, sed ad pedes , declarando fidem 
et pietatem, et reverentiam, quam habebant Aposto- 
lis, et quod majoris ducebant quod ab eis recipe- 
rentur, quam quod ab eis darentur dona. » Hee et 
alia plura in eamdem sententiam disserit. Accedere 
ad sanctorum virorum pedes venerationis ergo, an- 
tiquus fuit Christianorum usus : unde illa dici vel 
scribi solila sumunissi animi obtestatio: Per vestigia 
vestra. Equidem idem qui supra, Joannes Chrysosto- 
mus, adiri monachos , ad eorumque provolvi vesti- 
‘ gia suadet, cum ait *: « Ad eos abi, hospitare, ac- 
cede, sanclos tange pedes ; multo namgue bonestius 
est illorum pedes tangere, quam aliorum caput. Dic 
enim mihi : Si quidam statuarum pedes apprehen- 
dunt, quoniam regiam tantum habent figuram : tu 
ipsum in se habentem Christum non pedibus tene- 
bis, et salvus eris? Sancti sunt pedes, licet viles sint ; 
inquinatorum vero neque caput venerandum est. 
Sanctorum namque pedes magna potuerunt ; quam- 
obrem et ulciscuntur, cum pedibus pulverem 
~ excusserint. » Hec Chrysostomus. Plura hic essent 
adducenda exempla, que in alium locum differimus 
magis accommodatum. 

264. Ananie et Saphire interitus. — Post hee 
vero S. Lucas ® Ananie et Saphire ejus uxoris pa- 
vendum recenset interitum. Vendiderant agrum ; 
cujus pretii, quod delaturi erant ad pedes Apostolo- 
rum, dolosa calliditate mentientes , partem frauda- 
runt. Inquirit quidem de crimine Petrus , ’detegit 
fraudem , sed Deus poenam infligit. Videas ex his 
Petrum, sicut in ceteris, ita etiam in judiciaria po- 
testate pre se ferre primatum : primus quippe om- 
nium ac solus inter ceteros de perpetrato peccato 
reos interrogat; quos convictos, mox a Deo dira 
poena immissa consequitur. Hec quidem tanta non 
casu sunt facta, sed ut experimento omni Ecclesie 
innotesceret, illum quem Petrus criminis arguit, 
Deum ejus judicio annuentem, mox experturum 
ultorem. At Porphyrius , impius ac dolosus nugige- 
rulus , eo dementiz venit, ut hec legens non eru- 
buerit Petrum nimi severitatis arguere, quasi ipse 
in eos poenam mortis inflixerit. Sed S. Hieronymus * 
in primis quodnam fuerit illorum peccatum, ut tan- 
tam Dei iram mererentur, insinuans, demum Por- 
phyrio garrienti respondet, sic dicens : « Ananias et 
Saphira dispensatores timidi, imo corde duplici, et 
ideo condemnati : quia post voltum obtulerunt quasi 
sua, et non ejus cul semel ea voverant, partemque 
sibi jam aliene substantia reservaverunt, metuentes 

famem, quam vera fides non timet; prasentem 
meruere vindictam, non crudelitate sententic , sed 
correctionis exemplo. Denique et apostolus Petrus 
nequaquam imprecatur eis mortem, ut stultus Por- 
phyrius calumniatur, sed Dei judicium propheltico 
spiritu annuntiat, ut peena duorum hominum sit 
doctrina multorum. » Hee Hieronymus. Origenes ' 
quoque non putat adscribendum esse Petro interi- 
tum Ananie, ut ex ejus verbis paulo inferius de- 
monstrabimus. Maximus? etiam hanc ipsos comme- 
ruisse iram ait, quia quod Deo promiserant, non 
reddiderunt : eadem Athanasius * tradit de voto, 
item et Gregorius *, et alii. Porro non solum, quod 
que Deo voverant non prestiterint, eam meruerunt 
experiri a Deo sententiam, sed et quod (ut ingerit 
Petrus) mentiti sint Spiritui sancto. Nihil sane in 
Ecclesia , que est columna et firmamentum verita- 
tis, tam infaustum atque alienum inveniri potest, 
quam simulatio, cui®si semel tribuatur assensus, 
omnis ecclesiastica disciplina turbabitur: meritoyue 
tam in hos, quam etiam in Simonem magum, qui 
dolose in fide agebat, Petrus discipline vigorem 
exercuit. 

265. Ceterum hanc poenam non ad supplicium 
sempiternum, sed ad expialionem peccati, ut sic 
salvi esse pussent in futuro seculo, a Domino esse 
illatam, Origenes existimavit, dum ait: « Digni 
enim erant in hoc seculo recipere peccatum suum, 
ut mundiores exeant ab hac vita, mundati castiga- 
tione sibi illata per mortem communem; quoniam 
credentes erant in Christum, Puto autem, quoniam 
audiens Ananias hac verba, ideo cadens expiravit, 
quod non sustinuit reprehensionem Petri, sed cru- 
ciatus in se adeo est punitus ut etiam expiraret, 
verbis videlicet Petri catechizantibus animam ejus. 
Nec Petrum hic debemus existimare interfecisse 
Ananiam : sed illum non sustinuisse acrimoniam 
verborum Petri dicentis ad se : Ut quid rep!evit 
satanas cor tuum? » Jd ipsum Augustinus ® agens 
contra Parmenianum sentire videtur, dum de Paulo 


sic ait: « Quid ergo agebat Apostolus, nisi ut per 


interitum carnis, saluti spirituali consuleret? ut 
sive aliqua poena vel morte corporali, sicut Ananias 
et uxor ejus ante pedes Apostoli Petri ceciderunt : 
sive per poenitentiam, quoniam satane traditus 
erat, interimeret in se sceleralam carnis concu- 
piscentiam. » Hec Augustinus. Cassianus 7 etiam 
hee in eam sententiam : « Invenimus sane etiam 
pro levioribus culpis nonnullos eamdem mortis ad 
prasens excepisse sententiam ; qua sunt et illi pu- 
nili, quos prediximus extitisse sacrilege prevari- 
cationis auctores : ut factum est in illo qui sabbato 
ligna collegerat, vel in Anania et Saphira, qui pa- 
rum quid de substantia sua clam, infidelitatis er- 
rore, servaverant: non quod equalia fuerint pon- 
dera peccatorum, sed quia nove transgressionis 

presumptores reperti, debuerunt prebere ceteris , 
quemadmodum peccati, ita etiam pcene ac terroris 
exemplum : ut quisquis ea deinceps affectare ten- 
tasset, nosset sibi secundum eam formam qua illi 
damnati sunt, etiam si in presenti supplicium 
. differatur , in futuri judicii examinatione redden- 
dum. » Hee ille. His denique veluti corollarium 
addimus, quod Isidorus Pelusiota ' ad Orionem 
monachum in hec verba rescripsit : « Non crudeli- 
tatis atque amentie fuit, vir studiosissime, quod 
sapientissimus Petrus eos qui peccaverant morte 
affecit; verum prescientis doctrine multa hominum 
peccata presanantis. Nam cum tunc Evangelii se- 
mentem facere incepissent, ac statim enata zizania 
conspexissent, sapienti consilio ea confestim evul- 
serunt, ne una cum tritico aucta, futuro igni ad 
exustionem servarentur. Ad eumdem enim modum 
divinus quoque Moyses, legem ab initio statim vio- 
latam perspiciens, etsi ob exiguum peccatum, saxis 
tamen eum obrui jussit, qui die sabbati ligna colle- 
gerat : Deum videlicet hanc sententiam tulisse scri- 
bens. » Hucusque Isidorus : ac de his satis. 

266. De venumdatione bonorum a primis Chri- 
stianis sponte facta. — Nunc vero quod ad dictam 
frequenter superius in communem usum bonorum 
collationem pertinet : non ejusmodi fuit, ut qui- 
cumgue christianus esse vellet, non aliter id con- 
sequi posset, nisi substantia rerum suarum prius 
vendita, Christo nomen dedisset; vel quod factus 
christianus id ipsum preestare compelleretur, sic ut 
eadem vivendi norma ceteris omnibus , qui credi- 
turi essent, christianis prascriberetur. Nam de 
Paulo? apostolo constat, Corinthios per epistolam 
monuisse, sic eos indigentibus eleemosynas impar- 
tiri debere , ne esset nimis profusa largitio : « Non 
enim, ait, ut aliis sit remissio, vobis autem tribu- 
latio , sed ex equalilate. In praesenti tempore vestra 
abundantia illoram inopiam suppleat. » Sed hec 
facla sunt ipso exordio nascentis Ecclesie , privato 
quodam Spiritus sancti impulsu , et quidem mullis 
ex causis, atque in primis ut excultioris vite quod- 
dam _ posteris imitandum formaretur exemplum. 
Inde enim quotquot religiosiorem vivendi normam 
sunt amplexati, et ad eamdem vivendi rationem 
cateros perfectioris vite cupidos instituendos susce- 
perunt, formam sumpsisse noscuntur. Unde S. Au- 
gustinus * suos alloquens clericos, aif : « Quomodo 
autem vivere velimus, quomodo Deo propitio jam 
vivamus; quamvis de Scriptura sancta multa nove- 
rilis, tamen ad commemorandos vos, ipsa de libro 
Actuum Apostolorum lectio recitabitur; ut videatis 
ubi descripta sit forma, quam desideramus im- 
plere. » Legit Lazarus diaconus, que in Actis Apo- 
stolorum scripta sunt capite quarto, et inter alia, 
verba illa : « Mullitudinis autem credentium erat 
cor unum, et anima una: nec quisquam eorum, 
que possidebat, aliquid suum esse dicebat, sed 
erant illis omnia communia. » Et quod paulo infe- 

rius habetur : « Quotquot enim possessores agro- 
rum, aut domorum erant, vendentes afferebant 
pretia eorum que vendebant, et ponebant ante 
pedes Apostolorum : dividebatur autem singulis, : 
prout cuique opus erat. » Quibus lectis, Augustinus 
eadem et ipse repetiit; deque his ad suos praeeclaram 
habuit oralionem. Eadem Basilius', ac denique 
omnes qui monachis selectas vivendi regulas pre- 
scripserunt. 

267. Quid ad hee impii, quiin Christianismo 
sectantes epicurismum, his licet Apostolorum do- 
ctrina et exemplo firmatis ac stabilitis , adhuc tamen 
perfricta fronte procacique animo non verentur in 
sanctas regulariter vivenlium institutiones obloqui 
atque furere? Sed de his alias uberius atque oppor- 
tunius. Caterum preter illa que dicta sunt, affe- 
runtur insuper de distractione rerum temporalium 
in usum pauperum alie divini consilii rationes. 
Excitanda enim erat in fideles vehemens persecutio, 
que non bona tantum, que haberent, auferret, sed 
et in ipsorum personas seviret. Sic igitur ut prima 
Ecclesie fundamenta nullo’ persecutionis impetu 
quaterentur, sed solida firmitate subsisterent, optime 
divina providentia disponente, consultum est ut 
ejusmodi periculum fideles rerum temporalium 
lucrosa jactura redimerent. Testis enim est Paulus ?, 
divitiarum cupidos tentationibus facile superari et 
laqueis diaboli irretiri. Narratis jam his que in 
Ananiam et Saphiram sunt divinilus acta, hec 
subdit Lucas ° : 

268. Apostoli in templo et Petri in miraculis 
prerogativa. — « Per manus autem Apostolorum 
fiebant signa et prodigia multa in plebe. Et erant 
unanimiter omnes in porticu Salomonis. » Locum 
illum licet fuisse constet extra templum, ut etiam 
pateret Gentilibus, tamen etiam frequentius tem- 
plum appellatum esse ab Evangelistis invenies, quod 
eo ambitu universa templi constructio clauderetur. 
Exemplo igitur Domini Redemptoris, qui cum Hie- 
rosolymis esset docebat in templo, Apostoli etiam 
illic doctrine cathedram erexerunt : ad quam allu- 
dit Tertullianus ‘, dum ait: « Quid ergo Athenis, 
et Hierosolymis? quid Academie, et Ecclesiz? quid 
hereticis, et christianis? Nostra institutio de por- 
ticu Salomonis est, qui et ipse tradiderat Dominum 
in simplicitate cordis esse querendum. » Hee Ter- 
tullianus. Addit Lucas : « Ceterorum aulem nemo 
audebat se conjungere illis : sed magnificabat eos 
populus. Magis autem augebatur credentium in 
Domino multitudo virorum ac mulierum, ila ut in 
plateas ejicerent infirmos, et ponerent in lectulis ac 
grabatis, ut veniente Petro, saltem umbra illius 
obumbraret quemquam illorum, et liberarentur ab 
infirmilatibus suis. Concurrebat autem et multitudo 
vicinarum civitatum Hierusalem, afferentes egros, 
et vexatos a spiritibus immundis, qui curabantur 
omnes. » 

269. Cum vero non Petrus tantum, sed et ceteri 

Apostoli Hierosolymis essent, quidnam est quod 
oculi omnium convertuntur in Petrum? quid ista 
in plateis egrotantium exhibitio, ut, veniente Petro, 
umbra saltem illius obumbraret quemquam illorum, 
et liberarentur omnes non ab uno vel altero, sed ab 
omnibus, quibus tenerentur, morbis? Certe quidem 
non per Petrum tantum, sed per ceteros etiam 
Apostolos fieri solita signa et prodigia, idem (ut nu- 
per vidimus) qui hec scribit, testatur Lucas. Verum 
sicut inter omnes Apostolos Petrus a Christo pri- 
matu in omnes est auctus, ita etiam preclariora 
queedam et insigniora ab eo miracula edi concessit. 
Hinc solius Petri fuisse curare languentes umbra 
corporis transeuntis, satis Evangelista declarat. Nam 
si id ceterorum Apostolorum umbra prestitisset, 
quid tanta compressio in exponendis infirmis, quos 
Petri transeuntis umbra curaret? Unde Arator dia- 
conus, qui heroico carmine eadem cecinit Acta 
Apostolorum, dum de his agit, hee egregie : 


Excute, Petre, gradus : tecum medicina salutis i 
Ambulat: adde viam: pes is est ad gaudia velox, 
In pedibus non esse moram : tua semita vita est. 

Si properas, jam nemo jacet: tu motibus umbre 
Corpora cuncta levas, alque hoc simul inscia voti 
Sumit turba tacens: quod cum rogat accipit unus. 
Querite, quos agitat tanti reverentia facti, 

Quid typicum res ista ferat : librisque volutis 
Noscile quod soli concessa est gloria Petro: 

Quave sub hac specie lateant documenta videte, etc. 


Quod etiam hic in umbra per Petrum agitur (nam 
in imagine pertransit homo) in celo veritate pre- 
stari, idem pluribus versibus docet. 

270. Quid insuper umbra Petri, nisi imago ex- 
pressa corporis Petri? certe quidem non aliunde, 
quam ex ejusmodi imaginibus umbra formatis, pi- 
cturam duxisse originem ferunt *, ut ex his videas 
imaginum pium cultum in umbra Petri a Deo pri- 
mitus in primori illa Ecclesia tot tantisque mira- 
culis esse divinitus consecratum. Rursus vero nec 
illud pretermittimus ( ex quo in rebus geslis myste- 
ria latere noscuntur) quod cum eamdem Deus virtu- 
tem umbre Petri indiderit, quam et corpori Petri; 
illud certe typice expressum esse videtur, tantam a 
Deo principi Apostolorum gratiarum copiam esse 
collatam, ut eadem dona Petri persone concessa, sic 
in umbram transtulerit, ut eadem in successoribus, 
qui referunt personam Petri, feliciter propagari vo- 
luerit : nimirum ut quamvis non omnes «que san- 
cli ac Petrus, sed ex ipsis aliqui moribus essent 
futuri dissimiles,.tamen quia ejusdem gererent per- 
sonam Petri, eamdem etiam retinuerint a Deo illi 
traditam potestatem : scirentque omnes respectu 
Petri in honore habendos esse, qui umbram saltem 
Petri hac ex parte referrent. 

271. Apostoli in carcerem conjecti, et de Theoda, 
et Juda, ac Gamaliele. —Tantam Christi gloriam in 
Petre ac ceteris Apostolis divinitus illustratam invi- 
dentes principes sacerdotum, furore quodam exagi- 
tati, injicientes in illos manus, in carcerem detru- 

serunt. At angelus Domini (inquit Lucas *) per 
noctem aperiens januas carceris, eduxit illos, jus- 
sitque intrepide Evangelium predicare : qui dilu- 
culo templum ingressi, cceperunt confluentem docere 
populum. Cum interim, coacto concilio, seniores, 
ipsos qui adhuc in carcere detineri putarentur, Apo- 
stolos adduci jussissent, quesiti sunt in carcere, 
nec inventi licet clausum esset ostium ; sed in templo 
eos predicare Evangelium, nuntiatum est. Tune qui 
sunt missi magistratus ac ministri, absque vialiqua 
sistunt eos in seniorum concilio : cumque argueren- 
tur spreti mandati, Petrus pro ceteris ex more ad facti 
excusationem magna animi libertate hec in primis 
effatus ait : « Obedire oportet Deo magis, quam ho- 
minibus. » Aliisque verbis tum Christi gloriam, 
tum ipsorum in illum admissa exaggerans, pero- 
ravil. 

272. Cum illi interim de inferenda Hlis nece 
inirent consilium, surgens Gamaliel legis peritus, 
jubens primum Apostolos foras ad modicum spatium 
temporis duci, in hec verba sententiam dixit : « Viri 
Israelite, attendite vobis super hominibus istis quid 
acturi sitis. Ante hos enim dies extitit Theodas, di- 
cens se esse aliquem, cui consensit numerus viro- 
rum circiter quadringentorum : qui occisus est, et 
omnes, qui credebant ei, dissipati sunt, et redacti ad 
nihilum. Post hunc extitit Judas Galileus in diebus 
professionis, et avertit populum post se, et ipse pe- 
riit : etomnes, quotquot consenserunt ei, dispersi 
sunt. Et nunc itaque dico vobis : discedite ab homi- 
nibus istis, et sinite illos : quoniam si ex hominibus 
consilium hoc, aut opus, dissolvetur : si est vero ex 
Deo est, non poteritis dissolvere illud, ne forte et Deo 
repugnare inveniamini. Consenserunt autem illi. Et 
convocantes Apostolos , ceesis denuntiaverunt ne 
omnino loquerentur in nomine Jesu, et dimiserunt 
eos. Et illi quidem ibant gaudentes a conspectu con- 
cilii, quoniam digni habiti sunt pro nomine Jesu 
contumeliam pati. Omni autem die non cessabant in 
templo, et circa domos docentes, et evangelizantes 
Christum Jesum. » Heee Lucas. Ex quibus Josephus 
(ut dictum est superius) errasse deprehenditur, dum 
Theode res gestas ad tempora ? Cuspii Fadi Jude 
procuratoris refert, quem, ejusdem testificatione, 
anno quarto Claudii imp. in provinciam missum 
constat, post annos undecim ab hoc tempore. 

273. Ceterum non Gamalielis tantum auctori- 
tate id affirmantis, et Luce hac etiam describentis, 
sed et Domini testimonio, extitisse Theodam ante 
Christi passionem, Patres omnes consentiunt : locum 
enim illum Joannis interpretantes quo Dominus di- 
cit >: « Omnes quotquot venerunt, fures sunt et la- 
trones ; » de Theoda et Juda Galileo intellexisse, 
pari consensione confirmant. Certe quidem nequa- 
quam ad antiquiora tempora Dominum hee dicen- 
tem respectum habuisse, facile potest intelligi, ne 
sugillasse cum pseudoprophetis etiam probatos ac a 
Deo missos prophetas calumniose ab aliquo dici 

posset: sed ad propinquiora tempora potius re- 
spexisse, et ut de rebus jam omnibus notis que ex- 
plicatione non indigerent, ea locutum esse : nam de 
antiquioribus pseudoprophetis nulla jam memoria 
erat, recens vero recordatio de his quos tum pre- 
sens seculum infelici germine propagavit : nam 
non modo Judas, ejusque successores, atque Theo- 
das, sed et Herodes major, quippe qui ab Herodianis 
Christus haberetur, notari potuit. Sic igitur Joannes 
Chrysostomus *, Cyrillus * Alexandrinus, Isidorus * 
Pelusiota, et alii omnes hos secuti, Dominum de 
Theoda intellexisse, jure existimarunt. Porro Theod 
facinus in hunc modum contigisse, Josephus descri- 
bit‘: non piget enim rem superius alia occasione 
narratam, iterum rei argumento exigente, hic re- 
petere : 

274. « Apud Judeam, inquit, prestigiator qui- 
dam, nomine Theodas, persuasit magne vulgi mul- 
titudini, ut assumptis suis facultatibus sequeretur se 
ad Jordanem fluvium : Prophetam enim se jactabat, 
pollicens scissurum se verbo Jordanem fluvium, ac 
facilem prebiturum transitum ; talique promissione 
permultos seduxit. At Fadus effecit ut nihil lucri 
facerent ex sua insipientia, missis in eos equi- 
tum turmis : qui ex improviso irruentes, ex his 
multos interemerunt, multos vivos ceperunt, et 
in his ipsum Theodam, cujus caput abscissum 
reportavit Hierosolymam. » Hactenus de eo Jo- 
sephus. At ex verbis Luce evangeliste major inde 
oritur difficultas, quod de Theoda exemplum ad- 
ducens, quasi rem nuper factam recenset: « Ante 
hos dies, inquit, extitit Theodas. » Tamen infe- 
rius cum post hunc dicat extitisse Judam Gali- 
leum tempore professionis, illius scilicet celeber- 
rime sub Quirino preside facta : hac quidem ra- 
tione ante annos triginta quatuor Theodam Vixisse, 
opus est dicere; quo modo igitur ante hos dies 
factum dicit, quod ante tot annos contigisse proba- 
tur? Quod vero in primis Theodam a Josepho de- 
scriptum existimarunt aliqui alium esse ab illo de 
quo hic meminit Lucas : cum hec nulla auctoritate 
probentur, eque rejicienda putamus. At magis pla- 
cet ut idem sit, ante hos dies, quod, ante hec tem- 
pora, usitato dicendi modo : vel ut ille Luce verbo- 
rum sit sensus * dum ait : « Post hunc extitit Judas 
Galilzus, » vere loco weedy sit positum, ut diceret: Ultra 
dictum Theodam extitit Judas Galileus, etc., sicque 
noluisse dicere, post Theodam extitisse Judam ;: sed 
potius post recensitum de Theoda quod nuper acci- 
derat novum exemplum, illud addidisse de Juda 
quod antiquitus factum erat, cujus tamen recens 
erat memoria : nam (ut suoloco superius dictum 
est) adhuc Apostolorum temporibus illius sectatores 
supererant Galilei. Sed hc relinquimus lectoris 
arbitrio; lectionem certe mutare non praesumimus. 

275. Ceterum quod spectat ad Gamalielem : 
non pretermittimus dicere ipsum fuisse Chri- 

stianum, sed consilio Apostolorum sic occultum 
inter seniores, ut ea ratione melius consulere Ec- 
clesie posset, permansisse, in libris Recognitionum | 
Clementis* haberi, quos licet apocryphos citat Beda’, 
et hec eadem de Gamaliele recitat. Certe illum 
adhesisse Christianis et inter Christianos esse pro- 
fessum, certum plane ejus rei indicium illud est, 
quod a Christianis apud Stephanum protomartyrem 
sepultus est. Cum enim divina revelante providen- 
tia, corpus sancti Stephani repertum est, una cum 
ipso etiam est inventum corpus Gamalielis, qui olim 
cum ipsius Stephani, tum Sauli (postea Pauli) ac 
Barnabe magister fuerat. Habentur hee certa fide 
testata a Luciano presbytero, in libello illo quem de 
Stephani protomartyris corporis inventione , cui 
presens fuit, conscripsit. Quod vero eodem Luca 
auctore dictum est, Apostolos nonnisi plagis affectos 
aconcilio fuisse dimissos; id plane nequaquam ex 
sententia Gamalielis esse factum , sed voluntate 
Caiphe, Anne, et Alexandri, in ejusdem qui supra 
Clementis* nomine scripto commentario legitur. 

276. Prima discordia in Ecclesia. — His jam 
forliter ab Apostolis superatis, alia arte aggreditur 
veritatis hostis diabolus vexare fideles. Cum enim 
quos adversus Ecclesiam concitaverat adversarios, 
jam victos prostratosque conspiceret, per eos qui 
intus in Ecclesia erant, longe periculosius certamen 
agereditur; tentans nimirum, si admirabilem illam 
unitatem, mutuamque nusquam antea visam ani- 
morum concordiam, aliqua posset dissensione tur- 
bare ac dividere schismate. Sed quonam usque 
progressus sit ejus conatus, Lucas ‘ narrat his ver- 
bis :«In diebus illis, crescente numero discipulorum, 
factum est murmur Grecorum adversus Hebreos, 
eo quod despicerentur in ministerio quotidiano 
vidue eorum. » Hec Lucas. Porro non sic in hoc 
loco accipiendi sunt Greeci, quasi Gentiles, ad distin- 
ctionem Hebreorum : nam nondum Gentilibus 
Christi Ecclesiz patebat ostium, quod Petrus post- 
modum reseravit : sed quod (ut superius Philone 
auctore diximus) sicut in ceteris orbis partibus, ita 
etiam in Grecorum regionibus Judai agerent : cum 
alioqui etiam: Lacedemones nobiles in Grecia po- 
puli ab Abraham se originem ducere gloriarentur : 
id quidem eorum regis ad Oniam_ pontificem 
Judeorum perbreves litters scripte testantur his 
verbis. 

277. « Incidimus in quamdam scripturam anti- 
quam, in qua invenimus cognationem intercessisse 
inter nostras origines, et nostrum quoque genus 
non esse alienum-a posteris Abrahe. Axyuum igitur 
est ut cum fratres nostri sitis, petatis a nobis que- 
cumque libuerit ; idem nos quoque faciemus, et res 
vestras tanquam nostras exislimabimus , nostras 
item vobiscum communes habituri. Demoteles est, 
qui has vobis reddit litteras in pagina quadrangula 
scriptas', et obsignalas aquile sigillo draconem 
tenentis unguibus. » Hac continebat epistola, quam 

Josephus ' suis de Antiquitatibus libris intexuit ; qui 
item recitat * Jonathe pontificis lilteras in eamdem 
fere sententiam ad senatum Lacedemoniorum con- 
scriptas. In Ionia item Graecorum provincia quam- 
plurimos habitasse Judéos, idem auctor * affirmat ; 
quos M. Agrippa Orientis prefectus, Augusti tempo- 
ribus, a Gentilium indigenarum vindicavit injuriis, 
et patriis eos uti posse legibus absque impedimento, 
precepit. Idem Josephus scribens contra Apionem 
testatur Judeeos tam Antiochiz habitantes in Syria, 
quam Ephesi in Asia, aliisque civitatibus nobilibus, 
fuisse earum municipes; sic dicens : « Qui Antio- 
chiam habitant Judai, Antiocheni nominantur : jus 
enim civium eis dedit conditor Seleucus. Similiter 
et qui in Epheso commorantur, et alia Ionia, cum 
civibus exinde natis eamdem appellationem habent, 
hee prebentibus eis regni successoribus. » Greci 

-igitur dicebantur a Judzis qui in Grecia Hebrei 
agerent; Palestine vero indigenas, proprio nomine 
appellabant Hebreos , ut hic etiam Lucas fecisse 
cognoscitur. 

978. Electio et munus diaconorum. — Quodnam 
vero fuerit hujusmodi ministerium, a quo Greco- 
rum vidue videbantur excluse, duplex reperitur 
de ea re fuisse sententia. Existimarunt alii certas 
Hebreeorum viduas mensarum servilio fuisse pra- 
fectas; nam et mulieres Domino ministrasse , te- 
stantur Evangeliste *. Alii vero idem ministerium 
quotidianum esse putarunt ipsam eleemosynarum 
quotidie fieri solitam distributionem, ac in singulos 
partitionem, de qua Lucas * superius : « Divideba- 
tur, inquit, singulis prout cuique opus erat.» Caete- 
rum secundum priorem sententiam ministerium 
illud esse potius accipiendum , ea que inferius 
Lucas ° scribit de electione septem diaconorum, 
facile persuadent, dum ait : « Convocantes autem 
duodecim multitudinem discipulorum, dixerunt : 
Non est equum nos derelinquere verbum Dei, et 
ministrare mensis. Considerate ergo fratres, viros 
ex vobis boni teslimonii septem, plenos Spiritu 
sancto et sapientia, quos constituamus super hoc 
opus. Nos autem orationi et ministerio verbi in- 
stantes erimus. Et placuit sermo coram omni mul- 
titudine. Et elegerunt Stephanum, virum plenum 
fide et Spiritu sancto, et Philippum, et Prochorum, 
et Nicanorem, et Timonem, et Parmenam, et Nico- 
laum advenam Antiochenum. Hos statuerunt ante 
conspectum Apostolorum : et orantes imposuerunt 
eis manus. » Hee Lucas : cujus rei geste narratio 
etsi plana et facilis habeatur, aliqua tamen indiget 
discussione : ut illud in primis; quenam mense 
ill fuerint, sacree ne, an communes, quibus sunt 
preefecti diaconi. 

279. Si quis primitive illius nascentis Ecclesize 
principia repetat, et discat consuetudinem, quenam 
fuerint ille mensze, cognosvet : nimirum easdem 
fuisse sacras eque atque communes. Sicut enim 
Dominus ac Redemptor noster in ultima illa me- 

morabili ccena (ut vidimus) utramque mensam una 
conjunxit, communem, et sacram, in quarum priori 
agnum ex more comederent, in altera vero mox 
consecuta sacratissimum suum corpus et sangui- 
nem propinavit : ita etiam temporibus Apostolorum 
eadem in Ecclesia consuetudo noscitur conservata, 
ut simul utramque mensam conjungerent. Est de 
his perspicuum PauliApostoli testimonium in prima, 
quam ad Corinthios * scribit, epistola , ut omnes 
notant illic interpretes. Cum enim ait : « Unusquis- 
que suam coenam presumit ad manducandum : et 
alius quidem esurit, alius autem ebrius est. » Eece 
ccena communis, hoc est non sacra. Cum vero rur- 
sus inferius subdit post deductum exemplum ccene 
Dominice, verbis illis : « Quotiescumque manduca- 
bitis panem hunc, et calicem bibetis, mortem Do- 
mini annuntiabitis donec veniat, ete., » de mensa 
sacra intelligere, nullus poterit dubitare. 

280. His igitur in hunc modum se habentibus; 
ministerium quotidianum nihil aliud fuit, quam 
ejusmodi mensis inservire, que quotidie parabantur. 
Unde Lucas * : « Erant perseverantes in doctrina 
Apostolorum, et communicatione fractionis panis, 
et orationibus ; » et paulo post : « Quotidie quoque 
perdurantes unanimiter in templo, et frangentes 
circa domos panem, sumebant cibum cum exulta- 
tione, et simplicitate cordis. » Verum non commu- 
nem tantum cibum per -fractionem panis debere 
intelligi, Paulus docet, cum ait® : « Panis quem 
frangimus , nonne participatio corporis Domini 
est?» Facessat ergo sententia affirmantium diaconos 
mensis tantum communibus fuisse prefectos. Quos 
rogo dicant, quid tantum oportuit Apostolos adhi- 
buisse studium in deligendis, qui prandia ecenasque 
pararent, ministris, ut non ex trivio quosque petitos 
viros, sed boni testimonii, plenos insuper Spiritu 
sancto et sapientia, eosdemque (ut tradit Epiphanius *) 
ex numero septuaginta duorum discipulorum ac- 
cersitos eligerent : cum alioqui ad id quod majoris 
esset operis, nempe judiciorum prefecture, qui 
essent contemptibiles, si forte sapientes deessent in 
Ecclesia, Paulus * preficiendos esse mandarit. Quid 
insuper ad communium mensarum ministros insti- 
tuendos, tantis opus fuisset religiosis rilibus, ut 
nonnisi previa communi omnium oratione ae ma- 
nus impositione, ad tale munus obeundum idonei 
censerentur ? Tanti enim ponderis erat manus im- 
positio, ut eodem ferme ministerio Paulus et Bar- 
nabas initiali fuerint ad apostolatum °. Quod si 
communium tantum mensarum ministri erant , 
quomodo et aliquando Evangelii predicatio illis est 
credita, cujus causa Apostoli a ceteris vacare mu- 
nexibus cupierunt? certe Stephanum, et Philippum, 
qui evangelice predicationis causa Evangelista dici 
meruit, eo munere functos esse, nullus ignorat. 
Tantine etiam meriti, qui curarent cibaria, diaconi 
exquirendi essent, ut iisdem moribus, quibus epi- 
scopi, absolutissimi esse deberent? nam Apostolus * 

Paulus eamdem fere consummatam perfectamque 
morum integritatem a diacono eque exigit, atque 
ab episcopo , sicut et Ignatius * ac. Polycarpus * 
tradunt. 

281. Hec in re tam clara superflua fortasse vi- 
deri possunt, sed tamen necessaria existimavimus 
ad refellendam quorumdam (presertim recentioris * 
hominis tamen catholici) sententiam, affirmantium 
diaconos ab Apostolis electos, non fuisse ministros 
altaris. Sed etsi ex his satis ostensum sil hos errasse : 
adhuc tamen ad eos penitus confutandos, non 
alium quam qui diaconorum ministerium quodnam 
esset, oculis spectavit, adhibeamus testem, Ignatium, 
inquam, qui iisdem temporibus (ut toties diximus) 
vixit ; existimantes neminem fore adeo refractarium 
et impudentem, qui tanto testimonio obniti audeat. 
Ipse * igitur scribens ad Trallianos hec habet : 
« Oportet et diaconos mysteriorum Christi mini- 
stros per omnia placere : nec enim ciborum et po- 
tuum ministri sunt, sed Ecclesiz Dei administrato- 
res; » et inferius : « Quid vero diaconi, quam 
imitatores angelicarum virtutum? qui purum et 
inculpatum ministerium illis exhibent (sacerdotibus 
scilicet) ut sanctus Stephanus heato Jacobo, Timo- 
theus et Linus Paulo, Anacletus et Clemens Petro. 
Qui igitur his non obedit, atheos prorsus et impius 
est, etc. » Rursus ad Heronem diaconum * : « Nihil, 
inquit , sine episcopis facito : sacerdotes enim sunt, 
tu.vero sacerdotum minister : baptizant, sacrificant, 
eligunt, manus imponunt : tu vero illis ministras, 
ut S. Stephanus Jacobo, et presbyteris qui erant 
Hierosolymis. » Hec Ignatius. Plura in hane senten- 
tiam coacervanda fuissent sanctorum Patrum testi- 
monia, nisi hujus sanctissimi viri ac martyris, atque 
eorum que scripsit oculati testis, iterum atque 
iterum repetitam, firmiterque testatam assertionem 
abunde sufficere existimaremus. Quam vero ex 
his etiam arguatur spurius ille canon ° sexte synodo 
affixus, quo dicitur septem diaconos ab Apostolis 
electos non ministrasse sacris mysteriis, omnium 
eruditorum appello sententiam. 

282. Porro quod superius dictum est, septem 
diaconos mensis communibus etiam fuisse prefe- 
clos : non sic accipienda res est, ut (quod ministro- 
rum mensarum est) ceteris accumbentibus, que ad 
cibum potumque pertinebant, illuc inferrent : sed 
quod ea, quibus cuique opus esset, eleemosynas 
dividendo curarent ; quod etiam usu retentum esse, 
S. Leo in sermone de S. Laurentio testatur, cum de 
ipso ait : «Non solum ministerio sacramentorum, 
sed -etiam dispensatione ecclesiastice substantia 
preeminebat. » Id ipsum §. Prosper 7 de Tito dia- 
cono, qui Rome pecunias pauperibus distribuens, 
interfectus est, tradit. Extat apud S. Gregorium * 
ipsa scripti formula, cum alicui committeretur dia- 
conia. Rursus vero eosdem diaconos divitiis Eccle- 

size esse prepositos, ut ex eis ministrent pauperibus, 
affirmant Hieronymus ' et Ambrosius *, qui ait dia- 
cono : « Cum solveris auctori debitum, licet ut 
opera tua in beneficentiam et adjumenta hominum 
conferas, atque opem feras necessitatibus aut pecu- 
nia, aut officio, aut etiam quocumque munere, quod 
late patet in vestro ministerio : pecunia, ut subve- 
nias, debito obligatum liberes, etc. » Adeoque erat 
diaconis commissa cura rerum Ecclesi, ut adversus 
episcopos eas dilapidantes se constanter erigerent. 
Est de his exemplum apud Gregorium * de honorato 
archidiacono Ecclesie Salonitane. Porro diaconos 
non omnia ministeria ecclesiastica per se obiisse, 
sed alios complures habuisse ordine sub se positos 
ministros, ex his que idem sanctus Ignatius ‘ scribit 
ad Antiochenos, satis exploratum habetur, dum ait: 
« Saluto sacros diaconos; » et paulo post: « Saluto 
hypodiaconos, lectores, cantores, janitores, laboran- 
tes, exorcistas, confessores. Saluto custodes sacro- 
rum yestibulorum diaconissas. » Horum autem 
singulorum ordinum quenam fuerint munera, satis 
constare putamus, cum in Ecclesia eadem perseve- 
rent. Sed de laborantibus tantum, et diaconissis, hic 
obiter nonnulla dicenda sunt. 

283. Laborantes et diaconisse. — Quinam 
fuerint in Ecclesia ministri, qui dicti sunt labo- 
rantes ,. Epiphanius * dilucide satis explicat, dam 
ait : « Laborantes, corpora eorum qui obdormie- 
runt , obvolvunt et cooperiunt. » Alio nomine 
hos fossarios dictos esse , constat ex ° epistola in- 
certi cujusdam auctoris ad Rusticum Narbonensem 
scripta. Quod vero spectat ad diaconissas, constat 
quidem. post diaconorum electionem, viduas illas 
que preerant ministerio quotidiano, ab eo desiisse 
ac cessasse, verum non penitus in ordinem esse 
redactas , sed aliis functionibus mancipatas : de 
quarum electione agens Paulus, non minus quam 
sexaginta annorum viduam eligendam, eamque 
moribus probatam, precepit. De muneribus, que 
diaconissa obitura erat; sicut foribus, qua ingrede- 
rentur viri, janitores qui et ostiarii dicti sunt, pra- 
fecti erant ; ita et portis mulieribus tantum paten- 
tibus preerani diaconisse, quas (ut vidimus) appellat 
S. Ignatius sacrorum vestibulorum custodes; sicut 
enim in templo (quod dictum est) erant feminarum 
porte, et loca orationis a viris sejuncta, sic etiam 
laudabilem illum morem in Christianorum ecele- 
sias fuisse translatum constat : sed de his agemus 
inferius. Ceeterum erant et alia munera quibus dia- 
conisswe fungerentur, de quibus hec apud Clemen- 
tem leguntur 7: «Elige quoque diaconissam fidelem 
et sanctam, ad mulierum ministeria; nam accidit 
aliquando, cum in aliquorum domos diaconum ad 
mulieres mitlere non potes propter infideles, mittes 
igitur mulierem diaconissam, propter improborum 
cogitationes. Nam ad multos usus muliere diaconissa 
indigemus : ac primum, cum illuminantur mulieres, 

episcopus ungit frontes ipsarum oleo sancto, deinde 
diaconissa eas abstergit : non est enim necesse mu- 
lieres aspici a viris. » Epiphanius ‘ et ipse uberius de 
diaconissarum ministerio agit his verbis : « Mini- 
strarum quidem diaconissarum appellatarum ordo 
est in Ecclesia, non ad sacrificandum, neque ut 
quicquam aggredi permittantur, verum reverentiz 
gratia muliebris generis, aut propter horam lavacri, 
aut visitationis affectionis, aut laboris : et quando 
nudatum fuerit corpus mulieris, ut ne a viris sacri- 
ficantibus aspiciatur, sed a ministrante muliere, cui 
prescribitur a sacerdote, ut curam gerat ad tempus 
indigentis mulieris in tempore denudationis corporis 
ejus; ita ut ordo bone discipline ac ecclesiasticce 
bone institutionis valde scientifice munitus sit in 
mensura regule.» Quantumlibet praedicta diaconisse 
curarent, non tamen erant ejusmodi, ut sicut dia- 
coni, manus impositionem acciperent, vel aliquo 
sacramento initiate essent; nam sacrosancta Nicena ? 
synodus ea ex causa easdem inter laicas adnumerat. 

284. Presbylercee que essent, et que episcope. — 
Rursum vero (ex quo in hee incidimus) nec illud 
pretermittendum putamus, quod sicut diaconissa- 
rum mentiofrequensest apud ecclesiasticarum rerum 
scriptores, ita etiam in iisdem sepe nomen presby- 
tere, et aliquando etiam episcope reperitur : sed 
non sic quidem, ut supra diaconissas posite aliquo 
fungerentur munere in Ecclesia; sed quod aliquando 
ob wtatem, vidue seniores dicerentur presbytere, ut 
declarat canon undecimus concilii Laodiceni poste- 
rioris translationis. Aliquando vero (quod frequen- 
tius usurpatum invenitur) dicts esse presbytere re- 
periuntur, quarum viris in presbyteros electis, ipse 
interim vitam celibem agerent : quo etiam sensu et 
ille habentur episcope appellate, quarum viri fuis- 
sent in episcopos postea consecrati; cum ille ab 
ipsis diyisee spectata viverent sanclitudine : sicque 
ejusmodi nomina non ab aliquo ecclesiastico mini- 
sterio accepta esse, sed potius a virorum ordinibus 
deducta, vulgari quodam usu poltius quam aliqua 
vera ratione, fuisse illis inditanoscuntur; qua etiam 
denominatione interdum, que uxor fuisset viri qui 
ad diaconatum promotus esset, diaconissa nomina- 
batur; et subdiaconissa, conjux viri illius qui ad 
subdiaconatus ordinem adscitus esset. Habes haec 
omnia nomina expressa in concilio Turonensi * se- 
cundo, ubi etiam agitur de episcopa * : sicque acci- 
piendum quod scribit Gregorius > de presbytera. 
Est decretum Zacharie ° pape de non admittenda in 
contubernium presbytera, diacona, vel monacha; et 
Basilii epistola ad Peragorium presbyterum de iis- 
dem. Est item canon Antisiodorensis concilii 7 quo 
inhibetur ne presbytera cum suo presbytero dor- 
miat. Apud Athanasium * secundum greece vocis 
etymologiam, presbytera, senior femina dicta est. 
Notat et Photius ° in Nomocanone, tam ex concilio 

Niceno, quam ex Laodicensi et Chalcedonensi , 
prorsus diversam fuisse presbyteram a diaconissa. 
Sed de his satis : jam eo, unde digressa est, rever- 
tatur oratio. 

285. Prosecutio Actuum Apostolorum ; Jacobus 
episcopus Jerosolymitanorum ;martyrium Stephant. 
— Quod vero Lucas recensendo singulorum septem 
diaconorum nomina, primum ordine ponat Stepha- 
num, S. Augustinus ' ex eo accidisse putavit, quod 
primatum ageret inter diaconos : unde hee ait: 
« Inter diaconos nominatus primus, sicut inter 
Apostolos Petrus; » idemque primicerius* diacono- 
rum, et archidiaconus °*, uta Luciano et aliis non- 
nullis tam Grecis quam Latinis appellatus habetur. 
Sed jam reliqua prosequamur, que hoe anno ab 
Apostolis, ac Petro presertim, facta esse reperiuntur. 
Cxeterum nemo prudens inficias ierit, non omnes 
resa Petro gestas prosecutum esse Lucam evange- 
listam, cum Acta Apostolorum conscripsit : imo et 
mulla que essent maximi ponderis, ab eo fuisse 
pretermissa, Hieronymus:* docet. 

286. Hoc igitur anno, quo Redemptor noster 
Dominus Jesus Christus, consummato redemptionis 
humane mysterio, clos ascendit: cum credentium 
in Christo numerus in dies magis magisque auge- 
retur, inter cetera que ad coagmentandam na- 
scentem Ecclesiam sunt ab Apostolis salubriter insti- 
tuta ; Jacobus Alphei, cognomento Justus, idemque 
frater Domini dictus, a Petro Apostolorum principe 
ordinatur Hierosolymorum episcopus , seditque 
annis viginti novem ; de quo Chrysostomus *: « Si 
quis, inquit, a me percontaretur, quomodo Jacobus 
sedem Hierosolymitanam accepit, responderem ego 
hunc totius orbis magistrum preposuisse Petrum. » 
Porro ipsum ordinationis mysterium, quod conse- 
crationem usitatiori vocabulo dicere consuevimus, 
ab eodem Petro, Joanne, ac Jacobo fratribus esse . 
consummatum, epistola que dicitur Anacleti * te- 
statur , traditamque a Petro formam esse, ut non 
minus quam a tribus episcopis, electus antistes 
consecraretur. Id quidem hoc anno contigisse cum 
testatur Eusebius‘ de iisdem tribus Apostolis, qui 
Jacobum ordinaverunt, ex Clemente Alexandrino 
hee recilat : «Clemens insexto libro ‘rrerurdczov de 
eo scribens sic refert : Petrum, et Jacobum, et Joan- 
nem post Salvatoris ad celos ascensum, cum essent 
a Domino summum dignitatis gradum adepti, non 
de gloria et honore contendisse inter se, sed uno 
consensu Jacobum Justum Hierosolymorum episco- 
pum designasse. Idem etiam in septimo libro ejus- 
dem operis,.de eo preterea hee memorat : Jacobo 
Justo, Joanni, et Petro Dominus post ascensionem 
suam singularem quamdam impertiit cognitionem, 
quam illi reliquis Apostolis, tradiderunt, reliqui au- 
tem Apostoli septuaginta discipulis, ex quibus unus 
erat Barnabas. Duos item Jacobos fuisse ferunt: 

unum cognomento Justum, qui de templi fastigio 
preceps dejectus, fullonisque vecte cxesus occubuit : 
alterum, qui capite abscisso migravit e vita. » Hac 
Eusebius. Adversus eos autem qui dicunt tres fuisse 
Jacobos; et Alphei dictum, diversum esse a Jacobo 
Justo, quem audent etiam extra duodenarium Apo- 
stolorum numerum constituere ; pluribus disputat 
S. Hieronymus in commentario adversus Helvidium 
scripto, nosque alias fusius : ad quorum refellendum 
commentum, modo fontem unde ista deduxerint, 
demonstrasse, confutasse est: ex pervulgato enim 
Clementis Romani nomine libro Recognitionum 
apocrypho id eos liquet esse mutuatos. 

287. Quod vero ad Jacobi ordinationis diem 
pertinet, in Martyrologio Bede facta ponitur vigesi- 
ma septima mensis Decembris. Insignia quedam 
episcopatus ejus, non tantum memoria, sed et usu 
ad posteros esse delapsa, antiquorum scriptorum 
auctoritate exploratum habetur. Et quod in primis 
spectat ad ejus cathedram, hee de ea scribit Euse- 
bius*: « Jacobi Apostoli cathedram (qui primus 
erat ad Hierosolymitane Ecclesiz episcopatum a 
Salvatore et cateris ejus Apostolis delectus, quemque 
fratrem Christi nuncupatum, divina perhibent elo- 
. quia) ad illud tempus servatam, episcopi qui illic 
ordine successerunt, permagni «stimant : unde de- 
clarant perspicue, quemadmodum veteres Patres ad 
nostram usque etatem sanctis viris, ob eorum ve- 
ram erga Deum pietatem, debitam venerationem et 
tribuerint, et adhuc tribuere non cessent. » Hee de 
cathedra Eusebius. 

288. Insuper ad episcopalis dignitatis ornamen- 
tum, eumdem Jacobum gestare in capite consuevisse 
laminam seu bracteam auream, Epiphanius *, Hie- 
ronymus *, ac ceteri pene omnes ecclesiastici scri- 
ptores testantur : rationem autem ejus rei hanc affert 
Epiphanius*, dicens : « Folium sive bracteam in ca- 
pite gestare ipsi licebat, quemadmodum relati fide 
digni viri Clemens et Eusebius in suis commentariis 
testati sunt. Sacerdos itaque est (velut dixi) Jesus 
Christus in eternum, secundum ordinem Melchise- 
dech ; simulque Rex juxta ordinem ex supernis, ut 
transferat sacerdotium simul cum lege : ex semine 
vero David propter Mariam sedens in throno in eter- 
num, et regni ejus non erit finis. Oportebat enim 
ipsum nunc transferre ordinem tum sacerdotii tum 
regni; » et paulo post : « Largitus est autem sub se 
constitutis regnum, ut ne diceretur a parvis ad ma- 
jora procedere. Manet enim thronus ipsius, et regni 
ejus non erit finis, et sedit super thronum David : 
ita ut regnum David una cum pontificatu transtulerit, 
ac largitus sit servis suis, hoc est, pontificibus Ca- 
tholice Ecclesiz. » Hec Epiphanius, cum pluribus 
superius monstrasset tum sacerdotium tum thronum 
David ipsam regiam dignitatem una cum pontificio, 
in Ecclesiam suam, ac successores pontifices in 
eternum permansuram transtulisse. In signum igitur 

regalis sacerdotii (sic ipsum appellat Petrus *) ejus- 
modi capitis ornamentum gestare consuevisse chri- 
stiane legis pontifices, satis ex his que idem scribit, 
declaratum videtur. 

289. Ceterum non Jacobum tantum ejusmodi 
regie dignitatis insignibus uti consuevisse, sed et 
ceteros Apostolos, par est credere : nam etsi hac de 
singulis non scribantur, satis tamen ad rei veritatem 
demonstrandam esse videtur, quod non modo Jaco- 
bus, quem diximus, sed et Joannes evangelista eo 
usus capitis ornamento perhibetur : testatur enim 
id Polycrates ?, Ephesiorum episcopus, in ea quam ad 
Victorem Romanum pontificem scripsit epistola, in 
qua inter alia hec leguntur : « His accedit Joannes, 
qui supra pectus Domini in ccena recubuit, qui sa- 
cerdos fuit, qui laminam auream gestavit, qui mar- 
tyr et doctor extitit, qui tandem Ephesi morte con- 
sopitus occubuit, etc. » Recitant eadem ex eodem 
auctore Eusebius * ac Hieronymus *. Erat autem 
ejusmodi capitis ornamentum sacerdotibus antique 
legis a Deo olim concessum: quod in amplius ac’ 
perfectius christian legis sacerdotium translatum 
est. 

290. Utigitur ejus repetamus originem : hac 
in libro Exodi * scripta habentur : « Facies et lami- 
nam de auro purissimo : in qua sculpes opere cela- 
toris, SANCTUM DOMINO. Ligabisque eam vitta hya- 
cinthina, et erit super tiaram, imminens fronti pon- 
tificis ; » ac rursum *: « Pones tiaram in capite ejus 
et laminam sanctam super tiaram, et oleuam un- 
ctionis fundes super caputejus : atque hoc ritu con- 
secrabilur. » Et post multa 7: « Feceruntetlaminam 
sacre veuerationis de auro purissimo, scripserunt- 
que in ea opere gemmario, SANCTUM DOMINI : et 
strinxerunt eam cum mitra vitta hyacinthina. » Idem 
in Levitico * his verbis : « Cydari quoque texit ca- 
put : et super eam contra frontem posuit laminam 
auream consecratam in sanctificatione, sicut praece- 
perat Dominus.» Cum celeris sacerdotibus uti cy- 
dari, seu milra, concessum esset; lamina tamen 
aurea ornari caput peculiare tantum erat summi 
pontificis : quod ornamentum, corona etiam appel- 
latur in divina Scriptura, ut cum dicitur °; « Corona 
aurea super mitram ejus expressa signo sanctitatis. » 

291. Josephus *° autem cum agit de antiquitati- 
bus Judeorum, quale fuerit ornamentum capitis 
summi sacerdotis, exacte describit, monstratque non 
tantum lamina aurea, sed et corona aurea triplici 
ordine ducta mitram ornatam fuisse ; sic enim ait : 
« Porro pileo (ita appellat cydarim, seu mitram , 
communem pariter ceteris sacerdolibus) utebatur, 
quali ceteri sacerdotes , super quem extabat alius 
consutilis ex hyacintho variatus : hunc aurea corona 
triplici ordine circumdabat , in qua spectabantur 
caliculi aurei, quales videmus in herba que apud 

nos vocatur daccharus , apud Gracos herbarios hyo- 
scyamus. » Qualisnam fuerit, quoque describit. 
« Ejusmodi corona, inquit, ab occipitio circa tem- 
pora utraque procedebat : nam frontem isti caliculi 
non ambiebant, sed lorum quoddam latum aureum, 
quod sacris characteribus Dei nomen incisum habe- 
bat.» Hactenus ille de mitra summi pontificis. Qua- 
lis autem esset illa qua ceteri sacerdotes utebantur, 
sic ait’: « Supra caput autem gestabant pileum, 
non fastigiatum, neque totum caput comprehenden- 
tem, sed paulo plus quam medium; est autem tali 
apparatu , ut videatur vitta linea seepe in orbem re- 
plicata et consuta; quam superne alia tela integit 
usque ad frontem descendens, et per superficiem 
yerlicis suturarum deformitatem occultans : hic 
adaptatur accurate , ne inter sacrificandum delaba- 
tur. » Cum ejusmodi mitre essent byssine , aliquis 
tamen adbuc illis accedebat ornatus; nam in Exodo ? 
sic legitur : « Fecerunt mitras cum coronulis suis 
ex bysso. » 

292. Quid vero ejusmodi ornatus capitis signi- 
ficaret, Philo sic declarat* : « Quod autem caput 
ejus perpetuo mitra tegitur, significat diadema re- 
gium , insigne potestatis , non summe quidem , sed 
proregie , alioqui mirifice , etc. » Hieronymus * ad 
Fabiolam scribens de indumentis antiqui sacerdotii, 
omnia in Christo perfectius esse consummata de- 
monstrat, aitque : « Habet cydarim et nomen Dei 
portat in fronte : diademate ornatus est regio. » Et 
inferius, qualis esset mitra communis omnibus sa- 
cerdotibus , exacte describit. Non pretermiltimus 
dicere de Brachmanis sacerdotibus , quos testatur 
Philostratus * uti consuevisse mitra gemmis ornata , 
veste linea, baculo insuper et annulo. Porro non 
tantum hos, sed et alios summos sacerdotes Genti- 
lium ornatos purpura, et tiara aurea in capite tectos 
fuisse , certum est. De summo sacerdote dee Syriez 
id ipsum testatur Lucianus in dea Syria : de ponti- 
fice maximo Romane antique superstitionis affir- 
mat hoc ipsum Prudentius in Romano martyre , 
nimirum gestare consuevisse coronam auream, Sunt 
et alia plura de bis exempla : sed hec satis. 

293. At ut de nostris agamus : ex institutione , 
imo et usu (ut vidimus) Apostolorum manasse cer- 
tum est, ut episcopi Christiane Ecclesia , quod re- 
gali fungerentur sacerdolio, tanquam reges et sa- 
cerdotes mitra in sacris uterentur pretiosa; eam 
fuisse maximi pretii, satis Ammianus Murcellinus ° 
demonstrat, dum agit de Mascizel tyranno in Africa; 
qui a Theodosio profligatus, ut aliquo modo sibi 
Theodosium conciliaret : « Milifaria (inquit) signa , 
et coronam sacerdotalem cum ceteris que interce- 
perat, nihil cunctatus restituit, ut praeceptum est. » 
De mitra S. Ambrosii Ennodius in Epigrammate de 
ipso scripto agit his versibus : 


Serta redimitus gestabat lucida fronte 
Distincta gemmis : ore parabat opus. 

Ad sacerdotalem quidem coronam alludit Eusebius ', 
dum panegyrica oratione sic exorsus ait: « Amici 
Dei, et sacerdotes , qui sacrosancto podere , indu- 
mento celesti, glorie corona, divina unctione, et 
sancta Spiritus sancti stola circumyestiti. » Et Gre- 
gorius Nazianzenus* de se ipso dum est ordinatus 
episcopus , cum ex fuga rediisset, hac habet in Apo- 
logetico : « Idcirco me pontificem ungis, ac podere 
cingis, capitique cydarim imponis, atque spiritualis 
holocausti altari admoves, etc. » Licet autem eodem 
nomine ejusmodi capitis antistitis ornamentum, mi- 
tra, seu cydaris, tam apud sacerdotes antique legis, 
quam nove appellaretur : tamen fuisse diverso 
modo concinnatum atque dispositum, satis ex his 
que diximus, perspicuum esse videtur : sicut enim 
pristina illa forma quid myslicum pre se ferebat ; ita 
et sub nova lege, mitre diversa figura diyersum 
etiam mysterium represental; ut qui agunt de Ec- 
clesiasticis officiis ac ritibus , pluribus docent; quos 
consulat qui ea cupit : de his enim pluribus agere, 
ab instituto suscepto alienum esse putamus. At quo- 
niam occasione episcopatus Jacobi, ejusmodi de in- 
signibus episcoporum est suscepta narratio; plura 
alia de eodem apostolo essent dicenda, que ab anti- 
quioribus ecclesiasticis scriptoribus accepta, Euse- 
bius, Epiphanius, Hieronymus, et alii referunt : sed 
ea nos ad martyrii tempus enarranda distulimus , 
cujus occasione ab iisdem sunt auctoribus scripta : 
ibi etiam de annis sedis ejus exactam afferemus ra- 
tionem. 

294. Quod vero S. Ignatius testetur (ut nuper 
vidimus , cum de ordinatione septem diaconorum 
egimus) Stephanum ministrasse Jacobo : si consen- 
serimus Bede * dicenti ipsum ordinatum fuisse epi- 
scopum Hierosolymorum yigesima septima mensis 
Decembris , plane ante ejus ordinationem illi mini- 
strasse oportuit; cum Stephanus (ut dicemus) hoc 
eodem anno, vigesima sexta ejusdem mensis Decem- 
bris fuerit martyrio coronatus : at nec quidquam est 
absurdi, ut ante episcopatum illi Stephanus mini- 
straverit : quippe qui apostolus atque sacerdos a 
Christo Domino jam institutus fuisset ; quem et pro 
egregia spectataque sanctilate , etiam Christi hostes 
honore prosequerentur, ita ut (quod scribit Hege- 
sippus *) concederent illi ingredi in Sancta sancto- 
rum. Quod vero frater Domini esset, eumdem czteri 
Apostoli ac discipuli mirifice observabant. 

295. Hoc igitur anno, iisdem coss. Domitio 
nobarbo , et Camillo Scriboniano , vigesima sexta 
mensis Decembris , S. Stephanus primus diacono- 
rum, primus omnium christianorum martyrio co- 
ronatur. Rem geslam, nobile ejus certamen, ac 

4riumphum egregiuin S. Lucas in Actis > Apostolo- 
rum exacte conscripsit. Quod vero ad tempus spe- 
ctat : cum diverse ab his nonnullorum ferantur 
sententie, quenam sit que magis veritate nitatur, 
diligentiori studio in primis pervestigandum puta- 

mus. Fuit quorumdam opinio, eodem ipso anno quo 
Dominus passus est , haud multo postquam est ele- 
ctus diaconus, Stephanum a Judeis occisum esse : 
idque ea tantum conjectura permoti sensere , quod 
Lucas mox post electionem diaconorum, de ejus 
martyrio narrationem instituat. Sed meminisse hi 
debent, quod cum idem auctor de ipso testetur fe- 
cisse signa et prodigia multa in populo, nec vel 
unum ipsorum recenseat; eadem ipsa atque alia 
multa fuisse ab eodem pretermissa exploratissimum 
est. Qui ejus fuerunt sententia , etiam sunt opinati 
eumdem Stephanum coronatum fuisse martyrio III 
nonas Augusti, quo die de illius corporis inventione, 
que contigit sub Honorio imperatore mense Decem- 
bris, memoria annua agitur in Ecclesia. Sed ejus 
celebritatis aliam ab his plane diversam fuisse ratio- 
nem, in nostris Notationibus* in Martyrologium 
Romanum nuper editis satis perspicue demonstra- 
vimus. 

296. Rursum fertur Hippolyti? Thebani nomine 
de tempore necis Stephani ab his procul abhorrens 
sententia : nimirum ipsum anno septimo ab ejus 
electione , martyrio vita functum , eodemque tem- 
pore et Paulum a Christo vocatum. Adscribit hec 
eadem Nicephorus * Evodio : que cum repugnenat 
his que de se ipso idem Paulus scribit ad Galatas 
(ut suo loco manifeste monstrabimus) nihil est quod 
tam de his que de vocatione Pauli, que post necem 
Stephani facta est, quam de ejus martyrio ipsos au- 
scultare debeamus. Existimavimus interdum in co- 
dices illapsum errorem vitio librariorum, ut pro 
septem mensibus, qui a Spiritu sancto misso usque 
ad martyrium Stephani intercurrunt, septem anni 
sint posili. Sane quidem tam Romanum * Martyro- 
logium, quam cetera haud multo post ascensionem 
Domini Stephanum passum esse testantur : quorum 
omnium etiam * auctoritate expressum habetur, 
Pauli conversionem anno secundo ab ascensione 
Domini contigisse : quibus omnibus ea de septem 
annis sententia refellitur. Libentius igitur cum san- 
ctis Patribus dicimus Stephanum passum esse dicta 
die vigesima sexta mensis Decembris, sub dictis 
coss. anno Domini trigesimo quinto per diem unum 
inchoato. Sed cum (ut prefati sumus) annos Domini 
una cum coss. more majorum a kalend. Januariis 
auspicemur, haud mirum videatur, si sub notato 
numero annorum Christi triginta quatuor a nobis 
martyrium Stephani recenseatur. 

297. De die natali protomartyris Stephani, quo 
ex hac wrumnosa vita migravit ad Dominum, anti- 
qui Patres haud aliter senserunt, quam profiteatur 
Ecclesia : ipsum scilicet passum esse post natalem 
Domini diem (ut dictum est) vigesima sexta mensis 
Decembris : natalem quippe diem ejus illum appel- 
Jant Augustinus °, Fulgentius ’, ex Grecis Gregorius 
Nyssenus 8, et alii. Nec est quod quis dicat, ea die 

vigesima sexta Decembris non ob martyrium, sed 
ob translationem reliquiarum ejus tune factam (ut 
testatur epistola Luciani) agi solemmitatem proto-_ 
martyris Stephani : nam longe ante ipsius reliquia- 
rum inventionem et translationem , celebritas nata- 
lis S. Stephani peragi in Ecclesia ea die consuevit , 
ut constat ex sermone nuper citati Gregorii Nysseni, 
quem haud dubium est claruisse ante ejus inven- 
tionem; ubi hec ait: « Ecce diem festum ex die 
festo, et gratiam pro gratia accipimus. Heri Domi- 
nus universi nos pavit ; hodie Domini imitator. Quo- 
modo hic? aut quomodo ille? ille hominem pro 
nobis induens : hic pro illo hominem exuens. Ille 
vite speluncam propter nos subiens : hic propter 
illum ex spelunca exiens. Ille pro nobis fasciis invo- 
lutus : hic pro illo Japidatus, etc. » Que ergo subiit 
causa, ut ea die celebritas martyrii ageretur, nisi 
quod antiqua traditione ipsum eadem esse lapida- 
tum die, accepit Ecclesia? Sed de tempore martyrii 
hactenus. 

298. Unde autem oborta occasio fuerit necis 
Stephani, Lucas docet :' quod scilicet cum ageret 
signa et prodigia magna in populo, concitavit in se 
odium Judeorum diversarum regionum, quarum 
collegia Hierosolymis omnium Judeorum metro- 
poli erant; in quibus erudiebantur adolescentes , 
qui ex diversis provinciis confluebant, ut divinam 
legem addiscerent : Grecorum vero scientias vel 
nationum linguas haud licuisse publice tradi, 
Josephus ' testatur. Erat Stephanus unus ex illis, et 
cum illis eodem usus ® fuerat legis magistro Gama- 
liele : cumque Christi fidem libere fortiterque an- 
nuntiaret, atque eam miraculis consignaret; cum 
sodalium omnium ac condiscipulorum, tum preser- 
tim Sauli Tarsensis synagoge eorum qui erant e 
Cilicia facile principis, in se impetum movit. Incen- 
tor enim omnium esse visus est Saulus, quod ipse 
in Judaismo ® profecisset pre ceteris coetaneis suis, 
paternarum traditionum abundantius emulator exi- 
stens: qui nec a ccepto destitit, donee eumdem 
lapidibus obrutum, sicque jam esse cognovisset 
extinctum. 

299. De loco vero ubi lapidatus est Stephanus : 
ex relatione Gamalielis in Luciani epistola * legitur, 
lapidatum fuisse extra portam que vergit ad Aqui- 
lonem et ducit ad Cedar, que postea nomine S. Ste- 
phani appellata reperitur *, alio nomine, porta 
Ephraim. Locus ille neque integro stadio distabat 
Hierosolymis; quem Eudoxia Augusta, nobilissima 
ecclesia edificata, egregie illustravit, ut auctor est 
Evagrius °, et Marcellinus 7. Lapis ille, super quem 
positus suscepit lapidum imbres, in ecclesiam Apo- 
stolorum ad montem Sion positam  translatus, 
magna veneratione est habitus, ut Beda testatur °. 

300. Unum insuper ex lapidibus quo idem pro- 
tomartyr Stephanus percussus est, a quopiam Chri- 

stianorum collectum, postmodum in Italiam fuisse 
translatum, et Ancone positum , ibique ea de causa 
in honorem martyris fuisse excitatam ecclesiam, 
ubi in ejus rei memoriam celebritas annua ageretur, 
testantur antiqua Martyrologia, quod et nos nota- 
vimus in Romano *. Adstipulatur his omnibus 
S. Augustinus ? duobus sermonibus, quibus agit 
de miraculis ejusdem protomartyris, ac primum 
his verbis : « Ut de ceteris celeberrimis sanctorum 
locis taceam, etiam ad Anconam Italie civitatem , 
ubi per gloriosissimum martyrem Stephanum multa 
wiracula Dominus operatur, eadem circuitione per- 
veni. Sed ideo alibi curari non potui, quia huic 
loco divina pradestinatione servabar. » Sequenti 
vero sermone hec habet : « Ut audiat charitas 
vestra : multum miror, et gaudeo vobis esse con- 
cessum, quoniam iste homo nec Ancone curari 
potuit : imo potuit, sed propter nos factum non est, 
quia facillime fieri potuit. Sciunt multi quanta mi- 
racula per beatissimum martyrem Stephanum in 
ista civitate fiant. Et audite quod miremini. Memo- 
ria ejus antiqua ibi erat, et ipsa est ibi. Sed fortasse 
dicis : Corpus ejus nondum apparuerat; memoria 
ibi unde erat? Latet quidem causa. Sed quid ad nos 
fama pertulerit, non tacebo charitati vestre. Quando 
lapidabatur S. Stephanus, aliqui etiam innocentes , 
et maxime de iis qui jam in Christo crediderant, 
circumstabant : dicitur lapis venisse in cubito, et 
excussus inde venisse ante quemdam religiosum. 
Tulit illum et servavit. Homo erat de navigantibus : 
sors navigationis attulit illum ad littus Ancone, et 
revelatum est illi ibi debere reponi lapidem illum, 
Ille obedivit revelationi, et fecit quod jussum est. 
Ex illo coepit esse et memoria S. Stephani ubi est, 
nescientibus hominibus quid contigisset. Verum 
autem intelligitur propterea ibi fuisse revelatum, 
ut ibi poneret lapidem, qui de cubito martyris 
excussus est : quia greece cubitum dx dicitur. Sed 
qui sciunt que ibi miracula fiant, ipsi nos doceant. » 
Hec Augustinus de lapide quo percussus est proto- 
martyr. 

301. Quod vero ad erectam tunc temporis me- 
moriam martyris spectat, his jungimus que in 
epistola Martialis Apostolorum discipuli nomine 
prenotata ad Burdigalenses scripta (qualiacumque 
sint) leguntur his verbis : « Dum altaria demonum 
in pulverem redigerentur, aram Ignoti Dei ad con- 
secrationem reservari jussimus : qua dedicata in 
nomine Dei Israel, et ipsius testis Stephani, qui pro 
eo a Judeis passus est; non hominis cultum, sed 
Dei in ea frequentatis. Stephanus enim non Deus, 
sed amicus Dei fuit qui pro testimonio ejus animam 
suam posuit, cujus sanguine ipsa mensa est deco- 
rata. » Rursum ne quid pretermittamus, legitur in 
Constitutionibus Apostolicis, que feruntur nomine 
Clementis *, inter Christianorum ferias adnumerari 
natalem diem protomartyris Stephani. 

302. Qualis vero quantaque ex martyrio Ste- 

phani facta sit nostris rebus accessio, vel ex eo 
saltem quis considerare facile poterit, quod Augu- 
stinus sepe testatur, precibus Stephani, Sauli expu- 
gnatam esse perfidiam : erat ipse consentiens neci 
ejus, et vestium lapidantium custos: quod non 
tantum Lucas * affirmat, sed et ipse Paulus ? ex 
Saulo conversus, agens aliquando sue fidei defen- 
sionem, hc inter alia pro concione habuit, cum ad 
Deum conversus hee dixit : « Domine, ipsi sciunt 
quia ego eram concludens in carcerem, et cadens 
per synagogas eos, qui credebant in te : et cum fun- 
deretur sanguis Stephani testis tui, ego astabam , 
et consentiebam , et custodiebam vestimenta inter- 
ficientium illum.» Stephanus igitur Domini Jesu 
memor exempli, qui pro. transgressoribus, cum 
esset in cruce, preces ad Deum fudit, dicens : 
«Pater, dimitte illis: non enim sciunt quid faciunt; » 
et ipse his admonitus, « positis genibus (inquit Lu- 
cas *) clamavit voce magna, dicens: Domine ne 
statuas illis hoc peccatum. » « Putas, inquit Augusti- 
nus *, verba ista audivit Saulus? Audivit subsan- 
nans, sed irrisit : et tamen ad orationem Stephani 
pertinebat. Adhuc grassabatur et jam pro illo Ste- 
phanus exaudiebatur : » et alibi * : « Si sanctus Ste 
phanus non orasset, Ecclesia Paulum non haberet. 
Sed ideo erectus est Paulus, quia in terram incli- 
natus, exauditus est Stephanus. » Hac eadem quo- 
que alibi ° repetit. 

303. Que vero pertinent ad sepulturam ejus, 
rem gestam his paucis Lucas 7 absolvit dicens. « Cu- 
raverunt autem Stephanum viri timoralti, et fece- 
runt planctum magnum super eum. » Hec ille; sed 
apposite quidem antequam ageret de ejus funere, 
hee verba premisit : « Facta est autem in illa die 
persecutio magna in Ecclesia, que erat Hieroso- 
lymis : et omnes dispersi sunt per regiones Judae 
et Samarie, preter Apostolos. » His dictis, de se- 
pultura que narravimus, subdit; ea nimirum ex 
causa, quod non ea die qua necatus est, sepulturae 
traditus sit, id prohibentibus Judeis; sed postea 
cum ea, guam refert , facta est persecutio in Eccle- 
siam. De sepultura ipsius hee ex relatione Gama- 
lielis narrat Lucianus in ea, quam totus christianus 
orbis recepit , epistola de inventione corporis ejus- 
dem protomartyris, his verbis: « Lapidatus est a 
Judeis et principibus sacerdotum in Hierusalem 
pro Christi fide extra portam que est ad Aquilonem, 
que ducit ad Cedar, ibi die ac nocte jacuit projectus, 
ut sepulturee non daretur secundum mandatum im- 
piorum principum, ut a feris consumeretur corpus 
ejus. Ex Domini autem voluntate non tetigit eum 
unum ex his, non fera, non avis, non canis. Ego 
Gamaliel compatiens Christi ministro, et festinans 
habere mercedem a Domino, et partem cum sancto 
viro fidei, misi per noctem quantos poteram reli- 
giosos christianos, et in Christo Jesu fideliter cre- 
dentes, habitantes Hierusalem in medio Judzeorum ; 

et hortatus sum eos, et necessariam substantiam 
ministravi, ac persuasi illis ire occulte ut portarent 
corpus ejus meo in vehiculo ad villam meam, hoc 
est, in Caphargamalam (quod interpretatur villa 
Gamalielis) viginti millia habens a civitate. Et ibi 
feci illi planctum fieri diebus septuaginta, et poni 
eum in meo monumento novo in orientali theca : 
et precepi meis, ut quecumque necessaria erant 
pro ejus planctu, de meo darent. » Hactenus ille de 
sepultura Stephani. 

304. Nec aliter quidem S. Hieronymus ! plan- 
ctum magnum, quem factum narrat Lucas in fu- 
nere Stephani, nisi magnificentiam funeris, intelli- 
gendum esse ait, scribens ad Paulam his verbis : 
« Quod Stephano fecerint Hierosolyme fratres plan- 
ctum magnum : et ufique planctus magnus non in 
plangentium exanimatione, ut tu putas, sed in 
pompa funeris et exequiarum frequentia intelligen- 
dus sit. » Idemque alibi adversus Vigilantium ad 
Riparium * scribens : « Ergo, inquit, martyrum 
immunde sunt reliquize? Et quid passi sunt Apo- 
stoli, ut immundum Stephani corpus tanta funeris 
ambitione precederent, ut facerent ei planctum 
magnum , ut eorum luctus in nostrum gaudium 
verteretur? » Hec Hieronymus, superius ex Luciani 
epistola enarratis consentiens ; qui etiam ex pluribus 
divine Scripture locis egregie monstrat, planctum 
magnum funeris amplitudinem significare. Apud 
rabbi Jacob in Turim Jora Degha, capite trecente- 
simo quinquagesimo secundo legitur, adeo sum- 
ptuosa esse consuevisse funera Judeorum, ut 
interdum evenerit, ut qui fusissimis impensis 
impares essent, ad tempus fugam arripuerint. Qui 
autem hee corrigenda curarit, tradit fuisse senio- 
rem Gamalielem, qui vili funeris pompa voluit 
sepeliri, et inter alia, lineis tantum amictum sepul- 
ture mandari; quem et posteros esse imitatos affir- 
mat, ut superius diximus. 

305. Cxeterum ipsorum Apostolorum exemplo 
adeo splendide per Gamalielem curantium Stephani 
sepulturam , laudabilis in Ecclesia Dei in curandis 
defunctorum corporibus consuetudo permansit, ut 
eadem in primis aromatibus condirentur : unde 
Tertullianus * : « Si Arabia queruntur, sciant 
Sabei pluris et carius suas merces Christianis sepe- 
liendis profligari, quam diis fumigandis. » Grego- 
rius Nyssenus * hec in funere Meletii : « Sindones 
mundze, et panni serici, unguentorum et aromatum 
largitas, liberalitas mulieris ornate et honeste, etc. » 
Gregorius Nazianzenus * non sine myrrha Cesarium 
fratrem sepelivit. De qua etiam consuetudine pri- 
slina Prudentius agit his versibus ° : 


Candore nitentia claro 

Preterdere lintea mos est, 
Aspersaque myrrha Sabxo 
Corpus medicamine servat. 

et in fine : 


Nos tuta fovebimus ossa 

Violis ac fronde frequenti, 
Titulumque et frigida saxa 
Liquido spargemus odore. 


306. Rursum vero accensis cereis, cantu prosequi 
pompam funeris, apud Christianos antiquo usu re- 
ceptum esse, multis habetur testatum exemplis ; ut 
quod habet Pontius diaconus ' de funere sancti Cy- 
priani martyris his verbis : « Inde cum cereis et scho- 
laribus in area cujusdam Candidi procuratoris magno 
triumpho sepultum est. » Quod insuper Gregorius 
Nyssenus * factum tradidit in funere Meletii, cum 
ait : « Quomodo utrinque quasi ignei amnes con- 
tinentibus facibus, tractu continuo perpetuoque 
fluentes, quoad oculi longissime prospicere solent, 
porrigebantur ?» Gregorius Nazianzenus * de matre 
sua in funere Ceesarii filii gestante faces, haec habet : 
« Cum multiplici hymnorum cantu deducitur, cele- 
brique pompa ad martyrum sedem effertur, san- 
ctisque parentum manibus honoratur, matre accen- 
sas faces gestante. » Eadem plane cum agit de funere 
Constantii in oratione prima adversus Julianum 
Apostatam; hoc etiam idem qui supra Gregorius 
Nyssenus ‘, cum meminit de funere S. Macrine so- 
roris, testatur : id ipsum Eusebius ° in funere Con- 
stantini ; sed et Hieronymus de funere S. Paule hee 
ait®: «Translata episcoporum manibus, et cervicem 
feretro subjicientibus, cum alii pontifices cereos 
lampadesque, alii choros psallentium ducerent, in 
medio ecclesie spelunce Salvatoris est posita. » Atha- 
nasius” eadem feliciter et explicat et probat, cum 
ait: «Si quis diem obierit, licet in aere deponatur 
inhumatus, ne omiseris oleum et ceram, invocato 
Christo Deo, ad sepulcrum accendere : accepta enim 
Deo sunt plurimamque secum referunt retributio- 
nem : oleum et cera holocaustum est : incruente 
vero hostiz oblatio, propitiatio est. » Quid vero Chry- 
sostomus*? « Quid, ait, ardentes , queso, lampades 
sibi volunt ? nonne tanquam athletas eos comita- 
mur? quid autem hymni?nonne glorificamus Deum, 
et illi gratias agimus, quia jam defunctum corona- 
vit, et ab incertitudine sublatum penes se retinet? » 
Idemque alias * laudatissimam Christianorum con- 
suetudinem in celebrandis exequiis defunctoram 
seepe commendat. 

307. Sed quoniam nihil est tam sanctum, quod 
non possil humana pravitate perverti, vetuit synodus 
Eliberina *° ne accensis cereis super defunctorum 
sepulcra, eorum.anime inquietarentur. Sed qui no- 
verit ex divina Scriptura quid sit mortuos inquie- 
tare, intelliget profecto a sancta synodo non facum 
accensionem, sed defunctorum animarum super- 

stitiosis ritibus evocationem esse prohibitam. Porro 
inquietare animas defunctorum, nihil aliud esse 
quam carminibus magicis, aliisve superstitionibus 
adhibitis eas advocare, satis expressum habetur in 
libro Regum ‘ex persona Samuelis sic dicentis : 
« Quare incuietasti me ut suscitarer ? » Consuevisse 
quidem et Gentiles ad sepulcra defunctorum faces 


accendere, Suetonius ” tradit. Sollicitari quoque so- . 


litas ab ipsis animas defunctorum, Plinius * plane 
significat, cum de communi illo loquendi usu pri- 
stino hee ait: «Cur ad mentionem defunctorum 
testamur memoriam eorum a nobis non sollicitari ? » 
Id quidem non alia de causa, nisi ob frequentem 
‘usum advocandi, ac (ut aiebant) sollicitandi seu in- 
quietandi animas defunctorum, loquendi consuetu- 
dine receptum erat. Abstulit ergo SS. synodus su- 


perstitiosam facum accensionem ad sollicitandas ani- ° 


mas defunctorum : sic et SS. synodus Tridentina 
superstitiosum numerum candelarum aliis ex causis 
interdixit. Incenso etiam thure defunctos honorari 
consuevisse ; idque pretermisisse, piaculum grande 
existimatum esse, satis declarant Acta ‘ sacrosancte 
synodi Chalcedonensis, ubi recitatur libellus accu- 
sationis adversus Dioscorum, oblatus ab Ischyrione 
diacono: quo inter alia datur crimini, quod ejus 
avaritia factum sit, ut in funere Peristerie pientis- 
sime feminee que sua legaverat sanctis locis, oblatio 
incensi (quantum ad ipsum pertinuit) fuerit preter- 
missa. 

308.. Memorie et suffragia pro defunctis. — 
Ceterum quod de Stephani funere dictum est, non 
una die, sed pluribus, usque ad septuagenarium 
numerum , ipsum curatum esse. Apostolica tra- 
ditione in Ecclesia etiam consuetudo illa probata 
videtur, ut item non una die tantum, sed pluribus, 
pia Christianorum officia, ac religiosa fidelium illis 
persolverentur obsequia: unguentis enim primum 
delibuta cadavera remanere duorum yel trium die- 
rum spatio insepulta consueverant. Quo tempore 
apud ipsa excubantes fideles, sacras hymnodias can- 
tantes, Deum laudabant, sacras hostias immolabant : 
ac postea ad sepulcrum ducebant : inde post sepul- 
turam etiam psalmorum cantica repetebant. At cum 
multa de his sint exempla, que in medium adduci 
possent, satis illud esse putavimus, quod in Paule 
funere factum Hyeronimus * narrat his verbis : « He- 
breo, greco, latino, syroque sermone psalmos in 
ordine personabant, non solum triduo, donec subter 
ecclesiam et juxta specum Domini conderetur , sed 
per omnem hebdomadam; cunctis qui venerunt, 
suum funus et proprias credentibus lacrymas. » 
Et de sacrificiis offerri tunc solitis testis locupletissi- 
mus est S. Augustinus, dum agit de transitu matris. 
Rursus octava, vigesima, trigesima, quadragesima, 
ac sexagesima die agi consuevisse memoriam de- 
functorum, antiqui libri rituales testantur. Itemque 
anniversaria die eadem pietatis officia repetere ma- 
jores consuevisse, mulfa sunt certissima testimo- 

nia. Tertullianus ' enim ait: « Pro defunctis annua 
die facimus: et alibi? : Pro anima ejus, inguit, 
oret, et refrigerium interim adpostulet ei, et in 
prima resurrectione consortium : offerat annuis 
diebus dormitionis ejus. » Gregorius Nazianzenus * 
heec item in eamdem sententiam : « Alia quidem per- 
solvimus, alia vero daturi sumus; anniversarios 
enim honores et commemorationes offerentes ii qui- 
dem certe qui superstites relinquentur. » At vero ne 
in his diutius immoremur : exequiz Christianorum 
ex traditione (ut vidimus) Apostolorum accepte, non 
tantum apud fideles , sed etiam Christianorum ho- 
stes, sibi conciliarunt honorem ac reverentiam : nam 
Julianus Apostata, rerum nostrarum * acerbissimus 
inimicus, ejusmodi religiosum officium in suas par- 
tes transferre studuit; ut ex his videas, quantum 
homine illo perdito ac perverso sit infelicior, qui 
detrahens subsannat eadem atque irridet. 

309. Sed occasio postulat, ut que his conjuncta 
esse videntur, de suffragiis ab Ecclesia pro defunctis 
exhiberi solitis, ex instituti ratione saltem paucis 
agamus. Res enim est non recens in Ecclesia adin- 
venta, sed que ex iisdem apostolicarum traditionum 
fontibus manat : quod Augustinus * his verbis con- 
stanter affirmat: « Orationibus vero sancte Eccle- 
sie, et sacrificio salutari, et eleemosynis, que pro 
eorum spirilibus erogantur, non est dubitandum 
mortuos adjuvari, ut cum eis misericordius agatur 
a Domino, quam eorum peccata meruerunt. Hoc 
enim a Patribus traditum universa observat Ecclesia, 
ut pro cis qui in corporis et sanguinis Christi com- 
munione defuncti sunt, cum ad ipsum sacrificium 
loco suo commemorantur, oretur, ac pro illis quo- 
que offerri commemoretur. Multa insuper in eam- 
dem sententiam locutus, reddit exactam omnium 
ralionem. Quod igitur ail id a Patribus traditum ; 
haud ab aliis, quam ab Apostolis, voluit intellexisse, 
secundum ea que idem scribit in libro de baptismo ° 
contra Donatistas, sic dicens: « Quod universa tenet 


Ecclesia, nec conciliis institutum:, sed semper re- 


tentum est nonnisi auctoritate apostolica traditum 
rectissime creditur. » Est videre hujus traditionis 
autiquiora vestigia apud Tertullianum 7, cum ait, 
oblationes pro defunctis nonnisi ex traditione pro- 
venisse, qui et per quos faciende essent ejusmodi 
oblationes, sic alibi § declarat : « Repete apud Deum, 
pro cujus spiritu postules, pro qua oblationes an- 
nuas reddas. Stabis ergo ad Deum cum tot uxoribus, 
quot illa ratione commemoras, et offeres pro dua- 
bus, et commemorabis eas duas per sacerdotem. » 

310. Sed ad quid ejusmodi oblationes, nisi ut 
per eas defuncti anima refrigerium a Deo consequa- 
tur? unde et alio in loco *: « Pro anima ejus (ma- 
riti videlicet) oret, et refrigerium interim adpostulet 
ei, et in prima resurrectione consortium, et offerat 
annuis diebus dormitionis ejus. » Hee quidem ille 

non certe ex schola Montani tum primum aperta ; 
nam quo pacto agens cum Catholicis , provocat eos 
ad totius Ecclesia traditionem inveteratam , quam 
consuetudo jam firmasset, ac fides obsignasset ; si 
ea ex his essent, que in orbis angulo, nempe in 
Phrygia, eo tempore Montanus docuisset? An Mon- 
tani erant sectarii sanctissimi episcopi Africani, qui 
ante Cyprianum vixerunt, vel ipse denique Cypria- 
nus ', qui adeo probasse leguntur offerri pro defun- 
cti anima sacrificium, ut eo pietatis officio quempiam 
privasse, magnum esset illi supplicium intulisse? 
Anne Origenes * qui eodem vixit tempore, Montani 
assecla erat? qui tame gregie defunctorum suffragiis 
adstipulatur, sic dicens : « Memorias sanctorum fa- 
cimus, et parentum nostrorum vel amicorum in 
fide morientium devote memoriam agimus, tam 
illorum refrigerio gaudentes, quam etiam nobis 
piam consummationem in fide postulantes; » et 
paulo post : « Celebramus nimirum, religiosos cum 
sacerdotibus convocantes , Fideles una cum clero, 
invitantes adhuc egenos et pauperes, pupillos et vi- 
duas saturantes, ut fiat festivitas nostra in memo- 
riam requiei defunctis animabus, quarum memo- 
riam celebramus, nobis autem efficiantur in odorem 
suavitatis in conspectu eterni Dei. » Hec Origenes. 

311. Epiphanius * agens contra Aerium istec 
impugnantem, eadem ex majorum indissolubili tra- 
ditione fluxisse defendit, cum ait : « Prosunt autem 
et preces pro illis facte, etiam si totam culpam non 
abscindant, nempe mortalem. Verumenimvero, eo 
quod nos sepe , dum in mundo sumus, fallimur et 
erramus, tum inviti, tum voluntarie : quo id quod 
perfectius est , significetur ; et pro justis et peccato- 
ribus memoriam facimus : pro peccatoribus quidem 
misericordiam Dei implorantes ; » etinfra : « Eccle- 
sia necessario hoc perfecit, traditione a Patribus ac- 
cepta. Quis autem poterit statutum matris dissolvere, 
aut legem patris? velut Salomon dicit : Audi, fili, 
sermones patris tui, et ne repudies statuta matris 
tue : ostendens per hee quod et in scriptis et sine 
scriplo docuit Pater et Filius et Spiritus sanctus. 
Mater autem nostra Ecclesia habet statuta in se po- 
sita, indissolubilia, que dissolvi non possunt. » Sed 
quam insigniter Joannes Chrysostomus * eadem hee 
ab Apostolis esse instituta, seepe testetur, audiamus : 
populum enim Antiochenum alloqaens, ubi Petrus 
et Paulus pracipui Ecclesia vertices docuerunt , 
nonnisi que ab ipsis ea accepisset Ecclesia repetens, 
ait : « Non temere ab Apostolis hee sancita fuerunt, 
ut in tremendis mysteriis defunctorum agatur com- 
memoratio : sciunt enim illis inde multum contin- 
gere lucrum , utilitatem multam. Cum enim totus 
constiterit populus extensis manibus, sacerdotalis 
plenitudo , et tremendum proponitur sacrificium , 
quomodo Deum non exorabimus pro his deprecan- 
tes? Sed hoc quidem de his qui in fide migrarunt. » 
Idem alibi * eadem prorsus repetit verba, et ex Spi- 


* Cypr. epist. xvi. — 2 Orig. in Job. hom. 111. —3 Epiph. her. Lxxv. 
— ‘ Chrys. ad pop. Antioch. homil. 69. — ® Chrys. ad Philip. 
hom, 3. 


197 


ritus sancti institutione factum ait‘, uf in sacro ac 
tremendo sacrificio diaconus clamet: « Pro his qui 
defuncti sunt in Christo. » 
312. Cyrillus quoque * Hierosolymitanus hc 
de iisdem: « Cum hoc sacrificium offerimus, Misse 
nempe, postea facimus mentionera etiam eorum 
qui ante nos obdormierunt : primum patriar- 
charum, prophetarum , apostolorum, martyrum, ut 
Deus orationibus illorum et deprecationibus susci- 
piat preces nostras; deinde pro defunctis Patribus 
et episcopis, denique pro omnibus oramus, qui 
inter nos vita functi sunt; maximum esse credentes 
animarum juvamen, pro quibus offertur obsecratio 
sancti illius et tremendi, quod in altare positum est, 
sacrificii. Quod exemplo monstrare volumus : scio 
enim multos dicere; Quid juvat animam in peccatis 
ex hoc mundo decedentem, etiamsiin hoc sacrificio 
mentio illius fiat? An enim si rex aliquis, eos a 
quibus offensus est, in exilium pepulerit : postea 
vero illorum propinqui coronam aliquam conficientes 
pro his qui sunt in supplicio exulibus, eidem offer- 
rent; nonne condonationem aliquam suppliciorum 
ipsis dederit? Ad eumdem modum et nos pro de- 
funclis precationes adhibentes, quamvis sint pecca- 
tores; non quidem coronam plectimus, sed Chri- 
stum pro nostris peccatis mactatum offerimus, ut et 
nobis, et illis, eum qui est benignissimus, propitium 
reddamus. » Hee Cyrillus, non aliunde quidem, 
quam ex traditione Jacobi ejusdem Ecclesie primi 
episcopi, ut ex ejus liturgia suo loco monstrabimus. 
313. De eadem traditione Apostolica post alios 
et Joannes Damascenus *, qui eadem pro defunctis 
suffragia ad suum principium reducens, unde pro- 
venerint, monstrat his verbis: « Porro autem Verbi 
discipuli atque conspectores, a quibus orbis univer- 
sus captus est : illi, inquam, Salvatoris discipuli ac 
divini Apostoli, ut in tremendis ac puris vitamque 
afferentibus mysteriis, eorum qui cum fide diem 
extremum clausissent, memoria fieret, instituerunt; 
quod etiam firme atque constanter, ac sine ulla con- 
troversia Catholica et Apostolica Ecclesia ab extremis 
finibus ad extremos usque fines, ab eo tempore 
ad hune usque diem semper retinuit, ac tantisper 
dum mundus-erit hic retinebit. » Habes -insuper 
(ut pretermittamus magnam copiam auctorum 
heec: testantium) ejus rei usum in Ecclesia apo- 
stolica ex traditione Apostolorum Rome _ repre- 
sentatum ex epistola * Paulini ad Aletium S. Paul 
generum, cum in funere Ruffine uxoris defuncte, 
in basilica Vaticana tanto theatro dignum spectacu- 
lum fuit ab eo exhibitum. At quid ibi ageretur, nisi 
quod eidem Ecclesie, quam Petrus et Paulus do- 
cuerunt, iidem tradidissent? in illa enim, velut the- 
sauro, esse ab Apostolis collocatas sacras traditiones, 
et [inviolabiliter custoditas, auctor est Ireneus ° : 
Annon insuper censenda est traditio apostolica, que 
tot tantisque est comprobata miraculis ? sunt ea 

plane innumera : que tum Gregorius papa, tum 
alii fide probati auctores memorie prodidere. Sed 
quid divinitus facta miracula, nisi quod per ea 
divinum suffragium declaratur ? 

314. Cumigitur ecclesiastici tractatores, insignis 
nominis viri (ut vidimus) una eademque consensione 
firmiter asseverent, ex apostolica traditione sacrificia 
et alia pietatis opera offerri consuevisse pro defunctis, 
necessario compellimur dicere eosdem pariter ex 
apostolica traditione affirmare, esse locum in quo 
post obilum anime purgentur, donec ab omni pec- 
cati macula expiate reddantur. Si enim viventium 
suffragiis eas adjuvari ac liberari posse , apostolica 
traditio (ut dictum est) docuit ; sane non omnium 
fidelium animas continuo post obitum in celum 
recipi ; nec item omnes in infernum mergi (pro 
quibus nulla sunt offerenda suffragia, cum nec ille 
his opus habeant, nec istis prosint) certum est : sed 
tertium adhuc esse locum necesse est affirmare, quo 
ile que adhuc venialium peccatorum inguinate 
sunt sordibus, et mortalium licet culpa exsolute, 
poene tamen temporarie sunt obnoxie, detinentur. 
Ex his omnibus itaque esto ratum firmumque de 
purgatorio fidem atque doctrinam ex Apostolorum 
traditione fluxisse. Multa ad hee probanda, et con- 
firmanda, essent ex divinis Scripturis in medium 
afferenda testimonia: at quoniam nostri instituti 
est, doctrinam ex traditione, non traditionem ex 
doctrina deducere(nam id complures nostri temporis 
ecclesiastici orthodoxi scriptores feliciter presti- 
terunt) his in prasenliarum. omissis, illud unum, 
sed breviter tamen, prestabimus, ut apostolicam 
traditionem Catholice Ecclesie usu receptam, et 
Patrum teslimonio roboratam apertissime demon- 
stremus. 

315. De Purgatorio. — Certum est enim tam 
latinos quam grecos antiquos Patres testimonio 
pari ac consensione in unam eamdemque senten- 
{iam conspirasse, animas solutas corpore, peccatis 
aliquibus obnoxias, poenis sic subjici, ut iis purgatee 
zterne tandem participes fiant beatitudinis: et licet 
de modo et loco quo id fiat, alius aliter senserit ; 
quod tamen faciendum sit omnes eque consentiunt. 
Ex antiqua Ecclesie traditione Tertullianus ', ut de 
re cujus nulla sit dubitatio, idem profitetur : nam 
cum tractat illam sententiam Domini in Mattheo * : 
«Non exies inde, donec reddas novissimum quadran- 
tem, » ait: « Judex te tradat angelo executionis, et 
ille te in carcerem mandet infernum, unde non 
dimittaris, nisi modico quoque delicto mora resur- 
rectionis expenso ; » etinfra : «In summa, cum car- 
cerem illum, quod Evangelium demonstrat, inferos 
intelligimus, et novissimum quadrantem, modicum 
quoque delictum mora resurrectionis illic luendum 
interpretamur: nemo dubitabit animam aliquid 
pensare penes inferos, salva resurrectionis plenitu- 
dine per carnem quoque. » Hec ille. Sed nec pre- 
judicium catholice affert veritati si etiam, quod ait, 

id Montanus senserit. Non enim labefactatur veritas, 
si quis hereticus eamdem interdum profiteatur. 
Cyprianus id ipsum plenissime docet, dum scribens 
ad Antonianum' bec ait: « Aliud est, missum in 
carcerem non exire inde, donec solvat novissimum 
quadrantem ; aliud statim fidei et virtutis accipere 
mercedem ; aliud pro peccatis longo dolore crucia- 
tum emundari et purgari diu igne: aliud peccata 
omnia passione purgasse. » Est etiam ejuscem veri- 
tatis Origenes * qui eodem seculo cum Tertulliano 
et usque ad Cypriani tempus vixit, assertor, dum 
ait : « Cum illuc venilur, si quis multa opera bona, 
et parum aliquid iniquitatis attulerit; illud parum 
tanquam plumbum igni resolvitur ac purgatur, et 
totum remanet aurum purum. Et si quis plus illue 
plumbi detulerit ; plus exuritur, ut amplius deco- 
quatur : ut et si parum aliquid sit auri, purgatum 
tamen resideat. Quod si aliquis illuc totus plambeus 
venerit : fiet de illo hoc quod scriptum est : Demer- 
getur in profundum, tanquam plumbum in aqua 
validissima. », Hac Origenes. 

316. Id ipsum Gregorius Nyssenus * in hune 
ferme modum in magna illa oratione catechetica, 
quam sepius citat Theodoretus : « Quoniam, inguit, 
opus esl utillius quoque, que ex peccato ingenerate 
insederunt macule per medicinam aliquam auferan- 
tur: propterea in presenti quidem vita adhibitum est 
medicamentum virtutis ad hee curanda vulnera : 
quod si curari non possint, in futura vitareservatur 
curatio. Sed quo modo in corpore sunt affectionum 
quedam differentia, quarum alize quidem facilius, 
aliz vero difficilius admittunt curationem ; in quibus 
et sectiones, et. cauteria, et acerba medicamenta 
adhibentur ad tollendam affectionem, que insedit 
corpori: tale quid etiam in posterum denuntiat 
futurum judicium ad curandos morbos anime, 


quod pigris quidem et lentis minatur. » Hierony- 


mus‘ id etiam in hee verba: « Sicut diaboli, et 
omnium negatorum, atque impiorum, qui dixerunt 
in corde suo : Non est Deus, credimus externa tor- 
menta : sic peccatorum atgue impiorum, et tamen 
Christianorum, quorum opera igne probanda sunt 
atque purganda, moderatam arbitramur et mixtam 
clementie sententiam Judicis ; » ut scilicet non 
puniantur in eternum: nam de his est instituta 
disputatio. Et in Oseam * : « Infernus, inquit, est lo- 
cus, in quo anime recluduntur sive in refrigerio sive 
in peenis pro qualitate meritorum. » Et alibi* : « Pee- 
catores qui confitentur rectam fidem , sed propter 
vitiorum sordes purgantibus se indigent flammis, 
idcirco nunc Dominus ad ignem judicium vocare se 
monstrat, ut uniuscujusque opus quale sit, ignis 
probet. » Appellat* alibi purgatoriam pzenam , ba- 
ptismum ignis, quo (inquit) baptizabimur in futuro 
seculo. 

317. Ambrosius * de eodem baptismo, purga- 


* Cyprian. epist. Lit. — ? Orig. in Exod. homil. 6. — 5 Gregor. Nyss. 
orat. catech. vili. — “ Hieron in Isa.c. ult. in fine. — 5 Idem in Ose. 
cap. XIV. — © Hieron. in Amos. c. Iv. — 7 Hieron. in Malth, ¢. yir. — 
8 Ambr.in Psal. CXVIII. serm. 3. 


JESU CHRISTI ANNUS 34. . 


torio scilicet igne, hec ait : « Est etiam baptismum 
in paradisi vestibulo, quod ante non erat ; sed po- 
steaquam peccator exclusus est, coepit esse romphaa 
ignea, quam posuit Deus; que antea non erat, 
quando peccatum non erat; culpa ccepit, et baptis- 
mum ccepit, quo purificentur qui in paradisum re- 
dire cupiebant, ut regressi dicerent: Transivimus ’ 
per ignem et aquam, hic per aquam, illic per ignem: 
per aquam, ut abluantur peccata : per ignem, ut 
exurantur. » Idem alibi? : « Cave ne ligna, cave ne 
stipulam ad judicium Dei tecum deferas, que 
ignis exurat: cave ne cum in uno aut duobus 
habeas quod probetur, in pluribus operibus deferas 
quod offendit. Si cujus opus arserit, detrimentum 
patietur; potest tamen et ipse per ignem salvari. 
Unde colligitur, quia idem homo etsalvatur ex parte 
et condemnatur ex parte. » Idem dum ait?® de ul- 
timo exsolvendo quadrante, illum de iisdem pcenis 
interpretatur. 

318. At Augustinus* de his uberius ceteris agit 
in Enchiridio ad Laurentium, et de Civitate * Dei, 
ubi et falsas de his aliorum sententias refutat, idem- 

_ que aliis ° plerisque in locis est ejusdem veritatis fide- 
lisassertor : cujus singulas de his sententias hic reci- 
’ tare praetermittimus, ne nimia prolixitate legentibus 
molestiam afferamus, presertim cum ille potis- 
simum sint jam pre manibus omnium. Ceterum 
tantum abest ut penes quempiam antiquorum or- 
thodoxorum fuerit de eadem re aliqua dubitatio, ut 
potius laborandum fuerit Patribus adversus non- 
nullos, qui crederent omnia peccata quantumvyis 
capitalia, excepto tamen infidelitatis errore, eodem 
igne purgari posse: quos non tantum Augustinus 
citato loco, sed et Cxsarius Arelatensis episcopus 
egregia sanclitate et eruditione Pater (bic, ut alibi 
notavimus 7, fama notissimus claruit temporibus 
Symmachi pape longe ante Gregorii tempora) re- 
fellit sic dicens * : « Multi lectionem istam male in- 
telligentes, falsa securitate decipiuntur, dum cre- 
dunt, quod supra fundamentum Christi crimina 
capitalia wdificata, peccata ipsa per ignem transi- 
torium possint purgari, et ipsi posted ad vitam 
eternam pervenire. Intellectus iste, fratres caris- 
simi, corrigendus est; quia ipsise seducunt, qui 
sibi blandiuntur. Illo enim transitorio igne de quo 
dixit Apostolus : Ipse autem salvus erit, sic tamen 
quasi per ignem: non capitalia, sed minuta pec- 
cata purgantur ; » et post multa : « Seddicet aliquis ; 
Non ad me pertinet quandiu moras habeam, tantum 
ut ad vitam «ternam perexeam. Nemo hoc dicat, 
fratres carissimi: quia ille ipse purgatorius ignis 
durior erit, quam quod potest poenarum in hoc 
seculo aut videri aut cogitari, aut sentiri. » Hc 
Cesarius, Plura his ac fere innumera addenda essent 
aliorum, qui postea claruerunt, testimonia eccle- 

siasticorum scriptorum; sed non patitur ratio in- 
stituti in his diutius immorari. Unum tamen sic 
habeto: omnium, qui post dicta tempora vixere | 
orthodoxi scriptores, usque in presens, nullum re- 
periri, qui apostolice traditioni majorumque asser- 
tioni, ac denique tot seculis prescripte ecclesia- 
sticee consuetudini ausus sit contradicere ; quin 
potius eamdem catholicam veritatem non tantum 
ex Patribus ratam atque firmatam, sed miraculorum 
editione divino calculo sepius comprobatam, pronis 
manibus excipientes, sunt pie sancteque venerati. 
Adeo ut nulla habenda sit ratio, si novantes et 
ceconomie ecclesiastice inversores ab his aliter 
senserint. At hec jam satis ad apostolicas tradi- 
tiones, et Ecclesia mores insinuandos, quibus nos 
astrinximus , esse putantes, ad ipsam rerum ge- 
starum historiam, adidque unde digressa est oratio, 
redeamus. 

319. Magna in Christianos persecutio. — Die 
illa qua lapidatus est Stephanus, « facta est, inquit 
Lucas‘, persecutio magna in Ecclesia , que erat 
Hierosolymis, et omnes dispersi sunt per regiones 
Jude et Samarie preter Apostolos. » Est ? qui di- 
cat, eodem quo passus est Stephanus die Nicanorem, 
unum ex septem diaconis ac ducentos insuper Chri- 
stianos a Judeis fuisse necatos; quod tamen haud 
tutum est affirmare, cum Greecorum Menologium de 
Nicanore testetur, tempore Vespasiani imperatoris 
fuisse in Cypro occisum. Sed quod ad Nicanorem 
spectat, contentiosum funem non trahimus. Caterum 
quod attinet at reliquos ; complures post necem Ste- 
phani occisos esse, absque dubitatione aliqua affir- 
mamus; testante hee potissimum Paulo coram 
Festo * preside et Agrippa rege, cum suam causam 
peroraret, sic dicens : « Multos sanctorum ego in 
carceribus inclusi, a principibus sacerdotum_po- 
testate accepta : et cum occiderentur, detuli senten- 
tiam. » Lucas autem hac omnia innuens potius 
quam describens duobus verbis (ut vidimus) rem to- 
tam absolvit, dum ait *: « Facta est in illa die perse- 
cutio magna in Ecclesia, que erat Hierosolymis. » 
Preterea accidisse tunc temporis creditur quod ex 
relatione Gamalielis Lucianus * memorize prodidit, 
de Nicodemo Christi discipulo sic dicens : « Cogno- 
scentes Judei illum esse christianum, amoverunt 
eum e principatu suo, et anathematizaverunt eum 
et de civitate expulerunt. Tum ego Gamaliel, quasi 
persecutionem pro Christo passum, sustuli eum in 
meum agrum et alui, et vestivi usque ad finem vite 
ejus, et defunctum honorifice sepelivi juxta domi- 
num Stephanum. 5 Hee ille. 

320. Sed cur tunc omnes Christiani Hierosoly- 
mis pulsi sint, Apostolis vero tantum quorum causa 
turbe omnes a Judeis fuerant concitate, Hierosoly- 
mis manere concessum fuerit, admirari non desino. 
Tribuunt id alii ° operee ac studio Gamalielis, cujus 
industria Apostoli servati fuerint. Adscribunt et alii 

non modestiz, sed timori Judeorum : quippe qui 
timerent populi, quod erga illos propensior esset, 
tumultum atque seditionem. Sed mea sententia , 
neutra harum causa tanti ponderis fuisse videtur, 
qua magistratus adeofurore exagitatos, ac plane ra- 
bie effervescentes cohibere potuisset. Unde id non- 
nisi miraculo, et illius tantum virtuti existimo tri- 
buendum, qui statuit ' mare quasi in utre, et posuit 
terminos ejus arenam exiguam, et dixit ei* : « Usque 
huc venies, et non procedes amplius, et hic confrin- 
ges tumentes fluctus tuos, » Ceeterum quod ad Apo- 

stolos pertinet : Apollonius ' antiquus theologus, 
agens adversus Cataphrygas, testatur se traditione 
accepisse, Salvatorem mandatum dedisse Apostolis, 
ne usque ad duodecim annos Hierosolymis decede- 
rent. Qui ergo hee precepit, ut inter infensissimos 
hostes tamdiu versarentur, dedit etiam illis implere 
quod jusserat. Sed de hac re alibi : que vero ad 
discipulorum dispersionem pertinent, rejicimus in 
annum sequentem, quo ea omnia facta esse no- 
scuntur. 


* Apud Euseb. hist. lib. v. c. 17. in fine. 


Anno periodi Greco-Romane 5525. — Olymp. 202. an. 4. 


— Urb. cond. 785. — Jesu Christi 32. secundum Baronium 34. 


— Tiberii imp. 49. 


1. Consules. — Ad num. 1. Coss. Cnr. Domitius 
Ahenobarbus et M. Furtus Camillus Scribenianus. 
In hujus postremi locum kal. Juliis A. Vitel/tus, 
suffectus, ut ostendit ex Tabula Nolana card. Nori- 
sius in Epist. consulari. Baronius ab Onuphrio dece- 
ptus consules proponit Domitium Ahenobarbum et 
Vitellium Nepotem; cum tamen Vet¢elliws consul 
tantum suffectus fuerit et Nepot?s cognomen ficti- 
tium sit, ul ostendit card. Norisius laudatus, et ex 
dictis intelligitur. 

2. Transsubstantiatio et presentia realis ex dis- 
ciplina arcani occultate. — A num. 45. ad 62. Ma- 
gnum quid contra Catholicos afferre putant Prote- 
stantes, quod nullam apud Patres latinos de verbo 
transsubstantiationis nullam apud Grecos de no- 
Mine perovordseces Memoriam extare reperiant, cujus 
tamen silentsi ratio ex disciplina arcani a Schelstratio 
in Dissert. de Disciplina Arcani cap. 7, art. 7, recte 
deducta. Nulla heresis ante Berengarii tempora 
contra Eucharistiam ex professo orta fuit, neque SS. 
Patres ante illatempora de Eucharistie veritate com- 
probanda tractatus ex professo ediderunt; sed cum 
disciplina arcani sex prioribus-Ecclesiz szculis vi- 
guerit, doctrinam de hujus Sacramenti veritate et 
ritibus potius occultare studuere. Itaque cum ex una 
parte disciplina arcani vigeret, ex alia vero nulla 
heeresis exorta esset, que Ecclesie defensores hujus 
mysterii veritatem funditus inquirere cogeret; hinc 
factum, ut apud Patres non reperiantur tractatus ex 
professo edili, in quibus disputetur, quomodo in 
sacramento Eucharistie panis et vinum per conse- 
crationem transsubstantientur, an accidentia ma- 
neant sine subjecto, et similia, que post heresim 
Berengarianam frequenter tractata. Observandum 
etiam quosdam Patres cautius egisse in epistolis ad 
ipsos Catholicos transmissis, ut liquet ex epistola In- 
nocentii Tad Decentium Eugubinum, cui ne qui- 


dem « de forma consecrationis » scribere voluit, ne 
mysterium arcani revelaret : alios in operibus, que 
ad non initiatorum manus perventura timebant, 
obscurius de mysteriis Catholice Religionis egisse : 
omnes demum primitive Ecclesia Patres in sermo- 
nibus coram Catechumenis, Judeis, vel Ge.tilibus, 
qui iis interesse solebant mysteria occultasse. Hine 
sicut complura Patrum testimonia obscure mentio- 
nem facientia nihil probant contra realem corporis 
et sanguinis Christi in Eucharislia presentiam, quia 
veritatem illam ex disciplina arcani occultare debe- 
bant; ita complura Patrum testimonia de pane, fru- 
mento, vino et vite agentia nihil faciunt contra 
Transsubstantialionem, quam tanquam dogma ma- 
gis arcanum ex primitive Ecclesia disciplina celare 
oportebat. Quare neque frequens panis mentio Trans- 
substantiationi officit; neque crebra figure appella- 
tio presentie reali; cum sicut unum, ita et aliud a 
Patribus usurpatum siepius fuerit ad occultandum 
Eucharistiz# mysterium. Plura Schelstratius citatus. 

3. Sententia Antiquorum de anno Passionis 
Christi. — A num. 441 ad 143. Christi Domini nostri 
passionem Baronius hoc anno consignavit : quam ta- 
men veteres Patres, Augustinus, Hieronymus, aliique 
cum consulatu duorum Geminorum anno ere Chri- 
stiane xxix gesto illigarunt. Eusebius inter primos 
fuit, qui mortem Dominicam ab eo anno removerit, 
cui Epiphanius heresi 51, aliique postea adhesere : 
qua porta semel aperta, alii passionem in annum 
‘ere Christiane xxx1, alii in annum xxx contu- 
lere. Eusebii Epiphaniique sententiam, que Chri- 
stum anno xxxi crucifixum docet, Petavius lib. 12 
de Doct. Temp. pluribus propugnavit, et cap. 12 
ejusdem libri, postquam dixit antiquos Patres sen- 
sisse Christum mortuum esse anno Tiberii xv, 
wtatis xxx, hic habet : « Posteriores anno fere Ti- 
berii xvii Eusebium et Epiphanium secuti. Sed in 

horum explicanda sententia minus attentos plerosque 
video, qui imperatoris illius annos, more Romano , 
ab eo die, quo imperium iniit, computandos existi- 
mant, quod non ita est. Etenim a populari civita- 
tum suarum exordio Patres illi annos inchoabant, 
nimirum ab autumno antecedente estatem illam , 
qua Augustus excessit. Anno ab Urbe condita 
DCCLXXXIV, Juliano txxvi, Augusti xix, ccepit annus 
xvii Tiberii, anno tertio Olympiadis 202, cyclo lune 
43. Greci Patres, ut Eusebius et Epiphanius, annum 
Tiberii decimum octavum putare incipiunt ab au- 
tumno anno Juliani txxv. De Eusebio supra id os- 
tensum est aliquot exemplis, et res ipsa persuadet 
non aliud exordium anni ab eo sumptum quam An- 
tiochenum, et Syro-Macedonicum ab Octobri. Fuit 
enim Cesare, que Palestine in Syria metropolis 
erat, episcopus. Qui annos Christi ad Eusebiani 
Chronicon adnotarunt, ad xvi Tiberii, et Olympia- 
dis 202 tertium, quo passus ibidem Christus ponitur, 
annum Christi xxx adscripserunt. Quare cum uno 
ante communem natalem anno ortum Christi collo- 
cavit Eusebius tertio anno Olympiadis 194, annus 
ille xxxm ere vulgaris est xxxt periodi Juliane 
4743, quod a kalendis Januariis ad solstitium in 
cursu fuit annus secundus Olympiadis 202, a solsti- 
tio vero tertius annus, consulibus Tiberio V et 
Sejano. Hic est annus ille quo mortuum esse Chri- 
stum pluribus docet ac probat Epiphanius heresi 
51, quem cum Tiberii dicat esse decimum octavum, 
apparet ipsum ab autumno antecedente, itidem ut 
Eusebium, annorum Tiberianorum initia capere ; 
ac revera ex amborum sententia passum esse Chri- 
stum anno xvii currente Tiberii, Olympiadis 202 
anno secundo. Eadem et ceterorum Patrum opinio 
fuit, qui Eusebio auctore decimo octavo Tiberii 
anno mortuum affirmarunt esse Dominum. Nam 
meokantas OCtavum decimum Tiberii annum appelia- 
runt qui Romanis decimus septimus putabatur. » 

4. Sententia Eusebii a Petavio non bene expli- 
cata. — Sed ratiocinium omne Petavii ex eo corruit, 
quod non adverterit, in sententia seu verius errore 
Eusebii inChronico, Augustum anno ere nostre xi 
poni demortuum, quod ipsemet lib. 11 de Doct. 
Temp., cap. 6, observarat, et a nobis jam supra de- 
monstratum est. Secundo in eo peccat Petavius , 
quod annos imperatorum ab anno Abrahami, qui 
sequitur predecessoris obitum incepisse Eusebium 
neget : qui tamen lib. 14 de Doct. Temp., cap. 41, 
id Kusebio ac S. Hieronymo familiare fuisse recte 
scripserat : nosque ostendimus Eusebium in Chro- 
nico initium imperii Augusti deduxisse, non ab anno 
Abrahami 1973 quo, ex ejus sententia, Julio Casari 
successit, sed ab anno Abrahami sequenti scilicet 
1974 mense Octobri post Julii Casaris mortem in- 
choato. Certe cum secundum Eusebium, Tiberius 
anno Abrahami 2052, quem cum anno xxii Tiberii 
conjungit, mortuus fuerit, si imperii ejus initium 
anno Abrahami 2029, quo Augusti mors ab Eusebio 
consignatur, coeptum fuisset ex ejusdem Eusebii 
sententia, non annos viginti tres Tiberio, sed annos 

viginti quatuor necessario attribueret. Quare Euse- 
bius in Chronico existimavit Christum anno Tiberii 
Xvi, ere vero Christiane xxxt passum esse; licet 
is Tiberii annus secundum veram de initio imperii 
Tiberiani sententiam, decimus tantum septimus ejus 
esset, ut ipsemet Eusebius in Historia sua tandem 
agnovit. Ibi enim Augusto annos quinquaginta 
septem tribuit, eumque anno ere Dionysiane xiv 
mortuum supponit. Aliter itaque in Chronico, aliter 
in Historia Eusebius de anno Christi emortuali lo- 
quitur ; ideoque priorem sententiam, que Augustum 
anno ere Christiane xu1 demortuum censebat, tan- 
quam falsam rejecit. Petavius in Animadversionibus 
Epiphanianis, heresi xxvii, aliam annos numerandi 
rationem Eusebio aliisque tribuerat, scripseratque 
plerosque christianorum scriptorum solere annorum 
initia a verno paschalique mense, quod ecclesiastici 
anni caput est, arcessere : ideoque Eusebium ac re- 
liquos annorum imperatorum iniltium a mense verno 
eorum creationem precedente xartx mocap usur- 
pare. Sed licet verum sit ex antiquis aliquos impe- 
ratorum annos ab autumno eorum inaugurationem 
antecedente, aliosque a mense verno eamdem pre- 
cedente desumpsisse, certum est tamen, Eusebium 
imperatorum annum primum a mense Octobri 
eorum mortem subsequente auspicatum esse, ut 
passim videbimus. A quo mense Epiphanius impe- 
ratorum annos inchoarit, imo quo anno Christum 
passum crediderit nullus, quod viderim, hactenus 
divinare potuit. Tertio non advertit Petavius erro- 
rem, qui cubat in anno Incarnationis xxxu ip edi- 
tione Scaligeriana adnotato, annumque Abrahami 
2047, cum quo passionem Christi Eusebius connectit, 
concurrere cum anno Incarnationis xxxm ab Octo- 
bri pariter coepto. Si enim primus Incarnationis 
annus est Eusebio 2045, profecto 2047, ei annus est 
Incarnationis xxxi, et hoc sine controversia. Quarto 
Eusebius annos non numerat a nativitate Christi, 
sed ab ejus incarnatione, que secundumeum, seu se- 
cundum Alexandrinos, incipit anno Juliano xin, ab 
Octobri secundum Eusebium, a Martio vero secun- 
dum aliquos. Quare era Incarnationis Alexandrina 
triennio Dionysianam antevertit. Denique Patres, 
qui Christum anno Tiberii xvi crucifixum scri- 
psere nullo modo proleptice annum xvii Tiberii eum 
appellarunt, qui secundum Romanos decimus tan- 
tum septimus erat. Sed aliqui Eusebii in Chronico 
errorem secuti passionem Christi anno ere nostre 
xxx illigarunt; alii rectam chronologiam ample- 
xantes, annum decimum octavum Tiberii cum anno 
wre Christiane xxxm copulavere, eoque Christum 
passum scripsere. Quam sententiam ipsemet Euse- 
bius in Historia lib. 1, cap. 10, et lib. 10 de Demon- 
stratione amplexus est; cum iis locis. scripserit, 
praedicationis Dominice tempus tres annos cum di- 
midio complexum esse. Unde cum anno xv Tiberii 
Christum baptizatum Eusebius scribat, anno nempe 
ere vulgaris xxIx, manifestum est, quatuor eum 
paschata in hac secunda opinione Christo attri- 
buisse; licet in priori tria illi tantum assignasset, 

In morte itaque Christi consignanda Eusebius va- 
rius et inconstans fuit. 

5. Opinio S. Irenei de anno baptismi et mortis 
Christi. — Opinio divi Irenei de etate Christi, que 
num. 142 tangitur, admonet, ut quo anno baptismum 
Christi collocarit, investigemus. Ireneus lib. 3, cap. 
25, ait : « Natus est Dominus noster circa primum 
et quadragesimum annum Augusti imperii, » quem 
sia morte Caii Julii, quod in dubium revocari non 
debet, deducat, liquet eum Christi Natale anno 
Juliano xLI consignasse; cumque lib. 2, capite 39 , 
scribat Christum ad baptismum venisse , cum inci- 
peret esse « tanquam triginta annorum, » (hoc est, 
anno etatis tricesimo ineunte, ut ex ejus verbis evi- 
denter deducitur) addatque, tria Christum paschata 
peregisse, necessario sequitur, eum annum xy Ti- 
berii a Luca memoratum, de xv imperii ejus pro- 
consularis interpretatum fuisse, alioquin tam Evan- 
gelio, quam sibiipsi contradiceret. Existimavit itaque 
sanctissimus doctor anno ere Christiane xxv fa- 
ctum esse « Verbuin Domini » ad Joannem Baptistam, 
anno xv imperii proconsularis Tiberii in finem ver- 
gente, Joannem usque ad initium ere Christiane 
xxvu vel circiter ministerium suum exercuisse, et 
Christum annum tricesimum etatis inchoantem 
baptizasse, triaque Christi paschata celebrata fuisse 
annis ere Christiane xxvil, xxvii, et xxix, quo 
ultimo anno, dieque xxv Martii Christum crucifixum 
credidit. Neque enim putandum eum, quoad annum 
et diem passionis, a ceteris scriptoribus dissensisse, 
aut ignorasse Tiberji annos ab ejus imperio procon- 
sulari numeratos fuisse; cum Marco Aurelio , qui 
imperii collega fuerat, rem Romanamadministrante, 
in provinciam Lugdunensem ad preedicandum Evan- 
gelium missus fuerit. Ex iis in sententia Irenei recte 
stabilitis deducitur, sequentia verba, que eodem 
capite 29 et 30leguntur, in quibus dicitur, Christum 
a quadragesimo ad quinquagesimum annum Eyan- 
gelium predicasse, corrupta esse, non tantum quia 
natale Christi, ejus baptismo, tribusque paschatis 
antea ab eo constitutis adversantur ; sed eliam quia 
ex iis sequitur, Christum in Irenei sententia passum 
esse ad minus anno xxxvil ere Christiane, idque 
post mortem Tiberii et discessum Ponti Pilati a Ju- 
dea, quod illum existimasse, mihi nunquam persua- 
sero. In eo itaque Irenei ratiocinium consistit , er- 
rare eos quipostbaptismum, Christum unum tantum 
annum predicasse, et complexum tricesimum an- 
num, cum nondum provectiorem haberet etatem , 
passum esse. Ad quem errorem confutandum scri- 
bit tria ab eo paschata post baptismum peracta , ut 
jam «tate provectus provectiores etiam etate doce- 
ret, et Magistri wtate, que secundum eum annus 
tricesimus est, magisterium impleret, et ab anno 
trigesimo ad quinquagesimum Evangelium predi- 
caret, que sunt Irenei verba, nempe tribus circiter 
annis post annum etatis tricesimum. Verba itaque, 
que in iis duobus capitibus contrarium sonant, cor- 
rupta sunt et insititia, quidquid dicat Petavius in 
Animadversionibus Epiphanianis , constatque Ire- 

neum annum xv Tiberii a Luca expressum de anno 
XV ejus principatus intellexisse. 

6. Dies et mensis Passionis Christi. — A num. 
153 ad 169. Quoad mensem ac diem, quo Christus 
crucifixus est, per tria priora Ecclesia secula Chri- 
stianorum traditio fuit Christum passum esse die 
xxv Martii, ut constat ex pluribus martyrologiis ab 
Henschenio et Papebrochio eadem die in Actis San- 
ctorum relatis. Coepit ea traditio turbari quoad diem, 
obdecretum Patrum synodi Cesariensis a Beda me- 
moratum, et tempore Theophili Cesaree episcopi 
emanatum, quo edicitur, Christum passum esse die 
xxii Martii. Hunc diem Baronius elegit; sed metho- 
dus cyclica ejus opinioni adversatur; littera enim 
Dominicalis E, que post bissextum hoc anno in 
cursu fuit, jungitur in kalendario cum eodem die 
xxii Martii, ideoque cum feria prima, cum tamen 
Christum feria sexta passum dubitari non possit. 
Perseveravit traditio de morte Christi mense Martio 
usque ad seculum xii quo Rogerus Bachonus, An- 
glus, ordinis S. Francisci, S. Bonaventure equa- 
lis, rerum mathematicarum_ peritissimus, novam 
rationem iniit, Christumque Aprilis die tertio pas- 
sum affirmavit, a quo tempore vetus traditio exolevit. 

7. Historie profane cognitio ad annum Passio- 
nis detegendum necessaria. — Quod si quis scire 
aveat, unde factum sit ut traditio illa de morte 
Christi die xxv Martii, annoque ere Christiane 
xxix consulatu duorum Geminorum notato, rejecta 
tandem fuerit, respondebo id provenisse, et ex ni- 
mia histories gentium incuria, et ex nimia as- 
trologie fiducia. Primum docere videtur Augu- 
stinus lib. 2 de Doctrina Christiana, cap. 28, ubi 
ait : « Nam et per Olympiadas et per consulum 
nomina, multa sepe queruntur a nobis, et ignora- 
tio consulatus quo natus est Dominus, et quo passus 
est, nonnullos coegit errare : » et paulo post ait : 
« quot annos in hac vita Christus egerit, de historia 
gentium collata cum Evangelio liquidius certiusque » 
colligi. In duobus igitur peccatum videtur, que 
cause fuere , cur passio ab anno ere vulgaris XXxIx 
remota fuerit : primo in anno Olympiadis a Phle- 
gonte memorate explicando; qua de re infra. Se- 
cundo imperii proconsularis Tiberii ignoratio, que 
sensim irrepsit, queque adeo animos occupavit, ut 
hoc etiam erudito seculo in dubium revocatum 
fuerit. Cum enim ex Luca constaret Christum anno 
xv Tiberii baptizatum esse, progressu temporis , 
annus ille xv Tiberii de imperio ejus Augusteo ex- 
plicatus fuit. Ita Prosper in Chronico a Philippo 
Labbeo in sua nova Bibliotheca publicato : « Qui- 
dam putant Dominum nostrum Jesum Christum xv 
anno regni Tiberii Cesaris, id est duobus Geminis coss. 
crucifixum ; quo anno secundum indubitatam Luce 
evangelist auctoritatem baptizatum eum esse mani- 
festum est, et Evangelium regni celorum preedicare 
ceepisse. » At Lucam de anno xv imperii proconsu- 
laris Tiberii, non vero de anno xv imperii ejus Au- 
gustei intelligendum antiqui docuerant, quibus 
facile fides deneganda non erat. 

8. Annus Passionis potius ex traditione quam 
ex perfecta astronomia innotescit. — Secunda ratio 
petitur a nimia astrologie fiducia. Licet enim pas- 
sionis annus non ex astronomia, sed ex antiquitatis 
testimonio invesligandus videretur; quidam tamen 
viri docti ex sua perfecta astronomia plenilunia ad 
tempora Christi, ex pleniluniis festa Judeorum, ex 
his et concursu feria annum passionis alium determi- 
narunt, quam veteres etati Christi proximi tradi- 
dere : qua in re opinione sua falsi sunt, sicut inquit 
Keplerus egregius mathematicus Epist. xvi, si hodie, 
quis omisso computo ecclesiastico aberrante , ex 
astronomia perfecta, accommodatis decretis Nicenis, 
computaret paschata, que kalendarium Grego- 
rianum precessere, hic creberrime ab usuali pas- 
chate aberrare cogeretur. Prisci itaque Judai usque 
ad Christi fere tempora in usu kalendarii nibil ultra 

-vulgi captum sapuere, inquit Keplerus, parumque 
de cexlo fuere solliciti, perpetuis bellis exerciti, tan- 
demque a Romanis sub jugum missi. Quare hodier- 
nus Judzorum computus ad rationes cursus lune 
astronomicas limatissimus advocari non debuit, cum 
eo Judi veteres usi non sint. Nihilominus seculo 
Ecclesize xin, Rogerus Bachonus, uti jam diximus, 
ex perfecta astronomia diem ac mensem passionis 
Christi investigare coepit, ac die tertia Aprilis anni 
ere vulgaris xxxu1 eum mortuum scripsit. Sed 
cum antiqua Ecclesie traditio que Christum mense 
Martio crucifixum ferebat, in fidelium mentibus te- 
nacius hereret, non tantum ab omnibus rejectus 
est, sed et de errore suspectus habitus : qua de re 
videndus Wadingus tam in libro de Scriptoribus 
Minorum, quam in secundo tomo Annalium. Altero 
post Rogerum seculo Paulus Burgensis, qui anno 
41435 obiisse dicitur, eamdem docuit opinionem , 
facta, ut ipsemet cap. 26 in Mattheum affirmat, 
lune calculatione cum Hebreorum peritis. Post ali- 
quot annos idem negotium Tostatus resumpsit, et 
inter capita thesium que Senis in Hetruria, ubi 
Eugenii quarti curia tunc erat, disputavit, hoc unum 
fuit, « Christum vigesima quinta die Martii non esse 
mortuum, sed tertia Aprilis, idque anno etatis sue 
trigesimo terlio, non completo, sed ineunte. » Qua 
in re multorum animos commovil, a quibus de Re- 
ligione vehementer coepit agitari, qui, ut purgaret 
se, Defensorium scripsit, seu Apologiam, in qua 
cap. 10 narrat, diebus suis et prius in curiis duorum 
summorum pontificum questionem hanc agitatam 
fuisse, introductosque astronomos, necnon Judeos , 
qui affirmavere fieri non potuisse, ut die vigesima 
quiuta Martii Christus moreretur, tum quod astro- 
logiz repugnaret de illa in iis annis lunam dari xv, 
tum quod Judaicarum solemnitatum terminis non 
minus adversaretur. 

9. Rogerus Burgensis et Tostatus novam opi- 
nionem inducunt. —Non mirum vero, hanc postea 
opinionem preevaluisse ; cum qui post Burgensem et 
Tostatum de anno et die passionis Dominice locuti 
sunt, eadem fere exscripserint. Testatur boc Petavius 
lib. 12 de Doct. Temp., cap. 15, ubi ait : «Ex ambo- 

rum scriptis velut fontibus, omnium, qui deinceps 
in ea controversia versati sunt, disputationes et com- 
mentarii profluxerunt. Nibil est post illos duos fere 
ab ceteris allatum, quod non inde promptum ac de- - 
rivatum fuerit, ut qui illos legerit, istorum indu- 
striam non magnopere desideret. » Fallitur autem 
Petavius, citatus cap. 13, dum sibi persuadet anti- 
quos solis luneque ratiocinia minus comperta ha- 
buisse; ideoque feriarum potius quam lunarum 
rationes ineuntes, contulisse passionem in annum 
Julianum Lxxiv, seu ere vulgaris xxix, quod in eo 
tantum feriam sextam et diem Martiixxv concurrere 
comperissent. Tot enim de paschate controversie, 
tanti nationum inter se conflictus, tam gravia 
Orientis Occidentisque dissidia, tot super ea que- 
stione celebrali toto orbe conventus presulum, san- 
ctissime illud Nicene synodi decretum, ceterarum 
deinde suffragio comprobatum , numeri denique 
paschales cycli ad lune solisque vicissitudines mo- 
derandas adhibiti satis evincunt, sufficientem per 
priora Ecclesie secula fuisse in ea rerumastronomi- 
carum scientiam : quam aliunde ab Alexandrinis 
presules discere potuissent, nisi persuasum habuis- 
sent, questionem hanc non ex astronomicis demon- 
strationibus ac lune rationibus, sed traditione per 
manus accepta et veterum testimonio decidendam 
esse. Heec mea in re obscurissima sententia, seu ve- 
rius suspicio, quam hic proponere placuit, ut magis 
examinetur. 

10. Sententia Vossii de anno baptismi et mortis 
Christi rejecta. — Postquam hee scripseram, in 
manus meas venit Dissertatio Gerardi Joannis Vossii, 
«de annis, quibus natus, baptizatus, ac mortuus 
Christus, » in qua docet Christum anno Juliano xLut 
natum, et anno ere Christiane xxix, die xxv Martii, 
anno Tiberii xv, postquam duo paschata juxta vete- 
rum doctorum sententiam celebrasset, crucifixum. 
Quod ila explicat, ut secundum Hebreos, qui annum 
incipiunt a mense Zvsri , seu Septembri, et quod 
eum mensem antecedit, preecedenti anno accensent, 
ac pro anno numerant, Christus baptizatus fuerit 
anno Tiberii xv, anno nempe ere vulgaris XxviII, 
passus vero secundum eorumdem Hebreorum lo- 
quendi modum anno xvi Tiberii. At more Romano 
loquentes , dicendum baptizatum esse Christum 
anno xtv, passum anno xv, Lucamque, quando Chri- 
stum anno xv Tiberii baptizatum dicit, priorem lo- 
quendi modum usurpasse. Ita Vossius. Sed licet illud 
reclissime, quod veteres Patres duo paschata Christo 
tribuerint ; falsum tamen, eos Lucam de anno xiv 
imperii Augustei Tiberii intellexisse : pro funda- 
mento enim sue séntentiz imperium proconsulare 
Tiberii supposuere, ac de eo Lucam interpretandum 
judicarunt, ut ex iis, que jam dixi, liquet. Imo Ter- 
tullianus lib. 1 contra Marcionem, cap. 15, Chri- 
stum dicit: baplizatum anno duodecimo Tiberii, ac 
paulo post anno decimo quinto, ut secundum utram- 
que Tiberii epocham annum baptismi Christi magis 
manifestaret. Praterea, si divus Lucas, ut vult Vos- 
sius, annum xtv Augustei imperii Tiberii, Hebreo- 

rum vel Antiochenorum more vocat decimum quin- 
tum, eoque Christum baptizatum docet; cur omnes 
Patres latini, qui Christum duobus Geminis coss. 
passum scribunt, unanimiconsensu a modo loquendi 
Luce discedunt , eumque anno xy Tiberii mortuum 
affirmant, cum, ut se Luce conformarent, anno de- 
cimo sexto scribere debuissent? Nec alio modo Greci 
loquuntur, si paucissimos excipias, preesertim Julium 
Africanum, qui apud Syncellum, pag. 308, passum 
dicit Christum modo anno xv, modo anno xvi Tibe- 
rii, ut scilicet secundum Orientalium et Occidenta- 
lium loquendi modum annum mortis Christi magis 
exprimeret; non vero quod eo usum fuisse Lucam 
existimaret. Patres itaque, qui duo tantum paschata 
Christo assignarunt , Lucam interpretati sunt de anno 
decimo quinto imperii proconsularis Tiberii, mor- 
temque Christi cum anno imperii Augustei Tiberii 
decimo quinto copularunt. Sed Christum tria sal- 
tem paschata peregisse , extra controversiam esse 
debet. 

44. Explicatur eclipsis Christo patiente visa: — 
Restat hic explicanda eclipsis, de qua in Annalibus 
num. 120. Tertullianus, Julius Africanus, Augusti- 
nus, et Hieronymus, quos certum est Christum 
duobus Geminis coss. passum existimasse, eam ecli- 
psim Phlegontis auctoritate suadent, argumento ma- 
nifesto eos passionem eo anno consignasse, quo 
Phlegon illud solis deliquium. Si enim passionem 
altero, quam Phlegon eclipsim collocassent anno, 
non mortem Christi miraculosam , quod intende- 
bant, Gentilibus persuasissent , sed seipsos ludibrio 
exposuissent. Preterea Julius Africanus seculo post 
Phlegontem vixit, hujusque opus de Olympiadibus 
libris 16, ut docet Suidas, comprehensum videre 
potuit. Cum enim Phlegon Hadriano imperante, et 
Africanus Heliogabali tempore floruerit, vix mihi 
persuadere possum, nobilissimum illud opus jam 
Africani etate periisse. Ex quo et sequitur majorem 
huic quam reliquis, qui neque Opus illud viderunt, 
neque ifa proximi Phlegonti vixerunt, fidem adhi- 
bendam esse. Africanus autem in Fragmento a Syn- 
cello pag. 323 relato ait, eclipsim a Phlegonte me- 
moratam accidisse anno m Olympiadis ccu, quod 
etiam habet lib. 5 say Xeeveyex08v, apud Eusebiumlib. 8 
de Demonstratione, et apud Hieronymum in cap. 9 
Danielis. Annus secundus Olympiadis cc, annoere 
Christiane xxx exorditur. Unde Keplerus et Petavius, 
qui mortem Christi in annum xxx conferunt, Afri- 
canum sibi cecinisse credunt; ille epistola xtv et xv1, 
hic lib. 12 de Doct. Temp, cap. 24. Sed uterque opi- 
nione falsus est : nam Africanus communes Olym- 
piades integro biennio antevertit, primamaue exor- 
ditur anno periodi Greco-Romane 4746 , licet 
Olympias communis anno ejusdem periodi 4718 
auspicetur. Inde Syncellus, qui eam putandi Olym- 
piades rationem sequitur, primam Olympiadem col- 
locat anno periodi Alexandrine 4726, quia periodus 
Alexandrina annos decem plus quam Greeco-Romana 
enumerat. Unde si huic decem annos addas, habebis 
annum periodi Alexandrine, qui eodem anno inci- 


pit. Eamdem ob rem Syncellus ex Africano pag. 308 
dicit, capta Alexandrina, inchoatam fuisse cLxxxvii 
Olympiadem , licet anno periodi Greco- Romane 
5464, quo, exeunte Augusto, ea civitas capta, cur- 
reret tantum annus tertius Olympiadis cixxxvu, si 
secundum communem opinionem supputatio fiat. 
Quare Olympias Africana, sic enim in posterum id 
Olympiadis genus vocandum, biennio communem 
antevertit; ideoque annus secundus Olympiadis ccm, 
quo eclipsis a Phlegonte memorata, ab Africano 
contigisse dicitur, non cum anno Christi xxx1, ut 
Keplerus et Petavius putarunt ; sed cum anno ejus- 
dem ere XXxIx, conjungendus, quaamcumque suppu- 
tationem Phlegon secutus fuerit : Africanum enim 
Olympiadem ab eo expressam modo sibi solito nu- 
merasse non dubitandum. 

12. Modus peculiaris Olympiadas putandi ha- 
ctenus non animadversus. — Eodem, quo Africanus 
modo, auctor anonymus, qui Chronicon edidit ab 
orbe condito ad annum xm Alexandri Severi, quod 
extat tomo m Antiq. Lect. Canisii, in putandis Olym- 
piadibus utitur. Ait enim : «Sunt omnium Olympia- 
des usque ad annum xm Alexandri Cesaris Olym- 
piades ccLu, que sunt anni mille duodecim. » An- 
nus xm Alexandri Severiincipit mense Martio anni 
ere Christiane ccxxxrv, periodi vero Greco-Romane 
5727, quo Christi et periodi Greco-Romane anno 
inchoatur annus secundus Olympiadis cctm juxta 
communem supputationem, annus vero Olympia- 
dicus millesimus decimus. Quare anonymus illenon 
Olympiadem communem, sed Africanam usurpat. 
Quod ex eo certum redditur, quod si prefatos 
annos Olympiadicos mille duodecim addas anno pe- 
riodi Greco-Romane 4715, qui Olympiadem Africa- 
nam immediate precessit , pervenies ad annum 
ejusdem periodi 5727. Includit itaque ultimum ter- 
minum auctor ille anonymus, nempe annum 
Alexandri Severi xim et annum tertium Olympiadis 
ccLui, quod et ex anno Incarnationis constat : addit 
enim, eum annum esse ccvi a passione. Anno xre 
nostre xxrx quo Christum passum credidit, adde 
ccvI, perveniesque ad annum Christi ccxxxrv, sed ea 
additio anno xxvii fieri debet, ne annus XxxIx, qui 
numerari debet, excludatur : qua inre viros doctos 
aliquando errare deprehendo. Keplerus itaque in 
Eclogis Chronicis., pag. 124, perperam prefato loco 
utitur ad probandum auctorem anonymum existi- 
masse Christum anno ere nostre XxxI passum. Per- 
peram etiam Marcus Antonius Capellus libello de 
Ccena Domini contendit, Censorinum lib. de Die na- 
tali cap. 24 docere se opus absolvisse anno Christi 
CCXXXVII, annumque 1 Olympiadis cexciv cum anno 
Juliano xL, in quo annus tantum tertius Olympiadis 
communis ccxci inchoatur, connectere; idque au- 
ctoritate memorati Chronici, cujus Olympiades sup- 
putandi rationem ignorabat. Eodem nodo irretitus 
Petavius fuit lib. 142 de Doctrina Temp., cap. 6; ut 
enim Capellum, prefatum locum anonymi afferen- 
tem confutet, aliud non respondet, quam ab au- 
ctore Chronici certissime erratum esse, non adver- 

tens hunc Olympiadem Africanam, non vero com- 
munem adhibere. Petavius lib. 12 de Doct. Temp.., 
cap. 24, de illo solis defectu loquens ait : « Nunc 
illud respondeant velim, qui Phlegontis testimonio 
nos oppugnant, ecquid Africanum, Eusebium, Hie- 
ronymum, Phlegontis libros legisse putent. Quod 
quia de Africano saltem negare non possunt, dicant 
porro quid in illis judicii fuisse censeant, si cum 
apud Phlegontem observassent horribilem  solis 
eclipsim anno tv Olympiadis ccu contigisse, et eam 
esse vellent, que moriente Christo contra nature 
ordinem apparuisset, atque idipsum ethnici illius 
auctoritate suaderent ; si hanc, inquam, non anno 
illi, quo iste scripserat, sed alteri tribuissent, sat in- 
sanos illosarbitrarentur. Quamobrem ne tantum stu- 
poris antiquis illis Patribus affingatur, propemodum 
fateri necesse est, Africani verba a librariis fuisse 
corrupta. » At cum Africani verba facilem habeant 
explicationem, librarii hoc in loco non culpandi. 
13. Olympiades mendose expresse in Eusebio 
et in Africano. — Sed gravis adhuc circa Olympia- 
dis Phlegontee annum difficultas restat. Africanus 
enim apud Syncellum pag. 308 modo dicit ecli- 
psim accidisse anno u Olympiadis cc, modo 
anno tv ejusdem Olympiadis. In Chronico etiam Eu- 
‘ sebii ad annum Abrahami 2047 legitur: « Phlegon 
Olympiadum egregius supputator in 13 libro dicit : 
Quarto autem anno ccu Olympiadis magna et excel- 
lens inter omnes, que ante eum acciderant, defectio 
solis facta, etc. » Imo ipse Eusebius in eo Chronico 
eam non anno 1 aut iv ejusdem Olympiadis, sed ur 
illigavit, sicuti et Christi passionem. Ad hance diffi- 
cultatem Keplerus et Petavius laudati respondent 
locum illum Chronici Eusebiani (Fragmentum enim 
Africani apud Syncellum non legerant, aut ad diffi- 
cultatem animum non adverterant) corruptum esse , 
et loco ze Sevtéow erer ths 6? Oduumrddos , uti scripse- 
rat Eusebius , anagnosten Hieronymi legisse, zo %, 
hoc est, anno tv, licet scriptum esset, anno u. Ve- 
rum mendum non in anno, sed in Olympiade cubat. 
Africanus enim, ut in re gravissima ab omnibus in- 
telligeretur, utramque Olympiades supputandi ra- 
tionem usurpavit; cumque annus tunc quartus 
ducentesime prim Olympiadiscommunis curreret, 
eam etiam numerationem amplexus est, scripsitque 
oo, Odyumiddos, NON VeFO oO Oduumddos, id est, anno 
quarto Olympiadis ducentesime prime, non vero 
Olympiadis ducentesime secunde. Quod ex eo patet, 
quod in Fragmento apud Syncellum pag. 324 idem 
Africanus habet : « Anni ab Adam condito ad Christi 
adventum et ejus Resurrectionem 55314 colliguntur. 
A quatemporis epochaad Olympiadem cc anni cxcit 
intercurrunt. » Is annus mundi 5531 secundum 
Alexandrinos, quos sequitur Africanus, absolvitur 
mense Martio anni ere vulgaris xxix, quo et pas- 
sionem Christi Africanus consignat. Olympias du- 
centesima quinquagesima incipit anno ere Diony- 
sian CCXxx!, quiannus est Olympiadicus pccccxevn, 
annus vero quartus Olympiadis ccr est annus Olym- 
piadicus pccciv. Unde si pcccu1 addas annos illos 

cxcil, pervenies ad Olympiadem ccxi. Numerat itaque 
ibidem Africanus Olympiades modo communi et 
ordinario ; aliter non anni cxci, sed cxciv a pas- 
sione Christi ad Olympiadem cc fluxissent. Et quod 
ita intelligendus sit Africanus, liquet ex iis, que ha- 
bet Syncellus pag. 212, ubi ait ducentesimam quin- 
quagesimam Olympiadem incidere in consulatum 
« Grati Severiani, et Seleuci consulum creatorum, 
ad vulgarem annum mundi 5723, ut auctor est Afri- 
canus, qui Antonini Augusti fuit tertius. » Ubi vides 
Africanum initium Olympiadis cct anno Christi 
Dionysiano ccxx1, Grati et Seleuci consulatu notato 
consignare, sicuti opinio communis solet. Quod si 
Africanus modo sibi proprio de ea Olympiade loque- 
retur, eamdem biennio antea exordiri scriberet. Sic 
Africanus modo dicit Christum passum anno Tibe- 
rii xv, modo anno xvi ejusdem imperatoris, ut 
annum mortis ejus magis manifestaret, ut jam dixi. 

14. Annus quo eclipsis miraculosa accidit tn au- 
ctoribus corruptus. — Patet itaque Africanum, dum 
de eclipsi Phlegontea loquitur, scribere eam anno 11 
Olympiadis ccm accidisse, utque rem magis expli- 
caret, scripsisse postea eam contigisse anno 1v Olym- 
piadis cc1, quejuxta communem supputationem cum 
anno Christi xxrx concurrit, progressuque temporis 
erratum esse a librariis, et loco Olympiadis ccr scri- 
ptum fuisse ccm, ac errorem illum vel ab Eusebio, 
vel ab Hieronymo derivatum fuisse in Chronicon 
Eusebianum, indeque in alios auctores. Non absi- 
milis errorin Eusebio lib. 10. de Preparat. Ibienim 
prodit annum decimum quintum Tiberii incidere 
in annum quartum Olympiadis ccm, licet annus xv 
Tiberii, seu Dionysianus xxix concurrat cum anno 
primo Olympiadis ccm juxta putationem Eusebio fa- 
miliarem, qui Olympiadem communem anno uno 
antevertit. Quod si ibidem supputationem commu- 
nem Eusebius secutus est, quod valde verisimile , 
dicere debuit annum xv Tiberii incidisse in annum 
quartum Olympiadis cc1, non vero ccii. Quoad 
Joannem Philoponum, qui lib. 2de Mundicreatione 
ait : « Harum tenebrarum meminit et Phlegon in 
Olympiadibus : ait enim anno secundo ducentesime 
Olympiadis contigisse eclipsim solis , cujusmodi 
nulla cognita est; » nihil certi ex eo deduci potest, 
non solum, quia is auctor non antiquus, cum Justino 
Juniore imperante floruerit, sed etiam quod pagina 
sequenti dicat, anno quarto. Porro Olympicorum et 
Chronicorum Collectio edita a Phlegonte Tralliano 
adhuc extabat, nono Ecclesie seculo, quo Photius in 
sua Bibliotheca cod. xcvm se quinque illius libros 
legisse asserit, ex qua et aliqua decerpsit. Incertum 
tamen an xvi libri, quibus ea collectio constabat, 
Philoponi «tate adhuc omnes superessent. Ex ecli- 
psi itaque, que Christo patiente visa, annus Passio- 
nis determinari non potest alius, quam annus ere 
Christiane Xxx. 

45. Testimonium Josephi de Christo. — Ad 
num 226. Petrus Daniel Huetius, vir eruditissimus, 
episcopus Suessionensis designatus, in libro, cui 
titulus est, Demonstratio Evangelica, proposi- 

tione 3, num. x1; Spencerus in Notis ad librum 
Origenis adversus Celsum, et Lambecius tom. 8 
Bibliothece Cesare, pag. 4, et seqq., tuentur te- 
stimonium Josephi de Christo, quod Tanaquillus 
Faber singulari Dissertatione insititium atque ab 
aliquo impostore confictum contendit, Eusebii, 
Hieronymi, Isidori Pelusiota, Photii, Suide, et 
Christianorum communem opinionei falsitatis 
arguens. Certe hujus testimonii ingenuitatem de- 
monstrant omnes antiqui codices MSS. greci incor- 
rupti, qui ubique terrarum etiamnum extant, 
quibus olim Eusebius, anonymus Antiquitatum 
Judaicarum interpres latinus, et scriptores citati usi 
sunt. Fuit interpres hic unus ex amicis Cassiodori 
anno Christi pxiy consulis, qui cap. xvi libri de 
Divinis Institutionibus expresse testatur, « Flavii 
Josephi Judaicarum Antiquitatum libros usque ad 
suam etatem nondum fuisse translatos, sed se pri- 
mum illos ab amicis suis fecisse converti in lati- 
num.» Falso asseritur Eusebium testimonium illud 
finxisse, et operi Josephi per fraudem inseruisse ; 
cum aliquod opus supposuisse Eusebium ostendi 
non possit. Josephus quidem in Religione Judaica 
semper constans permansit, ut apparet ex his ejus 
verbis : « Usque in hodiernum Christianorum genus 
ab hoc (nempe Jesu Christo) denominatum non 
deficit, » lib. 18 Antiquit., cap. 4; ideoque hee verba, 
é Xpiorbs chros Hv, NON Sunt simpliciter accipienda, quasi 

pro promisso Messia ; sed laborant ea eclipsi sive 
defectu vocis »«yyevs hoc est, Ave erat tlle Jesus, 
qui appellatur Christus. Si loco laudato Josephus 
nullam Christi fecisset, aut vyoluisset facere mentio- 
nem, opus non habuisset cap. 8, lib. 20, earumdem 
Antiquitatum , S. apostolum Jacobum cognomine 
Justum vel Minorem expresse appellare viv 2.g2v "Inood 
zo) heyopevov Kerored, hocest, « fratrem Jesu cognomine 
Christi. » Hee enim verba ibi adjunxit, ad ea respi- 
ciens, que deChristo jam narraverat lib. 18, cap. 4. 
Origenes quidem lib. 1 adversus Celsum ait, Jose- 
phum Jesum parum agnovisse pro Christo, 25 airis xai 
rorye ants Gy TH "Inow 6 Xowsrm; Sed ex illo similibusve 
locis male colligit Faber, Josephi testimonium de 
Christo supposititium esse; cum ex illis tantum in- 
ferri debeat Jorephum non agnovisse Jesum, Messiam 
et totius orbis Regem a Scripturis Mosaicis predi- 
ctum : quamobrem Josephus vaticinium de Messia, 
cujus adventum tunc temporis Judi expectabant, 
non de Jesu Christo interpretatus est, sed de Vespa- 
siano, postquam Judeorum omnia retroire vidit. 
Lege librum 3, cap. 44, de Bello Judaico, pag. 854. 
Denique consentit ad hac omnia stylus et dictionum 
color, talis nimirum, qualis Hellenistarum esse 
solet. Locutiones etiam quasdam observare licet 
Josepho familiares. Ex quibus omnibus liquet hane 
periocham germanam esse. Qua de re plura au- 
ctores citati (4). 


Joseph Christum habuerit pro vero Christo, seu 


(4) Preter ea, que a Pagio A. D. xxxu, n. 15, ex recentioribus referuntur ex Josephi testimonio de Christo,ad Baronii sententiam confirmandam 
de corrupto a Judzis Josephi textu, que sequuntur addi possunt. Extat nimirum Roberti Canuti auctorilas (is floruit C. A. D. 1170.) prioris S. Fri- 
divuide apud Oxoniam, hebraice docti, qui testatur in duobus exemplaribus Josephi hebraice scriptis, invenisse testimonium de Christo, in aliis 
nuper erasum, quod ex Judzis Oxonie degentibus ostensum fuit. [ta testatur Guillelmus Caveus, licet a Catholica Ecclesia sepositus, ex inedito 
Gyraldi Cambrensis de inslitutione Principis libro. Vide Henricum Valesium ad Eusebium pag. 16 et 20. Guillelmum Boniour in Dialogo tertia 
triduanz de Canone sacrorum librorum concertationis. Ipsi quoque Catholice Ecclesie hostes pro Josepbi testimonio editis disceptationibus 
pugnant, uti Carolus Daubuz, qui libros duos pro teslimonio Fiavii Josephi de Jesu Christo edidit; et Christophorus Arnoldus, qui triginta epi- 
stolas, et judicia velerum ac recentiorum collegit de Flavii Josephi testimonio de Jesu Christo. MANSI. 


Mansi ad Pagi num. 3. — Plerique veterum, ut notat Pagius, Christum passum esse duobus Geminis consulibus, scripsere. Hi sunt, 
quos fere omnes affert Baronius A. D. xxxty, n. 143 ; Tertullianus adversus Judeos; Lactantius Institut. lib. 1v, cap. 10, idemque in libro de 
mortibus Persecutorum superiori se@culo vulgatus. Ibi enim cap. 2 habet : « Extremis temporibus Tiberii Casaris, ut scriptum legimus, Dominus 
noster Jesus Christus a Judais cruciatus est post diem decimum kalendarum Aprilis, duobus Geminis consulibus. » His accedunt Sulpicius Severus 
Historie Ecclesiastice lib. 11; S. Augustinus de civilate Dei lib. xvitt, cap. 54, et Prosper Aquitanus in Chronico, quibus adde Fastos Idatianos 
et Vindebonenses, et catalogum Romanorum pontificum, editum a Bucherio in canonem paschalem Victorii Aquitani pag. 269. Scribit porro Pagius, 
Eusebium inter primos fuisse, qui mortem Dominicam ab eo anno removerit, cui postea alii adhesere. Itayue Eusebius in Chronico scripsit 
Christum passum esse anno Xviif imperii Tiberii Cesaris, Cn. Domitio AEnobarbo et M. Furto Camillo Scriboniano coss. His quoque consu- 
libus Christi mortem alligavit Baronius. Juli Africani de eclipsi in Christi morte conspecta loca tria affert Pagius n. 41 et 13 quorum primus est : 
eam eclipsim , anno Iv Olympiadis ccil, alter anno 11 Olympiadis cc, tertius anno 11 Olympiadis ccit contigisse. In primo mendum esse 
patet, legendumque anno Iv O/ympiadis cci, quod communem Olympiadum dispositionem Africanus secutus sit; in secunilo vero et tertio nullus 
error est, ex Pagii sententia, quod Africanus Olympiades et annos Olympiadis biennio citius exordiatur. At quum olim Epiphanius, et superiori 
seculo Keplerus et Petavius, Christum passum esse Tiberio Augusto V, L. Aflio Sejano coss., anno wre vulgaris XXXI, senserint, et annum 
secundum Olympiadis ccn huic are Christiane anno accommodaverint, ut est apud Petavinm in Animadversionibus ad Epiphanium pag. 176, 
et de Doctrina temporum Jib. x11, cap. 12. (Vide eumdem ibidem cap. 14.) Opinionem quorumdam, A. D. 34, duobus Geminis consulibus, 
Tiberi anno xvil, vel xviii Christum passum esse, falsitatis coargui contendunt. Hec enim fuit sententia M. Antonii Cappelli in Dissertatione de 
Christi cosna suprema, quam refellit Petavius De Cappelli sententia et aliorumysaliqua refert Spondanus in Epitome ad hunc annum num. 45, et 
hee profert: « Sic exercentur hominum ingenia, dum dies diei eructat verbum, et nox nocti indicat scientiam, sepeque plurimi ultra sobrietatem 
sapere gestiunt.» In hanc eamdem tamen sententiam de anno mortis Christi, duobus Geminis consulibus, anno Xx1x era Dionysian@ ivit Gode- 
fridus Henschenius Exercitat. 1, in catalogos veteres antiquorum pontificum praemissos tomo 1 Aprilis Bollandiani, pag. 5, hujusmodi catalogis, ut 
et Bucheriano indiculo Romanoram Pontiticum maxime fretus, cui tamen Bucberius tantam non prastitit fidem; huic adstipulari videtur Norisius 
in Cenolaphiis Pisanis Dissert. cap. xvi, § XII, pag. 325, sed monet, secundum hane sententiam tria tantum paschata Christo post baptismum 
predicante, admilti posse. Verum Baroni sententia de anno, quo mortuus est Christus, nisi alia monumenta emergant, suos habet auctores, ecsque 
non contemnende auctoritatis, et ea, qua Christi mors duobus Geminis affigitur, non minimas patitur difficultates. Vide que scripsil prasul cla- 
rissimus Franciscus Blanchinus in Prolegomenis ad vilas Romanorum pontificum, opusculo 1v, tom. 11, pag. 10 et sequentibus, ubi demonstrare 

conatur Christum passum esse duobus Geminis, sed horum consulatum in annum ere vulgaris xxvill conferendum esse , quum hactenus cele- 
briores chronologi illum anno xx1x alligarint. Ipse Aigidius Bucherius, qui Viclorii canonem paschalem, et catalogum Romanum pontificum vetu- 
stissimus ibidem edidit, ipsius Victorii, ipsiusque catalogi auctoritatem de Christi Domini passione rejicit cap. 12, pag. 215; cap. 13, pag. 223, 
eamque confert in annum Julianum 76, ere Christiane xxx1, ex ipsius Victoriani cycli regulis. Eadem habet in Belgio Romano ecclesiastico et civili 
lib. 1v, cap. 6, pag. 134. Confer Petrum Possinum societatis Jesu presbyterum in epistola data A. D. 1683, et recusa in Apparatu Godefridi Henschenii 
ad Chronologiam pontificiam pag. 13, ubi contendit Christi mortem alteri anno quam ere vulgaris xxx11, Galba et Sulla Coss., aptari non 


posse, 


MANSI. 

1. Dispersio Apostolorum et Discipulorum , eo- 

rumque predicatio in Samaria. — Sequenti anno 
Domini trigesimo quinto, Sulpitio Galba et Cornelio 
Sulla coss., pulsis ejectisque post necem Stephani, 
qui erant Hierosolymis, Christianis ; proficiscentibus 
illis in diversas ac longe positas regiones, ac predi- 
cantibus Evangelium, Ecclesia Dei feliciter propaga- 
tur. Non enim tantum (quod tradit hic Lucas *) 
dispersi sunt per regiones Jude atque Samariz ; 
‘sed Palestine fines egressos, externas quoque re- 
giones peragrasse, ejusdem auctoris testimonio satis 
perspectum habetur : ait enim inferius * : « Illi qui- 
dem qui dispersi fuerant a tribulatione, que facta 
fuerat sub Stephano, perambulaverunt usque ad 
Pheenicen et Cyprum, et Antiochiam, nemini lo- 
quentes verbum, nisi solis Judeis. » Insuper eorum, 
qui Hierosolymis pulsi sunt, ingens numerus mi- 
gravit in Asiam; qui eo nomine ceteris Judeis di- 
stincti sunt, nominatique Hebrei advene disper- 
sionis : ad quos precipue postmodum Petrus * 
apostolus scribens epistolam, ejusmodi eam titulo 
prenotavit : « Petrus apostolus Jesu Christi electis 
advenis dispersionis Ponti, Galatie , Cappadocix, 
Asie, et Bithynie. » Quod enim ad Galatiam perti- 
net, eos signasse videtur Paulus * apostolus, scri- 
bens ad Galatas, qui Hierosolymis quondam fuissent 
tempore passionis Christi, dum ait, eos sic objur- 
gans : « O insensati Galatea, quis vos fascinavit non 
obedire veritati, ante quorum oculos Jesus Christus 
prescriptus est, in vobis crucifixus? » Ad ejusdem 
etiam dispersionis homines Jacobus apostolus suam 
dedit epistolam ejusmodi inscriptione signatam : 
«Jacobus Dei et Domini nostri Jesu Christi servus 
duodecim tribubus, que sunt in dispersione, salu- 
tem. » 

2. Neque enim de alia dispersione, quam que 
facta est post lapidatum Stephanum, tam Petrus 
quam Jacobus potuerunt intelligere : quandoquidem 
(ut antea dictum est, auctore Philone) Judzi cum 
nequaquam Palestine terminis continerentur, sed 
longe lateque in Asia, Africa, et Europa, in cunctis 
fere provinciis Romano subjectis imperio habitarent; 
cum nemine impellente, sed antiquitus eo sponte 

migrassent, nunquam vel a Philone, aut Josepho, 
vel aliis quires Judaicas sunt prosecuti, dicti inve- 
niuntur dispersi, aut ex dispersione collecti Judzi, 
sed coloni et indigene. Etenim post illam tempore 
Sedechie regis illatam cladem, quantumvis dira ac _ 
gravia ab aliis finitimis regibus sint passi Judei, 
ac denique a Romanis subacti : nunquam tamen ipsos 
e Palestina pulsos, ac in exteras orbis provincias 
amandatos fuisse, aliqua est memoria apud antiquos 
historicos ; ut nulla sit ratio, cur predicti nominati 
sint Judai dispersionis, nisi quod (ut dictum est) 
post necem Stephani, Hierosolymis pulsi, in diversas 
provincias, ut cuique libuit, commigrarint. Horum 
fuisse ingentem numerum, certum est : namsi quis 
omnium credentium habeat rationem , cogitetque 
tantum Apostolos (quod Lucas ait) Hierosolymis re- 
mansisse; inveniet profecto, multa millia Christia- 
norum ea fuisse exturbatione dispersa. 

3. Numerum autem sic collige. Antequam 
Christus clos ascenderet , plusquam quingentos 
fratres Paulus ‘ numerat, quibus ipsum apparuisse 
testatur. Post ejus ascensionem, prima Petri predi- 
catione facta est accessio circiter * trium millium. 
Rursum concionante eodem Petro *in porticu Salomo- 
nis, auctus est numerus credentium quinque milli- 
bus. Postea vero ceteros qui Christo crediderunt, 
Lucas (victus fortasse ad fidem venientium multitu- 
dine) numerare pretermisit. Sed novis editis signis 
atque miraculis, concionante iterum atque iterum 
Petro, quid ait? « Magis * augebatur credentium in 
Domino multitudo virorum, ac mulierum. » Ac 
rursus post verberatos Apostolos: « Verbum Domini, 
inquit °, crescebat et mulliplicabatur numerus dis- 
cipulorum in Hierusalem valde : multa enim turba 
sacerdotum obediebat fidei. » Quocirca si horum 
omnium ratio habetur (licet certus credentium nu- 
merus definiri non possit)haud longius a vero numero 
iiinvenientur aberrasse, qui ultra quindecim millia 
credentium in ea persecutione dixerint fuisse dis- 
persa : ut nihil jam sit quod quis miretur, si in tam 
varias ac diversas provincias ea dispersione fideles , 
testimonio Petri et aliorum, audiat esse profectos. 

4. De hac ipsa discipulorum dispersione Atha- 

nasius ‘ agens, ac sementi eam comparans : « Habes, 
inquit, in Actis Apostolorum, post lapidatum Stepha- 
num, discipulos dispersos, et quasi seminatos ; non 
quod imbecillitate disjecti, sed fidei gratia ita divisi 
essent ; sed enim ita dispersi, ut seminatoris fru- 
menta effecti ad panem supercelestem, universum- 
que orbem peragrantes, vivifice doctrine virtutes 
efficaciasque disseminarint. » Agens de hisitem Gre- 
gorius Nyssenus ” occasione Stephani protomartyris, 
eique hec omnia tribuens, sic ait: « Quemadmodum 
periti athletee subeuntes corpus adversariorum, per 
quamdam artificiosam agilitatem atque habilitatem, 
graviorem lapsum illis struunt : ila magnus quoque 
Stephanus humi prostratus, gravem illam adver- 
sariis contusionem effecit. Hinc in orbem terrarum 
discipuli currere cceperunt : hoc omnes in partes 
sermonis divulgationis initium est : nam nisi ab 
illius cede populus Judzorum in discipulos sevis- 
_ set, forsitan solummodo Hierosolymis Evangelii 

gratia inclusa esset: nunc vero agitati a Judzis, 
aliusalio gentium per orbem terrarum dispersi sunt, 
undique per mysteriorum doctrinam diabolum ex- 
turbantes : hoc modo Samaria verbum recepit; hoc 
modo obiter in via salus eunuchi a Philippo confici- 
tur : ita magnum illud Ecclesiz instrumentum Pau- 
lus ira minisque a diabolo armatus, adversus ipsum 
armatorem tela vertit, ex omni eum exterminans 
orbe terrarum, ut nullum relinqueret locum fidei 
christiane inaccessum; hinc Agyptii, Syri, Parthi, 
et Mesopotamite, Itali, Ilyrici, Macedones Christum 
agnoscunt : et omnes utique gentes sermo percurrens 
ad fidem adducit. » Hec ille. 

5. Hac ipsa dispersione Ananias discipulus pro- 
fectus Damascum, collegit Ecclesiam. Insuper colli- 
gere possumus , hoc quoque tempore Lazarum , 
Mariam Magdalenam *, Martham, et Marcellam pe- 
dissequam, in quos Judei majori odio exardescebant, 
non tantum Hierosolymis pulsos esse, sed una cum 
Maximino discipulo, navi absque remigio impositos, 
in certum periculum mari fuisse creditos; quos di- 
vina providentia Massiliam tradunt * appulisse , co- 
mitemque ferunt ejusdem discriminis Josephum ab 
Arimathea nobilem decurionem, quem tradunt ex 
Gallia in Britanniam navigasse, illicque post preedi- 
catum Evangelium diem clausisse extremum. Sed 
quis valeat singulorum hic recensere vias, et fructus 
numerare ex predicatione collectos?’ Nam etsi non- 
dum Gentibus reseratum erat ostium Evangelii , ta- 
men contribulibus Judzeis illud annuntiare liberum 

erat, unde et Lucas : « Igitur, inquit, qui dispersi 
erant, pertransibant evangelizantes verbum Dei. » 

6. Sed quid interim Hierosolymis? « Saulus 
autem, inquit Lucas *, devastabat Ecclesiam : per 
domos intrans et trahens viros ac mulieres, trade- 
bat in custodiam. » Qui enim non essent egressi 
cum ceteris, sed latebras domi quesissent, a Saulo 
sollicita cura perquisiti ac tenti ducebantur in car- 

cerem, atque etiam necabantur. Ad hec ipse Paulus 
allusisse videtur, cum de se ait ‘ : « Blasphemus fui, 
et persecutor, et contumeliosus. » Nam non viros 
tantum, sed et mulieres trahebat, ac custodiz man- 
cipabat. Heec prima in feminas persecutio a Saulo 
est excitata, que etiam tempore Christi passionis 
absque aliqua offensione intrepide ipsum secute ad 
Calvarie locum, steterunt juxta crucem secure, ac 
denique militarem custodiam irrumpentes illese 
adiere sepulcrum : ut ex his facile videre sit, quanto 
animi furore ac rabie Saulus pre ceteris in Christia- 
nos seviret. Sed hec non aliunde melius quam ex 
suis ipsius verbis colligi possunt, cum coram Festo 
preside et Agrippa rege sic est locutus ?: « Ego qui- 
dem existimaveram, me adversus nomen Jesu Na- 
zareni debere multa contraria agere; quod et feci 
Hierosolymis, et multos sanctorum ego in carceribus 
inclusi, a principibus sacerdotum potestate accepta : 
et cum occiderentur, detuli sententiam. Et per 
omnes synagogas frequenter puniens eos, com- 
pellebam blasphemare. » Sed non satis illi fuit, 
eos qui Hierosolymis essent, Christianos vexasse : 
addidit quippe, et in illos qui foris essent, extra 
eliam Jude terminos positos, manus intulisse, 
eaque de causa a principe sacerdotum accepisse lit- 
teras in Damascum. Sed hee postea, cum jam quid 
amplius Hierosolymis in Christianos ageret, non in- 
veniret : quare de his suo loco inferius agendum 
differimus. 

7. Interea Philippus diaconus, qui una cum ce- 
teris Hierosolymis pulsus erat; cum civitatem Sama- 
riam adiissel, illic Evangelium priedicavit. Recens 
adhuc erat apud Samaritanos Christi memoria, in 
quem jam complures ex illis crediderant*. Ceterum 
nemo existimet Lucam sibi esse contrarium, dum 
inferius ‘ de dispersis discipulis agens, dicit eos ne- 
mini Dei verbum nisi solis Judeis annuntiasse, hic 
vero Samaritis etiam Evangelium predicatum affir- 
mat. Nam ibisic de Judeis meminit, ut excludat 
Gentiles; de quibus tunc consultatio erat, an essent 
in Ecclesiam admittendi. Porro Samaritani etsi Ju- 
deis essent infensi, et diversam ab illis religionem 
excolerent : ftamen non erant ejusmodi, ut appella- 
rentur Gentiles; quippe qui a Judzis olim circumei- 
sionem et legem acceperant, qua ex parte Judeorum 
nomine censebantur, et a Gentilibus distingueban- 
tur, ut apparet ex his que dixit Dominus *: « In 
viam Gentium ne abieritis, et in civitates Samarita- 
norum ne intraveritis : sed potius ite ad oves, que 
perierunt domus Israel. » 

8. Sed et in his illud attendendum, non vetitum 
esse Apostolis Gentibus et Samaritis Dei verbum 
annuntiare, sed jussum ut potius, hoc est, prius 
illuddsraelitis impertirent : sicut et de se Dominus 
ait ° : « Non sum missus nisi ad oves que perierunt 
domus Israel, » cum tamen et Gentiles receperit, et 
Samaritas adierit. Philippus igitur primus omnium 
post ascensionem Domini preedicat Evangelium Sa- 

marilis : unde et fortasse consecutus est nomen 
Evangelist. Confirmat ratumque habet Deus opus 
ejus sequentibus signis : « Multi enim, inquit Lucas, 
eorum qui habebant spiritus immundos, clamantes 
voce magna, exibant. Multi autem paralytici, et 
claudi curati sunt; » adeo ut Samaritee alacriter ac- 
ciperent Evangelium; et inter eos Simon magus, 
populi illius seductor, cui omnes auscultabant, et 
“dicebant eum esse Virtutem Dei magnam, cum tot 
tantisque signis se imparem, nec illis obniti posse 
videret, et ipse credidit, et a Philippo baptizatus, illi 
adheesit. 

9. Perferuntur hec tam nova tamque grandia 
et admiranda Hierosolymam. Cumque audissent 
Apostoli qui ibi erant, quod recepisset Samaria ver- 
bum Dei, miserunt ad eos Pelrum et Joannem. Hec 
vero cum de eorum legatione testetur Lucas * atten- 
tius sunt disquirenda : scilicet cur Petro Apostolo- 
rum principi ac Joanni fuerit opus injunctum. Sa- 
maritanorum quidem causa haud sane ita facilis 
erat, ut alii cuipiam quam Apostolorum principi cre- 
deretur. Hinc admirabilis Dei sapientia patet, ul cui 
potissimum claves regni celorum sunt tradite, ipse 
primus, sicut postea Gentibus, ita modo Samaritis 
Ecclesie ostium reseraret. De ulroque enim (quod 
prius dictum est) praceptum Domini erat? : «In 
viam Gentium ne abieritis, et in civitates Samarita- 
norum ne intraveritis. » Occasione euim dispersio- 
nis potius quam ex Apostolorum consilio , penetra- 
verat Samaritas predicatio Evangelii : quam sic 
Deus signis atque miraculis comprobavit, ut tamen 
operis consummationem, nempe Spiritus sancti do- 
num, in adventum Petri, a Petro impartiendum 
differret ; quod pre ceteris signis admirabantur fi- 
‘deles; unde cum primum in Gentiles Petri pradi- 
catione conversos descendisset Spiritus sanctus : 
« Obstupuerunt, inquit Lucas *, ex circumcisione 
fideles, qui venerant cum Petro, quia et in nationes 
gratia Spiritus sancti effusa est. » At mea quidem 
sententia majori admiratione digna res erat, in Sa- 
maritanos descendere Spiritum sanctum, quam in 
Gentiles : nam hi, an esset Spiritus sanctus, ignora- 
bant; illi vero impugnabant. Inter ceteras enim 
hereses que in Samaritanos irrepscrant (ut auctor 
est Epiphanius *) ea erat, quod Spiritum sanctum 
non admitlerent, quam heresim ut ab eorum men- 
tibus auferret Dominus, loquens olim cum muliere 
Samaritana, visus est laborasse, dum eam recta fide 
imbuendo, ait: ° « Spiritus est Deus : et eos qui 
adorant eum, in spiritu et veritate oportet adorare;» 
quem locum, ut de divinitate Spiritus sancti irrefra- 
gabile testimonium, Ariani aliquando (ut tradit Am- 
brosius *) depravare, imo e codice prorsus eradere 
conati sunt. 

~ 40. Opus igitur, quod non dico Philippus tan- 
tum, sed et Dominus aggressus fuerat, Petro Apo- 
stolorum principi a Deo tradilur consammandum. 
Quanti enim ab ipsis Samaritis pra ceteris miracu- 

lis, ejusmodi donum Spiritus sancti xstimaretur, 
factum Simonis testatur, qui non miraculorum 
virtutem, quam esse viderat in Philippo, est emula- 
tus (illa enim etsi non vera facere, magia tamen. 
quoquo modo fingere potuisset); sed cum (ut ait 
Lucas) vidisset ipse Simon quia per imposilionem 
manus Apostolorum daretur Spiritus sanctus, obtu- 
lit eis pecuniam dicens ‘ : « Date mihi hance potesta- 
tem, ut cuicumque imposuero manus, accipiat 
Spiritum sanctum. » Ecce tibi cur divina provi- 
dentia primum, ac subinde Apostolorum consilio 
factum sit, ut Petrus, qui primatum gereret inter 
Apostolos, pre ceteris una cum Joanne Samariam 
missus sit: nempe ut (quod muneris ejus potissi- 
mum esse videretur) que essent acta cognosceret ; 
ac non tantum illis Ecclesiam reseraret, sed et cla- 
vibus sibi traditis caelum illis, unde Spiritus sanctus 
ad eos descenderet, aperiret. Quant heec essent 
auctoritatis, vel ex eo saltem poterit quisque intelli- 
gere, quod cum, sententia Domini, Samarite eodem 
loco quo Gentiles estimarentur ; quantumlibet pra- 
dicatione Petri apertum postea fuerit ostium Genti- 
bus, et quantumvis visibili omnibus signo in easdem 
Spiritus sancti gratia descendisset ; nihilominus in 
communi adhuc omnium Apostolorum consessu 
rogatur Petrus tanta rei causam dicere, sicque 
quod factum erat consensu omnium comprobari : 
cum hic contra absque discrimine, quid esset de 
Samaritanis agendum, libere ejus disposilioni re- 
linquatur. Honorificentissima plane hee omnium 
est existimata legatio, et sola digna que Apostolo- 
rum omnium principi crederetur, simulque Joanni, 
qui Petri comes individuus Visus est. 

11. Hine videas quantopere hallucinentur no- 
vatores, qui ceco furore in Petrum insanientes 
illus primatui detrahere non erubescunt, eo quoda 
ceteris mittatur Apostolis : quasi inferioris numeri 
sit habendus is qui mitlitur, ab eis qui miserunt 
illum. Sapiant ipsi hac ratione, et idem dicant quod 
Arius : Filium, quod a Patre sit missus, esse Patre 
minorem. Ignorare insuper convincuntur complura 
in Scriptura divina, et innumera que sunt de his 
profanis scriptis exempla : quibus satis superque 
perspicuum redditur, ad ea que maximi omnium 
visa sunt esse momenti peragenda, qui inter ceeteros 
primatum gererent, legatos missos : cum ipsi non 
sic quidem mitti dicerentur, quasi a majore mino- 
res, et ut a domino subdili, sed quod rogarentur ob 
salutem omnium eam suscipere functionem. Subji- 
ciam de his alterum ex veteri, allerum vero ex 
novo Testamento exemplum; addam et tertium ex 
auctore profano, uf res omni scripturarum genere 
testata reddatur. Legitur in primis in libro Josue ? 


‘filios Israel, ut de re magna, ad investigandum de 


altari quod trans Jordanen erexerant filii Ruben et 
Gad et media tribus Manasses in terra Galaad, mi- 
sisse Phineen, qui habebatur omnium princeps, et 
decem alios, qui in singulis decem tribubus prima- 

tum gerebant. Rursum simili huic urgente causa, 
ad perquirendum quid de Gentilibus, qui Christo 
crederent, agendum esset, num circumcidi debe- 
rent : tunc qui erant Antiochie fideles , Paulum et 
Barnabam miserunt ad consulendum Apostolos Hie- 
rosolymam ; quod ‘ §. Lucas testatur in Actis. Sed 
quid profanus auctor, etiam in his que sunt Judeo- 
rum, Josephus? Judus in hance sententiam scribat, 
adducamus in medium : Judeos nempe, qui erant 
Hierosolymis, cum adversus Agrippam suum ipso- 
rum regem , necnon adversus Festum presidem 
causam haberent, misisse Romam ad Neronem 
imperatorem non solum ex primoribus Judeorum 
decem legatos, sed et cum eis Ismaelem summum 
pontificem, et qui hic secundus ordine videbatur, 
Chelciam sacri custodem erarii. Ecce quam invalidis 
et planeinefficacibus rationibus illi obnitantur in 
primatum Petri, cum omnium principem eadem 
hee ipsa potius declarare videantur. Sed hee obi- 
.ter, quod non sit nostrum consilium adversus 
ejusmodi homines disputare, quos sua ipsorum re- 
fellit inscitia. 

12. Venientes ergo Samariam Petrus et Joannes, 
oraverunt pro bis qui baptizati erant ut acciperent 
Spiritum sanctum :«Nondum enim, inquit Lucas °, 
in quemquam illorum venerat, sed baptizati tantum 
erant in nomine Domini Jesu. Tunc imponebant 
manus super illos, et accipiebant Spiritum san- 
ctum. » Videre est ex his in primis, in Ecclesia Dei 
jam fuisse hierarchicum ordinem institutum, ut 
non omnia omnibus indistincte, nulla ordinis habita 
ratione , licerent. Sic quippe Philippus diaconus 
credentes baptizat, ut tamen Apostolicum munus, 
ipsam manus impositionem apostolis concessam , 
nequaquam usurpet. Unde S. Ignatius * ad Heronem 
diaconum scribens, hee ait : « Nihil sine episcopis 
facito : sacerdotes enim sunt, tu vero sacerdotum 
minister ; baptizant, sacrificant, eligunt, manus 
imponunt : tu vero illis ministras. » Et ad Smyr- 
nenses * scribens, sic summatim ecclesiasticam hie- 
rarchiam perstringens, ait: « Laici diaconis subji- 
ciantur, diaconi presbyteris, presbyteri episcopo, 
episcopus Christo, et ipse Patri.» Sed et Hieronymus 
agens contra Luciferianos, ejusmodi hierarchicum 
ordinem in Ecclesia ex jisdem causis sic planius 
explicans, ait : « Quod si hoc loco queris, quare in 
Ecclesia baptizatus nisi per manus episcopi non 
accipiat Spiritum sanctum, quem nos asserimus in 
vero baptismate tribui : disce hance observationem 
ex ea auctorilate descendere, quod post ascensum 
Domini, Spiritus sanctus ad Apostolos descendit ; et 
multis in locis idem factitatum reperimus ad hono- 
rem potius sacerdotii, quam ad legis necessitatem. 
Alioqui si ad episcopi tantum imprecationem Spiri- 
tus sanctus defluit, lugendi sunt qui in viculis, aut 
in castellis, aut in remotioribus locis per presbyteros 
et diaconos. baptizati ante dormierunt, quam ab 
episcopis inviserentur. Ecclesia enim salus in summi 


* Act. xv. — 2 Joseph. antiq. lib. x. c. 7. —% Act. vu. — 4Ignat. 
epist. x11. — 5 Ignat. epist. x. 


JESU CHRISTI ANNUS 35. 


sacerdotii dignitate pendet : cui si non exors que- 
dam et ab hominibus eminens detur potestas, tot in 
Ecelesiis efficientur schismata, quot sacerdotes. » 
Hec Hieronymus de ecclesiastica hierarchia, Domini 
et Apostolorum institutione formata. 

13. Que manus impositio est tantum episcopt. 
— Hee quidem in Ecclesia perseverans, distincta 
cujusque gradus docet esse ministeria; ipsamque 
manus impositionem, qua post baptismum confertur 
Spiritus sanctus, sicut olim tantum Apostolis, sic 
solum episcopis esse concessam, et apostolice in- 
stitutionis exemplo, baptizatos manus impositionem 
ab episcopis, sicut olim ab Apostolis, accipere. Unde 
agens de his Cyprianus ’ in epistola ad Julianum, 
hee ait : «Quod deerat, id a Petro et Joanne factum 
est, ut oratione pro eis habita et manu imposita, 
invocaretur et infunderetur super eos Spiritus san- 
ctus : quod nunc quoque apud nos geritur, ut qui 
in Ecclesia baptizantur, prepositis Ecclesiz offeran- 
tur, et per nostram orationem ac manus impositio- 
nem Spiritum sanctum consequantur, et signaculo 
Dominico consummentur. » Hec Cyprianus. Hiero- 
nymus * hec in eamdem sententiam ex persona 
Luciferiani : « An nescis etiam Ecclesiarum hune 


esse morem, ut baptizatis postea manus imponantur, 


et ita invocetur Spiritus sanctus ? Exigis ubi scri- 
ptum sit? In Actibus Apostolorum. Etiamsi Seri- 
pture auctoritas non subesset, totius orbis in hane 
partem consensus instar preecepti obtineret : nam et 
multa alia, que per traditionem in Ecclesiis obser- 
vantur, auctoritatem sibi scripte legis usurpave- 
runt. » Et paulo inferius ex parte orthodoxi : « Non 
quidem abnuo hanc esse Ecclesiarum consuetudi- 
nem, ut ad eos, qui longe in minoribus urbibus per 
presbyteros et diaconos baptizati sunt, episcopus 
ad invocationem Spiritus sancti manum impositurus 
excurrat. » 

44. Sacramentum confirmationis et chrismatis. 
— Porro ejusmodi mysterium constat ab antiquis 
esse appellatum sacramentum : unde in concilio 
Carthaginensi, ejusdem S. Cypriani tempore cele- 
brato, hec leguntur dicta quinto loco a Nemesiano 
episcopo : « Male ergo sibi quidam interpretantur, 
ut dicant quod per manus impositionem Spiritum 
sanctum accipiant, et sic recipiantur : cum mani- 
festum sit utroque sacramento debere eos renasci in 
Ecclesia Catholica. » Sic et Cyprianus * ad Stephanum 
papam scribens, itidem Sacramentum appellat, a 
baptismo distinctum. S. Augustinus * etiam agens 
contra litteras Petiliani, ac iterum agens de Bapti- 
smo* contra Donatistas , itemque alibi his ® verbis 
utitur : « Unctio spiritualis, ipse Spiritus sanctus 
est, cujus sacramentum est in unctione visibili. » 
Et alibi”: « Continuo tulit illum ad presbyteros , 
baptizatus est, sanctificatus est, unctus est, imposita 
est ei manus : completis omnibus sacramentis , 

assumptus est. » Rursum vero ob eam causam, quod 
hujusmodi qui baptizati essent, eamdem manus 
impositionem accipientes, signo crucis etiam signa- 
rentur, idem sacramentum est appellatum signacu- 
Jum: ad quod Paulus‘ apostolus allusisse videtur, 
dum ad Ephesios scribens, ait : « Nolite contristare 
Spiritum sanctum Dei, in quo signati estis in die 
redemptionis. » Eodem quoque nomine Cyprianus 
(ut nuper vidimus’) signaculum Dominicum ipsum 
dicit. Sed et Cornelius * papa scribens ad Fabium 
episcopum Antiochenum, idem in eodem sensu 
sigillum nominat, dum de Novatiano schismatico 
agens, hee ait : « In lecto, in quo decumbebat, aqua 
circumfusus, baptismum accepit, si modo talem 
hominem baptismum accepisse dicendum sit : ve- 
rum morbo tandem elapsus, neque cetera, quibus 
post baptismum secundum Ecclesie canonem imbui 
oportuerat, acquisivit , neque Domini sigillo ab 
episcopo obsignatus fuit : quo quidem neutiquam 
potitus, quomodo, queso, Spiritum sanctum adeptus 
est? » Clemens etiam Alexandrinus *, agens de illo 
adolescente, qui a Joanne evangelista ad Christum 
conversus est, hac in eamdem sententiam : « Ad 
extremum baptismi sacramento illuminavit : postea 
vero ubi sigillo Domini (id est sacramento Confir- 
mationis) tanquam perfecta tutaque animi ejus 
custodia, obsignasset, nonnihil de cura et observa- 
tione in eo instituendo suscepta remisit. » Hac 
eadem voce utilur quoque Ambrosius *. 

45. Adhuc insuper, quoniam non manus impo- 
sitione tantum, ac signaculo crucis, sed et sacra 
unctione ejusmodi sacramentum consummari soli- 
tum fuit : merito a nonnullis usitatiori vocabulo 
Sacrum Chrisma nuncupari consuevit. Tertullianus 
horum omnium sacrorum rituum testis fidelis ha- 
betur, qui ait ® : « Caro abluitur, ut anima emacu- 
letur ; caro ungitur, ut anima consecretur ; caro 
signatur, ut anima muniatur; caro manus imposi- 
tione obumbratur, ut anima Spiritu illuminetur. » 
Hec ille. S. Cyprianus * itidem ait : « Ungi quoque 
necesse est eum qui baptizatus est, ut, accepto chri- 
smate, hoc est, unctione, esse unclus Dei, et habere 
in se gratiam Christi possit. Porro autem Euchari- 
stia, et unde baptizati unguntur, oleum in altari 
sanctificatur. » Heec ille, qui et alibi ®° de eodem 
sacro chrismate agit uberius. De hoc quoque chri- 
smate in ecclesia servari solito, hac Optatus®, cum 
nefaria scelera Donatistarum recenset : « Ampullam 
quoque chrismatis: per fenestram, ut frangerent, 
jactaverunt : et cum casum adjuvaret abjectio, non 
defuit manus angelica, que ampullam spirituali 
subvectione deduceret : projecta casum sentire 
non potuit. Deo muniente, illeesa inter saxa con- 
sedit. 

16. Sed et S. Augustinus '° eadem sepe utitur 

voce. Et eodem modo Prudentius in hymno no- 
cturno, cum ait : 


Cultor Dei, memento 
Te fontis et lavacri 
Rorem subisse sanctum, 
Et chrismate innovatum. 
Et in Psychomachia his versibus : 


Quis furor insanas agitat caligine mentes? 


Et paulo post : 


Ut mitra cesariem cohibens aurata virilem, 
Combibat infusum croceo religamine nardum, 
Post inscripta oleo frontis signacula, per que 
Unguentum regale datum est, et chrisma perenne. 
Idem in Apotheosi ex persona sacerdotis Juliani 


Apostate in hunc modum : 
Lotus procul absit et unctus, 
Dixit. 

Et paulo post de Juliano : 


Ipse quoqne exanimis posito diademate princeps 

Pallet, et astantes cireumspicit : ecquis alumnus 

Chrismatis inscripto signaret tempora signo, 

Qui Zoroastreos turbaret fronte susurros. ; 
Heec ille eam ob causam, quod christianus in fronte 
signatus chrismate, adeo diabolo esset horrori, ut 
inde abire cogeretur. Idemque ‘ contra Symmachum 
de populo Romano : 


Ceetibus aut magnis Lateranas currit ad ades, 
Unde sacrum referat regali chrismate signum. 


17. Rursum vero Cyrillus * Hierosolymorum 
episcopus de eodem sacro chrismate orationem 
habuit, ubi hee inter alia reperiuntur : « Et nobis, 
postquam similiter ex aquis sacri lavacri ascendi- 
mus, datum est chrisma, quod imaginem gerit 
ejus , qui unctus est Christus; » et post alia multa : 
«Sanctum hoc unguentum, non amplius est un- 
guentum nudum, neque (si quis ita appellare malit) 
commune, postquam jam consecratum est; sed est 
chrisma Christi, quod adventu Spiritus sancti per 
ipsius divinitatem, energiam habet, quo frons et 
alii sensus corporis tui symbolice inunguntur : et 
corpus quidem isto visibili unguento perungitur , 
anima vero sancto vivificoque Spiritu sanctificatur. » 
Multo plura his adderemus ex Dionysio, Clemente, 
exque decretis Romanorum pontificum, ac sacris 
conciliorum canonibus , nisi hee satis esse videre- 
mus ad antiquas sacrarum rerum traditiones ex 
instituto insinuandas. Denique si quis hac in re, 
quod ad unctionem spectat, auctoritatem apostoli- 
cam querat; quid in idem argumentum S. Augu- 
stinus ° dixerit, audiat: « Quod, inquit, universa 
tenet Ecclesia, nee conciliis institutum , sed semper 
retentum est, nomnisi auctorilate apostolica tradi- 
tum rectissime creditur. » Sic igitur tam in Orien- 
tali quam in Occidentali Ecclesia longe lateque 
ubique christianarum gentium eam semper viguisse 
consuetudinem, tum eorum tum etiam aliorum 
sanctorum Patrum testimonio confirmatur. 

18. Inter omnia hereticorum antiquorum exa- 

mina, solos notatos ' invenimus Novatianos, qui 
baptizatos non inungerent sacro chrismate; ea certe 
ex causa, quod (ut nuper vidimus) eorum auctor 
Novatianus a Cornelio papa notatus est, quod in 
lecto baptizatus, necdum ejusmodi sacramentum 
ab episcopo consecutus, voluerit fieri episcopus, 
cum nondum Spiritum sanctum accepisset. Cex- 
teros autem scimus eadem charismata Ecclesix 
esse wmulatos : ut inter alios de Valentinianis, 
licet perditissimis hereticis, tradit Irenzeus *, quod 
opobalsamo ungerent baptizatum. Sed de his qui 
foris sunt, nihil ad nos, qui hec non aliunde 
quam ex antiqua apostolica tradilione mutuati su- 
mus : unde sanctus Basilius ad Amphilochium : 
« Benedicimus aquam baptismatis, et oleum un- 
ctionis, insuperque ipsum qui baptizatur. Ex qui- 
bus scriptis? nonne a tacita et arcana traditione? 
Ipsam vero olei illitionem que doctrina scripta do- 
cuit? At ter mergi hominem unde est? Reliqua item 
‘que circa baptismum fiunt, renuntiare satane et 
angelis ejus, ex qua sunt scriptura? nonne ex hac 
non publicata et arcana doctrina, quam in minime 
curioso ac sollicito silentio Patres nostri conserva- 
runt? recte illi, utpote docti mysteriorum reveren- 
tiam ac auctoritatem silentio custodire; » et post 
nonnulla in eamdem sententiam dicta, hee addit : 
«Ad eumdem modum etiam hi qui ab initio res 
Ecclesiasticas sanxerunt Apostoli et Patres in occulto 
ac silentio mysteriis auctoritatem conservarunt. 
Neque-enim omnino mysterium est, quod ad popu- 
lares ac vulgares aures effertur : hac est ratio cur 
aliqua tradita sunt citra seriptum, ut ne dogmatum 
cognitio negligeretur, et in contemptum veniret 
apud vulgus propter consuetudinem. » Hee Basi- 
lius °. 

49. Conferri autem eo mysterio Spiritum san- 
ctum (etsi non eadem charismata, nempe lingua- 
rum, infundantur hodie in Ecclesia, eque ac 
tempore Apostolorum) S. Augustinus * docet his 
verbis : « Spiritus autem sanctus quod in sola Ca- 
tholica Ecclesia per manus impositionem dari dici- 
tur, nimirum hoc intelligi majores nostri voluerunt, 
quod Apostolus ait: Quoniam charilas Dei diffusa 
est in cordibus nostris per Spiritum sanctum, qui 
datus est nobis; » et inferius: « Neque enim tempo- 
ralibus et sensibilibus miraculis attestantibus , per 
manus impositionem modo datur Spiritus sanctus , 
sicut antea dabatur ad commendationem rudis fidei, 
et Ecclesie primordia dilatanda. Quis enim nunc 
hoc expectat, ut ii, quibus manus ad accipiendum 
Spiritum sanctum imponitur, repente incipiant Jin- 
guis loqui? Sed invisibiliter et latenter intelligitur 
per vinculum pacis eorum cordibus divina charitas 
inspirari, ut possint dicere : Quoniam charitas Dei 
diffusa est in cordibus nostris per Spiritum sanctum, 
qui datus est nobis. » Hec Augustinus. Sed dicere 
non pretermittimus aliud ab hoc distinctum esse 

ministerium sacre unctionis , qua presbyteri recen- 
ter baptizatos ungunt in vertice ; cujus meminerunt 
Ambrosius ', Innocentius *, ef alii complures. His 
autem, quantum pertinet ad impositionem ma- 
nuum, visis, cetera que sunt ejusdem historie 
prosequamur. 

20. Simon Magus. — Cum vidisset Simon * quia 
per impositionem manus Apostolorum daretur Spi- 
ritus sanetus, obtulit eis pecuniam, dicens : « Date 
et mihi hanc potestatem, ut cuicumque imposuero 
manus, accipiat Spiritum sanctum. Petrus autem 
dixit ad eum : Pecunia tua tecum sit in perditionem : 
quoniam donum Dei existimasti pecunia possideri. 
Non est tibi pars, neque sors in sermone isto; cor 
enim tuum non est rectum coram Deo. Poniten- 
tiam itaque age ab hac nequitia tua, et roga Deum, 
si forte remittatur tibi hee cogitatio cordis tui. In 
felle enim amaritudinis, et obligatione iniquitatis 
video te esse. Respondens autem Simon, dixit : 
Precamini vos pro me ad Dominum, ut nihil veniat 
super me horum, que dixistis. » Hac de Simone 
Lucas. Sed quid praterea de eodem Simone mago 
veteres scripserint, adducamus in medium. Justi- 
nus * martyr ejus gentilis (nam et ipse Samarita 
fuit) natum ipsum dicit in provinciz Samariz vico, 
cui Gilton nomen est : testatur id ipsum Epipha- 
nius *. Hic igitur tantum abfuit, ut usus consilio 
Petri, de perpetrato scelere ageret pcenitentiam , ut 
etiam, cum inde recessissent Apostoli, contra eos 
obniti , eorumque adversari doctrine non dubitarit: 
et qui olim dementarat Samaritas, dicens se esse 
magnam Dei virtutem, Judéos etiam lisdem artibus 
ageressus, quos videbat. esse infensos Apostolis , ea 
usus occasione, se esse Dei Filium, illis suadere 
conatus est; scribit heec de eo Irenzeus ° his verbis : 
« Hic, inquit, a multis quasi deus glorificatus est, 
et docuit semetipsum esse, qui inter Judzos quidem, 
quasi Filius apparuerit; in Samaria autem, quasi 
Pater descenderit ; in reliquis. vero gentibus , quasi 
Spiritus sanctus adventaverit. Esse autem se subli- 
missimam virtutem, hoc est, eum qui sit super 
omnia Pater, et sustinere vocari se quodcumque 
eum vocant homines. Hic Selenem (alias Helenam) 
quamdam, quam ipse a Tyro civitate Pheenices 
questuariam cum redemisset , secum circumduce- 
bat, dicens hanc esse primam mentis ejus conce- 
ptionem, matrem omnium, per quam initio mente 
concepit angelos facere et archangelos. Hanc enim 
Ennoiam exilientem ex eo , cognoscentem que vult 
pater ejus, digredi ad inferiora, et generare ange- 
los et potestates a quibus et mundum hune factum 
dixit ; posteaquam autem generavit eos, hac detenta 
est ab ipsis propter invidiam, quoniam nollent pro- 
genies alterius cujusdam’ putari esse. Ipsum enim 
sein totum ignoratum ab ipsis: Ennoiam autem 
ejus detentam ab iis que ab ea emisse sint pote- 

states et angeli; et omnem contumeliam ab iis 
passam, uli non recurreret sursum ad suum pa- 
trem; usque adeo ut in corpore humano include- 
retur, et per secula veluli de vase in vas transmi- 
graret in altera muliebria corpora. 

21. Fuisse autem eam et in illa Helena, propter 
quam Trojanum contractum est bellum : quapro- 
pter et Stesichorum per carmina maledicentem 
eam, orbatum oculis; post deinde pcenitentem, et 
scribentem eas que vocantur palinodias, et in qui- 
bus hymnizavit eam, rurstim vidisse. Transmi- 
grantem autem eam de corpore in corpus ex eo ut 
semper contumeliam sustinentem, in novissimis 
etiam in fornice prostituisse , et hanc esse perditam 
ovem; quapropter et ipsum venisse, uli eam assu- 
meret primam, et liberaret eam a vinculis, homini- 
bus autem salutem prestaret per suam agnitionem. 
Cum enim male moderarentur angeli mundum, 
quoniam unusquisque eorum concupisceret princi- 
patum ; ad emendationem venisse rerum, et descen- 
disse eum transfiguratum et assimilatum virtutibus 
et potestatibus et angelis; ut et in hominibus homo 
appareret ipse, cum non esset homo; et passum au- 
tem in Judea putatum, cum non esset passus. Pro- 
phetas autem a mundi fabricatoribus angelis inspi- 
ratos dixisse prophetias : quapropter nec ulterius 
curarent eos hi qui in eum et Selenem ejus spem 
habeant, et ut liberos agere que velint : secundum 
enim ipsius gratiam salvari homines, sed non se- 
cundum operas justas. Non enim esse naturaliter 
operationes justas, sed ex accidenti : quemadmodum 
posuerunt qui mundum fecerunt angeli, per hujus- 
modi precepta in servitutem deducentes homines. 
Quapropter et solvi mundum, et liberari eos qui 
sunt ejus ab imperio eorum qui mundum fecerunt, 
repromisit. Igitur horum mystici sacerdotes libi- 
dinose quidem vivunt, magias autem perficiunt, 
quemadmodum potest unusquisque ipsorum : exorci- 
smis et incantationibus utuntur : amatoria quoque , 
et agogima, et qui dicuntur paredri, et oniropompi, 
et quecumque sunt,alia parerga, apud eos studio 
exercentur. Imaginem quoque Simonis habent fa- 
ctam ad figuram Jovis, et Selene in figuram Mi- 
nerve, et has adorant : habent quoque et vocabula 
a principe implissime sententiz Simone dicti Simo- 
niani; a quibus falsi nominis scientia accepit inilia , 
sicut ex ipsis assertionibus eorum adest dicere. » 
Hucusque de Simone Ireneus. 

22. Idem S. Ireneeus mox ad ejus discipulos 
stylum converlit, Menandrum videlicet, Saturni- 
num, Basilidem , Carpocratem , Cerinthum, Ebio- 
nem, Nicolaum, Cerdonem, et Marcionem : non ita 
quidem ut hi omnes eadem vixerint «tate cum Si- 
mone, sed quod ab eo doctrinam accepissent. Et 
licet queedam addendo, vel mutando, novarum he- 
resum extitisse videri possent auctores : « Etenim 
(idem inquit Ireneus‘') Simonis Samaritani magi 
discipuli et successores sunt : quamvis non confi- 

teantur nomen magistri, attamen illius sententiam 
docent ; Christi quidem nomen tanquam irrilamen- 
tum pre se ferentes, Simonis autem impietatem varie 
introducentes. » Addit his Theodoretus * Dosithea- . 
nos, Cleobanos , Gorthenos , Masbothxos ; Hadriani- 
stas, Entychitas, Canistas, et alia portenta potius 
quam nomina. Hine S. Ignatius seribens ad Trallia- 
nos, jure appellat Simonem primogenitum satane, 
dum ait: « Fugite malas soboles diaboli , Simonem 
dico primogenitum sobolis ejus, et Menandrum, et 
Basilidem et totam illam ipsius malitiz colluviem. » 
Eosdem Simonis sectatores a nefandis suis operibus 
dictos fuisse Entichitas, auctor est Clemens? Aléxan- 
drinus : tradit enim Epiphanius , eosdem execranda 
sacrificia ex mulierum menstruo et virorum semine 
admiscere consuevisse. Scribit adhuc de Simone 
Origenes * ipsum suos docuisse vitare martyrium , 
et indiscrete idola adorare. Libros etiam ab eo editos 
Contradictorios appellatos , adversus Christi fidem , 
testatur Dionysius *. Cetera autem, quee tum ad Si- 
monem, tum etiam ad ejus discipulos spectant, suo 
loco inferius dicemus : hec modo que ad prava 
dogmata facere videbantur. 

23. « Quoniam hee est, inquit Epiphanius §, 
prima heresis que post Christum initium accepit , 
etin nomine Christi non recte neque facili ductu , 
sed juxta adulteratam apud ipsos corruplionem pre- 
stigiis multos seduxit. » Videas ex his antiqui hostis 
nequitiam et fraudulentem dolum iterum repetitum : 
quippe qui non in celo tantum Pei emulatus est 
gloriam, sed et in terra divinos sibi assumere hono- 
res studuit. Etenim cum jam virtute crucis, idola in 
quibus coleretur, demolienda prenosceret , suasque 
vires summopere debilitatas et enervatas , quod se- 
pius a corporibus obsessis pelleretur, sentiret, nova 
molitur consilia , novasque artes aggreditur. Tante 
igitur Christi gloriz invidus, cum videret florentem 
Ecclesiam felicissime surgere , aliam huic similem 
quoque conflare statuit : et ne quid minus haberet 
synagoga satanee ab Ecclesia Christi, omnia que in 
ea posita esse videret insignia, in suam quoquo modo 
transferre conatus, etiam et illa sua esse mentitus 
est. Cum enim in Christi nomine signa adeo miranda 
fieri, illudque celebre longe lateque reddi, et magis 
ac magis illustrari, atque in nomine sanctissime 
Trinitatis Patris et Filii et Spiritus Sancti initiari 
credentes , sicque Ecclesiam coalescere , ac insigni- 
ter propagari videret : tum ipse, Simonem fuisse 
Christum, Dei virtutem magnam, eumdemque 
ipsum pro diversarum gentium ratione Patrem esse, 
eumdemque Filium, et Spiritam sanctum impuden- 
ter ac falso jactitare coepit. Et sicut Christi fuit redi- 
mere atyue salvare quod perierat; ita ipsum ovis 
perdite salvatorem, et mundi redemptorem atque 
curatorem esse confinxit. Et quemadmodum ad hoc 
etiam Christus venerat, ut dissolveret (quod Joan- 
nes ° apostolus ait) opera diaboli : eodem modo il- 

lum adversus pravos angelos, qui Selenem matrem 
omnium celo expulissent, beltum acturum in hunc 
mundum venisse , fallaciter simulavit. Et ne quid 
deesse videretur ; pro miraculorum virtute magiam, 
et loco corporis et sanguinis Christi sacrificii , ipse 
ex sanguine et semine , quo cujusque corpus effici- 
tur, execranda mysteria turpiter coagmentavit. 

24. Ac denique quod super Simonem Petrum a 
Christo (ut dictum est) Ecclesiam edificatam vidisset 
ac firmiter stabilitam : idem humani generis hostis 
ipse suo noluit caruisse Simone, super quem impie- 
tatis omnis fundamenta jacta consurgerent. Hic 
enim hereticorum omnium princeps et auctor ha- 
betur, ex quo sunt ceterz hereses propagate. Nam 
et ejusmodi patriarcha gloriari etiam possunt nova- 
tores, quem ipsorum suorum dogmatum cognoscant 
auctorem. Simonis quippe prima vox fuit : « Per 
gratiam tantum salvari homines, et non secundum 
opera justa : et liberos esse sibi credentes , ut que 
~ velint , possent agere ; » prout modo recitavimus ex 
Treneo. Sed quid valeat fictio atque mendacium ad- 
versus certam , veram , ac Dei verbo declaratam so- 
lidam veritatem, quid in Christum diabolus, syna- 
goga safane in Ecclesiam, quid denique Simon 
magus in Simonem Petrum , jam experimento mu- 
tui utriusque congressus perspectum est? Sed et ex 
perpetuitate discere satis vales , quodnam fuerit Dei 
consilium atque opus. Etenim licet multis palmiti- 
bus crescere cceperit Simonis heresis; tamen tan- 
quam adulterine plante haud sunt diutius vel 
longius propagate : nam testatur Origenes * ex Do- 
sitheanis , qui ceteris Simonianis prestabant nu- 
mero, suo tempore vix ad triginta fuisse reliquos. 

25. Sed quod ad Simonem pertinet : non pos- 
sum hic non mirari magnopere divinum consilium, 
quo sic pre ceteris Apostolis Petrum Apostolorum 
principem missum esse Samariam certum est, ut 
primum omnium heresiarcham ipso ortus sui prin- 
cipio condemnaret : sicque Petri partes esse osten- 
deretur (ut precipui veritatis custodis) adversus 
catholicam fidem insurgentes hereticos , eorumque 
hereses apostolica auctorifate damnare. Relinquens 
exemplo doctrinam Dominus consignatam , quam 
Catholica recepit atque continuo usu et observantia 
probavit Ecclesia : nimirum sicut Petri id fuit mini- 
sterii, ila et Petri successorum esse emergentes 
cognoscere hreses, easdemque cum ipsarum aucto- 
ribus condemnare. Sed de his sepe inferius. 

26. Quod vero ad Samaritanos spectat : saltem 
eorum aliquam partem post discessionem Apostolo- 
rum ab eodem Simone fuisse seductam, ex his que 
scribit? Justinus martyr, etipse genere Samaritanus, 
satis liquet : quippe quem ad illos compescendos 
implorasse constat auxilium Casaris : quod idem 
ipse testatur, his verbis Tryphonem Judeweum allo- 
quens : « Atque ista, inquam, quod nihil omnino , 
preterquam ut vera loquar curem, dico, neminem 
prorsus’ veritus , quantumvis e vestigio in partes a 
vobis discerpar : neque enim curam aut rationem 


* Contra Celsum lib. vi. — 2 Just. de verit. Christ. relig. 


JESU CHRISTI ANNUS 35. 


aliquam popularium etiam meorum, Samaritano- 
rum dico, habui, scripto Cesarem compellans; cum 
imposturis seduci eos affirmarem, qui Simoni gentis 
sue mago parerent, quem Deum esse supra princi- 
patum et potestatem et virtutem omnem dicunt. » 
Haud quidem puto alium a Simone mago imposto- 
rem fuisse illum, quem Samaritanos seducentem 
Pilatus immisso equitatu disjecit una cum suis. Hu- 
jus rei geste seriem Josephus ' his verbis describit : 
« Interea ne Samaritani quidem tumultu caruere. 
Concitavit enim eos impostor quidam, pro nibilo 
ducens mendacium , et omnia comminiscens ad po- 
puli gratiam; jubens ut convenirent in montem 
Garizim apud eam gentem sanctissimum, asseverans 
se illic eis ostensurum sacra vasa refossa’,, quae ibi 
Moyses deposuerit. Illi creduli, sumptis armis, Tira- 
thebam vicum insederunt, expectantes ibidem con- 
fluentes ceteros , ut magno agmine montem ascen- 
derent. Sed Pilatus prior montis clivum occupat 
equitibus suis et pedilibus : qui prelio congressi 
cum Samaritis apud vicum collectis, alios fuderunt, 
alios in fugam compulerunt, multos etiam vivos 
captos abduxerunt, quorum precipuos ac potentio- 
res Pilatus mulctavit capite. » Hac Josephus : que 
tamen non hoc anno, sed paulo ante Pilati disces- 
sionem a magistratu contigisse, ejusdem auctoris 
testimonio declaratur. 

27. Eunuchus regine Candacis. — Petrus ® igi- 
tur et Joannes, cum ea que dicta sunt, in Samaria 
operati essent , Hierosolymam reversuri , peragran- 
tes Samarie regiones, iis qui in eis agebant populis 
Evangelium predicaverunt, ac demum se Hieroso- 
lymam receperunt. Philippus vero diaconus cum 
remansisset (Hierosolymam enim illi adire, minus , 
ut dictum est, liberum erat), ab angelo admonitus, 
ire jubetur in occursum eunuchi Candacis regine 
Aithiopum , viri potentissimi : quippe qui omnibus 
illius divitiis preefectus erat. Venerat hic Hierosoly- 
mam religionis ergo; ac rediens, dum in curru, cui 
insidebat , legeret Isaiam prophetam, accurrens illi 
Philippus, cum tam idonea sese offerret occasio, ea 
arrepta, illi Christum annuntiavit, ac demum cre- 
dentem sacro baptismate imbuit. Cum mox divinus 
Spiritus ab oculis ejus Philippum rapiens , admira- 
bili qaodam modo transtulit in Azotum. Hee vero 
prolixius atque exactius S. Lucas scriptis suis perpe- 
tue memorize commendavit. Eusebius * in eadem 
recensenda historia, mea sententia, perspicue errasse 
videtur, dum hunc fuisse gentilem, ac primum ex 
Gentibus baptizatum tradit : nam (ut ex ejusdem 
Luce Actis apparet) nondum Gentibus ad Christi 
Ecclesiam erat aditus reseratus, qui primo omnium 
patuit Cornelio centurioni , ut suo loco dicemus in- 
ferius. Porro hunc fuisse proselytum ex Gentibus ad 
Judzorum religionem adductum , ceteri omnes ec- 
clesiastici scriptores eeque consentiunt : ad pascha- 
lem * enim celebritatem , ad quam Hebraei omnes 
convenire soliti essent, Hierosolymam idem se con- 

tulisse putatur. Ceterum Atthiopas antiquitus cir- 
cumcisionem ab Aigyptiis didicisse (sic Judeos, quod 
in Agypto habitassent , appellans) testatur Herodo- 
tus, quem et Josephus * Judeus citat. Quod enim ad 
Athiopum religionem spectat : auctor est Strabo ? 
eos primum colere Deum immortalem, qui omnium 
rerum causa sit; ac rursum alterum mortalem, qui 
nomine careat, nec sit cognitu facilis : ut ex his ap- 
pareat eos cum Judais eadem pene sensisse , et a 
Christianis non adeo discrepasse : unde libenter im- 
bibit eunuchus de Christo Deo pariter et homine 
olim mortali doctrinam , quam etiam tum evidenti 
Isaie prophete testimonio in ejus animum Philip- 
pus diaconus instillavit. Eodem constat auctore , ad 
sua quoque tempora feminas in Atthiopia regnare 
consuevisse , easdemque esse Candaces appellatas ; 
que vero sua etate viveret, virilem sane fuisse mu- 
lierem, altero {amen oculo captam. 

28. Ceterum quod eunuchum jam a Philippo 
baptizatum spectat : postquam rediit in Atthiopiam, 
Christum palam illis preedicasse, Irenzeus * testatur 
his verbis : « Ipse eunuchus credens, et statim pos- 
tulans baptizari, dicebat: Credo Filium Dei esse 
Jesum. Qui et missus est in regiones Atthiopize, 
predicaturus hoc quod ipse crediderat : Deum qui- 
dem unum per prophetas predicatum ; hujus vero 
Filium fecisse, secundum hominem, adventum, et 
ut ovem ad victimam ductum, et reliqua quecum- 
que de eo prophete dicunt. » Itemque in ejus 
persona impletum esse quod olim cecinerat David ‘ : 
Athiopia preveniet manus ejus Deo. » Eusebius °* id 
in primis testatur, atque Cyrillus Hierosolymitanus ° 
sicut et Hieronymus 7, cum ait: « Hoc testimonium 
Isaiz,cum in Actis Apostolorum regine Candacis eu- 
nuchus rheda veheretur, et legens non intelligeret, 
interpretante Philippo super passione et nomine 
Salvatoris, intellexit; et statim baptizatus in Agni 
sanguine, quem legebat, vir meruit appellari, et 
Apostolus genti A’thiopum missus est; » et alibi 
admirans ait*: « Nec sanctior sum hoc eunucho, 
nec studiosior : qui de A‘thiopia, id est, de extremis 
mundi finibus venit in templum; reliquerat aulam 
regiam, et tantus amator legis divineque scientice 
fuit, ut etiam in vehiculo sacras litteras legeret ; et 
tamen cum librum teneret, et verba Domini cogita- 
tione conciperet, lingua volveret, labiis personaret, 
ignorabat eum quem in libro nesciens venerabatur. 
Venit Philippus, et ostendit ei Jesum, qui clausus 
latebat in littera. O mira doctoris’ virtus |! Eadem 
hora credit eunuchus, baptizatur, et fidelis et san- 
ctus factus est, ac de discipulo magister : plus in 
deserto fonte ecclesia, quam in aurato synagoge 
templo, reperit. » Hucusque Hieronymus : qui et 

de fontis situ, ubi iste eunuchus est baptizatus, hac 
ait * : « Bethsur in tribu Juda, sive Benjamin, et est 
hodie Bethsoron vicus, euntibus nobis ab Atlia Che- 
bron, in vigesimo lapide ; juxta quem fons ad ra- 
dicem montis ebulliens, ab eadem in qua gignitur, 
sorbetur humo, et Apostolorum Acta referunt eunu- 
chum Candacis regine in hoc esse baptizatum a 
Philippo. » De eodem quoque Nicephorus? agit. 
Addam his, que de eodem eunucho a Dorotheo * 
scriptis mandata sunt; ait enim : « Eunuchus Can- 
dacis regine Atthiopum in Arabia Felici, et insula 
Taprobana, inque universa Erythra Evangelium 
Domini nostri Jesu Christi predicavit. Ferunt et 
martyrium gloriose tulisse, ibique sepultum esse. 
Et coemeterium ipsius, munimentum insuperabile 
est fidelibus, barbaros scelestos fugans, morbos 
pellens, et sanationes operans usque ad presentem 
diem.» Hec ille. 

29. Tiberti crudelitas. — Quod yero ad res 
Romanas pertinet (ut eas saltem leviter attingamus), 
hoc item anno, iisdem consulibus *, Tiberii crude- 
litas in senatores adeo progressa est, ut jam qui- 
magistratum gererent, magno labore reperirentur ; 
putat Orosius * in ultionem contempti Christi numi- 
nis hec illis obvenisse : quod scilicet (ut jam dictum 
est superius) agente ex relatione Pilati Tiberio, ut 
inter deos Christus recenseretur, senatus rogationi 
illius restitisset. De senatorum atque aliorum nece 
hoc anno jussu Tiberii perpetrata, hac Tacitus: 
«Jacuit immensa strages ; omnis sexus, omnis tas, 
illustres, ignobiles, dispersi, aut aggregati, neque 
propinquis, neque amicis adsistere, illacrymare, 
nec visere quidem diutius dabatur. Sed circumjecti 
custodes, et in meerorem cujusque intenti, corpora 
putrefacta adsectabantur, dum in Tiberim traheren- 
tur : ubi fluitantia, aut ripis appulsa, non cremare 
quispiam, non contingere. Interciderat sortis hu- 
mane commercium vi metus : quantumque s- 
vitia glisceret, miseratio arcebatur. » Hee Tacitus. 
Dio * vero bec addit : « Tantus sub Tiberio sena- 
torum (ne reliquos dicam) numerus periit, ut sorte 
ducti provinciarum prefecti, pretorii quidem per 
triennium, consulares per sexennium prefuerint, 
cum non suppeterent successores; » eadem et Sue- 
tonius ’. Porro hoc ipso anno idem Tiberius-in im- 
perium eyexit Caium Caligulam nepotem suum, eo 
nimirum consilio (ut ferebatur) quod sciret Caium 
pessime victurum; sicque sua facinora Caii gra- 
vioribus flagitiis occultarentur, ac reliqua pars 
senatus post mortem suam interficeretur : hac 
idem sub predictis coss. recitat Dio *. Atque hac- 
tenus de his, quae.hoc anno facta cognoscuntur : 
sequentem jam aggrediamur. 

Anno periodi Greco-Romane 5526. — Olymp. 203. an. 4. — Urb. cond. 786. — Jesu Christi 33. secundum Baronium 35. 
— Tiberii imp. 20. 


1. Consules. — Ad num. 1. Coss. Ser. Sulpicius 
Galba, et L. Sulla Feliz, ex inscriptione Grute- 
riana, pag. 1087. Galba, qui postea imperavit, dici- 
tur etiam Servius a Tacito lib. 6, et a Dione lib. 58, 
ubi hujus anni consules laudant. Card. Norisius 
tamen in Epistola consulari, pag. 16, postquam re- 
tulit hunc Suetonii locum, in Galba cap. 4: « Adop- 
tatus a noverca sua, (nempe Galba) Livii nomen et 
Ocelle cognomen assumpsit, mutato pranomine. 
Nam et Lucium mox pro Servio usque ad tempus 
imperii usurpavit; » ait: «Ego mallem in consulatu 
Lucium vocare (nempe Galbam) quod illud preno- 
men tunc ferebat, eodemque in publicis monumentis 
ejus anni obsignabatur. » At cum in laudata inscri- 
ptione atyue a Tacito et Dione Servius, non vero Lu- 
cius appelletur, manifestum est Lucii prenomen in 
Fastis ei attribuendum non esse. Certe Romani sepe 
quibusdam nominibus vulgo insigniebantur, quibus 
tamen in publicis monumentis nuncupari non sole- 
bant. Sic Caius in nummis saltem latinis nunquam 
Caligula vocatur : sic Gallienus Minor in nummis eo 
nomine nunquam appellatur. 

2. Caligula fit imperator. — Ad num. 29. Neque 
Dio lib. 58, neque Suetonius in Tiberio cap. 61, a Ba- 
ronio citati, dicunt Tiberium Caligulam ad imperium 


hoc anno evexisse, certumque hunc nonnisi post 
Tiberii mortem eo honore exornatum esse. 

3. Obitus Pomponti Flacci Syrie presidis. — 
Pomponius Flaccus Syrie preses hoc anno supre- 
mum diem obiit, ut docet Tacitus lib. 6 ad annum 
Urbis pecixxxvi. Flacco successit Vitellius anno 
Christi xxxv, de quo Tacitus, lib. 6, anno Urbis 
DCCLXXXVUI, ait : « Cunctis, qu apud Orientem pa- 
rabantur, L. Vitellium prefecit, » patrem Auli Vi- 
tellii, qui postea imperavit. Verum itaque est quod 
scribit Suetonius in Tiberio cap. 44. « Hispaviam et 
Syriam per aliquot annos sine consularibus legatis» 
habuisse Tiberium. Porro em. card. Norisius in 
Dissert. ur de Epochis Syro-Macedonum, cap. 4, 
exhibet Pomponii Flacci numisma, in cujus antica 
parte visitur laureata imago Tiberii, et in aversa in- 
tra Jauream legitur : EDI PAAKKOY ANTIOXEQN. ETe: BIT. 
Sub Flacco. Antiochensium. Anno Ltxxxu. Deducitur 
annus ille ab era Antiochena Juliana, anno periodi 
Greco-Romane 5445, Urbisque condite pecy insti- 
tuta, ut ibidem ostendi, ideoque nummus ille Flacci 
anno Christi currenti paulo ante Flacci mortem 
percussus duo Flacci numismata cum annis Antio- 
chenis Lx et xcii ab impostore quodam sine dubio 
conficta. 


JESU 


1. De conversione Pauli, ejusque etate et pa- 
tria. — Anno Domini trigesimo sexto, Paulo Fabio 
Persico et L. Vitellio Nepote cess., octavo. kal. 
Februarii, Saulus cum adversus Christianos, qui 
erant Damasci, litteras accepisset, et jam ad locum 
appropinquasset, celitus luce perfusus, et Christi 
voce perculsus atque prostratus , a ccepto desistens , 
ad Christum convertitur. Rei geste seriem Lucas ' 
in Actis, et ipse Paulus ? suam causam agens, dili- 
gentis studio est iterum prosecutus. Hc autem 
facta esse hoc ipso anno, nempe secundo ab ascen- 
sione Domini, Romana ?® Ecclesia profitetur. Non 
enim illis assentimur, qui eodem anno quo lapida- 
tus est Stephanus tradunt Paulum ad Christum 
conversum : neque in illorum imus sentenliam, qui 
id factum dixerunt anno septimo a Domini passione ; , 

quorum opinionem refellimus, cum actum est de 
martyrii Stephani tempore : ubi etiam cum perspi- 
cue oslenderimus, non Augusti mense (ut aliqui 
existimarunt) sed vigesima sexta Decembris Stepha- 
num consummasse martyrium ; nulla prorsus ratio 
persuadct, ut nonnisi post dies qui medii sunt a 
nece Stephani, usque ad conversionem Pauli, id 
acciderit ; quandoquidem multa interim facta esse 
noscuntur, que tam brevi temporis spatic minime 
arctari. possunt : nimirum persecutio excitata adver- 
sus discipulos, rursus Sauli studia in illis perqui- 
rendis qui essent domesticis latebris occulti, Ananie 
in Damascum profectio, illicque ab eo edita Evan- 
gelii preedicatio, Ecclesia collectio ac propagatio : 
qui hujus rei fama etiam Hierosolymis divulgata 
moverit summum pontificem, ut ad Christianos ibi 
agentes exturbandos, Saulum, jam satis sua sponte 
ad id incitatum, mitteret. His si addas que ante 


JESU CHRISTI ANNUS 36. 


Pauli conversionem facta recenset Lucas, nimirum 
predicationem Philippi Samarie, Petri et Joannis 
illuc accessum, ac deinceps reditum Hierosolymam, 
denique Candacis eunuchi baptismum : certe lon- 
giori opus fuisse temporis spatio ad ea omnia, que 
dicta sunt, perficienda, nemo prudens negare posse 
videlur : ea enim, antequam Paulus acciperet epi- 
stolam iturus Damascum, facta esse, Lucas plus satis 
declarasse visus est; quippe qui cum enarrasset 
que a Saulo adversus discipulos gesta sunt Hieroso- 
lymis , cum nihil esset quod impediret, quominus 
cetera que ab eodem sunt facta persequeretur ; ne 
nimisremota tempore postea simul jungeret, functus 
optimi historici munere, earum rerum que prius 
contigissent historiam (temporis accurata habita 
ratione) contexuit. Hec si quis attentiori animo velit 
disquirere , his que dicta sunt de Pauli conversionis 
tempore «que consentiet. Huic sententie de con- 
versione Pauli facta anno secundo, adstipulatur 
etiam OEcumenius '. 

2. Sed huic statute a nobis sententia, post pri- 
mam editionem, auctoritate Joannis Chrysostomi, 
adversati sunt prestantissimi pietate atque doctrina 
academici Herbipolenses, intercurrentibus inter nos 
de ejusmodi questione familiaribus litteris : cum 

‘ affirment ipsi, anno superiori, Galba et Sulla coss., 
Paulum ad Christum esse conversum. Urgebat ex 
illis meus Nicolaus Serarius (quem ob egregiam 
cruditionem, et validum ab eo susceptum patroci- 
nium catholice fidei, plurimi facio) testificatione 
Chrysostomi in homilia de principibus Apostolorum 
Petro et Paulo ita dicentis de ipso Paulo : tedxevra 
mévre Wobdevoe TH Kupiw peta mvebaxg mocduwias ; Que verba 
Jonge aliter quam Vossius, ita vertit: « Triginta 
quinque servivit Domino cum promptitudine animi.» 
Videat ipse Vossius, qui aliter sic reddidit: « Tri- 
ginfa quinque viros summa ad serviendum alacri- 
tate Domino mancipavit. » Quod igitur numerandi 
sint ex sententia Chrysostomi triginta quinque anni 
a conversione Pauli usque ad obitum, quem conti- 
gisse constat anno Domini sexagesimo nono : plane 
ante presentem annum ipsum ad Christum conver- 
sum esse necessario affirmandum esse videbatur. 
Sed dico oportere ex ejus quidem sententia, nume- 
rum illum triginta quingue annorum; quem ipse 
vult expletam, non ab anno superiore, sed ab eo 
qui ipsum precedit, deducere, ut anno obitus ejus- 
dem Pauli congrueret : quod quidem absurdissi- 
mum esset, ante Christi mortem numerare annos 
Pauli conversionis. 

3. Nec est quod jure quis dicere possit, triginta 
quingue illos annos non expletos esse intelligendos, 
sed novissimum eorum inchoatum per menses 
quinque et dies quatuor : nam ne sic quidem satis 
intercedit temporis ad numerum illum annorum 
explendum. Ceterum nec est quod quis sententiam 
illam Chrysostomi de triginta quinque annis invio- 
labili fide servandam esse existimet : siquidem idem 
ipse Chrysostomus alibi vix triginta annorum spa- 

lium eidem Paulo a conversionis tempore usque ad 
obitum tribuit. Accipe , rogo, que ipse dicat homi- 
lia quarta de laudibus Pauli hisce verbis: « Vix 
triginta annorum spatio et Romanos, et Persas, et : 
Parthos, et Medos, et Indos, et Scythas, et Sauro- 
matas , et Sarracenos, et omne prorsus humanum 
genus sub jugum mitteret veritatis, etc. » Quibus 
cum eum videas non esse sibi constantem, nihil est 
quod quis figere pedes, aut inniti valeat dicte 
Joannis Chrysostomi de tempore conversionis Pauli 
asserte sententia. Quamobrem concedendum eccle- 
siastice antiquitati, veterique assentiendum tradi- 
tioni, publicis tabulis consignate, annis singulis in 
Ecclesiis singulis publico preconio indici solite ; 
nimirum contigisse conversionem Pauli anno se- 
cundo a Domini ascensione. Sed qui refragantur, 
et anno superiori eam volunt esse peractam, sic 
numerant annos duos ab ascensione Domini, ut 
primum annum ultima Decembris. die terminent , 
secundum vero a kalendis Januarii inchoent, ab- 
solvantque ipsum vigesima quinta ejusdem mensis , 
qua memoria ejusdem conversionis agitur;” sicque 
totum spatium temporis duorum annorum, periodo 
duntaxat oclo mensium et dierum viginti claudant. 
At meminisse oportet, longe ante Dionysium Exi- 
guum, qui (ut Cassiodorus testatur) primus extitit 
auctor eo modo numerandi annos Domini, scripta 
et lecta esse in Ecclesia Martyrologia; quibus cum 
definiatur, anno secundo ab ascensione Domini 
Paulum esse conversum, utique affirmandum est 
annuin integrum intercurrisse, sequentis vero 
menses octo diesque viginti evolutos esse. His 
satisfactum sit nostris. fratribus Herbipolensibus, 
quorum luculentam ipsam ac maxime piam erudi- 
tamque lucubrationem adversus oblatrantes nova- 
tores ac nugatores de duodecim Apostolis nuper 
editam (ut par est) laudabimus semper. Jam vero 
nostra prosequamur. 

4. Quod ad Pauli conversionis et rei geste histo- 
riam pertinet : illud quidem vehementer admiror , 
qualis quantave etiam apud hostes fuerit Judaice 
religionis observantia. Cum enim inimicitie , odia, 
atque bella conflata essent inter Aretam regem 
Damasci, atque Herodem, fueritque (ut Josephus * 
est auctor) diutius conflictatum, nec inter eos pax 
composita esset : nihilominus tantum sibi juris vin- 
dicabat apud exteros, imo et apud hostes summus 
pontifex in his que ad religionem spectare vide- 
rentur, ut non tantum que ad decimarum pertine- 
rent collectionem, sed que summi esse imperii 
viderentur, sibi sumens, daret litteras ad synagogas 
Damasci, ut qui réperti essent Judi Christo cre- 
dentes vincti Hierosolymam ducerentur. Utinam 
tanta saltem, etsi non ampliori (ut par esset) apud 
christianos principes christiana religio, summumque 
omnium regale Christi sacerdotium hodie auctori- 
tate polleret, quanta apud reges externos, ac denique 
hostes, cultus judaicus habebatur. Infelicia enim 
nostra tempora hac me, inyilum licet et preter 

morem, exclamare compellunt. Sed jam cetera 
que ad Paulum spectant, cujus gratia a Luca hujus- 
modi est instituta narratio , ordine prosequamur. 

5. Cum autem Lucas, agens de nece Stephani, 
Saulum appellet. adolescentem, bic vero virum no- 
minet, cumque nonnisi (ut vidimus) anni unius 
ac mensis spatium ab eo tempore usque ad conver- 
sionem ejus intercesserit : historica veritas persuadet 
ac postulat, ut accuratius de ejus etate agamus. 
Quod antequam faciamus, illud in primis monen- 
dum putamus, quod habet latina versio; « Secus 
pedes adolescentis : » loco adolescentis, legi grace 
cujus quidem vocis si vis exprimatur, non 
tam etate adolescentem , quam audacem, vehemen- 
tisque animi, quique magnus sibi sumat spiritus , 
virum significat, ut nota Budeus, et alii. Admonct 
quidem S. Augustinus ', consulenda esse interdum 
greca exemplaria, unde aliqua sunt in Jatinum 
subobscure translata, quo certior de divina Scriptura 
possit sensus haberi; ac tum preserlim , cum inter 
legendum in eodem auctore aliqua diversitas repe- 
ritur, ut hic videmus accidere. Audacem plane 
virum ea voce Lucas ibi significavit, qui hic eum- 
dem spirantem minarum et cedis virum fuisse 
describit. Quot vero etatis annos ageret Paulus, 
cum ad Christum conversus est hoc anno, dictis 
consulibus , pervestigemus. 

6.-Scribens ipse Paulus ad Philemonem dum 
Rome esset, anno secundo sui carceris (ut suo loco 
dicetur) se ipsum senem dicit, cum ait: « Paulus 
senex, nunc autem et vinctus Jesu Christi. » Erat 
ille annus Neronis imperii quartus (ut suo loco ape- 
riemus) cum eam scripsit epistolam , ab hoc vero 
tempore anni viginti quatuor tantum; qua ratione 
si dixerimus Paulum, cum se esse senem ait, fuisse 
sexagenarium ; numerando eos annos ab ipsius na- 
tali usque ad quartum Neronis annum, quo illam 
scripsit epistolam; dicere opus esset, ipsum ad 
Christum conversum esse anno sue etatis trigesi- 
mo quinto. Ceterum de etate Pauli certiores nos 
reddit Joannes Chrysostomus : qui sua homilia 
quam scripsit de principibus ? Apostolorum, ubi 
agitur de utriusque martyrio, tradit eumdem ca- 
pite cesum quievisse anno suze etatis sexagesimo 
octavo : qua ratione affirmare opus est (quod dixi- 
mus) ad Christum esse conversum annum agentem 
trigesimum quintum , atque posthac vixisse usque 
ad decimum tertium Neronis annum, et consula- 
tum Capitonis et Rusi (quo cum Petro martyrio 
triumphasse dicemus) annis triginta tribus. Licet 
enim dicta homilia annos triginta quinque nume- 
rare dicatur Joannes Chrysostomus a tempore ejus 
conversionis usque ad obitum : at id quidem mi- 
nime posse consistere, nuper docuimus; ejusdemque 
aliter alibi asserentis auctorilate demonstravimus 
haud adeo constantem eam esse Chrysostomi asser- 
tionem , ut clavum figere sit necesse : cum in cete- 
ris maxime quidem et adamussim (ut dicunt) inter 

se consentiant que scribit Chrysostomus, cum his 
que de se tradit Apostolus in epistola ad Philemo- 
nem; et cum se dicit senern, fuisse etatis sexaginta 
annorum; ex his itaque satis perspicue colligitur, 
Paulum natum esse Lentulo et Pisone coss., anno 
elapso a natali Domini; atque hec satis de xtate 
illius. 

7. Hac occasione opere pretium existimamus , 
de loco in quo natus est, paulo attentius perqui- 
rere : cum hactenus ea opinio invaluisse videatur , 
ut Gischale Jude oppido natus sit : idque auctore 
S. Hieronymo * omnibus affirmantibus, cum ait : 
« Paulus apostolus, qui antea Saulus, extra nume- 
rum duodecim Apostolorum, de tribu Benjamin, et 
oppido Jude Gischalis fuit : quo a Romanis capto, 
cum parentibus suis Tarsum Cilicia commigravit. » 
Sed an hec subsistant, veraque sint, exacte est 
disquirendum. Constat quidem fuisse Gischalam ? 
oppidum Galilee, sed munitissimum: quod Titus 
(ut Josephus * testatur) non sine labore expugnavit. 
Cum ergo Hieronymus natum Gischale Paulum, 
capto a Romanis oppido illo, cum parentibus mi- 
grasse Tarsum dicat : quonam, rogo, tempore acci- 
dit, ut Gischala a Romanis caperetur, ut inde Paulus 
Tarsum migrarit? Sane quidem Judzeam a Romanis 
primum Pompeio duce subactam fuisse constat, 
Antonio et Cicerone coss., Olympiade centesima 
septuagesima nona, anno secundo, ut tradunt Jose- 
phus * et Eusebius °, ab Urbe condita (ut habet Dio) 
sexcentesimo nonagesimo primo, ante annos ab hoc 
tempore nonaginta sex : rursumque Judzis rebel- 
lantibus sub Nerone, eamdem provinciam a Vespa- 
siano ac Tito esse perdomitam. Cum ergo neutrum 
tempus minori etati Pauli possit aptari, heec mani- 
festi redarguuntur erroris, et fabulam potius esse 
convincitur; quo nomine ipse quidem S. Hierony- 
mus eam appellat, dum in commentario in episto- 
lam Pauli ad Philemonem, ad finem hee ait: 
« Quis sit Epaphras concaptivus Pauli, talem fabu- 
lam accepimus : Aiunt parentes apostoli Pauli de 
Gischali regione fuisse Judee; et eos, cum tota 
provincia Romana vastaretur manu, et disperge- 
rentur in orbem Judei, in Tarsum urbem Cilicie 
fuisse translatos; parentum conditionem adolescen- 
tulum Paulum secutum. » Hec Hieronymus. Sane 
quidem commentum id totum, fabulaque merito 
dicenda; nam regnante Herode seniore, sub quo 
Paulus natus esse videtur, Archelao deinde eidem 
succedente, regnoque in tetrarchias diviso, nullam 
vel levem a Romanis Jude oppida passa sunt con- 
tumeliam ; nam subdita illis parebat provincia in 
omnibus, et per Romanos magistratus administra- 
batur : nulla ergo fuga vel dispersio Judeorum illis 
temporibus potuit contigisse, qua Paulus adolescen- 
tulus Tarsum cum. parentibus sit coactus migrare. 
Si ergo natus est. Gischale, spontanea profectione 
potius ipsum cum parentibus suis Tarsum migrasse 
oportuit. 

8. Sed nec id quidem admittimus, quod eidem 
Paulo repugnet : nam cui, queso, magis quam ipsi 
Paulo, quo natus sit loco aperte testanti, credendum? 
Ipse quidem pro concione hec est locutus: « Ego 
sum vir Judeus, natus in Tarso Ciliciz, nutritus au- 
tem in ista civilate, secus pedes Gamalielis erudi- 
tus, etc. » Recitat heec Lucas ' in Actis. Quid bis cla- 
rius dici potuit? Certe quidem Epiphanius ? dispu- 
tans contra Ebionxos, qui Paulum dicebant fuisse 
origine grecum, factum vero postea proselytum : 
eumdem natum Tarsi, sed ex Judais affirmat; de 
Gischala vero ne verbum quidem : cum alioqui ipse 
Paulus se non tantum Judeum ex Judeeis, sed et in- 
ter Judaos, ad conciliandum sibi Judeorum animos 
(quod multis argumentis alias fecerat spe) gloriose 
professus esset. Si igitur parentes Pauli Gischala 
Tarsum aliquando migrarunt; id voluntaria factum 
discessione (ut de multis aliis contigisse Philo testa- 
tur, cum tradit totum jam pene orbem coloniis Ju- 
deorum esse repletum), vel si aliqua belli occasione 
evenit, id facile accidere potuit sub Antiocho Illustri, 
ut Epiphanius * affirmare videtur. Quod vero se ci- 
vitate Romana donatum fuisse dicat : opportunius 
suo loco de ea re inferius agemus. Hec modo satis 
de xtate Pauli atque natali solo. 

9. Rursus vero quod ad veritatem historie perti- 
net: ct illos errasse certum est, qui dixerunt Paulum 
tune temporis, cum a Christo vocatus mansit tribus 
diebus (ut ait Lucas *) non videns, nec manducans, 
nec bibens, raptum fuisse ad tertium celum, et au- 
divisse illa arcana verba, que essentineffabilia, ut 
de se ipsemet testatur, scribens ad Corinthios °; 
nam cum ipse illa contigisse dicat ante annos qua- 
tuordecim atempore quo illam scribebat epistolam ; 
sane quidem non hoc quo conversus est anno, sed 
post octennium ea facta esse, affirmare necesse est : 
nam ab hoc anno usque ad tempus illius. epistole, 
annos viginti duos intercurrisse , suo loco inferius 
aperte demonstrabimus. 

40. Fuit Ambrosii ® sententia, cum Paulus ad 
Christum conversus ab Anania Damasci est baptiza- 
tus, ex Saulo fuisse Paulum nominatum ; sic enim 
ait : «Ubi pluvia super eum lavacri celestis influxit, 
necatur blasphemus, necatur persecutor, necatur et 
Saulus : vivificatur apostolus, vivificatur justus, vi- 
vificatur et Paulus. Usque adeo autem perdidit vete- 
rem cum actibus hominem, ut cum moribus muta- 
ret et nomen. » Hec Ambrosius ; et Augustinus 7 in 
eam sententiam : « Hinc inquit, et ipse primo Saulus : 
postea Paulus, id est, primo superbus, postea humi- 
lis; Saul enim dictum est nomen Sauli : nostris 
quia rex superbus et infrenis fuit. Non quasi jactan- 
tia aliqua sibi nomen mutavit Apostolus, sed ex Saulo 
factus est Paulus, ex superbo modicus. » Hee et alia 
plura mullis in locis * in eadem fere verba eum- 
demque sensum de Saulo in Paulum mutato idem 

scriptis tradidit. Sed et de ea re ceteri ecclesiastici 
antiqui scriptores quid senserint, ac demum que 
nobis magis probetur sententia, videamus. S. Hie- 
ronymus ', quando ejusmodi mutationem nominis 
fieri contigit, et qua ex causa, hec ait : « Audacter 
itaque faciam, si forte vere, de Actibus Apostolorum 
suspiciones meas affirmans. Legimus in eis ?, quod 
Spiritus sanctus Antiochie dixerit : Separate mibi 
Barnabam et Saulum in opus ad quod assumpsi eos. 
Tune jejunantes et orantes, imponentesque eis 
manus, dimiserunt illos. Qui cum Seleuciam Syrie 
descendissent, et navigantes Salaminam Cypri, que 
nunc Constantia dicitur, pervenissent, baberentque 
secum in ministerio Joannem (propter quem postea 
edificatorium Ecclesie jurgium concilatum est) et, 
omni insula peragrata, Paphum usque venissent; 
invenerunt quemdam magum pseudoprophetam , 
nomine Bar-Jeu, cum proconsule Sergio Paulo, viro 
prudente : qui, accitis Barnaba et Saulo, desiderabat 
Dei sermonem ab eis audire. Resistente itaque mago, 
et a fide recta Sergium depravante , Saulus (ait Seri- 
ptura) qui et Paulus, repletus Spiritu sanclo, intuens 
in eum dixit : O plene omni dolo et omni fallacia, 
fili diaboli, inimice omnis justitia, non desinis sub- 
vertere vias Domini rectas? Et nunc ecce manus 
Domini super te, et eris caecus, non videns solem 
usque ad tempus. Confestimque cecidit super eum 
caligo et tenebre ; et circuiens yuerebat qui ei ma- 
num daret. Tunc proconsul, cum vidisset factum, 
credidit, admirans super doctrina Domini. Et cum a 
Papho navigassent Paulus et qui cum eo erant, ve- 
nerunt Pergen Pamphilie. Diligenter attende, quod 
hic primum Pauli nomen inceperit. Ut enim Scipio, 
subacta Africa, Africani sibi nomen assumpsit; et 
Metellus, Creta insula subjugata, insigne Cretici sue 
familie reportavit; et imperatores nunc usque Ro- 
mani Adiabenici, Parthici, Sarmatici nuncupantur : 
ita et Saulus ad praedicationem Gentium missus, a 
primo Ecclesize spolio proconsule Sergio Paulo vic- 
torie sue trophea retulit, erexitque vexillum, ut 
Paulus diceretur e Saulo. Si vero et interpretatio- 
nem nominis queras, Paulus in hebreo mirabi- 
lem sonat. » Hucusque Hieronymus. 

41. Porro hec quidem non omnibus probantur, 
cum a modestia et humilita'e Pauli abhorrere vi- 
deantur : quippe qui cum sepe contestetur se mini- 
mum Apostolorum, nec dignum esse eo nomine, 
seque abortivum, peccantiumque omnium primum 
esse affirmet, nulla patilur ratio, ut ex adepta vic- 
toria insigne gloria nomen sibi more Gentium vin- 
dicaverit. Quin potius (si verum esse dixerimus, non 
antea, sed tunc primum ex Saulo Paulum nomina- 
tum, cum proconsulem ad veritatem vindicavit) ea 
inditi nominis causa potius putanda est, ut idem 
Paulus proconsul, quod Romani libertis de se opti- 
me merilis, vel aliquibus ex clientibus, vel hospi- 
tibus, aliisque spe impartiri familia cognomen 
consueverunt ; Saulo idipsum cognomen suum, 
Paulus scilicet, quod etiam A’miliorum familie fuit, 

quo sibi magis arctiusque eo vinculo Apostolum de- 
vinciret, indiderit, sicque Paulum dici voluerit; 
quod quidem cognomen ab habitudine corporis, 
quod idem sit Paulus, quod Parvus, olim Aimilio- 
rum quoque adhesisse familia tradunt’. ob idque a 
Paulo minime respuendum. Ceterum Joannes Chry- 
sostomus *istud ipsum nomen non ab hominibus, 
sed a Deo inditum esse, ut olim patriarchis, ac de- 
nique Petro, qui dictus est Cephas, Jacobo et Joanni, 
qui cognominati sunt Boanerges, existimavit. Sed 
neque id, statim ut ad Christum conversus est, fieri 
voluit, ut ex Sauli nomine qui persecutor fuisset, 
agnosceretur : sed tunc demum, cum jam ex preedi- 
catione, quisnam esset, probe satisque cognitus esset. 
Origenes * vero pluribus de his agens, in eam pro- 
clivior visus est esse sententiam, ut asserat, sicut 
multis aliis Judeorum, utrumque proprium illi 
nomen esse impositum ; nempe quod ut Judo ex 
tribu Benjamin, Sauli nomen fuerit inditum; et 
‘quia Romanus, Romano nomine, Paulus fuerit ap- 
pellatus. Qui ergo (ut de se testatur) factus est omni- 
bus omnia, ut omnes lucrifaceret; dum apud He- 
breos versatur, hebraico nomine Saulus maluit ap- 
pellari; suscepto postea ad Gentiles apostolatu, ro- 
mano nomine usus, Paulus potius voluit nominari.» 
Hee Origenes pluribus. 

12. His visis, cuique liberum linquimus, ut quam 
magis veritati consentientem putarit, sequatur sen- 
tentiam. Certe quidem cum a tempore congressus 
cum Sergio Paulo proconsule Saulus primum Paulus 
appellatus inveniatur, nec posthac aliquando nomine 
alio quam Pauli sit dictus; fateri qaodammodo co- 
gimur, tunc illi Pauli nomen fuisse inditum : non 
ea quidem ratione, quam ex Hieronymo recitavimus, 
sed quia potius (quod diximus) a Sergio Paulo, ami- 
citi gratia, familie sue cognomine fuerit nobilita- 
tus; sicut (ne longe petamus exemplum) Josephus 
Judeus in Judaico bello * captus, liberatus, ac civi- 
tate donatus a Tito, Flavia quoque familiw cogno- 
mine ab eodem insignilus est, ut Flavius Josephus 
sit appellatus : sicque (quod Lucas ait) et Saulus 
dictus sit Paulus; eoque ipse cognomine Roma- 
ne familie sit libentius usus, quod et ipse Ro- 
manus civis jure municipii natus esset, ut Evange- 
lium predicaret in Gentibus, atque sic gentilitio 
nomine (factus nimirum * cum Gentibus tanquam 
Gentilis) maluerit appellari; cum de cetero etiam 
in minimis (ut multis constat exemplis) nullam pre- 
termitteret occasionem, quam ad propagationem 
Evangelii conducere posse videret ; quod nobis ma- 
gis probatur, quam quod Origenes ait, eadem duo 
nomina ab exordio, cum circumcisionis tempore 
Judei solerent indere nomina, fuisse imposita, quod 
judeus pariter esset alque romanus; cum non sit 
exemplum , vere Judzos' (ut taceamus de proselytis) 
jungere consuevisse Hebreorum nominibus nomina 
Romanorum; filius enim Herodis Aristobulus ex pro- 


4 Notat. Sigon. de nom. Rom. — 2 Chrysost. hom. de convers. S. Paul. 
tom. 1. — 3 Orig. in pref. epist. ad Rom. — * Joseph. in Vita sua 
in fine. — 54. Cor. Ix. 

selytis primus reperitur qui filium nomine romano 
vocarit Agrippam, dictum et avi nomine quoque 
Herodem. Sed de his satis. 

13. Quod vero pertinet ad Pauli tunc temporis 
res gestas Damasci, postquam ab Anania est initiatus 
sacro baptismate , Lucas eas his verbis narrat : « Fuit 
autem cum discipulis, qui erant Damasci, per dies 
aliquot. Et continuo ingressus in synagogas praedi- 
cabat Jesum, quoniam hic est Filius Dei. Stupebant 
autem omnes, qui audiebant, et dicebant : Nonne 
hic est , qui expugnabat in Hierusalem eos qui invo- 
cabant nomen istud; et hucad hoe venit, ut vinctos 
illos duceret ad principes sacerdotum ? Saulus au- 
tem multo magis convalescebat, et confundebat 
Judeos, qui habitabant Damasci, affirmans quoniam 
hic est Christus. » Hac Lucas : quem reliqua Pauli, 
ut profectionem ejus in Arabiam, reditum Dama- 
scum, et post annos tres ejus accessum Hierosoly- 
mam (que omnia idem Paulus‘ de se ipso scribit ad 
Galatas) pratermisisse certum est: cum mox post 
hee narrata, ad ea que Hierosolymis ab eo sunt 
facta, stylum convertat, sed de his anno sequenti 
agemus. Caterum ne quid omisisse videamur, quod 
ad conversionis Pauli historiam pertineat : addimus 
de loco illo prope Damascum posito, ubi ipsi Christus 
apparuit: ille quidem Christianis cognitus fuit; cum 
ut posteris innotesceret, ad tanteque rei perpetuam 
memoriam conservandam nobili ecclesia desuper 
structa illustratus fuerit; ad quam Augustinus *, 
agens de Pauli conversione, allusisse videtur, cum 
ait: « Hodie in illis regionibus etiam ipsa loca te- 
stantur quod tune gestum est, et nunc legitur, et 
creditur. » 

44. Porro non Paulus tantum ad Christianos 
vexandos est missus Damascum , sed alii quoque in 
alias regiones a principibus sacerdotum ad vexan- 
dam et infamandam Ecclesiam, quasi impietate re- 
fertam, sunt missi legati. Nam cum Luca auctore sit 
dictum eos qui Hierosolymis expulsi sunt fideles, in 
omnes profectos regiones ; eos quidem, et si non- 
dum Gentilibus, Judeeis tamen Christum annuntiare 
non pretermisisse constat, et longioribus spatiis ea 
occasione Evangelium propagasse. Quod principes 
sacerdotum indigne ferentes, rursus in eos novam 
persecutionem excilarunt, hee licet a Luca fuerint 
pretermissa , tamen Justinus martyr, quicum esset 
Samaritanus, res Judeorum pre ceteris calluit; per 
occasionem, dum de aliis disserit, in Judaos perse- 
cutores invectus, hec ait * : « Non enim ali natio- 
nes tantum iniquitati in nos et in ipsum Christum 
patrate sunt obnoxie, quantum vos : quibus etiam 
pessime voluntatis erga justum illum fuistis occasio. 
Posteaquam enim illum unicum irreprehensibilem 
et justum hominem in crucem egistis, cujus vibi- 
cibus sanitas eis provenit qui per ipsum ad Patrem 
adeunt; cum eum cognovissetis resurrexisse a mor- 
tuis, atque in celum conscendisse, sicut prophete 
predixerant; tantum abest ut resipiscentes poeni- 


* Galat. 1. — 2 August. serm. 14. de conversione S, Pauli. — 3 Justin. 
de ver. Christ. relig. 

tentia de malis commissis duceremini, ut etiam viros 
eximios Hierosolymis delectos in terram omnem 
tunc legaveritis, dicentes, heresim sectamque Chri- 
stianorum nullius nominis cultricem, 46<v extitisse ; 
atque ea contra nos sermonibus spargentes, que 
cuncti, qui nos non norunt, jactant. » Hac Justinus. 

Quo autem anno ejusmodi per orbem fuerint misse 
legationes, licet non explicet; non antea tamen eas 
missas esse putamus , quam cum per dispersos 
ubique discipulos Evangelii pradicatio late diffusa — 
est. 


o 


Anno periodi Greco-Romane 5527. — Olymp. 204. an. 2. — Urb. cond. 787, — Jesu Christi 34. secundum Baronium 36. 
— Tiberii imp. 21. 


1. Consules. — Ad num. 1. Coss. Paulus Fa- 
bius Persicus et L. Vitellius , ut ostendit card. Nori- 
sius in Epistola consulari, ubi et ait postremum 
perperam a Baronio Nepotem appellari, quod non 
adverterit apud Onuphrium hance vocem Nepos ori- 
ginem consulum ab avis indicere, ideoque pro 
eorumdem consulum cognomine accipi non de- 
buisse. 


2. Vicennalia Tiberii. — Tiberius imperii Au- 
gustei vicennalia dedit, ut scribit Dio lib. 58, et 
legitur in Collectione Historiarum apud Scaligerum 
pag. 339. Vide dicta in dissert. Hypatica hoc anno. 

3. Obitus Philippi Herodis filit. — Obitus Phi- 
lippi Herodis Ascalonite filii, de quo anno Christi 
Xxxvui huc revocandus. — 

1. Paulus Damasct. — Presenti anno, qui nu- 
meratur Domini trigesimus septimus, C. Cestio Gallo 
et Servilio Rufo coss., Paulus cum jam Damasci 
primo Evangelium predicasset, in Arabiam profe- 
ctus, iterum est reversus Damascum. Hec enim 
idem ipse Paulus scribens ad Galatas testatur his 
verbis‘: «Cum autem placuit ei qui me segregavit 
ex utero matris mex, et vocavit per gratiam suam 
ut revelaret Filium suum in me, ut evangelizarem 
illum in gentibus : continuo non acquievi carni et 
sanguini, neque veni Hierosolymam ad antecessores 
meos Apostolos, sed abii in Arabiam, et iterum 
reversus sum Damascum; deinde post annos tres 
veni Hierosolymam videre Petrum, etc. » Lucas 
vero, his de Arabia et triennii temporis spatio pre- 
termissis, tantummodo insidias Judzorum in illum 
fabricatas, ejusque clandestinum discessum Dama- 
sco, et Hierosolymas accessum recenset ?; que qui- 
dem Judzorum in Paulum molitiones non cum 
primum recessit Damasco, iturus in Arabiam , sed 
cum illuc reversus est, antequam ilerum inde re- 
cessisset , contigerunt; quod et sancto Hieronymo ° 
magis probari videtur; ratio enim ipsa nullo modo 


*Galat. 1.— * Act. rx. — 3 Hier. in epist. ad Galat. c. 4. 

patitur, ut unde clanculum recessit, eo manifeste 
rursus accesserit. 

2. Eodem anno L. Vitellius, cum preteriti anni 
consulatum gessisset, proconsulin Syriam mittitur : 
cui cum etiam subjaceret Palestina, lustrans ex 
more provinciam, Hierosolymam petens, honorifi- 
centissime a Judeis exceptus, de illis optime meritus 
est; que vero in eos contulerit officia ac beneficia 
Josephus in hec verba describit ' : « Vitellius.autem 
in Judeam profectus, pervenit Hierosolymam in 
ipsa festivitate quam Pascha dicimus : ubi exceptus 
honorificentissime remisit civibus totum vectigal 
fructuum yenalium, et stolam cumornatu pontificio 
permisit in templo asservari a sacerdotibus, quem- 
admodum et olim hoc jus habuerant : sed eo tem- 
pore deponebatur in Antonia (sic dicta turris prope 
templum edificata). Ob hance causam, Hyrcanus pon- 
tifex hujus nominis primus, extructa prope templum 
turri, degebat in ea majorem temporis partem; et 
quoniam hance stolam habebat in sua custodia, qua 
nemo preter illum utebatur, recepturus privatum 
habitum, eo loci illam deponebat. Idem mos fuit 
etiam successoribus ipsorum posteris. Herodes au- 


* Joseph. antiq. lib. XVIII. c. 6. 

tem regnum adeptus, turrim hanc opportuno loco 
siltam, magno sumptu exedificatam denominavit ab 
amico Antonio; et stolam, ita ut ibi reperta est, 
detinuit, ratus eo magis obnoxium se habiturum 
populum. Idem fecit Archelaus filius ejus et succes- 
sor; cujus regno in provinciam mutato, Romani 
simul et pontificiz stole possessionem nacti sunt, in 
cella ad hoc ipsum structa reposite, et obsignate si- 
gillo pontificum, atque custodum sacri erarii, pre- 
fecto castelli accendente ibi lucernam quotidie. Hanc 
autem septimo ante festum die prefectus exhibebat 
pontifici : qua purificata indutus sacrorum tempore, 
sequenti die rursum reponebat in cellam, ubi antea 
condita fuerat; id fiebat singulis annis ter jejunii 
tempore. Vitellius autem in nostrorum sacerdotum 
potestatem eam stolam tradidit, volens securum esse 
prefectum, quonam illa reponatur, aut quomodo 
proferatur in usum pontificum. Hoc gratificatus 
genti, et in locum Josephi Caiphe pontificis subro- 
gato Jonatha Anani pontificis filio, iter fecit versus 
Antiochiam. » Hucusque Josephus, de quibus alias 
supra : cetera autem de rebus gestis ejusdem Vitel- 
lii adversus Pilatum, quamvis superiori capitulo ab 
eo recenseantur, tamen quia post hec facta esse 
noscuntur, suo loco, anno scilicetsequenti, agemus. 

3. Philippi tetrarche obitus. — Quod vero ad 
Caipham spectat; satis perspicuum est ex his que 
dicta sunt, ejus summum sacerdotium usque in pre- 
sentem annum perdurasse, et Annam, quem Ana- 

num appellat, alterius functionis dictum esse ponti- 
ficem, prout superius,:cum de his fusius actum est, 
exacte monstravimus. Ceterum ipsum Caipham 
vite pertesum, mortem sibi conscisse, apud Clemen- 
tem ' legilur. Neque vero tantum ipsum, sed et 
Annam male periisse, Nicephorus ? tradit; sed de 
Anna inferius. Post heee de Vitellio recitata, Jose- 
phus * de Philippi tetrarche obitu agens, hac sub- 
dit : « Tunc etiam Philippus Herodis frater diem 
suum obiit, anno Tiberii principatus vigesimo, cum 
ipse prefuisset triginta septem annis Trachonitidi , 
et Gaulanitidi, ac Batanee; de cujus vite insti- 
tutione dictum est superius. Obiit autem Juliade, et 
illatus in monumentum quod ante sibi construxerat, 
magnifice ac sumptuose funeratus est : et quia sine 
liberis decesserat, ditionem ejus Tiberius provincize 
Syrie attribuit, ita tamen, ut tributa in ea tetrarchia 
collecta servarentur intraipsius regionis terminos. » 
Hec de obitu Philippi Josephus ; que postadventum 
Vitellii in provinciam, non anno superiori , quo 
mense Augusti vigesimum Tiberius annum auspica- 
tur, sed presenti, quo desinit, facta esse, necesse est 
affirmemus. Quod vero spectat ad annos triginta 
septem, quibus ipsum tetrarchie prefuisse dicit : 
quam aperte in errorem labatur, consule que supe- 
rius dicta sunt, cum de Herodis obitu actum est. 


* Clem. constit. lib. vii. c. 14. — ? Niceph. lib. 11. c. 20. —? Joseph. 
antiq. lib. xyiit. ¢. 6. 


Anno periodi Greco-Romane 5528. — Olymp. 203. an. 3. —Urb. cond. 788. — Jesu Christi 35. secundum Baronium 37. 
— Tiberi imp. 22. 


1. Consules. — Ad num. 1. Coss. C. Cestius 
Gallus et M. Servilius Nonianus , ut ostendit card. 
Norisius in Epistola consulari. 

2. Quinta quinquennalia imperii proconsularis 
Tiberit. —Imperii proconsularis Tiberii quinta quin- 
quennalia in hunc annum incidunt. Mediobarbus 
tres Tiberii nummos producit tribunitia potestate 
Xxxvil, que hoc anno ccepit insignitos, in quorum 
altero quadriga triumphalis, in altero globus cum 
temone, in tertio templum pulcherrimum cernun- 
tur : que hujus festivitatis indicia. Suspicabatur 
Angellonus triumphi Tiberii memoriam hoc anno 
renovatam fuisse : qua in sententia plane confirma- 


tus esset, si annis decennalibus et id genus festis 
addictis rerum antea gestarum memoriam in num- 
mis refricari solitam intellexisset. Mediobarbus ex- 
hibet duos Tiberii nummos tribunitia potestate 
xxxvi precedenti anno inchoata notatos, in quorum 
allero visitur templum, in altero globus cum te- 
mone, ad designandam nempe sapientem imperato- 
ris administrationem. Quare cum certum sit Tibe- 
rium anno precedenti vicennalia dedisse, liquet 
currenti anno similes nummos ob similem festivita- 
tem percussos, et aliqua templa horum solemnium 
occasione, aut edificata aut dedicata, qui mos postea 
invaluit. 

1. Agrippe carcer. — Anno Domini trigesimo 
octavo, coss. Q. Plautio Plautiano et Sex. Papinio 
Gallieno, Agrippa Judeus, filius Aristobuli, Herodis 
senioris nepos, cum aliquandiu Rome versatus esset 
in officiis primum Drusi, inde vero Caii, Tiberii 
imperatoris nepotum; delatione liberti sui Eutychi, 
quod mortem Tiberio et imperium Caio precatus 
esset, eodem Tiberio agente in Tusculano, mancipari 
vinculis jubetur : ubi per sex menses usque ad ejus- 
dem Tiberii obitum mansit. Hee pluribus Jose- 
phus ‘ enarrat : quomodo vero, mortuo Tiberio, 
solutus vinculis, Judeorum regnum sit consecutus, 
suo loco dicemus. Antehac autem idem Agrippa 
Herodem ’ tetrarcham apud Tiberium judicio postu- 
laverat : qui ejus accusationem, quod in Herodem 
esset propensior, non suscepit. 

2. Eodem quoque anno cum Pilatus occasione 

-impostoris * cujusdam, qui Samaritanos armaverat, 
immisso milite, majore ex parte illos occidisset ; a 
magistratibus Samaritanorum apud Vitellium Syri« 
presidem, patrate cedis accusatur: qui sic reus 


4 Joseph. anliq. lib. xvi. c. 8. — 2 Joseph. de bel. Jud. lib. 1. 
c. 8. — 3 Joseph. antiq. lib. xvii. ¢c. 5. in fin. 


constitutus, dum ejus causa ageretur, in ordinem 
redactus est, inque ejus locum ab eodem preside ad 
procurationem Juda Marcellus ejus amicus milti- 
tur. Verum non ejus tantum criminis Pilatum 
reum fuisse, certum est; quippe qui (ut Philo ‘ 
testatur) solitus esset sententias vendere , cuncta 
rapere, injurias inferre, innocentes punire, tor- 
mentis cruciare, ac demum morte eosdem afficere, 
atque id genus alia patrare. Rursus si fidem adhi- 
bendam putamus Actis Longini centurionis a Meta- 
phraste ? recitatis, constat ejusdem crudelitate 
eumdem centurionem una cum duobus mililibus, 
quod Christum libere confiterentur , fuisse capite 
truncatos, ac etiam post mortem ignominia affectos. ° 
Porro Vitellio * preesidi visum est Pilatum Romam 
miltere, ut ibi coram imperatore suam causam 
ageret, et apud Cesarem objecta dilueret. Contigit 
autem ejus profectio anno sequenti : quo antequam 
pervenisset, Tiberius ex hac vita sublatus est. Que 
vero de ipso reliqua sunt, suo loco dicemus, age- 
musque simul de ejusdem miserando interitu. 


* Phil. de legat ad Caium, — ? Metaphr. die 15. Marlii. — $ Joseph. 
antiq. lib. Xvrit. c. 5. in fin. 


Anno periodi Greco-Romane 5529. — Olymp. 203. an. 4. 


— Urb. condit. 789, — Jesu Christi 36. secundum Baronium 38. 


— Tiberii imp. 23. 


1. Consules. — Ad num. 1. Coss. Sex. Papinius 
Allenius, et Q. Plautius, ut ostendit card. Norisius 
in Epistola consulari, pag. 23, ubi demonstrat 
Plautium per errorem Plautianum a Baronio, aliis- 
que cognominari, et priorem consulem non Gal- 
lienum, ut a Baronio Onuphrioque vocatur, sed 
Allenium dictum esse. 

2. Septima quinquennalia imperii Cesarei 


Tiberit. — Tiberius imperii Cesarei septima quin- 
quennalia celebravit. Mediobarbus, pag. 67, nummos 
hujus imperatoris describit , tribunitia potestate 
xxxvitt hoc anno inchoata insignitos, in quorum uno 
visuntur quadrige triumphales ; in altero templum 
elegantissimum, et in alio globus cum temone; que 
horum solemnium indicia. 

1. Tiberit obitus. — Sequitur annus Christi tri- 
gesimus nonus, qui habuit consules Cn. Proculum, 
et Pontium Nigrinum : quo Tiberius Augustus, anno 

sue wtatis septuagesimo octavo, cum imperasset (ut 
ferunt)annis viginti duobus, mensibus sex, et diebus 
viginti, ex hac vita migravit decimo septimo kalend. 

Aprilis, relicto Caio Caligula nepote ex Germanico 
imperii herede ; quomodo autem hee se habuerint, 
Suetonius ', Tacitus ?, et alii ® fusius narrant; licet ab 
his discrepans Dio Cassius * dicat eum defunctum 
septimo kalend. Aprilis, vixisseque annos septua- 
ginta septem, menses quatuor, et dies novem, im- 
perasseque annis viginli duobus, mensibus quinque, 
diebus tredecim. Ceeterum numerando annos Tiberii 
ab obitus Augusti sequenti die, affirmare opus est 
imperasse annis viginti duobus, et mensibus septem, 
minus quatuor diebus : nam ille decima nona Au- 
gusti vita functus est, Tiberius vero decima sexta 
Martii. Qualis autem Caius fuerit, Seneca * ad Albi- 
num hac una sententia declarat : « Hunc, inquit, 
mihi videtur rerum naturam edidisse, ut ostenderet 
quid summa vitia in summa fortuna possent. » 

2. Vitellius Hierosolyme. — «Dum hec Rome 
aguntur, Vitellius Syrie prases ad bellum paratus 
Arabicum adversus Aretam regem assumplis duabus 
‘Jegionibus, et levis armature militibus, atque 
equilum auxiliis missis a sociis regibus, properans 
versus Petram , pervenit Ptolemaidem. Cumque 
vellet per Judzam exercitum ducere , occurrerunt 
ejus regionis principes , deprecantes transitum. Ne- 
que enim patrios ritus permittere dicebant, ut in- 
ferantur ulle imagines, quales Romana signa habe- 
bant pleraque. Quorum precibus ille flexus, mutavit 
sententiam de itinere proposito; missoque per Ma- 
gnum campum exercitu , ipse cum Herode tetrarcha 
et amicis ascendit Jerosolymam sacrificaturus Deo 
in festivitate, que tanec instabat, publica. Quo post- 
quam ventum est, honore summo exceptus a po- 
pulo, hesit ibi triduo : et interim a Jonatha in 
fratrem ejus Theophilum pontificatum transtulit. 
Quarta die acceptis litteris de obitu Tiberii, populum 
sacramento adegit in fidem Caii novi principis : 
revocatasque ex itinere copias in hiberna dimisit ; 
ipse vero Antiochiam repetiit. » Heec Josephus °. 

3. « Interea Rome Agrippa, Aristobulo Herodis 
filio natus, cum a Tiberio detineretur in carcere, 
jussu Caii solutus est : quem 7 elapsis non multis 
diebus accersitum ad se domum, tonderi, vestemque 
mutare precepit : imposito deinde in ejus caput 
diademate, tetrarchie que Philippi fuerat regem 
constituit, adjecta Lysanie quoque tetrarchia; et 
pro ferrea catena, dedit auream pari pondere : sic- 
que nobilitatus mansit Rome usque in annum se- 
quentem. Judi igitur in hunc modum novo aucti 
sunt rege. » Hac omnia ex Josepho. 

4, Paulus Damasco Hierosolymam venit ut vi- 
deret Petrum. — Hic idem annus, qui tertius a Pauli 
conversione numeratur, ille ipse est quo idem Pau- 
lus Damasco Hierosolymam venit, cujus adventus 
scribens ad Galatas * his verbis meminit : « Deinde 
post annos tres veni Hierosolymam videre Petrum, 
et mansi apud eum diebus quindecim. » Sive ergo 
dictos tres annos a redilu de Arabia, sive a conver- 


4 Suet. inTib. c. 73. — ? Tacit. Annalium lib. v. — * Dio lib. Lvuir. 
in fin. — “ Idem eod. — * Senec. lib. de consol. ad Alb. — ° Joseph. 
antiq. lib. xvul. c. 7. —7 Joseph. antiq. lib. xvir!. c. 8. — ®Galat. 1. 

sione ad Christum numeres, parum interesse vide- 
tur. Lucas enim cum nihil de ejus accessu in Ara- 
biam seribat, quasi rei nullius momenti et modici 
temporis, nullam habuisse illius rationem, ac merito 
pretermisisse videtur. Nee est quod quis jure dicere 
possit, antequam proficisceretur in Arabiam, Hiero- 
solymam venisse (quasi id Lucas significet, cum 
illius accessum in Arabiam pretermisit). Nam ipse 
de se testatur, se antea abiisse in Arabiam, quam ad 
antecessores Apostolos Hierosolymam veniret. Qua- 
nam vero obvenerit occasio recedendi Damasco, ac 
Hierosolymam proficiscendi, Lucas * his verbis de- 
clarat : « Cum autem implerentur dies multi (nempe 
triennium), consilium fecerunt in unum Judai, ut 
eum interficerent. Note autem facte sunt Saulo in- 
sidia eorum. Custodiebant autem et portas die ac 
nocte, ut eum interficerent. Accipientes autem eum 
discipuli ejus nocte, per murum dimiserunt eum , 
submittentles in sporta. » Hac Lucas. Eadem et ipse 
Paulus ad Corinthios * scribit his verbis : « Damasci 
prepositus gentis Arete regis, custodiebat civitatem 
Damascenorum, ut me comprehenderet : et per fe- 
nestram in sporta dimissus sum per murum, et 
effugi manus ejus. » Cum enim (ut nuper dictum 
est) acre bellum inter Romanos et Aretam regem 
conflatum esset, facile fuit dicto regi ac ministris 
ejus a Judeis Pauli hostibus suaderi de Paulo, quod 
civitatem ac regionem, alterius pretextu occasionis, 
idem venisset exploraturus : quippe qui non modo 
Damascum , sed et Arabiam, in quam vis belli con- 
verti videbatur, invisere abiisset : sicque regis mi- 
nistri adeo in eum concitati, omni studio invigila- 
rint ut eum caperent, atque necarent. 

5. «Cum ergo, inquit Lucas *, venisset in Hieru- 
salem, tentabat se conjungere discipulis, et omnes 
timebant eum, non credentes quod esset discipulus. 
Barnabas autem apprehensum illum duxit ad Apo- 
stolos : et narravit illis quomodo in via vidisset 
Dominum, et quia locutus est ei, et quomodo in 
Damasco fiducialiter egerit in nomine ejus. » Timor 
quippe ille celerorum discipulorum plane signifi- 
cat, tum primum post suam conversionem Paulum 
Hierosolymam concessisse : nam si (ut nonnulli 
putarunt) jam antequam in Arabiam proficisceretur, 
Hierosolymam yenisset; queenam timoris nova causa 
illos afficere potuisset, quem jam ante Christianum 
esse experimento novissent? Cur vero Damasco fu- 
giens Hierosolymam contenderit, ubi majus sane 
periculum sibi imminere  intelligere potuisset, 
quippe qui fuisse paterne legis desertor videretur et 
transfuga : nulla sane alia causa se ad hoc fuisse 
impulsum, quam ea scilicet, ut ipsum Petrum 
principem omnium Apostolorum inviseret, ipsemet 
testatur; sic enim ait*:'« Deinde post annos tres 
veni Hierosolymam videre Petrum, et mansi apud 
eum diebus quindecim. Non, inquit S. Hierony- 
mus *, ut oculos, genas, vullumque ejus aspiceret ; 
utrum macilentus, an pinguis; adunco naso esset , 

an recto; et utrum frontem vestiret coma, an (ut 
Clemens in Periodis ejus refert) calvitium haberet 
in capite. Nec puto apostolic fuisse gravitatis, ut 
post tantam triennii preparationem , aliquid huma- 
num in Petro voluerit aspicere. Sed his oculis 
aspexit, quibus et modo in epistolis suis videtur : 
his oculis Paulus vidit Cepham, quibus nunc a 
prudentibus quibusque Paulus ipse conspicitur; 
quod si cui non videtur, cum superiori sensu jungat 
hec omnia : quod nihil Apostoli sibi contulerint. 
Nam et quod jussus sit ire Hierosolymam, ad hoc 
lisse ut videret Apostolum, non discendi studio, qui 
et ipse eumdem pradicationis haberet auctorem , 
sed honoris priori Apostolo deferendi. » Hucusque 
S. Hieronymus. 

6. Item S. Ambrosius * : « Dignum, inquit, fuit 
ut cuperet videre Petrum : quia primus erat inter 
Apostolos, cui delegaverat Salvator curam Eccle- 
siarum. » Rursum Chrysostomus : « Ascendit, ait, 
velut ad majorem et seniorem.» Et paulo post: 
« Vides quam majorem benevolentiam habuit erga 
Petrum? hujus enim causa peregrinationem susce- 
perat, et apud eumdem commoratus est. Hac et 
dico frequenter, et memoria retineri volo: ut si 

. que audieritis, que ab eo adversus Petrum dicta 
videbantur; ne quis suspectum habeat Paulum 
apostolum , veluti cum dicit : Restiti Petro. Neque 
hee verba putet esse simultatis aut contentionis : 
nam honorat virum, et diligit plus omnibus, nec 
ob ullum aliorum Apostolorum narrat se ascendisse 
Hierosolymam, sed propter hunc solum. » Hee 
ipse. Porro non id actum tantum (ut dictum est) 
benevolentiz causa, qua erga ceteros quoque Apo- 
stolos que affectus erat, sed honoris, cum sciret 
Petrum a Christo omnibus esse prefectum; Theo- 
doretus * sic ait : « Etenim cum Paulus humana 
doctrina non indigeret, ut qui ab universorum Deo 
illam accepisset : tamen Apostolorum principi ho- 
norem, quem par est, tribuit. » Item OKcume- 
nius *: « Per tot tantaque certamina abiit, wt vide- 
ret Petrum tanquam majorem, aut etiam maneret 
causa honoris, quem Petro deferebat. » 

7. Illa etiam videtur Paulus fuisse impulsus 
causa veniendi Hierosolymam videre Petrum, ut 
cum aggressus esset predicare Evangelium , illud 
cum Petro conferret : sicut cum preedicaturus Evan- 
gelium Gentibus, iterum Hierosolymam venilt, ut 
illud a ceteris probaretur Apostolis ; quod ipse pro- 
fitetur his verbis * : « Deinde post annos quatuor- 
decim, iterum ascendi Hierosolymam cum Barnaba, 
assumpto et Tito. Ascendi autem secundum revela- 
tionem , et contuli cum illis Evangelium, quod 
predico in Gentibus, seorsum autem iis, qui vide- 
bantur aliquid esse, ne forte in vacuum currerem, 
aut cucurrissem. » Quocirca cum Paulus ob has 
causas illuc pervenisset; sed adhuc memoria eorum 
que adversus Ecclesiam gessisset a discipulis time- 
retur: a Barnaba * introducitur ad Apostolos; ex 

antiquo enim familiaritatis usu, que inter utrumque 
olim, cum ambo una cum Stephano * a Gamaliele 
erudirentur, intercesserat, pra ceteris Barnabas id 
facere aggressus est, nempe, ut (quod ait Lucas) 
apprehensum eum duceret ad Apostolos, non autem 
omnes; nam idem Paulus cum de eodem suo Hie- 
rosolymam agit? adventu: « Preter Petrum, ait, 
alium Apostolum vidi neminem , nisi Jacobum 
fratrem Domini. Quibus (inquit Lucas *) narravit 
quomodo in via vidisset Dominum, et quia locutus 
est ei, et quomodo in Damasco fiducialiter egerit in 
nomine Jesu. Et erat cum illis intrans et exiens in 
Hierusalem, et fiducialiter agens in nomine Domini. 
Loquebatur quoque Gentibus, et disputabat cum 
Grecis : illi autem querebant occidere eum. Quod 
cum cognovissent fratres, deduxerunt eum Czsa- 
ream, et dimiserunt Tarsum. » Heec Lucas de Paulo, 
qui (ut testatur *) spatio tantum dierum quindecim 
Hierosolymis hesit. Hac autem facta esse hujus 
anni exordio, antequam Tiberius imperator extre- 
mum vite diem clauderet; que paulo post. dicen-. 
tur, non obscure indicabunt. 

8. Petrus Antiochenam fundat Ecclesiam. — 
Qualis autem esset preesens status Ecclesia, Lucas ° 
his verbis significat : « Ecclesia quidem per totam 
Judzam, et Galileam, et Samariam habebat pacem, 
et edificabatur ambulans in timore Domini, et con- 
solatione sancti Spiritus replebatur. » Tam optata 
igitur et tam opportuna a Deo prestita Ecclesia sue 
tranquillitate Petrus optime usus est: quippe qui 
Hierosolymis egressus, regiones circumpositas pera- 
grans (quod sui muneris erat universo gregi prospi- 
cere) Ecclesias visitabat. Id quidem Lucas ° paucis 
his tantum verbis significat, subdens : « Factum est 
autem, ut Petrus dum pertransiret universos deve- 
niret ad sanctos, qui habitabant Lydde, etc. » In- 
tentus enim ipse Lucas (ut apparet) miracula insi- 
gniora a Petro edita memorize commendare, ceeteras 
ejus res gestas in hac lustratione provincia obvolu- 
tas silentio preetermisit, et inter alia institutionem 
Ecclesiex Antiochene; quam hoc ipso anno ab eo 
fuisse erectam, majorum testificatione facile demon- 
strabimus. Permulta enim, preter hac, alia quoque 
eravissima fuisse a Luca pretermissa, S. Hierony- 
mus * manifeste satis testatur his verbis : « Nec 
mirum esse, si Lucas hance rem tacuerit, cum. et 
alia multa, que Paulus sustinuisse se replicat, histo- 
riographi licentia preetermiserit : et non esse con- 
trarium, si quod alius ob causam dignum putavit 
relatu, alius inter cetera dereliquit. Denique pri- 
mum episcopum Antiochene Ecclesia Petrum fuisse 
accepimus, et Romam exinde translatum ; quod 
Lucas penitus omisit. » Heec Hieronymus, 

9. Ceterum quod spectat ad Ecclesiam Antio- 
chenam hoe anno a Petro institutam, et septem an- 
nis ab eodem administratam : non aliunde certius 
quam ab ejusdem Ecclesia antiquioribus monu- 
mentis Eusebius Cesare episcopus, et sedi Antio- 

chene proximus accepisse videtur , quod ait ' 
Olympiade ducentesima tertia, anno quarto, ante- 
quam Tiberius moreretur, Petrum Antiochenam 
fundasse Ecclesiam , ibique cathedram adeptum 
fuisse ; sunt hae ejus verba sub hoc anno: « Petrus 
apostolus Antiochenam Ecclesiam fundavit , ibique 
cathedram adeptus sedit. » Hee habet editio Pari- 
siensis a Michaele Sonnio elaborata, et Basileenses 
diversis temporibus edite. Verum quod additur nu- 
merus quo sedit, annorum viginti quinque, in 
Eusebii Chronicon mendum irrepsisse certum est : 
cum constet ejusdem Eusebii testimonio, nonnisi 
septem annis eam curasse Ecclesiam : nam inferius 
anno secundo Claudii imperatoris de eodem Petro 
sic ait: « Cum primum Antiochenam fundasset Ec- 
clesiam, Romam proficiscitur. » Ibi vere ponitur 
numerus annorum viginti quinque, quibus Rome 
eum sedisse ostendit. Porro quamvis Romam co 
- anno pervenisset;. tamen nonnisi sequenti, qui est 
tertius Claudii, Ecclesiae Antiochene subrogatum 
ponit Evodium; usque enim ad illud tempus Pe- 
trum illam administrasse Ecclesiam, nulli dubium 
esse potest. Caterum de septem annis sedis Antio- 
chene non tantum Eusebius, sed et liber Pontifi- 
calis *, qui tamen falso adscribitur Damaso, et Gre- 
gorius * papa, atque alii testati sunt; ut cum hic ad 
Eulogium episcopum Alexandrinum scribens, hac 
habet de sede Antiochena : « Ipse firmavit sedem, 
in qua septem annis, quamvis discessurus, sedit. » 
10. Sicut enim idem Petrus (ut dictum est) ad 
eos qui Samarize in Christum crediderant, ab Apo- 
stolis est missus, quod res esset magni ponderis, et 
Apostolorum principe digna legatio videretur : ita 
etiam, cum ex his qui post necem Stephani dispersi 
fuerunt discipuli (ut testatur Lucas ‘) venissent An- 
tiochiam, Judeis Evangelium predicantes, et (quod 
accidit etiam Damasci) multos Judeorum conver- 
tissent ad fidem, atque Ecclesiam collegissent: 
omnium Apostolorum sententia (ut equum est cre- 
dere) factum est, ut Petrus Apostolorum princeps, 
totius Syrie principi civitati atque metropoli, cui et 
Palestina, ipsaque Hierosolyma subjaceret, preefi- 
ceretur episcopus. Majores enim in instituendis se- 
dibus Ecclesiarum , non aliam iniisse rationem, 
quam secundum provinciarum divisionem et pra- 
rogativas a Romanis antea stabilitas, quamplurima 
sunt exempla. Sed satis modo erit, unum yel alterum 
huc in presentiarum afferre , ac in primis illud 
haud longe petitum de sede Antiochena: qua quan- 
tumlibet a Petro ante Alexandrinam fuerit instituta , 
famen quoniam prefectura Alexandrina Augustalis 
dicta, ab Augusto eo nomine insignila, magnificen- 
tissime pre ceteris ab eodem fuerit nobilitata (quod 
in nostris notationibus * ad Romanum Martyrolo- 
gium pluribus diximus), longe prestabat Syria 
prefecture ; ea de causa factum apparet, ul quamvis 
sedes Antiochena ante Alexandrinam a Marco nomine 

Petri erectam, fuerit instituta , tamen illi postposita 
habeatur. Sic etiam quoniam inter omnes Orientales 
prefecturas, Syrie proconsulatus prestabat, cum 
ejus provincie metropolis esset Antiochia; inde 
etiam accidit, ut primaomnium Antiochena Ecclesia 
haberetur ; et quantumvis Hierosolymorum Ecclesia 
prima omnium origine temporis, et nobilitate rerum 
in eaconsummatarum merito dici posset, ceeterisque 
ea de causa, que in Oriente essent, Ecclesiis jure 
preferenda videretur; illi tamen subjiceretur. 

14. Cur Caesarea et non Hierosolyma metropolis 
Palestine. — Secundum eamdem quoque (ut appa- 
ret) rationem, non ipsa Hierosolymorum Ecclesia 
est instituta metropolis Palestine, sed quod totius 
illius provinci# metropolis Ceesarea maritima a Ro- 
manis esset effecta, illic etiam sedes metropolitana 
ejusdem provincie est decreta, servato tamen aliquo 
Hierosolymorum Ecclesia honore. Habes id per- 
spicue declaratum ex his que S. Hieronymus ' ex 
Apologia Joannis episcopi Hierosolymitani missa ad 
Theophilum Alexandrinum, ad Pammachiumseribit, 
dum sic ait ex verbis illius : « Responde mihi : Ad 
Alexandrinum episcopum Palestina quid pertinet? 
Ni fallor, hoc ibi decernitur (in concilio Niceno sci- 
licet) ut Palestine metropolis Caesarea sit et totius 
Orientis Antiochia. » Hec ille. Ceterum longe ante 
Nicenum concilium Caesaream Palestina: metropo- 
lim esse institutam, ipse canon * concilii Nicaeni non 
obscure significat, cum sic ait : « Quia consuetudo 
obtinuit, et antiqua traditio, ut Alia episcopus ho- 
noretur : habeat honoris consequentiam, salva me- 
tropolis propria dignitate. » Hac erat Cesarea, quae, 
auctore Josepho *, maxima omnium Jude provin- 
ci civitatum erat. Sic igitur (ut dictam est) Antio- 
chen Ecclesiv, que potissima func temporis habe- 
retur, Petrus, quod inter Apostolos primatum 
ageret, curam suscepit : cujus quidem institutionis 
memoriam antiquitus Ecclesia Catholica anniversa- 
ria celebritate peragere consuevit vigesima secunda 
Februarii *. 

12. Petrus Ecclesie Antiochene septem prefuit 
ainis , et quomodo Evodius primus episcopus ejus- 
dem Ecclesie dicendus. — Deinde quod pertinet ad 
eamdem. Ecclesiam Antiochenam, dissimulare non 
possumus, quod ex recentioribus quidam *, nullam 
prorsus habens rationem antiquorum Patrum et 
ecclesiastice antique traditionis, que sunt omnium 
stabilita consensu, invertens, et inaudita hactenus 
ac noya statuens, affirmare conatus est Antiochenam 
Ecclesiam post Romanam fuisse a Petro institutam ; 
ea tantum ratione persuasus, quod tam ex Actis 
Apostolicis, quam ex epistola Pauli ad Galatas * con- 
stare ait, Petrum nunquam ex Juda excessisse. Sed 
ubi heee Lucas, et quo in loco Paulus affirmat? nul- 
libi prorsus ; nisi forte dicere velit quoniam neuter 
horum de accessu Petri Antiochiam meminisset, id- 
circo e Judea non recessisse probari. Levis admo- 

dum, atque nullius plane ponderis argumentatio, 
sed peculiaris nostrorum temporum novatoribus, 
qui in promptu habent ut negent quidquid in Scri- 
pturis non reperitur expressum. Sed quis est qui du- 
bitet de rebus gestis Apostolorum permulta a Luca 
esse pretermissa? quod cum ex multis aliis, tum 
etiam ex Pauli epistolis (ut suis locis videbimus) 
seepe demonstrabitur. Certe quidem si quis histori 
Actorum a Luca scriptorum assuevit, atque ea omnia 
recta temporis ratione digessit, invenisse certum 
est, ipsum in scribendis Actis Apostolorum illud 
iniisse consilium, ut res, quibus presens non adfuit, 
vel omnino silentio obvolutas relinqueret, vel pluri- 
mum annorum spatia unius fere periodi sententia 
perstringeret; quibus vero interfuit, cunctas singil- 
Jatim atque exacte conscriberet. 

13. At quanam ratione idem auctor ipsum Eu- 
sebium suze cogit adstipulari sententie, qui tam 
expresse Antiochenam sedem hoc anno fundatam 
esse ab eodem Apostolo Petro testatur ? Nec certe 
curandum, si ea Eusebii assertio in aliquibus 
exemplaribus, haud tamen in antiquis (ut ex- 
perti sumus) desideretur : nam eadem ejusdem 
Eusebii testificatione firmissime testata habentur. 
Cum enim constans sit, tam traditione quam scri- 

‘ ptis, Petrum Antiochenam Ecclesiam annis septem 
administrasse; pateatque (ut vidimus ejusdem asser- 
tione) ipsum anno secundo Claudii, cum primum 
Ecclesiam Antiochenam fundasset, Romam esse pro- 
fectum : ex necessaria propemodum assumptione 
dicendum est, hoc ultimo anno Tiberii (ut ejusdem 
Chronicon habet) ab eo fuisse sedem Antiochenam 
erectam : ac rursus (ut pluribus suo loco dicetur ) 
eumdem ipsum anno secundo Claudii, non prius, 
ex Oriente Romam esse profectum. Ex his igitur in 
primis confutatur quod dicitur, Petro ante suum 
carcerem minus licuisseerigere Kcclesiam Antioche- 
nam, quod Lucas Petri acta prosecutus, de ea re 
nihil omnino dixerit. 

14. At certe quidem vidimus, hoc potissimum 
anno, Petrum bene usum Ecclesie pace, peragrasse 
omnes Ecclesias in Syria erectas. Quid enim aliud 
sibi volunt illa Luce * verba : « Factum est autem, 
ut Petrus dum pertransiret universos, deveniret ad 
sanctos, qui habitabant Lydde, etc. » An putandum, 
qui universas tunc invisit Ecclesias, Antiochenam 
preteriisse, que maxima omnium haberetur ? Illuc 
enim (ut idem tradit Lucas *) complures ex persecu- 
tione facta sub Stephano commigrarant; et licet 
idem dicat eos nemini locutos esse verbum, nisi Ju- 
dxis; non putet quis fuisse exiguum, ac plane con- 
temnendum numerum Judeorum Antiochie agen- 
tium : nam illorum qui a Seleuco civitate donati 
fuerant, ingentem plane fuisse numerum, eosdem- 
que nobilissimos fuisse, utpote ex equo cum Genti- 
libus ejusdem civitatis municipes, et quieadem jura 
possiderent, Josephus * agens contra Apionem testa- 
tur; quod quidem jus, nec dirutis Hierosolymis, et 
Judxorum rebus funditus pene collapsis, a Vespa- 

siano fuisse sublatum, contra nitentibus licet ceteris 
gentilibus civibus Antiochenis, idem auctor affir- 
mat‘ :eneis enim tabulis hee scripta erant privi- 
legia Judeorum, quas Titus * indelebiles servari . 
voluit. Erat autem adeoingens Judeorum Antiochie 
degentium numerus, ut tempore belli a Tito illati, 
cum Syri et Palestini Gentiles, qui apud se essent 
Judxos occiderent, velsaltem vinculis manciparent : 
Antiocheni quantumlibet in eos animo essent in- 
fenso, tamen propter eorum multitudinem ab illo- 
rum invasione abstinuisse, crediti sint *. Hac ergo 
diximus, ad insinuandum quod licet apertum non 
esset ostium fidei Gentibus, tamen ex Judais Antio- 
chenis nobilis potuit colligi Ecclesia Antiochiz, cui 
peculiariter preeesset Petrus apostolus. Cum vero 
post reseratam Gentilibus fidei januam, major ex 
illis fieret in dies ad christianam fidem accessio ; 
tunc evenit quod idem Lucas tradit * ut illuc Bar- 
nabas Hierosolymis mitteretur. Nihil ergo repugnat, 
quin antea a Petro, ex his qui erant in circumci- 
sione credentes, erecta fuerit sedes Antiochena. 

45. Eadem quoque facilitate illa ratio confuta- 
tur, qua dicitur Petrus a Paulo visitatus post trien- 
nium Hierosolymis, et non Antiochie ; ubi nonnisi 
post annos quatuordecim ab eo tempore quo Hiero- 
solymis illum primo convenit, postea nactus est; 
quando ea inter ipsos amica altercatio facta est, ut 
idem Paulus scribit ad Galatas °. At quanti nam 
ponderis hee objectio? An quia Paulus Hierosolymis 
Petrum hoc anno reperit, mansitque (ut ait) apud 
eum diebus quindecim, impedimento necessario 
esse potuit, ne ipse perrexerit Antiochiam, eamque 
stabilierit Ecclesiam : cum presertim (ut vidimus 
ex actis Luce °) hoc ipso anno idem Petrus Hieroso- 
lymis egressus , universos invisit qui erant in Syria 
christianos? Huic quidem simile illud est : Paulus 
post annos quatuordecim Petrum nactus est Antio- 
chie ; ergo quod tunc temporis Petrus illic erat 
agens, nunquam ante alias illam adiit civitatem ; 
neque hoc, quo posuimus, sed illo potius tempore 
Antiochenam ille erexit Ecclesiam. Sed quid hec his 
nostris obstant, quominus hoe anno Petrus sedere 
coeperit Antiochie, tenueritque eam sedem usque 
ad annum secundum Claudii? Que ratio cogit, u 
cum Paulus post annos quatuordecim Petrum con- 
venerit Antiochiz, non ante tempus illud Petrus 
sederit Antiochie , sed tunc primum ibi ageret ejus 
civitatis episcopum? Sed relegamus seriem rerum 
gestarum. Cum enim (ut dictum est) Petrus eidem 
sedi prefuisset episcopus annis septem, anno se- 
cundo Claudii Romam venit, ubi mansit ad illud 
usque tempus, quo Claudii edicto Judai Roma sunt 
pulsi; tunc enim Petrus reversus in Orientem, non 
Hierosolymam tantum,, sed etiam profectus est An- 
tiochiam, tuncque illic eum Paulus convenit; sicque 
cum hec omnia magna inter se consensione co- 
hereant, nulla est que ex his jure oriri possit 
objectio. 

16. Sed et illud exactius perquiramus, quod 
maxime omnium ad hujus historie veritatem intel- 
ligendam conferre posse videtur : Quidnam proprie 


sit, quod dicitur Petrus fundasse Ecclesiam Antio- 


chenam, in eaque annis septem sedisse. Errant, mea 
sententia, qui existimarunt ad hoc opus fuisse ut 
Petrus petierit Antiochiam, et ibi jugiter permanse- 
rit annis septem. Nam si presentia Petri quamlibet 
Ecclesiam primariam effecisset, tot essent nume- 
rande sedes patriarchales, quot a Petro fuerunt 
Ecclesie institute : fuisse namque earum immen- 
sum plane numerum, nemo puto inficias ierit. Cum 
vero ex adverso sedes Alexandrina, in qua aliquando 
fuisse Petrum, certa aliqua assertione nequaquam 
monstrari potest, post Romanam sedem omnium 
maxima ab eo fuerit instituta : plane perspicue in- 
telligi posse videtur, non presentiam Petri, sed ejus 
potissimum requisitam esse auctoritatem ad consti- 
tuendam sedem aliquam patriarchalem. Modo igitur, 
‘ut dicamus a Petro fundatam seu erectam sedem 
Antiochenam, non est intelligendum, quod ibi Pe- 
trus primo predicaverit Evangelium : id enim fa- 
ctum esse ab illis qui post necem Stephani pulsi Hie- 
rosolymis sunt, discipulis, Luce testimonio (quod 
diximus) exploratum satis atque perspectum habe- 
tur. Sed accipiendum est, sic a Petro fundatam 
dici Ecclesiam Antiochenam; quod scilicet illi a 
Petro precipua dignitas sit collata, ut Orientalium 
sedium maxima diceretur, et esset; nam si ante 
Petrum alii predicavere discipuli Evangelium An- 
tiochie, a quibus jactum videretur Ecclesie funda- 
mentum, quamvis Petrus et Paulus postea iisdem 
Evangelium predicassent, certe hac ex parte funda- 
tores dici non poterant , secundum quod idem Pau- 
lus ad Romanos scribens ait + : « Sic predicavi 
Evangelium hoc, non ubi nominatus est Christus, 
ne super alienum fundamentum edificarem. » Quod 
si quoquo modo, quia Petrus post alios Antiochize 
Evangelium predicavit, fundasse eam Ecclesiam 
dicendus esset, nihil certe hac de causa tribuendum 
amplius Petro quam Paulo, cum et ipse ibidem 
eadem in re egregiam operam nayaverit. Etenim 
quod ad hoc spectat, non plus Petro, Ignatius scri- 
bens ad Magnesianos, quam Paulo tribuit, affirmans 
ab utroque esse fundatam Ecclesiam Antiochenam. 
Quamobrem ut a Petro peculiariter dici possit (quod 
tradunt omnes) fundatam esse Ecclesiam Antioche- 
nam : dicendum est, Petrum primo erexisse, seu 
instituisse sedem patriarchalem Antiochenam. Ad 
quod agendum (si velimus et hoc dicere) nulla pro- 
fecto incubuit necessitas ut Petrus abierit Antio- 
chiam; cum ubicumque ageret, id sua, qua pollebat , 
auctoritate prestare potuisset. 

47. Sic igitur erecta atque fundata a Petro Ec- 
Clesia Antiochena, omnium que hactenus erecte 
fuissent Ecclesie precipua atque potissima, nullius 
certe nisi Apostolorum omnium principis potuit se- 
des esse..Hierarchicus enim ordo, quem Christus in 

sua Ecclesia servari voluit (de quo preter illa que 
diximus, plura dicturi sumus) haud pati posse vide- 
tur, ut in prima sede alius quispiam quam primus 
Apostolus sederet episcopus; sed quod sedere dici- 
mus, neminem adeo rudem putamus, ut cum di- 
ctum sit Petrum sedisse Aatiochie annis septem (tot 
enim numerantur ab ejus institutione usque ad 
Romanam sedem firmiter stabilitam) nunquam velit 
per illud spatium temporis ipsum Antiochia reces- 
sisse, sicut cum fertur eumdem sedisse Rome annis 
viginti quinque, nunquam eo tempore profectum 
alio esse contendat. Nam cui non tantum unius civi- 
tatis, sed totius christiani orbis onus incumbebat, 
ac sollicitudo eum simul urgebat; quique omnibus 
prospicere, omnes (si posset) invisere, instituere, 
monere, hortari ac denique universum gregem sibi 
creditum pascere tenebatur; quonam pacto, illis 
presertim temporibus, cum fides christiana a Genti- 
bus atque Judeis ubique vexaretur, unius civilatis , 
licet amplissime, valuit angustiis contineri; et non 
potius (quod ab eo factum hoc anno ex Luca vidi- 
mus) circumiens regiones, universas adiret Eccle- 
sias? Sic igitur accipiendum est Petrum annis se- 
ptem prefuisse episcopum sedi Antiochene; quod 
donec alia ab eo sedes , nempe Romana quam maxi- 
mam omnium esse voluit, esset erecta, ipse Petrus 
sit dictus episcopus Antiochenus, inde vero episcopus 
Urbis fuerit appellatus. 

18. His igitur de sede Antiochena elucidatis : 
omnia que frustra objici possunt de Petro, quod 
non fuerit his temporibus Antiochie (licet et id fal- 
sum esse dixerimus) vel quod non integris annis 
septem ibidem sederit, irrita prorsus cassaque red- 
duntur. Quod vero ab Eusebio * post expletam fun- 
ctionem ipsius septem annorum sedis Antiochene 
dicatur Evodius primus episcopus Antiochenus , hoc 
ille monstrat , quod post Petrum Apostolum primus 
hic sederit; ex his enim que ab eodem .auctore 
antea dicta sunt , heec de Evodio in necessariam du- 
cuntur consequentiam ; que etsi essent obscura satis 
ab Ignatio ? declarantur, qui ejusdem sedis fuit epi- 
scopus, cum ad eamdem Ecclesiam Antiochenam sic 
scribit : «Mementote Evodii beatissimi Patris vestri, 
qui primus post Apostolos gubernacula vestre Eccle- 
sie sortitus est. » Non ergo primus Evodius est in- 
stitutus episcopus Antiochenus; sed post Apostolos, 
nempe Petrum (pluralem numerum pro singulari, 
ut assolet, ponens) eum ordinatum dicit episcopum. 
Sic primus igitur Evodius est dictus episcopus Antio- 
chenus, quod a Petro primus eam rexit Ecclesiam, 
licet ordine, esset dicendus secundus; sed alia etiam 
ratione primus; quod qui post Petrum est creatus 
ejus civitatis episcopus, non proprie nec in omnibus 
posset dici Petri successor : translata enim semel 
Romam Petri sede, ille revera tantum dicendus erat 
Petri successor, qui post ejus obitum suffectus est in 
locum ipsius Romanus episcopus, Qui vero post eum 

quam summe onmium sedis est jus consecutus ; 
hoc enim persone conjunctum, ipse Romane, quam 
erexit, Ecclesiz contulerat, sicque hac ex parte Evo- 
dius novus et primus sedis Antiochene episcopus 
habebatur. 

19. Sed et ex his ipsis adversus contraria asse- 
rentem instamus. Si (quod nec quisquam hactenus 
negare visus est) Evodius anno tertio Claudii (ut 
ponitur ab Eusebio) est creatus episcopus primus 
Antiochenus; quanam ratione quove jure dici potest, 
Petrum , post erectam Romanam Ecclesiam , iterum 
Claudii edicti occasione in Orientem reversum, insti- 
tuisse seu fundasse eam Ecclesiam, que multo ante 
jam habebat episcopum ordinatum? Vel quomodo 
illic sedit, ubi jam ex sententia ipsius et omnium 
sedebat Evodius? An fortasse dicendum quod Pe- 
trus Evodium, ut ipse sederet, in ordinem redegit, 
vel una cum eo sedit, vel eo defuncto (quod non 
probatur) successit in locum Evodii? Has omnes non- 
nisi inanes esse nugas, quis non intelligit? At for- 
tasse dicet, sic Petrum fundasse Ecclesiam Antioche- 
nam dici debere quod eam tunc sedem_ patriarcha- 
lem instituerit, non tamen quod ipse in ea sederit. 
Sed hac stante sententia , negandum esset, quod in 
hance diem Greci omnes , et inter eos Joannes Chry- 

- sostomus * ejus Ecclesie olim presbyter, ac Latini 
pariter una eademque consensione suis ipsorum 
scriptis professi sunt, Petrum Apostolorum princi- 
pem Antiochie sedisse episcopum ; quinimo multo 
eum tempore illic sedisse, idem Chrysostomus his 
verbis significat : « Petrus, cui claves regni celorum 
dedit, cujus arbitrio et potestati cuncta permisit, 
hunc hic longo tempore jussit commorari : quam- 
obrem universo orbi ex altera parte civitas nostra 
respondet. » Hee ipse. Alii usque ad annum septi- 
mum sedisse dixerunt : quod tam Eusebius (ut di- 
ctum est) quam Latini omnes, qui numerant annos 
sedis Antiochene, testantur; licet ex Gracis unus 
tantum Nicephorus ® ponat annos duos. 

20. Sed quoniam neminem negaturum existimo 
Petrum non tantum instituisse sedem Antiochenam, 
sed et in ea etiam sedisse episcopum : quomodo, 
rogo, eodem tempore Rome et Antiochie sedit, qui 
Romanam sedem semel instituens, illic sedisse ab 
omnibus traditur annis viginti quinque? Tot igitur 
annos a Romana Petri sede quis minuat necesse est, 
quot Antiochene Petri sedi dederit; ac_ etiam toti- 
dem sedem Romanam vacasse annos, «que affirmare 
opus sit. Insuper dicere Petrum una cum Evodio 
sedisse, qui nunquam usque ad obitum cessasse 
inveniri poterit , habendum esset pro monstro : sicut 
si quis etiam dixerit, sic sedisse annis septem Antio- 
chie, ut etiam eo tempore, licet absens, Rome per 
corepiscopos sedere non desierit. Primo enim casu, 
idem esset unam Ecclesiam duos habere presidentes 
episcopos, quod in uno corpore duo esse capita ; 
secundo autem, unum caput duobus corporibus esse 
insitum : sic enim accipiendum esset, uno eodemque 

tempore Rome sedisse et Antiochie, nimirum in 
utraque Ecclesia unum caput visibile ostentare, et 
contra hierarchicum Ecclesiz ordinem, monarchiam 
uno tantum loco consistentem, duorum locorum | 
diversitate disjungere ; nec unam esse sedem que 
summa omnium predicetur, sed duas «que subli- 
mes; eo enim nomine illum oportuit prefuisse 
Keclesie Antiochene, cum alioqui negari non possit, 
Petrum sua auctoritate, qua universi gregis pasto- 
rem agit, omnibus christiani orbis Ecclesiis presi- 
dere, Qua ratione si diceremus ecodem quoque modo 
Petrum prefuisse Ecclesia Antiochene , cum sic 
eque cujusque civitatis Ecclesie Petrus quoque esset 
dicendus episcopus, nequicquam pre ceteris vindi- 
care sibi posset Ecclesia Antiochena. Vide, obsecro, 
per quos anfractus, ac loca devia planeque invia, 
ducenda sit hujusmodi de sede Antiochenz Ecclesize 
disputatio : quo omnem aditum mendacio undique 
occlusum esse monstremus. 

21. Nec illud confutare pretermittimus (licet ut 
res nullius plane momenti dissimulari absque ali- 
quo veritatis praejudicio posset) quod dicitur,-impos- 
sibile fuisse Petrum, antequam Romam migrasset, 
sedisse septem annis Antiochie ; eo quod a tempore 
quo Petrus Antiochenam sedem instituisse traditur, 
usque ad tempus anni secundi Claudii, quo elapsus 
e carcere Romam venit, non amplius (ut qui adver- 
satur affirmat) quam anni quinque intercedant. Sed 
ut patenter monstremus hee affirmantem in anno- 
rum supputatione manifestissime decipi, redigamus 
annorum numeri rationem ad caleulum. Eusebius 
(ut dictum est) ponit Ecclesiam Antiochenam funda- 
tam a Petro anno ultimo Tiberii imperatoris, Olym- 
piade ducentesima tertia, anno quarto : rursus vero 
Olympiade ducentesima quinta , anno secundo, quo 
ab eo adscribitur Claudii imp. secundus annus, ab eo- 
dem ponitur Petri Romam profectio. Numerando igi- 
tur ab anno quarto dicte ducentesime tertie Olym- 
piadis usque ad annum secundum ducentesime quin- 
te, septem colligi annos, quis non videt? unum 
videlicet ducentesime tertie, quatuor ducentesime 
quarte, ac duos ducentesime quinte Olympiadis. 
Sicque septem saltem inchoati numerantur anni a 
tempore institute sedis Antiochene, usque ad Petri 
Romam versus profectionem : imo plenos esse nu- 
merandos septem annos sedis Antiochene, inferius 
suo loco, cum de Evodio successore erit sermo, aper- 
tius demonstrabimus. 

22. Nec est denique quod quis objiciat post hac 
omnia confutata, de Apollonii * antiqui theologi sen- 
tentia, ex traditione majorum (ut ait) accepta; qua 
dicitur, Salvatorem mandatum suis dedisse Apo- 
stolis, nead duodecim annos Hierosolymis decede- 
rent : quasi non licuerit Petro proficisci Antiochiam. 
Sed profecto majoris esse fidei Acta Apostolorum a 
Luca conscripta, quavis auctoritate majorum, nemo 
negarit. Certe quidem ante illud tempus Petrum et 
Joannem Hierosolymis recessisse, ac Samariam pe- 


* Apud Euseb. lib. v. c. 17. 


230 
tiisse ; quin et ipsum Petrum ( ut vidimus’) Syriam 
Palestinam, visitando Ecclesias, peragrasse; imo 
(ut suo loco monstrabimus) eumdem ante dictum 
tempus e carcere ab angelo liberatum, non tantum 
Hierosolymis, sed e Judiea etiam excessisse, ex iisdem 
Actis certum exploratumque habetur ; adeo ut omnis 
prorsus de duodecim annorum mora _ sententia 
Apollonii confutetur. Si enim id Dominus jussisset, 
-haud putandum contra Domini preceptum Apostolos 
Hierosolymis profectos esse. Sed quantumlibet ab 
Apollonio dicta, vera esse dixerimus ; eadem secun- 
dum illam Domini sententiam essent accipienda, qua 
dixerat, ac iisdem Apostolis preeceperat, ne in vias 
Gentium abirent, nec in civitates Samaritanorum 
intrarent : et tamen (quod dictum est) constat Pe- 
trum cum Joanne Hierosolymis recessisse, ac Sama- 
riam adiisse , rursumque Gentibus ad Ecclesiam 
aditum reserasse , et Gentium regiones peragrasse; 
ut appareat , eo tendisse Christi jussionem atque 
’mandatum, ut Apostoli ante omnia Judeis, quorum 
erant promissiones, intenderent, quo etiam sensu 
accipienda sunt que de se ipso. Dominus dixerat * : 
« Non sum missus nisi ad oves que perierunt do- 
mus Israel. » At de his hactenus. 

23. Hisigitur levibus de Antiochena sede objectio- 
nibus confutatis, brevi compendio que fusius dicta 
sunt colligentes, dicimus Ecclesiam Antiochenam 
hoc potissimum anno a Petro Apostolorum principe 
institatam , eumdemque septem eidem prefuisse 
annis, quousque scilicet Romanam Ecclesiam eri- 
gens, una cum persona, omne summi pontificii jus 
in eam transtulit : idque ratum ac firmum haberi 
etiam majorum traditione, sacrorum antiquorum ri- 
tualium attestatione librorum, confirmatione vetu- 
stissimi commentarii de Romanis pontificibus, qui 
fertur nomine Damasi : his insuper adstipulari Ro- 
manos pontifices (quamvis gratior ea illis sententia 
videri potuisset, qua asseritur Romanam Ecclesiam 
fuisse a Petro primitus institulam) postAnacletum ?, 
Antherum *, atque Marcellum *, quorumscriptorum 
fides adducitur in controversiam, etiam ceteros , 
quorum scriptorum fides nullain re vacillat, nempe 
Leonem Magnum *, Gelasium °, Pelagium 7, Grego- 
rium *, atque alios Romane sedis episcopos ; junge 
his Hieronymum ° id ipsum iterum profitentem, Isi- 
dorum, Bedam *°, Adonem™, et alios his recentiores 
fere innumeros. Sed (quod omnibus prestat) hee 
ipsa Romanorum conciliorum decretis sunt firmata 
ac prorsus stabilita ; ut jam ab iis dissentire, maxime 
temerarium debeat judicari. Est quippe canon con- 
cilii Romani sub Damaso, quod continet Collectio 
Gresconiana (est in nostro codice numero 236) qui 
habet hee verba : « Tertia vero sedes apud Antio- 
chiam beatissimi Apostoli Petri habetur honorabilis , 
eo quod illam primitus quam Romam venisset, ha- 

bitavit , et illic primum nomen Christianorum no- 
velle gentis exortum est. » Hee ibi. Eadem repetita 
habentur in concilio septuaginta episcoporum Rome 
sub Gelasio papa habito. 

24. Sic igitur traditione, conciliorum auctoritate, 
sanclorum Patrum assertione, rata firmaque sunto 
que de Ecclesia Antiochena sunt dicta; a quibus 
dissentientes, in aperta mendacia ac plane portenta 
incidere sit necesse : quale in primis est, id velle ne- 
gare, quod est in confesso apud omnes, tenuisse 
Petrum Romanam sedem usque ad obitum annis 
viginti quinque ; tot enim annos ex his minuas ne- 
cesse est, quot tribueris sedi Antiochene, si hance 
post Romanam ab eo constitutam, et in ea annis 
septem sedisse fatearis. Rursum (quod absurdum 
est dicere) fateri compelleris Romanam sedem An- 
tiochiam fuisse translatam. Et si velis dicere Petecum 
sic erexisse sedem Antiochenam, non tamen ut de- 
sierit esse Romanus episcopus : tune dicere opus 
esset, non unam in una Ecclesia universali (ut par 
erat) summam sedem instituisse pontificiam , sed 
plane duas, Romanam et Antiochenam; sicque 
(quod turpe monstrum referat) unum summum ca- 
put duobus fuisse junctum corporibus, imo et alteri 
eorum duo simul capita fuisse conjuncta (quod dixi- 
mus) Petrum videlicet, et Evodium, qui Antiochie 
tune sedebat. Quod si dicas nequaquam Antiochie 
sedisse Petrum, sed tantum hoc illi prestitisse, ut 
que primitus fuisset ab aliis instituta, eadem a Pe- 
tro aucta fuerit privilegio, ut patriarchalis Ecclesia 
dicerelur : at quanam causa, rogo, in Ecclesia Ca- 
tholica celebrari consuevit antiquitus anniversaria 
solemnitate cathedra Antiochena, si in ea Petrus non 
sedit? Si dicas id agi, quod a Petro fuerit instituta 
in ea Ecclesia sedes patriarchalis : cur, inquam, si 
hance causam pretexis, non magis Alexandrine sedis 
annua celebritas agitur, que majori quam Antio- 
chena ab eodem Petro aucta est dignitatis amplitu- 
dine? Vides igitur mendacium latebras quaquaver- 
sum queritans, et effugium undique captans, mani- 
festee tamen lucis veritate redargui. 

25. Facessat itaque de sede Antiochena recenter 
asserta sententia : sed quod antiqua traditio docuit, 
quodque Patres testati sunt, ac semper tenuit et hac- 
tenus tenet et observat Ecclesia, maneat firmum, 
ac suo robore inconcussum, nec ullo novitatis labe- 
factetur accessu : ipsam scilicet Antiochenam sedem 
primitus a Petro esse erectam atque institutam, in 
eaque sedisse septem annis : exinde vero Romam 
eamdem transtulisse, ac firmiter stabilisse, sedis- 
seque in ea usque ad susceptum in cruce pro Christi 
fide martyrium : non tamen quod semper Rome 
permanserit; quippe qui universi gregis cura adstri- 
ctus,.ut omnibus prospiceret, officio et consilio non 
deerat : sicut (quod etiam antea diximus) eumdem 
annis septem prefuisse Ecclésize Antiochene, non 
sic accipiendum de locali situ, ut nunquam loco 
motus, semper eo tempore sederit, sed potius au- 
ctoritate prafuerit; nec sic quidem, ut ejus civitatis 
et provincie ambitu illius potestas fuerit cireum- 

scripta; sed sic sedisse dicatur, ut apostolica preefe- 
ctura et potestate in omnes Ecclesias sibi a Christo 
collata, universum gregem pastorali regimine gu- 
bernaret. Sic videas Petrum his temporibus nun- 
quam fere eodem loco consistere ; sed ut opus esse 
videret, peragrare provincias, invisere Ecclesias, ac 
denique omnes que sunt universalis prefecture 
functiones, pastorali sollicitudine exequi ac consum- 
mare ; unde Lucas ' : « Factum est, inquit, ut Petrus 
dum pertransiret univetsos, deveniret ad sanctos, 
qui habitabant Lydde. » Intentus enim ipse Lucas 
(ut dictum est) praclariora que a Petro sunt facta 
miracula recensere, unico tantum verbo involvit 
potius quam explicavit innumeras fere res gestas 
Petri, et inter alia, quam proxime diximus institu- 
tionem Ecclesize Antiochene. 
26. Quidnam, queso, sibi volunt verba illa : 
« Dum pertransiret universos, » nisi (ut diximus) 
quod eam Petrus nactus occasionem pacis Ecclesia, 
que ubique gentium collecte erant, Ecclesias visi- 
tavit? Non enim de aliis Apostolis id scribit Lucas , 
sed de Petro, cujus tantum muneris fuit universo 
gregi prospicere : ut ex his etiam, sicutet multis aliis 
superius adnotatis, luce clarius Petri in Ecclesia pri- 
‘matum inspicias. Unde Chrysostomus? in hee Luce 

verba : « Factum est, cum Petrus pertransiret uni- 
versos. » « Quemadmodum, inquit, dux in circuitu 
obambulans, considerabat que pars sit coadunata, — 
que ornata, qué suo adventu egeat : vide ubique i!- 
lum circumcursare, ef primum inveniri. Quando 
eligendus apostolus, hic primus : quando loquen- 
dum Judeis, non esse Apostolos ebrios : quando cu- 
randus claudus : quando concionandum, hic pre 
aliis est: quando agendum contra principes : quando 
contra Ananiam : quando ab umbra sanationes fie- 
bant, hic erat. Et ubi erat periculum, hic; et ubi 
moderatio : ubi autem tranquillitate res plene, com- 
muniter, omnes : sic non exigit honorem majorem. 
Iterum quando fieri miracula opus erat, ipse prosi- 
lit; et hic iterum ipse per se laborat, ac iter facit. » 
Hec Chrysostomus. Cum igitur visitaret Ecclesias 
Petrus, quis dubitat Antiochiam perrexisse, et cuncta 
que opus erant, composuisse ? Quamdiu autem illic 
Petrus manserit, quantumve insumpserit temporis 
in invisendis ceteris, que in Palestina et Syria 
erant, Ecclesiis : quantum ex his que Lucasin Actis- 
scribit, colligere licuit ; dicendum videtur, non mi- 
nori quam biennii temporis spatio ea omnia con- 
summasse ; que igitur post hee persequitur Lucas, 
inferius suo loco dicemus. 

41, Consules. — Ad num. 4. Coss. Cn. Acerro- 
nius Proculus, et C. Pontius Nigrius, ex Dione 
lib. 18, et Tacito lib. 6 Annal. 

2. Obitus Tiberi. — Tiberius XVII kalend. 
Apriles seu die xvi Martii, Suetonio in Tiberio cap. 
16, et Tacito lib. 6 Annal. testibus, supremum diem 
obiit, cui Caius Caligula Germanici filius successit. 
Quare erravit Dio lib: 58, qui ait Tiberium mor- 
tuum die vigesima sexta Martii, et imperasse annos 
XXII, menses vu, ac dies totidem, non vero, ut per- 
peram legitur in Epitome, annos xxil, menses v, 
dies xu. Regnavit enim annos xxl, menses VI, 
dies xxvi. Quod si Tiberii anni ab eo tempore, quo 
imperii Collega dictus, numerentur, regnavit annos 
viginti quinque, menses sex, dies novemdecim, ut 
ex Clemente Alexandrino lib. 4 Stromatum colli- 
gitur, ubi tamen per errorem annos viginti sex 
habet. Caligula kalendis Juliis currentis anni, Clau- 
dio patruo collega, consul suffectus processit, ut ha- 
bet Suetonius in Claudio cap. 7, et in Caio cap. 17, 
ubi tamen juxta antiquas editiones, quas Baronius 
secutus est, male legitur, Caitum primum consula- 
um ex kalend Janu. gessisse : legendum enim, 
ex kalend. Jul. ut jam inter omnes convenit. 


Consulatus iste Caligule juxta primam conswlatuum 
Cesareorum regulam capessitus Octaviani Augusti 
exemplo. 

3. Obitus Philippi Herodis Ascalonite filii. — 
Ad num. 2. Philippus Herodis Antipe frater anno 
Christi xxxtv e vivis excessit. Josephus enim lib. 18 
Antiquit. cap. 5, postquam de Vitellii Hierosolymam 
adventu locutus est, ait: « Tunc etiam Philippus 
Herodis frater diem suum obiit anno Tiberii princi- 
patus vigesimo, cum ipse prefuisset triginta septem 
annis Trachonitidi et Gaulanitidi ac Patanee, et quia 
sine liberis decesserat, ditionem ejus Tiberius pro- 
vinci Syrice attribuit. » Ex quo annus mortis 
Herodis Magni ejus patris magis innotescit. Si enim 
Philippus anno Christi xxxiv, quo Tiberius vicesi- 
mum imperii inchoavit, mortuus est, patri succes- 
serat anno Juliano xm. Baronius in Annalibus Phi- 
lippi mortem in annum Christi xxxv confert, quod 
existimet, Josephum indicare, eam non contigisse , 
nisi postquam Vitellius Hierosolymam advenit. Que 
tamen ratio non procedit : Josephus enim, ante- 
quam Philippi mortem narret, ait Vitellium jussisse 
Pilatum Romam proficisci, « responsurum apud 
Cxsarem ad objecta per Judeos crimina; » que ta- 

men profectio ante annum Christi xxxvi suscepta 
non est. Josephus itaque ordinem temporis ple- 
rumque non servat, et historicum agit, non chrono- 
logum. 

4, Ecclesia per respectum ad imperium ordi- 
nata. — Ad num. 8. et seqq. Imperium Romanum 
jam ab Apostolorum temporibus in provincias dis- 
tributum videtur. « Oriens, inquit Petrus de Marca 
lib. 1, cap. 4, parag. 2, in dispositione imperii Ro- 
mani eas provincias omnes complectitur ab ipsius 
Vespasiani temporibus, que a Thracia per Agyptum 
et Asiam Minorem usque ad Euphratem et Tygrim 
pertinent. He provincia, quinque dicecesibus com- 
prehendebantur, Thracica, Pontica, Asiana, Orien- 
tali, et Agyptiaca, que magistratibus sibi prafectis 
parebant. » Ubi quando dicit, « quinque dicecesi- 
bus, » respicit presul doctissimus ad posteriora tem- 
pora, quibus Thracia, Pontus, Asia, Oriens, et 
. Aigyptus diceceses imperii yocate sunt, quod primo 
contigit sub Constantino Magno, qui imperium Ro- 
manum sub yariis prefectis preetorio ordinavit, et 
provincias varias sub unoquoque prefecto ordina- 
turus, eas diceceses appellavit, ut dicecesis sub se 
habeat plures provincias, sicut provincia plures civi- 
tates. Licet itaque dicecesis nomen Constantini Magni 
temporibus primum auditum sit, res tamen ipsa per 
illum significata jam erat ab initio Ecclesia. Ipse 
diceceses et provincie sub quatuor prefectis pratorio 
exhibentur in Nolitia imperii ultra Arcadii Hono- 
rlique tempora scripta, uf in operis inscriptione di- 
citur. Ex ea videre est, sub quatuor prefectis praeto- 
rio, per totum imperium fuisse diceceses omnino 
tredecim, sex Orientis, et Occidentis septem, illas- 
que comprehendisse provincias centum et duode- 
viginti, quas quia quilibet ecclesiastice Historie 
studiosus sibi familiares reddere debet, hic appo- 
nendas duco ex ipsa Notitia imperii. 

5. Provincia subjecte prefecto pretorio Orien- 
tis. — Preefectus pretorio Orientis, et sub ipso dice- 
ceses quinque. Orientis. Sub dicecesi Orientis, pro- 
vinci XY. Palestina, Phoenice , Syria, Cilicia, 
Cyprus, Arabia, Isauria, Palestina Salutaris, Pale- 
stina II. Phoenice Libani, Euphratensis, Syria Salu- 
taris, Osrhoena, Mesopotamia, Cilicia secunda. 

AEgypti. Sud dicecesi Aigypti, provincie VI. 
Libya superior, Libya inferior, Thebais, Hgyptus, 
Arcadia, Augustanica. 

Asia. Sub dicecesi Asie, provincia X. Pamphy- 
lia, Hellespontus, Lydia, Pisidia, Lycaonia, Phrygia 
Pacatiana, Phrygia Salutaris, Lycia, Caria, Insule. 

Ponti. Sub dicecesi Ponti, provincie X. Galatia, 
Bithynia, Honorias, Cappadocia prima, Paphlagonia, 
Pontus Polemoniacus, Hellenopontus, Armenia I, 
Armenia II, Galatia Salutaris. 

Thracie. Sub diccesi Thracie, provincie VI. 
Europa, Thracia, Hemimontis, Rhodope, Meesia II, 
Scythia. | 

6. Provincie subjecte prefecto pretorio Illy- 
rici. —Prefectus preetorio Illyrici et sub ipso diceceses 
due. Macedonie. Sub dicecesi Macedoniz, provinci 

VI. Achaia, Macedonia, Creta, Thessalia, Epirus vetus, 
Epirus nova. 

Et Dacie. Sub dicecesi Dacie, province Y. 
Dacia Mediterranea, Dacia Ripensis, Mcesia prima , 
Dardania Prevalitiana, Pars Macedoniz Salutaris. 

Preefectus pretorio Italie, et sub ipso diceceses 
tres. Italia. Sub dicecesi Italie, provincie XVII. 
Venetia, Amilia, Liguria, Flaminia et Picenum 
Annonarium, Tuscia et Umbria, Picenum Suburbi- 
carium, Campania, Sicilia, Apulia et Calabria, Luca- 
nia et Brutii, Alpes Cottiarum, Rhetia prima, 
Rhetia secunda, Samnium, Valeria, Sardinia , 
Corsica. 

Illyrici. Sub dicecesi Ilyrici, provincie VI. Pan- 
nonia secunda, Savia, Dalmate, Pannonia prima, 
Noricum Mediterraneum, Noricum Ripense. 

Africee. Sub dicecesi Africee, provincie VI. Biza- 
cium, Numidia, Mauritania Sitifensis, Mauritania 
Cesareensis, Tripolis, Africa Proconsularis. 

7. Provincie subjecta prefecto pretorio Gal- 
liarum. — Preefectus pretorio Galliarum et sub ipso 
diceceses tres. Hispaniz. Sub dicecesi Hispanie, pro- 
vincie VII. Boetica, Lusitania, Gallecia, Tarraconen- 
sis, Carthaginensis, Tingitania, Baleares. 

Galliarum. Sub dicecesi Galliarum, provincie 
XVII. Viennensis, Lugdunensis prima, Germania 
prima, Germania secunda, Belgica prima, Belgica 


‘secunda, Alpes Maritime, Alpes Pennine et Graie, 


Maxima Sequanorum, Aquitania prima, Aquitania 
secunda, Novempopuli, Narbonensis prima, Narbo- 
nensis secunda, Lugdunensis secunda, Lugdunensis 
tertia, Lugdunensis Senonia. 

Britanniarum. Sub dicecesi Britanniarum, pro- 
vincie V. Maxima Cesareensis , Valentia, Britannia 
prima, Britannia secunda, Flavia Cesareensis. 

8. Episcopi et metropolite per ordinem ad im- 
perium institutt, — Is imperii ordo utcumque ex 
antiqua provinciarum dispositione desumptus, ut mo- 
numenta antiquitatis tam profane, quam ecclesia- 
stice perscrutanti facile innotescet. Nam ut observat 
Petrus de Marca, lib. 4, cap. 4, paragr. 31, « cum in 
imperio provincie contribute essent cuidam civitati 
primarie, gue metropolis dicebatur, apud quam 
magistratus subjeclorum causas judicabant, et quo 
propterea populi frequentius conveniebant, quod 
singulari quodam jure civitates a matrice penderent, 
Apostoli itidem episcopos in civilatibus constitue- 
runt, eo videlicet ordine, ut penderent ab episcopo 
in metropoli sive urbe primaria, etc. » Id colligitur 
ex Paulo in Epistola ad Titum cap. 1, ubi scribit ; 
« Reliqui te Crete, ut constituas per civitates pres- 
byteros, sicut et ego disposui tibi. » Per presbyteros 
olim quogue significabantur episcopi, ut observant 
Ambrosius, Chrysostomus, et ipsemet Paulus hoc 
loco intellexit, cum immediate addat nomen epi- 
scopi. Reliquit ergo Paulus Titum in Creta insula, 
que et una fuit ex provinciis Macedonia, ut legitur 
in Notitia imperii, idque, ut ibidem per civitates or- 
dinaret episcopos, quod ad metropolitas in sua pro- 
vincia spectat, juxta canonem rv concilii Nicaeni ; 

qui licet eleclionem omnibus provincia episcopis 
adscribat, et consecrationem (si plures provinciales 
episcopi adesse nequeant) tribus prwesentibus tradat 
perficiendam , absentibus quoque pari modo per 
scripta assentientibus, attamenin eo canone additur, 
«ut firmitas eorum que geruntur, per unamquam- 
que provinciam metropolitano tribuatur episcopo. » 
Que verba itainterpretatur Lupus, ut sicut ad Ro- 
mane reipublice normam Ecclesie provincias or- 
dinarint Apostoli , ita et Nicenum consequenter 


statuerit, in quavis provincia esse episcopum metro- 


politam, eumque unicum, cui et electorum provin- 
cialium episcoporum , aliorumque omnium per 
provinciam agendorum competat confirmatio. Quod 
ex facto Pauli corroborari potest, qui instituto in 
Creta insula Tito ut metropolitana auctoritate civi- 
tatibus ad fidem noviter conversis episcopos consti- 
tueret et ordinaret, factum est, ut Gortyna Crete 
metropolis jus illud subsequentibus seculis reti- 
nuerit, ut inquit Schelstratius in parle 1 Antiq. 
illust. Dissert.1, cap. 3, art. 1, ubi diceceses et pro- 
vincias in imperii Notitia memoratas exhibet, et ex 
quo hec exscripsimus. 

9. Institutio patriarchatuum et exarchorum. — 
Porro in tribus majoribus imperii civitatibus insti- 
tute sunt tres potissime dignitatis Ecclesia, et prae- 
cipu sedes patriarchice, Nicenum concilium anti- 
quam consuetudinem ab Apostolis ortam servari 
mandavit canone vi. « Antiqua consuetudo servetur 
per Agyptum, Libyam, et Pentapolim, ita ut Alexan- 
drinus episcopus horum omnium habeat potestatem ; 
qui et urbis Rome parilis mos est. Similiter et apud 
Antiochiam, » ubi trium sedium patriarchalium in 
precipuis imperii urbibus auctorilas firmatur, quam 
Leo J, epist. 53 ad Anatolium instituto Apostolorum 
principis Petri adscribit, et stabilem permanere pre- 
cipit. Et quia sub prefecto pretorio Orientis quin- 
que erant diceceses amplissime imperii, ut videre 
est in Notitia superius descripta, et in dicecesi Aigy- 
ptiaca institutus fuerat patriarchatus Alexandrinus, 
ac in Orientali Antiochenus, restabant tres Orientis 
diceceses longe ab Italia site, que sicut a suis vica- 
riis regebantur, ex earum civitatibus precipuis, ita 
et Apostolos permoverunt, ut simile quoddam pa- 
triarchale regimen instituerent, quod Nicaanum con- 
cilium salvum voluit canone vi ex pervetusta con- 
suetudine ecclesiastica argumentum desumens. Cum 
enim Alexandrino juxta formam Romani patriar- 
chatus jus suum attribuisset : « Similiter, inquit, et 
apud Antiochiam ceterasque provincias, suis privi- 
legia serventur Ecclesiis.» « Per cateras provincias, » 
inquit Lupus, vir erudilissimus, in illius canonis 
expositione, « intelligit praeserlim tres diceceses au- 
tocephalas ab omni patriarchali polestate liberas et 
exemptas, habentesque primatem potestate pari gau- 
dentem in subjectas sibi provincias, nempe dicece- 
sim Asiaticam sub Ephesino , Thracicam sub Hera- 
cliensi, Ponticam sub primatu Cesareensi. » Tres 
itaque erant Orientis diceceses autocephalx, nec pa- 
triarchis Alexandrino vel Antiocheno subject, que 

suis synodis et exarchis administrand remanserunt. 
Postea patriarchatus Constantinopolitanus institutus, 
et in concilio Chalcedonensi statutum, ut tres exar- 
chatus Asie, Cappadocie, ét Thracie Constantino- 
politano episcopo subjicerentur, ut in Annalibus 
explicatur. Parte alia Juvenalis quinto Ecclesiz si- 
culo patriarcha dictus, eique Palestine, prima 
Phoenicia et tertia Arabia cessere, e0, quo in iisdem 
Annalibus explicatur, modo. 

40. Notitia antiqguarum metropoleon. — Ex 
Nilo Doxopatrio, Tract. de v thronis patriarchalibus 
anno MXxLii ad Rogerium Siciliz regem scripto, anti- 
quarum metropoleon notitia quedam hauriri po- 
test, licet in eo non contineantur omnes metropoles 
et diceceses, prout precise extitere initio Ecclesie et 
institutarum sedium patriarchalium. Refert illum 
Allatius in opere de consensu Ecclesia Orientalis et 
Occidentalis, ex qud cum Schelstratio laudato art. 4 
heec excerpsi, ut pateat, quot metropolitas et episco- 
pos seculo Ecclesie undecimo patriarche Orientis 
sub se habuerint, quot patriarcha Hierosolymitanus 
contra Sedis Apostolice judicium usurparit, et quot - 
episcopus Constantinopolitanus ex patriarchatu Ro-_ 
mano injuste avulserit. Non solum enim tres exar- 
chatus sibi subjecit, sed et integram Illyrici dicece- 
sim et totam Sicilie provinciam, que primis Eccle- 
sie seculis patriarchatui Romano parebant, in jus 
suum transcripsit. Ad hee via sternetur ad intelli- 
gentiam urbium et metropoleon, quarum frequens 
mentio tam in conciliis, qaam etiam in Annalibus. 

AN, Patriarchatus Antiochenus. — « Antioche- 
nus, » ingquit Nilus Archimandrita, cognomento 
Doxopatrius , « possidebat universam Asiam et 
Orientem, Indiamque ipsam, in quam ad hee usque 
tempora catholicum ordinans mittit, Romogyreos 
vocatum , et Persiam, et Babylonem, cui nunc 
nomen Bagda est : eo etiam mittebat Antiochenus 
calholicum in urbem Irenupolim Irenupoleos di- 
ctum, et Armenias, et Abasgiam, et Iberiam, et 
Mediam, Chaldeam et Parthiam, et Elamitas, et 
Mesopotamiam. Habet itaque metropoles xu. 

« I. Metropolim Tyri, que sub se habet episcopa- 
tus 13. II. Tarsi, habet episc. 6. If. Edesse, habet 
episc. 44. IV. Apamee, habet episc. 7. V. Hierapo- 
leos, habet episc. 11. VI. Bostri, habet episc. 20. 
VII. Anazarbi, habet episc. 9. VIII. Seleucie , habet 
episc. 24. IX. Damasci, habet episc. 11. X. Amide, 
habet episc. 8. Xi. Hagiopoleos, habet episc. 5. 
XII. Daras, habet episc. 10. XIM. Emese, habet 
episc. 4. 

« Habet preterea et alias metropoles, que sub 
se nullos habent episcopos, numero octo , que cum 
prius essent episcopatus aliis metropolitanis obnoxie, 
in dignitalem metropolitanam provecte sunt; de- 
cretumque, ne aliis metropolitanis subderentur, sed 
tantummodo patriarche Antiocheno, et quemadmo- 
dum ubique metropoles per se caput essent, et quod 
ante non erant episcopatus, nullos sub se habent 
episcopos , quemadmodum metropoles , et sunt 
numero octo: J. Beryti. Il. Hesiupoleos, que ex 

throno Damasci abscissa est. III. Laodicew. IV. Sa- 
mosatorum. V. Martyropoleos. VI. Mopsueste. VII. 
Adanew. VIII. Pompcinleos. Adhuc etiam Antioche- 
nus habet ingentes archiepiscopatus octo : 1. Ber- 
roam. II. Chaleedonem. II. Aguballam. IV. Seleu- 
ciam Pieri. V. Anasariham, que et Theodorupolis 
dicitur. VI. Palton. VII. Gabulam. VIII. Balaamam. 
Preter hos habet et alios archiepiscopatus tenues et 
liberos V. J. Salamiam. II. Bercum. III. Rhason. TV. 
Agatem. V. Barcusorum. Elhe Ecclesiz# omnes 
throno Antiocheno subduntur. 

12. Patriarchitus Alexandrinus. — « Alexandri- 
nus etiam totam Libyam possidebat, et Athiopiam , 
et Marmaricam usque ad Tripolim Africanam , nec- 
non universam Aigyptum, et Palestinam ipsam, in 
qua est Jerosolyma. Habet itaque et ipse provinciam 
primam Stamnice, in qua prima metropolis est 
Pelusium varios sub se habens episcopatus ; et 
secundam provinciam Slamnice, in qua est secunda 
~ metropolis Leonto, habens diversos episcopatus ; et 
primam provinciam A‘gypli, in qua Alexandria, 
que ceterarum caput, et secundam provinciam 
Agypti, et provinciam Arcadie, in qua tertia est 
metropolis Oziricus, habens sub se varios episcopa- 
tus; et secundam provinciam Thebaidis, in qua est 
metropolis Plolemais, habens sub se episcoputus 
diversos; et provinciam Libye, in qua est metropo- 
lis Darinco, habens nonnullos episcopatus; adhuc 
habet et aliam metropolim Alexandrinus, que fuerit 
seplima Marico, et octavam Tonesim in septimo Nili 
ostio sitam, Septem enim ostiis Nilus in mare infun- 
ditur, in quibus varie civitates jacent. He itaque 
octo Alexandrini metropoles , que varivs sub se 
episcopatus habent; quamvis sint et alice quinque 
nullis' episcopatibus conspicue , nempe Damiata, 
Maris rubri, Pharas, Ares, ......:. omnes simul XIII. 
Erant Alexandrino et alii throni diversi, sed post 
Severi heresim a Severianis sublati sunt, quemad- 
modum et omnis ditio Jerosolymitana , ipsaque 
Jerosolyma, oimnesque ali sedes, quae nunc sunt 
sub Jeroselymitano patriarcha, etc. 

43. Patriarchatus Hierosolymitanus.—«Thronus 
Jerosolymitanus ex dicecesi ac potestate Alexaidrini 
(verius dixisset Antiocheni) avulsus in dignitatem 
elatus per se caput aliarum Ecclesiarum extilit, et 
tribus aliis thronis facultate par. Sancitum nihilo- 
minus est, post Antiochenum honore frui, el referri 
in diptychis, et sedem occupare. Nomenque sibi 
patriarche Jerosolymitanus habuit, licet antea episco- 
pus esset sub Caesareensi Palestine, cum illius metro- 
polis Cesarea essvt, et Casares Jerosolyma, tanquam 
que Cesaree episcopatus erant, subderentur. Habuit 
vero et a'ias metropoles, que varios episcopatus sub 
se habebant, nempe secundam Scythopolim sive 
Basan, tertiam Petram, quartam Bostram, sive Ara- 
biam. Habet preterea et archiepiscopatus nemini 
obnoxios XXV, nullis episcopatibus nobiles , et qui 
subjacent throno Jerosolymitano : 

«1, Diospolim sive Georgiupolim .II. Ascalonem, 
Ill. Joppem. IV. Gazam. V. Anthedonem. VI. Diocle- 

tianupolim. VII. Eleutheropolim. VIII. Neapolim. 
IX. Sebasten. X. Jordanem. XI. Tiberiadem. XII. 
Diocesaream. XIII. Maximianupolim. XIV. Capeto- 
liadem. XV. Myrum. XV!. Gadarum. XVII. Nazaret. 
XVIH. Thaborium montem. XIX. Cyriacupolim. 
XX. Adriam. XXI. Gabalam. XXII. Aliam. XXIII. 
Pharas. XXIV. Helenupolim. XXV. Montem Sina. 

14, Patriarchatus Constantinopolitanus. — 
« Nunc itaque possidet a Deo conservalus thronus 
Constantinopolitanus, quem primus yocatus Andreas 
fundavit, primum episcopum in eo constituens , 
cum adhuc urbs Byzantium esset, partem non mi- 
nimam Asie Europeque, ut infra indicabimus. Que 
sunt circa Hadriaticum mare ab Illyrico usque ad 
Propontidem, in qua est Constantinopolis, indeque 
usque ad Chersonem et Chazariam et Chaldiam, et 
Gotthiam , et Abasgiam, et Iberiam, et Alaniam ; 
namque in eam a patriarcha metropvlite mittuntur. 
Sed et omnes Istrie adjacentes civitatus ipsi subji- 
ciuntur. Necnon et Danubii fluminis et Cappadocia 
urbes, et partes Armenie, et Cyclades insule, et 
relique omnes , que sub sunt imperio Constantino- 
politano, multe ille quidem; et maxime insule 
due, Creta et Eubeea, in qua est Eurypus : sed et 
Peloponesus, et Grecia: namque Cyprus sui juris 
est, ut supra memoravimus. Quinimo et in magnam 
Russiam a patriarcha Constantinopolitano metropo- 
lita mittitur. Sunt itaque provincie et metropoles 
Constantinopolitano subjecte in Oriente, Occidente, 
et in aliis regionibus hee : 

«1. Cesarea Cappadocie habens episcopatus &. 
II. Ephesus Asie habens episc. 34. III. Heraclea 
Thracie habens episc. 25. IV. Ancyra Galatiz habens 
episc. 8. V. Cyzius Hellesponti habens epise. 42. 
VI. Sardes Asie habens episc. 25. VII. Nicomedia 
Bithynie habens ep. 12. VIII. Nicwa ejusdem Bithy- 
ni habens ep. 6. IX. Chalcedon ejusdem provincie 
sine subditis. X. Side Pamphilie habens episc. 416. 
XI. Sebastia secunde Armenie habens Epise. 7. 
XII. Amasia Hellenoponti habens ep. 7. Cujus episco- 
patus erat et ipsa Iberia. XIII. Meli'ene Armenia 
habens ep. 9. Ex quibus est et episcopatus Cucusus, 
quo in exilium missus est Aurea Lingua Joannes. 
XIV. Tyana secunde Cappadocie habens epise. 3. 
XV. Gangra Paphlagonie habens ep. 3. XVI. Thes- 
salonica Thessalie habens ep. 8. XVII. Claudiono- 
polis Honoriadis habens episcopatus 5. XVIII. Neo- 
cesarea Ponti Polemoniaci habens episcopatus 7. 
XIX, Pisinus secunde Galatie habens episcopatus 7. 
XX. Myra Lycie habens episc. 33. XXI. Stauropolis 
Carie habens ep. 26. XXII. Laodicea Phrygie Paca- 
tiane habens episcopatus 21. XXIII. Synada Phrygia 
Salutaris habens episcopatus 20. XXIV. Iconium 
Lycaonie habens ep. 15; XXV. Antiochia Pisidie 
habens ep. 21. XXVI. Perge sive Syleam Pamphylie 
habens episcopatus 17. XXVII. Corinthus Peloponesi 
habens ep. 7. XXVIII. Athenze Grecia habens ep. 11. 
XXIX. Mocesus Cappadocie habens ep. 4. XXX. Creta 
habens episc. 10. XXXI. Rhegium Calabria habens 
ep. 13. XXXII. Patre Peloponesi habens ep. 5. 

XXXII. Trapezus Lazice habens ep. 15. XXXIV.-La- 
rissa Gracie habens ep. 17. XXXV. Naupactus Nico- 
poleos habens episcopatus 9. XXXVI. Philippopolis 
Thracie habens episc. 10. XXXVII. Trajanopolis 
Rhodopes habens episcopatus 7. XXXVIII. Rhodos 
Cycladum ins. habens episcopatus 12. XXXIX. Phi- 
lippi Macedoniz habens episcopatus 7. XL. Hadria- 
nopolis Hemimonti babens episcopatus 40. XLI. Hie- 
rapolis Phrygiz Pacatiane habens episcopatus 9. 
XL. Rhodustolum seu Distra Hemimonti habens 
episcopatus 5. XLII. Dyrrachium habens ep. 4. 
XLIV. Smyrna Asie habens ep. 5. XLV. Syracusa 
Sicilie habens ep. 214. XLVI. Catania, que cum 
Syracusani esset episcopatus, propter S. Leo- 
nem in archiepiscopatus dignitatem provecta est. 
XLVII. Ammorum Phrygize habens episcopatus 5. 

XLVIIH. Camuchus Armeniz habens episcopatus 8. 
XLIX. Cotyaium Phrygie habens ep. 13. L. Sancta 
Severina Calabria habens ep. 5. LI. Mitylene Lesbi 
insule habens ep. 6. LIL. Nova Patra Gracie habens 
ep. 4. LI. Theba Gracie habens ep. 3. LIV. Serra 
Thessaliz habens ep. 57. LV. Honis. LVI. Corcyra. 
LVII. Mesembria. LVIII. Amastris Ponti. LIX. Chone 
Phrygie. LX. Pompeiopolis. LXI. Atalia a Syleo 
avulsa. LXI. Paranoxia a Rhodo avulsa. LXIII. Lace- 
demonia a Patris Peloponesi avulsa. LXIV. Ma- 
dyta ab Heraclea avulsa. LXV. Abydus a Gizyco 
avulsa , etc. » 

Hc omnia ex Nilo Doxopatrio lib. 5 de Thronis 
patriarchalibus , ubi ultra predictas metropoles sub 
Constantinopolitano, 35, alias numerat. Et hec de 
statu Ecclesie Orientalis seculo x1. 

1. Agrippe reditus in Judeam. — Sequenti 
anno Domini quadragesimo, M. Aquilio Juliano et 
P. Nonio ' Asprenate coss., Agrippa qui anno supe- 
riori a Caio Augusto tetrarchie Philippi rex fuit or- 
dinatus, Roma recedens, rediit in Judaam, ut Jose- 
phus ? testutur, dum ait : «Altero deinde anno prin- 
cipatus Caii Cesaris, Agrippa petiit veniam navi- 
gandi in suum regnum, ordinindi illud gratia, re- 
versurumque se hoe peracto pollicitus. » Sed quid 
cum navi Adexandriam primum delatus esset illi 
contigerit, Philonem * hee narrantem audiamus : 
« Discedenti autem in suum regnum Caius suasil, 
ne a Brundusio solveret petiturus Syriam, quod na- 
vigatio ea longa esset atyue difficilis ; uteretur potius 
compendiaria per Alexandriam, expectatis Etlesiis : 
aiebat enim Algyptias onerarias celerrimas, et gu- 
bernatores harum egregios, qui more aurigarum 
certantium rectum cursum teneant. Paruit ille, ut 
domino consulenti utilia. Cumque descendisset Pu- 
teolos, et naves Alexandrinas in portu puratas ad 
solvendum invenisset; prospera navigatione usus, 
post paucos dies inexpectatus et improvisus appulit; 
jussis gubernatoribus, cum sub vesperam pharus 
se proferret, vela contrahere, et ibi circa ipsum in 
salso manere usque ad crepusculum, ac noctu de- 
mum portum subire, ut excedens, omnibus jam 
dormientibus. nemini conspectus perveniret ad suum 
hospitem. Tanta ille venit cum modestia : volens, si 
fieri posset, omnibus insciis urbem excedere : non 

enim visende hujus causa venerat, quam ante adie- 
rat, Romam navigaturus ad Tiberium; sed que- 
rebat compendiosum ad suos reditum. » Hec ille ; 
subdit deinde : 

2. «At Agyptiirumpebantur invidia, quod ipsis 
est nativum vilium; et alienam felicitatem suum 
interpretabantur infortunium ; tum etiam ob in- 
veleratam cum Judeis simultatem, egre ferebant 
extilisse Judeorum regem quempiam , haud aliter 
quam si ipsi avito regno exturbarentur singuli. 
Rursumque miserum Flaccum Atgypti praefectum 
irritabant, incitando ad eamdem invidiam his voci- 
bus : tua pernicies erit hic advena; majore quam 
tu splendore et fastu septus est; omnes in se con- 
vertit spectantes satellitium argenteis clypeis et inau- 
ralis armis nilidum. Et quid opus erat venire ad 
alienam provinciam, cum posset in suam ditionem 
tuto deduci classibus? nam etiam si Caius permit- 
teret, atyue adeo cogeret, dvbuerat deprecari banc 
profectionem, ne sua felicitate officeret presidi, 
suo splendore obscurando ejus gloriam. His ille 
audilis, magis eliam turgebat quam antea : pa- 
lam quidem socium et amicum simulans, quod 
timeret imperatorém, a quo missus erat : pri- 
vatim tamen odium et emulationem aperiens, et ex 
obliquo eum contumeliis appetens, quando id non 
audebat in -faciem. Nam urbanam multitudinem 
oliosim segnemque, nec alia re occupatam quam 
garrulitate, convitiis passus est regi maledicere, sive 
ab ipso preside fuerit exortum obloquendi princi- 
pium, sive alios etiam hue impulerit, | er eos qui 
non gravatim offerunt ad talia suum ministerium ; 

qui occasionem nacti, totos dies traducebant in 
gymnasio sermonibus scurrilibus, jactantes in eam 
dicteria : nonnunguam etiam mimographorum et 
id genus poetarum ludicris carminibus abutebantur 
ad prodendam obsceenitatem ingenii, ad talia magis 
quam ad honestas artes prompti ac dociles , alioqui 
prases indignatus objurgasset, mulctassetque arro- 
gantem maledicentiam. Imo etiam si rex non fuisset, 
familiaris tamen Cesaris, non debuerat habere ali- 
quod honoris privilegium ? que certe argumenta 
sunt manifestissima, Flaccum ejus maledicentie 
fuisse conscium. Nam qui castigare, aut saltem co- 
hibere valens, non cohibuit, satis apparet quod per- 
miserit. 

3. «Ubi vero valgus incompositum occasionem 
peccandi accepit, non facile desistit, novis erratis 
priora cumulans. Erat quippe quidam insanus, no- 
mine Carrabas, non ex illo conspicuo furiosorum 
_genere, sed leviore correptus insania. Is interdiu 
noctuque nudus oberrabat per compita, nec «estum 
nec frigus devitans, puerorum et adolescentum lu- 
dibrium. Hunc miserum propulsum ad gymnasium 
in superiori loco statuunt, ut spectari posset ab om- 
nibus; moxque capiti diadema imposuerunt papy- 
raceum, pro paludamento corpori soream induunt, 
pro sceptro frustum arundinis humo sublatum qui- 
dam ei dedit in manum: sic ornatum regiis insi- 
gniis, et in regem transformatum, more histrionico, 
adolescentes perticas in humeris. gestantes stipabant 
pro satellitio ; tum alii salutatam accedebant, alii 
sibi reddi jura petebant, alii consulebant eum de 
republica; post hec acclamatum est a circumstan- 
tibus, magna voce Marim appellantibus, quod nomen 
Syris significat Dominum ; norant enim Agrippam 
Syrum genere, et regnare in bona portione Syrie. 
His auditis, imo visis, Flaccus cum debuisset illum 
insanum conjicere in carcerem, ne illusoribus pree- 
beret materiam petulantiz ; atque etiam ipsos subor- 
natores, quod regem Cesaris amicum, a senatu 
Romano honoratum ornamentis pretoriis, ausi sint 
apertis obliquisque contumeliis lacessere : non solum 
eos non castigavit, sed ne cohibere quidem dignatus 
est; licentiam dans malitiosis, et quicquid videbat 
audiebatque dissimulans. » Hactenus Philo de his 
que in regem Judeorum Agrippam facta sunt 
Alexandrie : que quidem si quis attentiori conside- 
ratione perpendat atque examinet, et altius causam 
repetendo disquirat, profecto nescio quid vehementi 
admiratione dignum inveniet. Ecce tibi novus post 
Christum, idemque primus atque novissimus rex 
Judeorum, qui regnarit Hierosolymis (filius enim 
nequaquam rex Hierusalem fuit) quam insigniter 
est illusus in Carraba; quorum rex verus idemque 
Christus olim sub Pilato regio habitu illusorie per- 
sonatus est, atque derisus ab illis, qui Barrabam sibi 
dari petentes, in Christum crucis supplicium con- 
clamarunt. Magna sane rerum gestarum ac nominis 
convenientia : imo fortasse idem Carrabas quod Bar- 
rabas, sed pro B, K, errore librariorum est grace 
scriptum. Sed preesentem ludum luctus ingens se- 

cutus est, quem post recensifa idem Philo ‘ mox 
agereditur enarrare, his scilicet verbis : 

4. Clades Judeworum Alexandria. — « Quod 
ubi sensit populus, non dico ullum civilem et 
bene moratum, sed vulgus curiosum otio segni- 
tieque per totam vitam deditum, tumultibus omnia 
miscere solitum, aggressi rem invidiosam, confluxe- 
runt summo mane in theatrum, redempto jam Flacci 
favore, quem ille miser ambitione corruptus vendi- 
tabat, nullo respectu securitatis vel suze vel publi- 
ce ; ef unanimiter conclamarunt, dedicandas esse 
in proseuchis statuas (ipsis scilicet synagogis Judeo- 
rum) petentes licentiam nunquam prius auditi fa- 
cinoris. Quod intelligentes (sunt enim ad nequitiam 
ingeniosissimi) commenti sunt ad preetextum nomen 
Cesaris, quod hune non liceat in jus vocari. Quid 
igitur tunc egit preses provincie ? Cum sciret civi- 
tatem habere incolarum duo genera, nostros homi- 
nes, et illos alteros, totamque Aigyptum simililer : 
et quod non minus quam decies centena millia Ju- 
deorum habitent Alexandriam, totamque regionem, 
quanta patet a Catabathmo Libye usque ad termi- 
nos Aithiopie ; et hunc conatum adversari his omni- 
bus, nec esse e republica removeri patrias consuetu- 
dines; neglectis his omnibus, permisit dedicationem 
fieri, cum liceret ei pro potestate afferre plurima 
remedia, vel saltem expedire amica consilia. At ille, 
ut injuriarum conscius ac socius, quo plus poterat, 
eo magis seditionem accendebat, et quantum in se 
fuit, orbem replevit bellis civilibus ; nec enim ob- 
scurum erat quod fama occupatarum proseucharum 
apud Alexandriam exorta spargenda esset per omnes 
AXgypti preefecturas, inde propaganda in gentes Orien- 
tales, pariterque ab ora maritima et Mareotide, quod 
est initium Liby, usque ad Occidentem, et nationes 
tractus illius. Judeos enim una regio non capit, 
propter hominum multitudinem : quamobrem plu- 
rimas ac fortunatissimas urbes in Eurépe Asiaque 
provinciis ac insulis incolunt, pro metropoli habentes 
sanctam civitatem, in qua templum altissimo Deo 
sacratum est; avitas autem et proavitas sedes colentes 
tanquam patriam ubi nati educatique sint. In qui- 
busdam etiam mox ut condite sunt, migraverunt in 
conditoris cujusque gratiam. Et metuendum erat ne 
per hanc occasionem Judi ubique molestarentur 
a suis civibus, si quid novaretur circa proseuchas 
et ritus patrios. » Et post aliqua : 

5. « Ergo pos(quam is contra legem conatus vi- 
sus est preesidi succedere proseuchas tollenti : ut ne 
nomen quidem reliquum sineret, rursum aggressus 
est alia nostra instituta pessumdare : ut.his abscissis, 
quibus solis nostra vita sustinetur tanquam sacra 
anchora , ademptoque jure civitatis , in calamitates 
incideremus maximas, destituti omni presidio. Post 
paucos enim dies edictum proposuit, in quo nos ap- 
pellabat inquilinos et exteros , ne cause quidem di- 
cende potestatem faciens , sed injudicatos condem- 
nans : quo quid potest esse magis tyrannicum? Ipse 

sibi usurpabat partes delatoris, amici, testis, judicis, 
peenarum exactoris. Tertium quoque scelus addidit, 
non contentus duobus prioribus, passus quoslibet in 
Judeos tanquam bello captos sevire : qui nacti li- 
centiam , quid fecerunt? Quinque sunt urbis regio- 
nes denominate a primoribus litteris : harum due 
dicuntur Judaice , quod in his plurimi Judei habi- 
tent, quamvis et in aliis non pauci sparsim habeant 
domicilia.-Quid igitur fecerunt? e quatuor litteris 
expulsos Judeos concluserunt in unius partem an- 
gustissimam. At illi, quod plures essent quam is 
locus eos caperet , egrediebantur ad littora, et mo- 
numenta, et sterquilinia, exuti rebus suis omnibus. 
Inimici vero , facto in desertas domos impetu , pre- 
das, tanquam jure belli partas, dividebant: effractis- 
que Judeorum officinis , que tum propter luctum 
mortis Drusilla clause fuerant, hinc quoque plu- 
rima egesserunt, que in medium forum translata 
verterunt in usus proprios. Sed minus nocebant ra- 
pine, quam abrupta negotiatio : cum creditores 
amisissent pignora, nec sineretur ullus agricola , 
nauta , negotiator, opifex exercere artes solitas. Ita 
non simplex eis parabatur pauperies , vel quod una 
die spoliabantur suis facultatibus , vel quod non da- 
batur questum facere more solito. Hac quamvis 

‘molesta , videbantur tamen tolerabilia , collata cum 
ceteris. » Et post multa hee sequuntur : 

6. « Post domos direptas, exactis habitatoribus, 
atque ita desolatas partes urbis plerasque , tanquam 
obsessi undique ab inimicis, et oppressi gravi rerum 
victui necessariarum inopia, inspectantesque parvos 
liberos et uxores ante ora sua fame deficere, inducta 
._per adversarios (nam de cetero felix annona erat 
ubique , et flumen stagnationibus justis arva inun- 
darat largiter, et campi frugiferi frumenti copiam 
magnam protulerant) jam egestatis impatientes , 
quidam ad cognatorum et quondam amicorum edes 
ibant , preter solitum petituri stipem necessariam : 
alii generosiores , aspernati mendicorum fortunam, 
ut illiberalem , prodibant in forum, tantum ut sibi 
suisque cibos emerent miseri; mox enim a vulgo 
seditioso correpti sunt, occisique; corpora quoque 
horum per totam urbem raptata , ut ne ad sepultu- 
ram quidem ullum membrum fieret reliquum. Ka- 
dem rabie perierunt et alii plurimi, novis crude- 
litatis formis excogitatis per efferatam in mores 
belluinos plebeculam. Nam ubicumque Judei con- 
spicerentur, aut saxis conjectis enecabantur, aut 
inflictis fustibus, nec statim plagis lethalibus appete- 
bantur, ne accelerata morte cito eriperentur crucia- 
tibus. Alii ferociores abusi presenti licentia , con- 
temptis hebetioribus, arma acceperunt efficacissima, 
ignem ferrumgue; et multos gladiis confecerunt , 
nec pauciores concremaverunt. Interdum familias 
integras , maritos cum uxoribus , parvulos cum pa- 
rentibus in medio foro exurebant immaniter, nec 
senium, nec teneram etatem miserati, nec ejus 
innocentiam; et quoties ligna deerant, collectis sar- 
mentis, non tam igne quam fumo necabant eos , 
quo diutius morerentur et miserius; quorum cada- 

vera semiustulata confertim jacebant et promiscue : 
triste horrendumque spectaculum. Quod si lignato- 
res sarmenta inferrent tardius, impositos lignee 
supellectili urebant , ejus dominos, subtracta pre- 
tiosiore , viliori utendo pro lignis vulgaribus ad ro- 
gos extruendos. Multos etiam vivos in alterum pedem 
fune injecto trahebant, interim insultando calcibus, 
excogitato genere mortis acerbissimo : nec in extin- 
ctos remittebant iram, gravius seeviendo in cadavera 
propemodum per omnes urbis angiportus raptata , 
donec lacerata cute cum nervis et carnibus et frustis 
sparsim in aspero solo herentibus minutim concer- 
perentur. » Pergit post heec Philo his verbis : 

7. «Interea quidam eorum tanquam in theatro 
se indolescere simulabant ad talia spectacula : ceete- 
rum qui vere dolebant suorum vicem, cognati ami- 
cique, confestim poenas dabant intempestive (ut 
inimicis videbatur) misericordie , arreptique flagris 
cedebantur, et post omnia tormenta qui poterant 
excipere corporibus, tandem in crucem agebantur. 
Postquam autem Flaccus perfodit omnium Judeo- 
rum parietes , et nihil intactum reliquit , in‘eorum 
perniciem immane quiddam commentus est, nova- 
rum semper inventor injuriarum ; nam-e senatu 
nostro (quem Augustus servator optime de nobis 
meritus instituit, ceu publicum Judzeorum consi- 
lium , missis super ea re litteris ad Maximum desi- 
enatum Agypti presidem) triginta octo comprehen- 
sos in suis privatis edibus confestim vinciri jussit ; 
traductosque egregia pompa per medium forum se- 
nes, reductis in tergum manibus, ligatos partim 
loris, partim ferreis catenis induxit in theatrum : 
spectaculum miserabile , nec illi tempori aut loco 
debitum ; statutosque coram inimicis eorum seden- 
tibus ad majorem ignominiam jussit nudatos flagel- 
lari tanquam scelestos et nocentissimos ; ut conscissi 
verberibus , aliquot mox ut inde sunt elati, exhala- 
rint animam : reliqui desperata salute cum diuturno 
morbo conflictati sint. Quod facinus etsi alias depre- 
hensum est, nihilominus hic quoque declarabitur. 
Ex dicto senatu tres, Evodius , Tryphon , Andron , 
bonis spoliati fuerant , direptis eorum edibus , uno 
impetu : nec id latuit presidem; didicerat enim, 
accitis nostris magistratibus , quasi acturus de con- 
cordia, et tamen quamvis sciret spoliatos fuisse , 
verberabat in conspectu eorum qui spoliarant, ut 
alteris calamitatem geminaret , addito ad pauperta- 
tem cruciatu corporis; alteri duplicem voluptatem 
caperent , ex concessis sibi alienis opibus, et inimi- 
corum ignominia. 

8. «Dicam parvum quiddam, quod an inter tanta 
mala dicendum sit, dubito; sed quamvis parvum , 
non parvam tamen indicat malitiam. Est in illa urbe 
flagrorum differentia, pro eorum conditione qui 
ceduntur ; aliter enim Aigyptii flagellantur ab aliis : 
Alexandrini vero virgis ceduntur ab Alexandrinis 
lictoribus , quos vocant Spatephoros : hunc morem 
et in nostris hominibus servarunt superiores preesi- 
des, et ipse quoque Flaccus primis sui magistratus 
temporibus. Est certe non parvum quoddam sola- 

tium et in cruciatu remissionis nonnilil, quando 
res ita ut sunt sinuntur, nec augetur malitiose mo- 
lestia. Sed cum accedit odium , nibil eyuilati relin- 
quitur. An non fuit iniquissimum , cum de plebe 
Alexandrina Judi liberalibus et civilibus flagris 
punirentur, si quando viderentur commeriti; ma- 
gistratus senatoresque honoratus vel ipsis appellatio- 
nibus hac parte inferiores baberi suis subditis, et ex 
equo cum Aigyptiorum obscurissimis inaximorum 
flagitiorum ‘poenam luentibus corpore? » Prosequi- 
tur deinde eadem, sic dicens : 

9. «Omitto dicere, quod etiam si peccassent gra- 
vissime , debuerat Labere temporis rationem atque 
reverentiam, et differre mulctationem in aliud. Nam 
bonis presidibus, et recte non insolenter admini- 
strantibus rempublicam, mos est, in neminem dam- 
natum animadvertere, donec solemnes celebritates, 
natalitiaque Augustorum festa pretereant. At ille 
per hos ipsos dies injustis peenis affligebat homines 
* Innoxios. An non poterat postea, si voluisset, easdeum 
ab illis exigere? Sed properabat , urgebatyue nego- 
tium, ut turbis adversariorum gratificaretur, ratus 
eo modo se impetraturum eorum favorem ad exe- 
quenda consilia que agitabat animo. Atqui novi 
quosdam jam crucifixos, instante tali festo, de cruce 
depositos, et ad sepulturam ex more cognatis red- 
ditus ; quandoyuidem decebat vel ad mortuos redire 
aliquem fructum ex imperatoris natalibus, simulque 
celebritali suum sacrum honorem servari. At iste 
non mortuos deponi de crucibus, sed vivos crucifigi 
jubebat : quibus ipsum tempus non quidem absolu- 
tionem, brevem'tamen dabat veniam, et poene pro- 
crastinationem : nihilominus ante flagellabantur in 
medio theatro, et igne ferroque torquebantur, spe- 
ctaculis distributis in hunc modum. Mane usque 
ad horam tertiam quartamve Judei flagellubantur, 
suspendebantur, loris alligabantur, damnabantur, 
per mediam orchestram ducebantur ad supplicium ; 
deinde post bec tam preclara exempla edita indu- 
cebantur saltatores, mimi, tibicines, aliaque ludicra 
scenicorum certaminum. » Qui juste tibi queri vi- 
deris, Philo, de casis ac crucifixis Judes festis die- 
bus? revoca in memoriam quid ante annos sex aclum 
sit Hierosolymis ipso die Paschatis in Jesum Chri- 
stum, quem, obnitente licet Pilato preside, Judai 
tui ea die crucifixerunt. En sanguis justus exquiri- 
tur. Sed que hee secula sint, narrare pergit his 
verbis : 

40. « Quid multis? excogitata est secunda vasta- 
tio, ut militaris quoque multitudo in nos armarctur 
per oecasionem nove calumuie, quasi Judi habe- 
rent arma in edibus. Accitus itaque a preside Ca- 
stus centurionum fidissimus jubetur, assunipto a 
sua cohorte audacissimo quoque, in domos corum 
irrumpere, scrutari num quid armorum ibi lateat. 
Properavit ille mandata exequi. At Judei non pre- 
moniti, primum obstupuerunt, uxoribus ac liberis 
eos complectentibus, effusis in lacrymas metu capti- 
vilatis ; hoc enim malum expectabant religuum. Ut 
vero audierunt a quodame scrutatoribus, Quo repo- 


ANNUS 40. 


suislis arma? respirarunt paululum, et intima que- 
que aperientes ostendebant, partim leti, partim 
gementes ; leti, quia coarguebantur calumnie : sol- 
liciti primum, quia tante calumni tam facile con- 
tra eos vel fingerentur, vel crederentur : denique 
quia muliercule incluse, nunquam e conclavi 
egredi solite, et virgines pre pudvre declinantes 
etiam aspectum faumiliarium, tunc non solum igno- 
tis, verum eliam militari ferocie spectabantur pa- 
vide. Nihilominus accurata facia scrutatione, non 
inveniebantur ista que solent esse in armamentariis, 
galee , lorice , clypei, conti, gladii, neque baliste, 
arcus, funda, sagitte, jacula, imo ne cultri quidem 
apti quotidianis culine usibus. Unde s'atim appa- 
ruit victus simplicitas, nibil delicatum aul magno 
emptum in cibos admittentium, ex qualibus fere 
nascitur saturitas, et ex hac porro petulantia malo- 
rum initium : quin et Atgyptiis paulo ante arma 
dempta fuerant per Bassum quemdam a Flacco jus- 
sum 1d curare; » et inferius : ‘ 

44. « Totum id negotium dolus erat Flacci per- 
linaciter nobis ,infensi, et vulgum exasperantis in 
nos, non parcendo vel mulicribus. Nam non solum 
in foro, sed et in medio theatro, tanquam captive 
corripiebantur, et ob quamvis. calumuiam in sce- 
nam trahebantur non sine gravissimis coutumeliis ; 
deinde cognito eas esse alterius generis, dimitteban- 
tur : multas quasi Judeas comprebendehant, prius- 
quam rem diligentius dispicerent. Quoties autem 
nostiz comperiebantur, ex spectatoribus facti ty- 
ranni et domini, jubebant eis carnes suil'as afferri; 
quas quotcumque metu tormentorum gustabant, 
sine alia majore vexalione dimittebantur ; que vero 
sibi temperabant, tortoribus tradebavtur ad crucia- 
tus maximos : quod fuit eximium argumenltum ea- 
rum innocentiz. » Hucusyue Phi'o de injuriis per 
Flaccum illatis in Judzos Alexandrinus ; prosequitur 
istheec etiam in libro quem scripsit de legatione ad 
Caium, ubi de ignominia synagogis illata pluribus 
agit. Sed quid his add:tum sit, audi. 

A2.. Caius imperator coli vult uti deus, ejusque 
crudelitas in Judeos. — Hoe item anno secundo 
imp. (ut ex eodem auctore colligitur) post morte 
sublatum a Caio Tiberium. Drusi filium, Tiberii 
imper. nepotem, et ex te-tamento decretum colle- 
gam imperil; post occisum Macronem, cui acceptnm 
ferebat imperium, necatumque spontanea morte 
M. Silanum socerum ; Caius, disruptis quibus ab 
impetu scelestioris vite videbalur retineri habenis, 
eo flagilii atque insaniz pervenit, ut divinos emu- 
latus honores, deus ab omnibus coli volucrit, ut 
Suelonius ', Dio ?, ac cateri testantur ; sed fusius 
Philo, qui et quanta passi sint Judsei id facere re- 
nuentes, pluribus scribit; et de statuis illatis in 
synagogas Alexandria, agit his verbis *: « Proseu- 
chas quotquot diruere incendereve non poterant, 
quod accolerentur magna Judzorum frequentia, 

alio modo perdiderunt, una eversis moribus et riti- 
bus. Nam effigies Caii statuerunt in omnibus,- in 
maxima vero ac celeberrima sublimem quadriyis 
aheneis; idemque tim prapostero studio, ut cum 
non carerent nevis quadrigis, veteres eruginosas, 
auribus, caudis, pelibusque mutilatas e:gymnasio 
raperent, olim dicatas (ut fertur) Cleopatra, que 
fuerat ultima hujus nominis regine proavia :. qua in 
re quantum crimen sit admissum, cuivis puto per- 
spicuum. Numquid enim decorum erat vel novas 
dedicari que fuissent femine ? numquid vel viriles 
vetustas adeo, aut qualescumque, alienas tamen, et 
jam ante dicatas alteri ? Et cum istis talibus donariis 
non verebantur ne offenderent imperatorem iracun- 
dum, et omnes honores sibi deposcentem egregie 
splendidos atque magnificos. At illi ob hoc preclare 
factum laudem sperabant insuper, majoremque 
gratiam , quod proseuchas in nova fana verterent, 
augerentque consecratorum Caio templorum nu- 
merum, non tam in ejus honorem, quam ut odium 
suum exsaturarent omnifariis nostra nationis cladi- 
bus. Idque liquet argumentis certissimis: primo 
quia nullis regum, quos circiter decem in trecentis 
annis deinceps annumerant, ullam in proseuchis 
dedicarunt effigiem aut statuam, quamvis hos sul 
generis deos censerent, appellarentque titulis. » Hac 
etalia Philo pluribus, quiea de re, ut tanta mala ab 
Aigyptiis in Judeos illata averteret, publica Romam 
ad Caium est defuncius legatione, de qua agemus 
suo loco, anno scilicet sequenti. 

13. Hee quidem adversus Judeos Alexandrie 
gesta non latebant Caium: quicum sic ab Aigyptiis 
deliniretur, ut deus appellaretur ; ratus etiam illos 
quod dicerent credere, cuncta avide accipiebat. 
Quod cum Atgyptii cognovisseat , quid per dies 
singulos contra Judwos gereretur, quotidianis 
aclis transmissis, omnia illi significare curarunt: 
que (ut ait Philo) Caius libentius lectitabat, quam 
ullum poema, vel historiam. His quippe officiis 
Flaccus Agypti prefectus gratiam Caii promereri 
studebat , quam o!im temporibus Tiberii imp. 
vehementer demeruisset quod (ut idem testatur 
Philo ') unus fuisset ex his quorum insidiis Caii 
mater delata perierat. Coterum injurie memor 
Cesar, hoc eodem anno, autumni tempore, quo 
Judai agunt scenophegiam, niisso Basso centurione 

lexandriam, eumdem Flaccum in convivio discum- 
bentem offensum, ac captum, Romamgue perdu- 
ctum; mulctatum bonis in Andrum insulam rele- 
gavit: quem haud post multum temporis, missis 
militibus, occidi pracepit. Hec pluribus Philo, 
eodem quem in Flaccum scripsit libello. 

44. Quod spectat ad Judeeos ; non casu quidem 
est factum, ut permitteret Deus tam immanem 
bestiam in eos sevire. Peccatum quippe illorum, 
quo Christum Deum crucifixerunt, scriptum (quod 
ait Propheta) stylo ferreo in ungue adamantino, in 
ipsos clamans, merilas exposcebat poenas. At sunt 

hee initia dolorum, et divine ultionis in Judeos 
preludia ; que in Agypto hoe anno ceepta, in aliis 
orbis terrarum provinciis, ubi Judei agerent, in 
dies magis magisque aucta, atque eorum magno do- | 
lore propagata, ne ipsa quidem immani alque as- 
perrima Hierosolymorum excisione finem accepe- 
runt. Agemus ex instituto de his, sequentibus annis 
singula recensentes que ad cam rem spectare vide- 
buntur. Nunc ad Agrippam regem revertamur, 
quem Alexandriam appellentem, consilio Flacci 
preesidis (ut dictum est) Alexandrini magno excepere 
ludibrio. Huic Alexandria discedenti, Judi ' qui ibi 
erant, dederunt ad Caium libellum supplicem de his 
que ab Alexandrinis patiebantur. 

15. Herodis tetrarche exilium. — Cum autem ” 
venisset in regnum Agrippa, Herodis tetrarche cu- 
piditates per invidiam suscilavit. Irritabat autem 
eum maxime in spem regni Herodias uxor, expro- 
brans ei socordiam, et dicens quia per hoc quod 
noluerat ad Cesarem navigare, careret potestate 
majore : nam cum Agrippam ex privato regem 
fecisset, quomodo dubitaret ex tetrarcha. eodem- 
honore dunare ? His adductus Herodes, venit ad 
Caium. « Agrippa vero (inquit Josephus *), cognita 
eorum mente ac apparatu, ipse quoque se accin- 
xit ad resistendum; et quam primum eos e por- 
tu solvisse didicit, ipse etiam Romam misit Fortu- 
natum suum libertum ad imperatorem cum mu- 
neribus et litteris scriptis contra Herodem; simulque 
mandavit, ut per occasionem amplius cum principe 
super hoc negotio dissereret. Qui subsecutus Hero- 
dem, et secunda navigatione usus, tantummodo a 
tergo relictus est, quod tum primum illo ad Cesa- 
rem admisso supervenit, litterasyue reddidit; uter- 
que enim Puteolos appulit; et Caius tum forte apud 
Baias repertus est. Itaque Caius simul ac ab Herode 
salutatus est (priorem enim eum admiserat) simul 
Agrippe perlegit litteras accusantes Herodem, quod 
prius cum Sejano conspirasset in Tiberium, et nunc 
iterum Artabano Partho faveret contra Cali novum 
imperium. Argumento erat ipsius tetrarche appa- 
ratus , qui in armamentariis suis haberet tantum 
armorum, quantum instruendis virorum septuaginta 
millibus sufficeret. 

16. « Qua re Cesar commotus, percontatus est 
Herodem , vera ne essent que nuntiarentur de ar- 
morum numero. Quo annuente (neque enim vera 
negare poterat) satis approbatam putaus defectio- 
nem, ademptam illi tetrarchiam ad Agrippe regnum 
adjecit, pecuniam quoque ejus donans Agrippe in- 
dici : Herodem vero perpetuo damnavit exilio apud 
Lugdunum urbem Galli. Cognito deinde sororem 
Agrippe esse Herodiadem , pecuniam ei propriam 
concessit ; et ratus non libenter fore marito calami- 
tatis sociam , in Agrippe gratiam se illi parsurum 
promisit. At hec illa : Tu quidem imperator, ut tua 
majestate dignum est, loqueris ; sed mili conjugalis 
amor impedimento est , quominus fruar hac indul- 

gentia : non enim «quum censeo, ut cui secunde 
fortune fui socia, eum nunc in adversa deseram. 
At ille indigne ferens tam excelsum animum in fe- 
mina, ipsam quoque cum Herode expulit , et bona 
ejus Agrippe largitus est. Atque hec fuit vindicta , 
quam Deus intulit tum Herodiadi, fratris successus 
indigne ferenti, tum Herodi ad obsequendum vani- 
loquentiz uxoris nimis facili. » Hee omnia Josephus: 
qui parum sibi constans, alibi‘ his diversa narrat : 
nimirum Agrippam secutum esse Herodem Romam 
ad Caium , itemque Herodem una cum uxore fugisse 
in Hispaniam ; hune secutus Hegesippus * addit , 
Herodem meerore animi consumptum interiisse. 
Porro hujus divine plane in Herodem et Herodia- 
dem ultionis causam si quis altius petat, non in 
Agrippe felicitatis invidentiam eam rejiciet; sed 
tum ob Joannem Baptistam immaniter occisum, 
tum etiam ob Christum ab eo spretum ac male ha- 
bitum , hc ipsos passos esse, neminem puto non 
- intelligere. Quod vero pertinet ad Agrippe regis 
Romam adventum sequenti anno potius contigisse , 
ex Philone * colligitur. ; 

17. Petrus Lydde. — Eodem quoque anno 
(quantum intelligitur ex Luce * Actis) accidit, ut 
Petrus apostolus jam biennio institutas (ut dictum 
est) Ecclesias visitans , venerit ad Christianos, qui 
Lydd collecti erant : est Lydda’ civitas ad littus 
maris Mediterranei sita, que ipso exordio belli Ju- 
daici a Cestio ® est incensa, restaurata denique ap- 
pellata est Diospolis. De ea vero quam illic Petrus 
egit tum temporis, curatione paralytici, Lucas’ heec 
narrat : « Invenit autem ibi hominem quemdam 

nomine Awneam, ab annis octo jacentem in grabato, 
qui erat paralyticus. Et ait illi Petrus : Ainea, sanat 
te Dominus Jesus Christus : surge, et sterne tibi. 
Et continuo surrexit, et viderunt eum omnes, gui 
habitabant Lydde et Saronz : qui conversi sunt ad 
Dominum. » Non est autem Sarona nomen oppidi, 
sed regionis Cesaree Palestine usque ad oppidum 
Joppem pertingentis; Campestris enim, Saronas in- 
terpretatur locus pascendis gregibus aptus : qui 
(inquit S. Hieronymus *) juxta soli qualitatem, Petro 
predicante, fidei continuo fructus germinavit. 

48. Mortua interim Joppe Tabitha sanctissima 
femina christiana : « Cum, inquit Lucas *, prope 
esset Lydda ad Joppem, discipuli audientes quia Pe- 
trus esset in ea, miserunt duos viros ad eum, rogan- 
tes: Ne pigriteris venire usque ad nos. Exurgens 
autem Petrus venit cum illis. Et cum advenisset, 
duxerunt illum in ccenaculum (illic enim Tabitha 
mortua posita erat) et circumsteterunt illum omnes 
vidue flentes et ostendentes ei tunicas et yestes , 
quas faciebat illis Dorcas (quod est idem quod Tabi- 
tha). Ejectis autem omnibus foras, Petrus ponens 
genua oravit; et conversus ad corpus, dixit : Tabitha, 
surge. At illa aperuit oculos suos : et viso Petro, re- 
sedit; dans autem illi manum, erexit eam. Et cum 
vocasset sanctos et viduas , assignavil eam vivam. 
Notum autem factum est per universam Joppem, et 
crediderunt multi in Domino. Factum est autem ut 
dies muitos moraretur in Joppe, apud Simonem 
quemdam coriarium. » Hee Lucas: cujus cum (ut 
vidimus) sit usitata locutio , ut cum multos dies di- 
cit, longioris temporis moram significet; ea de causa, 
qu subdit inferius de Cornelio centurione , in se- 
quentem potius annum rejicienda putamus. 

1. Consulatus Cait. — Annus Christi quadra- Dione consignatur consulatu Caii Augusti iterum et 


gesimus primus, qui sequitur ordine temporis, a 


L. Apronii Cesiani. Sed antequam ad rerum gesta- 

rum hujus anni narrationem veniamus ; pauca hic 
de ordine consulum horum temporum dicturi 
sumus. Nescimus quo consilio, Fastos consulares * 
alii invertentes , ponant anno superiori horum con- 
sulatum, et consules ejus anni in hunc rejiciant. 
Certe quem in his sequamur, preter Dionem, 
auctorem vel antiquiorem vel fideliorem invenimus 
neminem. Quod si Suetonius, non semel tantum 
Caium gessisse consulatum, sed et quater, dicat his 
verbis? : « Consulatus quatuor gessit : primum ex 
kalendis Januarii per duos menses, secundum ex 
kalendis Januarii per triginta dies, tertium usque in 
idus Januarii, quartum usque ad septimum idus 
ejusdem ; » singulis plane sui imperii annis ipsum 
consulem ordinarium esse creatum significans ; non 
ab eo discrepat Dio, qui et ipse testatur anno septin- 
gentesimo nonagesimo ab Urbe condita, post consu- 
latum Proculi et Nigrini, ipsum deinceps quotannis 
consulatum gessisse. Eo vero anno, quo imperium 
adiit, cum fidem Proculus et Nigrinus consules 
creati invenirentur, post sex menses ipse cum 


Claudio patruo iniit consulatum; sed non ponitur 


is consulatus in Fastis , quod suffectus potius quam 
consul ordinarius haberetur. Ceterum non omnes 
illi anni quatuor Caii consulatu notantur ab eodem 
‘Dione et aliis, sed duo ultimi a suffectis coss. Unde 
autem id acciderit, non invenimus: cum presertim 
ejusdem Dionis * auctoritate constet , ordinarios 
consules qui ab anni exordio cceperint, solitos sem- 
per dare nomen anno, etiam si paucis diebus eo 
munere functi, ceteris postea suffectis cesserint : 
constetque testimonio Taciti ‘, quantumvis crimino- 
sorum consulum et reipublice rebellium nomina e 
Fastis expungi haud solita, Sed missis his , que de 
rebus gestis hoc anno reperiuntur, agamus. 

2. De conversione Cornelit centurionis. — Hoc 
igitur anno; iisdemque coss., Petrus monitu divino, 
primus omnium, gentilem hominem Cornelium 
centurionem baptizans, ceteris Gentibus aditum ad 
Ecclesiam reseravit. Quo autem ordine hee facta 
sint, Lucas, ut rem maximi ponderis, diligentiori 
studio scriptis mandavit; atque quisnam fuerit iste, 
qui primus omnium ex Gentibus sacro meruit ini- 
tiari baptismate , egregie aperit. Cornelium quippe 
ait nomine nuncupatum , professione militem , 
munere centurionem cohortis Italicee. Nec dubium 
ejus nationis illos fuisse milites , ex qua cohors tota 
erat denominata, nempe Italos : centurionem vero 
e€ romano nomine, Romanum etiam genere fuisse , 
conjectura facile persuadet; erantque cohortium 
nomina, sicut et legionum, que etiam denominate ° 
seepe reperiuntur a previnciis, ex quibus milites de- 
lecti essent. 

3. Non tamen opus fuit ut Italica cohors (quod 
multi perperam sunt opinati) legionis Italice esset ; 
sicut nec necesse erat ut Italica legio nonnisi ex 
Italicis militibus constaret : nam ex aliis interdum 

nationibus suffici solite erant legiones : cujus rei 
probande causa, antiquam inscriptionem lapidis 
sepulcralis hic describam *. 


D. M. 

Gn. Pompero. PomprErano. Equo. PuBLico 
Tripuno. Leetonis. Ill. Irarica, 
Prarecto. Conortis. AFRoRUM. IN DACIAM 
Pompeia. CLEOBULA. Er. CLEOPATRA FRATRI. KARISSIMO 


His addenda essent que in hanc sententiam libro 
secundo scribit Vegetius, cum agit de officio prefecti 
legionis. Non est ergo quod quis existimet cohortem, 
quam Lucas nominatam dicit Italicam , unam fuisse 
ex cohortibus legionis Italice prime, secunde, vel 
tertia (tot enim erant ejus nominis legiones ) ; nam 
post hec tempora, prima Italica a Nerone , secunda 
et tertia a Marco Aurelio Antonino institute esse 
noscuntur ; id etenim Dio ? manifeste testatur; quo 
etiam auctore * liquet Judzam provinciam ad hi- 
berna fuisse traditam legioni Ferrata vocabulo 
insignite , que et sexta (quod eo ordine scripta . 
esset) dicta erat; in qua Cornelius centurio ducebat 
ordinem in una cohortium, que appellabatur Ita- 
lica: ab Augusto enim ea legio sic ibi locata, nun- 
quam recessisse reperitur usque ad Neronis tempora, 
quando alio est amandata, nempe in Armeniam ; 
iterum vero reddita Syria, ac inde a Mutiano ducta 
est in Italiam contra Vitellium. Sic igitur non a 
legione, sed a natione inditum est cohorti nomen , 
ut Italica diceretur : cum alioqui si fuissent ex 
legione Italica, potuissent non esse Itali. 

4. Qualis vero Cornelius centurio fuerit, qui- 
busve compositus moribus , Lucas quoque sic 
describit *: « Vir autem quidam erat in Cesarea , 
nomine Cornelius, centurio cohortis, que di¢itur 
Italica, religiosus, ac timens Deum cum omni domo 
sua, faciens eleemosynas multas plebi, et deprecans 
Deum semper.» Quonam duce vel monitore assecu- 
tus fuerit evangelicam veritatem , docet his verbis : 
« Is vidit in visu manifeste , quasi hora diei nona , 
angelum Dei introeuntem ad se, et dicentem sibi : 
Corneli. At ille intuens eum, timore correptus, 
dixit : Quis es, Domine? Dixit autem illi : Orationes 
tue et eleemosyne tue ascenderunt in memoriam 
in conspectu Dei. Et nunc mitte viros in Joppem, et 
accersi Simonem quemdam , qui cognominatur 
Petrus ; hic hospitatur apud Simonem quemdam 
coriarium, cujus est domus juxta mare : hic dicet 
tibi quid te oporteat facere. Et cum discessisset an- 
gelus, qui loquebatur illi, vocavit duos domesticos 
suos, et militem metuentem Dominum ex his qui 
illi parebant. Quibus cum narrasset omnia, misit 
illos in Joppem. » 

5. Sed quid interim Petrus? « Postera, inquit, 
die, iter illis facientibus, et appropinquantibus civi- 
tati, ascendit Petrus in superiora ut oraret circa 
horam sextam. » Antiquus plane Hebreorum mos 
erat, ut Deum precaturi loca superiora conscen- 

derent. Ante enim quam templum edificaretur, in 
excelsis montibus immolare consueverunt, secun- 
dum illud Regum! : « Populus immolabat in excel- 
sis: non enim edificatum erat templum.» Habetur? 
de Christo , qui ascendebat in montem solus orare ; 
et de Christi Ecclesia * : « Cum introissent in coena- 
culum, ascenderunt ubi manebant Petrus et Joan- 
nes, et alii.» De Paulo quoque constat * synaxim 
fecisse Troade in superiore domus parte : nam li- 
quet de tertio ccenaculo prolapsum esse auditorem 
Eutychum adolescentem. Et (quod pratericramus) 
de Judith habetur, * fecisse sibi secretum cubiculum 
in superioribus domus sue. Sed ad Petrum redea- 
mus : « Qui, inquit Lucas, cum esuriret, voluit 
gustare. Parantibus autem illis, cecidit super eum 
mentis excessus, et vidit celum apertum, et des- 
cendens vas quoddam, veluf linteum magnum, 
quatuor initiis submitli de calo in terram, in quo 
erant omnia quadrapedia, et serpentia terre, ct 
volalilia cli. Et facta est vox ad eum: Surge, Petre, 
occide, et manduca. Ait autem Petrus : Absit, Do- 
mine, quia nunquam manducavi omne commune et 
immundum. Et vox iterum secundo ad eum : Quod 
Deus purificavit, tu commune ne dixeris. Hoc au- 
tem factum est per ter : et statim receptum est vas 
in celum. » Hec Lucas. 

6. Quidnam autem sibi voluerit celitus ostensa 
visio, plane exitus declaravit ; ita ut humana inter- 
pretatione mon videatur indigere : nimirum.eo mys- 
terio, Ecclesiam ex Gentibus colligendam esse, signi- 
ficatum. Illa quidem erant, de quibus olim dixerat 
Dominus*: « Alias oves habeo, que non sunt ex hoc 
ovili: et illas oportet me adducere, et vocem meam 
audient, et fiet unum ovile, et unus pastor; » que et 
agnorum nomine, quod posteriores in Christo nate 
sint, designate, divina institulione Petri cure com- 
misse fuerunt, cum illi dixit : « Pasce oves meas ; 
pasce agnos meos. » Tunc quippe eos pascere ccepit, 
cum illis pasci jubetur, ac dictum est ei : « Occide, 
et manduca; » sicut et Dominus de se ipso, dum 
cibaret verbo Samaritanam, quod eque pasccretur, 
ait ad suos : « Ego cibum habeo manducare, quem 
vos nescitis. » Merito igitur non alicui aliorum Apo- 
stolorum, sed Petro tantum divinitus est apertum 
mysterium; quia nonnisi ipsi praeceptum fuerat : 
« Pasce oves meas; pasce agnos meos. » Cumque 
idem ipse Petra a Domino fuerit cognominatus ; 
uterque paries, Judzorum scilicet et Gentium po- 
pulus, in edificatione Ecclesiae hac una simul erat 
petra jungendus. Hee cum sint plana, omnibusque 
perspicua, videamus quidnam symbolicis. illis si- 
gnis, quod linteum quatuor submittebatur initiis, 
quodque tertio factum sit , significetur. 

7. Licet non interpretis, sed historici fungamur 
munere, tamen quia res sunt hujusmodi, que ad 
Genlium spectant conversionem et collectionem 
Ecclesia, cujus gratia scribendorum Annalium ratio 
est potissimum instituta; quid de ea re Patres scri- 

pserint, hic intexere, utile duximus. Per linteum 
quippe, quod tinea non corrumpitur, et nitoresplen- 
det, Ecclesiam significari non habentem maculam , 
neque rugam, Ambrosius ', Augustinus *, ac cateri 
denique Patres sunt interpretati; et ut omittamus 
singulorum cilare sententias, satis sit adducere S. 
Augustini verba : « Fortassis, inquit ille, queratur 
etiam quare linteum erat, in quo eraut illa animalia ? 
Non utique sine causa. Novimus enim quod linteum 
tinea non consumit, que vestes alias corrumpit. 
Excludat unusquisque de corde suo corruptiones 
malarum concupiscentiarum, atque ita incorrupti- 
biliter firmetur in fide, ut pravis cogitationibus tan- 
quam tineis non penetretur, si vult ad sacramentum 
illius lintei pertinere, quo figuratur Ecclesia. Quare 
ter de celo submissum est? quia ips omnes Gentes, 
que pertinent ad quatuor partes orbis terre, qua 
disseminatur Ecclesia, quam significabant quatuor 
line quibus vas illud connectebatur, in nomine 
Trinitatis baptizantur ; in nomine Patris et Filii et 
Spiritus sancti credentes innovantur ; ut pertineant 
ad societatem communionemque sanctorum, etc. » 
Eadem quoque Cyrillus Alexandrinus *, Gregorius *, 
et alii. 

8. Immunde autem et fere bestie, erant Gentes 
omnes Deum verum ignorantes, ut que turpibus 
ferisque imbute moribus, nec mansuescere , nec 
pie recteque vivere noverant; idque Dominus, 
cum preceptum dedit de non vescendis immundis , 
plane per ea Gentes significans, sic docuit dicens ° : 
« Separate ergo et vos jumentum mundum ab im- 
mundo, et avem mundam ab immunda, ne polluatis 
animas vestras in pecore, et avibus, et cunctis que 
moventur in terra, et que vobis ostendi esse polluta. 
Eritis mihi sancti, quia sanctus sum ego Dominus, 
et separavi vos a ceteris populis, ut essetis mei. » Sic 
igitur quod separasset eos a Gentibus, ab immundis 


precipiens animalibus abstinere, per ea Gentes signi- « 


ficatas esse monstravit. Has Petrus piscator, idemque 
venator, verbi cassibus prehendere, easque sic jube- 
tur occidere, ut melioris vile vivificaret usura; heec- 
que metro canens Arator diaconus, in fine ait : 

Non deerit tua fama locis. Petrus omnia prendens 

Bethsaida satus urbe fuit : que nomine hebreo 

Venatorum est dicta domus. Quam verus ab illa 


Ecclesia venator adest, qui cuncta peragrans, 
Cinxit, et ad fidei collegit retia Geutes. 


Preedictum enim fuerat ab Hieremia* non solum 
de piscatione, sed et de venatione Apostolorum. Sed 
jam, quod est reliquum historiz, prosequamur. 

9. Suscepta a Cornelio missa legatione, Petrus 
divino monitu cum illis Cesaream petiit, Cornelium 
convenit, et que ille de sua salute acceperat divina 
responsa cognovit. Cumque tum ipsum, tum cete- 
ros qui aderant, evangelica imbueret disciplina : 
«Adhucloquente Petro, ait Lucas, cecidit Spiritus san- 
ctus super omnes, qui audiebant verbum. Et obstu- 

puerunt ex circumcisione fideles, qui venerant cum 
Petro, quia et in nationes gratia Spiritus sancti 
effusa est. Audiebant enimillosloquentes linguis, et 
magnificantes Deum. Tunc respondit Petrus : Num- 
quid aquam quis prohibere potest, ut non baptizen- 
tur hi, qui Spiritum sanctum acceperunt sicut et 
nos ? Et jussit eos baptizari in nomine Domini Jesu 
Christi. Tune rogaverunt eum ut maneret apud' eos 
aliquot diebus. » Hac-Lucas. Que autem post hec 
facta sunt a Cornelio, Metaphrastes * describit : quae 
cum antiquiori careant auctore ac proinde fide vacil- 
lent, libentius pretermittimus. Porro factum fuisse, 
sed post Zaccheum, Cornelium episcopum Cexsareen- 
sem, Romanum Martyrologium? testatur : quod et 
apud Clementem ° legitur; licet sine auctore ‘ alibi 
feratur creatus episcopus Ilii. 

40. Cxterum Cornelii domum in Ecclesiam 
Christi fuisse conversam, et adhuc Hieronymi tem- 
pore extilisse, ipsemet S. Hieronymus °, S. Paula 
navigationem.ac iter relegens, tradit, dum ait ipsam 
Cesare invisisse domum Cornelii, jam Christi fa- 
ctam Ecclesiam. Verumenimvero quod spectat ad 
res Petri Cesare gestas : multa alia sunt in apo- 
cryphis Recognitionum libris, nomine Clementis 
insignitis; que ut mendaciis conferta, indigna sane 
existimamus, que una cum his, que vera certaque 
ac in omnibus denique habentur explorata, jungan- 
tur. Quantumlibet enim Clemens Romanus res ab 
eodcem Petro gestas scripsisset, eas tamen ab Ebio- 
neis heereticis fuisse depravatas, atictor est Epipha- 
nius, qui ait de illis®» « Utuntur autem et aliis 
hbris, nimirum Circuitionibus Petri appellatis, per 
Clemeutem scriptis, multa corrumpentes in ipsis, et 
pauca vera relinquentes, vel ut ipse Clemens ipsos 
per omnia redarguit in epistolis Encyclicis, que in 
sanctis ecclesiis leguntur. » Hee Epiphanius. Testa- 
tur id ipsum Ruffinus 7, qui existimavit eos esse 
etiam depravatos ab Arianis, seu Eunomianis. Quam- 
obrem merilo liber ille a Patribus tam grecis quam 
latinis invenitur esse proscriptus, ab Epiphanio °, 
Athanasio °, Philastrio '°, Gelasio *' etaliis. Ceterum 
eosdem esse libros Recognitionum Clementis cum 
his quos ab aliis Circuitus seu Periodos appellatos 
esse constat, nulla est dubitatio. 

41. Que autem post hec Cesare ab apostolo 
Petro facta, Hierosolymis, cum illuc idem Petrus est 
reversus, contigerint, Lucas" sic scribit: « Audierunt 
autem Apostoli, et fratres qui erant in Judsa, quo- 
niam et Gentes receperunt verbum Di. Cum autem 
ascendissct Petrus Hierosolymam, disceptabant ad- 
versus illum qui erant ex circumcisione, dicentes : 
Quare introi-ti ad, viros preputium habentes, et 
manducasti cuin illis ? » Quisnam fuit horum om- 
nium inventor et instigator ? hullus quidem Aposto- 
lorum, sed qui post Simonem primus omnium fuit 

heresiarcha Cerinthus. Id sane Epiphanius * testatur 
his verbis : « Hic quidem unus ex his fuit qui resti- 
terunt sancto Petro, quando venit ad S. Cornelium, 
quando accersivit ipsum dignus factus visione an- 
geli, et Petrus dubitavit, et vidit visionem lintei, et 
que in ipso erant, et audivit a Domino, ut nihil 
inquinatum et immundum diceret : Hic igitur, ubi 
Petrus reversus est in Hicrusalem, multitudinem 
circumcisorum commovit, dixitque quod ingressus 
esset ad viros preeputium habentes. Fecit aulem hee 
Cerinthus, priusquam in Asia preedicaret preedica- 
tionem suam, et in profundius perditionis sue bara- 
thrum incideret. Nam cum ipse circumcisus esset , 
adversandi videlicet gratia contra fideles in praepu- 
tio, per circumcisionem venabatur pretcxtum et 
occasionem. Cum autem Dominus semper curam 
hominum habuerit, claritatem veritatis in filiis ve- 
ritatis muniverit, et sancto Petro apostolo dederit , 
ut et ipsum et socios redarguerit; manifesta facta est 
Cerinthi amentia. Dixit enim S. Petrus : Ego eram 
in civitate Joppe, elc. » Recitat dicta a Petro tunc . 
Hierosolymis repetita; ac demum._ post hee: « Ve- 
rum, inquit, hec tunc quidem tractata sunt et com- 
mota a predicto pseudo-apostolo Cerintho; quemad- 
modum etiam altas tum ipse , tum socii ipsius 
excitaverunt in ipsis Hierosolymis, quando Paulus 
rediit cum Tito, et hic dixit quod viros preputium 
habentes secum duxisset. » Hac Epiphanius. 

42. Ceterum admiranda plane visa est omnibus 
Petri modestia, qui cum potestate sibi tradita, unico 
tantum verbo omnes illas potuisset dirimere contro- 
versias, illa in prasentiarum omissa, perinde ac si 
ex quo cum sociis causa agenda esset, nonnisi 
ratione eorum objectioni satisfaciendum pultavit. Hee 
namque considerans et admirans S. Gregorius, scri- 
bens ad Theotistam patriciam * post multa de pre- 
rogativis Petro concessis enarrata, hac addit: « Et 
tamen idem Apostolorum primus tanta donorum 
gratia repletus, non ex potestate, sed ratione re- 
spondit, causam per ordinem exposuit; » etinferius : 
« Si enim cuni a fidelibus culparetur, auctoritatem 
quam in sancta Ecclesia acceperat, attendisset, re- 
spondere poterat, ut pastorem suum oves, que ei 
commisse fuerant, repreliendere non auderent. Sed 
si in querela fidelium aliquid de sua potestate dice- 
ret”, profecto doctor mansuetudinis non fuisset. » 
Hec Gregorius. Cum igitur Petrus cunctirum a se 
geslarum rerum rationem exactam petentibus reddi- 
disset : « Qui aderant, inquit Lucas, his auditis ta- 
cuerunt et glorificaverunt Deum, dicentes : Ergo et 
Gentibus poenitentiam dedit Deus ad vitam. » 

43. Ex hoc namque tempore ostio fidei jam Gen- 
tibus reserato, non Petrus tantum, et Apostoli cateri, 
sed ex discipulis complures, qui hactenus nonnisi 
Judeis preedicaverant Evangelium ex tunc cum 
occiso Stephano dispersi fuerant, Gentibus etiam 
Cbhristum annuntiare coeperunt, ut idem Lucas * 
subdit his verbis : « Et illi quidem, qui dispersi fue- 

rant a tribulatione que facta fuerat sub Stephano, 
perambulaverunt usque Phcenicen, et Cyprum, et 
Antiochiam, nemini loquentes verbum nisi solis Ju- 
deis. Erant autem quidam ex eis viri Cyprii et 
Cyrenei, qui cum introissent Antiochiam, loque- 
bantur et ad Greecos, annuntiantes Dominum Jesum. 
Et erat manus Domini cum eis, multusque nume- 
rus credentitim conversus est ad Dominum. » Hec 
Lucas; que autem post hec narrare pergit, quoniam 
alio tempore facta sunt, opportunius suo loco infe- 
rius referemus; cetera tamen, que hoc eodem anno 
facta esse noscuntur, hic secundum rationem Anna- 
lium describemus. 

14. De Matthei Evangelio. —Hoc eodem anno, 
Olympiade ducentesima quarta, anno tertio, Mat- 
theus evangelista primus omnium (ut auctor est 
Eusebius ') hebraico sermone Evangelium scripsit. 
Sed quod ad tempus spectat , his contradicere vide- 

_tur Ireneus’, cum ait: «Posteaquam surrexit Domi- 
nus noster a mortuis, et induti sunt Apostoli super- 
veniente Spiritu sancto virtutem ex alto, de omnibus 
adimpleti sunt, et habuerunt perfectam agnitionem : 
exierunt in fines terre, ea que a Deo nobis bona 
sunt evangelizantes, et celestem pacem hominibus 
annuntiantes, yui quidem et omnes pariter habentes 
Evangelium Dei. Ita Mattheus in Hebreis ipsorum 
lingua scripturam edidit Evangelii, cum Petrus et 
Paulus Rome evangelizarent, et fundarent Eccle- 
siam. » Hec Ireneus. Sed utra horum auctorum 
sententia probetur verior, diligentiori studio perqui- 
ramus. 

15. Si igitur Irenei verba eo sensu quis putet 
esse accipienda, ut nonnisi post Petri ac demum 
Pauli Romam adventum, Mattheum Evangelium 
scripsisse dicat, magna profecto inde sequerentur 
absurda; siquidem Paulus non ante tertium Neronis 
annum Romam accessit, anno scilicet Domini, se- 
cundum a nobis initam rationem, quinquagesimo 
nono. Quod si ex sententia Irenei velimus non ante 
dictum tempus a Mattheo scriptum esse Evange- 
lium, illud in primis quod est in confesso apud 
omnes, negare opus esset, Mattheum primum 
omnium Evangelistarum scripsisse evangelicam hi- 
storiam, siquidem non Marcus tantum, sed et Lucas 
ante Mattheum Evangelium scriptis mandassent ; 
quandoquidem (ut ex his que inferius suis locis di- 
centur, apparebit) ante adventum Pauli Romam, 
uterque edidisse suum Evangelium reperitur.. Sic 
igitur, si id Irenzeo concedimus, affirmandum esset 
Mattheum non primum omnium, sed tertium or- 
dine Evangelium scripsisse; quod non ceterorum 
omnium tantum, sed et ipsius Irenei repugnat sen- 
tentize , dum et ipse, sicut et alii omnes, Evangelio- 
rum scriptores recensens, primo loco Mattheum 
numerat. Rursum et illud quod omnes eque confir- 
mant irritum redderetur ac falsum, nimirum Mat- 
theum, antequam Apostoli in diversas orbis provin- 
cias proficiscerentur, Evangelium scriptis tradidisse, 

siquidem ante adventum Pauli Romam fuisse divisos 
per orbem terrarum Apostolos nulla est dubitatio. 
Cxterum, quod spectat ad Irenzi sententiam, cum 
dicat tune a Mattheo Evangelium scriptum esse, 
cum a Petro et Paulo Romana Ecclesia fundaretur, 
non sic accipienda esse putamus ejus verba, ut non- 
nisi post Pauli Romam adventum id factum esse 
voluerit significare ; sed potius intellexisse , ipso ini- 
tio fundationis Romane Ecclesia, a Mattheeo Evan- 
gelium esse conscriptum, cum scilicet Petrus Romam 
accessit, et tante molis erigende posuit fundamen- 
tum; quod factum est post quatuor annos, anno 
scilicet secundo Claudii imp. Dominique quadrage- 
simo quinto. Nec enim sic Ireneum-de Paulo me- 
minisse credimus, quasi non ante Pauli Romam 
adventum Matthzeus scripserit : sed communi potius 
tum ipsius, tum ceterorum Patrum usu loquendi, 
cum de Romane Ecclesie fundatione fit mentio, 
Paulum eque ac Petrum nominasse : non quod 
Paulus eodem quo Petrus tempore Romam venerit , 
ac simul cum Petro primum fundamentum jecerit; 
sed quod desuper edificaverit, ac denique eamdem 
Ecclesiam una cum Petro sanguine consecraverit. 
16. Diversa ab his, de tempore Matthei Evan- 
gelii, est Nicephori‘ assertio, sic dicentis : « Primus 
Mattheus, Hebreis salutifero verbo predicato (quan- 
doquidem alio ad Gentes maturabat), sermone patrio 
Evangelium suum quinto decimo post Christi ascen- 
sionem anno scripsit; atque eos relinquens, absen- 
tiam suam scripto compensavit. » Hec ille. Sed 
erroris arguitur, dum putavit Apostolos non ante 
decimum quintum annum ab ascensione Domini ad 
Evangelii predicationem per orbem fuisse divisos : 
quod plane falsum esse, suo loco demonstrabimus. 
Ad hec, illud esse conscriptum antequam ad exter- 
nas provincias Evangelium predicaturi proficisce- 
rentur Apostoli, nulla esse potest dubitatio : nam 
Bartholomeum profecturum ad Indos, Matthei 
Evangelium descriptum secum detulisse, illisque 
reliquisse, testantur Eusebius * atque Hieronymus *. 
Eamdem enim Mattheum iniisse rationem scribendi 
Evangelium , ut profecturus ad Gentes, eisdem quos 
predicatione evangelica imbuisset, scriptum a se 
Evangelium relinqueret, Eusebius * tradit his ver- 
bis : « Mattheeus cum jam antea Hebreis verbum 
Dei preedicasset, simul ac in animo habuit ad Gentes 
proficisci, Evangelium suum patrio sermone con- 
scripsit, et quod illis, a quibus decessit, deesse, dum 
presens apud eos esset, videbatur, illud sedulitate et 
labore scribendi omnibus suis quasi numeris exple- 
vit. » Hec Eusebius. Porro non in ipso procinctu 
profectionis Mattheeus Evangelium scripsisse putan- 
dus est, sed cum primum reserato divinitus Genti- 
bus-aditu ad Ecclesiam (quod hoc anno factum esse 
diximus) de profectione ad Gentes consilium inie- 
runt atque sermonem habuerunt Apostoli. Sic igitur, 

de tempore quo scriptum est Matthei Evangelium, 
Kusebio polius quam ceteris assentimur. 

47. Tantum vero opus aggressum esse Mat- 
theum, Judeis, qui crediderant, exposcentibus, tra- 
dit Joannes Chrysostomus '; verum et id injungen- 
tibus ei Apostolis, Epiphanius * testatur his verbis : 
«Mattheus enim primus inceepit Evangelium annun- 
tiare; huic enim commissum erat ac impositum ut 
Evangelium predicaret ab initio; » et paulo post : 
« Hic itaque Mattheeus Evangelium suscipere dignus 
judicatur; et justissimum hoc erat. Oportebat enim 
a multis peccatis conversum, et a telonio digressum, 
in exemplum nobis futurorum salvari ab eo, qui ob 
salutem generis’ humani venit, ac dixit : Non veni 
vocare justos, sed peccatores ad peenitehtiam ; et ex 
telonio educto, atque ab iniquitate converso, salutis 
predicationem exhiberi, quo ab ipso discerent ho- 
mines adventum benignitatis. » Hac Epiphanius. 
Athanasius * de eodem sic meminit : « Evangelium 
secundum Mattheeum ab ipsa hebraica dialecto con- 
scriptum est, et editum Hierosolymis; et interpre- 
tante Jacobo fratre Domini secundum carnem expo- 
situm est. ».De eodem Tertullianus * magna cum 
laude meminit, sic dicens : « Mattheus fidissimus 
_ Evangelii commentator et comes Domini, non aliam 

ob causam, quam ut nos originis Christi carnis 
compotes faceret, ita exorsus est : Liber generatio- 
nis, etc., » idque eo consilio factum est, ut qui ad 
Hebreos scriberet secundum carnem Christum ex- 
pectantes, eum jam venisse, et ex Abraham stirpe 
et semine David exortum in primis esse monstraret. 

48. Porro quod primum omnium Matthei Evan- 
gelium esset editum, exscriptum illud fuisse ab 
Apostolis, non tantum Bartholomai, sed et Barnabe 
suadent exempla : hic quidem quantumlibet una 
cum Paulo apostolatum accepisset ad Gentes, secum 
tamen tulisse hebraicum Evangelium a. Matthao 
conscriptum, et apud se semper habuisse, alque una 
cum eo sepultum fuisse, certissimum est; refosso 
enim Barnabe corpore anno quarto Zenonis impe- 
ratoris, una cum eo illique inherens inventum fuisse 
Evangelium -secundum Mattheum hebraice con- 
scriptum, historicorum illorum temporum vera 
assertione constare, suo loco dicemus. Cum igitur 
Matthxi Evangelii plura exscripta essent exemplaria, 
Nazarei illud etiam nacti sunt : erant enim com- 
plures, qui cum ex Judzis facti essent christiani, et 
cum Evangelio legem etiam esse servandam conten- 
derent, ab Ecclesia ejecti sunt. Caeterum hi Evan- 
gelium Matthei, quod semel acceperunt, aliquandiu 
illibatum incorruptumque servarunt; de his enim 
Epiphanius * sic scribit : « Habent autem Matthei 
Evangelium perfectissimum hebraice; apud ipsos 
enim hoc clare, quemadmodum ab initio scriptum 
est : Hebraicis litteris adhuc servatur. » Sanctus 
Hieronymus ° istud ipsum ex hebraico fonte se de- 
scripsisse testatur : sic enim in primis, cum agit de 

Matthei Evangelio scribit : « Porro ipsum hebrai- 
cum habetur usque hodie in Cesariensi bibliotheca , 
quam Pamphylus martyr studiosissime confecit ; 
mihi quoque a Nazareis, qui in Bercea urbe Syrie 
hoc volumine utuntur, describendi facultas fuit. In 
quo animadvertendum, quod ubicumque Evange- 
lista, sive persona sua, sive Domini Salvatoris, vete- 
ris Scripture testimoniis utitur, non sequatur se- 
ptuaginta translatorum auctoritatem , sed hebrai- 
cam; » idem alibi : « In Evangelio quo utuntur 
Nazarei, quod nuper in grecum de hebreo sermone 
transtulimus, quod vocatur a plerisque Matthei au- 
thenticum, homo iste, etc. » ™~ 

19. Quod ad Ebionzos spectat : etsi Matthei ute- 
rentur Evangelio, depravatum illud ab eis fuisse, 
insuper et mutilatum, Epiphanius ‘ docet; nec hoc 
tantum Nazarei, et Ebionei *, sed Cerinthus et Car- 
pocras Matthei Evangelium descripserunt; sed eo 
plane abusi, e genealogia Salvatoris a Mattheo con- 
texta sic Christi humanitatem tantummodo didice- 
runt, ut divinitatem negarent. Quod vero Beda * 
Evangelium Matthei, quo Nazarei utebantur, non 
esse adnumerandum inter apocrypha existimavit 
(fortasse quod in decreto Gelasii nulla de eo, sicut 
de ceteris, habeatur mentio), haud facile assentimur; 
nam cum Hieronymi testimonio in plerisque locis 
ab eo citatis appareat nonnulla in eo diversa férri ab 
his que reperiuntur in Matthei Evangelio quo Ee- 
clesia utitur, periculosum esse putamus, id in aliam 
quam in apocryphorum classem referre, cum non- 
nisi una possit veritas esse. Atque hactenus de Mat- 
thei Evangelio. 

20. Cait imp. furor in Judeos. — Sub hae 
eadem Olympiade ducentesima quarta, anno tertio, 
Pilatum olim Jude procuratorem miseranda morte 
interiisse ; Eusebius scribit his verbis : « Pontius 
Pilatus in. multas incidens calamitates , propria se 
manu interfecit, ut scribunt Romani historici.» Hac 
Eusebius : affirmat idipsum Cassiodorus in Chronico. 
Vienne autem in Galliis id contigisse cum multi 
referant , Ado * ejusdem civitatis episcopus in hune 
modum rem scribit : « Pilatus , qui sententiam 
damnationis in Christum dixerat, et ipse perpetuo 
exilio Vienne recluditur; tantisque ibi irrogante 
Caio languoribus coarctatus est, ut sua se transver- 
berans manu, multorum malorum compendium 
mortis celeritate quesierit ; » sunt heec verba Orosii *, 
licet ipse de Vienna nihil. Quod vero recentiorum 
Grecorum ° aliqui dicant Pilatum de nece Christi a 
Maria Magdalena Rome judicio postulatum, ut com- 
mentum refellimus. Ceeterum de ejus interitu omnes 
eque consentiunt , ipsum summa desperatione ac- 
tum, sibi necem intulisse. 

21. Hoc eodem anno (ut ex Josepho colligitur ”) 
amoto Vitellio a Syrie prefectura, Petronius a Caio 
ad eam provinciam administrandam subrogatur : 
cui ipse (cum ab omnibus coli ut deus vellet, ac ne 


* Epiph. hares. xxx. — ? Epiph. ibid. inferius. — * Beda in Luc. 
c. 1. — 4 Ado. in Chron. — ® Oros. lib. vit. c. 5. — ® Niceph. lib, 11. 
cap. 10. Cedren. in comp. hist. — 7 Joseph. antiq. lib. xvii. c. 44. 


246 , 


Jovi quidem cederet, quippe‘ qui de inferendo Jovis 
Olympii simulacro Romam, deque illius effigie in 
suam mutanda, consilium iniisset) in mandatis 
dedit ut suam slatuam Hierosolymis in templo loca- 
ret; que tamen res a Petronio in annum sequentem 
dilata est, ut idem auctor testatur his verbis : 
« Caius autem indigne ferens a solis Judeis ita se 
despici, legatum in Syriam mittit Petronium suc- 
cessurum Vitellio , jubetyue ut cum valido exercitu 
invadat Judeam ; et si sponte id admittant, statuam 
in templo Dei collocaret : quod si detrectent , bello 
devictos imperata facere adigat. Is sumpta admini- 
strationererum Syriz, dedit operam ut exequeren- 
tur mandata Cesaris : contractisque quantum poterat 
auxiliis, cum duabus legionibus hibernavit apud 
Ptolemaidem, primo vere bellum illaturus; quod et 
Caio significavit per litteras, qui collaudata ejus 
industria, hortatus est eum ad-agendum gnaviter, 
et frangendam bello gentis contumaciam. » Hee 
Josephus. Sed ut quis fuerit iste Petronius intelliga- 
tur, sciendum est fuisse equestris ordinis, militia 
clarum, gui et sub Augusto (ut de eo testatur pluri- 
bus Strabo?) adversus Aithiopes copias duxerat : 
ceterum eum humili loco natum,. ad equestrem 
pervenisse dignitatem , auctor est Valerius Maxi- 
mus *. 

22. Jam vero quenam proxima causa indigna- 
tionis Caii in Judwos precesserit, ut de colosso in 
templo erigendo consilium inierit atque decreverit : 
Philo *, id Capitonis questoris litteris adscribens, 
edocet : «Is, inquit, in Judea preest exigendis tri- 
butis, infensus provincialibus ; pauper enim eo 
profectus, nunc illis fraudatis, ditatus et accusatio- 
nem metuens, decrevit eos prevenire, et calumniis 
veras criminationes avertere, casu quodam nactus 
occasionem. Jamniam urbem Judee cum primis 
frequentem populo colunt promiscue, Judi quidem 
pars maxima, nonnulla tamen etiam alienigene, 
gui malo fato subrepserunt e finilimis regionibus : 
et cum sint inquilini, facessunt indigenis negotia, 
semper aliquid moliendo adversus ritus judaicos. Hi 
cum audirent ab advenis quantopere Caius pro deo 
coli cupiat , et quam infensus universe Judeorum 
genti sit; rati se nactos occasionem struendis insi- 
diis , ex tempore aram excitant e materia vilissima, 
luto formato in lateres, tantum ut molesti essent 
civibus : sciebant enim non laturos violari leges 
patrias, quod et seculum est. Conspicati enim et 
indignati regionis sacrate ritus sacros sic aboleri, 
coorti eam sustulerunt de medio. Adversarii vero 
mox Capitonem adiverunt,-qui fuit auctor totius 
hujus trageediz. Is lucrum sibi oblatum existimans, 
cujus jamdudum cupidus erat, scribit Caio, exagge- 
rando rem, et amplificando. 

23. « His coguitis ille, ut opulentus et magnifi- 
cus, jubet pro altari lateritio subverso in Jamnia, 
poni colossum inauratum in ipso templo urbis 
primariz, consultoribus usus optimis et sapientissi- 

mis, Helicone veteratore scurra nobili, et Apelle 
quodam trageedo, qui prius etatis florem, ut fertur, 
venditaverat, tum vero fastiditus se in scenam con- 
tulerat. Scenici autem, quorum est negotium et 
studium ut theatris pluceant, profligato pudore , 
probris et turpitudini sunt deditissimi : quibus 
arlibus Apelles pervenit in consiliariorum ordinem : 
ut posset consulere Caius, alterum quomodo canen- 
dum, alterum quomodo ludendum salibus, omissa 
cura justilie tuende , pacisque publice. Ita Helicon 
mancipium scorpioni simile Jud&éos petebat veneno 
wegypltiaco. Apelles vero ascalonio, nam inde oriun- 
dus erat. Est autem Ascalonilis perpetua simultas 
cum finilimis Judeis sacre terre incolis. Verum illi 
bonorum cohsiliorum boni auctores paulo post im- 
pietatis suee mercedem invenerunt : alter a Caio 
vinctus ferreis compedibus propter alia crimina, 
tortusque in rota ex intervallo sepius, sicut quidam 
morbi solent statis diebus recurrere : Helicon vero 
interfectus a Claudio Germanico Cxsare propter 
alias itidem culpas insani capitis. Sed ista post acci- 
derunt. Littere a Caio de statua dedicanda scripte 
sunt non temere, sed quantum fieri potuit accura- 
lissime. In eis imperatum est Petronio Syriz pro- 
vincie presidi, ut ripensis exercitus, contra irru- 
ptiones orientalium regum et nationum oppositi, 
dimidium ab Euphrate adversus Judzos duceret, ut 
prosequerentur statuam : non quo augustior dedi- 
catio fieret, sed ut confestim periret si quis obsiste- 
ret. » Et paulo post : 

24. Petronius maturius agit. — « Ceterum 
Petronius, perlectis litleris, haerebat anceps consilii; 
quippe qui nec detrectare poterat pre metu, non 
ignarus illum ne moram quidem laturum equo 
animo, nedum tergiversationem. Nec rem aggredi 
pulabat tulum ac facile. Sciebat enim Judeos non 
unam, sed mille, si fieri posset, mortes subituros 
citius quam sustinerent vetitum aliquid facere. 
Omnes enim gentes libenter servant rilus patrios, 
sed Judxi pre ceteris. Cum enim leges suas credant 
oraeulis proditas , easyue discant a pueritia, in 
animis circumferunt haram expressas imagines, et 
semper intuendo admirantur ut honeslissimas: alie- 
nigenas quoque harum observatores amplectuntur 
pro suis civibus, osores autem earum ac vitupera- 
tores habent pro hostibus ; et in tantum abhorrenta 
quavis re suis legibus vetita, ul omnibus fortunis 
felicitatibusyue humanis ad prevaricationem adduci 
neyueant. Sed nihil. religiosius quam templum 
colunt, vel hoc argumento, quod certissima mors 
proponitur ultra septum interius penetrantibus : 
nam intra exterius accipiunt undecumque venientes 
sux gentis homines. Hec secum reputaus Petronius, 
rem cunctanter aggrediebatur, ratus [ut erat] facinus 
audax; advocatisque tanquam in anime consi-to- 
rium rationibus omnibus , scrutabatur singularum 
sententias, quas consentientes invenivbat, nihil in 
sacris novandum : primum quia sic jus nature 
pietatisque postulet; deinde propter imminens peri- 
culum, non solum a Deo, verum etiam a lesis irri- 

tatisque hominibus. Jllud quoque cogitabat, quam 
populosa esset hee natio , non ut alia comprebensa 
unius regionis spatio, sed totum pene orbem passim 
incolens: diffusa est enim per continentes provincias 
omnes atque insulas, adeo ut non multo pauciores 
sint indigenis. Tam multas hostium myriadas in se 
provocare, an non periculosa videri poterat alea ? Ne 
forte illis per omnes terras conspirantibus , et ad 
vin arcendam certalim in unum contluentibus, 
bellum exoriretur insuperabile : absque eo quod 
ipsam Judeam innumera multitudo incoleret , viri 
tum corpore valentissimi, tum animo fortissimi ; 
parati prius generosam mortem oppetere, quam 
deserere mores ac ritus patrios, quantumvis calum- 
niatorum opinione barbaros, cum revera sint libe- 
rales ac nobiles. 

25. « Terrori etism erant Transeuphratenses 
copie : nam Babylonem et multas alias satrapias a 
Judeis teneri non auribus solum, sed et oculis com- 
pertum habebat : quod singulis annis sacra pecunia 
missitaretur inde in templum primitiarum nomine, 
quanquam per vias difficiles et asperas, que tamen 
illis vie regi viderentur, ad pietatem recta prope- 
rantibus. » Hac Philo; qui mox subdit : « Merito 
igitur timens ne, cognita hac nova dedicatione , 
‘ subilo expeditionem susciperent, ct hinc atque inde 
coorti, junctis copiis, inclusos in medio clade ingenti 
afficerent, retardabatur talibus cogitationibus ; sed 
in diversum trahebatur contrariis : dominum hec 

jubere juvenem , utile judicantem quicquid ipsi 
collibuerit ; et semel decreta exequi contemnentem 
quamlibet noxia [ut qui pre superbia pervicaciaque 
transiliens hominis terminos, in deos se ipse referat] - 
impendere sibi capitale periculum, sive imperata 
faceret, sive non; sed si pareat, cum bello, cujus 
eventus anceps sit : sin jussa detrectet, cerlissimam 
a Caio perniciem. Ad bellum proniores erant multi 
Romani adjutores in administratione rerum Syria- 
carum, quod scirent in se primum seviturum prin- 
cipem, ut auctores inobedientie. Dabatur spatium 
deliberandi, dum pararetur statua : nam neque 
transmissa fuit ex Italia, Deo volente [opinor] et suos 
occulto favore protegente ab injuria; neque jussus 
est e tola Syria lectissimam sumere : alioqui prepro- 
pere, violatis legibus, exortus fuisset repentinus tu- 
multus, priusquain experiri posset utile consilium : 
nam subitanei casus ingruentes vim rationis hebe- 
tant. Itaque Petronius in propinquo jubet parari 
statuam ; et accilis a Phoenicia peritissimis artifici- 
bus, prebet materiam , officina Sidone instituta. » 
Hec Philo de his que hocanno hactenus sub silentio 
gesta Judeos latebant. Cetera vero ut contigerunt, 
suo loco dicemus. Hac enim de Judeorum erumnis 
ad Annales Ecclesiasticos pertinere quis dubitat? 
Nam his Dei vindicta in Judeos Cesarem appellantes 
et Christum negantes , Caii furore progredi armata, 
numine impellente, conspicitur. 


Anno periodi Greco-Romane 5532. — Olymp. 204. an. 3. — Urb. cond. 792. — Jesu Christi 39. secundum Baronium 41. 


— Caligula imp. 3. 


1. Consules. — Ad num. 1. Coss. Caius Aug. I]. 
et L. Apronius Cesianus, ut in Dissert. Hypatica loco 
citato monstravi adversus Onuphrium in Fastis ; 
hunc consulatum in annum precedentem con- 
fert , et anno presenti Julianum et Asprenatem 
profitetur. Em. card. Norisius in Epistola consulari 
mihi dicata ait me recte ostendisse in Suetonio 
cap. 17, loco horum verborum, « ex omnibus duos 
novissimos conjunxit, » legendum esse, « ex omni- 
bus tres ordinarios conjunxit, » scilicet consulitus, 
additque card. Norisius me scripsisse Frontinum 
lib. 4 de Aqueductibus diversam epocham anno- 
rum Urbis secutum esse, quando ait : « Caius Cesar 
altero imperii sui anno, M. Aquilio Juliano et P. No- 
nio Asprenate coss., anno vu. c. pccxc duos ductus 
inchoavit. » Sed facilior responsio est, inquit card. 
Norisius, alterum annum Caii Cesaris initium su- 
mere anno Urbis pccxc, Christi xxxvit, die xvi 
Martii, quo ineunte aqueductus illos inchoavit, Ju- 
liano et Asprenate coss. et quidem anno Urbis pccxc, 


qui die xx1 Aprilis exibat, succedente anno pccxci. 
Et quamvis Frontinus diversam a Varroniana epo- 
cham forte usurpaverit, id non colligitur ex laudato 
testimonio, quod perperam pro opinione Onuphrii 
adducitur, cum vere sententize apertissime suffra- 
getur : neque enim annos Urbis mense Decembri, 
sed Aprili compleri certum. Ita card. Norisius. At 
Frontinum diversam a Varroniana epocham usur- 
passe, suo loco demonstravi, non quidem ex laudato 
testimonio, ex quod id inferri non potest, sed ex 
aliis argumentis. Preterea jam viris doctis observa- 
tum, histori Auguste scriptores annos Urbis a 
kalendis Januariis et consulibus inchoare. Quare lo- 
cus Frontini laudatus mendosus est, legendumque, 
anno Urbis condite pccixc, loco anno Urbis con- 
dite pecxc, ut ibidem ostendi. Frontinus enim an- 
num Urbis pccixc auspicatur anno Christi xxxvut, 
quo secundum putationem Varronianam anno Ur- 
bis pccxci ccepit. Mirum porro Onuphrium in Fa- 
stis, ubi alios consulatus a Frontino memoratos 

annis suis accurate reddit, quique ideo ejus annos 
Urbis numerandi rationem animadverterat, scribere 
Frontinum annum Urbis pccxci vocare alterum an- 
num Caii Cesaris. Nam hoc Frontinus dicere non 
potuit, si epocham Urbis biennio tardius, quam 
Varro inchoavit, quod ipsemet Onuphrius agnovit, 
ut mox diximus. Ceterum cum is Caii consulatus ad 
nullam consulatuum Cxesareorum regulam revocari 
possit, non dubito quin ad illum anno Christi tri- 
cesimo quinto, quo adhuc privatus erat, aut saltem 
tantum e familia Cesarea, a Tiberio Augusto desi- 
gnatus fuerit in quartum annum. Ut enim testatur 
Dio lib. 57, sub illius anni consulibus, « Tiberius 
Antii nuptias Caii Caligule celebravit. Nam ne ha- 
rum quidem nuptiarum causa Romam venire vole- 
bat. » Quemadmodum itaque Caligula, ubi impe- 
rium adeptus, Claudium patruum, qui postea 
imperavit, in quartum annum iterum consulem 
designavit, ut infra dicemus ex. Suetonio in Claudio 
cap. 7, sic Tiberius Augustus eodem honore Cali- 
gulam affecit; isque imperator factus Tiberii exem- 
plum secutns est. Neque alia hujus Cesarei consu- 
latus ratio esse potest, licet de ea designatione 
histori Auguste scriptores taceant. 

2. Petronius Syrie preficttur. — Ad num. 21. 
Baronius loquens de Petronio, qui hoc anno Vitellio 
in preefecturam Syrie successit, ait : «Sciendum est 
fuisse equestris ordinis, militia clarum, qui et sub 
Augusto (ut de eo testatur pluribus Strabo) adversus 
AMthiopes copias duxerat : ceterum eum humili loco 
natum, ad equestrem pervenisse dignitatem, auctor 
est Valerius Maximus lib. 4, cap. 7. » Sed, ut obser- 
vat card. Norisius in Cenotaphiis Pisanis Cali et 
Lucii Cesarum, pag. 331, Baronius hunc Petroniumn 
Syrie presidem cum aliis ejusdem gentis confundit, 
et temporis diversitate non adnotata ex tribus Pe- 
troniis unum facit. Petronius, cujus meminit Vale- 
rius Maximus, ab eodem nuncupatur L. Petronius ; 
qui vero Syrie prefuit, dicebatur P. Petronius , 
seu Pudlii prenomen ferebat, ut liquet ex Philone 
in libro de Legatione ad Caium. Petronius secundus 
Aigypti prefectus subrogatus fuit ab Augusto in lo- 
cum Cornelii Galli anno Urbis pecxxvin, ex Dione 

lib. 53, Strabo a Baronio laudatus lib. 17 scribit lega- 
tos Candacis regine Aithiopum jussos a PetronioCe- 
sarem adire : « Itaquein Samum profecti Casarem 
invenerunt in Syriam progredi parantem; » quod 
contigit anno Urbis pecxxxiv ex Dione lib. 54. At Pe- 
tronius Syrie prases provinciamadhuc tenebat anno 
primo Claudii, nempe sexagesimo sexto ab eo anno, 
quo Caius Petronius (sic a Dione lib. 54 nominatus) 
ab Augusto prefectus Aigypto datus fuerat. Tres 
itaque Petronii distinguendi. 

3. Prior epocha Antiochena explicatur. — Cla- 
rissimus Toinardus scripsit ad me, extare in gaza 
regia varia numismata epocha Antiochena signata, et 
interea unum Claudii Aug. in quo legitur, Emr 
METPONIOY q, id est, sab Petronio anno xc. Priorem 
epocham Antiochenam Usserius in Annalibus veteris 
Testamenti cum anno periodi Juliane 4651 copulat , 
qui in annum periodi Greco-Romane 5444 conve- 
nit, quia, inquit, eo anno Pompeius Syriam in 
formam provincie redegit, ut testatur Appianus 
pag. 244, et Antiochi nulla ratione habita, ab Antio- 
chensibus pecunias accipiens, civitatem fecit adzzveou. 
et suo jure uti permisit, ex Porphyrio in Grecis Eu- 
sebianis Scaligeri pag. 227. Verumenimvero, licet 
Syriam eo anno juris Romani factam esse in dubium 
revocari non debeat, in greco Porphyrii nihil quoad 
tempus autonomize Antiochiz concesse habetur. 
Hee Porphyrii verba latine reddita : « Philippus et 
Seleucus frater ejus et filius Grypi Antiochus, et 
Antiochus filius Antiochi ab anno tertio 171 Olym- 


piadis inchoantes inter se decertarunt. Et victus An- 


tiochus ad Parthos profugit, et novissime Pompeio 
seipsum tradidit, ut ab ipso reducendus in Syriam. 
Ile autem accepta ab Antiochensibus pecunia, hujus 
quidem curam non habuit, sni juris autem civitatem 
esse permisit.» Aira tamen Antiochena in eo Pe- 
tronli nummo notata, ea est que Juliana vocatur, et 
deducitur a prima Julii Cesaris dictatura, ideoque 
ab anno periodi Greco-Rom. 5445, annusque x¢ in- 
choatur autumno anni Christi xi1, quo Claudius 
imperium iniit. Quare Petronius anno quidem Chri- 
sti xxxix prefecturam Syriz iniit, sed post biennium 
nummus ille percussus. 

1. Judeorum legatio ad Caium. — Anno Christi 
quadragesimo secundo Caius solus tertium consul 
Fastis consularibus adscribitur : non quidem id data 
opera, ut qui collegam habere sprevisset; sed (ut 
testatur Dio ') quod ei, qui designatus fuerat, mor- 

tuo, tam brevi spatio in concione alius subrogari 
non potuerit. Celerum ab eodem auctore Pompo- 
nius secundus consul eodem anno creatus nomina- 
tur; suffectus ne i: locum Caii, qui consulatum 
tenuit tantum (ut Suetonius ' tradit) usque ad idus 


* Suet. in Caio c. 17. 

; 

Januarii, an ordinarius fuerit electus in locum de- 
mortui consulis designati, non liquet. 

2. Hoc igitur anno, non antea. (ut alii putant) 
Philo Judeus unacum collegis a Judeis Alexandrize 
agentibus legatus ad Caium imperatorem mittitur ; 
ab Alexandrinis vero alii adversus eos sunt missi le- 
gati (inter quos Apion grammaticus, Judeorum 
infensissimus hostis) ad eamdemimperatorem. Rem 
gestam summatim sic Josephus ' complectitur 
«Cum inter Judeos et Grecos Alexandriam habi- 
tantes exorta esset seditio, terni ab utraque parte de- 
lecti legati ad Caium missi sunt. Apion vero, Alexan- 
drinorum legationis princeps, multa in Judos ja- 
ctavit crimina, interque cetera, quod Casarem non 
prosequerentur debitis honoribus; nam cum quam 
late patet orbis Romanus, Caio extruantur templa et 
altaria, et pari honore colatur cum ceteris numi- 
nibus, solos istos turpe putare dedicare illi statuas , 
aut jurare per nomen Cesaris. His acerbe invecto 
Apione, multisque aliis que ad exasperandum Caium 
facerent; Philo e Judeorum legatis prior, vir per 
omnia clarissimus, Alexandri Alabarche frater, et 
non imperitus philosophie, parabat causam sue 
gentis agere. Sed repulsus est a Cesare, jubente il- 
lum abire, et per iracundiam vix temperante ab in- 
‘ juria. Quapropter ejectus convitio, conversus ad 
Judzos assectatores : Nunc, inquit, oportet bono esse 
animo, quando Caius iratus est; nunc enim Deus 
contra illum aderit. » Heec Josephus. 

3. Sed ipsum tamen errare certum est, dum ait 
‘ternos legatos ab utraque parte missos; cum ipse 
Philo, qui unus ex legatis fuit, quinque a Judais 
esse missos testetur : qui et egregium commenta- 
rium de sua ad Caium legatione conscripsit; ex quo 
aliqua ad historiam spectantia decerpta hic intexere, 
nec inutile nec injucundum fore duximus. Cum 
ergo venissent Romam, quid egerint post frustra 
tentatam gratiam Heliconis apud imperatorem viri 
precipui, sic scribit * : « Placuit offerri Caio libellum 
continentem summam calamitatum, et earum de- 
precationem : id erat ferme compendium supplica- 
tionis prolixioris, quam per Agrippam regem paulo 
ante miseramus; nam is forte fortuna venerat 
Alexandriam, navigaturus in Syriam in suum re- 
gnum, quod ab imperatore acceperat. Sed ignora- 
bamus etiam tum quam falleremur. Ex quo enim 
primum oram solvimus, putabamus nos-inventuros 
reddentem jura judicem ; at ille erat hostis implaca- 
bilis, alliciens, ut'tum videbatur, vultu hilari, et 
appellationibus comibus. Exceptos enim nos primum 
in campo Martio, cum e maternis hortis exiret, resa- 
lutavit, et dextera innuit se propitium : missoque ad 
nos Romulo, qui legationibus admittendis preerat, 
pollicitus est se cogniturum nostram causam per 
otium : ita ut tota corona circumstantium gratula- 
retur nobis, tanquam voti compotibus, atque etiam 
nostrates quotquot ex aspectu de rebus judicant. Ego 
vero, qui plus per wtatem et eruditionem sapere vi- 


‘ Joseph. antiq. lib. xvi. cap. 10. — 2 Philo lib. de leg. ad 
Caium. 

deor, suspecta habebam illa que exhilarabant alios. 
Sic enim cogitabam : Quid sibi vult, quod cum tot 
adsint legationes propemodum ex omnibus orbis 
regionibus, ait se nos solos auditurum? nec enim - 
nescit nos esse Judzos, contentos si equaremur cxe- 
teris; caeterum prerogativam sperare apud alienige- 
nam juvenem et libere potestatis dominum, non 
procul abfuerit ab insania; atque utinam judicem 
prestet partibus, non patronum illis, nobis adversa- 
rium. Hec reputans, trepidabam, inquietus noctu 
et interdiu. Ita moerentem me, gementemque (nec 
enim tutum erat interpellari principem) alius casus 
inopinatus repente perterruit, non parti Judeeorum, 
sed universis periculum afferens. 

4. «Veneramus ex Urbe Puteolos, Caium se- 
cuti; descenderat enim ad mare, morabaturque 
circa eum sinum, nunc hance yillam visendo, nunc 
aliam, que multe ibi sunt et splendid. Nos vero 
de agenda nostra causa sollicitos, quippe qui accer- 
siri expectabamus continuo, accedit quidam suffusis 
trepidisque oculis obtuens et anhelus : cumque 
paululum seduxisset (adstabant enim quidam in 
proximo) : Andistis ne, inquit, novi quidpiam ? Si- 
mulque conatus rem eloqui, fletu oborto impeditus 
est : deinde rursus exorsus narrare, iterum atque 
tertio fuit ad eumdem modum inhibitus. Nos vero 
conspectu ejus territi, obsecrabamus indicaret quam- 
obrem venisset : non enim venisse propalam flendi 
gratia : quod si quid esset dignum lacrymis, faceret 
nos earum participes, assuetos jam calamitatibus. 
Tandem ille, crebro singultiens : Periit nobis tem- 
plum. Jubet Caius poni sibi colossum in adytis inti- 
mis, adscito in titulum Jovis cognomine. Nobis vero 
attonitis miraculo, et in vestigio pra stupore heren- 
tibus (muti enim stabamus et enerves, defectis cor- 
poris viribus) supervenerunt alii doloris ejusdem 
nuntii : deindeomnes simul conclave ingressi, etin- 
clusi, deplorabamus fortunam privatam atque pu- 
blicam, suggerente dolore querimonias : nihil enim 
calamitosis loquacius. Teedebat enim, ac peenitebat, 
quod ad deprecandum injurias, quas quotidie pate- 
remur, medio hiemis trajecissemus vasta maria, 


ignari nobis imminere tempestatem in terris longe 


seviorem jactatione maritima.» Hec ille, qui dehine 
quam percontati erant a nuntiis tanti mali causam , 
et de rebus gestis Jamnie, deque litteris ad Petro- 
nium scriptis de statua in templo locanda (quod 
nos suo loco superius diximus) acceperunt, enarrat. 
At licet quod Jamniz factum esset, cunctis inno- 
tescere potuisset, tamen quid Caius in Judzos sta- 
tuisset, hactenus latuisse videtur. Petronius enim , 
qui nonnisi transacta hieme consilium Caii detegere, 
ejusdemque jussionem aperire, scriptis ad Caium 
litteris (ut vidimus) statuerat; adveniente jam statuto 
tempore, rem in hunc modum, ut iidem nuntii re- 
tulerunt, et Philo descripsit, aggressus est. 

5. De statua Caii in texmplo locanda, et de erum- 
nis Judeorum.— «Dum statua colossea Sidone pa- 
raretur , honoratiores Judzorum sacerdotes et ma- 
gistratus evocat , indicaturus eis Caii mandata , 

simulque suasurus ut patienter ferant jussa domini, 
et caverent mala imminentia; paratum enim esse 
robur exercitus Syriaci ad edendas per totam eorum 
regionem strages maximas; putabat enim si horum 
premolliret animos, posse per eos moveri ad obse- 
quium ceteram multitudinem. Sed valde sua opi- 
nione deceptus est; perculsi enim ad primam ejus 
rei mentionem, tanquam in presenti calamitate , 
obmutuere , quasi e fonte profundendo lacrymas, 
capillos barbasque vellendo cum lamentis hujus- 
modi : En quo nimis beati senescendo peryenimus , 
ut quod nemo majorum unquam vidit, nos specta- 
remus; quibus tandem oculis? hos enim prius abji- 
clemus cum erumnosa vita et miserabili, quam 
tantum nefas inspiciamus, quod nec auditus, nec 
mens sustinet. Interea qui in sancta urbe ceteraque 
regione famam hujus conatus audierant, velut de 
communi sententia coorti, tesseram dante dolore 
publico, profecti sunt uno agmine, desertis oppidis, 
castellis et edibus; continuatoque ,itinere venerunt 
in Pheeniciam, ubi tunc agebat Petronius. Id Petro- 
niani quidem conspicati cursim ei renuntiarunt ca- 
veret sibi a turbis, infestum agmen existimantes : 
moxque nullis stlipata satellitiis multitudo Judeo- 
rum, ceu nubes, repente supervenit, totam Phoeni- 
cen occupans ; ut miraculo esset nescientibus gentis 
frequentiam. Ac primum tantus clamor cum fletu 
planctuque sublatus est, ut hebetaret aures preesen- 
tium ; nam et postquam desiit, durabat ejus sonitus. 
Seculz sunt compellationes ac preces, quales di- 
ctare solent calamitosa tempora. Erant autem distri- 
buti in sex ordines, seniorum, juniorum, puerorum : 
rursum alia parte anuum, mulierum, virginum. 
Ubi vero Petronius in loco superiore conspectus est, 
universi ordines velut ad unum edictum humi pro- 
cumbunt, supplicesecum ululatu quodam flebili : 
jussique surgere et accedere propius, vix tandem 
surrexerunt, et conspersi multo pulvere , defluen- 
tesque lacrymis accedebant, reductis in tergum more 
damnatorum ambabus manibus. 

6. « Tum senatus (ipsum scilicet concilium 
septuaginta duorum seniorum, synedrin appella- 
tum) stans sic locutus est : Inermes (ut vides) adsu- 
mus, ne quis nos dicat venire hostiliter; manus 
autem pro armis a natura datas retro fleximus 
otiosas; prebemus et corpora ad certos ictus ferire 
volentibus. Uxores, et liberos , familiasque adduxi- 
mus : supplices tibi, et per te Caio advolvimur, 
domi relicto nemine, orantes ut aut omnes servetis, 
aut omnes internecione deleatis. Sumus, Petroni, 
et natura pacis cupidi et studio, ad quam nos trahit 
cura alendorum liberorum ex nostris laboribus. 
Caio imperium adepto, primi ex tota Syria gratulati 
sumus, Vitellio , cujus successor es , tunc in nostra 
urbe degente, qui super hac re litteras acceperat, 
et a nobis ad ceeteras civitates fama letum nuntium 
pertulit; primum nostrum templum excepit pro 
imperio Caii victimas, ut primum aut etiam solum 
privaretur religione patria. Decedimus urbibus, ce- 
dimus privatis edibus et possessionibus : supelle- 


ctilem vel pretiosissimam ultro vobis in predam of- 
ferimus , eo animo, ut nos putemus non dare, sed 
accipere. Unum pro his omnibus petimus, ne quid 
in templo novetur, utque servetur tale quale a ma- 
joribus nobis est traditum. Id si non impetramus, 
necandos nos praebemus, ne videamus vivi quod est 
morte gravius. Audimus pedestres equestresque 
adversus nos parari copias, si dedicationem impe- 
diamus. Nemo ita insanit , ut servus se opponat do- 
mino : libenter jugulabimur, cedant, mactent, fru- 
statim concidant ; sine certamine ac suo sanguine 
agant quicquid libet victoribus. Quid opus est exer- 
citu ? Nos ipsi egregii sacerdotes immolabimus 
victimas ; adducemus ad templum mulieres, uxo- 
ricide ; fratres sororesque , fratricide; pueros puel- 
lasque innocentem etatem , puericide (tragicis vo- 
cabulis utendum est in tragicis calamitatibus). Deinde 
in medio eorum stantes abluti cognato sanguine 
(nam talia lavacra ad inferos properantibus conve- 
niunt) admiscebimus et proprium, nosmetipsos ju- 
gulando insuper. Morientium hoc mandatum erit 
ultimum : ne Deus quidem nos accuset , qui utrius- 
que rationem habuerimus , et imperatori debite 
reverentie , el sacrarum legum custodiz , id fiet, si 
vitam haud vivendam contempserimus. 

7. « Audivimus priscam fabulam e Greca litte- 
ratura profectam , tantam vim fuisse Gorgonei ca- 
pitis, ut hac visa, homines confestim verterentur in 
saxeos : id quanquam fabulosum videatur, negari 
tamen non potest simile quiddam magnos nec opi- 
natos casus efficere. Ita domini mortem affert, aut 
quiddam morti proximum. Putas, Petroni, si (quod 
absit) aliqui nostrates viderent in templum deduei 
statuam, non in saxa mutatum iri, oculis stupenti- 
bus, et per singula membra sopito naturali motu 
corporis? Extremum, Petroni, hoc erit nostrum vo- 
tum equissimum : non contendimus ne imperata 
facias; dilationem tantum petimus, et oramus sup- 
plices, ut nobis liceat legatos ad dominum mittere. 
Fortassis impetrabimus, ne religio celestis numinis, 
ne leges sanctissime aboleantur, neve ullimis etiam 
post habeamur gentibus, quibus sui ritus manent 
incolumes ; ne decreta ejus avi proavique teme- 
rentur, nostros mores approbantia , diligenterque 
confirmantia. Forsan his auditis fiet mollior : non 
semper eedem sunt voluntates principum, iratorum 
vero vanescunt celerrime. Petiti sumus calumniis , 
permitte adhibeamus remedium : durum est injudi- 
catos damnari. Si nihil impetramus, quid vetat ne 
que nune vult, tune faciat ? Ante missam legatio- 
nem noli precidere spem tot millium, non de lucro, 
sed de pietate contendentium, imo et de lucro : quod 
enim homini lucrum est sanctitate utilius? Hee 
tum dicta sunt magna contentione magnoque desi- 
derio ab honoratissimis , singultientibus et anhelis , 
lacrymis simul ac sudore diffluentibus , ut jam Pe- 
tronio ceterisque miserationem moverent; erat 
enim mitis ingenio, et verbis factisque flexibilis; et 

erat miserabilius. » Hactenus Philo. 

8. Sed quid tum qui erant ex Judeis Christo 
credentes? Par est credere, contribulibus suis , ea 
accepta occasione, ad memoriam revocasse execran- 
dum facinus in Cbristum innocentissimum, et de 
omnibus optime meritum, perpetratum : quod il- 
lum primum abjecissent, ac in crucem agendum 
sic clamassent : Tolle hunc, crucifige. Nam et illud 
ipsum crucis Christi volvebatur tempus , nempe 
paschale , quo fruges in Judea mature jam erant 
ad messem , cum hec coram Petronio facta sunt; 
ut idem Philo paulo inferius tradit : paschali 
enim tempore manipulus spicarum ‘ offerebatur. 
Adjecisse insuper, quod cum Christum negantes, 
se nonnisi Casarem habere regem contestati essent, 
juste modo digneque Cesarem sibi iratum experi- 
rentur. Ac denique, quod qui contempsissent, car- 
ceri mancipassent, ac flagellis subjecissent salutis 
viam admonentem Petrum ; Petronium adire, pedi- 
busque illius advolvi et colla subjicere, cogeren- 
tur. Adhuc etiam addidisse hc ipsa et his ma- 
jora a Christo predicta fuisse : nimirum abomi- 
nationem desolationis in templo esse videndam , 
civitatem sanctam expugnandam , templumque ex- 
cidendum. Hecque et alia id genus commemorasse, 
non quidem insultantes, sed commiserantes, et cum 
‘flentibus flentes; sicut olim Ruben fratribus suis ? 
calumnias patientibus in Aigypto, et hac loquenti- 
bus: « Merito hac patimur, quia peccavimus in fra- 
trem nostrum, videntes angustiam anime illius, 
dum deprecaretur nos, et non audivimus; idcirco 
venit super nos ista tribulatio, dixerat : Numquid 
non dixi vobis : nolite peccare in puerum, et non 
audistis me? En sanguis ejus exquiritur. » Eosdem- 
que rursus tune summis a Deo precibus contendisse 
putamus (ut olim Hieremias, Daniel, et alii viri 
sancti fecere), ne tam cito de rebellante sibi populo 
vindictam sumeret, sed adhuc expectaret, si forte 
admiss isceleris poenitentes , viam salutis ingre- 
dientes (quod fecerant plurimi), Christum , quem 
ejecerant, avidius reciperent ac predicarent. Quo- 
rum precationibus etiam factum existimamus ut 
Caii consilium irritum redderetur et flagellum im- 
minens differretur. 

9. At vero quid tum Petronius (ut quod nar- 
randum suscepimus, finiamus) .decreverit, Philo 
persequitur : « Habita igitur, inquit, consultatione 
cum assessoribus, animadvertens partim nutare et 
ambigere qui modo rigide adversati fuerant, partim 
prejudicare et miserationem non dissimulare , 
gaudebat eoram voluntatibus ; et quamvis nosset 
iram imperatoris implacabilem et naturalem sevi- 
tiam, tamen videbatur afflatus aura quadam philo- 
sophie pietatisque Judaice ; sive jam ante vir do- 
ctus cx litteris aliquid hauserat, sive ex quo prefe- 
cluram adeptus est provinciarum Asie Syrizeque in 
quibus oppidatim degunt Jude plurimi ; sive suapte 
natura erat ad res cognitu dignas docilis. Solet 
autem Deus bonis viris bona suggerere consilia , 

tum ipsis, tum reipublice commoda : quod tunc 
quoque contigit. Quid igitur decretum est? Ne 
properarent opifices, sed darent operam ut statua 
summo expoliretur artificio, et quantum fieri posset 
exprimerent exemplaria laudatissima, quo sit dura- 
bilior. Nam opera extemporanea non temere diu- 
turna fieri; accurata etatem ferre melius. Ceterum 
legationem mittere, non est concessum Judeis : nec 
enim ipsis tutum esse rem committere domino, qui 
possit omnia. 

10. «Interim postulatis nec annui nec renui pla- 
cuit, quod utrumque periculosum esset, sed litteras 
ad Caium mitti sine accusatione Judorum, dissi- 
mulatis eorum supplicationibus, causam autem di- 
late dedicationis referri in opifices, quibus necesse 
sit dari certum spatium temporis : eas moras afferre 
posse amplioris dilationis occasionem, et fortasse 
tandem ipsum Caium exorari se passurum. Erant 
enim tum mature segetes; et-timendum erat ne 
deplorata religione, homines quoque vitam contem- 
nerent, et vastalis agris suasmet fruges late per . 
campos collesque incenderent. Sollicitabat etiam 
cura colligendorum fructuum tum arboreorum 
tum arvalium. Ferebatur enim constituisse impe- 
ratorem navigare in Aigyptum Alexandriam : nec 
videbatur verisimile, tantum principem per altum 
mare se objectaturum periculis, vel propter comi- 
tantis classis magnitudinem , vel propter- curam 
corporis facilius iter circumeunti per Asiam et 
Syriam; sic enim quotidie fore illi copiam vel 
conscendendi naves, vel exscendendi , presertim 
ducenti longas, non onerarias quibus ora legitur 
utilius : sicut onerariis per altum fit velificatio. 
Erat igitur opus pabulum et annonam parari per 
omnes urbes Syrie, precipue maritimas : expe- 
ctabatur enim ingens multitudo terra marique 
ventura , non solum ab Urbe atque Italia, sed 
et ab intermediis provinciis partim honoratorum, 
partim militarium, equitum, peditum, navalium 
nec minor servorum numerus quam militum : et 
requirebatur non tantum modus necessarius, verum 
etiam Caio digna rerum copia. Easlitteras postquam 
perlegit imperator, daturus putabalur veniam, atque 
etiam prudentiam Jaudaturus eorum qui moras 
necterent, non in Judzorum gratiam, sed propter 
convectionem fructuum. Ea sententia comprobata, 
scripte sunt littere, et expeditis nuntiis tradite 
assuetis itinerum compendio. 

41. «His acceptis, ille inter legendum excan- 
descebat, vultu pre se ferens iracundiam. Ubi vero 
desiit, complosis manibus : Euge Petroni, inquit, 
non didicisti audire imperatorem, tumens conti- 
nuatis hactenus magistratibus? Videris ne ex fama 
quidem Caium nosse, quem experieris non multo 
post. Cordi tibi sunt leges Judzorum, gentis mihi 
inimicissime ; principis mandata negligis? Timuisti 
multitudinem? quasi non haberes militum copias 
formidatas Orientalibus, atque adeo ipsis Parthorum 
regibus. Sed miseratus es? Ergo minus apud te va- 
luit Caius, quam miseratio? Cansaris messem? tibi 

brevi sine excusatione ferro caput demetetur. Cau- 
saris collectionem fructuum in adventum nostrum 
parandorum ? scilicet si Judea fieret sterilis, deerant 
finitime provincia, que victum préeberent, unius 
inopiam suppleture suis proventibus. Sed cur tem- 
pero a manibus? cur meam voluntatem enuntio? 
Ile mercedem accepturus, cladem suam primus 
sentiat. Desino minari; irasci non desino. Tum brevi 
mora interjecta, cuidam ab epistolis dictat respon- 
sum ad Petronium, Jaudans in speciem ejus proyi- 
dentiam , et in prospiciendis futuris solertiam : 
vehementer enim timebat presides, quod illis prom- 
ptum esset res novas moliri, presertim in magnis 
provinciis apud magnos exercitus qualis est ad Eu- 
phratem tractus Syrie. Delinito igitur per litteras 
homine, ad tempus iram regebat implacabilem. 
Deinde mandatum addidit, ne ullam curam pre- 
verteret dedicationis negotio ; jam enim messes 
.convecte esse poterant, et cessabat illa seu vera, seu 
affectata excusatio. Nec multo post advenit Agrippa 
rex, more suo Caium salutaturus, plane ignarus 
epistole Petronii, quidve Caius rescripsisset : con- 
spiciebat.tamen statim e vultus nubilo, eum laten- 
tem iram coquere , retractabatque intra se, ne quid 
magnum aut parvum dicto factove commiserit , 
quod illum offenderet ; cumque nihil inveniret, 
colligebat id quod erat, irasci eum aliis ; ac rursum 
cum animadverteret illum torve in se solum intueri, 
metuebat ; et sepius volens rogare, cohibuit ‘se, ne 
forte minas alio tendentes, temeraria curiositate in se 
converteret. 

42. « Tune Caius, ut erat callidus ex aspectu 
deprehendere cogitationes hominum,, postquam 
vidit timentem hesitantemque. Dubitas, inquit, 
Agrippa ? hane tibi ego dubitationem eximam. 
Tamdiu mecum yersatus, ignoras me oculis non 
minus quam voce loqui solere ? Boni honestique 
_cives tui, qui soli ex omni hominum genere 
dedignantur Caium habere pro deo, videntur jam 
mortem sibi per contumaciam querere ; dum me 
jubente in ipsorum templo consecrari Jovis simula- 
crum, populariter ex urbe agrisque occurrerunt 
specie -supplicum, sed revera mandatum meum 
proculcaturi. Plura intonaturus erat : cum rex 
anxius, et pre metu per singula momenta colore 
mutato, rubicundus,’ luridus, lividus, a vertice ad 
calcem horrore corripitur; et tremore membra 
quatiente, solutisque nervis collapsus fuisset, ni eum 
sustentassent proximi : qui jussi domum illum 
retulerunt nil sentientem , et subitanea vi mali 
sopitum ac stupidum. At Caius magis etiam exa- 
sperabatur in gentis odium : Si Agrippa, inquit, 
familiaris et amicissimus, plurimisque devinctus 
beneficiis, tantum tribuit patriis ritibus, ut ne verbo 
quidem eos violari ferat, sed deliquio pene exani- 
matus sit : quid expectandum est ab aliis qui nihil 
habent quod se in diversum retrahant ? 

13. « Agrippa vero tota die, parteque insequen- 
tis maxima, gravi sopore pressus, sui compos non 
erat. Tandem sub vesperam, paululum erecto capite, 

egreque diductis palpebris, caligantes etiamtum 
circumferebat oculos, circumstantium facies vix dum 
noscitans ; rursumque somno redditus, jam sanior 
quiescebat, ut apparebat e respiratione et corporis 
habitu. Aliquanto post experrectus sciscitabatur : 
Ubi nunc sum? num apud Caium? adestne ipse 
dominus ? Responsum est : Bono sis animo; domi 
es ; Caius non adest : satis dormisti; erige te in 
cubitum, agnosce presentes, omnes sunt domestici, 
amici, liberti, famuli, dilecti et tui amantissimi. 
Tum vero ccepit resipiscere , singulos condolere 
aspiciens. Cumque medici jussissent turbam sece- 
dere, ut unctionibus et cibo tempestivo corpusculum 
ejus reficerent : Scilicet, inquit, carandum est vobis 
de parando mihi victu delicatiore : annon sufficit 
misero famem pellere usu rerum vilissimarum 
simplicissimarumque? quas ipse non admitterem, 
nisi levis queedam spes me teneret extremi auxilii 
ferendi genti infelicissime. Hee cum lacrymis Jo- 
cutus, necessario cibo contentus fuit sine opsoniis : 
ac ne vinum quidem sibi misceri passus, aquam 
tantum gustavit : Habet, inquit, miser venter quod 
reposcebat debitum ; mihi quid faciendum, nisi 
Caius suppliciter interpellandus de rebus prasen- 
tibus ? Sumptisque tabellis, scribit has litteras : 

44. «Ne coram te appellem, metus obstat, do- 
mine, ac reverentia, quod et minis terrear, et tanta 
majestate sim attonitus : he litter melius preces 
meas indicabunt, quas supplex pro verbis offero. 
Omnibus mortalibus, imperator, a natura’ inditus 
est amor patria , et legum patriarum religio : id 
quod non est opus-ut te doceam, pium erga patriam, 
et leges ejus colentem ex animo. Cuique sua, etiam 
si non sint, videntur honestissima, nimirum que 
affectu magis quam ratione judicantur a singulis. 
Equidem (ut nosti) Judeeus natus sum, natale solum 
mihi sunt Hierosolyma, ubi altissimi Dei templum 
sanctissimum situm est; avos proavosque reges 
habui, et ex his aliquot etiam summos pontifices; 
quam illi dignitatem pluris faciebant, quam regiam , 
rati quanto Deus antestat homini, tanto pontifica- 
tum regno excellentiorem : ad illius enim curam 
divinas res, humanas ad hujus pertinere. Huic genti, 
patrie, templo cum sim tot modis conjunctissimus, 
pro cunctis deprecor : pro gente, ne a vera persua- 
sione transire cogatur ad contrariam, cum jam inde 
ab initio vestram familiam persancte coluerit : qua- 
tenus enim licet salvis patrie pietatis legibus, hac 
parte nulli genti cedit in tota Europa et Asia; yota 
pro incolumitate imperii tui faciendo, dona offe- 
rendo, mactando victimas, non solum in celebrita- 
tibus publicis, verum et quotidianas; atque ita non 
tam ore linguaque jactat suam pietatem erga Casa- 
res }* quam reipsa declarat propensissimum erga 
illos animum. 

15. «Pro sancta vero civitate, patria mea, hie 
afferre licet : eam esse mefropolim non unius regio- 
nis Jude, sed et multarum, propter colonias inde 
olim deductas, vel propius in finitimam Aigyptum, 
Pheenicen, Syriam tum citeriorem, tum eam que 

Cele cognominatur, vel longius in Pamphiliam , 
Ciliciam, plerasque Asiz partes usque Bithyniam, et 
Ponti sinus intimos : pari modo in Europe Thessa- 
liam, Beotiam, Macedoniam, Atoliam, Atticam, 
Argos, Corinthumque Peloponnesi partes preecipuas. 
Nec tantum continentes provincia plene sunt colo- 
niis Judaicis, sed et insularum celeberrime Eubeea, 
Cyprus, Creta, ne quid dicam de Transeuphraten- 
sibus : excepta enim parva parte Babylonis, alia- 
rumque prefecturarum, omnes urbes que bonum 
agrum habent, a Judeis incoluntur. Itaque si 
exorat mea patria tuam clementiam, preter ipsam 
alias civitates demereberis plurimas, sitas in diversis 
orbis tractibus, Asia, Europa, Africa, insulares, 
maritimas, mediterraneas. 

46. « Conyenit autem tue fortunz amplissime, 
collato in unam beneficio, plurimas devinciri alias, 
ut per omnes orbis partes decantetur tua gloria, et 
eratiarum actionibus laudibusque ubique omnia 
perstrepant. Amicorum aliquot patrias integras 
civitate Romana donasti; et qui modo servi fuerant, 
fecisti aliorum dominos; nec magis gaudent hoc 
beneficio qui fruuntur, quam ejus auctores. Ego 
quoque scio me habere herum et dominum, sed inter 
amicos censeri dignitate paucis secundum, bene- 
’ yolentia nemini, imo primum potius, vel quia mihi 
est hereditaria, vel quia maximis cumulata béne- 
ficiis; non audeo tamen patria me petere, non 
dico civitatem Romanam, sed ne libertatem quidem 
aut immunitatem : peto gratiam ipsis utilissimam, 
tibi autem innoxiam : que enim est subditorum 
major felicitas, quam habere propitium principem ? 
Hierosolymis primum audita est, imperator, exoptata 
tua successio, e sancta civitate diffusa est ejus fama 
ad finitimas provincias ; digna est que impetret 
tuam gratiam. Quemadmodum enim maximi natu 
filii honoratiores sunt, quod primi faustum patris 
matrisque nomen parentibus dederint : eodem modo 
quoniam prima Orientalium hee civitas te impera- 
forem consalutavit, equum est ut a te tractetur 
liberalius, aut certe ne sit deteriore conditione quam 
cetere. Hactenus pro patria deprecatus; postremas 
pro templo preces adhibeo. 

17. «Hoc templum, Cai domine, jam inde ab 
initio nullam unquam admisit manufactam effi- 
giem, cum sit Deo domicilium; pictorum enim 
atque statuariorum opera sunt sensibilium deorum 
imagines : illum autem invisibilem pingere aut 
fingere, nefas duxerunt nostri majores. Agrippa 
tuus avus invisit hoc templum et honoravit ; Au- 
gustus quoque per litteras jussit undecumque illuc 
mitti primitias, instituto ibi etiam quotidiano sacri- 
ficio : honorayit id et tua proavia. Non gracus, non 
barbarus, non rex, satrapave ullus vel infensissimus, 
non seditio, non bellum, non captivitas, non vasta- 
tio, non alia res ulla unquam tantam cladem 
intulit,} ut contra veterem morem effigies manufacta 
in id importaretur; quamvis enim infensos haberet 
accolas, semper tamen sua religione tutum fuit, ut 
sacratum Conditori Patrique rerum omnium. Scie- 

bant enim violationem ejus expiatam sepe gravissi- 
mis calamitatibus. Quamobrem veriti sunt. jaeere 
impietatis semina, ne sibi perniciem inde meterent. 
Nec est opus externis testibus, cum possim tibi 
citare domesticos. 

18. « M. Agrippa tuus avus maternus Judeam, 
Herode avo meo regnante, adiit, nec gravatus est a 
mari ad metropolim mediterraneam ascendere ; 
cumque spectasset templum, et decoros ritus sacer- 
dotum, puritatemque civium, delectatus est specta- 
culo ut mirifico et ineffabili, adeo ut inter familiaria 
colloquia nihil tune in ore haberet aliud, quam 
laudes templi ejusque ornamentorum. Ergo quam- 
diu hesit ibi in Herodis gratiam , accedebat id quo- 
tidie, oblectans animum contemplatione sacri appa- 
ratus, etsacrificiorum ordine, verendeque majestatis 
in summo sacerdote sacrato cultu ornato, prasiden- 
teque ceteris. Dein ubi templum donis honoravit, 
et civibus indulsit quantum potuit salvis vectigali- 
bus, laudato Herode, ipse vicissim laudatus pluri- 
mum. ad mare deductus est, prosequentibus non 
unius civitatis populis, et flore frondeque illum ob. 
pietatis admirationem aspergentibus, 

19. « Quid alter tuus avus Tiberius Ceasar? 
noune manifeste eamdem voluntatem habuit? certe 
per viginti tres annos, in quibus imperavit, anti- 
quissimam religionem templi servavit incolumem 
immotamque modis omnibus; et possum quiddam 
in laudem ejus proferre, quamvis mille sub ipso 
jactatus casibus; sed amica est et tibi quoque grata 
veritas. Pilatus erat procurator Jude : hic non tam 
in gratiam Tiberii, quam in odium populi, auratos 
clypeos dedicavit intra sanctam urbem in Herodis 
regia, nulla insignes imagine, nec habentes quic- 
quam vetitum : tantum titulus continebat nomen 
dedicantis , et ejus cui dedicabantur. Id ubi divul- 
gatum est in populum, advocatis viris quatuor 
regiis filiis, fortuna dignitateque regia preditis , 
reliquisque hujus familie , atque optimatibus cete- 
ris, orabant ut folleretur illa clypeorum novitas, 
nec violarentur ritus patrii, conservati a superiori- 
bus regibus et imperatoribus. Cumque ille adversa- 
retur rigide, ut erat pervivaci duroque ingenio, 
conclamatum est : Desine seditiones bellaque ciere, 
desine pacem profligare ; non honoratur imperator 
per legum contumeliam; noli hune injurie pre- 
textum querere. Tiberius nihil yult temerari in 
nostris rifibus : aut ostende illius edictum, vel 
epistolam, aliudve simile; aut da, ut te omisso, 
per legatos oremus dominum. Id vero eum magis 
exasperavit, veritum ne si mitteretur legatio, cetera 
quoque detegeret.ejus crimina, venditatas senten- 
tias, rapinas, injurias, clades, tormenta, crebras 
cedes indemnatorum, crudelitatem sevissimam. 
Iratus igitur homo iracundus, anceps erat animi ; 
quod neque demere semel dedicatas res auderet, 
nec subditis gratificari vellet, non ignorans Tiberii 
talibus in rebus constantiam. 

20. « Quod ubi viderunt optimates, et ani- 
madverterunt eum peenitere ceepti, quamvis dissi- 

mularet; scripserunt Tiberio litteras humili depre- 
catione plenissimas; qui cognito quid dixerit Pilatus, 
quid minatus sit, non est opus ut dicam quantum 
excanduit, quamvis non commoveretur temere : 
res ipsa iram ejus indicat. Confestim, nihil pro- 
crastinans, scribit litteras, valde objurgando ejus 
audaciam, jubendoque ut sine mora clypeos tolle- 
ret; et translati sunt Cesaream maritimam, ab 
Augusto proavo tuo denominatam, quo in ei sacrato 
templo dedicarentur, sicut factum est ; ita consultum 
fuit et imperatoris honori, et civitatis antiquis mo- 
ribus. Tunc dicabantur clypei nulla picti effigie, 
nunc colossea statua; tunc in privatis procuratoris 
edibus , nunc (ut fertur) .ponetur in intimo sanctua- 
rio, quod semel quotannis pontifex introgreditur 
jejunii tempore, tantum odores incensurus, et ex 
more vota facturus, ut felix annus et pax contingat 
omnibus hominibus. De cetero si quis non dico 
plebeius Judzeus, sed sacerdos, vel summo proxi- 
mus, imo is ipse pontifex, si duobus anni diebus , 
vel eadem die ter quaterve introiverit, capite luet 
absque venia. Tantam religionem adytorum voluit 
esse legislator, ut hac sola inaccessa intactaque 
servarentur. Quam multos sacrificos putas ultro 
mortem obituros, si videant importari statuam ? 
Equidem puto illos, jugulatis uxoribus et liberis, 
postremo se ipsos mactaturos super domesticorum 
cadavera. Hec sunt decreta Tiberii. 

21. « Quid proavus tuus, omnium quotquot 
unquam fuerunt imperatorum optimus , primus ob 
virtutem et fortunam Augustus cognominatus, qui 
pacem terra marique diffudit usque ad extremos 
orbis terminos? nonne postquam audivit ab. his quos 
de hoc templo percontabatur, nullum ibi esse simu- 
Jacrum manu factum, quod visibili forma naturam 
invisibilem exprimeret, religiose admiratus est? 
quippe qui non summis labris philosophiam gusta- 
verat, sed plerumque in conviviis, que fere quoti- 
diana erant, memoria retractabat que a philosophis 
didicerat, aut ex doctorum virorum, quos domi 
alebat, consuetudine : nam ccene tempus ut plu- 
rimum tribuebatur eruditis fabulis, ut non solum 
corpus, verum et anima suis reficeretur deliciis. 
Hujus Augusti proavi tui cum possim exempla pro- 
ferre aliquot, contentus ero duobus. Primum co- 
gnito quod negligerentur sacre primitie, per 
litteras mandavit provinciarum Asie procuratori- 
bus, ut sinerent Judeos solos in synagogis coetus 
facere : non enim hee esse bacchanalia vel sedi- 
tiosorum conventicula turbande pacis causa, sed 
scholas justitie temperantieque in quibus studium 
virtutis floreat : primilias vero quotannis conferri, 
unde fiant sacrificia, missa in hoc sacra legatione 
ad templum Jerosolymas. Deinde edicit ne quis sit 
impedimento Judeis costus collectasve facientibus, 
aut Hierosolymas eas mittentibus more patrio. Hec 
enim elsi non his verbis, in eam tamen senten- 
tiam mandata sunt per litteras. Subjiciam exem- 
plum unius epistole, quo facilius credas, do- 
mine, quam C. Norbanus Flaccus scribit , indi- 


cans quid ipsi Cesar significaverit. Epistole verba 
sunt hec : 

« C. Norbanus Flaccus proconsul, Ephesiorum 
magistratibus salutem. Cwsar mihi scripsit Judzos , 
ubicumque sint, antiquo more suos coetus facere, 
conferreque pecunias quas mittant Hierosolymas : 
hos non vult vetari. Ideo vos certiores facio, me 
jubere ita fieri. » Hec Norbanus. Subdit vero 
Agrippa : 

22. « An non hec manifesta fides, imperator, 
voluntatis Casaris, quam pie fuerit affectus erga 
templum nostrum, dum permittit Judaos in publico 
celebrare suos conventus propter primitiarum colla- 
tionem, ceteraque pietatis officia? Est et aliud ar- 
gumentum priore non minus, ex quo liquet Augusti 
sententia. Jussit e suis ipsius reditibus offerri quo- 
tidie victimas rite in holocaustum altissimo Deo : 
que hodie quoque offeruntur, videlicet taurus, et 
agni duo : quas Cesar altari destinavit, quamvis 
sciret ibi nullum simulacrum esse vel in occulto, 
vel in propatulo ; nihilominus tantus princeps, co- 
gitatione philosophie nulli secundus, animadvertit 
necessum esse ut in terris eximium fanum dicare- 
tur invisibili Deo sine ulla effigie, ubi homines cum 
bona spe vota faciant. Hoc magistro usa proavia tua 
Julia Augusta, ornavit templum hoc aureis phialis 
et calicibus , aliisque donis plurimis ac pretiosis- 
simis. Cur tandem, cum nullum ibi esset simula- 
crum? Imbecilliores sunt mentes mulierum, et 
nihil nisi sensibile possunt percipere : at illa sicut 
ceteris rebus totum sexum, sic hac quoque supe- 
rabat, eruditione meditationeque assecuta quod 
natura negaverat; et virilem rationem adepta, in 
tantum evasit perspicax, ut intelligibilia magis 
quam sensibilia cerneret, et hac umbras illorum 
esse censeret. Cum igitur habeas, domine, tot 
exempla domestica optime erga nos voluntatis ma- 
jorum tuorum, a quibus prognatus, et ad hoc 
rerum fastigium provectus es, serva que illi ad 
unum omnes conseryarunt. Deprecantur pro nostris 
legibus imperatores apud imperatorem, Augusti 
apud Augustum, avi proavique apud nepotem, 
plures apud unum : tantum non dicentes : Noli 
decreta nostra, que in hanc usque diem perman- 
serunt, facere irrita. Etenim ut nihil iofaustum 
antiquationem eorum sequatur , tamen incertitudo 
futuri temporis non sinit securos esse vel audacis- 
simos, modo ne sint plane contemptores numinis. 

23. «Si vellem numerare que in me contulisti 
beneficia, dies me deficeret, nec opus est id me 
obiter facere : sed ut ego taceam, res ips loquun- 
tur. Exemisti me ferreis vinculis ; quis nescit? Obse- 
cro, imperator, ne me astringas gravioribus ; illa 
partem premebant corporis, at hac vereor ne tolam 
onerent animam. Impendentem mihi metum mortis 
depulisti : et metu pramortuum ceu redivivum 
excitasti e funere. Velis, imperator, hoc beneficium 
esse perpetuum, ne tuus Agrippa vitam abrumpat : 
alioqui videbor servatus, non ut viverem, sed ut 
novis calamitatibus insignis morerer. Donasti mihi 

regnum, qua sorte nulla inter mortales felicior : id 
cum prius unam regionem non excederet , adjun- 
xisti mihi mox majorem alteram, Trachonitim et 
Galileam. Ergo cum superflua ditione me auxeris, 
domine, noli adimere que sunt necessaria : noli 
productum in lucem Clarissimam, rursus in tene- 
bras altissimas abjicere. Libenter cedo isti splendori, 
et pristinam fortunam deprecor. Unum peto pro 
cunctis ceteris, incolumitatem ritus patrii. Quid 
enim de me loquentur vel tribules, vel universi 
homines?, Alterutrum enim sequetur : aut ut ap- 
peller meorum proditor, aut ut inter tuos amicos 
posthac non habear : quo utroque quid potest esse 
infelicius? Nam si adhuc in amicis numeror, prodi- 
tionis insimulabor, si nec patriam jam indemnem, 
nec templum inviolataum prestitero. Nam vos pre- 
potentes soletis amicorum ad imperatoriam opem 
confugientium rebus consulere. Quod si qua in re 
animo tuo molestus sum, noli me vincire, ut Tibe- 
rius ; sed ne toties vincula timeam , jube mox inte- 
rimi : quid enim mihi vita opus est, cui spes unica 
salutis fuit in tua benevolentia? » Hactenus Agrippa; 
subdit Philo : 

24. «Has litteras obsignatas mittit Caio : et in- 
clusus domi expectabat anxius de eventu, sollici- 
tusque ne illum interpellaret parum commode : 
nam non mediocris periculi jecerat aleam, nimirum 
de libertate saluteque non solum terram sanctam 
incolentium, verum etiam omnium in toto orbe dis- 
persorum Judeorum. Ille inter legendum nunc 
offendebatur, quod coepta non succederent; nunc 
flectebatur, vel jure ipso cause tam bone, vel ad- 
junctis precibus, et Agrippam partim laudabat, par- 
tim incusabat; vitio vertebat, quod tribules suos 
nimis diligeret, solos contumaciter aversantes ipsius 
consecrationem ; laudabat, quod non celaret suam 
sententiam : id quod aiebat indicium generosi animi. 
Mitigatus igitur, ut videbatur, respondit clementius, 
et Agrippe donavit ceu maximam gratiam, ne fieret 
dedicatio. Simulque jussit scribi P. Petronio Syrie 
presidi, ne quid in Judeorum templo novaret. Ne 
autem solida esset ea gratia, terrorem admiscuit, sic 
scribens : 

25. « Quod si extra unam metropolim in finiti- 
mis urbibus quicumque volentes altaria , templave, 
aut statuas, imaginesve, mihi, meisve ponere, vetiti 
fuerint : quisquis obstiterit plectatur continuo, aut 
ad me mittatur. » Hee Caius ad Petronium ; pergit 
Philo : «Id vero nihil aliud erat , quam seditionum 
initium bellorumque civilium, et gratie, que vide- 
batur concessa simpliciter, obliqua quedam abro- 
gatio. Nam adversarii magis in odium Judeorum , 
quam in Caii honorem, repleturi putabantur totam 
regionem anathematibus ; hi contra violari suos ri- 
tus in conspectu suo non passuri, etiam si essent 
patientissimi : ut Caius , si quis se moveret , severe 
puniens, rursum in templo dedicarijuberet statuam 
suam. Sed divina providentia justissimi numinis 
factum est, ut nemo finitimorum. quicquam move- 
ret, occasionemque preberet : quamvis ne accusa- 

tione quidem vel mediocri expectata, imminebant 
casus gravissimi. 

26. « At quid hee quies profuit? dicat aliquis : 
nec enim Caius quiescebat cum ceteris, jam poeni- 
tens concesse gratie, resuscitansque pristinam con- 
cupiscentiam. Nam jussit Rome fieri alium colos- 
sum ereum inauratum, omisso illo Sidonio, ne 
quem motum excitaret in populo; utque navibus 
transportatum per silentium , repente clam , prius- 
quam sentiretur, in templo poneret. Id autem fa- 
cturus erat obiter in Aigyptum navigans : tenebatur 
enim miro visende Alexandrie desiderio; magna 
cura profectionem instituens, ut ibi diu degeret, ra- 
tus consecrationem suam, quam somniabat, in hac 
una civitate posse succedere , atque inde hujus reli- 
gionis exemplum manaturum ad minores ceteras , 
propter situm ejus urbis in regione opportunissima, 
Solent enim minores vel homines, vel civitates , ad 
majorum emulationem se componere. Kt erat alio- 
qui etiam inconstans ingenio ; ut mox peenitens, si 
quid boni fecisset, irritum infectumque id cuperet , 
ut fieret molestior ac nocentior. Verbi gratia, vinctos 
solvit aliquot, mox nihil commeritos vinxit denuo., 
omni spe adempta jam miserrimis : alios damnavit 
exilio, mortem expectantes, non quod conscirent sibi 
capitalem culpam, aut quavis pcena dignam vel le- 
vissima, sed ob nimiam judicis inclementiam despe- 
rabundos ; irati se evasisse , lucro imputabant exi- 
lium, quo non minus gaudebant , quam alii reditu 
in patriam. Sed non multo post, nihil novi molien- 
tes, insulas tanquam natale solum incolentes, feren- 
tesque fortiter infortunium, submissis militibus 
occidit universos , luctum inopinatum in Urbe affe- 
rens familiis nobilissimis. Quod si quibus donavit 
pecuniam ,, postea repetebat, non ut mutuatitiam 
cum feenorum fcenoribus, sed ut furtivam cum 
maximo damno eorum qui acceperant : non enim 
satis erat miseros donata reddere, sed omnia sua 
bona supererogabant sive patrimonii hereditatum- 
que jure quesita, sive industria. propria. Qui vero 
maxime probatos et caros ei se putabant, alio modo 
mulctabantur suaviter preetextu amicitie, ingentes 
sumptus faciendo.in repentinas et inconsideratas 
profectiones, atque in convivia : aliquando enim 
facultates omnes in unam coenam insumebantur, ita 
ut opus esset mutuum accipere a foeneratoribus : 
tantum erat splendoris et magnificentie ; quo factum 
est, ut quidam aversarentur ejus gratias, ut non 
modo inutiles , sed damnosas etiam , et inescatrices 
insidiosas. 

27. « Hec fuit ejus morum inequalitas atque 
inconstantia, prasertim erga Judeos sibi exosos 
maxime : quorum proseuchas , exorsus ab Alexan- 
dria, sibi usurpavit, et replevit statuis effigiem suam 
referentibus, nemine non cedente ipsius auctoritati 
atque- violentia. Supererat unum sancte civitatis 
templum cum jure asyli; id conabatur in suum pro- 
prium templum demutare cum titulo Novi Jovis IL- 
LustRis CAM. Quid ais; Tu cum sis homo? etherem 
et celum queris insuper, non contentus imperio tot 

provinciarum, insularum, gentium? Deo-in terra 
nihil vis relinquere? non agrum, non civitatem , 
non fanum quidem tam modicum illi dedicatum ex 
oraculis , ut ne hic supersit ullum vestigium , mo- 
numentumve pietatis ac religionis vero Deo debite? 
Egregiam de te spem facis humano generi. Ignoras 
te aperire fontes malorum cunctorum, dum moliris 
que nec facere nec cogitare fas est? Libet comme- 
morare hic et illa que vidimus audivimusque 
quando ad reipublice nostra causam agendam ac- 
citi sumus. In primo statim congressu cognovimus 
ex vultu gestuque pro judice nos eum habituros ac- 
cusatorem et adversarium. Judicis enim offictum 
erat, sedere in optimatum consistorio , examinare 
causam per quadringentos annos dissimulatam , et 
tum primum revocatam in dubium, ubi ageretur de 
tam multis Judeorum Alexandrinorum millibus : 
citare horum adversarios , vicissim partes audire ad 
clepsydrarum numerum : consultare cum assesso- 
ribus , palam preferre sententiam justissimam. At 
ille cum herili supercilio se gessit ut tyrannus incle- 
mentissimus. Nam his omissis que modo dixi, ac- 
cersit curatores duos hortorum Mecenatis et Lamiz, 
qui et inter se et urbi propinqui sunt, in quibus jam 
tribus diebus quatuorve habitaveral, ubi nobis pre- 
sentibus agenda erat totius gentis fabula. Jubet vil- 
las omnes sibi aperiri; velle enim se singulas dili- 
genter inspicere. Tum nos introducti, ad primum 
conspectum eum reverenter adoravimus, et impera- 
toris Augustique appellatione salutavimus. Ile re- 
salutavit tam comiter, ut de vita, nedum de causa , 
desperaremus. Ringendo enim rogavit. Vosne estis 
jlli diis invisi, qui me omnium confessione deum 
declaratum soli aspernamini, mavultisque vestrum 
innominatum colere? Simulque sublatis in celum 


manibus , erupit'in vocem quam ne audire quidem. 


fas est, nedum perloqui verbis totidem, ac mox 
exorta est adverse partis ingens letitia , quod hoc 
audito jam tum se victores in hac causa fore omi- 
narentur : itaque gestiebant et exultabant pre gau- 
dio, deorum omnium ei acclamantes cognomina. 
His appellationibus humanam naturam excedentibus 
gaudentem conspicatus Isidorus sycophanta amaru- 
lentus : Magis, inquit, detestareris, domine, homines 
istos , eorumque tribules, si scires eorum erga te 
impietatem atque malevolentiam ; omnibus enim 
pro salute tua votivas ceedentibus victimas , isti soli 
non sustinuerunt sacra facere : cum dico isti, de 
cunctis Judeis loquor. Exclamavimus unanimiter : 
Domine Cai, calumniis petimur ; immolavimus he- 
catombas , libatoque ad aram sanguine , carnes do- 
mum non retulimus ad epulas , ut quorumdam est 
mos, sed integras victimas exurendas sacro igni tra- 
didimus, idque ter : primum, quando successisti in 
imperium : iterum, quando gravem illum morbum 
evasisti, cui totus orbis condoluit : tertio, votum pro 
victoria Germanica. Esto, inquit, sacra fecisti, sed 
alleri, nec pro me: quid igitur prodest? mihi certe 
non sacrificastis. Ibi nos horror pervasit hac nova 
voce attonitos, qui se in cute quoque exeruit. 

28. «Ile interim villas obibat, inspectans aulas 
et conclavia in imis edibus et in ccenaculis quorum- 
dam locorum reprehendens vitia , et mandans quid 
mutari vellet in melius : nos vero assectabamur 
eum, sursum deorsum protrusi, et cavillis conviciis- 
que petiti ab adversariis non aliter quam histrio- 
nes in scenis ; nam hoc quoque negotium erat que- 
dam fabula. Judex personam accusatoris sumpserat ; 
accusatores agebant nequam judicem , simultatis , 
non veritatis memorem. Sub tanto autem accusatore 
simul atque judice necessarium est silentium. Nam 
hoc quoque quoddam defensionis genus est, praser- 
tim quando nihil ei gratum respondere poteramus , 
linguam cohibente ritu patrio , orique claustra im- 
ponente. Ubi vero quedam mandata dedit de edifi- 
clis, serio graviterque interrogavit : Cur abstinetis a 
porcina? Ad hanc percontationem rursus risus ma- 
gnus adversariorum exortus est, partim gaudentium, 
partim ut festivo salsoque dicto arridentium , et sic 
quoque captantium dominicam gratiam : adeo ut 
quidam e famulitio moleste ferrent tam contemptim 
eos se coram principe gerere ; quo presente vel su- 
bridere, periculosum sit aliis, preeterquam admo- 
dum familiaribus. Cumque nos respondissemus , 
esse mores alibi alios , et adversariis itidem ut nobis 
interdiclum usum rerum quarumdam ; alius vero 
quidam subjecisset , multos ne agnina quidem vesci 
ubique parabili : ridens ille, Recte, inquit, insuavis 
est enim. His magis irridebamur ipsi anxii. » 

29. Haud dubium legati Judeorum, sic respon- 
dentes de his qui abstinerent ab esu agnorum, su- 
gillarunt Aigyptios. Thebanos enim agnis tempe- 
rasse, nec apud eosdem oves solitas immolari, tradit 
Herodotus *. Ad hee spectare arbitramur quod in 
Genesi ? scriptum legitur, Josephum dixisse : « De- 
testantur Aigyptii omnes pastores ovium. » Contra 
vero idem scribit Herodotus, caprarios in honore 
fuisse apud Agyptios. At sicut ab esu ovium, ita et 
caprarum eos abstinuisse , his versibus testatur Ju- 
venalis ® : 

Lanatis animalibus abstinet omnis 
Mensa’ : nefas illic foetum jugulare capella. 


Ad heec item spectat quod habetur in Exodo*, re- 
spondisse Moysen Pharaoni, dicenti sibi : « Ite et 
sacrificate Deo vestro in terra hac. » Non potest ita 
fieri : « Abominationes enim Atgyptiorum immola- 
bimus Domino Deo nostro? » quasi minus licuisset 
oves in Aigypto immolare , vel hircum, vel bovem ; 
quod ea animalia (ut idem testatur Herodotus) sa- 
crosancta apud Aigyptios haberentur; ob quam cau- 
sam subdit Moyses : « Quod si mactaverimus ea que 
colunt Hgyptii coram eis, lapidibus nos obruent. » 


o 


Sedead Philonem revertamur, qui hiec pergit nar- 


rare de Caio : 

30. « Tandem non sine stomachatione : Cupio 
scire, inquit, quod jus illius civitatis preetenditis. 
Nobis vero exorsis orationem , cum ex primo gustu 


* Herodot. in Euterpe. — 2Genes. xLvi. — 3 Juvenal. Satyra xy. — 
4 Exod. Vill. ; 

intelligeret afferri quaedam non contemnenda, et 
allatum iri vehementiora, abrupit sermonem, et 
cursu se in magnam aulam proripuit : obambulans- 
que jussit claudi fenestras vitro candido, simili spe- 
cularibus lapidibus, quibus lux admittitur, ventus 
et sol excluditur. Postea ad nos lento gradu accessit, 
et moderatius jam rogavit : Quid dicitis? Nobis au- 
tem deinceps rem in compendium contrahentibus, 
rursum procurrit in aliud cubiculum, ubi tabulas 
antique picture jubebat reponi. Cumque ad hunc 
modum cause nostre actio interrumperetur, imo 
frustatim concideretur, lassi desperantesque , nec 
aliud quam mortem expectantes, vix animi compo- 
tes pre anxietate , suppliciter ad Deum verum con- 
fugimus, ut nos e falso nominati Dei minis eriperet. 
Qui nos miseratus, furorem ejus mitigavit. Itaque 
deposita jam ferocia, tantum hoc prafatus : Homines 
isti non tam mihi videntur mali quam miseri ; quia 
sibi persuaderi non sinunt, me esse nature divine 
participem ; abiit, simulque nos jussit abscedere. 

31. « Posiquam hoc non tam judicium quam 
carcerem et theatrum effugimus (nam quasi in 
theatro exsibilabamur, subsannabamur et irri- 
debamur supra modum : nec secus quam in car- 
cere cruciabamur, ferebamusque tormenta totius 
anime, dum blasphemias in Deum, et contra 
nos comminationes imperatoris tam potentis au- 
diremus, unam ob rem infensi et implacabilis, 
quod insane cupiditati, qua deus haberi ambie- 
bat, solos Judzos assensuros non putabat, ac ne 
posse quidem ei subscribere), vix respiravimus : non 
quod amore vite mortem horreremus, quam avide 
ut immortalitatem arripuissemus, si quidem pro- 
futurum existimassemus nostris legibus ; sed quod 
sciremus, nostrum exitium fore non solum inutile 
reipublice verum ignominiosum etiam (nam lega- 
torum infortunium solet imputari his a quibus missi 
sunt), ea de causa emersissemus aliquando e miseriis. 
De cetero enim solliciti eramus, quid decreturus, 
quidve pronuntiaturus esset : quomodo enim po- 
terat causam pernoscere, qui multas ejus circum- 
stantias ne audire quidem dignatus fuerat ? An non 
erat onerosum, a nobis quinque legatis pendere 
omnes Judios, quotquot usquam habitant? Si enim 
gratificaretur nostris inimicis, quenam alia quies- 
ceret civitas? queenam inquilinis parceret? quaenam 
proseucha relinqueretur incolumis? quenam jura 
servarentur Judeis patrio jure viventibus ? Immine- 
bant subversio, jactura, naufragiumque privile- 
giorum, que gens ea habebat in singulis civitatibus. 
Tot curis oppressi, succumbebamus miseri : nam 
gui nobis favere antea videbantur, prorsus des- 
peraverant : quapropter cumad illum accersiremur, 
subduxerunt se pre metu, quod bene scirent de- 
mentiam hominis gerentis se pro deo. Diximus in 
summa causam odii, quo Caius nationem Judeorum 
prosequebatur : superest ut dicamus eam, qua usi 
sumus apud eum, palinodiam. » Hactenus Philo ; 
cxtera desunt. 

32. Quod autem pertinet ad Apionem, unum 

pro Alexandrinis legatum : huic non satis fuit 
coram Caio, atque compluribus aliis, in Judeos 
orasse ; quineliam ipsum pro Alexandrinis et A®gy- 
pliis adversus Judeos Alexandrix agentes, ac deni- 
que (ut verius loquar) omnes, commentarium con- 
scripsisse, sciendum est illudque calumniosum 
atque adeo confertum mendaciis et blasphemiis, ut 
nil odiosius eo videri possit, potissimum miseris 
Judeis, Erat hic Aigyptius, extrema ejus parte que t 
Oasis dicitur, oriundus, ac denique civitate Alexan- 
drina donatus, fastuosus ac per omnia arrogans 
homo, de quo hee Plinius * Secundus: « Apion qui- 
dem grammaticus hic, quem Tiberius Cesar cym- 
balum mundi vocabat, cum publice fame tympa- 
num potius videri posset, immortalitate donaria se 
scripsit ad quos aliqua componebat. » Gellius * etiam 
de eodem sic scribit Apione : «A vitio studioque os- 
tentationis fit loquacior: est enim sane quam in 
predicandis doctrinis suis venditator ; » hac Gellius. 
Ceterum Josephus * qui duos libros adversus eum- 
dem Apionem conscripsit, cunctasque in Judaos ab 
eo sparsas calumnias egregie ‘confutavit, qualis ille — 
fuerit, suis coloribus pinxit : qui et ejusdem mise- 
randum interitum his paucis narravit. « Recte mihi 
videtur Apion propter patria sua leges poenas dedisse 
blasphemie. Etenim necessario circumciso circa 
genitalia, vulnera ei facta nihil profuerunt ; et pu- 
trefactis, in magnis doloribus expiravit. » Hactenus 
Josephus. 

33. Hee de Apione breviter recensuisse volumus 
quod impie in res Judaicasab eo prolate calumnie, 
in Christianos etiam, quod ex Judis progeniti 
essent, sunt illapse, Gentilibus fideles eque carpen- 
tibus, et dicteriis exagitantibus, quod caput asini 
adorarent, prout Tertullianus ° et alii antiquorum, 
qui calumniam refellunt, suis scriptis prodidere ; 
hujus quidem concinnator strophe fuit Apion, qui 
hee inter alia execranda est commentus de Judzis, 
sic dicente Josepho °: «In hoc enim sacrario Apion 
presumpsit dicere asini caput collocasse Judeos, et 
id colere, ac dignum facere tanta religione : et hoc 
affirmat esse depalatum, dum Antiochus Epiphanes 
et expoliasset templum, et illud caput invenisset ex 
auro compositum, multis pecuniis dignum ; » hac 
Josephus, qui aperti mendacii procacem hominem 
redarguit : cujus rei suspicionem Cornelium Taci- 
tum invexisse, idem putavit Tertullianus ; dum ille 
egregie mentitus dixit 7 Judeos effigiem asini sil- 
vestris, qui aguam monstraverit in deserto, in pene- 
tralibus consecrasse. Sed de his alias. 

34. Quod vero spectat ad legationem Philonis 
ac sociorum pro Judeis Alexandrinis susceptam : 
quem finem sortita fuerit, haud satis liquet; nisi 
quod Caio sequentis anni exordio nece sublato, que 
ab illo in Judzos Alexandrinos, vel in templum de 
colosso in eo erigendo statuta fuerant, omnino 

irrita facta esse intelligimus. Verum anfequam ad 
alias res gestas stylum convertamus, illud dissimu- 
Jare non possumus, quod hec omnia de rebus gestis 
Caii alque Petronii adversus Judeos, aliter a Josepho 
narrantur, quam ex Philone sunt superius recitata. 
Neminem tamen putamus adeo imprudentem, qui 
in his non Philoni potius acquiescendum, ut anti- 
quiori, et qui hee oculis spectarit, existimet, quam 
Josepho, qui hoc tempore plane infans, natus erat 
annos tantummodo tres, quippe qui (ut ipse de se 
testatur) genitus fuerit anno primo ejusdem Caii 
imp. Hee opportune ob oculos legentium ponimus, 
ac perspicue inspicienda proferimus, sicut et de aliis 
ejus erroribus superius fecimus; ut non adeo quis 
miretur, si interdum videat eumdem auctorem ab 
Evangclistis longe dissentire, cum nec Philoni con- 
sentiat, in re presertim tam certa, et auctoris qui 
interfuit, fide testata. 

35. Nam quod primum occurrit : ecce tibi tradit 
Phi'o, Judaos semel tantum convenisse Petronium 
in Pheenicia agentem messis tempore ; Josephus ' 
vero, tempore serendorum agrorum, idque iterum 
accidisse, et Ptolemaide primum, inde Tiberiade 
Petronium convenisse affirmat. Rursum, alio ar- 
gumento esse scriptas a Petronio litteras ad Caium, 
atque diverso ab eo quod narrat Philo, Josephus 
significat. Demeritam insuper Caii gratiam ab 
Agrippa occasione convivii, cum idem scribat 
Josephus ; lounge aliter per Philonem rem’ se ha- 
bere facile cognoscimus. Redditas denique a 
Caio ad Petronium litteras diversas plane ab his 
quas Philo vere nos docuit, ipsum asserere ne- 
mo non videt. Caium vero antea occisum esse 
quam ab eo scripte litteree ad Petronium perveni- 
rent, quod et ipse ait; quis, queso, esse commen- 
tum, ex iis que ex Philone recitavimus, non intel- 
ligit ? Ex his igitur aliisyue ejusdem auctoris su- 
perius notatis erroribus, quam vacillet talis historici 
fides, et quam leviter nonnulli qui verilatem histo- 
ricam vix summis labiis attigerunt, eidem plurimum 
tribuant, omnes facile judicabunt. Caterum nos 
fam de eo quam ceteris auctoribus eam ducimus 
habendam esse rationem; ut non idcirco, quod 
iterum atque iterum erroris arguantur, cetera ab 
eis scripta rejiciamus : sed cunctis exacte discussis, 
ea nobis probentur, que non facile improbari pos- 
sint; verititemque dixisse putemus eos qui aperti 
mendacii convinci nequeant. 

36. Quod insuper ad Philonem spectat , ne quis 
errore labatur, constat ipsum legatum bis agentem, 
iterum venisse Romam ; primum quidem una cum 
quatuor sociis, tempore Caii imperatoris ; rursum 
vero tempore Claudii, ut S. Hieronymus? indicat 


verbis : « Aiunt hunc sub Caio Caligula Rome peri- 


clitatum, quo Jegatus gentis sua missus fuerat ; 
cum secunda vice venisset ad Claudium, in eadem 
urbe locutum esse apostolo Petro, ejusque habuisse 
amicitias, etc. » Non pretermiltimus dicere eum- 

dem a Philone conscriptnm librum de legatione ad 
Cainm, alio etiam titulo fuisse prenotatum, nempe, 
de Virtutibus, ut Eusebius ' scribit : sed: per anti- 
phrasim, ut putatur, fuit idem titulus inditus. Sed 
an fuerit- Philo Christianorum studiosus necne, 
agemus de his inferius. Ceterum Alexandram 
illum Alabarcham, quem Josephus ? germanum 
Philonis fuisse dicit, sedisseuna cum Caipha summo 
sacerdote aversus Apostolos, ex Actis* Apostulorum 
superius significavimus : eodem ipsum in illos 
fuisse animo potius, quam illis studuisse, quivis 
facile conjiciet ; preeserlim quod nullis  scriptis 
ipsorum.expresse meminerit, cum pluries daretur 
occasio : verum, cum dicat Hieronymus Petrum 
habuisse amicum, et de Christianis Alexandrinis 
scripsisse sub nomine Esszorum, aliud de eo nos 
opinari suadet. Scimus tamen Photium in Bi- 
bliotheca de Philone dixisse ipsum de christian 
legis clarissima luce ad Judaismi tenebras defecisse. 
Sed quo auctore id post annos oclingentos sexaginta 
iste prodit, quod a nullo antiyuorum Patrum sci- 
tui est ? Quamobrem eadem facilitate qua asseritur 
confutatur : nec enim tante ipse cstimationis in 
Ecclesia Dei fuit, ut illud, « Ipse dixit, » satis sit ad 
irrefragabilem illi auctoritatem conciliandam : 
quem frequenter gravissime errasse, sepe inferius 
suis locis demonstrare contingcet. 

37. Cxterum quod pertinet ad reliquas res 
Judaicas : admiratione equidem dignum est, quan- 
topere Judxos hoc tempore ullio divina vexarit, non 
tantum his perturbationibus tum in Aigypto tum 
etiam in Syria agentes exagitans, sed trans Euphra- 
tem apud Babylonem babitantes maxima omnium 
clade afticiens : qui vero Babylone male habiti fu- 
gerunt Seleuciam, conspirantibus simul Syris cum 
Grecisillicagentibus, omncs supra quinyuaginta mil- 
lia virorum ex improviso occisi sunt; adeo ut ne ullus 
quidem evaserit, nisi quem amici aut viciui servarit — 
misericordia. Hee Jusephus * pluribus. Lentis velut 
passibus in eos indignatio divina procedens, sic pri- 
mum et eos qui sub Romano imperio, et qui apud 
externas nationes essent afflixit. Peccaverunt qui- 
dem in Christum non tantum qui Hierosolymis 
babitabant Judi, sed et ceteri omnes qui cx di- 
versis orbis partibus ad Paschale festum illuc ex 
more confluxerant, omnes «que in eum insanientes, 
et cruci affigendum clamantes, et a Pilato istud 
ipsum clamoribus extorquentes. Ceterum quoniam 
qui Hierosolymas ac Judeam habitabant Judei, 
longe gravius deliquisse videbantur, quod tamdiu 
admonili Christi miraculis, tantam gratiam con- 
tempsissent, nec Apostolorum predicatione resi- 
puissent, gravioribus relinquuntur plectendi sup- 
pliciis. illis ipsis scilicet quae in eos obventura Cliri- 
sts ante praedixerat : vasa enim illa ire Dei in ipsos 
effundenda ac penitus consummanda, ad tempus 
dilata, divino consilio servabantur, ut interim ex 
his aliqui per Evangelii pradicationem salvi fierent, 

sicut estin Psalmis ' : « Dedisti metuentibus te signi-: 


ficationem, ut fugiant a facie arcus : ut liberentur 
dilecti tui. » 

38. Sed consideratione quoque digna res est, 
Deum optimum maximum eodem tempore, quo in 
Judxos gladium ire sux coepit exerere , gentes sibi 
conciliare coepisse, illisque (ut vidimus) ad salutem 
per baptismum aditum reserasse, cum Petrum in 
primis tam patenti divinitus ostensa visione de illis 

admonuisset. Sed quo magis magisque ex Gentibus 
colligenda propagaretur Ecclesia : quem ad hoc 
opus elegerat, Paulum adhuc Tarsi agentem, et 
(quod dictum est de Hieremia ') quasi sagittam ele- 
ctam adhuc in sua pharetra latitantem, Deus ad 
faciendam (quod habet Psalmus *) vindictam in na- 
tionibus, et increpationes in populis, educere in 
medium festinavit : sed hac anno sequenti. 


* Hierem. 1. — 2 Psal. CxLrx. 

41. Consules. — Ad num 4. Coss. Caius Auq. IIT 
solus consulatum gessit juxta quarlam consulatuum 
Cxsareorum regulam, propter nempe bellum Bri- 
’ tannicum, ex yuo redux, ovans Romam natali suo 
ingressus est, inquit Suetonius in Caligula cap. 43, 
postremo scilicet mensis Augusti die. Post Caligu- 
lam Vomitianus, et alii quidem imperatores propter 
bella aut victorias consulaltum suscepere, licet id ra- 
rius, uli in hujus operis progressu videbimus. Du- 
bitat Baronius, an Pomponius hoc anno consul 


suffectus fuerit, an vero ordinarius in locum defun- 
cli. At Pomponium anno tantum sequenti consulem 
fuisse testatur Dio lib. 59, et quidem suffectum, ut 
discimus ex Joseplio lib. 2 de Bello, cap. 10, editio- 
nis Genevensis anni Mpcxi, qua utor, ubi ait : « Re- 
ferentibus consulibus Sentio Saturnino et Pomponio 
Secundo. » Pumponius itaque suffectus in locum 
Caligula tv consulatum abdicantis, ut recte a Norisio 
cardin. in privatis suis ad me litteris observatum. 


JESU 


1. Caio interempto succedit Claudius. — Anno 
Domini quadragesimo tertio, coss.‘ Caio Augusto 
quartum et Sentio Saturnino, kal. Februarii , idem 
Caius Augustus anno sue etatis vigesimo nono, con- 
juratione Cassii Cheres et Cornelii Sabini t:ibuno- 
rum pretorianorum militum, occiditur, cum impe- 
rasset annis tribus, mensibus decem, et diebus octo, 
numerando a die obitus Tiberii imperatoris, ut te- 
statur Suetonius ?: licet Dio * annis tribus, mensi- 
bus novem, et diebus viginli octo ipsum imperium 
tenuisse dicat. Sed longius aberrat Josephus ‘, dum 
Caii imperio tantum tribuit tres annos atque sex 
menses, qui tamen rem gestam ceteris fusius est ° 
prosecutus : quem consulat, qui ea plenius scire 

cupit; pro instiluto autem ad certam temporum ra- 
tionem exquirendam accommodato, hec satis esse 
pulamus, « Occisi igitur, inquit Suetonius‘, cadaver 
ejus clam in hortos Lamianos asportatum, et tumul- 
tuario rogo semiambustum, levi cespite obrutum 
est : postea per sorores ab exilio reversas erutum, 
crematum, atque sepultum. Satis constat, priusquam 
id ficret, hortorum custodes umbris inquietatos ; in 
ea quoque domo, in qua occubuerat, nullam noctem 
sine aliqua terrore transactam, donce ipsa domus 
incendio consumpta sit. Periit et una uxor Cxsonia, 
gladio a centurione confossa, et filia parieti illisa. » 
Hc Suetonius. Porro tam Caius, quam qui eum 
precessit Tiberius, non sunt recepti in numerum 

imperatorum, quorum consules in juramentis et 
- votis concipiendis mentionem facere consueverunt , 
ul auctor est Dio *. 

2. Post Caium vero Tiberius Claudius Drusus * 
Germanicus, Drusi Neronis et Antonie filius, Liviee 
Auguste nepos annos natus quinquaginta, factione 
preetorianorum militum capessit imperium, te- 
nuitque annos tredecim, menses octo, et dies viginti. 
Quomodo autem, Caio de medio sublato, excussus 
sit omnis timor quem Judzis intulerat, et quonam 
pacto regnum olim Agrippe a Caio delatum , 
eidem a Claudio sit confirmatum et auctum; ef qua 
ratione tumultus ac turbe adversus Judzos Alexan- 
drie agentes, quorum causa (ut vidimus) Philo cum 
sociis ad Caium Romam legatione functus est, ejus- 
dem Claudii litteris hoc ipso primo anno sui imperii 
compresse sint atque sedate, Josephus * in hee 
verba describit : « Claudius porro ablegatis militibus 
- quicumquesuspecti esse poterant, edictum proposuit, 
quo Agrippam in regno per Caium ante concesso 
confirmabat, collaudans simul ejus operam et indu- 
striam : addita insuper Judea et Samaria, quod 
olim ad ejus avi Herodis regnum pertinuissent, has 
igitur velut familie debitas restituit': Abilam autem, 
et finitimam ejus ditionem in Libano, que Lysaniie 
fuerat, adjunxit de suo. Foedus deinde regis cum 
Romano populo ines incisum est in Urbis foro me- 
dio; » et paulo post: « Dimisit etiam Alexandrum 
Lysimachum Alabarcham , veterem amicum, et 
olim procuratorem sue matris Antonia, quem 
Caius iratus vinxerat; cujus filio Marco Berenice 
desponsata fuerat, Agrippe filia. : 

3. « Per idem tempus, quod morte Caii Judei 
qui erant Alexandriz animos sumpsissent, et jam ad 
arma ventum esset, idem Claudius per epistolam 
mandat “gypti presidi, ut seditionem illam com- 
pescat; et ad preces Agrippe regis mittit edictum 
Alexandriam et in Syriam. » Hee cum scribat Jose- 
phus, dicatque ad hec agenda persuasum Claudium 
non tantum Agrippe, sed et Herodis regum precibus 
fuisse : non quidem Herodes hic ille putandus est 
tetrarcha, jam (ut vidimus) redactus in ordinem, et 
multatus exilio; sed alius Herodes rex Chalcidis , 
ejusdem Agrippe regis frater, ut idem Josephus * 
inferius declarat. Ejusdem quoque Herodis, Agrippe 
fratris, meminit Dio * his verbis : « Agrippe regnum 
auxit, honores consulares tribuit, fratrique ejus 
Herodi pretoriam dignitatem et principatum quem- 
dam concessit ; in senatumque ingredi eos, ac gra- 
lias ipsis greece agi mandavit; he Claudii actiones 
laudate erant ab omnibus. » Sed jam quodnam tune 
pro Judeis edictum a Claudio datum sit, hic descri- 
bamus; est autem hujusmodi. 

4, Ejus edicta pro Judeis. — « Tiberius Clau- 
dius Cesar AugustusGermanicus trib. potest. edicit. 
Quoniam cognitum habemus Alexandrinos Judeos 
jam inde ab initio jus ejus civitatis ex equo cum 

Alexandrinis ceteris consecutos a regibus, sicut 
patet ex instrumentis super hoc conscriptis, et con- 
stitutionibus regiis, post adjectamque imperio nostro 
per Augustum Alexandriam mansisse illis sua jura 
integra conservata per missos illo diversis tempori- 
bus presides, nullamque de eorum jure controver- 
siam extitisse, cum Aquila prefuit Alexandria ; 
permissumque eis ab Augusto, ut in defuncti 
ethnarche locum, alium suis suffragiis substitue- 
rent, ut quisque in suis ritibus maneat, neque co- 
gatur religionem patriam deserere : ceterum Alexan- 
drinos concitatos contra concives suos Judeos 
Caii Ceesaris temporibus, propter insolentem illius 
insaniam; dum contra patriam gentis religionem , 
pro deo coli ab eis postulat , et recusantibus infen- 
sus est: Volo inconcussa esse jura eorum a Caii 
insania , eisque jus esse perseverandi in patriis 
ritibus. Jubeoque utramque partem, quoad fieri 
potest, dare cperam ne quid turbarum commo- 
veatur : idque proposito hoc edicto, ita statuo. » 
Atque hec erant, que in illo edicto continebantur. 
In reliquum orbem Romanum tale missum est : 

5. « Tiberius Claudius Cesar Augustus Germa- 
nicus pont. max. consul designatus secundum, edi- 
cit. Petentibus a me Agrippa et Herode regibus mihi 
amicissimis , ut permitterem Judeis in imperio 
nostro degentibus uti suo jure quaemadmodum an- 
tea, sicut et Alexandriam habitantibus concessimus : 
libenter precibus eorum annuimus, non deprecato- 
rum tantum causa, sed quia ipsos dignos judicamus 
hoc nostro beneficio propter servatam populo Ro- 
mano fidem et amicitiam. Atquissimum igitur cen- 
seo, nullam ne Grecam quidem urbem negare illis 
jus suum, guandoquidem et sub divi Augusti prin- 
cipatu conservatum eis fuit integrum. Licebitque 
in posterum Judeis per totum nostrum imperium 
sparsim habitantibus, utimajorum suorum moribus, 
Quos jam nunc moneo, uthac nostra gratia contenti, 
modestius se gerant, neque conspuant religiones 
externarum gentium : suis autem suo arbitratu vi- 
vant legibus. Atque hoc meum edictum civitatibus , 
coloniis, et municipiis Italicis ac provincialibus, per 
magistratus publicari volo, ad reges quoque atque 
dynastas transmilti non minus triginta continuis 
diebus ita proponendum, ut ab omnibus humi stanti- 
bus possit perlegi. 

6. « His edictis Alexandriam ‘ et per totum im- 
perium dimissis, Claudius Cxsar declaravit quomodo 
in Judeos animatus fuerit. » Hec cum a Josepho 
scribantur concessa esse Judeis, qui tum Alexan- 
driz, tum etiam in ceteris Romani imperii provin- 
ciis agerent, iis tamen qui Rome essent, quod 
frequentissimus esset populus, non eadem sunt jura 
concéssa ; sed hoc Claudii imperii exordio primum 
cohibiti, demum (ut suo loco dicemus) Urbe sunt 
pulsi. Dio ? enim sub Claudii anni primi consulibus 
hee ait : « Cum Judei adeo iterum Rome frequen- 
tes fierent, ut difficulter sine tumultu propter mul- 

titudinem Urbe possent exigi, non ejecit quidem 
eos, patriis tamen legibus vitam tolerantes non pas- 
sus est convenire. » Nec certe mirum : nam et ce- 
tera conventicula abolevit. « Et quia intelligebat 
(inquit idem auctor) nihil profici, si qua re vulgo 
interdiceretur, nisi vita quoque ejus quotidiana 
transformaretur; cauponum tabernas , in quas 
coeuntes potabant, demolitus est : edixitque ne quis 
carnem elixam, aut aquam calidam venderet; in 
quosdamque contra delinquentes animadvertit. » 
Sic igitur conjurationes timens, omnino conveniendi 
simul occasionem quacumque ex causa amputavit. 

7. Reditus Agrippa, ejusque studium in sedandis 
Judeorum turbis. — « Post hee vero, inquit Jose- 
phus, mox Agrippam ad curam sui regni misit, au- 
ctum majoribus honoribus, commendatumque per 
litteras presidibus provinciarum, simul et procura- 
toribus omnibus. Ile autem, ut re bene gesta, 
magna celeritate reversus est : et quamprimum 
pervenit Hierosolymam, votiva sacrificia persolvit, 
nihil omittens eorum que lege prescripta sunt. 
Unde et multos Nazareos tonderi mandavit : et ca- 
tenam auream a Caio donatam, pondere parem illi 
ferree, que regias manus vinxerat, monumentum 
, adverse fortune mutate in prosperam, suspendit in 
sacrario super gazophylacium : que doceret specta- 
tores et sublimia posse corruere, et Deum valere 
omnia erigere denuo. Omnes enim admonebantur 
per hance catenam consecratam, quod Agrippa levi 
de causa privatus dignitate, sit vinctus, pauloque 
post compedibus solutus, splendidiorem quam ante 
principatum adeptus sit : eam esse naturam rerum 
humanarum omnium, ut celsissima queeque prola- 
bantur facile, rursumque inclinata restituantur in 
pristinum fastigium. Rite igitur votis Deo redditis, 
Agrippa Theophilum Anani filium submovit a sum- 
mo sacerdotio, et Boethi filtum Simonem cognomine 
Cantharam in ejus locum substituit. » Et post pauca : 
«Constituto deinde pontificatu, rex Hieresolymitis be- 
nevolentie gratiam retulit, remisso eis tributo quod 
soliti erant in singulas «des pendere : decorum pu- 
tans, si non pateretur se vinci amore mutuo. » Quo- 
modo autem in gratiam Judeorum, Jacobum fratrem 
Joannis occiderit, et Petrum detruserit in carcerem, 
dicemus anno sequenti, quo ea contigisse noscun- 
tur. Nam cum ante paschale tempus occisus ab eo 
Jacobus fuerit, atque Petrus carceri mancipatus, 
non patitur temporis ratio, ut istec omnia hoc 
primo anno Claudii facta fuerint : cum necdum eo 
anni tempore, ad navigationem minus idoneo, 
Agrippa Roma recessisse putandus sit; cum preser- 
tim illic ob dicta negotia obeunda, diutius eum apud 
Claudium detineri oportuerit. 

8. Quid insuper hoc primo anno Claudii, cum 
Petronio Syriz presidi nondum successum esset, 
egerit Agrippa rex apud eumdem adversus Dorenses 
pro temerata patria religione , idem Josephus ‘ his 
verbis describit : « Paulo post, Dorenses quidam 

juvenes natura temerarii, religionis specie, posue- 
runt in Judeorum synagoga statuam Cesaris 
quod Agrippam vehementer commovit ad iracun- 
diam, quod ea res perditum iret instituta patrie. — 
Quare sine mora ad Petronium Syrie presidem pro- 
fectus, questus est de Dorensium audacia : qui et 
ipse non minus egre ferens hoc facinus ut impium, 
novatoribus illis asperius seripsit in hance ferme 
sententiam. 

9. « Publius Petronius, legatus Tiberii Claudii 
Cesaris Augusti Germanici, magistratibus Doren- 
sium. Quoniam tam audax est quorumdam vestrum 
insolentia, ut etiam contra edictum Claudii Cesaris 
Aug. Germanici, quo Judei permittuntur suis legi- 
bus vivere, synagogam eorum profanaverint, illata 
Cesaris statua, quod religioni ipsorum non est lici- 
tum : atque hoc facto non Judeorum tantum pietas 
lesa est, sed numen etiam Cesaris, cui rectius in 
proprio templo statua poneretur, quam in alieno, 
maxime in synagoga : cum justum sit, et imperato- 
ris judicio comprobatum, ut sui quisque loci sit 
dominus : ne mea decreta commemorem post con- 
temptam auctoritatem Cesaris, qui Judeis non tan- 
tum religionem permisit, verum etiam equum ci- 
vitatis jus cum Grecis cohabitantibus. His ergo de 
causis, eos qui contra edictum Augusti ausi sunt 
talia, indignantibus etiam propriis magistratibus, 
heec furore populi, non suo consensu facta esse asse- 
verantibus ; jubeo per centurionem Vitellium Procu- 
lum ad me duci, rationem reddituros. Magistratus 
autem hortor, ut si videri volunt his consensum 
suum non accessisse, centurioni sontes indicent, 
dentque operam ne quid turbe aut rixe oriatur, 
quam quidem captare videntur ; cum contra ego et 
mihi carissimus rex Agrippa nihil eque curemus, 
quam ne ulla Judeis detur occasio excitandi tumul- 
tus, defensionis pretextu. Quo autem melius cogno- 
scatis quaenam sit super hoc negotio voluntas Au- 
gusti, adjunximus ejus edictum apud Alexandrinos 
propositum : quod jam ante satis notum omnibus, 
carissimus rex Agrippa mihi sedenti pro.tribunali 
recitavit, jus suum postulans, et ut suis beneficium 
Cesaris maneat incolume. Quamobrem jubeo, ut in 
posterum nullam queratis seditionum materiam, et 
celeste numen suis quisque colat ritibus. Hucusque 
Petronius : qui ita rem curavit, ut admissum erra- 
tum corrigeretur, et in posterum caveretur, ne quid 
tale quispiam audeat. » Atque hac Josephus. Porro 
in locum Petronii in Syrie provinciam subrogatus 
est Marsus : cujus prefecture tempore que gesta 
sint, dicemus suis locis inferius. 

10. Quod ad res pertinet ecclesiasticas : reserato 
semel aditu Gentibus ad Christi fidem, Antiochize 
primum ex Gentibus magna facta est accessio fide- 
lium ad Ecclesiam, adeo ut ibi primum Christianum 
nomen exortum fuerit, et feliciter propagatum : 
quibus vero progressibus heec facta sint, Lucas * his 
verbis significat : « Erant autem quidam ex eis viri 


* Acvexis 


262 ' 


Cyprii et Cyrenei, qui cum introissent Antiochiam , 
loquebantur et ad Graecos, annuntiantes Dominum 
Jesum. Et erat manus Domini cum eis ; multusque 
numerus credentium conversus est ad Dominum. 
Pervenit autem sermo ad aures Ecclesia , quae est 
Hierosolymis, super istis, et miserunt Barnabam 
usque ad Antiochiam. Qui cum pervenisset, et vi- 
disset gratiam Dei, gavisus est; et hortabatur omnes 
in proposilo cordis permanere in Domino : quia erat 
vir bonus, et plenus Spiritu sancto, et fide. Et appo- 
sila est multa turba Domino. Profectus est autem 
Barnabas Tarsum, ut quereret Saulum, quem cum 
invenisset, perduxit Antiochiam. Et annum totum 
versati sunt ibi in Ecclesia, et docuerunt turbam 
multam; ita ut cognominarentur primum Antiochie 
discipuli, Christiani. » Hee Lucas : cetera autem 
que postea narrat, quando sint facta, suo loco di- 
cemus. 

11, Antiochene Ecclesie profectus, et de no- 
mine Christiano. — \n sede igitur Petri, in ipsa An- 
tiochena Ecclesia, a Petro erecta, a discipulis aucta, 
a Barnaba multiplicata, et Pauli predicatione cumu- 
latissime fecundata, felicissimum nomen Christiano- 
rum est inchoatum. De his Ignatitis t ad Magnesia- 
nos, nempe de nomine Christiano jam ante oraculo 
prophetico preedicato, hec ail: « Simus itaque digni 
cognomento quod accepimus. Qui enim alio nomine 
appellatur preter hoc, hic non est Dei, nec accepit 
prophetiam loquentem de nobis * : Et vocabitur tibi 
nomen novum, quod os Domini nominavit, et erit 
populus sanctus. Antiochie# enim primum discipuli 
appellati sunt Christiani, cum Petrus et Paulus Ec- 
clesiam fundarent. » Hee Ignatius. Joannes Chryso- 
stomus * de eodem munere Antiochene Ecclesiae 
concesso hac ait : « Sicut Petrus inter Apostolos 
primus Christum predicavit, sic inter civitatis hac 
prima , tanguam coronam quamdam admirabilem, 
Christianorum tulit appellationem. » Et alibi sic al- 
loquitur Antiochenos ‘ : « Vos autem, si quidem 
aliquod de honore certamen oriatur, omni ambi- 
tione contenditis, ut vel universo preesideatis orbi, 
illo scilicet vobis privilegio blandientes, quod hec 
prima civitas fidelibus Christianorum nomen im- 
posuit. » 

12. Qua vero occasione pristinum nomen Dis- 
cipulorum sit mutatum in Christianoruin, 8. Atha- 
nasius ° hanc affert causam : « Omnes, inquit, qui 
credebant in Domino nostro Jesu Christo, non Chri- 
stiani, sed Discipuli tantummodo vocabantur. Et 
quia mulli novorum dogmatum auctores extilerant, 
doctrine obviantes apostulice , omnes scctatores 
suos discipulos nominabant, nec ulla erat nominis 
discretio inter veros falsosque discipulos, sive Christi, 
sive Dosiihei, sive Jude cujusdam, sive Joannis sucta- 
tores, qui se quasi Christi Ecclesie fatebantur, quin 
potius uno Discipnlorum nomine ferebantur : Tunc 
Apos'!oli convenientes Antiochiz (sicut horum, Luca 
narrante , Acta testantur) omnes discipulos uno no- 

mine , id est, Christianos appellant, discernentes a 
communi discipulorum vocabulo, et ut divini per 
Isaiam oraculi sermo compleretur, quo ait : Ser- 
vientibus mihi vocabitur nomen novum. Hance ergo 
ab Apostolis traditam de novis utndis nominibus 
formam Ecclesia tenens contra diversos hereticos 
(ut sane fidei ratio postulat) diversas edidit nomi- 
num novitates. » Hec ille. Porro deductum esse no- 
men Christianum a Christo, et Christi a chrismate, 
regali nempe unctione , nemo est qui ignoret. 

43. De hujus nominis excellentia cum tam 
multa magnaque a sanctis Patribus sint praedicala ; 
unam hane tantum Gregorii Nysseni‘ sententiam 
scriptam hic referre contenti erimus : « Participa- 
tione, inquit, Christi, Christiani appellationem sortiti 
sumus : ila ef per consequens conyenit, omnium 
quogue sublimium nominum nos adsciscere com- 
munionem et societatem ; quemadmodum in catena, 
qui eum qui in extremitate est annulum attraxe- 
rit, eos qui continenter inter se coherent , per 
unum attraxeril. » Celerum qui adversus Gentiles , 
hujus nominis originis ignaros, ecclesiastici tracta- 
tores egerunt, aliunde ejus nomivis interprelationem 
deducere consueverunt. Oceasione enim, quod Gen- 
tiles homines , Christianos corrupto vocabulo Chre- 
stianos, et Christum, Chrestum (quod nomen usita- 
tum reneritur apud Romanos) nominare consueve- 
runt; inde etiain ejus nominis interpretationem ex 
graeca voce zener, quod est, bonum et commodum, 
sunt aucupati; de cujus vocis significatione hee 
Suidas : zensr%s, « bunus est charitate , sed non ne- 
cessitate : ypez2; oleo uncius, et Christus Dominus 
Deus noster. » Nee aliam sane ob causam Justinus * 
martyr in oratione ad Antoninum Pium sic ait : 
« Chrestiani enim esse deferimur : atqui exer, hoe 
est, commodum et bonum, odisse, injustum est; » 
sic enim esse legendum, ea que in eamdem senten- 
liam scribit Tertullianus *, declarant, dum sic ait : 
« Que accusatio vocubulorum, nisi si auf barbaram 
aliquod sonat vox nominis, aut infaustum, aut ma- 
ledicum , aut impudicum ? Christianus vero (yuan- 
tum interpretatio est) de unctione deducitur. Sed et 
cum perperam Chrestianus pronuntiatur a vobis 
(nam nec nominis certa est nolitia penes vos) de 
suavilate vel benignitate compositum est. Oditur 
ergo in hominibus innocuis etism nomen inno- 
cuum.» Et Lactantius : « Sed exponenda, inquit, 
hujus nominis ratio est propter ignorantium erro- 
rem, qui cum immutata littera Chrestum solent 
dicere, etc. » Sic item legendum esse apud Sueto- 
nium ‘, prout apud Lucianum etiam legitur, qui 
eodcem vixit tempore, evrtum est. 

14. Quod vero ad heereticos spectat : etsi (ut 
vidimus) ad distinctionem aliarum sectarum Apo- 
stoli Christiamum nomen credentibus indiderunt, 
tamen haud multo post et istud ipsum iidem #mu- 
lati sunt heretici, qui suos sectaturcs, Christianos 

etiam appellare consueverunt. Fecisse id primum 
inveniuntur Carpocratiani, ut auctor est Epipha- 
nius *. Licet vero peculiare propriumque nomen 
credentium fuerit, ut Christiani appellarentur : 
tamen aliis quoque nominibus, quibus antea ab 
iisdem Apostolis , nominati reperiuntur, el frequen- 
tius dicti Fratres : qua nomenclatura sepe usus est 
Christus *, et Apostoli frequentius, idemque perseve- 
ravit in Ecclesia; sic et fraternitas, ipse Christiano- 
rum ccetus dictus reperitur. Cujus nominis, cum 
infamarentur a Gentilibus, Tertullianus * rationem 
reddidit in hee verba: « Sed et quod fratres nos 
vocamus , non alias, opinor, infamimt, quam quod 
apud ipsos omne singuinis nomen de affectatione 
simulatum est. Fratres aulem etiam vestri sumus 
jure nature, matris unius, etsi. vos parum homines, 
quia mali fratres. At quanto dignius fratres. et 
dicuntur et habentur, qui unum patrem Deum 
agnoverunt, qui unum spiritum biberunt sancti- 
tatis, qui de uno utero ignorantie ejusdem ad unam 
lucem expaverint veritatis? Sed eo fortasse minus 
legitimi existimamur, quia nulla de nostra fraterni- 
tate tragcedia exclamat, vel quia ex substantia fami- 
liari fratres sumus, que penes vos fere dirimit 
fraternitatem. Itaque quia animo animaque™Misce- 
mur, nihil de rei communicatione dubitamus. 
Omnia indiscreta sunt apud nos, preter uxores : 
in isto loco consortium solvimus in quo solo ceteri 
homines consortium exercent, qui nun amicorum 
solummodo matrimonia usurpant, sed et sua amicis 
patientissime subministrant; ex illa, credo, majo- 
rum,et sapientissimorum disciplina Greci Socratis 
et Romani Catonis, qui uxores suas amicis commu- 
nicaverunt, quas in mitrimonium duxerant, libero- 
rum causa, et alibi, creandorum, nescio quidem an 
invitis : quid enim de castilate curarent, quam 
mariti fam facile dunaverant? OU sapientia Atlice, o 
Romane gravitalis exemplum. Leno est philuso- 
phus, et censor : quid ergo mirum si tanta charilas 
conviolatur ? » Hae Tertullianus : his similia Athena- 
goras * philosophus christianus, Justinus *, et Minu- 
tius Felix ° cum eamdem Geutibus calumniam illa- 
tam refellunt. Ex Platonis enim Republica erat illa 
ipsorum {raternitis : qui sicut concives omnes fratres 
appellat ’, sic eque et uxores inter eos voluit esse 
communes. 

45. Rursum vero, qui olim christiani, iidem 
nominabantur sancti; unde Paulus ad Romanos 
christianos scribens * : « Omnibus, qui sunt Kome, 
dilectis Dei, vocatis sanctis; » etalibi * : « Proficiscar 
Hierusalem ministrare sanctis ; » et illud *° : « Salu- 
tant vos omnes sancli; » itemque ** : « Salulate 
omnem sanctum; » vel cum ait coram Agrippa 
rege '? : « Multos sanctorum ego in carceribus 
inclusi. » Lucas itidem ‘* ; « Factum est , ut Petrus 

dum pertransiret universos, deveniret ad sanctos , 
qui habitabant Lydd. » Eo etiam nomine usi sunt 
posteri, Ignatius, Philo (ut dicemus suo loco , cum 
de Essenis agemus), Polycarpus, Tertullianus, et | 
alii. Atdemum oblinuit usus, ut illi tantummodo 
sancti in Ecclesia dicerentur, qui eminentiori pro- 
batiorique fulgerent morum  sanctitudine. Apud 
Grecos autem (ut auctor est Plutarchus') Hosii, 
hoc est, sancti, honoris causa dicebantur sacer- 
dutes. Nominabantur etiam olim christiani, creden- 
tes : cujus nomenclature plura sunt exempla. Item- 
que fideles? : quod nomen ad posteros dilapsum 
est, et frequentius usurpalum, preserlim Rome, 
ubi (ut auctor est S. Ambrosius*) qui baptizati 
sunt, Fideles nominari consueverunt : videasque in 
usilatis ejusdem Ecclesia precibus christianos fere 
semper appellari Fideles. Unde et Pontius diaconus 
in Vila Cypriani: « Quid, inquit, christiana plebs 
faceret , cui de fide nomen est? » 

16. Judei vero ignominie causa, quod Domi- 
num nostrum in titulo cause cruci affixo Nazarenum 
appellatum nossent, christianos Nazarenos nominaré 
consueverunt, a Nazareth oppidulo Galilee, de quo 
Nathanael aliquando *: « A Nazareth potest aliquid 
boni esse? » Unde Tertullus > causam agens Judeo- 
rum adversus Paulum coram Felice procuratore 
Jude, hee ait : « Invenimus hunc hominem pesti- 
ferum,.et concitantem seditiones omnibus Judais in 
universo orbe, et auctorem sedilionis sectee Nazare- 
norum. » Quod nomen cum dimanasset ad posteros 
Judeos , ea voce ter in die iidem maledicebant 
Christianis, et Christo, ut Hieronymus ° tradit his 
verbis : « Ipse bonus pastor posuit animam suam 
pro ovibus suis, et contempsit eam ; qui abomina- 
tioni est genti Judeorum , cui ter in singulos dies 
sub nomine Nazarenorum maledicunt in synagogis 
suis. » Licet Epiphanius * dicat Judseos id fecisse in 
hereticos, qui Nazareni vocati legem una cum 
Evangelio servabant; sic enim ait: « Non solum 
Judai hos odio habent; sed exurgentes mane et 
meridie et circa vesperam, ter in die, quando preces 
perficiunt in synagogis suis, detestantur ipsos, ac 
execrantur, dicentes : Maledic, Deus, Nazarenis. » 
Verumtamen cum ex Apostolorum Actis perspicue 
appareat omnes christianos a Judeis aque dictos 
esse Nazarcnos ; ad ipsos christianos potius, quam 
ad herelicos eo nomine nuncupatus, eam pertinuisse 
blasphemiam exis\imamus. 

17. At sicut credentium Christo fuit nomen 
peculiare , ut Christiani dicerentur; ita et iisdem 
cognomen est inditum, ut et Catholici nominaren- 
tur. Cum enim (ut vidimus) et heretici christiano 
nomine jactanter gloriarentur, ad distinguendos 
veros a falsis, Catholicum est cognomen inventum, 
et id quidem temporibus Apostolorum : nam eorum 
auctorilate , vera Dei Ecclesia in corum Symbolo 
Catholica est cognominata, ut ea discriminatione 


* Plutarch. de oraculor. defect. in fin. — 2 Ephes. 1. Coloss. 1. 
Tim. 1v. — * Ambros. de sacram. lib. 1. c. 4. — * Joan. 1. — 
5 Act. xxiv. — Hier. in Isai. c, XLIX. —7 Epiph. heres. Xx1Ix. 


264, 


nominis ab hereticorum conventiculis cognoscere- 
tur esse distincta. Agens Pacianus * adversus Nova- 
tianos , hac ait de catholico nomine : « Christianus 
mihi nomen est; Catholicus vero cognomen ; illud 
me nuncupat; istud ostendit ; hoc probor; inde 
significor. Et si reddenda postremo catholici voca- 
buli ratio est, et exprimenda de greco interpreta- 
tione romana : Catholicus, ubique unum, vel (ut 
doctiores putant) obedientia omnium nuncupatur ; » 
et paulo post : « Ergo qui catholicus, idem obediens ; 
qui obediens, idem est christianus; atque ita ca- 
tholicus christianus est. » Hac Pacianus. Sed de ca- 
tholico nomine alias stepe, deque christiano nomine 
modo satis. Jam reliqua prosequamur. 

18. Eodem anno quadragesimo tertio a Christi 
natali (ut Eusebius * auctor est) Thaddeus, unus ex 
septuaginta duobus discipulis, Edessam Syriz pro- 
fectus, Abgarum (Abagarum) regem, atque popu- 
_Jum Edessenum ad fidem convertit : hac autem ut 
facta sint, Eusebius his verbis describit : « Postquam 
Jesus assumptus fuit, Judas, qui et Thomas diceba- 
tur, Thaddeum apostolum, unum ex septuaginta , 
ad Abgarum misit: qui eo profectus, ad Tobiam 
Tobie filium divertit. Ubi vero fama de illo passim 
manasset, et miraculis ab eo editis esset conspicuus; 
Abgaro nuntiatum est, Apostolum illuc a Jesu, sicut 
per litteras antea scripserat, adventasse. Coepit ergo 
Thaddeus per virtulem et potentiam Dei, cuivis 
morbo et languori medicari ; sic- ut omnes in 
magnam traduceret admirationem. Simul atque Ab- 
garus magnas incredibilesque res gestas et miracula 
ab eo edita audivisset, el quo paclo per nomen et 
virtutem Jesu Christi quemvis morbum depelleret; 
confestim secum cogitare coepit, illum eumdem 
esse de quo Jesus per epistolam ita significaverat : 
Postquam receptus fuero ad eum qui misit me, 
quemdam ex discipulis meis mittam ad te, qui te 
morbo afflictatum recreet, et ad integram valetu- 
dinem restituat. Accersito igitur Tobia , apud quem 
diversabatur, dixit: Accepi virum quemdam prepo- 
tentem Hierosolymis huc accessisse, qui domi tus 
jam commoratur, multasque in nomine Jesu facit 
curationes. Hic respondit : Sane quidem, domine, 
hospes qui huc advenit, apud me est, et multa edit 
miracula. Tum ille : Adduc eum, inquit, ad me. 
Tobias autem recta ad Thaddeum se conferens, 
dixit illi: Abgarus hujus loci princeps, ubi me ad 
se acciverat, jussit ut te ad ipsum deducerem, quo 
morbo, gui eum cruciat, curationem adhibeas. Et 
Thaddeus : Eamus, inquit, quoniam ad eum re- 
vera missus sum. 

19. « Postridie ergo primo mane Tobias, as- 
sumpto secum Thaddxo, perrexit ad Abgarum. Ut 
autem venit, cum jam proceres Abgari ei presto 
adsisterent, extemplo in ipso ingressu magnum 
quoddam et illustre visum in vultu Thaddei Apo- 
stoli elucere, Abgaro cernebatur : quod cum Abga- 
rus conspicaretur, supplex Thaddeum adoravit. 

Admiratio, omnes qui aderant, amplexa est: illi 
enim visum, quod soli Abgaro apparuit, minime 
cernebant. Qui etiam a Thaddeo sciscitabatur : Tune 
vere discipulus es Jesu Filii Dei, qui sic mihi per 
litteras pollicitus est : Mittam ad te quemdam ex 
discipulis meis , qui omnem morbi tui egritudinem ~ 
levet, et tibi tuisque vitam largiatur? Cui Thad- 
deus : Quoniam, inquit, magnam fiduciam in Do- 
mino Jesu, qui misit me ad te , collocasti, ob eam 
causam ad te missus sum. Et rursus : Si fides, quam 
in illum contuleris, magis magisque creverit, men- 
tis tue postulata tibi, ut credideris, evenient. Ad 
quem Abgarus: Sic, inquit, in illum credidi, ut 
vellem maxime Judeos, qui eum cruci affixerunt, 
exercitu ad eam rem collecto, prorsus e medio tol- 
lere, si Romanorum imperium non esset meo insti- 
tuto impedimento. Et Thaddeus : Dominus noster , 
inquit, et Deus Jesus Christus voluntatem sui Patris 
explevit : quod ubi ab illo factum fuit, ad Paltrem 
denuo assumptus est. 

20. « Cui Abgarus : Et ego, inquit, in illum cre- 
didi, et in Patrem ejus. Tum Thaddeus : Propterea, 
inguit, in nomine ipsius Domini Jesu manum 
super te pono. Quod ubi fecerat, e vestigio morbo 
et calMnitate qua divexabatur, relevatus est. Abga- 
rus igitur, magnopere propterea miratus, quod 
sicut de Jesu auribus acceperat, sic per discipulum 
ejus et apostolum Thaddeum, qui illum absque 
medicamentis et herbis integra valetudini restituis- 
set, reipsa comperiebat. Atque non modo hunc, 
sed Abdum etiam filium Abdi, podagre doloribus 
oppressum , ad pristinam valetudinem reduxit, Qui 
cum Thaddeum adiret, abjecit se ad pedes illius : 
cujus manum cum corpori suo haberet impositam, 
quod ei in optatis erat, assecutus, penitus conva- 
luit. Complures item alios illorum concives idem 
apostolus ex morborum molestiis eripuit, magnas 
res gessit et cum primis admirabiles : verbum Dei 
passim divulgavit. Post ista Abgarus : Tu, Thaddee, 
inquit, virtute Dei hee facis, nobisque magnam 
excitas admirationem : verum deinceps de adventu 
Jesu, quo pacto contigerit, et de ejus potentia, et 
qua tandem virtute factitaverit ea que fama et 
creber hominum sermo ad nos pertulit, mihi, 
queso, oratione explica. 

21. « Et Thaddeus : In presentia, inquit, si- 
lebo : sed guoniam ad verbum Dei predicandum 
missus sum, cras mihi omnes cives tuos congrega, 
et inter illos palam verbum Dei exponam, ipsumque 
vila sermonem inter eos disseminabo : atque adeo 
de adventu Jesu qua ratione acciderit, de ejus ad 
terras missione, et cur a Patre in mundum missus 
sit, uberius disseram. Quin etiam de virtute rerum 
ab ito gestarum , de mysteriis que in mundo locu- 
tus sit, qua vi et potentia ipsa transegit , de nova et 
inaudita ejus predicatione, de abjectione et con- 
temptu sui ipsius, de humilitate exterioris hominis, 
qui cujusque oculis patebat; quo pacto etiam se 
ipsum dejecerit, mortem obierit, atque adeo divi- 
nitatem aliqua ex parte imminuere visus sit ; que a 

nefariis Judeis perpessus, quomodo in crucem 
actus, qua denique ratione ad inferos descenderit, 
maceriamque que longo evi spatio integra et im- 
mota constitisset, diruperit; ut surrexerityue post 
triduum, et mortuos, qui mullis seeculis obdormis- 
sent, excilaverit; quatenus etiam solus descenderit 
ile, sed cum ingenti multitudine ad Patrem suum 
ascenderit; quo pacto ad deateram Dei Patris cum 
gloria in celis assideat; quemadmodum cum splen- 
dore et potentia ad sententiam de vivis et mortuis 
ferendam venturus sit, aperte explanabo. Abgarus 
ergo precepit, ut prima luce cives sui in unum 
convenirent, Thaddeum concionantem atiente audi- 

turi. Paulo post, auro tum rudi celato, tum rudi et 
informi illum donari mandavit. At ille respuit , sic 
fatus : Si nostra prorsus dereliquimus, quomodo 
acciplemus aliena? ista quadragesimo terlio anno | 
post Christum natum gesta sunt. Que sane non 
absque fructu et utilifate ex syriaca lingua ad ver- 
bum conversa, opportune sint in hunc locum con- 
clusa. » Hac Euscbius, a quo tamen in eo S. Hiero- 
nymus * dissentit, quod hunc Thaddeeum non ex 
sepltuaginta duorum discipulorum, sed ex duode- 
nario Apostulorum numero fuisse tradit. 


* Hieron. in Matth. c. 10. 


Anno periodi Graco-Romane 5534. — Olymp. 205. an. 1. — Urb. cond. 794. — Jesu Christi 41. secundum Baronium 43. 
— Claudii imp. 4. 


1. Consules. — Ad num. 4 et seq. Coss. Caius 
Aug. IV. et Cn. Sentius Saturninus. 

2. Caligule interitus.—Sumptus hic consulatus 
, aCaligula juxta secundam consulatuum Cesareorum 
regulam ; in hunc enim annum ejus quinyuennalia 
incidebant. Sed « nono kalendas Februarias, » ut 
habet Suetonius in Caligula cap. 58, occisus est. 
«Vixit annis xix, imperavit triennio, x mensibus, die- 
busque vii, » inquit Suetonius. Idem habent, quoad 
imperii durationem, Clemens Alexandrinus lib, 41 
Stromat., Tertullianus adversus Judos, Eutropius , 
Cassiodorus, et Zonaris. Ex quo patet hos auctores, 
quorum duo priores Dioni coetanei, initium imperii 
Caligule exorditi adie xvi Martii anni Christi xxxvi 
qui ideo Tiberii emortualis fuit, non vero dies xxv1 
M rtii, ut perperam Dio. Mule efiam in Annalibus 
scriptum Caligulam kalendis Februariis interfe- 
ctum; illud enim antiquis adversatur, et preterea 
Josephum  scripsisse, regnasse Calum annis tribus, 
mensibus sex. ld enim in Josepho typographi tantum 
errore legitur; cum in greeco habeatur, rn zpia xat 
privas cur, 1d est, annos tres, menses octo, qui tamen 
locus corruptus est, praetermissi enim sunt menses 
decem et loco dies octo, librarius scripsit menses 
octo. Caligule succedit Claudius ejus patruus. 

3. Quo anno Evangelium Edessenis preedica- 


tum. -— Ad num. 18. Baronius, qui viliosam’ vulga- 
rium editionum Eusebii scripturam secutus est, ad- 
ventum Thaddzi, et Abyari Edessenorum regis sana- 
tionem currenti Christi anno retulit; in quo tum ab 
Edessenorum publicis Actis, tum ab Eusebio longe 
discedit. Quippe in Actis illis diserte scribitur , 
statim post ascensionem Christi hee gesta esse : 
« Post ascensum Jesu Christi, Judas, qui etiam Tho- 
mas diclus est, Thaddeum apostulum unum ex 
septuaginta ad Agbarum misit. » Idipsum repelit 
Eusebius in lib, 1, cap. 43, ubi etiam docet hee 
gesta esse principatu Tiberii Augusti. Corrupta ita- 
que vulgata lectio Eusebii, ut recte vidil Valesius in 
Notis Eusebianis, et loco horum verborum, éroxy6n tairo. 
TEGGa.pancoro tTpitwéerEL, id est, gesta sunt hee anno quadra- 
gesimo tertio, legendum teccugaxcota xat teraxccrcatou eret, 
hve est, anno quadragesimo ac trecentesimo, ut in 
quibusdam manuscriplis habetur. Qui annus cccxL 
juata Edessenos proficiscitur ab anno periodi Graco- 
Romane 5182 ab initio nempe regni Seleuci, et ab 
eodem anno quo Seleucidarum epocha coepit. Ex 
quo intelligimus et Thaldei adventum in urbem 
Edissam, et Agbari regis sanatiouem conferri in 
annum ere vulgaris xxix, quo antiqui Christum 
et passum esse eLa mortuis resurrexisse crediderunt, 
ex quo et ea opinio antiquissima demonstralur. 

4. Sequitur annus Domini quadragesimus quar- 
tus, adnotatus consulibus ‘ Claudio Augusto secun- 
* Dio lib. Lx. 


Tomus I. 


dum et C. Licinio Largo : quo Jacobus apostolus 
filius Zebedwi, Joannis frater ab Agrippa rege Ju- 
deorum occiditur. Rem gestam Lucas suminatim 

complexus, hac ait': « Eodem tempore misit Hero- 
des rex (sicenim appellat Agrippam cognomento 
Herodem) manus ut affligeret quosdam de Ecclesia. 
Occidit autem Jacobum fratrem Joannis gladio. » 
Hc enim facta esse hoc anno ante paschale tempus, 
superius ostendimus. Erat Agrippa rex Judaica re- 
ligionis observantissimus, ut Jiquet ex his, que 
tum a Philone, tum a Josepho de ipso sunt scripta, 
que a nobis suis locis sunt superius recitata : 
quamobrem perfacile fuit Judais, christian fidei 
hostibus, ipsum adversus Christi Ecclesiam conci- 
tare. Hic ergo diverso plane a priore consilio rem 
agegreditur. Prima enim post necem Stephano illa- 
tam concitata in Ecclesiam persecutio omnes Christi 
fideles exagitavit, practer Apostolos; qui (ut ex Luca 
vidimus) expulsis ceteris, soli permissi sunt Hiero- 
solymis agere : que vero hoc anno ab Agrippa est 
conflata yexatio in ipsos tantum Ecclesiw vertices , 
~ sanctos Apostolos, est furore bacchata : ratus nimi- 
rum ille, si fundamenta convelleret, omnem desu- 
per molem constructam paryo dirutum iri negotio. 
Sic igiftur cum induxisset in animum,’ et (quod 
Lucas ait) misisset manum, ut affligeret quosdam 
de Ecclesia, a Jacobi nece rem crudeliter auspica- 
tur. Quod vero ad ipsum Jacobum pertinet : cum 
Hispaniarum Ecclesie ? omnes ex ewquo profitean- 
tur, eumdem apostolum antea in Hispamias esse 
profectum, illicque primum predicasse Evangelium, 
et aliquot collegisse discipulos : nihil amplius quod 
de ea re dicamus habemus , quam que sunt a nobis 
in Martyrologio Romano * notata, que consulat qui 
hee cupit. Hic enim tantum agere de ejus marty- 
rio, in animo est; quod eo clarius atyue celebrius 
reputatur, quod primus inter Apostolos tantam 
gloriam promeruisse cognoscitur. Haud dubium est 
ante aciem ipsum dimicando stetisse, qui primus 
omnium strenue fortiterque verbi gladio pugnans 
gloriosus occubuit. 

2. Que vero martyrium ejus pracesserint, ex 
Clemente Alexandrino libro septimo Srerurdcoy hac 
Eusebius ': « De isto Jacobo Clemens dicto libro 
historiam plane memorabilem inserit, eamque 
narrat, quasi ex traditione majorum acceplam ; 
nimirum eum ipsum qui Jacobum in judicium 
adduxisset, cum testimonium Christo illum tam 
libere perhibentem cerneret, ea re commotum, se 
esse christianum ingenue confessum esse. Igitur 
ambobus una ad supplicium ductis hunc inter eun- 
dum a Jacobo postulasse veniam sibi concedi. Jaco- 
bum au‘'em paululum rem animo complexum, 
dixisse : Pax tibi; illurnque osculatum esse : et sic 
tandem utrumque securi percussum vilam dese- 
ruisse. » Hae ex Clemente Eusebius. Sunt et alia 
plura que, licet incerto auctore scripta ° ferantur , 
non tamen prorsus contemnenda putamus : nam 
quod habent de conversione magorum Phileti et 
Hermogenis, alii plerique adstipulantur, horum 


* Act. xit. — 2 Breviar. Tolet. instit. S. Isidori. — % Mart. Rom. 
Notat. die 25 Julii, — 4 Euseb, hist. lib. 11. ¢, 8. — ® Passiones Apost. 
in Jacobo, 

namque meminit Paulus ad Timotheum ‘ scribens : 
« Scis, inquit, hoc quod aversi sunt a me omnes, 
qui in Asia sunt, ex quibus est Philetus et Hermo- 
genes. » De Phileto etiam sequenti capite in hac 
verba, de hereticis loquens: « Sermo eorum ut 
cancer serpit: ex quibus est Hymeneus, el Philetus, 
qui a veritate exciderunt, dicentes resurrectionem 
esse jam factam, et subverterunt quorumdam 
fidem. » Sicut enim Simon magus, licet initiatus 
esset sacro baptismo, tamen ad magiam reversus, 
contra Apostolos bellum iniit; ita etiam et dicti 
magi Philetus et Hermogenes fecisse visi sunt, dum 
primo per Jacobum ad fidem conversi, inde vero a 
fide excidentes, adversus Ecclesiam pugnantes, 
heresim statuerunt. Quod vero aliorum relatione 
sanctus Hieronymus * recitat immolatum Jacobum 
die secunda Paschatis ; haud constare posse videtur : 
nam ex his quee sanctus Lucas scribit, erroris ar- 
guitur, dum ait > Herodem necis Petri cupidissi- 
mum, ab ea tamen abstinuisse usque ad dies azy- 
morum elapsos. Religiosiorem quidem hac ex parte 
Agrippa ceteris Judeis se prebuit : nam illi ipso 
Paschatis die Christum (ut dictum est) in crucem 
agendum curarunt; hic vero, quod dies essent 
azymorum, a nece Petri Apostoli abstinendum 
putavit. Sed quibus persuasionibus eum detruserit 
in carcerem, de ejus nece spectaculum post dies 
paschales populo exhibiturus; idem Lucas * rem 
gestam fusius prosecutus, bis verbis describit : 

3. « Videns antem Herodes quia placeret Judzis, 
apposuit ut apprehenderet et Petrum. Erant autem 
dies azymorum. Quem cum apprehendisset, misit 
in carcerem, tradens quatuor quaternionibus mili- 
tum ad custodiendum , volens post Pascha produ- 
cere eum populo. Et Petrus quidem servabatur in 
carcere : oratio autem fiebat sine intermissione ab 
Ecclesia ad Deum pro eo. » Acceperat a Claudio 
Agrippa non regnum tantum plurium provinciarum 
accessionibus auctum , sed jus etiam in res sacras , 
nimirum in templum et sacerdotium : sicque non 
solum ex animi sui sententia summos pontifices 
dimovet et creat; sed arbitratus se (quod praedixerat 
Dominus) obsequium prestare Deo, Apostolorum 
verticem Petrum, quasi novis dogmalibus sollicitan- 
tem populum , e medio tollere festinat. Magno sane 
terremotu Ecclesia Christi tanec concuti visa est, 
dum ipsa petra in Ecclesia fundamento locata, tanta 
agitatione quassari conspiceretur. Hinc tum juges 
illa fidelium omnium (quod et mirandum est) pro 
Petro ad Deum preces effusee. Nam etsi alios com- 
plures Apostolorum carceri mancipatos sepe lega- 
mus; de nullo tamen ipsorum universam Dei Eccle- 
siamadeo sollicitam fuisse reperimus, sicut de Petro, 
utpote communi omnium parente atque pastore. 
Sed audivit Deus oralionem eorum, et vinctum 
suum non despexit. 

4, «Cum enim, inquit Lucas, producturus 
eum esset Herodes , in ipsa nocte erat Petrus dor- 


* 2. Tim. 1. et. — 2 Hieron. in Ezech. c. xxi. —% Act. xi. — 

miens inter duos milites , vinctus catenis duabus ; 
et custodes ante ostium custodiebant carcerem. » 
Unde, queso, tanta hee diligentia , et tam exquisita 
custodia? Jam alias ante decennium Judei experi- 
mento didicerant , angelum ‘ Domini Petrum ac 
ceteros Apostolos simul vinctos eduxisse de carcere ; 
timens igitur Herodes , ne quod semel factum erat , 
iterum eveniret, stulte admodum tot artibus Dei 
consilium ac sapientiam eludere conatus est. Sed 
quid tum ille qui reprobat consilia * principum? 
«Ecce, inquit Lucas, angelus Domini adstitit; et 
lumen refulsit in habitaculo; percussoque latere 
Petri, excitavit eum, dicens : Surge velociter. Et 
ceciderunt catene de manibus ejus. Dixit aulem an- 
gelus ad eum: Precingere, et calcea te caligas tuas. 
Et fecit sic. Et dixit illi : Circumda tibi vestimen- 
tum tuum, et sequere me. Et exiens sequebatur 
eum, et nesciebat quia verum est quod fiebat per 
angelum : existimabat enim se visum videre. Trans- 
euntes autem primam et secundam custodiam , ve- 
nerunt ad portam ferream, que ducit ad civitatem : 
gue ultro aperta est eis. Et exeuntes processerunt 
vicum unum, et continuo discessit angelus ab €o. 
Et Petrus ad se reversus, dixit : Nunc scio vere quia 
misit Dominus angelum suum, et eripuit me de 
manu Herodis, et de omni expectatione plebis Ju- 
deorum. » 

5. Errant , mea sententia, qui-putant Herodia- 
num carcerem hunc, in quem detrusus est Petrus, 
extra Hierosolymitanam civitatem fuisse positum in 
suburbiis, eo quod dicat Lucas de angelo et Petro e 
carcere educto : « Venerunt ad portam ferream, 
que ducit ad civitatem : que ultro aperta es! eis. » 
Nescientes Hierosolymam: civitatem usque ad tem- 
pus hujus, de quo est sermo, Agrippe regis, duplici 
fuisse circumdatam muro; ipsum vero Agrippam 
et tertium addere aggressum esse , sed non absol- 
visse. Cum igitur Petrus e carcere ab angelo ductus 
per portam ferream ingressus sit civitatem ; dicere 
possumus carcerem Herodianum inter primum et 
secundum murum extitisse. Ceterum Josephus * 
tam in primo quam in secundo muro testatur fuisse 
erectas munitissimas turres; in quarum unam, ad 
delinquentes coercendos mancipatam , Petrus con- 
jectus , ac vinctus, fuit a militibus custoditus. Nisi 
potius affirmare velimus (quod magis placet) por- 
tam ferream fuisse ostium carceris, non portam ci- 
vitatis , ex quo pateret aditus ad civitatem : non 
quod esset extra civilatem positus carcer , sed sicut 
et Josephus frequenter civitatem solet appellare eam 
Hierosolymorum partem que media est sila inter 
montem Sion et templum, ita Lucas eodem sensu 
dicat portam ferream ducere ad civitatem , hoc est, 
in eam civitatis ampliorem. regionem, que com- 
muni loquendi usu proprie civitas diceretur; car - 
cerque situs esset vel juxta templum in ea fortasse 
munitissima turri que dicebatur Antonia , vel alio 


* Act. vy. — 2 Psal. xxx. — * Joseph. de bello Jud. lib. yr. 

aliquo loco extra civitatem (uf dictum est), non ta- 
men extra meenia tolius urbis posito. 

6. Angelus igitur Petrum e carcere non ad fu- 
gam, sed ad triumphum velut educens, non foras, - 
sed intra civitatem, per portam que ferrea dicta est, 
quamvis clausam, sed divina virtute reseratam, per- 
duxit; ut sic liber pastor relictus, sollicitum de se 
gregem inviseret. De hac ferrea porta Petro pate- 
facta heec Arator diaconus ' : 

Ferrea quid mirum si cedunt ostia Petro? 
Quem Deus etheree custodem deputat aula, 


Ecclesieque su faciens retinere cacumen, 
Infernum superare jubet, etc. 


« Venit ergo, inquit Lucas, ad domum Marie matris 
Joannis, qui cognominatus est Marcus, ubi erant 
multi congregati , et orautes. Pulsante autem eo os- 
tium janue, processit puella ad videndum, nomine 
Rhode. » Moris quidem fuisse anliquis appendi mal- 
leum januis ad signum dandum, testatur Plutarchus 
de Curiositate. Sed pergit Lucas : « Et ut agnovit 
vocem Petri, pre gaudio non aperuit januam, sed 
intro currens nuntiavit stare Petrum ante januam. 
At illi dixerunt ad eam : Insanis. Illa autem affir- 
mabat sic se habere. Illi autem dicebant : Angelus 
ejus est. Petrus autem perseverabat pulsans. Cum 
autem aperuissent ostium, viderunt eum, et obstu- 
puerunt. Annuens autem eis manu ut tacerent, nar- 
ravit quomodo Dominus eduxisset eum de carcere , 
dixitgue : Nuntiate Jacobo et fratribus haec. Et 
egressus abiit in alium locum. » Hac Lucas de libe- 
ratione Petri : cujus vincula, velut nobilissime vic- 
torie gloriosa trophea, omnium fere sanctorum 
Patrum egregiis celebrata preconiis , in Ecclesia 
sunt perpetua memoria consecrata, 

7. De Petri enim vinculis Augustinus * in illa 
verba : « Tu es Petrus, et super hance petram edifi- 
cabo Ecclesiam meam. » « Dignus certe, inquit, qui 
edificandis in domo Dei populis lapis esset ad fun- 
damentum, columna ad sustentaculum, clavis ad 
regnum. De hoc ait sermo divinus : Et ponebant 
infirmos suos, ut umbra saltem transeuntis Petri 
obumbraret eos. Si tune opem ferre poterat umbra 
corporis, quanto magis nunc plenitudo virtutis ? Si 
tunc supplicantibus proderat aura quedam per- 
transeuntis, quanto magis gratia nunc permanen- 
lis ? Merito per omnes Christi Ecclesias auro pre- 
tiosius habetur ferrum illud poenalium vinculorum. 
Si tam medicabilis fuit obumbratio visitantis, quanto 
magis catena vincientis ? Ut umbra, inquam, trans- 
euntis Petri obumbraret eos. Si inanis quedam 
species vacue imaginis habere potuit in se vim sa- 
lutis; quanto magis de corpore meruerunt attra- 
here salubritalis ferreo pondere sacris impressa 
membris vincula passionis? Si ad presidia suppli- 
cantium tam potens fuit ante martyrium, quanto 
magis efficax post triumphum? Felices ili nexus, 
qui de manicis et compedibus in coronam mutandi, 
Apostolum contingentes , marlyrem reddiderunt. 


* Arat. in Act. Apost. lib. r. — 2 August. de sanct. ser. 29. 

Felices catene, que nudatis pene ossibus inheren- 
tes, vivas reliquias de sanguinis sudore, jam attrita 
carne, rapuerunt; tactusgue membrorum cruciatus 
sui sanctificat instrumentum; in quo dum afflictio 
erescit ad poenam, causa peene proficit ad gloriam. 
Felicia vincula, que reum suum usque ad Christi 
crucem non tam condemnatum, quam consecratum 
miscrunt. » Hee Augustinus de vinculis Petri : licet 
non de illis quibus hoc anno vinctus est Hierosolymis 
(nondum enim ea reperta fuerant, que temporibus 
Theodosii Junioris Aug. in lucem sunt prodita), sed 
de illis quibus Rome est detentus in carcere, ante- 
quam crucis subiret supplicium. 

8. Atde his quibus vinctus est Hierosolymis , 
tandem Romam translatis, hac cecinit Arator dia- 
conus * : 


Manet omne per evum 
Pignoris hujus apex, et sideris obtinet instar, 
Corpore quod Petrus sacravit, et angelus ore. 
His solidata fides, istis tibi, Roma, catenis 
Perpetuata salus : harum circumdata nexu 
Libera semper eris; quid enim non vincula prestant, 
Que teligit qui cuncta potest absolvere? etc. 


Quomodo au'em hec ipsa Petri vincula fuerint asser- 
vata, fideliter custodita, ac denique inventa, Meta- 
phrastes ? ex antiquioribus monumentis in lucem 
prodidit; ea enim in manus devenisse cujusdam ex 
Agrippe familiaribus, sed in Christum credentis, 
sicqe per manus per quatuor delata seecula fuisse , 
ac tandem palefacta, tradit. Sed de eorum inven- 
tione agemus suo tempore. Postquam igitur Petrus 
sic lapsus, Feclesiam que coliccta erat in domo 
Mari (ut vidimus) visilasset, aliayue complura, que 
paulo post recenscbimus, peregisset, Romam versus 
direxit iter; alque hoc ipso secundo anno Claudii 
imperatoris, sed in fine ipsius, Romam veniens ac 
predicans Evangelium, eam erigere coepitEcclesiam. 
Sed enim quomodo hee singula facta sint, enar- 
ratis prius que antva conligerunt, temporum ordine 
referemus. 

9. Quid interim sic elusus Herodes ? Ait Lucas?® ; 
« Facta autem die, erat non parya turbatio inter mi- 
lites, quidnam factum esset de Petro. Herodes autem 
cum requisisset eum, et non invenissct, inyuisitione 
facta de custodibus, jussit eos duci : » ad supplicium 
scilicet; eos enim jussu Herodis fuisse suffocatos, 
auctor est Petrus * martyr episcopus Alexandrinus : 
« Propter quos, inquit, nulla culpa in Petrum refer- 
tur; licebat enim eis, viso quod est factum, elfu- 
gere : sicut nec imputatur Christo mors infantium., » 
Hac ipse..Quid vero post hee Agrippa egerit, sic 
narrat Lucas: « Descendensque a Judea in Ceesaream, 
ibi commoratus est. Erat autem iratus Tyriis, et Si- 
doniis. At illi unanimes venerunt ad eum, ‘et per- 
suaso Blasto, qui erat super cubiculum regis, postu- 
labant pacem eo quod alerentur regiones eorum ab 


illo. » 
10. De Petri ttinere. — Mirabitur certe aliquis 

ejusmodi appendicem ad historiam de Petro ab an- 
gelo de carcere in libertatem vindicato, a Luca addi- 
fam , qui causam irarum Agrippe in Tyrios ac Sido- 
nios ignorarit : quam illam esse existimamus, quod 
cum Petrus ab angelo liberatus Hicrosolymis reces- 
sisset, in eas Palestine maritimas regiones venit, 
ac ibi positas invisit Ecclesias atque composuit; nam 
et unum ex his qui ipsum sequebantur, presbyte- 
rum Sidoniis dedit episcopum, aliaque in aliis ejus- 
dein et adjacentis regionis locis multa tanto Apostolo 
digna constituit ; hac autem exantijuioribus chartis 
Metaphrastes ‘ in heec verba descripsit : « Liberatus 
a vinculis, cum ab Hierosolymis venisset Casaream 
Stratonis, et ex iis qui seguebantur eum presbyteris, 
episcopum ei constitui:set, venit Sidonem; ubi cum 
multos curasset, et episcopum constituisset, venit 
Berythum:in quaetizm cum unum eorum quiseque- 
bantur, ordinasset episcopum, venil Biblym; deinde 
Tripolim, ubi apud Marsonem virum quemdam 
prudentem divertil; quem cum fidelibus, qui erant 
Tripoli Pheeniciw, episcopum constituisset, venit 
Orthosiam ; deinde Antandrum ; deinde in insulam 
que dicitur Aradus; inde Balaneas ; et illinc Panta; 
deinde Laodiceam; in qua cum multos, qui morbis 
laborabant, et vexabantur a demonibus, curasset , 
Ecclesiamque congregasset , et episcopum consti- 
tuisset, venit Antiochiam Syriz civilatum. » Sieque 
in hune modum relegit auctor loca ad que Petrus 
accessit, cum liber e carcere Hierosolymis egressus, 
eam Syrie partem Antiochiam usque peragravit : 
eamyue fuisse causam existimamus, quod Casaream 
se Avrippa contulerit, et in Tyrios ac Sidonios com- 
motus fuerit. Qi: vero post hac Lucas subinfert de 
ejusdem Agrippe obitu, suo quo contigerunt tem- 
pore enarrabimus. 

41. Idem qui supra auctor addit, tunc Antiochia 
profectum Petrum in Cappadociam venisse, Tyanam- 
que ejusdem provincie civitatem divertisse, indeque 
abiisse Ancyram Ga’atie ; illic mortuum suscitasse, 
baptizasse credentes, instituisse Ecc'esiam , ordina- 
toque episcopo, Synopem et Amaseam Ponti civitates 
concessisse ; ac subinde Gangram Paphlagonum, 
postea vero Claudiopolim, ac inde Nicomediam et 
Niczam Bithynizecivitates petiisse : post hac rediisse 
Antiochiam, inde Hierosolymam. At nos quod ad 
Hierosolymam spectat, secus sentimus; quin po- 
tius eum Romam versus iter direxisse, asseveramus. 
Sed et errat, dum ante festum Paschale, post solu- 
tum Petrum a vinculis, ea contigisse scribit. Nam 
post paschales dies Petrum esse liberatum, Acta te- 
stantur. Nec est quod aici possit, hac sequenti anno 
facta fuisse : nam (ut omnes consentiunt) hoc anno 
secundo Claudii Petrus Romam advenit. Auctor ille 
quidém (mea sententia) que diversis temporibus a 
Petro sunt facta in unum colligens, imprudenter in 
hoc unum tempus rejecit. Ceterum nulla est dubi- 
tatio, eas provincias nun tantum a Petro fuisse visi- 
talas, sed et Ecclesias in eis institutas, et episcopos 

ordinatos : nam et Prochorum Nicomedize ab eo 
datum episcopum, et alios alibi, idem auctor te- 
statur. 

42. Nec pretermittimus dicere, eumdem Pe- 
trum apostolum Byzantiis et'am et aliis cjusdem 
provincie locis primos dedisse episcopos. ld enim 
egrezie profiletur Avapetus papa illis littcris quas de 
Mewna a se ordinate cpiscopo Constantinopolitano 
scripsit ad Petrum, que postea fuerunt in quinta * 
synodo recitate ; ia quibus hee leguntur: « Et boc 
dignitali suze (Menne scilicel) addere credimus, 
quod a temporibus Petri apostoli, nullum alium 
unquam Orientalis Ecclesia susecpit ecpiscopum 
manibus nostre sedis ordinatum. Et forsitan ad de- 
monstrationem laudis ipsius, vel ad destructionem 
inimicorum, instans res tanta provenit, ut illis ipse 
similis esse videatur, quos in his quandoque parti- 
bus Apostolorum primi electio ordinavit. » Hac 
Agapetus : cujus auctorifatem, in synodo preserlim 
cecumenica recitalam, majoris esse ponderis existi- 
mamus, quam recentiorum Grecorum, ut Nice phori, 
vel a'iorum , qui dixerunt eas Ecclesias ab Andrea 
aposto!o institulas, ab eodemque episcopos illis da- 
tos; quod recentiores Grecorum in Menvlogio, et 
uterque Nicephorus, ille episcopus Constantino poli- 
tanus in Chronico, et alter coguumento Callixtus ?, 
tradiderunt. Porro constat non fuisse Byzantium 
primam sedem ejus provincie institulam, sed Hcra- 
cleam. Unde Gelasius papa ad episcopos Dardanie , 
agens adversus Acacium : « Cujus, inquit, sedis epi- 
scopus ? cujus metropolitan civitalis antistes ? 
Noune parochia Heracleensis Ecclesia ? » etc. Sed 
de his hactenus. 

13. De Apostolorum in dirersas orbis partes pro- 
fectionis tempore. — Antequam vero de Petri Ro- 
mam agamus adventu, oper pretium existimamus 
et de caeterorum Aposto'orum in diversas orbis pro- 
Vincias profectione paulo fusius a'que accuratius 
agere : ac primum, quo potissimum anno eadem 
accidcrit, diligentiori studio perquirere. In his per- 
vestigandis plurimum laboris subiimus, multumque 
temporis insumpsimus; sed quem secure sive ex 
grecis, sive ex lalinis auct:ribus sequeremur, inve- 
nimus ncminem. Nam nulla in primds ratio babenda 
est apocryphi illius seripti, quod Melitonis* S irdeusis 
episcopi nomine circuifertur, quo proditur, anno 
secundo ab ascensione Domini, Apostolos per orbem 
divisos, in externis provinciis kvangelium predi- 
casse : neque enim hec nostra confutatiune indigent, 
que ex Actis Apostolicis perspicue refelluntur. 
Apol'onii vero, quod Euscbius * recitat, testimonium, 
inhibuisse Christum Apostolis, ne ante annum 
duodecimum a sua ascensione recederent Hieroso- 
lymis ; an solida firmitate subsi-tat, supcrius dixisse 
meminimus : sed id est diligeutius expendendum. 
Ex ejus namque senteutia dicendum csset, non ante 
annum quartum Claudii imperatoris Apostulos in 

provincias abiisse : ceterum omnium testimonio 
certum exploratumque habetur, jam anno secundo 
ejusdem Augusti, Petrum Apostulorum principem 
venisse Romam. Rursum ejusdem Apollonii sententia 
confutari posse videtur Marci evangelistee auctori- 
tate ; quem cum constet scripsisse Evangelium anno 
sequenti, ut suo loco inferius demonstrabimus , se 
illud scriptis consignasse post divisos in orbem ter- 
rarum Apostolos, illis verbis in fine’ positis, satis 
aperte significat, quibus ait: «Illi autem profecti 
predicaverunt ubique, Domino cooperante, et ser- 
monem confirmante sequentibus signis ; » qua ra- 
tione saltem biennio ante tempus ab Apollonio 
definitum, Apostolos in orbis provincias esse profe- 
ctos, liquido satis apparet. 

44. Cum igitur ante sequentem annum, quo 
Marcus suum scripsit Evangelium, Apostolos jam 
per mundum divisos fuisse constet; nec ante prae- 
sentem annum id contigisse ex Actis Apostolorum 
satis perspectum habcatur : necessario fateri cogi- 
mur hoc ipso secundo Claudii anno id factum esse. 
Sicut enim post necem Stephani, universi qui erant ~ 
Hicrosolymis discipuli dispersi sunt (ut ait Lucas ?) 
preter Apostolos, ita etiam secunda hac in Eecle- 
sam excitata persecutione, occisoque Jacobo apo- 
stolo, et Petro eodem supplicio condemnato, sed 
divina virtute elapso , factam esse Apostolorum 
dispersionem, seu potius dicere velimus divisionem, 
par est credere ; cum enim quo loco in Judea 
consisterent , persequente illos Agrippa, non habe- 
rent, a Judeis sic pulsi, ad exteras gentcs, ut divina 
fuerat revelatione Petro demonstratum , sunt pro- 
fecti. Unde Joannes Chrysostomus * in hane senten- 
tiam : « Apostoli, inquit, predicaverunt Judeis , 
longoqne tcumporis spatio cesi et flagellati in Judea 
manentes , ac demum ab ipsis propu'si, in Gentes 
profecti sunt. » Quod ad diem pertinet, decima 
quinta Julii in aliquibus Martyrologiis * ejus rei 
perpetua memoria consecrata reperitur. His ilaque 
de tempore profectionis Apostolorum in provincias 
enarratis; quid, cum profecturi essent , conimuni 
consilio coeuntes statuerint, aperiendum est. 

15. De Symbolo Apostulurum. — Sane quidem 
etsi ab Agrippa excilata vexatio Apostolos compulit 
externas quercre regiones : tamen de predicando 
Evangelio Gentibus jam tunc Apostolos iniisse con- 
silium diximus, cum divina previa revelatione , 
ostensa Pctro lintei celitus demissi visione, apertum 
est Ecclesia ostium Gentibus. Ea etiam occasione 
(ut vidimus) Mattheus primus omnium Evangelium 
Judeis Palestinis, quos relicturi esseut, hebraice 
conscripsit. Tunc etiam catholice fidei consulturi , 
quid singuli essent preedicaturi Gentibus, ne ulla ex 
parte a'iqua vel apparens iuter eos ii anountiatione 
Evangclii diversitas esset, quo:dam fidei canones , 
quibus universam christianam fidem perstringentes 
firmarent ac stabilirent, constituerunt : quos proprio 
nomine Dei Ecclesia nominare consuevit Symbolum 

Apostolorum ; vel quod singuli ex eis ad eum perfi- 
ciendum attulerint suum Symbolum : qua ratione 
ante necem Jacobi dicendum est illud esse confe- 
ctum; vel quoniam qui christiani essent, eo Sym- 
bolo, velut tessera militari data dignosci possent. 
De his enim agens Kuffinus hee ait : « Discessuri 
Apostoli ab invicem, normam predicationis in com- 
mune constituerunt; ne forte alii ab aliis abducti, 
diversum aliquid his qui ad fidem veniebant expo- 
nerent. Ergo omnes in uno positi, et Spiritu sancto 
repleti, breve istud future (sicut diximus) predica- 
tionis indicium, conferendo in unum quod sentiebat 
unusquisque, componunt, atque credentibus banc 
dandam esse regulam statuunt. Symbulum autem 
hoc multis et justissimis ex causis appellare volue- 
runt. Symbolum enim grece indicium dici potest, 
et collatio, hoc est, quod in unum conferunt. Id 
enim fecerunt Apostoli in his sermonibus, in unum 
conferendo unusquisque quod sentit. 

16. «Indicium autem vel signum idcirco dici- 
tur, quia illo tempore (ut Paulus apostolus dicit, et 
in Actis Apostolorum refertur) multi ex circumcisis 
Judeis simulabant se esse Apostolos Christi, et lucri 
alicujus vel ventris gratia ad predicandum profi- 
ciscebantur, nominantes quidem Cbristum, sed non 
integris traditionum lineis nuntiantes ; idcirco ergo 
istud indicium posuere, per quod agnosceretur is 
qui Christum vere secundum apostolicas regulas 
preedicaret. Denique et in bellis civilibus hee servari 
ferunt ; quoniam et armorum habitus par, et vocis 
sonus, et sermo unus est, atque eadem instituta 
bellandi ; ne qua doli subreptio fiat ; symbola 
discreta unusquisque dux suis militibus tradit, que 
Jatine signa vel indicia nominantur : ut si forte 
occurrerit quis, de quo dubitetur, interrogatus sym- 
bolum , prodat si sit hostis , an socius. Idcirco 
denique hee non scribi chartulis atgue membranis, 
sed retineri cordibus tradiderunt; ut certum esset, 
hxe neminem ex lectione, que interdum pervenire 
etiam ad infideles solet, sed ex Apostolorum tradi- 
tione didicisse. Discessuri ergo (ut diximus) ad pre- 
dicandum, istud et unanimitatis et fidei suze indi- 
cium Apostoli posuere : non sicut filii Noe disces- 
suri ab alterutrum, turrem ex latere cocto et bitu- 
mine construentes, cujus cacumen ad celum usque 
pertingeret ; sed munimenta fidei, que starent 
adversus faciem inimici, ex lapidibus vivis et mar- 
garilis Dominicis edificantes; que neque venti 
impellerent, neque flumina subverterent, neque 
tempestatum ac procellarum turbines permoverent. 
Merito igitur illi ab invicem separandi, turrim su- 
perbie edificantes, linguarum confusione damnati 
sunt, uti ne unus guidem posset advertere proximi 
sui loquelam : isti vero qui turrem fidei construe- 
bant, omnium linguarum scientia, et agnilione 
donati sunt; ut illud peccati, hoc fidei probaretur 
indicium. » Hucusque Ruffinus. 

17. Hieronymus * de eodem hee ad Pamma- 

chium : « Symbolum fidei et spei nostra quod ab 
Apostolis traditum , non scribitur in charla aut 
atramento, sed in tabulis cordis carnalibus, etc. » 
Ifemque apud Augustinum hee leguntur : « Quod 
grece Symbolum dicitur, latine Collatio nominatur : 
Collatio ideo, quia collata in unum tolius catholice 
legis fides, Symboli colligitur brevitate; cujus tex- 
tum vobis modo,Deo annuente, dicemus. Petrus dixit: 
Credo in Deum patrem omnipotentem. Joannes di- 
xit : Creatorem cli et terre. Jacobus dixit : Credo 
etin Jesum Christum Filium ejus unicum Domi- 
num nostrum. Andreas dixit : Qui conceptus est de 
Spiritu sancto, natus ex Maria Virgine. Philippus 
ait : Passus sub Pontio Pilato, crucifixus, mo:tuus, 
et sepultus. Thomas ait : Descendit ad inferos ; tertia 
die resurrexit a mortuis. Bartholomeus dixit : 
Ascendit ad clos, sedet ad dexteram Dei Patris 
omnipotentis. Matthzeus dixit : Inde venturus est 
judicare vivos et mortuos. Jacobus Alpbei : Credo 
et in Spiritum sanctum, sanctam Ecclesiam Catho- 
licam. Simon Zelotes : Sanctorum communionem, 
remissionem peccatorum. Judas Jacobi : Carnis 
resurrectionem. Matthias complevit : Vitam eter- 
nam. Amen.» Hec Apud Augustinum’ ; quamvyis 
an sit ille sermo S. Augustini, a quibusdam reyo- 
cetur in dubium : sed cujus sit, nihil interest, com 
de singulis ducdecim Apostolorum distinctis elogiis 
suppetant etiam aliorum testimonia. Nam de iisdem 
singulorum Apos!olorum sententiis hec etiam S. Leo 
papa * ad Pulcheriam Augustam : « Ipsius Catholici 
Symboli brevis et perfecta confessio, que duodecim 
Apostolorum totidem est signata sentfentiis, tam 
instructa sit in munitione celesti, ut omnes hereti- 
corum opiniones solo possint gladio detruncari. » 
Eadem Venantius * Fortunatus, et alii * tradunt. 

18. Hoc ipsum Symbolum Catholica Ecclesia 
semper adeo est venerata, ut in SS. conciliis cecu- 
menicis * quasi basis quedam et fundamentum 
totius structure ecclesiastice consueverit in primis 
recitari. De Romana autem Ecclesia, quam sincere 
et illibate illud absque alia aliqua additione serva- 
verit, Ruffinus hee dicit *: « Ilud non importune 
commendandum puto, quod in diversis -eclesiis 
aliqgua in his yerbis primo scilicet Symbolo inve- 
niuntur adjecta; in Ecclesia autem urbis Rome 
hoc non deprehenditur factum; pro eo arbitror , 
quod neque heresis ulla illic sumpsit exordium, et 
mos ibi servatur antiquus apud eos qui graliam 
baptismi suscepturi sunt, publice, id est, fidelium 
populo audiente, Symbolum reddere : et ulique 
adjectionem unius siliem sermonis eorum que 
precesserunt, non admittt auditus : in ceteris au- 
tem locis (quantum intelligi datur) propter non- 
nullos hereticos addita quedam videntur, per que 
nonnullz doctrine sensus videatur excludi. » Hee 
Ruffinus. Et Vigilius 7 contra Eutychem de veritate 

Symboli citans Romanam Ecclesiam, sic ait: « Uni- 
versilas profitetur credere se in Deum Patrem omni- 
potentem, et in Jesum Christum Filium ejus Domi- 
num nostrum. Huic capitulo obid iste calumniatur : 
Cur non dixit : Ia unum Deum Patrem, et in unum 
Jesum Christum Filium ejus, juxta Niceni decre- 
tum concilii ? Sed Rome et antequam Nicena 
synodus conveniret , a temporibus Apostolorum 
usque ad nunc, et sub beate memorize Ceelestino, 
cui iste recte fidei testimonium reddidit, ita fideli- 
bus Symbolum 'traditur : nec prajudicant verba, 
ubi sensus incolumis permanet. » 

19. Hoc igitur Symbolum apostolicum non 
solum. cunctis ad baplismum venire cupientibus , 
primum omnium traditur, et ab eisdem proxime 
baptizandis exigitur, sed assidue a quolibet chri- 
stiano recitandum esse, admonet Augustinus*, dum 
ait : « Cum autem tenuerilis Symbolum, ut non 
obliviscamini , quotidie dicite quando surgitis , 
quando vos collocatis ad somnum : Reddite Sym- 
bolum vestrum, reddite Domino, commemorate vos, 
vos ipsos non pigeat repetere, bona est repetitio, ne 
subrepat oblivio. Ne dicatis : dixi heri, dixi hodie, 
quotidie dico, teneo illud bene. Commemora fidem 
tuam ; inspice te : sit tanquam speculum tibi 
Symbolum tuum, ibi te vide, si credis omnia que 
te credere confiteris, et gaude quotidie in fide tua. 
Sint divitie tuae, sint quotidiana quodam modo in- 
dumenta mentis tue. Numquid quando surgis, te 
vestis ? sic et commemorando Symbolum tuum, 
vesti animam tuam ne forte eam nudet oblivio. » 
Hec Augustinus. Ambrosius ? item de eodem hee 
in eamdem sententiam : « Symbolum quoque spe- 
cialiter debemus, tanguam nostri signaculum cor- 
dis , antelucanis horis quotidie recensere : quo 
etiam, cum horremus aliquid, animo recurrendum 
est. Quando enim sine militize sacramento miles in 
tentorio, bellator in prelio ? » Hactenus de Symboli 
institutione et ejus usu. 

20. Spiritu sancto magistro facta divisio pro- 
vinciarum. — His igitur sic ab Apostolis institutis, 
et sicat Symbolo, ita etiam aliis absque scriptis tra- 
ditionibus Ecclesia impartitis, diviserunt sibi ad 
quas singuli proficiscerentur orbis térre provincias. 
Omittimus hic recensere que de ea re in pseudo 
Prochoro * commenta leguntur ; ex quo fortasse 
acceperunt, qui sorte provincias tradunt esse divi- 
sas, ut Socrates * scribit, et alii. Nec illis assentimur 
dicentibus, pro ratione linguarum muneris imper- 
titi, cuique illam esse tributam provinciam : quasi 
velint Apostolos, etsi linguarum omnium donum 
accepissent , peculiari tamen alicujus provincie 
eorum quemque usum fuisse sermone. At sicut non 
admittunt Patres *, post acceptum Spiritum san- 
ctum, qui illos doceret omnia, ac cuncta suggereret, 
Apostolos res agendas tanti presertim ponderis sorti 
commisisse : ita eosdem omnes omnibus linguis 

zque locutos esse consentiunt. Dicimus ergo, alia- 
rum exemplo rerum que ab ipsis sunt geste, hac 
eadem omnia de divisione provinciarum Spiritus 
sancti speciali instinctu esse peracta. Si enim de 
Paulo et Barnaba, antequam simul mitterentur ad 
predicandum Gentibus Evangelium , dixit (quod 
habet Lucas *) Spiritus sanctus : « Segregate mihi 
Saulum et Barnabam in opus ad quod assumpsi 
eos; » quomodo non magis, cum omnes mittendi 
essent Apostoli, quo singuli profecturi essent, decla- 
ravit idem Spiritus sanctus? Quin etiam cum singu- 
lorum ordinationes nonnisi precedentibus prophe- 
tiis et specialibus admonilionibus Spiritus sancti (ut 
suo loco dicemus) ab Apostolis fieri consueverint : 
numquid in tanto tanteque molis negotio eum 
consulere neglexerunt ? Si insuper ad hominem 
unum baptizandum missus est angelus ® ad Philip- 
pum, et quo ifurus esset admonuit : numquid cum 
ad totius humani generis salutem mittendi essent 
Apostoli, quo singuli profecturi essent, Dominus 
per angelum velaliter divinitus desiit demonstrare? . 

21. Omnia divinus ille Spiritus moderabatur, 
neque sine illius instinctu aliquis illorum quicquam 
agere presumebat, quamvis animo concepisset. Hac 
cum pluribus sint exemplis monstrata, adhuc accipe 
que de Paulo ac sociis scribit Lucas * : « Transeuin- 
tes autem Phrygiam, et Galatie regionem, vetili 
sunt a Spiritu sancto loqui verbum Dei in Asia. 
Cum venissent autem in Mysiam, tentabant ire in 
Bithyniam , et non permisit eos Spiritus Jesu. Cum. 
autem pertransissent Mysiam ; descenderunt Troa- 
dem, et visio per noctem Paulo ostensa est : Vir 
Macedo quidam erat stans, et deprecans eum, et 
dicens : Transiens in Macedoniam , adjuva nos. Ut 
autem visum vidit, stalim quesivimus proficisci in 
Macedoniam, certi facti quod vocasset nos Deus 
evangelizare eis. » His ergo et aliis exemplis admo- 
niti, dicimus singulos Apostolorum in eas orbis re- 
giones esse amandatos, ad quas Spiritus sanctus 
privato instinctu voluit eos proficisci. 

22. De hac item Apostolorum profectione hac 
Justinus * martyr : « Hierosolymis duodecim viri 
profecti sunt in mundum, atque hi quidem ihdocti, 
et minime eloquentes : Dei autem virtute humano 
generi denuntiaverunt, a Christo missos se esse qui 
cunctos Dei verbum docerent. » Et Joannes Chryso- 
stomus, de iisdem agens, hec ait *. « Peragrarunt 
Apostoli orbem terrarum, et infirmum invenientes , 
ad sanitatem reduxerunt, et in ruina positum ad 
stabilitatem revocarunt, non arcus tendentes, non 
sagittas mittentes, non pecunias largientes, non elo- 
quentia confidentes. Erant nudi quidem seculo, sed 
induti Christum ; pauperes, sed divites; pecunia 
indigentes , sed regnum celorum possidentes; non 
habentes humana solatia, habentes autem Domi- 
num Deum suum: Ego enim, inquit, vobiscum sum 
usque ad consummationem seculi. Peragrarunt uni- 
versum orbem terrarum oves simul cum lupis. Quis 

vidit? quis unquam pastor oves mittit in medio lu- 
porum? sed magis si viderit lupos , congregat oves. 
At vero Christus e contrario fecit : oves ad lupos; et 
vulnerale a bestiis non sunt, sed magis lupi ad 
ovium mansuetudinem conversi sunt; » et post 
multa : « Mira virtus erat, piscatorem, publicanum, 
pellionem nudis praceptis mortuos suscitare, mor- 
bos expellere, mortem abigere , philosophorum lin- 
guam mutam facere, rhetorum ora constringere , 
apud principes et reges versari, barbaris, greecis, et 
universo humano generi imperare : nam et hoc illi 
verbo perfecerunt. » Hee Chrysostomus. 

23. Gentium conversio. — Sed que essent in 
totius terrarum orbis vastissima illa silva monstra 
ferarum atque portenta, qué nec fingere satis potuit 
scriptorum gentilium vanitas, ad que perdomanda 
e Galilea piscatores sunt missi; ut in praesentia di- 
cere pretermittamus de singularum gentium super- 
stilione , accipe que de complurium illarum mori- 
bus Theodoretus ' summatim collegit (licet ante 
eum Hieronymus sit fusius prosecutus libro secundo 
contra Jovinianum scripto) : «Persice, inquit, natio- 
nes, que jampridem Zarade legibus regebantur, 
matrum, filiarum, sororum connubiis susyue deque 
commixte, remque justissimam arbitrantes id quod 
erat facinus injustissimum , audita piscalorum lege 
et accepta, Zarade Jeges ut iniquitatem maximam 
conculcarunt, evangelicamque prolinus temperan- 
tiam complexe sunt: quique prius , edocente illo , 
didicerunt mortuorum corpora canibus depascenda 
volucribusque porrigere; tune jam, cum cceperunt 
in Christum credere, ab ejusmodi immanitate ab- 
horrent, et mortuos suos terre infodiunt; neque 
curant principum leges , quibus id fieri probibetur, 
neque tortorum sevitiam perhorrescunt ; magis 
enim timent Christi judicium ; cumque prisentia 
cuncta irrideant, somniare magis gaudent que non 
videntur, eaque demum reverentur et timent. Has 
itaque novas leges accepcrunt a promulgatoribus 
Galileis; quique non timuerunt Romanorum po- 
dentiam, sese ultro erucifixi hominis imperio subdi- 
derunt, Atque ut bi Romanis legibus viverent, neque 
Augustus ipse impetravit, neque Trijanus, qui Per- 
sarum regna subvertit : et tamen Apostolorum mo- 
numenta Perse bomines, tanquam celitus allata 
fuerint, venerantur ; » et paulo post : 

24. « Massagete miserrimos esse homines arbi- 
trati, qui alio mortis genere quam violenta nece 
decumherent; quique idcireo legem de mactandis 
senibus comedendisque tulerant : postquam pisca- 
torum leges sutorumque acceperunt , abominabiles 
‘illas dapes ac hostias pertesi sunt. Tibareni quoque 
soliti olim seniores de altis rupibus dare precipites, 
legem iniquissimam consciderunt, evangelica lege 
accepta. Neque amplius Hyrcani, neque Caspii ipsi 
alunt canes hominum cadaveribus , neque Scythe 
una cum mortuis hominibus vivos infodiunt, quos 
olim viventes illi dilexerant. Tantam morum muta- 


* Theodoret. de curat. Gracar. affect. lib. 1x. 


JESU CHRISTI ANNUS 4A. 


tionem piscatorum leges invehere potuerunt. » Hee 
pauca ex multis insinuasse satis credimus, ut ex his 
qualis esset tunc orbis terraruim facies intelligatur, 
magisyue Christi potentiam admiremur, qui per 
paucos abjectosque homines , tot orbis monstra do- 
muerit, ac suo jugo nec tantnum corpore, sed animo 
ea ipsa subegerit. Cum autem complures ex Genli- 
bus frenum Romani imperii accepissent , tamen nee 
vi nec suasionibus adigi potuerunt, ut Romanis le- 
gibus viverent : « Nam (yuod idem auctor adil) 
neque Aithiopes, qui sunt Agypliis Thebanisque 
conterminui, neque multe item Ismaelitice natiunes, 
non Lagi, non Sanni, non Anasgi, non quamplurimi 
alii barbari Romanorum dominatu accepto, ullis 
Romanis legibus in conventionibus suis utuntur. At 
nostri illi piscatores , et publicani , sutorque ille no- 
ster cunctis nationibus legem evangelicam detule- 
runt : neque solum Romanos, et qui sub Romano 
vivunt imperio, sed Seythas quoque, ac Sauromatlas, 
Indos praterea, A2thiopas, Persas, Seras, Hyrcanos, 
Cymmerios , Germanos, et Britannos (utque semel 
dicatur), omne hominum genus, nalionesque omnes 
induxerunt Crucifixi leges accipere, non armis usi , 
non infinita vi militum delectorum, non immanila- 
tis Persice violentia, sed verborum suasu, ostensa 
legum, quas predicabant, utilitale ; quod sane 
ipsum non sine magno quidem sui periculo facie- 
bant, sed in singulis civitatibus frequenter pussi in- 
jurias , flagraque passim a quovis hominum genere 
subeuntes. » Hee ille, et alia plura id genus. 

25. Petrus Romam venit. — Sed ut in quas sin- 
guli sunt profecti provincias, tandem cognoscamus , 
que ea de re a sanclis Patribus vel aliis scripta re- 
perimus, in medium afferemus. Ac in primis de 
Petro dicendum , quem hoe anno secundo Claudii 
imp. venisse Romam, communis omnium sententia 
est: id cnim Eusebius in Chronico in primis testa- 
tur, id ipsum S. Hieronymus, ac denique ceteri 
omnes qui de ea re historiam conscripserunt. Hee 
enim habet Eusebius‘ : « Anno secundo Claudii, 
Petrus apostolus, cum primum Antiochenam fun- 
dasset Ecclesiam, Romam proficiscitur ; ubi Evan- 
gelium predicans, viginti quinque annis ejusdem 
utbis episcopus perseverat ; » et Hieronymus * : 
« Petrus post episcopatum Antiochensis Ecclesia, et 
predicationem dispersionis eorum qui de eircumci- 
sione crediderunt in Ponto, Galatia, Cappadocia , 
Asia, et Bithynia, secundo Claudii anno ad expu- 
gnandum Simonem magum Komam pergit, ibique 
Viginti quingue annis calhedram saccrdotalem te- 
nuit, usque ad ultimum annum Neronis. » Eadem 
de tempore et reliyui omnes conscripsere : uf nulla 
de bis relicta sit dubitatio, vel penes eos contradi- 
clio. Sicut et de ejusdem Petri Romam adventu ea- 
dem omnes fere rerum Ecclesiasticarum veteres 
scriptores et confirmarunt, et perpetuis monumentis 
decorarunt; ut Jrenus *, Tertullianus *, Hippoly- 

tus ‘, Cyprianus ?, Arnobius *, Lactantius ‘, Opta- 
tus >, Hieronymus °, Ambrosius 7’, Augustinus °, 
Severus °, Prudentius '°, Philastrius '', Orosius '?, 
Prosper **, Maximus Taurinensis ‘*, Petrus Chryso- 
logus **, Arator '®, ac ceteri Latinorum, qui de rebus 
Ecclesiasticis commentarios edidere : ex Grecis 
vero Papias ‘’, Caius '*, Dionysius Corinthiorum *°, 
Petrus Alexandrinus*°, Eusebius *', Chrysostomus ”, 
Cyrillus Alexandrinus *, Theodoretus *‘, Sozome- 
nus **, et cxteri juniores : ac denique, ne in re toto 
celo perspicua laboremus, idipsum SS. cecumenice 
synodi, idem etiam Romani pontifices suis epistolis, 
imperatores suis edictis ; ac (ut unico tantum verbo 
rem absolvam) tanta de Petri Romam adventu me- 
moria, omni scriptionum genere meruit consecrari, 
adeo ut nec cujusvis perfricte frontis hereticus, vel 
schismaticus, eorum qui ante nostrum seculum 
vixerint, ausus fuerit de eo vel leviter quidem dubi- 
tationem movere. 

26. Sic igitur ad totius mundi principem civita- 
tem princeps Apostolorum mittitur, et ad primariam 
urbem orbis primus pastor jure dirigitur : de quo 
hac S. Leo **: « Cum duodecim Apostoli, accepta 
per Spiritum sanctum omunium locutione linguarum 
imbuendum Evangelio mundum, distributis sibi 
terrarum partibus, suscepissent, beatissimus Petrus 
princeps Apostolici ordinis ad arcem Romani desti- 
natur imperii, ut lux veritatis , que in omnium 
gentium revelabatur salutem, efficacius se ab ipso 
capite per totum mundi corpus effunderet. Cujus 
autem nationis homines in hac urbe non essent, 
aut que usquam gentes ignorarent quod Roma di- 
dicisset ? Hic conculcande philosophiz opiniones ; 
hic dissolvende erant terrene sapientize vanitates ; 
hic confutandi demonum cultus ; hic omnium sa- 
crilegiorum impietas destruenda, ubi diligentissima 
superstitione habebatur collectum quicquid usquam 
fuerat vanis erroribus institutum. Ad hanc ergo ur- 
bem tu, beatissime apostole Petre, venire non me- 
'-tuis; et consorte glorie tue Paulo apostolo aliarum 
adhue Ecclesiarum ordinationibus occupato, silvam 
istam frementium bestiarum et turbulentissime 
profunditatis oceanum, constantior quam cum supra 
mare gradereris, ingrederis. Nec mundi dominam 
times Romam, qui in Caiphe domo expaveras sa- 
cerdotis ancillam. Numquid autem judicio Pilati, 
aut sevitia Judeorum, minor erat vel in Claudio 
potestas, vel in Nerone crudelitas ? Vincebat ergo 
materiam formidinis vis amoris; nec e«stimabas 

terrori cedendum, dum horum saluti consulis, quos 
susceperas alendos. Hune ergo intrepide charitatis 
affectum jam tunc profecto conceperas , quando 
professio tui amoris in Dominum trine interroga- 
tionis est solidata mysterio. Nec aliud ab hac mentis 
tue intentione quesitum est, quam ut pascendis 
ejus quem diligeres ovibus cibum , quo ipse eras 
opimatus, impenderes. Augebant quoque fiduciam 
tuam tot signa miraculorum, tot dona charismatum, 
atque experimenta virtutum. Jam populos, qui ex 
circumcisione crediderant , erudieras : jam Antio- 
chenam Ecclesiam, ubi primum Christiani ncminis 
dignitas est orta, fundaveras. Jam Pontum , Gala- 
tiam, Cappadociam, Asiam , atque Bithyniam legi- 
bus evangelice predicationis impleveras ; nec aut 
dubius de provectu operis, aut de spatio tue ignarus 
etalis, tropheum Crucis Christi Romanis arcibus 
inferebas. » Hac Leo. Et Arnobius in illud Psalmi : 
« Posuit terram fructiferam in salsuginem, » hec 
item ait : « Sed per Petrum in salsugine litterarum 
positam Romam, fecit eam fructum afferre ; » et in- 
fra: «Posuit désertum ab aquis, que peccata lavant; 
posuit in stagna aquarum; abundant aque bapti- 
smatis, martyrum peenitentie, eleemosynarum abun- 
dantia in deserto isto, quod ante Petri adventum 
siccum fuit et aridum, hoc nunc excultum est, cum 
constitueretur in eo civitas Kcclesi, in qua quotidie 
seminantur agri et plantantur vinee, ut fiant fructus 
nativitatis, quos benedixit Deus, et fecit ut multi- 
plicarentur. » Hac Arnobius de institutione Eccle- 
siz Romane facta per Petrum. 

27. Quod vero ad rei geste historiam pertinet : 
quibus itineribus , quibusve sociis comitatus Petrus 
Romam advenerit, neminem qui describat inveni- 
mus, preter unum Metaphrastem ', qui Petri iter 
Antiochia Romam relegens , ordinatas etiam ab eo 
Ecclesias in via summatim recensuit. Sed quod 
certo auctore ea scripta careant, et in mulltis fide 
vacillent, haud in omnibus probantur ; ut cum ait, 
ante discessionem Antiochia altercatum esse cum eo 
Paulum, tumque contigisse quod idem Paulus scri- 
bit ad Galatas. Sed eas dissensiones longe post hac 
ltempora factas esse , suo loco dicemus. Sic etiam 
cum auctor ait Paulum et Silam a Petro inventos 
esse Corinthi ; ceterum Paulum et Silam alio tem- 
pore simul coisse, ex Actis Apostolorum suo loco 
monstrabimus. Vel cum dicit, Cornelium centu- 
rionem a Petro episcopum Ilii ordinatum, cum ex 
his que superius dicta sunt, constet ipsum Cesa- 
riensi Ecclesie in Palestina fuisse a Petro prefectum. 
His igitur aliisque ab eo scriplis offensus , libentius 
ea hic referre abstinui. Quod vero idem auctor dicit, 
Petrum a Christo admonitum, venisse Romam ad 
Simonem magum confutandum : res est que altiori 
indiget inspectione ; agemus de ea fusius suo loco 
inferius. Porro venisse una cum Petro Antiochia 
Romam Marcum in primis, qui postea ab eodem 
Petro acceptum scripsit Evangelium ; Apollinarem, 

qui ab eodem postmodum Ravennati est prefectus 
Ecclesia ; Martialem, qui est inde missus ad Gallias ; 
Rufum Capuz factum episcopum, Pancratium Tau- 
romenii; Marcianum Syracusis datum episcopum , 
et alios cum eis, eorumdem Acta testantur : licet de 
Marciano et Pancratio jam antea, cum adhuc Petrus 
morarctur Antiochie, in Siciliam fuisse missos, 
Metaphrastes * affirmet ; cujus ctiam testificatione 
habetur expressum, Petrum in Italiam navigantem, 
in Siciliam appulisse. 

28. De ceteris locis, ad que Petrus Romam 
venturus divertit; nobilia in iis remanserunt anti- 
quitatis vestigia, sed traditione potius quam scri- 
ptura firmata. Nam (ut omittamus de singulis dicere, 
que nondum nobis explorata habentur) est Neapoli 
in Campania percelebris memoria, ubi idem Prin- 
ceps Apostolorum, cum Neapolim navigio delatus 
esset, una cum suis-missam celebravit. Tradunt 
insuper ipsum Neapoli solventem, vi ventorum de- 
latum esse Liburnam, indeque Pisas proxime positas 
conscendisse, ibique ex more incrugntum sacrifi- 
cium obtulisse : quem locuny, tants rei memoria 
celebrem, a posteris summo honore habitum esse 
conslat. Inde vero Romam venisse : licet in aliqui- 
bus manuscriptis, quibus res geste Marci episcopi 
Aline narrantur, Petrum pedestri itinere Neapoli 
Romam venisse , et Atinam ad Marcum gentilem 
suum Galileum hominem divertisse, scriptum ha- 
beatur. Sed de rebus tam antiquis et incertis quid 
potissimum affirmare debeamus, non satis constat. 
De Romana vero Ecclesia a Petro instituta, cui et 
episcopus prefuit, dicemus anno sequenti, quo id 
fieri contigit. His vero sie de Petro narratis, jam de 
ceteris est agendum Apostolis, et ad quas orbis ter- 
rarum partes quisque eorum accesserit (quantum 
licet antiquorum scriptorum auctoritate) reliquum 
est ut eo dicamus ordine, quo a Luca * eorum 
nomina recensentur in Actis : ac primum de Joanne 
est instituenda narratio. 

29. Joannes in Asia. — Joannes igitur Zebedzi 
filius, frater Jacobi, migravit in Asiam, Minorem 
scilicet ; easque_provincias, in quibus et Petrus (ut 
vidimus) evangelium pradicaverat , et Ecclesias 
complures erexerat, pradicatione evangelice veri- 
tatis excoluit. Una vero cum Joanne profectam esse 
sanctissimam Dei genitricem Mariam Virginem, et 
Ephesi apud eum habitasse, epistola synodica ® sa- 
crozsancli concilii Ephesini ad clerum Constantino- 
politanum data, non obscure ab illo sancto episco- 
porum ccetu significatur, dum illic agitur de 
damnatione Nestorii his verbis : « Quare et Nesto- 
rius impize hereseos instaurator ,-in Ephesiorum 
civitate, quam Joannes theologus et sacra Virgo 
Deipara Maria quandoque incoluerunt, constitutus, 
a sanctorum Patrum et episcoporum ccetu ultro se 
ipsum abalienans, maleyue conscientie reatu im- 
peditus, ad illum sese adjungere non audens ; post 
trinam citationem , sacre synodi sententia, divino- 

que sanctorum Patrum judicio condemnatus, om- 
nique sacerdotali dignitate exutus est. » Magdalenam 
etiam una cum Lazaro Ephesi egisse, aliqui ‘ tradi- 
derunt : sed his de Magdalena repugnant que 
superius dicta sunt. At que de migratione Dei ge- 
nitricis Ephesum sunt narrata, ab Epiphanio * haud 
facile admittuntur, qui ait : « Equidem cum Joannes 
in Asiam instituerit profectionem, nusquam dicit 
Scriptura quod abduxerit secum sanctam Virgi- 
nem.» Hee ipse, certum complura tradita habentur 
sine scriptis. De profectione vero Joannis in Asiam 
meminerunt Origenes *, Eusebius *, Gregorius ° 
Nazianzenus, Joannes Chrysostomus °, qui et ait”? : 
« Corpore autem habitavit Asiam, ubi antiquitus 
omnes philosophorum secte philosophate sunt : 
idcirco hic locus deemonibus obnoxius est, et admo- 
dum formidabilis. In medio autem inimicorum 
claruit; illorumque fugata caligine, arcem evertit 
quam munitissimam. » Complures ibi erexit Eccle- 
sias, quarum sic meminit Tertullianus * : « Habe- 
mus et Joannis alumnas Ecclesias ; nam et Apoca- 
lypsin ejus Marcion respuit ; ordo tamen episco- 
porum ad originem recensus, in Joannem stabit 
auctorem. » Septem enim ille in Asia posite, qua- 
rum ipse meminit in Apocalypsi, ab eo fundate 
traduntur ; nimirum Ecclesia Ephesi, Smyrne, Per- 
gami, Thyatire , Sardis, Philadelphie et Laodicee. 

30. Sed quod pertinet ad Ecclesiam Ephesinam : 
a Paulo fundatam , a Joanne curatam esse , auctor 
est Ireneeus *. Multa sunt que in pseudo-Prochoro 
de Joannis in Asia gestis , ac presertim Ephesi , 
scripta leguntur, sed prorsus commentitia ac fabu- 
losa, indigna plane que hisce chartis nostris inse- 
rantur : ut inter alia plura, que habet de templo 
Diane ‘° Ephesie Joannis virtute prostrato : nam 
constat integrum permansisse usque ad Gallieni 
imp. tempora, quando (ut auctor est Julius ** Capito- 
linus) a Gothis est expilatum et concrematum. Porro 
res ab eo gestas in Phrygia, ac presertim Hierapoli, 
ubi permansit usque ad Philippi adventum , recitat 
Metaphrastes **. Caterum Joannem non semper in 
Asia permansisse , sed et alias Orientis regiones 
Evangelium predicando peragrasse, multa sunt te- 
stimonia. Ad Parthos enim ascendisse, titulus sue 
ipsius prime epistole, que olim ad Parthos inseri- 
pla legebatur, facile monstrat. Sed adbue ulteriores 
Orientis partes penetrasse , et Bassoras christiana 
fide imbuisse , accepimus certa ac fide digna rela- 
tione religiosissimorum ** Patrum Societatis Jesu , 
qui nostris temporibus ad Indos evangelice predi- 
cationis causa profecti, hac ex ejusdem populia ma- 
joribus accepta traditione didicerunt. Hec de Joanne. 
De Jacobo autem ejus germano nihil est quod dica- 
mus, quem (ut vidimus) ante profectionem Aposto- 

lorum ad Gentes, ab Herode Agrippa constat esse 
necatum. 

31. Andreas in Scythia. — Andreas, qui sequi- 
tur ordine, ad Scythas missus traditur ab Origene * 
et Eusebio *. In Greciam vero inde descendisse, et 
in Epirum venisse, testatur Gregorius Nazianzenus * 
atque Chrysostomus ‘ : sed ex junioribus Grecis 
Nicephorus* hec de Andree peregrinatione : « Sorte, 
inquit, ea provincia obtigit, ut ad Gentes mitte- 
retur, in Cappadociam scilicet, Galatiam, et Bi- 
thyniam : quibus peragratis, ad eam quoque accessit 
que Anthropophagorum dicitur, et ad Scytharum 
solitudines, ad utrumque Pontum Euxinum orasque 
Septentrionales, ad ipsum quoque Byzantii solum ; 
deinceps Thraciam, Macedoniam, Thessaliam, et 
Achaiam peragravit : in quibus provinciis omnibus 
longo tempore sermonibus divinis, prodigiisque mi- 
rificis Christum glorificans, tandem a proconsule 
Agea in crucem est actus; » et alibi ® : « Thraciam, 
Macedoniam, et Euxinum provincias sortitus, By- 
zantii Christum predicavit ; et cuma Zeuzippo tyran- 
nidem ibi tenente ad necem quereretur, Argyropo- 
lim transiit, atque ibi biennium conventus agens 
permultos ad Christi fidem perduxit; ceterum 
sacra in eo loco fundata ede, et Stachi episcopo 
creato, Synopem conscendit. » Sed fide nutant hac 
ob apertum mendacium de Zeuzippo tyranno ; 
nullus enim incumbebat tempore Claudii tyrannus 
in Thracia : quam provinciam prases summa pace 
moderabatur. Rursum vero Nicephorus” episcopus 
Constantinopolitanus hec in eamdem sententiam : 
« Primus, aif, Andreas apostolus preco Byzantiis 
fuit Evangelii : extruxit adem in qua precibus piis 
imploraretur Deus, ultra regionem Argyropolis ; et 
ordinavit episcopum Stachim , cujus meminit Apo- 
stolus ad Romanos °. » Ecclesiam quoque Nice in 
Bithynia fertur erexisse *illicque Callixtum primum 
episcopum ordinasse. At hac ex apocryphis accepta 
sunt ; nam eas Ecclesias a Petro esse erectas, supe- 
rius est demonstratum. Scribit Sophronius *°, An- 
dream non tantum missum ad Scythas (quod te- 
stantur ceteri) sed ad Sogdianos, Sacos, et Aithiopas 
idque ipsum affirmat Dorotheus *'. 

32. Philippus in Asia supzriore. — Philippus 
quintus ordine Asiam Superiorem Evangelio tra- 
ditur ’* excoluisse, demum Hierapoli annos natus oc- 
toginta septem martyrium subiisse : quod et Joannes 
Chrysostomus * tradit ; eumdemque aliquam _par- 
tem Scythie peragrasse, et una cum Bartholomzo 
aliquo temporis spatio Evangelium annuntiasse 
ferunt*. Apud Isidorum '° legitur, Philippum Gallos 
etiam christiana fide imbuisse , quod et in Breviario 
Toletano, institutionis S. Isidori, legitur. Sed Galatis 

loco Gallis esse restituendum, diximus in Notationi- 
bus ad Romanum Martyrologium. 

33. Thomas in India. — Thomas apostolus in 
primis ad Parthos profectus est, ut auctor est Ori- 
genes ', et Eusebius ®. Eumdem Indos penetrasse, 
tradit Gregorius Nazianzenus *. In Authiopiam quo- 
que perrexisse, testatur Joannes Chrysostomus +, 
cum ait: « Thomas dealbat Acthiopas. » Thume 
adscribitur * quod ait Theodoretus, Parthos, Persas, 
Medos, Bracmanos, Indos, aliasque nationes fini- 
fimas Christi Evangelium suscepisse. Ad Tapro- 
banam quoque insulam venisse, Nicephorus ° tradit 
qui tamen apocrypha quedam de Thoma abire ad 
longe positos populos detrectante, et Domino illi ap- 
parente cum scribat, ab iis nos abstinuimus. Sunt 
alia incerli auctoris tamen Joannis Chrysostomi 7, 
sed falso nomine insignita, quibus fertur Thomam 
tres illos magos qui Christi prasepe adiere, ba- 
ptismo initiasse, ac socios in predicatione Evangelii 
secum duxisse : id ipsum apud Sophronium * eque 
legitur et alios. Qui apud Indos reperti sunt Chri- 
stiani in regione Narsingensium, firma certaque tra- 
ditione affirmant Thomam apostolum in illis re- 
gionibus Evangelium predicasse, Ecclesias erexisse, 
ac cetera que ad Christianorum institutionem per- 
tinent consummasse. Id ipsum profiteri quiin Indie 
regione Chranganore dicta et aliis adjaccntibus locis 
agunt, Osorius Silvensis * episcopus, qui res Indicas 
luculentissime scripsit, testatur. 

34. Bartholomeus in Majori Armenia. — Bar- 
tholomzus in Majorem Armeniam profectus, Ly- 
caonas ejus provincie populos veritatem evangelicam 
docuit, et ad pietatem instituit, ut est auctor Chry- 
sostomus'®. Albanos insuper christiana fide imbuisse 
tradit Sophronius ‘': citerioremque Indiam pene- 
trasse, Origenes*? testatur; id ipsum Socrates ** quo- 
que et alii. Certam fidem de his fecit Pantenus 
philosophus christianus qui peregrinatus ad Indos, 
memoriam de Bartholomei predicatione virentem 
adhuc reperit; quin et Matthei Evangelium ab ipso 
antequam illuc proficisceretur, descriptum, ibi inven- 
tum, ac acceptum secum detulit, cum Alexandriam 
rediit. Id Eusebius ‘*, Hieronymus’, et alii recen- 
tiores, qui ab his ipsis acceperunt affirmant. 

35. Mattheus in Athiopia. — Mattheum ad 
Aithiopiam missum esse auctor est Socrates '®, ex 
Origene " puto, qui id ipsum tradit. Que de ipso 
scribit Nicephorus '*, ut commentitia praetermit- 
timus. Qui sequitur nonus ordine Jacobus Alphei, 
frater Domini idemque Justus dictus, non legitur in 
externas profectus esse provincias, sed qui (ut vi- 

dimus) Hierosolymorum creatus esse episcopus, ne 
Judi, quorum causa munus illud susceperat, 
omnino derelicti haberentur, loco constitit, nec si- 
cut ceteri ad gentes in diversas orbis partes abire 
permissus est. Tanta enim eum tamque conspicua 
sanctitate effulsisse tradunt, ut quamvis Judeorum 
magistratus in ceteros sevirent Apostolos, ipsi tamen 
nullum negotium facesserent, sed honore potius 
prosequerentur : id quidem non- Hegesippus * tan- 
tum Apostolorum temporibus proximus, sed et Jose- 
phus ®? Judeus testatur, dum ait tanta eum apud 
universum populum estimatione claruisse, ut pro- 
pter illatam ipsi necem existimaverint Hierosolymam 
excisam, et Judaicum popudum acerbissima om- 
nium clade afflictatum esse. At de ejus vite institu- 
tione plura inferius, cum de ejus martyrio suo loco 
agemus. 

36. De duobus Jacobis. — Sed quod ad pre- 
sentem spectat inspectionem : qui putarunt Jaco- 
bum Alphei dictum, a fratre Domini esse diversum: 
in alias et ipsum, ut ceteros, provincias amandatum 
tradunt ; idque nullius prorsus auctoris certo testi- 
monio, sed ex animi arbitrio, ut fecisse videtur 
Nicephorus * : et licet ipse primo de duobus tantum 
Jacobis sententiam astruat ; tamen dum de Jacobi 
Alphei rebus gestis atque martyrio agit, refert que- 
dam mirum in modum inter se discrepantia, atque 
prorsus abhorrentia ab his que Hegesippus fidelis- 
simus auctor de eodem Jacobo, uno eodemque cum 
fratre Domini, scriptorum egregiis monumentis po- 
sterorum memorie commendavit; ac tertium quem- 
piam Jacobum videtur introducere. Fuit quidem 
ante Nicephorum quorumdam sententia, tres fuisse 
Jacobos in Evangelio recensitos, Jacobum scilicet 
Zebedei, alium dictum Alphei, tertium vero. fra- 
trem Domini, cognomento Justum : qui hee tra- 
diderunt, tertium quem diximus Jacobum, extra 
numerum duodenarium Apostolorum imprudenter 
quidem nimis constituunt. Sed satis ad ejus sen- 
tentie confutationem esse videtur, si unde est de- 
ducta, repetatur origo. Ex rejectis enim illis Cle- 
mentis nomine scriptis Recognitionum libris de 
tribus Jacobis auctoritas semel sumpta, in nonnullos 
est inconsultissime propagata. Putarunt aliqui eam- 
dem sententiam ex ejusdem Clementis* Constitu- 
tionibus, sed apocryphis, roborari, dum hee ibi ex 
persona Apostolorum recitata habentur : « Nos ergo 
qui digni facti sumus ut essemus testes adventus 
ejus cum Jacobo fratre Domini, et aliis septuaginta 
duo}us, et septem diaconis, etc., » quibus verbis vo- 
lunt Jacobum fratrem Domini extranumerum Apo- 
stolorum constitutum. Sed mea sententia, magis ea- 
dem verba Jacobum monstrantinclusum ; nam cum 
extra numerum septuagintaduorum Jacobus illic po- 
situs recenseatur, plane constat inter duodecim adnu- 
meratum : alioqui (quod absurdum estdicere) non 
tantum non inter Apostolos, sed neque inter disci- 
pulos Jacobus frater Domini locum haberet. Unde 

(ut ex his patet) quod ibi Jacobus singulariter no- 
minetur, non est factum ut e numero duodenario 
excluderetur ; sed potius secundum energiam quam- 
dam, quod frater esset Domini, nominatus. 

37. Ceterum si attendamus ea que de his Patres 
dixerunt, omnis dubitationis tolletur scrupulus. Nam 
S. Hieronymus ‘ in Isaiam, cum illorum recitat sen- 
tentiam qui quatuordecim numerabant Apostolos , 
et post duodenarium numerum Jacobum fratrem 
Domini et Paulum addebant; agens * contra Helvi- 
dium, duos tantum fuisse Jacobos, alterum Zebe- 
dei, Alphei alterum, eosdemque Majorem et Mino- 
rem dictos, aliisque differentiis inter se distinctos, 
affirmat, ac probat. Sed an non plus satis Paulus 
apostolus* monstrat Jacobum fratrem Domini unum 
ex duodecim fuisse, cum scribens ad Galatas ait : 
« Alium Apostolorum vidi neminem, nisi Jacobum 
fratrem Domini ? » Eusebius * item ex Clemente 
Alexandrino nonnisi duos Jacobos fuisse tradit, dum 
sic ait: « Duos item Jacobos fuisse ferunt, unum 
cognomento Justum, qui de templi fastigio preeceps 
dejectus, fullonis vecte caesus occubuit : alterum, 
qui capite abscisso migravit e vita.» Sed agamus de 
ceteris. 

38. Simon in Mesopotamia. — Simon Chana- 
neus, quiet Zelotes reperitur dictus, quem etJudam 
etiam nominatum esse Hieronymus ° sepe testa- 
tur, in Mesopotamiam profectus populis illis Evan- 
gelium annuntiavit : in Persidem etiam tandem 
abiisse tradunt®; addunt 7 alii Agyptum, Africam$, 
et Britanniam, ut Nicephorus et Dorotheus, quos 
sequi visi sunt Greci in suo ipsorum Menologio : 
sed heec absque aliquo antiquorum testimonio. Quod 
vero spectat ad Africanam Ecclesiam : ea contentio 
inter Catholicos Africanos et Donatistas oborta est, 
quo potissimum tempore Evangelium cceeperit in 
Africa predicari. Affirmabant*® isti, post Apostolos 
id esse factum; sic enim Petilianus dicebat : « De 
nobis dictum est : Erunt primi, qui erant novissimi. 
Ad Africam enim postmodum Evangelium venit; et 
ideo nusquam litterarum apostolicarum scriptum 
est Africam credidisse. » Repugnat his Augustinus, 
necnon Salvianus *° Massiliensis, qui constanter affir- 
mant Africanos ab Apostolis Evangelium accepisse. 
Si qua fides adhibenda est Metaphrasti"’; iis Petrum 
apostolum post Romanam Ecclesiam ordinatam, 
ceterasque complures in diversis locis erectas, Car- 
thaginem tandem venisse tradit; sed cum multa hic 
admisceat commenta, nullam prorsus in his meretur 
fidem. In libello qui fertur nomine Hippolyti, de 
septuaginta duobus discipulis, nominatur inter alios 
nescio quis Laudatus, quem dicit creatum episco- 
pum Carthaginensem. - 

39. Africana Ecclesia a Petro erecta. — Cexte- 
rum Augustinus ’? videtur profiteri Afros a Romana 


* Hier. in Isai. c. 17. — 2 Idem advers. Helvid! — % Galat. 1. — 
4 Ruseb. hist. lib. 11. c. 2. — 5 Hier. in epist. ad Galat. c.1v. et contra 
Helvid. — ® Beda in retract. in Act. Apostol. et in Martyrolog. — 7 Isi- 
dor. de vit. et obitu sanct. c. 82. et 83. — 8 Niceph. lib. 1. c. 40. 
Doroth. in Sinopsi. — ° Aug. de unit. Eccl. c. 145. — 19 Sal. vian. de 
provid. Dei lib. vil, — 4! Metaphr. die 29 Junii. — 4? Aug. ep. CLXI. 


JESU CHRISTI ANNUS 4A. 


Ecclesia Evangelium accepisse : sic enim ait, dispu- 
tans contra Donatistas : «Cum se videret et Romane 
Ecclesie, in qua semper apostolice cathedre viguit 
principatus, et ceteris terris unde Evangelium ad 
ipsam Africam venit, per communicatorias litteras 
esse conjunctum, etc. » Innocentius papa scribens 
ad Decentium, nonnisi a Petro missos esse dicit in 
Africam, qui populum illum imbuerent Evangelio. 
Gregorius papa ‘ itidem, ad Dominicum episcopum 
Carthaginensem scribens, hec habet in eamdem 
sententiam : « Scientes preterea unde in Africanis 
partibus sumpserit ordinatio sacerdotalis exordium, 
laudabiliter agitis quod sedem apostolicam diligendo, 
ad officii vestri originem prudenti recordatione 
recurritis. » Sed unde digressi sumus, revertamur. 
Quod ad Simonem pertinet : errare certum est illos ?, 
qui hunc ipsum in unum conflant cum Simeone, 
qui Jacobi frater, eidem in sede Hierosolymitana est 
subrogatus episcopus : quem Eusebius ex Hegesippo 
plane ab illo distinctum esse demonstrat, dum illum 
Marie Cleophe et Alphzi filium esse dicit. Beda*® 
aliquando errore lapsus, quod putasset, duos illos 
unum esse Simonem, se ipsum correxit. Sed de 
eadem controversia, necnon de Jude nomine eidem 
,indito a nonnullis, agemus inferius opportuniori 
loco pluribus. 

40. Thaddeus in Arabia et Idumea. — Judas 
vero, qui et Thaddeus est dictus, et ipse in Meso- 
potamia Evangelium predicasse dicitur‘, multaque 
egisse in Arabia et Idumea, aliisque adjacentibus 
regionibus. Sed sicut de Simeonibus, ita etiam de 
Thaddezis duobus videtur facta confusio : nam quem 
in Syriam Edessam ad Abgarum regem missum 
tradit Eusebius *, illum ex numero septuaginta 
duorum fuisse affirmat; quem tamen fuisse Aposto- 
lum ex numero duodecim, multi sunt arbitrati, et 
inter alios Hieronymus ° et Beda’; qui quod prius 
dixerat, retractavit. Duos Thaddeos eque ponunt 
Nicephorus * atque Dorotheus. 

M. Matthias in Athiopiaet Judea. — Matthias, 
quiin locum Jude est subrogatus, in Athiopiam 
post Judeam Evangelii causa profectus esse tradi- 
tur : id quippe Sophronius *, Nicephorus *°, et alii 
eos secuti dixerunt. Sed de divisione et profectione 
Apostolorum ad predicandum Evangelium Genti- 
bus, hactenus : res sane est perdifficilis investigatu, 
ac potius (mea sententia) brevitate tractanda quam 
fabulis involvenda, atque commentis exaggeranda. 

42. De variis actis Apostolis perperamadscriptis, 
et ab hereticis conflatis. — Quod vero pertinet ad res 
ab ipsis gestas, postquam ab invicem semel separati 
sunt : res quidem «que perobscura est. Cum enim 
Apostolorum nomine tam facta quam scripta repe- 
riantur esse supposititia; nec, si quid de illis a veris 

sincerisque scriptoribus narratum sit, integrum et 
incorruptum omnino remanserit : in desperationem 
plane quaamdam animum dejiciunt, posse unquam 
assequi quod verum certumque subsistat. Age vero, 
de his orationem pro viribus instituamus, et que de 
Apostolis apocrypha, vel omnino rejecta scripta esse 
probantur, in medium adducamus. Atque in primis 
inter heec adnumerandum est ilinerarium nomine 
Petri Apostoli, quod appellatur Clementis, sive quod 
Recognitionum titulo inscribi solet, aut quod Atha- 
nasius in Synopsi Clementinam appellat. Rursus 
extabant Actus nomine Andree , Actus nomine 
Thome, Actus nomine Philippi, Actus Pauli et The- 
cle : quos omnes Gelasii' censura proscripsit. Addit 
Athanasius ? Circuitus Joannis. Agens de his Phi- 
lastrius *, factitatum ab heereticis tradit, ut falsa 
Acta Apostolarum nomine scripserint : sed et Mani- 
chei, que ab Andree discipulis de rebus gestis a 
Ponto in Greciam scripta erant, alia addentes, alia 
vero detrahentes, corruperunt. 

43. Tractans Innocentius ‘ papade his commen- 
titiis Apostolorum Actibus, auctores qui eos confinxe- ° 
runt, prodit, dum ad Exuperium scribens hec ait : 
« Cetera que sub nomine Matthie, sive Jacobi Mino- 
ris vel sub nomine Petri et Joannis, que a quodam 
Leucio scripta sunt, vel sub nomine Andree, que a 
Nexocharide et Leonide philosophis, et sub nomine 
Thome, et si qua sunt alia, non solum repudianda , 
verum etiam noveris esse damnanda;» at de his 
que ad dictum impostorem Leucium spectant , 
hee Gelasius * : « Libri omnes quos fecit Leu- 
cius discipulus diaboli, apocryphi; » fuisse hune 
secta Manicheum, atque Actus Apostolorum scri- 
psisse, Augustinus ° eos refellens testatur. Caterum 
longe ante tempora Manetis heresiarche, ab ipsis 
fere Apostolorum temporibus conficta sunt falsa 
Acta Apostolorum : nam de Encraticis hee scribit 
Epiphanius’ : « Utuntur et scripturis primo loco 
que dicuntur Andree, et Joannis Actiones, atque 
Thome. Rursum Circuitus Petri ab Ebionitis de- 
pravatos esse, idem auctor testatur *: sed non heec 
tantum presumpserunt, verum etiam et alia falsa 
Acta Apostolorum scripserunt , multaque in eis 
adversus Paulum apostolum mendacia coacervarunt, 
ut idem Epiphanius ® scribens contra Ebionzos 
tradit his verbis : « Actus vero Apostolorum alios 
esse dicunt, in quibus habentur multa impietate 
ipsorum referta. » Sequitur dicere de his que in 
Paulum scripserunt. Priscillianistas hereticos etiam 
falsa Acta Apostolorum commentos esse, eaque 
Memorize Apostolorum titulo prenotasse, auctor est 
Orosius *°. ; 

44, Preeter autem rejectas illas Recognitiones 
Clementis, que hactenus extant, feruntur etiam 
Abdie Babylonii nomine Vite quedam Apostolo- 

rum, itemque sub Prochori nomine Actus Joannis 
evangeliste, necnon incerto auctore Passiones Apo- 
stolorum : quo titulo a Seleuco ( puto potius Leucio 
manicheo) fertur esse liber conscriptus, de quo hac 
habentur posita in libello de Nativitate S. Mariz, qui 
Hieronymo falso adscribitur : « Quidam, inquit au- 
ctor, Seleucus (seu Leucius) qui Passiones Apostolo- 
rum conscripsit, hunc libellam composuit. Sed sicut 
de virtutibus eorum et miraculis per eos factis vera 
scripsit, de doctrina eorum plura mentitus est. Legi 
manuscriptam ' epistolam nomine Meliti episcopi 
Laodicensis qua significatur a praedicto Leucio con- 
ficta essetrium tantum Apostolorum Acta, nimirum 
Joannis, Andree, et Thome. 

45, Rursus que Lini nomine scripta habetur 
Passio Petri apostoli, Manicheismo reperitur infecta, 
ut suo loco inferius perspicue demonstrabimus. Sed 
qua ratione ea omnia vel his similia Augustinus 
refellat, audiamus; disputans enim contra Marcio- 
nitam, sic ait? : «Sane de apocryphis iste posuit 
testimonia, que sub nominibus Apostolorum An- 
dree Joannisque conscripta sunt: que si illorum 
essent, recepta essent ab Ecclesia, que ab illorum 
temporibus per episcoporum successiones certissi- 
mas usque ad nostra deinceps tempora perseverat; » 
et alibi contra Faustum agens* : « Legunt, inquit , 
scripturas apocryphas Manichei, a nescio quibus 
sutoribus fabularum sub Apostolorum nomine scri- 
ptas : que suorum scriptorum temporibus in au- 
ctoritatem sancte Ecclesie recipi mererentur, si 
sancti et docti homines, qui tunc in hac vita erant, 
et examinare talia poterant, eos vera locutos esse 
cognoscerent. » Vides igitur, quanto cum periculo 
prodende veritatis, absque delectu res geste Apo- 
stolorum legantur ac recitentur; et quam sit diffi- 
cilee tot mendaciorum lacunis puram defeecatamque 
haurire veritatem. Ut merito os Domini is dicendus 
sit, qui (ut Propheta * ait) mundum ab immundo, 
et pretiosum a vili noverit separare : ac jure in his 
legendis, Apostoli * sententia servanda sit, dicentis : 
« Omnia probate : quod bonum est, tenete. » 

46. Sed ex quo semel de his agere ceepimus : 
recensilis jam his que de rebus gestis Apostolorum 
sunt falso supposita, eas etiam enarremus, qui 
Apostolorum nomine sunt edite scriptiones. Et ut 
ab his que principi Apostolorum adscripte sunt, 
auspicemur : « Petri nomine, inquit Hieronymus °, 
feruntur quinque libri, quorum primus Actuum 
Petri inscribitur, alius Petri Evangelium, terlius 
Predicationes Petri, quarlus Apoca!ypsis, quintus 
Liber Judicii; » recenset eosdem Eusebius” : Cle- 
mens Alexandrinus * tam ex eo qui Petri pradicatio, 
quam eo qui dicebatur Petri Apocalypsis, fragmenta 
recitat, et post ipsum Origenes. In aliquibus eccle- 
siis Palestine, in die parasceves, quedam recitari 
solita ex Petri nomine edita Apocalypsi, auctor est 

Sozomenus '. Qui inscriptus erat commentarius, 
Evangelium Petri, primus omnium Serapion * epi- 
scopus Antiochenus, quod hereses contineret, et ab 
hereticis probaretur conscriptus, ipso fidelibus in- 
terdixit. Eum vero librum, cujus erat titulus , Judi- 
cium Petri, Ruffinus existimayit eumdem esse cum 
eo qui inscribitur, Liber Pastoris, de quo fusius suo 
loco dicendum. Cujus vero est inscriptio, Doctrina 
Petri , ab Origene ® rejicitur. 

47. Pauli quoque nomine multa fuere suppo- 
sita : ac primum Evangelium, itemque Apocalypsis, 
que damnat Gelasius *; ea enim occasione, quod 
Paulus interdum dicat, « Secundum Lvangelium 
meum ; » falsum nomine Pauli fuit editum Lvange- 
lium. Sed et quod scribens ad Corinthius * se a Deo 
revelationes accepisse testatus sit, et ad Galatas ° 
etiam suam citet revelationem : ejus quoque nomine 
revelationes sunt edite ; qui quidem commentarius 
rursus quasi e terra revulsus, Theodosii 7 impera- 
toris temporibus apparuit; sed quod fabulas conti- 
neret hereticorum , est rursum oblivione sepultus. 
A Caianis hereticis confictum fuisse librum, quem 
dicebant , Ascensum Pauli, occasione inventa, quod 
idem Apostolus se dicat ascendisse usque ad ter!ium 
celum et audivisse arcana verba, testatur Epipha- 
nius : quo libro Gnostlicos hereticos usos esse, idem 
affirmat. Actus insuper Pauli, tanquam ab eo scri- 
pli ferebantur, quorum meminit Origenes *. Neque 
vero hee edita solummodo Pauli nomine sunt; sed 
et alia, ultra canonicas, addile fuerunt epistole, 
nempe tertia ad Corinthios, terlia ad Thessalonicen- 
ses, et rursus alia ad Laodicenses titulo prenotata : 
sed de hae alias. 

48. Joannis quoque Apostoli nomine edili sunt 
ab hereticis commentarii, ut alie revelationes 
longe diverse ab his que tutius Catholice Ecclesize 
sunt recepte consensu : quas a Cerintho esse con- 
fictas auctor est Caius *. Libellus itidem de Transitu 
Virginis, ejusdem nomine esse vulgatus traditur, 
atque refellitur *°. Andrew apostoli nomine etiam 
constat fuisse edilum Evangelium quod Gelasius ' 
damnat. Sub titulo Thome, apostoli item fuit ab 
hereticis scriptum Evangelium, quod respuit Atha- 
nasius , et alii. Thome etiam nomine inditam 
Apocalypsim, una cum dicto pseudo Evanyelio 
Gelasius '* aspernatur. Insuper et Bartholomei Apo- 
stoli nomine usi heretici, evangelicam confinxerunt 
historiam, quam weque cum ce 'eris idem Gelasius 
rejicit. A Dionysio '' cilatur sententia Barthulomei ; 
unde autem eam acceperit, ignoramus. Jacobi Al- 
phi quoque nomine hactenus pseudo Evangelium 
circuinfertur, quod jam olim ab eodem Gelasio pro- 
scriptum est. Adhuc etiam Matthei titulo editus 
eratliber de Infantia Salvatoris; quia Valentinianis 
hereticis, secundum ea qué scribit Ireneus *°, pu- 

tatur fuisse conscriptus; damnatur et idem a Gela- 
sio '. Philippi apostoli itidem nomine inscriptum 
fuisse pseudo Evangelium, quo ufebantur Gnostici 
heretici, auctor est Epiphanius ?. Nec vero peper- 
cerunt Thaddeo, cujus quoque nomine pseudo 
Evangelium pervulgarunt, quod #que cum ceteris 
Gelasius improbat. Mitthie itidem falso nomine 
ediderunt Evangelium commentitium, quod idem 
ille Pontifex merito damnat: ejus meminit Orige- 
nes *, Eusebius ‘, et Clemens Alexandrinus °, eidem 
tribuuntur Traditiones ille, quarum meminit Cle- 
mens Alexandrinus °, et Eusebius 7. At vero neque 
desiit inscribi Barnabe spurium a spuriis et obsccenis 
iisdemque hereticis Evangelium : quod una cum eo 
quo Valentiniani * beretici et Sabelliani * usi sunt 
pseudo Evangelio, quod dicebatur Agyptiorum, 
nomine (credo) Marci confictum, detestatur summo 
jure Gelasius. Ad hec, Stephani quoque nomine 
nobilitatas Revelationes ediderunt, quas idem qui 
supra Gelasius condemnat. 

49, Addiderunt et Gnostici librum titulo Stirpis 
Marie , borrendis confarcinatum mendaciis, ut 
Epiphanius’° docet. Sed quod omnia superat genera 
portentorum, Caiani heretici (ut de his scribunt 
Epiphanius '* et Theodoretus *”) nomine Jude prodi- 

-toris, quem laudabant, pseudo Evangelium compo- 
suere. At vero non singulorum tantum Apostolorum 
heretici sua ipsorum scripta, sed et communi 
omnium nomine consignarunt; ferebatur enim 
volumen, cujus erat titulus Doctrina Apostolorum ; 
quod Athanasius ** damnat: itemque liber, qui di- 
cebatur, Sortes Apostolorum; et alius, Laus Aposto- 
lorum : quos proscribit Gelasius : ea autem com- 
mentos esse Cerinthianos, Ebionitas, Valentinianos, 
Gnosticos, et alios hereticos, sed pre ceteris Mani- 
cheos, constat : de quibus, preter illa que Cyril 
lus ‘*, Augustinus seepius agens contra ipsos et alii 
testati sunt, hee S. Leo’: « Apostolicas paginas , 
quedam auferendo , quedam inferendo violaverunt 
Manichai ipsi, confingentes sibi sub Apostolorum 
nominibus, et sub verbis Salvatoris ipsius multa 
volumina falsitatis. » Idemque ‘* de his ad Turibium 
episcopum Asturicensem seribens, heec ait : « Apo- 
cryphe autem scripture, que sab nominibus Apo- 
stolorum multarum habent seminarium falsitatum, 
non solum interdicende, sed etiam penitus aufe- 
rende sunt; atque ignibus concremande. Quamvis 
sint in illis quedam que videantur habere speciem 
pietatis; nunquam famen vacua sunt venenis; et 
per fabularum illecebras hoc latenter operantur , ut 
mirabilium narratione seductos , laqueis cujuscum- 
que erroris involvant. » Hac S. Leo de apocryphis 
ab hereticis per Hispanias sparsis : quibus etiam 
adnumerat S. Hieronymus Ascensionem Isaiw, et 

-Apocalypsin Elia , ab iisdem hereticis promulgatas, 


de quibus hc ait : « Apocryphorum deliramenta 
conticeant, que ex occasione hujus testimonii inge- 
runtur Ecclesiis Christi. De quibus vere dici potest, 
quod sedeat diabolus in insidiis cum divitibus in 
apocryphis , ut interficiat innocentem. » Et iterum : 
« Insidiatur in apocrypho, quasi leo in spelunca 
sua : insidiatur ut rapiat pauperem. Ascensio enim 
Isai et Apocalypsis Eliz hoc habent testimonium. 
Et per hance occasionem, multaque hujuscemodi, 
Hispaniarum et Lusitanie decepte sunt muliercule 
onerate peccatis, que ducuntur desideriis variis, 
semper addiscentes, et nunquam ad scientiam veri- 
tatis pervenientes, ut Basilidis, Balsami, atque 
Thesauri, Barbelonis quoque et Leusibore, ac reli- 
quorum nominum portenta susciperent. » Hac 
Hieronymus *. 

50. De Scriptis Christi nomine confectis. — 
Sed quid amplius? Non tantum (ut vidimus) Apo- 
stolorum nomine aspidum ova (quod aiunt) fovenda 
supposuerunt, sed Christi Redemptoris nostri quo- 
que nomine librum de Magia ad Petrum et Paulum | 
apostolos scriptum fuisse, quidam sive heretici , 
sive Gentiles fuerint, hovrendé plane ac nétarte 
mentiti sunt: quos Augustinus * turpissimi ac pa- 
tentissimi mendacii arguit, dum sic ait: « Ifa isti 
desipiunt, ut in illis libris, quos eum scripsisse 
existimant, dicant contineri eas artes, quibus eum 
putant illa fecisse miracula, quorum fama ubique 
percrebuit. Quod existimando,, se ipsos produnt 
quid diligant, et quid affectent; quandoquidem 
Christum propterea sapientissimum putant fuisse , 
quia nescio que illicita noverat, que non solum 
disciplina christiana, sed etiam ipsa terrene reip. 
administratio jure condemnat. Et certe qui tales 
Christi libros legisse se affirmant, cur ipsi nulla 
talia faciunt, qualia illum de libris talibus fecisse 
mirantur? Quid quod etiam divino judicio sic er- 
rant quidam eorum qui talia Christum scripsisse 
vel credunt, vel credi volunt, ut eosdem libros ad 
Petrum et Paulum dicant tanquam epistolari titulo 
prenotatos? Et fieri potest , ut sive inimici nominis 
Christi, sive qui ejusmodi execrabilibus artibus de 
tam glorioso nomine pondus auctoritatis dare se 
posse putaverunt, talia sub Christi et Apostolorum 
nomine scripserint : in qua fallacissima audacia sic 
exceecati sunt, ut eliam a pueris, qui adhuc pueri- 
liter in gradu lectorum christianas litteras norunt, 
merito rideantur. Cum enim vellent tale aliquid 
fingere Christum scripsisse ad discipulos suos , 
cogitaverunt ad quos potissimum scribere po- 
tuisse facile crederetur; tanquam ad illos, qui 
ei familiarius adhesissent, quibus illud quasi 
secretum digne committeretur : et occurrit eis Pe- 
trus, et Paulus. Credo quod pluribus locis simul 
eos cum illo pictos viderunt; quia merita Petri et 
Pauli etiam propter eumdem passionis diem cele- 
berrimum solemniter Roma commendat. Sic omnino 


* Hieron. in Isai. c. LxIv. — 2 Aug. de consens. Evang. lib. 1. c. 9. 

errare meruerunt, qui Christum et Apostolos ejus 
non in sanctis codicibus, sed in i parietibus 
quesierunt. Nec mirum si a pingentibus fingentes 
decepti sunt. Toto enim tempore quo Christus in 
carne mortali cum suis discipulis vixit, nondum 
erat Paulus discipulus ejus, quem post passionem 
suam, post resurrectionem ,, post ascensionem, post 
missum de celo Spiritum sanctum , post multorum 
Judzorum conversionem, et mirabilem fidem , post 
Japidationem Stephani diaconi et martyris, cum 
adhuc Saulus appellaretur, et eos qui in Christum 
crediderant,, graviter persequeretur, de calo voca- 
vit, et suum discipulum et Apostolum fecit. Quo- 
modo igitur potuit libros, quos, antequam more- 
retur, eum scripsisse putari volunt, ad discipulos 
tanquam familiarissimos, Petrum et Paulum, scri- 
bere, cum Paulus nondum fuerit discipulus ejus ? » 
Hec et alia Augustinus ad eam imposturam arguen- 
dam. Hisce igitur omnibus tam de Christo Domino, 
~ quam de ejus Apostolis, hereticorum quisquiliis 
simul collectis, et in angulum velut rejectis; jam 
expeditiori ad reliqua, que ad historiam pertinent, 
parata via, alacrius ad cursum orationis habenas 
laxemus. 

51. De adventu et actis Simonis magi Rome. — 
Ut unde digressi sumus, ad Petri scilicet Romam hoc 
anno adventum, revertamur : Hieronymus‘ ea de 
causa ipsum Romam venisse testatur, ut Simonem 
magum magiis suis populo illudentem expugnaret. 
Metaphrastes ? his consentiens, hee scribit : « Visus 
est ei Dominus in visione, dicens : Surge Petre, 
vade ad Occidentem : opus enim habet ut tuis illu- 
stretur facibus : et ego ero tecum. » De accessu vero 
Simonis magi ad Urbem, deque divino, quem sibi 
magitis arlibus comparavit, honore; Justinus philo- 
sophus pro Christianis coram Antonino Pio impera- 
tore causam perorans, hec ait*®: «Simon quidam 
Samarilanus, in vico cui nomen Githon est natus : 
hic sub Claudio Cesare efficacium demonum arte 
in imperiali urbe vestra Roma, propter magicas quas 
exhibuit virtutes , deus habitus est, et statua apud 
vos veluti deus honoratus : que statua in amne Ti- 
beri inter duos pontes est erecta, latinam hanc ha- 
bens inscripltionem, sIMONI DEO SANCTO : ac Samari- 
tani prope omnes, ex aliis autem nationibus perpauci, 
illum quasi primum deum esse confitentes, adorant 
quoque ; » et post multa hee de eodem : « Nec satis 
fuit malis demonibus ante adventum Christi fabulari 
de filiis quos Jovi affingunt ; sed postquam apparuit 
inter homines natus, et celebratus est juxta prophe- 
tarum vaticinia, videntes eum expectatum, et per 
fidem agnituin in omnibus gentibus., rursum (quod 
supra diximus) commenti sunt alios, quos vulgo 
adorandos proponerent, ut Simonem et Menandrum 
Samaritanos , qui magicis artibus multos ad frau- 
dem seduxerunt , etiam nunc huic errofi obnoxios. 
Nam (ut jam diximus) in vestra urbe terrarum do- 
mina sub Claudio Cesare Simon magus senatum 


* Hier. de Scrip. Ecclesiast. in Petro. — 2 Metaphr. die 29 Junii, — 

populumque Romanum in tantum admiratione sui 
stupefecit, ut haberetur pro deo, et receptus in deo- 
rum numerum honoraretur dicata sibi statua. » 

52. Irenaeus * eadem his affert verbis : « Cum 
adhuc magis non credidisset Deo, et cupidius inten- 
dit contendere adversus Apostolos, uti et ipse glorio- 
sus videretur esse, et universam magiam adhue 
amplius incrustans, ita ut in stuporem cogeret mul- 
tos hominum : quippe cum esset sub Claudio Ce- 
sare, a quo etiam statua honoratus esse dicilur 
propter magiam, hic igitur a multis quasi deus 
glorificatus est, etc. » Rursum etiam Tertullianus * 
in Apologetico Romanis exprobrat, quod inter cate- 
ros homines inter deos relatos, Simonem magum 
statua donatum, Sancti Dei titulo insignita, adorent : 
sic enim ait: « Cum Larentinam publicum scortum, 
velim saltem Laidem, aut Phrynen, inter Junones 
et Cereres ac Dianas adoratis; cum Simonem ma- 
gum statua, et inscriptione , Sancti Dei, inaugura- 
tis, etc. » Post hos Eusebius * relegens que tum a 
Justino , tum Irenzeo sunt dicta de Simonis artibus, 
Apostoli Petri virtute szpe repressis, ac demum 
Rome, quo eum est persecutus, extinctis, hee ait : 
« Quapropter neque impia Simonis contra Christum 
conjuratio, neque alterius cujusquam eorum qui 
tum in lucem prodierunt Apostolorum temporibus, 
se sustentare poterat : nam illustre veritatis lumen , 
et divinus ille sermo, qui modo Dei aspirante nu- 


‘mine, in humanum genus splendorem suum effu- 


derat, inque terris quasi pubescens viguerat, et cum 
propriis ac suis Apostolis versalus erat, omnes id 
genus conatus strenue eyicit profligavitque. 

53. Etenim (ut exemplo rem illustremus) pra- 
stigiator ille, quem antea posuimus, velut a divino 
et admirabili fulgore oculis mentis penitus prestri- 
clis, extemplo (cum jam antea in illis sceleribus, 
que nefarie et perdite consciverat, a Petro apostolo 
in Judea manifeste deprehensus fuisset) longissintum 
iter terra marique instituens, ab Oriente ad Occi- 
dentem usque, quasi profugus vagatus est : istum- 
gue vivendi modum solum sibi ex sententia fore 
arbitratus, sic tandem ad urbem Romam profectus 
(cum jam ibi diabolica vis et potentia ad hominum 
perniciem excubans, magno subsidio illi veniret), 
brevi suum institutum eo perduxit, ut ab illis, statua 
in ejus venerationem erecta, honoraretur ut deus. 
Ceterum ista non ad longinqguum temporis spaltium 
ex sententia illi processerunt : nam e vestigio, sub 
ipso Claudii imperio, benigna et propitia Dei totius 
hujus universitatis rectoris erga humanum genus 
providentia, fortem ac prepotentem et reliquorum 
omnium Apostolorum propter virtutis amplitudinem 
facile principem Petrum Romam versus, ad ejus- 
modi pestiferam vite humane corruptelam delen- 
dam, quasi manu deduxit. Qui quidem ut generosus 
et strenuus Dei dux, divinis’ armis obtectus muni- 
tusque, eximiam et pretiosam tanquam mercatu- 
ram veri luminis mente sola comprehensi, ab Oriente 

ad occasum usque deportavit : ipsainque regni cex- 
lorum predicationem, celestem scilicet lucem, et 
salutarem animarum doctrinam palam divulgavit. 
Sic ergo cum divinus sermo ad Romanos pervenis- 
set, vesana Simonis potentia extincta est, et homo 
ipse actu tum una penitus profligatus. » Hucusque 
de Simone mago et Petri ad Urbem adventu Euse- 
bius. 

54. Sed licet statim Simonem profligatum dicat , 
non tamen hec eo sunt sensu accipienda, ut tunc 
sub Claudio ex aere, quem volatu petierat, desuper 
lapsus, cadens in terram extinctus fuerit « sicut ex 
recentioribus aliquis deceptus esse videtur, scribens 
Simonis lapsum temporibus Claudii accidisse : quod 
non aliunde probare nisus est, nisi ex eo (ut dixi- 
mus) quod Eusebius statim post Petri adventum ad 
Urbem, Simonem esse profligatum describit. Sed 
qui fugatus est tempore Claudii Simon, sub Nerone, 
qui magis addictissimus, eos ab extremis usque 
orbis partibus perquirebat, iterum Romam petiit, 
novisque artibus, nempe Icario volatu, populum in 
sui admirationem adducere sibique conciliare stu- 
duit. Sane Suetonius ‘ a Nerone tradit exhibitum in 
spectaculis Icarium volatum; quem quidem nemi- 

Nem sine magia attentare prasumpsisse, par est 
credere : que enim de Deedali et Icari volatu a poetis 
sunt scripta, esse poeticas fictiones, neminem 
dubitare putamus. Ut hee vero mortalis homo usu 
probaret, non sine magice arlis experimento adduci 
potuisse, facile credi potest : sed quod magia polli- 
ecbatur, divina resistente virtute, irritum esse fa- 
ctum monstravit eventus. Volatum igitur illum 
Simonis, tempore Neronis contigisse, et non Claudii, 
Philastrius ? in primis testatur ; id ipsum Severus °, 
Hegesippus * ille junior, qui scribit de excidio Hie- 
rosolymorum, Maximus °, liber * de Pont. Rom. qui 
fertur nomine Damasi, Prosper Aquitanus 1, Grego- 
rius *, Nicephorus °, et alii recentiores omnes, uno 
excepto Metaphraste *°, qui ad Claudii potius quam 
ad Neronis tempora rem gestam referre _visus est; 
sed sicut in aliis multis ibi a se positis errare eum 
certum est, ita et in his esse hallucinatum constat. 
Porro rei geste seriem suo loco narrabimus; eamque 
certioribus rationibus declaratam firmatamque red- 
demus. 

55. Hic vero cum actum sit de statua inter duos 
pontes (nimirum in insula Tiberina, que et Aiscu- 
lapii dicta est) Simoni titulo divinitatis dicata : oppor- 
tune occurrendum putamus quorumdam virorum , 
erudilorum tamen, de ea re dubitationi ; in quorum 
mentes irrepsit aliquando scrupulus, an que a 
Justino ac ceteris Patribus de statua Simoni ibidem 
loci dicata sunt dicta, vere subsistant, ac veritati inni- 
tantur. Ut autem res adeo antiqua, tot fantorumque 
scriplorum illustrata ac probata testificatione , revo- 
carelur in dubitationem, ejusmodi precessit occasio. 

Ante annos puto quinque, Gregorio XIII Rom. pon- 
tifice, in eadem insula Tiberina, e ruderibus lapis est 
effossus, tali inscriptione notatus : servatur hactenus 
idem in horto religiosorum Mendicantium in ea- 
dem insula posito : 


Semon1 Sanco Deo Finio Sacrum 
Sex. Pomprrus S. P. F. Cot. Musstanus 
_QUINQUENNALIS Decur. BIDENTALIS 
Donum Debit 


Pre se fert lapis ipse basim, super quam statua locata 
esset, sed exigua; nec enim cum valde angusta sit, 
capax fuisse videtur alicujus simulacri humane sta- 
ture similis. Ex hac igilur inscriptione, tali loco 
reperta, dubitatio ejusmodi animosillorum pulsavit : 
num nominis similitudine Justinus sit lapsus, ut 
Simoni mago dedicatum esse simulacrum existima- 
rit, quod Simoni Sango deo Fidio legebatur inscri- 
ptum. Sed antequam ulterius progrediamur; ut hac 
elucidemus, aliqua ad explicationem ejusdem inscri- 
ptionis afferamus. - 

56. Quinam fuerint dii Semones, ex Varrone 
Fulgentius ‘ sic explicat : « Semones dici voluerunt 
deos, quos nec celo dignos adscriberent ob meriti 
paupertatem, sicut Priapus, Hipporea, Vertumnus : 
nec terrenos eos deputare vellent, pro gratis vene- 
ratione, sicut Varro in Mystag. ait : Semoneque in- 
ferius derelicto, deum depinnato attollam orationis 
eloquio.» Hac Fulgentius. Sangus vero sabina lingua 
Hercules dicebatur, ut auctor est idem Varro? : 
idemque in antiquis lapidibus Sancus scriptus repe- 
ritur, sicut et in inscriptione Reatina : SemipaTRi 
Sanco; et Propertius ° : 


Sic Sancum Tatie composuere Cures. 


et Ovidius : 


Querebam nonas Sanco Fidio ne referrem. 


Legimus et inscriptionem lapidis nuper reperti in 
Quirinali, in hortis Clericorum regularium, apud 
ecclesiam sancti Silvestri, his litteris exaratam , qua 
Sangum dici, et distinctum esse Sangum a Sancto, 
quo nomine etiam Herculem dictum volunt, facile 
potest intelligi. ; 


Sanco Sancto SEMON. 
Dero Fipio Sacrum 
‘DecurtA SACERDOTUM BIDENTALIUM 
RECIPERATIS VECTIGALIBUS. 


Sed de sacerdotio Bidentalium consule Gellium ‘. 
De ara erecta Rome Semoni Sango meminit Diony- 
sius * Halicarnasseus ; cui numini (ait Verrius) pro- 
pter viam fit sacrificium, quod fit proficiscendi 
gratia : in quo mos erat, ut si quid ex epulis super- 
fuisset, igne consumeretur, ut Macrobius admonet. 

57. Caeterum quod ad diluendam concitatam 

falsam suspicionem pertinet: nulla quidem vel levis 
salfem suspicio Justini animum movyisse potuit, ut 
vel conjectura aliqua opinaretur Simoni mago si- 
mulacrum illud esse dicatum , quod Semoni Sango 
ea erat inscriptione sacratum. Et ut omittamus di- 
cere de diversorum nominum differentiis , jam cun- 
ctis notissimum erat, neminem inter deos fuisse 
recens ‘recipiendum , nisi ex S. C. nec absque ejus- 
dem auctoritate licuisse cuiquam rem sacram fa- 
cere, statuas vel aras erigere. Quamobrem cum nec 
nomen imperatoris, nec senatus (ut in ceteris), sed 
cujuspiam tantum illius collegii sacerdotis magi- 
stratu fungentis, donum illud offerentis , esset no- 
men expressum , nulla potuit in Justini animum 
suspicio ascendere , ut Simoni mago in deorum nu- 
merum recepto ea fuerit statua consecrata. 

58. Ad hec : Quonam pacto, queso, in his Justi- 
nus decipi potuit, qui non tantum Gentilium philo- 
sophie , sed et ipsorum theologie eruditione non 
leviter tinctus, vel mediocriter imbutus, sed egregie 
excultus et apprime eruditus erat, ut plane decla- 
rant ejus commentarii non modo ad Antoninum 
Pium, et ad senatum Romanum, sed ad Gentiles 
ipsos sermo exhortatorius scriptus? Sed et quomodo 
idem ipse non ea de Simone mago plus certo Rome 
diu multumque versatus explorata habuit, que non 
in angulo, vel coram ejus rei ignaris locutus est, sed 
ad ipsum Romanum imperatorem, ac filios Cxesares, 
necnon Romanum senatum conscripsit? Vel quonam 
pacto tam aperte testatus, a senatu populoque Ro- 
mano Simonem deum habitum, et statua honesta- 
tum, cum hec mox subdit : « Quocirea ut sacer quo- 
que senatus et populus Romanus una vobiscum 
postulata bec nostra cognoscant , petimus ut si quis 
inter eos doctrinis illius detineatur, vero cognito , 
fraudem erroris effugere valeat; et statuam, si vul- 
tis, abolete? » Hec ipse Justinus. Nunc vero dicant , 
velim, qui suspicantur eum de statua Semonis Sangi 
esse deceptum : numquid inter duos pontes tantum, 
an in uno Urbis loco simulacrum ejusmodi viseba- 
tur, cujus cultus et superstitio ab ipsis fere Urbis 
cunabulis a Sabinis illata, cum nomine creverat? 
certe fuisse etiam in Quirinali ejusdem idoli cultum, 
secunda, quam posuimus, inscriptio demonstrat. 
Quid ergo Justinus unum ab imperatore et senatu 
petit abolendum, cum plura in Urbe essent ejusdem 
idola, eodemque nomine simulacra notata? Sic enim 
Rome creverat superstitio ut Dio’ de his Claudii 
temporibus agens, hec dicat : « Omnes jam edes, 
omnia opera statuarum et donariorum essent 
plena, etc. » ‘ 

59. Heec ipsa itaque etsi ad tollendam omnem 
de ea re suspicionem satis superque videri possint ; 
adhuc tamen et alia subinferimus. Jam vidimus , 
per Semonem Sancum Gentiles Herculem intel- 
lexisse : cujus simulacrum sic consuevisse effigiari , 
ut a ceteris diis distinctum absque ulla alia inscri- 
ptione , ipso solo intuitu facile cujusnam esset , ab 

omnibus cognosci posset, omnes credo etiam intel- 
ligere. Ceeterum non in imagine Herculis, sed Jovis 
Simonem, et scortum suum Helenam in Minerve 
effigiem formatam adorari solitos, auctor est Ire- 
neus ‘, qui sic ait. « Imaginem quoque Simonis 
habent factam ad figuram Jovis et Selene (aliter He- 
lene) in figuram Minerve, et has adorant. » Augu- 
stinus ® eadem in hee verba : « Jovem se credi 
volebat, Minervam vero meretricem quamdam Sele- 
nem, quam sibi sociam scelerum fecerat; imagines- 
que et suam et ejusdem meretricis discipulis suis 
prebebat adorandas, quas et Rome tanquam deo- 
rum simulacra auctoritate publica constituerat; in 
qua urbe beatus apostolus Petrus eum vera omni- 
potentis Dei virtute extinxit. » Hac Augustinus : ex 
quibus omnis plane suspicio tollitur, ut in imagine 
Semonis Sangi dei Fidii, Herculis scilicet, potuerit 
Justinus decipi, qui probe noverat Simonem genti- 
lem suum (nam et ipse Samaritanus erat) in effigie 
Jovis coli. Sed de his satis. 

60. Agens Orosius de Petri hoe anno in Urbem 
adventu , multa simul bona tunc Rome divinitus 
esse concessa testatur : et inter alia admiratione 
quiddam dignum , scilicet quod hoc ipso anno se- 
cundo Claudii (ut auctor est Dio *) accidit de Camillo 
Scriboniano prefecto Dalmatiz ; quo adversus Clau- 
dium rebellante, et milites ad defectionem sollici- 
tante , ipsa signa militaria, Aquile dicta, sic solo 
affixa manserunt, ut nulla vi militum dimoveri loco 
possent. Quo prodigio immutatus militum animus , 
in auctorem seditionis arma convertit : sicque in- 
gens bellum civile excitatum, ex insperato divinitus 
fuit sedatum. « Itaque, inquit Orosius ‘, propter ad- 
ventum apostoli Petri, et tenera Christianorum ger- 


-mina, vixdum adhuc pauca ad sancte fidei profes- 


sionem erumpentia , hanc exorientem tyrannidem , 
et consurgens istud civile bellum neget quisquam 
divinitus fuisse compressum , qui preteritis tempo- 
ribus de compressione belloram civilium simile 
probarit exemplum? » Addit et id genus alia : qui- 
bus et adjicere potuisset (et ea quidem insignia) que 
hoc ipso anno facta esse Dio * testatur : nimirum 
Mauros primum a Suetonio, inde a Cneo Sidio admi- 
rabili quodam modo aqua divinitus impartita (licet 
magie res sit adscripta) fuisse penitus sub Romana 
ditione redactos : quando eamdem Mauritaniam in 
duas provincias , Tingitanam et Cesariensem , 
Claudius imperator divisit , eisque equestris ordinis 
preefecit Romanos homines. Jam et paulo ante Sul- 
pitius Galba Cattos vicerat ;. et inter alia ejus victo- 
rie insignia, aquilam militarem, que sola e Variana 
clade supererat, ab hostibus vindicarat. Quo item 
tempore et P. Gabinus Marsos superavit. Hac omnia 
Dio °. Sed his, quasi levibus, non attendimus. 

61. Petrt Romam adventus. — Cum vero Ro- 
mam pervenisset Petrus antequam Gentilibus Evan- 
gelium predicaret, ad contribules suos divertisse 

Judeos, existimamus. Incolebant illi regionem 
Transtiberinam jam ab Augusti temporibus , ut au- 
ctor est Philo‘, cui et ethnici scriptores consentire 
videntur, ut Martialis ?, et alii, quorum superius 
mentio facta est. Ceeterum ubi Petrus Evangelium 
predicans gentilibus Romanis innotuit, non amplius 
apud Judos permissus est agere, sed a Pudente se- 
natore , qui Christo credidit , in domum suam exce- 
ptus est, que erat in Viminali, ubi postea titulus est 
erectus , Pastoris nomine nuncupatus. Que autem 
ab eo post hec acta sint, quomodo scilicet verbi 
Dei predicatione complures ad Christi fidem con- 
vertit , atque Romanam erexit Ecclesiam : sequenti 
anno, quo id fieri contigit , suo loco fusius enarrabi- 
mus ; interea vero reliqua hoc anno gesta recensere 
pergamus. 

62. De fame totius orbis, et de munificentia He- 
lence Adiabenorum regine ; an ipsam Judeam vel 
Christianam se professa fuerit. — Hoc igitur eodem 
anno secundo Claudii imperatoris, universus terra- 
rum orbis ingenti fame vexatur, illa nimirum quam 
prenuntiarat apud Antiochenos christianus Agabus 
propheta, de quo sic scribit Lucas *: «In his autem 
diebus supervenerunt ab Hierosolymis prophete 
Antiochiam; et surgens unus ex eis, nomine Aga- 
bus, significabat per Spiritum famem magnam fu- 
turam in universo orbe terrarum, que facta est sub 
Claudio. » Hec Lucas. Scimus Eusebium ‘, et qui 
eum est secutus, Orosium °, et complures alios asse- 
rere dictam de fame orbis cladem incidisse in an- 
num quartum Claudii imperatoris : re tamen accu- 
rate perspecta, secundo potius quam quarto ejusdem. 
imp. anno eam contigisse comperimus. Dio enim 
Cassius °, qui ex Urbis fastis Romanam historiam 
per singulos annos contexuit, nullam aliam sub 
Claudii imperio factam esse famem recenset, nisi 
hoc secundo anno Claudii, quo egregiam ab impe- 
ratore dicit navatam operam, ne Urbs fame periret : 
tune enim Romanum portum extruendi initum ab 
eo esse consilium tradit : commendat et Suetonius 7 
ejusdem imperatoris in annona procuranda soler- 
tiam. Sic igitur, Dione auctore, quem magis consen- 
fire Actis a Luca conscriptis reperimus , hoc ipso 
anno secundo Claudii eam ab Agabo propheta anno 
preterito predictam totius orbis famem referimus. 

63. Meminit et ejusdem tam dire famis Jose- 
phus * his verbis : «Cum enim per id tempus civitas 
gravi fame premeretur, et multi perirent alimento- 
rum inopia; regina Helena ex suis alios misit 
Alexandriam , comparaturos vim magnam tritici, 
alios in Cyprum, qui copiam ficuum passarum inde 
adveherent : quibus omnibus brevi reversis, cibos 
egenis distribuit , atque hoc beneficio memoriam 
immortalem sibi apud nostram gentem peperit. 
Filius quoque ejus Izates, comperto quanta fame 
laboraret ille populus, multum pecunie misit Hie- 

rosolymitanorum primatibus. » Hac Josephus, qui 
de eadem Helena quam Adiabenorum dicit fuisse 
reginam, quomodo una cum filio ad Judeorum reli- 
gionem transierit, paulo superius prolixam recenset 
historiam. Verum, quoniam Paulus Orosius * et alii 
eum secuti, eamdem reginam ejusque filium ad 
christianam fidem conversos esse testantur, utrius- 
nam partis sint potiora jura, est exacte pervesti- 
gandum. Ut igitur res ipsa certior habeatur, quo- 
modo a Josepho * describatur, in primis hic 
recitemus. 

64. «Per idem tempus, inquit, Adiabenorum 
regina Helena et Izates ejus filius ad religionem 
Judeorum se contulerunt propter talem causam; » 
et infra : « Eo tempore, quo Izates apud Spasini 
castrum agebat, Judeus quidam mercator, Ananias 
nomine, familiaritatem nactus regiarum mulierum, 
docebat eas veri Dei cultum ritu judaico; per has 
deinde cum Izate innotuisset, ipsum quoque in 
eamdem opinionem traducit, accitumque a patre 
in Adiabenam comitatus est, magnis precibus per- 
tractus. Forte autem acciderat, ut etiam Helena ab 
alio quodam Judeo instituta, leges divinitus traditas 
complecteretur. Izates porro novus rex postquam 
in Adiabenam reversus offendit fratres et cognatos 
in vinculis, tulit id egerrime. Et cum occidere hos, 
aut vinctos servare, vetaret pietas, contra affectos 
injuria dimittere , parum tutum videretur ne- 
quando de vindicta cogitarent : partem eorum una 
cum propriis filiis Romam ad Claudium Cesarem 
misit , partem ad Artabanum Parthum , futuros 
utrobique obsides. Cognito deinde quod mater mul- 
tum delectaretur Judeorum moribus, dedit operam 
ut et ipse ad eam religionem transiret. Cumque 
existimaret se non esse perfectum Judeum, nisi 
circumcideretur, paratus erat et hoc facere. Quod 
postquam mater rescivit, conabatur impedire peri- 
culosum esse dictitans : Multum enim eam rem 
alienaturam subditorum animos, si eum ad externos 
ritus desciscere cognoscerent , neque ullo pacto la- 
turos Judeum in regio solio. Sic illa aliquantisper 
cupiditatem ejus retinuit. Rex cum Anania contulit 
consilium : qui matris sententiam comprobans, mi- 
natus est se eum relicturum , nisi ab hoc -proposito 
desisteret; timere enim se, ne si occulta perferren- 
tur in vulgus, ipse abriperetur, daturus pcenas, ut 
auctor omnium, qui non docenda regem docuerit. 
Licere autem etiam absque circumcisione Deum pie 
colere, si Judzorum instituta placeant; in hoc 
magis sitam religionem , quam in circumcisione 
corporis ; daturumque Deum veniam, si necessitate 
coactus signaculum id omitteret, metu ne qua exo- 
riatur subditorum defectio. His verbis tum persuasit 
regi quod voluit. 

65. « Aliquanto autem post (nondum enim cu- 
piditas heec exciderat) alius quidam Judeus e Galilea 
profectus, Eleazarus nomine, legis valde peritus 
habitus , eum ad rem perficiendam impulit : ad sa- 

lutandum enim regem admissus, cum eum offen- 
disset legentem sacra Moysis volumina : Nescis, 
inquit, o rex, quantam injuriam legi, et per hanc 
Deo facias; nec enim satis est decreta ejus nosse , 
sed prestat imperata ejus facere. Quandiu manebis 
incircumcisus? Si nunquam legisti legem circum- 
cidi jubentem, nunc certe lege, ut scias quanta sit 
impietas eam omittere. His auditis, rex non distulit 
negotium ; sed secedens in alind cubiculum, accito 
chirurgo, fecit quod jussus est. Deinde accersita 
matre et Anania, indicavit eis quid actum sit : quos 
continuo stupor ac metus non mediocris corripuit, 
ne si res perveniret ad vulgi notiliam, rex principa- 
tum amitteret, non ferentibus populis imperium 
viri alienis religionibus dediti : sibi quoque vide- 
bant imminere periculum, ut consciis et auctoribus 
ejus consilii. Sed Deus providit, ne eveniret quod 
illi timuerant : nam ex multis periculis et ipsum 
Izatem eripuit, et ejus liberos, et in rebus dubiis et 
desperatis incolumitatem eis expediens, et ostendens 
quod ad se respicientibus, sibique uni fidentibus, 
pietatis fructus integer maneat. » Hec Josephus ; 
qui et subdit de accessu eorum Hierosolymam ad 
templum hoc ipso anno, quo fames illa magna in- 
gruebat. 

66. Certe dum hac mecum reputo, et alterca- 
tiones illas inter eos de circumcisione , necessaria 
esset necne, mente considero ; ill# ipse mihi vise 
sunt, que inter Apostolos diu agitate fuerunt usque 
ad ‘concilium Hierosolymis celebratum, de quo suo 
loco dicemus. Nec quemquam Judeorum unquam 
reperi , qui absque circumcisione posse. salvari 
quempiam affirmaret, lege ‘ expresse dicente : « Ma- 
sculus, cujus preputii caro circumcisa non fuerit, 
delebitur anima illa de populo suo: quia pactum 
meum irritum fecit. » Hee (inquam) ipsa me in 
eam partem magis adducunt, ut existimem hos (ut 
scribit Orosius) fuisse christiana fide imbutos. Ve- 
rum nec id quidem auderem omnino affirmare; 
presertim cum unde id acceperit Orosius non inve- 
nerim : eadem enim recitans Eusebius ?, nibil 
preter quod a Josepho est dictum, apponit. Be 
eadem Helena idem scribit Josephus * struxisse 
sibi ac filio honorificum sepulcrum, tribus pyrami-~ 
dibus nobilitatum, tertio stadio ab urbe Hierosoly- 
mitana dissitum : que (dictu certe mirabile) post 
tot clades ac funera Hierosolymorum, adhuc tempo- 
ribus Constantini, imo et Theodosii, extabant inte- 
gre. Nam de his Busebius * : « Helene vero, cnjus 
apud hune scriptorem fit mentio, columelle illustres 
ill quidem et eximiz in suburbiis Alize civitatis 
cernuntur. » EtS. Hieronymus *, cum agit de Paula: 
« Ad levam, inquit, mausoleo Helene derelicto, quae 
Adiabenorum regina in fame populum frumento 
juverat, ingressa est Hierosolymam. » 

67. De collecta in commodum Christianorum 
Antiochie facta, et de usu collectarum in Ecclesia. 
— Ea igitur urgente fame, qui erant Antiochie 

Christiani, collectas pecunias ad Christianos qui 
erant in Judea, per Barnabam et Saulum miserunt. 
Tenebantur quidem majori inopia adstricti Chri- 
stiani, qui in Palestina erant, ceteris omnibus : 
nam in ea que post necem Stephani in eos est exci- 
tata persecutione , loco pulsi, si que illis residua 
erant bona, amiserunt; de his enim meminit scri- 
bens Paulus * ad Hebreos, cum ait : « Rapinam 
bonorum vestrorum cum gaudio suscepistis. » Quo- 
rum causa idem apostolus postea, cum esset in 
Macedonia, ab Ecclesiis collectam item exegit. De 
hoc itaque pio fraterne charitatis officio ab Antio- 
chenis exhibito, hac scribit Lucas * post relatam ab 
Agabo prenuntiatam famem : « Discipuli, inquit, 
prout quis habebat, proposuerunt singuli in mini- 
sterium mittere habitantibus in Judea fratribus : 
quod et fecerunt mittentes ad seniores per manus 
Barnabe et Sauli. » Quod vero mox post bec nar- 
rata, de Jacobi martyrio et Petri carcere Lucas 
subdat historiam ; non sic accipiendum quis putet, 
ut ante advenerit fames illa : sed quod meminisset 
de Agabi prophetia; de ea ab illo predicta, que 
sequenti anno subsecuta est, fame, adjunxit histo- 
riam. 

68. Hc prima pro indigentibus fratribus repe- 
ritur in Ecclesia ex multorum collatione ad usum 
pauperum facta collecta. Paulus (ut diximus) et in his 
multus fuit : nam et indicebat, et colligebat, atque 
(ut hic etiam fecisse traditur) ad fratres perferebat 
egentes. Ex ejusmodi sacris apostolicis institutioni- 
bus remansit in Ecclesia Romana laudabilis illa 
consuetudo, ut ipse Romanus pontifex pro concione 
ad certam diem faciendas collectas indiceret; quod 
demonstrant complures S. Leonis * pape sermones, 
Pro collecta, inscripti; idemque* in uno ex illis 
heec ait: « Et ideo, dilectissimi, satisfiat apostolicis 
institutis ; et quia die Dominica prima est futura 
collectic, omnes vos devotioni voluntarie preparate 
ut unusquisque secundum sufficientiam habeat in 
sacratissima oblatione consortium.» Consuevitnam- 
que die Dominico collecta fieri in Ecclesia ex apo- 
stolica institutione : Paulus enim eam regulam pre- 
scripsit Corinthiis, dicens*: « De collectis autem, 


que fiunt in sanctos, sicut ordinavi Ecclesiis Gala- 


tie, ita et vos facite. Per unam sabbati, etc. » 

69. Cum vero ejusmodi laudabilis consuetudo 
Constantinopoli. exolevisset, Joannes Chrysostomus 
diligentius restituendam curavit, dum de ea re in- 
signem habuit® orationem ; qua etiam more ma- 
jorum Dominico esse faciendam die precepit : 
idemque etiam meminit de antiquo Ecclesiarum 
usu, qui hactenus perdurabat, ut et in ecclesiis 
essent_gazophylacia, in quibus oblate pecunie con- 
derentur, que a Cypriano 7 Corbona nuncupantur 
qui de his ait: « Locuples et dives es, et Dominicum 
celebrare te credis, que Corbonam omnino non 
respicis. » In quos usus collate eleemosyne insu- 

merentur, subdit his verbis: « Cumque universa 
que dantur, pupillis et viduis conferantur, dat 
illa, quam oportebat accipere. » Paulinus ' mensam 
appellat locum in ecclesia positum ad recipiendas 
fidelium eleemosynas; qui de earum usu agit his 
verbis : « Hoc exemplo, dilectissimi, cavere debe- 
mus, ne damnum anime et dispendium  salutis 
adeamus, negligentes in ecclesia positam a Domino 
mensam indigentibus, quam despicientibus oculis 
intuemur, aut aridis manibus preterimus; « et 
paulo post: « Non patiamur ergo mensam Domini 
et nobis vacuam, et egentibus inanem relinqui, et 
visui stare tantum, non usui. » 

70. Sed ante hos omnes Justinus ? martyr hec 
quoque de collate pecunie usu: « Quod ita colli- 
gilur, apud prepositum deponitur, atque ille inde 
opitulatur pupillis et viduis, et his qui propter 
morbum velaliam aliquam causam egent, quippe in 
vinculis sunt, et peregre venientibus hospitibus : et 
(ut simpliciter dicam) indigentium is omnium cura- 
tor est. » Sed et Tertullianus * de iisdem agitin heec 
verba: « Neque enim pretioullares Dei constat : etiam 
si quod arce genus est, non de ordinaria summa, 
quasi redempte religionis congregatur : modicam 
unusquisque stipem menstrua die, vel cum velit, si 
modo velit, et si modo possit, apponit : nam nemo 
compellitur, sed sponte confert. Hac quasi deposita 
pietatis sunt : nam inde non epulis, nec potaculis, 
nec ingratis voratrinis dispensatur, sedegenisalendis 
humandisque, et pueris et puellis re ac parentibus 
destitutis, jamque domesticis senibus, item nau- 
fragis, et si qui in metallis, et siqui in insulis, vel in 
custodiis, duntaxat ex causa Dei secte, alumni con- 
fessionis sue fiunt. Sed ejusmodi vel maxime dile- 
ctionis operatio notam nobis inurit penes quosdam : 
Vide, inguiunt, ut invicem se diligunt. » Hucusque 
Tertullianus. 

71. Erant itaque (ut dictum est) ejusmodi gazo- 
phylacia in quotidianum pauperum usum destinata : 
celerum si que nova necessilas emersisset, que 
consuetarum eleemosynarum collationem excederet: 
tune episcopus novam inter fideles collectam indi- 
cebat. Est de his exemplum Cypriani* episcopi Car- 
thaginensis, qui quantumlibet (ut nuper vidimus) 
haberet in usum pauperum jin ecclesia paratam 
Corbonam ad eleemosynas excipiendas , novo tamen 
superveniente casu de Christianis a barbaris captis 
pecunia redimendis, collectam indixit ; cujus exem- 
plo id ipsum ceteri college episcopi prestitere : 
ex qua ingentem vim pecuniarum collectam misit 
ad redimendos captivos, ut ejus epistola ad fratres 
coepiscopos scripta testatur. 

72. Cum vero postea jam ardens illa charitas 
christiana tepesceret : cum aliqua urgeret necessitas, 
sic indicebatur collecta, ut etiam veluti jure regio 
exigeretur, compellerenturque laici ad ejusmodi 
prestandam collationem. Est enim de his exemplum 

apud S. Gregorium papam ‘ sic ad Conslantium 
Mediolanensem episcopum pro Philagrio scriben- 
tem : « Indicavit preterea dictus portitor, quod colle- 
cta facta inter alios civitatis Januensis habitatores, 
ipse dare pariter compellatur : et miramur, quod 
qui magis misericordia dignus est, vobis presenti- 
bus pregravetur. Quod si ita est, denuo ab eo per 
quemlibet exigi vestra sanctitas non permittat. Quia 
eum quem cecitas sua gravat, inhumanum nimis 
est in collatione affligere : cui, si esset magna ne- 
cessitas, debuit ex collatione misereri. » Hec Gre- 
gorius. Ad hee spectat illud concilii Turonensis ? 
decretum , quo episcopi in hunc modum voluerunt 
pauperibus esse consultum : « Ut unaqueeque civitas 
pauperes et egenos incolas alimentis congruentibus 
pascat secundum vires : ut tam vicini presbyteri 
quam cives omnes suum pauperem pascant : quo 
fiet, ut ipsi pauperes per civitates alienas non fati- 
gentur. » Heec canon. 

73. Sed ut ad proposita de collecta Hierosoly- 
mam perferenda redeamus, perduravit ea pia con- 
suetudo in Ecclesia Catholica, ut majorum exemplo, 
Christiani ex pluribus locis ad eos qui Hierosolymis 
essent egentes, mitterent eleemosynam. Quam qui- 
dem laudabilem consuetudinem ad Theodosii tem- 
pora perdurantem nequissimus Vigilantius est co- 
natus evertere : quem ardenti zelo Hieronymus * 
redarguit; qui et inter alia : « Hac in Judea, inquit, 
usque hodie perseverante consuetudine, non solum 
apud nos, sed et apud Hebreos ; ut qui in lege 
Domini meditantur die ac nocte, et partem non 
habent in terra nisi solum Deum, synagogarum et 
totius .orbis foveantur ministeriis. » Sed de collectis 
jam satis. 

74. De apostolatu Petri et Barnabe. — Nunc 
ut ad reliquas res gestas orientalis Ecclesie redea- 
mus : vidimus, auctore Luca ‘, tempore ingentis 
illius famis que universum pervasit orbem (quam 
anno secundo Claudii, non autem quarto, ut multi 
opinati sunt, contigisse, superius demonstravimus), 
Barnabam ° et Saulum in Judeam Antiochia missos 
esse, ut collectam deferrent pecuniam Christianis 
in Judea habitantibus : quos eo peracto officio, ite- 
rum Antiochiam reversos esse, assumpto secum 
Hierosolymis Marco ; ac denique admonente Spiritu 
sanclo, communi illius Ecclesie consensu, accepta 
manus impositione, ad predicandum Evangelium 
mancipatos, Luce Acta testantur. Hec autem eodem 
anno secundo Claudii, quo profecti sunt Hierosoly- 
mam, contigisse, veritali magis consentaneum esse 
videtur ; nec eos diutius Antiochie esse moratos. 
Nam cum Lucas ibi tradat eos Antiochie annum 
integrum, antequam Hierosolymam peterent, esse 
versatos, si redeuntes illuc, longiori tempore ibidem 
permansissent, eque (quod prius fecerat) id-dixisset, 
ut par est credere. Sed audiamus ipsum : « Barna- 
bas, inquit, et Saulus reversi sunt ab Hierosolymis 

expleto ministerio, assumpto Joanne, qui cognomi- 
natus est Marcus. Erant autem in Ecclesia, quae erat 
Antiochiz, prophet et doctores, in quibus Barnabas, 
et Simon, qui vocabatur Niger, et Lucius Cyrenen- 
sis, et Manahen, qui erat Herodis tetrarche collacta- 
neus, et Saulus. Ministrantibus autem illis Domino, 
et jejunantibus, dixit illis Spiritus sanctus : Segre- 
gate mihi Saulum et Barnabam in opus ad quod 
assumpsi eos. Tunc jejunantes, et orantes , impo- 
nentesque eis manus, dimiserunt illos. Et ipsi qui- 
dem missi a Spiritu sancto abierunt Seleuciam, et 
inde navigaverunt Cyprum. » Hee Lucas. Eo quidem 
tune ipso ritu tum Saulum tum Barnabam iniliatos 
esse apostolatu, nemo est qui dubitet; unde Chry- 
sostomus ' de Paulo: « Ordinatur in Apostolum, 
ut cum potestate predicet. » Quoniam vero iidem 
super numerum : duodenarium ad Apostolatum 
fuerunt allecti, ea de causa idem Paulus * se aborti- 
yum nominat, hoc est, extra numerum : tradit enim 
Suetonius *, senatores illos appellari vulgo solitos 
abortivos, qui supra numerum per gratiam in sena- 
tum allegebantur. Cum itaque quibus ritibus ini- 
tiarentur qui mittendi essent Apostoli, Lucas satis 
expressisse videatur; necessario nobis et ex instituto 
incumbit, de ejusmodi apostolicis institutionibus ab 
Ecclesia postea usu receptis atque servatis, paulo 
fusius agere. 

15. De ordinibus et officiis ecclesiasticis. — Et 
quod in primis occurrit : cum ejusmodi ordinatio- 
nem factam dicat. Lucas monente Spiritu sancto , 
multis constat exemplis , hec officia nonnisi prece- 
dentibus divinis revelationibus ab Apostolis peragi 
solita; unde Paulus * ad Timotheum scribens, eadem 
illa que in sua ipsius ordinatione precesserant, in 
memoriam revocans, ait: « Noli negligere gratiam, 
que in te est, que data est tibi per prophetiam , 
cum impositione manuum presbyterii; » et iterum : 
« Hoc preceptum commendo tibi, secundum prece- 
dentes in te prophetias. » Cujus quidem gratie nec 
Ecclesia postea expers fuit, quoties humana affectio 
cessavit et gratia; unde Joannes Chrysostomus °® : 
«Tune quidem nihil fiebat hamanum : sacerdotes 
enim ex prophetia veniebant; et ita quidem ut pri- 
dem fiebat, ita et nunc fiet etiam, quoties ab 
humana passione alieni, hujusmodi electiones ce- 
lebramus; cum nihil omnino seculare, nihil tem- 
porale intuentes, neque ad gratiam, neque ad odium 
facimus. » 

76. lisdem insuper sacris apostolicis institutis 
stabilis firmaque a cunctis regula observanda pro- 
ponitur, que et hactenus in Ecclesia Catholica 
inviolabili observatione tenetur, gua potissimum 
Catholici ab hereticis discriminantur : nimirum, 
ut cujusvis meriti atque prestantie vir fuerit, non 
sua sponte predicationis munus suscipiat; sed do- 
nec ab Ecclesia mittatur, ab eaque sacris functioni- 
bas initietur, sicque initiatus , predicationi Evan- 

gelii mancipetur, expectet. Ecce tibi Paulus (ut 
modo de Barnaba taceamus) quantumlibet a Deo 
Patre et Christo ejus Filio ad obeundum munus 
apostolatus esset electus (quod et ipse ‘) testatur sic 
dicens : « Paulus apostolus non ab hominibus, ne- 
que per hominem, sed per Jesum Christum et Deum 
Patrem; » et ut in ejus electione ac probatione uni- 
versa ostendatur Trinitas operata, vero certoque 
Spiritus sancti suffragio ad idem ministerium as- 
sumi jussus : idem ipse tamen qui tantus erat, nisi 
ab Ecclesia sacris initiatus antea ritibus , ab eadem- 
que missus, non est profectus. 

77. Ejusmodi sacra functio qua quis in aliquem 
ecclesiasticum ordinem cooptatur, Ordinatio a ma- 
joribus dici consuevit , Ordinesque gradus illi, quos 
sic initiati pro distinctione munerum ecclesiastico- 
rum assequi consueverunt : vox ipsa tam in veteri 
Testamento quam novo frequentius usurpata, et ad 
discriminationem laicorum adhibita est. Sicut enim 
olim non tantum apud Judzos, qui divina lege re- 
gebantur , sed apud Gentiles ipsos, inter sacra 
atque profana, et inter sacros et non sacros vVi- 
ros distinctio est semper adhibita; ita et in Ec- 
clesia Christi idem naturali et divino jure probatus 
usus permansit , Christi Domini nostri in primis 
auctoritate firmatus, ac penitus stabilitus, dum e 
fideli populo Apostolos duodecim, et discipulos se- 

mancipavit. Quod et constat.ab Apostolis esse fa- 
ctum, dum liquet ab eis ordinatos episcopos, pre- 
sbyteros, atque diaconos : sicque ut ministeriorum , 
ita et nominum est facta distinctio; ac primum ge- 
neralis illa , laicorum et clericorum. Laici enim 
communis populus dictus est : nam 2, idem esse 
apud Grecos quod apud Latinos populum , omnes 
intelligunt; et xi, idem esse quod sortem , no- 
men ab Apostolis acceptum ; nam et Petrus * de 
Juda : « Sortitus est, inquit, sortem ministerii hu- 
jus. » Idemque * ad Simonem magum munus im- 
ponendi manus ab eodem Petro pecunia exposcen- 
tem : « Non est, inquit, tibi pars, neque sors in ser- 
mone isto. » Idemque clerus, qui est a populo com- 
muni distinctus generali nomine Ordinis appellatur. 
Unde Tertullianus * : « Differentiam , inquit, inter 
ordinem et plebem constituit Ecclesie auctoritas, et 
honor per ordinis consessum sanctificatus a Deo ; » 
sanctificatum ait a Deo-honorem per ordinis conses- 
sum tributum, quod in ordine ecclesiastico esset 
secundum diversos gradus officiorum distinctio , et 
honoris prerogativa , adeo ut generalis ordo cleri- 
corum in plures esset distinctus ordines, quibus sin- 
gulis esset specialis adscripta functio, et ministe- 
rium attributum. Et licet in‘novi Instrumenti divinis 
scripturis nonnisi de episcopis, presbyteris, ac dia- 
conis ab Apostolis ordinatis mentio habeatur ; alio- 
rum quoque ordinum ab illis institutos esse mini- 
stros, nullus certe negare poterit, qui Ignatii (ut 
taceam modo de Dionysio, atque Clemente, quorum 

scripta in controversiam adducuntur , de quibus 
alias pluribus) epistolas legerit, quas nullo prorsus 
dissentiente , Catholica semper suscepit Ecclesia. 
Cum enim eodem tempore, quo Apostoli, ipsum 
vixisse constet, quas recenset institutiones ecclesia- 
sticas, haud ab aliis quam ab ipsis Apostolis traditas 
esse atque probatas, nemo jure inficiabitur. 

78. Ignatius ' igitur ejusmodi numerat eccle- 
siasticos ordines et officia, sic scribens ad Antioche- 
nos: « Saluto , inquit, sanctum presbyterorum col- 
legium ; saluto sacros diaconos;» et paulo post : 
« Saluto hypodiaconos, lectores, cantores, janitores, 
laborantes, exorcistas, confessores : saluto custodes 
sacrorum vestibulorum, etc. » Hacque omnia mi- 
uisteria ex apostolica institutione fluxisse , satis de- 
monstrat , dum superius eosdem Antiochenos allo- 
cutus, hee ait : « Pauli et Petri fuistis discipuli : ne 
perdatis depositum. » Porro Ignatius inter illa non 
ordines tantum , sed et officia quedam recensuit 
ecclesiastica, nempe cantorum, et laborantium ; sed 
sicut. non omnes recensuit ordines, ita etiam nec 
officia; nam idem scribens ? ad Polycarpum, de 
cursore eligendo , ejusdemque ab illis distincto mi- 
nisterio, hee ait: « Decet, beatissime Polycarpe , 
concilium cogere sacrosanctum , et eligere si quem 
vehementer dilectum habetis et impigrum, ut possit 
divinus appellari cursor, et hujusmodi creare, ut in 
Syriam profectus, laudibus celebret impigram cha- 
ritatem vestram. » 

79. Si tantam videmus esse adhibitam diligen- 
tiam in cursore deligendo , qui episcoporum ad 
Kcclesias perferret litteras; quid in sacris ipsis or- 
dinibus ecclesiasticis ab illis factum putamus esse 
censendum? Ceterum ejusmodi munus postmodum 
non fuisse per se distinctum, sed injunctum lecto- 
ribus , acolythis, ac subdiaconis, Cyprianus * de- 
monstrat, dum ad suos scribens hee ait : « Quo- 
niam oportuit me per clericos scribere (scio autem 
nostros plurimos absentes esse, paucos vero qui 
illic sunt, vix ad ministerium quotidiani operis suf- 
ficere), necesse fuit novos aliquos constituere , qui 
mitterentur. Fecisse me autem sciatis lectorem Sa- 
turum, et hypodiaconum Optatum confessorem ; » 
idemque * alibi per acolythum se ad Cornelium pa- 
pam litteras dedisse significat. Quodnam vero fuerit 
laborantium officium diximus superius, cum de 
diaconis actum est; horum scilicet muneris fuisse 
curare corpora defunctorum. Addit Gelasius ° alia 
etiam officia ecclesiastica, nempe notariorum, ac 
defensorum munera, quibus probatis clericis ad su- 
periores ordines aspirare licebat ; idemque meminit 
de acolythi ordine, qui pretermittitur ab Ignatio; 
ait enim: « Si his omnibus, que sunt preedicta, ful- 
citur , continuo lector, vel notarius, aut certe de- 
fensor effectus, post tres menses existat acolythus. 

80. Praterea vero (ut diximus) ordines eccle- 
siasticos constat ab officiis fuisse distinctos; sep- 

temque numero stabilitos, videlicet ostiariorum , 
lectorum, exorcistarum , acolythorum, subdiacono- 
rum , diaconorum , atque presbylerorum : quos 
omnes (ut vidimus) excepto illo acolythorum , re-— 
censet Ignatius ; de quo non tantum Gelasius, quem 
nuper citavimus, meminit, sed longe ante ipsum 
Cornelius ‘ papa, scribens ad Fabium episcopum 
Antiochenum , aitque in Romana Ecclesia ordinari 
solitos quadraginta duos acolythos. Cyprianus ? iti- 
dem de acolytho meminit. Recensentur iidem omnes 
septem ordines ecclesiastici in Romano concilio * 
Silvestri pape tempore celebrato, et concilio quarto. 
Carthaginensi ‘; sed dum ibi vel alibi cantor seu 
psalmista adjicitur, officium potius quam ordinem 
in Ecclesia designari certum est ; dum eum non or- 
dinari ab episcopo, sed sola jussione presbyteri illud 
obire munus posse, Patres qui eidem interfuere 
concilio declararunt. Erant iidem septem ordines 
singulis distincti gradibus et officiis, minoresque 
subjecti majoribus , ordinatione hierarchica insti- 
tuti; unde idem Ignatius * ad Smyrnenses ; « Laici 
diaconis subjiciantur, diaconi presbyteris, presbyteri 
episcopo , episcopus Christo, ut ipse Patri; » et ad 
Tarsenses ° : « Presbyteri subjecti estote episcopo, dia- 
coni presbyteris, populus presbyteris et diaconis. 
Qui hunc ordinis decorem servaverint, pro eorum 
animabus ego libens meam commutavero, et Domi- 
nus sit cum eis perpetuo. » Hee Ignatius, a diaco- 
natu auspicatus hierarchicum ordinem , quod cete- 
rorum inferiorum licet sit certum officium, nul- 
lum tamen in subjectos esset jus atque potestas. 

81. Adversus autem illos qui omnia promiscue 
agi voluut in Ecclesia, nullamque adhiberi sexus vel 
ordinis distinctionem, Tertullianus’ ex antiquis pre- 
scriptisque in Ecclesia Catholica institutis , his ver- 
bis exclamat : « Ipse mulieres heretice quam pro- 
caces , que audeant docere, contendere, exorcismos 
agere , curationes repromittere , forsitan et tingere. 
Ordinationes eorum temerarie, leves, inconstantes : 
nunc neophytos collocant, nunc seculo obstrictos , 
nunc apostatas nostros, ut gloria eos obligent , quia 
veritate non possunt; nusquam facilius proficitur , 
quam in castris rebellium, ubi ipsum esse illic, pro- 
mereri est. Itaque alius hodie episcopus, cras alius : 
hodie diaconus, qui cras lector; hodie presbyter , 
qui cras laicus : nam et laicis sacerdotalia munera 
injungunt. » Heec ipse adversus Gnosticos talia fa- 
ctitantes. 

82. Sacri vero ordinis institutio non a recentio- 
ribus tantum, sed ab antiquioribus etiam sacramen- 
tum est appellatum ; unde Tertullianus *, cum agit 
de emulatione diaboli : «Qui ergo, inquit, ipsas 
res, de quibus sacramenta Christi administrantur , 
tam emulanter affectavit. » Apud Cyprianum ° item 
hee verba leguntur : « Docetur que sit baptismi et 

celerorum sacramentorum stabilitas; nam bapti- 
smum repeti, ecclesiastice prohibent regule : nemo 
sacros ordines semel datos iterum renovat. » Augu- 
stinus ‘ itidem in hunc modum, cum agit de ba- 
ptismo et ordinibus sacris : «Si enim, inquit, utrum- 
que sacramentum est, quod nemo dubitat : cur illud 
non amittitur, et istud amiltitur ? Neutri sacramento 
facienda injuria est. » Et alibi* sepius hec repetil. 
At Gregorius Nyssenus *, dum de vi sacramentorum 
agit, hac de ordinatione sacerdotum : « Eadem item 
vis etiam sacerdotem augustum et honorandum 
facit, novitate benedictionis a communitate vulgi 
segregatum. Cum enim heri a tempore superiori 
unus e mullitudine ac plebe esset, repente redditur 
preceptor, preses , doctor pietatis , mysteriorum la- 
tentium prasul; eaque contingunt ei, cum nihil 
corpore vel forma mutatus, sed quod ad speciem 
externam attinet, ille sit qui erat, invisibili quadam 
vi ac gratia invisibilem animam in melius transfor- 
matam gerens. » 

83. Quibus autem ritibus sacris hee fierent , 
aliqua saltem ex parte adumbrata habentur a Luca* 
in ordinatione Pauli et Barnabe , de qua agimus; 
cum sacrificium in primis atque jejunium preces- 
sisse demonstrat. Nam quod habet latina versio : Mi- 
nistrantibus illis , greece (ut scripsit Lucas) Jegitur , 
datrwpyeovzov, id est, Sacrificantibus. Certe quidem non 
sine sacrificii incruenti ministerio ejusmodi sacras 
ordinationes solitas celebrari, antiqui omnivm Ec- 
clesiarum rituales libri significant. Subsecutam ad 
consummationem mysterii manus impositionem , 
eadem Acta declarant : quod et in aliorum ordina- 
tione sepius factitatum esse multis Paulus demon- 
strat exemplis; ut cum scribit ad Timotheum ° di- 
cens : « Noli negligere gratiam, que in te est, que 
data est tibi per prophetiam , cum impositione ma- 
nuum presbyterii. » Acrursum®: « Admoneo te, ut 
ressuscites gratiam, que est in te per impositionem 
manuum mearum. » Itemque cum dicit 7: « Manus 
cito nemini imposueris. » Tradi solere per manus 
impositionem Spiritam sanctum, nec ignoravit 
Simon magus, cum Petrum et Joannem allocutus, 
sic dixit * : « Date et mihi hane potestatem, ut cui- 
cumque imposuero manus, accipiat Spiritum san- 
ctum. » 

84. Cxterum ejusmodi ritus imponendi manus 
super eos quos sacris officiis manciparent, exemplum 
ex antiqua lege Apostoli accepisse videntur. Nam 
sicut ipsos sacrorum ministrorum ordines ex veteri 
Testamento mutualos esse Apostolos Hieronymus 
docet his verbis °: « Et ut sciamus traditiones apo- 
stolicas sumptas de veteri Testamento : quod Aaron, 
et filii ejus, atque levite in templo fuerunt, hoe sibi 
episcopi, et presbyteri, et diaconi vindicant in Ec- 
clesiam; » ita etiam eos hujusmodi manus imponen 
di sacram functionem inde deduxisse constat : nam 

imponendas esse manus ab Aaron et filiis ejus super 
eos qui sacerdotio levite initiarentur, in divinis 
legibus * satis habetur expressum. Verum quantum 
umbre atque figure veritas preestat, tanto uberiori 
gratiarum affluentia in novi sacerdotii ordine hec 
sunt ab Apostolis ministrata, et ab Ecclesia Catholica 
ex apostolica institutione retenta : sane quidem ex 
Apostolorum traditione episcoporum ordinationes in 
Ecclesia fieri, S. Cyprianus ? confirmat. 

85. Porro eumdem ritum impositionis manus _ 
pontificum , diabolus emulus operum Dei in idolola- 
trie superstitionis pontifices olim transtulit, ut 
auctor est Livius * qui agens de Nume ordinatione, 
super caput ejus ab augure sacerdote esse manus 
impositas tradit. Unde jure queritur Tertullianus *, 
multa que sunt ex lege divina statuta, a diabolo in 
superstitionis cultum esse transfusa , eaque enume- 
rans ait : « Hujus sunt partes invertendi veritatem, 
qui ipsas quoque res sacramentorum divinorum in 
idolorum mysteriis emulatur. Tingit et ipse quos- 
dam utique credentes, et fideles suos : expiationem 
delictorum de lavacro repromittit, et sic adhuc ini- 
tiat Mithree : signat illic in frontibus milites suos, 
celebrat et panis oblationem, et -imaginem resurre- 
ctionis inducit, et sub gladio redimit coronam. Quid? 
quod et summum pontificem in unis nuptiis statuit? 
habet et virgines, habet et continentes? Ceterum si 
Num Pompilii superstitiones revolvamus, si sacer- 
dotalia officia, insignia, et privilegia, si sacrificalia 
ministeria, et instrumenta et vasa ipsorum sacrifi- 
ciorum, ac piaculorum et votorum curiositates con- 
sideremus : nonne manifeste diabolus morositatem 
illam Judaice legis imitatus est? Qui ergo ipsas res, 
de quibus sacramenta Christi administrantur, tam 
zmulanter affectavit exprimere in negotiis idolola- 
trie, utique et idem et eodem ingenio gestiit, et 
potuit instrumenta quoque divinarum rerum et san- 
clorum Christianorum sensum de sensibus, verha 
de verbis, parabolas de parabolis profane et emule 
fidei attemperare. » Hee Tertullianus; que descri- 
psisse voluimus adversus eos qui calumniam faciunt 
Catholicis Christianis, quod aGentilium superstitione 
sacros rilus acceperint : quos (ut vidimus) ex divinis 
legibus sumptos, apostolica traditione servandos 
accepit Ecclesia. Quod si vero aliqua ex illis non 
habeantur in antiquis Scripturis divinis expressa , 
satis constat non omnia illis esse scriptis tradita, sed 
complura traditione esse commissa. 

86. Sed guid? Non licuit que apud Gentes su- 
perstitioso culltu impie agerentur, eadem expiata 
sacro ritu ad pietatem transferre, ut majori diaboli 
contumelia, quibus ipse coli voluerit, Christus ab 
omnibus honoraretur? ut inter alios fecisse constat 
magnum illum Gregorium, ob preclaras ab eo res 
gestas cognomento Thaumaturgum, qui Gentilium 
ferias superstitionibus cumulatas in festa ae celebri- 
fates sanctorum martyrum commutayit, ut his ver- 

bis Gregorins Nyssenus ' significat, dicens : « De- 
scendit rursus ad Urbem, et omni circa regione 
undique peragrata et perlustratra, addiftamentum et 
quasi corollarium studii erga numen divinum insti- 
tuebat; apud omnes ubique populos sanciens, ut 
nomine eorum qui pro fide decertassent, dies: festi 
atyue solemnes conventus celebrarentur : cumque 
alii in alium locum corpora martyrum deduxissent, 
per anniversarium circuli ambitum congregati leta- 
bantur, in honorem martyrum ferias agentes.» Et 
paulo post : «Cum animadvertisset quod propter 
corporis voluptates simplex et imperitum vulgus in 
errore simulacrorum permaneret : quo maxime id 
quod precipuum est interim in iis assequeretur, 
nempe ut vanis superstitionibus relictis, ad Deum 
converterentur; permisit eis, ut in memoriam san- 
ctorum martyrum sese exhilararent et oblectarent, 
atque in letitiam effunderentur. » 

87. In eodem sensu Theodoretus? de Gentilium 
feriis in honorem martyrum pie sancteque translatis 
hee addit: «Dirutorum templorum materia, tem- 
plis arisque martyrum excitatis, expiata est; suos 
enim mortuos Dominus noster in templa pro diis 
vestris induxit, ac illos quidem cassos gloria, va- 
nosque reddidit; suis autem martyribus honorem 
illum dedit. Pro Pandiis et Diasiis et Dionysiis, hoc 
est, Jovis, Liberique patris solemnitatibus, Petro, 
Paulo, Thome, Sergio, Marcello, Leontio, Antonino, 
Mauritio , aliisque sanctis martyribus solemnitates 
populari epulo peraguntur. » Ea quippe licentia, qua 
deorum delubra in ecclesias Christianorum sunt 
laudabiliter commutata, alii quoque ritus Gentilium 
a nobis benedictionibus expiati, divino sunt cultui 
consecrati. Annon id Apostolorum exemplo? Nonne? 
Paulus Athenis cum esset, superstitionis aram Ignoto 
Deo dicatam, super quam impietatis victime cede- 
bantur, in veri Dei cultum (quantum licuit-eo tem- 
pore) mira quadam prudentia visus est transtulisse? 
Rursum si que idolo immolata essent, non vetuit 
idem Apostolus * fidelibus manducare, nisi cum ex 
ea re frater infirmus scandalum pateretur : «Omnia 
quidem, inquit*, sunt munda : sed malum est 
homini, qui per offendiculum manducat. » Extincto 
autem penitus jamdiu superstitioso idolorum cultu, 
cum omnis simul cessasse videtur occasio offendi- 
culi ; cur aliquibus ex illis uti non liceret : cum pre- 
sertim non privato usu, sed communi totius Ecclesia 
consuetudine aliquid commune cum ethnicis usur- 
patur ? 

88. Sed quoniam in hec semel incidimus, aliqua 
obiter dicamus de his que apud Hebreos eque ac 
Gentiles, ac demum Christianos, aliquando servata 
esse reperiuntur. Commune cum his fuit Gentilibus °, 
ut in sacris veste candida uterentur. Cadavera aspi- 
cere, sicut antique legis sacerdotibus, ita et pontifici 
maximo superstitionis gentilitie, id testante Dione’, 
vetitum erat. Baculi, annvuli, mitrae usus communis 

fuit christianis episcopis et orientalibus aliquibus 
sacerdotibus, quorum meminit Philostratus'. Primi- 
tias etiam a Gentilibus solitas diis offerri, sicut a 
Judais Deo vero, auctor est Censorinus 7. Nefas 
fuisse Diali flamini fermentum farine admixtum 
attingere, sicut paschali tempore Judais, et mortuum 
tangere, tradit Gellius*. Insuper sicut flamen quo- 
tidie feriatus* erat; ita et quod clerici quotidie Deo 
vacare debeant, feriati sunt dies singuli, ob idque 
iidem feria nomine dies singulos nominare consue- 
verunt. Otferre et vovere decimas apud Gentiles 
etiam, sicut Judeos, observatum invenies apud Dio- 
nysium *. Jejunia ab iisdem Gentilibus adhiberi 
solita ad divinum numen placandum, idem auctor ° 
affirmat : utque ipsi quoque haberent regale sacer- 
dotium, constituebant regem , qui etiam sacerdotio 
fungeretur, et ea de re rex sacrificus’ diceretur. Non 
licuisse pontifici aliquem occidere, sicut nec sacer- 
dolibus veri cultus, apud Suetonium * testatum re- 
peries. Ne in creandis sacerdotibus sors adhiberetur, 
vel pretium, utque iidem essent ab urbanis negoliis 
liberi, eque a Gentibus ac ab ipsis Christianis obser- ~ 
vari solitum, Dionysius ® fradit. Auspicari diem a 
media nocte iisdem commune” fuit. Bigamiam in 
sacerdotio Pudicitia fuisse vetitam, auctor est Li- 
vius ‘t: laudatam ab iisdem monogamiam, toleratam 
bigamiam Valerius * tradit. In dedicatione templo- 
rum multa fuisse Gentilibus cum pietatis cultoribus 
similia, ex Suetonio ** intelliges. Nuptias consensu 
parentum contractas, esse legitimas, cateras clan- 
destinas improbatas, sicut apud Christianos servatur 
apud Romanos judiciali sententia esse definitum, in 
Livio “ facile invenies. Vigilias insuper anniversarias 
habes apud Suetonium *’. Lustralem aquam, asper- 
sionem ** sepulcrorum, lumina“ in iisdem parare, 
sabbato '* lucernam accendere, cereos in populum 
distribuere *®, et ut ad sacram mensam accedentes 
omnes ex animo odia dimitterent, et inimicis recon- 
ciliarentur, habetur expressum apud Valerium *°. 
Sunt et alia fortasse plura que impresentiarum me- 
moriam effugiunt, que iisdem (ut diximus) rationi- 
bus pie sancteque a Christianis absque ulla supersti- 
tione servantur. Sed de his modo satis. 

89. Pauli apostolatus. — Hoc quoque anno 
Domini quadragesimo quarto, Claudii vero secundo, 
quo, ut dictum est, Paulus, monente Spirilu sancto, 
segregatus in Evangelium, apostolatus munere insi- 
gnitus est, raptus ad tertium celum, mirifica illa, 
Deo revelante, cognovit, que non fas est homini 
loqui. Hec omnia anno hoc contigisse, ex his que 
ipsemet scribit ad Corinthios *‘, colliguntur dum 
ait : « Si gloriari oportet (non expedit quidem), ve- 
niam ad visiones et revelationes Domini: Scio ho- 

minem in Christo ante annos quatuordecim, sive in 
corpore, sive extra corpus, nescio, Deus scit : raptum 
hujusmodi usque ad tertiumcelum. Et scio hujus- 
modi hominem, sive in corpore, sive extra corpus, 
nescio, Deus scit: quoniam raptus est in paradisum : 
et audivil arcana verba, que non licet homini lo- 
qui.» Hae de his ipse. Que cum facta dicat annis 
quatuordecim ante id tempus quo posteriorem illam 
ad Corinthios scribebat epistolam ; ipsamque scri- 
ptam constet (ut suo loco fusius explicabimus) anno 
Domini quinquagesimo octavo , Neronis vero se- 
cundo : satis certum exploratumque habetur, hoc 
ipso anno Christi quadragesimo quarto, Claudii vero 
secundo, eumdem Paulum tam mirificis esse a Deo 
auctum muneribus, quibus eum corroborari voluit, 
antequam tanti ponderis munus obiret. Quaenam 
autem illa fuerint que audivit vel vidit : ne frustra 
investigando laboraret humana presumptio, ineffa- 

bilia esse dixit. Verumtamen (quantum ex his que 
scribit ad Galatas') consequi possumus, Gentium 
conversionem inter alia ipsi esse ostensam putamus, 
qui ad gentes ab Apostolis esset mittendus Aposto- 
Jus; qnod postea, cum iterum una cum Barnaba et 
Tito Hierosolymam venit, est feliciter adimpletum ; 
unde merito se illuc ascendisse secundum acceptam 
revelationem testatur his verbis : « Deinde post annos 
quatuordecim (a quonam tempore illi sint nume- 
randi, suo loco dicemus) iterum ascendi Hierosoly- 
mam cum Barnaba, assumpto et Tito. Ascendi autem 
secundum revelationem : et contuli cum illis Evan- 
gelium quod predico Gentibus. » Sic igitur eodem 
anno, quo predicandi Evangelii munus Paulus sus- 
cepit, tam insignes revelationes accepit. 


1 Galat. 11. 


Anno periodi Greco-Romane 5535. — Olymp. 205. an. 2. 


— Urb. cond. 795. — Jesu Christi 42. secundum Baronium 44. 


— Claudii imp. 2. 


4. Consules. — Ad num. 4. Coss. Claudius 
Aug. II, et Caius Cecina Largus , ut ostendit card. 
Norisius in Epistola consulari. 

Cecina nomen famijie, Largus vero cognomen 
est. Perperam ilaque Baronius C. Licinium Largum 
Claudii collegam profitetur. Suetonius in Claudio 
cap. 7, postquam locutus est de priori Claudii con- 
sulatu, qui suffectus fuit, gestusque anno Christi 
xxxvii ait : « Sortitus est et de altero consulatu in 
quartum annum, » currentem nempe. Ex quo habe- 
mus imperatores eos consulatus suscepisse : ad 
quos, dum adhuc privati erant, designati fuerant, 
quod dum Dissertationem Hypaticam composui, 
nondum observaveram. Hujus rei alia subinde pro- 
ducam exempla. Js ilaque consulatus juxta pri- 
mam consulatuum Cesareorum regulam sumptus 
non est. 

2. Evangelium etiam in America annuntiatum. 
—Adnum. 43 et seq. Quo anno Apostolorum divisio 
facta, incertum quemadmodum et utrum Apostoli ad 
omnia mundi climata perrexerint. Aliqui Scripture 
sacre interpretes aiunt, in loco Marci cap. 16, v. 45, 
omnem creaturam, vel omnem terram in Epistola 


Pauli ad Roman. cap. 10, v. 18, dici per synecdo-- 


chem, ita ut maxima pars pro toto usurpetur, vel 
hyperbolicam esse locutionem innuentem quantum 
paucorum industria valuerit. Sunt tamen, qui pro- 
pagatam ubique terrarum Evangelii notitiam Apo- 
stolorum evo scribant, quod multo sincerius, in 
proprio nimirum sensu, Apostoli verba intelligantur. 
Quod si quis dicat non potuisse Apostolos transvehi 


in novum orbem, et in Peruanas ac Mexicanas re- 
giones, respondet Torniellus in Annal. Vet. Test. 
anno mundi 1931, num. xLy, Americam cum aliis 
orbis partibus habitatis praesertim cum Asia, qua 
late patet aut occultis semitis continuari, aut brevi 
aliquo freto distingui : in medio Oceani cursu non ra- 
ras insulas esse, quasi scalarum vice per has vias ferri 
et homines et bruta potuisse, aut naufragio preter 
spem in vastissimas illas plagas appelli; nec forsan 
defuisse angelorum obsequia ; cum angelis de pre- 


-dicatione Evangelii cura, Deo jubente, fuerit, et 


Actorum cap. 146, v. 9, de Paulo dicatur: « Vir Ma- 
cedo quidam erat stans, et deprecans eum, et dicens : 
Transiens in Macedoniam adjuva nos;» ubi inter- 
pretes angelum Macedonico in habitu fuisse com- 
muniter asseverant. 

3. B. Virgo cum D. Joanne in Asiam non mi- 
gravit. — Ad num. 29. Quod dicitur D. Joannem in 
Asiam migrasse, et una cum eo beatissimam Virgi- 
nem profectam esse, Patresque concilii Ephesini in- 
dicare eam Ephesi apud D, Joannem habitasse ; ex 
epistola synodica ad clerum Constantinopolitanum 
data, deduci non posse, Combefisius in Notis ad 
Nicete Paphlagonis Orationem in Joannem theolo- 
gum, que extat prima parte Auctuarii novissimi 
grecorum Patrum, observavit. Verba ejusdem epi- 
stole hoc modo a Baronio in Annalibus referuntur : 
« Quare et Nestorius impiz hzereseos instaurator, 
in Ephesiorum civitate, quam Joannes theologus et 
sacra Virgo Deipara Maria quandoque incoluerunt , 
constitutus, a sanctorum Patrum et episcoporum 

coetu ultro seipsum abalienans, etc. » Sed versio illa 
Peltani, quam Baronius secutus est, parum sincera. 
Patres enim tantum dicunt : « In Ephesiorum civi- 
tatem veniens, in qua Joannes theologus, et Deipara 
Virgo.» Ubi margini adscriptum, quasi supplendo : 
Aliqui subintelligunt , aliquando habitaverunt; a7, 
zdes habent. At eos parum in lingua greca versatos 
dicit Combefisius , addens Patres intelligere sic voca- 
tam majorem Ephesiorum ecclesiam a suis patronis 
et tutelaribus. Ita certe Cyrillus auctor est in Apolo- 
gia ad Theodosium , Epiphaniusque heresi Lxxvir, 
n. 41, serio impugnans, gu? sorores spirituales domi 
retinerent, seque ea in re Joannis exemplo tuerentur 
qui Domini jussuad se eam accepisset, certa quadam 
dispensatione ; subjungitque Epiphanius : « Preterea 
postquam illud ita gestum est, et ad sese illam acce- 
pit, non amplius apud ipsum permansit. » Paulo 
post ait: « Ac cum Joannes interim in Asiam pro- 
fectus sit, nusquam tamen B. Virginem itineris 
comitem secum illum habuisse significat. » Sed in- 
quit Baronius : « Complura tradita habentur sine 
-scriptis. » Verum illud de quo agitur, nusquam nisi 
tantum interpretis errore. Greci in Meneis die xxvI 
Septembris inquiunt accepisse Joannem in cruce 
Deiparam in sua, illique ministrasse usque ad ejus 
dormitionem, et postea sortitum fuisse Asiam pro- 
vinciam. Que sit ratio, cur illam tardius adierit, 
curaturus Ecclesiam, quam jam Paulus fundaverat, 
ut auctor est Jreneus. 

4. B. Magdalena nunquam Ephesi fuit. — Ex 
quibus colligitur , quam inconsiderate a quibusdam 
scriptum, Magdalenam etiam Ephesi una cum Lazaro 
egisse; ab aliisque additum, eam ibidem pio fine 
quievisse , auctoritate prasertim anonymi, qui de- 
scribens peregrinationem S. Willibaldi primi Eiste- 
tensis episcopi circa annum septingentesimum octo- 
gesimum sextum demortui ait: « Tabentes salo artus 
apud Ephesum Asia insulam exponunt, ubi post- 
quam ad sepulcrum S. Joannis evangeliste ebulliens 
inde manna admirantes, lacrymis perfuderunt, post- 
quam se septem Dormientibus, et Maria Magdalena 
ibidem requiescenti commendaverunt. » Sed sancti- 
monialis Hildensheimensis ejusdem sancti consan- 
guinea, que longe ante anonymum illum S. presulis 
vitam et peregrinationem ad Terram sanctam de- 
scripsit, nullam mentionem habet de B. Magdalena : 
«Inde, inquit, ambulaverunt in illum locum, ubi 
septem Dormientes requiescunt, et inde ambulave- 
runt ad Joannem evangelistam in loco specioso 
secus Ephesum. » Quare verba illa de B. Magdalena 
perperam in illud itinerarium vel ab anonymo, vel 
ab alio quopiam scriptore inserta. 

5. Ecclesia Africana ab Apostolis non tnstituta. 
— Ad num. 38. Schelstratius bibliothece Valicanze 
prefectus in Dissert. 1 de Ecclesia Africana , cap. 2, 
demonstrat nullam in Africa Ecclesiam per Aposto- 
los institutam fuisse; idque non tantum Donatistas , 
sed et antiquos Patres communi consensu docuisse. 
Tertullianus lib. de velandis Virginibus , ubi Italia , 
Grecie, aliarumque regionum Ecclesias, quas frans- 

marinas vocat, eas esse dicit , guas et ipst Apostoli , 
vel Apostolict viri condiderunt : illis opponens Eccle- 
sias Africee , has vocat posteras illas, innuere volens 
post Apostolos institutas, prout clare indicat cum 
heereticos Afros libro de Preescriptionibus ad Eccle- 
sias apostolicas remiltit. Nec Salvianus a Baronio 
citatus contrarium tuetur. Cum enim lib. 7 de Pro- 
videntia, pleraque de Afris et eorum civitate primaria 
Carthagine tanquam omni vitiorum cceno inquinata 
dixisset, cum illius incolas fornicatione, adulterio, 
et sodomia foedatos descripsisset, quod se de Afris 
hoc apostolum Paulum testatum ait de Romanis 
tam foeda, omnium consensu, perpetrantibus; ac 
subdit : « In urbe Christiana, in urbe Ecclesiastica, 
quam quondam Apostoli instituerant, quam passio- 
nibus suis martyres coronarant, viri in semetipsis 
feminas profitebantur, etc. » Ubi per civitatem 
illam Salvianus non intelligit Carthaginem, de qua 
paulo ante disseruerat, tanquam sodomitico populo 
repletam, sed urbem Romam, cujus cives Paulus in 
Epistola ad Romanos vitio sodomitico infectos indi- 
carat; unde eliam sequitur ; « Atque hoc publice in 
civitate Romana, urbe illic summa ac celeberrima. » 
Quoad Augustinum lib. de Unitate, cap. 15, agebat 
is contra Donatistas, qui cum somniarent, Evangelio 
ab Hierusalem per ceteras terras predicato, ob Tra- 
ditorum crimina tempore Diocletiani Ecclesiam 
periisse, et in solis Donatistis perseverasse, errori 
se opponit Augustinus, irridetque Donatistarum 
commentum, et dicit, si hoc verum esset, jam Eccle- 
sias Apostolorum labore fundatas periisse, et illis 
neglectis ex Africana Donati Ecclesia ceteris genti- 
bus, ad quas nondum Evangelium pervenerat, esse 
predicandum. Quo loquendi modo indicat potius 
Augustinus, Africam non fuisse ab Apostolis ad 
fidem conversam, Quod etiam eodem libro, cap. 13, 
manifeste tradit. Augustino consentiunt Gregorius 
Magnus in epistola xxx ad Dominicum Carthagi- 
nensem episcopum, imo et Innocentius primus 
Augustino aqualis in Epistola ad Decentium Eugu- 
hbinum episcopum, ut videre est apud Schelstratium 
laudatum , qui existimat fidem secundo Ecclesize 
seeculo in Africa disseminatam esse. 

6. Simon Magus a Romanis consecratus non est. 
— Anum. 54 ad 60. Statuam cum hac inscriptione, 
Simont DEo Sancro, Simoni mago positam fuisse, 
post Justinum Eusebius, Cyrillus, et alii referunt. 
Non desunt tamen viri eruditissimi, qui Justinum 
hominem grecum errore deceptum putant, eumque 
cum vulgarem ac passim extantem epigraphen legis- 
set, Semont DEO Sancro, Simonem pro Semone acce- 
pisse. Certe, inquit Valesius, in Animadvers. Euse- 
bianis lib. 2, cap. 413, statua illa quam in insula 
Tiberina viderat Justinus, non ita dudum effossa est 
cum hac inscriplione : Semont Sanco Deo Fipio. San- 
gus, Deus erat apud Sabinos, qui pactis et foederibus 
praerat, a sanciendo dictus. Unde etiam Deus Fidius 
vocabatur a fide; quin etiam per eum jurare soliti 
erant Romani. Fefellerunt forsan Justinum Samari- 
tani quidam, qui statuam illam Simoni Samaritano 

posifam fuisse ei persuaserunt. Quasi vero Romani 
magum ac prestigiatorem adhuc viventem conse- 
crassent; aut quasi Deum adjecto epitheto Sanctum 
vocaverint. Justinus itaque aut nominum vicinitate 
aut falsa relatione deceptus. 

7. Imperante Claudio fames sepe grassata est. 
— Ad num. 62 et seq. Rome secundo imperii Claudii 
anno, ut prodit Dio lib. 68, ingenti fame exorta, 
imperator, ut copie alimentorum prospiceret por- 
tum Ostiz extruxit, « opus egre post undecim annos 
absolutum, quamvis continuis triginta hominum 
millibus sine intermissione operantibus, » inquit 
Suetonius in Claudio cap. 20. Porro de ea fame hoc 
anno agit Dio, non quod revera tunc inceperit, sed 
quod magis ea tunc sevierit. Mediobarbus enim 
nummum bujus imperatoris exhibet inscriptum ; 
Tr. CLauprus Casar. AuG. Cernitur vas frumentarium 
spicis repletum. In postica : Pon. M. Tr. P. Imp. Cos. 
Des. Ir. S. C. Nummus superiori anno percussus , 
cum presenti consul iterum fuerit. Existimavit Ba- 
ronius banc famem, eam esse, quam prenuntiavil 
Agabus propheta, de qua Lucas Act. 11, et Suetonius 
in Claudio cap. 18. Sed, regnante Claudio, fames 
seepius grassata est. Prima fames contigit anno im- 
perii Claudii primo et secundo, ut mox dixi. Extat 
apud Mediobarbum in numismatis imperatorum 
Claudii nummus inscriptus, Ti CLaupius C&sar. AuG. 
Cernitur vas frumentarium. In postica, Pon. M. Tr. 
P. Imp. Coss. Il. S. C. Qui nummus ad ostendendam 
principis providentiam hoc anno, quo secundum 
consulatum gessit, percussus; quemadmodum, 
quem jam retuli, anno superiori. Propagata ea fames 
in annum sequentem, ut indicat nummus ab eodem 
Mediobarbo exhibitus, in quo habetur, Ti. CLaupius 
Cassar Ava. Representatur vas frumentarium. In 
postica, Pon. M. Tr. P. Imp. P. P. Cos. m.-S. C. Se- 
cunda fames anno quarto Claudii exorta, ut Euse- 
bius in Chronico et Orosius lib. 7 testantur. Ea in 
sequentes annos etiam propagata, ut liquet ex Jose- 


pho lib. 20 Antiquit., cap. 2, ubi ait Helenam Adia- 


benorum reginam Hierosolymam venisse, «cum per 
id tempus civitas gravi fame premeretur, et mulli 
perirent alimentorum inopia. » Quod anno sexto 
Claudii accidisse, eodem anno ostendam. Tertio Eu- 
sebius in Chronico juxta editionem Scaligeri anno 
Abrahami 2065, qui kalendis Octobris anni Christi 
xLvui inchoatur, ait : « Fames facta in Gracia, mo- 
dius sex drachmas venumdatus est. » Tum anno x 
Claudii Eusebius habet : « Magna fames Rome, » de 
qua fuse Orosius citatus, qui ait eam decimo Claudii 
anno grassatam esse. Denique Tacitus lib. 12, Clau- 
dio iv et Orsito coss., anno nempe Claudii undecimo, 
ait : « Frugum quoque egestas, et orta ex eo fames , 
in prodigium accipiebatur. » Porro fames ab Agabo 
predicta pertinet ad annum Claudii quartum, ut 
Eusebius in Chronico et Orosius lib. 7 citati. Quod 
ita intelligendum, ut eo anno cceperit, annoque 
Claudii sexto, quo Helena regina Hierosolymam 
venit, adbuc sevierit. Petavius lib. 14 de Doct. Temp., 
cap. 12, inquit famem illam, de qua Josephus, 

eamdem non esse cum ea que Act. 11 memoratur , 
quod prior vivo adhuc Agrippa rege, post annum 
terlium Claudii mortuo, serpserit; et Josephus ubi 
de quinto Claudii anno locutus est, referat famem 
incidisse , cui opitulata est Helena Adiabenorum re- 
gina. Sed, ut recte vidit Usserius in Annal. veleris et 
novi Test. eadem fames, que anno Claudii quarto 
ceepit, duobus insequentibus annis Hierosolymam 
adhuc afflixit, ideoque una eademque censenda cum 
fame, cujus Lucas in Actis Apostolorum meminit. 
Vide dicta anno sexto Claudii. 

8. Vibius Marsus Petronio in administranda pro- 
vincia Syria successit, ut colligitur ex Josepho lib. 
19 Antiquit., cap. 6, a qua eum removit Claudius 
Aug. post mortem Agrippe Senioris, substituto in 
ejus locum Cassio Longino, ut testatur Josephus ini- 
tio libri vigesimi Antiquit., ubi ait Claudium hoc 
memorize regis amici tribuisse , «a quo vivo adhuc 
per litteras sepe rogatus fuerat, ut Marsum amoveret 
ab administralione rerum Syrie. » Tacitus tamen 
lib. 44 Annal. scribit, anno, quo ludi seculares ce- 
lebrati, anno nempe Christi xtvi1 Marsum in Syria 
legatum copiis prefuisse. Hine factum, ut ex recen- 
tibus historicis alii Josephum alii Tacitum errasse 
scribant. Toinardus tamen V. C. mecum communi- 
cavit Caii Cassii Longini Marsi successoris nummum, 
qui Josephum adversus Tacitum tuetur : legitur 
enim in eo annus Antiochenus xciv. Deducta ea 
epocha ab anno Urbis pccv, percussusque nummus 
ille anno Urbis pccxcviul, aut insequenti, anno nempe 
Christi xiv aut xvi. Erravit itaque Tacitus, nisi for- 
san copie militares Vibio Marso permisse fuerint; 
Syriz vero executio Longino concessa; quod de Cin- 
cio et Corbulone factum, Tacitus lib. 15 notavit. 
Baronius in Annalibus initium Marsi in annum pre- 
cedentem confert, et in ejus fine consignando Jose- 
phum sequitur, non advertens Josepho Tacilum. 
contrarium esse. Em. card. Norisius in Dissert. 11 
de Epochis Syro-Macedonum pag. 155, ubi eumdem 
nummum exhibet, Tacitum et Josephum de annis 
Syriacis regiminis Marsi inter se non discrepare 
ostendit, quod Tacitus uno historie filo varia ibidem 
narret. Preterea demonstrat Cassium Longinum 
anno Urbis condite pccxcvit, qui exorditur anno 
Christi xv in Vibii Marsi locum subrogatum fuisse, 
quod Josephus loco citato scribat, « defuncto rege 
Agrippa, » Claudium imp. misisse successorem Marso 
Cassium Longinum, et Agrippa rex anno Christi xiv 
mortuus fuerit, ut eo anno cum Baronio num. 2 dixi. 
Ceterum prefectura Cassii Longini haud diuturna 
fuit. Tacitus enim lib. 12 ad annum Urbis pccciv 
laudat 7. Vinidium Quadratum presidem Syriz, 
qui ideo anno Christi r1 jam eam prefecturam gere- 
bat. Hunc tamen nonnisi librariorum errore T. Vi- 
nidium appellatum fuisse demonstrat card. Norisius 
cilatus pag. 157, tam ex MS. codice biblioth. Medicee, 
quam ex egregia inscriptione in qua appellatur 
C. Ummidius Durmius Quadratus , de quo anno Lx 
agemus. 

1. Petrus XV kal. Februarii (18 Januar.) cathe- 
dram Romanam condit; deque ejus prerogativa. — 
Sequenti anno, qui secundum a nobis initam ratio- 
nem numeratur a Christo nato quadragesimus quin- 
tus , Claudio Augusto ' tertium et L. Vitellio coss., 
durante tamen adhuc anno secundo ejusdem Clau- 
dii imperii, decimo quinto kalend. Februarii a Petro 
Apostolorum principe Romana Ecclesia instituitur, 
ac sedes in ea pontificia erigitur. Ea quippe dies in 
tante rei perennem memoriam anniversaria cele- 
britate consuevit antiquitus celebrari : qui quidem 
pristinus usus non in Urbe tantum, sed et universo 
christiano orbe in annos singulos repetitus (licet 
interdum alicubi pretermissus , sed restitutus*) in 
hodiernum usque sanclissime perseverat. In anti- 
quis * enim sancte Romane Ecclesie ritualibus 
libris ha preces ea die recitari solite erant : « Om- 
nipotens sempiterne Deus, qui ineffabili sacramento 
apostolo tuo Petro principatum Rome urbis tribui- 
sti, unde se evangelica veritas per tola mundi regna 
diffunderet : praesta, queesumus , ut quod in orbem 
terrarum ejus predicatione manavit, universitas 
christiana devotione sequatur. » Inerat ‘ et privata 
sacra prefatio ad ejus diei solemnitatem accommo- 
data, in sacris missis solita recitari. Antiquiora quo- 
que Martyrologia ejusdem rei plenissimam fidem 
adstruunt ; ac denique sanctorum Patrum * concio- 
nes, quas in ejusdem diei celebritate in Ecclesia 
perorarunt, tanta rei egregia monumenta, celeber- 
rimum fuisse ejusce diei sacre cultum apud omnes 
Christianos, indicant. Universali enim Ecclesia con- 
suetudine antiquitus prescriptum est, ut ejus diei, 
gua quis alicui sedi fuerat prafectus episcopus, an- 
niversaria solemnitas ageretur : eumdemque morem 
tam in Orientali quam etiam in Occidentali Ecclesia 
viguisse, plurima de eo scripta exempla testantur, 
que alibi adnotavimus °. Sed qua die universalis 
Ecclesia episcopus sedi Romane preficitur, eadem 
ab universis quoque Ecclesiis merito celebratur. 

2. Quantumlibet autem a ceteris Apostolis , 
quin et ab ipso Petro ali pluresque fuerint in chri- 
sliano orbe Ecclesie institute ; unam tantum nu- 
mero omnes efficiunt, eamdemque catholicam dici 
debere, Apostoli Symbolo docuerunt ; de qua et 
Ignatius’: « Una est, inquit, Ecclesia, quam suis 
sudoribus et laboribus fundaverunt Apostoli a fini- 

bus terre usque ad fines in sanguine Christi; » et 
Ireneus ‘ : « Ecclesia in universum mundum disse- 
minata, quasi unam domum habitans, et similiter 
credit his, videlicet quasi unam animam habens, et 
unum cor, et consonanter hec preedicat, et docet 
quasi unum possidens os. Nam etsi in mundo lo- 
quele dissimiles sunt, sed tamen virtus traditionis 
una et eadem est: et neque he que in Germania 
sunt fundate Ecclesiz aliter credunt, aut aliter tra- 
dunt, neque he que in Hiberis sunt, neque he que 
in Celtis, neque he que in Oriente, neque he que 
in Aigypto, neque he que in Libya, neque he que 
in medio mundi constitute; sed sicut sol creature 
Dei in universo mundo unus et idem est, sic et Iu- 
men seu predicatio veritatis ubique lucet , et illu- 
minat omnes homines, qui volunt ad cognitionis 
veritatem venire, etc. » Tertullianus ? de his hee in 
eamdem sententiam : « Apostoli primo per Judaam 
contestata fide in Jesum Christum, et Ecclesiis insti- 
tutis, dehinc in orbem profecti, eamdem doctrinam 
ejusdem fidei nationibus promulgarunt, et proinde 
Kcclesias apud unamquamque civitatem condide- 
runt : a quibus traducem fidei, et semina doctrine, 
cetera exinde Ecclesie mutuate sunt, et quotidie 
mutuantur, ut Ecclesia fiant. Ac per hoc et ipse 
Apostolice deputantur, ut soboles Apostolicarum 
Kcclesiarum. Omne genus ad suam originem cen- 
seatur, necesse est. Itaque tot ac tanta Ecclesia, una 
est illa ab Apostolis prima, ex qua omnes. Sic omnes 
prime, et omnes apostolice, dum unam omnes pro- 
bant unitatem. Communicalio pacis, et appellatio 
fraternitatis, et contesseratio hospitalitatis, quae jura 
non alia ratio regit , quam ejusdem sacramenti una 
traditio ; » et paulo post de ejusdem unitatis princi- 
pio : «Si hac ita sunt, constat proinde omnem 
doctrinam, qué cum illis Ecclesiis apostolicis matri- 
cibus et originalibus fidei conspiret, verilati depu- 
tandam, id sine dubio tenentem, quod Ecclesiz ab 
Apostolis , Apostoli a Christo, Christus a Deo susce- 
pit. » Hee ille. 

3. Porro licet omnes ab Apostolis Ecclesia in- 
stitute , eo sensu Apostolice dicta sint, ut Ephesio- 
rum, Corinthiorum, Thessalonicensium, etalize fere 
innumere ; ac secundum ea que ab eodem auctore 
dicta sunt, et caeterae que ab iisdem sunt propagate, 
etiam Apostolic dici debeant; tamen ejusdem sen- 
tentia , quod Ecclesia una est, Apostolicam etiam 

unam esse confiteri necesse est : que cum sit toto 
orbe diffusa, optime divino consilio provisum est, 
ut alicubi ejus caput certo loco consistat : ne cum 
de fide aliisve rebus ad statum religionis Christiane 
spectantibus oboritur controversia, in multas scindi 
que unilatis compagine juncta una erat, necesse sit. 
Si igitur ex Apostolicis omnibus una est conflanda , 
atque una demonstranda Ecclesia, eam non alterius 
esse posse, quam ejus qui inter Apostolos primatum 
gerebat, nemo non videt, nisi qui sua ipsorum ma- 
litia exceecantur et offunduntur, et (quod est in Psal- 
mis ') oculos habent et non vident. Audi quam 
plane, quam distincte hac omnia tibi suggerit Cy- 
prianus *. 

4. «Hoc erant, inquit, utique et ceteri Apostoli, 
quod fuit Petrus, pari consortio prediti et honoris 
et potestatis : sed exordium ab unitate proficiscitur. 
Primatus Petro datur, ut una Christi Ecclesia et 
cathedra una monstretur. Et pastores sunt omnes, 
sed grex unus ostenditur, qui ab Apostolis omnibus 
unanimi consensione pascatur. Quam unam Eccle- 
siam etiam in Cantico canticorum * Spiritus sanctus 
ex persona Domini designat, et dicit : Una est co- 
lumba mea, perfecta mea, una est matri sue, electa 
genitrici sue. Hanc unitatem qui non tenet, tenere 
se fidem credit? Qui Ecclesie renititur et resistit ; 
qui cathedram Petri, super quam fundata est Eccle- 
sia, deserit; in Ecclesia se esse confidit ? quando et 
beatus Paulus apostolus hoc idem doceat , et sacra- 
mentum unilatis ostendat, dicens: Unum corpus, 
et unus spiritus; una spes vocationis vestre, unus 
Dominus, una fides, unum baptisma, unus Deus. 
Quam unitatem firmiter tenere et vindicare debe- 
mus, maxime episcopi, qui in Ecclesia presidemus ; 
ut episcopatum quoque ipsum unum atque indivi- 
sum probemus. Nemo fraternitatem mendacio fallat, 
nemo fidei veritatem perfida preevaricatione corrum- 
pat. Episcopatus unus est, cujus a singulis in soli- 
dum pars tenetur. Ecclesia quoque una est que in 
multitudinem latius incremento fecunditatis exten- 
ditur. Quo modo solis multi radii, sed unum lumen: 
et rami arboris multi, sed robur unum tenaci radice 
fundatum : et cum de fonte uno rivi plurimi de- 
fluunt , numerositas licet diffusa videatur exundantis 
copie largitate, unitas tamen servatur in origine. 
Avelle radium solis a corpore, divisionem lucis 
unitas non capit : ab arbore frange ramum , fractus 
germinare non poterit : a fonte precide rivum , 
precisus arescet. Sic et Ecclesia Domini luce perfusa, 
per orbem totum radios suos porrigit, unum tamen 
lumen est quod ubique diffunditur , nec unitas cor- 
poris separatur; ramos suos in universam terram 
copia ubertatis extendit ; profluentes largiter rivos 
latius expandit, unum tamen caput est, et origo una, 
et mater una, fecunditatis successibus copiosa : 
illius foetu nascimur, illius lacte nutrimur, spiritu 
ejus animamur. » Hee et alia Cyprianus. 

5. Qui et hac eadem uberius prosecutus, iterum 

atque iterum monstrat hance unam Ecclesiam in 
Petri cathedra cognoscendam. Unde idem scribens 
ad Cornelium Romanum pontificem, hee ait * : 
« Post ista, adhuc insuper pseudo episcopo sibi ab 
hereticis constituto, navigare audent et ad Petri 
cathedram , atque ad Ecclesiam principalem , unde 
unitas sacerdotalis exorta est; a schismaticis et 
profanis litleras ferre; nec cogitare eos esse Roma- 
nos, quorum fides (Apostolo pradicante ) laudata 
est, ad quos perfidia habere non possit accessum. » 
Et ad Antonianum de Cornelii pape ordinatione 2 : 
« Factus est, inquit, Cornelius episcopus de Dei et 
Christi ejus judicio, de clericorum pene omnium 
testimonio, de plebis, quae tunc adfuit, suffragio, et 
de sacerdotum antiquorum et bonorum virorum 
collegio ; cum nemo ante factus esset, cum Fabiani 
locus, id est, cum locus Petri et gradus cathedra: 
sacerdotalis vacaret. » Hec ipse pluribus. 

6. Rursum vero eum debere dici catholicum, 
qui eidem Romane Ecclesia, Petri sedi commu- 
nione conjungitur; illum vero esse habendum he- 
reticum, qui ab ejusdem cathedre est commu- 
nione divisus, idem Cyprianus spe testatur; nam 
ad Cornelium * papam hee de his quos optabat 
ejusdem pontificis communioni conjungere : « Sci- 
mus nos hortatos eos esse ut Ecclesie Catholice 
radicem et matricem agnoscerent et tenerent. » Et 
ad Antonianum * eodem argumento: « Scripsisti 
etiam ut exemplum earumdem litterarum ad Cor- 
nelium collegam nostrum transmitterem ; ut depo- 
sita omni sollicitudine, jam sciret te secum, hoc est, 
cum Catholica Ecclesia communicare. » Quo contra, 
herelicum habendum esse qui cum eodem Romano 
pontifice non communicat , scribens ad Magnum °, 
multis significat, et praesertim cum dicit : « Ecclesia 
una est, que una et intus esse et foris non potest. Si 
enim apud Novatianum est, apud Cornelium non 
fuit. Si vero apud Cornelium fuit, qui Fabiano 
episcopo legilima ordinatione successit, et quem 
preter sacerdotii honorem martyrio quoque Domi- 
nus glorificavit, Novatianus in Ecclesia non est, nec 
episcopus computari potest. » Hac ipsa longe ante 
Cyprianum Irenzus °: « Quoniam , inquit, valde 
longum est in hoc tali volumine omnium Ecclesia- 
rum enumerare successiones, maxime et antiquis- 
sime et omnibus cognite, a gloriosissimis duobus 
apostolis Petro et Paulo Rome fundate et constitute 
Ecclesia, eam quam habet ab Apostolis traditionem, 
et annuntiatam hominibus fidem, per successiones 
episcoporum pervenientem usque ad nos, indicantes, 
confundimus omnes eos, qui quoquo modo, vel per 
sui placentiam malam , vel vanam gloriam, vel per 
cecitatem et malam sententiam , preeterquam opor- 
tet, colliZunt. Ad hane enim Ecclesiam, propter 
potentiorem principalitatem , necesse est omnem 
convenire Ecelesiam, lioc est, eos qui sunt undique 
fideles : in qua semper ab his qui sunt undique, 

conservata est ea, que est ab Apostolis traditio. » 
Hec Ireneus. 

7. His insuper addimus que Optatus Milevita- 
nus ! de cathedra Petri egregie sane in banc senten- 
tiam locutus est : «Igitur negare non potes, scire te 
in urbe Roma Petro primo cathedram episcopalem 
esse locatam, in qua sederit omnium Apostolorum 
caput Petrus, unde et Cephas est appellatus : in qua 
una cathedra unitas ab omnibus servaretur, ne ceteri 
Apostoli singulas sibi quisque defenderet; ut Jam 
schismaticus et peccator esset, qui contra singularem 
cathedram alteram collocaret. Ergo cathedra unica, 
que est prima de dolibus. Sedit prior Petrus, cui 
successit Linus, etc.» Et post recensitam successionem 
Romanorum pontificum, ea ratione convincit schi- 
smaticos esse extra Ecclesiam Catholicam, quod nullus 
ipsorum episcopus eidem Romane cathedre com- 
municet. Ac tandem hec contra eosdem schismati- 
cos : « Unde est ergo, ait, quod claves regni vobis 
usurpare contenditis, qui contra cathedram Petri 
vestris preesumptionibus et audaciis sacrilegio mili- 
tatis? » Et inferius : «Igitur de dotibus supradictis 
cathedra est (ut supra diximus) prima, quam proba- 
vimus per Petrum nostram esse. » Ac paulo post : 
« Et per cathedram Petri, que nostra est, et caeteras 
dotes apud nos esse.» Eadem quoque ratione S. Hie- 
ronymus * hec ad Damasum : «Ego nullum pri- 
mum nisi Christum sequens, beatitudini tue, id est, 
cathedr Petri communione consocior : super illam 
petram edificatam Ecclesiam scio. Quicumque extra 
hanc domum agnum comederit , profanus est. Si 
quis in arca Noe non fuerit, peribit regnante dilu- 
vio. » Et paulo inferius : « Quicumgue tecum non 
colligit , spargit; hoc est : qui Christi non est, Anti- 
christi est. » Et sequenti rursum epistola * : « Ego 
interim clamito : Si quis cathedre Petri jungitur, 
meus est. » Et adversus Ruffinum * : « Fidem suam 
quam vocat? eamne, qua Romana pollet Ecclesia ? 
an ilam, que. in Origenis voluminibus continetur ? 
Si Romanam responderit : ergo catholici sumus, 
qui nibil de Origenis errore transtulimus. » 

8. Hee igitur cum Hieronymus sepius repetat 
et inculcet , et primatus Petri et Ecclesia Romane 
sit fidelis assertor , jam quomodo illa sint ejusdem 
auctoris accipienda verba, quibus adversarii struunt 
calumnias, satis perspicuum esse potest, dum sic 
ait * de his que ad ordinem spectant : « Quid facit, 
excepta ordinatione, episcopus, quod presbyter non 
faciat? Nec altera Romane urbis Ecclesia, altera 
totius orbis existimanda est. Et Gallix, et Britannic, 
et Africa, et Persis, et Oriens, et Judea, et omnes 
barbare nationes unum Christum adorant, unam 
observant regulam veritatis. Si auctoritas queritur, 
orbis major est Urbe. Ubicumque fuerit episcopus, 
sive Rome , sive Eugubii, sive Constantinopoli, sive 
Rhegii, sive Alexandrie , sive Tanis; ejusdem me- 
riti, ejusdem est sacerdotii. Potentia divitiarum et 

paupertatis humilitas vel sublimiorem vel inferio- 
rem episcopum non facit : caterum omnes Aposto- 
lorum successores sunt. » Sed hae quidem dicit ipse 
de his que suut muneris sacerdolii : in qua quidem 
functione sicut nihil prater ordines plus episcopus 
quam presbyter habet, ita mullo minus nihil est 
quod plus alio quilibet episcopus sibi vindicet. 
Verum quanto plus ceteris ipse S. Hieronymus 
Romano episcopo deferat, superius ipsiusmet loca 
recitata declarant. Sed institutam de Catholici nomi- 
nis signo orationem prosequamur. 

9. S. Ambrosius etiam et ipse uno signo e 
sede Petri petito, ex ipsius, inquam, Romane 
Ecclesiae communicatione , qui veri catholici ha- 
bendi essent , esse solitum investigari, demonstrat, 
dum hec de Satyro fratre scribit : « Advocavit ad se 
episcopum, nec ullam veram putavit nisi vere fidei 
gratiam ; percontatusque ex eo : Utrum cum episco- 
pis catholicis , hoc est, cum Romana Ecclesia con- 
veniret? etc. » Augustinus ‘ item ex Petri cathedra 
per successionem Romanorum Pontificum demon- 
stratam, catholicos diseriminat ab heereticis ; et id 
ipsum adyersus schismaticos ?, Donatistas , Catho- 
licos occinere docuit. Una igitur hac tessera, hoc 
uno symbolo, hoc uno denique rogato et reddito 
nomine, qui catholici essent, quive heretici, sem- 
per innotescere consueverunt : nempe , ut ille abs- 
que alia controversia catholicus censendus esset, 
qui se Romane Ecclesia communicare profiteretur; 
ac ille contra esset conclamandus hereticus, qui ab 
eadem Petri cathedra probaretur esse divisus. Pra- 
ter illa que in eam sententiam sunt ex antiquioribus 
Patribus recitata , alia plane innumera de his exem- 
pla suppeterent; sed non patitur instituti ratio, hic 
ea singulalim recensendo, in his diutius immorari. 

10. Romanum nomen idem quod Catholicum. 
— Sed illud unum sic habeto, adeo hee certa atque 
explorata haberi , ut antiquo usu illud esset rece- 
ptum, tam apud nostros quam apud externos, has 
voces, Romanus, et Catholicus, absque distinctione 
usurpari solitas, ita ut idem esset dicere, Romanus, 
quod Catholicus : idque monstrari potest, non tan- 
tum nostrorum testimonio et exemplo, sed etiam 
hostium. asserlione. Ecce quippe Theodosius Junior 
imp. in ea epistola, quam scripsit ad Acacium epi- 
scopum Berceensem, hec ait: « Vosque probatos 
Romane religionis sacerdotes esse, manifesto argu- 
mento declarate. » Extat hac epistola in actis sacro- 
sancte synodi Ephesine *. Addam et de Arianis 
exempla. Victor Uticensis * hec a Jocundo ariano 
homine ad Theodoricum Arianorum regem in Africa 
refert. dicta : « Poteris, inquit, eum diversis 
afflictionibus interficere : nam si gladio peremeris, 
incipient Romani martyrem predicare; » et Grego- 
rius Turonensis > ex persona eorumdem: « Quid 
putatis (dicebat unus ex illis) quod nunc isti Romani 

dicant? » et alibi de ariano principe‘ : « Cogitavit 
intra se dicens : Quia ingenium est Romanorum 
(Romanos enim vocitant homines nostre religionis) 
ut ila accidat , et non sit virtus Dei; » et inferius ? 
ex persona itidem ariani hominis hee ad suos di- 
centis : « Si consenseritis dictis meis, exercebimus 
hodie cachinnum de hoc Romanorum presbytero : » 
hoc est, catholico sacerdote. Alia ad hee addenda 
essent exempla, sed parcius agimus, quod alio ten- 
dat oralio; divertimus enim ad hc, occasione Ro- 
mane Ecclesie hoc anno (ut dictum est) a Petro 
apostolo institute, cui prafuit annos viginti quatuor, 
menses quinque, et dies undecim. Sed de his redde- 
mus rationem inferius, cum de ejusdem Petri age- 
mus martyrio. 
41. De prima liqnea Petri cathedra miraculis 
illustrata , et in ejusdem Petri basilica Vaticana 
hodieque asservata. — Czeterum ipsa prima pontificia 
‘sedes Petri, cathedra (inquam) lignea, dignum plane 
tante rei eximiumque monumentum, quamplurimis 
semper miraculis illustrata , a majoribus asservata, 
in ejusdem Petri basilica Vaticana recondita hacte- 
nus custoditur, et certis diebus populo visenda expo- 
nitur. (Lege ad finem anni 45 Dissertationem de Ca- 
thedra lignea S. Petri.) Consueverunt enim majores, 
fanti memores beneficii, quod apostolica predica- 
tione e tenebris, quibus erant offusi, ad lucem plane 
divinam evecti essent, etiam ipsas sedes ligneas qui- 
bus Apostoli insedissent, summa omnium diligentia 
custoditas, veneratione prosequi. Sit satis ad ejus rei 
exemplum Hierosolymorum Ecclesia, que licet tot 
tantisque Judeorum casibus fuerit exagitata; sedem 
tamen ipsam, cui ipsorum primus episcopus Jacobus 
insedit, usque ad Constantini tempora integram esse 
servatam, auctor est Eusebius *. Id ipsum de sede 
Marci Alexandrie factum esse , suo loco dicemus. 
Nec tamen illud de his dicere praterimus quod ad 
hance rem etiam spectare videtur : majores scilicet 
nostros, egregios pietatis cultores, ut qui probe sci- 
rent loco Christi (quod sepe monet Ignatius) esse 
habendos episcopos, sedes illas, quibus illi in eccle- 
sia, cum sacras synaxes agerent, insiderent, ut divi- 
num thronum, velis egregie ornare consuevisse , 
easdemque tegere velamento. Id plane innuit Pon- 
tius diaconus in Cypriani martyrio, cum ait : «Sedile 
autem erat foriuito linteo tectum, ut et sub ictu 
passionis episcopatus honore frueretur. » Et Augu- 
stinus * ad Maximinum episcopum donatistam : « In 
futuro, inquit, judicio nec apsides gradatx, nec 
cathedre velatze adhibebuntur ad defensionem. » 
Apsides sane gradatas cum dixit, sedes episcoporum 
sublimiori attolli fastigio solitas esse significat. Et 
Patianus episcopi sedem linteatam nominat in epi- 
stola secunda ad Sympronium. Sed hee satis ad in- 
sinuandos antiquos Ecclesia mores, cui plane rei 
nos ex instituto lectori devinximus. 
12. Evodium an Igqnatium Petrus in cathedra 
Antiochena suffecerit. — In hune igitur modum Ro- 

mana cathedra stabilita, cessit Petrus Ecclesia An- 
tiochene, et alium in suum locum episcopum subro- 
gavit. Id quidem factum esse hoc ipso tertio Claudii 
imperatoris anno, ac Domini quadragesimo quinto, 
Eusebius testatur in Chronico : ubi etiam anno su- 
periori (ut a nobis positum est) Petri Romam adven- 
tum contigisse tradit. Qui vero dixerunt ', eum tune 
cum discessurus esset Antiochia, eidem civitati suc- 
cessorem episcopum ordinasse, eo sensu audiendi 
sunt, quasi dicere velint Petrum successorem sibi 
delegisse , cum sedem Antiochenam reliquit. Non 
enim putandum est Petrum antea se abdicasse , 
nulla existente causa; nisi cum Rome sibi erexit 
accepitque cathedram. Nec propterea quod inde re- 
cesserit, opus fuit alium sibi sufficere; quod nec 
alias fecerat, cum (ut vidimus) sepe recessit, ac 
iterum rediit: nam et sic inde modo discessit, eo 
nempe reversurus. Rediit enim Antiochiam , eam 
invisens Ecclesiam, quando inter ipsum et Paulum 
ill , de quibus suo loco dicturi sumus, suborte 
sunt contentiones. Satis Antiochene Ecclesie se 
absente videbatur esse consulltum, quod ibi Barnabam 
reliquisset. Barnabas enim (quod ex Actis * superius 
dictum est) Antiochiam profectus, cum uberes fru- 
clus ex conversione Gentium evangelica predicatione 
collegisset, et uberiores se collecturum speraret, tot 
laboribus impar sibi visus, Tarsum accessit, indeque 
Saulum adductum secum Antiochiam duxit : quem 
cum annum integrum , usque scilicet ad famem 
illam ingentem obortam, illic permansisse, Lucas * 
testetur, sane quidem in annum secundum Claudii 
eosdem perseverasse illic constat, atque illuc iterum 
rediisse, et usque ad presentem annum mansisse, 
ut ex his que dicturi sumus in fine presentis anni, 
liquido apparebit. 

13. Sed quem potissimum sedi Antiochene 
suum successorem instituerit , Evodiumne , an 
Ignatium, res non est absque aliqua controversia : 
quandoquidem Joannes Chrysostomus *, civis Antio- 
chenus, et ejus Ecclesie olim clericus, aperte pro- 
fitetur primum omnium a Petro eidem sedi fuisse 
prefectum S. Ignatium : testatur id ipsum Theodo- 
retus *, cum ait: « De illo enim Ignatio omnino au- 
disti, qui per magni Petri dexteram pontificatum 
suscepit. » Felix quoque Romanus pontifex in epi- 
stola quam scripsit ad Zenonem imperatorem, que 
est recitata in quinta ® synodo Constantinopolitana, 
plane testatur S. Ignatium dextera Petri esse ordina- 
tum ejusdem Antiochene sedis episcopum. Porro 
non Eusebius tantum’ et Hieronymus * perspicue 
testantur, post Petrum et a Petro institutum primo 
loco sedisse Evodium, ac Evodio fuisse subrogatum 
Ignatium; sed et idem ipse Ignatius *® scribens ad 
Antiochenos , id ipsum firmiter aperteque demon- 
strat, cum ait: « Mementote Evodii beatissimi patris 

vestri; qui primus post Apostolos gubernacula Ec- 
clesize vestra sortitus est.» Hac itaque cum ille ipse 
profiteatur, aliis non opus est testibus. Verumenim- 
vero unde ejusmodi oborta sit occasio controversia, 
exquirere, non otium putamus. 

44, Legimus apud Clementis Constitutiones *, 
quibus interdum usi sunt viri sanctissimi necnon 
eruditissimi, Antiochene Ecclesie a Petro Evodium, 
a Paulo vero Ignatium esse creatos episcopos; nec 
sane unun post alium, ut de ceteris ibi dicitur, sed 
simul. Quod quidem tunc factum fuisse videtur, 
cum dissensio illa inter fideles qui ex circumcisione, 
et eos qui ex Gentibus ad fidem venerant, esset con- 
cilata : quocirca quamdiu illa perduravit, illud re- 
medium fuisse adhibitum, ut ulerque sederet; al- 
terque eorum preesset iis qui ex circumcisione , 
aller vero iis qui ex Gentibus ad Ecclesiam venis- 
sent. Caterum eo tandem sublato distinctionis pa- 
riete, ac sub uno eodemque pastore utraque collecta 
Ecclesia, non amplius duobus, sed uno tantum fuit 
opus episcopo. Tunc igitur in eadem prefectura 
reman-isse videtur Evodius , cui libenter cessisset 
Ignatius , ut Clemens Lino : meritoque ea de causa 
idem ipse in dicta epistola ad Antiochenos ipsum 
Evodium primum post Apostolos fuisse illius sedis 
episcopum tradit, nullam sui rationem habens, 
quod ea occasione sedisset , et eidem loco cessisset , 
quantumlibet a Petro (ut precitati volunt) institutus 
essel. Sed quod agamus conjectura, nihil certi de 
his affirmare audemus. Ceterum prefecturam Ec- 
clesia Antiochene Evodio hoc anno cédllatam esse , 
Eusebius in Chronico tradit. Qua ratione erroris 
arguitur Suidas ®, et si qui alii dixerunt tune disci- 
pulis esse inditum nomen Christianum, cum Petrus 
Evodium Antiochene Ecclesie creavit episcopum ; 
nam longe ante hec tempora Christianum nomen 
esse inventum, superius est demonstratum. 

415. Marcus a Petro Alexandriam missus. — 
Sicut autem stabilita sede Romana, Petrus Antio- 
chene Ecclesia episcopum illi preeficiendo pro- 
spexit, ita etiam memor Ecclesiarum, quas in Ponto, 
Galatia, Cappadocia, Asia, scilicet Minori, et Bithy- 
nia erexerat, suam primam ad eas scripsit episto- 
lam ; quam quidem hoc ipso anno, anteyuam 
Marcus ab eodem Petro Alexandriam mitteretur, 
esse conscriptam, ex eo facile colligi potest, quod in 
ea hac posita habeantur in fine : « Salutat vos Ec- 
clesia, qu est in Babylone collecta, et Marcus filius 
meus, » quem hoc ipso anno terlio Claudii Alexan- 
driam amandatum , Alexandrinam collegisse Eccle- 
siam, Eusebius non obscure demonstrat in Chronico. 
Opportuna enim illa videbatur oblata occasio ad ven- 
tus Philonis Judei Alexandrini in Urbem , qui ‘sub 
Caio primum (ut vidimus) pro Judis Alexandrinis 
legatione functurus, unacum sociis Romam se con- 
tulit; ac iterum sub Claudio Romam venit , quando 
et gentilem suum Petrum Evangelium preedicantem 
Rome cognovit, et familiarissime cum ipso versatus 

est, ut Hieronymus ! his verbis declarat : « Aiunt 
hune sub Caio Caligula Rome periclitatum, quo le- 
gatus gentis sue missus fuerat : cum secunda vice 
venisset ad Claudium , in eadem urbe locutum esse | 
cum Petro aposto!o, ejusdemque habuisse amicilias, 
et ob hance causam etiam Marci discipuli Petri apud 
Alexandriam sectatores ornasse laudibus suis. » Hac 
Hieronymus de Philonis cum Petro Rome consue- 
tudine ac amicitix usu; qua quidem ex re conje- 
ctura ducimur, redeuntem Philonem Alexandriam, 
Marcum sibi a Petro commendatum secum per- 
duxisse. Sed de Marco iterum. 

16. Sancti Petri prima epistola. — Quod vero 
sicut hoc anno, ita etiam Rome eadem a Petro epi- 
stola scripta fuerit, Patres omnes qui de ea re ser- 
monem habuerunt, expresse testati sunt ; quod et ex 
illis ejusdem epistole verbis collegerunt , quibus in 
fine dicitur : « Salutat vos Ecclesia, que est in Ba- 
bylone collecta; » per Babylonem enim Romam in- 
tellexisse , absque ulla dubitatione confirmant. Sed 
ab his disscntiunt novatores, quod permoleste acci- 
piant, ex canonicis divinisque Scripturis etim Petri 
Romam adventum reddi testatum. Sed primum per 
Bubylonem a Petro Romam significatam esse majo- 
rum auctoritate monstremus; ac subinde quam in- 
signiter delirent, qui de alia Babylune ea esse dicta 
verba contendunt, perspicue aperiemus. Eusebius ” 
ubi de Marci Evangelio ex Papie et Clementis aucto- 
ritate sermonem instituit, haec addit : « Constat Pe- 
trum hujus Marci mentionem facere in priore epi- 
stola, quam Rume texuisse dicitur : quam quidem 
epistolam ibi perscriptam ostendit, dum civitatem 
illam , verbi trans/atione, Babyluncm appellat, hoc 
modo : Salutat vos Ecclesia nostre electionis con- 
sors, que est Babylone, et Marcus filius meus. » 
Eadem Hieronymus de Scriptoribus Ecclesiasticis in 
Marco his verbis : « Meminit hujus Marci et Petrus 
in epistola prima sua, nomine Babylonis figuraliter 
Romam significans. » In Apocalypsi * Joannis eodem 
notatam esse nomine , in confesso est apud omnes 
ut ita hyperbolice dicam, cum alioqui complures 
sint, qui per Babylonem universum regnum dia- 
boli interpretentur. Porro inter veteres Tertullia- 
nus *: « Sic et Babylon apud Joannem nostrum Ro- 
mane urbis figuram portat, proinde et magna, et 
regno superbe , et sanctorum debellatricis. » Unus 
idemque Spiritus, quo afflali, locuti sunt sancti viri 
Dei, eodem symbo!ico nomine Romam significavit ; 
quin eliam et in divinis Scripturis per Babylonem 
sepe Romanum adumbratum esse imperium, eru- 
ditus lector inveniet. In hance sententiam Augusti- 
nus ® hecait: « Nemultis morer, condita cst Roma 
velut allera Babylon, et velut prioris filia Babylo- 
nis ; » docet enim pluribus tunc conditam Romam 
esse, cum intercidit regnum Assyriorum. De his 
quoque cumulate Orosius °. 

17. Quomodo nomen Babylonis a Petro Rome 
datum intelligendum. — Nec vero me imprudenter 
dicturum existimo, si his addiderim , Petrum non 
esse usum proprio Urbis nomine , quod Hierosoly- 
mis fuga lapsus e carcere, ubi ageret, non ab om- 
nibus percipi vellet. Sane quidem studuisse admo- 
dum Claudium imperatorem Agrippe regi Judéeo- 
rum qui Petrum vinxerat mox coram populo 
trucidandum , ea que ex Josepho superius sunt 
recitata , plane significant. Cum alioqui mutatis no- 
minibus homines appellare , usitatum fuisse videa- 
tur apud Apostolos. Unde Paulum +, cum ait « Libe- 
ratus sum de ore leonis, » per leonem significasse 
Neronem, nullus dubitat. Prater hec etiam, per Ba- 
bylonem esse Romam significatam, licet quis nolit, 
fateri compellitur. Nam cum Petrus dicat : « Salu- 
tat vos Ecclesia , que est in Babylone collecta; » 
cum de illa que est apud Assyrios Babylone nullo 
modo possit intelligi : quandoquidem (ut vidimus) 
constat Josephi * auctoritate , eodem Caii Augusti 
fempore, quo tam dira Judai tum Alexandrini tum 
Palestini patiebantur, eos qui agebant in Babylone, 
et apud Assyrios, Judeos fuisse expulsos , ac deni- 
que trucidatos : necesse est affirmare, Petrum per 
Babylonem Romam intellexisse. Nec est alia Baby- 
lon, de qua Petrus potuerit dixisse ; nam que apud 
Aigyptios Babylon erat, obscurus plane locus, non 
civitatis nec oppidi dignus nomine, castellum a Stra- 
bone * et aliis nominatur , sic nempe dictum, quod 
a quibusdam Babyloniis fuisset erectum, locus na- 
tura munitus. At dicere velle, Petrum de hac in 
Agypto posita intellexisse , insignis sane fatuitas et 
nimium absurda res esset : quandoquidem cum 
multa alia hee opinari prohibeant , quodammodo 
id potissimum vetat, quod nullam reperiri constet in 
Babylone que est in Agypto , Ecclesiam collectam ; 
cum multa enim concilia edita reperiantur cum ad- 
jectione nominum episcoporum Aigyptiorum , in 
nullis horum, nec in aliis scriptorum monumentis 
alicubi reperitur nominatus episcopus Babylonis in 
Agypto : nisi post annos quingentos sub Justino 
Juniore primum reperitur nominatus episcopus Ba- 
bylonis in Agypto Zosimus Cilix apud Sophronium. 

48. Sed quid novatores isti? Licet hic negent per 
Babylonem Romam intelligi ; tamen qued in Apoca- 
lypsi de Babylone multa nefanda prodantur , eoque 
nomine Romanam urbem significari certissimum sit ; 
cunctas illas blasphemias in Romanam tune urbem 
congestas, quod in ea idololatria et impietatis cultus 
pre ceteris orbis locis vigeret, in Romanam con- 
vertunt Ecclesiam, calumniosissime simul et impe- 
ritissime, nullam temporum diversorum nec rerum 
rationem habentes. Sane quidem dum Petrus ait : 
« Ecclesia que est in Babylone : » Ecclesiam ibi po- 
sitam non esse Babylonem ipsam, plane declarat, di- 
versaque ratione censeri ipsam Ecclesiam a loco, 
ubi dicitur esse collecta. Nec per somnium quidem 
quis unquam inveniet Romanam Ecclesiam esse 

Babylonis nomine nuncupatam , sed ipsam tantum- 
modo civitatem ; ac id quidem non semper, sed cum 
impietate referta adversus ipsam Ecclesiam bellum 
gereret. Unde Hieronymus ‘ de his agens , hisce 
verbis Romam compellat : « Sed ut ad te loquar, que 
scriptam in fronte blasphemiam Christi confessione 
delesti, Urbs potens, Urbs orbis domina, Urbs Apo- 
stoli voce laudata, interpretare vocabulum tuum : 
Roma aut fortitudinis nomen est apud Grecos , aut 
sublimitatis juxta Hebraos : serva quod diceris : Vir- 
tus te excelsam facit, nam voluptas humilem. Male- 
dictionem, quam tibi Salvator in Apocalypsi com- 
minatus est , potes effugere per peenitentiam. Habes 
exempla Ninivitarum. Cave Joviniani nomen, quod 
de idolo derivatum est. » 

19. Scimus eumdem Hieronymum ? alibi in 
eamdem Urbem stomachatum, Babylonem appel- 
lasse, cum persecutionem in ea passus, inde rece- 
dens, Hierosolymam rediisset ; atque dixisse : « Cum 
in Babylone versarer , et purpurate meretricis es- 
sem colonus, et jure Quiritum viverem, etc. » Sed 
quid postmodum alibi ille* idem, cum agit de Ro- 
man Eeclesie fidelibus : « Romane, inquit , ple- 
bis laudatur fides, testimonio videlicet apostolico. 
Ubi alibi tanto studio et frequentia ad ecclesias et 
martyrum sepulcra concurritur? Ubi sic ad simili- 
tudinem celestis tonitrui, Amen reboat, et vacua 
idolorum templa quatiuntur? non quod aliam ha- 
beant Romani fidem, nisi hanc quam omnes Christi 
Ecclesiz ; sed quod devotio in eis major sit, et sim- 
plicitas ad credendum. » Idem ad Marcellam seri- 
bens ut Bethlehem migret, post explicatum illud de 
civitate Romana Joannis in Apocalypsi testimonium; 
« Cecidit enim, cecidit Babylon magna. » De Eccle- 
sia ibi posita ista subdit : « Est quidem , inquit, ibi 
sancta Ecclesia, sunt trophea Apostolorum et mar- 
tyrum, est Christi vera confessio, est ab Apostolo 
predicata fides , et Gentililate calcata, in sublime se 
quotidie erigens vocabulum christianum. » Hee 
Hieronymus : de quibus satis. 

20. Secunda Petri epistola. — Cum hee de 
tempore primum ac subinde de loco prioris Petri 
epistole sint pluribus disputafa : ad quosnam ea 
scripta fuerit, hic pluribus agere in prima editione 
pretermisimus; sed absque ulla dubitatione hanc 
datam esse ad Hebreos, inferius cum de posteriori 
Petri epistola egimus, affirmavimus. Ne autem hac 
de re dubitare quis possit, assertam semel senten- 
tiam tum Patrum auctoritate obsignatam , tum aliis 
firmissimis rationibus demonstratam relinquere , 
equum putamus. Scriptam quidem hance fuisse epi- 
stolain Petri ad Judeos jam redditos Curistianos, 
testantur Eusebius *, S. Athanasius *, Didymus *, ac 
denique (ne in his longius distrahar) omnes tum 
greci tum latini scriptores, qui ea de re consulto 
tractarunt : adeoque ut nec unum hactenus inve- 
nerimus , qui ad alios quam ad Judeos eam esse 

conscriptam, asseruisse reperiatur. Sed ad hec con- 
firmanda, accipe rationes, et quidem firmissimas , 
utpote ipsius Petri auctoritate subnixas , quibus re- 
fragari non liceat, quod ei contradicere sit religio. 
Certum quidem est Petri ipsius assertione, ad illos 
priorem ase datam esse epistolam, ad quos posterio- 
rem ipse conscripsit ; etenim sic in ea de priori me- 
minit ! : « Hane vobis, carissimi, secundam scribo 
epistolam. » Porro eamdem posteriorem ab ipso esse 
datam ad Hebreos , ipsemet ad finem ipsius disertis 
verbis insinuat, dum mentionem habet Pauli epi- 
stole ad ipsos Hebreos date , prout interpretes 
omnes ostendunt, et nos inferius demonstraturi 
sumus ; ad quos se quoque eam dare epistolam pro- 
fitetur. 

21. Rursum vero cum in ipsa prioris. epistole 
inscriptione manifeste declaret Petrus se scribere 
Christianis: advenis dispersionis, nonnisi Judos po- 
tuit verbis illis intellexisse ; etenim nullam hactenus 
Christianorum Gentilium quis inveniet factam esse 
dispersionem, sed tantummodo Judeorum (ut supe- 
rius diximus) tempore martyrii S. Stephani, cujus 
dispersionis iterum meminit S. Lucas? in Actis. 
_ Nec est quod objici possit , dispersionem Judeorum 
factam fuisse * tantummodo per regiones Jude at- 
que Samariz : nam ex iisdem Actis ‘ satis apparet , 
eorumdem aliquos perrexisse etiam Antiochiam, at- 
que in Cyprum : imo et constat Ananiam unum ex 
illis pervenisse * Damascum : ut patens sit eos 
egressos esse Judee terminos. Verum etsi supe- 
rius anno Christi trigesimo quinto dictum sit, tam 
Petrum, quam Jacobum scripsisse ad fratres disper- 
sionis illius, que facta est post necem Stephani, non 
autem ad aliosJudeos in diversis orbis locis positos : 
tamen re accuratius considerata, nibil est quod pro- 
hibeat etiam ad alios Judzos eam scriptam. esse epi- 
stolam ; eo quod solitisint vocari Judai dispersionis 
illi qui in diversis orbis partibus longe a Judea ha- 
bitarent, dispersi dicti quod non cum aliis in Judea 
degerent, sed in diversis regionibus pro animi cu- 
jusque libitu loca colerent : quo sensu ab Evange- 
lista * dictum de Christo ex Caiphe prophetia, «quod 
Jesus moriturus erat pro gente, et non tantum pro 
gente, sed ut filios Dei qui erant dispersi, congre- 
garet in unum. » Qua eliam ratione Jacobus in suze 
epistole 7 inscriptione habet : « Duodecim tribubus, 
qu sunt in dispersione, » hoc est , Judseis omnibus 
gui in diversis orbis regionibus habitarent : nam 
nulla alia hoc tempore contigit hostilis duodecim 
tribuum dispersio. Ceterum cum constet nullam 
legi dispersionem Christianorum Gentilium , sed 
duntaxat Judzeorum : cum scribat Petrus ad Chri- 
slianos dispersionis, ad Judzos credentes scribere 
certum est. Quod insuper illis vindicet prophetias *, 
quodyue feminas eorum filias Sara nominet, certe 
quidem eosdem fuisse Judios ostendit. 


22. Sed et in eo quod de iisdem ait ® : « Qui ali- 

quando non populus, nunc autem populus Dei : 
Qui non consecuti misericordiam , nunc autem mi- 
sericordiam consecuti, etc. » De eodem plane populo 
loqui significat , qui juxta Osee’ oraculum (ad 
quod alludit) a Deo fuerat reprobatus, cum sub typo 
filiorum fornicationum , de eorum altero dictum : 
« Voca nomen ejus, Absque misericordia : quia non 
addam ultra misereri domui Israel; » et de altero : 
« Voca nomen ejus , Non populus meus : quia vos 
non populus meus, et ego non ero vester. » Hoc qui- 
dem statu Judi tunc erant : adveniente autem 
Christo, eum secuti, ex non populo facti sunt popu- 
lus ejus, ac pariter misericordiam adepti. Cum vero 
citatur idem locus Osee * ab apostolo Paulo *, non 
solum que de reprobatione Judeorum ab eodem 
propheta dicta sunt, ipse recitat, sed et que de vo- 
catione Genlium, nimirum quod subditur: «Et erit 
in loco ubi dictum est eis , Non plebs mea vos : ibi 
vocabuntur filii Dei vivi. » Secundum quam quidem 
additionem recite Patres omnes de reprobatione Ju- 
deorum , et vocatione Gentium, tum Oseam, tum 
Paulum intellexisse tradunt; juxta quam item consi- 
derationem, hec S. Hieronymus ‘, cum interpretatur 
Pauli verba ex Osea desumpta : « Vocabo non plebem 
meam, plebem meam. Hoc loco Judam significat. Et 
non dilectam, dilectam ; et non misericordiam conse- 
cutam, misericordiam consecutam; Israeliticum po- 
pulum. Et eritin loco ubi dictum est eis, Non plebs 
mea vos, etc. Gentes demonstrat in Christo creditu - 
ras. » Hactenus verba S. Hieronymi. Quod vero Petrus 
non scriberetad Gentes, sed ad Judzos, ea tantum cita- 
vit Osez verba, que dicta de Judais erant. Nam Ju- 
deos et Israelitas a Deo reprobatos intelligi per illa 
verba, Non populus, Non misericordiam consecuta : 
cum id expresse Propheta testetur, nulla opus est 
interpretatione. Porro qui per reprobationem non 
jam populus, neque misericordiam consecuta filia di- 
cebantur : iidem ad Christum conversi, ait Petrus, 
« qui aliquando non populus, nunc populus; qui non 
misericordiam consecuti, nunc misericordiam con- 
secuti. » Recte igitur omnium rata habetur Patrum 
sententia, asserentium Petri tum priorem tum po- 
steriorem epistolam esse ad Judzos conscriptam. 
Oportuit hee addidisse in hac posteriori editione ad 
diluenda que ab aliquo objiciebantur. Sed prose- 
quamur ex instituto apostolicas traditiones , qua ex 
apostolicis scriptis tanquam e fonte manarunt. 

23. Salutatio in osculo sancto et pacis. — Quod 
enim idem Apostolus in fine epistole , illos ad quos 
scribit admonet ut salutent se invicem in osculo 
sancto : nostri instituti ratio postulat, ut de anti- 
qua ab Apostolis instituta christiana salutatione os- 
culo sancto impartienda (quod pertinet ad antiquos 
Ecclesiz mores) paulo fusius agamus. Non enim id 
Petrus tantum, sed et Paulus faciendum precepit, 
ut cum ad Romanos °, vel ad Corinthios * iterum, 
aut ad Thessalonicenses ” scripsit epistolas. Id ip- 

sum etiam facere suis epistolis consuevit Ignatius *, 
cum diversas ad suos daret. Cum vero iidem prin- 
cipes Apostolorum salutationem mutuam non os- 
culo tantum, sed sancto plane dandam esse pre- 
scripserint; diversam sane eam ab illa fuisse, quam 
Gentiles inter se consueverunt imparlire, certum 
est. Quodam enim usu receptum erat, quoties sibi 
obviarent inter ambulandum amici, se invicem os- 
culo salutare : quam quidem consuetudinem ut per- 
molestam , et frequentibus occursionibus fastidium 
afferentem ?, Tiberius lege sancila tollendam cura- 
vit ; sed (quod prebavit eventus) plus lege valuit 
inolitus usus : unde Martialis , qui vixit temporibus 
Domitiani, hec ad Linum ° : 

Bruma esl, et riget horridus December : 

Andes tu tamen osculo nivali 


Omnes obvius hine et hinc tenere, 
Et totam, Line, basiare Romam. 


Et ad Bassum $ : 


Effugere non est, Basse, basiatores : 
Instant, morantur, persequuntur, occurrunt, 
Et hine, et illinc, usquequaque, quacumque. 


Et inferius de his plura. 

24. Erant quidem ejusmodi oscula, pacis et 
amorissymbola : que non tollenda , sed moderanda 
inter Christianos curarunt Apostoli, dum eos se in- 
vicem salulare debere osculo sancto, sepe admonne- 
runt. Illa p'ane sancta oscula dicta esse reperiuntur 
que in sacris conventibus illorum verborum ad- 
juncta salut idione, « Pax tecum, » adhiberi consue- 
verunt. Avens de his Justinus * martyr, hee ait: 
« Precibus finitis, mutui nos invicem osculo saluta- 
mus. » Post osculum sequi administrationem Eu- 
charistie, fusius tradit Origenes *. De ejusmodi 
apostolica institutione et Ecc!esie usu hee scribit : 
« Ex sermone Pauli (scilicet cum dicit : Salutate vos 
invicem osculo sancto) mos in Ecclesia tradilus est, 
ut post orationes osculo se invicem suscipiant fra- 
tres ; hoc autem osculum sanctum appellat Aposto- 
lus : quo nomine illud docet primum, ut casta sint 
oscula que in ecclesiis dantur; deinde ut simulata 
non sint, sicut fuerunt Judx. Osculum vero fidele 
primo castum sit , deinde pacem in se simplicita- 
temque habcat in charitate non ficta. » Hucusque 
Origenes. Hec admonuit’? Athenagoras christianus 
philosoplus , his scilicet verbis : « Tam accurate 
temperare osculum, seu potius adorationem salu- 
talionis oportet : ne si quo modo pauxillum mens 
po!lluta fuerit, ab eterna vos vila proscribat Ver- 
bum. » Agens de eodem Terlullianus *, illud appel- 
lat signaculum orationis, 

25. Cyrillus * Hierosolymitanus discriminans sa- 
crum osculum a profano, sic ait: « Nec hoc ila 
accipias, quasi osculum illud sit hujuscemodi, quale 
in foro inter omnes amicos esse consuevit; neyue 
enim tale est. Hoc igitur osculum animos mutuo 

conciliat, et omnem malorum oblivionem illis spon- 
det : signum igitur est hoc osculum reconciliationis 
animorum, universeque injuriarum memorie de- 
lete ; » et post aliqua : «Igitur osculum hoc, quo in 
sacris utimur , reconciliatio est , atque idcirco san- 
ctum, de quo et Paulus dicit : Salutate vos invicem 
in osculo sancto. Et Petrus inquit : In osculo dile- 
ctionis. » Chrysostomus* post multa in banc senten- 
tiam dicta , hae addit : « Quid de osculo sancto 
aliud quoque afferri potest. Quid tandem ? Templum 
Christi sumus : ilaque templi vestibula et aditum 
osculamur cum alii alios osculamur. An non cer- 
nitis, quotnam homines etiam bujusce temp'i vesti- 
bulis osculum figunt, partim inclinato capile, partim 
manu tenentvs, atque ori manum admoventes ? Ac 
per has portas et januas ingressus est Christus, et ad 
nos ingreditur, cuin communicamus. Nostis enim vos 
qui mysteriorum participes estis, quid dicam. Neque 
enim vu!lgari quodam honore os nostrum afficitur, 
cum corpus Dominicum excipit; eaque presertim 
de causa tum mutua oscula jungimus. Audiant qui 
obscena Joyuuntur et qui convitia proferunt, et 
horrescant, cogitantes quale os deturpent ac dede- 
corent. Audiant qui obscene osculantur, etc. » De 
adjunctione vero illorum verborum , quibus oscu- 
lando pax impartitur, hec Augustious * : « Post 
orationem Dominicam quam accepistis , et reddidi- 
stis, dicitur, Pax vobiscum : et osculantur se invicem 
Christiani in osculo sancto, quod est signum pacis , 
si quod ostendunt labia, fiat in conscientia, id est, 
quomodo Jabia tua ad labia fratris tui accedunt, sic 
cor tuum a corde illius non recedat. » Hec ipse. 
26. Nec vero quis putet hee ita promiscue tune 
agi solita esse, ut viri feminas, et femine viros sic 
indistincte se mutuo, tmpartito osculo, salutarent. 
Nam (ut suo loco dicemus) in ecclesia seorsum 
viros a mulieribus agere consuevisse , certissimum 
est. At qnoniam ca nihilominus adhibita cautela , 
adhuc inter se invicem osculantes sive viros, sive 
feminas, fraus aliqua, arte diaboli, aliquando irre- 
psisse videretur, in nonnullis ecclesiis sacram oscu- 
lari tabel'am mutavit usus, et quidem laudabilis. 
Nam et prudentiores Gentiles vitasse dicuntur oscu- 
lum formosorum , ut de Agesilao Plutarchus tradit 
eo libro qui de audiendis poetis inscribitur; et apud 
eumdem reperies in Amatorio, Cleomaclium ejus- 
modi osculo percitum prodegisse vilam. Quamob- 
rem magna cautela emendata sunt hec apud Chri- 
stianos , penes quos omnia sancta , omnia pura 
prestanda erant : quod osculo , quo anima, ad la- 
biorum progressa ostia , conjungitur anime , inter- 
dum in alium transfundi contingeret, ac deperire , 
seculfdum ea que ex Platonis versibus recitat Gel- 
lius *. Quod vero ad Ecclesiam Dei pertinet : haud 
recens in mutuis illis osculis, per se sanctis, ali- 
quando se immiscuit libidinis turpitudo, sed anti- 
quilus eliam: quod non tantum Athenagore locus 


* Chrysost. hom. 30. in epist. 1. ad Corinth. c. 13. — ? Aug. ser. 83. 
de diversis. — 3 Gell. lib. xix. c. 14. 


PETRI ANNUS 1. 


superius citatus innuit, sed et Clemens Alexandri- 
nus‘, dum acriter in pravum quemdam usum in- 
vectus, hee ait : « Dilectio autem non in osculo 
censetur, sed in benevolentia. Illi autem nihil aliud 
osculo, quam ecclesias conturbant, cum ipsam intus 
non habeant amicitiam. Etenim hoc utique turpem 
movit suspicionem, et maledicentiam, quod impru- 
denter osculo uterentur , quod esse oporlebat my- 
sticum : id sanctum vocavil Apostolus. Regno digne 
gustato, ore modesto et clausuv benevolentiam animi 
ostendamus, per quod maxime se exerit mansuctudo 
morum. Est autem aliud quoque osculum incestum, 
veneno plenum, sanctilatem simulans. An nescitis, 
quod etiam phalangia si ore tantum tangant, graves 
dolores hominibus afferunt ? » Hee ille. Ait autem 
alibi idem Clemens ? de modo osculandi : « Non 
ergo temere pueris precipimus, auribus eos appre- 
hendentes , ut osculentur eos qui ad ipsos attinent : 
hoc utique tacite significantes, ingenerari per au- 
ditum sensum dileclionis; » et Plautus : ° 


Sine te prehendam auriculis, sine dem suavium. 


et Tibullus * : 


Natusque parenti 
Oscula compreusis auribus eripiet. 


At hec remota procul fuisse ab osculo sancto 
putamus : nu!lum enim unquam de his legimus 
penes Christianos exemplum. Et bhaclenus de mori- 
bus Ecclesie in oscu'o sincto. 

27. Rursus vero, quod idem Petrus apostolus in 
fine ejusem epistole, sicut et in exordio ejus, gra- 
tiam impartiendo, salutet; sicut in secunda etiam 
epistola fecisse constat : et quod insuper eadem sa- 
lutatione utatur szepe apostolus Paulus, alque ad 
Thessalonicenses scribens hac dicat in fine ° 
« Salutatio, mea manu Pauli; quod est signum in 
omni episto!a : ita scribo. Gratia Domini nostri Jesu 
Christi cum omnibus vobis. Amen. » Quodque etiam 
Joannes * eadem silutatione utatur : plane signitica- 
tur, Apostolorum exemplo, in Ecclesiam introductum 
ut in apos'olicis litteris gratia salutando impartia- 
tur; nam Ignatius etiam in salutatione eodem usus 
est charactere, et ceteri pust eum episcoji Antio- 
cheni. Unde Gregorius’* papa scribens ad Anasta- 
sium episcopum Antiochenum, hee ait in fine: 
« Amen : Gratia : que videlicet verba de scriplis 
vestris accepta, idcirco in meis epistolis pono, ut de 
S.Ignatio vestra beatitudo coguoscat, quia non solum 
vester est, sed et noster; sicut enim magistrum ejus 
Apostolorum principem habemus communem, ila 
quoyue ejusdem principis discipulum nullus habet 
privatum. » In epistula enim Ignutii ad Ephesios 
duo eadem verba scriptareperiuntur, aceteris autem 
excidisse putantur. 

98. Ex apostolica igitur traditione et exemplo 
manavit, ut Romanus pontifex apostolicis litteris 

quempiam salutando, una cum apostolica benedi- 
ctione gratiam impartiatur. Institutio hac est qui- 
dem apostolica : nam usque ad Christi ascensionem, | 
pacis tantum verbo aliquem salutare moris fuit, ut 
in antiquo ‘ Testamento plura exempla suppetunt, 
et in? novo de Christo, qui eodem pacis nomine salu- 
tare consuevit discipulos; quos, ut eodem etiam 
modo, cum in alienis domos introirent, in eis 
agentes salutarent, admonuit *. Perseveravit vero 
idem usus apud Judeos, ut pacis nominesalularent. 
Unde Tertullianus *: « Nam et hodie, inquit, Judai 
in pacis nomine appellant, et retro in scripturis sic 
salutabant. » Sed (ut idem auctor ait) eidem pacis 
nomine salutationi Apostoli et gratiam addiderunt, 
imo et premiserunt : qtiod videlicet tam sublimis 
gratie restitute per Christum generationi humane 
annuntiatures essent. Hactenus de Petri epistola ; 
quam -absque aliqua dubitatione , totius Catholice 
consensu Ecclesize semper receptam fuisse constat; 
quamque a Marco evangulista ex hebreo fuisse trans- 
latam ; affirmare videtur Hieronymus *, dum post+ 
quam egit de Evangelio a Marco conscripto, sed a 
Petro accepto, hec ait : « Denique et due epistole, 
que feruntur Petri, stylo inter se et charactere dis- 
crepant structuraque verborum. Ex quo intelligimus, 
pro necessitate rerum, diversis eum usum interpre- 
tibus. » Plane dum apud Petrum Marcus fuit, functum 
fuisse munere interpretis, omnes affirmant. Sed de 
interpretis munere agemus paulo inferius. 

29. De Marco et ejus Evangelio. — Marcus igi- 
tur, quem, quod unice eum diligeret, Petrus in dicta 
epistola filium suum appellat, hoc eodem anno, 
antequam Alexandriam proficisceretur, Evangelium 
scripsit. Sed qua ratione ad id agendum impulsus, 
et an latine vel greece scripserit, a nobis est exqui- 
rendum : at que ad rationem temporis ac loci spe- 
clant, ex instituto ante omnia examinanda proponi- 
mus. Cum enim (ut nuper diximus) Eusebii ® constet 
auctoritate, Marcum anno tertio Claudii, Olympiadis 
ducentesime quinte tertio anno, Christi vero qua- 
dragesimo quinto, Alexandriz Evangelium anoun- 
tiare coepisse ; ejusdemque auctoris et aliorum testi- 
monio liyueat, anteyuam Roma mitteretur Alexan- 
driam, ipsum sacrum Evangelium conscripsisse : 
plane compellimur dicere, hoc ipso anno, post scri- 
ptam a Petro eam epistolam, Marcum id prestilisse. 
Cui quidem veritati Eulhymius’ et alii adstipulantur, 
qui tradiderunt scriptum esse a Marco Evangelium 
post annum decimum a passione Christi. Unus tan- 
tum ab his discrepat Irenaeus *, dum ait, id fuctum 
a Marco post obitum Petri et Pauli apostolorum; 
cui sane omnes merito adversantur , potissimum 
cum certum sit Marcum evangelistam ante eosdem 
Apostolos martyrio esse defunctum , nimirum anno 
octavo Neronis; quod Hieronymus ® et alii omnes 


* Genes. xbiil. Jud. vi. et xrx. 3. Reg. xxv. 1. Paral. x1. Tob. xu. 
— 2Lue. um. xxiv. Joan. xiv xx. — 3 Mare. x. Luc. x. — 4 Tertul. 
advers. Marcion lib. v c. 5. — ® Hier. epist. cL. quest. x1. ad Hedi- 
biam. — ® Eusebius in Chron. — 7 Eulthym. in prefat super Matth. — 
8 Treneus 1. 111. ¢. 4. — 9 Hieron. de scrip. Eccl. in Marco cap. 8. 


302 


testantur. Sicut autem in his que ad tempus spe- 
ctant, omnes ab Ireneo dissentiunt, ita etiam de 
loco scribendi omnes Chrysostomo ‘ contradicunt, 
qui ait Marcum in Aigypto, rogantibus discipulis, 
scripsisse Evangelium : cui in primis objicimus 
Athanasium Alexandriz et totius Agypti episcopum 
diversa plane ab eo scribentem; ipse enim in Sino- 
psi ad Constantem Augustum hee scripta habet de 
Marci Evangelio Rome edito : « Evangelium secun- 
dum Marcum Rome ab apostolo Petro predicatum 
est, editum vero a beato Marco apostolo, et ab ipso 
Alexandrie postea in Avgypto, et in Pentapoli, et in 
Lybia preedicatum. » Hee Athanasius, cui celeri 
scriptores libenter assenliuntur; cum presertim 
alii, qui longe ante Athanasii tempora in Ecclesia 
floruerunt, id egregie testati sint, ut Papias, et 
Clemens Alexandrinus, qui et causam simul ejus- 
modi ab eo suscepte provincie prodiderunt, ut 
Eusebius * tradit his verbis, cum agit de predica- 
tione Petri a Romanis suscepta: « Tanta, inyuit, 
pietatis lux eorum mentibus,-qui Petrum audie- 
bant, affulsit, ut non ejus sermoni omnino auscul- 
tando, non doctrine divine predicationis minime 
scriptis prodite attendendo contenti acquiescerent ; 
sed a Marco Petri comite, cujus Evangelium esse 
fertur, multis variisque precibus contenderent, ut 
monumentum illud doctrine, quam sermone et 
veibo illis tradidisset, etiam scriptis mandatum apud 
eos relingueret. Nec prius hominem ab se dimittunt, 
quam ipsorum postulatis obsecutus, opus absolvis- 
set. Hauc igitur Evangelii secundum Marcum scri- 
bendi causam precessisse memorant. Cum ergo Pe- 
trus apostolus, divina Spiritus sancti revelatione 
suggerente , intelligeret illud opus editum esse; 
ferunt eum propenso et alacri illorum hominum 
studio magnopere fuisse delectatum, hancque scri- 
pturam auctoritate sua ratam fecisse, quo in eccle- 
siis passim perlegeretur; Clemens in sexto libro 
‘Yrorumdcewy, Cul etiam testis accedit Papias Hierapo- 
litanus episcopus , eamdem tradit historiam. » Hee 
Eusebius. 

30. Sed quid insuper a Papia scriptum, quod et 
a Joanne presbytero de Marci Evangelio acceperat , 
idem recenseat, audiamus; sunt heec Papie verba ab 
Eusebio * repetita : « Illud presbyter mibi dicebat : 
Marcus, qui fuit interpres Petri, quecumque tenebat 
memoria, scripsit quidem accurate, sed tamen non 
eo ordine quo erant a Domino dicta, factave. Neque 
enim Dominum audierat ille quidem, neque erat 
eum comitatus : sed postea (ut dixi) comes Petri 
fuit; qui quidem non Domini sermones et precepta, 
ea narrandi serie quam Dominus in illis tradendis 
tenuisset, dicebat ; sed eam in preedicando rationem 
sequebatur, quam ad auditorum animos instituendos 
opportunam accommodatamque censuit. Quare in eo 
neutiquam erravit Marcus , quod quedam, sicut me- 
mori ea ante mandaverat, litteris prodidit : quan- 
doqguidem hoc unum mente et cogitatione sedulo 

prospexit, ut nec quidquam eorum que audivisset 
pretermitteret; nec falsi aliquid iisdem omnino in- 
terponeret. Ista quidem a Papia narrantur de 
Marco.» Hucusque Eusebius; predicta itaque ra- 
tione, Marci nomine editum Evangelium credidisse 
aliquos fuisse Petri, Tertullianus ‘ et alii «que te- 
stantur. Intexamus et his Clementis Alexandrini * 
verba de eodem Marci Evangelio Rome conscripto : 
« Marcus, inquit, Petri sectator, predicante Petro 
Evangelium palam Rome coram quibusdam Cesa- 
rianis equitibus, et multa Christi testimonia profe- 
rente, petitus ab eis, ut possent, que dicebantur, 
memorie commendare, scripsit ex his que a Petro 
dicta sunt Evangelium, quod secundum Marcum 
vocatur. » Hec ille: iisdem consentientia Hiero- 
nymus * tradit. 

31. Epiphanius’ autem in his a Papia discrepat, 
quod existimavit Marcum unum fuisse ex septuagin- 
ta duobus discipulis. Ceaterum Beda * Papie ma- 
gis consentiens , ait Marcum natione Hebreum , 
genere sacerdotali fuisse progenitum , unumque 
ex illis fuisse sacerdotibus, qui post Christi as- 
censionem crediderunt Domino; de quibus Lu- 
cas ait : « Multa turba sacerdotum obediebat fidei. » 
In reliquis Epiphanius consentiens his que ad 
Marci Evangelium spectant , hac ait : « Post Mat- 
theum secutus est Marcus, jussus a sancto Petro 
Rome Evangelium edere, et ubi scripsisset, mitti- 
turasancto Petro in Aigyptiorum regionem. Hic 
autem unus erat de septuaginta duobus dispersis ob 
verbum quod dixerat Dominus : Nisi quis ederit car- 
nem meam, et biberit meum sanguinem, non est 
me dignus : velut Evangelii verba legentibus clare 
indicatur, tamen per Petrum revocatus, dignus 
evadit impleri Spiritu sancto et Evangelium tra- 
dere. » Hec Epiphanius. Sed quod ait Marcum 
fuisse ex numero septuaginta duorum discipulorum, 
haud receptum videtur ab aliis, qui a Petro eum 
tradunt genitum in Evangelio, nec vidisse Dominum. 
Id Hieronymus °, id ipsum Theodoretus in prefatione 
historiz sanctorum Patrum, id denique omnes qui 
locum illum Petri prime epistole sunt interpretati , 
quo dicit : « Salutat vos Ecclesia, que est in Baby- 
lone collecta, et Marcus filius meus. » Quod vero Au- 
gustinus 7 de Marco dicat fuisse breviatorem Matthai, 
non ita accipiendum est, ut Evangelium a Mattheo 
editum Marcus redegerit in compendium ; sed quod 
multa, que a Mattheo essent fusius enarrata, Mar- 
cus secundum quod a Petro accepisset, breviori 
narratione contracta descripserit; cum alioqui ea 
que a Petro prolixiori sermone, ut suam negatio- 
nem prolata audisset, uberius quam Mattheus , 
scriptis mandarit. 

32. Quod vero tam Papias *, quam Ireneus °, 

Hieronymus‘, ac denique recentiores Marcum evan- 
gelistam dicunt fuisse interpretem Petri : quenam 
functio hec esset, diligentius sane perquirendum 
ac investigandum est. Adeo enim necessarium esse 
videbatur Apostolis interpretis ministerium, ut licet 
Petrus, amandato Marco Alexandriam, ipso caruerit, 
tamen alium adhuc fuerit nactus interpretem , 
nempe Glauciam, ut auctor est Clemens Alexan- 
drinus ®. Sane quidem apud apostolum Paulum 
eodem functum esse munere Titum, S. Hierony- 
mus * tradit scribens ad Hedibiam : imo ejus officio 
adeo Paulum opus habuisse, ut absentia Titi non 
modicum detrimentum ejusdem predicationi attu- 
lerit, idem ipse ad Corinthios scribens his verbis 
testatur *: « Cum venissem Troadem propter Evan- 
gelium Christi, et ostium mihi apertum esset in 
Domino, non habui requiem spiritui meo, eo quod 
non invenerim Titum fratrem meum; sed vale fa- 
ciens eis, profectus sum in Macedoniam. » Hac non 
alia causa accidisse putavit Hieronymus, nisi quod 
sicut Petrus Marco, ita et Paulus Tito uteretur in- 
terprete ; in cujus adventu se magnopere gavisum 
esse testatur, cum ait >: « Sed qui consolatur humi- 
les, consolatus est nos Deus in adventu Titi. » « Que 
autem, inquit Hieronymus °, fuit tanta consolatio, 
et que requies spiritui in presentia Titi : quem 
quia non invenit, vale faciens eis profectus est in 
Macedoniam? Aliquoties diximus apostolum Pau- 
lum virum fuisse doctissimum , et eruditum ad pe- 
des Gamalielis ; cumque haberet scientiam sancta- 
rum Scripturarum, et sermonis diversarumque 
linguarum gratiam possideret, unde ipse gloriatur 
in Domino, et dicit : 7 Gratias ago Deo meo, quod 
omnium vestrum linguis loquor : divinorum sen- 
suum majestatem digno non poterat greci eloquii 
explicare sermone. Habebat ergo Titum interpre- 
tem, sicut et beatus Petrus Marcum, cujus Evange- 
lium, ipso narrante, et illo scribente , compositum 
est. » Heec Hieronymus. 

33. De dono linguarum. —Sed quid? num qui, 
docente Spiritu sancto, linguas omnium didicerat 
gentium ad explicationem greci sermonis indige- 
bat interprete ? cum presertim constet Paulum non 
tantum hebraicis litteris, sed et greecis fuisse excul- 
tum ? nam cum opportunum sibi visum est, graecos 
citasse auctores certum est. Sed non imus inficias 
Hebreo homini, quantumlibet grecis litteris eru- 
dito, haud licuisse grecam pronuntiationem facile 
assequi ; nam Josephus * Judzeus, qui suos com- 
mei tarios greece conscripsit, qui et plerosque Gre- 
corum in eo genere antecelluit, hac de se ipso 
testatur : « Grecanice quoque litteraturee non sine 
profectu dedi operam , quamvis exquisitam pro- 
nuntiandi rationem assequi per patriam consuetu- 
dinem non licuit. Nostri enim homines non susci- 
piunt eos qui multas perdidicerunt linguas, quod 

studium profanum apud eos habeatur, et servis 
commune cum ingenuis : solos autem sapientes suo 
suffragio pronuntiant, qui legis et sacrarum litte- 
rarum tantam asseculi sunt peritiam, ut eas etiam - 
interpretari valeant. » Heec Josephus de usu lingue 
Grecorum. 

34. Nunc autem quod pertinet ad Apostolos : 
cum una cum ceteris linguis et grecam fuerint 
divinitus assecuti, Deique dona perfecta sint; eos 
nihilominus grecam linguam ea facilitate qua 
hebreeam pronuntiasse, mihi facile persuadeo; nec 
ea de causa quemquam illorum indiguisse inter- 
prete judico. Aliam ergo exquirere causam opus est 
qua verius eos eguisse ejusmodi interpretibus cogno- 
scatur. Adnumeratur inter charismatum dona inter- 
pretatio etiam sermonum : nam Paulus ' cum ea 
recenset, aliis dari dicit prophetiam, aliis discre- 
tionem spirituum; aliis genera linguarum, aliis 
interpretationem sermonum : que quidem tunc 
necessaria esse videbatur, cum quis linguis locutus 
esset ; quod idem Apostolus pluribus monstrat, 
scribens ad Corinthios ?, ut cum ait : « Major est 
qui prophetat, quam qui loquitur linguis : nisi forte 
interpretetur, ut Ecclesia edificationem accipiat. » 
Kt paulo post : « Et ideo qui loquitur lingua, oret 
ut interpretetur. » Inutile enim fuisse loqui linguis 
sine interprete, multis admonet : unde et tacere 
jubet tales in Ecclesia, cum deesset interpres. 

35. Sed quale nam fuerit hujuscemodi inter- 
pretis munus, assequi minime licet , nisi prius quid 
fuerit loqui linguis , exacte intelligamus. Collatum 
a Deo linguarum donum fuisse non tantum ad utili- 
tatem audientium, sed etiam in signum, demon- 
strat Paulus; qui de se ipso eadem ex causa®: 
«Gratias ago, inquit, Deo meo, quod omnium 
vestrum lingua loquor; » scriptum quippe apud 
Isaiam * fuisse testatur : « Quoniam in aliis linguis, 
et labiis aliis loguar populo huic; » unde et subdit : 
« Lingue in signum sunt non fidelibus, sed infide- 
libus. » Caterum sicut alia miracula non semper, 
sed cum postularet necessitas, erant exhibenda; ita 
et linguarum donum non temere ostentandum : 
aliter lingue donum in signum infidelibus datum 
ut crederent, in ipsorum scandalum versum esset; 
quod his verbis idem Paulus * significat, dicens : 
« Si ergo conveniat universa Ecclesia in unum, et 
omnes linguis loquantur, intrent autem idiote, 
aut infideles : nonne dicent : Quid insanitis? » 
Rursum si quis Apostolorum, lingua illorum, apud 
quos concionaretur, ut puta, coram Romanis latine, 
vel inter Greecos greece loqueretur; ejusmodi potius 
dicebatur prophetare, quam loqui linguis; idque 
perinde erat, ac de rebus divinis pro concione disse- 
rere, omnibus audientibus. Nam secundum ea que 
tradit Paulus, tunc quis loqui linguis dicebatur , 
cum ab his qui aderant, non intelligeretur ; prophe- 
tare vero , cum omnes qui adessent, ea perciperent ; 

unde idem Paulus : « Qui enim loquitur lingua, 
non hominibus loquitur, sed Deo : nemo enim 
audit. Spiritus autem loquitur mysteria. Nam qui 
prophetat , hominbus loquitur ad edificationem, et 
exhortationem , et consolationem. Qui loquitur lin- 
gua, semetipsum edificat : qui autem prophetat, 
Ecclesiam Dei edificat. » Sic igitur loqui linguis, 
non erat tantum externarum nationum uti sermone, 
sed et sublimia loqui mysteria, que non ab omni- 
bus intelligerentur; unde et Lucas * de bis qui 
Spiritu sancto repleti fuerant, et linguarum donum 
acceperant : « Loquebantur, ait, variis linguis 
Apostoli. » Sed quid? magnalia utique Dei, pro- 
funda scilicet et arcana mysteria. Sic Paulus : « Sa- 
pientiam , inquit, loguimur inter perfectos. » 

36. Porro hac ex parte, lingue non erant in 
signum infidelibus, qui non intelligentes que dice- 
rentur (ut idem ait Paulus) polius scandalizarentur, 
quam «dificarentur; sed illud potius, quod Judei 
homines, vel alii, qui linguarum dono essent im- 
buti, omnium gentium idiomate loquerentur, sed 
sic loquentibus non erat opus interprete, cum 
proprio illorum cum quibus loquerentur, ute- 
rentur sermone : nisi (quod ait Theodoretus *) cum 
inter eos, u'pula, Grecos grece concionarentur, 
alii rursus diversarum nationum essent in adjuto- 
rio, qui grecum ignorarent sermonem; his tunc 
satisfucicbat interpres. Verum tunc major inferpre- 
tum incumbebat necessilas, cum que ab Apostolis 
dicta essent captu difficilia, interpretes elucidarent. 
Certe quidem quam sublimis esset apostolicus sermo, 
vel ex his aliyua ex parte metiri licet, quod scri- 
bentes illi epistolas, licet ad hoc scriberent, ut que 
litteris mandarent, ab omnibus intelligerentur, et 
opere perficerentur; tamen multa in eis esse ob- 
scura, que non uno vel allero, sed pluribus inter- 
pretibus eguerint, nemo non videt. Quid igitur 
accidisse putandum, cum linguis, hoc est, de Deo 
sublimia loquerentur; cum 1 accideret, quando 
humile genus dicendi ex industria affec!arent? nam 
de se Paulus *: « Non potui vobis loqui quasi spiri- 
tualibus, sed quasi carnalibus. Tanquam parvulis in 
Christo , lac vobis potum dedi, non escam : non- 
dum enim poteratis; » ac rursum* : « Sed in Eccle- 
sia volo quinque verba sensu meo loqui, ut et alios 
instruam, quam decem millia verborum in lingua.» 
Verum quantumlibet ipse Paulus ac ceteri Apostoli 
sic loquendo, audientium utilitati consulerent; pa- 
ticbantur {amen interdum divina, cum divinus 
Spiritus eorum mentes attollens, sublimia per eos 
loqueretur; unde et idem Paulus : « Qui, inquit, 
loguitur lingua, non hominibus loquitur, sed Deo: 
nemo (niin audit. Spiritus autem loyuitur mysteria. » 

37. Ad hac, neminem puto existimaturum, 
Apostolus, cum Gentibus preedicarent Evangelium, 
aliis usos fuisse linguis ab his quibus geites ill ute- 
rentur, quibus Dei verbum annuntiarent : inutilis 
enim et ostentantium res potius quam Apostolorum 

visa fuisset : quod vitio dat Paulus Corinthiis, a quo 
etiam eos revocare conatus est; hine Theodoretus : 
« Reprehendit, inquit, Apostolus illorum (Corinthio- 
rum scilicet) glorie cupiditatem, et deinde usum 
docet. Id enim datum erat predicatoribus propter 
diversas hominum voces; ut qui ad Judos 
veniebant, illorum lingua utentes, divinam affer- 
rent predicationem; et cum Persis rursus disse- 
rentes, et cum Scythis, Romanis, et Aigypliis, sin- 
gulorum vocibus ulentes, evangelicam docirinam 
predicarent. Supervacaneum erat ergo iis qui Co- 
rinthi disserebant, uti voce Scytharum, vel Persa- 
rum, vel Agyptiorum, qui illos audire nequibant; » 
hec ille. Quod igitur in aliis reprobatum est ab Apo- 
stolis, ipsos factitasse, turpe est opinari, Sic ergo hac 
ex parte non fuit illis opus habere secum interpre- 
tes, cum illorum ad quos profecti essent, uterentur 
sermone. Unde (sicut diximus) duplici tantum ex 
causa illis inserviebant interpretes : Vel cum alicui 
genli ipsis loquentibus , puta Romanis, in adjutorio 
essent alii qui latinum sermonem, quem illis lo- 
querentur Apostoli, penitus ignorarent; tunc enim 
officium desiderari videbatur interpretis. Vel cum 
e:ptu difficilia iidem (ut diximus) Apostoli locuti 
fuissent, tunc erat interpretis eadem explanare. His 
etiam addere possumus interpretationem apostolica- 
rum epistolarum; nam licet ad unam vel aliam ille 
darentur Ecclesiam, opera tamen interpretum com- 
munes omnibus reddebantur : ut dictum est nuper 
de Petri epistolis, quae ex hebreo a diversis interpre- 
tibus in aliam linguam verse, sparse sunt in Eccle- 
siam : ut etiam dicere possumus de epistola Pauli 
ad Hebreos scripla hebraice, a Barnaba, vel Luca (ut 
auctor est Clemens ' Alexandrinus) greece reddila. 
Quod autem aliquis ista nostra impugnans exislima- 
rit, fuisse opus interprete sanctis Apostolis in com- 
muni colloquio, eo quod sicut his, qui cetera Spiri- 
tus dona, ut prophetie vel signorum gratiam adepti 
sunt, non semper est in eorum potestate illa pra- 
stare, sed cum id juberet idem Spiritus sanctus : ita 
Apostolos linguarum dunum a Domino consecutos, 
non semper babuisse in potestate linguis logui, sed 
cum vellet ipse Spiritus sanctus privato quodam im- 
piulsu , quo si carerent, tum in familiaribus collo- 
quiis opus habuissent interpretibus; in hocque in- 
servisse Paulo Titum, et Marcum Petro ad conver- 
sionem Gentilium, At istis plane adversantur que 
habet Paulus in prima epistola ad Corinthios capite 
decimo quarto, cum reprebendens eos qui ostenta- 
tionis causa potius quam edificationis Joquerentur 
linguis; satis ostendit in eorum fuisse arbitrio collo- 
catum loqui linguis. Sed de interpretibus hactenus : 
ad Marcum iterum redeamus. 

38. De usin lingue grece Rome. — Cum om- 
nium sententia conslet Marcum Evangelium scri- 
psisse Rome dum esset ; grecene, an vero latine 
scripserit, dubitatum est a pluribus. Hieronymus * 
scribens ad Damasum, ejus potius videtur fuisse 

sententie , ut Marcus greece scripserit, dum ait : 
« De novo nunc loquor Testamento quod grecum 
esse non dubium est, exceplo apostolo Mattheo, qui 
primus in Judea Evangelium Cbristi hebraicis lit- 
teris edidit. » Id ipsum Augustinus * his verbis : 
« Horum sane quatuor solus Matthzus hebreo scri- 
psisse perhibetur eloquio, ceteri greco. » Porro 
vetus liber de Romanis Pontificibus *, qui fertur 
nomine Damasi, Marcum latino sermone Evangelium 
suum scriptis mandasse , non obscure significat. 
Itemque Greci * et Syri in eam procliviores viden- 
tur fuisse sententiam : neque aliud voluisse videtur 
Gregorius Nazianzenus ‘, dum ipsum Italis scripsisse 
Evangelium testatur his versibus : 


Marcus at Ausonie# Christi miracula genti 
Hee memorat, Petri nixus sermone fideque. 


39. Suadet hoc ipsum: et ea potissimum ratio, 
quod Marcus cum esset (ut pluribus diximus) inter- 
pres Petri: siin gratiam Komanorum (quod habe- 
tur exploratissimum) Evangelium scripsit; quenam 
suberat causa, ut greece potiusquam latine scriberct? 
cum presertim Tiberii imperatoris auctoritate *, et 
exemplo eadem greca lingua Rome apud oplimos 
jam exolesceret; et lalina (ut salis superius narra- 
tum est) greca postpusita, principem locum sibi in 
omnibus vindicaret : nam et Claudius imperator, 
sub quo a Marco scriptum est Evangelium, non tan- 
tum non permisit Romanis greco aliquando loqui 
sermone ; sed et Grecum hominem, latini prorsus 
sermonis ignarum, grace loguentem, magistratus 
abdicatione damnavit; quod Suetonius tradit his 
verbis ®° : « Splendidum virum, Grecieque provin- 
ci principein, verum latini sermonis ignarum, 
non modo albo Judicum erasit, sed ‘etiam in pere- 
grinitalem redegit : nec quemquam nisi sua voce, 
utcumque quis posset, ac sine patrono- rationein 
vile passus est reddere. » Hec cum scribat Sueto- 
nius ; quenam , queso, causa Marcum movere 
potuit, ut scribens non solum Romanis, sed Italis 
omnibus, grece potius quam latine Evangelium 
scriptum tradiderit? Non igitur Marcus in senato- 
rum aliorumque nobilium Romanorum civium, qui 
greecas lilteras callerent, quos greece loquentes 
penam sequi cognosceret, neque etiam in imperili 
vulgi gratiam illud grace scripsisse potuit, penes 
quos grecus sermo vilescebat, usu meretricio infa- 
matus ; unde Juvenalis 7 : 

Nam quid rancidins, quam quod non se putat ulla 
Forwosam, nisi que de Thusca grecula facta est : 
De Sulmonensi mera Cecropis : omnia grace : 
Cum sit turpe magis nostris nescire latine. 


Hoe sermone pavent, hoc iram, gaudia, curas, 
Hoc cuncta effunduut animi secreta. Quid ultra? etc. 


40. Apud honestiores secus ; qui etiam si greece 
logui vellent, ut plurimum nescirent : nam quid 

putandum de ceteris, si, qui Greecorum provinciis 
preficerentur magistratus, grace loqui nescirent? 
Certe quidem nec omnes ipsos Romanos, qui Greco- 
rum provinciis administrandis preficiebantur, cal- 
luisse Greecorum linguam, ea que scribit Philostra- 
tus’ in Apollonio, satis declarant; qui ipsum hisce 
verbis allocutum esse Vespasianum imperatorem 
testatur : « Nunc de ducibus aliquid restat dicere, 
gui ad populos gubernandos proficiscuntur, non 
sane de his quos ipse dedita opera mittis ; his enim 
ex optimorum numero lectis magistratus dabis : 
sed de his loquor, qui sorte magistratus accepturi 
sunt : hos enim gentibus, ad quas gubernandas eos 
mittes, accommodatos esse dico oportere ; quod sors 
patitur, ut qui grece sciunt, Grecis presint; qui 
autem romane loquuntur, his presint qui eamdem 
locutionem habent. Cur autem id mihi in mentem 
venerit, explicabo. Dum in Peloponneso versarer, 
vir Grecie presidebat ignarus grece lingue : ita 
ut nec ipse Grecos, nec ipsum greci loquentem 
ullatenus intelligerent; errabat igitur ipse plerum- 
que, et in multis eliam fallebatur : socii namque, 
et judiciorum ministri pecunia corrupti, perverse 
causas judicabant, calumnias in presidem velut in 
servum referentes. » Hee ille, que recitasse non 
piguit, ut ex his intelligamus, Greecorum linguam 
pene exolevisse in Urbe, cum qui provinciis prefi- 
cerentur Romani, eamdem discere non curarent. 
Ex his itaque perspicuum reddi potest, magis fuisse 
consentaneum , ut Marcus Romanis_ scripturus 
Evangelium, romana lingua, non greca usus fuerit. 

44. Plura de Marco. — Preterea si (quod 
dictum est superius, omnium fere antiquorum Pa- 
trum testificatione) Marcus ex Petri pradicatione 
quod excepil Evangelium scripsit : cum certum sit, 
Petrum Romanos homines. nonnisi lingua romana 
esse allocutum : quomodo esse potuit, ut que 
la'ine dicta audiebat, latinis scribens, greece polius 
describeret : cum alioqui, etiam si Petrus alio idio- 
mate, puta greeco vel hebraico usus esset, quod ipse 
(ut dictum est) munere fungeretur interpretis, latina 
illa reddere debuisset ? Interpretis enim munus 
est , ea que peregrina lingua dicta sunt, in 
ipsorum linguam, quorum gratia munus subiit, 
quam facillime potest, reddere. Ad hec insuper 
alia ratione prudens lector, qui grecas litteras 
calleat, intelliget Marcum scripsisse latine : nam si 
grecum ejusdem Evangelii textum exacte disquirat, 
reperiet in eo esse nonnullas greecas voces impro- 
prias, quas cognoscet ex latino originali esse in 
grecum semilatine translatas; quas singulas enu- 
merare, non est presentis vel instituti, vel otii, 
presertim cum eas disertissimum virum Guigliel- 
mum Sirletum cardinalem bibliothecarium adno- 
tasse sciamus. His igitur prope necessariis rationibus 
non solumi suademur, sed obstricti ferme devinci- 
mur, atque plane cogimur affirmare, Evangelium 
Marci ab eo latine potius quam greece esse conscri- 

ptum ' : traditione magis quam antiquorum certo 
testimonio. ipsum Marcum Evangelium suum, quod 
Rome latine scripserat, cum Aquilei# moraretur, 
missus illuc a Petro ad eam erigendim Ecclesiam, 
in grecum transtulisse; ipsamque originale Aqui- 
leie diutius asseryatum, Venetias demum esse trans- 
latum. Sed de Marci Evangelio satis. 

42. De Marco rursum illud etiam queritur : 
num hic. qui Evangelium scripsit, idem sit cum eo 
guia Luca? dicitur filius Marie, Joannes nomina- 
tus, coznomento Marcus, apud quem Hiecro:olymis 
Ecclesia coligebatur : ac etiam num ille Marcus, 
qui a Paulo * apostolo consobrinus Birnabe est 
appellatus. unus idemque sit cum allero eorum : de 
hoc enim Paulus scribens ad Colossenses, liaec ait : 
« Salutat vos Aristarchus concaptivus meus, et Mar- 
cus consobrinus Barnabe ; » quorum nominum 
expressione, atiyue distinclione, redarguitur nova- 
toris in-citia, qui legens cumdem Paulum ad Phile- 
monem hee scribintem : « Salutat te Marcus , 
Aristarclius, Demas, et Lucas, » ille, expuncto 
commiate inter Marcum et Aristarchum posito, Mar- 
cum alium quempiam introduxit cognomento Ari- 
starchum. Item querilur, an alium preter nomi- 
natos sit re; erire Marcum. 

43. Ad has perplesas de Marci nomine ambi- 
guitates tol!endas, illud primum disquirendum nobis 
est, num Joannes covnomento Marcus idem sit cum 
illo qui dic'us cst Marcus consobrinus Barnibe. 
Unum quidem eumdemque fuisse Joannem Marcum, 
et Joannem consobrinum Barnabe , satis Lucas 
persuadct, dum ait * Joannem adhesisse Paulo ct 
Barnabe , cum illi Antiochiz accepi-sent apostola- 
tum ; illumque esse cognominatum Marcum, idem 
Lucas * inferius duct : cujus oceasione , quod semel 
recessissct ab eis, et Paulus illum amplius recipere 
noluisset, orta dissensione in'er eos, Barnabas (sic 
dispensante Spiritu sancto) cum relicto Paulo Mar- 
cum assumpserit, eumdemque in patrium solum 
Cyprum secum perduxerit ; evidens est conjectura, 
eumdem Marcui Barnabe consobrinum fuisse. Hac 
de divinis Scripturis in hune modum_ testata , 
Alexander ® graecus auctor, qui Acta Barnabe est 
prosecutus, confirmat, yui ct sanguinis conjunctio- 
nem inter ip-os intercedentem recenset. 


44, Ex his plane erroris redarguitur Dorotheus, 
qui in sua Syuopsi quamplurima consarcinavit 
mendacia, dum distinguens Marcum consobrinum 
Barnube a Joanne cogn@mento Marco, illum quitem 
Ecclesia Apollonidis, hune vero Byblidis praposi- 
tum dicit episcopum. Ex iisdem igitur (quod obser- 
vatione dizgnum est) «t illud compertum habetur, 
eumdem Joannem cognomento Mareum a Paulo 
aliqguando rejectum, ab eodem iterum postea fuisse 
susceptum , eurndemyue una cum Paulo in predi- 
catione Evangelii egregiam navasse opcram, id Paulo 
attestante , cum ad Colossenses scribens hee ait” : 

« Salutat vos Aristarchus concaptivus meus, et Mar- 
cus consobrinus Barnabe , de quo accey;.istis man- 
data , ct Jesus, qui dicitur Justus, qui sunt ex cir- 
cumcisione; hi soli sunt adjuteres mei in regno 
Dei, qui mihi fuerunt solatio; » bae Paulus, Ri me 
dum esset. Accersiverat illum Paulus, scriptis item 
Rome litteris ad Timotheum his verbis* : « Marcum 
assume , et adduc tecum : est enim mili ulilis in 
ministerio. » Ad Philemonem item? Roma scribens, 
eumdem Marcum, una cum ceteris, adjutorem 
suum appellat. 

45. His igiltur in hune modum perspicue eluci- 
datis , ea remanet dubitatio investiganda , an idem 
Joannes cognomento Marcus consobrinus Barnabe , 
unus idemque sit cum Marco, qui Romem profici- 
scentem Petrum secutus, Evangel um scripsit, quem 
Petrus filium suum appellat. Equidem qui in his 
pervestigandis non habucrint exactam in primis 
lemporum ac rerum gestarum rationiom, errore 
labi, licet inviti, coguitur, Nam Hieronymus in 
commentario in Pauli epistolam ad Philemonem, 
ubi de dicto Marco fit mentio : « Marcum, inquit, 
popit, quem puto Evangelii conditorem, » affirmat 
hoc ipsum idem qui supra Alexander in Actis Bar- 
nabe, Nicephorus *, ct si qui alii recenticres. Cate- 
rum cui hoc ipso tempore, quo Marcus evanyelista 
Rome avebat, et inde Alexandriim concessit, et in 
predicatione Evangelii in Agypto diutins est com- 
moratus, quin (yuod ait Athanasius *) et in Libya et 
Pentapoli Evangelium predicavit : eodem, quinimo 
hoc ipso, vel sallem superiori anno (tit paulo infe- 
rius demonstrabimus) Joannes ille cognomento Mar- 
cus, Hierosolymis > Paulo et Barnabe adheserit ; 
eosdemyue ad predicationem Evangclii postea se- 
cutus fuerit; indeque Barnaba a Paulo diviso, Hie- 
rosolymam primo, ac dcinde Cyprum peticrit, ac 
demum (ut dictum est) ad Paulum redierit : plane 
constat ex temporum , locorum, ac rerum diversi- 
tate , eosdem inter se esse distinctus. Noverunt hoe 
ipsum et majores : Basilius * enim, eo tempore quo 
Paulus Rome agebat, quocum (ut diximus) aderat 
Marcus consobrinus Barnabe, Marcum evangelistam 
Ale,andrinam Ecclesiim excoluisse testatur. Apud 
Isidorum 7 quoque , diversum esse Marcum evange- 
li-tam a Joanne qui cognominatus est Marcus , lcgi- 
mus, Ex his igitur corrigendi sunt, qui dixerunt 
Marcum evangelistam illum esse, qui filius Marie 
Joannes dictus, Marcus cognomento est appellatus. 

46. Rursus de eodem Marco idem qui supra 
Alexander ® reperitur errasse , cum eum annis tan- 
tum novem Alexandrie sedisse testatur : nam se- 
cundum Eusebii Chronicon, ab hoc anno quo 
Alexandriam perrexisse ait, usque ad oclavum an- 
nunfrNeronis , quo martyrio occubuit, non novem , 
sed decem et novem interjacent anni. Sed ct illa ore 
vulgi potius decantata , quam majorum auctoritate 

asserta fabella rejicitur, qua dicitur, Marcum adeo 
repugnasse ne episcopus fieret, quantumlibet esset 
rogatus a Petro, ut ea de causa pollicem sibi ipse 
presciderit : hoc etenim, quod a quodam anacho- 
reta fuctum esse constat, Marco evangelist impru- 
denter nimis adscribitur. Nicephorus ‘ etiam haud 
recipilur, dum cumdem Marcum evangelistam , 
quem Petrus (ut vidimus) nominat filium, proyna- 
tum dicit ex Petri sorore : haud enim assentiri pos- 
sumus istec absyue aliqua antiquorum testificalione 
asserentibus. Quod spectat ad Ecclesiam in Algypto 
a Marco collectam, de ea agemus infcrius pluri- 
bus. Illud in presentiarum preterisse non liceat: 
Alexandrinam Ecclesiam ea etiam de causa primum 
locum post Komanam obfinuisse, quod Marcus eam- 
dem Pvtri nomine id statuentis erexit; quod Gela- 
sius testatur his verbis* : « Secunda autem sedes 
apud Alexandriam beati Petri nomine a Marco ejus 
discipulo et evangelista conscerata est : ipse enim a 
Petro apostolo in Agyptum directus, verbum veri- 
tatis preedicavit, et marfyrium consummavit. » Hac 
Gelasius. Ac de Marco hactenus. 

47. Claudit in idololatriam acta. — Quod ad res 
profanas atlinct; consideratione quidem dignum 
existimamus, quod hoc ipso anno, quo Romanam 
Ecclesiam a Pelro erectam fuisse monstravimus , 
multa a Claudio imperatore, nonnisi impellente nu- 
mine, facta esse noscuntur adversus Gentilitim su- 
perstitionem : nimirum abrogata fuisse complura 
sacrificia alque fes'a in venerationem deorum solita 
celcbrari; testatur id Dio * his verbis : « Post hac 

Claudius tertium consul multa sacrificia, multasque 
ferias abrogavit : nam major anni pars in his absu- 
mebatur non sine magno Reipublice detrimento. 
Izilur cas, et reliqua omnia que poterat, contraxit. » 
Hucusque Dio. Hee licet ille alia ex causa, quam 
animo concepisset, fecisse credatur : nihilominus 
Deo impellente illud videtur opus aggressus , quod 
Pelrus consummaturus in Urbem advenerat. Videas 
itaque , nonnisi nutu divino quoJammodo accidisse 
presagium, ut cum primum chri-tiina fides a Petro 
Rome plantata coalescere ccepit, idololatria decre- 
scere atque minui inciperct : accidisseque ut sicut 
olim apud Philistaos, cum in temp'o Dagon Arca 
foederis est collocata, idolum suam imbecillitatem 
cadendo monstravit ; ita etiam Ecclesia Rome fun- 
data, mox suorum rituum superstiliosa impietas 
jacturam pati ibi coeperit. 

48. Rursus hoc eodem anno illud idem auctor 
accidisse testatur : quod cum antea, mandato impe- 
ratoris, omnia Cail simulacra sublata fuissent ; san- 
cito nunc edicto, quecumque numismata \iderentur: 
ejusdem Caii cffigie consignata, conflari sunt jussa, 
quorum materiam Messalina Augusta in statuam 
Mnestei histrionis transfundi precepit. Divinum 
plane atque equa lance pensatum judicium : nimi- 
rum, ut, qui suam statuam titulo Jovis xre confla- 
tam in templum Dei inferre parasset, ipse in cunctis 
suis tmaginibus infame dispendium pateretur. Quan- 
tumlibet enim Judei ob necem Christo illatam gra- 
Viera pati commeruissent, tamen quoniam in Dei 
Hebreorum contumeliam Caius ea parabat, digna 
sententia presumptum ejus facinus punitum fuit. 


ANNOTATIO EDITORIS AD NUM. tf ANNI 45. 


Cum ligneam Cathedram S. Petri, quae Rome merito in sacrosancta basilica S. Petri asservatur et 
colitur, plures inter Hetero loxos veluli commentitiam in vulgus edere contenderint, negantes eamdem 
esse, qua sedit Petrus, haud ab re fore putavimus tractationem subjungere, quam Vincentius Alexander 
Constantius, vir clarus et bibliothecw Vaticana quondam scriptor, ad asserendam genuinam cjusdem 
Cathedre originem et antiyuitatem perdocte conscripsit in libro cui titulus : Gregorii Cortesii S. R. E. Car- 
dinalis de Romano itinere gestisque Principis Apostolorum libri duo, Rome 41770 in-8° pag. 312-324. 
Lubet quoque ad magis magisque corroborandam ejusdem Vincentii sententiam addere instrumenta 
publica, qua solemnem Cathedre S. Petri in templum Vaticanum translationem respiciunt. 


DE CATHEDRA LIGNEA S. PETRI. 


Cathedram ligneam, que in basilica Vaticana servatur et colitur, eam ipsam esse, in qua princeps 
Apostolorum Perrus sedit, qauum prinum Rome Gentibus Evangelium predicaret, et summi pontificis 
munia obiret, Franciscus Maria Phuebeus elapso seculo ostendere conatus est, peculiari dissertatione 

ejusdem Cathedre identitate, deque antiquitate et preestantia solemnitatis Cathedre Romane in lucem 
edita anno 1666 et Alexandri VII, pontificis maximi, qni nuper eamdem S. Perri cathedram magnificen- 
tissimo ac plane admirabili neo opere decorandam exornandamque curaverat, nomini merito inscripta. 
Porro de eadem Cathedra ante Phoebeum egerat Franciscus Maria Turrigius in vernaculo opere de Sacris 
Tropheis cap. xx1, pag. 117, in quo ejusdem lignes Cathedre formam ere incisam expressit , quem- 
admodum postea tum a laudato Phoebeo, tum etiam a Bollandi sociis tom. v Sanctorum mensis Junii 
de eadem Cathedra disserentibus in Analectis de SS. Petro et Paulo, factum est. 

Refert hac Cathedra juxta Phoebeum |. c. illius generis sellam, que apud Romanos curalis dicebatur ’, 
eamque varia eburnea signa adornant, ct icuncul antiqui operis : et licct hujus forme sellas curribus 
imponi mos esset, interdum tamen a sellariis, id est sellarum bajulis, humeris sublimes portabantur, ut 
scribit Procopius de bello Wandalico lib. 2, ubi loquens de Belisario triumphum agente : Brlisarius, 
inquit, Curuli sella humeris captivorum invectus est. Porro hujusmodi curulibus sellis gestatoriis non 
solum ethnici pontifices maximi apud veteres Romanos utebantur, sed etiam antiquiores religionis chri- 
stiane pontifices, ut bene colligitur tum ex compluribus locis ordinis Romani, tum etiam ex Joanne 
Stephano de levat. seu portat. Summi Pon'ificis, qui eas vocat sel/as curules pontificias, atyue ab anti- 
quioribus acceptas esse significat, etin Ecclesiam Romanam olim invectas : unde Lipponnus in vita S. Ber- 
nardi lib. 2, cap. 1: « Qui in parte catholica erant, inquit, electum suum (Innocentium III) solemniter 
« ordinatum collocarunt in cathedra, et per loca illa, in quibus stationes habent ex antiqua consueludine 
« Romani pontifices, circumduxere. » Conveniebat proinde Perro supremo Christiane Religionis antistiti 
illam adhibere a fidelibus sibi (ut par est credere) religionis causa delatam. 

Et sane, nemo ignorat, vel a primis Ecclesiz temporibus in more positum fuisse apud Christianos, ut 
episcopos, quum e vivis excederent, una cum suis cathedris sepelirent, quas cathedras, paulo post (Apo- 
stolorum Christi presertim) e tenebris in lucem erutas, ita colerent, ut succcssores episcopi, qaum primum 
ad illas assumerentur, in eis sedere consueverint ®. « Sane et Jacobi illius eathedram (inquit Eusebius lib. 7 
« Eccl. hist., cap. 19, juxtaeditionem Valesii) qui primus Hierosolymorum episcopus ab ipso Servatore et ab 
« Apostolis est constitutus, et quem fratrem Domini cognominatum fuisse, divina testintur volumina, ad 
« nostra usque tempora conservatam, fratres illius Ecclesia jam inde a majoribus magna prosequuntur 
«reverentia. » Porro idem Eusebius lib. 7, cap. 32, viros recensens, qui sua etate florucrunt, refert 
Hermonem post Zabidam apostolicam cathedram Hierosolymis obtianuisse, gue, inquit, tlie etiamnum 
servatur. In quem locum doclissimus Valesius notat, ex Actis passionis S. Marci, etiam Alexandria ejusdem 
Marci cathedram diutissime fuisse servatam. 

Neque solum Jacobi et Marci ut in suis ad cifatum Eusebii locum adnotationibus idem Valesius ob- 
servat pag. 319, sed etomnium fere Apostolorum cathedras in iis quas fundaverunt Ecclesiis, religiosissime 
servatas fuisse, arguit ex hisce Tertulliani verbisin libro de Prescript. heretic., cap. 36: Percurre Ecclesias 
Apostolicas, apud quas \PSH ADHUG CATHEDRA APOSTOLORUM suis locis president, apud quas tpse authentice 


* A curru, inquit Isidorus lib. xx, cap. 31, curules nominate, in quibus magistratus mapores (hoc est ediles, pretores, et consules) 
jura yeddebunt, et C. Bassius apud Aul. Beliue lib. mf, cap. 18: Senatores, dicit, 7 veterum etate, qui curulem magistratum gessissent, 
curru solitos , in curiam vehi honoris gratia, in qua. sella esset, supra quam considerent, que ob eam causam curulis appellaretur Here 
vero obiter nolandum apud Romanos, teste Plutarcho in Marii ‘ita, duos adilinm ordines fuisse, quorum alter sella, qua curvos haberet pedes, 
utebatur, in qua sedens jus dicebat, huieqne magistratus nomen et dignilas competebat ; infericrem alterum, quem popularem, ul Rosinus asserit 
Antiquitatum Romanarum lib. vil, cap. 24, vocare consueverant. Olim autem magno in honore hujusmodi sellas fuisse, nemo est adeo antiquarum 
rerum hospes ac peregrinus, qui ignoret. Quod vero hujusmodi cathedre eburneis etiam signis calarentur, patet ex Ovidio, qui hb. 1y de Ponto 
Elegia 1X cecinit. 

Srgna quoque in sella nossem formata curult 
Et totum Numide sculptile dentis opus. 


Et iterum : 
Conspicuum signis cum premet altus ebur. 


Qua tamen optime convenire variis ex ebore signis et icunculis Cathedre Vaticane, vidimus superius. 

2 Quinimo eorumdem episcoporum cadavera iisdem cathedris imposila, ad sepulturam efferri consuevisse, refert Phoebeus pag. v lau- 
date dissertationis ex quodam Michaelis Leonici sacrarum ceremoniarum magistri MS. opere servato in Biblioth. Barberina, in quo testatur 
Romanam Petri cathedram pre ceteris venerandam prope ejus corpus olim condilam, indeque erutam fuisse. Hine Paulus Arringhius Rome 
subterranee lib. 1, ¢. 25, n. 6 observat : quod « sacerdotalium vestiuin sive poatifica'ium appellatione,+ non ipsa tantum importari videntur, 
«sed cetera quoque ornamentorum genera, que ordinibus congruunt, ut calix, crux, annulus, baculus pastoralis, cum. quibus singulis Ponti 
« ficie Cathedre yel \ituli insigniis , episcopos complures tumulo illatns fuisse lesimus » Et sane de Cathedra ipya lignea, hujusmodi sepeliendi 
usum accipiendum esse, comprobari videlur posce facto Stephani papa, quod ex Actis martyrum acceptum, Baronius his verbis enarrat ad 
an. 260 n. 4. S2pelierunt corpus ejus cum ipsa sede sanguine aspersa in eadem crypla, in loco, ubi dicitur Caemeterium Calixtt. 
Idemque Card. Baronius eumdem sepeliendi cathedras cum cadaveribus episcoporum morem, comprobat exemplo Petri episcopi Alexandrini, 
quod ex Actis martyrii ejusdem sancti ab Anastasio Bibliothecario e graco in latinum conversis desumplum, sequentibus plane verbis refert ad 
annum 310. Eumdem sie indutum (Petrum Alexandrinum) sacerdotalibus vestibus perinde ac viventem in sede sancti Marci collocant, 
indeque sublatum, humeris venerandum corpus gestantes, triumphali pompa procedunt, habentes in manibus victrices palmas, arden- 
tesque cereos, thuribulaque odoribus incensis fumantia, sacrosque victoria hymnos concinentes ad locum perveniunt, ubi ceemeterium 
a se constructum erat, ibique eum honortficentissime, ex more delibutum unguentis, sepulture mandarunt. 

littere eorum recitantur *. Consueverunt enim majores tanti memores beneficii (ut ait ven. cardinalis 
Baronius ad annum 45), quod apostolica pradicatione e tenebris, quibus erant offusi, ad lucem plane 
divinam evecti essent; etiam ipsas sedes ligneas, quibus Apostoli insedissent, summa omnium diligentia 
custoditas, veneratione prosequi. 

« Quid igitur mirum (inquit laudatus Baronius in notis ad Martyrologium Romanum die 45 Januarii ) 
« quod asservetur hactenus in basilica Vaticana ipsa Cathedra lignea, in qua olim Rome Petrus sedisse 
« perhibetur?’ Si enim Sedes ipsa lignea, cathedra Jacobi apostoli, Hierosolymitani episcopi, post tot 
« tantaque Judaici populi naufragia, post illud pavendum Hierosolymorum excidium, servata nihilominus 
«est integra usque ad tempora Constantini Magniimperatoris, ut scribit Eusebius hist. lib. 7, cap. 45, 
« guam et successores episcopi decenti honore custoditam sunt venerati, quid tam mirum Apostolorum 
« verticis Cathedram, pari saltem fuisse diligentia conservatam? » Porro eadem de Romana principis 
Apostolorum Cathedraante Baronium scripserat doctissimus Augustiniani Ordinis alumnus Onuphrius 
Panvinius in opere MS. de Rebus antiquis, memorabilibus, et preestantibus Basilice S. Petri, sequentibus 
plane verbis. « Eusebius Cesariensis episcopus antiquissimus Historie Ecclvsiastice auctor, lib. 7, cap. 15, 
« auctor est, S. Jacobi minoris, apostoli, qui primus in terris episcopus ab Apostolis Hierosolymis est 
« electus, Cathedram episcopalem usque ad sua tempora Hierosolymis conservatam fuisse, atque in ea 
« sedisse omnes episcopos, qui usque ad id temporis sedis illius sacerdutium sortili essent; eamque 
«servatam fuisse scribit cum ingenti studio et magna veneratione velut a majoribus traditam memoriam 
« sanctitatis, obtentu vel vetustatis, vel prime sacerdotii sanctificationis. Quod si S. Jacobi cathedra per 
« quadringentos annos Hierosolymis conservata fuit, quid prohibet Petri quoque Cathcdram, vetustissime 
«antiquitatis significationem repraesentantem, ad nostra usque tempora perdurasse? Que hactenus in 
« basilica Vaticana summo studio ac veneratione colitur et osculatur; servatur vera Cathedra ipsa, in 
« qua primus omnium sedit episcopus Petrus; deinde qui ei successerunt in ea ipsa, in qua Petri succes- 
« sores permansisse credendum est, cum Cathedra ipsa ibidem perpetuo fuerit. » 

Quum autem antiqua tradilione acceperimusa Pudente senatore S. Petrum Romam primo venientem 
domi in Exquiliis exceptum, in qua probabile est Apostolum sacras habuisse synaxes , Romanosiues filei 
mysteriis imbuisse, quemadmodum Antiochiz in domo Theophili fecisse, gravissimi auctores a Phoebeo 
laudati pag. xv memorize prodiderunt ; hinc nonnulli satis probabili ratione conjiciunt Perri Cathedram, 
quam colimus in basilica Vaticana, ab eodem Pudente senatore, Petro fuisse oblatam, ut in ea sedens 
pontificia obiret munia, Romanosque Christi religionem doceret. Constat enim ex variis sacrorum Evan- 
geliorum locis, ac nominatim ex Luce capite 1v, Joannis vit, Marci xu, Matthei xxi, in more positum 
fuisse apud antiques, ut fidei magistri sedendo perdocerent discipulos, quod etiam observavit S. Hiero- 
nymus in commentariis, et Hieronymo antiquior Tertullianus cap. 36 de Prescript.; et Aposto!li ubi locus 
erat commodus, in cathedris sedentes evangelizare solebant, ut notant sacree Scripture interpretes cum 
multis in locis, tum praesertim ad illud Matthei xxi: Seper cathedram Moysi sederunt Scribe et Pharisei, 
etc. Quapropter rationi et dignitati summi Ecclesie pontificis atque magistri, quam PErrus gerebat, consen- 
taneum fuisse existimant, ul eo modo, quo prius Antiochie cathedram in domo Theophili dum conventus 
ageret Antiochenosque erudiret , adhibuisse fertur, eodem postea Rome -cathedra uteretur in domo 
Pudentis, quum ibi conciones haberet et Romanos Christiana inbuerctreligione. 

His premissis, ad Cathedree Vaticane formam revertamur’. Diximus superius illiusmodi generis 
sellam eam referre, que curulis a Romanis vocabatur, gestatoriam tamen, (quemadmo lum constat ex 
ferreis manubriis que in dextero presertim Cathedre latere adhuc apparent) quarum sellarum usum 
Claudio imperante primum in Urbem vel invectum esse vel frequentatum Snetonii, S:nece, Cornelii 
Taciti, aliorumque veterum scriptorum testimonio ostendit Justus Lipsius lib. 4 Elector., cap. 19. Ad hae 
eamdem Cathedram variis signis ex ebore celatis exornari observavimus, quorum nonnulla Herculis profani 


* Hinc Phebeus 1. c. Rigaltium coarguit, quod laudatas a Tertulliano Cathedras Apostolorum, pro principalibus Ecclesiis ab Apostolis 
constitutis, interpretetur ; quasi Tertullianus, tautologiam commiserit, dicendo : Percurre Ecclesias Apostolicas, apud quas tpse adhuc 
Ecclesie Apostolorum suis locis president. De ipsis ergo cathedris materialibus (subdit Pheebens), procul dvbio loquitur Tertullianus ; 
unde et illa loca, in quibus eedem erecte erant, Deo dicata, Cathedralium nomen sortila sunt, prout relique Ecclesie, quibus episco- 
palis cathedra affixa est, Cathedrales nuncupantur. 

2 Franciscus Maria Turrigius loc. cit. ita ejasdem Cathedre formam magnitudinemque describit. « D’avanti & larga palmi quattro, e alta tre 
« e@ mezzo; dai lati larga poco pil di due palmi, e mezzo; di dietro con l’'appoggio palmi sei : é fattaa colounelle et archetti tutta dilegno; dette 
« colonnelle sono alte un palmo e due oncie, e ? archetti due palmi e mezzo; dinauzi sonovi intaghate diecidotto historie d’ avorio con finissima 
« esqnisitezza lavorate con lavorini sottilissimi di ottone, intorno sono di basso rilievo molte figuretie d’ avorio; nell’ appoggio &@ grossa quattro 
« deta; e perché per V’ antichita andava mancando, fu cinta di cingoli di ferro e di alcuni legni.» Notandum tamen Turrigium licet accuratissime 
omuia per se investigaverit atque descripserit, in eo tamen deceptum esse, quod illa ornamenta que ex auricha'co constare putavil, ex purissimo 
auro revera sint; quod Alexandri VIL jussu a viris peritis compertum sua alate fuisse, testatur Pheebeus pag. LXX laudale dissertationis. 

apud antiquos numinis monstrorumque domitoris icunculas a Christiane religionis ac Petri sanctitate 
prorsus alienas pre se ferentia, de ipsius Cathedre édentitate dubitandi ansam aliquibus prebuerunt. At 
ipsasmet falsi numinis monstra dom intis imagines, sive ab initio ipsi Cathedre affixas, sive postea ornamenti 
causa adjectas, antiquilatis indicia esse, recte observat laudatus Phoebeus in citata Dissertatione, pag. xxxt, 
ubi preterea pluribus ostendit easdem imagines divinam Perri nobis representare virtutem, gud Herculis 
instar, falsorum deorum monstra (Roma siquidem, magno Leone tesle serm. 1 de S%. apostolis 
Perro et Pavto, sylva erat frementium bestiarum, cum Apostolus ad illam pervenit) m7racitlis et doctrina 
ceuarmis celestibus usus, felicisime confecit ; tisque debellatis victor insidens, de superata gentilitate, et 
calcata superstitione, media in Urbis luce Christi Servatoris trophea erezit. \dolorum igitur monstra in 
lignea Petri Cathedra expressa, in eaque vel ornalus gratia superaddita, vel antiquitatis argumento relicta, 
nullam profecto christianis hominibus venerationem conciliabant, sed principis Apostolorum fortitudinem, 
resyue adversus inanium simulacra deorum eorumque cultores preclare fortiterque gestas, ad vivum 
spectantium oculis reprasentabant. Extant Rome innumera ad rem probandam antiquitilis monumenta. 
Quot enim reperiuntur urne Jovis, Apollinis, Veneris aliisyue hujus generis celate imaginibus, quas 
sacris martyrum cineribus et ossibus continendis majorum nostrorum religio consecravit? Quot magni- 
fice basiticee , in quibus adhuc apparent Romane superstitionis vestigia '? Quid plura? Illam ipsam ex ere 
statuam antiquissimam S. Petri, quam cernimus in basilica Vaticana, queeyue porrectum ad fidelium 
oscula pedem habet, Jovis Capitolini simulacrum fuisse, scriptores nonnulli affirmarvnt, ut ostendit 
Franciscus Maria Turrigius in Appendice taudati operis de Sacris Trophais Romanis ; nec quidquam falsi 
numinis, cui olim dicata fuerat, nomen et memoria efficit, quominus D. Petro jam sacra, vero a fidelibus 
ritu colatur, ut optime innuit Ennodius episcopus Ticinensis in /ibro Apolog. quem anno 503 adversus 
impugnantes IV synodum a Symmacho papa Rome habitam, conscripsit, seguentibus plane verbis : 
« Eece jam Christo propitio, ad novas furnaces simulacra redierunt ; ecce jam de obsoleta superstilione usus 
« vester accipit, quod lwetetur, dum de veleri Tonante, nova merito vascula preparantur. » 

Sed jam veterum scripturum testimonia de ipsa Vaticana Cathedra, ex laudata Francisci Marie Phoebei 
Dissertatione, proferamus. 

Agmen ducat Optatus Milevitanus séculi tv scriptor (nam Tertulliani, qui annos centum sexaginta 
ante Optatum floruit, perinsigne testimonium ex libro de Prescript. heretic. saperius attulimus alque 
explicavimus). Hic lib. 2 contia Parmenianum hee habet: « Vestre cathedre vos originem reddite, qui 
« vobis vullis sanctam Ecclesiam vindicare : sed et babere vos in urbe Roma partem aliquam dicitis. 
« Ramus est vestri erroris portentus de meniacio, non de radice veritatis. Denique si Macrobio dicatur , 
« ubi illic sedeat, numquid potest dicere in Cathedra Petri? quam nescio si vel oculis novit, et ad cujus 
« memoriam non accedit, quasi schismaticus contra Apostolum faciens, qui ait in memoriis sanctorum 
« communicantes. Ecce prasentes sunt ibi duorum memorie Apostolorum, dicite, si ad has ingredi poluit, 
« ita ut obtulerit illic, ubi sanctorum memorias esse constat. » Sane Optatum heic loqui de lignea Cathedra 
S. Petri que oculis preesens objicitur, manifeste patet ; nisi forte dicere velimus pro Cathedra intellexisse 
Basilicam ipsam Vaticanam, quam lamen memoriam appellavit (quemadmodum olim vocabantur ecclesie 
utpote in memoriam Sanctorum extructe) contradistinctam’ a Cathedra S. Petri, sive quasi eam 
continentem. 

Eodem sxculo tv labente, floruit Ennodius episcopus Ticinensis. Is ad calcem libri Apologetici quem 
superius laudavimus : Mund’, inquit, caput Romam per vestras intentiones esse prostratam, et nutricem 
pontificti Cathedram quasi ultimum videre sedile despectam. Et paulo post : Ecce nunc ad gestatoriam 
sellum Apostolice Confessionis uda mittunt limina candidutos, et uberibus gaudio exactore flctibus, collata 
Dei beneficio dona geminantur. Nemini dubium est de materiali Petri Cathedra Ennodium loqui. Quid 
enim per wda limina, nisi extrema sacri b iptisterii madida labia, vel supremos gradus Vaticani fontis, in 
quo tunc baplizandi immergi solebant, auctor intelligit? Candidatos vero quos, nisi nuper aqua bapti- 


* In ecclesia S. Andree in Esquilino Catabarbara olim dicta, Simplicium papam, quum illam Deo dicavit, Dianam ejusque venationes mnsiyo 
opere in pariete expressas, inlactas reliqnisse, tradit Avastasius Bibliothecarius in ejnsdem S, Simplicii vila. fn Sancte Agathe Gothoram ecclesia 
sub Viminali, Diana et Pacis Dee e caemento visebantur i imagines. In via Nomentana templum est B. Constantia Contantini inperatoris filiw ab 
Alexandro IV. an. 4246 consecratum, olim Baccho dicalum, in quo tnmba porphyretica cum geniis uvas calcantibus incisa summo artificio specta- 
tur. In pariete S. Maria Rotunda caput Cybelis matris deorom cernitur * hoc ipsum templum Pantheon olim dictum, Ronifacins 1V (teste Anastasio 
in ejus vila, et Card, Baronio ad an. 607 num, 4.) rile expiatum Beate Dei Genitrici, S netisque omnibus martyribns nunenpavit, nec delevit 
Marci Agrippa nomen, quod cubilalibus scriptum litteris, in ipsius templi froute adhuc legitur. Nec, quod magis mirere, Adrianus Primus Drvt 
Antonini, et Dive Faustine femine perdilissine nomina et memoriam jussit expungi a fronte templi S. Laurentii iz Miranda nominali in foro 
Boario, qaum templum illud in marlyris memoriam Deo consecravit. ‘landem in celeberrimis Urbis plateis in immensam assurgunt altilu linem 
obelisci et vaste molis cochlides columne; he Trajani et Antonini ethnicorum imperatorum nominibus ac gestis, illi monstruosis imaginibus et 
bieroglyphicis Agyptiornm superstitionem indicantibus insigniti, quos tamen yel Sanclissime Crucis particule, vel simulacra apostolorum Petri et 
Pauli in fastigio erecta muniunt atque coronant. 

smatis ablutos, appellat ? quos Christo renatos illico ad venerandam Petri Cathedram flentes pre gaudio, 
mitlere consueverant, ut prestita ab illis humili subjectione magistra veritatis, dona in bap'ismate nuper 
ipsis collata, Dei ipsius beneficio geminarentur. Nec sane potuisset Ennodius elegantins Cathedram Vati- 
canam paucis delineare, quam eam appellando se/lam gestatoriam Apostolice. confessions. Ia etenim e 
loco Vaticane Confess‘onts elim effossa, teste Michacle Leonico in Cod. MS. bibliothecee Barberine, ad 
usum gestalorie selle procul dubio affabre facta cernitur, habens in utroque latere duplicia manubria 
ferrea , bastis portatilibus immiltendis apposita, ut superius animadvertimus pag. 317. Pralerea ex illius 
etiam verbis col igitur fuisse ligneam, ideoque portatilem; quum_ vetustis illis Ecclesia temporibus 
cathedris uni certo affixas loco ex marmore erizi consucvisse , pateat ex sedibus plerisyue, que in anti- 
quissimis Rome coemcelteriis et cryptis cernuntur : ct si ab Urbe discedcre velimus, prope Agenum in Gallia 
visitur adhe sancti Caprasii pontificalis cathedra in grandi excisa lapide sub hiatu sepulturee cujusdam, 
in qua suli-us erat Pastor, oves ad se persecutionis metu fugientes, sacramentorum ac doctrine pabulo 
recreare, ut refert Saussayus in supplemento Murtyrologii Gallicani ad diem v idus Junias. Ritum vero 
miltendi neophylos recens baptizatos ad venerandam Petri Cathedram, quasi ab ca fidei verilatem 
quesiluros, p'ane antiquissimum esse ex sequentibus sancti Leonis pape I verlis eruitur, in Sermone 
secundo de sua assumplione, abi : « Quoniam, inquit, Petrus, qui in propria sede vivit, et prasidet, 
« preestat querentibus, fidei veritatem. » 

Qua autem primis Ecclesiz temporibus erga Petri Cathedram pietas emicuit ac veneratio, ut modo 
demonstratum est, eamdem subsequentibus seeculis magnopere viguisse, ostendunt que de saccllis a 
Joanne VII et Adriano T(quorum primus anno Domini 705 secundus anno 772 summum pontificatum: 
iniit) in vetere basilica Vaticana erectis, memorize prodidit Jacobus Grimaldus in Catal. MS. Sacrar. reliq. 
in tabulario ejuscem basilica servato. Nam in Joannis VII sacello, tessellato opere extitisse ait delineatas 
cathedras Hicrosolymilanam, Antiochenam, et Rominam, imagine Petri Hierosolymis, Antiochia, et Rome 
Evangelium pradicantis expressas, et Adrianum I « non Jonge ab ara SS. Leonum in dextero templi 
« brachio in honorem S. Adriani martyris, sacellum construxisse tradit, in quo (loco ad Loc decentissime 
« fibrefacto) praedictam beati Petri Cathedram populi devolioni venerandam exposuit, in coque custodiri 
«mandavit, uf Mapheus Vegius memorize prodidit, atyue in dicto B. Adriani I oratorio, suo tempore 
«asservati scribit. » At, Vegius a Grimaldo Jaudatus, nihil aliud dicit libro 4 de Rebus ant g. memor. 
Basilice S. Pctri, nixi sua etate (scripsit autem Vegius Nicolao V pont. max. anno circiter 1450) « in ipso 
«altari S. Adriani factum fuisse egregium ornatum, ubi collocata est Cathedra, super quam s dcre beatus 
« Petrus, dum solemnia ageret, consueverat. » Narratur autem apul Severanum de vii Urbis ecclesiis 
pag. 152 et sey. in Juannis Caballini lib. 1 legi : « quod, sedente Alexandro IV, S. Petri lignea Cathedra 
« exorto forte incendio, et omnia circum circa late depascente, in‘ mediis flammis divina, ut credimus, 
« virtute illasa permanserit. » 

Constat preeterea ex Anastasio in vitis summorum pontificum Leonis II, Pauli I, Gregorii III, Sergii II, 
Benedicti II, Nicolai 1, Adriani If, aliorumque, quia seculo vi ad seculum xu floruerunt, jam a primis 
Ecclesiae temporibus in more posiltum fuisse apud Romanos pontifices, idque canam consuetudinem, ut 
ejusdem Anastasii verb’s utar, demonstrare ; «ut is in quem sacerdotes et clerus convenissent, in patriar- 
«chium Lateranense duceretur, et ibi in solio pontificio sublimatus, cumin pedum beato:um osculo a 
« proceribus et populo pontifex Romanus acclamareiur : proximo autem die Dominico manto pontificali 
«indutus, ad ccelesiam §. Pc tri cum hymnuis et canticis equitaret, ubi in Arostotica Sacratissima PETRI 
« CaTHEDRA ‘collocatus , recitata super eum collecta ab episcopo Ostiensi ex institutiune S. Marci pape, 
« pallio poutificali indueretur, ac ita Urbis et Orbis pontifex cunstitutus, missarum solemnia ageret. » 
Verum quum in basilica Vaticana sequeretur clectio, electus illico manto pontificali decoratus, et in 
Cathedra sancti Petri collocatus, pontifex inaugurabatur ; mox primo pariter dominico die pallium, vel 
nisi anle esset episcopus, consecrationis munus suscipivbat. Hisce ceremoniis tandem accessere Coro- 
nationis solemnia, de quibus primum Anastasius mcminit in electione Nicolai I anno 858 celebrata. 

Restat, ut de Romane Cathedre festo Pauli IV, constitutione 13, que incipit Zneffadcdis, vit idus 
Januarii anni 1558 edita, non tam instituto, quam renovato, aliquid breviter subjungamus. Quanquam 
vetustissima nonnulla martyrologia et kalendaria festwm Cathedre Petri indicentia, nec Romam 
nec Antiochiam memorent; non exinde tamen sequi Romane et Antiovhene Cathedre festa 
minus antiqua esse, observavimus nota 9 ad Cortesii librum 4 de Romano itin. D. Petri, pag. 22. 
Cathedre enim Romane meminerunt Bede, Adonis, et Usuardi Martyrologia, nec non antiquum Romanum 
a Baronio laudatum in notis ad martyr. Rom. sub die 18 Jan. et Gellonense quodam Karoli Magni tempore 
exaratum apud Mabillonium lib. 2 de Liturgia Gallicana, pag. 124, et vetus Lucense, Antuerpiense 

Corbeiense, omnia tandem melioris note Martyrologia Hieronymiana, et pervetustum Breviarium, quod 
erat apud cardinalem Sirletum, et ex quo Baronius 1. c. sequentem orationem descripsit : « Omnipotens 
«sempiterne Deus, qui ineffabili sacramento apostolo tuo Petro principatum Romane urbis tribuisti, 
«unde se evangelica veritas per tota regna diffunderet; prasta, quesumus, ut quod in orbem terrarum 
«ejus predicatione manavit, universilas Christiana devotionis sequatur. » Cathedre autem Antiochene 
mentio habetur in martyrologio Usuardi, in vetere Lucensi a Francisco Maria Florentinio edito, in Antuer- 
piensi, in Corbeiensi, aliisque pluribus apud Bollandum ad diem 22 Februarii’. Quinimo quoad illa 
spectat Kalendaria et Martyrologia, (de quibus cl. Fogginius ezverc. 1x, pag. 263) ubi Cathedre Petri festum 
recolitur, nullo peculiaris Cathedre nomine adjecto; quum peculiare recolende Cathedre nomen nec 
ipsa aliquando exprimant Lectionaria et Missalia minus antiqua, a Josepho Maria Caro Rome in lucem 
edita an. 1691 fortasse existimatum fuit, satis innui utriusque Cathedre nomen abipso, quo recensebantur 
die , Romane a xv kal. Febr., Antiochene vero ab vi kal. Martii, quos preter dies, alium sane nusquam 
Cathedre Petri festo dicatum fuisse legimus. Porro hisce diebus celebratas fuisse Petri Cathedras, quod 
illis ipsis primum sederit Rome et Antiochiz , monent Lemovicensis concilii Patres sess. 4 anno 1031. At 
id difficile esset, ut puto, comprobare. Quod facile suaderi potest, illud est, Cathedre Petri festum hinc 
forte esse natum. quod solemne jam esset a priscis temporibus apud Occidentales atque Orientales annua 
festivitate diem illum recolere, quo quis alicui Ecclesie prafectus esset episcopus ; ut festum ordinationis 
S. Jacobi in Indiculo de festis Apostolorum notatum apud Florentinium 1. c. et. homili#, quas habuit ad 
populum natalitio pontificatus sui die Magnus Leo, clare probant, et constat etiam ex SS. Ambrosio et 
Augustino, ex Gre-orum Menologiis, et Martyrologio Romano, ubi SS. Basilii, Joannis Chrysostomi, 
aliorumque episcopatus natalis dies memoratur, necnon ex nuper laudata synodo Lemovicensi, ex 
Anastasio Bibliothecario, aliisque ecclesiasticis monumentis, ut videre est apud Baronium in not. ad 
martyrolog. Rom. 18 Jan. Bollandum in Actis ad eamdem diem, et Thomassinum in ¢éractatu gallice 
scripto de festis Ecclesie tom. 2, Tractatuum historico-dogmaticorum \ib. 2, cap. 10. Quod si natalilio 
redeunte festo sui episcopi, singule lJetabantur Ecclesie, institutiones Ecclesiarum a Petro factas, Eccle- 
siam culere universam maxime decuit, utpote cui visum sit ad se totam hoc pertinere ; quod ejus SURG 
mum Caput Petrus fuit atque Monarcha. 


INSTRUMENTA PUBLICA. 


Testor ego infra scriptus SS. Patriarch. basilicee Principis Apostolorum de Urbe Beneficiatus et Subar- - 
chivista, qualiter in codice cui titulus : Josephi Balduini Instrumenta Authentica, etc., in Tabulario ipsius 
basilice existente, a pag. 34 ad pag. 40 reperiuntur instrumenta respicientia.solemnem translationem 
Ven. Lignee divi Petri Principis Apostolorum Cathedre ad eneum monumentum eidem erectum in 
prefata SS. Basilica. Instrumenta autem hec sunt : 


In Nomine Domini, Amen. Preesenti publico documento cunctis ubique pateat evidenter , et sit notum 
quod anno a Nativitate ejusdem Domini nostri Jesu Christi millesimo sexcentesimo sexagesimo sexto, 
indiclione quarta, die vero decima sexta Januarii, pontificatus autem sanctissimi D. N. D. Alexandri 
divina dispositione pape septimi anno ejus undecimo. Expleto magnificentissimo opere «neo inaurato in 


* Petrus de Natalibus 7 Catalogo MS. Sanet., cap. 95, exarato circa annum Christi 1470, rationem reddere cupiens, cur pretermissa propria 
Romana Cathedre celebritate ad diem xv kal. Februarii, interdum retenta fuerit Antiochene Cathedre solemnitas, asserit, quod quamvis 
B Petri in urhe Roma fuertt Sedes principalior, illa tamen (Antiochena scilicet) celebrius agitur, que fuit tempore prior et honorifi- 
centia potior. Robertns autem Bellarminns cardinalis lib. 11de Roman. Pont., cap vt: Solemnitas Cathedre Antiochene (inquit) vetustissima 
est, ut patet ex sermonihus S, Augustini de Cathedra Petri, necnon ex Martyrologiis Bede, Usuardi , et Adonis Trevirensis, et toto in 
orbe christiano celebratur, et quidem honorificentius, quim festus dies Cathedre Romane, qui nuper a Paulo IV institutus est; et 
nusquam a populo more festorum dierum colitur, cum festus dies Cathedre Antiochene , non tantum u clero, sed etiam a plebe multis 
in locis servetur. Merum paulo post : Ea solemnitas (Cathedre Antiochene) antiquior et celebrior, quam Cathedre Romane. At quis ignorat 
in universo orbe ac presertim in Gallia et in Hispania festum Romane Cathedre nunquam omissum fuisse; Romaque etiam olim celebrarj 
consuevisse, nec intermissum, nisi quum per aliquod temporis spatium una cum festo alterius Cathedre celebratum est; tandem Paulum IV restau- 
ratorem, non institutorem hujus celebritatis extitisse? Quare non immerito Phcebeus in Dissertat. de antiquitate et prestantia Cathedre 
Romane, pag. CXXXII, memoratam Bellarmini sententiam redarguit. Neque enim tanti momentli est prioritas temporis, quam in ordine ad erectionem 
Sedis tantum admittimus, ut majorem auctoritalem dignitatemque Cathedre Antiochene conciliet, quum hanc Romana multis aliis titulis superet 
et compenset, quos necesse non esl hoc loco commemorare. 

apside ante aram maximam sacrosancte basilice principis Apostolorum de urbe sito, pro lignea divi 
Petri apostoli Cathedra reponenda ; quo in opere ex quatuor Ecclesie doctoribus, nempe latini et greci 
bini anterioris partis, sancti Ambrosius et Augustinus, posterioris autem, sancti Athanasius ac Joannes 
Chrysostomus extant; cathedram «eneam manibus sustinentes, quorum simulacra enea inaurata alti- 
tudinis palmorum viginti quatuor cum dimidio pro quolibet, supra basibus jaspidi siculo, nigro alboque 
marmore antiquo collocata, quatuor hine inde sanctissimi D. N. stemmatibus eneis pariter inauratis : 
cathedra vero enea magno artificio, industria, ac labore equitis Joannis Laurentii Bernini R. Fabrice 
S. Petri Architecti constructa est; supra eam a longe spiritus sanctus in columbe specie apparet, magnoque 
angvlorum ccetu circumcirca varios actus agentium, multoque nitore glorie celestis effulget. Hoc in 
Opere materies arti cedit, cunctique illud sunt admirati. Idcirco supradicta die semihora noctis coram 
illustrissimo et reverendissimo D. Sigismundo Spada ejusdem basilicee canonico, et altero ex sacristis 
majoribus, meque Notario cementarii Reverende Fabrice, S. Petri eneam Cathedram velerem aperuerunt 
sitim in sacello e regione altaris sanctissimi Crucifixi prope valvas majores basilice, ubi divi Petri Cathedra 
asservabatur, ad effectum illam reponendi in novam capsam, et interim dicta Cathedra per modum 
depositi, a nonnullis sacerdotibus, et clericis bis geminis facibus accensis precedentibus ad sacrarium 
fuit asportata, ne illi nocturno tempore extra propriam capsam aliquid sinistri accideret, hymnum 
Te Deum psallentibus, intusque abacum reliquiarum a cornu Evangelii reposita, in quo antiquitus recon- 
debatur. Super quibus et Actum in preefata basilica prasentibus ibidem admodum RR. DD. Angelo 
Marcafecto, Antonio Ratestio ejusdem basilice sacristis minoribus , necnon Francisco de Sanctis 
subaltarista, Francisco Megale ecclesia S. Angeli ad Fornaces curato, ac D. Benedicto Drei dictee Fabrice 
S. Petri preside testibus rogatis, etc. 

Ego Joseph Balduinus presbyter Romanus publicus apostolica auctoritate Notarius , et ad archivi 
curam SS. Vatican basilice principis Apostolorum de urbe deputatus, de praemissis rogatus scripsi, 
subscripsi, signumque meum solitum et consuetum apposui requisitus. 

Supradictis anno, indictione, mense et pontificatu, die vero decima septima Januarii, Dominica secunda 
Epiphanie, Festo S. Antonii Abbatis, hora 18° cum tribus quadrantibus mansionarii et clerici dicta basi- 
lice preecedentibus quatuor facibus ardentibus e sacrario ad sacellum vetus cathedre transtulerunt eamdem 
Cathedram ligneam, et,in medio altaris eleganter ornati collocarunt eam, ornatus enim continebat sex 
candelabra argentea, duo candelabra pregrandia cereis accensis, parietesque albis ac rubris culcitris 
auro textis. Super quibus, etc. Actum in prefata basilica preesentibus admodum RR. DD. Angelo Marca- 
fecto sacrista minore, Joanne Baptista Montio dicte basilicee respective subsacrista, et Francisco Buccherio 
sacre confessionis beatorum apostolorum Petri et Pauli custode testibus, etc. 

Et ego Joseph balduinus, etc., ut supra. 

Successive eodem die hora 21°, dum vespere de Cathedra Romana S. Petri in choro dicte basilice 
solemniter decantabantur, sanctissimus D. N. Alexander papa septimus e Quirinali ad memoratam 
basilicam se contulit, inspecturus ipsam Cathedram ligneam S. Petri, ejusque eneum ornatum, et fusis 
precibus ante altare sanclissimi sacramenti, perrexit ad altare majus sanctorum apostolorum Petri et Pauli, 
ibique facta oratione surrexit, ac conversus novum et eximium opus wneum Cathedra aspexit et postea 
ante confessionem dictorum Apostolorum se transtulit, ac paulisper flexis genibus oravit, deinde digressus, 
Cathedre sacellum profectus et in genua flexus veneratus est eam, demum diligentissime illam inspexit 
presentibus eminentissimis et reverendissimis DD. cardinalibus Francisco Barberino episcopo Portuensi, 
S. R. E. vice cancellario, et ejusdem basilice archipresbytero, necnon Flavio Chisio tituli S. Mariz de 
Populo, ex fratre secundum carnem dicti Pontificis nepote, aliisque presulibus, atque sanctitatis sua 
familiaribus, deinde ad Quirinale reversus est. 

Immediate absolutis vesperis clerus Vaticanus e choro discessit, et Cathedre sacellum versus profi- 
ciscens cum celebrante canonico, et quatuor assislentibus Beneficiatis pluvialibus albis indutis, inchoata 
fuit supplicatio, et hoc quidem ordine processit. Preibant campanula et sinichium, deinde Archiconfra- 
ternilas sanctissimi sacramenti cum funalibus, vexillo et crucifixo, erecta in dicta basilica, custodes ejusdem 
basilicee cum baculis rubris, ac in medio eorum major custos virgam rubram gestiens, crux cum duobus 
candelabris, cereisque accensis a sacrarii clericis delata, solemnis musicorum concertus hymnum Ze Deum 
laudamus canentium ; mox clerici beneficiati, beneficiati, et canonici, omnes rochelto et cappa vestili , 
faces accensas pre manibus gestantes incedebant , hinc inde quatuor virge rubre cum insignibus 
argenteis reverendissimi capituli Vaticani a.quatuor sacrarii clericis delat; sequebantur celebrans cano- 
nicus , et quatuor assistentes beneficiati pluvialibus albis induti, ac successive lignea Cathedra beatissimi 
Apostolorum principis opertorio rubro auro texto cum imagine divi Petri apostoli, sedentis ac benedi- 

centis, necnon stemmatibus fel. rec. Sixti pape IV, circumtecta erat , magna pompa solemnique ritu a sex 
canonicis pariter rochetto et cappa ornatis portabatur, quorum nomina sunt hec, nempe illustrissimi et 
reverendissimi DD. Bernardinus Casalius, Honuphrius de Hyppolitis, Franciscus Maria Phebeus, Marcus 
Antonius Burattus, Franciscus Filicaia, et Sigismundus Spada. Postremo dictus Em. D. Franciscus cardi- 
nalis Barberinus archipresbyter cum funale accenso, quod ipsius cubiculi preefectus pra manibus tenebat ; 
supplicationem hine inde sanctissimi D. N. pape Helvetii comitabantur : Processio autem extra valvas 
egressa, octo scalarum gradus descendit, deinde circumeundo, majus ostium ingressa, ad apsidem dicto 
ordine tetendit, ac super novum Altare iidem canonici portitores eamdem Cathedram collocarunt, interim 
expleto per cantores hymno 7’¢ Deum, etc. Canonicus celebrans imposito in thuribulum thure, triplici ductu 
thurificavit eam, postea assistentes intonuerunt videlicet Ezaltent ewn in Ecclesia Plebis, et cantures 
responderunt : Et in Cathedra seniorum laudent eum; illico a celcbrante dicta fuit Oratio : Deus gui 
beato Petro apostolo tuo, etc., qua oralione absoluta, musici decantaverunt motetum Tw es Petrus, etc., 
deinde omnes absque facibus et ordine ad sacrarium redicrunt. Dum tota supradicta supplicatio basilicam 
ingressa fuit, tormenta bellica relaxata fucre, et hujusmodi translatio maximo populi concursu toti urbi 
letitie fuit, etc. Super quibus, etc. Actum ubi supra, etc., et presentibus ibidem admodum RR. DD. Angelo 
Marcafecto sacrista, Andrea Guerrerio mansionario, J.-B. Montio subsacrista; et Francisco de Sanctis 
subaltarista testibus, omnibus mihi notis, ete. 

Et ego Joseph Balduinus, etc., wt supra. 

Deinde predictis die, anno, indictione, et pontificatu quibus supra, etc., hora prima noctis valvis 
basilice clausis cum interventu illustrissimorum et revendissimorum DD. Honupbrii de Hyppolitis, 
Sigismundi Spade canonicorum, et sacristarum majorum, ac Francisci Maria Scotti, pariter dicte basilice 
canonici, cementarii dicte Fabrice, presidente eis D. Aloisio Bernino deputato, dictigue equitis Bernini 
architecti germano fratre aperuerunt novam Cathedram eneam, post: a funiculis sericis rubris ob'igarunt 
Cathedram ligneam priocipis Apostolurum et pertrahendo eam, intus dictam Cathedram zneam ho oserico 
villoso rubro ornatam in medio collocarunt, incluserunt, clavique foris obserarunt eam, dictamque 
clavem prefatus D. Aloisius Berninus ante dictis illustrissimis DD. canonicis et sacristis majoribus tradidi€, 
ad effectum illam in sacrario asservandi, qua recepta mandarunt, ac rogarunt me Notarium pub!icum 
infrascriptum, ut ad perpetuam post ritatis memoriam de predictis omnibus et singulis publicum seu 
publica, instrumentum, sive instrumenta conficerem atyue traderem. Super quibus, etc. Actum in 
memoruta basilica presentibus ibidem admodum RR. DD. Angelo Marcifecto sacrista, Francisco de Sanctis 
subaltarista, Francisco Megale parochialis ecclesi# S. Angeli ad Fornaces curato, et Laurentio Picciachio 
J. V. D., necnon DD. Benedicto Drei predicte R. Fabrice preside, Jacobo Balsimelli factore, et Carolo 
Patredio ejusdem basilice converriture testibus ad predicta omnia et singula vocatis, habitis specialiter 
atque rogatis, etc. 

Et ego Joseph Balduinus, etc., ut supra. 


In quorum fidem presentes litteras mea manu ised et subscriptas sigillo’ predicti Tabularii 
obsignavi hac die 3 Martii anni biss. 1864. 


(L. S.) Henricus DEBELLINI, 


SS. Bas. Vat. Beneficiatus et subarchivista. 


Anno periodi Greco-Romane 5536. — Olymp. 205. an. 3. — Urb. cond. 796. — Jesu Christi 43. secundum Baronium 45. 
— Claudii imp. 3. 


tus“a Claudio juxta primam consulatuum Cesareo- 
rum regulam, et in hunc annum dilatus, quod pra- 


4. Consules. — Ad num. 1 et seqq. Coss. Clau- 
dius Aug. IIT et L. Vitellius IT. Barontus Vitellium 


sine nota numerali profitetur ; cum tamen Suetonius 
in Vitellio testetur, eum cum Claudio principe duos 
consulatus ordinarios gessisse, certumque sit Clau- 
dii Augusli in quarto consulatu collegam fuisse, et 
ter consulem tunc processisse. Sumptus is consula- 


cedenti secundum consulatum ante imperium sibi 
destinatum, gesserit. Claudius in Britanniam ivit ab 
Aulo Plautio accersitus, et aliquam ejus partem 
subegit. 

2. Quo anno Petrus Romam venerit. — Euse- 

bius in Chronico, Petri in urbem Romam adventum 
refert anno secundo Claudii, quam sententiam secu- 
tus est Baronius. Sed, ut inquit Valesius in Notis ad 
Eusebium lib. 2, cap. 16, sententia hee refelli vide- 
tur ex Actibus Apostolorum; ex quibus constat Pe- 
trum in Judea ac Syria semper mansisse usyue ad 
ullimum annum Agripp® regis. Qui cum Hieroso- 
lymis Petrum in vincula conjecisset, paulo post, 
divina eum insequente justitia, extinclus est Casa- 
ree, ut refert Lucas. Cum igifur anno quarto Claudii 
mortuus sit Agrippa, ut inter omnes convenit, Pe- 
trus ante hunc annum Romam proficisci non potuit. 
Sed auctor Chronici Alexandrini adventum Petri in 
urbem Romam adhuc tardius refert, Scribit enim 
Paulum venisse Hicrosolymam ob controversiam de 
Circumcisione, anno sexto Claudii; eoque anno ce- 
lebratum esse concilium Hierosolymitanum, Aposto- 
lis nondum a se invicem disjunctis. Itaque ex ejus 
sententia Petrus non ante annum vit Claudii Romam 
profectus est. Denique Lactantius lib. de Mortibus 
Persecutorum cap. 2 ait, Petrum cum jam Nero 
impcraret, Romam venisse, que opinio verisimilior 
videtur. Neque enim in Chronologia Pontificia Eu- 
Sebio magna fides habenda, ut inferius ostendemus. 

3. Nerone imperante Petrus Romam venit. — 
Prestat hic Lactantii citati verba in medium afferre : 
Apostoli « per annos xxv usque ad principium Ne- | 
roniani imperii per omnes provincias et civitates 
Keclesize fundamenta miserunt. Cumque jam Nero 
imperaret, Petrus Romam advenit, et editis quibus- 
dam miraculis, que virtute ipsius Dei data sibi ab 
eo potestate faciebat , convertit multos ad justitiam, 
Deoque templum fidele ac stabile posuit. » Ex his 
viginli quinque annis, qui ad pradicationem 
omnium Apostolorum ex equo pertinent , orta vide- 
tur opinio de xxv annis, qui vulgo tribuuntur S. 
Petro in sede Romana. Qui Claudio imperante Pe- 
trum Romam venisse volunt, coguntur duplicare 
profectionem ejus in Urbem et duplex item ejus cum 
Simone mago certamen comminisci, primo quidem 
temporibus Claudii, dein principatu Neronis; quod 
tamen a nullo veterum proditum, ut ait Baluzius in 
notis ad Lactantium. Hane etiam sententiam tuen- 
tur Papebrocius in Conatu Chronico-Historico ad 
Citalogum veterum pontificum, et Ludovicus Du- 
Four in Observationibus MSS. ad Cbhronologiam 
Pontificiam, quas mecum pro sua benevolentia com- 
municavil (4). 


(1) Mansi ad num. 3 Pagi. — De Evangelio S. Marci, quando et qua lingua scriptum sit; de ejus item Martyrio et Liturgia, consule 
Bollandianos socios ad diem xxv Aprilis pag. 344 et seqq., item de ejus Evangelio Remigium Ceillerium in Historia auctorum Ecclesiasticorum 


tom: I, pag. 352 et sequentibus. 


De capite ultimo S. Marci, preter ea que affert Baronius, vide Remigium Ceillerium in Historia auctorum Ecclesiasticorum tom. 1, pag. 356. 
De Liturgia item, que S. Marco tribuitur, ut et Petro, Maltheo, Joanni evangeliste, Jacobo et aliis, consule collectionem Lilurgiarum Orienta~ 


lium Eusebii Renaudotii. 

4. Petrus mittit in provincias discipulos. — 
Anno, qui sequitur, a Christo nato quadragesimo 
sexto, C. Crispino secundum et T. Statilio Tauro 
consulibus, stabilita jam sede Romana, Petrus apo- 
stolus, cui universi greyis cura a Domino commissa 
erat, ad ceeteras occidentalis orbis partes admovens 
oculos, ut apud omnes predicatio evangelica illu- 
cesceret , discipulos , quos habebat, in diversas pro- 
vincias amandavit. Velut enim a sole radii, et e 
fonte rivi, a sede Petri longe lateque fides christiana 
diffusa , ubique est feliciter propagata : quod Inno- 
centius ‘ papa ad Decentium scribens his verbis 
significat : « Quis enim nesciat, aut non advertat, 
id quod a principe Apostolorum Petro Romane Kc- 
clesiz traditum est, ac nunc usque custoditur, ab 
omnibus debere servari; nec superinduci, aut in- 


* Innoc. ep. I. 


CHRISTI 46. 


troduci aliquid, quod aut auctoritatem non habeat , 
aut aliunde videatur accipere exemplum? presertim 
cum sit manifestum, in omnem Italiam, Gallias, Hi- 
spanias, Africam, et Siciliam , insulasque interja- 
centes , nullum hominum instituisse Ecclesias , nisi 
eos quos venerabilis apostolus Petrus, aut ejus suc- 
cessores constituerunt sacerdotes? Aut legunt, si in 
his provinciis alius Apostolorum invenitur aut legi- 
tur docuisse? Quod si non legunt, quia nusquafn 
invenitur, oportet eos hoc sequi quod Ecclesia Ro- 
mana custodit, a qua eos principium accepisse, non 
est dubium : ne dum peregrinis assertionibus stu- 
dent, caput institutionum videantur omittere. » Hac 
Innocentius. 

2. Quinam vero fuerint, qui diversis tempori- 
bus ad diversas instituendas Ecclesias a Petro sunt 
missi discipuli, et ordinati episcopi : licet scripto- 
rum inopia obscurum pene remanserit , aliquot ta- 

men, quos recensitos invenimus, hic enumerasse 
voluimus. Habuit * a Petro institutos episcopos Sici- 
lia Pancratiam , Marcianum, Berillum, et Philip- 
pum ; Capua Priscum ; Neapolis Aspren, aliter Aspre- 
natem; Tarracina Epaphroditum ; Equicole populi 
Marcum , alium tamen ab Evangelista ; Ptolemeum 
Nepe ; Romulum Fesule ; Paulinum Luca; Ravenna 
Apollinarem ; Verona Euprepium; Patavium Pros- 
docimum; Ticinum Syrum; Aquileia post Mar- 
cum, Hermagoram ; in Galliis Lemovicenses , Tolo- 
sani, et Burdegalenses Martialem; Tungrenses , 
Colonienses , et Treverenses Maternum , necnon Va- 
lerium; Rhemenses Sixtum; Arelatenses Trophi- 
mum, Senonenses Sabinianum ; Cenomanenses 
Julianum; Vienna et Maguntia Crescentem ; Cata- 
launum Memmium; Bituricenses Ursinum; Arver- 
nenses Austremonium; Sanctonenses Eutropium ; 
Germania Eucharium, Egistum, et Marcianum; 
Hispania Torquatum, Ctesiphontem, Secundum, In- 
daletium , Cecilium , Hesychium, Euphratium, et 
alios. In Britannia etiam Petri opera Evangelium 
penetrasse tradunt: haud mirum : ea enim insula 
anno superiori a Claudio subjugata, ad praedicatio- 
nem Evangelii patuit aditus. Multa his scimus ad- 
denda fuisse de compluribus aliis, qui a Petro missi 
dicuntur discipuli : sed temperantius agimus , con- 
sultius existimantes ex multis pauca referre , quam 
multa incerta , ac nobis non satis explorata coacer- 
vare. Quantum vero temporis Petrus Rome per- 
manserit , receptior ea videtur esse sententia, ut 
usque ad nonum Claudii annum, quo ejus edicto 
Judai Roma sunt pulsi, ibi predicans Evangelium , 
egerit. Sed de his suo loco fusius agemus iuferius. 

3. Interitus Agrippe. — Hoe eodem anno 
quarto Claudii inchoato, Agrippa rex Judeorum 
(ut Josephus ? testatur) cum eyvisset sui regni annum 
sep!imum, quorum quatuor sub Caio, tribus vero sub 
Claudio regnavit, miserando interitu vita functus 
est : cujus obitum Lucas * mox post necem Jacobi 
et carcerem Petri recensuit, ut Dei vindictam ad- 
versus eum in ultionem admissorum facinorum de- 
clararct. Sic ergo rem gestam brevi compendio 
perstringens, ait : « Statuto autem die, Herodes, ve- 
stitus veste regia, sedit pro tribunali, et concionaba- 
tur ad eos : Populus autem acclamabat, dei voces, 
et non hominis. Confestim autem percussit eum an- 
gelus Domini, eo quod non dedisset honorem Veo : 
et consumptus a vermibus, expiravit. » Heec Lucas. 
Josephus vero rem gestam pluribus prosecutus * sic 
ait : « Agrippa Mathie adempto pontificatu , succes- 
sérem dedit Elioneum Cithei filium. Jamque ter- 
tium Jude totius regni (a Claudio enim integrum 
acceperat) annum exegerat, cum pervenit in urbem 
Cesaream, que prius Stratonis turris dicta est, ubi 
solemnes ludos celebravit pro salute Cxsaris : ad 
quam festivitatem magna multitudo nobilium ac pro- 
cerum convenerat ex tota provincia. 

4. «Ejus celebritatis die secunda processit mane 
in theatrum, amictus veste tota ex argento mirabili 
opere contexta, que radiis orientis solis percussa, et 
divinum quemdam fulgorem emittens, veneratio- 
nem cum honore incutiebat spectantibus : moxque 
adulatores perniciosi alii aliunde acclamantes, deum 
consalutabant, rogantes ut faveret propitius : hacte- 
nus enim ut hominem reveritos , nnne agnoscere et 
fateri in eo quiddam mortali natura excellentius. 
Hanc impiam adulationem nec ille castigavit, nee 
repulit : pauloque post suspiciens, vidit supra caput 
suum bubonem funi extento insidentem : moxque 
ut sensit hunc esse calamitatis nuntium, qui olim 
felicitatis fuerat, ex intimis preecordiis indo!uit; se- 
cuta sunt vertris tormina statim a principio vehe- 
mentia. Conversis igitur in amicos oculis : En, 
inquit, ego ille vestra appellatione deus , vitam re- 
linquere jubeor, fatali necessitate coarguente ve- 
strum mendacium; et quem immortalem salutastis, 
ad mortem rapior. Sed ferenda est voluntas cielestis 
numinis : neque enim male viximus , imo tanta 
felicitate, ut ommes me beatum pradicent. Hae lo- 
cutus, crescente dolore, discruciabatur. 

5. «Propere igitur relato in regiam, rumor spar- 
sus est, brevi esse moriturum : quamobrem confe- 
stim totus populus una cum wuxoribus atqyue liberis 
saccum indutus, more patrio; supplicabat Deo pro 
salute regis, omnia miscens Jamentis et ejulatibus. 
Rex autem in cvlsiore decumbens cubiculo, et in 
faciem stratos humi prospiciens, non temperabit sibi 
a lacrymis. Cruciatu deinde per continuos qui que 
dies nilil se remitiente confcclus, vitam finivit, an- 
num natus quartum supra quinquagesimum, post- 
quam reznasset per septenniuim. Quatuorenim annos 
super Caio Cesare obtinuit regnum; primum in Phi- 
lippi tetrarchia per triennium, cui quarto demum 
anvoaccessitct Herodistetrarchia: tribusdeindeannis 
sub Cliudio Cesare preter jam dictam ditionem, in 
Judea quoque regnavit et Samaria, simulyue 
Cesarea. » Et paulo post: « Superstites autem ei 
fucrunot filius quidem unus Agrippa, annum agens 
decimum septimum ; filia vero tres : ex quibus Be- 
renice nupta erat Herodi patruo, nata annos sexde- 
cim; relique duzetum etiam virgineserant, Mariamne 
et Drusilla : hac septennis a patre desponsata Julio 
Archelao Chelcie filio, ila decennis Epiphani filio 
Comagenorum regis Antiochi. » 

6. Sed antequam cetera prosequamur, que 
contigerunt post mortem Agrippé; de ipsius mori- 
bus, et observantia rerum Judaicarum, hee que 
idem Josephus enarrat, audiamus ; sie enim ait: 
« Agrippa milissimo fuit ingenio, in exteros omnes 
eque beneficus, liberalis, et humanus, in sue gentis 
homines benignus, ct promptus ad adjuvandos pre 
ceteris in necessitatibus : quapropter libenter et 
continue degebat Hierosolymis, institutorum ac ri- 
tuum patria servator religiosissimus : purus enim 
erat a contaminamentis omnibus, nec ulla dies ei 
preteribat absque sacrificio. Accidit aliquando, ut 
quidam Hierosolymita legis peritus, nomine Simon, 

advocata concione per regis absentiam agentis tum 
Cxsaree, criminaretur illam ut impurum, et ar- 
cendum templi aditu, quod nonnisi dignis pateat. 
Id ubi preefectus urbis illi significavit per litteras, 
confestim accersivit hominem : a quo fortuna re- 
pertus in theatro, assidere sibi eum jussit; moxque 
sedata voce, ac placide : Dic mihi, inquit, quid tibi 
non probetur ex his que facimus ? Qui cum nihil 
haberet quod diceret, precatusest veniam. Tune rex, 


citius quam quisquam opinaretur, reconciliatus est, ’ 


clementiam magis quam iram decere reges existi- 
mans, et lenilatem magis , quam celsitudinem : 
itaque dimisit eum non sine munere. ». Hec de 
Agrippe moribus Josephus, qui ea que post ipsius 
interitum acciderunt, enarrare pergit in hunc mo- 
dum : 

7. «Postquam autem cognitum est excessisse 
Agrippam, Casarienses et Sebasteni (sunt hi Sama- 
ritani) beneficiorum ejus oblili, pessimam ei retule- 
runt gratiam , convitia non dicenda jactantes in 
defunctum. Militum quoque vulgus, qui tum forte 
aderant, protractas e palatio filiarum slatuas unani- 
miter detulerunt in lupanaria, eisque (ut poterant) 
illudebant modis, quos turpe sit eloqui : instructis- 
que per loca publica epulis convivia celebrabant 
coronis redimiti, et delibuti unguentis, libarites in- 
terim Charonti, et sibi invicem propinantes pre 

audio-quod ex obitu regis conceperant. » Et paulo 
post : « Filius porro defuncti Agrippe Rome erat eo 
tempore, educabaturque apud Claudium Cesarem : 
qui audito Agrippe obitu, et contumeliis quibus 
eum Cesarienses ac Sebasteni post mortem affece- 
rant, illius quidem causa indoluit, ingratis autem 
populis vehementer iratus est. Confestim igitur voluit 
successorem paterni regni Agrippam juniorem mit- 
tere, simul ut jurejurando satisfaceret. Sed liberti 
et.amici, qui multum apud eum poterant, dissuase- 
runt, negantes tutum admodum adolescenti et 
vixdum egresso pueritiam tantum regnum commit- 
tere, cui administrando sit impar, quod viriles etiam 
posset gravare humeros. 

8. Cumque visi essent equum dicere, Cesar 
presidem Judee totiusque regni misit Cuspium 
Fadum, defuncto hoc honoris tribuens, ne Marsum 
Syrie presidem inimicum in regnum ejus induce- 
ret. Ante omnia autem Fado injunxit, ut Casarienses 
et Scbastenos acriter castigaret, propter inflictam 
mortuo injuriam, contumeliasque illatas adhuc ju- 
venibus. Alam vero Cesariensium et Sebastenorum 
cum quinque illis cohortibus ablegaret in Pontum 
illic militaturas; militesque e Romanis legionibus 
Syriam tuentibus delectos in eorum locum substi- 
tueret. Nec tamen ei jussioni satisfactum est : missa 


enim legatione, flexerunt Claudium, ut manere eos 


in Judea permitteret; qui sequentibus temporibus 
maximarum calamitatum Judeis fuerunt initium , 
et seminarium belli exorli, Floro preside : quamob- 
rem Vespasianus victor (ut paulo post dicetur) eos ex 

illa regione alio transtulit. » Hae Josephus '; addit- 

que in locum Vibii Marsi Syrie presidis subrogatum 
fuisse Cassium Longinum. 

9. Herodes a Claudio jus in templum obtinet. 
—Caeterum Agrippe defuncti regis frater Herodes 
rex Chalcidis, jus in templum, quod olim suo ger- 
mano concessum fuerat, a Claudio obtinuit : quod 
idem auctor testatur his verbis : « Eodem tempore 
et Herodes dynasta Chalcidis, defuncti Agrippa fra- 
ter, petiita Casare polestatem in templumetsacrum 
zrarium, jusyue eligendorum summorum pontifi- 
cum :impetravilque hec omnia, ita ut etiam posteris 
ejusidem jus manserit usque ad belli Judaici exitum. 
Ipse vero Herodes, Canthara in ordinem redacto , 
Josepho Canzi sumnium pontificatum contulit. » Hee 
Josephus; licet mirum in mvdum confundat ordi- 
nem temporum, qui bec de Herode referat ante 
annum quinti consulatus Claudii, quifuit ejus impe- 
rii annus decimus, itemque ante famem illam toto 
orbe grassatam, que (ut vidimus) anno secundo 
Claudii accidit, facta esse ponat. Quamobrem cum 
auctorem in his que temporis sunt, sibi ipsi minus 
constantem, sed valde contradicentem sequi non li- 
ceat; quod conjectura suadet, amplectimur. 

10. Quod enim morte Agrippe regis extinctum 
sirnul esset cum illo privilegium de jure t: mpli, nec 
in Agrippam juniorem illud cssct collatum, Hero- 
dem haud diu post fratris obitum illud a Claudio 
impetrasse putamus. Rursus vero in successione Ju- 
deorum pontificum idem sibi ipsi Josephus contra- 
ria scribere plane couvincitur, dum Agrippam re- 
gem, antequam moreretur, Mathiam, qui Simoni 
Canthare fuerat subrogatus, in ordinem redcgisse 
testatur *, ingue locum ejus substituisse Elioneum 
Citheei filium ; paulo post ? vero ab Ilerode Agrippe 
fratre in locum Canthare ab ipso privati suffectum 
esse Josephum tradit, nulla de Ehoneo habila men- 
tione ; cum tamen Cantharam consftct ante Mathiam 
pontificatum gessisse. Sed hee satis de Judaicarum 
rerum presentis anni statu. 

M1. Paulus Geniibus Evangelium nuntiat. — 
Dum hec agerentur in Judea, Paulus et Barnabas , 
qui (ut diximus) anno superiori solemni ritu ad pre- 
dicationem Evangelti apostolatum acceperant, cum 
assuinpto secum Joanne, qui cognominatus est Mar- 
cus, peragrassent Seleuciam, atque inde Cyprum 
navigasseut, ac venissent Salaminam, universamyue 
demum iusulam perambulassent; Paphum denique 
venientes, Sergium Paulum proconsulem nacti, ad 
fidem Christi convertunt. Cum autem hic dicatur 
proconsul, et auctore Strabone °, et aliis, explora- 
tum habeatur Cyprum non proconsularem, sed 
pretoriam factam esse provinciam : cur a Luca 
Sergius Paulus non pretor, sed proconsul nomine- 
tur, ea videtur esse ratio, quod cadem pretoria pro- 
vincia sepe honoris causa data est administranda 
Ciliciz proconsuli, ut inter alios Publio Lentulo * : 
quod non illi tantum, sed et successoribus aque esse 

concessum, par est credere; nam nullibi me legisse 
memini aliquem insule Cypri pretorem. Sic igitur 
Sergium Paulum proconsulem nominatum esse pu- 
tamus, quod etiam Ciliciam procousularem provin- 
ciam administraret. Cum vero sui natura esset per 
se distincta provincia, eademque pretoria dicta, nec 
alteri cuipiam subjecta : ex co etiam eque factum 
esta Patribus, ut Cypri ' Ecclesia sub nulla alia me- 
tropoli censeretur , neque sub Tarsensi Ciliciz , ne- 
que sub Antiochena Syriz, vel aliis : licet Petrus 
Fullo heresiarcha episcopus Autiochenus eam An- 
tiochenz Ecclesiz subjicere conatus sit, nulla alia 
ratione, nisi guod Evangelium accepisset ab his 
qui Antiochie fuerant ordiniti, Paulo et Barnaba : 
sed frustratus est suo conatu, ut suo loco dicemus. 

42. Quod ad conversionem proconsulis spectat , 
quam atligimus : plenius Lucas? his enarrat verbis : 
«Cum perambulassent universam insulam usque 
ad Paphum, invenerunt quemdam virum magum 
pseudo prophetam, Judeum, cui nomen erat Ba- 
rieu, qui erat cum proconsule Sergio Paulo, viro 
prudente. Hic accersitis Barnaba et Saulo, deside- 
rabat audire verbum Dei : resistebat autem illis 
Elymas magus (sic enim inlerpretatur nomen ejus ) 
querens avertere proconsulem a fide. Saulusautem, 
qui et Paulus, repletus Spiritu  sancto, intuens in 
eum, dixit: O plene omni dolo, et omni fallacia, fili 
diaboli, inimice omnis justitia, non dvsinis subver- 
tere vias Domini rectis? et nunc ecce manus Do- 
mini super te, et eris cecus, non videns solem us- 
que ad tempus. Et confestim cecidit in eum caligo 
et lenebre, et circumiens querebat qui ei mavum 
daret. Tunc proconsul, cum vidisset factum , cradi- 
dit, admirans super doctrina Domini. » Hactenus de 
his Lucas. Tantum aulem abfuit ut Elymas magus 
cecitite percussus aliquando resipueiit, ut magis 
ac magis in evangelicam doctrinam insaniens (quod 
testa'ur Dionysius *) librum ediderit adversus Pauli 
predicationem et Christi fidem. Cetera autem que 
de predicatione Pauli et Barnabz scribit Lucas us- 
que ad concilium Hierosolymitanum , quod anno 
nono Claudii esse celebratum monstrabimus : cum, 
quo potissimum anno singula sint facta, certa asser- 
tione affirmari non possit; ea, quam conjectura 
demonstrat , utentes ratione , quod singulis annis 
gestum putamus, quantum fas est ordine tempo- 
rum prosequemur. 

43. A Papho * igitur navigantes Paulus et Bar- 
nabas, Pergen Pamphilie venerunt : Joannes vero, 
qui eos sequebatur Antiochia, Hicrosolymam est re- 
versus. Inde vero Antiochiam Pisidia pervenerunt: 
ubi ingressi synagogam die sabbali, quo conventus 
Judxorum fieri consuevit, rogantur ab his qui sy- 
nagoge preerant, si haberent exhortatorium ser- 
monem, illum dicerent coram populo. Ejusmodi 
quoque consuetudo, ut peregrini episcopi ad con- 
cionandum invitarentur ab ejus civitatis , ad quam 

venissent, episcopo, diu permansit in Ecclesia, imo 
et canone * legitur stabilita. Unde de ea re conque- 
stus est Gregorius Nyssenus *, quod ab Helladio epi- 
scopo Cesariensi ad id agendum non fuerit invitatus. 
Sic invenies observatum apud Ambrosium *, sic 
Alexandria a Cyrillo * ejus sedis episcopo. Ex qui- 
bus authentica probantur, que in apocryphis apud * 
Clementem leguntur in hee verba, de episcopo pe- 
regrino dum agitur. « Si episcopus una cum epi- 
scopo sedeat, eumdem ab illo obtinens honorem, 
rogabisque eum, 0 episcope , ut sermones habeat 
aprd populum ad docendum accommodatos (pere- 
grinorum enim exhortatio et admonitio valde ac- 
cepta et vehementer utilis esse consuevit : Nullus 
enim propheta, inquit, acceptus est in patria sua) 
permittes enim ei Eucharistiam offerre : coges eum, 
ut vel populo benedicat. » Heec ibi. Inde est etiam 
quod habet Eusebius °, S. Polycarpum Smyrne epi- 
scopum, Romam sub Aniceto pontifice venientem, 
ab eo invitatum, ut sacrificium sacra Eucharistie 
offerret. Sed reliqua videamus. 

44. Concionatus ergo Paulus in synagoga, mul- 
tos Judeorum ad fidem Christi perduxit: invitatus- 
que in sequens sabbatum de-iisdem iterum verba 
facere, cum id prestitisset, et coram frequentissimo 
universe civitatis populo perorasset ; invidentes Ju- 
dei quod Gentibus aditus pateret ad fidem, gravis- 
simas turbas in Apostolos concitarunt. Tune Paulus 
et Barnabas hec contestati coram ipsis dixerunt : 
« Vobis oportebat quidem primum loqui verbum 
Dei : sed yuoniam repellitis illud, et indignos vos 
judicatis eterne vite , ecce convertimur ad Gentes, 
sicut precepit nobis Dominus : Posui te in lucem 
Gentium , ut sis in salutem usque ad extremum 
terre. Audientes autem Gentes, gavise sunt; et glo- 
rificabant verbum Domini, et crediderunt quotquot 
erant preordinati ad vitam eternam.» Subdit de Ju- 
deis, qui adversus Apostolos concitarunt mulieres 
religiosas, et primos civitatis, qui ejecerunt eos extra 
fines suos. Quare exeuntes (secundum preceptum 
Domini *) excusserunt pulverem de pedibus suis in 
testimonium contra illos. Non enim id tantum fa- 
ciendum adversus illos qui eos non reciperent, ad- 
monuerat Dominus, sed et ritum quemdam, quo 
agendum esset, prescripserat; ut idem Lucas, qui 
hee scripsit, ex verbis Domini recensuit, sic dicen- 
tis ®: « Si non susceperint vos, exeuntes in plateas 
ejus, dicite : Etiam pulverem , qui adhesit nobis de 
civitate vestra, extersimus in vos : tamen hoc scilote, 
quia appropinguavit regnum Dei. » 

15. Consueverant Judai, maledictionem ali- 
quam imprecando, in aerem pulverem spargere, vel 
e se excutere. Est de hoc exemplum in primis apud 
Esdram *, ubi bec leguntur : « Insuper excussi si- 
num meun, et dixi : Sic excutiat Dominus omnem 
virum qui non compleverit verbum istud de domo 

sua, et de laboribus suis sic excutiatur , et vacuus 
fiat. Et dixit universa multitudo : Amen. » Etin ipsis 
Actis‘ Apostolorum de Judzis in Paulum climan- 
tibus, et execrantibus , hec leguntur: « Vociferan- 
tibus autem eis, et projicientibus vestimenta sua, et 
pulverem jactantibus in aerem, etc. » Quid vero si- 

gnificct pulverem de pedibus excutere ; cum multe 
afferantur cause , relinquimus interpretibus per- 
tractandum. Nos Actorum histo: iam prosequentes, 
et Pauli et Barnabe itinera relegentes, quid Iconil,’ 
que Lycaonie est civitas , quo Antiochia pulsi ve- 
nerunt , sint passi, In annum sequentim, quem 
ageredimur, quia tune ea coutigisse pulamus, reji- 
cimus. 


Anno periodi Graco-Romana 5537. — Olymp. 205. an. 4. — Urb. cond. 797. — Jesu Christi 44. secundum Baronium 46. 
— Claudii imp. 4. 


4. Consules. — Ad num. 4. Coss. L. Quinctius 
Crispinus II et M. Statilius Taurus, ut ostendit 
card. Norisius ex Epitaphio recitato a Grutero pag. 
A041. Falsa sunt itaque prenomina horum consu- 
lum apud Baronium et Onuphrium. 

2. Obitus Agrippe. — Ad num. 3. Herodis 
Agrippe regis interitus recte hoc anno a Baronio 
consignatur. Ei superstites fuere filie tres, et filius 


unus Agrippa nomine, annum agens xvii qui Rome 
apud Claudium educabatur, postremusque Judso- 
rum rex fuit, de cujus regni initio infra. . 

3. Triumphus Claudit, et stola pontificia, — 
Claudius hoe anno de Britannis triumphavit, ut te- 
statur Dio lib. 60. Claudius stolam pontificiam Judais 
restituit, quod Baronius anno sequenti, quo eam re- 
stitutionem factam credebat recitat. 

4. Paulus Iconit. —Sequenti anno Domini qua- 
dragesimo septimo, coss. * M. Vinucio secundum et 
T. Statilio Corvino, auspicante Claudio jam quintum 
sui imperii annum , Paulus et Barnabas pulsi (ut 
dictum est) Antiochia Pisidie, venientes Iconium 
Lycaonie civitatem , quid illic egerint , Lucas sum- 
matim prosecutus, et multa preteriens, hac tantum 
ait® : « Factum est autem Iconii, ut simul introi- 
rent synagogam Judeorum , et loquerentur, ita ut 
crederet Judeorum et Grecorum copiosa multitudo. 
Qui vero increduli fuerunt Judei, suscitaverunt et 
ad iracundiam concitaverunt animas Gentium ad- 
versus fratres. Mullo igitur tempore remorati sunt 
fiducialiter agentes in Domino, testimonium perhi- 
bente verbo gratie sue, dante signa et prodigia fieri 
per manus eorum. Divisa est autem multitudo civi- 
tatis : et quidam erant cum Judsis, quidam vero 
cum Apostolis. Cum autem factus esset impetus 
Gentilium et Judeorum cum principibus suis, ut 

contumeliis afficerent , et lapidarent eos, intelli- 
gentes confuyerunt ad civitates Lycaoniee Lystram 
et Derben. » Hee Lucas de rebus a Paulo et Bar- 
naba gestis conti : qui cum multo tempore eos ibi 
moratos esse, et in diversa stuiia cives fuisse divisos 
testelur, advo ut omnia ubique turbis plena essent, 
haud dubium rem attentius consideranti esse potest, 
plurima ab eodem pretermissa fuisse. Meminit ad 
Timotheum’ scribens ipse Paulus, unico licet verbo, 
de rebus quas passus est Iconii , cum cas comme- 
morans ait : « Tu assecutus es meam doctrinam, in- 
stitutionem , propositum , fidem, longanimitatem , 
dilectionem , paticntiam , persecutiones , passiones : 
qualia mihi facta sunt Antiochie, Iconii, Lystris : 
quales pcersecutiones sustinui. » Sed a nullo certius 
faciliusque quam ab ipso Paulo monstrari potest, 
non omnes rcs cjus gestas Lucam esse prosecutum : 
nam si quis ea que ad Corinthios ? scribit de rebus 
a se perpessis, conferat cum his que in Actis Apo- 

stolorum de Paulo a Luca sunt scripta; plane in- 
telliget Pauli erumnas ab eo majori ex parte fuisse 
pretermissas, atque silentio penitus obvolutas. 

2. Acta Thecle ejusque martyrium. — Cete- 
rum quod spectat ad res Iconienses, de quibus est 
sermo : qualia quantave ibidem Paulus sit passus , 
S. Thecle res gesle memorize a majoribus perpe- 
tuis scriptorum monumentis commendate , aliqua 
saltem ex parte declarant. Sed quoniam Acta que- 
dam Thecle nomine et Pauli ab Asiano presbytero 
quodam (ut auctor est Tertullianus ‘) constat fuisse 
conficta, et sua ipsius confessione fa'sa omnino pro- 
bata atque convicla : diligentiori studio, quenam 
illa fuerint, disquirenda sunt. Sed quid de his Ter- 
tullianus scripserit, ut accurate omnia pervestigen- 
tur, hic in primis apponamus; sunt hec igitur ejus 
verba : « Quod si que Pauli perperam scripta le- 
gunt, exemplum Thecle ad licentiam mulierum 
docendi tingendique defendunt : sciant in Asia pre- 
sbyterum , quieam scripturam construxit , quasi ti- 
tulo Pauli de suo cumulans , convictum atque con- 
fessum id se amore Pauli fecisse, loco decessisse. » 
Hec Tertullianus. Hieronymus * eumdem citans 
auctorem, hac ait : « Igitur wea0de¢ Pauli et Thecle, 
et totam baptizati Leonis fabulam inter apocryphas 
scripturas computamus. Quale est enim, ut indivi- 
duus comes Apostoli inter ceteras ejus res hoc so- 
lum ignoraverit ? » Hos secutus * Gelasius Acta The- 
cle et Pauli inter apocrypha jure recensuit. Sed 
quoniam feruntur Acta passionis Thecle , que pas- 
sim leguntur : an illa ipsa sint, que predietorum 
judicio damnantur, inspiciamus. 

3. Quantum ad ea, que Tertullianus primum, 
deinde Hieronymus de Actis Pauli et Thecle scripse- 
runt : satis perspectum habetur Theclam, Evange- 
lium predicasse et baptizasse illis Actis spuriis con- 
tineri, insuper et (quod addit Hieronymus, qui 
eadem Acta legisse videtur) baptizati Leonis fabu- 
lam : que quidem procul abhorrent ab Actis illis 
que passionis Thecle nomine inscripta leguntur : 
adeo ut nullam pati calumniam debeant, quasi 
ecclesiastica censura censeantur esse damnata. Sed 
si quis ea scilicet ratione, eadem rejicienda. esse 
existimet, quod Lucas nec levem de his fecerit 
mentionem, rursumque Hieronymi ‘ in eamdem 
sententiam verba velut spicula quedam intorqueat, 
diceutis : « Quale est enim, ut individuus comes 
Pauli (Lucas videlicet). inter ceteras ejus res hoc 
solum ignoraverit? » Ad hec refellenda, satis esse 
possunt que superius dicta sunt; multa eademque 
periusignia, quorum ipse de se Paulus. meminit, 
fuisse a Luca pratermissa : adeo ut inanis prorsus 
reddatur illa argumentatio, sua natura alivqui in- 
valida : Lucas ea non scripsit; igitur non sunt facta. 
Sed quoniam a nullo eyuius ac vehementius quam 
ab Hieronymo, poterit Hieronymus refutari; quid 
idem ipse alibi in contrariam sententiam pro nostra 

causa dixerit, recitemus. In commentariis quos seri- 
psit in epistolam ‘ ad Galatas, dum agil de pervul- 
gata illa inter Petrum et Paulum oborta Antiochie 
contentione, quam Lucas silentio pretermisit, ut 
nec per nutum ejus meminerit, hee ait : « Nec 
mirum esse, si Lucas hance rem tacuerit, cum et 
alia muita, que Paulus sustinuisse se replicat, 
historiographi licentia pretermiseril : et non esse 
contrarium, si quod alius dignum putarit relatu, 
alius inter cetera dereliquit. Denique primum 
episcopum Antiochene Ecclesie Petrum fuisse acce- 
pimus, et Romam exinde translatum; quod Lucas 
penitus omisit. » Hec Hieronymus; quibus non 
solum in contrarium objecta refelluntur, sed nostra 
validius confirmantur. Verum nec illud admitti- 
mus, Lucam perpetuum fuisse comitem Pauli : 
quando enim Lucas Paulo primum inheserit, suo 
loco dicemus : ut satis pateat, ipsum his tempori- 
bus, guibus Antiochia Syrie missus, quas idem 
recenset Lucas regiones perlustravit, eidem nequa- 
guam adhesisse : ut nec sit adeo mirandum, si que 
non vidit, generatim tantum complexus, majore 
ex parte silentio preterierit. 

4, His igitur in bune modum objectionibus 
satisfactum cum sit, reliquum est, ut quibus testi- 
moniis Thecle passionis historia fulciatur stabilia- 
turque, in medium adducamus; ordinemque, quo 
est scripta, sequentes, eamdem testatam ac digne 
probatam reddamus. Habetur in primis in ea men- 
tio de Onesiphoro Pauli hospite : qui quidem esse 
putatur is, quem idem Paulus honorificentissime 
laudat, ad Timotheum ® seribens. Preterea agitur 
in eadem historia de Triphwena: que et illa credi- 
tur, quam, ad Romanos * idem Apostolus scribens, 
salutari mandat : iidem enim tunc Rome agebant, 
sicut et plerique alii discipulorum, qui ex Oriente 
eo migrasse noscuntur, ut inter alios Aquila et Pri- 
scilla, quorum idem Apostolus meminit. Continet 
etiam eadem historia, Theclam Pauli predicatione 
ad fidem Christi esse conversam : id ipsum a Gre- 
gorio Nysseno *, atque aliis omnibus qui de ea scri- 
pserunt, testatum habetur. Hee enim ille ait: 
«Talem myrrham olim Paulus infundebat ex ore 
suo mixtam cum puro pudicitie lilio in sancte vir- 
ginis aures; ea vero erat Thecla, que preclare 
animo suo defluentibus de lilio guttis, hominem 
externum morte opprimit, omni cogitatione cupidi- 
tateque extincta. » Hec ille. 

5. Legitur et in illa, Theclam jam viro despon- 
satam, amore pudicilie, sponso nuntium remisisse. 
Ecce quam belle huic veritati Epiphanius *,in pri- 
mis adstipuletur, his verbis : « Thecla, inquit, inci- 
dit in Paulum sanctum, et a nuptiis exsolvitur, cam 
curatorem sive sponsum haberet formosissimum, 
primarium urbis, valde divitem, generosissimum, 
ac illustrissimum. In vita contemnit terrena Sancta 
illa, ut celestium potens fiat. » His in nullo contra- 

dicentia loquilur Faustus ‘ apud Augustinum in hee 
verba : « Jam timeo Apostolo, ne demoniorum 
doctrinam intulisse tune Iconium videatur, cum 
Theclam oppigneratam jam thalamo, in amorem 
sermone suo perpetne virginitatis incendit. » Haec 
Faustus : cujus assértiones omnes cum ab Augustino 
refellantur, nec ad hane rem (ut alias facere solitus 
est contra Manicheos) de apocrypha historia quic- 
quam exceperit, ut de Actis Thome, Andree, et 
aliorum; plane eidem non invitus consensisse Vi- 
detur. 

6. Quod insuper in predicta de passione The- 

cle historia narratum habes; ipsam, ut custodem 
earceris, quo Paulus Iconii detinebatur inclusus, 
sibi conciliaret, gemmis ac muliebri mundo distra- 
ctis, pecuniam inde acceptam illi donasse, ut ad 
Pauli colloquium sibi pararet aditum; hoc ipsum 
Joannes Chrysostomus? profitetur his verbis: «Audi 
de beata Thecla: Ila, ut Paulum videret, aurum 
suum dedit : tu autem, ut Christum videas, nec 
obolum das; » idem alibi *: «Quere Paulum tan- 
guam Thecla, ut audias que per ipsum tibi di- 
cuntur. » 
_ 7. Rursum vero que in eadem historia de ira 
sponsi in eam concilata Jeguntur, quod ipso accu- 
sante , ac crudeliter urgente Thecla damnata fuit ad 
bestias, quae mansuete divinitus facte illi blandie- 
bantur, ab Ambrosio * egregie descripta habentur, 
cum his verbis alloquitur virgines : « Thecla doceat 
immolari, que copulam fugiens nuptiarum, et 
sponsi furore damnata, naturam etiam bestiarum 
virginitalis veneratione mutavit : namque parata ad 
feris, cum aspectus quoque declinaret virorum, ac 
vilalia ipsa sevo offerret leoni, fecit, ut qui in im- 
pudicos dcetulerant oculos, pudicos referrent. Cer- 
nere erat lingentem pedes bestiam cubitare humi, 
muto testificantem sono, quod sacrum virginis cor- 
pus violare non posset; ergo adorabat predam suam 
bestia, et proprie oblita nature, naturam induerat, 
quam homines amiserant. » Hac ibi : et ad Simpli- 
cianum scribens, hac in eamdem sententiam : 
«Inter leones virgo exultavit, et prodeuntes bestias 
expectavit intrepida; » repctit et eadem de leonibus 
in epistola ad Vercellensem Ecclesiam, sic dicens : 
«Quo munere venerabilis Thecla etiam leonibus 
fuit, ut ad pedes pred suze strate impaste bestia 
sacrum deferrent jejunium, nec procaci oculo vir- 
ginvm, nec ungue violarent aspero. » Hae omnia 
Ambrosius. 

8. Quod preterea et ignes Thecla subiisse , ac 
illesa remansisse, in eadem quoque scribatur histo- 
ria; Cypriani* ea ad Deum obtestatione sic habes 
testatum : « Assiste nobis, sicut Paulo in vinculis, 
et sicut Thecle in ignibus; » et alibi : « Libera me 
de medio hujus seculi, sicut liberasti Theclam de 
medio amphitheatro. » Ttemque S. Zeno episcopus 
Veronensis in sermone de timore, hec de Thecla : 

« Adversus Theclam accusator acerrimus lingue 
exerit gladium, cum suis sibi ministris publ.ce 
leges inserviunt. Stimulis acuitur feritas in feroci- 
tatem : et tamen mitior hominibus invenitur. Ne 
quid scene tam dire inhumanitatis dcesse videitur; 
immittuntur eliam marina monstra. Laciniis omni- 
bus expoliatur puella, vestitur incendio. Inter tot 
instrumenta mortis, spectatore mctuente, secura 
calcat genera universa terrorum. Incolumis, quasi 
orbe subacto, de illo feralis cave loco jam non 
miserabilis, sed mirabilis funereo habitu excedit, 
victi seeculi triumphum reportans, quam tot. sup- 
pliciis omnes crediderant perituram. » Hucusque 
Zeno. 

9. Gregorius Nazianzenus ‘ de eadem sic dixit : 
« Non te fugit, Theclam ignium et bestiarum impe- 
tum evitasse. » Rursum alibi ? his versibus : 


Quis Theclam necis eripuit flammeque periclo? 
Quis validos ungues vinxit, rabiemqne ferarum? 
Virginitas. O res omni mirabilis evo! 
Virginitas fulvos potuit sopire leones : 

Dente nec impuro generosos virginis artus 
Ausi sunt premere, et rigido discerpere morsu. 


Heec eadem Maximus Taurinensis * in hee verba : 
« Theclam flammarum globos evasisse cognoscis. » 
Addam et illa que pertinere ad eamdem rem viden- 
tur, pia scilicet sanctorum martyrum * Terentii et 
sociorum in hunc modum concepta verba: « Qui 
Danie!em de ore leonis eripuisti, et de manu Pha- 
raonis Moysen servasti, et sanctam Theclam ab igne 
et theatro ct feris et bestiis taurinis defendisti, etc. » 
Non tantum leonibus fuisse objectam, sed et tiuris 
alligatam, ut illis in diversa actis, sic discerperetur, 
eadem ejus passionis Acta testantur. His similes 
preces legunttir in rebus gestis S. Juliane *°; in 
Prato ® spirituali, ac denique illis precibus que ex 
ritu ecclesiastico dici consueverunt, cum quis fide- 
lis ex presenti vita est proxime migraturus. Quod 
insuper in eadem legatur historia, pugnanti Thecle 
divina virtute adstilisse personam, pulo angelum, 


- humana imagine vultum Pauli pre se ferentem; id 


ipsum probatum habes in Actis S. Febronie 7, que 
S. Brienna accurate conscripsit. 

10. Prater heec omnia, tandem scias eumdem 
Hieronymum, quem adversari vidimus mentilis 
illis Actis Thecle et Pauli superius recitatis, eidem 
historia de passione Thecle egregie adstipulari. In 
ea enim dum legitur ipsam Apostoli cupidim An- 
tiochiam Pisidiw accessisse, quo illum profectum 
esse audierat : ab eodemque jussam ad propria 
reverti, ne (quod idem ait *) poneret offend culum 
Evangelio : hac ipsa, inquam, Hieronymus ° ad 
Oceanum scribens , probans, ait : « Thecla post 
tentationem passionis, Antiochie a Paulo prohibetur 
pariter pergere : nemo cum uxore pergit ad bel- 
lum, etc. » Sed miramur eam epistolam inconsulte 

nimis in tomum nonum una cum spuriis esse reje- 
ctam : forfasse quia in ea ex Vita S. Martini sit 
acceptum exemplum. Sed quid mirum, cum post 
annos viginli tres ab obitu Martini Hieronymus vixe- 
rit? cum presertim auctore Severo, certum sit res 
ab co gestas, adhuc ipso Martino vivente, esse editas. 
Ex consensione preterea ejusepistole cum ea quam 
ad Eustochium dedit de custodia virginitatis, in qua 
etiam, sicut in illa, meminit de agapetis virginibus, 
facile quisyue poterit intelligere esse Hieronymi ; 
licet non a Hieronymo tantum, sed a Sophronio 
etiam (ut pre se fert ejus titulus) scripta inveniatur. 

41. Adhue insuper, que in eadem de Thecla 
historia scripta habentur de Falconilla (que potius 
irrepsisse in eam, quam originaliter scripta fuisse 
videantur, jureque in controversiam deduci possint), 
ne ipsa quidem carent auctoritate sanctissimi atque 
doctissimi viri Joannis Damasceni, qui ejus meminit 
_in’ea oratione, quam de his qui in fide ex hac vita 
decesserunt, conscripsit. Quoniam vero is qui habe- 
tur pra manibus de Thecle passione scriptus com- 
mentariolus sine nomine fertur , nullum ob id ipsa 
historia solide auctoritalis dispendium pati debet : 
quandoquidem que eo continentur, tam graecorum 
quam latinorum Patrum, quos recensuimus, pari 
consensione firmantur, imo et sunt in omnibus 
consentientia, que grace scripta habentur a Basilio 
episcopo Seleucia, extantque Rome in bibliotheca 
Sfortiana, ac rursus alia in Vaticana bibliotheca, 
descripta vero a Metaphraste ex antiyuioribus mo- 
numentis. Si vero de rebus tam antiquis recentiores 
non spernis, multa de ea testata habes ab.A!delmo 
in suis, quos tam metro quam soluta oratione de 
Virginitate conscripsit, libris. Insuper et Witichin- 
dus Saxo, monachus Corbeiensis, nobilis suorum 
temporum historicus, scripsit (ut tradil Sigebertus ') 
egregio poemate ejusdem Thecla passionem. 

42. Sunt insignia de Thecla praconia : proto- 
martyr enim a permultis cognominatur, quod prima 
omnium feminarum pro Christi nomine in certa- 
minis campum fide roborata descenderit, et impie- 
tat@adversariorum prostrata, triumphum revexerit. 
Quamobrem Isidorus Pelusiota ad Sandalarias ? 
scribens, eamdem ejusmodi preclaro exornat elogio : 
« Adde mulieb:ium victoriarum ac tropheorum ca- 
put, hoc est, illam omnibus laudibus celebratam 
Theclam , que tanquam immortalis pudicilie co- 
lumna prostat; queque e media turbidarum affe- 
ctionum temprstate , tanquam fax incensa, ad 
portum ab omnibus fluctibus immunem appulit. » 
Hac Isidorus*, qui et ad Tarasium scribens, eamdem 
Protomartyrem dicit. Insuper, honoris causa, eadem 
fanquam nobilissimo titulo, Pauli primogenita 
‘nuncupatur. Hec, inquam, in ore omnium Greco- 
rum versatur, a cunctis immensis ac divinis in 
cxlum laudibus extollitur, cui primum locum inter 
feminas martyres tribuunt: ut inter alios Gregorius 

Nazianzenus ‘ facere videtur, dum imvehitur in Ju- 
lianum Apostatam : « Non victimas, inquit, pro 
Christo casas veritus es? Joannem illum, Petrum, 
Paulum, Jacobum, Stephanum, Lucam, Andream, 
Theclam, etc. » Sie et Epiphanius *?, Ambrosius °, 
Hieronymus *, Chrysostomus *, Severus *, et alii. 
43. Hinc etiam usu venit, ut cum quid super- 
excellens de femina Patres dictum vellent, eam 
Thecle nomine insignirent. Sic videas et H erony- 
mum 7 celeberrimam illam, cum adhuc sibi consta- 
ret, Melaniam seniorem Thecle nomine decorasse ; 
sic quoque videas prestantissimam illam virginem 
Macrinam, Basilii et Gregorii Nysseni germanam , 
ob egregium sanctitalis meritum Theclam esse di- 
cendam, per celeste nuntium * premonstratum. 
Fjus vero tumulum, qui erat Seleucie#, multis mi- 
raculis illustratum tolius Oricntis celebri populorum 
concursu Visitari solitum, tum ipsa Acta, tum etiam 
sanctorum Patrum testimonia declarant. Gregorius 
Nazianzenus ° illue peregrinatus, diutius mansit : 
sunt et de aliis exempla complura, que apud Theo- 
doretum'®,Evagrium"', Nicephorum”, Procopium'’, 
Sophronii '*, Pratum spirituale, Nicenam ' Syno- 
dum secundam, et alios auctores testata habentur. 
44. Quod vero in Thecle Actis, ad finem ipso- 
rum asseritur ipsam divinitus liberatam a paratis 
triplicis generis mortis periculis, in solitudinem se- 
cessisse, fbi perseverantem nonagenariam decessisse : 
istud quidem ex omnibus illis nobis haud arridet, 
cum de his penes antiquiores, quos recitavimus 
selectissimos Patres verbum nullum ; qui omnes de 
ipsa, ut martyre, et consummata martyrio visi sint 
meminisse, potissimum vero Gregorius Nazianze- 
nus, cum inter insigniores martyres pro Christo 
necatos eam connumeret, ut vidisti ; et S. Ambro- 
sius ‘* cultor studiosissimus S. Thecle , in cujus 
memoriam primaria Ecclesia Mediolani fuit erceta, 
inter alia hec de ipsa : « At certe Theclam non 
senectus, sed virtus probavit ; » ita ipse, cum agit 
de velandis sacris virginibus, in quibus mores potius 
quam etatem spectandam proponit ; et S. Augusti- 
ns 7cumagit de virginilate que debeat conjunctam 
habere humililatem, ne per superbiam virgo super 
conjugatas se efferat, quas fortasse contingat coro- 
nari martyrio, quo careat ipsa, ait: «unde, inquam, 
scit, ne forte ipsa nondum sit Thecla; jam sit illa 
Crispina? » Consummatam plane martyrio Theclam 
significans, dum consummatam martyrio conjuga- 
tam opponit ut de martyrio facta comparatio aque 
respondeat. Hee et alia in eamdem sententiam 
adduci possunt. Puto autem, quod de perditis anti- 
quioribus Actis illis martyrii S. Thecla, iisdemque 
(ut audisti) ab hereticis depravatis, que omnium 

traditione pre ceteris predicarentur de illa adeo 
inexpectate liberata de tribus illis preeparatis sevis- 
simis morlis periculis, ea ut magis ore omnium 
decantata trausmissa fuisse ad posteros. Qui vero 
postea ea scripsit, dum quo mortis genere consum- 
maverit ipsa martyrium, haud adeo. exploratum 
habuerit, sicut acceperat Jiberatam : ea opinandi 
atyue scribendi occasionem invenerit, ne pulcherri- 
mam virginem reliclam liberam ex consuetudine 
hominum in suspicionem adduceret. Ceterum qui 
perhibetur Thecle vitam scripsisse Basilius Seleucia 
episcopus, non fuisse illum Basilium, ad quem 

S. Joannes Chrysostomus scripsit de sacerdotio, sed 
qui post septuaginta ferme annos interfuit Chalce- 
donensi Concilio, suo loco perspicue ' demonstrabi- 
mus. Hee de Thecla satis : cujus passionis Acta 
superius cilata si quis exacte consideret, facile intel- 
liget Paulum cum Barnaba Iconii diutius egisse : et 
quod dicit Lucas *, eosdem multo ibi tempore com- 
moratos; in his multos menses, et fortassis anni 
spatium insumptum esse cognoscet : merito igitur 
cetera que de iisdem Apostolis Lucas scripsit , in 
sequentem annum enarranda rejicimus. 
* Annal, anno 382. prope finem. — 2? Act. xiv. 


Anno periodi Greco-Romane 5538. — Olymp. 206. an. 4. — Urb. cond. 798. — Jesu Christi 45. secundum Baronium 47. 
— Claudii imp. 5. 


4. Consules. — Ad num. 1. Coss. M. Vinicius II et Taurus Statilius Corvinus, ut ostendit card. 


Norisius in Epistola consulari, pag. 31. 


PETRI ANNUS 4. — CHRISTI As. 


4. Paulus Lystre lapidatus. — Annus adest qui 
Domini quadragesimus octavus numeratur, et coss. * 
C. Valerio Asiatico et M. Valerio Messala Fastis 
adscribitur : quo, secundum superius a nobis ini- 
tam temporum rationem, Paulus et Barnabas Iconio 
recedentes , postquam universam Lycaonie rexio- 
nem, Evangelium predicantes, circumissent, Ly- 
stram venerunt, ubi Paulus claudum (ut ait Lucas’) 
ab utero matiis sue, sanitati divina virtute restiluit. 
Tante tunc rei novitate populus concitatus , jamque 
omnes non homines ipsos, sed esse deos existiman- 
tes, Barnabam nimirum Jovem, Paulum vero Mer- 
curium, afferentes viclimas, taurus, videlicet coro- 
natos, iisdem sacrificare tentarunt. Id cum Paulus 
et Barnabas cognovissent, ingenti dolore perculsi, 
suis sibi tunicas conscindentes (mos enim erat 
Judeis, ut alias diximns sepius, cum ingentem 
audirent blasphemiam , sua pra dolore conscin- 
dere vestimenta) vi magna restiterunt : hominesyue 
se esse mortales, sed qui Deum verum illis annun- 
tiarent, ducentes, vix tandem concilatum populum 

a coepto revocarunt studio. Hec omnia pluribus 
S. Lucas. 

2. Sed enim quam facile sit, populum tumul- 
tibus agitatum, levibus etiam impulsionibus in con- 
traria ferri, edocuit ac demonstravit eventus; nam 
quos paulo ante ut celestia numina victimis venerari 
voluerant , mox furore et vesana iracundia perciti 
atque correpti penitus, alterum ex ipsis, Paulum 
scilicet, lapidibus obruere, et ad internecionem 
ducere conati sunt. Qua vero id occasione sit factum, 
Lucas insinuat, rem gestam his verbis describens : 
« Supervenerunt enim quidam ab Antiochia et 
Iconio Judei; et persuasis turbis, lapidantes Pau- 
lum, traxerunt extra civitatem, existimantes eum 
mortuum esse. Circumdantibus autem eum disci- 
pulis, surgens intravit civitatem, et postera die pro- 
fectus est cum Barnaba Derben. » Hee Lucas de his 
que facta sunt Lystrae. Meminit bujus sue lapida- 
tionis Paulus, ut de nobilissimo quodam sui Aposto- 
latus insigni, cum scribens ad Corinthios ‘ ea que 
eatenus passus esset, per singulas relegens, ait : « In- 

laboribus plurimis, in carceribus abundantius, in 
plagis supra modum, in mortibus frequenter : a 
Judais quinquies quadragenas una minus accepi, 
ter virgis casus sum, semel lapidatus sum; etc. » 

3. Sed accidit quidem quod de se idem Aposto- 
lus ad cosdem scribit Corinthios * : « Tribulationem 
palimur, sed non angustiamur : aporiamur, sed non 
destituimur : perseculionem patimur, sed non dere- 
linguimur : d:jicimur, sed non perimus. » Efenim 
divinitus confortatus, Lystram, ubi fuerat lapidatus, 
reversus, illic iterum una cum Barnaba Evangelium 
predicavit. Quid vero post hac ambo egvrint, idem 
Lucas narrat his verbis? : « Cumque evangelizassent 
civitati illi (Derben scilicet) et docuissent multos, 
revcrsi suot Ly-tram, et Iconium, et Antiochiam ; 
confirmantes animas discipuloram, exhurtantesque 
ut permanerent in fide, et quoniam per multis tri- 
bulationes cportet intrare in reguum Hei. Et cum 
constituissent illis per singulas Ecelesias presbyteros, 
et orassent cum jejunationibus, commendaverunt 
eos Domino, in quem crediderunt. » Hee Lucas : at 
que post hac seqguuntur, suo loco dicluri sumus. 
Cxterum in his quae diximus, consummandis, colli- 
gendis, erigendis, ordinandisque tot Ecclesiis, non 
mMinore quam anni unius temporis spalio illos opus 
babuisse, qui cuncla exacte considerarit, facile judi- 
cabit. 

4. De tempore obitus vel potius assumptionis 
B. Marie Virgin's. — Eodem anno a Christo’ nato 
qua:!ragesimo octavo, Olympiade ducentesima sexta, 
anno sccundo, sanclissimam Dei genitricem Mariam 
assuniptam esse in celum, Eusebius habet in Chro- 
nico his verbis : « Maria Virgo Christi mater ad 
filium in ce!um assumitur, ut quidam fuisse sibi 
revelatum scribunt. » Non possumus non vehemen- 
ter mirari, tante rei historiam, vel saltem tempus 
migrationis cjus sic a scriptoribus pratermissum, ut 
opus fucrit, non quod scriptorum monumentis t sta- 
turn esset, sed horum penuria, quid huic vel illi de 
ea re fuerit revelatum, investigare, et, ut facit Euse- 
bius, liistoricam veritatem incerlorum hominum 
revelitioni committere. Tolerandum tamen esset, si 
omnes, quibus de ea re divinitus facta dicitur de- 
monstrulio, zque in eamdem sen'entiam conspira- 
rent, vcl si unius aut saltem alterius anni spatio 
inter se invicem dissiderent; at monstrosa quedam 
inter eos discrepantia reperitur : cum alii, licet in- 
certi, quos citat Eusebius, id accidisse dixerint anno 
(ut vidimus) Domini quadragesimo octavo, post 
annos scilicet a Dominica passiune quatuordecim ; 
ruisum vero cuipiam probate sanctitaiis demonstra- 
tum celesti visione tradatur, post annum elapsum a 
pas-ione Christi, et totidem dies quot intercurrunt 
ab eo tempore usque ad decimam quintam mensis 
Augusti, ex hac vita migrasse , ac demum post alios 
quadraginta dics, nono videlicet kal. Octobris, una 
cum corpore assumptam fuisse in celum ; cui reve- 
lationi yui fidem adhibuerunt, non tantum dicta die 

(ut facit Ecclesia) decima quinta Augusti ejusdem 
celebrant assumptionem, sed et aliam, quam secun- 
dam dicunt, assumplionem dicta die 1X kalend. Oc- 
tobris ad Bede Martyrologium addiderunt. Sid hee 
ab Ecclesia minime recepta esse ! noscuntur. 

5. Rursum alii, istec de revelationibus preter- 
miltentes , cerlorum auctorum testimonio c:rtum 
annum ejusdem assumptionis adstrucre conati sunt. 
Sed cum que citaut, eadem scripta nec nobis nee 
majoribus cognita fuerint, in eamdem de impostura 
suspicionem adducuntur : cum presertim non sit 
corum una eademque sententia, sed plane diversa. 
Siyuidem Nicephorus? ex Evodio eam vixisse tradit 
annos quinquaginta novem. Epiphanius * presbyter 
Hippolytum quemdam Thebanum cilat, qui dicit 
eam vixisse annos novem post Christi passionem, 
eamque decessisse anno Domini quadragesimo ter- 
tio, sue vero etatis quinquagesimo seplimo (secun- 
dum quod dicitur peperisse Dominum Redempto- 
rem annum agens decimum quartum; sed nec his 
assentiens ipse Epiphanius, eam ex hac vita migrasse 
tradit annos natam sepluaginta duos. Verumenim- 
vero si que ab his auctoribus dicta sunt , majoribus 
nostris cognita et explorata fuissent; non ex incerto- 
rum auctorum revelatione, si certos , quos sequere- 
tur, habuissct, ejus obitus annum Eusebius consi- 
gnassct; nec quod mortua fuisset, Epiphanius se 
affirmare non posse, testatus esset; vel non fuisse 
mortuam, aliqui temere tradidissent. Ex iisdem, 
puto, auctoribus Cedrenus * etiam affirmat, cam ex 
hac vita decessisse, cum ageret annum sue wlatis 
septuagesimuim secundum; refert tamen aliquorum 
fuisse sententiam, quod clauserit humane vile dic m 
anno etatis sue quinquagesimo octavo; sunt hae 
enim verba ipsius: « Tradit sanctam animam Do- 
mino ac filio et Deo suo annos nata septuaginta duos : 
quidam tradunt, quinquaginta octo; vixit ergo 
viginti quatuor annos post Christi ad caelum ascen- 
sum. » 

6. Quemnam autem ex his omnibus potissimum 
sequamur, ambiguum nobis est. Nam sive Eusebii 
sectumur sententium, quod ipsa Dei genitrix diem 
obicrit anno scxagesimo secundo sux etatis, vel 
quod alii traditione quadam affirmant, anno sexage- 
simo tertio, sive etiam cum aliis sentientes, anno 
quinquagesimo septimo, octavo, vel nono : nullate- 
nus ci Convenire possunt que scribit Dionysius de 
Divinis nominibus, qui pre ceteris auscultandus 
essct; dum affirmare videtur, se una cum Petro, 
Jacobo, ac ceteris Apostolis, simulque Hierotheo , 
interfuisse funeri ejus : cogeremurque ea Dionysii 
verba in illum accipere sensum, quo Hilduinus ac- 
cepisse videtur, Ait enim Dionysius *: « Apud ipsos 
divino spiritu plenos pontifices nostros, cum et nos 
(ut nostri) et plerique alii ex sanctis fratribus nostris 
ad contuendum corpus illud, quod Auctorem vite 
Deumque receperat, convenissemus; aderat autem 

frater Domini Jacobus, et Petrus, supremum decus, 
et antiquissimum theologorum culmen : ubi post 
contuituin placuit ut infinite potentem divine virtu- 
tis bonitatem pontifices laudarent omnes, quisque 
pro captu suo: ille denique (Hierotheus videlicet) ut 
nosti, post Apostolos omnibus alils doctoribus supe- 
rior crat, etc. » Que quidem Dionysii verba Hildui- 
nus! nen de sacratissimo corpore Dei genitricis, sed 
de venerando sepulcro quod continuit corpus Jesu, 
esse dicta existimavit, sic dicens: « Ostendit se apud 
sanctam civitalem penes sepulcrum Jesu , vite prin- 
cipis, a Jacobo fratre Domini, et Petro theologorum 
principe, necnon a theologo Joanne una cum pre- 
fato Hiero'heo, et sancto Timotheo, aliisque quam- 
plurimis sanctis fratribus audisse disputationem, et 
fidei sxcramentum, quomodo ab omnibus tenebatur 
theolozis de divinitite et humanitate Domini-Salva- 
toris. Sed ct ex consequentibus, suppresso nomine, 
Paulum his interfuisse demonstrat. » Heec ipse. 

7. Si igitur aliquo antedictorum anno Dei geni- 
tricem csse defunctam dixerimus, nequaquam potuit 
Divnysius ejus funcri interfuisse : ipse enim nedum 
hoc anno, vel sequenti, sed nec usque ad quinqua- 
gesimum secundum annum Domini (ut ex his que 

,diximus, et que suo loco dicturi sumus, babita 
exacta temporum ratione, constabit), cum Paulus 
Atlienas venit, est conversus ad fidem. Imo ex Luca, 
qui mira diligentia ex eo tempore cuncta loca, ad 
que Paulus accessit, et tempora quibus in eis per- 
mansit, usqtie ad ejus Hierosolymam adventum re- 
legit, liguido apparet, ipsum non ante annum Do- 
mini quinquagesimum septimum Hierosolymam 
venire pottisse : cui etati st quatuordecim vel quin- 
decim addas annos, quibus (ut dictum est) sinclis- 
sima Virgo vixit, cum peperit Silvatorem, manifeste 
colliges , ipsam eo anno, quo Paulus novissime Hie- 
rosolymam veuit, egisse etatis annum septuagesi- 
mum secundum, quo ipsam ex hac vita migrasse, 
Epiphanius presbyter, et Cedrenus , quos retulimus, 
alfirmarunt : quibus si consenserimus, eisdem aque 
aptari possunt que scribit Dionysius, ut de sacro- 
sancto Dei genitricis corpore voluerit intellexisse : 
quo quidem sensu accepisse noscuntur verba illa 
Greci omnes. Juvenalis enim Hierosolymorum epi- 
scopus, cujusorationem ea de re coram Marciano 
Augusto habitam Nicephorus * recitat, locum illum 
Dionysii ad verbum recitans, de Dei genitricis cor- 
pore illum esse locutum explicavit : sic et Joannes 
Damascenus *, Andreas Cretensis +, Epipbanius ° 
presbyt.r, Metaphrastes °, Euthymius 7, Maximus *, 
Glycas °, et alii. 

8. Sed rem ipsam paulo accuratius pervestige- 
mus, et quo hee faciliora et certiora reddantur, affe- 
ramus hic ipsius Dionysii verba que sic grace le- 

ivixa wal qusis, o¢ cloba, xat adreds, nal modrel Tov tep@v Ady 
aDehgdy ent tiv Oday ted Goaoyncd, nat Oecdoycv caduates cuverndt- 
davev, etc. Qua Dionysii ultima verba proculdubio 
errasse denotant cos, inter quos fuit Anastasius *, qui 
interpretati sunt carnem Christi divinilatem conti- 
nentem : nam eco tempore, quo Christus cruci affixus 
est, et ex mortuis resurrexit, nondum Dionysius, 
sed nec Paulus ad Christum conversus erat. Alia fuit 
interpretatio Hilduini (ut diximus) ut non de corpore 
Vei genitricis, sed de sepulcro Dominici corporis 
sint ea verba accipienda : cui magnopere favet Mat- 
theus Galenus in sua ad Arcopagitica preefatione : 
licet ipse existimet eadem rectius accipi posse de edi- 
bus Joannis evangelist, in quas sanctissima Virgo 
recepta est. Sed dicat velim uterque , quenam sub- 
fuerit ratio, utnon tantum Hierotheus ac Dionysius, 
sed et Apostoli antea per orbem dispersi, ad contuen- 
dum sepulcrum Dominicum, vel Joannis ades, con- 
venerint, atyue ad illa contuenda vel landanda omne 
tunc studium ct vim spiritus adhibuerint ? Numquid 
non alias spe viderant, atque ubcrius landare po- 
tuerant? Esto quod Hicrotheus et Dionysius ; vel si * 
qui alii Apostolorum discipali, qni nunquam hacte- 
nus vidissent, eo convererint, et ad ejus preeconia 
fucrint divinitus excilati : quid de Apostolis dixeri- 
mus, qui multos annos (ut vidimus) post ascensionem 
Domini Hierosolymis rmanentes, et sepu'crum 
Christi et adcs Jounnis pre oculis semper habentes, 
func polissimum ad ea contuenda advenerint, et ad 
Jaudanda recens excitati fuerint? Scd et in eo Gale- 
nus manifestissime videtur errasse, dum eumdem 
Apostolorum et aliorum conventum tune Hierosoly- 
mis factum existimat, quando Paulus (ut ipse scri- 
bit *) assumpto Tito profectus est Hierosolymam ; 
nam ¢o tempore nondum Paulus Athenas accesserat, 
nec Dionysium ad fide converterat, ut ex jam dictis 
apparet. Imo consulat isa Acta a Luca conscripla; 
et manifeste videbit, post Iionysii convcer-ionem 
nunquam Paulum venisse Hicrosolymam potuisse, 
nisi cum collectam deferens, illuc veniens, a Judeis 
detentus est atque ligatus. 

9. Sed jam cetera, que ad rei geste historiam 
pertinent, prosequamur : que quidem cum neque 
ex canonicis scriptis , neque ex antiquorum Patrum 
testimoniis roborentur; non omnia que in co ge- 
nere a diversis sunt scripta, hic recilabimus ; sed 
delectu habito, ea potius , que miajorum traditione 
ad posteros sunt delapsa, eademyue probatorum 
auctorum postca scriptoram monumentis consignata, 
in medium afferimus. Nec quis putet derogatum 
quidyuam glorie ejus, quod istec adeo obscura re- 
manserint : quippe que, ut solalter, radiorum suo- 
rum fulgoribus splendens , non tantum nulla value- 
rit offundi ob scriptorum inopiam densa caligine, 
sed in his tenebris multo splendidius jubar cjus 
effulserit. Etenim quenam pars est orbis catholici, 
ubi ejus transitus et assumptionis celebritas ccleber- 
rimo cultu annua quaque die non repetatur?. Nam 

secundum propheticum illud a se dictum et ab Evan- 
gelista scriptum oraculum : « Ecce enim ex hoc bea- 
tam me dicent omnes generationes, » omnes prorsus 
superate sunt temporum tenebre , amplissima ipsa 
sua gloria illustrata : ut eo majoribus appareat cu- 
mulata laudibus, et aucta preconiis, quominus 
illa acceperit aliunde. Sed jam rem ipsam aggre- 
diamur. 

10. De his que spectant ad mortem ejus a di- 
versis conscripta, alia sunt ut erronea ab Ecclesia 
Catholica prorsus rejecta, alia vero ut apocrypha 
atque delira itidem improbata; alia rursus cum 
multorum scriptis tum etiam pia fidelium tradi- 
tione recepta. Rejicit S. Ecclesia in primis Collyri- 
dianorum deliria, et Antidicomarianitarum com- 
meuta; guorum illi putarunt illam non similem 
nobis humane fuisse nature consortem, sed divine, 
sicque ut Deum fuisse penitus mortis expertem : 
quos refutat abundantius Epiphanius ' in Panario. 
Idem tamen agens* contra Antidicomarianitas , qui 
sanctissime Dei Genitricis virginitater infamare co- 
nati sunt, nec illud concedens quod commendata 
Joanni apud eum semper manserit (abutebantur 
plerigue ea licentia in occasionem peccati, dum apud 
se devotam aliquam virginem retinere, eo exemplo 
conccssum pularent) in eam incidil disputationem ; 
An ex Scripturis sanctis elici possit, ipsam esse de- 
functam? cumyue ex illis nec quod mortua, nec 
quod absque morte fuerit in celum translata, satis 
expressum haberetur; ipse rem integram relinquens, 
neutrum definire presumpsit. 

41. Sed reddamus singula ipsius verba, quo ejus 
sententiam facilius asseguamur, sic enim ait : 
« Quando hoe factum erat, et assumpsit eam Joannes 
ad se ipsum, non amplius mansit apud ipsum. Sed 
etsi videntur quidam errasse , queraut vestigia Scri- 
pturarum , et invenerint uliyue neque mortem 
Marie, neque an mortua, vel non mortua sit, 
neque an sepulta sit, aut non sepulta. Et quidem 
cum Joannes in Asiam iunstituerit profectionem , 
nusquam dicit Scriptura quod abduxerit secum san- 
ctam Virginem : sed simpliciter siluit propter mira- 
culi excellentiam, ut ne ad stuporem perduceret 
hominum mentem. Ego enim non audeo dicere; sed 
cogitans, silentium mihi impono. Fortassis enim ali- 
cubi etiam vestigia invenerimus sancle illius ac 
beat , sicut neque invenire datur mortem ipsius. 
Alicubi enim Simeon dicit de ipsa : Et tuam ipsius 
animam pertransibit gladius, quo revelentur ex 
multorum cordibus cogitationes. Alicubi vero in 
Apocalypsi dicit, quod draco festinavit ad mulierem 
que genuit masculum, et date sunt ipsi ale aquila, 
el assumpta est in desertum, ne ipsam arriperet 
draco. Fortassis autem potest, id de ipsa accipi et 
impleri, non autem omnino definio hoc, et non dico 
quod immortalis mansit, neque affirmo quod mor- 
tua sit : excessit enim Scriptura mentem humanam, 
el in suspenso reliquit propter vas pretiosum et ex- 

cellentissimum; ut ne quis in suspicionem veniat 
carnalium de ipsa rerum. Sive igitur mortua est, 
non novimus: sive sepulta est, non copulata fuit 
carni: absit. » Hee Epiphanius : qui cum ageret 
adversus hereticos carnis spurcitiis illam sanclissi- 
mam atque omni labe purissimam calumniantes; 
ipse contra, quo magis illorum procaciam retunde- 
ret, eo excellentiz efferre conatus est, ut sicut Enoch 
olim translatus, vel Elias igneo curru in sublime 
elevatus est, sic diceret ipsam absque obitu e terre- 
nis ad celestia assumptam fuisse : cum prescrtim 
visio ab ipso citata ex Joannis Apocalypsi de muliere, 
cui quo alio transvolaret, date sunt ala, eidem sa- 
cramento satis esse accommodata viderctur. 

42. Hee tamen quantumvis aliguo jure, ra- 
tione, atque exemplis firmare yuoquo modo potuisse 
videretur : modeste tamen abstinuit; et ad neutram 
partem inclinans satis esse censuit, vel hac ex parte 
sublimem illam Dei genitricis excellentiam hostibus 
demonstrasse, et quam illa procul fuerit ab omni 
carnis illecebra, que nec an mortua fuerit, posset 
ex divinis Scripturis ostendi, eisdem insinuasse. 
Ceterum condonandum illi, si (quod et aliis sanctis- 
simis atque eruditissimis viris sepe accidisse repe- 
ritur) dum ardentiori studio in hostes invehitur, 
vehemenliori impetu in contrariam partem actus, 
lineam videatur aliquantulum veritatis esse trans- 
gressus. Catholica quippe Ecclesia nullam de obitu 
Dei genilricis dubitationem admiltit; sed quam novit 
humane fuisse nature consortem, hnmanam pariter 
moriendi necessilatem expertam affirmat. Sic nec 
recipit quorumdam sententiam , qui Simeonis ora- 
culo persuasi, quod ei dixeral, « Tuam ipsius ani- 
mam pertransibit gladius; » eam martyrio vita 
functam tradiderunt *. Et rejicit apocrypha illa, quae 
de illius transi‘u et assumptione scripla erant : de- 
creto? enim Romani concilii, cui Gelasius papa pra- 
fuit inter aj ocrypha adnumeratur libellus de trans- 
itu Marie Virgiuis; sed a quo ille scriptus fuerit, 
cum non dicatur, sine auctoris titulo illum editum 
fuisse existimamus; cui postea otiosus quispiam 
prefixerit honestum titulum Melitonis Sardensis 
episcopi; qui quidem commentariolus, Bede * etiam 
judicio refutatur : sed miratus:sum vehementer Tri- 
themium inter Melitonis lucubrationes illum adnu- 
merasse, ac de Melitone plus sibi vindicasse, quam 
S. Hieronymum *, qui illius scripta recensens, nihil 
prorsus ejusmodi numerat : cum presertim que in 
eo scripla habentur, tanto viro indignissima judi- 
centur; quippe qui multa contineat que Apostolo- 
rum Actis (ut notat Beda) repugnent : et quamvis in 
edito recenter volumine aliqua ad censuram: Bede 
sint emeudata, multa adhu¢ habet fatua, delira, 
atque awribus christianis indigna. 

43. Quod autem pertinet ad libellum illum seu 
epistolam * ad Paulam et Eustochium de assum- 

ptione beatae Marie, Hieronymi nomine prenotatam ; 
eam non modo non esse Hicronymi, sed nec Sophro- 
nii, cujus idem Hieronymus * meminil (ut aliqui 
existimarunt) judiciumomnium eruditorumappello. 
Videre est enim auctorem eo commentario totum 
esse in insectando ac impugnando dogmate Nestorii, 
quem longe post Hieronymi ac Sophronii fempora 
vixisse, nulla est dubitatio. Sed enim hic auctor 
post multa contra Nestorii et Eutychii errores dispu- 
tata, babet hae verba : « Hee idcirco dixerim tan- 
tisper de fide incarnationis Christi, carissime; quia, 
quod plures Orientalium circum: unt suis fecibus 
obvoluti, moneri debuistis, ne suo obnubilare vos 
velint obscuritatis eloguio, vel graco turbine lati- 
nam confundere purilatem. » Sed quam egregie 
mentiatur, ex eo apparet, quod nullam etate Hiero- 
nyimi de incarnatione Christi obortam heresim , 
quam impugnat, esse constet : nam Apollinaris 
error diversi generis erat. Hine videas manifestam 
hominis imposturam, qui ad promerendam fidem, 
Hieronymi, Paule, et Eustochii nomina est eo opere 
nundinatus : sed hee clarius demonstrabunt que 
paulo inferius dicturi sumus. Hee de his que per- 
tinevt ad apocrypha scripta : quo etiam jure cen- 
senda sunt cetera, que licet ab aliis sint relala 
auctoribus, non aliunde tamen quam ex dictis no- 
scuntur esse accepta : ut que a Nicephoro ? in pri- 
mis recensentur de palme ramo eidem Dei genitrici 
morienti in victorie signum allato; que ct in dicto 
libello Melitonis * nomine.scripto leguntur. 

44, Qua item ab ipso *, et olim (ut ipse refert) a 
Juvenale episcopo Hierosolymorum traduntur de 
Apostolis eodem momento collectis e diversis orbis 
regionibus, Hierosolymam ad obitum ejus per aera 
in sublime delatis, eodem Melitonis * apocrypho 
contineri, certissimum est : quod etiam Beda ° co- 
gnovit. Rursus etiam que habentur’ de miraculo 
facto in Judzeum, qui feretrum, quo illa ad sepultu- 
ram ferebatur, est conatus evertere, in eodem item 
apocrypho * leguntur. Sed hee cum dicimus, non 
sic impugnamus, quasi minime vera esse potuerint; 
quandoquidem non sit impossibile apud Deum onine 
verbum : sicut nec ob eam causam, quod ibidem °® 
feratur eadem resurrexisse,et una cum corpore esse 
assumpta in celum, id negamus, vel in dubium re- 
vocumus accidisse ; que presertim Juvenalis Hiero- 
solymorum episcopus non ex scripto aliquo com- 
mentario, sed potius ex antiqua et veneranda 
majorum traditione se accepisse testatus *° sit. Que 
autem addit Nicephorus™, occasione Thome absentis 
reseratum fuisse ab Apostolis Dei genitricis sepul- 
crum; ea quidem apud dictum Melitonem non 
leguntur, verum eadem ex traditione majorum a 
Juvenale esse relata testatur. Addiderunt alii et de 


* Hieron. de Script. Eccl. in Sophron. c. 13%. — 2 Niceph. lib. 11. 
c. 21. et lib v.c. 14. — %Melit. de trans. Virg. c. 3. — 4 Niceph. 
lib. 11. ¢. 24. et lib. XV. c. 14. — © Melit. de trans. Virg. c. 4.5. — 
6 Bed. in retract. in Act. c. vit. — 7 Nicephor. ubi supr. lib. 11. ¢, 24. 
et alii. —® Melit. ubi supra c. 12. 13. 14. — % Hod. lib. ¢. 17. 48. — 
40 Apud. Niceph. lib, xv. c. 44. — 4 Nicephor. lib. 11. ¢. 23, 


‘“— CHRISTI 48. 


327 


cingulo eidem Thome ab eadem Dei genitrice Maria 
celitus misso : sed quam fidein mereantur que non 
tantum non in probatis antiquis aucturibus, sed nec 
in ipsis apocryphis scripta leguntur, quivis facile 
judicabit. Sic vidcas ipsam, que circumfertur bisto- 
ria de transitu Virginis, omni ex parte vacillare, 
meritoque a Gelasio, Beda, et aliis eruditis inter 
apocrypha recensitam. Heec dixerimus ob nonnulles, 
qui dum apocrypha mordicus defendeuda susci- 
piunt, nec id quod conantur efficiunt, et veris que 
adstruunt, fidem derogant. 

45. Sed ostendam boc uno exemplo in rebus 
ipsis de quibus agimus, quanto cum prejudicio sinat 
apocrypha pro veris accepta. Usuardus * et Ado in 
suis Martyrologiis, putintes scripltionem illam de 
transitu bealee Marie Hieronymi esse germanam; 
rursumque id esse ratum in Ecclesia, quod ille sen- 
sisset, existimantes; quasi ex sententia Ecclesie , 
hec in hunc modum descripta posuerunt XVIII 
kal. Septemb. « Dormitio sancte Dei genitricis Ma- 
rie : cujus sacratissimum corpus etsi non inve- 
niatur supra terram, tamen-pia mater Ecclesia ejus 
venerabilem) memoriam sic festivam agit, ut pro 
conditione carnis eam migrasse non dubitet : quo 
autem vencrabile illud Spiritus sancti templum nutu 
et consilio divino collocatum sit, plus elezit sobrie- 
tas Ecclesia cum pietate nescire, quam quid frivo- 
lum et apocryphum inde tenendo docere. » Hee 
ipsi. Sed dum se apocryphum vitare putant, in de- 
terius lapsi sunt. At unde tandem hee ab eis acce- 
pta, unde deducta? Non aliunde certe, quam ex illo 
non dicam tantum apocrypho libro, sed impostura, 
Hieronymi nomine pervulgata, vel recens a quibus- 
dam, ut Erasmo, falso adscripta Sophronio : ibi 
enim hec eadem fere verba , vel que eamdem pror- 
sus sententiam reddant, habentur : « Propter caute- 
lam, salva fide, pio magis desiderio opinari opor- 
teat, quam inconsulte definire quod sine periculo 
nescitur. » Hec ibi, et alia plura in eamdem senten- 
tiam ; ut illud supra: « Quid horum verius censea- 
tur, ambigimus : animane tantum, vel juncta cor- 
pori sit incelum recepta. » Laudanda forte modestia, 
nisi esset labefactata mnendacio. Si enim, sententia * 
Domini, qui a semetipso loquitur, mendax est ; 
quanto magis qui fulso, quo aliquam aucuparetur 
fidem , sese Hieronymum simulavit; ut quem con- 
stat post Nestorii vixisse tempora, tim familiariter 
Paulam et Eustochium allocutus videatur? Ex his 
itaque videas, quales sint ejus merces, quas nonnisi 
hisce offusas tenebris licuerit venditare, cum sin- 
cera verilas luce gaudeat. Non enim tantum , quod 
ait Dominus *, qui facit veritatem, sed et qui dicit, 
venit ad lucem. Itaque ex bis plane intelligis, que 
impostor ille, quisquis fuerit, commentus est, non 
secundum ea que sentiret Ecclesia, sed preeter illius 
sententiam conatum esse : cum alioqgui magnam 
commeruisset laudem, si perspicue de his in eam- 
dem cum illa consensionem scripsisset. 

46. Sed Usuardum et Adonem ad institutam se- 
mel orationem iterum revocemus. Unde, queso, 
vobis ista nomenclatura noviler usurpata, ut Dormi- 
tionem, non Assumptionem dicatis? cum presertim 
priuie ejus diei ambo dixissetis: Vigilia Assum plionis; 
cur non potius vestra sententia, Vigilia Dormitionis? 
cur hec inconstan'ia sermonis? Cogor equidem cum 
Apostolo dicere * : Currebatis bene ; quis vos impe- 
divit? An fortasse moti estis exemplo Grecorum, 
qui item Dormitionem dixerunt? Sed nec vobis ejus- 
modi suffragatur exemplum : cum alioqui Joannes 
Damascenus, et alii qui Dormitionem dixerunt, eam 
tamen una cum corpore in celum esse assumptam, 
aperte testati sint; nec, ut vos, id affirmare dubita- 
verint. At sane (ut liguido apparet) nihil ad hac vos 
impulit, nisi Hieronymi, quam putabatis, auctoritas. 
Hinc excusatione aliqua digni essetis, quod Hiero- 
nymi nomine decepti estis; si Romane Ecclesie, 
quod sequeremini, exemplum defuisset. An non 
pracedebant que sectari debuissetis, Romani Mar- 
tyrologii vestigia antiquissima, in quo non Dormitio, 
sed Assumtio dicitur? qua voce semper Romana 
Ecclesia usa est, ut est videre in ordine Romano, 
Sacramentario sancti Gregorii, aliisque antiquis Ri- 
tualibus ct Missalibus libris. Ecquid, rogo vos, sibi 
vult quod dum aliorum omninm recolit Ecclesia 
sanctorum nutivitatis, nempe migrationis ex hac vita 
celebritatem, natalem diem nominare consuevil, vel 
mizrationem, vel aliquando dormitionem; cum 
vero avit de obitu sanctissime Dei geni!ricis Marie, 
non natalitium, non dormitionem, nec migrationem 
vocat, sed assumptionem appellat? nisi quoniam 
non solius anime ad Deum transitum, sed et corpo- 
ris simul evectionem voluit significare? Sicut enim 
cum Christi anima una cum carne celos propria, 
non alicna virtute conscendit, ascensionem vocat; 
ita Dei genilricis migrationem, quod non suapte 
virtute, sed filiigratia a mortuis resurrexcrit, et in 
celum eyecta fuerit, proprietate loquendi maluit 
assumptionem Ecclesia appellare. 

47. Porro non hi tantum ea epistola commen- 
titia, Hieronymi nomine scripta, vel Sophronio falso 
attributa, sed et alii complures eorumdem auctori- 
tate decepti sunt, quod dixerint : « Plus elegit so- 
brietas Ecclesia cum pietite nescire, quim aliquid 
frivolum et apocryplum inde tenendo docere; » ut 
inter alios auctor ille sermonis qui hactenus Augu- 
stini nomine latuit (est autem trigesimus quintus de 
Sanclis) sed falso : cum enim citetur ab eo Isidorus, 
alium ab Augustino esse auctorem, certum est: 
ille, inquam, eadem Hievronymi auctorilate percul- 
sus, nec verbum proferre de assumptione cum 
corpore ausus est. Sed dicant velim, ubinam, aut 
quando, vel yuo saltem levi signo id quod dicunt, 
Ecclesia professa sit se nescire : cum alioqui, licet 
nullum de ea re decretum edixerit, in ipsis sacris 
Ecelesiasticis precibus, quas ea die publice recitare 
consuevit, id affirmasse sepius videatur, versibus, 

responsoriis, antiphonis, et lectionibus? In quam 
sententiam cum Patres omnes, qui de ea re egerunt 
que conspirent, et Scholasticorum ' classis pariler 
consentiat, nullus remanet dubitandi de ea re locus 
adeo ut perfricte frontis et procacis sit animi indi- 
cium, Ecclesiz universalis usui et tot Patrum sen- 
tentiis non acquicscere ; maximamque omnium esse 
temeritatem his omnibus contradicere. Cum praeser- 
tim que Hieronymi vel S»phronii nomine inscripta 
est epistola, quam refellimus, ac proinde Augu- 
stino * sermoncs de Assumptione falso adscripti, 
quos merito Lovaniensis schola rejicit in angulum, 
vel que id genus sunt alize apocryphorum quisyui- 
lie, que potius detrabant, quam probent veritatem, 
eadem omnia alia adhuc confutentur ratione, ut 
manifesta arguantur falsitatis. 

18. Quomodo, queso, auctor ille, qui se Hiero- 
nymum esse mentitus est, dicit Dei genitricis sepul- 
crum eo tempore, quo vivebat Hieronymus, dcsuper: 
terram omnibus fuisse perspicuum ? Qua enim ra- 
lione Epiphanius Hierosolymis seepe versatus (ut de 
eo tradit Hieronymus * se ambigere aif, an mortua 
fuerit, si ejus sepulcrum ob oculos omnium posi- 
tum, perspicuum omnibus factum. esset? Vel quo- 
modo de eo mentionem facere Hieronymus‘ preter- 
misisset, qui relegens cuncta Palestine loca que 
S. Paula Roma veniens invisit; et ut taceam de 
Christi sepulcro, alia cuncta que ibi erant memoria 
digna monumenta recenset, ut duodecim Patriar- 
charum, Josue, Eleazari filii Aaron , Elisei , Abdia, 
Micheere, Joannis Baptista , Lazari , nec non et mau- 
soleum Helene Adiabenorum regine , que tempore 
Claudii populum fame laborantem pavit? Quis ad- 
duci potest, ut credat unum tantum Dei eenitricis 
sepulcrum a Paula spretum, ut non inviserit; vel 
Hieronymo mente excidisse, ut non meminerit, cum 
presertim agens de Gcthsemani in libro de locis 
Hebraicis, unam tantum illic erectam ecc!esiam , 
ubi Dominus in horto oravit, affirmet, nec de conti- 
guo eidem loco Dei genitricis sepulcro vel verbum 
faciat? Ex his igilur manifestior reddilur hominis 
impostura , qui nomine cjusdem Hieronymi dictam 
epistolam scripsit ad Paulam, dum hee ait : « Mon- 
stratur autem sepulcrum ejus cernentibus nobis 
usque ad presens in vallis Josaphat medio, que 
Vallis est inter montem Sion et montem O!iveti po- 
sita ; quod tu, o Paula, oculis aspexisti : ubi in cjus 
honorem fabricata est ecclesia miro lapide tabulata, 
in qua sepulta fuisse (ut scire potestis) ab omuibus 
ibidem predicatur, sed nune vacuum esse mauso- 
leum cernentibus ostenditur. » Hee egregins ille 
mendaciorum concinnator : qui non ex his tantum 
que diximus arguitur patentis mendacii , sed etiam 
ex Eusebio® et aliis qui egerunt de Iocis sanctis , 
Constantini temporibus repertis, é¢t edificiis illustra- 

tis, cum nullus eorum vel levem saltem de sepul- 
chro Virginis fecerit mentionem. 

49. Quamobrem haud multum ante tempora 
Juvenalis , sepulcrum illud fuisse repertum ex his 
dictis adducimur ut credamus. Qui‘ enim loca illa 
intuiti sunt, eademque fideliter descripsere , sane 
testantur, post cladem Hierosolymitanam a Romanis 
illatam , sepulcrum Dei genitricis ruina propinquo- 
rum edificiorum sic fuisse coopertum et obrutum , 
ut per gradus circiter sexaginta pateat ad illum lo- 
cum descensus. Et qui nostris temporibus illuc 
peregrinati sunt, testantur illud in petra excisum 
esse, et instar sepulcri Domini, nativi lapidis cohe- 
rentia loco immobiliter inherere : meminit et Beda 
de Locis sanctis, sepulcrum Dei genitricis suis tem- 
poribus vacuum cerni in dicto loco : unde et mira- 
mur, quomodo illud dicatur ? Constantinopolim 
fuisse translatum. Cum vero tandem ipsum Dei ge- 
nitricis sepulcrum inventum est sine ejus corpore : 
ejus inventionis occasione , quod vacuum sit reper- 
tum, de ejus in celum cum corpore assumptione 
exhibitum est scribendi argumentum : antea autem 
nemo (quod repererim) ejusmodi scribendi genus 
attigit. Nam sicut qui fertur esse Augustini sermo , 
alterius potius auctoris esse putatur, ita qui Athana- 
sii nomine inscribitur, alicui alteri potius adscri- 
bendum existimavimus, quam Athanasio; nam cum 
ibi auctor multus sit in confutando Nestorii dogmate, 
de quo tunc esset controversia , et urgere Monothe- 
litas conetur, plane alius ab Athanasio esse conjici- 
tur. Si enim ea ab Athanasio scripta fuissent, Cyrillus 
ejusdem Ecclesie episcopus, et alii Patres qui Ephe- 
sino Concilio adversus Nestorium interfuere, et cun- 
cta que a sanctis Patribus scripta essent volumina , 
ut illius heresim impugnarent, evolverunt, nequa- 
quam adeo laborassent , sed nullo negotio quid de 
incarnatione Verbi sentiendum esset, una illa tanti 
Patris edita homilia occlusissent ora omnium bla- 
sphemantium. 

20. Non ignoramus Glycam Siculum, recentio- 
rem historicum, ut. Athanasii homiliam illam ci- 
tasse : sed cum auctor eo sermone se ea conari 
testetur adversus blasphemias hereticorum ; doceat 
fuisse temporibus Athanasii, vel ante, qui sicut duas 
naturas , ita duas personas in Christo predicarent , 
et negarent Mariam matrem Dei esse dicendam : 
quos ibi auctor impugnat; cum alioqui sciamus 
Athanasium *, quod non esset suo tempore ea de 
incarnatione Verbi exorta agitataque controversia 
(etsi semper eadem senserit que in sacrosancto Con- 
cilio Ephesino postea reperiuntur esse decreta) non 
adeo explicite iisdem prorsus vocibus usum esse ; 
quas ad excludendum penitus dogma Nestorii , Pa- 
tres qui eidem Synodo interfuerunt, oportuit dilu- 
cidius declarasse. Cum tamen auctor ille post syno- 
dum ea scripsisse ex hoc ipso manifeste cognoscatur ; 

cum secundum quod definitum fuerat in eodem 
Concilio Ephesino, duas predicet in Christo naturas 
in una persona inconfuse, indivise , et inconvertibi- 
liter ‘simul unitas. 

21. Quas quidem voces ad insinuandas nature 
divine cum carne unionis proprietates, a Patribus 
tunc primum inventas , nemo res illas exactius per- 
scrutatus inficias ierit : sicut adversus Monothelitas 
ab eodem auctore illa apposita verba : « Duas pra- 
dicamus voluntates , sed nequaquam duos volentes, 
aut duos operantes, sed unum volentem secundum 
unitatem persone : contra, duas voluntates et duas 
operationes secundum peculiarem utriusque nature 
rationem : hoc igitur modo incarnationis mysterium 
predicantes, hereticorum blasphemias repudiamus, 
in quibus ipsos relinquentes transimus. » Sed quos 
hereticos, preter Monothelitas, in quos agit? Doceat, 
si quis his refragatur, alios tempore Athanasii vel 
ante exlitisse hereticos, qui adeo explicite negarent 
in Christo duas voluntates atque operationes, ut 
oportuerit ila distincte ab Athanasio confutari ; quos 
et obstinate in errore persistentes , ita redargutos , 
in eadem heresi mersos, ut desperatos ipsum (ut 
ait) sic opus fuerit reliquisse ? 

22. Sed et illud observa : Quidnam est, quod 
ibidem auctor adeo detestetur dici Christum homi- 
nem Deiferum; nisi quia Nestorius primum his 
abusus est vocibus, quibus etiam ante Patres Niceeni 
Concilii, S. Basilius, et alii usi sunt, ut Theodoretus 
Anathematismis contra Cyrillum affirmat. Cum igi- 
tur ut Christum hominem Theophorum dicere ab- 
horrerent postea Patres, Nestorius in causa fuerit, ut 
pluribus docet Cyrillus in libro de Incarnatione Uni- 
genili, capite vigesimo secundo, et vigesimo tertio, 
necesse est affirmare auctorem, qui in dicta homilia 
easdem detestatus est voces, ipsum post Nestorium 
extilisse : cujus causa, nempe ut ejus beeresis im- 
pugnetur, in quinto Cyrilli Anathematismo una cum 
aliis in Concilio Ephesino recepto ita definitum ha- 
betur : «Si quis Christum Deiferum hominem audet 
dicere, et non potius Deum secundum veritatem, etc. 
anathema sit. » Quonam pacto, queso, exhorruisse 
potuit Athanasius dicere Christum hominem Deife- 
ram, qui (quod minoris efficacie est) dixerat Chri- 
stum hominem Dominicum in expositione Fidei ad 
finem , et in sermone majori adversus Apollinarem, 
qui cilatur in Concilio Lateranensi sub Martino papa 
et martyre , secretario quinto? Quibus omnibus vi- 
deas non esse Athanasium sermonis illius auctorem, 
sed aliquem alium qui vixit post Nestorii tempora , 
vigente heresi Monothelitarum. 

23. Consultus de eadem homilia quid sentiret 
eruditus vir Antonius Agellius, ad superiora ista 
addidit : « Angelicas hierarchias in ternos ordines 
distributas , apud neminem ex illis veteribus repe- 
rias, bisi apud solum Dionysium, cujus opera Atha- 
nasii tempore erant ignota; itaque ubi de angelis 
agunt, nomina illi quidem usurpant que apud 
B. Paulum reperiuntur; hierarchias angelorum , 
ternasque distinctiones nusquam commemorant. 

Deinde illud me maxime permovet, quod etymolo- 
giam vocis «iia; leviter admodum ac pene pueriliter 
auctor exequitur, ut indignissimum sit eam tanto 
viro tribuere, sic dictam aseiav quasi istay. Atqui vox 
io. Nusquam apud Grecos reperitur : dicunt enim 
iovmmzraz Cum equalitatem significant; et cdo. non and 
rig ictac, sed a femineo potius participio cio». deducitur. 
Fere idem peccat, nisi etiam periculosius , in expli- 
canda appellatione ris dxccraczwe, quasi de eo dicatur 
qui sub alio stat, hoc est, alteri sit subjectus : cum 
hypostasis eliam de Patre dicatur, qui sub nullo 
stat, cum a nemine habeat originem. » Hee ipse. 
Licet vero et alii viri eruditi idem sentiant , tamen 
quod sub nominre Athanasii, cujus extet sermo ille, 
nec cujus auctoris sit, possit facile demonstrari ; 
donec legitimus ejus scriptor inveniatur, sub nomine 
remaneat Athanasii in Breviario , secundum preto- 
ris interdictum : Uti possidetis , ita possideatis. Hae 
idcirco dixisse voluimus , qucd existimemus catho- 
licam veritatem labefactari potius, quam hisce falsis 
allegationibus adjuvari. Ceterum quisquis fuerit 
auctor ille, certe constat non ex triviis vulgarem 
fuisse hominem , sed plane pietate prestantem ; si- 
cut et duos illos sermones , qui Augustini nomine 
editi sunt, licet ipsius non sint, tamen (quod ex illis 
licet animadvertere , et ut est in parceemia, Ex un- 
guibus leonem) clarissimorum theologorum esse 
opus, non veremur asserere. 

24. Demnum, ut de his dicendi finem faciamus, 
sicut tam ex Grecorum quam Latinorum omnium 
(perpaucis exceptis, qui ea epistola decepti sunt) as- 
sertione, ita etiam ex Romane Ecclesiz usu recepto 
firmiter constanterque asserimus ac profitemur, ip- 
sam sanctissimam Dei genitricem Mariam una cum 
sacratissimo illo corpore, quo impartita est Deo car- 
nem, in celum esse receptam. Quod quidem haud 
adeo mirum vel novum videri debet ; cum si cetera 
in illam collata pensentur beneficia, hoc levius cen- 
sendum videatur, quod et aliis plurimis constat 

- fuisse divina liberalitale concessum. Quod si Christo 
resurgente ex mortuis, multa subinde (ut ait Evan- 
gelista') sanctorum corpora surrexerunt, et introie- 
runt in sanctam civitatem,, et apparuerunt mulltis; 
quos, penetrans ille clos, duxit secum in altum, 
captivam (ut est apud Paulum *) ducens captivita- 
tem : quid, inquam, tam mirum, tam novum, ut 
matri concessum sit, quod compluribus servis con- 
stat fuisse tributum? Sunt et aliz innumere ratio- 
nes , imo et sanctorum oracula prophetarum , que 
non id suadeant solum, sed et affirmare compellant : 
qu cum ab aliis pluribus sint recensita, in illis 
diutius non immorabimur. Hactenus de assumptione 
Dei genitricis Marie ; quam quidem non sic recen- 
suimus hoe anno, quasi affirmare velimus, hoc ipso 
anno esse defunctam , et in celum assumptam ; sed 
quod hoc anno ponatur ab Eusebio, nobisque quo- 
nam anno certo decesserit, sit inexploratum. Sed 
quo tempore ccepta sit celebrari in Ecclesia solem- 

nitas Assumptionis Dei genitricis , egimus in Nota- 
tionibus ad Romanum Martyrologium. 

25. Fertur_ejusdem Dei genitricis epistola ad 
Ignatium reddita, ejusdemque Ignatii una ad ipsam 
scripta, due vero ad Joannem evangelistam de ea- 
dem ipsa loquentes. Sed Hieronymus *, et alii anti- 
quiores, qui ejusdem Iguatii recensuerunt epistolas, 
eas non noverunt. Traduntur et alia ab ipsa ad alias 
scripte civitates : quas cunctas, cum careant Eccle- 
sie auctoritate , nonnisi in apocryphorum classem 
rejiciendas esse, omnes facile judicabunt. 

26. Describitur Dei genitricis effigies a Nicephoro * 
ex Epipbanio, ut ait, in hee verba : « Mores autem, 
fourmeque et stature ejus modus talis (ut inguit Epi- 
phanius) fuit: Erat in rebus omnibus honesta et 
gravis, pauca admodum eaque necessaria loquens, 
ad audiendum facilis, et perquam affabilis, honorem 
suum et venerationem omnibus exhibens : statura 
mediocri, quamvis sint qui eam aliquantulum me- 
diocrem longitudinem excessisse dicant. Decenti di- 
cendi libertate adversus homines omnes usa est, 
Sine risu, sine perturbatione, et sine iracundia ma- 
xime. Colore fuit triticum referente : capillo flavo , 
oculis acribus, subflavas tanquam olee colores pu- 
pillas in eis habens : supercilia erant ei inflexa, et 
decenter nigra, nasus longior, labia florida, et ver- 
borum suayitate plena : facies non rotunda et acuta, 
sed aliquanto longior, manus simul et digili lon- 
giores. Erat denique fastus omnis expers, simplex, 
minimeyue vultum fingens, nihil mollitiel secum 
tralens, sed humilitatem preecellentem colens. Ve- 
slimentis, que ipsa gestavit, coloris nativi contenta 
fuit; id quod etiamnum sanctum capitis ejus vela- 
men ostendit. Et, ut paucis dicam, in rebus ejus 
omnibus multa divinitus inerat gratia. » Hee ille, 
qui et superius * Domini Jesu describit effigiem. Sed 
in his non immoror, cum ex pictura aliqua proto- 
typa hiec potius descripta, quam ex viventis ipsius 
imagine esse videantur accepta. Caterum alibi * te- 
statur, S. Lucam evangelistam Dei genitricis pin- 
xisse imaginem : sed et Salvatoris effigiem ab eodem 
coloribus esse effigiatam, tradit Metaphrastes *. 

27. Procurator Judee stolam pontificiam Ju- 
deis a Romanis olim redditam ab ipsis repetit. — 
Hoc eodem anno quadragesimo octavo, iisdemque 
coss., Cuspius Fadus Judee procurator negotium 
fecit Judeis de stola pontiticia, olim illis reddiia, 
quam rursus in Romanorum presidum ditionem 
vindicare curavit. Rem gestam in hunc modum Jo- 
sephus ° describit : « Accitis deinde pontificibus, et 
Hierosolymitanorum primatibus, mandatum Cesaris 
eis exposuit, ut talarem tunicam, et sacerdotalem 
stolam, quam solum summum_ pontificem induere 
fas esty in castellum Antoniam deponerent, ut esset 
in Romanorum potestate, quemadmodum olim 
fuerat. IlJi vero non audentes contradicere, roga- 
bant tamen Fadum et Longinum (venerat et ipse 


‘Hier. de Script. Eccl. in [gnat. — 2 Niceph. lib. u. c. 23. —$ Ni- 
ceph. lib. 1. c. 40.— 4 Idem lib. xiv. c. 2. et lib. xv. c. 14. —®Me- 
taphr. 18 Octob. in Luca. — * Joseph. ant. hb, xx. c. 1. 

Hierosolymam cum copiis, timens ne ad Fadi postu- 
lata Judei molirentur novi aliquid) primum ut 
legatos sibi ad Caesarem liceat miltere, qui ab eo pe- 
tant sacre stole servande jus : deinde ut expectetur 
super postulatione rescriptum illius. Responsum 
est, permissuros ut legati mittantur, si prius daren- 
tur obsides : cumque prompte liberos suos dedis- 
sent, legati profecti sunt. Agrippa junior defuncti 
filius, qui tum forte apud Claudium agebat (ut dixi- 
mus) cognito qua de causa venissent, rogavit Cesa- 
rem, ut Judeis sacre stole custodiam petentibus 
annuere dignaretur , et Fado super -hoc negotio 
scribere. Tum Cesar, vocatis ad se legatis, ait se hoc 
eis concedere, hoc enim se illius donare precibus, 
cui responso talem epistolam addidit. 

28. « Claudius Cesar Germanicus tribuniti# po- 
testatis cons. designatus IV, imp. X, PP. Hierosoly- 
mitanorum magistratibus, senatui, et populo, totique 
Judzorum genti salutem. 

«Quoniam Agrippa alumnus meus piissimus , 
quem ego domi educo, adduxit ad me vestros lega- 

- tos, gratias agentes quod sedulo genti vestre provi- 
deam; rogantesque enixe, ut pontificalem stolam et 
coronam vobis servare liceat : Concedo quod petitis 
quemadmodum ante vir optimus et mihi carissimus 
Vite'lius concesserat : vestreque voluntati annuo , 
primum motus pietate propria, et quia placet reli- 
giosum esse more sue patrie : deinde ut gratificer 
Herodi regi, et juniori Aristobulo, quos et mihi de- 
votissimos novi, et vestri studiosissimos meritoque 
illorum amicitiam plurimi facio. Scripsi autem de 
hac re et Cuspio Fado procuratori meo per Corne- 
lium Ceronis, Tryphonem Theudionis, Dorotheum 
Nathanaelis, ac Joannem Joannis filium. Date quarto 
kalend. Jul., Rufo et Pompeio Silvano coss. » Hacte- 
nus Claudii epistola, et de stola pontificia negotium. 

29. Porro litteree Claudii in nomine consulum 
et in titulo depravate noscuntur, dum primo Silva- 
nus pro Silano ponitur, et Rufus pro Valerio Asia- 
tico, qui hoc anno consulatum gesserunt. Pompeius 
enim et Rufus qui in eis ponuntur, post hee tem- 
pora creati sunt coss., nempe Pompeius anno nono 
Claudii, Rufus vero anno decimo. Ceterum constat 
longe ante esse scripftam eam epistolam, nimirum 
cum Herodes rex Chalcidis, cujus in ea mentio ha- 
betur, adhuc viveret ; quem, teste eodem Josepho, 

constat vita functum octavo ejusdem Claudii anno, 
Quod rursum se ad Cuspium Fadum scripsisse , 
eadem epistola imperator significet : plane demon- 
strat illam hoc anno, dum adhuc esset in magi- 
stratu et non post tres annos, cum alius (ut suo loco 
dicemus) Judzam procuraret, scripsisse : hoc’ enim 
vel sequenti anno missus est successor Fado Tibe- 
rius Alexander ejus Alexandri filius (ut idem Jose- 
phus * testatur) qui Alabarchie magistratum gessit 
Alexandrie , omnium in ea urbe suo tempore di- 
tissimi, qui etiam ergaDeum pietate superavit filium 
desertorem paterne religionis. Hec cum scribat 
Josephus, addatque:hoc tempore famem illam ingen- 
tem contigisse, que anno secundo (ut vidimus) 
Claudii facta est : quam toto clo (ut aiunt) erret, 
perspicuum est : 

30. Alabarchie magistratus qualis. — At quo- 
niam Alexandri Alabarche mentio facta est : quod 
pertinet ad Alabarchize functionem, fuit ejusmodi 
magistratus in Agypto nobilis, cujus curee commissa 
erat salis dispensatio, dicebaturque Alabarcha, salis 
prefectus. De homine hoc magistratu fungente, et 
Rome statuam inter triumphales habente ; sed que 
tamen utpote Judi hominis, contemptui omnibus 
esset, Juvenalis *, putatur satyrice cecinisse his ver- 
sibus : 

Atque triumphales, inter quas ausus habere 


Nescio quis titulos Agyptius, atque Alabarches, 
Cujus ad effigiem tantum non mejere fas est, etc. 


Erat (ut diximus) dictus Alexander Aigypti Alabar- 
cha germanus Philonis Hebreei, qui functus est ad 
Caium pro Judeis Alexandrinis legatione : in cujus 
fortasse honorem illa erat erecta statua ; nam quem 
Tiberius in carcere detinuerat, Caius solvit, atque 
honorificentissime habuit. Sed ad res gestas sub 
procuratione Tiberii revertamur. Hoc tempore, in- 
quit Josephus *, Herodes rex Chalcidis, quem dictum 
est impetrasse a Claudio jus in sacerdotes et tem- 
plum , Josephum Camide filium privavit summo 
pontificatu, eique succedere jussit Ananiam Nebedei 
filium. Functus est autem suo magistratu Tiberius 
biennio, usque scilicet ad Herodis obitum, annum 
vero Claudii imperatoris octavum. 


* Joseph. antiq. lib. xx. c. 111. — ? Juvenalis satyr. 1. — * Joseph. 
antiq. lib. XxX. ¢. III, 


Anno periodi Greco-Romanz 5539. — Olymp. 206. an. 2, — 
— Claudii 


1. Consules. — Ad num. 4. Coss. Valerius Asia- 
ticus II et M. Junius Silanus, non vero Valerius 
Asiaticus, et M. Valerius Messala, ut habet Baronius, 


Urb. cond. 799. — Jesu Christi 46. secundum Baronium 48. 
imp. 6. 


quem errorem in ultimo consule commissum docte 
coufutat card. Norisius in Epistola consulari, pag. 32, 
ubi et ostendit M. Junium Silanum filium fuisse 

Appii Junii Silani ac Aimilie Lepide proneptis Au- 
gusti, et fratrem L. Silani Claudii Augusti generi ; 
quippe qui, ut habet Dio lib. 60, Octaviam Claudii 
filiam ejus imperii initio uxorem duxerit. Denique 
Valerium Asiaticum iferum consulem appellant Ta- 
citus lib. 2 et Seneca lib. 2 Natur. Quest. 17. 

2. Quinguennalia Claudii. — Hinc liqaet Clau- 
dium hoc anno quinquennalia exhibuisse. Annis 
enim hujusmodi solemniis dicatis, si imperatores 
consulatum non sumerent, eum in propinquos, et 
viros , qui jam ea dignitate functi essent, de more 
transferebant. 

3. Helena regina Judeis opitulatur. — Hoc 
anno, fame, que ab Agabo propheta prenuntiata 
fuerat, adhuc grassante, Helena Adiabenorum in 
Assyrie et Mesopotamie confiniis regina, Hierosoly- 
mam yenit; cumque multos civium inopia alimen~- 
torum perire videret, coempta ex Ayypto annona, 
famem Judee sublevavit, ut fuse Josephus lib. 20 
Antiquit., cap. 2 et 3, que hoc anno gesta esse ex 
ipsomet Josepho manifestum fit. Is enim antea, 


— CHRISTI 49. 


cap. 1, narrat legatos Hierosolymitanos a Claudio 
custodie stole pontificalis a Vitellio prius concessee 
confirmationem obtinuisse, impetrato rescripto, cu- 
jus initium est : « Claudius Cesar Germanicus trib. 
pot. v, coss. designatus IV, imp. X; » finis vero : 
« Dat. IV kalendas Julias, Rufo et Pompeio Sylvano 
coss.» Claudius tribunitiam potestatem v anno pre- 
cedenti iniit, ideoque ea epistola consulibus suffectis 
subscripla. Baronius, qui in mendosam Josephi ver- 
sionem inciderat, stolam pontificiam hoc tantum 
anno Judeis restitutam credidit. Praeterea cum hos 
consules ordinarios existimaret, ait in eorum no- 
mina errorem irrepsisse , et Sylvanum pro Silano , 
Rufum vero pro Valerio Asiatico, qui hoc anno con- 
sulatum gessere, positum esse; cum tamen Rufus 
et Sylvanus anno precedenti consules suffecti fue- 
rint, ut jam Onuphrius in Fastis adnotavit. Denique 
ad huncannum revocanda, que habet Baronius anno 
secundo Claudii, de fame, qua pressa Hierosolyma , 
et de munificentia Helene regine. 

4. Paulus et Barnabas Antiochiam reversi. — 
Circumacto anno Domini quadragesimo octavo, qui 
sequitur quadragesimus nonus consules * habuit 
Claudium Augustum quarto et L. Vitellium tertio : 
quo tempore, secundum a nobis institutum tempo- 
ris ordinem, Paulus ? et Barnabas, peracto peregri- 
nationis sue circulo, Antiochiam Syrie redierunt : 
id Lucas his verbis narrat : « Transeuntes Pisidiam, 
venerunt in Pamphyliam : et loguentes verbum Dei 
in Pergen, descenderunt in Attiliam, et inde navi- 
gaverunt Antiochiam, unde erant traditi gratia Dei 
in opus quod compleverunt. Cum autem venissent, 
et congregassent Ecclesiam, retulerunt quanta fe- 
cisset Deus cum illis, et quia aperuisset Gentibus 
ostium fidei. Morati sunt autem tempus non modi- 
cum cum discipulis. » Hee Lucas. Quomodo au- 
tem, oborta Antiochie inter fideles dissensione , 
Paulus et Barnabas venerint Hierosolymam, dice- 
mus post annum sequentem, quo illorum occasione 
habitum fuisse Concilium Apostolorum de abolenda 
circumcisione, certa ratione monstrabimus. 

2. Eodem anno Rome cum in dies magis ma- 


* Dio lib. Lx. — 2 Act. xiv. 

gisque propagaretur Christiana religio, ipsaque Gen- 
tilium superstitio ea de causa nonnihil inciperet 
posthaberi, Claudius imperator ex S. C. aruspicum 
disciplinam restituendam curavit. Id enim Tacitus * 
his verbis tradit : « Retulit deinde ad senatum super 
collegio aruspicum, ne vetustissima Italie disciplina 
per desidiam exolesceret. » Et paulo post : « Et quia 
externe superstitiones valescant; et lela quidem in 
presens omnia, sed benignitati deum gratiam refe- 
rendam : ne ritus sacrorum inter ambigua culti, per 
prospera obliterarentur : factum ex eo senatuscon- 
sultum , viderent pontifices, que retinenda firman- 
daque aruspicum. » Hec Tacitus : quem per externas 
superstitiones, Christianam quoque religionem in 
Urbe jam ante quinque annos disseminari coeptam 
significare voluisse , nullus jure poterit dubitare. 
Ceterum non sua tantum restituere ac roborare, 
sed et nostra labefactare ac penitus infringere conatus 
est, dum una cum Judeis Christianos, qui in Urbe 
erant, loco expulit, ut inferius post sequentem an- 
num dicemus. 


* Tacit. lib. x1. 

Anno periodi Greco-Romane 5540. — Olymp. 206. an. 3. — Urh. condit. 800. — Jesu Christi 47. secundum Baronium 49. 
— Claudii imp. 7. 


1. Consules.—Ad num. 1. Coss. Claudius Aug. 
TV et L. Vitellius IL, ut docet Censorinus lib. de Die 
natali cap. 17, ubi ait : Ludos seculares sextos fecit 
Liberius Claudius Cesar IV et L. Vitellius LIT coss. 
anno Urbis pccc. 

2. Sexti Ludi seculares. — Incipit hic annus 
Urbis die xx1 Aprilis currentis Christi anni. Quare 
Ludi illi anno quarto et sexagesimo post guintos ab 
Augusto editos exhibili, novusque mos inductus. Au- 


gustus enim numerum seculi Romani observavit, 
et post annos centum etdecem Ludos Seculares ce- 
lebravit, privatis consulatum gerentibus. Claudius 
vero Ludos Seculares centenariis Urbis annis illiga- 
vit, consulque processit. Hincque factum, ut ex sub- 
sequentibus imperatoribus aliiAugustum, alii Clau- 
dium imitati fuerint. Sexta itaque consulatuum 
Cesareorum regula Claudium auctorem habet. 

1. Herodi defuncto successit Cumanus , qui Ju- 
deos dire exagitat. — Sequitur ordine annus Do- 
mini quinquagesimus, A. Vitellio et L. Vispanio 
coss., quo Claudio agente octavum annum in impe- 
rio, Herodes rex Chalcidis, Agrippe majoris regis 
germanus (ut Josephus tradit') vita functus est , 
sunt enim hec Josephi verba : « Tiberio Alexandro 
successit Ventidius Cumanus : quo tempore idem 
Herodes Agrippe Magni frater vita excessit, anno oc- 
tavo principatus Claudii.» Et alibi ? : « Post obitum, 
inquit, Herodis, qui regnavit in Chalcide , Claudius 
Agrippam, Agrippa filium, in patrui sui regno con- 
stituit. Alterius autem provincia suscepit curam 
post Alexandrum Cumanus, sub quo oriri coeperunt 
tumultus, et denuo Judzos calamitas comprehendit. 
Nam exorta * seditione Hierosolymis , multi Judeo- 
rum desiderati sunt; cujus causam primum expli- 
cabimus. Instante Pasche festo, per quod nostris 
hominibus vesci panibus infermentatis mos est, con- 
currentibus undique ad solemnitatem turbis pluri- 
mis , veritus Cumanus ne inde nasceretur motus 
aliquis , jussit cohortem unam armatam stare supra 
templi porticus, cohibituram tumultum , si quis 
forte existeret : nam idem et alii ante illum pre- 
sides factitarunt festivitatum temporibus. Ejus festi 
die quarta, miles quidam ostendit populo nuda ge- 
nitalia : qua contumelia furentes vociferabantur, 
non se affectos injuria, sed ipsum Deum, quem ho- 


* Joseph. Ant. lib. xx. c. 3. — 2 Joseph. de bello Jud. lib. nm. c. 14. 
_ — 3 Joseph. Ant. lib. xx. ¢. 3, 4. 

noraret ea celebritas : et quidam audaciores in Cu- 
manum jactabant convitia , dicentes ab illo submis- 
sum petulantem illum militem. 

2. His auditis Cumanus et ipse non mediocriter 
irritatus est; rogabat tamen ut desinerent movere 
seditionem festo tempore, cumque illi adeo non pa- 
rerent, ut majoribus etiam impeterent eum convi- 
tiis; jubet totum exercitum cum armis convenire 
in Antoniam castellum templo imminens, ut supra 
docuimus. Vulgaris multitudo, viso adventu mili- 
tum, territa., coepit magno impetu fugere : et cum 
essent angusti viarum exitus, rati a tergo hostem 
insequi, comprimebant se invicem inter fugiendum, 
et conculcabaut in angustiis, ita ut perirent plurimi : 
viginti enim millia extinctorum illo tumultunume- 
rata sunt; versaque in luctum festa letitia , omnes 
sacrificiorum et precationum obliti, dederunt se 
lamentis et ejulatibus : tantam cladem intulit unius 
militis impudentia. » Hec Josephus : licet parum 
sibi constans, alibi ‘ numerans in compressione ne- 
catos, dicat supra decem millia hominum esse ex- 
tincta. Sed quid ad heec additum sit mali, coeptam 
persequens idem Josephus * orationem, ait : 

3. « Vix hic luctus desierat, cum aliud malum 
accidit : Quidam enim, qui ex illa turba fugientes 
evaserant, in publica via , centeno ab urbe stadio , 
Stephanum Cesaris servum iter facientem aggressi 
sunt latrocinio, omnesque ejus diripuerunt sarcinas. 


* Joseph. de bello Jud. lib. mu. c. 4. — ? Joseph. antiq. lib. xx. 
cap. 5. 

Quo audito, Cumanus confestim eo misit milites 
jussos ut vicos loco propinquos diriperent. In hac 
populatione miles quidam libros Mosaicos in quo- 
dam vico inventos protulit, eosque laceravit in con- 
spectu omnium, multis debacchatus et in legem et 
in gentem totam convitiis. Hoc ubi ad Judeos per- 
latum est, facto concursu agmine magno petunt 
Cesaream, in qua tum Cumanus agebat, suppli- 
cantes, ut non suam, sed lesi numinis ulcisceretur 
injuriam. Tum preses veritus defectionem populi, 
de amicorum consilio, militem illum violatorem 
legis securi feriit; atque hoc modo tumultum jam 
repullulantem sedavit. 

4. « Post hee ‘ vero inter Samaritas et Judeos 
oritur dissidium, initiis talibus. Mos erat Galileis 
per dies festos Hierosolymam petentibus, iter facere 
per Samariam. Aliquando igitur cum transirent vi- 
cum Samaritanorum ditionis, qui Nais dicitur, in 
Magno campo situs, commissa inter viatores et vica- 
nos pugna, multi Galileorum desiderati sunt. Jd in- 
digne ferentes eorum primates, Judeos ad arma 
concitaverunt, hortantes ut se in libertatem assere- 
rent : servitutem enim etiam per se molestam, tum 
vero fieri intolerabilem, si cum subditorum injuriis 
conjuncta sit. Cumque magistratus lenire eos cona- 
rentur, pollicerenturque se Cumano persuasuros, 
ut poenas de cedis auctoribus sumeret: vulgus, con- 
temptis pacificationibus , arma corripit, adscito in 
auxilium Eleazaro Dinei filio : is ex professo latro , 
multis jam annis in montibus errans vicos Samari- 
tanorum incendiis et rapinis vastaverat. 

5. «At Cumanus, cognitis que gesta fuerant, 
assumit Sebastenorum alam, et quatuor cohortes 
peditum , armatisque jam Samarilanis, contra Ju- 
dios proficiscitur : quos assecutus, multos perimit, 
plures vivos captos abducit. Tum vero Hiero:olymi- 
tanorum primi genere atyue honoribus, ut viderunt 
ad quantam calamitatem ventum esset, induti sacco, 
et capita sparsi cinere, modis omnibus conabantur 
flectere multitudinem, pre oculis ei ponentes di- 
ruendam patriam, et templi incendium, liberosque 
cum uxoribus captivos abducendos , ut profanis na- 
tionibus serviant.: rogabantque ut mutato consilio, 
abjeclis armis , quiescerent in posterum, et suas 
quisque domos repeterent. His verbis tandem per- 
suasi, dilapsi sunt : latrones vero ad loca munita 
reversi sunt denuo, atque eo tempore universa Ju- 
diea repleta est latronum receptaculis. Porro Sama- 
ritanorum primates Vinidium Quadratum Syriz 
presidem , tune Tyri agentem, conveniunt, et Ju- 
dos accusant, quod vicos eorum diripuerint, ad- 
dentes se non tam wgre ferre propriam injuriam, 
quam contemptam Romanorum potestatem, ad quo- 
rum cognitionem spectaret de injuriis provincia- 
lium decernere; nunc istos, quasi nulli essent 
magistratus Romanorum, vicinos infestasse incur- 
sionibus : quamobrem nunc se yenisse, ut vindictam 
impetrarent a preside; he fuerunt Samaritanorum 


* Joseph. antig. lib. xx. ¢.5. 

querele. Judxi contra et seditionis et pugne cau- 
sam in Samaritanos transferebant, sed maxime in 
Cumanum qui muneribus illorum corruptus, tan- 
tam cedem dissimulanter tulerit. 

6. «His auditis, Quadratus judicium distulit, 
dicens se prolaturum sententiam, postqguam pre- 
sens apud Judzam rei veritatem exactius cognove- 
rit. Ita tum infecto negotio, discessum est. Paulo 
vero post Quadratus venit in Samariam ; ubi cum 
jussisset reos causam suam dicere, comperit Suma- 
ritanorum culpa tumultum illum excitatum. Co- 
gnito deinde quod et Judeorum quidam res novas 
moliti sint, m crucem egit quos Cumanus vivos 
ceperat. Inde profectus in vicum Lyddam instar 
urbis amplum, sedens pro tribunali, Samaritano- 
rum causam audiens, didicit a quodam Samarita 
Dorcum Judzxorum primatem cum aliis quatuor 
sociis Judzos ad defectionem sollicitasse ; quos pra- 
ses affecit supplicio : Ananiam vero summum pon- 
tificem, et Ananum ducem vinctos Romam misit , 
ut apud Claudium Cesarem facti sui rationem red- 
derent; primores etiam Samaritanorum , atque Ju- 
deorum, simulque Cumanum procuratorem, et 
tribunum Celerem ire in Italiam jussit ad impera- 
torem, ut sub eo judice decerneretur de his, quas 
inter se habebant, controversiis. Ipse veritus ne 
novum aliquid Judei molirentur, adiit Hierosoly- 
mam, ubi pacata invenit omnia, populumque oc- 
cupatum patrio festo et operantem sacrificiis : cre- 
dens igitur nihil novaturos, reliquit agentes festa, 
et Antiochiam repetiil. 

7. «Cumanus porro et Samaritea Romam missi, 
statuta die jubentur causam suam dicere : compa- 
raverant autem favorem sibi libertorum et amico- 
rum Cesaris : quorum opera vicissent adversarios 
Judeos , nisi Agrippa junior tum Rome degens, et 
Judeorum primores premi favore potentum videns, 
multis precibus obtinuisset ab Agrippina uxore 
Claudii, ut marito persuaderet legitime causam 
cognoscere, et in deprehensos tumultus auctores 
justam proferre sententiam. Claudius igitur his pre- 
cibus premollitus, auditis partibus, ut comperit a 
Samaritanis factum tumultus principium, eos qui 
tum ad judicium venerant, supplicio tradidit, Cu- 
manum vero mulctavit exilio; Celerem autem tri- 
bunum jussit perductum Hierosolymam, inspectante 
toto populo, raptari per vias, atque ita enecari homi- 
nem. Procuratorem deinde in Judeam misit Clau- 
dium Felicem, fratrem Pallantis. » Hactenus Jose- 
phus de rebus Judaicis : que tamen non omnia hoc 
anno contigerunt. Cum enim Judwis dicat adfuisse 
Agrippinam Claudii uxorem ; eam, auctore Tacito', 
constat anno sequenti a Claudio in uxorem acceptam, 
Messalinamygue Augustam, sed revera moribus no- 
bile scortum, hoc anno jussu Claudii esse occisam , 
Verannio et Pompeio coss. Imo cum de judicio inter 
Judeos et Samaritanos dicat interpellatum fuisse 
Quadratum Syriz presidem, equidem ex his que 


* Tacit. lib. XIT. 

sub eo sunt gesta, satis apparet non ante secun- 
dum ab hinc annum fieri potuisse : nam sequenti 
anno adhuc in magistratu perseverasse C. Cassium 
Longinum, auctore Tacito ', satis exploratum habe- 
tur; nec de Tito Vinidio Quadrato est apud eum 
ulla mentio, usque ad quintum consulatum Claudii, 
tertio post hunc anno Fastis adscriptum. Ceterum 
cum Josephus in unum omnes conjecisset que sub 
Cumano sunt oborte inter eos clades, licet pluribus 
revera diversisque annis ille accidissent, nos ta- 
men, in hoc ipsum secuti, in eumdem modum hic 
ea cuncta descripsimus. 

8. Sed patentis erroris nihilominus idem Jose- 
phus * arguitur, dum ait esse damnatum Rome 
Cumanum, ac inde Claudium Felicem Pallantis 
liberti Claudii Augusti germanum missum esse in 
Judeam. Nam Felix (si Tacito fidem prabemus, 
quem certe, in his presertim que ad Romanos per- 
tinent magistratus, quivis eruditus Josepho facile 
anteferet) simul cum Cumano in eam provinciam 
missus est, sic ea inter eos divisa, ut Felix Sama- 
riam administraret, Cumanus vero reliquam pro- 
vincie partem ; sed (utidem auctor tradit) Cumanus 
a Quadrato Syria preside in provincia est damnatus, 
simul considente inter judices Felice. Sed quo hc 
clariora reddantur, libuit hic describere ejusdem 
Taciti verba, que sunt hujusmodi : « Interim Felix 
intempestivis remediis delicta accendebat, emulo 
ad deterrima Ventidio Cumano, cui pars provincie 

habebatur ; ifa divisis, ut huic Galileorum natio, 
Felici Samarite parerent, discordes olim, et tum 
contemptu regentium minus coercitis odiis. Igitur 
raptare inter se, immittere latronum globos, com- 
ponere insidias, et aliquando preliis congredi, 
spoliaque et preedas ad procuratores referre. Hique 
primo letari : mox gliscente pernicie, cum arma 
militum interjecissent, casi milites. Arsissetque 
bello provincia, ni Quadratus Syrie rector subve- 
nisset. Nec diu adversus Judaos, qui in necem mi- 
litum preruperant, dubitatum, quin capite poenas 
luerent. Cumanus et Felix cunctationem afferebant : 
quia Claudius, causis rebellionis auditis, jus sta- 
tuendi etiam de procuratoribus dederat. Sed Quadra- 
tus Felicem inter judices ostentavit, receptum in 
tribunal, quo studia accusantium deterrerentur. 
Damnatusque flagitioram, que duo deliquerant, 
Cumanus, et yquies provincie reddita. » Hactenus 
Tacitus sub coss. Sulla et Othone, anno Domini 
secundum initam a nobis temporis rationem quin- 
quagesimo quarto. Ex his videas Josephum ignorasse 
causam primariam illarum dissensionum, et multos 
involvisse simul errores. 

9. Hoc eodem anno (ut idem Tacitus ' est auctor) 
jussu Claudii imperatoris conditum est lustrum, 
quo censa sunt civium Lxrx centena et xiv millia. 
Hee vero idcirco referimus, ut videas in quante 
vastitatis pelagus Galileeus Piscator rete preedicationis 
immiserit. 


““Taeit: libwxt- 


Anno periodi Greco-Romane 5541. — Olymp. 206. an. 4. — Urb. cond. 801. — Jesu Christi 48. secundum Baronium 50. 
— Claudii imp. 8. 


4. Constiles. — A num. 1 ad 8. Coss. A Paulus 
Vitellius , et L. Vispanius. Vitellius postea impe- 
ravit. 

2. Initium regni Agrippe Junioris. — Herodes 
rex Chalcidis hoc quidem anno vita functus, sed 
Agrippe Junioris, quem Claudius Imp. in ejus re- 
gnum evexit, anni ab anno Christi quadragesimo 
nono deducti, ut apparet ex Josepho lib. 2 de Bello 
Judaico, cap. 13, ubi principium belli Judaici, quod 
mense Maio anni Christi txvi inchoatum est, in de- 
cimum septimum regni Agrippe annum conjicit. 
Agrippe porro Juniori non Judee regnum , quod 
Agrippa pater, sed Chalcidis, quod Herodes patruus 
obtinuerat, Claudius donavit. Paternum vero re- 
gnum ita provincie Syrie additum est, ut proprios 
tamen procuratores ab imperatore acciperet : Venti- 
dio Camano Judee et Galilee administrationem , 
ut antea, retinente, in interjectam inter utramque 
Samariam misso procuratore Felice. Huc reyocan- 


dum quod habet Tacitus sub insequentis anni con- 
sulibus lib. 42, cap. 23: « Ilurei et Judai, defunctis 
regibus Sohemo atque Agrippa, provincia Syrie 
additi sunt. » : 

3. Gesta in Judea. — Ad num. 8. Tacitus lib. 
42, ad annum Urbis pcccv, Christi nempe LI, ait : 
Cum Ventidio Cumano Galileorum natio, Felict 
Samarite parerent, orta inter utrumque discordia : 
arsissetque, inquit, bello provincia, ni Quadratus 
Syrie rector subvenisset, Cumano videlicet damnato, 
cum Felicem in cognitionem cause in gratiam Pal- 
lantis ejusdem fratris apud Claudium libertorum 
potentissimi, inter judices in tribunal recepisset. 
Baronius in Annalibus scribit: « Sed patentis erroris 
Josephus arguitur, dum ait esse damnatum Rome 
Cumanum, ac inde Claudium Felicem Pallantis li- 
berti Claudii Aug. germanum missum esse in Ju- 
dxam. Felix simul cum Cumanoin eam provinciam 
missus est, sic ea inter eos divisa, ut Felix Sama- 

riam administraret, Cumanus vero reliquam proyin- 
cie partem. » Verum, ut card. Norisio in Cenota- 
phiis Pisanis Caii et Lucii Cesarum Dissert x1, cap. 
45, paragrapho 13, observatum, Josephus nusquam 
dixit Feiicem Roma missum Cumano successorem ; 
imo aperte lib. 2 Belli, cap. 11, oppositum insinuat: 
siquidem cum prodidisset Cumanum Rome dam- 
natum a Claudio imp., slatim ait: « Post hec Fe- 
licem Pallantis fratrem misit ad Judeos, qui eorum 
provinciam cum Samaria et Galilea curaret. Agrip- 
pam vero de Chalcide in regnum majus transtulit , 
tradens ei illam quoque provinciam que Felicis 
fuisset.» Quare Felix, antequam, damnato Cumano, 
Jude imponeretur, Galileam Transamnanam, que, 
teste Josepho, Jordane et montibus Celesyrie ac 
Philadelphie includitur, regebat : ac proinde in Ju- 
dzam non ex Urbe, ut Baronius Josepho imponit, 
sed ex Galilaa Transamnana adyenit. Sed hee anno 
Christi 11 gesta, non vero currenti, quo ea Baronius 
recitat. Porro Agrippam anno Christi Li in majus 
regnum translatum fuisse testatur Josephus lib. 20 
Antiquit., cap. 5, ubi inquit : « Post hec anno im- 

perii sui duodecimo Agrippam donavit Philippi Te- 
trarchia, et Batanea, adjuncta his Trachonitide cum 
Abila, que Tetrarchia Lysiz fuerat. Chalcidem vero 
ei abstulit, cum jam dynasta illius fuisset qua- 
driennio. » Quod si anno xu Claudii imp. jam a 
quadriennio Chalcidem Agrippa Junior administra- 
bat, ea anno Christi xtrx donatus fuerat, ut numero 
precedenti monstravi. 

4. Census factus antequam lustrum conderetur. 
— Ad num. 9. Lustrum, quod ordine rxxiy fuit, 
hoc quidem anno conditum, ut docet Tacitus lib. 44; 
sed census vel anno Christi xtvy, ut Eusebius , vel 
XLvI, ut Cassiodorusin Chronicis, inchoatus. Plinius 
lib. 10, cap. 2, ait Phoeenicem allatum esse in Urbem , 
Claudii principis censura, anno Urbis pccc, quod 
et Solinus cap. 35 prodit, ideoque anno antecedenti. 
Secundo quia Claudius in nummis et inscriptioni- 
bus dicitur censor, quando gerit tribunitiam potesta- 
tem vu, anno scilicet antecedenti. Denique censuraab 
Augusto et Vespasiano peracta aliquot annis lustrum 
precessit. 

1. Judai eque ac Christiani Rome expulsi. — 
Evoluto ejus anni circulo, novis coss. C. Pompeio et 
Q. Verannio, novus incipit annus, qui numeratur 
Domini quinquagesimius primus, Claudii vero imp. 
nonus : quo (ut auctor est Orosius ') edicto Claudii, 
Judzi Roma pulsi sunt. Id enim Josephi testimonio 
se scribere testatur, dum ait: « Anno ejusdem nono 
expulsos per Claudium Urbe Judzos, Josephus re- 
fert : sed tne (addit) magis Suetonius * movet, qui 
ait hoc modo : Claudius Judeos, impulsore Christo 
(Chresto), assidue tumultuantes Roma expulit. Sed 
utrum contra Christum tumultuantes Judzos coer- 
ceri et comprimi jusserit, an etiam Christianos si- 
mul, velut cognate religionis homines, voluerit 
expelli, nequaquam discernitur. » Hec Orosius, 
Suetonium interpretatus, qui subobscure ea scripsit, 
ut rerum nostrarum haud satis certus, quod in eis 
parum versatus esset. Quoniam vero predicantes 
Apostoli fidem Christi, nullo in populo vehemen- 
tius quam a Judea gente (quod in Paulo nuper 
vidimus) sunt impugnati: haud dubium est, eosdem 
adversus Petrum Rome Evangelium predicantem, 
illudque in dies magis inter Gentiles etiam propa- 
gantem , turbas sepius concitasse; rursumque alios 

Christiane religioni studentes, eisdem fortiter resti- 
tisse. Sicque invicem altercantibus, assiduisque 
concertationibus dissidentibus, quod Christi fidei 
occasione concitate sunt turbe; Christo impulsore 
factum esse, Suetonius existimavit : ratus nimirum, 
eos qui Christi fidem sectarentur, a Christo ad id 
esse persuasos, quem et sub Pilato in crucem actum, 
ac post mortem rursum Vivere, ejus sectatores pre- 
dicarent. Ceterum non tantum Suetonio auctore, 
quem citat, exploratum habetur, Judeos a Claudio 
Roma esse expulsos; sed et Luce evangeliste testi- 
monio id firmissime comprobatur, ac certum red- 
ditur Christianos etiam, qui ex Judeis Christi fidem 
sectati essent, ex Urbe procul abire jussos esse. 
Dum enim agit de Pauli adventu Corinthum, me- 
minit de Aquila Pontico, Judo genere, sed fide 
Christiano : quem dicit nuper venisse ex Itaiia cum 
uxore Priscilla, eo quod‘ pracepisset Claudius disce- 
dere onvnes Judeos a Roma. 

2. Quod vero ad tempus pertinet : quo potissi- 
mum anno ejusmodi adversus Judzos fuerit pro- 
mulgatum edictum , antiquiores omnes 7, quos 
viderim, Orosio assentientes, factum id tradunt hoc 

ipso anno nono Claudii imperantis. Qua autem ra- 
tione ex recentioribus quidam ‘, et is quidem pri- 
mus, adversus omnium sententiam dicere sit ausus 
id accidisse anno sexto ejusdem principis, non inve- 
nimus; cum ejusdem Evangeliste testimonio aper- 
tissime redarguatur, dum Aquilam et Priscillam nu- 
per dicit ex Italia occasione Claudii edicti recessisse, 
et Corinthum venisse. Quomodo ergo anno sexto 
Claudii, Judi Roma sunt pulsi, si ejus occasione, 
qui cum ceteris Urbe ejecti sunt, Aquilam et Pri- 
scillam nuper ex Italia Corinthum appulisse Lucas 
testatur, et quidem (ut ponit) post adventum Pauli 
Corinthum, quem non ante nonum annum Claudii 
accidere potuisse, nec ipse negat? Qua, inquam, ra- 
tione anno sexto Claudii Judeeos Roma pulsos esse 
tradit, si hoc anno nono Claudii (ut ait *) Paulus 
Corinthum veniens, Aquilam et Priscillam invenit 
iJuc nuper (quod ait Lucas) ejus edicti occasione ex 
Italia esse profectos ? Hec itaque licet satis superque 
confutata habeantur ; tamen et ex his que proxime 
dicturi sumus de tempore quo celebratum est ab 
Apostolis Hierosolymitanum Concilium, magis per- 
spicua fient. 

3. Petrus redit Hierosolymam, ibique Concilio 
Apostolorum interest : acta et tempus hujus Conciliz. 
— Expulsum vero fuisse cum ceteris Judeis Rome 
commorantibus etiam Petrum apostolum (nisi alia 
aliqua occasio inde eum ante abduxerit) nulla est 
dubitatio : quem hoc ipso anno Hierosolymorum 
interfuisse Concilio, Luce testimonio * exploratum 
habetur. Nam quod ait S. Leo in Natali Apostolorum, 
Petrum non cessisse Claudio vel Neroni; non sic 
accipiendum est, ut edicto cum aliis pulsus, illi 
haud acquiescendum putarit ; sed quod potius, dum 
Rome mansit, illis licet invitis, Evangelium intre- 
pide preedicarit. Metaphrastes * (si qua tamen fides 
adhibenda est illi sine majorum auctoritate loquenti) 
tradit Petrum, cum Roma recessisset, in Africam 
navigasse, et Carthaginensem erexisse Ecclesiam, ac 
ibidem reliquisse Crescentem discipulum, qui illam 
administraret : inde Alexandriam concessisse, ere- 
ctaque Ecclesia Alexandrina, ibique Marco instituto 
episcopo, ac Thebis Rufo, Hierosolymam profectum 
esse. 

4, Sed jam de ipso Hierosolymis congregato 
Concilio agamus. Causam vero, qua istiusmodi Con- 
cilium fuerit ab Apostolis celebratum, Lucas ® his 
verbis sic explicat : «Quidam descendentes de Judea, 
docebant fratres : quia nisi circumcidamini secun- 
dum morem Moysi, non potestis salvari. Facta ergo 
sedilione non minima Paulo et Barnabe adversus 
illos, statuerunt ut ascenderent Paulus et Barnabas, 
et quidam alii ex aliis ad Apostolos et presbyteros in 
Hierusalem, super hac questione. Illi ergo deducti 
ab Ecclesia, pertransierunt Pheenicen et Samariam, 
narrantes conversionem Gentium : et faciebant gau- 
dium magnum omnibus fratribus. Cum autem ve- 
nissent Hierosolymam, suscepti sunt ab Ecclesia, et 

ab Apostolis et senioribus. » Hactenus Lucas de 
causa ejus habendi conventus; cetera autem postea : 
quinam hi fuerint, qui ejusmodi cierunt turbas, et 
de cireumcidendis Gentilibus, qui Christo credidis- 
sent, acerrime altercarentur ; ut cognoscantur, non 
ineptum est Epiphanium ‘ citare, atque talia docen- 
tem in medium adducere : ait enim, antesignanum 
horum omnium fuisse Cerinthum heresiarcham , 
qui et ipse adversus Paulum et Barnabam, quasi 
legem propugnaturus , Hierosolymam petiit ; sunt 
vero hec Epiphanii verba : 

5. « Verum hec tunc quidem tractata sunt ac 
commota a dicto pseudoapostolo Cerintho : quemad- 
modum etiam alias seditionem tum ipse tum socil 
ejus excilaverunt in ipsis Hierosolymis ?, cum Pau- 
lus rediit cum Tito : et hic dixit, quod viros praepu- 
tiatos secum adduxisset, et de hoc facto protulit : 
Inquietavit, inquit, locum sanctum. Quapropter 
etiam Paulus dicit *: Sed neque Titus qui mecum 
erat, cum esset gentilis, compulsus est circumcidi ; 
sed propter subintroductos falsos fratres, qui subin- 
troierunt explorare libertatem nostram, quam habe- 
mus in Christo Jesu : ut nos in servitutem redige- 
rent. Quibus neque ad horam cessimus subjectioni, 
ut veritas Evangelii maneat apud vos. Et preputiatis 
precipiens, dixit * : Si circumcidamini, Christus 
vobis nihil proderit : » et inferius*; « Antiochia, et 
in aliis locis hi pseudoapostoli preedicabant : Nisi 
circumcisi fueritis, et legem Moysi servaveritis, non 
poteritis salvari. Tunc non vulgaris turbatio facta 
est, velut dictum est. Et hi sunt qui a Paulo dicti 
sunt pseudoapostoli, operarii subdoli, transfigurantes 
se in Apostolos Christi. » Hac Epipbanius. Hoc ipsum 
Philastrius °, sic dicens : « Hic sub Apostolis que- 
stionem seditionis commovit, dicens debere circum- 
cidi homines : cujus causa contra ipsum et heresim 
ejus decreverunt de suis Actibus Apostoli senten- 
tiam, non debere jam homines Judaismo, id est, 
circumcisioni, aliisque talibus superstitionis vane 
parere carnalibus, qui de Gentibus venientes crede- 
bant in Christum Dominum nostrum Salvatorem. » 
Hee Philastrius. 

6. Sed antequam de his que in eodem Aposto- 
lorum Concilio Hierosolymis acta sunt, narrationem 
instituamus; illud in primis pervestigandum nobis 
est, quo potissimum anno illud:fuerit celebratum ; 
et que ratio reddi possit, ut hoc anno illud coactum 
fuisse dicamus. Hoc ut intelligamus , illud scire 
debemus, cum Epiphanium, tum Hieronymum, ac 
denique omnes ecclesiasticos tractatores absque 
ulla controversia pro constanti habuisse, hunc ipsum 
Pauli adventum Hierosolymam, cujus (ut vidimus) 
Lucas in Actis meminit, illum ipsum esse, de quo 
idem Paulus ait, scribens ad Galatas 7: « Deinde 
post annos quatuordecim iterum ascendi Hierosoly- 
mam cum Barnaba, assumpto Tito. Descendi autem 
secundum revelationem, et contuli cum illis Evan- 
gelium, quod predico in Gentibus, seorsum autem 

ab illis qui videbantur aliquid esse ; ne forte in va- 
cuum currerem, aut cucurrissem. » 

7. Cum enim eadem intercesserit causa, nempe 
de abolenda circumcisione tractatio ; et eodem loco 
eedem persone interfuisse dicto conventui, nimi- 
rum Petrus, Jacobus, Paulus, et Barnabas, tum a 
Luca, tum a Paulo narrantur, qui eliam Joannem 
addit : nulla superest dubitatio, de uno eodemque 
concilio Paulum et Lucam esse locutos. His in hunc 
modum stabilitis, querendum remanet, a quo tem- 
pore illi numerandi sint quatuordecim anni, post 
quos Paulus se Hierosolymas ascendisse testatur ; 
an a tempore ipsius Pauli conversionis, cujus antea 
ipse meminit !; an vero post triennium a sua voca- 
tione, quando (ut ait) Hierosolymam venit. Equidem 
ratio suadet, dictum annorum numerum inchoan- 
dum esse a sue vocationis tempore ; sicut etiam 
illud triennium quod dixit, ab eodem tempore esse 
numerandum, omnes zque consentiunt : hujusque 
sententie Beda ?, et alii eum secuti, fuerunt. Si 
igitur a sui conversione elapsos dicit annos qua- 
tuordecim, cum Hierosolymam ex ea causa venit 
constetque ex his que superius dicta sunt, ipsum 
Paulum ad Christum esse conversum. anno Domini 
trigesimo sexto ; dicere opus est, hoc ipso anno, qui 
numeratur ab ejus conversione decimus quintus , 
expleto jam (ut vult) decimo quarto ipsum Hieroso- 
lymam concessisse. 

8. Caterum quoniam S. Hieronymus * aliam 
videtur iniisse ejusdem annorum numeri rationem, 
existimans principium numeri deducendum ab illo 
exacto triennio, sicque ea assertione dicendum , 
dictum Concilium celebratum esse anno a Christo 
nato quingquagesimo quarto, Claudii duodecimo , 
decimo septimo a Pauli conversione, ut ipse nume- 
rat : an autem hec possint aliqua ratione subsistere, 
exactiori studio exquirendum putamus. Si dixeri- 
mus post annos decem et septem, ex quo a Domino 
vocatus est Paulus Concilium esse Hierosolymis ce- 
lebratum, sicque anno Domini (ut dictum est) quin- 
quagesimo quarto, Claudii vero duodecimo : cum 
constet Claudium regnasse tantummodo annos tre- 
decim, menses octo, et dies viginti : quonam modo 
cuncta que recensentur a Luca ab hoe Actorum 
capite decimo quinto usque ad vigesimum primum, 
quo Paulus vinculis alligatus describitur, quod con- 
tigisse sub Nerone, suo Joco dicemus; quomodo , 
inquam, tot Pauli res gestee quinque annorum spatio 
consummari potuerunt ? cum presertim ejusdem 
Luce * testimonio constet, post hee acta Hierosoly- 
mis, ipsum permansisse Corinthi anno cum dimidio, 
rursumque tres annos egisse Ephesi; quod ejusdem 
Pauli * assertione, id ipsum Ephesiis pro concione 
in memoriam revocantis, exploratissimum habetur. 
His igitur compulsi rationibus, ab Hieronymi sen- 
tentia recedere cogimur, ac cum aliis affirmare, 
quatuordecim illos annos, post quos idem Apostolus 
se Hierosolymam venisse tradit, non ab illo exacto 


* Galat. 1. — 2 Bedain Act. cap. xy. Glos. ordin. et alii. — 5 Hier. 
in epist. ad Galat. c. 2. — 4 Act. xvII. — * Act. Xx. 


PETRI ANNUS 7. — CHRISTI 54. 


triennio numerandos esse, sed ab ipsius vocatione : 
ita ut ab eo tempore usque ad adventum ejus Hie- 
rosolymam ad Apostolos, non anni decem et septem 
(ut idem yult S. Hieronymus) sed tantum quatuor- 
decim intercesserint. Caeterum si magis placet ejus- 
dem S. Hieronymi sententiam sequi, et velimus, 
(quod apud omnes in confesso est) hoc anno habitum 
esse Concilium Apostolorum : tunc opus est ad pri- 
mum annum post Domini Ascensionem revoces 
S. Pauli conversionem, et triennium illud, cujus 
meminit in epistola ad Galatas, non consummatum, 
sed tantum inchoatum intelligas, atque pariler qua- 
tuordeciin ipsos annos non exactos, sed tantum 
coeptos, opus est numeres ab eo tempore usque ad 
annum presentem, quo idem est celebratum Conci- 
lium. Sit igitur in lectoris arbitrio, quam ve ‘it sequi 
sententiam. Hec de his que ad tempus pertinent, 
satis. 

9. Illud insuper, antequam de rebus in Synodo 
gestis agamus, perquirere, haud otiosum erit : unde 
scilicet acciderit , ut cum jam divisos per orbis pro- 
vincias Apostolos fuisse constet, eosdem hoc anno 
Hierosolymis statuto Concilio interfuisse Lucas * te- 
stari videatur, cum ait : « Conveneruntque Apostoli 
et seniores videre de verbo hoc. » Sed illud primum | 
monendum, non haberi certum omnes illic prae- 
sentes fuisse Apostolos, sed tantum Petrum, Paulum, 
Joannem , Jacobum et Barnabam, qui nominantur. 
Imo cum idem Paulus * apostolus illud dicat : 
« Jacobus, Cephas et Joannes, qui videbantur co- 
lumne esse, dexteras dederunt mihi et Barnabe 
societatis ; » nec preter hos aliquem alium nominet 
Apostolorum ; a quibus, si interfuissent, idem pacis 
symbolum -accepisset (nam nullum erat inter Apo- 
stolos schisma; ut quod hi fecissent, reliqui agere 
detrectarent) facile eo adducimur, ut credamus, 
nominatos tantum Apostolos dicto sacro conventui 
interfuisse. Quod autem ad eos, qui recensiti fue- 
runt, Apostolos spectat : Jacobum, quod esset insti- 
tutus Hierosolymorum episcopus , Josephi Judai 
auctoritate, Hierosolymis consedisse, exploratum 
habetur. De Joanne, quem Ephesum migrasse di- 
ctumest, inde Hierosolymas advenisse, haud magnum 
negotium fuit. De Petro vero, intelleximus eum ne- 
cessitate ipsa coactum, Roma recedere debuisse. 

410. Verum hac in re quod accidit Paulo, id 
etiam ceteris evenisse putamus : Paulus? enim 
scribit , quod revelationé ante admonitus , Hieroso- 
lymam venerit : « Ascendi, inquit, secundum reve- 
lationem. » Par est enim credere Petrum ac Joan- 
nem, et si qui alii longe abfuissent, eodem monente 
divino Spiritu , Hierosolymam petiisse. Si enim filii 
Israel (quod habetur in libro Numeri *) nonnisi ad 
imperium Domini proficiscebantur, et ad imperium 
itidem Dei figebant tabernaculum : quomodo eos 
non magis quos Spiritus sanctus impleverat, eodem 
moderante atque regente Spiritu, iter agere, loco 
sistere, ire ac redire consuevisse dixerimus? Tra- 

ctanda siquidem erat omnium gravissima causa : An 
scilicet una cum Evangelio Lex quoque servanda 
esset, ut qui ex Gentilibus ad Christianam religio- 
nem se transferrent, ex legis hebraice prescripto 
circumcidi deberent , et aliorum legalium observa- 
tione obligari. Aderant (ut vidimus) pseudoapostoli 
pro lege Moysi acerrime concertantes , et partem 
adversam strenue oppugnantes. Apostolico igitur 
hee erant discutienda consessu, definienda con- 
sensu, alque auctoritate firmanda. 

11. Quoniam vero complures Judzorum, qui 
Christi fidem suscepissent, paterne legis et avitarum 
emuli traditionum, iis qui Moysi legi patrocinaren- 
tur, studuisse potius visi sunt: idcirco eodem divino 
Spiritu suadente, seorsum ab illis de his agere, 
consultius, ad vitandas contentiones, Paulus ' esti- 
mavit : ne forte (inquit Hieronymus ?) fidelibus, 
qui ex numero Judeorum legem putabant servan- 
dam esse, et sic credendum in Dominum Salvatorem, 
fidei scandalum nasceretur. Adversus quos adeo 
obnili visus est Paulus , ut (quod ait) nec ad horam 
hujusmodi legali subjectioni sibi cedendum esse 
putaverit: cui et ceteros annuisse Apostolos, certum 
est; nam quem secum duxit, Titus * gentilis homo, 
sic in preepulio susceptus est, ut nequaquam circum- 
cidi compulsus sit. 

12. Jam vero ipsa synodica Acta, que Lucas 
scriptis consignata reliquit, inspiciamus : ipse enim 
in primis causam ejusmodi cogendi conventus pre- 
miltens, sic ait*: «Cum venissent Hierosolymam 
Paulus et Barnabas, suscepti sunt ab Ecclesia, ab 
Apostolis, et senioribus, annuntiantes quanta fecisset 
Deus cum illis. Surrexerunt autem quidam de 
heresi Phariseorum, qui crediderunt, dicentes : 
Quia oportet circumcidi eos : precipere quoque 
servare legem Moysi. Conveneruntque Apostoli et 
seniores videre de verbo hoc. Cum autem magna 
inquisilio fieret, surgens Petrus dixit ad eos: Viri 
fratres , vos scilis quoniam ab antiquis diebus Deus 
in nobis elegit per os meum audire Gentes verbum 
Evangelii, et credere. Et qui novit corda Deus, te- 
stimonium perhibuit dans illis Spiritum sanctum , 
sicut et nobis, et nihil discrevit inter nos et illos , 
fide purificans corda eorum. Nunc ergo quid tentatis 
Deum, imponere jugum super cervices discipulo- 
rum, quod nec patres nostri, neque nos portare 
potuimus ? Sed per gratiam Domini Jesu Christi 
credimus salvari, quemadmodum et illi. » Hactenus 
Petri sententia, quam primus, ut princeps Aposto- 
lorum, dixit, imo rem ipsam sui prerogativa suf- 
fragii visus est definisse. Nam (quod ait Hieronymus ° 
scribens ad Augustinum) in sententiam ejus Jacobus 
apostolus et omnes simul presbyteri transierunt , 
nec servandam ab illis esse circumcisionem , neque 
cetera que pertinent ad legem Moysi , eque omnes 
senserunt. 

43. Preceptum namque abstinendi a carne cum 
sanguine , quod Jacobus addidit, non Judzis priva- 

tim , sed gentibus omnibus, mox ut Noe egressus ex 
arca est , a Deo est imperatum *. Quod vero ad reli- 
quorum immundorum esum spectat : quoniam (ut 
dictum est superius) per ea Gentes significate erant; 
cum eedem ad Ecclesiam, Domini voluntate, essent 
admissz , nulla amplius habenda erat ratio anima- 
lium immundorum, quod jam impleta figura om- 
nino cessasset. Unde et apud Midraistelim in expli- 
catione illius versus Psalmi, « Dominus solvit 
compeditos , » futurum esse dicitur, ut adveniente 
Messia, Hebrai cibos omnes absque delectu come- 
sturi sint. 

14. Sed quid post hee factum sit, prosequitur 
Lucas : Petro ea locuto, « Tacuit, inquit, omnis 
multitudo, et audiebant Barnabam et Paulum nar- 
rantes quanta Deus fecisset signa et prodigia in 
Gentibus per eos. Et postquam tacuerunt, respondit 
Jacobus, dicens : Simon narravit quemadmodum 
primum Deus visitavit sumere ex Gentibus populum 
nomini suo. Et huic concordant verba prophetarum, 
sicut scriptum est: Post hac revertar, et reedificabo 
tabernaculum David, quod decidit, et diruta ejus 
reedificabo , et erigam illud : ut requirant ceteri 
hominum Dominum, et omnes Gentes super quas 
invocatum est nomen meum, dicit Dominus faciens 
hc. Notum a seeculo est Domino opus suum. Pro- 
pter quod ego judico, non inquietari eos, qui ex 
Gentibus convertuntur ad Deum: sed scribere ad 
eos ut abstineant se a contaminationibus simulacro- 
rum, et fornicatione, a suffocatis, et sanguine. 
Moyses enim a temporibus antiquis habet in singulis 
civitatibus qui eum preedicent in synagogis, ubi per 
omne sabbatum legitur. » Heec Jacobus. His auditis, 
« placuit (ut Lucas ait) Apostolis et senioribus cum 
omni Ecclesia, eligere viros ex eis, et mittere Antio- 
chiam cum Paulo et Barnaba Judam, qui cognomi- 
nabatur Barsabas et Silam, viros primos in fratribus, 
scribentes per manus eorum: epistola autem fuit 
ejusmodi. 

“45. « Apostoli et seniores fratres , his qui sunt 
Antiochix, et Syria, et Ciliciz fratribus ex Gentibus 
salutem. Quoniam audivimus quia quidam ex nobis 
exeuntes turbaverunt vos verbis, evertentes animas 
vestras, quibus non mandavimus : placuit nobis 
collectis in unum, eligere viros, et mittere ad vos 
cum carissimis nostris Barnaba et Paulo, hominibus 
qui tradiderunt animas suas pro nomine Domini 
nostri Jesu Christi. Misimus ergo Judam et Silam ; 
qui et ipsi vobis verbis referent eadem. Visum est 
enim Spiritui sancto et nobis, nihil ultra imponere 
vobis oneris quam. hc necessaria : ut abstineatis 
vos ab immolatis simulacrorum, et sanguine, et 
suffocato , et fornicatione : a quibus custodientes 
vos bene agetis. Valete. » Hactenus litteree aposto- 
lice ex Concilio Hierosolymitano : quod, ea data 
epistola, absolutum fuisse, Lucas, qui ad res Antio- 
chenas vertit stylum, significare videtur. 

46. Ceterum Paulus ad Galatas? scribens addit, 

ejusdem concilii decreto sibi et Barnabe esse in- 
junctam predicationem, ac patrocinium Gentium , 
Petro autem, Jacobo et Joanni reliclam curam illo- 
rum qui ex circumcisione ad fidem venissent; id 
enim idem Paulus his verbis testatur ' : « Cum vidis- 
sent, quod creditum est mihi Evangelium preputii, 
sicut Petro circumcisionis (qui enim operatus est 
Petro in apostolatum circumcisionis, operatus est et 
mihi inter Gentes) et cum cognovissent gratiam que 
data est mihi, Jacobus, et Cephas et Joannes, qui 
videbantur column esse, dextras dederunt mihi et 
Barnabe societatis : ut nos in Gentes , ipsi autem in 
circumcisionem : tantum ut pauperum memores 
essemus. Quod etiam sollicitus fui hoc ipsum facere.» 
Hee Paulus, quiet ipse post hac de rebus Antiochie 
gestis narrationem instituit. 

17. Verum antequam ad ea transeamus; in 
elucidandis nonnullis que in dicto conventu vidimus 
esse peracta, paulisper necesse est immorari. Ac 
primum in eo quod spectat ad praceptum de suffo- 
catis non edendis: ea verba fuisse postmodum super- 
addita, non vero ab Apostolis tradita seu posita, 
quorumdam antiquorum fuit sententia. Hine Ire- 
neus*in primis eumdem locum Actorum bis citans, 
semper suffocatum pretermittit, sed aliud addit, 
dicens : « Placuit Spiritui sancto et nobis, nullum 
amplius vobis pondus imponere , quam hee que 
sunt necessaria : ut abstineatis ab idolothytis, et 
sanguine et fornicatione: et quecumque non vultis 
fieri vobis,-aliis ne faciatis : a quibus vos custo- 
dientes, bene agilis, ambulantes in Spiritu sancto. » 
Hee ipsa itidem paulo superius cum eodem addita- 
mento de non faciendo alteri quod quis fieri sibi 
non vult. Ceterum quod pertinet ad suffocata : 
Tertullianus * in eamdem ferme modum, exceptis 
scilicet dictis verbis sic legit : « Visum est Spiritui 
sancto et nobis, nullum amplius vobis adjicere pon- 
dus, quam eorum, a quibus necesse est abstineri, a 
sacrificiis, et a fornicationibus, et sanguine : a qui- 
bus observando, recte agitis, vectante vos Spiritu 
sancto. » Cyprianus* item in eumdem pene modum, 
his verbis : «Abstinete vos ab idololatriis, et sangui- 
nis effusione, et fornicatione. » Pacianus * antiquus 
theologus, et ipse ita legens, inde sic ait : « Hee 
est novi Testamenti tota conclusio. Despectus in 
multis Spiritus sanctus, hee nobis capitalis periculi 
conditione legavit, etc. » 

18. Reperitur et eadem lectio apud Ambro- 
sium °, apud quem et hee ieguntur : « Hee tria 
mandata sophiste Grecorum non intelligentes , 
scientes tamen a sanguine abstinendum, adultera- 
runt scripturam, quartum mandatum addentes, eta 
suffocato observandum : quod puto nunc Dei nutu 
intellecturi sunt, quia jam supra dictum erat quod 
addiderunt.» Heec ille. Gaudentius, episcopus Brixia- 
nus, in tractatu de Machabeis, ea verba: « Et suffo- 
cato, » adjecta esse per interpretationem, significare 

videtur, dum ait : « Beatus Jacobus cum ceteris 
Apostolis decretum tale constituit in Ecclesiis obser- 
vandum : Ut abstineatis vos, inquit, ab immolatis , 
a fornicatione, et a sanguine, id est, a suffocatis. » 
Cur autem hee potissimum ab Apostolis sint prohi- 
bita, pluribus idem prosequitur. Rursum etiam Au- 
gustinus ', illa de suffocatis esse adjecta per inter- 
pretationem , affirmare videtur, dum ait : « In 
Actibus Apostolorum hoc lege preceptum ab Apo- 
stolis, ut abstinerent Gentes tantum a fornicatione, 
et ab immolatis, et sanguine; id est, ne quicquam 
ederent carnis, cujus sanguis non esset effusus : 
quod alii non sic intelligunt, sed a sanguine pre- 
ceptum esse abstinendum, ne quis homicidio se 
contaminet. » 

419. At Greci semper eo modo legisse reperiun- 
tur, prout etiamnunc habet communis editio Lati- 
norum cum verbis illis : « Et suffocato. » Quinetiam 
usu receplum fuisse videtur olim in Ecclesia, ut 
fideles ab esu sanguinis abstinerent; unde Tertul- 
lianus ? hac ait adversus Gentes : « Erubescat error 
vester Christianis, qui ne animalium quidem san- 
guinem in esculentis habemus : qui propterea quo- 
que suffocatis et morticinis abstinemus, ne quo 
sanguine contaminemur, vel intra , viscera sepulto. 
Denique inter tentamenta Christianorum, botulos 
etiam cruore disteatos admovetis. » Hee Tertullia- 
nus. Blandina martyr apud Eusebium * hec in Gen- 
tiles : « Multum erratis, 0 viri, quod putetis infan- 
lium carnibus vesci eos, qui ne mutorum quidem 
animalium sanguine utuntur. » Et Minutius Felix 
quoque in Octavio hec in eamdem sententiam : 
«Nobis homicidium nec videre fas, nec audire : 
tantumque ab humano sanguine cavemus, ut nec 
edulium pecorum sanguinem in cibum_ noveri- 
mus. » 

20. Sed qua ex causa sint jussi Gentiles «que 
ac Judai a sanguine abstinere : illa affertur potis- 
sima : nimirum, ut aliquo, licet in re levissima, re- 
manente usu legalium, Judi ac Gentiles in unum 
Christum, lapidem angularem, facilius necterentur. 
Origenes * vero contra Celsum agens, hance adducit 
causam : « Suffocata, inquit, fuerunt sanguine non 
expresso demortuo : que utique demonum esse 
asserunt cibum, ut ex ejus nidore hi pascantur ; hee 
idcirco prohibet sermo, ne in cibum sumantur, ne 
forte demonum cibis enutriamur; proinde ne no- 
biscum istiusmodi spirifus coalantur, si suffocatis 
vescamur. » Hoc licet commentum sit, tamen quo- 
niam penes Gentiles ea opinio invaluerat, ut sic 
omnes crederent; jure ac merito, ut idololatrie 
quoddam symbolum ab Apostolis una cum predictis 
suffocata fuisse vetila, ipse putavit Origenes : quiin- 
ter GentWes versatus, et in gentilem hominem re- 
rum illarum peritissimum hee cum scribat; non 
que essent risu digna et aperti arguenda mendacii 
(ut fuissent, si que apud ipsum, ceterosque Gentiles 
adversus quos omnes commentarios illos elaborabat, 

aliquid habuissent dubitationis) eum scriptis consi- 
gnasse, par est credere. 

21. Augustinus * contra Faustum cum non ex 
verbis ipsis, sed potius ex interpretatione (quod dixi- 
mus) Christianos a suffocatis ea ratione abstinuisse 
dixisset, hac in priorem sententiam addit : « Et si 
hoc tunc Apostoli preceperant, ut ab animalium 
sanguine abstinerent Christiani, ne prefocatis car- 
nibus vescerentur : elegisse mihi videntur pro tem- 
pore rem facilem , et nequaquam observantibus 
Onerosam , in qua cum Israelitis etiam Gentes , 
propter angularem illum lapidem duos parietes in se 
condentem, aliquid communiter observarent : simul 
et admonerentur, in ipsa arca Noe,quando Deus hoc 
jussit, Ecclesiam omniam Gentium fuisse prefigu- 
ratam ; cujus facti prophetia, jam Gentibus ad fidem 
accedentibus, incipiebat impleri. Tum sancto vero 
illo tempore, quo illi duo parietes, unus ex circum- 
cisione, alter ex preeputio venientes, quamvis in an- 
gulari lapide concordarent, tamen suis quibusdam 
proprietatibus distinctius eminebant. At ubi Ecclesia 
Gentium talis effecta est, ut in illa nullus Israelita 
carnalis appareat : quis jam hoc christianus obser- 
vat, ut turdos vel minutiores aviculas non attingat, 
nisi quarum sanguis effusus est? aut leporem non 
edat, si manu a cervice percussus, nullo cruento 
vulnere occisus est? Et qui forte pauci adhuc tan- 
gere ista formidant, a ceteris irridentur. » Hec Au- 
gustinus. 

22. Ceterum non apud omnes ipsius Augustini 
tempore exoleverat ejusmodi usus abstinendi a san- 
guine et suffocato : imo a multis, ac prasertim 
Grecis, veluti ex institutione apostolicaretinebatur ; 
cum illud, « Abstinere a sanguine, » etiam si defuis- 
sent illa verba in textu, « Et suffocata, » tamen com- 
muni omnium consensu de esu sanguinis anima- 
lium esse dictum intelligeretur: nam hec de eadem 
re habentur in apostolico canone sexagesimo se- 
cundo ? ; « Si quis episcopus , aut presbyter, aut 
diaconus, aut quicumque ex sacerdotali consortio 
comederit carnes in sanguine anime ejus, aut a 
bestiis abreptum, aut suffocatum; deponitor. Si vero 
laicus sit, a communione excluditor. » Sed de Apo- 
stolicis canonibus alias erit nobis disputatio. Certe 
in Cresconiana Collectione, omnium antiquissima, 
quinquaginta tantummodo adnumerati habentur ca- 
nones Apostolorum, quos Dionysius Romanus abbas, 
cognomento Exiguus, in latinum vertit : ceteri enim 
aGrecis putantur dolose suppositi. Ejus canonis au- 
ctoritate Theodorus sic more suo in latinos invehi- 
tur, dicens : « Nota, inquit, canonem propter Lati- 
nos, qui suffocata indiscriminatim comedunt. » Sed 
et suffragabatur Grecis auctoritas Gangrensis Con- 
cilii *, in quo hee scriptis mandata habentur : « Si 
quis carnem edentem (preter sanguinem, et idolis 
immolatum, et suffocatum) cum religione et fide 
condemnat, velut spem propter hujusmodi prece- 
ptionem non habentem; anathema sit. » 

23. Quam mordicus vero Greci (ut de illis in 
primis agamus) ejusmodi institutiones de sanguine 
non comedendo tenuerint, non tantum complures 
ipsorum canones, sed et sanctiones imperatorie 
facile monstrant. Leo t enim imp. in heec verba ad 
Stilianum sacrorum officiorum magistrum rescri- 
psisse legitur : « Simul olim legislatori Moysi , san- 
guine vescendum non esse, mandavit Deus : simul 
ab istiusmodi cibo abstineri debere, a praeconibus 
gratie est constitutum. Et quanquam tum veteris, 
tum nove gratize tempore illa res vilis habita sit et 
nefaria : eo tamen contumacie, imo vecordie ho- 
mines processere, ut neutri legi aurem prestent 
morigeram, At contra alii lucri, alii gule causa, 
summa cum impudentia mandatum contemnunt ; 
in escamque qua vesci vetilum est, sanguinem con- 
vertunt. Perlatum est enim ad aures nostras, quod 
intestinis tanquam tunicis illum infarctum, velut 
consuetum aliquem cibum, ventri prebeant. Quod 
tolerari non debere, imperatoria nostra majestas 
rata, neque tam impio, soli gule inhiantium homi- 
num, invento, nunc precepta Dei divina, nunc Rei- 
publice nostra honestatem dedecore affici susti- 
nens; jubet, ne quisid scelus, neque ad usum suum, 
neque ut emptores detestando cibo contaminentur, 
ullo modo exercere audeat. At sciat quicumque 
dehinc divinum mandatum contemnere , sangui- 
nemque in cibum convertere (sive vendat, sive 
emat) deprehensus fuerit, se bonorum publicationi 
subjiciendum, et ubi acerbum in modum flagris 
ceesus, ac cute tenus foede detonsus erit, perpetuo 
patric exilio multandum esse. Quo quidem in judi- 
cio neque civitatum magistratus citra criminatio- 
nem dimittendos censemus : sed ut et ipsi (neque 
enim , si illi convenienti alacritate magistralum 
gessissent, id scelus commissum esset) quod negli- 
genter socorditerque subditis prafuerint , decem 
librarum auri multam sustineant. » Hae Leo. 

24. Quod vero ad Latinos pertinet; est canon 
Concilii Aurelianensis * secundi, suffocatis vesci pro- 
hibens. Ex Concilio Carthaginensi hac item reci- 
tantur in Synodo Vormatiensi *: « Animalia, que a 
lupis seu canibus lacerantur, non sunt comedenda, 
nisi porcis et canibus : nec cervus, nec capra, si mor- 
tui inveniantur, » et infra : « Aves vero et alia ani- 
malia, siin retibus strangulantur, non comedenda. » 
Caterum non tantum ab esu sanguinis Gentiles ad 
Christum conversos abstinuisse, sed a quibusdam 
animalibus, que lex interdixit et natura abhorrere 
solita est, constat; que notat Zacharias * papa scri- 
bens ad Bonifacium. Sed quod pertinet ad suffocata: 
in antiquo Theodori Pcenitentiario, quod habemus 
apud nos manuscriptum, injunctam poenam inve- 
nimus his qui vesci presumpsissent suffocatis. Sed 
(quod dictum est superius) Christiani, quodinstituis- 
sent Apostoli compaginationis causa (sicut in parie- 
tibus videmus fieri, dum ut superinducendus novus 
priori constructo firmius inhereat, prominentes re- 

linguuntur lapides, qui velut nexus quidam recens 
erectum sibi conjungant) firmiter retinentes , a san- 
guinis esu laudabiliter omnes «que abstinuerunt : 
ea vero postmodum cessante causa, quidam id ipsum 
prestare destiterunt; quidam vero, Apostoli culmi- 
nis reverentia, illud ipsum institutum aliquandiu 
retinendum putarunt; quod demum totius Occi- 
dentalis Ecclesia consensu est eque Jaudabiliter an- 
tiquatum. 

25. Denique quod eadem epistola Apostoli sint 
contestati, nihil ultra imponere oneris velle ipsis Gen- 
tibus in Christum credentibus, nisi ut ab illis paucis 
abstineant: non sic accipiendum est, ut in ceteris 
delinquendi liberas laxarint habenas : « Sed (quod 
Origenes * ait) quoniam quidem cetera crimina se- 
culi legibus judicantur, superfluum videbatur ea 
nunc divina lege prohibere, que sufficienter hu- 
mana lege plectuntur : illa sola de quibus lex hu- 
mana nihil dixerat, religioni videbatur convenire 
decernere; ex quo apparet judices mundi partem 
maximam Dei legis implere. » At de his hactenus, 
que ex instituto (quod pertineant ad mores Eccle- 
sie) preetermisisse non licuit. 

26. Sed quod in eodem Concilio ab Apostolis 
statutum fuisse diximus, nempe Paulo ac Barnabe 
curam Gentium esse mandatam, Petro autem et cx- 
teris qui aderant Apostolis injunctam Judzorum ad 
fidem venientium sollicitudinem : nihil quis existi- 
met contra divinam institutionem esse sancitum; 
quasi cura tolius gregis olim (quod vidimus ) Petro 
a Christo commissa , hujus decreto Concilii fuerit li- 
mitata, vel subtracta predicatio ad Gentes ili divi- 
nitus impartila, quando, ostenso illi celitus linteo , 
dictum fuit: « Occide, et manduca; » quo signo 
(ut ipse in hoc eodem conventu testatus est ) accepit 
a Deo apostolatum in Gentes; nam ait: « Viri fra- 
tres , vos scilis quoniam ab antiquis diebus Deus in 
nobis elegit per os meum audire Gentes verbum 
Evangelii, et credere. » Delire plane mentis est exi- 
stimare ab Apostolis esse labefactatum, quod a Deo 
sciverant institutum. Nulla ergo abrogatio juris con- 
cessi , vel provinciarum facta est in eo Concilio li- 
mitatio. 

27. Non enim ea sic est facta divisio, ut alter 
ab alterius abstineret apostolatu : alioqui et trans- 
gressor apostolice sanctionis Paulus plane baben- 
dus esset, qui non occasione quadam aliquando di- 
vertit ad Judeos , sed (quod Lucas * demonstrat) 
ipso primo ingressu, ubi Judi conventum agerent, 
requirebat , illisque Evangelium predicabat : sic 
enim Philippis fecisse videmus, sic Thessalonice 
etiam * sepius, Athenis itidem, et Corinthi *, item- 
que Ephesi * frequenter; nam tres menses ibi ser- 
mones habuit in synagoga cum Judeis : id ipsum 
Troade *, ac denique Rome; ubi licet minus libe- 
rum illi esset ex more synagogas Judeorum adire , 
quod retineretur sub custodia, tamen ipse continuo 
primores Judzorum accersivit, ut illis evangelicam 

gratiam impartiretur. Sicque videas ipsum, cui cura 
Gentium credita erat, primum omnium quesisse 
Judeos ad fidem adducere, atgue in ea functione 
non modo (quod lege‘ permissum erat) derelictas 
post messem spicas tantum collegisse , vel trans- 
eundo convulsisse , sed in messem adhuc integram 
immisisse falcem , atque Judéis primum , inde vero 
Gentilibus Evangelium predicasse. Quod et ipse 
apud Ephesios ?, pro concione eos alloquens , his 
verbis professus esse videtur , dum ait : « Vos scitis, 


‘quomodo nihil subtraxerim utilium, quo minus an- 


nuntiarem vobis, docens vos publice, et per domos, 
testificans Judeis atque Genlibus in Deum peeniten- 
tiam, et fidem in Dominum nostrum Jesum Chri- 
stum. » Sed hec ipsa idem Apostolus in omnibus 
ferme suis epistolis sepius manifestat. Similiter et 
Petrus videtur fecisse in Gentibus : nam quo jure 
Paulus , cui Gentes commisse erant, id sibi conces- 
sum putavit, eodem et Petrus, imo et potiori, ut cui 
totius Ecclesia regimen creditum esset , idem licite 
usurpavit. 

28. Videas ex his igitur, non jurisdictionem , 
nec populos esse divisos, sed procurationem quam- 
dam, atque illorum patrocinium fuisse distinctum 
atque discretum : ceterum tam Judeorum quam 
Gentium predicationem fuisse inter eos commu- 
nem constat. Unde et S. Hieronymus * in hane sen- 
tentiam bec ait : « Occulta hic oritur questio. Quid 
igitur ? Petrus si invenisset ex Gentibus aliquos, non 
eos adducebat ad fidem ? Aut Paulus si ex circum- 
cisione aliquos reperisset , non eos ad Christi bapti- 
smum provocabat ? Que ita solvitur, ut dicamus, 
principale singulis in Judeos et Gentes fuisse man- 
datum; ut qui defendebant legem , haberent quem 
sequerentur; qui legi gratiam preferebant, non 
deesset eis doctor et previus. In commune vero hoc 
eos habuisse propositi, ut Christo ex cunctis gen- 
tibus Ecclesiam congregarent. » Heec Hieronymus. 

29. Apostolatus nobilior Judeorum quam Gen- 
tium. — Hoc sensu manifestum est accipienda esse 
ea que dicta sunt, nempe Paulo creditum esse 
Evangelium Gentium; Petrum vero circumcisionis 
ministerio, velut honestissimo omnium titulo, no- 
bilitatum. Nam pre excellentia ipse Christus, qui 
venit omnes homines salvos facere, apud quem non 
est distinctio Judei et Greci, dictus est tamen mi- 
nister circumcisionis, -sic dicente Paulo *: « Dico 
Christum ministrum fuisse circumcisionis; » au- 
gustior plane titulus : nam (ut idem ait Paulus *) 
« horum erat adoptio filiorum, gloria, testamentum, 
et legislatio, et obsequium, et promissa : Gentes au- 
tem super misericordia honorare Deum. » Sed sicut 
Christus Dominus noster sic dictus est minister cir- 
cumcisionis, ut tamen esset pastor omnium atque 
salvator : eodem modo et Petrus sic circumcisionis 
administer est appellatus, ut tamen a Domino ° con- 
stitutus , universi gregis pastor esset ac moderator. 
Unde et S. Leo’: « De toto mundo unus Petrus eligi- 

tur, qui et universarum gentium vocationi, et om- 
nibus Apostolis , cunctisque Ecclesiz Patribus pre- 
ponatur : ut quamvis in populo Dei multi sacerdotes 
sint, multique pastores, omnes tamen proprie regat 
Petrus, quos principaliter regit et Christus. » 

30. Quod vero de Paulo est dictum a Domino : 
« Vas electionis mihi est iste, ut portet nomen 
meum coram Gentibus, et regibus, et filiis Israel, » 
non id quidem , mea sententia , sic dictum est, ut 
ultimo loco illi injuncta esset Judeeorum conversio , 
primo vero Gentilium : nam aliter sensisse et fuisse 
videtur idem Paulus, qui (ut vidimus) post heec, et an- 
tea, cum unacum Barnaba Antiochiam Syrie profe- 
ctus est, semper synagogas primum ingressus, Judeis 
Evangelium predicabat : qui et de hoc ipso Judzos 
Antiochie Pisidize commorantes, et preedicationi re- 
sistentes , sic contestatus est ' : « Vobis primum 
oportebat loqui verbum Dei ; sed quoniam repellitis 
illud, et indignos vos judicatis aterne vile , ecce 
convertimur ad Gentes. » Sed illa verba a Domino 
sciendum prophetice esse dicta: nimirum quod ejus 
predicatione magna futura esset ex Genlibus ad 
Christianam religionem accessio : et hoc esse quod 
idem ? ait : « Qui operatus est Petro in apostolatum 
circumcisionis , operatus est et mihi inter Gentes. » 
Quocumque enim isset, et Evangelium preedicasset, 
Gentes obsequentes, Judzeos vero semper sibi adver- 
santes invenit : qua ex causa Doctor Gentium apo- 
stolatum accepisse ad Gentes dicitur; nam ex con- 
versione credentium nomen apostolatus se accepisse 
demonstrat, dum ad Corinthios scribens* ail: « Non 
sum apostolus? Nonne opus meum vos eslis in Do- 
mino? etc. » Hac Paulus Gentiles alloquens. At hac 
satis : jam cetera prosequamur. 

31. Pauli acta Antiochie. — Datis ab Apostolis 
ex Concilio litteris ad Gentiles Christianos, qui erant 
Antiochie , per Judam et Slam: «Illi, inquit Lu- 
cas *, dimissi descenderunt in Antiochiam : et con- 
gregata multitudine , tradiderunt epistolam, quam 
cum legissent, gravisi sunt super consolatione. Ju- 
das autem et Silas, et ipsi cum essent prophete , 
verbo plurimo consolati sunt fratres, et confirma- 
verunt. Facto autem ibi aliquanto tempore, dimissi 
sunt cum pace a fratribus ad eos qui miserant illos. 
Visum est autem Silz ibi remanere : Judas autem 
solus abiit, Paulus autem et Barnabas demorabantur 
Antiochie , docentes et evangelizantes cum aliis 
pluribus verbum Domini. » Hec Lucas : qui cetera 
que Antiochie eo tempore facta sunt , ut contentio- 
nes inter Petrum et Paulum (ut verbis utar S. Hie- 
ronymi *) historiographi licentia praetermisit, sicut 
et alia multa que Paulus in suis epistolis recitat, ac 
presertim ipsas, de quibus agimus, res Antioche- 
nas, in hec verba de his scribens ad Galatas * : «Cum 
autem (absoluto scilicet ipso de quo agit, conventu 
Apostolorum Hierosolymis celebrato) venisset Ce- 
phas Antiochiam , in faciem ei restiti, quia repre- 
hensibilis erat. Prius enim quam venirent quidam 

a Jacobo, cum Gentibus edebat : cum autem venis- 
sent, subtrahebat et segregabat se, timens eos qui 
ex circumcisione erant. Et simulationi ejus consen- 
serunt ceteri Judi, ita ut et Barnabas duceretur ab 
eis in eam simulationem. Sed cum vidissem quod 
non recte ambularent ad veritatem Evangelii, dixi 
Cephe coram omnibus: Si tu, cum Judeus sis , 
gentiliter vivis, et non judaice; quomodo cogis 
Gentes judaizare? etc. » Ostendit pluribus non ex 
lege justificari hominem, sed per fidem Christi. 

32. De contentione inter Paulum et Petrum hac 
occasione de victu exorta. — Siste gradum, lector : 
hic plane est lapis offensionis, hic petra scandali, in 
quem complures impegisse noscuntur : qui enim 
historiam captn difficilem , nulla alia adhibita dili- 
gentioris studii consideratione, cursim legentes sunt 
interpretati , eo insanie progressi sunt, ul vel Pau- 
lum temeritatlis arguerent, quod in Petrum non tam 
libere quam procaciter sit invectus; vel hypocrisis 
nomine sugillent Petrum, quod ageret simulate ; 
vel utrumque condemnent, quod non in eamdem 
fidei regulam consentirent. Primus igitur reperitur 
fuisse Marcion heresiarcha, ejus sententize , necnon 
Valentinus nove heresis promulgator. Hic ex dicta 
contentione ausus est sugillare Apostolorum igno- 
rantiam , quod adhuc aliquid eis defuerit ad per- 
fectam de rebus Christiane religionis scientiam 
consequendam ; aliamque Evangelii formam su- 
perinductam a Paulo citra eam quam premiserant 
Petrus et ceteri ; prout Tertuilianus ', qui ejus con- 
futat temeritatem , et retundit procaciam , testatur. 
Marcion vero, qui non recipiebat Apostolos , ejus 
occasione contentionis, ipsos non incessisse recta 
via ad veritatem Evangelii, exclamare solitus erat, 
tanquam in prevaricatores atque simulatores; quem 
idem refellit Tertullianus °. 

33. Rursum Porphyrius * impietatis magister, 
hee eadem legens, in Paulum invehitur, eumque 
procacitatis arguit quod principem Apostolorum 
Petrum ausus est reprehendere , et arguere in fa- 
ciem, ac ratione constringere quod male fecerit ; id 
est , in eo errore fuerit, in quo fuit ipse , qui alium 
arguit delinquentem. Insuper post ipsum Julianus 
Apostata, non in Paulum, sed in Peirum effutire 
eadem ex causa jurgia atque blasphemias non pe- 
percit. Nam de eo inquit Cyrillus * : « Cavillatur et 
eximium inter sanctos Apostolos Petrum, quem et 
hyprocritam esse dicit, et per Paulum reprehensum, 
eo quod interdum Grecorum moribus vivere stu- 
duerit, interdum etiam Judeorum; ignorans om- 
nino artificiosissimam in illis dispensationem. » 
Audivimus et recentiores novatores iisdem fere ver- 
bis insectatos esse eumdem Apostolorum principem 
Petrum , sed non alio certe, quam quo Julianus , 
afflatos spiritu. Multo his verecundior, quem jam 
citavimus , Porphyrius , qui reveritus apostolicum 
culmen in Petro, illi ut parcat, in Paulum contu- 

meliarum plaustrum exonerat. Rursum vero Ter- 
tullianus ', et alii complures inconstantie vitio jure 
reprehensum esse Petrum dicunt, quod pro perso- 
narum qualitate victum variaret, timens eos qui 
erant ex circumcisione fideles. 

34. At vero non hi tantum a linea catholice 
fidei aberrantes , cum talia de Petro scriberent, in 
offensionis lapidem offenderunt; sed (quod quisque 
mirari debet) S. Augustinus , vertex theologorum , 
dum exemplo Petri Cyprianum errantem excusat, 
Petrum in crimen adducit, cum ail: « In sanctis 
Scripturis didicimus apostolum Petrum, in quo pri- 
matus Apostolorum tam excellenti gratia praeemi- 
net, aliter quam veritas postulabat, de circumcisione 
agcre solitum, a posteriore Paulo apostolo esse cor- 
rectum; » et infra : « Si potuit, inquam, Petrus 
contra veritatis regulam , quam postea Ecclesia te- 
nuit, cogere Gentes judaizare : cur non potuit Cy- 
prianus contra regulam veritatis , quam postea tota 
Ecclesia tenuit, cogere hereticos et schismaticos 
denuo baptizari? » Hec Augustinus*; ubi tamen 
affirmat, Petri apostolatus principatum cuilibet epi- 
scopatui preferendum; eadem et inferius * habet, 
qui et alibi ‘ reprehendit in Petro ejus studium non 
rectum imponendi super humeros Gentium jugum 
Legis. Rursumque * in libro , quem de Agone Chri- 
stiano conscripsit, eum in superstitiosam pravamque 
simulationem lapsum esse testatur. 

35. Ex his plane apparet quam scaber sit hic 
locus; quem nec Augustinus (venia tanti Patris 
dixerim) inoffenso pede pertransiit. Caterum com- 
plures tam Grecorum quam Latinorum antiqui Pa- 
tres, Petrum ab omni labe peccati immunem red- 
dunt : horumque alii illum etiam ab omni suspicione 
erroris ea ratione liberant, dum Cepham illum quem 
Paulus a se reprehensum scribit ad Galatas, non 
fuisse Petrum, sed unum dicunt ex numero septua- 
ginta duorum discipulorum , citantes Clementem ° 
Alexandrinum hujus assertionis auctorem. Ejusmodi 
Cepham Dorotheus 7 in Caria factum episcopum tra- 
dit. Rursus in epistolis que Martialis esse dicuntur, 
auctor ipse Cephas cognominatus habetur, dum ipsis 
ejusmodi tilulus inscriptus legitur : « Servus Dei, 
et Apostolus Jesu Christi, Martialis Cephas, omnibus 
fratribus , etc. » Possent hec guidem de altero Ce- 
pha ea adjuvari etiam conjectura, quod in eadem 
epistola Paulus °, cum agit de Petro, eum non sy- 
riace Cepham , sed Petrum terlio nominat. Verum 
hee non admittimus : nam cum inferius Cepham 
recenseat una cum Jacobo, et Joanne, qui (ut ait) 
videbantur esse columne, de Petro intellexisse nulla 
est dubitatio. Unde et Hieronymus *® : « Alterius, 
inquit, nescio cujus Cephe nescire nos nomen, nisi 
ejus, qui et in Evangelio, et in aliis Pauli epistolis , 
et in hac quoque ipsa modo Cephas, modo Petrus 

inscribitur; » et inferius : « Si propter Porpbyrii 
blasphemiam alius nobis fingendus est Cephas , ne 
Petrus putetur errasse : infinita erunt de Scripturis 
emendanda divinis , que ille qui non intelligit, cri- 
minatur. » Hee Hieronymus; quasi velit a Clemente 
novum excogitatum esse Cepham , ut Petrum suspi- 
cione criminis liberaret. Verum nullius nota impo- 
sture jure potest in Clementem inferri, qui discipu- 
lus fuit Panteni, et longe ante Porphyrii «tatem 
vixit, nimirum sub Severo, Porphyrius vero sub 
Diocletiano, ac denique Constantino imperante maor- 
tuus est. 

36. Fuit aliorum sententia, Petrum et Paulum 
ex composito ejusmodi inter se simulasse dissidium, 
quo utilitati discipulorum ambo ea arte consule- 
rent : nam quia ea de causa (ut ex Luca dictum est) 
multe oborte essent Antiochie contentiones inter 
Christianos qui ex Gentibus credidissent , et eos qui 
ex circumcisione ad fidem venissent : rati sunt non 
ausuros amplius mutire eos qui legalia in cibis esse 
servanda contenderent, si Petrum ea de causa a 
Paulo palam reprehensum esse; ac Petrum non 
contradicentem , sed assentientem illi vidissent, sic- 
que quod alibi de se ait Paulus‘, « Cum astutus 
essem, dolo vos cepi ; » ea simulatione prospicerent, 
ut qui ex circumcisione essent, in officio contine- 
rentur. Simulate enim cuncta a Petro acta fuisse , 
ipsius Pauli verba significare videntur , dum cuncta 
ab eo gesta, simulationem iterum idem Paulus ap- 
pellat, sic dicens * : « Et simulationi ejus consense- 
runt ceteri Judai, ita ut et Barnabas adduceretur 
ab eis in eam simulationem. » Fuerunt hujus sen- 
tentiz assertores Origenes , Didymus, Apollinaris , 
Eusebius Emesenus , Theodorus Heracleotes , quos 
omnes sanctus Hieronymus ° citat : adde his Joan- 
nem Chrysostomum *, qui in eamdem sententiam 
abiit, itemque Theodoretum *, Cassianum °, Theo- 
phylactum 7, OEcumenium *, et fortasse alios , hac 
nimirum omnes persuasos ratione : Quomodo enim, 
inquiunt, fieri potuit, ut Paulus serio reprehendisset 
in Petro, quod sepius ipse, oblata eadem occasione, 
facturus esset? vel potius, quomodo postea crebrius 
factitasset, quod in Petro coram Ecclesia tam acriter 
reprehendisset? Ipse quidem Paulus (ut inferius suis 
quibusque locis dicemus) Judaicos ritus, cum sibi 
ad profectionem Evangelii visum est opportunum , 
repetiit, ac seepius iteravit : ut cum Timotheum ex 
patre Gentili ° natum circumcidit; vel cum secun- 
dum Judaicum Nazareorum morem"® totondit caput 
in Cenchreis ; aut quando Hierosolymam reversus , 
ad conciliandam sibi gratiam Judeorum, antequam 
ingrederetur in templum, se purificavit‘* cum illis. 

37. Cum igitur horum sententiam sanctus Hie- 
ronymus, inter Latinos sectatus , eamdem roborare 
conatus esset ; S. Augustinus eidem vehementissime 

restitit, ultro citroque datis litteris ', magnaque dis- 
sensione diu inter utrosque certatum est : illud Au- 
gustino in primis adversus Hieronymum conten- 
dente, nullum ab Apostolo ad Galatas scribente 
compositum esse mendacium , nec Apostolo licuisse 
mentiri, sicut nec cuilibet christiano absque peccato 
concessum : quod Pelagiani eodem Augustini tem- 
pore inter alia prava dogmata conabantur asserere , 
et Pauli testimonio roborare. Certe ex suis ipsorum 
litteris mutuo redditis, iterum atque iterum a nobis 
lectis , cognitis , et accurate perspectis, nunquam 
satis exploratam habuisse Hieronymi sententiam 
nobis visus est Augustinus; quippe qui in eo semper 
versetur, Apostolum non esse mentitum, sed eadem 
epistola que vera essent scripsisse ad Galatas. At 
Hieronymus non hee dicebat , Paulum esse menti- 
tum, et ad Galatas scripsisse mendacia : quod tunc 
contigisset , si que minime facta essent , ea perinde 
ac facta scripsisset , vel aliter quam gesta fuissent : 
quorum neutrum Hieronymus impingit Apostolo : 
sed ipsum , que vere facta, et ut facta essent, scri- 
psisse, nullatenus dubitavit. At longe aliud est, a 
Paulo vera esse narrata; aliud, ea que sunt vera 
narrata, per simulationem ex composito facta ; quod 
Hieronymus ac citati omnes affirmabant auctores : 
quod absque peccati scrupulo facere licuisse, exem- 
plo Domini comprobarunt : ipse enim ut occultaret 
quod faceret, spe ea arte laudabiliter usus esse vi- 
detur; ut cum dixit ad suos: « Vos ascendetis ad 
diem festum hunc, ego autem non ascendam; » sed 
ascendit nihilominus seorsum ab illis. Vel cum se 
simulavit hortulanum cum Magdalena, vel viatorem 
cum duobus illis discipulis Emmauntem abeunti- 
bus, quando et finxit se longius ire. 

38. Non igitur inter se pugnant, ut simul vera 
esse non possint, Paulum vera scripsisse ; eorum 
scilicet que facta essent, puram sinceramque histo- 
riam enarrasse; et ea ipsa que scripsit atque recen- 
suit, non serio, sed simulate esse peracta. Illud 
affirmabat Augustinus; hoc contendebat Hierony- 
mus : sed quamdiu alterius sensum alter minus est 
assecutus , tamdiu mutuis altercati sunt litteris. Sed 
iidem et in eo inter se dissenserunt, dum S. Hiero- 
nymus et alii superius numerati scriptores inter 
Petrum et Paulum ea opportuna simulatione trans- 
acta fuisse dixerunt: S. Augustinus * vero nullam 
intercessisse simulationem, sed cuncta vere ac serio 
esse facta confirmat; seque in ea re Cyprianum et 
Ambrosium auctores sequi profitetur : eaque ra- 
tione dicit errasse Petrum , quod coram Gentilibus 
judaice viveret, quo exemplo Gentes ad judaicos 
ritus servandos adduci potuissent : licuisse tamen, 
si fecisset clanculum, seorsum ab illis. Sed id im- 
pugnavit Hieronymus * quasi adversantem catholice 
fidei sententiam adstruere conaretur : licere nimi- 
rum Christianis inter Judeos judaice vivere. Verum 
id Augustinus ‘ retractans, quod indistincte dixerat, 

restrinxit temporis limite; nimirum Apostolorum 
temporibus judaicos ritus ab illis licite usurpatos, 
postea servantibus eos factos esse mortiferos : et 
quod alias contra Faustum agens dixerat, iterum 
professus est. 

39. Cum ergo iidem auctores omnes in alteru- 
tram sententiam conspirarint, atque in eo conyene- 
rint; vel ea cuncta esse simulate peracta, ac sic 
nullum fuisse Petri peccatum ; vel serio esse facta, 
ac sic Petrum errasse : nos neutram harum sequen- 
tes, dicimus ea nec ex composito facta, nec ea fa- 
ciendo Petrum vel minimum deliquisse. Non enim 
videmus aliqua opus fuisse fictione, ut Petrus a 
peccato reddatur immunis, cum aliis iisdemque 
certioribus rationibus ejus innocentia testata redda- 
tur. Ad hee insinuanda, illud in primis statuen- 
dum , quod exploratum est omnibus, et nemo pru- 
dens negare poterit, cum sit apud omnes in confesso; 
Apostolos absque levissima culpa, secundum loci et 
temporis rationem , uti poltuisse legalibus; ut et 
Paulus ipse spe fecisse conspicitur : adeo ut hac ex 
parte nullum possit Petro adscribi peccatum, si cum 
Judeis judaice aliquando vixisset, dicente de se 
Paulo‘ : « Factus sum Judeis tanquam Judeus, ut 
Judos lucrifacerem : et iis qui sub lege sunt, quasi 
sub lege essem, ut eos qui sub lege erant, lucrifa- 
cerem. » Licentius enim hec a Petro quam a Paulo 
usurpari potuisse, cum ille Judeorum, Paulus vero 
Gentium patrocinium suscepisset , nemo non videt: 
nam ea ratione major Pctro quam Paulo intercede- 
bat cum Judeis consuetudinis usus. Si itaque nul- 
lius peccati reus est Paulus, quod spe legalibus 
usus est, multo minus redarguendus est Petrus, qui 
semel se cum illis immiscuit : non ergo ea ex causa 
a Paulo reprehendi meruit. Unum illud igitur reli- 
quum est, quod in Petro reprehendi ‘posset; si for- 
tasse, quod licite facere poterat, minus opportuno 
loco et tempore fecerit. Hoc igitur attentius disqui- 
ramus : in hoc enim uno totius questionis vertilur 
cardo , an quod Petro facere licitum erat, tunc tem- 
poris prudenter fecerit. Sane quidem si factum ex 
eventu pensetur, imprudenter nimis illud attenta- 
tum fuisse videtur : nam exemplo Petri (quod redar- 
guit Paulus) Gentes quodammodo cogebantur judai- 
zare. Sed in unaquaque re aliter quod principaliter 
gerilur, aliter quod inopinato per occasionem obo- 
ritur, considerandum est. Videamus igitur causas, 
quibus ad id agendum Petrus compulsus sit. 

40. Si unquam ea licentia illi utendum erat, 
nullo quidem opportuniori loco vel tempore id fieri 
potuisse, facile intelligemus, si exacte rei geste 
historiam exquiramus : que est hujusmodi. Veniens 
Petrus Antiochiam, compositis jam rebus inter 
Gentiles et Judzos, absque aliqua offensione cujus- 
piam cum Gentilibus edebat. Post hee accidit, ut 
cum quidam a Jacobo Hierosolymis venirent An- 
tiochiam, subtraxerit se a Gentilibus Christianis : 
et Judeis fidelibus inherens, se judaice vivere si- 

mulaverit : cni simulationi et ceteri, qui Antiochie 
erant, consenserunt Judi, usque adeo ut etiam 
Pauli collega Barnabas id fecerit, et Gentiles ad id 
faciendum eodem exemplo quodammodo cogeren- 
tur : hee enim omnia scriptis consignata habentur 
a Paulo in dicta epistola ad Galatas, que et superius 
recitavimus. Ex his itaque satis liquet, Petrum insti- 
tutum vite mutasse occasione Judeorum, qui a 
Jacobo Hierosolymis venerant Antiochiam. Qua au- 
fem occasione id fecerit, nulla redditur, nisi quod 
ait Paulus : « Timens eos, qui ex circumcisione 
erant. » Quod greece habet : ocGeiyevos cobs ex meprrowtic, 
quod latine que reddi potest : Timens eos , vel eis. 
At licet interpres eos, et non eis verterit, quod se- 
cundum latini sermonis proprietatem diversum 
sensum habet, nullam tamen debet afferre difficul- 
tatem : nam, eos, loco, eis, eumdem usurpasse 
iterum in eadem epistola ! constat, dum vertit : 
«Timeo vos, ne forte sine causa laboraverim in 
vobis. » Unde Chrysostomus?: « Non hoc, inguit, 
metuens, ne veniret in discrimen : namque initio 
non metuerat, multo minus tum metuisset ; verum 
illud metuebat ne deficerent; quandoquidem ita 
et ipse Paulus loquitur Galatis, dum-inquit : Timeo 
vos, ete. » Hee idcirco, ut his retundatur temeritas 
dicentium , Petrum timore irrationali percitum , in 
errorem esse lapsum, cujus a Paulo est redar- 
gutus. 

41. Timebat igitur Petrus, ne si ab illis nuper 
advenientibus Hierosolymis, compertus esset genti- 
liter et non judaice vivere, scandalum illis et offen- 
sionem inferret, hac nimirum in primis ex causa. 
Non enim sic quidem in Hierosolymitano Concilio 
de legalibus non utendis prospectum Judeis perinde 
ac Gentilibus fuit, ut eadem lex fuerit utrisque sta- 
tuta, ne legalibus uterentur; sed illud tantum 
(quod dictum est) ne Gentiles, qui ad fidem venis- 
sent, cogerentur circumcidi, ac cetera servare le- 
galia. Quod cum haud facile fuerit obtineri; nam 
(ut idem ait Paulus) seorsum ab illis qui videbantur 
aliquid esse , et venerant explorare an Paulus gen- 
tiliter viveret, causam agere opus fuit; contenden- 
tibus illis, Titum, quem duxerat, circumcidi de- 
bere; quibus nec ad horam (ut ait idem Apostolus) 
sibi cedendum esse putavit. Si ergo illi non tantum 
quod optabant, in Gentiles legalia propagari, con- 
cessum sibi minus fuisse, sed et ipsos Judeos peni- 
tus legalibus spoliatos ad Gentilitatem redactos esse 
intellexissent : quales turbas, quantas dissensiones 
eos fore concitaturos par erat existimare ? In quam 
quidem suspicionem facile adduci potuissent, si 
Antiochiam venientes, ipsum principem Apostolo- 
rum, penes quem erat summa rerum, gentiliter 
viventem, ut faciebat , invenissent. 

42. Rursum si Petrus, qui susceperat patroci- 
nium Judzorum, sicut Paulus Gentilium, ab iisdem 
repertus esset cum Gentilibus manducare , et com- 
munibus cum illis cibis uti : plane non protectoris, 

sed desertoris partes agere creditus esset. His igitur, 
qui ad conflandas dissensiones digni justique videri 
illis poterant esse pretextus, Petrus quamprimum 
sibi occurrendum existimans; cum hactenus ‘quod 
ait Paulus *) vixisset gentiliter, et non judaice : 
post adventum illorum Antiochiam subtrahebat et 
segregabat se a Gentilibus, timens eos qui erant ex 
circumcisione; et Judeis inherens, ritu judaico 
victitabat; sed simulate quidem, hoc est, non ex 
animo, quod videlicet aliud faceret ab eo quod ha- 
bebat in mente; nimirum ut legalibus illis penitus 
antiquatis, omnes in libertatem evangelicam vindi- 
caret. Quam prudens et sagax , ac denique necessa- 
rium videri poterat Petri consilium, cuilibet illud 
accurate intuenti manifestum esse non dubito : adeo 
ut nec levioris peccati culpa illi ea de re juste possit 
adscribi. Sed et Petri factum qui rem ipsam proxime 
aspexerunt, ut Gentiles ipsi, in quorum prajudi- 
cium res agi videbatur, imo et Barnabas, cujus 
inter Apostolos ob res ab eo preclare gestas, magna 
erat auctoritas, non tantum eque-probarunt, sed 
etiam imitati sunt. 

43. Ceterum de his, que horum occasione 
exorte sunt dissensiones, alia diversa est habenda 


ratio, cum non ex ejus voluntate, sed preter spem’ 


atque sententiam ea prorsus acciderint : summa 
enim que in Petro erat auctoritas, tam Judeorum 
quam Gentilium qui agebant Antiochie fidelium, 
imo et Barnabe ipsius, cui una cum Paulo credita 
erat Gentilium procuratio, valuit animos ad istam 
simulationem adducere, cum omnes se id jure 
facturos existimarent, quod omnium pastoris exem- 
plo actum esse conspicerent : quamobrem per occa- 
sionem accidit, ut tam Judi, quam Gentiles, ac 
etiam Barnabas eorum institutor, judaizarent. Qui- 
bus commotus Paulus , nulla alia ratione excrescen- 
tem errorem se posse cohibere. existimavit; nisi 
Petro, cujus exemplum ceteri secuti essent, resi- 
steret; eumque ut ceteri cohiberentur, coram omni- 
bus acriter redargueret : preceps enim ac frequens 
ille omnium ad judaizandum concursus nonnisi ali- 
quo violento remedio, quasi ex adverso opposito 
aggere, contineri posse videbatur. Unde simula- 
tionem illam Petri, rationabili causa (ut vidimus) 
usurpatam ; in perniciem Gentium convyerti palam 
aspiciens, eam non amplius dissimulandam, sed 
detegendam consultius esse ratus, ipsum conve- 
niens, ac coram omnibus redarguens, dixit: « Si 
tu cum Judzus sis, gentiliter vivis, et non judaice; 
quomodo cogis Gentes judaizare? » His enim egit 
Paulus, ut Gentiles ad judaizandum Petri exemplo 
dilabentes in officio retineret , et Judzos quid agere 
de cetero deberent, ejusdem Petri exemplo com- 
monefaceret ; ac sic uno remedio utriusque populi 
saluti opportune consuleret. 

44. His igitur in hunc modum elucidatis, cum 
a neutro ipsorum admissum fuisse peccatum sit 
demonstratum : reliquum est ut ipsius Pauli verba 

consideremus, quibus crimen Petro adscribi vide- 
tur, ut cum ait : «In faciem ei restiti, quia repre- 
hensibilis erat. » Sed cur esset reprehensibilis , eam 
quam superius examinavimus causam affert : nimi- 
rum guod cum antea ibidem Antiochie gentiliter 
vixisset, post adventum illorum qui a Jacobo vene- 
rant Hierosolymis, illos timens ccepisset judaicos 
servare ritus, segregans se a Gentilibus. Sed cum 
superius sit demonstratum, id a Petro factum esse 
rationabili causa absque ulla levioris peccali culpa; 
tantum reliquum est, ut quo sensu sint accipienda 
Pauli verba illa dicentis, « Quia reprehensibilis 
erat, » examinemus : pugnant enim hece diame- 
tro, Non peccavit; et, Reprehensibilis erat : ut alter- 
utrum videatur esse necesse dicere, vel peccasse 
Petrum, vel esse mentitum Paulum. Sed priori di- 
luta, de Paulo remanet solvenda questio; qua 
scilicet ratione Petrum reprehensibilem dixerit. 

45. In unaquaque hominis actione duo sunt 
que considerari possunt; intentio , qua aliquid 
factum est; et opus ipsum, quod quale sit, ab homi- 
nibus cernitur. Prioris quidem Deus tantum , qui 
intuetur cor, estjudex et vindex, opus-vero tantum 
quod videtur, humano judicio judicatur. Non potuit 
ergo Paulus reprehensibilem dixisse Petrum ex ejus 
animi intentione , quam non inspiceret, sed tantum 
ex facto, quod cerneret. In quo rursum duo adhuc 
sunt pensanda, opus ipsum, et quod ejus occasione 
provenit. Sed quod ad opus ipsum spectat : illud 
quod permissum esset, quod et ipse Paulus sepius 
facturus esset, nec a Paulo reprehendi poterat, nec 
ejus causa Petrus reprehensibilis dici. Solum ergo 
restat, ut Paulus reprebensibilem Petrum dixerit, 
quod occasione operis jure riteque ex dispensatione 
patrati, res que reprehendenda merito foret, esset 
oborta ; nimirum quod ejus exemplo Gentes ad 
judaizandum impellerentur ; a quo quidem facto 
cum et animus Petri procul abesset (nam hactenus 
Antiochie Paulo ipso testante gentiliter vixerat, et 
dicta occasione ad judaicos ritus ad modicum tempus 
deflexerat), nec peccatum inesse potuisse, certissi- 
mum est. Sic igitur Petrus, qui a culpa innocens 
atque immunis erat, ex dicta occasione Paulo repre- 
hensibilis visus est : sicut et ipse Paulus etiam aliis 
reprehensibilis videri potuisset ; si cum Timotheum 
gentilem hominem circumcidit, vel more Nazarxo- 
rum caput totondit in Cenchreis, vel Hierosolymis 
se purificavit cum Judeis ; Gentiles Christiani , qui 
ea vidissent ad id ipsum faciendum in judaismum 
declinantes ejus exemplo fuissent impulsi : de qui- 
bus sane idem, quod ipse Paulus de Petrum imitan- 
tibus dixit, jure dici potuisset , quod non recte am- 
bularent ad veritatem Evangelii : sed et in ipsum 
Paulum quoque dici, quod ipse in Petrum, ac multo 
“ equius; quod cum suscepisset patrocinium Gentium, 
immiscens se judaicis ritibus, suo exemplo cogeret 
Gentes judaizare ? Et quod in Petro damnasset , 
inconstanter admitteret : cum alioqui ea omnia 
Paulus absque ulla levioris criminis culpa perageret. 
At heec satis esse putamus ad obscurissimas illas 

questionum caligines illustrandas : ut jam clara 
luce, nonnisi sciens volensque errore labatur. 

46. Ecce jam tibi, lector, de antiquissima, atque 
in ore omnium versata, multisque chartis tractata 
questione legitimus idemque germanus sensus histo- 
rie restitutus: ut non sit opus ad veritatem fictionem 
inducere, vel aliter Petrum urgere crimine : sed 
patefacta per quam incedas regia via, ea omnia et 
serio facta, ac sine Petri culpa admissa esse cogno- 
scas. Habes insuper quod de principis Apostolorum 
auctoritate , quanti illaab omnibus astimata fuerit , 
ex rebus gestis mirum in modum admirari possis. 
Acceperant enim nuper Gentiles fideles ab Hierosoly- 
mitano Concilio litteras, easdemque non tantum 
Apostolorum sententia, sed divino suffragio consi- 
gnatas; scripserant enim sic : « Visum ‘ est Spiritui 
sancto et nobis, nihil ultra imponere vobis oneris. » 
Nihilominus his posthabitis , tanti ponderis exem- 
plum Petri esse duxerunt, ut eumdem Petrum judai- 
zantem esse potius sequendum existimarint, quam 
Paulum , licet hunc scirent Gentium curam ac 
patrocinium suscepisse : et, quod majus videri 
debet, ipse Barnabas, qui testimonio Spiritus sancti? 
Antiochie segregatus erat in Evangelium una cum 
Paulo, Petro potius inherendum putarit. 

47. Hineque nihil est quod mireris, cum ex 
justa causa videas Paulum justo zelo commotum, 
adeo libere redarguisse Petrum; ac rursum Petrum, 
quod ipse eadem sentiret que Paulus, licet ad mo- 
dicum spatium temporis dicta ex causa deflexisset , 
magna animi summissione Paulo objurganti cessisse. 
Unde Cyprianus * ad Quintum : « Nec Petrus, inquit, 
quem primum Dominus elegit, et super quem edi- 
ficavit Ecclesiam suam, cum secum Paulus postmo- 
dum de circumcisione disceptaret, vindicavit sibi 
aliquid insolenter, aut arroganter assumpsit, ut 
diceret se primatum tenere, et obtemperari a nevel- 
lis et posteris sibi potius oportere : nec despexit 
Paulum, quod Ecclesie prius persecutor fuisset ; 
sed consilium veritatis admisit, et rationi legitime, 
quam Paulus vindicabat, facile consensit: Docu- 
mentum scilicet nobis et concordie et patientize 
tribuens, ut non pertinaciter nostra amemus ; sed 
que a fratribus aliquando et collegis nostris utiliter 
et salubriter suggeruntur, si sint vera et legitima, 
ipsa potius nostra ducamus. » Hee Cyprianus : citat 
et recitat eumdem locum Augustinus ‘ agens contra 
Donatistas. Magna igitur dispensatione Spiritus sancti 
factum est, ut vehementi morbo ejusmodi violentum 
adhiberetur remedium , quo perfectius curaretur. 
Quis enim, nisi hereticus pertinax, de his ulterius 
disputare praesumpsisset, quibus jam Petrus repre- 
hensione admonitus consensisset? Vel quis sperare 
potuisset judaicos ritus introducere in Ecclesiam 
perpetuo servandos , quos nec licuit Petro ad breve 
tempus, justa licet ex causa, usurpasse ? Sed de his 
satis. 

48. Falsa commenta de Barnaba. — His Antio- 
chie rebus peractis : « Post aliquot dies, inquit 
Lucas‘, dixit ad Barnabam Paulus : Revertentes 
visitemus fratres per universas civitates, in quibus 
preedicavimus verbum Domini, quomodo se habeant: 
Barnabas autem volebat secum assumere et Joannem 
qui cognominabatur Marcus. Paulus autem rogabat, 
eum (ut qui discessisset ab eis de Pamphilia , et non 
isset cum eis in opus) non debere recipi. Facta est 
autem dissensio, ita ut discederent ab invicem. Et 
Barnabas quidem , assumpto Marco, navigavit Cy- 
prum : Paulus vero, electo Sila, profectus est, tradi- 
tus gratiz Dei a fratribus. » Non fuit hee contentio 
que mutuam scinderet charitatem , cum ambo in 
unam eamdemque sententiam convenirent nimirum 
ut quisque eorum id ageret quod Deum velle existi- 
maret : licet enim per diversas vias incederent , 
attamen in unum eumdemque locum et punctum 
(ut dicitur) ambo eque tendebant. Sed unde diver- 
sitas? Audi Chrysostomum?: « Sic, inquit, et in 
prophetis invenimus varias sententias , et -varios 
mores. Erat Elias austerus, Moyses vero mitis. Et 
hic quoque asperior est Paulus. Sed vide etiam hoc 
loco ejus mansuetudinem. Volebat, inquit, ut ille 
qui defecerat ab illis a Pamphilia, ne simul assume- 
retur. Sic dux quidam belli non vellet aliquem 
bajulum semper esse sordidum, et inter lixas : ita 
neque Apostolus , hoc enim et alios docuit, et illum 
emendavit. » 

49. Quod vero ad emendationem Marci spectat : 
proficuam illi fuisse ejusmodi Pauli severitatem , 
certissimum est : nam qui ut desertor mililie in 
hunc modum a Paulo rejectus est, majoribus deinde 
assumptis spiritibus, animosior redditus, posthac 
inter primos ordines militavit. Hunc enim illum 
ipsum esse Marcum superius demonstravimus , qui 
postea iterum.adhesit Paulo, cujus ipse meminit 
scribens ad Colossenses *; quem et ex Oriente per 
Timotheum* Romam, ut sibi valde utilem in mini- 
sterio, advocavit; quem etad Philemonem scribens, 
suum coadjutorem appellat. Paulum igitur non 
actum spiritu dissensionis, sed divino plane afflatum 
fuisse, dum in Marcum in presentiarum severius 
agere visus est, probavit eventus. 

50. Sed quid de Barnaba ? « Malene ergo, inquit 
Chrysostomus, fecit Barnabas? Minime : quoniam 
valde absurdum esset hoc putare ; et quaomodo non 
absurdum, ob levem causam dicere illud malum ? 
Sed vide, quia primum quidem malum nullum 
fuit ; nam quod divisus sit alter ab altero, magnum 
inde bonum proyenit; quod si hoc non fuisset, baud 
facile relicturus alter alterum fuisset: » et infra : 
«Mihi quidem videtur etiam diserte separatio illa 
facta , et quod inter se dixerint : Quoniam ego non 
volo, nec tu vis; ne pugnemus, distribuamus pro- 
vincias. Et ita sibi invicem multum credentes hoc 
fecerunt. Volebat enim Barnabas non dejici quod a 

Paulo erectum : idcirco et secessit. Volebat similiter 
et Paulus non infirmari quod illi visum: ea propter 
et ipse idem facit, ac secedit. Utinam et nos tales 
secessiones faceremus, et sic ad predicandum abire- 
mus. » Hec Chrysostomus. Sic itaque in hunc 
modum Barnabas divisus a Paulo, assumpto secum 
Marco, navigavit Cyprum. Que autem ab eodem 
Baruaba gesta sint, Lucas, quod Pauli tantum facta 
sit prosecutus, silentio obvoluta reliquit. 

51. Quoniam vero quedam Barnabe Acta, no- 
mine ejusdem qui supra Joannis cognomento Marci, 
ab aliquo (ut apparet) nebulone scripta circumferun- 
tur, et ab imperitis magno applausu accipiuntur, 
multis quidem et apertissimis sunt coagmentata 
mendaciis : ut sunt ea potissimum (ut de aliis 
taceam) que Actotum Apostolorum histori a Luca 
conscript repugnant. Nam auctor esse se comitem 
illum Pauli et Barnabe , Joannem nomine cogno- 
mento Marcum, profitetur, et addit se non natura 
Judeum, sed Gentilem fuisse , famulum cujusdam 
idolorum pontificis. At quis hance non videat impo- 
sturam, cum constet ipsum Marcum consobrinum 
fuisse Barnabe ', natura Judeum , filium Marie ?, 
eumdemque predivitem Hierosolymis habitasse , 
ejusyue domum amplissimam patuisse Apostolorum 
ac ceterorum Christianorum conventibus? De se 
ipso rursum affirmat, ab apostolo Paulo baptizatum 
esse Iconii. At quonam pacto fieri potuit, ut antiquus 
discipulus non adhuc esset initiatus baptismate , 
cum mulla millia hominum , qui predicante Petro 
recens credidissent, omnes pariter baptizatos fuisse, 
Lucas testetur? Vel quomodo a Paulo potuit Iconii 
baptizari, qui antequam illuc Paulus una cum Bar- 
naba venisset, ex Pamphilia ab eis recedens (ut idem 
testatur Lucas) reversus sit Hierosolymam ? Sed in 
his non immoramur : rejectum enim prorsus esse 
librum illum Abdize nomine prenotatum, in quo 
hee Joannis Marci nomiue de rebus gestis Barnabe 
scriptis mandata sunt, superius dictum est. 

52. Sed sicut heee manifesta arguuntur impo- 
sture; ita etiam que apud Recognitiones Clementis 
nomine vulgatas de Barnaba scripta leguntur, haud 
his fideliora esse noscuntur, ut que etiam ejusdem 
Luce evangeliste historic contradicant. Dum enim 
in illis dicitur, Barnabam Romam venisse , illicque 
pradicasse Evangelium, ac demum abducto secum 
Clemente inde recessisse , ac redeuntem in Palesti- 
nam petiisse Cesaream , illicque agentem Petrum 
invenisse; quam patenter hec Apostolorum Actis 
repugnent, nos perspicue demonstrabimus. Certum 
est enim non antea Petrum Cesaream concessisse , 
quam (ut eadem habent Acta *) Ecclesias visitans , 
Joppem cum pervenisset, Casaream a Cornelio cen- 
turione*divina visione admonito accersitur : sed 
ubi eo tempore , antea ac postea Barnabas ageret , 
eadem Acta significant. Eodem quippe capitulo *; 
quo Petri circuitus in visitandis Ecclesiis a Luca de- 
scribitur, de eodem Barnaba paulo superius dicitur, 

advenientem Saulum Hierosolymam ad Apostolos 
eum introduxisse, ac postinde ' ab Apostolis Hiero- 
solyma missum esse Antiochiam, accersitoque Paulo 
Tarso, ab eo nunquam usque ad presentem annum 
recessisse. Sed etsi ista cessarent : quonam pacto, 
queeso , potuit Barnabas ante Petri adventum Cesa- 
ream, Romam abiisse, illicque Gentibus Evange- 
lium predicasse, et Clementem Romanum gentilem 
hominem ad fidem Christi suscipiendam adduxisse ; 
si ejusdem Luce testimonio exploratissimum est, 
nondum fuisse apertum fidei ostium Gentibus, quod 
primum Cesaree , tot previis visionibus, a Petro 
constat fuisse reseratum? Vel quomodo Barnabas 
nondum initiatus, nec segregatus in Evangelium , 
Romam, eo non missus, accedere presumpsisset ; 
et quod de pseudoprophetis queritur Dominus, di- 
cens, « Currebant, et non miltebam eos, » ille fe- 
cisset ? 

53. Hac cavens Alexander * grecus auctor, qui 
res Barnabe prosecutus est encomiastice potius , 
quam historice, adventum Barnabe Romam ad il- 
lud tempus retulit, quo Antiochia una cum Paulo, 
monente Spiritu' sancto, segregatus, preedicandi 
Evangelium munus accepit; sic enim ait: « Post- 
quam ille Antiochiam a fratribus, qui erant Hiero- 
solymis, missus est; Antiochia recedens exteras ci- 
vitates peragravit , quousque Romam venit, ubi 
primus Christum annuntiavit. » O commentum in- 
sulsum! An non Lucas in Actis relegit cunctas 
provincias, imo et singulas civitates, ad quas una 
cum Paulo in ea peregrinatione Barnabas Evange- 
lium, preedicaturus accessit , quousque ambo opere 
consummato Antiochiam sunt reversi, ac inde simul 
Hierosolymam petierunt, rursumque Antiochiam 
redeuntes, usque in hanc diem ibidem permanse- 
runt ? Sed etsi hac tacuisset Lucas , demusque non 
tantum Barnabam, sed Paulum, qui ab eo nun- 
quam in ea peregrinatione divisus est, tunc cum 
Antiochia dimissi sunt, Romam petiisse (quod ne 
somniasse quidem aliquem, quis reperiet), num 
propterea dicendus esset Barnabas primus omnium 
Rome Evangelium predicasse? Annon antea Pe- 
trus, cum vinculis solutus est, quibus ab Agrippa 
Hierosolymis vinctus erat, inde recedens, anno se- 
cundo Claudii (quod in confesso est apud omnes) 
Romam .advenit; cum tamen Paulus et Barnabas 
(ut auctore * Luca exploratum habetur) nonnisi post 
Agrippe Herodis obitum, qui contigit (ut Josephus ‘ 
testatur) anno quarto ejusdem Claudii, Antiochie 
sacris jnitiati, ad predicandum Evangelium sint 
amandati? Facessant igitur ejusmodi portentosa 
mendacia , et insana deliria, que ex.dicto ccenoso 
gurgite Recognitionum, que sunt Clementis nomine 
insignite, deducta , non tantum dictus Alexander , 
sed et Dorotheus inter caeteras quisquilias suas adle- 
git; que non tantum ab eruditis viris improbanda, 
sed ab omnibus qui vel levissime Ecclesiasticarum 
rerum peritia tincti sint (si modo rerum gestarum 

attendant tempora) esse procul rejicienda non du- 
bitamus. 

54. Barnabas Mediolanensem Ecclesiam erexit. 
— Ceterum post hec tempora , cum Barnabas una 
cum Marco Cyprum profectus est, visitatis confirma- 
tisque illis que ibi erant Ecclesiis , in Italiam navi- 
gasse, non negarim : Romam vero concessisse, illic- 
que preedicasse Evangelium, quandiu Claudius vixit, 
minime concessum fuisse videtur, prohibente illo 
Judeos Rome agere. Si igitur quis velit, apocry- 
phorum auctorilate , Barnabam aliquando. Romam 
venisse : nonnisi ad Neronis tempora ejus adventum 
referri posse, ex jam dictis apparet. Verum ipsum 
in Italiam venisse, et in Liguria praedicasse Evange- 
lium, nobilissimamque Mediolanensium Ecclesiam 
erexisse, ac longe lateque Christi fidem feliciter pro- 
pagasse, firme traditiones, ejusdemque Ecclesie 
monumenta, complurium scriptorum testimoniis 
confirmata, fidem certam atque indubitatam faciunt. 
Sed in his non immoramur : tum quoniam non est 
nostri instituti_ privatarum Ecclesiarum historiam 
prosequi : tum etiam quod hec ab aliis compluribus 
fusius esse tractata sciamus. Quando autem Cyprum 
reversus sit, quandove martyrinm consummaverit , 
nihil invenimus quod antiquorum scriptorum testi- 
moniis possimus asserere. 

55. De Barnabe epistola. — Scripsisse Barna- 
bam epistolam ad edificationem Ecclesiz pertinen- 
tem, auctor est sanctus Hieronymus * : eam ipsam 
citatam invenies ab Origene *, et Clemente Alexan- 
drino ® sepius. Tertullianus ‘ insuper tribuit Bar- 
nabe epistolam Pauli ad Hebreos : sed errat equi- 
dem , cum enim nonnisi una nomine Barnabe olim 
circumferretur epistola; diversam illam ab ea fuisse, 
ex locis iis que ex ea dicti auctores sunt mutuati, 
manifestissime constat,, cum illa nequaquam in 
Pauli ad Hebreos epistola scripta reperiantur. Con- 
stat tamen , nonnullos ® auctore Tertulliano perino- 
tos, eam existimasse Barnabe esse : sed plane diver- 
sam fuisse eam ab il'’a que a Paulo scripta estad He- 
bros , apertissime etiam demonstrat Hieronymus, 
cujus tempore eadem Barnabe nomine scripta epi- 
stola habebatur : nam cum omnia nomina hebraica, 
que in divinis Scripturis leguntur , idem sit inter- 
pretatus, et inter alia qu in epistola Pauli ad He- 
braos inserta essent, novissime ° illa que in eadem 
epistola Barnabe haberentur , exposuit ; ut ex his 
clare atque aperte videas , distinctas inter se fuisse 
illam Barnabe, et Pauli epistolam ad Hebreos con- 
scriptam , de qua inferius suo loco prolixior erit 
sermo. 

56. Varia acta Pauli. — His de Barnaba enar- 
ratis, preescriptum a Luca ordinem sequentes , quae 
post hac a Paulo gesta esse tradit, per singulos an- 
nos distincta recensere aggrediamur, sic enim ait” : 
« Paulus, electo Sila, profectus est, traditus gratia 

Dei a fratribus. Perambulabat autem Syriam et Ci- 
liciam, confirmans Ecclesias, precipiens custodire 
precepta Apostolorum et seniorum. » Ad Gentes 
hee Paulus; nam de illis tantum (ut vidimus) in 
Hierosolymorum Concilio id statutum ab Apostolis 
et senioribus fuerat. Repetit eadem fere verba paulo 
inferius de illis Lucas, cum ait * : «Cum autem per- 
transirent civitates, tradebant eis custodire dogmata 
que erant decreta ab Apostolis et senioribus qui 
erant Hierosolymis. » Videas in his Paulum et Silam 
non Evangelii tantum fuisse promulgatores , sed et 
legum ab Apostolis sancitarum pracones : ex quibus 
facile possis intelligere , quanti ponderis habite 
fuerint apostolice sanctiones. Perro Apostolorum 
exemplo, ea ad posteros, qui loco Apostolorum sunt 
in Ecclesiis eadem auctoritate episcopi subrogati, 
dilapsa est consuetudo , ut cum ratio postulat, ad 
instituendam plebem sibi commissam, vel singuli 
in suis Ecclesiis, vel cum in sacris conventibus sunt 
in Spiritu sancto legitime congregati, tum ea que 
ad catholicam fidem spectant, tum que ad bonos 
mores servandos pertinent, legibus sacris edicant. 
57. At ne hec, quamvis ab hominibus lata, bu- 
mana tantum et non divina esse existimarentur : 
quam egregie in ljisdem a se sancitis legibus Apo- 
stoli hac apposuerunt verba, dicentes * : « Visum 
est Spiritui sancto, et nobis. » Mira quidem ac divi- 
nitus plane facta verborum conjunctio. Quoniam 
enim jampridem de Spiritu sancto libera promissio 
facta erat, dicente * Christo ad suos, « Paraclitus 
Spiritus sanctus, quem mittet Pater in nomine meo, 
ille vos docebit omnia, et suggeret vobis omnia 
quecumque dixero vobis. » Merito ac summo jure 
ejusdem Spiritus sancti suffragio Suas leges esse in- 
stitutas ac roboratas ostenderunt. Rursus vero, quo- 
niam non omni spiritui esse credendum , sed an sit 
ex Deo, probandum esse , admonet Apostolus * hee 
examinare, officii esse Ecclesiae, ut demonstrarent; 
ea non tantum Spiritui sincto , sed et sibi visa esse, 
addiderunt; ut sic admirabilem quamdam sancti 
Spiritus et Ecclesia esse conjunctionem et consen- 
sionem, verbis illis significarent. Que igitur ab his, 
qui in Ecclesia vice fungentes Apostolorum ceteris 
presunt, leges statuuntur, ee non tam ipsis quam 
primo omnium auctori Spiritui sancto accepte ferri 
debent : sicuti contra, non quelibet que quis ex 
spiritu Dei esse contendit, sunt facile admiltenda; 
sed que Ecclesia recipienda esse consenserit, et per 
eosdem significaverit, de quibus a Domino dictum 
est >: « Sicut misit me Pater, et ego milto vos ; » ac 
item °; « Qui vos audit, me audit : qui vos spernit, 
me spernit; » ac rursum ‘ad eosdem : « Quaeecum- 
que legaveritis super terram , erunt ligata et in ce- 
lis. » Quibus parendum esse, apostolus Paulus ° 
vehementissime suis scriptis inculeat, ut et Apo- 
stolici viri, et Ignatius sepissime, ut cum ail ®: 
« Decet itaque et vos obedire episcopo , et in nullo 
* Act. xvr. — 2? Act. xv. —3 Joan. xrv. — 41. Joan. tv. —5 Joan. xx. 

illi refragari ; terribile namque est tali contradicere : 
nec enim hune fallit qui videtur , sed invisibilem 
fallere nititur , qui non potest a quoquam falli; » et 
ad Smyrnenses ' : « Omnes episcopum sequimini, 
ut Christus Patrem; » et inferius : « Honora Deum 
omnium auctorem et dominum, episcopum vero 
ut principem sacerdotum. » Sed de legibus eccle- 
siasticis alias. 

58. Verum quod ad dicta per Paulum et Silam 
promulgata Apostolorum decreta pertinet : quandiu 
eadem una cum Sila circumiit loca, quibus olim 
cum Barnaba Evangelium pradicaverat, de custo- 
diendis que ab Apostolis statuta erant, seepius in- 
culcasse, Lucas testatur : postyuam vero illos fines 
sunt egressi, nihil ejusmodi credentes admonuisse , 
Lucas ( ut prius fecerat ) refert : Ut ex his perspicue 
intelligi possit, illis tantum, quorum causa illa sta- 
tuta erant, Paulum et Silam eadem Apostolorum 
promulgasse decreta : et ut non mireris, si latuit 
Corinthios horum cognitio, quibus Paulus ab his di- 
versa videtur dedisse precepta; nimirum ut tuncab 
immolatis* abstinerent, cum inde aliquod inferretur 
scandalum; quo cessante, licite illis vesci possent ; 
et Thessalonicenses * ut abstinerent a fornicatione 
tantum, admonuit, dicens: «Scitis que precepta de- 
derim vobis per Dominum Jesum. Hee est enim 
voluntas Dei, sanctificatio vestra : ut abstineatis a 
fornicatione. » Hc Paulus, nullam prorsus de idolo- 
thytis et suffocato mentionem faciens. 

59. Ex quibus cognoscas apostolicarum san- 
clionum diversas fuisse rationes, ac illarum aliquas 
sic esse editas, ut ab omnibus Christi fidelibus pa- 
riter servarentur, utputa Symbolum apostolicum ; 
alias vero pro ratione loci et temporis sic ab illis esse 
statutas, ut non omnes iisdem legibus obligari vo- 
luerint, quas alicujus private cause occasione certis 
locis preescripserint : ut de idolothytis dicimus, de 
quibus Apostoli et cum ipsis Paulus diversa dede- 
runt precepta Syrie ac Cilicia populis, diversa vero 
tradidit idem Paulus Corinthiis. 

60. Simile quiddam accidit de jejunio sabbati, 
et aliis pluribus, quorum usum diversum Orientalis 
ab Occidentalis Ecclesia consuetudine absque ullo 
fidei prejudicio fuisse, certum est. De quibus hee 
est regula Augustini *, ut faciat unusquisque quod 
in ea Ecclesia, in qua reperitur, invenerit. Unde hee 
idem ad Januarium *: « Miror sane quod ita vo- 
lueris, ut de his, qu varie per diversa loca obser- 
vantur, tibi aliqua conscriberem : cum et non sit 
necessarium, et una in his saluberrima regula re- 
tinenda sit, ut que non sunt contra fidem , neque 
contra bonos mores, ef habent aliquid ad exhorta- 
tionem vile melioris , ubicumque institui videmus, 
vel institula cognoscimus, non solum non improbe- 
mus, sed etiam laudando et imitando sectemur, si 
aliquorum infirmitas non ita impedit, ut amplius 
detrimentum sit. » Hec Augustinus. Gregorius ® 

item hee ad Leandrum episcopum Hispalensem in 
eamdem sententiam scribit: « In una fide nihil 
officit sanctee Ecclesize consuetudo diversa. » Sed de 
his hactenus; jam ad Paulum peragrantem Asie 
provincias redeamus. 

61. « Pervenit autem Paulus, inquit Lucas ', 
in Derben et Lystram. Et ecce discipulus quidam 
erat ibi nomine Timotheus, filius mulieris Judee 
fidelis, patre Gentili. Huic testimonium bonum red- 
debant qui in Lystris erant et Iconio fratres. Hunc 
voluit Paulus secum proficisci : et assumens cir- 
cumcidit eum propter Judeos, qui erant in illis 
locis. Sciebant enim omnes quod pater ejus erat 
Gentilis. » « Dignum est, inquit Chrysostomus ?, ut 
obstupescamus Pauli sapientiam, qui tantopere pu- 
gnavit propter circumcisionem; qui omnia move- 
rat, et non prius destitit, quam correxisset confir- 
matum dogma. Circumcidit discipulum : non solum 
alios non prohibet, sed etiam ipse hoe facit : et ita 
omnino ad utilitatem spectabat, et nihil cum animi 
precipitatione agebat. Hunc voluit, inquit, secum 
egredi. Mirabile hoc quod et illum assumit. Propter 
Judeos, inquit, qui erant in illis locis. Hee est 
causa circumcidendi : non enim ferebant audire 
-verbum ab incircumciso. Et cur ? Vide opus : Cir- 
cumcidit, ut circumcisionem tollat. » Hac Chryso- 
stomus de Pauli animi consilio in circumcidendo 
Timotheo. Augustinus* vero hanc causam affert ? 
«ldeo, inquit, Timotheus, cum in preputio vocatus 
esset, tamen quia de Juda matre ortus erat, et 
ostendere cognatis suis debebat, ad eos lucrifacien- 
dos, non hoc se didicisse in disciplina Christiana, ut 
illa sacramenta, que legis veteris essent, abomina- 
retur, circumcisus estab Apostolo : ut hoe modo de- 
monstrare Judzeis, non ideo Gentes non ea suscipere, 
quia mala sunt et perniciose a patribus observata : 
sed quia jam saluti non necessaria post adventum 
tanti sacramenti, quod per tam longa tempora tota 
velus illa Scriptura propheticis figurationibus par- 
turivit. Nam et Titum circumcideret, cum hoc ur- 
gerent Judi, nisi subintroducti falsi fratres ideo 
fieri vellent, ut haberent quod de ipso Paulo disse- 
minarent tanquam eorum veritati cesserit, qui spem 
salutis evangelice in circumcisione carnis atque hu- 
jusmodi observationibus esse preedicarent, et sine his 
nemini Christum prodesse contenderent: cum contra 
nihil prodesset Christus eis, qui eo animo circum- 
ciderentur, ut ibi esse salutem putarent. Unde est 
illud*: « Eece ego Paulus dico vobis, quia si circum- 
cidamini, Christus nihil vobis proderit. » Heec Augu- 
stinus de Pauli instituto ; sed qua subdit de Petro, 
superius suo loco sunt pertractata. 

62. At vero quod de Timotheo idem Apostolus 
scribit *, fuit hic genitus matre Eunice nomine, fuit- 
que illi avia Lois dicta, ambe fideles, et spectata vir- 
tute: in secundaenim quam ad ipsum dedit epistola, 
hec ait : « Recordationem accipiens ejus fidei , que 
est in te non ficta, que et habitavit primum in avia 

tua Loide, et matre tua Eunice, certus sum autem 
quod et in te. » Unde quod Augustinus in nuper ci- 
tato loco ait Paulum circumcidisse Timotheun, ut 
sic cognatos Judxos ad christianam fidem impelle- 
ret : non putamus de avia et matre ipsum intelle- 
xisse, que jam ante crediderant; sed de aliis Judais 
illi conjunctis. Quod vero mox idem Apostolus 
subdit : « Propter quam causam admoneo te, ut 
resuscites gratiam Dei, que est in te per impositio- 
nem manuum mearum, » ipsum ase sacris inilia- 
tum fuisse significat. Manuum enim impositio (de 
qua superius fusius dictum est) non nudum quoddam 
fuit ministerium, quo consueverant Hebrei (ut in 
Thalmudicis testatur rabbi Nathan) cum quis ad 
docendos alios promovendus magister esset, collecto 
seniorum concilio, eo prius examinato, idoneoque 
reperto, omnes qui aderant, super ipsum manus 
imponere ; sed hoc visibili signo manus impositionis 
impartiebatur per Apostolos gratia Spiritus sancti, 
ut aperte de Timotheo illis verbis Paulus ipse testa- 
tur, velcum ad ipsum jam antea scripserat, dicens': . 
« Noli negligere gratiam, que in te est, que data est 
tibi per prophetiam, cum impositione manuum 
presbyterii. » Id enim non obiter factum, sed per 
prophetiam prius declarato divino suffragio, a se 
consummatum esse significat. Quo modo autem 
postea ab eodem Paulo prefectus sit Ephesiorum 
Ecclesiz , suo loco dicemus : interim Pauli itinera 
persequamur. 

63. Cum hac? visitatione Pauli Ecclesie fide 
confirmarentur, et abundarent quotidie numero : 
« Transeuntes, inquit Lucas, Phrygiam, et Galatia 
regionem, vetili sunt a Spiritu sancto loqui verbum 
Dei, in Asia. Cum venissent autem in Mysiam, ten- 
tabant ire in Bithyniam : et non permisit eos Spi- 
ritus Jesu. Cum autem pertransissent Mysiam, descen- 
derunt Troadem, » civilatem maritimam Asia, que 
et Antigonia * dicta, «et visio per noctem Paulo 
ostensa est. Vir Macedo quidam erat stans et depre- 
cans eum, et dicens : Transiens in Macedoniam, ad- 
juva nos. Ut autem visum vidit , stalim quesivimus 
proficisci in Macedoniam, certi facti quod vocasset 
nos Deus evangelizare eis. Navigantes autem a 
Troade , recto cursu venimus Samothraciam, et se- 
quenti die Neapolim, et inde Philippos, que est 
prima partis Macedonie civitas colonia. » Ex hoe 
tempore, et non antea Lucas adhesisse Paulo vide- 
tur : id enim ex mutato ab ipso usu loquendi facile 
intelligi potest. Qui enim cunctas, quas hactenus 
retulit, Pauli res gestas recensuit, semper in scri- 
bendo tertia persona est usus, ut, fecit, dixit, abiit, 
et his similibus : ex hoc autem tempore, mutato 
stylo, quod ipse una cum ceteris Paulo presto esset, 
seipsum cum aliis adnumerans, hec in prima per- 
sona, Quesivimus, venimus, et alia id genus plura 
in his que narrare pergit. Ireneus etiam ‘, nonnisi 
ab hoc tempore, cum Paulus venisset Troadem , 
Lucam illi adhesisse monstrare videtur; quod et ve- 

rius esse existimamus. Unde ex his Hieronymus est 
declarandus, dum de Luca agens * ipsum totius 
peregrinationis Pauli comitem appellat individuum : 
cum tamen nonnisi ex hoc tempore hec de illo dici 
possint : nec sic quidem ut illi semper inheserit; 
sed aliquando, ut occasio postulavit, abfuerit. Videas 
posthac ipsum, ut qui presens esset, res singulas 
distincte pleneque narrare : cum alioquin antea, 
ejusdem Hieronymi testimonio, gravissima preter- 
miserit, multaque strictim summatimque narrarit : 
unde ex his magis magisque fides commendetur au- 
ctoris. dum a rebus illis conscribendis, quibus pre- 
sens non fuerit, abstinuerit, ac paucioribus agere 
potius, quam veritatem ipsam vel in minimum dis- 
crimen adduci, aut aliqua ex parte periclitari 
voluerit. 

64. De eodem Luca existimavit ibidem Hierony- 
mus? intelligere voluisse Paulum cum ad Corin- 
thios * scribens ait : « Misimus etiam cum illo fra- 
trem, cujus laus est in Evangelio per omnes 
Ecclesias : non solum autem, sed et ordinatus est 
comes peregrinationis nostre in hance gratiam, que 
ministratur a nobis ad Domini gloriam, et destina- 
tam voluntatem nostram. » Verum mil ejusmodi 
de ipso Luca legitur in Actis , sed potius (ut vidimus 
eodem Luca auctore) de Sila : qui, cum a Paulo 
Barnabas recessisset, electus est Antiochie Pauli 
comes in peregrinatione suscepta : cui et conveniunt 
illa preconia, quibus dicitur, laudem ejus in Evan- 
gelio fuisse per omnes Ecclesias : nam ad apostoli- 
cam perficiendam legationem ex Concilio Hierosoly- 
mitano una cum Juda, quod primi essent (ut idem 
Lucas* ait) in fratribus, delectus est. Porro ejusmodi 
primatus nonnisi ex predicatione Evangelii compa- 
ratus esse videtur : in quo genere si magna cum 
laude versatus est ante ipsius legationis functionem ; 
quanto celebrior postea factus est, cum omnibus 
Ecclesiis Syrie, Cilicie, et aliis Asia provincie, 
Macedonie etiam, et Achaia, una cum Paulo able- 
gatus Antiochia, Evangelium preedicavit? ut merito 
de illo Paulus dixisse videatur : « Cujus Jaus est in 
Evangelio per omnes Ecclesias : » quibus sane verbis 
non propterea aliquis a Paulo notatus dici potest, 
qui scripserit Evangelium, imo nee si appellasset 
eum Eyangelistam : nam et Philippus ab eodem 
Luca® dictus est Evangelista, non quod Evangelium 
scripsisset, sed potius pradicasset. In hanc senten- 
tiam, quod ille sic a Paulo descriptus, non fuerit 
Lucas , Theodoretus accessit °, qui tamen illum non 
Silam, sed Barnabam fuisse putavit, qui in prima 
illa peregrinatione segregatus Antiochie cum Paulo 
in Evangelium, illi usque ad finem comes adheesit : 
qui licet in secunda assumpta ab Apostolo peregri- 
natione ab eo discessisset; tamen antequam secun- 
dam illam ad Corinthios, in qua predicta narrantur, 
Paulus scripsisset epistolam, Barnabas iterum ad 
ipsum rediisse videtur. Nam in prima‘ ad eosdem 

data epistola, ejus meminit tanquam college in 
Eyangelii predicatione, cum ait : « Aut ego solus, 
et Barnabas, non habemus potestatem hoc ope- 
randi? » Quid de his quisque opinari velit, fueritne 
Lucas, an Silas, vel Barnabas , relinquimus arbitrio 
legentium; qui meminisse debent , Hieronymi sen- 
tentiam non mediocriter roborari Ignatii testimonio, 
qui ad Ephesios scribens, eodem quo Paulus, Lucam 
preconii laudat genere, cum dicit, ipsum cilans : 
« Ut testatur Lucas, cujus laus est in Evangelio. » 
Sed de Luca satis : an vero fuerit ex numero septua- 
ginta duorum, vel potius Pauli discipulus, agemus 
inferius, cum de Evangelio ab eo scripto institue- 
mus narrationem. 

65. Quod vero pertinet ad res gestas Pauli usque 
ad ejus adventum Corinthum a Luca descriptas : in 
eis ordine temporum in Annalibus intexendis, ejus- 
modi est a nobis inita ratio. Quoniam idem Lucas 
inferius capite decimo octavo agens de adventu 
Pauli Corinthum, invenisse illic dicit Aquilam et 
Priscillam Judeos, qui (inquit) nuper venerant ab 
Italia, quod Claudius imperator praecepisset omnes 
Judeos Roma discedere : cum vero dictum sit majo- 
rum auctoritate , Claudium hoc ipso anno nono sui 
imperii, que dicta sunt in Judeos statuisse : certe 
adventum Pauli Corinthum hoc anno, vel ad sum- 
mum sequentis initio, contigisse , existimari posse 
videtur. Nos igitur, habita ratione ceterarum re- 
rum, que a Luca descripte , a nobis hoc anno sunt 
recensita, in sequentem annum potius illum rejici- 
mus : cetera vero, que ad illud usque tempus in 
Actis facta leguntur, hoc ipso anno includimus. 

66. « Eramus autem, sequitur Lucas ', in hac 
urbe, » Philippis videlicet, « consistentes. Die autem 
sabbatorum egressi sumus foras portam juxta flu- 
men, ubi videbatur oratio esse : et sedentes loque- 
bamur-mulieribus, que convenerant. Et quedam 
mulier nomine Lydia purpuraria civitatis Thyatire- 
norum, colens Deum, audivit : cujus Dominus 
aperuit cor intendere his que dicebantur a Paulo. 
Cum autem baptizata esset, et domus ejus, deprecata 
est, dicens : Si judicastis me fidelem Domino esse, 
introite ad domum meam, et manete. Et coegit nos.» 
Consueverant Hebrei ultra synagogas , quas intra 
civitites habebant, loca etiam in suburbiis posita, 
quantum sabbati haberet iter, in que deambulantes 
convenirent, ac simul Deo preces offerrent, insti- 
tuere. De ejusmodi locis Epiphanius* agens, hec 
ait: « Fuerunt quidam antiquitus orationum loci , 
tum inter Judxos extra civitatem , tum inter Sama- 
ritas, velut etiam in Actibus Apostolorum inve- 
nimus ubi purpurarum venditrix Lydia Paulo 
occurrit, et sic quoque divina Scriptura narrat, 
quod videbatur locus orationis esse : et accesserunt, 
et docuerunt Apostoli mulieres, que illo tempore 
convenerant. Sed et orationis locus est in Sicimis , 
que nunc appellatur Neapolis, extra urbem in cam- 
pestri regione duorum ferme signorum distantia , 

speciem theatri pre se ferens, in aere et sub dio 
constructus a Samaritis, qui omnia Judeorum imi- 
tantur. » Heec Epiphanius. 

67. Quid autem post hec acciderit, idem Lucas 
declarat his verbis : « Factum est autem, euntibus 
nobis ad orationem, puellam quamdam habentem 
spiritum pythonem obviare nobis, que questum 
magnum prestabat dominis suis divinando. Hec 
subsecuta Paulum, et nos, clamabat dicens : Isti 
homines servi Dei excelsi sunt, qui annuntiant vobis 
viam salutis. Hoc autem faciebat multis diebus. 
Dolens autem Paulus, et conversus spiritui dixit : 
Precipio tibi in nomine Jesu Christi exire ab ea, Et 
exiit eadem hora. Videntes autem domini ejus quia 
exivit spes queestus eorum, apprehendentes Paulum 
et Silam perduxerunt in forum ad principes : et 
offerentes eos magistratibus, dixerunt : Hi homines 
conturbant civitatem nostram, cum sint Judei, et 
annuntiant morem quem non licet nobis suscipere , 
neque facere, cum simus Romani. » Erat enim (ut 
dictum est) Philipporum civitas colonia Romano- 
rum, et sic appellat eam Plinius*. Porro coloni jure 
Romanorum vivere cogebantur ; non sic quidem 
municipia , que suis juribus et legibus uti possent ; 
‘quo genere coloniis ea prestasse, Gellius ? pluribus 
docet. Cum ergo Philippenses dixerunt se esse Ro- 
manos, eaque ex causa non licuisse sibi peregrinum 
morem accipere : jure colonorum eos esse locutos 
constat : nam etsi municipes itidem dicti sint cives 
Romani, tamen quos vellent mores admittere, et 
quibus vellent legibus uti poterant. Cum igilur 
Paulus et Silas sic ante magistratus civitatis siste- 
rentur : « Cucurrit, inquit Lucas, plebs adversus 
eos : et magistratus scissis tunicis eorum, jusserunt 
eos virgis cedi. Et cum multas plagas eis imposuis- 
sent, miserunt eos in carcerem interiorem, et pedes 
eorum strinxerunt ligneo. Media autem nocte Paulus 
et Silas orantes laudabant Deum : et audiebant eos, 
qui in custodia erant. » 

68. Hoc faciebat Paulus una cum Sila, quod 
ante ipsos David rex facere consueverat, qui * media 
nocte surgebat ad confitendum Domino; et quod 
Isai * erat in optatis, cum diceret : « Anima mea 
desideravit te in nocte. » Hoc item a fidelibus facien- 
dum esse , Dei Ecclesia, Apostolorum tradilione et 
exemplo , constituit : idque illa presertim ratione, 
quod media nocte Dominum ad judicandum orbem 
terrarum ex improviso et quam cilissime venturum 
esse credebant, secundum quod dixerat *: « Media 
nocte clamor factus est : Ecce sponsus venit. » Cui 
veritati adstipulari videbantur carmina sibyllina. 
Quamobrem (quod Dominus admonuerat vigilan- 
dum esse) Christiani media nocte surgere ad Dei 
laudes celebrandas consueverunt, prout Lactantius ° 
testatur his verbis, cum de adventu Domini ad judi- 
cium loquitur: « Tunc, inquil, aperietur celum 
medium intempesta nocte et tenebrosa, ut in orbe 

toto lumen descendentis Dei tanquam fulgur appa- 
reat : quod Sibylla his versibus locuta est. 

« Hoc est : Cum veniet, ignis erit, tenebreque 
in media nocte obscura. 

« Hee est nox, que a nobis propter adventum 
Regis ac Dei nostri pervigilio celebratur : cujus no- 
ctis duplex est ratio, quod et in ea vitam tum rece- 
pit, cum passus est, et postea orbis terre regnum 
recepturus est. » Heec Lactantius. 

69. At quoniam nec salis exploratum esse voluit 
Dominus, qua potissimum hora venturus esset, 
dicente ipso‘: « Vigilate ergo: nescitis enim quando 
Dominus veniet, sero, an media nocte, an galli 
cantu, an mane; » hac de causa non media tantum 
nocte (ut diximus) fideles ad preces Deo fundendas 
consurgere consueverunt, sed et aliis ejusdem no- 
ctis horis. Unde Clemens Alexandrinus? : « Quo- - 
circa, inquit, sepe etiam noctu e lecto surgendum 
est, Deusque est laudandus: beati enim, qui in 
ipsum vigilarunt, se ipsos assimilantes angelis, 
QUOS NOS éyenydeevs, hoc est, vigilantes vocamus. » His 
itaque quatuor noctis temporibus expectandi Domi- 
num fortlasse respondent tres ill nocturne preces , 
cum his accedunt matutine laudes, que tamen uno 
compendio hodie absolvuntur : licet aliam ab his 
diversam rationem inlisse visi sint, qui tribus vici- 
bus nocte orandum esse statuerunt, nimirum ipso 
exordio, media nocte, et in fine: prout Basilius * 
dum hee ait : « Completo vero jam die, pro iis 
omnibus que in eo nobis data fuerunt, gratulatio 
succedet : eorumque que vel prudenter vel impru- 
denter pretermissa sunt, confessio ; ac sicubi latens 
delictum aliquod admissum fuerit verbis, operi- 
busve, aut etiam corde, pro his omnibus oratione 
adhibita, veniam nobis a Deo comprecabimur : si- 
quidem ad similia peccata iterum evitanda valde 
utilis est preteritorum consideratio. Idcirco David 
dicit : Que dicilis in cordibus vestris , et in cubili- 
bus vestris compungimini. Tum autem primis se 
jam noctis intendentibus tenebris , sequetur petitio, 
ut quies , quam sumus capturi, ex omni perturba- 
tione ac vitio libera sit. Qua hora etiam necessario 
nonagesimus recitari psalmus debet. De tempore 
autem dimidiz noctis, quod id ad orationem neces- 
sarium sit, traditum est nobis a Paulo et Sila in 
Actis. Scriptum est enim sic : Circiter autem mediam 
noctem Paulus et Silas laudabant Deum. Atque hoe 
quidem etiam auctor Psalmorum confirmat, sic di- 
cens : Media nocte surgebam ad confitendum tibi 
super judicia justitie tue. Post antevertendum dilu- 
culum est, etad orationem surgendum, cavendum- 
que ne dies nos in lectulo dormientes opprimat, et 
ille imitandus, qui dixit : Prevenerunt oculi mei 

diluculum , ut meditarer eloquia tua. » Hee Ba- 
silius. 

70. Hieronymus ' etiam, scribens ad Eusto- 
chium, nocte bis terque surgendum demonstrat : et 
ad Demetriadem ? post alias diurni temporis orandi 
horas: «Ad vesperam, inquit, media nocte, et mane 
semper est exercendum ; » et ad Letam.* hec de 
eisdem noctis horis : « Assueverat exemplo ad ora- 
tiones et psalmos nocte consurgere , mane hymnos 
canere , accensaque lucerna reddere sacrificium 
vespertinum; » ea de causa Epiphanius * psalmos, 
qui ea prima noctis hora cani consueverunt, lucer- 
nales appellat, cum ait : « Matutini etiam hymni in 
ipsa sancta Ecclesia perpetuo fiunt, et orationes ma- 
tutine, et lucernales simul psalmi et orationes. » 
De iisdem Basilius * ad Amphilochium de Spiritu 
sancto : « Visum est patribus nostris beneficium 
vesperlini luminis non silentio suscipere, sed statim 
ut apparuit, gratias agere. At quinam fuerit pater 
illorum verborum lucernarie gratiarum actionis, 
dicere non possumus : populus tamen antiquam edit 
vocem, et nemini unquam ipsi impii putati sunt 
qui dicunt: Laudamus Patrem, et Filium, et Spiri- 
tum sanctum Dei.» Hec ille, insinuans hec nonnisi 
ex Apostolorum traditione ad Ecclesias esse perlata. 
De iisdem insuper lucernariis precibus est mentio 
apud Clementem * et Cassianum ’, qui de nocturno 
orandi modo librum scripsit *. Chrysostomus ° etiam 
lucernarium illud appellat officium, de quo ait *°: 
« Ad solis occasum , quod etiam lucernarium appel- 
lamus, orandum scilicet : quia tum ob diei transi- 
tum Deo gratias agimus. » Hee ille, cum-septem 
enumerat canonicas orandi horas, deque tribus no- 
cturnis orandi horis pluribus agit de quibus 
et alii demum omnes tam Latini quam Greci , 
qui de ecclesiasticis sacris ritibus commentarios 
conscripserunt. Nocturnas convocationes eas ap- 
pellat Tertullianus *', quod scilicet non privatim 
in suis edibus a singulis agerentur, sed publice 
omnes in unam convocarentur ecclesiam; unde 
Ignatius ** ad Magnesianos : « Omnes, inquit, ad 
orandum in idem loci convenite; sit una communis 
precatio, una mens, una spes; » ef paulo post : 
« Omnes velut unus quispiam ad templum Dei con- 
currite, velut ad unum altare. » 

71. Perseveravit diutius et ille usus, ut non 
clerici tantum, sed et populus simul in ecclesia lau- 
des. Deo canerent : tamen quod modo illi altiori 
voce, isti summissa in ecclesia orent, ea de causa 
mutatum videtur, quod laici perdifficile contineren- 
tur in officio, ut in voce rhythmum, et in statu 
corporis decorem sacris decentem servarent ; prout 
pluribus queritur, cum populum objurgat Joannes 
Chrysostomus ' qui inter alia hee ait : «Sunt qui- 
dam inter hos qui hic adsunt, quos ne vestra qui- 

dem charitati arbitror esse ignotos, qui contemnentes 
Deum, ac Spiritus eloquia pro vulgaribus ac profanis 
ducentes, incompositas voces emiftunt, nihiloque 
meliores se gerunt his quos habet insania, toto cor- 
pore tumultuantes circumacti, moresque pre se fe- 
rentes a spirituali statione alienos. Miser et infelix, 
oportebat te cum tremore et reverentia angelicam 
glorificationem resonare, cumque terrore confessio- 
nem reddere conditori, ac per hance delictorum 
veniam postulare, etc. » Pluribus enim insectatur 
eorum in orando incompositam vocem, et indecoros 
mores. Porro de antiquo in Ecclesia sacrarum usu 
Vigiliarum, de quo agimus, non solum innumera 
sanctorum Patrum tam latinorum, quam grecorum 
suppetunt teslimonia, sed etiam scriptorum genti- 
lium. Ecce tibi Plinius Junior ' scribens ad Traja- 
num, hee ait : « Affirmabant autem hance fuisse 
summam vel culpe sue, vel erroris, quod essent 
soliti stato die ante lucem convenire , carmenque 
Christo quasi Deo dicere secum invicem. » Et Lucia- 
nus ? ex persona Christianorum : « Ad hymnos tota 
nocte decantandos vigilantes , talia somniamus. » 
Rursum Ammianus Marcellinus * : « In statione 
primis tenebris observata custodum absentia, qui 
die festo Christiani ritus in ecclesia pernoctabant. » 
Ceterum sacrarum vigiliarum,usum non tantum 
(ut quidam imperite tradunt) non sublatum esse in 
Keclesia ab Ambrosio, sed ab illis temporibus majori 
observantia celebratum, et quibusdam additamentis 
nobiliter auctum, diximus in nostris ad Romanum 
Martyrologium Nolationibus *, iterum quoque di- 
cturi fusius suo loco inferius. Hec de antiquis Ec- 
clesize moribus, quos ex instituto narrandos susce- 
pimus. 

72. Prosequitur postea Lucas * de Paulo et Sila 
carceri mancipatis hec scribere : « Subito vero ter- 
remotus factus est magnus, ita ut moverentur fun- 
damenta carceris. Et statim aperta sunt omnia ostia 
et universorum vincula soluta sunt. Expergefactus 
autem custos carceris, et videns januas apertas car- 
ceris, evaginato gladio volebat se interficere, esti- 
mans fugisse vinctos. Clamavit autem Paulus voce 
magna, dicens : Nihil tibi mali feceris : universi 
enim hic sumus. Petitoque lumine, introgressus est, 
et tremefactus procidit Paulo et Sile ad pedes : et 
producens eos foras, ait : Domini, quid me oportet 
facere ut salvus fiam?- At illi dixerunt : Crede in 
Dominum Jesum, et salvus eris tu, et domus tua. 
Et locuti sunt ei verbum cum omnibus qui erant in 
domo ejus. Et tollens eos in illa hora noctis, lavit 
plagas eorum, et baptizatus est ipse, et omnis do- 
mus ejus continuo. Cumque perduxisset eos in do- 
mum suam, apposuit eis mensam, et letatus est 
cum omni domo sua, credens Deo. Et cum dies 
factus esset, miserunt magistratus lictores, dicentes : 
Dimitte homines illos. Nuntiavit autem custos car- 
ceris verba hec Paulo : Quia miserunt magistratus 
ut dimittamini : nunc igitur exeuntes ite in pace. 

Paulus autem dixit eis : Cesos nos publice, indem- 
natos homines Romanos miserunt in carcerem, et 
nunc occulte nos ejiciunt? Non ita : sed veniant, etipsi 
nos ejiciant. Nuntiaverunt autem magistratibus licto- 
res verba hec. Timueruntque audito quod Romani 
essent, et venientes deprecati sunt eos, et educentes 
rogabant ut egrederentur de urbe. Exeuntes autem de 
carcere, introierunt ad Lydiam : et visis fratribus, 
consolati sunt eos, et profectisunt. » Hac Lucas de 
rebus gestis Philippis. Quod autem Philippenses 
magistratus adeo timuerint, cum rescivissent, quos 
cxecidissent ac carceri tradidissent, esse Romanos 
cives ; atque eosdem postea humaniter tractantes, 
ipsi venientes rogarint eos ut abirent: illud in causa 
fuisse existimo, quod adhuc recens erat Rhodiorum 
exemplum, qui cum peccassent in aliquos Romanos 
cives, Claudius eos libertate penitus privarat, ut 
auctor est Dio ', qui de his pluribus agit. 

73. Egressi Paulus et Silas Philippis, « cum, 
inquit Lucas *, perambulassent Amphipolim et 
Apolloniam , » Macedonia civitates , « venerunt 
Thessalonicam , ubi erat synagoga Judeorum. Se- 
cundum consuetudinem autem Paulus introivit ad 
eos : et per sabbata tria disserebat eis de Scripturis ; 
‘adaperiens et insinuans , quia Christum oportuit 
pati, et resurgere a mortuis, et quia hic est Christus, 
quem annuntio vobis. Et quidam ex eis crediderunt, 
et adjuncti sunt Paulo et Sile, et de colentibus Gen- 
tilibus mullitudo magna, et mulieres nobiles non 
pauce. » Hee Lucas. At de suo adventu Paulus ad 
eosdem Thessalonicenses postea scribens, his verbis 
meminit * : « Ipsi scitis, fratres, introitum nostrum 
ad vos, quia non inanis fuit. Sed ante passi et con- 
tumeliis affecti (sicut scitis) in Philippis, fiduciam 
habuimus in Deo nostro, loqui ad vos Evangelium 
Dei in multa sollicitudine. » Quanta autem alacritate 
animi Thessalonicenses susceperint a Paulo predi- 
cationem Evangelii, idem ipse his verbis significat, 
dicens * : « Evangelium nostrum non fuit ad vos in 
sermone tantum, sed.in virtute, et in Spiritu sancto, 
et in plenitudine multa : sicut scitis quales fuerimus 
in vobis propter vos. Et vos imitatores nostri facti 
estis et Domini excipientes verbum in tribulatione 
multa cum gaudio Spiritus sancti : ita ut facti sitis 
forma omnibus credentibus in Macedonia, et in 
Achaia. A vobis enim diffamatus est sermo Domini 
non solum in Macedonia, et in Achaia; sed in omni 
loco fides vestra, que est ad Deum, profecta est : ita 
ut non sit nobis necesse quidquam loqui. [psi enim 
de nobis annuntiant, qualem introitum habuerimus 
ad vos, et quomodo conversi estis ad Deum a simu- 
lacris, servire Deo vivo et vero; » etinferius: «Ideo 
et gratias agimus Deo sine intermissione : quoniam 
cum accepissetis a nobis verbum auditus Dei, acce- 
pistis illud non ut verbum hominum, sed, sicut est 
vere, verbum Dei, qui operatur in vobis, et credi- 
distis. Vos enim imitatores facti estis, fratres, Eccle- 
siarum Dei, que sunt in Judea, in Christo Jesu : 

quia eadem passi estis et vos a contribulibus vestris, 
sicut et ipsi a Judeis. » 

74. Sed quenam fuerit ejusmodi tribulatio , 
quam passi sunt fideles Thessalonicenses, Lucas ' ex 
parte saltem declarat his verbis :*« Zelantes autem 
Judi, assumentesque de vulgo viros quosdam ma- 
los et turba facta, concitaverunt civitatem : et assi- 
stentes domui Jasonis, querebant eos producere in 
populum. Et cum non invenissent eos, trahebant 
Jasonem et quosdam fratres ad principes civitatis, 
clamantes : Quoniam hi qui orbem concitant, et 
huc venerunt, quos suscepit Jason : et hi omnes 
contra decreta Cesaris faciunt , regem alium dicen- 
tes esse Jesum. Concitaverunt autem plebem, et 
principes civitatis audientes hee : et accepta satisfa- 
ctione a Jasone et ceteris, dimiserunt eos. Fratres 
vero confestim per noctem dimiserunt Paulum et 
Silam in Berceam. » Hucusque Lucas de rebus Thes- 
salonice gestis. Sed et de conversatione Pauli et 
Sile cum essent Thessalonice, nolumus illud pre- 
teriisse quod idem Paulus * ad eos scribens inculcat - 
his verbis : « Neque enim aliquando fuimus in ser- 
mone adulationis, sicut scitis, neque in occasione 
avariliz, Deus testis est : nec querentes ab homini- 
bus gloriam, neque a vobis, neque ab aliis. Cum 
possemus vobis oneri esse , ul Christi Apostoli : 
sed facti sumus parvuli in medio vestrum, tan- 
quam si nutrix foveat filios suos. Ita desiderantes 
vos, cupide volebamus tradere vobis non solum 
Evangelium Dei, sed etiam animas nostras, quo- 
niam carissimi nobis facti estis. Memores enim estis, 
fratres, laboris nostri, et fatigationis : nocte et die 
operantes, ne quem vestrum gravaremus, preedica- 
vimus vobis Evangelium Dei. » 

75. At non solum hec, sed et cum apud ipsos 
esset, omnes que in ipsos concitate sunt postea 
persecutiones predixit : commemorat idipsum Pau- 
lus * eadem epistola, quam ad ipsos scripsit, sic di- 
cens : « Nemo moveatur in tribulationibus istis : 
ipsi enim scitis quod in hoc positi sumus. Nam cum 
apud vos essemus, predicebamus vobis, passuros 
nos tribulationes, sicut et factum est, et scitis. » 
Hec omnia cum pretermiserit Lucas, neque scri- 
bens cetera dicat se una cum illis fuisse, neque in 
prima pluralis numeri persona loquatur, ut fecerat 
prius, par est credere (quod et ceteris Pauli disci- 
pulis Timotheo, Tito, et aliis sepe accidere consue- 
vit) eumdem Lucam a Paulo alio fuisse amandatum 
predicandi Evangelii gratia, ad ipsum iterum redi- 
turum. Ex his admirabilem videas in scriptore mo- 
destiam (quod alias dictum est) tum quod que pree- 
sens non vidit, compendio brevi perstrinxerit, ne 
velin minimo veritas periclitaretur : tum etiam 
quod res a se gestas, rebus tantum Pauli narrandis 
intentus, obvolutas silentio preterierit. 

76. Que autem acciderint Paulo et Sila, cum 
Thessalonica recedentes venerunt Berceam ejusdem 
provincie civitatem, idem Lucas ‘ in hunc modum 

recensct : «Cum venissent, in synagogam Judeo- 
rum introierunt : hi autem erant nobiliores eorum 
qui sunt Thessalonicee, qui susceperunt verbum in 
omni aviditate, quotidie scrutantes Scripturas, si 
hec ita se haberent. Et multi quidem crediderunt 
ex eis, et mulierum Gentilium honestarum, et viri 
non pauci. Cum autem cognovissent in Thessalonica 
Judei, quia et Bere predicatum est a Paulo ver- 
bum Dei, venerunt et illuc, commoventes et tur- 
bantes multitudinem. Qui autem deducebant Pau- 
lum., perduxerunt eum usque ad Athenas : et 

accepto mandato ab eo ad Silam et Timotheum, ut 
quam celeriter venirent ad illum, profecti sunt. » 
Cetere vero Pauli Athenis res geste, quoniam se- 
quenti anno accidisse reperiuntur, suo loco easdem 
describemus. Hoc anno iisdem coss. (inquit Taci- 
tus ') Iturei et Judei, defunctis regibus Sohenio 
atque Agrippa, provincie Syrize additi sunt : sed 
obitum Agrippe ante annos quinque contigisse, Jo- 
sepho auctore, diximus. 

1. Consules. — Ad num. 4. Coss. C. Pompeius 
Gallus, et Q. Verannius, ex Solino cap. 2. 

2. D. Petri privilegia. — A num, 26 ad 31. Pe- 
trus de Marca archiepiscopus Parisiensis in Opuscu- 
lis posthumis a Baluzio V. C. publicatis, de singulari 
Petri primatu loquens tria explicat. Primum est, 
Petri apostoli cum ceteris Apostolis, atque adeo ipso 
Paulo apostolo comparatio. Secundum, in quo Pau- 
lus reliquis Apostolis antecelluerit. Tertium, quidex 
Petri et Pauli auctoritate in Ecclesiam Romanam de- 
rivatum fuerit. Quod ad primum attinet, Christus 
apud Mattheum et Joannem Petrum collegii Aposto- 
lici principem constituit, in Petram Ecclesie edifi- 
cande designavit, tradendarumclavium pollicitatione 
reliquis Apostolis praesentibus, specialiter illi facta , 
etdemum pascendarum ovium cura, et sollicitudine 
illi demandata, verbis utrobique ad Petrum solum 
directis, ut praesul doctissimus fuse explicat. Quoad 
privilegium Pauli, erudiendarum gentium munus, 
quod omnibus Apostolis a Domino injunctum erat , 
illi specialiter concreditum est, quemadmodum Ju- 
deorum institutio Petro imposita, ut ipsemet Pau- 
lus observavit. Quod ita accipiendum, ut liberum 
quoque fuerit Paulo cum Judais colloqui, et Petro 
Gentiles erudire; ut factum ab utroque apostolo , et 
Acta et Epistole testantur. Quoad tertium caput, de 
Petro nullus est ambigendi locus, quin apostolice 
cathedre principatus, qui semper in Romana Eccle- 
sia viguit, teste Augustino, ex Petri primatu proflu- 
xerit. Hoc docent Concilium Ephesinum et Chalce- 
donense, et omnes antiqui. Paulus vero in Romana 
Ecclesia formanda plenum officium implevit, inquit 
Marca, atque adeo episcopi, quod munus cum apo- 
stolatu conjunctum erat. In ea etenim regenda diu 
laboravit, eamque sanguine pro verilate, quam do- 
cuerat, profuso, decoravit. Quare Epiphanius Petrum 
et Paulum episcopos Romanos diserte vocat. Cui 
preiverat Ireneus, quisuccessionem pontificum Ro- 


mane Ecclesia describens, Petrum et Paulum pri- 
mos enumerat, a quibus ceteros deinceps ad suam 
ztatem recenset. Ita Marca. At, ut recte observat 
Valesius in Notis ad Eusebium lib. 3, cap. 24, Euse- 
bius Apostolos in ordine episcoporum minime nu- 
merat: et Paulum quidem unacum Petro Romanam 
Ecclesiam fundasse ex Dionysio Corinthiorum epi- 
scopo et ex Ireneo dicit. Tamen cum de episcopatu 
Romano loquitur, soli Petro eum attribuit, ut patet 
ex Chronico Eusebiano. Ita etiam intelligendus Tre- 
neus a Marca laudatus. Quippe Irenzus, perinde ac 
Eusebius , Petrum ac Paulum apostolos Romanam 
quidem Ecclesiam fundasse asserit : sed eos in epi- 
scoporum ordine nunquam recenset. Eodem sensu 
in heresi Cerdonianorum Epiphanius ait, Hyginum 
post Jacobum, Petrum ac Paulum apostolos nonum 
episcopalis successionis locum tenuisse. Certe si quis 
ex hoc loco contenderet Jacobum fuisse episcopum 
urbis Rome una cum Petro, is profecto falleretur. 
Quare idem quoque de Paulo putandum est. Qua de 
re plura Valesius et Petrus Habertus episcopus Va- 
brensis in libro de Primatu Petri. 

3. In bullis plumbeis Petrus nobiliorem locum 
tenet. — Hine manavit, ut Hieronymus Damasum 
Apostolos honore sequi dixerit, Romani quoque 
pontifices inter cetera sedis suze decora hoc etiam 
posuerint se vicarios esse Petri et Pauli, eorum- 
que throni successores, ut loquitur Hadrianus I in 
Epistola ad Constantinum et Irenem imperatores. 
Hanc auctoritatis a Petro et Paulo deduct commu- 
nionem impresse octingentis abhinc annis in bullis 
plumbeis utriusque apostoli imagines testantur , 
Paulo ad dextram Petri collocato : unde precipui 
quoque honoris Paulo impensi argumenta quidam 
absurde traxerunt. Quod enim latus dextrum vide- 
tur, si Pauli imago cum Petri imagine comparetur , 
est latus sinistrum, si referatur ad inspicientes. Ex 
qua relatione sepe metiendus est honoris gradus in 

conventibus publicis. Hinc profectum, ut episcopus 
in parte chori sedeat, que dextra est ingredientibus, 
et tamen respondet cornu sinistro altaris. In quo si- 
nistrum et dextrum latus nuncupamus, respectu 
habito ad divini numinis presentiam, ac si Dei ma- 
jestas ibi sederet, veluti super cherubim, ut in veteri 
Testamento, vel Christi corpus, vultu ad populum 
obverso ibi consisteret. Ex hac quoque ratione in- 
gressus tractum, ut in adjutorio publico Parlamen- 
torum Galli presides id latus occupent, quod sini- 
strum est, si consessus ordo a personis sedentium 
ducatur : quod tamen respondet lateri dextro ad- 
stantis coetus..Quod splendidius eminet, rege inse- 
natu Parisiensi pro tribunali sedente. Ad ejus namque 
sinistram consident Pares Francie Ecclesiastici, qui- 
bus precipuus honor defertur ; Duces vero dextram 
occupant; que latera vices mutant, habita adstan- 
tium ratione, ita ut eorum dextere respondeat ordo 
Parium Ecclesiasticorum.: Ex presenti itaque usu 
confirmatur, locum imagini Pauli in bullis plumbeis 
destinatum, secundum. esse censendum, priorem 
obtinente Petro, ratione primatus, ut decebat. Ex 
quibus consequitur , recentiorum quorumdam 
dogma in eo peccasse, quod duo capita Petrum et 
Paulum in Ecclesia Romana ex @quo constituere 
videretur. Duo capitasive duo episcopi ferri possunt 
ex mente veterum et mediw etatis auctorum, et ex 
eo, qui hodie viget, formularum usu. Sed addi- 
tamentum illud, ez eguo, tanquam a traditione 
antiquorum Patrum alienum et juri divino tontra- 
rium, merito damnavit Innocentius X quia prima- 
tum, quem in regimine universalis Ecclesie solus 
Petrus obtinuit, ex ipso Christi ore per indebitam 
comparationem cum primatu Pauli, qui versabatur 
in solo ecclesiastica institulionis magisterio, ut lo- 
quilur Maximus Taurinensis, penitus labefactabat , 
ut inquit Marca, ex quo hec desumpta, cui suf- 
fragatur Mabillonius lib. 2 de Re Diplomatica, cap. 
44, num. XI. 

4, Epistola S. Barnabe. — Ad num. 55. Ba- 
ronii tempore Epistola, que S. Barnabe no- 
mine ab antiquis citalur, non extabat; nostro 
seeculo eam edidere Hugo Menardus, et Isaacus Vos- 
sius, et a paucis annis notis illustravit Cotelerius in 
secunda parte Operum SS. Patrum, qui temporibus 
apostolicis floruere ubi ait conjicere se ex tota 
orationis serie eam ad Christianos Hebreos missam, 
tenaces nimium antiquate Legis : hincque potuisse 
fieri, ut accepto rumore de Epistola quadam Bar- 

nabe a se non visa, Tertullianus cap. 2 libri de Pu- 
dicitia, Epistolam Paulicanonicam ad Hebreos, de 
cujus auctore ac auctoritate ambigebatur, putaverit 
a Barnaba fuisse destinatam. Porro constat inter 
omnes eam epistolam in Canone locum non habere, 
dignam tamen esse magna veneratione, que tantum 
ferat etatis atque existimationis. Si autem conside- 
remus prima secula, quando canone diverso uteban- 
tur Ecclesiw, varia in studia scissi fuerunt Chri- 
stiani. Quod ut intelligatur, observare oportet cum 
Cotelerio V. C. Scripturarum, que aut sacre sunt, 
aut tales sunt habite a nonnullis, non unam apud 
SS. Patres reperiri divisionem. Interdum duplex so- 
lummodo fit Scriptura : canonica, cujus dictator 
Spiritus S., et apocrypha, cujus auctor homo solus. 
Aliquando triplex Scriptura perhibetur : canonica, 
omnino recipienda ; apocrypha, penitus rejicienda ; 
et dubia, inter utramque posita, ab aliquibus vide- 
licet admissa, repudiata ab aliis, mixta et media, 
inter genuinam et notam, vere proximam ; cui con- 
tradicitur quidem, honos tamen habetur ut legatur 
Catechumenis; quam demum licet non eodem in pre- 
tio habeant Catholici ac canonicam, ut ex ea fidei 
dogmata confirment, non ideo quemadmodum apo- 
crypham abominantur atque e templis eliminant, 
quinimo cum reverentia excipiunt, ac in Ecclesiis 
ad plebis edificationem lectitant. Quibus positis , 
evanescit omnis difficultas. Epistola Barnabe ab 
Origene lib. 3 de Princip., cap. 2, et quibusdam 
Ecclesiis canonica reputata fuit: a Clemente Ale- 
xandrino interdum canonica, interdum dubia , 
interdum non canonica, seu apocrypha in bono 
sensu prime divisionis : ab Eusebio lib. 3, cap. 
25, dubia, spuria, citata quidem ab antiquis, at 
melioris note apocrypbis propinquior; ab Hie- 
ronymo in ‘Catalogo Script. Eccles. apocrypha , 
seu extra Canonem ad Ecclesie edificationem perti- 
nens; a Nicephoro Constantinopolitano in canone 
Scripturarum non canonica, non apocrypha, sed cui 
contradicitur : a nullo apocrypha deterioris note , 
noxia scilicet, herelica, impia; cujusgeneris videtur 
fuisse Evangelium inscriptum nomine Barnabe, de 
quo Baronius. Ceterum secundam illam Scriptura- 
rum divisionem in canonicam, apocrypham, et du- 
biam, SS. Patrum variis auctoritatibus confirmat 
Cotelerius citatus. Cum vero hec Epistola a Clemente 
Alexandrino lib. 2 Stromat. et ab Origene citetur, 
ante secundi seculi finem supposita. 

4. De adventu Pauli Athenas, ejusque concio in 
Areopago. — Sequenti anno Domini quinquagesimo 

Athenas veniens, in synagoga Judeorum primum, 
inde in Areopago Evangelium preedicavit, conver- 
titque multos ad fidem Christisuscipiendam, et inter 
alios Dionysium Areopagitam, et nobilem feminam 
nomine Damarim. Antequam autem singula, ut 
gesta sunt, enarremus , ratio ex more reddenda est, 
cur hec in hoc polissimum tempus a nobis rejician- 
tur. Hac ita se habere, tum ex antea dictis, tum 
etiam ex his que sequuntur de Paulo’, quod Athenis 
recedens, moxque Corinthum veniens, invenerit 
illic Aquilam et Priscillam, qui nuper venerant ex 
Italia, occasione edicti Claudii, quo jusserat omnes, 
qui erant Rome, Judzos ab Urbe ‘secedere (quod 
anno superiori nimirum nono ejusdem imperatoris 
anno, promulgatum fuisse vidimus) optime colligi 
potest. Quibus consentiunt que de Dionysio tradun- 
tur, ipsum anno decimo nono a passione Domini ad 
Christum fuisse conversum : quocirca a trigesimo 
quarto anno Domini inchoato, quo passum fuisse 
monstravimus, dictos novemdecem annos numerare 
incipiendo, et ad presentem usque annum numerum 
- deducendo, fateri oportet ipsum: Dionysium ad Chri- 
stiane religionis cultum accessisse hoc ipso anno 
Domini guinquagesimo secundo. His de temporis 
ratione cognitis, rem gestam ex Luce verbis, ut se 
habuit, enarremus. 

2. Paulus igitur cum Athenis esset, expectans 
Silam atque Timotheum : « Incilabalur, inguit 
Lucas *, spiritus ejus in ipso, videns idololatrie de- 
ditam civitateny. Disputabat igitur in synagoga cum 
Judeis, et colentibus, et in foro, et per omnes dies 
ad eos qui aderant. Quidam autem epicurei et stoici 
philosophi disserebant cum eo, et quidam dicebant : 
Quid vult seminator verborum hic dicere ? Alii vero : 
Novorum demoniorum videtur annuntiator esse ; 
quia-Jesum et resurrectionem annuntiabat eis. Et 
apprebensum eum ad Areopagum duxerunt. » Erat 
locus ille juxta mare, Promontorium Martis dictum; 
a quo nomen deductum, ut Areopagus diceretur : 
licet de nomine °* alii aliam afferant causam. Judices 


qui eo convenire consueverant adjudicandas causas, - 


miajores scilicet, nempe sanguinis, morum, ac reli- 
gionis, a loco nomen accipientes, Areopagite dice- 
bantur, fama integerrimi, virtuteque spectatissimi 
et usu rerum perspicacissimi : nulli enim ad 
eum miagistratum capessendum palebat aditus , 
nisi primum in inferiori magistratu sex virorum 
Thesmothesize per annum meruisset : ad quem nec 
facilis erat accessus : nam prius de anteacta vita ra- 
lionem reddere publice tenebatur ; irreprehensibi- 
lisque adinventus, inter eos adnumerabatur : idem- 
que rursus in Areopagitam promoyendus, qualis 
esset, quibus compositus moribus, et ia rebus 
agendis solertia praeditus, diligenti pervestigatione 
probatus, sic tandem inter Areopagitas profitebatur. 
Accedebat et illud, quod qui talis visus in eum or- 
dinem obrepsisset , nec qualem pre se ferebat aspe- 
clus inventus esset, nullis meritis, sed tantum genio 


* Act. xvi. — 2 Act. xvi. —3 Aug. de Civit. Dei lib. xvi. ¢. 10. 
sid. Pelusiota lib. 11. epist. xcr. Suidas, et alii. 


(ut aiunt ‘) impellente, ab Areopagitarum numero 
sponte discedere cogeretur. 

3. Cum causam coguituri Areopagite ac judicaturi 
in Areopagum ascenderent (id enim ter tantum in 
mense faciebant, nimirum quarto kal., tertio, et pri- 
die), qui erant causam dicturi, non oratorum more, 
ornamento verborum ad persuadendum composito, 
sed simplici rei geste narratione id facere jubeban- 


‘tur; et si quando quid modicum ejusmodi lineam 


excessissent, preconis voce cohibiti, tacere cogeban- 
tur; ac sicut heec fiebant, ne verborum illecebris 
flecterentur ; ita ne reorum miserando commove- 
rentur aspectu, ipsa nocte, nullis admotis luminibus, 
judicia exercebant, summoque silentio tabellarem 
quisque dabat sententiam : unde in parcemiam illud 
venit : « Areopagita taciturnior. » Adeoque de illo- 
rum integritate fama percrebuit, ut cum quis justis- 
simum quempiam, severissimum, vila innocentissi- 
mum, ac omnibus denigue partibus absolutum , 
oplimumgue virum demonstrare voluisset, Areopa- 
gitam cognomine diceret *. Antiquissimum plane 
judicium, quod (ut Eusebius notat in Chronico) cce- 
ptum est anno mundi ter millesimo sexcentesimo 
nonagesimo quarto : nec usque ad presens tempus, 
quamvis a diversis tyrannis oppressi Athenienses 
fuerint, extinctum est : et quantumlibet a Romanis 
essent subjugati, nullatenus est intermissum. Quin 
et Romani proconsules Asie perdifficiles causas eo- 
rum judicio definiendas committebant, ut Cn. Dola- 
bellam ‘fecisse, ex Valerio testatur Gellius *, Lucia- 
nus etiam in Hermotimo, sua quoque extate Areopa- 
gitarum judicio causas definiri consuevisse tradit. 
Collegit hee majori ex parte Budeus *. Ceterum 
illucescente orbi terrarum Christi lege omnium per- 
fectissima, jam ceteras siluisse, et Areopagum ces- 
sasse, auctor est Theodoretus >, verum non statim, 
sed, ut cetera alia, suis temporibus. 

4. Adductus igitur Paulus rh Areopagum, jussus 
causam dicere : « Stans, inguit Lucas, in medio 
Areopagi, sic ait : Viri Athenienses, per omnia quasi 
superstitiosiores vos video. Praeteriens enim, et vi- 
dens simulacra vestra, inveni aram, in qua scri- 
ptum erat : 1gNoTO DEO. Quod ergo ignorantes colitis, 
hoc ego annuntio vobis. Deus autem qui fecit 
mundum, et omnia que in eo sunt, hic celietterre 
cum sit Dominus, non in manufactis templis habi- 
tat, nec manibus humanis colitur, indigens aliquo, 
cum ipse det omnibus vitam, et inspirationem, et 
omnia : fecityue ex uno omne genus hominum inha- 
bitare super universam faciem terre, definiens sta- 
tuta fempora, et terminos habitationis eorum, que- 
rere Deum, si forte attrectent eum, aut inveniant : 
quamvis non longe sit ab unoquoque nostrum. In 
ipso enim vivimus, et movemur, et sumus, sicut et 
quidam vestrorum poetarum dixerunt : Ipsius enim 
et genus sumus. Genus ergo cum simus Dei, non 
debemus estimare auro, aut argento, aut lapidi, 

sculpture artis, et cogitationis hominis, Divinum 
esse simile. Et tempus quidem ignorantie despi- 
ciens Deus, nunc annuntiat hominibus, ut omnes 
ubique penitentiam agant, eo quod statuit diem, 
in quo judicaturus est orbem in equitate, in viro in 
guo statuit, fidem prebens omnibus, suscitans 
eum a mortuis. » Hec peroravit Paulus in Areo- 
pago. 

5. Perdifficilem sane provinciam suscepit : qui 
enim fieri poterat , ut ipsi toto orbe celeberrimi , a 
quibus et Romani publica celebrique legatione leges 
acceperant, leges in re maxima, nimirum cultu di- 
vino, a barbaro homine, Judzo scilicet, acciperent ; 
ut qui predicaretur ab eo Judeus homo crucifixus , 
idem Deus esse crederetur? cum presertim capitis 
supplicium immineret, si quis vel deos negaret, vel 
inconsulto Areopago , peregrinam religionem indu- 
ceret. Nam de Anaxagora Clazomenio scriptuim est‘, 
quod existimantibus Atheniensibus solem_ esse 
deum , ille cum saxum ignitum dixisset, paucorum 
sententia morte damnatus est. lidemque adversus 
Diagoram Melitum talentum decreverunt, si quis 
occideret eum, quoniam eoram mysteria deridere 
ferebatur. Protagoras autem, nisi cito fugisset, com- 
prehensus occisus fuisset, eo quod de diis Athenien- 
sium , an essent, revocasset in dubium ; nam ejus 
argumenti librum cum scripsisset , in principio po- 
suit : « De diis, neque ut sint, neque ut non sint, 
habeo dicere; » quamobrem cum opportuna fuga 
sibi consuluisset, libri ejus suntin concione combu- 
sti. Insuper feminam quamdam sacerdotem interfe- 
cerunt , quoniam eam quidam accusavit peregrinos 
deos colere. Et de Socrate constat accusatum fuisse 
a Melito eodem crimine dicente : « jura violat Socra- 
tes ; » quos ex majorum instituto suscepit civitas , 
deos esse negans, alia nova demonia inducit ; quam 
ob causam morte mulctatus est ducentis octoginta 
et una sententiis. 

6. At Paulus admirabili quadam circumspe- 
ctione divino afflatus Spiriftu causam egit : nam 
quoniam sciebat a multis argui, qui novorum de- 
moniorum videretur annuntiator, eo quod Jesum 
Christum predicaret ; ut ea culpa careret , nec novi 
numinis videretur inventor, sed potius antiqui illo- 
rum cultus assertor ac predicator, ex ipsorum theo- 
logia ad insinuandum verum Dei cultum admirabili 
quadam prudentia sibi aditum patefecit : et licet ne- 
quaquam illorum templa esset ingressus, ex his 
tamen que foris stare simulacra conspexerat, di- 
cendi sumpsit exordium. Nam (ut auctor est Thucy- 
dides) Athenis in foro stabant duodecim are deorum, 
has contemplatus haud dubium Paulus, in eam in- 
tendit , cujus inscriptio erat : 1génoro DEO. Meminit 
et Philostratus [gnotis diis aras fuisse erectas Athe- 
nis : Laertius quoque in Epimenide, necnon et Pau- 
sanias ad Phalerum, ut Celius ? observavit. Id genus 
aram in Galliis eadem scriptione notatam esse re- 
pertam, etin veri Deicultum translatam, mentio ha- 

betur in epistola que dicitur Martialis ad Burdega- 
lenses inscripta. 

7. Sed quod ad Atheniensis are inscriptionem 
pertinet ; hec habet Hieronymus ': « Inscriptio au- 
tem are non ita erat ut Paulus asseruit : 1GNOTO DEO ; 
sed ita : DIIS ASLE, EUROPA, ET LIBYA, DIIS IGNOTIS ET 
PEREGRINIS. Verum quia Paulus non pluribus diis 
indigebat ignotis , sed uno tantum ignoto Deo, sin- 
gulari verbo usus est, ut doceret illum suum esse 
Deum, quem Athenienses in are titulo prenotas- 
sent : et eum recte scientes colere deberent , quem 
ignorantes venerabantur, et nescire non poterant. » 
Hec Hieronymus. OEcumenicus *® titulum his fuisse 
verbis conceptum tradit: « Diis Asie, Europe, et 
Libye , Deo Ignoto et Peregrino. » Sed hee haud 
facile admiserimus , cum apud Lucianum * gentilis 
homo sic juret, « Per Ignotum Athenis, » et non per 
Tgnotos : ac rursum ex persona Triephontis : « Nos 
autem illum Athenis Jgnotum inventum adorantes, 
et manus ad celum tollentes, gratias illi agamus, 
ut qui digni facti fuerimus hujusmodi potestati at-. . 
que virtuti subjecti esse. » Caeterum non unam tan- 
tum aram Athenis fuisse Ignoto Deo dedicatam , sed 
plures, existimamus : ac proinde utrumque verum 
esse potuisse ; nimirum aram aliquam, de qua Pau- 
lus , extitisse notatam Ignoti Dei inscriptione , alias 
vero aliis, et deorum plurium : nam qui his ipsis 
vivebat femporibus, quibus hee agebantur Athenis, 
Apollonius Tyanus hee inter alia locutus est Tima- 
sio Agyptio : « Modestius enim est de omnibus diis 
bene loqui, presertim Athenis , ubi etiam Ignoto- 
rum deorum are dedicate sunt. » Recitat hae Sui- 
das in suis Historicis in verbo Twzc06y. Sed quod ait , 
« Presertim Athenis, » plane demonstrat nullos po- 
pulos perinde atque Athenienses fuisse deos negan- 
tium vindices. Unde Plutarchus de Placitis philoso- 
phorum * hec recte de Euripide de diis ambiguam 
ferente sententiam , ait : « Et Euripides tragicus 
poeta aperte quidem profiteri hanc sententiam non 
est ausus metuens Areopagiticum judicium, etc. » 

8. Idem quisupra OEcumenicus ejus inscriptio- 
nis duas affert interpretationes, sic dicens : « Duas 
causas referunt, cur apud Athenienses inscripta fue- 
rit ara, 1gNoTO DEO. Aliqui dicunt, quod Athenienses 
Philippidem miserant ad Lacedemonios nuntios 
oratum ut venirent laturi ipsis auxilium adversus 
Persarum exercitum Greciam invadentem, qui cum 
in itinere essent, juxta Parthenium, spectrum appa- 
ruit eis, accusantis Atbenienses , quod se neglecto , 
alios deos colerent : affirmabatque se esse Pana 
(quem Deum vocant) et pro sua erga eos benevolen- 
tia, auxilio affuturum promisit. Cum itaque victoria 
potiti Athenienses, templum illi erexissent; timen- 
tes adhuc ne aliquis alius Deus incognitus ab. eis 
sine honore pretermitteretur, aram erexerunt cum 
ea, quam diximus, inscriptione. Alii vero aiunt, pe- 
stem quamdam Athenis grassatam fuisse , adeoque 
illos exedisse , ut neque sindones tenuissimas pos- 

sent tolerare. Cum igitur colerent eos qui apud eos 
dii habebantur, nihil adjumenti senserunt, !ntelli- 
gentes itaque quemdam fortasse esse Deum , quem 
ipsi absque honore reliquissent , qui pestem immi- 
sisset , novam extruxerunt aram , cum eadem supra 
citata inscriptione, 1GNOTO DEO : cumque illi sacrifi- 
carent , statim curati sunt. Hunc ergo Christum Je- 
sum esse Deum omnium, dixit Paulus quem se illis 
annuntiare dicebat. » Heec ille. Sed ante ipsum 
Chrysostomus ‘ de eadem ara: « Athenienses, in- 
quit, per multa tempora acceperunt deos etiam 
extraneos, utpote Pana, et alios, timentes forsitan ne 
alius quispiam esset, quem ignorarent, ipsis quidem 
nondum cognitus , qui tamen alibi colatur ; etiam 
illi aram erexerunt, et quoniam non erat manifestus 
Deus, inscriptum erat : Ignoto Deo. » Hec Chryso- 
stomus. 

9. Porro de lgnoto Deo ea magis placet senten- 
tia, ut, quoniam placitis antiquorum philosopho- 
rum, ut Trismegisti® et aliorum, quin etiam et 
sibyllinis ® oraculis receptum erat, unum Deum esse 
invisibilem, imperceptibilem, eumdemque innomi- 
natum et ineffabilem : ne cui numinum divinus ho- 
nor deesse videretur, aram eo titulo illi erexerint. 
Et quantumlibet Deum ipsum sic cognovissent : ta- 
men (ut de his ait Paulus *) non sicut Deum glorifi- 
caverunt : quippe qui et impurissimis creaturis 
ilidem divinum impartirentur honorem, majorique 
affici videbatur injuria, sic cultus cum ceteris ab 
ipsis Deus, quam ab illis qui eum penitus ignoras- 
sent. 

10. Apposite igitur ad eos apostolus Paulus : 
«Quod vos ignorantes colitis, hoc ego annuntio 
vobis ; » ac proinde vos ad vere cultum religionis 
instituo. At vero quid ad hee illi? « Cum audissent, 
inquit Lucas °, resurrectionem mortuorum, qui- 
dam quidem irridebant, quidam vero dixerunt : 
Audiemus te de hoe iterum. Sic Paulus exivit de 
medio eorum. Quidam vero viri adherentes ci, cre- 
diderunt: in quibus et Dionysius Areopagita, et mu- 
lier nomine Damaris, et alii cum eis. » Hic ille Dyo- 
nysius, qui annos natus viginti quinque , Heliopoli 
dum esset in Algypto una cum Apollophane philo- 
sopho, admirandum solis illud deliquium , quod 
tempore passionis Christi contigit, videns, causam 
tamen, guantumlibet rerum naturalium scientia 
polleret, ignorans; quod res esset que omnem 
excederet nature terminum, admiratus est, ut ipse 
scripsit ad Apollophanem *, que superius suo loco 
et ordine recitavimus; cujus quidem rei occasione 
facilior reddita sibi est ad Christianam religionem 
amplexandam via. Prater illa que de rebus Athenis 
gestis , a Luca sunt scriptis mandata , feruntur alia 
quedam ab Hilduino 7 addita, accepta (ut profitetur) 
ab antiquioribus , quos recenset, scriptoribus : que 
quidem licet non in omnibus nobis probentur, ta- 

men ne quid subtraxisse ab avidis legentium animis 
videamur, hic eadem voluimus descripsisse : cum 
alioqui sic comparati simus , ut velimus pauca po- 
tius, sed solida certaque fide constantia prosequi , 
quam multa congerere, que fide vacillent ac nutent. 
Accidit enim, ut cum sine delectu cuncta que de 
unaquaque re possunt inveniri consarcinantur, ce- 
tera quoque que sunt vera, in discrimen adducan- 
tur. Sed quenam ea sint que ab eodem auctore sunt 
scripta, videamus. 

44. Ante omnia Paulum ad fidem Christi capes- 
sendam perduxisse ait Apollinem quemdam nobilis- 
simum pariter et eruditissimum Atheniensem ci- 
vem; eaque occasione Paulum sisti jussum esse in 
Areopago : ubi preter illa que dicta sunt a Luca, 
hos sermones inter Paulum et Dionysium habitos 
esse , idem auctor testatur, sic dicens : « Dionysium 
specialiter coepit interrogare Paulus, quid coleret, 
et quibus numinibus in tam spatioso et venerabili 
loco serviret. Cui respondit Dionysius : Deos quos 
coluerunt parentes nostri, quorum virtute et solertia 
mater terra continetur, hos colimus et adoramus. 
Aras quas vides, Martis, et Herculis, Mercurii, et 
Priapi nomine et honore sacrate sunt. Dum vero 
Paulus singula altaria, et simulacra falsorurn deo- 
rum perlustrasset , inter ceteras aras reperit altare 
unum, cui erat titulus superscriptus : DEO IGNOTO. 
Et conversus ad eum Paulus, interrogavit illum, 
dicens : Quis estille Deus incognitus? Ad quem Dio- 
nysius : Adhuc, inquit, non est ipse Deus demon- 
stratus inter deos, sed est incognitus nobis, et seculo 
venturo futurus. Ipse enim est Deus qui regnaturus 
est in celo et in terra, et regnum ejus non accipiet 
finem. Subjungens itaque Paulus, ait: Homone erit, 
an spiritus? Respondens Dionysius, dixit : Verus 
Deus et verus homo, et ipse renovaturus est mun- 
dum; sed adhuc incognitus est hominibus, quo- 
niam apud Deum in celo ejus conversatio est. Et 
ait Paulus: [lum Deum predico vobis, quem in- 
cognitum appellatis. Natus enim ex Maria virgine, 
passus sub Pontio Pilato, pro salute humana mor- 
tuus, resurrexit ; celosque ascendens, sedet a dextris 
Dei Patris, verus Deus, et verus homo, per quem 
facta sunt. omnia : et venturus est in fine seculi 
judex omnium que geruntur. Qui notus est jam in 
Judea Deus, et magnum in Israel et sanctum no- 
men ejus. Quamobrem quem incognitum usque 
nunc habuistis, modo cognoscite : quia ipse est 
Deus solus, et preter eum non est alter: qui nos 
de morte sanguinis sui pretio reduxit ad vitam : qui 
celum et terram, hominem scilicet et angelos, in 
unitate regni sui conjunxit : qui mortificat justus, 
et vivificat pius : qui claudit et nemo aperit, aperit 
et nemo claudit. Hee et alia plura Paulo predicante, 
et templa singula perlustrante, commendando Jesum 
Christum Dei filtum Deum verum esse, que amica 
curiositate Athenienses propter ipsam novitatem 
officiosissime acceptabant : Dionysius veram doctri- 
nam et dogma salutis audiens, et nihil esse idola 
quibus serviebat, imo magis demonia quam deos 

esse cognoscens ; sanctum vero Spiritum, et verba 
vitalia in Pauli doctrina evidentissime sentiens, di- 
vino lumine corde tactus, eidem Paulo cessit, et ab 
illo expetiit quatenus pro illo ipsius Dei , quem pre- 
dicabat, misericordiam precaretur, et illius cultor 
verus et suus mereretur esse discipulus. 

42. « Postero autem die, cum Paulus ageret 
iter, cecus quidam ccepit eum obsecrationis vocibus 
compellare. Sanctus autem Apostolus crucis signum 
clausis a nativitate ejus oculis imposuit, dicens : 
Christus Dominus et magister noster, qui oculis lu- 
tum imposuit ceci nati, et lumen restituit ei, ipse 
te potentia sua illuminet. Quem mox videntem his 
est verbis affatus : Vade, inquiens, ad Dionysium, 
et dic ei, quia Paulus servus Jesu Christi ad te me 
misit, ut memor sponsionis tue ad eum venire non 
differas , quo baptismum salutis accipiens ab omni- 
bus possis absolvi nexibus delictorum. Is autem qui 
Jumen receperat, obedienter verba jubentis imple- 
vit, et ad Dionysium properans, Pauli ei verba per 
ordinem renuntiavit. Dionysius vero electionis gra- 
tia jam preventus, ut cecum respexit, non ante 
habitis luminibus contuentem, ait ad eum : Esne 
tu ille, quem cecum natum cuncti cognoverunt 
.affines? Cui ille respondit : ego nempe sum, cui 
ceco nato hactenus sol non luxit : sed ipse Paulus, 
cujus tibi defero mandata salubria, Jesu Christi ma- 
gistri sui invocata virtute, sanitatis mihi lumen in- 
dulsit. Qui protinus surgens cum omni domo et 
Damari uxore sua (quam ut sumeret more terrene 
nobilitatis, propter amorem suscipiende care sobo- 
lis, eum sui coegere parentes) ad mandata properat 
S. Pauli : credensque fideliter, et abnegatis errori- 
bus Paganorum, sacri est baptismatis unda resper- 
sus; ac sic demum se tradidit ejus magisterio ple- 
nius imbuendum; inque sancte Trinitafis fide, et 
incarnationis, passionis, et resurrectionis Domini 
nostri, seu cunctis arcanis Ecclesiastice sanctitatis 
affatim ut comes ejus inseparabilis, quocumque 
gressum moveret, a beato Paulo per triennium est 
institutus. Thessalonica, magistro obsequendo, re- 
vertens, ab eodem beato Paulo apostolo Athenien- 
sium est ordinatus antistes : ac deinde, ipso ju- 
bente, Christi Evangelium preedicavit, eamdemque 
civitatem et maximam partem patrie ad fidem veri- 
tatis convertit. » Hac auctor, quorum fidem penes 
eum relinquimus. 

43. Ceterum in his que ad Damarim feminam, 
quam ad fidem Christi a Paulo Lucas tradit addu- 
ctam, pertinent; plurium sententia Patrum rece- 
ptum esse videtur, illam fuisse conjugem Dionysii 
Areopagite. Id quidem in primis testatur Ambro- 
sius *, consentit Augustinus ?, et confirmat Joannes 
Chrysostomus *; quos et ceteri, qui ea de re scri- 
pserunt, sectati sunt. Chrysostomus enim hec ait : 
« Rursus Areopagita ille, superstitiosissime civilatis 
illius civis, nonne unacum uxore, audita tantum 
Pauli concione, illum secutus est? » Hic videas nul- 

lam de miraculo haberi mentionem : sicut et Am- 
brosius eos simplici Pauli disputatione, non mira- 
culis, victos esse affirmat. Quod vero spectat ad 
Apollinem, quem primum omnium Atheniensium 
a Paulo ad fidem perductum idem auctor testatur; 
si eadem esse vera dixerimus; alium plane diver- 
sum hunc ab illo esse cujus idem Paulus! ac Lucas ? 
meminerunt, certissimum est : nam eodem Luca® 
auctore, constat illum fuisse natura Judeum, civi- 
tate Alexandrinum. 

44. Dum adhuc Paulus Athenis ageret, Timo- 
theus et Silas, quos ex Luca‘ vidimus remansisse 
Bere, Athenas ad Paulum venerunt: qui eos in 
Macedoniam ad eas confirmandas Ecclesias aman- 
davit. Nam de Timotheo, quem misit Thessaloni- 
cam, idem Paulus * ad Thessalonicenses scribens, 
hee ait : « Vos enim estis gloria nostra et gaudium. 
Propter quod non sustinentes amplius, placuit nobis 
remanere Athenis solis : et misimus Timotheum 
fratrem nostrum, et ministrum Dei in Evangelio 
Christi, ad confirmandos vos, et exhortandos pro 
fide vestra, ut nemo moveatur in tribulationibus ° 
istis : ipsi enim scitis, quod in hoc positi sumus. 
Nam cum apud vos essemus, predicebamus vobis 
passuros nos tribulationes, sicut et factum est, et 
scitis. Propterea et ego amplius non sustinens , misi 
ad cognoscendam fidem vestram : ne forte tenta- 
verit vos is qui tentat, et inanis fiat labor noster. » 
Heec Paulus. Ex his igitur tam Athanasius °, quam 
eliam Theodoretus 7 et si qui alii, existimarunt 
Paulum, sicut Athenis misit Timotheum Thessalo- 
nicam , ita etiam dum ibidem moraretur, scripsisse 
ad eosdem Thessalonicenses primam epistolam. 
Verum ex his que idem Paulus et Lucas scripse- 
runt, Corinthi polius eam datam a Paulo fuisse , 
exploratissimum est. Nam cum Paulus eam non 
prius se scripsisse testetur, quam post Timothei 
Thessalonica ad se reditum, dum ait ® : « Nunc au- 
tem veniente Timotheo ad nos a vobis, et annun- 
tiante nobis fidem et charitatem vestram, etc., » 
constetque auctore Luca *, revertentem Timotheum 
Thessalonica una cum Sila, convenisse Paulum 
Corinthi agentem : eam non aliunde quam Corin- 
tho, ubi mansit annum et sex menses (ut idem scri- 
bit Lucas) missam esse, affirmare necesse est. Haud 
enim multum temporis mansisse Paulum Athenis, 
putandum est; quod Lucas longas moras aliquibus 
significare verbis solitus sit : qui discessionem ejus 
Athenis, et adventum Corinthum, ac cetera ibi ab 
Apostolo gesta his verbis recenset. 

15. Paulus Corinthi. — « Post hec, inquit *°, 
egressus Paulus Athenis, venit Corinthum : et inve- 
niens quemdam Judeum, nomine Aquilam, Pon- 
ticum genere, qui nuper venerat ab Italia, et Priscil- 
lam uxorem ejus (eo quod precepisset Claudius 
discedere omnes Judeeos a Roma) accessit ad eos : et 

quia ejusdem erat artis , manebat apud eos, et ope- 
rabatur : erant autem scenofactoriv artis. » Hac 
Lucas. At non tanftum Corinthi, sed et aliis in locis 
ubi Paulus censisteret, manuum suarum artificio 
victum quéritasse, certum est: id etenim fecisse 
Thessalonice ', ejus testimonio superius demon- 
stravimus : hoc ipsum postea Ephesi cum morare- 
tur egisse, etiam ipse testatur, cum eos contestatus * 
hee ait: « Ipsi scitis, quoniam ad ea que mihi 
opus erant, et his qui mecum sunt ministraverunt 
manus iste. » Et ad Corinthios * scribens : « Labo- 
ramus, inquit, operantes manibus nostris. » Porro 
sui instituti rationem hance aliquando reddidit, cam 
ait * : «Non inquieti fuimus inter vos : neque gratis 
panem manducavimus ab aliquo, sed in labore, et 
in fatigatione, nocte et die operantes, ne quem 
vestrum gravaremus. Non quasi non habuerimus 
potestatem, sed ut nosmetipsos formam daremus 
vobis ad imitandum nos. Nam et cum essemus apud 
vos, hoc denuntiabamus vobis: quoniam si quis 
non vult operari, nec manducet. Audivimus enim 
inter vos quosdam ambulare inquiete, nihil ope- 
rantes, sed curiose agentes. lis autem, qui ejusmodi 
sunt, denuntiamus et obsecramus in Domino Jesu 
Christo , ut cum silentio operantes, suum panem 
manducent. » Ne igitur aliquam , vel levem saltem, 
occasionem captantibus daret oblatrandi, ac dicendi 
Evangelii predicationem pretextum quemdam 
honestum fuisse orbis circumeundi, opsonandi, 
lucri captandi gratia, ac queestus faciendi; sic sibi 
temperandum a necessario quoque cibo Apostolus 
existimavit, idque ceteris suis discipulis imitandum 
proposuit : quod non a se tantum, sed et a Barnaba 
inviolabiliter esse servatum, scribens ad Corinthios ® 
his verbis declarat, dum ejusdem instituti itidem 
rationem affert, ac dicit : « Numquid non habemus 
potestatem manducandiet bibendi?» et paulo post : 
« Aut ego solus, et Barnabas , non habemus potesta- 
tem hoc operandi? Quis militat suis stipendiis 
unquam? Quis plantat vineam, et de fructu ejus 
non edit? Quis pascit gregem, et de lacte ejus non 
manducat? » Et post multa id genus inctilcata : 
«Sed , inquit, non usi sumus hac potestate, sed 
omnia sustinemus, ne quod offendiculum demus 
Evangelio Christi. » 

16. Certe quidem, si antiquo Romanorum jure, 
nempe lege Titia, cautum erat, ne quis ob causam 
orandam (ut tradit Tacitus libro undecimo) pecu- 
niam donumve acciperet : quanto magis ab his 
abstinere debuissent, qui Christi Evangelium predi- 
cassent : ac presertim Judi, qui (ut vidimus au- 
ctore Josepho *) nuper sub Tiberio, quod pietatis 
specie ex eis quidam pecuniam corrosissenta Fulvia, 
fuerant ejus criminis insigniter infamati, atgue eam 
ob causam omnes ab Urbe turpiter ejecti ? Ceterum 
jure illis concessum fuisse sumere victum ab iis 
quibus Evangelium predicarent, cum Paulus pluri- 
bus docet, tum etiam ipse Dominus id faciendum 

monuerat' : «Edentes, inquit, et bibentes que apud 
illos sunt. Dignus est enim operarius mercede sua.» 

17. Sed unde acciderit, ut Paulus nobilitate 
insignis, et eruditione preclarus , opificium, quod 
exerceret, didicerit ; ex his quae complures antiqui 
rabbini scripserunt, facile intelligemus. Inter alios 
enim Scemahaia et Althalion communem quamdam 
legem prescriptam illis fuisse tradunt, qui sacras 
vellent litteras profiteri, ut manuale quodpiam 
opificium addiscerent , quo victum quererent. Legi 
enim consueverunt ejusmodi institutiones in prima 
lectione prime hebdomadis azymorum. Rabbi Ga- 
maliel quogue in doctrina fratrum, que inscribitur, 
Haod , vehementer commendat, ut sacras litteras 
addiscentes, opus aliquod manuale exercerent; quod 
qui facere pretermisissent, procliviores ad peccan- 
dum futuros esse affirmat. Inter alios nobiles anti- 
quos rabbinos legitur rabbi Jochanna sutoriam , 
rabbi Judam pistoriam artem exercuisse, et alios alia 
id genus. Ex ejusmodi igitur institulione provenisse 
existimamus, ut Paulus sacris lilteris excultissimus, 
aliquod manuum opificium didicerit; quod ad vi- 
ctum sibi comparandum, cum Evangelium predica- 
ret, ubicumque locoram consisteret, exercuerit. 
Ceterum apud Agyptios, Grecos, Lydos, Persas 
aliasque his adjacentes regiones ignominie abscribi 
solitum , tradit Herodotus in Euterpe, si quis 
manuum opificium excoluisset ; ac nonnisi ignobi- 
liores apud eos esse mechanicis opificiis mancipatos. 

18. Sed quodnam istiusmodi fuerit, Lucas * (ut 
vidimus) aperte docet, dum tradit Paulum, cum ve- 
nisset Corinthum, ea ex causa apud Aquilam et Pri- 
scillam habitare veluisse , quod ejusdem cum illis, 
nempe scenofactorie artis opifex esset. Porro ars 
illa scenofactoria dicebatur, que ex pellibus fa- 
cienda consueret tabernacula, quibus milites ute- 
rentur in castris : de quibus Tacitus* : « Retentus 
est omnis exercitus sub pellibus. » Assutis ilidem 
pellibus et naute utebantur ad naves operiendas, ut 
Cesar * in suis commentariis tradit. De ejusmodi 
Pauli opificio hee Origenes * : « Paulus arte erat 
faber tabernaculorum ; » et paulo inferius : « Sicut 
illi ex piscatione piscium piscatores hominum facti 
sunt, ita et iste a faciendis tabernaculis terrenis ad 
celestia construenda tabernacula translatus est. » 
De eodem Chrysostomus * bec eleganter : « At, in- 
quit, tabernaculorum texendorum artifex hie , non 
Siciliam modo , atque Italiam , verum universum 
terrarum orbem, verbum Dei predicans, peragravit; 
eum interim artem non intermitteret , sed vel tum 
quoque pelles consueret, et officine sue preesset : 
neque enim ea res patricios aut magnates offende- 
bat : idque jure optimo. Non enim artes ac studia , 
sed conficta dogmata despicabiles reddere solent 
preceptores. » Hee ipse. 

49. Ad hee, sciendum nee ceteros Apostolos 
opus manuum pretermisisse , cum locus et tempus 

id concessisset ; qui et alios ad hoc ipsum faciendum 
hortati sint : nam hee apud Clementem * leguntur : 
« Qui in Ecclesia juvenes estis , curate in omnibus 
rebus necessariis sedulo ministrare, cum omni san- 
clitate operi vestro vacare : ut omni tempore et vobis 
et egentibus suppeditare possitis, ne Ecclesiam Dei 
oneretis. Etenim nos quoque vacantes verbo Evan- 
gelii, subcisivas operas non negligimus : alii enim 
' ex nobis piscatores sunt, alii scenarum artifices , 
alii agricole, nec unquam otiosi sumus. » Ad hoc 
ipsum spectare videtur quod Ignatius ? : « Nemo 
inter vos otiosus sit; » et Justinus * martyr : « Pu- 
dor, inquit, ille in vitio est, ut vereamur , si ipsi 
manibus nostris opus fecerimus, ne quis nos mise- 
ros et auxilio destitutos esse suspicetur. » Epipha- 
nius * hec in eamdem sententiam : « Ex ipsis Dei 
sacerdotibus quidam una cum predicatione verbi , 
imitantes sanctum ipsorum post Deum in Christo 
patrem, Paulum, inquam, sanctum apostolum, etiam 
ipsi pro viribus, tametsi non omnes, attamen plures 
propriis manibus operantur , qualemcumque tan- 
dem juxta proportionem dignitati et ecclesiastice 
cure assiduitati convenientem repererint artem : 
quo cnm verbo et predicatione conscientia ipsa gau- 
deat, dum etiam per manus proprias fructum affert, 
et sibi ipsi suppeditat, fratribusque ac indigentibus 
impertit ministerii fructum, ex primitiis, inquam, et 
oblationibus, et ex manuum labore partis, propter 
excellentem affectionem erga Deum, proximis ultro 
impartiens. Quanquam ipsi ad hoc non cogantur, 
neque deputati sint, sed justitie labores et operatio- 
nem ecclesiasticam habeant, et secundum justitiam 
alantur ; verum propter excellentem voluntatis 
promptitudinem ipsi hoc faciant. » Hac Epipha- 
nius. 

20. Idem et de monachis omnibus id ipsum 
factitantibus hee scribit *: « Laborant propriis ma- 
nibus, ad impartiendum etiam indigentibus : quem- 
admodum etiam in singulis monasteriis, tum in 
Agyptiorum regione , tum in aliis omnibus sic la- 
borant ad justitiam, velut apes, in manibus quidem 
habentes ceram opificii, in ore vero guttas mellis , 
cum propria bymnifera voce universorum Do- 
minum juxta proprium sensum laudant. » Sed 
scripsit de his egregium commentariolum Augusti- 
nus °, quo acriter invectus est in vagos ac desides 
monachos, opera manuum pretermittentes, qui ta- 
men ejus videtur esse sententize , ut non semper vel 
ubique Paulus operatus sit manibus suum artificio- 
lum, sed cum a predicatione verbi daretur otium ; 
celero autem’ tempore non tantum ab offerentibus 
accepisse, id exposcente necessitate, sed etiam litte- 
ris suis id precepisse pro aliis faciendum ; ut cum 
scribit ad Galatas™: « Communicet , qui catechiza- 
tur verbum, ei qui se catechizat in omnibus bonis; » 
vel cum collectam faciendam indicit Ecclesiis Mace- 
donie et Antiochie , et Achaie pro fratribus, qui 

in Judea agentes, paupertate gravissima preme- 
rentur. Agit de iisdem et Cassianus‘ pluribus, 
et alii. 

21. Quid interea Paulus predicans Evangelium 
Corinthi egerit, Lucas * sic narrat: « Disputabat, 
inquit , in synagoga per omne sabbatum, interpo- 
nens nomen Domini Jesu, suadebatque Judeis et 
Grecis. Cum venissent autem de Macedonia Silas 
et Timotheus , instabat verbo Paulus, testificans Ju- 
deis esse Christum Jesum. Contradicentibus autem 
eis, et blasphemantibus , excutiens vestimenta sua 
dixit ad eos: Sanguis vester super caput vestrum : 
mundus ego, ex hoc ad Gentes vadam. Et migrans 
inde, intravit in domum cujusdam, nomine Titi 
Justi, colentis Deum, cujus domus erat conjuncta 
synagoge. Crispus autem archisynagogus credidit 
Domino cum omni domo sua : et multi Corinthio- 
rum audientes credebant , et baptizabantur. Dixit 
autem Dominus nocte per visionem Paulo : Noli ti- 
mere, sed loquere, et ne taceas : propter quod ego 
sum tecum , et nemo apponetur tibi ut noceat te : 
quoniam populus est mihi multus in hac civitate. 
Sedit autem ibi annum et sex menses, docens apud 
eos verbum Dei.» Hac Lucas; qua vero occasione 
inde recesserit, prosequitur dicere : sed nos de his 
suo loco inferius. Baptizavit Paulus Corinthi dictum 
Crispum , necnon et Caium , simul et Stephane do- 
mum, cum alioqui quam plurimos fide christiana 
imbuisset : sed ( quod ipse testatur *) cum ejus mu- 
nus non fuerit baptizare, sed evangelizare , ab ea 
functione temperavit. 

22. De ceteris rebus a Paulo tam longo spatio 
temporis gestis Corinthi , cum Lucas, ut qui ( quod 
diximus ) absens esset, vix ea tribus fere verbis per- 
strinxerit : ex his que ipse Paulus ad eosdem Co- 
rinthios scripsit, ea in omnibus admiranda ac excel- 
lentia fuisse, possumus facile conjectari; sic enim 
ait*: «Signa tamen apostolatus mei facta sunt su- 
per vos in omni patientia , in signis, et prodigiis, et 
virtutibus. Quid est enim quod minus habuistis pre 
ceteris Ecclesiis ? » Corinthi dum esset, post adven- 
tum Sile atque Timothei ex Macedonia , cujus (ut 
nuper vidimus) meminit Lucas *, scripsit Paulus 
primam epistolam ad Thessalonicenses; in ea enim 
de ejusdem Timothei adventu his verbis meminit®: 
«Nune autem veniente Timotheo ad nos a vobis, 
et annuntiante nobis fidem et charitatem vestram , 
et quia memoriam nostri habetis , etc. » Inscribitur 
epistole titulus non solum Pauli nomine, sed et Ti- 
mothei, et Silvani, qui cooperatores erant Pauli in 
Evangelio. t 

23. Colonia Agrippina. — Quod vero pertinet 
ad statum Romani imperii : hoc anno , iisdemque 
coss., ut auctor est Tacitus 7, Agrippina Germanici 
fratris Claudii filia, quam post interitum Messaline 
idem Claudius Augustus uxorem acceperat, Augu- 
ste titulo augetur; ejusque filius Domitius ab eodem 
imperatore adoptatus in familiam Claudiam, Nero 

Agrippina Augusta in oppidum Ubiorum, in quo 
agente illic cum exercitu Germauico patre genita 

est, coloniam duci jussit, cui nomen hinc est indi- 
tum, ut ex ipsius vocabulo Colonia Agrippina sit 
dicta. 


Anno periodi Greco-Romane 5543. — Olymp. 207. an. 2. — 


Urb. cond. 803. — Jesu Christi 50. secundum Baronium 52. 

1. Consules. — Ad num. 4. Coss. C. Antistius Veter, et M. Suillius Nervilianus, ut ostendit card. 


Norisius in Epistola consulari, pag. 34. 


PETRI ANNUS 9. 


1. Secunda Pauli epistola ad Thessalonicenses, 
qua occasione scripta. — Anno Christi quinquage- 
simo tertio , coss. Claudio Augusto quin'!um et Cor- 
nelio Scipione Orfito, cum Paulus adhuc Corinthi 
ageret (annum enim unum et menses sex illic trans- 
egisse, auctor est Lucas‘), seripsit secundam epi- 
stolam ad Thessalonicenses : haud enim multo post 
primam a2 Paulo scriptam hance fuisse (quod eamdem 
cum illa habeat inscriptionem, qua significatur ab 
iisdem Paulo, Silvano, et Timotheo missam esse ) 
Chrysostomus* et Theodoretus * testantur : quamvis 
hic velit Athenis esse scriptam, sicut (ut putat) et 
primam. Sed quemadmodum il!am Corinthi scri- 
ptam esse, perspicue demonstravimus, et non Athe- 
nis, unde discesserat; ita etiam secundam Athenis 
datam esse, impossibile est affirmare : quandoqui- 
dem Athenis recedens, et Corinthum veniens (ut 
vidimus ) annum cum dimidio ibi mansit; nec (ut 
ex Luca apparet ) amplius reversus est Athenas, sed 
abiit Ephesum. Sic igitur tam primam qnam secun- 
dam ad Thessalonicenses datas fuisse Corintho, ve- 
rius existimamus. Sed nec assentimur etiam in hoc 
Athanasio * qui eam Roma a Paulo missam fuisse 
putavit. 

2. Porro ejus scribende epistole ea precessit 
occasio : quod pseudoapostoli quidam ex his quos 
alibi idem Paulus sugillat, questum pietatem pu- 
tantes , cum audivissent Thessalonicenses avidius 
celeris Evangelium accepisse ; quo illos ad sua lar- 
gienda redderent promptiores , jam instare diem 
Domini (novissimum videlicet mundi finem) trade- 

bant : quod etiam sibi divinitus revelatum esse af- 
firmabant : imo et mentita epistola nomine Pauli 
interposito, id facilius eisdem suadere ejusdem Apo- 
stoli auctoritate studebant. Hac cum accepisset Pau- 
lus, malis his quanto citius festinans occurrere, 
secundam ad ipsos scribens epistolam, cum ad tole- 
randa mala que a Gentilibus ac Judeis paterentur , 
esset hortatus, mox hc ipsa subjunxit *: «Rogamus 
autem vos, fratres, per adyentum Domini nostri Jesu 
Christi, et nostra congregationis in ipsum : ut non 
cito moveamini a vestro sensu , neque terreamini , 
neque per spiritum, neque per sermonem, neque 
per epistolam tanquam per nos missam, quasi in-_ 
stet dies Domini : neque quis vos seducat ullo 
modo. » Denique admonet, ut se subtrahant a fra- 
tribus inordinate ambulantibus, his nimirum, qui 
nihil operantes, sed curiose agentes, ex Eyange- 
lio pecuniarum lucrum captabant. 

3. Detraditionibus Apostolorum. — Atvero non 
eos tantum sic per epistolam admonitos voluit, sed 
in memoriam revocat que per sermonem, cum 
apud illos esset, eisdem tradidisset; moxque addit? : 
« Itaque, fratres, state, et tenete traditiones, quas di- 
dicistis, sive per sermonem, sive per epistolam 
nostram.» « Hine, inquit Chrysostomus®, perspicuum 
est, quod non omnia tradiderunt per epistolam, sed 
multa etiam sine scriptis, et ea quoque sunt fide 
digna. Quamobrem Ecclesie quoque traditionem 
censeamus esse fide dignam. Est traditio ? nihil 
queras amplius. » Hee ille. Basilius ante Chryso- 
stomum sic explicans eumdem locum, hec ait *: 

« Apostolicum autem arbitror esse etiam in non 
scriptis traditionibus perseverare. Laudo enim (in- 
quit ad Thessalonicenses) vos, quod omnia mea 
meministis, et quemadmodum tradidi vobis, tradi- 
tiones continetis. » Hac Basilius ad Amphilochium ; 
et Epiphanius‘ : « Oportet, inquit, et traditione uti: 
non enim omnia a divina Scriptura accipi possunt : 
quapropter aliqua in scripturis, aliqua in traditione 
sancti Apostoli tradiderunt; quemadmodum dicit 
S. Apostolus : Sicut tradidi vobis ; et alibi : Sic 
doceo, sic tradidi Ecclesiis; et : Si continetis, nisi 
frustra credidistis. » Sed et in eumdem sensum 
eadem verba a plerisque aliis accepta esse noscun- 
tur. Porro non. ex recitato tantum loco hee acci- 
piuntur : sed (ut vult Epipbanius) insinuat id ipsum, 
de traditione scilicet non per scripturam, sed per 
sermonem accepta, idem Apostolus ad Corinthios * 
scribens, cum ait : « Laudo autem vos fratres, quod 
per omnia memores mei estis, et sicut tradidi vobis, 
precepta mea tenelis; » et post alia: « Ego enim 
accepi a Domino quod et tradidi vobis : quoniam 
Dominus Jesus, in qua nocte tradebatur, etc. » Sed 
quando vel quomodo hec illis tradidit ? certe iis 
ipsis temporibus cum apud illos esset ; nec per scri- 
pturam, sed per sermonem monens ipsos et ad fidem 
instituens. Que igitur non scriptura, sed sermone 
fantum servanda esse commonuisset , traditiones 
nominavit : que etiam, quod fideliter sincereque 
custodienda essent, alibi scribens ad Timotheum, 
depositum appellavit, sic dicens* : « O Timothee, 
depositum meum custodi; » ac iterum ': « Bonum 
depositum custodi. » Apostolicum depositum tradi- 
tiones esse, Irenaeus * tradit. Ceterum non tantum 
aliqua sic suis sermone tradidisse , sed et alia se 
sermone tradilurum, ad Corinthios scribens, sic ait®: 
«Cetera autem, cum venero, disponam. » « Unde 
intelligi datur, inquit Augustinus 7, quia mulltum 
erat, ut in epistola totum illum agendi ordinem in- 
sinuaret, quem universa per orbem servat Ecclesia, 
ab ipso ordinatum esse, quod nulla morum diversi- 
tate variatur. » 

4, Quoniam vero ex his dictis exploratum satis 
habetur, sanctos Apostolos alia scriptis per epistolas 
tradidisse, alia sermone tantum eorum que obser- 
vare deberent, Ecclesias admonuisse : ex his accidit, 
ut Christiana religio ab ipso exordio nascentis Eccle- 
sie jure duplici regeretur, nimirum scriplo, et sine 
scripto, legibus videlicet, et consuetudine : quod 
cuique bene institute reipublice commune fuit. 
Lacedemones enim, Athenienses, Romanos, et alios, 
ad bene administrandam rempublicam tum scri- 
ptis, tum non scriptis legibus, et iis que majorum 
consensione probate ac communi usu recepte essent, 
usos esse, perspicuum est omnibus. De jure enim 
Romanorum cum agit Ulpianus * I. C. « Hoc, inquit, 
jus nostrum constat aut ex scripto, aut sine scripto, 
et apud Graecos, say vopv ot wev youpor, oft dyeapor; imo ut 

Budaeus restituil : ro pay dyexvov, 7d Se vouxdv. » Et Plato * 
de Legibus, éyox9x viprys appellari dicit a quibusdam 
jus non scriptum. Quod si versetur in his que ad 
religionem spectent, morem a Romanis dici solilum 
auctor est Sex. Pompeius Festus ?, dum ait : « Mos 
est instilutum patrium pertinens ad rcligiones mo- 
resque majorum. » Inde illa nata locutio, Agi ali- 
quid more majorum vel esse in moribus, que ab 
antiquis scripturibus sepe invenitur usnrpata. Sed 
enim et Hebraos non tantum legibus divinitus in- 
stitutis, sed et tradilionibus vixisse, quas dicunt 
Sevrepdicerg Manifestum est. 

5. Porro leges non scriptas, scriptis consignatis 
antiquitate prestare, nullus dubilat. Si enim cuncta 
jura ad suum principium revoces ; a Deo insitas in 
mente hominum nature leges antiquiores esse atque 
nobiliores, ut primarium quemdam fontem, ex quo 
omnium optimarum legum fluxere rivi, facile in- 
venies. Unde Philo * hec in eamdem sententiam : 
« Prisci illi ante Jeges sigillatim proditas, non scri- 
pto jure usi, pari felicitate ac facilitate vixerunt : ut 
merito quis dicere possit, leges scriptas nihil aliud 
esse quam vitarum patrum commentiarios, in qui- 
bus eorum dicta factave narrantur ; nam illi sckolas 
nullas frequentaverant , nullis preceptoribus usi 
fuerant; sed a seipsis instituti doctique ordinem 
nature sunt secuti : que lex est proculdubio anti- 
quissima omnium , quam ipsi jus summum._ fasque 
rati esse, tolam vitam suam ultro ei subdiderunt. » 
Hec Philo. 

6. Verum non omnium traditionum atque con- 
suetudinum eadem est ratio, sed plane diversa : 
nam secundum quod ex diversis principiis emana- 
runt, diverso etiam jure censendas esse, evangelica 
auctorilas admonet. Illa nimirum, sententia Do- 
mini, sunt improbate traditiones, que adversus 
legis divine militarent instituta ; ut cum Dominus 
ait “ : « Quare vos transgredimini mandatum Dei 
prop‘er traditionem vestram? » In quam sententiam 
idem Dominus citans Isaiam *: « Bene, inquit, pro- 
phetavit Isaias de vobis hypocritis, sicut dictum est : 
Populus hic labiis me honorat, cor autem eorum 
longe esta me : in vanum autem me colunt, docentes 
doctrinas et preecepta hominum. Relinquentes enim 
mandatum Dei, tenctis traditionem hominum, ba- 
plismata urceorum et calicum, et alia similia his 
facitis multa. Et dicebat illis : Bene irritum facitis 
preceptum Dei, ut traditionem vestram servetis. » 
De his similibus, que legi Dei repugnarent, loqui- 
tur Paulus ad Colossenses ® cum ait : « Videte ne 
quis vos decipiat per philosophiam et inanem falla- 
ciam, secundum triditionem hominum, secundum 
elementa mundi, et non secundum Christum. » Et 
Petrus 7: « Scientes, inquit, quod non corruptibili- 
bus auro vel argento redempli estis de vana vestra 
conversatione paterne traditionis. » Non quidem 
(prout Manichei garriebant) intelligens de scripturis 


* Plat. de legib. lib. vi. — 2 Festus de ver. signific. — 3 Philo lib. de 
Abraham. — 4 Mat. xv. et Mar. vit. — ®Isa. xxix. — ® Coloss. 1, — 
TAL Pett. 


366 | 


veteris Testamenti, sed de dictis seniorum traditio- 
nibus , que superstilione quadam pietatis specie 
adumbrata irritarent potius, qaam roborarent divi- 
nam legem; de quibus hec apud Clementem ? le- 
guntur : Quedam sunt in traditionibus senioruin, 
que Sevrepdces appellantur : solum autem historic 
causa illa lege, ut cognoscas et glorifices Deum, qui 
te a talibus et tantis vinculis liberavit. 

7. Quando vero Judzi ejusmodi vanas tradi- 
tiones subinduxerint, hee apud Epipbanium ® le- 
guntur : « Disce a quo tempore ipsos accusat quod 
hoc faciunt. Quando vero traditio et inventio senio- 
rum ipsis contigit ? Nimirum Danielis post reditum 
ex Babylone, Achibe vero etiam ante captivitatem 
Babylonicam facta est, filiorum autem Assamonei 
temporibus Alexandri et Antiochi, centum nonaginta 
annis. » Hec ille. At Hieronymus ®* in diversam sen- 
tentiam hee, que et superius recitavimus , ait: 


-«Duas domos Nazarei , qui Christum ita recipiunt , 


ut observationes legis veteris non amitlant, duas 
familias interpretantur. Sammai et Hillel, ex quibus 
orti sunt Scribe et Pharisei , quorum suscepit 
scholam Achibas, quem magistrum Aquile proselyti 
autumant : et post eum Meir, cui successit Joannan 
filius Zachei, et post eum Eliezer, et per ordinem 
Delphon ; et rursum Joseph Galileus, et usque ad 
captivitatem Hierusalem Josue. Sammai igitur et 
Hillel , non multo prius quam Dominus nasceretur, 
orti sunt in Juda: quorum prior, dissipator inter- 
pretatur : sequens vero, profanus : eo quod per tra- 
ditiones, et devrepdoe:¢ suas , legis preecepta dissipave- 
rint. » Et ad Algasiam *: « Quante traditiones 
Phariseorum sint, quas hodie vocant devzepdae, et 
quam aniles fable, evolvere nequeo : neque enim 
libri patitur magnitudo ; et pleraque tam turpiasunt, 
ut erubescam dicere. » Et paulo post : « Preterea 
quia jussum est > ut diebus sabbatorum sedeat 
unusquisque in domo sua, et non egrediatur, neque 
ambulet in loco in quo habitat : si quando eos juxta 
litteram coeperimus arctare , ut non jaceant, non 
ambulent, non stent, sed tantum sedeant, si velint 
precepta servare ; solent respondere, et dicere : Rab 
Achiba. et Simeon, et Hillel magistri nostri tradide- 
runt nobis, ut bis mille pedes ambulemus in sab- 
bato ; et de loco , in quo quis fuerit occupatus , non 
recedendum. » Hee et alia de seniorum traditio- 
nibus. 

8. Has tum Christus , tum Apostoli redargue- 
runt; non quia ab hominibus tradite , sed quod 
contra Dei legem superstitiose et turpes essent : sed 
et quod illi sua preecepta Dei legi preponerent. Audi, 
queso, que apud Thalmud in Gheruvire , secundo 
capite scripta legantur : « Fili mi, sollicitior esto , 
observator scilicet, verborum ac preceptorum rab- 
binorum, quam legis.» Ac item : « Quicumque pre- 
varicatus fuerit eorum verba, reus est mortis. » 
Rursumque : « Quicumque contemnet vel deridebit 
rabbinorum verba, bulliente stercore poeuas luat. » 

Hec ibi. At quomodo non execrande ac penitus 
explodende ejusmodi seniorum traditiones, imo 
horrende blasphemiz? Caeterum que pie fuissent 
ac sancte, Domini sunt ore laudate, imo in exem- 
plum adduct , ut constat de Rechabitis : cujus rei 
geste historiam Jeremias * propbeta exacte descri- 
psit : qui et in fine quantam e? de re, quod parentum 
traditioni obedierint, apud Deum gratiam prome- 
ruissent, hec subdit : « Pro eo quod obedistis pre- 
ceptis Jonadab patris vestri ; quod scilicet non bibe- 
ritis vVinum, nec edificaveritis domos ad habitandum, 
nec vineam agrumve possidere volueritis, nee semi- 
naveritis, sed habitaveritisin tabernaculis : propterea 
hee dicit Dominus exercituum, Deus Israel : Non 
deficiet vir de stirpe Jonadab filii Rechab, stans in 
conspectu meo cunctis diebus. » Sed quid hoc, nisi 
stabilisse Rechabitarum traditiones, ut perpetuo 
integre permanerent? Jam quod reliquum est, de 
ipsis apostolicis traditionibus agamus. 

9. Vidimus multa ab Apostolis esse tradita, que 
non fuerunt scriptorum monumentis consignata : 
que quidem haud putanda sunt penitus excidisse , 
sed ministrata ab illis (quod ait Paulus *) non atra- 
mento, Sed spiritu Dei vivi, non in tabulis lapideis, 
sed in tabulis cordis carnalibus scripta esse. Quin- 
etiam si ipsam petamus rerum originem, plane 
inveniemus Christianam religionem primum om- 
nium traditionibus institutam, inde vero scriptis 
esse firmatam ; nam et Tertullianus® : « Certe, inquit, 
prior anima quam littera, et prior sermo quam liber, 
et prior sensus quam stylus. » Antequam enim 
Mattheus primus omnium scriberet Evangelium 
(quod contigisse monstravimus non ante annum 
Domini quadragesimum primum) non alio certe 
modo, quam traditionibus, evangelica pradicatio 
infundebatur in corda credentium. Ac primum 
quoque fidei Symbolum apostolicum nequaquam ab 
Apostolis reperitur fuisse scriptis mandatum, sed (ut 
superius , cum de eo egimus, demonstravimus) his 
qui crederent, ore tenus traditum. 

10. Errant igitur, qui quodam furore perciti , 
obstinato ac pertinaci animo negant quidquam esse 
in Ecclesia recipiendum, quod non fuerit apostolica 
scriptione testatum : nam hac sua ipsorum lege 
adstricti, nec ipsum Symbolum apostolicum, nisi 
resiliant a pertinaci mentis proposito, recipiendi 
habent aliquam facultatem. Fuit sententia ista Aria- 
norum peculiaris, ex quibus Maximus his verbis 
eam apud Augustinum * inculcat : « Si quid de 
divinis Scripturis protuleris , quod commune est 
cum omnibus, necesse est ut audiamus : he vero 
voces, que extra Scripturam sunt, nullo casu a 
nobis suscipinntur. » Qui-igitur his se arctant et 
premunt angustiis, ab omni etiam fidei regula exci- 
dant necesse est : nam (ut vidimus) apostolicum 
ipsum Symbolum rejicere, sua ipsorum sententia 
compelluntur : imo nec ipsis apostolicis seriptis , 
quibus tantummodo innitendum existimant, aliguo 

jure uti possunt, nisi prius traditionibus inhereant. 
Nam unde acceperunt hec illa ipsa esse que ab 
Apostolis et Evangelistis sunt scripta, et non potius 
illorum nomine dolose supposita, nisi auctoritate 
Ecclesia , que sancito tandem canone, quenam illa 
essent, et a quibus scripta, in Nicezeno Concilio* pro- 
mulgavit? Unde hac ratione Augustinus *: « Ego, 
inquit, Evangelio non crederem, nisi me Catholice 
Ecclesia commoveret auctoritas. » Sed unde hee illa 
adeo firmiter et absque alia dubitatione constituit ? 
Non quidem ex simplici scriptorum titulo : quando- 
quidem multa alia Evangelia, Epistole, Actus, et 
Revelationes erant (ut vidimus) Apostolorum titulo 
preenotata, que respuit : sed hec ipsorum esse ger- 
mana, noo aliunde quam ecclesiastica traditione 
potuit didicisse. 

41. Ex his igitur videas quanti ponderis sit ipsa 
traditio, ut ex ipsa novi Testamenti scripta omnia 
auctoritatem acceperint : quam qui non admittunt, 
ab ipsis etiam canonicis scriptis excidant necesse est. 
Cum itaque scripturarum fundamentum sit ipsa 
traditio ; eo convulso, totam desuper structam molem 
collabi, quis non facillime credet? Esto igitur fir- 
mum ratumque, non tantum scriptis, sed et tradi- 
tionibus Apostolorum Dei Ecclesiam semel funda- 
tam, coepisse iisdem coalescere et propagari ; ipsosque 
fideles, sicut illis, ita et istis pariter obligari; in 
eoque istas excellere, quod illa, nisi tradilione fir- 
mentur, non subsistant, hee vero eliam sine scriptis 
suam obtineant firmitatem. Unde Irenceus?*: « Quid, 
inquit, si neque Apostoli quidem scripturas réliquis- 
sent nobis : nonne oportebat ordinem sequi tradi- 
tionis, quem tradiderunt iis quibus committebant 


Keclesias ; cui ordinationi assentiunt multe gentes. 


barbarorum, eorum qui in Christum credunt, sine 
charactere, vel atramento, scripftam habentes per 
Spiritum in cordibus suissalutem, et veterem tradi- 
tionem diligenter custodientes, in unum Deum cre- 
dentes fabricatorem celi et terre, et omnium que 
in eis sunt, per Jesum Christum; » et paulo post : 
«Hanc fidem gui sine litteris crediderunt, quantum 
ad sermonem nostrum barbari sunt; quantum 
autem ad sententiam et consuetudinem et conversa- 
tionem propter fidem, perquam sapientissimi sunt , 
et placent Deo, conversantes in omni justitia, casti- 
tate , et sapientia. Quibus si aliquis annuntiaverit ea 
que ab hereticis adinventa sunt, proprio sermone 
eorum colloquens ; statim concludentes aures, longo 
longius fugiunt, ne audire quidem  sustinentes 
blasphemum colloquium. Sic per illam veterem 
Apostolorum traditionem ne in conceptionem qui- 
dem mentis admittunt quodcumque eorum porten- 
tiloguium est: neque enim congregatio fuit apud 
eos, neque doctrina instituta. » Heec Irenaeus. 

42. Ritus Ecclesiae ex traditione et de traditione 
in genere. — Hec eadem et Tertullianus* in hac 
verba : « Hac, inquit, si nulla scriptura determina- 

vit, certe consuetudo corroboravit , qua sine dubio 
de traditione manavit. Quomodo enim usurpari quid 
potest, si raditum prius non est? Etiam in traditio- 
nis obtentu exigenda est, inquis, auctoritas scripta : 
Ergo queramus, an et traditio non scripta non 
debeat recipi. Plane negabimus recipiendam, si nulla 
exempla prajudicent aliarum observationum , quas 
sine ullius scripture instrumento , solius traditionis 
titulo, exinde consuetudinis patrocinio vindicamus. 
Denique ut a baptismate ingrediar : aquam adituri , 
ibidem, sed et aliquanto prius in Ecclesia sub anti- 
stitis manu contestamur nos renuntiare diabolo et 
pompe et angelis ejus : dehinc ter mergitamur, 
amplius aliquid respondentes, quam Dominus in 
Evangelio determinavit. Inde suscepti , lactis et 
mellis concordiam pregustamus. Exque ea die lava- 
cro quotidiano per totam hebdomadam abstinemus. 
Eucharistie sacramentum et in tempore victus, et 
omnibus mandatum a Domino, etiam antelucanis 
coetibus, nec de aliorum manu quam presidentium 
sumimus. Oblationes pro defunctis, pro natalitiis, 
annua die facimus. Die Dominico jejunium nefas 
ducimus, vel de geniculis adorare. Eadem immuni- 
tate a die Pasche in Pentecosten usque gaudemus. 
Calicis aut panis etiam nostri aliquid decuti in terrain 
anxie patimur. Ad omnem progressum atque pro- 
motum, ad omnem aditum et exitum, ad vesutum 
et calceatum, ad Javacra, ad mensas, ad lumina, ad 
cubilia , ad sedilia , quacumique nos conversatio 
exercet, frontem crucis signaculo terimus. Harum 
et aliarum ejusmodi disciplinarum, si legem expo- 
stules scripturarum , nullam invenies : traditio tibi 
pretendetur auctrix, consuetudo confirmatrix, et 
fides observatrix : rationem traditioni, consuetudini, 
fidei patrocinaturam aut ipse perspicies , aut ab ali- 
quo qui perspexerit, disces. » Hactenus de his Ter- 
tullianus : nec quidem ex officina Montani; quippe 
qui ea recenseat que longe ante Montani tempora, 
ab ipso exordio nascentis Ecclesia , Ignatii, Justini 
martyris, Irenzi, et aliorum antiquorum testimonio 
constat fuisse usu recepta, atque observatione fir- 
mata, prout jam de singulis ipsi diximus suis locis 
superius, vel inferius dicturi sumus. Imo et ejusdem 
Tertulliani sententia, videamus unde ipse Ecclesie 
traditiones deducat; sic enim. alibi ait, disputans 
contra Marcionem': « Quod si post Apostolorum 
tempora adulterium veritas passa est circa Dei regu- 
lam : ergo apostolica traditio nihil passa est suo 
tempore circa Dei regulam; et non alia agnoscenda 
est traditio Apostolorum, quam qué hodie apud ip- 
sorum Ecclesias editur. » 

43. Ut igitur non unius vel alterius antiquorum 
Patrum esse monstremus de apostolicis traditioni- 
bus, de quibus est sermo, assertionem, sed omnes 
aque in eamdem sentenliam conspirasse, pariter- 
que eidem catholice veritati adstipulatos esse : ab 
antiquioribus petamus narrationis exordium, et, ut 
instituti patitur ratio, singulorum hic testimonia 

afferamus; ut e quibus fontibus, traditionum rivi 
fluxerint in Ecclesiam, perspicue intelligamus. Res 
quidem maximi ponderis (ut que basis quedam et 
fundamentum iotius ecclesiastice ceconomie esse 
videatur) est propensiori studio pertractanda ; quam- 
obrem a lectore veniam deprecamur, si interce- 
pto cursu narrationis historice, hic paulo diutius 
immorabimur : nam et hoc ipsum a nobis ratio 
instituti exigit. 

44. Dicendum de Matthia apostolo in primis 
esset, quem de traditionibns scripsisse volumen, au- 
ctor est Clemens Alexandrinus, qui ipsum séepius 
citat, nimirnm libro secundo Stromatum, necnon 
tertio, et septimo; sed quoniam excidit liber ille, 
quo etiam usi esse noscuntur heretici ; an germanus 
Matthia fuerit, certum quid affirmare non possu- 
mus, sicque libentius abstinemus. At de Ignatio 
nulla est tergiversatio, cujus epistolas * ut legitimas 
semper est antiquitas venerata; de eo hee scribit 
Eusebius ? : « Cum iter per Asiam faceret, licet 
attentissima cura a satellitibus, qui illum ductabant, 
observaretur, Ecclesias tamen cujusque civitalis , 
ad quam forte proficisceretur, familiaribus collo- 
quiis piisque hortationibus confirmavit : ac pri- 
mum, ut hereses, que jam tum primo nasci et 
emergere ccoeperunt, maxime precaverent, sedulo 
admonuit : d-inde hortatus est, ut Apostolornm tra- 
ditioni mordicus adherescerent; quam quidem as- 
severanter testificatus, quo tutius posteritati serva- 
retur. necessario scriptis mandandam existimavit. » 
Hee de eo Eusebius. Sed mea quidem sententia, 
non privatum aliquaem commentarium Ignatius de 
traditionibus scripsit, sed quod in omnibus illis suis 
undecim, quas ad diversas Ecclesias dedit, epistolis, 
apostolicas traditiones in plurimis volnit esse testa- 
tas; ut in primis hierarchicum in Christi Eec'esia 
ordinem, singulorum Ecclesia ministrorum distin- 
cta officia, conventus publicos, sacratissimze Eucha- 
ristie ministrationem , sacrificii immolationem , 
observationem diei Dominici, aliasque festivitates , 
quadragesime jejunium, viduarum ccetum vene- 
randum, sacrum collegium earum virginum que 
perpetuam virginitatem excolerent et se ipsas Deo 
consecrassent, et alia hujusmodi. 

45. De Polycarpo, et ipso Apostolorum discipulo, 
hee scribit Ireneus * : « Polycarpus autem non so- 
lum ab Apostolis edoctus, et conversatus com mullis 
ex eis qui Dominum nostrum viderunt, sed etiam ab 
Apostolis in Asia, in ea que est Smyrnis Ecclesia, 
constitutus episcopus; quem et nosvidimus in prima 
nostra etate (multum enim perseveraverat, et valde 
senex gloriosissime et nobilissime martyrium fa- 
ciens, exivit de hac vita) hic docuit semper que ab 
Apostolis didicerat, que et Ecclesize tradidit, et sola 
sunt vera. » Meminit in fine de ejus epistola scripta 
ad Philippenses. Dionysius Areopagita insuper in his 
multum versatus est eo libro quem scripsit de Eccle- 
siastica Hierarchia : at quoniam an ejus sit commen- 

tarius ille, multi dubitarunt, agemus de ea re plu- 
ribus suo loco inferius. De Hegesippo testatur 
Eusebius ‘, ab eo quinque libris scriptas esse »po- 
stolicas traditiones ; sic enim ait : « Iste enim since- 
ram et minime fucatam apostolice predicationis 
tradilionem quinque libris, illo quidem scribendi 
genere maxime simplici ac summisso, litleris perse- 
qui aggrediens, tempus quo ipse floruit, aperte in- 
dicat. » Sed et apud Justinum ® martyrem cum agi- 
tur de Christianis, quod ad Orientem versi orare 
consueverint, hac leguntur in fine: « Porroa quibus 
orationem Ecclesia accepit, ab iisdem quoque ubi 
orare solerent, consuetudinem accepit, a sanctis ni- 
mirum Apostolis. » Id ipsum Origenes, Basilius, et 
(ut paulo post dicemus) ceteri attestantur. Porro Ju- 
stinus ipsum ritum sacre Eucharistie celebrande, 
non aliunde quam ex apostolica traditione acce- 
ptum, in oratione ad Antoninum Pium exacte descri- 
psi. 

16. Ireneus * Justino fere equalis (eodem enim 
seculo vixit) cavteris locupletins de his visus est 
agere : nam traditionibus polissimum agens adver- 
sus hereticos, hac tandem habet : « Cum autem ad 
eam iterum traditionem, que est ab Apostolis, que 
per successiones presbyterorum in Ecclesiis custo- 
ditur, provocamus eos qui adversantur traditioni ; 
dicunt se non solum presbyteris, sed etiam Apostolis 
existentes sapientiores , sinceram invenisse verita- 
tem : Apostolos autem admiscuisse ea que sunt 
legalia, Salvatoris verbis. » Et paulo post: « Evenit 
itaque, neque scripturis jam, neque traditioni con- 
sentire eos; » ac sequenti capite sic: « Traditionem 
itaque Apostolorum in toto mundo manifestatam in 
Ecclesia adest perspicere omnibus qui vera velint 
audire : et habemus adnumerare eos qui ab Apo- 
stolis instituti sunt episcopi in Ecclesiis, et succes- 
sores eorum usque ad nos; qui nihil tale docuerunt, 
neque cognoverunt, quale ab his deliratur. Etenim 
si recondita mysteria scivissent Apostoli , que seor- 
sum et latenter ab reliquis perfectos docebant; his 
maxime traderent ea, quibus etiam ipsas Ecclesias 
committebant. » 

17. Agens deinde de successoribus Apostolorum, 
meminit de Romana Ecclesia, atque traditionibus 
eidem creditis, in hec verba: «Sed quoniam, inquit, 
valde longum est in hoc tali volumine omnium Ec- 
clesiarum enumerare successiones : Maxime et an- 
tiquissime et omnibus cognite, a gloriosissimis 
duobus Apostolis Petro et Paulo Rome fundate et 
constitute Ecclesia, eam quam habet ab Apostolis 
traditionem, et annuntiatam bominibus fidem, per 
successiones episcoporum pervenientem usque ad 
nos indicantes, confundimus eos qui quoquo modo 
vel pér sui placentiam malam, vel vanam gloriam, 
vel per cecitatem et malam sententiam preterquam 
oportet, colligunt. Ad hance enim Ecclesiam pro- 
pter potentiorem principalitatem necesse est omnem 
convenire Ecclesiam, hoc est, eos qui sunt undi- 

que fideles; in qua semper ab his qui sunt undi- 
que, conservata est ea qua est ab Apostolis tradi- 
tio. » Prosequitur enumerare Petri successores 
usque ad sua tempora : agensque de Clemente, eum 
tradit non tantum scriptis, sed et traditionibus (epi- 
stola ad eos scripta) composuisse Corinthiorum dis- 
sensiones. Denique hec de Ecclesia Ephesiorum : 
«Sed et que est Ephesi Ecclesia, a Paulo quidem 
fundata, Joanne autem permanente apud eos usque 
ad Trajani tempora testis est verus Apostolorum tra- 
ditionis. Tante igitur ostensiones cum sint he, non 
oportet adhuc querere apud alios veritatem, quam 
facile est ab Ecclesia sumere : cum Apostoli, quasi 
in depositorium dives, plenissime in eam contu- 
lerint omnia que sunt veritatis. » Hc Ireneus. 

48. Qui proximus post Ireneum Tertullianus 
adnumeratur, quam egregius adstipulator ejusdem 
veritalis extiterit, nuper vidimus : quantum insuper 
traditioni detulerit, ut sine ipsa Christianus quis esse 
non possit, hac accipe : hisce enim verbis Marcio- 
nem traditiones negantem exagitat * : « Si, inquit, 
propbeta es, prenuntia aliquid : Si apostolus, pra- 
dica publice. Si apostolicus, cum Apostolis senti : 
Si tantum christianus es, crede quod traditum est : 
Si nihil istorum es, merito dixerim : Morere : nam et 
mortuus es, qui non es christianus, non credendo 
quod creditum christianos facit.» Et paulo post: 
« Porro quod traditum erat, id erat verum, ut ab eis 
traditum quorum fuit tradere. Ergo quod erat tra- 
ditum rescindens, quod erat verum rescidisti. Nullo 
jure fecisti. Sed plenius’ ejusmodi prescriptionibus 
adversus omnes hereses alibi usisumus. » Nimirum 
in libro de Prescriptionibus , ubi hac Tertullia- 
nus? : «Nunc solum disputandum est, quibus com- 
petat fides ipsa; cujus sint Scripture : a quo, per 
quos, et quando, et quibus sit tradita disciplina, qua 
fiunt Christiani. Ubi enim apparuerit esse veritatem 
discipline et fidei Christiane, illic erit veritas Scri- 
pturarum, et expositionum, et omnium traditionum 
christianarum. » Et post multa sequenti capite de 
his agens hec addit : « Quid autem Apostoli predi- 
caverint, id est, quid illis Christus revelaverit, et hic 
prescribam, non aliter probari debere, nisi per 
easdem Ecclesias, quas ipsi Apostoli condiderunt, 
ipsi eis predicando, tam viva (quod aiunt) voce, 
quam per epistolas postea. Si hec ita sunt, constat 
proinde omnem doetrinam, que cum illis Ecclesiis 
apostolicis matricibus et originalibus fidei conspiret, 
veritati deputandam, id sine dubio tenentem, quod 
Ecclesia ab Apostolis, Apostoli a Christo, Christus a 
Deo suscepit : reliquam vero omnem doctrinam de 
mendacio prejudicandam, que sapiat contra verita- 
tem Ecclesiarum, et Apostolorum, et Christi, et 
Dei. » Hec Tertullianus, qui et adversus Marcionem® 
hec in eamdem sententiam: « His fere compendiis 
utimur, cum de Evangelii fide adversus hereticos 
expedimur, defendentibus temporum ordinem po- 
steritati falsariorum prescribentem, et auctoritatem 

Ecclesiarum traditioni Apostolorum patrocinantem : 
quia veritas falsum precedat necesse est, et ab eis 
procedat, a quibus tradila est. » 

19. Huic conjungimus Clementem Alexandri- 
num, qui lisdem cum Tertulliano temporibus Severi 
et Antonini ejus filii claruit 4: ipse enim hec in 
Stromatibus ? in primis habet : «Qui veram quidem 
beate doctrine servabant traditionem , statim a 
Petro, et Jacobo, et Joanne, et Paulo, sanctis Aposto- 
lis, filius a patre accipiens (pauci autem sunt patri- 
bus similes) ad nos quoque, Deo volente, pervene- 
runt, illaa majoribus data et apostolica deposituri 
semina. » Hec Clemens, non de scriptis ab illis epi- 
stolis intelligens, sed et de non scriptis per manus 
traditis observationibus : alioqui his omnibus qua- 
tuor Evangelia preposuisset : nam paulo superius 
viva voce, et animata (ut ait) oratione magi- 
strorum, qui a majoribus ea acceperant, a se as- 
secutum esse testatur. Idemque hec libro quarto : 
« Cognitio autem ipsa est, quae per successionem ad 
paucos ex Apostolis absque scriptis tradita perve- 
nit. » Etin libro septimo : « Quomodo ergo si quis’ 
fiat bestia ex homine, similiter atque hi qui fuerant 
infecti venenis Circes : ita homo Dei esse, et Domino 
fidelis esse perdidit, qui adversus ecclesiasticam re- 
calcitravit traditionem, et in humanarum heereseon 
desilivit opiniones. » Hae Clemens, de quo etiam 
hec Eusebius * : « Inlibro, inquit, quem de Paschate 
composuit, fatetur se a familiaribus suis compul- 
sum, ut traditiones, quas a veteribus presbyteris 
accepisset, litteris proderet ad posteritatem. » 

20. Hujus discipulus Origenes hec etiam de 
traditionibus, quas ecclesiasticas observationes ap- 
pellat, sic * dicens : « Sed et in ecclesiasticis obser- 
vationibus sunt nonnulla hujusmodi, que omnibus 
quidem facere necesse est, nec tamen ratio eorum 
omnibus patet. Nam quod, verbi gratia, genua flecti- 
mus orantes, et quod ex omnibus cali plagis ad so- 
lam Orientis partem conversi orationem fundimus , 
non facile cuiquam puto ratione compertum. Sed et 
Eucharistie sive perficiende, sive eo ritu quo geri- 
tur, explicande, vel eorum que geruntur in ba- 
ptismo verborum, gestorumque et ordinum, atque 
interrogationum et responsionum, quis facile ex- 
plicet rationem ? Et tamen omnia hec operta et 
velata portamus super humeros nostros, cum ita 
implemus ea et exequimur, ut a magno pontifice 
atque ejus filiis tradita et commendata suscepi- 
mus. » Et in Leviticum ait *: « Secundum Ecclesiz 
observantiam, etiam parvulis baptismum dari. » 
Sed per observantiam Ecclesiz, intellexisse Aposto- 
licam traditionem, alibi declarat his verbis : « Pro 
hoc et Ecclesia ab Apostolis traditionem suscepit , 
etiam parvulis baptismum dare. » 

21. Stephanus papa, idemque martyr, etsi ejus 
scripta exciderint, tamen ex ipsis fragmentum, quod 
recitat Cyprianus °, quam constans assertor aposto- 

licarum traditionum et earum acerrimus propu- 
gnator extiterit, facile monstrat : sic enim dicebat 
adversus omnes qui ex universo christiano orbe viri 
eruditissimi atque sanctissimi impugnabant bapti- 
smum hereticorum, quod hactenus ex antiqua tra- 
ditione Ecclesia non respuebat : NIHIL INNOVETUR, 
NISI QUOD TRADITUM EST, agatur scilicet. Hac una ille 
senteniia et apostolice vocis tonilruo a summa 
arce culminis pastoralis intonans, non solum Afri- 
canorum omnium, sed et Orientaliam episcoporum 
molitiones atque conatus disjecit , et munimenta 
illorum ex mille Scripture divine locis coagmen- 
tata et male contexta penitus dissipavit : ut tune po- 
tissimum Ecclesia Catholica experta sit, qualis 
guantaque vis fuerit antique traditionis, cum opus 
fuit innumeras divine Scripture sententias perpe- 
ram int llectas, que resistere viderentur, uni cedere 
traditioni : de qua hec Augustinus ' : « Consuetudo 
illa, que opponebatur Cypriano, ab Apostouloruam 
traditione exordium sumpsisse eredenda est; sicut 
suut multa que universa tenet Ecclesia, et ob hoc 
ab Apostolis precepta bene creduntur , quanquam 
scripla non reperiantur. » Ceterum Cyprianus non 
adeo vecors fuit , ut apostolice traditioni repugnan- 
dum esse censeret; sed quod existimaret eam hu- 
manam esse polius corruplelam, ut que sibi vide- 
batur esse divinis Scripturis adversa; quare et illa 
verba mox subdit : « Unde est ista traditio? utrumne 
de Vominica et evangelica auctoritate descendens, 
an de Apostolorum mandatis atqueepistolis veniens? 
Ea enim facienda esse, que scripta sunt, Deus testa- 
tur. » Quod si Cyprianus certior redditus esset, illam 
revera fuisse apostolicam traditionem, nec adver- 
sam divinis Scripturis; sanis sincerisyue dogmatibus 
haud dubium acquievisset, quod et Augustinus affir- 
mat. Verum quam egregius adstipulator sit Cypria- 
nus apostolicarum ac ceterarum Ecclesia tradi- 
tionum, presertim in ritu ministrandorum sacra- 
mentorum, mille prope locis erudite Pamelius 
adnotavit. 

22. Ex his vero, qui in Ecclesia claruerunt post 
ethnicos imperatores temporibus Constantini, ma- 
enus Athanasius est facile princeps, qui et traditio- 
num ecclesiasticarum est gravissimus assertor; cum 
adversus ingruentes Arianorum turbines, Filii Dei 
divinitatem labefactantes, traditionis scuto potissi- 
mum sit tutatus catholicam veritatem : nam quo- 
ties de novitate vocis Ariani calumniam faciebant, 
ipse mox eos ad traditionem ecclesiasticam provo- 
cabat ; ipsosque hostes adegit, licet invitos, verita- 
tem catholicam profiteri; unde hee ipse * de Euse- 
bio Cesariensi : «Quod majoris admirationis est, 
Eusebius ex Caesarea Palestine cum pridie abnegas- 
set, in eamdem sententiam postridie subscripsit ; 
quam etiam ‘Ecclesie legendam misit, dicens eam 
esse Ecclesie fidem, et patrum traditionem; » post 
multa vero sic : « Ecce, inquit, nos demonstramus 
istiusmodi sententiam a patribus ad patres quasi 

per manus traditam esse.» Rursum agens contra 
Paulum Samosatensem, hee ait ‘: « Qui ea que 
ultra vires suas sunt, indagat, in precipiti consistit : 
qui vero traditionibusinheret, extra periculum ver- 
satur. Suademus igitur vobis, quod et nobis ipsis 
suademus, ut traditam fidem retineatis, et averse- 
mini profana novitatis verba, et idem reliquis 
pracipiatis, ut exhorreant tanti mysterii inquisi- 
tionem. » 

23. Ipse item Eusebius *, qui tune vivebat, cum 
sanioris esset mentis, hac de traditionibus : «Moyses 
in tabulis inanimatis, Christus autem in mentibus 
vita preditis perfecta novi Testamenti documenta 
descripsit. Ejus vero discipuli, ad magistri sui nu- 
tum, auribus multorum doctrinam suam commen- 
dantes, quecumque quidem veluti ultra habitum 
progressis a perfecto ipsorum magistro precepta 
fuerant, ea iis qui capere possent, tradiderunt : 
guecumque vero iis convenire arbitrabantur , qui 
animas adhuc affectibus obnoxias gererent, curatio- 
nibusque indigentes, ea ipsi ad imbecillitatem mul- 
torum se demittentes, partim litteris, partim sine lit- 
teris, quasi jure quodam non scripto, servanda com- 
mendarunt. » Heec Eusebius. Sed et quihuicproximus 
tempore accedit Cyrilius Hierosolymorum episcopus, 
cum de sacris mysteriis ecclesiasticis quinque oratio- 
nes mystagogicas habuisset, hac aitin fine: «Retinete 
has traditiones, et sine ullius offendiculo vosmet 
servate. » Sed a quo traditas? legat qui originem 
earum scire cupit, et inveniet eas acceptas esse ma- 
jori ex parte ex Missa Jacobi apostoli ejusdem civita- 
tis olim episcopi. 

24. Qui eodem vixit tempore Hilarius *, hee de 
Gallis. « O vos beatos et gloriosos qui perfectam 
atque apostolicam fidem conscientia et professione 
retinentes, conscriptas fides hucusque nescitis. Non 
enim eguistis littera, qui spiritu abundatis : neque 
officium manus ad scribendum desiderastis, qui 
quod corde a vobis credebatur, ore ad salutem pro- 
fitebamini. Nec necessarium habuistis episcopi le- 
gere, quod regenerati neophyti tenebatis. Sed ne- 
cessitas consuetudinem intulit , exponi fides , et 
expositis subscribi. Ubi enim sensus conscientie 
periclitatur, illic littera postulatur. » Heec Hilarius 
de formulis fidei agens, quas nullas scriptas novisse 
hactenus Ecclesiam Gallicanam, magna gloria jure 
testatur. Namipsum simplex apostolicum Symbolum 
quod profiterentur, illud non tradi scriptis compe- 
tentibus, sed verbis acceptum ab illis memorize 
mandari consuevisse, et reddi suo tempore ab Eccle- 
sia _prescripto, suo loco satis est demonstratum. 
Non igitur (ut ab aliquo objectum fuit) hic Hilarius 
de Evangelio, aliisve Divine Scripture libris intel- 
ligit, quos jam scriptos sive ab Irenzo, sive Dionysio, 
vel aliis diu ante Gallias accepisse dubitare nemo 
debet, sed de scriptis fidei formulis, quas hactenus 
Gallia non novyisset, sed traditum apostolicum 
Symbolum possideret. Dicant ergo novatores, Gallo- 


* Athan. de incar. Verb, contr. Paul. Samosat. — 2 Euseb. de de- 
monst. Evang. lib. 1.c. 8. — 3 Hilar. lib. de Synod, contra Arianos. 


PETRI ANNUS 9. — CHRISTI 53. 


rum sordes ( illos compello qui sunt adeo a proge- 
nitoribus antiquis degeneres) qua fronte sine 
scriptis per manus traditas Ecclesiz traditiones im- 
pugnent et respuant; si amplius trecentis annis , 
usque ad Hilarii tempora, Gallicana Ecclesia, eadem- 
que celebris, totoque orbe spectata, sine scripto 
tradita fide, ac per manus accepta, absque aliquo reli- 
gionis prejudicio, imo maximo omnium integri- 
tatis exemplo, usa est ? Intelligant a quibus desci- 
verint, et quibus in eo turpiterinheserint, nimirum 
Arianis, Macedonianis, Aerianis, vel his similibus; 
qui quod traditionibus impugnarentur, nullam sen- 
tentiam, imo ne vocem quidem admittere in ani- 
mum induxerunt, que non reperiretur ex divinis 
Scripturis accepta. Sed hac omittamus. 

25. Basilium * jam prestat audiamus, qui hec 
habet scribens ad Amphilochium de Spiritu sancto : 
« Dogmata , que in Ecclesia servantur, et praedi- 
cantur, partim ex scripta doctrina habemus ’, par- 
tim ex Apostolorum traditione ad nos delata in 
mysterio recepimus : que utraque ad pietatem 
eamdem vim habent; et nemo his contradicit, qui 
vel modicam saltem ecclesiasticorum jurium expe- 
rientiam habet. Si enim aggredimur non scripto 
proditas consuetudines veluti non magnam vim ha- 
bentes rejicere, imprudentes etiam ipsis principali- 
bus Evangelii partibus damnum inferemus, imo 
ipsam Evangelii predicationem ad nudum nomen 
contrahemus. Veluti, exempli causa (ut ejus quod 
primum et communissimum est, primam mentio- 
nem faciam) figura crucis signare eos qui in nomen 
Domini nostri Jesu Christi spem habent, quis scripto 
docuit ? Ad Orientem conversos nos esse , dum ora- 
mus, que scriptura nos docuit ? Invocationis verba, 
dum ostenditur panis Eucharistie et poculum bene- 
dictionis, quis sanctorum scripto nobis reliquit? Non 
enimhis contentisumus quorum Apostolusaut Evan- 


gelium meminit, sed et ante et postea alia queedam _ 


dicimus, velut magnum robur ad mysteria habentia, 
et doctrina scripto non prodita assumpta. Benedici- 
mus aquam baplismatis, et oleum unctionis, insu- 
perque ipsum qui baptizatur : ex quibus scriptis ? 
nonne a tacita et arcana traditione ? Ipsam vero oleo 
illitionem que doctrina scripta docuit ? aut ter 
mergi hominem, unde est ? Reliqua item que circa 
baptisma fiunt, renuntiare satane et angelis ejus, 
ex qua sunt seriptura ? nonne ex hac non publicata 
et arcana doctrina, quam in minime oneroso et sol- 
licito silentio patres nostri conservarunt ? Recte illi, 
utpote docti mysteriorum reverentiam et auctorita- 
tem silenlio custodire : que enim ne aspicere qui- 
dem fas erat non initiatis, horum doctrinam quo- 
modo par erat in litteris, velut in triumpho , 
ostentare ? » Hee Basilius; qui et alia etiam multa 
in eamdem sententiam inculcat : ac tandem hac 
ipsa non scripto tradita Apostolorum traditione 
de Spiritu sancto, blasphemias Macedonii refel- 
lens, veram sinceramque a majoribus divinitatem 

ejus traditam adstruit , atque confirmat , ut di- 
cendum sit more majorum : Gloria Patri et Filio 
cum Spiritu sancto : et non ut illi dicebant : In Spi- 
ritu sancto. Nam et superius : « Quicumque enim 
per morum constantiam antiquilatis auctoritatem 
novationibus pretulerunt, et patrum traditionem 
inviolatam per regiones ac civitates conservarunt , 
hac voce usi sunt; » et alibi’: « Nos confitemur, 
quod etiam traditum accepimus, cum Patre et Filio 
locatum esse Spiritum Paraclitum. » 

26. Basilio jungimus Gregorium Nazianzenum ?, 
qui agens in Julianum Apostatam, in eumdem in- 
vehilur, quod ecclesiasticas traditiones in Gentilium 
usum transferre satageret : « Quas, inquit, tradi- 
tione acceptas in hanc usque diem servavjmus. » 
Huic adnectimus Gregorium Nyssenum, qui ad 
Ablavium hec scribit : « Sin autem nostra oratio 
proposita questione infirmior arguatur : traditio- 
nem quidem, quam a patribus per successionem 
accepimus, servabimus in perpetuum firmam et 
immotam. » 

27. Sed videamus quid de eadem re senserit 
Epiphanius : ipse enim adversus Aerium agens, de 
preescriptorum dierum jejunio Ecclesia consuetu- 
dine receptorum hec ait ® : « Quis autem magis de 
his novit, hic ne seductus homo (Aerius videlicet) 
qui etiam nunc superest, et hucusque in mundo 
versatur; aut qui ante nos testes fuerunt habentes 
ante nos traditionem in Ecclesia, quique etiam a 
patribus suis traditum acceperunt; quemadmodum 
eliam hi a suis patribus didicerunt, qui ante ipsos 
fuerunt, quomodo Ecclesia acceptam a patribus suis 
veram fidem usque huc continet, itemque traditio- 
nes? » Idem inferius postquam egit de memoria et 
precibus pro defunctis ad Deum exhiberi solitis, hae 
rursum de traditionibus inculcat : « Ecclesia neces- 
sario hoc perficit, traditione a patribus accepta. Quis 
autem poterit statutum matris dissolvere, aut legem 
patris? velut Salomon dicit : Audi, fili, sermones pa- 
tris tui, et ne repudies statuta matris tue : ostendens 
per hoc quod et in scriptis et sine scriptis docuit 
Pater, hoc est, Deus, et Unigenitus, et Spiritus san- 
ctus. Mater autem nostra Ecclesia habet statuta in se 
posita indissolubilia , que irritari non possunt. Cum 
itaque ordinata sint in Ecclesia statuta, et bene se 
habeant, et omnia mirabiliter fiant, confutatus est 
rursus etiam hic seductor. » Idem hec habet in 
Compendiaria doctrina : « At vero, inquit, de statu- 
tis ipsis et traditionibus ejusdem Ecclesia , rursus 
necessarium est me brevibus apponere earumdem 
traditionum formam ex parte, etc. » Subinfert de 
diversis ordinibus in Ecclesia narrationem, de die- 
bus festis, observatione jejuniorum, mysteriis eccle- 
siasticis, et aliis sacris ritibus ex traditione manan- 
tibus. Sed non pretermittendum, quod idem ‘ agens 
adversus Melchisedecianos, hee ait: « Termini nobis 
positi sunt, et fundamenta, et edificatio fidei, et 
Apostolorum traditiones, et Scripture sancte, et 

successiones doctrine, et undequaque veritas Dei 
munita est. » 

28. Sed et ad tam certam patentemque verita- 
tem adstruendam Hieronymus etiam suum suffra- 
gium affert in hee verba ad Lucinium '! scribens : 
« Ego illud te breviter admonendum puto, traditio- 
nes ecclesiasticas, presertim que fidei non officiunt 
ita observandas, ut a majoribus tradite sunt; nec 
aliorum consuetudinem, aliorum contrario more 
subverti. » Idemque alibi *, sed ex persona Lucife- 
riani, que eque ab orthodoxo probentur : « An 
nescis, inquit ille, etiam Ecclesiarum esse hunc 
morem, ut baptizatis postea manus imponantur, et 
ita invocetur Spiritus sanctus? Exigis ubi scriptum 
sit? in Actibus Apostolorum. Etiam si Scripture 
auctoritas non subesset, totius orbis in hanc partem 
consensus instar precepti obtineret : nam et multa, 
que per traditionem in Ecclesiis observantur, au- 
ctoritatem sibi scripte legis usurpaverunt : velut in 
lavacro ter caput mergitare : deinde egressos lactis 
et meliis pregustare concordiam ad infantie signifi- 
cationem, die Dominico et per omnem Pentecosten 
nec de geniculis adorare, et jejunium solvere; mul- 
taque alia que scripta non sunt, rationabilis sibi 
observatio vindicat. » 

29. Ambrosius insuper, cum agitde celebritate 
Pascha'i : « Seriptura, inquit, divina nos instruit, et 
traditio majorum. » Idemque in libris quos scripsit 
de his qui initiantur divinis mysteriis, ac de Sacra- 
mentis, vel aliis locis, quid aliud prestitit, nisi ut 
que hactenus sine scripto tradebantur de ea re apo- 
stolicee traditiones, ipse scriptione easdem consigna- 
ret? Chrysostomus etiam (quod superius recitavimus) 
illud ipsum de eadem re statuit axioma : TRADITIO 
EST? NIHIL QUERAS AMPLIUS. » Idem sacros illos ritus 
qui adhibentur in venerandis mysteriis, ab Aposto- 
lis Ecclesie traditos affirmans ait *: « Non frustra 
hec ab Apostolis sunt legibus constituta; ut in vene- 
randis, inquam, atque honorificis mysteriis memoria 
eorum fiat qui decesserunt. Noverant hine mulium 
ad illos lucriaccedere, multumque utilitatis. » Porro 
quod statuerunt Apostoli, hoc ex Dei voluntate eos 
fecisse, his que mox subinfert, demonstrat : « Vult 
enim, inquit, Deus nos nobis mutuum auxilium 
afferamus, etc. » 

30. Multa insuper in hanc eamdem consensio- 
nem ex Augustini diversis tractatibus et epistolis 
essent addenda : sed illam unam satis putamus esse 
sententiam, qua velut funiculo quodam apostolica- 
rum traditionum Jatitudinem metitur, sic dicens * : 
« Quod universa tenet Ecclesia, nec Conciliis institu- 
tum, sed semper retentum est, nonnisi auctoritate 
apostolica traditum rectissime creditur. » Hee Au- 
gustinus, qui eadem fere sepius repetit, ut cum 
ait > : « Quam consuetudinem credo ex apostolica 
tradilione venientem : sicut multa non inveniuntur 
in litteris eorum, neque in Conciliis posterorum; et 


* Hier. epist. xxvitl. — 2? Hier. advers. Luciferian. — 3 Chrys. in 
epist. ad Philip. hom. 3. — 4 Aug. de baptis. cont. Donat. Jib. Iv. c. 


ult. — > August. lib. 11. ¢. 7. 


PETRI ANNUS 9. — CHRISTI 53. 


tamen quia custodiuntur per universam Ecclesiam, 
nonnisi ab ipsis tradita et commendata creduntur. » 
Et ad Januarium ': « Illa, inquit, que non scripta, 
sed tradita custodimus, que quidem toto terrarum 
orbe servantur, dantur intelligi vel ab ipsis Aposto- 
lis, vel plenariis Conciliis, quorum est in Ecclesia 
saluberrima auctoritas, commendata atque statuta 
retineri. » 

31. Ceterum que in sacris sunt Conciliis insti- 
tuta, nec ipsa quidem recens fuerunt inventa; sed 
que et Patres ipsi a majoribus acceperunt sine scri- 
ptis, ut accuratius servarentur, scriplis consigna- 
runt. Unde Vincentius ? Lirinensis, qui eodem cum 
Augustino vixit seculo, hee ait: « Denique quid 
unquam Ecclesia aliud Conciliorum decretis enixa 
est, nisi ut quod antea simpliciter credebatur, hoc 
idem postea diligentius crederetur? quod antea len- 
tius predicabatur, hoc idem postea instantius predi- 
caretur? quod antea securius colebatur, hoc idem 
postea sollicitius excoleretur? Hoc, inquam, semper, 
nec quidquam preterea hereticorum novitatibus 
excitata Conciliorum suorum decretis Catholica quid 
perfecit Ecclesia, nisi ut quod prius a majoribus sola 
traditione susceperat, hoc deinde posteris etiam per 
scripture chirographum consignaret, magnam re- 
rum summam paucis litteris comprehendendo, et 
plerumque propter intelligentiz lucem, non novum 
fidei sensum, nove appellationis proprietate si- 
gnando? » Hee ille; at de his hactenus : instituti 
quippe ratio non patitur his diutius immorari. Satis 
namque nobis visum est de apostolicis traditionibus 
Patrum testimonia usyue ad Augustini tempora 
attulisse : omnes enim, qui posterioribus temporibus 
vixere , cum sit certum eadem sensisse , superfluum 
videtur aliis testibus eadem consignasse. 

32. Desiderari adhuc quid posset, ut novatores 
ista impugnantes refelleremus : sed qui plura cupit, 
ab his petat, qui ejus argumenti commentarios con- 
scripserunt, eosque adeat, tum maxime inter alios 
reverendissimum Lindanum episcopum Ruremun- 
densem, quem ob egregiam eruditionem toto chri- 
stiano orbi spectatam, et vite sanctitatem, plurimi 
facio : vivit adhuc, non sibi, sed Catholice Ecclesia, 
jam mille de prostratis hostibus coronis auctus; 
aliasque in dies majores, et fortasse martyrii, ut qui 
ante aciem quotidie adversus hostes cominus dimi- 
cet, sibi comparaturus. Est et R. P. Robertus Bellar- 
minus Politianus, qui multos annos in his summa 
cum laude versatus est, Rome publice docens; et 
hoc ipso anno, quo hee nostra cudimus, suas de 
Controversiis christiane fidei disputationes adversus 
hereticos, ab eruditis omnibus avide expectatas, et 
jam acceptas, et mirifice preedicatas, edidit : nobi- 
lissimum plane opus, quod instar turris illius quam * 
David edificavit cum propugnaculis , ex qua mille 
pendent clypei et omnis armatura fortium, in Eccle- 
sia habeatur. Hee summatim in genere de traditio- 
nibus dixisse sat erit : inferius vero de singulis pri- 

vatim pro apostolicorum scriptorum et rerum 
gestarum occasione, suis locis ac temporibus plenius 
agendum erif. 

33. Paulus Corinthi ante Gallionem Achaie 
proconsulem. — Sed jam ad ceteras Pauli res gestas 
Corinthi redeamus; a quibus occasione secunde 
epistolz ad Thessalonicenses ibi scripte, divertimus. 
Curabat tune Achaiz provinciam L. Junius Gallio 
proconsul (facta enim erat Achaia proconsularis pro- 
vincia ex lege Clodia, ut Cicero * auctor est) erat hic 
germanus L. Annei Senece, ut ipse testatur *, qui 
et de ejus ex Achaia profectione meminit *, et alias 
de eo; nam ad ipsum inscripsit librum De remediis 
fortuitorum, ac alterum De vita beata. Cum enim 
Seneca a Messalina Augusta, Claudii uxore (ut tradit 
Dio ‘) injuste damnatus exilio , post illius necem ab 
Agrippina item Augusta restifutus, et Neroni, quem 
Claudius (ut vidimus) anno preterito adoptavit, pre- 
ceptor datus esset; in ejus gratiam Achaia provincia 
Gallioni ejus germano est tributa. 

34. Hic igitur cum Corinthi ageret, Judei ex 
more in Paulum turbas excitantes, sistendum eum 
curarunt ante ejusdem tribunal. Quid autem tune 
factum sit, Lucas ® his verbis significat, sic ab exor- 
dio rem gestam narrans. « Gallione autem procon- 
sule Achaizw, insurrexerunt uno animo Judei in 
Paulum, et adduxerunt eum ad tribunal, dicentes - 
Quia contra legem hic persuadet bominibus colere 
Deum. Incipiente autem Paulo aperire os; dixit Gal- 
ho ad Judos : Si quidem esset iniquum aliquid, 
aut facinus pessimum, o viri Judi, recte vos susti- 
nerem : si vero questiones sunt de verbo et nomini- 
bus legis vestra, vos ipsi videritis : judex ego horum 
nolo esse. Et minavit eos a tribunali. Apprehenden- 
tes autem omnes Sosthenem principem synagoge , 
percuticbant eum ante tribunal, et nihil horum 
Gallioni cure erat. » Hac Lucas de rebus gestis co- 
ram Gallione; qui quidem vel in eo laude dignus, 
quod licet proconsulari auctoritate etiam de religione 
agere ac judicare minime prohiberetur (quippe qui 
plenissimam jurisdictionem haberet, et omnium 
partes judicum , qui Rome quasi magistratus vel 
extra ordinem jus dicerent, ad ipsum pertinerent, 

ut Ulpianus ! de officio proconsutlis scripsit), tamen 
tantum detulit religioni Hebreorum, ut ipse a judi- 
cio abstinens, in illos totam causam refunderet; sed 
plus quam decebat: nam licet Sosthenem ante tribu- 
nal illi percuterent, vim publicam non cobibuit , 
nec (ut par erat) ultus est : quin etiam (licet Lucas 
non dicat) affirmat Joannes Chrysostomus ?, ipsum 
quoque Paulum coram tribunali, spectante Gallione, 
fuisse verberatum ab iisdem Judeis. 

35. Post heec omnia, idem Paulus, inquit Lucas °, 
«cum adhuce sustinuisset dies multos, fratribus vale- 
faciens, navigavit in Syriam (et cum eo Priscilla et 
Aquila), qui sibi totonderat in Cenchris caput : ha- 
bebat enim votum. » Paulum, non Aquilam toton- 
disse ex voto caput in Cenchreis (Cenchris), Hiero- 
nymuset Augustinus affirmant (erantenim Cenchreae, 
ut auctor est Strabo ‘, Corinthiorum orientem versus 
navale). Beda * ambiguam esse lectionem cum dicat, 
hec addit : « Falluntur mendositate codicis, qui di- 
cunt Aquilam cum Priscilla uxore sua esse atton- 
sum :in greco enim evidenter xepzueves, id est, atton- 
sus, numero singulari habetur. » Extant sane in 
nostra bibliotheca Acta Apostolorum pervetusta lit- 
teris grandiusculis exarata, in quibus plurali numero 
ita legitur : « Se totonderant in Cenchris caput : ha- 
bebant enim votum. » Attamen inherendum Vul- 
gate nuper restitute, qu (ut posuimus) ducta pa- 
renthesi, cum ita legit : « Navigavit in Syriam (et 
cum eo Priscilla et Aquila) qui sibi totonderat in 
Cenchris caput; » nonnisi de Paulo intelligendum 
esse declarat. Porro caput tondere, et sic votum sol- 
vere, erat Nazareorum , de quibus scribitur in libro 
Numeri *. Sed cur id non est factum Hierosolymis 
in templo? ille fortasse accidit casus, quo ibidem 7 
illico caput tondendum esset, cum coram Nazarzo 
aliquis moreretur. Qui sic erant Nazarei voto obli- 
gati, nominabant se ipsos Corban, hoc est, Dei do- 
num (ut Josephus ® affirmat) quod sic se ipsos Deo 
dicassent. Porro ejusmodi votum Nazareorum nun- 
cupare et exolvere quoque mulieres consuevisse , 
idem Josephus ° affirmat, cum agit de Berenice, de 
qua nos suo loco inferius agemus. 

1. Consules. —Ad num.1.Coss. Claudius Aug. 
V. et Scr. Cornelius Orsitus. 
2. Decennalia Claudii imp. — Sumptus is con- 


sulatus a Claudio juxta secundam consulatuum Ce- 


sareorum regulam , propter nempe decennalia ; 
quorum solemnium occasione Neronem Principem 

Juventutis nuncupavit : « Caesar (nempe Claudius 
imp.) adulationibus senatus libens cessit, ut vice- 
simo wtatis anno consulatum Nero iniret, -atque in- 
terim designatus proconsulare imperium extra Ur- 
bem haberet, et Princeps Juventutis appellaretur , » 
inquit Tacitus lib. 12 Annal. Factum id exemplo Au- 
gusti qui anno Urbis pccxivii Caium nepotem xiv 
annos natum Principem Juventutis dixerat, et in 
quinquennium consulem designarat, non multo 
post imperio proconsulari in provincias Orientis ei 
attributo , ut Zonaras in vita Augusti docet. Hine 
manavit ut imperatores annis quinquennalibus et 
id genus festis addictis filios Casares renuntiaverint, 
aut in consortium imperii Augustei adsciverint. Ab 
hoe anno imperii Cesarei Neronis quinquennalia et 
id genus festa proficiscuntur. Ob imperium procon- 

sulare Nero apud Mediobarbum in numismatis 1m- 
peratorum dicitur imperator. In uno legitur : Nero 
Cxaup. Cas. Imp. Er Octavia Aue. F., qui nummus 
ante Claudii mortem cusus; cum nec Nero Augu- 
stus dicatur, et Octavia Aug. F. sine paterne conse- 
crationis nota appellatur , ut observat Mediobarbus, 
qui alium Neronis nummum producit, in quo legi- 
tur, Nero Ciaupius Imp. Imperii eliam proconsularis 
intuitu Plinius in Panegyricon. yi de Trajano ait : 
« Simul filius, simul Cesar, mox Imperator, et 
consors tribunilie potestatis. » Unde in nummo 
Trajani ante Nerve mortem percusso legitur : Tra- 
sanus Imp. Casar. Reprasentantur capita Nerve et 
Trajani, ut videre est apud Mediobarbum pag. 147. 
Is Plinii locus ab ejus interpretibus non intellectus. 

4. Paulus Ephesi et in Galatia. — Habuit se- 
quens annus coss. Faustum Sullam et Silvium * 
Othonem, quibus adnotatur annus Domini quinqua- 
gesimus quartus, quo (ut ex jam dictis apparet) Pau- 
lus apostolus Ephesum primum venit, non quidem 
permansurus : quippe qui in Syriam proficiscendi , 
solvens Corintho, iniisset consilium : eaqne naviga- 
tione per eam partem Aigei maris, quod Icarium 
dicitur, appulit (qué se offerebat in via) Ephesum : 
ubi diebus aliquot manens, non est passus se diutius 
detineri, sed in Syriam solvens, Casaream Pale- 
stine primum , ac inde Antiochiam accessit : postea 
vero Ecclesias Minoris Asie peragravit : ac tandem 
his omnibus expeditis, non minori quidem quam 
unius anni spatio (ut ex his, que dicentur inferius, 
facile apparebit) Ephesum rediit. Sed audiamus Lu- 
cam, qui hec omnia mira brevitate perstringens , 
ait? : « Devenit Ephesum, et illos (Aquilam, et Pri- 
scillam scilicet) ibi reliquit. Ipse vero ingressus sy- 
nagogam, disputabat cum Judeis. Rogantibus autem 
eis ut ampliori tempore maneret, non consensit : sed 
valefaciens, et dicens : Iterum revertar ad vos , Deo 
volente ; profectus est ab Epheso. El descendens , 
Cesaream ascendit, et salutavit Ecclesiam, et de- 
scendit Antiochiam. Et facto ibi aliquanto tempore , 
profectus est, perambulans ex ordine Galaticam re- 
gionem, et Phrygiam , confirmans omnes discipu- 
los. » Et inferius : «Factum * est autem, cum Apollo 
esset Corinthi, ut Paulus, peragratis superioribus 
partibus , veniret Ephesum. » Heee Lucas de Pauli 

itinere , licet de rebus tunc ab eo gestis omnino si- 
leat. De Cxsarea et Antiochia civitatibus , ad quas 
Paulus Epheso recedens profectus est, jure existima- 
vit Chrysostomus * de Antiochia Syrie totius metro- 
poli esse intelligendum, sicque non de alia Cesarea, 
quam ea que est in Syria Palestina, esse accipien- 
dum. Beda * autem in Acta, Cesaream Cappadocie 
profectum esse dicit Apostolum ; sed cum Lueas ° 
dicat Paulum in Syriam navigasse , de quanam Cx- 
sarea et Antiochia intellexeril, nulla videtur esse 
posse dubitatio. 

_ 2. Quod vero spectat ad Galatas , quibus et Pe- 
trus Evangelium praedicavit, ad hos veniens Paulus, 
magno ab illis exceptus est plausn, et honorificen- 
tissime habitus , prout idem Paulus * ad eos postea 
scribens his verbis declarat: « Scitis autem quia per 
infirmitatem carnis evangelizavi vobis jampridem , 
et tentationem vestram in carne mea non sprevistis, 
neque respuistis , sed sicut angelum Dei excepistis 
me, sicut Christum Jesum. » Et paulo post : « Testi- 
monium enim perhibeo vobis , quia, si fieri posset, 
oculos vestros eruissetis, et dedissetis mihi. » Hee 
Paulus ; qui et superius testitur se illis Evangelium 
preedicasse , cum ait® : « Sed licet nos, aut angelus 
de clo evangelizet vobis preeterquam quod evange- 
lizavimus vobis , anathema sit. » Dum vero Paulus 
Syriam et Asiam peragrarel: « Judeus quidam, 
subdit Lucas *, Apollo nomine, Alexandrinus ge- 
nere, vir eloquens, devenit Ephesum, potens in 

Scripturis. Hic erat edoctus viam Domini, et fervens 
spiritu loquebatur, et docebat diligenter ea que sunt 
Jesu, sciens tantum baptisma Joannis. Hic ergo coe- 
pit fiducialiter agere in synagoga. Quem cum auidis- 
sent Priscilla et Aquila, assumpserunt eum, et dili- 
gentius exposuerunt ei viam Domini. Cum autem 
vellet ire Achaiam, exhortati fratres scripserunt di- 
scipulis ut susciperent eum. Qui cum venisset, con- 
tulit multum his qui crediderant, ostendens per 
Scripturas , esse Christum Jesum. » Hec Lucas de 
Apollo. Porro apostolum Paulum annum integrum 
in hac peregrinatione insumpsisse , tam ex his que 
dicta sunt, quam etiam his yu sequenti anno di- 
cturi sumus, facile apparebit. 

3. Philippi martyrium. — «Hoc eodem anno, 
Olympiade ducentesima septima, anno quarto, in- 
quit Eusebius‘, Philippus apostolus Christi apud 
Hierapolim Asie civitatem, dum Evangelium populo 
nuntiaret, cruci affixus, lapidibus opprimitur. » Hee 
cum scribat Eusebius, diversa ab his narrantur apud 
Hippolytum , grece scripftum auctorem, de septua- 
ginta duobus discipulis. Fertur enim ibi Philippus 
apostolus passus sub Domitiano imperatore. Tradit 
et Metaphrastes ? ipsum martyrio vita functum esse 
anno etatis sue ocfogesimo septimo. De mortis ge- 
nere discrepat ab Eusebiv Nicephorus ®, et alibi idem 
Metaphrastes * : sed nec horum alicui assentitur in- 
certus auctor, qui scripsit Passiones Apostolorum ; 

qui tamen in eo consentit Eusebio , dum affirmat 
post passionem Domini Philippum annis .tantum 
viginti Evangelium predicasse , et anno etatis sue 
octogesimo septimo (quod non creditur) obiisse, sed 
de martyrio ne verbum quidem. Ceterum, quod 
spectat ad theologiam Phrygum : non Martem , nec 
serpentem (ut citati fabulantur auctores) colebant , 
sed quos Eusebius * alibi deos describit. In his igi- 
tur prestat pauca dicere , quam multa commentitia 
coagmentare. Quod vero auctore Eusebio exploratum 
habetur, ipsum Hierapoli martyrium consummasse, 
omnes que consentiunt : nam et Joannes Chryso- 
stomus * ad sepulcrum ejus alludens ait : « Philip- 
pus Hierapolim conservat miraculis. » Sed quod 
apud Isidorum ° legitur, eumdem Philippum Gallis 
Evangelium predicasse ; Galatis esse restituendum, 
diximus in Notis ad Martyrologium Romanum. 
Quod vero Philippo apostolo nonnulla adscribantur 
que esse noscuntur Philippi diaconi, disseremus 
inferius, cum de eodem diacono sermo erit. 

4. Quod ad res Romanas hujus anni pertinet : 
auctor est Tacitus *, hoc anno iisdem coss., factum 
esse senatusconsultum de pellendis Italia mathema- 
ticis , occasione (ut apparet) Junii Scriboniani, qui 
finem principis per Chaldeos scrutatus esset , invi- 
sum plane principibus genus hominum : sed hu- 
mana curiositas agebat, ut quos sepius edicta impe- 
ratorum exagitabant, iidem revocarentur in Urbem. 

1. Res geste Pauli Ephesi. — Anno post heec 
Domini quinquagesimo quinto, D. Junio t et Q. Ha- 
terio coss., Paulus apostolus* peragratis superioribus 


* Tacit. Annal. lib. x11. — ? Act. xix. 


parlibus Asie , venit Ephesum ; ubi (ut ipse testa- 
tur‘) docens Ephesios , tribus annis mansit; sic 
enim, dum ipsos postmodum Mileto accersivit , est 

allocutus : « Propter quod vigilate, memoria reti- 
nentes quoniam per triennium nocte ac die non 
cessavi cum Jacrymis Monens unumquemque Ves- 
trum. » Sed antequam res Pauli Ephesi gestas enar- 
rare aggrediamur ; ejusdem triennii temporis spa- 
tium quando cceperit ac desierit, ut certa ratio 
habeatur, primum omnium ex more esse disqui- 
rendum , necessarium existimamus : quod assequi 
facile possumus, si certum tempus, quo Epheso 
Hierosolymam venturus recesserit , intelliganvus. 
Mansisse Paulum Ephesi etiam post obitum Claudii 
imperatoris, et magnam partem primi anni Neronis, 
certis quidem rationibus tam ex ipsius Pauli quam 
Luce scriptis acceptis, satis aperte demonstrari posse 
vidi tur. Lucas ' in Actis, dum agit de rebus Pauli 
gestis Ephesi, que conligerunt anno tertio commo- 
rationis illius ibi, consilium iniisse Paulum inde pro- 
ficiscendi, ac Hierosolymam primum , deinde Ro- 
-mam eundi, testatur his verbis : « His autem exple- 
tis, proposuit Paulus in Spiritu , transita Macedonia 
et Achaia, ire Hierosolymam, dicens : postquam ibi 
fuero (erant hee verba Pauli) oportet me et Romam 
videre. » 

2. At hee de petendo Romam Paulus animo 
decrevisse non potuit, vivente Claudio; nam nec li- 
cuit : ejus enim edicto (ut vidimus) Judei omnes 
Urbe sunt pulsi, nec usque ad ejus obitum data est 
licentia illue remeandi : quo extincto , liberum fuit 
cuique Judeorum Romam petere, ac ibi agere. Sic 
igitur anno tertio Pauli commorantis Ephesi, quando 
hee animo decernebat, extinctum fuisse Claudium, 
et regnasse Neronem, consentaneum rationi est af- 
firmare. Verum non discessit Paulus Epheso statim 
ut Nero factus est imperator : nam ille sequenti die 
ab obitu Claudii, nimirum pridie idus Octobris, im- 
perium adivit; ipsum autem Paulum decrevisse us- 
que saltem ad diem sequentis Pentecostes Ephesi 
commorari, ipsiusmet testificatione habetur expres- 
sum; ait enim scribens Epheso ad Corinthios ? : 
« Permanebo Ephesi usque ad Pentecosten. » Cum 
igitur ex his satis liqueat, egisse Paulum Ephesi us- 
que ad octavum sallem mensem primi anni Neronis 
imperii , qui numeratur Domini quinquagesimus 
septimus : ut illic triennio jam inchoato manserit ; 
hoc ipso anno Ephesum eum venisse, necesse est af- 
firmare. Licet enim ipse dicat Paulus, se triennio 
Ephesi esse commoratum, non sic intelligendum, ut 
tribus integris annis ibi permanserit; sed (quod ex 
Luca colligitur) duobus impletis annis, ac tribus 
insuper mensibus : nam et ipse totius illius tem- 
poris rationem subducens, ait trium mensium spa- 
tio docuisse in synagoga, biennio autem in schola 
tyranni. Sic igitur qui hoc anno Domini quinqua- 
gesimo quinto Ephesum venit, quinquagesimo se- 
ptimo post Pentecosten inde recessit, anno primo Ne- 
ronis imp. Ceterum non ultra illud Neronis tempus, 
ipsum Ephesi egisse, que de eo dicturi sumus infe- 

rius, declarabunt. Hee satis ad temporis rationem : 
jam Pauli res gestas Ephesi prosequamur. 

3. «Cum venisset Paulus Ephesum, inquit Lu- 
cas ', et invenisset quosdam discipulos, dixit ad eos : 
Si Spiritum sanctum accepistis credentes. At illi 
dixerunt ad eum: Sed neque si Spiritus est, audivi- 
mus. Ille vero ait : In quo ergo baptizati estis? Qui 
dixerunt : In Joannis baptismate. Dixit autem Pau- 
lus : Joannes baptizavit baptismo peenitentie popu- 
lum, dicens: In eum, qui venturus esset post ipsum, 
ut crederent, hoc est, in Jesum. His auditis , bapti- 
zati sunt in nomine Domini Jesu. Et cum imposuis- 
set illis manus Paulus, venit Spiritus sanctus super 
eos, et loguebantur linguis, et prophetabant : erant 
autem omnes viri fere duodecim. » Hos putat 
Joannes Chrysostomus * fuisse advenas Judzos ex 
Asia, qui Hierosolymam ad diem festum olim cum 
accessissent , baptismate Joannis fuerant baptizati , 
nec de rebus postea ibi gestis quidquam accepe- 
rant. « Post hee vero ingressus Paulus, inquit Lu- 
cas *, synagogam , cum fiducia loquebatur per tres 
menses, disputans , et suadens de regno Dei. Cum 
autem quidam Indurarentur, et non crederent, ma- 
ledicentes viam Domini coram multitudine , disce- 
dens ab eis, segregavit discipulos, quotidie disputans 
in schola tyranni cujusdam. Hoc autem factum est 
per biennium : ita ut omnes, qui habitabant in Asia, 
audirent verbum Domini, Judzi, atque Gentiles. » 
Hee Lucas. Fortasse hic ille tyrannus sophista , 
quem scribit Suidas libros decem edidisse de statu 
et divisione orationis. 

4. Quod ad res gestas pertinet : ecce tibi Lucas 
biennii (quod mireris) res gestas Pauli duobus fere 
tantum verbis summatim perstrinxit : cum constet 


ipsum guam plurima ibi passum esse a Judeis : 


quod non aliunde quam ex ipsiusmet assertione ex- 
ploratum habetur. Ephesios enim novissime allocu- 
tus, he ait * : « Vos scitis a prima die , qua ingres- 
sus sum in Asiam, qualiter vobiscum per omne 
tempus fuerim, serviens Deo cum omni humilitate, 
et lacrymis, et tentationibus , que mihi acciderunt 
ex insidiis Judeorum. » Sed quenam he fuerint in- 
sidiw, Lucas scribere pratermisit. Maxima sane illa 
fuisse certamina, ex eo possumus conjectari, quod 
Paulus coram Ephesis suas quas illic est passus 
zrumnas commemorans, nihil eorum meminit que 
passus est a Gentilibus per Demetrium argentarium : 


que licet gravia fuerint, tamenrespectu eorum que 


est a Judeis perpessus, ut levia pretermisit. Siigi- 
tur nullam habuit rationem eorum que a Gentilibus 
sunt illata, ut nec eorum coram illis meminerit , 
quanta putanda sunt illa fuisse , que (ut ait) acci- 
derunt ex insidiis Judeorum? Rursus vero idem 
Pauls in ea quam ad Corinthios scripsit > priore 
epistola, de his que Ephesi passus est, ut re memo- 
rabili , sic meminit : « Si secundum hominem ad 


bestias pugnavi Ephesi , quid mihi prodest , si mor- 

tui non resurgunt? » magnas sane se illic erumnas 
sustinuisse spe resurrectionis, diclis verbis insinuat. 

5. Fuit quorumdam sententia', Paulum Ephesi 
damnatum ad bestias, sed Dei gratia ab earum den- 
tibus liberatum : rem gestam ex quibusdam Pauli 
Actis, que et citat Origenes? in Periarcho, Nicepho- 
rus ? his narrat verbis : « Verumenimvero qui pro- 
fectiones Pauli descripserunt, cum quamplurima 
alia eum simul et fecisse et passum esse, tum hoc 
quoque , cum Ephesi esset , de eo memorize manda- 
runt. Cum ibi principem inane Hieronymus obti- 
neret, multa cum libertate Paulus est concionatus : 
quare Hieronymus illum bene quidem et diserte di- 
cere, sed orationem ejus non esse eorum temporum 
testatus est. Plebs quidem certe per insolentiam et 
furorem, Paulo compedibus injectis, carceri eum 
includit, ut leonibus vorandus objiceretur. Ibi tum 
Eubula et Artemilla, clarorum Ephesi virorum con- 
juges, fidem edocte a Paulo (noctu enim ad eum ve- 
niebant) divini lavacri gratiam ab eo petunt. Itaque 
virtute divina, atque angelici satellitii ministerio , 
caliginem noctis exuberantia splendoris illustrante , 
Paulus ferreis compedibus liberatus, illas divino ba- 
ptismoad littus marisinitiat: et cumid nemo omnium, 

‘ quibus custodiz cura mandata fuerat, sensisset, ad 
vincula rursum sua, in quibus leonibus esca asserva- 
batur, redit. Sed enim ingenti magnitudine et robore 
intolerando leo contra ipsum immissus, in arenam 
quidem ille procurrit , sed mox ad Pauli pedes con- 
sedit. Et cum itidem alia immanes fere immitte- 
rentur, ne tangere quidem ulla sacrum corpus ad 
orationem erectum atque compositum sustinuit. His 
ita actis, derepente fragore , multo vehemens que- 
dam supra nature ordinem grando decidens , mul- 
torum simul et virorum et ferorum animalium 
comminuit capita, ipsiusque Hieronymi aurem am- 
putat : qui deinde cum suis per Paulum Deo conci- 
liatus , salutiferum suscepit lavacrum : leo autem 
ille profugus in montes proximos evadit : et Paulus 
inde in Macedoniam et Greciam transmittit : mox 
rursum per Macedoniam vadens, Troadam et Miletum 
contendit, atque ita tandem Hierosolymam profici- 
scitur. Mirandum vero non est, Lucam hance Pauli 
cum belluis pugnam reliquis ejus Actis non inse- 
ruisse ; nam etsi ex Evangelistis solus Joannes La- 
zari resuscitationem commemorat , minus tamen de 
fide veritateque ejus ambigendum. » 

6. Hec Nicephorus, licet non aliunde quam ex 
scriptis apocryphis : quorum fides cum vacillet , 
diligentiori studio, an veritate subsistant, pervesti- 
gandum est : cum presertim Joannes Chrysosto- 
mus *, et alii eum secuti, Paulum non de bestiis , 
sed hominibus ferinos habentibus animos intel- 
lexisse existimarint : sic enim et Ignatius huic si- 
mili usus dicendi genere, scribens ad Romanos, ait : 
« A Syria Romam usque, terra marique cum bestiis 
depugno, noctu diuque alligatus decem leopardis , 

que est militaris custodia; qui et beneficio affecti,, 
pejores fiunt. » Quin et ipse Paulus alias cum Ro- 
me esset, scribens ad Timotheum ' his verbis: « Do- 


minus mihi astitit, et confortavit me, ut per me 


predicatio impleatur, et audiant omnes Gentes : et 
liberatus sum de ore leonis, » per leonem significare 
voluit Neronem , ut interpretes omnes summa con- 
sensione confirmant; nec est aliquis qui dicat Pau- 
lum Rome ad leonem fuisse damnatum. Rursum 
vero considerandum est, quod tradat idem Paulus 
se Ephesi pugnasse cum bestiis, non autem se tra- 
ditum bestiis : diversa quippe ratio utriusque pene 
est habenda; damnari enim dicebantur ad ludum 
qui in theatrum immittebantur armati cum hestifs 
pugnaturi; bestiis vero absque pugna mox devo- 
randi alii tradebantur : sunt plura exempla utrius- 
que supplicii, sed in his modo non immorandum. 
Cum ilaque dicat Paulus se pugnasse cum bestiis , 
metaphora potius per bestias homines pravos signi- 
ficare voluisse, quam gladio accinctum cum leone in 
theatro pugnasse, omnes Renting perfacile- intel-‘ 
ligere. 

7. Ad hec, cum constet dictum supplicium 
vilioribus tantum personis lege * solitum irrogari : 
Paulus, qui alias flagellis cedendus, se esse Roma- 
num civem * excepit , quanto justius et opportunius 
se ea exceptione liberare potuisset; cum presertim 
(ut ipse scribit ad Romanos‘, et Corinthios *, et 
Lucas in Actis * testatur ) jam animo concepisset , 
Hierosolymam primum , ac denique Romam profi- 
cisci? Atque demum si Paulus ejusmodi supplicio 
affectus esset : non putamus ab ipso omitti debuisse, 
cum scribens post duos annos ad Corinthios 7, suo- 
rum cerfaminum coronas texuit : qui enim cetera 
ac multa his minora enumerat, eum non facile 
credimus, quod esse preclarius videbatur, silentio 
obvolutum reliquisse. Ex his videas , quanta cautela 
apocrypha sint admittenda, etiamsi ex Scripturis 
divinis aliquam sibi videantur fidem adsciscere. 
Unde magis placet sententia Tertulliani qui ait 
Apostolum per ea verba significare voluisse Asiaticas 
pressuras ; et Chrysostomi *, qui eadem sentire vi- 
detur. At vero nec assentimur Theophylacto *°, qui 
exislimavit Paulum illis verbis significare voluisse 
illas pressuras, quas ultimo anno commorationis 
su Ephesi passus est instigatione Demetrii argen- 
tarii'?: nam eo tempore quo scripsit primam episto- 
lam ad Corinthios, qua de pugna cum bestiis memi- 
nit, nondum ea de Demetrio contigerant : quod ea 
ratione facile demonstrari posse videtur, quod Lucas, 
antequam illa recenseat, hec de eo dicat: « His 
expletis, proposuit Paulus in Spiritu, transita Mace- 
donia, et Achaia, ire Hierosolymam. » Nec aliter 
Paulus in dicta prima epistola ad Corinthios ” : 
« Veniam autem, inguit, ad vos, cum Macedoniam 
pertransiero : nam Macedoniam pertransibo; » et 

paulo post: « Permanebo autem Ephesi usque ad 
Pentecosten. » Sic itaque ex his liquet, ea que 
postea subdit Lucas de turbis per Demetrium exci- 
tatis , post dictam epistolam scriptam ad Corinthios 
contigisse ultimo anno commorationis Pauli Ephesi. 
Ex quibus omnibus inferimus (ut diximus) multa 
eademque insignia de his que Ephesi passus est 
Paulus , a Luca esse pretermissa. Hec satis de his 
que Paulus duobus primis annis passus est Ephesi : 
cetera autem inferius suo loco dicenda erunt. 

8. De Pauli sudariis, virtute miraculorum insi- 
gnibus. — Quod vero ad miracula, que ibi operatus 
est, spectat: Lucas ‘ res magnas paucis perstringens, 
hee ait: « Virtutes non quaslibet faciebat Deus 
per manum Pauli.: ita ut etiam super languidos 
deferrentur a corpore ejus sudaria et semicinclia, et 
recedebant ab eis languores, et spiritus nequam 
egrediebantur. » Hae Lucas. Meritoque non com- 
munes ac passim fieri solitas has appellat virtutes , 
que per sudaria et semicinctia , cum Pauli corpus 
teligissent, Ephesi edebantur. Mirari visus est et ipse 
Dominus, quando vestis sux fimbriz tactu sensit ex 
se virlutem exisse, ac rogans dixit® : « Quis me teti- 
gif? » Quin et majores he virtutes videri poterant, 
que non vestium tune corpori Apostoli inheren- 
tium , sed et earum que aliquando Pauli corpori 
adheesissent, tactu editee sunt. Ut merito de suis olim 
ipse Dominus dixerit®: « Qui credit in me, opera 
que ego facio, et ipse faciet, et majora horum 
faciet. » Appareat et in his , sicut olim, sanctificatio- 
nis unguentum, quod (ut est in Psalmo *) in capite 
positum descendit in barbam, et defluit usque ad 
oram vestimenti ejus : eodem modo cum Spiritus 
sanctus suis charismatibus perfundit animam , non 
tantum illam ea virtute sanctificari, sed redundantia 
et excrescentia superfluentis mensure ac exuberan- 
tis gratiz , quecumque illi inherent, divina virtute 
perfundi; et ea quidem, que terrenis pariter atque 
celestibus imperaus, dgmones cruciet, et ad fugam 
compellat , et supra nature vires morbo languentes 
restituat sanitati ; utde sudariis et semicinctiis Pauli 
testatur Lucas, quae a corpore ejus dilata languores 
curabant, et pravos demones abigebant. 

9. Usus sacrarum reliquiarum in Ecclesia, et 
de miraculis ex tisdem. — Videas in his igitur, tam 
Domini quam Pauli apostoli exemplo et auctoritate , 
cultum sacrarum reliquiarum in Ecclesia institutum, 
stabilitum , eumdemque ab Evangelistis scriptis te- 
statum, atque miraculis comprobatum : ut non sit 
qui jure calumniam facere possit, si exemplo he- 
morrhoisse, et aliorum, qui (quod ait Marcus °) 
tangentes eamdem Domini fimbriam sanabantur, 
atque Ephesiorum credentium, Christi, Pauli, ac 
ceterorum sanctorum quisque fidelium reliquias 
petat, ut ex illis hauriat illam gratiam, quam illi 
olim sunt fide praevia consecuti. Dicant hagiomachi 
(si qua tamen in eis umbra saltem evangelice veri- 
tatis reliqua sit) si eadem ipsa Christi vestimenti 

fimbria extaret hodie , sique illa ipsa Pauli sudaria 
et semicinctia haberentur, atque ob ipsorum oculos 
ponerentur : quid, queso , facturi essent? Aversa- 
renturne? Si eo temeritatis et procacie pervenissent 
ut execrarentur, certe non aliorum quam malorum 
demonum se participes esse significarent , eorum- 
demque se consortes esse profiterentur, qui eadem 
sudaria Pauli ac semicinctia exhorrescentes potius 
quam illa pati sustinentes , ab obsessis diu corpori- 
bus fugiebant. Penes quos igitur catholica veritas , 
an apud eos qui ex Evangelistarum prescripto , Do- 
mini et Pauli auctoritate , haemorrhoisse et aliorum 
ac denique maxime piorum Ephesiorum exemplo , 
sanctorum reliquias, ut aliquam inde salutem hau- 
riant, quo decet cultu et honore prosequuntur ? an 
apud eos, qui eas, ut demones, detestantur? O 
quam profundo barathro, obscurissima offusi cali- 
gine detinentur, qui hec tam patentia, ac toto cela 
perspicua non intelligunt. An fortasse que sunt di- 
vinitus concessa orariis et semicinctiis, eadem nega- 
verimus Pauli ossibus attributa? Vel hec omnia 
Paulo privatim, et non ceteris sanctis omnibus 
communicata dixerimus? Appello omnium quotquot 
fuerunt unquam ab ipso exordio nascentis Ecclesie 
Patrum sententiam , si quid ab his contrarium 
unquam senserint. 

40. Ex his vero qui extra classem Catholicorum 
per diversarum heresum abrupta precipitia se de- 
derunt , primus omnium impugnator divinitatis 
Spiritus sancti Eunomius , non alio certe quam 
satanico spiritu afflatus , divini Spiritus hostis , cul- 
tum sacrarum reliquiarum ausus est impugnare : 
quem perditissimus Vigilantius, et inde Claudius 
Taurinensis, ac demum ceteri hereticorum satellites 
sunt consectati. Unde Gennadius * : « Sanctorum 
corpora, et preecipue beatorum martyrum reliquias, 
perinde ac si Christi membra sincerissime hono- 
randa, et basilicas eorum nominibus appellatas , 
velut loca sancta divino cultui mancipata , affectu 
plissimo et devotione fidelissima adeundas credimus. 
Si quis contra hanc sententiam venerit; non Chri- 
stianus, sed Eunomianus, et Vigilantianus creditur.» 
At (quod majus est) extant ipsw fimbriz Christi, et 
Pauli sudaria et semicinctia, non quidem in thecis 
aureis asservata , sed in divine Scripture thesauro 
fidelius custodita, et «ternitati divinitus consecrata, 
quorum tantum aspectu ipsa perfidia, et impietas 
refellatur. 

41. Sed his missis, nos interim (quod nostrarum 
est partium) ipsarum ecclesiasticarum traditionum 
fontes aperientes, et unde ille primum fluxerint 
demonstrantes , qui inde purissimi dimanaverint 
latices ,.qua possumus brevitate narremus. « Cum 
igitur, ut ait Lucas *, deferrentur a corpore Pauli 
ejus sudaria , et semicinctia , recedebant languores, 
et spiritus nequam egrediebantur. » « Non ferentes 
tangebant solum, inquit Chrysostomus*, sed et 
accipientes apponebant. Idcirco Christus non per- 

mittit illum abire in Asiam, observans (ut quidem 
opinor) tempus hoc; » nimirum ut catholicum 
dogma de cultu sacrarum reliquiarum tanto exemplo 
et auctoritate stabiliretur. Quod vero idem Chryso- 
stomus ! alibi iterum rem exaggerans dicat veslibus 
- et umbra pauli mortuos surrexisse ; id quidem in 
his que ad umbram spectant, more rhetorum am- 
plificando potius quam ut ex authentica probari 
posset, historia, locutum esse opinamur : nam id 
Petro tantum fuisse concessum speciali quadam 
prerogativa, superius dictum est. Ceterum quod ad 
vestes pertinet ac mortuos excitatos : quis dubitat 
ea contingere facile potuisse ? quid enim tam mirum 
videri debet, si admotis sudariis Pauli, mortui ad 
vitam resurrexissent, cum scribat Gregorius, cali- 
gula S. Honorati defunctum puerum esse revocatum 
ad vitam ? Sed et alia his similia exempla complura 
suppetunt. 

42. Ex ejusmodi igitur exemplis inhesit fide- 
libus pia ac religiosa traditio, ut cum minus liceret 
ipsa sanctorum sepulcris condita corpora tangere, 
sudaria vel aliquod aliud velum eisdem desuper 
admoverent, quod dicebatur sanctuarium *, sive 
brandeum. Quantam autem inde virtutem haurirent 
‘ejusmodi vela admota sanctorum tumulis, locuples 
testis est Gregorius papa * scribens ad Constantiam 
Augustam, et alii. Porro non solum velamina atque 
panniculos, sed et vestimenta languentium ac de- 
functorum, sacris altaribus, ubi essent reliquize 
martyris, superposita, ad restituendos incolumitati 
egrotantes, et ad vitam defunctos, accepisse virtu- 
tem fidelissimus testis est S. Augustinus, qui ad 
arguendam Gentilium impietatem, complurium mi- 
raculorum suo tempore in Africa editorum catalo- 
gum texuit : eamdemque gratiam floribus, qui 
iisdem sacrarum reliquiarum loculis admoveri con- 
sueverunt, impartiri solitam, pluribus idem mon- 
strat * exemplis. 

43. Sed quid bec memorem, cum non tantum 
sudaria et semicinctia, velamina, vestes, flores, et 
frondes, et si que alia sacris admota reliquiis tan- 
tam operandi miracula vim consequi consueverint, 
sed ipse pulvis et situs, quo (ut accidil) sanctorum 
sepulcra aliquando obducerentur, vel etiam circum- 
aspergerentur , eadem virtute pollerent? Fidem 
horum integram faciunt Patres fere omnes,-et in 
primis Gregorius Nyssenus *, qui de ejusmodi con- 
suetudine pulveris colligendi hee ait : « Si quis 
pulverem, quo conditorium, ubi martyris corpus 
quiescit, obsitum est, auferre permiltat : pro mu- 
nere pulvis accipitur, atque tanquam res magni 
pretii condenda terra colligitur. » Caterum quot 
quantave miracula ex collecto pulvere circa sancto- 
rum sepulcra jacente Deus operari consueverit, 
verax testis est Gregorius papa °, qui fideli certaque 

attestatione refert, ex pulvere collecto ex altaris cre- 
pidine mortuum esse reyocatum ad vitam. Multa 
eliam id genus, et de his que ipse expertus est, 
scribit Gregorius Turonensis '. 

14. Insuper que a sanctorum loculis sunt peni- 
tus separata, sed tamen in ipsorum impenduntur 
honorem, eamdem edendi miracula facultatem sunt 
divinitus assecuta; ut oleum, quo ex more in Eccle- 
sia antiquitus observato, lampades circa sepulcra 
martyrum solent incendi : eo enim unctum cadaver 
filii Irenzi esse revocatum ad vitam, S. Augustinus? 
est auctor. Theodoretus * itidem ingentia plane mi- 
racula de eodem oleo ex lychnis ad martyrum sepul- 
turas suspensis collecto scriptis tradit. Venantius 
Fortunatus * admirabilem sane gratiam ex oleo 
lampadis consecutus, {id carmine cecinit : cui etiam 
rei adstipulatur Paulus Diaconus *. Sed in his non 
immorandum : satis enim superque erit de his tanto 
viro dignam Gregorii Nazianzeni * sententiam pro- 
tulisse, qua heec dicit de sanctis martyribus : « Quo- 
rum corpora idem possunt quod anime, sive mani- . 
bus contrectentur, sive honorentur : quorum vel 
solum sanguinis gutta, atque exigua passionis signa 
idem possunt quod corpora. Et alibi’: « Est adeo, 
inquit, frequens horum lucte certaminumque ve- 
neratio, ut exiguus pulvis, aut reliquise veterum 
ossium, totius ad honorem sufficiant ; et nonnullo- 
rum saltem appellationem reliquiarum omnino 
expertem, scio locis certis inditam esse pro toto 
martyre, que, tamen eamdem vim obtinuerit : 
O rem prodigiosam! salutem affert sola recordatio. » 
Heec Gregorius. 

45..Cum igitur eamdem virtutem in exigua 
parte reliquiarum martyris, que in toto sit cor- 
pore, inesse, experimento ipse testetur : inde eve- 
nit, ut corpus unius martyris in plures interdum 
partes dividi soleret, recondique in diversis altari- 
bus, que sepulcra sunt martyrum, ut auctoritate 
divine scripture ° constat : indeque fortasse acci- 
dit, ut cum unius ejusdemque martyris diversis in 
locis reliquie condite haberentur, et aque ac si 
integrum corpus ubique horum locorum conditum 
esset, eadem miracula sint operate, unius ejusdem- 
que martyris corpus diversis in locis haberi dicatur. 
Tolerabilis error, cui non hominum impostura, 
sed exuberans divina largitas praebuit occasionem : 
dum quod ob virtutis prastantiam diversis in locis 
sit unius ejusdemque martyris erecta memoria, vel 
excitatum sepulcrum (quod esse consuevit sacrum 
altare) quisque apud se corpus illius habere est opi- 
natus. At si licet sacra profanis conferre : Dionysius 
Halicarnasseus *, de pluribus At‘nee sepulcris hanc 
affert rationem, sic dicens : « Quod si quem per- 
plexum facit, quod Atnee sepulcra monstrentur 

multis in locis, nee possit nisi uno esse conditus : 
cogitet hanc dubitationem esse vulgarem ; et intel- 
ligat, quod quamvis unicus locus capiat corpora 
talium, apud multos tamen monumenta ‘eis facta 
sunt, in gratiam acceptam utilitatis cujuspiam. » 
Hee ille : que quidem de sanctis martyribus multo 
magis potuerunt accidisse ; cum preserlim non satis 
esset ob accepta a sanctis martyribus beneficia me- 
moriam illis erigere, nisi etiam ipsorum * reliquiis 
consecraretur altare, quod esse sepulcrum marty- 
rum: consueyit ; qua ratione Basilius * ait, quadra- 
ginta illos martyres dici esse conditos in variis civi- 
talibus , quia quelibet ipsarum partem aliquam 
reliquiarum possideret. Sed hee obiter de earum 
virtute. 

46. Quod vero ex ratione instituti nobis propo- 
situm est; reliquum esse videtur, ut traditionem 
de sacrarum reliquiarum cultu ex Christi fimbria in 
Ecclesia demonstratam, de Pauli sudariis et semi- 
cinctiis confirmatam , ac de reliquiis martyrum 
amplissime propagatam , per singula tempora bre- 
viter demonstremus. Quam autem diligenti studio 
a nonnullis pars aliqua instrumentorum passionis 
Dominice ac sepulture ejus fuerit asservata, diximus 
superius suo Joco, dicturi et inferius, quando postu- 
labit occasio. Quanta insuper diligentia vincula ipsa, 
quibus tum Hierosolymis tum Rome vinctus est 
Petrus , recondita fuerint, et in honore habita , 

_consule nostras Notas in Romanum Martyrologium °. 
Si igitur ipsa dirarum instrumenta pceenarum, quod, 
licet nonnisi ad cruciatus inferendos, martyrem 
tetigerint, tantum virtulis et gratia ex ejus membris 
hauserunt, ut.ex eis innumera fere miracula edita 
referantur ; quod et de uno ex lapidibus, quo Ste- 
phani protomartyris brachium percussum est, Au- 
gustinus testatur * : quid dicendum de ipsiusmet 
martyris reliquiis sacratissimis, quas sub sacro altari, 
in quo incruentum immolaretur sacrificium, condi 
consuevisse, et Joannes annuit in Apocalypsi °, et 
totius Catholice Ecclesize antiquus usus demonstrat? 
Inde flagrans semper desiderium incessit mentes 
fidelium, potiundi sanctorum virorum reliquiis. 

47. Sed aliquot id demonstremus exemplis et 
quidem Apostolorum, eorumdemque successorum 
temporibus. Ipso enim tempore quo Petrus et Paulus 
Rome sunt passi, tesfatur Gregorius * Orientales 
Christianos Romam venisse, ut ipsorum tanquam 
suorum Gentilium, reliquias vindicarent, sed divino 
miraculo impeditos eas secum portare nequivisse. 
Rursus etiam cum martyrium in theatro Rome 
Ignatius consummasset, mox eo quo licuit solemni 
ritu fidelium humeris Antiochiam usque, veneran- 
dum corpus ejus delatum est : quod non tantum 
antiqua Martyrologia, et Graecorum Menologia, sed 
Joannes Chrysostomus ” et ipse Antiochenus, cui 
hee certiora esse poterant, testatur mullis, ac pra- 

sertim his verbis : « Roma stillantem ejus sangui- 
nem excepit ; vos reliquias ejus suscepistis. Vos 
episcopatu ejus gavisi estis; illi martyrio sunt 
letati; certantem illi, vincentem ac coronatum 
conspexerunt; vos perpetuo illum possidelis. Exi- 
guum ad tempus eum vobis ademit Deus, sed majori 
cum gratia restituit. » Et paulo inferius : « Sanctum 
illum omnes ex ordine civitates ab Urbe relatum 
suscipientes humerisque gestanles, Antiochiam 
usque sunt comitate, martyrem coronatum con- 
celebrantes, collaudantes viclorem, diabolum deri- 
dentes. » Idem multa post hec de miraculis a sepul- 
cro ejus scaturire consuetis enarrat. De reliquiis 
Polycarpi huie equalis hec Smyrnensis Ecclesia ' : 
« Sic nos postea ossa ejus potiora lapillis pretiosis, 
auroque puriora, ex cineribus selécta, eo loco repo- 
suimus, qui illis erat decorus consentaneusque. Ubi 
sane nobis aliquando in unum coactis Dominus 
prestabit, ut celebrem ejus martyrii diem, instar 
natalis festi, cum exultatione et gaudio quantum 
fieri potest maximo recolamus. » 

18 Sed sicut Christianorum fuit, snateloehit 
reliquias colligere et venerari; ita Gentilium, illas 
disjicere et profanare ; prout Ecclesie Lugdunensis * 
epistola de martyribus apud se passis sub Marco 
Aurelio Antonino et L. Vero affirmat his verbis : 
« Postea ab implis illis et facinorosis carnificibus 
illorum corpora exusta inque cineres redacta, 
Rhodanum fluvium, qui illic in proximo defluit, 
spargebantur, quo nulle quidem illerum reliquie 
amplius super terram restarent. » Consueverant 
Christiani, ejusdem cultus causa, sanclorum marty- 
rum extinctorum, qui in ccemeteriis sepeliebantur, 
loca frequenter adire : ad que accedere si legibus 
persecutorum imperatorum essent aliquando vetiti ; 
cessante persecutione, ea adeundi cum esset facta 
potestas, frequentiori ccetu eadem (ut est apud Euse- 
bium *) frequentare. Sed non est quod in singulis 
de ea re exemplis enarrandis immoremur; cum non 
reperiantur Acta martyrum, in quibus hec eadem 
semper non inveniantur novis exemplis esse testata. 
Quod si quid post persecutiones Gentilium impera- 
torum sit factum requiras, nullum plane invenies 
scriptorum orthodoxorum (ne singulos enumerando 
molesti simus) qui cultus sacrarum reliquiarum 
non sit fidelis ac constans assertor. Quin etiam si 
ethnicos Christianorum hostes consulas, quantum- 
libet hac illi subsannarent, apud illos plus satis in- 
venies expressum quis de ea re mos Christianorum 
fuerit, et que consuetudo in Ecclesia inoleverit. 
Ecce tibi Eunapius Sardianus * Alexandriz asservari 
ait condita capita martyrum, quos Christiani ut 
sanctos colerent, jisdemque genua submitterent, 
seque ‘Worum sepulcris prosternerent , legatosque 
precum apud Deum eosdem habere dicerent. Hee 
ille; licet ob demolitum Serapidis templum, in 

Christianos infensissimus dictos martyres multis 
exagitet contumeliis. 

49. Ceterum magnam esse a majoribus adhibi- 
tam diligentiam, ne quorumlibet, qui fidei causa 
interfecti viderentur, reliquiza ut martyrum cole- 
rentur, sed illorum tantum , quos probasset Eccle- 
sia; egregie expressum habes ab Optato Milevitano , 
dum agit de Lucilla famosissima femina Donatista- 
rum patrona, quam a Ceciliano archidiacono repre- 
hensam dicit, quod ante Eucharistie sumptionem 
Os nescio cujus hominis mortui, si martyris, nondum 
tamen vindicati, ori admoveret : hoc est, cultum 
illum non opportuno tempore exhiberet reliquiis 
hominis cujusdam extincti, sed nondum ab Ecclesia 
inter martyres recepti. Qualiter autem in primis 
auctoritate primatis episcopi, subtilissimaque inqui- 
sitione adhibita, quibus cultus martyrum exhiben- 
dus esset, diligentissime tractaretur, etiam persecu- 
tionis instante procella, habes apud Augustinum ' 
de actis martyrum delatis ad Mensurium episcopum 
Carthaginensem temporibus Diocletiani. Insuper 
sicut a Ceciliano improbatus est cultus martyris 
nondum recepti, ita et ab Augustino * notati sunt 
circulatores quidam monachi, qui questus causa 
distraherent reliquias quasdam quas dicerent esse 
marlyrum. Porro quam accurate atque perspecte 
providerint episcopi Africani, temporibus Augustini, 
ut nonnisi certis sanctorum reliquiis memorize mar- 
tyrum consecrarentur , neve inanibus superstitioni- 
bus et revelationibus plebs ignara deciperetur, docet 
canon Concilii Carthaginensis *. 

20. Quanta etiam cura ac diligens studium fue- 
rit Romanorum Pontificum, ne quid de his, quod 
inexploratum esset , admitteretur : exemplum habes 
de Gregorio papa * in hunc modum rescribente ad 

Augustinum : « Fecimus quod petisti, quatenus po- 
pulus, qui in loco quondam sancti Sixti martyris 
corpus dixerunt venerari, quod tue fraternitati nec 
verum nec veraciter sanctum videtur, certa sanctis- 
simi martyris beneficia suscipiens , colere incerte 
non debeat. Mihi tamen videtur, quia si corpus quod 
a populo cujusdam martyris esse creditur, nullis 
illic miraculis coruscat, et neque aliqui de anti- 
quioribus existunt, qui se a parentibus passionem 
ejus audisse fateantur; ita reliquie, quas petisti, ' 
seorsum condende sunt, ut locus, in quo prefatum 
corpus jacet, modis omnibus obstruatur, nec per- 
mittatur populus certum deserere, et incertum 
venerari. » Heec Gregorius. At vero quid longe 
post Gregorium statuerit de eadem re Innocentius 
papa III, habes expressum in concilio Lateranensi '. 
Quod si aliquando in eumdem cultum aliquis irre- 
psisset error, non ex traditione majorum, sed pri- 
vato aliquorum instinctu; Deus non permisit illum 
diu latere, sed alicui sancto viro rem aperire non 
pretermisit, ut veritate prodita, falsitas appareret; 
quod et de S. Martino Severus * scribit. Quamobrem 
sancta Ecclesia eam cautelam adhibendam esse exi- 
stimavit, ut nulla Ecclesia dedicaretur, nisi ubi 
nullum corpus humatum fuisse constaret : ut appa- 
ret in epistolis de consecratione ecclesiarum a 
S. Gregorio * ad diversos scriplis. At hac in pre- 
sentiarum de traditionibus sacrarum reliquiarum 
dixisse, satis esse exislimamus, dicturi de iisdem 
frequentius suis locis in poslerum; nam de his cre- 
brius agere, Annales Ecclesiastici passim suppedi- 
tantes argumentum, nos admonent. Sed jam que 
ad rerum gestarum historiam pertinent, prose- 
quamur. 

1. De filiis Sceve, principis sacerdotum, Corin- 
thi curantibus in nomine Jesu energumenos , et de 
virtute nominis Jesu. — Adveniente anno Domini 
quinquagesimo sexto, quo M. Asinius Marcellus, et 
M. Acilius Aviola coss. creati sunt, Paulus jam an- 
num secundum agebat Ephesi : cum non tantum 
ejus predicatione, sed nova occasione filiorum 
- Sceve principis sacerdotum, in nomine Jesu ejicien- 
tium demonia, magna facta est ad Christianam reli- 
gionem accessio. Rem gestam his verbis Lucas 
evangelista describit ‘ : « Tentaverunt quidam de 
circumeuntibus Judeis exorcistis, invocare super 
eos, gui habebant spiritus malos, nomen Domini 
Jesu, dicentes : Adjuro vos per Jesum, quem Paulus 
predicat. Erant autem quidam Judei Sceve princi- 
pis sacerdotum septem filii, qui hoc faciebant. 
Respondens autem spiritus nequam dixit eis : Jesum 
novi, et Paulum scio : vos autem qui estis? Et insi- 
liens in eos homo, in quo erat demonium pessi- 
mum, et dominatus amborum, invaluit contra eos, 
ita ut nudi et vulnerati effugerent de domo illa. Hoc 
autem notum factum est omnibus Judeis atque 
Genlilibus, qui habitabant Ephesi : et cecidit timor 
super omnes illos, et magnificabatur nomen Domini 
Jesu. » Heec Lucas. Cum vero Judeorum non igno- 
biles viri, sed filii principis sacerdotum exorcistas 
agerent; arcanum fuisse a majoribus traditum mi- 
nisterium demones expellendi, nec commune om- 
nibus, facile potest intelligi. 

2. Qui primus omnium hee docuit Hebreos, 
Salomonem fuisse, Josephus * affirmat, qui et hac 
de re mira quedam scriptis mandavit, sic dicens : 
«Prestitit autem Deus etiam Salomoni, ut contra 
dzemones artem ad utilitatem hominum et eorum 
curas edisceret. Incantationes enim instituit, quibus 
adstricti damones, ne denuo redeant, effugantur. Et 
hee cura hactenus apud nos multum prevalere di- 
gnoscitur. Vidi etenim quemdam Eleazarum de 
gente nostra, presente Vespasiano, et ejus filiis, et 
tribunis, alioque simul exercitu, curantem eos qui a 
demonibus vexabantur, deemoniaci naribus admoto 
annulo habente sub signaculo radicem a Salomone 
monstratam : deinde per nares odorantis demonium 
abstraxit, et repente cecidit homo. Postea id adju- 
ravit ne amplius rediret, Salomonis interim mentio- 
nem faciens, et incantationes ab illo inventas recitans. 
Volens autem satisfacere , ac probare presentibus 

Eleazarus hanc se habere virtutem, ponebat ante eos 
aut calicem aut pelyim aqua plenum, et demonio 
imperabat, ut ab homine egressum ea averteret, et 
videntibus preberet indicium quod hominem reli- 
quisset. Quo facto, sapientia Salomonis cunctis inno- 
tuit. » Hac Josephus, qui et alibi ‘de radice quadam 
admirabilem virtutem habente pellendi damones 
pluribus agit. Non tantum vero his utebantur Judei 
artibus ad obsessa a demonibus corpora liberanda : 
sed erat apud illos in confesso, per virtutem nominis 
Tetragrammaton, si cui illud scire ac fari licuisset, 
quemlibet eam facultatem adversus demones asse- 
qui posse, ut testatur Epiphanius * agens adversus 
Ebionxos, cum de Josepho Judo homine narrat 
historiam; qui nec adhuc credens (ut fecisse vidi- 
mus filios Sceve) in nomine Jesu a demone obses- 
sum hominem liberavit. « Quod signum, inquit 
Epiphanius, ut notum factum est Judwzis qui illic 
erant, multus rumor sequebatur ex his qui dice- 
bant : Josephus, gazophylaciis apertis, et invenfo 
nomine Dei scripto, eoque lecto, magna signa facit. 
Erat quidem verum quod ab ipsis dicebatur, ‘sed 
non sic velut ipsi suspicabantur. » Hec Epiphanius. 

3. Hoc itaque de ineffabilis Dei nominis virtute 
esse traditum, non ignorantes Sceve filii, viden- 
tesque tum a Paulo, tum a ceteris Christianis in no- 
mine Jesu hee eadem et alia miracula factitari; et 
ipsi ad demones expellendos eodem utendum sibi 
nomine, ut divinitus revelato, existimarunt. Justi- 
nus * martyr in ea disputatione disertissima , quam 
habuit cum Tryphone, heec habet in eamdem senten- 
tiam : « Per nomen siquidem istius ipsius Filii Dei, et 
primogeniti creature omnis, et ex virtute geniti, per- 
pessionibusque obnoxii hominis facti, et sub Pontio 
Pilato a populo vestro crucifixi et mortui, qui eta 
mortuis resurrexit, et in celum ascendit, demonium 
omne adjuratum vincitur, et in ditionem redigitur. 
Sin vos per nomen quodvis, qui vobis fuere, regum, 
aut justorum, aut prophetarum, aut patriarcharum 
adjuretis , non subjicitur vobis demonium aliquod. 
Cxterum si quis vestrum adjuret per Deum Abrahe, 
et Deum Isaac, et Deum Jacob (nam is Christus est) 
fortasse subjiciatur. Exorcist certe quidem seu 
adjutores vestri jam arte quadam, dixi, veluti Gentes 
in adjuratione utuntur, et thymiamata et vincula 
adhibent. » Hac Justinus. 

4, De exorcismis eorumque usu in Ecclesia. — 

Quod vero Sceve filii (ut habent Acta) per Jesu no- 
men adjurantes demones, non illis absque adjura- 
tione preciperent : existimavit Origenes *, non ex 
Christi Evangelio, sed potius ex ritu judaico adjura- 
tiones ejusmodi provyenisse , quibus Christiani etiam 
uterentur : sic enim ait: « Queret aliquis, si con- 
venit vel demones adjurari. Et qui respicit ad multos 
qui talia facere ausi sint, dicet non sine ratione 
fieri hoc. Qui autem aspicit Jesum non modo im- 
perantem demonibus, sed etiam potestatem dantem 
discipulis suis super omnia demonia, et ut infirmi- 
tates sanarent; dicet, quoniam non est secundum 
potestatem datam a Salvatore adjurare demonia : 
judaicum est enim. Hoc etsi aliquando a nostris tale 
quid fiat, simile fit ei, quod a Salomone scriptis ad- 
jurationibus solent damones adjurari. Sed ipsi, qui 
utuntur adjurationibus illis, aliquoties nec idoneis 
constitutis libris utuntur, quibusdam autem et de 
hebreo acceptis adjurant demonia. » Hac cum de- 
ducat Origenes ex eo quod ait: « Sicut christiano 
homini ex Evangelii prescripto non licet omnino 
jurare , sic nec etiam quempiam adjurare; » sicut 
falsa est illa propositio, ita etiam que inde est de- 
ducta conclusio. 

5. Verum cum inter credentium signa illud ad- 
numeretur *, ut in nomine Jesu fideles demonia 
ejiciant, consuevisse Christianos sic adjurando, de- 
mones pellere ; non solum quem nuper recilavimus, 
Justinus martyr, sed et czteri antiquorum Patrum 
affirmant. Imo non adjurationibus tantum, sed ali- 
quibus majorum traditione probatis ritibus id legi- 
time fieri posse, Domini nostri in primis admonemur 
exemplo : quippe qui cum solo nutu (ne dicam verbo) 
ab obsessis corporibus propria virtute daemones pel- 
lere potuisset; nihilominus aliquando signa que- 
dam, que exorcismi vim viderentur habere , adhi- 
benda putavit; ut cum sanaturus esset habentem 
demonium surdum et mutum, «apprehendens eum 
de turba seorsum, inquit Marcus *, misit digitos suos 
in auriculam ejus, et expuens tetigit linguam ejus, 
et suspiciens in celum ingemuit, et ait illi : 
Ephpheta, quod est, adaperire. » Qui eliam et ad 
exorcismum spectare jejunium et orationem mon- 
stravit *, et sine illis id minime licuisse Apostolis, 
quamvyis antea cum missi fuissent ad predican- 
dum °, accepissent a Domino virtutem et potestatem 
super immundos spiritus. 

6. At licet non discipulos tantum, sed et cre- 
dentes omnes pellendi demones a Domino gratiam 
consecutos esse , evangelica veritas ° attestetur, et 
exemplo seepius monstratum sit, laicos homines de- 
mones ejecisse, quod et de militibus testatur Tertul- 
lianus 7, qui et parentes exorcizare filios solitos 
dicit* : tamen fuisse peculiare munus ordinis ad hoc 
opus in Keclesia instituti, sanctorum Patrum attesta- 
tione exploratissimum est, et in primis Ignatii® Apo- 

stolorum discipuli, qui inter ceteros ecclesiasticos 
ordines et officia recenset exorcistas. Cornelius papa 
scribens ad Fabium Antiochenum ‘, in Romana 
Ecclesia institutos dicit exorcistas et lectores una 
cum ostiariis quinquaginta duos : Concilia preterea 
Romanum *, Laodicenum *, et Carthaginense * inter 
ordines ecclesiasticos adnumerant exorcistas , sicut 
et Hieronymus *. Insuper in predicto concilio Laodi- 
ceno * statutum est, ne, qui non sunt ab episcopis 
ordinati, tam in ecclesiis quam in domibus exorci- 
zare presumant. Imo ne quid superstilionis in exor- 
cismos irreperet, consultum est ut ordinandus 
exorcista de manu episcopi libellum acciperet, in 
quo scripti essent exorcismi, dicente sibi episcopo : 
« Accipe, et commenda memorie, et habeto potesta- 
tem imponendi manus super energumenum, sive 
baptizatum, sive catechumenum; » ut habetur in 
Concilio Carthaginensi’, et antiquis Ecclesie rituali- 
bus libris. Invehitur Tertullianus ° in feminas que 
exorcizare presumerent, sic dicens : « Ips mulieres 
heretice quam procaces, que audeant docere, 
exorcismos agere, etc. » 4 

7. Quod vero ad antiquum exorcismorum usum 
spectat : Justinus martyr ° non tantum loco supe- 
rius citato, sed et ante, hee ait: « Ejus nominis 
(Jesu videlicet) potentiam demones tremunt et re- 
formidant : et hodie quoque illi per nomen Jesu 
Christi crucifixi sub Pontio Pilato, qui Jude procu- 
rationem egit, adjurati nobis parent. » Idem de his 
Tertullianus *° ad Scapulam in hune modum. « De- 
mones non tantum respuimus, verum et revinci- 
mus, et quotidie traducimus, et de hominibus expel- 
limus, sicut plurimis notum est; » et alibi " 
« Edatur aliquis , inquit, sub tribunalibus vestris , 
quem demone agi constet : jussus a quolibet chri- 
stiano loqui spiritus ille, tam se demonem confite- 
bitur de vero, quam alibi Deum de falso. Aque 
producatur aliquis ex his qui de Deo pati existiman- 
tur, qui aris anhelantes, numen de nidore conci- 
piunt; nisi se demones confessi fuerint, christiano 
mentiri non audentes; ibidem christiani procacissimi 
sanguinem fundite. »Et Cyprianus '*in eamdem sen- 
tentiam : « Osi audire velles (sic enim compellat 
Demetrianum Africe proconsulem) et videre, quando 
a uobis demones adjurantur, et torquentur spiri- 
tualibus flagris, et verborum tormentis de obsessis 
corporibus ejiciuntur : quando ejulantes et gemen- 
tes voce humana, et potestate divina flagella et ver- 
bera sentientes, venturum judicem confitentur. Veni 
et cognosce vera esse que dicimus. Et quia sic deos 
colere te dicis; vel ipsis, quos colis, crede, aut si 
volueris et tibi credere : de te ipso loquetur, au- 
diente te, qui nunc tuwm pectus obsedit, qui nunc 
mentem tuam ignorantize nocte cecavit. Videbis nos 

rogari ab eis quos tu rogas, timeri ab eis quos tu 
adoras : videbis sub manu nostra stare vinctos, et 
tremere caplivos, quos tu suspicis et veneraris ut 
dominos. Certe vel sic confundi in istis erroribus 
tuis poteris quando conspexeris et audieris deos tuos, 
guid sint, interrogatione nostra statim prodere , et 
presentibus licet vobis, preestigias illas et fallacias 
suas non posse celare. » Hec Cyprianus; qui et ad 
Donatum *: « Facultas, inquit, datur, immundos 
et erraticos spiritus, qui expugnandis se hominibus 
immerserint, ad confessionem minis increpantibus 
cogere; conflictantes, ejulantes, gementes, incre- 
mento pene propagantis extendere, flagris cedere, 
igne torrere. Res illic gerilur, nec videtur, occulta 
plaga, poena manifesta. » ; 

8. Verum aliquando demones mendaciis confi- 
clis eludere conatos esse exorcistarum assultus, Ter- 
tullianus ® declarat his verbis : « Hanc quoque falla- 
~ ciam spiritus nequam sub personis defunctorum 
delitescentis, nisi fallor, etiam rebus probamus : 
cum in exorcismis interdum aliquem se ex parenti- 
bus hominem sui affirmat, interdum gladiatorem, 
vel bestiarium, sicut et alibi Deum, nihil magis cu- 
rans quam hoc ipsum excludere quod predicamus, 
ne facile credamus animas universas ad inferos re- 
digi, ut et judicii et resurrectionis fidem turbent. Et 
tamen ille demon postquam circumstantes circum- 
venire tentavit, instantia divine gratiz victus, id 
quod in vero est, invitus confitetur. » Insuper (sicut 
experti sunt Apostoli *) damones pertinacissime in- 
herere corporibus solitos, ut nulla exorcismorum vi 
expelli valeant Origenes * ostendit, heec dicens, cum 
explicat librum Josue : « Tale aliquid intelligere 
possumus, quia dicit : Permansit habitare Amor- 
rheus in ipsis. Verbi gratia: Si inimica virtus de- 
monis ex amaritudinis tarma veniens, obsideat 
alicujus corpus, perturbet, ac decipiat mentem; 
adhibeantur autem multe orationes, multa jejunia, 
mulle exorcistarum invocationes ; et ad hec omnia 
surdus demon in obsesso corpore permaneat et 
persistat, tolerabilius ferens exorcistarum pcenas, et 
adhibita sibi ex Dei nominis invocatione tormenta, 
quam discedere ab homine quem impudenter ob- 
sidet et nequiter : ita etiam hic intelligendum est in 
istis qui dicuntur Amorrhei, qui permanent et 
persistunt habitare in Elom. » 

9, Plurimum vero conferre fidem obsessi, ut 
exorcismi vim sibi insitam operentur, Cyprianus ° 
in primis his verbis testatur : « Adjurati per Deum 
verum a nobis, statim cadunt, et fatentur , et de ob- 
sessis corporibus exire coguntur. Videas illos nostra 
voce et operatione majestatis occult flagris cedi, 
igne torreri, incremento pcene propugnantis ex- 
tendi, ejulare, gemere, deprecari; unde veniunt, et 
quando discedunt (ipsis qui se colunt audientibus) 
confiteri; et vel exiliunt statim, vel evanescunt 
gradatim , prout fides patientis adjuvat, aut gratia 
curantis aspirat. » Hac Cyprianus; eadem fere Mi- 

nutius Felix ' sic dicens : « Ipse Saturnus et Serapis, 
et Juppiter, et quicquid demonum colitis, victi do- 
lore, quod sunt, eloquuntur ; nec utique in turpitu- 
dinem sui, nonnullis presertim vestrum assisten- 
tibus, mentiuntur. Ipsis testibus, esse eos daeemones, 
de se verum confitentibus credite : adjurati enim 
per Deum verum et solum, inviti miseris corporibus 
inhorrescunt, et vel exiliunt stalim, vel evanescunt 
gradatim, prout fides patientis adjuvat, aut gratia 
curantis aspirat. » Habes apud Prudentium * exor- 
cismi formam quamdam his versibus expressam : 


Torquetur Apollo 
Nomine percussus Christi, nec fuloina verbi 
Ferre potest : agitant miserum tot verbera lingue, 
Quot laudata Dei resonant miracula Christi. 
Intonat antistes Domini : Fuge, callide serpens, 
Exue te membris, et spiras solve latenles : 
Mancipium Christi, fur corruptissime, vexas : 
Desine, Christus adest, humani corporis ultor : 
Non licet ut spolium rapias, cui Christus inhesit. 
Pulsus abi, ventose liquor, Christus jubet, exi. 
Has inter voces medias Cyllenius ardens 
Kjulat, et notos suspirat Juppiter ignes. 


10. Ceterum quantumlibet virtus Christi pre 
ceteris Judeorum ac Gentilium rilibus ad pellendos 
demones potentior visa sit: tamen non desierunt 
impostores et circulatores eamdem artem profiten- 
tes , circumire urbes, superstitionibus et incantatio- 
nibus uti, eoque exercilio instar medicorum curan- 
tium corpora, questum facere, et corradere hinc 
inde pecuniam. De his enim, et non christianis 
exorcistis , loquitur Ulpianus, cum ait *: « Non ta- 
men si incantavit, si imprecatus est, si (ut vulgari 
verbo impostorum utar) exorcizavit : non sunt 
ista medicine genera : tametsi sint qui hos sibi pro- 
fuisse cum preedicatione affirment. » Hec ille, cum 
negat ejusmodi hominibus de eorum mercede jus 
esse dicendum : ex quo certum est, de aliis potius 
quam de Christianis intellexisse , qui nonnisi gratis, 
absque aliqua conventione stipendii, ejusmodi offi- 
cium impendere consueverunt. 

41. Verum quod ait, verbum, Exorcizare, esse 
impostorum; haud dubium est, sugillare voluisse 
Christianos , quorum ipse erat infensissimus hostis, 
ut suo loco dicemus. Gentiles enim sic contumelize 
causa nominare consuevisse Christianos, Hierony- 
mus testatur * cum ait : « Ubicumque viderint chri- 
stianum, usurpant statim illud de trivio : ayoxx 
émOirns, SCilicet, O Greecum impostorem ; » et alibi * : 
«Si tunica non canduerit, statim illud e trivio: Im- 
postor et Greecus est. » Graecos enim ethnici appel- 
labant Christianos (ut tradit Tertullianus) ea de 
causa, quod cum Christianam amplecterentur reli- 
gionem, abjecta toga, pallium, quod erat philoso- 
phorum indumentum, supervestiebant. At impostor 
etiam Christus Redemptor noster a Judeis est nomi- 
natus : nam apud Mattheum ® legitur : « Recordati 
sumus quod seductor ille, etc., » pro seductore, im- 

postorem esse legendum, alii ‘ tradiderunt. Multum 
plane conferunt ad dictum Ulpiani responsum intel- 
ligendum, que sanctus Justinus martyr scribit in 
oratione ad Gentiles , qua demonstrat non Christia- 
nos tantum, sed et incantatores ac circulatores exor- 
cizare consuevisse : sed Christianos ceteris omnibus 
in ea re efficienda virtute prestitisse , monstrat bis 
verbis : « Hoc ipsum ex his que sub aspectu vestro 
fiunt intelligere potestis. Complures siquidem de- 
monum intemperiis correptos homines per orbem 
totum et hanc vestram urbem, quos alii incantato- 
res et venefici curare non potuerunt , permulti ho- 
minum nostrorum, Christianorum, inquam, per 
nomen Jesu Christi sub Pontio Pilato crucifixi ad- 
jurantes , sanarunt, atque etiam nunc sanant, exar- 
mantes et exigentes ab hominibus, quos illi obsede- 
runt, demones. » Hee Justinus. 

42. Verum quod ad Christiane religionis exor- 
cistas spectat : non tantum eorum munus erat, eos 
qui patenter a demonibus arriperentur, sed et illos 
qui latenter hec paterentur, exorcizare. Omnes enim 
homines , cum natura nascantur filii ire, donec 
Christi baptismate in novam transeant creaturam , 
demonis detinentur imperio : quamobrem antiquus 
 Keclesie usus fuit, ut omnes, antequam sacro bapti- 

smate imbuerentur, expurgarentur exorcismis , ac 
sic in novam per baptismum creaturam transfer- 
rentur. De hujusmodi exorcismo loquitur Cypria- 
nus ?, sic scribens ad Magnum : « Hodie etiam geri- 
tur, ut per exorcistas voce humana, et potestate 
divina, flagelletur, et uratur, et torqueatur diabo- 
lus ; et cum exire se, et homines Dei dimittere seepe 
dicat, in eo tamen quod dixerit, fallat; et id quod 
per Pharaonem prius gestum est, eodem mendacio 
obstinalionis et fraudis exerceat. Cum autem ad 
aquam salutarem atque baptismi sanctificationem 
venilur, scire debemus et fidere, quia illic diabolus 
opprimitur, et homo Deo dicatus divina indulgentia 
liberatur. » Agunt de iisdem exorcismis baptismum 
precedere solitis Cyrillus * Hierosolymorum episco- 
pus, Optatus ‘, Gregorius Nazianzenus *°, Basilius ad 
Amphilochium , Ambrosius *, Chrysostomus 7, Au- 
gustinus * frequentissime , ac ceteri omnes, et pra- 
sertim hi qui scripserunt de divinis officiis, quod 
quidem in universa totoque orbe diffusa Ecclesia 
servari solitum, Gennadius ® testatur his verbis : 
‘cTilud etiam quod circa baptizandos in universo 
mundo sancta Ecclesia uniformiter agit , non otioso 
contemplemur intuitu : cum sive parvuli, sive ju- 
venes ad regenerationis veniunt sacramentum, non 
prius fontem vite adeant, quam exorcismis et exsuf- 
flationibus clericorum ab eis spiritus immundus 
abigatur; ut tune vere appareat quoniam princeps 
hujus mundi mittatur foras, et quomodo prius 
alligetur fortis. » At de exorcismi traditione satis. 

43. Caterum illud unum non pretermittimus , 
non Gentiles tantum , sed et Christianos , cum pra- 
sertim post baptismum in peccatum aliquod capitale 
incidissent, vexari a demonibus consuevisse, ut Dio- 
nysius‘ et Cyprianus? testantur. Sic enim ait Cy- 
prianus : « Sepe nonnulli de illis qui sani bapti- 
zantur, si postmodum peccare cceperint, spiritu 
immundo redeunte quatiuntur ; ut manifestum sit 
diabolum in baptismo fide credentis excludi , si fides 
postmodum defecerit, regredi. » Hac Cyprianus, de 
his loquens qui per apostasiam exciderunt a fide : 
cum tamen interdum accidere soleat occulto Dei ju- 
dicio, ut innocentes: pueri ac puelle , divino per- 
missu, arripiantur a demone, ut tum Augustinus 
agens contra Pelagium, tum Gregorius papa in Dia- 
logis tradunt. Sed de his modo hactenus. Jam vero 
quid post filiorum Sceve casum contigeril (ut res 
ipsa poslulare videtur) narrationis ordine prosequa- 
mur. 

14. De confessione peccatorum eorumque abso- 
lutione per sacerdotes. — Non Judeos tantum, atque , 
etiam Gentiles novi casus timore perculsos (quod 
superius dictum est) nomen Domini Jesu preconiis 
extulisse, sed et Christianos ipsos magnam ex ea re 
fuisse utilitatem consecutos, idem Lucas tradit his 
verbis > ; « Multique credentium. veniebant confi- 
tentes et annuntiantes actus suos. » Diversam plane 
hanc fuisse peccatorum confessionem ab illa quam 
ad Joannis baptismum venientes * agere consueve- 
rant, certum est : nam illa preecedebat baptismum , 
hee autem eorum qui credidissent ac baptizati es- 
sent, erat confessio delictorum. Credentium enim 
nomine, nonnisi baptizatos, et Christianos jam factos 
Lucam nominare consuevisse, exploratissimum est. 
Jam ejusmodi confessionis delictorum faciende Do- 
minus jecerat fandamenta, cum Apostolis dimit- 
tendi peccata tradidit potestatem, dicens * : « Accipite 
Spiritum sanctum : quorum remiseritis peccata, re- 
mittuntur eis ; et quorum retinueritis, retenta sunt. » 
Imo et in aliis innumeris divine Scriptura locis ap- 
parent confessionis impressa vestigia : alque etiam 
ab ipso rerum omnium principio : utin Adam, cum 
ab eo est a Deo confessio requisita, videatur quo- 
dammodo imperata. Sed hac omnia referre.precter- 
mittentes, antiquissimum usum ejus in Ecclesia 
(quod nostri instituti ratio postulat) veterum eccle- 
siasticorum scriptorum testificatione demonstrabi- 
mus. 

15. Confessionem igitur delictorum a Deo pri- 
mitus, cum jure nature ab Adam, tum etiam postea 
lege scripta mille, modis a populo dure cervicis exa- 
ctam, atque a Christo in Ecclesia, tradita hominibus 
potestate dimittendi peccata , stabilitam atque pra- 
ceptam, Ephesi insuper coram Paulo usu receptam, 
ac denique in Ecclesia fuisse omni tempore frequen- 
tatam , certissimum est. Cujus probande rei, etsi 
nulla alia suppeterent testimonia , ipsa necessitas id 
fateri compellit. Cum enim non sit homo qui non 

peccet , et tradita sit a Christo hominibus potestas 
dimittendi peccata; qui vult sibi, qua commisit, 
peceata dimitti, ea ut aperiat potestatem habentibus 
absolvendi necesse est. Incumbit et sacerdotibus 
necessario eadem singillatim perquirere : quoniam 
non solvendi tantum, sed et retinendi peccata fa- 
cultatem sunt consecuti : qua ut utantur, et intelli- 
gant que relaxare, queve debeant retinere, singula 
singulorum opus est peccata audiant. Caterum non 
desunt de ejusdem rei usu innumera Patrum testi- 
monia : nos autem, ex more, que sunt antiquiora 
tantummodo recensebimus ; reliqua‘vero, ut cunctis 
notissima , absque jactura aliqua, silentio libentius 
pretermittemus. 

46. Habet in primis Dionysius * ad Demophilum 
scribens (de cujus commentariorum fide agemus 
postea) hee que sequuntur verba : « Tu vero (ut 
tue litteree indicant) procidentem sacerdotem sacer- 
doti , impium (ut ais) atyue peccatorem , nescio quo 
pacto contra discipline ordinem adstans calce abje- 
cisti, ac repulisti : cum ille quidem verecunde 
(quod oportuit) fateretur se ad peccatorum remedia 
querenda venisse. Neque exhorruisti insuper, et 
sacerdotem optimum lacerare conviciis, miserabi- 
lem eum dicens, qui pcenitentem atque impium ju- 
stificasset. » Treneus * de Rhodanensibus feminis 
scribit, que lapse in heresim , ad Ecclesiam re- 
deuntes exomologesin facerent; et de Cerdone he- 
resiarcha tradit *, sepe exomologesin fecisse , sed 
iterum sua prava dogmata docuisse. Fecit et exomo- 
logesin item Rome coram Zephyrino pontifice Na- 
talius hereticus, ut Eusebius * ex antiquioribus 
scriptoribus recitat. Facturus itidi)m eam. erat et 
Marcion,, nisi morte preeventus , impeditus fuisset ; 
quod Tertullianus * asserit. Porro nihil aliud esse 
exomologesin facere , quam sua confiteri peccata, 
tum ex ejusdem vi vocis, tum etiam ex antiquo usu 
recepto monstratur : non enim Greci tantummodo , 
sed et Latinorum plerique, ut Tertullianus , Cypria- 
nus, et alii, exomologesin, pro confessione peccato- 
rum , usurpare consueverunt , ab ipsa vocis signifi- 
catione oucrcynong : NAM &, preepositio, idem est, 
quod, foris, et éyercyia quod (ut declarat Suidas *) 
confessio , sic dicta a verho &cuscrcyiusr, hoc est, foris 
dicere, vel fateri. Hac igitur voce usi sunt majores, 
quam Lucas in nuper citato Actorum loco in dicta , 
de qua agimus, historia, pro confessione peccato- 
rum usurpavit, grace sic scribens7 : "Eéoponeyebpever xa} 
ayanyyenovres nas Toxtes abcr@v 2 qua etiam significatione 
hee Tertullianus * : « Exomologesis est petitio ve- 
nie : quia qui petit veniam, delictum confitetur. » 

47. At idem non solum ipsam peccatorum con- 
fessionem nominat exomologesin, sed alibi omnes 
actus peenitentiw, qui ipsam confessionem sequun- 
tur, dum ait * : « Tantum relevat confessio delicto- 
rum, quantum dissimulatio exaggerat. Confessio 

enim satisfactionis consilium est, dissimulatio contu- 
macie. Hujus igitur pcenitentie secunde, et unius, 
quanto in arcto negotium est, tanto operosior 
probatio est; ut non sola conscientia preferatur, 
sed*aliquo etiam actu administretur. Is actus, qui 
magis greco vocabulo exprimitur et frequentatur, 
exomologesis est, qua delictium Domino nostrnm 
confitemur, non quidem ut ignaro, sed quatenus 
satisfactio confessione disponitur, confessione pceni- 
tentia nascitur, peenitentia Deus mitigatur. Itaque 
exomologesis, prosternendi et humilificandi hominis 
disciplina est; conversationem injungens misericor- 
die illicem. De ipso quoque habitu atque victu 
mandat, sacco et cineri incubare, corpus sordibus 
obscurare , animum meeroribus dejicere, illa que 
peccavit, tristi tractatione mutare.: caterum pastum 
et potum pura nosse, non ventris scilicet, sed anime 
causa : plerumque vero jejuniis preces alere, inge- 
miscere, lacrymari, et mugire dies noctesque ad 
Dominum Deum tuum, presbyteris advolvi, et caris 
Dei adgeniculari, omnibus fratribus legationes de- 
precationis sua injungere ; hec omnia exomologe- 
sis; » et paulo post (me putes de confessione Deo 
tantum secreto facienda, et non homini, ipsum in- 
tellexisse) hac subdit : « Plerosque tamen hoc opus, 
ut publicationem sui aut suffugere, aut de die in 
diem differre, presumo, pudoris magis memores, 
quam salutis ; velut illi qui in partibus verecundio- 
ribus corporis contracta vexatione , conscientiam 
medentium vitanf, et ita cum erubescentia sua 
pereunt. » Hee ipse : ac denique cum multis laboret, 
ut eum a bono avertentem tollat pudorem, hec 
addit. « Ergo cum te ad fratrum genua protendis, 
Christum contrectas, Christum exoras. » Loquitur 
(sententia omnium) Tertullianus de publico actu, 
sed tamen secretorum peccatorum confessione , 
quam ‘absolutio consequatur, unde et subdit : 
« Grande plane emolumentum verecundie occulta- 
tio delicti pollicetur. Videlicet (per ironiam) si quid 
humane notitiea subduxerimus, proinde et Deum 
celabimus. Adeone existimatio hominum, et Dei 
conscientia comparantur? An melius est damnatum 
latere, quam palam absolvi? » 

48. Ex his igittir omnibus constat, ex sententia 
Pamelii! viri eruditissimi, aliorumque diserlorum 
virorum orthodoxorum, Rhenani, et aliorum com- 
plurium tres integras partes ecclesiastice pcenitentia 
haberi a Tertulliano expressas : nimirum poeniten- 
tiam illam que precedere solet confessionem deli- 
ctorum , quam contritionem usitatiori vocabulo 
appellare consuevimus ; ac que subsequebatur, con- 
fessionem coram sacerdotibus publicam de publicis, 
vel secretam de secretis , ut egregie idem notat 
Pamelius *; ac denique actus illos penitentia, quos 
exomologesin Tertullianus nominat, communi vero 
usu loquendi dicimus satisfactionem. Sed hee pla- 
niora paulo post videbimus in Cypriano. Est de con- 

essione secreta ejusdem Tertulliani * locus in libro 
de Baptismate, ubi primum agens de confessione 
peccatorum publica, que precedere solebat ba- 


ptismum, mox de secreta in Ecclesia usitata scribit’ 


in hec verba: « Ingressuros baptismum, orationi- 
bus crebris, jejuniis, et geniculationibus, et pervigi- 
liis orare oportet, et cum confessione omnium retro 
delictorum, ut exponant etiam baplismum Joannis. 
Tingebantur, inquit, confitentes delicta sua. Nobis 
gratulandum est, si non publice confitemur iniqui- 
tates, aut turpitudines nostras. » Hec ille. At unde, 
queso, calumnia illa a Gentilibus in Christianos 
conflata, cum dicerent (ut tradit Minutius Felix *) 
ipsos adorare ‘solitos virilia sacerdotum; nisi quod 
illi ad eorum genua procumbentes, suaque illis con- 
filentes peccata, summisse veniam deprecarentur? 
ex ea enim secreta verborum facta prolalione, nec- 
non et ex more ad genua inclinatione, penres illos 
qui non intelligerent, sed res omnes in deteriorem 
partem acciperent, ejusmodi nefanda invaluil existi- 
matio. 

19. De eadem item confessione peccatorum in 
Ecclesia fieri solita scribit Cyprianus in libro de La- 
psis, cum ait * : « Denique quanto et fide majores et 
, timore meliores sunt, qui quamvis nullo sacrificii, 
aut. libelli facinore adstricti, tamen quoniam vel 
hee cogitaverunt, hoc ipsum apud sacerdotes Dei 
dolenter et simpliciter confitentes , exomologesin 
conscientiz faciunt, animi sui pondus exponunt, sa- 
lutarem medelam parvis licet et modicis vulneribus 
exquirunt. » Hoc ipsum est quod alibi dicit* ¢ «Nam 
cum in minoribus peccatis agant peccatores pceni- 
tentiam justo tempore, et secundum discipline or- 
dinem ad exomologesin veniant, et per manus 
impositionem episcopi et cleri jus communicationis 
accipiant : nunc crudo tempore, persecutione adhuc 
perseverante, nondum restituta Ecclesiz ipsius pace, 
ad communicalionem admittuntur, et offertur no- 
men eorum, et nondum peenitentia acta, nondum 
manu eis ab episcopo et clero imposita, Eucharistia 
illis datur. » Eadem fere alibi in hac verba®: « Ante 
actam peenitentiam, jam ante exomologesin gravis- 
simi atque extremi delicti factam, ante manum ab 
episcopo et clero'in pcenitentiam impositam, etc. » 
atque iterum ° «: Exomologesi facta, et manu in eis 
penitentiam imposita ; » vel cum ait : «Nulla exomo- 
logesi criminis facta, despectis episcopis atque calca- 
lis; » acitem 7: « Agat peenilentiam plenam; postea 
exomologesi facta, ad Ecclesiam redeat. » Facit et 
illud * : «Apud inferos confessio non est, nec exomo- 
logesis illic fieri potest. Qui ex toto corde pcenitue- 
rint et rogaverint, in Ecclesiam debent interim 
SUSCIp1. » 

20. Que omnia Cypriani loca, et alia, ex quibus 
peccatorum confessio coram sacerdotibus fieri so- 
lita, et eorumdem satisfactio, exomologesis nomine 

nuncupata, manifeste monstratur, Pamelius erudi- 
tis notationibus illustravit, atque insigniter locuple- 
tavit, et ex his omnibus bee colligens ait * : « Disci- 
mus ex ejusdem sanctissimi martyris scriptis hunc 
olim in Ecclesia servatum ordinem, ut primum 
fieret confessio criminum apud sacerdotes Dei. Hane 
sequebatur peenitentia, que et pracesserat : poeni- 
tentiam excipiebat exomologesis, quam subsequeba- 
tur impositio manus episcopi aut cleri. Hac facta, 
dabatur Eucharistia sic reconciliato. » Ejusmodi 
manus impositione absolutionem impartiri  soli- 
tam, non tantum ex his dictis colligitur, sed ex eo 
eliam quod idem Cyprianus in libro de Lapsis sic 
scribit : « Confiteantur singuli, queso, delictum 
suum, dum adhuc qui deliquit in seculo est, dum 
admitti confessio ejus potest, dum satisfactio, et re- 
missio facta. per sacerdotes apud Dominum grata 
est. » Et alibi scribens ad Cornelium papam *: 
« Ipse, inquit, permisit, qui legem dedit, ut ligata 
in terris, etiam in celo ligata essent; solvi autem 
possent illic, que hic prius in Ecclesia solverentur. » 
Heec et alia alibi * pluribus in eamdem sententiam; 
quibus ostenditur necessitatem impendere, ut abso- 
lutio delictorum ab Ecclesia impartiatur. 

21. De penitentia publica. — Verum quod in 
aliquibus locis superius citatis habetur expressum 
de manus imposilione episcopi et cleri: exhibeban- 
tur ea in reconciliatione publici poenitentis : non 
quod omnes abzolverent, id namque muperis fuisse 
episcopi, vel eo absente, presbyteri, certum est’; sed 
ut omnes per manus impositionem ratam se habere 
illius reconciliationem ostenderent. De hac reconci- 
liatione idem loquitur Cyprianus, dum deficientibus 
presbyteris, indulget ut diaconus tempore ingruen- 
tis necessitatis possit reconciliare poenitentem, sic 
dicens * : « Si incommodo aliquo et infirmitalis pe- 
riculo occupati fuerint; non expectata presentia 
nostra, apud presbyterum quemcumque presentem ; 
si vero presbyter repertus non fuerit, et urgere exi- 
tus ceeperit, apud diaconum quoque exomologesin 
facere delicti sui possit, ut manu ei in peenitentiam 
imposita, veniat ad Dominum cum pace. » Concedit 
Cyprianus, ut necessitate exposcente, diaconus, non 
quidem propria auctoritate, sed ex mandato epi- 
scopi reconciliet publicum pcenitentem : sicut vide- 
mus eliam hodie legum auctoritale et usu receptum, 
ut ipsum ministerium absolvendi ab excommunica- 
tione cuique etiam inferioris ordinis clerico deman- 
detur, ut qui eo argumento scripsere commentarios, 
pluribus docent. De eadem porro absolutione et 
Ecclesiz reconciliatione meminit Hieronymus °, sic 
scribens : « Sacerdos imponit manum subjecto, re- 
ditum sancti Spiritus invocat, atque ita eum qui 
traditus fuerat satane in interitum carnis, ut spiri- 
tus salvus fieret, indicta in populum oratione, alta- 
rio reconciliat. » 

22. Ceterum in eamdem cum Cypriano senten- 
tiam, de non restituendis lapsis nisi facta exomolo- 
gesi, conspirasse in omnibus Romanam Ecclesiam, 
clerus Romanus ‘ ad illum scribens egregie profi- 
tetur; imo ea omnia non ut recenter inventa et 
excogitata, sed more majorum cuncta peragi tradit, 
sic dicens : « Nec hoc nobis nunc nuper consilium 
cogitatum est, nec hecapud nos adversus improbos 
modo supervenerunt repentina subsidia : sed antiqua 
hec apud nos severitas, antiqua fides, disciplina le- 
gitur antiqua. » Et certe quidem : nam de Fabiano 
papa haud pridem defuncto recens exemplum praces- 
serat, qui Philippum christianum imperatorem ad 
exomologesin faciendam adegit; nec priusillicommu- 
nionem ecclesiasticam est impartitus, quam confes- 
sionem fecerit peccatorum, ut Eusebius his verbis 
testatur®: « Fama est, hunc, Philippum videlicetim- 
peratorem (christianus namque erat), cum precatio- 
num in die postreme vigilize Paschatis una cum 
multitudine in ecclesia particeps fieri vellet, non 
prius ab episcopo, qui ecclesia preerat , permis- 
sum esse intrare; quam se confessus fuisset, et 
inter eos qui peccatorum vinculis adhuc tene- 
bantur adstricti, locumque pcenitentiam agentibus 
prestitutum occupabant , se sua sponte colloca- 
visset; episcopumque dixisse eum non alia con- 
ditione, nisi istud faceret , propter. multa delicta 
que ab illo ferebantur admissa, aliquando ab ipso 
in ecclesiam receptum fore. Imperatorem autem 
alacri animo et lubenti episcopo morem gessisse, et 
ingenuam modestiam, ac religiosam piamque affe- 
clionem reipsa declarasse memorant. » Hee Euse- 
bius. Merito igitur clerus Romanus, scribens dictam 
epistolam ad Cyprianum, eadem semper esse obser- 
vata demoustrat,. que et in futurum illibata custo- 
diri cupiens, hee addit : « Absit ab Ecclesia Romana 
vigorem suum tam profana faeilitate dimittere, et 
nervos severitatis eversa fidei majestate dissolvere, 
-utcum adhuc non tantum jaceant, sed et cadant 
eversorum fratrum ruin, properata nimis remedia 
communicationum utique non profutura presten- 
tur. » At vero quid mirum, si quod (ut ex Actorum 
constat historia *) fecerunt Ephesi coram Paulo 
Christiani, id ipsum ubique locorum coram ceteris 
Apostolis vel ab eis ordinatis episcopis, credentes, 
culpe obnoxii factitarent. 

23. Sed enim quid insuper de his scripserit Ori- 
genes, qui et ipse ad Decii tempora pervenit, audia- 
mus : agens enim de septem modis, quibus ex divine 
Scripture prescripto remittuntur peccata : « Est, 
inquit *, adhuc et septima, licet dura et laboriosa, 
per poenitentiam remissio peccatorum, cum layat 
peccator in lacrymis stratum suum : et fiunt ei la- 
cryme sue panes die ac nocte, et cum non erube- 
scit sacerdoti Domini indicare peccatum suum, et 
querere medicinam, secundum eum qui ait; Dixi, 
pronuntiabo adversum me injustitiam meam Do- 
mino : et tu remisisti impietatem cordis mei. » Et 

alibi’ : « Pronuntiationem iniquitatis, id est, con- 

fessionem peccati frequentius diximus. Vide ergo 
quid doceat nos divina Scriptura : quia oportet pec- 
catum non celare intrinsecus. Fortassis enim, sicut 
hi qui habent intus inclusam escam indigestam, aut 
humoris aut phlegmatis stomacho graviter et mo- 

leste imminentia, si vomuerint, relevantur : ita 

etiam hi qui peccaverunt, si quidem occultant et 
retinent intra se peccatum, intrinsecus urgentur, et 
propemodum suffocantur a phlegmate vel humore 

peccati : si autem ipse sui accusator fiat; dum accu- 
sat semetipsum et confitetur, simul evomit et deli- 

clum, atque omnem morbi digerit causam. Tan- 

tummodocircumspice diligenter, cuidebeas confiteri 
peccatum tuum : proba prius medicum, cui debeas 

causam languoris exponere,, qui sciat infirmari cum 

infirmante, flere cum flente, qui condolendi et 

compatiendi noverit disciplinam : ut ita demum, 

si quid ille dixerit, qui se prius et eruditum medi- 

cum ostenderit et misericordem, si quid consilii 

dederit, facias et sequaris : si intellexerit et previ- 

derit talem esse languorem tuum, qui in conventu 

totius Ecclesie exponi debeat et curari, ex quo for- 

tassis et ceteri «edificari poterunt, et tu ipse facile 

sanari; multa hoc deliberatione , et satis perito me- 

dici illius consilio procurandum est. » Hee Orige- 

nes, quiet paulo inferius invehitur in eos qui absque 

peccatorum facta purgatione ad Eucharistiam su- 

mendam temere accedunt, illud facere negligentes, 

quod Paulus? admonuit, dicens: « Probet autem — 
se ipsum homo, et sic de pane illo edat.» Vel illud: 

« Si nos ipsos dijudicaremus, non utique judicare- 

mur. » Quibus sane verbis duplicis generis: fuisse 

peccatorum confessionem insinuat, alteram secre- 

tam, publicam alteram coram Ecclesie conventu, si 

criminis qualitas id exigeret. De his etiam alibi in. 
hee verba : «In gravioribus criminibus semel tan- 

tum vel raro peenitentia conceditur locus : ista vero 

communia peccata, que frequenter incurrimus, 

semper pceenitentiam recipiunt, et sine intermissione 

redimuntur. » Cur autem publica poenitentia non 

adeo facile iterari solita esset, declarat Augustinus * 

scribens ad Macedonium. 

24. Ex his omnibus satis certum exploratum- 
que habetur, ab ipsis Apostolorum temporibus pec- 
catorum confessionem coram sacerdotibus , sive 
privatim, sive publice, nunquam’ esse intermissam; 
viguisseque ejusmodi disciplinam in Ecclesia Ca- 
tholica, majorum observatione usuque receplam, 
atque probatam. At Decii temporibus fuisse in ee- 
clesiis presbyteros peenitentiarios, qui confessionem 
peccatorum audirent, nec negant qui hostes sunt 
peenitentiz : auctoritate enim Socratis ac Sozomeni, 
grecoram historicorum , sed Novatianorum , aper- 
tissime id testantium, liquet. Ait enim Socrates* : 
« Ab illo tempore, quo Novatiani se ab’ Ecclesia se- 
junxerunt, recusaveruntque cum his qui tempore 
persecutionis regnante Decio concitate lapsi erant, 

communicare : Ecclesiarum episcopi canoni ad- 
junxerunt, ut in singulis Kcclesiis presbyter quidam 
penitentie praesset’: quo, qui post baptismum 
lapsi fuissent, coram presbytero ad eam rem desi- 
gnato peccata sua confiterentur ; imo (quod ait paulo 
inferius) particulatim confiterentur. » Heec Socrates. 
Porro eamdem peccatoriim confessionem fuisse se- 
cretam, Sozomenus ' his verbis significat : « Etenim 
cum prorsus non peccare, nature sit humana divi- 
nioris : peenitentibus autem, quamvis frequenter 
deliquissent, veniam dare, Deus jusserit; et ad im- 
petrandam denique veniam confiteri peccata, neces- 
sarium sit: odiosum (ut credibile est) sacerdotibus 
ab initio visum fuit, tanquam in theatro audiente 
Keclesiz multitudine, delicta pronuntiare. Presby- 
terum itaque aliquem vite integritate quammaxime 
spectabilem, secretorum etiam tenacem ac sapien- 
tem huic officio prafecerunt : cui accedentes qui 
peccarant, acta vite sue confilebantur. Ille vero pro 
cujusque delicto, quid aut facere singulos aut luere 
oporteret, interminatus absolvebat, uta se ipsi com- 
missorum poenas exigerent. » Hac ille, licet aliter 
ac perperam habeat lectio Sozomeni apud Cassio- 
dorum in Tripartita ?, dum ait antiquis pontificibus 
visum esse, ut velut in theatro sub testimonio ec- 
clesiastici populi delicta panderentur. Nam si hoc 
verum est, quid opus erat (ut subdit) ad hoe opus 
deligi presbyterum secretum servantem ? 

25. Quod vero pertinet ad tempora Decii: dicen- 
dum est potius, tunc excrescente lapsorum numero, 
penitentiariorum presbyterorum etiam numerum 
esse auctum , guam tunc recenter institutum 
quandoquidem (ut vidimus superius et exemplis 
et testimoniis ) longe ante Decii tempora frequens 
erat usus exomologesis in Ecclesia. Consultius qui- 
dem Sozomenus , nullum certum definiens ejus rei 
temporis principium, cum agit de Romana Ecclesia : 
« Romani, inquit, sacerdotes ab ipso inde exordio 
etiam ad nostram usque mernoriam custodiunt, » 
hoc ipsum scilicet. Sed quod ad numerum spectat : 
non unum, sed plures presbyteros pcenitentiarios in 
una ecclesia ad suscipiendos poenitentes et ipsorum 
peccatorum confessionem audiendam fuisse pre- 
fectos, demonstrat Dionysii Alexandrini * epistola ad 
Fabium Antiochenum, dum Serapionem lapsum , 
in extremis laborantem, dixisse ait nepoti suo : « Ali- 
quem ex presbyteris advoca ad me. » 

26. De Nectarii episcopi Coristantinopolitant 
facto, ubi plura de confessione secreta. — In ce- 
teris vero que scribit Socrates, a Nectario episcopo 
Constantiuopolitano sublatum esse presbyterum pe- 
nitentiarium, occasione oborti scandali, quod recen- 
set; insuper quod dicit, ab eodem datam esse libe- 
ram potestatem, uti pro sua quisque conscientia ad 
mysteria participanda accederet : ac quod est maxi- 
mum omnium, canonem illum de presbytero pceni- 
tentiario in singulis ecclesiis preeficiendo, apud alias 
sectas firmum ratumque mansisse; eos vero qui 

fidem Consubstantialis tenebant, necnon Novatianos 
presbyterum peenitentiarium rejecisse : hec omnia 
nonnulli, quamlibet occasionem captantes, ut ca- 
tholicam veritatem impugnent, tam facile admit- 
tunt, ut ex his affirmare audeant, peenitentiam per 
sacerdotes in Ecclesia ministrari solitam, temporibus 
Nectarii prorsus esse sublatam, ac penitus abroga- 
tam. Sed tanta hee Socrati testanti prestanda est 
fides, quanta ceteris hereticis de suis dogmatibus 
tractantibus : quippe Novatianus secta cum fuerit, 
quam vere ac sincere hec scripserit adversus pceni- 
tentiam in Ecclesia administrari solitam , quemlibet 
puto posse facile judicare. 

27. Ceterum hee que dicimus de Socrate, non 
esse calumniam, sed apertissimam veritatem ; nec 
tam aliorum testimonio, quam sui ipsius professione 
probari ipsum fuisse secta novatianum : qué paucis 
dicturi sumus (haud enim bec tain manifesta longo 
indigent sermonis involucro) nullo negotio declara- 
bunt. Cum enim nulla eos laudandi, et ea que iidem 
Novatiani dixissent, affirmandi occasionem preter- 
miserit, Nicephorus ‘ hee intelligens, eum esse 
Novatianum , non semel, sed iterum jure clamat. 
Sed istud ipsum sua sponte dilucidius profitentem 
audiamus. Agens enim de S. Joanne Chrysostomo 
Nectarii successore , eum ? sugillat, quod pro con- 
cione seepe ea verba dixisset: « Si millies lapsus pee- 
nitentiam egeris, in Ecclesiam ingredere. » Extant 
hujuscemodi vel alia plura id generis in homilia 
secunda ejusdem in Psalmum quinquagesimum : 
que redarguens Socrates se proculdubio eadem cum 
Sisinnio tum Novatianorum episcopo, qui eo argu- 
mento adversus eumdem Joannem Chrysostomum 
librum conscripsit, sensisse , absque ulla ambigui- 
tate declarat. Verum quoniam et Sozomenum eam- 
dem prorsus causam fovisse certum est : quam ma- 
nifeste deliret uterque , erit perfacile demonstrare. 
Cum enim ambo in eam conveniant sententiam , ut 
sublato a Nectario presbytero peenitentiario, Ecclesia 
(quod ait Socrates *) ejusmodi exemplum fuerit imi- 
tata, vel (quod ait Sozomenus *) omnium fere Eccle- 
siarum presules id ipsum sectati fuerint : quam id 
a veritate sit alienum, paulo inferius apertissime 
declarabimus , cum multis exemplis adductis , quid 
a ceteris Keclesiis fuerit observatum aperiemus. 

28. At quoniam ambo rursus in eamdem con- 
spirant sententiam , dicuntque sublato presbytero 
peenitentiario a Nectario, permissum cuique, ut se- 
cundum animi sui consilium ad divina participanda 
mysteria posset accedere : licet heec de Nectario, ut 
ab hominibus qui faveant Novatianis dicta, tide va- 
cillent : tamen si velimus esse verax, et fidem de his 
Socrati adhibendam putemus, Nectarium a Novatia- 
nis fuisse deceptum, affirmare oportet; ut qui illis 
uteretur familiarissime, quos etiam in rebus que 
spectant ad fidem aliquando consuleret, et illorum 
opem adversus alios hereticos imploraret ; cum 
alioqui non deessent in ea Ecclesia Catholici , quos 

docuisset Gregorius Nazianzenus, in cujus sedem 
ipse successerat. Jactat haec idem Socrates ' de suis 
Novatianis , Agellio episcopo, et Sisinnio Jectore, 
quodque ab eo requisiti , presto fuerint. Scimus et 
Gregorium Nazianzenum, cum, solutus munere pa- 
storali, quietus Nazianzi in rure paterno ageret, ad- 
versus eumdem Nectarium per lilteras acerrime 
expostulasse, quod Ariahos, Macedonianos, Euno- 
mianos, alque Apollinaristas, que vellent, libere 
Constantinopoli tractare permitteret. Quonam sto- 
macho de his ille ad eum scripserit, ejus epistole 
exordium facile manifestat; est enim hujusmodi ?: 
« Dei cura et providentia, qua ante tempora nostra 
Ecclesias tueri solebut, vitam hance deseruisse in uni- 
versum videtur. » Ex his igitur facile potest intel- 
ligi, ex quo fonte deductum fuerit quod dicunt, 
arbilrio sue conscientia , absque exomologesi co- 
ram presbytero facta, cuique relictum, ut, cum 
-vellet, sacram sumeret Eucharistiam : nec eude- 
monem illum, quin potius cacodemonem , quem 
hec illi consuluisse dicit Socrates, nec alium quam 
Novatiane secte hominem fuisse, credendum est. 
29. Esto igitur hee fuisse a Nectario Novatia- 
norum consilio instituta : mendacissime certe addit 
Socrates, omnes qui essent fidei Consubstantialis , 
Catholicos scilicet, cum Novatianis pari consensione 
canonem illum de presbyteris poenitentiariis in sin- 
gulis Ecclesiis preficiendis abrogasse : sed apud alias 
sectas, nempe hereticos, illum firmum ratumque 
mansisse. Nam non tantum ex his que diximus, 
aperti mendacii redarguitur, sed aliis certissimis ar- 
gumehtis ejusdem impostura detegitur. Qui enim 
eodem Theodosii tempore cum Nectario vixerunt, et 
qui futuris temporibus successerunt, quinam usus 
fuerit Ecclesie Orientalis in impartienda Euchari- 
stia, suis ipsorum scriptis satis aperte ac firmiter 
testatum reliquerunt. Ecce tibi in primis Gregorius 
Nyssenus, qui non modo iis temporibus vivebat , 
quibus ea accidisse idem Socrates narrat *, nimirum 
sub consulatu Titiani et Symmachi, sed etiam adbuc 
superstes erat ultimo anno ejusdem Theodosii im- 
peratoris : nam interfuisse reperitur illi Synodo 
Constantinopolitane, que celebrata est anno decimo 
sesto et ultimo Theodosii imperatoris , Arcadio ter- 
tium et Honorio secundum coss., ut ejusdem Sy- 
nodi acta * declarant : «Hic, inquam, Gregorius 
inter omnes Orientales episcopos, qui tunc temporis 
vivebant , insigni eruditione ornatissimus , et ob 
preclaras res gestas estimatione facile princeps, 
egregiam epistolam, que a Grecis * inter canonicas 
est recensita, scripsit ad Latojum Mitilenes episco- 
pum, qua quosdam canones, quos peenitentiales ap- 
pellare consuevimus instituit; ut confitentium pec- 
catorum examinato pondere , ex eorum prescripto 
illis poenitentia injungeretur. In ullima quidemsua 
senectute eam scripsisse yidetur Gregorius , quippe 
qui in fine ad eumdem, ad quem scribit episcopum, 

hec dicat : « Debes enim, ut gratus filius ei qui te 
secundum Deum genuit in senectute, per tuas ora- 
tiones alimentare. » Sic igitur quam manifeste ex 
his que scribit Gregorius Nyssenus dicti Novatiani 
historici mendacii arguantur; nemo non videt. 

30. Sed jam ad Joannem Chrysostomum venia- 
mus, gui Nectario jn episcopatu successit; et videa- 
mus num et ipse, quod scribit Socrates fecisse 
Nectarium, suo arbitrio reliquerit onines, ut absque 
penitentia, sue tantum conscientie testimonio, 
communicarent; quidque ipse sacerdotes alloquens, 
de hac re dicat' audiamus: « Non parva, inquit, 
vobis imminet poena, si quem aliqua improbitate 
teneriscientes, ei hujus mense participationem per- 
miltlatis. Sanguis enim ejus de manibus vestris re- 
quiretur. Si dux igitur quispiam , si consul ipse, si. 
quis diademate coronatus indigne adeat, cohibe, 
coerce : majorem tu illo habes potestatem ; » et post 
multa? : « Si ipse pellere non audes, mihi indica : 
non permittam isla fieri : animam prius tradam 
meam, quam Dominicum. alicui corpus indigne : 
sanguinemque’ meum effundi potius patiar, quam 
pretiosissimum illum sanguinem preterquam digno 
concedam. Quod si quis venerit cum sordibus igno- 
ranter, nulla vestra culpa est, si multam prius adhi- 
bueritis diligentiam : nam hee mibi de notis et ma- 
nifestis disputata sunt; quibus emendalis, cito etiam 
ignotos Deus notificabit. » Repetit eadem alibi iisdem 
ferme verbis. Ex quibus videas quam aperte refu- 
tentur dicta a Socrate, de licentia impartila, ut qui- 
vis sux conscientie arbitrio ad percipiendam Eucha- 
risliam accederet. 

31. Caterum fuisse in Ecclesia temporibus 
Joannis Chrysostomi presbyteros pcenitentiarios , 
idem Joannes Chrysostomus sepe demonstrat : nam 
cum de pcenitenlium classe meminerit, presbyteros 
etiam, apud quos illi agerent exomologesin, in ea 
Ecclesia fuisse ad illud opus adscriptos, affirmare 
necesse est; sic enim ait :-« Adstantem audis pre- 
conem, atque dicentem : Quotquot estis in poeniten- 
tia, omnes orate. Quicumque non participes fiunt, 
in peenitentia sunt. Quid stas, si es in poenitentia? 
sumere non debes : qui namque non communicat, 
est ex peenilentibus. » Nec aliud insinuat, cum alibi 
ait *: « Causa tui presbyter sedet, causa tui rectus 
stat doctor laboribus et afflictione affectus. » Prace- 
dere consuevisse peccatorum confessionem sacre 
Eucharistie sumptionem, alio loco demonstrat his 
verbis * : « Tempus quidem confessionis eque et 
lotis baptismate, et illotis profanisque incumbit : 
illis quidem, ut post patentium criminum vulnera, 
penitentia interveniente, curentur, et ad sacra my- 
steria redire mereantur; his vero, ut ablutis in ba- 
ptismo maculis, ad Dominicam mensam munda jam 
conscientia accedant. » Ceeterum ejusmodi delicto- 
rum confessionem nonnisi sacerdotibus fieri solitam, 
ab eisdemque absolutionem criminum impartiri de- 

bere, sepe demonstrat ‘, dum tantam a Deo illis 
prestilam facultatem dimittendi peccata vehementer 
exaggerat. Nec aliud significat, cum ait se non tan- 
tum die, sed nocte paratum esse, ut poenitentes pec- 
catores excipiat ? : « Si quando, inquit, contigerit ex 
vobis peccare aliquem, accedite ad me dormien- 
tem, etc., » nimirum ut peccatorum solvatur vin- 
culis. 

32. His igitur sic se habentibus, si quando (quod 
et seepius est invenire) idem Chrysostomus hortatur, 
ut Deo confiterentur peccata, non hominibus, nec 
velut in theatro panderent ea : non a secreta certe, 
sed a publica illa absterruit peccatorum propala- 
tione, cujus occasione Nectarius (ut vidimus) poeni- 
tentiarium presbyterum in ordinem redegerat : re- 
cens quippe erat exemplum; qua ex causa istud 
ipsum sepius inculcavit, ut cum ait * : « Admoneo 
te ut assiduo confiteare : neque enim in theatrum 
duco conservorum tuorum, nec te cogo peccata tua 
hominibus nuntiare : conscientiam tuam Deo ex- 
pone, eique ostende vulnera tua; » et alibi: « Non 
tantum , inquit, peccatores esse dicamus, sed etiam 
ipsa peccata specialiter singula computemus. Non 
tibi dico, ut te prodas in publicum, neque ut te apud 
alios accuses, sed obedire te volo Prophete dicenti : 
Revela Domino viam tuam : ante Deum tua confitere 
peccata. Nunc autem neque necessarium est preesen- 
tibus testibus confiteri. » Hec et alia id genus sepe 
Chrysostomus*; quee interdum ex greco in latinum 
ab Erasmo perperam reddita, occasionem crroris 
ceteris tribuerunt: ut illud, quod habetur in homi- 
lia quarta de Lazaro grece scriptum : pa x49 dvbd70 
Revers, ta dvedion ce; ph yxo To awv0who suororyets, tye. exmoy- 
nevon; Erasmus ita: « Cave enim homini dixeris, ne 
tibi opprobret, neque enim conservo confiteris, ut 
in publicum proferat. » Atqui non vetat Chrysosto- 
mus ne homini confileamur : sed hec ejus sententia 
est: «Num enim homini dicis,; ut tibi exprobret? 
Num conservo confiteris, ut te apud vulgus tra- 
ducat? » 

33. Quamobrem sic et in ceteris (ne dicere co- 
gamur eumdem sibi ipsi contraria scribentem esse 
turpiter hallucinatum) cum tantum Deo esse confi- 
tendum affirmat , et hominibus non esse propalanda 
peccata admonet, non aliud quam secretam confes- 
sionem suadet; et ab illa publica, cujus occasione 
scandalum obortum erat, absterret. Siquidem se- 
crete confiteri, idem wstimabatur, quod Deo tan- 
tummodo eadem propalare; .nec homo crederetur, 
qui vicem Dei potius gereret : nam (ut idem ait 
Chrysostomus *) sacerdoti thronus in celis collocatus 
est. Sicute contra palam confiteri, eadem erat homi- 
nibus potius quam Deo propalare. Quam quidem 
publicam confessionem dicendus est Nectarius di- 
movisse : nam eamdem alicubi adhuc usu retentam 

S. Leo papa ‘ amplius exercendam esse prohibuit, 
de his scribens ad episcopos Campania in hee verba : 
«Illam etiam contra apostolicam regulam presum- 
plionem, quam nuper agnovi a quibusdam illicita 
usurpatione committi, modis omnibus constituo 
submoveri (de pcenitentia videlicet, que ita a fide- 
libus pestulatur), ne de singulorum peccatorum ge- 
nere libellis scripta confessio publice recitc tur : cum 
reatus conscicntiam sufficiat sol.s sacerdotibus indi- 
cari confessione secreta. Quamyvis enim plenitudo 
fidei videatur esse laudabilis, que propter Dei timo- 
rem apud homines erubescere non veretur+ famen 
quia non omnium hujusmodi sint peccata, ut ea, qui 
peenitentiam poscunt, non timeant publicare, remo- 
veatur tam improbabilis consuetudo, ne multi a pee- 
nitentize remediis arceantur, dum aut erubescunt, 
aut metuunt inimicis suis facta reserare, quibus 
possunt legum constitutione percelli. Sufficit ergo 
illa confessio, que primum Deo offertur, tune etiam 
sacerdoti, qui pro delictis poenitentium ‘precator ac- 
cedit. Tunc enim demum plures ad pcenitentiam 
poterunt provocari, si populi auribus non publicetur 
conscientia confitentis. » Haec Leo, in omnibus con- 
sentiens his que fecisset Nectarius, et Chrysostomus 
esse facienda admonuit. 

34. Certe quidem huic similis fuisse videtur 
peccatorum illa confessio, quam mulier illa tempore 
Nectarii fecixse dicitur : quandoquidem non a pre- 
sbytero «jus fuisse propalatum peceatum, sed a se- 
ipsa tantum, Socrates et Sozomenus testantur, sed id 
eodem sacerdote proculdubio suadente : cujus rei 
causa ille merito a Nectario est gradu amotus offi- 
cioque depositus ; quo facto, Novatiani (ut mos est 
hercticorum) quamcumque licet levem, ut sinceris 
dogmatibus detrahant, arripere ausi occasionem 
(quod est in proverbio : Musce ad ulcus), non tantum 
presbyterum poenitentiarium in ordinem redactum , 
sed et poenitentiam ipsam una cum eo fuisse proscri- 
ptam, calumniose admodum conclamarunt : cum 
tamen (ut dictum est) illa potius theatralis fieri in- 
terdum solita confessio peccatorum fuerit abrogata, 
quam et S. Leo prohibuit; non autem secreta; cum 
sui natura esse soleat silentii tenacissima. Quod si 
quis adeo scelestus inventus fuerit presbyter, qui 
sacri asyli jura violaverit, et sacramento tantam in- 
juriam irrogaverit : si ob eam causam et sacramen- 
tum ipsum quis dixerit auferendum, certe deperiisse 
necesse erit cetera eliam sacramenta, ipsamque di- 
vinam Scripturam, sacras et profanas leges, et quic- 
quid denique boni est a Deo concessum hominibus : 
cum nibil sit, in quod humana presumptio non 
deliquerit : quo certe nihil stultius dici posse vi- 
detur. 

35. Sic igitur non modo non secreta a Nectario, 
sed nec publica illa est abrogata exomologesis, que 
ex publico ac omnibus manifesto peccato provenit ; 
que hactenus in Ecclesia perseverat. Habes ejus 
exemplum egregie expressum a S. Hieronymo ? de 

Fabiola vidua publice exomologesin faciente Rome 
in basilica Lateranensi : quam (ut Augustinus 
scribit ad Macedonium , et ante ipsum Ambrosius *) 
semel actam iterari non licebat : de qua etiam intel- 
ligit Joannes Chrysostomus *, dum post semel im- 
partitam reconciliationem , eam iterum tribui non 
debere testatur. Fuit et in usu, sed inter monachos, 
publica quedam confessio, que collecta synaxi fieri 
consuevit, de qua inter alios hec Basilius * : « Ad- 
missum delictum nullo modo occultum teneto, sed 
in-medium audientibus cunctis enuntiato, ut per 
communem orationem sanetur morbus. » At hec 
satis de his que ex Nectarii facto a peenitentiz hosti- 
bus sunt solita objici : que licet (si temporis erat 
habenda ratio) suo loco potius quam hic fuerant 
explicanda : tamen, quod nobis de peccatorum con- 
fessione agentibus ejusque traditiones insinuantibus, 
ex Actis Apostolorum suppeditatum est argumen- 
~ tum; ne hee que objicerentur, consulto, tanquam 
occulta captata fuga, pratermisisse videremur, de 
his modo agere opere pretium duximus. Verum 
dum hec nostra sub prelo essent, D. Latinius noster, 
vir cum primis eruditus, totaque urbe spectatus, 
eodem argumento libellum rogatus edidit, egregium 
plane sue senectutis honestissime monumentum : 
quocum hee nostra firmantur, tum etiam his no- 
stris illa firmius roborantur. Una enim cum sit ve- 
ritas, licet ejus studiosi diversis interdum viis ince- 
dant, necesse est tamen ut in idem loci conveniant. 

36. Quod vero spectat ad confessionem pecca- 
torum sacerdoti faciendam : multa alia suppetunt 
sanctorum Patrum testimonia, ut Basilii * id sepius 
testantis , ac aperte profitentis, illis faciendam esse 
peccatorum confessionem , quibus sacra mysteria 
sunt commissa. Gregorius Nyssenus ® id ipsum. 
Pacianus *, qui claruit (ut testatur Hieronymus) 
temporibus Theodosii , resolutionem peccatorum 
sacerdotibus a Christo concessam, sacramentum 
appellat, idemque in Parenesi quam scripsit de 
penitentia, de confessione peccatorum sacerdotibus 
facienda, pluribus agit. Ambrosius * adversus Nova- 
tianos insurgens, multis demonstrat, recte Ecclesiam 
per sacerdotes vindicare, ut pcenitentium peccata 
dimittat ; et duobus libris, gquos de pcenitentia 
scripsit, nihil aliud facit, quam Novatianos insectari 
ac redarguere, simulque ostendere, esse in Ecclesia 
confitentibus peccata per sacerdotes veram relaxa- 
tionem et absolutionem delictorum, eamque passim 
exerceri solitam : quin et ipse in eadem functione 
sepe versatus, cum pcenitentium audiret delicta , 
commiseratione collacrymari solitus erat: quod ejus 
clericus Paulinus, qui vitam ipsius scripsit, testatur 
his verbis : « Quotiescumque illi aliquis ad prome- 
rendam pcenitentiam lapsus suos confitebatur, ita 
afficiebatur commiseratione , ut flens aliena sicut 

sua peccata, ad fletum peenitentem etiam commove- 
ret : ac causas criminum , quas illi confilebantur, 
nulli nisi Domino, apud quem intercedebat, loque- 
batur : relinquens exemplum posteris sacerdotibus , 
ut intercessores apud Deum sint magis, quam accu- 
satores apud homines; » hee Paulinus. Certe non 
tantum publice peccantes ac peenitentes Ecclesia 
reconciliare, sed et secreto confitentes audire, mu- 
neris fuisse episcoporum, scribit Nicephorus Char- 
tophylax *; additque illos immensi pertesos laboris, 
eamdem functionem delegasse postea monachis sa- 
cerdotibus. 

37. Meminit et secrete confessionis Hierony- 
mus *, cum ait : « Si quem serpens diabolus occulte 
momorderit, et nullo conscio, eum peccati veneno 
infecerit : si tacuerit qui percussus est, et non egerit 
peenifentiam, nec vulnus suum fratri et magistro 
voluerit confiteri : magister, qui linguam habet ad 
curandum , facile ei prodesse non poterit. Si enim 
erubescit vulnus medico confileri , quod ignorat 
medicina non curat.» Idem et alibi*® sacerdotes esse 
qui peccata audiant et dijudicent, tradit. Augustinus 
quoque de eadem sepius, ut cum ait* : « Nemo sibi 
dicat : Occulte ago, apud Deum-ago: novit Deus qui 
mihi ignoscit, quia in corde ago. Ergo sine causa 
dictum est : Que solveritis in terra, soluta erunt in 
celo? Ergo sine causa sunt claves date Ecclesia? 
Frustramus Evangelium Dei, frustramus verba 
Christi; » et rursus inferius* de his qui peccant : 
« Veniant, inquit, ad antistites, per quos illis in 
Ecclesia claves administrantur ; » et paulo post: 
« Si peccatum ejus non solum in gravi ejus malo, 
sed eliam in tanto scandalo est aliorum ; atque hoe 
expedire ulilitati Ecclesia videtur antistili, in nolitia 
multorum, vel etiam totius plebis, agere peeniten- 
tiam, non recuset, non resistat. » Hee Augustinus 
de secreta primum, ac de publica peenitentia , cum 
ratio publici scandali illam exigit. Eademque alibi 
seepius * inculcaf. Celestinus papa * qui eodem vixit 
tempore, severissimum sanxit decretum adversus 
episcopum, vel presbyterum, si cum muliere, cujus 
audisset peccatorum confessionem, peccasset; ut 
episcopus annis quindecim pceniteret , presbyter 
vero duodecim; et si facftum propalatum esset, de- 
ponerentur : quibus certe usum secrete confessionis 
demonstrat. 

38. His addimus-post aliorum Grecorum testi- 
monia qui ante Nectarium vixere, quos recensuimus, 
et aliorum qui post eum vixerunt, nempe inter alios, 
duos Anastasios, Sinaitam videlicet Antiochenum , 
et allerum Nicenum, episcopos ; quorum prior * 
hec breviter habet: « Christo Domino per sacerdotes 
tua confitere peccata, et¢. » Posterior * vero post 
multa in eamdem sententiam disputata, hac ait : 
« Qui autem stulte , vel potius impie dicunt, nihil 

prodesse eam que fit hominibus confessionem ; 
propterea quod sint similiter vitiis obnoxii, et animi 
perturbationibus : solum enim Deum posse tollere 
peccata : sciant qui hec dicunt, primum quidem, 
quod sue nequitie et amentia pretextum obten- 
dunt; deinde dicta ipsius Domini circumscribunt, 
qui dicit suis ministris : Quacumque ligaveritis 
super terram, erunt ligata et in clo. » Et rursum : 
« Quorum remiseritis peccata, remittuntur eis. » Et 
paulo inferius : « Etsi ergo sit homo qui audit con- 
fessionem, Deus est tamen qui per se convertit et 
donat. » 

39. Sed et longe ante Ambrosius * hac in eam- 
dem sententiam : « Homines, inquit, in remissionem 
peccatorum ministerium suum exhibent, non jus 
alicujus potestatis exercent. Neque enim in suo, sed 
in Patris et Filii et Spiritus sancti nomine peccata 
dimittuntur. Isti rogant, Divinitas donat; humanum 
enim obsequium , sed munificentia superne est 
potestatis. »' Haec idcirco, quod sacerdos absolvendo, 
preces premiltit, dicens : « Misereatur tui, etc. » 
Et cum ipsam peccatorum absolutionem impartitur : 
«Innomine Patris et Filii et Spiritus sancti , illam 
pronuntiat. » Essent his addenda quamplurima, sed 
non patitur ratio institati, ut his diutius immore- 
mur. Ceterum hee breviter sic habeto; cunctos , 
qui post vixere, catholicos tam latinos quam gracos 
rerum ecclesiasticarum tractatores de confessione 
peccatorum coram sacerdotibus facienda in eamdem 
pedibus ivisse pariter sententiam; sicque quod a 
Christo Domino nostro ‘est institutum , et Apostolo- 
rum temporibus factitatum, nunquam amplius in 
Ecclesia Catholica esse intermissum. His igitur que 
ad apostolicas traditiones et Ecclesiee usum pertinent 
(ut suscepti muneris officium postulaba!) elucidatis, 
jam ad ipsam rerum Ephesi gestarum bistoriam , 
unde digressi sumus, post longas tandem moras 
aliquando revertamur. 

40. Cum novo casu irruentis demonis in Sceve 
filios exorcistas , Christiani etiam timore perculsi 
venissent ad Paulum, confitentes et annuntiantes 
peccata sua; pcenitentia etiam satisfacere studue- 
runt : « Multi enim, inquit Lucas’, ex eis qui fue- 
rant curiosa sectati, contulerunt libros, et combus- 
serunt coram omnibus, et computatis pretiis illorum, 
invenerunt pecuniam denariorum quingentorum 
millium. Ita fortiter crescebat verbum Dei, et con- 
firmabatur.» Fuisse hos magie libros, aque omnes *® 
consentiunt. Antiquo quippe usu receplum fuit, ut 
libri magice artis, qui per invocationes demonum 
aliosque superstitiosos ritus exerceri consueverunt, 
igni traderentur. De his est responsum Pauli juris- 
consulti * in heec verba: « Libros magice artis apud 
se neminem habere licet : et si penes quoscumque 
reperti sunt, bonis demptis, ambustisque his publice, 
in insulam deportentur, humiliores capite punian- 
tur. » Sed et Ulpianus °, improbatz lectionis libros , 

magicos scilicet, vel similes, igni protinus esse tra- 
dendos consuluit. Sepe ‘ scimus datum negotium 
magistratibus de ejusmodi libris diligenter inqui- 
rendis, ut in eos habentes animadverterent. Usitatum 
id ipsum apud Grecos, atque Athenis potissimum , 
ut improbate lectionis libri igni traderentur, exem- 
plum * de Protagore voluminibus igni_ traditis 
declarat. Dicto igitur Ephesiorum Christianorum 
exemplo, in Ecclesia itidem observatur, ut non tan- 
tum magiz libri, sed et cateri omnes qui ab here- 
ticis adversus catholicam fidem scripli fuerint, igne 
consumantur. De magie vero libris hee Augusti- 
nus *, de mago agens, quem ad fidem convertit : 
« Perierat isle : nunc quesitus, inventus, adductus 
est : portat secum codices incendendos, per quos 
fuerat incendendus : ut illis in ignem missis, ipse 
in refrigerium transeat. » De comburendis * vero 
libris hereticorum, extant christianorum imperato- 
rum sanctiones. 

41. Porro eque ac magia, execranda visa est 
Christianis illa per astrorum aspectum fieri solita 
divinatio, que ex judiciaria, quam vocant, astrologia 
manare consuevit. Quamobrem Aquila Ponticus , 
eruditione interpretandi celeberrimus, ab Ecclesia 
est ejectus, quod (ut Epiphanius * tradit) genitura- 
rum inspectionibus et nativitatum horoscopis vaca- 
ret. Sed hee non solum apud Christianos , verum 
eliam apud Gentiles : nam (ut Dio ° tradit) Augusti 
temporibus astrologi, sicut et prastigiatores, sunt ab 
Urbe (quod antea diximus) expulsi. Sane quidem de 
mathematicis Urbe pellendis atrcx senatusconsultum 
factum anno superiori, ex Tacito ’ vidimus; quod 
tamen cum irritum fuisse dicat, non aliud significat 
quam quod alibi de his ait ; « Genus hominum po- 
tentibus infidum, sperantibus fallax, quod in civitate 
nostra vetabitur semper, et retinebitur. » Hac id- 
circo, quod sepius iidem legibus imperatorum 
inveniuntur esse proscripti, iidemque rursus in 
Urbe semper inventi. Sed enim quod pertinet ad 
Ephesios, de quibus est sermo, genus hominum 
magi addictissimum fuisse testatur S. Hierony- 
mus *: in ea enim civitate artium magicarum 
prestigie admodum viguerunt. Equidem nullibi 
carius quam Ephesi Apollonius Tyanzus magia sue 
merces est nundinatus, si Philostrato ® credimus. 
Nam et ipse cum circa hac tempora Ephesum venis- 
set, incredibilem sane apud jillius urbis accolas 
estimationem aucupatus est; adeo ut (quod idem 
ait) statua donatus ab illis, inter divos relatus sit. 
Sed que anni hujus reliqua sunt, prosequamur. 

42. Nero imperium adit et Judeis favet. — Hoc 
eodem anno, iisdemque coss., tertio '° idus Octobris, 
circa horam septimam moritur Claudius imperator, 
annum etatis agens (ut Suetonius tradil) sexagesi- 
mum quartum, in imperio vero decimum tertium , 

menses octo, et dies viginti, ut numerat Dio. Sic 
igitur defuncto, Agrippine dolo, veneno illi propi- 
nato , Nero ejusdem Agrippine filius annum attin- 
gens elatis decimum octavum, in imperium succes- 
sit, tenuitque aunis tredecim, mensibus septem , 
diebus viginti octo. Extinctum vero una cum Claudio 
fuit edictum illud adversus Judos, ne in Urbe 
agerent promulgatum : quamobrem et Christianis 
etiam, quiex Judeis crediderant, in Urbem redeundi, 
qua pu'si fuerant, facultas data est. Visus est Nero 
ipso imperii exordio erga Judxos propensior : nam 
et ipsorum regem Agrippam ' mox donavit quatuor 
civitatibus, nimirum Perea et Juliade in regione 
Abiline , Tarichea et Tiberiade in Galilea positis : 
reliquam vero Judeam Felici, qui (ut vidimus) a 
Claudio eam administrandam acceperat, curandam 
tradidit, idque in gratiam Pallantis ejus germani ; 
qui ex eo quod conciliasset nuptias Avrippinee cum 
‘Claudio, quarum occasione Nero subiisset imperium, 
apud Agrippinam et Neronem plurimum posse vi- 
debatur. 

43. Sub iisdem coss. refert Tacitus * dolo Agrip- 
pine sublatum esse veneno Junium Silanum Asie 
proconsulem, atque Narcissum libertum, qui apud 
Claudium primum fere locum tenuerat, esse neca- 
tum. Porro hec omnia facta sunt (ut idem auctor 
ait) ignaro Nerone, qui sic moribus compositus erat, 
usus Seneca preceptore , ut cujusvis nocentissimi 
hominis legibus condemnati supplicium exhorre- 
sceret: quod ad ipsum scribens testatur Seneca * his 
verbis : « Animadversurus in latrones duos Burrhus 
prefectus tuus, vir egregius et tibi principi notus, 
exigebat a te scriberes in quos et ex qua causa ani- 
madverti velles : hoc sepe dilatum, ut aliquando 
fieret , instabat. Invitus invilo cum chartam protu- 
lisset, traderetque, exclamasti: Vellem nescire litte- 
ras. 0 dignam vocem, quam audirent omnes gentes 
que Romanum imperium colunt. » Hee idcirco de 
Nerone, qui ipso biennio sui imperii in omnes fuit 
beneficentissimus ; ut non mireris, si rescisso in 
Judxos Claudii edicto eisdem in Urbem redeundi 
dederit libertatem. 

4. Consules. — Ad num. 41. Coss. M. Asinius 
Marcellus, et M. Acilius Aviola. 

9. Mors Claud imp. — Ad num. 42. Mors 
Claudii imp. contigit die xu Octobris imperavitque 
annos xu, menses octo, et dies viginti, ut Dio lib. 60, 
et Josephus lib. 20 Antiquit., cap. 5, qui tum vive- 
bat, docent. Quod porro ait Baronius, Neronem 
Claudii successorem natum tune fuisse annos xvitl, 
confutatur ex Suetonio, qui in Nerone cap. 6 ait : 
« Nero natus est Antii post novem menses quam 
Tiberius excessit, octavo kalendas Januarias ; » ideo- 
que anno Christi xxxvu. Agebat itaque Nero annum 
ztatis decimum septimum, ut Dio lib. 61, et Sueto- 
nius cap. 8 produnt. Unde Tacitus initio lib. 13 
Annal. ait : anquisitum fuisse « quemadmodum 
princeps vix septemdecim annos egressus suscipere 
eam molem, aut propulsare posset, » bellum nempe 
Parthicum. Ubi vox viz significat 202 vel nondum. 
Onuphrius in Fastis, cum animadverteret scribere 
Suetonium periisse Neronem secundo et lrigesimo 
etatis anno, die nempe nona Junii anni Christi txvin, 
existimavit in laudatum Suetonii locum errorem 


irrepsisse , ac legendum, natus est ante 1x menses 
guam Tiberius excessit, anno nempe Christi xxxv1, 
quia persuadere sibi non poterat Suetonium ali- 
quot dies pro anno numerasse. Quam Onuphrii sen- 
tentiam Baronius amplectens, Neronem annos xviii 
natum imperatorem renuntiatum credidit. At ut in 
priori parte Dissert. Hypatice, cap. 2, num 41, 
ostendi, locus Suetonii, ubi de Neronis natali agit, 
minime sollicitandus,-explicandusque Suetonius de 
anno etatis xxx, utrinque incompleto ; ita ut ulti- 
mos dies mensis Decembris anni Christi xxxvu pro 
anno integro numerarit, et ullimum etiam etatis 
annum, licet incompletum, in summam contulerit : 
quod ab aliis etiam historicis non raro factum, in 
hoc opere observavimus. 

3. S. Petrus Rome sedere cepit. — S. Petrum 
Apostolorum principem ante presentem annum 
Romam non venisse tertio Claudii imperatoris anno 
statuimus ; ideoque primus ejus Sedis Rome annus 
cum primo Neronis nobis est inchoandus , cum ve- 
rus ejus adventus annus nos lateat. 

1. Judai Romam redeunt. — Anno deinceps 
quinquagesimo septimo Domini, Claudio Nerone * et 
L. Antistio coss., cum morte Claudii, Judeis adeundi 
Romam potestas facta esset, et ipse Paulus tertium 
jam annum Ephesi ageret, veniendi Romam consi- 
lium iniit ; sed prius Macedoniz et Achaie Ecclesias 
visitare, ac Hierosolymam reverti, dd@mum Romam 
inde se conferre decrevit; haec enim Lucas? in bec 
verba testatur : «His autem expletis, proposuit Pau- 
lus in Spiritu, transita Macedonia et Achaia, ire Hie- 
rosolymam, dicens : Postquam fuero ibi, oportet me 
et Romam videre. Mittens autem in Macedoniam 
duos ex ministrantibus sibi Timotheum et Erastum, 
ipse remansit ad tempus in Asia. » Haec Lucas. Ad 
quodnam usque tempus Paulus permanserit Ephesi, 
ipse his diebus scribens ad Corinthios *, declarat his 
verbis : « Veniam autem ad vos, cum Macedoniam 
pertransiero : nam Macedoniam pertransibo. Apud 
vos autem forsitan manebo, vel etiam hiemabo, ut 
vos me deducatis quocumque iero. Nolo autem vos 
modo in transitu videre : spero autem aliquantulum 
temporis manere apud vos, si Dominus permiserit : 
permanebo autem Ephesi usque ad Pentecosten. » 
Ac insuper de Timotheo, quem in Macedoniam una 
cum Erasto inde Achaiam premiserat, hee ait * : 
« Misimus ad vos Timotheum, qui est filius meus 
carissimus, et fidelis in Domino. » Ac rursum de 
eodem inferius* : «Si autem venerit Timotheus, vi- 
dete ut sine timore sit apud vos : opus enim Domini 
operatur, sicut et ego. » 

2. Paulus tterum Corinthi, ejusque prima epi- 
stola ad Corinthios.— Ex his itaque omnibus clarum 
perspicuumque redditur, ipsum Paulum apostolum 
scripsisse primam epistolam ad Corinthios, cum 
adhuc Ephesi moraretur, sed jam de profectione 
cogitantem. Qua autem occasione ad eam scriben- 
dam impulsus fuerit, paucis aperiendum est : ex 
ejus enim argumento satis aperte proditur causa 
quam ad rerum gestarum notitiam summopere con- 
ducereexistimamus.Cum Paulus Corintho profectus, 
Ephesum veniens ibitriennio moraretur ; et Apollo 
Corinthum profectus, illic Evangelium preedicasset; 
licetnon secus ac Paulus unum Deum et Jesum Chri- 
stum ejus filium annuntiasset : tamen accidit ut vana 
quadam jactantia quisque suum preceptorem, a quo 
esset eruditus, extolleret : dumque alii se Pauli, 

Apollo alii, alii vero neutrius, sed Cephe, nempe 
Petri, vel Christi esse gloriarentur , oborta est inter 
eos non parva contentio; quam Paulus ut compo- 
neret, aliaque de quibus dicemus, sedulo admoneret, 
priorem ad ipsos dedit epistolam, qua in primis 
agens de eorum altercatione, hac ait ' : «Obsecro vos, 
fratres, per nomen Domini nostri Jesu Christi, ut id 
ipsum dicatis omnes, et non sintin vobis schismata : 


sitis autem perfecti in eodem sensu, et in eadem, 


sententia. Significatum est enim mihi de vobis, fra- 
tres mei, ab eis qui sunt Chloes, quia contentiones 
sunt inter vos. Hoc autem dico, quod unusquisque 
vestrum dicit; Ego quidem sum Pauli : Ego autem 
Apollo : Ego vero Cephe : Ego autem Christi. Divi- 
sus est Christus? Numyuid Paulus crucifixus est 
pro vobis ? aut in nomine Pauli baptizati estis ? 
etc. » 

3. In his quidem advertendum est, quoniam 
non sic dicebant alii se esse Cephe, quod Cephas 
Corinthi pradicasset : sicut nec qui se dicerent esse 
Christi, id ob eam causam profitebantur, quod Chri- 
stus cum in humanis esset, illis Evangelium annun- 
tiasset ; sed potius quo illam contentionem et scis- 
suram Ecclesie declinarent, rem ad suum principium 
reducentes (quod sic falli non possent) dicerent alii, 
se esse primos omnium post Christum pastoris et 
Ecclesiz capitis Petri discipulos, alii vero auctoris 
omnium Christi. Idcirco idem Paulus inferius, nulla 
de Cepha habita mentione, nec de Christo, sed quia 
sui tantum causa et Apollo fuerat oborta contentio, 
subdit ? : « Cum enim sit inter vos zelus et conten- 
tio, nonne carnales estis et secundum hominem 
ambulatis ? Cum enim quis dicat : Ego quidem sum 
Pauli: alius autem : Ego Apollo: nonne homines 
estis ? Quid igitur est Apollo? quid vero Paulus? Mini- 
striejus, cui credidistis, et unicuique sicut Dominus 
dedit. Ego plantavi, Apollo rigavit : sed Deus incre- 
mentum dedit. » Sicque videas, cum de ministerio et 
officio agitur predicationis, nullam amplius (secun- 
dum nuper dictam senteutiam) de Petro haberi men- 
tionem, eo quod nondum predicasset ipse, sicut 
Paulus et Apollo, Corinthiis Evangelium ; sed quod 
in Ecclesia primatum teneret, esse db aliis superius 
nominatum, sicut et Christum ; ut quia illeomnium 
pastor, hic vero esset Christiane religionis princi- 
pium. 

4. Quod autem nondum Petrus Corinthum ve- 
nisset, cum illuc accedens Paulus Evangelium pre- 
dicavit; ejusdem Pauli testificatione satis videtur 
declaratum haberi, dum ad Romanos scribens, hee 
de sui animi instituto testatur ' : « Sic pradicavi 
Evangelium hoc, non ubi nominatus est Christus, ne 
super alienum fundamentum edificarem ; sed sicut 
scriptum est: Quibus non est annuntiatum de eo, 
videbunt : et qui-non audierunt, de eo intelligent. » 
Hee cum ipse dicat Paulus, plane declarat, neque 
Petrum, neque alium ante ipsum pradicasse Corin- 
thiis Evangelium; cumque merito scribat : « Ego 
plantavi; » et quod subdit : « Et Apollo rigavit; » 
non alium quempiam, sed ipsum post Paulum iis- 
dem Corinthiis verbum Dei annuntiasse indicat. 
Insuper cum post ipsum de nullo alio aliquo men- 
tionem habeat , sed Deum incrementum dedisse 
dicat, nec de Petro aliquid addat; plane demonstrat, 
se tantum et Apollo, nec alium quempiam ante hee 
tempora iisdem Corinthiis Evangelium preedicasse. 
Non tamen negamus, venisse post hee ipsa etiam 
Petrum Corinthum, atque eosdem ad pietatem insti- 
tuisse : nam Dionysius ? Corinthiorum episcopus 
manifeste tradit eamdem Corinthiorum Eccle$iam 

_fuisse ab utroque apostolo stabilitam. 

5. Cur autem inter discipulos Pauli et Apollo ea 
contentio fuerit concitata : ex his que Lucas ac ipse 
Paulus scripserunt, facile est conjectare. De Apollo 
enim cum primum agit Lucas *, eum ait fuisse yi- 
rum eloquentein, ac potentem in Scripturis, qui et 
ferventi spiritu loqueretur, et diligenter ea que sunt 
Jesu doceret. At cum Paulus in predicando aliam 
iniisset rationem, et ex composito omnem dicendi 
ornalum, omnemque scienti# cultum missum fe- 
cisset, visus est respectu illius in dicendo paulo fri- 
gidior atque jejunior : sicque cum in eo genere 
nonnulli Apollo preferrent Paulo; alii rursus (ut 
par eral) Paulo primas deferrent; ea, quam dixi- 
mus, oborla est inter Corinthios recens ad fidem 
conversos dira contentio. Quo autem consilio in 
predicatione Evangelii Paulus eam iniisset ratio- 
nem, ipse ad eos scribens his verbis significat * : 
«Cum venissem ad vos, fratres, veni non in subli- 
mitate sermonis aut sapientie, annuntians vobis 
testimonium Christi. Non enim judicavi me scire 
aliquid inter vos, nisi Jesum Christum, et hune cru- 
cifixum. Et ego in infirmitate et timore et tremore 
multo fui apud vos : et sermo meus et preadicatio 
mea non in persuasibilibus humane sapientie ver- 
bis, sed in ostensioue Spiritus, et virtutis : ut fides 
vestra non sitin sapientia hominum, sed in virtute 
Dei. Sapientiam autem loquimur inter perfectos. » 
Hec et alia id genus multa superius. Caterum ipse 
Paulus in secunda *, quam ad eosdem scripsit, epi- 
stola, se fuisse imperitum sermone, non autem 
scientia, profitetur. 

6. Certe quidem quod ad sermonis ornatum 
pertinet, quantum ex ejus epistolis Hieronymus ® 

visus est sibi posse colligere, heec habetin eamdem 
sententiam : « Nos, inquit, quotiescumque solee- 
cismos, aut tale quid annotamus, non Apostolum 
pulsamus, ut malevoli criminantur; sed magis Apo- 
stoli assertores sumus, qui Hebreus ex Hebrais 
absque rhetorici nitore sermonis et verborum com- 
positione et eloquii venustate, nunquam ad fidem 
Christi totum mundum traducere valuisset nisi 
evangelizasset eum non in sapientia verbi, sed in 
virtute Dei : nam et ipse ad Corinthios ait : Ego 
cum venissem ad vos, fratres, veni nonin eminentia 
verbi, sed in virtute Dei; » subdit: « Iste igitur, qui 
solcecismos in verbis facit, qui non potest hyperba- 
ton reddere, sentenliamque concludere, audacter 
sibi vindicat scientiam, et dicit : Quoniam secun- 
dum revelationem cognitum factum est mihi myste- 
rium, » etc. Idem ad Algasiam ' : « Illud quod cre- 
bro diximus : Etsi imperitus sermone, non tamen 
scientia : nequaquam Paulum de bumilitate, sed de 
conscientie veritate dixisse, etiamnune approba- 
mus. Profundos enim et reconditos sensus lingua 
non explicat ; et cum ipse sentiat quid loquatur, in 
alienas aures puro non potest transferre sermone, 
quem cum in yernacula lingua habeat disertissimum, 
quippe Hebreeus ex Hebrais, et eruditus ad pedes 
Gamalielis viri in lege doctissimi, se ipsum in- 
terpretari cupiens involvitur. Si autem in greca 
lingua hoc ei accidit, quam nutritus in Tarso Cili- 
cie a parva etate imbiberat; quid de Latinis dicen- 
dum est, qui verbum de verbo exprimere conantes, 
obscuriores faciunt ejus sententias, et veluti herbis 
crescentibus, frugum strangutant ubertatem?» , 

7. Ceterum quanti ipse fecerit, ac ceteris esti- 
mandum esse judicarit Pauli genus dicendi, ad 
Pammachium ? scribens insinuat, dicens : « Paulum 
apostolum proferam; quem quotiescumque lego, 
videor mihi non verba, sed audire tonitrua. Legite 
epistolas ejus, et maxime ad Romanos, ad Galatas, 
ad Ephesios, in quibus totus in certamine positus 
est’; et videbis eum in testimoniis que sumit de ve- 
teri Testamento, quam artifex, quam prudens, quam 
dissimulator sit ejus quod agit : videntur quidem 
verba simplicia, et quasiinnocentis hominis et rusti- 
cani, et qui nec facere nec declinare noverit insi- 
dias ; sed quocumque respexeris, fulmina sunt; » ac 
rursum ad eumdem alibi *: «Ubielectionisvas, tuba 
Evangelii, rugitus leonis nostri, tonitrus Gentium, 
flumen eloquentie christiane : quimysterium retro 
generationibus ignoratum, et profundum divitiarum 
sapientie et scientia Dei magis miratur, quam lo- 
quitur. » Hactenus de Pauli eloquentia Hieronymi 
judicium. “ 

8.*Sed quod ad hyperbata spectat, que sepe in 
ejus epistolis offenduntur, Irenaeus hance reddit ra- 
tionem, dicens * : « Hyperbatis frequenter utitur 
Apostolus propter velocitatem sermonum suorum, 
et propter impetum qui in eo Spiritus est. » Ceterum 
Augustinus haud concedit Paulum imperitum fuisse 

sermone, sed eloquentissimum predicat, aliterque 
quam Hieronymus, ejusdem Pauli explicat verba, di- 
centis: « Etsi imperitus sermone, nonscientia. » « Id, 
inquit, quasi concedendo obtrectatoribus, sic locutus, 
non tanquam id verum agnosceret, confitendo. Si 
autem dixisset : Imperitus quidem sermone, et non 
addidisset, Et non scientia : nullo modo aliud posset 
intelligi. Scientiam. plane non cunctatus est profi- 
teri, sine qua esse doctor Gentium non valeret. 
Certe si quid ejus proferimus ad exemplum eloquen- 
tie, ex illius utique epistolis proferimus, quas etiam 
ipsi obtrectatores ejus, qui sermonem presentis con- 
templibilem putari volebant, graves et fortes esse 
confessi sunt '.» Hac Augustinus *; qui et superius 
de ejusdem Pauli eloquentia pluribus disserens, heec 
tandem ait : « Sicut ergo Apostolum precepta elo- 
quentia secutum fuisse, non dicimus: ita quod ejus 
sapientiam secuta sit eloquentia, non negamus. » 
Hee ille, qui eadem declarat exemplis. 

9. Al vero ut revertamur ad ea que dicebantur 
de Paulo et Apollo : non hxc Paulus agebat, scribens 
ad Corinthios * ut qui se. profiterentur Apollo vel 
Cephz esse discipulos, eos ab illis averteret, ac sibi 
petulanter adscisceret; sed potius id curabat, ut 
dissensione ac divisione omni rejecta, omnes (ut par 
erat) in unum Christum Dominum ac Deum Patrem 
uniret, a quo et nomen acceperant Christianum. 
Unde et ait : « Nemo itaque glorietur in hominibus. 
Omnia enim vestra sunt, sive Paulus, sive Apollo, 
sive Cephas, sive mundus, sive vita, sive mors, sive 
presentia, sive futura : omnia vestra sunt, vos autem 
Christi, Christus autem Dei. » Nec insuper quod 
Apollo aliam iniisset in predicatione Evangelii ra- 
tionem, eum contemptibilem reddit, aut sugillat, 
sed eque commendat, ac laudat : quem et sicut se 
ipsum eisdem imitandum proponit, cum ait : « Hee 
autem, fratres, transfiguravi in me et Apollo propter 
vos : ulin nobis discatis, ne supra quam scriptum 
est, unus adversus alterum infletur pro alio. » Qui- 
bus quidem verbis magnam inter ipsos fuisse ani- 
morum conjunctionem, nec emulationem aliquam 
intercessisse, sed pariconsensione, licet diversomodo, 
Christi fidem preedicasse, declarat. In eo igitur totus 
fuit Paulus, ne occasione hominum, evacuaretur 
(quod ait) crux Christi, ab hominibusque potius 
quam a Christo denominari illi deligerent, quod 
fuit semper proprium hereticorum. Unde apud Am- 
brosium * hac leguntur : « More hereticorum dis- 
sentientes ab invicem, hominibus devoti, Pauliani, 
et Petriani, et Apolloniaci: dici volebant, non Chri- 
stiani : quod valde exprobrat Apostolus ; » etinfra ® : 
« Sicuti heretici, quise aut Photinianos, aut Arianos, 
aut Cataphrygas, aut Novatianos, aut Donatianos, 
aut Manicheos vocari non abhorrent, ita et Corin- 
thii. » Augustinus de iisdem hec habet ® : « Tempo- 
ribus Apostolorum, qui dicebant : Ego quidem sum 
Pauli : Ego quidem Apollo : Egoautemsum Cephe : 

— “Apud Ambrosium in praf. epist. 1. ad Corinth. — § Apud eumd. 
ibid. in c. 1. —® Aug. de unic. bapt. 


quamvis non per impiorum, sed sanctorum nomina, 
ipsi tamen impia schismata faciebant, hoc ipsorum 
erat proprium et detestabile vitium. » Quod sunt 
zemulati omnes fere heretici, ut a suo nomine suos 
sectarios nominarint : Catholici vero, exemplo Apo- 
stolorum, hoc maxime omnium sunt adversati, ac 
potissimum insectati. 

10. De excommunicatione a Panlo inflicta, et de 
excommunicatione in genere. — At quoniam divisa 
semel Ecclesia schismate, simul omnia confundun- 
tur, ipsaque morum disciplina negligitur, et cuncta 
denique in deterius dilabuntur : multa et quidem 
enormia in Ecclesia Corinthiorum acciderunt; que 
Paulus, eadem ad eos scripta epistola, maxime la- 
borat ut tollat, emendet, perperam facta corrigat, 
collapsa restituat, atque recens, que illis opus esse 
videret, instituat : perinde ac Dominus ! Hieremia 
agendum preceperat, ut evelleret, des'rueret, dis- 
perderet, et dissiparet, ac subinde eedificaret, atque 
plantaret. Portentosam quoddam facinus , auditu 
horrendum, a quodam illorum (non quidem ex 
vulgo, sed, ut existimarunt Chrysostomus ? et Theo- 
doretus *, ab aliquo eorum qui ceteros sapientia an- 
tecellere viderentur , quique factiose Ecclesiam 
divisissent, seque duces ceteris prestitissent erroris) 
fuerat perpetratum ; quod Paulus ‘ cum insectatur, 
refert his verbis : « Omnino audilur inter vos 
fornicatio, et fornicatio talis, qualis nec inter 
Gentes : ita ut uxorem patris aliquis habeat. Et 
vos inflati estis, et non magis luctum habuistis, 
ut tollatur de medio vestram qui hoc opus fecit. » 
Divisi enim semel ab invicem, ad suarum laudum 
accessionem proficere, quod de aliorum estima- 
tione decresceret, existimantes, aliorum casu ma- 
gis elati quam cauti, fastuque sublimes quam 
exemplo humiles reddebantur. Paulus igitur , cum 
non esset ejusmodi facinus quod dissimulari facile 
posset, id genus medicamentum ulceri_hacte- 
nus putrescenti adhibendum precepit, cum ait : 
« Ego quidem absens corpore, prasens autem spi- 
ritu, jam judicavi ut presens, eum qui sic operatus 
est, in nomine Domini nostri Jesu Christi congre- 
gatis vobis et meo spiritu, cum virtute Domini nostri 
Jesu Christi, tradere hujusmodi satane in interitum 
carnis, ut spiritus salvus sitin die Domini nostri Jesu 
Christi. » Adversus autem illos, qui inflati essent, sic 
superius * comminatus fuerat : «Tanquam non ven- 
turus sim ad vos, sic inflati sunt quidam. Veniam 
autem ad vos cito, si Dominus voluerit : et co- 
gnoscam non sermonem eorum qui inflatisunt, sed 
virtutem (non enim in sermone est regnum Dei, sed 
virtute). Quid vultis? in virga veniam ad vos, an in 
charitate et spiritu mansuetudinis? » 

41. Sed quod ad poenam pertinet in incestuosum 
hominem Pauli sententia infligendam, ut satane 
traderetur : non modo ut ejusmodi a demone ob- 
sessus miserabiliter cruciaretur, esse intelligendum ; 
sed etiam , quod sic traditus satane , a communica- 

tione fidelium haberetur abscissus, et (quod com- 
muni usu loquendi fertur) excommunicatus ,.Patres 
omnes consentiunt : nam tollendum eum de medio 
eorum dixerat. Id Tertullianus in primis: « Illis, 
inquit *, traditis satane, id est, extra Ecclesiam pro- 
jectis. » Et alibi? : « Abjicitur extra civitatem in 
locum immundum , deditus scilicet satane in inte- 
ritum carnis, nec amplius reedificatur in Ecclesia 
post ruinam. » Sicque apparet illud Apostoli, aufe-rri 
de medio, nihil aliud fuisse , quam tradere satane ; 
et tradere satane , istud ipsum, quod de Ecclesia 
ejicere. Porro ait multum differre, tradere satane 
aliquem , et tradere alicui angelum satane, sicut et 
idem testatur Apostolus. Eodem modo Pauli senten- 
tiam explicant Hilarius *, Hieronymus *, Ambro- 
sius *, Augustinus *, ac reliqui Latinorum , Greci 
pariter, ut Origenes *, Chrysostomus , Theodoretus , 
et alii interpretes in dictum locum Pauli epistole ad 
Corinthios. Ceterum non semel tantum , sed spe 
ad coercendam contumaciam delinguentium, eadem 
excommunicandi censura usus est Paulus. Nam 
Alexandrum et Hymenzum satane se tradidisse , 
ipse testatur ad Timotheum * scribens : nec aliud 
significare voluit, cum ad Galatas scriberet, dicens*: 
«Si quis annuntiaverit vobis preter id quod acce- 
pistis, anathema sit. » 

42. Quod vero qui ea censura percellitur, ab 
Ecclesia ejiceretur, eaque excommunicatio dici a 
majoribus consueverit, non quidem a Paulo est pri- 
mitus institutum : nam Judzis in observatione erat, 
ut cum quis immane aliquod perpetrasset scelus , 
non a templo tanfum, sed a synagogis etiam dimo- 
veretur; unde apud Joannem *° legitur, hanc penam 
Judzos comminatos fuisse iis qui Jesum confiteren- 
tur esse Christum; gua et multatus est cecus, qui 
a Christo fuit illuminatus : eademque ab iisdem 
fore afficiendos Apostolos, Dominus predixerat, cum 
ait ‘t : « Absque synagogis facienl vos.» Unde et Cy- 
rillus * : «Magnum revera apud Judzos opprobrium 
ducebatur, si quem de synagoga ejecissent. Sicut 
enim nunc homicide , vel adulteri , vel cxeteri capi- 
talibus criminibus rei ab Ecclesia pelluntur : ita 
tunc confessores Christi a synagoga Judeorum eli- 
minabantur. » Apud Essenos quoque terribile 
excommunicationis genus in usu fuisse, Josephus 
testatur, cum ait ‘* : « Deprehensos vero in peccatis 
a sua congregatione depeilunt : et qui taliter fuerit 
condemnatus , miserabili plerumque morte consu- 
mitur. Illis quidem sacramentis et ritibus obligatus, 
neque capere ab aliis oblatum cibum potest; herbas 
vero pecudum more decerpens, et fame exesus per 
membra corrumpitur. Ob quod etiam plurimos ple- 
rumque miserati, extremum spiritum agentes rece- 
perunt, sufficientem pro peccatis eorum, que usque 
ad mortem adduxerit, pcenam luisse censentes. » 
Hee Josephus. 

43. Sane et apud Gentiles, et in primis ipsos 
Romanos, species quedam hujus supplicii videbatur 
esse in usu, cum videlicet aliquis ob perpetratum 
nefandum aliquod facinus Diti devovebatur, sive Di- 
ris; dicte enim Dire erant Furie infernales : talis 
vero (ut tradit Dionysius Halicarnasseus ‘) poterat a 
quolibet impune occidi. Apud Gallos si gui eorum 
sacerdotibus , qui Druide dicebantur, non paruis- 
sent (penes illos enim erant judicia tam rerum capi- 
talium, quam etiam litium et controversiarum pri- 
vatarum et publicarum) et eorum decretis non 
stelissent, sacrificiis lisdem interdicebatur. Erat hee 
poena apud illos gravissima : nam quibus sic inier- 
dictum erat, ii numero sceleratorum babebantur, 
ab iisdemque omnes decedebant, aditam sermo- 
nemque fugiebant, rali nimirum quacumque levi 
cum eis communicatione eorum contagione affici : 
insuper nec jis jus petentibus reddebatur, nec etiam 
honos ullus exhibebatur; hee omnia Cesar *. Sed 
ad nostra redeamus. 

14, Exemplo igitur Apostoli, et Domini aucto- 
rifate, qui non tantum solvendi, sed et ligandi suis 
tradidit potestatem, in Ecclesia Catholica usus 
excommunicandi receptus , et frequenter, cum vi- 
sum est opus, adhibitus, hactenus perseverat : ut 
graviorum peccatorum rei, sicut olim de paradiso 
Adam, sic modo isti (ait Hieronymus *) de Ecclesia 
ejiciantur. Idcirco Tertullianus * eamdem animad- 
versionem modo nominat divinam censuram, de 
qua ait : « Ibidem etiam exbortationes, castigatio- 
nes, et censura divina: nam et judicatur magno 
cum pondere, ut apud certos de Dei conspectu : 
summumyue futuri judicii prejudicium est, si quis 
ita deliquerit, ut a communione orationis et con- 
ventus et omnis sancti commercii relegetur. » Modo 
anathema nominat, ut cum dicit * : « Ibidem scor- 
pio pro solea anathema inlidito, et relinquito in suo 
sopore morientem. » Modo vero aliis verbis circum- 
scribit, ut cum ait, lanistam ® arcendum ab Ecclesia, 
vel stupri 7 reos arcendos ab omni communione 
fraternitatis : item relegare * in perpetuum dissi- 
dium, communicatione * interdicere , prohibere ne 
in Ecclesiam recipiatur, communicatione *° depel- 
lere, itemque submovere ‘' a limine et omni tecto 
Ecclesig, dare extra Ecclesiam , sacramento benedi- 
ctionis exauctorare. Sic et ab excommunicatione 
absolutionem appellat '* largiri postliminium eccle- 
siastice pacis, ad Ecclesiam revocare, et Ecclesie 
concorporare : que omnia loca Pamelius, de sacris 
litteris optime meritus, diligenter observat. Cypria- 
nus (quod idem saxpe ‘* notat) eamdem censuram 
modo abstentionem nominat , modo aliis peripbra- 
sibs circumscribit : ut, arcere a communione, non 
communicare, vel a communicatione cohibere , 

excludere vel ejicere ab Ecclesia, abstinere a com- 
municatione, depellere, condemnare, et aliis simili- 
bus : ut ad Pomponium scribens excommunicatio- 
nem gladium spiritualem appellat, cum ait * : 
« Spirituali gladio superbi et contumaces necantur, 
dum Ecclesia ejiciuntur. » 

_ 45. Quod vero pre ceteris aliis nominibus ea- 
dem ecclesiastica censura frequentiori usu excom- 
municatio dici soleat , ex eo accidisse videtur, quod 
qui ea percellerentur sententia , a communicatione 
Christi corporis potissimum arcerentur. Unde Cy- 
prianus® : « Eucharistiam quotidie ad cibum salutis 
accipimus : intercedente aliquo graviore delicto , 
dum abstenti et non communicantes a celesti pane 
prohibemur, a Christi corpore separamur ; » et paulo 
post : « Ut manifestum est eos vivere qui corpus 
ejus attingunt, et Eucharistiam jure communicatio- 
nis accipiunt ; ita contra timendum est, et orandum, 
ne dum quis abstentus separatur a Christi corpore , 
procul remaneat a salute , comminante ipso, ‘et di- 
cente : Nisi ederitis carnem Filii hominis, etc. » Sed 
et ea de causa, quod iidem etiam a fidelium arce- 
rentur communicationis consortio, proprie eadem 
censura excommunicatio est appellata ; quo nomine 
frequenter utitur Augustinus, ut cum ait *: « Nisi 
essent gravia delicta, ut etiam excommunicatione 
plectenda sint, non diceret Apostolus ‘ : Congregatis 
vobis et meo spiritu tradere hujusmodi hominem 
satane in interitum carnis, etc. » 

16. Cur autem satane tradi dicatur qui ab Ec- 
clesia ejicitur, heec Hilarius > : «Omnis enim in quo 
peccati voluntas est, Deo vacuus est; et ubi Deus 
non est, illic diaboli locus est; qui insidians atque 
obsidens , ubi adeundi opportunitatem habuerit , 
tanquam vacuam domum occupit, que ei, Deo jam 
discedente, sit tradita ; » et inferius : « Qui enim ab 
Ecclesie corpore respuuntur, que Christi est cor- 
pus, tanquam peregrini et alieni a Dei corpore, do- 
minatui diaboli traduntur. » Hec Hilarius. Et Hiero- 
nymus *° in eamdem sententiam : « In veteri lege 
quicumque sacerdotibus non obtemperasset , aut 
extra castra positus lapidabatur a populo, aut gladio 
cervice subjecta, contemptum expiabat cruore 
nunc vero inobediens spirituali mucrone truncatur, 
aut ejectus de Ecclesia rabido demonum ore discer- 
pitur. » Idem alibi 7 eamdem censuram virgam fer- 
ream appellans, ait: « Miror sanctum episcopum , 
in cujus parochia esse presbyter dicitur, acquiescere 
furori ejus, et non virga apostolica, virgaque ferrea 
confringere vas inutile, et tradere in interitum car- 
nis, ut spiritus salvus fiat. » 

17. Gregorius Nyssenus in ea oratione quam 
habuit adversus eos qui egre ferunt reprebensiones : 
« Si, inquit, segregatione a nobis clause sunt porte 
Ecclesia , blasphemiis et maledictis insectamur : » 
et post alia multa de contumacia et damno talia pa- 
tientium , hee addit : « Si haberes oculos apud 

anime essentiam , ostendissem tibi segregato figu- 
ram et habitum condemnati, cujus collum premitur 
gravissimis vinculis, et nullum habet membrum 
liberum aut solutum. Et ulinam intra hujus vile 
terminos circumscriberetur supplicitum. Nune au- 
tem si quid humanitus contigerit , et mors repente 
tanquam fur nocte advenerit; scias tibi, que illic 
sunt, esse clausa. Sunt diligentes et non ludentes 
janilores regni. Vident animam ferentem signa se- 
gregationis, non secus atque quempiam, qui sordida 
el impexa coma arguit carcerem : eamque ejiciunt 
a via que tendit ad ea que sunt bona et pulchra; 
nec concedunt ut videat ordines justorum et ange- 
licam letiliam. Misera autem tunc sepe conquerens 
de suo malo consilio , flensque , lugens , et ejulans , 
perpetuo erit in tetro et meesto loco abjecta, tan- 
quam in angulo, et nunquam desinet, et nullam 
admittet consolationem , luctum extendens in eter- 
num ; » et paulo post : « Ne episcopalis arrogantiz 
existimes esse segregationem : Jex est patria, vetus 
est regula Ecclesie, que cepit a lege, et fuit confir- 
mata in gratia. Considera sanctum Paulum in reos 
emit'entem sententias segregationis, et juvenem 
Corinthium eo curantem medicamento, qui satanice 
noverce insano erat captus amore. » Hec ipse. 

48. Enim vero quam proficua et utilis hee po- 
sita sit censura in Ecclesia , Origenes ‘, qui claruit 
(ut alias diximus) temporibus Severi usque ad Gal- 
lum et Volusianum , hec ait : « Peccavit quispiam , 
et post peccatum postulat communionem : si ei con- 
ceditur quod rogat, incommodum omnium venia 
procedit , et laxatis frenis , sceleribus panditur via. 
Sin vero cum rationabili deliberatione, non ut mise- 
ricors , nec rursum ut crudelis judex , sed et quasi 
uni providens , et de omnium salute pertractans , 
consideraverit populi damnum in unius venia; 
haud dubium est quin faciat ejici unum de Ecclesia, 
ut multos salvet incolumes. Age nunc considera 
mibi et medicum, si cessaverit a sectione ejus vul- 
neris quod secandum est, si non usserit id quod 
indiget cauterio , videlicet propter dolores qui ex 
talibus remediis consequuntur ; quomodo crescat 
infirmitas , et in deterius vetus humor exuberet. Si 
vero (ut ita dicam) temerarius ad vulnus sector ac- 
cesserit, et inusserit plagam, curat eum qui secatur 
et uritur : quia paululum severitatis absumpsit, licet 
visus fuerit egrotanti ad horam non misereri. Ita et 
Deus, etc., » plura enim in eamdem sententiam , 
sicut et alii complures ecclesiastici tractatores. 

19. Hi etiam gravissimum omnium ejusmodi 
censure pondus considerantes, nonnisi ex gravis- 
sima causa eam esse adhibendam tradiderunt, ut 
inter alios Gregorius Nazianzenus ? atque Chryso- 
stomus *; qui non sic quidem abstinendum dixerunt 
ab eadem in meritos infligenda poena, sed omnia 


- primum experienda esse remedia, quam membrum 


sectione a ceteris divellatur. Nam et ipse Gregorius * 
invehitur in eos qui omnibus indistincte Ecclesiz 

aperiunt portas, et passim projiciunt absque delectu 
margaritas ante porcos. Et Chrysostomus ‘ hee de 
se ipso : « Nos quidem ad solvendum duntaxat uti 
potestate vellemus, quinimo nec hujus neces- 
sitatem vellemus habere; nullum enim volumus 
apud nos esse captivum : non ita miseri sumus et 
erumnosi , licet valde simus viles. Si vero coacti 
fuerimus, ignoscite. Non enim sponte, vel vo'entes, 
sed plus vobis dolentes ligatis injicimus vincula. Si 
quis autem hee contemnat, judicii tempus aderit, 
quod eum doceat : reliquum autem nolo dicere, ne 
mentem vestram consternem. Nam nos quidem pri- 
mum ne trahamur in necessitatem optamus : quod 
si venerimus, nostrum implemus officium, vincula 
injicimus, etc. » Hec Chrysostomus : que autem 
subduriuscula ab eo dicta videntur ea homilia , 
cujus est titulus : De non infligendo anathemate ; 
quoniam ex rei geste occasione verborum sensus 
accipiendus est, consule que dicta sunt a nobis 
suo loco anno 382. Id etiam Ambrosius *?, dum 
ait : « Cum dolore amputatur eliam que putruit 
pars corporis, et diu tractatur si potest sanari 
medicamentis : si non potest, tunc a medico bono 
abscindilur. Sic episcopi affectus boni est, ut optet 
sanare infirmos, serpentia auferre, ulcera adurere 
aliqua, non abscindere, postremo quod sanari non 
potest, cum dolore abscindere. Unde pulcherrimum 
illud preceptum magis eminet, ut cogitemus non 
que nostra sunt, sed que aliorum. » Hee Ambro- 
sius, ex quo, sicut etiam ex ceteris Patribus, in 
eamdem sententiam multa alia dicta afferri huc a 
nobis possent, que ut superflua omittimus. 

20. Sed quid tune fiet, si episcopi non ut decet 
pastores se gerunt, sed (quod reprehendit Apostolus *) 
percussores se exhibent? De bis hee Ovigenes * : 
«Interdum fit, ut aliqui non recto judicio eorum 
qui presunt, Ecclesia pellantur, et foras mittantur. 
Sed si aperte ante non exiit, hoc est, si non egit ut 
mereretur exire, nihil leditur ab eo, quod non recto 
judicio ab hominibus videtur expulsus : et ita fit 
interdum, ut ille qui foras mittitur, intus sit; et ille 
foris, qui intus retineri videtur. » Hee ipse. Queri- 
tur de his Hieronymus * sic dicens : « Superbia ma- 
jorum, et prepositornm iniquitate frequenter pel- 
luntur ab Ecclesia, ut dispergantur a Domino, quos 
ipse salvayit. » Verum quid alibi °? « Non debemus 
ergo, inquit, si forsitan ob aliquod peccatum de 
congregatione fratrum et de domo Dei ejicimur, 
reluctari; sed equo animo latam in nos ferre sen- 


tentiam, et dicere cum Propheta : Iram Domini. 


sustinebo , quoniam peccavi ei : donec justificet 
causam meam ;» ac rursum, ut sue salutis, qui 
excommunicatus est, sollicitus esse debeat, quo ad 
Ecclesiam revocetur, admonens, ait’: « Desperare 
non debet, nec se otio et desidie tradere ; sed bonis 
operibus nitens, mille viis ad Ecclesiam reverti, sa- 


* Chrys. ad pop. Antioch. hom. 70 — 2? Ambr ‘offic. lib. m1. ¢. 27. 


— 31. Tim. tit. — * Origen. in Levit. hom. 14. — 5 Hieronym. in 
Ezech. c. 34. — ® Hieronym. in Ezech. c. 17. — 7? Hieronym. in Hier. 
c. 29. 


PETRI ANNUS 13. — CHRISTI 57. 


tagere debet. » Et Gregorius ‘ : « Hee de solutionis 
ordine breviter dixerim, ut sub magno moderamine 
pastores Ecclesiz vel solvere studeant, vel ligare. 
Sed utrum juste, an injuste obliget pastor; pastoris 
tamen sententia gregi timenda est; ne is qui subest, 
et cum injuste forsitan ligatur, ipsam obligationis 
sue sententiam ex alia culpa mereatur. Pastor ergo 
vel absolvere indiscrete timeat, vel ligare. Is autem, 
qui sub manu pastoris est, ligari timeat vel injuste, 
nec pastoris sui judicium temere reprebendat; ne 
etsi injuste ligatus est, ex ipsa tumida reprebensio- 
nis superbia, culpa que non erat, fiat. » Hucusque 
Gregorius, atque de his satis. 

21. At vero non ignorandum est, Ecclesiam 
nonnisi in publice peccantem, vel quem admoni- 
tionibus precedentibus senserit contumacem, con- 
suevisse ejusmodi peenam infligere, secundum quod 
Paulus admonuit, dicens ? : « In promptu habentes 
ulcisci omnem inobedientiam. » Unde et S. Grego- 
rius.ad Natalem episcopum Salonitanum : « De 
excommunicationis arliculo , que tamen interposita 
conditione gradus secundo vel terlio jam (ut ita 
dicam) ex necessitate subjuncta est, beatitudo vestra 
immerito queritur, cum Paulus apostolus dicat : 
In promptu habentes ulcisci omnem inobedien- 
tiam. » Cum igitur quedam pertinacia hominem 
implicaverit, quacumque ex causa illa precesserit, 
sive ex fide, que omnium maxima judicatur, sive 
ex bonis temporalibus, que censetur omnium mi- 
nima, ejusdem severitate censure potest jure per- 
celli. Unde S. Augustinus de his qui possident aliena 
bona, hee ait *, scribens ad Macedonium : « Nolentes 
autem reddere, quos novimus et male abstulisse, et 
unde reddant babent, arguimus , increpamus, et 
detestamur, quosdam clam, quosdam palam, sicut 
diversitas personarum diversam videtur posse reci- 
pere medicinam, nec in aliorum perniciem ad ma- 
jorem insaniam concitari : aliquando etiam, si res 
magis curanda non impedit, sancti altaris commu- 
nione privamus. » Hee Augustinus. Quibus autem 
verbis excommunicationis sententia antiquitus pro- 
ferri soleret, ex scripto paulo inferius recitabimus, 
cum agemus de judiciaria potestate episcopis con- 
cessa. Permulta his addenda essent: sed que dixi- 
mus, ad ecclesiasticas traditiones (prout nostri 
muneris est) insinuandas, ac confirmandas, satis 
roboris habere videntur. 

22. Id tamen his addere non omittimus, fuisse 
(ut nunc est) apud majores ecclesiasticam illam 
censuram in observatione, que dicitur degradatio, 
seu exauctoratio, vel depositio, cum Ecclesize mini- 
ster ob aliquod facinus perpetratum, ex officio et 
ordine dejicilur, in quem fuerat sublimatus. Est 
ejuS'rei exemplum apud Tertullianum * de presby- 
tero Asiano, qui ob eam causam, quod fictitias 
quasdam Periodos Pauli et Thecle confixerat, sacer- 
dotio privatus, loco decidit. S. Cyprianus * eliam 
scribens ad Rogatianum de diacono superbo ac 

contumaci, hoc ipsum monens, sic ait : « Fungeris 
circa eum potestate honoris*tui, ut eum vel deponas 
vel abstineas. » Denique ipsa degradationis voce 
etiam utitur Augustinus’. Erat et in usu ea censura, 
que suspensio dicebatur, cum clericus ne in ordine 
sibi collato ministraret, ab episcopo vetaretur. Usus 
est ea Cyprianus * in suos presbyteros, qui lapsos, 
nondum peracta poenitentia, suscepissent ; meminit 
et ejusdem Augustinus * ex Concilio Africano : quam 
et ipse exercuit ‘ in presbyterum castitatis et tempe- 
rantie transgressorem. Animadversio etiam illa usu 
frequens erat, ut delinquentis clerici nomen delere- 
tur ab Ecclesie tabulis ; vel saltem, cum vehementi 
alicujus facinoris suspicione laboraret, nomen ejus 
supprimeretur, nec sicut ceterorum publice recita- 
retur. Utriusque censure meminit idem Augusli- 
nus *, et ante ipsum Cyprianus °. Sunt et alie pone 
ecclesiastice, que tum in canonibus qui dicuntur 
Apostolorum , tum etiam in Conciliorum decretis 
habentur expresse. Sed de his satis : jam ad eam de 
qua susceptus est sermo, Pauli epistolam redeamus. 

23. Cum ilaque incestuosum hominem excom- 
municationis poena perculisset , ac admonuisset 
ceeteros ab eodem sejungi, nec se illi commiscere ; 
et ut éadem magis inculcaret, iterum repetiisset, 
sic dicens : « Scripsi vobis in epistola, ne com- 
misceamini fornicariis; » et paulo post : « Nunc 
autem scripsi vobis, non commisceri, si is qui frater 
nominatur, est fornicator. » Subiit in aliquorum 
mentem, fuisse ab Apostolo aliam adhuc ante hance 
ad eosdem Corinthios datam epistolam. Sed verior 
probatur Joannis Chrysostomi‘ et aliorum sententia, 
ut ea Pauli verba ad ea potius que proxime dixerat, 
referantur, quam ad aliam aliquam, cujus nulla est 
memoria, scriptam epistolam inducantur. 

24. De judicio ecclesiastico. — Dum vero Pau- 
lus apostolus eadem epistola non tantum que dicta 
sunt, sed et cetera que in Corinthiorum Ecclesia 
essent collapsa, restituit; miro quodam Dei consilio 
ac providentia, quid in unaquaque Ecclesia in poste- 
rum esset agendum, edocuit. Maximi quidem pon- 
deris erat in Ecclesia judicii tribunal erigere; quo 
tamen potius carere posse optasset. Nam si omnes 
Christi fideles ex equo, qua semel imbuti essent, 
evangelicam pietatem excoluissent, nullum prorsus 
ad lites dirimendas opus fuisset judicium consti- 
tuere, sed quod essent nonnulli rerum temporalium 
cupidi, non tantumsua avide possidentes, verum 
etiam in aliena procaciter inhiantes , opus fuit Apo- 
stolum his consulere; et que ad optimum Christiane 
reipublice statum pertinent, ordinare. Ad eos igitur 
scribens, ac in primis redarguens ait * : « Audet 
aliquis vestrum habens negotium adversus allerum 
judicari apud iniquos, et non apud sanctos? An 
nescitis quoniam sancti de mundo judicabunt? Et si 
in vobis judicabitur mundus, indigni estis qui de 

minimis judicetis ? Nescitis quoniam angelos judi- 
cabimus? quanto magis secularia ? seecularia igitur 
judicia si habuerilis, contemptibiles qui sunt in 
Ecclesia, illos constituite ad judicandum. Ad vere- 
cundiam vestram dico. Sic non est inter vos sapiens 
quisquam, qui possit judicare inter fratrem suum? 
sed frater cum fratre judicio contendit, et hoc apud 
infideles ? Jam quidem omnino dclictum est in 
vobis, quod judicia habetis inter vos. Quare non 
magis injuriam accipitis? quare non mag's fraudem 
patimini? » Hee Paulus. 

25. Quod vero ad antiquum ejus rei usum in 
Ecclesia servari solitum pertinet, bec leguntur apud 
Clementem ‘: « Praclara christiani laus est , cum 
nullo habere negolium. Quod si ex aliqua vexatione 
et tentatione lis alicui oriatur , curet ut ea transiga- 
tur, etiamsi detrimentum pati debeat : nec ad ethni- 
cum judicium acccdat, sed nec patiatur mundanos 
magistratus de nobis jus dicere : nam per illos dia- 
bolus servos Dei vexat, et nobis notam inurit, quasi 
non habeamus nos unum sapientem, qui possit-inter 
fratres jus administrare, et controversias componere. 
Non cognoscant ergo Gentes controversias ; » et post 
multa : «« Judicia vestra fiant in secunda sabbati, ut 
si qua controversia ex sententia vestra oriatur, usque 
ad sabbatum libera sit vobis facultas , qua possitis 
controversiam illam componere, et pacem conci- 
liare inter eos qui litigant. Adsint autem judicio 
diaconi et presbyteri , integre judicaturi, veluti Dei 
homines, cum justilia. Cum utraque persona vene- 
rit, prout lex jubet, ambo qui litigant statuantur in 
medio tribunali : lisyue auditis, sancte judicium 
pronuntiate, studentes ante sententiam episcopi eos 
conciliare, ne exeat supra terram judicium in pec- 
catorem. » Habet hac Clemens et alia * plura de 
judicio ecclesiastico exercendo ex Constitutionibus 
Apostolorum, quas Fpiphanius ® aliquando citat; ut 
non sit dubium, illum commentarium antiquissi- 
mum esse. 

26. Ex his dictis igitur liquet mentem fuisse 
Pauli, non quemlibet ex christianis infimi ordinis 
judicio preficere , sed sapientem. Unde etiam Theo- 
doretus hec ait * : « Qui est, inquit Paulus, om- 
nium abjectissimus et Ecclesia minimus, est pre- 
stantior iis, qui apud illos intelligentes et doctissimi 
existimantur. Neque enim jubet eos judicare , qui 
suntin Ecclesia abjectissimi : et hoc significant ea 
que sequuntur : Ad verecundiam vestram dico. Sic 
non est inter vos sapiens , qui possit judicare inter 
fratrem suum? » At non quemlibet ex sapientibus, 
sed et sacerdotem judicio preficiendum esse ex sen- 
tentia Pauli, secundum ea etiam que recitavimus 
ex Clemente, Joannes Chrysostomus * affirmat, dum 
ait : « Cum byperbole et exuperatione nos volens 
docere , quod quicquid sit, non oporteat externis 
dare, mota que videbatur esse objectione, ante eam 
solvit. Nam quod dicit , est hujusmodi : Fortasse 

dicet quispiam, nullum esse inter vos sapientem, 
neque qui ad discernendum et judicandum sit ido- 
neus, Et quid tum ? Nam etsi nullus, inquit, sit sa- 
piens, vos minimis permiltite; » et post pauca : 
« Est enim admodum turpe, si ne fratribus quidem 
sacerdos possil esse auctor reconciliationis, sed ne- 
cesse sit recurrere ad externos. Quamobrem dicens : 
Contemptibiles qui sunt : non boc dicit pracipue , 
quod oporteat eos qui sunt abjecti, constituere; sed 
eos fangens : nam quod eos iis qui possunt discer- 
nere ac dijudicare, permittere oporteat, significavit , 
dicens : Sic nec est inter vos sapiens quisquam. » 

27. Augustinus etiam in libro quem scripsit 
de Opere monachorum, episcopis ejusmodi injun- 
ctum esse judicium testatur, cum ait‘: « Testem 
invoco super animam meam, quoniam mallem per 
singulos dies certis horis, quantum in bene mode- 
ratis monasteriis constitutum est, aliquid manibus 
- operari, et certas horas habere adlegendum et oran- 
dum, quam tumultuosissimas perplexitates causa- 
rum alienarum pati de negotiis secularibus vel ju- 
dicando dirimendis, vel interveniendo precidendis. 
Quibus nos molestiis idem afflixit Apostolus, non uti- 
que suo, sed ejus qui in eo Joquebatur, arbitrio ; 
quas tamen ipsum perpessum fuisse, non legimus : 
alit'r enim se habebat apostolatus ejus discursus. 
Nec dixit : Secularia igitur judicia si habueriltis, ad 
nos deferte, aut nos constituite ad judicandum ; sed 
eos qui contemptibiles sunt in Ecclesia, hos, inquit, 
collocate. Ad reverentiam vobis dico. Sic non est 
inter vos quisquam sapiens, qui possit inter fratrem 
suum judicare? sed frater cum fratre judicatur, et 
hoc apud infidcles. Sapientes ergo, qui in locis con- 
sistebant, fideles et sanctos, non qui hac alque illac 
propter Evangelium discurrebant, talium negotio- 
rum examinatores esse voluit. Unde nunquam de 
illo scriptum est , quod aliquando talibus vacaverit , 
a quibus nos excusare non possumus, etiamsi con- 
temptibiles nos simus : quia et nos collocari voluit , 
si sapientes defuissent, polius quam negotia Chri- 
stianorum deferrentur ad forum. Quem tamen la- 
borem non sine consolatione Dominisuscipimus pro 
spe vite elerna, ut fructum feramus cum toleran- 
tia. » Hec Augustinus. 

28. Regale sacerdotium. — Sed quod nulla a 
Paulo de episcopo mentio babeatur , cum (ut vidi- 
mus ) ex ipsius mente in Ecclesia episcopi ejusmodi 
officium exercerent , ea apud Ambrosium atque om- 
nino vera affertur ratio ®: « Ideo fratrem judicem 
eligendum esse dicit, quia adhuc rector in Ecclesia 
illorum non erat ordinatus. » Caterum ejusmodi 
judiciariam potestatem in Ecclesia Dei collatam 
episcopis, non tantum ex dicta (ut vidimus) insti- 
tulione apostolica provenisse , sed ab ipso Domino 
Jesu Christo duxisse principium, et. accepisse aucto- 
ritatem, certum est. Christi enim sacerdotium * fore 
secundum ordinem Melchisedech, qui simul rex fuit 
atque sacerdos, David olim precinuerat, et Paulus * 

est dilucidius interpretatus : ut sicut ille dictus est 
rex justitia, ilemque rex pacis, et ab Abraham de- 
cimas accepit, cui et benedixit ; ita Christus , cujus 
est nomen a regno, tam hic in Ecclesia , omnia sibi 
subjiciens, quam in celo esset perpetuo regnaturus. 
Sane quidem David ' pollicitus est olim Deus, ex 
ejus semine regem perpetuo regnaturum. Sed et 
longe antea hoc ipsum previderat Jacob *; non de- 
futurum scilicet sceptrum de Juda, et ducem de fe- 
more ejus, donec veniret cui repositum esset, nempe 
Christus , ut omnes interpretantur. Sed quale re- 
gnum? num tantummodo Judzeorum? quin et om- 
nium Gentium, ut scriptum est* : « Dabo tibi Gentes 
hereditatem tuam. » An fortasse nomine tenus ? 
imo ut regat eas in virga ferrea; ut cum opus fue- 
rit, tanquam vas figuli confringat eas. Aut vero 
illi tantummodo ? sed et posteris : quod ipse libera- 
liter profitetur, sic dicens * : « Qui vicerit, et custo- 
dierit, usque ad finem opera mea, dabo illi potesta- 
tem super Gentes, et reget eas in virga ferrea, et 
tanquam vas figuli confringentur,, sicut et ego ac- 
cepi a Patre meo. » Hec angelo , nempe episcopo 
Ecclesie Thyatire, nec illi soli, sed et omnibus, qui. 
de impietate victoriam obtinentes , intelligentes se 
esse episcopos, promissionem factam episcopo con- 
sequerentur; eamdemque acciperent virgam, de qua 
alibi dictum est * : « Virga directionis , virga regni 
tui. » Duplex quippe est ejus virge usus, alter ni- 
mirum ad ulciscendum (ut ait Apostolus °) omnem 
in obedientiam ; quam idem minatur in hac ipsa 
epistola , dicens’7: « Quid vultis? in virga veniam 
ad vos?» alter vero ad docendum, ut cum subdit : 
« An jin charitate et spiritu mansuetudinis? » 

29. De his S. Augustinus * hec in eamdem sen- 
tentiam: « In Christo habet Ecclesia hanc potesta- 
tem : sicut dixit Apostolus ad Romanos * cum illo 
nobis omnia donata fuisse. Sic virgam ferream dixit 
Joannes propter justitiam et propter rigorem : cum 
virga corrigantur boni, mali vero confringantur. » 
Sicque eadem lupos arceat, et oves dirigat : ut me- 
rito dici possit : « Virga tua et baculus tuus ipsa me 
consolata sunt; » cum videlicet omnia ad edifica- 
tionem Ecclesie conferant. Cum igitur Christus rex 
atque sacerdos *° omne judicium a Patre acceperit , 
plenissimam nimirum judiciariam potestatem ; eam- 
dem simul cum sacerdotio jungens, instituit (se- 
cundum quod Petrus ait **) regale in Ecclesia sacer- 
dotium : quippe qui omnem, quam a Patre potesta- 
tem accepit, transfudit in suos : quod ipse sic 
testatus est, dicens ‘* : «Sicut misit me Pater, et ego 
mitto vos. » Atque addens : « Accipite Spiritum 
sanctum : quorum remiseritis peccata remittuntur 
eis ; et quorum retinueritis, retenta sunt. » Dans eis 
que Dei solius esse videntur (nam nemo potest pec- 
cata dimittere, nisisolus Deus), que hominum sunt, 
nimirum homines judicare, quomodo putandus eis- 
dem non concessisse ? At nec quod dixit: « Regnum 

meum non est de hoc mundo; » Regem se esse ne- 
gavit. Nam et alias interrogatus ‘ : « Rex es tu? » 
Non negavit , sed dixit : « Tu dicis, quia rex sum. » 
Nec redarguit Nathanaelem eruditissimum virum 
sibi dicentem *: « Tu es filius Dei : tu es rex Israel. » 
Nec objurgavit, imo et defendit turbam clamantem, 
et dicentem * : « Hosanna, benedictus qui venit in 
nomine Domini, rex Israel. » 

30. Hanc igitur regiam dignitatem una cum sa- 
cerdotio ad posteros in Ecclesiam Dominum trans- 
misisse, Epiphanius * erudite his verbis testatur : 
« Rex alienigene, Herodes advenit, et non amplius 
successores David diadema imponebant, translapsa 
regia sede in Christo ad Ecclesiam. Et a domo qui- 
dem carnali Juda et Israel, regia dignitas translata 
est : firmiter autem sedet thronusin sancta Dei Ec- 
clesia in eternum, ex duplici origine dignitatem 
habens, regia ac sacerdotali. Et regiam quidem a 
Domino nostro Jesu Christo, juxta duos modos; et 
quia est ex semine David regis secundum carnem , 
et quia est rex major a seculo secundum deitatem ; 
sacerdotalem vero, quia ipse est pontifex, et pontifi- 
cum prefectus. » Et paulo inferius : « Sacerdos ita- 
que est (velut dixi) Dominus noster in eternum 

‘secundum ordinem Melchisedech, simulque Rex 
juxta ordinem ex supernis, ut transferat sacerdotium 
simul cum lege. Ex semine vero David propter Ma- 
riam, sedens in throno in eternum, et regni ejus 
non erit finis. Oportebat enim ipsum nunc transferre 
ordinem tum sacerdotii, tum regni. Nam regnum 
ipsius non est de terra, veluti dixit in Evangelio ad 
Pontium Pilatum : Regnum meum non est de hoc 
mundo. Nam cum Christus omnia impleat per zni- 
gmata, argumenta de ipso proposifa ad aliquam 
usque mensuram pervenerunt. Non enim venit ut 
regni progressum acciperet, qui semper regnat: 
largitus est autem sub se constitutis regnum, ut ne 
diceretur a parvis ad majora procedere. Manet enim 
thronus ipsius, et regni ejus non erit tinis, et sedet 
super thronum David : ita ut regnum -David una 
cum pontificatu transtulerit, ac largitus sit servis 
suis, hoc est pontificibus Catholice Ecclesie. » Hac 
Epiphanius. Sic itaque sacerdotium atque regnum a 
Christo translatum est in Ecclesiam, in Apostolos 
primum, ac deinde in eorum successores, ut olim 
predixerat David * sic canens : « Pro patribus tuis 
nali sunt tibi filii : constitues eos principes super 
omnem terram. » Per filios tum Apostolos tum epi- 
scopos intelligendos esse, tam latini quam greci 
interpretes ® exposuerunt. Quod si regnum Christi ad 
hos translatum est, utique ef cum eo judicandi po- 
testas, quandoquidem (ut scriptum est ") « Honor re- 
gis judicium diligit. » Quod facilius probatur ex eo 
quod de regno Christi dixit Psalmista * : « Illic 
sederunt sedes in judicio, sedes super domum 
David. » 

31. Verum non sic quidem regale est sacerdo- 

tium institutum a Christo, ac judiciaria potestas 
sacerdotibus collata, ut politicum regnum voluerit 
esse sublatum. Nam et idem ipse Christus, que sunt 
Cesaris Cesari', et Paulus? principibus vectigal et 
tributum esse reddendum admonuit; Titumque °* 
docuit, ut suadeat Christianis subditos esse princi- 
pibus et potestatibus; quod et Petrus‘ precepit, 
cum dicit : « Subditi estote omni humane creature 
propter Deum : sive regi, quasi precellenti, sive du- 
cibus , tanquam ab eo missis. » Et paulo post: 
« Deum timete, regem honorificate. » Item et Igna- 
tius *, qui vixit temporibus Apostolorum, ad Smyr- 
nenses, scribens, post Deum et episcopum, tertio 
loco regem esse habendum declarat, sic dicens : 
« Honora Deum, ut omnium auctorem et Dominum: 
episcopum, ut principem sacerdotum, imaginem 
Dei ferentem; Dei quidem propter principatum , 
Christi vero propter sacerdotium. Honorare oportet 
et regem : nec enim rege quisquam prestantior, aut 
quisquam similis ei in rebus omnibus creatis. Nec 


episcopo quicquam majus in Ecclesia, qui Deo con- . 


secratus est pro totius mundi salute. Nec inter prin- 
cipes quisquam similis regi, qui in pace et optimis 
legibus subditos moderatur.» Atvero longe prestare 
Christi sacerdotes regibus atque principibus, argu- 
mento quo utitur, plane significat, dicens. «Si enim 
jure censebitur poena dignus, qui adversus regem in- 
surgit, ut qui violet bonas legum constitutiones : 
quanto putatis graviori subjacebit supplicio, quisine 
episcopo quid volet agere, concordiam rumpens, et 
decentem ordinem confundens ? Sacerdotium enim 
est omnium bonorum, que sunt in hominibus, 
apex.» Ac demum quo gradu in Ecclesia habendi 
sint singuli personarum ordines, mox subdit, di- 
cens : « Omnia igitur vestra decenti ordine perfi- 
ciantur in Christo. Laici diaconis subjiciantur, dia- 
coni presbyteris : presbyteri episcopo, episcopus 
Christo, ut ipse Patri. » Hucusque Ignatius. Cum 
igitur rex, quantumlibet christianus, nonnisi inter 
laicos adnumerandus sit, sacris ministris minorem 
gerere ordinem, certum est. Novit hoc ipsum Chry- 
sostomus °, qui diaconos altaris ministros allocutus, 
hec ait : « Si dux igitur quispiam, si consul ipse, 
si qui diademate ornatur, indigne adeat : cohibe ac 
coerce : majorem tu illo habes potestatem. » Docuit 
hoc idem et Martinus exemplo, sed in presbytero , 
facturus hoc ipsum si adfuisset diaconus sine pre- 
sbytero. Nam a Maximo imperatore mensa exceptus , 
« ad medium fere convivii, inquit Severus 7, ut 
moris est, pateram regi minister obtulit : ille sancto 
admodum episcopo potius dari jubet , expectans 
atque ambiens ut ab illius dextera poculum sumeret. 
Sed Martinus ubi bibit, pateram presbytero suo tra- 
didit, nullum scilicet existimans digniorem qui post 
se biberet : nec integrum sibi fore, si aut regem ip- 
sum : aut eos quia rege erant proximi, presbytero 
pretulisset. » Hac Severus. 

32. Sic itaque, cum que a Deo sunt ordinata 

sint, politicum principatum sacerdota'i esse subje- 
ctum, nulia potest esse dubitalio : nam sicut anima 
prestat corpori, resque divine humanis, sic istum 
illi praecellere est necesse. Unde Gregorius Nazian- 
zenus ' h@c pro concione : «An me Jibere loquen- 
tem eyuo animo feretis ? nam vos quoque potestati 
mez meisque subselliis lex Christi subjicit. Impe- 
rium enim nos ipsi yuoyue gerimus, addo etiam 
prestantius et perfectius : nisi vero equum est spi- 
ritum carnis fascibus submitlere, et celestia terrenis 
cedere. Scd non dubilo, quin hane dicendi liberia- 
tem in optimam partcem accepturus sis, utpole sacri 
mei gregis ovis sacra, magoique pastoris alumna. » 
Et Ambrosius ? : « Henor, inquit, et sublimitas epi- 
scopalis nullis poterit comparationibus adequari. Si 
regum fulgori compares, et principum diademati, 
longe erit inferius, quasi plumbi metallum ad auri 
.fulgorem compares : quippe cum videas regum 
colla ac principum submilti genibus sacerdotum, 
exosculatis eorum dextris, orationibus eorum se cre- 
dunt communiri. » Chrysostomus* hee item in 
eamdem sententiam : « Alii sunt termini regni, alii 
sacerdotii; sed hoe illo majus est ;- neque enim ex 
gemimis ct auro estimari debet. Ille qua sunt in 
terris sor'ilus est : sacerdotii jus a supernis descen- 
dit. Rezi que hic, commissa sunt, mili celestia : 
Regi corpora commissa sunt, sacerdoti anime : ma- 
jor his principatus : propterea rex caput submittit 
manui sacerdotis; » ac rursum : « Expende modum 
potestalis utrigue tradile, et videbis sacerdotem 
multo sublimius rege sedentem. Admirandus vide- 
tur thronus reg us, sed rerum terrenarum admini- 
strationem sortitus cst. Sacerdotis thronus in celis 
collocatus, de calestibus negotiis habet pronuntiandi 
auctoritatem; cum sacerdotium a supernis descen- 
dat, ejusjue vinculum animam contingat, atque ad 
celos usque pervadat. » Hee ille. Plura alia essent 
in banc sententizm ex aliis Patribus adducenda, sed 
parcimus, brevilatis causa. 

33. Ad hac namque ipsa respicit quod dicebat 
Apostolus * : « Arma nostra non sunt carnalia, sed 
Deo potentia; » nimirum longe illis prastantiora 
«ad faciendam vindictam (quod habet Psalmus °) in 
nationibus, et increpationes in populis : ad alli- 
gandus reges eorum in compedibus , et nobiles 
eorum in manicis ferreis, ut faciant in eis ju- 
dicium conscriplum. » «Tales enim compedes, in- 
quit Augustinus .°, conso!idat vobis episcopi ma- 
nus. » Sid tum quidem cum illi quoquo modo in 
Deum iusurgunt, et a recta vivendi ratione, et 
christiana disviplina desciscunt. Sic videmus Fabia- 
num pap:m in Philippum imperatorem , Ambro- 
sium in Theodosium, Symmachum in Anaslasium , 
et alios innumeros sacerdotes in alios principes vi- 
gore saceidotali fortiter eyue ac laudabililer insur- 
gentes , factas ab iis Deo injurias vindicasse , 

atque severe admodum offensam disciplinam eccle- 
siasticam ultos esse : sed id tamen nonnisi ne- 
cessitate quadam astrictos, omne remedium prius 
experientes quam gladium apostolice auctoritatis 
exerereut : memores nimirum a Domino‘ dictum 
esse : « Reges Gentium dominantur eorum, vos au- 
tem non sic. » Et a Petro® : « Non dominantes in 
clero, » (quod grace habet xaraxvgresovres, sicut et apud 
Matitheum jure vertit interpres xaraxveievow, quod 
est violenter dominari) nec fastum pre se ferentes, ac 
superbe insultantes, sed humilibus consentientes, 
ac cum Apostolo * dicentes : « Non possumus aliquid 
adversus veritatem , sed pro veritate. » Et illud *: 
« Nos servos vestros per Jesum. » Quippe qui hee 
omnia faciant, ut illorum saluti inserviant. Sic igi- 
tur etsi non abstulit Christus politicum imperium, 
ut rem a Deo oplimeinstitutam, subjecit tamen illud 
spiritualis Ecclesia dominio. Nam sicut jure nature 
eodemnque divino, statutum esse videtur, ut infe- 
riora superioribus subjecta pareant , ut magis perfi- 
ciantur, et finem suum feliciter consequantur ; ita 
eliam regnum politicum parere debere ecclesiastice 
prefecture, vel ad hoc saltem, ut a Deo promissum 
celeste regnum homines consequantur , cerlum 
exploratumque cuique, ni insaniat, esse debet. 

34. At vero hee non tantum apud Christianos 
firma fixaque divine Scripture testimoniis, Pa- 
trumque omnium stabili consensione esse noscun- 
tur, sed et apud barbaras gentes, ferosque populos; 
qui quantumlibet Deum verum ignorassent, ac pro- 
inde nec ejus cultum, quem deceret, addiscere po- 
luissent; tamen ex quo semel aliquod divinum 
numen (quod innatum est omnibus *)mente conce- 
perunt, perspecta notaque adeo hee ipsis fuerunt, 
ut perinde ac si.omnes uno regerentur imperio , 
unique omnes parerent legi, omnes «eqne suis sacer- 
dotibus obedirent, eorumque arbiltrio regerentur, 
etiam, in his que ad politicum spectarent imperium, 
prout exempla que subjicimus pauca ex multis fa- 
cile declarabunt. Ecce tibi quod in primis de Atthio- 
pibus Strabo scribit * : « Antiquitus Meroe (que est 
metropolis civitas Atthiopie regni) summa potestas 
fuit penes sacerdotes, tantaque auctoritas, ut non- 
nunquam misso nuntio, mortem regi imperarent, 
et ei alium sufficerent. » De sacerdotibus vero 
Agyptiis hec ASlianus’? : « Judices autem apud 
Ayyptios iidem quondam fuerunt, qui et sacerdotes. 
In his princeps erat sententia maximus natu, et in 
omnes statuendi jus habebat. » Magos sacerdotes in 
Perside olim regnasse, certum est *: ceeterum postea 
quo honore sint habiti, hee Agathias *: « Nunc vero 
magos hujus temporis Perse honorant, et quam 
maxime venerantur, ut quorum consilio publica 
omniavet predictionibusadministrentur, seorsumque 
quid quisque premii, pro re bene gesta prome- 
realur, quidve supplicii qui flagitium fecerit, presi- 

dendo et cognoscendo decernant: nec sane Persis 
vel legitimum aliquid fore vel equum videbitur , 
quod magorum non sit sententia confirmatum. » 

35. Sed et (quod atligimus superius) aud Athe- 
nienses in celeberrimo illo omnium ore laudato ju- 
dicio, quod dicebatur Areopagus, sacerdotes itidem 
judices erant; summusque omnium sacerdos rogans 
sententiam singulorum suffragia colligebat : id ex- 
pressum habes ex ipsorum decreto, quod recitat 
Josephus ‘ historicus. De sacerdotibus item Gal'o- 
rum (ut paulo ante jam vidimus) qui Druid dice- 
bantur, hac Cesar ? : « Magno hi sunt apud eos 
honore : nam fere de omnibus controversiis publicis 
privatisque constituunt : et si quod est admissum 
facinus, si cades facta, si de hereditate, si de fiuibus 
controversia est, idem discernunt, premium poena- 
nasque conslituunt; » ac paulo post : « Hi certo 
anni tempore in finibus Carnutum, que regio totius 
Gallia habetur media consident in loco consecrato : 
huc omnes undique, qui controversias habent, con- 
veniunt, eorumque judiciis decretisyue parent. » At 
in Komana Reipubl. omnium celeberrima, ac opti- 
mis legibus ornatissima, quantum fueril pre ceteris 
mazgistratibus jus augurium, Tullius * ante a'ios cle- 
ganter his verbis declarat: « Maximum au'em et 
prestantissimum in republ. jus est augurum, cum 
est auctorilati conjunctum. Neyque vero hoc, quia 
sum ipse augur, ita sentio; sed yuia sic exi- 
stimare nos necesse est. Quid enim majus est, si 
de jure querimus, quam posse a summis impcriis 
et summis potestatibus comitia tollere ? concilia vel 
instituta dimittere, vel habita rescindere ? Quid gra- 
vius, quam rem susceptam dirimi, si unus augur 
aliter dixerit ? Quid magnificentius, quam posse de- 
cernere, ut magistratu se abdiceut consules ? Quid 
religiosius, quam cum populo, cum plebe agendi 
jus aul dare, aut non dare ? quid legem si non jure 
rogata est tollere ?» Hec et alia multa ibi auctor. 
Suntque de his complura exempla apud Livium, 
Dionysium, Dionem, et alios, que recenscre non 
opus est. 

36. Sed quod jus nature cunctos populos docuit, 
ac jus gentium ratum habuit, apud Hebreos lex di- 
vinitus lata amplius perfectiusque monstravit ; nimi- 
rum, ut penes sacerdot’s summa rerum esset; et 
licet aliquando reges habere cceperint, tamen iidem 
reges subjecti erant summo pontifici, qui suo arbi- 
trio moderabatur magnum illud conci ium septua- 
ginta duorum seniorum, quod Sanedrin dicebatur, 
cujus (ut superius dictum est) erat officium ac mu- 
nus de lege, rege , atque propheta judicare : quam- 
obrem Herodes major moleste ferens se illi subjici, 
etsi tyrannus esscet, tamen non eo temeritalis perve- 
nit, ut illud abrogare ac penilus an'iquare preesum- 
pseril; sed eos qui tunc illius essent collegii, amoverit, 
et alios subrogaverit. Verum hee superius. Si igitur 
(quod Socrates dicit in Xenophonte *) quod ab omni- 

bus gentibus observatum est, id nonnisi a Deo san- 
citum esse, dicendum est profecto, etiamsi nulla de 
his in divinis Scripturis scripta lex appareret, tamen 
sacerdotum judiciaria potestas divino jure concessa, 
ex dictis jam satis probata atque testata haberetur. 

37. Usus judiciarie putestatis in Ecclesia. — 
At tandem, ut unde digressa est, eodem revertatur 
oratio. Exercuisse episcopos, quam Apostolus ad 
Corinthios scribens, in Ecclesia ordinavit judiciariam 
potestatem, ut causas litigantium Christianorum 
au‘irent, ac easdem definirent, complura sunt apud 
antiquos exempla; quorum aliqua , ad rerum eccle- 
siasticarum consuetudinem declarandam, hic re- 
ferre, opere pretium duximus, cetera in Annalibus 
suis quibusque recensenda locis reservantes. De 
Migno illo Gregorio cognomento Thaumaturgo, Neo- 
ce-arce in Ponto episcopo, qui claruit temporibus 
Decii, his nego'iis cognoscendarum causarum, defi- 
niendarumque lilium fuisse implicitum , Gregorius 
Nyssenus ', qui ejus res gestas monumentis egregiis 
consignavit, satis dilucide his verbis significare vi- 
detur; ait enim : « Ne secularium quidem ac tem- 
poralium controversiarum aliud ullum judicium 
sibi magis ratum ac firmum, majorisve auctoritatis 
esse probabant : sed omnis questio disceptatioque et 
omnis intricatus difficilisque negotiorum nexus illius 
consiliis et admonitionibus resolvebatur et dirime- 
batur. Unde cum communiter universis, tum singu- 
lis illius beneficio , tum equitas rectaque juris con- 
sti'ulio, quam pax erat. » Moxque subdit de lite inter 
germanos ob divisionem paternorum bonorum 
oburta, ejusdemque arbitrio ex communi partium 
consensu definienda, deque miraculo approbata ab 
eo tunc lata sententia. Exstat insuper ejusdem insi- 
gnis epistola, quam Graci canonicam vocant, in qua 
habetur inter aia, quod causam cogniturus eorum 
qui bonis ab aliis fuerant spoliati, Euphrosynum mi- 
sit, ut cognosccrel ex legibus ecclesiasticis, quorum- 
nam essent accusationes recipiende, quorumve re- 
pudiande. 

38. De S. Ambrosio testatur Augustinus * adeo 
fuisse obrutum cognitione alienarum causarum, ut 
vix daretur ei respirandi facultas : atque adeo, ut 
toto tempore, quo ipse Augustinus Mediolani resedit, 
nunguam nactus sit Ambrosium ab his liberum et 
otinosum; ut quod diutius exoptaverat, mentis sue 
{ricas, quae animum in diversa distraherent, pro- 
lixiori sermone apud illum exponeret. Duplici vero 
ex causa contingcbat episcopos causas populi cogno- 
scere, ac judicare : vel cum a dissidentibus inter se 
p»rtibus arbitri essent electi : vel ut male a seecula- 
ribus judicibus judicata retractarent, atque rescin- 
derent. Extant de ulroque exempla in Ambrosio, qui 
de causa ex consensu partium sibi delata hec ait®: 
« Cognovi autem secundum sacre formam prece- 
plionis, qua me induit beati Apostoli * auctorilas, et 
tue doctrine et vile forma ac disciplina. Nam cum 

ipse arguerem quod adhuc inter vos maneret veter- 
nosum jurgium, cognoscendi mihi necessitatem 
partes imposuerunt. » Porro necessitatem dicit, quod 
(ut paulo inferius repetit) Pauli apostoli hac preeci- 
pientis mandato teneretur adstrictus. Sic igitur li- 
berum fuisse Christianis, cum vellent, ex composito ; 
quas inter se haberent controversias , episcopo defi- 
niendas sponte committere, apparet. Rursum vero 
magistratuum prava judicia, imo et que imperato- 
rum injusto essent firmata rescripto, se irritasse 
testatur ': sed hec in Vita ipsius a nobis edita , fu- 
sius dicta sunt et suo loco narraturi sumus inferius. 

39. De S. Augustlino rursus, preter illa que ex 
ejus commentario de (pere monachorum recitavi- 
mus supra, hec idem ipse habet in expositione Psal- 
morum *: « Maligni homines efflagitant, aut certe 
infirmos premunt, ut causas suas ad nos deferre 
compellant. Quibus dicere non audemus: Dic, homo, 
quis me constituit judicem, aut divisorem inter vos? 
Consliluit enim talibus causis ecclesiasticos A posto- 
lus cognitores. » Et paulo post : « Igitur noscant 
obedientes fideles, qui pro suis seecularibus causis 
non raro nos querunt; et judiciis nostris facillime 
acquiescunt, nec nos conterunt litigando, sed obtem- 
perando potius consolantur. » Idemque scribens ad 
Proculianum * de unitate et concordia Ecclesie pro- 
curanda, hac subdit : « Et homines quidem causas 
suas seculares apud nos finire cupientes, quando 
eis necessarii fuerimus, sic nos sanctos et Dei servos 
appellant, ut negotia terre sue peragant : aliquando 
agamus et nos negotia salutis nostra, et salutis ipso- 
rum, non de auro, non de argento, non de pecori- 
bus, pro quibus rebus quotidie submisso capite salu- 
tamur; sed ut dissensiones hominum terminemus. » 
Conqueritur de iisdem sepius. 

40. Sunt de his aliorum sanctorum querele, ac 
potissimum Synesii : qui ex philosopho gentili factus 
christianus, ac deinde, licet invitus, creatus episco- 
pus Ptolemaidis Cyrenensis Pentapolitane provincie 
in Agypto, cum judicandarum secularium causa- 
rum pressus esset onere, se abdicare curavit, si li- 
cuisset; prout cum multis aliis, tum presertim 
litteris contra Andronicum scriptis *, quibus missio- 
nem petit, declarat his verbis : « Priscum seeculum 
eosdem tulit sacerdotes et judices : nam et Aigyptii 
et Hebreorum gens multo tempore sacerdotes reges 
habuerunt. Deinde (ut mihi videtur) cum divinum 
opus humano modo perageretur, sejunxit Deus vite 
conditiones, et alius sacerdos, alius dux effectus est : 
alios enim ad materiam direxit , alios sibi ipsi collo- 
cavit. Ordinatum quidem est, ut illi quidem in re- 
rum negotiis, nos autem in precibus versaremur : 
quod vero bonum est, ab ambobus exigit Deus. 
Quid igitur reducis? quid separatum a Deo conjun- 
gere conaris, qui neque ut gubernemus, sed falso ut 
gubernemus expetis? qua re quid miserius fieri po- 
test? Opus est’ tibi prafecto? ito ad procuratorem 
legum Reipubl. Opus habes aliqua re Deo? ito ad 

sacerdotem civitalis; » et inferius : « Otio opus est 
ei qui cum philosophia sacerdotio fungitur. Non 
condemno episcopos qui in rerum negoliis versan- 
tur, sed magis miror eos qui utrumque possunt : 
mea facultas non est duobus dominis servire. Si vero 
sunt aliqui, qui neque a condescensu leduntur, 
poterunt sane et sacerdotio fungi, et civitatum pre- 
fecti esse. Radius enim solis si cum stercore versa- 
bitur, purus manet, non inguinatur : ego vero cum 
idem hoc fecero, fontibus et mari opus habeo. » Hee 
et alia multa id genus in conventu episcoporum est 
locutus Synesius, cum missionem peteret : quam, 
reclamantibus omnibus, assequi non potuit. At vero 
licet secularia judicia, quantum posset, declinare 
curaret; cum tamen necessitas imperavit, non tan- 
tum illa suscepit, sed et ipsos provinciarum presides 
in administratione se inique gerentes judicavit atque 
damnavit. Nam tum in Andronicum Pentapolitane 
prefectum provincie, quod novis ac sevis tormentis 
reos cruciaret, quodque edictum pro foribus ecclesia 
affixisset, et sacerdotibus gravia comminatus essct, 
atque alia enormia perpetrasset; tum etiam in To- 
nantem ibidem magistratum gerentem, excommu- 
nicalionis sententiam tulit, his ipsis verbis conce- 
ptam ': 

414. « Postquam non amplius admonendus est 
homo, sed velut insanabile membrum a nobis rese- 
candus; ut ne societate, eliam quod sanum est, simul 
corrumpatur : nam inquinamentum facile distribui- 
tur; et gui tangit scelestum, particeps fit reatus 
illius : oportet autem mente et corpore puros Deo 
esse : propter hec Plolemaidis Ecclesia ad omnes 
ubique terrarum sorores suas hec demandat. An- 
dronico et suis, et Tonanti et suis, nullum templum 
Dei aperiatur : omnis sacer ccetus, omne sacrum 
templum conclusum sit. Non est diabolo portio 
in paradiso. Qui etiam si clandestine ingressus fue- 
rit, expellatur. Admoneo igitur et privatum quem- 
que et principem, ut ne sub eodem tecto cum ipso 
habitet; neque eamdem mensam participet : sacer- 
dotes autem precipue, qui neque viventes ipsos allo- 
quantur, neque mortuos simul deducant. Si vero 
quis, velut parvie civitalis Ecclesiam reprobarit, et 
excommunicatos ab ipsa susceperit, velut necesse 
non sit pauperi non obedire : is sciat se scindere 
Ecclesiam, quam unam Christus esse vult. Talis au- 
tem, sive levita, sive presbyter est, sive episcopus, a 
nobis in Andronici sorte locabitur, et neque porri- 
gemus ipsi dexteram, neque unquam de eadem 
mensa cum ipso cibum capiemus : multum enim 
aberit, ut in arcano mysterio communionem habi- 
turi simus cum his qui cum Andronico et Tonante 
sortem habere voluerunt. » Hucusque verba senten- 
tia Synesii in dictos magistratus prolate, tempore 
Theodosii senioris imperatoris, cum Alexandrine 
Ecclesie preesset Theophilus; agemus de iisdem 
rebus gestis a Synesio uberius suo tempore : hee 
autem modo satis ad propositam causam. Si igitur 

exigue civitatis episcopus becin provinciarum pre- 
sides : quid putandum fecisse ceteros, qui majoribus 
preessent Ecclesiis, ut metropolitanos, vel patriar- 
chas, ac denique ipsum episcoporum episcopum, 
Romanum pontificem? Sed hactenus de Christi sa- 
cerdotum potestate judiciaria, de qua locupletius 
multis in locis (guandoquidem frequens se occasio 
offert) agemus in posterum. Jam vero ad enarranda 
redeamus, que a Paulo in institutione Coristhiorum 
Ecclesia, ceteris etiam totius christiani orbis Eccle- 
siis pro futura, salubriter ordinata, et auctoritate 
apostolica sunt disposila. 

42. Inter alia mulla, que Corinthiorum Ecclesia 
ad Paulum apostolum scripserat, consuluit etiam 
(inguiunt Athanasius‘ atque Theodoretus *) num 
recta esset illorum sententia, qui pretextu continen- 
tia uxorem vel dimittere vellent, vel cum ea pure 
casteque agere? Ad hec respondens Paulus, sic scri- 
bit >: « De quibus autem scripsistis mihi : Bonum 
est homini mulicrem non tangere; » hanc enim illi 
pretexebant sue ipsorum sententize rationem; sed 
sic respondit Paulus: « Propter fornicationem autem 
unusquisque suam uxorem habeat, » hoc est reti- 
neat, «et unaquaque suum virum habeat. Uxori vir 
debitum reddat : similiter autem et uxor viro. Mu- 
lier sui corporis potestatem non habet, sed vir. Si- 
militer autem et vir sui corporis potestatem non 
habet, sed mulier. Nolite fraudare invicem, nisi 
forte ex consensu ad tempus, ut vacetis orationi, et 
iferum reverlimini in id ipsum, ne tentet vos sata- 
nas propler incontinentiam vestram. » 

43. Fuisse enim Corinthios natura salacissimos, 
cum omnes testentur; illud etiam monstrat, quod 
Strabo * scribit his verbis : « Fanum Veneris Corin- 
thi ita feitlocuples, ut plures quam mille habuerit 
sacrorum famulas meretrices, quas dee viri mu- 
licresque dedicarunt. Ob hec igilur, et magna homi- 
num multitudo in ea urbe, et divilie fuerunt; 
naucleri enim sua facile prodigebant; unde adagio 
locus : Non est Corinthum adire cuivis integrum. » 
Hec Strabo. Sed et bio Chrysostomus , qui lis vive- 
bat temporibus, in sua Corinthiaca ait Corinthum 
pre ceteris Greecie civilatibus fuisse Veneream. 
Quam impudicissime vero Venus a Gentilibus colere- 
tur, et que eidem vota turpissima nuncupari ab lis, 
qui ejus implorarent auxilium, consuevissent : quo- 
niam adeo turpia et inhonesta sunt, indigna puta- 
mus que stylo christiano scribantur, et christianis 
auribus inferantur : libentius ilaque temperavimus, 
relinguentes hac ethnicis, et inter alios (ut taceam 
poetas) Herodoto * atque Justino * gracis historicis, 
qui talia enarrarunt. Satis modo illud de Corin- 
thiorum turpitudine dicere, quod ad significandam 
ipsorum solutissimam in obsccenitates intemperan- 
tiam Suidas ’ scribit his verbis : « Cotys demon 
apud Corinthios colitur, prases effeminatorum et 
impudicorum : sive illiob turpem questum, sive ob 

foedam libidinem, aliave de causa pudicitiam prosti- 
tuant; ejusmodi sunt Clisthenes et Timarchi. » Hee 
Suidas. Nos vero hec omnia eo consilio voluimus 
atltigisse, quo facilius Pauli Corinthiis incontinen- 
tiam exprobrantis, et eadem sepius admonentis, 
consilii ratio comperta atque explorata omnibus ha- 
beatur : ac insuper insumpti ab eo labores immensi 
in ea obscoenitatum cloaca exhaurienda, apertius 
cognoscantur. 

44. De continentia conjugali. — Cum vero 
Apostolus Corinthios monuit, ut abstinentes ex con- 
sensu, in id ipsum reverterentur : ne crederetur 
hec velut lex quedam omnibus esse prescripta, 
mox subdit : « Hoc autem dico secundum indulgen- 
tiam, non secundum imperium. » Hec enim illis 
indulgere dicit, quorum continentia adhuc esset 
infirma atque suspecta. Ceterum consuevisse seepe 
chrislianos conjuges ex mutuo consensu perpetuam 
castilatem servare, Tertullianus sic docet * : « Quot 
sunt qui consensu pari inter se matrimonii debitum 
tollunt? Voluntariis spadonibus pro cupiditate ce- 
lesti, salvo matrimonio, abstinentia toleratur, quanto 
magis adempto? » Hec Tertullianus ad uxorem. 
Idemque ? alibi vocat ejusmodi mutuam de castitate 
seryanda consensionem, honeslam in occulto matri- 
monii dissimulationem. Ac rursum * de iisdem 
conjugibus : «Qui, inquit, ex consensu contume- 
liam communem jam recusaverunt. » Apud Cy- 
prianum hee amplius * : « Adhuc habeo quid 
mirari; cum videam de Christianis plerosque mari- 
tos pariter et uxores continentiam destinantes, domi- 
cilia singularia magis eligere, ut consensu com- 
munium votorum sine irritatione presentie, et 
concordante secessu valeant obtinere. » Et paulo 
post : «Grande miraculum, ut virginum charitas 
virgines faciat veluti conjuges credi, et conjugum 
charitas conjuges faciat virgines wstimari. Ecce vera 
dilectio, que in conjugalitate dividit, ut in castitate 
conjungat. Ecce sancta dilectio, que conjugalibus 
ad communem laudem inducit absentiam. Hi pro 
certo sese inseparabiliter diligunt, qui ut triumphos 
sibi inferant, a se ipsis discedunt; quibus nee cri- 
men, nec natura, nec Dominus, nec Apostolus 
potestatem unius interdixit aut tulit, sed pro tuen- 
dis paribus votis, semota unanimitate, absentari 
charitas persuasit. » Heec ibi auctor. 

45. Porro si in servande continentie proposito, 
alterius conjugum desit assensus, ab altero id mi- 
nus licite fieri, preter ea que ab Apostolo sunt 
intimata, Augustinus * ad Ecdiciam scribens, pluri- 
bus docet, necnon Fulgentius*, qui eodem argu- 
mento aliamscripsif epistolam. Si igiturin servanda 
in matrimonio continentia utriusque conjugis acce- 
dat assensus (cum verum matrimonium non car- 
nalis copula, sed animorum consensus faciat), nibil 
prohibet, quin castitas ab utroque laudabiliter exco- 
latur. Sunt quidem exempla plura sanctissimorum 

virorum ac feminarum conjugum, qui in hunc 
modum ex condicto continentiam profilentes, egre- 
gia claruerunt sanctitate : id enim sibi esse gratissi- 
mum, Deus multis miraculis edits comprobavit : 
et inter alia illud perinsigne, quod Gregorius ’ reci- 
tat in libro de Gloria confessorum, quem consulat, 
qui scire cupit: nam alio tendimus. Sed quod ad 
Corinthios, de quibus agitur, spectat : cum Paulus 
justa ex causa illorum haberet suspectam continen- 
tiam, ne obtentu majoris boni in deteriora prolapsi 
corruerent , apposite ea subdit : « Hoc autem dico 
secundum indulgentiam, non secundum impe- 
rium : » cum alioqui omnes esse continentes opta- 
ret. Rursum etiam ex institutione ejusdem illud 
dicentis : « Nolite fraudare invicem , nisi forte ex 
consensu ad tempus, ut vacetis orationi. » Manasse 
atque perseverasse eam consuetudinem in Ecclesia , 
ut conjugati certis diebus se temperarent, certum 
_ est; de qua Cyrillus* : «Qui, inquit, norunt tem- 
pus continendi, ut vacent orationi : qui una cum 
vestimentis munda ad conventus Ecclesie afferunt 
corpora. » Et Augustinus certos dies et causas refe- 
rens, quibus sit abslinendum, hee addit admira- 
tione quidem digna*: « Qui uxorem suam in pro- 
fluviis positam agnoverit, aut in die Dominico aut 
qualibet alia solemnitate se continere noluerit; qui 
tune concepti fuerint, aut leprosi, aut epileptici, 
aut etiam forte demoniaci nascentur. » 

46. De matrimonio et ritibus in eodem adhi- 
bitis. — Verumenimvero eumdem Paulum au- 
diamus, conjugibus has leges a Christo primitus 
institutas observandas proponentem, atque adden- 
tem alias saluberrimas *: « lis autem, inguit, gui 
matrimonio juncti sunt, precipio, non ego, sed 
Dominus, uxorem a viro non discedere : quod si 
discesserit , manere innuplam, aut viro reconciliari. 
Et vir uxorem non dimittat. Nam ceteris , ego dico, 
non Dominus: Si quis frater uxorem habet infide- 
lem, et heec consentit habitare cum illo; non 
dimittat illam. Et si que mulier fidelis habet virum 
infidelem , et hic consentit habitare cum illa; non 
dimittat virum: sanctificatusest enim vir infidelis per 
mulierem fidelem, et sanctificata est mulier infidelis 
per virum fidelem. Alioquin filii vestri immundi 
essent : nunc autem sancti sunt. Quod si infidelis 
discedit, discedat : non enim servituti subjectus est 
frater, aut soror in hujusmodi. » Hec Paulus de 
legibus conjugii. Agit idem de matrimonii excel- 
lentia : dumque illud conjunctioni Christi cum 
Ecclesia comparat, ad Ephesios scribens , sacra- 
mentum quoque magnum appellat, quod scilicet 
vinculum, quo Christus cum Ecclesia jungitur, 
representet. Sic et veteres Pauli interpretes, matri- 
monium quod inter fideles contrahitur, sacramen- 
tum congrue appellarunt, ut Clemens ° Alexandri- 
nus, cum ait : « Si lex sancta est, sanctum est 
matrimonium. Sacramentum ergo hoc ad Christum 

et Ecclesiam ducit Apostolus. » Et Augustinus * : 
«In civitate Domini, in monte sancto ejus, hoc est, 
in Ecclesia, ubi nuptiarum non solum vinculum, 
verum etiam sacramentum ita commendatur, ut 
non liceat uxorem snam alteri tradere. » Et alibi ? : 
« Usque adeo foedus illud initum nupliale cujusdam 
inili sacramenti res est, ut nec ipsa separatione irri- 
tum fiat. » Et inferius : « In nostrarum gquippe 
nuptiis plus valet sanctitas sacramenti, quam foecun- 
ditas uteri. » Et Chrysostomus *: « An, inquit, non 
audis Paulum dicentem, quod sacramentum sunt 
nuplie, et imago dilectionis Christi, quam erga 
Ecclesiam declaravit? » At non impedit, si aliqui * 
sacramenti vocem ad conjunctionem Christi cum 
Ecclesia retulerunt, quominus et ipsum matrimo- 
nium sit sacramentum ; sicut vec impedimento est, 
quominus sacramen!um aliquod in se sit, et alte- 
rius rei mysticam habeat significationem : imo id 
peculiare est omnibus sacramentis, ut sit sacre rei 
signum. 

47, Ceterum quod ad ritum spectat : primum 
quidem non aliunde quam ab apostolica tradilione 
fluxisse , ut non sine sacerdotis presentia matrimo- 
nium contrahatur, Ignatius *, qui his ipsis Apo- 
stolorum temporibus vivebat, fidem facit; ait enim 
scribens ad Polycarpum : « Decet vero, ut et du- 
centes uxores et nubentes, cum episcopi arbitrio 
conjungantur; ut nuptie juxta preceplum Domini, 
non autem ob concupiscentiam coisse videantur. » 
Hoc est enim quod idem Apostolus inferius dicit : 
« Cui vult, nubat, tantum in Domino. » In Domino 
enim nubere, nibil aliud est, quam secundum leges 
et rilus Ecclesia ab ipsis Apostolis traditos contra- 
here matrimonium. De iisdem antiquis Ecclesie 
ritibus bec Tertullianus ® : « Unde sufficiam ad 
enarrandam felicitatem ejus matrimonii,- quod Ec- 
clesia conciliat, et confirmat oblatio, et obsignatum 
angeli renuntiant, Pater rato habet? Nam nec in 
terris filli sine consensu patrum rite ac jure nu- 
bunt. » Hec ipse. 

48. Sed hec singula explicemus: antiquos enim 
Ecclesia mores Annalibus nostris intexere, ex insti- 
tuto suscepimus. Quod iyitur ad primum pertinet : 
Ecclesia fidelium conciliat matrimonium , dum per 
sacerdo'em contrahentium mutuo elicito prius con- 
sensu, junguntur in unum illorum dextere : qui- 
bus accedit osculi sancta libatio, atque velatio, de 
quibus item rilibus idem auctor hee alibi’: « Ad 
desponsationem yelantur, quia et corpore et spiritu 
masculo mixte sunt, per osculum et dextras, per 
que primum resignarunt pudorem spiritu, per 
commune conscientie pignus, etc.» Ad dictum 
ritum jungendi dexteras dlludit et Gregorius Na- 
zianzenus* ad Anisium scribens, cum ad ejus filiz 
invilatus nuptias, quod esset affectus egritudine , se 
excusans, heec addit : « Animo et voluntate adsum, 

imulque festum celebro, juvenilesque dextras inter 

se jungo, atque utrasque Dei manui. » Quod enim 
junctis dextris, stolam sacerdotalem eoruindem ma- 
nibus superponere solet sacerdos; id nempe est 
quod ait Gregorius : « Utrasque Dei manui jungo. » 
Hec subsequitur benedictio, et verborum forma 
quedam, gue perficit matrimonium : de quibus 
hee in quarto Concilio Carthaginensi * : 
et sponsa cum benedicendi sunt a sacerdote, a pa- 
rentibus suis vel a paranymphis offerantur : qui 
cum benedictionem acceperint, eadem nocte pro 
reverentia ipsius benedictionis in virginilate per- 
maneant. » 

49. Quod insuper addit Tertullianus : « Confir- 
mat oblatio, » missee insinuat sacrificium , quod (ut 
antiqui rituales libri ecclesiastici tradunt) in matri- 
monii confeederatione offerri a sacerdotibus consue- 
vil. Et quid mirum si hoc facerent Christiani, cum 
nec ethnici sine sacrificio nuptias contrahere solili 
fuerint? Post vero eisdem contrahentibus a sacerdote 
solitam sacram Eucharistiam (ut etiam nunc fit) 
impartiri, idem Tertullianus alibi docet, dum ait? : 
« Illi, » sacerdotes videlicet, « sic dabunt viros et 
uxores , quomodo buccellas. » Quod preterea idem 
ait? : « Et obsignatum angeli renuntiant; » per 
angelos Tertullianus intelligere sacerdotes consue- 
vit : sacerdotes enim matrimonium inter partes 
antea pactum in Ecclesia denuntiare solent. Sive 
velimus de celestibus angelis hec intelligi , secun- 
dum quod subdit :« Pater rato habet, » nempe ce- 
lestis. 

50. Sed quod addit: « Nec filii inter se sine 
consensu patrum rite ac jure nubunt: » plane de- 
clarat primum omnium voluntates contrahentium a 
parentibus esse ratas habendas, ac subinde (ut etiam 
hodie fit) subsequi per sacerdotem publicam in 
Ecclesia denuntiationem, ac denique ceteros sacros 
ritus ab eodem antea relatos. Quo autem loco habe- 
rentur occulta nuptiz a Christianis, idem Tertullia- 
nus * alibi declarat his verbis : « Penes nos occult 
quoque conjunctiones, id est, non prius apud Eccle- 
siam professe, juxta moechiam et fornicationem 
judicari periclitantur. » Ex his videas, non esse no- 
yum, quod a sacrosancto catholico Patrum conven- 
tu * est nuper restitutum potius quam institutum, 
ut non sine explorato per parochum partium con- 
sensu , nec clandestine , sed in facie Ecclesie sacra 
nuptiarum foedera contrahantur. Verum ne clande- 
stine et sine parentum assensu matrimonium inire- 
tur, a Gentilibus etiam servari consuevisse (quod et 
superius altigimus) scriptores illorum testantur, 
inter quos et Apuleius ® : « Impares, inquit, nuptia, 
et preeterea in villa, sine testibus, et patre non con- 
sentiente facte, legitime non possunt videri. » Sed 
enim de his plenius jurisconsulti 7, ac principum 
placita. Praeterea vero non coram uno tantum pre- 

sbytero matrimonii adstipulatore hc olim tractaban- 
tur, sed (quod alibi idem Tertullianus' ait) : « Coram 
episcopo, presbyteris, diaconis , intervenientibus 
etiam in Ecclesia viduis, majore celebritate, » Roma 
ipse summus pontifex his presens esse consueverat. 
Unde Siricius papa in epistola quam scripsit ad Me- 
diolanensem Ecclesiam hee ait : « Nos sane nuptia- 
rum vola non aspernanter accipimus, quibus vela- 
mine interfuimus: sed virginum nuptias Deo devotas 
majori honorificentia veneramur. » 

51. Quod autem objectum est a viro erudito, 
tam hoc in loco, quam superius anno Domini qua- 
dragesimo quarto, numero 88, videri me jure- 
consultorum ac Tertulliani potissimum probasse 
sententiam, qua dixerunt invalida esse matrimonia 
illa, que contrahuntur absque consensu parentum. 
In re quidem adeo comperta, meridianaque luce 
magis perspicua, decreto sacrosaneti Concilii Triden- 
tini solis instarillucescente, quis Catholicorum potuit 
errore lapsus esse? Quod ergo a me instiluti ratio 
exigebat, e thesauro nova veteraque proferré, sic 
primo loco dixi apud Gentiles nuptias absque con- 
sensu parentum esse illegilimas, ceu clandestinas 
apud Christianos : quod quidem nulla reprehensione 
dignum est. Hic vero quod in eo argumento versa- 
rer, ut locum Tertulliani elucidarem, quo ipse ait : 
« Nec filii inter se sine consensu patrum rite ac jure 
nubunt; » haud hec verba esse simpliciter intelli- 
genda monstravi, sed cum fuerint penitus clande- 
stina, secundum alia ejusdem Tertulliani verba ex 
alio loco nuper recitato, quibus ait: « Penes nos 
occulta quoque conjunctiones, id est, non prius 
apud Ecclesiam professe, juxta moechiam et forni- 
cationem judicari periclitantur. » Ex quibus intuli, 
non esse novum, quod a sacrosancto Concilio Tri- 
dentino sancitum est, clandestinas nuptias absque . 
preesentia parochi in facie Ecclesia minime celebra- 
tas, haberi nullas, cujus quidem tantummodo cano- 
nis citatione satis persuasum cuique videri poterat , 
cujusnam essem ipse sententia : cum alioqui firmato 
semel in eo pede, licuerit ad externa respicere, et 
quid de his Gentiles sensissent , in medium afferre : 
licet mox ad nostra reversus, docuerim ex eodem 
Tertulliano , etiam coram episcopis consuevisse 
Christianorum matrimonia celebrari; quin et Rome 
item coram ipso summo pontifice interdum peragi 
solita, Siricii Rom. pontificis testimonio confirmave- 
rim. Sed in re adeo perspicua non amplius immo- 
randum. 

52. His visis , reliquum esse videtur ut aliquid 
dicamus de sponsali annulo : nam tesfatur Clemens 
Alexandrinus *, consuevisse christianas mulieres 
annulos aureos gestare : dari vero eos solitos a 
sponsis arrhe nomine, usus docet. Quod autem non 
tantum in nuptiis contrahendis , sed in qualibet 
pactione loco arrhe annulus traderetur, testatur 
Plinius *, dum ait: « Celebrior annuli usus cum 
foenore coepisse debet : argumento est consuetude 

vulgi, tracta ab eo tempore, quo nondum erat arrha 
velocior : ut plane affirmare possimus , nummos 
ante apud nos, mox ccepisse annulos. » Hee Plinius. 
Porro (quod est observatione dignum) non tantum 
olim apud Romanos, sed antiquissimos Hebreorum 
dari solitum annulum loco arrhe , exemplum Jude 
admonet, de quo hee leguntur in Genesi ‘ : « Dixit 
Thamar: Patiar quod vis, si dederis mili arrhabo- 
nem, donee miltas quod pol!iceris. Ait Judas : Quid 
vis pro arrhabone dari? Respondit: Annulum tuum.» 
Ex ejusmodi igitur usu fluxisse videtur, ut cum 
spondentur nuptie , sponsus loco arrhe sponse det 
apnulum. Observatum ab antiyuis ait Plinius *, et 
adhue suo tempore apud Romanos in usu fuisse 
tradit, ut cum matrimonium constitueretur, sponsus 
ad sponsam milteret annulum ferreum, secundum 
morem pristinum., cum ob auri inopiam Romani 
(ut tradit) annulum gestarent ferreum. Quod vero 
semel loco arrhe datus annulus, ab uxore semper 
in digito gestaretur; id non ornatus causa (inquit 
Clemens Alexandrinus *) sed ut obsignaret eodem 
annulo que domi sunt : custodiam enim rerum 
domesticarum ad uxorem spectare, pluribus docet 
Xenophon in OKconomico. Obsignari solitas penua- 
Trias arcas, ne surriperentur a servis, Plinius mon- 
strat , sic dicens ibidem : « Que fuit illa priscorum 
vita, qualis innocentia, in qua nihil signabatur : at 
nunc cibi quoque et potus annulo vindicantur a ra- 
pina : boc profecerunt mancipiorum legiones, et in 

domo turba externa. 
53. Quonam vero signo Christianorum annuli 
sculpendi essent idem Clemens Alexandrinus * ad- 
monet his verbis : « Sint nobis signacula columba , 
piscis, vel navis, que celeri cursu a vento fertur, 
vel lyra musica, qua usus est Polycrates, vel anclora, 
-quam ji nsculpebat Seleucus; et si sit piscans aliquis, 
meminerit Apostoli, et puerorum, qui ex aqua 
extrahuntur. Neque idolorum sunt imprimende 
facies , quibus vel solum attendere prohibitum est; 
sed nec ensis vel arcus iis qui pacem prosequuntur; 
nec poculis iis qui sunt moderati et temperantes. » 
Verum apud Cbristianos antiquus obtinuit usus , ut 
sponsalis annulus signo fidei, quod est hieroglyphi- 
cum mutui foederis atque concordie , sculperetur : 
id enim pre se ferunt conjuncte simul dextere, nec 
apud Christianos tantum, sed Judwos, Romanos, 
aliasque complures barbaras etiam nationes. Porre- 
ctione enim dextere fidem sponderi solitam antiquitus 
observatum esse, certum est*® : conjunctione vero 
manuum simul, ex qua efficitur numerus denarius, 
qui prima quadratura a Pythagora dicebatur, per- 
fectam animorum consensionem symbolo quodam 
significari *, traditum est. Apte igitur ejusmodi signo 
annulos sponsales insculpi debere, pietas christiana 
monstravit, ususque probavit , addiditque et sacer- 
dotalem benedictionem : nam omnia nostra in no- 
mine Domini esse facienda , Apostolus admonet. At 

hee satis de ecclesiasticis antiquis ritibus nuptiarum. 
Ceterum quod ad alios annulos, quos fideles gestare 
solerent, pertinet ; Christi nomine duabus litteris sic 
sculptos esse consuevisse %, ex his quos e ruderi- 
bus refossos vidimus, plane didicimus. Sed et signo 
crucis annulos Christianorum consignari solitos , 
habes exemplum de annulo S. Macrine virginis, 
cujus meminit Gregorius Nyssenus in Vita ipsius. 
Imagine quoque interdum sanctorum virorum eos- 
dem loco gemme exornari solitos esse , docet 
S. Joannes Chrysostemus, dum in oratione habita in 
laudem Meletii, de Antiochenis tradit, ipsos ejus 
imaginem etiam in pala annuli expressam gestare 
consuevisse. At de his modo satis : reliqua prose- 
quamur. 

54. Cum Paulus apostolus ejusmodi leges pro- 
mulgaret, et miro quodam discretionis judicio que- 
dam se illis ut necessaria imperare, quedam vero ut — 
debilibus indulgere se diceret : quidnam a cunctis 
prestandum maxime optaret, declarat his verbis ' : 
« Volo autem omnes homines esse sicut me ipsum : 
sed unusquisque proprium donum habet ex Deo, alius 
quidem sic, alius vero sic. » At quoniam hee sub- 
obscura videri poterant, eadem dilucidius aperiens 
addit : « Dico autem non nuptis et viduis : bonum 
est illis si sic permaneant , sicut et ego. Quod si non 
se continent, nubant. Melius est enim nubere, quam 
uri. » Hee Paulus ; qui et inferius : « De virginibus 
preceptum Domini non habeo: consilium autem 
do, tanquam misericordiam consecutus a Domino , 
ut sim fidelis. Existimo autem hoc bonum esse 
propter instantem necessitatem : quoniam bonum 
est homini sic esse ; » ac insuper conferens conjugio 
virginitatem , hee ait: « Volo vos sine sollicitudine 
esse. Qui sine uxore est, sollicitus est que Domini 
sunt, quomodo placeat Deo. Qui autem cum uxore 
est, sollicitus est que sunt mundi, quomodo placeat 
uxori; et divisus est. Et mulier innupta et virgo co- 
gitat que Domini sunt, ut sit sancta corpore et spi- 
ritu. Que autem nupta est, cogitat que sunt mundi, 
quomodo placeat viro; » ac denique consentientem 
his omnibus proferens sententiam, ait : « Igitur et 
qui matrimonio jungit filiam suam, bene facit : et 
qui non jungit, melius facit ; » atque de viduis statim 
heec addit : « Mulier alligata est legi quanto tempore 
vir ejus vivit; quod si dormierit vir ejus , liberata 
est: cui vult nubat, tantum in Domino. Beatior 
autem erit, si sic permanserit, secundum meum 
consilium : puto autem quod et ego Spiritum Dei 
habeam. » Hactenus de triplici hominum statu Pau- 
lus , conjugatis videlicet , virginibus atque viduis ; 
quorum duos posteriores absque aliqua controversia 
priori,anteponendos esse judicavit, suamque de re 
tanta sententiam divini Spiritus testimonio ratam 
obsignatamque non tantum Corinthiorum, sed totius 
orbis Ecclesie Catholice tradidit promulgandam ; 
quam olim Dominus, Evangelista * excipiente, di- 
ctaverat. 

55. De virginitate. — Quantum vero Corinthii 
Pauli apostoli preedicatione profecerint, ex his que 
Tertullianus tradit , satis possumus intelligere. Que 
enim (sic dicam cum Propheta*) erat arida ac si- 
tiens, conversa est in stagnum, et fontes aquarum : 
et in cubilibus , in quibus erant dracones , viror ca- 
lami et junci exortus est. Ubi, inquam, pre ceteris 
Orientis urbibus, dea impudicissima tot impudicitiis 
colebatur, et que facta erat omnium illuc adven- 
tantium sentina, atque lacuna libidinum , conversa 
est, Paulo instituente, in castitatis asylum, scholam- 
gue pudicitia. Ecce de his Tertulliani testimonium 
sic dicentis ? : « Hodie denique virgines suas Corin- 
thii velant : quid docuerint Apostoli, qui didicerint, 
approbant : » erat enim (ut idem ait) velum virgi- 
nitatis insigne. At vero non ipsi Corinthii tantum , 
yerum etiam eorum exemplo complures Graecorum, 
aliarumqgue nationum Ecclesie suas virgines velare 
consueverunt : sicque quod Paulus Corinthios pri- 
mum docuit, in ceteras christiani orbis Ecclesias 
est feliciter propagatum. Unde idem Tertullianus * : 
« Consuetudini etiam consuetudinem opponam. Per 
Greciam et quasdam Barbarias ejus plures Ecclesie 
virgines suas abscondunt. Est et sub hoc celo insti- 
tutum istud alicubi, ne cui Gentilitati Greecanice 
aut Barbarice consuetudinem illam adscribant. Sed 
eas ego Ecclesias proposui, quas et ipsi Apostoli vel 
apostolici viri condiderunt, ut puto ante quosdam. 
Habent igitur et ille eamdem consuetudinis aucto- 
ritatem ; tempora et antecessores opponunt magis , 
quam poster iste. » Hee et alia Tertullianus. Mira 
plane ex Pauli predicatione facta est rerum mutatio, 
ut qui suas virgines prostituere consueverunt, eas- 
dem modo velantes Deo dicarent. 

56. Statim igitur ut sancte Ecclesia fertilissi- 
mus ager sanctum virginitatis et continentia semen 
excepit, Apostolis seminantibus; mox amplissimo 
foenore multiplicata germina reddidit : nam statim 
sanctarum virginum ac viduarum collegia, que nos 
monasteria dicimus, esse coeperunt. Est de his locu- 
ples testis S. Ignatius, qui iis ipsis temporibus (ut 
vidimus) quibus Paulus Corinthios imbuebat eccle- 
siastica disciplina , regebat cum Evodio Ecclesiam 
Antiochenam : hic, inquam, scribens ad Philippen- 
ses *, quos idem Paulus ad pietatem instituerat, hac 
habet in fine : « Saluto collegium virginum, et cce- 
tum viduarum. » Porro ejusmodi virgines erant, 
que perpetuam servarent Deo virginitatem : de qui- 
bus idem ad Smyrnenses * scribens: « Saluto, in- 
quit, et eas que in perpetua degunt virginitate , et 
viduas. » Consuevisse eas se Domino consecrare , 
idem scribens ad Antiochenos °, docet his verbis : 
« Virgines agnoscant cui se ipsas consecrarunt. » 
Quant vero essent existimationis, idem ipse alibi 
Heronem Antiochenum diaconum, cui eam Eccle- 
siam ipse Romam ad martyrium proficiscens com- 
mendarat , monet his verbis ’ : « Virgines serva , ut 

preliosa Christi monilia. » Et ad Tarsenses. « Eas, 
inquit, que in virginitate degunt, in pretio habete, 
velut Christi sacerdoles : viduas in pudicitia perma- 
nentes , ut altare Dei. » Ecce tibi ad sancte virgini- 
tatis praeconia satis sufficere potest unus Ignatius , 
cujus epistolarum firmissima semper in Ecclesia 
fuit fides, nec ab aliquo unquam in dubitationem 
vel levem adducta. — 

57. Ad hec, non tantum Ignatius sparsim di- 
versis in locis, variis occasionibus, sic de virginibus 
Deo sacris meminit; ‘sed et qui iisdem cum Aposto- 
lis vixit temporibus Clemens* Romanus (ut auctores 
sunt Epiphanius ' ac Hieronymus’) in suis Encycli- 
cis epistolis , quee in Ecclesiis legebantur, de sancta 
virginilate plura conscripsit; sic enim ille habet : 
« Ipse Clemens ipsos, » Ebioneos videlicet, « per om- 
niaredarguit in epistolis quas scripsit Encyclicis, que 
in sanctis Ecclesiis leguntur : quod alium habeant 
characterem fides ipsius Ebionis et sermo, ab his 
que ab illis sub nomine ipsius in Circuitionibus 
corrupta sunt. Ipse enim yirginitatem docet , et illi 
non admittunt; » et S. Hieronymus : « Ad has, » 
nempe virgines, « et Clemens successor apostoli Pe- 
tri, cujus Paulus apostolus meminit, scribit epistolas, 
omnemque pene sermonem suum de virginitatis 
puritate contexuit : ac deinceps multi apostolici , et 
martyres, et illustres tam sanctitate quam eloquentia 
viri, quos ex propriis scriptis nosse perfacile est. » 
Sed pretermittimus recensere catalogum antiquo- 
rum scriptorum, satis putantes hec ex apostolicis 
fontibus hausisse atque duxisse : ut non dubium sit, 
Paulum idem quod Christus, eademque prorsus 
Ignatium et Clementem , que Petrus et Paulus cre- 
dentes epistolis instituissent , ac presentes sermone 
tradidissent, docuisse. 

58. Qui igitur (ut una sententia rem absolvam) 
virginitatis sublimem in Ecclesia statum impugnant, 
eos non Apostolorum, vel apostolicorum virorum, 
sed Ebionis, atque ejus gregalium partes tenere, 
quis dubitat? Catholici. enim quotquot fuerunt, 
ejusdem sacri germinis foecunditate sunt mirum in 
modum gloriati, et (ut de antiquioribus loguar) hac 
Justinus martyr ad Antoninum Pium imperatorem : 
« Permulti profecto sexus utriusque, et sexaginta 
et septuaginta nati annos , qui a pueris disciplinam 
Christi sunt sectati, incorrupti et celibes perdurant : 
et glorior me per omne genus hominum nostrorum 
tales monstrare posse. » Et Cyprianus * : « Jam, in- 
quit, refertus est orbis, impletus est mundus eorum 
qui capere continentiam possunt, more spadonum 
viventes, castrati ad regnum Dei. » Sed quibus pre- 
coniis tales efferat , audiamus : « Flos est ille eecle- 
siastici germinis , decus atque ornamentum gratia 
spiritualis, leeta indoles, laudis et honoris opus inte- 
grum atque incorruptum, Dei imago respondens ad 
sanctitatem Domini, illustrior portio gregis Christi. 
Gaudet per illas, atque in illis largiter floret Eccle- 
sie matris gloriosa foecunditas : quantoque plus 

copiosa virginitas numero suo addit, tanto plus gau- 
dium matris augescit. » Hee ipse. 

59. Sed et illud certnm atque exploratum ha- 
betur, non in Christi Ecclesia tantum post Evangelii 
promulgationem , sed et antea, atque adeo ubique 
Gentium (ut pluribus monstrat sanctus Hieronymus ' 
agens adversus Jovinianum) virginilatem in pretio 
fuisse habitam ; licet perrarus ejusmodi flos appare- 
ret, quo post Christi adventum foecundo germine 
abundarunt Ecclesiae campi. Certe apud Romanos 
(ut omittamus de Vestalibus dicere, cum nostris 
alioqui in nullo conferendis, quod earum, ut ait 
Ambrosius in Symmachum, virginitas esset emptitia, 
temporaria, ac fastu plena) Augustum constat ita 
simulatum celibateum gravissima oratione et dicto 
insectatum, ut tamen maxima cum «yuitate eos qui 
perpetuam virginitatem excolerent, auctore Dione *, 
summis afficeret premiis. Sed his omnibus que a 
Gentilibus in laudem virginitatis sunt scripta vel 
facta , quoniam non est animus his immorari , adji- 
cimus tantum veluti corollarium Naumachii ethnici 
antiqui poete nobilis preclaram et cum primis me- 
morabilem sententiam : 

EX NAUMACHII SCRIPTIS 
sententiz. 
Pulchrum sane est, corpus castum habere, intactamque manere 
Virginem, et puris semper cogitalionibus delectari, 
Nec onus cirea laboriosa ilia geslantem, 
Neque dolores trementem suspiriosos Lucine, 
Sed permanere quasi reginam imbecillium mulierum, 
Oculum anime splendidum ad eam vitam erigendo, 
In qua gloriose vereque sunt nuptie, ubi commixta 
Divinis verbis lumine plenas meditationes parit. 


Sed hee satis. 

60. De celibatu Pauli. — His igitur de virgini- 
tate et continentia stabilitis, reliquum est ut de Pauli 
celibatu paulo fusius disseramus; non quidem 
quod justa de eo id ipsum profitente aliqua possit 
oriri dubitatio (quis enim adeo vesanus ac mente 
captus hee de se Paulo juste affirmanti non credat , 
vel alteri cuipiam contrarium falso asserenti majo- 
rem esse adhibendam fidem existimet?) sed quod ex 
ejus scriptis, que male accepta ac perperam sunt 
explicata, ad errorem patefactus est aditus : idcirco 
certis firmisque rationibus rem certam testatamque 
reddere ; et absurdum omne , quod ex adverso pro- 
ponitur, refellere proposuimus. Ipse enim (ut nuper 

vidimus) in hac ipsa, quam ad Corinthios dedit, epi- 
stola, sepe multisque calibatum suum insinuat : 
que hic quoque repetere non gravabimur : id enim 
expresse adeo atque patenter profitetur ‘, ut nihil 
supra : « Volo autem , inquit, omnes homines esse 
sicut me ipsum; » et hec tamen adhuc planius 
explicans , subdit : « Dico autem non nuptis et vi- 
duis : bonum est illis si sic permaneant, sicut et ego. 
Quod si non se continent, nubant. Melius est enim 
nubere, quam uri. » Quibus quid manifestius , quid 
apertius dici potuit? qui dum hortatur ipsas virgines 
ac viduas ut sic permaneant, sicut et ipse ; licentiam 
tamen non adimens nubendi, si non contineant; se 
plane celibem vitam agere, non ambigue vel obscure 
significat. Quorum quidem verborum (licet expli- 
catione minus indigeant) illum esse legitimum ger- 
manumque sensum, Patres plane omnes (ne singu- 
los enumerando tempus insumam) quotquot fuerunt 
in Ecclesia Catholica scriptores ecclesiastici, intel- 
lexerunt. Texuit quorumdam catalogum Hierony- 
mus *, qui in dictam Pauli epistolam ad Corinthios 
commentarios edidere , ac de Pierio theologorum 
celeberrimo hec ait : «Quorum Pierius cum sensum 
Apostoli ventilaret, atque dissereret, et proposuisset 
illud exponere : Volo autem omnes esse sicut me 
ipsum . adj ecit: adra deyeav 6 Tabhos GYTIRBVE ayonp.tany AN VGCEL 5 
quod est : Sic dicens Paulus , aperte celibatum 
predicat. » Hee Hieronymus. At Epiphanius * 

« Omnino quidam grassatores, et ad libidinem con- 
versi , et corruptam opinionem in se ipsis habentes , 
etiam sanctos polluere volunt ad honestam excusa- 
tionem prave ac infirme sue opinionis; ad quos 
dixit Apostolus : Vellem quidem omnes esse sicut 
me ipsum. Me ipsum vero quomodo dicit, preter 
quam propter castitatem? » In hance sententiam ce- 
teri omnes eam sunt epistolam interpretati. 

61. Sed enim unus reperitur Clemens * Alexan- 
drinus, qui Paulum conjugatum fuisse, falsa ejus 
epistole interpretatione deceptus, affirmat, cum ait : 
« Paulus quidem certe non veretur in quadam epi- 
stola suam appellare conjugem, quam non circum- 
ferebat, quod non magno ei opus esset ministerio. 
Dicit enim in quadam epistola * : Non habemus 
potestatem sororem mulierem circumducendi, sicut 
et reliqui Apostoli? Sed hi quidem, ut erat consen- 
taneum ministerio, quod divelli non poterat, predi- 
cationi scilicet atlendentes, non ut uxores, sed ut 
sorores circumducebant mulieres, que una mini- 
stratura essent apud mulieres, que domos custodie- 
bant; per quas etiam in gyneceum absque ulla 
reprehensione malave suspicione ingredi posset 
doctrina Domini. » Hec quidem Clemens, que et ex 
eodem referunt Eusebius’* atque Nicephorus *. Pe- 
riclitari posse videretur fortasse apud nonnullos 
veritas ex Clementis perperam facta verborum Apo- 
stoli interpretatione ; nisi ipsemet Paulus ex his, 
que (ut vidimus) scribit ad Corinthios *, se tanta 

calumnia liberaret, dum se esse celibem profitetur. 
Verumtamen ne (quod levioris est animi) ipse sibi 
contraria scripsisse videatur, locum ipsum, quo 
agit de circumducenda (ut volunt etiam novatores 
incontinentes) uxore, accuratius expendamus. 

62. Licet ea vox greca, qua utitur Paulus, et 
uxor, et mulier, latine aque dicatur; tamen dum 
addit sororem, non de uxore intellexisse liquet. Si 
enim uxorem significare voluisset, utique qui eam 
greece scripsit, greci sermonis regulam servasset, 
nec simpliciter yovaixe dixisset, sed necessitate adstri- 
clus articulum addidisset , dixissetque riv yvaixa, 
ut uxorem exprimeret : cum igitur articulum non 
addiderit, plane constat non de uxore, sed de sorore 
intellexisse. Sed et S. Hieronymus‘ de his agens, 
heec ait: « Si autem nobis illud opposuerit ad pro- 
bandum quod omnes Apostoli uxorem habuerint : 
Numquid non habemus potestatem mulieres, vel 
uxores circumducendi (quia ywvn apud Grecos utrum- 
que significat) sicut cateri Apostoli, et Cephas, et 
fratres Domini? jungat et illud, quod in grecis 
codicibus est : Numquid non habemus potestatem 
sorores mulieres vel uxores circumducendi? Ex quo 
apparet eum de aliis sanctis dixisse mulieribus, que 
juxta morem Judaicum magistris de sua substantia 
ministrabant, sicut legimus ipsi quoque Domino 
factitatum : nam et ordo verborum hoc significat : 
Numquid non habemus potestatem manducandi, et 
bibendi, aut sorores mulieres circumducendi? Ubi 
de comedendo et bibendo, ac de administratione 
sumptuum premittitur, et de mulieribus sororibus 
infertur ; perspicuum est, non uxores debere intel- 
ligi, sed eas (ut diximus) que de sua substantia 
ministrabant. » Hec Hieronymus : eadem ante 
ipsum Tertullianus?. Augustinus ® vero hac in eam 
sententiam : « Hoc quidam non intelligentes, non 
sororem mulierem, cum ille diceret : Numquid po- 
testatem non habemus sororem mulierem circum- 
ducendi? sed uxorem interpretati sunt. Fefellit eos 
verbi greci ambiguitas ; quod uxor et mulier eodem 
verbo yh grece dicitur, quanquam hoc ita posuerit 
Apostolus, ut falli non debuerint. Quia neque mu- 
lierem tantummodo ait, sed sororem mulierem : 
neque ducendi, sed circumducendi. Verumtamen 
alios interpretes non fefellit hac ambiguitas : quia 
sororem mulierem, non uxorem interpretati sunt. » 
Sic etiam Chrysostomus *, sicut Theodoretus, et alii 
veteres, de sorore, non de uxore dixisse Paulum, 
intellexerunt. Consueverant enim Judai sue gentis 
feminas sorores nominare, et viros fratres. 

63. Sed quid de hac re scripserit, et eleganter 
quidem, Isidorus Pelusiota ad Isidorum diaconum, 
hic describamus : « Apostolorum unusquisque (ut 
ita dicam) regionem unam nactus, eam optimis 
moribus informavit. At Paulus, tanquam pennatus 
agricola, universum pene orbem peragravit, atque 
extremos usque terre angulos grassatus est; tum 

auditores suos optimis legibus instituens, tum iis 
eliam, quibus eum audire minime contigit, divinam 
doctrinam inserens. Quocirca illos quidem mulieres 
etiam comitabantur, non ut liberos procrearent, aut 
una cum ipsis vifee consuetudinem haberent, verum 
ut ex suis facultatibus subministrarent, ac pauper- 
talis preecones alerent : hunc autem, qui ad ipsos 
usque terre fines currebat, sequi nec permisse sunt, 
nec potuerunt. Quid vero mirum feminas relictas 
fuisse ; cum etiam Barnabas, individuus alioqui 
comes, ad infinitum illum*cursum ac Jaborem clau- 
dicans, primas ipsi concesserit? Siquidem quo tem- 
pore cum eo versabatur, heec verba habebat Paulus: 


Numquid non habemus potestatem sororem mulie- 


rem circumducendi, sicut et reliqui Apostoli, et 
fratres Domini, et Cephas? An solus ego et Barnabas 
non habemus potestatem hoc faciendi? Non quod ii 
qui virginitatem suadebant, et castitatem preedica- 
bant, ac virginnm choros moderabantur, cum mu- 
lieribus consuetudinem haberent. Quis enim eos 
virginitatem suadentes tulisset, siquidem ipsimet in - 
voluptatum cceno sese volutantes deprehensi fuis- 
sent? Non igitur hoc ait; nam alioqui mulierem 
uxorem duxisset (quemadmodum notarii in iis con- 
tractibus, qui ad dotes pertinent, scribere consueve- 
runt, Alere ac vestire , quemadmodum muliere 
uxore dignum est, pro facultatum captu : mulierem 
videlicet ob naturam collocantes, uxorem autem ob 
vite consuetudinem) sed quia ipsos sequebantur, ex 
bonis suis paupertatis magistros alentes ; idcirco 
sororem quidem dixit, ut castitatem indicaret ; mu- 
lierem autem, ut naturam declararet. Mulier quippe 
virgo quoque appellatur, etiam si intacta sit : mulier 
ob formam, etiam si integra sit : mulier ob natu- 
ram, etiam si masculi congressus expers sit. Quod 
autem hoc ascopo minime aberret, binc liquet, quod 
idem hic Paulus, cujus dictum nonnulli subdola 
interpretatione depravare minime dubitant, de eo 
loquens, quod Salvator secundum carnem ex sancta 
virgine Maria natus sit, his verbis usus est : Faclum 
ex muliere. Quid ais, Paule ? Virginem mulierem 
appellas? Ita, inquit: mulierem ob naturam appello, 
virginem autem mente teneo. Mulier enim est virgo, 
etiam si alioqui a virili contactu aliena sit.-Mulier 
ob speciem et effictionem, virgo propter integrita- 
tem et puritatem. » Hactenus Isidorus, qui fortasse 
mente concepit de sdnctissima virgine Thecla Pau- 
lum intellexisse. Caterum nihil prohibet eadem 
Pauli verba non de qualibet externa muliere, sed de 
sua ipsius sorore, eademque germana, posse intel- 
ligi ; cum presertim testimonio Luce ' evangeliste 
constet Paulum habuisse sororem, cujus filius ipsum 
liberavit ab insidiis Judzeorum. 

64. Alium insuper admovent arietem, qui in 
Pauli celibatum insurgunt : ejusdemque Pauli 
verba in ipsum intorquent, quibus scribens ad Phi- 
lippenses sic ait * : « Etiam rogo et te, germane 
compar, adjuva illas que mecum laboraverunt in 


* Act. x1. — 2 Philip. rv. 


ANA 


Evangelio cum Clemente et ceteris coadjutoribus 
meis. » Novus interpres, evertens potius, quam ver- 
tens, loco, germane, germanam est interpretatus. At 
quis unquam orthodoxorum, etiamsi repetas tem- 
pora ab initio nascentis Ecclesia usque in praesens 
seculum, reperilur, qui germanam putaverit esse 
legendum? Equidem non tantum de homine intel- 
lexisse Graecos omnes cerlum est, sed et nomen pro- 
prium viri cujuspiam illud esse, OEcumenius * exi- 
stimavit. Theodoretus * eos item refellens, qui vocem 
illam, compar, eo quod communis sit tam masculo 
quam femine, conjugem Pauli esse putarent, hee 
ait : « Comparem, seu conjugem, nonnulli stulte 
exislimaverunt esse uxorem Pauli, non altendentes 
ea que scripta sunt in epistola ad Corinthios ; quod 
scilicet se retulerit in numerum celibum : Dico 
enim his qui matrimonio juncti non sunt, et viduis: 
bonum, si permanseriot sicut ego : quod si non 
contineant, nubant. Et clarum quidem est, quod 
sive esset celebs, sive viduus, uxorem non habebat : 
uxorem nunquam duxisse, verius est. Comparem 
ergo seu conjugem ipsum vocat, ut qui jugum pie- 
tatis secum trahat; et hortatur ut sit optimarum 
mulierum adjutor. » Hec Theodoretus. Existimavit 
Joannes Chrysostomus *, per comparem illum, Pau- 
lum significare voluisse fratrem quemdam illarum 
mulierum gue ab eo ibidem nominantur, vel 
fortasse alicujus ex illis virum, puta Syntichis, vel 
Evodie. 

65. Quid insuper ? Quod moris est omnium qui 
pertinaciter rem minus veram justamque defendunt, 
et manifestam veritatem impuguant; ut quo minus 
veras habent, quibus fulciantur, rationes, eo magis 
fraudibus nitantur, eoque dolosius imposturas adbi- 
beant : sic quidem novatores, ut quoquo modo sux 
ipsorum incontinentie Paulum cogant adstipulari, 
depravata Ignatii * martyris epistola ad Philadel- 
phios, inter eos quos ille recenset fuisse conjugio 
obligatos, post Petrum, addiderunt Paulum, et alios 
Apostolos. Sed perfacilis est ejusmodi strophe atque 
figmenti deteclio : qui enim antiquiores vel gracos 
vel latinos codices pervestigant, quorum alii in 
bibliotheca Vaticana, et Sfortiana alii alibi hic Rome 
sunt, addililium esse Pauli nomen intelligent. At 
non tantum nostrates codices vetustiores ab omni 
impostura liberi id aperte demonstrant, sed et pe- 
regrini, in quos tamen nulla-pravitatis labes irre- 
psit; ut ille veneranda antiquilate nobilis, qui 
asservatur in amplissima bibliotheca invictissimi 
regis Pannoniaram Matthie Corvini : haud dubium 
quod etalii omnes eidem tempore equales eamdem 
germanam contineant lectionem. Non negamus, in 
quibusdam grecis codicibus, sed haud antiquitate 
cum aliis conferendis, additum legi Paulum, sed 
sine dubio ab illis grecis recens exscriplis, qui, quod 
uxores retineant cum sacerdotio, Paulum in defen- 
sionem sue ipsorum incontinentie velint habere 


consortem. 

66. Atqui appello judicium omnium recte sen- 
tientium : Quibusnam major est adbibenda fides, 
antiquioribus, an recentioribus exemplaribus? Sed 
etsi deesset ejusmodi de inspectione codicis argu- 
mentum; de germana Ignatii lectione provoco ad 
antiquiores scriptores, non dico ad Patres tantum, 
qui pro celibatu adversus hereticos, instituerunt 
defensiones, sed ad ipsos hereticos, qui eumdem 
acerrime impugnabant. Quis unquam, queso, ad ad- 
struendum conjugium Pauli, Ignatium testem adhi- 
buit? non puto certe fuisse eos adeo vecordes ac 
stupidos (cum prudentiores sint filii tenebrarum 
filiis lucis in genere suo, et presertim Jovinianus 
heresiarcha, qui omnem lapidem volvit ut Aposto- 
los omnes conjugatos ostenderet) ut preclari-simi 
viri certissimum atque irrefragabile testimonium, 
cum ea potissimum, que oculis inspexisset, testatus 
esset, adeo oscitanter praetermiserint. Sed esto, hoc 
illos preterierit : num eodem quoque torpore , 
somno, ac letargo polius absorpti sunt. ceteri anti- 
quiores, qui pro celibatu scribentes, et ex celibatu 
Pauli probationes instiluentes, tam libere firmiter- 
que id adstruere potuissent, si unus ipsis instar om- 
nium obstitisset Ignatius. 

67. At quid in primis Tertullianus‘ non tantum 
de Pauli, sed et aliorum Apostolorum celibatu ? 
« Petrum, ingquit, solum invenio maritum per so- 
crum, monogamum presumo per Ecclesiam, que 
super illum edificata, omnem gradum ordinis sui 
de monogamis erat collocatura. Ceteros autem cum 
maritos non invenio, aut spadones ijntelligam necesse 
est, aut continentes. » Hee ille. Plura addit de. celi- 
batu ceterorum Apostolorum, ac de Paulo specialiter 
superius’, dum eum in ordine spadonum adnumerat, 
aitque : « Ad quem spectans et Apostolus, propterea 
et ipse castratus continenltiam mayult. » Idem * et 
aliis plerisque in locis ejusdem Pauli continentiz 
est firmus ac fortis adstipulator. Eadem non tantum 
de Paulo, sed et ceteris Apostolis Hieronymus ‘, qui 
ait : « Quoniam, excepto apostolo Petro, non sit 
manifeste relatum de aliis Apostolis quod uxores 
habuerint : et cum de uno scriptum sit, ac de cxte- 
ris tacitum ; intelligere debemus, sine uxoribus eos 
fuisse, de quibus nihil tale scriptura significat. » 
Idem ad Eustochium * : « Neque audiendi sunt, in- 
quit, qui eum uxorem habuisse confingunt. » Hee 
cum dicat ille, annon novit quas ipse recenset Igna- 
tii epistolas; eamque ad Philadelphios, ubi Paulus 
et ceteri Apostoli conjugati dicerentur? Sed quid de 
Chrysostomo dicam , cive ac presbytero Antiocheno, 
cujus Ecclesie# Ignatius fuit episcopus? Potuitne 
ipsum preteriisse quod de conjugio Pauli idem scri- 
psisset Ignatius, cum tam intrepidus constansque sit 
Paulf celibatus assertor °? De Theodoreto etiam quid 
existimandum; qui cum Ignatium sepe 7 citet, se 
earumdem epistolarum lectioni assuevisse, sane qui- 


* Tertul. de monogam. c. 8. — ? Eod. lib. c. 5. —-* Colligit ea Pam. 
in lib de monog. not. 13. — 4 Hier. advers. Jovin. lib. 1. — Ad Eu- 
stoch. ep. xxi. — © Chrysost. de virg. et aliis multis in locis. — 7 Theo- 
doret. in immutab. dial. 4. 2. et 3. 


PETRI ANNUS 13 — CHRISTI 57. 


dem ostendit : annon rubore saltem suffundi de- 


buisset, tam firmiter Pauli celibatum attestans, si 
Ignatii tanto testimonio confutari potuisset? Sed 
pretermiltimus alios, satis superque existimantes ex 
his quemque prudentem in Ignatii epistola impostu- 
ram latentem detegere, atque perspicue intelligere 
posse. 

68. At certe etiam Pauli infensissimus hostis 
Ebion temporibus Apostolorum heresiarcha (nam 
de eo meminit S. Ignatius ') quantumlibet tam ipse 
quam sui Apostolum pluribus calumniis vehemen- 
ter exagitent, tamen absque uxore christianum eum 
fuisse demonstrant : dum ipsum quidem tentasse 
uxorem accipere, sed quoniam quam cupiebat non 
accepisset, idcirco Christianis adhesisse , ac sic ad- 
versus Judeorum legem plura scripsisse, tradide- 
runt. Reddam verba Epipbanii hec narrantis*, cum 
adversus Ebionzos herelticos scribit : « Paulum, 
inquit, hic accusare non erubescunt, per conficta 
quzdam verba ex maleficio et errore pseudoaposto- 
lorum suorum, Tarsensem quidem ipsum (velut ipse 
etiam confitetur, et non negat) dicentes; verum ex 
Grecis ipsum fuisse asserentes, occasione accepta ex 
loco ob veritatis studium ab ipso dicto, nempe : Tar- 
' sensis sum, non ignobilis urbis civis. Deinde asse- 
runt ipsum esse Grecum, et ex patre Greco : ascen- 
disse autem Hierosolymam, et per tempus illic 
mansisse, concupivisseque filiam sacerdotis in uxo- 
rem accipere, et hujus gratia proselytum et accesso- 
rium factum esse, et circumcisum esse : deinde cum 
puellam assecutus non esset, ita concitatum esse, et 
contra circumcisionem scripsisse, et contra sabba- 
tum et legem. » Hec de Ebione et sociis Epipha- 
nius. 

69. Sed etsi proprium sit hereticorum mentiri ; 
non puto tamen ac saltem ex parte Ebionem adeo 
fuisse dementem, ut si novisset Paulum habuisse 
conjugem, eum celibem ad Christianos defecisse, 
fateri voluisset : quippe qui eam ansam in eum oblo- 
quendi, ex celibatu ipsius accepisse credatur. At 
vero haud tantopere quempiam insanire credo, ut 
velit Paulum celibem vitam egisse, dum Judeus 
permansit , ad Christnum vero conversum, se conju- 
gio obligasse. Nam cum ipse dicat * : « Qui sine 
uxore est, sollicitus est que Domini sunt, quo- 
modo placeat Deo : qui autem cum uxore est, 
sollicitus est que sunt mundi, quomodo placeat 
uxori, et divisus est; » quis adeo mente captus 
existimet eum, qui ad tam ingentem molem agi- 
fandam, nempe apostolatum Genltium omnium 
administrandum delectus erat, voluisse insolubili- 
bus conjugii vinculis devinciri, ac negotiorum do- 
mesticorum cura perstringi, cum ipse etiam Timo- 
theum monens, dicat * : « Labora sicut bonus miles 
Christi Jesu. Nemo militans Deo, implicat se negotiis 
secularibus : ut ei placeat, cui se probavit? » Sed 
facessant commenta hec. 

70. Quod si denique de Pauli celibatu agere 
etiam volumus conjecturis : fortissima quidem ea 
est que ducitur ex ejus vite instituto olim inito, an- 
tequam Christi fidem capesseret, com Judeus inter 
Judeos esset. Phariseeus ! quidem secta erat, ac non 
remissus sane vel mollis, sed (quod et ipse ? ait) pro- 
ficiebat in Judaismo supra omnes coetaneos suos, 
abundantius existens emulator paternarum traditio- 
num. Qualis autem esset Phariseorum vite ratio de 
continentia sollicite conservanda, Epiphanius * satis 
docet, nosque superius recitavimus, cum de sectis 
Judeorum egimus : tradit enim inter alia, alios ex 
ipsis octo, alios decem annorum spatium ad conti- 
nentiam ab omni labe carnalis voluptatis sibi solitos 
esse prescribere. Josephus Judeus rerum Judaica- 
rum historicus, et ipse (ut profitetur) secta Phari- 
seus, de se ipso agens, ac de alio itidem Phariseo, 
qui eum instituebat ad castitatem servandam, hee 
scribit +: «Cum audissem, inquit, Banum quemdam 
in solitudine vivere, amictum sibi parantem ex ar- 
boribus, et alimentis sponte provenientibus uteatem, 
crebrisque nocte et die lavaeris frigidis uti ad casti- 
tatem tuendam : ccepi ejus institutum imitari : exa- 
ctisque in ejus contubernio tribus annis , postquam 
cupitis satis potitus sum, in urbem redii. » Addit 
deinde, se nec postea, licet jam ad sue etatis annum 
trigesimum pervenissel, ullis carnis illecebris esse 
victum , nec nisi in matura &tate nuptias expetisse. 
Si hee agebat Josephus, sicque his multo majora 
complures aliorum Phariseorum prestitisse noscun- 
tur; quid de Paulo existimandum putamus, qui eo 
in genere omnes facile superavil, ac equalibus ante- 
celluit? Esto igitur de ceelibatu Pauli firma senten- 
tia, sua in primis professione testata, Patrumque 
omnium consensione firmata, hostium quoque pro- 
bata assertione, ac conjectura ; denique ex certis de- 
ducta exemplis pariter declarata. 

71. Jam cetera, que Paulus Corinthios monuit, 
videamus : sunt enim he sacre leges, quas non illis 
solum, sed (quod sepius diximus) universali Eccle- 
sie servandas proposuit, et edixit: nam addit®: 
« Unumquemque sicut vocavit Deus, ita ambulet, et 
sicut in omnibus Ecclesiis doceo. Circumcisus ali- 
quis vocatus est? non inducat preputium. In pre- 
putio aliquis vocatus est? non circumcidatur. » Sane 
quidem apud Judzos a pravis hominibus ea vigebat 
malis artibus excogitata perfidia, ut ad libitum, cum 
vellent a patriis legibus ad Gentiles deficere, praepu- 
tium super circumcisionem inducerent, sicque se 
Judeos esse negarent, et cum circumcisione eliam 
Dei cultum abjicerent. Unde in libris ° Machabeo- 
rum hee de iisdem leguntur : « Adificaverunt gy- 
mnasia in Hierosolymis secundum leges nationum, 
et fecerunt sibi preputia, et recesserunt a testamento 
sancto ; » quod quidem Josephus ” itidem his verbis 
asserit : « Adduxerunt sibi preputia, ut nudi quoque 
non essent Grecis dissimiles : et contemptis omni- 

bus patriis ritibus, imitabantur mores externarum 
gentium. 

72. Quomodo autem id fieret , Epiphanius , qui 
res Judaicas maxime calluit, docet his verbis, cum 
agit de Symmacho interprete, qui secundo est cir- 
cumcisus : « Accedit, inquit, ad Judeos, ac fit pro- 
selytus, et circumciditur secunda circumcisione. Et 
ne mireris de hoc, optime auditor : contingit enim 
hoc. Qui enim a Judeis ad Samaritas profugiunt, 
rursus circumciduntur : similiter et qui a Samaritis 
ad Judeos transfugiunt. At hoc adhuc gravius est, 
quod etiam a circumcisione preputiati fiunt, arte 
quadam medica, per instrumentum attractorium, 
spathisterem appellatum, infirmam membrorum 
cuticulam attrahi sinentes, suturamque admittentes 
et glutinatoriis circumdatis, preeputium rursus su- 
perinducunt. Habes et testimonium apud sanctum 
Apostolum, ubi bec verba hoc modo dicit : Circum- 
cisus aliquis vocatus est? ne attrahatur ipsi preepu- 
tium. Hanc traditionem vero diabolici inventi Esau 
fratrem Jacobi reperisse aiunt ad abnegationem Dei, 
et ad deletionem characteris patrum ipsius. Quapro- 
pter aiunt, Deum dixisse : Odio babeo ipsum Esau, 
Jacob vero dilexi. » Hucusque Epiphanius. Inde pu- 
tavit interpres ‘ apud Martialem, illud explicans, 
« Nec recutitorum fugis inguina Judeorum, » recu- 
titos esse Judzos dictos : « Quoniam, inquit, Judeis 
pueris cutis inguinis: rescindebatur; postea, cum 
cutis succresceret, dicebantur recutili, quasi nova 
cute tecti. » Persius ? recutita sabbata, hoc est , Ju- 
daica festa, dicit; ubi interpres : « Judeos, inquit, 
reculitos, quibus nova cutis restituta est, licet alias 
appellet recutitos , hoc est, circumcisos. » Sic igitur 
Paulus apostolus, ne Judei credentes in Christum, 
idem facerent quod ceteri consueverant cum ad 
Gentes deficerent; neve Gentiles id Christum cre- 
dentes, id agerent quod alii ad Judeorum religio- 
nem transeuntes, et inter proselytos profitentes (cir- 
cumcidi bi soliti erant), dictam tam a Judezis quam 
a Gentilibus ad Christum conversis legem servandam 
constituit. Plura deinde subinfert de vescendis idolo- 
thylis : sed de his superius actum est. 

73. De oblationibus pro ministris Dei, et de de- 
cimis. — Post hec vero cum multa disseruisset de 
victu ministrando iis qui annuntiant Evangelium, 
tandem sancitam a Domino legem promulgans, ait ®. 
«Jta Dominus ordinavit his qui Evangelium annun- 
tiant, de Evangelio vivere. » Ex fidelium oblationi- 
bus, Ecclesie ordines et officia solita victum acci- 
pere, jam ab ipso Ecclesiz nascentis exordio, certum 
est; imo cum adhuc superstes Dominus munus pree- 
dicationis obiret, ex his que dabantur, una cum suis 
victum capere consueverat : « Judas enim, inquit 
Joannes *, loculos habens, ea que mittebintur, por- 
tabat. » Perseveravit , auctusque est idem usus tem- 
poribus Apostolorum, ad quorum pedes suorum 
bonorum credentes oblationem liberam spontaneam- 
que faciebant, simulque deferebant; ex quibus cum 

ipsi, tum ceteri qui egerent, victitarent. At sicut 
fides est amplioribus spatiis propagata, ac proinde 
sicut Christianorum, ita etiam iisdem inservientium 
coagmentatus est numerus clericorum : ita auctus 
est pariter major oblationum proventus; usque adeo, 
ut Gentilium invidiam ', et imperatorum quantum- 
libet Christianorum in se odia concitarent; qui ve- 
rentes ne profusioribus viduarum largitionibus illi 
locupletes nimis, filii vero ipsarum pauperes redde- 
rentur, eas restringere et cohibere (arbitrio volunta- 
tis potius quam recti judicii ratione) sepe conati 
sunt ?, 

74. Erogabat vero eas episcopus cuique Ecclesia 
ministro, prout opus esse videbatur : sumebat quis- 
que menstruam sportulam, de qua hee Cyprianus? : 
«Ceterum presbyteri honorem designasse nos illis 
jam sciatis, ut et sportulis iisdem cum presbyteris 
honorentur, et divisiones menstruas equatis quan- 
titatibus partiantur. » Qui hee capiebant ab Ecclesia 
victus stipendia, clericos sportulantes idem Cypria- 
nus appellat, cum ait *: « Hec nunc ratio et forma 
in clero tenetur, ut qui in Ecclesia Domini ordina- 
tione clerici promoventur, in nullo ab administra- 
tione divina avocentur, nec molestiis et negoliis 
secularibus alligentur ; sed in honore sportulantium 
fratrum tanquam decimas ex fructibus accipientes, 
ab altari et sacrificiis non recedant, sed die et nocte 
celestibus rebus et spiritualibus serviant. » Hae Cy- 
prianus. 

75. Quod vero ad decimas pertinet, quarum 
meminit : etsi jure divino in lege veteri primitus 
imperatz noscuntur; tamen sicut ante legem seri- 
ptam eas Abraham’ de pugna quinque regum victor 
persolvit magno sacerdoti Melchisedech, ita etiam et 
Gentiles, quodam religionis impulsu, spe in bello 
de manubiis vovisse decimas et reddidisse, scripto- 
rum veterum monumenta testantur. Id a Po- 
sthumio factum, obtenta belli Latini victoria, nec- 
non ab aliis Romanorum ducibus , Romanarum 
rerum historici * tradiderunt. Habes et de decimis 
illud apud Plautum : « Ut decimas Herculi solve- 
ret; » et illud 7: « Decimam partem Herculi pollu- 
cere ; » et Cicero *: « Herculi quisquam decimam 
vovit unquam, si sapiens factus esset? » Herculi 
namque persolvere consuevisse decimas Romanos, 
Plutarchus * testatur. Herodotus in Clio: « Siste, ait, 
ad singulas portas aliquot ex tuis satellitibus custo- 
des, qui vetent exportari opes, ut earum decime 
Jovi necessario reddantur. Ita nec tu illorum odium 
contrahes, vi opes excipiendo; etipsi agnoscentes se 
justa agere, non invili facient. » Heec Croesus ad Cy- 
rum regem Persarum. Apud Xenophontem *° hee 
quogue reperiuntur : « Hic etiam pecuniam de 
captivis collectam parliri, eamque quam decime 

nomine aut Apollini aut Ephesie Diane voverant, 
consecrandam pretoresacceperunt:» et alibi’: « Agis 
Delphos profectus est, ac decimam Deo obtulit. » Ac 
rursum * ; « Hostium vero ita fruitus agro est, ut 
duobus annis centum talenta et amplius Deo apud 
Delphos decimam dedicaret. » At vero non immora- 
bor diutius in singulis exemplis recensendis. Constat 
quidem apud omnes fere gentes, velut quodam jure 
nature exigente, decimas numini devotas ac reddi- 
tas : quas (ut diximus) lege lata per Moysen * Deus 
sibi addicto populo imperavit. Porro de ratione 
decimarum, et denario numero, pluribus agit 
Philo ‘. 

76. At vero licet Christi Ecclesia legalibus non 
adstringatur (nam ea ex parte lex et prophete usque 
ad Joannem Baptistam) tamen jure quodam nature, 
quo precepta moralia sunt servanda, imo et divino, 
illa debentur etiam sacerdotibus Christiane religio- 
nis. Quid enim tam naturale, quam ut (quod ait 
Paulus *) qui plantat vineam, de fructu ejus edat : 
qui pascit gregem, de lacte manducet : qui seminat 
spiritualia, saltem metat carnalia : et qui militat, 
stipendium accipiat ? Certe quidem nisi Paulus vo- 
luisset ejusmodi legis precepta in Christianam reli- 
gionem transferri, nequaquam inde mutuatus esset 
exemplum et auctoritatem mandato etiam Domini 
confirmatam, dum ait ° : « Nescitis quoniam qui in 
sacrario operantur, que de sacrario sunt, edunt; et 
qui altari deserviunt, cum altari participant? Ita et 
Dominus ordinavit jis qui Evangelium annuntiant, 
de Evangelio vivere. » In necessarium enim usum 
Levitarum decime offerebantur in templo, secun- 
dum illud Numerorum ” : « Nibil aliud possidebunt, 
decimarum oblatione contenti, quas in usus eorum 
et necessaria separavi. » Que sunt igitur ad necessa- 
rium usum sacerdotum, jus nature in primis pre- 
standa admonet, lex Dei precipit, ac Christus deni- 
que jubet esse servanda. Sacerdotibus enim, perinde 
ac regibus, de judicio, tribula esse pendenda, 
Philo * declarat his verbis : « Alios, inquit, non me- 
diocres reditus jura sacerdotibus tribuunt, dum a 
singulis exiguntur decime frumenti, vini, olei, foe- 
ture pecudum ex armentis ac gregibus : quanta 
vero hinc quoque proveniat copia, licet ex numero- 
sissime gentis frequentia conjecturam sumere. Ex 
his rebus liquet juxta legis judicium  sacerdotes 
equiparari honore ac majestate regibus. Siquidem 
illis tanquam principibus conferri tributa imperat : 
id quod fit longe aliter quam in ceteris civitatibus 
sub dynastiis degentibus. Nam he gementes et coa- 
cle vix tandem conferunt, perose questores ceu 
pestem publicam, nunc has nunc illas causationes 
effingendo, ne ad prestitutum tempus tributa repre- 
sentent. At hec gens sacerdotibus debitam pecuniam 
lubens gaudensque depromit, quasi non daret, sed 
acciperet ; addens faustas ominationes, et gratiarum 

actiones populariter ; idque quotannis, nec viris ces- 
santibus, nec mulieribus; sed alacritate spontanea, 
quanta nullis verbis exprimi potest, conferentibus, 
et hac quidem contribuunt ex privatis possessio- 
nibus. » Hucusque Philo. 

77. Si igitur talia tantaque antique legis sacer- 
dotio debebantur; quanto majora essent tribuenda 
Christiane religionis sacerdotio, quod antonoma- 
slice regale appellatum, tanto est illo excellentius 
atque sublimius, quanto umbra veritas, et typo opus 
magnificenlissime absolutum? Sane quidem per 
Melchisedech regem ac sacerdotem, Christiane reli- 
gionis sacerdotium prefiguratum ; et per Abraham, 
qui illi decimam dedit, laicos omnes adumbratos 
esse (figura signante nimirum prestandas a laicis 
Christisacerdotibus decimas) Joannes Chrysostomus * 
disputans adversus Judeos, pluribus docet, atque 
ait : « Considera quanta sit excellentia nostratis sa- 
cerdotii : quandoquidem Abraham patriarcha Ju- 
deorum, progenitor levitarum, comperitur bene- 
dictionem accipere a Melchisedech , illique dare 
decimas. » Sed ef longe ante id dixerat Paulus ® : 
«Intuemini, inquit, quantus sit hic, cui et decimas 
dedit de precipuis Abraham patriarcha. » Que in 
eamdem sententiam explicat idem Chrysostomus °, 
locum illum interpretatus. Hc igitur considerantes 
primitive illius Ecclesia Christi fideles, non modo 
decimam partem frugum, sed ipsas universas, ac 
etiam rura, ex quibus colligebantur, distrahentes 
eorum pretia, portabant ' ad pedes Apostolorum : 
prestiterunt hoc ipsum, donec infidelium Judeorum 
invidia exagilati, bonis omnibus spoliati, pauperes 
adeo redditi sunt, ut ipsi aliorum credentium indi- 
gerent auxilio ; cujus rei causa Paulus bis, Antio- 
chie primum, ac demum in Achaia et Macedonia, 
ad illos juvandos, pecuniam collegit. 

78. Quod vero ad Gentes pertinet : etsi jure le- 
gitimeque se ab illis ejusmodi debita stipendia re- 
quirere posse, Paulus (ut videmus) ad Corinthios 
scribens, testetur, tamen ne offendiculum aliquod 
illis inferret, ab ejusmodi exactione temperasse se 
dicit. Usisunt et alii in posterum eadem modestia ; 
ne (quod ait Tertullianus *) redempta pretio religio 
videretur : arbitrio nimirum relinquentes cujusque, 
quid et quantum vellet, offerre. Sed profusas illorum 
fuisse oblationes, ex quibus non modo ecclesiarum 
ministri, sed pupilli, vidue, egrotantes, peregrini, 
in carcere detenti, exules causa fidei, et ad metallum 
damnati copiosissime alerentur, idem auctor testa- 
tur; nosque tum ex ipso, tum ex aliis antiquis scri- 
ptoribus superius, cum egimus de collectis, satis 
aperte monstravimus. 

79, Ceterum ad hec subsidia sacerdotibus cete- 
risque sacrorum ministris impartienda laicos teneri, 
non tantum Dominus sua (quod ait Paulus) ordina- 
tione instituit, ac idem Apostolus jure id fieri 
demonstravit, sed et Patres omnes faciendum admo- 
nuerunt. Plura enim de decimis prestandis legun- 

tur apnd Clementem ‘*, tum maxime Origenem *, 
qui hac habet de primitiis, ac proinde decimis : 
« Sicut et in hoc sermone quem habemus pre ma- 
nibus, arbitror convenire; decet enim et ulile est, 
etiam sacerdotibus Eyangelii offerri primitias. Ita 
enim et Bominus disposuit, ut qui Evangelium an- 
nuntiant, de Evangelio vivant; et qui altari deser- 
viunt, de altari participent. Et sicut hoc dignum et 
decens est, sic e contrario indecens et indignum 
existimo et impium, ut is qui Deum colit, et ingre- 
ditur Ecclesiam Dei, qui scit sacerdotes et ministros 
assistere altari, et aut verbo Dei, aut ministerio Ec- 
clesie deservire, ul de fructibus terre quos dat Deus, 
solem suum producendo, et pluvias suas mini- 
strando, non offerat primitias sacerdotibus : non 
enim videlur hujusmodi anima habere memoriam 
Dei, nec cogitare, nec credere quia Deus dederit 
fructus quos cepit; » et inferius de decimis agens, 
multo plura a Chrislianis prestanda in eo genere 
Dominum voluisse, quam a Phariseis, qui decima- 
bant mentam et anetum secundum quod scriplum 
est : « Nisi abundaverit justilia vestra plusquam scri- 
barum et Phariseorum, non intrabilis in regnum 
celorum, » demonstrat. 

80. Eadem et Hieronymus * in hee verba : 
«Quod de decimis primitiisque diximus, que olim 
dabantur a populo sacerdotibus et levitis, in Eccle- 
sia quoque populis intelligite : quibus praceptum 
est, non ‘solum decimas dare et primitias, sed et 
vendere omnia que habent, et dare pauperibus, et 
sequi Dominum Salvatorem. Quod si facere nolu- 
mus, saltem Judeorum imitemur exordia, ut pau- 
peribus partem demus ex toto, et sacerdotibus ac 
levitis honorem debitum deferamus. Unde dicit et 
Apostolus : Honora viduas que vere vidue sunt, 
et presbyterum duplici honore honorandum, maxime 
qui laborat in verbo et doctrina Dei. Quod qui non 
fecerit, Deum fraudare, etsupplantare convincilur. » 
Augustinus sepius id ipsum inculcat, ut cum ait *: 
« Decimas de fruclibus vestris ecclesiis reddite. » 
Idemyue * alibi eodem argumento de reddendis 
decimis sermonem integrum peroravit, in quo hee 
habet ad finem : « Decime enim ex debilo requi- 
runtur ; et qui eas dare noluerit, res alienas inva- 
sit.» Ac denique decimarum solutionem non esse 
recenter in Ecclesiam introductam, sed a majoribus 
prestari solitam, alibi his verbis inculcat ® : « Ma- 
jores nostri ideo copiis abundabant, quia Deo deci- 
mas dabant, et Cesari censum reddebant. Modo 
autem, quia discessit devotio Dei, accessit indictio 
fisci. Noluimus partiri cum Deo decimas : modo au- 
tem totum tollitur. Hoc tollit fiscus, quod non acci- 
pit Christus. » Hee Augustinus. 

81. Sed et et Joannes Chrysostomus 7 item hor- 
tans primitias decimasque persolvi, ait: « Opifex , 
utpote calceorum consarcinator, aut sutor, aut faber 

erarius, aut quivisalius artifex, cum aliquid vendide- 
rit ex his que sua arte fiunt, det Deo primitias pretii , 
ibi (in arcam scilicet) parvam parlem dejiciat, et ex 
minori parte cum Deo partiatur. Neque enim ma- 
gnum quid peto : sed tantum, quantum Judeorum 
infantcs et mille malis pleni, tantum nos, qui ce- 
Jum expectamus, jaciamus. Hee autem dico, non 
legem ferens , neque prohibens ne plus eroges, sed 
equum censens ut non minus deponas , quam par- 
tem decimam. Hoc autem fac non solum vendens , 
sed etiam emens. Hanc etiam legem servent, qui 
predia possident in proventibus. » Hec et alia plura 
Chrysostomus. Sed in his amplius non immoran- 
dum : liquet enim, ex omnibus qui fuerunt antijui 
catholici Eeclesie scriptores, qui de his meminerint, 
neminem reperiri ab his esse dissentientem, sed 
eque eosdem illos omnes in eam sententiam con- 
spirasse, eamdemque multorum sacrorum Concilio- 
rum, de quibus inferius erit mentio, canonibus 
confirmasse. 

82. Fuisse quidem profusas Christianorum lar- 
gitiones in ecclesias, tum ex dictis colligi potest , 
quod ex his non clerici tantum viclitarent, sed et 
paupercs omnes (ut dictum est) diversis pressi mi- 
seriis levarentur; tum etiam quod ex iisdem pretio- 
sissima ecclesia supellectilia (licet Christianos vexa- 
ret persecutio ) acquirebantur. Nam qualia essent 
cetera ecclesie vasa, que ad sacrificii opus ad altare 
admoverentur , inde argumentum deduci posse vi- 


_detur, quod etiam lucerne argentew erant; ut ex 


Actis Proconsularibus apud Augustinum * Jegitur 
de temporibus Diocletiani. Abundasse ecclesias vasis 
ex auro et argento conflatis, Optatus * etiam tradit, 
necnon idem qui supra Augustinus alibi ® ex aliis 
Proconsularibus Actis. 

83. Caterum sicut nec levitis olim, licet deci- 
mis ditarentur , interdicta erat omnino rerum im- 
mobilium possessio, quippe qui ex mandato * Dei in 
singulis tribubus urbes sacerdotales ad habitandum 
habebant , suburbanaque earum ad mille passus 
(nec erant ille numero pauce, cum in ea provincia 
non adeo ampla numerate sint *levitarum civitates 
quadraginta octo) ita etiam nec christian legis sa- 
cerdotibus eorumdem bonorum possessio interdicta 
probatur : Ecclesias enim Christianorum etiam pos- 
sessiones olim sub: gentilibus imperatoribus posse- 
disse, non tantum Pii ® pape primi, et Urbani’ item 
primi, quos alii citant, epistole declarant , sed ipsa 
imperatorum edicta, quibus eas illis ablatas reddi 
mandarunt. In edicto * enim Constantini atque Li- 
civii hee scripta leguntur : « At quoniam ipsi Chri- 
stiani non solum ea loca in que convenire solent , 
sed eliam alia habuisse cognoscuntur, que non pri- 
vatim ad singulos, sed ad jus totius ipsorum com- 
munilatis , id est, Christianorum , spectabant : sin- 
gulis qui ea possident, mandes velim, ut omnia per 
legem, quam supra posuimus, absque ulla contro- 

yersia Christianis , id est, societati ipsorum et con- 
ventui reddant, etc. » Porro ea omnia loca que dicit 
spectare ad Christianorum communitatem , bona 
ecclesiastica fuisse , sequens eorumdem edictum ad 
Annulinum conscriptum manifeste declarat bis ver- 
bis: «Quare volumus, ut simul ac hasce litteras 
a nobis acceperis, si que ex his possessionibus, que 
ad Catholicam Christianorum Ecclesiam in quibus- 
que civitalibus aut aliis locis pertinent, etiam adhuc 
a civibus aut ab aliis quibusdam relineantur , eas 
quamprimum eisdem ecclesiis facias restitui : quan- 
doquidem animo instituimus , ut ea, que ecclesie 
antea possederunt, ad ipsarum jus denuo revertan- 
tur. Cum igitur tua pietas animadvertat decretum 
hoc absque dubio de nostra sententia esse publica- 
tum : enitere atque labora, ut sive horti, sive sedes, 
sive aliud quodcumque aliquando ad jus ipsarum 
ecclesiarum spectarint , omnia illis quam celerrime 
reddantur. » Hec illi. Sublata enim illa fuerant 
temporibus persecutionis Diocletiani atque Maxi- 
miani imperatoris. 

84. Post hec, reddita pdce Kcclesie , regnantli- 
bus jam principibus christianis, ecclesias omnes lo- 
cupletatasesse longe lateque amplissimis latifundiis, 
non est, credo, qui dubitet. At sicut olim posses- 
siones, quas alii Deo vovissent , easdem sacerdoles ! 
possidebant , quantumlibet portio eorum tantum- 
modo Deus esse deberet : ita etiam rura, vel alia 
bona a fidelibus elargita Ecclesiis , in usum cedere 
sacerdotum, aliorumque ministrorum , certum est. 
Nam licet missis a se discipulis Dominus dixerit : 
« Nolite possidere aurum, neque argentum, etc. ; » 
tamen cum mox subdit : « Dignus est operarius 
cibo suo; » iJlis que sunt ad vitam necessaria, Sal- 
vatoris sententia, ministrari debere, quis non intel- 
ligit ? Sic enim illis inhibuit aurum et argentum, 
non ut eorum usu necessario interdiceret (etenim 
constat aurum et argentum, ipsa rerum pretia, al- 
lata esse ad pedes Apostolorum , illorumque arbi- 
trio dispensata), sed ut affectum temporalium rerum 
reprimeret; ne questum pietalem putarent. Sicut 
cum etiam iisdem dixit : « Neminem per viam sa- 
lutaveritis; » illishaud inhibuit consueta humani- 
tatis officia; sed ut ad predicationis opus , ad quod 
dirigebantur, sollicitiores et atlentiores redderet, vo- 
luit admonuisse. Sed de his satis dictum putamus ; 
qu quoniam ad ecclesiasticam ceconomiam spe- 
ctant, ratio instituli nostri sicut non patiebatur pra- 
termittere, ita in iisdem paulo diutius nos immorari 
permisit, et pene coegit. Age igitur, jam ceteras ab 
Apostolo Corinthiis in primis traditas , ac proinde 
universe Ecclesiae prescriptas leges investigemus. 

_ 85. De velandis mulieribus. — Sicut enim op- 
timi legislatoris officium ac munus est, non tantum 
egregiis moribus rempublicam instiluere, sed ejus- 
dem populi decentem corporis habitum simul com- 
ponere : eodem sane modo Paulus apostolus illa , 
quam ad eos primam scripsit, epistola, cum eosdem 

optimis legibus imbuisset, de mulieribus illud sta- 
tuit, ul nonnisi velato capite in ecclesiam conve- 
nientes orarent: sicut e contra viros operto capite 
orare vetuit. Caterum quod ad mulieres velandas 
pertinet : licet ipse primus fideles id agendum mo- 
nuerit, non tamen ejus rei primus est auctor : siqui- 
dem tam Judeorum quam multarum gentium fe- 
minas olim, etiam ante Christi adventum, velatas 
incedere consuevisse, exploratissimum est. De Ju- 
dais fidem facit Tertullianus ‘, qui dum agit de ve- 
teribus traditionibus, ait: « Apud Judeos tam so- 
lemne est feminis eorum velamen capitis, ut inde 
noscantur. » De Genlilibus, ut de Creusa Atnee 
uxore, habetur nobile exemplum : dicunt enim ? 
eam propter insignem honestatem, ne cum Troja 
quidem caperetur, perterritam, se velamine de- 
texisse ; sed etiam dum ab incendio fugeret , man- 
sisse velo tectam. De Romanis mulieribus id «que 
docet Valerius *, dum ait : « Horridum C. quoque 
Sulpitii Galli maritale supercilium : nam uxorem 
dimisit , quod eam capite aperto foris versatam co- 
gnoverat. » Tacitus * item bec de Poppa Sabina : 
« Rari in publicum egressus , idque velata parte 
oris, ne satiaret aspectum, vel quia sic decebat. » 
De Grecis hac Apuleius *: «Mulieres candido splen- 
dentes amicimine. » De Arabibus hec Tertullianus ® : 
« Judicabunt nos Arabie femine ethnice, que non 
caput tantum, sed faciem quoque ita totam tegunt, 
ut uno oculo liberato, contente sint dimidia frui 
luce, quam totam faciem prostituere. » De Lacenis 
mulieribus omnium laudatissimis illud a Plutarcho” 
scriptis mandatum habetur : virgines aperta facie , 
viris junctas mulieres velatas prodire solitas : ea ni- 
mirum ratione, ut sic illa maritos invenirent, iste 
vero viros habentes, aliis placere non curarent. 
Sed sicut et probro adscribitur * Lacenis virginibus, 
quod supra genua tantum vestes deductas indue- 
rent, ita nec laudantur, quod sic virgineus pudor 
quasi venalis expositus proderetur. 

86. At quoniam inter Grecos Corinthie femine 
patria lege atque consuetudine cultui Veneris erant 
addictissime, ac proinde (ut superius dictum est) 
omnium impudicissime, quippe que pietatem puta- 
rent sua corpora prostituere : his cum Apostolus 
Evangelium predicasset, et complures illarum ad 
meliorem frugem adduxisset; quod olim prasens 
tradiderat, absens litteris monuit : nimirum ut mu- 
lier honesto incedens habitu, capite velato proce- 
deret, sicque in ecclesia oraret cum ceteris. Quam 
quidem legem non nuptis tantum prescripsit, sed 
et virginibus : mulierum enim nomine (quod plu- 
ribus disserit Tertullianus *) etiam virgines fuisse a 
Paulo comprehensas, certissimum est: nam et sic 
ipsi Corinthii intellexerunt : « Qui , inquit, hodie 
denique suas virgines velant. » Sed de his superius. 

Ceterum id non tantum in Ecclesia Corinthiorum 
servatum est, sed et in ceteris christiani orbis Ec- 
clesiis quas vel ipsi Apostoli, vel eorum successores 
viri apostolici ' erexerunt. 

87. Redarguerunt majores nostri ? veli genus 
illud, quod velut aranea tela contextum, vel purpu- 
reo colore, revelaret potius quam velaret pulchritu- 
dinem, irrifamentumque esset magis libidinis, quam 
tegumentum pudoris, Gentilium potius feminarum 
usu quam Christo credentium comparatum. Repre- 
hendit et illas Tertullianus *, quee neque tect , ne- 
que nude incedentes : « Milris, inquit, et lanis non 
velant caput, sed conligant, a fronte quidem pro- 
tect : qua proprie autem caput est, nude. Alia mo- 
dice linteolis, credo ne caput premant, nec ad aures 
usque demissis, cerebro tenus operiuntur. Misereor, 
si tam infirmo auditu sunt, ut per tegmen audire 
non possint. » Ac iterum inferius : « Quantam au- 
tem merebuntur castigationem etiam ille, que inter 
Psalmos vel in quacumque Dei mentione retecte 
perseverant ? Merito ne eliam in oratione ipsa facil- 
lime fimbriam, aut villum, aut quodlibet filium ce- 
rebro superponunt, et reclas se opinantur ? » Cle- 
mens equidem Alexandrinus ‘ sic interpretatur de 
velundis mulieribus preceptum Apostoli, ut non 
tantum velamine capita tegerent, sed eodem in fron- 
tem promisso vultum obumbrarent. 

88. Caterum non tantum Paulus hec scribens, 
christianarum mulierum sic voluit capita esse com- 
posita, ut velamine tecta essent; sed et Timotheum ® 
monens, omnem illum a feminis superfluum la- 
scivumque amputavit ornatum , qui esset concupi- 
scentize fomes, sic dicens : « Volo similiter et mulieres 
in habitu. ornato : cum verecundia et sobrietate 
ornantes se, non in tortis crinibus, aut auro, aut 
margaritis, vel veste pretiosa, sed quod decet mu- 
lieres promittentes pietatem per opera bona. » Docuit 
eadem et Petrus *. Sed quid Christiane religionis 
Pedagogus 7? quonam modo ornatum temperat, ut 
luxum evitet ? « Mulieribus, inquit, crines mollire 
sufficit, et tenui aliqua fibula comam alligare fruga- 
liter, simplici cultura pudicas comas in veram et 
germanam pulchritudinem alentibus : meretricii au- 
tem pilorum plexus, et catenarum nexus, cum eas 
deformes reddunt, tum etiam pilos discerpunt, arti- 
ficiosis insertis vinculis evellentes. » Probat idem 
album colorem in vestibus : « Quod si, inquit $, 
oportet alium aliquem colorem querere, naturalis 
verilatis per se tinctura sufficiat; » et post nonnulla : 
« Quocirca Ceum sophistam jure approbo, qui Vir- 
tutis et Improbitatis aptas describit imagines. Qua- 
rum hanc quidem (nempe Virtutem) fecit simplici- 
ter stantem, candida veste indutam et puram, sola 
verecundia ornatam. Talem oportet esse mulierem 
fidelem, nempe virtule praeditam cum verecundia. 
Alteram autem contra inducit, nempe lmprobitalem, 

superflua quidem et varia veste indutam, alieno au- 
tem colore exultantem : motus autem et habitus com- 
paratus ad delectationem describitur, non secus ac 
meretricis. » Ac rursum, de vestium prolixitate 
agens, cum. eas ad talos usque productas velit, 
eas damnat que prolixe nimium super terram 
effuse trahuntur, sic dicens : « Trahere autem 
vestes ad summos usque pedes demissas, valde 
est arrogans et superbum : quod ambulandi actio- 
nem siipbait cum vestis instar verriculi, que 
in soli sunt superficie sordes secum attrahat, ne 
fractis quidem et enervatis his saltatoribus, qui 
cinedicam turpitudinem mutam in scenam trans- 
ferunt, vestem cum tanto dedecore diffluentem 
conspicantibus, quibus exquisite vestes, fimbria- 
rumque dilatationes , et curiosi figurarum numeri 
illiberalem ac sordidam syrmatum mollitiem indi- 
cant. » Hec Clemens. 

89. Vix credi potest, quantum post Apostolos , 
quos recensuimus, laboraverint apostolici viri, ut 
christianas feminas, quod ad ornatum spectat cor- 
poris, in modestie officio continerent : ac nec eas 
dicimus tantum, que (ut ait Paulus *) abierunt retro 
post satanam, sed pudicas et castas : unde et merito 
de his Hieronymus * : « gdcxéovev inquit, genus fe- 
mineum est : multasque etiam insignis pudicitia , 
quamvis nulli virorum, tamen scimus libenter or- 
nari; » atque adeo, ut nec persecutionum temporibus 
ab his noverint temperare : ut de his merito illud 
scripserit Tertullianus* : « Ceterum nescio, an ma- 
nus sphatalio circumdari solita, in duritia catenze 
stupescere sustineat. Nescio, an crus de periscelio 
in nervo se patiatur arctari. Timeo cervicem, ne 
margaritarum et smaragdorum laqueis occupata , 
locum spathe non det. » Declamat et Justinus * 
martyr in eas que dolosa arte tentarent que chri- 
stianis essent mulieribus interdicta; sic enim ait: 
« Usu venit quibusdam se ipsas fallentibus, uf cum 
aperte vultum pigmentis fingere non audeant, arte 
id faciant. Nam in undam aut oleum facie inclinata 
despicientes, de se ipsis judicant, an adversus casti- 
tatem belligerare possint. » Hec Justinus : ex quibus 
etiam possumus intelligere christianas pudicas fe- 
minas haud licenter speculo uti solitas; cum ille , 
in quas scribit Justinus, ea arte use prescriptam le- 
gem eluderent. Quasi enim pudicitia nundinatrices 
eas habet Tertullianus °, « que, ut ait, consilium 
forme a speculo petunt. » Reprehendit * alibi et in 
viris, speculum omni occasione consulere, anxieque 
inspicere. 

90. Sed tamen ut ad capitis velum, unde di- 
gressa est, tandem revertatur oratio : haud alienum 
ab instituto putamus, si etiam de sacro velamine, 
quo “Deo dicate virgines uli solent, agamus. Non 
enim erat illud commune cum ceteris mulieribus , 
quod densiori tela contextum, nulla erat ex parte 


*4. Tim. v. — 2 Hier. ep. xi1.— 3 Tert. de cultu. fem. c. 13. — 
4 Justinus ad Seren. de Vit. Christian. — 5 Tertull. de virg. veland. 
c. 42. — © Tert. de cultu. fem. c. 8. 


PETRI ANNUS 13. — CHRISTI 57. 


perspicuum ; de quo et Ambrosius *: « Attollant 
mentis et corporis oculos, videant plebem pudoris , 
populum integritatis, consilium virginitatis. Non 
vittee capiti decus, sed ignobile velamen usu : nobile 
castitatis, non exquisita, sed abdicata lenocinia pul- 
chritudinis. » De ejusmodi velaminis genere hec et 
olim Tertullianus ?: « Vera, et tota, et pura virgi- 
nitas nihil magis timet, quam semetipsam : etiam 
feminarum oculos pati non vult, alios ipsa oculos 
habet : confugit ad velamen capitis, quasi ad ga- 
leam, quasi ad clypeum, qui bonum suum protegat 
adversus ictus tentationum, adversus jacula scan- 
dalorum, adversus suspiciones et susurros. » Illud 
etiam amplius habuit velamen sacrarum virginum , 
quod a sacerdote benedici consuevit : Hine Hiero- 
nymus ad Demetriadem * : « Scio ad imprecationem 
pontificis flammeum virginale sanctum operire ca- 
put; » subinfert et verba nonnulla tune temporis 
tum a sacerdote , tum a virgine dici solita. Sic et 
Ambrosius * Deosacrande virginitatis ritum. memo- 
rans, inter alia heec de velamine. « Sacro, inquit, 
velamine tecta es. » Solemni enim ritu id fieri mo- 
ris erat, et nonnisi certis diebus, ut Gelasius * mo- 
nuit, et ad instar se#cularium nuptiarum , magna 
erat celebritas velationis Deo dicande virginis. Au- 
gustinus ° Demetriadis nobilissime virginis dum 
meminit, post multa hac adjunxit: « Velationis apo- 
phoretum gratissime accepimus. » Apophoreta enim 
nonnisi in sumptuosissimis conviviis , que post coe- 
nam convive domum referrent, exhiberi consueve- 
runt. 

91. Nuptie enim, hee solemnitas, quod ille 
spiritualiter nuberent, dici solita erat. Nubere enim 
Christo eas que ipsi dicantur virgines antiquo in 
Ecclesia loquendi usu receptum fuit. Unde et Ter- 
tullianus 7: « Nupsisti enim Christo : illi tradidisti 
carnem tuam, illi desponsasti maturitatem tuam. 
Incede secundum sponsi tui voluntatem.» Ea de 
causa Cyprianus * ejusmodi Christo perpetuo dica- 
tas, si fuerint preevaricate , Christi adulleras esse 
dicit : quem dicendi modum Basilius, Gregorius 
Nazianzenus , Nyssenus, ac Graecorum ceteri, et 
Latinorum Hieronymus, Ambrosius, Augustinus, ac 
denique reliqui sunt imitati; nam de his et Optatus 
Milevitanus °®: « Spirituale, inquit, nubendi hoc ge- 
nus est : in nuptias sponsi jam venerant voluntate 
et professione sua : et ut secularibus nuptiis se re- 
nuntiasse monstrarent, spirituali sponso solverant 
crinem : jam celestes celebraverant nuptias. » Id 
ipsum quoque Innocentius papa‘ ad Victricium ; 
« Que, inquit, Christo spiritualiter nubunt, et a sa- 
cerdotibus velantur, etc., » eaque ratione Hierony- 
mus ‘' eo progressus est, ut matrem virginis Deo 
sacrate, Dei socrum nominaret : quod tamen Ruf- 
fino ** nodum in scirpo querenti displicuit. 

92. Porro ejus nominis, ut virgo sponsa Christi 
diceretur, ea polissimum ratio suppetit : quod sicut 
juncta conjugio cogitat que viri sunt, quomodo (ut 
ait Paulus) placeat viro ; ita ista veluti altero conju- 
gio obligata, Christo nimirum oppignerata, cogitat 
tantum que sunt Dei, nempe ut sit sancta corporeet 
spiritu. Erant he voces christianarum virginum, 
que ne dispendium paterentur virginitatis, libentius 
martyrium oppeterent ; nefas clamantes, Christo se- 
mel desponsatas, hominis cujuspiam jungi consor- 
tio, ex quo hac Ambrosius' : « Ceterum que se 
spopondit Christo, et sanctum velamen accepit, jam 
nupsit, jam immortali juncta est viro : et jam si 
voluerit nubere communi lege conjugii , adul- 
terium perpetrat , ancilla mortis efficitur. » Ad 
heec, Deo sacratas virgines non tantum tegi sacro 
velamine, sed nigra indui veste, et operiri pallio-, 
olim in Ecclesia consuetudo fuit. Qua de causa apud 
S. Astertum ? de 8. Euphemia nobilissima martyre 
Chalcedonensi, caram judice assistente, id habes : 
« Adstabat virgo pulla veste et pallio philosophiam 
professa ; » et Hieronymus *® : «Solent quedam, cum ° 
futuram virginem spoponderint, pulla tunica eam 
induere, et furvo operire pallio. » Et alibi *: « Vili 
tunica induitur, viliori tegitur pallio; » et ad Mar- 
cellam *: « Pulla tunica minus, cum humi jacuerit, 
sordidatur ; » ibi et de cingulo : «Cingulum laneum, 
et tota simplicitate purissimum, quod possit magis 
adstringere vestimenta, quam scindere. » 

93. De amputatione capillorum et cultu bar- 
be. — In aliquibus item Ecclesiis, presertim Sy- 
ria et Agypti, tam virgo quam vidua, que se Deo 
vovissent, et seculum calcassent (inquit Hierony- 
mus °,) « crinem monasteriorum matribus offerunt 
desecandum, non intecto postea, contra Apostoli vo- 
luntatem, incessure capite, sed ligato pariter et ve- 
lato. » Nec id quidem, ut Vestales imitentur Roma- 
norum virgines, que incisos sibicapillos ad arborem 
loton * suspendebant : sed aliis ex causis, quas Hie- 
ronymus recitat : imo et propter mysterium. Cum 
enim in signum ‘subjectionis dati sint illis capilli : 
Christo jam desponsate, in libertatem vindicate , 
nequicquam amplius viris debent. Nee de his dicit 
Apostolus *: « Mulier si comam nutriat, gloria est 
illi : quoniam capilli pro velamine dati sunt illi. » 
De illis enim que viro sunt obligate, Paulus loqui- 
tur. Porro (quod superius ait) « si furpe est mulieri 
tonderi vel decalvari, velet caput suum ; » sacro jam 
velamine illarum cum caput obducatur; capillis, 
quibus tegantur, non indigent : et cum nec capillo- 
rum cultu viris placere cupiant, que Christo tantum 
morum probitate student esse grate, eo dispendio 
pulchritudinis, celesti sponso magis redduntur ac- 
cept. Quam displiceat Deo ornatus capillorum et 
corporis cultus in virgine, que propositum virgini- 
tatis arripuit, afferre possemus pavendum plane 
exemplum de Pretextata nobilissima Romana fe- 

mina, quod Hieronymus ' scribit ad Letam : sed ad 
eum lectorem remittimus. Quod religuum est, illud 
non pretermiltimus dicere, de incidendis crinibus 
non fuisse omnium eamdem consuetudinem in 
Ecclesia : nam apud alios in peenam delicti, si lapsa 
virgo, in peenitentiam redacta esset, crines eidem 
ampulari solitos, testatur Ambrosius*, quod et in 
Capitularibus Francorum®* habetur expressum. Atde 
his pluribus egimus in Notationibus * ad Romanum 
Marlyrologium, objectionemque ex Gangrensi Con- 
cilio, germanum sensum conciliando, solvimus. De 
habilu itague muliebri ex constitutione Pauli pri- 
mitus composito, hactenus. 

94. Sed quod de femineo cultu actum est : ad 
instiltutum pertinere exislimavimus, etiam de anti- 
quo christianorum virorum cultu et habitu, quan- 
tum ex veleribus monumentis colligere licuit, nar- 
rationem instituere. Atyue illud in primis, quod 
Apostolus monuit, ne viri nutriant comam : quo 
quidem, eos ab effeminato mulierum cultu remotos 
esse debere, satis aperte significavit. Proinde bar- 
bam, quod sit virorum insigne, more androgyno- 
rum vellere, aut cute tenus radere, minus con- 
suevisse olim cbristianos, facile persuademur. Nam 
et christianus Pedagogus hee ait*: « Deus voluit 
feminam quidem esse glabram ac levem, sola coma, 
sicuti equum juba, sponte nature exultantem : 
yvirum cum sicut leones barba ornasset, virilem 
etiam fecit hirsuto pectore , quod quidem est robo- 
ris et imperii indicium. » Ac deinde : « Hoe viri 
signum, » barba scilicet, « per quod vir apparet, 
est Eva antiquius, ef signum melioris nature. In eo 
ergo violando, quod est virilis nature signum, eo 
scilicet quod est hirsutum, contra legem facere, est 
impium. » Ac denique post multa ®: « Si quis au- 
tem barbe nonnihil tondeat, ea tamen non est 
omnino denudanda: est enim turpe spectaculum; 
barbaque ad cutem usque tonsus , non videtur mul- 
tum abesse a vulsione et levyore. » Et post pauca: 
« Qui in superiori labri parte inter comedendum 
polluuntur, pili tondendi sunt, non novacula (est 
enim illiberale) sed tonsorum forficibus. Barbe au- 
tem pili, qui nihil molestie afferunt, non sunt 
vexandi, ut qui cultui gravitatem afferant, et quem- 
dam paternum terrorem inculiant. » Hucusque 
Pedagogus christianus de communi usu barbe. 
Sed quod pertinet ad barbam tondendam secundum 
antiquum religionis cultum , pluribus agemus suo 
loco, cum de tonsura capitis erit sermo. 

95. De pallii usu, et de calcets. — Quod vero 
spectat ad corporis indumentum : Christianos, 
abjecta toga, uti consuevisse pallio, ex his que 
Tertullianus 7 scribit, satis exploratum habetur. 
Cum enim vere sapientie Christiani omnes se esse 
sectatores profiterentur , decentem professioni habi- 
fum induebant, nempe pallium, quod sapientiz 

studiosi induere soliti essent. Unde idem Tertullia- 
nus‘: « Eaimvero cum hanc primum sapientiam 
vestit, que vanissimis superstitionibus renuit, tunc 
cerlissime pallium super omnes exuvias et peplos 
augusta vestis, superque omnes apices et tilulos 
sacer suggestus deducit oculos. Suadeo revereri 
habitum unius interim erroris tui renuntiatorem. » 
Hec ille, quibus declarat christianos homines si- 
mul cum impietate togam exuere, atque una cum 
pietate pallio amiciri solitos : ut merito de illis, 
pareemiam in dicterium convertentes, Gentiles di- 
cerent ? : « De toga ad pallium. » Ceterum quod 
Christianorum genus religione et moribus distin~ 
ctum esset, indumento etiam placuit debere esse 
discretum : hinc idem illud exprobrat dicens °* : 
«Vespillo, leno, lanista tecum vestiuntur. » Ac 
rursum : « Verum et cerdones, et omnis gladiato- 
rum ignominia togata producitur. Hec nimirum 
indignitas. Vir de toga ad pallium? » 

96. Quale autem fuisset ejusmodi indumenti 
genus, sic in primis describit +: «In viris autem 
pallii extrinsecus habitus et ipse quadrangulus, ab 
utroque laterum regestus, et cervicibus circum- 
structus , in fibula morsu humeris acquiescebat. » 
Ac rursus inferius * de quatuor pallii angulis : 
« Omnis, inquit, liberalitas studiorum quatuor meis 
angulis tegitur. » Quatuor item angulos habere con- 
suevisse pallium quo utebantur Judi, divina Scri- 
ptura demonstrat, dum ait *: « Funiculos io fim- 
briis facies per quatuor angulos pallii tui. » Unde 
facile adducimur, ut credamus, Christianos, sicut 
a Judeis hominibus, Apostolis nimirum, ad pieta- 
tein sunt instituti, ita etiam ab iisdem potius quam 
a Grecie sapientibus indumenti formam esse mu- 
tuatos, illis tamen rejectis que ad antique legis 
cerimonias spectare viderentur. Sed de ejusdem 
forma pallii rursus idem Tertullianus 7 in hee 
verba : « At enim pallio nihil expeditius, etiam si 
duplex, quod Cratetis more nusquam vestiendo 
componitur, quippe tota molitio ejus operire est 
solutim, id est, uno interjectu, licet equidem nus- 
quam inbumano, ita omnia hominis simul conte- 
git. Humerum velans exponit vel includit : cetero 
qua in humerum adberet, nihil circumfulcit, nihil 
circumstringit, nihil de tabularum fide laborat, 
facile sese regit, facile reficit: etiam cum reponitur, 
nulli cippo in crastinum demandatur , si quid inte- 
rule superest, vacat zone tormentum ; si quid cal- 
ceatus inducitur , mundissimum opus est, aut pedes 
nudi magis , certe viriles magis, quam in calceis. » 
Hec Tertullianus ; qui hec tandem de seipso, quod 
relicta gentilitate, ad Christi fidem se contulerit, 
abjectaque toga , pallium sumpserit, ait * : «At ego 
jam me illi etiam divine secte ac discipline com- 
mercium confero. Gaude, pallium, et exulta ; melior 
jam te philosophia dignata est, ex quo christianum 
vestire ccepisti. » Hucusque ille. 

97. Quod autem ad calceos pertinet : consue- 
visse Christianorum nonnullos sine calceis, sed 
nudis pedibus, vel tautum soleis incedere , demon- 
strat hac dicens Clemens Alexandrinus * : « Viro 
autem pulchre convenit nullos habere calceos, pre- 
ter quam si militet. Calceatum enim esse, non par- 
vam habet affinitatem cum eo quod est esse ligatum. 
Optimum est exercitationis genus nudis uti pedibus, 
et ad sanitatem, et ad expeditam facilitatem, ubi 
non prohibeat necessitas : quod si iter non ingre- 
diamur, nec nudis incedere pedibus pati possimus, 
soleis utendum est: eas autem Attici vocant xwincdac, 
quod pedes (quantum ego conjicio) terre appropin- 
quarent. Tenuis ac simplicis calceature testis suffi- 
cit Joannes, qui dicebat, se non esse dignum solvere 
corrigiam calceamentorum Domini, non enim cu- 
riosos is habebat calceos, qui vere philosophize 
typum Hebreis ostendebat. » Hac Clemens. Certe 
quidem Lucianus*, instar horum que dicta sunt 

habitum christiani hominis describens, sic ait: 
’ «Pallium putre, sine calceis et tegmine, capite in- 
- cedens detonsa coma.» Sed ut redeamnus ad. pal- 
lium : de Porphyrio coc re Eusebius * meminit, 
uti consuevisse habitu philosophico. 

98. At vero non tantum antiquitus, sed postea 
etiam , Christianos incedere solitos palliatos, argu- 
mento sunt que sic Hieronymus * scribitad Furiam: 
« Ubicumque viderint Christianum , statim illud de 
trivio : © ypuxde émlerns, Vocant impostorem, detra- 
hunt. » Idemque etiam, de illo dicterio Gentilium 
in Christianos, ad Marcellam sic scribit * : « Si tu- 
nica non canduerit, statim illud e trivio : Impostor 
et Grecus est. » Sed cur et Grecus? certe et illa ex 
causa quod pallium philosophicum furvi coloris, 
qui haud gratus erat vel usitatus Romanis, indue- 
rent. Unde Suetonius de Augusto * : « Etiam habi- 
tum vestitumque pristinum reducere studuit. Ac 
visa quondam pro concione pullatorum turba indi- 
gnabundus et clamitans : En, ait, Romanos rerum 
dominos, gentemque togatam? negotium edilibus 
dedit, ne quem posthac paterentur in foro, circove , 
nisi, positis lacernis, togatum consistere.» Caeterum 
videtur pallium paulatim a communi usu fidelium 
descivisse , et monasticam vitam profitentibus ces- 
sisse , sicque dicta a S. Hieronymo de monacho in- 
telligenda : siquidem hee in Gangrensi” Concilio 
scripta leguntur : « Si quis virorum putaverit sancto 
proposito, id est continentie, convenire, ut pallio 
utatur, tanquam ex eo justitiam habiturus, et re- 
prehendat alios , qui cum reverentia birris utuntur, 
et alia veste communi, que in usu est, anathema 
sit. » Sed quod yestis genus fuerit birrus, dicemus 
inferius in Martyrio Cypriani, ubi locus ille Pontii 
explicandus venit, quo dicit: « Exuit se lacernum 
birrum, quem indutus erat. » Ceterum et de pallio 
seepe inferius dicendum erit. His igitur de antiquo 

Christianorum habitu enarratis, ad cetera, que a 
Paulo institula salubriter sunt, pergamus. 

99. De Ecclesiis Christianorum. — Compositis 
jam his omnibus : quod reliquum videbatur, quid 
cum in ecclesiam convenirent , agere deberent, in- 
stituit : sed redarguit eos ante, quod invicem dissi- 
derent, sic dicens* : « Primum quidtm, convenien- 
tibus vobis in ecclesiam, audio scissuras esse inter 
vos, etc. » Tam ex his que hic scribit Paulus, quam 
lis que inferius *tradit, cum ait: « Si ergo conve- 
niat universa ecclesia in unum, » satis perspicue 
intelligitur, fuisse etiam Apostolorum temporibus 
loca quedam, que ecclesias nominarent : in quas 
Christiani ad synaxim in unum convenirent. Ante- 
quam autem eas novas licuisset erigere, private 
domus, ampliora videlicet earum membra, que 
coenacula dicebantur, ejusmodi ministerio inser- 
viebant. Sic in coenaculum novimus convenisse * 
primum Ecclesiam post Domini ascensionem : pari- 
ter etiam in domum Mariz matris Joannis, qui co- 
gnominatus est Marcus, collectos esse credéntes 
orationis causa, idem testatur Lucas *. Quantumlibet 
enim templum * Dei quivis dicatur esse fidelis, et 
in omni loco puras levare manus Apostolus * mo- 


- neat : tamen ad sacros agendos conventus loca que- 


dam fuisse delecta, tum ex his que sunt demon- 
strata, tum etiam in his que dicemus inferius de 
conventu Troadis’, cum Paulus eodem loci in ccena- 
culum cum omnibus Christianis ad fractionem pa- 
nis, et sermonem habendum cum populo vente 
satis superque monstratur. 

100. S. Ignatius, qui lisdem Apostolate tem- 
poribus Eéclesiam regebat Antiochenam, ad Magne- 
sianos scribens *, hac habet : « Omnes ad orandum 
in idem loci convenite : sit una communis precatio, 
una mens, una spes in charitate et fide inculpata in 
Christum Jesum, quo nihil prestantius est. Omnes 
velut unus quispiam ad templum Dei concurrite , 
velut ad unum altare, ad unum Jesum Christum 
sacerdotem; » idemque frequenter esse convenien- 
dum, scribens ad Polycarpum, admonuit, dicens®: 
« Crebrius celebrentur conventus, synodique : no- 
minatim omnes inquire; » et ad Heronem” : « Sy- 
naxes ne negligas, omnes nominatim inquire. » Sed 
etsi de erectis atin ecclesiis nullum aliud suppeteret 
argumentum, vel ratio; ipsa saltem imperatorum 
edicta de demoliendis Christianorum ecclesiis, quo- 
rum Eusebius ‘t meminit, promulgata, plane eas 
jam ante erectas fuisse, certissitidrni fidem faciunt. 
Addit idem auctor, jam a Christianis, prout major 
in dies numerus augeretur credentium, ampliores 
augustioresque antiquis illis esse excitatas ecclesias, 
que demum edicto Diocletiani sunt demolite. Red- 
dam, quo hec certiora habeantur, ejusdem auctoris 
verba: «Cum in antiquis illis edificiis non satis loci 
haberent, ampliores ecclesias in universis urbibus, 
fundamentis earum ad majorem laxitatem dilatalis , 

erexerunt. » Hee Eusebius. Si igitur longe ante 
Diocletiani tempora antiquitus erecte ecclesize 
sunt dirute, ut ee#dem amplioribus spatiis aucte 
excilarentur; eexdemque sic restitute, tandem ab 
ipso Diocletiano sunt prostrate : quis non intelligit, 
ab ipsis primordiis exorientis Christiane religionis 
ad ecclesiasticas obeundas functiones accommodatlas, 
fuisse erectas sacras edes, quas nominamus eccle- 
sias? Ea quidem voce inter alios frequenter utitur 


Tertullianus *; que primitus ab apostolo Paulo, sed 


ex antiquiori divina Scriptura *, communique usu 
loquendi tandem est ab omnibus usurpata, ut no- 
mine ecclesia, certus quidam locus, quod ad sy- 
naxes celebrandas fideles convenirent, significaretur; 
de qua Augustinus * : « Et hoc, inquit, quotidianus 
usus loquendi oblinuit, ut in ecclesiam prodire, ad 
ecclesiam confugere, non dicatur, nisi ad ipsum 
locum parietesque prodierit atque confugerit, qui- 
bus Ecclesia congregatio continetur. » 

101. Sed ut de ecclesiis Urbis agamus ; eo ipso 
tempore quo fides Christi ibi est praedicata, ecclesias 
ibidem esse coepisse , earumque numerum , ut opus 
fuit, in dies magis magisque Christiana religione 
amplioribus spatiis propagata auctum esse, explora- 
tissimum est. Nam constat Pudentis senatoris * Petri 
discipuli domum in ecclesiam ad sacra obeunda esse 
mutatam; is est Titulus Pastoris, de cujus vocis 
ralione suo loco dicemus pluribus. De Euprepia 
matrona liquet®, domum suam in Titulum ad missas 
celebrandas eam erexisse. Alias insuper ab aliis 
eodem tempore erectas ecclesias fuisse constat : nam 
de Evaristo °, qui quintus a Petro numeratur Roma- 
nus pontifex, testatum habetur, ecclesias divyisisse 
presbyteris; quos temporibus Cornelii pap extitisse 
numero quadraginta sex, ejusdem epistola * ad Fa- 
bium Antiochenum episcopum fidem facit ; totidem- 
que in urbe fuisse ecclesias , Optatus * etiam testari 
videtur, dum ait quadraginta, et quod excurrit, in 
Urbe fuisse ad christianum usum basilicas exci- 
tatas. 

402. Sed quo olim sumptu, qua impensa et 
ornatu , ex his certe , que Christianis infensissimus 
hostis (licet res nostras deridens ac carpens) ethni- 
cus * auctor, qui Apostolorum temporibus, ac etiam 
Trajani vixisse ex suis ipsius scriptis cognoscitur, 
tradit, aliqua saltem ex parte intelligi posse videtur : 
ac proinde qualis esset cultus rerum nostrarum , 
quantumlibet perseculio undique urgeret, idem 
auctor, licet aliud agens, penicillo quodam figurare 
videtur, nec adeo obscure, ut non liceat velut per 
rimulas quasdam rem ipsam aliqua-ex parte cogno- 
scere, Critiam enim quemdam introducit , qui cum 
ab aliquo fidelium persuaderetur fieri Christianus , 

ab eodem, ubi Christianorum conventus ageretur, 
est deductus : quem quidem locum his verbis de- 
scribit : « Pertransivimus, inquit, ferreas portas , et 
erea limina, mullisque jam superatis scalis, in 
domumaurato fastigio insignem ascendimus, qualem 
Homerus Menelai fingit esse: atque ipse quidem 
omnia illa contemplabar, que insularis ille adole- 
scens. Video autem non Helenam, sed mebhercle viros 
in faciem inclinatos et pallescentes, etc. » Heec qui- 
dem apud Lucianum et alia de Christianis derisionis 
causa dicta leguntur. 

403. Sed nec (quod ad hanc ipsam rem pertinet) 
pretermittimus, etiam ethnicum illum historicum, 
Lampridium *, inguam, testari, Alexandrum impera- 
torem , locum in quo a Christianis erigeretur eccle- 
sia, eisdem adjudicasse, pro iisdemque rescripsisse ; 
nam ait: « Cum Cbristiani quemdam locum, qui 
publicus fuerat, oceupassent, contra popinarii dice- 
rent, sibi eum deberi: rescripsit, melius esse ut 
quomodocumgue illic Deus colatur, quam popina- 
riis dedatur. » Est et apud Flavium Vopiscum Vale- 
riani imperatoris de ecclesia Christianorum ejusmodi 
testimonium , dum hee ad senatum rescripsit : 
«Miror vos, Patres sancti, tamdiu de aperiendis 
libris sibyllinis dubitasse, perinde quasi in Christia- 
norum ecclesia, et non in templo omnium deorum 
tractaretis. » Hee ille. Cum hee igitur de ecclesiis 
Christianorum, tam nostrorum quam etiam exter- 
norum testificationibus, adeo certa firmaque necnon 
in omnibus exploratissima habeantur : quidnam est, 
queso, quod objici possit ex Origenis libro octavo 
contra Celsum, dum dicit , Christianos delectari 
insensibilibus templis, eosdemque defugere simula- 
crorum et templorum fundationes, cum hee ille 
objiciat contra illum , qui (ut superius ait) arguebat 
Christianos, quod aversarentur aras, simulacra, et 
templorum fundationes? Ad quem refellendum 
Origenes pluribus docet, quam prestet templum Dei 
animatum, demoniorum delubris, que aversari 
merito fideles ait: ac proinde ibi nonvisi destruendis 
idolorum templis agi. Nec est etiam , quod hec ipsa 
adeo testata vacillent, quod apud Minutiam Felicem 
adversus Christianos Cacilius objiciat, dicens : « Cur 
nullas aras habent, templa nulla, nulla nota simu- 
lacra , nunquam palam loqui, nunquam libere 
congregari ? » Et quod paulo post ait, Judeeos Deum 
coluisse in templo atque palam, Christianos autem 
secus. Nam et nos utique dicimus, caruisse Christia- 
nos crebro persecutionibus agitatos templis illis 
instar fanorum Gentilium, vel templi Judaici : tem- 
porum enim ratio id minus posse fieri permittebat ; 
cum clanculum sepius, sive in privatis domibus , 
sive interdum in cryptis:(ut docent fidelia sanctorum 
martyrum Acta) eos oportuit convenisse : quibus 
cessantibus habuisse eos loca publica, quo #que 
omnes convenirent, cilata a nobis nuper principum 
rescripta testantur; que tamen non dicebantur 
templa, sed more majorum, et Pauli exemplo, no- 


* Lamprid. in Alex. Imp. 


PETRI ANNUS 13. — CHRISTI 57. 


minabantur ecclesie , tune instar domorum potius 
quam templorum. 

104. Sed jam que earum structura esse soleret, 
investigemus. Situm illarum ad Orientem spectan- 
tem disponi solitum, que scribit Tertullianus ‘ ma- 
nifeste declarant; sic enim ait : « Nostra columbe 
domus simplex , etiam in editis semper, et apertis , 
et ad Iucem : amat figuram Spiritus sancti, Orien- 
tem Christi figuram. » Hee Tertullianus : secundum 
quod et apud Clementem ? legitur de ecclesia forma, 
ac de situ in primis, his verbis: « Primum sit longa, 
et ad orientem conversa. » Usitatiorem hune fuisse 
ecclesie situm , ut orientem versus spectaret, Pauli- 
nus* ad Severum scribens asserit. Nam et Salomonis 
templum ad orientem solem conversum fuisse , 
Aristeas * testatur, ad cujus fortasse imitationem , 
sicut et cetera multa , vel quod christiani ad orien- 
tem conversi precari consueverint, cujus antique 
traditionis usus rationem inferius suo loco scrutabi- 
mur, olim ad orientem conversas edificare majores 
nostii consueverunt ecclesias , in quibus et altaria 
essent ad orientem aque conversa. Hec quod ad 
situm. Quod vero ad structuram ecclesiarum perti- 
net : sic erant earum singula membra disposita, ut 
guantum licet in re parva maximam omnium re- 
presentare , similitudinem quamdam Hierosolymi- 
tani templi redderent : quippe que porticum, atrium, 
sancta, ac demum sancla sanctorum, membra tem- 
pli pracipua continerent ad diversorum ordinum 
officia accommodata : nimirum ut alicubi essent 
peenitentes et alii quibus ad ecclesiam non pateret 
accessus , alibi populus , seorsum ab eo sacerdotes , 
atque ab his omnibus distinctus locus, ubi ad sancta 
sanctorum ingrediens sacerdos, incruentum ac per 
omnia venerandum Deo offerret sacrificium. Hanc 
quidem formam in iisdem hactenus intuemur eccle- 
siis, que temporibus Constantini fierunta funda- 
mentis exstructe : nam in antiquioribus hec mon- 
strare non licet, cum (ut nuper dictum est) omnes 
quotquot in orbe Romano erant Christiane relizionis 
ecclesie , Diocletiani et Maximiani imperatorum 
edicto fuerint ad solum prostrate. Porro etsi reddita 
sub christiano principe Ecclesie pace , alie denuo 
fuerint amplioribus spatiis excitate : tamen nonnisi 
secundum pristinam formam (cum eadem, que 
olim, essent in eis officia obeunda , exercende fun- 
ctiones , ac mysteria consummanda) fuisse constru- 
clas, perfacile ut crelamus, inducimur,; cum preeser- 
tim eadem prorsus forma erigendarum ecclesiarum 
tam in Oriente quam in Occidente ubique locorum 
observata noscatur. 

105. Sunt de his (preter illa que adhuc extant) 
antiquissima exemplaria a quamplurimis antiquis 
scriptoribus graphice exarata, que cum pristinam 
illam reddantipsarum imaginem, easdem ab injuria 
temporum, quo omnia consumuntur, facile vindi- 
cant. Eusebius * enim dum describit ecclesiam Tyri 

a Paulino episcopo erectam, eamdem quam diximus, 
formam egregie representat encomiastica illa, quam 
ea de causa habuit, oratione : ea etiam, quam a 
Constantino Hierosolymis excitatam tradit‘', eamdem 
prorsus reddit imaginem. Gregorius Nazianzenus 2, 
et ipse dum a patre nobilissimam ecclesiam Nazianzi 
exstructam aliqua saltem ex parte, eloquentia peni- 
cillo quibusdam quasi lineamentis describit, non 
diversam ab aliis similitudinem exprimit : quam 
eliam referunt cetere antiquissime orbis ecclesiz, 
ac presertim que non mutate in Urbe visuntur, 
vel in chartis descripte apparent. Paulinus enim 
tum * Petri principis Apostolorum basilicam in Va- 
ticano a Constantino constructam, tum ceteras alibi * 
efformatas eodem plane modo fuisse demonstrat. 
Idemyue etiam hinc inde cubicula quedam, que 
capellas dicimus, construi in eis solita, orationis 
causa, tradit. 

106. Duo preterea pastophoria in eisdem extrui 
consuevisse, apud Clementem * legimus, que a Pau- 
lino ° nuncupantur secretaria, hinc inde apud apsi- 
dem posita, quorum quis esset usus, duo hee disti- 
cha ab eodem desuper ipsa inscripta declarant. A 
dextra apsidis : 


Hic locus est veneranda penus, qua conditur, et qua 
Promitur alma sacri pompa ministerii. 


A sinistra ejusdem : 


Si quem sancta tenet meditandi in lege voluntas, 
Hic poterit residens sacris intendere libris. 


Atque hoc quidem secundum ea que habentur apud 
Clementem 7, ut ecclesia duo babeat pastophoria : 
que vox (ut explicat Hieronymus *) idem est quod 
thalamus, scu interius cubiculum. At vero non 
omittimus dicere, non indecens visum esse in eadem 
ecclesia plura constitui altaria; nam cum ea essent 
sepulera marlyrum , ubicumque esset martyr con- 
ditus, illic altare erigi consuevit. Sane de tredecim 
allaribus in ecclesia una erectis Gregorius * me- 
minit. 

407. De fonte pre foribus ecclesie. — Nec vero 
praetereundum putamus, quod sicut olim ad emun- 
dationem positum fuisse in templo labrum eneum, 
hecleguntur in Exodo '°: « Facies et labrum #neum 
cum basi sua ad lavandum, ponesque illud inter ta- 
bernaculum testimonii, et altare : et missa aqua 
lavabunt in ea Aaron et filii ejus manus suas et 
pedes, quando ingressuri sunt in tabernaculum te- 
stimonii, et quando accessuri sunt ad altare. » Ita 
etiam preter aquam precibus sacerdotum benedi- 
clam, de qua inferius dicturi sumus , pro ecclesie 
foribus positam fuisse aquam ad purificationem , 
complures antiquorum scriptorum, qui Constantini 
seculo claruerunt, testantur, dum structuram anti- 

quarum ecclesiarum suis ipsi scriptis representant , 
atque ob oculos ponunt : inter quos Eusebius *, qui 
nobile illud a Paulino Tyriorum episcopo exstructum 
templum describit, hac de ejusmodi aqua pro fori- 
bus posita : « Deinceps fontes ex adversa fronte 
templi profluenti aqua redundantes positi, quibus 
omnes, quiin sacros templi ambitusintroennt, sordes 
corporum abluant: qui fontes sacrosancta baptisma- 
tis lavacra representant. Atque hic locus, in quo 
singuli introeuntium primum ut se lavent, moran- 
tur, sicut cuique ornatum et sp!endorem affert , sic 
illis qui primis fidei principiis instituendi sunt , 
mansio percommoda est ad acquiescendum. » Hee 
Eusebius. 

108. Huic etiam ministerio inserviebat fons ille 
in atrio basilica Vaticane Rome positus, cujus Pau- 
linus? hisce meminit ad Alcetium scribens: « In 
vestibulo cantharum ministra manibus et oribus 
nostris fluenta ructantem fastigiatus solido were 
tholus ornat et inumbrat, non sine mystica specie 
quatuor columnis salientes aquas ambiens : decet 
enim ingressum ecclesiv talis ornatus, ut quod intus 
mysterio salutari gerilur, spectabili pro foribus opere 
signetur. » Et ad Severum®* in hunc modum de alia 
ecclesia : 


Sancta nitens famulis interluit atria lymphis 
Cantbarus, intrantumque manus lavat, amne ministro. 


Ac rursus eadem in Natali decimo sancti Felicis. 
Fluxisse bac consuetudo videtur e Judeorum rili- 
bus, sicut et multa alia: nam non tantum (ut dictum 
est) ipsorum sacerdotes , sed et celeros Judaorum 
nonnisi manibus lotis adorare consuevisse , tradit 
Aristeas de Septuaginta duobus interprctibus , hee 
scribens : « Rege consalutato, ad consueta luca di- 
vertunt : atque (ut mos est Judwis omnibus) manibus 
prius in mari lotis, Deo preces effundunt. » Et paulo 
post : « Interrogavi equidem et illud quoque: cujus 
gratia, cum vota facerent, manus prius lavarent? 
Querenti talia, demonstrarunt , illud testimonium 
esse , ne quid perperam agant, sed pie sancleque 
perficiant ; quandoquidem universa opera manibus 
exerceantur ; recte singula ad justiliam et veritatem 
referentes. » 

409. Verum quod naturalis quidam instinctus 
docet, nonnisi puros ad Deum accedere debere, 
mundosque numini supplicare : inde evenit, utapud 
Gentiles quoque usu receplum essct, seepius se aqua 
mundare, antequam templa adirent, et numina 
precarentur. De Aigyptiis et Grecis id testatur Hero- 
dotus in Euterpe. De Romanis Persius * his ver- 
sibus : 


Hee sancte ut poscas, Tiberino in gurgite mergis 
Mane caput bis terque, et noctem flumine purgas. 


Tradit etiam Tullius *, aspersione aque labem cor- 


* Euseb. hist. lib. x. c. 4. — ? Panl. Nolan. ep. xxx1. — ® Paul. 
ep. xiI, — 4 Pers. satyr. .— * Tull. lib. 1. de legib. 


PETRI ANNUS 13. — CHRISTI 57. 


poream tolli, et castimoniam corporis prastari. Sed 
et illud notum * : 


Casta placent superis : pura cum veste venite, 
Et manibus puris sumite fontis aquam. 


Sunt et de his alia complura apud illorum scriptores 
exempla. 

110. Sed quod ad Christianos pertinet : consue- 
visse eos ante precalionem manus abluere , secun- 
dum quod monet Apostolus ® : « Volo viros orare in 
omni loco, levantes puras manus; » non tantum 
que diximus, docent, sed et antiqua ecclesiasticorum 
scriptorum testimonia confirmant. Nam et apud 
C'ementem * legitur, ut christianus lotus oret : sed 
et Tertullianus hoc ipsum demonstrat , dum ait * :’ 
« Cetcrum que ratio est , manibus quidem ablutis , 
spiritu vero sordente , orationem obire? » Et Chry- 
sostomus*: «Ingressuri templum, manus lavamus.» 
Et alibi®. « In nonnullis jam Ecclesiis hunc morem 
corroboratum videmus, ut diligenter multi studeant, 
quomodo manibus loti , candidis induti vestimentis 
in ecclesiam ingrediantur.» Ac rursum7: «In con- 
suetudine nos constituimus lavandi et orandi ; nee 
illotum hoe facere datur. Ideo libenter non oramus, 
si non lolis hoc manibus faciamus, tanguam Deum 
offensuri. » At dicli omnes auctores pariler in eos 
declamant qui manuum ablutione putant etiam 
gravia delicta abstergi ; in quos hee et Anastasius 
Sinaita *: « Quid enim gravius his quibus utimur 
moribus? Etenim rapinis, sceleribus , peccatorum 
multitudine cooperti, tantula modo aqua ablutis 
manibus, sanclissimum illud corpus, divinumque 
sanguinem pro mundi salute largiter olim effusum, 
impuri sordidique ori admoveamus ? » Et paulo in- 
ferius : « Nec enim ingredi in ecclesiam, ac divinas 
imaginum sinctarum formas, pretiosasque ac vene- 
rabiles cruces eliam salutasse fuerit satis : non fri- 
gida manus abluisse , id est, esse purum mun- 
dumque ; sed sordes peccatorum abluisse, ac fugisse, 
sed confessione et lacrymis, sed contrito et bumi- 
liato animo, et demisso contractoque vultu, pecca- 
torum, quibus tenemur, catenas exsolvisse , ef tune 
demumm ad illasancta mysteria accedere. » ucusque 
ipse. 

141. Ad hujusmodi lavecrum alludit Gregorius 
papa *, dum scribens ad Augustinum hee ait : « Ro- 
manorum semper ab antiquioribus usus fuit , post 
admixtionem proprie conjugis, et lavacri purifica- 
tiouem querere, et ab ingressu ecclesia paululum 
reverenter abstinere. » Ex his facilis patet sensus 
Hieronymi dicentis *° : « Seio Roma hane esse con- 
suetudinem, ut fideles semper Chri-ti corpus acci- 
piart, quod nec reprehendo, nec probo : unusquis- 

que enim in suo sensu abundet; sed ipsorum 
conscientiam, convenio , qui eodem die post coitum 
communicant, et juxta Persium : 


Noctem flumine purgant. 


Quare ad martyres ire non audent? Quare non 
ingrediuntur ecclesias? An alius in publico, alius 
in domo Christus est? Quod in ecclesia non licet , 
nec domi licet. » Heec Hieronymus, quod adhuc suo 
tempore usus ille vigeret, ut sacram Eucharistiam 
sumendam , domum deferrent. Aperitur adhuc ex 
his etiam causa, cur (quod idem qui supra Grego- 
rius narrat’) matrona illa, que cum se a viro suo 
noctu non temperasset, ausa mane ecclesiam in- 
gredi, continuo a demone est arrepta. Vel quod 
idem tradit ? de curiali sacrilego, qui post turpissi- 
mum scelus Paschali festo admissum, aqua male 
expiatum , ingressus ecclesiam , tandem ullionem 
divinam miser expertus est. At postea ejusmodi la- 
vacri loco successit, ut aqua sacerdolis precibus be- 
nedicta, que fidelibus usui esse consuevit in eorum 
domibus (ut Alexandri pape res geste significant) 
in ipso ingressu ecclesie poneretur, qua ad leviorum 
‘peccatorum expurgationem, adeuntes ecclesiam , 
aspergerentur. Sed quanta sit vis ejusmodi aqua, et 
ejus usus antiquitas in Ecclesia; opportuniori loco 
dicemus. 

412. Ecclestarum ornatus , sacre imagines. — 
Quod vero spectat ad ecclesiarum antiquum orna- 
tum : Christi Redemptoris nostri imagine decorari 
solitam unamquamque illarum, vetus canon Synodi 
Antiochene , Apostolorum nuncupate, de qua infe- 
rius in Clemente dicturi sumus, fidem facit, cujus 
heec sunt verba : « Ne decipiantur salvati ob idola : 
sed pingant ex opposito divinam humanamque ma- 
nufactam impermixtam effigicm Dei veri ac Salvatoris 
Domini nostri Jesu Christi, ipsiusque servorum con- 
tra idola et Judzos : neque erreut in idolis , nec si- 
miles sint Judzis. » Hac canon, qui (ne imposturam 
esse existimes) citatus invenitur a Gregorio episcopo 
Pessinuntis in Concilio > Niceno secundo, licet in 
editione latina mutilatus ac perperam translatus 
habeatur : greece enim sic scriptus * exlat : Tod pa 
mhavacbar tabs cwloutyeus eg TH eowha, bre aytiyoviley thy Beay- 
Seumny dypavtoy yspomemTey aTydny TO AvOived Ozcd xat cwrrigcs 
Tpoy Incot Xpiotod, xa tov abrod Osoamdvroy dytimcd tay eidwdov 
xa Tovdatoy, xot pnxete Travacbat gig etowha, pn oe Gp.crodabat 
reis “Ivdaic. Hactenus canon. Dubitavit nuper pius 
ac doctus vir, an in versione canonis ipsius Synodi 
Antiochene sanctorum Apostolorum pro sacrarum 
imaginum veneratione , aliquod mendum subesset. 
Dubilationis vero cause (ut ipse pius vir affirmat) 
duz fuerunt : altera quod minime verbum verbo 
ab interprete redditum videatur; altera consilium 
et mens sanctorum Patrum in canone illo san- 
ciendo. 


* Greg. Dial. lib. 1. c. 10. — 2 Idem Dial. lib. rv. c. 32. — 3 Conc. 


Nicen. Il. act. 1. — 4 Apud Turrian. adversus Magdebur. pro canon. 
Apostol. ¢, 25. 


AQT 


413. Quod autem pertinet ad interpretis versio- 
nem non satis exactam , et ad verba verbis minime 
reddita, observet et primo, verba illa (pingant et ef- 
figiem) non haberi in contextu graeco : cum dvtryeview 
(ut ipse ait) non significet pingere , sed potius geni- 
bus flexis venerari : orm deinde non posse verti 
effigiem, sed cippum, vel columnam, que in sepul- 
cris statuebatur, aut in qua foedera inscribebantur, 
aut alia que posteritati mandare cuperent , vel lapi- 
dem titularem ; dicit etiam alia ex pluribus auctori- 
bus excerpta, pulchra quidem omnium ; sed cum ex 
depravato teatu, quem doctus et pius vir secutus 
est, omnis hee dubitatio ortum habeat, videtur (pace 
sua) parum ulilis tantus labor. Non enim legendum 
dyrryovitew Ullo pacto, quod nusquam reperitur; sed 
dvtaxovitew, quod significat ex adverso aliquid pin- 
gere : ila enim legitur in manuscriptis codicibus 
Synodi septime, in qua dictus canon habetur a Gre- 
gorio episcopo Pessinuntis allatus Actione prima : 
ita etiam apud Turrianum in Apologia pro canoni- 
bus sanctorum Apostolorum adversus centuriato- ° 
res '. Nec erm ponitur simpliciter pro effigie, sed 
pro cippo, seu columna, vel lapide titulari, quod 
ipse pius vir affirmat. Quinimo una cum verbo 
dvremovitew, 1d est ex adverso pingere , prascribit mo- 
dum, quo sacre effigies, et imagines Jesu Christi 
veri Dei et Salvatoris nostri, necnon servorum ejus 
et sanctorum collocentur, et statuantur quasi tro- 
phea quedam sacre nostre religionis in cippo vel 
columna, quemadmodum antiquissima et celeber- 
rima illa Dei genilricis imago, que dicitur del Pilar 
in Hispania vel lapide titulari, ut venerationi ha- 
beantur a Christianis, quos canon apostolicus sal- 
vatos appellat, ut hoc pacto non solum a Judeis 
procul abesse dignoscantur Christiani, cum Judei 
imagines habeant nullo pacto; verum etiam ab 
Ethnicis qui adorant sua idola Deorum instar, et 
ideo idololatre dicuntur. Christiani vero non ita; ve- 
nerantur enim imagines sacras , sed relatione qua- 
dam et analogia, et habitudine ad earum prototypa, 
que referunt, et representant : quod cum aliquando 
iconomachorum, et iconoclastarum causa, quorum 
precipuus fautor fuit ? Theophilus imperator, in 
Oriente facere minus licuisset, post ejus obitum 
Theodora Angusta piissima femina , cum totius Ec- 
clesia Dei magna exultatione faciendum curavit : et 
hac de causa instituta fuit in Orientali Ecclesia so- 
lemnis illa celebratio annua Erectionis et Exaltatio- 
nis sacrarum imaginum, ut ex Triodio Grecorum 
est videre, qui diem festum hujusmodi erectionis 
sicrarum imaginum singulis annis prima Dominica 
Quadragesime agunt, quam Dominicam Orthodoxie 
appellant hac de causa, quod eo die post sacrarum 
imaginum erectionem et exaltationem celebratam , 
orihodoxis omnibus multos annos et felicia omnia 
deprecantur ; iconomachis et iconoclastis contra, ac 
aliis hwreticis omnibus, aqua etigne et diris in- 
terdicitur. Ex restitutione itaque contextus greci 

ayremovitery PLO dyteyovilery, et omans vera intelligentia, 
tollitur omnis dubitatio, et canonis apostolici versio 
congrue facta dignoscilur : quemadmodum vete- 
rem interpretem ejusdem canonis depravatum alia 
ratione textum habuisse , satis patet. Ille enim dr2- 
yevitey legit, et hac de causa perperam (pugnandum 
contra) vertit, vel potius evertit. Quod vero spectat 
ad consilium sanctorum Patrum (fuit enim hee al- 
tera dubitandi causa) non erat illud precipue , ut 
discrimen hoc inter sacras imagines Christianorum 
et idola Ethnicorum statueretur, inscriptio videlicet 
et tilulus : nec enim idola ethnicorum inscriptione 
carebant, ut habetur Act. Apost. * de ignoto Deo : 
et apud Justinum martyrem de Simone magno Deo. 
Sed consilium illud fuit, ut Christiani, quos canon 
apostolicus salvatos appellat, sacras imagines , quo 
dictum est supra modo, venerarentur ; quod deinde 
in secunda Synodo Nicena, post multa secula iterum 
statutum est. Omitto, quod cum imagines sint indo- 
ctorum libri, et longe plures indocti quam: docti 
reperiantur, solis doctis talibus inscriptionibus con- 
sultum foret, indoctis non ita, nec ductis omnibus; 
cum enim tot essent genera linguarum inter Chri- 
stianos , quonam idiomate , et quibus characteribus 
fieri deberet inscriptio, incertum futurum esset : 
pro qua tollenda difficultate vel ipse titulus Domi- 
nice crucis triplici lingua, litteris grecis, hebraicis, 
et latinis, omnium scilicet communissimis scriptus 
fuit. Facilior itaque et communior fuisset digno- 
scendi ratio sanctis Apostolis , si hoc facere voluis- 
sent alio aliguo signo, vel symbolo , quam inscri- 
ptione , cujns forent imagines declarare : ut cum 
Apostolorum principem significare volumus, claves 
illi tribuimus, et alios aliis symbolis. Addendum 
postremo coronidis instar, idem fuisse consilinm 
sancforum Patrum in canone sanciendo de sacrarum 
imaginum veneratione (sanctorum videlicet Aposto- 
lorum) quod et sanctorum Patrum secunde Synodi 
Nicene , septime scilicet universalis : hac enim de 
causa sanctorum Apostolorum auctoritate utitur 
Gregorius episcopus Pessinuntis loco supra citato 
septime Synodi, ut se ipsum et septimam Synodum 
eadem sentire et statuere aperte decliraret, quod tot 
antea seculis sancti Apostoli senserant, et suo ca- 
none nobis sentiendum statuerant. Que vero supra 
diximus et veritati ipsi et Synodo Nicene secunde , 
consona esse cuique facile patet. Sed nee hoc non 
mirabitur, qui noverit, ipso etiam Christo vivente , 
ejus imaginem (quod superius pluribus dictum est) 
Panneade a Syropheenissa muliere wre fusam con- 
flari jussam , eamdemque integram ad trecentos et 
amplius annos, nimirum ad Juliani Apostate tem- 
pora , perdurasse , quantumlibet immensis ac prope 
innunieris Palestina fuerit deformata cladibus. 

414. Nisi enim pie, sancte, religioseque ab ipsis 
Apostoloriim temporibus sacre imagines in Ecclesia 
fuissent in usu; passurine fuissent fideles per tot 
annorum spatia illam solam sic intactam illibatam- 

que servari? et excisa licet bello Judaico provincia 
Palestine, post tot nobilissimarum civitatum busta, 
ipsam (nisi magno in honore habuissent, ac fidelifer 
custodissent) integram permansisse? quam in diaco- 
nia ecclesia Panneadis site collocatam Christiani 
semper cullu convenienti prosecuti sunt *. Addit 
Eusebius ? : « Nec plane mirum, eos qui ex Gentili- 
bus prognati, a Salvatore, dum inter homines vive- 
bat, beneficiis affecti fuissent , ista fecisse : cum et 
nos Petri et Pauli Apostolorum , vel Christi etiam 
ipsius imagines in picturis colorum varictate expres 
sas , conservatasque aspexerimus : idque propterea 

sicut verisimile est, quod majores nostri ad Gentilis 
consuetudinis similitudinem quam proxime acce- 
dentes, eos qui tanquam salvatores illis fuis ent, hoc 
est, qui aliquid salutis et subsidii illis attulissent, 
apud se honore in hune modum afficere consueve- 
rant. » Heec Eusebius. At multo minus quis mirabi- 
tur in Christianorum ecclesiis esse effigiatas sacras 
imagines : cum eas eljam in sacris vasis Catholicos 
sculpere solitos esse, auctor sit Tertullianus * : te- 
statur enim, Christi omini imaginem pre se feren- 
tem pastoris effigiem, ovem deperditam super 
humeros gestantis , in sacris calicibus effigiari con- 
suevisse : cujus quidem generis imagines complures 
inspeximus in antiyuissimo Priscille coemeterio, via 
Salaria, anno Domini millesimo quingentesimo se- 
ptuagesimo octavo, Urbe teste, eayue admirante , 
refosso. Sed et consuevisse ab ipsis Apostolorum 
temporibus, cum quelibet erigeretur ecclesia, eo in 
loco primum omnium in memoriam Christi Re- 
demptoris nostii, qui pro salvando humano genere 
crucem subiit, quasi nobile tropheum victorie, 
crucem poni in titulum, dicemus suo loco, cum 
agemus de Titulo. 

415. Modo autem ad eamdem apostolicam insti- 
tutionem insinuandam, satis est afferre memorabile 
quidem et plane admirabile illud antiquitatis mo- 
numentum, quod de sculpta cruce a S. Thoma apo- 
stolo in ecclesia , ubi preces ad Deum fundere con- 
sueverat, apud quam etiam cesus, martyrium 
consummavit, Hieronymus Osorius Silvensis episco- 
pus, qui res Indicas fidelissime est prosecutus , ut 
rem egregie testatam , et si quam aliam fide since- 
rissima obsignatam memorie prodit. Ad finem enim 
tertii libri historia a se conscript heee ait: « In 
eadem civitate, quam diximus appellari Malipurem, 
et nunc postyuam a Lusitanis frequentari cogpit, 
S. Thome civilas appellatur, erat in colle sacellum 
edificatum ; eo quod affirmarent incole, in eo loco 
Thomam fuisse.a religionis hostibus interfectum. 
Erat autem boc solemniter institutum, ut in eo sa- 
cello, octo diebus ante diem natalem Christi, res 
divina fieret, et omnes Christiani eo convenirent. 
Fuerat quoque ante quatuordecim annos in illo 
colle inventa crux in lapide incisa , in cujus fastigio 
columbe imago insidebat : basis vero erat in specie 

quadam herbarum, que diffundi latissime videban- 
tur, collocata; et tam fastigium, quam basis et bra- 
chia in liliorum formam desinebant. Arcus eam ex 
eodem lapide factus undique muniebat. In arcu 
erant incise littere , quas nemo legere poterat. To- 
tum hoe opus integrum , quod erat satis magnum, 
fuit super allare ejusdem sacelli multorum operis 
statutum. In cruce eminebant note sanguinis in- 
signes. 

416. « Accidit autem , die quo Christiani conve- 
niebant, ut in eo fano salutationem ab angelo factam 
sanctissime Virgini, octo dies antequam Christi na- 
talis adveniret, celebrarent : cum sacerdos, qui rem 
divinam faciebat, Evangelium inchoaret, ut crux in 
nigrum colorem verteretur, et. liquor ex illa incre- 
dibili copia dimanaret, deinde color ceruleus pro 
nigro subiret. In locis autem, ubi note sanguinis 
extabant, rosei coloris splendor eluxit. Sequentibus 
deinde annis eodem die idem semper eveniebat. Nec 
enim alio die (quod magnam admirationem commo- 
vebat) id in illa cruce cernebatur. Fuit tamen aliquo 
tempore ejus rei, que admirabilis omnibus videba- 
tur, infermissio. Anno autem MpLvI cum Christiani 
in eumdem locum cum eadem pompa et celebritate 
convenirent , eo die quo crux, dum sacrificium fie- 
ret, stillare so'ebaty et sacerdos Evangelium inchoa- 
ret (idem etiam admirandum videbatur, quod nun- 
quam prius quam Evangelium legi ccepisset, ea 
crucis mutatio fieret) crux repente nigris maculis, 
splendidis tamen, infici incipiebat, donec tandem 
aliis atque aliis subeuntibus, tota nigresceret : ita 
vero splendebat , atque si fuisset oleo delibuta. Tum 
instar roris gutte fluere ceeperunt, que paulatim 
grandiores effecte, totam crucem bhumore largis- 
simo compleverunt. Peregit sacerdos cum multis 
lacrymis et crebro singultu sacrificium. Deinde 
ascendit in altare; et linteis, quibus in rebus sacris 
de more procurandis uti solebat, crucem extersit. 
Lintea maculis sanguineis tincta repente sunt. Civi- 
tatis prefectus, et reliqua multitudo, que convene- 
rat, manus in celum tendere, Christi nomen implo- 
rare , flagitiorum veniam postulare , et ad studium 
religionis ardentius excitari. Crux autem postquam 
multo liquore fluxit, clarius splendere ccepit, et co- 
lor sanguineus evidentius eluxit. Hoc signum com- 
movit et preefectum urbis et primarium sacerdotem, 
ut diligenter inquirerent ecquis esset qui litteras 
illas interpretari posset. 

417. « Aiunt incole , in Narsinge regno esse 
Brachmanam inter omnes Brachmanas litteris et 
eruditione prestantem, qui varias linguas tenebat. 
Hominem continuo accersunt, et interrogant an illas 
litteras nosset. Respondit, litteras esse priscas, qui- 
bus antiqui sapientes ulebantur; negligentia vero 
hominum factum esse, ut earum cognitio interiret : 
quin etiam linguam, qua erant descripte , a paucis 
admodum teneri. Admonent illi Brachmanam, ut in 
altare ascendat. Restitit ille, et nefarium facinus 
esse dixit, altare in quo res divina fieret, humanis 
pedibus conculcari. Invitus tamen subiit , et litteras 

perlegit, quarum et vim eam esse dixit, ut una nota 
decem et quindecim et viginti litlerarum officio 
fungeretur. Sententia vero litterarom in summa hee 
erat. Thomam, divinum virum, fuisse a Dei Filio, 
cujus erat discipulus, in eas oras Segami regis tem- 
pore missum, ut Dei summi notitia gentes illas eru- 
diret : ibique templum extruxisse, et res admirabiles 
effecisse : atgue tandem, cum genibus flexis ad cru- 
cem illam affixus, orationem ad Deum funderet, a 
quodam Brachmana fuisse hasta transfixum : cru- 
cem vero ejusdem viri sanctissimi cruore tinclam 
ad memoriam virtutis illius sempiternam relictam 
fuisse. Hac erat sententia que litteris continebatur. 
Fecit autem majorem fidem alius ejusdem sectee vir 
aliunde accersitus, grandis admodum natu, et sa- 
pientie opinione prestans, qui litteras in eamdem 
sententiam interpretatus est. Hujus autem crucis 
exemplum in eodem ligno, ex quo templum edifi- 
catum perhibent, insculptum, cum litteris publicis 
multorum virorum tesltimonio consignatis, retineo : 
cujus fides tantis tunc argumentis explorata fuit, ut 
nemo possit de tam claris atque testatis viri divini 
monimentis ambigere. » Hucusque Osorius : que 
licet prolixiora, tamen haud incongrua videri pos- 
sunt ad apos'olicas traditiones , tum de ecclesiarum 
erectione, tum etiam de cruce in ecclesia statuenda, 
tanti apostoli exemplo, demonstrandas pariterque 
firmandas. Perseveravit in Ecclesia idem pristinus 
usus , ut cum nove erigerentur ecclesiz# , cruces in 
titulum ponerentur, eedemque et sacris imaginibus 
ornarentur. 

418. Certe quidem qui ex Redemptoris nostri 
effigie area usus imaginum, adhuc ipso vivente, est 
feliciter inchoatus , nunquam in Ecclesia Catholica 
fuit postea intermissus. Quod si in antiquioribus 
ecclesiis hee monstrare non liceat, quippe que 
omnes a Diocletiano imperatore (ut nuper dictum 
est) demolite sunt; in eis tamen que tum a Con- 
stantino, qui ejus imperio potitus est post Maxen- 
tium tyrannum, tum ab aliis qui eodem seculo 
vixere, instar priorum sunt erecte, haud difticile 
erit multis exemplis ostendere. Nam in rebus gestis 
ipsius * cum Sylvestro, et in libello de ejus munifi- 
centia * in ecclesias a se erectas collata, habetur ar- 
genteas complures ab ipso jussas conflari statuas , in 
primis Christi Domini nostri, Joannis Baptiste, duo- 
decim Apostolorum, angelorum, et alia id genus 
multa. Apud Lactantium * etiam de imagine Redem- 
ptoris cruci affixi, hae adeuntes ecclesiam admo- 
nente, hi versus scripli leguntur : 


Quisqnis ades, mediiqne subis ad limina templi, 
Siste parum, insontemque tuo pro crimine passum 
Respice me, me conde animo, me in pectore serva. 
Ile ego, qui casus hominum miseratus acerbos, 
Hue veni. 


419. Et ne nimis morer singula exempla re- 
texendo, est de his locuples testis sanctus Paulinus *, 

qui eodem quo Constantinus vixit seculo : ad Seve- 
rum enim scribens, sacras ac venerandas cruces, 
aliasque typicas imagines in apside ecclesie (easdem 
enim ipse fecit similes, quas in antiquioribus basili- 
cis musivo opere contextas in hanc diem aspicimus) 
pingi solitas, versibus, quos illis suis affixit, exacte 
declarat; quorum aliquot hic subjicimus, et in pri- 
mis qui in camera apsidis, musivo opere contexta, 
erant his verbis conscripti : 


Pleno cornscat Trinitas mysterio : 
Stat Christus, agno vox Patris celo tonat, 
Et per columbam Spiritus sanctns fluit : 
- Crucem corona lucido cingit globo, 
Cui corone sunt corona Apostoli, etc. 


Ac rursum de alia in eadem basilica cruce super in- 
gressum ex more picta : 


Cerne coronatam Domini super atria Christi 
Stare crucem, duro spondentem celsa labori 
Premia. Tolle crucem, qui vis auferre coronam. 


In frontibus quoque dextra Jeveque porticus de- 
pictis crucibus hoc erat inscriptum epigramma : 


Ardua florifere crux cingitur orbe corone, 
Et Domini fuso tincta cruore rnbet. 

Queque super signum resident celeste columbe, 
Simplicibus produnt regna palere Dei. 


Et in apside Fundane basilice eodem ferme argu- 
mento. 


Sanctorum labor et merces sibi rite coherent : 
Ardua crux, pretiumque crucis sublime, corone, 
Ipse Deus nobis princeps crucis atque corone, 
Inter floriferi celeste nemus paraiisi, 

Sub cruce sanguinea niveo stat Christus in agno, 
Agnus ut ipnocua injusto datus hostia leto : 

Alite quem placida sanclus perfundit hiantem 
Spiritus, et rntila Genitor de nube coronat. 

Et quia precelsa, quasi judex, rupe superstat, 
Bis gemine pecudis, discors agnis genus, hedi 
Circumstant solium; Jevos avertitur hedos 
Pastor, et emeritos dextra complectitur agnos. 


420. At non his tantum picturis ecclesiarum 
apsides, sed et ipsos ecclesiarum parietes dextra et 
sinistra dispositos, diversis historiis veteris vel novi 
Testamenti ad pietatem aspicientes instituentibus 
fuisse egregie exornatos, idem auctor in nono et de- 
cimo Natali sancti Felicis, que prec!aro poemate 
illustravit, copiose describit. At certe Augustinus ', 
qui eodem quoque vixit tempore, certissimam fidem 
facit, in parietibus passim depingi consuevisse Chri- 
stum hinc inde Petrum et Paulum Jaterales haben- 
tem, atyue etiam * Abrahamum filium suum immo- 
lantem. Sed et martyrum fortissimos agones in 
ecclesiis etiam effigiari solitos, testantur Basilius *, 
Gregorius Nyssenus *, et alii complures *, qui omnes 
eodem quo Constantinus vixere secnlo : at permul- 
tos taceo, quos enumerare, nimis pre eorum mulli- 

tudine longum esset, qui sequentibus temporibus 
claruere. Cum igitur qualis fuerit in exornandis 
ecclesiis usus ejus seculi quo imperavit Constanti- 
nus, tam in Oriente quam in Occidente, tot Patrum 
testimoniis compertissimum habeatur : quid existi- 
mandum sit de illo canone qui in Concilio Elibe- 
rino' sic positus legitur: « Placuit picturas in eccle- 
sia esse non debere, nec aliter; ne quod colitur aut 
adoratur, in parietibus depingatur; » qualis, in- 
quam, quanteque ille sit fidei, eruditos omnes 
appello. 

421. Anne potuit, vel debuit decem et novem 
episcoporum conventus in orbis angulo congregatus 
aliud statuisse, quam ubique locorum universalis 
profiteretur Ecclesia? Constat quidem dictum Conci- 
lium paulo ante Constantini imperium, cum perse- 
cutio nondum penilus ubique locorum extincta esset, 
esse celebratum. Nam eidem et Osius Cordubensis 
legitur interfuisse, necnon Liberius episcopus Eme- 
rite , qui etiam scriptus reperitur in secundo Conci- 
lio Aretatensi sub ejusdem imperii anno convocato, 
Volusiano et Aniano coss. Porro ipsum in multis 
esse irrilum, mulla sunt que manifeste declarant : 
pleraque enim in eo sunt, que fines Novatiani erro- 
ris visa sint prope attigisse : dum eis qui capitalia 
quedam crimina perpetrassent, nec in fine commu- 
nionem esse dandam, pluribus canonibus® statuitur. 
Sapere hee heresim Novatianam, qui Cypriani et 
aliorum de ea re scripta legerint, facile cognoscent. 
Ab Ecclesia enim Catholice usu illud omnino alie- 
num esse reperitur, quod in eo statutum est, ut nec 
in fine communicet, qui post poenitentiam mcecha- 
tus fuerit *. Caterum quod sciamus ejus conventus 
episcopos fuisse catholicos, de Novatiana heresi 
nulla suspicio esse debet : cum presertim hi, licet 
communionem, tamen pcenitentiam non negarent, 
ut de eo Innocentius papa tradit scribens ad Exupe- 
rium. 

422. Sed nec in eo quod de imaginibus statuisse 
videtur, aliquam oblinuisse firmitatem, certum est : 
quandoquidem Prudentius, et ipse etiam Hispanus, 
et ejusdem seculi scriptor, quem citavimns, laudat 
pingi solitas esse venerandas imagines : qui primum 
in Cassanio lec ait : 


Erexi ad celum faciem : stetit obvia contra 
Fucis colorum pita imago martyris, 

Plagas mille gerens, totos lacerata per artus, 
Rupltam minutis preferens punctis cutem, 

Innumeri circum pueri (miserabile visu) 
Confossa parvis membra figebant stylis. 


Et in Hippolyto : 


Exemplar sceleris paries habet illitus, in quo 
Multi color fucus digerit omne nefas. 

Piclta super lumulum species) liquidis viget umbris, 
Effigians tracti membra cruenta viri. 


An non Paulinus Nolanus episcopus, tam egregius 
sacrarum imaginum testis , quem citavimus, et ipse 

fuit (quod fatetur *) presbyter Barchinonensis Eccle- 
sie, et in Hispania diu versatus, et tamen imagini- 
bus refertas plures erexit ' ecclesias? 

123. Sed non tantum ex jam dictis adducor ut 
existimem Concilium illud in his irritum factum 
esse; sed eo maxime, quod canonum antiquissimi 
collectores, Ferdinandus diaconus, Dionysius cogno- 
mento Exiguus, et Cresconius, quantumlibet egre- 
giam navarint operam , ut omnes tam grecos quam 
latinos canones colligerent, nullus tamen ipsorum 
ejusmodi Concilii Eliberini canonis vel saltem no- 
mine tenus meminit. Itaque nonnihil suspicor in 
illo canone imposturam. Qui enim fieri potuit, ut 
cum non tantum complures Orientalium, sed et 
Occidentalium turme adversus sacras imagines bel- 
lum moverent, et ad eas impugnandas arma undi- 
gue compararent, a potissimo omnium telo, si exti- 
tisset, abstinuissent? Anne !atuit ejusmodi decretum 
concilii Vigilantium, et ipsum Hispanum, sacrorum 
rituum ecclesiasticorum eversorem? qui cum, que 
erant ecclesiastice ceconomie, pervertebat antiquas 
consuetudines, cessassetne in sacras imagines po- 
tissimum invehi, si aliqua pretensa saltem ecclesia- 
sticorum virorum auctoritate id se posse efficere 
conspexisset? Annon saltem unius vel alterius ejus- 
dem synodi canonis ? auctoritate stabilire sua ac ro- 
borare potuisset, ut que ipse primus de non incen- 
dendis cereis in ecclesia ausus est * affirmare? An 
etiam preteriit canon ille Claudium item Hispanum * 
presbyterum, inde vero episcopum Taurinensem, 
maximum omnium iconoclastam, Felicis Urgelitani 
discipulum? Quod vero canon ille eos omnes pre- 
terierit (ut qui nec extaret) ex eo etiam exploratissi- 
mum redditur, quod Catholici scriptores ecclesiastici 
iconoclastarum commenta refellentes, quod de eo 
nullum factum esset negotium, ne per nutum qui- 
dem ejusdem meminisse reperiuntur. 

424, Equidem dum hec paulo accuratius apud 
me ipsum perpendo, in eam suspicionem adducor, 
ut aliquis Claudii discipulus atque sectator (quod 
proprium est hereticorum partus supponere) ejus- 
dem canonis auctor fuerit, et talis imposture egre- 
gius concinnator : nec sane qui hac mecum accurate 
perviderit, me falsum conjectorem temere arguet. 
Sed esto, absit fraus et impostura : Ecquam tandem 
fidem meretur tam paucorum episcoporum canon, 
quem totius Catholic Ecclesiz usus contrarius con- 
tinuo abolevit, imo antequam. nasceretur extinxit? 
Scimus et alios eruditos viros adversus recentiorcs 
iconoclastas pro fide catholica de canone illo alia 
dedisse responsa; nimirum sic pingi imagines in 
pariete S. Synodum vetuisse, ut tamen eas in tabulis 
effigiari sineret : qui quidem usus usque hodie in 
Hispania dicitur esse retentus. Ratio aulem diversi- 
tatis illa preetexitur, quod quacumque urgente per- 
seculione , tabulas illas Christiani possent secum 
quocumque ferre et occultare : non sic de parietibus, 

quorum sacre imagines exposits remanerent inju- 
riis atque derisioni Gentilium. Sed in his jam diutius 
nobis immorandum non est. Illud ad postremum 
non pretermiltimus; tantum abesse, ut eo canone 
sacrarum cultus imaginum infringatur, ut ex eo 
magis magisque roboretur; nam si non viguisset 
usus pingendi sacras imagines in ecclesiis, eas pro- 
hibendi nulla fuisset occasio. Etenim si (quod patet) 
privatio presupponit habitum; jam eas in ecclesiis 
solitas pingi usque saltem ad illud timpus, liquido 
apparet : sed et eumdem usum perseverasse post 
editum canonem illum, satis demonstratum est. At 
vero tam paucos episcopos jure damnasse, quod (ut 
vidimus) tam Orientalis quam Occidentalis Ecclesia 
majorum exemplo conservaret, quis dixerit? vel 
certe quod iidem quoquo modo statuissent , ceeteros, 
qui tum erant, vel postea fuerunt in Ecclesia epi- 
scopi, contrario usu potuisse abolere, quis poterit 
dubilare? Sed de sacris imaginibus pluries agemus 
inferius . heee modo, occasione ornatus ecclesiarum, 
obiter atligisse sutficiat. 

425. Distincta in ecclesia loca. — Sed quod ad 
antiquum ecclesiz partium usum spectat : nec illud 
dicere pretermiltimus; sicut olim in templo Hiero- 
solymitano (quod atligimus superius in Apparatu) 
loco distincti erant sacerdotes a populo, viri a mu- 
lieribus, atyue a nuplis virgines; ita eodem fere 
ordine et dispensatione in christianorum ecclesiis , 
cum agerentur sacri conventus, fuisse fidéles ad 
invicem locorum distinctione separatos. Id quidem 
in primis Philo ' Judeus servari solitum ab Essenis, 
qui in Aigypto apud Alexandriam agerent, quos 
Hieronymus ? christianos esse affirmat, de quibus 
inferius pluribus disseremus, tradit his verbis : 
« Commune Semmeum, in quod septimo quoque die 
conveniunt, septo clauditur duplici, separatis viro- 
rum et mulierum ccetibus : nam mulieres quoque 
simul auscultant ex more , duntaxat que institutum 
idem sectantur. Medius antem paries a solo surgit 
tribus quatuorve cubitis in modum loricule. Supe- 
riora usyue ad tectiim patent : unde gemina prove- 
nit commoditas, et quod pudori feminei sexus con- 
sulitur, et quod verba doctoris exaudiunt facile 
absque ullis obstaculis, qua vocem ejus interci- 
piant. » Hee Philo. Eadem apud Clementem * ac 
mavis distincte leguntur : ait enim ecclesiam con- 
strui solitam longo situ instar navis : in cujus medio 
(quod gremium dicimus) episcopus una cum clero 
ad utrumque latus posito sedeat; ex altera ecclesiz 
parte viri, ex altera vero manerent mulieres : et 
sicut loco ab invicem distincti erant, eodcm quoque 
modo porta, ut qua Vviri ingrederentur, discreta esset 
ab ea que feminis tantum pateret : et sicut virorum 
porte ostiarius preerat, ita diaconisse demandata 
erat cura porte mulierum : « Hec omnia, inquit 
auctor, prout etiam disposita erant in templo; » ac 
subdit : « Adolescentula rursum, si sit locus, seor- 
sum maneant : cetere, et que post stent nupte, et 

que jam liberos habent, seorsum maneant. Virgi- 
nes, et vidue, et anus, prime omnium vel 
stent, vel sedeant. » Hee de locorum ac personarum 
distinctione et ordine in ecclesia servari solitis apud 
Clementem. 

426. Sed Gregorins Nazianzenus ex his que scri- 
bit in somnio Anastasie, supra ecclesiz porticus 
mulierum locum fuisse demonstrat, cum ait : « San- 
cle virgines una cum gravibus matronis e sublimi 
tecto castissimas sermonibus meis aures inclina- 
bant. » Confirmant hec ipsa, que de S. Joanne 
Chrysostomo ‘ scriplis mandata leguntur : nimirum 
clericum sacris assistentem, cum mulierem sursum 
in tabulato manentem procaciter inspexisset, ab al- 
tari amovisse. De loco insuper , ubi virgines a cete- 
ris feminis separate agerentin ecclesia, Ambrosius ? 
meminit his verbis, quibus in virginem lapsam inve- 
hitur: « Nonne vel illum locum tabulis separatum , 
in quo in ecclesia stabas, recordari debuisti, ad quem 
religiose matrone et nobiles certatim currebant, 
tua oscula petentes, que sanctiores et meliores te 
erant ? Nonne vel illa precepta, que oculis tuis ipse 
inscriptus paries ingerebat, recordari debuisti? Di- 
visa est mulier el virgo. Que non est nupta, co- 
gitat que Domini sunt, quomodo sit sancta cor- 
pore et spirilu. Tu autem in contrarium vertens 
dictum, etc. » 

427. Procopius * etiam hee habet : «Sunt dux 
utrinque porticus, quas fastigiata testudo et anrum 
venustant : harum una viros orantes, altera mu- 
lieres admitlit , alias nulla re differentes. Quis tabu- 
lata, in quibus versantur mulieres, exponet ? » Hec 
ille de locorum differentia, et sexus, et-ordinis di- 
stinctione. In Ecclesia quoque Romana distincta fuisse 
in basilicis loca virorum ac mulierum, vetera Vati- 
cane ecclesie monumenta declarant. que incisa 
marmoribus, descripta legimus in codice ejusdem 


ecclesia bibliothece, ac primum hec ipsa de in-, 


scriptione sepulcri : 


AD SANCTUM PETRUM APOSTOLUM ANTE, REGIA IN 
PORTICU, COLUMNA SECUNDA QUANDO INTRAMUS , 
SINISTRA PARTE VIRORUM, LUCILLUS ET JANUARIA 
HONESTA FEMINA. 


Item illud in Vitis Romanorum Pontificum : « Sym- 
machus papa fecit oratorium sancte Crucis a parte 
virorum , etc. » Et in Vita Gregorii pape tertii : 
« Hic fecit oratorium intra basilicam sancti Petri 
juxta arcum triumphalem in parte virorum;» et 
in Sergio papa : « Hic fecit imiginem auream beati 
Petri apostoli , quae est in parte mulierum. » His et 
aliis memoriis perspicuum redditur , in Ecclesia 
Romana servatum esse ordinem, ut in basilicis seor- 
sum a mulieribus orarent viri, iidemque sini-tram 
basilice partem occuparent, dexteram vero femine : 
digniorem namque partem in sacris sinistram ha- 
bitam esse , anno 213 disseremus. 

128. Sed ad hee etiam spectat , quod sicut olim 
in templo.pauperes slipem mendicantes pro fori- 
bus stabant (ut et ex his que scribit Lucas‘ de 
claudo qui exponebitur a suis ad templi portam 
Speciosam, est manifestum ) ita etiam in ecclesiam 
ad stipem captandam nefas illis ingredi, sed in ex- 
teriori porticu, qu post atrium januis inheret ec- 
clesie., eos solitos commorari, certum est. Unde 
Chrysostomus ? : « Propterea, inquit , et ante eccle- 
sias et martyrum monumenta pro foribus pauperes 
sedent, ut nos ex ejusmodi spectaculo multum ca- 
piamus utilitatis. Considera namque, quod nobis 
terrenas ingredientibus regias, nihil hujusmodi cer- 
nere licet, sed viri honesti et splendidi et di- 
vites et prudentes passim discurrunt : ad veras au- 
tem regias, ad ecclesiam dico, et oratorias «des, et 
martyrum templa, demonibus pressi, truncati, pau- 
peres, senes, ceci, membra ferentes obtorla. Quid 
hoc tandem ? Ut tu docearis. » Ad hee respiciunt 
que Gregorius Nazianzenus in ea celebri oratione , 
quam habuit de amore pauperum, ait : « Ita peti- 
tionum clamor internis templi cantibus ex adyerso 
respondet, atque e regione mysticarum vocum mi- 
serabilis luctus excitatur. » Sed non eo quidem is 
locus pauperibus mendicantibus attributus erat, 
quod haberentur contemptui; sed ne obstrepentes , 
sacra agentibus in ecclesia, ac ibi orantibus essent 
molesti : verum eis eque ac ceteris patebat ecclesia, 
precum causa; simulque cum principibus, nullo 
habito delectu et personarum acceptione, ad sacram 
mensam admittebantur. Hinc Chrysostomus * eadem 
homilia ad populum Antiochenum hee habet : « Ad 
suam spiritualem mensam eos vocare, et illud com- 
municare convivium non dedignatur : sed claudus 
et mutilus, senex et pannosus, sordidus et mucosus, 
cum juvene pariter specioso, et ipso purpuram in- 
duto et in capite diadema gestante, futurus mense 
particeps venit, et spirituale petit convivium, et iis- 
dem ambo fruuntur , nec ulla est differentia; et 
Christus quidem eos ad mensam cum rege simul 
vocare non dedignatur ; pariter enim ambo vocan- 
tur. » Hee Chrysostomus. 

129. Quod reliquum esse videtur; constat lo- 
cum ipsum, in quem ad sacros celebrandos conyen- 
tus fideles convenire soliti erant, diversis esse 
nominibus appellatum : nam non tantum (ut dixi- 
mus) divine Scripture auctoritate constat esse no- 
minatum ecclesiam, sed et domum oratoriam , se- 
cundum quod a Domino dictum est*: « Domus 
mea, domus orationis vocabitur. » Item aliquando 
dominicum : quam vocem usurpat Cyprianus ‘, et alii 
Latinorum, ac Greci etiam, ut apparet ex Concilio® 
Laodiceno, et aliis : de qua re Eusebius 7 reddit ra- 
tionem. Dicitur et basilica : qua quidem voce Opta- 
tus * utitur, cum ait Roma fuisse quadraginta et 
amplius basilicas. Sed unde’ id nomen basilice 

.deductum sit, pluribus egimus in Notationibus 
ad Romanum Martyrologium '. Insuper, Memoria 
ecclesia appellata reperitur; que nomenclatura 
apud Augustinum ? frequentior est : ea nimirum 
occasione, quod ecclesie in memoriam sanctorum 
martyrum erigi et Deo dicari consueverant : de qui- 
bus est canon Concilii Africani *. Ad idem spectat 
quod Augustinus de Civitate Dei ait ‘ : « Nos mar- 
tyribus nostris non templa, sicut diis, sed memo- 
rias, sicut hominibus mortuis, quorum apud Deum 
vivunt spiritus, fabricamus. » Dici etiam ecclesia ea 
de causa a Grecis, Martyrium, consuevit, ut in Con- 
cilio Gangrensi °, et Chalcedonensi, in cujus qui- 
dem Actis frequens est mentio de martyrio S. Eu- 
phemie, ubi est sacrosancta Synodus celebrata. 
Aliquando etiam idem locus, Concilium sanctorum, 
nominatus reperitur, eadem sane ratione, qua et 
ecclesia, que licet propria significatione conventus 
dicatur, tamen pro loco eum continente (ut vidi- 
mus) usurpatur : sic et Concilium sanctorum, pro 
loco ubi congregatur fidelium multitudo, sepe po- 
situm invenitur : vox quidem ecclesiastica, et in 
divinis Scripturis usu recepta, ut apparct in Psal- 
mis ® : « Deus qui glorificatur in concilio sancto- 
rum; » ac rursum : «Confitebor tibi, Domine, in toto 
corde meo, in concilio justorum et congregatione. » 
De hac etiam voce pluribus egimus in dictis ad Ro- 
manum Martyrologium Notationibus 7, ut non opus 
sit hic eadem repetere. Dicta etiam ab antiquis ec- 
clesia reperitur et titulus’: de cujus vocis ratione 
suo loco opportunius ac pluribus disseremus. Tem- 
plum quoque sepius idem locus dictus est; nequa- 
quam vero a majoribus delubrum, vel fanum : licet 
his vocibus recentiores nonnulli, certe quidem im- 
proprie, ne dicam improbe, usi sint, quippe que 
magis Gentilium templis conveniant : nam et. patres 
nostros ab iis abstinuisse, certissimum est. 

430. Ceterum illud non omittimus dicere : quod 
si quando vehemens adeo persecutio esset oborta, 
ut Christiani publicis impp. edictis omnino exclu- 
derentur ab ecclesiis atque conventibus; nihilomi- 
nus ea parvi facientes, quocumque opportunum 
esset, ad synaxes in unum convenire non pretermil- 
tebant. Testatur id in primis Dionysius * Alexandri- 
nus episcopus, hec ad Germanum scribens, post- 
quam de edicto Valeriani conventus inhibentis me- 
minit : « Attamen nos, juvante Deo, non a conventu 
consueto inter nos celebrando abstinuimus : quin 
ipse quidem quosdam in civitate fratres, perinde ac 
si simul cum illis versatus essem, ad conventus per- 
studiose agendos impuli. » Idem ad Hieracem * dum 
exul esset, hee scribit: « Cum ab omnibus perse- 
cutione exagitati essemus, et morte mulctati, festum 
lelis animis celebravimus; et singula loca ad sin- 
gula afflictionum genera nobis prestituta, ut ager 

silvestris, solitudo deserta, navis fluctibus jactata, 
diversorium publicum, et horridus carcer, oppor- 
tuna videbantur, in quibus celebres conventus 
maximo cum gaudio ageremus. » In carceribus, 
(uteumque licuisset) sacras a fidelibus haberi sy- 
naxes, et offerri sacrificium consuevisse, testis est Cy- 
prianus '; sed magis id significant ipsa sanctorum 
Martyrum Acta, ac presertim illa fidelissima, que 
Proconsularia? dicta, a publicis notariis sunt excepta, 
de quibus agemus suis locis. Certe quidem et ad 
conventus publicos celebrandos crypte arenarie, 
persecutionis tempore, Rome presertim, ubi in 
arena fossili subterranei complures latent perampli 
recessus, facultatem suppeditabant, licet cum vehe- 
mentior urgeret persecutio, ab his quoque exclude- 
rentur, ut testantur litteree * Cornelii pape ad Lupi- 
cinum episcopum Viennensem, cum ait : « Publice, 
neque in cryptis notioribus, missas agere Christianis 
licet. » His igitur de ecclesiis Christianorum et pu- 
blicis conventibus ex antiquitatis adytis reseratis, 
jam ad ceteras institutiones ecclesiasticas ab eodem 
Paulo in eadem episto)a scriptas redeamus. 

131. Sacra primum mensa, deinde communis. 
— Perseverabat adbuc in ecclesia laudatissime rei 
usus, ut (quod Christus ultima coena fecerat, ac in 
sui memoriam ut facerent, suos monuerat) Chri- 
stiani convenientes simul in ecclesia, una ccenarent, 
simulque sacratissimam perciperent Eucharistiam : 
quod tamen cum Corinthii, non ut decebat, exple- 
rent, Paulus jure redarguit, dicens * : « Convenien- 
tibus vobis in unum, jam non est Dominicam ce- 
nam manducare. Unusquisque enim suam coenam 
presumit ad manducandum : et alius quidem esurit, 
alius autem ebrius est, etc. » Quoniam (ut dictum 
est) utraque simul mensa jungebatur, communis et 
sacra; quid in unaquaque prestare deberent, admo- 
nuit. In illa priori nimirum, ut communitas serva- 
retur, seque invicem expectarent, unaque discum- 
berent, essetque frugalis. Domi enim potius ut co- 
medant, persuadet, qui non mutue charitatis, cujus 
intuitu res instituta esset, sed ingluviei causa 
sic convenirent. De sacra vero mensa, quod a 
communi esset distincta, non perfunctorie et abs- 
que animi consideratione eam esse adeundam, ut- 
pote quod maximum omnium damnum incurrat 
qui indigne eo cibo vescatur ; sed magna sollicitudine 
latebras sua quemque conscientie disquirere de- 
bere, divinum judicium interminatus, inculcat. 

432. Porro quod ad utramque mensam spectat; 
etsi Christus communem premisit, inde vero sa- 
cram exhibuit: quod sic rerum ordo ferebat, ut 
legalia primum consummarentur, ac deinde qux 
nove legis essent, mense apponerentur : Apostolo- 
rum tamen tempore primum quidem celebrari soli- 
{am sacram synaxim, inde communi omnes excipi 
mensa, Joannes Chrysostomus °* tradit his verbis : 
« Statis diebus mensas faciebant communes; et 

peracta synaxi, post sacramentorum communionem, 
inibant convivium, divitibus quidem cibos afferen- 
fibus, pauperibus autem, et qui nihil habebant, 
etiam vocatis, et omnibus communiter vescentibus. » 
Hec Chrysostomus. Verum de his diversam fuisse 
olim diversarum Ecclesiarum consuetudinem, supe- 
rius dictum est, Corinthios autem inter coenandum 
miscentes sacra communibus (quod correxit Pau- 
lus) Eucharistiam sumere consuevisse, Augustinus * 
affirmat, testaturque communi consensu tolius Ec- 
clesie actum esse, ut nonnisi jejuni fideles in eccle- 
sia sacram sumerent Eucharistiam, quam et sacer- 
doles ipsi, jejuni cum essent, offerrent. 

133. Sed enim illud etiam totius universalis 
Ecclesia consensione factum est, ut non amplius 
sacris mensis communes commiscerentur, sed inter 
se essent sicut mysterio, ita aliyua diversitate tem- 
poris distincte. Fluxit etiam inde consuetudo, ut 
eadem convivia (sicut Apostoloram temporibus agi 
vidimus) in ecclesia celebrari solerent; de qua 
Joannes Chrysostomus in sermone in dictum Pauli, 
« Oportet hereses esse, » testatur his verbis : « Ab 
hac lege et consuetudine inolevit in ecclesiis con- 
suetudo quedam admirabilis. Fideles enim omnes 
in conventibus suis postquam audissent doctrinas, 
post preces, post sacramentorum communionem, 
soluta concione, non mox domum conscendebant; 
sed divites et abundantiores alimenta et edulia 
domibus suis afferentes, pauperes vocabant, commu- 
nesque faciebant mensas, communia prandia, com- 
munia convivia in ipsa ecclesia. Atque ita a com- 
munione mense et pietate loci undequaque ad cha- 
ritatem accendebantur, nou absque summa voluplate, 
utilitateque maxima. Pauperes enim tum frueban- 
tur consolatione , qualis obtingebat : divites vero 
fructum benevolentie et ab his quos pascebant, et a 
Deo, propter quem illos pascebant, assequebantur; 
sicque tandem domum redibant : multa hinc igitur 
eis proveniebant bona. » Hee Chrysostomus. Quando 
vero statutum fuerit ne id in ecclesia amplius age- 
retur, dicemus inferius. 

134. Quo vero ordine, guove riftu communes 
coeene, mutuze charitalis indices atque illices, a 
Christianis olim celebrari consuevissent, antigquorum 
auctorum satis multa suppetunt testimonia, ac in 
primis Tertulliani * sic dicentis : « Coena nostra de 
nomine rationem sui ostendit : vocatur enim éyémn, 
id quod est penes Grecos, dilectio. Quantiscumque 
sumptibus constet, lucrum est pietatis nomine facere 
sumptum : siquidem inopes quoque refrigerio isto 
juvamus, non qua penes vos parasili affectant, ad 
gloriam famulande libertatis sub auctoramento ven- 
tris inter contumelias saginandi, sed qua penes 
Deum major est contemplatio mediocrium. Si ho- 
nesta causa est convivii, reliquum ordinem disci- 
pline de causa xslimate, quid sit de religionis offi- 
cio. Nihil vilitatis, nihil immodestize admittit. Non 
prius discumbitur, quam oratio ad Deum preguste- 

tur. Editur quantum esurientes capiunt ; bibitur 
quantum pudicis est utile. [fa saturantur, ut qui 
meminerint etiam per noctem adorandum Deum 
sibi esse, Ita fabulantur, ut qui sciant Dominum 
audire. Post aquam manualem et lumina, ut quisque 
de Scripturis sanctis, vel de proprio ingenio potest, 
provocatur in medium Deo canere; hinc probatur 
quomodo biberit. que oratio convivium dirimit. 
Inde disceditur, non in catervas cesionum, neque in 
classes discursationum, nec in eruptiones lascivia- 
rum, sed ad eamdem curam modestie et pudicitiz ; 
ut qui non tam ceenam ccenaverint, quam discipli-. 
nam. Hee coilio Christianorum. » Hucusque Tertul- 
lianus de publicis conviviis Chrisltianorum; gue 
cum causa pauperum parari solerent, ut egestate 
pressi eshilararentur aliguando, magna fiebant im- 
pensa. 

135. Cetera vero, que inter illos tantum qui 
arctioris vite genus excolerent, certis anni tempo- 
ribus exercebantur convivia, erant omnino frugalis- 
sima, verum in reliquo multa habebant cum illis 
communia. Quod si credimus Hieronymo ° affir- 
manti Philonem sub nomine Essenorum de Chri- 
stianis Ecclesia Alexandrine esse locutum, de qua 
controversia fusius suo loco agemus : qualia esse 
solerent dicta convivia, perbelle descripsit. Equidem 
in mensis a Dei laudibus auspicari convivium, eteis 
vaniloquia non admiscere, ex Judeorum traditione 
fluxisse, certum est : nam et Aristeas hie ait ?: 
« Etenim ut a mensis poculisque incipiamus, recte 
jussit tum Deum laudare, cum mense accumbimus; 
in qua ne aliquid quidem ad confabulandum con- 
cessit, quod disini numinis memoriam abjiceret. » 
Sed audiamus Philonem sic illorum plenius convi- 
via describentem : « Ubi vero convenere candidati 
et leti, ait, cum suinma gravitate ad signum datum 
a quopiam ephemereuta (sic hujusmodi ministros 
nominant) priusquam discumbant, stantes una serie 
decenti, sublatisque in cealum manibus atque ocu- 
lis, his quoniam didicerunt calestia, illis utpote in- 
corruptis a muneribus et a quastu illicito, precautur 
ut placeat Deo id convivium. Absolutis precibus, 
seniores discumbunt , ac mox alii pro cujusque 
dignitate : nec enim seniores ex annis eslimaut, sed 
quantumlibet grandevos habent pro pueris, si vero 
institutum hoc complexi sunt : honorem vero sene- 
ctutis tribuunt his qui exercuerunt se a juventute 
in hac pulcherrima divinaque parte contemplative 
philosophie. Adhibentur mense femine quuque, 
anus plereque, sed virgines non ccacte castitalis, 
sicut apud Greecos quedam sacrificule ; sed sponte 
continentes pra amore sapientie, cujus studio per 
totam vitam contempserunt, voluptatem corporis; 
nimirum divine, non mortalis prolis cupid, quam 
sole Deo clare anime ex se ipsis pariunt, excipien- 
tes pro semine intelligibiles Patris radios, ut decreta 
sapientiz contemplando percipere valeant. Discubi- 
tus ita distribuitur, ut seorsum viri dextrum latus, 

seorsum femine sinistrum teneant. Quod si quis 
suspicatur lectisternia etsi non sumptuosa , certe 
molliuscula parari hominibus ingenuis et philoso- 
phi deditis : sciat esse tegetes rudes e vili contexta 
materia, videlicet e papyro indigena, sic humi 
aggestas, ut eminendo fulciat cubitus. » Et paulo 
post : 

436. « Ceterum in hoc sacro convivio nemo (ut 
dixi) servus adest; ministrant ingenui, et sponte 
quicquid opus est faciunt, jussa non expectando, sed 
preveniendo alacritate voluntaria. Non enim quibus- 
libet ingenuis delegatur id officium, sed habito 
delectu ex omni sodalitatis hujus juventute , ut 
quisque aliquod preclarum indolis ac virtutis spe- 
cimen edidit : hi tanquam germani filii libenter et 
certatim ministrant, haud secus ac parentibus pu- 
blicis , hanc conjunctionem arctiorem ducentes , 
quam sanguinis ; quandoquidem recte sapientibus 
virtute nihil est antiquius. Discincti autem, et pro- 
missis tunicis accedunt ad ministrandum, ut absit 
omnis servilis species in hoc convivio. Scio quosdam 
his auditis risuros, duntaxat qui deflenda lamentis- 
que digna faciunt. Vinum per illos dies non pre- 
betur, sed aqua limpidissima, ceteris frigida, calida 
vero his qui inter seniores tractantur delicalius. 
Mensa pura est a cruentis dapibus : pro cibo panis 
apponitur, sal pro opsonio, pro condimento hysso- 
pus in delicatorum gratiam : operantur enim ut 
sacerdotes sacris abstemiis, tota victus ratione casti- 
gata ad eamdem frugalitatem : nam vinum habent 
pro veneno afferente dementiam ; opiparis au- 
tem opsoniis aiunt irritari concupiscentiam , bel- 
luam insaturabilem. Hec sunt exordia convivii. 
Dicat aliquis : Quid tum posteaquam convivis or- 
dine suo discumbentibus adstiterunt ministri decen- 
ter parati ad obsequium? nullane sequitur. com- 
potatio? imo silentium majus quam antea; ita ut 
ne mutire quidem cuiquam liceat, aut respirare 
vehementius. 

137. « Proponit quispiam questionem e sacris 
litteris, aut solvit ab alio propositam, nihil de solu- 
tione sollicitus : nec enim captat laudem argutiarum 
aut eloquentie ; hoc tantum agit, ut rem diligentius 
perspiciat, tum perspectam non invideat minus 
perspicacibus , sed non minus discendi cupidis : 
atque ita immoratur doctrine , subinde inculcans 
imprimensque animis preclaras sententias : nam 
expeditam elocutionem et una serie continuam , 
auditorum mens non valens assequi, a tergo relin- 
quitur, nec satis audita percipit. Totum vero audi- 
torium attentum auscultat in uno eodemque habitu, 
intelligere se nutu vultuque indicans, probare vero 
hilaritate ac exporrectis frontibus, interdum et du- 
bitare herereque moto leniter capite, summoque 
dextro digito; nec minori attentione juniores, qui 
adstant, audiunt. Enarrationes autem sacrarum lit- 
terarum constant ex allegoriis : nam hi viri totam 
legem existimant habere animalis similitudinem , 
quod precepta corpus referant, animam vero sen- 
 tentie retrusiores sub velamine verborum abdite, 

in quibus rationalis anima egregie se ipsam con- 
templatur tanquam in speculo, sub his ipsis verbis 
miram sententiarum pulchritudinem conspiciens, 
et explicans e figurarum involucris, atque ita penitio- 
rem intellectum in lucem producens , duntaxat 
apud eos qui per occasionem admonili sciunt ob- 
scura ex apertis colligere. Ubi vero preses visus est 
rem bene tractando satisfecisse auditorum desiderio, 
plausus propalam editur ab omnibus. Tum ille 
assurgens, hymnum in laudem Dei primus canit, aut 
recens a se compositum, aut desumptum ab aliquo 
vatum veterum : extant enim hujus generis carmina 
prisca versu trimetro, et hymni cum suis accentibus 
inter sacra canendi ante altaria, vel astantibus, vel a 
choreas ducentibus moderalas variis flexibus atque 
reflexibus. Praesulem mox imitantur czteri decenti 
ordine, omnibus intente quieleque auscullantibus , 
preterquam in fine hymni, extremaque clausula : 
tum enim universi vocem extollunt sine sexus discri- 
mine. 

138. « Absolutis hymnis singulorum, juniores 
paulo ante dictum mensam afferunt, in qua rite 
cibus ille sacralissimus, panis fermentatus cum sale 
apponitur et hyssopo, ob reverentiam mense dedi- 
cate in templi vestibulo : nam et in ea solent apponi 
panes cum sale absque condimento alio, sed panes 
non fermentati, sal sine ulla mixtura : convenit 
enim sacris pura simplicitas, egregium divini cultus 
premium, ut potiores privilegium habeant. Coenam 
vero sequilur sacrum pervigilium his ritibus. Ubi 
omnes consurrexere, duo chori fiunt in medio ccoe- 
naculo, aller virorum, alter feminarum : cuique 
suus incentor preficitur honore prestans, et ca- 
nendi peritia. Deinde cantant hymnos in laudem 
Dei compositos variis metrorum carminumque ge- 
neribus, nunc uno ore, nunc alternis, non sine 
decoris et religiosis gestibus et accentibus; modo 
stantes, modo prorsum retrorsumve gradum mo- 
ventes, utcumque res postulat. Deinde postquam 
uterque chorus explevit se his deliciis, velut 
amore divino ebrii, unum chorum faciunt pro- 
miscuum ad imitationem illius olim instiluti in 
Rubri sinus littore post mirandum prodigium. » 
Hee Philo. Haud valde dissimilis ab bac ccena est 
illa, quam proponit Pedagogus christianus, et ipse 
patria Alexandrinus , Clemens‘, inquam; qui vult 
ceenam debere esse expeditam et tenuem, ad 
Vigilias apfam , carnium et vini prorsus exper- 
tem; non tamen ea damnans, si quis his sobrie 
utatur. De jisdem Christianorum conviviis rursum 
Minutius Felix * hee breviter babet : « Convivia non 
tantum pudica colimus, sed et sobria: nec enim in- 
dulgemus epulis, aut convivium mero ducimus, sed 
gravitate hilaritalem temperamus. » Ceterum scri- 
ptum a Philone convivium sacris videtur admixtum, 
quale illud Pauli ad Corinthios : non enim expres- 
sius licuit externo homini seereta nostra mysteria 
prosequi. 


* Clem. Alex, Pedag. lib. m1. c. 12. et seq. — 2 Minutius in Octavio. 

439. Triplici vero ex causa inter Christianos pu- 
blica convivia celebrari solita, tradit Gregorius Na- 
zianzenus ‘, cum ait: « Non insuper ad sacrum 
aliguod epulum, vel natalitium, vel funebre, vel 
connubiale cum pluribus currens. » Ad hec enim et 
episcopum invitari solitum esse significat. Quod ad 
connubiale spectat, jam superius dictum est. Sed 
quod ad natalitium epulum attinet; sic dicebantur 
agapes, que in natalitiis sanctorum-martyrum in 
ecclesiis celebrari consueverant , de quibus heec 
Theodoretus 2: « At illos (deos scilicet gentium) 
Deus cassos gloria vanosque reddidit, suis autem 
martyribus honorem illum dedit. Pro Pandiis enim, 
et Diasiis ac Dionysiis, hoc est, Jovis Liberique pa- 
tris solemnitatibus Petro, Paulo, Thome , Sergio, 
Marcello , Leontio , Antonino , Mauritio, aliisque 
sanctis martyribus solemnitates populari epulo pera- 
guntur : proque illa veteri pompa, pro turpi obscee- 
nitate atque impudentia, fiunt modeste, caste, ac 
temperantia plene festivitates, non ille quidem mero 
delibute, non comessationibus leves, non cachinnis 
solute, sed vivis canticis personantes, sacrisque ser- 
monibus audiendis intent. » Sed bac ratione Fau- 
stus manicheus Christianorum agapes impugnabat, 
quasi illi*sacrificia paganorum vertissent in agapes : 
sed eum p!uribus redarguit Augustinus °. 

440. De funebri agape, et de agapibus in genere. 
— De funerali vero agape hee primum ab Origene* 
scripla leguntur : « Sic itaque nos diem nativitatis 
celebramus, quia in perpetuo vivunt hi qui moriun- 
tur: celebramus nimirum, religiosos cum sacerdo- 
tibus convocantes, fideles una cum clero invitantes, 
adhuc egenos, et pauperes, pupillos et viduas satu- 
rantes : ut fiat festivitas nostra in memoriam re- 
quiei defunctis animabus, quarum memoriam 
celebramus, nobis autem efficiatur in odorem sua- 
vitatis in conspectu eterni Dei. » Hee Origenes. Ad 
hane quippe consuetudinem alludit Chrysostomus , 
dum ait * : « Cur post mortem tuorum pauperes vo- 
cas? cur presbyteros, ut pro eo velint orare, obse- 
cras? Non ignoro te responsurum : Ut defunctus 
requiem adipiscatur, et propilium judicem inve- 
niat. » Si in his cupis adhuc de Occidentalis Ecclesia 
consuetudine perdoceri ; Paulinus ° ad Aletiumscri- 
bens de funere uxoris Ruffin, filie S. Paule, id 
egregie prestat, sic dicens : « Itaque patronos ani- 
marum nostrarum pauperes, qui tota Roma stipem 
meritant, multitudinem in aulam Apostoli congre- 
gasli. Pulchro equidem tanti operis tui spectaculo 
pascor. Videre enim mihi videor tota illa religiosa 
miserande plebis examina, illos pietatis divine 
alumnos, tantis influere penitus agminibus in am- 
plissimam gloriosi Petri basilicam, per illam vene- 
rabilem regiam cerula eminus fronte ridentem, ut 
tota et intra basilicam,et pro januis atrii, et pro 
gradibus campi spatia coarctentur. Video congre- 
gatos ita distincte per accubitus ordinari, et pro- 

fluis omnes saturari cibis; ut ante oculos evan- 
gelice benedictionis ubertas, eorumque populo- 
rum imago versetur, quos quinque panibus et 
duobus piscibus, panis ipse verus, et aque vive 
piscis Christus explevit : » et paulo post de iisdem : 

144. « Quam letum Deo et sanctis angelis ejus 
de hac tua (ut dici solet) pera spectaculum sacer 
editor exhibebas? quanto ipsum Apostolum attolle- 
bas gaudio, cum totam ejus basilicam densis ino- 
pum ccetibus stipavisses : vel qua sub allo sui cul- 
minis mediis ampla laquearibus longum patet, et 
Apostolico eminus solio coruscans, ingredientium 
lunina stringit, et corda letificat : vel qua sub ea- 
dem mole tectorum geminis utrinque porticibus 
latera diffundit : quave protento nitens atrio fusa 
vestibulo est, ubi cantharum ministra manibus et 
oribus nostris fluenta ructantem fastigiatis solido 
ere tholus ornat. » Ac rursum post pauca : « Quam 
letum ergo tunc Deo et angelis pacis et cunctis San- 
ctorum spiritibus spectaculum tribuisti? primumde 
Apostoli veneratione, cujus fidem ac memoriam tam 
multiplicatam opulentiz devotione celebrasti, sa- 
cras nimirum hostlias, casta libamina cum acceptis- 
sima ipsius commemoratione Deo deferens, deinde 
munificentia consequenti te ipsum in corde mundo 
et spiritu humiliato acceptissimum sacrificium offe- 
rens Christo, in cujus tabernaculis vere jubila- 
tionis hostias immolasti, reficiens et pascens eos 
qui benedictione numerosa laudis hostiam sacrifi- 
carent Deo. Quam bono tunc Urbs nostra tumultu 
fremebat, cum tu misericordi# viscera reficiendis 
et operiendis pauperibus effundens, pallida «surien- 
tium corpora refurmares, aridas sitientium fauces 
rigares, tremula algentium membra vestires, et om- 
nium consona in Dei benedictionem ora resera- 
res? » Hucusque de agape in funere exhiberi Rome | 
solita Paulinus. S. Hieronymus ‘ de his agens, illos 
tantum qui jactantize causa id facerent, reprehen- 
dens, hee ait : « Cum ad agapen vocaverint, praco 
conducitur. » 

142. Solitas esse quoque exhiberi agapes in de- 
dicationibus ecclesiarum , satis demonstrant que 
Gregorius papa *, dedicaturus oratorium B. Marie, 
pro agrape parari mandat, sic ad Petrum subdiaco- 
num scribens : « Sed quia celle ipsius tenuitas 
exigit debere nos in ipsa diei festivitate concurrere; 
propterea volumus, ut ad celebrandam dedicationem 
dare debeas ad erogandum pauperibus in auro soli- 
dos decem, vini amphoras triginla, annonz modios 
ducentos, olei orcas. duas, verveces duodecim, gal- 
linas centum ; que tuis possint rationibus postmo- 
dum imputari. » Hee Gregorius. 

~443. Porro adversus ejusmodi agapes spernen- 
tes, heec statuerunt Patres in Gangrensi Concilio *, 
temporibus Constantini : « Si quis despicit eos, qui 
fideliter agapes, id est, convivia pauperibus exibent, 
et propter honorem Dei convocant fratres, et nolue- 

rint communicare hujusmodi vocationibus , parvi 
pendens quod geritur ; anathema sit. » In Concilio 
autem Laodiceno ' vetitum est, clericos ad agapen 
accedentes, partes tollere. Apud Clementem * vero 
hee leguntur : « Qui ad agapes, sive (ut Dominus 
nominavit) ad convivium instituerunt vocare presby- 
teram, quam norunt diaconi oppressam, eam fre- 
quenter vocent. Separetur autem in convivio quod 
pastori consuetum est dari : dico autem id quod ad 
primitias pertinet, veluti sacerdoti, etiam si convivio 
non adsit, in honorem Dei, qui ei sacerdotium 
commisit. Quantum autem unicuique seniorum da- 
tur, ejus duplum detur diaconis in honorem Christi: 
presbyteris vero, qui laborant in-verbo doctrine, 
duplex quoque separetur pars in gratiam Apostolo- 
rum Domini, cujus locum sustinent, tanquam 
consiliarii episcoporum, et Ecclesie corona : sunt bi 
senatus et consessus Ecclesia. Si lector sit, capiat 
unam partem, etc. » Sed quod ad presbyteram spe- 
ctat , illam consuevisse dici presbyteram, que olim 
nupta viro, qui postea ad presbyteratum assumptus 
est, celebs inde remansit, alias opportuniori loco 
pluribus diximus. 

. 444. Qui igitur antiquus usus a temporibus 
Apostolorum de agape Christianorum viguit in Ec- 
clesia, idem nonnullis in locis in hodiernum lauda- 
biliter perseverat, mutatis nonnullis ; ut (quod pri- 
mum diximus) ne ille simul cum tremendo ac 
sacrosancto sacrificio miscerentur ; deinde (quod po- 
stea est. emendatum) ne in ecelesia celebrarentur. 
Ambrosio enim in primis id displicuisse, Augu- 
stinus * testatur : Paulinus * quoque nec ipse pro- 
bavit, toleravit tamen : unde ait : 


Verum utinam sacris agerent hee gaudia volis : 
Nec sua liminibus miscerent gaudia sanctis. 


Displicuit id etiam Patribus Ecclesie Orientalis. Pro- 
hibuit enim hoc omnino Concilium Laodicenum °, 
quod cavit his verbis : « Non oportet in basilicis seu 
ecclesiis agapen facere, et intus manducare, vel ac- 
cubitus sternere. » Statuit id similiter Concilium 
Carthaginiense °. Concessit tamen Gregorius Anglis 
recens ad fidem conversis, ut in tabernaculis juxta 
ecclesiam positis, ejusmodi convivia celebrarent , 
sic ad Mellitum rescribens 7 : « Qui boves solent in 
sacrificio demonum multos occidere, debethis etiam 
hac de re aliqua solemuitas immutari : ut die dedi- 
cationis, vel natalitiosanctorum martyrum, quorum 
ille reliquize ponuntur, tabernacula sibi circa eas- 
dem ecclesias, que ex fanis commutate sunt, de 
ramis arborum faciant, et religiosis conviviis solem- 
nitatem celebrent, etc. » At de agape satis. 

445. Cum igitur Paulus apostolus Corinthios re- 
darguisset, quod tam ea que ad communem, quam 
qu ad sacram ccenam essent statuta, negligerent; 
et ad legitimam rituum observationem, quantum 

liceret per epistolam, restituere conatus esset ; quod 
res esset, que majori indigeret examine, longiori- 
que opus esset admonitione; in adventu suo se 
omnia que ad ea nosset spectare, coram prestitu- 
rum pollicetur : « Cetera, inquiens *, cum venero, 
disponam. » Quzenam vero ea fuerint, que Paulus 
circa sacrum Eucharistic ritum presens Corinthios: 
admonuerit; licet necab ipso, nec a Luca, qui Pauli 
Acta potissimum est prosecutus, scriptorum mo- 
numentis tradita reperiantur : tamen (quod nefas sit 
dicere ea penitus excidisse, quippe que de re tanta, 
adeoque illis necessaria ea esset instructio) illa ipsa 
fuisse, que sine scriptis ex traditione apostolica uni- 
versa in posterum Ecclesia observavit, pari consen- 
sione Patres omnes affirmant, et inter eos Augusti- 
nus *, dum dicit : « Cum vero ait Apostolus, de hoc 
sacramento loquens : Propter quod, fratres , cum 
convenitis, etc. statim subtexuit : Cetera autem, 
cum venero, ordinabo. Unde intelligi datur, quia 
multum erat, ut in epistola totum illum agendi or- 
dinem insinuaret, quem per universum orbem ser- 
vat Ecclesia, ab ipso ordinatum esse, quod nulla mo- 
rum diversitate variatur. » Et alibi * (digna quidem 
que sepe dicta tanti viri repetatur sententia) « Quod 
universa tenet Ecclesia, nec Conciliis instifu'um, sed 
semper retentum est, nonnisi auctoritate apostolica 
traditum, rectissime creditur. » 

146. At agamus ex instiluto de singulis. Ut in 
primis in hoc admirabili sacrificio vinum aqua mix- 
tum in calice offeratur, quod universa seniper ob- 
servavit Ecclesia, licet de hoc nullum expressum in 
divinis Seripturis appareat testimonium , tamen non 
tam ex traditione apostolica, quam Dominica, Catho- 
lica Ecclesia in umiverso christiano orbe servans 
(ut Cyprianus * testatur) eam sibi vindicat auctori- 
tatem. Ut item a jejunis offeratur atyue sumatur, 
non aliunde certe quam ex apstolica traditione 
universa Keclesia admonita custodivit. Hinc Augu- 
stinus * cum hec pluribus demonstrasset, subdit hae 
verba : « Numquid tamen propterea calumniandum 
est universe Ecclesie, quod a jejunis semper acci- 
pitur ? Et hoc enim placuit Spiritui sancto, ut in 
honorem tanti sacramenti in os christiani- prius 
Dominicum corpus intraret, quam ceteri cibi : nam 
ideo per universum orbem mos iste servatur; ne- 
que enim quia post cibos dedit Dominus , propterea 
pransi vel coenati fratres ad illud sacramentum acci- 
piendum convenire debent, aut sicut faciebant quos 
Apostolus arguit et emendat, mensis suis ista mi- 
scere. » Hec Augustinus. Moris etiam fuisse Eucha- 
ristiam a jejunis sumi, Tertullianus °, Cyprianus 7, 
aliique antiquiores testantur. Sed hec alias supe- 
rius. Rursum offerendam esse pro vivis atque etiam 
defunctis, ex apostolica traditione provenire de- 
monstratum est superius ex auctoritate Patrum : 
itemque in azymis potius quam in fermentato esse 

conficiendam, Epiphanii testimonio ab ecclesiaslica 
traditione dimanare, jam diximus. Insuper quenam 
esse deberet probatio illa, quam ante sumptionem 
Eucharistia premittendam esse insinuat Apostolus, 
exomologesin nimirum esse debere, ipsam videlicet 
accuratam peccatorum confessionem, Palrum asser- 
tionibus demonstravimus. 

4147. De oblatione panis et vini, et participa- 
tione Eucharistie. — Sed ut antiquum ritum in 
conficienda, offerenda, ac in populum distribuenda 
sacra Eucharistia, ordine repetamus: Populus panem 
et vinum in ecclesia offerebat, sed non ad allare : 
id enim muneris erat diaconorum. De his Augusti- 
nus! : « Oblationes, que in altario consecrentur , 
offerte. Erubescere debet homo idoneus, side aliena 
oblatione communicaverit. » Que autem a populo 
offerebantur oblationes, non continuo ab offerente 
in ecclesiam inferebantur, sed foris in loco huic mi- 
nisterio adscripto ponebantur; ut disquiri antea pos- 
set, an illee digne essent que Domino offerrentur : 
non enim omnium recipiebantur oblationes, sed ejus 
tantum qui primum catholic esset communionis, 
et vite integritate polleret. Locum ipsum, in quem 
oblationes inferrentur, ut inde postea ad allare ex- 
portarentur, gazophylacium , ac etiam secretarium, 
Possidonius * nominat. His igitur per diaconum sa- 
cerdoti Deo offerendis ad altare portatis , preemissis 
precibus, aliisque rilibus, qui in antiquis liturgiis 
descripti habentur ; ipse sacerdos Christi personam 
gerens prescriptis verbis, que Apostolus * benedi- 
ctionem appellat hac ipsa prima quamad Corinthios 
scribit epistola, dicens: « Calix benedictionis, cui 
benedicimus, nonne communicalio sanguinis Chri- 
sti est ? » sacrificium conficit, de cujus verilate jam 
salis antea dictum est. 

448. Prolatis igitur his, que ad consecrationem 
spectant, verbis, sacerdos in altum elevat sacrificium. 
Unde de his agens Anastasius * : « Postquam, ail, 
sacrificium tremendum illud sanctificavit, panem 
vite sustollit, eamque omnibus ostendit. » Sic ila- 
que oblato sacrosancto illo ac per omnia admirando 
sacrificio sacerdos prius, ac mox deinde cuncti 
fideles participant atgue communicant, secundum 
illud ejusdem Apostoli ibidem addentis : « Panis, 
quem frangimus, nonne participatio corporis Do- 
mini est ?» de qua participatione hec egregie Au- 
gustinus® : « Quando manducatur, reficil, sed non 
deficit : non ergo timeamus, fratres, manducare 
istum panem, ne forte finiamus illum, et postea 
quod manducemus, non inveniamus. Manducetur 
Christus : vivit manducatus, qui surrexit occisus. 
Nec quando manducamus, partes de illo facimus. Et 
quidem in sacramento sic fit; et norunt fideles, quem- 
admodum manducent carnem Christi : unusquis- 
que accipit partem suam : unde et ipsa gratia partes 
vocantur : per partes manducatur, et manet integer 
totus : per partes manducatur in sacramento, et ma- 


* Aug. de temp. ser. 215. — ? Possid. in Vit. Aug. c. 24. — 34. 
Cor. x. — “ Anast. Sinait. de sacra synaxi. — ° Aug. de ver. Evang. 
et apud Bed. in 1, ad Cor. x. 


PETRI ANNUS 13. 


— CHRISTI 57. 

net integer totus in celo, manet integer totusin corde 
tuo. » Sumpturis sacram Eucharistiam tabellae que- 
dam apponebantur velut mensule, sicut hodie lin- 
teamina. De his tabellis Joannes Chrysostomus * 
meminit, sic dicens : « Nonne vides ministrum spon- 
gia mensam circumlinientem, et expurgantem do- 
mum, et tabellas ponentem ? hoc post preces effici- 
tur per preconis vocem, etc. » Has quoque intelligit 
Athanasius *, cum de facinoribus Arianorum agens, 
hee ait : « Subsellia, thronum, mensam ligneam, 
tabulas ecclesiz, et cetera que poterant, foras elata 
combusserunt. » 

149. Insuper postquam illa, tanquam voce pree- 
conis, acclamata essent verba: « Sancta sanctis, » 
sacerdos sacram Eucharistiam impartiens, quid da- 
ret contestabatur, dicens : « Corpus Christi. » Et ac- 
cipiens, id ipsum verum esse profitebatur, dicens : 
«Amen.» Sed quid hoc, Amen? Audi Ambrosium? : 
« Dicit libi sacerdos : Corpus Christi; et tu dicis : 
Amen : hoc est, Verum. Quod confitetur lingna, 
teneat affectus. » Vetus plane erat ejusmodi traditio 
in Ecclesia tam in Occidente, quam in Oriente. Ad 
hance plane alludit Tertullianus in libro de specta- 
culis, cum ait : « Ex ore, quo Amen protuleris, gla- 
diatori testimonium reddere. » Et Cornelius papa * 
ad Fabium Antiochenum de Novatiano: « Pro Amen, 
quod dicere debuerat, » accipiens Eucharistiam sci- 
licet, « hoc dixit : Non deinceps ad Cornelium re- 
vertar. » De consuetudine vero Orientalis Ecclesie 
fidem facit Cyrillus, de quo modo dicemus. Hee 
quoque omnia in antiquis liturgiis, el penes veteres 
scriptores ecclesiasticos® scripta habentur. Dabal sa- 
cerdos in manus cujusque sacram Eucharistiam , 
quam sic ille summa cum reverentia ori admovebat. 
Suppetunt de ea re quamplurima ® testimonia san- 
ctorum Patrum : sed ne longiores in iis recensen- 
dis videamur, Cyrilli Hierosolymitani afferre hic 
sententiam , satis esse exislimamus : ea est hujus- 
modi : 

450. « Accedens ad communionem , non expan- 
sis manuum volis accede, neque disjunctis digilis : 
sed sinistram veluti sedem quamdam subjicias dex- 
tre, que tantum Regem susceptura est; et concava 
manu suscipe corpus Christi, dicens : Amen. Sancti- 
ficatis ergo oculis tam sancti corporis contactu, com- 
munica : cave ne quid excidat tibi. » Ejusmodi 
consuetudinem in Ecclesia Orientali diutius perdu- 
rasse constat : siquidem Maximus, egregius propu- 
gnator catholice veritatis adversus Monothelitas , 
qui claruit circa annum Domini sexcentesimum 
qguinquagesimum, cum de his agit, hee ait : « Omnes 
viri, qui communicare desiderant, prius lavent ma- 
nus“suas; ul mente pura, et nitida conscientia, 
Christi sacramenta suscipiant. Similiter et mulieres 
nilida exhibeant linteamina, ubi corpus Christi ae- 

cipiant pura mente, et munda conscientia. » Viris 
tantum nuda manu sumere concessum, feminis vero 
nonnisi linteamine quod dicebatur Dominicale, no- 
tavimus in Romano Martyrologio a Plantino typis 
edito. Sed et in sexta Synodo, que celebrata est anno 
Domini sexcentesimo octogesimo primo, hac statuta 
leguntur : «Antequam fiat communio, Eucharistiam 
accepturus, manus in crucis formam figurans, sic 
accedat, et gratia communionem accipiat. Eos enim 
qui ex auro vel ex alia materia quedam loco manus 
receptacula efficiunt ad divini muneris susceptio- 
nem, minime admittimus, ut qui inanimatam sub- 
jectamque materiam Dei imagini preferant. Si quis 
autem deprehensus fuerit immaculatam communio- 
nem eis impartiens qui hujusmodi receptacula affe- 
runt; et ipse segregetur, et is qui affert. » Hac 
Synodus ', seu potius appendix addita. Sed et de his 
seepe inferius. 

154. Sed et illud circa usum sacre Eucharistize 
introductum fuit, cum minus liceret ad sacras sy- 
naxes tempore persecutionis Christianos in unum 
seepe coire : ut qui quotidie de vita periclitarentur, 
quotidie sumerent , secundum quod ait Cyprianus * 
scribens ad Tibaritanos : « Considerantes se quotidie 
calicem sanguinis Christi bibere , ut possent et ipsi 
propter Christum sanguinem fundere; » concessum 
fuit, ut cum in ecclesia, vel aliis in locis abditis 
sacre peragerentur miss , qui ad eas conveniebant 
fideles, non tantum de ea que oblata erat sacratis- 
sima Eucharistia communicarent, sed et ex eadem 
particulas a sacerdote acceptas domum ferendas su- 
merent ; quas reverenter asservatas, singulis diebus 
summo mane jejuni participarent. Sunt de ejusmodi 
consuetudine complura antiquorum Patrum testi- 
monia : nam id Tertullianus* in primis his monstrat 
verbis : « Non sciet maritus quid secreto , » domi 
scilicet, « ante omnem cibum gustes, et si sciverit, 
panem non illum credit esse , qui dicitur. » Eucha- 
ristiam , quod in partes divisa esset, buccellas alibi 
idem auctor * nominat; sed Augustinus et alii, par- 
ticulas, ut apud nos frequentiori usu retentum est. 
Sed hac evidentius Cyprianus demonstrat, cum hac 
ait in libro quem de Lapsis inscripsit : « Cum que- 
dam arcam suam, in qua Domini Sanctum fuit, ma- 
nibus indignis tentasset aperire; igne inde surgente, 
deterrita est, ne auderet attingere; » et alibi °: 
« Qui festinans ad spectaculum, dimissus et adhuc 
gerens secum (utassolet) Eucharistiam, etc. » Gre- 
gorius Nazianzenus ‘de sua sorore Gorgonia testa- 
tur eam apud se in cubiculo sacram Eucharistiam 
asservatam super altari habere solitam : qua vene- 
rata, vehementi morbo, quo xgrotabat, dicit esse 
sanatam. 

152. Testatur id ipsum Basilius scribens ad 
Cesariam Patriciam ; quam epistolam non tantum 
recentiores e greco nuper translatam citant , sed et 

Anastasius Niceenus ' episcopus, licet non ad Casa- 
riam, sed Cesarium Patricium legat : sunt hae ejus 
verba: « Necesse autem habere aliquem, si non 
adsit sacerdos, communionem propria manu su- 
mere, minime esse grave, est supervacaneum osten- 
dere, propterea quod longa consuetudo etiam per 
res ipsas probetur. Omnes enim qui sunt.in desertis 
monachi , ubi non est sacerdos, illic habentes com- 
munionem , ex se ipsis eam sumunt; » eam videli- 
cet, quam secum domum tulissent ; unde et subdit : 
« Alexandrie autem et in Aivypto unusyuisque ex 
laicis, qui illic degunt, maxima ex parte habent 
communionem domi sue. Nam cum sacerdos semel 
confecerit hostiam et dederit ; eam accipiens et com- 
municans , tanquam a sacerdote sumptam purtici- 
pare se debet credere. Etenim in ecclesia sacerdos 
tradit particulam , et cum omni potlestate ac liber- 
tate eam tenet qui accipit, et sic sua manu ad os 
eam adducit. Idem est ergo potestate, sive quispiam 
unam particulam acceperit a sacerdote, sive multas 
simul. » Heec ex Basilio Anastasius. At hac non tan- 
tum in Orientali Ecclesia ; sed et in Occidentali 
iisdem Basilii temporibus in usu erant : quod plane 
demonstrat S. Hieronymus * in Apologia adversus 
Jovinianum verbis illis : « Quod in ecclesia non li- 
cet, nec domi licet, » et S. Augustinus agens de ora- 
tione, ait ; « Accepto corpore Domini ¢t reservato j 
utrumque salvum est, et participatio sacrificii , et 
executio officii. » Perseverasse videtur ejusmodi 
consuetudo saltem usque ad Hormisde pape tem- 
pora, quando in Synodo Ca:araugustana in Hispa- 
nia abrogata cognoscitur, dum hec in ea ° statuta 
leguntur : « Eucharistia gratiam si quis probutur 
acceptam non consumpsisse in ecclesia, anathema 
sit in perpetuum. » In Orientali vero Ecclesia etiam 
post dicta tempora adhuc cam consuetudinem vi- 
guisse, plura exempla declarant, que in Prato spi- 
rituali descripta habentur : sed brevitatis causa ea 
hic referre praetermittimus. 

153. In itinere etiam secum Eucharistiam ferre, 
aliquando concessum fuisse, ea que S. Ambrosius * 
scribit de Satyro fratre, manifeste significant. Si 
enim id permissum ait catechomeno, quomodo non 
penitus christiano ? Testatur id ipsum Gregorius * 
de Maximiano episcopo Syracuse et ejus sociis mare 
Hadriaticum navigantibus. Eamdem consuetudinem 
alicubi viguisse etiam temporibus Alexandri pa- 
pe IIL, Acta S. Laurentii * episcupi Dublinensis 
testantur, in quibus hec leguntur : « Quatuor sacer- 
dotes cum magna turba hominum transire compe- 
riunt , qui Eucharistiam (sicut tunc moris erat 
pluribus) secum pro tuto viatico ac securo duce 
itineris publice deferebant. » At non putet quis 
tepuisse apud majores nostros erga sacram Eucha- 
ristiam venerationem et cultum , quod pradicta 
concesserint, que nostris temporibus penitus incon- 

cessa noscuntur. Imo quia major penes cunctos 
fides vigebat, animisque propensioribus in eamdem 
erant affecti, hac in hunc modum fieri permitte- 
bantur. Quanti enim putas fecisse sanctissimam 
Eucharistiam majores nostros, qui, ob eam videli- 
cet causam; quod ex pane vinoque conficeretur, 
easdem species, quantumlibet communes, in ho- 
nore habebant? Ad hoc enim spectat illud Tertul- 
liani ', quo ait de antiqua consuetudine : « Calicis, 
aut panis, etiam nostri, aliquid decuti in terram , 
anxie patimur. » 

454. Ex his igitur de antiquis Ecclesia moribus 
reseratis , illud in primis necessario infertur atque 
deducilur, semper in Ecclesia asservandi sacram 
Eucharistiam sive in loco sacro, sive in privatis 
domibus, ad illorum usum qui accepissent, consue- 
tudinem viguisse. Cur, queso, quod domi liceret, 
in ecclesia non licerel? Sed nec de ecclesiis desunt 
exempla. Non enim nisi de asservata in ecclesia 
Eucharistia Donatistee execrandum scelus illud, 
quod paucis scribit Optatus *, impudentissime admi- 
serunt : « Jusserunt, inquit , Eucharistiam canibus 
fundi, non sine signo divini judicii : nam iidem 
canes accensi rabie, ipsos homines suos, quasi la- 
trones, sancti corporis reos, dente vindice, tanquam 
- ignotos et inimicos Janiaverunt. Ampullam quoque 
chrismatis, etc. » Est distichon * illud Paulini supe- 
rius jam citatum , positum a dextra parte apsidis 
ecclesia S. Felicis, ubi asservari solita esset Eucha- 
ristia : 

Hic locus est veneranda penus, qua conditur, et qua 
Promitur alma sacri pompa ministerii. 


Itemque est de his canon Concilii Turonensis * 
in hee verba rem aliter disponentis , nimirum, ut 
non in armario, sed in altari Eucharistia asservetur, 
dicens : «Ut corpus Domini in altari, non in arma- 
rio, vel (ut aliter legitur) imaginario ordine , sed 
sub crucis titulo componatur. » In altari itern intra 
columbam auream reponi solitam Eucharistiam , 
legitur in Actis S. Basilii, que Amphilochii nomine 
inscripta habentur. Ad idem officium positas super 
allaria columbas aureas, et alias argenteas super 
baptisteria suspensas , Severus impius hereticus 
sustulit, ut questi sunt clerus et monachi Antio- 
cheni libello supplici, quem quinte Synodo obtu- 
lerunt. Redarguit Cyrillus Alexandrinus errorem 
tunc primum emergentem illorum, qui putarent 
Eucharistiam non servandam in sequentem diem, 
sic® scribens ad Calosyrium episcopum Arseniotem : 
« Porro alios etiam esse audio, qui mysticam bene- 
dictionem nihil ad sanctificationem proficere dicant, 
si quid ex ea fiat reliqui in alium diem. Insaniunt 
vero qui hee asserunt : neque enim alteratur Chri- 
stus, neque sanctum ejus corpus immutatur, sed 
benedictionis vis et facultas et vivificans gratia per- 
petuo in ipso existit. » Hae Cyrillus. 

155. De communione sub una specie. — Sed ex 
his adhue illud certum exploratumque redditur : 
quod etsi fideles sacrificii tempore olim in ecclesia 
sub utraque specie panis et vini sacratissimam Eu- 
charistiam sumerent; tamen cum vel privalim in 
suis domibus (ut vidimus) illam acciperent, vel ali- 
ter in ecclesia extra sacrificii tempus , sub una tan- 
tum specie, nempe panis, ut asservala erat (aliter 
enim nunquam reposita alicubi reperitur ) sumere 
consueverant. Qua vero ratione in Ecclesia Catho- 
lica usu receptum sit, ut etiam in ecclesia , cum 
divina sacrificia peraguntur, nonnisi sacerdos offe- 
rens sub utraque specie communicet, ceteri autem 
sub una tantum , nempe panis, suo loco dicemus 
uberius. Multa adhuc alia, que ad ritus offerendi. 
vel ministrandi pertinent, dicenda essent ex anti- 
quis ac plane apostolicis liturgiis; sed cum ille a 
plerisque collecte pra manibus habeantur , aliique 
eodem argumento commentarios ediderint, liben- 
tius abstinemus, ne ab instituto longius evagemur. 

156. Frequens usus sumendi Eucharistiam in 
Ecclesia Occidentali, secus in Ecclesia Orientali.— 
Attamen quod ad frequentem ejus usum pertinet: 
dicere non pretermittimus, ex institutione aposto- 
lica frequentem usum esse in Ecclesia commenda- 
tum. Fidem facit ejus rei Ignatius ‘, qui iisdemcum 
Apostolis temporibus (prout szpius antea diximus) 
vixit : nam ad Ephesios scribens, hac monet: « Date 
ilaque operam ut crebrius congregemini ad Eucha- 
ristiam et gloriam Dei; » et inferius : « Omnes no- 
minatim congregamini mente indivulsa, frangentes 
panem unum, quod pharmacum immortalitatis est, 
mortis antidotum, vitamque in Deo concilians per 
Jesum Christum , medicamentum purgans vitia , et 
omnia pellens mala. » Hec Ignatius; sed quod di- 
cit : « Mente indivulsa frangentes panem unum; » 
haud dubium, id ipsum fieri debere admonet, quod 
ipso initio nascentis Ecclesie, mox post missum 
divinitus Spiritum sanctum, fideles facere consue- 
« Erant, inquit , perse- 
verantes in doctrina Apostolorum , et communica- 
tione fractionis panis; » ac rursum paulo post: 
« Quotidie quoque perdurantes unanimiter in tem- 
plo, et frangentes circa domos panem, sumebant 
cibum cum exultalione, et simplicitate cordis, col- 
laudantes Deum. » Sic igitur majorum admonitos 
consuetudine posteros fideles conatos esse quotidie 
sumere Eucharistiam, Patres tam latini quam greci 
facile demonstrarunt. Cyprianus enim hec in ora- 
tione Dominica: « Hunc quotidie dari panem nobis 
postulamus; ne, qui in Christo sumus, et Eucha- 
ristiam quotidie in cibum salutis accipimus , inter- 
cetlente aliquo graviore delicto, dum abstenti et 
non communicantes a celesti pane prohibemur, a 
Christicorpore separemur; » quod ne facere prater- 
mitterent Christiani , cum non esset liberum quo- 
tidie ad ecclesiam convenire (ut nuper dictum est) , 
particulas domum portandi atque sumendi, absque 


 Ignat. epist. xiv. — 2 Act. UL. 


PETRI ANNUS 13. — CHRISTI 57. 


dubio licentiam oblinuisse ex institutione apostolica, 
majores tradiderunt; quis enim absque Apostolorum 
exemplo hee facere praesumpsisset? quare Petrum 
Rome hee docuisse, facile persuademur. Rome 
enim antiquam servatam esse consuetudinem, ut 
fideles quotidie sacratissimam sumerent Euchari- 
stiam, Hieronymus sepe testatur, ut cum dicit * : 
«Scio Rome hance esse consuetudinem, ut fideles 
semper Christi corpus accipiant : quod non repre- 
hendo, nec probo. » Hee idcirco ille , quod (ut mox 
subdit) nec qui se nocte admiscuisset uxori, a su- 
menda Eucharistia temperaret. Idem ad Lucinium ?* : 
« De Eucharistia, an accipienda quotidie, quod 
Romane Ecclesie et Hispanie observare perhiben- 
tur, etc. » 

157. In Orientali vero Ecclesia non eamdem vi- 
guisse consuetudinem , ut quotidie fideles commu- 
nicarent, Ambrosius * et Augustinus * testantur. Ille 
enim sic ait: « Si quotidianus est panis, cur post 
annum illum sumis, quemadmodum Greci in Oriente 
facere consueverunt? Accipe quotidie, quod quotidie 
tibi prosit : sic vive, ut quotidie merearis accipere. 
Qui non meretur quolidie accipere , non meretur 
post annum accipere. » Augustinus vero: « De sa- 
cramento, inquit, corporis Domini, ut illi non 
moveant questionem , qui plurimi in Orientalibus 
partibus non quolidie coene Dominice communi- 
cant, cum iste panis quotidianus datus sit. » Vetus 
est questio hec: « De qua, inquit Hieronymus *, 
scripsit quidem et Hippolytus vir disertissimus, et 
carptim diversi scriptores e variis auctoribus edi- 
dere. Sed ego illud te breviter admonendum puto ; 
tradiliones ecclesiasticas , presertim que fidei non 
officiunt , ita observandas , ut a majoribus tradite 
sunt ; nec aliorum consuetudinem, aliorum contra- 
rio more subverti. » Hec Hieronymus : eadem et 
Augustinus ®, atque Chrysostomus 7, qui hee de 
Grecorum moribus: « Multi, ait, hujus sacrificii 
semel toto anno sunt participes, alii autem bis, alii 
vero sepe, etc. » De his qui sepe, hec Basilius in 
nuper cilata epistola ad Cesariam Patriciam habet : 
« Communicare singulis diebus, et sanctum Christi 
corpus percipere, preclarum est et utile : cum ipse 
aperte dicat : Qui manducat meam carnem, et bibit 
meum sanguinem, habet vitam eternam. Quis igilur 
ambigat vitam assidue participare, nihil aliud esse 
quam multifariam vivere ? Nos autem quater in sin- 
gulas hebdomadas divina sacramenta participamus, 
Dominica die, quarta feria, in parasceve, et in sab- 
bato, et aliis diebus, si quando Dominica memoria, 
vel Sancti alicujus fuerit. » Heec Basilius. 

158. Caterum abusionem fuisse potius quam 
laudabilem consuetudinem, in annum Eucharistize 
participationem differre, satis docet idem Joannes 
Chrysostomus*, dum acerrime invehitur in illos qui 
ex consuetudine certis diebus, nimirum Epiphanio- 

rum die, Quadragesime tempore, nempe in Pa- 
schate , et Adventus Domini solemnitate , nimirum 
Natali ipsius die, tantum communicarent; atque 
hee exclamans ait : « 0 consuetudinem! 0 presum- 
ptionem! sacrificium frustra quotidianum. Incassum 
assistimus altari, nullus qui communicetur. Hee 
non ul temere communicemini, dico, sed ut vos 
dignos reddatis. Non es hostia dignus, vel commu- 
nione ? Igitur nec oratione ; » et paulo post : « Cum 
omnibus confessus es de dignis esse , cum indignis 
non secedendo : quomodo mansisti non participans 
de mensa? » Atque alibi ', quod putarent illi , reve- 
renliz causa diutius a communione abstinere esse 
consultius ac minus periculosum , hac ait: « Et 
quomodo, inquies, ista perpetimur, cum semel tan- 
tum per annum ea sacramenta sumamus ? Hoc 
nempe est quod universa perturbat: quia non mun- 
ditia animi , verum intervallo temporis longiore 
constare meritum putas ; summamque arbitraris 
reverentiam ac religionem esse , si non sepius cxe- 
lestem illam adeas mensam. Ignoras quoniam indi- 
gne accedere, etiamsi semel tantum fiat, te supplicio 
tradit : digne vero etiam si sepe accedas, salutem 
inde conquiris? Non est audacie sepius accedere ad 
Dominicam mensam, sed indigne accedere, etiamsi 
semel tantum quispiam toto vite tempore accedat. » 
Hec ille. 

459. At vero non ipsi tantum Orientalis Ecclesia 
doctores, hee tractando , redarguerunt infrequen- 
tem Eucharistie sumptionem, sed et sacri canones 
gravioribus peenis eos affecere qui differrent. Et ut 
pretermittamus dicere de canone Apostolorum ? 
animadyvertente in illos, qui ingressi ecclesiam 
sacram communionem non percipiunt: est canon 
Concilii Anliocheni * preecipientis ilidem ab ecclesia 
ejiciendos, qui accedentes ad eam non communicant. 
Porro testatur Epiphanius * communiones et synaxes 
ab Apostolis ordinatas , ut fierent feria quarta , pro 
sabbato , et Dominica, in quibus populi ad eas con- 
venientes communicarent. Ex his igitur, aliisque 
multis que ineamdem sententiam essent adducenda, 
liquido constat, non quidem ex laudabili consuetu- 
dine, sed oscitantia ac polius negligentia in Orientali 
Ecclesia egisse illos , qui semel tantum in anno, vel 
paulo frequentius sacram sumerent Eucharistiam, 
reclamantibus in eos sacris jpsorum Conciliis, et an- 
tiquis scriptoribus ecclesiasticis, 

160. Vindic'a divina in sumentes indigne Eu- 
charistiam. — At quod ejusdem argumenti esse 
videtur, et ad Ecclesiasticas res gestas maxime per- 
tinet : dicere non pretermittimus , olim, quo tante 
rei et occultioris inysterii fides certior haberetur, 
frequentius accidisse , eos qui indigne ad sumptio- 
nem sa¢ratissime Eucharistia accessissent, vel 
morte, Deo vindicante, mulctatos, aut a pravo 
demone arreptos, aliisve miserabilibus cladibus esse 
affectos : id quidem in primis Apostoli verba indi- 
cant , que sunt ejusmodi®: « Ideo inter vos multi 

infirmi et imbecilles, et dormiunt multi. Quod si 
nos ipsos judicaremus, non ulique judicaremur. 
Dum judicamur autem, a Domino corripimur, ut 
non cum hoc mundo damnemur. » Dionysius qui- 
dem in Ecclesiastica Hierarchia, hisce de causis 
multos solitos esse a demonibus vexari, testatur. 
Sunt de his pleraque exempla apud Cyprianum in 
libro de Lapsis ; et de suis temporibus testatur 
Chrysostomus ', complures qui imparati ac indigne 
ad communicitionem corporis Christi accessissent , 
a satana vexalos; sic enim ait : « Plurima hujus- 
modi nune quoque contingunt. Quia enim sacer- 
dotes ignorant eos qui peccatis obnoxii indigne 
mysteria veneranda percipiunt, Deus sepius facit, 
eosdemque satane tradit. Quoties denique morbi, 
quotics detrimenta, quoties luctus calamitatesque 
contingunt, hujus rei gratia fiunt : id Paulus quoque 
signanter expressit : Ideo inter vos, inquit, mulli 
infirmi, etc. » Sed id omne ex Dei misericordia; ut 
sic correptus, non cum hoc mundo damnetur. Unde 
et Pacianus ? in eadem Apostoli verba : « Letare , 
peecator, si in hoc seculo aut morte interciperis, aut 
morte consumeris, ne puniaris post seculum. Intel- 
lige quantum sceleris admiltat qui ad altare venit 
indignus, cui pro remedio computatur, cum aut 
morbis laborat , aut morte dissolvitur. » Sed de his 
satis : jam prosequamur cetera. 

AGL. De conventu ecclesiastico, de oratoriis. — 
Aliam adhue insuper celebrandi conventus formam 
jisdem Corinthiis Paulus prescripsit , dicens * : 
«Cum convenilis, unusquisque vestrum psalmum 
habet, doctrinam habet, apocalypsim habet, linguam 
habet, interpretationem habet : omnia ad edifica- 
tionem fiant. Sive lingua quis loquitur, secundum 
duos, aut multum tres, et per partes, et unns inter- 
prete!ur. Si autem non fuerit interpres , taceat in 
ecclesia, sibi autem loquatur et Deo. Prophete autem 
duo aul tres dicant, et ceteri dijudicent. Qnod si alii 
revelatum fuerit sedenti, prior taceat. Potestis enim 
omnes per singulos prophetare : ut omnes discant, 
et omnes exbortentur; et spiritus prophetarum pro- 
phetis subjecti sunt. » Ex conventibus Judeorum 
hane formam in Ecclesiam Paulus transfudit, ac 
docuit Gentes. Unde apud Ambrosium * : « Hee 
traditio synagoge est, quam nos vult sectari, quia 
Christianis quidem scribit , sed ex Gentibus factis , 
non ex Jwleis : ut sedentes disputent seniores di- 
gnitate in cathedris , sequentes in subselliis , novis- 
simi in pavimento super mattas. » Ejusmodi erat 
conventus ille , cujus Lucas meminit *, dicens. 
« Intravit Jesus secundum consuctudinem suam die 
sabbati in synagogam, et surrexit legere, et traditus 
est illi liber Isai prophets , etc. » In iisdem con- 
ventibus sepius ipsum Paulum concionatum esse , 
jam diximus, ut cum venit Antiochiam Pisidiz in 
synagogam, ubi post lectionem legis et prophetarum 
(inquit Lucas *) miserunt principes synagoge ad 

Paulum et Barnabam dicentes: « Viri fratres, si 
quis est in vobis sermo exhortationis ad plebem, 
dicite. » At quoniam novis charismatibus aucta fuit 
Ecclesia, hisce etiam hune Christianorum conven- 
tum Apostolus voluit illustrari : nimirum ut cum 
accepissent linguarum munera, necnon datus illis 
esset sensus per Spiritum sanctum, ut intelligerent 
Scripluras; eadem Spiritus dona ad edificationem 
Ecclesia consummarentur : ut tune linguis loque- 
rentur, cum qui interpretaretur, adesset. 

162. At vero ejusdem conventus ab Apostolo in 
Ecclesia instituti celebrandi ritum, licet aliqua ex 
parte sit imminutus, nimirum in linguarum mu- 
nere, prorsus tamen desiisse, nemo, puto, sapiens 
dixerit; quantumlibet signa potius atque vesligia 
ejus apostolice institutionis in Ecclesia remansisse, 
Joannes Chrysostomus testetur his verbis : « Nune 
illorum donorum symbola ac signa tantum  tene- 
mus : nam nune quoque duo aut tres dicimus et 
vicissim, et alio tacente, alius incipit. Sed sunt tan- 
tum illorum signa et monimenta. Propterea quando 
inceperimus dicere, populusrespondet : Spiritu tuo: 
ostendens quod olim sic dicebant, non sua moli sa- 
pientia, et Spiritu, etc. » Deplorat summopere sua 
tempora, quibus cum eedem res agereutur, que 
olim in illa Apostelorum tempore Ecclesia floren- 
tissima ; non tamen ea diligentia, eaque industria , 
adeo ut potius imago quedam illarum rerum, quam 
res ipsa representaretur. Plures enim, sed alternis 
sermonibus, in conventibus ecclesiasticis olim loqui 
solitos, sermonemque exhortatorium unumquemque 
eorum habere ad populum, jam superius dictum 
est, dum de conventu illo Antiocheno, ubi Paulus 
et Barnabas rogali sunt dicere, historiam recen- 
suimus. 

163. At dum de his agentes, oculos circumdu- 
cimus ad cuncta officia ecclesiastica contemplanda, 
si que reliqua sint que ab Apostolo formam con- 
ventus prescriptam referant : occurritin primis illud 
quod dicimus matutinum officium ; quod si atten- 
tius inspexerimus , plane intelligemus, quod ad 
formam spectat, eadem in ipso peragi que et olim 
in illo. Sed pervestigemus singula : « Cum conve- 
nitis, inquit Apostolus, unusquisque vestrum psal- 
mum habet. » A psalmorum enim cantu inchoari 
dictos qui in Ecclesia celebrantur conventus , omnes 
norunt. Exhiberi post hec in illis mandat Paulus do- 
ctrinam, nempe (ut vidimus) legis et prophetarum 
lectionem, quam quidem post psalmorum concen- 
tum recitari hodie in ecclesia videmus. At loco lin- 
guarum, est novi Testamenti lectio subrogata. Apo- 
calypsis quoque statuto tempore in iisdem officiis 
recitatur. Et quod Paulus monet, que dicta sunt 
linguis«interpretari ; huic muneri optime satisfaciunt 
sanctorum Patrum homilie, quas itidem post divine 
Scripture lectionem, eam interpretantes recitant. 
At in eo hi conventus, qui apud nos fiunt, ab illo 
potissimum differunt, dum hee omnia, a nobis ex 
scripto recitantur, ab illis autem non item, preser- 
tim cum linguis loquerentur. Videas insuper, quod 

docet Paulus, ut spiritus prophetarum subditus sit 
prophetis; quam egregie huic rei respondeat, quod 
qui obeunt munera prophetarum lectiones legentes, 
non illas antea auspicantur, quam ab eo qui con- 
ventui preest, tam ipsi quam ceteris reverenter 
submisso capite, accepturi dicendi licentiam, illa 
verba prefantur, dicentes : « Jube, Domne, benedi- 
cere; » quibus prepositus benedicens , dicendi fa- 
cultatem impartitur. Nec his omnino adversatur, 
quod ejusmodi conventus in ecclesia noctu fiant : 
nam et de Paulo testatur Lucas in Actis, sermonem 
in ejusmodi conventu Troade celebrato produxisse 
usque ad mediam noctem. Caterum ut eadem dica- 
mus cuin Chrysostomo nuper a nobis citato, sunt 
hee potius imago quedam ac signum antique illius 
apostolic institutionis, quam res ipsa in omnibus 
illi similis. 

164. Sed divino plane consilio factum est, ut 
nostra etate, ante annos triginta, ad ejusmodi apo- 
stolici conventus formam, magna ex parte, ea potis- 
simum que ad audientium edificationem ex rerum 
divinarum sermonibus comparata, ad profectum 
Ecclesiz peragi mandavit Apostolus in Urbe fuerint 
instiluta, opera in primis R. P. Philippi Nerii Flo- 
rentini , qui tanquam sapiens architectus posuit 
fundamentum, et ejus in Christo alumni R. P. Fran- 
cisci Mariz Tarusii Politiani, qui in his videbatur 
esse dux verbi. Horum igitur studio et industria 
institutum primitus fuit, ut per singulos ferme dies 
qui ardentiori studio christianam vitam excolerent, 
ad oratorium S. Hieronymi convenirent (ex eo nam- 
que et nostro collegio nomen est inditum, ut Orato- 
rii congregatio diceretur) ubi boc ordine religiosus 
haberetur conventus : Premissa in primis silenlio 
facta precatione, ex fratribus aliquis lectionem au- 
spicaretur, ad permovendos animos ad pietatem ac- 
commodatam. Inter legendum etiam idem qui prees- 
set Pater, solitus esset interloqui; ac eadem que dicta 
essent, accuratius explicando, ampliticando, et arden- 
tiori studio in audientium corda insinuando, inter- 
dum etiam aliquorum ex fratribus, quid de aliqua 
re sentirent, rogando sententiam, in modum fere 
dialogi sermonem ad hore spatium magna audien- 
tium alacritate perduceret. Ejusdem jussu postea 
sugyestum gradibus sublimiorem conscenderet ex 
fratribus aliquis, qui ex Vitis sanctorum probatis 
atyue receptis, divinaque Scriptura ac SS. Patrum 
sententiis absque fuco vel pigmentis intextam ora- 
tionem haberet. Qui huic succederet, eodem plane 
dicendi genere, sed diverso argumento sermonem 
diceret. Demum tertius his accederet, qui historias 
ecclesiasticas ordine temporum dispositas enarraret. 
Quibus dimidize hore spatio singulis ad dicendum 
concesso, mira audientium utilitate pariter et volu- 
ptate perfunctis, cantato hymno, ac repetitis ite- 
rum precibus, jam conventus absolveretur. Rebus 
igitur in hunc modum dispositis , atgue Romani 
pontificis auctoritate firmatis, visa est pulchra illa 
conventus apostolici facies pro ratione temporum 

ipsis inde mutuati exemplum, aliis in locis eadem 
pietatis officia instituere ac propagare conati sunt. 
Sed hee obiter : jam ad Paulum Corinthiorum 
Ecclesiam instituentem redeamus. 

165. In eodem, qui a Paulo apostolo conventus 
describitur, consuevisse etiam populum audientem, 
et annuentem, respondere, Amen; idem Paulus de- 
monstrat. ,dum ait : « Si benedixeris spiritu; qui 
supplet locum idiote, quomodo dicet. Amen, super 
tuam benedictionem ? quoniam quid dicas, nescit. » 
Ex ea quidem veterrima institutione conventus ex 
Hebreorum fontibus ducta, una cum ipsa re voces 
etiam in ecclesiam transiere, ut Amen. Id quidem 
esse servatum antiquitus, ut populus presens eam- 
dem vocemconclamaret, Hieronymus’ docet, dum ait 
de Ecclesia Romana : « Ubi sic ad similitudinem 
celestis tonitrui, Amen, reboat? » Hanc quidem sicut 
et alias plures acceptas esse ex Hebréis, omnes in- 
telligunt : si quidem in‘veteris Testamenti divinis 
Scripturis sepissime ex persona populi aliquid con- 
firmantis repetita legitur. Unde merito Paulus ? 
admonet non esse facultatem alicui dicendi Amen, 
nisi quod dicatur intelligat. Eadem ratione in Tal- 
mudicis Massecheth Berachot *, dum reprehenditur 
audientium oscitantia, legitur triplex Amen illegiti- 
primum videlicet, cum qui Amen respon- 
dens, non intellexerit quod dictum sit; quod qui- 
dem, Amen pupillum, auctor appellat : secundum, 
cum antequam absolvatur oratio, vox illa pronun- 
tiatur, quod Amen surreptitium nominat, cum ex 
oratione nondum absoluta aliquid surripit : tertium 
vero cum sic respondens, aliquid aliud agit; quod, 
sectile Amen, idem dicit, quasi dissectum in duas 
partes, dum audiens aliud agit. Porro sanctus Am- 
brosius “ hujus vocis diversas affert siynificationes 
ut aliquando sit imperantis, interdum precantis , 
interdum vero confirmantis aliquid : quo sensu hic 
eam accipit Apostolus. Sed de his satis haec ad Eccle- 
siz veteres ritus insinuandos. Ceterum cum Apo- 
stolus, his institutis , mox admoneat ut mulieres 
taceant in Ecclesia, non tantum sic eas loyui, ut 
doceant , nullo modo permiiltit ; sed nec quavis oc- 
casione, vel saltem eo pretextu ut discant, de rebus 
divinis loquendi tribuit facultatem, afferens pro 
remedio , ut si discere volunt, domi viros suos 
interrogent. Quod quidem semper in Ecclcsia obser- 
vatum, sed ab hereticis tantum apostolice cen- 
sure terminum esse violatum, suis locis dicemus : 
modo vero rerum gestarum seriem proseyuamur. 

466. Inter hec autem, cum Cerinthus * preter 
alios quos disseminabat errores , impie diceret , 
Christum non surrexisse ; adderet insuper Basilides, 
nullam futuram resurrectionem mortuorum, hos 
namque Ignatius his coloribus egregie pingit, dum 
eos cavendos admonet, sic dicens * : « Considerate 
itaque eos qui aliena sectantur dogmata, et discite 
quomodo ignotum asserunt esse Christi Patrem, 

quomodo infidam simultatem inter se exerceant, 
charitatis nullam habeant rationem : futura negli- 
gunt, presentia et instabilia bona curant, preecepta 
contemuunt, viduam et orplanum despiciunt , 
oppressum despuunt, vinctum rident, crucis illos 
pudet, passionem subsannant, resurrectionem pro 
fabula traducunt : posteri sunt et nepotes spiritus 
illius omnis mali inventoris. » Hee IJgnatius ad 
Smyrnenses : hos et taxat scribens ad Trallianos, sic 
dicens * : « Partum Virginis calumniantur : et cum 
pudeat illos crucis, passionem negant, nec resur- 
reclionem credunt, sed ignotum Deum introducunt : 
Christum ingenilum esse censent, Spiritum vero 
sanctum nec esse confitentur. » Cum, inquam, hee 
pessimi omnium hominum iidem dissemiuarent 
heresiarche : hisomnibus provide Paulus occurren- 
dum putavit : sicque Corinthios, ad quos scribit, 
primum de Christi resurrectione tam suo quam 
aliorum qui viderant teslimonio instruit : demum 
de caterorum mortuorum resurrectione copiosis- 
sime agens, cum ad eam insinuandam_ proban- 
damque mullis utatur argumentis; suis ipsorum 
factis, qui ea dicerent, arguens, bec ait*: « Quid 
facient, quibaptizantur pro mortuis, siomnino mor- 
tui non resurgunt? Ut quid baptizantur pro illis? » 

167. De his qui baptizantur pro mortuis. — Sed 
quinam esset istiusmodi ludus et fabula velut in 
scena representata, Epiphanius * agens adversus 
Cerinthum narrat his verbis : « In hac regione, 
Asia, inquam, imo etiam in Galatia, valde viguit 
horum doctrina: de quibus etiam ex traditione res 
quadam ad nos devenit, quod quidam apud ipsos 
de vila decesserunt, morte preoccupati citra bapti- 
sma, alii vero pro ipsisin nomen ipsorum baptizen- 
tur, ut ne ubi resurrexerint illi in resurrectione, 
peenas dent, eo quod non acceperunt baptisma, et 
subditi fiant potestati, qua mundum fecit. Et hac 
de causa traditio, qua ad nos devenit, eumdem san- 
ctum Apostolum dixisse ait : Si omnino mortui non 
resurgunt, cur et baptizantur pro ipsis ? Ceterum 
alii recte hoc dictum interpretantes, dicunt, quod 
morti vicini, si fuerint.in pietatis doctrina instructi, 
ob hance spem ante obitum lavacro digni sunt : osten- 
dentes quod qui mortuus est, eliam resurget, et ob 
id indiget remissione peccatorum per lavacrum. 
Horum vero aliqgui Christum nondum resurrexisse 
predicant, verum resurreclurum esse cum omni- 
bus : alii vero, quod omnino mortui non resurgent. 
Quapro;ter Apostolus medium se interponens, utros- 
que hos, ac religuas hereses eadem opera subver- 
tit. » Hee Epiphanius. A 

468. Chrysostomus * arreptam testatur a Mar- 
cionilis occasionem ex verbis Pauli, ut loco defuncti 
vivenitem quempiam illi profuturum baptizent : sic 
enim ait : « An vullis primo dicam, quomodo hance 
dictionem adullerautur qui morbo Marcionis labo- 
rant ? Aique scio quidem fore ut risum multum 
moveam : Yerumenimvero etiam propterea ma- 

xime dicam, ut eum morbum magis fugiatis. Nam 
postquam catechumenus quispiam apud eos acces- 
serit, sub lecto mortui absconso aliquo qui vivit, 
accedunt ad mortuum, et alloquuntur, et rogant ve- 
litne baptismum accipere? Deinde illo nihil respon- 
dente ; qui est absconsus inferne, pro illo dicit, se 
velle baptizari; et sic eum baptizant pro eo qui 
excessil, perinde ac si in scena luderent; tantum 
valuit diabolus in ignavorum animis. Deinde cum 
accusantur, addunt hoc verbum, dicentes A postolum 
dixisse : Qui baptizantur pro mortuis. » Hee ipse. 
Verum cum Marcion heresiarcha longe post Pauli 
tempora emerserit; non potuit ipse, vel ejus secta- 
tores esse qui notantur a Paulo, sed alii, qui eadem 
actitarent, e quibus ipsi exemplum fuerint mutuati. 
At Tertullianus ' quoque docet, non de Catholicis , 
sed de hereticis Paulum esse locutum, id declarans 
his verbis : « Sed qua, inquit, ratione baptizantur 
pro mortuis ? Certe illa presumptione hoc eos insti- 
tuisse contendit, qua alii etiam carni vicarium ba- 
ptisma profuturum existimarent ad spem resurre- 
clionis; que nisi corporalis, non alias sic baptismate 
corporali obligaretur. Anima enim non lotione, sed 
responsione sancitur, hoc est, sanctificatur. » Hee 
Tertullianus, que ferme repetit > agens contra Mar- 


. cionem. Sed sunt et aliw de verbis Apostoli inter- 


pretaltiones, quas in primis Joannes Chrysostomus 
affert , et Isidorus Pelusiota * ejus discipulus, atque 
alii : earum vero cupidos ad interpretes remitti- 
mus. 

169. Clausurus jam epistolam Paulus’ collectam 
indicit, sicut et in aliis Eeclesiis fecerat. Cum enim 
(ut alias dictum est) Christiani qui Hierosolymis 
erant, bonis omnibus spoliatia contribulibus Judis 
maxima affligerentur inopia; et ex Concilio Hiero- 
solymitano (ut vidimus) sic Paulo Gentinm cura 
fuisset delegata, ut tamen pauperum Judeorum 
memor esset ; cum alioqui sic comparatus esset, 
ut quo ipse sibi victum quereret manuale opus 
exercere consueverit, ne cui molestus esset; pro 
illorum tamen inopia sollicitus, se a ceteris, que 
in Asia et Grecia erant, Ecclesiis eleemosynam 
colligere testatur, sic dicens * : « De collectis autem 
que fiunt in sanctos, sicut ordinavi Ecclesiis Gala- 
liz, ita et vos facile. Per unam sabbati unusquis- 
que vestrum apud se seponat, recondens quod ei 
bene placuerit : ut non cum venero, tunc collecte 
fiant. Cum autem presens fuero, quos probaveritis 
per epistolas, hos mittam perferre gratiam vestram 
Hierusalem. Quod si dignum fuerit ut et ego eam, 
mecum ibunt. » Hee Paulus de collecta Ecclesie 
Corinthiorum indicta. Sed de collectis satis superius. 

470. Declarans insuper Apostolus animi sui con- 
silium, quando venturus sit Corinthum, hee addit : 
« Veniam ad vos, cum Macedoniam pertransiero, 
nam Macedoniam pertransibo. Apud vos autem for- 
sitan manebo, vel etiam hiemabo, ut vos me dedu- 

catis quocumque iero. Nolo enim vos modo in tran- 
situ videre : spero enim me aliyuantulum temporis 
manere apud vos, si Dominus permiserit. Perma- 
nebo autem Ephesi usque ad Pentecosten. » Hee 
cum scribat Paulus (ut diximus) hoc anno; quid- 
nam est, quod de non recedendo Epheso usque ad 
illud tempus visus est inisse consilium? Sed cur 
tamdiu detineretur Ephesi, hanc affert ipse causam , 
cun) subdit : « Ostium mihi apertum est magnum 
et evidens , et adversarii multi. » Ephesus enim, 
quod totius Minoris Asie metropolis esset civitas , 
quodque illic esset Diane templum (de quo pau'o 
inferius dicturi samus) omnium gentium frequenti 
concursu celeberrimum; et quod denique proconsul 
Asie illic agere consuevisset , ad quem necesse esset 
ex tota provincia homines convenire ; peropportunus 
ipsi visus est locus, ubi diutius Evangelium pre- 
dicando consisteret. De .eadem enim civitate hac 
quoqne Philostratus * in Apollonio: « Abundat bo- 
narum artium studiis; philosophis , oratoribusque 
redundat : ut vere dici possit, eam civitatem non 
_equilum robore , sed clarorum hominum mil!ibus 
ceteras superare, in eaque plurimum vigere sapien- 
tiam. » Hec ille, cum Apollonii magi erga Ephe- 
sios studium commendat : ut non mireris, si erga 
eosdem Pauli propensius esset officium. Sed qua oc- 
casione inde abire compulsus sit, Lucas exacte de- 
seribit. 

171. De anathemate et maranatha. — Attamen 
prius videamus quod idem Paulus in calce ejusdem 
prime epistole ad Corinthios , in salutatione appo- 
sita, sua manu conscripta, ait : « Si quis non amat 
Dominum nostrum Jesum Christum, sit anathema , 
maranatha. » Quoniam vero eadem Pauli verba sa- 
cre Synoli, necnon episcopi in suis Ecclesiis , cum 
divini interminatione judicii aliquid admonerent , 
suis ipsorum preceptis affigere consueverunt :-opere 
pretium ducimus (quod instituti ratio exigit) sub- 
obscura hee elucidare , de iisdemque vocibus pauca 
dissercre. Probe scimus, ex sententia Joannis Chry- 
sostomi’, vocem, Anathema, esse ambiguam, atque 
in bonam eque ac malam partem usurpari posse : 
quaniloque enim quod certo loco appensum °, et ex 
voto Deo oblatum, vel in ejus templo dedicatum est, 
significari ; quandoque vero quod a Deo sejunctum 
est per impietatem , intelligi hac voce anathematis , 
cum complura divine Scripture exempla declarant, 
tum maxime id quod apud Justinum * legitur in 
hee verba: « Anathema id dicitur, quod Deo est de- 
dicatum atque destinatum, et in communem usum 
amplius non convertitur ; aut quod a Deo per mali- 
tiam est abalienatum. » Sed jam quo sensu hic ac- 
cipiat Paulus, habes a Chrysostomo * dicente : « Quid 
igitur est anathema? audi ipsum ita loquentem : Si 
quis non amat Dominum Jesum Christum, is ana- 
thema sit, hoc est, ab omnium commercio segrega- 
tus , alienus ab omnibus sit. Nam quemadmodum 

anithema donum, quod Deo oblatum dedicatur , 
nemo est qui temere manibus contingere audeat, 
neque ad id propius accedere : sic et eum qui ab 
Ecclesia separatur , ab omnibus abscindens , ac tan- 
quam longissime abducens, hoc nomine a contrario 
scilicet appellat, magno cum terrore omnibus inter- 
minalus, ab eo ut separentur , ac pedem referant. 
Anathemati enim honoris gratia appropinquare 
nemo audebat : ab eo autem qui ab Ecclesia abscis- 
sus erat, ex opposita omnes sententia separabantur. 
Quapropter separatio quidem tum hec, tum illa ex 
aquo vulyo abalienatio erat : separationis vero mo- 
dus non unus, sed illi contrarius : ab illo enim 
abstinebant tanquam a Deo dicato : ab hoc autem 
decedebant tanqnam a Deo abalienato, et ab Eccle- 
sia abscisso. » Hucusque Chrysostomus. At non 
certe hoc modo Paulus ' optabat anathema es:e a 
Christo pro fratribus suis , ipsa nimirum gente Ju- 
deorum. 

472. Est enim et adhuc alius ejusdem vocis 
sensus, ut anathema idem, importet quod maledi- 
ctum, secundum quod scriptum est in Zacharia ? de 
Hierusalem : « Habitabunt in ea, et. anathema non 
erit amplius. » Quo loco Hieronymus de Paulo °: 
« Pro fratrum salute, inquit, anathema esse cupit, 
imitari volens Dominum suum, qui et ipse, cum 
non esset maledictio, factus est maledictio. » Sed 
hac fusius in epistola ‘ad Algasiam, ubi et de alio 
vocis sensu hee verba leguntur: « Vult ergo Apo- 
stolus perire in carne, ut alii salventur in spiritu; 
suum sanguinem fundere, ut multorum anime 
conserventur. Quod autem anathema interdum oc- 
cisionem sonet, multis veteris Testamenti testimo- 
niis probari potest. » Hee ille. 

173. De Maranatha vero hec idem auctor ad 
Marcellam ®: « Maranatha magis syrum est, quam 
hebraicum , tametsi ex confinio utrarumque lingua- 
rum aliquid el hebreum sonet, et interpretetur, 
Dominus noster venit, ut sit sensus: Si quis non 
amat Dominum Jesum Christum, anathema sit; et 
illo completo , deinceps inferatur : Dominus noster 
venit, quod superfluum sit adversus eum odiis per- 
tinacibus velle contendere , quem venisse jam con- 
stet. » Hee ipse. Verum quod ad causam spectat, 
quod post anathema ea adderentur verba, illam 
potius existimamus, quod Hebrai cum proferrent 
condemnationis sententiam, cum contestatione pra- 
sentis divini judicri facere consueverant. Sunt de 
his exempla in divinis Scripturis, ut in Daniele °, 
qui impudicos et calumniantes senes condemnans, 
ad priorem dixit : « Ecce angelus Dei, accepta sen- 
tentia ab eo, scindet te medium; » posteriorem item 
damnans, sic est allocutus : « Manet angelus Do- 
mini gladium habens, ut secet te medium, et inter- 
ficiat vos.» Sic et ceteri judicantes, et maledictionis 
sententiam pronuntiantes addentesque Maranatha , 
Dei praesentiam omnia judicantis ac punientis adesse 
contestabantur ; sicut habetur in Psalmo *: « Judi- 

centur Gentes in conspectu tuo. » Ut probaretur 
esse verum, quod est scriptum in Proverbiis * : 
« Per me legum conditores justa decernunt. » Et 
illud : « Per me potentes decernunt justitiam. » 
Porro anathemati proxima censura erat? catathema, 
que erat proprie eorum qui se sic damnatis conjun- 
gerent. 

474. Quod vero sicut Maranatha, ifa et alie 
Hebrzorum voces sint in Ecclesiam illapse , et fre- 
quenti usu recepte , hanc Hieronymus ad Marcel- 
lam * scribens affert rationem : « Apostolos id cu- 
rasse, ut quoniam prima Ecclesia ex Judeis fuerat 
congregata, nihil ad credentium scandalum inno- 
varent, sed ita uta parvo imbiberant, traderent : 
postea vero quam in universas gentes Evangelii 
dilatatus est sermo, non potuisse semel suscepta 
mutari. Licet et illud in libris suis, quos &nynrmtds 
vocant, Origenes asserat, propter vernacule lingue 
cujusque idioma, non posse ita apud alios sonare, 
ut apud suos dicta sunt, et multo melius esse non 
interpretata ponere, quam vim eorum interpreta- 
tione tenuare. » Hucusque Hieronymus. Augustinus 
heec etiam in eamdem sententiam * : « Hebraa, in- 
quit, verba non interpretata sepe -invenimus in 
libris, sicut Amen, Alleluia, et Racha, et Hosanna, 
et si qua sunt alia, quorum partim propter sanctio- 
rem auctoritatem , quamvis interpretari potuissent, 
servata est antiquitas, sicut et Amen, et Alleluia; 
partim vero. in aliam linguam transferri non po- 
tuisse, sicut alia duo que posuimus; » et alibi ® : 
«Sciendum est, Amen, et Alleluia, quod nec La- 
tino, nec Barbaro licet in suam linguam transferre, 
Hebreo cunctas gentes vocabulo decantare ; » ut ex 
his videas, quantum venerande antiquitati majores 
detulerint, et quam parum ei consulant, qui pre- 
textu quodam excultioris sermonis, passim immu- 
tant antiquas voces ecclesiasticas, ut (quod ad id de 
quo agimus spectat) cum loco anathematis, vel 
excommunicationis , more Gentilium potius quam 
Christianorum dicere malint, devovere diris, vel 
quid simile. Sed tanta (dicam cum Augustino °) est 
vis consuetudinis etiam ad discendum, ut qui in 
Scripturis sanctis quodammodo nutriti educatique 
sunt, magis alias locutiones mirentur, easque minus 
latinas putent, quam illas quas in Scripturis didi- 
cerunt, neque in lingue auctoribus reperiuntur. 

175. Novas voces, quantumlibet elegantiores , 
esse vitandas, nec ad locutionem sacrarum rerum 
facile admittendas, majorum complura docent exem- 
pla, de quibus alias. Est enim ornamenti quoddam 
genus non mediocre, etiam oratorum latinorum 
principis testimonio, verborum ornatum contem- 
nere : nempe ait ad amicum scribens’: « Illa tua 
horridula mihi et incompta visa sunt; sed tamen 
erant ornata hoc ipso quod ornamenta neglexerant; 
et ut mulieres, ideo bene olere, quia nihil oleant, 

videbantur. » Dicebat et qui inter Graecos eloquen- 
tissimos rhetores primum sibi vindicabat locum , 
non esse in eo fortunas Atlice eloquentie sitas, hoc 
vel illo scire uti verbo : quin potius rem accuratius 
perpendere. Quam quidem sententiam tanto auctore 
dignam, post Ambrosium * (qui, prout vetus inter- 
pres, hac eadem ratione maluerat presepium quam 
presepe dicere) Augustinus *, cum faceret ei gram- 
maticus magnum de impropria derivatione nego- 
tium, usurpat his verbis : « Si enim Demosthenes 
clarissimus oratorum, quibus tanta verborum fuit 
cura, quanta rerum auctoribus nostris; cum tamen 
ei nonnullam locutionis insolentiam objecisset Atschi- 
nes, negavit ille in eo positas esse fortunas Grecie , 
illone an illo verbo usus fuerit, et an huc an illue 
manum porrexerit : quanio minus nos laborare 
debemus de regulis derivandorum nominum; 
quando sive hoc, sive illud dicamus, intelligitur 
sine ambiguitate quod dicimus; quorum non in 
expositione sermonis, sed in demonstratione veri- 
tatis est major intentio? » Hucusyue ille, nobisque 
satis : in hee enim pene inscii incidimus. 

476. De Diane Ephesie templo. — Quomodo 
autem in Paulum commorantem Ephesi post hee 
concitate sint turbe, cum Lucas exacte * describat ; 
nos in primis hic idem (ut rerum gestarum ordo 
postulat) recitemus : « Facta est, inquit Lucas, illo 
tempore turbatio non minima de via Domini. De- 
metrius enim quidam nomine, argentarius, faciens 
edes urgenteas Diane, prestabat artificibusnon mo- 
dicum questum : quos convocans, et eos qui hujus- 
modi erant opifices, dixit : Viri, scitis quia de hee 
artificio est nobis acquisitio : et videtis et auditis, 
quia non solum Ephesi, sed pene totius Asia Paulus 
hic suadens avertit multam turbam, dicens : Quo- 
niam non sunt dii qui manibus fiunt. Non solum 
autem nobis hec periclitabitur pars in redargutio- 
nem venire, sed et magne Diane lemplum in nthi- 
lum reputabitur, sed et destrui incipiet majestas 
ejus, quam tota Asia et orbis colit. » Fuit hee De- 
metrii oratio ad concitandas turbas in Paulum et 
armandos in eum opifices accommodata : nec fuit 
difficile hoc illis persuadere, cum presertim tum ab 
utili, tum ab honesto, nempe a religione, fortia ar- 
gumenta deduceret. Magnum quidem compendium 
argentarii suo opificio contrahebant, dum argenteas 
statuas edesque earum ex argento itidem fabrefactas, 
lis qui ea vovissent, plurimi venderent. 

177. Penes Gentiles etiam fuitin more, hee pro 
re aliqua assequenda vovere, pictasyue tabellas, rem 
ipsam cujus compotes facti fuissent, representantes, 
in templis suspendere : unde C. Cotta hoc apud Tul- 
lium * : «Tu, qui deos putas humana negligere , 
nonne animadvertis ex tot tabellis pictis, quam multi 
votis vin tempestatis effugerint, in portumque salvi 
advenerint? » et Horatius > : 

Me tabula sacer 
Votiva paries indicat, uvida 
Suspendisse potenti 
Vestimenta maris Deo. 


Solebant itidem tabule picte argento etiam fabri- 
cari : hinc Cicero! : « Tabulas pictas etiam argenti 
bene facti; » et Lucianus in Alexandro : « Accede- 
bant, inquit, ad hec picture, imagines, signa deum 
ferentia, partim ex ere, parlim ex argento efficla. » 
Sed et Dio in Rhodiaca offerri consuevisse ait ejus- 
modi diis imagines, non ex terra fictiles, ne numen 
injuria afficeretur ; sed ereas vel argenteas diis esse 
gratas, que semel dicate , perpetuo permanerent. 
Suas enim, filiorumve, vel nepotum imagines in 
deorum fanis offerri consuevisse , idem auctor in 
nuper cilata oratione confirmat. At quod etiam ad 
hujusmodi oblationes spectat , de Philistais in divi- 
nis Scripturis ? est testimonium, eos ad avertendam 
plagam per mures et ulcera divinitus illatam, juxta 
numerum suarum provinciarum fecisse quinque 
mures aureos, totidemque aureos anos , quos delicti 
expiandi causa apud Arcam foederis in capsella po- 
suerunt. Sic igitur in templum Diane Ephesie vel 
pictas tabellas, vel sculptas aut conflatas argento 
imagines offerentes , vota que nuncupaverant, per- 
solvebant; quarum opificio argentarii ingentem sibi 
vim pecunie comparabant. 

478. Ceterum quas Lucas edes Diane argenteas 
ab argentariis fieri solitas esse tradit, nihil aliud 
fuisse existimamus, quam ipsas argenteas slatuas 
cum suis ediculis, seu loculamentis : quo sensu 
etiam apud Ciceronem in Verrem des Minervee po- 
sita dicitur in fano Apollinis. Abundasse hisce donis 
templum Diane, ex eo facile colliges, quod Pom- 
peiano civili bello in Orientem translato , Scipio (ut 
scribit Cesar *) pecunias antiquitus in templo depo- 
sifas, ceterasque ejusdem dee statuas inde tolli cum 
jussisset , Casar, quominus fieret voti compos , fuit 
impedimento : qui iterum postea restilit I. Appio id 
ipsum conanti. Sed de pecuniis deponi solitis Ephesi 
in templo Diane, hee Dio * : « Nostis haud dubie 
Ephesios, apud quos multe pecunie partim priva- 
torum reconditx in Diane templo, non solum Ephe- 
siorum, sed et hospitum, et hominum undequaque 
venientium, parlim et populorum, et reguin. Depo- 
nunt autem omnes in eo securitatis gratia , nemine 
unquam auso loco inferre injuriam, tametsi plu- 
rima bella gesta sint, civitasque sepius fuerit capta. » 
Hactenus Dio. Fidem quoque certam fecit ejus rei 
Annibal Carthaginiensis, qui velata specie, quod ha- 
bebat tot preeliis conges!um aurum, in eodem Diane 
templo nova arte occulte deposuit °, Ex quibus om- 
nibus, quanta esset apud omnes gentes existimatio- 
nis templum illud , intelligere quisque potest. Ad- 
numerabatur enim inter septem orbis miracula 
ipsum Diane Ephesie fanum, de quo hec Plinius® : 
« Magnificentie vera admiratio extat templum Diane 

Ephesiz, ducentis (vel, ut alibi habet, quadringen- 
tis) viginti annis factum a tota Asia. In solo id palu- 
stri fecere, ne terramotus senliret, aut hiatus time- 
ret. Rursum ne in lubrico atque instabili fundamenta 
tant molis locarentur, calcatis ea substravere car- 
bonibus , dein velleribus lane. Universo templo 
longitudo est quadringentorum viginti quinque pe- 
dum, latitudo ducentorum viginti, columne centum 
viginti septem a singulis regibus facta, sexaginta pe- 
dum altitudine, ex iis triginta sex celate ; » et paulo 
post : «Cetera ejus operis ornamenta plurium libro- 
rum instar obtinent. » Talis igitur erat species templi 
Diane Ephesiz his temporibus, cum alias antea se- 
pties fuerit restitutum , ut idem qui paulo ante 
auctor affirmat *. Simulacrum vero Diane alii ex 
ebeno compactum tradiderunt; alii vero, ut Mutia- 
nus consul, qui se illud proxime spectasse dicebat , 
vitigeneum fuisse ferunt. 

179. Sed tante molis templum, orbis (ut existi- 
mabatur) miraculum et ornamentum, sub Gallieno 
imp. lnvadentibus Gothis Asiam (ut auctor est Julius 
Capitolinus ”) spoliatum est. penitus et incensum : 
licet illud ipsum abhinc post septem annosab eodem 
Nerone imp. sub quo hec in Paulum excitate sunt 
turbe, tam que in Asia quam etiam que in Achaia 
in deorum templis dona erant pretiosa ac simulacra 
fuerint inde sublata : quod quidem Tacitus * sub 
consulatu C. Lecanii et Marci Licinii facturn testatur 
his verbis : « In eamque predam etiam dii cessere , 
spoliatis templis in Urbe, egestoque auro, quod 
triumphis, quod votis, omuis populi Romani etas 
prospere aut in metu sacraverat. Enimvero per 
Asiam atque Achaiam non dona tantum, sed simu- 
lacra numinum abripiebantur, missis in eas provin- 
cias Acrato ac Secundo Carinate. Ille libertus cui- 
cumque flagilio promptus : hic Greca doctrina ore 
tenus exercilatus, animum bonis artibus non indue- 
rat. » Hee Tacitus. 

180. Opifices igitur argentarii (ut ad orationem 
proposifam revertamur) auditis his que a Demetrio 
dicebantur (inquit Lucas ‘) « repleti sunt ira, et ex- 
clamaverunt dicentes : Magna Diana Ephesiorum. 
Et impleta est civilas tota confusione, et impetum 
fecerunt uno animo in theatrum, rapto Caio et Ari- 
starcho Macedonibus comitibus Pauli. Paulo autem 
volente intrare in populum non permiserunt disci- 
puli : quidam autem et de Asie principibus, qui 
erant amici ejus, miserunt ad eum, rogantes ne se 
daret in theatrum. Alii etiam aliud clamabant. Erat 
enim ecclesia confusa, et plures nesciebant ex qua 
causa conyenissent. ,_De turba autem detraxerunt 
Alexandrum, propellentibus eum Judeis. Alexander 
autem manu silentio postulato, volebat rationem 
reddere populo. Quem ut cognoverunt Judzeum esse, 
vox facta est omnium, quasi per horas duas claman- 
tium : Magna Diana Ephesiorum. Et.cum sedasset 
scriba turbas, dixit : Viri Ephesii, quis enim est ho- 
minum, quinesciat Ephesiorum civitatem cultricem 

esse magne Dianz, Jovisque prolis? Cum ergo his 
contradici non possit, oportet vos sedatos esse, et ni- 
hil temere agere. Adduxistis enim homines istos ne- 
que sacrilegos, neque blasphemantes deam vestram. 
Quod si Demetrius, et qui cum eo sunt artifices 
habent adversus aliquem causam : conventus foren- 
ses aguntur, et proconsules sunt: accusent invicem. 
Si quid autem alterius rei querilis, in legitima 
ecclesia poterit absolvi. Nam et periclitamur argui 
seditionis hodierne : cum nullus obnoxius sit, de 
quo possimus reddere rationem concursus istius. Et 
cum hee dixissel, dimisit ecclesiam. » Hucusque 
Lucas. 

481. In his quidem multa sunt considecranda , 
et in primis id quod Alexander de Apostolorum mo- 
destia his testatur : « Adduxistis homines istos neque 
sacrilegos, neque blasphemantes deam vestram. 
Adducendus est ad hee declaranda locus Josephi in 
libro secundo contra Apionem, quo dicilur: « Noster 
enim mos est, propria custodire, non aliena potius 
accusare : et ut neque ridere neque blasphemare de- 
beamus eos qui apud alios putantur dii, aperte nobis 
legislator interdixit propter ipsam appellationem. » 
Heec Josephus : ut non mireris, si Apostoli ipso in- 
gressu predicationis evangelice in deos Gentium 
minime inveherentur : communis enim in dictum 
illud Exodi: « Diis non detrahes » vulgata illa fere- 
batur interpretatio, ut neque in deos Gentium oblo- 
querentur. 

482. Sed et observatione quidem digna res est, 
quomodo Alexander homo Judeus tantam civitatem 
adeo tumultuantem , conulamantem, obstrepentem, 
ac impetu concitatam brevi oratione sedaverit, at- 
que in officio continuerit : ea nimirum tantum illos 
devincens ratione, quod si delictum aliquod a Paulo 
ejusque discipulis perpetratum fuisset, agerent de 
his apud proconsules in conventibus forensibus : si 
vero de re aliaesset questio, de religione videlicet, 
in legitima ecclesia causam tractarent. Mira quidem 
atque plane egregia distinctione, quenam causa ad 
forenses esset deferenda conventus, qu vero in le- 
gitima ecclesia tractari deberet, perbelle monstravit, 
atque etiam facile persuasit. Tanta enim veritatis 
est vis, ut concitatos animos acin furorem actos deli- 
niat, atque nisi contra jus fasque omnino nitantur, 
potiora sequi compellat. Quantumlibet autem esset 
proconsulum summum jus, summaque potestas : 
tamen ea que ad cultum veritatemgue religionis 
spectarent, non in eorum convyentibus, sed in legi- 
tima ecclesia decerni debere, omnibus persuasissi- 
mum videbatur. Nam * et Gallio Achaie proconsul 
(ut vidimus) ab his, que erant de fide oborte, absti- 
nuit controversiis, rejiciens illarum judicium ad 
ejusdem facultatis homines. Sed quinam essent hi 
forenses conventus, quave legitima ecclesia, quo- 
rum meminit Alexander, ut historica veritas magis 
magisque perspicua reddatur, oper pretium duci- 
mus paucis demonstrare. 

183. A Grecis hanc consuetudinem forensium 
conventuum fluxisse, Dionysius Halicarnasseus * his 
verbis declarare videtur : « Templa construxere im- 
pensis communibus, illi Diane Ephesia, hi Apolli- 
nis in Epitropio : quo convenientes cum conjugibus 
et liberis, statis temporibus, una sacris dabant ope- 
ram et mercimoniis : ubi publico certamine cum 
equis pernicibus, tum viris viribus arleve musica 
precellentibus proponebantur premia victoria, et 
diis civilates dicabant donaria. Peractis spectaculis , 
ac negolialionibus, aliisque festis et publicis hilarita- 
tibus : si cui civitati simultas intercedebat cum 
altera, presto erant judices, qui litem componerent: 
tum de bello contra barbaros gerendo, deque mulua 
gentis concordia consulebatur in medium. Horum 
et his similium exempla secutus, animum adjecit 
Servius Tullius ad constituendum unum corpus, 
etc. » Extant de ejusmodi forensibus conventibus in 
Asia fieri solitis egregia duo loca Dionis, et in primis 
de Celenis Phrygia, sic dicentis : « Ad hac, judicia 
alternis annis apud vos fiunt, et congregatur multi- 
tudo hominum infinita, juraagere volentium, judi- 
cantium, rhetorum, prefectorum, ministrorum, 
servorum, lenonum, mulionum, cauponum, mere- 
tricum, et opificum : ut venalia, qui babent, maxi- 
mo distrahant pretio; nihilque sit otiosum in civitate, 
neque juga, neque «des, neque mulieres ; » etpaulo 
post : « Quaamobrem maximum ego reor esse ad Civi- 
tatis robur judiciorum conventus : et nullam ob 
rem omnes tantum adhibuere studium. Ilorum au- 
tem jus habent insigniores civitates vicissim annis 
alternis; » idem de iisdem in Melancoma prima bee 
habet : « Conveniunt autem ad publicos mercatus; 
hi quidem propter historias, et alia speclacula et 
certamina. Et ex his si qui valde hujus rei sunt stu- 
diosi, nihil aliud a summo diluculo faciunt; multi 
varia afferunt venalia, turba forensis; alii suarum 
specimen edituri artium et opificii; alii suam pro- 
ponunt sapientiam : multi quoque poemata oslten- 
tant tragoedorum et carminum beroicorum: multi 
vero soluta oratione scripla commeotaria legunt olii 
gratia, venientibus animumque oblectare volentibus 
molesti. » Hee et alia Dio de forensibus conventibus 
ea tempestate in Asia fieri solitis : visit enim ipse, 
qui hec scribebat, hac ipsa etate. 

484. Verum apud Romanos distinctos fuisse fo- 
renses conventus, qui negoliationis causa agerentur, 
ab illis cum preses provincie civitates vocaret, et 
de controversiis earum cognosceret, vel illis in qui- 
bus conciones haberentur, vel alia ejusmodi ad 
Remp. spectantia negotia tractarentur, tradit Fe- 
stus®. Propterea conventus forenses, quorum memi- 
nit sanctus Lucas, illi erant, cum proconsul in qui- 
busdain provincie civitatibus, que sibi ad hoc 
peragendum commodiores viderentur, cerlis dicbus 
consisteus, per se vel legatos , causas comprovincia- 
lium cognoscens judicia exerceret, atque seutentia 
diffiniret. Meminit horum sepius Cicero * ad Ap- 

pium scribens, necnon ad M. Catonem ‘. Josephus 
Judeus ? dum agit de Gabinii prefectura in Pale- 
stina, hec ait : « Constitutis quinque juridicis con- 
ventibus, in totidem equales partes totam provin- 
ciam distribuit : ita utalii jura peterent Hierosolyma, 
alii Gadara, Amathuntem alii, quarti vero Hieri- 
chuntem , quinti Saphoram, quod est oppidum Ga- 
lil : sicque liberati dominis sub optimatum guber- 
nalione degebant. » Optimates quidem appellat, 
quos Alexander apud Lucam proconsules : non quod 
in Asiam provinciam Minorem dictam plures cum 
fascibus proconsules mitterentur : sed quod qui ab 
eo dirimendis litibus et ceteris causis cognoscendis 
preeficerentur, proconsulares judices dicerentur , 
iidemque aliquando legati *, quos fortasse Alexan- 
der proconsules dixit : vel quod (ut verius credi- 
mus) sublato de medio nuper, ipso initio Neronis 
imperii, dolo Agrippine propinato veneno, Junio 
Silano Asiz# proconsule, duo essent qui loco pro- 
consulis eam administrarent provinciam, Publius 
Celer ‘, et P. Alius : hi enim curantes res fami- 
liares principis in Asia, jubente eadem Agrip- 
pina Neronis matre, Silano necem intulerant : quo 
defuncto, nullus alius post ipsum proconsul in Asia 
legitur subrogatus, sed ambo eam provinciam admi- 
nistrarunt : quorum alter, nimirum Publius Celer , 
post sequentem annum, Nerone secundum et Lucio 
Pisone coss., a tota Asia apud Neronem est accusa- 
tus : usque enim ad illud tempus, Tacitus * hee 
scribens, illum eo magistratu esse perfunctum cum 
P. Ailio collega demonstrat. 

485. Quod autem pertinet ad conventum , 
quem (ut vidimus) idem Alexander legitimam 
Ecclesiam dicit : Chrysostomus * affirmat , solitos 
fuisse Judeos ad dirimendas quas inter se habe- 
rent contentiones , ter in mense coire. Erant et 
apud Judeos alii quoque, ubicumque agerent, pu- 
blici conventus, qui ab his indicebantur qui asummo 
pontifice summa cum potestate ad visitandos Judeos 
mittebantur, ut que ad morum instlitutionem, et le- 
gis disciplinam spectarent, corrigerent et emenda- 
rent. Erat eorum precipua jurisdictio et imperium : 
nam principes synagoge, sacerdotes, aliosque mini- 
stros, si factum exigeret, exauctorare atque in ordi- 
nem redigere poterant, ut Epiphanius cum de his 
agit 7, testatur. Cum igitur ex Judeis christiana 
fides progenita videretur, quique Ephesi predica- 
rent, genere Judxi essent, Judeorum conventum 
Alexander, et ipse Judeeus, legitimam Ecclesiam no- 
minavit. Judei enim habitantes Ephesi, ejusdem 
civitatis municipes erant, ac proinde privilegiis ci- 
vium potiebantur, et Ephesii dicebantur : testatur 
id enim Josephus libro secundo contra Apionem. 

186. « Postquam autem cessavit tumultus , in- 
quit Lucas *, vocatis Paulus discipulis et exhortatus 
eos, valedixit, et profectus est ut iret in Macedo- 
niam.» Fuerunt he ille Pauli angustie, quarum, 

ad Corinthios ' secundo scribens, his verbis memi- 
nit : « Non enim volumus ignorare vos, fratres, de 
tribulatione nostra, que facta est in Asia : quoniam 
supra modunm gravati sumus supra virtutem, ita ut 
teederet nos etiam vivere. Sed ipsi in nobismetipsis 
responsum mortis habuimus, ut non simus fidentes 
in nobis, sed in Deo, qui suscitat mortuos; qui de 
tantis periculis nos eripuit et eruit : in quem spera- 
mus, quoniam et adhuc eripiet, adjuvantibus et 
vobis in oratione pro nobis. » 

187. Preter hec que a Luca et Paulo sunt 
scripta, si quis adhuc exactam habuerit temporis 
rationem, proculdubio inveniet hec circa tempora 
impostorem illum, orbis illusorem, circulatorem 
dico Apollonium Tyaneum venisse Ephesum. Phi- 
lostratus * enim ejus discipulus, et fabularum egre- 
gius concinnator, his primis Neronis annis, Ephe- 
sum primo, mox in Greciam, ac inde Romam, 
eodem imperante, venisse testatur, qui et prestigias, 
quas illum operatum esse Ephesi, in aliisque Asie 
ac Grecie locis, narrat, vere an falso, describit ta- 
men. Verum conatum fuisse diabolum his artibus 
christiane fidei obversari, prout olim in Atgypto 
coram Pharaone magi opera Dei per Moysem facta 
reddere irrita studuerunt, certum est. Cum enim 
viderentur eadem fere, que a Deo per Paulum signa 
fierent , ab Apollonio factitari, atque suis ipsius 
artibus homines dementari, in quale putas verita- 
tem fuisse discrimen adductam ? nimirum ut chri- 
stiane fidei hostes qualemcumque occasionem au- 
cupantes, ejusdem generis esse ex eodemque fonte 
prodire que a Paulo, ac que ab Apollonio agerentur, 
stulte jactarent; imo huic forte sua gloriosius osten- 
tanti, quam Paulo submisso animo omnia operanti, 
plus tribuendum esse, impie affirmarent : quod ex 
eo facile potest intelligi, cum Apollonio ob propul- 
satam (quod ait Philostratus) pestem, ut deorum 
alicui Ephesii statuam erigerent, et sacram rem 
facerent. Verum, sicut est scriptum in libro Sa- 
pientie ° « Spuria vitulamina non dabunt 
altas radices, nec stabile fundamentum colloca- 
bunt; » illius prestigize penitus evanuerunt ; et Dei 
Ecclesia, utcolumna et firmamentum veritatis, licet 
innumeris sit agitata turbinibus, et immensis vexata 
fluctibus, tamen quia supra solidam firmamaque pe- 
tram innixa, solide firmilerque fundata est, incon- 
cussa omni ex parte in perpetuum duratura subsistit. 
At de Apollonio fusius dicturi sumus inferius. 

188. Paulus, relicto Timotheo Ephesi, in Mace- 
doniam recedit, ejusque ad eumdem prima epistola. 
— Sed quid interea Paulus, postquam Epheso pro- 
fectus est, ut iret in Macedoniam? Per Minorem 
Asiam iter faciens , venit Troadem nobilissimam 
civitatem, que adjacet Hellesponto : ubi querens 
Titum, cum non invenisset, transmisso freto , abiit 
in Macedoniam. Testatur id quidem ipse Paulus 
in posteriore quam ad Corinthios scripsit * epi- 
stola, sic dicens post enarratas graves erumnas , 

quas in Asia, nempe Ephesi, passus erat : « Cum 
venissem , inquit, Troadem propter Evangelium 
Christi, et ostium mihi apertum esset in Domino , 
non habui requiem spiritui meo, eo quod non inve- 
nerim Titum fratrem meum : sed valefaciens eis 
profectus sum in Macedoniam. » Quid vero postyuam 
illuc venit ? Ait Lucas ‘ : «Cum autem perambulasset 
partes illas, et exhortatus eos fuisset multo sermone, 
venit in Greciam. » Brevissima quidem summa res 
gestas multorum mensium clausit. Nos vero, quid 
Paulus dum moraretur in Macedonia, Ecclesias ejus 
provincie visilans, egerit, quidve inde recedens, 
cum venit in Greciam (quantum ex ejusdem Pauli 
scriplis expiscari licuerit) enarrabimus. 

189. Ac illudin primis, quod venturus in Mace- 
doniam , rationem habens Ecclesie Ephesine, ne 
penitus pastore destitutam relinqueret, ut ejus ne- 
cessitati prospiceret, Timotheum discipulum om- 
nium amantissimum inibi remansisse yoluit. Id 
enim Paulus, e Macedonia primam ad eumdem scri- 
bens epistolam, testatur his verbis * : « Rogavi te ut 
remaneres Ephesi, cum irem in Macedoniam : ut 
denuntiares quibusdam, ne aliter docerent, neque 
intenderent fabulis et genealogiis, que questiones 
preestant magis, quam adificationem Dei, que est in 
fide. » Creatum fuisse Timotheum a Paulo Ephesi 
episcopum, auctor est Eusebius *, qui ait ipsum 
primum omnium obtinuisse episcopatum Ecclesia 
Ephesine. Sane quidem fuisse Timotheum, cum ad 
ipsum Paulus scribit, jam ordinatum episcopum, 
nulla est dubitatio ; quandoquidem que essent epi- 
scopi munera, ab eodem ibi exercenda requirit : 
nam in eadem prima ad eum hoe anno scripta epi- 
stola hae dicit *: « Adversus presbyterum accusa- 
tionem noli recipere, nisi sub duobus aut tribus 
testibus, » et paulo post : « Manus cito nemini im- 
posucris. » Hc et alia ad ipsum Ephesi agentem 
Paulus scribit, quibus plane significat, ipsum fuisse 
jam episcopum ordinatum. Quam nobilis. Ephesi 
collecta esset Ecclesia, quam nobilissimi Apostolo- 
rum Paulus et Joannes erexissent, cuique Timo- 
theus prafectus esset episcopus, eaque in hac verba 
sanctus Ignatius ad ipsos Ephesios scribit, facile 
monstrant : « Faxit Deus, inquit, ut assequar, et 
inveniar in sortem Epbesiorum Christianorum, qui 
et cum Apostolis in virtute Jesu Christi semper con- 
versati sunt, Paulo, Joanne, ac fidelissimo Timotheo. 
Scio qui sum, et que scribo : ego minimus Ignatius, 
similis his qui periculo et judicio obnoxii sunt : vos 
autem misericordiam consecuti, firmati in Christo 
Jesu.» De his vero qui tradunt * Timotheum post 
hee successisse in episcopatu Ecclesia Ephesinze 
Joanni evangelist; quam manifeste errent, suo loco 
inferius erit sermo. 

490. Relicto igitur Timotheo Ephesi, cum Pau- 
lus (ut dictum est) venisset in Macedoniam, primam 
ad eumdem scripsit epistolam : quod quidem cum 
ex dictis evidenter satis constat, tum etiam Patres te- 

stantur ‘; nec enim est quod de Pauli priori in Ma- 
cedoniam adventu possit intelligi : nam nondum ad 
illud tempus in ea Asie provincia Evangelium 
predicaverat. Cum multa Paulus eadem epistola 
Timotheum admoneat, fidemque operibus junctam 
commendet : inde docet , aliquos in errorem 
esse lapsos, dum fidei non conjunxerunt bonorum 
operum conscientiam , ut Hymeneus, et Alexan- 
der; ait enim in primis? : « Finis precepti est 
charitas de corde puro, et conscientia bona, et fide 
non ficta : a quibus quidam aberrantes, conversi 
sunt in vaniloquium, volentes esse legis doctores, 
non intelligentes que loquuntur, neque de quibus 
affirmant; » et post nonnulla: « Hoc prec ptum 
commendo tibi, Timothee, secundum pracedentes 
in te prophetias, ut milites in illis bonam militiam , 
habens fidem, et bonam conscientiam, quam qui- 
dam repellentes, circa fidem naufragaverunt : ex 
quibus est Hymeneus, et Alexander, quos tradidi 
salane, ut discant non blasphemare. » Quenam 
fuerit illoram blasphemia, cum non aperiat : illi 
notam fuisse jure Theodoretus * existimat, ac proinde 
hee ipsa Ephesi, ubi (ut dictum est) Paulus triennio 
commoratus est, contigisse. Fortasse hic ille est 
Alexander, cujus meminit Lucas * : quem Judeum 
fuisse genere, et concitatas Ephesi turbas, habita ad 
populum oratione, composuisse (quod ante vidimus) 
narrat : locus enim et nomen ad hee opinanda cum 
suffragentur, non a. remotis conjectura petita esse 
viletur. Caterum quam facile sit a fide etiam peri- 
clitari ac cadere, qui eam non eque optimis vite 
moribus foveant, innumera pene exempla, que suis 
locis narraturi sumus, manifeste declarant : ut vix sit 
reperiri declinantema fide hereticum, qui non prius 
aliorum peccatorum sordibus fuerit inquinatus. 
491. At non de his tantum qui in illam diem 
emersissent heretici, Timotheum Paulus admonuit; 
sed et de iis que venture essent, heresibus, divino 
Spiritn premonente, iisdem litteris eum reddidit 
certiorem, sic dicens *: « Spirifus autem manifeste 
dicit; quia in novissimis temporibus discedent qui- 
dam a fide, attendentes spiritibus erroris et dectrinis 
demoniorum, in bypocrisi loguentium mendacium, 
et cauteriatam habentium suam conscientiam, pro- 
hibentium nubere, abstinere a cibis, quos Deus 
creavit ad percipiendum cum gratiarum actlione 
fidelibus. Quia omnis creatura Dei bona est, et nihil 
rejiciendum , quod cum gratiarum actione percipi- 
tur. » Quinam fuerint ejusmodi heretici, qui postea 
hee docuerint, quorum Paulus doctrinam condem- 
nat : sententia est Chrysostomi * et aliorum, hos 
fuisse Encratitas, Marcionitas, et Manicheos. Verum 
ante hos, ipsis Apostolorum temporibus, que hee 
docuerunt, et cibos aliquos detestarentur, hereses 
prodiere. Nam Ignatius, qui tune vivebat, eosdem 
taxat hereticos, cavendosqyue monet, qui nuptias 
et cibos damnarent : sic enim ait scribens ad 

Philadelphios ‘ post damnatam heresim Ebionis : 
« Si quis universa hc confiteatur, sed legilimam 
commixtionem et liberorum procreationem cor- 
ruptelam et pollutionem appellat, aut cibos ali- 
quos detestandos putat; talis apostata illum dra- 
conem in se habentem fovet. » Idemque eadem 
ex causa cum de virginibus agit, quo hos sco- 
pulos vitent , easdem hec monet, sed in primis 
conjugatas : « Uxores, inquit, maritis subdite sint 
in timore Dei : virgines Christo in puritate, non 
abominantes nuptias, sed id quod prestantius est 
amplectentes, non in calumniam matrimonii, sed 
ut hberioribus animis divine legis meditationi va- 
cent.» Et cum agit de cibis, ad Heronem? diaconum 
scribens, hac ait: « Jejuniis et precibus vaca, et 
cave ne immodice id agas, ne ipse te dejicias : vino 
et carnibus ne prorsus abstineas; nec enim abo- 
minanda sunt : Bona terre, inquit, comedetis. » Sed 
quinam fuerit ejusmodi dogmatistes , Irenzus ° 
aperte significat, nimirum impium Saturninum , 
ejusque gregales, de quibus hee scribit, post alios 
recensitos eorum errores : « Nubere, inquit, et ge- 
nerare, a satana dicunt esse : multi etiam ex his 
qui sunt ab eo et ab animalibus abstinent, per- 
fecta ejusmodi continentia seducentes multos. » 
Hos igitur signatos esse ab Apostolo, imo a Spiritu 
Dei (ut ipse testatur) nulla est dubitatio : ipse enim 
Saturninus primus fuit (inquit Theodoretus *) qui 
matrimonium, diaboli doctrinam nominavit, jube- 
retque abstinere ab animatis. Docebat et hc ipsa 
Ebion heresiarcha (ut tradit Epiphanius *) adversus 
quem idem Ignatius scribit ® ad Philadelphios. 

192. At nec quemquam moveat, si novissimis 
temporibus hec ( prenuntiante Spiritu) obventura 
fore , idem testetur Apostolus : nam novissimum 
hoc esse tempus, Dominus illis verbis significave- 
rat, dicens’: « Venit hora, et nunc est, quando mor- 
tui audient vocem Filii Dei. » Et paulo post: « Venit 
hora, in qua omnes qui in monumentis sunt, au- 
dient vocem ejus, etc. » Sed et ipse Paulus, scribens 
ad Thessalonicenses *, novissimum diem, quo Chri- 
stus ad judicandum venturus esset jam in propin- 
quo esse, et sua ipsius elate affore significavit : sed 
nec ipse tantum id est opinatus, sed et Joannes ° ad 
suos scribens, dicebat: « Filioli : novissima hora 
est : et sicut audistis quia Antichristus venit , nunc 
Antichcisti multi facti sunt : unde scimus quia no- 
vissima hora est. » Quo!quot enim recens emerge- 
bant heretici, eosdem credebant Antichristos : sed 
quod predictum erat, post illum ad judicandam 
Dominum esse venturum; eadem conjectura iidem 
putarunt Apostoli, hac videntes, jam novissimum 
instare diem. Hac eadem ratione Ignatius 1°, cum 
eadem videret oborta impia dogmata que Paulus 
novissimis temporibus eventura predixerat , scri- 
bens ad Ephesios, quos Timotheus, ad quem Paulus 

scripsit, preedicta ex ejus scripto docuerat, hac ait : 
« Novissima jam sunt tempora : revertamur, et ti- 
meamus Dei longanimitatem. » Secreto enim arbitrio 
divini consilii, quod nefas est mortalem hominem 
perscrutari, hee de futuris temporibus Apostolis 
etiam fuisse abscondita, certum est. Sic novissimum 
tempus esse dictum a Spiritu, patet, eodem sensu, 
quo et Dominus reliquum temporis usque ad resur- 
reclionem mortuorum atque judicium, horam unam 
appellat, nempe novissimam mundi etatem. 

193. De ciborum delectu, et de certorum dierum 
Jejwuis. — Ex his igitur cum luce clarius certum 
exploratumque habeatur, quas hareses, quosve he- 
reticos Paulus ad Timotheum scribens, monente di- 
vino Spiritu, demonstraverit : quam impie simul ac 
stulte , quam inepte ac pariter inerudite, quam de- 
nique turpiter atque procaciter novantes heretici iis- 
dem Pauli verbis abutantur in sugillationem catho- 
lice veritatis, que celibatum nuptiis superextollit , 
et ciborum commendat abstinentiam, patet. Non sic 
enim, ut dictiheretici, Ecclesia Catholica commendat 
virginitatem, ut venerabiles nuptias thorumque im- 
maculatum condemnet : neque cum ciborum predi- 
cat abstinentiam , cibos cujusque generis tanquam 
malos abominandosyue existimat, quos a Deo optimo 
maximo, nec ab alio creatos dicit esse numine, 
aliove principio ; probe sciens ( quod dicit Aposto- 
lus *) omnem creaturam Dei bonam esse, et nihil 
rejiciendum quod cum gratiarum actione percipitur. 
Sicut enim ingluvies detestanda visa est omnibus , 
ita etiam ciborum abstinentia fuit semper ab omni- 
bus commendata : quam ut magis magisque tan- 
quam egregiam temperantiv virtutumque aliarum 
multarum altricem atque parentem, assequi valea- 
mus, delectum quemdam atque discretionem pu- 
tavit Dei Ecclesia adhibendam esse ciborum , illos 
scilicet aliquando ad esum adhibens qui visi sunt 
ad eam consequendam magis accommodati; illosque 
rursus pro tempore rejiciens, qui esculentiores cum 
sint, majns quam ad institutum par esse videretur, 
nulrimentum afferant. 

494. Non enim illum quidem commendat ac 
sequitur ciborum delectum, quem falsa ex causa 
Pythagoras excogitavit, vel Augyptil invenerunt; nec 
quem lege divina olim ad statutum tempus pre- 
scriptum, post inde jam rancidum superstitio mini- 
stravit : sed quem Deus tam in priori quam in 
posteriori instrumento probasse cognoscitur. Quanto 
enim preconio coram omni populo extulit Dominus 
Rechabitas ?, qui non ex prescripto instituto alicu- 
jus antelate legis, vel patria consuetudinis, sed tan- 
tum quod precepto patris sui Jonadab abstinerent a 
vino ? Quanta item laude est sublatus a sponso 
amicus sponsi Joannes Baptista, qui tale habuisse 
cognoscitur delectum ciborum, ut de illo testare- 
tur *, neque manducasse panem, neque bibisse vi- 
num? At cui credimus, si Dei testimonium testantis 
heec iterum non accipimus ? vel quis improbare au- 


* 4. Tim. 1v. — ? Hier. xxxv. — 3 Luc. vir. 


452 


deat quod Deus commendat ? Nonne et Paulus per 
eamdem lineam serram deduxit, qui etad Romanos ' 
scribens, aif : « Bonum est non manducare carnem, 
et non bibere vinum, neque in quo frater tuus 
scandalizatur, aut infirmatur ? » Ex quibus videas, 
adeo peculiare fuisse in illa primitiva Ecclesia flo- 
rentissima, nec carnes manducare, nec vinum bi- 
bere , ut quantumlibet fideles eis legitime uli 
possent, tamen ut rem insolitam admirati plerique 
offenderentur : cujus quidem scandali habendam 
esse aliquain rationem, idem mandat Apostolus. 

195. Temperasse quidem sea carne et vino Apo- 
stolos, multa afferri possunt exempla. Ut enim id in 
primis de Petro apostole dicere possimus, facile per- 
suadet Gregorius Nazianzeous *, dum scribit, ipsum 
lupinis minuto asse veneuntibus famem pellere con- 
suevisse. De Jacobo fratre Domini, nec carnes 
unguam in cibum, nec vinum in potum adhibere 
solitum, Hegesippus * affirmat. De Mattheo etiam 
hee eadem Clemens Alexandrinus * his verbis : 
« Matthxus apostolus seminibus , baccis, et oleribus 
absyue carnibus utebatur. » Timotheum a vino ab- 
stinuisse, sed oecasione stomachi flaccescentis , mo- 
dicum ex eo sumendum illi Paulum imperasse , 
tradunt interpretes *. Sed et ipsum Paulum a vino 
se cohibuisse, suo loco dicemus. Deficeret dies, si 
omnium sanctorum, quorum vita et mors est egre- 
giis miraculis illustrata, de delectu ciborum hic 
vellemus exempla contexere, vel catalogum sancto- 
rum Patrum, quieumdem Ecclesie Catholice ritaum 
preclaris elogiis vel etiam commentariis illustra- 
runt, hic obiter recensere. Sed satisfactum putamus 
negolio, si uno verbo dixerimus (quod absque aliqua 
dubitatione constanterque asserimus) neminem re- 
periri sanctorum Patrum catholice fidei professo- 
rem, qui, cum de ea re inciderit sermo, non tan- 
tum fuerit ejusmodi ecclesiastici ritus firmus 
assertor , atque egregius predicator, sed et fidelis 
imitator, pariterque sectator. 

196. At, quod superest, videamus, num sicuti 
ciborum delectus Dei testimonio comprobatus, et 
usu Christianorum receptus, et omnium Patrum 
testimonio firmatus habetur, ita etiam certa tem- 
pora sint divina vel apostolica auctoritate ad jeju- 
nandum Christianis preescripta. Occurrit de his in 
primis Augustini sententia sic dicentis, cum agit de 
jejunio sabbati : « Si autem (quoniam huic quan- 
tum potui sufficienter respondisse me puto) de hac 
re sente tiam meam queris : Ego in evangelicis et 
apostolicis litteris, totoque instrumento quod appel- 
latur Testamentum novum, animo id revolvens, 
video preceptum esse jejunium. Quibus autem 
diebus non oporteat jejunare, et quibus oporteat, 
precepto Domini vel Apostolorum non invenio 
definitum. » Hac ipse. Sed quod non reperitur 
divinis litteris esse mandatum; an apostolica 
auctoritate sine scriplo, sicut cetera multa, Ec- 

clesie traditum habeatur, diligentiori investiga- 
tione disquirendum proponimus. Nemo quidem 
(mea sententia) de his que ab Apostolis ageren- 
tur, ac per eos inde Ecclesie traderentur, S. 
Ignatio testis fidelior adhiberi posse videtur, qui 
hec ipsa est proxime contemplatus : nec est quod 
quis nedum dicere, sed de tanto viro nec leviter 
suspicari ullatenus possit, alia ab ipso fuisse fideli- 
bus, quos instituit, suis epistolis persuasa, quam 
que vidisset ab Apostolis usu probata, atque fide- 
libus tradita. Scribens igitur ipse ad Philippenses ', 
quos Paulus ad fidem instituerat, ne certorum 
dierum jejunia negligant, inculcat his verbis : 
« Quadragesimale jejunium ne spernatis : continet 
enim exemplum conversationis Dominic. Post pas- 
sionis Dominice hebdomadam jejunare quartis et 
sextis feriis ne negligatis , ciborum reliquias paupe- 
ribus elargientes. Si quis Dominicam diem aut sab- 
batum (uno excepto) jejunarit, hic Christi inter- 
fector est. » Hucusque Ignatius. Sed quod «que ac 
diei Dominice prohibeat jejunium sabbati, agemus 
de his uberius paulo post. Sic itaque Apostolorum 
temporibus iisdemque instituentibus , certa jejunii 
tempora esse definita, jam nulla remanet dubi- 
tatio. 

197. Esset et de his adducendus conscriptus 
apostolicus canon *, et a Clemente * recensita apo- 
stolica constitutio, que a Patribus magne exstima- 
tionis citata reperitur. Sed ne inniti videamur apo- 
cryphis, licet jam receptis : satis superque sit ac 
veluti instar omnium unus Ignatius : cujus cum 
epistole nulla unquam fuerint vel levi saltem labe- 
factatee suspicione, ut nec eo certior aut dignior 
testis adduci possit; a pradictis libentius abstine- 
mus. Apostolicam esse institutionem jejunium Qua- 
dragesime , absque aliqua controversia in confesso 
semper in Ecclesia fuit. Unde Hieronymus * ad Mar- 
cellam : « Nos, inquit, unam Quadragesimam se- 
cundum traditionem Apostolorum toto anno, tem- 
pore nobis congruo jejunamus. » Et §. Leo * agens 
de eodem jejunio : « Merito, inquit, a sanctis Apo- 
stolis per doctrinam Spiritus sancti majora sunt 
ordinata jejunia; ut per commune consortium 
crucis Christi, etiam nos aliquid in eo quod propter 
nos gessit, ageremus; » et alibi*: « Quod ergo, 
dilectissimi, omni tempore unumquemque convenit 
facere Christianum, id nunc sollicitius et devotius 
exequendum, ut apostolica institutio quadraginta 
dierum jejunio impleatur, non ciborum parcitate 
tantummodo, sed privatione maxime vitiorum. » 
Hee Leo. At Theophilus Alexandrinus 7 non tantum 
ex apostolica traditione, sed ex evangelica, Qnadra- 
gesimale jejunium sibi vindicat. Sed ante Tertul- 
lianus *, Quadragesime jejunium quod ipse appellat 
jejunium Paschatis , tam ex Scriptura quam ex tra- 
ditione majorum esse prescriptum, Catholicam 

Ecclesiam profiteri solitam tradit, cum ait : « Pra- 
scribitis constituta esse solemnia buic fidei Scriptu- 
ris, vel traditione majorum; nihilque observationis 
amplius adjiciendum ob illicitum innovationis. State 
in gradu isto, si poteslis. Ecce enim convenio vos, 
et preter Pascha jéjunantes, citra illos dies quibus 
ablatus est sponsus, et stationum semijejunia inter- 
ponentes, et vos interdum pane victitantes, ut cuique 
visum est. Denique respondetis, hac ex arbitrio 
agenda, non ex imperio, etc. » 

198. Jejunium Quadragesimale. — Ex his qui- 
dem perspicue intelligitur, queedam fuisse in Eccle- 
sia Catholica (in quam invehitur Tertullianus jam 
Montani factus assecla) jejunia ex imperio necessi- 
tate servanda, ut jejunium Quadragesime , queedam 
voluntaria ex arbitrio animi cujusque pendentia. 
Quod vero ex imperio erat, tum ex Scripturis , 
tum ex majorum traditione dimanans, in Kc- 
clesia inviolabiliter servari solitum; hoc ipsum 
necessario servandum, atque adeo ex imperio, per 
publicum Ecclesia edictum diaconus, praconis vice 
fungens, publice pronuntiabat. Unde Basilius* : 
« Jejunium per omne tempus utile est his qui illud 
suscipiunt; » et paulo post : « Sed multo magis hoc 
tempore, quo per universum terrarum orbem undi- 
que denuntiatur jejunii preconium: nec ulla est 
insula, nec terra continens, non civitas, non gens 
ulla, non extremus mundi angulus, ubi non sit 
auditum jejunii edictum : quin et exercitus, et via- 
tores, et naute, et negotiatores omnes pariter au- 
diunt edictum, et swummo gaudio excipiunt. » Ad 
hee spectat, quod jejunii legem non observantem 
Gregorius Nazianzenus ® Eleusium prefectum re- 
darguit, dicens : « Legibus injuriam facis, judex, 
qui non jejunas. Et quomodo leges humanas serva- 
bis, qui divinas contemnis, ac pro nihilo putas? 
Purga tribunal tuum. » Appellat enim jejunii pra- 
ceptum divinam legem, quod adeo in Ecclesia sa- 
crosanctum ac penitus inviolabile haberetur. Ob 
eamdem causam Augustinus * hec ad populum : 
« Rogo vos, fratres carissimi, et admoneo, ut in 
isto legitimo et sacratissimo tempore, exceptis Do- 
minicis diebus, nullus prandere presumat; nisi 
forte ille, quem jejunare infirmitas non permittit. 
Quia aliis diebus jejunare, remedium est, aut pre- 
mium; in Quadragesima non jejunare, peccatum 
est: alio tempore qui jejunat, accipit indulgentiam ; 
in Quadragesima, qui non jejunat, sentiet poenam. » 

499. Sed et Hieronymus ab hujus precepti cen- 
sura nec infirmam etatem patitur esse immunem. 
Scribens enim ad Letam de institutione filize, pro- 
hibens in tenella etate onera abstinentie : « In 
Quadragesima tamen, inquit*, continentie vela 
pandenda sunt, et tota aurige retinacula equis 
laxanda properantibus. » Hec idcirco, quod ejus- 
modi jejunium ceteris venerabilius ac majori 
observantia dignius haberetur. Unde idem auctor ad 
Eustochium scribens *: « Jejunium, inquit , totius 

anni equale est, excepta Quadragesima, in qua 
conceditur districtius vivere. » Et de Asella sanctis- 
sima virgine ejusmodi ad Marcellam‘* scribens affert 
exemplum, dicens : « Cum per omnem annum jugi 
jejunio pasceretur , biduo triduoque sic permanens : 
tum vero in Quadragesima navigii sui vela tende- 
bat, omnes pene hebdomadas vulfu letante con- 
jungens : et, quod impossibile forsitan est homini- 
bus ad credendum, Deo autem prestante, possibile 
est, ita ad quinquagenariam pervenit etatem, ut 
non doleret stomachum, non viscerum cruciaretur 
injuria. » Mira quidem sunt hec, sed non nova. 
Nam de Christianis testatur Lucianus *, sic solitos 
esse servare jejunium, ut, quod ait, decem soles 
sine cibo transigerent. At vero majora his sunt que 
Gregorius Nazianzenus * de babitantibus Ponticam 
solitudinem monachis sui temporis ad Hellenium 
scribit, complures ex illis fuisse, qui totos viginti 
dies totidemque noctes a cibo abstinerent, dimidia 
ex parte Christi jejunium imitantes; ex eisyue unum 
sui gregis ovem fuisse testatur. Et Augustinus * ad 
Casulanum, nonnullos suo tempore repertos esse, 
qui ultra hebdomadam perpetuum servassent jeju- 
nium, se novisse tradit; atque addit : « Ad ipsum 
quadragenarium numerum pervenisse quemdam, a 
fratribus fide dignis nobis asseveratum est. » 

200. At vero non una erat eademque omnium 
Quadragesimalis observatio, ut omnes tolidem 
eque dies transigerent jejunantes : remissior enim 
quorumdam ejus temporis erat jejuniorum perfun- 
ctio, quos tamen tolerabat Ecclesia : de quibus hac 
Ireneus °, scribens ad Viclorem pontificem : « Non 
enim, inquit, de die Paschatis solum, sed etiam de 
jejunii ratione et modo ista est constituta contro- 
versia. Quidam namque unum diem se jejunare 
oportere existimant, alii duos, non pauci plures, 
multi quadraginta , atque diurnis nocturnisque ho- 
ris omnibus numeratis, diem suum metiuntur ac 
statuunt. Atque hujusmodi eorum qui observabant 
jejunia varietas ac discrepantia non jam nostra etate 
ceepta est, verum etiam longe ante apud majores 
nostros, qui (ut conjectura assequi licet) non accu- 
rate consuetudinem eorum, vel qui simplicitate 
quadam, vel privata auctoritate aliquod in poste- 
rum tempus statuissent, observarunt. Atque nihi- 
lominus, cum isti inter se pacem tranquillam 
retinuerunt, tum etiam inter nos retinemus; sicque 
varia ac discrepans jejunii ratio concordiam fidei 
plurimum commendat. » Hucusque de his Ireneus. 
Consuevisse alios ad quintam diem tempore Quadra- 
gesime jejunium remittere, Augustinus ° testatur 
scribens ad Januaritim. Diversas alias fuisse diver- 
sarum Ecclesiarum consuetudines, Sozomenus nar- 
rat his verbis™: « Jam illam que huic precessit, 
queque appellatur Quadragesima, in qua populus 
jejunat, alii sex dierum septimanas computant, u 

Illyrii, qui ad Occidentem siti sunt, necnon et uni- 
versa Libya, et gyptus cum Palestinis: alii septem, 
ut Constantinopolitani, et nationes circumjacentes 
usqne ad Pheenices : alii sparsim tres intra sex aut 
septem istas jejunant: alii tres Pascha immediate 
precedentes continuant, etc. » Sequitur de Montani 
sectatoribus dicere : sed quia ab Ecclesia exulant, 
dicere pretermittimus. In Ecclesia Orientali sabba- 
tum diem a jejunio Quadragesime excipiebant : 
quod in Occidente observare consuevit olim Eccle- 
sia Mediolanensis, ut testatur Ambrosius *, sic di- 
cens : « Considera : Quadragesima totis preter sab- 
batum et Dominicam jejunatur diebus : hoc jejunium 
Domini Pascha concludit. » At de causa cur alii non 
jejunarent die sabbati, alii vero secus, dicemus paulo 
inferius. 
201. Rursus etiam in Ecclesia Mediolanensi illud 
Ambrosius* observandum admonuit, ut integri dies 
quadraginta duo a fidelibus jejunio transigerentur : 
‘ea nimirum ex causa, quod sicut populus Israel a 
captivitatis Agyptiace jugo liberatus, totidem sta- 
tionibus seu mansionibus ad terram promissionis 
pervenilt; eodem fere modo, eodemque numero 
jejuniorum, que (inquit idem Ambrosius) mansio- 
nes quedam nostre sunt, ad optatum Paschatis 
festum iidem pervenirent; unde et invenitur usur- 
patum apud aliquos *, ut jejunium frequenter Statio 
diceretur : cui sententie idem Ambrosius * alibi 
adstipulari videtur. Sed de stationibus alias. In Ec- 
clesia Romana eadem ratio habebatur, dum quadra- 
ginta duos dies Quadragesima contineret; sed ex eis 
triginta sex tantum diebus fideles jejunabant, alia 
tamen ratione, quam sanctus Gregorius ° pro con- 
cione ad populum his verbis declarat : « A presenti 
etenim die usque ad Paschalis solemnitatis gaudia, 
sex hebdomade veniunt : quarum videlicet dies 
quadraginta duo fiunt, ex quibus dum sex dies Do- 
minici abstinentie subtrahuntur, non plus in absti- 
nentia quam triginta et sex dies remanent. Dum 
vero per trecentos et sexaginta quinque dies annus 
ducitur, et nos per triginta et sex dies affligimur, 
quasi anni nostri decimas Deo damus : ut qui nobis- 
metipsis per acceptum munus Viximus, auctori 
nostro nos in ejus decimis per abstinentiam mortifi- 
cemus. Unde, fratres carissimi, sicut offurre ex lege 
jubemini decimas rerum, ita ei offerre contendite et 
decimas dierum, etc. » Sed ejusmodi- usus alia iti- 
dem immutatus est ratione, dum ad explendum nu- 
merum quadraginta dierum jejunii, quatuor ex 
septima hebdomada dies ad jejunandum sunt coag- 
mentati; nimirum ut consecratum jejunio Domini 
tempus ab omnibus servaretur. Ex quibus omnibus 
manifesti erroris arguilur Socrates ®, dum ait, Chri- 
stianos, qui Rome essent, tres tantum septimanas 
jejunantes ante Pascha consuevisse transigere. At 
licet de usu Quadragesimalis observationis diverse 
fuerint diversarum LEcclesiarum consuetudines , 

omnes tamen in id ipsum consenserunt, ut certa 
anni tempora, que sanctum Pascha precurrunt, 
eadem jejuniis celebrarent. Ceterum nec vel in mi- 
nimo ledi fidem diversa variaque Ecclesiarum con- 
suetudine, Hieronymus ', Augustinus *, atque Gre- 
gorius * tradiderunt. : 

202. His de Quadragesime jejunio qua potuimus 
brevitate contractis, jam de ceteris que ex traditione 
itidem apostolica in Ecclesia sunt antiquilus obser- 
vata jejunia, instituamus orationem. Quod igitur ad 
hee spectut : ea que de certorum dierum observa- 
tione jejunil ab Ignatio ad Philippenses scribente 
tradita reperiuntur, non aliunde quam ex apostolica 
observatione et traditione manasse, satis dictum est 
superius. Ipse itaque post inculcatum jejunium Qua- 
dragesime , quarta insuper et sexta feria singulis 
hebdomadis esse jejunandum admonet ‘; quod qui- 
dem usu receptum in Ecclesia fuisse, docet Tertul- 
lianus *, cum ait : « Cur stationibus quartam et 
sextam sabbati dicamus? » stationes enim more suo 
jejunia nominat. Itidem Clemens Alexandrinus ®° his 
verbis : « Novit ipse, fidelis scilicet, jejunii quoque 
znigmata horum dierum, quarti, inquam, et sexti : 
Dicitur autem ille quidem Mercurii , hic vero Vene- 
ris. » Appellat Clemens enigmata , causam videlicet 
ac latentem ralionem, seu mysterium, cujus intuitu 
pre ceteris diebus hebdomade Ecclesia ex tradi- 
tione apostolica dictos dies jejunandos suscepit : 
quod quidem Augustinus” scribens ad Casulanum 
declarat, sic dicens : « Cur autem quarta et sexta 
maxime jejunet Ecclesia, illa ratio reddi videtur, 
quod considerato Evangelio, ipsa quarta sabbati , 
quam vulgo quarfam feriam vocant, concilium re- 
periuntur ad occidendum Dominum fecisse Judai : 
intermisso autem uno die, cujus vespera Dominus 
pascha cum discipulis manducavyit, qui finis est ejus 
diei, quem vocamus quintam sabbati : deinde tradi- 
tus est eanocte, quie jam ad sextam sabbati, qui dies 
passionis ejus manifestus est, pertinebat; » et paulo 
post : « Passus est Dominus (quod nullus ambigit) 
sexta sabbati; quapropter et ipsa sexta recte jejunio 
depulalur : jejunia quippe humilitatem significant : 
unde dictum est : Humiliabam in jejunio animam 
meam. » Hucusque Augustinus. 

203. Et de iisdem etiam jejuniis apostolicus ca- 
non * et institutio °; quibus qui non acquiescit, 
complura habet de eadem re testimonia antiquorum : 
nam et Origenes hac ait '° : «Habemus Quadrage- 
sime dies jejuniis consecratos : habemus quartam 
et sextam septimane dies, quibus solemniter jeju- 
namus. Est certe libectas christiano per omne tem- 
pus jejunandi, non observantic superstitione, sed 
virtute continentie : nam quomodo apud eos castitas 
incorruptaservatur, nisi arclioribus continentia fulta 
subsidiis? » et paulo post : « Sed est alia adhue reli- 

giosa jejunandi ratio, cujus laus quorumdam Apo- 
stolorum litteris predicatur. Invenimus enim in 
quodam libello ab Apostolis dictum : Beatus est qui 
etiam jejunat, pro eo ut alat pauperem. » Hec Ori- 
genes, cujus homilia etiam descripta habetur apud 
Cyrillum Alexandrinum ‘. Est et de jejuniis quarte 
et sexta feria antiquus canon Petri martyris episcopi, 
Alexandrini, utriusque diei causam reddentis in heec 
verba : « Non reprehendat nos quispiam yuartam et 
sextam feriam observantes, in quibus nos jejunare 
secundum traditionem preceptum est. Quartam 
enim propter initum a Judeis concilium de prodi- 
tione Domini : sextam vero, quod ipse pro nobis 
passus sif. » , 

204. De iisdem quoque jejunii diebus hee Epi- 
phanius ? : « Per totum quidem annum jejunium 
hoc servatur in eadem sancta Catholica’ Ecclesia , 
quarta, inquam, et prosabbato usque ad horam no- 
nam, excepta sola Pentecoste, per totos quinquaginta 
dies, in quibus neque genua flectuntur, neque jeju- 
nium imperatum est. » Subdit solitas his diebus 
communiones fieri hora nona, ceteris vero diebus 
Dominicis, matutinis horis. Tertullianus * etiam 
testatur, in ceteris jejuniis observari solitum, ut 
producantur usque ad vesperam, in quarta vero et 
sexta feria usque ad nonam tantummodo. Ceterum 
quod tradit, in Ecclesia Romana eam viguisse con- 
suetudinem, ut et cetera quoque jejunia solummodo 
usque ad nonam producerentur, calumniose hec 
dicere, atque Montani spiritus furore percitus visus 
est effulire : nam etsi in aliorum temporum jejuniis 
id, ut aliis in locis, Rome observaretur, in Quadra- 
gesima tamen nonnisi vespere jejunia solvi consue- 
verant : quam quidem consuetudinem antiquitus 
observatam, tradunt hi* qui ecclesiasticas observa- 
tiones, que Rome potissimum servarentur, suis 
scriplis memorize commendarunt. Rursum ne quis 
putet Dei Ecclesiam jejunando bis in hebdomada, 
Phariseos esse imitatam, quorum erat institutum, 
ut jejunarent bis in sabbato ;: nam (quod et superius, 
cum de illis actum est, diximus) aliis illi jejunabant 
diebus, nimirum secunda et quinta die; quod non 
tantum apud Clementem ° legitur, sed et Epipha- 
nius ° idem attestatur. Manichei etiam * duos dies 
hebdomade, nempe quem dicunt solis, et qui sequi- 
tur lune, jejunandos susceperant. 

205. Cur vetitum jejunium sabbati, et cur id 
Occidentales susceperint. — Sed vetus est illa questio, 
de qua (ut tradit Hieronymus * ad Lucinium scri- 
bens) Hippolytus martyr, et alii nobiles scriptores 
commentarios edidere : Cur Rome, ac nonnullis 
aliis in locis Occidentalis Ecclesia, susceptus addi- 
tusque his est dies sabbati jejunandus : cum idem 
jejunium Orientalis Ecclesia execrata esse videatur 
ab ipsis rerum Christianarum primordiis? Nam (ut 
vidimus) Ignatius * ad Philippenses scribens hec ait : 

« Si quis Dominicam diem, aut sabbatum (uno ex- 
cepto) jejunarit, hic Christi interfector est. » Rursus 
etiam est de eadem re apostolicus dictus ' canon in 
heec verba : « Si quis clericus Dominicum diem, aut 
sabbatum (uno solo dempto) jejunare deprehendatur ; 
deponitor : sin autem laicus, a communione dejici- 
tor. » Eadem et apud Clementem ?. Est quoque ca- 
non * quidam, scd suppositus sexta Synodo, quo 
etiam ab Ecclesia Romana proscriptum dicitur jeju- 
nium sabbati : sed de impostura illa suo luco fusius 
dicturi sumus. Cur vero tanti criminis reus consti- 
tuatur ex sententia Ignatii, qui die Dominico, vel 
sabbato jejunasset, diligenter causa pervestiganda 
est. Par quidem ratio in utrisque, licet ex causa di- 
versa provenit. Nam beretici, de quibus nuper dixi- 
mus, qui Christi resurrectionem negabant, cum 
Christiani ea potissimum die gauderent, ipsi in mov- 
rore eamdem diem jejunantes ducebant. Alii vero 
qui Deum Hebreorum orbis conditorem et legis 
auctorem malum esse, Cbhristumque ad eum de- 
struendum venisse dicebant; quod ille quievisset die 
septima, et in ejus honorem Judei sabbatum diem 
colerent, ipsi in ejus contumeliam eadem die sabbati 
jejunabant. Horum origo a Simone mago semel 
exorta, in Menandrum, Saturninum, Rasilidem, Ce- . 
rinthum, atque Carpocratem est infeliciter propa- 
gala: testatur hee de his omnibus Ireneus *, sed 
Jatius Epiphanius *, et alii plures. Vixerunt omnes 
hi ejusdem Ignatii temporibus, qui suis scriptis 
eosdem est insectutus, fidelesque ut ab his caverent, 
et ne sicut hi, sabbato jejunarent, admonuit. Horum 
impietatis heres factus est Cerdon °, cui Marcion 
successit. Quorum omnium licet essent diversi circa 
rectam fidem crrores, in eam tamen sentenliam 
eque omnes conspirarunt, ut Deum, quem dicc bant 
auctorem mundi, traderent esse malum, et quod ad 
hance partem spectabat, in ejusdem Dei contumeliam 
sabbato jejunarent. Nam de Marcione hec memorize 
prodidit Epiphanius 7: « Sabbatum vero jejunat ob 
hane causam. Quoniam Dei, inquiunt, Judeorum 
est requies, qui mundum fecit, et in septima die 
quievit, nos jejunamus hanc, ut ne officium Dei 
Judeorum faciamus. » Hee ex ipsorum verbis reci- 
tat Epiphanius de causa ejus diei suscepti jejunii : 
ex quibus etiam ceterorum, qui eadem de Deo 
Hebrworum sentiebant, proditur ejusdem ratio in- 
stituti. Unde et manifesta certaque redditur causa, 
cur orthodoxi Orientales, penes quos ea invalescebat 
heresis, a sabbati jejunio temperarent, et cur illud 
Ignatius tantopere execraretur. 

206. At in eorumdem hereticorum detestatio- 
nem, non tantum illud penes eos introductum fuit, 
ut diem sabbati absque jejunio ducerent, sed etiam 
ut magna cum hilaritate transigerent, sacrosque 
conventus perinde ac ipsa die Dominica haberent. 
Sunt de ejusmodi instifutione complura antiquo- 

rum testimonia : et ut incipiamus a Clemente, cujus 
nomine inscriptum volumen de Constitutionibus 
Apostolicis e Grecorum profluxisse fontibus, qui 
accurate perspexerit, non inficias ierit; hac apud 
ipsum leguutur * : « Sabbatum, et Dominicum diem 
festum agimus, quoniam illud nature condite est 
monumentum, hic resurrectionis. Unum autem 
sabbatum servandum nobis est in toto anno, quod 
pertinet ad sepulturam Domini, in quo jejunare 
oportet, non festum agere. » Hee ibi. Eadem com- 
plures alii : nam id Socrates * his verbis confirmat : 
«Cum, inquit, festa cujusque seplimane occurre- 
bant, videlicet sabbatum et dies Dominicus, in qui- 
bus conventus in ecclesiis fieri solent, etc., » sed 
longe ante Gregorius Nyssenus in ea oratione quam 
habuit adversus eos qui egre ferunt reprehensiones, 
hec eadem in hune ferme modum : « Quibus oculis 
vides diem Dominicum, qui despicatus es sabba- 
‘tum? An nescis quod hi dies fratres sunt? Quod si 
alterum probro affeceris, alterum offendis. » Et 
Anastasius Niceenus *: « Sabbatum, inquit, et dies 
Dominicus sunt dies sancti et festi, neque licet in eis 
jejunare. » Sic igitur cum eam diem heretici (ut 
vidimus) contumeliis afficerent, quod Deus Hebreo- 
rum, quem malum dicebant, cum mundum creas- 
set, quievisset; contraria ratione Catholici, non 
judaizantes quidem, sed ut Deum patrem omnium, 
creatorem celi et terre , solemni (ut par erat) cele- 
britate venerarentur, debitisque tanto numini obse- 
quiis colerent, in ejus honorem sabbatum, non secus 
ac Dominicum diem in Christi Redemptoris gloriam, 
celebrandum esse duxerunt : et sicut nefas ducebant 
die Dominica jejunare, ita etiam sabbato, quod cele- 
bris dies esset, execrandum plane esse putabant. Sed 
id pie quidem religioseque, non autem (ut dictum 
est) judaice , quod faciebant (ut scribit Eusebius *) 
Ebionei. 

207. At cum hee servarentur in Oriente ; que- 
nam causa subiit, ut in Occidente ac potissimum 
Rome fideles sabbato jejunarent? Sed quenam a 
nonnullis allate sint cause, primum omnium in 
medium afferamus. Augustinus’ scribens ad Casu- 
lanum hee ait: « Est quidem et hee opinio pluri- 
morum, quamvis perbibeant esse falsam plerique 
Romani, quod apostolus Petrus cum Simone mago 
die Dominico certaturus, propter ipsum magne 
tentationis periculum , pridie cum ejusdem. urbis 
Ecclesia jejunaverit, et consecuto tam prospero ac 
glorioso successu , eumdem morem tenuerit , eum- 
que imitate sunt nonnulle Occidentales Ecclesia. » 
Hec Augustinus ; eamdemque causam affert Cassia- 
nus °. Alia rursus causa redditur ab Innocentio * 
Romano pontifice in ea quam ad Decentium Eugu- 
binum episcopum scribit epistola : «Sabbato, inquit, 
jejunandum esse , ratio evidentissima demonstrat. 
Nam si diem Dominicum ob venerabilem resurre- 
ctionem Domini nostri Jesu Christi non solum in 

Pascha celebramus , verum etiam per singulos cir- 
culos hebdomadarum, ipsius diei imaginem frequen- 
tamus : ac si sexta feria propter passionem Domini 
jejunamus , sabbatum pretermittere non debemus, 
quod inter tristitiam atque letitiam temporis illius 
videtur inclusum. Nam utique constat Apostolos 
biduo isto et in meerore fuisse, et propter metum 
Judzorum se occuluisse : quod utique non dubium 
est, in tantum eos jejunasse biduo memorato, ut 
traditio Ecclesiz habeat, isto biduo sacramenta pe- 
nitus non celebrari : que utique forma per singulas 
tenenda est hebdomadas, propter id, quod comme- 
moratio diei illius semper est celebranda. » Hac In- 
nocenlius : quibus non solum Romane Ecclesize 
rationsbilis consuetudo probatur, sed et Orientalis 
Ecclesie usu rituque redditur magis magisque fir- 
mata. Nam si dicta ex causa, quod sublatus est 
sponsus , Orientales itidem (ut dictum est) sabbato 
majoris hebdomade jejunare soliti sunt : quenam 
adduci hac ex parte potest ratio diversitatis , si ejus- 
dem hebdomade per singulas sequentes cujusque 
mensis septimanas (Quinquagesima tantum excepta) 
eadem jejunia quarte et sexte feri# revolverentur, 
sabbati vero nequaquam? Unde et Innocentius jure 
subdit : « Quod si putant semel atque uno sabbato 
jejunandum, ergo et Dominica, et sexta feria semel 
in Pascha erit utique celebrandum. Si autem Domi- 
nici diei, et sexte feria per singulas hebdomadas 
reparanda imago est , dementis est bidui agere con- 
suetudinem , sabbato preetermisso , cum non dispa- 
rem habeat causam, a sexta videlicet feria in qua 
Dominus passus est, quando et ad inferos fuit, ut 
tertia die resurgens, redderet letitiam post bidua- 
nam tristitiam precedentem. Non ergo nos nega- 
mus sexta feria jejunandum ; sed dicimus et sabbato 
hoc agendum , quia ambo dies tristitiam Apostolis , 
et his qui Christum secuti sunt, indixerunt. » Hu- 
cusgue de ratione jejunii diei sabbati Innocentius : 
ex quibus patentis mendacii Socrates ‘ redarguitur, 
dum ait Rome in Quadragesima jejunare solitos 
fideles, sabbato excepto atque Dominica. Sed sicut 
ea die jejunare fideles Rome consueverant, ita nefas 
ducebant eam feriare diem, ne quid cum Judzis 
hac ex parte commune habere viderentur, satisque 
Christiane religioni consultum visum , si (quod Te- 
stamentum, ceteraque mysteria translata essent) 
mutarent etiam sabbatum in Dominicam, cum ea 
potissimum dies tot tantisque esset cumulata sacra- 
mentis : de qua translatioue hec Tertullianus* in 
Apologetico : « Ayue si diem solis letitie indulge- 
mus, alia longe ratione quam religione solis; se- 
cundo loco ab eis sumus, qui diem solis otio et 
victui decernunt, exorbitantes et ipsi in judaico 
more, quem ignorant. » Hec ipse. - 

208. His sic se habentibus, non est quod quis 
calumniam facere possit, si in sugillationem dicta- 


’ rum heresum, non eque ac Orientalis, Occidentalis 


Ecclesia feriaret diem sabbati, sed jejunaret : nam 

tum quod ille in ipsorum regionibus oborte essent 
hereses , atque potissimum coaluissent , magis ne- 
cessarium illis ejus antidoti remedium videretur ; 
tum etiam quod dum illorum heresim ea ratione 
improbasse , alia tamen ex parte Ebioneis favisse 
ipsa Occidentalis Ecclesia visa essel ; nam et hi pari- 
ter colebant diem sabbatum atque Dominicum, ut 
de eis scribit Eusebius '. Est de jejunio sabbati ca- 
non Concilii Eliberini *, et alius Agathensis *, ac 
pleraque alia testimonia sanctorum Patrum. Non 
enim Romana tantum ac eidem propinque Ecclesice 
id ipsum de jejunio sabbali servare solite erant, sed 
et remot etiam, ut tradit Hieronymus * scribens 
ad Augustinum. In Africa enim apud nonnullas Ec- 
clesias , et inter alias Hipponensem , eamdem con- 
suetudinem viguisse , ex his que Augustinus * scri- 
bit, satis perspectum habetur. At preter antiquiores 
illos , qui eodem argumento tractationes memorie 
mandavere, que et excidisse noscuntur, Hierony- 
mus ® et Augustinus 7 cum de ea questione consu- 
lerentur, in eamdem pariter conspirantes senten- 
tiam , cujusque Ecclesia consuetudinem servandam 
esse scripserunt : quod et Ambrosius S. Monice ea- 
dem querenti «que respondit *°. Abundet igitur 
(quod ait Hieronymus °) in bis unaqueque provincia 
in sensu suo; et preecepta majorum, leges aposto- 
licas arbitretur. At de jejunio sabbati satis. 

209. Jejunium quatuor temporum ex institu- 
tione apostolica. — Jam de aliis quoque jejuniis , 
que institutione apostolica in Ecclesiam sunt dila- 
psa, breviorem instituamus orationem. Ipsa quidem 
quatuor anni temporum jejunia, que in Ecclesia 
servari solent, ex apostolica institutione sumpsisse 
principium , S. Leo absque ‘ulla dubitatione confir- 
mat, non autem a Callisto papa, ut alii tradiderunt : 
nam ipse si qua de his scripsit , edito decreto firma- 
vit que a majoribus ex traditione perceperat. Leo 
igitur post repetitam ejus originem , dum ejusdem 
observationis affert rationem, hec ait *°: « Ideo enim 
ipsa continentize observantia quatuor est assignata 
temporibus; ut in id ipsum tolius anni redeunte 
decursu, cognosceremus, nos indesinenter purifica- 
tionibus indigere. » At licet nonnihil cum legalibus 
videantur hee jejunia habere comraune , tamen 
eorum que ad optimos mores instituendos pertinere 
visa essent , nonnulla jure laudabiliterque esse mu- 
tuatos Apostolos , idem testatur sic dicens *' : « Apo- 
stolica institutio, dilectissimi, que Dominum Jesum 
Christum ad hoc venisse in hunc mundum noyerat, 
ut legem non solveret , ita veteris Testamenti sacra- 
menta distinxit, ut quedam ex eis, sicut erant con- 
dita, evangelice eruditioni profutura decerperet, et 
que dudum fuerant consuetudinis judaice , fierent 
observantie christians. » Et inferius : « Quod igi- 
tur, dilectissimi, ex veteris predicatione doctrine 

ad purificationem animarum corporumque nostro- 
rum jejunium septimi mensis assumimus ; non le- 
galibus nos oneribus subjicimus, sed utilitatem 
continentie , que Christi Evangelio servit, ample- 
ctimur. » Hec ipse : qui cum agil de jejunio decimi 
mensis , fortius eadem inculcat his verbis ‘: « Non 
ideo negligendum est, quia de observantia veteris 
legis assumptum est jejunium decimi mensis; tan- 
quam hoc de illis sit, que inter discretiones cibo- 
rum, inter baptismatum differentias , et ovium pe- 
cudumque hostias esse destiterunt. Illa enim, que 
rerum futurarum figuras gerebant, expletis que 
significavere, finita sunt. Jejuniorum vero utilitatem 
novi testamenti gratia non removit, et continentiam 
corpori atque anime semper profuturam pia obser- 
vatione suscepit. » 

210. Ad hee (ni fallimur) Judeorum antiqua 
jejunia Tertullianus ® videtur alludere, dum ait: 
« Aspice Judaicos Fastos, et invenies nihil novum , 
si que patribus sunt precepta, omnis deinceps 
posteritas hereditaria religione custodit. » Quenam 
essent autem horum jejuniorum prescripta tem- 
pora, idem Leo * alibi declarat his verbis : « Hujus 
observantie utilitas, dilectissimi, in ecclesiasticis 
est precipue constituta jejuniis, que ex doctrina 
sancti Spiritus ita per tolius anni circulum distri- 
buta sunt, ut lex abstinentiza omnibus sit adscripta 
temporibus. Siquidem jejunium vernum in Quadra- 
gesima, estivum in Pentecoste, autumnale in mense 
sepltimo, hiemale autem in hoc qui est decimus, 
celebramus , intelligentes divinis nihil vacuum esse 
preeceptis. » At duo priora apud Hebreos alio erant 
distincta ordine ; de quo ait Zacharias * : « Hee dicit 
Dominus exercituum : Jejunium quarti, et jeju- 
nium quinti, et jejunium septimi, et jejunium de- 
cimi erit domui Jude in gaudium et letitiam, et in 
solemnitates preclaras. » Eadem quatuor tempo- 
rum jejunia celebrari solita in Ecclesia Orientali, 
Athanasius * satis monstrasse videtur, dum de exstivo 
jejunio tempore Pentecostes celebrari consueto me- 
minit, dicens : «In hebdomade siquidem post sa- 
cram Pentecosten populus, completis jejuniis, ad 
orandum ad coemeterium abiit. » 

211. Prater hee omnia, antiquissimus mos in 
Ecclesia inolevit, ut sive cum ab episcopis essent 
Concilia celebranda, sive cum aliyua urgens affli- 
ctio immineret, vel alia aliquo modo opportunitas 
postularet, unusquisque episcopus suo populo pecu- 
liaria queedam ex animi arbitrio indiceret obser- 
vanda jejunia. Est egregium de ea re monimentum 
(ut preetermittamus canones de his statutos, et exem- 
pla quamplurima) apud Tertullianum ° : agens enim 
contra Psychicos, ac proinde adversus Catholicos, 
qui Catholice Ecclesie mores essent, his verbis 
significat: « Bene autem , quod et episcopi universe 
plebi mandare jejunia assolent : non dico de indu- 
stria stipium conferendarum, ut vestre capture 

est ; sed interdum et ex aliqua sollicitudinis eccle- 
siasticee causa. Itaque si et ex edicto hominis, et in 
UNUM OMNES raneveogevecty agitatis; quomodo in nobis 
ipsam quoque unilatem jejunationum et xeropha- 
giarum et stalionum denotalis? » et paulo post: 
« Aguntur precepta per Grecias illas certis in locis 
Concilia ex universis Ecclesiis, per que et altiora 
queque in commune tractantur, et ipsa represen- 
tatio totius nominis christiani magna veneratione 
celebratur. Et hoc quim dignum, fide auspicante, 
congregari undique ad Christum ! Vide quam bonum 
et quam jucundum habitare fratres in unum; boc 
tu psallere non facile nosti, nisi quo tempore cum 
compluribus coenas. Conventus autem illi stationi- 
bus prius et jejunationibus operati, dolere cum 
dolentibus, et ita demum gaudere cum gaudenti- 
bus norunt. » Hucusque Tertullianus, cum eo 
exemplo nova a Montano constituta jejunia vali- 
dare conatur : sed de illis nos fusius suo loco age- 
mus. Porro quod ad hee per homines indicta jeju- 
nia spectat; quantum illis Deus favere visus sit, ut 
etiam miraculis maximis editis comprobarit, testis 
est Ireneus*, dum de hereticis, qui nunquam quid 
simile facere potuerunt, hec ait : « Nec enim cexcis 
possunt donare visum, neque surdis auditum, ne- 
que omnes demones effugare, preter eos qui ab 
ipsis immiltuntur (si tamen et hoc faciunt) neque 
debiles, aut claudos, aut paralyticos curare. vel 
alia quadam parte corporis vexatos (quaemadmodum 
sepe evenit fieri secundum corporalem infirmita- 
tem) vel earum que a foris accidunt infirmitatum 
bonas valetudines restaurare : tantum absunt ab eo 
ut mortuum excitent, quemadmodum Dominus 
excitavit, et Apostoli per oralionem; et in fraternitate 
seepissime propter aliquid necessarium , ea que est 
in quoque loco Ecclesia universa postulante, per 

jejunium et supplicationem multam reversus est 
spiritus mortuo, et donatus est homo orationibus 
sunctorum. » Hee ille. Atque satis de antiquis jeju- 
niis ecclesiasticis occasione delectus ciborum, cujus 
(ut vidimus) Paulus meminit scribens ad Timo- 
theum. Sed jam pauca reliqua, que a Paulo hoc 
eodem anno sunt gesta, et a Luca conscripla, suo 
ordine referamus. 

212. Paulus in Grecia. — Cum igitur Paulus 
magnam hujus anni parfem insumpsisset in Mace- 
donia, illas confirmans Ecclesias; quid egerit post 
bec, Lucas in Actis‘ declarat his verbis: « Cum 
autem pertransisset partes illas, » Macedoniz scili- 
cet, « et exhortatus eos fuisset multo sermone, 
venit in Greciam,» non quidem pedestri ilinere, 
sed usus navigatione. Nam per 42geum mare Cycla- 
das adnavigans, pervenit Cretam, illicque ad eam 
curandam Ecclesiam reliquit Titum discipulum 
amatissimum. Id quidem ex epistola ejusdem Pauli 
ad Titum ® satis colligitur, dum ait: « Hujus rei gra- 
tia reliqui te Crete, ut ea que desunt corrigas, et 
constituas per civitates presbyteros. » Quomodo au- 
tem scripta ad eum epistola, ipsum in Greciam 
advocaverit, dicemus suo loco, sequenti anno. Finis 
jam esto narrationi rerum gestarum presentis anni, 
quo (ut vidimus) Paulus recedens Epheso, abiit in 
Macedoniam, ac tandem in Greciam, scripsitque 
diversis temporibus primam epistolam ad Corin- 
thios, ac aliam itidem primam ad Timotheum. 

213. Quod pertinetad res Romanas : hoc eodem 
anno * Nero imp. Britannicum Cesarem Claudii ex 
Messalina filium veneno sustulit, simulyue ad 
omnem sevitiam atque libidinem animum hacte- 
nus continentem prostituit : sed hee pluribus 
ethnici historici tractant. 

1. Consules. — Coss. Nero Aug. et L. Antistius 
Vetus. Nerouis consulatus juxta primam regulam. 

2. Quinquennalia imperii proconsularis Nero- 
nis. — Ejus imperil proconsularis quinquennalia in 
hunec annum incidunt. Victor de Cesaribus de Ne- 
rone loquens ait : « Quinquennium tantus fuit, 
augenda Urbe maxime, ut merito Trajanus sepius 
testaretur procul differre cunctos principes eronis 
quinquennio : quo etiam Pontum in jus provincia, 
Polemonis permissu, redegit, cujus gratia Polemo- 
niacus Pontus appellatur : itemque Cottias Alpes 
Cottio rege mortuo. Quare satis compertum, neque 


wvum impedimento virtuti esse. » Idem habet alter 
Victor in Epitome ; quibus major fides, quam Euse- 
bio in Chronico habenda, qui tam Alpes Cottias, 
quam Pontum anno x1 Neronis provincia’ factas 
tradit. Vaillantius antiquarius eruditissimus me- 
cum nammum communicavit, in cujus antica le- 
gilur BAXIAEQs MOAEMONOS. Representatur caput 
regis Polemonis diademate insignili. In postica ha- 
betur : ETors. 1H. id est, anno xvut. Visitur in ea 
caput Neronis adhuc juvenis laurea ornati. An- 
nus xvi Polemonis regis hoc anno adhuc in cursu 
erat. Nam Dio lib. 59, anno Urbis pcexci, qui cum 

anno Christi xxxvi concurrit:: « Polemon, inquit, 
Polemonis filio paternum imperium, ex senatus- 
consulto videlicet , tribuit » Caligula. Si itaque 
Polemon hujus nominis secundus anno Christi xxxvit 
regnum Ponti iniit, currenti anno decimum octa- 
vum explebat. Quare is nummus horum solemnium 
occasione videtur percussus. 

3. De usu imaginum in veteri Ecclesia. — A 
num. 11 ad 119. Petavius lib. 15 Theologic. Dog- 
matum de Incarnatione, cap. 13, observat imagines 
ex eorum per se genere esse, que adie nomi- 
nantur, hoc est, que ad salutem omnino necessaria 
non sunt, nec ad substantiam ipsam religionis atti- 
nent : in potestate sunt Ecclesia , ut ea vel adhibeat 
vel ableget, pro eo atque satius esse decreverit, 
cujusmodi positivt vulgo juris esse dicuntur, Quo- 
circa primis ab ortu Christiane religionis tempo- 
ribus, cum adhuc gentilis in eam exardesceret 
furor, et in hominum mentibus hereret adhuc ido- 
lorum superstitio, non tam frequens fuit sacrarum 
usus imaginum, ut neque templorum atque basili- 
carum. Ex quo nata est illa Gentilium exprobratio, 
que apud Minutiuin Felicem his verbis exprimitur 
pag. 23. « Cur nullas aras habent, templa nulla, 
nulla nota simulacra? » Cui Octavius pag. 95 re- 
spondens: « Putatis autem nos, inquit, occultare 
quod colimus, si delubra et aras non habemus? 
Quod enim simulacrum Deo fingam, cum si recte 
zslimes; sit Dei homo ipse simulacrum? Templum 
quod et extruam, cum totus hic mundus ejus opere 
fabricatus eum capere non possit : et cum homo 


latius maneam, intra unam exdiculam vim tante_ 


majestatis includam? Nonne melius in nostra dedi- 
candus est mente, in noslro imo consecrandus est 
pectore! » Ergo neque templa tunc extrui Deo fas 
esse quidam opinati sunt; quod nondum in chri- 
stiano populo institutum erat; necdum per rerum 
potientes ethnicos licebat, nefas et illicitam rali : 
et de sacris imaginibus atque ab idolis multum dis- 
crepantibus non disparem plerique sententiam ha- 
buisse videntur. Quod utrumque paulatim dedocti 
sunt Christiani, postquam usu et ratione magistra 
compererunt, neutrum damnandum esse, sed ad 
pietatem prodesse posse. 

4. Usus imaginum, quando nullum idololatrie 
periculum fuit, usurpatus. — Quamobrem uti basi- 
licas, sive, ut appellari tandem ccoeperun:, ecclesias 
et altaria in Dei honorem ac cultum extruere non 
dubitarunt, et quidem magnifice ac sumptuose, pace 
ac libertate reddita ; nec pristino illo usu et antiquo 
more, ac magnorum etiam virorum auctoritate 
deterriti sunt, quominus ita facerent : sic imagines 
Christi atque Sanctorum, quarum nondum hacte- 
nus percrebuerat usus, eodem tempore usurpavit 
Ecclesia; cum jam nullum idololatrie periculum 
esset, et ad propagandam Christi ac Martyrum San- 
ctorumque ceterorum memoriam, et animandos ad 
pietatis constantiam illorum exemplo fideles, utile 
id esse videretur. Atque hoc neutiquam omnibus in 
locis eodem instituto ac tempore constat esse fa- 

ctum : sed alibi citius, alibi tardius, prout nationum 
captus et indoles erat; et qui illis praeerant, expe- 
dire judicabant. Quod eo diligentius observandum, 
quod ad pleraque valet interpretanda memorize 
veteris exempla et testimonia, quibus ad oppu- 
gnandum Ecclesie ritum abutuntur Protestantes ; 
nimiumque commoventur interdum repugnantes 
illis catholici theologi, cum sic ubi constet ima- 
gines repudiatas et damnatas ab orthodoxis fuisse , 
pro locorum ac temporum ratione commode istud 
explicari debeat. Quare in controversia de imagi- 
nibus, citerioris Ecclesie potius exemplorum et 
institutorum, quam antiquioris duci rationem opor- 
tet. Cum enim plenis adhuc velis Gentilium super- 
stitio ferretur, multa primis illis Ecclesie seeculis 
vel non inutilia per sese, vel etiam commoda sup- 
primi, omittique satius visum est, dum periculum 
erat, ne offensionis aliquid traheret externa quo- 
rumdam rituum species, cum iis, que ab Ethnicis 
celebrabantur, similitudine ipsa congruens, velut 
ne imagines Christi atyue Sanctorum, pro idolis 
quibus erant assuefacli, a rudibus et imperilis habe- 
rentur, et ut eorum animus ab inanium simula- 
crorum consuetudine ac memoria longius avocare- 
tur. Credibile itaque est, parum a Christianis usur- 
patas fuisse primis fere quatuor seculis; per que 
nefanda demonum in idolis religio, et christiani 
nominis crudelissima vexatio cursum suum tenuit. 
Quinto demum seculo, postquam adepta libertate 
lacertos quodammodo suos explicare coepit Ecclesia, 
plerisque locis imagines palam haberi ccepte, atque 
in templis et oratoriis proposite sunt; cum hacte- 
nus, etsi in usu essent aliquo, non tamen ab eo pro- 
miscue ac frequenter adhiberentur. Hec et plura 
alia Petavius citatus de usu imaginum in veteri 
Ecclesia. 

5. Deum et Trinitatem depingere alias vetitum. 
— Anum. 119. ad 123. Baronii tempore Concilium 
Illiberitanum multis supposititium visum, quod in 
eo quedam legantur catholice fidei dogmatibus 
apparenter repugnantia, uti canon xxxvi quo veta- 
tur, ne picture in Ecclesia habeantur : « Placuit 
picturas in Ecclesia esse non debere, ne quod colitur 
et adoratur, in parictibus depingatur. » Quo ex ca- 
none Protestantes inferunt, quarti Ecclesie seculi 
initio, quo Concilium Illiberitanum celebratum, 
cultum imaginum in Ecclesia non fuisse. Sed sicut 
decepti sunt Catholici, qui de hujus Concilii veritate 
dubitarunt ; ila et errarunt Protestantes, qui preefa- 
tum canonem adversus imagines mililare existima- 
runt. In eo enim, ut notat Bellarminus lib. 2 de 
Imaginibus Sanctorum, cap. 8, agitur de imaginibus 
Dei sive Sanctissime Trinitatis; Deus enim et San- 
ctissima Trinitas proprie colitur et adoratur. Illius 
autem imagines in usu olim non fuisse docent Pa- 
tres : cujus rei rationem reddit Origenes lib. 7 ad- 
versus Celsum, circa finem : « Ut qui Deum incor- 
poreum et invisibilem nulla figura circumscribi- 
mus. » Quam rationem magis exponit Albaspincus 
Aurelianensis episcopus in Commentario ad eum 


460 


canonem : « In picturis et tabulis,non vero de signis 
aut statuis hic agitur, et de picturis quidem, non 
quibus Sancti et Martyres, sed quibus Deus ipse, 
ipsaque Trinitas representaretur, illi siqnidem non 
adorantur. Vetant igitur Deum in parietibus de- 
pingi, ne scilicet quem Gentilibus et catechumenis 
immensum, omnipotentem, invisibilem, eternum, 
incomprehensibilem, spiritualem, corporis et mate- 
ria expertem et immunem predicarent, eum ipsi 
Gentiles et catechumeni in ipsorum Ecclesiis, lineis 
et coloribus circumscriptum et comprehensum cer- 
nerent. Ne igitur divini Numinis majestas minuere- 
tur, et aliud de Deo depingeretur quam _ predica- 
rent, et quem supra homines extollerent, humana 
specie depictum oculis objicerent, vetant ne in Ec- 
clesia Dei imagines suspendantur. Heec ad Sancto- 
rum imagines nullatenus pertinent, etc. » 

6. Hec prohibitio occasione Gentilium facta. — 
Recte notat Albaspineus , inquit Schelstratius in 
Dissert. de Disciplina Arcani cap. 6, art. 3, canonem 
illum statutum fuisse pro catechumenis potius et 
Gentilibus, quam pro fidelibus et Catholicis. Hi enim 
scientes, Deum sub variis olim figuris apparuisse, 
ex imaginibus Deum sub illis formis representanti- 
bus nullam falsam opinionem concepissent. Sed 
Gentiles et catechumeni audientes Deum a Christia- 
nis invisibilem et incorporeum predicari, humana 
figura depictum videntes, alienum quid ab ejus ma- 
jestate concepissent : imo ignorantes mysterium 
sanctissime Trinitatis facile ex picturis illis Patrem 
in figura senis, Filium in figura viri, Spiritum san- 
ctum in figura columbe representantibus, in noti- 
tiam summe Divinitatis venissent, quam eis occul- 
tare studebat Ecclesia. Et hoc est quod voluit Bona 
cardinalis lib. 4 Rerum Liturg., cap. 146, cum scri- 
psit canonis sensum, «ex more istius seculi sollicile 
caventis, ne religionis nostre arcana infidelibus pro- 
derentur, estimanda esse. » Consonat Mendoza in 
Commentario ad eum canonem : « ut vel Christi hu- 
manitatem, vel Patris, et Spiritus sancti assaumptam 
formam in parietibus depingi eo tempore Hispani 
episcopi interdixerint , qui tunc nefas putarent , 
abstrusiora Trinitatis mysteria publicari, » ne id 
quod colitur et adoratur, ab irrumpentibus quando- 
que in Ecclesia Gentilibus, et admissis quotidie ca- 
techumenis, in parietibus depictum cerneretur, et 
disciplina arcani eo modo neglecta, sacratiora reli- 
gionis catholic mysteria profanarentur, et non 
initiatorum ludibrio exponerentur. Atque hinc pa- 
tet, Patres Illiberitanos nihil, quod Protestantibus 
faveat, posteritati reliquisse, ut ait Schelstratius loco 
citato. 

7. Dies sabbati in Quadragesima etiam Rome 
jejunio consecratus. — Ad num, 204 et seqq. Licet 
sabbatum etiam in Quadragesima fuisse apud Ro- 
manos jejunio consecratum plura demonstrent , 
sunt famen quos movet S. Leonis , Socratis et 
Cassiodori auctoritas; e quibus Valesius in Notis 
ad lib. 5 Socratis , cap. 22, sibi persuasit, Socra- 
tis , Leonisque ewtate Romanos in Quadragesima 

non jejunasse die sabbati; sed tres tantummodo 
dies in singulis hebdomadibus jejunio destinatos 
a Leone notari, quinque a Socrate. Leo enim 
sermone 4 de Quadragesima hance clausulam sibi 
in jejuniorum indictione familiarem ita subji- 
cit : « Secunda igitur et quarta et sexta feria jeju- 
nemus : Sabbato autem apud B. Petrum aposto- 
lum vigilias celebremus : qui commendati sibi 
gregis curam habere non desinens, custodiam nobis 
de suis precibus obtinebit. » Socratis vero locus sic 
habet : « qui Rome sunt, tres continuas hebdoma- 
das ante Pascha, EXCEPTIS SABBATO ET DOMINICO DIE, 
jejunant. » Locus Leonis plurimum torsit quotquot 
Quadragesimalis jejunii materiam versarunt hacte- 
nus. Bellarminus tomo 3 Controv., lib. 2, cap. 45, 
autumavit, « Leonem loqui de jejunio quatuor die- 
rum qui adduntur ante primam Dominicam Qua- 
dragesime, ut numerus quadragenarius complea- 
tur; » etsi non iidem qui olim. Hugo Menardus 
sacramentarium S. Gregorii commentans , istam 
explicationem merito rejicit, ostendityue quatuor 
illos dies, Gregorii ipsius «tate in usu non fuisse, ne- 
dum Leonis temporibus. In eam autem it ipse sen- 
tentiam, non plures revera dies Rome tunc temporis | 
jejunio fuisse consecratos, quam qui in eo sermone 
a B. Leone designantur. Subscribit Menardo Dallaus 
magni nominis inter Protestantes scriptor; sabba- 
tum tamen tribus illis diebus ex solito per annum 
Romanorum more superaddendum existimat. Vale- 
sius ne sabbati quidem jejunium per quadragesi- 
mam Rome tunc celebratum censet, at preter 
hunc Leonis locum, probationem adducit nullam. 
Sic inter Orthodoxos et Protestantes medium Leonem 
hinc inde trahit in suam quisque sententiam, nec 
tamen quisquam ante Quesnellum in Dissert. vi de 
Jejunio sabbati, in Ecclesia Romana, eum intellexit, 
aut recte explicavit. 

8. S. Leo contrarie opinioni non favet. — Ait 
itaque vir eruditissimus, Leonis non esse verba illa, 
que objiciuntur, sed sermoni ejus esse superaddita, 
occasione ac ratione mox explicanda. Nam penes 
antiquiores et melioris note codices arbitrium est 
et jus et norma de dubiis veterum scriptorum feeti- 
bus, aut interpolationibus decernendi ; et in quinque 
vetustissimis MSS. uno nempe regio, duobus Thua- 
neis, Navarrico et San-germanensi, verba illa absunt, 
totusque ille pannus a nobis descriptus desideratur. 
Eum itaque insititium esse non dubitandum. Norunt 
omnes in more fuisse apud monachos et clericos, 
homilias sermonesque SS. Patrum suis usibus aptare, 
atque aliqua addere, que proprie solemnitati conve- 
nirent. Quare arbitratur Quesnellus simile quid con- 
tigisse huic sermoni 4 de Quadragesima; ab ea sc. 
ad aliud jejunium translatum esse : atque ut pro 
more Leonis, et pro loci etiam consuetudine, feria- 
rum, que istis jejuniis deputate erant, solemnis 
inter officia fieret indictio, concinnata est prefata 
formula, quam bona fide transcripserunt ex libris 
Lectionariis, qui de S. Leonis sermonibus in unum 
corpus colligendis, et public luci dandis primi co- 

gitaverunt. Testis est enim Gregorius Turonensis 
lib. 10, cap. 31, Perpetuum illius urbis episcopum, 
qui Leonts equalis erat, ut suppar, terna in septi- 
mana jejunia instituisse a Martini depositione usque 
ad Natale Domini, quod postea in Concilio Matisco- 
nensi I his verbis confirmatum : « Ut a feria S. Mar- 
tini usque ad Natale Domini, secunda et sexta sab- 
bati jejunetur, et sacrificia quadragesimali debeant 
ordine celebrari, etc. » Hinc sumpta illa verba, in 
quibus explicandis ante Quesnellum frustra sudatum 
est. 

9. Socrates et Cassiodorus non audiendi. — 
Quoad Socratem , is egregie hallucinatus, inquit 
ibidem Quesnellus, Greecusque homo sexcentis fere 
leucis a Romana urbe agens, Romane discipline 
ignarus, incertissimisque deceptus rumusculis, aliis 
errandi locum dedit. Socratis errorem correxit So- 
zomenus cum lib. 8, cap. 19, eamdem cum illo 
Quadragesimalis jejunii varietalem edisserens, de 
trium illarum Ecclesie Romane hebdomadarum 
jejunio, deque sabbati ibidem remissione omnino 
silendum putavit. Cassiodori, qui Socratis locum in 
Historiam Tripartitam inseruit, auctoritas potior vi- 

detur, quod ipse, qui senator et consul et prefectus 
pretorio fuit in urbe Roma, Romane Ecclesize mo- 
rem in observatione jejunii Quadragesimalis igno- 
rare non potuit. At quis nescit, hoc eis plerumque 
contingere, qui compendiis scriptitandis student, aut 
centonibus consuendis ex plurium Scriptorum elu- 
cubrationibus, ut non minori cura errata exscribant, 
quam que sunt veritati consentanea; quia videlicet 
non suain, sed aliorum sententiam representare sa- 
tagunt , nec alia corrigere curant, sed referre? 
Exemplo sit Sozomeni locus, quem in suam pariter 
Historiam transtulit Cassiodorus. Scribit ille lib. 7, 
cap. 19. «In urbe Roma nec episcopus, nec alius 
quisquam in Ecclesia populum docet. » Sed cum 
Sozomenus, sedente Leone, Historiam suam scripse- 
rit, de hujus narrationis falsitate dubitari non po- 
test; cum §S. Leo, sermone 3 de Epiph. et alibi, 
officii sui esse dicat sermonem habere ad populum, 
sibique metuat imputari ad culpam, si huic ministerii 
sui parti defuerit. Vide plura apud Quesnellum loco 
citalo, et in Dissert. I de Vita et Gestis Leonis M. ad 
annum CDXL. 

4. De epistola a Paulo ex Grecia ad Titum 
Crete data. — Anno jam adveniente Christi quin- 
quagesimo octavo, Q. Volusio * et P. Cornelio Sci- 
pione coss., Paulus apostolus cum (ut dictum est ex 
Luca *) anno superiori pervenisset ex insula Creta in 
Greciam , jamque aditum sibi pararet, ut Evange- 
lium predicaret ceteris gentibus, qua usque ad 
Illyricum interjacent ; Titum, quem Crete relique- 
rat, scripta ad eum epistola, ut Nicopolim quam 
cilissime se conferret admonuit, dicens* : « Cum 
misero ad te Artemam, aut Tychicum, festina ad 
me venire Nicopolim : ibi enim statui hiemare. » 
Est hee civitas juxta sinum Ambracium posita in 
provincia Acarnanie, qua terminatur Epirus, a 
Grecia per Acheloum flumen divisa. Cum igitur 
Titum jubeat venire Nicopolim; putarunt nonnulli, 
ibidem loci datam fuisse dictam ad Titum epistolam ; 
verum cum in ea dicat Apostolus : « Ibi statui bie- 
mare ; » nondum eo pervenisse, plane declarat. Sed 
ut de his fusius agamus : quod ad Titum pertinet, 
ad quem Paulus e Grecia scribit epistolam : fuisse 
ipsum ab eo ordinatum Cretensem episcopum, in 
confesso est apud omnes, licet alii senserint non 

Crete solum, sed et aliarum ejusdem pelagi adja- 
centium insularum illi esse curam ab Apostolo de- 
mandatam : quin et ejusdemPauli' testimonio com- 
pertum habetur, postea et in Dalmatiam Evangelii 
causa profectum esse. Est ejus epistole talis inscri- 
ptio : « Paulus servus Dei, apostolus autem Jesu 
Christi, etc. » 

2. De episcopis et presbyteris, eorumque mu- 
nere. — Sicut Apostolorum res gestas, ita et in 
scribendo morem observare, nostrarum partium 
esse ducimus. Honoris quidem titulum esse aposto- 
latum, et qui primum in ecclesiastica hierarchia sibi 
vindicet locum , ejusdem testificatione * expressum 
habetur. At licet alibi se abortivum dicat, et indi- 
gnum hoc * nomine : tamen in scribendis litteris eo 
utitur honoris titulo, non quidem arrogantie fastu, 
sed ordine atyue decentia muneris : adeo ut, cum 
opus fuerit, illum ipsum gloriz titulum non tam 
gloriose quam libere consueverit ostentare ; ut cum 
ad Corinthios * scribens , ait : « Annon sum aposto- 
lus? » et ad Timotheum * « Positus sum ego priedi- 
cator, et apostolus (veritatem dico, non mentior), 

doctor Gentium in fide et veritate. » Unde et S. Hie- 
ronymus in hunec locum : « Quod Paulus ait : 
Apostolus Jesu Christi : tale mihi videtur, quasi 
dixisset : Prafectus pretorio Augusti Cesaris, magi- 
ster exercitus Tiberii imp.; » et infra : « Grandem, 
inguit, inter Christianos sibi vindicans dignitat m, 
Apostolorum se Christi titulo prenotavit, ut ex ipsa 
lecturos nominis auctoritate deterreret; indicans, 
omnes qui Christo crederent, debere esse sibi subje- 
ctos. » Hee Hieronymus. Ceterum, ne in his multum 
immorer, consuevisse Majores nostros non tantum 
ex munere debitis uti titulis, sed eosdem aliisimpar- 
tiendo fuisse copiosissimos, unum de Ignatio trsti- 
monium satis superque poterit admonere : qui ad 
Heronem diaconum scribens, sic exorditur* : «Igna- 
tius, qui et Theophorus, a Deo honorato, exoptatis- 
simo, ornatissimo, Christo Spirituque pleno germano 
filio in fide et charitate, Heroni diacono Christi, 
famulo Dei. » Hic sane Catholicorum mos fuit. At 
quid heretici? Audi Chrysostomum * : « Ut diabo- 
lus, ita (inquit) etiam quilibet facit hereticus vehe- 
mentissimus in tempore persecotionis loguens cum 
pontifice; nec eum vecat pontificem, nec archiepi- 
scopum, nec religiosissimum, nec sanctum. Sed 
quid? Reverentia tua, Sapientia tua, Prudentia tua, 
Justitia tua, et nomina illi adducit communia, ejus 
negans auctoritatem. Diabolus hoc tunc fecit in 
Deo. » Hee ille. 

3. Scribens igitur Paulus ad Titum, illud primum 
admonuil, cujus rei causaeum reliquisset Crete; ni- 
mirum, ut que essent corrigenda corrigeret, con- 
stitueretque per civitates presbyteros. Quales vero 
esse deberent, qui c?vitatibus preficiendi essent sa- 
cerdotes, his verbis velut quibusdam coloribus pin- 
gens, ait *: « Si quis sine crimine est, unius uxoris 
vir, filios habens fideles, non in accusatione luxu- 
riz, aut non subditos. Oportet enim episcopum sine 
crimine esse, sicut Dei dispensatorem, non super- 
bum, etc. » Cum ergo quales esse deberent presby- 
teri, qui preficiend: essent per civitates, describat, 
moxque eosdem episcopos nominet; inde Joannes 
Chrysostomus * in eam sententiam adductus est, ut 
existimaret, non communes quosque presbyteros , 
sed episcopos ab eo diversis civitatibus instiluendos, 
Paulum Tito mandasse. Eadem occasione Hierony- 
mus’ ejus sententie firmus assertor fuisse videtur, ut 
olim his coalescentis Ecclesiz primis exordiis, idem 
esset presbyter quiet episcopus et consuetudine potius 
quam Dominica institutione factum, ut presbyteris 
preessent episconi. Utitur ad eamdem rem proban- 
dam ejusdem ad Titum Pauli testimonio, necnon et 
epistole ab Philippenses, ubi cum in ejus inscri- 
ptione dicit : « Paulus et Timotheus servi Jesu Christi, 
omoibus sanetis in Christo Jesu, qui sunt Philippis 
cum episcopis et diaconis, » per episcopos sigaificare 
voluisse presbyteros, certum esse putavit : quando- 
quidem unum in civitate episcopum esse oportuit, 

et non plures. Sic etiam et in Actis, cum Paulus 
alloquitur presbyteros Ephesine Ecclesiw, eosdem 
appellat episcopos, dicens ': « Atiendite vobis et 
universo gregi, in quo vos Spiritus sanctus posuit 
episcopos pascere Ecclesiam Dei. » Ad hec etiam 
adducilur, quod idem Paulus scribens ad Timo- 
theum *, cum instruxisset episcopos, ad diaconos 
transit, presbyteris preetermissis, quasi illos cum 
episcopis comprehensos esse voluerit : sicut etiam 
cum inferius eumdem alloquens ait * : «Noli negli- 
gere gratiam, que in te est, que data est tibi per 
impositionem manuum presbylerii; » nempe epi- 
scoporum, presbyteros dicens episcopos, quorum 
(ut idem profitetur Hieronymus * scribens ad Eva- 
grium) est muneris ordinare, non autem presbyte- 
rorum. His additur, quod et Petrus * et Joannes °, 
cum essent apostoli, se ipsos tamen presbyteros no- 
minant. Hee cum pluribus in locis*, itemque fu- 
sius idem auctor pertractet : totam questionem hoc 
ligat nodo conclusionis, ut idem esset episcopus qui 
et presbyter, idemque presbyter qui et episcopus; ac 
demum ait * : « Hee propterea, ut ostenderemus 
apud veteres eosdem fuisse presbyteros, quos epi- 
scopos : paulatim vero, ut dissensionum seminaria 
evellerentur, ad unum omnem sollicitudinem esse 
delatam. Sicut ergo presbyteri sciunt se ex consue- 
tudine Ecclesie, ei qui sibi prepositus fuerit, esse 
subjectos : ita episcopi noverint, se magis consuetu- 
dine quam dispositionis Dominice veritate presby- 
teris esse majores, eLin commune habere Ecclesiam 
regere, imitantes Moysen, qui cum habuerit in po- 
testate solus preesse populo Israel, septuaginta ele- 
git, cum quibus populam jadicaret. » Hee ille, qui 
id ipsum habet in epistola ad Evagrium, affirmans 
nimirum, occasione schismatis tollendi atque vi- 
tandi , institutum esse, ut uni ex presbyteris omnes 
parerent, quem episcopum nominarent. 

4. Arripuerunt autem ex his male acceplis occa- 
sionem novatores, ut episcopalem dignitatem dice- 
rent mala ex causa in Ecclesiam irrepsisse, et non a 
Christo fuisse inslitatam. Cum igitur vel hac via 
hierarchicum ordinem in Ecclesia conentur ever- 
tere : ex instituto necessitas nobis incumbit, ut de 
his attentius, sed tamen quantum breviter possu- 
mus, disseramus. Sed illud in primis monendum 
esse putamus; inconsulte nimis esse locutos, ac 
prorsus hal'ucinatos *, qui hac ex parte Hieroaymo 
aliisque gravissimis Ecclesia Catholice Patribusadeo 
temere Aerianismum impingere non sunt veriti. 
Aerius enim heresiarcha (ut de eo tradit Epipha- 
nius '°) homo procax, eo quod non potuerit creari 
episcopus, sed presbyler semel ordinatus, semper in 
ea funetione permanserit, dicere non est veritus , 
nihil prorsus inter episcopum ac presbyterum inter- 
esse. Sed quam impudenter et, impie cogantur, 

Hieronymus, Ambrosius, Augustinus, et Joannes 
Chrysostomus (ut pretermittamus cateros eadem 
cum his sentientes) dicte heresi inviti licet ac 
sepius reclamantes adstipulari, apud equum le- 
ctorem judicium esto. At videamus primum quid 
Aerius diceret : « Erat, inquit Epiphanius, ipsi 
sermo furiosus magis quam humane. conditio- 
nis, et dicebat: Quid est episcopus ad presbyte- 
rum ? nibil differt hic ab illo : unus enim est 
ordo, et unus (inguil) honor, et una dignitas. Im- 
ponit manus episcopus, ita eliam presbyter : lava- 
crum dat episcopus, similiter et presbyter : dispen- 
sationem cultus divini facit episcopus , et presbyter 
similiter : sedet episcopus in throno, sedet etiam 
presbyter. » Heec de Aerii heresi Epiphanius : a qua 
Hieronymus quantum abhorreat, sua ipsius scripta 
testantur. 

5. [pse igitur in primis in eadem quam, ad Eva- 
grium ' scripsit, epistola, certe quidem longe majori 
dignitate sublimem, etiam in sedendo, fuisse epi- 
scopum, ampliorique auctum officio in manus im- 
positione, ut ipsius tantum et non presbyteri esset 
id muneris, contra Aerii dogma egregie profitetur : 
qui de sede sublimiori in primis hec ait : « Nam et 
Alexandriz a Marco evangelista usque ad Heraclam 
et Dionysium episcopos, presbyteri semper unum 
ex se electum in excelsiori gradu collocatum, epi- 
scopum nominant : quomodo si exercitus imperato- 
rem faciat. » De manus vero impositione sic excipit. 
«Quid enim facit, excepta ordinatione, episcopus , 
quod presbyter non faciat ? » At quanta hee est dif- 
ferentia ? Audi Epiphanium ? : « Dicere , inquit , 
ipsum episcopum et presbyterum equalem esse , 
quomodo erit possibile ? episcoporum enim ordo, 
piutrum generator est, patres enim generat Ecclesia ; 
presbyterorum vero, non potens generare patres, 
per lavacri regenerationem generat filios Ecclesie; 
non tamen patres, aut doctores; et quomodo possibile 
erat presbyterum constituere non habentem ma- 
pnuum impositionem ad eligendum, aut dicere ipsum 
equalem esse episcopo ? » Hac ille. Agens item S. 
Hieronymus contra Luciferianos , concessam esse 
eliam eam manus impositionem episcopis dicit, ne- 
gatamque presbyteris; qua baptizati reciperent Spi- 
ritum sanctum; ait enim : « Non quidem abnuo 
esse Ecclesiarum consuetudinem, ut ad eos qui 
longe in minoribus urbibus per presbyteros et dia- 
conos baptizati sunt, episcopus ad invocationem 
sancti Spiritus manum impositurus excurrat;» et 
paulo post : « Quod si hoc loco queris, quare in 
Ecclesia baptizatus, nisi per manus episcopi non 
accipiat Spiritum sanctum, quem nos asserimus in 
vero baptismate tribui : disce hance observationem 
ex ea auctoritate descendere , quod post ascensum 
Domini Spiritus sanctus ad Apostolos descendit; » 
ac denique : « Ecclesie salus in summi sacerdotii 
dignitate pendet : cui si non exors quadam et ab ho- 
minibus eminens detur potestas, tot in Ecclesia effi- 

cientur schismata, quot sacerdotes. Inde evenit ut 
sine charismate et episcopi jussione neque presbyter 
neque diaconus jus habeant baptizandi. » Hucusque 
Hieronymus; qui et in citata superius epistola ad Eva- 
grium ‘, et ad Nepotianum *, sicut ab Aaron ceteri 
differebant sacerdotes, ita in Ecclesia eodem gradu 
ab episcopis differre presbyteros , firmiter asseverat. 
Hee quidem quantum impugnent Aerium, nemo 
non videt. 

6. Sed quod negaretur presbyteris, episcopis 
vero concessum esset (ut aliam ingrediamur disse- 
rere controversiam) numquid hoc post oborta in 
Ecclesia schismata ortum habuerit, ut Hieronymus 
his verbis videtur asserere : « Quod postea unus 
electus est qui ceteris preponatur, in schismatis 
remedium fictum est; ne unusquisque ad se trahens, 
Ecclesiam Christi rumperet; » vel cum alibi ® ait : 
« Idem prisbyter quod episcopus : et antequam 
diaboli instinctu studia in religione fierent, et dice- 
retur in populis : Ego sum Pauli, ego Apollo, ego 
vero Cephe ; communi presbyterorum concilio_ Ec- 
clesia gubernabantur. » An_potius o!im ipso initio 
nascentis Ecclesiz ante aliquam dissensionem con- 
flatam hee fuerint ab Apostolis observata, diligenter 
est exquirendum. Qua in re non alium in presen- 
tiarum adversus Hieronymum valentiorem aucto- 
rem, fortioremyne testem, quam ipsum sibi Hicro- 
nymum objicere possumus ; qui eodem commentario 
adversus Luciferianos conscripto aperte demonstrat, 
manuum impositionem concessam episcopis, presby- 
teris vero interdictam, non factam esse post exorta 
schismata in Ecclesia; sed, quod ait: « Disce hane 
observalionem ex ea auctoritate descendere, quod 
post ascensum Domini Spiritus sanctus ad Apostolos 
descendit ; » eaque ratione quantumlibet a Philippo 
baptizati essent Samaritani, tamen ad imponendam 
super eos manum, ut acciperent Spiritum sanctum, 
missos esse (ut Acta * declarant) Petrum atque 
Joannem, quod Apostolorum tantummodo hoc esset 
munus. Non ergo post orta schismata, sed statim 
ipsa prima Ecclesie etate hac esse servata, ejusdem 
Hieronymi testimonio confirmatur, 

7. Sed ad hee insuper, an id ipsum ab homini- 
bus factum sit, an vero instilutione divina fuerit 
ordinatum ; et verumne sit quod ibidem Hicrony- 
mus alfirmare videlur, ex Ecclesie consuetudine 
polius quam disposi‘ione divina fuisse introductum 
ut presbyleris episcopi preeessent, est accuratius 
pervestigandum; nam hee ipse ait®: « Sicut ergo 
presbyteri sciunt se ex Ecclesia consuetudine ei, qui 
sibi praepositus fuerit, esse subjectos : ila episcopi 
noverint se magis consuetudine quam dispositionis 
Nominice verilate presbyteris esse majores, et in 
commune debere Ecclesiam regere ;» hac Hierony- 
mus. Sed cum jam tertiam hance aggredimur que- 
stionem, illud in primis nobis est perquirendum : 
numquid ut episcopus in Ecclesia presit, aliunde 

quam e divina institutione manarit; ac deinde, quid 
de hac re vere Hieronymus senserit, quove sensu 
ejus sint verba accipienda, simul inspiciendum. Sed 
prestat ut de his singulis ejusdem Hieronymi roge- 
mus sententiam : ut hac ratione non tantum veritati 
consultum sit, sed sensum germanum verborum 
ejus facilius assequentes, ipsum omni ex parte ca- 
lumnia liberemus. Certe quidem de episcopatus 
origine et dignitate quid senseril, non semel suis 
ipse scriptis testatum reliquit. In eadem in primis 
epistola ad Evagrium * scripta, de episcopis dum 
loquitur, omnes Apostolorum successores esse con- 
firmat; et ad Marcellam * scribens : « Apud nos, 
inguit, Apostolorum locum episcopi tenent; » eadem 
in Micheam *, aliisque in locis : ut ad Heliodorum * 
cum scribit, et de episcopis loquitur : « Absit, in- 
quit, ut de his quicquam sinistrum loquar, qui 
apostolico gradui succedentes, Christi corpus sacro 
‘ore conficiunt. » Si igitur loco Apostolorum succes- 
serunt episcopi (quod omnium orthodoxorum sen- 
tentia receptum est) eadem est origo et dignitas 
episcopatus, que est etiam apostolatus : nam et hoc 
in seculi magistratibus experimur, ut qui in locum 
alterius suffectus estidem cum illo dicatur deducere 
principium et potestatem, quo pradecessor est mu- 
nere auctus, ac dignitate prelatus. At sicut in con- 
fesso est apud omnes, dignitatem apostolicam esse a 
Christo Domino institutam, id testantibus Evange- 
listis ; in illam Apostolis succedentes episcopos, ex 
eodem plane fonte fluxisse, necessario affirmandum 
esse, compertissimum cuique videri potest. Ex his 
igitur perspicuum redditur, ipso itidem Hieronymo 
sepius attestante, episcopalem dignitatem non ab 
hominibus, vel cujusvis occasionis oborte consue- 
tudine, sed ab ipso Domino redemptore omnium 
Jesu Christo, ipsomet eam instituente, manasse. 

8. Cum ergo de reipsa constet, non esse recens 
ab Apostolis adinventam, sed a Domino institutam : 
de nomine modo erit pervestigandum, an fuerit 
recens introductum : ac demum in quem sensum 
sint Hieronymi verba accipienda. Constat quidem 
divinarum Scripturarum testimonio, apostolatum 
esse nominatum episcopatum ; quod enim scriptum 
erat in Psalmo *: « Et episcopatum ejus accipiat 
alter ; » hoc ad Jude apostolatum referendum esse, 
Petri Apostoli testificatione ratum habetur, dum in 
ea corona fratrum fere centum viginti (ut habent 
Acta *) de sufficiendo aliquo in locum Jude habuit 
concionem. Si igitur Matthias in Jude episcopatum 
subrogatus est, plane constat, ipsum eque esse 
dictum episcopum, sicut Apostolum-.: sic etiam et 
ceteros Apostolos, quod una esset omnium dignitas 
atque potestas, esse appellatos episcopos , ac tunc 
presertim, cum ipsi alicujus civitatis Ecclesiam, in 
qua functiones episcopales exercerent, gregisque 
Dominici curam agerent, administrandam suscipe- 


rent; unde constat, eodem auctore Hieronymo 7, 

Jacobum apostolum statim post passionem Domini 
esse ordinatum Hierosolymorum episcopum. Transiit 
quippe in Ecclesiam cum sua significatione atque 
proprietate vox graeca, ‘Emtoxonss : tali enim nomine 
(ut auctor est Suidas ') dicebantur inspectores et 
custodes, quos Athenienses in sue ditionis urbes ad 
statum rerum cognoscendum atque instituendum 
mittebant, quorum apud grecos historicos frequens 
mentio est : ad quos etiam, ni fallor, alludit Cicero, 
dum ait? : « Vult enim me Pompeius esse, quem 
tota hec Campania et maritima ora habeat episco- 
pum. » Hec ipse; et S. Augustinus de Civitate Dei*, 
illa Pauli explicans verba * : « Qui episcopatum de- 
siderat, bonum opus desiderat.» « Exponere, inquit, 
voluit, quid sit episcopatus : quia nomen est operis, 
non honoris : grecum est enim, atque inde ductum 
vocabulum, quod ille qui preficitur, eis quibus 
preficitur superintendit, curam eorum scilicet ge- 
rens : émi quippe, super, oxonss vero, intentio est : 
eTgo émoxenetv, Si Velimus, latine, superintendere, 
dicere possumus : ut intelligat non se esse episco- 
pum, qui preesse dilexerit, non prodesse. » Hacte- 
nus de episcopi nomine in ecclesia antiquissimo. 

9. Ceterum sicut Apostoli dicti reperiuntur 
episcopi ; ita qui Ecclesiis preficiebantur episcopi, 
iidem nominabantur Apostoli. Sunt de his multa in 
divinis Scripturis exempla. Epaphroditus enim epi- 
scopus Ecclesie Philippensium a Paulo ® apostolus 
appellatur : Andronicus ° et collega Junias, ejus 
cognati, eadem ratione nobiles in Apostolis fuisse 
dicuntur : de aliis his similibus ad Corinthios scri- 
bens *, eos nominat Apostolos Ecclesiarum. Secun- 
dum etiam eamdem analogiam, quod et presbyteri 
prefecti essent fidelium cure, iidem et episcopi ea 
ex parte dicti reperiuntur, ut superius ex nonnullis 
apostolicis scriptis est demonstratum : ut cum Pau- 
lus ad Philippensis Ecclesiz episcopos et alios suaam 
inscripsit epistolam : vel cum alloquens presbyteros 
Ecclesie Ephesine, eosdem appellat episcopos, et 
aliis locis superius recitatis. Itemque quod episcopi 
ex seniorum Collegio eligerentur ; eosdem esse no- 
minatos presbyteros, ex hac, de qua agimus, Pauli 
ad Titum epistola patet. 

410. Sed quod spectat ad nomen presbyteri , 
commune videtur olim fuisse vocabulum tam Apo- 
stolis, quam ceteris inferioris ordinis sacerdotibus. 
De Apostolis quidem, iisdemque episcopis, superius 
dictum est pluribus testimoniis. Ceterum reipsa 
distinctos fuisse omnino presbyteros ab ipsis Apo- 
stolis, Acta Apostolorum satis superque declarant, 
dum in eis legitur *: « Cum autem venissent Hiero- 
solymam, suscepti sunt ab Ecclesia, et Apostolis, et 
senioribus ; » ac rursum': « Conveneront Apostoli 
et seniores videre de verbo hoc. » Ac iterum : « Tune 
placuit Apostolis, ac senioribus cum omni Ecclesia. » 
In litteris item ab Apostolis ex Concilio Hierosoly- 
mitano Antiochiam missis hec habetur inscriptio : 

, «Apostoli, et seniores fratres his qui sunt Antiochie 
et Syriz : » eademque ‘ iterum alias. Porro quos 
seniores dicit, eosdem fuisse presbyteros, non tan- 
tum nomen, sed et res ipsa demonstrat. Cum enim 
(quod scribit idem Hieronymus ” in epistola ad Eva- 
grium) constet institutiones apostolicas sumptas de 
veteri Testamento ; et quod Aaron et filii ejus atque 
levite in templo fuerunt, hoc episcopi, presbyteri, 
et diaconi essent in Ecclesia : sicut ergo cum Domi- 
nus septuaginta duos delegit discipulos post Aposto- 
los , formam illam representasse visus est, qua 
Moyses septuaginta duos jussu Domini seniores (ut 
Numeri liber * habet) elegit : ita etiam dictos septua- 
ginta duos * discipulos nominatos esse seniores, 
itemque presbyteros, ratio persuadet, que Patrum 
omnium sententia rata habetur ; omnibus affirman- 
tibus, eos quos vocamus presbyteros, illos esse, 
quos numero prescripto delectos, usus loquendi 
discipnlos nominavit , cum alioqui et Christiani 
omnes (ut Acta testantur) discipuli dicerentur. At 
quemadmodum apud Judeos etiam Apostolorum 
_temporibus pristina illa vigebat consuetudo , ut 
seniores una cum principibus sacerdotum in conci- 
lium convenirent *, ac sententiam rogati dicerent 
(quod multis in locis Evangelist ° testantur) sic 
etiam ab Apostolis primis illis temporibus esse ser- 
vatum constat, ut seniores etiam ad concilium 
admitterentur. 

41. Cum igitur, quod ad sacerdotium spectat, 
par esset Apostolorum eorumdemque episcoporum, 
atque presbyterorum ordinatio, pariterque iidem 
cum illis in concilio considerent ; cumque commu- 
nicatio nominum inter eos videretur esse commu- 
nis, dum episcopi presbyteri atque hi episcopi 
dicerentur : factum est (quod ait Hieronymus ”) ut 
eo perseverante ordine, ante oborta schismata, com- 
muni presbyterorum concilio Ecclesize gubernaren- 
tur. Postea vero illud evenisse subdit, consuetudine 
potius quam dispositione Dominica, in admini- 
strandis rebus ecclesiasticis presbyteros fuisse sub- 
jectos episcopis , quibus solis cessisset illarum cura 
precipua : nec presbyteri amplius ad communem 
consessum, in quo de his que ad gubernationem 
Ecclesie pertinent, ageretur, essent admissi, sed illi 
soli qui ex collegio presbyterorum in episcopos 
essent assumpti; sicque factum est, ut qui in non- 
nullis equales episcopis esse viderentur, postea illis 
in omnibus subjecti essent : satisque sufficere pre- 
sbyteris visum est, si suis episcopis assiderent con- 
siliarii in Synodis, quas quisque eorum in suis dice- 
cesibus cogere consueverit. Unde et Ignatius * ad 
Trallianos, cum de presbyteris loquitur : « Quid 
vero sacerdotium est, quam sacer ccelus consiliarii 
et assessoris episcopi? » Hoc igitur sensu, ne idem 
ipse sibi contrarius sepe dicatur, Hieronymi eam 
accipiendam esse sententiam, qua dicit, non insti- 
tutione Dominica, sed consuetudine factum ut epi- 

scopi subjectos haberent presbyteros, omnes puto 
facile intelligere. 

42. Sed quando hec ccepit servari consuetudo ? 
certe Apostolorum temporibus, quorum etiam est 
auctoritate firmata : nam cum Paulus’ ad Timo- 
theum, quem diximus creatum fuisse episcopum 
Ephesinum , scribens dicit : « Adversus presbyte- 
rum accusationem noli recipere, nisi sub duobus 
aut tribus testibus, » plane satis evidenter demon- 
strat; Timothei Ephesini episcopi fuisse munus, 
presbyteros judicare , ac proinde illis et auctoritate 
ac dignitate preestitisse. Nam quod par in parem 
imperium non habeat , vulgatum est omnibus ; qua 
ratione etiam in hac ipsa, de qua agimus, epistola 
ad Titum quem diximus Cretensem fuisse episco- 
pum, Paulus ipsum admonet, ut constituat per civi- 
tates presbyteros , quos ea ratione, quam superius 
diximus, alibi appellat episcopos. Ignatius, qui Apo- 
stolorum temporibus administrabat Ecclesiam An- 
tiochenam , non aliud scripsit , quam que essent ab 
Apostolis in Ecclesia ordinata : qui dum hierarchi- 
cum Ecclesie Catholic ordinem sepe commemorat, 
presbyteros esse subjectos episcopis , absque aliqua 
dubitatione testatur, ac in primis ad Tarsenses? heec 
dicens : « Presbyteri , subjecti estote episcopo , dia- 
coni presbyteris, populus presbyteris et diaconis. 
Qui hoc ordinis decorum servaverint, pro eorum 
animabus libens animam meam commutavero, et 
Dominus sit cum ipsis perpetuo. » Rursus ad Smyr- 
nenses * eadem inculcans, hec ait : « Laici diaconis 
subjiciantur, diaconi presbyteris, presbyteri epi- 
scopo , episcopus Christo , ut ipse Patri. » Hac ille , 
ubi et superius episcopum appellat principem sacer- 
dotum , nec quicquam majus in Ecclesia episcopo 
reperiri, qui et ea distinclione, qua dicit : « Omnes 
episcopum sequimini, ut Christus Patrem ; et pre- 
sbyterorum collegium, ut Apostolos; » magnam 
sane differentiam utriusque status ac gradus fuisse 
demonstrat. Idemque in omnibus fere , quas scribit 
ad Ecclesias diversas epistolas, ut episcopo primum, 
inde presbyteris , demum diaconis obediant , admo- 
net; ut cum sic scribit ad Trallianos * : « Episcopo 
subjecti estis, velut Domino. » Et paulo post : « Sed 
et presbyteris subjecti estis, ut Christi apostolis. » 
Ac rursus post multa: « Quid aliud est episcopus 
quam is qui omni principatu et potestate superior 
est? » Et ad Philadelphios * : « Boni sunt, inquit, 
sacerdotes, et sermonis ministri; melior autem est 
pontifex, cui credita sunt sancta sanctorum, cui soli 
commissa sunt secreta Dei. » Idem et superius eum- 
dem ordinem hierarchicum explicans, ut presbyteri 
episcopo obediant , admonet. At his quid evidentius 
dici potest? 

43. Ex his quidem satis perspicue demonstra- 
tum est, episcopos a Domino in Apostolis institutos, 
presbyteros itidem esse ab eo in septuaginta duobus 
discipulis ordinatos ; quorum si aliqua ex parte au- 

ctoritas in ecclesiastica administratione videri possit 
fuisse contracta, id Apostolorum temporibus, et 
proinde ab ipsis Apostolis esse factum , atque a san- 
ctissimis Patribus, ut Ignatio et ceteris aliis com- 
probatum : adeo ut nulla prorsus de illapso abusu 
possit esse calumnia, nec de ablata aut diminuta 
auctoritate querela. Multa ad hec etiam ex Patrum 
sententia et sacrorum Conciliorum decretis addenda 
fuissent : sed quod ad historicam veritatem testan- 
dam, quam profitemur, hec satis esse putamus , 
brevitati consulentes, illa libentius pretermittimus. 

44. Quod vero Paulus monens Titum, quales 
esse deberent qui in presbyteros seu episcopos eli- 
gendi essent, hac ait‘: « Si quis sine crimine est, 
unius uxoris vir, filios habens fideles , non in accu- 
satione luxurie ; » cur non magis celibem eligen- 
dum precipiat, qui nullam unquam uxorem ha- 
buerit, quam unius uxoris virum? Sane quidem in 
Creta, de cujus Ecclesia agitur, nullum celibem , 
qui nunquam duxisset uxorem, erat possibile repe- 
riri; cogentibus nimirum antiquis Cretensium legi- 
bus, ut omnes homines a puero uxores ducerent ; 
quod testatur Strabo *, qui ex Ephoro rempublicam 
describit: Cretensium : cum alioqui:, etiamsi ea lex 
cessasset, haud facile foret inter Gentiles, qui recen- 
ter Christo nomen dedissent, adultum hominem 
celibem reperiri, quamobrem et ad Timotheum 
Ephesiorum episcopum scribens, hoc ipsum monuit. 
Quod item de filiis admonet, ut qui ordinandus es- 
set, filios haberet fideles, non in accusatione luxu- 
rie : eo respectu videtur etiam Paulus, scribens 
hec, habuisse, quod apud eosdem Cretenses mos 
turpissimus atque infamissimus inolevisset : nimi- 
rum ut licite in pueros insanirent, quos etiam 
quantumvis nobiles licebat rapere , et apud se ama- 
torem ad duos menses retinere, et sic donatos mu- 
neribus remittere. Sed quod est deterius , hec non 
probro, quin potius laudi illis adscribebantur : adeo 
ut (inquit idem Strabo) formosis et illustri genere 
ortis turpe esset nullum habere amatorem , mori- 
busque hoc eorum imputari, haberique a cunctis 
in honore pueros raptos, ait, ut tam in consessu 
quam in ambulando primarius illis locus tribuere- 
tur, splendidiorique permitteretur uti veste ab ama- 
tore donata. Hec quantumlibet obsccenissima , re- 
ferre (licet non sine stomacho) non pretermisimus : 
ut ex his tum sensus verborum Pauli aperiretur , 
tum etiam , ut quantum putorem atque putredinem 
sal absterserit apostolicum , mundo adeo necessa- 
rium, intelligeretur. 

15. De Cretenst Ecclesia. — Paulus igitur, ut 
turpissimos Cretensium mores evangelica predica- 
tione succideret, eos ex illis tantum mandat presby- 
teros ordinari, qui a tanto scelere abhorrentes, filios 
(quod ait) haberent fideles, non in accusatione luxu- 
riz : qui scilicet suorum filiorum exemplo, quid de 
ceteris faciendum esset, non verbis tantum, sed 
facto facile suaderent. Tam pravis affectos moribus 

in officio contineri posse , haud res levioris negotii 
videbatur; ut merito antiquissimi poetarum Epi- 
menidis in eos illam sententiam regerat : « Creten- 
ses semper mendaces, male bestie, ventres pigri. » 
Sed hee olim Cretenses : nam Evangelii postmodum 
exculta legibus , facta est Ecclesia Cretensium nobi- 
lissima ; ut que non sicut cetere Orientales Eccle- 
sie diversis heresibus feedaretur, sed virgo multis 
seculis illibata permanserit. Testantur id quidem 
Martinus Cortyne ‘ et ceteri Cretenses episcopi iis 
litteris, quas post Chalcedonense Concilium ad Leo- 
nem imperatorem scripserunt, his verbis : « Dici- 
mus tranquillitati vestre , quia ab initio totius he- 
reticee blasphemie inexperta est vestra Creta, decem 
martyribus provincialibus passionis tempore depre- 
cantibus Salvatorem Deum, ut libera a tentationibus 
hereticis, semper ab estu eorum provincia servare- 
tur. » Agere preterea consuevisse in Creta nobiles 
Judzos, Josephus historicus *, qui inde sibi uxorem 
accepit , affirmat. Sed hallucinatus profecto est Cor- 
nelius Tacitus *, qui de Judeorum agens origine, 
eos e Creta descendisse testatus est, dictosque Ju- 
deos , quasi Ideos , ab Ida in Creta monte. Miratus 
sum , scriptorem alioqui inter Gentiles nobilem , in 
rebus Judaicis tantopere delirasse. Verum non ipse 
solus , sed et complures alii ethnicorum scriptorum 
de Judeis errore lapsi sunt; ut Strabo *, qui eos ex 
Agyptiis tradidit esse prognatos; itemque Apion 
Alexandrinus , et alii, quos Josephus *® redarguit. 
Denique quotquot aliunde , quam ex sacris litteris , 
Judeorum originem sunt prosecuti, in maximos 
esse lapsos errores , facile quis inveniet. Sed de his 
hactenus. 

16. Non Gentiles , sed Judei polygami. — Jam 
ad Pauli epistolam ad Titum scriptam , unde est di- 
gressa oratio , revertamur. Quod non tantum , cum 
ad eum scribit, ut in presbyterum eligendus , unius 
tantum sit uxoris vir, admonet, sed a Timotheo ° 
(ut dictum est) id ipsum exposcit : hac quidem in re 
fuit quorumdam sententia , Paulum apostolum sic 
ipsos admonuisse ordinare monogamos ; ut polyga- 
mos, plures scilicet simul uxores habentes , exclu- 
deret. Sed quod pertinet ad Gentiles ad Christum 
conversos : nec Cretenses, nec Ephesios, hisque pro- 
pinquos populos fuisse polygamos , usquam inveni- 
mus : Athenienses tantum occasione exhauste belli 
cladibus juventutis , polygamiam aliquando admi- 
sisse reperimus , ceteros nunquam. Nam et Euripi- 
des in Andromache hec habet : 0392 yp x220v Suciv y- 
yormery ade? ev tiviag eyety, hoc est : « Non enim decet, 
duabus mulieribus virum unum preesse. » Verum 
de Judeis non inficias imus, consuevisse his etiam 
temporibus aliquos ipsorum plures simul habere 
potuisse uxores ; Josephus 7 enim id testatur, sic di- 
cens : « Mos enim nobis est patrius, plures simul 
uxores habere. » Sed el Justifus martyr in dialogo 
cum Tryphone hee ait : « Melius fuerit Deum nos , 

quam insipientes et ceecos rabbinos vestros sequi ; 
qui sane ad hunc usque diem et quatuor et quinque 
uxores habere unumquemque vestrum permittunt : 
et si quis venustam inspiciens, eam expetierit , cum 
Jacob, tum aliorum patriarcharum facta commemo- 
rant; nihil iniqui agere talia facientes asseverant. » 
17. De celibatu sacrorum ministrorum. — Cx- 
terum quantumlibet ad excludendos polygamos , 
Paulum dixerimus monuisse ordinandos esse mono- 
gamos : non sic quidem id ab eo quis putet esse 
dictum, ut unius uxoris virum potius quam celibem 
preceperit ordinandum; sed quod non facile (ut 
dictum est) apud Gentiles, Judeosve provecte etatis 
esset hominem reperiri, qui non esset conjugio obli- 
gatus. Quis enim tam obtuse mentis poterit in ani- 
mum ducere, ut Paulus ad precipuam maximamque 
omnium ecclesiasticam functionem , ad ipsum, in- 
quam, divinissimum sacerdotium, conjugatos magis 
quam celibes instituerit eligendos, cum alias admo- 
neat ', ne Deo militans implicet se negotiis seecula- 
ribus? que quidem obligatus nuptiis, dansque ope- 
ram liberis procreandis et educandis, vitare non 
potuisset, eodem ipso testante , atque dicente * : 
« Tribulationem carnis habebunt hujusmodi. » Si 
item ejusdem Pauli sententia, conjugium constat 
esse impedimento, quominus vir Deo penitus unia- 
tur, sed sit ex parte divisus, cum dicit *: « Qui au- 
tem cum uxore est, sollicitus est que sunt mundi, 
quomodo placeat uxori, et divisus est. » Contra vero 
de celibe : « Qui, inquit, sine uxore est, sollicitus 
est que Domini sunt, quomodo placeat Deo : » quis 
adeo mente captus animo concipere poterit, ut ad 
prestantissimum omnium munus sacerdotale ob- 
_ eundum, illos potius cooptari maluerit , quos dicit 
necessitate adstringi cogitare que mundi sunt, et 
uxoribus inservire ; quam eos , qui his liberi nexi- 
bus , non ex parte a Deo divisi , sed toti illi conjun- 
cti, ea que Dei sunt, tantummodo cogitarent? Si 
enim’, quod idem ait, bonum est homini sic esse : 
cur tanto bono privandus esset sacerdotio initian- 
dus? At in hance sententiam hee habet Siricius * : 
« Forte creditur quia scriptum est : Unius uxoris vi- 
rum. Non permanenti in concupiscentia generandi 
dixit, sed propter continentiam futuram. Neque 
enim integros non admisit, qui ait: Vellem autem 
et omnes homines sic esse, sicuti et ego. Et apertius 
declarat dicens : Qui autem in carne sunt, Deo pla- 
cere non possunt. Vos autem non estis in carne, sed 
in spiritu. » Preterea si ad excludendos celibes , 
conjugatos viros Apostolus eligendos mandasset , 
cur singularis uxoris meminit dicens : « Unius uxo- 
ris virum ; » cum omnes, quotquot inter Christia- 
nos conjugati essent, unius tantum uxoris singuli 
viri essent, nec ullus prorsus inter eos reperiri pos- 
set, qui duas vel plures simul haberet uxores , Chri- 
stianis id legibus prohibentibus : et non potius dixit, 
Uxorem habentem? Sed quomodo ea ratione Paulus 
bigamum excludi voluerit, agemus inferius. 

48. At illud, quod ad hec spectat, in primis di- 
cendum est, conjugatos olim sepius eligi contigisse ; 
ea tamen lege , ut quantumlibet necessitate cogente 
ejusmodiassumerentur, consentiente primum uxore, 
sic electi desinerent prorsus usu conjugii esse viri ; 
atque adeo, ut si inventi essent liberis operam dare, 
redigerentur in ordinem. Quod ita apostolica tradi- 
tione receptum, usuque probatum erat, ut quan- 
tumlibet Jovinianus impurissimus esset, affirmaret 
tamen hoc ipsum, ad quem Hieronymus‘: « Certe, 
inquit, confiteris non posse esse episcopum, qui in 
episcopatu filios faciat : alioquin si deprehensus 
fuerit, non quasi vir tenebitur, sed quasi adulter 
damnabitur. » Adeo, inquam, alta radice fixa in Ec- 
clesia erat continentia sacerdotum , ut eam con- 
vellere ipsi heretici desperarent; quippe qui non 
ignorarent, ab Apostolis esse plantatam, ac felicis- 
sime propagatam. Quod Patres in Concilio secundo? 
Carthaginensi ingenue sunt professi, testantes id 
sanctos Apostolos docuisse, et in Ecclesia antiquitus 
ab omnibus esse servatum : sicque interdum ad sa- 
cros ordines conjugati adsciscerentur, ut a conjugii 
usu penitus temperarent. 

49. Accidebat et hoc olim frequenter, ut mori- 
bus spectatissimi, quantumlibet uxorem haberent, 
in episcopos eligerentur ; licet ceelibes non deessent, 
qui omnibus numeris absoluti ad eam provehi di- 
gnitatem mererentur. Sed quibus ex causis id 
evenire consueverit, Hieronymus * declarat his ver- 
bis : « Evenit interdum, ut tristior vultus, adductum 
supercilium , incessus pomparum ferculis similis 
offendat populum, et quia nihil habet quod repre- 
hendat in vita, habitum solum oderit ef incessum. 
Multi eliguntur non amore sui, sed alterius odio. In 
plerisque suffragium meretur sola simplicitas, et al- 
terius prudentie et calliditati quasi malitie oppo- 
nitur. Nonnunquam errat populi plebisque judi- 
cium : et sacerdotibus comprobandis unusquisque 
suis moribus favet, ut non tam bonum, quam sui 
similem querat prepositum. Evenit aliquoties, ut 
mariti, quae pars major in populo est , maritis quasi 
sibi applaudant, et in eo se arbitrentur minores non 
esse virginibus, si maritum virgini preferant. Dicam 
aliquid, quod forsitan cum multorum offensa dictu- 
rus sum : sed boni mihi non irascentur, quia eos 
peccati conscientia non remordebit. Interdum hocet 
pontificum vitio accidit, qui non meliores, sed argu- 
tiores in clerum eligunt et simpliciores quosque 
atque innocentes inhabiles putant, vel affinibus et 
cognatis, quasi terrene militie officia largiuntur, 
sive divitum obediunt jussioni : quodgue his pejus 
est, illis clericatus donant gradum, quorum sunt 
obsequiis deliniti. Alioqui, si juxta sententiam Apo- 
stoli, non erunt episcopi nisi mariti, ipse Apostolus 
episcopus esse non debuit, qui dixit : Volo autem 
omnes esse, sicut ego sum. Et Joannes hoc gradu 
indignus existimabitur, et omnes virgines et conti- 

nentes, quibus quasi pulcherrimis gemmis Ecclesize 
monile decoratur. » Hucusque Hieronymus. 

20. Qui igitur (ut dictum est) uxores habentes , 
in episcopos assumebantur, tam in Orientali quam 
Occidentali Ecclesia, abstinere, si munus assequi 
vellent, accedente uxorum consensu, ab ipsarum 
consuetudine cogebantur : quod antiquorum Patrum 
testimoniis habetur exploratissimum. Nam in pri- 
mis, quod spectat ad Orientales, Epiphanius * hoc 
ipsum perquam egregie testatur, sic dicens : « San- 
ctum sacerdotium ex virginibus quidem ut pluri- 
mum procedens : si vero non ex virginibus, at ex 
solitariam vitam degentibus. Si vero non suffecerint 
ad ministerium solitariam vitam degentes; de his 
qui continent a propriis uxoribus , aut ab unis 
nuptiis viduitatem servantibus : nam eum qui se- 
cundas nuptias contraxit, non licet in ipsa ad sacer- 
dotium suscipere ; etiamsi is qui ab initio continens 
-viduusfuerit, possit habere locum episcopi, presby- 
teri, diaconi, et subdiaconi. » Hec Epiphanius. 
Rursum de usu Orientalis Ecclesia Hieronymus *, 
qui easdem peragravit et incoluit regiones, hae tra- 
dit, dum invehitur in novos hereticos, qui nonnisi 
uxoratos ad ordines promovebant : « Proh nefas! 
Episcopos sui sceleris dicitur habere consortes : si 
tamen episcopi nominandi sunt, qui non ordinant 
diaconos, nisi prius uxores duxerint, nulli celibi 
credentes pudicitiam, imo ostendentes quam sancte 
vivant, qui male de omnibus suspicantur, et nisi 
pregnantes uxores vider int clericorum, infantesque 
de ulnis matrum vagientes , Christi sacramenta non 
tribuunt. Quid facient Orientis Ecclesie? quid Aigy- 
pti, et Sedis Apostolice, qua aut virgines clericos 
accipiunt, aut continentes, aut si uxores habuerint, 
mariti esse desierunt? Hoc docuit Dormitantius libi- 
dini frena permittens. » Porro hoe ipsum traditum 
ab Apostolis, ad Pammachium * scribens, docet his 
verbis : « Apostoli vel virgines, vel post nuptias 
continentes. Episcopi, presbyteri, diaconi, aut vir- 
gines eliguntur, aut vidui, aut certe post sacerdo- 
tium in eternum pudici. » At de celibatu Aposto- 
lorum, ut Pauli et aliorum, satis superius dictum 
est. Est ejusdem veritatis egregius assertor Basilius * 
qui scribens ad Peragorium, quem licet decrepite 
etatis sacerdotem, quod presbyteram (de quo voca- 
bulo ante diximus) nempe uxorem suam, quam 
presbyter cooptatus jussu canonum reliquerat, rar- 
sus in domum admisisset, gravissime eum incre- 
pavit, excommunicationem , nisi eam dimitteret , 
acriter comminatus. 

21. Hee de usu Orientalis Ecclesie, quando 


illic, cum florentissima esset, vigebat inter Catho-> 


licos morum integra disciplina : qué etiam sacro- 
sancte Nicene Synodi* videntur auctoritate firmata. 
Dum enim statuit, ne cum episcopo, presbytero, et 
diacono subintroducte mulieres habitarent, sed tan- 
tum illz, quarum nulla prorsus esse possit suspicio, 

quas et recenset, nempe matrem, sororem, aviam, 
amitamque, quarum admit!at contubernium : cum 
nec, sicut de reliquis, excipiat de uxore : sane qui- 
dem eam, sicut ceteras non admittendam esse, 
liquido visa est statuisse. Hac sane sancita ibi esse a 
Patribus, non obscure Basilius in citata modo epi- 
stola docet. Quapropter cujus sint fidei que a So- 
crate * et Sozomeno *, qui Jonge post Niceenum 
Concilium vixere, sunt scripta. ex dictis quivis facile 
judicabit. Aiunt enim Paphnutium episcopum ro- 
gationi episcoporum intercessisse, quominus legem 
ferrent, qua ne episcopi, presbyteri, diaconi, ac 
subdiaconi uxoribus, quas ante sacros acceptos ordi- 
nes habuissent, possent uti, prohiberentur. Nam 
quomodo dicunt sacrum Patrum consessum ac:juie- 
visse Paphnutio, sia contubernio ipsorum constet 
edito canone uxores exclusas? Vel quomodo his ad- 
versari Paphnutius presumpsisset , cum constaret, 
nec ipsos Arianos ordinare consuevisse, quos novis- 
sent conjugio obligatos? quod Epiphanius *, agens 
adversus Ebioneos, in Josepho demonstrat. Certe si 
velimus eosdem non esse mentitos, de illis tantum- 
modo totam illam agitatam esse controversiam di- 
cendum est, qui cum ordinarentur invili, contestati 
essent, non posse se conlinere : quibus sic nihilo- 
minus ordinatis si Ancyranum Concilium* haud diu 
ante prospexerat, ut concederet eis ducere posse 
uxorem ; quanto equius indulsisse visa esset Nicena 
Synodus, ut quam ante susceptos ordines habuis- 
sent, secum retinere possent? Hos fortazse cum sa- 
tagerent aliqui episcopi in parem cum ceteris conti- 
nentie observationem reducere ; ne id fieret, juste 
Paphnutius iotercessit. Sed hee suo loco alias 
pluribus. : 

22. Ceterum S. Leo * nec ipsis subdiaconis Grae- 
corum Ecclesie uti permisit uxoribus, sic scribens 
ad Anastasiam episcopum Thessalonicensem ; «Cum 
extra clericorum ordinem constitufis nuptiarum so- 
cietati et procreationi filiorum studere sit liberum : ad 
exhibendam tamen perfect continentiz puritatem, 
ne subdiaconis quidem carnale connubium concedi- 
tur; ut et qui habent, sint tanquam non habentes ; 
et qui non habent, permaneaut singulares. Quod si 
in hoc ordine, qui quartus a capite est, dignum est 
custodiri ; quanto magis in primo, aut secundo, vel 
tertio quoque servandum est, ne aut levitico mini- 


sterio, aut presbyteri honore, aut episcopali excel- 


lentia quisyuam idoneus existimetur, qui se a 
voluptate uxoria necdum frenasse detegitur? » Hae 
S. Leo ad Greecos. At quomodo iis licuisset uxores 
post ordines retinere , qui quantumlibet celibes 
essent, tamen quod vel viduam duxissent, vel aliter 
bigami fuissent, illis ex traditione apostolica Inno- 
centius * papa, scribens ad episcopos Macedonia, 
ecclesiasticis ordinibus interdicit ? 

23. His igitur tam omnium Orientalium Eccle- 
siarum consuetudine , atque sanctorum Patrum 


1 Socr. lib. 1. c. 8. — ® Sozom. lib. 1. c. 22. — % Epiph. he- 
res. XXX. — 4 Concil. Ancyr. c. 9. — 5 Leo ep. LXXxiI. cap. 4. — 
§ Innoc. Papa epist. XXII. 


PETRI ANNUS 14. — CHRISTI 58. 


testimonio testatis, quam Niceni Concilii auctoritate 
firmatis ac stabilitis, scilicet uxoratos in sacros or- 
dines cooptatos jam in posterum ad continentiam 
servandam adstrictos fuisse : non est quod de ca- 
none Apostolorum ‘* rursum quis moveat questio- 
nem quod eo statutum sit, ne episcopus, aut presby- 
ter, aut diaconus uxorem suam pretextu religionis 
abjiciat; nam apocryphorum non est tanta aucto- 
rilas, ut que sunt tam certa, rata, atque firmata, 
convellant. Verum nec ibisic ne abjiciat admonetur, 
ut det operam liberis procreandis; nam Apostolos 
(quod dictum est) quantumlibet conjugatos, post 
apostolatum consecutum ab his temperasse, anti- 
quorum testimonio certum habetur ; sed quod Pau- 
lus admonuit? : « Si quis suorum et maxime dome- 
slicorum curam non habet, fidem negavit, et est 
infidelideterior, » illarum curam agerent. Nam et 
Petrum una secum uxorem circumduxisse tradunt , 
de quo et Paulus:*. « Numquid non habemus pote- 
statem mulierem sororem circumducendi , sicut 
ceteri Apostoli fratres Domini, et Cephas? 

24. Non aliter quidem canonem illum interpre- 
tatos esse majores nostros, certo argumento est, 
quod Dionysius Grecorum scriptorum suorum tem- 
porum nobilissimus, qui claruit Justino seniore 
imperante, de quo et summa cum laude meminit 
Cassiodorus *, in sua Collectione sacrorum canonum, 
quibus singulis summarium prefixit titulum, eidem 
hanc inscriptionem preposuit >: « Ut episcopus aut 
presbyter uxorem suam, quam debet caste regere , 
non relinquat. » Verum quoniam, quod de se ait 
Apostolus ®: «Omnia mibi licent, sed non omnia 
expediunt : omnia mibi licent, sed non omnia edi- 
ficant; » optime consultum est, ut sacris functioni- 
bus mancipati, non tantum extranearum, sed et 
conjugum vitarent contubernium. Quod majorum 
exemplo, et sacrorum canonum institutione esse 
faciendum, S. Gregorius papa scribens ad Roma- 
num Defensorem 7 pluribus docet, qui secundum 
illum a Dionysio inscriptum illius canonis titulum 
eadem de episcoporum uxoribus habet verba, cum 
ait : «Hoc tantummodo adjecto, ut sicut canonica 
decrevit auctoritas, uxores, quas caste debent re- 
gere, non relinquant. » At quomodo non relinquant? 
numquid ut illis utantur? (quod novator quispiam 
facile ausus erit interpretari) an non magis (quod 
dictum est) ut illius curam gerant? Nam quomodo, 
queso, Gregorius id concedat episcopis, qui scri- 
bens ad Petrum *, nec subdiaconos recipiendos esse 
constituit, nisi qui cum uxoribus antea acceptis 
vixerint continentes? Sic igitur quantumlibet veli- 
mus canonem illum firmissime esse auctoritatis ; 
tamen secundum universalis Ecclesiae usum ex 
omnium Patrum consensu, nonnisi eam quam dixi- 
mus, interpretationem recipere, certum est. 

25. At hec omnia a majoribus firmiter sancita 
atque firmata, episcopi illi qui seorsum post abso- 

lutam sextam Synodum ', usurpato tamen ejusdem 
synodi nomine, privato conventiculo convenere, 
labefactarunt, ac penitus inverterunt : statuentes , 
non tam contra Ecclesiae Romane consuetudincm 
atque decreta, quam totius simul Catholice Eccle- 
sie ab Apostolorum temporibus prescriptum usum 
et legibus ecclesiasticis stabilitum, ut conjugati ad 
sacros allecti ordines, retinerent quas habebant 
uxores; quibus, certis tantum dicbus exceptis, ad 
libitum admiscerentur. Adsciscentes insuper iidem 
ad suum ipsorum confirmandum conatum aperta 
mendacia; quasi in Concilio, quod citant, Cartha- 
ginensi statutum fuerit ut clerici ab uxoribus absti- 
nerent tempore vicis sue : quam insigniter men- 
tiantur, ipsa de hac re sepius ab Africanis episcopis 
sancita decreta testantur. Nam non tantum, quem 
superius citavimus, canon secundus Concilii secundi 
Carthaginensis , ut sacris ordinibus mancipati, se 
abstineant ab uxoribus, cavit : sed et tertius canon 
quinte Synodi Carthaginiensis hoc ipsum vehhemen- 
ter injunxit absque aliqua temporis distinctione : 
nec aliter habet antiqua Dionysii nuper citata Col- 
lectio longe ante sexte Synodi tempora edita: ut 
ex bis apertissima illorum appareat impostura, quam 
ut honesto titulo eadem illa seditiosorum factio 
validaret, ad convellenda statuta Patrum, aucupari 
conata est ex sexta Synodi nomine auctorilatem : 
nam Grecorum trecentorum quinquaginta ortho- 
doxorum episcoporum, qui ad septimam Synodum ? 
cecumenicam convenere, testimonio constat, in 
sexta Synodo nullum editum esse canonem. Sed de 
his uberius suo loco : non enim diutius immoran- 
dum, cum in his que sepe sepius inferius dicturi 
sumus , de clericorum continentia, de qua agimus, 
multa suppetant argumenta. 

26. Quod vero spectat ad Occidentalis Ecclesie 
usum, et antiquam sacris legibus firmatam consue- 
tudinem , ut conjugati in sacros ordines coop'ati, ab 
uxorum contubernio et conjugali conjunctione ces- 
sarent : etsi abunde , que supcrius ex sancto Hiero- 
nymo et aliis sunt dicta, ad id probandum sufficere 
possint , adjiciam tamen aliqua, que tum a sacris 
Conciliis, tum etiam a Romane Ecclesie pontifici- 
bus reperiuntur esse statuta. At in primis memi- 
nisse oportet (quod superius dictum est) testimonio 
sanctorum Patrum, gui ad secundam Synodum 
Carthaginiensem convenere, id non recens in Eccle- 
sia institutum , sed ex traditione apostolica antiyui- 
tus semper esse servatum. Quod igitur in sanctis 
Patrum conventibus de hac re habentur promulgata 
decreta : illis quidem non novi quippiam fuit indu- 
ctum, sed quod semper antiquitas observasset, sed 
tamen vel negligentia pratermisisset, aut temeri- 
tas violasset, aut abusus aliqua ex parte corrupis- 
set; ut in re maximi ponderis, ad iterum atque 
iterum novos de re veteri edendos canones permoti 
sunt. In concilio Eliberino *, quod urgente adhuc 
ultima persecutione apparet celebratum fuisse, de 

conjugatis in sacrum officium cooptatis hec repe- 
riuntur esse statuta : « Placuit in totum prohibere 
episcopis , presbyteris, diaconis, et subdiaconis po- 
sitis in ministerio, abstinere se a conjugibus suis, 
et non generare filios : quod quicumque fecerit , 
honore clericatus exterminetur. » Arelatensi ' etiam 
Synodo paulo post, Silvestri Romani pontificis tem- 
pore celebrata, hc renovata his verbis habentur : 
« Assumi aliquem ad sacerdotium in vinculo.con- 
jugii constitutum, nisi fuerit promissa conversio , 
non oportet. » Hee ipsa Siricius*; hee itidem In- 
nocentius papa* suis epistolis decretalibus statue- 
runt, quas citat Synodus Agathensis *. Id ipsum 
Synodus Turonensis *, cujus Ecclesize Gregorius 
episcopus non ut de re statuta recens, sed que ser- 
varetur antiquitus, hee ait * de Urbico episcopo 
Arvernensi. « Hic fuit ex senatoribus conversus, 
uxorem habens: que juxta consuetudinem eccle- 
siasticam , remota a consortio sacerdotis , religiose 
vivebat. » Idemque alibi’ refert, Maclianum regis 
Britannorum fratrem factum episcopum, potiturum 
post mortem fratris regno, cum uxorem quam di- 
miserat recepisset, fuisse ab episcopis excommuni- 
catum. In secunda enim Synodo Turonensi ° statu- 
tum istud etiam reperitur : «Si inventus fuerit 
presbyter cum sua presbytera, aut diaconus cum 
diaconissa, aut subdiaconus cum sua subdiaconissa ; 
annum integrum excommunicatus habeatur, et 
depositus ab omni officio clericali, inter laicos se 
obsecrare cognoscat. » Presbytera vero mulier , 
diaconissa, vel subdiaconissa, sic dicte a munere 
mariti, erant ipsorum conjuges , quas reliquerant; 
verum earum non dico carnali actu, sed vel levi 
concupiscentia affici, culpz non mediocri dabatur, 
ut habetur declaratum exemplo Ursini presbyteri , 
quod sanctus Gregorius scribit his verbis*®: « Hic 
ex tempore ordinationis sue , presbyteram suam ut 
sororem diligens, sed quasi hostem cavens, ad se 
propius accedere nunquam sinebat; eamque sibi 
appropinquare nulla occasione permittens, ab ea 
sibi communionem funditus familiaritatis abscide- 
rat; » et paulo post : « Hic venerabilis vir, cum 
longam vite implesset etatem , anno quadragesimo 
ordinationis sue, inardescente graviter febre cor- 
reptus, ad extrema deductus est. Sed cum eum pre- 
sbytera sua conspiceret solutis jam membris in 
morte distentum ; si quod adhuc ei vitale spiramen 
inesset, naribus ejus apposita curavit aure digno- 
scere. Quod ille sentiens, cui tenuissimus inerat 
flatus, quantulo nisu valuit ut loqui potuisset, in- 
fervescente spiritu, collegit vocem, atque erupit 
dicens : Discede a me, mulier : adhuc igniculus vi- 
vit: paleam tolle. » Hoc igitur exemplo quisque 
perpendat, quanto studio conjugati ad ordines semel 
assumpti, conjugum cayerent consuetudinem. Ad 

hee insuper alia complura essent addenda in eam 
sententiam, sacrorum Conciliorum decreta, Patrum 
testimonia, ac Sanctorum denique exempla : at 
quoniam de his millies agendi in Annalibus oppor- 
tunior occasio aderit, putavimus hee in presen- 
tiarum snfficere satis ad insinuandam ex institato 
antiquam ecclesiasticam consuetudinem de illis, 
qui unius uxoris conjugio obligati, ad sacros ordi- 
nes essent assumpti. 

27. De bigamis non ordinandis. — Hee quan- 
tumlibet omni ex parte firmissima sint : tamen 
quoniam Apostoli verba non de his qui conjugati 
tune essent, sed de illis potius qui unicam tantum 
habuissent uxorem, nec bigami essent, ad sacer- 
dotale munus cooptandis, communi consensione 
Patres omnes ferme sunt interpretati : que de ea re 
fuerit antiqua Catholice Ecclesia consuetudo, ex 
instituto nobis agendum incumbit. Equidem siexpen- 
damus rectum Pauli verborum sensum; non aliud, 
quam de non assumendo ad sacerdotium bigamo, 
visus est statuisse. Nam cur, queso, ordinandum 
precipit unius uxoris virum? Non certe ut excludi 
voluerit (quod superius satis perspicue est demon- 
stratum) qui celibes essent. Si vero ut rejiceret eos 
qui non unius, sed plurium haberentur uxorum 
viri : equidem nullus ejuscemodi (ut etiam dictum 
est) reperiri poterat in Ecclesia; nam ut quis plures 
simul haberet uxores, prohibebatur christianis le- 
gibus : quandoquidem sive Judzeus, sive Gentilis , 
quantumlibet antequam Christiana religione initia- 
retur, plures conjuges habuisset; prima retenta , 
ceteris nuntium remittere cogebatur, si in Kecle- 
siam voluisset admitti. Si igitur nullus penitus, qui 
inter Christianos profiteretur, duarum uxorum ma- 
ritus poterat inveniri : cum dicit Paulus ordinandos 
esse unius uxoris viros, de illis intellexisse necesse 
est affirmare, qui unam tantum, et non plures olim 
habuissent uxores. 

28. Quanam autem ratione bigami ab Apostolo 
prohiberentur, ne ad episcopatum promoverentur , 
est studiosius exploranda, et ejus causa altius repe- 
tenda. Diximus sepe superius, Apostolos ea que ad 
institutionem ac bonorum morum disciplinam spe- 
ctare vidissent , eadem majori aucta foenore ex Syna- 
goga in Ecclesiam transferre conatos esse; sicque 
eadem non tantum (ut ait Tertullianus ') reservata 
manerent, verum et ampliata; ut scilicet redundare 
possent mores Christiane religionis super Scribarum 
et Phariseorum justiliam : At si justitia, inquit, 
utique et pudicitia. Cum igitur (quod idem ait ?) 
prohiberet lex divina sacerdotes denuo nubere, 
vetaretque summum pontificem * ducere in uxorem 
viduam vel ab aliis repudiatam, vel meretricem , 
sed taritummodo virginem permitteret : instituturus 
Apostolus in Ecclesia sacerdotes, cum constaret ea 
ratione quam diximus, non facile reperiri virgines 
Christianos etate ad sacerdotii munus suscipiendum 
idoneos , ex viduis eos assumi debere precepit, qui 

unius tantum fuissent uxoris viri. Nec passus est, 
eos qui assumendi essent in Ecclesiam sacerdotes , 
esse bigamos , cum sciret in legali sacerdotio fuisse 
monogamos. Itaque merito Paulus, eum qui fuisset 
unius uxoris vir, in episcopum esse cooptandum , 
Timotheum primo, ac denique Titum admonuit. 

29. At quidni hec prestaret Ecclesia Christi, 
cum et Gentiles in falsa religione pene eadem con- 
sueverint observare? de quibus Hieronymus * 
«Flamen, inquit, unius uxoris ad sacerdotium ad- 
mittitur : Flaminica quoque unius mariti eligitur 
uxor : ad tauri Agyptii sacra semel maritus assumi- 
tur. » Hee ipse, eademque prorsus Tertullianus ? 
ante ipsum. Sane quidem non tantum episcopum , 
sed et viduam in ecclesie ministerium sic eligendam 
esse, idem Paulus ad Timotheum ° scripsit, dicens : 
« Vidua eligatur non minus sexaginta annorum, que 
fuerit unius viri uxor. » At quomodo passurus esset 
assumi in sacerdotium qui duas vel plures successive 
habuisset uxores, si viduam eligendam (quod nullius 
est sacramenti) nonnisi eam que fuisset unius viri 
uxor, admitti voluit? Id ipsum servatum esse anti- 
quitus in Ecclesia, pluribus docet Tertullianus *; qui 
et probro adscribit, quod aliqui bigami reperirentur 
presidere. Hac autem tam in Occidentali quam 
etiam in Orientali Ecclesia observata, Innocentius 
papa® ex traditione apostolica sibi vindicat : que qui- 
dem mordicus tenuisse Apostolice Sedis antistites , 
inexemplum est S. Leo *, qui, quantumlibet Ecclesia 
Mauritanie ob Vandalicam cladem sacris ministris 
vehementer egeret, eaque de causa (ut auctor est 
Victor Uticensis 7) ad Romanum pontificem legatos 
misisset, nihilominus nullatenus passus est ut ibi 
bigami ordinati in sacro officio ministrarent. 

30. Preeter apostolicas vero servatas in Ecclesia 
traditiones, Ambrosius * de eadem institutione citat 
Niceni Concilii canonem, sic dicens: « Cognoscimus 
non solum hoc Apostolum de episcopo et presbytero 
statuisse, sed etiam Patres in Concilii Niceni tractatu 
addidisse ; neque clericum quemquam debere esse , 
qui secunda conjugia sortitus sit. Quomodo enim 
potest consolari viduam, honorare, cohortari ad 
custodiendam viduitatem , servandam marito fidem, 
quam ipse priori conjugio non servaverit? » At certe 
multo minus idoneus-est, ut virginitatem eminen- 
tissimum in Ecclesia statum quempiam colere per- 
suadeat, qui non unius tantum, sed duarum conju- 
gum sit fruitus voluptate. Sed adhuc ejusdem 
apostolice institutionis alia ab aliis quoque afferun- 
tur rationes. At licet exciderit, sicut et alii nonnulli, 
canon ille Niceni Concilii : quidni tamen id in Eccle- 
sia Catholica servandum esse Patres statuissent, 
quandoquidem et Ariani id ipsum prestarent, ut 
nullo pacto bigamum quempiam ordinarent? quod 
satis aperte Epiphanius * demonstrat, dum agens 

adversus Ebionzos, de Josepho Comite narrat, quod 
cum Ariani eum rapere vellent ut ordinarent, se 
bigamum esse testatus, periculum imminens evi- 
tavit. At de his, quod ad institutum pertinet, satis 
dictum. 

31. De Luce Evangelio, et de Theophilo Antio- 
cheno, cut idem inscriptum. — Quod vero ad istorum 
temporum, et rerum de quibus agitur, statum spe- 
ctat : constat quidem tam ex dicta, quam hoc anno 
Paulus ad Titum dedit, epistola, quam ex posteriori 
ad Corinthios scripta, multos in his Grecie regioni- 
bus hoc tempore solitos circumvagari pseudo apo- 
stolos; de his enim hee scribit ad Titum‘*: « Sunt 
multi inobedientes, vaniloqui, et seductores, maxime 
qui de circumcisione sunt : quos oportet redargui, 
qui universas domos subvertunt , docentes que non 
oportet, turpis lucri gratia, etc. » Hos enim fabulas 
quasdam disseminasse , genealogias et questiones 
nonnullas pervulgasse tradit; quas ut vitet, aliosque 
ea cavenda admoneat, ingerit. Horum vero causa, 
quod multa mentiti essent de Christo, Lucas scri- 
bendi Evangelium arripuisse occasionem existima- 
tur. Sane quidem, quod non probaret que ab aliis 
scripta essent, se idcirco Evangelium scribere insti- 
tuisse, iis que in prefatione ad Theophilum scribit, 
testari videtur, dum sic ait : « Quoniam quidem 
multi conati sunt ordinare narrationem que in no- 
bis complete sunt rerum , etc., » pseudoapostolos 
ac pseudoscriptores his sugillatos verbis a Luca , 
firma est Patrum sententia : id enim Origenes ?, 
Epiphanius *, Ambrosius ‘, et alii recentiores * omnes 
affirmant. Hos fuisse Cerinthum et Merinthum, 
aliosque ejusdem farine homines, idem Epiphanius ° 
tradit. Nec est quod adeo facile Greeci, quos Paulus 
et Lucas instituebant, ad hos redarguendos uti po- 
tuissent Matthai vel Marci Evangeliis jam ante hec 
tempora editis : quippe qui diversa lingua scripsis- 
sent : nam Matthzus hebraice et Hebreis, Marcus 
vero latine atque Latinis (ut pluribus superius 
dictum est) suum Evangelium tradiderunt. Conve- 
niunt temporibus et loca, nam cum testetur sanctus 
Hieronymus 7, Lucam in Achaiz et Boeotie partibus 
Evangelium conscripsisse : has regiones his tempo- 
ribus peragravit Paulus, cui Lucas fideliter inhere- 
bat, ut ea que diximus et proxime dicturi sumus, 
manifeste declarant. Ex his vero Euthymius °, et si 
qui alii cum ipso senserunt, mendacii arguuntur, 
qui dixerunt, scriptum a Luca Evangelium anno 
decimo quinto postquam Dominus ascendit in ca- 
lum : nam nec eo tempore, nec post multos annos 
Lucam in Achaiam cum Paulo venisse, ex his que 
superius dicta sunt, exploratissimum est. 

32. Paulo autem hortante , ipsum scripsisse de- 
que Evangelio Luce illum intellexisse, cum ait : 
« Secundum Evangelium meum » tradit sanctus 
Hieronymus °, ac de eodem intellexisse, cum ait : 

« Misimus cum illo fratrem , cujus laus est in Evan- 
gelio per omnes Ecclesias. » Verum hec de aliis di- 
versis, puta Barnaba, vel Sila, dicta esse, alios 
existimasse, superius, cum alias de Luca egimus, 
habuimus mentionem. Sane quidem Tertullianus * 
ante Hieronymum, Evangelium Luce illud fuisse, 
quod suum Paulus dicit, affirmat. Dorotheus (sed 
nescio unde acceperit) jussu Petri a Luca scriptum * 
esse Evangelium tradit. Quissam vero ille Theophi- 
lus fuerit, ad quem Lucas suum scribit Evangelium, 
neminem hactenus invenimus definisse : putantibus 
nonnullis non esse nomen proprium alicujus viri, 
sed cognomen christiani cujuspiam, qui Theophilus 
sit cognomento dictus, sicut et Ignatius est cogno- 
minatus Theophorus. Verumenimyero si ex apocry- 
phis veritatem aliquando expiscari conceditur; re- 
perimus in libris Recognitionum Clementis *, fuisse 
Theophilum nobilem civem Antiochenum; qui a 
Petro ad fidem christianam capessendam adductus, 
domum quoque suam usui Christianorum manci- 
patam, in ecclesiam mutavit; in qua Petrus conven- 
tus agens, cathedram posuit. Ad hunc igitur a Luca 
scriptum fuisse Evangelium, ea saltem ratio persua- 
det, quod et ipse Lucas, ut ille, patria Antiochenus, 
ad Antiochenum concivem, gentilem suum, de Dei 
Ecclesia optime meritum, illud jure conscripserit. 
Reperimus iosuper apud eumdem Clementem * in 
libris Constitutionum quemdam Theophilum, quem 
auctor dicit suffectum esse Zacheo in episcopatu 
Ecclesia Czsariensis in Palestina : an autem idem 
sit cum Theophilo Antiocheno, non possumus cer- 
tum quid affirmare. 

33. Sed et illud de eodem Theophilto t non pre- 
termiltimus dicere, illustrem sane virum fuisse, ad 
quem non tantum Evangelium, sed et Acta Aposto- 
lorum idem Lucas inscripserit : nam illum hone- 
stissimo exornat titulo, dicens in prefatione Evan- 
gelii : « Optime Theophile; » eo quippe titulo Pau- 
lum apostolum * nominasse conslat tum Felicem , 
tum Festum Judea presides, ut cum ait : « Optime 
Felix , Optime Feste, » dum coram ipsis constitutus 
causam diceret. Sic et tribunus militum Claudius 
suas litteras ad eumdem Felicem presidem datas, 
que apud Acta habentur, ejusmodi titulo consigna- 
vit, dicens ® : « Claudius Lysias optimo presidi 
Felici. » Ut plane liquido appareat, solitum ejus- 
modi titulum impartiri nobilissimis viris , fuisseque 
amplissime dignitatis indicem, et non persone lau- 
dem; ut absque aliquo mendacii scrupulo quibus- 
cumque magistratibus illis fungentibus consueverit 
impartiri : alioqui non putandum , Paulum ea adu- 
latione atque mendacio demulcere voluisse scelestis- 
simum omnium Felicem, vel Festum, optimos 
appellando. Quamobrem accidisse existimamus, ut 
sicut illis temporibus ille vigebat loquendi usus, ut 
quique candidati hoc titulo salutarentur, « Boni 
viri : » ita magistratum jam adepti, iidem Optimi 

dicerentur, unde et Optimates. De candidatis est 
illud Senece * ad Lucilium, dum ait: « Sic illum 
amicum vocasti; quomodo omnes candidatos, Bonos 
viros dicimus; quomodo obvios, si nomen non suc- 
currit, Dominos salutamus. » Quant enim excel- 
lentie titulus esset, ut quis, Optimus, salutaretur, 
Trajanus imperator plane declaravit exemplo : «nam, 
ut de eo scribit Dio ?, cum amplissimis glorie titu- 
lis appellaretur : nihil tamen eum, inquit, magis 
quam cognomen Optimi juvil. » 

34. Sed jam ad Lucam iterum revertamur. Inter 
typica ac symbolica illa quatuor Evangelistarum in- 
signia, que primum Ezechieli, inde vero Joanni 
evangelist fuerunt divinitus demonstrata, et a Pa- 
tribus divino plane spiritu declarata : facies bovis ob 
ministerium sacerdotii, a quo Lucas Evangelium 
auspicatur , ab omnibus ipsi tribuitur : cum alioqui 
(si licet sacris profana conjungere) antiqua voce in 
Jialia (ut auctor est Varro *) bos Luca consueverit 
appellari. Plura de Luca et Evangelio ab eo conscri- 
pto summa cum laude meminit Ireneus. Sed quod 
antea polliciti sumus, dicere non pretermittamus, 
an Lucas in numerum septuaginta duorum discipu- 
lorum sit referendus , vel inter Pauli discipulos ad- 
legendus. Epiphanius * expresse testatur, Lucam 
fuisse unum de septuaginta duobus. Euthymius in 
prefatione in Evangelium Luca, id ipsum sentiens, 
nilitur testimonio Origenis. Sed ubi id dixerit Ori- 
genes, non invenimus; nisi quod in Evangelii Luce 
exordium hec dicat: « Inculcat et replicat, quoniam 
que scripturus est, non rumore cognoverit, sed ab 
initio ipse fuerit consecultus; » sed de horum verbo- 
rum sensu dicemus postea. Dorotheus quoque in 
Synopsi recenset Lucam inter septuaginta duos di- 
scipulos Domini; sed haud constans est fides ejus, 
quem constat adnumerasse inter eos complures di- 
scipulos Pauli. Demum quicumque loguentem Lu- 
cam de duobus discipulis abeuntibus Emmauntem, 
interpretati sunt alterum ex eis, cujus nomen non 
exprimitur (quod id modestiz causa ipse tacuisse . 
putetur) fuisse Lucam, iidem omnes eque confir- 
mant, ipsum fuisse ex numero septuaginta duorum 
discipulorum. Certe quidem si illum Cleophz comi- 
tem in via Lucam fuisse perspicue monstrari posset, 
omnis prorsus de ea re controversia soluta esset : 
sed quia tantum levissima, qui hee agunt, conje- 
ctura agunt, res est diligentius exquirenda. Quid 
antiquitas senserit, quisnam fuerit discipulus ille 
Cleophe comes, Origenes * contra Celsum agens, ut 
in re confessa, monstrat sic dicens : « Et in Evange- 
lio Luce, ad invicem Simone et Cleopha de omnibus 
que sibi acciderant colloquentibus, superveniens 
Jesus ambulabat cum eis. »'Hec Origenes, qui cxte- 
ris antiquior id ex traditione pro constanti posuisse 
videtur. 

35. Quamobrem quid de Luca sentiendum, a 
nullo securius , sicut neque certius , neque verius , 

quam ab ipso Luca petendum est. Cum enim ipse 
in sua ad Evangelium prefatione aperte profiteatur, 
se ea que scripturus esset, accepisse ab iis qui vide- 
rant, et ministri sermonis fuerant; plane declarat, 
se ea non vidisse , vel coram audisse , sed ab aliis , 
qui cum Domino versati essent, accepisse. Sed red- 
damus ipsius verba : « Quoniam quidem mulli 
conati sunt ordinare narrationem, que in nobis 
complete sunt rerum : sicut tradiderunt nobis qui 
ab initio ipsi viderunt, et ministri fuerunt sermonis.» 
Ex traditione igitur, quam acceperat, ea se scribere 
cum manifeste testetur, certe se alium quam ex 
septuaginta duobus discipulis , qui cum Domino 
versati sunt, aliquem fuisse , manifeste significare 
videtur. Joannes enim evangelista, quod cuncta 
vidisset, aliis usus est verbis, sic dicens : « Quod fuit 
ab initio, quod audivimus, quod vidimus oculis 
nostris, quod perspeximus, et manus nostre contre- 
ctaverunt de Verbo vitx (et vita manifestata est) et 
vidimus, et testamur, et annuntiamus vobis. » At 
quod prosequitur Lucas: « Visum est et mihi, asse- 
cuto omnia a principio, diligenter ex ordine tibi 
scribere, optime Theophile; » perinde est, ac si 
dixisset : Que accepimus aliorum traditione (quod 
dixerat), visum est omnia a principio diligenter ex 
ordine scribere. Hec perspicue intelligentes antiqui 
ecclesiastici tractatores , absque aliqua dubilatione 
tradiderunt , Lucam non Domini, sed Apostolorum 
fuisse discipulum. Hac namque nomenclatura iterum 
usus est Ireneus', dicens: « Lucas sectator et disci- 
pulus Apostolorum; » et Tertullianus? ait : « Porro 
Lucas non apostolus, sed apostolicus; non magister, 
sed discipulus utique magistro minor; certe tanto 
posterior, quanto posterioris Apostoli sectator, Pauli 
sine dubio. » S. Hieronymus quoque in prefatione 
super Mattheum, Pauli discipulum Lucam appellat. 
Idem sentiens Theodoretus * hee habet: « Etenim 
cum non vidisset B. Lucas , in principio operis dicit 
se ea narrare, dv quibus certior factus est. Nos autem 
etsi audiamus eum non vidisse que narrat, sed hanc 
doctrinam accepisse ab aliis, non minus ei et Marco 
credimus, quam Mattheo et Joanni. » Lucam igitur 
non solum Pauli fuisse discipulum , sed ab ipso ge- 
nitum in Evangelio, S. Hieronymus * testatur, di- 
cens : « Appellantur filii prophetarum, quales et in 
novo Testamento Apostoli genuerunt, Paulus Timo- 
theum, Lucam et Titum, multosque alios. » Hac 
eadem ratione et Origenes * existimavit Paulum 
nominasse inter alios Lucium (Lucam, ut ail) co- 
gnatum suum. Sed de his hactenus, jam reliqua pro- 
sequamur. 

36. Secunda Pauli ad Corinthios epistola. — 
Nicopolim cum Paulus hiemis tempore pervenisset , 
ibi (ut existimamus) scripsit secundam epistolam ad 
Corinthios : ea nimirum occasione, quod cum supe- 
riori epistola anno preterito Ephesi ad eos data pol- 
licitus esset ° se ad eos venturum, cum Macedoniam 

pertransisset, nec tamen id prestitisset; se excusans, 
hane secundam ad eos scripsit epistolam , qua inter 
alia ait: « Hac confidentia volui prius venire ad 
vos, uf secundam gratiam haberelis; et per vos 
transire in Macedoniam , et iterum a Macedonia ve- 
nire ad vos, et a vobis deduci in Judzeam. Cum ergo 
hoc voluissem, numquid levitate usus sum? Aut 
que cogito, secundum carnem cogito, ut sit apud 
me, est, et non?» Et paulo post : « Ego autem te- 
stem Deum invoco in animam meam, qui parcens 
vobis , non veni Corinthum. » Eadem quoque epi- 
stola, cum in primis que in Asia passus sit, doceat; 
que postea sit passus in Macedonia, his verbis 
significat? : « Non enim volumus ignorare vos, fra- 
tres , de tribulatione nostra , que facta est in Asia, 
quoniam supra modum gravati sumus supra virtu- 
tem, ila ut taderet nos etiam vivere. Sed ipsi in 
nobis ipsis responsum mortis habuimus, ut non 
simus fidentes in nobis, sed in Deo, qui suscitat 
mortuos, qui a tantis periculis nos eripuit; » et post 
multa >: « Cum venissemus in Macedoniam, nullam 
requiem habuit caro nostra, sed omnem tribulatio- 
nem passi sumus : foris pugne, intus ltimores. Sed 
qui consolatur humiles , consolatus est nos Deus in 
adventu Tili ; non solum autem in adventu ejus, sed 
etiam in consolatione , qua consolatus est in vobis, 
referens nobis vestrum desiderium, vestrum fletum, 
vestram emulationem pro me, ita ut magis gau- 
derem. » 

37. Miserat enim Paulus Titum una cum sociis 
Corinthum, collect causa, quam jam per priorem 
epistolam intimaverat. Id autem Paulus postea de- 
clarat, sic dicens *: « Ita ut rogaremus Titum, ut 
quemadmodum ccepit, ita et perficiat in vobis gra- 
tiam istam. » Et inferius : « Gratias autem Deo, qui 
dedit eamdem solliciiudinem in corde Titi. Misimus 
et cum illo fratrem, cujus laus est in Evangelio per 
omnes Ecclesias : non solum autem, sed et ordina- 
tus est ab Ecclesiis comes peregrinationis nostre in 
hance gratiam , que ministratur a nobis ad Domini 
gloriam. » Ac rursum: « Misimus autem cum illis 
et fratrem nostrum, quem probavimus in multis 
sepe sollicitum esse , nunc autem multo sollicitio- 
rem.» Cur autem tot tantosque viros tanta sollicitu- 
dine misisset , hance inferius affert rationem ° : 
« Misimus autem fratres, ut ne quod gloriamur de 
vobis, evacuetur in hac parte, ut (q(uemadmodum 
dixi) parati sitis : ne cum venerint Macedones 
mecum , et invenerint vos imparatos , erubescamus 
nos, etc. » Hilari enim. animo omne officium ac stu- 
dium ad eam navandam operam Corinthii polliciti 
erant Tito ac ceteris discipulis a Paulo missis, 
Quamobrem hec eadem epistola ista commemorans 
idem Paulus ait ®° : « Scio enim promptum animum 
vestrum , pro quo et de vobis glorior apud Macedo- 
nes : quoniam et Achaia parata est ab anno prate- 
rito, et vestra emulatio provocavit plurimos. » 
Quisnam vero fuerit ille, quem. tam egregiis chara- 

cteribus Paulus describit, nominatque comitem sue 
peregrinationis, Lucasne, an Barnabas, satis est 
dictum superius anno Domini quinquagesimo primo, 
ut non sit opus eadem hic repetere. Errant autem , 
“mea sententia, qui pntarunt Tito datam esse hance 
epistolam ad Corinthios perferendam, eo quod in ea 
dicat Paulus se misisse cum Tito et alios socios : nam 
de priori Titi ad eos adventu Paulum (ut dictum est) 
intellexisse , quivis facile pervidere poterit. Nec est 
quod quis dicat, iterum illuc Titnm esse profectum, 
quem Paulus (ut suo loco est dictum ) e Macedonia 
recedens, ac secum ducens, Crete reliquit. Sed jam 
cetera , que ab Apostolo ea epistola ad Corinthios 
scripta sunt, exacte consideremus. 

38. Cum eadem epistola Paulus iterum suum 
ad eos pollicetur adventum : ut veniens cuncta leta 
atque tranquiila reperiret; adhuc absens , misera- 
tione commotus, incestuosum illum, quem prioribus 

‘litteris tradiderat satanz , jam indulgens absolvit : 
quod ab illis ratum haberi rogat, sic dicens * : 
« Sufficit illi qui hujusmodi est, objurgatio hec que 
fit a pluribus : ita ut e contrario magis donetis et 
consolemini, ne forte abundantiori tristitia absor- 
beatur qui hujusmodi est. Propter quod obse- 
cro vos, ut confirmetis in illum charitatem. Ideo 
enim et scripsi, ut cognoscam experimentum ve- 
strum, an in omnibus obedientes sitis.. Cui autem 
aliquid donastis, et ego. Nam et ego quod donavi, si 
quid donavi, propter vos, in persona Christi ; ut non 
circumveniamur a satana : non enim ignoramus 
cogitationes ejus.» Hucusque de indulgentia Paulns. 
Ad hac enim scribenda permotus fuisse videtur Titi 
sermone, jam (ut dictum est) ad Paulum Corintho 
redeuntis : qui cum omnia, que in ea Ecclesia age- 
rentur, ipsum admonuisset, moerorem hominis 
illius satane traditi eidem pariter significasse vide- 
tur, pro quo etiam veniam deprecatum esse par est 
credere. Exemplo igitur Pauli, et auctoritate sibi in 
Apostolis a Christo concessa, merito sibi Ecclesia 
vindicat, ut peccantibus interdum indulgentiam 
largiatur ; quam qui loco Apostolorum successerunt 
episcopi, eadem ex causa soleant impartiri. Inflictis 
semel pro admissis delictis (ut res postulat) pro ar- 
bitrio sacerdotum statutis poenis, vel adhuc forte 
majoribus lege debitis injungendis : cum vel ne his 
affectus, vel majoribus afficiendus (quod Paulum 
commovit) nimia tristitia poenitens absorberetur ; 
hac, vel alia quacumque ex causa id expedire visum 
fuerit (ut fecit Apostolus ) eas indulgendo remittere 
iidem episcopi consueverunt. 

39. Frequens ejus rei usus in Ecclesia reperitur, 
cum persecutionum temporibus lapsi fideles, ad 
Ecclesiam redeuntes , exomologesimque facientes , 
indulgentiam vel de injuncto vel de injungendo 
penitentie tempore, quo extra communionem in 
afflictione agere deberent, instanter deprecabantur : 
et quominus se eam assequi ob facinorum magni- 
tudinem dilfiderent , commendatiliis sanctorum lit- 

teris , qui fidei causa in carcere detenti essent, eam 
promereri studebant. Id quidem est quod Tertullia- 
nus‘ ad martyres in carcere positos scribit his verbis, 
ipsam indulgentiam pacem appellans : « Quam 
pacem quidam in Ecclesia non habentes , a marty- 
ribus in carcere exorare consueverunt; » non 
quidem quod illi hance ipsis prestarent indulgen- 
liam, sed quod pro illis libellos supplices ad episco- 
pos darent , prout Cyprianus multis exemplis decla- 
rat: ut in primis cum ad martyres, qui plusquam 
fas esset , usurparent, ac prapropere peterent pro 
lapsis indulgentiam , sic scribit? : « Illi (qui lapsi 
sunt scilicet) contra Evangelii legem, contra vestram 
quoque honorificam petitionem , ante actam pceni- 
tentiam, ante exomologesim gravissimi atque extremi 
delicti factam , ante manum ab episcopo et clero in 
penitentiam impositam , offerre lapsis pacem, et 
Eucharistiam dare , id est, sanctum Domini corpus 
profanare audeant, etc. » Negandam prorsus esse, si 
vi quadam atque procacia peteretur, tam ipsius Cy- 
priani * quam Cleri Romani‘ declarant epistole, ac 
presertim liber a Cypriano scriptus de lapsis. Sed 
sicut aliquibus importune vel inofficiose petentibus 
vigor sacerdotalis resistere videbatur, ita humiliter 
submisseque indulgentiam efflagitantibus pastoralis 
commiseratio, cum presertim temporis ratio postu- 
laret, preesto erat: quod sepius idem auctor demon- 
strat, dum Novatianos suis scriptis exagitat , ut ea 
potissimum epistola docet, quam ejus argumenti , 
nimirum de indulgentia lapsis danda, ad Cornelium 
scripsit *. Sed et in magno Niceno Concilio * statu- 
tum reperitur, ut pro animi ardore, quo quis susce- 
perit injunclam peragere peenitentiam , possit epi- 
scopus indulgentiam , ne prestitutum integrum 
tempus persolvere teneatur, illi prestare. Sunt et 
alii de eadem re diversorum Conciliorum canones : 
sed de his alias. 

40. At redeamus ad Paulum : qui quantumlibet 
benignum ac indulgentem cum Corinthio sic ne- 
quiter lapso se preeberet, quod nimirum ille aliqua 
salfem ex parte de amisso scelere egisset poeniten- 
tiam : adversus eos tamen, qui luxuriis item essent 
turpissime inquinati , nee peenitentiam egissent, se 
vindicem fore minatur, sic dicens * : « Timneo enim, 
ne forte cum venero, non quales volo, inveniam 
vos ; et ego inveniar a vobis, qualem non vu'tis; » 
et paulo post : « Ne iterum cum venero , humiliet 
me Deus apud vos, et lugeam multos ex iis qui ante 
peccaverunt, et non egerunt peenitentiam super im- 
munditia et fornicatione et impudicitia quam ges- 
serunt. Ecce tertio hoc venio ad vos. In ore duorum 
vel trium testium stabit omne verbum. Preedixi, et 
predico, ut presens, ef nunc absens iis qui antea 
peccaverunt, et ceteris‘omnibus, quoniam si venero 
iterum, non parcam. » Hee ad eos ille : solutissi- 
mos enim in venerem fuisse Corinthios, superius 
dictum est. 

4A. Jam cetera, que ad Pauli res gestas spe- 
ctare videntur, ordine prosequamur. Kadem quippe. 
epistola, occasione quorumdam, qui jactanter nimis 
in magnum veritatis prejudicium adversus ipsum 
se extollebant, sui apostolatus insignia, que nimi- 
rum causa Evangelii passus esset, necessitate compul- 
sus et invitus (quod sepius protestatur ) aspicienda 
ob illorum oculos ponit. At quoniam quod ad graves 
zrumnas, quas perpessus est, spectat, earum major 
pars a Luca pretermissa cognoscitur, ejus verbis 
ipsa recitare, opere pretium ducimus; ait igitur’ : 
« Ministri Christi sunt, et ego (ut minus sapiens 
dico), plus ego : inlaboribus plurimis, in carceribus 
abundantius, in plagis supra modum, in morltibus 
frequenter. A Judeis quinquies quadragenas una 
minus accepi. Ter virgis caeesus sum, semel lapida- 
tus sum: ter naufragium feci, nocte et die in profun- 
dum maris fui. In ilineribus sepe, periculis flumi- 
num , periculis latronum, periculis ex genere , 
periculis ex Gentibus, periculis in civitate, periculis 
jn solitudine, periculis in mari, periculis in falsis 
fratribus, in labore et erumna, in vigiliis multis, 
in fame et siti, in jejuniis multis, in frigore et nudi- 
tate : preter illa que extrinsecus sunt: instantia 
mea quotidiana, sollicitudo omnium Ecclesiarum. 
Quis infirmatur, et ego non infirmor ? quis scanda- 
lizatur, et ego non uror ? etc. » 

42. De naufragio a Paulo apud Melitam passo. 
— Horum quidem complura a Luca esse preter- 
missa, nemo non videt : idque non invidie vel 
oscitantiae causa : sed quod (ut in multis observavi- 
mus )'nonnisi ea, quibus presens fuit, singillatim 
recenseat; cetera vero adeo summatim, ut tribus 
fere verbis res gestas plurium mensium et anno- 
rum perstringat. Nam (ut nuper vidimus?) Pauli 
Epheso discessionem , in Macedonia commoratio- 
nem, profectionem in Greciam, et navigationem 
Troadem, que duorum prope annorum spatio esse 
peracta epistole ejus manifeste declarant, perpaucis 
absolvit. Sed quod ad ea que a Paulo recensita sunt 
pertinet, de. judaica illa animadversione , qua unde 
quadraginta verbera infligebantur, cum quinquies 
se ea Paulus affectum esse testetur, Lucas ne verbum 
quidem. Cumque Paulus ter se cesum virgis dicat ; 
de unica tantum virgarum animadversione facta 
Philippis idem * meminit, et de lapidatione * facta 
Lystris. De naufragio item in hanc diem tertium 
passo, nibil prorsus.. Sed hic et illud breviter neces- 
sario monendum putamus lectorem; nonnullis acci- 
disse, ut temporum ignoratione in maximos errores 
incidant, putantes nimirum, naufragium apud Meli- 
tam passum (quod Lucas * narrat) unum e tribus 
fuisse a Paulo enumeratis : non animadvertentes , 
secundam epistolam ad Corinthios longe ante illud 


naufragium esse scriptam. Quamobrem scrupulosa. 


que videtur in historia temporum indagatio, quan- 
tum conferat ad veram atque germanam. divine 
Scripture interpretationem, quisque facile judica- 

bit. Hee sentiens Joannes Chrysostomus *, et ipse 
quibus in locis, quandove Pauli epistole fuerint 
scripla, pervestigans, hac ait: « Proinde hunc la- 
borem nemo extra rem, neve hance indagationem 
supervacanee curiositatis esse putet : confert enim 
nobis non parum ad questiones explicandas ipsum 
epistolarum tempus. » 

43. Quod vero pertinet ad profundum maris, 
in quo se nocte ac die fuisse Apostolus tradit : cum 
multe de ea re afferantur interpretationes : accipe , 
si non displicet, quod apud Bedam * legitur ex 
Theodoro, fuisse eo nomine teterrimum omnium 
carcerem Cyzicenum, qui ex eo quod allissimus 
esset, adeoque deorsum depressus, merilo profun- 
dum maris sit dictus: porro illi similis erat Athenis 
famosissimus carcer, Barathrum appellatus, vel qui 
Syracusis, Latomie nominatus, et qui Rome nun- 
cupatus est Tullianus, aliqua ex parte eidem compa- 
randus : hi enim nominatissimi omnium babentur. 
At licet neque in Actis a Luca conscriplis, nec in 
epistolis Pauli habeatur aliqua mentio de Pauli 
adventu Cyzicum : tamen cum constet eum venisse 
Troadem , Cyzicum itidem ‘in Propontide situm 
conscendisse, par est credere :nam cum, Strabonis * 
sententia, ea civitas ob magnitudinem, pulchritu- 
dinem, et legum bonitatem, bello pacique accom- 
modata, comparari posset cum principibus Asia ur- 
bibus; quaque (ut idem ait) iisdem esset predita 
ornamentis, quibus Rhodiorum, Massiliensium, et 
Carthaginiensium nobilissime civitates; a Paulo non 
fuisse eam neglectam , eyuumest existimare. Que 
ergo ibi gravissima passus est, inter eas adnumerat 
tribulationes, quasomnium yehemeotissimas in Asia 
se esse perpessum, in eadem dicit epistola *. Nec 
quemquam moveat, quod de carceribus superius 
habuerit mentionem, dicens : « Jn carceribus abun- 
dantius; » nam et de plagis acceptis itidem cum 
meminisset, que generatim complexus eral, postea 
specialim enumerat. Sed quod diversa sit de pro- 
fundo maris diversorum sententia , lector quid velit 
sentiat. 

44, Paulus tertio invisit Corinthios , et de ejus 
ad Romanos datis litterts. — Post recensitas deni- 
que quas passus est poenas, eadem , quam diximus, 
occasione, quod ante annos quatuordecim ad tertium 
celum * raptus , visiones et revelationes acceperit, 
narrat; de quibus nos suo loco superius egimus, 
anno nimirum Domini quadragesimo quarto, quo 
contigerunt. Cum vero ad Corinthios  epistola 
scripta, Paulus, quod sepe pollicitus erat, iterum 
spondet, Corinthumse esse venturum : terlium hune 
esse sui Corinthum adventum, ipse iterum eadem. 
epistola testatus est, dicens ° : « Ecce tertio hoc pa- 
ratus sum venire ad vos; » et in fine iterum : « Ecce 
tertio hoc venio ad vos. » Verum cum neque ex Luca 
in Aclis, nec alibi in ejusdem Pauli epistolis de se- 
cundo ejus Corinthum adventu mentio habeatur : 

fortasse sic accidit, ut quaemadmodum de se testatur 
idem Paulus triennio’ mansisse Ephesi, cum tamen 
non semper ibi consederit, sed ad alias Asie civi- 
tates profectus Evangelium preedicans (quod Lucas? 
testatur) Ephesum reversus, sic a primo suo ad illos 
adventu triennio manserit : ita eliam, dum scribit 
Lucas *? Paulum annum et sex menses mansisse 
Corinthi, non intelligendum sit , ut nunquam per 
illud tempus inde recesserit, sed ad alias propin- 
quiores Achaie civitates ipsum migrasse, atque ite- 
rum redeuntem, dictum tempus explesse : alio enim 
hee quam dicto sensu accipi non posse, qui cuncta 
exacte perlegerit, eque consentiet. 

45. De reliquis Pauli rebus gestis per tres 
menses, quibus (ut Lucas * ait) mansit in Grecia 
(intelligens per Greciam regiones omnes que ab 
Achaia usque in Illyricum interjacent) ea tantum 
habemus expressa, que idem ipse Paulus scribens 
‘ad Romanos * his verbis significat : « Non enim 
audeo aliquid loqui eorum que per me non effecit 
Christus in obedientiam Gentium, verbo et factis, 
in virtute signorum et prodigiorum, in virtute Spi- 
ritus sancti: ita ut ab Hierusalem per circuitum 
usque ad Illyricum repleverim Evangelium Christi :» 
sed quam rationem habuerit in predicando, mox 
subdit : « Sic autem predicavi Evangelium hoc, non 
ubi nominatus est Christus, ne super alienum fun- 
damentum edificarem ; sed sicut scriptum est : Qui- 
bus non est annuntiatum de eo, videbunt; et qui 
non audierunt, intelligent. » Hac Paulus, qui pro- 
ximo jam vere in Syriam recta solvere, ut quam 
collegerat pecuniam , Hierosolymam ad pauperes 
illic agentes deferret, in animum duxit;. sed insi- 
diantibus illi Judzis, id facere minus licuit : quam- 
obrem, ut qua venerat via, rediret in Macedoniam , 
iter aggreditur una cum suis : hec enim Lucas ° 
paucis describit, sic dicens : « Cum fecisset menses 
tres, factee sunt illi insidiz a Judzis navigaturo in 
Syriam : habuitque consilium, ut reverteretur per 
Macedoniam. » 

46. Sed antequam Paulus rediret in Macedo- 
niam, Corinthum versus iter direxisse, ac Cenchreas 
(quod est navale Corinthiorum) pervenisse, ibique 
scripsisse ad Romanos, Origenes 7 existimavit, qui 
ait: « Illud haud absurde admonebimus, quod vide- 
tur hanc epistolam dé Corintho scribere : et aliis 
quidem pluribus indiciis, evidentius autem ex eo 
quod dicit : Commendo autem vobis Phceben soro- 
rem nostram, ministram Ecclesiz que est Cenchreis 
(Cenchree enim dicitur locus Corintho vicinus , 
imo prorsus ipsius Corinthi), et ex hoc ergo appa- 
ret de Corintho scripta, et aliis quidem pluribus in- 
diciis; evidentius tamen ex eo quod dixit : Salutat 
vos Caius, hospes meus; de quo Caio scribens Corin- 
thiis meminit dicens : At gratias ago Deo meo, quod 
neminem vestrum baptizavi, nisi Crispum et Caium. 
Simile et deinde datur indicium, ubi dicit : Salutat 

vos Erastus arcarius civitatis; de quo Erasto ad Ti- 
motheum secundam scribers dixit : Erastus reman- 
sit Corinthi. » Hee Origenes; ex quibus eam episto- 
Jam ad Romanos apud Corinthum scriptam esse 
concludit; cui nos etiam assentimur. Antequam igi- 
tur cetera Pauli itinera relegamus; in his que ad 
Romanos scribit, et ad historicam veritatem spectare 
cognoscuntur, paululum immoremur. 

47. Ad Gentiles potissimum, qui Rome erant 
credentes , hane Paulus scripsit epistolam : quod 
quidem ex verbis ipsius liquido constat : sic enim 
ait in ejus exordio ' : « Sepe proposui venire ad 
vos (et prohibitus sum usque adhuc) ut aliquem 
fructum habeam in vobis, sicut et in ceteris genti- 
bus, Grecis ac Barbaris, sapientibus et insipientibus 
debitor sum; » et prope finem? : « Audacius autem 
scripsi vobis, fratres, ex parte, tanquam in memo- 
rjam vos reducens : propter gratiam que data est 
mihia Deo, ut sim minister Christi Jesu in Gentibus, 
testificans Evangelium Dei, ut fiat oblatio Gentium 
accepta et sanctificata in spiritu sancto. » At qualis 
eo tempore esset status Romane Ecclesie, eodem 
predicante audiamus; hec enim ait*: « Primum 
quidem gratias ago Deo meo per Jesum Christum 
pro omnibus vobis, quia fides vestra annuntiatur in 
universo mundo; » ac rursum *: « Certus sum au- 
tem, fratres mei, et ego ipse de vobis, quoniam et 
ipsi pleni estis dileclione, repleti omni scientia, ita 
ut possitis alferutrum monere; » ac demum 5 : 
« Vestra obedientia in omnem locum divulgata est. 
Gaudeo igilur in vobis. » 

48. His igitur patet, jam florentissimam fuisse 
Romanorum Ecclesiam, ac mirifice propagatam, 
atque adeo auctam, ut ejus fides annuntiaretur in 
universo orbe, et, quod addit, ejusdem obedientia 
in omnem locum divulgata esset. « Hac non eis 
blandiens, inquit Theodoretus *, sed vera dicens, 
posuit Apostolus : neque enim fieri poterat, ut que 
Rome eveniebant, ea illos qui in toto erant orbe 
terrarum, laterent. In illa enim imperatores regiam 
suam habebant, et illine emittebantur et qui genti- 
bus preessent, et qui vectigalia a civitatibus exige- 
rent. Jam vero in illam quoque decurrebant omnes 
qui regalia profitebantur beneficia, et per hos omnes 
ubique significabatur quod civilas Romanorum 
Christi doctrinam perceperat. » Hec ille. Sanctus 
Hieronymus 7 hec magna consideratione a Paulo 
esse dicta cognovit, unde ait : « Vultis scire, o Paula 
et Eustochium, quomodo Apostolus unamquamque 
provinciam suis proprietatibus denotarit ? Usque 
hodie eadem vel virtutum vestigia permanent, vel 
errorum. Romane plebis laudatur fides. Ubi ali- 
quando tanto studio et frequentia ad Ecclesias et ad 
martyrum sepulcra concurritur? Ubi sic ad simili- 
tudinem celestis tonitrui, Amen reboat, et vacua 
idolorum templa quatiuntur? Non quod aliam ha- 
beant Romani fidem, nisi hanc quam omnes Christi 

Ecclesiz ; sed quod devotio in eis major sit, et sim- 
plicitas ad credendum. » Hac Hieronymus. Idem 
qui supra Theodoretus * scribens ad sanctum Leo- 
nem Romanum pontificem hec habet de Romana 
urbe, et fide illius : « Accedit his, quod hoc quoque, 
quod rerum potitur, peperit imperium, et propria 
sua appellatione eos quibus imperat impertiit : pre- 
cipue autem et insigniter eam exornat fides, et fide 
dignus testis divinus Apostolus, qui clamat : Fides 
vestra annuntiatur in universo mundo. Si autem 
divine predicationis , stalim susceptis seminibus, 
mirabiles hos fructus et tam uberes tulit, quenam 
ad eam, que nunc in ea versatur, pietatem laudibus 
celebrandam suffecerit oratio? » Heec ipse. 

49. Accidit hance ob causam, quod sicut omnes 
qui Romano subessent imperio, Romanorum appel- 
latione nobilitati essent, secundum quod lege ® san- 
citum est, ut omnes qui sub orbe Romano sunt, 
Romani cives appellarentur : ita pariter omnes 
quotquot catholica fide pollerent, Romani itidem 
dicerentur : eo quod fides Catholica, Romana pari- 
ter diceretur. Quod licet superius occasione catho- 
lici nominis sit perspicue demonstratum ; tamen 
eadem hic repetere (quod rei exigat argumentum) 
haud otiosum putamus; et in primis testimonium 
Theodosii junioris imperatoris sic scribentis ad Aca- 
cium * episcopum Berceensem : « Vos ‘probatos 
Romane religionis sacerdotes esse, manifesto argu- 
mento declarate. » Sed et ipsos hereticos consue- 
visse Catholicos communi loquendi usu itidem no- 
minare Romanos, plura sunt exempla; ut apud 
Victorem Uticensem *, cum Jocundus arianus epi- 
scopus ad regis filium : «Si gladio, inquit, pere- 
-meris, incipient Romani martyrem predicare ; » et 
apud Gregorium Turonensem ° itidem de ariano 
principe : « Cogitavit intra se dicens : Quia inge- 
nium est Romanorum (Romanos enim vocant ho- 
mines nostre religionis) ut ita accidat, et non sit 
virtus Dei. » Itemque inferius * de Ariano sic di- 
cente : « Si consenseris dictis meis, exercemus 
hodie cachinnum de hoc Romanorum presbytero ; » 
hoc est, de catholico sacerdote ; ac rursum de 
iisdem Arianis, qui erant in Galliis™: « Quid putatis 
(dicebat unus ex illis) quod nunc isti Romani di- 
cant. » 

50. Data est hujus loquendi usus ea occasio, quod 
cum Romana Ecclesia Petri peculiaris esset, qui 
(quod monstratum est sepius) sicut caput totius 
Ecclesie a Christo Domino institutus, non tantum 
eorum qui Rome vel in Italia essent, sed omnium 
in orbe terrarum Christianorum pastor diceretur et 
esset, ita ipsa merito mater omnium diceretur 
Ecclesiarum. Sed quod insuper supra Petram, eum- 
dem et Petrum, a Christo fundate Ecclesie datum 
ab eodem esset privilegium, ut porte inferi, nempe 

hereses (ut Epiphanius et alii sunt interpretati) non 
prevalerent adversus eam ; eadem ex causa qui 
essent fide sincera, ac probati in omnibus ortho- 
doxi, iidem Romani ab omnibus dicerentur. Nam 
ait Ireneeus ‘ : « Ad hance enim Ecclesiam propter 
potentiorem principalitatem necesse est omnem 
convenire Ecclesiam, hoc est, eos qui sunt undique, 
fideles : in qua semper ab his qui sunt undique, 
conservata est ea que est ab Apostolis traditio. » 
Sicque quod dicit Paulus de Romanis : « Fides ve- 
stra annuntiatur in universo mundo, » prophetice 
dictum esse, Cyprianus in primis existimavit; qui 
ad Cornelium papam scribens ? hee ait : « Dum 
apud vos unus animus, et una vox est, Ecclesia 
omnis Romana confessa est. Claruit, fratres caris- 
simi, fides, quam de vobis beatus Apostolus preedi- 
cavit : hanc laudem virtutis, et roboris firmitatem 
jam tunc in spiritu previdebat, et praeconio futuro- 
rum merita vestra contestans, dum parentes laudat, 
filios provocabat. » Haec ipse. Sed observatione illud 
quoque, secundum Joannem Chrysostomum *; di- 
gnumest, quod ait Apostolus: « Fides vestra annun- 
tiatur in universo mundo : » quod scilicet, sicut 
Ecclesia Romana, Petro predicaute, crediderat, ita 
credere deberent cater nationes; ait enim ipse : 
« Non dixit, Manifestatur, sed, Annuntiatur; » et 
paulo post : « Hoc solum ait, Annuntiatur ; ac recte 
quidem, Annuntiatur : planum faciens, quod dictis 
nihil quicquam addendum vel demendum esset. 
Angeli seu nuntii hoc est opus, que dicuntur, ea 
sola deferre : ob quod et sacerdos angelus vocatur, 
quod non sua ipsius, sed ea tantum nuntiat, que ab 
eo acceperit, a quo delegatur. Quanquam Petrus 
inibi etiam predicavit : sed illius facta, sua esse 
ducit : usque adeo (quod antea diximus) invidentia 
omni supra modum vacabat. » Hee ipse, exacte 
considerans , quod quantumlibet idem Apostolus 
magois preconiis celebret Ecclesiam Thessalonicen- 
sium *, ad ipsam scribens, nihilominus nequicquam 
tale de illa locutus fuerit. 

51. Sed cum tam ex nuper dictis, quam etiam ex 
superius enarralis de adventu Petri Romam anno se- 
cundo Claudii imp. constet Romanam Ecclesiam jam 
primitus erectam atque institutam fuisse : quenam 
subesse potuit causa, ut ad Romanos Paulus scribens, 
nullam prorsus de Petro habuerit mentionem? At 
multe quidem, sed ea potissima creditur , Petrum 
scilicet edicto Claudii (ut dictum est) cum Judeis 
semel Roma pulsum, ad externas orbis oras pradi- 
cationem Evangelii convertisse, et in his hactenus 
laborasse ; quippe cum universi gregis curam a Do- 
mino sibi demandatam suscepisset, et quod ipse 
coram Apostolis de se testatur, dicens : « Elegit 
Deus per os meum audire Gentes verbum Evangelii, 
et credere ; » non erat ejus officii, im uno loco con- 
sistere , sed quantum homini licuisset , universum 
peragrare orbem, et nondum credentes ad fidem 

producere, credentes vero in fide penitus stabilire. 
Si enim Paulus ad predicandum itidem Gentibus 
Evangelium a Deo electus erat, licet neutiquam ei 
universi gregis cura credita esset; tamen ex his que 
Lucas scribit, vidimus eum tot provincias circum- 
lustrasse : ac ita (ut de se ipse testatur *) Hierosoly- 
mis in Illyricum usque longe lateque Evangelium 
predicasse, ut cum locum ullerius non haberet , 
Hispanias cogitaret : quid de Petro dicendum est, 
cujus precipue muneris erat in his pre ceteris in- 
sudare? Cum presertim non sicut in Orientalis orbis 
partes, sciamus ceteros Apostolos missos esse in 
Occidentem , uno excepto Barnaba, qui ad breve 
tempus Ligures docuit; vel Jacobo (si tamen con- 
senserimus iis qui tradunt eum cito rediturum Hi- 
spaniam penetrasse) ceterorum autem neminem 
esse missum, liquido appareat. Petri igitur muneris 
erat, ut qui jam complures Orientis provincias pre- 
‘dicando Evangelium peragrasset, jam (quod reli- 
quum esse videbatur) lustraret orbem Occidentalem, 
et usque ad Britannos (quod tradunt Metaphrastes ? 
et alii) Christi tidem annuntians penetraret. 

52. Certe quidem Gregorius * scribens ad epi- 
scopos Numidize, eos ab apostolo Petro accepisse 
ordinationum initia testatur; boc est, quod et ante 
Tertullianus * dicebat : « Habes Romam, unde no- 
bis quoque auctoritas presto est. » Et Cyprianus ° 
Romanam Ecclesiam matricem appellat, quod non 
tantum Carthaginiensis Ecclesia ab ea fidem accepis- 
set, sed que sub ipsa continentur Mauritania atque 
Numidia. Et quis mirabitur hec, cum idem Paulus 
hac ipsa epistoia testetur, impletum esse quod pre- 
dictum in Psalmo fuerat® : « In omnem terram 
exivit sonus eorum, et in fines orbis terre verba 
eorum ? » Merito igitur manifestum fuisse ait Inno- 
centius 7 ad Decentium scribens, Ecclesias in omni 
Italia, Gallia, Hispania, Africa, Sicilia, ac insulis 
interjacentibus positas , a nullo alio quam a Petro , 
vel ejus discipulis et successoribus institutas esse. 
Non est ergo quod jure quis possit de absentia Petri 
calumniam facere, vel de silentio Pauli movere 
questionem ; cum scribens ad Corinthios, Galatas , 
Ephesios, Thessalonicenses , et alios nequicquam de 
ipsorum episcopis expresse meminerit. Potuit et 
illud perfacile accidisse (etiam si dixerimus his tem- 
poribus Petrum Rome egisse) ut familiares alias ad 
ipsum Paulus eidem tabellario dederit litteras ; adeo 
ut non opus esset per alios salutari, cui ipse , suis 
privatis litteris monens, salutem plurimam imparti- 
tus esset. Hec enim humanitatis officia inter Apo- 
stolos intercessisse , quis tam ab humanitate alienus 
negare presumpserit? Sed de his satis. 

53. Quanam autem occasione Paulus permotus 
scripserit ad Romanos, ex ejus epistole argumento 
facile assequi licet; de quo hee S. Augustinus ° : 
« Epistola, inquit, quam Paulus apostolus scripsit ad 
Romanos , quantum ex ejus textu intelligi potest, 

questionem habet, utrum Judeis solis Evangelium 
Domini nostri Jesu Christi venerit propter merita 
operum ; an vero nullis operum merilis preeceden- 
libus, omnibus Gentibus venerit justificatio fidei , 
que est in Christo Jesu: ut non quia justi erant, 
homines crederent; sed credendo justificati , dein- 
ceps juste vivere inciperent. Hoc ergo docere con- 
tendit Apostolus , omnibus venisse gratiam Domini 
nostri Jesu Christi : quam propterea etiam gratiam 
vocari ostendit, quia non quasi debitum justitie 
redditum est, sed gratuito datum. » Hec de epistole 
argumento Augustinus. Sed qua rursum occasione 
ita scripsisset, hanc deinde affert rationem que ex 
eadem ipsa epistola pariter intelligitur : « Coeperant, 
inquit, nonnulli qui ex Judeis crediderant, tumul- 
tuari adversus Gentes et maxime adversus aposto- 
lum Paulum , quod incircumcisos et a legis veteris 
vinculis liberos admittebat ad Evangelii gratiam , 
predicans eis, ut in Christum crederent , nullo im- 
posito circumcisionis carnalis jugo : sed plane tanta 
moderatione , uti nec Judeos superbire permittat , 
tanquam de meritis operum legis; nec Gentes me- 
rito fidei adversus Judzos inflari, quod ipsi recepe- 
rint Christum , quem illi crucifixerunt. » Hactenus 
Augustinus. Ex his plane adducimur, ut credamus 
Petrum Roma absentem fuisse; nam sicut olim in 
Concilio Hierosolymitano Judeos Christianos eadem 
ex causa tumultuantes , apostolica auctoritate ’, red- 
dita de omnibus ratione, compescuit ; haud dubium 
heec eadem Rome idem Petrus, si presens fuisset, 
minori negotio prestitisset. Nisi dicere velimus, ea- 
dem omnia pro sua defensione Paulum scripsisse , 
quod de abrogatis legalibus sibi negotium factum 
esset. 

54. At quicquid sit : quantumlibet ad ipsos Pau- 
lus scribens , eosdem tantopere laudet, et ad pieta- 
tem instituat , et multis argumentis amorem suum 
erga ipsos testatum reddat : tamen non pretermit- 
tit, quominus illos redarguat, facilitatis nimirum 
atque superbie, quod (ut nolat Hieronymus *) hee 
fuerint peculiaria vitia Romanorum; que etiam 
Bernardus?® exprobrat, sic dicens : « Populus Roma- 
nus est. Nec brevius potui, nec expressius tamen 
aperire de tuis pareecianis quod sentio. Quid tam 
notum seculis , quam protervia et fastus Romano- 
rum? Gens insueta paci, tumultui assueta ; gens im- 
mitis, et intractabilis, et usque adhuc subdi nescia , 
nisi cum non valet resistere. » Hee ille : que nos 
idcirco retulisse voluimus, ut quisque intelligat, 
non esse Romanorum vyirtutis, si Romana Ecclesia 
semper florentissima, caput extitit omnium Eccle- 
siarum ; et deficientibus ceteris sedibus Apostolo- 
rum, ipsa permanserit inconcussa; et sicut olim, 
ita et semper illibata fides ipsius in universo orbe 
catholico preedicetur : sed potius esse sedis Petri 
tam excellentem prerogalivam, et privilegium 
eidem divinitus impartitum. Dei enim donum est 
non ex operibus ‘, ne quis glorietur. 

55. Verum ut tandem de illis, quorum idem 
Paulus ' in fine sue epistole meminit , agamus (id 
enim ad rerum gestarum historiam spectare quis 
dubitet?), cum commendat in primis Pheeben mini- 
stram Ecclesie que est in Cenchreis, opinamur eam 
fuisse diaconissam, ejusdemque muneris et Mariam, 
de qua inferius ait: «Salutate Mariam, que multum 
laboravit in nobis; » similiter Tryphenam et Try- 
phosam : « que, inquit, laborant in Domino; » pa- 
riterque Persidem , de qua itidem ait : « Salutate 
Persidem carissimam, qua multum laboravit in Do- 
mino;» quantum scilicet sexui femineo jure con- 
cessum esset : fuisse enim quasdam ecclesiasticas 
functiones , quae mulierum diaconissarum essent, 
satis superius dictum est; ne quis putet has verbi 
predicationem administrasse, quam jam Paulum 
illis inhibuisse, cum ad Corinthios scriberet, certum 
est, cum dixit ? : « Mulieres in ecclesiis taceant. » 
Quibus non tantum ibi docere, imo nec interrogare 
quidem, ut discerent, illis permisit, dicens : « Si 
quid autem volunt discere, domi viros suos interro- 
gent. Turpe est enim mulieri loqui in ecclesia. » 
Sed hoc ipsum Chrysostomus eo temperamento exi- 
stimat intelligendum, ut non prorsus feminis Apo- 
stolus interdixerit quolibet divino sermone , sed illo 
tantum qui publicus haberetur; sic enim ait 
« Presidentiam , que fit in medio Ecclesiarum, illis 
prohibet , sedemque in pulpito, non doctrine ver- 
bum; non eam doctrine rationem , que ad priva- 
tum usum pertinet, amputando, sed eam que in 
medio sit et in communi theatro, que ipsis congruit 
doctoribus. » Hac ipse; ac merito quidem : nam 
quomodo vir infidelis per mulierem fidelem sanctus 
efficeretur (quod ait Paulus *), nisi illa ipsum do- 
cente? Habent et Acta *, non tantum Aquilam Pon- 
ticum, sed et uxorem ejus Priscillam, Apollo genere 
Alexandrinum in fide christiana instituisse. Sed 
quod ad hos pertinet : reversos esse Romam Corin- 
tho, quo a Claudio pulsi ab Urbe abierant, satis ap- 
paret : morte enim Claudii (ut diximus) Romam 
postliminio sunt reversi qui fuerant inde illius edi- 
cto expulsi Judai: at non tantum illi, sed et alii 
Christi fideles illinc, Nerone imperatore creato, Ro- 
mam venerunt, et inter alios, quos nominat et salu- 
tari mandat, Tryphena et Tryphosa nobiles Iconien- 
ses femine a Paulo Iconii ad Christum converse , 
quarum est mentio in Thecle Actis , que et fidelis- 
sima esse monstravimus. 

56. Mandat insuper salutari et Epaenetum, quem 
Dorotheus > tradit factum esse episcopum Carthagi- 
niensem ; sed nulla ejus rei mentio reperitur apud 
Africanos scriptores ecclesiasticos. Post hos omnes 
salutem suo nomine dici mandat Andronico et Ju- 
nie, quos cognatos et concaptivos appellat, ac nobi- 
les in Apostolis, quod ad illud munus ante ipsum 
adsciti fuissent : quamobrem jure creditum est, hos 
fuisse Christi antiquos discipulos; quorum Andro- 

nicum factum fuisse in Pannonia episcopum , idem 
auctor tradit. Adhuc etiam Urbano et Stachi salu- 
tem dicit; quorum hunc ad Byzantinam Ecclesiam 
administrandam a Petro fuisse missum , jam supe- 
rius diximus. His adjecit Apellem et Herodionem , 
aliosque qui ex Aristobuli essent vel €x Narcissi 
domo. Quod vero ad Aristobulum spectat : missum 
illum fuisse ad regendam Ecclesiam in Britannia 
collectam , Greeci * testantur. Narcissum vero Athe- 
narum Ecclesiam curasse, Ampliatum Odisse, et 
Urbanum in Macedonia esse creatum episcopum, 
Hippolytus * testari videtur : quorum omnium an- 
niversaria agitur commemoratio tam a Grecis quam 
a Latinis trigesima prima mensis Octobris *. Quod 
ad Narcissum spectat, constat errasse qui putarunt 
Apostolum intellexisse de his qui erant ex familia 
Narcissi potentissimi liberti Claudii imperatoris, pe- 
nes quem (ut Suetonius ‘, Tacitus, ac Dio testantur) 
summa, rerum erat. Hac facile suaderi possent, nisi 
constaret ipsum Narcissum odio Agrippine matris 
Neronis imperatoris , ante biennium , cum primum 
scilicet Nero creatus est imperator, fuisse necatum : - 
Tacitus § enim mortem ejus recenset sub consulatu 
Asinii et Acilii. Prater hos autem addit Rufum, 
Asyncritum, Phlegontem, Hermam, Patrobam, Her- 
mem, Philologum, Nereum , quibus ferme singulis 
certas episcopatus sedes tribuit Dorotheus : sed quo- 
niam ejus fides improbatur in multis, referre omit- 
timus. Novissime autem salutari mandat Juliam et 
Olympiadem. 

57. Rursum vero, qui illis eque salutem imper- 
tiant , recensens, ait: « Salutat vos Timotheus ad- 
jutor meus, et Lucius, et Jason, et Sosipater, cognati 
mei. » Porro Lucium, quem dicit, eumdem esse 
cum Luca, ea ratio persuadet, quod (ut ejusdem ° 
Acta declarant) una cum his Paulo conjunctus erat. 
Sed quod eos idem Paulus cognatos appellat, sicut 
et paulo superius Juniam et Andronicum ; non pro- 
pinquitate sanguinis, eo quod diversarum essent ac 
longe distantium regionum; sed quod eosdem in 
Evangelio genuisset , ita dixisse Origenes 7 existima- 
vit : sed verius putamus, sic cognatos eos esse no- 
minatos, quod essent ejusdem gentis, nempe Judei. 
Nam idem superius Judzeos omnes cognatos..suos 
appellat, cum ait *: « Optabam enim ego ipse ana- 
thema esse a Christo pro fratribus meis, qui sunt 
cognati mei secundum carnem, qui sunt Israelite. » 
Certe si quos genuit in Evangelio, cognatos dicere 
voluisset , ante omnes Caius , quem baptizaverat , et 
alii plures eo digni erant nomine. Sed quod non 
eque Aquilam et Priscillam, quos constat fuisse Ju- 
dos, cognatorum nomine exornet, illam puto fuisse 
causam , quod hi notiores esse videbantur, quippe 
qui alias tempore Claudii Rome agebant : czteros 
vero fortasse advenas Judzos sic speciatim opus 
fuerit demonstrasse. Scripsit Tertius Pauli discipu- 

lus, qui ei erat a manu, hance epistolam, ut ipse 
scribens indicat dicens : « Saluto vos ego Tertius, 
qui scripsi hanc epistolam in Domino, » Hunce fa- 
ctum esse episcopum Iconii, Diodorus * Tarsensis in 
primis, et post eum Dorotheus testantur. Que au- 
tem absoluta epistola, post Amen, ex more positum, 
sunt subscripta, manu Pauli (quod in aliis interdum 
facere consuevit) esse exarata, et tanquam appendi- 
cem addita, existimamus. Sed hactenus de epistola 
ad Romanos. 

_ 58. De rerum Judaicarum statu. — Antequam 
autem Pauli ac sociorum iter Hierosolymam versus 
singillalim, ut a Luca descriptum habetur, ordine 
prosequamur , necessarium ducimus, ea primum 
referre, que antequam illuc pervenerit Paulus, ibi 
facta esse noscuntur. Sane quod hoe anno (ut dicturi 
sumus uberius suo loco) Paulus vinctus cum ad 
castra apud tribunum ductus esset, rogatus est ab 
-eo*, num ipse Agyptius ille esset qui ante hos dies 
tumultum in populo concitasset, et seductos quam- 
plurimos Judeos secum in desertum duxisset; ea de 
mago illo hoc anno contigisse, evidens est testimo- 
nium; quenam vero hee fuerint, Josepho ea nar- 
rante, hic referre opere pretium existimamus. Sed 
ut sciamus pariter quisnam esset primis his Neronis 
temporibus Judeorum status , rem paulo altius 
repetere opus esse videtur; idque ex Josepho, qui 
his verbis, ut se habuit, exacte describit * : « Cxete- 
rum Jude res prolabebantur usque in deterius : 
tota enim referta erat latronum receplaculis, et ma- 
gicis prestigiatoribus, imperilique vulgi seductori- 
bus : quorum multos, sicut et latrones, Felix preses 
quotidie comprehensos afficiebat suppliciis; et in his 
Eleazarum Dinei filium, qui non mediocrem latro- 
num globum circa se habebat, dolo vivum in suam 
potestatem redegit : data enim ei fide quod nihil 
mali esset passurus, persuasit ut ad se veniret, 
moxque vinctum Romam transmisit. Cumque odio 
prosequeretur Jonatham summum pontificem , ut 
admonitus ab eo spe de administrandis melius 
rebus Judaicis, ne omnium erratorum invidia pu- 
blica in ipsum recideret (ad cujus preces hunc pro- 
curatorem Cesar miseral) rationem excogitavit, qua 
liberaretur ab ejus molestis interpellationibus. Grave 
est enim nocendi cupidis, si admonentur crebrius. 
Qua de causa Felix ‘amicum Jonatha fidissimum 
Dorem, Hierosolymitanum genere, induxit promissa 
pecunia, ut sicarios ipsi pontifici immitteret. Quod 
ille in gratiam presidis fecit his artibus. Quidam 
quasi religionis ergo in urbem ascenderunt sicis 
clam succincti sub veslibus : qui permixti Jonatha 
famulitio, peremerunt hominem. Cujus facinoris 
quia nemo ultor extitit, invitati bac licentia sicarii 
per singula festa ventitantes, et tela celantes, pari 
modo immixti turbis, alios confodiebant propter 
privatas inimicitias, alios conducti pecunia : idque 

non modo in reliquis urbis partibus, sed et in ipso 
templo ; nam et ibi interdum ausi sunt cedes pa- 
trare, ac si nihil hoc modo pietatem lederent: unde. 
fas est credere, Deum tanta impietate offensum, 
aversatum esse Hierosolyma, temploque ut non 
amplius puro domicilio Romanos induxisse, purifi- 
caturos id flammis lustralibus : gentique cum liberis 
simul et uxoribus servitutis jugum imposuisse, quo 
castigatiores redderentur hoc infortunio. Et urbs 
quidem talibus infestabatur latrociniis, » Prosequi- 
tur idem dicere de magis populum seducentibus, 
verbis istis : 

59. « Impostores autem et magi turbas illectas 
post se trahebant in solitudines, pollicentes se divi- 
nitus ostensuros eis clarissima signa et prodigia; 
persuasaque multitudo mox pcenas luit dementia; 
retractos enim eos Felix neci dedit. Eodem tempore 
quidam ex Aigypto venit Hierosolymam, vatem se 
esse profitens, et plebi suadens, ut secuta se in 
montem Oliveti ascenderet, qui e regione urbis ad 
quintum stadium est: illic enim visuros suo jussu 
cadere Hierosolymorum meenia, ita ut per eorum 
ruinas aditus in civitatem pateat. Quo cognito, Felix 
jubet milites arma sumere; stipatusque multis equi- 
tibus ac peditibus, erumpens invadit turbam sedu- 
clam ab Aigyptio : quorum quadringentis occisis, 
ducentos vivos ccepit : Augyptius autem ipse pugna 
elapsus disparuit. » Hec Hierosolymis. Quid autem 
foris, idem narrat his verbis : « Post hac latrones 
rursum ad rebellandum Romanis incitabant popu- 
lum, dictitantes excutiendum illorum imperium; 
et non assentientium vicos direptos absumebant in- 
cendiis. 

60. « Apud Casaream quoque inter Judzos ha- 
bitatores et Syros de pari jure civitatis rixa exorta 
est. Nam Judi potiori conditione volebant esse , 
quod urbis ejus conditor Herodes rex fuerit Judeus 
genere. Id Syri non inficiabantur quidem, sed aie- 
bant urbem turrim Stratonis dictam a principio ; 
quo tempore nullum ibi Judeum inhabitasse. Que 
res post pervenit ad cognitionem presidum, cor- 
reptisque ex utraque parte tumultus auctoribus, 
affecerunt eos verberibus, et hoc modo seditionem 
compresserunt aliquandiu. Rursus autem oppi- 
dani Judei freti divitiis, per contumeliam Syros 
lacessebant convicio : qui tametsi inferiores quod 
ad facultates attinet, -ferociores tamen eo quod plu- 
rimi Romanis per ea loca militantium Czsarienses 
essent et Sebasteni patria, aliquantisper et ipsi re- 
gerebant in Judseos convicia. Deinde ad lapides 
ventum est, ita ut multi utrinque vel sauciarentur, 
vel caderent : penes Judeos tamen fuit victoria. 
Felix autem ut vidit conteritionem progressam usque 
ad belli speciem , prosiliens rogabat Judeos ut desi- 
nerent : quibus non parentibus, immisit armatos 

“miles; multisque cesis, plures captivos fecit , et 
multds. eorum domos divitiis refertas in pradam 
concessit militibus. Judzorum vero honoratiores , 
aut modestiores, sibi ipsis timentes, rogaverunt 
Felicem, ut militibus receptui caneret, parceretque 

jam, et resipiscendi facultatem concederet : idque 
preses indulsit eorum precibus. » 

G1. Subdit idem de civili discordia conflata in- 
ter ipsos sacerdotes atyue pontifices, sic dicens : 
« Per idem tempus Agrippa rex summum sacerdo- 
tium Ismaeli contulit Phabei filio : et ipsi summi 
pontifices dissidere coeperunt a sacerdotibus et pri- 
matibus Hierosolymilanorum civium : singulique 
incedebant stipati manu audacissimorum et seditio- 
sorum hominum : conflictantesque inter se mutuis 
certabant convitiis et lapidationibus; nec erat qui 
compesceret, quasi vacante urbe magistratibus. In 
tantum autem exarsit summorum pontificum im- 
pudentia, ut auderent servos suos in areas mit- 
tere, qui auferrent debitas sacerdotibus decimas, 
ita ut aliqui pauperiores e sacerdotum ordine ali- 
mentorum inopia fame deficerent. Tanto plus tum 
pollebat violentia seditiosorum, quam justilia. » 
Hactenus Josephus de miserrimo statu Judeorum 
hujus anni, quo et Felix (ut suo loco dicemus) e 
magistratu abiit. 

62. De Pauli adventu Troadem. — Sed jam ad 
Paulum redeamus : qui (ut vidimus) hoc ipso anno 
venturus Hierosolymam, collectam pecuniam alla- 
turus ad Christianos qui ibi erant paupertate pressi, 
recessit Corintho : illicque remanente ' Erasto, ce- 
teri comitati sunt eum, nimirum (ait Lucas) « Sosi- 
pater Pyrrhi Berceensis , Thessalonicensium Aristar- 
chus, et Secundus, et Caius Derbeus, et Timotheus, 
Asiani vero Tychicus, et Trophimus. Hi cum pre- 
cessissent, sustinuerunt nos Troade. » Hc de pro- 
fectione Corintho, et de Pauli comitibus Lucas? ;: 
qui presens his omnibus, quippe qui erat unus ex 
his qui Paulum comitabantur, exacte relegens non 
solum res ipsas in itinere gestas, sed et dies fere 
singulos numerans, luculentim satisque perspicuam 
ejus peregrinationis nobis reliquit historiam ; quam 
in hec verba prosequitur : « Nos vero navigavimus 
post dies Azymorum a Philippis, et venimus ad eos 
Troadem diebus quinque, ubi demorati sumus die- 
bus septem. » Quid vero ibi acciderit, mox subdit 
his verbis: « Una autem sabbati cum convenisse- 
mus ad frangendum panem, Paulus disputabat cum 
eis, profecturus in crastinum, protraxitqne sermo- 
nem usque ad mediam noctem. Erant autem lam- 
pades copiose in coenaculo, ubi eramus congregati. 
Sedens autem quidam adolescens nomine Eutychus 
super fenestram, cum mergeretur somno gravi, 
disputante diu Paulo, ductus somno, cecidit de ter- 
tio ccenaculo deorsum : et sublatus est mortuus. Ad 
quem cum descendisset Paulus, incubuit super 
eum, et complexus dixit : Nolite turbari, anima 
enim ipsius in ipso est. Ascendens autem, frangens- 
que panem, et gustans, satisque allocutus usque 
ad lucem, sic profectus est. Adduxerunt autem 
puerum viventem, et consolati sunt non minime. » 
Hec Lucas de rebus gestis Troade. 

63. Sacram synaxim hunc conventum fuisse , 

Augustinus ' in primis sugillans Priscillianistas et 
Manicheos, testatur his verbis : « Nec illud moveat, 
quod Priscillianista Manicheorum simillimi ad je- 
junandum die Dominico solent testimonium de 
Apostolorum Actibus adhibere, cum esset apostolus 
Paulus in Troade ; » et inferius de ipso apostolo 
Paulo sic loquitur : « Ascendens autem, inquit, 
cum fregisset panem atque gustasset, salisque esset 
allocutus usque ad diluculum, sic profectus est. 
Absit ut hoe sic accipiatur, tanquam solerent Apo- 
stoli Dominico die solemniter jejunare. Una enim 
sabbati tunc appellabatur dies qui nunc Dominicus 
appellatur; quod in Evangeliis apertius invenitur : 
nam dies Resurrectionis Domini, prima sabbati a 
Mattheo, a ceteris autem tribus una sabbati dici- 
tur; quem constat eum esse qui Dominicus postea 
appellatus est. Aut ergo post peractum diem sab- 
bati, noclis initio fuerant congregati, que utique 
nox jam ad diem Dominicnm, hoc est : ad unam 
sabbati pertinebat et ita eadem nocte fracturus pa- 
nem, sicut frangitur in sacramento corporis €hri- 
sti, produxil sermonem usque ad medium noctis, 
ut post sacramenta celebrata, rursum usque ad di- 
luculum alloquens congregatos, quoniam multum 
festinabat, ut lucescente proficisceretur Dominico 
die. Aut certe si in una sabbati non per noctem, sed 
per diem hora Dominici fuerant congregati : eo ipso 
quod dictum est, Paulus disputabat illis exiturus 
alia die, expressa est causa producendi sermonis : 
quia fuerat exilurus, et eos sufficienter instruere 
cupiebat. Non ergo solemniter die Dominico jejuna- 
bant: sed necessarius sermo, qui studii ferventis- 
simi audiebatur ardore, reficiendi corporis causa 
interrumpendus esse non visus est profecturo Apo- 
stolo, qui eos propter alios suos usquequaque dis- 
cursus, vel nungquam vel rarissime visitabat : prae- 
sertim quia tunc ex illis terris (sicut consequentia 
docent) ita discessurus erat, ut jam non esset eos in 
carne visurus. Ac per hoc magis ostenditur Domi- 
nicis diebus solita illis non fuisse jejunia; quia ne 
hoc crederetur, curavit scriptor libri causam produ- 
cendi sermonis exponere : ut sciremus, si aliqua 
necessitas oriatur, urgentiori actioni non esse pran- 
dium preferendum quamvis ab istis avidissime 
audientibus, et ipsum fontem cogitantibus profectu- 
rum : atque ideo magna siti non aque, sed verbi, 
sine  satietate quicquid influebat haurientibus, 
non tantum carnale prandium , verum etiam 
cena contempta est. Sed tunc quamvis Domi- 
nico die solita illis jejunia non fuissent, non erat 
tamen Ecclesiae tam insignis offensio, si aliqua 
tali necessitate, qualem apostolus Paulus habuit, 
die toto Dominico usque ad medium noctis vel etiam 
usque ad diluculum reficere corpora non curarent. » 
Hee sunt que de eo sacro conventu disputat Augu- 
stinus, cui Beda? ac ceteri orthodoxi scriptores 
assentiuntur. 

64. Quod autem S. Augustinus eam panis fra- 

ctionem, non tantum sacre, sed communis etiam 
mense usui applicari posse significat; cum nec de 
incidendo panem, sed frangendo duntaxat, in divi- 
nis Scripturis sit mentio : plane indicatur viguisse 
apud Judeos eam consuetudinem, ut conficientes 
panes, eos incisionibus in particulas plures signatos 
coquerent : quod quidem ex rabbino rerum Judai- 
carum antiquarum perito accepimus; eos sic inci- 
sos coquere solitos panes, ut sic ad esum non esset 
opus illos incidere, sed solum frangere ; sicuti facere 
solent etiam hodie in placentis azymis. Indeque eve- 
nisse putamus quod de buccellis comedendis in iis- 
dem divinis Scripturis frequens mentio reperitur. 
Sicut etiam apud Romanos constat fuisse usu rece- 
ptum, ut panem quemlibet, placentamve, quadri- 
fida decussatum incisione, ad dividendum postea in 
partes quatnor, coquerent; cujus singule partes, 
quadre nominarentur non quod quadratam figuram 
-referrent, sed quod quarta pars panis esset. Habes 
enim id in primis a Virgilio in Moreto descriptum 
his versibus, cum agit de conficiente panem : 


Format opus palmaque suum dilatat in orbem, 
Et notat expressis equo discrimine quadris. 


Sed et de iisdem quadris Horatius * : 


Qui dicit et clamat, Victum date : succinit alter, 
Et mihi dividuo findetur munere quadra ; 


et Martialis ? : 


Nec te liba juvant, nec secte quadra placente ; 


et alibi ° 


Libetur tibi candidas ad aras 
Secla plurima quadra de placenta ; 


et Juvenalis * : 


Ut bona summa putes aliena vivere quadra : 


licet pro mensa alii quadram acceperint, sicut et in 
illo Virgilii ° : 


Patulis nec parcere quadris. 


Czeterum, teste Varrone * tempore dictorum poeta- 
rum mense solebant esse rotund, et non quadrate ; 
unde et complures poeta orbes posuere pro mensis : 
quod antiqua marmora docent exhibentia mensas 
orbiculares. Sicut et ex iisdem dictis errare mihi vi- 
dentur, qui discos ad desuper incidendum edulia 
positos, quadras dictos esse putarunt. Ad ea rursus 
que dicta sunt, Atheneus 7 locuples ‘testis accedit, 
dum ait: « Blomilios panes vocari dicunt habentes 
incisiones, quos Romani quadratos vocant. » Adsti- 
pulatur egregie et Hesiodus °, ubi heec habet grace : 


Aotov Jermvicas TeTparpuyoy dxrahapoy. 


1 Horat. lib. 1. epist. xvot. — ? Martialis lib. 111. epigr. Lxxvi. — 
3 Lib. 1x. epig. xcv. — 4 Juvenal. satyr. v. — § Virg. Kneidos Vil. 
— 6 Varro. lib. 1v. de ling, Lat. — 7 Athen. |. 111. — § Hesiodus de 


oper. et die. 


_PETRI ANNUS 1A. 


— CHRISTI 58. 


Latine sic : 


Panem quadrificum ccenatus morsibus octo. 


65. Sed describenda hic ex antiquis imaginibus 
sculptis ejusmodi panis decussati forma, quam exhi- 
bent Rome vetera monumenta. Sculpta extat in 
Sigmate illo quod apud S. Chrysogonum est, formis 
expresso a Fulvio Ursino, ubi astans minister singu- 
lis accumbentibus singulos panes ex canistro pre- 
bet. In marmorario apud S. Laurentium in Lucina 
aliud huic simile spectare licet : sed et in sarco- 
phago operis christiani in Ecclesia S. Sebastiani , in 
ceemeterio Callisti cophini sic efformatis panibus 
pleni habentur insculpti : et aliis in locis memini 
me vidisse, sicut in Ecclesia S. Clementis veteri 
pictura redditos. Quod igitur in iisdem Christiano- 
rum monumentis itidem contingat panes eodem 
modo efformatos inspicere ; plane significatur, eum- 
dem Gentilium morem illis signis decussandi panes 
antequam coquerentur, ab ipsis Christianis, quod 
typus crucis iisdem signis exprimeretur, religiose 
esse susceptum : id enim ex iis que S. Gregorius * 
in Dialogis scribit, satis perspicue potest intelligi : 
ait enim in Martyrio Monacho : 

66. « Dum quadam die fratres illius panem 
subcinericium fecissent, eique obliti essent signum 
imprimere, sicut in hac provincia crudi panes signo 
signari solent, ut per quadras quatuor partiti vi- 
deantur; idem Dei famulus affuit, eisque referen- 
tibus, signatum non fuisse cognovit. Cumque panis 
ille prunis esset et cineribus coopertus dixit : Quare 
hunc minime signastis? Qui hoe dicens, signum 
crucis contra prunas fecit. Quo signante, protinus 
immensum crepitum panis dedit, ac si ingens in 
ignibus olla crepuisset. Qui dum coctus postmodum 
fuisset ab igne subtractus, ea cruce signatus inven- 
tus est, quam non contactus, sed fides fecit.» Hacte- 
nus S. Gregorius. Sed et illud liquet, non solum 
communes panes ad esum paratos ejusmodi decus- 
satione crucis signum exprimente a majoribus con- 
signari consuevisse, sed et eos ad sacrum Euchari- 
sli usum absque fermento confici solitos : cujus 
tamen divise in fractione partes, non quadras, sed 
particulas, seu buccellas ob panis illius exiguitatem 
appellatas esse, superius diximus. Factum vero po- 
stea est, ut in iisdem mysticis panibus non crux 
tantum, sed Christus crucifixus formis redderetur 
expressus. At de his hactenus, que occasione du- 
plicis fractionis panis voluimus addidisse. Jam vero 
ad Paulum Troade profectionem instituentem redea- 
mus. 

67. Que penula Pauli. — Cum igitur quam 
vehementissimo Pauli desiderio Troes affecti essent, 
adeo ut ejus audiendi cupiditate diem noctemque 
pendentes ab ejus ore transegissent : non sicut 
Ephesiis postea dixit, se non amplius ab illis fore 
videndum ; sed pignus apud illos relinquens, spem 
reditus tribuit : reliquit enim apud eos penulam, 

atque libros, quos tamen sequenti anno ad Timo- 
{heum scribens, ut ad se mitteret, litteris ' signifi- 
cavit, sic dicens : « Penulam, quam reliqui Troade 
apud Carpum , veniens affer tecum , et libros , 
maxime autem membranas. » Sed quenam esset 
Pauli penula, instituto obligati, quo glossemata 
elucidare polliciti sumus, nobis est explicandum. 
Fuisse in primis penulam, vestem ad frigus ac plu- 
vias expellendas compositam, qua potissimum iter 
agentes uti consuevissent, satis explicat Atlius Lam- 
pridius ?, quod et Cicero * ad Atticum scribens aque 
demonstrat, et Spartianus in Hadriano. Duplicisque 
erant generis penule; villosa altera, allera vero 
scortea : de utraque Martialis * qui villosam Gausa- 
pinam appellat, agit : sed de penula scortea primum 
hoc disticho : 


Ingrediare viam, celo licet usque sereno, 
Ad subitas nusquam scortea desit aquas : 


et de penula Gausapina : 


Js mihi candor inest, villorum gratia tanta est, 
Ut me vel media sumere inesse velis. 


Concessisse Alexandrum imp. senibus Rome 
ad frigus pellendum uti penulis , idem qui supra 
auctor est Lampridius. Cessisse itidem penulas usui 
oratorum, dum in foro causas agerent, his traditur 
apud Tacitum *: « Quantum humilitatis putamus, 
eloquentie attulisse penulas istas, quibus adstricti, 
velut inclusi, cum judicibus fabulamur ? 

68. Caeterum quod ad Pauli penulam spectat, 
alia et ab his prorsus diversa illa erat. Qua enim, 
queso, ratio patitur, ut in itinere ipse positus, iter 
agentis vestem adeo necessariam ipso ferme initio 
peregrinationis ibi reliquerit? Rursum, que subiit 
occasio, ut dum Rome esset in suo conducto, libero 
detentus carcere, ubi mansit biennio, eadem tunc 
egeret penula, ut eam secum Romam ut ferret, 
Timotheum rogarit? Quamobrem alie fuerunt de 
Pauli penula diversseque sententi : quosdam enim 
sensisse, eam fuisse loculos seu thecam, in qua libri 
conderentur, tradit Joannes Chrysostomus ° : alii 
tamen antiquiores, per id quod penulam vertit in- 
terpres, ex eo quod greece habetur, 920m, volumen, 
Paulum significare voluisse senserunt. Unde ” Hie- 
ronymus ad Damasum scribens, hee ait : « Volu- 
men Hebreum replico , quod Paulus ga:dvay juxta 
quosdam vocat; » sicque Paulus ad se deferri man- 
davit volumen Hebreum, nempe vetus Testamen- 
tum, libros, et membranas : licet hec inter se 
differant. Nam volumen charte in seipsas revolute 
conficiunt : librum vero dicere consueverunt, cum 
multe papyracee charte juncte simul compaginan- 
tur; si autem conficerentur ex pellibus, tune dice- 
rentur membrane. Volumen autem dici consue- 
visse vetus Testamentum, divina Scriptura * spe 

testatur : quod sic revolutum esset, prout et hodie 
in synagogis utuntur Hebrei. 

69. Rursus vero penulam dici vestem sacram, 
apud Grecos christianos scriptores sepius testa- 
tum habetur, sic dictam, quod uno interjectu totum 
ambiret sacerdotem, a gatveyo. et cx», quod tota con- 
spiciatur; quam et laline planetam dicere consue- 
vimus, a 20vns, quod circum errans totum ambiat 
corpus, sicut esse solent que antiquiores in Eccle- 
siis asservantur : sunt enim de his complura testi- 
monia, in primis Nicephori‘ episcopi Constantino- 
politani, qui scribens ad Leonem IJ Romanum 
pontificem et dona mittens, hac ait : « Symbolum 
autem mediatricis inter nos dilectionis misimus fra- 
terne vestre beatitudini encolpium aureum, » cru- 
cem pectoralem scilicet, « cujusuna facies crystallum 
inclusum, altera picta nigello, et intus habet alte- 
rum encolpium, in quo sunt partes honorandi ligni 
in figura crucis posite ; tunicam candidam, et penu- 
lam castaneam, inconsutilem stolam, et semicinetia 
aura variegata. » Hec secundum antiquam transla- 
tionem, ut reperimus in codice scripto epistolarum 
Nicolai pape. Vertit penulam interpres, que grace 
erat ouex0v ; sicut a Philotheo episcopo Constantino- 
politano in commentario * de sacris officiis edito 
dictum gavérov, casulam (quod idem est quod pla- 
neta) vertit interpres, sic dicens : « Egreditur retro 
sacerdos demissam portans casulam; » et inferius 
voce graca : « Sacerdos aperiens sanctas portas de- 
missum phenolium gestans. » Itemque Metaphra- 
stes * in Marciano : « Habet solam penulam vestem 
sacerdotalem, que corpus operiebaf. » Verum ex 
his duabus recitatis sententiis, vel de volumine , vel 
de sacra veste, alterutram quam velit lector sequa- 
tur : sed magis placet, ut volumen sacre legis intel- 
ligi debeat; tum quod grace legatur gaan, et non 
gawomoy ; tum etiam, quod haud magni videretur 
esse negotii vel impense alias sacras vestes ejus- 
dem generis Rome conficere, absque eo quod ex 
Asia eam velit per Timotheum ad se deferri. Non 
sic quidem de legis volumine, quod cum sacro 
sanctum bhaberetur, haud facile librariis des- 
cribendum committeretur. Sed jam ad ipsam die 
Dominico celebratam synaxim Troade reverta- 
mur. 

70. De wsu lampadarum et luminum, et sacre 
cere in agni formam effigiate. —Quantumlibet ad 
noclis tenebras expellendas copiosum numerum, 
quem Lucas ‘ refert, fuisse lampadum in ccenaculo 
collocatum, quisque jure dicere posse videatur : 
tamen exploratissimnum est consuevisse Judzeos non 
tantum ad lumen inducendum, tenebrasque pellen- 
das lucernas incendere , sed et letitia causa, cum 
celebritatem aliquam agerent, ut docet etiam Per- 
sius versibus illis alia occasione a nobis superius re- 
cilatis, cum ait ® : 

At cum 
Herodis venere dies, unctaque fenestra 
Disposila pinguem nebulam vomuere lucerne. 


Sicque non tantum letilie causa, sed et religio- 
nis ergo, incendi ab eis consuevisse lucernas, explo- 
ralissimum est. Et ut praetermittamus de candelabro 
aureo sep{em infusoria habente, re omnibus notis- 
sima , testatur Josephus ' cum servaretur stola 
pontificia in turri cui nomen erat Antonia, ibi quo- 
tidie solitam incendi lucernam. Qui quidem usus in 
Ecclesiam dimanavit : nam non ad lucem tantum 
inducendam, sed ad pium religionis cultum ampli- 
ficandum interdiu vel in sacris adhiberi, vel aliter 
in honorem numinis accendi lumina, consuetudi- 
nis fuisse , complura sunt antiquorum exempla. 
Cum enim ab ipso rerum nostrarum initio ordinem 
fuisse constet in Ecclesia ceroferariorum clerico- 
rum, qui et acolythi dicebantur, cujus (ut diximus) 
~ mentio est apud Cyprianum, Cornelium papam, 
Eusebium, Romanum Concilium sub Silvestro, nec- 
non Synodum quartam Carthaginiensem, quorum 
eo ordine initiatorum clericorum muneris erat, ad 
sacram mysteriorum pompam ferre accensos ce- 
reos : cumque eadem sacra, licet aliquando nocte, 
ut in Vigiliis, tamen clara etiam diei luce peragi 
consuevisse, certissimum sit : @que exploratum ha- 
betur, adhiberi solita in Ecclesia luminaria non ad 
tenebras tantum propellendas, sed ad sacri quoque 
cultus celebritatem illustrandam. Id equidem in 
Orientis ecclesiis fieri solitum, S. Hieronymus agens 
contra Vigilantium fidei desertorem is!ac Catholicis 
exprobrantem, plane testatur his verbis > « Absque 
martyrum reliquiis, per totas Orientis Ecclesias, 
quando legendum est Evangelium accendunt lumi- 
naria, jam sole rutilante, non utique ad fugandas 
tenebras, sed ad signum letitia demonstrandum. » 
Hec ipse, qui agere pergit de luminum mystico 
sensu. 

71. De aliis vero locis, quod ad diurnum spectat 
lumen, sic dicit : « Cereos autem non clara luce 
accendimus, sicut frustra calumniaris : sed ut noctis 
tenebras hoc solatio temperemus, et vigilemus ad 
lumen, ne ceci tecum dormiamus in tenebris. Quod 
si aliqui propter imperitiam et simplicitatem seecu- 
larium hominum, vel certe religiosarum femina- 
rum, de quibus vere possumus dicere : Confiteor, 
zelum Dei habent, sed non secundum scienliam : 
hoc pro honore martyrum faciunt : quid inde per- 
dis ? Causabantur quondamet Apostoli, qaod periret 
unguentum ; sed Domini voce correpli sunt. Neque 
enim Christus indigebat unguento, nec martyres lu- 
mine cereorum : et tamen illa mulier in honorem 
Christi hoc fecit, devotioque mentis ejus recipitur : 
et quicumque accendunt cereos, secundum fidem 
suam habent mercedem, dicente Apostolo : Unus- 
quisque in suo sensu abundet. Idololatras appellas 
hujusmodi homines ? Non diffiteor, omnes nos, qui 
in Christo credimus de errore idololatrie venisse : 

non enim nascimur, sed renascimur christiani. Et 
quia quondam colebamus idola, num colere Deum 
non debemus, ne simili eum videamur cum idolis 
honore venerari? Illud fiebat idolis, et idcirco dete- 
standum est: hoc fit martyribus, et idcirco recipien- 
dum est. » Hac Hieronymus, qui ad Kiparium'! scri- 
bens, exclamat: « Accensine , inquit, ante tumulos 
eorum cerei, idololatrie insignia sunt ? » 

72. Haud equidem est dubium, Gentiles etiam 
( quod et Judei pia religione agebant ) incendere 
consuevisse eadem ex causa lucernas : unde et Ju- 
venalis ? : 


Et matutinis operantur festa lucernis. 


Docet hoc ipsum Tertullianus * sepius, ut in Apolo- 
getice : « Nec lucernis,inquit, diem infringimus ; » 
et inferius : «Quam elalissimis atque clarissimis 
lucernis vestibula enubilabat ; » et ad uxorem * me- 
minit de janua lucernata : necnon etiam in libro de 
Idololatria de eadem re agit; sed de eo loco infe- 
rius. De his etiam locuples testis est Dio in Nerone, 
cum ait letitie et honoris causa Urbem repletam 
fuisse lucernis; et festa fronde, necnon suffitibus. 
Sed cum hee ipsa (ut vidimus) eque Judei factita- 
rent atque Gentiles : cur non potius a Judeis ea, 
sicut et pleraque alia, quam a Gentilibus Ecelesiam 
mutuatam esse dixerimus ? Et si velimus accepta 
ab illis esse; quid absurdum, si eadem in veri Dei 
cultum conversa fuerunt, ut alia multa que supe- 
rius recensuimus ? 

73. Hujusmodi quidem pietatis officia ferven- 
tissimo studio a fidelibus exhiberi solita constat te- 
stimonio etiam Vigilantii dicentis, moles cereorum , 
sole fulgente, accendi solere in Ecclesiis ; licet ipse 
pium cultum derideat, periude ac si id fideles face- 
rent ad martyres illuminandos. In quem hee jure 
Hieronymus : « Cereos non clara luce accendimus 
(sicut frustra calumniaris) nimirum ut hoc pietatis 
officio putemus martyres e tenebris vindicari, quo- 
rum lucerna * ‘est Agnus. Sed mysterium docet, 
scilicet sic facere, ut (quod sequitur) noctis tenebras 
hoc solatio temperemus : nempe quod ait Apostolus : 
Nox precessit, dies autem appropinquavit : abjicia- 
mus ergo opera tenebrarum; et induamur arma 
lucis : ac proinde (quod subdit) vigilemus ad lumen, 
ne ceci tecum dormiamus in tenebris ; » perstat 
enim in metaphora, qua superius jam quarlo eum- 
dem non Vigilantium, sed Dormitantium nomina- 
rat; et paulo superius dixerat : « Tu vigilans dormis, 
et dormiens scribis. » Vel adhuc etiam dicere possu- 
mus, quod ait ;.« Cereos non clara luce’ accendi- 
mus; » non ipsum diem per lucem claram intelle- 
xisse;.sed lumen ipsum quo cerei accenduntur : ut 
sit sensus : Non fulgenti lumine accendimus cereos 
(ut tu dicis) ad illustrandos martyres; sicque nihil 
de die esse locutum. Nam quonam pacto negasse 
potuit, interdiu a fidelibus accendi lumina, qui 


4 Hier. ep. Lyi. — 2 Juven. satyr. x11. — * Tert. in Apol. c. 34. 
— ‘Idem ad uxor, |. 1. c. 6. — 5 Apoc. xxi. 


PETRI ANNUS 44. — CHRISTI 58. 


paulo post de toto Oriente, ubi ipse agebat, hee ait: 
«Per totas Orientis Ecclesias, quando legendum est 
Evangelium, accendunt luminaria, jam sole ruti- 
Jante, non utique ad fugandas tenebras, sed ad si- 
enum letitia demonstrandum. » Imo et id ipsum 
factitari solitum in Ecclesia Hierosolymitana, sub 
qua vivebat ipse Hieronymus , Epiphanius scri- 
bens ad Joannem tunc temporis ejus sedis episco- 
pum, demonstrat, dum ait : « Cum venissem in 
villam que dicitur Anablatha, vidissemque preter- 
iens ibi lucernam ardentem, interrogassemque quis 
locus esset, didicissemque esse ecclesiam, etc. » ac- 
cidit id quidem interdiu : nam noctu non mirum 
multas vidisse ubique ardentes lucernas. At nec 
rursum potuit Hieronymus ea dixisse de Ecclesia 
Occidentali, in qua pariter accendi solita lumina 
interdiu, S. Paulinus ipsius «qualis docet his ver- 
sibus ' : 

Clara coronantur densis altaria lychnis, 

Lumina ceratis adolentur odora papyris, 

Nocte dieque micant. Sic nox splendorque diei 


Fulget, et ipsa dies celesti illustris honore 
Plus micat innumeris lucem geminata Jucernis. 


74. Sic pariter quod idem subdit Hieronymus : 
«Quod si aliqui propter imperitiam et simplicita- 
tem secularium hominum, vel certe religiosarum 
feminarum , de quibus possumus dicere : Con- 
fiteor, Dei zelum habent, sed non secundum scien- 
tiam : hoc pro honore martyrum faciunt : quid 
inde perdis ? » Idem est ac si diceret : Esto quod tu 
dicis, id eo modo quo asseris faciant simpliciores, ut 
putent cereis martyrcs illustrandos, sicque habeant 
zelum non secundum scienliam : quid tamen 
inde perdis ? Usitatus est disserendi modus Hie- 
ronymi, ut qdversus hereticos pugnans , nec la- 
tum unguem eisdem loco cedat. Caeterum ejusmodi 
pietatis cultum a se probari, in eodem commentario 
paulo inferius, et supra, eodem argumento ad Ri- 
parium scribens, aperte eque ac libere (quod dictum 
est) profitetur, dum ait : « Accensi ante tumulos 
eorum cerei, idololatrie insignia sunt ? » Hac ipse, 
Vigilantii dictum execratus. Commendant et ceteri 
sanctissimi Patres ejus seculi, ejusmodi a fidelibus 
fieri solilas oblationes : et tantum abest ut hac 
fuerint simplicium officia tolerata, vel habentium 
zelum non secundum scientiam ; ut S. Augustinus ” 
ad hee ipsa prestanda pro concione populum sit 
exhortatus, sic dicens : « Qui possunt, aut cereolos, 
aut oleum, quod in cicindelibus mittatur  exhi- 
beant ; » et Paulinus ®* his versibus : 


Ast alii pictis accendant lumina ceris, 
Multiforesque cavis lychnos laquearibus aptent, 
Ut vibrent tremulas funalia pendula flammas. 


75. Est et commentarius Evodii Uzalensis epi- 
scopi, cujus meminit sepius Augustinus *, ubi de 

cereis afferri solitis ad reliquias S. Stephani’ iisdem- 
que divinitus in visione monstratis agit, deque eo 
qui obtulit candelam argenteam ?. Deplorat Athana- 
sius ® cereos a fidelibus oblatos, sed ab Arianis sub- 
latos, et idolis incensos. Quam vero sumptupsa esse 
solerent vasa aurea, vel argentea, vel alterius gene- 
ris metallorum affabre facta ad Jumina incendenda 
composita, ut pharicantari, lampades cum delphinis, 
corove cum liliis, candelabra, cerostrata, atque lu- 
cerne, in quibus non oleum commune tantum, vel 
cera, sed interdum opobalsamum vel nardinum 
oleum in honorem Dei vel Sanctorum incenderetur, 
salis expressum ac sepius repetitum habetur in li- 
bello de munificentia Constantini, de donis scilicet 
que nonnullis a se erectis Ecclesiis contulit : quod 
quidem scriptum ut legitimum atque germanum * 
Ecclesia Romana semper habuit; dicemus nos de 
ipso suo loco. Perseverasse noscilur id genus vaso- 
rum usus etiam Gregorii papa tempore : qui ad 
Anthemium * scribens, meminit de coronis cum 
delphinis, aliisque lilia habentibus furto subfatis, 
Nec quis miretur, si bec facta sint tempore pacis 
Ecclesia , regnantibus christianis imperatoribus : 
cum constet , urgente adhuc persecutione, Ecclesias 
uti consuevisse argenteis lucernis, atque capitulatis, 
que lampades erant multa habentes capita, quibus 
lumina incenderentur, quorum apud Augustinum ° 
est mentio ex Actis proconsularibus. 

76. At vero hec pietatis officia fuisse Deo gratis- 
sima, complura miracula, quae tum oleo dictaruam 
lampadum, tum eliam cera e candelabris sumpta 
peragi consueverunt, que alibi attigimus, certissi- 
mam fidem faciunt. Sed in presentiarum satis esse 
putamus, eumdem qui supra, Paulinum fidelissi- 
mum testem adducere; quem Gregorius Turonen- 
sis’ ex libro ejusdem, quem scripsit de rebus S. 
Martini, citat his verbis : « Factum est autem, ut 
invidia tentaloris immissum incendium domum vo- 
raci flamma combureret, et sparsum per aridas ta- 
bulas cuncta vastaret. Interea clamor ad celum tol- 
litur, et B. Martini auxiliam imploratur. Meminit 
ille etiam cere particule a Sancti templo delate : 
que reperta, et igni injecta, protinus cunctum 
restinxit incendium : novoque miraculo cera, que 
ignem alere est solita, violentias ignis vi sanctitatis 
oppressit. Heec Paulinus in sexto operis sui libro 
versu conscripsit, accepto a sancto Perpetuo episcopo 
Turonensi de his indiculo. » Hucusque Gregorius. 
Certe quidem hac nostra «tate complura his similia 
constat edita esse miracula ex ceris illis, que ex 
cereo accepto paschali, aliisque puris admixte, et 
sacro chrismate delibuta, ac benedictione sanctificate 
sunt : que et eo quod agni, Christi typum pra se fe- 
rentis, haberent impressam imaginem, Agnus Dei 
dici consueverunt : quas recens baplizati suspensas 
ferrent ad collum. Nam cum suis infantibus Gentiles 

bullas, ad avertendas fascinationes (ut docet Varro *) 
re turpicula consignatas, vel aliter superstitionibus 
auctas , collo appenderent; ad eas abolendas (ut de 
multis aliis accidit) placuit superstitione in religio- 
nem mutata, ex ejusmodi sacris ceris bullas confici, 
quas agni Christum pre se ferentis imagine insignitas 
geniti in Christo gestarent. Cordis item imaginem in 
bullis suis Gentiles ferre consueverant, quo (ut tra- 
dit Macrobius ?) sic noscerent se esse homines, si 
corde prestarent : Christiani vero, Christi agni ima- 
gine, discerent ejus exemplo esse mites et humiles 
corde. Sed in his non immoramur, quod sciamus 
R. P. Vincentium Bonardum, Magistri Sacri Palatii 
collegam , novarum ex officio scriptionum cognito- 
rem, ejusdem argumenti eruditum scripsisse li- 
bellum. 

77. Ceterum quis prohibet (quod sepius dixi- 
mus) profana per verbum Dei sanctificata. in sacrum 
transferri usum? Nonne constat, ex Agyptiorum 
auro et argento, Dei jussu, sacra vasa ad divinum 
cultum esse conflata? Multa quidem ex superstilione 
Gentilitia in Christianam religionem laudabiliter esse 
translata, pluribus exemplis superius, Patruinque 
auctoritate sunt demonstrata. Sed quod ad lampades 
ac cereos, de quibus est sermo, spectare videtur : 
quis jure calumnietur, si que olim idolis (ut ait 
Hieronymus *) eadem modo martyribus offerantur ? 


si que etiam diebus sabbatis lucerne accenderentur- 


in templis, non quod (utinquit Seneca *) dii egerent 
lumine, sed pietatis ergo, exdem in Dei genitricis 
honorem sint translate? Si insuper qui in Saturna- 
libus ® cerei erogabantur, in solemnitatem occursus 
Domini et sanctissime ejus Genitricis fuerint per- 
mutati? Quid, inquam, mirum, si inolitas apud 
Gentiles consuetudines, a quibus eos, quamvis Chri- 
stiani effecli essent, penitus posse divelli impossibile 
videretur, easdem in veri Dei cultum transferri , 
sanctissimi episcopi concesserunt? Mirificum illum 
Gregorium Thaumaturgum id prestitisse, Gregorius 
Nyssenus ° testatur; idque et alios factitasse, et com- 
muni Ecclesie usu receptum fuisse, Theodoretus 7 
affirmat. Facum usus in sacris origo tribuitur Athe- 
niensibus, de quibus hee apud Suidam *: « Lam- 
padis tria festa agunt Athenienses, Panatheneis , 
Vulcanalibus, Prometheis. Ister ait, Athenienses 
primum facibus esse usos in Vulcani sacris, qui usus 
ignis primus deprehenderit, et mortalibus demon- 
strarit. » Heec Suidas. At si quis repetat ejus rei an- 
tiquiorem originem, ex Agyptiis in Grecos, sicut 
et idolorum cultum, et omnium fere deorum no- 
mina (ut Herodotus ® auctor est) fluxisse reperiet. 
Nam (ut idem testatur) ab eisdem Atgyptiis *° vetus 
agebatur anniversaria die solemnitas, que nomina- 
batur Accensio lucernarum, cum illi noctu circa 


1 Varro de lingua Latina lib. vr. — 2 Macrob. Satur. lib. 1. c. 6. — 
3 Hier. in Vigilant. — 4 Senec. lib. xv. ep. LxvI. — ® Festus verbo Ce- 
rei. Macrob. in Saturnal. lib. 1. c. 7. — ® Greg. Nyssen. in vita S. Greg. 


Thaumaturgi. — 7 Theodoret. de Evang. verilat. lib. vir. in fine. — 
8 Suid. verb. Axuzados. — ° Herod. in Euterp. lib. 1. — 19 Idem 
eodem. 


PETRI ANNUS 44. — CHRISTI 58. 


domos suas solebant accendere frequentes lucernas. 
Cum autem ab inolito tot seculis usu tam Agyptii , 
quam ceteri eos imitati, divelli vix possent, vene- 
randa antiquitas ecclesiastica, non sine instinctu 
divini numinis, superstitionem in religionem con- 
vertit; effecitque ut quod impendebatur idolis , pro- 
vide in Dei cultum converteretur, nimirum ut in 
ipsa Ascensionis Dominice nocte in honorem Domini 
eadem exhiberentur pietatis obsequia : sicque non 
tantum in Agypto, sed in Palestina, aliisque chri- 
stiani orbis Ecclesiis, ut ea nocte plures lucerne 
accenderentur , fuit olim pia consuetudine introdu- 
ctum , quod alicubi hactenus perseverat. Testatur et 
Beda *, de locis sanctis agens, nocte Ascensionis 
Domini sic montem Oliveti lampadum lumine illu- 
stram, ut mons ardere , et cetera loca supposita vi- 
derentur. Quis insuper inique ferat, si que olim 
complures Christianorum in natalitiis principum 
consueverunt factitare, eadem in natalitiis martyrum 
fuerint commutata? 

78. At quam faciles essent Christiani complures, 
ut hee olim Gentiltum more prestando, idololatrie 
crimen, incurrerent, fidem certam facit Tertullia- 
nus * qui in eos invectus , sic ait exprobrans : « Sed 
luceant, inquit, opera vestra. At nunc luceant ta- 
berne et janue nostre. Plures jam invenies Ethni- 
corum fores sine lucernis et laureis , quam Christia- 
norum. » Hee Tertullianus : ex quibus poterit 
quisque perfacile intelligere, quam bene consultum 
fuit, et sicut necessario, ita et pie effectum , ut sacer 
usus cereorum ac luminum a superstitione Genti- 
lium vindicatus, veri Dei cultui fuerit consecratus ; 
quo pietatis officio fideles non amplius superstitio- 
nem Gentilitiam, sed divinum numen excolerent. At 
ut tandem rem divino testimonio obsignatam relin- 
quamus; heec pia religionis officia Deé esse acceptis- 
sima, non semel, verum multoties ipse miraculis 
editis declaravit. Quorum ea breyiter hie tantum 
referam, que S. Gregorius papa * de rebus suo tem- 
pore in Urbe gestis scribit his verbis : « Die vero alio 
cum in ea lampades sine lumine dependerent, emisso 
divinitus lumine sunt accense. Post paucos iterum 
dies, cum expletis missarum solemniis, extinctis 
lampadibus, custos ex eadem Ecclesia egressus esset, 
post paupulum intravit , et lampades, quas extinctas 
reliquerat, lucentes reperit : quas negligenter ex- 
linxisse se credens, eas jam sollicitus extinxit, et 
exiens Ecclesiam clausit : sed post horarum trium 
spatium regressus, lucentes lampades, quas extinxe- 
rat, iterum accensas invenit : ut videlicet ex ipso 
lumine aperte claresceret, quia locus ille a tenebris 
in lucem venisset. » Hc ille, cum agit de Ecclesia 
S. Agathe ab Arianis vindicata, et Catholicorum usui 
restituta. Complura alia ac fere innumera his essent 
addenda exempla divinitus ostensa, sed quoniam 
alio tendimus, nempe ad Paulum Troade abeuntem, 
hic de his finis esto. 

79. Peractis sacris, atque aa lucem Paulus pro- 
ducto sermone, quod opportunum jam adesse tempus 
videretur, relictis suis qui navem conscenderent, 
ipse pedestri itinere propinguum locum, qui Asson 
est nominatus, pervenit, oppidum celeberrimum , 
portum habens aggere constructum, ut ab Homero * 
describitur, qui et a Plinio * Asson Troadis nomina- 
tur. Qui vero antea navigio profecti erant discipuli, 
Asson appellentes, illic in navi Paulum assumpse- 
runt. Scribit autem hee Lucas his verbis* : « Nos 
autem ascendentes navem, navigavimus in Asson , 
inde suscepturi Paulum : sic enim disposuerat ipze 
per terram iter facturus. Cum antem invenisset 
nos in Asson, assumpto eo, venimus Mitylenen 
(est civitas maritima in Lesbo insula porlum ha- 
bens); et inde navigantes sequenti die venjmus 
contra Chium, et alia applicuimus Samum, et se- 
quenti die venimus Miletum. Proposuerat enim 
Paulus transnavigare Ephesum, ne qua mora illi 
fieret in Asia: festinabat enim, si possibile sibi esset, 
ut diem Pentecostes faceret Hierosolymis. » Heec 
Lucas. Quoniam enim Paulus experimento didice- 
rat, qua in se filii, quos genuerat in Evangelio, cha- 
rilate essentaffecti, quippe qui septem diebus ab illis 
Troade retentus esset, nec sibi ceteris abeuntibus 
una cum eis navim conscendere licuisset, sed ab 
illis (ut par est credere) comitantibus, vix tandem 
divelli potuisset : Hanc ob rem, ne Ephesum appel- 
lens, a Christianis, illic agentibus , multis pariter 
diebus detineretur invitus ; Chio navigans, relin- 
quens Ephesum, primo Samum, inde Miletum per- 
venit que est nobilissima urbs Cariz ad mare sita. 
Sed hic animadvertendum, quod greca exemplaria 
aliquid amplius habent a latinis, nimirum eos, 
postquam. appulissent Samum , commoratos esse 
Trogyllii et sic sequenti die venisse Miletum; hec 
enim in grecis exemplaribus leguntur : xt petvavzes ey 
Tpoywrrto. Qua quidem lectio haud est recens : nam 
et iis additis Joannem Chrysostomum legisse constat, 
ac Grecorum ceteros omnes. Porro Trogyllium est 
promontorium positum contra Samum, habens juxta 
se parvam insulam , Trogyllium itidem appellatam. 
Distare a Samo Trogyllium stadiis quadraginta , 
Strabo testatur *. Sic igitur cum proxime adjaceat 
Trogyllium Samo : eos primo appulisse Samum, ac 
deinde paulo ulterius navigantes ea die commoratos 
esse Trogyllii, sequenti vero constat venisse Mile- 
tum. Studebat ille pro viribus navigationem sic 
maturare , ut solemnitatem Pentecostes ageret Hie- 
rosolymis. 

80. « At quid sibi vult, inquit Chrysostomus ° , 
ista festinatio? Non propter festum, sed propter 
multitudinem (interim hac Judeis dabat) et rapere 
volens inimicos, festinabat sermonem annuntiare. » 
Sed et plane declaravit eventus , cur tantopere festi- 
naret Pentecosten peragere Hierosolymis. Sciebat 
enim precurrisse illuc ex Asia Judaos, qui illum 

accusarent, calumniantes, ipsum adversus legem , 
templum, et populum agere; sicque (quod et 
fecerunt ') in eum universum populum concita- 
rent, Nec insuper ipsum latebant, que et postea 
sibi, Hierosolymam cum pervenisset, sunt signifi- 
cata : nimirum, illos ipsos Judeos qui receperant 
Evangelium ?, quorum erat numerus multorum 
millium , omnes legis emulos, pene infenso animo 
esse in Paulum , quod accepissent ipsum predicare 
discessionem a Moyse. Quamobrem ut tempori in- 
serviret (quod et ipse de se testatur) factus Judas 
tanquam Judeus, et iis qui ex lege essent, tanquam 
et ipse sub lege esset ; ut Judéeos, et cos qui sub lege 
essent lucrifaceret), ad solemne festum Pentecostes 
Hierosolymam festinat accedere, quo declararet se 
patrias leges non adeo aversari. Permissa enim ad 
tempus fuisse legalia, ut iisdem opportuno tempore 
uterentur, si vellent, Apostoli, satis superius dictum 
est: licet Epiphanius existimarit, Paulum christiano 
more peregisse Pentecosten. Sed si hoc ipse mente 
concepisset ; quid opus habuisset, ut illam Hierdso- 
lymis ageret, tantopere festinare ? Nam si christiano 
more illud festum acturus erat, non Hierosolymis 
tantum, sed in omnibus Ecclesiis celebrare, liberum 
erat. Ceterum ea ipsa que egit, cum Hierosolymam 
pervenisset , cujus rei causa (ut dictum est) illuc 
profectus sit, aperte declarant. 

81. De festis diebus Christianorum. — Verum 
quod pertinet ad legalia : haud diutius ea perman- 
sisse, sed hac ipsa etate magna ex parte fuisse 
sublata, manifeste apparet : quandoquidem Ignatius, 
qui undecimo Trajani anno, quo passus est, suas in 
itinere positus Romam veniens scripsit epistolas , 
plane id admonet scribens ad Philippenses *, ne 
festum Paschatis agerent cum Judeis, sic dicens : 
« Ad hee contestor episcopo et presbyteris in Do- 
mino : Si quis cum Judeis celebrat Pascha, aut 
symbola festivitatis eorum recipit, particeps est 
eorum qui Dominum occiderunt et Apostolos ejus.» 
Porro alias esse introductas in Ecclesiam festivitates, 
eadem epistola idem ipse declarat, sic dicens : «Fe- 
stivitates ne dehonestetis. » Meminit et inferius de die 
Dominico; de quo et ad Magnesianos * scribens : 
« Post sabbatum , inquit , omnis Christi amator Do- 
minicum celebret diem, diem resurrectioni conse- 
cratum Dominice , reginam et principem omnium 
dierum. » Meminit ejusdem et Joannes * in Apoca- 
lypsi. Certe quidem ipso exordio nascenlis Ecclesize 
observari cceptam ab Apostolis diem Dominicam , 
qua simul ad sacram synaxim convenirent, argu- 
mento sunt que nuper de conventu Troade ab 
Apostolo habito una sabbati, dicta sunt; quodque 
Paulus ad Corinthios ® scribens , una ilem sabbati 
pecuniam pro collecla asservari precepit. Porro 
fieri solitas collectas die Dominico , jam superius 
diximus. Sed de die Dominico paulo inferius plura 
dicenda sunt. 

82. Quod autem ad Pascha pertinet : placuit 
Petro in primam diem Pascha transferre : non enim 
Pius papa, vel Victor (ut alii putant) fuerunt ejus 
rei auctores, cum (quod Beda * testatur) constet Pe- 
trum die Dominico Pascha Rome celebrasse , atque 
id ipsum Marcum, monente eodem Petro , Alexan- 
drie docuisse. Quod et Proterius episcopus Alexan- 
drinus scribens ad Leonem Romanum pontificem 
ingenue profitetur, cujus fragmentum epistole idem 
qui supra recitat Beda *. Manifeste igitur Socrates * 
novatianus homo hallucinatur, dum ex decreto No- 
vatianorum confirmat esse debere in cujusque vo- 
luntatis arbitrio, quando velit Pascha peragere ; 
quod nulla dicat ratione consistere, quando illud sit 
celebrandum. Sed novantes Novatianos libenter 
auscultant, captantes quamcumgue a quovis obla- 
tam occasionem, ne vel in his subjici videantur Ca- 
tholicee Ecclesiz. Sed de his alias pluribus. Explosis 
igitur legalibus cerimoniis, sic illa que precipua 
esse videbantur Judeorum festa, Pascha atque Pen- 
tecosten , ex parte Apostoli celebrare cceperunt : ut 
retinentes nomina, que nova erant in illis et augu- 
stiora, atque illa ipsa que iisdem solemnitatibus 
typice erant significata, jamque per Christum im- 
pleta mysteria celebrarent. Hee vero docuisse Apo- 
stolum, cum post hec Rome agens id scripsit ad 
Colossenses * : « Nemo vos judicet in cibo aut potu , 
aut in parte diei festi , aut neomenie , aut sabbato- 
rum, que sunt umbra futurorum, corpus autem 
Christi; » complures existimarunt. Non enim peni- 
tus festa Paulum abstulisse , sed (ut dictum est) ex 
parte tantum, Tertullianus ° antiquitatum Ecclesize 
egregius testis docet his verbis: « Si omnem in 
totum devotionem temporum, et dierum , et men- 
sium, et annorum erasit Apostolus: cur Pascha ce- 
lebramus annuo circulo in mense primo? Cur 
quinquaginta exinde diebus in omni exullatione 
decurrimus ? » . 

83. At vero nec cum ad Galatas Paulus scribens ° 
dixit : « Dies observatis, et menses, et tempora, et 
annos. Timeo vos, ne forte sine causa laboraverim 
in vobis; » aliud quam Judaicas cxrimonias sugil- 
lavit. Nam Origenes , qui et lisdem cum Tertulliano 
temporibus claruit, nempe Severi imperatoris, baud 
amplius quam centum quinquaginta annis a tempo- 
ribus Apostolorum , de utraque Pauli sententia 
agens, ac fusius disputans contra Celsum7 hee ait : 
« Accommodalissime, ad festos dies Gentilium scili- 
cet arguendos, illud apud Paulum dictum videtur : 
Dies autem observatis , et menses, et tempora, et 
annos; timeo forle ne sine causa Jaboraverim in 
vobis. Quod si quis ad hec fortasse objecerit vel 
Dominicos dies, vel parasceves, et Paschatis, vel 
Pentecostes tempora, que ex diebus utique constant : 
dicendum, perfectiorem quemque, qui pro verbi Do- 
mini ac Dei natura, dictis factisque et cogitationibus 
semper insistat , assiduo in Domini diebus versari, 

et Dominicos perseveranter agere dies , et ad recte 
vivendum sedulo paratiorem se reddere, et a mundi 
suavitalibus abstinere, etc. » Pergit enim agere de 
Paschate , quod celebretur a Christianis, quod eo 
tempore immolatus sit Christus; et de Pentecoste , 
quod Spiritus sanctus calitus effusus sit in Apostolos 
atque discipulos. Ac denique monstrat pluribus, 
perfectiores Christianos mente sua semper agere 
dies festos; esse tamen imbecilliores , qui sensibili- 
bus indigerent exemplis, iidemque his statutis festis 
manu ducendi essent ad sublimiorem perfectiorem- 
que disciplinam , quaamobrem hee subdit : « Istius- 
modi arbitror ubi Paulus cognovisset festi diei par- 
tem, festum id nominasse, quod preter dies caeteros 
festos statis diebus celebraretur; et ex istiusmodi 
dicta aperuisse, non in parte aliqua festi diei, sed in 
integra quadam et indeficiente hunc esse , qui pro 
verbi doctrina vitam perpetuo duxerit. » De jisdem 
festis sic ex parte sublatis hac et Gregorius Nazian- 
zenus ‘: «Festos dies Judeus etiam agit, verum 
juxta lilteram : legem enim corpoream consectans, 
ad spiritualem legem non pervenit. Festos quoque 
dies Gentilis agit, vernm juxta corpus: » Et paulo 
post : « Feriamur ipsi quoque, verum ut Spiritui 
gratum est; » el inferius, cum agit de festo Pente- 
costes, deque ratione ejus festi diei celebrandi a 
Christianis inita, hac addit : « Ob has fortasse ra- 
tiones, vel his proximas, vel etiam sublimiores 
quasdam , magisyue divinas, Pentecostes diem 
Hebreorum voce colimus; quemadmodum et alios 
multos Hebraicos ritus observamus , apud _ illos 
guidem figura tenus celebratos, a nobis autem mys- 
tice restilutos atque perfectos. » His consentientia 
scribit Basilius *. 

84. At in his sic ex parte mutandis, rilus etiam 
Apostolos Ecclesiam docuisse, quibus celebrarentur, 
Hilarius* testatur his verbis : « Hac quidem sabbata 
sabbatorum ea ab Apostolis religione celebrata sunt, 
ut his Quinquagesimx diebus nullus neque in ter- 
ram strato corpore adoraret, neque jejunio festivita- 
tem spiritualis hujus beatitudinis impediret : quod 
id ipsum extrinsecus etiam in diebus Dominicis est 
constitutum, qui ultra sabbati numerum per pleni- 
tudinem evangelice predicalionisaccedunt: Namque 
cum in septimo die sabbati sit et nomen et obser- 
vantia constituta ; tamen nos octava die, que et ipsa 
prima est, perfecti sabbati festivitate letamur.:» 
Hucusque Hilarius. Sed et Epiphanius * agens contra 
Aerium nebulonem , primum sacrorum statutorum 
dierum impugnatorem, non aliunde quam ex 
apostolica constitutione observationem, ejusmodi 
ecclesiasticam tot seculis ante prescriptam sibi 
vindicat. i 

85. Sed quam erudite et eleganter Hieronymus* 
hereticorum objectiones , qui ex Apostoli verbis 
captiones quascumque possint, calumniose admo- 
dum aucupantur, refellat, hee accipe: « Dicat ali- 

quis : Si dies observare non licet, et menses, et 
tempora, et annos; nos quoque simile crimen in- 
currimus, quartam sabbati observantes, et parasce- 
ven, et diem Dominicam, et jejunium Quadrage- 
sime , et Pasche festivitatem , et Pentecostes leti- 
tiam , et pro varietate regionum diversa in honore 
martyrum tempora constitula. Ad quod qui simpli- 
citer respondebit, dicet, non eosdem judaice obser- 
vationis dies esse , quos nostros. Nos enim non azy- 
morum Pascha celebramus, sed Resurrectionis et 
Crucis: nec septem juxta morem Israel numeramus 
hebdomadas in Pentecoste, sed Spiritus sancti vene- 
ramur adventum. Et ne inordinata congregalio po- 
puli fidem minueret in Christo , propterea dies 
aliqui constituti sunt, uf in unum omnes pariter 
veniremus : non quo celebrior sit dies illa qua con- 
venimus; sed quo quacumque die conveniendum 
sit , ex conspectu mutuo letilia major oriatur. Qui 
vero opposite questioni acutius respondere conatur, 
illud affirmat; omnes dies equales esse , nec per 
parasceven tantum Christum crucifigi, et die Domi- 
nica resurgere, sed semper sancte Resurrectionis esse 
diem, et semper eum carne vesci Dominica. Jejunia 
autem, et congregationes inter dies propter eos et a 
viris prudentibus institutos, qui magis saculo vacant 
quam Deo, nec possunt , imo nolunt toto in ecclesia 
vite sue tempore congregari, et ante humanos actus 
Deo orationum suarum offerre sacrificium. Quotus 
enim quisque est, qui sallem hee pauca, que slatuta 
sunt, vel orandi tempora, vel jejunandi, semper 
exerceat? » Hac et alia Hieronymus, ut apparet, in 
sententiam Origenis. At non hi quidem sic cunctis 
Christianis dies equales esse dixerunt, ut festa dies 
non prestet non fest : sed quod dies , in quantum 
dies sunt, omnes ab eodem auctore creati , ejusdem 
sint considerationis , tamen quod in aliquibus gran- 
dia inciderint divina mysteria, ex his eosdem reddi 
celebriores constat: sicut de campis accidit, qui cum 
omnes eque sint terra, ille tamen nobilior habetur 
ceteris, in quo magis egregia sunt sata semina, vel 
plantate arbores. Quamobrem certi dies his mune- 
ribus divinitus illustrati, celebriori cultu_ peragi 
debuerunt; cum alioqui ob immensam Dei erga 
mortales largitatem effusam , cum sufficere illi dies 
prescripli ad referendas gratias minime videantur, 
omnibus diebus eadem meditari omnes eque de- 
berent. 

86. Sed quod spectat ad sensum verborum Apo- 
stoli : complures antiquorum, ac presertim Greco- 
rum, exposuerunt de Judeorum festis Apostolum 
agere : alii ad superstitionem Gentilium retulerunt, 
quod Gentiles passim distinctos haberent dies fa- 
stos, atque nefastos. In quam sententiam S. Augu- 
stinus scribens ad Januarium! hecait : « Non itaque 
dies observamus, annos, et menses, et tempora ; ne 
audiamus ab Apostolo : Timeo ne forte sine causa 
laboraverim in vobis. Kos enim culpat, qui dicunt : 
Non proficiscar hodie, quia preposterus dies est, aut 

quia luna sic fertur : vel, proficiscar, ut prospera 
cedant, quia ita se babet propositio siderum. Non 
agam hoc mense commercium, quia illa stella mibi 
agit mensem : Non plantabo hoc anno vineam, quia 
bissextus est, etc. » Idem alibi‘t de celebrando in 
Ecclesia Paschate atque Pentecoste , disputans con- 
tra Faustum hec impugnantem, aliisque in locis *, 
ut contra Adimantum, et in psalmum centesimum 
decimum, et ad Januarium scribens *, exactam red- 
dit rationem, consentientem ceteris antiquis rerum 
Keclesiasticarum tractatoribus. Nec est quod quis 
moveat questionem, quod preter illa que ab eodem 
Paulo apostolo dicta sunt, idem ipse rursus scribens 
ad Romanos ‘ sic dicat : « Alius judicat diem inter 
diem : alius autem judicat omnem diem. » De cibis 
enim illic agi, manifestissimum est : id enim com- 
muni consensione Patres locum illum explicantes 
affirmant; licet S. Hieronymus contra Jovinianum 
agens, aliter locum illum explicare videatur. Verum 
jure dicere etiam quisque poterit Apostolum de 
aliis quam Judeorum festis esse locutum. - 

87. Ex his igitur ex sententia Origenis , et Hie- 
ronymi recitatis, quibus dicilur , Christianos san- 
ctiores non hanc vel illam ad divinum cultum pre- 
scriptam habere diem, sed cunctis propensius divi- 
num Numen venerari, inferri posse videtur, ea po- 
tissimum ratione in Ecclesia antiquitus institutum, 
ut dies hebdomadz omnes, feria nomine diceren- 
tur. Non enim recens vel a Sylvestro papa primum 
hujusmodi est excogitata nomenclatura, que ab an- 
tiquioribus ecclesiasticis scriptoribus reperitur usur- 
pata. Nam et Tertullianus ° frequenter meminit de 
quarta et sexta feria. Idemque ait ° : « Nobis certe 
omnis dies etiam vulgata, consecratione celebratur ; » 
et alibi’: « Nos intelligimus, magis sabbatizare vos 
omni opere servili semper debere , et non tantum 
septimo quoque die, sed per omne tempus ; » et 
Hieronymus * ad Algasiam, cum et illud Pauli ex- 
plicat : « Nemo vosjudicet in parte diei festi. Ut alios, 
inquit, dies festos putent, alios non festos : nobis 
enim, qui in Christum credimus resurgentem, jugis 
et eterna festivitas est. » Accedit his illa ratio, quod 
sicut Judei * Paschalem solemnitatem septem die- 
bus comedentes azyma celebrabant, ita Christi Eccle- 
sie placuit totidem dies alia ratione post Pascha 
solemniter agere , eamque ob causam eos ferias di- 
cere; quarum quoniam prima erat ipsa festivitas 
Pasche , que mox sequitur, secunda, ac deinceps 
cetera numerarentur eodem ordine. At quoniam 
(ut dictum est) quolibet die primo, quem Domini- 
cum appellandum esse majores censuerunt, eamdem 
Christi resurrectionis memoriam singulis agendam 
hebdomadis statuerunt : inde factum est etiam, ut 
sicut in prima Resurrectionis hebdomada dies sin- 
guli feria nomine dicebantur, ita sequentibus sin- 
gulis hebdomadis, quod eadem repetita solemnitas 

videretur, eodem quoque modo ceteri hebdomade 
dies etiam ferive dicerentur, cum presertim fideles 
horrerent eosdem a diis Gentium nominare, vel ju- 
daico more a sabbato primam, secundam sabbati, et 
sic dcinceps nomen deducere. 

88. Verum quoniam prima feria , eademque 
precinua, preclarissimis insignita mysteriis , dies 
Dominica mernit nuncupari : idque cum factum 
reperiatur Apostolorum temporibus (ut superius 
dictum est) non ab aliis quam ab ipsis fuisse statu- 
tum, atque servari mandatum omnes qui mente va- 
leant. dicturos putamus. Actum est superius de diei 
Dominici prerogativis , quarum in Synodo coram 
Theophilo sexto Antiochene Ecclesia episcopo sex a 
sanctis Patribus sunt recensite. Attigerunt ex his ali- 
quas Origenes *, Athanasius ?, Hilarius °, Basilius *, 
Hieronymus * : a S. Augustino * etiam multe col- 
lecte leguntur : sed ct S. Leo 7 ceteris locupletius 
de ejus diei sicramentis ad Dioscorum scribit, item- 
que sexta Synodi § adjecti canones. Nec dicere pra- 
termittimus triplici nomine eamdem primam diem 
dictam reperiri : nam non tantum eam dixere ma- 
jores Dominicam, utpote quia de ea illud pradictum 
videretur : « Hee dics, quam fecit Dominus; » sed 
et alii eam nominavere diem panis, alii diem lucis. 
Sed cur fuerit his tribus nominibus insignita, fusius 
explicat sanctus Joannes Chrysostomus ° : nobis 
modo in his non immorandum. Preter tot antiqua 
de ejus diei cultu monumenta, est et canon magni 
Niceni Concilii '° : sanctus Augustinus *', qui ejus- 
modi observationem diei ab Apostolis institutam 
affirmat, de ejusdem cultu hee tradit : « Dominicum 
ergo diem Apostoli, et apostolici viri ideo religiosa 
solemnitate habendum esse sanxerunt, quia in eodem 
Redemptor noster a mortuis resurrexit; quique ideo 
Dominica appellatur , ut in eo terrenis operibus vel 
mundi illecebris abstinentes tantum divinis cultibus 
serviamns. » Et post multa de ejusdem diei insigni- 
bus, addit : « Ac ideo sancti doctores Ecclesie de- 
creverunt omnem gloriam judaici sabbatismi in 
illam transferre, ut, quod ipsi in figura, nos celebrare- 
mus in verilate. Observemnus ergo diem Dominicum, 
fratres, et sanctificemus illum, sicut antiquis pra- 
ceptum est de sabbato, dicente legislatore: A vespera 
usque ad vesperam celebrabitis sabbata vestra. Vi- 
deamus ne olium nostrum vanum sit, sed a vespera 
diei sabbati usque ad vesperam Dominice diei, se- 
questrati a rurali opere, et ab omni negotio, solo 
divino cultui vacemus. Veniat ergo, cuicumque pos- 
sibile sit, ad vespertinam atque nocturnam celebra- 
tionem, et oret ibi in conventu ecclesiz pro peccatis 
suis Deum. Qui vero hoc non possit, saltem in domo 
sua oret, et non neget Deo solvere votum ac reddere 
pensum servilutis. In die vero nullus se a sacrarum 
missarum celebratione separet; neque quis domi 

remaneat, ceteris ad ecclesiam pergentibus; neque 
in venatione se occupet. » Hec et alia de ejus diei 
cultu Augustinus. 

89. Quod vero primum dicit, ea die missas au- 
diendas : non tam Augustini sententiam , quam 
communem totius Ecclesize usum secuta, Hee ipsum 
monuit Synodus Agathensis‘*. De vigiliis nocte Do- 
minice celebrandis extat canon Concilii Matisco- 
nensis *, necnon nuper citatus canon in appendice 
ad sextam Synodum *, quo etiam jubetur ut ea die 
oblationes more majorum offerantur in ecclesia. Sed 
non res est recens introducta : quandoquidem et 
Cyprianus invehitur in mulierem divitem, que sine 
oblatione eadem die ad ecclesiam conveniret, sic di- 
cens * : « Locuples et dives es, et Dominicum cele- 
oo te credis, quee corbonam omnino non respi- 

; que in Dominicum sine sacrificio venis; que 
lake de sacrificio, quod pauper obtulit, sumis? » 
Hee ipse : et licet alio sensu Dominicum alii acci- 
piendum putent, nezipe pro ipso sacrificio; tamen 
illud die Dominica publico conventu celebrari soli- 
tum, alibi diximus, Eadem est querela Augustini °, 
dicentis in divites: « Oblationes, que in altario con- 
secrentur, offerte. Erubescere debet homo idoneus, 
si de aliena oblatione communicaverit. » Est et de 
his Paulini *ad plebem pia admodum exhortatio, et 
in religiosum officium omittentes justa objurgatio. 
Sed de collectis et oblationibus dictum est superius. 
Hee satis de his que ad diem Dominicam spectant, 
quam ex septem ceteris festam novimus ; licét olim 
(ut dictum est) in Oriente et dies sabbati etiam feria- 
retur. 

90. In eos vero qui feriam quintam absque ope- 
ratione agerent, Augustlinus 7 vehementer invehitur, 
dicens : « Et quia audivimus, quod aliquos viros vel 
mulieres ita diabolus circumveniat, ut quinta feria 
nec viri opera faciant, nec mulieres lanificium : 
coram Deo et sanctis angelis ejus contestamur, 
quia quicumque hoc observare voluerint, nisi per 
prolixam et duram peenitentiam tale sacrilegium 
emendaverint, ubi arsurus est diabolus, ibi et ipsi 
damnandi sunt. Isti enim infelices et miseri, qui in 
honorem Jovis in quinta feria opera non faciunt, 
non dubito quia ipsa opera die Dominico facere non 
erubescunt, nec metuunt. Et ideo quoscumque tales 
esse cognoverilis, durissime castigate. Et si emen- 
dari noluerint, nec ad colloquium, nec ad convivium 
vestrum eos venire permittite. Si vero ad vos perti- 
nent, etiam flagellis ceedite; ut vel plagam corporis 
timeant, qui de anime sue salute non cogitant. Nos 
enim, fratres carissimi, cogitantes periculum ve- 
strum, paterna vos sollicitudine admonemus. » Hu- 
cusque Augustinus : quibus videas, quanta vigi- 
lantia intenderint Patres ne in feriationem dierum 
aliqua irreperet superstitio. His enim similia scripsit 
S. Gregorius * adversus eos qui diem sabbati eque 

ac Dominicum feriarent, ipsumque Dominicum 
judaice celebrarent, quod olim vetuerat etiam Con- 
cilium Laodicenum '. Ebionzos ejus erroris redar- 
gutos esse, quod «que sabbatum ac diem Domini- 
cum colerent, testatur Eusebius ? : at de his su- 
perius, ubi actum est de jejunio sabbati, fusius 
dictum. 

91. Sed utsummatim de ceteris Ecclesiz diebus 
festis agamus : eadem sane ratione qua Apostoli ea 
servanda instituerunt, qui iisdem successerunt apo- 
stolici viri, reliqua que sunt postea superaddita 
festa introduxerunt, ac posteris tradiderunt. Augu- 
stinus enim scribens contra Faustum hee addit * : 
« Ea quippe anniversarie in Ecclesia celebrantur, 
que insigniter excellentia certis diebus facta sunt; 

-ut eorum necessariam salubremque memoriam 
festivitas concelebrata custodial; » et alibi * : « Be- 
neficiorum Dei solemnitatibus, festis, et diebus 
statutis dicamus sacramusque memoriam , ne volu- 
mine temporum ingrata subrepat oblivio. » Hac, 
inquam, ratione et festa Natalis Domini, Epipha- 
niorum, necnon Ascensionis celebranda in Eccle- 
sia, sunt salubriter introducta. Sed quonam tem- 
pore hec accesserint, haud tutum est definire : nisi 
qui certam fidem adhibendam esse putarit illis apo- 
stolicis institutis, que Clementis nomine vulgata 
habentur. In his * enim de dictis tribus hisce festi- 
vitatibus habetur mentio, tanquam fuerint ab Apo- 
stolis institute : quod et pie credendum est: nam 
quo tempore cetere festivitales agi coeperint, aliqua 
est memoria; de his autem antiquioribus atque pre- 
clarioribus nullum invenitur institutionis exordium. 
Certe veteres sancti Patres, qui his diebus homilias 
ad populum habuerunt, de his festis ut de re anti- 
quissima locuti sunt. 

92. Paulinus °, qui temporibus Theodosii se- 
nioris claruit, ea a Deo accepta, nempe divinitus 
instituta esse , testatur his versibus : 


Ergo velut czlum stellis, ut floribus arva, 
Temporibusque annos Dominus, sic ipse diebus 
Tempora distinxit festis, ut pigra diurnis 
Ingenia obsequiis saltem discrimine facto 

Post intervallum reducens solemnia voto 
Sancta libenter agant. 


Hec Paulinus. 

Qui etiam ibidem relegens sacra festa que suo 
tempore in Ecclesia agebantur, non tantum nuper 
dictorum meminit, sed etiam natalitiorum sancto- 
rum martyrum, de quibus paulo inferius paucis 
acturi sumus. Sed qnod illa a Domino instituta di- 
cit, in eum sensum accipiendum est : Deus qui in 
Decalogo legem prescriptam dedit, qua festos dies 
juberet coli, eosque illos esse postea declaravit, qui- 
bus maxima quedam ipse contulisset in Hebreum 
populum beneficia; qua ne memoria exciderent, 


mille aliis monumentis in mentibus voluit esse fixa : 

cum vero postea longe majora per Filium suum in 
hunc mundum missum, universo humano generi 
elargitus est dona, et immensa addidit beneficia ; 
cur non videretur ab eo pariter esse statutum, ut 
eorum memoria eque solemniter celebritate anni- 
versaria coleretur? Neminem enim bec adeo per- 
spicua negaturum putamus, nisi qui omnis prorsus 
a Deo inditea homini rationis est expers : cum pre- 
sertim (ut pluribus dictum est) illa priora, horum 
qu postea contigerunt, typum gererent; sicque ea 
etiam ratione, illa fore legitima sempiterna, pre- 
dicta essent ; quod licet typice aliquando et ad tem- 
pus illa, postea vero secundum veritatem forent ab 
omnibus perpetuo celebranda. 

93. Quod vero spectat ad festa sanctorum, que 
a majoribus dici natalitia consueverunt; etsi hee 
alibi atligerimus, quoniam tamen id in presentia- 
rum a nobis exigit ratio argumenli, de iisdem hic 
paucis agendum putamus. Non negligenda in primis 
omnino videntur que de his apud Clementem * scri- 
pta leguntur, manasse hee scilicet ex apostolicis 
institutis; cum antique traditioni de Sanctorum 
natalitiis celebrandis complures antiquissimi scri- 
ptores adstipulentur. Nemo certe, nisi Apostolorum 
auctoritate, rem tantam in nova Ecclesia absque 
ullo divine Scripture exemplo introducere pre- 
sumpsisset : neque rursum ab universali Ecclesia 
recepta esset, nisi id omnes ex apostolica traditione 
manasse novissent. Quonam pacto, queso, cum 
nondum anni centum ab Apostolorum temporibus 
lapsi essent, dum ad illud tempus superstites adhuc 
fuissent nonnulli Apostolorum discipuli, Ecclesia 
Smyrnensis ’, scripta epistola non tantum ad Eccle- 
siam Philomilii, sed ad omnes Catholicos Christia- 
nos ubique gentium, egregie libereque profiteretur 
se propediem celebraturam diem festum martyrii 
Polycarpi solemni celebritate, nimirum cum ces- 
saret dira perseculionis rabies; nisi Apostolorum 
auctoritate id jure, sancte, pieque facere licuisset? 
Sed reddamus (quo hee planiora fiant) ejus epistole 
verba, que sunt hujusmodi, post enarratum mar- 
tyrium Polycarpi: « Nos postea ossa ejus, potiora 
lapillis pretiosis, auroque puriora, ex cineribus 
selecta eo loco reposuimus, qui illis erat decorus 
consentaneusque : ubi sane nobis in unum ali- 
quando coactis, Dominus prestabit, ut celebrem 
ejus martyrii diem, instar natalis festi, cum exul- 
tatione et gaudio quantum fieri potest maximo re- 
colamus : idque cum ad martyrum memoriam, qui 
antea tale certamen confecerunt, tum ad eorum 
exercitationem, mentisque ad talem constantie pre- 
parationem, qui postea Christum eo genere mortis 
ingenue confessuri sint. » Hc ibi. 

94. Ex his quidem tum majorum de ea re tra- 
ditio declaratur, tum etiam que apud Clementem 
in hec verba leguntur, probata magis ac magis red- 
duntur: «In die, inquit auctor, Stephani protomar- 
tyris quiescant, et reliquorum sanctorum marty- 

rum, qui Christum proprie vite anteposuerunt. » 
Confirmant hee etiam que Origenes, qui sequenti 
seculo vixit, nempe sub Severo, sua in Mattheum 
homilia ' de infantibus Innocentibus martyribus ait : 
« Bene et secundum voluntatem Dei eorum memo- 
riam sancti Patres celebrari mandarunt sempiternam 
in Ecclesiis, veluti pro Domino morientium. » Id 
ipsum est quod dicit Tertullianus * ex antiqua ma- 
jorum traditione : « Pro natalitiis annua die faci- 
mus. » Per natalitia, dies obitus sanc!orum intelligi, 
nuper citatus Origenis locus satis expresse signifi- 
cat. His addimus celebrem Cypriani locum * in 
epistola ad clerum Carithaginiensem, qua admonuit, 
ut dies eorum qui martyrio mortem oppeterent , 
ecclesiasticis tabulis adnotarent , quo eorum memo- 
rias celcbrare possent. Sunt hec ejus. verba : « De- 
nique et dies eorum, quibus excedunt, adnotate; 
ut commemorationes eorum. inter memorias mar- 
tyrum celebrare possimus, quanquam Tertullus 
fidelissimus et devolissimus frater noster-pro certa 
sollicitudine et cura sua, quam fratribus in omni 
obsequio operationis impertit, qui nec illic circa 
curam corporum deest, seripserit, et scribat, ac 
significet mihi dies, quibus in carcere beati fratres 
nostri ad immortalitatem gloriose mortis ex ista 
transeunt; ut celebrentur hic a nobis oblationes et 
sacrificia ob commemorationes eorum que cito vo- 
biscum, Domino protegente, celebrabimus, » Hu- 
cusque Cyprianus. Idem ipse * alias quoque ad 
eosdem : « Sacrificia, inquit, pro his semper (ut 
meministis) offerimus , quoties martyrum passiones 
et divs anniversaria commemoratione celebramus. » 
Gregorium Thaumaturgum instituisse suos, quos 
nupcer ad fidem converterat, ut celebrarent natalitia 
martyrum, auctor est Gregorius Nyssenus *. Denique 
ne singulos recensendo ejus rei fidelissimos testes , 
molestiam afferam, satis sit una sententia rem 
absolvere : nimirum lipere affirmare, neminem 
post recensitos reperiri sanctorum Patrum, rerum 
Ecelesie tractalorum, qui vel homilias in sancto- 
rum martyrum natalitiis non scripserit, vel alia 
occasione eorumdem non meminerit. 

95. At non tantum martyrio consummatorum, 
sed et ceterorum * sanctorum perayi solitas in Ec- 
clesia anniversarias celebritates, Gregorius Nyssenus 
declarat, ordinemque describens, sic ait: « Ordo 
autem nobis spiritualium celebritatum atque con- 
ventuum is est, quem magnus Paulus docuit, su- 
perne atyue celitus hujusmodi rerum cognilionem 
adeptus. Ait enim ille, in primis Apostolos et pro- 
phetas constitutos et ordinatos esse,~post illos vero 
pastores et doctores. Convenit igitur ordo solemnium 
conventuum et celebrifatum cum apostolica hae or- 
dinatione. » Et paulo post recensitam Christi festi- 
vitatem, hee subdit: « Primum nobis Apostoli et 
prophet spiritualis coetus initium fecerunt; utra- 
que enim prorsus circa eosdem sunt dona, et Apo- 

stolicus spiritus, et spiritns prophetia. Sunt autem 
hi, Stephanus, Petrus, Jacobus, Joannes, Paulus ; 
deinde post hos, conservato ordine suo, pastor et 
magister prasentem nobis celebritatem auspicatur. » 
Hac Gregorius, cum in festo die fratris sui Basilii 
eum pro concione laudavit. Sicut et Gregorius Na- 
zianzenus, qui pariter Athanasium, jam diu ante 
vita functum, eadem de causa visus est encomio 
celebrasse. 

96. Quanta autem animi alacritate essent ma- 
jores nostri in celebrandis anniversariis festis diebus, 
ex his que scribit Dionysius Alexandrinus * facile 
potest intelligi, cujus de ea re sententiam superius 
recitavimus; et cum ipsius, tum etiam aliorum an- 
tiquorum testimonio demonstravimus, nec tempore 
cujusvis maxime persecutionis urgentis abstinuisse 
fideles, ubicumque agerent, etiamsi in carcere es- 
sent, una simul, quantum loci et temporis opportu- 
nitate daretur, conventus agere, feslosque dies ce- 
lebrare, et sacree Eucharistie participes fieri. Sed 
consule que de his superius dicta sunt, cum de 
Ecclesia et conventu ecclesiastico actum est. Reddita 
autem pace Ecclesize, quanto celebriori ac frequen- 
tiori conventu non unius loci vel civitatis, sed lotius 
plane provincie populi in unum locum conve- 
nientes, festos dies celebrare consuevissent, duo tan- 
tum exempla ex antiquioribus monumentis in me- 
dium afferre satis sit; quorum alterum Orientalis 
Ecclesia, alterum vero Occidentalis consuetudinem 
patefaciet. Gregorius Nyssenus? in ea orationequam 
habuit in natali die S. Theodori martyris, hc est 
ad populum pro concione locutus : « Vos, qui po- 
pulus Christi, qui grex sanctus, ac regale estis sa- 
cerdotium, qui undique ex urbibus et ex agris ca- 
tervatim confluxistis, unde signo itineris accepto, in 
hunc locum venistis ? Quis vobis huc veniendi adeo 
seriam ac quasi prestitufam necessitatem imposuit , 
idque tempore biberno, quo tempore eta bello quies 
est, et miles armaturam amovet, et nauta guberna- 
culum super flumen ponit, et agricola aratores boves 
in preesepi curans quiescit? An palam est, quod san- 
ctus martyr ex militaribus ordinibus et tuba cecinit, 
et multos ex diversis regionibus ad sue quietis lo- 
cum et sedem vocavit, non ad bellicum instruens 
apparatum, sed ad dulcem ac maxime Christianos 
uliyue decentem pacem cogens ? » Hee Gregorius , 
qui (? ne hoc pretermiltamus dicere) in festo die 
sanctorum Quadraginta marlyrum, ob frequentissi- 
mum ceelum qui convenerat, hominumque com- 
pressionem et strepitum, coactus est luculentam 
oralionem, quam in laudem martyrum inchoave- 
rat, inabsolutam, relinquere, et die sequenti resu- 
mere. 

97. Non certe minor vigebat in Occidentalibus 
fidei ardor in celebrandis festis diebus martyram. 
Omittimus dicere de natalitio Apostolorum, a quo 
abesse, testimonio Galle Placidie* scribentis ad 

Pulcheriam, sacrilegium putabatur. Quid in solem- 
nitate ceterorum martyrum peragi consuevisset, ex 
his que Prudentius cecinit in Hippolyto , satis per- 
spicue potest intelligi, dum de frequenti accessu ad 
ejus ecclesiam, que erat extra meenia, in die natali 
ipsius, agit his versibus' : 


Jam cum se renovat decursis mensibus annus, 
Natalemque diem passio facta refert : 

Quanta putas studiis certantibus agmina cogi, 
Queve celebrando vota coire Deo? 

Urbs Augusta suos vomit effunditque Quirites, 
Wna et patricios ambitione pari. 

Confundit plebeia phalanx umbonibus equis. 
Discrimen procerum, pracipiente fide. 

Nec minus Albanis acies se candida porlis 
Explicat, et longis ducitur ordinibus. 

Exultant fremitus variarum bine inde viarum : 
Indigena, et Picens, plebs et Etrusca venit. 

Concurrit Samnitis atrox, babitator et alte 
Campanus Capue, jamque Nolanus adest : 

Quisque sua latus cum conjuge, duicibus et cum 
Pignoribus rapidum carpere gestit iter. 

Vix capiuut patuli populorum gaudia campi. 
Heret et in magnis densa cohors spatiis. 


98. Multa his similia scripta sunt a Paulino in 
suis que edidit S. Felicis natalibus. Sed ex eo, que- 
nam solerent sic convenientes ad festa martyrum 
offerre munera, tantummodo recitabimus : que his 
versibus explicat ? : 


Cedo, alii pretiosa ferant donaria, meque 
Officii sumptu superent, qui pulchra tegendis 
Vela ferant foribus, sen puro splendida lino, 
Sive coloratis textum fucata fignris. 

Hi leves titulos lento poliant argento, 
Sanctaque prefixis obducant limina lamnis 

Ast alii pictis accendant lumina ceris, 
Multiforesque cavis lychnos laquearibus aptent, 
Ut vibrent tremulas funalia pendula flammas : 
Marlyris hi tumulum studeant perfundere nardo, 
Et medicata pio referant unguenta sepulero. 


Prosequitur dicere de nummis solitis erogari in 
pauperes. Rursum vero de unguentis afferri consue- 
tis his diebus ad sepulcra martyrum, meminit 
et Prudentius itidem ubi supra in Hippolyto, sic 
dicens : 


Oscula perspicuo figunt impressa metallo , 
Balsama diffundunt, flelibus ora rigant. 


Et Gregorius* scribens ad Secundinum : « Aloem 
vero, inquit, thymiama, styracem, ct balsamum 
sanctorum martyrum corporibus offerenda, latore 
presentiam deferente, transmisimus. » Sed quod ad 
titulos argento ornatos, ipsasque laminas ante li- 
mina affigi solitas pertinet ; liquet eas fuisse tabellas 
pictas , vel aliter argento incisas imagines, quibus, 
que a sanctis martyribus fuissent asseculi beneficia, 
vota reddentes, iisdem patefacerent. 

99. Ceeterum (ut hac ad postremum attingamus) 
non sic, ut calumniati sunt heretici , et inter alios 
Manichxi, hec agentes mutarunt majores nostri 
idola in martyres; quasi ut Gentiles deos suos, sic 

ipsi homines colerent : hanc enim calumniam S, 
Augustinus sepissime confutasse reperitur; ut in 
primis cum agens contra Faustum falia in Catholi- 
cos inclamantem, hac ait: « Populus autem Chri- 
stianus memorias martyrum religiosa solemnitate 
concelebrat, et ad excitandam imitationem, et ut 
meritis eorum consocietur; atque orationibus adju- 
vetur : ita amen, ut nulli martyrum, sed ipsi Deo 
martyrum sacrificemus, quamvis in memoriam 
martyrum constituamus altaria. Quis enim antisti- 
tum in locis sanctorum corporum assistens altari, 
aliquando dixit : Offerimus tibi, Petre, aut Paule, 
aut Cypriane? Sed quod offertur, offertur Deo, qui 
martyres coronavit, apud memorias eorum quos co- 
ronavit, ut ex ipsorum locorum admonitione major 
effectus exurgat. » Hac Augustinus, qui eadem sepe 
repetit, ut in libris de Civitate Dei? iterum, et in 
sermone de Natali sanctorum * Fructuosi, Augurii, 
et Eulogii. 

400. Quod demum veluti corollarium addimus : 
sic Christiani celebrare festos dies consueverunt, ut 
neque judaice superstitioni communicarent, neque 
Gentilium sordibus inquinarentur. Unde Gregorius 
Nazianzenus* : « Festos dies Judeus etiam agit, ve- 
rum juxta litteram : legem enim corpoream con- 
sectans , ad spiritualem legem non pervenit. Festos 
quoque dies Gentilis agit, verum juxta corpus, deos- 
que suos ef d:emones, quorum alii obsccenarum re- 
rum sunt architecti, alii ex obscoenis rebus honorem 
conseculi sunt : ac proinde foerda quoque et obsccena 
est eorum festi celebrandi ratio, ut hoc ipsum quod 
peccant in Dei honorem cedat, ad quem yitium 
quasi res quedam honesta et pradicanda confugit. 
Feriamur ipsi quoque, verum ut Spiritui gratum 
est.» Hee et alia de his Gregorius, cum agit de 
festo Pentecostes, cujus gratia ejusmodi a nobis est 
suscepta narratio. At quod pertinet ad festa Genti- 
lium; modeslior illa prima apud eos lex sancila vi- 
debatur, que a Luciano recitatur his verbis* : « Ne 
quid intra festi tempus agito, neque publicum, ne- 
que privatum, nisi que ad lusum, ad voluptatem, 
animique oblectationem perlinebunt. » Sed quam 
diverse ab his sint de diebus feslis agendis Chri- 
stiane leges, omnes intelligunt. At de his hactenus. 
Jam enim recepltui canendum, et que ad insinuan- 
dos ex instituto antiquos mores Ecclesia digressa 
est oratio, revocanda, atque ad rerum gestarum 
narrationis cursum ordine dirigenda est. 

401. Mileti cum adhuc esset « Paulus, inquit 
Lucas °, mittens Ephesum, vocavit majores natu Ee- 
clesiz (at non tantum presbyteros, sed et episcopos, 
qui erant tum Ephesi, tum etiam in proximis civita- 
tibus constituti, a Paulo vocatos, Ireneus affirmat’). 
Qui cum venissent ad eum, et simul essent, dixit 
eis : Vos scitis a prima die qua ingressus sum in 
Asiam, qualiter vobiscum per omne tempus fuerim, 

serviens Domino cum omni humilitate et lacrymis, 
et tentalionibus, que mihi acciderunt ex insidiis Ju- 
dzorum : quomodo nihil subtraxerim utilium, quo- 
minus annuntiarem vobis, et docerem vos publice, 
et per domos, testificans Judezis atque Gentilibus in 
Deum peenitentiam, et fidem in Dominum nostrum 
Jesum Christum. Et nunc ecce alligatus ego Spiritu, 
vado in Hierusalem, que in ea mihi ventura sint, 
ignorans : nisi quod Spiritus sanctus per omnes ci- 
vitates mihi protestatur, dicens: quoniam vincula et 
tribulationes Hierosolymis me manent. Sed nihil 
horum vereor : nec facio animam meam pretiosio- 
rem quam me, dummodo consummem cursum 
meum, et ministerium quod accepi a Domino Jesu, 
testificari Evangelium gratia Dei. Et nune ecce scio 
quia amplius non videbitis faciem meam vos omnes, 
per quos transivi predicans regnum Dei. Quapropter 
contestor vos hodierna die, quia mundus sum a 
‘sanguine omnium. Non enim subterfugi , quominus 
annuntiarem omne consilium Dei vobis. Attendite 
vobis et universo gregi, in quo vos Spiritus sanctus 
posuit episcopos, regere Ecclesiam Dei, quam acqui- 
sivit sanguine suo. Ego scio, quoniam intrabunt 
post discessionem meam lupi rapaces in vos, non 
parcentes gregi. Et ex vobis ipsis exurgent viri lo- 
quentes perversa, ut abducant discipulos post se. 
Propter quod vigilate, memoria retinentes, quoniam 
per triennium nocte et die non cessavi cum lacry- 
mis monens unumquemque vestrum. Et nunc com- 
mendo vos Deo, et verbo gratie ipsius, qui potens 
est edificare et dare hereditatem in sanctificatis 
omnibus. Argentum, et aurum, aut vestem nullius 
concupivi. Ipsi scitis, quoniam ad ea que mihi opus 
erant, et his qui mecum sunt, ministraverunt ma- 
nus isla. Omnia ostendi vobis, quoniam sic labo- 
rantes, oportet suscipere infirmos, ac meminisse 
verbi Domini Jesu : quoniam ipse dixit: Beatius est 
magis dare, quam accipere. Et cum hee dixisset, 
positis genibus suis oravit cum omnibus illis. Ma- 
gnus autem fletus factus est omnium, et procum- 
bentes super collum Pauli, osculabantur eum, do- 
lentes maxime in verbo quod dixerat, quoniam 
amplius faciem ejus non essent visuri. Et deduce- 
bant eum ad navim. Cum‘ autem factum esset ut 
navigaremus, abstracti ab eis, recto cursu venimus 
Coum, et sequenti die Rhodum, et inde Pataram. Et 
cum invenissemus navem transfretantem in Pheeni- 
cen, ascendentes navigavimus. Cum apparuissemus 
autem Cypro , relinquentes eam ad sinistram, navi- 
gavimus in Syriam, et venimus Tyrum : ibi enim 
navis expositura erat onus. Inventis autem discipu- 
lis, mansimus ibi diebus septem : qui Paulo dice- 
bant per Spiritum, ne ascenderet Hierosolymam. Et 
expletis diebus, profecti ibamus, deducentibus nos 
omnibus cum uxoribus et filiis usque foras civita- 
tem : et positis genibus in littore, oravimus. Et cum 
valefecissemus invicem, ascendimus navem; illi au- 
tem redierunt in sua. » Hee Lucas. 

102. De ritibus in precationibus observar? solitis 
— Observatione dignum putamus, cum Apostolus 
tam apud Miletum quam etiam in Tyri littore posilis 
genibus orasse dicatur, nequaquam (quod etiam 
diximus superius ) ipsum christiano more Pentecos- 
ten celebrasse. Siquidem (ut Tertullianus* atque 
alii omnes testantur) a die Pasche usque ad Pente- 
costen nefas erat genuflexo adorare. « Ex antiqua 
enim Ecclesie traditione, inquit ille, die Dominico 
jejunium nefas ducimus, vel de geniculis adorare. 
Eadem immunitate a die Pasche in Pentecosten 
usque gaudemus. » Hec ille. Hujus rei causa insti- 
{uti ratio a nobis exigit, ut de antiquis Ecclesie mo- 
ribus ac ritibus in precibus adhiberi solitis hic po- 
tissimum agamus : ac primum de pristino usu 
fideles in ecclesiam convocandi: de illis enim agi- 
mus rilibus , qui in publicis Christianorum conven- 
tibus, non privatim adhiberi sunt soliti. Ad cogen- 
dum igitur in unum locum fideles omnes precum 
causa, quousque Dei Ecclesia sub Gentium regibus 
undique quasi hostibus obsessa permansit , haud li- 
berum erat populum patenti aliquo signo ad sy- 
naxim publicumque convocare conventum. Nec licet 
cerli statuti essent dies celebrandi conyentus , ipsa 
dies (quod aiunt) poterat interpellare pro homine. 
Nam urgente persecutione, haud liberum erat ibi- 
dem loci semper convenire; sed necesse erat fre- 
quenter mutare loca, eademque nec inventu facilia. 
Quamobren) privatim singulos a ministro Ecclesize 
id muneris obeunte, qui cursor dicebatur, episcopi 
seu presbyteri monitu vocari opus erat. De cursoris 
electione hac habet Ignatius* scribens ad Polycar- 
pum : « Decet, beatissime Polycarpe, Concilium 
cogere sacrosanctum, et eligere si quem vehemen- 
ter dilectum habetis et impigrum, ut possit divinus 
appellari cursor, et hujusmodi creare, et in Syriam 
profectus laudibus celebret impigram charitatem 
vestram ad gloriam Dei. » Ad ministerium enim 
Antiochene Ecclesie ejusmodi Ignatius adsciscen- 
dum curavit. Erat et cursoris munus, ab episcopo 
datas litteras ferre : sed de his alibi pluribus. Cete- 
rum ad idem quoque opus et diaconus incumbebat. 
Unde idem Ignatius ad Heronem diaconum Anlio- 
chenum scribens, hac ait* : « Synaxim ne negligas, 
omnes nominatim inquire. » Sed super omnes, ut 
hoc propensius ageretur, invigilabat episcopus : 
quam ob causam idem scribens ad Polycarpum®* : 
« Crebrius, inquit, celebrentur conventus , syno- 
dique : nominatim omnes inquire. » 

4103. His sic habentibus, baud assentimur Ama- 
lario °, qui existimavit, tempore persecutionis Eccle- 
sie, sonitu lignorum (ut fit hodie tribus ultimis 
diebus majoris hebdomadz) ad synaxim vocari soli- 
tos. Chrisltianos. Ejus enim rei usus cum nullum 
prorsus vetus reperiatur monumentum litteris con- 
signatum , nec ratio ipsa patiatur, ut dum hee illi 
secretius agenda curarent, tanto lignorum strepitu 
omnium Gentilium aures et oculos in se converte- 

rent, haud nobis probari potest : cum presertim 
nec verum fuisse appareat, solitum esse olim (ut 
nunc ea fit ratione tribus illis diebus majoris hebdo- 
made) meestitize tantum tempore ad convocandum 
populum ligna pulsiri. Nam in secunda Nicena 
Synodo hec leguntur ' ex libello illi oblato de mira- 
culis martyris Anastasii : « Cum sancte civitati reli- 
qui sacre appropinquasscnt, omnibus res ea fuit 
declarata et significata. Itaque letitia magna perfusi 
omnes, surgentes subito, lignaque sacra pulsantes 
invicem, obviam facti sunt in veneranda Virginis 
Deipare ede, que appellatur Nova. Illinc cum cruce 
et supplicatione egressi, leti et gaudentes cum gra- 
tiarum actione sacris reliquiis accurrerunt. » Hac 
ibi. At nec apud aliquem me legisse memini, exce- 
ptis dictis diebus, aliquam ecclesiam solitam esse 
populum convocare pulsatione lignorum, sed tan- 
tum monasterii monachos, prout dictum declarat 
exemplum, et nonnulla alia, ut apud Cyrillum in 
Actis Theodosii Coenobiarchee, et alios. Sed in his 
etiam diversa erat inter cos consuetudo ; nimirum , 
vel ut omnes eque una pulsatione convocarentur, 
vel singillatim fores singulorum pulsarentur : ut 
est de his exemplum apud Palladium in Lausiacis, 
dum ait : « Postquam hoc modo solitum tempus 
implesset, signo mallei, quo ceteros fratres excita- 
bat, percutiens fores omnium cellarum, ad propria 
oratoria deducebat. » At nec apud omnia pariter 
monasteria hec usu recepta erant, ut pulsatione 
lignorum omnes convocarentur : nam testificalione 
Hieronymi ? exploratum habetur, in monasterio 
S. Paula, una voce altius decantata, nimirum, Alle- 
luia, omnes ad synixim vocari solitas moniales.: sic 
enim ait : « Post alleluia cantatum, quo signo voca- 
bantur ad collectam, nulli residere licituin erat : 
sed prima seu inter primas veniens ceterarum oppe- 
riebitur adventum, pudore et exemplo ad laborem 
eas provocans, non terrore. » Hac Hieronymus. 

404. Caterum reddita Ecclesia pace (quo tamen 
id fieri cceptum sit anno, nobis est incompertum) 
ex edito loco publico grandioribus tintinnabulis , 
que postea a loco ubi primo grandiora fieri cvepe- 
runt, Campane sunt appellata, populus ad eccle- 
siam vocari solitus fuit. Apud Hebraos (ut alias 
dictum est) sacerdotem ex eminenti turri sonitu 
tube populo sabbata indicare consuevisse, Josephus 
est auctor *. Gentiles vero sonitu tintinnabuli ad 
thermas et operas consuevisse homines convocare 
cerlum est. Unde Martialis * : 


Redde pilam, sonat xs thermarum, ludere pergis ? 
Et Juvenalis ° : 


Tot pariter pelves, et tintinnabula dicas 
Pulsari : jam nemo tubas atque era fatiget. 


Excubiarum quoque praefectos secum ferre solitos 
ad explorandos vigiles tintinnabula, utiis auditis re- 

sponderent,testatur Suidas‘. Qui primus tintinnabula 
ad januas poni solita, in editiori loco «dis Jovis Capi- 
tolini posuerit, apud Suetonium * Augustus fuisse 
legitur. Apud Syros quoque in sacris adhiberi solita 
tintinnabula, Lucianus auctor est * : cujus etiam 
auctoritate compertum hbabetur, nequaquam ea le- 
vem sonum edere solita : nam eorum pulsatione 
excitari consuevisse tradit servos et mercenarios ad 
opera exhibenda, eodemque sono ad eadem iterum 
revocari cum ait : « Deinde mane ad tintinnabulum 
expergefactus, discussa ab oculis dulcissima somni 
parte, una sursum deorsumque circumcursans , 
hesterno luto etiam pedibus inherente. » Et infe- 
rius: « Dum hec tecum loqueris, jam sonuit tintin- 
nabulum, jamque ad eadem tibi redeundum est. » 
Hec ille : quibus persuademur eadem tintinnabula 
etiam a Gentilibus solita fieri grandiora, in Ecclesia 
vero maxima, editoque loco ad populum convocan- 
dum, et ad divina obeunda opera excitandum expo- 
sita, usu profano in sacrum rite converso. 

105. Cur Christiant conversi ad orientem ora- 
rent. — Quod autem ad situm corporis in precatione 
servari solitum spectat : ad orientem converses 
olim majores nostros adorare consuevisse, certum 
est; cum alioqui Judai ad occidentem spectantes, 
(ut ex divina Scriptura * Hieronymus * attestatur) 
adorandi usum haberent, quod et ipse templi situs 
demonstrat : quandoquidem Salomonis templum ad 
orientalem plagam spectasse. Aristeas ® qui illud 
describit, affirmat. Nam quod maxime omnium de- 
plorandum esse videretur, ostendit Deus Ezechieli 7 
inter vestibulum et allare positos viros, qui dorsa 
vertentes contra templum Dei, facies ad orientem 
spectantes haberent : sed hee Hierosolymis. Cete- 
rum qui foris essent (ut ibidem testatur auctor) 
ubicumque reperirentur, conversi ad templum ora- 
bant, prout divina Scriptura *® eos admonuisset; quod 
etiam Danielem °, cum Deum precaretur, fecisse 
constat. Post Christum id etiam faciendum docuit 
suos Elxai hereticus , qui vixit Trajani temporibus , 
ut Epiphanius de ipso testatur, cum de Ossenis 
scribit '°. Gentiliam potius quam Judzorum fuisse 
consuetudinem ut ad orientalem plagam spectantes 
precarentur, satis constat ex templorum situ, de 
quibus bec Clemens Alexandrinus*': « Que, inquit, 
erant ex templis antiquissima, respiciebant ad occi- 
dentem; ut qui stant vultu converso ad imaginem, 
docerentur verti ad orientem. » Pythagorici etiam 
id facere consuevisse traduntur. Verum de templis 
Gentilium et adorandi situ aliter scribit Porphyrius ; 
nimirum templorum statuas, et ingressus orientem 
spectasse, uti adeuntes templum, ad occasum con- 
versi, diis effunderent preces '*. Itidem Lucianus*® 
de veteribus et ipse tradit , consuevisse ad solis 
ortum spectantia templa edificare. Quamobrem di- 

versum, secundum diversorum populorum ritum 
fuisse apud antiquos ethnicos usum dici posse vide- 
tur; cum alioqui Vitruvius ' templorum faciem ad 
occidentem edificandam proponat, quo orantes in 
eis faciem conversam habeant ad orientem. Qui 
igitur dixerunt Judeos adorare solitos ad orientem 
conversos, divine Scripture aucloritate arguuntur 
erroris : nec suffragatur locus, qui citatus habetur 
apud Clementem ”, Paralipomenon capitis quinti in 
fine : nam ibi non dicitur, levitas ad orientem con- 
versos precatos esse, sed tantum quod starent ad 
orientalem plagam altaris. 

106. Ceterum penes antiquos Christianos quam 
inviolabiliter observaretur, ut ad orientem conversi 
funderent Deo preces; ex hisin primis, quod Gentiles 
eam ob causam dicerent Christianos adorare solem 
(quod Tertullianus® testatur) affirmari posse vide- 
tur. Hunc autem orandi ritum ab Apostolis esse tra- 
ditum, complurium anliquorum § testimonio com- 
probatur : apud Justinum‘ enim hee scripta ha- 
bentur : «Quandoquidem apud vos prestantissima 
queque ad honorem et venerationem Dei destina- 
mus, opinione autem hominum probabilior est 
oriens aliis creature partibus : eam ob causam ora- 
tionis tempore vultu ad orientem omnes converti- 
mur : perinde atque dextra manu in nomine Christi 
eos signamus, qui sigillo tali indigent, eo quod 
prestare sinistre putetur, quamvis posilura et non 
natura illa differat. Non aliter et oriens, ut praslan- 
tior creature pars ad Deum adorandum est desi- 
gnata. Et quia ad orientem spectantes precationes 
agimus, non id propheticis et apostolicis adversatur 
vocibus : in omni enim loco oriens existit precanti- 
bus. Et quia in quam partem videndi sensum con- 
verlimus, in eadem parte adorant : impossibile est 
aulem precum tempore in quatuor creature partes 
respicere : propterea in unam partem intendentes, 
orationem peragimus, non proinde ut ea sola opus 
sit Dei, nec tanquam in ea habitatio sit Dei desti- 
nata : sed quasi in locum ei, que a nobis Deo exhi- 
betur, venerande observationi ordinatum. Porro a 
quibus orationem Ecclesia accepit, ab iisdem quo- 
que ubi orare solerent, consuetudinem accepit, a 
sanctis nimirum Apostolis. » Hactenus ibi. Basilius * 
item ejusmodi institutionem ab Apostolis manasse 
confirmat, et ante ipsum Origenes® in hc verba : 
« In ecclesiasticis observationibus sunt nonnulla 
hujusmodi, que quidem facere necesse est, nec 
tamen ratio eorum omnibus patet : nam quod verbi 
gratia genua flectimus orantes , et quod ex omnibus 
celi plagis ad solam orientis partem conversi ora- 
tionem fundimus, non facile cuique puto ratione 
compertum. » Et paulo post : « Et tamen hee operta 
et velata portamus super humeros nostros, cnm ita 
implemus ea et exequimur, ut a magno pontifice et 
ejus filiis tradita et commendata suscepimus. » Hec 

Origenes, per pontificem et filios ejus, Christum et 
Apostolos intelligens. 

107. Rursus vero quod ad mysterium pertinet : 
preter illa que ex incerto auctore apud Justinum 
sunt recitata, Athanasius! tres etiam affert causas : 
Quarum prima ex divina Scriptura sibi vindicat au- 
cloritatem, quod scriptum sit in Psalmo® : « Adora- 
bimus in loco, ubi steterunt pedes ejus ; » junctis 
his que a Zacharia * sunt de Christo dicta : « Stabunt 
pedes ejus in die illa super montem Olivarum , qui 
est contra Hierusalem ad orientem. » Qui item ipsum 
Christum, orientem appellat iterum ‘. Secundam 
vero hanc addit causam, quod in divinis Scripturis 
Deus dictus lux sit, idemque lucis creator : quamob- 
rem ad eam celi partem spectare debere precan- 
tem, qua potissimum lucis jubar oritur; non quod 
Christiani lucem creatam colerent, sed ut ex sidere 
omnium splendidissimo ad ejus creatorem mens 
humana tolleretur. Tertiam vero affert causam , 
quod cum paradisus, unde pulsus est homo, in 
Oriente positus esset, eo revertendi mens cupida, 
oculos etiam illo dirigeret , sed hee ipse pluribus. 
Quod igitur oriens fons velut quidam luminis habe- 
relur, atyue occidens esset hieroglyphicum tenebra- 
rum, inde etiam ea vetus fuit in Ecclesia observatio, 
ut baptismate initiandus, diabolo prius renuntiatu- | 
rus , occidentem versus statueretur, sicque positus , 
tertio illa renuntiantis verba proferret : idemque 
postea Christum Dominum confessurus, ad orientem 
conversus id totidem vicibus faceret. Idque non tan- 
tum Dionysius *, sed et Cyrillus * testatur qui ait : 
« Cum solis occasus apparentium tenebrarum sit 
locus; diabolus autem cum sit tenebre , robur in 
illis suum habet : idcirco symbolice occasum spe- 
ctantes , caliginoso illi tenebrarum principi renun- 
tiatis. » Et post multa : « Cum itaque satane renun- 
tiaveris, et omne cum illo pictum rescideris, veteres, 
inquam, pactiones cum inferno, aperitur tibi para- 
disus Dei, quem ipse ad Orientem plantavit :; et hu- 
jus rei symbolum est, cum ab occasu converteris ad 
ortum, que lucis est regio. Tum admonebaris ut 
diceres : Credo in Patrem et Filium et Spiritum 
sanctum. » Hee Cyrillus. Joannes Damascenus 7 
dictas causas retexens, heee etiam-addit : « Dominus 
cum in cruce penderet, ad occasum prospiciebat ; 
eoque nomine ita adoramus, ut eum obtueamur. Ac 
rursum cum in celum reciperetur, ad ortum effe- 
rebatur, sicque a discipulis adoratus est : atque ita 
venturus est, ut eum in celum intuentem conspexe- 
runt; quemadmodum ipse quoque Dominus dicit : 
Sicut fulgur exit ab oriente, et paret usque in occi- 
dentem, ita erit adventus Filii hominis. Quocirea 
adventum ejus operientes, ad orientem oramus. Est 
autem Apostolorum hoc institutum, litteris sacris 
haudquaquam proditum : complura enim illi, nulla 
Scripture auctoritate nixa, nobis tradiderunt. » Hu- 
cusque Damascenus. 

108. Porro cum ejusmodi occasione in nonnul- 
los clanculum superstitio irrepsisset, Leo Romanus 
pontifex ' quam citissime, ne latius serperet malum, 
occurrit, hisque verbis pro concione populum ad- 
monuit : « De talibus institutis (Priscillianistarum 
videlicet) illa etiam generatur impietas , ut sol in- 
choatione diurne lucis exurgens, a quibusdam insi- 
pientioribus de locis eminentioribus adoretur. Quod 
nonnulli etiam christiani adeo religiose se facere 
putant, ut priusquam ad beati Petri apostoli basili- 
cam , que uni Deo vivo et vero est dedicata , perve- 
niant; superatis gradibus, quibus ad suggestum 
are superioris ascenditur, converso corpore ad na- 
scentem se solem deflectant , et curvatis cervicibus 
in honorem se splendidi erbis inclinent. Quod fieri 
partim ignorantie vitio , partim paganitatis spiritu, 
mu!tum tabescimus et dolemus : quia etsi quidam 
forte creatorem potius pulchri luminis, quam ipsum 
lumen, quod est creatura venerantur : abstinendum 
tamen est ab hujusmodi specie officii. » Heec ille id- 
circo, ne guid commune cum Priscillianistis atque 
Gentilibus fideles haberent. Sed de his satis. 

109. De ritu standi, genuflectendi, et procedendi 
in orando. — Quod item ad habitum corporis in 
fundendis precibus spectat : stantes aliquando , ali- 
quando vero genibus flexis adorare Christianos de- 
bere, veterrima est in Ecclesia institutio. Et sicut 
distincta sunt tempora pro ratione divinorum my- 
steriorum , ita pariter peculiares cujusque temporis 
adscripti reperiuntur precandi rilus : nimiram ut 
quoniam dies Dominicus resurrectioni Domini est 
consecratus, ut nonnisi stantes fideles orarent, anti- 
quitas docuit, sic etiam Quinquagesime tempore , 
quod a Paschate usque ad Pentecosten interponitur. 
Ejusmodi communes omnibus Christianis observa- 
tiones esse in Ecclesia antiquitus observatas , tradit 
Tertullianus ? quem superius citavimus. Cujus in- 
stitutionis rationem et causam hanc affert auctor, 
qui apud Justinum ad hee rogata respondit *: « Si 
genuum inclinatio in precationibus magis peccato- 
res Deo commendat , quam si stantes orent, magis- 
que ea res divinam permovet misericordiam : qua- 
propter diebus Dominicis, et a Pasche feriis ad 
Pentecosten usque, precantes genua non flectunt? 
Unde autem talis etiam in Ecclesia consuetudo? » 
Est ad hee responsio : « Quia utriusque nos opor- 
tuit jugem obtinere memoriam, et ipsius per pecca- 
tum lapsus nostri, et gratize Christi nostri, per quam 
a lapsu resurreximus : ea propter genuum per sex 
dies inclinatio symbolum et nota est lapsus per pec- 
cata nostra. Quod vero die Dominico genua non fle- 
ctimus, signum est et designatio resurrectionis, per 
quam gratia Christi et a peccatis et a morte, que ab 
illo interfecta est, liberati sumus. A temporibus au- 
tem Apostolorum consuetudo talis accepit initium, 
prout ait beatus Ireneus martyr et episcopus Lug- 
dunensis in libro de Paschate , ubi quoque mentio- 

nem facit Pentecostes, in qua genua non inflecti- 
mus; guoniam pari est cum die Dominico potestate, 
juxta eam, que de illa est dicta, causam. » Hee apud 
Justinum. 

110. Si hec igitur rata habentur, et ex Aposto- 
Jorum traditione testificatione Irenei, qui Polycarpi 
Joannis evangeliste discipuli fuil auditor, fluxisse 
constant, fuerintque non ab aliis quam ab Apostolis 
instituta : tamen post hee tempora, de quibus modo 
historiam teximus, non ante id esse factum opor- 
tuit: nam hoe anno (ut vidimus) Paulus tempore 
guod interlabitur a Paschate in Pentecosten, in Tyri 
littore positis genibus adoravit. Porro ejusdem in 
Ecclesia ritus ceteri antiquorum Patrum etiam me- 
minerunt, nec est opus recensere singulos. Videas 
interim Paulum absque ulla etiam necessitate Ju- 
deorum moribus inserviendo , inter suos positum , 
patrios in deprecando ritus servasse : genua enim 
in precibus flectere, Judzi consueverunt. Nam et de 
Salomone ait divina Scriptura: « Utrumgue genu 
in terra fixerat, et manus expanderat in celum. » 
Stratos in terra insuper, si qua seva urgeret cala- 
mitas, fideles precari consuevisse , tota exemplo est 
Christianorum legio, que sub Marco Aurelio Anto- 
nino sic Deum precata, hostibus internecionem , et 
Romanis militibus ultimo discrimine laborantibus 
salutem obtinuit : quod ejusdem imp. ad senatum 
Romanum epistola* scripta significat. Manus item 
expandere , et in altum tollere, cum precarentur, 
Christianos consuevisse , exempla sunt plurima : id- 
que non aliunde , quam ex institutione apostolica , 
Ecclesia sibi vindicat. Paulus enim ad Timotheum 
scribens * : « Volo, inquit, viros orare in omui loco, 
levantes puras manus. » De eodem ritu hee habet 
Tertullianus * : « Nos vero non attollimus tantum , 
sed eliam expandimus, et Dominica passione modu- 
lantes et orantes confitemur Christo; » et inferius : 
« At quicum modestia et humilitate adorantes, ma- 
gis commendamus preces nostras , ne ipsis quidem 
manibus sublimius elatis, sed temperate et probe 
elatis : ne vultu quidem in audaciam erecto , ete. » 
Sedendo autem adorare, extra disciplinam esse testa- 
tur. Sed et ejusdem Apostoli scribentis Corinthiis *, 
ut viri detecto capite Deum adorarent, est institutio ; 
qui et ejusdem ritus rationem affert. Cur vero Ro- 
mani nonnisi texto capite deos precarentur, Saturno 
excepto, et Honore, quibus nonnisi aperto capite sa- 
crificare licebat , Plutarchus* pluribus disserens , 
causas diversas adducit; quas, ut ab instituto alie- 
nas, pretermittimus recensere. 

411. Ceterum in omnibus situ et corporis ha- 
bitu verecundiam, modestiam , animique demissio- 
nem pre se ferre debere fideles omnes , cum Deum 
precantur, tum Tertullianus tum Cyprianus * incul- 
cant..Ut etiam in precationibus aliquando suum 
quis pugno tundat pectus , publicani a Christo adeo 

commendati probat exemplum : quo signo animi 
peenitudinem declarari, facto illorum qui post Chri- 
sti passionem revertebantur percutientes pectora 
sua ', significatur. Quod et Nicolaus Rom. pont. ad 
consultationes Bulgarorum rescribens, docet his 
verbis : « Pectus percutimus, significantes videlicet, 
quod nequiter gessimus, displicere nobis, et ideo 
antequam Dominus feriat, et antequam ultio extrema 
veniat, commissum peenitentia digna punire. » Idem 
et de ritu jungendi manus in adoratione , hec ad 
eosdem : « Dicitis quod Greci fateantur, quod in 
ecclesia qui non constrictis ad pectus manibus ste- 
terit, maximum habeat peccatum. Hoc ut fieret, 
preceptum fuisse , nusquam, ni fallor, invenitur : 
ac per hoc nisi fiat, peccatum non est: nam quidam 
faciunt hoc, quidam illud genus humilitatis : nec 
istud est peccatum, nisi forte quis pertinaciter recu- 
saverit facere quod omnes viderit facientes. Verum 
~ et hoc cum fit, nonnisi humilitatis gratia fit : ut re- 
vera scriptum est : Oratio humiliantis se nubes pe- 
netrat : Proinde sive hoc, sive aliud quid humilita- 
tis excogitare potest homo, non est reprehendendus. » 
Ac post pauca: « Quia in Evangelio, reproborum 
ligari manus et pedes reperiuntur : quid aliud isti 
agunt, qui manus suas coram Domino ligant, nisi 
Domino quodam modo dicant : Domine, ne manus 
meas ligari precipias , ut mittas in tenebras exterio- 
res ; quoniam ecce ego jam eas ligavi, et ecce in fla- 
gella paratus sum. » Hec Nicolaus , secundum illud 
Pauli * : « Si nos ipsos dijudicaremus , non utique 
judicaremur. » 

412. Sed illud quoque ad ritum precandi spe- 
ctat, procedentes aliquando consuevisse fideles pu- 
blico conyentu fundere ad Deum preces. De pro- 
cedendo meminit Tertullianus *, dum ait : « Si 
procedendum erit, nunquam magis familie occu- 
patio adveniat. » Et Hieronymus ad Eustochium * : 
« Martyres tibi querantur in cubiculo tuo : nun- 
quam causa deerit procedendi, si semper, quando 
necesse est, progressura sis. » Hoc idem ad Gauden- 
tium *, necnon ad Letam °, ne suas filias procedere 
patiantur. Est mentio de processionibus in Concilio 
Laodiceno” : easdem a Patribus dictas esse litanias ; 
quod expiationis causa indici publice consueverint , 
multa exempla declarant. Has ipsas in ecclesia 
Magni Gregorii, cognomento Thaumaturgi , peragi 
solitas, auctor est Basilius* scribens ad Neocesa- 
rienses. Frequentatas easdem tam in Orientali quam 
in Occidentali Ecclesia fuisse, in diesque magis illu- 
stratas, constat; dicemus de his pluribus inferius 
suis locis.: interim que a nobis dicta sunt in Nota- 
tionibus ad Romanum Martyrologium , consulere 
cuique liberum erit. At hee jam satis de diverso ritu 
in precando servari solito, occasione Pauli apostoli, 
qui (ut vidimus, auctore Luca) in littore Tyri positis 
genibus , Deum precatus est. Que autem post hee 

secuta sint, idem Lucas ejusdem Pauli comes nar- 
rat ' his verbis : 

413. De Philippi diaconi filiabus. — « Cum, 
inguit, valefecissemus invicem, ascendimus navem, 
illi autem redierunt in sua. Nos vero navigatione 
explicita, a Tyro descendimus Ptolemaidem, et salu- 
tatis fratribus, mansimus die una apud illos. Alia 
die profecti, venimus Cesaream : et intrantes do- 
mum Philippi evangelist, quierat unus ex septem, 
Mansimus apud eum. Huic autem erant quatuor 
filie virgines prophetantes. » Extabant adhuc Hiero- 
nymi temporibus Cesaree Palestine domuncula et 
cubicula filiarum Philippi, que S. Paula Hieroso- 
lymam itura, Cesaream cum venisset, pio invisit 
affectu; Hieronymus * enim ejus relegens iter, sic 
ait : « Mirata est Stratonis turrim ab Herode rege 
Judee in honorem Cesaris Augusti Casaream nun- 
cupatam ; in qua Cornelii domum, Christi vidit ec- 
clesiam, et Philippi ediculas, et cubicula quatuor 
virginum prophetarum. » Idem * agens contra Jovi- 
nianum heresiarcham, in his quatuor filiabus Phi- 
lippi post crucem Christi consecratas esse primitias 
virginitatis demonstrat, hec dicens: « Post crucem 
Christi, statim in Actis Apostolorum una domus 
Philippi evangeliste quadrigam producit virginum 
filiarum : ut Caesarea, in qua ex Gentibus Ecclesia 
per centurionem Cornelium fuerat dedicata, etiam 
virginum puellarum preberet exempla. » Quod 
auiem tradit Clemens Alexandrinus *, Philip- 
pum filias suas nuptui dedisse : non de Philippo 
diacono manifestum est loqui, sed de Philippo apo- 
stolo : nam adversus eos agens, qui nuptias reproba- 
rent, hec ait : « Anetiam reprobant Apostolos? 
Petrus enim et Philippus filios procrearunt : Philip- 
pusautem filias quoque suas viris tradidit. » Verum 
Philippi apostoli quoque filias fuisse virgines, et 
obdormisse Hierapoli, Polycrates * auctor est; qui 
(sicut habetur a Hieronymo recitatus) hac ad Victo- 
rem Romane Ecclesie pontificem scripsit : « Phi- 
lippum loquor de duodecim Apostolis, qui dormivit 
Hierapoli, et duas filias ejus, que virgines senuerunt, 
et aliam ejus filiam, que Spiritu sancto plena in 
Epheso occubuit. » Hee Polycrates apud Hierony- 
mum. Apud Eusebium * autem textus Polycratis 
diverse lectionis reperitur : nam dicitur Philippus 
ille fuisse ex septem diaconis, duasque filias ejus 
virgines usque ad obitum permansisse, quarum al- 
teram Ephesi in Domino obdormisse tradit. 

414. Sed idem Eusebius ex Caii antiqui theo- 
logi disputatione subinfert testimonium de Preclo, 
dicente, quatuor filias Philippi diaconi  Hierapoli 
cum patre in Domino requiescere; sic enim ait: 
« Porro in disputatione Caii, quam paulo ante reci- 
tavi, Proclus, contra quem disputationem inslituit, 
de morte Philippi et filiarum ejus his a nobis ex- 
positis admodum consentiens, sic loquitur : Post 

Hierapoli in Asia quatuor filia Philippi prophetisse 
fuerunt, ibidemque tum illarum, tum patris sepul- 
crum locatum est. Hasque illas ipsas esse, quarum 
in Actis Lucas meminit, profitetur. Sed mira diver- 
sitas in eodem Eusebio, dum quas dicit Philippo 
diacono natas, inferius ' cum agit de Papia, qui illas 
novit, et multa ab illis tradita accepit, Philippi apo- 
stoli filias dicit. Verum in versione Ruffini?, non 
Philippi apostoli, sed evangelist fuisse leguntur. 
Czterum Dorotheus * (si qua fides adhibenda est 
auctori) Philippo apostolo dicit fuisse filias , easque 
Hierapoli una cum patre quiescere. Quid in his am- 
biguis dicendum sit, non habemus; nisi quod que 
dicuntur de Philippi diaconi filiabus, jiisdemque 
virginibus, ex divina Scriptura sibi vindicant aucto- 
ritatem : que autem de filiabus apostoli ab aliis sunt 
relata, ex incerto feruntur auctore, et nominis errore 
jactata putantur, dum, que sunt Philippi diaconi, 
Philippo apostolo sunt adscripta ; cum presertim 
ingenue profiteatur Hieronymus ‘, nullam haberi 
certitudinem, preter Petrum, aliquem alium Apo- 
stolorum conjugio obligatum fuisse. Porro Clementis 
de nuptiis filiarum Philippi assertio, omnium atte- 
statione, rejicitur; cum quotquot de his agunt scri- 
ptores, omnes ex equo easdem virgines nominent. 
Legimus in Menologio, unam ex quatuor filiabus Phi- 
lippi, Hermionem dictam, sub Trajano imperatore 
gravissima passam, in Domino quievisse pridie nonas 
Septembris. ; 

415. Sed reliquum est, ut que Papias, Joannis 
auditor, inter alia ab iisdem virginibus se accepisse 
testatur, que recenset Eusebius *, hic et nos exscri- 
bamus; sic enim ait : « Verum quemadmodum 
Papias, qui temporibus iisdem vixit, historiam per- 
miram a Philippi filiabus se excepisse asserat, in 
presentia exponendum videtur. Mortuum enim suo 
tempore narrat excitatum. Aliud etiam, quod non 
minus habet admirationis, Justo, cognomento Bar- 
sabe contigisse : nimirum, ubi venenum mortiferum 
ebiberat, eum propter gratiam ipsi a Domino tribu- 
tam, molestie nibil aut incommodi pertulisse. Hunc 
autem Justum post Salvatoris ascensionem sanctos 
Apostolos cum Matthia statuisse, et precatos ut alter 
ex illis duobus in Jude proditoris locum sortito de- 
lectus, numerum ipsorum suppleret, Acta Aposto- 
lorum declarant. » Heec et alia de his ex Papia Eu- 
sebius. Quod vero Philippus hic unus ex septem 
diaconis dicatur Evangelista, non id accidit (ut alias 
diximus) quod scripsisset Evangelium (licet spurium 
quoddam Philippi nomine olim ferretur editum 
Evangelium) sed id cognomen inditum est ob Evan- 
gelii preedicationem; sic enim et Paulus, cum ad 
Timotheum scribens ait : « Opus fac Evangelists; » 
nequaquam voluit admonuisse ut scriberet Kvange- 
lium, sed ut, quod ad Evangelii praedicationem 
spectaret, esset omnibus numeris absolutus. At jam 
redeamus ad Paulum. 

116. Paulus Cesaree. — Cum Cesaree ageret, et 
ibi, inquit Lucas‘, «moraretur per dies aliquot, super- 
venit quidam a Judea propheta nomine Agabus. Is 
cum venisset ad nos tulit zonam Pauli, et alligans 
sibi pedes et manus, dixit : Hac dicit Spiritus san- 
ctus : Virum, cujus est zona hee, sic alligabunt in 
Hierusalem Judi, et tradent in manus Gentium. 
Quod cum audissemus, rogabamus nos et qui loci 
illius erant, ne ascenderet Hierosolymam. Tunc re- 
spondens Paulus dixit : Quid facilis flentes, et affli- 
gentes cor meum? Ego non solum alligari, sed et 
mori in Hierusalem paratus sum propter nomen 
Domini Jesu. Et cum ei suadere non possemus, quie- 
vimus dicentes : Domini voluntas fiat. Post dies au- 
tem istos preparati ascendebamus in Hierusalem. 
Venerunt autem et ex discipulis a Cesarea nobiscum, 
adducentes secum, apud quem hospitaremur, Mna- 
sonem (Jasonem) quemdam Cyprium , antiquum 
discipulum. » Hec Lucas. Hunc ex numero fuisse 
septuaginta duorum, omnes eque consentiunt. At 
cum Hierosolymis idem hospitium, ac proinde do- 
mum habuisse dicatur, salis apparet persecutionem 
illam, cujus superius facta est mentio, Hierosolymis 
in Christianos illatam, qua inter alia que passi sunt, 
bonis omnibus spoliati fuerunt, cives tantummodo 
attigisse , peregrinos nequaquam. Mnason enim (ut 
dicitur) antiquus discipulus, genere Cyprius, non 
tantum domum, sed et illa illic (ut par est credere) 
bona possedit, quibus fideles Hierosolymam venien- 
tes fraterna charitate foveret. Nec enim de antiquo di- 
scipulo ac preedivite licet opinari, occultum tam diu 
agere Hierosolymis licuisse : nisi fortasse accidit, ut 
post persecutionem illam, distractis ille paternis 
bonis que Cypri habuerit (quod vivo adhuc parente 
ante facere non potuisset) ex illis pararit quod Chri- 
stianorum usui pateret hospitium. Porro si Jasonem 
pro Mnasone (ut nonnulli codices habent) legi placet; 
diversum hunce esse abillo qui Thessalonice eumdem 
hospitio excepit Paulum, de quoidem Lucas? scribit, 
facile persuademur; illumque esse credimus Jaso- 
nem, cujus idem Paulus ad Romanos * scribens ha- 
buit mentionem ; Horum alterum in Syria, alterum 
vero in Cilicia, nempe Tarsi ordinatum fuisse epi- 
scopum, ex Grecorum Menologio aliisque auctoribus 
alibi notavimus. 

417. Sed institutam semel narrationem de rebus 
Pauli Hierosolymis gestis, ut a Luca sunt scripte, 
ordine prosequamur. Ante tamen hec omnia, accu- 
ratius investigemus (quantum fas est assequi) an 
Paulus, ut in animum duxerat, pervenerit Hieroso- 
lymam tempore Pentecostes ‘. Non enim superflua 
et inanis hee erit disquisitio temporis, sed qu plu- 
rimum (ut inferius apparebit) conferat ad rerum ge- 
starum veritatem certius consequendam. Constat in 
primis, Luca * testante, Paulum una cum suis post 
dies Azymorum solvisse Philippis, et diebus quinque 
Troadem appulisse, septemque dies ibi egisse, inde- 
que tribus diebus pervenisse prospera navigatione 

Milefum. Ibi cum aliquantum temporis constitisset, 
quod properaret (ut ail) Pentecosten agere Hieroso- 
lymis, quim primum inde recedens, prima die 
Coum, sequenti vero Rhodum pervenit, ac inde Pa- 
taram Lycie : ubi nactus navem onerariam Pheeni- 
een versus solventem, Tyrum appulit, ubi septem 
peregit dies, Plolemaide autem diem unam : inde 
Cxsarcam profectum, egisse illic dies aliquot eum 
tradit, ac inde Hierosolymam concessisse. Hubita 
igitur hornm omnium ratione, considerataque pros- 
pera ubique navigatione Dei favore concessa, et 
Pauli animo cupi: nte, et ob hoc festinante Hieroso- 
lymis agere Pentecosten; facile ut existimemus addu- 
cimur, eadem jam solemnitate instante, ipsum Hie- 
rosolymam perven'sse. Qiinquaginta enim dies 
numerandi a sequenti Azymorum die, cum mani- 
pulus offerretur, usyue ad festum Pentecostes inter- 
cedebant, nimirum (ut divina lex * preecepit) septem 
hebdomade plene. Opportune igitur Paulum ad 
solemnitatem Pentecostes Hierosolymam pervenisse, 
ibique una cum Nazareis purificatum, eam solemni- 
tatem ex legis Moysi prescriplo sanctissime pere- 
gisse, ex his que sunt dicta, affirmari posse videtur. 
Confirmit bec ipsa, eamdem fere rationem dierum 
iniens Joannes Chrysostomus *, Panlumque perve- 
nisse Hierosolymam, instante solemnitate Penteco- 
stes, testatur his verbis : « Vide, inquit, obsecro, 
nunc et dies. Post Azyma in Troadem venerunt 
diebus quinque, deinde ibi fecerunt dies septem; et 
habes duodecim dies. Deinde Asson et Mitylenem 
contra Chium, et Trogyllium in Samum, et Miletum; 
et sunt decem et octo dies; postea in Coum et Rho- 
dum, in Pataram : en viginti et unum dies. Dceinde 
illinc per dies quinque in Tyrum; ut sint dies vigin- 
ti sex. Mox illic moratur diebus septem, colligun- 
turque triginta et tres dies; et postea Ptolemaidem 
una die pertingunt, et fiunt dies triginta quatuor. 
Deinde Cesaree manent pluribus aliis diebus, et sic 
complentur dies Pentecostes, et ibi, » nimirum Hie- 
rosolymis, «illam facit. » Hucusque Chrysostomus. 

418. Paulus Jerosolymis. —Que autem acta sint 
postquam Paulus Hizrosolymam pervenisset, Lucas 
his verbis singillatim recenset ° : « Cum autem ve- 
nissemus Hierosolymam, libenter acceperunt nos 
fratres. Sequenti autem die introibat Paulus nobis- 
cum ad Jacobum , omnesque collecti sunt seniores. 
Quos cum salutasset, narrabat per singula, que 
Deus fecisset in Gentibus per ministerium ipsius. 
At illi cum audissent, maguificabint Deum dixe- 
runtque ei : Vides, frater, quot millia sunt in 
Judwzis, qui crediderunt? et omnes emulatores sunt 
legis. Audierunt autem de te, quia discessionem 
doceas a Moyse eorum qui per gentes sunt Judzo- 
rum, dicens non debere eos circumcidere filios 
suos , neque secundum consuetudinem ingredi. 
Quid ergo est? Utique oportet convenire multitudi- 
nem : audierunt enim te supervenisse. Hoc ergo 
fac, quod tibi dicimus. Sunt enim viri quatuor, vo- 

tum habentes super se. His assumptis, sanctifica te 
cum illis : et impende in illis, ut radant capita : et 
scient omnes, quia que de te audierunt, falsa sunt, 
sed ambulas et ipse custodiens legem. De his autem, 
qui crediderunt ex Gentibus, nos scripsimus, judi- 
cantes ut abstineant se ab idolis, et immolato, et 
sanguine, et suffocato, et fornicatione. » Hee in 
conventu fratrum a senioribus Paulus accepit. 
Quartam hance nonnulli nominant Synodum Aposto- 
lorum : sicque eas numerant ex his que in divina 
Scriptura notata habentur. Prima fuit Synodus in 
qua actum est de electione Matthie ; secunda de 
Diaconorum electione ; tertia, de non cogendo 
Gentes circumcisionem accipere; novissima vere 
bec, in qua ne credentes Judzi uti legalibus prohi- 
berentur, rogatio facta est. Verum hiec familiaris 
potius fuit admonitio, quam synodica constitutio : 
atque ea occasione adhibila, magis dispensatio , 
quam dogmatis definitio. 

119. De conventu Hierosolymitano. — At quod 
ad hujusmodi conventus apostolicos pertinet : satis 
superque exploratum habetur, Apostolorum exem- 
plo laudatissimum antiquum illum usum in Eecle- 
sia Catholica inviolabilem permansisse, ut, cum 
quid ad fidem, vel ad bonos mores et disciplinam ¢ccle- 
siasticam pertinens consuliandum esset, in unum 
Patres coirent, sicque simul collectis, singulorum 
sententia rogaretur, ac denique quid ab omnibus 
servandum esset, sancte ac legitime communibus 
suffragiis firmaretur. Verum si quis ejus rei ipsum 
exordium repetat, inveniet non tam ab Apostolis 
quam ab ipso Christo duxisse principium, atque 
sumpsisse auctoritatem : quando scilicet (ut diximus 
suo loco superius) de summa rerum Christus agens, 
suos rogavit, quem dicerent homines esse filium 
hominis. Sic igitur tam Domini exemplo, quam 
etiam Apostolorum frequentiori usu, ejusmodi co- 
gendi conventus, quibus que essent agenda tracta- 
reutur, mansil stabilita atque firmata consueludo in 
Ecclesia, que ejusmodi conventus usitatiori voca- 
bulo consuevit nominare Concilia, de quibus hee 
scite Vincentius Lirinensis ‘ : « Ipsa Catholica Chri- 
sti Ecclesia. sedula et cauta dispositorum dogmatum 
custos, nihil in his unquam permutat, nihil minuit, 
nibil addit : non amputat necessaria, non apponit 
superflua, non omittit sua, non usurpat aliena : sed 
omni industria hoc unum studet, ut vetera fideliter 
sapienterque traclando, si que sunt illa antiquitus 
informata et inchoata, accuret et poliat : si que jam 
expressa et enucleata, consolidet et firmet : si que 
jam confirmata et definita, custodiat. Denique quid 
upquam aliud Concilidrum decretis enisa est, nisi 
ut quod ante simpliciter credebatur, hoe idem po- 
stea diligentius crederetur? quod antea lentius pre- 
dicabatur, hoc idem postea instantius pradicaretur? 
quod antea securius credebatur, hoc postea sollici- 
tius excoleretur ? Hoc, inquam, semper, neque 
quicquam preterea hereticorum novitatibus exci- 

tata, Conciliorum suorum decretis Catholica perfecit 
Ecclesia, nisi ut quod prius a majoribus sola tradi- 
tione susceperat, hoc deinde posteris etiam per 
scripture chirographum consignaret, magnam re- 
rum summam paucis litteris comprehendendo, et 
plerumque propter intelligentia lucem, non novum 
fidei sensum nove appellationis proprietate si- 
gnando. » Hucusque Vincentius. 

420. Sic igitur et in presenti seniorum con- 
‘ventu rata firmaque decernuntur que de Gentilibus 
credentibus in superiori Synodo statuta fuerant. De 
Judazis vero qui Evangelium suscepissent, quorum 
multa millia essent qui Hierosolymis agerent, om- 
nesque ex «quo legis emulatores existerent : cum 
eos legalibus interdicere minus opportunum tem- 
pus esse conspiceretur, in presentiarum id _ illis 
esse cedendum, et sic cum infirmis infirmari, visum 
est esse consultiuse Quamobrem ut Paulus cum 
Nazareis, hac uti ns dispensatione, voltum exsolutu- 
rus in templo, quo se legis Moysi observantis-imum 
probaturus erat, sese sisteret, eidem persuaserunt. 
Admiranda plane res est et consideratione dignis- 
sima; Paulum, qui hon ab homine, sed a Christo 
acceperat Evangelium, quique ea de causa Antiochie 
resisterat in faciem Petro, qui insuper sepius suis 
antehac scriptis epistolis de legalibus ablegandis 
aperta suffragia dederat, ac sententiam stabilierat, 
tantum seniorum modo conventui detulisse , ut 
ilornm se subjiciens voluntati eorumdem arbitrio 
per dispensationem in servandis legalibus impende- 
ret officium ; ea nimirum prestans, que nonnisi 
a sanctioribus Judaice legis observatoribus exhiberi 
munera consueverant. 

421. De rit Nazareworum, et de tonsura in 
Ecclesia. — His igitur Paulus volens lubensque in 
omnibus obsequens, «assumplis viris, inquit Lucas‘, 
postera die purificatus cum illis intravit in tem- 
plum, annuntians expletionem dierum purificatio- 
nis, donec offerretur pro unoquoque eorum oblatio. » 
Que aulem essent ejus officii cerimonie, et sacri 
a lege ritus preescrip!i, liber Numeri ? satis docet, 
nimirum ut abstinerent a vino, caput raderent, et 
finito tempore agnum, ovem, et arietem offerrent 
in templo, capillosque deponerent, qui cremaren- 
tur una cum sacrificio pacificorum. Sed quoniam 
certum tempus, quo abstinerent Nazarei a vino, 
lege definilum minime reperitur : quid his tempo- 
ribus ex consuetudine communiter ageretur, Jose- 
phus * docet his verbis : « His autem, qui morbo, 
vel aliis necessitatibus implicantur, mos est orare 
per triginta dies, antequam immolarent hostias, 
abstinere quoque a vino, et capillos radere. » At 
quomodo una cum Nazareis Paulus ea omnia in 
templo exhibuisse officia potuit, cum inopinito et 
ante diem tantum, ut id faceret cum ali’s admonitus 
essct? quonam vero pacto triginta diebus perseve- 
ravit abstemius? Ex his igitur colligi plane posse 
videtur, Paulum, qui magna ex necessitate Timo- 

theo languenti stomacho prohibuit aquam bibere, et 
ut modico vino uteretur precepit, a vino penitus 
temperasse ; sicque haud impossibile ei fuisse (yuod 
abstemius semper esse soleret) Nazareorum in tem- 
plo munus explere : alioqni fuisset hee potius que- 
dam legis illusio, et simulate sanctitatis effictio, et 
tangquam in scena fabula, ac in re gesta affectatum 
mendacium : indigna prorsus omnia, que non tan- 
tum de Apostolo, sed nec de quolibet christiano 
dicantur. At nec seniores legem emulantes Paulo 
Nazareorum numeros suasissent explere, nisi in 
omnibus compertum habuissent, ea omnia faciendi 
illi pariter facultatem in promptu fuisse. 

422, Hee cum agerentur, una insuper cum 
Nazareis et Paulum capillis abrasum esse, imo et ut 
etiam ceterorum capilli raderentur, curam impen- 
disse, satis Acta * decl rant. Unde et Hicronymus ? 
hac cum inferpellat apostrophe : «O Paule, et in 
hoc te rursum interrogo : Cur caput raseris, cur 
nudipedalia exercueris de cerimoniis Judeorum ? 
Cur obtuleris sacrificia, et secundum legem pro te 
hostie fuerint immolate ? Utique respondebis : Ne 
scandatizarentur qui ex Judeis crediderunt. » Hee 
ipse. Ex his etiam, quod Nazarei, qui ceteris san- 
ctiores haberentur, religionis ergo in templo capita 
radenda offerrent, apostolica traditione in Ecclesiam 
derivatum traditur, uf qui a communi hominum 
vita recedentes, exquisitius vivendi genus assectaren- 
tur, ac per omnia sese divino cultui manciparent, 
deberent eorum capita radi. Id Isidorus his verbis 
testatur * : « Tonsure ecclesiasticee usus a Nazareis, 
ni fallor,.exortus est: qui prius crine servato, denuo 
post vite magnam continentiam, devotione comple- 
ta, caput radebant, et capillos in ignem sacrificii 
ponere jubebantur, scilicet ut perfeciionem devo- 
tionis sus Domino consecrarent. Hujus ergo exem- 
pli usus ab Apostolis introductus est, ut qui divinis 
culltibus mancipati , Domino consecrantur, quasi 
Nazarai, id est sancti Dei, crine preciso innoventur. 
Hoc quoque et Ezechieli’ prophete jubetur, dicente 
Domino : Tu, fili hominis, sume tibi gladium acu- 
tum, et duces super caput tuum et barbam. Videli- 
cet quia ipse sacerdotali genere Deo in ministerio 
sanclificationis serviebat. Hoc et Nazarzeos Priscillam 
et Ayuilam in Actis Apostolorum primos fecisse 
legimus, Pau'um quoque apostolum, et quosdam 
discipulorum Christi, qui hujusmodi cultu imilandi 
extiterunt. , 

423. « Est autem clericis tonsura signum quod- 
dam, quod in corpore figuratur, et in anima agitur : 
scilicet ut hoc signo et religione vitia resecentur, et 
criminibus carnis nos're quasi crinibus exuamur ; 
atque inde innovatis sensibus, ut comis rudibus 
enitescamus ; expoliantes nos, juata Apostolum, ve- 
terem hominem cum actis suis, induentes novum, 
qui renovatur in agnitione Dei : quam renovationem 
in mente oportet fieri, sed in capite demonstrari, 

ubi ipsa mens noscitur habitare. Quod vero detonso 
capite superius, inferius circuli corona relinquitur ; 
sacerdotium, regnumque Ecclesie in eis existimo 
figurari. Tiara enim apud veteres constituebatur in 
capite sacerdotum : hac ex bysso confecta, rotunda 
erat, quasi sphera media : et hoc significabatur in 
parte capitis tonsi : corona autem latitudo aurei 
circuli est, que regum capita cingit. Utrumque 
itaque signum exprimitur in capite clericorum, ut 
impleatur corporis etiam quadam similitudine, quod 
scriptum est, Petro Apostolo preedocente : Vos estis 
genus sanctum, regale sacerdotium. Queritur au- 
tem, cur sicut apud antiquos Nazareos, non ante 
coma nutritur, et sic tondetur? Sed qui hec exqui- 
runt, animadvertant quid sit inter illud propheticum 
velamentum, et hanc Evangelii revelationem, de 
qua dicit Apostolus : Cum transieris ad Christum, 
_ auferetur velamen. Quod autem significabat vela- 
men interpositum inter faciem Moysi, et aspectum 
filiorum Israel, hoc significabat illis temporibus 
coma sanctorum. Nam et Apostolus comam pro ye- 
lamento dicit esse : proinde jam non oportet ut 
velentur crinibus capita eorum qui Domino conse- 
crantur, sed tantum ut revelentur : quia quod erat 
occultum in sacramento prophetie, jam in Evan- 
gelio declaratum est. » Hucusque Isidorus. 

424. Quod igitur non integra clericorum vel 
monachorum capita raderentur : preter hac que 
ab Isidoro sunt dicta, illa etiam causa suppeditari 
posse videtur; ne scilicet secundum judaicum vel 
gentilitium ritum nos facere videremur : nimirum 
judaizare cum Nazareis , et superstitionem sectari 
Isidis, Serapidis, et aliorum Gentilium sacerdotum, 
qui omnes corporis pilos et capillos capitis penitus 
abradebant!.Scimus et apud Grecos, Tragenios, et As- 
syrios, Judzis confines, em ulatos esseejusmodiritum 
tondendi capillos, eosdemque in templo offerendi ? 
numini, sicut et abstinentiam ab esu porcine carnis, 
et alia. Sed et apud Romanos, cum primum barbam 
raderent atque crines, ea numini dedicare, moris 
fuisse, apud Suetonium * in Nerone notatum habes. 
Alia insuper affertur causa, cur capillorum corona, 
reliquo raso capite, integra consueverit remanere : 
nimirum ob jugem memoriam spine corone jim- 
posite capiti Domini nostri Jesu Christi ; idque ab 
Apostolis factitatum, et Ecclesiw traditum, cerla 
assertione apud Bedam ‘ legitur, ubi post alia : 
«Inter omnes, inquit, quas in Ecclesia, vel in uni- 
verso hominum genere reperimus tonsuras, nullam 
magis sequendam amplectendamque jure dixerim, 
ea quam in capite suo gestabat ille, cui se confitenti 
Dominus ait : Tu es Petrus. » Et paulo post : « Ne- 
que ob id tantum in coronam attondemur, quia 
attonsus ita est Petrus : sed quia Petrus in memo- 
riam Dominic passionis ita attonsus est; idcirco 
et nos, qui per eamdem passionem salvari desidera- 
mus, ipsius passionis signum cum illo in vertice, 

summa videlicet corporis nostri parte, gestamus. 
Sicut enim omnis Ecclesia, que per mortem sui 
vivificatoris Ecclesia facta est, signum sancte crucis 
in fronte gestare consuevit, ut crebro vexilli hujus 
munimine a malignorum spirituum defendatur 
incursibus, et crebra hujus admonitione doceatur, 
se quoque carnem cum viliis et concupiscentiis cru- , 
cifigere debere : ita etiam oportet eos, qui vel mo- 
nachi votum, vel gradum clericatus habentes , 
arctioribus necesse habent pro Domino se continen- 
tie funibus adstringere, formam quoque corone, 
quam ipse in passione sua spineam portavit in 
capite, ut spinas ac tribulos peccatorum nostrorum 
portaret, id est exportaret ac auferret a nobis, suo 
quemque in capite per tonsuram perferre; ut se 
irrisiones et opprobria pro illo libenter ac prompto 
animo sufferre, ipso etiam frontispicio doceant : ut 
coronam vite, quam repromisit Deus diligentibus 
se semper expectare, proque hujus perceptione et 
adversa mundi et prospera contemnere designarent. » 
Hee ille ibi; que et alii ' tradiderunt. 

125. Sed et alia ab his diversa de clericorum 
tonsura adducitur causa a Germano ? episcopo 
Constantinopolitano, his verbis: « Duplex corona 
circumposita capiti sacerdotis, capillorum signifi- 
catione imaginem refert venerandi capitis apostoli 
Petri : qui cum missus esset ad predicationem 
Domini et magistri, ei tonsa est ab his qui ejus ser- 
moni non credebant, ut illuderetur ab ipsis ; eique 
Christus magister benedixit, et infamiam in hono- 
rem, illusionem in gloriam convertit, et posuit 
super caput ejus coronam non ex lapidibus pretiosis, 
sed lapide et petra fidei ejus fulgescentem super 
aurum et topazium et lapides pretiosos. » Heec cum 
scribat Germanus, quantumlibet unde acceperit 
auctorem non citet, ex majorum tamen traditione 
eum mutuatum esse, credendum est: cum enim 
sciamus consuevisse ejusmodi ludibrio Rome affici 
sapientes viros, qui philosophi dicerentur , eamdem 
in Petrum illatam esse contumeliam, haud vanum 
erit existimare. Sane de Apollonio Tyanzxo philoso- 
pho Pythagoreo, qui ejus sect suo tempore erat 
facile princeps, scribit Philostratus * a Domitiano 
esse detrusum in carcerem, ab eodemque missum 
esse tonsorem, qui comam capitis et promissam 
philosophicam barbam amputaret; cum alioqui 
criminum rei intonsa barba atque capillo agere so- 
lerent. Sed et si qua fides apocrypho est adhibenda, 
legitur in pseudo Prochoro, Joannem evangelistam 
jussu ejusdem Domitiani ignominie causa capite 
attonsum esse. Testatur et Cyprianus * similia de 
damnatis ad metalla, cum ait: « Semitonsi capitis 
horrescit capillus. » Et in responsione : « Semitonsi 
capitis capillaturam adéquasti. » Solebat ejusmodi 
abrasio capitis signum esse hominis turpissimi et 
scelestissimi : unde illud Ciceronis pro Roscio Co- 
moedo: « Nonne ipsum caput, et supercilia illa 

penitus abrasa olere malitiam, clamitare callidita- 
tem videntur? » Et infra: « Qui idcirco capite et 
superciliis semper est rasus, ne unum pilum boni 
viri habere dicatur. » Hec Cicero de levissimo 
homine, qui sic se raserat. 

426. Verum que ab aliis ignominie causa hisce 
hominibus fieri solebat abrasio, diversi generis 
erat: nam preter illas de quibus est dictum, alia 
erat, que a Luciano sic describitur, dum agit de 
morione : « Moxque ingressus deformis quidam , 
deraso capite, pauculos capillos in vertice gestans , 
eosque criste in morem erectos. » Hac in Convivio 
Lucianus. Idem in epistola ad Saturnum : « Vertex 
illius asperis et pungentibus setis sit hirtus, reliqua 
capitis parte nuda. » Tertullianus ' etiam sic atton- 
deri consuevisse Numidas testatur, cum ait : « Apud 
aliquos Numidas etiam equis cesariatos, juxta cu- 
tem tonsor, et cultri vertex solus immunis? » Hac 
ille. Addimus illud , quod Caius imp. occipitia ado- 
lescentulorum ludibrii causa radere consueverat : 
de quo Suetonius * : « Pulchros et comatos, quoties 
sibi occurrerent, occipitio raso deturpabat. » Moris 
fuisse etiam apud Romanos, servorum radi capita , 
Tacitus et alii plures testantur. Sicque videas non 
unius generis fuisse capi/lorum abrasiones, licet 


omnes fere ad inurendam ignominie notam ab aliis | 


pro animi cujusque sententia excogitarentur. Erat 
enim et capitis abrasio manumissionis nota, sicut et 
pileus, ut indicat Plautus * illis verbis : « Ut ego hic 
hodie raso capite calvus capiam pileum. » Itemque 
qui maris tempestatem evasissent, rasis capitibus 
vota diis persolvere consuevisse, auctor est Lucia- 
nus *: de quo usu etiam Pomponius Arbiter his 
verbis : « Notavit sibi ad Lunam tonsorem intem- 
pestivo inharentem ministerio, execratusque omen, 
quod imitaretur naufragorum ullinum votum, in 
cubile rejectus est.» Et post pauca : « Audio enim 
non licere cuiquam mortalium in mari neque 
ungues, neque capillos deponere, nisi cum pelago 
ventus irascitur. » Agitenim de iis qui novacula 
caput et supercilia radebant : existimatur > autem 
utraque abrasio ab eadem causa profecta, quod 
scilicet sicut servituti obnoxii ea abrasione liberta- 
tem se consecutos esse testabantur , ita tempestatem 
maris qui evasissent, se liberatos esse eo signo pro- 
fiterentur. Caeterum id ex nuncupato voto naufragos 
facere solitos, idem qui supra Petronius Arbiter 
tradit; et hac inre Nazareis * consimiles, qui exsol- 
ventes votum emissum, caput raderent; ut paulo 
superius dictum est. Sed jam ad clericorum tonsu- 
ram, cujus causa ejusmodi facta est digressio, re- 
vertamur. Ea igitur que principi Apostolorum deri- 
sionis et ignominiz causa illata est infamie nota , 
totius Ecclesia honori cessit. Et quid mirum, cum 
ipsa quoque pcenarum instrumenta pietas Christiana 
in amplissimam gloriam commutare, et habere 
consueverit in honore? idque virtute ac merito 

Crucis Christi, qua mundi contemptibilia , ignobi- 
lia, et infirma ad maximum omnium glorie culmen 
evexit. 

427. Sed antiquum ejus rei usum inspiciamus. 
Preter illa que de apostolica institutione atque tra- 
ditione sunt ex dictis nuper auctoribus recensit, non 
aliunde id certe quam ab apostolico fonte fluxisse, 
Oriens Occidensque pariter, ac omnes denique re- 
giones, in quibus Christiana fides est aliquando pro- 
pagata, pari consensione vise sunt non solum hoc 
esse testate , sed aque omnes id ipsum firmissima 
ejus rei observatione probasse. Doceat quis velim, 
provinciam orbis aliquam que Christi nomen acce- 
perit, ejusdem fuisse tonsure clericalis expertem. 
Quonam alio, queso, quam Apostolorum preconio, 
rem tam novam, atque adeo inusitatam, ac penitus 
ab aliis intentatam radendi in modum sphere vel 
corone capitis, christianus orbis potuit suscepisse , 
ac firmiter tenuisse , nullo precedente majorum 
exemplo? Nam si Judeos spectes, unde fluxit Chri- 
stiana religio : divina lege radere caput sacerdoti- 
bus interdictum fuisse reperies, dicente atque ' mo- 
nente : «Sacerdotes nec radent caput, nec barbam. » 
Et communiter omnibus vetitum * in rotundum at- 
tondere comam, et radere barbam, licet verborum 
illorum diversa lectio habeatur. De Gentilibus dixi- 
mus, plane diversum a nostro fuisse illorum ritum, 
quippe qui non tantum capitis capillos omnes us- 
que ad supercilia, sed totius corporis pilos , Isidis 
presertim sacerdotes radere consuevissent. Et quis 
existimet, Christianos voluisse illos imitari, quorum 
non tantum sacra, sed et sacerdotes eam presertim 
ob causam ‘tantopere deriderent ? Consulat, qui de 
his dubitat, antiquorum Patrum adversus Gentes 
scriptas Apologias, in quibus utique hec omnia fu- 
sius inveniet explicata. Nemo igitur sane mentis 
leviter dixerit esse introductum atque servatum ab- 
sque exemplo quod Catholica ubique Ecclesia custo- 
divit. 

428. Certe adeo pervulgata in orbe res fuit ut 
nec scriptores ethnici de ea tacuerint. Nam Ammia- 
nus Marcellinus * testatur temporibus Juliani Apo- 
state , Theodorum quemdam Ecclesie edificande 
prefectum, ab ethnicis supplicio affectum, quod 
(ut ait) « cirros puerorum licentius detondebat : » 
nihil aliud significans , nisi quod poenas dedit eo 
pretextu , quod complures pueros in clericos coop- 
taret : capillorum enim tonsura ejusmodi initiari 
(ut etiam modo fit) antiquitus consuevisse, satis est 
exploratum. Sed et exemplum habes in Otreio epi- 
scopo Melitensi, sanctitate et doctrina celeberrimo, 
qui claruit temporibus Theodosii senioris, cujus et 
sanctionibus * commendatur , cum S. Euthymium 
ordinavit lectorem. Heec enim de eo Cyrillus*® in 
rebus gestis Euthymii scribit : « Cum eum bapti- 
zasset, et pilos, qui ex lege tondentur pueris toton- 
disset, in gradum lectorum eum ceoptat. » Sed quod 

amplior esset illorum tonsura, qui majoribus ini- 
tiarentur ordinibus; hine Evagrius Scholasticus * 
‘ait : «Coma abrasa, presbyter designatus est. » 
Mentio est ejus ritus apud Dionysium *, cum agitur 
de his qui in monachos cooptantur, ejusque rei spi- 
ritalis sensus declaratur. Ad hoc pertinet, quod in 
libro de Romanis pontificibus pervetusto, qui fertur 
nomine Damasi, de Aniceto habetur ; instituisse sci- 
licet secundum preceptum Apostoli , ne clerici co- 
mam nutrirent. Multa enim, que ab Apostolis sive 
scripto, sive sine scripto statuta essent, decretis ite- 
rum editis, ea accuratius esse servanda, sepe Ro- 
mani pontifices preecepere. Sed quod illic breviter 
notatur, ut secundum Apostoli*® preceptum clerici 
comam non nutriant : haud de communi illa viris 
omnibus a Paulo prescripta lege , ne videlicet illi 
mulierum exemplo comam nutrirent, significare vo- 
luit auctor illis verbis , sed ut qui sanctioris vite 
mancipantur ordinibus , excultioris etiam vite cha- 
racterem in capite ferrent. Hocque idem habetur 
in Concilio Carthaginiensi * et Agathensi *, ne clerici 
comam nutriant, sed tondeant. Atsi non de tonsura 
in modum sphere fieri solita Patres intellexerunt : 
quid tam instanter clericis faciendum esse manda- 
runt, quod apostolica lege quivis laicus facere tene- 
retur, nempe comam non nutrire, sed capillos de- 
ponere ? Quod igitur clericis id faciendum precipi- 
tur, quia alia ratione videretur esse mandatum, alio 
etiam ritu erat implendum ; nimirum ut in summo 
vertice depressius caput tonderent, aut raderent. 
429. Cum vero multe ejus rei allate sint cause, 
illam adjicimus , nempe, ut mancipate# semel vite 
divino cultui per capillorum oblationem , eo signo 
sepius iterato, assidue meminisse deberent; et quod 
solemniter semel prestitissent, sepe repeterent , licet 
de his non fuerit una consuetudo omnium Ecclesia- 
rum. Nam in Hispania postmodum accidit, ut occa- 
sione quorumdam hereticorum qui eamdem cum 
Catholicis usurparent capillorum tonsuram , ac 
proinde eo signo vellent videri Catholici : ejus re- 
gionis episcopi, conventu habito , dilatandam ejus- 
modi capitis tonsuram statuerint. Est de his canon 
in hee verba descriptus ® : « Omnes clerici, vel lec- 
tores , sicut levite et sacerdotes, detonso superius 
capite toto, inferius solam circuli coronam relin- 
quant: non sicut hucusque in Gallicie partibus fa- 
cere lectores videntur, qui prolixis , ut laici , comis, 
in solo capitis apice modicum circulum tondent. 
Ritus enim iste in Hispaniis hucusque hereticorum 
fuit. Unde oportet pro amputando ab Ecclesiis scan- 
dalo, hoc siguum dedecoris auferatur, et sit una 
tonsura vel habitus, sicut totius Hispanize est usus. 
Qui autem hoc non custodierit, fidei Catholic reus 
erit. » Porro eamdem corone formam in S. Nicetio 
episcopo Trevirensi habes divinitus efformatam : sic 
enim de eo scribit Gregorius Turonensis 7: « Sanctus 

Nicetius episcopus ab ipso ortus sui tempore clericus 
est designatus ; nam cum partu fuisset effusus , 
omne caput ejus ut est consuetudo nascentium in- 
fantium ,a capillis nudum quidem cernebatur, in 
circuitu vero modicorum pilorum ordo app»ruit, ut 
putares ab eisdem coronam clerici fuisse signatam. » 

4130. Ceterum et in his, sicut in aliis multis, 
diversa fuit diversarum Ecclesiarum consuetudo : 
ubi vero nihil corruptum est ab hereticis, nulla alia 
mutatio intercessit. Non enim fuit recens emulatio 
hereticorum , ut et ipsi incederent tonsura decori. 
Nam si fidem adhibemus his que ab erudito auctore 
scripta recitantur , dico a Beda ‘ : jam ipsis Aposto- 
lorum temporibus etiam Simon magus tonsure ge- 
nus quoddam excogitavit. Sed hee a majoribus 
scripta non produntur : nam et de eadem epistola , 
quam recitat Beda, locutus esse videtur Amalarius*, 
qui eam haud tante fidei fuisse dicit, ut reciperetur 
ab omnibus. Ipse enim dum de tonsure origine di- 
sputat, hac scite quidem atque prudenter affirmat : 
«Interrogatur, inquit, ab aliquibus , quis primus 
tonsus sit nostro more ? Legi in epistola cujusdam 
viri, Petrus : sed quia non tante auctoritatis est, ut 
ex illa firmare valeamus nostram sententiam ; ma- 
luimus eam silentio preterire. Non tamen abs re 
est si dixerimus , illum, aut aliquem successorem 
ejus, primo fuisse tonsum nostro more; quoniam 
ab illa Ecclesia sumptus est talis usus, in qua illi se- 
derunt. Sed quid ad nos? cum multa agamus ex 
consuetudine presentis Ecclesie , quorum auctores 
non perferuntur specialiter : sicut nec observationes 
Quadragesimalis temporis ante Pascha ; scimus ta- 
men ex demonstratione S. Augustini , consensione 
Ecclesie eam esse roboratam : sic et nos dicimus, 
tonsuram nostram ex auctoritate et consuetudine 
Romane Ecclesie esse roboratam. » Hee et alia 
Amalarius. Sed quod ait, etsi non a Petro, saltem 
ab aliquo Petrisuccessore, tonsure usum antiquam 
sibi originem vindicare : certe de nullo alio quam 
de Aniceto est testimonium ; qui cum tam proximus 
fuerit Apostolorum temporibus , quod ipse statuit, 
eque ab Apostolis traditum esse potuit. Nam , quod 
Ireneeus * testatur, ad sua tempora, nempe sub Eleu- 
therio, in Romana Ecclesia traditiones apostolice 
illibatee atque incorrupte servate sunt : ut merito 
eam ob causam idem appellet ipsam Romanam Ec- 
clesiam dives depositorium apostolicarum tradi- 
tionum. 

431. Verum distinctam fuisse tonsuram mona- 
chorum ab ea que est clericorum, certum est : cam 
illinon tantum verticem capitis , sed totum fere ca- 
put radere consuevissent; ut sic nimirum, quod 
esset ipsorum vite studium, declararent. Abrasio- 
nem quippe capitis, symbolum ac hieroglyphicum 
fuisse lugentis atque mcerentis hominis , non solum 
proditur testimoniis divine Scriptura, sed assertio- 
nibus etiam externorum. Quod ad illam spectat; de 

Job ' habetur testatum , cum suarum cladium nun- 
tios accepisset, tonso capite adorasse. Et Isaias ? : 
« Vocabit Dominus Deus exercituum in die illa ad fle- 
tum et ad plancltum, ad calvitium et ad cingulum; » 
et illud Miche * : « Decalvare et tondere super 
filios deliciarum : dilata calvitium tuum. » Quod 
vero ad Gentiles pertinet barbaros, hac Suetonius * : 
«Regulos quosdam barbam posuisse, et uxorum 
capita rasisse in indicium maximi luctus. » Facere 
id consuevisse Argivos meeroris causa, testatur He- 
rodotus * : affirmat id ipsum Lucianus ° de Syris , 
qui funera raso capite celebrarent. Solum apud Ro- 
manos, quod tonsa harba ac capite solerent incedere, 
in maximo luctu capillum et barbam promittere 
mos fuit, ut Suetonius’ de Julio Cesare sic tradit : 
« Diligebat usque adeo, ut audita clade Tiluriana , 
barbam capillumque submiserit , nec antea ademe- 
rit, quam vindicasset; » et de Augusto, cum audis- 
setcladem Varianam in Germania acceptam : « Adeo, 
inquit, consternatum ferunt, ut per continuos men- 
ses barba capilloque submisso , caput interdum fo- 
ribus illideret. » Ostendit eadem in Caio *. Reos 
quoque apud Romanos meeroris causa capillos de- 
mittere solere , testatur Plinius °. At non reos tan- 
tum, sed et reorum amicos et affines id facere soli- 
tos, colligitur ex Ulpiano J. C. *° et Seneca"! atque 
aliis. 

132. Ut igitur, quod monachorum erat officii, 
solitariam vitam agere ac lugere peccata, hoc etiam 
corporis cultu protiterentur; optime jureque consul- 
tum est, ut ipsa initiatione monastice conversionis, 
capita raderent. Hee etiam Basilius in Regula mo- 
nacborum suorum, quam scripsit, nuper. Rome 
excusa, demonstrat. De eadem monachorum tonsura 
Paulinus '* ad Severum scribens, agit his verbis : 
« Nos adeant et revisant conservuli et compallidi 
nostri, non vestibus pictis superbi, sed horrentibus 
ciliciis humiles : nec chlamyde curta lini, sed sagu- 
lis palliati : nec balteo, sed veste succincti : nec 
improba attonsi capilis fronte crinilti, sed casta infor- 
mitate capillum ad cutem cesi, et inequaliter semi- 
tonsi, et destituta fronte prerasi, et ornatu pudicitia 
inornati. » Itemque de monachis cute tenus attonsis 
loquitur Salvianus Massiliensis **, dum deplorans 
Africane Ecclesize acerbissimum statum, hee ait : 
« Non sine causa itaque istud fuit, quod intra Africe 
civitates, et maxime intra Carthaginis muros, pallia- 
tum et pallidum et recisis comarum fluentium jubis 
ad cutem tonsum videre, tam infelix ille populus, 
quam infidelis, sine convicio atque execratione vix 
poterat. Et si quando aliquis Dei servus, aut de Agy- 
ptiorum ccenobiis, aut de sacris Hierosolymorum 
locis, aut de sanctis eremi venerandisque secretis ad 
urbem illam officio divini operis accessit; simul ut 

in populo apparuit, contumelias, sacrilegia, et male- 
dictiones excepit. Nec solum hoc, sed improbissimis 
flagitiosorum hominum cachinnis, et detestantibus 
ridentium sibilis, quasi taureis ceedebatur : vere ut 
si quis ea inscius rerum fieri videret, non aliquem 
hominem ludificari, sed novuam inauditumque mon- 
strum abigi atque exterminari arbitraretur ; » et post 
multa, exaggerando contra monachos gesta, demum 
heee ait : « Et miramur si nunc barbaros illi perfe- 
runt, cum videamus quod sancti viri in illis bar-. 
baros pertulerunt? Justus ergo est Dominus, et 
justum judicium suum, etc. » Itaque ex his videas 
in derisores tonsurae monastice severissime Deum 
ultum esse, qui Vandalis eam provinciam per cen- 
tum annorum spatium dederit devastandam. 

133. Quod vero (ut vidimus ex Salviano) mona- 
chi tonsurati deriderentur ab Afris, inde fortasse 
accidit, ut quidam in eadem provincia pseudo mo- 
nachi, abjecta tonsura, comam remitterent : adver- 
sus quos Augustinus ' hee ait : « Sed alii sunt quos 
isto sermone corripimus, illos autem qui hoc uno 
vitio capillorum contra praceptum apostolicum de- 
missorum offendunt et perturbant Ecclesiam. » Re- 
darguit et Epiphanius ? illos, qui in Mesopotamia 
agerent, monachos, quod comam prolixam gere- 
rent : « Nam alienum est, inquit, a Catholica Eccle- 
sia saccus conspicuus, etcoma extensa. » Fertur, sed 
extra numerum aliorum, canon Nicéenus de tonsura 
monachorum in hee verba : « Monachi alia habeant 
indumenta et mores, quam habent laici, ac caput 
tondeant in modum corone. » Protulit hac et alia 
(utcumque sint) ex Arabicis exemplaribus Turrianus, 
et edidit a se latinitate donata : que tamen cum ful- 
ciantur innumetis fere aliorum testimoniis, prorsus 
contemnenda non sunt. Nam ad hoc respicit, quod 
Socrates * de Juliano Apostata scribit, « ipsum 
abrasa cute, vitam monasticam simulasse. » Sic igi- 
tur, quod caput radere, esset velut hieroglyphicum 
lugentis hominis; ea de causa statuit tertia Synodus 
Toletana ‘, ut publice peenitentibus in primis epi- 
scopus vel presbyter caput tonderent, ut sic in cinere 
et cilicio poenitentiam agerent. 

134. Episcopos etiam magna saltem ex parte ca- 
pitis abrasos fuisse, satis expressisse visus est Grego- 
rius Nazianzenus °, qui agens adversus Maximum ex 
cynico philosopho mox factum episcopum, hee ait : 
« Cum ad pastoralis muneris administrationem nihil 
aliud omnino contulerint, quam quod comam, cui 
alende et ornande turpiter studuerant, raserint. » 
Porro quoniam ejusmodi capitis rasionem consue- 
visse a majoribus dici coronam, ea que dicta sunt 
superius, satis aperte significant : ad hujusmodi 
coronam vel aliud ornamentum capitis (de quo 
dictum est superius) allusisse videtur Eusebius Pam- 
phili ° in ea oratione panegyrica quam habuit in 
dedicatione ecclesize a Paulino Tyri episcopo edifi- 
cata, cum sic exorditur : « Amici Dei, et sacerdotes , 

qui sacrosancto poderis indumento, celesti glorie 
corona, divina unctione, et sacrata Spiritus sancti 
stola circumvestiti, etc. » Inde etiam provenit, ut 
consueto more loquendi soleret populus, cum epi- 
scopum interpellaret, et ab eo aliquid enixius pete- 
ret, per coronam ipsius obtestari : quod Augustinus’ 
scribens ad Proculeianum episcopum docet his ver- 
bis : « Honorant nos vestri, honorant vos nostri. Per 
coronam nostram nos adjurant vestri, per coronam 
vestram vos adjurant nostri. » 

435. His agitur adeo manifeste certoque proba- 
tis, non tantum sanctorum Patrum, sed ethnicorum, 
imo omnium hominum, etiam heretlicorum, per 
coronas sacerdotum tanquam quid sacrum obtestan- 
tium, t:slimoniis; quid est quod objici possit ex 
sancto Hieronymo, quasi ipse minus probarit capitis 
ac barbe rasuram; cum citati nuper auctores de 
ulraque re aperte testantes, ipsius Hieronymi vixe- 
rint temporibus, vel haud multo post : qui quidem 
eam que esset ejus femporis Ecclesize consuetudo, 
plane declarant? Sed ex his omnibus que idem Hie- 
ronymus ? scribit in Ezechielem, vel in Isaiam, tres 
eliciuntur positiones, ac ea in primis : ipsum non 
probare capillorum sive barb tonsuram solitam 
fieri more Gentilium. Sed in hoc nulla est discre- 
pantia cum his que superius dicta sunt, cum idem 
ipse Gentium ritus ab omnibus eque damnetur. 
Secunda posilio ea est; quod et ipse pariter cum 
ceteris consentit, capillos esse tondendos, sed sic 
tamen, ut operta, quod ait, sit cutis. Sicque videas 
nec in his ipsum a dictis auctoribus differre ; nisi 
quod non novacula ad cutem usque radi velit capil- 
los, sed forficibus , atque depresse, dummodo tamen 
non appareat nuda cutis. Sed quam levis hee sit 
differentia, nemo non videt. Tertia demum ejus con- 
clusio est, qua barbe non probat tonsuram. At ipse 
in Oriente agens, quid mirum si Orientalium cleri- 
corum et monachorum consuetudinem compro- 
barit? 

436. His dictis atque evidenter elucidalis, jam 
ad rerum gestarum narrationem revocanda esset 
oratio , nisi suscepti semel argumenti ratio admone- 
ret, ac pene cogeret, ut etiam de barbarum tonsura 
aliqua saltem leviter atlingamus. Et in primis quod 
ad eos qui foris sunt pertinet : sicut capita, ita et 
barbam radere, communem fuisse quibusdam sacer- 
dotibus idolorum, preter illa que dicta sunt Ba- 
ruch * de Babyloniis sacerdotibus testatur, cum ait : 
« In domibus eorum sacerdotes sedent, habentes 
tunicas scissas, et capila, et barbam rasam : quorum 
capita nuda sunt. » Quamobrem in divina Scriptura 
hee eadem prohibentur. In Levitico * enim secun- 
dum Vulgatam hee leguntur : « Non radent caput, 
nec barbam, nec in carne sua facient incisuras. » 
Eadem quoque apud Ezechielem leguotur *. Apud 
Syros eamdem consuetudinem viguisse apud sacer- 
dotes Dee Syrie, Lucianus * eorum gentilis, qui 

ejus argumenti libellum scripsit, testatur. Quapro- 
pter tota vis legis in eo versatur, ut Judzos prohi- 
beret ea facere, que proxime provincie facerent 
idolorum sacrifici, qui eo modo caput ac barbam 
tonderent, ac cultris suas sibi carnes inciderent - 
sicque ea que illi faciebant, lex Judais vetuit sacer- 
dotibus. Hee ut clariora fiant, reddamus hic verba, 
que ex eodem Levitici libro * superius citata sunt : 
« Neque in rotundum attondebitis comam, nec ra- 
detis barbam, et super mortuo non incidetis carnes 
vestras, neque figuras aliquas aut stigmata facietis 
vobis. » 

137. At videamus, quam vere hec eadem a sa- 
cerdotibus Dee Syrie, Judeis proximis, factitari so- 
lita esse, idem Syrus auctor, ibique versatus, egregie 
memorie tradat. Nam in primis agens de antiquitate 
templi ejus atque cultu, multorum refert fuisse sen- 
tentiam, ut a Deucalione fuerit excitatum : et licet 
alias referat de ea re opiniones, antiquissimum tamen 
plane illud fuisse , una omnium erat assertio. In eo 
exectos viros glabros sacrificare consuevisse, eos- 
demque se cultris incidere inter immolandum, 
testatur; quod et Apuleius? dum de eadem Dea 
Syria agit, affirmat. Rursum illuc accedentes, capita 
radere et supercilia, necnon et barbas deponere so- 
litos, ibidem Lucianus enarrat. Insuper quod item 
in Levitico est preeceptum, ne barbas radant, neque 
incidant carnes; atque quod mox additur : « Neque 
figuras aliquas aut stigmata facietis vobis. » Hee 
eadem ab illis factitari solita, idem Lucianus eodem 
in loco tradit his verbis : « Certis autem notis com- 
punguntur omnes, alii quidem in vola manus, alii 
autem in cervice : inde est , quod cuncti Assyrii no- 
tas inustas habent. » Hec Lucianus, qui et multa ibi 
recenset de illorum ritibus cum Hebreis communi- 
bus. Quam igitur, qualemve capillorum et barbe 
tonsuram prohibuerit lex divina, ex dictis nulla 
remanet penitus dubitatio : ut ex his plane videas, 
quam invidiose atque injuste pariter calumnientur, 
qui legis divine preetextu in clericos ac monachos 
Catholice Ecclesie invehuntur. 

438. Quod vero deducunt novantes ex Epipha- 
nio *, quasi ex Apostolorum institutione , non licere 
nec caput nec barbam radere, ipso affirmante, acsic 
divente : « De barba quidem in Constitutionibus 
Apostolorum dicit divina Scriptura ac doctrina : 
Non corrumpas, hoe est, non seces pilos barbe , 
neque meretricio more ob comam efferaris. » Unde 
accepta hee sint, exacte perquirendum est. Nullus 
certe de his canon est apostolicus , sed tantum que 
in Constitutionibus Clementis * nomine sic scripta 
leguntur : « Fidelis cum sis et homo, non licet tibi 
nutrire capillum, et in unum complicare , quod est 
delicatum et molle; vel discerniculo discriminare , 
vel flavum facere : quoniam quidem lex vetat, 
inquiens : Non faciatis vobis rotunditatem ex coma 
capitis vestri, neque incisiones. Neque vero licet 
barbe pilos corrumpere , neque hominis figuram 

preter naturam mutare. Non scindetis , inquit lex, 
superficiem barbe vestre. Hoc enim mulieribus 
decens , creator Deus statuit , viris indecorum esse 
judicavit. » Hucusque Clemens. Ex his vero satis 
perspicuum redditur, tum ex his que Clementis no- 
mine habentur Constitutionibus, tum etiam ex Epi- 
phanii sententia, qui eas citat : sicut divinam legem 
(si modo eam sequendam dixerimus lectionem) ita 
et Apostolos (ut demus authenticum esse librum) 
vetuisse tunc barbe pilorum incisionem, cum 
come capitis non tantum promittantur, sed et femi- 
narum more crispentur, vel aliter in rotundum ar- 
tificio componantur ; adeo ut sic culti, femine re- 
presentarent effigiem potius quam vViri. Hinc et illa 
justa ejusdem Epiphanii querela de monachis, quos 
diximus, Mesopotamie , qui muliebres (ut ait) pro- 
ducerent comas, cum e contra laudet Ecclesiz filios 
in tonsura reverendos : reprehensibilis enim habe- 
batur illa barb rasio, cum capilli more mulierum 
promitterentur. 

139. Ceterum sicut nec viri capitis comam radi, 
ita nec etiam barbam, non tantum divinam Scriptu- 
ram non prohibere, sed etiam predicare, atque ali- 
quando precipere, complura Prophetarum loca ' 
demonstrant : barbam enim una cum capite radere, 
erat maximi omnium meeroris ac luctus hierogly- 
phicum : adeo ut hec recte monachis convenire, 
nullus jure negare possit. Si autem ex capillorum 
promissione vel tonsione Paulus Apostolus item hie- 
roglyphicum signavit, cum? ait: « Vir si comam 
nutriat, ignominia est illi: mulier si comam nutriat, 
gloria est illi : quoniam capilli pro velamine ei dati 
sunt. » Quis prohibet ex barbe tonsura mysterium 
itidem consignare ? nimirum si cum a natura barba 
data sit homini ob decorem et gloriam; lugens ac 
meerens, ac proinde monachus, qui se perpetue 
penitentie mancipavit ergastulo, ea etiam a natura 
sibi data velit carere gloria? cum presertim ejusdem 
rei alia atque alia mysteria esse possint, que inter 
alios Beda * pluribus declaravit. Quod vero his ad- 
versantes non admittant hec, esse turpe existimantes 
amputare barbam, nimirum quod barb hierogly- 
phicum, ex auctoritate scriptorum Gentilium, dice- 
rent esse virtutem : cur apud eosdem Apollo, Satur- 
nus (quod ait Tertullianus ‘) et Bacchus imberbes 
esse finguntur? Adeo ut fateantur necesse sit, unius 
ejusdemque rei plures esse posse significationes 
atque mysteria : nimirum, qui pilos consideret esse 
excrementa nature, eos qui resecet atque radat, ab- 
jicere se superflua, necessariisque contentum esse, 
profiteri. 

440. At quoniam non eque monachi omnes, 
nedum clerici, abrasis barbis incedere consueverunt; 
nec Pedagogus christianus * barbam novacule sub- 
jecit, sed tantum forficibus : aliam prorsus diver- 
samque Orientalium ab Occidentalibus consuetudi- 
nem moremque fuisse, certum est. Nam in Ecclesia 

Orientali nunquam barba rasos invenimus monachos, 
vel clericos; secus autem in Ecclesia Occidentali : 
cujus rei diversitatis origo est accuratius pervesti- 
ganda. Et ut primum dicamus de clericis, qui in 
Ecclesia presertim Occidentali longe antiquiores 
sunt monachis, invenimus hac ex parte, secundum 
morem diversarum provinciarum, tam laicos quam 
clericos inter Gentiles viventes agere consuevisse : et 
in primis, quia in Oriente tam Judei quam Greci, 
barbali incederent, Christianos inter ipsos positos 
idem factitasse. In Occidente vero, atque potissimum 
Rome, quoniam qui presertim maturioris etatis (ut 
auctor est Gellius ') essent, tanquam quoddam nobi- 
litatis insigne, radere barbam consueverant? (notatus 
est enima Dione et aliis Hadrianus, qui primus om- 
nium barbatus incessit, vel alii pauci post eum, sed 
non sic tamen, ut ceteri Romanorum ipsos imita- 
rentur) Christiani Rome agentes, cur non sicu 
ceteri, abrasi incederent barba , cum honestus spe- 
ctatusque haberetur ejusmodi communis omnium 
cultus, nec aliqua vel levis saltem esset ejus obser- 
vationis superstitio? nam alia ratio erat Isidis sacer- 
dotum radentium etiam supercilia. Sic igitur Cle- 
mentem, sic Pudentem senatorii ordinis homines, 
sic denique sive Romanos, sive ceeteros Rome agen- 
tes exceptis Orientalibus, attonsos barba fuisse, nulla 
dubitatio esse debet. Certe vestitu tantum , non 
barba, ab Ethnicis fuisse Christianos distinctos, ut 
qui pallio amicti solerent incedere, Tertullianus 
seepe testatur. Cumque non sicut pallium Christia- 
norum, illi sugillarent; et barbam, eos constat more 
ceterorum barbis attonsos incedere consuevisse. 
Verum affectata illa nimis barbe non attonsio, vel 
abrasio, sed avulsio potius dicenda, ab ipsis Gentili- 
bus etiam condemnatur, ut de Julio Cesare et Othone 
Suetonius memorize prodidit. Tertullianus * etiam 
hujuscemodi notat, cum ait: « Barbam acrius ce- 
dere, intervellere, circumdare capillum et compo- 
nere, » etc. Chirurgi enim instrumento, quod dice- 
batur volsella, et aliis medicamentis (ut idem auctor‘ 
testatur) femineum vultum penitus affectabant. Ca- 
terum barbe illa abrasio, qua more majorum 
absque fuco arteve simpliciter facta esset, aque 
communis Romanis omnibus erat. Quin etiam inter 
Grecos nonnullos in suis ipsorum regionibus, quo 
se Romanorum studiosos esse signo aliquo pre se 
ferrent, testatur Dio ®, consuevisse contra Grecorum 
omnium suorumque gentilium consuetudinem , 
barba rasos incedere more Romano : quod plus ce- 
teris, qui Rome agerent, prestitisse nullus jure 
poterit dubitare. =~ 

444. Verum istud ipsum quod agerent Romane 
Ecclesiz Christiani , prestitisse eliam ceteros orbis 
Occidentalis fideles, eosdemque libenter esse imitatos 
unde ‘descenderent, facile existimare quis poterit. 
Nam de sacerdotibus Galliarum perspicuum est, 
barba rasos fuisse. Est de ea re manifestum exem- 

plum in Sidonio Apollinari *, qui de Germanici 
episcopi Cantillanensis corporis cultu sic seribit : 
« Vestis adstricta, tonsus cothurnus, crinis in rote 
speciem accisus, barba intra rngarum latebras mer- 
sis ad cutem secta forficibus. » Servare igitur in his 
locorum consuetudinem , ut secundum cujusque 
provincia mores vel barbati, vel attonsi bar bis ince- 
derent saccrdotes, velut lege quadam fuisse preescri- 
ptum, ex eo saltem potest facile perspici, quod cum 
seepissime Occidentales una cum Orientalibus sacer- 
dotibus ad publicos conventus episcopi convenissent, 
nullum unquam de his adversus se invicem nego- 
tium factum, neque ulla prorsus exorta ejus rei 
eratia controversia reperitur : ratis nimirum omni- 
bus id esse legilimum, quod quisque pro more suo- 
rum gentilium facere videretur. Qui primus omnium 
hec de barba exprobrare latinis sacerdotibus ausus 
est, Photius schismaticus episcopus Constantinopoli- 
tanus fuit, de his scribens ad Nicolaum Romanum 
pontificem : hac, inquam, presumpsit homo schi- 
smaticus, cum alioqui ipse esset eunuchus glaber. 

442. Ad quodnam vero tempus apud Romanos 
ejusmodi usus radendi barbas perseverarit haud est 
facile definire. Constat tamen, regnantibus etiam 
Gothis in Halia, eumdem morem esse servalum : 
quamobrem Ennodius Ticinensis suis versibus vehe- 
menter exagitavit hominem, qui more Gothorum 
prolixam gcstarct barbam, etsecundum Romanorum 
consuetudinem laccrnam indueret : heec enim habet 
in Jovinianum his versibus : 


Barbaricam faciem Romanos sumere cnltus. 
Miror, et in modico distinctas corpore gentes : 


ac iterum : 


Romuleam tegetem vox oris nubila fuscat : 
Oppressit vestes tenebroso teguine vultus : 


idemque rursus : 


Nobilibus collis genium male ‘compta lacernis, 
Discordes miscens inimico foedere proles. 


Hee Ennodius in Jovinianum, quod haberetur loco 


prodigiilacerna!um hominem gestare barbam. Porro | 


etsi sensim pristinus ille immutatus est usus, cum 
barbari Rome atque in Itabia diutius morarentur : 
famen quod ad clericos spectat, sic viguit ejus rei 
observantia, ut non yivere more majorum, fere 
religio haberetur; sicque factum est, ut penes eos 
ejusdem rei usus inviolatus et constans plurimis 
seculis perdurarit, monentibus id presertim Roma- 
nis pontificibus. Extant enim eo argumento scri- 
ple litteree Gregoril pape VIL ad Jacobum episco- 
pum Calaritanum, jubentis ut clericos suos omnes 
barbam radere cogeret, idque ex majorum. consue- 
tudine vindicantis, affirmantis nimirum ab ipso 
exordio nascentis Ecclesize id illibate esse servatum: 
idemque de iisdem etiam ad ducem Sardiniz dedit 

epistolam ; hacque omnia anno Domini millesimo 
octuagesimo tertio, non. Novembr., indictionis quar- 
te. Sed hisjam pene contrarius irrepsit usus, nec con- 
stans habetur ubique ritus; cum alii tondeant, radant 
alii, alii rursus barbam promittant, absque jactura 
fidei unusquisque abundans in sensu suo. Sed jam 
ad Paulum, cujus tonsure occasione ad hec eluci- 
danda digressi sumus, agentem Hierosolymis rever- 
tamur. 

143, Actaa Judeis contra Paulum Hierosolymis. 
— Post oblatum sacrificium Nazareorum, septem 
intercessisse dies usque ad Pauli vincula, Lucas * 
testatur : qua in re illud necessario admonendum 
putamus, complures errore lapsos existimasse, sicut 
in Paschali festo atque solemnitate Tabernaculorum, 
ita et in Pentecostes celebritate seplem dies sequen- 
tes feriari solitos esse : quod quidem in Paschate et 
Scenophegia esse verum, divina Scriptura testatur ?; 
de Pentecoste autem nulla usquam habetur meutio. 
Nec est quod dici possit, id his Apostolorum tempo- 
ribus ex consuetudine servari solitum : quandoqui- 
dem Philo * horum equalis plane testatur, duabus 
illis solemnitatibus tantummodo et non in aliis festis 
addi septimanam dierum; rationemque mysterii 
reddit his verbis, postquam locutus est de festo 
Pentecostes, nonnisi diem unum habente : « Septe- 
nario vero, inquit, attributa sunt festa majora, que 
plures dies postulant : tune cum annus distinguitur 
duobus equinoctiis, verno, autumnalique, et septeni 
dies festi aguniur : verno tempore, ut segetes ad 
maturain frugem perveniant : autumnali, ut omnes 
arborei fructus colligantur, convehanturque feli- 
citer. Septeni autem dies dantur his festivitatibus 
propter menses septenos utriusque equinoctii; ut 
cuique mensi honor suus contingat otio bilaritateque 
unius diei. » Hee Philo : ex quibus magis ac _magis 
Actorum locum illum habes elucidatum, quo dici- 
tur: «Dum complerentur dies Pentecostes. » Que 
verba perperam aliqui interpretati , intellexerunt de 


-septem diebus Pentecosten sequentibus. Sed de his 


superius satis. : 

144. «Cum igitur, inquit Lucas‘, septem dies 
consumimarentur, hi qui de Asia erant Judi, cum 
vidissent Paulum in templo, concitaverunt ommem 
populum, et injecerunt ei manus, clamantes : Viri 
Israclite, adjuvate; hic est homo, qui adversus po- 
pulum , et legem, et locum hunc, et omnes ubique 
docens, insuper et Gentiles induxit in templum, et 
violavit sanctum locum istum. Viderant enim Tro- 
phimum Ephesium in civitate cum ipso quem esti- 
maverunt , quoniam in templum introduxisset Pau- 
lus. » Sed quod ad Trophimum pertinet, magna 
suboritur dubitatio, quomodo Trophimus Hieroso- 
lymis erat cum Paulo, quem ipsius Pauli testimo- 
nio® constat relictum fuisse infirmum Mileti. Se- 
quenti enim anno, cum ipse Paulus Romam ve- 
nisset, secundam ad Timotheum scribens epistolam, 

testatur se reliquisse Mileti Trophimum egrotantem : 
nec dubium quin in hac navigatione, qua hoc anno 
ex Macedonia Troadem, et inde in Syriam navigavit, 
quando et cum ceteris adfuisse Paulo Trophimum 
Lucas‘ affirmat. Nam in naviga ione posteriori, qua 
Paulus Hierosolymis vinctus ductus est Romam, 
quam exacte per cunctas stationes Lucas * recensct , 
Miletum nullo modo appulisse ponit, nec potuit. 
Unde in eam sententiam ire cogimur ut dicamus, 
vel hune Trophimum esse diversum ab illo (quod 
non cred mus: non enim nisi unus Trophimus ab 
omnibus Pauli discipulis ponitur, idemque qui 
Ephesius et Asianus ab eodem Luca*® nominatur) 
vel in epistola locum illum irrepsisse mendum : ut 
quod dicit, « Trophimum reliqui infirmum Mileti, » 
dicere velit, Melita: sicut et restituendus videtur 
locus ille Actorum *, ubi quod in a'iquibus codici- 
bus legitur : « Cognovimus guia Mytilene insula vo- 
caretur, » sit legendum, Melita. S.d jam cetera 
contra Paulum a Judeis Hierosolymis acta perse- 
quamur. 

145. «Commota post hec, ait Lucas*, civitas 
tota, ct facta est concursio populi. Et apprehendentes 
Paulum, trahebant eum extra templum, et statim 
clause sunt janue. Querentibus autem eum occi- 
dere, nuntiatum est tribuno cohortis, quia tota con- 
funditur Hierusalem. Qui statim assumptis militibus 
et. centurionibus, decurrit ad illos. Qui cum vidis- 
sent tribunum et milites, cessaverunt percutere 
Paulum. Tunc accedens tribunus, apprehendit eum, 
et jussit eum alligari catenis duabus ; et interroga- 
bat quis esset, et quid fecisset. Alii autem aliud cla- 
mabant in turba. Et cum non posset certum cogno- 
scere pre tumultu, jussit duci eum in castra. Et 
cum venisset ad gradus, contigit ut portaretur a mi- 
lilibus propter vim populi. Sequebatur enim multi- 
tudo populi , clamans : Tolle eum. Et cur ccepisset 
induci in castra Paulus, dicit tribuno : Si licet mibi 
loqui aliquid ad te? Qui dixit: Greece nosti?» Grece 
enim Paulum esse allocutum tribunum appuaret. 
Quamobrem admiratus ille, hee subdit : « Nonne tu 
es Aigyptius, qui ante hos dies tumultum concitasti, 
et eduxisti in desertum quatuor millia virorum sica- 


riorum?» Hee Lucas. At ‘nemo mirctur si intra 


templum Paulus esse comprehensus dicatur : nam 
adco infelicia erant illa tempora, ut aucta in im- 
mensum sicariorum multitudine, non vererentur 
in ipso templo cades patrare , prout superius, cum 
actum est de Agyplio mago, cujus nomine tribuno 
Paulus in suspicionem adducitur, ex Josepho® est 
historia recitata. Ut igitur ea calumnia de mago 
Aigyptio Paulus se ipsum purgaret, mox defensio- 
nem instiluens, se non A®zyptium, sed Cilicem, 
Tarso oriundum esse aperuit, dicens’: « Ego homo 
sum quidem Judeus a Tarso Ciliciee non ignobilis 
civitatis municeps. » Mira quidem Apostoli mode- 
stia, dum sic se illata calumnia liberat, ut nihil ta- 

men se efferat : nam cum se esse civem Romanum, 
et in Judeos, qui eum verberassent, crimen retor- 
quere potuisset, hee tacuit, et nonnisi extrema co- 
gente necessitate aperuit. 

146. Rogata interim a tribuno loquendi ad 
populum facultate, sic hebraica Paulus orsus est 
lingua‘: «Viri fratres et patres, audite, ete. » De- 
scribit eam orationem integre Lucas : qua in primis 
Paulus cum de suis natalibus populum admonuis- 
set, suamque educationem sub Gamalicle eos pariter 
docuisset , ac simul declarasset studium et officium 
suum erga Moysis legem et paternas traditiones : 
quomodo tandem ad Christum conversus sit admi- 
rando ac manifesto Dei consilio, eosdem qui ade- 
rant reddidit certiores. Cumque dicere ccepisset , 
quomodo et a Domino jussus esset praedicare Evan- 
gelium Gentibus, statim ad hac verba excitatus est 
furor et impetus Judeorum : « Et levaverunt, in- 
quit Lucas, vocem suam, dicentes : Tolle de terra 
hujusmodi : non enim fas est eum vivere. Vocife- 
rantibus autem eis, et projicientibus vestimenta sua, 
et pulverem jactantibus in aerem (erant hee enim 
signa furentium et implacabilium penitus animo- 
rum, vindictam verbis factisque poscentium) tribu- 
nus jussit adduci eum in castra, et flagellis cadi, 
atque torqueri eum, ut sciret propter quam causam 
sic acclamarent ei. » Hee Lucas. 

447. Cum igitur Paulus implacabiles Judzeorum 
animos, atque adeo obduratos, ut nulla possent ra- 
tione permoveri, conspiceret; tribunumque erga 
eos propensiorem videret, atque paratum ex illo- 
rum sententia experiri : jam flagellis caedendus 
atque ejus jussu torquendus, opportune se civem 
esse Romanum aperuit. Rem gestam his paucis Lu- 
cas describit : « Cum adstrinxissent eum loris, dicit 
adstanti sibi centurioni Paulus: Si hominem Ro- 
manum et indemnatum licet vobis flagellare? Quo 
audito, centurio accessit ad tribunum, et nuntiavit , 
dicens : Quid acturus es? hic enim homo civis. Ro- 
manus est. Accedens autem tribunus, dixit illi : Dic 
mihi, si tu Romanus es? At ille dixit: Etiam. Et 
respondit tribunus : Ego multa summa civitatem 
hane consecutus sum. Et Paulus ait : Ego autem et 
natus sum. » Sed quanam ratione Paulus se natum 
dicit civem Romanum ? Non alia quidem, nisi quod 
nuper ad Judeos pro concione dixerat, se Tarsi Cili- 
ciz ortum esse : « Ego, inquiens, sum vir Judeus, 
natus Tarso Cilicia : » et paulo ante coram tribuno, 
se municipem Tarsensem esse professus erat. Porro 
ille dicebatur municeps, qui in eodem municipio 
(ut Ulpianus docet*) natus esset. Tarsus enim Cili- 
cie metropolis jus municipa'e a Romanis fuerat 
consecuta, ac ea de causa coloniis quoque prestabat 
(erant in Cilicia due tantum colonize, Selinus, et 
que po tea accessit, Trajanopolis, ut idem auctor 
affirmat *). Municipes enim non tantum ut coloni di- 
cebantur cives Romani, sed etiam (ut idem Ulpianus 

tradit') munerum honorariorum participes esse 
poterant. Prestabant insuper (ut auctor est Gellius *) 
coloniis municipia, quod ille legibus Romanorum 
cogerentur vivere, municipia vero suis legibus anti- 
quis patriisque moribus agere sinerentur. 

448. Ut autem Tarsus municipium diceretur 
Romanorum; eam cives promeruerunt dignitatem, 
quod in bello civili Cesari primum ac deinde Octa- 
vio studuissent , multaque ea de causa passi essent : 
adeo enim Cesarianis partibus civitas favit, ut pro 
Tarso, mutato nomine, tunc dicta fuerit (quod te- 
statur Dio Cassius*) Juliopolis. Ad hee plane alludit 
alius Dio cognomento Chrysostomus, dum in sua 
Tarsica posteriore hec ait : « Vobis, viri Tarsenses, 
obtigit, ut primi sitis in hac gente: non solum 
quod maximam omnium in Cilicia inhabitetis civi- 
tatem, et metropolim ab initio; verum etiam quod 
Cxesarem secundum super omnes habuistis, optime 
vobis volentem et familiarem. Infortunium enim, 
quod civitati illius causa acciderat , merito eum vo- 
bis benevolum fecerat, utque daret operam, quo 
majora in vos sua apparerent beneficia, quam cala- 
mitates propter eum accepte. Quapropter ea omnia 
que quis amicis vere, et sociis, et tantam ostenden- 
tibus alacritatem prestaret, ea et ille vobis preestitit, 
terras, leges, honorem, potestatem, etc. » Hac Dio : 
ex quibus apparet Tarsenses amplissimis juribus 
cum civitate Romana fuisse donatos. Sed nec de 
Tarsensibus dicere pretermittimus, que tradit 
Strabo * de eorum ardentissimo studio erga liberales 
disciplinas, quas pre ceteris excolere viderentur; ut 
non mireris, si Paulus Tarsensis civis adeo insigni- 
ter excultus fuerit Greecorum litteris : quo enim hec 
planius accipiantur, addemus verba Strabonis sic 
dicentis : « Tantum autem Tarsensibus studium re- 
rum philosophicarum et disciplinarum, quas Ency- 
clicas dicunt, incessit, ut superaverint Athenas et 
Alexandriam, et si quis alius nominari potest locus, 
ubi philosophorum et artium ad humanitatem per- 
tinentium schole haberentur. Id interest, quod 
Tarsi gui studia ista colunt, fere sunt indigene, pe- 
regrini non facile eo ventitant. At indigene domi 
non desident, sed ut perfectionem consequantur, 


peregre abeunt : profectique libenter in alienis ver- - 


santur locis : domum redeunt pauci. » Hac Strabo, 
qui et post multa hec addit ; « Maxime autem Roma 
docere potest, quam multos Tarsus protulerit litte- 
ratos, cum sit Tarsensium et Alexandrinorum 
plena. » Paulus itaque Tarsi natus, cum Gentilium 
illic scientias, quibus non leviter tinctus, sed ap- 
prime imbutus erat, assecutus plene fuisset; quod 
gente Judeus esset, ad Judeorum metropolim, ut 
(quod ipse testatur) sacris disciplinis a Gamaliele 
abundantius erudiretur, profectus est. Fabulam au- 
tem illam (sic enim eam nominat Hieronymus in 
suo commentario in epistolam ad Philemonem) de 
Paulo nato Giscale, superius satis superque refelli- 
mus, cum de ejus natalibus egimus. 

449. Paulus igitur cum se civem esse Romanum 
docuisset, a preparatis sibi flagellis eximitur : anti- 
quo enim jure Romanorum nefas erat, civem Ro- 
manum subjicere flagellis, seu virgis. Id primum 
statuit lata lege Valerius Publicola‘; id ipsum lege 
Porcia *, ac postea lege Sempronia est magis magis- 
que firmatum. Fedem apud Ciceronem querele 
reperiuntur expostulantium in Verrem, atque cla- 
mantium se esse cives Romanos, cum in municipes 
itidem ab illo virge admoverentur. Testatur enim 
id Cicero, cum ait: « Nulla vox audiebatur, nisi 
hec : Civis Romanus sum. » A flagellis ergo in hune 
modum Paulo libero, « postera die » idem tribu- 
nus, ait Lucas, « volens scire diligentius qua ex 
causa accusaretur a Judeis, solvit eum, et jussit 
sacerdotes convenire, et omne concilium : et pro- 
ducens Paulum, statuit inter illos. » Erat nempe 
coactum magnum concilium, quod Lucas dicit 
«Omne concilium: » illud Sanedrin semigrece 
Judi, Greci vero Synedrin appellabant. Quid au- 
tem ibi sit factum , Lucas * his verbis enarrat : « In- 
tendens autem inconcilium Paulus ait: Viri fratres, 
ego omni conscientia bona conversatus sum ante 
Deum usque in hodiernum diem. » Ita exorsus, an- 
tequam ulterius produceret orationem : « Princeps 
sacerdotum Ananias, inquit Lucas, precepit adstan- 
tibus sibi, percutere os ejus. Tunc Paulus dixit ad 
eum : Percutiet te Deus, paries dealbate. Et tu se- 
dens judicas me secundum legem, et contra legem 
jubes me percuti? Et qui stabant, dixerunt : Sum- 
mum sacerdotem Dei maledicis? Dixit autem Pau- 
lus : Nesciebam, fratres, quia princeps est sacer- 
dotum. Scriptum est enim * : Principem populi tui 
non maledices. » Hee Lucas. 

150. De summo pontificatu Anne. —Sed quam, 
rogo, pretexere potuit Paulus excusationis causam, 
quod nescisset Ananiam esse summum pontificem? 
numquid in magno illo septuaginta duorum consessu 
prima sedes non erat summi sacerdotis? Sed hac 
cum illa, de qua superius actum est, jungitur que- 
stione: cur videlicet idem Lucas * primores ejusdem 
consessus recensens, primo loco Annam, secundo 
vero Caipham summum pontificem, ac demum 
ceteros alibi ponat? Meminisse itaque debemus 
que et ibidem et alias prefati sumus; non tantum 
summum pontificem interesse consuevisse, pri- 
mumque locum sibi vindicasse post septuaginta illos 
duos; sed et summum magistratum illum, qui praes- 
set concilio, dictum principem sacerdotum, etipsum 
tenuisse principem locum : sicque hos duos, sum- 
mum sacerdotem, et principem sacerdotum, se ha- 
buisse eo consessu, ut olim in prima institutione ip- 
siuS*Moyses et Aaron : non sic tamen, ut ante sum- 
mum sacerdotem princeps sacerdotum assideret, sed 
duobus consessibus dispositis in utrisque lateribus, 
quisque horum primo loco sederet; sicque merito 
Paulus, quod nunquam hactenus in eo conventu 

causam dixisset, recensque Hierosolymam advenis- 
set; uter nam duorum summus sacerdos esset, igno- 
rasse facile potuit. Sed nec {amen incessere maledictis 
licebat eum etiam quem licet non putaret summum 
sacerdotem, :tamen constaret esse principem sacer- 
dotum, lege prohibente , quam in snam defensio- 
nem adduxit dicens : « Scriptum est enim : Princi- 
pem populi tui non maledices; » in quam peccasse, 
ea dicens, confiteretur. His consideratis, nihil est, 
quod dici possit, nisi quod dictum est superius , 
Herodem scilicet, qui Sanedrin sustulisse dicitur, 
ita tamen sivisse concilia illa colligi, ut nulla in eo 
esset summi sacerdotis, vel principis sacerdotum in 
consessu prerogativa loci, vel in vestibus aliqua 
honoris insignia, ne in eo aliquis emineret ut prin- 
ceps ; quod tyranno intolerabile esse solet, qui solus 
velit haberi princeps. Videas insuper ex his que 
Lucas , qui tune aderat Hierosolymis (venerat enim 
una cum Paulo et aliis discipulis ex Asia) hic scri- 
bit, manifesti erroris Josephum redargui, dum 
summum pontificatum Ananie non sub Nerone, 


-sed sub Claudio ponit* : nimirum quem ante an- 


num octavum ejus imperii creatum tradit, reamque 
seditionis a Quadrato Syrie preside vinctum fuisse 
missum Romam a Claudio judicandum. Sub Ne- 
rone autem idem auctor? ponit Jonatham, quem 
Felix arte sicariorum e medio sustulit : quo sublato, 
tradit * suffectum fuisse Ismaelem, quem vult his 
ultimis Felicis temporibus prefuisse pontificem 
maximum. At quis equus arbiter non magis Luce 
consentiat, qui hac prasens oculis spectavit (erat 
enim ipse, ut dictum est, Hierosolymis una cam 
Paulo) quam Josepho, qui ullimis Domitiani tem- 
poribus (ut ipse testatur in fine librorum Antiqui- 
tatum Judaicarum) suam conscripsit historiam? 
Nec enim est quod dici possit, Annam, sive dixe- 
rimus Ananiam, principem sacerdotum, fuisse pre- 
fectum illi concilio, non autem summum pontifi- 
cem. Nam revera summum fuisse pontificem , 
adstantes Judei testati sunt verbis illis, que recitat 
S. Lucas : «Summum sacerdotem Dei maledicis ? » 
Sed hee satis. Prosequitur Lucas * : 

154. Judeorum insidie in Paulum. — «Sciens 
autem Paulus, quia una pars esset Sadduceorum, 
et altera Phariseeorum , exclamavit in concilio : Viri 
fratres, ego Phariseus sum, filius Phariseorum : 
de spe et resurrectione mortuorum ego judicor. Et 
hac cum dixisset, facta-est dissensio inter Pharisceos 
et Sadduceos, et soluta est multitudo. » Res accidit 
ex sententia;-nam altercantibus mutuo Phariseis ac 
Sadduceis de proposita questione, Paulus e conci- 
lio abiit indemnatus. « Facta autem die, idem subdit 


Lucas, collegerunt se quidam ex Judis, et devo-’ 


verunt se, dicentes : neque manducaturos, neque 
bibituros, donec occiderent Paulum. Erant autem 
plusquam quadraginta viri qui hance conjurationem 
fecerant : qui accesserunt ad principes sacerdotum 

et seniores, et dixerunt : Devotione devovimus nos 
nihil gustaturos, donec occidamus Paulum. Nunc 
ergo vos notum facile tribuno cum concilio, ut pro- 
ducat illum ad vos, tanquam aliquid certius cogni- 
turi de eo. Nos vero, priusquam appropiet, parati 
sumus interficere illum. Sed cum audisset filius 
sororis Pauli insidias, venit et intravit in castra, 
nuntiavitque Paulo. Vocans autem Paulus ad se 
unum ex centurionibus, ait : Adolescentem hunc 
perduc ad tribunum; habet enim aliquid indicare 
illi. Et ille quidem assumens eum duxit ad tribu- 
num, et ait: Vinctus Paulus rogavit me hunc ado- 
lescentem perducere ad te, habentem aliquid loqui 
tibi. Apprehendens autem tribunus manum illius , 
secessit cum eo seorsum, et interrogavit illum : 
Quid est quod habes indicare mihi? Ille autem dixit: 
Judeis convenit rogare te, ut crastina die producas 
Paulum in concilium, quasi aliquid certius inqui- 
situri sint de illo. Tu vero ne credideris illis : insi- 
diantur enim ei ex eis viri amplius quam quadra- 
ginta, quise devoverunt non manducare, neque 
bibere, donec interficiant eum : et nunc parati 
sunt, expectantes promissum tuum. Tribunus igitur 
dimisit adolescentem, precipiens ne cui loqueretur 
quoniam hec nota sibi fecisset. Et convocatis duo- 
bus centurionibus, dixit illis : Parate milites ducen- 
tos ut eant usque Cesaream , et equites septuaginta, 
et lancearios ducentos a tertia hora noctis : et ju- 
menta preparate, ut imponentes Paulum, eum 
salvum perducerent ad Felicem presidem. Timuit 
enim, ne forte raperent eum Judei, et occiderent, 
et ipse postea calumniam sustineret, tanquam ac- 
cepturus pecuniam, scribens epistolam continen- 
tem hec : 

152. Paulus perductus Cesaream, causam agit 
coram Felice. — « Claudius Lysias optimo prasidi 
Felici salutem. Virum hunc comprehensuma Judzis, 
et incipientem interfici ab eis, superveniens cum 
exercitu, eripui, cognito quia Romanus est. Volens- 
que scire causam quam objiciebant illi, deduxi eum 
in concilium eorum. Quem inveni accusari de que- 
stionibus legis ipsorum, nihil vero dignum morte 
aut vinculis habentem crimen. Et cum mihi perla- 
tum esset de insidiis quas paraverant illi, misi eum 
ad te, denuntians et accusatoribus, ut dicant apud 
te. Vale. » é 

453. Que vero post hec sint secuta, idem Lucas 
sic describit : « Milites vero secundum preceptum 
sibi, assumentes Paulum, duxerunt per noctem 
in Antipatridem : et postera die dimissis equitibus , 
ut cum eo irent, reversi sunt ad castra. Qui cum 
venissent Cesaream, et tradidissent epistolam pra- 
sidi, statuerunt ante illum et Paulum. Cum legisset 
autem, et interrogasset de qua provincia esset, 
et cognovisset quia erat de Cilicia : Audiam te , 
inquit, cum accusatores tui venerint. Jussitque in 
pretorio Herodis custodiri eum. Post quinque autem 
dies , subdit Lucas ', descendit princeps sacerdotum 

Ananias cum senioribus quibusdam, et Tertullo quo- 
dam oratore : qui adierunt presidem adversus Pau- 
lum. Et citato Paulo, coepit accusare Tertullus, di- 
cens : Cum in multa pace agamus per te, et multa 
corrigantur per tuam providentiam : semper et ubi- 
que suscipimus, optime Felix, cum omni gratiarum 
actione. Ne diutius autem te protraham, oro brevi- 
ter, ut audias nos pro tua-clementia. Invenimus 
hunc hominem pestiferum, et concitantem seditiones 
omnibus Judeis in universo orbe, et auctorem sedi- 
tionis sect Nazareorum : qui etiam templum vio- 
lare conatus est : quem et apprehensum voluimus 
secundum legem nostram judicare. Superveniens 
autem tribunus Lysias, cum vi magna eripuit eum 
de manibus nostris, jubens accusatores ejus ad te 
venire : a quo poteris ipse judicans de omnibus istis 
cognoscere, de quibus nos accusamus eum. Adjece- 
runtautem et Judei, dicentes hec ita se habere. 

454. « Respondit autem Paulus (annuente sibi 
preside dicere) : Ex multis annis te esse judicem 
genti huic sciens, bono animo pro me satisfaciam. 
Potes enim cognoscere, quia non plus sunt mihi dies 
quam duodecim, ex quo ascendi adorare in Hierusa- 
lem. Et neque in templo invenerunt me cum aliquo 
disputantem, aut concursum facientem turbe, ne- 
que in synagogis, neque in civitate : neque probare 
possunt tibi, de quibus nunc me accusant. Confiteor 
autem hoc tibi, quod secundum sectam, quam di- 
cunt heresim, sic deservio Patri Deo meo, credens 
omnibus que in lege et Prophetis scripta sunt, spem 
habens in Deum, quam et hi ipsi expectant, resur- 
rectionem futuram justorum et iniquorum. In hoc 
et ipse studeo sine offendiculo conscientiam habere 
ad Deum et ad homines semper. Post annos autem 
plures, eleemosynas facturus in gentem meam veni, 
et oblationes, et vota : in quibus invenerunt me pu- 
rificatum in templo, non cum turba, neque cum 
tumultu. Quidam autem ex Asia Judai, quos opor- 
tebat apud te presto esse, et accusare, si quid habe- 
rent adversum me : aut hi ipsi dicant, si quid inve- 
nerunt in me iniquitalis, cum stem in concilio, nisi 
de una hac solummodo voce, qua clamavi inter eos 
stans : Quoniam de resurrectione mortuorum ego 
judicor hodie a vobis. » Hucusque Paulus. « Distulit 
autem, inquit Lucas, illos Felix, cerlissime sciens de 
via hac, dicens : Cum tribunus Lysias descenderit, 
audiam vos. Jussitque cenlurioni cuslodire eum, et 
habere requiem, nec quemquam de suis prohibere 
ministrare el. 

155. « Post aliquot autem dies veniens Felix 
cum Drusilla uxore sua, que erat Juda, vocavit 
Paulum, et audivit ab eo fidem que est in Christum 
Jesum. Disputante autem illo de justitia et castitate, 
et de judicio futuro, tremefactus Felix respondit : 
Quod nunc altinet, vade : tempore autem opportuno 
accersam te; simul et sperans quod pecunia ei da- 
retur a Paulo; propter quod et frequenter accersens 
eum, loquebatur cum eo. » Conceperat hance de pe- 
cunia spem Felix, quod audierat ingentem pecunia- 
rum vim Paulum secum attulisse Hierosolymam , 

ut erogaret in pauperes : quamobrem eum predivi- 
tem fuisse hominem est opinatus. Quod vero idem 
ipse judex, hominis rei verbis auditis de castitate 
atque futuro judicio, fuerit tremore affectus; mala 
sua ipsius conscientia formidante et éxpavescente 
immensa a se patrata crimina, id accidisse, certissi- 
mum est. Mulicrosus nimis vir erat : quippe qui, ut 
in his animi sui libidini satisfaceret, nullam prorsus 
religion's vel legum rationem habebat. Et ut non 
longe de ea re petamus exemplum : ipsa que aderat 
Drusilla uxor ejus, cujus causa putamus Paulum 
eam de castitate et futuro judicio orationem insti- 
tuisse, filia senioris Agrippe regis, et junioris Agrip- 
pe soror, cum nupta olim fuisset Emessenorum regi 
circumciso, Azizo nomine; Felix prases, audita ejus 
egregia pulchritudine, ipsius amore captus, sollici- 
tavit eam per quemdam Judeum Cyprium, Simo- 
nem nomine, egifque, ut marito relicto, sibi nube- 
ret : sicque illa nihil verita patriam religionem, 
ethnico homini concubina, nomine tamen uxoris 
adhesit. Porro rem gestam Josephus * pluribus nar- 
rat, additque ex eodem Felice illam filium genuisse, 
cui nomen Agrippa imposuit. Tacitus * vero hee de 
eodem habet : « Felix per omnem sevitiam et libi- 
dinem jus regium servili ingenio exercuit, Drusilla 
Cleopatre et Antonii nepte in matrimonium accepla, 
ut ejusdem Antonii Felix progener, Claudius nepos 
esset. » Hinc est quod Suetonius * eumdem Felicem 
trium reginarum maritum appellat : quem ex li- 
berto Claudii ad amplissimos fuisse provectum ho- 
nores tradit; quippe qui Pallantis illius, penes quem 
temporibus Claudii summa rerum erat, germanus 
esset : meminit et amborum Seneca *. 

156. Refellitur Josephus historicus de tempore 
prefecture Felicis. — Quid insuper his diebus ulti- 
mis magistratus Felicis ibidem Cesaree contigerit 
de Judeis atque Gentilibus simul digladiantibus, 
rem gestam verbis Josephi descripsimus, qui et 
subdit ® : « Cwterum postquam Felici successor 
Porcius Festus a Nerone missusest, primores Judao- 
rum Cesaream incolentium, Romam profecti sunt, 
Felicem accusaturi : dedissetque poenas injuriarum, 
quibus Judeos affecerat, nisi Nero eum donasset 
Pallantis fratris precibus, qui tune in pretio erat 
apud principem. » Hec ille : sed an hee de Pallante 
vera sint, relinquimus lectoris arbitrio. Nam auctore 
Tacito °, qui res geslas per annos singulos, consulum 
ordine, summa industria est prosecutus, exploratum 
habetur, Pallantem Felicis fratrem, ipso primo anno 
Neronis, quod ab ejus gratia excidisset, sublatum 
esse a cura rerum, redditumque penitus jam cum 
ipsi Neroni tum etiam Agrippine infensum : quippe 
quik(ut idem ait Tacitus) tristi arrogantia modum 
liberti egressus, tedium sui movisset. 

157. Cum vero adhuc Felix esset in magistratu, 
contigit ipsius Josephi Judai historici peregrinatio 

Romam : causam autem cur eam susceperit, sic 
ipse scribit in vita sua : « Quo tempore Felix in 
Judza procurator erat, sacerdotes quosdam mihi 
familiares, viros honestos et bonos, ob levem quam- 
dam culpam vinctos Romam misit, acturos causam 
suam apud Cesarem. Quosut aliquo pacto eriperem 
periculo, presertim cum audirem ne in calamitate 
quidem constitutis curam pietatis excidisse. et fic's 
et nucibus eos vitam sustentare : veni Romam, mnul- 
tis in mari haustis periculis Mersa enim nostra navi 
in medio mari Hadrialico, circiter sexcenti per totam 
noctem natavimus : et diluculo demum Cyrenaicam 
navem, Deo favente, conspicati, octoginta ferme no- 
strum feliciore usi natatu, in eam recepti sumus. 
Ita servatus, Dicewarchiam, sive Puteolos (ut Itali 
vocare malunt) veniens, familiaritatem contraxi cum 
Alituromimorum actore, qui Judaus genere, Neroni 
carus erat : per quem ubi Poppee uxori Cxsaris 
innotui, confestim per eam impetravi absolutionem 
illis sacerdotibus : magnisque preterea donatus ab 
ea muneribns, in patriam reversus sum. » Hucusque 
de se Josephus. Sed subiit in animum non levis 
suspicio, num illi ipsi, quos tradit ficis et nucibus 
vitam sustentasse, vinclosque Romam a Felice missos 
ad dicendam causam, iidem sint qui jurantes devo- 
verunt se non manducaturos neque bibituros, donce 
interficerent Paulum : in quos delatos animadver- 
surus Felix (sicut de multis aliis accidisse idem 
testatur Josephus) eos puniendos Romam miserit : 
sicque qui jurassent non manducare, cum minus 
voli compotes facti essent, abstinentes a pane, tan- 
tum arida comederent, ne penitus interirent. Sed 
quod agamus conjectura, nihil certi affirmare pre- 
sumimus. 

458. Sed querendum, cum id contigerit ultimo 
anno prefecture Felicis (nam, ut proxime dicturi 
sumus, subrogatus est hoc anno Festus in locum 
ejus) quanam, queso, ratione Josephus, hee scri- 
bens, tempore sui adventus Romam sub Felice se 
egisse testatur annum sue etatis supra vigesimum 
sextam : cum idem ipse in exordio sua Vite, se na- 
tum dicat anno primo Cali imperatoris? nam ab eo 
tempore usque ad annum ullimum prefecture Fe- 
licis, qui est secundus Neronis imperii, viginti tan- 
tummodo numerantur anni. Sicque videas, in his 
etiam que sux elatis sunt, suo ipsius testimonio 
ipsum convinci annorum sex numero turpiter erran- 
tem. Si igitur insue etatis annis, eos ad calculum 
redigendo, adeo immemor reperitur : quis est qui 
admiretur, si in ceteris scribendis temporibns, spe 
sepius a nobis patenter, imo et testimonio sui ipsius, 
sit deprehensus errasse ? Quod vero Bylts hoc ipso 
anno sue functionis munus absolverit, successorem 
accipiens Porcium Festum, Acta in primis testantur, 
dum hec habent de ejusdem Felicis prefectura : 
« Biennio autem expleto, accepit successorem Felix 
Porcium Festum. » Porro hoe biennium intelligen- 
dum est de Neronis imperio, ad quod usque tempus 
Felix eam administravit provinciam : non autem 

‘quod idem tantum biennio eo perfunctus sit mu- 

nere; quippe qui (ut vidimus) jam a Cumani tem- 
poribus, a Claudio imp. in eamdem provinciam 
missus fuerat ; unde ipsum alloquens Paulus merito 
dixit' : « Ex multis annis te esse judicem genti huic 
sciens, etc. » Sic igitur expleto biennio ejus functio- 
nis sub Nerone, qui hoc anno sub dictis coss. pridie 
idus Octobris exacto sui imperii biennio, j1m terlium 
inchoarat annum, Festus successit Felici. Verum 
nec ratioaliqua persuadet, amplius biennio Neronis, 
Felicem in provincia remansi-se : red.cto enim se- 
mel in ordinem Pallante fratre, penrs quem erat 
summa rerum, cujus (ut ex Tacito vidimus) patro- 
cinio ac studiis fovebatur, mec res Felicis diutius 
substilisse, facile est opinari, cum Judgoruim pre- 
serlim accusationibus assidue esset cxagitatus. Nulla 
ergo auctoritate suffragante vel ratione, imo his 
omnibus contradicentibus, Josephus de annis sue 
elatis affirmat, se nimirum agentem annum etatis 
supra vigesimum se,tum, sub Felice Jude preside 
Romam venisse : nam ea ratione usque ad octavum 
Neronis annum perseverasse Felicem in provincia, 
dicere oporleret : cum id falsum esse, sua? ipsius 
assertione manifestum sit: nam ait Cestium Florum 
anno Neronis decimo in eamdem provinciam presi- 
dem missum esse , quem precessit Albinus, et ante 
eum Porcius Festus Felicis successor : quos plures 
annos in eodem magistratu insumpsisse, certum est; 
nimirum (ut auctor est Eusebius) Festum annos 
quatuor, et Albinum fere totidem , usque scilicet ad 
Neronis annum decimum, quo subrogatus est Flo- 
rus. Post extinctum igilur Claudium , cum nondum 
sub Nerone mutatus esset status Pallantis, litteris 
novi imperatoris prorogatam fuisse Felici provin- 
ciam ad biennium, certo conslat : quo (ut numerat 
Lucas) explclo, successorem idem accepit Porcium 
Festum. Hac vero {am exacte oportuit exquisisse , 
non tam ut Josephus adco patentis arguatur crroris, 
quam ut in omn bus consultum sit historice veritati 
a Luca descr'pte. 

159. Ex his enim omnibus etiam illi erroris ar- 
guuntur, qui biennium illud, quod Lucas ponit, 
referendum esse dicunt ad tempus quo ante Festi 
adventum Paulus Casaree sub Felice egit ; putantes 
nimirum tot annos illic a Felice Paulum esse deten- 
tum, quem illuc venisse putant ante biennium; ac 
denique anno secundo Neronis Romam missum esse. 
Verum cum ante biennium Claudium mortuum 
esse, Neronemque illi successisse, superius sit aperte 
satis demonstratum ; ac Paulum quoque non ante 
hune annum Hierssolymam advenire potuisse, sit 
pariter declaratum : satis patere videtur, nec Pau- 
lum ante presentem annum yenisse Hierosolymam, 
nec tardius quam hoc ipso anno eum, quod appel- 
lasset Casarem , missum fuisse Romam. Alioqui 
secundum priorem assertionem dicendum esset , 
non anno secundo Neronis Paulum a Festo esse 
dimissum ad Cxesarem, sed ejusdem impcrii anno 
quarto : quod repugnat his que tum a Hicronymo * 

scribuntur in Chronico, tum ab aliis : id nempe 
contigisse secundo Neronis anno, a passione vero 
Christi vigesimo quinto. Suadet hoc ipsum et illud 
maxime : nam si quis exacte consideret Lucam 
ipsum, quod presens esset, adeo distincte et exacte 
scripsisse res gestas Pauli, ex quo venit Hierusalem, 
ut nec diem unum preterisse videatur, narrans, 
quid per singulos ferme sit gestum : queenam ratio 
subiit, ut idem auctor, qui fam que superius gesta 
sunt, quam que postea sunt subsecuta, per dierum 
pene singulorvm distinctionem recenseat, sicque 
faciat usque ad ejusdem adventum Romam, idem, 
inquam, ipse eodem histori contextu relinqueret 
duorum annorum spatium prorsus obvolutum si- 
lentio; cum presertim in enarrandis non tantum 
rebus gestis, sed etiam singulis verbis, tota ea nar- 
ratione sit intentissimus ? At de his hactenus. 

160. Paulus coram Festo et Agrippa. — Que 
vero acciderint ' postquam Porcius Festus in locum 
Felicis suffectus est, Lucas singillafim recenset. sic 
dicens : « Festus ergo cum venisset in provinciam , 
post triduaum ascendit Hierosolymam a Cesarea. 
Adieruntque eum principes sacerdotum et primi 
Judrorum adversus Paulum, postulantes eratiam 
adversus eum, ut juberet perduci eum in Hierusa- 
lem : insidias tendentes, ut interficerent eum in via. 
Festus autem respondit, servari Panlum in Cexsarea, 
se autem maturius profecturum. Qui ergo in vobis, 
ait. potentes sunt, descendentes simul, si quod est in 
viro crimen, accusent eum. Demoratus autem inter 
eos dies non amplius octo aut decem, descendit Cx- 
saream : et allera die sedit pro tribunali , et jussit 
Paulum adduci. Qui cum perductus esset , circum- 
steterunt eum qui ab Hierosolyma descenderant 
Judezi , multis et graves causas objicientes, quas 
non poterant probare , Paulo rationem reddente : 
Quoniam neque in legem Judeorum, neque in tem- 
plum, neque in Cesarem quicquam peccavi. Festus 
autem volens gratiam prestare Judeis , respondens 
Paulo, dixit : Vis Hierosolymam ascendere, et ibi 
de his judicari apud me ? Dixit autem Paulus : Ad 
tribunal Cesaris sisto , ubi me oportet judicari. Ju- 
dis non nocui, sicut tu melius nosti. Si enim no- 
cui , aut dignum morte aliquid feci, non recuso 
mori. Si vero nihil est eorum que hi accusant me, 
nemo potest me illis donare. Cesarem appello. Tunc 
Festus cum concilio locutus, respondit : Caesarem 
appellasti? ad Casarem ibis. » 

461. Considerans heec omnia quie coram Felice 
ac Festo sue defensionis causa Paulus egit, Augu- 
stinus ? hec ait : « Neque enim apostolus Paulus 
vite sue transitorie consulebat , sed Ecclesia Dei; 
quando contra illos qui eum occidere conspirave- 
rant, consilium illorum tribuno ut proderetur , ef- 
fecit. Unde factum est, ut eum ad locum, quo fuerat 
producendus, deduceret miles armatus, ne illorum 
paterctur insidias. Romanas enim leges implorare 
minime dubitavit , civem Romanum se esse procla- 

mans , quos tune affligi verberibus non _ licebat. 
Itemque ne Judzis eum interimere cupientibus tra- 
deretur, Cesaris poposcit auxilium, Romani quidem 
principis, sed non christiani. Ubi satis ostendit, quid 
facere deberent postea christiani dispensatores , 
quando imperatores christianos, periclitante Eccle- 
sia, reperirent.» Hec Augustinus, pluribus incnlcans, 
legitime agere episcopos , qui adversus hostes Ec- 
clesie, principum sxecularium implorant auxilium. 

162. His coram Festo peractis, « cum dies ali- 
quot, inquit Lucas‘, transacti essent, Agrippa rex et 
Berenice descenderunt Cesaream ad salutandum 
Festum. Et cum dies plures ibi demorarentur, Fe- 
stus regi indicavit de Paulo, dicens : Vir quidam est 
derelictus a Felice vinctus; de quo, cum essem Hie- 
rosolymis, adierunt me principes sacerdotum, et 
seniores Judeorum , postulantes adversus illum 
damnationem. Ad quos respondi : Quia non est Ro- 
manis consuetudo damnare aliquem hominem , 
priusquam is qui accusatur, preesentes habeat accu- 
satores, locumque defendendi a¢cipiat ad abluenda 
crimina. Cum ergo buc convenissent, sine ulla dila- 
tione, sequenti die sedens pro tribunali, jussi ad- 
duci virum. De quo, cum stetissent accusatores , 
nullam causam deferebant, de quibus ego suspica- 
bar malum. Questiones vero quasdam de sua super- 
stitione habebant adversus eum, et de quodam Jesu 
defuncto, quem affirmabat Paulus vivere. Hiesitans 
autem ego de ejusmodi questione, dicebam, si vel- 
let ire Hierosolymam, et ibi judicari de istis. Paulo 
autem appellante ut servaretur ad Augusti cogni- 
tionem , jussi servari eum, donec mittam eum ad 
Cesarem. Agrippa autem dixitad Festum : Volebam 
et ipse hominem audire. Cras , inquit, audies eum. 
Altera autem die, cum.venissent Agrippa et Bere- 
nice cum multa ambitione, et introissent in audito- 
rium cum tribunis et viris principalibus civitatis , 
jubente Festo adductus est Paulus. Et dicit Festus : 
Agrippa rex, et omnes qui simul adestis nobiscum 
viri, videtis hunc, de quo omnis multitudo Judeo- 
rum interpellavit me Hierosolymis, pctentes et ac- 
clamantes, non oportere eum vivere amplius. Ego 
vero comperi nihil dignum morte eum admisisse. 
Ipso autem hoc appellante , ad Augustum judicavi 
mittere. De quo quid certum scribam domino, non 
habeo. Propter quod produxi eum ad vos, et maxime 
ad te, rex Agrippa, ut interrogatione facta , habeam 
quid scribam. Sine ratione enim mihi videtur , 
miltere vinctum , et causas ejus non significare. 
Agrippa? vero ad Paulum ait : Permittitur tibi lo- 
qui pro temetipso. » 

163. « Tune Paulus, extenta manu, ccepit ratio- 
nen®’reddere. » Mos iste omnibus erat, extenta 
manu perorare causas : quod nec tacuisse Lucas 
voluit, omnia singillatim recensens. Apud Apu- 
leium * etiam leginius, causas orantes extentam ma- 
num sic componere consuevisse, ut duobus infimis 
digitis conclusis , ceteros eminus porrigerent. Pau- 

lus igitur suam agens causam , quam Lucas recitat , 
habuit orationem gravissimis ornatam sententis : 
qua in eo potissimum versatus est, ut qualem legis 
semper zelum habuisset, significaret; ejusque causa 
eliam acerbissimo odio et diris cladibus insectatus 
fuerit Christianos : sed tandem divinitus a Christo 
vocatus, aliam a prima prorsus diversam inierit 
vite ralionem : nimirum, ut a quo jussus fuerat, 
Christum Jesum ubique gentium preedicaret. « Hac 
eo loquente , inquit Lucas ', et rationem reddente , 
Festus magna voce dixit : Insanis, Paule : multe 
litter te ad insaniam convertunt. Et Paulus : Non 
insanio, inquit, optime Feste, sed veritatis et so- 
brietatis verba loquor. Scit enim de his rex, ad quem 
et constanter loquor : latere enim eum nihil horum 
arbitror : neque enim in avgulo quicquam horum 
gestum est. Credis , rex Agrippa, prophetis ? Scio 
quia credis. Agrippa autem ad Paulum : In modico 
suades me christianum fieri. Et Paulus : Opto apud 
Deum, et in modico, et in magno, non tantum te, 
sed etiam omnes qui audiunt, fieri tales, qualis et 
ego sum, exceplis vinculis his. Et exsurrexit rex, et 
prases, et Berenice, et qui assidebant eis. Et cum 
secessissent loguebantur ad invicem, dicentes : Quia 
nihil morte aut vinculis dignum quid fecit homo 
iste. Agrippa autem Festo dixit : Dimilti poterat 
homo hic, si non appellasset Casarem. » Hucusque 
Lucas. 

464. Opinor quidem, ‘pravi damonis invidia 
factum , ut Agrippa Paulum dicentem non siverit 
ulterius progredi : ne (quod feceral apud Felicem) 
de justilia , castitate, et judicio futuro, qua Agrip- 
pam regem potissimum ac Berenicen perstringeret, 
institueret orationem; sed citius quam oportuit, 
idem rex conventum solverit. Berenices enim soro- 
ris contubernio Agrippa vehementer est infamatus, 
de qua hec Josephus *: « Porro Berenice post He- 
rodis obitum, qui idem maritus ejus et patruus 
fuerat, aliquanto tempore in viduitate acto, cum 
spargeretur rumor cum fratre eam congredi, suasit 
Polemoni regi Cilicie, ut circumcisus prius se du- 
ceret : rata sic se coarguturam mendacium. Nec 
recusavit ille, inductus maxime mulieris divitiis. Id 
tamen conjugium diuturnum non fuit, propter in- 
temperantiam (ut fertur) discedente ab eo Bere- 
nice : qui mox desertus ab uxore , ipse Judaice re- 
ligionis desertor factus est. » Ejusdem meminit 
Juvenalis *, occasione pretiosissimi adamantis, his 
versibus : 


Deinde adamas notissimus, et Berenices 
In digito factus pretiosior : hunc dedit olim 
Barbarus inceste, dedit hunc Agrippa sorori, 
Observant ubi festa mero pede sabbata reges, 
Et vetus indulget senibus clementia porcis. 


Hee ille , qui quidem alludere videtur pretioso 
lapidi illi, quem prius dedit Ptolemaus Atgypli rex 

uxori, simul et matri; verum Plinius ‘ tradit fuisse 
topazion. Sed de Agrippa et Berenice satis. 

165. Neronis acta circa Judeos. — At prius- 
quam de Pauli navigatione Romam agamus, ope- 
re pretium ducimus, demonstrare quis in presen- 
tiarum esset rerum Judaicarum status: ac in primis, 
quod ad Judwos Cesare habitantes spectat , quo- 
modo contra eos Nero rescripserit, jus adimens 
civitatis; que Josephus sic narrat® : « Cesariensium 
etiam Syrorum duo precipui, Beryllum, qui peda- 
gogus Neronis fuerat, tunc vero grecis scribendis 
epistolis preerat , magna pecunia corruperunt, ut 
impetraret ab imperatore litteras, quibus abrogare- 
tur Judeis ejus civitatis jus, hactenus commune 
ex equo cum Syris cohabitatoribus : id quod ille 
facile obtinuit. Ex his litteris postea calamitatum 
nostrarum omnium cause orte sunt. Judei enim 
Cesarienses ubi cognoverunt que ccripta sunt, ma- 
gis etiam perstabant in seditionibus, donec initium 
belli conflatum est. Cum autem venisset (ut dictum 
est) in Judeam Festus , ostendit totam afflictam a 
latronibus vicos passim populantibus : quorum fe- 
rocissimi appellati sicarii, tunc ad maximum nu- 
merum excreverant, utentes gladiolis instar acinacis 
Persici, incurvis, quales sicas Romani nominant, 
unde latronibus ipsis cognomen est inditum multo- 
rum cede infamibus : qui (ut jam dictum est) festis 
diebus admixti turbe undique in urbem confluenti 
religionis gratia, nullo negotio, quotquot collibuis- 
set, tollebant de medio : aliquando eliam armati in- 
vadebant inimicorum vicos, direptosque tradebant 
incendio, Festus autem equestres et pedestres copias 
misit contra quemdam impostorem magum, qui 
homines post se trahebat in solitudinem , deceptos 
vanis promissis, quasi ope ejus incolumes evasuri 
essent a malis omnibus. Hi universi una cum sedu- 
ctore ab immissis militibus oppressi sunt. » Hucus- 
que Josephus. En quam justo rectoque Dei judicio, 
qui Christum primo sprevissent ac crucifixissent , 
quique et ejus Apostolos sibi predicantes in templo 
perseculi essent , Jacobum occidissent, ac Paulum 
eorum salutem tot periculis redimere conantem, 
infensissimo odio prosequentes, in templo item 
comprehendentes, in ejusque mortem conjurantes, 
mille modis perdere conati essent; nunc tam dira 
tamque aspera ac seva a sicariis, etiam in templo 
pati cogantur : et post magos illudentes abire , et in 
mortem malo impellente spiritu ferri, velut mute 
pecudes, compellantur. Sed levia quedam hec vi- 
deri possunt preludia ingentium malorum, que 
sunt postea subsecuta, de quibus suis locis agendum 
fusius. Nunc vero (quod ad hee ipsa spectat tem- 
pora) agendum nobis est de dissensione inter regem 
Agrippam et sacerdotes templi conflata, quam Jose- 
phus * describit his verbis : 

166. « Eodem tempore Agrippa rex extruxit in- 
signi amplitudine domum prope porticum in regia 

Hierosolymitana, que Assamonzorum fuerat, sitam 
in edito loco, unde ameenissimus prospectus patebat 
contemplari urbem volentibus : cujus voluptatis rex 
cupidus, e cubiculo spectabat quicquid circa tem- 
plum fieret. Id ubi viderunt Hierosolymilani pro- 
ceres , tulerunt indignissime : neque enim leges 
nostra concedunt spectari quid agatur in templo, 
presertim sacrificia. Quamobrem allum parietem 
excitarunt supra exedram, que erat in interiore 
templo versa ad solem occiduum : hee nou solum 
regii triclinii prospectum arcebat opposila, verum 
etiam occidentalis extra templum site porticus, ubi 
festis diebus Romani stationes habebant ad templi 
custodiam. Quo facto tam rex offensus est, quam 
Festus preses provincie , qui etiam jussit parietem 
dirui. Cives autem rogaverunt ut liceret sibi legatos 
ea de re ad Neronem mittere, negantes se posse 
vivere , si quid demoliretur de templi edificiis. Quo 
impetrato, miserunt ad imperatorem decem viros 
eximios, et Ismaelem summum pontificem, et Chel- 
ciam custodem sacri erarii. Qui, audita legatione, 
non solum ignovit, sed permisit etiam sic manere 
parietem, gratificatus in hoc uxori sue Poppe pie 
femine , que pro Judzis deprecatrix fuerat : que 
decem illos viros redire permisit, Chelciam vero et 
Ismaelem apud se detinuit tanquam obsides. Id 
postquam Agrippa rescivit, pontificatum detulit Jo- 
sepho cognomento Cabi, Simonis quondam summi 
pontificis filio. » Hac Josephus. At vero quod ad 
Poppaam Sabinam spectat; nequaquam temporibus 
superioribus, sed nec ad tertium usque Neronis 
consulatum, cum ageret in imperio quartum an- 
num, cognita Neroni fuit, ut Tacitus ‘ tradit. Quam- 
obrem si vera sunt que de Poppea scribit, et post 
sequentem annum facta esse, secundum ea que su- 
perius dicta sunt, necesse est affirmare. 

167. Pauli navigatio Romam, — Sed jam ut ad 
Paulum redeamus, facta sunt hec de ipso narrata , 
Cesaree sub Festo preside et Agrippa rege, hoc 
anno extremo autumni tempore mense Novembri, 
instante jam hieme : quod ex ipso Luca colligitur , 
dum relegens per singulos ferme dies eam naviga- 
tionem, ait, quod, cum pervenissent ad Crefam in- 
sulam, de illic hiemando consilium inierunt, eo 
quod non esset amplius tuta navigatio, quod (ut 
inquit Lucas ) jejunium jam preterisset , quod cre- 
ditur fuisse jejunium decimi mensis solemne Ju- 
dis : nam de jejunio, quod precedit, septimi men- 
sis, haud videtur intelligi potuisse; cum longe ante 
tempus hiemis illud precedat , nec eo tempore na- 
vigatio interdicta videri possit. Confirmant ista, 
quod cum post dies quatuordecim in t. mpestate 
jactati in Melitam insulam, illi pervenissent , ibi- 
demque hiemassent, tribusque mensibus in hibernis 
consumptis , Romamque versus solventes , illam 
mense Julii ingressos esse, publica Ecclesiae monu- 
menta testantur suo loco cilanda : relegendo igitur 
navigationem istam, et tempus in hibernis con- 

sumptum dicere opus est, ipsam Paulinavigationem 
nonnisi prope hiemem cceptam, etiamsi daremus 
Jonge ante Julii mensem ejus Romam adventum 
contigisse : sicque omnia congrue convenire , ut 
expleto Felicis sub Nerone biennio, sub ejus succes- 
sore Festo, cuncla que Lucas recenseat, impleri 
potuerint, et sic illud biennium de Felicis magi- 
stratu, sub Nerone administrato sit necessario intel- 
ligendum, si cum Patribus dicere voluerimus anno 
sequenti contigisse Pauli ipsius Romam adventum. 
Cum presertim nihil est quod biennium illud aptari 
aliter possit, et referriad aliud tempus, cum singulos 
annos qui precedunt a tempore certo quo pulsi 
sunt edicto Claudii Roma Judzi, aliis haud dubiis 
ejusdem Pauli rebus gestis et Luce scriptis consi- 
gnari contingat (quod iterum superius est demon- 
stratum) ut nullus sit locus vel anni unius nedum 
biennii; sed et quod cum biennium illud dicatur a 
Luca sub Felice transactum, anteyuam venisset in 
provinciam Festus, nihil est eliam quod numerari 
possit sub Festo, ut fingi possit, post biennium con- 
tigisse Pauli Romam adventum. Sicut et impossibile 
demonstratur, biennium illud aptari posse carceri 
Pauli, licet plures id sint interpretati, quem (ut 
eadem refricemus) haud ante presentem annum 
potuisse Hierosolymam advenisse, que ab edicti 
Claudii tempore per annos singulos sunt dicta de- 
monstrant. His de tempore elucidatis , jam de ipsa 
Pauli navigatione agamus quam Lucas ita descri- 
bit’: « Ut autem judicatum est navigare eum in 
Italiam, et tradi Paulum cum religuis custodiis 
centurioni nomine Julio cohorlis Augusta{meminit 
Dio in Nerone de quinque millibus militum, qui 
Augustales dicli erant) ascendentes navim Adru- 
metinam , incipientes navigare circa Asie loca , 
sustulimus, perseverante navigare nobiscum Ari- 
starcho Macedone Thessalonicensi. Sequenti autem 
die devenimus Sidonem. » Hee Lucas de prima die 
navigationis Pauli. Sed quod habet Vulgata : « Circa 
Asie loca, » grace sic ponitur, xara zis “Acixs zénevs, hoe 
est, « Versus Asie loca : » ut sit sensus totius Luce 
sententiz, Paulum navem conscendisse navigatu- 
ram ad proxima Asie provincie loca : quod perfa- 
cile intelligitur, dum idem paulo inferius tradit, 
eam appulisse Lystram (Myram) Lycie civitatem. 
Est enim |ycia Minoris Asie provincia, sila inter 
Cariam et Pamphiliam. Eo enim navis illa, et non 
alio, velificatione tendebat; nimirum utad propin- 
quiora loca Minoris Asiz perveniret; nam cum illue 
appulisset Paulus cum sociis , aliam oportuit navem 
queri, que in Italiam solveret : cum opportune ac- 
cidit, ut navem Alexandrinam nacti, illam conscen- 
derent; prout Lucas, simul cum eis navigans , his 
verbis exacte describit ? : « Sequenti autem die de- 
venimus Sidonem. Humane autem tractans Julius 
Paulum, permisit ad amicos ire, et curam sui agere. 
Et inde cum sustulissemus , subnavigavimus Cy- 
prum, propterea quod essent venti contrarii. Et pe- 

lagus Cilicie et Pamphiliz navigantes , venimus 
Myram, que est Lyciz. » Grace enim sic : Misa ris 
Avxiac, sicut et legit Joannes Chrysostomus : equidem 
Lystra nequaquam est in Lycia, nec est maritima 
civitas, sed (ut ex Luca ‘ etiam superius vidimus) 
in Lycaonia, cui assentiuntur omnes cosmographi. 

168. Sed prosequamur Luce Acta ? : « Ibi inve- 
niens centurio navem Alexandrinam navigantem in 
Italiam, transposuit nos in eam. Et cum multis die- 
bus tarde navigaremus, et vix pervenissemus contra 
Gnidum, » que est insignis civilas in extrema parte 
Carie promontorii , seu magis peninsule Doris 
dicte, « prohibente nos vento adnavigavimus Crete 
juxta Salmonem, » est Salmone , sive Salmonium °, 
Crete orientale promontorium ‘*, « et vix juxta 
navigantes, venimus in locum quemdam qui voca- 
tur Boniportus, cui juxta erat civitas Thalassa. » 
Loco Thalassee , Graci Jegunt , merc Aasiz, Laseea , 
que est civitas marilima Crete juxta modo dictum 
locum : in mullis autem codicibus legitur * Tha- 
lassa. Sed pergit Lucas : « Mullo autem tempore 
peracto, et cum jam non esset tuta navigatio, eo 
quod jejunium jam preteriisset, conzolabatur Pau- 
lus, dicens eis : Viri, video quoniam cum injuria 
et multo damno non solum oneris et navis, sed 
etiam animarum nostrarum incipit esse navigalio. 
Centurio autem gubernatori et nauclero magis cre- 
debat, quam his que a Paulo dicebantur. » Quod- 
nam anni tempus id esset, a Luca hebraico more 
describitur, nimirum quod jam jejunium preteriis- 
set. Celebrabantur apud Judeos plura jejunia, de 
quibus Zacharias ° : «Hac dicit Dominus exercituum : 
Jejunium quarli, et jejunium quinti, et jejunium 
septimi, et jejunium decimi erit domui Jude in 
gaudium, et letiliam, et solemnitates praclaras. » 
AtLucam de jejunio decimi mensis intellexisse , 
satis certum esse videtur. Nam (ut vidimus) nonnisi 
absoluto Neronis biennio, a Festo successum est Fe- 
lici: adeo ut nullo modo intelligi possit de jejunio 
septimi mensis; cum presertim nonnisi hiberno 
tempore cessare consueverit. navigatio. Consilium 
ergo Pauli fuit, ne ulterius progrederentur. 

169. « At cum, inquit Lucas’, aptus portus non 
esset ad hiemandum, plurimi statuerunt consilium 
navigare inde, si quomodo possent, devenientes 
Pheenicen, hiemare portum Crete respicientem ad 
Africum et Corum. » Videbatur enim portus hiemis 
tempore esse omnium tutissimus, sic nominatus a 
civitate ibi in promontorio edificata, dicta * Phoenix 
Lampei. Aspirante autem Austro, estimantes propo- 
silum se tenere ; cum sustulissent de Asson, lege- 
bant Cretam. Errant quidam , qui putarunt® Asson 
que hic ponitur, illam esse eodem nomine dictam 
apud Troadem nobilem civitatem. At quidnam 
commune Crete cum Troade? De loco enim insule 
Crete sic dicto Lucam intellexisse , nulla ‘potest esse 

dubitatio. Nam cum a parte septentrionalis insulze 
eos solvisse constet, ut (quod conceperant animo) 
in ejus insule portum,, Phcenicen dictum, ad Meri- 
diem positum adnavigarent : quid est quod de Asson 
Troadis tam longe posito in Phrygia possit intelligi : 
ut sic ex Creta navigassent per Cycladasinsulas mare 
Myrtoum, inde Icarium , ac demum Ageum, ut 
Asson Phrygia pervenirent; atque postea inde sol- 
verent, ut in Cretam iterum redirent, et in portum 
ejus ad Meridiem positum possentappellere ? Constat 
igitur Asson fuisse locum haud longe positum a 
prima statione, ubi primum appuleruntin insulam; 
ut inde Occidentem versus eamdem preterlegentes 
insulam, ad portum Pheenicen ad Meridiem posi- 
tum, quod in animum duxerant, pervenirent. 

170. Cum itaque hoc inito consilio navigarent : 
« Non post multum, ait Lucas *, misit se contra ip- 
sam navem ventus Typhonicus, qui vocatur Euroa- 
quilo. Cumque arrepta essct navis, et non posset 
conari in ventum, data nave flatibus, ferebamur. 
In insulam autem quamdam decurrentes, que vo- 
catur Cauda, » posita hac est in extrema parte Crete 
contra montem Album spectantem ad Meridiem , 
« potuimus vix obtinere scapham. Qua sublata , ad- 
jutoriis utebantur, accingentes navem, timentes ne 
in Syrlim inciderent , summisso vase (zd oxetcc) sic 
ferebantur. Valida autem nobis tempestate jactatis, 
sequenti die jactum fecerunt, et tertia die suis ma- 
nibus armamenta navis projecerunt. Neyue autem 
sole, neque sideribus apparentibus per plures dies, 
et tempestate non exigua imminente , jam ablata 
erat spes omnis salutis nostre. Et cum multa jeju- 
natio fuisset, tune stuns Paulus in medio eorum, 
dixit : Oportebat quidem, o viri, audito me, non 
tollere a Creta, lucrique facere injuriam hance et 
jacturam. Et nune suadeo vobis bono animo esse : 
amissio enim nullins anime erit ex vobis, prater- 
quam navis. Adstitit enim mihi hac nocte angelus 
Dei, cujus sum ego, et cui deservio, dicens : Ne 
timeas, Paule, Cesari te oportet adsistere : et ecce 
donavit tibi Deus omnes qui navigant tecum. Pro- 
pter quod bono animo estote viri; credo enim Deo, 
quia sic crit, quemadmodum dictum est mihi. In 
insulam autem quamdam oportet nos devenire. Sed 
posteaquam quarta decima nox supervenit, navigan- 
tibus nobis in Adria circa mediam noctem , suspica- 
bantur naute apparere sibi aliquam regionem : Qui 
submittentes bolidem, » est perpendiculum quo utun- 
tur naute ad maris altitudinem explorandam, « in- 
venerunt passus viginti : et pusillum iude separati, 
invenerunt passus quindecim. Timentes autem ne 
in aspera loca incideremus, de puppi mittentes ancho- 
ras quatuor, optabant diem fieri. 

471. « Nautis vero querentibus fugere de navi, 
cum misissent scapham in mare, sub obtentu quasi 
inciperent a prora anchoras extendere ; dixit Paulus 
centurioni et militibus : Nisi hi in navi manserint , 
vos salvi fieri non potestis. Tunc absciderunt milites 

funes scaphz, et passi sunt eam excidere. Et cum 
lux inciperet fieri, rogabat Paulus omnes sumere 
cibum, dicens : Quarta decima die hodie expectan- 
tes, jejuni permanetis, nihil accipientes. Propter 
quod rogo vos accipere cibum pro salute vestra : 
quia nullius vestrum capillus de capite peribit. Et 
cum hee dixisset, sumens panem, gratias egit Deo 
in conspectu omnium ; et cum fregisset, coepit man- 
ducare. Animequiores autem facti omnes, et ipsi 
sumpserunt cibum. Eramus autem universe anime 
in navi ducente septuaginta sex. Et satiati cibo , 
alleviabant navem, jactantes triticum in mare. Cum 
autem dies factus esset, terram non agnoscebant : 
sinum autem quemdam considerabant habentem 
littus; in quem cogitabant, si possent, ejicere na- 
vem. Et cum anchoras sustulissent, commiltebant se 
mari, simul laxantes juncluras gubernaculorum : 
_ et levato artemone secundum aure flatum tende- 
bant ad littus. Et cum incidissemus in locum ditha- 
lassum, » didédaco0, quod duplex mare latine reddi- 
tur; dicebatur enim liltus * intra mare protensum, 
eodem mari se hinc inde dividente circumdatum, 
« impegerunt navem : et prora quidem fixa manebat 
immobilis, puppis vero solvebatur a vi maris. Mili- 
tum autem consilium fuit, ut custodias occiderent; 
ne quis cum enatasset, effugeret. Centurio autem 
volens servare Paulum, probibuit fieri : jussitque 
eos qui possent natare, emittere se in mare primos , 
et evadere, et ad terram exire : et ceteros alios in 
tabulis ferebant, quosdam super ea que de navi 
erant, » fragmenta scilicet. « Et sic factum est ut 
omnes anime evaderent ad terram. 

472. « Et cum evasissemus *, tunc cognovimus 
quia Melita insula vocabatur, » que posita est contra 
Pachynum Sicilie * promontorium. « Barbari vero 
prestabant non modicam humanitatem nobis. Ac- 
censa enim pyra reficiebant nos omnes propter im- 
brem, qui imminebat, et frigus. Cum congregasset 
autem Paulus sarmentorum aliquantam multitudi- 
nem, et imposuisset super ignem, vipera a calore 
cum processisset, invasit manum ejus. Ut vero vide- 
runt barbari pendentem bestiam de. manu ejus, ad 
invicem dicebant : Utique homicida est homo hic, 
qui cum evaserit de mari, ultio non sinit eum vi- 
vere. Et ille quidem excutiens bestiam in ignem, 

nihil mali passus est. At illi existimabant eum in 
tumorem convertendum , et subito casurum, et 
mori. Diu autem illis expectantibus, et videntibus 
nibil mali in eo fieri, convertentes se dicebant eum 
esse deum. » Haec de vipera et barbaris admiranti- 
bus adeo exacte et distincte Deus a Luca describi 
voluit, ut virtus Pauli gratia insule illi concessa 
Magis magisque innotesceret; nec naturali ejus 
loci proprietati adscriberetur, quod ex eo tempore 
fuit loco divinitus impertitum, nimirum ut serpen- 
{es omnes veneno carerent, et quantumlibet aliquem 
momorderint , nihil prorsus inferant detrimenti. 
Si enim olim a natura, sicut aliis locis, id datum 
fuisset : cur loci incole tam cerli erant de interitu 
Pauli? Sed et terra ibi ejusdem merito contra venena 
parat antidotum. 

173. Mansit Paulus cum ceteris Melite tribus 
mensibus, illic hiemantes. Quid autem dum ibi 
esset, acciderit, idem Lucas his verbis enarrat : « In 
locis autem illis erant predia principis insule, no- 
mine Publii : qui nos suscipiens, triduo benigne se 
exhibuit. Contigit autem patrem Publii febribus et 
dysenteria vexatum jacere. Ad quem Paulus intra- 
vit; et cum orasset, et imposuisset ei manus, salva- 
vit eum. Quo facto, omnes qui in insula habebant 
infirmitates, accedebant , et curabantur : qui etiam 
multis honoribus nos honoraverunt, et naviganti- 
bus imposuerunt que necessaria erant. » Hucusque 
Lucas de rebus a Paulo gestis hoc anno : cetera 
autem, que ad navigationem sequenti anno post 
hiemem institutam pertinent, suo loco dicemus. 
Verum non tantum ea Melitensibus Paulus prestitit, 
ut egritudine laborantes omnes curarentur : sed et 
Christiana eosdem religione imbuit , ipsumque Pu- 
blium ad fidem Christi conversum eisdem prefecit 
episcopum. Id quidem vetera queque Martyrologia 
attestantur ‘+. Imo et eumdem Publium inde postea 
evocatum, in locum Dionysii, Atheniensi Ecclesie 
esse subrogatum episcopum tradunt?; putantes 
nimirum unum eumdemque esse cum hoc illum 
Publium, quem Dionysius Alexandrinus * affirmat 
Dionysio Areopagitee Athenarum episcopo succes- 
sisse; quem et martyrio coronatum fuisse, etiam 
S. Hieronymus tradit*. 

2. Concilium Apostolorum Antiochenum sip- 
posititium, — Ad num. 448. Turrianus lib. 1 pro 
Canon. Apostol.,cap. 25, Baronius, et Binius in sua 
Collectione Conciliorum canones novem proferunt 
Antiocheno cuidam Apostolorum Concilio adscriptos, 
quos apocryphos et plane supposititios esse demon- 
strat vir eruditissimus. Preterquam quod enimnulla 
eorum occurrit memoria in veteribus ecclesiastica 
histori monumentis ante Baronium, neque in Pa- 
tribus, Conciliis, aut Canonum codicibusante Binium, 
plurima falsa et absurda in eis continentur. Primus 
canon decernit, «ut ercdentes in Jesum, quos illius 
temporis homines vocabant Galileos, Christiani vo- 
carentur. » Et tamen Galileorum nomen nonnisi 
sub Juliano Apostata Christianis impositam, 1, vu, 
et 1x canon sanciunt abstinendum esse a circumci- 
sione, a sanguine, asuffocato, a fornicatione ; et per- 
mittunt vesci carne suilla, et pisce testam habente, 
necnon de eo qui squammis caret. At Apostoli de- 
eretum in Epistola synodica Hivrosolymitani Conci- 
lii tam luculenter, tamque nitide editum, canonibus 
verbosisctinutilibus non recudissent. Secundo decer- 
nit nonus canon, ut Chri-tiani anagogice vivant. 
Qui loquendi modus nee Apostolis, nee ullis scripto- 
ribus solemnis est. Sensum anagogicum Christiani 
in Scripturis sacris norunt, nullus dixit vitam ana- 
gogicam. Denique errtum est, imagines Christi, et 
maxime statuas, primis Ecclesie seeculis non fuisse 
substitutas loco idolorum, nec fidelium venerationi 
expositas; ne cultus idololatrici objectum mutasse 
viderentur Christiani, non vero reliquisse; quod Pa- 
trum adversus ethnicos disceptationes, et susce pte 
pro nostra religione apologie diserte probant : ut et 
ipsum ethnicorum silentium, qui imaginum usum 
et vencrationem Christianis nunquam_ objiciunt, 
tam splendidim tamque obviam objectionem non 
preetermissuri, si apud eos imagines extitissent ali- 
que : quod denique probat prohibilio picture et 
statuarie artis Christianis primorum. seculorum 
facta, teste Tertulliano lib. contra Hermogenem 
cap. 4, et lib. de Idolotria cap. 3. Imo statuarum 
usum nondum fuisse inductum in Christianorum 
temp!a tempore septime Synodi generalis, constat ex 
eadem Synodo, act. 7, et erudili consentiunt. Quare 
canon octavus Synodo Antiochene Apostolorum ad- 
scriptus, fictitize Synodi fictitius canon est : siquidem 
pro idolis adorandam esse decernit statuam Christi 
Domini. Nilitur Baronius auctoritate Innocentii I 
pape epist. 48, ubi de Antiochena Ecclesia loquens 
ait : « Ibi et nomen accepit Religio Christiana , et 
conventum Apostolorum apud se fieri celeberrimum 
meruit. » Sed si nomine conventus celeberrimi 
Synodusintelligenda sit, Innocentius, quod maximis 
etiam viris quandoque contigit, id tribuit Antio- 
chix, quod convenit Hierosolymis; qua in re labi eo 
proclivius, quod celeberrimus ille conventus Hiero- 
solymis habitus , seu Hierosolymitanum Apostolorum 
Concilium de Antiochene Ecclesie causa, et ejusdem 
rogatu celebratum fuit. Alterum Baronii fundamen- 
tum est, Gregorium Pisinuntensem episcopum in VII 

Synodo generali, act. 1, citare primum illorum ca- 
nonum «ex Synodo Apostolorum apud Antiochiam. » 
Sed hine tantum deduci potest, Concilium istud ante 
scptimam Synodum confictim fuisse. Ejus autem 
nullam rationem Patres habuere, cum solas colori- 
bus pictas tabulas et icones in religionis usum ad- 
miserint, non vero statuas, quarum usum prefati 
canonis probasset auctoritas, si qua apud illos exti- 
tisset. Deniqnue multe apocryphorum quisquilie a 
septime Synodi Patribus probate, qui in sacrorum 
librorum critica rudes erant. Canonem octavum ci- 
tatum, qui est de Imaginibus, pluribus explicat ac 
defendit Baronius : Petavius vero in tomo 2 Theolo- 
gicorum Dogmatum de Incarnatione lib. 15, cap. 14, 
num. V, explicat et supposilitium esse conclidit. 
Chri-tiani primis Ecclesiz saculis videntur dicti Ga- 
lilei : cum in dialogo Philopatris a Luciano seripto 


divus Paulns, qui Tarsi natus erat, vocetur rannraiog. 
Quare prima ratio adversus Concilium Antiochenum 


inefficax est. 

3. Quo etatis anno barba a Romanis posita. — 
A num. 136 ad 143. De ratione barbe ejusque my- 
steriis plures tractarunt. Legenda Joannis Pierii Vale 
riani pro sacerdotum barbis Apologia anno 1534 
typis data. Hic unum discutere juvat, quo nempe 
etatis anno Romani post institutum imperium bar- 
bam ponerent. Lipsius in Nolis ad lib. 14 Annalium 
Tacili pulavit Romanos eam serius, citius , plerum- 
que sub annum xxr posuisse, eoque anno Neronem 
rasum; Caligulam vero anno xx. Verumenimvero 
hee parum accurate scripta. Barba enim tam a Ne- 
rone et Caligula, quam etiam ab aliis, de more 
anno xxit inchoato rasa. Unde Macrobius in Som- 
nium Scipionis, «ter septenarium numerum requiri 
ad radendam barbam, » affirmavit, ubi vicesimum 
secundum etaltis annum non numerat, quia com- 
pletus esse non debebat. Nero anno Christi tx post 
mensem Maium, barbam posuit, ut eo anno osten- 
demus, ideoque anno xxul. Natus enim erat anno 
Christi xxxvit, mense Decembri, ut suo loco visum. 
Caligula eodem etatis anno rasns : Suetonius enim 
in ejus Vita cap. 10, ait : « Vicesimo elatis anno 
accitus Capreas a Tiberio, uno atyue eodem die 
togam sumpsit, barbamque posuit. » Tum cap. 12 : 
«Non ita multo post Juniam Claudillam Marci nobi- 
lissimi viri filiam duxit uxorem; » quod anno Christi 
trigesimo tertio factum tradit Tacitus lib. 6 Anna- 
lium, ubi de rebussub illius anni coss. gestis loquens 
dicit : « C. Cesar discedenti Capreas avo comes, 
Claudiam Marci Silani filiam conjngio accepit : » 
nuptie tamen anno sequenti celebrate. Dio enim 
lib. 38 de rebus anni Christi xxxiv actis sermonem 
habens inquit: « Tiberius Antii nuptias Caii Caligule 
celebravit. » Natus hic erat die ultima mensis Au- 
gusti anni Christi xii annoque ejnsdem ere xxxI 
annum etatis vigesimum complevit, accitusque 
Capreas a Tiberio fuit; insequenti vero anno quo 
xx etatis annum ingressus est , uno eodemque die 
togam sumpsit, barbamyue posuit; ac non multo 
post uxorem accepit, nuptiasque Antii Tiberius cele- 

bravit , dum adhuc xxu etatis annus in cursu erat. 
Ita Suetonius ex Tacito et Dione explicandus. Disces- 

1. Quo tempore Romam Paulus advenit. — 
Anno Christi quinquagesimo nono, Nerone impera- 
tore secundum et Calpurnio Pisone consulibus +, 
Paulus apostolus e Melita insula vinctus ductus. est 
Romam. Sed antequam ejus navigationem a Luca 
descriptam prosequamur, Pauli socios qni eamdem 
cum eo conscenderunt navim recenseamus. Erat ex 
his unus Lucas, qui hee ipsa conscripsit, ut ex ejus- 
dem scriptis quis facile colliget : Aristarchum Mace- 
donem eidem inhesisse, idem affirmat * : Trophi- 
mum etiam, qui Epheso cum Paulo Hierosolymam 
venerat, una cum aliis Paulum comitaturum navem 
conscendisse ; sed hunc mala valetudine laborantem 
ab eodem Paulo Melite fuisse relictum. Sic enim le- 
gendum esse, et non Mileti *, que superius a nobis 
sunt dicta, plane significant; dum Luce testimonio 
demonstratum est, Trophimum Ephesium ex Asia 
secutum esse Paulum anno preterito Hierosolymam, 
ac proinde non potuisse «egrotum remansisse Mileti. 
Sed his et hanc addimus rationem : Quidnam opus 
fuit, Paulum de Trophimo Mileti relicto (que est 
civilas juxta Ephesum posita) Timotheum in iisdem 
locis agentem in Asia reddere certiorem? nam hoc 
eum tandiu latuisse neminem puto existimare posse. 
Nec est quod hac intelligi possint de Mileto, quam 
Plinius “ fuisse ait in Creta : nam ipse omnes simul 
civitates, quee olim erant in ea, recenset : auctor est 
enim Strabo °, eam civitatem amplius non exlare, 
quam Gnosii olim everterant, et agrum ejus occu- 
paverant. Ceterun quod Vulgata emendata le- 
clionem non mutaverit, sed Milcti reliquerit, alia 
potius ratio querenda est, quam contra receptam 
lectionem obniti. Sed quod ad Trophimum spe- 
ctat, in hoc certe admirabile Dei consilium in eo 
perspicitur, quod cum datum Paulo esset, (ut vidi- 
mus) Omnes qui essent in insula -infirmos curare; 
tamen Trophimum, amantissimum ac plane perne- 
cessarium amicum atque discipulum_reliquerit 
infirmum. Quod et de Timotheo, ad quem scribit, 
vidimus accidisse : quem stomacho male habentem, 
non miraculo restituit sanitati, sed in remedium, ut 
modico vino uteretur, admonuit. Reperiuntur et alii 
Pauli discipuli hoc eodem anno, quo Paulus Romam 

sit ab hoc more primus Romanorum imperatorum 
Hadrianus, adnotante post Xyphilinum Baronio. 


CHRISTI 59. 


venit, ibidem cum Paulo egisse : an autem cum eo 
venerint codem nivigio vel seorsum, incertum est. 
Sunt enim hi quos idem Paulus recenset in epistola 
secunda quam hoc ipso anno dedit ad Timotheum, 
nimirum Demas, Crescens, Tifus, et Tychicus, et si 
qui alii, de quibus erit sermo inferius. 

2. Sed jam ipsum Paulum una cum suis Romam 
navigantem prosequamur. Relegit Lucas exacte satis 
e Melita navigationem Pauli. Puteolos usque; pri- 
mum enim sic ait: « Post menses autem tres navi- 
gavimusin navi Alexandrina, que in insula hiema- 
verat, cui erat insigne Castorum; » quod sic erat 
effigiatum. Erant Castor et Pollux duo juvenes, uni- 
cuique Ovi pars dimidia, et stella superne eminens, 
etjaculum in manu, et equus candidus. Hec apud 
Lucianum * habes expressa. Credebantur hee nu- 
mina superstitione Gentilium propitia navigantibus, 
eos esse putantibus, qui tempestate jactatis, ac in 
ultimo discrimine positis, luce insolita bone spei 
presagia solerent apparere. « Quamobrem sic libe- 
rati, idem inquit Lucianus, cum essent naute, tem- 
pla adeuntes deraso capite ?, immanes undas, pro- 
cellas , sublatos in altum fluctus, jactus, malos 
fractos, gubernacula revulsa narrabant, ac in primis 
Castorem et Pollucem apprrentes : nam hi peculia- 
riter ad hanc trageedian pertinent. » Hec ille. Sed 
quod ad vocem Castorum spectat; usu quodam fa- 
ctum est, ut ob admirabilem quamdam eorum in 
omnibus rebus similitudinem, uno eodemque no- 
mine sepe uterque atyue ambo Castores (quod habet 
hic Lucas) foerint appella!i. Unde illud apud Sueto- 
nium * de edilitate M. Bibuli et Cesaris : « Ut enim 
geminis fratribus edes in foro constituta, tantum 
Castoris vocaretur ; ita suam et Cesaris magnificen- 
tiam unius Césaris dici. » Quo sensu et illud Pli- 
nii ‘ : « Super adem Castorum genilus pullus in 
oppositam sutrinam devolavit. » Sed de his satis. 

3. Prosequitur Lucas navigationem quam ipse 
cum Paulo iniit, sic describens : « A Melita solven- 
tes, cum venissemus Syracusam, mansimus ibi 
triduo. Inde circumlegentes devenimus Rhegium 
(sunt hec omnibus notissima loca) et post unum 
diem, flante Austro secunda die venimus Puteolos : 

ubi inventis fratribus, rogati sumus manere apud 
eos diebus septem : et sic venimus Romam. Et inde 
cum audissent fratres, occurrerunt nobis usque ad 
Appii forum, et Tres Tabernas. » Erat Appii forum 
(ut colligitur ex Plinio ') in agro Setino, in via Appia 
locus positus : Tres Taberne vero contra Antium ; 
unde et Cicero ad Atticum * : « Emersimus com- 
mode ex Antio in Appiam ad Tres Tabernas. » Di- 
stans erat ab Urbe forum Appii quinquaginta et 
unum millia passuum : Tres Taberne vero posite 
erant ad trigesimum tertium lapidem. Sic enim An- 
tonius Appi vie numerat milliaria, nimirum ab 
Urbe ad Ariciam sexdecim millia passuum, ab Aricia 
ad Tres Tabernas decem et septem, inde vero ad 
Appiiforum decem et octo. Sicque colliges (ut di- 
tum est) ab Urbe ad forum Appii milliaria quin- 
quaginta et unum, ad Tres Tabernas vero trigin- 
ta tria. De foro Appii nulla sunt vestigia, vel si qua 
extant, palude Pontina facta sunt inaccessa : Tres 
vero Tabernas illam esse ferunt, que hodie vulgo 
dicitur, corrupto vocabulo, Cisterna. 

4, Videas ex his Christianorum Rome agentium 
officia et studia erga Paulum: cum non quasi vincto 
homini, sed in Urbem cum triumpho advenienti , 
ultra lapidem quinquagesimum obviam ierint. Dies 
autem, qua Paulus in Urbem ingressus est, tam 
apud Bedam quam Usuardum in eorum Martyro- 
logiis consignata habetur sexta Julii. Verum si tem- 
pus quo ex Melita insula hoc anno Paulus recessit , 
atque dies in navigatione insumpti considerentur, 
haud tam sero Romam potuit pervenisse : quippe 
qui soluta hieme cum navigandi tempus est redditum 
opportunum, navim Alexandrinam, que illic hie- 
maverat conscendit : que enim ibi egerat in hiber- 
nis, absque dubio post ortum Pleiadum, cum oppor- 
tuna solet esse navigatio , Melita solvisse putanda 
est. Certe quidem veris tempore eam esse navi- 
gationem institutam, Arator diaconus * his notat 
versibus : 


Pullulat interea nilidi coma frondea veris, 
Quo juvenescit humus senio, fugiente pruina : 
Suscipiensque ratem velis cedentibus Auster 
Prebuit aligeras placidis in fructibus undas. 


Sed licet daremus eos non solvisse Melita ante men- 
sem Maii, cum nulla sit facta in via mora, nisi quod 
idem scribit Lucas, eos Syracusis tres dies, Rhegii 
unum, et Puteolis septem constitisse, prosperoque 
flante vento, spatio tantummodo duorum dierum 
Rhegio pervenisse Puteolos : certeeodem mense Ro- 
mam ingressum esse, affirmare necesse videtur. 
Porro quod apostolus Paulus Alexandrina navi 
dicatur advectus, hic opportune in medium addu- 
cenda sunt, que scribit Seneca * ad Lucilium de 
navibus Alexandrinis cum Puteolos appellunt, quam 
pre ceteris illa nobilitate essent, et a concurrente 
ad portum populo spectarentur avidius. Hec enim 

ait : « Gratus illarum Campaniz aspectus est : omnis 
in pilis Puteolorum turba consistit; et ex ipso ge- 
nere velorum Alexandrinas (quamvis in magna 
turba navium) intelligit. Solis enim licet supparum 
intendere, quod in alto omnes habent naves : nulla 
enim res eque adjuvat cursum, quam summa pars 
veli; illinc maxime navis urgetur. Itaque quoties 
ventus increbuit, majorque est quam expedit, an- 
tenna submiltitur. Minus habet virium flatus ex 
humili. Cum intravere Capreas et promontorium, 
ex quo 


Alta procelloso speculatur vertice Pallas, 


cetere velo jubentur esse contente : supparum 
Alexandrinarum insigne est. » Hac ipse. Porro quod 
testificatione Luce certum sit Puteolis fuisse Chri- 
stianos, ipsos cum ceteris avide expectasse in portu, 
et avidius spectasse navem Alexandrinam, cum longa 
hiemis mora ex fratrum litteris scire potuissent in 
ea Paulum cum militibus navigaturum, par est cre- 
dere. Quod vero ad annum Domini, quo Paulus Ro- 
mam advenit, cum ex preterlapsis annis singulis 
recensitis certa habita ratione, hoc ipso anno quin- 
quagesimo nono a Christi natali, ipsum Romam 
concessisse exploratum habeatur : his etiam consen- 
tire Eusebium, et S. Hieronymum, facile demonstra- 
bimus. Cum enim tam Eusebius ', quam Hiero- 
nymus ® ipsum secutus, numerent ab anno post 
passionem Cbristi usque ad tempus quo Paulus a 
Festo Jude preside vinctus navigare jubetur , 
annos viginti quinque : numerando illos ab anno 
trigesimo quarto, qui secundum Eusebium primus 
ponitur a passione Domini; necesse est affirmare, 
anno Domini quinquagesimo octavo Paulum in Ju- 
dia a Festo dimissum, et sic anno sequenti, qui est 
quinquagesimus nonus, hoc nimirum anno, RKomam 
ingressum esse, prout etiam ab Eusebio in Chronico 
ponitur. 

5. Res geste Pauli Rome. — Sed jam quod re- 
liquum est gestorum Pauli Rome, que sunt a Luca? 
descripta, absolvamus : « Cum, inquit, venissemus 
Romam, permissum est Paulo manere sibimet cum 
custodiente se milite. Post tertium autem diem con- 
vocavit primos Judeorum. Cumque convenissent, 
dicebat eis : Ego, viri fratres, nihil adversus plebem 
faciens, aut morem paternum, vinctus ab Hieroso- 
lymis traditus sum in manus Romanorum : qui 
cum interrogationem de me habuissent, voluerunt 
me dimittere, eo quod nulla causa esset mortis in 
me. Contradicentibus autem Judais, coactus sum 
appellare Cesarem, non quasi gentem meam _ ha- 
bens aliquid accusare. Propter hance igitur causam 
rogavi vos videre et alloqui : propter spem enim 
Israel catena hac circumdatus sum. At illi dixerunt 
ad eum : Nos neque litteras accepimus de tea Judea, 
neque adveniens aliquis fratrum nuntiavit, aut locu- 

tus est quid de te malum. Rogamus autem a te au- 
dire qu sentis : nam de secta Lac notum est nobis, 
quia ubique ei contradicitur. Cum constitui-sent 
autem illi diem, venerunt ad eum in hospitium plu- 
rimi : quibus exponcbat, testificans regnum Del, 
suadensyue eis de Jesu ex lege Moysi ct Prophetis, a 
mane vusque ad vesperam. Et quidam credebant 
his que dicebantur, quidam vero non credebant. 
Cumque invicem non essent consentientes, disecde- 
bant, dicente Paulo unum verbum : Quia bene 
Spiritus sanctus locutus cst per Isaiam prophetam ad 
patres nostros, dicens : Vade ad populum istum, et 
dic ad evs : Aure audietis, et non intelligetis ; et vi- 
dentes videbilis, et non perspicietis. Incrassatum est 
enim cor populi hujus, et auribus graviter audie- 
runt, ct oculos suos compresserunt: ne forte vi- 
deant oculis, et auribus audiant, ct corde intelli- 
gant, etconvertantur, et sanem eos. Notum ergo sit 
vobis, quoniam Gentibus missum est hoc salulare 
Dei, et ipsi audient. Et cum hee dixisset, exierunt 
ab eo Judai, multam habentes inter se questivnem. 
Mansit autem biennio toto in suo conducto: et susci- 
piebat omnes qui ingrediebantur ad cum, pradicans 
regnum Dei, et docens que sunt de Domino Jesu 
Christo, cum omni fiducia, sine prohibitione. » Hu- 
cusque Lucas Apostolorum Acta perduxit. Ubinam 
Rome fuerit ejusmodi, cujus Lucas meminit, Pauli 
hospitium , in antiquis monumentis Diaconie S. Ma- 
riz in via Lata memini me Iegisse, illic primum 
hospitio exceptum fuisse Paulum. At de reliquis a 
Paulo Rome hoc primo adventu rebus gestis, nihil 
est quod edere quid possimus ex Actis, que feruntur 
a Lino conscripta : nam ea ab ullimo Pauli Romam 
adventu sumunt exordium : cujus vero sint fidei, 
suo loco dicemus. 

6. Sed quid coram Nerone, quem appellaverat, 
Paulus egerit, ex sui ipsius epistolis, quas tunc 
scripsit, possumus aliqua ex parte saltem intelligere. 
Jam (ut vidimus) cum Hierosolymis in maximo vile 
discrimine versaretur, apparuerat illi Dominus atque 
dixerat ‘ : « Constans esto : sicut en'm testificatus es 
de me in Hicrusalem, sic te oportet et Rome tesli- 
ficari. » Adco difficile, asperum, ac plane pavendum 
fuit existimatum judicium coram sevissimo prin- 
cipe, nihil ratione, sed pro libidine animi omnia 
faciente, ut Paulum in eo discrimine positum, omnes 
discipuli atyue amici, quantumlibet erga ipsum stu- 
diosi, tunc temporis tamen timore corre pti, penitus 
dereliquerint. Tradit enim id Paulus, cum ad Timo- 
theum ? hoc eodem anno scribens ait: « In prima 
mea defensione nemo mihi adfuit, sed omnes me 
dereliquerunt : non illis imputetur. » Verum in 
tanta Pauli concussione, non solum qui aderant, ab 
eo recesserunt, sed et qui longe posili, pariter ab eo 
tunc temporis defecerunt. Affirmat enim hoc ipse ad 
eumdem sic scribens *: «Ses, inquit, hoc, quod 
aversi sunt a me omnes qui in Asia sunt : ex quibus 
est Phigellus et Hermogenes. » Pur est credere, 

Judeos Hierosolymis misisse viros insigniores, qui 
apud Neronem gratia possent, et mille artibus cau- 
sam prosequentes, Neronem concitarent in Paulum, 
ut alias in alios sepe fecisse vidimus. Erat enim inter 
ceteros Aliturus quidam Judeus mimorum actor, 
cujus opera (ut vidimus) Josephus‘ reos quos de- 
fendebat, curavit absolvi. Ejusmodi genus hominum 
apud talem principem in pretio erat. Aderat et Pop- 
pa Sabina nova Neronis concubina, quam Judai 
adco sibi conciliaverant, ut (quod. dictum est supe- 
rius) cjus ope et gratia, qui missi fuerant legati pro 
templo adversus Agrippam regem , a Nerone rescri- 
ptum acceperint *. 

7. At Paulo sic ab omnibus derelicto, atque in 
maximo omnium periculo constituto, Christus Do- 
minus (ut alias consueverat) adfuit, et ab imminenti 
discrimine liberavit. Profitetur enim hoc ipsum 
Paulus, eadem, quam ad Timotheum scripsit, epi- 
stola, dicens : « Dominus autem mihi adstitit, et 
confortavit me, ut per me predicatio impleatur, et 
audiant omnes Gentes. Et liberatus sum de ore leo- 
nis (sic enim Neronem appellat, ob immanem ac 
prorsus feralem principis seviliam). Liberavit me 
Dominus ab omni opere malo, et salvum faciet in 
regnum suum celeste. » At non sic est liberatus, ut 
omnino liber abire sit jussus, sed quod in suo con- 
ducto, catena tamen vinctus, cum cuslodiente se 
milite libere agere permissus sit; ubi eo modo ad 
biennium mansit. Porro non tantum coram Nerone, 
sed etin senatu, et apud collegium pontificum (quod 
ad religionem causa spectare videretur) Pauli cau- 
sam actam esse, ex his que idem ipse dum item 
Rome esset, scripsit ad Philippenses * : certo posse 
affirmari videtur : siquidem in omni Urbis pretorio 
eam cognitam fuisse testatur, cum ait: « Scire au- 
tem vos volo, fratres, quia que circa me sunt, magis 
ad profectum venerunt Evangelii : ita ut vincula mea 
manifesta fierent in Christo, in omni pretorio, et in 
ceteris omnibus : ut plures e fratribus in Domino, 
confidentes in vinculis meis, abundantius auderent 
sine timore verbum Dei loqui. Quidam quidem et 
propter invidiam et contentionem (pulantur hi fuisse 
Judei sibi adversantes) quidam autem et propter 
bonam voluntatem Christum predicant. Quidam ex 
charitate, scientes quoniam in defensionem Evange- 
lii positus sum. Quidam autem ex contentione Chri- 
stum annuntiant, non sincere : exislimantes pressu- 
ram se suscitare vinculis meis. Quid enim? Dum 
omni modo, sive per occasionem, sive per veritatem 
Christus annuntietur in hoc gaudeo, sed et gau- 
debo. » Hee autem post primam quam dicit defen- 
sionem suam, accidisse videntur. 

~8. Eodem vero tempore, cum in Orientem , ubi 
Evangelium predicaverat, hac de Paulo Rome in 
vinculis agente perlata essent, Philippeuses inter 
alios legationem ad eum miserunt una cum subven- 
tione pecuniarum per Epaphroditum suum ipsorum 
episcopum. Testatur id quidem Paulus ad ipsos seri- 

bens * his verbis : « Habeo autem omnia, et abundo: 
repletus sum, acceptis ab Epaphrodito que misistis, 
odorem suavitatis, hostiam accepfam, placentem 
Deo. » Venit quoque Iconio Lycaonie civilate Onesi- 
phorus, qui et ipse Paulum sollicile perquisivit , eo 
potissimum tempore, quo a suis fuerat derelictus : 
de quo idem ipse ad Timotheum® scribens, bee ait : 
« Det misericordiam Dominus Onesiphori domui ; 
quia sepe me refrigeravit, et catenam meam non 
erubuit; sed cum Romam venisset, sollicite me que- 
sivit, et invenit. Det illi Dominus invenire miseri- 
cordiam a Domino in die illa. Et quanta Ephesi mi- 
nistravit, tu melius nosti. » 

9. De rebus insuper Rome gestis a Paulo, bac 
Chrysostomus * : « Dicitur salutasse Neronis pocilla- 
torem , et concubinam. Quanta putatis contra illum 
tune dicta esse? sed non juste. Nam si quidem ob 
lasciviam salutasset , vel ob mala opera, merito : Si 
autem ob vitam rectam, quare?» Sane quidem non- 
nullos ex Neronis familia ad Christum esse conver- 
sos, ex his que idem Paulus postea scripsit ad Phi- 
lippenses * cognoscere certo possumus, dum ait : 
« Salutant vos omnes sancli, maxime autem qui de 
Cxsaris domo sunt; » inter alios autem una fuisse 
Torpetem, qui postea martyrio coronatus est, Roma- 
num Martyrologium * attestatur : sed de eo inferius. 
Porro concubina illa Neronis, cujus Chrysostomus 
meminit, creditur fuisse Poppea Sabina, que pre 
ceteris ab eo in deliciis haberetur; de ea enim hee 
scribit Tacitus ° : « Erat ‘in civitate Sabina Poppea 
T. Ollio patre genita; sed nomen avi materni sum- 
pserat, illustri memoria Poppei Sabini consulari et 
triumphali decore prefulgentis. Nam Ollium hono- 
ribus nondum functum, amicilia Sejani pervertit. 
Huic mulieri cuncta alia fuere preter honestum 
animum. Quippe mater ejus, etatis sue feminas 
pulchritudine supergressa, gloriam pariter et for- 
mam dederat : opes claritudini generis sufficicbant : 
sermo comis, nec absurdum ingenium, modestiam 
pre se ferre, et lascivia uli : rari in publicum egres- 
sus, idque velata parte oris, ne satiaret aspeclum, 
vel quia sic decebat. » Hee Tacitus. Sic igitur Rome 
positus Paulus, quod ante (ut ipse ad Romanos scri- 
bens testatus erat 7) diu mullumque exoptaverat 
Romam venire, ac Evangelium pradicare; factus 
jam voli compos, licet in vinculis positus, licet 
hospitii conducti spatio circumscriptus , licet adhuc 
militari custodia tentus, Christi Evangelium magna 
animi fiducia et alacritate predicavit, atque (quod 
pollicitus erat) in abundantia benedictionis annun- 
tiavit. 

10. Secundam epistolam ad Timotheum scribit. 
— At nec salis sibi esse putavit, ad se confluentes 
homines imbuere Evangelio; sed et ad absentes 
complures, cum adhuc in vinculis esset , dedit epi- 
stolas. De quibus singulis est proposilum agere, ac 
in primis de ea que prima ibi scripta jure putatur, 

que est ad Timotheum secunda. Scribens enim sta- 
tim post primam suam defensionem apud Neronem 
habitam ad Timotheum discipulum amantissinum, 
de his que proxime accidissent, eum reddidil cer- 
tiorem. Nam preter illa que dixerat de sua defen- 
sione, de diverso statu suorum hee ait’: « Demas 
enim me reliquit, diligens hoc saculum, et abiit 
Thessalonicam, Crescens in Galatiam, Tilus in Dal- 
matiam : Lucas est mecum solus; » et paulo post : 
« Alexander erarins multa mala mibi ostendit : 
reddct illi Dominus secundum opera ejus : quem et 
tu devita, valde enim restitit nobis; » ac in fine: 
« Erastus remansit Corinthi, Trophimum autem re- 
liqui infirmum Milcti (Melita). » Sed quod ad Tro- 
phimum spectat, satis superius dictum est. Quod 
autem dum de suis comitibus agit Paulus, inter 
alios de Crescente dicat in hac ipsa epistola : « Cre- 
scens In Galatiam ; » pro Galatia, Gallia, legendum 
esse, Epiphanius firmissime asseverat, cum ait : 
« Crescens in Galliam, non autem in Galatiam, ut 
guidam dicepti putant; sed in Galliam, legendum 
est. » Caeterum ait Ammianus Marcellinus’, cum agit 
de Gallorum origine, eos greco sermone Galatas 
esse dictos. Sic et Thcodoretus * ait, Paulum in se- 
cunda quam scripsit ad Timotheum epistola, per 
Galatiam, Gallias intellexisse ; sicque antiyuitus illas 
gentes nominari consuevisse affirmat. Crescentem 
certe fuisse in Galliam amandatum, Viennensemque 
erexisse Ecclesiam, necnon et Moguntiam venisse, ac 
longe lateque fidem christianam propagasse constat : 
sed et in Galatinm quoque esse profectum, negari 
omnino non polest: at de his pluribus actum est 
in nostris ad Martyrologium Romanum * Nolatio- 
nibus. 

11. De Dema vero dicere non pretermittimus , 
quod etsi ad tempus Paulum reliquerit, non tamen 
ut christianam fidem et ipsum Apostolum sit peni- 
tus aversatus. Nam Romam iterum rediisse, ac Paulo 
adhuc in vinculis agenti una cum aliis minis!rasse, 
idem Paulus scribens ad Philemonem testatur, cum 
ait : « Salutat te Epaphras concaptivus meus in 
Christo Jesu : Marcus, Aristarchus, Demas, et Lucas 
adjutores mei. » Quamobrem erroris plane arguitur 
Dorotheus aliler somnians in Synopsi, dum Demam 
olim Paulidiscipulum, cum ab eo recessisset, tradit 
factum esse Thessalonice simulacrorum sacerdotem. 
Unde hecacceperit, non invenimus : que si vera esse 
dixerimus, duos ejusdem nominis Pauli fuisse di- 
scipuloseffingere opus erit.Nam compertissimum est, 
eam ad Philernonem epistolam datam esse longe post 
secundam ad Timotheum scriplam, ut tum ex his 
que dicta sunt, tum etiam iis que dicturi sumus 
inferius, perspicue apparebit. Demam igitur, quem 
se reliquisse , et abiisse post seculum , Paulus de- 
plorat; postea scribens ad Philemonem, eum ad 
meliorem frugem esse conversum, et gnaviter una 
cum ceteris christiane mililiz# antesignanis colla- 
borasse testatur. Sed ad ipsam epistolam redeamus. 

42. Cum multa que ab eo prestari cupiebat 
Paulus, Timotheum ea epistola admonuisset, mul- 
taque de his que obventura essent mala, praenun- 
tiasset : demum quod vehementer optabat, rogat 
semel atque iterum, ut se Romam quam citissime 
conferat , nimirum ante hiemem; atque ut una se- 
cum Marcum ducat, exposcit ; sic enim ait * : « Fe- 
stina ad me venire cilo;» et paulo post : «Marcum as- 
sume, et adduc tecum : est enim mihi utilis in mi- 
nisterio; » acin fine: « Festina ante hiemem venire. » 
Ilud etiam ab eo petit, ut penulam quam relique- 
rat Troade apud Carpum, veniens secum afferret , 
necnon et libros, maxime autem membranas. Sed 
quid penulam intellexerit, superius actum est satis, 
cum de Pauli adventu Troadem narratio incidit op- 
portuna. Marcum hunc, cujus una cum Timotheo 
adventum exoptat, quem et in predicatione Evan- 
gelii sibi utilem fore tradit; fuisse illum consobri- 
num Barnabe, Joannem dictum , cognomento Mar- 
cum, de quo plnra superius, ex eo perspectum 
habetur, quod in epistola quam post adventum ip- 
sorum ( Timothei scilicet atque Marci ) Romam, 
scripsitad Colossenses, ejusdem Marci cum meminit, 
ait : « Salutat vos Aristarchus concaptivus meus, et 
Marcus consobrinus Barnabe. » Hune porro apud 
Paulum semper mansisse usque ad Barnabe obi- 
tum, inde vero in Cyprum ad eam Ecclesiam curan- 
dam una cum Epaphra et Tychico a Paulo abire 
jussum esse, auctor qui res Barnabe est prosecutus, 
affirmat ?, licet perperam Marcum hunc cum illo 
Eyangelista confundat. 

43. Ex his igitur satis evidens est, hanc de qua 
agimus, Pauli ad Timotheum scriptam epistolam , 
ante illam ad Philemonem, et ad Philippenses, nec- 
non ad Colossenses, esse datam : siquidem omnes 
illas scriptas esse constat post Timothei adventum 
Romam : quandoquidem in illis singulis una cum 
Paulo in titulo inscribitur et Timotheus. Imo et 
ipsam haud multo post ejus Romam adventum esse 
scriptam, intelligi facile potest, nimirum statim post 
primam suam coram Nerone defensionem, cujus in 
ea meminit. Sed et cum illud admonet, ut ante hie- 
mem se Romam conferat : certe si quis exacte con- 
sideret tempus, et locum ipsum, Timotheumque 
agentem in Asia, ut ejusmodi illi reddi posset epi- 
stola, et ipse Troadem ad sumendam penulam_pro- 
ficisceretur , ac Romam ante hiemem se conferret : 
plane inveniet, hoc ipso anno, ineunte estate, hanc 
ad Timotheum scriptam esse epistolam. Hae vero 
idcirco a nobis tam exacte sunt disquisita , quod 
nonnulli existimarunt, hance ipsam secundam ad Ti- 
motheum datam epistolam, omnium novissimam 
esse scripftam, ea nimirum ratione persuasi, quod 
in ea Paulus dicat ad finem * : « Ego enim jam de- 
libor, et tempus resolutionis mee instat. Bonum 
certamen certavi, cursum consummavi, fidem ser- 
vavi. In reliquo reposita est mihi corona justitia. » 

Eo enim sensu hee putant accipienda esse verba 
quasi proxime esset Paulus martyrio coronandus , 
sicque ab eo spiritu prophetico esse preenuntiata. 

44. Sed dicant velim : Nonne idem ipse Paulus 
in eadem testatur , sibi Dominum apparuisse , dum 
in summo illo discrimine versaretur, horlatumque 
esse ac fore predixisse , ut per ipsum in omnes 
Gentes predicatio impleretur? Quomodo igitur hee 
sibi coherent, ut instans Pauli consummatic esset , 
idemque ipse sic a periculo liberandus , in omnes 
Gentes predicationem Evangelii propagaturus esset ? 
Sed eadem que tunc sibi a Domino dicta sunt, et 
in eadem epistola scripta, repetere in animo est : 
ea sunt hujusmodi ‘. « In prima mea defensione 
nemo mihi adfuit, sed omnes me dereliquerunt : 
non illis imputetur. Dominus autem mihi a‘stitit, 
et confortavit me, ut per me pradicatio impleatur , 
et audiant omnes Gentes. » Hee ipse. Sicut enim 
cum a Judeis Hierosolymis ad mortem expeteretur, 
Dominus illi adfuit , ac dixit ? : « Constans esto : 
sicut enim testificatus es de me in Hierusalem , sic 
te oportet et Rome testificari. » Ita et Rome, in 
eodem ferme periculo constituto , propagationem 
Evangelii ab eo faciendam in omnes. Gentes pre- 
dixit. At sicut illud impletum esse certum est, ita 
istud prestandum esse, quis poterit dubitare ? Rur- 
sus vero, quomodo eo sensu accipi possunt ea verba 
Pauli dicentis : «Jam delibor , et tempus resolutio- 
nis mew instat, » quasi nosset se proxime marty- 
rium consecuturum, veluti si de ea re divinitus 
fuisset admonitus; si in ea epistola, quam postea 
(ut diximus) scripsit ad Philippenses , suum ad eos 
pollicetur adventum , cum ait * : Confido autem in 
Domino , quoniam et ipse veniam ad vos cito ? » 
Imo se certo scisse in vita diutius permansurum 
affirmat, cum post hec sic scribit ad eosdem Philip- 
penses * : « Nunc magnificabitur Christus in corpore 
meo, sive per vitam, sive per mortem. Mihi enim 
vivere Christus est, et mori lucrum. Quod si vivere 
in carne, hic mihi fructus operis est , et quid eli- 
gam, ignoro. Coarctor autem e duobus, desiderium 
habens dissolvi, et esse cum Christo, multo magis 
melius : permanere autem in carne, necessarium 
propter vos. Et hoc confidens, scio quia manebo et 
permanebo omnibus vobis, ad profectum vestrum 
et gaudium fidei : ut gratulatio vestra abundet in 
Christo Jesu in me, per meum adventum iterum ad 
vos. » Hee ipse. Idemque olim ad Romanos cum 
scriberet , se Roma in Hispanias profecturum pre- 
dixerat, inquiens *: « Per vos proficiscar in Hispa- 
niam. » 

45. Quamobrem non in alium sensum atque 
sententiam ea Pauli verba de instante sno obitu in- 
telligi posse videntur, nisi quod fortasse fuerat sibi 
divinitus revelatum, se sub Nerone capite plecten- 
dum esse. Satis enim tempus illud instans videri 
poterat, quod sub eodem principe fore nosset im- 

plendum. At quomodo non videri poterat breve ac 
pene momentaneum novem, quod reliquumerat vite 
sue annorum spatium , si eadem plane mensura 
Salvatoris ad judicandum adventum post modicum 
tempus affore predixit, ad Hebraos * sic scribens : 
« Adhuc modicum aliquantulumque qui venturus 
est, veniet et non tardabit? » Sic igitur ante dictas 
omnes Rome datas scriptam esse secundam Pauli 
epistolam ad Timotheum satis perspectum videtur. 
Verum eidem tabellario , nempe Tychico, dedit 
etiam tunc Paulus epistolam ad Ephesios : nam li- 
cet in eaad Timotheum dicat*: « Tychicum misi 
Ephesum, » tamen preteritum tempus pro presenti 
usurpasse videtur, sicut cum Ephesios de eodem 
scribens ait *: « Ut autem et vos sciatis qu circa 
me sunt, quid agam : omnia vobis nota , faciet Ty- 
chicus carissimus frater , et fidelis minister in Do- 
mino : quem misi ad vos in hoc ipsum, ut cogno- 
scatis que circa nos sunt, et consoletur corda ve- 
stra. » Hee cum ita sint, nos tamen primum egimus 
de ipsa ad Timotheum scripta epistola, eo quod 
multa in ea de rebus suis Rome gestis ipse signifi- 
cet, ex quibus intexeretur historia; quarum nulla 
est mentio in epistola ad Ephesios, eo quod ea Pau- 
lus Tychico coram significanda, minime litteris tra- 
didisset : agemus autem paulo post de eadem epi- 
stola ad Ephesios. 

46. Interim, ex quo semel de ea ad Timotheum 
epistola suscepta est narratio, cetera que in ea 
sunt, et ad veritatem historicam insinuandam spe- 
ctare videntur, in medium afferamus. Cum Paulus, 
post illa scripta de Tychico, agit de penula Troade 
deposita apud Carpum : licet de penula satis supe- 
rius actum sit , tamen quod ad Carpum spectat, 
Pauli Troade (ut videtur) hospitem : de alio quoque 
Carpo eadem charitalis officia erga fideles preestante, 
suscipiendo hospilio qui apud se diverterent Chri- 
stianos, apud Dionvsium habetur mentio ; possetque 
ex eodem officio ab utroque exhiberi solito, unum 
atque eumdem esse existimari , nisi alter Troade, 
alter vero in Creta id ipsum officium ex hibuisse repe- 
riretur. Verum quid de Cretensi illo Carpo memoria 
dignum Dionysius * scribat ad Demophilum, hic inte- 
rim describere, non absurdum existimamus : «Cum 
aliquando, inquit, in Cretam. venissem, sanctus 
Carpus me suscepit hospitio, vir ob eximiam animi 
munditiam ad Dei speculationem ultra ferme omnes 
aptissimus. Benique nunquam sancta mysteria ce- 
lebrare ccepisset, nisi prius inter eas preces que 
antea consummantur, sacra illa ac propitia visio 
apparuisset. Hunc igitur (ut ipse referebat) infidelis 
quispiam contristaverat aliquando : erat autem causa 
tristitiz , quod ille quemdam ab Ecclesie fide ad 
impietatis errorem adduxerat. Cumque ejus celebri- 
tatis, quam vulgus Hilaria vocat, agerentur dies : 
qui debuerat pro utrisque benignissime orare, atque 
Dei Salvatoris auxilio alterum ab errore convertere, 

alterum bonitate superare, nec desistere quin eos 
admoneret per omnem viam, donec peenitenti« 
tempus superesset, et ita eos ad Dei cognitionem 
attrahere ; ut jam tandem que illis erant ambigua et 
obscura patescerent , et ab iis que preter rationem 
audacter admiserant, resipiscere legitima severitate 
cogerentur : nescio quo pacto (cum intra semetipsum 
id antea passus. non esset) tunc vehementem indi- 
gnationem imbiberat animo. Sic itaque affectus 
obdormivit; erat enim vespera. Circa vero mediam 
noctem , quo tempore consueverat ipse semper apud 
se ad divinos evigilare hymnos, expergiscitur qui- 
dem et surgit, cum somnos parum quietos et cre- 
bro interruptos nec absque perturbatione cepisset. 
Stans tamen ad divinam precem et collocutionem 
non satis intente, irreligiose tristabatur, et ferebat 
graviter : iniquum esse dicens, si impii homines, et 
qui vias Domini perverterent rectas, adhuc vive- 
rent: et hec dicens, precabatur Deum, ut ambo- 
rum vitam turbine aliquo et fulmine prorsus extin- 
gueret. 

47. « His dictis, repente se vidisse referebat , 
domum in qua consistebat, primum vehementer 
agitari, ac demum a summo culmine per medium 
dividi, et quemdam ante se ingentis luminis rogum, 
eumque (videbatur enim jam sub dio esse locus) a 
clo ad se usque deferri. Calum vero istud patere 
conspiciebat, ejusque cardini Jesum insidere, innu- 
meris illi humana specie adstantibus angelis. Et ista 
quidem vidisse cum superne aspiceret, et se esse 
admiratum memorabat. Ubi vero ad inferiora de- 
flexit obtutus Carpus, ipsum quoque solum instar 
vasti ac tenebrosi cujusdam profundi discissum se 
vidisse ait, atque viros illos, quibus mala imprecatus 
fuerat, ante se ad os illius profunde voraginis stare 
trementes ac miserabiles, et qui ipsa pedum suorum 
labilitate jam mergendi viderentur. Porro ab infe- 
riori parte voraginis serpentes cernebat emergere ; 
qui circa illorum pedes ita instabiles ac nutantes , 
interdum quidem in globum colligi et gravari una 
atque pertrahere , interdum vero dentibus, et cau- 
dis, ore, gutture, linguis, ac toto corporis motu vim 
immensi pavoris viderentur incutere , ut qui modis 
omnibus deorsum illos precipilare molirentur. 
Fuisse autem et viros quosdam in medio, qui contra 
eos una cum serpentibus impetum facerent , exagi- 
tantes una et impellentes atque ferientes. Videtane 
tur autem illi lapsui proximi partim vi, partim etiam 
inviti, partim etiam sponte , cum a malo sensim et 
cogerentur simul et inducerentur. Referebat autem 
(Carpus) dum inferiora aspiceret, fuisse delectatum, 
atque superiora neglexisse , graviter autem et in- 
digne ferentem, quod illi nondum cecidissent : et 
cum sepius eo desiderii ferretur impetu, eosque 
ipse niteretur impellere , semperque frustra molire- 
tur, molestissime tulisse , et contra eos imprecatum 
esse. Cum ecce vix tandem revocatis ad superna lu- 
minibus vidit celum sicut prius aspexerat , Jesum- 
que miseratum quod fiebat, de celesti illa sede con- 
surgentem ad eos usque descendere, et porrigere 

clementissimam manum angelosque una opem fe- 
rentes aliunde alium tenuisse viros; ac dixisse Je- 
sum Carpo stanti porrecta adhuc manu : Jam per- 
cute adversum me. Paratus enim sum etiam iterum 
pro salvandis hominibus pati: gratum mibi istud 
est, dum non alii homines peccent. Tu autem in- 
spice an tibi utile sit, bane istius profundi et cum 
serpentibus mansionem, Dei ac bonorum clemen- 
tiumque angelorum preferre consortio. Hec sunt 
que ego audita, vera esse credo. » Hncusque Dio- 
nysius. Quod vero hoc contigisse festis Hilariis dicat, 
celebrari ea solita erant octavo kalend. Aprilis, ut 
ex Gentilium Romanorum kalendario patet. Meminit 
ejusdem celebritatis Vopiscus in Aureliano, et Lam- 
pridius in Alexandro, qui Matris deum fuisse solem- 
nia tradit, non autem Panis, ut alii putarunt. Ipsa 
etiam die, qua hee divinitus accidisse Dionysius 
tradit, passum esse Salvatorem nostrum, opinio 
multorum fui. 

48. Sed ad Paulum redeamus; qui in eadem 
epistola ad Timotheum salutationem fidelium sub- 
jiciens ait *: « Salutat te Eubulus, et Pudens, et Li- 
nus, et Claudia, et fratres omnes. » Quod ad Puden- 
tem pertinet; hic ille vir est clarissimus senatorii 
ordinis civis Romanus, pater Novali, atque Timo- 
thei , Praxedis et Pudentiane virginum : bujus do- 
mus ad radicem Viminalis posita prope Exquilinum 
patuit omnibus christianis , ubi-et sacra agebantur 
synaxes ; conversaque deinde penitus in ecclesiam , 
eadem Pastoris Titulus dicta est, de qua alibi pluri- 
bus. Linus vero, cujus hic item habetur mentio, ille 
ipse videtur, cui (ut superius dictum est) Petrus ab 
Urbe recedens , fidelium qui in Urbe essent , com- 
misit curam ; quem antea Paulo ministrasse , Igna- 
tius 2 scribens ad! Trallianos testari videtur, sic di- 
cens, cum agit de diaconis : « Quid vero diaconi, 
quam imilatores angelicarum virlutum? qui purum 
et inculpatum ministerium illi exhibent, ut S. Ste- 
phanus B. Jacobo , Timotheus et Linus Paulo, Ana- 
cletus et Clemens Petro. » Sed hee olim. Cxterum 
sicut Timotheus ex diacono est factus episcopus, ita 
et Lino pastoralis cura est a Petro Rome commissa : 
cui etiam post mortem in sede successit, ut suo loco 
dicemus. 

19. Epistolam Paulus scribit ad Ephesios. — 
Ut igitur de ceteris ab Apostolo Rome scriptis epi- 
stolis agamus, jam diximus, una cum illa ad Timo- 
theum eam ad Ephesios esse conscriptam. Quod 
vero aliqui illam primo a Paulo scriptam esse con- 
tendant * que ad Galatas missa est : libentius in his 
Chrysostomo * assentimur, qui eam ante epistolam 
ad Romanos. esse conscriptam existimavit : nullus 
enim sicut in ceteris, character in ea reperitur, quo 
demonstrari possit eam Rome esse conscriptam , 
cum in reliquis nulla sit Pauli epistola Rome scri- 
pta, in qua de vinculis suis non habuerit mentio- 
nem : at in ea ad Galatas data, de his nihil prorsus : 


12. Tim. 1v.— 2 Ignatius, epistolay. —* Athanas. in Synopsi. Theo- 
doret. in prefat. in epist. Paul. et alii, — * Chrysost. in prafat. in 
epist. Paul. 


PETRI ANNUS 15. — CHRISTY 59. 


que si Rome prima omnium (ut aiunt) scripta esset, 
certe eorum meminisse , necessaria data videretur 
occasio. Uno itaque eidemque tabellario, quem dicit 
se Ephesum misisse , quippe Tychico, Paulus tum 
eam ad Ephesios , tum etiam ad Timotheum svcun- 
dam dedit epistolam : haud enim existimandum , 
easdem tune scriptas singulas litteras dedisse singu- 
lis tabellariis. Dans igitur Tychico litteras ad Ephe- 
sios, multa etiam sine scriplo de rebus suis ore com- 
municanda tradidit * : meminit frequenter in ea 
suorum vinculorum, ut cum ait? : «Ego Paulus 
vinetus Jesu Christi; » ac iterum : « Obsecro itaque 
vos ego vinctus in Domino; » ac rursum : « Lega- 
tione fungor in catena. » 

20. Hujus autem tanto cilius scribend& epistole 
occasio inde manasse videlur, quod Ecclesia Asiana 
fere penitus pessumdata videretur. Nam in secunda, 
quam tune ad Timotheum scripsit , epistola, de his 
sic queritur, dicens >: « Scis hoc , quod aversi sunt 
ame omnes qui in Asia sunt, ex-quibus est Phigel- 
lus et Hermogenes. » Quinam autem fuerint Hermo- 
genes et Phigellus, sive Philetus {utraque enim le- 
clio reperitur) nibil certi reperire potuimus, nisi 
que in apocryphis Apostolorum Passionibus legun- 
tur in Jacobo Joannis fratre : hos nimirum fuisse 
maleficos, verum Jacobi opera ad fidem Christianam 
esse conversos. Sed sicut Simon magus, et ipse ali- 
quando Christianus, sed a Christiana religione defi- 
ciens,.adversus Dei Ecclesiam omnia tela convertit ; 
ita et hos ipsos ex fidelibus infideles, et e Christianis 
apostatas factos, maximas in Ecclesiam turbas con- 
citare , et Paulo in omnibus aversari studuisse cre- 
dendum est. Apud Melaphrastem in sermone de Pe- 
tro et Paulo legimus Fhigellum a Petro factum 
(quod non credimus) episcopum Ecclesie Ephesine, 
eumque Judeos credentes a fide avertisse. Hae 
nempe illa ipsa videntur esse tempora, que Paulus 
novissime Ephesios ad se Miletum vocatos allocutus 
predixerat, inquiens ‘ : « Ego scio quoniam intra- 
bunt post discessionem meam lupi rapaces in vos, 
non parcentes gregi. Et ex vobismetipsis exurgent 
viri loquentes perversa , ut abducant discipulos post 
se. Propter quod vigilate. » Jam vero antea, qui ex 
Asia erant Judi primi fuerunt qui Hierosolymis ad- 
versus Paulum populum concitarunt, et in ipsum 
manus (ut vidimus *) injecerunt. 

21. Quod igitur dixerat, eos qui in Asia essent , 
a se aversos; haud dubium est, de Judais intel- 
lexisse. Quamobrem ad eos, qui in fide constantes 
erant ex Gentibus Christiani jam facti, eam dedit 
epistulam : ad bos enim scripsisse, ejus verba decla- 
rant, quibus ait*®: « Hujus rei gratia ego Paulus 
vinctus Jesu Christi pro vobis Gentibus; » et ite- 
rum 7: «Propter quod memores estote , quod ali- 
quando vos eratis Gentes in carne, qui dicebamini— 
Preputium , ab ea que dicilur Circumcisio. » Scri- 
bit igitur ad hos Paulus, ut eos contineat in officio : 

quod et fideliter prestiterunt. Ignatius enim Eccle- 
siam Ephesinam mirifice pradicat , commendatyue 
ipsorum zelum, quo adeo aversati essent hereticos, 
ut nec illos audire , nec illac transitum habere per- 
miscrint; sic enim ait‘: « Novi nonnullos per vos 
transeuntes habere perversam doctrinam peregrini 
et maligni spiritus : quibus negastis transitum ad 
spargendam zizaniam, obturatis auribus , ne recipe- 
retis errorem quem docent. » Et unde hoc Ephesii ? 
nempe, quod superius dixerat : « Vos itaque cstis 
ejusmodi, a talibus instructoribus erudili, a Paulo 
Christi pleno, ct fidissimo Timotheo; » et rursum : 
« Honeslissimum supra modum laudat ille vestrum 
decentem compositumque ordinem, quodqne omnes 
secundum verilatem vivilis, et quod nullus sit inter 
vos heresi locus, sed nec auditur nomen ullius 
guam solius Jesu Christi, veri pastoris et magistri : 
et estis (ut Paulus vobis scripsit) unum corpus, et 
unus spiritus : propterea quod vocati estis in una 
spe vocationis vestra. » Hac Ignatius. 

22. Cum eam ad Ephesios Paulus dedisset episto- 
lam Tychico discipulo, et ad Timotheum (nt dictum 
est) secundam scribens, inter alia eum admonuis- 
set,?, utsuum Romam versus ante hiemem acccle- 
raret adventum, secumque Marcum assumeret, hac 
omnia ab ipso esse prestita, certum est; siquidem 
(ut superius est enarratum) de adventu Timothei 
Romam relique a Paulo Rome scripte epistole 
quibus sicnt Pauli, ita et Timothei inscriptus levitur 
titulus, facie monstrant. Marcum insuper secum 
duxisse, exploratum habetur: nam ejusdem secum 
Rome agentis idem meminit Paulus scribens ad 
Colossenses *, necnon eliam ad Philemonem. Tychi- 
cum etiam, quem ad Ephesios miserat, Romam ite- 
rum rediisse, ac postea eumdem in Asiam denuo ad 
Colossenses missum, eadem ad ipsos scripla epistola 

significare videtur. Verum cum hieme adventante, 
navigandi iterum hoc anno in Asiam minus data 
videatur facultas, anno sequenti potius, qui nume- 
ratur sccundus carceris Pauli, dicta litteree scripte 
fuisse, creduntur, eedemque opportuno tempore 
navigationis Tychico in Asiam esse date : de his ita- 
que agemus anno sequenti. 

23. De Pomponia Grecina. — Quod autem perti- 
net ad res Romanas, eas referimus tantum, que ab 
instituto minime abhorrent. Auctor est Tacitus, hoc 
anno iisdemque coss. Nerone secundum et Calpur- 
nio Pisone laudabilem illam legem a Nerone sanci- 
tam, nimirum : Ne quis magistratus, aut procurator, 
qui provinciam obtineret, gladiatorum, vel ferarum 
spectacula ederet: ne ea de causa (quod factitari 
sciebat) a provincialibus immensam presides vim 
pecuniarum corraderent. Idem scribit de Pomponia 
Grecina nobilissima femina, ream esse constitu- 
tam externe religionis accept : quamobrem non 
levis est suspicio, eam, ut complures alias, Christia- 
nam fidem esse sectatam. Rem vero gestam in hee 
verba Tacitus scribit : « Pomponia Grecina insignis 
femina, Plancio, qui ovans se de Britannis retulit, 
nnpta, externe religionis rea, mariti judicio per- 
missa. Isyue prisco instiluto propinquis coram de 
capite famaque conjugis cognovit, et insontem nun- 
tiavit. Longa huic Pomponie etas et continua tristi- 
tia fuit : nam post Juliam Drusi filiam dolo Messa- 
line interfectam, per quadraginta annos non cultu 
nisi lugubri, non animo nisi meesto egit. » Agit in- 
super hoc anno Tacitus de judicio Rome acto in 
Celerem Asie proconsulem, qui occiso Silano, illi 
successerat primo anno Neronis imperii, quo tem- 
pore Paulus (ut vidimus) iu ea provincia Ephesi 
gravissima passus est. « Hunc igitur, inquit Tacitus, 
accusante Asia, quia absolvere nequibat Cesar , 
traxit senectam, donec mortem obiret : » ob mor- 
tem enim Silani devinctus illi Nero videbatur. 

4. Consules.— Ad num. 4. Coss. Nero Auq. IT. 
et L. Piso. Dum Dissertationem Hypaticam compo- 
sui, hic Neronis consulatus mihi crucem fixit : ad 
quam enim consulatuum Cxsareorum regulam re- 
vocari posset, deprehendere non potui. Tandem 
mihi certo constilit, illum juxta primam sumptum., 
Nam anno Christi 11, Nero proconsulari imperio 
donatus, consulque in annum etatis viccsimim, 
guem currenti absolvit, designatus est, ut co anno 
dixi. Quare hic consulatus imperio ejus proconsulari 
destinatus. Lipsius in Notis ad lib. 42 Taciti, ubi hic 


historicus ait decrevisse Claudium, ut vicesimo 
zlatis anno consulatum Nero iniret, subdit: « De- 
cretum frustra. Consulatum cnim iniit xvi etatis 
anno : sed jam princeps et legum securus. » At de- 
cretum illud minime frustra fuit, cum hoc anno ideo 
Nero consul processit, quia tunc ad eam dignilatem 
designatus est. Quare sicut Claudius Neronis deces- 
sor secundum consulatum, ad qucm adhuc privatus 
disignatus fuerat, imperator renuntiatus suscepit, 
ila Nero, cui potiori titulo hic consulatus debe- 
batur. 

1. De epistola ad Philippenses Rome a Paulo 
scripta. — Anno Christi sexagesimo, Nerone imp. 
tertium et Valerio Messala * coss. Paulus apostolus 
secundum agens annum in vinculis, plures ad di- 
versos scripsit epistolas ; quibus omnibus sicut 
suum, ita et Timothei, quem litteris accersitum, 
ante hiemem anno preterito diximus venisse Ro- 
mam, nomen inscripsit. Censetur earum illa prima 
que data legitur ad Philippenses; ea nimirum 
occasione conscripta, quod illi Pauli studiosissimi, 
mox cum audissent illum Rome vinculis detineri, 
Epaphroditum ipsorum apostolum (sic enim eum 
Paulus * appellat) Romam miserunt, qui non tantum 
illum inviseret, sed et munera accepta perferret °*. 
Huic quidem Rome agenti, morboque ad mortem 
usque laboranti, cum tandem convaluisset, has ad 
Philippenses dedit litteras : id enim Paulus iisdem 
significat, quibus etiam suum ad eos pollicetur ad- 
ventum, sic dicens * : « Confido autem in Domino, 
quoniam et ipse veniam ad vos cito. Necessarium 
autem existimavi Epaphroditum fratrem et coope- 
ratorem et commilitonem meum, vestrum autem 
apostolum et ministrum necessitatis mew, mittere 
ad vos : quoniam quidem omnes vos desiderabat, et 
meestus erat, propterea quod audieratis illum infir- 
matum. Nam et infirmatus est usque ad mortem : 
sed Deus misertus est ejus, non solum autem ejus, 
verum etiam et mei, ne tristiliam super tristitiam 
haberem. Festinantius ergo misi illum, ut viso eo, 
iterum gaudeatis, et ego sine tristitia sim. Excipite 
itaque illum cum omni gaudio in Domino, et ejus- 
modi cum honore habetote : quoniam propter 
opus Christi usque ad mortem accessit, tradens ani- 
mam suam, ut impleret id quod vobis deerat erga 
meum obsequium. » 

2. Existimavit Theodoretus > hunc ipsum Epa- 
phroditum fuisse episcopum, ea potissimum ratione, 
quod Paulus appellet eum apostolum : eo enim no- 
mine tunc consuetum appellari eos quos dicimus 
episcopos , multis ostendit ; et episcopos tunc eos 
dictos esse, quos nunc vocamus presbyteros, mani- 
feste demonstrat ex initio ejusdem epistole, dum 
ait: « Paulus et Timotheus servi Jesu Christi, omni- 
bus sanctis in Christo Jesu, qui sunt Philippis, cum 
episcopis et diaconis : » sed de his superius pluribus 
actum est. Cum igitur Theodoretus ac ceteri etiam 

consentiant fuisse Epaphroditum episcopum Philip- 
pensium ; unde Dorotheus acceperit ipsum preposi- 
tum Ecclesia Hadrie, seu Hadriane in Syria, non 
invenimus. Quamobrem sicut diversum illum puta- 
mus Epaphroditum ab eo de quo hic agitur: ita ex 
sententia Metaphrastis, fuisse tres Epaphroditos, di- 
cendum esset; nimirum Philippensem hunc voca- 
tum apostolum; alium quem diximus episcopum 
Hadriane ; ac denique tertium (ut idem ait) a Petro 
apostolo Ecclesia Tarracinensi prefectum episco- 
pum, cujus in Romano Martyrologio habetur men- 
tio : nisi dicere velimus unum eumdemque in 
diyersa loca translatum fuisse, quod non putamus. 

3. Sed ad Paulum redeamus, qui multis Philip- 
pensium erga se studium commendat, suumque 
erga illos officium propensius multis etiam argu- 
mentis significat; atque eo potissimum, quod ad 
ipsos iterum suum pollicetur adventum. An autem 
vinculis liber in Orientem ilerum statimgue remea- 
rit, suo loco dicemus. Inter alias autem eadem epi- 
stola impartitas eis admonitiones, in primis illud 
inculcat, ut omnes idem sapiant, eamdemgue inter 
se mutuam charitatem exerceant, utque unanimes 
idipsum ‘* sentiant omnes. Istud ipsum ad eosdem 
Philippenses scribens postea Ignatius *, eadem re- 
memorans, ait : « Idem dicalis omnes unanimes 
in eadem fidei regula gradientes, ut Paulus vos 
admonebat, etc. » Polycarpus etiam ad eosdem 
scribens Philippenses, eisdem in mentem revocat 
eamdem epistolam scriptam a Paulo, aitque: « Pro- 
pterea quia neque ego, neque aliquis similis mei 
poterit sequi sapientiam beati et gloriosi Pauli, qui 
fuit apud nos, et visus est secundum faciem illis, qui 
tune erant, hominibus : qui docuit certissime atque 
firmissime verbum veritatis, et qui absens scripsit 
vobis epistolas, ad quas deflectimini ut possitis edi- 
ficari in fide, que data est vobis, quz est mater 
omnium nostrum; » et post multa: «Ego autem 
nihil tale sensi in vobis vel audivi, in quibus labo- 
ravit B. Paulus, qui estis in principio epistole ejus : 
de vobis enim gloriatur in omnibus Ecclesiis, que 
Deum sole tune cognoverant. » Hac Polycarpus. 

4. Quod vero eadem epistola idem Apostolus de 
hereticis cavendis inculcet, sic dicens *: « Videte 
canes, videte malos operarios, videte concisionem ; » 
quos et inferius his coloribus pingens, ait : « Multi 

enim ambulant, quos sepe dicebam vobis (nunc au- 
tem et flens dico) inimicos crucis Christi, quorum 
finis interitus, quorum Deus venter est, et gloria in 
confusione ipsorum, qui terrena sapiunt. » Haud 
dubium illos signat hereticos, qui Christum vere 
crucifixum esse negabant; addentes, imaginem so- 
lum ejus ea visam esse pati, Christum vero se sub- 
traxisse : cujus heresis (ut vidimus) primus auctor 
fuit Simon magus; que in ejus discipulos est infe- 
liciter propagata, ut Ireneeus‘*, Epiphanius ’, et alii 
tradiderunt. Eamdem et Cerinthus docebat, qui 
dividens Jesum a Christo, Jesum passum ac sur- 
rexisse dicebat, Christum autem nequaquam, sed 
impassibilem perseverasse, ipsumque tempore pas- 
sionis a Jesu recessisse. Scribunt hee de Cerintho 
idem qui supra Ireneus *, Epiphanius ‘, Theodore- 
tus °, et alii, qui de antiquis heresibus commenta- 
rios edidere. Addebat Basilides Simonis discipulus 
hanc ad commentum fabulam, Jesum qui portabat 
crucem, transformasse suam speciem in Simonem 
Cyreneum, eumque esse crucifixum, Jesum autem 
sic eo modo a passione esse subtractum. Sed hee 
pluribus Epiphanius °. Hos igitur a Paulo sugillatos 
esse, cum eos nominat inimicos crucis Christi ; 
nullus jure poterit dubitare : cum presertim Igna- 
tius 7 ad eosdem Philippenses epistolam scribens, 
pluribus admoneat, ut hos ipsos caveant, qui Chri- 
sti crucem negarent, dicens : «Princeps enim hujus 
mundi gaudet, cum quis crucem negarit : eognoscit 
enim crucis .confessionem suum ipsius esse exitium. 
Id enim tropheum est contra ipsius potentiam ; 
quod ubi viderit, horret, et audiens timet, etc. » 

5. Plura deinde in eamdem sententiam subdens, 
hee quoque ait : « Ideo et in quibusdam id efficit, 
ut crucem negent, ut passionis illos pudeat, et mor- 
fem opinione tantum illum gustasse asseverent 
partum Virginis circumcidant, et mutilent ; » vide- 
licet dividentes Jesum a Christo, sanctissimam Dei 
genitricem Mariam matrem dicerent Jesu fuisse , 
non autem Christi. Hoc est igitur, quod tam instan- 
ter Paulus Philippenses admonuit, illis verbis ad 
extremum positis : « Videte concisionem ; » hoc est, 
eos qui sic concidunt ac dividunt Jesum a Christo, 
quos inferius nominat inimicos crucis Christi, quod 
a Christo crucem auferrent. Id est etiam quod in 
eadem epistola superius dixerat, tam clarum et pa- 
tens de Christi cruce proferens testimonium in hec 
verba * : « Exinanivit semetipsum formam servi 
accipiens, in similitudinem bhominum factus, et 
habitu inventus ut homo. Humiliavit semetipsum, 
factus obediens usque ad mortem, mortem autem 
crucis. » Hine etiam videas quoniam non tantum 
Philippis in Macedonia, sed et in Asia, itemque in 
Grecia, et ubique fere gentium christiani orbis 
eadem heresis ab iisdem scelestissimis nebulonibus 
vulgabatur ; eumdem Paulum in omnibus suis epi- 

stolis ad diversas Ecclesias scriptis, de cruce Christi 
seepe sepius repetere ac ingerere testimonium, con- 
testarique ‘se nonnisi Christum, et hunc crucifixum 
predicare ; nec aliud se scire profiteri, nisi Chri- 
stum, et hunc crucifixum ; nec aliud conari, nisi ut 
crucis predicatio effulgeret, et ne quavis occasione 
crucis Christi gloria minueretur, aut aliquando tol- 
leretur : hinc etiam illa de morte Christi et passione 
et sanguine ab eodem crebrior facta mentio. Adver- 
sus eos etiam pugnans idem Ignatius ? scribens ad 
Trallianos, postquam de dictis hereticis et aliis cru- 
cem Christi negantibus est locutus, hee addit : « Si 
surculi non fuissent, » patris diaboli scilicet, « non 
fuissent hostes crucis Christi, sed eorum qui occide- 
runt Dominum gloria. Nunc vero cum crucem ne- 
gent, et illos passionis pudeat, tegunt Judeorum 
scelus. » Hec Ignatius. 

6. Crucis signa erigt cepta et coli, ejusque vir-. 
tus et potentia, — Illud tunc insuper factum est, ut 
contra dictos hereticos ipso exordio nascentis Christi 
Ecclesie emergentes, et Christi crucis memoriam 
penitus abolere conantes, ipsa Catholica Ecclesia 
cum adversus eos vehementius obniteretur, non 
tantum Christi crucem verbis profiteretur, sed si- 
gnis et factis. Indeque est ductum principium, ut 
instar crucis, in qua passus est Christus, ligno com- 
pacte cruces erigerentur in titulum, quas fideles 
venerarentur, easdemque diabolus exhorresceret , 
« velut (quod dicit Ignatius *) tropbeum erectum 
contra ipsius potentiam ; quod ubi viderit, horret, 
et audiens timet. » Sed quid est, quod ait : « Ubi 
viderit, horret ; » nisi quod tunc crucis vexilla erigi 
solita esse significat ? Moris fuisse, cum locus quis- 
piam divino cultui manciparetur, illic figere cru- 
cem in titulum, attigimus superius, pluribusque 
inferius dicturi sumus, cum agemus de Titulo. Inde 
etiam apostolica in Ecclesiam traditio fluxit *, ut 
fideles tam in sacris, quam in ceteris rebus quibus 
benedicerent, manu ducta, crucis signum exprime- 
rent, quo.remedio saluberrimo ad pellendos demo- 
nes potissimum uterentur, atque in omnibus rebus 
illud adhiberent. Unde Tertullianus > non ut de re 
quapiam recens adinventa, sed cujus antiquitatis 
nullum inveniatur exordium, atque adeo una cum 
Ecclesia coalescere coeperit, hee ait: «Ad omnem 
progressum atque promotum, ad omnem adilum et 
exitum, ad veslitum et calceatum, ad lavacra, ad 
mensas, ad lumina, et cubilia, ad sedilia, quacum- 
que nos conversatio exercet, frontem crucis signa- 
culo terimus. Harum et aliarum hujusmodi disci- 
plinarum si legem expostules Scripturarum, nullam 
invenies : traditio tibi preetendetur auctrix, consue- 
tudo confirmatrix, et fides observatrix. » Hac ille. 

7. Sed et Cyrillus Hierosolymorum episcopus ®: 
« Non pudeat igitur nos, inquit, crucifixum confi- 
teri, sed in fronte confidenter signaculum crucis 
digitis imprimatur et in aliis omnibus crux fiat : in 

panibus comedendis, et in poculis bibendis, et in 
egressu, ct ingressu, ante somnum, recumbendo, 
et surgendo, eundo, et quiescendo. Magna hec est 
custodia, que propter pauperes gratis datur, sine 
labore propter infirmos; cum a Deo sit hee gratia, 
et signum fidelium, et timor demonum : triumpba- 
vit enim de illis hoe signo. Ostenta illud audacter : 
quando viderint crucem , recordantur crucifixi : 
meluunt enim eum qui contrivit capita draconis. » 
Hucusque Cyrillus, idque ex antiqua institutione 
fidelium. Habes apud Theodoretum * preclarum de 
his militum Christianorum exemplum, qui cum ad 
omnem potum signarent poculum cruce, eo signo, 
quod Christiani essent, detecti sunt. Admonet istud 
ipsum Hieronymus? scribens ad Eustochium, sic 
dicens : « Ad omnem actum et ad omnem incessum 
manus pingat crucem. » Sed. nec illud pratermit- 
tendum antique fidelium consuetudinis ; cum sym- 
bolum fidei recilarent fideles, in verbis illis postre- 
mis, «Carnis resurrectionem; » consuevisse frontem 
crucis signaculo communire : testatur id Ruffinus 
in expositione Symboli, et ejus rei mysterium docet. 
Porro siguare frontem crucis signo, tam frequens et 
usitatum apud fideles ompes semper fuit in Ecclesia 
Dei, atque jngiter perseverare necesse est, ut S. Hippo- 
lytus martyr in libello quem scripsit de consumma- 
tione seculi, illud firmiter asseveret , Antichristum 
inter alia sui adventus ostenta et signa, prohibitu- 
rum, ne quis fidelis sanctam crucem pingat in 
fronte. Ex his intelligere, lector, potes, ipsum jam 
appropinquare, qui nunc operatur in filios diffiden- 
tie. Rursum vero non tantum se, sed et sua cuncta 
signo crucis notare fideles consueverunt; nam et in 
singulis quoque cubiculis et aliis habitaculis singu- 
las esse cruces pingendas, S. Nilus * ad Olympiodo- 
rum proconsulem scribens, admonuit. At preeter- 
miltimus de his innumeras hic acervare sanctorum 
Patrum auctoritates, et recitata ab iisdem exempla , 
que sese nobis suis locis enarranda opportunius 
offerent. 

8. Res adeo perspicua atque omnibus manifesta 
longiori non indiget ambitu rationis : nam et ipsi 
Christianorum hostes, quantum adversus deemones 
virtus crucis potestate prevaleat, seepius, licet inviti, 
testati sunt; quod de Juliano Apostata scribit Theo- 
doretus *. An non Lucianus *, Epicureus licet, et 
cujusvis numinis ritus illusor, tradit, Eucratem di- 
gnum plane virum cui fides adhiberetur, cum an- 
nulum accepisset ex ferro (ut ail), ex quapiam cruce 
facto, adversus pravos damones redditum esse se- 
curum ? Accidisse putamus, ut sicut (quod Lucas ° 
tradit) Judi exorciste, licetin Jesum Christum non 
crederent , tamen quod scirent a Paulo et aliis 
Christianis in nomine Jesu pelli daemones, et ipsi 
eodem nomine ad dimovendos eos ab obsessis homi- 
nibus utlebantur ; ita et magi, quod a Christianis fe- 
liciter factitare conspicerent, nimirum crucis virtute 

eos demonibus imperasse ; et ipsi ad coercendos , 
cum opus esset, impetus demonum, signo crucis usi 
fuerint; nam et eodem Luca ‘ auctore, vidimus 
Simonem magum emulatum esse in Petro gratiam 
imp rtiendi Spiritum sanctum : quam si babere ipsi 
Jicuisset, magno utique pretio redemisset. Inde for- 
tasse de iisdem magis, quod scribit Plinius ?, conti- 
git, ut fragmento clavi a cruce sublati, vel sparto a 
cruce accepto uterentur ad morbos pellendos. Sed de 
his salis, ac finis esto eorum que spectant ad Pauli 
scriplam epistolam ad Philippenses, quatenus ad re- 
rum gestarum historiam et traditiones spectare vi- 
debantur. 

9. De epistola a Paulo’ad Colossenses data. — 
Eodem quoque anno , iisdem coss., scripsisse Pau- 
lum ad Colossenses epistolam , ex iis que superius 
dicta sunt, facile demonstratur. Inscriptio enim il- 
lius, eadem cum illa que ad Philippenses est seri- 
pta, nempe Paulus et Timotheus, satis significat , 
post Timothei Romam adventum esse datam. Cete- 
rum quod adhuc a se in vinculis agente sit scripta , 
ipse in fine declarat, dum ait : « Memores estote 
vinculorum meorum. » Cum ergo nonnisi biennio 
dicatur Paulus detentus fuisse in vinculis : hoc ipso 
anno, qui secundus ejus carceris numeratur, datam 
eam epistolam esse oportuit, non autem prius. Nam 
Timotheus , qui inscribitur in ea, nonnisi prope 
finem anni superioris Romam venisse potuit , nec 
Tychicus rediisse, quem miserat Ephesum. Dedit 
igitur ipsam epistolam Paulus Tychico, quem anno 
quogue superiori Ephesum mittens (ut vidimus) 
eidem ad Ephesios epistolam * dederat. Qaamobrem 
Tychicum perfunctum esse apud Paulum munere 
tabellarii, ex jam dictis satis conjici posse videtur : 
eodem enim nuntio Titum * quoque olim Paulus ac- 
cersisse visus est : eidemque Tychico dedisse episto- 


am primam ad Timotheum, argumentum ejus epi- 


stole, quod in antiquis grecis exemplaribus legitur 
eidem prefixum, satis aperte demonstrat. 

10. Non enim cuique se offerenti olim Apostoli 
et eorum successores episcopi, sed certis hominibus, 
iisdemque optimis moribus praditis, ac probe notis, 
dare litteras consueverant, ut apparet ex his que 
superius ex Ignatii litteris > ad Polycarpum scriptis , 
aliisque a Cypriano ad diversos datis * dicta sunt. 
Ceterum hinon tantum munere tabellariorum, sed 
et legatorum fungebantur officio: nam illis multa 
ore tenus communicanda credebantur, que coram 
illis, ad quos mitterentur , explicaturi essent : ut de 
Tychico vidimus, cum Ephesum missus est, et cum 
in presentiarum ab eodem Paulo ad Colossenses le- 
gatur; ait enim ad eos scribens 7 : « Que circa me 
sunt, omnia vobis nota faciet Tychicus carissimus 
frater, et fidelis minister , et conservus in Domino : 
quem misi ad vos ad hoc ipsum, ut cognoscat que 
circa vos sunt, et consoletur corda vestra, cum One- 
simo carissimoet fideli fratre, qui ex vobis est. Omnia 

que hic aguntur, nota facient vobis. » Eidem quo- 
que videtur Paulus dedisse epistolam ad Philemo- 
nem, ut suo loco dicemus. Rursus etiam per eum- 
dem nuntium aliam misisse epistolam ad Laodi- 
censes, ea que in fine dict epistole ad Colossenses 
Paulus habet , nonnullis persuaserunt; sunt autem 
heec ejus verba‘ : « Cum lecta fuerit apud vos epi- 
stola, facite ut in Laodicensium Ecclesia legatur, et 
eam que Laodicensium est, vos legatis. » 

41. Antiqua hee est questio, an Paulus scri- 
pserit quoquead Laodicenses. De qua acturi, in primis 
qui fuerint Colossenses, paucis agendum putamus 
ut de qua Laodicea hee que Paulus scribit, sint in- 
telligenda, pariter cognoscamus. Colossas igitur, 
unde Colossenses, auctore Strabone’, Plinio *, et 
aliis, constat fuisse oppidum in Majori Phrygia, 
haud longe positum a Laodicea; ex quo certum 
redditur, Apostolum non esse locutum de Laodicea 
que dicitur Syriz , nec etiam de ea que est in Me- 
dia, sed de ea que est in Phrygia contra Hierapo- 
lim, juxta flamen Meandrum, a.quo Lycus amnis 
manat. Liquet ex his, hallucinatos esse , qui dixe- 
runt Colossenses dictos esse Rhodios, ob ingentem 
illum ab eis solis colossum erectum, quod Suidas et 
alii plures recentiorum Grecorum et Latinorum 
dixerunt. Prefectus olim Colossensibus Epaphras , 
sollicitus pariter erat tam Laodicensis quam etiam 
Ecclesiz Hierapolis illis proxime : unde eadem ad 
Colossenses data epistola, de eodem Epaphra sic 
scribit Paulus * : « Testimonium enim illi perhibeo, 
quod habet multum laborem pro vobis, et pro iis 
qui sunt Laodicee, et qui Hierapoli. » Hic enim Ro- 
mz agens, vinculis pariter tenebatur adstrictus : 
unde in eadem quam hoc item anno eidem Tychico 
ad Philemonem Paulus dedit, epistola : « Salutat te, 
inquit, Epaphras concaptivus meus in Christo Jesu ;» 
sicut et Aristarchus , quem hac ipsa ad Colossenses 
scripta epistola concaptivam appellat. Confutavimus 
superius commentum illud, quod jure Hierony- 
mus * nominat fabulam, de Epaphra et Paulo, quod 
pueri olim ambo vincti ductisint Giscala Jude op- 
pido Tarsum. Post Epaphram , qui Colossenses in- 
stituit, Archippus illis datus videtur episcopus, de 
quo Paulus in fine ejus epistola hae subdit: « Dicit 
Archippo : Vide ministerium quod accepisti in Do- 
mino, ut illud impleas. » Hec de episcopatu Epa- 
phre et Archippi licet apud Ambrosium ° scripta 
habeantur , tamen nulla alibi de Archippo, quod 
fuerit episcopus Colossensium, habetur mentio, sed 
tantum de Epaphra in antiquis Martyrologiis hoc 
expressum habetur. Primasius autem negat omnino 
Archippum fuisse episcopum, sed diaconum fuisse 
tradit. 

42. An Paulus ad Laodicenses scripserit. — His 
visis , an revera Paulus scripserit epistolam ad Lao- 
dicenses, quam mandat legi in ecclesia Colossen- 
sium, quid ab antiquioribus scriptum sit, in medium 

afferamus. Heretici (ut auctor est Tertullianus ‘) 
eidem quam nos ad Ephesios scriptam habemus, Ad 
Laodicenses, titulum prefixerunt : Marcionem id 
etiam prestitisse, idem affirmat, cum ait : « Eccle- 
sia quidem veritatem epistolam istam ad Ephesios 
habemus missam, non ad Laodicenos; sed Marcion 
titulum aliquando interpolare gestiit, et quasi in 
isto diligentissimus explorator. » Sicque cum ali- 
quid ille citaret, quod ex epistola ad Ephesios esset 
acceptum, titulo epistole ad Laodicenses edebat, ut 
Epiphanius * adversus ipsum agens edocet. Verum 
ne vel levis suspicio ejus mendacii pulset legentis 
animum, habetur Ignatii testimonio egregie testa- 
tum, epistolam ad Ephesios vere ad Ephesios esse 
conscriptam : citat enim eam ipse ad ipsos Ephesios 
scribens, sicque dicit * : « Estis (sicut Paulus vobis 
scripsit) unum corpus et unus spiritus, qui vocati 
estis in una spe vocationis vestre. » Alii vero dixe- 
runt, scriptam fuisse a Paulo ad Laodicenses priva- 
tam epistolam, ab ea que ad Ephesios data est plane 
diversam ; qua etiam circumferebatur inter fideles, 
non tamen ut legeretur, sicut cetere, in ecclesiis ; 
nam inter canonicas non erat adnumerata: de qua 
agens S. Hieronymus ‘ ait: « Legunt quidam et ad 
Laodicenses epistolam, sed ab omnibus exploditur.» 
Cur autem in Ecclesia non legeretur, banc affert 
causam Philastrius *: « Aiunt epistolam ad Laodi- 
censes scriptam : et quia addiderunt in ea quedam 
non bene sentientes, inde non legitur in ecclesia ; 
et si legitur a quibusdam, non tamen in ecclesia 
populo legitur. » Itaque ex Philastrii sententia, non 
sic apparet eam fuisse explosam, quod non esset 
Pauli, sed quod addilis ei nonnullis haberetur adul- 
terata. Quamobrem que edita apud Xystum ° habe- 
tur epistola ad Laodicenses, nequaquam illa que 
olim circumferebatur, fuisse videtur : quippe cum 
perbrevis sit, nec quid habeat adulterinum, addita- 
mentum etiam nullum acceperit extrinsecus, sed 
potius eorum que perperam posita viderentur, vel 
haberentur ambigua, fuerit mutilatione contracta. 
Nec etiam placet, quod tradit Theophylactus, intel- 
lexisse Paulum de epistola prima ad Timotheum 
scripta ; quod (ut dictum est) eadem scripta fuerit 
Laodicee. Nam que subest ralio, ut epistulam ante 
plurimos annos scriptam legi voluerit in Ecclesia 
Colossensium ? vel cur illam magis, quam reliquas 
ad diversas Ecclesias datas epistolas ? 

13. Chrysostomus 7 nullam putat a Paulo da- 
tam esse epistolam ad Laodicenses, ea scilicet ra- 
tione, quod gréca editio habeat : xsi viv cx Aacd metas, 
hoc est : « Et illam que ex Laodicea scripta est : » 
sicque intelligendum putavit, ut que a Laodicensi- 
bus missa fuisset ad Paulum, ab iisdem Colossensi- 
bus legeretur. Hanc ferme secutus sententiam Theo- 
doretus *, hac ait : « Quidam existimant Paulum 

etiam scripsisse ad Laodicenses epistolam : itaque 
fictam eam epistolam proferunt. Divinus autem 
apostolus non dixit: Eam que ad Laodicenses, sed : 
Eam que est ex Laodicea : i!li enim de aliquibus 
rebus ad eos scripserant. Verisimile est autem, eos 
vel ea accusasse que fiebant Colossis, vel eodem 
morbo cum eis laborasse : etideo dixit hance quoque 
epistolam esse legendam. » Hee Theodoretus. Sane 
nullam eidem tabellario ad Laodicenses fuisse a 
Paulo datam epistolam, satis constat, dum in ea 
quam tum scripsit ad Colossenses, salutari mandat 
eos qui Laodicee essent fideles, sic dicens : « Salu- 
tate fratres qui sunt Laodicee, et Nympham, et 
que in domo ejus est, Ecclesiam. » Si enim ad Lao- 
. dicenses tune scripsisset, ipse sua epistola ejusmodi 
functus esset officio , nec opus habvisset illud Co- 
lossensibus delegare. Si vero antea ad Laodicenses 
Paulus scripsisset, illis utique (ut modo fecit scri- 
bens ad Colossenses) ut suas litteras legendas trade- 
rent Colossensibus, in mandatis dedisset. Libentius 
igitur Chrysostomo ac Theodoreto inheremus, quam 
ceteris, ut nulla a Paulo scripta fuerit epistola ad Lao- 
dicenses; cum preserfim que ad Laodicenses Pauli 
nomine spuria fertur, nequaquam sitab antiquioribus 
cognita. Nam qua ratione Marcion (ut vidimus) illam 
gue habetur scripta ad Ephesios, ad | aodicenos da- 
tam fvisse putavit, si ea que ad Laodicenos erat, 
extabat? Vel si et ipse illam esse spuriam cognovis- 
set, vir acerrimus ac pugnacissimus disputator, suam 
firmans sententiam, cur non illam potius quam 
‘jstam ad Laodicenses scriptam faisse convinceret, 
cum nec ullam prorsus de ea habuerit mentionem ? 
Imo et Tertullianus, Marcionem impugnans, nul- 
lam nisi ad Ephesios scriptam existimatam fuisse 
dixit epistolam ad Laodicenses falso vulgatam. 

44. Quod vero Paulus eadem epistola ad Colos- 
senses ' heec habeat : « Volo vos scire, fratres, qua- 
lem sollicitudinem habeam pro vobis, et pro iis qui 
sunt Laodicee, et quicumque non viderunt faciem 
meam in carne; » nonnulli sunt arbitrati tam a 
Colossensibus quam etiam Laodicensibus Paulum 
nunquam visum, fuisseque illis ipsum facie pror- 
sus incognitum. At hec minime probantur Theodo- 
reto ?, qui ea verba declarans ait : « Oportebat con- 
siderare verborum sententiam. Vult enim dicere : 
non solum vestrum, sed et eorum qui me non vi- 
derunt, maximam curam gero. » Sane (quod et hac 
ad histori veritatem spectare noscantur) dicere 
non pretermittimus, ac brevi compendio hic repe- 
tere Pauli peregrinationem in Asiam. Constat Luce * 
testificatione, Paulum una cum sociis, cum descen- 
disset in Phrygiam, in qua provincia erant Laodicea 
atque Colossm, absque aliqua verbi prédicatione 
pretereuntem venisse in Mysiam : « Vetati sunt 
enim, inquit Lucas, a Spiritu sancto loqui verbum 
Dei in Asia. » Quamobrem tum Paulum nondum il- 
lis fuisse cognitum existimamus. Verum post aliquot 
annos (ut superius notatum est) Paulus iterum est 

reversus in Asiam. Id enim est quod Lucas alibi * 
ait : « Factum est, cum Apollo esset Corinthi, ut 
Paulus peragratis superioribus partibus (Asie scili- 
cet) veniret Ephesum : » ubi ipso manente factum 
est (utidem ait) utomnes qui habitabant in Asia au- 
dirent verbum Domini, Judei, atque Gentiles. Hac 
igitur ultima in Asiam peregrinatione Paulum Lao- 
dicensibus et Colossensibus Evangelium preedicasse, 
illisque probe notum fuisse, jure existimandum pu- 
tamus. 

15. Quam religionem angelorum Paulus dam- 
nat. — Nec illud insuper ab instituto alienum exi- 
stimamus (nam ad historiam etiam pertinet) scire 
causam, cur Paulus inter alia hec admonuerit Co- 
lossenses ? : « Nemo vos seducat, volens in humili- 
tate, et religione angelorum, que non vidit, ambu- 
lans, frustra inflatus sensu carnis sue, et non 
tenens caput, ex quo totum corpus per nexus et 
cunjunctiones subministratum et constructum cre- 
scit in augmentum Dei. » Haud facilis captu est 
locus iste, sed perdifficilis quidem, qui et absque 
exacta peritia rerum gestarum illorum temporum 
superari non possit. Consultus de ea re S. Hierony- 
mus * ab Algasia, multa disserens, singulatimque 
verba cuncta diligenter expendens, ejus videtur 
fuisse sententia , ut quod spectat ad religionem an- 
gelorum, Paulus sugillare voluerit eos qui erant ex 
circumcisione colentes astra celi, simul et angelos : 
nec fuisse recens hance apud eos illapsam heresim, 
sed pervetustam, a prophetisque sepius exagitatam, 
multis declarat. In eamdem quoque sententiam hee 
Clemens Alexandrinus* : « Neque colite Deum ut 
Judei: etenim illi soli se Deum nosse putantes, 
nesciunt se adorare angelos et archangelos, mensem 
et lunam : et nisi luna apparuerit, non agunt sabba- 
tum quod dicitur primum, neque agunt neome- 
niam, neque azyma, neque magnum diem, etc. » 
Certe his respondent que non multo ante idem 
Paulus apostolus de Judaicis festis monuerat Colos- 
senses. 

46. Quomodo autem hee cohereant, ut Judai 
errore lapsi, astra simul et angelos colerent; non 
alinnde putamus accidisse, nisi quod (ut de Phari- 
swis tradit Epiphanius*) ipsa celi astra fuisse ani- 
mata existimarent; quamobrem et iisdem (ut ait) 
indidissent nomina hebraica : et angelos esse sen- 
sisse videntur; «que enim ac angelos, militiam 
cli dixerunt astra, secundum illud Deuteronomii®: 
« Nec adorent solem, et lunam, et omnem militiam 
celiyque non precepi; » et illud Regum 7: « Ado- 
lebant incensum Baal, Soli, et Lune, duodecim 
signis, et omni militie celi. » Proprie vero militiam 
celestem a divina Scriptura constat nominatos an- 
gelos, sicut et ipse Dominus Deus exercituum dictus 
est : sicut etiam apud Lucam * : « Facta est cum 
angelo multitudo militie czlestis laudantium 
Deum. » Porro ut sic Judi astra colerent, non fuit 

tunc tantum apud eos error, sed et in posteros est 
infeliciter propagatus : adeo ut quoniam ejusmodi 
errori essent addicti, Celicole dicerentur : quo con- 
tumeliz nomine notati sunt Honorii imperatoris ' 
edicto omnes Christiani, qui a religione transfugee 
in Judaismum deficerent, ut suo loco dicemus ube- 
rius. 

17. Heec quantumlibet vera sint, et Pauli sensui 
eque possint accommodari, et abaliis nonnullis rece- 
pta videantur : tamen quoniam Apostolum novimus 
suis epistolis solitum insectari illos heereticos, qui 
christiano nomine in Ecclesiam Catholicam grassa- 
bantur ; accuratius exquirendum est, quen1m hisce 
temporibus heresis sit debacchata, que religionem 
institueret angelorum, cujus pseudoapostoli ad de- 
cipiendos Colossenses venirent in humilitate et reli- 
gione angelorum. Theodoretus * hunc locum expli- 
cans, testatur his temporibus héeresim fuisse exortam, 
que diceret Deum universorum nec cerni, nec com- 
prehendi, nec ad eum posse. perveniri, et oportere 
per angelos divinam sibi benevolentiam conciliare : 
affirmaretque legem per angelos esse datam. At quo- 
niam ejusmodi Theodoreti sententia a novatoribus 
in deteriorem partem accipitur, diligentiori studio 
heec cuncta examinanda proponimus. Quenam fue- 
rit dicta haeresis, ipse non indicat, nec in suis, quos 
scripsit, libris hereticarum fabularum, explicat : 
quamobrem mirati sumus, errorem ejusmodi tribui 
Simoni mago; cum que de angelis ipse dixerit, 
longius ab his discrepent : quippe qui traderet (ut 
referunt Ireneus *, Epiphanius *, idemque Theodo- 
retus °, et alii) se esse divinam potentiam , que 
Judeis ut Filius apparuisset; seque per mentis suze 
primam comprehensionem, quam Helenam esse di- 
cebat, creasse angelos, a quibus mundus esset effe- 
ctus : porro angelos egre ferentes se eo modo esse 
creatos in ipsam Helenam fuisse commotos, ipsam- 
que affecisse ignominia : ad quam redimendam, et 
ab angelis vindicandam, ipsum descendisse, ac in 
Judea hominem apparuisse tradebat. Sic igitur 
nullus a Simone angelorum cultus introductus ha- 
betur; qui dicebat se in mundum descendisse, ut 
angelos male moderantes terrarum orbem corri- 
peret. Nec his insuper aptari possent, que Simonis 
discipuli dixere de angelis ; quibus licet creationem 
rerum tribuerint, tamen quod perperam agerent, 
Christum ad eos debellandos missum esse jactarunt, 
quod Basilidis proprium dogma fuit. Porro tantum 
abest, ut hi angelos adorandos esse docuerint, quod 
pugnandum esse suaderent adversus angelos mundi 
fabricatores, idque horum affinis Carpocras tradi- 
derit. 

48. Potius igitur ad Cerinthi perversum dogma 
id spectasse videri potest, quippe qui cum adeo hu- 
militer de Christo sentiret, ut omnem ab eo divinita- 
tem auferret, hominem tantummodoesse confirmans, 
super eum angelos extollebat, per quos mundum 

esse creatum traderet, Deumque Hebreorum unum 
ex illis esse angelum pradicaret; id de eo cum citati 
auctores, tum etiam Tertullianus * affirmant. Cum 
igitur Ceriathus Christum deprimeret, et angelos 
exaltaret, merito Paulus admonet Colossenses, di- 
cens : « Nemo vos seducat, volens placere in humili- 
tate (Christi videlicet, cum ob scandalum crucis 
illum fuisse tantum hominem predicaret, adeo illum 
humilem reddens) et religione angelorum : » cum 
angelos scilicet nature opifices esse jactaret. Et 
quod subdit : «Que non vidit; » utique alludere vide- 
tur ad id quod de eodem Cerintho Theodoretus 2 
scripsit, sic dicens : « Confixit autem etiam quasdam 
revelationes, tanquam ipse eas esset contemplatus. » 
Illis enim utebatur ad captandam audientium fidem, 
multa se divinitus vidisse mentiens, que (ut inquit 
Paulus) non vidit. Sane quidem adversus hujusmodi 
heresim de angelorum excellentia, et de Christo 
Cerinthi abjectam sententiam frequenter admodum 
Apostolus est visusjacula intorquere; ut in primis 
cum ad eosdem Colossenses * scribens, hee ait de 
Christi super angelos excellentia : «In ipso inhabitat 
omnis plenitudo divinitatis corporaliter; qui est 
caput omnis principatus et potestatis. » Et ne per 
scandalum crucis putarent Christi amplitudinem di- 
minutam, paulo post addit : « Delens quod adversus 
nos erat chirographum decreti quod erat contrarium 
nobis, etipsum tulit de medio, affigens illud cruci : 
et expolians principatus et potestates, traduxit confi- 
denter, palam triumphans illos in semetipso. » 

49, Eodem plane argumento scripsisse videtur 
epistolam ad Hebreos *, in cujus exordio hec de 
Christi exellentia super angelos sic dicit : « Locutus 
est nobis in Filio, yuem constituit haredem univer- 
sorum, per quem fecit et sacula : qui cum sit splen- 
dor gloria, et figura substantie ejus, portansque 
omnia verbo virtutis sua, purgationem faciens, 
sedet.ad dexteram majestatis in excelsis : tanto melior 
angelis effectus, quanto differentius pre illis nomen 
hereditavit. Cui enim dixit aliquando angelorum : 
Filius meus es tu, ego hodie genui te? » In fine au- 
tem ejus capitis post multa de inestimabili Christi 
super angelos excellentia, quodnam revera sit an- 
gelorum ministerium demonstrans, sic ait : «Nonne 
omnes sunt administratorii spiritus, in ministerium 
missi propter eos, qui heredilatem capient salutis? » 
Multa preterea eodem argumento scripta habentur 
sequenti capite. Ad hec etiam spectare videtur, 
quod idem Apostolus scribens ad Galatas, in Asia 
populum, ubi agebat Cerinthus, qui et illis circum- 
cisionem predicabat; eo cogitur uti dicendi genere: 
« Sed licet nos aut angelus de clo evangelizet vo- 
bis, preter quam quod evangelizavimus vobis, ana- 
thema sit. » Et in hance sententiam etiam ad Corin- 
thios ® : « Nescitis, inquit, quoniam angelos judica- 
bimus? » Ad hoc item spectat, quod non tantum 
Paulus et alii Apostoli ad dictam heresim confutan- 

dam labores immensos subiere, sed sic Deo agente et 
angeli‘ ipsi id sponte professi sunt. Nam Joauni ad 
pedes ejus accidenti, ut adoraret unum ex iis, mox 
ille ait : « Vide ne feceris : conservus enim tuus sum 
et fratrum tuorum. » Quod et iterum factum est, 
quando angelus subdidit : « Deum adora; » plane 
significans, non sibi, sed Deo preecipuam illam om- 
nium maximam adorationem deberi : idque non 
tantum ut Joannem instrueret, sed in Joanne potius 
universam Ecclesiam adversus eosdem hereticos 
commoneret. Pertinet ad hoc ipsum quod idem 
Joannes monens Laodicensem Ecclesiam ejusdem 
provincia metropolim ait: « Hac dicit testis fidelis 
et verus, qui est principium creature Dei; » nimi- 
_rum per quem omnes creature sunt facta, ut sic 
confutaret dogma Cerinthi dicentis, angelos mundum 
creasse. Et quod idem ejusdem provincie pracipuos 
episcopos appellet angelos, plane significat, instar 
hominum angelos hominibus ministrare, nec tante 
esse excellentia, ut que divina sunt, iisdem tri- 
buantur. 

20. Verum licet Cerintbus ea sentiret de angelis: 
quod tamen eos suaseril adorandos, nusquam inye- 
nimus, nec quempiam alium dictorum hereticorum, 
qui mundi creationem que angelis tribuebant : 
pam super angelos virlutem esse divinam omnium 
supremam quam Deum dicerent, omnes affirmabant. 
Quin etiam tantum abest, ut Cerinthus (nam de aliis 
dictum est) angelum Judeorum, quorum legem 
ipse coleret, adoraret; ut potius (quod Epiphanius * 
deeo scripsit) eum malum esse diceret, ac detesta- 
retur. Ex his videas (quod necessario dicendum est) 
Theodoretum haud feliciter (ejus pace sit dictum) 
assecultum esse Pauli verborum sensum : cum in 
hujus ad Colossenses epistole commentariis * dicit, 
heec a Paulo esse scripta, quod tum grassarentur 
heretici, qui angelos colendos esse jactarent. Qui- 
nam hi fuerint, dicat ipse, quiomnium antiquorum 
hereticorum fabulas egregie perpetue memoria 
commendavit. Sic ergo errore semel lapsus, in alium 
graviorem impegit, ut diceret, canonem trigesimum 
quintum Laodiceni Concilii de his hereticis esse 
intelligendum, qui angelos colendos esse docerent, 
quique in eadem regione Asie oratoria erexissent 
sancto Michaeli archangelo : incaute nimis, que a 
Catholicis essent antiquitus instituta, hereticis, quo- 
rum nulla esset memoria, tribuens. Quanam vero 
essent in ea provincia Asia antiquiores memorize 
Michaelis archangeli, et a quibus fuerint institute, 
repetere opere pretium ducimus, Haud enim frustra 
hee propensiori studio tractanda suscipimus, cum 
novatores heretici adversus catholicam veritatem 
Theodoreti sententiam usurpent, simul cum testimo- 
nio Concilii Laodiceni, quo ab Ecclesia Catholica an- 
gelorum pium cultum abjiciant. Sane quidem 
nullum a Cerinthianis hereticis erectum fuisse in 
honorem S. Michaelis archangeli oratorium, ex 

nuper dictis satis superque liquet. Cum enim ipsum 
Judeorum Deum Cerinthus diceret fuisse angelum, 
haud de alio quam de Michaele potuit intellexisse, 
quem ex Daniele ' favisse populo Judeorum, optime 
nosset : verum cum illum ipsum, quem affirmaret 
esse Deum Judeorum, malum diceret; nulla prorsus 
subest ratio, cur in honorem Michaelis erexerit ora- 
toria : at nec alios hereticos, de quibus est facta 
menlio, id prestare potuisse, que jam sunt dicta, 
demonstrant. 

21. Cxlerum angelos venerari, non heretico- 
rum, sed Catholica Ecclesia mos fuit : quae preser- 
lim in honorem sancti Michaelis archangeli, quem 
patronum novit et protectorem ob insignia ejus ope 
accepta beneficia memorias erigere illumque pre- 
cari, sic et celeros, ut apud Deum intercederent, 
consuevit. ld vero quam pure, quam sancte, reli- 
giose, atque frequenter in universo cbristiano orbe 
prestari sit solitum, satis demonstrant que in 
nostris * Notationibus ad Romanum Martyrologium 
nuper diximus : itaque eas consulat lector qui hee 
cupit. Sed ut modo agamus de provincia et loco ubi 
ea facta esse dicuntur : certum est Colossis sub Lao- 
dicensi metropoli positis antiquum viguisse cullum 
Michaelis archangeli; non quidem ut eum tanquam 
Deum colerent, sed ut precipuum Dei ministrum, 
eo cullu quem sanctos angelos decet, afficerent : 
idque non hereticorum persuasione , sed ostensione 
immensi prodigii, atque adeo celebri, ut in Orien- 
tali Ecclesia anniversaria de ea re memoria ageretur 
sexta die Septembris : quod Graecorum antiquum 
Menologium in primis testatur his verbis : « Die 
sexta Septembris, commemoralio miraculi ostensi a 
principe militia celestis Michaele in urbe Colossen- 
sium, qu postea dicta est Cone : » sic enim Colos- 
sensem civitatem dictam esse, OEcumenius * item 
affirmat. Ejusdem celebritatis meminit Emmanuel 
in sua constitulione de feriis '. Quas pcoenas dederit 
pseudo Alexius iconoclasta, qui ausus est violare 
dictam Ecclesiam S. Michaelis in Conis, scribit ejus- 
dem urbis civis Nicetas Coniata °. Res gestas historia 
de Michaelis manifestatione Conis facta, ex antiquio- 
ribus monumentis descripta extal apud Metaphra- 
stem °. Magna quidem Dei providentia esse factum 
apparet, ut in cubilibus (quod ait Isaias 7)ubi dra- 
cones habitabant, angelorum princeps Michael mi- 
raculorum operatione refulgens, illic congruo cole- 
retur honore; nimirum ut Colossenses in primis 
sanctissime Trinitati secundum institulionem ca- 
tholieam, primum omnium illi decentem ac pro- 
prium culltum impartirentur; ac deinde angelos, 
quo deceret, prosequerentur honore. 

22. Synodus igitur Laodicena nequaquam re- 
ctum angelorum cultum imminuit; sed eum qui ex 
Gentibus erat contra divinitatis numen ejecit : sicut 
cum in superiori canone illos damnat, qui relicto 
cultu sanctorum martyrum, falsos adirent hwretico- 

rum martyres, sic dicens ': « Non oportet omnino 
Christianum, derelictis martyribus Christi, abire ad 
falsos martyres, et (ut habet prior versio) hereti- 
corum, quos ipsos constaret hereticos extilisse : hi 
enim alieni a Deo sunt. Quicumque autem abire 
voluerit, anathema sit. » Ita etiam sequenti canone, 
Gentilium idolorum sectantes errores condemnat , 
sic dicens ? : « Non oportet Christianos derelicta 
Ecclesia abire, et ad angelos idololatrize abominande 
congregationes facere. Quicumque autem inventus 
fuerit occulte huic idololatria vacans, anathema 
sit : quoniam relinquens Dominum nostrum Jesum 
Christum Filium Dei, accessit ad idola : » Hac canon: 
quo, sicut superiori que essent hereticorum damnat, 
ita que Gentilium idololatrarum essent, omnino 
proscribit. 

23. At neque ulla subesse suspicio potest, ut sa- 
crosancta Synodus angelorum pium cultum dixerit 
idololatriam. Nam si eadem Synodus cultum veri 
martyris recipit, ut superior) vidimus canone, et 
alio, quo agi festa marlyrum, preterquam in Qua- 
dragesima *, monuit; multo magis angelorum cul- 
tum oportuit recepisse : nam ut sublimiori nature, 
potius debetur cultus angelis , quam hominibus. 
Unde expresse patet, quod sicut superiori canone 
recipiens Synodus cultum veri martyris, a pseudo- 
martyrum cultu fideles cohibuit; ita et sequenti, 
falsorum angelorum, eorum nimirum quos venera- 
rentur idololatre, venerationem prohibuit : alludens 
fortasse ad Genii cultum, cujus gratia Gentiles * 
diem natalitium celebrantes, affines et amicos con- 
vocarent ; et hoc sit quod ait canon : « Ad angelos 
idololatrize abominande congregationes facere : » vel 
(quod verius existimamus) quod magi ad suas magias 
perficiendas, non tantum demones, sed et angelos 
se invocare profiterentur, hocque honesto nomine 
velarent turpissimas imposturas : testatur hac de 
his Tertullianus in Apologetico *. Quapropter Patres 
in ea Synodo congregati occultam hance dixerunt 
idololatriam, que nimirum honestissimo pretenso 
angelorum nomine patraretur. Quamobrem et his 
consentiens consequitur canon *, prohibens ne cle- 
rici ullo pacto magi operam darent. His igitur de 
germino sensu illius canonis elucidatis, satis Theo- 
doreti perperam facta interpretatio remanet confu- 
tata : cum alioqui in his que spectant ad dogmata, 
non sit dubium, ipsum recta sensisse de angelis : 
nam ipsos non tantum veneratur, sed et eterne 
salutis administros nobis a Deo concessos, et in eo 
presertim ut apud Deum intercederent, nostram- 
gue causam agerent, constanter affirmat’. Sed de 
his satis. 

24. De cantu ecclesiastico. — Jam quod supe- 
rest de ecclesiasticis traditionibus, que ejusdem 
Pauli epistola ad Colossenses remanent consignate, 
ex instituto demonstrare prosequamur. Quod enim 


4 Concil. Laod. ¢. 34. — 2 Ibid. ¢. 35. — 3 Concil. Laod. can. 51. 
— ‘ Censor. de die natal. et Macrob. Saturnal. — 5 Tertul. in Apolog. 
c. 23. — ® Concil. Laod. c. 36. — 7 Theod. divin. decret. lib. v- de 
Angelis et in Daniel. c. 4. 


535 


inferius eosdem admonens ait! : « Verbum Christi 
habitet in vobis abundanter in omni sapientia ; do- 
centeset commonentes vosmetipsos psalmis, liymnis, 
et canticis spiritualibus, in gratia cantantes in cor- 
dibus vestris Deo. » Ephesios ? quoque iisdem fere 
verbis, scripta ad eos epistola, alloquens, ad hec 
eadem facienda est vehementer horltatus : quibus Apo- 
stolus ecclesiastici cantus formam prescribit : nimi- 
rum ut in gratia, quod ait, cantarent Domino in cordi- 
bus suis, scilicet ut musicos modules cordis chorda 
concinerent. Illud enim cantare in cordibus dicit 
(ut interpretes omnes * elucidant) pro eo quod est, 
non ore tantum. At hec de cantu non solum Paulus 
admonuit, sed et virtutes angelice docuerunt, quo- 
modo psallendum esset in ecclesia. Socrates * enim 
hec de Ignatio testatur : «Ignatius Antiochie, que 
est in Syria, terlius a Petro apostolo episcopus, qui 
cum Apostolis ipsis multum versatus est, visionem 
vidit angelorum, sanctam Trinitatem hymnis alterna 
vice decantatis collaudantium, et formam canendi 
in ca visione expressam Ecclesia Antiochene tradi- 
dit; unde illa traditio ab omnibus Ecclesiis recepta 
est. » Hac Socrates. Sed altior atque certior ejus rei 
fides habetur, cum de seraphim stantibus supra 
thronum, atque clamantibus , et alternis vicibus 
canentibus, sublimis * facta est illa manifestatio 
Isaie. 

25. Eodem plane modo ab Essenis, quorum res 
gestas Philo ° illustri memoria commendavit, Deo 
Jaudes alternatim cani solitas, ejusdem auctoris 
testimonio expressum habetur, cujus hec sunt 
verba : « Ubi omnes consurrexere, duo chori fiunt 
in medio ceenaculo, alter virorum, alter feminarum : 
cuique suus incentor preficitur honore prestans et 
canendi peritia. Deinde cantant hymnos in Jaudem 
Dei compositos variis metrorum carminumque ge- 
neribus, nunc uno ore, nunc allernis, non sine de- 
coris et religiosis gestibus et accentibus, modo stan- 
tes, modo prorsum retrorsumque gradum moventes, 
utcumque.res postulat. Deinde postquam uterque 
chorus seorsum explevit his se deliciis, velut amore 
divino ebrii unum chorum faciunt promiscuum, ad 
imitalionem illius olim instituti, quando mare, Deo 
jubente, alteris salutem, alteris perniciem attulit, 
precinente viris Moyse, Maria vero prophetide femi- 
nis. » Hucusque Philo : qui dum ait, non accenti- 
bus tantum, sed et religiosis gestibus se moventes, 
illos occinere solitos esse, haud dubium est intel- 
lexisse de canticis dramatis, qui non tantum in voce, 
sed et in actione consisterent, quorum vulgata est 
illa mentio in ecclesiasticis officiis : « Ante thorum 
hujus virginis frequentate nobis dulcia cantica dra- 
matis;» nimirum ut coram virgine recumbente in 
thoro ejusmodi acroamata agerentur. De quibus et 
Plutarchus 7, cum de his agit : « Nostis nimirum 
Platonis dialogos partim narratione, partim actione 
quadam constare; qui ideo dramatici dicuntur : de 


4 Coloss. 111. — 2 Ephes. v. — 3 Chrys. Theod. et alii inc. 11m. ad 
Colos. et ad Ephes. c. v. — 4 Socrat. hist. lib. vr. ¢. 8. — 5 Isai. vr. 
— ® Philo de vita contemplativa. — 7 Plutarch. in Sympos. 7. q. 8. 


536 


his facillimos pueri ediscunt, ita ut memoriter reci- 
tent : adjunguntur autem gestus convenientes perso- 
narum moribus, et vocis effictio atque forma, et 
affectiones dictis congrue. » Sed exoleverunt jam 
hee : cetera vero non tantum non sunt preter- 
missa, sed aucta. At quod ad feminas spectat, ne in 
Ecclesia una cum viris canerent, legibus ecclesiasti- 
cis t est postea interdictum. Hine est®, quod episcopi 
qui adversus Paulum Samosatenum Antiochic sunt 
congregati plurimi numero, in synodali epistola ad 
Dionysium Romanum pontificem et Maximum Alexan- 
dri episcopum data, vitio vertunt illi inter alia, 
quod mulieres introduxerit in Ecclesia canere et 
suas laudes. De antiquo usu Christianorum, ut in 
unum ad ecclesiam convenientes, dies noctesque 
cantu ducerent ; Ethnicorum etiam testificatione , 
nempe de his que Rome agerentur, Luciani ® ; et de 
his que in Oriente, Plinii*, qui vixere temporibus 
Trajani, expressum bhabetur. 

26..Justinus martyr in oratione ad Antoninum 
Pium, hymnos Deo a Christianis decantari solitos 
tradit, cum ait: « Gratos nos ili exhibentes, ratio- 
nalesque pompas et hymnos celebramus atque de- 
cantamus, etc. » et Clemens Alexandrinus ad Gentes 
oratione : «Hic, inquit, est mons Deo dilectus, mons 
sobrius castis umbrosus materiis. Ineo autem bac- 
chantur, non fulmine icte Semelis sorores Menades, 
que in incesta visceratione carnium iniliantur, sed 
Dei filie, pulchre agne, que veneranda Verbi orgia 
concelebrant, chorum moderatum congregantes : 
chorus sunt justi, canticum est hymnus Regis om- 
nium : psallunt puelle, gloria afficiunt angeli, pro- 
phete loquuntur, editur sonus musicus; » et paulo 
post : « Si velis tu quoque, initiare, et chorum 
duces cum angelis circa‘eum qui est ingenitus, et 
ab interitu alienus, et qui solus est vere Deus : una 
nobiscum canite Deo Verbo;» et Tertullianus * ad 
uxorem : « Quid maritus suus illi, vel marito quid 
illa cantabit ? Audiat sane, audiat aliquid Dei ccena, 
etc. » Id ipsum Cyprianus quoque, dum ait ®: « Et 
quando in unum cum fratribus convenimus, et 
sacrificia divina cum Dei sacerdote celebramus, ve- 
recundiz et disciplinte memores esse debemus, non 
passim ventilare preces nostras inconditis vocibus. » 
Ceterum ejusmodi hymnos canendi in ecclesia con- 
suetudinem, non aliunde quam ab ipso Domino et 
Apostolis acceptam dicit Augustinus 7, dum inter 
illa que ex divina Scriptura defendi possunt, ait 
esse hymnorum atque psalmorum cantum : « Cujus, 
inquit, ipsius Domini et Apostolorum habemus do- 
cumenta, et exempla, et praecepta; » et paulo post : 
«Quando autem non est tempus, cum in Ecclesia 
fratres congregantur, sancta cantandi ; nisi cum le- 
gitur, aut disputatur, aut antistites clara voce de- 
precantur, aut communis oratio voce diaconi indici- 
tur? » Hee ille. 

27. Id denique in universa Ecclesia fieri 
consuevisse, Basilius ‘ adversus hereticos hee im- 
probantes sic asserit, scribens ad Neocesarienses : 
« Ad id vero quod propter psalmodias accusamur : 
quare potissimum simpliciores perterrefaciunt, qui 
vos traducunt, hoc habeo quod dicam : quod vide- 
licet, qui jam obtinuerunt ritus, omnibus Ecclesiis 
Dei concordes sunt et consoni. De nocte siquidem 
populus consurgens, antelucano tempore domum 
precationis petit : inibique labore et tribulatione ac 
lacrymis indeficientibus facta ad Deum confessione, 
tandem ad orationem surgentes, ad psalmodiam 
instituontur. Et nunc quidem in duas partes divisi, 
alternis succinentes psallunt : atque ex eo simul 
eloquiorum Dei exercitationem ac meditationem 
corroborant, et cordibus suis attentiorem, rejectis 
vanis cogitationibus mentis soliditatem suppeditant. 
Deinde uni ex his hoc muneris dato, ut quod canen- 
dum est, prior ordiatur, reliqui succinunt : atque 
ita in psalmodie varietate, precibusque subinde 
interjectis, noctem superant. IHucescente jam die, 
pariter omnes velut uno ore, ac corde uno, confes- 
sionis psalmum Domino offerunt : ac suis quisque 
verbis resipiscentiam profitentur. Horum gratia si 
nos fugitis , fugietis simul et Aigyptios, fugietis Ly- 
biam utramque , Thebxos, Palestinos , Arabes , 
Pheenices, Syros, et qui ad Euphratem habitant, 
et (ut semel dicam) omnes apud quos vigiliw, ac 
preces, communesque psalmodie in pretio sunt. » 
Hucusque Basilius. Innumera in hanc sententiam 
afferenda essent testimonia sanctorum Patrum, sed 
brevitalis causa temperamus. 

28. Illud autem non pretermittimus dicere de 
usu pristino, olim promiscue una cum clericis in 
Ecclesia cantasse et populum, simulque sacerdoti 
orationem danti vel colligenti respondere consue- 
visse. Ad heec spectat illud 8. Hieronymi *. « Ad si- 
militudinem celestis tonitrui, Amen reboat; » et 
illud Ausonii in Ephemeride : 


Consona quem celebrant modulati carmina David, 
Et responsuris feril aera vocibus, Amen. 


Verum quoniam imperitia canentium sepius acci- 
debat, ut harmonicam illam ecclesiastice dignitati 
congruentem canlionem incomposito vocum sono 
corrumperent, in quos (ut superius dictum est) 
Joannes Chrysostomus * jure declamat : idcirco ne- 
cessario ecclesiasticis institutis provisum est, ne 
preter certos.ad hoc opus adscriptos quis in eccle- 
sia psalleret. Canon enim Laodiceni Concilii * id 
prohibens ait : « Non licere preter canonicos psaltes, 
id est, qui regulariter cantores existunt, quique 
pulpitum ascendunt, et de codice legunt, alium 


_quemlibet in ecclesia psallere. » 


29. Magnam certe sanctissimi Patres adhibue- 
runt diligentiam, ut perquam religiosus, modestus, 
ac denique omnibus numeris ad pietatem composi- 

tus cantus ecclesiasticus esset: quod ex eo facile 
colligi potest, quod constet et in ipsis a charitate de- 
ductis Christianorum conyiviis, Agape nuncupatis, 
tam pia tam sobria adhiberi cantica consuevisse. 
Unde christianus Pedagogus apud Clementem ' hec 
ait: «Quemadmodum autem antequam sumamus 
alimentum, laudare nos conyenit factorem univer- 
sorum, ifa etiam in potu nos ei decet psallere , cum 
ejus creaturarum cfficimur participes. Est enim 
psalmus numerosa et modesta laudatio : canticum 
spirituale, psalinum dixit Apostolus; » et paulo in- 
ferius : « Sunt enim admittenda modeste et pudice 
harmonize :a forti et nervosa nostra cogitatione vere 
molles et enervatas harmonias amandando quam 
longissime; que improbo flexuum vocis artificio 
utentes, ad delicatam et ignavam vite agende ratio- 
nem deducunt : graves autem, et que ad temperan- 
liam pertinent modulationes, ebrictati. et protervie 
valedicunt. Chromatice igitur harmonize, impudenti 
in vino protervie floribusque redimite, meretricie 
music# sunt relinqguende. » Nec Clemens. De 
iisdem canticis in convivio Christianorum adhiberi 
solitis hac Tertullianus ? : « Post aguam manualem 
et Jumina, ut quisque de Scripturis sanctis, vel de 
proprio ingenio potest, provocatur in medium Deo 
canere : hine probatur quomodo biberit; » et Cy- 
prianus ad Donatum ; « Nec sit vel hora convivil 
gralie ce!eslis immunis : sonct psalmos convivium 
sobrium; ct ut tibi tenax memoria est, voce canora 
ageredere hoc munus ex more : magis carissimos 
pasces, si sit nobis spiritualis audilio, prolectet aures 
reliziosa mulcedo. » 

30. Si igilur in Christianorum conviviis adhiberi 
solila cantica tali fibula discipline erant adstricta, 
que nihil penitus sineret esse fluxum atque solu- 
tum, quanto majori solerlia putandum illas insti- 
tutas fuisse, que in Ecclesia publice adhiberi solite 
erant sacre in sacris divinisque mysteriis cantiones? 
Sed et Gentiles ipsi, qui recte saperent, damnabant 
illos canendi modus, qui mollibus fractisque vocum 
inflexibus animos ilidem molles fractosque atque 
enervatos penitus redderent. Nec alia de causa Phe- 
recrates comicus Musicam introdunxit figura mulie- 
bri totum corpus verberibus foede mulctatam, ip- 
samque Justiliam querentem de causa hujus foedi- 
talis ; illamque respondentem carmina in accusatio- 
nem eorum, qui candorem illum suum pristinum, 
et cum suaviltate majestatem conjunctam, chroma- 
ticis modulis foede corruperint. Sed et Aristophanes 
de iisdem qneritur, et alii plures, quod quidam Mu- 
sicam in minuta quasi fragmenta conciderint : hac 
et alia plura id genus apud Plutarchum °. At quanto 
hec cum detrimento animorum accidere solcant, 
Cicero * in libris quos scripsit de legibus, his verbis 
erudite demonstrat : « Assentior enim Platoni, nihil 
tam facile in animos teneros atque molles influere, 
quam varios canendi sonos : quorum dici vix potest 

quanta sit vis in utramque partem. Nam et incitat 
languentes, et languefacit excitatos; et tum remiltit : 
animos, tum contrahit. Civitatunique hoc multarum 
in Grecia interfuit, antiquum vocum servare mo- 
dum; quarum mores lapsi in mollitiem, pariter 
sunt immutali cum cantibus, aut hac dulcedine 
corruptelaqne depravati, ut quidam putant; aut 
cum severitas eorum ob alia vitia accidisset, tum 
fuit in auribus animisque mutatis etiam huic muta- 
lioni locus. Quamobrem ille quidem sapientissimus 
Gracie vir, longeque doctissimus, valde hane la- 
bem veretur : negat enim mutari posse musicas le- 
ges sine mutalione legum publicarum. » Hec et alia 
plura ille : qui et in canendo non vocum tantum 
modum, sed et situm corporis modestie attempera- 
tum monet esse servandum : quamobrem illos po- 
tissimum, qui canendo cervices oculosque pariter 
cum modorum flexionibus torquent, reprehendit. 
31. At si hee etiam Ethnicorum sententia ca- 
venda sunt, que apud Christianos nec in conviviis 
olim admiftebantur; quid, queso, ab illis factum 
esse pulandum in sacris? Adversus ergo ejusmodi 
discipline transgressores est vehemens illa, sed ju- 
sta, ex Pauli verbis S. Hieronymi objurgatio ‘4, di- 
centis: « Audiant hee adolescentuli; audiant hi 
quibus psallendi in ecclesia officium est : Deo non 
voce, sed corde cantandum; nec in tragcedorum 
morem guttur et fauces dulci medicamine collinien- 
das, uf in ecclesia theatrales moduli audiantur et 
cantica, sed in timore et opere in scientia Scriptura- 
rum. Quamvis sit aliquis (ut solent illi apparere) 
xaxcgoveg; $1 bona opera habuerit, dulcis apud Deum 
cantator est. Sic cantet servus Christi, ut non vox 
canenlis, sed verba placeant, que leguntur : ut spi- 
ritus malus, qui erat in Salve, ejiciatur ab his qui 
similiter ab eo possidentur, et non introducatur in 
eos qui de domo Dei scenam fecere populorum. » 
Heec ille, reprehendens pravum usum qui suo tem- 
pore apud nonnullos irrepserat. Verum si, ut decet, 
ad pietatem musici modi compositi sint, nihil uti-— 
lius, nec gratius quicquam audiri potest. Unde et 
apud Justinum martyrem ? hec eodem argumento 
conscripta habentur de simplici cantu ecclesiastico : 
« Excitat hac cantio cum voluptate quadam animum, 
et flagrans ad ejus quod carmine celebratur, deside- 
rium : affectiones et concupiscentias carnis sedat : 
cogitationes malas inimicorum, quos cernere non 
est, suggestione oborientes, amolitur : mentem ad’ 
fructificationem divinorum bonorum rigat : pietatis 
decertatores generosos et fortes per constantiam in’ 
rebus adversis efficit : omnium rerum que in vita 
tristes et luctuose accidunt, piis affert medicinam.»~ 
Hec et alia plura ibi. His consentientia paucis ex-' 
presserat Philo Judeus * his verbis : « Cantus ver- 
baque sanitatem et salutem afferunt: cantus quidem’ 
excantando passiones animi; ut quicquid in nobis’ 
dissonat, in concentum quemdam redigendo, repri-_ 

mendoque immodicos affectus cerlis modulis com- 
ponaf.» 

32. Hujus igitur rei causa a Spiritu sancto in- 
stitutum esse psalmorum concentum S. Basilius * 
his verbis declarat : « Quando Spiritus sanctus nos 
vidit e2gre persuaderi ad complexum virtulis, ac 
proinde ad ineundam vite rectitudinem per hoc 
lentcscere, quod toli ad consectandam voluptatem 
propenderemus, quid fecit? Nimirum Scripture 
sue dogmatibus mixtim inspersit concinnam isfam 
numerorum modulationem, ut auribus permulctis 
ac delinitis, mellico vocum concentu, clam, velut 
aliud agentes, sineremus in animos nostros irrepere 
eloquiorum uli ilatem. » Hee et alia plura id genus 
Basilius. Sed melius hee docent, qui didicerunt ex- 
perimento, ut Augustinus *, qui hace de se scribit : 


~« Quantum flevi in hymnis et canticis tuis, suave 


sonantis Ecclesia tua vocibus commotus acriter. 
Voces ill influebant auribus meis, et cliquabitur 


veritas tua in cor meum, et ex ea estuabat affectus 


pietalis, et currebant lacryme, et bene mihi erat 
cum cis. » Et inferius *, cum se mirum in modum 
affici solere ecclesiastico cantico dicat; dulere tamen, 
quod eo rap!us interdum, que canerentur verba 
minus attenderet; ac de his secum disserens, hec 
tandem ait : « Ita fluctuo inter periculum voluptatis 
et exp rimentum salubritalis, magisque adducor, 
non gnidem irretractabilem sententiam proferens, 
canendi consuetudinem approbare in Ecclesia: ut 
per oblecltamenta aurium infirmior animus in affe- 
ctum pielatis assurgat. » Idem Augustinus in sua 
ecclesia Hipponensi sic amavit sacram canendi con- 
suctudinem, ut interdum de nimia illius prolixitate 
aliqui rerum divinarum parum studiosi quereren- 
tur, de quibus hee ait*: « Adbuc quoque, quod 
valde dolendum est, congueri vubiscum volo; quia 
sunt aliqui, et maxime potentes istius mundi, qui 
cum veniunt ad ecclesiam, non sunt devoti ad lau- 
des Dei ce'ebrandas, sed cogunt presbyterum ut ab- 
brevicl missam, ct ad eorum libilum cantet : nec ei 
licet morem ecclesiasticum sequi, propter illorum 


gulam et avaritiam. » Hec ipse. 
33. Ceterum licetin universo christiano orbe ca- 


nendi in ecclesia semper viguerit usus, tamen non ~ 


idem ubique est servatus canendi modus : nam hae 
de Athanasio episcopo Ecclesia Alexandrine Augu- 
stinus testatur >: « Tutius mibi videtur, quod de 
Alexandrino episcopo Athanasio spe mili dictum 
commemini : qui tam modico flexu vocis faciebat 
sonare lectorem psalmi, ut pronuntianti vicinior 
esset, quam canenti. » Hac ipse. Verum in Oriente, 
unde etiam Mediolanensis Ecclesia sub Ambrosio 
ecclesiastici furmam cantus accepit, suaviori vocum 
concentu, qui audientium animos licet tristes eri- 
gere atque mulcere posset, hymnos psalmosque con- 
cini solitos esse, idem qui supra Augustinus affir- 
mat *, Non sic Romana Ecclesia (ut aliquis existima 

vit, deceptus commentitiis scriptis Damasi nomine 
pervulgatis) ab Orientali Ecclesia mutuata est mo- 
dum psallendi : cum jam ab ipso institute sedis 
exordio psalmorum cantus in eadem coaluisset Ec- 
clesia : nam Damasus non canendi ritum, sed psal- 
terium ex translatione Septuaginta duorum ex 
Oriente, a Hieronymo scilicet Hierosolymis agente, 
accepit. Quantum autem ex antiquis monumentis 
colligere licet, Romana Ecclesia mediam secuta 
viam, nec simplicitatem Alexandrinam, nee Orien- 
talis Ecclesia suaviori concentu compositos nume- 
ros in omnibus amplexata, sic temperavit utrum- 
que, ut miram quamdam cum suavitate adjunxerit 
gravilatem. Africane autem Ecclesiz ritus, quantum 
ex Augustino colligitur, Romane atque Alexandrine 
Ecclesie potius quam Orientali similis fuisse vide- 
tur : nam ait' : « De hac re tam utili ad movendum 
pie animum, et accendendum divine dilectionis 
affectum, varia consuetudo est; et pleraque in Africa 
Ecclesiz membra pigriora sunt : ita ut Donatiste 
nos reprehendant, quod sobrie psallimus in ecclesia 
divina cantica prophetarum; cum ipsi ebrietates 
suas ad canlicum psalmorum humano ingenio com- 
positorum, quasi tubas exhortationis inflamment. » 
Hactenus Auguslinus. 

34. Execratur pariter Catholica Ecclesia modos 
illos musicos atque cantus, qui a Gentilibus suis 
ipsorum ritibus adhiberi consueverunt; sed ct illos, 
qui relictis Davidicis psalmis, concinerent (ut de 
Donatistis tradit Augustinus) proprio ingenio hym- 
nos excogitatos, ad novosque compositos musicos 
modulos : cujusmodi erant et ab Ario ad Sotadis 
numcros composite cantiones, quas tantopere Atha- 
nasius * redarguere consuevit : sicut etiam de Mele- 
tianis tradit Theodoretus *, solitis cum plausu ma- 
nuum et quadam saitatione hymnos concinere, et 
multa simul tintinnabula funi appensa movere, et 
his similia : « Qua de causa, inquit, Magnus ille 
Athanasius perpetuo cum eis bellum gessit. » In 
eamdem impietalis classem allegendus et Paulus 
Samosatensis, de quo hec Synodus Antiochena ad 
Dionysium Romanum pontificem scripsit : « Psalmos 
vero, qui in Dominum nostrum Jesum Christum 
dicebautur, cessare fecit, velut neotericos et nuper 
inventos : in semetipsum vero compositos, diebus 
Pasche in medio Ecclesi canere mulieres, maxime 
quas ipse prius ad canendum pro more instiluerat, 
faciebat ; ila ut horresceret si quis audiret. » Nonab 
his segregandus Apollinaris Laodicenus heresiarcha, 
qui ilem a se compositos psalmos canendos quibus- 
cumque tradidit; quos Synodus Laodicena ‘ proscri- 
psit, statuens ne fideles canerent in ecclesia ple- 
beios, vel (ut alia habet editio) vulgares psalmos, ni- 
mirum ad vulgaris musice modos attemperatos. 
Horum auctorem fuisse Apollinarem, non idiotam 
quempiam, suo loco dicemus. Hieracem etiam he- 
resiarcham longe ante Apollinarem quosdam recens 

scripsisse psalmos, Epiphanius * tradit : quos omnes 
Ecclesia respuit. 

35. De hymnis, cantibus et instrumentis musi- 
cis. — Ceterum novos piosque conscribere atque 
cantare sacros hymnos ad modos ecclesiasticos at- 
temperatos, non crimini sed laudi datum est a ma- 
joribus nostris, ab ipsis Apostolorum temporibus : 
quo nomine Hierotheus ille-magnus excelluit, ut 
Dionysius testatur in Ecclesiastica Hierarchia, et de 
aliis Philo de Vita contemplativa. Quamobrem divi- 
nos hymnos quantumlibet recens conscriptos, si 
preserlim pietatem pre se ferant, et ad modestos 
musice numeros sint accommodati, Ecclesia nequa- 
quam respuere consuevit : ut constat in primis de 
hymnis a Nepote olim conscriptis, quos a nonnullis 
solitos fuisse decantari, Dionysius tradit dum ait? : 
«Quanquam non modo pro multis aliis rebus Ne- 
potem amplector et diligo ut pro fide, pro studio in 
doctrina posito, pro assidua in Scripturis exercita- 
tione, pro nonnullis quoque et variis psalmis hym- 
nisque ab eo compositis, quibus hucusque nonnulli 
fratres libenter utuntur, etc. » Accidit id ipsum de 
sacris hymnis compositis ab Ambrosio, Prudentio , 
et aliis, quos in celebriorem usum recepit Ecclesia, 
Arianis tantummodo reclamantibus * in Ambro- 
sium, quod suis hymnis populum seduxisset. 

36. Quod autem spectat ad. musica instrumenta 
(ne id pretermisisse videamur) iisdem Christum 
Dominum a Christianis laudandum esse, Pruden- 
tius adversus Judeos agens in Apotheosi his versi- 
bus docet : 


Qnicquid in ere cavo reboans tuba curva remugit, 
Qnicquid in arcano vomit ingens spiritus haustu, 
Quicquid casta chelis, quicquid testudo resultat, 

Organa disparibus calamis quod consona miscent, 
fEmula pastorum quod reddunt vocibus antra, 
Christum concelebret, Christum sonet, omnia Christum, 
Muta etiam fidibus sanctis animata loquantur. 


37. Porro christianus Pedagogus *, quantum- 
libet ea que scripta sunt in Psalmis Deum Jaudan- 
dum esse musicis instrumentis , ad spiritualem 
sensum inflectat, nolitque ea quibus Gentilitas in 
suis ipsius ritibus uti consueverit, Christianis esse 
communia : famen si eadem recte pieque ut Chri- 
stianam modestiam decet, exerceantur , non prohi- 
bet, sed liberaliter indulget, cum ait: « Et si ad 
lyram vel citharam canere et psallere noveris, nulla 
in te cadet reprehensio : Hebreum justum regem 
imilaberis, qui Deo est gratus et acceptus. Exultate 
justi in Domino; rectos decet collaudatio : dicit 
Propheta. Et : Confitemini Domino in cithara, et 
psalterio decachordo ei psallite. » Caeterum constat 
testimonio Augustini *, citharam ab ecclesize modu- 
latione fuisse proscriptam, cum ait: « Nonne id egit 
institutio in nomine Christi vigiliarum, ut ex isto 
loco cithare pellerentur ? » Sane quidem musica 
instrumenta haud antiquitus in Ecclesiam introducta 

et recepta esse videntur : quod auctor apud Justi- 
num‘ martyrem affirmare videtur, dum ait: «In . 
ecclesiis non usus carminum per ejus generis in- 
strumenta et alia insipientibus congruentia receptus 
est, sed simplex cantio in eis manct; » cujus rei ra- 
tio” illa videtur adscribi , quod ejusmodi musica 
instrumenta Gentilibus adhiberi consueverint in 
turpibus ac sordidis usibus, nimirum in theatris, 
conviviis, ac sacrificiis. Verum quod post multa 
secula usu receptum sit, ut in ecclesia adhiberen- 
tur organica instrumenta disparibus cannis simul 
junctis confecta, haud jure quis poterit improbare , 
cum omnes in sono pre se ferant curn gravitate et 
suavilate modestiam. 

38. His de canticis et musicis instrumentis in 
ecclesia publice adhiberi solitis pertractatis , haud 
pretermittendam putamus laudatissimam antiquo- 
rum Christianorum consuetudinem : qui in privatis 
canticis animi causa concini solilis, nequaquam 
amatorias cantiones vulgo communes, sed dignas 
Christo Domino laudes canerent. Reperiuntur ejus 
antiquilatis vestigia in primis apud Basilium, dum 
tradit hymnum glorificationis, nimirum quo Patri 
et Filio simulque Spiritui sancto gloria impartitur ?, 
a rusticis etiam cantari solitum. Sed id magis expli- 
cite S. Hieronymus sic ad Marcellam scribens * : 
«In Christi , inquit, villula tota rusticitas, et extra 
psalmos silentium est. Quocumque te verteris, arator 
stivam tenens, Alleluia decantat : sudans messor 
psalmis se avocat; et curva attondens vitem falce 
vinitor aliquid Davidicum canit : hec sunt iu pro- 
vincia carmina ; he (ut vulgo dicitur) amatorie can- 
tiones; hic pastorum sibilus ; hec arma cullura. » 
Imbuebatur etiam tenella infantia, ut in Alleluia 
vocem lingua balbutiens primum erumperet. Unde 
idem Hieronymus * ad Letam scribens, hec ait : 
« Quis hoc crederet, ut Albini pontificis neptis de 
reproniissione martyris nasceretur; ut presente et 
gandente avo, parvule adhuc lingua balbutiens, 
Christi Alleluia resonaret ? » et inferius : « Cum 
avum viderit, in pectus ejus transiliat, de collo pen- 
deat, nolenti Alleluia decantet. » 

39. Ad hee facienda Chrysostomus * vehemen- 
ter exhortatus est suos : ac diserte quidem a natura- 
libus principiis deducens orationem, sic ait : « Nihil 
animam eque erivit, et elatam quodammodo afficit, 
et a terra liberat, et exsolvit a vinculis corporis, et 
amore sapientie efficit, et ut res omnes ad hance 
vitam pertinentes irrideat perficit, ut versus modu- 
latus , divinum canticum numero composilum, 
Nostra certe natura usque adeo deleclatur canticis 
et carminibus, et tantam cum eis habet necessitudi- 
nem et convenieotiam, ut vel infantes ab uberibus 
pendentes si fleant et afflictentur, ea ratione sopian- 
tur. Nutrices quidem certe, que eos gestant in ulnis, 
seepe abeuntes et redeuntes, et quaedam puerilia eis 
carmina decantantes , supercilia eorum ita sopiunt. 

Quocirca sepe quoque viatores meridie agentes 
jugalia animalia, hoe faciunt, canentes, itineris 
molestiam illis canticis consolantes. Nec solum via- 
fores, sed etiam agrico!z uvas in torculari caleantes, 
vindemiants , et vites co'entes , et quodcumque 
alind opus facientes, sepe eantant. Naute quoque 
remos impellents hoe faciunt. Jam vero mulieres 
quoque texentes et confusa stamina radio discer- 
nentes, sepe quidem et persepe singule, sepe au- 
tem omnes concoréitr unam quamdam melodiam 
concinunt : hoc autem faciunt mulieres, et vialores, 
et agricola, et naute, qui ex opere faciendo suscipi- 
tur, laborem caute consvlri volentes : utpote quod 
anima, si carmina et canticum audierit, molesta et 
difficilia sit facilinus toleratura. Quoniam ergo hoc 
genus delectativuis est anime nostre valde cogna- 
tum et familiare : ne demoncs lasciva meretricia 
cantica introducentes ommia everterent, -psalmos 
Deus construxit, ut ex ea re simul caperetur volu- 
ptas ct utilitas; » et post multa de utilitate psallendi, 
hee addit : « Hee dico, non ut vos tantum laudetis, 
sed ut filios et uxores doceatis talia cantare cantica , 
non solum in texendo, aliove opere faciendo, sed 
maxime in mensa. Quando enim diabolus ut pluri- 
mum insidiatur conviviis, cum et ebrietatiset inglu- 
Viel risusyue profu-1 et remissi animi auxilio utitur, 
tune maxime oportet et ante mensam et in m:nsa 
se munire psilmorum presidio, etsimul cum uxore 
ac liberis surg. n'es a couvivio hymnos sacros Deo 
canere.» Hecetalia p!ura Chrysostomus in eamdem 
sententiam , revocare cupiens ChrisHianes ad illum 
pristinuin laudatissimumque usum, cujus facta est 
mentio. Plura ad hee addenda essent ex ecc!esiasti- 
cis regulis recentius restitutis ; sed hee satis ad 
instiftutum. Nunc itaque ad Paulum redeamus. 

40. Scribit Paulus ad Ph'lemonem. — His pu- 
blicis ad Colossenses litteris dalis, privatas Paulus 
addit eodem tempore scribens ad Philemonem no- 
bilem Colossensem; cujus domum Colossis ad sua 
tempora integram permansisse tradit Theodoretus' : 
que enim tmporibus Pauli esse cospit ecclesia, 
eidem cultui mancipata p:rseveravit in posterum. 
Apud Philemonem fileles colligi soliti, ejusdem fo- 
vebantur auxllio; quod idem Paulus testatur, eum 
ail: « Viscera senctorum requiescunt per te, frater. » 
Sic itaque (quod fecerat scribens ad Colossenses ) 
Timothei nomen (ut in aliis hoc anno Rome datis) 
wyue ac suum inscripsit epistele; et quibus dare- 
tur, non tantum Philemoni, sed et Appie ejus (ut 
putatur) uxori, et Archippo, ac denique Ecclesie 
quz in domo ejus collecta esset, expressit. Harum 
vero scribendarum litt rarum occasio ejusmodi in- 
tercessit. Philemon Onesimum servum hibebat; qui 
a domiuo fugiens (non timen ut quique sce!estis- 
simi facere consueverunt, sed amore Pauli, cujus 
predicationem in Asia positus paululum degustas- 
set) Romam se contulit; ubi factus auditor Pauli, 
vehementi ardore animi fidem christianam est peni- 

tus amplexatus : quod quidem ipsa Pauli verba si- 
gnificant, quibus ait : « Obsecro te pro filio meo, 
quem genui in vinculis, Onesimo. » Idem cum sub- 
dit: « Quem ego volueram mecum delinere , ut pro 
te mihi ministraret in vinculis; » plane declarat 
hanc eamdem epistolam, sicut cx‘eras, Rome datam 
a se esse In vinculis constitute. Hune jtaque (ut 
equum esse videbatur) Paulus una cum Tyeclhico 
(ut habet epistola ad Colossenses) ad suum dominum 
mittens, datis hisce ltteris, idem plurimum com- 
mendavit. 

41. Quod autem Panlus hunc jam ad Christum 
conversum, tam secundum ca'nem, quam secun- 
dum Deum, Philemonisfratrem appellat, sie dicens: 
« Forsitan enim ideo dis-essit ad horam a te, ut 
zternum illem reciperes jam non ut servum, sed 
pro servo carissimum fratrom, maxime mihi, quanto 
autem magis tibi et in carne et in Domino? » mani- 
festum est argumentum , tam Philemonem quam 
Onesimum fui-se Gentiles. Nam si Judzi fui-sent, 
utique zque Pauli ac Philemonis frater dicemlus 
erat. al non magis isti quam illi: cumyue lege etiam 
vetitum esset, ne Judeus homo mancipium Judeum 
h: beret, hi potius videntur fuisse Gentiles, et hac ex 
parte fratres s cundum carnem : eadem quiy pe ra- 
tione qua Judzi ixter se fratres dic bantur seenn- 
dum carnem, sic et Gentiles Paulus fratres dixit 
secundum carnem. Annuisse vero Philemoncm vo- 
tis Pauli, ut redeuntim Onesimum non ut servum, 
sed ut f-atrem susceperit, ac tibertate donarit per-pi- 
cue ex eo colligi potest, quod constat, Oncsimum 
post Timotheum esse factum episcopum primatis 
Ecc'esie yuz esset in Asia, nempe Ephesi. Ad Ephe- 
sios enim scribens Ignatius *, summa cum laude 
meminil Onesimi tune apud eos agcntis ep scopi, sic 
dicens : « Posteaquam itaque numerosam vesiram 
mullitudinem in Onesimo, vire nunquam satis cb 
chari atem predicando, vestro autem episcopo, ex- 
ceperim ; quem opto juxta Christum Jesum vos 
amare, OMnesque vos illius similes esse : Benedi- 
cus Deus, gui donavit vobis , qui tales estis, tatem 
habere episcopum. » Meminit rursus ejusdem seri- 
bens? ad Antiochenos, necnon ad Heronem diaco- 
num. Perro hunc Onesimum Ephesierum episco- 
pum, eumdem esse ‘cum eo , de quo agit Paulus 
apud Philemonem, tam Grerorum Menologium , 
quam Latinorum Martyrologium , fidem faciunt. 
Quomodo vero idem Onesimus , sicut Iznatius , 
vinctus Romam perductus sub Trajano martyrium 
consummavit, suo leco dicemus. 

42. De epistula Puuli ad Hebreos data. — Que 
superest omnium novissima Pauli epi-tola ad He- 
breos, hoe codem anno scriptam esse, mul! per- 
suident conjecture. Nam hoc anno (ut vidimus) 
scribens ad Philippenses, de mittendo in Orieutem 
Timotl o, quem superiori anno Romam accersierat, 
consilium se iniisse tradit * : imo et se eo venturum 
pollicitum esse, scribens quoyue ad Hebi wos * hac 

Habet eodem prope argumento: « Cognoscite fra- 
trem nostrum Timotheum dimissum : cum quo, 
si celerius venerit, videbo vos. » Rursus vero, sicut 
fecerant Philippenses, mittentes ad Paulum Romam 
certum hominem, quod ejus vinculis compassi 
essent : Judseos etiam eodem erga Paulum animo 
fuisse affectos demonstrat, ut ct ipsi sint compassi 
ejus vinculis : quod enim in Vulgata legitur * : 
« Nam et vinctis compassi estis; » ex graco sic legi- 
tur : « Nam et vinculis meis compassi estis, xi yae 
atque ita apparet, hance 
eamdem cpistolam sicut reliquas in vinculis datas, 
Rome esse scriptam : quod Joannes Chrysostomus ? 
et alii plerique confirmant. Ex his igitur, aliisque 
signis, eam germanam esse Pauli epistolam, facile 
potest intelligi. Sed quoniam de ea re a nonnullis 
est dubitatum , opera pretium ducimus, quod no- 
stro cst institulo consentaneum, de ea re paulo 
accuratius agere. 

~ 43. Quinam in primis extra classem Catholico- 
rum vagantes heretici cam non esse Pauli dicere 
ausi sint, seriatim recenscbimus. Marcion heresiar- 
cha hee primus reperitur esse commentus *; Ter- 
tullianus * id ipsum affirmavit, tribuens illam Bar- 
nabx; Ariani praterea omnes, ut de his testatur 
Epiphanius >, quod nimirum de divioilate Filii Dei 
cerlum exploratumqte haberctur ex ea testimonium : 
adversus qnos ea de re disputit Theodoretus in prae- 
fatione ejiisd’m epistole ad Hebraos. Eus: bius 
horum gregalis, aliorum nomine eamdem adducit 
in controversiam, dum ait a quibusdam affirmari, 
dictam epistolam ad Hebreos a Romana Ecclesia 
quasi non legitimam Pauli impugnatam fuisse, 
Reddain ejus verba, quo cuncta planius eluciden- 
tur; ait enim ®: « Pauli autem quanqnam qua- 
tuordecim testate «t note dicustur epistole : tamen 
quod quidam illi epistole que est ab eo ad Hebreos 
scripla, perinde ac si Pauli non sit, fidem abrogare 
studuerint, affirmaverintyue eidem ab Ecclesia 
Romana contradici, in obscuro relinquere, neuti- 
quam consentaneum existimavi. » Hee ille, qui 
item agens de Caio, ait eam a Romanis Pauli non 
credi. Idem tamen alibi ait Clementem citare soli- 
tum ecamdem Pauli epistolam ad Hebreos : at nonne 
ipse erat Romane Ecv!esiw pontifex? Quomodo hi 
dixerunt ab Ecclesia Romana eidem epistole con- 
tradici, si ex illa sententias fanquam pretiosissima 
quedam emblemata in suis scriptis Clemens papa 
intexere consuevit? Sd inspiciamus Eusebii verba. 
Agens enim de epistola a Clemente Romano ponti- 
fice ad Corinthics scripta, et ab omnibus aque ac- 
cepta, hec ait? : «In ea quoniam mul'a nonnun- 
quam codem sensu ex epistola ad Hebraeos sumpta 
inserit, et interdum iisdem etiam verbis ex eadem 
petitis utitur; apertissime quidem declarat illud 
opus non recenti memoria hominum editum. Unde 

merito quidem reliquis Apostoli scr*ptis videtur 
adnumerata. Nam cum Paulus episto'am ad He- 
breos erudiendos patrio sermone litteris maniasset, 
eam alii quidem Lucam evangelistam, alii istum 
ipsum Clementem gracis lilteris interpretatum esse 
affirmant : quod plane est verisimilius; prasertim 
cum ct Clementis episto!a, etea que est ad Hebraeos 
a Paulo missa, camdem dictionis ct loquendi for- 
mam accurate integreque servet, atyue advo sensus 
in utroque scripto expressi non longe inter se dis- 
crepent. » Hucusque Euscbius. Ex h's igitur dictis 
constat S. Romanam Ecclesiam, apud quam ea 
epistola (ut diximus) scripta est, mequaquam ipsam 
impugnasse, vel in controversiam adduxi-se, sed 
alios, quos superius nominavimus. At vero de Ro- 
mane Ecclesiz constanti fide in ea recipienda age- 
mus infcrius. Praterea idem auctor alibi * Caium 
cilet numerantem tantummodo tredecim Pauli cpi- 
stolas, ac pruvinde Pauli ad Hcebreos epistolam non 
admittentem. - 

44, Permoli autem videntur eam negantes dua- 
bus potissimum rationibus : tum quoniam non sicut 
in ceteris ipsi ejus exordio prafixus est titulus 
Pauli: tum etiam quod diversum a ceteris vidi atur 
dicendi gi nus. Sed quod ad primum : causam quam 
afferat Clemens Alexandrinus, qui eam esse Pauli 
defendit, ex Eusebio®, qui eum cilat, hic deseri- 
bere non erit o ivsum; ait enim: « Epistolum item 
ad Hebreeos scriplam, Pauli esse affirmat, et he- 
braivo sermone ad Hebreos ab eo editam : Lucam 
autem eam accurate in gracum, ut Grecis tradcret, 
convertisse : illudque plane ex interprctatione ipsa 
facile intclligi posse , quod epistola et Acta Aposto- 
lorum eumdem oralionis stytum habeant. Atque 
hance inscriptionem (Paulus apostolus) non sine 
causa in Epistola principio fuisse pratermissam. 
Nam cum Paulus ad Hebreos epistolam scriberet : 
quia illi prajudicatam animis sententiam et suspe- 
clam opinionem contra eum cjusque doctrinam 
combiberaut; nomen consullo admodum non scri- 
psisse, ne in ipso exordio animos illorum prorsus ab 
epistole lectione averteret. Deinde longits alijuanto 
progressus, hee addit : « Jam vero (sicut beatus 
quidam presbyter dicebal) qnoniam Dominus ipse 
Apostolus Patris sui omnipotentis ad Hebraos mis- 
sus fuil : Paulus, qui ad Gentes missus erat modeste 
admodum, cum ad Hebreos scriberet , se apostolum 
Hebreorum non inscripsit, partim propter hono- 
rem, quem Domino Hebreorum apostolo tribue- 
bat; partim ne cum Gentium preco el apostolus 
esset, preter offi-ium ad Hebraus scribere videre- 
tur. » Hace Eusebius ex Clvumente : eamdemque de 
titulo non apposito Hicronymus * ratiouem alfert, 


necnon Theodorctus, et alii. 


45. Quod vero ad styli diversitatem spectat, non 
est mirum si a cateris differat : nam cum alia ad 
Greecos sint date, grace quoque sunt scripte; hance 

autem ad Hebraos ipse Hebreeus hebraico sermone 
diserlissime scripsit : quam et eloquentius conver- 
terunt in grecum, sive Clemens, sive fuerit Lucas. 
Quamobrem et Origenes bec ait : « Ego constanter 
affirmabo , sensus esse Apostoli, phrasim autem et 
constructionem verborum alterius cujusdam con- 
ciones Apostoli in commentarios redigentis, et velut 
dictata preeceptoris ore scribentis. Proinde si que 
Ecclesia istam habeat epistolam , eam ipsa approbet 
ut Pauli, idque hac ratione persuasa: non enim 
temere veteres eam esse Pauli tradiderunt. At quis 
scripsit epistolam, Deus vere novit: nos autema 
quibusdam accepimus, Clementem Romane Eccle- 
sie episcopnm eam epistolam perscripsisse : ab 
aliis, Lucam, qui Evangelium et Acta Apostolorum 
litteris mandavit, illam contexuisse : » Hee )rige- 
nes apud Eusebium *. 

46. Inanis prorsus et illa additur his objectio, 
quod Paulus (ut est apud Hieronymum *) Hebreus 
ex Hebreis scribens ad Hebreos non citet Scripturas 
secundum Hebraicam verilatem, sed secundum 
Septuaginta. Imo ex hoc ipso non leve deducitur 
argumentum , eam esse Pauli, qui idem scribens 
ad Galatas *, cum Hebreis disputans, locum Isai 
(ut idem notat S. Hieronymus) secundum editionem 
Septuaginta citavit. Nec est quod hoc adscribatur 
exceptori vel interpreti, qui eam sibi licentiam ar- 
rogasset, ut quod secundum Hebraicam veritatem 
Paulus dictasset vel scripsisset, interpres secundum 
editionem Svptuaginta posuisset : neminem nam- 
que puto talia preesumpsisse. Sed illud cousideran- 
dum est, hoc ipso Apostolorum tempore, apud 
ipsos Judeos etiam, in usum frequentiorem rece- 
ptam esse editionem Septuaginta. Hinc videas (ut de 
nostris taceamus) Josephum historicum, natura 
Judeum, secta (ut ipse de se tradit) Phariseum, 
tam hebraicis quam grecis litteris excultissimum , 
in suis quos scripsit commentariis, potius Septua- 
ginta edilionem, quam Hebraicam veritatem esse 
sectatum, et in eo praserlim quod est maximi pon- 
deris, nimirum in supputatione annorum ab origine 
mundi. Nam dum in prefatione operis de Judaicis 
Antiquitatibus numerat ab origine mundi usque ad 
cladem Hierosolymorum annos quinquies mille, 
quod etiam affirmat scribens contra Apionem ‘; 
plane significat, secundum ea que superius dicta 
sunt, se editionem Septuaginta esse secutum. Philo- 
nem idem preslitisse , nulli est dubium; quod alibi 
demonstrabimus. Quamobrem Paulum divinas Scri- 
pluras citasse secundum Septuaginta, nulla esse 
debet admiratio ; cum secundum usitatiorem eorum 
temporum editionem , id eum fecisse appareat. 

47. His visis, reliquum cst ut illos redarguamus, 
qui negantes eam esse Pauli, Clementi potius, vel 
Barnabe., aut Luce adscribendam esse putarunt. 
Certe quidem Clementis fuisse, dici non potest, ex 
eo quod (ut dictum est) ipse eamdem sepius suis 

scriptis intexens, alterius plane auctoris quam suam 
esse declarat. Barnabe vero nec tribui posse, ex eo 
certum exploratumque redditur; quod cum non- 
nisi una dicatur ab eo esse scripta epistola; quanam 
illa fuerit, et quam plane diversa ab epistola ad 
Hebreos, Clemens Alexandrinus, qui in libris 
Stromatum ' ex ea frequenter sententias recilat, 
aperte significat. A Luca vero aliquam unquam 
fuisse scriptam epistolam neminem antiquorum vel 
recentiorum dixisse reperimus : nec certe ejus mu~ 
neris fuisse videtur, cum non esset Apostolus, ut 
eam sibi ad Hebreos scribendi arrogaret auctorita- 
tem. Aiquius igitur, et quod est veritati magis con- 
sentaneum, alii dixerunt, eamdem ab eo fuisse 
polius translatam , quam scriptam. Non enim que 
ad Hebreos, sed que dicebatur scripla ad Laodi- 
censes, a quibusdam Luce adscribebatur, ut testa- 
tur Philastrius *. Nibil dicimus de Tertulliano , 
cujus eam esse a quibusdam tradi, miramur quod 
Xystus affirmet * : nam cum idem Tertullianus 
eamdem adscribat Barnabe , omnis prorsus de ea 
re suspicio cessat. 

48. Sed et illud est accuratius examinandum : 
Quid est, quod eta S. Hieronymo scriptum esse le- 
gatur, dictam epistolam ad Hebreos non recipi a 
Latinis sicut a Greecis ? Reddam primum verba Hie- 
ronymi sic scribentis ad Dardanum * : « Illud nostris 
dicendum est, hance epistolam, que inscribitur ad 
Hebreos, non solum ab Ecclesiis Orientis, sed ab 
omnibus retro Ecclesiis, et greci sermonis scripto- 
ribus quasi Pauli apostoli suscipi ; licet plerique 
eam vel Barnabe vel Clementis arbitrentur ; et nihil 
interesse cujus sit cum ecclesiastici viri sit, et quo- 
tidie Ecclesiarum lectione celebretur. Quod si eam 
Lalinorum consueludo non recipit inter Scripturas 
canonicas, nec Grecorum quidem Ecclesia Apoca- 
lypsim Joannis eadem libertate suscipiunt, et ta- 
men nos utraque suscipimus. » Hec ille ; qui item® 
de Latinorum consuetudine alibi testatur, sic di- 
cens : « Unde Paulus apostolus in epistola ad He- 
bros, quam Latina consuetudo non recipit. » Sed 
an hec tam facile sint admittenda, magna opus est 
consideratione ; el an revera ita se habeant, dili- 
gentius exquirendum est. Et in primis, a Grecis 
absque ambiguitate aliqua recipi epistolam Pauli ad 
Hebreos, Amphilochius in carmine ad Seleucum, 
quo scribit seriem librorum canonicorum, teslatur 
his iambis : 

Que vero ad Hebreos, notha esse dicitur 
Plerisque ; sed male : nam germana gratia est. 


“ 
Numerat eumdem Gregorius Nazianzenus item in 
carmine de libris authenticis. 

49. Quod vero ad Latinos spectat, quos ait Hie- 
ronymus illam non recipere, si de antiquioribus 
temporibus agitur, dicemus paulo post: si autem de 

recentioribus intelligit, illud animadvertendum, 
quenam potuerit esse differentia inter gracos et la- 
tinos scriptores catbolicos post Nicenum Concilium 
absque prajudicio violate fidei sinceritalis, que 
quis scripta reciperet, vel rejiceret, si (quod ipse * 
testatur) in sacrosanc'o Niceeno Concilio statutus est 
certus numerus Scripturarum canonicarum. Post 
illud quidem tempus, si inter alias recensita habe- 
retur dicta epistola ad Hcebreos, certe religio erat si 
non reciperetur aque ab omnibus tam Latinis quam 
Grecis. Quod vero eadem in dicta Synodo accepla 
fuerit, non tantum ea ratione libere affirmari posse 
videtur, quod Catholici omnes ea usi essent adver- 
sus Arianos, qui cam abjccerant; sed eo etiam ar- 
gumento quod Athanasius rogatus a Constante im- 
peratore, ut totius divine Scriptures compendium 
ad se mitteret, ille Synopsim conscripsit, qua dislin- 
guens authentica ab apocrypbis, inter canonicas ab 
Ecclesia receptas sanctas Scripturas adnumerat Pauli 
epistolam ad Hebraos. Nec quidem pulandum est, 
Athanasium, qui N:ceno Concilio prasens fuit, di- 
versum divinarum Scripturarum catalogum ab eo 
qui in Synodo editus esset, scribere praesumpsisse, 
cum esset ejusdem Synodi pre ceteris acerrimus 
propugnator. Sed et Patres qui interfuerunt Conci- 
lio Laodiceno, seriem canonicorum librorum recen- 
sentes, eque cum ceteris epistolam Pauli ad He- 
bros adnumerant. Si igitur in Concilio Niceno (ut 
dictum est) inter alia scripta canonica ea fuit epi- 
stola adnumerata : magnus profecto error fuisset, si 
(quod ait S. Hieronymus) a Latinis non fuisset ac- 
cepta. 

50. Sed quosnam per Latinos intellexerit, adhuc 
subtilius exquiramus. Si de antiquioribus queritur : 
jam dictum est Clementem Romanum pontificem 
epistolam ad Hebraos sepius suis interserere con- 
suevisse scriptis : adde, si placct, in his qui ab 
eo conscripli feruntur apostolici canones, eamdem 
inter scrip'a canonica adnumeratam esse. Verum 
non Clemens tantum, sed et alii Latinorum, quorum 
ipse meminit de scriptoribus ecclesiasticis, et qui 
inter Latinos fucrunt celcbriores, eamdem episto- 
lam sepe citantes, Pauli quoque titulo pranota- 
runt; ut inter eos Hilarius, qui in libro quarto de 
Trinilate hac habet: « Facturam autem, per id 
gued Paulus ? ad Hebraos dixerit : Tanto melior 
factus est angelis, quanto excellentius ab his possi- 
det nomen ; » idemque aliis in locis. Gregorius Ba- 
ticus, cujus idem Hieronymus meminit, in libro 
quem scripsit de Fide, aque Apostoli nomine citat 
epistolam ad Hebraos, ut cum ait : « Alibi docet 
Apostolus * de Filio Dei esse scriptum : Et adorent 
eum omncs angeli Dei. » Optatus Milevitanus, quem 
idem inter ceteros scriptores ecclesiasticos recenset, 
apostoli Pauli nomine allegat, cum ex ejusdem 
epistole capilulo octavo tes'imonium adducit contra 
Parmenianum *. Item quoque Philastrius > episco- 

pus Brixianus, qui tantum abest ut respuat, ut inter 
hereses adnumeret opinionem illorum qui eam non 
sicut ceteras Pauli epistolas amplecterentur. Gau- 
dentius*, ejusdem Ecclesia episcopus, camdem apo- 
stoli Pauli nomine citat quoque epistolam. Chro- 
matius ? hoc itidem prestitit, et Ruffinus * ejusdem 
Ecclesi presbyter, Paulinus, Ambrosius, ac Au- 
gustlinus * creberrime, qui licet non neget cidem ab 
aliquibus con'radici, a plurimis tamen affirmari 
esse Pauli tradit ® : itidemque ipse texens seriem 
scriptorum canonicorum, eam adnumerat cum cex- 
teris. Cum igitur Galli, Hispani, Afri, Itali, iidem- 
que omncs qui latine scribent:s, ante Hieronymi 
tempora floruerunt, vel saltem illius equales extite- 
runt, citasse reperiantur nomine Pauli epistulam 
ad Hebreos : quidnam sit quod S. Hieronymus ait, 
eam a Latinis non recipi, cxpendendum est. 

51. Non equidem puto, quia (yuod ipse ait °) 
Terlullianus eam non recepit ut Pauli, sed ut Bar-. 
nab, ob eam causam dixerit non recipi a Latinis, 
Nam absit, ut unus a ceteris omnibus discrepans 
Tertullianus, Catholicae Latina Ecclesie canonem 
canonicorum scriplorum prescripserit : cam pra- 
sertim nonnisi in libro’, quem scripsit postyuam est 
factus hereticus , id sua sententia t.statum relique- 
rit. Sed ad alios potiusquam ad Tertullianum Hie- 
ronymus vidcri posset habuisse respectum, nimirum 
ad S. Cyprianum, qui ea minime usus esse reperia- 
tur; nisi Cypriani quis i!lud opus esse contenderit, 
quod titulo de Operibus cardinalibus ejusdem no- 
mine consignatur. Verum de Cypriano haud miran- 
dum, si qui semper pre manibus Tertullianum 
habuit, eumque magistrum nominare consuevit 8, 
Tertulliano in eo fuerit obsecutus. De Arnobio, Mi- 
nutio Felice, et Lactantio, nihil est, quod licet cam 
non citarint, ab eis rejecta dici possit ; quippe qui 
cum scripserint advcrsus Gentes, nequayuam usi 
sunt divine Scriptura, cui ille minime credcrent, 
testimoniis, sed Gentilium potius scriptis, ac ratio- 
nibus : nam et Lactantius ° Cyprianum sugillasse 
visus est, quod agens adversus Di metrianum pro- 
consulem, aliosque Gentiles, nisus sit testimoniis 
divine Scripture; sic enim ait : « Materia non 
est usus ut debuit : non enim Scripture testi- 
moniis, quam ille utique vanam, ficlam, commen- 
titiam putabat, sed argumentis et ratione fuerat 
refellendus. » Nullum ergo affert prajudicium veri- 
tali, si dicli auctores contra Gentiles agentes non 
citaverint epistolam ad Hebreeos. At in aliis nonne 
Arnobius interpretatus psalmum centesimum quar- 
tum (nisi velit quis alium esse illum Arnobium) 
citat capitulum sextum Pauli epistole ad Hcbreos, 
sic dicens : « Paulus clamat Hebreeus ex Hebrais? » 

52. Verum nec ad hos quidem Hieronymus vi- 
detur habuisse respectum ; sed aliis credens, existi- 

mavit eam ab Ecclesia Romana non recipi. Nam 
idem ipse! in Caio hec scribit: « Im eodem volu- 
mine epistolas quoque Pauli tredecim tantam nu- 
merans, decimam quartam, que fertur ad Hebreos, 
dicit non esse ejus. Sed et apud Romanos usque 
hodie quasi Pauli apostoli non habetur. » Sed ob- 
servandum diligenter est, hac non esse verba Hie- 
ronymi, sed Eusebii, ex quo se plurima accepisse 
prafatur >. Agens enim de Caio, nihil vidctur aliud 
prestitisse, quam ad verbum dcscripisse que ab 
Eusebio de eodem scriptore dicta erant. Sed ut heec 
facilius cognoscantur, reddam et Eusebii verba de 
Caio sic dicentis * : « Tredecim solum memorat 
epistolas divi Pauli apostoli : epistolam autem ad 
Hebreos reliquis non adnumerat. Nam illa apud 
quosdam Romanos, etiam adhuc, Apostoli epistola 
esse non existimatur. » Hec Eusebius ex versione 
Christophorsonia. Ruffinus autem sic transtulit * : 
« Pauli apostoli tredecim epistolas asserit : eam que 
ad Hebreos scripta est, non commemorans; que 
etiamnunc apud Latinos putatur non esse apostoli 
Pauli. » Hee igitur cum ex Eusebio Hieronymus 
exscripserit, majorem illi quam par erat fidem tri- 
buit, dum putavit Latinos dictam epistolam non re- 
cipere. 

53. Sed an hee omnia veritate subsistant, 
utriusyue auctoris appello sententiam. Primum 
enim de his que antiquioris sunt temporis, ejus- 
dem Eusebii hic esset referenda sententia de Cle- 
mente epistolam ad Hebreos approbante, atque suis 
ipsius scriptis intexente ; sed eam superius recitavi- 
mus. De novissimis vero temporibus, quibus Hiero- 
nymus vixit ; quid de his sentiret Romana Ecclesia, 
epistola Innocentii paps ad Exuperium * (ambo bi 
vivebant Hieronymi tempore, nam utriusque me- 
minit) satis superque declarat, dum texens in ea 
Romanus pontifex catalogum divinorum librorum, 
inter eos numerat quatuordecim epistolas Pauli 
apostoli. Sed ante [nnocentium papam extat decre- 
tum Romani Concilii, quod ad damnandam heresim 
Apollinaris est celebratum sub Damaso Romano 
pontifice; ubi novissimo loco actum est de libris 
canonicis in hec verba: « Item dictum est : Nunc 
vero de Scripturis divinis agendum est : Quid uni- 
versalis Catholica recipiat Ecclesia, et quid vitare 
debeat. Incipit ordo veteris Testamenti : Liber Ge- 
nesis, etc., » inferius vero in ordine novi Testa- 
menlti, inter epistolas Pauli recensitas habetur epi- 
stola ad Hebraos his verbis : « Ad Hebreos una. » 
Habentur bec in collectione Cresconiana omnium 
antiquissima atque verissima; et in nostro codice, 
qui antiquitate nemini cedit, ponitur pagina du- 
centesima trigesima quinta. Porro dictum Con- 
cilium sub Damaso Rome est celebratum , ante- 
quam Hicronymus scripserit librum de Scriptoribus 
Ecclesiasticis : nam cum se illum scripsisse dicat 
anno decimo quarto Theodosii imperatoris ; Dama- 

sus, qui auctor decreti illius fuerat, jam anno sexto 
ejusdem imperatoris ex hac vila deecsserat. Sicque 
in re tam patenti de Romana Eccksia nulla rema- 
net amplius dubitatio. Quod si extarent mnonumenta 
predecessorum Romanorum pontificum, in quibus 
de eadem epistola opportuna mentio incidisset, 
haud dubium eorumdem testimonio de eadem epi- 
stola fides obsignata mansisset. Scimus tamen, in 
epistola secunda Evaristi, et in prima Higinii (ut 
pretereamus eam que Clementis nomine inscripta 
habetur ad Jacobum fratrem Domini) ex eadem 
epistola ad Hebraos citari sententias : sed quoniam 
baud adeo firma certaque fidei subsistunt, perinde 
ac cetera que a nobis ad hance rem probandam 
sunt allegata, libentius modo abstinuimus ; satis 
superque esse existimantes que diximus, ad repel- 
lendam de epistola ad Hebraos ab Eusebio illatam 
calumniam in Romanam Ecclesiam : quam sanctus 
Hieronymus (rogata venia dixerim, invitus enim 
nolensque licet, pro veritate ad ei obnitendum ad- 
ducor) facile nimis, quod miramur, admisit. 

54. Quid vero posthac senserit cadem Romana 
Ecclesia, Gelasius * fidem facit , et alii Romani pon- 
tifices, itemque Cassiodorus ? senator : Quid etiam 
Gallia , Alcimus Avitus episcopus Viennensis , qui 
heroico carmine texens omnia scripta canonica, hoc 
versu recolit quatuordecim epistolas Pauli : 


Bis septena pii quod spargit epistola Pauli. 


Quid preterea Hispanie , demonstrat Isidorus * epi- 
scopus Hispalensis. Quid Ecclesia Africana , Conci- 
lium Carthaginiense tertium ‘ atque etiam Augusti- 
nus * declarant. Quid denique totus Oriens, satis 
docuisse diximus Concilium Magnum Nicenum, 
Laodicenum, Athanasium, Gregorium Nazianze- 
num *, Amphilochium 7: atque (ut uno verbo di- 


_cam) quotquot postea extiterunt rerum Ecclesiasti- 


carum catholici tractatores, eadem de epistola ad 
Hebreos pari consensione firmarunt ; Latinis pariter 
omnibus id ipsum de eadem profitentibus , exceptis 
tamen quibusdam Novatoribus , quos vel ingens te- 
meritas arguit, vel heresis infamat, atque condem- 
nat. 

55. At quidni universus christianus orbis , uno 
excepto Caio ex classe Catholicorum, eam germanam 
Pauli noverit epistolam, que in primis Petri apo- 
stoli testimonio (si quis ejus verba exacte consideret) 
appareat comprobata? sic enim ,ail*® : « Propter 
quod, carissimi, hec expectantes, satagite immacu-, 
lati et inviolati ei inveniri in pace : et Domini nostri. 
longanimitatem, salutem arbitremini, sicut et caris~ 
simus frater noster Paulus secundum datam sibi 
sapientiam scripsit vobis. » Hac ad Hebreos Petrus,, 
ad quos suam primam epistolam scripserat , ut ipse, 
in eadem testatur, sic dicens : « Hane ecce vobis, 

carissimi, secundam scribo epistolam. » Porro eo 
argumento esse a Paulo scriptam epistolam ad He- 
braos , ut mala sustinentes , fide constantes , beato- 
rum retributionem expectarent, quis non videt? cum 
presertim in his admonendis, ab illis verbis * : 
« Habentes itaque, fratres, fiduciam,» usque ad finem 
totus versetur? At quoniam nulla alia fere est ejus 
epistola, in qua hec ipsa idem Apostolus non incul- 
cet, merito idem Petrus ea verba mox subdit * : 
« Sicut in omnibus epistolis, loquens in eis de 
his, etc. » 

56. At eam non esse Pauli, quis poterit affir- 
mare, si his adjunxerit ea que de tempore ejus 
scripte epistole prefati sumus? Vel saltem ex si- 
gillo Pauli, ejus esse germanam quis poterit jure 
negare? Et quodnam qualeve Pauli sigillum? Ipsum 
hec scribentem ad Thessalonicenses * attendamus : 
« Salutatio mea manu Pauli : quod est signum in 
omni epistola ; ita scribo : Gratia Domini nostri Jesu 
Christi cum omnibus vobis. » Ad Hebreos itidem 
heec eadem : « Gratia cum omnibus vobis. Amen. » 
Sed videas et alias ejusdem Pauli epistolas sic eodem 
consignatas esse sigillo, ut gratiam impartiendo non 
eadem prorsus semper verba conscribat : quamob- 
rem in eo tantum appareat consistere characterem , 
quod in fine litterarum gratiam illis , ad quos scri- 
bit, impartiat; nam in fine epistole ad Colossenses 
habet : « Gratia vobiscum. » Et ad Timotheum : 
« Gratia tecum. » Porro (quod alias diximus) in eo 
privatum ejus sigillum cognoscitur, quod salutando 
gratiam pro salute conscribat : quandoquidem (ut 
superius dictum est ex Tertulliano *) Judi salutando 
pacem deprecarentur, Paulus vero gratiam. Sunt 
enim hee verba Tertulliani : « Nam et hodie Judei 
in pacis nomine appellant, et retro in Scripturis sic 
salutant. » Et paulo post : « Evangelizator enim bo- 
norum , id est gratia Dei, paci eam preferendam 
sciebat. » At de ejusmodi salutatione gratiz nomine 
superius fusius , cum de prima a Petro scripta epi- 
stola actum est. Itaque hec jam satis (quod nostra- 
rum partium est) de epistole Pauli ad Hebraos 
certe fidei attestatione , tam ex Romana, quam ex 
ceteris Occidentalis ac Orientalis orbis Ecclesiis 
comprobata. Si que levissime relique sunt nova- 
torum objectiones , eas ab aliis *, qui adversus illos 
commentarios scripsere , egregie confutatas inve- 
nies. Ceterum hee ipsa epistola Pauli, que ad He- 
bros est titulo consignata , idcirco ultimo loco in 
codice ponitur, quod omnium novissima scripta ha- 
beatur , licet in ceteris disponendis, non semper 
ratio temporis videatur esse servata. 

57. Sed illud monendum, quod idem Paulus in 
eadem ad Hebreos ° epistola multa referat ; que ad 
antiquam historiam pertinent; de his scilicet quae 
in priori Testamento passi sunt viri sancti, nec ha- 
bentur: scriplis: canonicis veteris Instrumenti com- 
prehensa; ut cum de antiquioribus sanctis, ait : 

« Alii autem distenti sunt non suscipientes redem- 
ptionem , ut meliorem invenirent resurrectionem. 
Alii vero ludibria et verbera experti, insuper et vin- 
cula, et carceres : lapidati sunt, secti sunt, tentati 
sunt, in occisione gladii mortui sunt, circumierunt 
in melotis, in pellibus caprinis , egentes, angustiati, 
afflicti, etc. » Hac, inquam, etsi ex veteri Testamento 
non in omnibus sibi vindicant fidem ; ex novo certe, 
tum ex sententia Domini, tum etiam Stephani (quod 
observat Origenes scribens ad Africanum) firmam 
sibi conciliant auctoritatem, ut cum apud Mat- 
theum t Dominus invehitur in Scribas et Phariseos, 
dicens : « Ve vobis, Scribe et Pharisei hypocrile , 
qui edificatis sepulcra prophetarum, et ornatis 
monumenta justorum , et dicilis : Si fuissemus in 
diebus patrum nostrorum, non essemus socii eorum 
in sanguine prophetarum. Itaque testimonio estis 
vobismetipsis , quia filii estis eorum qui prophetas 
occiderunt. Et vos implete mensuram patrum ve- 
strorum. » Ad hec et illud spectat , quod ab eodem 
dicitur ? : « Hierusalem ; Hierusalem , que occidis 
prophetas , et lapidas eos qui mittuntur ad te; » vel 
quod Stephanus in Judeos item declamat his ver- 
bis *: «Quem prophetarum non sunt persecuti pa- 
tres vestri? Et occiderunt eos, qui preenuntiabant de 
adventu Justi. » Imo idem Paulus ad Thessalonicen- 
ses *: « Eadem, inquit, passi estis et vos a contribu- 
libus vestris, sicut et ipsi a Judeis , qui Dominum 
occiderunt, et prophetas. » 

58. Sed cur hee veteris Testamenti nou sunt 
mandata historiis? Dicam que idem Origenes , plu- 
ribus de his agens, ad Africanum post multa scribit 
his verbis : « Ad hec dicendum, quod ex iis que 
presbyterorum, magistratuum, et judicum contine- 
bant vituperationem, Judzi sustulerunt a cognitione 
populi : que quidem servantur in arcanis, ut de 
Isaiz nece, qui serra sectus fuit, atque aliis. » Eadem 
ratione affirmat ab hebraico textu historiam de Su- 
sanna esse sublatam : quam ex adytis edidere Se- 
ptuaginta interpretes , atque Theodotio item divina- 
rum Scripturarum interpres. Sed de epistola Pauli 
ad Hebreos , simulque aliis omnibus ab eo conscri- 
ptis , hic esto jam finis : illud unum addendo, con- 
suevisse majores nostros , cum in ecclesia Pauli ad 
diversas Ecclesias scripts epistole legerentur, eas- 
dem legenti lectori dicere : « Pax tecum. » Quod 
erat symbolum Catholicee communionis. Unde S. Au- 
gustinus * scribens ad Generosum, hee ait : « Quid 
autem perversius et insanius, quam lectoribus eas- 
dem epistolas legentibus dicere : Pax tecum : et ab 
earum Ecclesiarum pace separari , quibus ipse epi- 
stole scripte sunt? » Hac ipse. 

59. De arefacta ficu Romulea. — Quod ad res 
Romanas pertinet : multa que ad institutum minus 
faciunt, omittentes , satis sit illud meminisse , quod 
Tacitus * scribit in hee verba : «Hoc eodem anno 
Ruminalem arborem in Comitio , que super octin- 

gentos et quadraginta ante annos Remi Romulique 
infantiam texerat, mortuis ramalibus, arescente 
trunco, diminutam, prodigii loco habitum est. » Sed 
prodigium hoc quidnam portenderet, si et nobis in- 
terdum conjectari licet, et ex eo quod in sacris litte- 
ris habetur exemplum , hec eadem interpretari; 
dicere haud incongrue posse videmur , sicut olim 
in arefacta ad Christi imperium apud Hierosolymam 
ficus arbore, Synagoge infructuose est premon- 

stratus interitus; ita quoque non sine Dei consilio 
exsiccata Romulea ficu, veteris superstitionis abroga- 
tionem eo prodigio esse significatam , cum id mani- 
festo experimento probarit eventus. Sicque bene 
versa vice rerum, magno sane prodigio fatalis arbor, 
eademque illis felicissima, Remi et Romuli cunabu- 
lis consecrata, tune aruit, cum aridum crucis lignum 
a Petro Pauloque Rome plantatum virescens fce- 
cundo germine propagatur. 

4. Consules. — Ad num. 4. Coss. Nero Au- 
gust. III et Valerius Messalla. 

2. Quinguennalia Neronis. — Sumptus hic a Ne- 
rone consulatus juxta secundam consulatuum Ceesa- 
reorum regulam , Augusteienim imperii quinquen- 
nalia Nero dedit, quorum occasione dicavit macellum 
in quo omnia ad vitam necessaria vendebantur, cu- 
jus figuram representat Erizzus pag. 41417. Extat 
nummus Neronis, in quo legitur : NERO CLAUDIUS 
CASAR AUG. GER. P. M. TR. P. IMP. P. P. In postica vi- 


situr edificium pulcherrimum cum his verbis : 
MAC. AUG. Ss. C. Mediobarbus qui illum exhibet, 
putat anno Christi tx percussum. Sed ex Dione 
lib. 61 liquet, currenti anno cusum. De Nerone enim 
ait : « Forum obsoniorum, quod Macellum dicitur, 
dedicavit. Post heec celebravit festa alterius generis, 
que dicuntur Juvenalia. » Quare cum juvenalia 
anno sequenti instituta fuerint, in quinquennalibus, 
ut in more positum erat, ea dedicatio peracta. 


PETRI. ANNUS 17. 


4. Paulus in Hispania — Hoc, qui ordine se- 
quitur, anno Domini sexagesimo primo, adscribun- 
tur Fastis coss. ‘ C. Vipstanus et Fonteius Capito : 
quo Paulus, biennio in vinculis jam exacto, liber 
abire sinitur. Relique autem res geste Pauli usque 
ad martyrium remanserunt prorsus obscure. Que 
vero dicebantur Acta Pauli, de quibus diximus, re- 
jecta sunt inter apocrypha. Ex eis Origenes * recitat 
illam tanquam a Salvatore dictam sententiam : 
« Denuo debeo crucifigi; » alludens ad ea que Pau- 
lus dixerat scribens ad Colossenses *: « Adimpleo ea 
que desunt passionum Christi, in carne mea. » 
Quonam autem post hec abierit : ex his, quas scri- 
pserat litteris superiori anno datis, facile colligi posse 
videtur; quippe qui scribens ad Philippenses, his 

usus est verbis : « Confido autem in Domino, quo- 
niam et ipse veniam ad vos cito; » ad Philemonem 
vero sic : « Simul autem et para mihi hospitium : 
nam spero per orationes vestras donari me vobis; » 
et in novissima, quam ad Hebreos (ut vidimus) 
scripsit : « Cognoscite , inquit, fratrem nostrum 
Timotheum dimissum : cum quo, si celerius vene- 
rit, videbo vos. » Ut ex his appareat, Paulum haud 
in sententia perstitisse, post Romam adventum pro- 
ficiscendi in Hispanias, sicut olim ad Romanos scri- 
bens * his verbis significaverat : « Cum in Hispaniam 
proficisci coepero, spero quod preteriens videam 
vos , et a vobis deducar illuc; » et paulo post: « Per 
vos proficiscar in Hispaniam. » Cum igitur Paulus 
dum Rome teneretur in vinculis, propositum consi- 


1 Rom. xv. 

lium proficiscendi in Hispanias mutasse visus sit, et 
profectionem in Orientem instituisse : an id ipsum 
quod conceperat animo, omnino prestiterit, haud 
tuto possumus affirmare : non quidem ejus animi 
levitate, ut parvo momento nec satis gravi causa 
huc et illuc impelleretur , sed quod aliter quam sta- 
tuisset, Deo monente, agere cogeretur; id ipsum eo 
testante, dum ad Corinthios * scribens, quibus spo- 
ponderat suum adventum, ait: « Hac confidentia 
volui prius venire ad vos, ut secundam gratiam ha- 
beretis ; et per vos transire in Macedoniam, et iterum 
a Macedonia venire ad vos, et a vobis deduci in Ju- 
dam. Cum ergo hoc voluissem, numquid levitate 
usus sum? aut que cogito, secundum carnem 
cogito, ut sit apud me est, et non? » Quamobrem an 
profectus sit in Orientem, haud certe affirmari posse 
videtur ; cum presertim olim Mileti Ephesios allo- 
cutus, numine divino afflatus illis préedixisset, eos 
non esse visuros amplius faciem suam; quod certe 
haud potuisse contingere existimamus, si in Orien- 
tem Paulus, etin Asiam (ut pollicitus fuerat scribens 
ad Philemonem) iterum rediisset, quin ad optatissi- 
mam Ecclesiam Ephesinam Asie totius metropolim 
concessisset. 

2. Heec idcirco dixerimus, quoniam complu- 
rium antiquorum Patrum sententia traditum videtur, 
Paulum solutum vinculis esse profectum in Hispa- 
niam. At nec ob eam causam, quod nunc (si veli- 
mus) rediisset in Orientem, videri potest elapsum 
tempus, quominus potuerit. proficisci postmodum 
in Hispanias : nam octo illi qui intercedunt anni 
usque ad ipsius consummatum martyrium, non 
tantum fuere illi satis ad Hispanias peragrandas, sed 
universum plane orbem Romanum ac Barbarorum 
externas regiones adeundas. Hee dicentes, oper 
pretium ducimus hic intexere seriem antiquorum 
Patrum, qui profectionem Pauli in Hispaniam suis 
ipsorum scriptorum monumentis egregie testatam 
posteris memorize commendarunt. Prestitisse id 
ipsum nos meminimus in Notationibus in Martyro- 
logium Romanum : sed hic iterum, ut opportuniori 
ac decentiori loco, eadem repetere, fusiusque pro- 
sequi, instituto consentaneum arbitramur. Sed 
primo quod in contrariam partem Gelasius ® papa 
scripsisse videtur, nimirum Paulum nequaquam ut 
antea animo instifuerat, permissum esse in Hispa- 
nias proficisci, Deo aliter decernente, cujus monitu 
alio fuerit amandatus; inspiciamus, reddamusque 
ejus verba; sic enim ait : « Beatus Paulus apostolus 
non ideo (quod absit) fefellisse credendus est, aut 
sibi extitisse contrarius ; quoniam cum ad Hispanos 
se promisisset iturum, dispositione divina majoribus 
occupatus ex causis, implere non potuit quod pro- 
misit. Quantum enim ipsius voluntatis interfuit, 
hoc pronuntiavit, quod revera volnisset efficere. 
Quantum enim ad divini secreta consilii (que ut 
homo omnia non potuit, licet Spiritu Dei plenus, 
agnoscere) superna pretermisit dispositione pre- 

ventus. » Hec Gelasius : cujus sententia non eo qui- 
dem tendit, ut penitus neget Paulum aliquando in 
Hispaniam esse profectum, sed potius affirmet vo- 
luisse, sed minime tunc implesse quod esset pollici- 
tus : quippe qui ad Romanos scribens, se propediem, 
simul ac collectam pecuniam Hierosolymam paupe- 
ribus detulisset, Romam venturum, ac subinde in 
Hispanias proficisci decrevisse testatur : attamen quo- 
minus id prestare potuerit, quas a Judwis est passus 
Hierosolymis, graves erumne, et quas Rome sub 
Nerone biennio detentus in carcere, fuerunt impedi- 
mento. 

3. At licet Gelasius contraria sententie esset 
assertor, tamen si numero testium eadem definienda 
sit controversia, pro uno Gelasio complures sunt ei 
eruditione non impares, qui profectioni Pauli in 
Hispanias libentius adstipulantur. At quid in primis 
de ea re scripserint greci veteres Patres, quid demum 
latini, in medium adducamus. Hippolytus in libello 
de Septuaginta duobus discipulis, adventus Pauli in 
Hispanias est firmus assertor. Athanasius ad Dracon- 
tium scribens, hee ait : « Studium fuit sancto viro, » 
nempe Paulo, «usque ad Illyricum Evangelium pre- 
dicare, neque segnescere, neque omittere quin 
Romam iret, et in Hispanias ascenderet, ut pro gra- 
viori labore, majore frueretur mercede laboris. » 
Cyrillus ‘ Hierosolymorum episcopus hec in eam- 
dem sententiam: « Ab Hierosolymis usque ad Illy- 
ricum disseminavit Evangelium : qui regiam quoque 
Romam instituebat, et in Hispaniam usque prompti- 
tudinem predicationis extendit. » Epiphanius * heec 
etiam : « Paulus, inquit, in Hispaniam profectus est, 
Petrus vero sepe Pontum et Bithyniam visilavit. » 
Joannes Chrysostomus * id ipsum sepius profitetur ; 
ac in primis : « Postquam, inquit ‘, Romam ingres- 
sus est, ibi quoque quanta cum modestia annuntiat 
veritatem, quanta etiam cum libertate obstruit ora 
impiorum? Verum nec ibi stare contentus, etiam in 
Hispaniam percurrit; » et alibi : > « Videas eum 
Hierosolymis ad Hispaniam usque currentem ; » 
ac rursus : « Cum igitur biennium Rome exegisset 
in vinculis, tandem dimissus est : deinde in Hispa- 
nias profectus, invisit illic Judzeos quoque ; ac tunc 
fortasse Romam reversus est, quando et supplicium 
jussu Neronis pertulit. » Theodoretus idem affir- 
mans, ait ° : « Quando appellatione usus, Romam a 
Festo missus, defensione audita, fuit absolutus, et 
in Hispaniam profectus est : et ad alias gentes excur- 
rens, eis doctrine lucem attulit; » item 7: « Que 
Actorum nos docuit historia, quod duobus annis 
primum Rome per se degit, per se habitans in suo 
conducto : cum autem illinc profectus esset in His- 
paniam, et illis etiam divinum Evangelium tradi- 
disset, reversus est, et tunc fuit truncatus capite; » 
insuper alibi * : « In Italiam venit, et in Hispanias 
pervenit; et insulis, que in mari jacent, utilitatem 

attulit. » Rursum Sophronius episcopus Hierosoly- 
mitanus in sermone de Natali Apostolorum id ipsum 
asseverat. Post recensitos alii complures recentio- 
rum Grecorum idem sunt festati. 

4. Ex Latinis vetustior sanctus Hieronymus ejus 
sententize gravissimus reperitur assertor, ut in pri- 
mis cum ait ': «In Hispaniam alienigenarum por- 
tatus est navibus; » et alibi : « Usque ad Hispaniam 
tenderet, et a Mari rubro, imo ab Oceano usque ad 
Oceanum curreret. » Gregorius ® papa id ipsum his 
verbis confirmat : « Ecce ipse, quem ad testimo- 
nium jam sepe deduximus, Paulus, cum nunc 
Judeam, nunc Corinthum, nune Ephesum, nunc 
Romam, nunc Hispanias peteret, ut in peccati 
morte jacentibus elerne vite gratiam nuntiaret, 
quid se aliud quam esse aquilam demonstrabat? » 
Apud_ Tsidorum * (quisquis sit ille auctor) id ipsum 
testatum invenies. Beda insuper ‘; Ado Viennensis *, 
et alii complures hoc ipsum professi sunt. Id deni- 
que Romanum Martyrologium * egregie profitetur, 
cum agit de Paulo episcopo Narbonensi : quem 
secum Paulus ducturus in Hispaniam, reliquit Nar- 
bone. Quin et addit Ado 7 Viennensis episcopus, 
eodem itinere Paulum reliquisse Trophimum disci- 
pulum Arelate, Vienne vero Crescentem. Verum 
de Crescente Paulus ipse ad Timotheum scribens 8, 
anno primo sui carceris petiisse Galatiam (sive, ut 
alii legunt, Gallias) tradit : sed potuit vel ad ipsum 
rediisse, vel in via occurrisse, atque eo modo quo 
scribit Ado, ejus Ecclesi# episcopus, Vienne reli- 
ctus esse. Porro res geste Pauli in Hispania , sicut 
et alia ejus acta postquam solutus vinculis Roma 
egressus est, remanserunt inopia scriptorum pror- 
sus obscure : licet in Grecorum Menologio * mentio 
habeatur de Xantippe et Polixena a Paulo ad fidem 
conversis in Hispania : que vero de his apud Meta- 
phrastem *° leguntur conscripta, et Eusebii (ut ait) 
auctoritate testata; quoniam nusquam Eusebium 
hee scripsisse reperire est, cetera etiam que subin- 
fert, in suspicionem adduci posse videntur : verum 
qualiacumque sint, qui ea cupit, habet auctorem 
quem consulat. 

5. At licet hac de adventu Pauli in Hispanias tot 
tantisque consignata sint testibus, Innocentius " 
tamen Romanus pontifex, neminem Apostolorum, 
excepto Petro, Hispanias et alias Occidentalis orbis 
provincias docuisse, firmiter videtur asseverasse , 
cum ait : « Legant si in his provinciis alius Aposto- 
lorum invenitur aut legifur docuisse. Quod si non 
legunt, quia nusquam invenitur, oportet eos hoc 
sequi quod Romana Ecclesia custodit, a qua eos 
principium accepisse, non dubium est : ne dum 
peregrinis assertionibus student, caput institutio- 
num videantur omittere. » Hec Innocentius. Sed 

haud putandum est eum a Petro Paulum dividere 
voluisse, sicut ceteros Apostolos, quos jure negat 
Occidentales oras docuisse : nam Pauli causa diversa 
esse‘ videtur a ceteris, quippe qui et ipse, sicut Pe- 
trus, Rome docuerit. Cum igitur idem Innocentius 
agens de traditis in Occidente apostolicis institutis, 
eos in quos scribit, provocet ad Romane Ecclesize 
ritus : cum satis constet tam Petrum quam Paulum 
eam sacris institutis imbuisse, certe quidem de 
Paulo quid exciperet, non habebat; cum easdem 
tam Rome quam in remotis provinciis ecclesiasticas 
traditiones eum impartitum esse dicere opus sit. At 
quod tantum de Petro meminit: recte id quidem, 
quod prime sedis esset episcopus, ex qua celere 
deriventur Ecclesie, eidemque unitate catholica 
compaginentur. Quamobrem haud putandum, Ro- 
manum Martyrologium, cum de profectione Pauli 
in Hispanias meminit , a sententia Innocentii discre- 
passe. At de his satis, jam cetera prosequamur. 

6. Acta Apostolorum scribit Lucas. — Hoc eodem 
anno S. Lucas evangelista scriptionem eam absolvit, 
cujus est fitulus, Acta Apostolorum. Cum enim in 
fine ejus commentarii biennium egisse Paulum in 
suo conducto scribat, plane post illud tempus extre- 
mam manum operi se imposuisse significat. Quan- 
doquidem , mea sententia, eam ipsum in scribendo 
iniisse rationem affirmari posse videtur, ut interpo- 
latis temporibus eadem Acta conscripserit : quippe 
qui res, quibus presens fuerit, continuo scriptis 
commendarit, omniaque singillatim, ut gesta essent, 
distincte admodum fuerit prosecutus : cetera autem 
que se absente acta fuissent, ea vel brevi compendio 
comprehensa summatim scripserit, vel prorsus in- 
tacta reliquerit. Quod vero S. Hieronymus dicat 
biennium Pauli Rome agentis extendi usque ad 
quartum Neronis annum, nos autem quinto pona- 
mus : unde id acciderit, jam satis superque superius 
dictum-est ; nimirum quod ipse uno eodemque anno 
ponat ejus discessionem Hierosolymis, et Romam 
adventum; que tamen duobus annis esse peracta, 
nec quo inde recessit anno, venisse Romam, sed se- 
quenti, ejusdem Luce testimonio est declaratum. 
Si igitur tertio Neronis anno addas biennium quo 
Paulus in suo conducto vinctus permansit, haud 
dubium invenies ipsum hoc anno Neronis quinto 
liberum esse dimissum : quo (ut dictum est) Lucas 
Actorum opus absolvit. Praterea vero Lucam iterum 
Romam rediisse eo tempore, quo Paulus novissime 
Romam veniens martyrium consummavit, tradunt 
Acta passionis ejus, que feruntur Lini nomine; de 
quorum fide inferius dicturi sumus. 

7. Luce relique res geste. — Quonam autem 
Lucas abierit, postquam Roma discessit , incertum 
est; hac tamen de eo tradit Epiphanius ' : « Praedi- 
cat primum quidem in Dalmatia, ac Gallia, et in 
Italia, ac Macedonia. » Scimus etiam legi apud OEcu- 
menium *, eumdem, Roma cum discessisset, in 
Orientem esse reversum, rursumque Libyam pe- 

tiisse, Thebanos Christiana instituisse religione , 
atque in ultima senectute reddidisse Deo spiritum. 
Sane quidem et Hieronymus * eum vila celibem ad 
etalis annos octuaginta quatuor pervenisse testatur. 
Verum alii complures antiqui probataque fide aucto- 
res eum martyrio vita functum testantur. Nam in 
primis Gregorius Nazianzenus * adversus Julianum 
Apostatam agens, eum martyribus adnumerasse 
visus est, cum ait : « Non victimas pro Christo casas 
reveritus es? non magnos pugiles extimuisti , Joan- 
nem illum, Petrum, Paulum, Jacobum, Stepha- 
num, Lucam, Andream, Theclam, eos qui et post 
illos et ante illos capilis sui periculo veritatem pro- 
texerunt : qui cum igni et ferro et belluis et tyran- 
nis et presentibus malis et denuntiatis, alacri animo, 
veluti in alienis corporibus, imo quasi corporum 
expertes dimicarunt? » Paulinus Nolanus * his item 
versibus ipsum nominat martyrem. 


Hic pater Andreas, et magno nomine Lucas 
Martyr, et illustris sanguine Nazarius. 


Rursum Gaudentius * episcopus Brixianus , qui 
claruit eodem quo Ambrosius seculo, hac habet : 
« Horum quatuor babemus in presenti reliquias; 
qui regnum Dei et justitiam preedicantes, ab incre- 
dulis et iniquis occisi, Deo semper vivere operatio- 
num suarum virtutibus demonstrantur : Joannes in 
Sebaste Palestina, Thomas apud Indos, Andreas et 
Lucas apud Patras, Achaie civitatem, consummati 
referuntur. » De eodem hee Nicephorus *, brevi 
compendio vitam illius describens : « Lucas Antio- 
chi, que est in Coelesyria, ortus, medicus simul et 
pictor egregius , Thebis ad Paulum venit, atque ibi 
nuntio patrio errori remisso, ad Christum accessit : 
pro corporum curatione, animarum medicus factus ; 
Evangelium suum Paulo precipiente scripsit , atque 
itidem Acta Apostolorum. Cum Paulo autem Rome 
cum fuisset, in Graeciam est reversus, plurimosque 
ibi divine doctrine et cognitionis luce illustravit : 
et tandem a divini verbi contemptoribus ex fructi- 
feree oleee arbore suspensus, quod aridi ligni, unde 
crux fieret, copia non esset, Deo spiritum commen- 
davit, cum octoginta (ut dicitur) annos natus 
esset, etc. » 

8. Sed hic obiter praeterisse nolumus, quod sive 
hic ex Nicephoro, sive alio auctore recitavimus in 
Martyrologio, positam Antiochiam in Ccelesyria, a 
quodam recenti cosmographo nos esse reprehensos. 

Sed quod ea ad verbum ex certis auctoribus exscri- 
psimus, satis ad nostram excusationem esse posset. - 
Verum haud consenserimus, Nicephorum, vel alios 
id dicentes esse hallucinatos, sed tantummodo im- 
proprie locutos,; cum satis exploratum sit, tum ex 
antiquis cosmographis, tum ex divine Scripture 
testimoniis, illam proprie dictam esse Ceelesyriam , 
que juncta Pheenicie montibus, Libano et Anteli- 
bano clauditur. « Ceterum, inquit Strabo', nonnulli 
totam Syriam in Coelesyros et Phoenices partiun- 
tur; » et post multa : « Tota itaque regio ultra 
Seleucidem in Agyptum et Arabiam recedens, Coe- 
lesyria appellatur : proprie ea que Libano definitur 
et Antelibano. » Hec Strabo. Secundum igilur illo- 
rum descriptionem non tantum apud Nicephorum 
legimus Antiochiam positam in Celesyria, sed et 
apud S. Hieronymum in libro de locis Hebraicis in 
Acta Apostolorum. Imo idem auctor, cum ibidem 
agit de Cilicia, eam a Coelesyria dividi ait Amano 
monte. ; 

9. Sed ad Nicephorum de Luca alia addentem 
redeamus. Agit ibidem et de miraculis ad ejus mo- 
numentum edi solitis, deque Christi, et Sanctissime 
Matris ejus, necnon Petri et Pauli imaginibus ab 
eodem coloribus effigiatis. De translatione autem 
ejus reliquiarum Constantinopolim, cujus meminit, 
agemus suo loco. Eadem de martyrio in olea con- 
summato testatur Michael Glycas? Greecus histori- 
cus; sed et de unguento medico, quod ex membris 
ejus scaturiit, quo etiam signo repertas reliquias 
ejus tradit; eadem et Georgius * Cedrenus. Quid 
preterea de Luca dicamus, non habemus, nisi quod 
Origenes * eumdem hune esse Lucam cum Lucio, 
cujus Paulus meminit scribens ad Romanos, existi- 
mavit. Plura autem de eo superius. 

10. Agrippine interitus. — Hoc ipso anno Nero 
imperator sceleslissimum omnium facinus medita- 
tus, ut Agrippinge matri mortem inferret, naufragio 
id semel tentatum cum non successisset, misso Ani- 
ceto liberto cum sociis, eam occidendam curavit , 
mense Martio, festis quinquatriis. Reliquum vero 
anni tempus turpissimis est ab eo insumptum luxu- 
riis. Sed heec pluribus Tacitus °. Cumque (ut idem 
ait) publica adulatione, letitia quoque publica 
omnium esset, ut de salute parta imperatoris : for- 
tasse ea ex causa accidit, ut Paulus in carcere jam 
insumpto biennio, una cum ceteris vinctis solutus 
vinculis, liber juberetur abire. 


1 Strab. lib. xvi. — ? Glycas. lib. 1m. Annal. — * Cedren. in comp, 
hist. — * Orig. in epist. ad Rom. — 5 Tacit. lib. xtv. 


550 


PETRI ANNUS 418. — CHRISTI 62. 


Anno periodi Greco-Romane 5552. — Olymp. 209. an. 3. — Urb. cond. 812. — Jesu Christi 59. secundum Baronium 61. 
— S. Petri 6. — Neronis imp. 6. 


“4. Consules. — Ad num. 4. Coss. C. Vipstanus 
Apronianus, et L. Fontetus Capito. 

2. Nero matrem occidit, et barbam ponit. — Ad 
num. 10. Nero Agrippinam matrem Germanici filiam 
die festo Quinguatruum Minerve interfecit, ut ex 
Suetonio in Nerone cap. 34 discimus. Quod festum 
XIV kalend. Aprilis, ut liquet ex Kalendario a Lambe- 
cio publicato, celebrabatur. Cum ad Urbem rediisset 

Nero, et Agrippine defuncte causa sacrificia fierent, 
sol obscuratus est, testibus Tacito, Xyphilino et 
Plinio, qui ait, eclipsim factam pridie kalendarum 
Mai, que invenitur, inquit Calvisiusin Opere Chro- 
nologico, die xxx Aprilis , Rome hora secunda post 
meridiem. Testatur ibidem Suetonius, Neronem pri- 
mam barbam non posuisse ante interemptam Agrip- 
pinam : « Junxit parricidio matris amite necem. 
Quam cum ex duritia alvi cubantem visitaret, et illa 
tractans lanuginem ejus, ut assolet jam grandis natu, 
per blanditias forte dixisset : Simul hanc excepero, 
mori volo; conversus ad proximos, confestim se po- 
siturum, velut irridens ait : precepitque medicis, ut 
largius purgarent egram. » Tacitus lib. 14 sub 
hujus anni consulibus Agrippine cede narrata, de 
Nerone ait : « Ne tamen adhuc publico theatro deho- 
nestaretur, instituit ludos Juvenalium vocabulo. » 
Dio vero lib. 61, postquam de eadem morte locutus 
est, scribit : .« Post hc celebravit festa alterius ge- 
neris, que dicuntur Juvenalia. Ea propter barbam 
ejus, que tum primum rasa fuerat, facta sunt : 
cujus pilos in spheram auream conjectos Jovi Capi- 
tolino consecravit. » Et hercle ea nominis causa ; 
Juvenalia enim dicta, quia ut tirocinii die pueros 
exuebant, sic barba rasa juventutem, transibantque 
tunc in viros, ut recte Lipsius in Notis ad eum Taciti 
locum. Turbat tamen Suetonius in Nerone cap. 12, 
ubi de Nerone habet : « Instituit et quinquennale 
certamen primus omnium Rome, more greco tri- 


plex, musicum, gymnicum, equestre, quod appel- 
lavit Neronia. Dedicatisque thermis atque gymnasio, 
senatui quoque et equiti oleum prebuit. Magistros 
toti certamini preposuit consulares sorte, sede pre- 
torum, etc. Citharam autem a judicibus ad se dela- 
tam adoravit, ferrique ad Augusti statuam jussit. 
Gymnico quod in Septis edebat , inter buthysie 
apparatum, barbam primam posuit, conditamque 
in auream pyxidem, et pretiosissimis margaritis 
adornatam Jovi Capitolino consecravit. » Cum enim 
certum sit guinguennale illud certamen anno Chri- 
sti sequenti institutum esse, sequi videtur eodem 
etiam anno Neronem primam barbam posuisse, cum 
Suetonius dicat, factum id esse gymnico, quod in 
Septis edebat : Quinquennale enim certamen illud 
gymnicum erat. At observandum Suetonium capp. 
11 et 12 temporis ordine non servato agere de 
variis spectaculorum generibus, ac asserere Nero- 
nem quinquennale certamen, quod gymnicum erat, 
instituisse ; quod anno Christi tx factum. Tum 
subdere, eum dedicasse gymnasium, quod Tacitus 
lib. 14 Annal. Peto et C. Petronio coss. anno nempe 
Christi Lx1 contigisse testatur. Et in ea dedicatione 
Neronem magistros toti certamini preposuisse con- 
sulares Suetonius tradit. At denique Neronem bar- 
bam posuisse in eo gymnico, quod in Septis edidit. 
Eo itaque in loco non de unico, sed de triplici certa- 
mine tribus diversis annis editis loquitur Suetonius. 
Quod autem primum habitum est, ultimo loco 
memorat, quia, uti existimo, duo priora longe fuere 
celebriora. Quinquennale enim tunc primum insti- 
tutum, et in secundo, quod in dedicatione gymnasii 
editum, Nero primus ad gymnasia oleum dedit; 
cum antea populo in congiario tantum daretur, ut 
vidit Lipsius in Notis ad lib. 14 Taciti. Hee partim 
a Toinardo viro eruditissimo, in litteris ad me scri- 
ptis, partim a me observata. 

4. Ananus senior et ejus filii in pontificatu Ju- 
deorum. — Sequitur annus Domini sexagesimus se- 
cundus, qui consulatu Neronis quarto et Cornelii no- 

tatus habetur in Fastis': quo Festus Jude preses 
in provincia diem obiit, cui successor a Nerone 

designatur Albinus', qui tamen nonnisi sequenti 
anno profectus est in Judeam. Quid interim rex 
Agrippa de abrogatione et substitutione summi 
pontificis egerit, Josephus® sic scribit : « Caesar au- 
tem de Festi morte accepto nuntio, Albinum in Ju- 
deam misit presidem. Rex vero Josepho summo 
pontifice jusso privatam vitam agere, sacerdotium 
ejus dedit Anani filio, et ipsi vocato Anano, eodem 
quo pater nomine. Seniorem istum Ananum aiunt 
fuisse omnium felicissimum, ut qui liberos habuerit 
quinque, omnes potitos summi Dei pontificio, cum 
prius ipse ad satietatem hac dignitate esset perfun- 
ctus : quod ad eam etatem nulli antea summorum 
pontificum contigerat. » Hc Josephus. Quod ad 
ipsum Ananum seniorem spectat , haud dubium est, 
ipsum illum esse quem idem Josephus * a Quirino 
Syrie preside substitutum ait in locum Joazari, rur- 
sumque depositum a Valerio Grato anno primo 
Tiberii * : sicque secundum initam a nobis superius 
rationem de tempore prefecture Quirini, invenitur 
hic sedisse annos circiter quindecim : cui suffectus 
ejus filius Eleazarus nomine : rursumque alio tem- 
pore ejusdem Anani secundus filius Jonathas subro- 
gatus est Caiphe, cujus idem * auctor meminit 
tertius vero dictus Theophilus summo etiam pon- 
tificatu potitus ° est eodemque perfunctum 
munere quartum filium Matthiam nomine, idem 
Josephus * tradit : ultimo demum loco , quin- 
tus filius ejus Ananus junior, de quo agimus, est 
subrogatus ; de quo hac Josephus * : « Junior autem 
Ananus, qui hoc tempore pontificatum accepit, au- 
dax erat, et ferox ingenio, secta Sadduceeus ; quod 
hominum genus apudJudeos in judicando est seve- 
rissimum. » Cetera autem que ad ipsum spectant, 
dicemus anno sequenti. Qui igitur tradunt ° Annam, 
ut Caipham , male periisse; quod ad seniorem 
Annam spectat, longe a Josepho discrepare no- 
scuntur. 

2. Terremotus Laodicee. — Sub iisdem coss. 
Romanam urbem variis exagitatam prodigiis, vulgi 
opinione male interpretatis, testatur Tacitus”; quippe 
que tum ob ortum recentis comete, tum ob fulmen 
illapsum in mensam Neronis, quasi certior reddita 
esset de ejus morte, omnia studia convertit in Rubel- 

lium Plancum, quod ex Julia gente per matrem ori- 
ginem duceret : qui Neronis jussu solum vertere, et: 
in Asiam proficisci coactus est. Hec licet preter in- 
stitutum a nobis posita videantur, tamen preteriisse 
noluimus, quo ejusmodi saltem exemplo innotescat, 
quam fallax et vanum plerumque esse soleat ex pro- 
digiis hujuscemodi futura prenoscere. 

3. Eodem item anno (ut idem Tacitus narrat) 
nobilis in Asia urbs Laodicea, cujus (ut vidimus) 
Paulus in epistola ad Colossenses ante biennium 
scripta meminit, tremore terre collapsa prosterni- 
tur, sed a civibus iterum brevi restituitur; nam 
opulentissima erat. Ejus namque diviliarum occa- 
sione Ecclesiam ibi positam tepuisse, conqueritur 
Dominus apud Joannem *, sic dicens : « Et angelo 
Ecclesie Laodicee scribe : Hec dicit: Amen, testis 
fidelis et verus, qui est principium creature Dei. 
Scio opera tua, quia neque frigidus es, neque cali- 
dus. Utinam frigidus esses, aut calidus : sed quoniam 
tepidus es, et nec frigidus, nec calidus, incipiam 
te evomere ex ore meo. Quia dicis : dives sum, et 
locupletatus, et nullius egeo, et nescis quia tu es 
miser, et miserabilis, et pauper, et ceecus, et nudus. 
Suadeo tibi emere a me aurum ignifum probatum, 
ut locuples fias, et vestimentis albis induaris, ut 
non appareat confusio nuditatis tue : et collyrio 
inunge oculos tuos, ut videas. Ego quos amo, arguo 
et castigo. Aumulare ergo, et poenitentiam age. » 
Quod autem suadet Laodicenos indui vestimentis 
albis, et emere aurum ignitum : alia ab illis esse 
comparanda vestimenta, aliasque divitias esse que- 
rendas, diversasque ab iis quas Laodiceni ex pretiosis 
velleribus possiderent, insinuat. Facta enim videtur 
allusio ad ea, que in hec verba de Laodicensibus 
scribit Strabo ? : « Loca que sunt circa Laodiceam , 
oves alunt excellentes , non mollitie modo lanarum, 
qua etiam Milesiis prestant, sed etiam ad corvorum 
nigredinis emulum colorem, unde amplos quoque 
habent reditus. » Tradit idem auctor inferius, ea- 
dem loca esse terremotibus vehementer obnoxia. 
Eusebius vero in Chronico, anno Neronis decimo, 
ejusmodi cladem Laodicensem ponit, additque non 
tantum Laodiceam, sed et Hierapolim, necnon et 
Colossas ejusdem provincie nobiles civitates terre- 
motu esse prostratas. At in his que sunt temporum, 
Tacito equius assentimur. 

4. Consules. — Ad num. J. Coss. Nero Aug. 1V 
et Cossus Cornelius. 


2. Decennalia imperti proconsularis Neronis. 
— Sumptus hic a Nerone consulatus juxtasecundam 

consulatuum Cesareorum regulam : decennalia 
enim imperii proconsularis exhibuit; ad que revo- 
candum quod habet Tacitus lib. 14 : « In Italia vetus 
oppidum Puteoli jus colonie et cognomentum a 
Nerone adipiscuntur. » Lipsius in Notis suspicatur, 
Tacitum hallucinatum esse, quod Livius et Velleius 
scribant, anno Urbis pix coloniam Puteolos dedu- 
ctam esse. Sed cum annis, quibus imperatores quin- 
quennalia et id genus solemnia dabant, colonie de 
more instituerentur , ipseque ac urbes novis nomi- 
nibus appellarentur, fides Tacitominime deneganda, 
presertim cum Frontinus in Catalogo coloniarum 
dicat : « Puteoli, colonia Augusta Augustus de- 
duxit. » Quare recte A. Gellius lib. 16, cap. 43, osten- 
dit, sepe commutari solere colonias in municipia; 
et contra, optimaque Lipsii conjectura, totum oppi- 
- dum currenti anno in colonie jus translatum esse. 
Preterea « Quingquennale ludicrum Romeinstitutum 
est, ad morem greci certaminis, » inquit Tacitus 
lib. 44, quod certamen quovis anno quinto exacto 
agebatur, ut nunc inter omnes convenit. 

3. Corbulo successor Quadrati in prefectura Sy- 
rie. — Tacitus lib. 14 sub hujus anni consulibus 
ait : « Corbulo in Syriam accessit, morte Vinidii va- 
cuam ac sibi permissam. » Quare C. Ummidius Dur- 
mius Quadratus, qui Cassio Longino successerat, per 
plures annos Syriam administravit. Spanhemius vir 
eruditissimus in Dissert. 9 de Prestantia et Usu Nu- 
mismatum, nummum Antiochensium exhibet cum 
epigraphe : EMI KOYAAPATOY ET. EP., id est,.. sub Qua- 
drato anno cy. Proficiscitur is annus ab anno Ur- 
bis pccy, seu ab anno periodi Greco-Romane 5445. 
Percussus itague nummus anno Christi Lv1, aut in- 
sequenti. 

4. Cesarea Philippi nove nomine appellata. — 
Josephus lib. 20 Antiquit., cap. 9, narrata Jacobi 
fratris Jesu Christi lapidatione, et Albini Judee 


PETRI ANNUS 19. — CHRISTI 63. 


procuratoris in eam regionem adventu, ait : « Hoc 
tempore Agrippa rex prolatis pomerriis Casaree , 
que Philippi dicitur, mutato nomine in Neronis ho- 
norem vocavit eam Nerodiada : et theatrum apud 
Berytios impendiis magnis exedificatum ornavit 
spectaculis annuis, assignata in eum usum ingenti 
vi pecunie. Frumentum enim donavit ei populo, et 
oleum viritim distribuit: tolamque eam urbem or- 
navit statuis passim dispositis, atque expressis ad 
antiqua clarorum artificum archetypa imaginibus ; 
et omnia pene sui regni ornamenta in eam civitatem 
transtulit. » Facta hec Cesaree Philippi ampliatio, 
et nova appellatio currenti anno decennalium Nero- 
nis occasione, indeque desumpta epocha nummorum 
Domitiano imperante cusorum, qui L. KA, id est, 
annum XxI usque ad annum kz, id est, xxvm prefe- 
runt. Hos inter V. Clariss. Toinardus mecum com- 
municavit nummum, in quo legitur : IM. CA. VES. F. 
DOM. AU. GER. COS. XII. in postica : EMI BA. ATPT. ET Kz. 
infra, s. c. id est, « imperator Cesar Vespasiani 
filius, Domitianus Augustus, Germanicus consul xu 
sub rege Agrippa anno xxvi senatusconsulto. » Do- 
mitianus anno Christi txxx consulatum xu iniit. 
Quare si tune Agrippa xxvi regni annum ingressus 
erat, sub hujus anni finem Cesaream ampliarat. 
Quo pacto annusxx1 Agrippe post diem xur Septem- 
bris anni Christi txxx1, quo die Domitianus Tito fratri 
successit, inchoatus fuit. Postica pars nummi Domi- 
tiani habet : Ba Arpmma ET KA, id est, Agrippa rex 
anno xxt. Ex his liquet Jacobum apostolum cogno- 
mento Justwm currenti anno morte affectum, et 
Albinum presenti etiam anno in Judeam venisse , 
licet Baronius utrumque in annum sequentem diffe- 
rat. Non audiendus etiam Valesius in Notis ad lib. 2 
Eusebii, cap. 23, ubi Jacobum anno quarto Nero- 
nis occisum contendit; hee enim opinio prorsus 
improbabilis. 

1. Jacobi episcopi Hierosolymitani martyrium, 
ejusque mira sanctitas. — Sequitur annus Christi 
sexagesimus tertius , coss. C. Cesonio Peto et Petro- 
nio Turpiliano : qui Jacobi Justi fratris Domini glo- 
rioso martyrio, ut nobilissimo monumento, insignis 
redditur. Rem adeo celebrem Josephus Judzus etiam 
suis ipsius scriptis egregie testatam reliquit: quippe 
qui tanti ponderis Jacobi necem existimavit, ut ob 
tam infandum scelus , Judeorum populum perdi- 
tum, civitatem excisam, templum incensum, ac ce- 


. 


tera denique mala illis obvenisse , fuerit opinatus. 
Sed quid ipse de Jacobo a Judwis necato conscripse- 
rit, enarremus ; sic enim ait’: « Talis igitur cum 
esset Ananus, » Summus scilicet pontifex, « audax, 
sevus, ingenio ferox, et secta Sadduceus; tempus 
opportunum se nactum ratus, mortuo Festo, Albino 
adhuc agente in itinere, concilium judicum advo- 
cat : statutumque coram eo fratrem Jesu Christi 

Jacobum nomine, et una quosdam alios reos impie- 
tatis peractos , lapidandos tradit. Quod factum om- 
nibus in ea civitate bonis et legum studiosis vehe- 
menter displicuit : missisque ad regem clam nuntiis , 
rogaverunt, mandaret Anano, ne quid tale posthac 
ageret : nam ne nunc quidem recte egisse. Quidam 
etiam Albino occurrentes venienti ab Alexandria, 
docuerunt eum, non licuisse Anano sine ipsius con- 
sensu advocare concilium. Horum verbis ille per- 
suasus, iracunde scripsit pontifici, daturum sibi 
poenas minitans : et Agrippa rex eam ob causam 
post tertium mensem ablatum ab eo pontificatum 
Jesu Dannzi filio concessit. » Hac Josephus. 

2. Sed antequam cetera antiquorum scriptorum 
testimonia de nece Jacobi hic inseramus, quod spe- 
ctat ad temporis rationem, omnes pari consensione 
confirmant accidisse anno septimo Neronis impera- 
toris : id Eusebius ‘, S. Hieronymus’, ac denique 
ceteri omnes pariter asseverant. Eusebius enim 
Olympiade ducentesima decima, anno primo, et Ne- 
ronis imperii septimo, hec ait : «Jacobus frater 
Domini, quem omnes Justum appellant , a Judzis 
lapidibus opprimitur : in cujus thronum Simeon se- 
cundus summittitur; » hac igitur ratione eum se- 
disse oportuit non annis triginta (ut complures 
dixerunt), sed viginti novem tantummodo : quippe 
qui anno trigesimo quarto, quo et Dominus passus , 
ejus Ecclesie est institutus episcopus. Error insuper 
in notam numeri apud Nicephori Chronicon irre- 
psisse videtur, dum loco annorum viginti novein , 
vigintisex sedis Jacobi notati habentur. At nec pre- 
termiltimus hic etiam confutare illorum sententiam, 
qui ut quoquo modo defenderent epistolam Clemen- 
tis Romani ad Jacobum fratrem Domini inscriptam, 
et monstrare possent Jacobum hunc etiam post Pe- 
trum fuisse superstitem , affirmarunt contra sen- 
tentiam omnium asserentium eum consummasse 
martyrium anno Neronis septimo, annos sedis Jacobi 
non esse numerandos ab anno passionis Christi, sed 
ex quo facta est in provincias Apostolorum discessio, 
nempe (ut dicebat Apollonius *) a duodecimo anno 
post Jesum passum. Sed bec omnia non tantum 
Eusebii, Hieronymi, et aliorum testimonio confu- 
tantur, verum ipsius quoque Josephi : qui dum ait, 
tunc occisum fuisse Jacobum , cum Albinus veniret 
in provinciam ; cumque ejusdem testificatione pro- 
betur, ante annos septem et menses quinque ab 
obsidione Hierosolymorum Albinum fuisse in eo 
magistratu (quod idem scribit de bello Judaico ‘) 
plane certum est, hoc anno Jacobum Justum esse 
martyrio coronatum, Ce#terum Epiphanius *, licet ad 
decrepitam etatem Jacobum pervenisse testetur , 
nempe ad annos nonaginta sex , tamen post ascen- 
sionem Salvatoris vixisse tradit annis plus minus 
viginti quatuor. Sed et de etatis annis ipsius quo- 
que fides redditur dubia; cum haud facile cuipiam 
persuaderi possit, Jacobum fratrem Domini tempore 

passionis Christi egisse annum etatis septuagesi- . 
mum secundum, et ante annos quinque (quod fal- 
sum est) martyrium consummasse. 

3. Quee autem post Josephum de Jacobi marty- 
rio Hegesippus et Clemens Alexandrinus conscripse- 
rint, Eusebius ‘ simul, colligens, narrat his verbis : 
«Judi ergo, cum Paulus provocasset ad Caesarem 
et ad urbem Romam a Festo missus esset, spe peni- 
tus, qua concilium in ejus necem comparassent, 
excidentes, in Jagobum fratrem Domini, cui ab Apo- 
stolis sedes Hierosolymitana delata fuit, omnem 
suam malevolentiam convertunt : contra quem ea 
scelera, que sequuntur, comparata fuere. Primum 
illum in medium adducunt; et ut fidem Christi co- 
ram omni populo deneget , vehementer sollici- 
tant. Verum cum preter omnium opinionem libe- 
riori ore voceque quam expectarent, presente uni- 
versa mullitudine, Filium Dei Salvatorem et Domi- 
num nostrum Jesum ingenue et fidenter confessus 
fuisset, hominis testimonium (nam propter sum- 
mum sapientie et pietatis studium, quod in vita 
assidue excoluerat, ab omnibus justissimus putaba- 
tur) amplius tolerare non poterant. Eum igitur tum 
neci dant, cum ad illud facinus impune obeundum, 
interregni opportunitatem arripuissent. Quippe Festo 
per id tempus mortuo , summa rerum in Judea ad- 
ministratio principe et gubernatore penilus erat de- 
stituta. Ceeterum quanquam Jacobi necis ratio et 
modus ex verbis Clementis supracitatis satis con- 
stare poterit (qui a templo precipitatum, ac fullonis 
vecte percussum , mortem oppetivisse narrat) Hege- 
sippus tamen Apostolorum etati proxime succedens, 
in quinto historia sue libro, ea que ad illum spe- 
ctant, accuratissime tradit ad hunc modum. 

4. « Jacobus frater Domini , qui a Salvatoris 
temporibus ad nostram usque etatem Justus (Ja- 
cobi enim nomine multi donati erant ) ab omnibus 
appellatus fuerat, Ecclesie administrationem una 
cum ceteris Apostolis suscepit. Hic ab utero matris 
sue sanctus fuit, vinum et siceram non bibit; ani- 
malium carnibus se abstinuit : novacula caput ejus 
nunquam rasum fuit, neque corpus oleo perun- 
ctum, aut balneis lotum. Huic uni licebat in sancta 
sanctorum ingredi : vestibus enim utebatur non la- 
neis, sed lineis duntaxat. In templum solus intrare 
solitus est, alque ibi genibus humi positis, pro po- 
puli peccatis veniam postulare : cujus genua , quod 
tam assidue, tum ad Deum auguste sancteque ado- 
randum, tum ad veniam precibus populo exposcen- 
dam, procumbebat, cameli instar tuberculis contra- 
ctis obduruerunt. Qui propter singularem justitie 
prestantiam, Justi, et Oblia (quod latine populi 
presidium dici potest, et justitia) nomen, sicut pro- 
phete de eo memorant, invenit. Quibusdam igitur 
ex septem sectarum fautoribus in populo sparsa- 
rum, eta me in historia ante declaratarum , ab eo 
sciscitanlibus, quodnam esset ostium Jesu ? respon- 
dit, Jesum esse Salvatorem. Ex quorum numero 

nonnulli crediderunt quod Jesus esset Christus. 
Sect autem supradicte , neque carnis resurrectio- 
nem fore, neque ullum venturum, qui cuique sit 
pro bis que recte aut secus gesserit in vita, merce- 
dem redditurus , omnino crediderunt. Verum quot- 
quot crediderunt , Jacobi predicatione et hortatu 
crediderunt. 

_ 5. «Ergo cum plerique etiam ex principibus 
viris fidem essent amplexati : nonnulli ex Scribis , 
Phariseis, et reliquis Judeis tumul]tuari atque adeo 
vociferari eceperunt, quod universus fere populus 
Jesum exisltimabat verum esse Christum. Qui etiam 
ad Jacobum profecti, sic eum compellarunt : Te ob- 
nixe oramus ut quoniam populus fide in Jesum, 
perinde ac si vere esset Christus, collata, in gravem 
errorem delapsus est, eum ab hae opinione avo- 
ces : atyue ut omnes etiam, qui hodie ad festum 
diem Paschatis celecbrandum convencrunt, de Jesu 
recte vereque erudias, te etiam atque etiam obte- 
stamur : tibi enim omnes fidem adhibemus; nec nos 
solum, sed tota multitudo perhibet testimonium , 
quod justus sis, quodque personam non respicias. 
Persuadeas igitur populo de Jesu, ne erret : etenim 
et universus populus et nos omnes tibi credimus. 
Idcirco statue te ipsum super pinnam templi, ut de 
superiori loco cunctis perspicuus sis, atque adeo tua 
verba a tota multitudine facile et sine impedimento 
audiantur. Propter festum namque Paschatis, non 
solum omnes Judzorum iribus, scd multi etiam ex 
Gentibus convenerant. Proinde Scribe et Pharisei, 
quos supra posuimus , Jacobo supra pinnam templi 
collovato coeperunt exclamare et dicere : O Juste, cui 
merito omnes debemus fidem adjungere : quoniam 
populus Jesum crucifixum imitando aberravit, tu 
ideirco nobis commonstra quod sit ostium Jesu cru- 
cifixi. Qui clara voce sic respondit: Quid me inter- 
rogatis de Jesu Filio hominis ? Ipse sedet in celo a 
deatris magne virtutis et potenti Dei, etin nubibus 
celi venturus est. 

6. « Atgue cum multi plene essent persuasi, et 
ob Jacobi testimonium Deum laudibus in celum 
ferrent, dicerentque Osanna filio David : Scribe et 
Pharisei de-integro ‘cceperunt primum ita inter se 
colloqui : Male certe et infeliciter cecidit, ut istud 
testimonium nostra opera Jesu tribueretur. At con- 
scensis gradibus, illum dejiciamus precipitem : ut 
homines inde perterrefacti, nullam fidem ejus do- 
citrine adhibeant. Deinde clamare, ac dicere : O 0, 
Justus etiam erravit. In quo eloquia sacra apud 
Sapientiam ‘ scripta plane exp'eta fuere : Tollamus 
e medio Justum, quoniam nobis molestie est, et 
incommodo. Quocirca fructus operum suorum ¢o- 
medent. Tandem ergo advlescentes Justum praeci- 
pilem dederunt, dixerun!que ipsi inter se, Jacobum 
Justum obruere oportere lapidibus. Et quoniam de- 
jectus in preceps, non statim mortem obiit, sed 
yultu sursum sublato, genibusque flexis dixit : Obse- 
cro, Domine Pater, da illis veniam, nesciunt enim 

quid faciunt, cceperunt saxa in eum conjicere. 
Cumque lapidibus illum obruere pergerent, unus 
ex sacerdotibus, ex filiis Rechab, filii Rechabim, qui 
sunt Hieremie testimonio commendati, voce emissa 
contentius dixit : Quid agitis? Justus pro vobis Deum 
deprecatur. » Hominem vero qui hee dixit, fuisse 
Simeonem ejus nepotem ex sorore, filium Cleophe, 
tradit Epiphanius ‘. Prosequitur Eusebius : « Atta- 
men unus ex illis qui fullo erat, arrepto vecte, quo 
vestes solebat premere, in caput Justi impegit. Ita 
vitam beato et felici martyrii cruciatu affectus affli- 
ctusque amisit. In quo loco prope templum, ubi 
columella ejus nomine inscripta adhuc manet, cor- 
pus tumulo mandatum est. Iste Jacobus tum Judzis, 
tum Grecis carus et incorruptus fuit testis, Jesum 
vere fuisse Christum. Non multo post Vespasianus 
Judeam obsedit, Judeosque redegit in servitutem. 
Hee Clementis historia mire consentientia Hegesip- 
pus uberius pleniusque explicavit. » Hucusque Eu- 
sebius de nece Jacobi ex dictis auctoribus. 

7. Quod vero ad sepulcrum ejus spectat, heec 
addit S. Hieronymus ? : « Ejus sepultura titulum 
usque ad obsidionem Titi et ultimam Hadriani, no- 
lissimum habuit. Quidam e nostris in monte Oliveti 
eum pularunt conditum : sed falsa eorum opinio 
est. » Addit post hac Eusebius Judeorum testimo- 
nio facile creditum ac divulgatum, ejus execrandi 
facinoris causa talia tantaque obvenisse , que post 
hee secuta sunt mala : imo et Josephi idem hee 
addit verba : « Judeis quidem ad scelus vindican- 
dum in Jacobum Justum fratrem Domini, qui dicitur 
Christus, ab illis admissum (illum namque justitie 
facile primas ferentem impie neci dederunt) iste 
obvenere calamitates. » Citat et Origenes * ejusmodi 
Josephi de Jacobo teslimonium in hae verba, agens 
contra Celsum : « Josephus enim, etsi minus in 
Christum credidit, causam tamen conquirens Hie- 
rosolymitani excidii, et cur esset templum deletum ; 
cum debuissel dicere, conspirationem quam Judai- 
cus populus adversus Jesum fecisset, fuisse omnium 
causam, et quia Christum per prophetas jam denun- 
tiatum sustulerant : Ipse vero tanquam invitus, 
haudquaquam longe a vero aberrans, eo inquit hee 
accidisse Judéeis, ut Jacobus Justus ille vindicaretur, 
qui Jesu et frater esset, qui dictus est Christus : 
hunc enim, cum esset Justissimus, trucidarunt : et 
sane non magis ob hance sanguinis propinquitatem, 
quam ob morum similitudinem, et sermonis mutui 
cum Jesu commercium, ut Justus diceretur, effe- 
ctum est. Si igifur ob Jacobi gratiam Hierosolymo- 
runmdesolationem contigisse Judeis ille affirmat : 
cur non #quius fuerit fateri, ob Christum id factum 
fuisse, cujus divinitatem tam multi hominum con- 
ventus testificantur ? » Hec Origenes. Sed cur Jacobi 
neci potius quam Christi tributa fuerit Hierosolymi- 
tana clades; illam causam fuisse putamus, quod 
haud diu post necem Jacobi coeperunt de venturis 

malis divinitus ostendi prodigia : quibus illi perter- 
riti, ea recentiori sceleri adscribebant. Agemus au- 
tem paulo inferius de singulis suo loco. 

8. Sed quod ad eumdem Jacobum spectat : 
preter illa que de ejus vile sanctitate a Josepho Cle- 
mente, Hegesippo, et Eusebio sunt recitata, S. Epi- 
phanius 'iisdem consentiens, que affirmat permis- 
sum illi fuisse ob egregiam spectatamque omnibus 
virtutem ingredi in Sancta sanctorum semel in 
anno : additque ? ipsum semper virginem perman- 
sisse , putavitque hunc illum fuisse, qui relicta sin- 
done, nudus passionis Christi tempore aufugil : hac 
idcirco opinatus, quod eum lineam sindonem sem- 
per induere solitum, dicti auctores affirment : sed 
de his superius pluribus actum est. Tradit preterea, 
nudis pedibus incedere consuevisse : insuper sicci- 
tate magna instante, elevantem ad celum manus, 
Deum precatum esse, ac mox pluviam impetrasse : 
hec ille et alia multa. S. Hieronymus * de eodem 
hc habet : « Vir fuit tante sanctitatis et rumoris in 
populo, ut fimbriam vestimenti ejus certatim cupe- 
rent altingere. » Chrysostomus ‘ addit etiam, non 
tantum ejus genua, sed et frontem ob jugem in pa- 
vimento prostrationem callo obductam fuisse. Sunt 
de eo alia ferme innumera Patrum elogia, que bre- 
vitati consulentes omittimus, cum presertim de eo 
superius nonnihil sit dictum. Sed his omnibus hic 
de Jacobo addimus, ista legi in Thalmud Hierosoly- 
mitano, in Sciabath ‘capite decimo quarto. Rabbi 
Eligazer, filio Dama colubri morsu egrotante, venisse 
ad eum Jacobum e castello Samma, ut in nomine 
Jesu fabri eum curaret : sed a rabbi Ismaele prohi- 
bitum, cumque contra eum obniteretur ipse Eliga- 
zer, affirmans id fieri potuisse, inter altercandum, 
serpente veneno, coram ipso Ismaele extinctus est ; 
qui tunc exclamavit, hec dicens ; O te felicem filium 
Dama, qu‘ ex hoc mundo in pace migrasti, nec 
transgressus es materiam sapientum! Hec ibi 
eadem quoque leguntur in Thalmud Babylonico de 
Idololatria capite secundo, in omnibusque enarratis 
similia , nisi tantum quod castelli nomen non 
Samma, sed Savania nominatum habetur. Porro 
aliis in locis ejusdem Thalmud Babylonici, cum 
mentio habetur de Jacobo, semper nominatur disci- 
pulus Jesu fabri, contemptus gratia : eadem quoque 
apud rabbi Salomonem leguntur : ut jure credatur 
hic fuisse Jacobus apostolus, de quo agimus, Hiero- 
solymorum episcopus, qui peregrinantibus in di- 
versas provincias ceteris Apostolis, ibi remansit. 

9. De Jacobi epistola. — Reliquit Jacobus Ec- 
clesiz Dei et illud insigne sui apostolatus monumen- 
tum, nempe epistolam ad duodecim Tribus, que 
erant in dispersione : de qua hec Eusebius * : « Ab 
eo prima epistolarum, que Catholic nominantur, 
dicitur scripta esse. lud tamen minime preterire 
decet, quod licet a quibusdam tanquam adulterina 
et minime germana propterea judicetur, quod non 

adeo mulli ex veteribus illius epistole , sicut nec 
ejus que dicitur Jude, que etiam in septem Catho-. 
licarum epistolarum numero pooilur, ullam omnino 
mentionem faciunt : tamen nos istas cum reliquis 
in quamplurimis Ecclesiis publice receptas appro- 
batasque cognovimus. » Hec Eusebius. Hicrony- 
mus * etiam ab eodem Jacobo eam esse scriptam 
epistolam testatur, sic dicens : « Unam tantum scripsit 
epistolam, que de septem Catholicis est; » at quid 
de ea aliqui senserint, mox subdit: « Que ipsa ab 
alio quodam sub nomine ejus edita asseritur, licet 
paulatim tempore procedente obtinuerit auctorita- 
tem. » Hee Hieronymus, declarans tam suam quam 
aliorum de epistole Jacobi auctoritate sententiam. 
Qu cum:adeo clara atque etiam patentia habean- 
tur, miratus sum novatorum mentis stupidilatem, 
qua volunt Hieronymum dixisse Jacobi epistolam 
alterius cujuspiam esse polius, sed ex tempore obti- 
nuisse auctorilatem. Quis non videat, hac perperam 
facta interpretatione, Hieronymum hisce tribus ver- 
bis ipsum contrarium sibi constitui; quippe qui 
dixerat a Jacobo scriptam epistolam, indeque mox 
ab alio ejus nomine addat esse compositam, et a 
tempore obtinuisse auctoritatem? At quod ait, « As- 
seriltur, » quid aliud quam aliorum esse opinionem 
insinuat? Sed et si quis velit, ultima illa verba : 
« Licet paulatim tempore procedente obtinuerit au- 
ctorilatem, » non -ex aliorum, sed S. Hieronymi 
sententia esse dicta : nihil prejudicii his affert que 
ab eodem prius dicta fuerant, eam a Jacobo esse 
conscriptam : nimirum, ut que prius esse Jacobi, 
traditione ferebatur, sic a tempore obtiouerit (ut ail) 
auctoritalem, ut eadem ratione suadente, demum 
canonice scripture monumentis fuerit consignata. 
An dubitandum est de Hieronymi sententia, sapius 
eam Jacobi esse testantis? nam in epistola ad Pau- 
linum * eamdem absque aliqua ambiguilate Jacobo 
tribuit ; idemque adversus Pelagianos agens ° ; « Ja- 
cobus, inquit, apostolus scribit : Si judicas le- 
gem, etc.; » et supra‘: « Nonne Jacobus apostolus 
scribit : Qui in uno offendit, etc. » 

40. Ex antiquis autem, quorum extant scripto- 
rum memoria, Tertullianus * citasse reperitur eam- 
dem Jacobi epistolam , Cyprianus itidem, necnon 
Origenes °, atque recentiores. Epiphanius 7 certe 
dum eam citat, non satis sibi visus est Jacobum, qui 
eam scripsit, nominasse ; sed et apostolum, et fra- 
trem Domini, ut quis esset auctor, cerlius significa- 
retur, adjecit. Si insuper ex judicio universalis 
Ecclesiz antiquioris institutionis res agilur, Con- 
cilii Niczeni calculo eam fuisse probatam et cogni- 
tam ut Jacobi germanam, quis poterit dubilare ? 
Nam si (quod alias diximus auctoritate Hieronymi *) 
in eo catalogus scriptus est librorum canonicorum ; 
certe ibi adnumeratam esse epistolam Jacobi, fir- 
mam fidem facit Athanasius, qui cum interfuisset 

Niceeno Concilio, texens Synopsin omnium Scriptura- 
rum sanclarum, ejusdem epistole Jacobi meminit : 
quod certe non praesumpsisset, si secus in Nicena 
Synodo actum esset; sicut nec Patres, qui in diversis 
Conciiis congregati, contrarium ab bis que Nicewe 
statuis-ent Patres, aliquid tentasse dicendi sunt, 
dum et ipsi eamdem epistolam Jacobi noverunt esse 
legilimam : prout fecisse certum est Damasum in 
Romano Concilio, in quo damnata est heresis Apol- 
linaris ut habetur in Collectione Cresconii; itemque 
Gregorium Nazianzenum ', Innocentium papam ?, 
Augustinum , Cassiodorum ‘, Isidorum *, ac deni- 
que ceteros omnes, qui postea intexuerunt canoni- 
corum scripturum catalogum, quorum memini- 
mus, cum superius egimus de Pauli epistola ad 
Hebreos. 

11. Videas insuper ac perfacile recognoscas 
apostolicum character: m in ipso ejus ingressu, cum 
eamdem fere pre se ferat inscriplionem, que poni- 
tur in epistola data a Hierosolymitano Concilio, cui 
idem Jacobus interfuit, et pars ejus magna fuit, ad 
Ecelesiam Antiochenam ; cum in-eadem, sicut in 
Jacobi epistola, qui scripserunt, salutem impertiunt. 
Videas etiam (sicut loci et temporis ratio postulabat) 
ad confutandam Simonis heresim, que presertim 
Samariz, non longe ab urbe Hicrosolymitana, infe- 
lici germine (ut Justinus testatur) coalescens, in 
dies magis grassabatur, ab eodem apostolo summa 
prudentia multa dicta; dum in ea °® plurimum in 
operum commendatione versatur, sine quibus fidem 
esse prorsus inanem affirmat. Nam (quod et supe- 
rius dictum est, dum de erroribus Simonis narratio 
est inslituta) praedicabat ille fidem satis esse, nec 
operibus esse opus. Sed bic it:rum Irenei ? hee de 
eo testantis verba opportune reddamus; ait enim : 
« Hi qui in eum et Selenem ejus spem hahebant, et 
ut liberos agere que velint : secundum enim ipsius 
gratiain salvari homines, sed non secundum operas 
justas. » Hac Ireneus de Simone mago, qui dicebat 
se ipsum esse Christum ; qui pati visus est Hieroso- 
lymis; cujus heresim Jacobus sua epistola egregie 
confulavit. 

42. Qui nec ob id hec de operibus dicens, ad- 
ver-atur Paulo® ad Romanos scribenti, atque dicenti 
hominem ex fide sine operibus justificari. Egregie 
enim Augustinus * Jacobom cum Paulo conciliat; 
ut non sit nobis in his amplius laborandum. Sane 
de eadem opinione tempore Apostolorum exorta , 
qua Simon et gregules ejus dicerent salis esse ad 
salutem fidem sine operibus, heec Augustinus '° post 
mullta : «Quoniam ergo hee opinio tunc fuerat 
exorta, ali apostolice epistole Petri, Joannis, Ja- 
cobi, Jude, contra eam maxime -dirigunt intentio- 
nem, ut vehementer adstruant fidem sine operibus 
nihil prodesse : sicut etiam ipse Paulus non quam- 
libet fidem, qua in Deum creditur, sed eam salu- 

brem, planeque evangelicam definivit, cujus opera 
ex diiectione procedunt : Et fides, inquit, que per 
dilectionem operatur. » Hrec Augustinus. Jure ergo 
adversus fluvium carnis libertate late fluentem agen- 
tes Apostoli, ac Jacobus presertim , fortissimum 
opposuerunt aggerem. In quos enim campos non 
exundasset ea male accepta vivendi libertas, si sce- 
lestis quibuscumque absque labore, perinde ac vilis- 
sima merces, sic esset prostituenda potius quam 
prestanda felicitas; cum longe aliter apostolica pra- 
dicatio laboribus , et erumnis, et mille denique 
mortibus(ubi postularet occasio) celestem gloriam 
proponeret comparandam ? Habeant hunc sibi ipsis 
auclorem et patrem (quod iterum dico) Novatores 
heretici nostri temporis , atque tanto principe glo- 
rientur, heresiarcha primario , et perdilissimo im- 
postore. 

13. De oleo sancto infirmorum, et sacramento 
unctionis. — Sed quod spectat ad divinifus tradita 
sacramenta , eorumdemque apostolicam traditie- 
nem : idem Jacobus de inungendis egrotantibus 
oleo sancto, eadem epistola, hee tradit his verbis * : 
« Infirmatur quis in vobis ? inducat presbyteros 
Ecclesie, et orent super eum, ungentes eum oleo in 
nomine Domini : et oratio fidei salvabit infirmum , 
et alleviabit eum Dominus; et si in peccatis sit, re- 
miltentur ei. » Apostolos etiam Christi tempore con- 
suevisse infirmos ungere, et sic restituere sanitati , 
testatur Marcus his verbis * : « Euntes preedicabant 
ut peenitentiam agerent : et demonia multa ejicie- 
bant, et ungebant oleo multos egrotos, et sana- 
bant. » Nullum certe prophetarum, vel aliorum 
sanctorum virorum antehac usum esse oleo ad inun- 
gendos et curandos infirmos , usquam invenimus : 
adeo ut manifeste appareat ejusmodi institutionem 
a Christo Domino nostro sumpsisse originem. Porro 
unctionis , que ad curandos infirmos a Chrislianis 
adhiberi consuevit , duplex genus reperitur; alte- 
rum, quod ab episcopo solemniter benedicitur, et per 
presbyteros ministratur infirmis; quod cum et vim 
habeat dimittendi peccata, sacramentum dictum a 
majoribus habetur, nec aliis quam fidelibus, sicut 
cetera sacramenta tribui solet : alterum vero, quod 
passim a quibuscumque fidelibus ad sanandos quos- 
cumque egrotos, supra vim naturalem divina adju- 
vante gratia, adhiberi solitum fuit, cujus tamen 
nulla sit virtus sacramenti, sed quod contineret vir- 
tutem, quam fides vel merita dantis vel suscipientis, 
previa benedictione signo crucis impartita, soleant 
impetrare. Horum alterum in Jacobo, in Marco alte- 
rum testatum habetur. « . 

74. Quod vero ad prius unctionis genus spectat; 
sacramentum esse a majoribus nuncupatum, satis 
ea que scripta sunt ab Innocentio Romano ponti- 
fice * ad Decentium, monstrant, cum ait: « Sane 
quoniam de hoe sicuti de ceteris consulere yoluit 
dilectio tua; adjecit etiam Celestinus filius meus 
diaconus in epistola tua esse a tua dilectione posi- 

tum illud, quod in beati apostoli Jacobi epistola 
conscriptum est : Infirmatur quis in vobis, etc. 
quod non dubium est de fidelibus egrotantibus ac- 
cipi vel intelligi debere, qui oleo sancto chrismatis 
perungi possunt; quo ab episcopo confecto, non so- 
lum sacerdotibus, sed omnibus uli Christianis licet 
in sua aut suorum necessitate inungendo. » Hee 
ille ; que passive accipi debere, idemque esse ac si 
diceret, quilibet Christiani eo possunt inungi, ejus- 
dem Innocentii verba declarant, cum subdit per 
presbyteros debere administrari, vel per episcopum, 
si velit, sic dicens : « Celerum illud superfluum vi- 
detur adjectum , ut de episcopo ambigatur, quod 
presbyteris licere non dubium est. Nam idcirco de 
presbyteris dictum est; quia episcopi aliis occupa- 
tionibus impediti, ad omnes languidos ire non pos- 
sunt. Ceterum si episcopus aut potest, aut dignum 
ducit aliquem a se visitandum, et benedicere et 
tangere chrismate sine cunctatione potest, cujus 
nempe est ipsum chrisma conficere. Nam peeniten- 
tibus istud infundi non potest, quia genus est sacra- 
menti : nam quibus reliqua sacramenta negantur, 
quomodo unum genus putatur posse concedi ? » 
Hucusque Innocentius , non quidem ex aliqua re- 
center oborta institutione, sed secundum ea que a 
majoribus tradita accepisset. 

45. Divinam plane virtutem ex sacerdotali bene- 
dictione oleum consequi, Cyrillus Hierosolymitanus! 
pluribus docet. Augustinus * item de oleo spirituali, 
nempe sacramento, hee ait : « Oleum enim visibile 
in signo est : oleum invisibile in sacramento est. 
Oleum spirituale intus est, oleum visibile exterius 
est; » et qui alibi tam egregie hec de oleo sancto 
infirmorum testata reliquit, sic dicens *: « Quoties 
aliqua infirmitas supervenerit, corpus et sanguinem 
Christi, ille qui egrotat, accipiat; ac inde corpus- 
culum suum ungat ; ut illud quod scriptum est, 
impleatur in eo : Infirmatur quis in vobis , etc. 
Videte, fratres, quia qui infirmitate ad Ecclesiam 
cucurrerit , et corporis sanitatem recipere, et pec- 
catorum indulyentiam merebiturobtinere. Cum ergo 
duplicia bona possintin Ecclesiainveniri : quare per 
incantatores, et aruspices, et divinos, vel sortilegos 
multiplicia sibi mala miseri homines conantur in- 
ferre ? » Hucusque Augustinus. At quis dixerit com- 
mune fuisse oleum quod post sacramentum corporis 
et sanguinis Christi infirmans acciperet ab Ecclesia, 
ex quo non tantum bonam valetudinem, sed et re- 
missionem peccatorum consequeretur ? Arbitror 
tamen communi usu ejusmodi sacramentum idcirco 
dictum Extremam Unctionem, non quod in extremis 
posito tantum debeat impertiri, cum dicat Aposto- 
lus: «Infirmatur quis in vobis, etc.,» sed quod post 
peccatorum confessionem et acceptam Eucharistiam, 
novissimum sacramentorum homini christiano con- 
ferri soleat. In eamdem quoque sententiam Cyril- 
lus*, admonens suos ne in curandis morbis a magis 

implorarent auxilium , hec addit : « Mementote et 
ejus qui dicit : Infirmatur quis in vobis ? inducat’ 
presbyteros Ecclesie, orent super eum, ungentes 
ipsum oleo in nomine Domini, etc. » Merito igitur 

impudentium ora novatorum occlusit S. Concilium 

Tridentinum, his verbis eos condemnans’ : « Si quis 

dixerit Extremam Unctionem non esse vere et pro- 

prium sacramentum a Christo Domino nostro insti- 
tutum et a Jacobo apostolo promulgatum, sed ritum 

tantum acceptum a Patribus aut figmentum huma- 
num, anathema sit. » 

46. Quod vero ad alterum unctionis genus spe- 
ctat : commune illud polius, aliqua tamen bene- 
dictione sanctificatum, quam sacramentum dici 
posse videtur : quandoquidem non ad infirmorum 
dimittenda peccata, et invisibilem gratiam conse- 
quendam fuerit institutum, et a quolibet Christiano 
in nomine Christi, et in quemlibet, etiam a fide 
alienum, ad sanitatem corporis consequendam sit 
solitum adhiberi. Ejusmodi plane erat, quod ad cu- 
randos morbos per Proculum christianum admi- 
nistrari solitum scribit Tertullianus ?. Erat et id 
genus, quo sanctissimi Atgypti monachi ad sani- 
tates impartiendas (quod scribit Sozomenus *, et 
ante ipsum Ruffinus *) uli consueverant : de eodem 
Severus in Martino, S. Hieronymus in Hilarione, et 
alii qui res gestas sanctorum scripsere, frequentis- 
sime meminere. Solitum erat ejusmodi, sicut alice 
species ad humanum usum comparate, precibus 
prescriptis sanctificari (nam et apud Clementem * 
scripta habetur benedictio aque et olei) sicque signo 
tantum crucis illud benedixisse , et in nomine san- 
clissime Trinitatis sanctificasse, atque egrotantibus 
admovisse sufficeret. Insuper et oleum sacrarum 
lampadum, que ad martyrum sepulcra ardere so- 
life essent, ad morbos curandos, aliaque edenda 
miracula virtuteém sepius esse divinitus conse- 
cutum, que superius ex Theodoreto sunt dicta et 
aliis, plenissimam fidem faciunt, atque satis super- 
que demonstrant. Sed de his hactenus. 

17. De missa Jacobi. — Extat ab eodem Jacobo 
sue Ecclesie tradita sacrificii forma, nempe missa. 
Idque non ex apocryphis testatum referimus, sed 
majorum auctoritate; certe si quis cum iis con- 
ferat que Cyrillus © ejusdem Ecclesia Hieroso- 
lymorum episcopus in suis Mystagogicis orationi- 
bus habet, plane cognoscet ea ab ipsa Jacobi missa 
esse accepta : ut illud quod sacerdos alta voce 
diceret : « Sursum corda; » et que de immensa 
gloria Dei prafari soleat ante sacra mysteria, vel 
quod idem diceret : « Orate pro vivis et defunctis ; » 
deque eo quod inclamaret diaconus ante sumptio- 
nem divinorum mysteriorum ::« Osculamini invi- 
cem in osculo sancto; » atque ea accepturis, illud 
intonaret : « Sancta sanctis; » et de populo res- 
pondente : « Unus est sanctus, etc., » ac rursum 
quod cantores inter sumptionem sacre Eucharistie, 

illud psalmi trigesimi tertii concinerent : « Gustate, 
et videte quoniam suavis est Dominus : » et alia 
hujusmodi. Que omnia idem Cyrillus non aliunde 
quam ex Jacobi liturgia cognoscitur accepisse. Sed 
illud accidit (quod eliam apud Latinos factum esse 
constat) ut in sacratissima missa aliis superaddilis 
precibus, aliis vero breviori summa contractis, rili- 
busque nonnihil auctis aut mutatis, rei tamen sub- 
stantia integra permanente, paulo diversior ab illa 
pristina habeatur. Sed hec satis. 


PETRI ANNUS 19. — CHRISTI 63. 


48. Britanni a Romanis victi, — At de rebus 
Romanorum pauca attingamus. Hoc eodem anno 
rebellantes, justis tamen (ut videbatur) ex causis, 
Britanni, per Paulinum Suetonium iterum profli- 
gantur, occisaque sunt ex eis in bello ad octoginta 
millia virorum : sed emulantinm magistratuum 
invidia hostibus fuit magnopere adjumento, ni- 
mirum cum misso qui succederet Suetonio, in 
ignavos est translata militia. Heec pluribus Tacitus *. 


1 Tacit. lib. x1v. 


Anno periodi Greco-Romane 5554. — Olymp. 210. an. 1. — Urb. cond. 814. — Jesu Christi 64. secundum Baronium 63. 
— S. Petri 8. — Neronis imp. 8. 


41. Consules. — Coss. Cesonius Petus, et P. Pe- 
tronius Turpilianus, ut ostendit card. Norisius in 
Epistola consulari. 

2. Extrema Unctio olim ante Viaticum data. 
— Ad num. 13. et seqq. Usus Extreme UWnctionis 
conferende diversus alias fuit ab hodierno. Eam 
enim Unclionem , quam nunc extremam yocamus , 
Viatico pretermittebant veteres, qui ritus apud 
solos Cistercienses monachos et quasdam forte Eccle- 
sias illibatus hactenus perseverat. S. Chrotildis 
regina in Vita Ludocivi VI, Francorum regis, a Su- 
gerio scripta, « trigesimo dié vocationis suze secun- 
dum Apostolum inuncta a sacerdotibus oleo sancto, 
et sacri corporis et sanguinis Christi percepto Via- 
tico, in confessione sancte Trinitatis corpus exuit. » 
In Vita S. Hunegundis ab anonymo coevo, et etiam 
a Bernero abbate Hummolariensi litteris tradita, ubi 
de morte ejus sérmo est, dicitur : « Inter hec con- 
versa ad eos, qui assidebant sibi, presbyteros, unctio- 
nis oleum et communionem expetiit, » quod circa 
annum pcLx contigit. Quare cum in vita S. Gertru- 
dis abbatisse prime Nivellensis anno pc_xxvi de- 
mortue, in Vita S. Eustasii, qui circa annum DCcxxv 
e vivis excessit, in Vita S. Richarii abbatis Centu- 
lensis, qui circa annum pcxLy obiit, dicitur, Via- 
tico sumpto ad eternam vitam migrasse, nulla sacre 
unctionis mentione facta; scriptores Actorum ho- 
rum Sanctorum que apud Mabillonium VY. C. le- 
guntur, et ex cujus prefatione ad tomum |! Actorum 
SS. Ordinis Benedictini heec excerpsimus, de ultimo 
tantum sacramento ab illis Sanctis sampto loquun- 
tur : ideogue hujusmodi exemplis ad sacramentum 
Extreme Unctionis labefactandum abutuntur Pro- 
testantes. 

3. Cur mos ille mutatus. — Mos iste antiquus , 
ineunte seculo xi in desuetudinem abiit, cujus 
ordinis mutationem ex Britannicis Conciliis conje- 
ctura deducit Mabillonius. Falsa hec vulgo animos 


eo tempore invasit persuasio non amplius post sus- 
ceptam semel infirmorum unctlionem licere uxora- 
tis, si convaluissent, ad opus conjugale reverti. Que 
superstitio ad alia erroris capila sensim prolapsa 
effecit, ut Unctioni Viaticum premilteretur. Ricar- 
dus episcopus Saresberiensis in Constitutionibus 
circa annum mccxvit editis, ubi de sacramento Ex- 
treme Unctionis agit : « Dicant etiam, inquit, ac 
denuntient confidenter sacerdotes, quod post sus- 
ceptum hoc sacramentum licitum est reverti ad opus 
conjugale. » Eam vero persuasionem accrevisse 
discimus ex Synodis Wigorniensi circa ea tempora 
habila, Exoniensi anno mccxxxvil, et Winsoniensi 
anno mcccvil, celebratis, in quibus gliscentem erro- 
rem episcopi tollere conantur, ut verisimile sit, ob 
ea deliramenta, unclionem infirmorum in mortis 
articulum reservare coepisse, ac sensim usum in 
omnes Ecclesias propagatum esse. 

4. Unctio quando extrema dicta. — Porro 
extrema sub finem tantum seculi xu hec unctio 
vocari coepit. Nec enim in Sacramentorum libris a 
Menardo editis; nec apud Uldaricum in libris Con- 
suetudinum Cluniacensium; nec apud Lanfrancum, 
Anselmum, Petrum Damiani, Petrum de Honestis 
in Regula Clericorum; nec apud S. Bernardum, aut 
Petrum Lombardum, Extreme Unctionis nomen oc- 
currit. Locus in Vita S. Maure a B. Prudentio scripta 
apud Camusatum, ubi Extreme Unctionis mentio, 
addititius videtur. Denique hec unctio, aute extrema 
dicta est, quam Viatico posterior esset, ut patet ex 
VitaGuillelmi archiepiscopi Bituricensis anno mccix 
mortui; ab auctore coevo scripta, ac relata a Bol- 
lando die-x Januarii : « Fratribus convocatis Ex- 
treme Unctionis sacramentum humiliter ac devote 
percepit, Eo percepto, etiam sacrosanctam Eucha- 
ristiam sibi porrigi instantissime postulavit. » Hae 
omnia Mabillonius. 

4. Marci martyrium ejusque acta Alexandrie. 
— Qui modo sequitur Christi Domini annus: sexa- 
gesimus quartus, qui et numeratur imperii Neronis 
octavus, coss. P. Mario Celso et L. Asinio Gallo, 
Marcus evangclista primus Alexandrine Ecclesiae 
episcopus glorioso martyrio vile finem accepit. 
Auctor est enim S. Hieronymus ‘, ipsam octavo 
Neronis anno ex humanis esse sublatum. Successisse 
illi Anianum sequenti anno, tenuisseque eam sedem 
annos viginli duos, Eusebius habet in Chronico : 
sed in historia ? hac verius : « Octavo anno imperii 
Neronis, Anianus, vir tum Deo propter pietatem 
carus, tum in omnibus rebus admirabilis, primus 
post Marcum evangelistam in ministerium Eccle- 
sie Alexandrine successit. » Sed de Aniano alibi. 
Tam igitur Eusebii qaam Hieronymi testimonio er- 
roris arguuntur, qui dixerunt * Marcum sub Tra- 
jano martyrium subiisse. At quoniam Hieronymus 
de exilu Marci agens, de martyrio ne verbum qui- 
dem: nonnullus scimus dubitasse, an martyrio fuerit 
vita functus. Sed cum ‘antiquum Romanum Mar- 
tyrologium, tum etiam vetus Grecorum Menolo- 
gium eum occubuisse martyrio «que testantur 
dumque huic veritati adstipulatur Gelasius *, cum 
ait : « Ipse a Petro apostolo in ASgyptum directus, 
verbum veritatis pradicavit, et gloriosum consum- 
mavit martyrium; » nefas ducimus de ea re amplius 
dubitare : unus namque ipse est nobis instar om- 
nium, qui de Apostolis ac ceteris martyribus, que 
essent apocrypha, perspicaci consideravit obtutu. 

2. Porro martyrii ejus Acta paucis conscripta 
habentur in heec verba: « Marcus primus omnium 
Alexandriz Christi annuntians Evangelium; cum 
instituisset Ecclesiam Alexandrinam , insuper et 
alias collegisset ex Libya, Mirmarica, Pentapoli, et 
Armoniaca regione, Thebaide, ac universa prope 
Agypto : tantem Dominico die, cum missam age- 
ret, Gentiles in eum irruentes atque tenentes, ligato 
fune ad collum ejus, trahebant eum, raptantes per 
saxa ad locum Buco!i juxta mare (erat hic locus 
apud Alexandriam positus, sic dictus a bucolis, hoc 
est, ut habet Strabo *, a bubulcis, quibus olim fue- 
rat traditus habitandus). Sicque carne ejus undique 
lacerata atque contusa, pene spiritum redditurus, 
in carcerem detrusus , apparente sibi Domino una 
cuin angelis, ad futurum certamen instauratur. 

Mane autem facto, rursum de carcere eductus, pa- 
riterque ut ante, per scabra loca pertractus, cum 
ageret Deo gratias, atque diceret : In manus tuas 
commendo spiritum meum : impollutum Deo red- 
didit spiritum; sepultusque est cum honore a disci- 
pulis suis. Hee ex Menologio Grecorum accepta, a 
Latinis eque probantur, scribentibus hec eadem, 
iisdemque pene verbis ex antiquioribus monu-. 
mentis Beda ‘, ac etiam Adone : Metaphrastes ? 
vero rem est paulo latius prosecutus, eademque 
Nicephorus °, ceterique recentiores Greecorum, qui 
eam rem attigerunt : etateque jam prope matura 
ac semicana, passum tradynt mense qui apud Aigy- 
ptios Pharmutus, ab Hebreis Nisan, a Romanis 
Aprilis dicitur, vigesima quinta ejusdem. 

3. His visis, decet ut que de Ecclesia Alexan- 
drina ab eo instituta scribit S. Hieronymus *, recen- 
seamus; eademque an in omnibus vera consistant, 
diligentiori examine disquiramus; sic enim ait : 
« Constituit Ecclesiam tanta doctrine et vile conti- 
nentia, ut omnes sectatores Christi ad exemplum 
sui cogeret. Denique Philo disertissimus Judeorum, 
videns Alexandriz primam Ecclesiam adhuc judai- 
zantem; quasi in laudem gentis sue, librum super 
eorum convyersatione scripsit; et quomodo Lucas 
narrat Hierosolyme credentes omnia habuisse com- 
munia; sic ille, quod Alexandrie sub Marco fieri 
doctore cernebat, memorize tradidit. » Hucusque 
Hieronymus. Est hic Philonis liber, de Vita contem- 
plitiva, sive de Supplicibus, inscriptus. Idem S. Hie- 
ronymus * de Philone hee quoque habet : « Philo 
Judzeus, natione Alexandrinus, de genere sacer- 
dotum , idcirco a nobis inter scriptores. ecclesia- 
sticos ponitur, quia librum de prima Marci evange- 
liste apud Alexandriam scribens Ecclesia, in nostro- 
rum laude versatus est : non solum eos ibi, sed in 
mullis quoque provinciis esse commemorans, et 
habitacula eorum dicens monasteria. Ex quo ap- 
paret, talem primam iu Christo credentium fuisse 
Ecclesiam, quales nunc monachi esse nituntur et 
cupiunt, ut nihil cujusquam proprium sit, nullus 
inter eos dives, nullus pauper, patrimonia egentibus 
dividantur, oralioni vacetur et psalmis, doctrine 
quoque et continentie; quales et Lucas refert pri- 
mum Hierosolymis fuisse credentes. » Hiec ipse, 
sectatus haud dubie Eusebium *, qui ea de Christia- 

nis sub Essenorum nomine a Philone scripta esse 
contendit, pluribusque id ipsum probare conatus 
est. 

4. De Essenis. — Epiphanius quoque in eam- 
dem plane conspirat sententiam, qui ait * : « Repe- 
ries autem studiose etiam hoc argumentum in 
commentariis Philonis, in libro de Esseis ab ipso 
inscripto : gui horum conversationem et laudes 
eorum exequens, et monasteria ipsorum in vicinia 
circa Mariam paludem recensens, non de aliis qui- 
busdam narravit, quam de Christianis. » Hee et 
alia plura Epiphanius, insinuans Philonem de Es- 
seis, hoc est Jesseeis, esse locutum, non de Essenis : 
Jesseeos enim a Jesu, sive a Jesse, ex quo Christus 
secundum carnem, affirmat nominatos esse Chri- 
stianos ipso exordio nascentis Ecclesie. Eosdem, 
- qui erant in Aigypto, Essenos fuisse christianos, 
Cassianus ? etiam exislimasse videtur, dum asserit 
Aigyptios monachos a sancto Marco esse institutos. 
Id ipsum affirmat Sozomenus *, necnon Cedrenus, 
qui et citat in testimonium epistolam Eusebii ad 
Marinum. Nicephorus * fatetur hoc ipsum, Beda °, 
et alii recentiores , novatoribus exceptis, eo quod 
monachorum instituta summo odio prosequantur. 
Quod vero ad nomen spectat, ait Suidas verbo 
« Essei, » sic eos dictos esse a contemplando; idem- 
que esse Esseeos, quod contemplantes; qui et genus 
Rechabitarum fuisse putavit : sed de his infra. Porro 
quod ad ipsum nomen pertinet : Essenos a vite 
sanctitate esse dictos, Chrysostomus ° testatur, cum 
ait: « Esseni, qui etiam Hosii, id est Sancti, dicun- 
tur: hoc enim vult nomen Essenorum a vite ho- 
nestate. » Id et Philo quoque in libro cujus est ti- 
tulus, « Quod liber sit probus, » Esseeos sanctos 
significare, atque a sanctilate illud eos nomen ac- 
cepisse, non obscure declarat. Verum. omnes Chri- 
stianos ipso exordio nascentis Ecclesiz Sanctos esse 
nominatos, satis superius dictum est, cum egimus 
de nomine Christiano. 

5. Sed quoniam (ut diximus) negant novaiores , 
Essenos a Philone conscriptos fuisse Christianos : 
nos, ne majorum duntaxat auctoritate atque nu- 
mero testium agere videamur potius quam rationi- 
bus ac historica verilate, rem ipsam accuratius pro- 
sequemur. Tradunt autem illi, non de Christianis 
locutum esse Philonem, sed de ea Judeorum secta 
historiam contexuisse que Essenorum dicta esset, 
quam Josephus” ante Christi tempus extitisse de- 
monstrat, cum de Herode agit * eisdém nonnihil 
favente. Sane si Plinium atque Solinum ausculte- 
mus, dicere necesse est, fuisse Essenos plane anti- 
quissimos. Plinius * enim in suis Naturalis histori 
libris heec de Essenis et eorum antiquitate conscri- 
psit : « Gens, inquit, sola in toto orbe preter cete- 
ras mira, sine ulla femina, omni venere abdicata, 

sine pecunia, socia palmarum. In diem ex #quo 
convenarum turba renascitur; large frequentanti- 
bus, quos vita fessos ad mores eorum fortune flu- 
ctus agitat. Ita per seculorum millia, incredibile 
dictu, gens eterna est, in qua nemo nascilur : tam 
feecunda illis aliorum vite poenitentia est. » Hee 
Plinius, qui eos in Judea ad Occidentem posila ha- 
bitasse tradit. Solinus ‘, ut qui post Plinium seri- 
psit, et ex Plinio fere omnia accepisse cognoscitur, 
eadem de Essenis cum Plinio scribit, alque iisdem 
propemodum verbis, sic dicens : « Interiora Jude 
Esseni tenent, qui prediti morali disciplina, reces- 
serunt a rilu gentium universarum, majestatis (ut 
reor) providentia ad hunc morem destinati. Nulle 
ibi femine, venere se penitus abdicant, pecuniam 
nesciunt, palmis victitant : nemo ibi nascitur, nec 
tamen deficit hominum multitudo. Locus ipse addi- 
ctus pudicitie est : ad quem plurimi, licet undique 
gentium properant, nullus admitlitur, nisi quem 
castitatis fides et innocentie meritum prosequatur : 
nam qui reus est vel levis culpe, quamvis summa 
ope adipisci ingressum velit, divinitus submovetur. 
Itaque per immensum spatium seculorum, incre- 
dibile dictu, eterna gens est, cessantibus puerpe- 
riis. » Hucusque Solinus. Meminit et Essenorum 
non sine laude Porphyrius, cujus de illis sententiam 
Cyrillus Alexandrinus recilat *. 

6. Verum quod pertinet ad Essenorum antiqui- 
tatem : dum’ dicunt eos per multa seeculorum millia 
extitisse, certe non ea qua sunt dicta facilitate pro- 
bantur; nam nec qui res Judaicas sunt prosecuti, 
tam antiquam originem Essenis tribuunt. Existima- 
mus euim Plinium, quia novisset genus Judeorum 
vetustissimum, Essenorum quoque Judeorum se- 
ctam illis existimasse fuisse congenitam. Potius au- 
tem standum esse scriptoribus gentilibus de rebus 
Judaicis, quam propriis, nemo dixerit; nam quam 
facile ethnici errore lapsi sint, quantumlibet diser- 
tissimi, in rebus Hebraicis conscribendis, ostendi- 
mus superius, cum egimus de ccena pura, et alibi, 
dicturique sumus inferius opportuniori loco : sed 
interim manifestioribus rationibus rem, de qua agi- 
mus, disquiramus. Si enim tam nobile ac prope di- 
vinum vivendi genus ante tot seecula vigebat apud 
Essenos Judos; que ratio est, quod nec in veteri 
Instrumento, nec novo ulla de eo reperiatur habita 
mentio. 

7. Nec est quod quis jure dicere possit, Essenos 
eosdem esse cum Rechabitis, quorum summa cum 
laude meminit Hieremias *. Nam diversa ac plane 
discreta erat utriusque gentis institutio. Rechabite 
enim (ut est sacris litteris consignatum) nonnisi iis 
que terra sponte ferret absque aliqua agrorum cul- 
tura, victum querere consueverant : e contra vero 
Essenos omnes agros colere solitos, et ex his victum 
querere, Philo in libro qui inscribitur, « Quod liber 
sit probus, » et Josephus ‘ testantur. Imo eosdem Re- 

chabitas, temporibus Sedechie, cum Babylonii Hie- 
rosolymam obsiderent, coactos esse intra civitatem 
se recipere, ac sic ab instituto deficere, S. Hierony- 
mus ‘ ad Paulinum scribens testatur : nec certe ali- 
qua amplius de illis in divinis Scripturis mentio ha- 
bita reperitur. Ceterum haud incongruum erit 
dicere Essenos a Rechabitis descendere : nam etsi 
Rechabitarum instituta cessassent, non tamen genus 
illorum extinctum est; de eis enim Dominus dixe- 
rat*: « Non deficiet vir de stirpe Jonadab filii Re- 
chab, stans in conspectu meo cunctis diebus. » Memi- 
nit quidem Hegesippus * de homine Rechabita, qui 
interfuit neci Jacobi Justi. 

8. Admiratione plane digna res est, qnidnam 
sit, quod cum in Evangelio de ceteris omnibus Ju- 
deorum sec!is habeatur mentio, nempe de Phari- 
seis, Sadduceis, Galilwis et Herodianis, de Essenis, 
quorum vit institutio videri poterat pre ceteris 
admiratione digna, omnis memoria silentio prorsus 
obvoluta remanserit. Preeterea, quid est quod idem 
Josephus Judeus duobus jllis disertissimis libris, 
quibus calumnias in Judeos ab Apione congestas, 
totis viribus nisus impugnat atque refellit, simulque 
quicquid nobile dignumve de gente sua ex quibus- 
cumque antiquis.scriptoribus venari potuisset, ex 
abditissimis etiam locis gloriose admodum in me- 
dium profert, de Essenorum instiluto omnium ce- 
leberrimo tacuit, cum eorum gymnasium tam ce- 


lebre apertum esset Alexandria, ubi Apio degere 


consuevit? Certe unico illo Essenorum Judeorum 
vile institutionis exemplo satis poterat procacis ho- 
minis refellere in Judeos congesta mendacia, et 
oblatrantem retundere impudentiam. Rursum si 
(quod ad hee pertinet) ethnicos scriptores consulas, 
qui ante Christum vixerunt, et gentium diversarum 
mores laudatissimos prosecuti sunt : eos Jaudasse 
reperies Gymnosophistas atque Brachmanas, et si 
quos alios qui vile moribus excellentes in orbe 
fuissent, licet in remotissimis regionibus positos ; 
de Essenis vero, qui eos omnes facile antecellerent, 
quique plane ob oculos omnium essent in medio 
terre constituti, ne verbum quidem fecisse reperies. 
Sit in exemplum in primis Trogus Pompeius, et 
ejus abbreviator Justinus *, qui agens de origine et 
moribus Judeorum, de Essenis ne meminit qui- 
dem. Insuper et Strabo cosmographorum clarissi- 
mus, qui ex instituto non tantum orbis situm, pro- 
vinciarumque civilates et loca, sed et gentium 
mores suis scriptis est exactissime prosecutus; cum 
agit de Judzis, eorumque origine atque moribus, 
de Essenis, qui claritate sua obscuri esse non pote- 
rant, nihil penitus refert. Aristeas item in commen- 
tario quem scripsit de Septuaginta duobus interpre- 
tibus, cum Judzorum instituta summa cum laude 
recenseat, nullam prorsus menlionem fecit de Esse- 
nis. ‘ 
9. Verumi nec in his contentiosum funem trahi- 

mus, ut negemus ante Christum fuisse Essenos, 
Demus nihilominus Josepho , sive aliis, ut Essenos- 
dicamus fuisse Judeos ex Judeis , eosdemque etiam 
ante Christum Herodis majoris tempore claruisse 
(nulla enim antiquior apud Josephum de eis habe- 
tur memoria) ac iisdem, quos ait, vite instilulioni- 
bus claruisse : quis prohibet dicere , eosdem predi- 
catione Apostolorum conversos, inter Christianos 
professos esse? Nam si (quod natura insitum est) 
habentium symbolum sit facilis communicatio : 
quomodo non magis ex his quam aliarum sectarum 
Judeis Christiana religio potuit propagari? Equi- 
dem omnes sectas, que erant in Palestina, Cbri- 
stum Dominum aliquando aversatis esse, nempe 
Phariseos , Sadduceos , Herodianos, et Samaritas , 
evangelica attestatione exploratum habetur. De Es- 
senis vero, quod aliquando vel Domino, vel ejus 
Apostolis atque discipulis vel minimum negotium 
fecerint, nusquam legitur. Imo quo magis hi Phari- 
seis ac Sadduceis dissentirent , eo facilius Christia- 
nis consensisse , quos illi vehementer aversarentur, 
facile credi potest. Non ita tamen hee dicimus, ut 
velimus omnes Essenos Christi fidem esse sectatos 
(nam ex his complures in sua perfidia remansisse , 
Philastrius ! testatur) sed quod ex Judeis credenti- 
bus Esseni potius quam Pharisei vel Sadducei Chri- 
stianam religionem fuerint amplexati ; cum preser- 
tim in perscrutandis Prophetis illos intentos fuisse 4 
ac ob eam causam veritatem rerum futurarum atti- 
gisse, Porphyrius ? de illis testetur. 

10. Est et de his illud non leve argumentum : 
nam antiquiores Esseni, qui a Josepho describun- 
tur, ab his quia Philone sunt positi, nonnihil diffe- 
runt : ut appareat, hos ex illis provenientes, non ta- 
men eosdem esse cum illis : quippe qui Christianam 
religionem consectati, pristinum vile genus, ubi 
Christiana religio non contradiceret , non relique- 
rint, sed perfectiorem nacti legem, excultiorem quo- 
que vite institulionem sint professi. Hinc videas , 
Essenos quorum meminit Josephus, in Judea agen- 
tes, eorumque rigidiores (nam idem de aliis Essenis 
item agit , qui molliores essent ducerentque uxores) 
in multis remissiores illis fuisse qui agerent in 
zypto ; quorum Philo texit historiam. Nam de suis 
Essenis testatur Josephus, agere solitos in civitati- 
bus : qui vero a Philone scribuntur, foris in hortis 
ac villis vivere consueverant. Insuper illos prandere 
quotidie atque ccenare , scribit Josephus : istos vero 
nonnisi semel in die post occasum solis cibum su- 
mere consuevisse , tradit Philo; qui ex his aliquos 
ad tertium usque diem jejunos durasse, et alios sex 
diebus sic itidem permansisse testatur. Rursum illis 
per singulos pulmentum apponebatur a coquo : istis 
vero pro opsonio, licet convivarentur, sal tantum 
cum pane et hyssopo satis erat. Sunt et alia com- 
plures inter eos in ritibus differentize : ut plane per- 
spicuum sit, eos, etsi nomine convenirent, complu- 
ribus institutis inter se fuisse distinctos ; ac proinde 


1 Philastr. de heres. — 2 Apud Cyril. in Jud. lib. v. 
7A 


562 


Essenos Alexandrinos , alios diversosque fuisse ab 
his, quos in Judea agere solitos Josephus affirmat. 

4. Sed et illud magnopere considerandum , 
Essenos non alibi quam in Judea numeroque fuisse 
supra quatuor millia , ut Josephus * testatur : quod 
quidem et Philo confirmat in eo libro, quem inscri- 
psity « Quod liber sit omnis sapiens. » At cum idem 
Philo in libro quem de Vita contemplativa conscri- 
psit, dicat ejusmodi genus hominum apud Alexan- 
driam mazno esse numero, imo et in aliis Agypti 
regionibus agere, quin insuper et in multis orbis 
partibus ; ac etiam addat, idem vite genus a Grecis 
et barbaris esse receptum : satis manifeste declarat , 
nonn‘si de Christianis esse locutum, qui ubique 
terrarum et ex omnibus gentibus ejusdem vite, his 
primis Ecclesia temporibus, in eumdem ferme mo- 
dum institutum excolerent. Quis enim unquam le- 
git, Grecos vel barbaros factos Essenos , vel Judaos 
Essenos in aliis orbis provinciis reperiri? Sic igitur 
cum post Christi adventum Essenos, quos Philo de- 
scribit, ab antiquis Judais Essenis differre certum 
sit; alios hos diversosque ab illis jure esse censen- 
dos , nempe Christianos, qui augustiorem sublimio- 
remyue vitam a suis majoribus fuerint amplexati , 
merito jureque dici posse videtur. Et unde rogo, 
tantopere post Evangelii praedicationem, testante 
Philone, longe lateque per orbem auctus est nume- 
rus Essenorum; nisi quod iidem erant Christiani , 
predicatione apostolica ubiqne gentium propagati ? 
Quod si et observation:ym diei sabbati Philo in Esse- 
nis commendat ; haud mirum est, cum et Apostolos 
etiam judaizasse , eorum Acta testentur, hocque est 
quod provide §. Hieronymus ait : « Videns Philo 
Judorum disertissimus primam Ececlesiam adhuc 
Judaizintem, quasi.in laudem sue gentis, librum 
super eorum conversatione conscripsit. » Sive ergo 
velimns, dictos Christianos apud Alexandriam agen- 
tes, quod ex Essenis ad fidem Christi venissent, esse 
nominatos Essenos, vel a Philone sic appellatos , 
quod magna ex prrte Essenorum vitam viderentur 
esse imitati, vel yuod non Essenos, sed Jessxos, vel 
Essaeos a contemplatione, vel sanclitate, eo nomine 
(ut diximus ex Philone Epiphanio, et Suida) libuerit 
nominare Christianos : satis ex his omnibus constare 
_ arbitror, ipsum Philonem , secundum Eusebii, Epi- 
phanii, Hieronymi, et aliorum sententiam , nonnisi 
de Christianis esse locutum; ita tamen, ut licuit 
externo homini, rerum nostrarum secreta inexplo- 
rata habenti, et que essent Judzorum Christiano- 
rum, Judais prorsus adscribere cupienti. 

42. Haud enim est dubitandum, magna ex parte 
Ecclesiam Alexandrinam a Marco ex Judzis potius 
quam A®gyptiis esse collectam : tum quod (ut idem 
testatur Philo in libro quem scripsit in Flaccum) 
constct Aizyptios antiquo odio fuisse in Judeos in- 
fensissimos , atque eos maxime omnium aversatos , 
iis presertim temporibus, quibus (ut vidimus) tam 
immaniler sub Caio in eos fuerant debacchati : ac 

proinde Marcum Judeum hominem ab eis spretum, 
contumeliis affectum, ac denique fuisse occisum. 
Tum etiam quod pre ceteris orbis nationibus Aigy- 
ptii essent suarum superstitionum tenacissimi ; hine 
Cicero ' in Tusculanis : « Agyptiorum morem quis 
ignorat? quorum imbute mentes pravitatis errori- 
bus, quamvis carnificinam prius subierint, quam 
ibim , aut aspidem , aut felem , aut crocodilum vio- 
lent. » Verum etsi daremus (quod nullo pacto fa- 
ciendum putamus) neminem Gentilium Aigyplio- 
rum ad religionem Christianam amplexandam esse 
conversum, tamen nullo id esset impedimento , 
quin abundans florensque Ecclesia in Aigypto ex 
Judeis indigenis , atque aliarum nationum homini- 
bus illic agere solitis, colligi potuisset : affirmat 
enim idem Philo in citato nuper libro, quem scripsit 
in Flaccum, non minus quam decies centena nsillia 
Judexorum hoc ipso tempore A’gyplum habitasse. 
13. De externis vero ibidem agentibus, preestat 
hic recilare Dionis > cognomento Chrysostomi , qui 
his ipsis temporibus scribebat, de Alexandria civi- 
tate ad Alexandrinos hac verba : « Et nunc hee dixi 
de civitate, ostendere vobis cupiens , quod si inho- 
neste geratis , hoc clam fieri non possit, neque inter 
paucos, sed inter omnes homines. Video enim ego 
non solum Grecos apud vos, neque Italos, neque 
a propinquis regionibus, Syria, Libya, Cilicia, neque 
qui supra illos Authiopes habitant, neque Arabes , 
sed etiam Bactrianos, Scythas, et Persas, et Indorum 


-quosdam , qui concurrunt, et semper apud vos ver- 


santur. » Hec ille. Merito igitur Ammianus ° verti- 
cem omnium civilatum appellat Alexandriam. He- 
rodianus ‘ autem «que primum locum eidem post 
Romam tribuit, nisi quod de secunda palma cum ea 
tradit certasse Carthaginem. Quod autem ab Auso- 
nio * quarto loco post Romam constituatur,. nempe 
post Constantinopolim, Carthaginem, et Antiochiam, 
id inde accidit, quod (ut tradit Ammianus *) sub 
Aureliano imperatore bellis civilibus, disruptis moe- 
nibus , perdidit regionum maximam partem. Porro 
hoc tempore Alexandria florentissima erat , princi- 
pem facile vendicans sibi locum. Merito igitur, id 
agente divino numine, subiit in mentem Petri pa- 
storis omnium, ut dileclissimum discipulum Mar- 
cum, quem immensi amoris causa filium suum ap- 
pellat 7, mitteret Alexandriam , ut ibi Evangelium 
predicaret, ubi velut in qguodam orbis theatro ex 
Asia, Africa, et Europa tot gentes essent simul col- 
lect : idemque jure effecerit, ut ex tot nationibus 
Ecclesia nobi: issima suo ipsius nomine congregata , 

post ] Romanam haberetur omnium facile princeps : 
quam (ut vidimus) a Marco primum fundatam , sta- 
bilitam , ac demum sanguine consecratam , post i p- 
sum Adminieemiien consensu omnium ‘Arua 
accepit, tenuifque. (ut dictum est) annis viginti 


duobus. 

14. Neronis sevitia. — Rome interim Neronis 
sevitia una cum impudicitia in dies magis grassata, 
optimos quosque e medio tollere ccepit : idemque 
Octaviam uxorem calumniis circumventam, in insu- 
lam relegatam , mori tandem balnei vapore compu- 
lit. Sed et avaritia principis his conjuncta flagitiis , 
ditissimos quosque libertorum, et inter alios Pallan- 

tem, penes quem fuerat summa imperii tempore 
Claudii, e medio sustulit. Sed hac et alia Tacitus .*. 
et alii pluribus. Cum vero hec Rome agerentur ; 
Romanus exercitus sub Peto duce a Parthorum rege 
Pacoro sub jugum turpiter mittitur. 

4. Consules. — Ad num. 1. Coss. P. Marius Cel- 
sus, et L. Asinius. 

2. Therapeute Essent Christiant non erant. — 
Ad num. 4 et seqq. Extat Philonis liber, in quo 
disserit de vita quorumdam philosophorum, qui 
relictis civitatibus in agro et solitudine degentes, 
orationibus et contemplationi vacabant, quos The- 
rapeutas dictos fuisse ait, et mulieres Therapeutrias. 
Hos Eusebius vult christianos fuisse, aliisque per- 
suasit : quem deceptum fuisse Scaliger lib. 6 de 
Emendat. Temp., et Valesius in Notis Eusebianis 
lib.2,c. 17, observarunt. Nam Philo inquit habuisse 
Therapeutas scripta veterum quorumdam sue secte 
auctorum, qui legem allegorice exposuissent; que 
de Christianis accipi non possunt, qui tum novelli 
erant, et nudiustertius nati. Certe scripta illa vetu- 
storum auctorum et principum illius secté, non sunt 
Prophetarum libri. Hos enim diserte ab illis separat 
Philo. Quod si dicas esse forsitan Evangelia et Epi- 
stolas Apostolorum, respondet Valesius, hec vixdum 
scripta fuisse Philonis etate; tantum abest ut Apo- 
stoli et Evangelist pro vetustis auctoribus haberi 
eliam tum possent, presertim a Philone, qui et 
apostolicorum temporum fuit zqualis, et cum Petro 
familiariter Rome versatus est, si Eusebio credimus. 
Ex quibus aperte colligitur, Philonem eo in libro de 
Christianis non loqui, ut pluribus ostendit Valesius. 

3. Therapeute ab Essenis distincti. — Scaliger 
laudatus duo Essenorum genera fuisse scribit ; alios 
Practicos, de quibus in priori libro Philo agit : 
alios Theoreticos : additque, illos Philonis Therapeu- 
tas Essenos fuisse. Sed hoc ultimum a Valesio citato 
confutatum. Nam primum quidem Philo in toto illo 
libro de Vita contemplativa nusquam illos Essenos 
nominat; imo statim in ipso libri exordio Thera- 


peutas ait nuncupatos fuisse, et mulieres ejusdem . 


instituti Therapeutridas. Deinde Esseni in Judea 
tantum erant et Palestina, ut diserte scribit Philo, 
tum in libro, Quod omnis probus sit liber ; tum in 
Apologia pro Judzis, quam citat Eusebius in lib. 8 
de Preparatione. Therapeute vero per omnem Gre- 
ciam ac Barbariam diffusi erant; sed precipue in 


Agypto circa Mareotem degebant, ut ait Philo, qu 
Mareoticam eorum patriam et quasi Mcetropolim 
fuisse testatur, quo prestantissimus quisque Thera- 
peutarum commigrabat. Denique Josephus diligen- 
tissimus scriptor, cum de Essenorum secta duobus 
in locis ex professo disseruit, tameén de illis Theore- 
ticis Essenis ne verbum quidem dicit. Judaice itaque 
religionis cultores erant Therapeute ; maxime cum 
Philo, nihil preter legem ac prophetas, eos lecti- 
tasse scribat : sed Fsseni non fuere, ut ante Valesium 
Photius in Bibliotheca Cod. 4103 tradidit. Qua de re 
fusius Valesius. 

4, Ascete, non monachi, a S. Marco Alexan- 
drie institut?. — Eusebius lib. 2, cap. 47, de Phi- 
lone loquens alt : du xal roy Boy Tay Teo huty doxntay 
os eu podora dupredorara toropav, etc. Quee verba sic 
Christophorsonus vertit : « Jam vero cum eorum 
vivendi ralionem, qui apud nos ascete, id est, 
monachi religiosique virtutis studio et exercita- 
tioni maximi dediti, appellati sunt, quam accu- 
ratissime percenseat, » etc. Rectius Valesius : « Et 
cum philosophorum ascetarumque nostrorum vi- 
tam describit, etc. » Ascete enim priscis illis tem- 
poribus vocabantur, qui inter Christianos strictius 
quoddam ac durius vite genus profitebantur. Quam 
vocem a philosophis mutuati erant, qui exercita- 
tionem virtutis, atque abstinentic doxxo~ vocabant. 
Est apud Arrianum in lib. 3 Dissertationum , ca- 
put meg doxioews. Sic apud Artemidorum in lib. 4, 
cap. 33, Alexander quidam philosophus doxnrig vo- 
catur. Et Philoin illud : Excitatus est Noe, pag. 280, 
doxnrnv pietalis exerciliis deditum vocat. Recte igi- 
tur Rufinus citata Eusebii verba tam de clericis, 
quam de monachis interpretatus est : « Sed et absti- 
nentium vitas eorum duntaxat, qui nunc in ecclesiis 
vel monasteriis degunt, describit ad liquidum. » 
Que si animadvertisset Scaliger, non tam facile 
Eusebium reprehendisset. Neyue enim is Monachosa 
Marco institutos esset dicit Alexandriw, sed Ascetas. 
Hi autem multum distant a Monachis, ut genus dis- 
tat aspecie. Et Ascete quidem in Ecclesia semper 
fuerunt; Monachorum vero nomen et institutum 

serius ceepit. Verum est, Cassianum lib. 2 Institu- 
tionum, cap. 5, Sovomenum et alios, quos Baronius 
secutus est, hunc Eusebii locum de monachis acce- 

4. Cladem venturam Jerosolymis Jesus Anant 
 filius predicat.— Annus Christi sexagesimus quintus 
adscribilur Fastis sub consulatu Memmii Reguli et 
Virginii Rufi, idemque annus quartus ante bellum 
Judaicum cceptum, octavus vero ante Hierosolymo- 
rum obsidionem numeratur; quando venturam cla- 
dem Deus ab bocanno voluit innotescere, et assiduo 
predici, ut de patratis facinoribus populus ageret 
penitentiam. Quisnam fuerit vates iste, et quid ea 
usa passus sit, Josephus * his verbis describit : 
«Quod autem his horribilius fuit, Jesus quidam fi- 
lius Anani, plebeius et rusticus, quadriennio prius 
quam bellum gereretur, in summa civitatis pace 
atque opulentia, cum ad festum diem venisset, quo 
ategias in honorem Dei componi in temploab homi- 
nibus mos est, repente clamare coepit.: Vox ab 
Oriente : Vox ab Occidente : Vox a quatuor ventis : 
Vox in Hierosolymam et templum : Vox in maritos 
novos, novasyue nuptas : Vox in omnem hunc po- 
pulum. Atque hee interdiu noctuque clamitans , 
omnes civitatis vicos circuibat. Nonnulli autem vi- 
rorum insignium, adversum omen indigne feren- 
tes , corripiunt hominem , mullisque verberibus 
afficiunt. Ile autem neque pro se, nec ad eos qui se 
multabant, secreto quicquam locutus, eadem que 
prius vociferans, perseverabat. Magistratus autem 
rati, quod erat verum, magis divinum esse hominis 
motum, ducunt eum ad Romanum prefectum : ubi 
plagis usque ad ossa laceratus, neque supplex cui- 


1 Joseph. de bello Jud. 1. vir. ¢. 12 


PETRI ANNUS 241. — CHRISTI 65. 


pisse. Sed longe ab Eusehii mente, inquit Valesius in 
Notis, a quo hac mutuati sumus. 

quam fuit, neque lacrimavit : sed ut poterat, incli- 
nans maxime flebiliter vocem, ad singulos ictus 
respondebat : Veh, veh Hierosolymis! 

« Albino autem interroganti (is namque judex 
erat) quis esset, vel unde ortus, aut cur ista diceret, 
non respondit. Non prius autem cessavit a luctu mi- 
sere civitatis, donec eum Albinus furere judicatum 
dimisit. Ille autem ad belli usque tempus neque 
adibat quemquam civium, neque loqui visus est : 
sed quotidie velut orationem quamdam meditatus, 
Veh, veh Hierosolymis, querebatur. Sed neque im- 
precatus est cuiquam, cum in dies singulos mul- 
ctaretur, nec victum offerentibus benedicebat. Sola 
vero responsio ad omnes erat triste prasagium. 
Maxime autem diebus festis vociferabatur : idque 
per annos septem et quinque menses continuos fa- 
ciens, neque voce raucior fuit, neque delassatus est, 
donec obsidionis tempore, ipsa re perspectis augu- 
rlis, ipse quievit. Supra murum enim circumiens 
iterum, Veh, veh civitati, ac templo, ac populo, 
maxima voce clamitabat. Cum vero ad extremum 
addidit, Veh etiam mihi, lapis tormento missus 
eum statim peremit, animamque adhuc illa omnia 
lugentem dimisit. » Sic Josephus, et mox subdit : 
«Hee si quis reputet, profecto inveniet Deum qui- 
dem hominibus consulere, modisque omnibus pra- 
monstrare que sint eorum generi salutaria, ipsos 
autem ob dementiam suam malis voluntariis in- 
terire. » Cetera autem prodigia, quae eamdem cla- 
dem precesserunt, suis locis ordine temporum re- 
censebimus. 


Anno periodi Greco-Romane 5556. — Olymp. 240. an. 3. — 


“= 


Urb. cond. 816. — Jesu Christi 63. secundum Baronium 65. 


— S. Petri 10. — Neronis imp. 10. 


4. Consules. — Ad num. 4. Coss. C. Memmius 
Regulus, et L. Virginius Rufus, ut ostendit card. 


Norisius in Epistola consulari ex inscriptione Gru- 
teriana pag. 8, 

4. Christiani de incendio Urbis accusati tor- 
mentis plectuntur. — Currente jam anno Christi 
Domini sexagesimo sexto, coss. C. Lexanio et M. Li- 
cinio, Christiani, qui Rome erant, de incendio 
Urbis: calumniam passi, seevissimis lisdemque di- 
versis mortis generibus enecantur. Rem gestam in 
hec verba describit Tacitus *: « Sequitur clades, 
forte, an dolo principis, incertum : nam utrumque 
auctores prodidere : sed omnibus que huic Urbi 
per violentiam ignium acciderunt, gravior atque 
atrocior. Initium in ea parte Circi ortum, que Pala- 
tino Celioque montibus contigua est. Ubi per taber- 
nas, quibus id mercimonium inerat quo flamma 
alitur , simul cceptus ignis , et statim validus, ac 
vento citus longitudinem Circi corripuit. Neque 
enim domus munimentis septe, vel templa muris 
cincta, aut quid aliud more interjacebat. Impetu 
pervagatum incendium plana primum, deinde in 
edita assurgens, rursus inferiora populando anteiit 
remedia velocitate mali, et obnoxia. Urbe arclis iti- 
neribus hucque et illuc flexis, atque enormibus 
vicis, qualis vetus Roma fuit. Ad hoc lamenta pa- 
ventium feminarum fessa elate, aut rudis pueriliz 
etas, quique sibi, quique aliis consulebant, dum 
trahunt invalidos, aut opperiuntur, pars morans, 
pars festinans, cuncta impediebant, et sepe dum 
in tergum respectant, lateribus, aut fronte circum- 
veniebantur : Vel si in proxima evaserant , illis 
quoque igni correptis, etiam que longinqua credi- 
derant, in eodem casu reperiebantur. Postremo quid 
vitarent , quid peterent ambigui, complere vias, 
sterni per agros : quidam amissis omnibus fortunis 
diurni quoque victus, alii charitate suorum , quos 
eripere nequiverant, quamvis patente effugio, in- 
teriere. Nec quisyuam defendere audebat, crebris 
multorum minis restinguere prohibentium; et quia 
alii palam faces jaciebant, atque esse sibi auctorem 
vociferabantur ; sive ut raptus licentius exercerent, 
seu jussu. 

2.«Ko tempore Nero Antii agens, non antein Ur- 
bem regressus est, quam domui ejus, qua palatium 
et Mecenatis hortos continuaverat, ignis propinqua- 
ret. Neque tamen sisli potuit, quin et palatium, et 
domus, et cuncta circum haurirentur. Sed solatium 
populo exturbato et profugo, campum Martis, ac 
monumenta Agrippe, hortos quin etiam suos, pate~ 


{ 1 Tac. Jib. xv. 


fecit. Et subitaria edificia extruxit, que multitudi- 


nem inopem acciperent. Subvectaque utensilia ab 
Ostia et propinquis municipiis ; pretiumque fru- 

menti minutum usque ad. ternos nummos. Que 
quanquam popularia, in irritum cadebant; quia 
pervaserat rumor, ipso tempore flagrantis Urbis, 

iniisse eum domesticvam scenam, et cecinisse Troja- 

num excidium, presentia mala vetustis cladibus 
assimulantem. Sexto demum die apud imas Esqui- 
lias finis incendio factus, proruptis per immensum 
edificiis, ut continue violentize campus et velut va- 

cuum celum occurreret. Necdum posito metu, redi- 
bat levius rursum grassatus ignis, patulis magis 

Urbis locis, eoque strages hominum minor; delubra 
deum, et porticus amceniltati dicate lalius proci- 

dere. Plusque infamie id incendium habuit, quia 

preediis Tigillini A’milianis proruperat. Videbatur- 
que Nero condende Urbis nove, et cognomento suo 

appellande gloriam querere. Quippe in regiones 

quatuordecim Roma dividitur : quarum quatuor 

integre manebant, tres solo tenus dejecte : septem 

reliquis pauca tectorum vestigia supererant, lacera, 

et semiusta. Domuum, insularum, templorum que 

amissa sunt, numerum inire haud promptum fuerit : 

sed vetustissima religione, quod Servius Tullius 

Lune, et Magna ara fanumque, que presenti Her- 

culi Arcas Evander. sacraverat, edesque Statoris 

Jovis, vota Romulo, Numeque regia et delubrum 

Vestas cum penatibus populi Romani, exusta; jam 

opes tot victoriis queesite , et Gracarum artium 

decora, exin monumenta ingeniorum antiqua et in- 

corrupta, quamvis in tanta resurgentis Urbis pul- 

chriltudine, multa seniores meminerant, que repa- 

rari nequibant. Fuere qui annolarent decimo quarto 

kal. Sextiles principium incendii hujus ortum, quo - 
et Senones captam Urbem inflammaverant. » Hee 

Tacitus, qui post multa de Neronis edificiis enarrata 

hec subdit. 

3. « Mox petita a diis piacula , aditique Sibylle 
libri, ex quibus supplicatum Vulcano , Cereri, Pro- 
serpineque, ac propitiata Juno per matronas, pri- 
mum in Capitolio, deinde apud proximum mare : 
unde hausta aqua templum et simulacrum dex 
prospersum est; et lectisternia et pervigilia celebra- 
vere femine, quibus mariti erant. Sed non ope hu- 
mana, non largilionibus principis, aut deum pla- 
camentis decedebat infamia, quin jussum incendium 
crederetur. Ergo abolendo rumori Nero subdidit 

reos, et exquisitissimis poenis affecit , quos per fla- 
gitia invisos vulgus Christianos appellabat. Auctor 


nominis ejus Christus, qui Tiberio imperitante per 


procuratorem Pontium Pilatum supplicio affectus 
erat. Repressaque in presens exitiabilis superstitio 
rursus erumpebat, non modo per Judeam, origi- 
nem ejus mali, sed per Urbem etiam, quo cuncta 
undique atrocia aut pudenda confluunt, celebran- 
turque. Igiltur primo correpti qui fatebantur, deinde 
indicio eorum multitudo ingens, haud perinde in 
crimine incendii, quam odio humani generis con- 
victi sunt. Et pereuntibus addita ludibria, ut fera- 


rum tergis contecti, laniatu canum interirent, aut ’ 


crucibus affixi, aut flammandi; atque ubi defe- 
cisset dies, in usum nocturni luminis urerentur. » 
4. Sed quomodo id fieri soleret, accipe in pri- 
mis ex Juvenale , cum ait satyra prima : 


Pone Tigillinum : teda lucebis in illa : 
Qua stantes ardent qui fixo gutture fumant. 


Ubi vetus glossographus a Pitheo editus hec 
habet : « Tigillinum sileseris, vivus ardebis, quem- 
admodum in munere Neronis, de quibus ille 
jusserat cereos fieri ut lucerent spectatoribus , cum 
fixa essent guttura ne se curvarent. Nero maleficos 
teda, papyro, et cera supervestiebat, et sic ad ignem 
admoveri jubebat. Hec ibi: sed per maleficos aucto- 
rem intellexisse Christianos, ex his que recitata 
sunt ex Tacito, quisque perfacile potest intelligere. 
Seneca , qui Neronis vixit temporibus, cum plura 
recenseat genera tormentorum ‘ ait: « Illam tuni- 
cam alimentis ignium et illitam et intextam; » et 


Juvenalis *. 


Ausi quod liceat tunica punire molesta. 


Sed quomodo, ait Juvenalis : « Fixo gutture 
fumant? » numquid (quod ibidem ait Seneca) per 
adactum per medium hominem, qui in os emer- 
gat, stipitem? Utcumque id fieri contigerit, his 
adeo acerbissimis cruciamentis tune accidit quam- 
plurimos Christianorum vila defungi. 

5. Subdit autem Tacitus : « Hortos suos ei spe- 
ctaculo Nero obtulerat, et circense ludicrum edebat, 
habitu aurige permixtus piebi, vel curriculo insi- 
stens. Unde, quanquam adversus sontes et novissi- 
ma exempla meritos , miseratio oriebatur, tanquam 
non utilitate publica, sed in sevitiam unius absu- 
merentur. » Hucusque Tacitus : qui quidem, quod 
Christianos ob flagitia dicat fuisse invisos; vel id 
accidit, quod deos constantissime detestarentur , 
eaque ratione impii haberentur; vel quod nomine 
christiano complures vagarentur heretici obsccenis- 
sima perpetrantes : sicque factum esse videtur, ut 
christianum nomen infamaretur, quecumque enim 
essent turpia hereticorum, queque etiam conficta 
de Judzis essent ab Apione, vel aliis, ea omnia in 
Christianos, quod ex Judzis progeniti essent, ca- 


1 Senec. ep. xiv. —? Juvenal. satyr. VII. 


PETRI ANNUS 22. — CHRISTI 66. 


lumniose admodum redundabant. Sanctissimi enim 
Patres, qui pro Christianis scripserunt ad impera- 
tores apologias, hec sunt plenius prosecuti. Sed de 
his nos alias fusius. 

6. Quod olim suis predixerat Christus, dicens : 
« Eritis odio omnibus hominibus propter nomen 
meum :» satis hoc et aliis exemplis plurimis de- 
claratur : nimirum quod ipsum nomen esset in 
crimen; quamobrem verum illud Taciti: « Haud 
perinde in crimine incendii, quam odio humani 
generis convicli sunt; » sed mendaciter illud : horum 
aliquos crimen esse confessos, atque alios ab his 
esse delatos. Eadem enim plane constantia, qua 
Christiani veritatem mille pcenis subjecti profite- 
bantur, eadem prorsus, ne mendacium loquerentur, 
fortiter perstare consueverant. At quis certius Nero- 
nis artes novit, quam idem ipse Tacitus, qui hee 
scripsit? nimirum (quod proxime in Oclaviam hone- 
stissimam feminam suam uxorem fecerat) cum quis 
sibi invisus e medio tollendus esset, falsa mox cri- 
mina, noveque excogitate calumniz, nactis e vesti- 
gio accusatoribus, erant in promptu. At Tacitus 
odio , quo et ipse flagrabat in Christianos, quo va- 
care debent omnes qui res gestas scribendas susci- 
piunt, parum liberalis historici, sed hominis qui 
permoveretur affectibus, specimen edidit: quippe 
qui, cum tam sua ipsius sententia quam totius po- 
puli opinione Nero auctor haberetur incendii; ni- 
hilominus sontes Cbristianos appellat. At nonne 
idem ipse Tacitus ‘ Subrii Flavii tribuni militum 
ipsi Neroni coram palamque Urbis incendium expro- 
brantis recitat verba. « Odisse ccepi, postquam par- 
ricida matris et uxoris, auriga, histrio, et incen- 
diarius extitisti. » An non se id facturum Nero ante 
predixerat? sic de eo affirmante Suetonio * : « Sed nec 
populo, aut meenibus patrie pepercit. Dicente quo- 
dam in sermone : *Ep.ov bavovres yata ptyonte aust, imo : 
inquit, éu.v favros planeque ita fecit.» Latine autem 
sic ex quodam versu : 


Me moriente terra misceatur igni : 


sed ex se addidit : 


Me vivente. 


7. Cur autem id fecerit, hanc idem Suetonius 
affert causam : « Nam, inquit, quasi offensus defor- 
mitate veterum edificiorum, et angustiis flexuris- 
que vicorum, incendit Urbem, tam palam, ut pleri- 
que consulares cubicularios ejus cum stupa tedaque 
in prediis suis deprehensos non attigerint; et que- 
dam horrea circa domum Auream, quorum spa- 
tium maxime desiderabat, vi bellicis machinis labe- 
factata atque inflammata sint, quod saxeo muro 
constructa erant. » Hec Suetonius : eadem ferme 
Dio *, et alii, quorum nullus habetur auctor, qui 
audeat Christianos vel leviter in crimen adducere. 


' Tacit. lib. xv. Annal. — ? Suet. in Neron: c. 38. — * Dio in 

8. Quod vero Tacitus sex dies incendium per- 
durasse testetur, totidemque Suetonius affirmet, ac 
septem noctes : hac de velementiori incendio eos 
intellexisse certum est. Etenim (ut idem addit Ta- 
citus) levius rursus grassatus est ignis: quamobrem 
nec ante novem dies fuisse extinctum velus inscri- 
ptio docet, cujus hec sunt verba * : 


SUSCEPTO. Q. DIVERAT. NEGLECTUM. 
NEC REDDITUM. INCENDIOR. ARCENDORUM. CAUSA. 
QUANDO URBS. PER. NOVEM. DIES. ARSIT. NERO- 
NIANIS. ‘TEMPORIBUS. ET. HAC. LEGE. DEDICATA. 
EST. NE. CUL. LICEAT INTRA. HOS. TERMINOS. 
ZEDIFICIUM. EXTRUERE. MANERE. NEGOTIARI. AR- 
BOREM. PONERE. ALIUDVE. QUID SERERE. ET. UT. 


EX. VOTO. 


PRATOR. CUI. HAC. REGIO. SORTI. OBVENERIT. 
LITATURUM. SE. SCIAT. ALIUSVE. QUIS. MAGIS— 
TRATUS. VOLCANALIB. X. K. SEPTEMB. OMNIBUS. 


ANNIS VITULO. ROBIO. ET. VERRE. 


9. Quod autem ad Christianos Rome agentes 
spectat : heec persecutio prima dicenda est, licet (ut 
ex Tacito vidimus) repressa cum esset, iterum (ut 
ait) erumpebat Christiana religio : Neroni quidem 
omnes tribuunt primam ; de quo hee Tertullianus * : 
« Consulite commentarios : illic reperietis primum 
Neronem in hance sectam tum maximne Rome orien- 
tem Cesariano gladio ferocisse. Sed tali dedicatore 
damnationis nostre etiam gloriamur : qui enim 
scit illum, intelligere potest nonnisi grande aliquod 
bonum a Ncrone dampatum; » et in Scorpiaco *: 
« Vitas Casarum legimus: orientem fidem Rome 
primus Nero cruentavit : » allud-ens nimirum ad 
Suetonium * hac de Nerone scribentem ; « Afflicti 
suppliciis Christiani, genus hominum superstilionis 
nove et milefice. » . 

40. Ejusmodi plane a Gentilibus censebantur 
Christiani, quos modo presligia ores, modo impo- 
stores atjue sopbistas execrabiles, Critias apud Lu- 
cianum appellat in Philopatro, apud quem et le- 
guntur de ip-is derisiones ille ejusdem Critia, 
pre licationem evangelicam subsannantis, etin hunc 
modum deridentis, ac detestantis: « Phy, Phy, Phy, 
Phy, nugas illas, Heu, Heu, Heu, Heu, consulta- 
tiones malas. Ve, Ve, Vx, Ve, spei ioani. Iusuper 
quod apostolici viri egenles esse viderentur atque 
pauperrimi, et secundum illud Apostoli; « Sicut 
egentes, mu'tos autem locupletantes, » ex sacris ac 
divinis Scripturarum oraculis, Gentilibus ‘fidem 
christianam capessentibus, summam gloriam atque 
felicititem, ac denique bonorum omnium pollice- 
rentur affluentiam : eos irrisor Critias et alii nu- 
gaces illi similes deridebant, scoimatibus atque 
dict-riis pariter subsannabant; jactantes nimirum 
homines advenisse, qui vias auro essent inundaturi, 
cum tamenipsi pannosi esseat, atque carerent obolo : 
eajue omnia nonnisi levissima esse somnia, quibus 


1 Descripta habetur ab Ald. in lib. de Orthograph. pag. 341. — 2 Ter- 

populum deciperent, atque anicularum inventa di- 
clitabant. Hisce igitur cachinnis atque ludibriis soliti 
erant Gentiles traducere religionem Christianam. 
Ex his videas, nonnisi divini numinis potentia fa- 
ctum esse, ut Christiana religio, que infamis ac 
prorsus execrabilis haberetur, atque inanis prorsus 
et vana, que et insuper furenti Cesarum gladio 
sepe compesceretur, nihilominus in dies magis ma- 
gisque longe lateque in Urbe et Orbe feliciter leta 
foecunditate et foetu amplissimo germinaret. Sed de 
his superius, et alias inferius seepe. Quod autem ad 
necatos a Nerone Christianos pertinet, agitur in 
Martyrologio Romano eorum omnium memoria 
annua octavo kal. Julii; ibique iidem primitie 
martyrum, quod passi Rome essent primi, dicun- 
tur. 

44. At nec illud dicere preetermittimus extare 
Senece nomine epistolam ad Paulum de incendio 
Neroniano : scd mea sententia ab alio quopiam po- 
tius ficta videtur , quam a Seneca scripta : cum tam 
aperta in ea asserantur.mendacia, nimirum centum 
tantum triginta duas arsisse domos, et quatuor in- 
sulas : nam cum ex quatuordecim Urbis regionibus 
quatuor tantummodo integras remansisse testetur 
Tacitus, longe quidem majorem exustarum domo- 
rum et insularum numerum extitisse oportuit. Rur- 
sum cum eadem epistola data habeatur V kal. 
Aprilis, sub Aproniano et Capitone consulibus ; 
plane dicendum esset, eam quinque annos ante 
incendium scriptam esse ; quinto enim Neronis 
anno hi consulatum gessere : cum alioqui, teste Ta- 
cito,.qui res gestas Neronis per annos singulos ac- 
curale digessit, hoc anno, sub consulibus Memmio 
Regulo et Virginio Rufo, ea de Urbis incendio ac- 
cidisse, exploratum habeatur. Quamobrem et reli- 
que ille tum ad Paulum conscript, tum a Paulo 
ad eum reddite, aque nobis suspecte redduntur : 
quamvis sciamus eas non recens esse excogitatas, 
sed antiquitus scriptas, et S. Hieronymo ' cognitas 
atque probatas, sic dicente : « Non ponerem eum in 
catalogo Sanctorum, nisi me ille epistole provoca- 
rent, que leguntur a plurimis, Pauli ad Senecam, 
et Sencce ad Paulum. » Citat ex una earum locum 
Senece ad Paulum scribentis, optare se ejus esse 
loci apud suos, cujus sit Paulus apud Christianos ; 
est in epistola decima secunda. 

42. Novit eas et S. Augustinus ?, qui item ea- 
rumdem meminit, sic dicens : « Merito ait Seneca 
(qui temporibus Apostolorum fuit, cujus etiam que- 
dam ad Paulum leguotur epistole), Omnes odit, qui 
malos odit; » licet idem Augustinus * ex his que 
scribit de Seneca in libris de Civitate Dei, nullam 
prorsus fidem dictis epistolis tribuisse videatur ; ait 
enim : «Hic, » nempe Seneca, « inter alias civilis 


theologia superstiliones reprehendit etiam sacra- 


menta Judeorum, et maxime sabbata : inutiliter id 
eos facere affirmans, quod per singulos septem in- 
terpositos dies, seplimam fere partem etatis suze 


1 Hier. de Scrip. Eccl. in Seneca. — * Aug. epist, xiv. — > Aug. de 
Civit. Dei. lib. vi. c. 14. 

perdant vacando, et multa in tempore urgentia non 
agendo ledantur. Christianos tamen jam tune Ju- 
deis inimicissimos in neutram partem commemo- 
rare ausus est, ne vel laudaret contra sue patrie 
veterem consuetudinem, vel reprehenderet contra 
propriam forsitan voluntatem. De illis sane Judeis 
cum loquitur, ait: « Cum interim usque eo sceleratis- 
sime gentis consuetudo convaluit, ut per omnes jam 
terras recepta sit, victi victoribus leges dederunt. 
Mirabatur hee dicens, et quid divinitus ageretur 
ignorans. » Hec ille de Seneca. Si ergo ex sententia 
Augustini Seneca de Christianis nunqnam meminit: 
quomodo erit, ut dict epistole, in quibus de Chri- 
stianis et religione Christiana sepe agitur, et cum 
christiano homine Christi Apostolo, Senecée adscri- 
bantur ? 

13. Unde autem ea de dictis epistolis opinio 
fluxerit, facile est demonstrare. Extant enim Acta 
quadam passionis Pauli, Lini nomine consignata ; 
in quibus hec leguntur de Seneca et Paulo: « Insti- 
tutor imperatoris adeo est illi amicilia copulatus, 
videns in eo divinam scientiam, ut se a colloquio 
illius temperare vix posset : quominus si ore ad os 
alloqui illum non valeret, frequentibus datis et 
acceptis epistolis, ipsius dulcedine et amicabili collo- 
quio atque consilio frueretur : » heec ibi. Sed qualia 
hec sint, ea que dicta sunt, lectorem admonere 
posse videntur. Quod insuper spectat ad Senecam : 
jam ante biennium timens ille calumniam delato- 
rum, et imperatoris crudelilatem, cum nec affinibus 
parceret nec amicis, missionem instanter petens, 
rogansque reliquum vite tempus ruri agere sibi 
licere, cum non obtinuisset, simulata mala valetu- 
dine, domi mortem opperiens miser agebat. Sed 
hec pluribus Tacitus * : de Senece vero obitu anno 
sequenti. 

14. Interitus Senecionis. — Hic vero obiter 
de obitu Senecionis agendum, quem idem Seneca 
scripsit epistola ad Lucilium, monumentum egre- 
gium miserrime conditionis humane, utpote que 
vitam hanc per momenta singula precariam ? ducat, 
quam et Jonge contraria concept spei ‘eventa per- 
turbent; ait enim : « Omnis dies, omnis hora, quam 
nihil simus, ostendit, et aliquo argumento recenti 
admonet fragilitatis oblitos, cum eterna meditantes 
respicere cogit ad mortem. Quid sibi istud princi- 
pium velit, queris? Senecionem Cornelium, equitem 
Romanum splendidum et officiosum, noveras; ex 
tenui principio se ipse promoyerat, et jam illi de- 
clivis erat cursus ad cetera. Facilius enim crescit 
dignitas, quam incipit : pecunia quoque circa pau- 
pertatem plurimam moram habet, dum ex illa ere- 
ptat. Hic etiam Senecio divitiisimminebat; ad quas 
illum due res ducebantefficacissime, et querendiet 
custodiendi scientia, quarum vel altera locupletem 
facere potuisset. Hic homo summe frugalitatis, non 
minus patrimonii quam corporis diligens, cum me 
ex consuetudine mane vidisset, cum per totum diem 

amico graviter affecto et sine spe jacenti, usque ad 
noctem assedisset; cum hilaris coenasset, genere 
valetudinis precipiti abreptus, angina, vix compres- 
sum arctatis faucibus spiritum traxit in lucem. Intra 
paucissimas ergo horas, postguam omnibus erat 
sani ac valentis officiis functus, decessit. Ille qui et 
mari et terra pecuniam agitabat, qui ad publica 
quoque, nullum relinquens inexpertum genus que- 
stus, accesserat, in ipso actu bene cedentium rerum, 
in ipso procurrentis pecunie impeltu raptus est, 
etc.Quam similis hic diviti illi, ad quem sententia 
illa ex Evangelio ‘ : « Stulte, nocte ista animam 
tuam repetent a te : hec que congregasti, cujus 
erunt? » Ut hee tibi de Gentili homine adderemus, 
illud impulit, quod accidit ut Rome his diebus e 
ruderibus effoderetur ejusdem Senecionis cogno- 
mento Cornelii, lapis sepulcralis inscriptionis, quam 
tibi hic cudendam curavimus; sic enim se habet ? : 


D. M. 
CORNELIZA. 
PROCULA. ET 
PLACIDA. FECER. 
Q. CORNELIO. SENE 
cCIONI. PROCULO. 
; PRETORICIO. LE 
GATO PROVIN 
CIM. ASIM. FRA 
TRI. BENE. MEREN 
TI 


15. Cestius Florus preses Judee. — Hoc item 
ipso decimo Neronis anno in Judee procurationem 
Albino subrogatus est Gessius (Ceslius) Florus, ut 
colligitur ex Josepho *, dum ait egisse hune bien- 
nium in magistratu, cum Nero ageret in imperio 
annum duodecimum. Eusebius * eliam hoc anno 
substitutum Florum Albino tradit. Porro hic adeo 
scelestus fuit, ut Albinus licet pessimus, sui faceret 
omnibus desiderium. Nam de ingressu Flori hee 
Josephus : « Gessius (Cestius) autem Florus Albino 
successor a Nerone missus, pluribus Judos replevit 
calamitatibus. Is Clazomenius erat genere, adduxit- 
que secum Cleopatram conjugem non minus impro- 
bam, per quam, ut Poppee Auguste amicam, Jude 
administrationem impetraverat : adeo vero potestate 
violenter abusus est, ut Albinum Judei desiderarent, 
quasi beneficum. Nam ille quantum poterat, clam 
erat malus et nocens; Florus contra, quasi ad osten- 
tandam missus malitiam, publice traducebat nostra 
gentis injurias, nihil sibi ad summam de rapinis et 
suppliciis iniquitatem reliquum faciens. Erat enim 
inflexibilis ad misericordiam, nullis unquam lucris 
satiabilis, undecumque parva «eque captans et ma- 
gna, ut etiam latronum esset particeps. » Hee et 
alia multa Josephus de homine scelestissimo : qui 
quomodo tandem ad defectionem Judzos compu- 
lerit, suo loco dicemus. 


1 Luc. xt. — 2 Exlat venalis apud lapicidam juxta S. Mariam super 

1. Consules. — A num.1 ad 41. Coss. C. Le- 
canius Bassus, et M. Licinius Crassus. 

Erat M. Licinius Crassus filius M. Licinii Crassi 
Frugi anno Christi xxvi consulis, ac frater L. Pisonis 
Liciniani a Galba Ceesaris dicti, ut ostendit card. No- 
risius in Genealogia Crassorum adhuc inedita. Quoad 
Lecanium, legenda inscriptio Gruteri pag. 427. Ir. ¢. 
LAECANI C. F. SAB. BASSI. De C. Lecanio Basso Plinius 
lib. 26, cap. 4. 

2. Decennalia imperit Augustei Neronis. — 
Nero imperii Augustei decennalia anno uno dilata 
dedit, et persecutionem adversus Christianos excita- 
vit. Hinc factum, ut ceteri postea imperatores, qui 
Christianos vexarunt, annos hujusmodi solemniis ad- 
dictos elegerint, ut consequentibus annis videbimus. 
Horum decennalium indicium exhibet Tacitus lib. 45 
Annal. sub hujus anni consulibus, ubi ait : « Nero 
condende urbis nove et cognomento suo appel- 
lande gloriam querere, et sic jussum incendium 
credebatur. Ergo abolendo rumori subdidit reos, et 
quesitissimis poenis affecit, quos per flagitia invisos, 
vulgo Christianos appellabat. » Est hic insignis hujus 
festivitatis character : annis enim hujusmodi solem- 
niis destinatis urbes condebantur, aut dedicabantur 
aut novis nominibus insigniebantur. 

3. Plures sub Nerone martyres passt. — Henri- 
cus Dodwellus scriptor celeberrimus, e secta Pro- 
testantium, inter Dissertationes Cyprianicas, quas 
publicavit, unam habet (ea ordine x1 est) « de mar- 
tyrum paucitate in primevis Ecclesie persecutioni- 
bus, deque fide Actorum atque Martyrologiorum. » 
In ea contendit, paucos hujusmodi persecutionibus 
absumptos fuisse, quod in antiquissimis Martyrum 
Collectionibus nomina paucissima extent, nec veri- 
simile sit aliorum nomina intercidere potuisse. 
« Extabant enim, inquit, Acta Romanorum magistra- 


tuum a notariis publicis excerpta, ac preterea 


eorumdem Acta a Christianis, qui rebus interfuis- 
sent, concinnata. Accedebat festiva illa commemo- 
rationis solemnitas cum annis seculisque redeun- 
tibus ipsa quoque rediens, ac denique homilie atque 
panegyrici maxima omnium Ecclesie ordinum fre- 
quentia celeberrimi. Que si perpendantur, fieri vix 
potuit, ut in singulis martyrum Ecclesiis propriorum 
martyrum memoria deficere potuerit. Unde et Ka- 
lendarium Bucherianum seculo Ecclesie quarto 
scriptum ex aliis antiquioribus monumentis paucis- 
sima recenset, et Prudentius rept crepavav qui sub ejus- 
dem seculi finem scripsit, Latinos martyres, preci- 
pue Hispanos, sed illos paucissimos recitat. » Ita 


Tomus I. 


Dodwellus. Sed Baronius sparsim in Annalibus, ac 
nominatim anno xv Domitiani, jam ad hoc argu- 
mentum respondit, Acta scilicet Martyrum sollicite 
quidem et curiose scripta fuisse, sed omnes scripturas 
in Diocletiana persecutione miserum naufragium 
fecisse. Nec mirum in antiquissimis Martyrologiis, ac 
in libro Prudentii, paucorum martyrum nomina legi; 
cum ante unum aut alterum seculum paucorum 
Sanctorum commemoratio in Missali et Breviario 
Romanis fieret. 

4, Persecutio Neroniana universalis fuit. — 
Dodwellus num. x1 citate Dissert. agnoscit quidem 
ingentem multitudinem in persecutione Neroniana 
passam , sed eorum tantum Christianorum, qui 
Rome versabantur ; cum qui Roma aberant, in illos 
nulla esset vel specie tenus verisimilis ratio, cur in- 
tentaretur Urbis incendium. Sed levis hee ratio. 
Nero quippe, non vero Christiani, auctor incendii, 
ideoque edictum non tantum ad Christianos Rome 
agentes vexandos; sed ad universam sectam per 
imperium Romanum abolendam, emissum, ut ex 
his Lactantii lib. de Mortibus Persecutorum, cap. 2, 
verbis intelligimus : « Cum animadverteret (Nero) 
non modo Rome, sed ubique quotidie magnam 
multitudinem deficere a cultu idolorum et ad reli- 
gionem novam, damnata vetustate transire, ut erat 
execrabilis ac nocens tyrannus, prosilivit ad exscin- 
dendum celeste templum, etc. » Hec itaque perse- 
cutio non localis, sed universalis fuit. Nec refert 
quod Tacitus de iis, que in provinciis adversus 
Christianos gesta, sermonem non habeat ; cum Sue- 
tonius in Nerone cap. 16, persecutionem.ad urbem 
Romam non restringat : « Affecti suppliciis Chri- 
stiani, genus hominum superstitionis nove ac ma- 
lefice, » inquit Suetonius. Gruterus pag. 238, refert 
veterem inscriptionem que extat in Hispania, loco 
Pisuerga, in quo sine dubio hec Neronis crudelitas 
tangitur. Ibienim Christiana religio quemadmodum 
et a Suetonio cifato, et in antiqua inscriptione Dio- 
cletiano dicata, que refertur a Baronio anno ccciv, 
num. 8, « superstitio » appellatur. Inscriptionem 
illam, que adbuc in Hispania visitur, producit Baro- 
nius anno LxIx, ut ipse numerat n. 47. Eamdem in- 
scriptionem recitat Scaliger lib. 1 de Emendat. 
Temp., pag. 471, sed dubitat, an ea genuina sit. 
Verum perperam , cum sue suspicionis rationem 
nullam in medium afferat , nec cum fundamento 
afferri possit. Ex ea itaque deducendum, non tan- 
tum in Hispaniis ejusmodi de Christiana religione 
prostrata erecta trophea, sed et in aliis provinciis si- 

militer factitatum esse; sed in odium Neronis cadem 
postea penitus a Christianis esse eversa, ut recte Ba- 
ronius conjecit, quando refert inscriptiones Diocle- 
tiano et Herculio dicatas in Hispaniis adhuc super- 
stites , in quibus dicitur utrumque imperatoris 
superstitionem Christi nbique delevisse. Legenda he 
inscriptiones in Annalibus anno cccrv, num 8. His 
adde Orosium lib 9, scribens : « Denique omni- 
bus flagiliis suis hoc etiam addidit (Nero,) quod 
primus Rome Christianos suppliciis et mortibus 
affecit, ac per omnes provincias pari persecu- 
tione excruciari imperavit. Ipsum quoque nomen 
extirpare conatus , beatissimos apostolos Petrum 
cruci affixit, Paulum capite gladio secuit, » quod 
martyrium anno sequenti contigit, ideoque perse- 
culio, que hoc anno Rome ccepit, intra illud tempus 
in alias provincias propagata, nisi, quod verisi- 
milius, edictum in omnes statim provincias missum 
fuerit. In singulis siquidem urbibus natalis imperii 
dies celebrabatur, et decennalia vota solvebantur. 

5. Occisorum in persecutione nomina periere, — 
Ex ingenti porro martyrum multitudine in hac 
persecutione passorum, quorum nomen in veterri- 
mis Martyrologiis non legitur, apparet Dodwellum 
perperam negare in sequentibus, sub aliis imperato- 
ribus, persecutionibus magnum sanguinem fusum; 
eo quod passorum memoria in antiquis Martyrolo- 
giis non legatur. Nec enim major ratio, cur marty- 
rum Nerone seviente occisoram ac aliorum, qui in 
aliis persecutionibus passi, nomina perierint. Re- 
spondet Dodwellus, se non existimare martyrum in 
hac Neroniana persecutione interemptorum nomina 
ex Ecclesia archivis intercidisse : «sed vel dedita 
opera pretermissam esse fortassis ingentem illam 
mullitudinem, quod non tam christianilatis, quam 
incense urbis pretextu, licet falso, passi tumen cre- 
derentur ; vel, quod est fortasse verisimilius, serior 
erat illo seculo martyrum hec annua commemora- 
tio. » At he viri eruditissimi conjecture vane. 
Christiani enim sub aliis etiam imperatoribus non- 
nisi criminum pretextu male habiti : martyrumque 


dies anniversaria ac commemoratio primis szculis * 


usilata; cum Tertullianus lib. de Corona Militis 
cap. 3, eam tradilionibus non scriptis accenseat : 
« Oblationes pro defunctis, pro natalitiis annua die 
facimus. » Que quando scripsit Tertullianus, adeo 
jam antiqua erat hac consuetudo, ut de prima ejus 
origine non constaret; quod ipsemet Dodwellus loco 
laudato non inficiatur. 

6. Kalendaria Martyrologiis antiquiora et 
utraque fide digna. — Denique Martyrologiis fidem 
adhibendam non esse Dodwellus male scribit. Vale- 
sius in Dissert. de Martyrologio Romano, quod edidit 
Rosweydus, que post Notas ejus in Eusebium legi- 
tur, observat nobiliores Ecclesias suos semper Fa- 
stos habuisse, in quibus et episcoporum nomina, et 
martyrum, qui apud ipsas passi fuerant, natales dies 
prescripti habebantur. Ac de Catalogo quidem epi- 
scoporum Hierosolyme testis est Eusebius in lib. 5 
sue Historia, Tertullianus quoque in lib. de Pre- 

scriptione Hereticorum, indices istos in singulis 
Ecclesiis studiose servatos fuisse docet. Sic enim he- 
reticos alloquitur : « Edant ergo origines Ecclesia- 
rum suarum, evolvant ordinem episcoporum suo- 
rum, ita per successiones ab initio decurrentem, ut 
primus ille episcopus aliquem ex Apostolis vel apo- 
stolicis viris, qui tamen cum Apostolis persevera- 
verit, habuerit auctorem et antecessorem. Hoc enim 
modo Ecclesize Apostolice census suos deferunt. » 
De Fastis vero in quibus singule Ecclesie descriptos 
habebant natales martyrum suorum, preter Tertul- 
lianum et Cyprianum, testis est Epistola Smyrnzo- 
rum ad Philomelienses de Martyrio B. Polycarpi. Sic 
etiam Romana Ecclesia jam inde a primis tempori- 
bus suos habuit Fastos, in quibus et depositiones 
episcoporum et natales martyrum erant consignati; 
que Kalendaria posterior etas vocavit. Hujusmodi 
Kalendarium Romane Ecclesie vetustissimum, et 
Liberii pape temporibus conscriptum, hodie extat 
apud Bucherium in libro suo de Doctrina Tempo- 
rum. Ejusdem generis et Sacramentarium Gregorii 
Magni, item Capilulare Evangeliorum totius anni 
nuper a Joanne Frontone Parisiis editum. Verum 
heec Kalendaria longe a Martyrologiis differunt. Sin- 
gule enim Ecclesie, ut dixi, sua habuere Kalen- 
daria, in quibus digesta erant nomina episcoporum 
et martyrum, diesque notati, quibus memoria eorum 
anniversario cultu celebraretur. Martyrologia vero 
non unius loci propria,. sed totius Ecclesia fuere 
communia, quippe que totius orbis martyres, con- 
fessoresque generaliter continerent. Et in Kalendariis 
quidem nomen urbis nunquam adscribitur ; cum in - 
usum duntaxat unius Ecclesia comparata sint. Atin 
Martyrologio nomina singularum urbium et oppido- 
rum adscribuntur ; proplerea quod ad usum totius 
Kcclesie institutum est. Ex pluribus enim diversa- 
rum urbium Kalendariis unum compositum est 
Martyrologium. Itaque Kalendaria Martyrologiis ve- 
tusliora sunt, quippe que originem illis prabue- 
rint, et in iis nomen duntaxat exhibetur martyrum, 
diesque ac locus, in quo fit slatio : in Martyrologiis 
vero et genus passionis, et tempus quo passi sunt 
martyres, et locus ac judex adnotari solent. Que 
quidem omnia Valesio docte observata. Certe cuili- 
bet particulari Ecclesie Fasti et Kalendaria neces- 
saria erant; cum unaqueque suos martyres cele- 
braret , eorumque triumphos publica laudatione 


‘exornaret. Eam ob rem descripti olim diligenter 


dies, quibus unusquisque hostem vicerat, ut anniver- 
saria et festiva hilaritate peragi posset. Tertullianus 
lib. de Corona Militis, hos Fastos solemnitatibus 
Gentilium, que vel ob victoriam, natalemve princi- 
pum, vel in quoque municipio peculiari instituto 
agebantur, opponit. Quare fidelibus notissimi erant, 
et temporis progressu ex illis Martyrologia conficere 
non difficile fuit. Ex quibus apparet, quam immerilto 
Dodwellus fidem Martyrologiis deneget, cum ex an- 
tiquis certisque documentis originem sumpserint. 
De Martyrologiis Hieronymi, Bede, Adonis, Usuardi 
et aliorum legenda, que Bollandus in Prefatione 

ad priorem tomum mensis Januarii scripsit, quibus 
constat Martyrologiis, qaemadmodum et Actis San- 
ctorum, tuto fidem haberi posse. Denique, ut ad 
Neronem redeam, cum Sulpicio Severo lib. 2 Hist., 
Augustino lib. 20 de Civitate Dei, cap. 16, et Lactan- 
tio lib. de Mortibus Persecutorum, cap. 2, testibus, 
fideles olim existimaverint, Neronem Antichristum 
in fine mundi futurum ob persecutiones, quarum 

ipse initium fecit, liquet eum non tantum in Ro- 
manos, sed etiam in alios aliarum regionum Chri- 
stianos furorem suum exercuisse : quod eo magis 
certum, quod post Domitianum secundum Ecclesie 
persecutorem, imperatores, qui Christianos extermi- 
nare voluere, nova plerumque edicta adversus eos 
non emiserint, sed ea Neronis ac Domitiani vim 
habere preceperint, ut inter omnes convenit. 


PETRI ANNUS 28. 


1. Aucta persecutio in Christianos. — Anno, qui 
sequitur, sexagesimo septimo, coss. Silio Nerva et 
Attico Vestino, vel (ut habet Plinius ') Appio Junio 
et P. Silio , persecutio in Christianos a Nerone 
occasione incendii semel excitala, datis ab ipso 
edictis, magis ac magis in eos saviit. Testatur 
id Severus *, cum ait, postquam de incendio locutus 
est, et de Christianis ea de causa seevissime trucida- 
tis : «Hoc initio in Christianos seviri coeptum. Post 
etiam datis legibus, religio vetabatur; palamque 
edictis propositis, Christianum esse non licebat. » 
Perduravit hec persecutio usque ad Apostolorum 
cedem : quibus temporibus Dei Ecclesia Sanctorum 
coronis est mirifice illustrata; tantumque abfuit ut 
ea causa fides tepuerit, vel remissa ex parte aliqua 
fuerit, ut potius nova propagatione sit aucta. Quinam 
autem sub eadem persecutione Rome sint passi, 
complurium nomina suppeditat Romanum Martyro- 
logium, licet ex immenso numero vix paucorum, 
quod (ut suo loco dicemus) invidia Diocletiani pe- 
rierint Acta Martyrum. Agemus autem inferius de 
eadem persecutione suo loco pluribus. 

2. Inter hec autem Simon magus, qui his tem- 
poribus (ut dicemus) Rome agebat, ne occasione 
ejusmodi concitate persecutionis, suorum discipu- 
lorum, yuos collegerat, quibus et persuaserat (ut 
vidimus) se Christum esse, dispendium pateretur; 
eos docuit palam negare, et si opus esset, etiam idola 
colere. Testatur enim id Origenes *, dum contra 
Celsum agens, sic dicit : « Tametsi multos falleret 
Simon, a capitali tamen supplicio et morte, quam 
religionis gratia ultro Christiani subirent, ex disci- 
pulis suis unum quempiam subtraxerit, quos utique 
docuisset ut indifferenter ad idolorum se cultum 
haberent. Sed nihil tune primum Simoniani_ illi 
insidiarum perpessi sunt : callebat enim sagax ille et 

improbissimus demon, qui et Jesu doctrine moli- 
retur insidias, eorum animos, quos sub ejus Simon 
ditione haberet, sua ex disciplina haudquaquam so- 
lutum iri. » Hee Origenes : ex quibus etiam signifi- 
catur, Simonem hec docuisse tempore Neroniane 
persecutionis, que prima a Gentilibus pro idolis 
tuendis illata censetur : antehac enim cum nullus 
(quod certo sciatur) Gentilium ad eorum cultum 
adigeret Christianos, nulla suberat occasio ut sic ille 
suis consuleret sectatoribus, ex quibus patet, Simo- 
nem ad hee usque Neronis tempora fuisse supersti- 
tem, et non (ut alii dicunt) sub Claudio decessisse. 
Sed de his supra, ac rursum inferius. 

3. Affliguntur Judai. — Res vero Judaice inter 
hee in deterius prolabuntur, Cestio (Gessio) Floro 
Jude procuratore Judexos gravius affligente, et ad 
defectionem penitus perurgente : que anno sequenti, 
secundo nimirum a tempore quo in Judeam ipse 
advenerat procurator (ut Josephus * testatur) est 
ceepta. Que autem hoc anno contigerint, idem Jose- 
phus ® sic narrat : « Cestius (Gessius) vero iniquita- 
tes suas in universam gentem, jam palam quasi 
gloriaretur, exercuit; ac velut non ad regendam 
provinciam, sed ad damnatorum pcenas carnifex 
missus, neque rapinarum ullum modum, neque 
afflictionum pretermisit. In miseris autem crude- 
lissimus erat, in turpibus vero impudentissimus : 
neque enim quis illo amplius offendit fallacia veri- 
tatem, neque commentus est callidiores nocendi 
vias. Huic siquidem, viritim illatis dispendiis lucra 
querere, exiguum visum est; sed totas simul dispo- 
liabat urbes, et labes populis inferebat : tantum non 
voce per totam regionem edicens, liberum esse ho- 
minibus latrocinari, dum ipse predarum acciperet 
portionem. Denique ob illius avaritiam contigit to- 
tam pene deseri regionem ; ita ut plurimi sedes pa- 
trias relinquentes, ad externas provincias commi- 

grarent. » Hac Josephus : cetera de eo, anno 
sequenti. 

4. Nero sevit in conjuratos. — EKodem anno, 


dum hec in Judea agerentur, Rome detecta conju- 
ratione in Neronem a compluribus Romanorum no- 
bilium diu agitata atque composita, idem Nero cum 
ceteros, tum Senecam inter conjuratos a proditore 
nominatum, occidi jussit; concessit tamen illi, ut 
quam vellet mortem sibi deligeret. Gallio ejus ger- 
manus, gui olim (ut dictum est) cum Paulus in 
Grecia degeret, proconsulem agebat in Achaia, ex 
nece fratris pavidus , supplex vitam obtinuit. Inter 
alios pene innumeros occisus est quoque Annus 
Lucanus Senece nepos : necatus ante omnes Roma- 

norum clarissimus Plautius Lateranus consul desi- 
gnalus, cujus nobilis illa erat basilica in Celio monte, 
que postea usui cessit Christianorum, et aucta in 
primariam conversa est Ecclesiam, que est appellata 
Lateranensis ; de qua S. Hieronymus‘ ad Oceanum: 
« Ante diem Pasche in basilica quondam Laterani, 
qui Cesariano truncatus est gladio, etc. » Sed de 
ea suo loco inferius. Post cladem conjuratorum, 
vel eorum qui aliqua levi suspicione vel fictione 
odio principis pulsarentur, subsecuta est mors Pop- 
pee Auguste; quam licet amatissimam , Nero ira- 
cundia percitus, ictu calcis percussam occidit. Sed 
hec Tacitus, Dio, et alii pluribus. 

1. Consules. — Ad num. 4. Coss. A. Licinius 
Nerva Silianus, et M. Vestinus Atticus, ut recte em. 
card. Norisius in Epistola consulari. 

2. Quindecennalia imperii proconsularis Nero- 
nis. — Quindecennalia imperii proconsularis Nero- 
nis in hunc annum incidunt, quo et persecutio 


adversus Christianos continuata, in qua Rome occu- 
buerunt Apostolorum principes Petrus et Paulus, 
quorum martyrium anno Christi txvu in Annalibus 
narratum, ad currentem revocandum. Petro succes- 
sit Linus, qui jam ab aliquot annis ejus vicarius 


erat, ut infra. 

4. Petrus et Paulus Rome concionantur. — 
Christi Domini nostri anno sexagesimo octavo, coss. 
Suetonio Paulino et Pontio Telesino, Petrus‘! et Pau- 
lus divino consilio , ut afflictatee nimis gladio Nero- 
nis Ecclesize Romane succurrerent, e diversis orbis 
partibus Romam se iterum contulerunt, atque colla- 
bentem pene Ecclesiam instaurarant. Neronis enim 
gladio in Romanos occasione dicte conjurationis 
converso, a sanguine Christianorum aliquantum 
tefnperatum fuisse videtur. Hac igitur bene usi 
opportunitate Petrus et Paulus, Rome (ut licebat) 
rursum Evangelium predicarunt. Horum predica- 
tionis nobile fragmentum recitat Lactantius, de pre- 
nuntiata his diebus ab eisdem Apostolis futura clade 
Hierosolymitana, cujus bellum hoc ipso anno, occa- 

sione quam dicemus paulo inferius, est inchoatum. 
Cum enim (ut accidit) de Judeorum defectione fre- 
quens sermo esset inter Romanos, inde suppedita- 
tum est argumentum de his agere, que his verbis 
Lactantius * memorize commendavit : « Futura ape- 
ruit illis omnia, que Petrus et Paulus Rome predi- 
caverunt : et ea predicatio in memoria scripta per- 
mansit : in qua cum multa alia mira, tum etiam 
hoc futurum dixerunt, ut post breve tempus immit- 
teret Deus regem, qui expugnaret Judzos, et civitates 
eorum solo equaret, ipsos autem fame sitique con- 
fectos obsideret. Tum fore, ut corporibus suorum 
vesceréntur, et consumerent se invicem : postremo 
ut capti venirent in manus hostium, et in conspectu 
suo acerbissime conjuges suas vexari cernerent, vio- 


1 Lactan. |. Iv. c. 24. 


PETRI ANNUS 24. — CHRISTI 68. 


lari et prostitui virgines, diripi pueros, allidi parvu- 
los, omnia denique ferro igneque vastari, captivos in 
perpetuum terris suis exterminari : eo quod exulta- 
verant super amantissimum et probatissimum Fi- 
lium Dei. » Hucusque Lactantius. 

2. Rursus etiam de Pauli Rome predicatione 
est insignis memoria, licet apud scriptorem im- 
pium *: quidam enim Triephon Rome agens, cum 
Criliam christiane fidei derisorem catechumenum 
facere cuperet, hac inter alia de se refert : « Quando 
autem me Galileus ille convenit recalvaster, naso 
aquilo, qui in tertium usque celum per aerem in- 
gressus est; que optima et pulcherrima sunt, inde 
didicit : per aquam nos renovavit, in beatorum ve- 
stigia insistere fecit, et ex impiorum regionibus nos 
reduxit. » Hee ille, quibus equidem non alium 
quempiam quam Paulum apostolum describi, omnes 
puto facile intelligere : nominat eum Galileum, quod 
sic Apostoli, imo et ceteri Christiani dicerentur ; 
vel ex antiqua ejus origine, ut superius dictum est. 
Cum igitur Triephon (ut vidimus) se Pauli discipu- 
lum profiteretur ; eam ipsam artem in instituendo 
Gentili homine ad fidem capessendam, quam ipse 
didicisset a Paulo, tum adhibuisse videtur : quippe 
qui deorum falsitate primitus demonstrata, subinde 
de rerum principiis ac Dei operibus, non ex divina 
Scriptura, cui ille non crederet, sed ex auctoribus 
ethnicis petiit testimonium, non secus ac Paulus 
fecisset Athenis. Demum ea, quam a magistro de 
uno trinoque Deo didicerat, fide illum imbuit in 
hunc modum : «Cum enim ille rogaret, dicens : 
Quenam igitur tibi jurabo ? Ad eum Triephon : 
Deum alte regnantem, magnum, etherium, atque 
zeternum, Filium Patris, Spiritum ex Patre proce- 
dentem, unum ex tribus, et ex uno tria : bec tu 
Jovem puta, bunc tu existima Deum. » Hec ille ibi, 
quantum tamen licuit fantam rem tanta brevitate 
describere, vel quantum externus homo et christia- 
nis infensissimus Lucianus eadem potuit fideliter 
retulisse. Sed missis his, ad Petrum redeamus. 

3. Cum ageret Petrus Rome, non satis sibi vi- 
sum, Ecclesia Romane prospicere : sed. quod uni- 
versi gregis creditam sibi curam a Domino accepis- 
set, ac precipue Judeorum patrocinium in Concilio 
Hierosolymitano sibi sumpsisset; jam secundam ad 
eos scribit epistolam, in qua hecipse * : « Hanc ecce 
vobis, carissimi, secundam scribo epistolam, in qui- 
bus vestram excito in commonitione sinceram men- 
tem, ut memores sitis eorum quie predixi. » Caxte- 
rum haud longe ante consummatum martyrium 
eam a se datam esse, illis ipse verbis significat, qui- 
bus ait*: « Justum autem arbitror, quandiu sum 
in hoc tabernaculo, suscitare vos in commoni- 
tione, certus quod velox est depositio tabernaculi 
mei, secundum quod et Dominus noster Jesus Chri- 
stus significavit mihi. Dabo autem operam, et 
frequenter habere vos post obitum meum, ut 
horum omnium memoriam faciatis. » Hec ibi. 

4. Quod autem pertinet ad ejusdem epistole 
firmitatem, eam certe ut Petri legitimam anti- 
quiores theologi agnoverunt; quorum eruditissi- 
mus Hippolytus * episcopus eam citat : sed audi 
quo preconio : « Princeps Petrus, inquit, fidei pe- 
tra, quem beatum judicavit Christus Deus noster , 
ille doctor Ecclesie , ille primus discipulorum, ille 
qui regni claves habet, docuit nos, dicens * : Hoc 
primum scientes, quod venient in novissimis diebus 
in deceptione illusores juxta proprias concupiscen- 
tias ambulantes. Et erunt * ex vobis, qui introdu- 
cent sectas perditionis, etc. » Citant eam et alii. 
«Sed quod crederetur esse depravata , licet publice 
legeretur: non fuisse in canone,» ait’ Didymus eam 
interpretatus : dubitatumque de ea tradit Eusebius >. 
Sed id factum esse ob diversitatem interpretum , 
S. Hieronymus ° affirmat, sic dicens : « Denique et 
due epistole que feruntur Petri, stylo inter se et 
charactere discrepant, structuraque verborum; ex 
quo intelligimus, pro necessitate rerum diversis eum 
usum interpretibus. » Ac recte quidem : nam non 
tantum eo munere apud eum functus est Marcus, 
sed (quod et alias diximus ex Clemente Alexan- 
drino 7 ) et Glaucias quidam , quem Basilides falso 
jactabat suum fuisse magistrum. Porro non tantum 
quotquot sacra Concilia contexuere canonicorum li- 
brorum catalogum, ut Romanum sub Damaso , 
quod habet Collectio Cresconiana, Laodicenum, Car- 
thaginiense tertium, alterum Romanum sub Gelasio, 
omnes insuper sanctissimi episcopi id ipsum suis 
scriptis prestitere, ut Athanasius in Synopsi, Gre- 
gorius Nazianzenus, Amphilochius, Augustinus de 
Doctrina christiana , et qui eodem vixit tempore 
Ruffinus Aquileiensis , quique insuper his prestat 
auctoritate Innocentius ad Exuperium, Cassiodorus, 
Isidorus, et alii orthodoxi recentiores , omnes xque 
eam esse Petri epistolam profitentur : quorum te- 
stata fide , novatorum quorumdam eam impugnan- 
tium temeritas inferius arguetur. 

5. De Jude epistola. — Ad hanc ipsam Petri 
secundam epistolam, ea que a Juda Jacobi fratre 
scripta habetur , relationem quamdam videtur ha- 
bere , cum eodem ferme scripta sit argumento, iis- 
demque sententiis atque etiam verbis interdum 
videatur intexta : ut plane appareat , prius Petri 
secundam, quam Jude esse scriptam epistolam. Ex 
quo certo signo erroris arguuntur, qui absque ullo 
antiquorum Patrum testimonio, ex propria animi 
sententia, vel falsa aliqua conjectura persuasi, dixe- 
runt Judam et Simonem apostolos abhinc ante trien- 
nium fuisse martyrio in Perside coronatos ; cum ex 
his dici posse videatur, Judam post hec tempora 
fuisse superstitem. Sed quonam anno una cum col# 
lega martyrium subierit, fateri malumus hoc nos 
ignorare, quod a majoribus non sit traditum, quam 
temere quid certum in re dubia statuere. Ceterum 
quod ad Jude epistolam pertinet, eam esse legiti- 

mam germanamque Jude apostoli, citata modo sa- 
cra Concilia, atque Patres qui canonicorum libro- 
rum numerum recensuerunt, firmiter profitentur. 
Citat eam idem qui supra Hippolytus * martyr, do- 
ctrina nulli antiquorum secundus : Tertullianus * 
etiam, ac insuper alii recentioris classis scriptores 
ecclesiastici ; novatoribus quibusdam exceptis , qui 
levioribus eam impetunt objectionibus, quasi pro- 
bro adscribendum esset Apostolo, quod ex Enoch 
libro apocrypho citaverit auctoritatem ; cum et 
Gentiles poetas Paulus, et aram idololatrie inser- 
vientem, cum Athenis concionaretur, in summe 
theologie converterit testimonium, et sincerissime 
veritatis argumentum. Czterum liber Enoch apud 
majores haud erat vulgaris auctoritatis, cum non de- 
fuerint * qui dixerint ipsum esse canonicum , atque 
adeo, ut eliam qui in eodem libro essent errores, in 
Catholicum dogma sint conati transferre. Sed de his 
alias. 
6. De Juda et Simone. — Quoniam vero occa- 
.sione Petri epistole, de ea etiam que post illam eo- 
dem argumento est a Juda conscripta, agere opus 
fuit : hic opportune incidit, ut qui irrepserunt er- 
rores de Jude et Simonis nomine, confutemus. Cum 
autem Luce ‘ testimonio exploratum habeatur , Si- 
monem tantum inter Apostolos cognomento dictum 
fuisse Zelotem : quomodo factum est, ut Hierony- 
mus *Judam Jacobi fratrem Zelotem appellet ? sic 
enim ipse scribit in suis in epistolam Pauli ad Ga- 
latas commentariis : « Jude apostoli, sed non pro- 
ditoris , qui ob insignem zeli in se virtutem , et Ze- 
lotis nomen accepit; » et alibi ® : « Judas Zelotes in 
alio Evangelio Thaddeus dicitur. » Ceterum in com- 
mentario in Mattheum ’ de singulis agens, Zelote 
cognomen Simoni tantum tribuit, Judam vero di- 
ctum Thaddeum, et Lebeum, tradit. Cum autem in 
citatis locis ipsum Judam fratrem Jacobi , Zelotem , 
et Thaddeum appellet, sane videtur nomina confu- 
disse , nempe cum utroque Simone Judam : sicut 
visus est fecisse Sophronius apud ipsum °, cum ait : 
« Simon Cananeus cognomento Judas, frater Jacobi 
episcopi, qui et successit illi in episcopatum post 
obitum Jacobi cognomento Justi, vixit annos viginti 
supra centum : crucifixus autem sub Trajano pre- 
fecto, mota persecutione gravi, dormivit. » Hee 
ipse : eadem apud Isidorum leguntur, et alios. Do- 
rotheus autem in Synopsi duos Simones distinctos 
ponit : putat tamen Simonem sub Trajano passum , 
cognomento dictum esse Judam. Verum Hegesip- 
pus ° diversos plane ponit Simonem et Judam ; quo- 
rum priorem sub Trajano passum tradit, Judam vero 
nec sub Domitiano fuisse superstitem , quorum ne- 
potes tantum tunc vixisse perhibet. Adhuc insuper 
Simonem Zelotem a Juda fuisse distinctum , satis 
Evangeliste demonstrant. Lucas *° enim dum iterum 


1 Hippol. de Antichrist. — ? Tert. 1. de habit. mul. c. 3. — 3 Ter- 
tul. lib. de babit. mulier. c. 3. et ibi Pamel. not. 30. — * Luc. vr. 
Act. 1. — 5 Hier. in ep. ad Galat. c. 4. — ® Idem contra Helvid. — 
7 Hieron. in Mat. c. 10. — § Hier. de Scrip. Eccl. in Simone. — 9 Eu- 
seb. hist lib. 11. c. 15. et c. 26. — 1° Luc. vi. Act. I. 


PETRI ANNUS 24. — CHRISTI 68. 


Apostolos numerat, sic eos nominando discriminat : 
« Simonem, qui vocatur Zelotes, et Judam Jacobi; » 
et alibi: « Simon Zelotes, et Judas Jacobi. » Verum 
hunc, quem Lucas dixit Judam Jacobi, Mattheeus * 
Thaddeum nominat : cum enim numerat Apostolos 
omnes, ubiJudas ponendus erat, Thaddeeum ponit: 
quod et Marcum * fecisse liquet : ut nulla prorsus 
sit ambiguitas, Judam cognomento dictum esse 
Thaddeum. Adeo ut dilucide satis evangelica veri- 
tate testatum habeatur, Simonem et Judam, non 
unum, sed duos fuisse apostolos, cognomenque Ze- 
lotes solius esse Simonis, Thaddezi vero Jude. 

7. Rursus cum Judas frater Jacobi dicatur , qui 
frater Domini, et Justus cognominatus est : elipsum 
inter eos qui fratres Domini dicti sunt, ab Evange- 
listis esse adnumerandum, Hegesippus * affirmat. 
Sed cum novissimus ille Simeon, qui crucifixus est 
sub Trajano, et ipse frater Domini dictus fuisse tra- 
datur ; qui appellatus sit Simeon Cleophe, qui di- 
citur fuisse Marie maritus, que a Joanne * nomi- 
nata est Maria Cleophe , eademque ab eo soror Dei 
genitricis dicta : inde accidisse putamus, ut cum tam 
Simeon quam Judas dicti fuerint fratres Domini , 
unus idemque fuisse ab his creditus sit. Cumque 
Simonem Zelotem unum quoque fuisse cum Si- 
meone Cleophe iidem existimarint : hine etiam fa- 
ctum est, ut hi tres quasi unus idemque sint habiti, 
dictusque sit Simeon Judas Zelotes. Ceterum , sicut 
aperte monstratum est diversos esse inter se Simo- 
nem et Judam , itemque Judam a Simeone succes- 
sore Jacobi; ita etiam patet Simonem Cananeum di- 
stinctum fuisse a Simeone Cleophe passo sub Trajano. 
Idque tam Greci quam Latini pariter profitentur, 
dum illi in Menologio, isti in Martyrologio diversis 
diebus diversisque notis eos distinctos ponunt, cum 
singulorum anniversariam proponunt memoriam 
celebrandam. Beda *, qui eodem fuerat lapsus er- 
rore ut hos duos unum putaret esse Simonem, sen- 
tentiam retractavit. Quod vero spectat ad Jude atque 
Simonis martyrium, ceterasque ipsorum res gestas : 
descriptas eas fuisse a Cratone Apostolorum disci- 
pulo, easdemque ab Africano historicorum Christia- 
norum antiquissimo Latinitate donatas , testatur 
auctor quiscripsit Passiones Apostolorum ; sed quo- 
niam ill a Gelasio inter apocrypha rejiciuntur, cer- 
tum quid de his affirmare non possumus; cum 
presertim S. Hieronymus ° de Julio Africano tan- 
tum testetur, quinque de Temporibus libros ab eo 
esse conscriptos. Verum que de ipsorum passione 
ab eodem incerto auctore scripta esse reperiuntur., 
non penitus ut falsa rejicienda esse putamus , cum 
(ut dictum est nuper exemplo Jude apostoli) in 
apocryphis multa insint, que vera esse probentur. 
At de his hactenus. 

8. De Nicolaitis. — Ut'vero tandem , unde ora- 
tio digressa est, revertatur: tam Petrus, quam etiam 
post eum Judas, in dictis quas scripserunt epistolis, 

in uno eodemque versati sunt argumento, ut illis 
eosdem fuerint insectati hereticos, qui luxuriis de- 
diti, turpissimi haberentur. De quibus in primis 
Petrus‘: « Hi, inquit, velut irrationabilia pecora , 
naturaliter in captionem et perniciem in his que 
ignorant blasphemantes , in corruptione sua peri- 
bunt, percipientes mercedem injustitie, voluptatem 
existimantes Dei delicias, coinquinationis et maculae 
deliciis affluentes , in conviviis suis luxuriantes vo- 
biscum, oculos habentes plenos adulterii, et incessa- 
bilis delicti. » Hac Petrus, et alia plura; et Judas 
item de iisdem : «Sicut Sodoma et Gomorrha et fini- 
time civitates simili modo exfornicate, abeuntes post 
carnemalteram, facte sunt in exemplum ignis eterni 
poenam sustinentes : similiter et hi carnem quidem 
maculant , dominationem autem spernunt, maje- 
statem autem blasphemant. » Sed quinam fuerint 
hi omnigene luxurie inquinati sordibus : etsi tam 
Simon, quam qui ejus sectam profiterentur, Menan- 
der, Basilides, Carpocras, et alii horum gregales 
haberentur impurissimi ; hos tamen turpitudine 
superatos esse a Nicolaitis, nemo dubitat : de quibus 
quidem vehementer Ignatius * admonet, dicens : 
« Fugite quoque impuros Nicolaitas , falsum sibi 
nomen sumentes , voluptatum amatores , et syco- 
phantas. » 

9. Hos dictos esse Nicolaitas a Nicolao diacono, 
uno ex septem primis, omnes «que consentiunt. 
Sed qua occasione id acciderit, diverse reperiuntur 
antiquorum sententiz ; aliorum videlicet affirman- 
tium, ab ipso Nicolao prava horum dogmata esse 
excogitata; dixerunt hec in primis Irenus *, Ter- 
tullianus *, Hilarius’®, Epiphanius °, Hieronymus 7, 
et alii complures, asserentes ipsum ab Ecclesia Ca- 
tholica descivisse, et in sordidissimas hereses tur- 
piter lapsum esse : ea nimirum ex causa, quod 
ordinatus diaconus, cum ad imitationem eorum (in- 
quit Epiphanius *) quos Deo addictos videbat, ab 
uxore, quam formosam habebat, se continuisset, et 
a concupiscentia superatus eam iterum superin- 
duxisset, arguereturque ab Apostolis, quod uxore, 
quam antea dimisisset, uteretur; indignum nimirum 
ratis, ut sacris jam offigiis atque ordinibus manci- 
pati, adbuc carnis tenerentur illecebris ; illum mox 
heresim excogitasse, necessariumque ad salutem 
consequendam esse affirmasse, quotidie inquinari 
luxuriis. 

40. Fuit aliorum ab his diversa sententia, di- 
centium sic Nicolaitas a Nicolao diacono esse dictos, 
ut tamen ipse culpa vacaret. Sed qua occasione id 
acciderit, Clemens Alexandrinus sic scribit ®: «Cum 
Nicolaus formosam haberet uxorem, et post ascen- 
sionem Salvatoris ei ab Apostolis fuisset exprobrata 
zelotypia; in medium adducta muliere, permisit cui 
vellet, eam nubere. Aiunt enim hance actionem illi 
voci consentaneam, que dicit, carne uti oportere. 

Ejusque factum et dictum absolute sequentes, qui 
ejus heresim sequuntur, impudenter effuseque for 
nicantur. Ego autem audio, Nicolaum quidem nun- 
quam ulla alia, quam ea que ei nupserat, uxore 
usum esse, et ex illius liberis filias quidem conse- 
nuisse virgines, filium etiam permansisse incorru- 
ptum. Que cum ita se habeant, vitii erat depulsio 
atque expurgatio in medium Apostolorum circum- 
actio uxoris, cujus dicebatur laborare zelotypia : et 
continentia a voluptatibus, quae magno studio pa- 
rantur, docebat illud uti carne oportere, hoc est, 
exercere carnem, neque enim (ut existimo) volebat, 
convenienter Domini precepto, duobus dominis 
servire, et voluptati, et Deo. Dicam itaque, Matthiam 
quoque sic docuisse, cum carne quidem pugnare, 
et ea uti, nibil ei impudicum largiendo ad volupta- 
tem, augere autem animam per fidem et cognilio- 
nem. » Hucusque Clemens : que sane et Eusebius ' 
recilat ac probat, itemque Theodoretus ? : quibus 
ut consentiam, persuadet Ignatius, dum falso no- 
mine hos dictos esse Nicolaitas, iterum tradit, nimi- 
rum cum in primis ad Trallianos scribens ait: « Fu- 
gite impuros Nicolaitas , falsuin sibi nomen sumen- 
tes ; » et ad Philadelphios : « Finem, inquit, beati- 
tudinis constituat voluptatem, ut hi qui falso nomine 
Nicolaite dicuntur. » Ad quid igitur hereticos illos 
falso nomine Nicolaitas esse dittos inculcat, nisi 
quia illi (ut mos est hereticorum) honesto nomine 
heresim suam quolibet quesito preetextu velare cu- 
pientes, sed Nicolaitas, quasi a Nicolao descenderent, 
mendaciter ac jactanter nominarent ? Eamdem quo- 
que nomenclaturam invenies apud Clementem * 
dum ait : « Alii inverecunde, quod nunc faciunt 
falsi nominis Nicolaite : » quod verum putamus. 
Ceterum Nicolaum diaconum, ut virum fide catho- 
lica probatissimum, augustiori auctum honore, fa- 
ctumque ab Apostolis episcopum Samaritanorum, 
Hippolytus, cujus fertur liber de Septuaginta dnobus 
discipulis, testatur; cui consentit Dorotheus in Sy- 
nopsi. 

41. Sed ut queenam essent prava dogmata Ni- 
colaitarum cognoscamus : Ignatius * (ut ab antiquiori 
exordiar) ipsos negasse ait Christum fuisse Deum, 
sed in eo Deum habitasse. Meminit et Lreneus 5 de 
Nicolaitis Christi divinitatem negantibus; quos 
Joannes evangelista eque atque Cerinthianos, scri- 
bendo Evangelium, confutavit. In hos (ut dictum 
est) Judas in sua epistola sententias jaculatur, dum 
ait : « Subintroierunt quidam homines, qui olim 
prescripti sunt ad hoc judicium, impii, Dei nostri 
gratiam transferentes in luxuriam, et solum Domi- 
natorem et Dominum nostrum Jesum Christum ne- 
gantes. » Subdit Ignatius, eorumdem eam esse as- 
sertionem, ut dicerent illegitimos concubitus bonum 
esse; iidem finem ac beatitudinem constituerunt 
voluptatem. Irenzeus preter licentiam in meechando, 
nulla habita distinctione, idolothyta, ut Gentes, co- 
medere consuevisse tradit. 

42, At portentosa plane hos excogitasse com- 
menta, ut aliquo saltem quexsito pretextu obsccena 
ac impudica posse licile perpetrari docerent, Epi- 
phanius ‘ refert : additque nova et hactenus inau- 
dita ad incutiendum terrorem simul cum admira- 
tione adinvenisse nomina numinum, nempe Bar- 
belo, Prunicum, Jaldabaoth, Caulauchauch, atque 
Metran; divisosque ab invicem, ex singulis dictis 
nominibus sectas singulas instituisse. Sic etiam in- 
telligendum est quod Eusebius ® ait, Nicolaitas ad 
modicum spatium temporis perdurasse : nimirum 
quod pertesi falsi nominis, non amplius se nomi- 
narent Nicolaitas, quod facile imposture convinci 
potuissent; sed alio rursum ad rem turpissimam 
obtegendam, omnium pulcherrimo quesito nomine, 
se ipsos a sapientia Gnosticos nuncuparunt. Sed cum 
horum alii alia superaddiderint ad hwresum nova 
monstra, novis sunt appellati nominibus * : ut non 
tantum Gnostici dicerentur ‘, sed et Phibionite, 
Stratiotici, et Levitici : itemque alii Borboritz, qui 

- a coenosa turpitudine sic dicti reperiuntur. Propa- 
ginem Nicolaitarum fuisse Cleobulum, et Theodo- 
tum, qui eos fugiendos admonet, testatur Ignatius 
scribens ad Trallianos. Sed de Gnosticis inferius 
pluribus. Adversus autem Nicolaitas, sententia etiam 
Domini * condemnatos, scripsisse Ireneeum, Hippoly- 
tum martyrem, Clementem Alexandrinum, et Ori- 
genem, Theodoretus ° affirmat. 

43. De Simonis magi volatu et lapsu. — Jam 
vero, ut ad res gestas Petri, cujus secunde scripte 
ab eo epistole occasione ad hee narranda digressi 
sumus, redeamus : dum his (ut dictum est) tempo- 
ribus Rome ageret; simul qui carissimus Neroni 
esset, Simon magus Rome itidem morabatur, qui 
divinos jam (ut diximus) ex magia sibi honores 
compararet. Incredibili quidem magiz studio tene- 
batur imperator, ut non modo ejusmodi circulatores, 
sponte artes suas offerentes, ac vili pretio venditan- 
tes, penes se habere curaret : sed e remotis plane 
regionibus accersiret, quos novisset ejus artis insi- 
gniter eruditos. Unde merito de eo Plinius ’ testa- 
tur, ea etate omnis magie generis Neronem fuisse 
principem, vera falsaque simul comperta habuisse : 
sed addit hec insuper : « Idem Nero primum impe- 
rare diis concupivit, magia scilicet, nec quicquam 
generosius voluit. Nemo unquam ulli artium vali- 
dius favit : ad hee non opes ei defuere , non 
vires, non discendi ingenium, aliaque non patiente 
mundo; » et post alia: « Magus ad eum Tyridates 
venerat, Armeniacum de se triumphum afferens 
(erat hic enim rex, quem Corbulo Romani dux exer- 
citus superavit) et ideo provinciis gravis. Navigare 
noluerat; quoniam expuere in maria, aliisque mor- 
talium necessitatibus violare naturam eam, fas non 
putant. Magos secum adduxerat. Magicis etiam scenis 
eum initiaverat : non tamen cum regnum ei daret, 
hanc ab eo accipere artem valuit. » Hec et alia de 

eo Plinius. Magnis utique pollicitationibus Tyridatem 
a Nerone sollicitatum ut in Urbem veniret, magni- 
ficentissimeque ab eo exceptum, scribit Suetonius '. 

14. Simon igitur magus cum ea occasione sese 
in Neronis amicitiam insinuasset, atque de se miri- 
fica praeedicasset; nempe se virtutem Dei magnam, 
que angelis dominaretur, et alia humanum captum 
transcendentia, esse jactaret : ut de his aliquod 
exemplum proderet, atque exhiberet experimentum, 
per aera volatum illi pollicitus est. His ergo fidem 
adhibuisse Neronem, non tantum nostrorum sup- 
petunt testimonia, sed etiam externorum. Siquidem 
Dio * cognomento Chrysostomus, in ea oratione 
quam habet de pulchritudine, hec de Nerone. « Hoe 
vero maxime superabat Nero; et nemo illi ulla de 
re quam diceret contradicebat, neque impossibile 
aiebat quod jusserat : ita ut, cum quemdam volare 
jussisset, ille et promiserit : multoque tempore nu- 
triebatur intus apud eum in aula, tanquam volatu- 
rus. » Hee Dio. Porro editum fuisse in theatro 
ejusmodi sub Nerone spectaculum, ut in eo Icarius 
exhiberetur volatus, auctor est Suetonius *, qui ait : 
« Icarus primo statim conatu juxta cubiculum ejus 
decidit, ipsumque cruore respersit. » 

45. Verumenimvero Simonem magum hecausum, 
sed Petri apostoli precibus esse prostratum , que di- 
cemus, facile demonstrabunt. Hoc itidem per ma- 
giam ab aliis factitari solitum, testatur Lucianus in 
Philopseudo, sic dicens : « Ludis tu quidem, inquit 
Cleodemus. At ego, qui et ipse olim minus talia 
credebam, quam nunc tu (putabam enim nulla ra- 
tione fieri‘posse ut ea crederem) tamen cum yolan- 
tem primum conspicerem peregrinum illum barba- 
rum (erat enim, ut ferebant, ex Hyperboreis) credidi, 
ac victus sum, cum tamen diu multumque repu- 
gnassem. Nam quid facerem, cum eum cernerem 
in aere volantem, atque id interdiu, ac super aquam 
ingredientem, atque per medium ignem inceden- 
tem, idque lente ac sensim? Tune, inquam ego, 
ista videbas, virum Hyperboreum volantem, aut 
super aquas ambulantem? Et maxime, iaquit ille, 
carbatinas indutum, quo calciamenti genere _illi 
potissimum utuntur. » HeqgLucianus. Ad hee spe- 
ctare videtur quod Juvenalis item de magico volatu 
ait : 


Magus omnia novit. 
Greculus esuriens in celum, jusseris, ibit. 
Ad summam non Maurus erat, non Sarmata, nec Thrax, 
Qui sumpsit pennas, mediis sed natus Athenis. 


46. His igitur de magicis volatibus, Simonis oc- 
casione, narratis; jam reliquum est, ut quod de ejus 
volatu ac lapsu rerum nostrarum scriptores memo- 
rie prodiderunt, in medium afferamus. Qui ceteris 
habetur antiquior Clemens Romanus ‘ ex persona 
Petri vem gestam narrat : cui cum Greci et Latini 
quoque historici consentiant; quod videri posset 

apocryphum, jam prope authenticum redditur; sic 
enim ait : « Romam Simon cum venisset, Ecclesiam 
vehementer perturbavit, multos evertens, atque in 
suam adducens sententiam; gentes vero commove- 
bat magicis artibus. Itaque quadam die in theatrum 
in meridie processit, jussitque suis operis, ut me in 
theatrum arriperent, pollicitus se in aere volaturum. 
Cumque omnes hac de re erecti essent , ego seorsus 
orabam. Itaque sublatus a demonibus, volabat su- 
blimis, dicens in celum se ascendere, unde illis 
bona suppeditaturus esset. Populo illi, veluti Deo, 
acclamante optima, attollens ego manus in celum, 
tota mente supplicabam Deo, ut per Jesum Christum 
Dominum frangeret scelestum illum, et demonum 
vim labefactaret in fraudem et perniciem hominum 
illa utentium; illumque perfractum non occideret, 
sed comminueret. Tuncque Simonem intuitus : Si 
Dei, inquam, homo ego sum, Apostolus vero Jesu 
Christi verus, doctorque pietatis, non erroris, cujus- 
modi tu Simon : impero improbis virtutibus aposta- 
tis pietatis, quibus vehitur Simon magus, ut remit- 
tant suas vires, et ab alto hic decidat in risum eorum 
qui ab ipso decepti sunt. Cumque hec dicerem, de- 
sertus a virtutibus Simon, cum magno fragore cor- 
ruit, vehementerque concussus fregit coxendicem, 
et pedum talos : clamorque plebis ortus est, quo 
ferebatur unum Deum esse, quem juste Petrus nun- 
tiaret tantum veritate fretus; multique ab eo defe- 
cerunt. » Hec ille. 

47. Arnobius ‘, qui claruit temporibus Diocle- 
tiani, adversus Gentiles scribens, haud putandus ea 
attulisse que aliqua saltem ex parte de levi menda- 
cio argui potuissent, unde et querentibusoccasionem 
quamcumque resnostras deridendi, ansam tribuisset, 
heec de his scribit : « Viderant enim (Romani scili- 
cet) cursum Simonis magi, et quadrigas igneas Petri 
ore difflatas, et nominato Christo, evanuisse. Vide- 
rant, inquam, fidentem diis falsis, et ab iisdem 
metuentibus proditum, pondere precipitatum suo, 
et cruribus jacuisse perfractis; post deinde perlatum 
Brundam, cruciatibus et pudore defessum ex altis- 
simi culminis se rursum precipitasse fastigio. Que 
omnia vos gesta neque scilis, neque scire voluistis, 
neque unquam vobis necessaria judicastis. » Hec, 
inquam, cum Arnobius scribat adversus omnes 
Gentes, nec ut de re aliqua in angulo facta testetur, 
sed Rome in orbis universi theatro tam libere ac 
ingenue fateatur; sane quidem rem haud dubiam, 
queve in controversiam deduci vel a fidei hostibus 
posset, se memorasse significat. Cyrillus * Hierosoly- 
morum episcopus qui Constantii temporibus vixit, 
heec in eamdem sententiam scripsit : « Dilatato au- 
tem Simonis errore, par amicorum bonorum illam 
calamitatem correxit, Petrus et Paulus, cum essent 
presides Ecclesie; et ostentantem sese justum 
Simonem statim extinxit. Cum enim predicaret Si- 
mon in celos se ascensurum, et vehiculo demonum 
in aerem esset sublatus : flexis genibus servi Dei et 

concordiam ostendentes, de qua dixit Jesus : Quod 
si duo ex vobis consenserint, de quaacumque re quam 
pelierint, fiet ipsis : concordie hoc telum per ora- 
tionem emittentes in magum, dejecerunt illum in 
terram. Nec mirum est : Petrus enim erat qui claves 
regni celorum portabat. Non est mirandum : Pau- 
lus enim erat, qui in tertium celum raptus fuerat, 
et in paradisum, et audierat arcana verba, que non 
licet homini loqui. Ex aere in terram depresserunt 
eum, qui se appellabat Deum, deinceps ad inferos 
detrudendum. » Hucusque Cyrillus. 

48. Epiphanius ‘ item : « Nature, inquit, debi- 
tum in Romanorum urbe Simon persolvisse reperi- 
tur, quando in media Romanorum urbe miser ille 
collapsus, mortuus est. » Ad hac sane Eusebius ? 
quoque propemodum allusisse videtur, dum ait : 
« Cum divinus sermo jam ad Romanos pervenisset, 
vesana Simonis potentia extincta est, et homo ipse 
actutum penitus profligatus : » licet hec tempore 
Claudii accidisse visus sit aliquibus affirmasse : sed 
superius eam opinionem confutavimus. Neque vero 
ab his aliud significare Philastrius * voluit, cum hee 
dixit de eodem Simone : « Cum fugeret beatum Pe- 
trum apostolum de Hierosolymitana civitate, Ro- 
mamque veniret, ibique pugnaret cum beato Apo- 
stolo apud Neronem regem; devictus undique 
oratione beati Apostoli, atque percussus ab angelo, 
sic meruit interire, ut ejus magie# evidens menda- 
cium cunctis hominibus patefieret. » Sane etiam S. 
Augustinus * scribens ad Casulanum, ea occasione 
Rome esse institutum jejunium sabbati multorum 
relatione testatur, sic dicens : « Est quidem et hee 
opinio plurimorum, quamvis eam perhibeant falsam 
plerique Romani; quod apostolus Petrus cum Si- 
mone mago die Dominico certaturus, propter ipsum 
magne tentationis periculum, pridie cum ejusdem 
urbis Ecclesia jejunaverit, et consecuto tam prospero 
gloriosoque successu, eumdem morem retinuerit, 
eumque imitate sint nonnulle Occidentis Ecclesia. » 
Hee Augustinus; qui tamen opera Petri Simonem 
extinctum atque necatum certo confirmat, cum ait®: 
«In qua urbe beatus apostolus Petrus eum vera 
omnipotentis Dei virtute extinxit. » Rursus ° apud 
eumdem :« Petrus Ananiam et Saphiram ejus uxorem 
mendaces occidit ; et Simonem magum tamdiu per- 
secutus est, donec morte perimeret. » Hc ipse. 

19. Sulpitius Severus 7 hec eadem testatus , 
ait : « Tam illustris illa adversus Simonem Petri et 
Pauli congressio fuit. Qui cum magicis arlibus, ut 
se Deum probaret, duobus suffultus demoniis evo- 
lasset, orationibus Apostolorum fugatis demonibus 
delapsus in terram, populo inspectante, disruptus 
est. » Ad hee haud dubium Prosper Aquitanus 
alludit, dum ait* : « Contra Neronem duo Petrus et 
Paulus apostoli : at contrario Simon magus, qui et 
se perdidit, et Neronem decepit.» Affirmat eadem 

Theodoretus ‘, in hunc plane modum : « Rursum 
’ Romam veniens divinus Petrus, fraudis eum pennis 
nudavit. Qui cam eum tandem in miraculorum cer- 
tamen provocasset; omnibus Romanis videntibus, 
eum ex magna allitudine deturbavit, cum orasset : 
et qui miraculum viderant, eos cepit ad salutem. » 
Sed et Isidorus Pelusiota * id ipsum disertis verbis, 
cum ait : «Quamobrem si te Simonis exemplum non 
terret, qui cum baptizatus fuisset, ac ministris 
Christi comitem se prebuisset, rursum ad eas res 
que ex materia constant, reversus est (ob idque 
etiam ex alto miser in mortem sermone multorum 
celebratissimam praeceps ruit : ut ex una ipsius 
ruina perspicuum omnibus fiat, quibus suppliciis 
digni sint, qui celeste curriculum mentiuntur), 
Simonis vestigiis animique instituto here. » Hec 
Isidorus ad Lampetium scribens. 

20. At Maximus Taurinensis * de his copiosius 
disserens, dum causam necis Apostolorum declarat, 
hec ait : « Sed videamus causam quare ista perpessi 
- sunt : scilicet quod inter cetera mirabilia etiam ma- 
gum illum Simonem orationibus suis de aeris vacuo 
precipiti ruina prostraverunt. Cum enim idem Si- 
mon se Christum diceret, et fanquam Filium ad 
Patrem assereret volando se posse consceudere ; atque 
elatus subito magicis arlibus volare ccepisset : tunc 
Petrus fixis genibus precatus est Dominum, et pre- 
catione facta, vicit magicam levitatem. Prior enim 
ascendit ad Dominum oratio, quam volatus ; et ante 
pervenit justa petitio, quam iniqua presumptio : 
ante Petrus in terris positus obtinuit quod petebat, 
quam Simon perveniret in celestibus, quo tendebat. 
Tunc igitur Petrus velut vinctum illum de sublimi 
aere deposuit, et quodam precipitio in saxa illidens, 
ejus crura confregit; et hoc in opprobrium facti 
illius, ut qui paulo ante volare tentaverat, subito am- 
bulare non posset : et qui pennas assumpserat, plan- 
tas amitteret. Sed ne forte hoc mirum videatur, quod 
magus iste presente Apostolo per aerem aliquandiu 
volitaverit; hoc patientia Petri fecit : permisit enim 
illum sublimius ascendere, ut allius caderet : voluit 
eum in excelsum levari ad conspectum omnium, ut 
ruentem illum de excelso oculi omnium perviderent. 
Hec igitur iniquitatis est elatio, ut in altum se ferat, 
in sublime se erigat : sed sancta oratio omnem hu- 
miliat superbiam, et universam dejicit vanitatem. » 
Hucusque Maximus. 

21. His omnibus adstipulatur liber de Romanis 
pontificibus, inscriptus nomine Damasi, in Petro. 
His essent addenda que ab Hegesippo Juniori * fu- 
sius habentur descripta : qui addit et de mortuo a 
Petro resuscitato : que narrantur etiam a Marcello 
presbytero in Actis ® Nerei et Achillei, que et in his 
recepta fuisse videntur : nam de ea altercatione de 
mortuo resuscitando inter Petrum atque Simonem 
magum habita, meminit Leo Secundusin epistola ad 
Constantinum imperatorem, que recitata habetur 

in sexta Synodo, actione decima octava. Sed ad hee 
de lapsu Simonis, jungendi dictis auctoribus viden- 
tur Metaphrastes', Nicephorus®, Cedrenus*, Glycas’, 
et alii Grecorum recentiores, Latinorum Gregorius 
Turonensis °, Isidorus, ct alii his posteriores fere 
innumeri : silo ut de re que in confesso est apud 
omnes, nefas sit amplius dubitare. Quaamobrem mo- 
nachi Orientales in libello oblato Agapeto pape ad- 
versus Severum ac Zoaram nequissimos heretico- 
rum, inter alia hac obtestatione sunt usi : ut sicut 
rae ty apostolus Simonem magum deorsum- pro- 
strasset, ita ipse vellet deponere dictos hereticos. 
Habentur hec in actione prima quinte Synodi OEcu- 
menice. Sic igitur cum tam Latinorum quam Gre- 
corum testimonio de lapsu Simonis testata habeatur 
historia : haud curandum nobis est, si in minimis 
quibusdam ab invicem discrepent, cum in re gesta 
omnes eque consenliant. Quorum sententia pariter 
declaratur , ea de causa Neronem in Petrum acerbe 
commotum, jussisse ut in vincula conjiceretur. 

22. Hic igitur finis fuit Simonis magorum om- 
nium scelestissimi, qui prestigiis sic oculos spectan- 
tium mentemque omnium perstringebat, ut in sul 
admirationem omnes pene converteret. Quenam 
autem hee fuerint, que cum revera non essent, 
tamen ab hominibus videri videbantur; referam 
que Anastasius Niceenus * scribit : « Statuas faciebat 
ambulare, et in igne volutatus non exurebatur : in 
aere volabat, et ex lapidibus panes faciebat. Serpens 
fiebat, et in aliquas alias bestias transformabatur : 
duas habebat facies : in aurum convertebatur : fores 
clausas aperiebat : vincula ferrea solvebat : in con- 
viviis exhibebat spectra formarum omnis generis. 
Vasa que erant in edibus, faciebat videri tanquam 
que sua sponte moverentur ad ministerium, his qui 
portabant non visis : efficiebatque ut multe umbre 
eum precederent, quas dicebat esse animas mor- 
tuorum. Multos autem tentantes eum dicere presti- 
giatorem, cum eos esset allocutus, et inde convivii 
pratextu bovem sacrificasset, et convivio excepisset, 
variis morbis et demonibus subjecit. A Cesare ali- 
quando quesitus et territus aufugit, sua forma alii 
imposita. » Hucusque Anastasius de Simonis impo- 
sturis, quibus hec per imaginem ostendebat et 
visum, cum nulla verilate consisterent. 

23. Petrus et Paulus in vincula conjiciuntur, — 
Sed ad Petrum et Paulum revertamur : quos qui- 
dem occasione lapsus Simonis a Nerone in carcerem 
(ut jam diximus) fuisse detrusos, citali superius 
auctores testantur, Hac autem de casu Simonis et 
Apostolorum carcere facta esse Rome mense Octo- 
bris, ex eo facile colligi potest, quod cum Roma- 
num” Martyrologium, cui Beda et Usuardus assen- 
tiuntur, tradat Petrum et Paulum carceri mancipatos 
post casum Simonis, novem in eo mensibus usque 
ad mortem fuisse detentos; satisque exploratum 

sit, eosdem consummasse martyrium vigesima nona 
Junii : opus est, ut dicamus eosdem hoc anno, dicto 
mense, esse detrusos in carcerem : licet sciamus , 
scriptum haberi in Actis Nerei et Achillei, nec ad 
septem menses Apostolorum carcerem perdurasse. 
Sed cum ea Acta in aliquibus fide haud integra 
habeantur ; longeque prestet Martyrologii ab Eccle- 
sia recepti auctoritas, consignata pariter testimonio 
diversorum ; illi merito assentimur magis. Carce- 
rem autem, quo sanctissimi Apostoli detenti sunt, 
Mamertinum dictum esse , tum citata nuper ex Mar- 
tyrologio fidem faciunt, tum etiam Acta* sanctorum 
martyrum Processi et Martiniani probant. Sed qui- 
nam et ubi ille fuerit, consule que a nobis fusius 
notata sunt in Martyrologio Romano ?, ubi tum de 
Mamertino , tum etiam Tulliano, atque aliis carce- 
ribus abundantius egimus. 

24. Caterum in eodem carcere Processus et 
Martinianus milites, Apostolorum custodes, a Petro 
ad fidem conversi, ab eodem sacro baptismate ibi- 
dem initiati sunt , erumpente divina virtute ex petra 
fonte, ut eorumdem res geste declarant *. Admira- 
tione enim digna res est, eumdem illic fontem in 
hance usque diem perseverare , non tantum rerum 
ibi gestarum memoria nobilem, sed perenni illu- 
strem miraculo, quique positus in medio carceris 
strati pregrandibus lapidibus Tiburtinis sibi invi- 
cem inherentibus , e perforato saxo altitudine cubi- 
tali tantummodo , et palmi unius vel circiter latitu- 
dine, sic aqua scaturit, ut nec foras exundet, nec 
quantumlibet hauriatur , unquam siccetur. Notissi- 
mum est ejus rei experimentum, dum certis anni 
diebus, guibus carcer ille religionis ergo invisitur 
totius Urbis concursu, et fideles inde hauriant 
aquam , et potent, et tamen fons indeficiens perse- 
veret. In eo igitur carcere cum ad tam longum 
temporis spatium detinerentur Apostoli , et a Chri- 
stianis Rome agentibus atque aliis inviserentur, 
Evangelium predicare, maleque se habentes curare, 
atque alia plura operari miracula non desierunt, 
nec enim tantum dictos duos milites in carcere po- 
siti Apostoli genuerunt per Evangelium, sed et alios 
quadraginta septem : in quos simul omnes gladius 
Neronis seviit, illustrique sic sunt coronati marty- 
rio, quorum memoria annua celebritate recolitur *, 
illorum duorum secunda Julii, horum decima 
quarta Martii, qui natalis illis dies idemque sempi- 
ternus illuxit in celo. Hec autem quomodo se 
habuerint, ipsorum Acta *® declarant; que eo fide- 
liora esse putamus, quo breviora noscuntur. Sed 
que post hee secuta sint , sequenti anno , quo sunt 
facta, dicentur. 

235. Jam quod ad Paulum spectat : ut a Nerone 
conjiceretur in carcerem, hanc etiam Chrysostomus ° 
affert causam, cum ait : « Neronem prorsus ex fama 
novistis ; vir enim impudiciti# sceleribus omnibus 

insignis fuit : primusque ac solus in tanto imperii 
culmine novos quosdam lascivie , flagitii, ac turpi- 
tudinis modos excogitavit, exquisivit, invenit. Hic 
itaque Paulo beatissimo (uno enim eodemque tem- 
pore vitam istam agebant) hujusmodi ac prorsus 
similia crimina objiciens his qua vos modo sanctis 
objicitis : pellicem enim ejus quam ille deperibat 
atque in deliciis habebat, cum induxisset fidei ac 
religionis sacramenta suscipere, persuaserat una 
incestum illum impurumque congressum declinare : 
hee, inquam, ille crimina objectans corruptorem- 
que nequam, flagitiosum, ac nebulonem, et his 
similia, que vos modo perstrepitis, Paulum voci- 
tans, primum conjecit in vincula: cum vero ut 
puelle ejuscemodi monita atque consilia dare desi- 
neret, persuadere non posset, necavit eumdem. » 
Hee Chrysostomus. At nihil obstat, ut alia causa 
Paulus, alia vero Petrus ab eodem Nerone conjice- 
rentur in carcerem; nempe iste propter consterna- 
tum Simonem; ille, quod Neronis pellicem ad 
Christianam religionem convertisset, et ex impudi- 
cissima castam atque pudicam reddidisset : licet et 
in Actis passionis ejus , que Lini nomine sunt per- 
vulgata, de quorum tide agemus inferius alia etiam 
afferatur causa, nimirum quod Proculum Neronis 
pincernam convertisset ad fidem Christi suscipien- 
dam. Sed cetera de Paulo, anno sequenti. 

26. Nero sevit in plures. — At quod spectat ad 
reliquas hujus anni Neronis res gestas : is cum 
improborum omnium vitia in se ipsum studiosa 
imitatione congessisset , atque in immensum cumu- 
lasset : proborum omnium integritatem pariter in- 
sectalus , in eos quoque bellum gessit implacabile. 
Scribit de duobus Tacitus, quorum bonitas atque 
severitas domi forisque spectata, atque ore omnium 
predicata Neronis concitavit invidiam, et excitavit 
immane odium, quo eosdem ad necem usque est 
crudeliter prosecutus. Hec haud ab instituto pror- 
sus aliena, saltem paucis attigisse sufficiet. Facta 
sunt hec iisdem coss. adversus viros clarissimos 
consulares, ac moribus honestissimos, Baream 
Soranum, atque Thraseam Petum : scribit ea Taci- 
tus pluribus, qui in primis quante ii estimationis 
essent, his significat verbis ‘ : « Trucidatis tot insi- 
gnibus viris, ad postremum Nero virtutem ipsam 
excidere concupivit, interfecto Barea Sorano, et 
Thrasea Peto, olim utrisque infensus. » Addit a 
Torio Sabino Baream reum esse factum ex procon- 
sulatu Asiz#, quem administraverat,non quidem ex 
crimine aliquo quod patrasset, sed (ut idem ait) ex 
justitia atque industria; quia scilicet portui Ephe- 
siorum aperiendo curam insumpserat; vimque civi- 
tatis Pergamene prohibentis Acratem Cesaris liber- 
tum statuas et picturas avehere, inullam remiserat. 
Contigit adventus Acratis a Nerone missi ad expi- 
landa Asie templa (ut idem testatur Tacitus *) sub 
consulatu Lecanii atque Licinii, anno Domini sexa- 
gesimo sexto, Urbis incendio mémorabili : quo tem- 

pore (ut ex his apparet) Bareas Soranus proconsulem 
agebat in Asia, abhinc ante biennium. 

27. Sed et que de nece Serviliz ejusdem Baree 
filiz jussu Neronis illata idem scribit Tacitus, obser- 
vatione sunt digna, ut que ad res nostras nonnihil 
spectare videantur. Sic enim ait: « Ultra hec, sed 
recens, discrimini patris filiam connectebat, quod 
pecuniam magis largita esset. Acciderat sane pietate 
Servilie (id enim nomen puelle fuit) que charitate 
erga parentem, simul imprudentia etatis, non ta- 
men aliud consullaverat, quam de incolumitate 
domus, et an placabilis Nero, an cognitio senatus 
nibil atrox afferret. Igitur accita est in senatum : 
steteruntque diversi ante tribunal consulum , gran- 
dis 2vo parens, contra filia intra vigesimum etatis 
annum, nuper marito Annio Pollione in exilium 
pulso viduata, desolataque, ac ne patrem quidem 
intuens, cujus onerasse pericula videbatur. Tum 
interrogante accusatore, an cultus dotales, ac de- 
tractum cervici monile venumdedisset, quo pecu- 
niam faciendis magicis sacris contraheret? Primum 
strata humi, longo fletu et silentio, post altaria et 
aram complexa: Nullos, inquit, impios deos, nul- 
las devotiones, nec aliud infelicius precibus inyo- 
cavi, quam ut hunc optimum patrem , tu Cesar et 
vos Patres, servaretis incolumem. Sic gemmas, et 
vestes, et dignitatis insignia dedi, quomodo si san- 
guinem et vitam poposcissent. Viderint isti antehac 
mihi ignoti quo nomine sint, quas artes exerceant : 
nulla mihi principis mentio, nisi inter numina, 
fuit. Loquentis adhuc verba excipit Soranus : pro- 
clamatque non illam in provinciam secum profe- 
ctam, non Plauto per etatem nosci potuisse, non 
in criminibus mariti connexam, nimize tantum 
pietatis ream, separarent a se, quamcumque sor- 
tem subirent. Simul in amplexus occurrentis filize 
ruebat, nisi interjecti lictores utrisque obstitissent. » 
Damnatos tandem eosdem morte idem auctor affir- 
mat. Meminit et Juvenalis de nece Baree illata, 
nequissimi hominis Egnatii calumnia, qui ad glo- 
riam captandam, inter Stoicos (ut idem dicit Taci- 
tus) profitebatur , sic dicens. 


Stoicns occidit Baream delator amicum, 
Discipulumque senex. 


28. Quod vero ad Serviliam spectat : non levis 
quidem, ex his que dicta sunt, suspicio mentem 
agitat, hanc fuisse Christianam, sed magie ream 
factam dicia Tacito, quod Christiani (ut superius 
vidimus) his presertim temporibus magi esse a 
Gentilibus dicerentur. Sed ab his interim nos distra- 
hit, quod altaria complexa dicatur et aram : si 
tamen auctoris Christianis infensi, atque calumniis 
eosdem (ut vidimus) insectantis, de rebus nostris 
scribentis fides tuta sit. Nam si quis rursum rem 
gestam altius considerando scrutetur, et quid sibi 
velit exacte consideret; juvenculam etate teneram 
monile, cervicis nobile ornamentum, quo nihil 
ejus wtalis feminis carius esse potest, ad magos 
consulendos, distraxisse; quasi consulari femine 

clarissimo loco nate , nullius alterius domestice rei 
distractione tantum pecuniarum contrahere licuis- 
set, que ad pretium sordidorum hominum satis 
essent : is nihil aliud puto dicet, nisi (quod verius 
fortasse erit) ipsam Christiana fide semel imbutam 
(ut in aliis compluribus accidit) hisce peccatorum 
illecebris sponte carere voluisse, ac distraxisse mun- 
dum muliebrem , ejusque pretium ad fideles pau- 
peres alendos contulisse, quos auctor Christianis 
infensissimus magos appellat. Humi insuper illa pro- 
stratio juncta silentio, speciem. sane refert chri- 
stiane femine Deum animo enixius deprecantis. At 
hee nos tantummodo conjectura, haud tamea 
penitus improbanda dixisse voluimus, atque rem 
per transennam ostendisse; sicut alia plura de Cbri- 
stianis ab eodem auctore obscuritale velata potius, 
quam perspicue narrata esse noscuntur. 

29. Ceterum Nero (utar Taciti verbis) cum co- 
naretur in Urbe virtutes ipsas excidere , ac penitus 
profligare ; non tantum (quod dictum est) principes 
Apostolorum neci tradendos carceri mancipavit, 
atqne dictos honestissimos senatores e medio sustu- 
lit, sed et promulgato edicto sub iisdem coss. philo- 
sophos exegit ab Urbe. Testatur id ipsum Philostra- 
tus*, cum ail : « Eo tempore Nero philosophari non 
sinebat homines; inanem operam sibi videri philo- 
sophiam dicens, que divinandi peritiam adumbra- 
ret. Et philosophi aliquot accusati fuerant, quia 
divinandi artem exercere dicerentur. Sed ut alios 
omittam, Musonius Babylonius, qui sapientia se- 
cundus ab Apollonio putabatur, in carcerem de- 
trusus, in summo vite periculo versabatur, et 
nisi valido robustoque corpore extitisset, in carcere 
proculdubio mortuus fuisset. » Sed quod Nero nune 
primum homines callentes divinandi peritiam, 
nempe magos, cujusmodi arti proximos putavit esse 
philosephos, adeo sit detestatus; nulla alia causa 
illi ob'ata cognoscitur, nisi quod (ut vidimus) cum 
a Simone mago se, licet sero, intelligeret esse delu- 
sum. cxteros quoque magos, quos antehac magno 
pretio redemisset, immenso est odio prosecutus : 
repentina enim ejusmodi Neronis in contrarium 
facta mutatio , hc opinari suadet. 

30. Apollonius Tyaneus. — Sed quid inter hee 
hostis humane nature diabolus? Simone jam extin- 
cto, novum rursus infert magum in Urbem. Nam 
hoc ipso anno, dum hec in hunec modum Rome se 
haberent, Apollonius Tyanzeus Romam se contulit : 
erat hic magia excellens, licet foris philosophum 
Pythagoreum ostentaret. Hic cum Romam venisset , 
sequenti die (ut Philostratus * testatur) innoltuit Te- 
lesino, hoc anno consulatum agenti, cujus foveba- 
tur patrocinio : addit insuper ab eodem , Apollonio 
tunc puellam feretro impositam a mortuis excita- 
tam ;licet ipse auctor, qui hee scribit, an vere mor- 
tua esset, se affirmare non audere testetur. Sed tam 
vera hec esse puto, quam quod ait, hoc anno sub 
consulatu Telesini eumdem predixisse de fulgure 

in Neronis mensam decidente : quod ante sex annos 
accidisse, nempe anno Domini sexagesimo secundo, 
Nerone quartum et Cornelio Cosso coss. auctor est 
Tacitus ‘, qui exactius ceteris per annos singulos ex 
Consularibus Fastis diligenter res gestas est prose- 
cutus. Cum igitur in his levioribus Philostratus de 
Apollonio mendacii arguatur; cujus fidei cetera 
sint, que adeo miranda ab eo de eodem impostore 
sunt prodita, facile quis intelligere poterit. 

31. Vix quisquam satis digne valeat unquam 
exprimere , quantum humano generi obfuerit Phi- 
lostratus , scribendo res gestas Apollonii Tyanzi , 
easdem amplificando mendaciis : ut videatur plane 
inventum fuisse diaboli. Quod enim non valuit per- 
ficere in Simone mago nuper extincto, id in Apollo- 
nio implere conatus est : quippe qui emulus Christi 
glorie ; sicut scripto jam Evangelio , longe lateque 
per orbem innotescebant Christi res geste ; suum 
ipse statuens Antichristum, pseudoevangelium quo- 
que actorum ipsius per mendacissimum hominem 
scribendum curavit ; cui fidem prestantes homines, 
nihilo Christo minorem fuisse Apollonium existima- 
rent ; vel, sicut istum ea perfecisse magia complures 
compertum haberent, eadem quoque arte Chri- 
stum usum esse falso ac absurde effutirent. Com- 
mentario namque edito in Ckristianos, Hierocles 
philosophus, unus ex Areopagi judicibus, nihil ma- 
gis monstrare conatus est, quam Apollonium sequa- 
lem fuisse Christo. Porro ejus insanias Eusebius 
adversus eum scribens egregie confutavit : quem 
consulat , qui hec plenius scire cupit; de eo, tacito 
ejus nomine , Lactantius * hec tradit : « Alius eam- 
dem materiam mordacius scripsit, qui erat e numero 
judicum, qui auctor in primis persecutionis fa- 
-ciendz fuit : quo scelere non contentus, etiam scri- 
ptis eos, quos afflixerat insecutus est : » et post 
multa : « Item cum facta ejus mirabilia destrueret , 
nec tamen negaret : voluit ostendere Apollonium 
vel paria, vel etiam majora fecisse. Mirum quod 
Apuleium pretermisit. » 

32. Sic igilur Apollonius commentariis Philo- 
strati illustratus., eam consecutus est gloriam , ut 
complures eum ut Deum colerent; ut de Ephesis 
idem Hierocles testatur *, illos eum coluisse sub no- 
mine Herculis Alexicaci : sed et Alexander imperator 
eo illum honore prosecutus est, ut equalem illum 
faceret Christo, ac diis suis, cum in suo Larario 
(quod scribit Lampridius) inter deorum imagines , 
Christi eque et Apollonii collocasset. Testatur et Dio 
in Caracalla, ab eodem imperatore Antonino Cara- 
calle Apollonium in honore habitum, atque adeo 
ipsi nobile monumentum extruendum curasse. Scri- 
bit de ejusdem cultu hee Anastasius Niceenus* : 
« Apollonii autem in hodiernum usque diem in 
nonnullis locis peraguntur sacra : alia quidem ad 
avertendas bestias quadrupedes et volucres, que 
possunt homines ledere : alia autem ad sistendos 

fluxus fluminum , que cursu feruntur inordinato : 
alia autem ad avertenda illa que sunt ad perniciem 
et interilum hominum comparata. Non solum au- 
tem in vita ejus hee per ipsum fecerunt demones : 
sed etiam post ejus mortem ad ejus monumenta 
manentes , quedam fecerunt signa in ejus nomine, 
ad eos decipiendos, quos demon facile seducit et 
pellicit ad res hujusmodi. » Hec ille. Verum de sta- 
tua ejus, operatione demonum responsa dante, hee 
scripta habentur apud Justinum': « Demonis ipsius 
in illius statua insidentis, et homines oraculis eden- 
dis in errorem, ut Apollonium sicuti Deum hono- 
rarent et colerent, inducentis, os Dominus obturavit, 
responsis ejus abolitis. » Heec ibi. : 

33. At quoniam (quod habet parcemia) fur fu- 
rem probe novit : Lucianus Samosatensis ?, qui eo- 
dem seculo vixit, cum imposturas detegit Alexandri, 
qui et ipse ut Deus coli studuit, ipsum in schola 
alterius Tyanei , Apollonii hujus discipuli , turpiter 
professum esse in primis demonstrat; additque : 
« Erat videlicet ex eorum numero, qui cum egregio 
Apollonio Tyanzo illo versati, totam illius tragee- 
diam pernoverant. Vides quanam e schola tibi ho- 
minem refero? » Hee ille, primam Alexandri vitu- 
perationem instituens a schola, ex qua homo ille 
omnium scelestissimus prodiisset. Cumque Apollonii 
vitam , tragoeediam nominet, plane innuit alio fine 
vitam clausisse, quam aliquo ex his, quia Philo- 
strato, ut de re ambigua, sunt descripti; at de his 
infra. Addit auctor, Apollonium hoc eodem anno, 
consule Telesino , ab Urbe recessisse , atque in Hi- 
spaniam esse profectum. Instar Christi, diabolus 
suos eodem quoque tempore in orbem terrarum 
pseudoapostolos misit, quorum corypheus Apollo- 
nius videretur ; de ceteris vero suo loco dicturi su- 
mus inferius : nunc ad res gestas Neronis redeamus. 
Nero igitur imperator hoc ipso anno (ut idem tradit 
auctor *) Achaiam, ut Isthmum foderet , navigavit. 
Porro isthmi fossione reddita irrita, idem Nero in 
Olympiis certans, omnes superans citharcedos et au- 
rigas , laureis cerlamine mceritis coronatur. Scd hec 
pluribus Lucianus ‘, Suetonius *, et alii. Hujus pu- 
tamus occasione Neronis absentia, et longioris in 
Achaia facte more, accidisse ut Petrus et Paulus 
apostoli semel carceri mancipati, ad novem men- 
sium spatium (ut dictum est) eodem detinerentur 
ergastulo : ne, nisi redeunte Nerone Romam, mortis 
supplicio afficerentur. 

34. Portenta de clade judaica. — Quod vero 
spectut ad res Jucaicas; hoc eodem anno, octava 
Aprilis, cum unique Judei Hierosolymem ad diem 
festum convenissent, magna prodigia de futura clade 
Judeorum apparuere : quenam rec fuerint, Jose- 
phus sic deseribit ® : « Ante defectionem, primique 
belli motus » (id enim hoc anno contigisse, modo 
dicemus) « ad diem festum Azymorum populo con- 
veniente octavus erat dies Aprilis mensis, hora nona 

nocturna, circum aram itemque templum tantum 
lumen effulsit, ut clarissimus dies putaretur ; et hoc 
usque ad mediam permansit horam : quod imperi- 
tis quidem bonum augurium esse videbatur ; sacro- 
rum vero peritis , priusquam eveniret, statim diju- 
dicatum est. Eodem quoque festo die, etiam bos, 
cum ad hostiam duceretur; agnum in medio templi 
peperit. Orientalis autem porta interioris templi, 
cum esset nea atque gravissima, et sub vesperam 
vix a viginti viris clauderetur, serisque ferro vinctis 
obseraretur, pessulosque altos haberet in saxeum 
limen demissos, uno perpetuo lapide fabricatum , 
visa est noctis hora sexta sponte patescere. His au- 
tem curriculo per custodes templi magistratui nun- 
tiatis, ascendit ille, vixque eam potuit claudere. 
Verum et hoc iterum ignaris quidem signum opti- 
mum videbatur; Deum namque bonorum portam 
aperuisse dicebant; prudentiores vero templi tuta- 
men sponte sua dissolutum iri cogitabant; et ho- 
stium donum esse portas aperiri , solitudinemque 
‘illo ostenso signari, inter se pronuntiabant. Post 
dies autem festos, diebus paucis, vicesimo primo 
mensis Maii, visio quedam apparuit fidem exce- 
dens. Pro fabula autem fortasse, quod dicturus sum, 
haberetur, nisi qui viderunt superessent , et clades 
digne presagiis secute fuissent. Namque ante solis 
occasum visi sunt per inane ferri currus totis regio- 
nibus, et armate acies tranantes nubila, et civitati 
circumfuse. Festo autem die, quam Pentecosten 
vocant, nocte sacerdotes intimum templum more 
suo ad divinas res celebrandas ingressi, primum 
quidem motum quemdamque strepitum senserunt , 
postea vero subitam vocem audiere, que diceret : 
Migremus hinc. » Hucusque Josephus de rebus que 
hoc anno ante defectionem Judeorum contigerunt : 
cetera autem que recenset prodigia, alio tempore 
facta sunt. Narrat ex his aliqua Tacitus‘ paucis : 
« Vise per celum concurrere acies, rutilantia arma, 
et subito nubium igne collucere templum. Expansz 
repente delubri fores : et audita major humana vox 
excedere deos, simul ingens motus excedentium. » 
Hec ille. 

35. Verum quoniam ex sententia Augustini scri- 
bentis ad Hesychium ’, et aliorum sanctorum Pa- 
trum , constat a Domino prenuntiatum esse apud 
Mattheum *, Marcum‘, et Lucam °, Hierosolymo- 
rum excidium, et que antea essent manifestanda 
prodigia pariter declarata; ea ipsa omnia his tem- 
poribus accidisse, haud erit difficile demonstrare. 
At quoniam (ut est apud Mattheum) non tantum 
signa consummationis civitatis, sed et adventus ejus 
Dominum Apostoli rogaverunt : eorum que ab ipsis 
narrantur, alia signa Hierosolymorum excidium, 
alia vero Domini precedere debebant adventum : 
que autem ante Hierosolymorum cladem minus 
apparuisse noscuntur, eadem ad secundum Domini 
adventum esse referenda, nemo poterit dubitare. 

Quod igitur ait Evangelista : « Consurget gensadver- 
sus gentem, et regnum adversus regnum ; » si qui 
dixerit per ea demonstrata esse bella civilia, que 
uno et dimidio anno quatuor occisis imperatoribus, 
sunt conflata ; equidem puto scopum veritatis attin- 
get: quam vero immania et plane portentosa illa 
fuerint, Tacitus * significat. Sed et quod subdit Mat- 
theus : « Erit tribulatio magna, qualis non fuit ab 
initio mundi usque modo, neque fiet. » Josephus ? 
plane testatur, nunquam aliam gentem talia passam 
esse, qualia tune perpessa est gens Judeorum. Te- 
statur idipsum in nuper citata ad Hesychium epistola 
Augustinus, nimirum Dominum illis verbis, Judeo- 
rum, de qua agimus, cladem significare voluisse. 
De fame vero et pestilentia preedictis a Domino, satis 
sunt ipso experimento declarata : que sibi invicem 
fuisse conjuncta, Josephus * testatur. De terreemoti- 
bus per diversa loca futuris, tradit Eusebius in 
Chronico, temporibus Neronis tum Romam, tum 
Asiam ingentibus terremotibus esse vexatam, tres- 
que nobilissimas Asie civitates esse prostratas, eo- 
demque tempore solem passum esse deliquium. De 
pseudoprophetis, qui his temporibus surrecturi 
erant, ut multos deciperent; hac etiam accidisse 
ante cladem Hierosolymitanam, suo loco monstra- 
bimus. Si qua autem narrantur ab Evangelistis, que 
ante ejus urbis excidium minime evenisse dicuntur; 
ea (ut diximus) referenda sunt ad Christi adventum, 
de quo etiam Apostoli Dominum rogaverunt : que 
enim Dominus singillatim atque distincte ventura 
preedixit, mixtim et diverso inter se ordine ab Evan- 
gelistis sunt recensita. 

36. Judeorum defectio et bellum civile inter eos. 
— Hoc igitur anno duodecimo imperii Neronis, et 
septimo decimo Agrippe regis, mense Maio, Judeis de- 
ficientibus a Romanis, coeptumesse bellum Judaicum, 
Josephus ‘ estauctor : quiet singulas causas quie prae- 
cesserunt, quibusve temporibus contigerunt, exacte 
conscribit. Inprimis * enim cum jam biennio intole- 
rabilem plane Cestii Flori procuratoris tulissent ty- 
rannidem ; spe etiam quam conceperant de Cestio 
Syrie preside, hoc anno Pasche tempore Hierosoly- 
mam veniente (apud quem Judai omnes supplices 
egerant, ut tam nefandis mederetur malis) cum jam 
erga Florum viderent eum propensiori animo esse, 
spe omni penitus exciderunt. At novis insuper, iis- 
demque deterioribus superadditis causis, eo sunt 
desperationis adacti, ut precipuorum quorumdam 
factione obstinatissimo animo adversus Romanos 
penitus rebellaverint. Sed inspiciamus singula. 

37. Quid Cesaree maritime his diebus accide- 
rit, Josephus ° narrat his verbis : « In Caesarea habi- 
tantes Judi habebant synagogam prope locum cu- 
jus erat dominus quidam Gentilis Casariensis : et 
frequenter quidem egerant, ul ad eorum jus illa 
possessio jungeretur, mulltis partibus majus pretium, 

quam res meruerat, offerentes. Dominus autem loci, 
preces eorum despexisse non contentus, ad majorem 
dolorem edificavit in loco tabernas, ita ut angustum 
ejus transitum et prorsus coarctatum relinqueret. 
Primum igitur ferventiores aliqui juvenum prosi- 
lientes, edificationem vetabant. Cum vero Florus 
hos a prohibendo cohiberet , non habentes Judxo- 
rum nobiles quid agerent, inter quos erat Joannes 
Publicanus, inflectunt Florum oblatione octo talen- 
torum, ut edificationem vetaret. Ille autem, ob ca- 
piendum tantummodo, promittens se cuncta factu- 
rum, accepta pecunia, de Cxsarea egressus est, ve- 
nitque Sebasten, seditioni facultatem tribuens, quasi 
qui pugne spatium Judeorum primatibus vendidis- 
set. Sequenti vero die, Judeorum sabbato, cum 
plebs ad synagogam coisset, seditiosus quidam Cze- 
sariensis vas Samium ante ingressum eorum ponens, 
alites immolabat. Hoc factum Judeos incoercibiliter 
accendit : quippe et legem suam contumeliam per- 
tulisse, et locum ipsum dicebant esse pollutum. 
Pars autem Judeorum, que erat constantior, atque 
modestior denuo apud judices esse conquerendum 
rebatur. Seditiosi autem etjuventute turgentes Judai 
effundebantur in rixam. Stabant autem ad confli- 
gendum parati etiam Cesariensium tumultuosiores : 
ex composito quippe missus fuerat, qui pro synago- 
ge foribus immolaret ; sicque continua est pugna 
commissa. 

38. «Interveniens autem Jucundus, qui ad pro- 
hibendum erat relictus, preefectus equitum, vas illud 
quidem, quod positum fuerat, jussit auferri, et tu- 
multum sedare pergebat. Cum vero superatus esset 
pre Casariensium vidlentia : Judéi statim libros le- 
gis rapientes secesserunt in Narbata : regio quedam 
eorum hoc nomine appellatur, dirempta a Cesarea 
stadiis sexaginta. Primates autem eorum duodecim 
cum Joanne in Sebasten ad Florum. yenerunt, de his 
que acciderant conquerentes, et ut auxilio.esset ro- 
gabant, quamvis reverenter, tamen eum et de octo 
talentis admonentes. Ile vero illico comprehensos 
eos vinciri jussit, arguens cur leges de Cesarea au- 
ferre ausi fuissent. Ob hoc igitur apud Hierosolymi- 
tas gravissima indignatio nascebatur, verumtamen 
adhuc iram suam frenabant. Florus vero, quasi ad 
hoc operam suam locasset ut bellum inflammaret, 
misit ad sacrum thesaurum, ut inde decem et 
septem talenta auferrentur, quasi eam pecuniam 
impense Cesaris flagitaret. Tunc vero statim invasit 
populum multa confusio : concurrentes ad templum, 
maximis vocibus nomen Cesaris appellabant, uta 
tyrannide Flori liberarentur, orantes. Quidam vero 
seditiosorum in Florum maledicta jaciebant ultima ; 
et canistrum circumferentes, stipem ejus nomine, 
postulabant, quasi inops et miserrimus talibus indi- 
geret auxiliis. His autem omnibus nihil est a cupi- 
ditate deterritus, sed multo magis ad predandum 
irritatus est. Denique cum deberet Cesaream veniens, 
ignem belli illic nascentis extinguere, causasque 
tumultus submovere, pro quo etiam mercedem ac- 
ceperat pactus : tamen cum exercitu equitum atque 

peditum Hierosolymam contendit, ut Romanis armis, 
ad quod volebat, uteretur, ac timore ac minis ur- 
bem circumdaret. Tunc populus lenire ejus impe- 
tum volens, obviam mililibus processit cum solilis 
utique favoribus, et Florum honorare officiis para- 
tus. Ille autem premiltens cum equitibus quinqua- 
ginta centurionem nomine Capitonem, discedere eos 
jussit : neve eum, in quem tam gravia maledicta 
jecissent, falso denuo honore deluderent : oportere 
quippe eos, si viri sunt fortes, animique constantis, 
etiam in presentem effundere contumelias, nec so- 
lum in verbis, sed etiam in armis amorem libertatis 
ostendere. His dictis exterrita multitudo, simul etiam 
militibus, qui cum Capitone venerant, in medium 
vulgus irruentibus, diffugerunt, antequam Florum 
salutarent, aut militibus officia consueta redderent. 
Discedentes igitur in domos cum metu atque humi- 
litate, pervigilem duxere noctem. Florus quidem 
tune deguit in regia. 

39. « Postridie autem adversus eos extructo 
tribunali sublimius resedit : convenientesque sacer- 
dotum priucipes, et civilatis universa nobilitas, ad- 
stiterunt tribunali. His precepit Florus, ut omnes 
qui maledicta in eum succlamassent, protinus de- 
derent; edicens, in ipsos esse, nisi reos produxerint, 
vindicandum. Ad hec respondent Judei : populum 
quidem pacifica queeque sentire : illis vero qui er- 
ravissent in verbis, veniam conferendam postula- 
bant : in tanta siquidem multitudine, nihil esse mi- 
randum, offendi aliquos temerarios, et per etatem 
insipientes : esse autem impossibile, eorum qui de- 
liquerint, discrimen agitari, cum et singulos ni- 
mium peeniteat, et pre timore ad negandum sint 
parati: debere autem illum, si consuleret gentis 
quieti, et vellet Romano imperio servare urbem, 
magis propter multos innoxios dare veniam paucis 
delinquentibus, quam propter paucos improbos tur- 
bare multitudinem tantam bonorum. Ad hec ille 
magna indignatione inflammatus, militibus excla- 
mavit, ut forum rerum venalium, quod erat in su- 
periori parte civitatis, diriperent, et passim obvios 
trucidarent. Illi vero ad lucri sui cupidinem addita 
auctoritate rectoris, non solum illum diripuerunt 
locum in quem fuerant immissi, sed in universas 
insilientes domos, interficiebant habitatores. Fuga 
autem erat per angiportus omnes, et cedes eorum 
qui comprehendebantur ; direptionis quoque nulla 
species preteribatur. Multos autem etiam nobilium 
comprehendentes, adduxerunt ad Florum, qui illos 
verberibus laniatos in crucem sustulit. Denique om- 
nis numerus illo interfectorum die cum parvulis et 
mulieribus (neque enim vel lactentibus pe percerant) 
fuit sexcenti triginta. Graviorem autem faciebat ca- 
lamitatem videri novitas Romane calamitatis : quod 
enim nemo unquam prius, tunc Florus ausus est, 
ut viros scilicet equestris ordinis pro tribunali fla- 
gellis caederet, et patibulis alfigeret; quorum etsi 
origo Judea, tamen Romana dignitas erat. » Hac de 
primis incitamentis ad defectionem Josephus. 

40. Que qui diligenter observat, et Judeorum 

preterita in Jesum Salvatorem commissa facinora 
memoria repetens, mente considerat ; plane intelli- 
get, divinam vindictam lentis passibus gradientem, 
ex xquo supplicia compensare delictis, et ab ipso 
nomine auspicari punitionem. Qui enim olim Jesum 
Nazarenum, ac proinde Floridum nuncupatum, et ab 
Isaia ‘ floris nomine demonstratum, recipere con- 
tempsissent, sprevissent, ac denique occidissent, in 
presentia Florum omnium scelestissimum spernan- 
tem, diripientem, occidentem, et in omnibus imma- 
nissime swevientem ferre, honorare, et in omnibus 
obsequi, et quibusvis officiis prosequi compelluntur. 
Quod abjecissent, inguam, florem, nacti sunt Flo- 
rum. At qualis ille, et qualis iste? De illo enim san- 
ctus propheta predixerat : « Flos de radice ejus as- 
cendet, et requiescet super eum spiritus Domini, 
spiritus sapientiz et intellectus, spiritus consilii et 
fortitudinis, spiritus scientie et pietatis : et replebit 
eum spiritus timoris Domini : et non secundum vi- 
sionem oculorum judicabit, neque secundum audi- 
- tum aurium arguet: sed judicabit in justitia pau- 
peres, et arguet in equitate pro mansuetis terre : » 
sic denique quod summam allaturus pacem esset 
flos iste, mox subdit : « Habitabit lupus cum agno, 
et pardus cum hedo accubabit: vitulus, et leo, et 
ovis simul morabuntur.» Quam vero in his omnibus 
admiranda quadam antithesi contrarius Florus exti- 
terit, quae modo diximus, et superius de eodem ex 
Josepho recitavimus, et que etiam suis locis in po- 
sterum dicturi sumus, facile demonstrabunt : haud 
enim opus est verbis describere, quem sua ipsius 
facta vivis coloribus quodammodo exprimunt. Satis 
hic tantum sit dixisse : illum venisse, ut salvaret ; 
hunc, ut perderet : illum, ut pacem abundantius 
impertiret ; hunc vero, ut pacem inventam profliga- 
ret, conflaret bellum, ac Judeos funditus devastaret; 
quique inde auspicaretur vindictam, unde immane 
ipsorum delictum fuerat consummatum. Adegerant 
illi tandem Christum in crucem ; sed per Florum in 
primis eorum nobilissimi patibulis affiguntur. At 
hee quidem levia videri possunt, si cetera que a 
Floro, ac demum Flori occasione sunt subsecuta, 
pensentur. 

4). Cum autem Berenice Agrippe regis ger- 
mana tunc Hierosolymis ageret, quo nuper voti, 
quod nuncupasset, explendi causa venerat, Florum- 
que deprecaretur ut a cede milites revocaret : «Ile, 
inquit Josephus *, neque in multitudinem interfe- 
ctorum, neque in nobilitatem precatricis, sed tan- 
tum ad lucra sua, que de rapinis congregarentur, 
aspiciens, contempsit annuere. Impetus autem mi- 
litum etiam adversus reginam efferatus est. Non 
solum quippe sub oculis ejus obvios.quosque mul- 
ctabant ac trucidabant, sed eliam ipsam, nisi confu- 
gisset in aulam, interfecissent. Ibi autem pervigi- 
lem noctem cum intenta custodia egit, verens utique 
irruptionem militum. Venerat autem Hierosoly- 
mam, ut vola Deo solveret. His enim, qui morbo, 

vel aliis necessitatibus implicantur, mos est orare 
per triginta dies, antequam immolent hostias : ab- 
stinere quoque vino, et capillos radere. Quem mo- 
rem Berenice regina illis exercens diebus, nudipes 
etiam ad tribunal stetit, deprecans Florum : et pre- 
terquam quod ipsi nihil honoris habitum est, etiam 
de vita sua periclitata est. Hac autem facta sunt 
sexto decimo die mensis Maii. Postridie autem con- 
veniens multitudo in forum, quod erat in superiori 
parte civitatis, magnis clamoribus de his qui inter- 
fecti fuerant, querebantur. Potissimum aulem invi- 
dios in Florum voces erant. Quod veriti primates 
quique et pontifices, disruptis vestibus, et viritim 
singulos comprehendentes, postulabant, ut ab his 
verbis, quorum causa tanta mala pertulerant, de- 
sisterent, neque in majorem indignationem Florum 
moverent. Sicque sedata est mullitudo, tam reve- 
rentia precantium, quam spe quod nequaquam 
Florus ultra in eos seviret. 

42. le autem videns multitudinis tumultum 
fuisse compressum, angebatur; et denuo eam in- 
flammare cupiens, pontifices cum nobilibus advyo- 
cavit. Itaque unum ait argumentum fore, quod nihil 
ulterius de novandis rebus cogitaret, si populus ob- 
viam procederet militibus de Caesarea venientibus: 
veniebant autem due cohortes. Qui cum convocas- 
set populum ad occurrendum, mandat centurioni- 
bus, ut nullam salutationem redderent obviantibus 
Judeis. Ad quod si offensi petulanter quippiam 
essent locuti, statim in eos uterentur armis. Ponti- 
fices ergo, collecta multitudine in templo, preca- 
bantur ut occurrerent Romanis, et ante grave in- 
commodum cohortes solemniter salutarent. His 
hortationibus seditiosi quique abnuebant, et ob in- 
terfectorum dolorem reliqua multitudo jungebatur 
audacibus. Tunc vero omnes sacerdotes omnesque 
levite sacra vasa proferentes ornatumque templi, 
citaristhe etiam et canlores cum musicis organis 
procidebant ante multitudinem, et obnixissime de- 
precabantur, ut illum templi honorem custoditum 
esse vellent, neque ad direptionem vasorum sacro- 
rum Romanos confumeliis incitarent. Erat autem 
videre sacerdotum principes sparsis cinere capitibus 
et pectora disruptis vestibus nuda monstrantes, no- 
minatim singulos quosque nobilium compellare, ac 
denuo in commune multitudinem precari, ne ob 
modicum peccatum patriam suam proderent his, 
qui direptioni ejus inhiarent. » Cum tandem id 
zegre, ut obviam irent militibus venientibus, sua- 
sissent ; quid post hec secutum sit, idem Josephus 
narrat his verbis : 

43. «Obviam prodierunt, jamque cominus fa- 
ctos salutaverunt. [lis autem nihil respondentibus, 
seditiosi Judeorum adversus Florum, cujus hee 
fierent consiliis, succlamarunt : confeslimque mi- 
lites Comprehendentes eos, ‘ceedere fustibus adorti 
sunt, atque in fugam versos’ persequentes equites 
proculcabant. Corruebant multi quidem, cum a 
Romanis cederentur ; plures autem, cum se mutuo 
propellerent. In ipsis autem portis gravis facta est 

compressio ; et uno quoque alterum prevenire cu- 
piente tardior fuga cunctis fiebat. Collabentiuin au- 
tem durus erat interitus : suffocatu enim et procul- 
catu miseri disperibant, neque ad sepulturam 
quisquam proximis suis, cognoscendus remanebat. 
Irruebart etiam pariter milites immoderate, eos 
quoscomprehendissent cedentes ; et per ingressum, 
qui Bezetha vocatur, retrudebant multitudinem, 
transire cupientes, ut Antoniam et templum obtine- 
rent. Quos etiam Florus consecutus, eduxit de regia 
eos qui secum erant, et in arcem transire nitebatur. 
Frustratus tamen est ejus impetus. Conversus quippe 
adversus eos populus repugnavit, et per tecta eva- 
dentes obruebant saxis Romanos : qui cum superne 
venientibus sagittis vincerentur, nec possent defen- 
dere multitudinem, que per angustos arctabatur 
ingressus, ad reliquum se exercitum, qui erat in 
regia, receperunt. Seditiosi autem verentes ne su- 
perveniens denuo Florus templum occuparet, per 
Antoniam ex templo ascendentes, porticus a templo 
ad Antoniam continentes interciderunt, quatenus 
avaritiam Flori desperatione compescerent. » Heec 
Josephus de occursu a populo facto militibus. At 
quam pro antiquo delicto justa ultionis statera nova 
pena pensatur. Cum enim olim (ut habet Mattheeus ') 
principes sacerdotum et scribe egerrime accepis- 
sent, Jesum, qui Salvator Hierosolymam veniebat, 
faustis puerorum et plebis acclamationibus excipi : 
modo miserandis plane modis et arlibus persuadere 
populo compelluntur, ut exeant obviam, et salutent 
milites, qui eos perdituri venirent. 

44. Discessit ? post hac Florus Hierosolymis, 
Cxesaream proficiscens ; haud tutum sibi ratus, licet 
cum militibus, Hierosolymis agere, populo tanto- 
pere in eum exacerbato : deditque litteras ad Ce- 
slium Syris presidem, quibus defectionis arguebat 
Judeos. E contra vero eidem a senioribus Judxo- 
rum sunt reddite littere de perpetratis a Floro in 
Judeos sceleribus. Tunc Cestius, ut rem cognosce- 
ret, Polilianum tribunum Hierosolymam misit : qui 
cum inspexisset Judeos tantummodo esse concitatos 
in Florum, Romanis vero prestare fidem et obser- 
vantiam, est regressus ad Cestium. Interea rex 
Agrippa, ut deploratis rebus consuleret, convocans 
populum ad concionem, diserta habita oratione, 
persuadere nisus est nihil eos dcbere innovare, sed 
quiescere, et ferre, ut possent, Florum, donec. qui 
ei succederet a Caesare milteretur. Populus autem 
cum in ceteris acquievisset Agrippa ; cum de sub- 
jiciendo se Floro audisset vehementer incensus, nec 
a verborum in regem contumeliis temperavit ;: sed 
eum protinus e civitate pepulerunt : in quem et 
procaciores nonnulli etiam lapides conjecere : qui 
sic contumeliis affectus decessit in regnum. Nec id 
tantum : sed cum * facliosorum hominum confla- 
retur in unum exercitus, inde Romanorum iidem 
occulte aggressi presidium, quod vocabatur Massada, 

eo potiti, Romanos omnes qui ibi erant, interfece- 
runt. 

45. His addidit Eleazarus Ananie pontificis fi 
lius vi militum valens, ut suaderet sacerdotibus 
nonnisi pro Judeis hostias immolare. Quamobrem 
consuete hostie pro imperatore et Romanis offerri, 
sunt rejecte, quamvis reclamantibus pontificibus et 
Phariszis : qui videntes arbitrio seditiosorum om- 
nia misceri, et jam defectionem mullis esse argu- 
mentis declaratam ; quo se ab ea innocentes esse 
significarent, ad Florum et Agrippam legatos mise- 
runt, eorum implorantes auxilium ad compescen- 
dum sediliosorum furorem. Contempsit hec Florus, 
videns jam, quod diu cupiebat, adesse. Agrippa au- 
tem ad seditiosos coercendos ter mille equites misit. 
Hi cum venissent, in duas partes divisa est civitas : 
in alteram, eamque superiorem ad arcem Sion 
convenere nobiles et optimates vallati presidio equi- 
tum : inferiorem vero urbis partem scditiosi coeun- 
tes occuparunt, et templum, quod profanarunt, mis- 
silibus et fundis a longe adversus inviccm assidue 
certantes. Sed prevalentibus tandem seditiosis, et 
superiorem civitatis occupantibus partem, incende- 
runt regiam Agrippe, et Ananie pontificis domum, 
simulgue in archivis ignem injecerunt. Facta sunt 
heec decima quarta mensis Augusti : decima quinta 
vero invadentes Antoniam munilissimam turrim, 
ceperunt: et quiin ea sunt inventi, pariler occide- 
runt. Impetum inde facientes in regiam, ubi Ro- 
manorum militum erat presidium junctum Agrippe 
militibus, obsidione diutius fatigatos eo adegerunt 
Agrippe milites, ut sponte recedentes, relictis Ro- 
manis, reverterentur ad propria : quibus sic desti- 
tuli Romani, locum relinquentes, sese receperunt 
in turres Hyppicos, Phaselum, et Mariamnem: hac- 
que sunt acta (ut idem testatur Josephus) sexta die 
mensis Septembris. 

46. Seplimo autem die * Ananias pontifex, qui 
hactenuslatitaverat, capitur, etcum Ezechia germano 
trucidatur. Omnium dux post Eleazarum erat Mana- 
hemus sect Galilaorum heresis aucloris filius, de 
quo sepe superius mentio facta est. Hic tanquam eo 
scelere nobilitatus insigniter, regali incedens habitu, 
movit ad invidiam socios Eleazari, qui eum interfe- 
cerunt : iidemque in Romanos mililes exarmatos, et 
juramento prestito, jussos abire liberos, insilientes 
interfecerunt, idque sabbati die, contra patrie in- 
sliluta religionis. Dum hac Hierosolymis a Judais 
rebellantibus agerentur ; eodem die, eademque hora 
(inquit Josephus *) quasi aliqua czlesti providentia, 
Cesarienses Gentiles habitantes apud se Judeos tru- 
cidarunt omnes: ita ut uno tempore super viginti 
millia hominum cederentur, eta cunctis Judeis 
vacuata Caesarea remaneret. Tunc et in tota fere 
Palestina Judeis et Syris dig!adiantibus ad invicem, 
omnis fere civitas in duos contrarios dividebatur 
exercitus. Porro ubi major pars Gentilium esset, 

iidem Judeos qui apud se agerent, nulla habita ra- 
tione etatis vel sexus, singulos occiderunt; quorum 
non fuit exiguus numerus : nam Scythopolite (ut 
idem testatur auctor) occiderunt Judzorum trede- 
cim millia : Ascalonite duo millia quingentos : 
Ptolemais civilas duo millia : Tyrii, complurimis 
occisis, reliquos vinculis manciparunt : Alexandriz 
vero quinquaginta millia numerata sunt Judeorum 
corpora occisorum : idque, omnia procurante Au- 
gustali prefecto Tiberio Alexandro, Alexandri olim 
alabarche filio, Judeo homine, sed Romanorum 
studiosissimo, atque religionis patriz desertore. 

_ 47. Cestius obsidet Hierosolymam.—lInterea vero 
Cestius Syrie# preses ', exercilu valido comparato, 
veniens in Palestinam, oppida Judeorum, quantum 
licuit, devastavit , et inter alias civilates Joppen cap- 
tam incendit, occisique in ea sunt Judi numero 
octo millia quadringenti : hecque et alia in Judea 
et Galilea facta sunt anno eodem circa tempus Sce- 
nopegiz, cum reliquus populus Judaworum ascen- 
disset ad diem festum. Mense autem Octobris a Ce- 
stio Hierosolyma obsidetur : cumque ejus potiri illi 
sepius offerretur occasio, ab eo fuit praetermissa 
atque neglecta, sic Deo disponente; tum ne qui in 
ea adhuc erant Christiani, pari peena cum imptis 
afficerentur, sed egrediendi ex urbe opportunitas et 
spatium temporis concederetur; tum ut etiam longe 
gravioribus obsessi intus Judai poenis afflictarentur. 
Sed milites Cestius revocans in magnum discrimen 
Romanum adduxsit exercitum : adeo ut plurimis ab 
insequentibus Judzis ex suis cesis, ceteros nonnisi 
turpi fuga valuerit liberare; desideratis ex Komanis 
militibus quinque millibus atque trecentis peditibus, 
et nongentis octuaginta eyuitibus : heeque facta 
sunt hoc anno duodecimo Neronis imperatoris, die 
octavo mensis Novembris , cum interim Nero ageret 
in Achaia, unde postea misit in Judeam Vespasia- 
num. Nam ea accepta clade, Cestius transfugas Ju- 
deos nobiles misit ad Neronem in Achaiam, ut decla- 
raret quanti ponderis esset bellum Judaicum. Tune 
Damasceni ?, audita clade Romanorum a Judeis 
illata , decem millia Judeorum reclusa_ prius in 
thermis, mox sevissime jugularunt. His peractis, 
Ananus pontifex pater Eleazari seditiosorum ducis 
eligitur, ut una cum Josepho Gorionis filio, omnia 
que in civilate gerenda essent, administraret; bi 
dispositis in diversis provinciis ducibus, qui eas ad- 
versus Romanos defenderent, ad resistendum Ro- 
manis omnia collocant studia , et vires comparant. 

48. «Cum hecautem Hierosolymis agerentur, 
inguit Josephus *, quamplurimi Judzorum futu- 
rorum malorum non falsi conjectores, Hierosolymis 
elapsi, in alias emigrarunt regiones. » Ex his autem 
fuisse Christianos, qui Hierosolymis agebant, testa- 
tur Epiphanius *. Porro illi inde fugientes, in exte- 
riorem provinciam recessere, atque majori ex parte 
Pellam incoluere ; quod sic eos Christus, ut ante- 

quam obsidione cingerentur, alio se reciperent, 
olim admonaisset. Hie quippe annus, hoc plane 
{empus est a Domino in Evangelio presignatum, 
cum de ventura Judeorum clade verba faciens apud 
Matthzum ‘ hec ait: « Cum ergo videritis abomi- 
nationem desolationis, que dicta est a Daniele pro- 
pheta, stantem in loco sancto (qui legit, intelligat) 
tune qui in Judea sunt, fugiant ad montes, etc. » 
Sed quid per abominationem desolationis Dominus 
intellexerit, Lucas ? de iisdem agens, videtur his 
verbis significasse, quibus a Domino ea fuisse expli- 
cata videri possunt : « Cum autem videritis circum- 
dari ab exercitu Hierusalem, tunc scitote quia appro- 
pinquavit desolatio ejus. Tunc quiin Judea sunt, 
fugiant ad montes.» Est hac interpretatio 8. Augu- 
stini * : sed id ante ipsum Origenes * dixerat. Quam 
adjuvat, quod sicut per Romanum exercitum vide- 
tur abominatio designata, ita per locum sanctum 
potest tota intelligi Palestina : nam auctoritate Phi- 
lonis in libro de Legatione ad Caium, constat ipsam 
provinciain dictam esse Terram sanclam. At vero 
qua de causa Romanus exercitus abominatio a Do- 
mino dictus sit, exactiori est diligentia perquiren- 
dum. 

49. Cum abominationis nomine idolum in divi- 
nis Scripturis debere intelligi, mullis pateat testimo- 
niis : non plane illa que ab aliis affertur causa fuisse 
videtur, ut exercitus abominatio dicta sit, quod 
scilicet ex Gentilibus constaret hominibus, qui idola 
colerent : nam semper Judezis, ubicumque agerent, 
ejusmodi ob oculos posita erat abominatio : siqui- 
dem (ut Josephus * sepius tradit) tempore dierum 
festorum Romani milites pro foribus templi adsta- 
bant armati ad comprimendos subitaneos, qui occa- 
sione ingruentis multitudinis et compressionis exo- 
riri possent, tumultus. Alia igilur ejus nominis est 
ratio afferenda ab ea diversa, nempe illa que Jose- 
phi testimonio plus satis testata redditur; nimirum 
quod in exercilu Romano militaria essent insignia 
imaginibus effigiata. Quantum hee autem Judei 
abominarentur, Josephus ° illo plane declarat exem- 
plo, cum ait: « Vitellius Syrie preses ad bellum 
paratus Arabicum, assumptis duabus legionibus, et 
levis armature atque equitum auxiliis missis a sociis 
regibus, properans versus Petram, pervenit Plole- 
maidem. Cumque vellet per Judeam exercitum du- 
cere, occurrerunt ejus regionis principes, deprecan- 
tes transilum; neque enim patrios rilus permittere 
ut inferantur ulle imagines, quales Romana signa 
habebant pleraque. Quorum precibus flexus , muta- 
vit sententiam de itinere proposito. » Hc Josephus; 
quibus plane liquido declaratur, Romanos milites 
qui agerent Hierosolymis, nequaquam uli solitos 
insignibus militaribus imaginibus exornatis, ac illos 
presertim qui diebus festis'‘apud templum excubias 
agerent : qui enim Judai passuri essent ea a militi- 
bus Hierosolymis ostentari, que nec per regiones 

transire suas sunt passi? Ad hec quoque spectare 
videtur quod ait Suetonius in Tiberio, solas Syria- 
cas legiones nullam Sejani imaginem inter signa 
coluisse : qua etiam ex causa idem in Judeos erat 
animo infensissimus. At vero cum Romani jam 
hostes effecti ad Hierosolymorum obsidionem me- 
nibus inhesissent; haud dubium est, eosdem con- 
sueta signa imaginibus effigiata vexisse, ac pariter 
ostentasse ; quamobrem illud jam tempus advenisse 
videretur a Domino premonstratum; ut, cum vide- 
rent abominationem desolationis stantem in loco 
sancto, sibi fuga consulerent : que non tantum 
abominatio, sed et abominatio desolationis idcirco 
dicta, quia idem exercitus iterum rediturus , plane 
complanaturus, ac funditus desolaturus erat Hiero- 
solymorum civitatem. 

50. Hoc igitur primo adventu exercitus Romani, 
ipso ejus aspectu, suos, ut fugam captarent, videri 
potest Dominus admonuisse , quod posthac non 
amplius liberum esset Judeis Hierosolymis agenti- 
bus inde recedere. Nam sequenti anno sic civitas 
Zelotarum est arctata custodiis, ut nulli amplius 
egrediendi fuerit data facultas, nisi qui forte ingenti 
vi pecuniarum eam redemisset, ut et testatur idem * 
Josephus. Verum Christianos Hierosolymis agentes 
fuisse pauperrimos, eosdemque omnibus jam diu 
spoliatos bonis, eleemosynarum collectione indi- 
guisse, multa que sunt superius dicta significant. 
Et quoniam jam non Hierosolyme tantum exci- 
dende essent, sed circumposita provincia deva- 
standa, quod ceptum est agi anno sequenti, cum a 
Nerone Vespasianus in Judzam est missus; idcirco 
non solum Dominus suos admonuisse voluit, ut 
Hierosolymis egrederentur : sed omnes, inquit, qui 
sunt in Judea, fugiant ad montes. 

51. At nimis certe aliena illa videtur interpreta- 
tio?; ut illis verbis Dominus voluerit, eos tantum qui 
in Judea essent, preemonuisse, et non qui Hierosoly- 
mis : eaque de abominatione desolationis intelligi 
velit, non cum a Cestio ad modicum temporis spa- 
tium civitas est obsessa, sed cum postea a Tito Ve- 
spasiano est actissima obsidione vallata. Quonam 
modo, queso, post obsidionem Hierosolymorum , 
jam a Vespasiano devastata Juda, fuge amplius 
locus erat? Quidve opus erat fuga illis in Judea 
agentibus, qui jam penitus vastati essent ? Illa certe 
Domini verba fugam tantopere inculcantis, eamque 
iterum atque iterum admonentis, atque exemplo 
fici arboris insinuantis, quid aliud visa sunt signifi- 
casse, nisi ipsum maxime monere voluisse, ne sui 
in tam grandia inciderent mala? Nam sicut olim , 
ne innocens Lot periret cum Sodomitis maxime ca- 
vit ; ita ne innocentissimi Christiani scelestissimo- 
rum supplicio involverentur, ea longe antea predi- 
cendo commonuit. Sed frustra hac omnia, si tunc 
illis fugiendi nullus amplins locus superesset, vel 
quod consumpti jam essent vel quod nullus fuge 
pateret exitus. Quis insuper dixerit, vindictam illam 

immanissimam ad ulciscendum gravissimum om- 
nium scelus in Judxos immissim, nimirum ob 
illatam necem Christo Jesu omnium Redemptori , 
comprehendisse etiam nobilissimam illam Eccle- 
siam, non Jacobi tantum, sed omnium Apostolorum 
alumnam; illos, inquam, ea poena constrictos, qui 
Christum colentes , jam tot tantaque a Judeis, quo- 
rum ad eos scribens Paulus meminit , passi essent ? 
et non potius eos liberos abiisse, secundum quod 
habetur in Psalmo‘: « Dedisti metuentibus te si- 
gnificationem, ut fugianta facie arcus, ut liberentur 
dilecti tui.» Fugisse plane Christianos qui erant 
Hierosolymis (nisi fortasse perpaucis quibusdam 
exceptis, qui segniter agentes, que predicta a Do- 
mino erant, minus cavissent) antequam obstructus 
et interceptus penitus esset exifus egrediendi, non 
tantum ea que sunt superius Epiphanio auctore 
dicta declarant : sed perspicuum illud de his est ar- 
gumentum, quod Simeon Hierosolymorum episco- 
pus, qui Jacobo fratri successerat, nequaquam cum 
ceteris Judeis, qui ibi sunt inventi, necatus est; 
quem constat ad tempora Trajani fuisse supersti- 
tem, et sub eodem imperatore consummasse mar- 
tyrium. Nec est quod quis dicat, eum now occisuim, 
sed ductum fuisse captivum : nam Josephus firmi- 
ter asseverat, omnes occisos esse, servatis tantum- 
modo factionis principibus, ui ducti sunt in trium- 
phum, et cerlis quibusdam corpore valentiore po- 
tentibus viris quorum alii ad opera damnati sunt, 
alii vero ad pugnandum in theatris cum _ bestiis. 
Certe horum numero comprehensum esse Simeo- 
nem jam centenarium, neminem dicturum puto : 
at nec ex numero eorum esse potuit qui venditi 
sunt; nam illos tantum qui infra annum etatis 
decimum septimum essent, occisis ceteris, venum 
expositos, idem Josephus tradit. 

52. At non tantum ipsum, et ceteros quibus 
preerat episcopus, liberos fuisse foras egressos, ve- 
rum etiam ecclesiz illius supellectilia in tuto esse 
collocata, que scribit Eusebius * de Jacobi cathedra 
ad suam usque etatem integra servata, plane decla- 
rant; que quidem si Hierosolymis remansisset , 
absque dubio cum ceteris conflagrasset. Ex dictis 
igitur necessaria assumptione consequitur ( cum 
manifeste appareat, Christianos Hierosolymis agen- 
tes, inde egressos sibi fuga consuluisse, quod eis 
minus facere licuisset in secunda validiori obsi- 
dione) affirmandum esse idab eisactum post primam 
sub Cestio obsidionem : ac proinde abominatio illa 
desolationis a Matthzo descripta, si ad Romanum 
exercitum referenda est, secundum quod a dictis 
auctoribus ex Luce verbis declaratum videtur; in- 
telligenda est non de alia quam de hac prima inva- 
sione et obsidione facta per Cestium. Sed in his 
admirari non satis possumus admirabile plane Dei 
consilium : nam et hoc vehementer admiratus est 
ipse Josephus historicus. Cum multis viis daretur 
Cestio aditus ingrediendi cum exercitu civitatem, 

nobilibus portas aperire spondentibus, et precibus 
invitantibus, aliisque ecliam occasionibus civitatem 
capiendi se dantibus; Deo tamen id omne agente 
neglexit :sed ob id nempe, ne qui intus adhuc erant 
Christiani, poenis ob impieltatem Judeis debitis, una 
cum illis afficerentur. 

53. At licet ejusmodi interpretatio de abomina- 
tione desolalionis (quasi a Luca fuerint declarata 
illa Domini verba dicta esse de exercitu Romanorum 
hoc anno primum Ilierosolymam obsidente ) multis 
a nobis stabilita esse videatur atque firmata : tamen 
re magis magisque perspecta, haud adduci possumus 
in eam sententiam, ut existimemus Lucam evange- 
listam sic ea de exercitu dixisse, ut que a Domino 
dicta est abominatio, declararet : quin potius, sicut 
in ceteris sepe accidit, imo in eodem narrationis 
contextu factum apparet, ut quod a Domino dictum 
esset, sed ab alio Evangelistarum pretermissum , 
alius superadderet; ita evenerit, ut quod Matthus 
omiserat, Lucas apponerct, adderetque non tantum 
- datam esse in signum future cladis abominationem 
desolationis stantem in loco sancto a Mattheo con- 
scriptam, sed preedictum quoque fuisse a Domino, et 
in signum additum, cum viderent Hierosolymam 
ab exercitu circumdari. Hee autem ut potius opi- 
nemur, nec priori a nob’s recitate ac illustrate sen- 
tentix assentiumur, illud potissimum persuadet, 
imo et affirmare compellit, cum non qualemcumque 
abominationem fore aspiciendam, sed que scripta 
esset a Daniele propheta, Dominus inculcarit : ex 
quo quidem, quid per locum sanctum intellexerit, 
satis expresse declaratum esse videretur dicente 
Daniele : « Et erit in templo abominatio desola- 
tionis. » ; 

54. Pe abominatione desolationis. -- Sic igitur 
quod dixit Dominus de loco sancto, non de alio 
quopiain loco quam de templo esse intelligendum, 
fateri quisque necessitate compellilur; ac proinde 
nihil est quod ea abominatio ad exercitum Romano- 
rum civilatem obsidentem aptari possit. Quamob- 
rem cum ca signa eodem tempore futura dicat, 
nimirum abominationem visum iri in templo, et ci- 
vitatem simul ab exercilu obsidendam : dicere pari- 
ter compellimur, non aliam fuisse abominationem 
illam desolationis tunc in templo inspiciendam, nisi 
profanationem temipli, hoc ipso anno (ut vidimus) a 
sediliosis factam, cum illud more castrorum mu- 
nissent, ut inde adversus suos contribules Judaos 
ferocius dimicarent. Non enim exteriorem tantum 
templi partem ab eis occupatam fuisse, Josephus 
testatur ?; sed cingente Cestio civilatem obsidione , 
eosdem seditiosos in interiorem partem templi se 
recepisse, idem auctor * tradit; prioremque invasio- 

nem templi ab eis factam significat hoc anno, mense 
Augusto; posteriorem vero hoc itidem anno, mense 
Octobri, affirmat. Sic igitur eodem plane tempore 
utrumque signum predictum videtur, nempe abo- 
minatio illa facta in templo, et civitas ab exercitu 
obsessa. Abominatio quidem omnium sordidissima 
ac funestissima videri poterat , scelestissimos ac 
perdilissimos homines armatos, sanguine madentes 
civium occisorum, non atrium tantum, sed interio- 
rem quoque templi partem (horrendum dictu) im- 
pudentissime occupasse. Execranda enim quedam 
ac detestanda peccata abominationem dici consue- 
visse, innumera divine Scriptura exempla testantur. 

55. At quod non tantum abominatio dicta sit, 
sed desolationis : id factum esse putamus, quod ea 
abominatio in signum data sit future desolationis ; 
neque id tantum a Gabriele, Daniele, et a Domino 
discipulis suis : sed et (quod scribit Josephus ') vetus 
quidam sermo ferebatur, tunc demum civitatem ca- 
piendam, sancta quoque flammis exurenda esse lege 
belli, cum seditio fuisset exorta, templumque Dei 
proprie Judzorum manus violassent ; que (ut 
seepius dictum est) hoc anno facta esse, cum explo- 
ratissimum sit; plane desolationis signum fuisse , 
omnes intelligunt. Quo inspecto, memores hae 
omnia a Domino fuisse in signum data, Christiani 
(ut diximus) Hierosolymis recesserunt. Sed quoniam 
eadem jactare solitos inter se Judeos, ex antiquo 
quodam oraculo, auctore Josepho cognovimus; inde 
eliam accidit, ut non Christiani tantum, qui his si- 
gnis sic fuissent a Redemptore nostro premoniti, 
sibi fuga consulendum putarint : sed (quod scribit 
Josephus *) complures Judeorum tum his permoli, 
tum etiam ea conjectura persuasi, quod adeo Judxi 
deliquissent, insectando et cedendo Romanum exer- 
cilum, rati nimirum hee ipsa graviori fore mulcta 
luenda, bisque magis magisque exasperatis animis 
Romanorum, nullum esse relictum amplius locum 
veni, se libentius fugee mandarint. Tantum igitur 
abest, ut eo successu prospero, Judai, qui inter eos 
prudentiores erant, animo elati sint, ut potius vide- 
rentur penitus consternati ; quod humano etiam ju- 
dicio mala, qua ex ea causa a Romanis obventura 
essent , potuissent facile conjectari. Nam ait Jose- 
phus*: « Post Cestii vero casus adversos, nobilium 
Judzorum multi, tamquam e navi pessum itura, ex 
civitate enatabant : » addit et de quibusdam Ju- 
dzorum primariis , qui iisdem temporibus magis 
delegerunt confugere ad Cestium profligatum , 
quam cum sediliosis victoria elatis agere Hieroso- 
lymis. At de his que ad Judaicas res gestas hoc 
anno pertinent, satis : cetera suis locis inferius 
dicemus. 

Anno periodi Greco-Romane 5559. — Olymp. 214. an. 2. — Urb. cond. 819. — Jesu Christi 66. secundum Baronium 68. 


— Lini pape 2. — Neronis imp. 13. 


4. Consules. — Coss. C. Lucius Telesinus , et 
C. Suetonius Paulinus, ex Grutero pag. 1102, et 
Clementino in Historia Ariminensi lib. 1, ut me per 
litteras monuit card. Norisius qui et observat, Tele- 
sinos e gente Lucia fuisse. 

2. Belli Judaict initium. — Ad num. 45, et seqq. 
Belli Judaici initium recte hoc anno a Baronio con- 
signatum ; ideoque hallucinati sunt Scaliger lib. de 
Emendat. Temp. pag. 468, et Petavius tam in libris 

de Doctrina Temporum, quam in Rationario , qui 
illud in annum precedentem retraxere. Josephus 
lib. 20 Antiquit., cap. 9, de Gessio Floro Albini suc- 
cessore loquens ait: « Secundo anno po-tquam is 
venit procurator in provinciam , duodecimo vero 
Neronis imperii, bellum id ceep!um est. » Idem Jo- 
seplius lib. 2 de Bello, cap. 13, ait bello Judaico da- 
tum esse exordium, «duodecimo scilicet anno regni 
Neronis, decimo scplimo autem regni Agrippa, 
mense Artemisio, » nempe Maio. Quid clarius? Im- 
perium Nero iniit mense Octobri anni Christi Liv : 
idcoque mense Maio currentis anni, duodecimus 
ejus imperii annus in cursu erat, et Gessius Florus 
anno precedenti Albino suceesserat. Baronius in 
Annalibus deceptus ab eo, qui addiliones in Chroni- 
con Eusebii inseruit, Gessiwm cum Cestio preside 
Syria confundit, quos tamen Spondanus recte di- 
stinxit. Missus in Syriam anno precedenti Cestius , 
cujus estat hoc egregium numisma , EMI KESTIOY 
ANTIOXEON ET AIP. : id est, sub Cestio Antiochen- 
stum anno CXIV. Incipit is Antiochenus annus ka- 
lendis Scptembribus pracedentis Christi anni : de- 
ducilur enim ab era Antiochena anno periodi 
Greco-Roman 5445 inchoata. Quare errarunt viri 
docti, qui annum Antiochenum in hoc nummo 
expressum copularunt cum anno decimo vel unde- 
cimo principatus Neronis, vel cum ejusdem impera- 
toris anno xiv. Cestius cum prope esset, at Templum 
Hierosolymitanum caperet, sine ulla justa cansa 
obsidionem solvil, atque Antipatrida se recepit, 
multis Komanorum et auxiliarium in itinere amis- 
sis, et cassis a Judais , qui eos insecuti sunt : « hee 
quidem Dii mensis VII die gesta sunt, anno XII 
Neronis principatus, » id est, die XIf Novembris , 
inquit Josephus lib. 2 de Bello, cap. 24, ubi an- 
nus XII Neronis intelligi debet absolutus : decimus 
enim teriius a die XIII Octobris coeptus erat. 

3. Hujus belli initium male in annum antece- 

dentem retractum. — Post varios casus adversos , 


« Cestius Saulum et ceteros in Achaiam ad Nero- 
nem misit, » belli causas derivaturos in Florum, ut 
inquit Josephus lib. 2 de Bello, cap. 25, qui initio 
libri tertii subdit, Neronem, «ubi res apud Judwam 
non prospere gestas acccpit, » misisse Vespasianum : 
«ille autem protinus ex Achaia, ubi cum Nerone 
fuerat, Titum quidem filium suum mitlit Alexan- 
driam, ipse vero transmissus ad Hellespontum, ter- 
reno itinere in Syriam pervenit, » inquit Josephus 
citatus. Nero hujus anni initio adhuc Rome erat, ut 
liquet ex Xyphilino, qui Rome sub hujus anni con- 
sulibus ab eo gesta recilat. Quare cum mense No- 
vembri in Achaia fuerit, apparet , eum hoc anno in 
Greciam transiisse. Soluta obsidione, Judzi in Tem- 
plo preefecturas distribuunt, ubi Josephus historicus 
utramque Galileam regendam accepit, ut ipsemet 
scribit lib. 2 Belli, cap. 25, in Vita vero sua pag. 1004 
dicit se tunc egisse annum trigesimum. Quamobrem 
cum anno Christi xxxvi, regnante jam Caligula 

natus sit, ipso teste sequitur, bellum Judaicum ante 
preesentem annum ceepltum non fuisse; cum ab 
anno Christi xxxvm ad currentem, anni tantum tri- 
ginta, utrinque incompleti numerentur, et errasse 
Scaligerum et Petavium citatos, qui anno antece- 
denti bellum hoc inchoatum contendunt. Causa er- 
roris fuit {am duodecimus Neronis annus numero 
precedenti a nobis explicatus, quam quod scribit 
Josephus lib. 2 de Bello, cap. 17, de strage facta a 
Manahemo die VI Septembris ; capite enim sequenti 
ait, seguenti die pontificem Ananiam interfectum 
esse ; ac mox loquitur de cohorte, quam ducebat 
Metilius tribunus, preter Metilium cesa Sabato. 
Unde cum anno elapso dies VII Septembris et sabba- 
tum concurrerent, he strages eo anno; non vero 
currenti acte. Ita Scaliger et Petavius ratiocinantur. 
At Josephus ab utroque perperam explicatus. Is enim 
initio capitis 18 scribit, sequenti die Ananiam occi- 
sum, seplimo nempe Septembris, qui erat feria 
prima, ut littera Dominicalis E , que hoc anno in 
cursu fuit, demonstrat. Tum loquitur Josephus de 
cohorte Metilii sabbato trucidata; ideoque decima 
tertia Septembris, in quam sabbatum hoc anno con- 
cidebat. Quocirca que cap. 18, Josephus narrat, di- 
versis diebus , non vero una eademque, ut Scaliger 


et Petavius arbitrati sunt, peracta, id est, Ananias 


die vii Septembris peremptus ; cohors vero Metilii 
sabbato proximo cesa. 

Jude procurator, ob cujus rapinas et sevitiam 
arma a Judzis adversus Romanos sumpta, hoc anno 
« pugna victus est, multisque cum ipso cadentibus , 
suaque clade extremam toti genti nostre calamita- 
tem attulit, » inquil Josephus in libro de Vita sua , 
ubi ail cladem illam contigisse post occisum Mana- 
hemum, qui, ut testatur lib. 2 de Bello, cap. 18, post 
diem VII Septembris cesus est. Recte itaque Sueto- 

nius in Vespasiano cap. 4, ubi dicit Judaos rebel- 
lasse, ait : « Cesoque preposito legatum insuper 
Syria consularem » (nempe Cestium) « suppetias 
ferentem , rapta aquila fugaverunt. » Josephus qui 
lib. 2 de Bello, cap. 24, loquitur de-ingenti clade a 
Judzis die VIII Novembris accepta, nihil de amissa 
aquila scribit, que tamen circumstantia minime in 
dubium revocanda. 

4. De tempore martyri apostolorum Petri et 
Pauli. — Anno Redemptoris nostri sexagesimo 
nono, L. Fonteio Capitone et C. Julio Rufo coss., 
cum jam Nero ex Achaia Romam rediisset, Petrus et 
Paulus principes Apostolorum , cum eadem qua 
semper eidem restitissent constantia, una eademque 
die tertio kalend. Julii, ejus jussu diverso mortis 
genere gloriosum subiere martyrium. Sed quomodo 
hec se habuerint, agendum exacte de. singulis. 
Atque in primis quod ad rationem temporis spectat, 
illi redarguendi videntur, qui ipsorum necem in 
annum decimum quartum Neronis referunt; quos in 
manifestum esse lapsos errorem, certum est. Nam 
cum Neronis imperium cceperit mense Octobri, coss. 
Marcello et Aviola, nullum est dubium, hunc esse 
ejus imperii annum decimum tertium, qui termine- 
tur eodem mense Octobri, quo et quartusdecimus 
inchoatur. Sed cum eque perspicuum sit, ipsum 
anno sequenti, quarto idus Junii occisum esse, nec 
pervenisse ad tertium kalendas Julii, quo die Apo- 
stoli necati sunt, impossibile plane reddiltur, ut 
jidem dici possint anno sequenti decimo quarto 
Neronis imperii martyrio vita functi esse. Sic igitur 
affirmare necesse est, eodem hoc anno, iisdemque 
coss. ac Neronis imperii decimo tertio, Petrum et 
Paulum apostolos coronatos esse martyrio. 

2. Corrigenda est ergo lectio Eusebii in Chronico, 
quam alii videntur esse secuti, qui anno decimo 
quarto Neronis, quo et occisus est, ponunt dictorum 
Apostolorum martyrium, Olympiade ducentesima 
vigesima, anno quarto : sicut et Hieronymus ‘ quo- 
que Eusebium secutus, dum tam de Petro quam 
de Paulo ait, a Nerone occisos esse decimo quarto 
ejus imperii anno. Sed diversa ab his omnibus fuit 
Epiphanii * sententia, affirmantis tam Petri quam 
Pauli obitum contigisse duodecimo Neronis anno. 
At inter duo hec extrema media sententia, eos 
passos esse anno Neronis decimo tertio, verior esse 

probatur. Sed ab his omnibus discrepat Cassiodorus, 
cum ponit post biennium a dictorum consulatu ne- 
cem Apostolorum; cum longe ante illud tempus 
Nero esse in humanis desiisset; verum ne audiendus 
quidem ipse : cum omnium sententia exploratum 
habeatur ipsos sanctos Apostolos consummasse mar- 
tyrium sub Nerone. Sed verius existimatur in Cas- 
siodori Chronicon mendum irrepsisse. At hee satis 
de his que ad annum passionis spectant. Ceterum 
eadem a nobis firmata sententia de nece Apostolo- 
rum anno decimo tertio Neronis, gravissimos habuit 
assertores, nimirum Caium antiquum theologum, 
Zephyrinum Romanum pontificem, et Dionysium 
Corinthiorum episcopum; quos omnes citans Meta- 
phrastes ‘, ipsorum sententie adstipulatur atque 
concordat, dum anno trigesimo sexto (numerando 
ab anno Domini trigesimo tertio) post passionem 
Domini eos necatos affirmat, nimirum hoc anno 
Domini sexagesimo nono. 

3. Quod vero ad diem utriusque martyrii atti- 
net: cum omnes e2que in unam eamdemque con- 
spirent sententiam, una eademque die, nempe 
tertio kalendas Julias, martyrio vita functos esse, 
diversa tamen inter eos intercedit opinio; exi- 
stimantibus quibusdam ex ipsis, sic una eadem- 
que die mensis Junii utrumque ductum ad mor- 
tem, ut tamen non eodem anno contigerit. Qui hoc 
sensit inter alios reperitur Prudentius *, dum sic 
hymno cecinit : 


Unus utrumque dies, pleno tamen innoyatus anno, 
Vidit superba morte laureatum. 


Hec ille, quem etiam secutus videtur Arator*, dum 
item occinit : 


Cum natura dedit, geminos quos addidit astris 
Non eadem, tamen una dies,/anuique voluto 
Tempore sacravit repetitam passio lucem. 


1 Metaph. die 29 Junii. — ? Prud. Peristeph. hym. 42. —% Arat. in 

Id etiam affirmasse S. Augustinus ' videtur, cum 
ait : « Currunt itaque uterque ad palmam martyrii, 
et uterque perveniunt ad coronam, non quidem 
eodem temporis cursu, sed anni vertentis occursu. » 
Hec ipse. 

4. Verum magis vera atque probata illorum 
esse videtur assertio, dicentium eodem anno ambos 
una die martyrii palmam adeptos esse : quam sen- 
tentiam, qui nuper sunt recensiti antiquiores Patres, 
Caius Zephyrinus, et Dionysius Corinthiorum epi- 
scopus, a dicto citati auctore sequuntur : his adde Eu- 
sebium*, Epiphanium *, Hieronymum ‘, Maximum °, 
Cassiodorum °, et alios recentiores fere innumeros. Id 
quidem tam Romane Ecclesie Martyrologium, quam 
Grecorum Menologium tradunt. His pariter Acta 
que de passione ipsorum habentur scripta (qualia- 
cumque sint, et quovis edicta auctore) assentiuntur. 
Sed ejusmodi opinionem de diverso anno a quibus- 
dam hereticis fuisse vulgatam, Concilium Romanum 
sub Damaso, quod continet Cresconiana Collectio 
(est in nostro codice pagina 236) post canonem de 
libris apocryphis, testatur his verbis : « Post has 
omnes propheticas, et evangelicas, ef apostolicas, 
quas superius deprompsimus, scripturas, quibus 
Ecclesia Catholica per gratiam Dei fundata est : 
etiam intimandum putavimus, quod quamvis uni- 
verse per orbem diffuse Catholic Eeclesie quasi 
unus thalamus Christi sit, sancta tamen Romana 
Ecclesia nonnullis synodicis constitutis ceteris. Ec- 
clesiis prelata est : sed et evangelica voce Domini 
Salvatoris nostri primatum obtinuit : Tu es Petrus, 
inquiens, et super hanc petram edificabo Eccle- 
siam meam : et porte inferi non prevalebunt ad- 
versus eam : Et tibi dabo claves regni celorum : et 
queecumque ligaveris super terram, erunt ligata et 
in cxelo; et quecumque solveris super terram, erunt 
soluta et in celo. Addita est etiam societas beatis- 
simi Pauli apostoli, vasis electionis : qui non di- 
verso (sicut falso heretici garriunt), sed uno eodem- 
que die gloriosa morte cum Petro in urbe Roma 
sub Cesare Nerone agonizans, coronatus est, et pa- 
riter supradictam S. Romanam Ecclesiam Christo 
Domino consecrarunt. » Hee ibi, que pene omnia 
repetita sunt a Gelasio in decreto Concilii septua- 
ginta episcoporum. Verum de tempore hactenus. 

5. Quenam vero obitum ipsorum precesserint, 
ex probatis auctoribus pauca nobis potius, quam ex 
incertis apocryphisque multa narranda proponimus. 
Ex Achaia Romam rediens Nero ea pompa trium- 
phali quam Suetonius ” scribit, Apostolos, quos Si- 
monis magi causa vel aliis vinxisse diximus, nova 
superaddita accusatione, ultimo supplicio condem- 
navit. Quenam autem ea fuerit, ex S. Ambrosio ° 
et aliis facile intelligitur : datum enim illis crimini 
tradunt, quod feminas ad meliorem frugem et pre- 
cipue castitatem servandam convertissent. Multum 


4 Aug. de sanct. serm. 28. — 2 Euseb. in Chron. — % Epiph. he- 
reg. XXVII. — 4 Hier. de Scrip. Eccl. — 5 Maxim. serm. de S. Petro. 
— 6 Cassiod. in Chron. — 7 Suet. in Neron. c. 25. — ® Ambr. in 
Auxent. de Bas. nov. trad. fere in med. edit. Rom. 1. v. 


— CHRISTI 69. 591 
enim in his versati sunt Apostoli, ut quas ad chri- 
stianam fidem capessendam inducerent, easdem in 
primis caste et pudice vivere suaderent. Nam Taci- 
tus, Suetonius, Dio, et ceteri, qui Neronis historias 
conscripsere , testantur in nobilissimas quasque 
feminas ejus libidinem absque aliquo pudoris freno 
impudentissime esse grassatam. Dum vero (ut de 
Petro primum agamus) expectabatur executio feralis 
sententie : indignissime ferentes Christiani, sic a se 
pastorem omnium abripi Petrum; ut fuga sibi suis- 
que consuleret, instantissimis precibus et obtesta- 
tionibus admonentes, vix tandem ut id faceret per- 
suaserunt, imo potius compulerunt. Non deerat ad 
hec prestanda carceris custodum officium Processi 
et Martiniani, quos (ut dictum es!) idem Petrus ini- 
tiaverat sacro baptismate. Quomodo autem egressus, 
ac iterum Domino admonente sit revocatus ad car- 
cerem, sanctum Ambrosium hec accurate scriben- 
tem audiamus. In Auxentium enim dum invehitur, 
hec ait : 

6. Fugacarcere. — «Idem Petrus postea, victo 
Simone, cum precepta Dei populo seminaret, doceret 
castimoniam, excitavit animos Gentlilium. Quibus 
eum querentibus, Christiane anime deprecate sunt 
ut paulisper cederet. Et quamvis esset cupidus pas- 
sionis, tamen contemplatione populi precantis in- 
flexus est : rogabatur enim, ut ad instituendum et 
confirmandum populum se reservaret. Quid multa? 
nocte muro egredi ccepit : et videns sibi in porta 
Christum occurrere, urbemque ingredi, ait : Do- 
mine, quo venis? Respondit Christus : Venio iterum 
crucifigi. Intellexit Petrus ad suam crucem divinum 
pertinere responsum. Christus enim non poterat 
iterum crucifigi, qui carnem, passione suscepta 
mortis, exuerat : quod enim mortuus est, mortuus 
est serel; quod autem vivit, Deo vivit. Intellexit 
ergo Petrus, quod iterum Christus crucifigendus 
esset in servulo. Itaque sponte remeavit : interro- 
gantibus Christianis responsum reddidit : statimque 
correptus, per crucem suam honorificavit Dominum 
Jesum. » Hucusque S. Ambrosius. Heec ipsa de Petro 
fugam arripiente, et Domino illi occurrente pariter 
et admonente, habentur etiam in Actis passionis 
ejus, que feruntur a Lino conscripta : que quidem 
fuere aliquando fortasse sincera; qua autem modo 
extant, Manicheorum reperiuntur tincia fuligine, 
sicut et de Actis illis Andree queritur Augustinus !: 
nam sicut in illis Andream, ita et in istis Petrum 
habes non tantum castitatem recte suadentem, et 
concubinas ab hominibus divellentem, sed male 
docentem etiam ne viris suis uxores debitum redde- 
rent : que quidem a sincera apostolica predicatione 
procul abhorrent. Germana illa quidem olim exti- 
tisse noscuntur, e quibus ea que scribit, idem qui 
supra est mutuatus S. Ambrosius, qui ait Petrum 
tantum castimoniam predicasse : sed ea que dixi- 
mus, vel adjecta, vel diversa (quod verius putamus) 
ab illis fuisse, nulli dubium esse posse videtur. 

7. Habentur eadem, que ex Ambrosio recitavi- 
mus de fuga Petri e carcere Mamertino, que testata 
ex Actis ‘ sanctorum martyrum Processi atque 
Martiniani, necnon ab Hegesippo Juniore’, et aliis. 
Sed illa est tantum inter eos discrepantia : dum alii 
ipsorum dixerunt hee contigisse statim post lapsum 
Simonis, antequam Petrus esset detrusus in carce- 
rem : alii vero, postquam carceri mancipalus, jam 
ad supplicium peteretur : quod et verius ea potissi- 
mum ratione existimamus : nam cum iidem affir- 
ment, eum stalim ut reversus est ad supplicium 
duci jussum, nullum plane datur spatium novem 
mensium carceris, quod (ut dictum est superius) 
illic antequam martyrium consummarent iidem 
Petrus et Paulus, intercurrisse certum habetur. 
Citat eamdem quoque historiam S. Gregorius *, his 
verbis : « Et Petro ait: Venio Romam iterum cruci- 
figi. Qui enim in se ipso jampridem crucifixus fuerat, 
in Petro iterum crucifigendum dicebat. » Paulum 
etiam una cum Petro fugam arripuisse, citata nuper 
Acta Processi et Martiniani tradunt. Legimus Orige- 
nem * ex quibusdam Pauli Actis recitare eadem 
ferme verba Paulo dicta esse a Domino, que idem 
perhibetur Petro dixisse; sic enim ait : « Quod si cui 
placet admittere quod in Actis Pauli scriptum est, 
tanquam a Salvatore dictum : Denuo debeo cruci- 
figi; » verum hec ille ex apocryphis. 

8. Apostoli virgis cesi. — Porro antequam 
mortis supplicio iidem afficerentur, ambo more 
Romano virgis cesi fuisse traduntur. De Petro, 
quod vilis haberetur persona, nulla potest esse du- 
bitatio; cum more majorum, qui ultimo supplicio 
damnati essent, antea virgis cederentur. De Paulo 
vero, quod civis Romanus esset, et lege Valeria pri- 
mum, ac deinde lege Porcia haberetur immunis, 
addubitari posset. Verum constat tam ex lege duo- 
decim tabularum, quam etiam lege sacra, cum ali- 
quod ab his immane fuisset perpetratum delictum, 
tune eosdem centuriatis comitiis condemnatos, affe- 
ctos verberibus primum, capite deinde truncandos. 
Cum igitur apud omnes gravissimum omnium sce- 
lus haberetur impietas, Paulum ejus criminis judicio 
postulatum et condemnatum antequam ultimo sup- 
plicio subjiceretur, virgis cesum fuisse, nullus jure 
poterit dubitare : cum preserlim adhuc Rome in 
Ecclesia S. Marie Trans pontem extent et in honore 
habeantur columne ille, quibus ambo Apostoli alli- 
gati et virgis casi feruntur. 

9. Plautilla. — Habet insuper traditio potius 
quam certa assertione antiquorum scriptorum veri- 
tas confirmata (nam que de his legitur a quibusdam 
Dionysii Areopagite nomine edita scriptio, non 
probatur) ipsos Apostolos supplicium mortis subitu- 
ros e carcere simul eductos, extra portam Trigemi- 
nam perduclos esse; more siquidem majorum id 
actum fuisse videtur: nam reos extra Urbem percuti 
solitos, in Martyrologio Romano notavimus. Cur 

autem extra illam potius portam ad subeundum 
supplicium ducli sint, quid certi affirmare possimus, 
nihil est, nisi quod conjectura tenuibus quibusdam 
rimulis monstrat. Certum est enim, extra portam 
Trigeminam, que et Ostiensis dicilur, agere con- 
suevisse mendicos, vilesque personas, illicque eos- 
dem accipere stipem: quod quidem Plautus non 
obscure significat, dum ait : 


Vel extra portam ire Trigeminam ad sacculum licet : 
Quod mihi ne eveniat, nonnullum periculum est. 


Id ipsum demonstrat Plinius * sic dicens : « Item 
P. Minutio prefecto annone extra portam Trigemi- 
nam unciaria stipe co!lata.» In Vaticanum postea 
horum sedem fuisse translatam, Ammianus ? an- 
nuere videtur, dum ait: « Accitos a Vaticano quos- 
dam egentes, opibus ditaverat magnis. » Sic dicens 
de Lampadio Urbis prefecto, qui pecuniam quam 
alii expendere consueverant in publicorum mune- 
rum editionem, ipse in pauperes erogasset. Contin- 
gere itaque facile poltuit, ut exagitati vehementer a 
Nerone Christiani, non amplius intra Urbem, sed 
foras inter viles personas agere jussi essent : sicut 
auctore Philone * et aliis vidimus, Judeis Transti- 
berinam regionem ad habilandum fuisse traditam : 
qua etiam consideratione dicere possumus Apostolos 
extra portam Trigeminam simul esse ductos, sed non 
simul in eodem loco supplicio affectos : imo ab illis 
qui eos ducebant, mutato consilio, esse ab invicem 
separatos, quod Petrum in gratiam Judeorum in ea 
regione, ubi Judei degerent, voluerint crucifigi : Pau- 
lum vero inter Christianos, non tamen crucifigi, sed 
(quod civis Romanus esset) placuerit subjici gladio. 
Sed hee (ut diximus) conjectura potius, quam certa 
assertione affirmando proponimus. 

40. Quod vero in primis ad Paulum spectat : 
cum a Petro, mutua prius salutatione impartita 
more Christiano in osculo sancto, in hunc modum 
divisus esset, ad preescriptum supplicii locum recta 
perducitur. Inter eundum quid acciderit, in Actis 
passionis ejus, que nomine (ut sepius antea dixi- 
mus) Lini feruntur, magna ex parte babentur 
expressa. At quoniam, sicut multa in eis esse vera 
facile suademur, ita eadem multis mendaciis esse 
obvoluta cognoscinius : idcirco illa tantum que an- 
tiquorum scriptorum testimonio probata, vel tradi- 
tione firmata esse noscuntur, nostris chartis intexe- 
mus, et in primis que in eis de Plautilla clarissima 
femina scripta habentur. Traditur ergo Paulus, cum 
ad locum pergeret passionis, comitantibus populo- 
rum turbis innumeris, venissetque ad portam Urbis, 
habuisse obviam nobilissimam matronam, nomine 
Plautillam (licet alii alio nomine eam dictam esse 
velint) quam illam fuisse putamus matrem Flavie 
Domilille, cujus habetur' mentio in Romano * Mar- 
tyrologio, atque in Aclis sanctorum Nerei et Achil- 
lei ; eamque a Petro fuisse baptizatam, ac demum 

hoc anno post Apostolos vita functam, eadem Acta 
tradunt. Hanc cum flentem intuitus esset Apostolus, 
ab ea velum petiit, quo feriendus gladio ex more 
obduceret oculos : consuevisse etiam Judeos fascia 
velare oculos eorum qui capite truncandi essent, 
Josephus ' demonstrat, dum ait: « Is autem eum, 
revinclis post terga manibus, oculisque fascia ob- 
strictis, in conspectum Romanorum veluti capite 
cesurus produxit.» Cum igitur ad illud opus velum 
Paulus ab illa petiisset : libenter illa parens, libe- 
raliter tradidit, illud ipsum , ut erat pollicitus, 
postea receptura. Locus ille ubi hee facta sunt, 
dicitur esse prope portam Ostiensem, hujus rei gra- 
tia veteri memoria consecratus. 

44. Paulus truncatur capite. — Cum autem sic 
Paulus duceretur, tres milites ex his qui ex appari- 
tura erant, ad Christi fidem convertit; quos in con- 
fessione Christiane religionis constantes, ejusdem 
imperatoris gladius martyres fecit die secunda Julii, 
que anniversaria celebritate recolitur *. Horum no- 
mina fuisse, Longinum, Acestum, et Megisturm nu- 
per citata Acta testantur. Ubi vero tandem ad locum 
supplicio destinatum Paulus perductus est, fusis ad 
Deum precibus, alacri animo (quod id diutius exo- 
ptasset), jugulum prebuit. Locus ille dictus ad Aquas 
Salvias, tertio ab Urbe lapide distans, alio nomine 
Gutta jugiter manans, est appellatus *, ubi Christia- 
norum carnificina est aliquando habita : nam et 
Zenonem ac decem millia militum illic fidei Chri- 
stianee causa fuisse obtruncatos, tum loci illius vetera 
monumenta, tum Romanum Martyrologium * atte- 
stantur. Illic igitur cum ictu carnificis Paulus capite 
truncaretur, non tam sanguinis fluenta e sectis 
venis , quam lactis (res plane miranda) largiter 
fluxerunt. 

42. Res quidem adeo insignis non tantum ex 
dictis Actis, sed et aliis compluribus habetur testi- 
bus confirmata. Nam et S. Ambrosius ° de re tam 
celebri et clara, nec dubitatione aliqua obscu- 
rata, his verbis meminit : « De Pauli vero cervice 
cum eam persecutor gladio percussisset, dicitur 
fluxisse lactis magis unda quam sanguinis, et mirum 
in modum sanctum Apostolum baptismi gratia in 
ipsa cede extitisse splendidum potius quam cruen- 
tum. Que quidem res in sancto Paulo stupenda non 
est. Quid enim mirum, si abundat lacte nutritor 
Ecclesie, sicut ipse ad Corinthios ait *: Lac vobis 
potum dedi, non escam ? Hec est plane promissionis 
illa terra, quam Deus patribus nostris promisit, di- 
cendo : Dabo vobis terram fluentem lac et mel. Non 
enim de hac terra locutus est, que dimanantibus 
aquis coenum involvit, lutumque permiscet; sed de 
illa tum Pauli, tum similium Pauli, que jugiter 
purum suaveque distillat. Qua enim Pauli epistola 
non melle dulcior, et lacte candidior? que epistole 
tanquam ubera Ecclesiarum populos enutriunt ad 
salutem. De cervice ergo Apostoli pro sanguine lac 

manavit. » Hucusque Ambrosius. Sed et sanctus 
Joannes Chrysostomus *, ejusdem veritatis gravissi- 
mus assertor, sic ait: « Beatus autem Paulus, cui 
caput ense precisum est, vir cujus laudes verbis 
exprimi nequeunt. At cujusmodi ensis illius guttur, 
Dominicum, inquam, instrumentum celo suscipien- 
dum, et terre tremendum, pervasit? Qualis locus 
tuum, Paule, sanguinem excepit, qui lacteus appa- 
ruit in ejus veste qui te percussit ? qui quidem san- 
guis barbaricum illius animum reddens melle dul- 
ciorem, ut ipse una cum sociis ad fidem traduceretur, 
ita affecit. » Heec de lacte. 

43. Subdit de aliis tune eo miraculo ad fidem 
Christi conversis; ac demum quotum etatis sue 
annum martyrii tempore ageret, his docet : « Sit 
mihi instar corone gladius ille, qui triginta et quin- 
que Viros summa ad serviendum Deo alacritate Do- 
mino mancipavit. » Ita quidem Vossius in laltinum 
transtulit : sed que versio non probetur Herbipolen- 
sibus Academicis, cum textus grecus post priorem 
editionem satis mihi exploratus, ita habeat : zp.ixevra 
mévre sOouAcuce TO nvete pete Toaong moobvptes : hoe est é 
«triginta quinque, » annos scilicet, «servivit Domino 
cum promptitudine animi; » pergit vero Chrysosto- 
mus: « Perfecto ifaque octo et sexaginta annorum 
vite cursu, quem pro pietate institutum tenuerat, 
quievit. » Hac ipse. Sunt etiam de his alia com- 
plura, sed recentiorum testimonia. Porro et locus 
ipse de aliis quoque nos admonet : que etsi minime 
scriplis consignata habeantur, fideli tamen majorum 
traditione testata redduntur. Tres enim ibi scatent 
fonticuli dulcis aque, qui tunc primum erupisse 
dicuntur, cum Pauli caput excisum tribus se salti- 
bus vi quadam spiritus divinitus agitavit; quorum 
primus dulcior lactis saporem aliqua ex parte red- 
dat ; cxteri, quamvis haud longe a primo disteut, 
paulo diversum gustui saporem afferant, cujus rei 
ea ratio solet afferri, quod ipso primo fluxu lac ven 
dederunt, ac inde sanguinem. Qui quidem locus 
plane celeberrimus, trium fontium dictus, frequenti 
Christianorum visilatur concursu. Sudarium vero 
Plautilla recepit, cum ministerio expleto, Apostolus 
eidem per visum apparuit ; illudque esse putatur, 
quod Constantina Augusta magna instantia apud 
sanctum Gregorium Romanum pontificem agens ad 
se milli postulavit : qui haud sibi concessum esse, 
quod una cum corpore eodem clauderetur sepulcro, 
quod aperire nefas esset, litteris ad eam redditis, 
excusavit ®. Corpus vero Apostoli a Lucina claris- 
sima femina senatoria sublatum, in suo predio via 
Ostiensi honestissimo tumulo locatum fuit. At de 
Pauli martyrio hactenus. 

14. Pauli effigies. — De effigie vero ejusdem 
atque statura, opere pretium nos facturos existima- 
mus, si que ab antiquioribus scriptoribus memorie 
commendata habentur, his addamus. Nam in pri- 
mis hic repetenda ducimus, que Triephon Critiam 
catechumenum instituens apud Lucianum sic lo- 

quitur ': « Ego, inquit, docebo te quid sit univer- 
sum, et quid fuerit ante omnia, et que item consli- 
tutio, quodve corpus universi. Quando enim me 
Galileus ille convenit recalvaster, naso aquilo, qui 
tertium usque ad celum per aerem ingressus est, 
queque optima et pulcherrima sunt inde didicit; 
per aquas nos renovavit, in beatorum vestigia insi- 
stere fecit, et ex impiorum regionibus nos reduxit. » 
Hucusque ille; quem equidem his coloribus atque 
nolis non alium quam Paulum d:scripsisse, omnes 
credimus facile intelligere : nam aliquem alinm 
Apostolorum, vel aliorum Christianorum tertium 
celum conscendisse, novimus neminem. Staturam 
vero ipsius haud proceram fuisse, sed potius brevio- 
rem, tum ea que ipse de se, tum qué Clirysostomus 
scribit, facile ostendunt. Ad Coriuthios * enim se- 
cundo scribens, que de se aliqui dicerent, refert 
his verbis : « Epistole, inquiunt, graves sunt et 
fortes, preesentia autem corporis infirma. » Quamob- 
rem haud grandiori eum fuisse slatura, interpretes 
zque consentiunt : his enim alludit Joannes Chry- 
sostomus * dicens : « Qui tricubitalis est, et caelum 
atlingit. » His omnibus ea consentiunt, que demum 
a Nicephoro * his verbis narrantur : « Paulus au- 
tem corpore erat parvo et contracto atque incurvo 
et paululum inflexo, facie candida; annosque plures 
pre se ferente, et capite modico : oculis mulla inerat 
gratia, supercilia deorsum versus vergebant ; nasus 
pulchre inflexus, idemque longior; barba densior, 
et satis promissa, eaque non minus quam capilis 
coma canis respersa erat. » Hee ipse : que haud 
aliunde putamus quam ab antiquioribus imagini- 
bus esse accepta. A Christianis enim, qui ex Gentili- 
bus credidissent, Petri et Pauli imagines olim fuisse, 
viventibus illis, effigiatas coloribus, easdemque ad 
posteros per manus traditas, Eusebius * testatur sic 
dicens : « Nos Petri et Pauli apostolorum, et Christi 
etiam ipsius imagines in picturis colorum varielate 
expressas conservatasque aspeximus : idque propter- 
ea (sicut verisimile est) quod majores nostri ad 
Gentilis consuetudinis similitudinem quam proxime 
accedentes, eos qui tanquam salvatores illis fuissent, 
id est, qui illis aliquid salulis et subsidii attulissent, 
apud se honore in hunc modum afficere consueve- 
rant. » Hec Eusebius. At de Paulo satis : ad Petrum 
jam redeamus. 

45. De loco martyrii et sepulture Petri. — Quod 
in primis ad locum martyrii pertinet : cum nulla 
sit dubitatio, eum Transtiberim, ubi Judei agere 
consuevissent, ad supplicium crucis subcundum 
fuisse transmissum : quo potissimum loco ejus re- 
gionis fuerit affixus cruci, est diligentius exqui- 
rendum. In Actis passionis ejus, que Lini nomine 
scripta feruntur, hee scripta habentur : « Pervenit 
denique una cum Apostolo et apparitoribus populus 
infinitus ad locum qui appellatur Naumachia, juxta 
obeliscum Neronis in monte. » Rursus vero in libro 

de Romanis Pontificibus, qui fertur nomine Damasi, 
dum agitur de sepultura Petri, hac scripta haben- 
tur: « Sepultus est via Aurelia ad templum Apol- 
linis, juxta locum ubi erucifixus est, juxta palatium 
Neronianum, in Vaticano, juxta territorium Trium- 
phale. » Hee ibi. Sed plane loca esse confusa no- 
scuntur, ut locus sepulture credatur idem cum eo 
ubi est crucifixus : at certe diversum fuisse, que 
dicturi sumus, facile declarabunt. 

46. Enimvero antequam de Petri crucis loco 
agamus, necessarium ducimus de ipso Vaticano colle 
atque Janiculo pauca disserere, atque etiam eluci- 
dare. Scimus complures, licet eruditos, errore la- 
psos esse, putantes Valicanum collem illum tantum 
dici debere, ubi nune cernitur posila nobilissima 
basilica Vaticana : et Janiculum modico illo conti- 
neri spatio, quo trans viam Triumphalem levi tu- 
mulo exurgens, afque ad sublimiora scandens, ter- 
minatur illa planitie que vergit ad Aventinum. Hos 
insigniter decipi, perspicue demonstrabimus. Et in 
primis quanto amplioribus spaliis majores Jani- 
culum mensi fuerint, Dionysius Halicarnasseus * 
his verbis indicat : « Venientes percurrerunt popu- 
lando usque ad Tiberim et montem Janiculum, ad 
vigesimum ab Urbe stadium et ulterius : » quibus 
sane demonstrat, totum illum usque ad pontem Mil- 
vium porrectum montem appellatum esse Janiculum. 
Nam quonam pacto, queso, ad viginti stadia distare 
ab Urbe Janiculum ait, cum ejus montis pars illa 
propinquior, quam hi putant tantum dici Jani- 
culum debere, vix duobus stadiis distet ab ea? 
Omnes igitur colles illi, qui modicarum vallium 
interstilio sibi conjuncti, ab eo termino qui est proxi- 
mus Aventino atque Vaticano, conlinuantur, et 
super prata Mutia porriguntur, ac prope pontem 
Milvium terminantur, Janiculus a majoribus dice- 
bantur. Sed hee omnia etiam clariora redduntur 
ex his que Martialis * habet de hortis suis, qaos cum 
dicat positos in Janiculo, tamen prope pontem Mil- 
vium sitos esse, his versibus declarat : 


Longo Janiculi jugo recumbunt. 


Ac inferius : 


Cum sit tam prope Milvius, sacruamque 
Lapse per Tiberim volent carine. 


His et aliis que eodem auctor habet epigrammate, 
manifeste errasse noscuntur qui hortos Martialis 
in ea parte Janiculi posuerunt que erat Urbi vici- 
nior, respiciens contra theatrum Pompeii. At mea 
quidem sententia, descriptus a Martiale ceteris emi- 
nentior collis ille videtur, (ut ipse scribit) propin- 
quior ponti Milvio, reliquis vicinioribus collibus al- 
tior supereminet : cui quidem assertioni cetera 
eliafi, que a Martiale ibidem illis versibus sunt 
scripta, respondent. 

17. Praterea vero sicut Janiculus longe por- 

rectus protenditur (ut dictum est) usque ad pontem 
Milvium; ita Vaticanus non illa tantum Janiculi 
parte continetur, in qua est hodie basilica Vaticana : 
sed Vaticanum quoque appellatam esse eam Jani- 
culi regionem, que versus Avenlinum in longum 
porrecta, a latere trans flumen oppositum habebat 
theatrum Pompeii, Horatius ‘ his versibus demon- 
strare -videtur. 


Datus in theatro 
Cum tibi plausus, 
Care Mecenas eques, ut paterni 
Fluminis ripe, simul et jocosa 
Redderet laudes tibi Vaticani 
Montis imago. 


Ubi Porphyrio : « Vaticanum, inquit, montem non 
longe esse a theatro Pompeii scimus, quem reso- 
nuisse simul cum ripis populi plausus dicit. » Hac 
ille : eadem et Macro. Ex quibus declarari videtur, 
partem eam Janiculi, quam hodie frequentius la- 
tine ipsum Janiculum nominamus, Vaticanum 
quoque esse dictam : ut ex his jam liquido appareat, 
nequaquam a veritate aberrasse eos qui dixerunt 
passum esse Petrum in Vaticano; nec tolli quo- 
minus eque verum sit, ipsum in ea Janiculi parte, 
ubi ejus rei extat memoria recens honorifice resti- 
tuta, fuisse cruci affixum; que et pariter (ut vidimus) 
Vaticanus diceretur : idemque locus postea, puto 
honoris causa, ob nobilem Petri triumphum, Mons 
Aureus dici meruit; quod nomen frequentiori usu 
hactenus perseverat. Certe inter alia Urbis loca, in 
quibus Christianos martyrio affici -consuevisse Pru- 
dentius ? scribit, Janiculus adnumeratur; sic enim 
canit his versibus : 


Janiculum cum jam madidum, fora, rostra, Suburram 
Cerneret eluvie sanguinis affluere. 


ea enim loca potissimum Christianorum carnificina 
in Urbe nobilitata fuisse videntur; cum alioqui (ut 
dictum est) extra Urbem mortis reos duci consue- 
visse, more majorum, certum sit. 

48. Caterum in ea quogue Vaticani parte, in 
qua circus Neronis erat, simul et horti, jussu ejus- 
dem imperatoris quamplurimos Christianos sevis- 
sime fuisse necatos, ex Tacito * superius demonstra- 
vimus. Verum locum illum sepulture potius quam 
martyrii fuisse putamus : siquidem Hieronymus * 
ail, sepultum fuisse in Vaticano juxta viam Trium- 
phalem. Distinctus plane fuisse videtur locus sepul- 
ture ab eo ubi martyrium subiit : nam non unum 
eumdemque fuisse, ipse nuper citatus liber de 
Romanis Pontificibus docet, dum ait sepultum 
fuisse juxta locum ubi crucifixus est : qui quod in 
eodem monte situs esset, satis propinquus esse videri 
poterat : ac sic ille vere (quod diximus) locus mar- 
tyrii fuisse dicatur, qui in sammo Janiculo positus, 
ejusdem rei geste memoriaest insigniter illustratus, 

cui quidem loco et cetera superius recitata, preter 
illa que habentur de obelisco, aptari posse videntur : 
nam ibidem haud procul a monte deorsum in plano 
prope Tiberim posita Naumachia erat, que ab aliis 
Julio Cesari, ab aliis vero Augusto adscribitur: nam 
auctor est Dio t, Naumachiam ab Augusto factam :. 
Tacilus * vero eumdem locum nominat stagnum 
Agrippe, ubi in navibus Nero epulum lautissimum 
exhibuit. Ceeterum a Nerone nonnisi circum ad agi- 
tandos equosin Vaticano fuisse constructum, Tacitus 
tradit : nec quempiam antiquorum invenimus, qui 
Naumachiam a Nerone in Vaticano factam esse me- 
minerit : siquidem (ut idem qui supra auctor est 
Dio) Naumachiam cum exhibuit, bellum videlicet 
Persarum cum Atheniensibus, illam non in circo, 
sed in theatro ab eo editam tradit. Ubinam autem 
fuerint stagna Neronis, ab eodem edificata ad ejus- 
modi exhibenda spectacula, satis expressum habetur 
a Martiale *, qui describens ingentem molem amphi- 
theatri Domiltiani Cesaris, inter alios habet hos 
versus : 


Hic ubi conspicui venerabilis amphitheatri 
Erigitur moles, stagna Neronis erant. 


Meminit et in fine ejusdem libri primi Epigram- 
matum de eodem Neronis stagno. Ex his igitur 
hec summatim colligimus, passum esse Petrum 
supplicium crucis in ea summitate Janiculi, seu 
Vaticani montis, que esset imminens Naumachize 
deorsum juxta Tiberim posite ; sepultumque in ima 
Vaticani parte, apud quam Neronis horti essent, et 
circus cum obelisco. Hee de loco. 

49. Quod ad supplicium crucis spectat: omnium 
sanctorum Patrum sententia liquet, ipsum capite 
deorsum verso, et in sublime pedibus elevatis, cruci 
confixum fuisse ; idque factum ex animi sui senten- 
tia, cum assereret se indignum (ut verbis * Hieronymi 
ular) qui sic crucifigeretur ut Dominus suus. Pre- 
termitlimus referre, que in’ dictis Actis passionis 
ejus, Lini nomine inscriptis, de ejusmodi inverse 
crucifixionis mysterio fusius disseruntur : sed que 
tantum ab antiquis Patribus memorize sunt com- 
mendata, velut quedam passionis ejus trophza no- 
bilissima, recensebimus ; et in primis que Origenes ® 
ceteris antiquior scribit in hec verba : « Petrus ad 
extremum Rome cum versaretur, capite deorsum 
statuto (sic enim perpeti cupiebat) cruci affixus est. » 
S. Augustinus * de his agens, hee ait : « Currunt 
itaque uterque ad palmam martyrii, et uterque per- 
veniunt ad coronam; » et paulo post : « Petrus pro 
Christo capite deorsum verso in ligno suspendilur : 
Paulus pro Christo gladio trucidatur. Ille propriis 
gressibus proficiscebatur ad Christum; oculisque ad 
superiora respiciens, beatum spiritum deducebat ad 
celum. » At Chrysostomus 7 :.« Gaudeas, ingquit, 
Petre, qui ligno crucis fruitus es, et ad Magistri 

similitudinem recta quidem figura sicut Dominus 
noster crucifigi noluisti, sed magis inverso capite, 
veluti e terra ad celum iter parans. O clavos illos 
beatos, qui membra illa sanctissima pertransierupt. » 
Sed et Prudentius * hee quoque his versibus : 


Prima Petrum rapuit sententia legibus Neronis 
Pendere jussum preminente ligno. 

Ile tamen veritus celse decus emulando mortis 
Ambire tanti gloriam Magistri, 

Exigit ut pedibus mersum caput imprimant supinis, 
Quo spectet imum stipitem cerebro. 

Figitur ergo manus subter, sola versus in cacumen, 
Hoc mente major, quo minor figura. 


Maximus * preterea : « Hic est, inquit, Petrus, 
qui dum ad crucem tanquam Christi discipulus du- 
ceretur, verso se poscens corpore crucifigi, passionem 
non timuit, sed equalitatem crucis Dominice decli- 
navit; ut ostenderet universis, admirande se humi- 
litatis virtutem , novique mysterii disciplinam et 
inter tormenta servasse. » Theodoretus aliam quoque 
- affert causam, sic dicens *: « Cum ad mortem crucis 
a Nerone dammnatus esset , rogavit carnifices, ne 
similiter atque Dominus trabi affigeretur, sed con- 
trario modo. Veritus (quod est verisimile) ne eadem 
passio eumdem sibi ab insipientibus honorem con- 
ciliaret, ideo rogavit ut manus inferius, superius 
autem pedes affigerentur. » Hec ille. Sunt de his 
aliorum sanctorum Patrum testimonia, atque etiam 
preconia : sed hee satis pro instituli ratione. 

20. Cum in cruce sic affixus martyrium con- 
summasset, a Marcello presbytero ‘ ejus corpus cu- 
ratum, aromatibusque conditum magnificentissime 
more regio, nedum Judaico, traditur sepullure. Alia 
enim ab his diversa erat Romanorum consuetudo : 
nam de his Neronis temporibus cum agitur de 
Poppwa Augusta defuncta, hac Tacitus ° : « Corpus 
ejus non igni abolitum, ut Romanus mos, sed re- 
gum externorum consuetudine differtum odoribus 
conditur. » Sepultum fuisse Petrum in Vaticano, non 
tantum citata a nobis superius teslimonia, sed et 
Prudentius * monstrat his versibus : 


Aut Vaticano tumulum sub monte frequentat, 
Quo cinis ille latet geniloris amabilis obses. 


Sed quod ad loci faciem spectat; fuisse illam 
partem Vaticani olivis feracem, et fonte irriguam, 
idem ipse Prudentius docet his versibus ” : 


Dextra Petrum regio tectis tenet aureis receptum, 
Canens oliva, murmurans fluento. 

Namque supercilio saxi liquor ortus excitavit 
Fontem perennem chrismatis feracem. 


21. Sic igitur gloriosissimo martyrio tam Petrus 
quam Paulus vita functi sunt; locaque ipsa ubi 
eorum sacra corpora sepulta fuerunt, non quidem 
obscura, sed (quod mirandum est) inter persecu- 

tores absque jactura, vel contumelia aliqua claris- 
sima remanserunt, eademque velut nobilissima 
trophea victorie a Christianis summo honore sunt 
habila. Est de his testis locupletissimus Caius anti- 
quus theologus, quem temporibus Zephirini pape 
vixisse Eusebius * tradit, qui et heec ipsum dicentem 
inducit : « Ego, inquit, Apostolorum trophea perspi- 
cue possum ostendere. Nam si lubet in Vaticanum 
proficisci, aut in viam que Ostiensis dicitur te 
conferre , trophea eorum, qui istam Ecclesiam suo 
sermone et virtute stabilierunt, invenies. » Hec ipse. 
Consuevisse Christianos etiam persecutionis tempore, 
non tantum qui Rome erant , sed ex remotioribus 
tam Orientalis quam Occidentalis orbis partibus 
Romam venire, ut veneranda Apostolorum sepulera 
inviserent ac venerarentur, historia complurium 
sanctorum martyrum declarant. Nam ex Perside 
venisse constat Martham, Marium, et Audifacem tem- 
poribus Claudii Junioris, sub quo etiam martyrio 
sunt coronati , ul ipsorum Acta demonstrant ? : 
idque et Maurus, qui etiam martyriumsubiit, fecisse 
reperitur, et alii*. Verum locum Petri fuisse mira- 
culis quoque celebrem, verba illa * nutricis Herme- 
lis significant, quibus ait: « Tu si ad limina Petri 
duxisses eum, et Christo credidisses, hodie filium 
tuum haberes incolumem. » 

22. Cultus SS. Apostolorum sepulcris exhibitus, 
et inde urbis tutela. — Porro tentasse Orientales 
Christianos hoc eodem anno subripere sacra corpora 
Apostolorum, etin Orientem transferre, ac uti suos 
gentiles sibi vindicare, Gregorius papa ad Constan- 
tinam ‘Augustam scribens, testatur his verbis > : 
« Eo tempore quo passi sunt, ex Oriente venerunt 
qui eorum corpora, sicut civium suorum repeterent : 
que ducta usque ad secundum Urbis milliarium, in 
loco qui dicitur ad Catacumbas, collocata sunt : sed 
dum ea inde levare omnis multitudo eorum conve- 
niens niteretur, ita eos vis tonitrui atque fulguris 
nimio metu terruit atque dispersit, ut talia denuo 
nullatenus attentare presumerent. Tunc autem 
exeuntes Romani eorum corpora, qui hoc ex pietate 
Bomini merueruont, levaverunt, et in locis quibus 
nunc sunt condita, posuerunt. » Hee Gregorius. 

23. At reddita Ecclesiz pace, Christiani impera- 
tores eadem invisere , venerari, et debito religionis 
obsequio colere, studiosius quesierunt ac propensius 
curaverunt. De his enim hec S. Augustinus * : 
« Nunc, inquit, ad memoriam piscatoris flectuntur 
genua imperatoris ; ibi radiant gemme diadematis , 
ubi fulgent beneficia piscatoris. » Et alibi scribens 
ad Madaurenses 7 : « Videtis et imperii nobilissimi 
eminentissimum culmen ad sepulcrum piscatoris 
Petri, submisso diademate, supplicare. » Et Chryso- 
stomus * : « Servorum Christi splendida sunt sepul- 
cra, que Urbem maxime’ regiam occupaverunt, et 

dies perspicui sunt : diem festum terrarum orbi fa- 
cientes, non edificiorum amplitudine et splendore 
(hac enim parte excellunt), sed, quod amplius est, 
convenientium studio. Nam et ipse ille purpura in- 
dutus peregre proficiscitur, sepulcra illa comp!exu- 
rus; et fastu deposito, contingit sanctos, rogans ut 
sibi apud Deum patrocinentur; et tabernaculorum 
opificem et piscatorum patronos etiam mortuos de- 
precatur ille diadema gestans. » Hucusque Chryso- 
stomus. Hee quam sint vera, ipse Galle Placidie 
Auguste ! litlterzead Pulcheriam Augustam testantur 
his verbis, dum sui in Urbem adventus ad limina 
‘Apostolorum causam reddit, sic dicens : « UtRomam 
frequentibus concursionibus adeque desideremus 
inspicere, causa est nobis amplectende religionis, 
ut terminis sanctorum nostram exhiberemus pre- 
sentiam; quos certum est pro sua virtute in cele- 
stibus constitutos, neque inferiora despicere. Nos 
itaque sacrilegium esse credimus, si solemnium 
ordinem denegemus. » Hec ipsa. In hanc eamdem 
sententiam idem qui supra ? Chrysostomus : « Reli- 
clis omnibus, ad sepulcra piscatoris et pellionis 
currunt et reges, et presides, et milites. Et Con- 
stantinopoli reges nostri magnam gratiam putant, 
si non prope Apostolos, sed si vel extra eorum 
veslibula corpora sua sepeliantur, fiantque piscato- 
rum ostiarii reges. » 

24. Idem alibi * cum agit de eorumdem sepul- 
cris, hee de Pauli theca : « Quis mihi nunc dabit 
circumfundi corpori Pauli, affigi sepulcro, videre 
pulverem corporis illius, quae adhuc in Christo dee- 
rant implentis, stigmata illius gestantis, praedicatio- 
nem Evangelii ubique seminantis, pulverem, in- 
quam, oris illius per quod Christus locutus est? » Et 
paulo post : « Vellem videre sepulcrum, quo recon- 
dita sunt arma jusliti#, arma lucis, membra nunc 
viventia, tunc vero cumin hac vita essent mortua ; » 
et alibi*: « Nullus ex Romanis regibus tanto in ho- 
nore fuit, quanto hic est. Caterum imperator foris 
alicubi jacet abjectus : hic autem velut vivens et 
regnans tenet. » Idem de Petri sepulcro*: « Quot 
reges urbes everterunt, portus extruxerunt, et no- 
minibus suis inscriptis decesserunt; nec tamen eis 
quicyuam profuit, sed silentio et oblivioni mandati 
sunt? Piscator autem Petrus, qui nihil fecit eorum, 
quoniam virtutem est prosecutus , et civitatem 
maxime regiam occupavit, etiam post mortem re- 
splendet sole clarius. » 

25. Horum sepulcris Urbem esse munitam alibi 
idem Chrysostomus tradit, cum ait *: « Hoc corpus 
plebem hance munit, quod quavis turri, innumeris- 
que meoenibus ac vallis est tulius : et cum ipso cor- 
pus etiam beati Petri, etc. » Eadem et Cbristianus 
nobilis poeta Venantius Fortunatus versibus ceci- 
nit 7; que velut sepulcrorum ipsorum hic epita- 
phium sunto : 

Czlorum porte, lati duo lumina mundi, 
Ore tonat Paulus, fulgurat arce Petrus. 
~ Inter apostolicas radianti luce coronas 

Doctior hic monitu, celsior ille gradu. 

Corda per hunc hominum reserantur, et astra per illum : 
Quos docet ipse stylo, suscipit ille polo. 

Pandit iter celis hic dogmate, clavibus alter : 
Est via cui Paulus, janua fida Petrus. 

Hic petra firma manens, ille architectus habetur : 
Surgit in his templum, quo placet ara Deo. 

A facie hostili duo propugnacula presunt, 
Quos fidei turres Urbs caput orbis habet. 

Hi radiant oculi pretioso in corpore Christi, 
Lumine qui proprio cetera membra regunt. 


Quam autem hee de protectione Urbis sint 
vera ; cum innumerasint exempla suis locis inferius 
recitanda, unum modo satis habeatur Gregorii Ro- 
mani‘ pontificis testimonium ex his que experi- 
mento didicit : sic enim scribit ad Rusticianam 
Patriciam, rogans ut Romam veniret. « Si gladivs 
Italiz et bella formidatis , sollicite debetis aspicere, 
quanta beati Petri Apostolorum principis in hac 
Urbe protectio est ; in qua sine magnitudine populi, 
et sine adjutoriis militum, tot annos inter gladios 
illesi Deo auctore servamur. » Hec Gregorius. 

26. At quis eruditus ac prudens, velut e sublimi 
specula mentis oculis lustrans orbem, et omnes qui 
unquam fuerunt principatus et regna considerans, 
non intelligatea omnia principum in eis regnantium 
sceleribus esse convulsa, ac funditus periisse; Ro- 
manum vero imperium sub tot tantisque illud re- 
gentibus feralibus monstris nonnisi divina virtute 
potuisse subsistere? Quo enim potissimum tempore 
sub omnium scelestissimo imperatore ipsum Roma- 
num imperium in majori videretur positum esse 
discrimine : eidem, veluti collabenti parieti trabe 
suffulto, crucis virtute succurritur; et duabus hisce 
vivis columnis in medio nutantis molis erectis, Urbi 
cum imperio pariter casure opportune consulitur. 
Jam enim seculum ipsum advenerat, quando anti- 
quo oraculo Tiberii imperatoris temporibus pervul- 
gato, finem Romani imminere imperii dicebatur. 
Recitans illud Dio’, sic ait: «In primis omnes com- 
movebat recordatio oraculi, quod decantatum fuerat 
Tiberii temporibus; » id erat : 

Latine sic redditur. 


His ter trecentis circumvolventibus annis 
Seditio perdet Romanos. 


Que autem, quantave post Neronis occubitum con- 
citata fuerint bella civilia, ut anno uno tres occisi 
fuerint imperatores, paulo inferius dicturi sumus. 
Sicque advenisse jam tempus oraculi eque omnes 
non immerito existimarunt. 

27. Verum hec visa sunt nonnullis portendere 
prodigia nunquam antea preteritis seculis visa: 

que Plinius ‘ qui tune vivebat, eaque videbat, sic 
scribit : « Non minus mirum ostentum cognovit 
wtas anno Neronis principis supremo, sicutin rebus 
ejus exposuimus, pralis, oleisque (intercedente via 
publica) in contrarias sedes transgressis in agro 
Marrucino , prediis Vetlii Marcelli equitis Romani, 
res Neronis procurantis. » Refert hac idem iterum 
alibi his verbis : « Super omnia, que unquam au- 
dita sunt, erit prodigium in nostro evo Neronis 
principis ruina, factum in agro Marrucino Vettii 
Marcelli e primis equestris ordinis, oliveto universo 
viam publicam transgresso , arvis inde e contrario 
in locum oliveli profectis. » At quid idem Plinius 
amplius ? « Amnes, inquit*, retro fluere, et nostra 
vidit zetas, Neronis principis annis postremis, sicut 
in rebus ejus retulimus. » Heec cum scribat Plinius, 
nemo dubitet fuisse verissima. Nam qua ratione 
mentiri eum oportuit, cum viventes adhuc extarent 
testes, qui eum mendacii turpiter arguissent? 

28. Cum igitur hee sic se habeant, et rerum in 
‘meliorem statum mutalionem portendisse visa sint 
illis : interpretetur hac qui velit, Neronis premon- 
strasse interitum. Nam qui, rogo, melior secutus est 
rerum status, cum sub tribus, qui successerunt, im- 
peratoribus, Galba, Othone, et Vitellio, tribus bellis 
civilibus visum sit Romanum imperium penitus 
conflagrasse, et alia complura deploranda plane ab 
omnibus accidisse , que brevi compendio Tacitus * 
collegit? Quod si postea Vespasiani imperio cuncta 
visa sint floruisse : cito tempus illud, velut dies Al- 
cyonii, est preterlapsum : nam qui illi successit Do- 
mitianus, tempora Neroniana restituit. His igitur 
consideratis , verior visa est illa prodigiorum inter- 
pretatio; nimirum , ut per ea signa, religionis in 
melius mutatio monstraretur, de qua Prudentius * 
hisce versibus : 


Discede, adulter Juppiter, 
Stupro sororis oblite, 
Relinque Romam liberam, 
Plebemque jam Christi fuge. 

Te Paulus hine exterminat, 

Te sanguis exturbat Petri : 
Tibi, id quod ipse amaveras, 
Factum Neronis officit. 


29. Sed quam egregie Romana Ecclesia perfusa 
Apostolorum principum sanguine fuerit illustrata , 
Tertullianus * his explicat: « Felix, inquit, Ecclesia, 
cui totam doctrinam Apostoli cum sanguine profu- 
derunt : ubi Petrus passioni Dominice adéequatur : 
ubi Paulus Joannis exitu coronatur: ubi Joannes 
apostolus , postquam in oleum igneum demersus 
nihil passus est, in insulam relegatur. » Et alibi °: 
« Orientem fidem primus Nero cruentavit. Tune Pe- 
trus ab altero cingitur, cum cruci affigitur. Tune 
Paulus civitatis Romane consequitur nativitatem , 
cum illic martyrii renascitur generositate. » Rur- 

sum de eadem Romana Ecclesia hec Theodoretus * : 
« Habet autem communium quoque Patrum et ve- 
ritalis doctorum Petri et Pauli sepulcra, que fide- 
lium animas illuminant. Horum autem beatissimo- 
rum par plane divinum exortum quidem est in 
Oriente et radios in omnem partem emisit : in 
Occidente autem prompto et alacri animo vite sus- 
cepit occasum, et nunc illinc orbem terre suis ra- 
diis illustrat : ii vestram sedem effecere magis il- 
lustrem : ea est vestrorum bonorum colophon. » 
Hec ille. At non omiltimus que itidem de illustrata 
Urbe Apostolorum sepulcris Joannes Chrysostomus ? 
scribit ; nosque ea velut corollarium, licet omnibus 
pene vulgata, hic ad postremum addimus: « Ego, 
inquit, Romam propterea diligo ; tametsi et aliunde 
queam illam laudare, nempe a magonificentia , ab 
antiquitate, a pulchritudine, a multitudine , a po- 
tentia, a divitiis, et a rebus in bello fortiter gestis : 
sed relictis omnibus istis, ob id illam beatam pree- 
dico, quod erga illos Paulus, dum viveret, adeo fuit 
benevolus , adeo illos amavit, coram disseruit, et 
postremo vitam apud eos finivit. Unde et civitas ista 
hinc facta est insignis plusquam a reliquis omnibus : 
et quemadmodum corpus magaum ac validum, duos 
habet oculos illustres, sanctorum videlicet illorum 
corpora. Non ita celum splendescit, quando radios 
suos sol ex sese dimittit, quaemadmodum Romano- 
rum Urbs duas illas lampades ubique terrarum ef- 
fundens. Hine rapietur Paulus, hine Petrus : con- 
siderate et horrete , quale spectaculum visura sit 
Roma, Paulum videlicet repente ex theca illa cum 
Petro resurgentem in occursum Domini sursum 
ferri. Qualem rosam Christo mittet Roma ? Qualibus 
coronis duabus ornatur Urbs ista? Qualibus catenis 
aureis cincta est? Quales habet fontes? Propterea 
celebro hanc Urbem, non propter copiam auri, non 
propter columnas, neque propter aliam phantasiam, 
sed propter columnas illas Ecclesie. » Hucusque 
ipse. 

30..Ad hee etiam addimus, quod non tantum 
sepulcra Apostolorum magno sunt honore habita, 
sed et ipsa passionis instrumenta. Siquidem vincula, 
quibus Petrus in carcere. vinctus fuit, perquisita at- 
que inventa, Balbina virgo ° filia Quirini tribuni est 
summopere venerata. Que custodita, et ad posteros 
per manus transmissa, indita eis divina virtute, mi- 
raculis coruscarunt; qua de re a Patribus mirificis 
preconiis sunt predicata : ex illis enim tenuia ra- 
menta christianissimos principes ad collum religio- 
nis causa gestare consuevisse, suo loco dicemus. Ac 
demum (quod ultimo loco dicimus) tantam abfuit 
ut principibus Apostolorum glorioso martyrio vita 
functis, credentium fides tepuerit , ut magis ma- 
gisque fuerit propagata : eorum enim exemplo in- 
censa sunt corda credentium; magnoque fcenore 
numerus martyrum est Rome auctus, ut sanctus 
Leo ‘ his explical verbis : « Non minuitur persecu- 

tionibus Ecclesia, sed augetur; et semper Domini- 
cus ager segete ditiori vestitur, dum grana, que 
singula cadunt, multiplicata nascuntur. Unde duo 
ista preclara divini germina seminis in quantam 
sobolem germinarint , beatorum millia martyrum 
protestantur : qui apostolicorum emuli triumpho- 
rum, Urbem nostram purpuratis et longe lateque 
rutilantibus populis ambierunt, et quasi ex multa- 
rum honore gemmarum conserto uno diademate 
coronarunt. » Sed de his modo satis. 

3!. Petri effigies. — His itaque de martyrio 
Petri postremo loco narratis; qualis ejusdem cor- 
poris effigies atque statura fuerit (nam de Paulo 
superius actum est) que ab aliis scripta invenimus, 
recitabimus. Diximus nuper Eusebii * auctoritate , 
eos qui ex Gentibus ab Apostolis praedicatam Christi 
fidem accepissent , accepli tam immensi beneficii 
memores, illorum imagines coloribus vel alio modo 
exprimendas curasse; testaturque idem auctor, se 
in hune modum Christi Domini et apostolorum Pe- 
tri et Pauli pictura expressas imagines a majoribus 
conservatas aspexisse. Affirmat et Augustinus ”, effi- 
giari consuevisse Christi imaginem , hinc inde Pe- 
trum et Paulum (quod et alias diximus) pictos 
habentem. Ex his igitur haud difficile fuit, ut ipso- 
rum vultus quibusdam lineamentis, majori saltem 
ex parte, hisce imaginibus haberentur expressi : 
que etiam scriptorum monumentis fuerunt ab aliis 
memorize commendata. Nam et Nicephorus ° his 
verbis Petri imaginem reddit : « Petrus quidem 
haud crassa corporis statura fuit, sed que aliquanto 
esset erectior, facie subpallida et alba admodum : 
capilli et capitis et barbe crispi et densi, sed non ad- 
modum prominentes fuere : oculi quasi sanguine 
respersi, nigri : supercilia prope evulsa : nasus au- 
tem longior ille quidem, non tamen in acumen de- 
sinens , sed pressus, simusque magis. » Hee ille. 
Sed ea de oculis sanguineis sic accipe, quod assiduo 
plorasse feratur. 

32. De Petri propinquis. — At non Petrus tan- 
tum, sed et uxor Petri perstans in fidei christian 
confessione, et ipsa quidem digna tanto viro uxor , 
adepta est palmam martyrii. Quando autem id ac- 
ciderit, non satis constat ; licet compertum habea- 
tur, ante Petrum eam illud obiisse certamen , cum 
de utroque hec scribat Clemens Alexandrinus * : 
« Aiunt certe beatum Petrum, cum vidisset uxorem 
suam duci ad mortem, letatum quidem esse pro- 
pter vocationem, et quod domum reverteretur ; valde 
tamen exhortando et consolando, proprio nomine 
eam compellantem dixisse : Heus tu, memento Do- 
mini. Tale erat beatorum matrimonium. » Hec Cle- 
mens. Verum qui conjugem habuit Petrus, filiam 

“quoque ex ea genuisse traditur, eamdemque sus- 
ceptam antequam ad supremam apostolatus digni- 
tatem assumeretur a Domino; nam constat tum 
Tertulliani, tum S. Hieronymi (ut alias fusius di- 

ctum est) sententia , conjugatos Apostolos, ex quo a 
Christo vocati sunt, fuisse ab uxoribus continentes. 
Ceterum quod Petronilla sit dicta, in baptismate 
potius, more majorum, cum renata, quam cum 
nata est, oportuit contigisse : nam eo tempore Si-. 
mon, et non Petrus, parens ejus; ex quo ipsa nomen 
accepisse videtur , appellabatur : cum presertim 
hand usu frequenti receptum esset apud Hebreos, 
ut filii a parentibus nomen sumerent derivatum , 
ac molli vocis inflexione ac desinentia diminutum ; 
nisi a Romanis illud mutuati essent, ut Drusilla et 
Priscilla, quarum meminit Lucas ' in Actis. Quin 
etiam magis proprie Petronilla a Petronio, quama 
Petro deducta videri posset : nam a Petro Petrilla , 
ut a Prisco Priscilla, a Druso Drusilla, dicenda po- 
tius videretur. Erat autem Rome nobilis familia 
Petronia?, licet olim eqtestris tantum ordinis , ex 
qua Petronii complures viri clarissimi, ut ille qui 
nuper sub Caio Caligula missus est preeses in Syriam, 
vir egrevia probitate spectatus , de Judeis optime 
meritus, cujus operatemplum Hierosolymitanum ab 
ejusdem imperatoris immaniimpietate servatum est 
(ut diximus superius) impollutum. 

33. Qua ratione sepe in mentem venit dubitare, 
num sic dicta fuerit Petronilla filia Petri, sicut ab 
eodem Apostolo * nominatus est Marcus filius suus , 
cum ait : «Salutat vos Ecclesia que est in Babylone, 
et Marcus filius meus : » cum presertim Marcelli 
presbyteri epistola, qua agitur de eadem Petronilla 
Petri filia, eam dicat adeo fuisse furmosam, ut Flac- 
cus vir nobilis eam ardentissime adamarit : nam 
cum Petri filia ante apostolatum (ut diximus ) nata, 
jam provectioris essct elatis, baud putandum tam 
excellentis forme fuisse, ut eam homines deperirent. 
Nam si obiltus Petronille tune contigit, quando Ni- 
comedes presbyter , quia Flacco teneri jussus est, 
statim ut corpus Felicule sepulturaee mandavit, mar- 
tyrium consummavil (quod Usuardus in Nicomede 
accidisse tradit sub Domitiano imperatore), plane 
dicendum esset, eam tunc fuisse sexagenariam , sin 
vero eam sequenti anno a Petri marlyrio esse de- 
functam dixerimus ( quod nemo tradit) fuisse eam 
jam quadragenariam aflirmandum esset : cui etati 
si jugem morbum addas, quo eam afflictatam esse 
Acta tradunt, plane haud ejusmodi potuit esse pre- 
stantis forme, ut Flaccus, eam tam vehementer ama- 
ret. Quamobrem ea que Marcelli nomine scripta 
habetur epistola, nonnihil fide minuitur. Sed et de 
fide illius epistole nos ambiguos pariter reddit 
S. Augustinus *, dum agens contra Adimantum ma- 
nicheum , bistoriam de Petri filia paralytica preci- 
bus patris sanata , cum apocryphis recenset. Sed 
quicquid sit, bac de illa redduntur certa firmaque 
majorum tradilione, compluribusque illustrata mo- 
numentis; Petronillam sanctissimam virginem ex- 
titisse, eamdemque a majoribus nominatam esse , 
quavis ex causa, filiam Petri ;cujus nomine constru- 

ctum fuerit vetus ac nobile coemeterium ‘, ejusque 
natalis anniversaria commemoralione sit celebris, 
omnibus Martyrologiis * ac pariter Kalendariis illu- 
strata. Sedit autem Petrus Romane sedis epicopus 
(ut ex his que de sedis ejus institutione sunt dicta , 
perfacile colligi potest) annis viginti quatuor, men- 
sibus quinque , et diebus undecim. Si qui autem 
aliter annos sedis Petri numerasse videantur, ex 
inita a nobis superius ratione institute sedis ejus , 
erroris arguuntur ac convincuntur. Nam cum du- 
rante adhuc anno secundo Claudii, Christi vero qua- 
dragesimo quinto, die decima octava Januarii Rome 
sedere ipsum coepisse, sit demonstratum ; atque su- 
perius itidem manifestissima ratione declaratum , 
hoc anno sexagesimo nono, vigesima nona Junii 
martyrio diem obiisse; absque dubio sedisse prae- 
scripto annorum, mensium, atque etiam dierum 
numero reperitur. 

34. Postquam autem hic de Petri martyrio, at- 
que uxoris, necnon filie ad Deum transitu actum 

_est : de germani ipsius, Andree scilicet glorioso per 
crucem quoque consummato martyrio ut dicamus, 
instituti ratio a nobis videretur exigere : sed cun- 
ctabunda diu hesit oratio, apocryphorum prepedita 
timore, quominus libere, ut assolet in rebus certa 
fide exploratis ac veris, hactenus prosilierit. Quod 
enim in primis ad tempus spectat; quo potissimum 
anno passus sit, apud antiquiores nulla prorsus 
mentio reperitur : quid autem ex recentioribus ali- 
quis pro animi arbitrio dixerit absque ulla testifica- 
tione majorum, fides incerta sequatur auctorem : 
haud enim libenter illius vestigia assectamur, quem 
in obscuro atque invio tramite dux certior ac tutior 
non precedat. Illud tantum de Andree martyrii 
tempore in Passionibus Apostolorum (quas, quales- 
cumque sint, ante Gelasii pape tempora lectitari 
consuevisse, certum est) licuit reperisse : ipsum sci- 
licet post Petrum coronatum esse martyrio; licet, 
quoto Domini anno, vel sub quo imperatore, inex- 
ploratum penitus relinquatur : illic enim ipsi a 
Joanne apostolo per visum dictum habetur post 
ascensum Petri *® : « Andrea, poculum Petri bibitu- 
rus es : » hac ibi. De reliquis autem, quoniam pas- 
sionis Andree Acta a Manicheis corrupta, ab eis- 
demque citari solita fuerunt, remansit eorum (ut 
Augustinus * declarat exemplo) in Ecclesia dubia 
fides. Que vero de Andree martyrio in epistola pre- 
sbyterorum Achaie habentur expressa, digna existi- 
mata sunt ut in Ecclesia recitentur : que cum pu- 
blica lectione nota sint omnibus, hic ea describere 
pretermisimus. 

35. Limus Petri successor. — Sed ad Romane 
Ecclesie statum describendum redeamus, quam 
Petri martyrio afflictatam reliquimus. Verumenim- 
vero ne tam Urbis, quam orbis universalis Ecclesia, 
summo truncato capite, pastoreque orbata, destituta 
penitus remaneret; mox in locum Petri subrogatus 

est Linus natione Tuscus, patria Volaterranus : qui 
sedit annos undecim, menses duos, dies viginti tres. 
Sed quoniam alii tradiderunt post Petrum sedisse 
Clementem; de his omnibus exactiori diligentia est 
nobis agendum. Invaluit penes nonnullos ea sen- 
tentia, Linum nequaquam post obitum Petri, illi 
successorem suffectum, Romane urbis episcopum 
sedisse, sed tantum vivente adhuc Petro, dum illum 
universalis Ecclesie sollicitudo ab Urbe in diversas 
christiani orbis provincias evocaret, ordinatum 
esse coadjutorem episcopum una cum Cleto, qui 
ambo simul loco ipsius Petri obirent ecclesiasticas 
functiones : Linum vero, urgente Neronis persecu- 
tione, martyrio esse sublatum anno sequenti sub 
consulatu Capitonis et Rufi. Hae accepta esse no- 
scuntur ex libro vulgato nomine Damasi de Roma- 
nis Pontificibus, sed a diversis auctoribus {ut verius 
puto) collecto : nam demonstrabimus pluribus locis 
continere repugnantia inter se, fere in unoquoque 
pontifice, in annis cujusque consignandis : ut satis 
perspicue intelligi possit, e duobus saltem auctori- 
bus librum illum esse consarcinatum, nulla habita 
a collectore ratione eorum que inter se pugnantia 
esse viderentur. Eamdem de Lino sententiam secu- 
tus est Metaphrastes ', qui amen in eo ab illa discre- 
pat, quod ante martyrium Petri, imo ante annum 
duodecimum Neronis imperatoris, Linum fuisse 
defunctum affirmat. Seimus alios, neminem tamen 
ex antiquis, ejusdem libri de Pontificibus auctoritate 
permotos, neutrum, nec Linum, nec Cletum inter 
Romanos adnumerasse pontifices Petri successores, 
sed chorepiscopos tantum eos fuisse, dixisse. Atin re 
tanta non quid auctor incertus, quidve aliqui ex re- 
centioribus dixerint, attendendum putamus, sed 
innitendum antiquioribus certis probatisque rerum 
Ecclesiasticarum scriptoribus, quibus potissimum et 
certa ratio suffragetur. 

36. Sed in primis accuratius est disquirendum, 
an solida veritate consistant anni Romanorum pon- 
tificum in eo libro numerati per consules : quan- 
tumlibet enim auctor ignoretur; si in eo veritas 
nulla ex parte vacillet, majorem ipsa sibi> quovis 
alio eo nomine vindicat auctorifatem. Equidem 
tempora adnumerata per consules libentioribus sunt 
accipienda auribus; cum ceteris illa frequentior, 
liberalior, et verior noscatur esse chronographia, 
atque in usum frequentiorem accepta, que a Fastis 
deducta est consularibus. Certe quidem cum vetera 
monumenta in antiquis scriptoribus interdum inve- 
nimus esse consulibus consignata, magno. afficimur 
gaudio, perinde ac si in tenebris oberranti fax aliqua 
ex optato perfulgeat. Verum sicut ad tempora eluci- 
danda nihil his posset accidere opportunius; ita si 
ab aliquo falso conjectore vel impostore, commenti- 
tii consulatus affigantur,, omnia simul confundi, 
ac luee patentia mox obscurissima reddi necesse est. 
Sed agedum, cujus sint fidei consulatus in Lino 
positi, videamus. Hee ibi scripta habentur : « Fuit 

autem temporibus Neronis a consulatu Saturnini et 
Scipionis usque ad Capitonem et Rufinum, vel Ru- 
fum coss. » Hac habita per coss. ratione, quidnam 
est, quod ab aliis post Petrum successor ponitur 
Cletus, vel Clemens; cum ex notatis consulibus, Li- 
num constet post Petrum quoque sedisse vsque ad 
nonum kalen. Octobris? An duos simul sedisse vo- 
lunt? aut Linum non sedisse, quem idem citatus li- 
ber sedisse ponit? Sic igitur videas ejusdem scriptio- 
nis auctoritate ratum haberi, post Petrum sedisse 
Linum, continuantem sedem suam, qui olim non 
ut pontifex, sed ut chorepiscopus, dum vixit Petrus, 
sedere coepit : dicendumque esse ea ralione, sedisse 
Linum saltem annum unum, menses duos, et dies 
viginti quatuor. 

37. Rursum vero cum auctor post Linum ponat 
Cletum, ejusdemque sedis annos his signet consuli- 
bus, dicens : « Fuit temporibus Vespasiani et Titi, a 
consulatu Vespasiani septimo et Domitiani quinto, 
usque ad Domitianum nono et Rufinum consules : » 
si (ut vull) Cletus Lino successit, quomodo ponit 
eum post illos novem annos, qui intercurrunt acon- 
sulatu. Capitonis et Rufi, quo Linum vult esse 
morte sublatum, usque ad septimum consulatum 
Vespasiani sedere coepisse ; cum secundum eam ra- 
tionem dicendum esset, novem illis annis sedem 
vacasse? Verum secundum consulum rationem 
auctor errore lapsus convincitur, dum post Linum, 
Cletum recenset : nam ex coss. ab eo notatis in Cle- 
mente, quem ponit post Cletum, Clemens imme- 
diate post Linum fuisset recensendus : nam eum 
sedisse ait sub Galba et Vespasiano a consulatu 
Trachali et Italici usque ad nonum Vespasiani con- 
sulatum : sicque ipsum sedere ccepisse sequenti 
anno ab obitu Lini, perseverasseque usque ad annum 
duodecimum : cum alioqui idem auctor dicens se- 
disse tantum annos novem, sibi ipsi minus consen- 
tiat; sicut etiam.a se ipso discrepat, dum Cletum 
annis duodecim sedisse ponit et amplius; qui se- 
cundum consules a se positos, annis tantum septem 
inchoatis sedisse dicendus esset. Imo cum idem 
auctor ponat. Clementem martyrio occubuisse anno 
tertio Trajani imperatoris, longius a se ipso dissentit, 
dum primo habet eum sedisse annos novem, vel 
secundum positos coss. annos duodecim , ac denique 
numerando a tempore institutionis, nimirum a 
consulatu Trachali et Italici usque ad terlium Trajani 
annum, triginta tres annos sedisse, videatur asserere. 
Sed et absurdius illud esse videtur, quod ea habita 
ratione annorum sedis Clementis, nullum tempus 
sedis Cleti videatur esse relictum, imo nec Anacleti, 
quem intra illud tempus sedisse, consules ab eo 
positi docent. Ex his videas, per quos anfractus, et 
quanto cum discrimine prodende veritatis, reram 
Ecclesiasticarum narratio ducenda esset, si que 
in eo scripta sunt libro, absque diligenti per- 
vestigalione quis esse suscipienda contenderet; 
ut necessario sibi ipsi contraria dicere opus 


esset. 
38. Vindicatur ordo successionis Cleti et Cle- 

mentis. — Hec igitur in ipso limine narrationis 
successionis Romanorum Pontificum voluimus po- 
suisse; quo lector intelligat, libro illi, cum in sin- 
gulis fere pontificibus anni notali per consules 
diversi habeantur ab illis, qui in singulorum fronte 
ipso narrationis exordio habentur adscripti, haud 
facile innifendum esse, sed illi potius inhaerendum 
Romanorum Pontificum chronographie, que anti- 
quorum scriplorum et Romane Ecclesie potissimum 
teslimonio confirmetur. Quod igitur ad veteres 
rerum Ecclesiasticarum scriptores pertinet : cum 
S. Ignatius *, qui eodem seculo vixit cum A postolis, 
dicat Clementem successisse Cleto (sic enim legen- 
dum esse pro Anacleto, postea demonstrabimus) 
plane declarat ipsum Clementem tertio loco, nempe 
post Linum et Cletum, Romane Ecclesie pontificem 
prefuisse. Et cum addit : « Cui nunc successit bea- 
lissimus Clemens, Petri et Pauli auditor ; » quenam 
illa essent tempora, idem his que eadem epistola 
superius dixerat, significare videtur, dum ait : 
« Multorum adversariorum arbitrio exagitor, partim 
exiliis, partim custodiis, partim vinculis. » Hec ipse, 
qui et in custodia positus, dictam epistolam scripsit 
ad Mariam Cassobolitem, ut idem ibi post multa 
testatur, sie dicens : « Vehementer concupivi venire 
ad vos, et una vobiscum requiescere et refici. Verum 
non est in hominis potestate via ejus : impedit enim 
meam voluntatem militaris custodia, que non per- 
mittit ultra progredi. » Quibus sane intelligitur 
(nisi velimus dicere, quod ratio non patitur, heec 
accidisse in ultimis ejus vinculis, cum Trajani tem- 
pore, ut dicemus, Romam vinctus perductus est) 
sub Domitiano ea contigisse, esse affirmandum. 
Nam a morte Neronis nulla alia excitata est in Ec- 
clesia persecutio usque ad Domitianum. Sic igitur 
ex Ignatii sententia jam exploratum habetur, Cle- 
mentem non ante Domitiani tempora Romane Ec- 
clesie curam pontificiam suscepisse post Cletum. 
Ceterum eam epistolam Ignatii esse legitimam, ex 
his que habentur in epistola ab eodem. scripta ad 
Heronem diaconum, facile cognosci potest, ubi et de 
Cassiano suo hospite, cujus in dicta epistola memi- 
nerat, habuit mentionem, ibidemque de eadem 
Maria preclarum ab eodem Ignatio elogium scribi- 
tur. Sed de his suo loco pluribus. 

39. Rursus vero ex iis que ex Hegesippo pro- 
ximo Apostolorum temporibus Eusebius ? in suam 
historiam transtulisse visus est, dum habet anno 
duodecimo Domitiani imperatoris Clementem sedere 
coepisse, non solum citatum Ignatii testimonium 
roboratur, sed eliam manifestissimi erroris redar- 
guuntur qui eum substitutum fuisse Petro dixerunt. 
His accedit Tertullianus, qui libro tertio Carminum, 
que scripsit in Marcionem, non tantum tertio loco 
post Petrum ponit Clementem, sed adhuc etiam 
quarto, nimirum post Anacletum, his scilicet versi- 
bus : 

Ex quibus electum magnum, plebique probatum 
Hac cathedra Petrus, qua sederat ipse, locatum, 
Maxima Roma Linum primum considere jussit : 
Post quem Cletus et ipse gregem suscepit ovilis : 
Hujus Anacletus successor sorte locatus; 

Quem sequitur Clemens, ete. 


Hee ille, numerans Romanos Pontifices usque 
ad Anicetum tantum, quando opus illud ipse Ter- 
tullianus scribebat, quo tempore Marcion (ut suo 
loco dicemus) Romam ad Anicetum venit. Ex his 
itaque tantum abest ut concedamus post Petrum 
statim successisse Clementem; ut non mediocris 
animum suspicio pulset ex his que hbabent Ignatius, 
Tertullianus, et ex Hegesippo Eusebius, et alii, Cle- 
mentem non tertio loco, sed quarto post Petrum 
sedisse, ac post Linum, Cletum, ac etiam Anacletum, 
cui successisse tradunt, sedere coepisse. Verum post 
Cletum sed ante Anacletum esse ponendum, verius 
esse putamus. 

40. Insuper cum Eusebius *, ac ceteri omnes 
tam Greeci quam Latini auctores testentur, Clemen- 
-tem subiisse martyrium tertio anno Trajani impera- 
toris, idque S. Hieronymus * firmiter asseveret, imo 
et ipse liber de Romanis Pontificibus aperte doceat : 
qua ratione, queso, dicere possumus Clementem 
sedisse statim post Petrum, cum ab eo tempore 
usque ad tertium Trajani annum infercurrat trigin- 
ta (rium annorum spatium? At quis unquam som- 
niavit tam longo tempore Clementem sedisse, imo 
et quis dixit ipsum amplius novennio Ecclesie Ro- 
manz prefuisse, id Eusebio, idque nuper citato 
libro, id denique ceteris recentioribus attestantibus ? 
Et, si semper dicto tempore a Nerone usque ad 
Trajanum sedit Clemens : quisnam, rogo, locus assi- 
gnabitur Cleto? ui dicere pretermittamus-de Lino, 
quem volunt eadem persecutione Neronis absque 
honore. Romane sedis pontificatus martyrio esse 
prereptum? Vel si non Clementem, sed Cletum 
successisse Petro dixerimus : eum quidem oportuit 
sedisse annos viginti quinque, ut ejus succezsor 
Clemens sedens annos novem, decessisse ex hac vita 
dicatur anno Trajani tertio. Sed quis unquam repe- 
riri possit, qui eidem ad summum plusquam anno- 
rum duodecim numerum aliquando tribuerit? His 
igitur exactius consideratis, necessario dicendum 
est, ante Clementem, Lino, Cletoque esse sedis certa 
tempora tribuenda. 

Ai. Id quidem et majores cognovisse, certum 
est : qui enim numerarunt primam illam Romano- 
rum Pontificum successionem, omnes semper Cle- 
mentem tertio loco posuerunt; licet plerique, sive 
vitio scriptoris acciderit, sive alia ex causa, Anacle- 
tum pro Cleto posuisse inveniantur. Ecce tibi Ire- 
nus * in primis quam exacte est rem prosecutus, 
sic dicens : «Fundantes igitur et instruentes beati 
Apostoli Eeclesiam, Linoepiscopatum administrande 
Ecclesie tradiderunt. Hujus Lini Paulus in his que 
sunt ad Timotheum epistolis meminit. Succedit 

autem ei Anacletus : post eum tertio loco ab Aposto 

lis episcopatum sortitur Clemens; qui et vidit Apo- 
stolos, et contulit cum eis, cum adhuc intonantem 
predicationem Apostolorum, et traditionem ante 
oculos haberet. » Hee Irenzus, Optatus Milevitanus’, 
et ipse retexens catalogum Romanorum Pontificum 
usque ad sua tempora, sic exorditur : « Cathedra 
unica, que est prima de dotibus: sedit prior Petrus, 
cui successit Linus, Lino successit Clemens, Cle- 
menti Anacletus, etc. » Hec ille, Cletum preteriens, 
utpote quem existimasset unum eumdemque esse 
cum Anacleto. Sed Epiphanius * contra pretermit- 
tens Anacletum, tantum ponit Cletum, sic dicens : 
« Episcoporum in Roma successio hance consequen- 
tiam habuit : Petrus et Paulus, Linus, Cletus, 
Clemens, Evaristus, etc. » S. Augustinus * secutus 
Oplatum, Cletum ratus eumdem cum Anacleto, 
illum pretermisit. S. Hieronymus, Romane alum- 
nus Ecclesia, hee ait * : « Clemens, de quo aposto- 
lus Paulus ad Philippenses scribens ait. Cum Cle- 
mente et ceteris cooperatoribus meis, quorum 
nomina scripta sunt in libro vite : quartus post 
Petrum Romanus episcopus; siquidem secundus 
fuit Linus, et tertius Cletus’: tametsi plerique Lati- 
norum, secundum post Petrum apostolum putent 
fuisse Clementem. » Hec ille; qui secundum eorum 
fortasse sententiam *, alibi dixit Clementem sedisse 
post Petrum. Sed hec ille tune obiter; verum cum 
de Clemente ab eo diligens est instituta narratio (ut 
vidimus) post Linum et Cletum sedisse ipsum af- 
firmat. é; 

42. Porro hance fuisse Romane Ecclesie ea de 
re tradilionem, satis locuples testis est Romanum 
Martyrologium *; nam in Lino hee habet : « Rome 
S. Lini pape et martyris, qui primus post beatum 
Petrum apostolum Romanam Ecclesiam guberna- 
vit. » Ef in Cleto : « Natalis beati Cleti pape, qui 
secundus post Petrum rexit Eeclesiam in persecu- 
tione Domitiani. » Ac denique in Clemente : « Na- 
talis S. Clementis pape, qui tertius post B. Petrum 
apostolum pontificatum tenuit. » In ipso etiam sa- 
cro canone misse, eodem ordine quo sederunt, 
iidem Linus, Cletus, et Clemens positi esse videntur, 
secundum antiqua diptycha, dum post Apostolos 
primi hi tres recensentur Romani pontifices. Idem 
quoque alii fere omnes tam Grecorum quam Lati- 
norum eque senserunt, tertio loco post Petrum 
numerantes Clementem, et primo loco post Petrum, 
Linum ponentes. Enimvero et id ipsum in Hispa- 
niarum ecclesiis sacro hymno constat antiquitus 
decantatum, nam in antiquo illo Breviario Toletano 
S. Isidori in sacro hymuo quo laudes S. Clementis 
in ecclesia canebantur, hec inter alia habentur ex- 
pressa : 


~» Romane sedis tertium antistitem , 
Quem Christus sibi consecravit martyrem, etc. 

43. Quamobrem que habentur in epistola Joan- 
nis * pape III nomine inscripta et alia Leonis pape II, 
quam citat Marianus Scotus cum agit de Clemente, 
quibus declaratur non fuisse a Petro Linum et Cletum 
instilutos Romane sedis episcopos, sed tantummodo 
coadjutores, non aliter quidem sunt intelligenda, 
nisi quod sic sederint dum Petrus vixit, ut non 
zquale Petro pontificium nacti sint, sed coadju- 
tores tantummodo illius extiterint ; quod et nos pro- 
fitemur : nam aliter illa accipi verba, que nuper 
dicta sunt, prohibent. Quod vero addit auctor ibidem, 
successori suo Clementi summum pontificatum. a 
Petro esse collatum, eumdemque post Petrum pon- 
tificiam potestatem tenuisse; ad illud fortasse voluit 
allusisse, quod Tertullianus *, licet (ut dictum est) 
quarto loco Clementem ponat, {amen eum a Petro 
ordinatum fuisse tradit. Nam et sic Epiphanius * 
quoque de Clemente ait, vivente adhuc Petro ab eo 
manus impositionem accepisse, sed episcopatu recu- 
sato, remoratum esse ad utriusque obitum : reci- 
tatque fragmentum ejusdem Clementis epistole, sic 
dicentis : « Secedo, abeo, erigatur Ecclesia Dei; » 
affirmat id ipsum Ruffinus *, sed ex epistola, quam 
in latinum vertit, falso inscripta ejusdem Clementis 
nomine ad Jacobum fratrem Domini : quam si Cle- 
mentis esse germanam dixerimus, ad Simeonem 
potius tunc Hierosolymorum episcopum, eumdem- 
que fratrem Domini, quam ad Jacobum, quem (ut 
diximus) longe ante hac tempora martyrio functum 
vita cogncvimus, scripta fuit. Sed de his inferius 
suo loco. Satis igitur ex his narratis stabilis firmaque 
remanet Ecclesia Romane sententia de Petri suc- 
cessoribus, consensuque antiquorum Patrum tam 
Grecorum quam Latinorum stabilita : Lino et Cleto, 
etsi tempore sedis Petri, eo absente, munere pon- 
tificio ut coadjutores sint functi, ac etsi Clemens a 
vivente Petro fuerit episcopus Romane Ecclesie 
preelectus et ordinatus, eumdem Clementem ces- 
sisse ; ilisdemyue altero post alterum usque ad obi- 
tum pontificatu summo perfunctis, et (ut tradit 
Epiphanius) Romanum episcopatum duodecim annis 
tenentibus, demum tertio loco suffectum esse Clemen- 
tem. Hee licet pluribus dicta videantur, necessario 
tamen tractata ; nam si in ordine ettempore primo-, 
rum Romanorum pontificum quempiam errare con- 
tigerit, in multos alios errores ferri omnino cogetur. 

44. Martyres Rome et alibi. — Sed ut ad ce- 
tera que post necem Apostolorum et Lini succes- 
sionem contigerunt (quod instituti ratio postulat), 
redeamus : tantum abfuit, ut necatis Apostolis, ex- 
citata semel a Nerone in Christianos persecutio 
extincta fuerit, ut polius vehementioribus flammis 
exarserit, et impetu graviori revixerit. Nam in eos 
in primis qui sibi familiarius adhesissent, rabies 
imperatoris incenditur, simulque gladius persecu- 
tionis exeritur : id quidem Acta superius citata te- 
stantur. Erant enim ex his complures ex ipsius Ne- 
ronis familia, quorum meminit Paulus Rome 

scribens ad Philippenses ‘ his verbis : « Salutant 
vos omnes sancti, maxime autem qui de domo Ce- 
saris sunt. » Ex his unum fuisse Torpetem, Evellium 
alterum, Romanum Martyrologium * docet ; cete- 
rorum nomina una cum Actis ipsorum in obscuro 
manserunt. Passi et tunc feruntur duo milites cu- 
stodes carceris Processus et Martinianus : itemque 
Herodion et Olympas, sed ante Petri martyrium ; 
quorum quidem meminit Metapbrastes * : passe 
item sub Nerone feruntur religiosissime feming 
Basilissa * et Anastasia, Apostolorum discipule, 
et alie complures. At non longe ab Urbe in Thu- 
scia eodem tempore passi sunt- Ptolemeus epi- 
scopus a §. Petro ad predicandum Evangelium il- 
luc missus, necnon Romanus episcopus Nepesinus, 
ac triginta christiani ad fidem per Ptolemeum 
conversi : quod vero Acta habeant sub Claudio sub- 
iisse martyrium, de Nerone Claudio intelligendum 
est, secundum ea que superius in Claudio dicta sunt. 

45. Atnon Rome tantum et locis juxta Urbem 
positis, sed et in aliis civitatibus atque provinciis 
sub eodem Nerone passi martyres reperiuntur ; 
nam tradit Orosius ° per omnes provincias pari per- 
secutione Christianos vexari a Nerone mandatum 
esse : horum vero magna ex parte nomina excide- 
runt, exustis ecclesiasticis monumentis a Diocle- 
tiano imperatore, ut suo loco dicemus; adeo ut vix 
paucorum habeatur mentio in Romano Martyrolo- 
gio. Sed omissis ceteris (non enim nostri est insti- 
tutiomnium Ecclesiarum martyres omnes prosequi), 
que pertinent ad ea que Rome sunt gesta, tantum- 
modo nunc prosequamur. Commendantur in hac 
persecutione studia inter alias duarum sanctissima- 
rum mulierum , Lucine atque Perpetue : quarum 
prior hoc elogio celebratur in Romano Martyrolo- 
gio®: « Hee de facultatibus suis sanctorum necessi- 
tatibus communicans, Christianos in carcere detentos 
visitabat, et martyrum sepulture inserviebat : juxta 
quos et ipsa in crypta a se constructa sepulta est. » 
De Perpetua hec 7: « Baptizata a B. Petro apostolo, 
Nazarium filium, et Africanum virum ad fidem 
Christi perduxit, et multa sanctorum martyrum 
corpora sepelivit, ac tandem bonorum operum me- 
ritis cumulata migravit ad Dominum. » 

46. Czterum sevissimam fuisse non Rome 
tantum, sed toto orbe Romano Neronis persecutio- 
nem, vetus illa inscriptio facile persuadet. Ejus- 
modi enim tunc fuit titulo, quod Christianos omnes 
occidendos mandasset atque latrones, sculpto lapidi 
commendatus. 


NERONI CL. CHS. AVG. 
PONTIF. MAX. OB PRO 
VIN. LATRONIB. ET HIS 
QUL NOVAM GENERI HUM 
SUPERSTITIONEM INCULCAR 
PURGATAM 

Potes ex iis quoque, lector, probe conjicere, 
fuisse Hispaniarum Ecclesiam (namin Hispania hec 
inscriplio reperta est’) his temporibus florentissi- 
mam, dum tanquam ingens quoddam ab impiis 
estimatum est collatum a Nerone beneficium, quod 
Christianis eam provinciam expurgassct, ob idque 
memorabile facinus eo velut eximio gloriw titulo 
honorassent. At licet hac inscriptione nulla expressa 
sit mentio ‘nominis christiani, quod ipsi Ethnici et 
nomen ipsum exhorrerent; tamen nonnisi de Chri- 
stianis ea posse intelligi, necessarium illud estargu- 
mentum, quod nulla Neronis tempore, nec ante diu, 
vel postea alia nova in orbem invecia est religio , 
quam Christiana : nec certe Nero omnium supcersti- 
liosissimus aliam quamlibet superstit onem Gentili- 
ciam potuit persecutus esse, qui etiam mazicis ritibus 
addictis-imus erat. Sed et illud verborum illoruim 
observa, SUPERSTITIONEM INCULCAR : quod Christiano- 
rum proprium fuit, religionem omni studio, totis 
viribus, verbis factisque, cunctis denique nervis 

“suscipiendam omnibus Gentibus ingerere. Considera 
et ex his, vehementissimam Neronis persecutionem 
fuisse; ut creditum fuerit, Christianam religionem 
ab eo penitus extirpatam. 

47, Nero a persecutione desistit. — Quievisse au- 
tem Neronem a Christianorum persecutione, a Petro 
et Paulo in visu perterritum, cadem sxpius citata 
Acta testantur. Nec mirum. Si enim (quod Dio * 
scribit) post illatam matri, quamvis omnium scele- 
stissime, necem, sic terroribus est exagilatus, ut non 
va'eret loco consistere; quanto magis hee ipsum 
passum esse putandum est, cum precipuos Dei 
amicos, eosdemque sanctissimos, morte mulctatos, 
e medio sustulisset? His igitur et allis, quae ex di- 
versis orbis partibus ab ipso in Christianos caeteros 
pararentur, sevissimus homo perterritus, religuum 
quod in stomacho coquebat ire, in Chris'ianos haud 
evomere potuit, cum sibi rebusque suis sollicitius 
consulere cogeretur. His accessit (quod etiam nolen- 
tem invitumque a persecutione Christianorum abs- 
traxit) Romani exercitus jam in Gallia facta defectio : 
nam hoc anno cum adhuc moraretur in Achaia, 
audita est Caii Julii Vindicis, qui propreetorem age- 
bat in Galliis, cum exercitu facta rebellio : quando 
pratermissa (ut ait Lucianus *) isthmi fossione, se, 
ut de bello decerneret, recepit in Urbem : licet Sue- 
tonius * ipsum de motu illo Galliarum ex Achaia 
redeuntem, cum Neapoli in Campania esset, cerlio- 
rem factum esse testetur eo die quo matrem occide- 
rat, ipsis festis quinquatriis, mense Martio. Sed hee 
licet magni ponderis esse viderentur, nec contem- 
nenda, tamen non tanti ab eo existimata sunt, que 
elatum ejus animum consternare penitus valuissent : 
verum (quod post illatam necem Apostolis accidit) 
Hispaniarum quogue defectione nuntiala, animo 
penitus collapsus est : quod Suetonius * declarat his 
verbis : « Postguam etiam deinde Galbam et Hispa- 

nias descivisse cognovit, collapsus, animoque male 
fracto, diu et sine voce et prope intermortuus jacuit.» 
Sed quid post hee Neroni acciderit, sequenti anno 
pro geste rei ordine et tempore dicemus : cetera 
vero de clade in Britannia Romanis illata, et de his 
qu passus est Romanus exercilus in Armenia, que 
hoc anno contigisse Orosius‘ tradit, preteritis tem- 
poribus, quo ea a nobis sunt recensila , accidisse , 
scriptorum gentilium assertione monstravimus : 
quos consu'at, qui ea accuratius nosse desiderat. 

48. Clades Judee provincie a Vespasiano 
illate. — Dum hee Rome agerentur, Vespasianus, 
qui, cum adhuc Nero degeret in Achaia, ab eo cum 
exercitu adversus Judzos missus fuerat, gravissi- 
mis cladibus eos affecit: quas hic summatim ex 
Josepho * eas prolixius persequente, collectas, eo 
quo illate sunt ordine referemus. Et illud in 
primis quod ait, Ascalone Judeorum decem millia 
fuisse perempta; quibus etiam haud post multum 
lemporis spatium tradit fuisse superaddita occi- 
sorum octo millia : expugnasseque deinde Vespasia- 
num tradit Gadarensium civitatem, quam, occisis 
puberibus omnibus, jussit incendi : obsessaque 
preterea Jotapata munitissima civilate, quinta Maii, 
ea potitum esse prima Julii, occisis in ea quadra- 
ginta millibus Judeorum, captivis vero ductis mille 
ducentis, et inter alios Josepho Matthie duce, qui 
hee scribebat. Expugnataque est deinceps ab eodem 
Japha Galilee civitas, peremptis quindecim millibus 
Judeorum : quos autem captivos cepit, fuit nume- 
rus duorum millium centum triginta. Samari‘ano- 
rum, qui se munierant in monte Carizin, desiderata 
sunt undecim millia atque sexcenti; quod accidisse 
auctor tradit vigesima septima mensis Junii. Joppe 
vero casa, addit Judeorum quatuor millia ducentos. 
Sexto post bec idus Septembris, expugnata Tarichea 
civitale munita ad stagnum Genezaret posita, occi- 
saque sunt Judeorum sex millia quingenti, et eorum 
qui foris erant mille ducenti: captaque juvenum ro- 
bustorum sex millia, rclique vero multitudivis tri- 
ginta millia et quadringenti sunt vendili. Gamala 
quoque vigesima tertia Octobris in potestatem reda- 
cta, quatuor millia Juadeorum in ea perempta, reli- 
quorum quinque millia voluntario precipitio pe-- 
riere. Hisce atque aliis cladibus Judwis affectis , 
Vespasianus hoc anno Galilzam provinciam omnium 
potentissimam, ac pariter munilissimam, refertam- 
que gentibus robustissimis, penitus debellavit. Ili 
igitur, qui primi omnium atque frequentius Christi 
Jesu. predicationem audierunt, nec tot tantisque 
visis miraculis crediderunt ; ante omnes divino ju- 
dicio Romanis ulciscentibus, perfidie et impietatis 
dedcre poenas. Tunc etiam in civitates Capharnaum 
atque Corozain deplorata atque a Domino predicta 
mala,evenisse putantur. ° 

49. Hierosulyma a Zelotis exagitata. — His sic 
se habcntibus in Galilea, Hierosolymitana civitas, 
mutuo inter se Judeis civili bello digladiantibus , 

ingenti clade domesticorum afficitur. Nam cum 
data esset belli administratio’ Anano pontifici (hunc 
cum Josephus? dicat fuisse senioris Anani filium, 
haud dubium illum esse demonstrat Ananum, 
quem, cum alias summus pontifex esset, Jacobum 
fratrem Domini occidisse * tradit), quiin Galilaea Ro- 
manorum gladium evaserant, ingenti plane numecro 
Hierosolymam, tanquam ad locum tutiorem confu- 
gientes, civitate excepti, non tantum civibus neces- 
sariam insumebant annonam, sed tumultuabantur, 
eosdemque depredabantur, atque etiam occidcbant : 
seque reecperunt in T: mplum, ut munitissimum ad- 
versus cives, ex industria velut exedificatum castel- 
lum : adsciveruntyue sibi nomen Zelote‘, ut qui 
profiterentur pre ceteris zclare, ardenter scilicet 
amare, et pre cxtcris titari Dei legem, ct patria in- 
stitula; et ad hoc venisse, ut horum causa vitim 
profunderent. Horum factione et illud perfectum 
est, ut sortilo summum elizerent sacerdotem : unde 
obtigit sors Phano cuidam homini rusticano obset- 
rissimo et rerum sacrarum imperitissimo. Evcitante 
interea Anano pontifice Judeorum animos in Z:lo- 
tas ad vindicandas injurias Templi, et illis ex equo 
in cives inceensis; cum ventum esset ad proelium 
et crebris insultibus magne utriusque partis cedes 
fierent, civibus tandem prevalentibus, amissa illi 
extetiore templi parte, in interiorem, ut munitio- 
rem locum, se recc perunt. 

50. Cum interim sic essent obsessi; dolo Joan- 
nis e Giscali, qui simulabat se Anano civibusque 
studere, revera favens Zelotis, cum in Ananum, 
quod civilatem daturus esset Romanis, rumorem 
sparsisset, factum est ut Idumei, quasi vindic:s pa- 
trie libertatis , Hierosolymam vocarentur : qui cum 
venissent, et non sine labore tandem clanculum in 
civitatem essent admissi, ingentem st:agem fecere 
civinm, occisis ex illis octo millibus ct quingentis : 
nec id illis satis, sed in pontifices odio exardescentes, 
eos quesitos occidcrunt, eorumque corpora inse- 
pulta abjecere : fuityue inter alios Ananus pontifex 
maximus in civitatis medio jugulatus. « Miseran- 
dum plane spectaculum, inquit Josephus, erat videre 

pontifices sacris paulo ante indumentis amictos, et 
toto orbe celeberrime religionis auctores, quique 
undique in civitatem commeantibus venerabiles ha- 
bebantur, jacere. nudos in predam canibus et feris 
exposilos. » Sed ex his etiam videas, equa lance pen- 
sari vindictam : nam sicut a sacerdotibus, pontifici- 
bus cogentibus concilium, de inferenda morte 
Christo sumjtum est exordium : ita ab ipsorum 
nece in primis ad Hierosolymitanum excidium ja- 
nua est patefacta. 

54. Post occisionem pontificum , Zelote * simu 
Idumeis conjuncti, in plebem grassati sunt, ac reli- 
quum vulgus ; ex eisque peremere quamplurimos, 
quorum nillus est numerus. Rursus in nobiliores 
gladium convertentes, eosdem captos et diris crucia- 
libus exagitatos, diverso modo necarunt : fuitque 
numerus duodecim millium nobilium occ’sorum. 
Zacharias etiam, vir sublimis, et in rebus agendis 
polens, in medio templo est occisus : quod displi- 
cuit Idumeeis, qui indiznati ad propria reversi sunt. 
Hec auti:m ipso hicmis tempore facta esse, quo Idu- 
mei Hicrosolymam advencrunt, Josepho auctore, 
comperta habentur. Quamobrem cetera que_ post 
hec secuta sunt, in narrationem rerum gestarum 
anni sequentis rejicienda esse videntur. Porro si 
quis ea que hoc anno in Judea tum a seditiosis, 
quos diximus, tum a Romanis sub duce Vespasiano 
sunt facta, alliori consideratione disquirat : plane 
intelliget, imaginem quamdam representasse illo- 
rum que fuerant de ventura Judeorum clade a 
Christo olim pradicta. Nam quod dixerat apud Lu- 
cam”: «Cum audieritis proelia et seditiones, nolite 
terreri : oportet primum bee fieri, sed nondum 
statim finis : » proelia illa videntur intelligi posse. 
que a Romanis sunt illata : et per seditiones, que a 
seditiosis (sic enim a Josepho nominantur) agitari 
coepte sunt turbe, que nec finem aliquem habuere, 
neque usyue ad ejusd:m urbis excidium esse desie- 
runt. Sed quoniam hee dolorum initia forent; id- 
circo Dominus subdit : « Sed nondum statim finis.» 
Verum tum hee, tum alia de clade Hierosolymitana 
a Domino fuisse predicta, eademque omnia suis ip- 
sis temporibus evenisse, perspicue monstrabimus, 
suis locis singula recensentes. 

4. Consules. — Ad num. 4. Coss. L. Fonteius 
Capito, et C. Julius Rufus. 

2. Exeunte anno Nero ex Oriente rediit. — 
Nero non ineunte anno, ut existimavit Baronius, sed 


eo exeunte, e Grecia Romam rediit. Ubi intellexit 
conjurationem. in ea contra se factam , « subito in 
Italiam navigavil. Spes erat vi hiemis illum peritu- 
rum, verum frustra id gaudium plerisque fuit, » 

inguit Dio lib. 63. Hiemem scriptores Greci a die 
undecima mensis Novembris auspicantur, ut videre 
est in ephemeride anni Macedonici cum Juliano col- 
lati apud Usserium Dissert. de Macedonum et Asia- 
norum anno solari. Quare Nero mense circiter 
Decembri Romam rediit : « Reversus e Grecia Nea- 
polim, quod in ea primum artem protulerat, albis 
equis introit, disjecta parte muri, ut mos hieronica- 
rum est. Simili modo Antium, inde Albanum, inde 
Romam. Sed et Romam eo curru, quo Augustus 
olim triumphaverat, » etc., inquit Suetonius in Ne- 
rone cap. 25. Quod sub hujus an. i finem sine dubio 
factum. Mansit itaque Nero in Oriente fere biennium, 
majorem nempe partem anni precedentis, et totum 
fere currentem. Ex quo consequens est, primo, Pe- 
trum et Paulum hoc anno martyrium non pertulisse; 
cum ut communis traditio fert, Nerone Rome pre- 
sente, passi fuerint, et quidem die xxix Junii 
utrique festo consecrato; quo die presenti anno Ne- 
ronem Roma abfuisse plane certum. Secundo, non 
post reditum Neronis ex Oriente, sed antequam in 
Orientem Nero proficisceretur, eosdem occisos. 

3. Quo anno Petrus et Paulus martyrium passi. 
— Ad num. 2. Morti ergo addicti principes Aposto- 
lorum, Nerva et Vestino coss., ut legitur in Catalogo 
veterum Pontificum, id est, anno Christi sexagesimo 
quinto. Eo anno, mense Julio, Nero adkuc in Occi- 
dente erat. Aitenim Eusebius in Chronico : « Olym- 
pias ccxr non est acta, Nerone in suam presentiam 
differente. » Ea solemni Ludorum celebratione anno 
Christi txv in Grecia agi debuit : sed Ludi illi dilati 
in adventum Neronis qui interesse et certare vole- 
bat. Unde et heec Olympias preterita est Eleorum in 
libris, ut testatur Pausanias. In Julii quogue Africani 
Stadionicarum Catalogo, Olympiade ccx1, a Nerone 
agon Olympiacus actus dicitur non legitimo tem- 
pore, sed pera ézu dv, id est, post duos annos, ut videre 
est in Grecis Eusebianis Scaligeri pag. 44. Acta 
itaque Olympias ccxt currenti Christi anno, ineunte 
nimirum anno cjusdem Olympiadis tertio, ut legitur 
in Collectaneis Grecis Historiarum apud Scalige- 
rum pag. 340, ideoque exeunte Junio Rome Nero 
esse non potuit. Preterquam quod, cum persecutio 
adversus Christianos anno Lxtv decreta fuerit, ac in- 
sequenti continuata, non dubium, quin priori anno 
Petrus et Paulus in carcerem conjecti sint, ac poste- 
riori’ necati. Denique vir clarissimus Paulus Pez- 
ronius doctor Parisiensis, ex ordine Cisterciensi , 
dum que de Chronologia Pontificia observavimus , 
inter nos conferremus, insigne argumentum mihi 
aperuit, quo rem extra controversiam poni existimo. 
Tacitus lib. 16 Annal. loquens de iis, quae Nerva et 
Vestino coss. gesta, sic narrationem suam concludit: 
« Tot facinoribus fcedum annum etiam dii tempesta- 
tibus et morbis insignivere. Vastata Campania turbine 
ventorum, qui villas, arbusta, fruges passim disjecit, 
pertulitque violentiam ad vicina Urbi. In qua omne 
mortalium genus vis pestilentia depopulabatur , 
nulla cli intemperie, que occurreret oculis.» Pau- 
lus vero Orosius lib. 7, cap. 5, ait : « Primus (scilicet 

Nero) Rome Christianos suppliciis et mortibus affe- 
cit, ac per omnes provineias pari persecutjone excru- 
ciari imperavit : ipsumque nomen extirpare conatus, 
beatissimos Christi apostolos Petrum cruce, Paulum 
gladio occidi. Mox acervalim miseram civitatem 
oborte undique clades oppressere. Nam subsequente 
autumno tanta Urbi pestilentia incubuit, ut triginta 
millium funerum in rationem libitine venirent, 
etc. » Que Orosius ex Suetonio in Nerone, cap. 39, 
exscripsit : « Accesserunt tantis ex principe malis , 
probrisque, quedam et fortuita; pestilentia unius 
autumni, qua triginta funerum millia in rationem 
libitinze venerunt; clades Britannica, qua duo pre- 
cipua oppida, magna civium sociorumque cede di- 
repta sunt : ignominia ad Orientem, legionibus, in 
Armenia sub jugum missis, egreque Syria retenta; » 
que etiam Orosius recitat. Petrus itaque et Paulus 
eo anno morti traditi quo Urbem pestilentia afflixit. 
Quare cum, teste Tacito, anno Christi sexagesimo 
quinto pestis Rome grassata fuerit, principum Apo- 
stolorum martyrium perperam a Baronio usque ad 
presentem annum dilatum. Baronius ait, suam 
sententiam, quam ab Onufrio acceperat, quaamque 
viri docti passim amplexi sunt, gravissimos babere 
assertores, Caium antiquum theologum, Zephyri- 
num papam, et Dionysium Corinthiorum episco- 
pum, quos citans Metaphrastes apud Surium die xxix 
Junii, iisdem adstipulatur, dum anno xxxvi post 
passionem Domini eos trucidatos affirmat. Sed hine 
potius nostra sententia confirmatur. Antiqui enim 
Christum anno ere Christiane vicesimo nono pas- 
sum arbitrati sunt; a quo anno ad xy triginta sex 
effluxere. Denique Hieronymus de_ Scriptoribus 
Ecclesiast. tam in Elogio divi Petri, quam divi 
Pauli, Pontificale Romanum, Chrysostomus, Hono- 
rius, Isidorus , Beda, Rabanus, Nicephorus, aliique 
tradunt, Petrum et Paulum triginta septem annis 
post passionem Christi elapsis martyrio coronatos 
esse, qui a precedentibus doctoribus in eo tantum 
differunt, quod utrumque extremum annum incom- 
pletum pro integro numerarint. 

4. Quo die occisi.— Ad num. 3. Petrum et Pau- 
lum martyrio coronatos die xx1x Junii docent Mar- 
tyrologium Romanum et Grecorum Menologia, 
indicatque Orosius loco numero precedenti citato, 
quando ait, autumno martyrium illud subsequente, 
pestilentiam Rome ortam esse. Ante autumnum 
itaque beati Apostoli morti addicti. Mitto varia Mar- 
tyrologia , aliaque veteris Ecclesia monumenta , 
qualia sunt Sacramentarium Gregorii Magni, Ordo 
Romanus, ipsius S. Hieronymi Lectionarium om- 
nium vetustissimum. Non defuere tamen, qui exi- 
stimarint, martyrium illud VIII kal. Martii accidisse, 
quod ad eamdem diem in Laterculo Sylvii legatur : 
Depositio SS. Petri et Pauli, quibus ex verbis intu- 
lere, Petrum et Paulum non HI al. Julias, seu die 
xxix Junii, quo coluntur, passos esse, sed die VIII 
hal. Martias. Verum vana hec illatio. Antiquitus 
enim sicuti el nunc, VIII kal. Martias, seu die vice- 
sima secunda Februarii, Cathedra S. Petri Antio- 

chie celebrabatur. In Indiculo Depositionis Marty- 
rum apud Bucherium, co die legitur : Natale Petri 
de Cathedra. Reliquie autem Sanctorum iisdem 
sepe diebus, qui horum natales erant, facta. Quare 
ex Laterculo Sylvii, ubi ad VIII kal. Martii legimus 
Depositionem SS. Petri et Pauli, intelligimus, ho- 
rum reliquias, die, quo jam Petrus Antiochize cole- 
batur, translatas fuisse. Translationem enim Sancto- 
rum Depositionis nomine ab antiquis sepe expres- 
sam, pluribus exemplis constat. Sic in Martyrologio 
Hieronymiano ad diem secundam mensis Julii ha- 
betur : Depositio Miltiadis pape. Papebrocius in 
Conatu Chronico-Historico ad Catalogum Pontifi- 
cum ait, videri librarium vitio factum, ut pro voce, 
Ordinatio, legatur, Depositio ; cam constet Miltia- 
dem die secunda Julii ordinatum esse. Verum locus 
purus est, reliquieque Melchiadis die ejus ordina- 
tionis translate. Sic etiam anno ducentesimo quin- 
quagesimo octavo, quando S. Siatus Romanus pon- 
tifex eoramdem Apostolorum corpora ad Catacumbas 
transferre voluit, ut ardente persecutione Chri- 
stiani tutius stationes ibi habere possent, non alium 
diem elegit, quam vicesimum nonum mensis Junii 
eorum Natali dicatum, ut discimus ex laudato In- 
diculo : Ill Aalend. Julii Petri in Catacumbas et 
Pauli Ostiense, Tusco et Basso coss. Que verba Bu- 
cherius non intelligens, in margine ait, consules 
fuisse luxatos, persuasus agi ibi de SS. Apostolorum 
martyrio ; cum tamen sermo sit de translatione die 
eorum natali facta. Pearsonin Annalibus Cyprianicis 
ad annum ccLvint, quo Tuscus et Bassus consules 
fuere, existimat, alia die Petri et Pauli martyrium 
accidisse , alia eorum translationem , hancque secu- 
tam postea esse solemnitatem et festum, et ante 
Pseudo-Isidori etatem , et Gesta Pontificalia edita 
natalibus SS. Petri et Pauli alium diem assignatum, 
idque ex Sylvii Laterculo constare. Sed fallitur vir 
eruditissimus : Sixto enim sedente, Petri et Pauli 
reliquie, que antea in Vaticano et Ostiensi asserva- 
bantur, ut testatur Caius, qui circa annum cc floruit, 
ad Catacumbas translate sunt die xxix Junii, quo 
eorum solemnitas celebrari solita erat. Quare dies 
natalis SS. Petri et Pauli in dubium perperam revo- 
catus. Male etiam Quesnellus in Notula ad Sermo- 
nem S. Leonis in Cathedra S. Petri Apostoli, ait 
Laterculum Sylvii vel suppositionis argui, vel saltem 
depravationis , eo loci, ubi pro festo Cathedre VIII 
kalend. Martii, Depositionem utriusque apostoli no- 
tatam habet. Ibi enim depositio idem denotat ac 
translatio , ut dixi. Denique falluntur , qui di- 
cunt, quam tuemur opinionem, antiquam non esse, 
cum nullum extet monumentum antiquius Indiculo 
Deposilionis Martyrum a Bucherio publicato, in quo 
Cathedra S. Petri memoratur VIII kal. Mart. Post 
primam hujus tomi editionem deprehendi nihil 
certi statui posse de die quo principes Apostolorum 
martyrium fecerunt, et que hic in medium attuli 
tantum probare Ecclesiam diem xxix mensis Junii 
ad natale eorum, diem vero xxm Februarii ad fe- 
stum Cathedre sancti Petri celebranda elegisse , 

iisdemque diebus aliquas eorumdem reliquiarum 
translationes alias peractas esse. 

5. Alique regula ad Chronologiam Pontifi- 
ciam restituendam. — Ad num. 35 et seqq. Quia 
Annalium Ecclesiasticorum prestantissima pars 
Chronologia Pontificia, in eaque ordinanda sepe 
Baronius offendit, maxima a me diligentia habita , 
ut ea, quantum fieri posset , in integrum restituere- 
tur. Fateor tamen mihi non semel aquam hesisse , 
et usque ad quartum seculum variorum Pontificum 
initium et finem; etiam post longum molestumque 
studium, detegere potis non fuisse. Ut autem res 
magis ex animi sententia procederet , ad eaque 
vitanda incommoda, in que Baronium virosque 
doctissimos incurrisse deprehendi, certas quasdam 
regulas statuendas duxi, quarum beneficio banc 
Chronologie partem non parum me promovisse ar- 
bitror. Jacienda quippe fuere aliqua fundamenta , 
quorum soliditate structura consistere posset, cum, 
ut ait Lucretius, lib. 4: 


Denique ut in fabrica, si prava est regula prima, 
Omnia mendose fieri, atque obstipa, necessum est. 


6. Prima regula. — Baronio in Notis ad 
Martyrologium Romanum die xvi Aprilis , quo 
SS. Cletus et Marcellinus coluntur, observata, 
circa Romanos Pontifices Latinis potius quam Gracis 
inherendum, illisque, utpote Romane Eccksie 
alumnis, major fides adhibenda. Quam regulam 
etiam Henschenius in Apparatu ad Chronologiam 
Pontificiam sequendam edicit, quod Eusebius in iis, 
que sunt Romane Ecclesi#, non raro a veritatis 
tramite recedat. Certe postyuam lib. 7, cap. 32, 
asseruit, «Caium et Marcellinum sua etate » vixisse , 
Caii decessori Eutychiano, qui sedit annos octo, vix 
decem menses concedit. Denique SS. Marcellinum et 
Marcellum bujus successorem in unum eumdemque 
hominem conflat, aut certe ob nominum similitudi- 
nem, Marcello omisso , successores S. Marcellini in 
Chronico statuit SS. Eusebium, Melchiadem et Syl- 
vestrum, sub quo suum Chronicon4erminat. Eusebii 
itaque auctoritas in rerum Occidentalium narra- 
tione, quando in ea cum Lalinis non convenit, par- 
vipendenda. 

7. Secunda regula. —In trium priorum se- 
culorum et initii quarti Chronologia~digerenda, 
Libro Pontificali, calerisque de Pontificibus Ro- 
manis scriptis preferendus Damasi Liber de Ro- 
manis Pontificibus, ut passim a superioris etatis 
auctoribus allegatur. Illum primus Bucherius in 
opere de Doctrina Temporum a Bollando acce- 
ptum, ut testatur Henschenius loco laudato, pu- 
blicavit. Eo usus est Onuphrius in Fastis ordinan- 
dis, maximaque ex parte Cuspinianus in suis Fastis 
ante Onuphrium exscripserat. Sed is Bamasi liber a 
Baronio contemptus, quod in Hygino, Pio et Aniceto 
corruptus sit, et aliunde ejus Chronologie sepe 
repugnaret. Primus fuit Henschenius, qui summa 
ejus antiquilate et auctoris anonymi scribendi me- 


608 


thodo, qua tempora singulorum pontificum per 
consules designantur, altentis, Chronologiam Ponti- 
ficiam usque ad initium Liberii, in quo liber Damasi 
desinit, ordinandam docuit. Sed male aliqua in eo 
libro immutavit, cam in MSS. numismatis et inscri- 
ptionibus describendis ipsa etiam opificum aut libra- 
riorum errata representari debeant ; neque quid- 
quam in iis immutare liceat, ut lectores verum 
sensum elicere possint. Melius Bucherius librum 
illum juxta exemplar a Bollando communicatum de 
verbo ad verbum transcripsit. Cuspinianus etiam 
plura ex illo refert , nihil detracto, nihilque eidem 
addito. Henschenius tamen, que in illum librum 
inseruit , desumpsit ex alio Catalogo veterum Ponti- 
ficum ad Felicem IV et temporaJustinianiimperatoris 
deductum, qui in bibliotheca regine Suecize reper- 
tus est. Hujus Catalogi auctor anonymus librum 
Damasi vidit, ex eoque duo consulum paria, que 
cum singulis pontificibus junguntur, mutuatus est , 
fusius quemlibet pontificatum describens, et diem, 
quo quilibet pontifex sepultus, de more annotans. 
Baronius et Onuphrius librum Damasi legerunt, 
unumque exemplar MS. extabat alias in bibliotheca 
S. Victoris Parisiensi; cum in Catalogo libroruam 
MSS. hodie legatur, Chronica Damas? : sed, uit retu- 
lerunt mihi Canonici regulares ejusdem monasterii, 
exemplar illud, sicut et queedam alia, jam diu de- 
perdita. Suspicor autem omnia libri Damasi exem- 
plaria ab uno eodemque processisse: quod videam 
illud, quo Cuspinianus usus, eosdem nevos conti- 
nere, qui in exemplari Bollandiano habentur. ‘Certe 
Harduinus V. C. e Societate Jesu, qui bibliothece 
Collegii Ludovici Magni Parisiis preest, dixit mihi 
extare inter ejusdem MSS. exemplar libri Damasi 
a Sirmondo descriptum, sed a Bollandiano in nullo 
diversum. 

8. Catalogus Bucherianus. — Cum Catalogus 
veterum Pontificum Romanorum ab Aigydio Buche- 
rio in Comment. de Doct. Temp., pag. 269, publi- 
catus (quem Chronicon Damasi nominandum 
diximus) occasio fuerit restitutionis Chronologie 
pontifici, juvabit hic variam ejus fortunam paucis 
explicare. Eo usus est Onuphrius in Chronico Ec- 
clesiastico ; Baronius vero, quod ejus Chronologie 
non congrueret, et aliunde aliquot erroribus foede- 
tur, aspernatus est. Tum cum anno mpcxx exem- 
plar ejus MS. ad manus Pezreskii viri nostro sieculo 
futurisque memorande eruditionis pervenisset , 
longe aliud quam Baronius de eo judicium tulit, ut 
liquet ex epistola, quam dum Parisiis esset die 
xxvii Novembris illius anni Romam ad Aleandrum 
virum doclissimum scripsit, queque intra paucos 
annos lucem videbit opera illustrissimi ac eruditis- 
simi domini Ludovici de Thomassin , domini de 
Mazaugues. In ea ille Alexandrum monet D. Schil- 
derum summisisse sibieum Catalogum, ad presidem 
Attrebatensem pertinentem, ea conditione, ut ad 
alienas manus non venirel; et postquam illum exa- 
minasset, ac descripsisset, tuto transmilteret. Addit 
Peireskius in unico illo MS. ab annis circiter oclin- 

gentis exarato, contineri quatuor illa opuscula; quae, 
quemadmodum et Catalogum illum pluribus laudi- 
bus effert, asserens autographum seculo Constanti- 
nianeo videri compositum, pollicensque Alexandro 
se exemplar exactissimum quamprimum missurum. 
Post aliquot annos idem numero MS. in manus 
Bucherii venit. Is enim cap. 14 de Doct. Temp., ait 
se, cum mense Oclobri anni mpcxxxu. Antuerpiam 
venisset, Bollandum quasdam sibi Heriberti Rosweidi 
schedas obtulisse, exscriptas e vetustissima mem- 
brana, quam D. Joannes Brennerus regius olim in 
senatu Luxemburgensi secretarius et auctuarius diu 
penes se habuerat, et tandem D. Assonvillio regi 
catholico a privalis Bruxelle consiliis dono dederat. 
Ea quinque Opuscula, egregia antiquitatis monu- 
menta, Bucherius anno mpcxxxiv Antuerpie typis 
mandavit, monuitque laudatum Pontificum Roma- 
norum Catalogum religuorum fontem videri posse. 

9. A viris doctis commendatus. — Anno 
mpcxLv1 David Blondellus Amstelodami promulga- 
vit Apvlogiam pro sententia Hieronymi de Episco- 
pts et Presbyteris, in qua, uti et in ejus Prefatione 
Catalogum illum valde commendat, eoque ad vete- 
rum Pontificum tempora dirigenda in illo opere 
ulitur. Tandem Henschenius eumdem Catalogum, 
aliumgque sexto Ecclesiz seeculo compositum, Chro- 
nicon Auctius veterum Pontificum ad majorem 
horum Catalogorum distinctionem, a me appella- 
tum, tomo primo Sanctorum mensis Aprilis anno 
MDCLXxv edito prefixit illustravitque; eoque de- 
mortuo, uterque Catalogus a Papebrocio non solum 
magis explicatus, sed etiam Chronologia Pontificia 
ad nostra usque tempora producta. Tantorum viro- 
rum de Catalogo Bucheriano judicium cum diligen- 
ter perpendissem, non dubitavi, quin ad illius nor- 
mam antiquorum Pontificam Romanorum anni 
ordinandi-essent, locis tamen, in quibus ille cor- 
ruptus et depravatus, emendatis. Parum autem 
curavi, quod auctori illi trium aut quatuor priorum 
pontificum tempora satis perspecta fuisse non Vi- 
deantur, sicuti nec quiseorum prius aut posterius 
sederit, cum nulla eorum Acta habeamus, nullaque 
testimonia historica, que prioris illius seculi tenebras 
depellere possint; et in Chronologia arbitraria aut 
commentitia satius sit adhzrere alicui scriptori an- 
tiquo, quam incertis conjecturis inniti. 

10. Sed non ab omnibus. — Prima hujus tomi 
editione absoluta missa ad me ex Anglia Dissertatio 
posthuma Joannis Pearsonii, Cestriensis episcopi 
protestantis, de Serie et Successione primorum Rome 
Episcoporum anno mpcixxxvitt Londini prelo ex- 
cusa, cui subjuncta est alia de eadem successione 
Dissertatio, auctore Henrico Dodwello, viro ejusdem 
ritus doctissimo. Contendit Pearsonius, in primis 
Ecclesize Romane traditionibus, Grecis potius, quam 
ipsis Romauis acquiescendum, eamque ob rem us- 
que ad Anicetum, Hutychium episcopum Alexan- 
drinum sequitur ; addens Catalogum Bucherianum, 
si opportune, ubi hiulcus est, suppleatur, et ubi 
depravatus, emendetur, in Aniceli successoribus 

nos tutissime sequi posse. Verum, licet recte obser- 
varit Pearsonius Eusebium non ex archivis Kcclesiz 
Romane Pontificum tempora hausisse, nec ex aliquo 
alio scripto certis temporum characteribus insiguito; 
cum alios in Chronico, alios postea in Historia epi- 
scopis Romanis annos sepe tribuat; et in posteriori- 
bus quoque et sue etati proximis, que prioribus 
notiora fuerunt, manifesto lapsus sit, etiam tam cum 
eorum Catalogus Rome conservaretur, pessimum 
tamen ducem elegit. Eutychius enim homo exter- 
nus, et decimi seculi scriptor, cujus historiam Ed- 
wardus Pocockius anno Mpcivyitl in latinam linguam 
vertit, veterum Pontificum Romanorum tempora 
scire non potuit, cum etiam decessorum suorum, 
que tamen ab Eusebio recte consignata fuerant, 
ignoraverit, et in singulis ferme aliis narrationibus 
crassos errores chronologicos admiserit: cum contra 
auctor Catalogi Bucheriani quarto Ecclesie seculo 
vixerit, in ipso Ecclesie Romane sinu: natus sit, et 
quamplurima referat, que ipso Pearsonio teste, 
nullus jure in dubium revocarit. Preterea si post 
Anicetum, Bucherianum Catalogum , dummodo 
suppleatur et emendetur, tuto sequi possumus, cur 
non et in precedentibus Pontificibus, si eadem 
cautela adhibeatur, eo uti poterimus? 

41. Eusebius in Chronologia Pontificia cecutiit. 
— Dodwellus Catalogo Bucheriano ubique fere fidem 
derogat, et Eusebium usque ad martyrium S. Fabiani 
pape, quod Decio imperante contigit, rectum tra- 
mitem tenuisse contendit, ac postea eum nihil ex- 
plorati habuisse. At, ut inquit Pearsonius cap. 10 
sue Dissertationis, si appareat Kusebium in tempo- 
ribus eorum, qui sue etati propiores erant, refe- 
rendis, nullum certum indiculum habuisse, quem 
sequeretur; nemo cum fundamento dixerit, ei certa 
magis et explorata fuisse priora Pontificum tempora 
a suis longe remotiora. In Chronico Eusebii ad an- 
num Valeriani primum vel secundum hec legimus: 
« Romane Ecclesie episcopatum tenet XXIII Xystus 
annis vit. Et ad Gallieni decimum vel undecimum : 
Alexandrine Ecclesie XXIV episcopus ordinatur 
Maximus. Ad ejusdem undecimum vel duodecimum: 
Romane Ecclesie XXIV episcopus constituitur Dio- 
nysius annis 1x, vel xu. Et rursus sub initio imperii 
Probi : Romane Ecclesie episcopatum suscipit 
XXV Feliz. Duobus igitur Romanis episcopis Xysto 
et Dionysio simul sumptis annos tribuit supra viginti. 
Qui quidem immanis prochronismus est. Ac ne forte 
error in editionem Chronici irrepsisse ’ videatur, 
idem etiam haud minor, sed major apparet in Hi- 
storia. Illic enim lib. 7, cap. 27, pontificatui Xysti 
tribuit annos x1. Nec mirum; nam quem ordina- 
tum esse docuit sub initio Valeriani Chronicon, 
eumdem sub Gallo ordinatum esse narrat Historia. 
Primo igitur ingens error ubique committitur in 
pontificatu Xysti, sive initium , sive finem ejus spe- 
ctes. Nam si sub Gallo ordinatus est Xystus, succes- 
sit Lucio, et Stephanus papa nunquam fuit; si sub 
primo vel secundo Gallieni, error adhuc manet, qui 
et alium in Chronico sibi adjunxit. Nam inde in eo 

legimus ad annum Valeriani secundum : Cyprianus 
Carthaginiensis episcopus martyrio coronatur. Qui 
manifestus est aliquot annorum prochronismus. Si 
Cyprianus vel proximo vel eodem anno, quo ordi- 
natus est Xystus, martyrium subiit, quod verum 
est, initium Xysti multo maturius quam oportuit ab 
Eusebio ponilur. Unde constat eum non habuisse 
certum aliquem Romanorum episcoporum Catalo- 
gum, quod ad annos Cornelii, Lucii, Stephani et 
Xysli pertinet. » Ita Pearsonius, qui et eumdem er- 
rorem aliis argumentis manifestat. Cum itaque in 
sequentibus Pontificibus Romanis, iisque preser- 
tim, qui sua etate vixere, cecutierit Eusebius, 
alteri non monstrabit viam , qui sibi semitam non 
sapuit. 

12. Catalogi Pontificum aliquo nomine insi- 
gniendi. — Ad num. 36. Porro quia Papebrocius in 
opere cui titulum fecit, Conatus Chronico-Histori- 
cus ad Catalogum Romanorum Ponti ficum, quatuor 
alios Pontificum Catalogos exhibet, quorum prior 
desumptus est ex bibliotheca Palatino-Vaticana, alius 
vero inscribitur, Nomina Apostolicorum, qui cum 
duobus Corbeiensibus confertur : ne in tot variis 
Catalogis citandis aliqua confusio oriatur, librum 
Damasi , Chronicon Damasi ; Catalogum vero in bi- 
bliotheca regine Suecie repertum , Chronicon au- 
clius veterum Pontificum appello; cum Fasti in 
quibus sola consulum nomina leguntur, Chronici 
nomine insigniri soleant, et manuscriptis operibus 
auctorum anonymorum aliquis semper titulus attri- 
buendus sit. Non opus hic monere, egregium illud 
Chronicon falso Vamaso adscriptum fuisse ; cum id 
jam a Baronio observatum fuerit , qui tamen perpe- 
ram suspicabatur, ex diversis auctoribus ab Anasta- 
sio collectum fuisse : cum contra ex Damasi Chro- 
nico, omnium que de Pontificibus Romanis egerunt, 
anliquissimo, consules, aliaque Anastasius seu Libri 
Pontificalis auctor descripserit ; cumque in Anasta- 
sio, Libroque Pontificali iidem neevi, qui in Chronico 
Damasi, reperiantur, sanioris exemplaris Chronici 
Damasi inveniendi minor spes affulget. 

43. Tertia regula. — In Chronici Damasi priori 
parte, in qua nulius consulatus bis repetitur, obi- 
tus pontificum semper cum ultimo pari con- 
sulum illigatur, uti et plerumque_ successoris 
initium. In eo v. g. dicitur, Alexandrum fuisse 
a consulatu Palme et Tulli anno centesimo nono 
gesto , usgue liano et Vetere , qui anno centesimo 
decimo sexto nomen dederunt. Quare pro certo te- 
nendum, illius Chronici auctorem Alexandri pape 
martyrium cum anno cxvi A¢liani et Veteris con- 
sulatu insignito copulare , et Sixtum ei successisse 
eodem anno, iisdemque consulibus , licet aliquando 
contigerit interpontificium ad sequentem consula- 
tum prorogatum fuisse. Que regula ut intelligatur, 
observandum, Henschenium et Papebrocium ejus in 
Sanctorum Actis illustrandis collegam , quique non 
solum Chronicon Damasi usque ad nostra tempora 
perduxit , sed etiam plura, qua Henschenius indefi- 
nita reliquerat, accuratius determinavit, in ea 

utrumque fuisse sententia , in priori parte Chronici 
Damasi, (que in Urbano desinit queque scripta fuit 
ab auctore anonymo, ab altero , qui secundam par- 
tem elucubravit , diverso) ultimum consulatum ei 
pontifici altribui, qui majorem partem sub illo vixit, 
adeo ut v. g. Alexander Aliano et Vetere consulibus 
passus non fuerit, licet id diserte in eo Chronico di- 
catur ; quia , inquiunt Henschenius et Papebrocius, 
auctcr illius Chronici totum A®liani et Veteris con- 
sulatum Alexandro assignat, cum eo durante semper 
in vivis fuit, neqre martyrium fecit, nisi die tertio 
Maii anni cxvit quo Niger et Apronianus consules 
fuere; qui tamen consulatus ei non attribuitur, 
guia tantum quatuor priores illius anni menses se- 
dit. Rem magis explicat Papebrocius pag. 27 Conatus 
Chronico-His'orici ad Catalogum Pontificum, ubi 
ait: « Pontificum annos ex eo » scilicet Damasi 
Chronico « sic digessimus, ut si prior in suo ultimo 
anno transcendisset mensem Junium, intelligeremus 
successori ejus solum adscribi primos consules, 
proximo anno magistratum ingressos; sin autem 
infra Julium esset mortuus , tune anni precedentis 
consules claudere censeremus pontificatum istum , 
ut sequentis initium no!ari posset consulum illorum 
nominibus, sub quorum magistratu major anni 
primi pars erat decursa. » Cui explicationi hance ter- 
tiam regulam opponimus, et tanquam certum indu- 
bitatumyue statuimus , pontifices in priori parte 
Chronici Damasi memoratos sub illis consulibus de- 
morluos intelligendos, ad quos in eo pervenisse di- 
cuntur, sive parum , sive multum sub illis vixerint. 

14. Qua numerandi ratione utitur auctor Chro- 
nici Damasi. — Primo, quia nullus auctor hujus- 
modi numerandi ratione usus reperitur. Secundo , 
ex ipsomet Chronico illa explicalio evertitur : in eo 
enim dicitur, Petrum fuisse usque Nerve et Vestini 
consuJatum anno Christi sexagesimo quinto initum, 
et passum esse de tertia kalendas Julias. Cum ita- 
que majorem illius consulatus partem non vixerit , 
neque ad mensem Julium pervenerit, secundum 
eam explicalionem martyrium ejus contigisset sub 
precedentis anni consulibus, scilicet Lecanio Basso 
et Licinio Crasso. Et tamen tam Henschenius, quam 
Papebrocius , divi Petri martyrium cum Nerve et 
Vestini consulatu , annoque Christi sexagesimo 
quinto conjungunt; quod cum explicatione ab utro- 
que data manifeste pugnat. Sic etiam in eo Chronico 
Christus in eternum Pontifex passus dicitur duobus 
Geminis consulibus VIII kalendas Aprilis, anno 
nempe ere Christiane vicesimo nono. Quod si re- 
gula ab Henschenio excogit:ta vera esset, sequere- 
tur, illus Chronici auctorem Dominicam Passionem 
cum anno ere vulgaris xxvuu illigasse; sed eam- 
dem sub illius anni consulibus non recitasse , quia 
Christus totum annum vicesimum octavum vitam 
duxit, et insequentis purtem tantum delibavit : quod 
eum auctorem sensisse nullus sibi persuascrit. Tertio, 
Papebrocius in Conatu Chronico-Historico laudato, 
pag. 69, refert periocham Gestorum mss. Romano- 
rum Pontificum usyue ad Martinum Via qua auctor 

anonymus illorum gestorum stylum prime partis 
Chronici Damasi imitatus , non repetens scilicet no- 
mina consulum, pontificatum Hormisde, Joannis et 
Felicis IV, cum consulibus copulat , usque ad quos 
pontifices illi dicuntur pervenisse , aitque prefatum 
Joannem papam fuisse usgue ad consulatum Olybrii 
anno pxxvi gestum. Cum itaque certo constet, Joan- 
nem die vicesima octava Maii ejusdem anni pxxvi 
supremum diem obiisse , mors ejus cum consulatu 
anni pxxv ab auctore Gestorum illorum mss. con- 
jungi debnisset, secundum Henscheniti et Papebrocii 
regulam. Et tamen Papebrocius, qui expresse obser- 
vavit, hune auclorem non aliam numerandi ratio- 
nem usurpare , quam qui priorem Chronici Damasi 
partem exaravit, Joannis pape mortem anno DxXxvI 
Olybrii consulatu notato collocat. Quare ipsemet re- 
gulam , quam adstruxit , veram non esse insinuat. 
Preterea Henschenius S. Felicis 1V Joannis succes- 
soris initium cum die duodecima mensis Julii anni 
pxxvi Olybrii consulatu insigniti jungit; cum ta- 
men hic consulatus juxta Henschenii, Papebrociique 
regulam neutri pontifici attribuendus esset, cum 
neuter majorem illius anni ac consulatus partem 
sederit. Ex quibus tandem omnibus manifestissimum 
fit, veram esse quam statuimus regulam Hensche- 
nianz contrariam, auctores nempe tam prioris partis 
Chronici Damasi, quam Gestorum mss. Romanorum 
Pontificum , hos demortuos docere sub consulibus, 
usque ad quos pervenisse dicuntur. Illud tantum 
uterque auctor anonymus peculiare habet, quod 
successorum initium non a consulatu , a quo deces- 
sores obiere , aul ipsimet eos excepere , sed ab inse- 
quentis anni consulibus repetant : qua in re secuti 
sunt Theophanem , Cedrenum , et quosdam alios, 
qui annum, quo aliquis imperator mortuus est, 
cidem totum attribuunt, et primum successoris an- 
num a kalendis Septembribus cum anno populari 
exordiuntur ; neque unquam eumdem annum inter 
imperatorem demortuum, ejusque successorem par- 
tiuutur ; que est ipsissima supputandi forma, quam 
auctor Chronici Damasi, et scriptor Gestorum mss. 
Pontificum Romanorum adhibuerunt. 

15. Acta S. Alexandri P. mendosa. — Decepere 
viros doctissimos Acta sancti Alexandri pape , que 
dicunt habere post Alexandri mortem , rete Dez , 
eodem anno defunctum esse Trajanum , quod cer- 
tum est contigisse in Cilicia die decima Augusti, 
Nigro et Aproniano coss., anno scilicet Christi cxvit. 
Ex quo inferunt, ideo Nigri et Aproniani consulatum 
in Chronico Damasi Alexandro’ non attribui, sed 
Sixto ejus successori, quia Alexander iis consulibus 
usque ad diem tertium Maii duntaxat vixit; Lamie 
vero (non vero 4liani) et Veteris consulatum , qui 
in annum cxvi incidit, Alexandro in eo Chronico 
assignari , quia eos toto anno habuit. Hee illi, qui 
ad illiwh numerandi rationem probandam non 
Chronico Damasi, in quo ea dicitur usurpari , sed 
Actis S. Alexandri , iisque solis utuntur. At jam Ba- 
ronius observavit , S. Alexandri Acta sua antiquitate 
mendosa esse; quod licet nullo argumento ostendat, 

facile est demonstrare. Hc Actorum verba : « Totius 
populi verum affectum ei (nempe S. Alexandro ) 
gratia divina contulerat, ut et senatorum maximam 
partem converteret ad Dominum..... Unde cum hec 
opera ejus ad Trajanum principem pervenissent , 
misit Aurelianum comitem utriusque militie , de 
Seleucia Isauriz , ad interfectionem omnium Chri- 
stianorum : unde nutu Dei eodem anno defunctus 
est Trajanus. Et ingresso Urbem Aureliano, senatus 
ita famulatus ei est, ut ipsum principem crederent 
esse Trajanum. Statim ergo ut ingressus est Ro- 
mam, etc. » Que profecto verba indicant, Acta illa 
nonesse primogenia, sed aliquot seculis post Alexan- 
dri passionem, quod de mulltis aliis contigisse con- 
stat, scripla. Nam guomodo Trajanus Aurelianum 
de Seleucia Isauriz anno Christi centesimo decimo 
sexto, aut decimi septimi initio, Romam mittere 
potuit , qui tunc in ea urbe non erat, ut ex iis , que 
de Trajani imperio loquentes diximus, evidenter 
apparet. Hanc legationem Aureliani eo tempore 
factam, quoTrajanus Seleucie Isaurie erat, S. Alexan- 
dri Acta infirmare suspicatus est ipsemet Hensche- 
nius, dum in primo tomo Sanctorum mensis Maii 
eadem illustraret; quod ex punctuatione ab illo 
mutata colligo. Nam cum in mense Aprili recte 
scripsisset : « Misit Aurelianum comitem utriusque 
militize , de Seleucia Isauriz ; » post aliquot annos 
Acta integra S. Alexandri in mense Maio edens, vir- 
gulam suo loco movit, nulla hujus mutationis red- 
dita ratione,scripsitque : « Misit Aurelianum comitem 
de Seleucia Isauriz , » Seleuciam non ad Trajani in 
eam urbem adventum, sed ad Aureliani, qui comes 
utriusque militiz in Tsauria erat, referens. Sed per- 
peram: nam utriusque militie comitatus, qui 
summus honoris et dignitatis titulus erat, non cum 
urbis, sed cum regionis nomine ab antiquis memo- 
ratur. Sic in Notilia imperii recensentur « duo viri 
spectabiles , comites rei militaris per Agyptum et 
Isauriam. » Martyrologii, aliique veteres, qui de 
S. Alexandri martyrio locuti sunt, scribunt ipsum 
passum sub Aureliano comite utriusque militia, vel 
sub Aureliano prefecto, vel sub Aureliano principe; 
sed ex his nullus Seleucie mentionem facit. Quod si 
auctor Actorum S. Alexandri Seleuciam ad Aurelia- 
num retulisset, sine dubio scripsisset, Trajanum 
misisse Aurelianum «Comitem utriusque militie in 
Seleucia Isaurie ». Trajanus itaque Aurelianum ex 
urbe Seleuciensi Romam mittere non potuit, quod 
tamen in laudatis Actis dicitur : cum in ea urbe 
circa tempus, quo Alexander passus, Trajanus non 
fuerit. Quod si ea delegatio facta eo tempore, quo 
Trajanus Seleucie erat, ea circa finem anni cente- 
simi decimi quarti , vel sub initio decimi quinti 
contigit. Secundo, Trajano imperante, senralorum 
mazimam partem Christo nomen dedisse, prorsus 
fabulosum , nullumque rei tam memorabilis in 
aliquo probato monumento vestigium. Falsum pre- 
terea, Trajanum sub finem vite de omnibus Chri- 
stianis occidendis cogitasse; cum jam ab anno cente- 
simo undecimo Plinio Juniori, qui Bithyniam rege- 

bat, eum scripsisse constet : « Conquirendi non sunt 
(nempe Christiani) si deferantur et arguantur, pu- 
niendi sunt, etc. » Denique hee verba, in quibus 
Henschenius vim facit, « unde nutu Dei eodem anno 
defunctus est Trajanus , » insilitia sunt, uf ex ante- 
cedentibus et subsequentibus liyuet , licet in omni- 
bus exemplaribus inveniantur. 

16. Si Acta legitima, male explicata. — Quod 
si quis contendat, Acta illa in omnibus legitima ; 
respondebo, magnam Christianorum stragem factam 
anno Christi centesimo decimo sexto, quo S. Alexan- 
der martyrium fecit, quove Trajanus vicennalia 
celebravit. Que cum toto anno continuata fuerit, ut 
in decennalibus et id genus festis fieri solitum erat, 
ad eam carnificinam scriptor Actorum S. Alexandri 
animum attendens ait: « Misit Aurelianum ad in- 
terfectionem omnium Christianorum : unde nutu 
Dei eodem anno defunctus est Trajanus ; » non 
eodem quidem anno Juliano, quo Alexander passus, 
ut perperam Henschenius interpretatur, sed eodem 
anno, seu intra annum, guo tot Christiani occisi: et 
ea verba eo modo explicanda ex eo liquet, quod ea 
auctor ille scribat ante narratam tam Alexandri, 
quam sociorum passionem. Si enim Trajani mortem 
ad solam S. Alexandri necem referret, nonnisi ea 
recitata diceret, nutu Dei eodem anno defunctum 
esse Trajanum; cum contra Trajani obitum cum 
destinatione omnium Christianorum ad mortem 
copulet, etsi in animo haberet eam, que postea 
facta est, carnificinam. Existimandum itaque Traja- 
num, dum anno centesimo decimo quarto aut circi- 
ter, Seleuciam Isauriz obiret, Aureliano comiti , 
qui Christianos graviter torquere solebat, ut in Actis 
SS. Nerei et Achillei legitur, Romam adversus Chri- 
stianos proficisci mandasse ; et scriptorem Actorum 
S. Alexandri consilium Trajani nimis exaggerantem 
dixisse, illud ad omnium Christianorum occisionem 
spectasse, ac preterea propter aliquorum senatorum 
ad fidem christianam conversionem, asseruisse maxi- 
mam senatus partem eamdem fidem amplexamesse , 
ac denique pro cerlo tenendum, casu, quo Acta in 
omnibus sint genuina, quod non existimo, eum 
significare voluisse, Trajanum eodem anno, quo 
Christianos Rome persequebatur, in Cilicia obiisse , 
et perseculionem diu post martyrium S. Alexandri , 
quod menses quindecim ante Trajani obitum acci- 
dit, propagatam fuisse. Perperam itaque Hensche- 
nius et Papebrocius ad Acta S. Alexandri confuge- 
runt, ut ostenderent auctorem Chronici Damasi ul- 
timum par consulum ei pontifici attribuere, qui 
iis magistratum gerentibus majorem anni partem 
vixisset. 

17. Quarta regula. — Tempus cujuscumque . 
pontificatus non ab electionis, sed ab ordinationis 
episcopalis die numerandum; quod tam multis 
exemplis constat, inquit Papebrocius in Conatu Chro- 
nico-Historico ad Catalogum Pontificum, pag. 4, 
ut nihil cerlius haberi possit. Tantum enim aberat , 
ut ante characterem episcopalem cum ordinatione 
susceptum , primis duodecim cum dimidio seculis 

pontificern faceret sola electio, et in Patriarchium 
Lateranense ipso electionis die facta introductio , 
(quod cum crederet Baronius, verorum pontificum 
numerum Stephano uno post Zachariam electo, sed 
nunquam consecrato, ideoque ab aliis omnibus 
preterito auxit) ut nequidem primum in clero Ro- 
mano locum is teneret, si erat ex gradu inferiori 
assumptus. Patet hoc ex Episto!a, quam post Severini 
pape mortem et Joannis LV electionem, anno DCXL : 
« Episcopis, presbyteris, doctoribus , seu abbatibus 
Scotie scripseruntHilarius archipresbyter et servans 
locum Apostolice Sedis , Joannes diaconus et in Dei 
nomine electus, item Joannes primicerius et servans 
locum Apostolice Sedis, et Joannes servus Dei con- 
siliarius ejusdem Apostolice Sedis, » velut penes 
quos, Sede vacante, ejus vicarium resideret, secun- 
dum gradus sui ordinem. Tempus ergo cessantis 
episcopatus, (ut Catalogi logquuntur) sive (ut nune 
loquimur) vacantis Sedis a morte unius ad ordina- 
tionem alterius supputabit quisquis ex usu illorum 
temporum, quibus scripti Catalogi sunt, loqui volet, 
eosque recte intelligere : quorum nihil sibi obser- 
vandum sciens Baronius , quid_mirum, si fere 
semper male exorsus est, et si inter scriptos diver- 
simode numeros definiendis pontificatuum atque 
interpontificiorum spatiis, nequiverit discernere , 
quinam essent recipiendi, ut verisimiliores, quinam 
rejiciendi, ut alterati librariorum socordia , que illi 
notissima fuit, unde nec solet numeris multum 
fidere , quotiescumque affulget spes aliqua certioris 
criterii ? Hee erudite Papebrocius, qui tamen in eo 
fallitur quod eum morem proroget usque ad medium 
seculum decimum tertium; cum, ut infra Visuri 
sumus, S. Leo hujus nominis IX anno MXLix conse- 
cratus pontifex Rom. annos suosa die intronizationis 
suz deduxerit, non vero a die consecrationis, postea 
vero aliqui hunc 'morem seculi fuerint, et alii ab 
ipso electionis die annos suos numerarint, que nu- 
merandi ratio duodecimi seculi initio prevaluit. Sed 
hac de re suo loco. 

18. Quinta regula. — Ante constilutam a 
Constantino Magno Ecclesie pacem Pontificum 
Romanorum ordinationes quocumynue die indiscri- 
minatim peracte. Hane regulam terltio Ecclesie 
seculo tot exemplis comprobabimus, ut ea in du- 
bium revocari minime possit. In Martyrologio Hie- 
ronymiano ad diem xxvii Decembris legitur : 
Rome Felicis et Bonifacit episcopi de Ordina- 
dione; que ultima verba a librario corrupta et 
posita loco istorum, Episc. dies ordinationis; id 
est episcoporum. Nam in Martyrologiis aliquando 
legitur : Ordinatio N. episcopt, vel Episcopatus 
N. vel Natale episcopatus N. vel Natale Cathe- 
dre ; id est, S. Petri Antiochia. Quare S. Felix 
hujus nominis primus anno centesimo sexagesimo 
nono, die vigesima octava mensis Decembris, que 
in feriam tertiam incidebat, ordinatus est. Mitto alia 
exempla suis locis in medium adducenda. Post ita- 
gue tria priora Ecclesia secula in morem inductum, 
ut ordinationes tam Romanorum Pontificum, quam 

ceterorum episcoporum, diebus Dominicis, vel festis 
solemnioribus peragerentur. Pari eodemque modo 
translationes reliquiarum, Ecclesiarum dedicatio- 
nes, Ceesarum nuncupitiones, aliaque id genus post 
quartum Ecclesia seculum diebus Dominicis aut 
festis solemnioribus fieri solite, sed quarto Ecclesia 
seeculo mos ille nondum introductus, ut suis locis 
apparebit. Papebrocius tamen loco laudato persua- 
sus, Dominice diei ad istum actum observantiam ab 
apostolica traditione fluxisse , regulam contrariam 
statuit, pontificales nempe ordinationes diebus Do- 
minicis, coram collecta « quanta potuit fidelium 
plebe, ipsis etiam in persecutionibus » celebratas 
esse, in cujus rei confirmationem alia exempla non 
affert quam ordinationum quinto Ecclesia seculo 
factarum, que ideo ad eam sententiam stabiliendam 
nihil conferunt. Imo ipsemet vir doctissimus suam 
regulam observatam non fuisse indicat, cum pag. 44 
scribit S. Marcellinum anno ccxcvi ordinatum 
fuisse die xxx Junii, feria tertia propter persecutio- 
nem; quod de variis aliis pontificibus, annis, quibus 
seeviit persecutio, ordinatis dicere debuit, non vero 
contendere, eas ordinationes. in diem Dominicam 
incidisse ; cum eas diebus Dominicis illigare non po- 
tuerit, nisi dies, quos supra annos et menses sedere, 
vel augendo vel minuendo. 

19. Ordinationes quando diebus Dominicis 
facte. — Nec est quod quis dicat, S. Leonem in 
Epistola quarta ad Anastasium Thessalonicensem 
episcopum, in Epistola txxxtv, et in Epistola x1 ad 
Dioscorum, clare significare, ordinationes factas aliis 
diebus, quam Dominicis, esse. contra canones et 
traditionem Patrum. Nullibi enim S. Leo canones 
hance in rem factos commemorat; nec revera ullos 
habemus ante ejus tempora, quibus ejusmodi ordi- 
nationes qualibet die celebrari prohibeantur. Per 
canones igitur, inquit Quesnellus in Notis ad eas 
Epistolas, nihil aliud Leo intelligit, quam regulam 
ecclesiasticam solo usu et traditione ecclesiastica fir- 
matam, quomodo sepe seepius usurpare videtur. Sic 
intelligendus etiam Leo in Epistola u ad Rusticum 
Narbonensem episcopum in Inquisitione 2, ubi ait : 
« Alienum est a consuetudine ecclesiastica, ut qui 
presbyterali honore aut in diaconi gradu fuerint 
consecrali, ii pro crimine aliquo suo per manus im- 
positionem remedium accipiant poenitendi; quod 
sine dubio ex apostolica traditioue descendit. » Qui- 
bus ex verbis eruitur, inquit Quesnellus, minoris 
ordinis clericos, inter quos subdiaconi numeraban- 
tur, non semper agende peenitentiz lege exemptos 
fuisse. Sed quod hance disciplinam a consuetudine 
ecclesiastica, imo ex apostolica traditione arcessit 
Leo, illud benigne intelligendum : nec enim de hac 
traditione uspiam-apparet, cum potius tribus fere 
primis seculis clericos eliam majores pcenitentie 
publice fuisse subjectos multis probet Morinus in 
commentario de Penitentia. Familiare itaque est 
Leoni, ut cum de apostolica traditione sermonem 
habet, de ea loquatur, quam ab apostolo Petro Ee- 
clesia Romane relictam putabat. Ea vero ex B. Petri 

traditione descendere existimavit, que et olim ob- 
servata, et decretis sancita inveniebat eorum Eccle- 
sie sue pontificum, quorum monumenta supere- 
rant illa wtate. Constat autem tum ex Dionysii 
Collectione, qui preteritorum Sedis Apostolice pre- 
sulum constituta, quanta valuit cura diligentiaque 
collegit, et quotquot a se reperta sunt, digessit, tum 
etiam aliis argumentis probabile, nullius pontificis 
Romani Siricii «tale superioris decreta in Kcclesie 
Romane scriniis reperta fuisse tempore Leon/s pon- 
tificatum subsequente, ut credibile sit, istam tradi- 
tionem a S/ricio Leonem hausisse , qui putavit 
Siricium decretum suum condidisse secundum 
pradecessorum suorum constituta ac disciplinam. 
Sed cum aliter usilatum esse aliquando in Ecclesia 
Romana deprehendamus, indulgentius explicandus 
est Leo, qui, cum sine dubio ex traditione apostolica 
descendere hunc usum asserere contentus sit, nulla 
alia niti se probatione prodit, quam ea consuetudine, 
quam sua in Ecclesia a Siricii etate ad sua usque 
tempora viguisse noverat. Ita Quesnellus. Quod ad 
sacras ordinationes extendendum , quamvis extra 
dubitationem esse videatur, hance ceremoniam ipso 
die Dominico inter sacras synaxes celebratam fuisse 
ab Apostolis, et Apostolicorum temporibus ; quod 
etiam post redditam Ecclesiz a Constantino Magno 
pacem resumptum fuit. 

20. Sexta regula. — Post Mazentium a Con- 
stantino Magno debellatum et pacem Ecclesia 
datam , Romanorum Pontificum ordinationes die- 
bus Dominicis, vel festis solemnioribus peracte : 
quod idem dicendum de aliorum episcoporum 
ordinationibus. Priorem hujus regule partem 
omnes admittunt; posteriorem plura exempla de- 
monstrant. S. Martinus episcopus Turonensis die 
decima quinta Junii anni trecentesimi septuagesimi 
quarti, que cum Dominica concurrebat, consecratus 
est, ut infra ostendam. Divus Athanasius episcopus 
Alexandrinus die xxvii Decembris sancto Joanni 
evangelist sacra ordinatus, ut suo loco dicetur. 
Idem dicendum de sancto Basilio Casaree in Cap- 
padocia episcopo, de S. Joanne Chrysostomo episcopo 
Constantinopolitano, de S. Ambrosio episcopo Medio- 
lanensi, aliisque de quibus suis locis agemus. 

21. Septima regula. — Per tria priora Eccle- 
sie secula, si Linum, et forte Cletum et Cle- 
mentem excipias, Romanorum Pontificum nulli 
vicarii instituti sunt , quidquid in contrarium 
scripserint Henschenius in Apparatu ad Chronolo- 
giam Pontificiam, et Papebrocius in Conatu Chronico- 
Historico ad Catalogum Romanorum Pontificum 
pag. 44. Et ratio est, quia Chronicon Damasi, in quo 
uterque fundatur, Lini tantum mentionem facit, et 
ubi de Pio sermonem habet, vel corruptum est; vel 
saltem illius Chronici auctor Hygini, Aniceti et Pii 
successionem et eorum Sedis durationem ignoravit, 
ut suo loco monstrabitur. Preterea, ideo tot vicarii 
Pontificium ab Henschenio et Papebrocio obtrusi, vel 
quia existimarunt , Ponlificum mortem iis consu- 
libus non contigisse , quibus Chronici Damasi auctor 

eam illigavit, vel quia diem, quo priores Pontifices 
coluntur, pro eorum emortuali habuere vel denique 
quia non animadverterunt errorem plerumque irre- 

psisse in annos, menses et dies, qui in eo in Chro- 

nico cuilibet Pontifici assignantur, ut de singulis suis 
locis ostendemus. Cerle si per tria priora Ecclesie 
secula aliqui preter Linum vicarii fuissent, auctor 
illius Chronici, qui consules, quibus magistratum 

gerentibus Linus renuntiatus est vicarius, diserte 
memoravit, consules etiam sub quibus alii instituti 

fuissent, exprimere non pretermisisset; et parte alia 

aliquis ex scriptoribus tam priorum, quam posterio- 

rum seculorum, hujusmodi vicariorum meminisset, 

imprimis auctor auctioris Chronici veterum pontifi- 

cum, vel Anastasius bibliothecarius, qui de Pontifi- 

cibus ex professo tractarunt. Ad hec Pearsonius in 

Annalibus Cyprianicis ad annum ccui ostendit ex 

Cypriano in epistola ad Stephanum de Marciano 

Arelatensi, vicarios Pontificum ac successores pro 

uno et eodem usurpatos fuisse : « Servandus est 

enim, inquit Cyprianus, antecessorum nostrorum 

beatorum martyrum Cornelii et Lucii honor glorio- 

sus, quorum memoriam cum nos honoremus, multo 

magis, tu frater charissime, honorificare et servare 

gravitate et auctoritate tua debes, qui vicarius et 

successor eorum factus es. » Sic enim Latini eam 

vocem usurpabant, ut observat Suidas Bugis, mapx 

Popatoug Nadoxes, id est, Vicarius,apud Romanos succes- 

sor. Sic denique Cyprianus ipse epistola ad Floren- 

tium Pupianum. « Qui dicit ad Apostolos, ac per hoc 

ad omnes prepositos, qui Apostolis vicaria ordina- 

tione succedunt : » qui eam alibi ordinationem suc- 

cidaneam vocat. Ita docte Pearsonius. Eos itaque 

vicarios ab Henschenio invectos, omni antiquitati 

incognitos, et falsis fundamentis innixos, supposi- 

titios esse mihi certa stat sententia. 

22. Octava regula. — Postquam secundo hu- 
jus Critice tomo manum admovi, comperi Ponti- 
fices Romanos, aut die mortuali, aut uno vel 
altero. post obitum die de more sepultos esse. 
Quare verum non est quod scribit Papebrocius lau- 
datus solemnes eorum exequias longe post eorum 
mortem aliquando dilatas fuisse, ideoque nee Ana- 
stasium rei, que nunquam fuit, rationem habuisse. 
Octava itaque Chronologie Pontificia ac Anastasiane 
regula hec est. Dies quibus sancti Pontifices colun- 
tur, aut quos eorum morti, vel sepulture auctor 
auctioris Chronici veterum Pontificum, Anastasius 
et Martyrologi attribuunt, aliquando sunt dies eorum 
emortuales, aliquando dies solum, quibus sepullure 
mandati fuere, uti compluribus exemplis in hac 
Critica videre est. Anastasius U. G. quando dicit 
Simplicium papam VI nonas Martit sepultum esse, 
diem mortis ejus intelligit, ut anno cpLxxxit,num. 4, 
ostendi. Quando vero sanctum Leonem Magnum Ill 
idus April. sepultum asserit, de secunda ejus sepul- 
tura, seu translatione interpretandus est, ut suo loco 
demonstravi. Unde nonnisi ex duratione sedis, aliis- 
que indiciis detegi potest, an Anastasius et Martyro- 
logi de die mortis, aut de die sepulture, aut alicujus 

translationis, aut reliquiarum elevationis, aut ali- 
cujus basilice in eorum bonorem constructionis, 
aut dedicationis explicandi sint. Quod tamen postre- 
mum de solis Pontificibus Romanis Sanctorum 
honoribus donatis dici debet. Exequize vero Pontifi- 
cum Romanorum saltem ante decimum seculum, 
vel die mortis vel uno aut altero insequenti semper 
peracte. Denique in Martyrologio Hieronymiano, ut 
vulgo dicitur, a Florentinio publicato, aliquando 
dies mortis, aut sepulture Pontificum Romanorum, 
aliquando dies alicujus eorum translationis anno- 
tantur, ut ex iis que passim in hoc opere in medium 
adduxi, liquet. Quare fallitur Papebrocius qui vult 
in eo Martyrologio dies mortis non vero sepultura 
semper annotari. 

23. Sancti aliis diebus mortui, quam quibus 
sepe coluntur. — Hec porro regula ad alios etiam 
Sanctos omnes, imo ad Christi, Deipareeque Virginis 
dies festos extendenda, anniversarios nempe dies in 
Martyrologiis signatos non semper cum diebus illis 
congruere, in quibus que recoluntur, evenerint ; in 
‘id enim precipue Ecclesia incubuit, ut representata 
mysteria temporum opportunitate constabilita, ita a 
fidelibus venerarentur, ut in fidei potius, morum- 
que proventum, quam in pracisam dierum obser- 
valionem collimarent, quemadmodum pluribus 
demonstrat Florentinius in Admonitionibus previis 
ad Martyrologium Hieronymianum, Admonitione x1. 
Legendus S. Petrus Damiani in Opusculo cui titulum 
fecit, Dominus vobiscum, cap. 15, ubi variis exem- 
plis ostendit, hunc esse morem Ecclesie; non tan- 
tum in festis, quae Modz/ia vulgo vocantur, sed etiam 
in Sanctorum commemorationibus, concluditque : 
«Sancta Ecclesia non tam constringitur lege tem- 
porum, quam vices ad suum cohibet nutum. » 
Sancti itaque plerumque, aliis diebus, quam quibus 
ad celestem patriam migrarint, culli, sive quia 
persecutionis tempore minus exquisita notatio ha- 
beri potuerit dierum, quibus passi sunt, sive quia 
celebriores fuerint Jvranslationis reliquiarum eo- 
rumdem Sanctorum, quam dies. natalis feria, sive 
denique ob alias causas nunc nobis ignotas. Hinc 
pauci Sancti quibus obierunt diebus , coluntur; se- 
peque eliam eorum corpora diebus, in quos eorum 
natales incidebant, elevata, et in decentiorem locum 
reposita. Hac observatione Annales variis in locis 
illustrari et emendari poterunt, variique errores in 
quos viri doctissimi lapsi sunt, vitari. Vide Florenti- 
nium loco laudato. 

24. Ordo festorum in Ecclestis Cappadocie. — 
Hic tamen pretermittere non possum, que Zacagnius 
vir cl. in Préefatione tomi 1 ad Collectanea Monu- 
mentorum Veterum Eccles. Greece ac Latine num. 
XXXIII, habet ex Laudatione sancti @regorii epi- 
scopi Nysseni de laudibus sancti Stephani. Ibi pauca 
de hoc sancto protomartyre prefatus , statim ad ce- 
lebrandos SS. Apostolos digreditur, et nos docet, 
cui ipse preerat Ecclesia, et fortassis totius Cappa- 
docum gentis instituto, una eademque die, que 
S. Stephani solemnitatem proxime sequitur, aposto- 

lorum Petri, Jacobi et Joannis festum celebr 
fuisse. Meminit hujus moris non modo eo 
Nyssenus, sed et initio alterius orationis funebri 
sanctum Basilium fratrem, quam his verbi 
tur : « Bonum imposuit Deus ordinem anniv rs 
hisce nostris feriis, quas per ordinatam quam 
vicissitudinem, et seriem his diebus et jam cel 
vimus, et rursus celebramus, etc. Sed primam 
britatem una cum aliis non numero; nam | 
propter divinam Unigeniti Filii apparitionem 
tum Virginis, festivilas institula est, ea non si 
citer sancta celebritas est, sed sancta sancta 
celebritas celebritatum. Igitur eas, que hane 
quuntur, enumeremus. Primum nobis Apos 
Propheta spiritualis ccetus initium fecerunt 
autem hi Stephanus, Petrus, Jacobus, Joa 
Paulus. Deinde post boc conservato ordi 
pastor et magister presentem nobis celeb 
auspicatur, » nempe Basilius, cujus festum- 
Januarii die Greci celebrant. : 
25. Christi Nativitas et Epiphania diversis: di 
bus in Oriente celebrata. — Nec mirum cu 
videri debet Nativitatis Domini festum die xxv De- — 
cemb. Occidentalium more in Cappadocia celebra- 
tum fuisse; cum eumdem morem in sua ¢ : 
Ecclesia obtinuisse testis sit Gregorius Nazie 
in Orat. 39 in Epiphaniam pag. 632, ubi Nat 
Domini, et Magorum adorationis festivitat 
gua peculiarem orationem babuit ab Epi 
festo diversam fuisse diserte affirmat : « At 
quidem Nativitas apta solemnilate prius tu 
duce, et auspice, tum a vobis, atyue adeo ab 
bus, tam qui in mundo’ versantur, quam g 
mundo sublimiores sunt, celebrata est, ete. 
vero alia Christi actio, aliudque mysteriu 
tur. » Hine autem colligit Zacagnius Chrys 
verba in Sermone 35 de Christi Nativitate 
hujus operum, pag. 466, quibus ante decen 
idem festum, seorsim ab Epiphania, die 
cembris celebrari ceeptum fuisse testatur, 
genda esse de Antiocheni patriarchatus Eccle 
quibus Aigyptiorum more una eademque 
phaniz, et Nativitatis festum antiquitus a 
nam Antiochene Ecclesiz presbyter erat Ch 
mus, quo tempore eam orationem habuit, 
befisius ostendit in Nolis ad Joannis Nysseni 
lam tom. 1 Auctarii Bibliothece Patrum, pag. wh 
Hc omnia ibidem vir eruditissimus, ex gu 
infero Christi ac Sanctorum festivitates juxta te 
rum ac regionum diversitatem, ipsis etiam priori 
Kcclesie seculis diversis diebuscultas fuisse 
regulam amplius in dubium revocandam n¢ 
26. Nona. regula. Quando Marty 
aut Chronicorum Pontificioram scriptores— 
cujus pontificis emortuali die assignande , 
tantum die inter se dissident, prior ad mort 
posterior ad sepullturam, quay postridie 
referendus. Sic quia Anastasius S. Simpliciu 
nonas Martii; auctor vero Auctioris Chronici 4 
Pontificum eum V nonas Martii sepultum s¢ 


oe secunda Martii demortuum, et V nonas Martii funera 
_ejus celebrata. Papebrocius, qui neulrum scriptoris 
diem morlis Pontificum recitare arbitratur, obitum 
Simplicii die decima mensis Februarii collocat, 
sicyue tam ejus, quam successoris Chronologiam 
perturbat, ut suo loco ost ndo. Error enim in die 
emortuali alicujus Pontificis consignanda comtmis- 
;non potest non alivs parere. Iudeque apparet, 
uam arduum sit, Chronologiam Pontificiam quam- 
plurimis in locis labefictatam restituere; cum dies 
mortis in Martyrologiis vel libris Pontificalibus no- 
tatur, nobis plerumyue fucum faciat. Hac porro 
regula raro fal'et. 
27. Interpontificia sepe male in Anastasio no- 
3 tata. — Ubi precedens regula deficit, ad diem tam 
r ordinalionis quam morlis Pontificum e tenebris 
5 eruendum, eorum Sedis et interpontificiorum dura- 
tio in Libris Pontificalibus annotata, aliaque indicia 
historica diligenter discutienda; sed incertis nimium 
a numeris, et seepe inter se discrepantibus , qui in 
poutiticum Catalogis feguntur, sicuti et interpontifi- 
cio, tam in Auctiori Chronico Veterum Pontificum 
quam in Anastasio memorato, multum non fiden- 
dum, ut jam Baronius observavit. Catalogi enim illi 
librariorum , et transcribentium culpa errorum 
2 pleui, ct ab auctoribus parum accurate confecti. 
3 Magis peccatum in vacatione Sedis, que post cujus- 
‘ libet pontificis mortem conligit, assignanda : non 
| 


enim ex certis monumentis, sed ex proprio aucto- 
rum calculo multoties desumpta. Post S. Sixti pon- 
tificis S. Leonis Magni decessoris mortem, Sedem 
vacasse dies viginti duos Anastasius scribit : auctor 
vero auctioris Chronici veterum Pontificum, dics 
viginti unum. Et tamen Prosper in Chronico, qui 
tum vivebat, Feclesiam quadraginta amplius diebus 
sine antistite fuisse testatur. Quare non mirum si 
yariorum Pontificum tempora, et aliqua interponti- 
= ficia certo definire non potucrimus. Satius itaque 
1 visum ea non decisa relinquere, quam frivolis con- 
: jecturis innixi decretoriam sententiam ferre. 
28. Linus Petro succedit: — Ad num. 44 et seqq. 
His novem canonibus , quibus nihil alicujus mo- 
menti opponi potest, Chronologiam Pontificiam 
illustrare conalimur, et ubi difficullates perrum- 
pere non poterimus, eas lectori indicabimus, ut 
sciat quid adhuc enodandum supersit, et ipsemet 
propriam industriam exercere valeat. Quia vero au- 
ctorem Chronici Damasi in prioribus Pontificiis di- 
, gerendis ut plarimum sequemur, ejus verba in cu- 
juslibet pontificatus fine recitabimus. Hac ille de S. 
Petro : « Petrus annis viginti quinque, mense uno , 
diebus novem. Fuit temporibus Tiberii Casaris , et 
Caii, et Tiberii Claudii et Neronis , a consulatu 
Vinicii et Longini (qui eam dignitatem anno Christi 
; Xxx gessere) usque Nerve et Vestini (anni Christi 
uxv. Consules, non vero Nerve et Veri, ut habet 

Codex Bucherianus , aut Neronis et Veteris, ut 
male Bucherius in locum Nerve et Veri substi- 
tuit.) Passus autem cum Paulo die tertia kalendas 
Julias consulibus supradictis, imperante Nerone. » 
Quod ibi, imo et in hoc opere, de duratione Sedis 
Petri dicitur, incertum : sed eum anno Christi txv 
martyrium fecisse, extra controversiam esse debet. 
Pctro successit Linus, qui jam ejus vicarius erat, ut 
in ejus morte dicemus. Lino currente anno demor- 
tuo, Clemens in ejus locum subrogatus ut infra, 
Baronii ordinem sequentes, explicabimus. 

29. Gesta in Judea. — Ad num. 48 et seq. Ve- 
spasianus cum omni exercitu ad fines Galilee venit, 
et Gadarensium civitatem aggressus, primo impetu 
capit et vastat. Unde Jotapatan die xxi Maii veniens, 
eamdem expugnavit. Hance Josephus historicus , qui 
isthic cum imperio erat, fortiter defendit : sed tan- 
dem post quadraginta dierum obsidionem vi capitur, 
evertitur et incenditur kalendis Juliis, anno Nero- 
nis xu, inquit Josephus lib. 3 de Bello, cap. 413, 
Josephum in specu latitantem capit Vespasianus, et 
captivam tenet. Deinde Taricheas, quo multi Judei 
confluxerant, obsidione cingit, eaque capta, « VI 
idus Septembris, juvenum validissimos sex millia 
lectos ad Isthmon Neroni transmisit, » inquit Jose- 
phus in fine libri quarti de Bello. Quibus ex verbis 
constat Neronem hoc anno mense Septembri in 
Gracia fuisse, non vero Rome, ut Baronio aliisque 
visum, ideoque SS. apostolos Petrum et Paulum 
currenti anno, exeunte Junio, Rome, presente Ne- 
rone, passos non esse. Post eas victorias Vespasianus 
Gamalam urbem, que Romane societatis erat, sed 
que rebellatur, post mensem, die xxi Octobris 
cepit. Tum G/scala evertitur, atque hoc modo Ga- 
liteea tota subacta est, « postquam multo sudore Ro- 
manos exercuit, » inquit Josephus lib. 4 de Bello, 
cap. 4, post preefatas victorias relatas. 

30. Mucianus Syrie preponitur. — Cestius, 
qui Syriam obtinebat, hoc anno fato aut tedio oc- 
cidit , ut ait Tacitus lib. 5 Hist. Nero in ejus locum, 
P. Licinium Mucianum in Syriam misit. Extat in 
gaza regia nummus ereus medii moduli mecum 
communicatus a clarissimo Toinardo, in cujus an- 
tica | -gitur, IM. SER. SUL. GALBA CAE. Visitur Galbe 
caput laureatum. In postica, EMT MOYKIANOY ANTIOXEOQN 
ET. ZIP. in Laurea, id est, Sub Muciano, anno Antio- 
cheno cxvu. Proficiscitur is annus ab-anno periodi 
Graeco-Komane 5443 : ideoque kalendis Septem- 
bribus anni Christi sequentis inchoatur. Jam tamen 
Mucianus Syrie preerat. Ex nummis porro pre- 
fectorum Syriz hinc inde in isto opere memoratis 
intelligimus, Antiochiam tribus eris intra triginta 
et aliquot annos instlilutis usam esse, nempe Pom- 
peiana, Caesarea seu communi, et Augustana. Se- 
cundam communem voco, quia tam in nummis, 
quam in libris legitur, cum due alia in numismatis 
fantum memorentur. 

